
SURSUM  CORDA 

n  els  moments  de  lluyta 
la  disciplina  y  la  cohes- 
sió  s’imposan.  Catalunya 
se  troba  enfront  del  Es¬ 
tat  espanyol  reclamant 
que  se  li  retorni  lo  que 
de  dret  li  pertoca,  lo  que 
en  el  transcurs  dels  se¬ 
gles  li  fou  arrebassat  per  l’engany  y  per  la  for- 
sa.  Els  obgarcas  d’allà  d’enllà  segueixen  im¬ 
penitents  el  camí  fressat  per  sos  antecessors 


desde’l  temps  de  Carles  de  Gant  ensà,  y  uns  y 
altres,  tot  defensant  la  inconsútil,  l'han  anat  dei¬ 
xant  esparracada  y  malmesa  entre’ls  esbarzers 
de  la  vella  Europa,  els  boscos  verges  d’ Amèrica 
y’is  aygua-molls  de  las  illas  Filipinas.  Y  no  cal 
pensar  qu’ara,  després  de  tants  anys  de  dis- 
bauixa,  esmenin  de  cop  y  volta  sos  vicis  que 
arrelan  en  el  fons  de  son  cor  y  en  lo  més  pregón 
de  son  cervell  y  que  forman  part  integrant  de 
la  seva  personalitat  social  y  política. 

Ells  segueixen  son  camí;  y  podran  disputarse 
y  barallarse  cent  voltas  cada  día,  podran  diri- 
girse  insults  que  sagnan,  injurias  que  fiblan  com 
cinglantadas,  peró  tractantse  de  combatre  à 

Catalunya  s’uneixen  com  un  sol  home;  devant 
de  las  justas  aspiracions  de  la  nostra  terra,  des¬ 
apareixen  com  per  art  de  bruixeria  sas  diferen- 
cias  de  partit,  s’ofegan  sas  rancunias  personals, 
s’atuheixen  sos  odis  de  bandería,  y  tots  la  com¬ 
baten  ab  el  mateix  rencor,  seguint  idéntich  pro¬ 
cés  que  suara  seguiren  ab  Cuba  y  Filipinas. 
Devant  de  la  causa  de  Catalunya,  lo  que  deuria 
ésser  Temple  de  lleys  que  satisfessin  naturals 
reivindicacions  se  converteix  en  farga  pera  for¬ 
jar  cadenas,  atiant  la  fornal  el  manxayre  d'Ante- 
quera  y  batent  el  ferro  ruhent  ab  el  mall  de  sa 
oratoria  republicans  unitaris  y  monàrquichs  de 
tota  mena. 

Lo  qu’ells  fan  pera  mantenirnos  oprimits, 
devem  ferho’ls  catalans  pera  deslliurarnos.  Ells 
estan  units  per  llassos  d’odi  à  nostra  terra:  unim- 
nos  nosaltres  ab  el  llas  ferm  d’amor  à  Catalunya 
prescindint  de  petitesas  y  miserias.  Cal  tindré 
present  que  las  divisions  del  nostre  poble  sem¬ 
pre  han  sigut  el  gran  auxiliar  dels  nostres  ene- 
michs:  convé  que  aquest  defecte  desaparegui  de 
soca  arrel  fent  tots  el  sacrifici  de  nostre  amor 
propi  ó,  millor  dit,  de  nostre  orgull,  perque  se¬ 
guint  sense  disciplina,  sens  unió,  sense  que’ns 
aixoplugui  una  sola  bandera, ’ns  convertim  in- 
concienment  en  butxins  de  Catalunya. 

Per  ella,  per  Catalunya,  els  catalanistas  de  la 
Unió  Catalanista  han  de  seguir  tenint  presents 
en  el  cor  y  en  la  pensa’ls  acorts  de  las  nostras 
Assambleas,  única  consueta  que  devém  consul¬ 
tar  mentres  no  sían  modificats  per  tot  el  Catala¬ 
nisme.  Devém  corretjirnos  d’aquest  individua¬ 
lisme  exagerat  que’ns  porta  à  que’ls  d’esperit 
inquiet  fassin  campanyas  que  boy  sempre  obe- 
heixen  al  jo  satanich,  assolint  solsament  que  las 
energías  s’esmersin  debadas  y,  lo  qu’es  pitjor, 
perjudicant  à  la  causa  de  tots  per’afalagar  la 
pròpia  vanitat.  També  la  prempsa  adherida  ha 
de  procurar  que  tots  sos  actes  convergeixin  al 
mateix  fí,  evitant  la  discusió  de  personas  y  li- 
mitantse  à  discutir  ideas,  donant  forsa  als  argu¬ 
ments  y  suavitat  à  las  paraulas.  Y  sobre  tot  es 
precís  que’ls  nostres  periódichs  pugan  ésser  lle¬ 
gits  per  tothóm,  que  las  llibertats  de  llenguatje 
podran  ésser,  si’s  vol,  molt  modernistas,  peró 
son  eternament  repugnants.  Es  convenient,  es 
necessari  qu’en  la  propaganda  escrita,  y  també 
en  la  propaganda  oral,  se  demostri  que’l  Catala¬ 
nisme  es  eminentment  tolerant,  peró,  al  demos- 
trarho,  s’ha  de  fer  sense  prejudicis,  ab  la  sereni¬ 
tat  que  dona  la  rahó,  evitant  lo  convertirse  en 


sectari  del  criteri  oposat  al  que’s  pretén  comba¬ 
tre:  no  cayguém  en  el  defecte  d’ésser  intolerants 
tot  predicant  la  tolerància. 

Per  ella,  per  Catalunya,  els  catalanistas  que 
foren  de  la  Unió  deuhen  retornar  à  la  casa  pay- 
ral,  ahont  seran  rebuts  ab  els  brassos  oberts  com 
germans  de  Patria  qu’arriban  d’un  llarch  ro- 
miatje.  Que  retornin  al  escalf  de  la  llar,  y  obli- 
dém  lo  passat  els  uns  y’is  altres;  tinguém  pre 
sent  que'ls  homes  som  falibles,  deixérn  la  supèr¬ 
bia  que  ubriaga  per  la  humilitat  que  dignifica,  y 
sían  altra  volta'l  credo  de  tots  las  veneradas 
Bases  de  Manresa,  que’en  tota  sa  integritat  ha 
defensat,  defensa  y  seguirà  defensant  la  Unió 
Catalanista.  Any  nou,  vida  nova,  y  recordemnos 
que  tenim  als  turchs  à  las  portas  de  Bizanci. 

Per  ella,  per  Catalunya,  els  catalans  que’s 
despertaren  ab  las  canonadas  d’en  Sampsony  en 
Dewey  y’is  que  s’han  deixondit  ab  els  cops  de 
mall  que’ls  polítichs  donavan  al  Catalanisme 
posat  sobre  la  enclusa  del  Congrés  del  Estat  es¬ 
panyol,  s’han  de  convence  que  la  nostra  causa 
s’ha  fet  llegint  els  fulls  del  llibre  de  la  Historia  y 
no  mirant  els  fulls  del  llibre  de  caixa:  han  de 
tindré  en  compte  que’l  Catalanisme  es  un  movi¬ 
ment  que  no  obeheix  à  rahons  de  conveniència, 
sinó  à  rahons  de  dret  y  de  dignitat,  qu  existiria 
malgrat  l’Estat  espanyol  fos  el  més  fort  y’l  més 
rich  y’l  més  sabi  que  sostingués  la  crosta  de  la 
terra.  Y  quan  d’aixó  n’estiguin  convensuts,  qu'en- 
trin  també  à  engroixir  las  renglas  de  la  Unió 
Catalanista,  qu’allí  hi  cab  tothóm  mentres  sen¬ 
ti  bategar  son  cor  al  sant  amor  de  la  Terra  Ca¬ 
talana. 

Y  una  volta  estiguém  tots  aplegats  al  redós 
de  la  bandera  de  la  Patria,  ay  del  que  pretengui 
oposarse  à  que  Catalunya  torni  à  ocupar  son 
setial  de  sobirana! 

Joseph  M.a  Roca. 

(Actual  President  de  la  Unió  Catalanista.) 

OBSERVACIONS  SOBRE’LS 
ORÍGENS  DEE  NOSTRE 
RENAIXEMENT  LITERARI 


la  meva  manera  d’enten¬ 
dre  no  existeix  un  verda- 
der  renaixement  sens  una 
nova  orientació  y  finali¬ 
tat,  clarament  definidas, 
envers  realitats  passadas 
ó  encara  vivents,  ja  in- 
justamente  oblidadas,  ja 
inconscientment  cone- 
gudas.  Aquest  es  lo  prin¬ 
cipi  de  bona  crítica  que's  deu  tenir  en  compte 
pera  judicar  la  significació  exacta  dels  Epigons 
del  actual  periode  literari.  Fa  llàstima  veure  à 
homes  seriosos  cercar  com  ab  un  tirabuquet  à 
qualsevol  escriptor  dels  principis  de  la  centúria 
finada  que  haje  fet  en  català  alguna  poesia  de 
mitjana  valua,  y  presentarlo  tot  seguit,  ab  ayre 
de  descubridors,  com  un  nou  precursor  de  la 
Renaixensa. 

En  llengua  catalana  ó  en  cadascuna  de  las 
sevas  varietats  dialectals,  may  ha  deixat  d’es- 
criures  més  ó  menys.  Y  en  los  mateixos  días 
que’s  desvetllava  la  nostra  literatura,  y  fins  diré, 
en  època  més  avansada  del  seu  creixement,  en 
plens  Jochs  Florals,  paralelament  à  la  nova  avin¬ 
guda  literaria  que  saltironejava  cada  dia  més 
frescal  y  abundosa,  seguia  son  curs  estroncat, 
sense  confondres  may  ab  ella,  una  altra  corrent 
d’ayguas  més  llotosas  y  de  color  tot  diferent. 
Es  un  gran  erro  suposar  que  quan  se  publicava 
boda  famosa  del  Aribau  ó  lo  més  modest  Gay- 
ter,  no  s’escrivia  res  en  català.  La  literatura 
catalana  del  primer  ters  del  segle  xix,  si  se  la 
examina  sols  exteriorment,  es  una  literatura 
complerta.  No  li  mancan  ni  poetas,  ni  prosistas, 
ni  dramàtichs,  ni  escriptors  didàctichs  y  religio¬ 
sos,  ni  autors  de  gramàticas  y  diccionaris.  Mes 
tot  aquest  aparell  era  una  momia,  un  ressó  dèbil 
d’una  veu  potenta,  lo  darrer  batech  de  la  tradi¬ 
ció  literaria  del  segle  xvm,  ja  malaltissa  y  ferida 
de  mort;  un  cos  empobrit  de  sanch  pròpia,  y 
que  sols  se  nodria  de  sanch  forastera  que  acele- 
rava  sa  descomposició.  En  una  paraula,  era  una 
literatura  que  no  tenia  conciencia  d’ella  ma¬ 
teixa.  De  la  colla  dels  poetas  vallfogonins  de  las 
primeras  décadas  d’aquella  centúria,  dels  Jun¬ 

cosa,  Blanch  y  Cibat,  Goday,  Torrents,  Muns 
y  Serinà  y  tants  d’altres;  dels  versos  polítichs  y 
satírichs  de  l’Abdon  Terradas  y  de  son  ante¬ 
cessor  Robreno,  no  podia  venir  la  restauració 
de  la  poesia;  dels  saynets  bilingües  d’aquest  co- 
plejador,  la  del  teatre  català;  ni  la  de  la  prosa, 
de  l’atapahida  tirallonga  d’escriptors  religiosos, 
que  com  en  Rey,  Ballot,  Cilla,  Ponti,  l'infati¬ 
gable  Mossèn  Roquer  ó’l  no  menys  popular 
Pare  Claret,  ompliren  los  vilatjes  catalans 
d’obras  de  devoció  adotzenadas,  sense  preten¬ 
sions  literarias  y  ab  un  intent  purament  cate- 
quístich.  Abans  del  Renaixement,  llevat  de  molt 
comptadas  excepcions  (i ),  bé’s  pot  assegurar  que 
las  obras  qu’en  català  s’escrivían,  no  son  pro¬ 
duccions  verament  literarias,  sinó  documents 
que  proban  l’us  constant  de  la  nostra  llengua  y 
sa  aplicació  à  diversas  materias. 

La  llevor  del  actual  moviment  prenia  en  un 
camp  completament  oposat;  en  lo  qui  en  apa- 
riencia  menys  devia  d’afavorir  son  creixement. 
La  renovació  devia  venir  principalment  dels  es¬ 
criptors  que  pera  fer  literatura  renegavan  de 
llur  pròpia  llengua,  y  que  pareixia  que  anavan  à 
realisar  l’obra  d’assimilació  à  las  lletras  caste- 
llanas  que  quatre  segles  de  vehinatje  no  conse- 
guiren.  En  aquest  temps  València  havia  aportat 
al  rich  cabal  de  la  producció  forastera  un  gros 
contingent  d’escriptors  de  tota  mena;  Catalunya, 
menys  dúctil  y  més  esquerpa,  y  com  si  se  sentís 
avergonyida  de  cambiar  de  trajo,  preferí’l  mu¬ 
tisme  y  la  esterilitat. 

Mes  aixó  va  cambiar  desde  las  darrerías  del 
segle  xvm,  y  sobre  tot  en  la  primera  meytat 
del  següent.  Per  primera  vegada  llavors,  com  en 
lo  temps  de  Boscà,  Catalunya’s  disposava  àfer  lo 
paper  d’adoctrinadora  y  fins  de  mitjansera  de 
novas  influencias  extranjeras,  vingudas  d’Angla- 
terra  y  Alemanya.  Capmany  y  Puigblanch  do- 
navan  lliçons  de  llengua  castellana  als  mateixos 
mestres,  y  no  estava  gayre  lluny  lo  dia  en  que 
un  Aribau,  un  Cabanyes,  un  Piferrer  y  un  Aro- 
las  se  farían  escoltar  per  llurs  cants  en  las  voras 
del  Pisuerga  y  del  Manzanaies.  Eran  los  primers 
representants  de  la  lírica  castellana  en  Cata¬ 
lunya,  qu’en  l’espay  de  quatre  segles  sols  ha¬ 
via  produhit  la  figura  esporàdica  de  Boscà,  més 
gran  per  sa  influencia  que  per  sos  mèrits  in- 
trínsechs. 

Mes  com  deya  suara,  del  fons  mateix  d’aques¬ 
ta  corrent  castellanista,  nasqué  un  impuls  ma- 
ravellós  y  renovador  que  devia  anorrear  aquella 
assimilació  tot  just  comensada,  y  relligar  altra 
vegada  la  cadena  de  la  tradició  indígena.  Aquest 
impuls  fou  lo  romanticisme,  lo  qual,  al  restablir 
la  comunicació  entre  l’home  y  la  terra  que’l 


(i)  Una  d’ellas  es  Lo  Nou  Testament  de  nostre  se¬ 
nyor  Jesu  Chrtst,  traduhit  de  la  Vulgata  Llatina  en 
llengua  catalana...  Londres  183?.  L’Aguiló  en  sa  Bi¬ 
bliografia  d' obras  catalanas ,  encara  en  bona  part  inèdi¬ 
ta,  la  calificava  en  1860  de  lo  «llibre  en  prosa  de  més 
empenta  de  quants  s'han  publicat  modernament  en  la 
nostra  llengua»  p.  37  y  ij. 


JOVENTUT 


6 

nodria,  encara  que  no  fos  més  qu’en  quant 
à  la  realitat  passada,  y  sols  ab  la  vaga  anyo- 
ransa  de  trasladar  aquesta  identificació  à  la 
realitat  present,  preparava’l  terreny  als  moderns 
desvetllaments  literaris  dels  pobles.  Se  comensà 
estimant  la  historia,  la  poesia  y  la  llengua  anti- 
gas  ab  un  pur  dilettantisme  arcaich,  per  efecte 
d’un  concepte  falsament  idealista  del  art,  que 
no  deixava  veure  las  cosas  presents  ab  sa  bellesa 
natural,  y  s’acabà  per  estimar  la  realitat  mateixa 
contemporània  ab  totas  sas  nuesas  y  sos  defec¬ 
tes.  Lo  divorci  entre  l’ànima  del  artista  y  la 
vida  que'l  rodeja,  fill  més  que  tot  del  conven¬ 
cionalisme  pseudo-clàssich,  lo  trencà  definitiva¬ 
ment  lo  naturalisme,  qu’en  part  es  afirmació  del 
romanticisme  y  en  part  sa  negació. 

No  es  aquest  lo  lloch  més  apropósit  per  fer 
un  estudi  de  la  revolució  romàntica.  Bastarà 
aquí  que  diga  que’ls  tres  principals  centres 
d’aquell  moviment  foren  Barcelona,  Madrid  y 
València.  Per  lo  primer  entrà  abans  que  pels 
altres  la  influencia  de  las  literaturas  anglesa  y 
alemanya;  lo  segón  fou  més  intens  de  vida  y 
exerci  major  predomini  sobre  las  demés  regions 
del  país;  lo  tercer  més  productiu  y  fecond  en 
la  part  editorial,  si  bé  s’ha  de  tenir  present  que 
no  deixarían  de  revifarlo  ’ls  catalans  ilustres  que 
temporal  ó  definitivament  residiren  en  la  ciutat 
del  Turia,  com  en  Tió,  López  Soler  y  l’Arolas. 

La  renovació  romàntica,  com  es  sabut,  la  ini¬ 
cià  aquí  en  1823  lo  Enropeo,  y  d’ella  prové  la 
nova  orientació  de  nostras  lletras,  que  produhí 
més  tart  lo  Catalanisme.  Mes  no  era  la  generació 
que  publicà  aquella  interessant  revista,  la  que 
devia  tributar  un  culte  més  fervent  als  nous 
ideals,  per  més  que  d’ella’n  sortissen  més  tart 
l’autor  de  1  Oda  à  la  patri a  y  lo  de  las  Lldgri- 
mas  de  la  viudes a.  En  l’época  de  que  parlàm 
pesava  encara  al  seu  demunt,  sobre  tot  en  los 
genres  poétichs,  la  retòrica  elegant  y  buyda,  la 
falta  de  sinceritat,  lo  convencionalisme  imposats 
pel  fals  classicisme.  Aquells  mateixos  que  admi- 
ravan  per  primera  volta  à  n'en  Byron  y  Schiller, 
sentían  encara  en  la  mateixa  poesia  ’l  prestigi 
d’en  Moratin,  Cienfuegos  y  Fr.  Lluís  de  León. 
Me  referesch  sobre  tot  à  l'Aribau,  l’ Altés  y  en 
López  Soler.  Los  que  devían  portarnos  al  triomf 
total  del  romanticisme,  los  de  la  generació  del 
any  1818,  confegían  llavors  las  abecerolas.  En¬ 
cara  abans  de  qu’ella  donàs  esplet,  havia  d’apa- 
réixer  en  lo  cel  de  la  poesia,  com  una  ratxada 
lluminosa,  un  dels  genis  més  originals  qu’ha  in- 
fantat  la  literatura  espanyola,  retardant  la  victo¬ 
rià  de  las  novas  ideas  y  portant  à  ellas  una  lle- 
vor  de  bon  gust  y  de  serenitat  que  fruytà  en  al¬ 
guns  esperits  literaris  distingits.  Fou  aquet  geni 
lo  malaguanyat  Cabanyes,  l’ Andreu  Chenier 
català,  com  l’anomena  avuy  lo  mestre  més  res¬ 
pectat  de  la  literatura  espanyola.  Cabanyes,  en 
qui  alenava  un  impuls  de  poètica  independèn¬ 
cia,  ab  quelcóm  de  cantellut  y  ferreny  en  lo 
llenguatje  que  s’hi  deya  perfectament  ab  sa 
ànima  catalana,  feu  escola.  En  Roca  y  Cornet, 
lo  correcte  Alcover,  en  Milà  y  Fontanals,  y  fins 


los  revolucionaris  romàntichs,  com  en  Mata  y 
en  Ribot  y  Fontseré,  lo  respectavan  é  imitavan. 

Cabalment  la  irrupció  definitiva  y  victoriosa 
del  romanticisme  tingué  lloch  poch  després  de 
la  publicació  de  Los  preludios  de  mi  lira  (1832). 
Caygué  en  1834  aquell  regim  absolutista  tan 
funest  y  tan  imbècil,  que  demanava  per  boca  de 
la  Universitat  de  Cervera  que  s’allunyàs  de 
nosaltres  la  peligrosa  novedad  de  discurrir ,  y 
va  ser  possible  qu’orejàs  la  atmósfera  intelectual 
de  la  nostra  terra,  aquella  potenta  alenada  de 
vida,  y  qu’alsàs  lo  cap  la  entussiasta  pléyada 
que  devia  despertar  lo  cor  de  Catalunya.  Los 
emigrats  lliberals  del  1823  exerciren  alguna  in 
fluencia  en  aquest  fet,  no  tanta  com  en  las  ter- 
ras  castellanas,  portant  novas  llevors  de  cultura 
de  las  nacions  ó  regions  ahont  havían  fet  més  ó 
menys  llarga  estada.  Tornaren  à  las  horas,  entre 
altres,  l’Altés,  en  López  Soler,  ab  qui  feu  la  pri¬ 
mera  aparició  la  novela  de  Walter  Scott,  en  Ri¬ 
bot  y  Fontseré  y  en  Pere  Mata.  Emperó’ls  co- 
rifeus  del  romanticisme  de  més  empenta  y 
autoritat,  hem  de  cercarlos  en  lo  camp  de  la 
joventut  conservadora  de  l’época. 

Com  deya  poch  abans,  la  generació  del  any  18 
es  la  que  se’n  entra  à  bandera  extesa  dins  de 
la  nova  direcció.  D’aquella  colla-  briosa  dels 
Tió,  Sol  y  Padris,  Piferrer,  Figuerola,  Semís, 
Carbó,  Milà,  Llausàs,  Permanyer,  Blas,  Bofa- 
rull,  y  altres  poch  posteriors,  com  en  Maflé, 
Llorens,  Coll  y  Vehí  y  Duràn  y  Bas,  dugas  figu- 
ras,  se  destacan  sobre  totas  y  s’enduhen  la  direc¬ 
ció  y  capitania:  en  Piferrer,  que  porta  à  la  nova 
escola  l’enérgich  sagell  de  la  seva  intuició  ar¬ 
tística,  que  desvetlla  la  llegenda  històrica,  la 
poesia  popular,  los  ayres  de  la  terra  y  l’arqui¬ 
tectura  gòtica,  y  en  Milà  y  Fontanals,  que’s  dis¬ 
tingeix  en  la  erudició  y  la  crítica,  à  las  que  hi 
du  un  esperit  científich,  una  serietat  escrupulosa 
y  una  perseverancia  benedictina  en  l’estudi, 
abans  desconegudas  en  Espanya,  y  que  després 
no  han  sovintejat  pas  gayre  pera  dissort  nostra. 
D’ell  diu  en  Menéndez  Pelayo,  que’ns  ensenyà 
à  tots  lo  recte  camí  y  la  severa  disciplina  del 
método. 

E11  lo  camp  del  romanticisme’s  dibuixavan 
netament  dugas  corrents:  la  històrica  y  objectiva 
y  la  subjectiva  ó  byroniana.  De  las  dugas,  la  que 
prengué  aquí  més  fortas  arrels  fou  la  primera. 
Aquí,  com  ha  observat  molt  bé  l’eminent  crí- 
tich  M.  S.  Oliver  (1),  bategava  un  problema 
distint  del  dolor  individual  etern;  era  aquest  lo 
problema  colectíu,  l’absorció  de  la  nissaga,  la 
atrofia  violenta  y  recenta,  y  encara  no  oblidada, 
d’un  gran  organisme  polítich,  y  devant  d’aques¬ 
ta  fonda  pena  nacional  desapareixían  las  grans 
dolors  subjectivas  y  las  desesperacions  satàni- 
cas  d’us  corrent,  à  lo  Byron  ó  Espronceda. 

Lo  misteriós  atavisme  que  feya  que  mirassem 
nostre  passat  histórich  ab  més  anyorament  que’ls 


(1)  La  cuestión  regional.  — Palma  de  Mallorca,  1899, 
P-  72, 

pobles  de  raça  castellana,  y  que  s’encarnà  vigo¬ 
rosament  en  la  figura  d’en  Piferrer,  se  manifiestà 
alhora  ab  una  mancomunitat  d’esperit  admira¬ 
ble  en  Catalunya  y  Mallorca,  las  dugas  únicas 
terras  que  conservavan  encara  sencera  l’ànima 
catalana.  Quan  en  Piferrer  anà  en  1841  à  l’illa 
daurada  à  continuar  la  seva  monumental  obra 
Recuerdos  y  beüezas  de  Espana,  se  trobà  ab 
qu'en  Tomàs  Aguiló  y  en  Quadrado,  desde  las 
columnas  de  la  Palma,  havían  fet  la  mateixa  tasca 
de  restauració  històrica  qu’ell  y’is  seus  amichs, 
sense  saberho  uns  dels  altres.  Catalans  y  mallor¬ 
quins  se  donavan  una  nova  abraçada  de  germa¬ 
nor,  representats  per  aquells  genials  escriptors, 
y  relligavan  la  mancomunitat  literaria  de  las 
dugas  terras,  trencada  per  la  interposició  d’un 
cos  literari  estrany  molt  abans  que  ía  política, 
es  à  dir,  desde  prop  de  quatre  segles.  En  1840 
l’Aguiló  y  en  Quadrado,  sugestionats  per  l’amor 
al  petit  reyalme  mallorquí,  ab  una  especie  de 
insistència  que  tenia  molt  de  somniadora,  du- 
yan  à  cap  ab  los  humils  medis  que’ls  era  per¬ 
mès,  la  mateixa  creuhada  de  resurrecció  del  pas¬ 
sat,  qu’en  un  camp  més  esplayat  y  ab  elements 
més  actius  y  diversos,  predicavan  aquí  en  Pifer¬ 
rer  en  los  dominis  de  la  llegenda  y  de  la  poesia 
popular,  en  Carbó  en  la  balada  històrica,  en 
Cortada  en  la  novela  del  mateix  genre,  T Altés, 
l  lllas  y  en  Tió  en  quant  al  drama  regional,  y 
en  Milà  en  lo  terrer  de  la  historia  literaria. 

Mancava  emperò  à  n’aquesta  esperonada  de 
restauració,  un  element  molt  important:  lo  de  la 
llengua  y  ab  ell  lo  de  la  literatura.  Un  fals 
idealisme  retreya  de  son  conreu  als  homes  de 
lletras  més  distingits  d’aquell  temps.  Lo  mateix 
empleo  vulgar  del  idioma,  era  una  circunstancia 
desfavorable  pera  uns  esperits  del  tot  absorts  en 
la  contemplació  del  passat.  Semblàvals  un  ins¬ 

trument  indigne  pera  evocar  al  màgich  conjur 
de  la  poesia  la  posessió  anyoradissa  de  realitats 
desaparegudas.  Los  poetas  comensavan  à  enjo- 
yarse  ab  lo  títol  de  trovadors;  los  rius  de  la  ter¬ 
ra,  poetisats  ja  per  l’idilisme  bucólich  d’en 
Fontanella,  se  presentavan  ab  novell  encís;  las 
serras  desiguals  de  la  patria,  sas  valls  y  sas  vilas 
no  sonavan,  com  deya  en  Milà  (1)  com  vulgars 
denominacions  topogràficas  tan  sols  bonas  pera 
figurar  en  un  registre  de  catastre  ó  en  una  llista 
de  paradors  de  diligència;  may  com  llavors  las 
lletras  provençals  aparegueren  rodejadas  de  ma¬ 
jor  prestigi.  Mes  la  llengua  no  era  tot  alló;  des¬ 
figurada  y  aplebeyada,  no  atreya  ab  lo  religiós 
respecte  de  la  rònega  arcada  bizantina,  del  ele¬ 
gant  finestral  gótich,  de  la  torre  enmarletada,  de 
las  fantàsticas  tradicions,  dels  mateixos  cants 
populars,  que  sonavan  com  à  un  deliciós  ressó 
d  épocas  idílicas  que  s’alsava  entre  las  ruinas 
del  present.  Aquella  llengua  menestral  no  s’ave- 
nía  ab  la  elegant  parla  dels  trovadors,  feta  apos¬ 
ta  pera  llabis  cortisans,  pera  gentils  damas  y 
cavallers  y  pera  ressonar  sota  las  graciosas  vol- 
tas  dels  castells  feudals;  en  tot  cas,  pera  ressuci- 
tarla  calia  abans  ennobliria,  presentaria  ab 
arreus  arcaichs  y  ab  las  galas  dels  trovadors, 
espurgarla  de  las  grolleras  expressions  de  vilat- 
jans  y  camperols.  De  tal  manera  s’alça  de  la 
tomba  del  oblit  en  lo  cant  solemnial  del  Aribau 
y  en  las  estrofas  romànticas  d’en  Rubió  y  Ors. 
Ab  tal  trajo  degué  presentarse  vestida,  pera  que 
al  menys  no  fos  mirada  ab  indiferència  per 
aquella  generació  idealista. 

A.  Rubió  y  Lluch. 


(1)  Discurs  presidencial  de  1883. 


LA  FADA 

Un  día  à  entrada  de  fosch 
jo  la  vaig  veure. 

Era  pe’l  camí  del  bosch. 


Recolzada  à  un  roure  altiu 
ella  s'estava, 
escampant  suau  somriu. 

Frech  à  frech  li  vaig  passar 
ab  pó  y  frisansa, 
y  ella  ab  calma’m  va  mirar. 

Jo  vaig  fer  el  meu  camí, 
y  al  ser  lluny  d’ella, 
l’anyoransa’n  vaig  sentí! 

Molts  cops  he  tornat  després 
al  bosch  à  véurela, 
y  ja  no  l’he  vist  may  més! 

Joseph  Martí  y  Folguera 

(llustració  de  A.  Solé.) 

El  Paralelo:  Efecte  de  nit,  per  J.  Primo. 

EL  CAPITÀ  GEORGE  RED 


Posà’l  peu  en  terra  al  moll  de  las  Dressanas  ab  la 
mateixa  impassibilitat  que  accepta’l  càrrech  de  primer 
que  li  havia  conferit  la  casa  «Furth  Smith  and  C°»,  y 
que  partí  ab  son  nou  vapor  del  moll  de  Plymouth  ab 
rumbo  à  Dinamarca.  Y,  no  obstant,  pochs  moments 
avans  li  havían  entregat  en  el  camarot  els  plechs  de 
correspondència  que  la  casa  y  sa  muller  li  havían  adres 
sat  à  Barcelona.  Y’l  seu  hll,  el  petit  William,  al  qui  ha¬ 
via  deixat  al  llit  ab  una  bronquitis  capilar  aguda  y  des- 
donat  dels  metjes,  havia  mort. 

Sir  George  Red,  capità  del  «Sund  Steamer»,  posà’l 
peu  en  terra  y  s’orientà.  Necessitava  caminar  forsa,  do¬ 
nar  als  músculs  la  expansió  qu’en  va  havia  tractat  de 
dalshi  quan  febrosench  anava  y  venia  pel  pont  com 
una  fera  engabiada;  necessitava  veure  gent,  forsa  gent, 
una  munió  que  l’ubriagués  ab  las  oscilacions  de  sa  mas¬ 
sa,  que  ab  sa  cridòria  li  enterbolís  las  ideas  claras  del 
seu  dolor;  necessitava  capbussar  en  lo  que’ls  homes  de 
terra  han  convingut  en  dirne  distraccions;  necessitava 
llum,  moviment,  soroll,  morfina  de  la  existència,  quel- 
cóm  que’l  negués  à  n’ell  ràpidament  y  li  fes  oblidar  la 
tristor  y  soletatde  la  sevaànima  y  del  seu  camarot.  Y  com 
si  entregués  al  destí  la  tasca  de  menarlo,  atravessà  sense 
vacilar  la  via,  y  embocant  l’avinguda  del  Marqués  del 
Duero,  lliscà  pel  dessota  de  las  murallas  de  las  Dressa¬ 
nas,  indolentment,  las  mans  à  las  butxacas,  la  gorreta 
al  clatell  y  la  vista  fixa  en  la  lluhenta  puntera  de  sas 
sabatas  rossas  qu’avensavan  ara  l’una,  ara  l’altra  à  idén- 
tichs  intérvals  de  temps,  matemàticament. 

Per  més  que  de  lo  qu’ell  tractava  era  de  fugirne recor¬ 
rent  aquell  tros  d’ampla  acera  fosch  y  abandonat,  més 
que  may  s’intrincà  en  sos  recorts  y  sas  caborias.  Com 
si  se  li  hagués  obert  devant  dels  ulls  la  porta  del  pas¬ 
sat,  recorregué  en  un  instant  aquells  dos  mesos  del  viat- 
je  qu’en  constant  engunia  havia  realisat.  Recordà  las 


ansias  al  costat  dels  seus  dos  complements,  el  petit  Wil¬ 
liam  y  la  espiritual  Josephine,  recordà  com  ja  havia 
trobat  al  primer,  à  son  regrés  de  New  York,  ab  son 
caparronet  ros  enfonsat  en  el  coixí,  els  ulls  ullerosos 
y’is  polsos  abrusats  per  la  febre;  recordà  las  nits  pas- 
sadas  à  la  capsalera  comptant  els  minuts  pera  donarli 
puntualment  la  medicina,  aquella  medicina  quin  nom 
semblava  portarlo  escrit  ab  foch  en  el  cervell,  tant  y 
tant  vehementment  l’havia  llegit  en  la  etiqueta  de  la 
ampolla,  mentres  el  doctor  repicava  ab  ella’l  cayre  de 
la  tassa  pera  fer  sortir  els  glòbuls;  recordà  aquells  mo¬ 
ments  de  relativa  calma  en  que  la  febre  semblava  amay 
nar,  y  en  que,  en  la  cambra  del  costat,  Hilde  li  posava 
las  mans  sobre’ls  muscles,  hi  acotava’l  cap  y  aixugava 
unas  llàgrimas  silenciosas  en  la  xarretera  del  seu  batí. 
Després  recordà  l’arribada  del  empleat  de  la  casa  «Furth 
Smith»,  ab  sa  gorra  galonejada,  fentli  entrega  del  nom- 
brament  de  primer  del  «Sund  Steamer»,  y  de  l’ordre  de 
partir  al  jorn  següent  vers  Dinamarca  pr.mer,  à  carre¬ 
gar  taulons,  y  després  à  Barcelona  à  deixarlos,  y  à  es¬ 
perar  ordres  pera  marxar  à  Crimea  en  busca  de  blat.  Y 
com  si  en  sa  memòria  hi  hagués  un  buyt  ó  en  sa  voluntat 
una  forsa  indomtable,  el  seu  ordre  d’ideas  saltà  pel 
dessobre  d’aquell  despido  fet  à  la  capsalera  del  llit  d’en 
William,  y  d’aquell  petó  poruch  qu’havía  deixat  en 
el  front  de  Josephine,  y  son  pensament  li  sugerí  la  ma¬ 
tinada  al  moll,  ab  sos  grinyols  de  grúas  incansables, 
ab  el  traqueteig  de  las  rodas  de  las  carretillas,  y’s  re¬ 
cordà  del  cigarret  egipci  que  li  oferí’l  representant  de 
la  casa  quan  li  entregà’ls  últims  papers.  Per  un  mo¬ 
ment  se  tornà  à  trobar  à  la  capsalera  del  llit  del  seu 
fill,  y  sentí  altra  volta  en  la  imaginació  aquell  xiulet 
rogallós  y  sibilant  alhora  que  feya  l’ayre  al  entrar  en 
els  pulmons  del  malaltet,  xiulet  que  à  n’ell  li  havia 
arribat  à  semblar  més  fort  que’l  de  cap  sirena  de  va- 

por,  y  com  si  en  la  nit  ombrívola  de  la  mort  un  barco 
misteriós  se  queixés  alia  al  lluny  en  l’horitzó  de  la 
existència  del  seu  vàstag.  Després,  d'un  altre  salt,  re 
cordà  la  travessia  vers  Dinamarca,  y’l  seu  constant  anar 
y  venir  pel  pont  en  quina  blanca  barana  de  lona  hi  lle¬ 
gia  en  caràcters  verts,  ribetejats  de  negre,  la  paraula 
Pulsatilla,  y  recordà  aixís  mateix  que  s’havia  oblidat, 
ab  el  cambi  de  barco,  de  la  tinta  vermella  ab  que  acos¬ 
tumava  à  subratllar  1’  estat  del  seu  anim  en  el  diari  que 
portava  de  sa  vida.  Després  acudintli  las  ideas  atrope- 
llantse  unas  à  las  altras,  recordà  l’arribada  à  port,  las 
cartas  de  sa  esposa  donantli  compte,  hora  per  hora,  de 
las  evolucions  de  la  malaltia  y  del  agravan.ent,  recorda 
la  càrrega  de  taulons  que  vessant  per  las  escotillas  aca¬ 
baren  per  omplir  la  cuberta  casi  fins  à  mitja  xemaneya 
y  arran  mateix  dessota’l  pont,  el  ritme  d’una  cansó 
entonada  per  un  cantayre  de  carrer  voltat  de  carrega¬ 
dors  de  moll,  y  la  impresió  de  l’última  desfeta  al  Trans- 
vaal,  que  corria  de  boca  en  boca  per  tot  el  passatje.  Y’is 
més  petits  detalls  se  li  engrandían  prenent  proporcions 
gegantescas. 

A  mida  qu’avensava  acostantse  al  tros  animat  del 
Paralelo,  en  el  fons  del  seu  ésser  semblava  espessírseli 
més  una  boyra  negra  y  pesanta  que  li  anava  ombrejant 
totas  las  ideas. 

Recordava  las  cosas  menys  fixament;  passant  pel 
dessobre  d’ellas  ab  el  pensament  casi  bé  sense  fregarlas, 
rebutjantlas  las  unas  darrera  de  las  altras,  trobantlas  à 
voltas  massa  aclaparadoras,  à  voltas  inconvenients,  com 
si  ell  s’hagués  imposat  aquell  passeig  pera  meditar  so¬ 
bre  quelcom  qu’en  va  iractava  de  recordar,  y  volgués 
de  totas  passadas  acomplir  sa  tasca.  Se  sentia  desequi¬ 
librat,  fora  d’ell,  del  seu  centre.  Ell  que’s  coneixia  son 
caràcter  y  naturalesa  tret  per  tret,  ell  que  sabia,  mercès 
als  estudis  que  com  à  passatemps  havia  fet  sobre  sa 
persona,  que  un  fracàs  no  li  ocasionava  sinó  un  senzill 
malestar  semblant  al  que  ocasiona  à  un  artista  la  vista 
d’una  obra  de  mal  gust,  ell  que  sabia  molt  bé  que’ls 
seus  períodes  crítichs  eran  aquells  anteriors  à  algún  fra¬ 
càs  futur  prev  st,  y  que’l  fracàs  arribat  ans  bé  l’encorat¬ 
java  que’l  deprimia,  al  sentirse  subjugat  y  deprimit,  al 
palpar  ab  l’ànima  la  ílonjetat  d’aquella  boyra  negra  y 
pesanta  que  l’ombrejava  interiorment,  comprenia  que 
quelcóm  qu’havía  d’arribar  era  lo  que  instintivament 
el  preocupava. 

La  darrera  carta  de  Josephine  era  ben  clara.  Wil- 
liam  ha  mort.  Sí,  ja  era  tart.  Aquella  casa  de  comis¬ 
sió,  aquell  petit  despatx  montat  ab  els  seus  estalvis  en 
un  dels  carrers  comercials  de  Londres,  aquell  comen- 
sament  de  fortuna  gran  qu’alguna  vegada  estant 
de  bon  humor  s’havia  permès  somniar,  veyent  ja’l  cap 
del  seu  fill  verdejant  pel  reflexo  de  las  pantallas  mo- 
ventse  darrera  las  pi  rtellas  reixadas  del  despatx,  aquell 
cambi  de  vida  econòmica  de  la  familia  que  li  permete- 
ría  abandonar  el  mar  y’l  seu  barco  que  semblava  tan- 
carli  ab  la  gabia  del  pont  el  seu  esperit  emprenedor, 
aquell  desitj  de  deixar  d’ésser  dependent  y  esclau  pera 
passar  à  ésser  amo,  si  bé’ls  primers  anys  sols  ho  fos  en 
la  persona  del  seu  fill,  ab  qui  més  tart  compartiria’l 
manament,  tot  havia  desaparegut  com  una  fulla  seca 
que  s’hagués  emportat  camins  enllà’l  mateix  ayre  que 
roncava  al  entrar  en  els  pulmons  del  malaltet. 

William  ha  nio?'/,  deya  la  carta,  y  no  calia  dir  més. 
Sols  uns  mots  seguían  à  aquells,  y  en  els  qu’ell  no  s’ha¬ 
via  deturat  à  meditar  (Qné pensas  fer?  hi  havia  trassat 
ab  lletra  vertical  avans  de  la  firma  de  lletras  primíssi- 
mas,  solas  à  un  cantó  de  la  pàgina,  sense  rúbrica  que  las 
hi  fes  companyia,  com  si  ellas  solas  ja  sapiguessin 
aguantarshi. 

Al  recordar  tota  la  carta  y  fixarshi,  George  com¬ 
prengué  que  la  pregunta  ja’l  seu  cervell  l  havía  recullida 
malgrat  ell  no  hi  hagués  parat  esment,  y  qu’era  ella  la 


que  li  ocasionava’l  desequilibri  de  la  pròpia  personali¬ 
tat,  qu’en  aquell  punt  deuria  estar  com  descansada  per 
l'adveniment  del  fracàs  tan  esperat  com  no  desitjat.  De 
moment  no’s  donà  compte  del  alcans  de  la  pregunta, 
responentla  en  el  seu  interior  ab  el  rahonament  de  la 
llógica  correnta:  peró  després,  à  copia  de  donarli  voltas 
y  més  voltas  pel  cervell,  hi  comensà  à  ovirar  com  un 
raig  de  llum  Recordà  altra  vegada’l  llit  del  malalt  y  la 
cambra  vehina  hont  Hilde  se  li  repenjava  als  muscles 
sanglotejant,  y  clarament  llavors,  com  si  ho  vegés  es¬ 
crit,  feu  memòria  d’aquella  conversa  vaga  sostinguda 
pels  dos,  dels  plans  boyrosos  com  els  carrers  de  la  ciu¬ 
tat  al  hivern,  de  normas  de  conducta  especials  y  radica- 
líssimas,  d’aquella  conversa  acceptant  el  renuncianrent, 
d’aquellas  paraulas  indecisas,  mitj  ditas  per  tots  dos  al¬ 
hora,  en  que’s  donavan  à  entendre  l’un  al  altre  que  per¬ 
dut  en  William  estavan  perduts  tots  els  somnis  del  per- 
vindre  en  ell  apoyats,  qu’ells  res  hi  feyan  al  món  y  tant 
millor  seria  que  se’n  sustreguessin... 

De  sobte,  una  frisansa  li  recorregué’l  cos  tot,  co- 
mensant  pels  peus  ab  una  sensació  pesada,  qu’anà 
entebiantse  boy  pujant  fins  al  cap,  y  produhintli  la  sen¬ 
sació  de  que  devia  estar  més  roig  que  de  costum.  Mes 
al  instant  se  dominà,  feu  un  esfors  suprém  de  volun¬ 
tat  y  ràpidament,  ab  la  rapidesa  que’s  prenen  las  deci¬ 
sions  supremas  en  las  que  un  no  hi  posa  tantde  temps 
com  pera  desllindar  qüestions  de  detalls,  acordà  en  el 
fons  de  son  pensament  donar  cumpliment  à  la  idea 
tinguda  aquell  jorn.  Ella  era  resoluda  pera  ferho,  y  en 
quant  à  ell,  no  calia  ni  parlarne.  En  arribant  à  bordo 
redactaria  un  telegrama  que  faria  circular  el  jorn  se¬ 
güent,  calcularia  més  ó  menys  exactament  el  moment 
en  qu’ella  hauria  rebut  la  decisió  y  l'hauria  cumplerta, 
y  ell  se  faria  llavors  saltar  el  cap,  l’ultim  de  tots,  com  à 
bon  capità,  que  seria’l  dever  d’abandonar  aquell  barco- 
familia  que  havent  perdut  son  únich  pal  ja  no  podia 
navegar... 

George  Red  se  trobava  en  aquell  moment  en  mitj 
de  la  gentada  qu’atapaheix  en  las  nits  d’estiu  aquell  tros 
del  Paralelo:  y  confós  entre  la  massa  rodà  d’assí  y 
d’allà.  Era  l  hora  de  moviment  més  intens.  De  cara  à 
Montjuich,  de  la  banda  de  Barcelona,  s’extenía  la  ren¬ 
glera  de  barracas  y  barracons  d’hont  eixia  com  un 
núvol  de  foch  y  onadas  de  soroll  que  s’esbaymavan  per 
l’ambient  fins  à  topar  ab  altrasy  deveniraltra  volta  més 
grossas, mésaixordanlasab  son  rum-rum  de  rusch  d’abe¬ 
lla  só  ab  son  remoreig  continuu  com  el  de  la  mar.  George 
Red  semblava  haver  oblidat  el  seu  intim  y  observava 
indolentment  tot  quant  el  voltava.  En  esbojarrat  abi- 
garrament,  els  espectacles  se  tocavan  de  colzes  y  sem- 
blavan  empenyers  al  igual  que  la  generació  que’lscon- 
templava.  Els  cinematògrafs  ab  llurs  rètols  de  colors 
llampants,  llurs  titellas  cridaners,  llurs  orgues  aixor 
dants  y  llurs  pallassos  de  veus  incansables  y  tossudas 
com  el  martelleig  dels  que  fan  baranas,  semblavan,  ab 
sas  fatxadas  amplas  y  pesantas,  llocas  que  covessin 
la  inmensa  pollada  de  cavallets,  balancins,  tiros  al 
blanch,  taulas  de  refreschs,  barberías,  quins  locals  ra 
diants  de  llum  s’estrenyían  fentse  lloch,  pujant  l'un 
sobre  l’altre,  apoyantse  mutuament  en  un  laberinte 
de  fustas  y  taulons,  ferros,  mahons,  cortinas  rebrega 
das,  persianas  descoloridas,  tot  banyat  pels  raigs  de 
llum  elèctrica  de  las  fatxadas  y  dels  focos  del  municipi 
solitaris  al  mitj  de  l’avinguda  y  entrellassats  pel  fil-ferro 
del  trolley  com  si  ballessin  una  sardana  En  un  buyt, 
una  bunyolera  havia  entafurat  las  sevas  eynas  espan- 
dint  per  l’ayre  una  atmósfera  asfixianta,  fum  d’oli  espés 
qu’entrava  pel  canyó  gratantlo,  y  qu’embolcaUava  à  la 
multitut  unifi.ant  més  els  seus  detalls;  y  més  avall,  el 
Circo  ab  sa  sala  d’espectacles  rodona  y’l  seu  cafe  llar- 
garut,  extenía  sa  silueta  com  gros  caragol  enmandrit 
replè  de  llum  y  de  gentada,  que  prenia  sas  consuma- 

cions  assaborint  l’escàndol  d’una  orquesta  improvisada 
en  l’interior. 

A  l’altra  banda  Le  Trianon  y’l  Teatro  Nuevo  obrían 
sas  portas  à  la  multitut  que  s’empenyia,  s’aixafava  y 
oscilava  com  una  massa  gelatinosa  pugnant  per  entrar 
à  corejar  à  las  chanteuses  y  à  las  ballarinas  francesas, 
y  per  vessar  unas  llàgrimas  boy  escoltant  la  trama  dels 
dramons  que  ab  lletras  grossas  oferían  els  llargaruts 
cartells.  Y  més  cap  à  la  dreta,  en  una  subasta  pública, 
se  posavan  à  la  venda  ab  crits  y  tochs  de  campana  las 
mercaderías  més  diversas,que  sempre  trobavan  compra- 
dorentre  aquella  massa  heterogenia  enla  que  hi  prenían 
part  totas  las  classes  socials  desde’ls  nyíbits  de  cara 
somniadora  y’is  de  cara  patibularia  que  més  tart  s’a- 
dormirían  sobre’l  primer  pedrís  del  passeig,  fins  al  se¬ 
nyoret  de  bona  casa  que  volent  passar  per  corrido,  ab 
el  barret  de  gayrell  à  sobre’l  cap  y  las  ideas  més  de 
gayrell  encara  à  dintre,  prenia  la  patina  dels  barris 
baixos  arrossegant  ensày  enllà  la  primera  prostituta  que 
se  li  penjava  al  bras.  Y  per  sobre  de  tot  s'extenía  la 
veu  dels  orgues  dels  cinematògrafs  com  una  orquesta 
que  guiés  y  anunciés  à  aquell  exèrcit  de  gent  que’s 
llensava  al  carrer  pera  riure  y  oblidar,  esbargirse  y  pen- 
dre  la  fresca. 

George  Red  va  ficarse  en  un  café  de  la  cantonada 
ahont  el  brugit  s’anava  esmortuhint,  un  local  quadrat, 
tancat  per  vidres  glassats  que  deixavan  passar  al  exte¬ 
rior  una  llum  pàlida  y  misteriosa.  Demanà  beure,  y 
mentres  mirava  indiferentment  al  grapat  de  cantantas 
enrogalladas  que  sobre  d’un  petit  escenari  esvalota- 
van  el  local,  va  anar  apilant  al  devant  seu  dobles  y 
més  dobles  de  cervesa,  ab  gran  admiració  del  mosso, 
acostumat  à  servir  tan  sols  una  consumació  à  cada 
parroquià,  y  encara  no  esperituosa.  Quan  ja  semblava 
que  comensava  à  aburrirse,  el  pobre  marino  s’aixecà, 
passà  per  entremitj  de  las  taulas  voltadas  de  menestrals 
ab  sas  mullers  y  de  prostitutas  ab  sos  souteneurs,  en 
barreja  inenalisable,  y  sortí  al  carrer.  L’ayre  semblava 
més  fresch  que  al  interior;  una  petita  brisa  humida 
pujava  del  port  fent  inclinar  suaument  las  negras  fume- 
radas  de  las  xemaneyas  del  voltant,  que’s  retallavan 
durament  sobre’l  cel  clarejat  per  la  lluna.  George  Red 
tornà  à  confondres  entre  la  gentada  bellugadis¬ 
sa.  La  fumerola  de  la  barraca  dels  bunyols  era  alas- 
hora  més  espessa,  els  orgues  dels  cinematògrafs  havían 
enmudit,  y  la  cobla  del  Circo  Bernabé  deixava  sentir 
el  seus  acorts,  velats  per  la  grossa  tela  de  la  tenda  de 
campanya  qu’atraveisavan.  George  estava  com  enso¬ 
pit;  ja  no  s’havia  enrecordat  més  de  la  decisió  avans 
presa,  y  si  se’n  havia  recordat,  l’havia  posada  de  recó 
ab  la  mateixa  tranquilitat  ab  qu'hauría  fet  apilar  en  una 
banda  del  moll  un  carregament  qu’estava  segur  de  que 
al  endemà  l’embarcaria. 

D’esma  s’assentà  en  las  taulas  de  à  fora  d’una  cerve¬ 
seria  que  de  provisional  havia  pres  caràcter  de  perma¬ 
nent.  Aburrit  als  pochs  moments,  peró  volent  retardar 
lo  més  possible  sa  tornada  à  bordo,  à  la  soletat  del 
camarot,  passà  à  un  altre  café,  y  à  un  altre  y  à  un  altre, 
farsint  de  cervesa’l  seu  ventrell,  buydant  cada  vegada 
qu’aixecava’l  bras  tot  el  contingut  del  doble,  sens 
esfors  visible,  cada  volta  més  assedegat  y  ab  més  fru- 
hició. 

En  aquest  estat  d’anim  li  vingué  una  idea,  y’s  dema¬ 
nà  qué  succehiría  si  de  moment  se  calés  toch  à  tot 
aquell  apilament  de  barracas;  y  sir  George  Red,  minu¬ 
ciós  observador  de  sa  manera  d’ésser,  comprengué  que 
estava  ubriach,  ja  que  la  idea  del  foch  se  li  sugería 
aixís  que  l’alcohol  se  li  apoderava  del  cervell. 

Y  cregué  convenient  retirarse.  Creuhà  altra  volta 
aquellas  onadas  humanas,  veyentlas  en  el  fons  de  sa 
imaginació  atropellarse,  empényers  més  fortament,  dis- 
gregarse,  ferse  pols,  desapareixe  à  mida  que  las  flamas 

anirían  consumint  tot  lo  que  un  moment  avans  era 
atractiu  y  acoblava  à  la  gent.  Y  George  Red  deixà 
lliscar  per  sos  Uabis  una  rialleta  imperceptible.  Se  veya 
com  en  un  mirall,  ubriach,  desequilibrat,  y  tenia’l  bon 
gust  de  burlarse  d’ell  mateix.  Mes  l’espectacle  de  las 
llamaradas  no  l’abandonava,  y  ell  se  donava  compte  de 
cóm,  à  mida  que  caminava,  una  franja  roja  se  li  ana¬ 
va  estenent  devant  dels  ulls,  espessintse  cada  volta  més. 

Al  sortir  de  la  massa  de  gent  s'orientà,  vegé  al  lluny 
la  silueta  dels  pals  dels  barcos,  y  comensà  à  caminar 
vers  ells  ab  pas  ferm,  la  gorrela  al  clatell  y  guaytantse 
la  llustrosa  puntera  de  sas  sabatas  grogas  qu’aver.savan 
ara  l’una  ara  l’altra,  matemàticament.  El  seu  aplóm  era 
invariable;  sols  de  tant  en  tant,  y  à  intérvals  regulars 
també,  una  petita  oscilació’l  feya  aturar,  se  decantava 
una  mica  cap  à  la  esquerra  y  tornava  à  seguir  grave- 
ment  el  seu  camí.  A  mitj  camí’s  tombà  à  guaytar  el 
batibull  qu'abandonava,  y  somrigué  imaginantsho  tot 
cremat. — Bah! — va  pensar—  ^S’han  cremat?  Ja’n  iaràn 
d’altrasl — 

Al  arribar  al  moll,  la  lluna  iluminava  tot  el  port.  Un 
vapor  sarpava  despedintse  ab  un  gemech  grave  y  pro¬ 
longat,  y  una  espessa  fumerola  s’escapava  del  costat 
de  sa  xemaneya.  George  Red  respirà  fortament  la 
fresca  brisa  que  lliscava  per  sobre  l’aygua  y  venia  à 
humitejar  las  telas  enquitranadas  estesas  sobre’ls  dipò¬ 
sits  del  moll. 

S’orientà  novament,  y  trencant  cap  à  la  esquerra’s 
perdé  entre’ls  paquets  apilats  sobre  l’aduana,  las  plan- 
xas  de  ferro  vell,  els  cabassets  de  figas  secas  y  pansas 
de  Màlaga,  els  barrils  de  pega  grega,  las  balas  de  cotó 
dels  Estats  Units,  la  closca  de  coco  del  Sud  Amèrica  y 
las  pilas  de  banyas,  materias  qu'empastifavan  l’am¬ 
bient  de  mil  olors  diferentas,  totas  típicas  dels  molls, 
barrejadas  ab  la  del  quitrà  y’l  yodo  de  las  ayguas. 

El  marino  veya’ls  barcos  vermells,  voltats  de  flamas; 
els  llums  verts  de  las  farolas  de  posició  se  li  espandían 
y  se  li  apagavan  successivament  com  ulls  de  monstres 
que  li  fessin  l’ullet  destacantse  de  la  gran  rojor  del  in¬ 
cendi  qu’ho  abrusava  tot  als  ulls  de  sa  imaginació.... 

Passà  la  palanca  del  seu  barco,  y  en  sent  à  bordo, 
creuhà  la  cuberta,  passà  fregant  al  carrabiner  que  hi 
feya  la  guardia,  assegut  y  adormit  sobre  un  rotllo  de 
corda  ablas  mans  al  fusell  y’l  capentre’lsbrassos;  baixà 
per  la  escotilla  de  la  cambra,  donà  la  bona  nit  al  mari 
ner  de  guardia  que  sota  un  llum  rodó  llegia  un  llibre 
gros,  y  atravessant  un  corredor  se  ficà  en  el  seu  cama¬ 
rot.  Feu  llum  y  s’assegué.  Devant  per  devant,  sobre  la 
taula  d’escriure,  tenia’l  retrato  del  seu  fill. 

George  Red  se  sentía  l  cap  pesat  y  las  facultats  en- 
sopidas,  mes  recordava  qu’havía  de  fer  quelcóm,  que 
tenia  de  respondre  à  sa  muller  la  decisió  qu’havía 
pres.  Preparà  paper  y  ploma  y’s  disposà  à  escriure. 
Llavors  aixecà’l  cap  y  guaytà’l  retrato  de  William.  Es¬ 
tava  aquest  tot  roig,  voltat  de  flamas  que  li  llepavan 
els  cabells  ondulats  del  front... 

Y  sir  George  Red  esclafí  la  gran  riallada.— Bah! — 
va  pensar — Aixó  dels  noys  son  com  las  barracas:  quan 
se  creman  se’n  fan  d’altres  y  s’ha  acabat. — 

Y  aixecantse,  desclavà’l  retrato  del  seu  fill,  obrí  la 
finestra  rodona  de  son  camarot,  y  llensà’l  cartró  al 
mar.  Un  alé  de  brisa  entrà  per  la  finestra  al  obrirse. 

—  Se’n  fan  d’altres  y  s’ha  acabat — repetí  com  acari¬ 
ciant  las  paraulas  en  el  fons  del  seu  cervell. 

El  cap  se  li  havia  espessit  més  ab  la  xafagor  del  ca¬ 
marot,  y  ab  prou  feynas  se  podia  tenir  dret.  Se  deixà 
caure  sobre’l  llit  y  s’estirà.  Alashoras  sentí  com  un 
martelleig  en  el  cervell  y  unas  onadas  qu’anavan  y 
venían  amunt  y  avall  del  seu  cos,  y  tregué’l  cap  del 
coixí,  l’abalansà  enfora  y’s  posà  à  vomitar... 

F.  Pujulà  y  Vallés. 

CREACIÓ 


Si  en  la  fornal  manxa'l  Temps, 
en  la  enclusa  es  Deu  qui  forja; 
forja  mons  à  cops  de  mall; 
may  reposa. 


Salta'l  foch  espurnejant, 
y  las  espurnas  son  totas 
animas  que  van  naixent 
y  à  Deu  voltan. 


Ellas  li  diuhen  :  «Senyor, 
qué  t’hem  fet  que  vida’ns  donas?! 
Fesnos  tornar  al  no  resi 
Deu,  escóltansli 


Y  Deu  que  las  va  escoltant, 
tot  seguint  la  seva  obra, 
en  peixos,  bestias  y  aucells 
las  transforma 


Sinó  que'l  Diable,  callat, 
al  darrera  d’ell  se  posa, 
y  prenentli  las  que  pot 
en  fa  homes. 

Angel  Guimerà. 


(Ilustració  de/.  Brull.) 


JOVENTUT 


*3 


EL  PANELL 

Els  anys  més  tranquils  de  la  meva  vida  son, 
potser,  els  que  vaig  passar  à  Girona,  en  aquell 
tercer  pis  del  carrer  de  la  Forsa;  ab  el  cap  ple 
d’ilusions  y  sense  un  ral  à  la  butxaca. 

Encara’m  sembla  que’l  veig  aquell  quarto, 
ahont  me  tancava  de  sol  à  sol  pera  pintar,  es¬ 
criure,  fumar,  descansar  à  ratos  y  somniar  à  tota 
hora,  sobre  tot  cap  al  vespre,  quan  el  sol,  po- 
nentse  darrera'ls  arbres  sechs  de  la  Devesa, 
deixava  à  mitja  llum  las  montanyas  llunyanas, 
la  planura  serpentejada  pel  Ter,  qu’apareixía 
com  una  cinta  argentada,  destacantse  en  primer 
terme  unas  teuladotas  vellas  y  humidas,  quatre 
rónegas  xemaneyas  y  una  especie  de  torratxota 
terminant  en  un  panell  que,  rovellat  per  las  plu- 
jas,  no  girava  à  dreta  ni  à  esquerra,  y  sech  y 
encarcarat,  allí  s’estava...  perque  sí.  Qué  n’hi  ha¬ 
via  passat  d’horas  contemplant  aquell  panorama 
trist,  humit,  peró  tranquil  y  simpàtich!  Qué  me’n 
havia  forjat  d’ilusions  mirant  aquell  panell  que 
més  clar  se  destacava  com  més  la  nit  anava  em¬ 
bolcallant  d’ombra’l  misteriós  paisatjel 

Aixís  passaren  días  y  setmanas  y  mesos  y  fins 
anys...  quan  un  matí’m  sorprengué  la  presencia 
de  dos  homes  que  trafiquejavan  en  la  teulada 
vehina.  Eran  un  paleta  y  un  manobra.  «Deuhen 
adobar  goteras»,  vaig  pensar,  sense  ferne  cabal... 

Aquella  mateixa  tarda,  à  posta  de  sol,  els  ho¬ 
mes  havían  ja  acabat  sa  feyna:  quatre  teulas 
novas,  las  vellas  gratadas  de  molsa,  y'l  panell 
adobat...  Peró  de  quina  manera!  Adressat,  llu- 
hent  que  semblava  nou!  Y  cóm  girava  à  dreta 
y  esquerra’l  malehitl  Y  ab  quin  dalit  grinyolava 
després  de  tants  anys  de  forsat  silenci!...  Y 
rim!...  Y  raml...  Y  torna,  y  gira,  y  regira!  ..  No 
vaig  poderme  aguantar,  y  més  dejorn  que’ls  al¬ 
tres  días  vaig  retirarme  dels  finestrons  amohi- 
nat  per  aquell  continuu  grinyolar. 

Peró  vingué  l’endemà,  y  dematí  y  tarda  y  ves¬ 
pre  sempre’l  panell,  rim,  ram,  ara  per  aquí,  ara 
per  allà,  ara  despay,  ara  més  depressa,  no  dei- 
xantme  contemplar  el  meu  panorama,  ni  bressar 
las  mevas  ilusions,  ni  descansar  à  la  nit,  que  no 
feya  més  que  somniar  ab  el  reconsagrat  panell! 

Tres  días  vaig  soportarlo!  Al  quart,  no  po¬ 
dent  més,  vaig  resoldre  anar  à  la  casa  del  de- 
vant  y  encararme  ab  el  vehí  propietari,  que  va 
resultar  ser  un  senyor  de  bon  regent,  d’uns  cin¬ 
quanta  anys,  acomodat,  tossut  y  egoista. 

— Deu  lo  guart! — vaig  dirli  ab  el  barret  à  la 
mà  y  ab  més  modos  dels  que’s  mereixia  aquell 
burgès  de  tercera  classe  que  ni’m  va  dir  segui 
ni  cubreixis. — ^Es  vosté  l’amo  de  la  casa? 

—  El  propietari,  sí  senyor — me  va  contestar. 
— éQué  se  li  ofereix? 

— Poca  cosa — vaig  afegir  ab  el  to  més  ama¬ 
ble  y  melós  que  vaig  poder  trobar.— A  dalt  al 
terrat,  devant  per  devant  del  balcó  ahont  un  ser¬ 
vidor  trevalla,  fa  tres  días  qu’han  adobat  aquell 
panell  que  sempre  havia  vist  quiet  y  tranquil... 

— Bé,  <;y  qué?— va  contestarme  aquell  panxa¬ 
contenta. 


— Qu’ara,  ab  las  giravoltas  que  dona  y’l  re¬ 
mor  que  mou,  ni’m  deixa  pintar,  ni  escriure,  ni 
pensar... 

— Ah!  Es  pintor  vosté...  Y  bé,  ^qué  vol? 

— Voldria  que’l  fes  estar  quiet  com  avans. 

— Y  ara!  ;Que  s’ha  begut  l’enteniment?  iPer 
qué’s  creu  que  serveixen  els  panells? 

- — Lo  qu’es  aquest  à  vosté  no  crech  que  li  ser¬ 
veixi  de  res...y  à  mi  no  més  queperaferme  la... — 

Llavors  aquell  marrà,  tot  prenent  una  polsada 
de  rapé  y  aixugantse’l  nas  ab  un  mocador  de 
herbas,  me  digué  sense  ni  dignarse  mirarme: 

— Vagi,  vagi  en  nom  de  Deu!  Ja  no  hauria  de 
ser  pintor,  pera  ser  un  ximple! 

— Peró,  escolti!  Si  s’ha  de  pagar  alguna  cosa... 

—Ja  li  he  dit  que  se’n  vagi  en  nom  de  Deu  y 
no  m’amohini! — Y  m’acompanyà  à  la  porta  poch 
menos  que  à  empentas. 

No  hi  va  haver  rerney.  Vaig  tenir  d’empas- 
sarme’l  panell,  soportar  sas  giravoltas  y  aguan¬ 
tar  sos  grinyols... 

Aquell  paisatje  tranquil,  aquellas  postas  de 
sol,  aquellas  plujas  menudas,  aquella  quietut, 
aquella  cinta  argentada,  aquell  horitzó  ample, 
inmens,  y,  fins  à  la  nit,  aquell  firmament  ab  lluna 
y  estrellas,  tot  havia  cambiat!  Tot  havia  perdut 
pera  mi  l’encís,  el  misteri,  la  poesia!... 

Després,  y  durant  la  vida,  qué  n'he  trobat  en 
aquest  món  d’homes  y  donas  que’m  recordan  el 
panell! 

Modest  Urgell. 

(Ilustració  del  autor.) 

SEGLE  XVIII 

El  segle  model  de  la  gentilesa, 
el  segle  divuyt  se  m’ha  presentat, 
hermós,  jovenívol,  amable,  empolvat, 
com  patje  galàn  de  noble  duquesa. 

Ab  gracia  somrihent  m’ha  fet  reverencia, 
m’ha  agafat  la  mà  y  m’ha  dut  à  uns  parchs 
d’arbres  no  molt  grans,  enllassats  com  archs, 
molt  ben  retallats  y  d’igual  presencia. 

Penjavan  fanals  de  color  de  grana 
dels  filferros  grochs,  à  distancia  igual: 
qué  n’era  de  bell  y  superficial 
el  parch  aclarit  à  la  veneciana! 

Seguint  un  passeig  omplenat  d’arena, 
he  vist  un  palau  graciós  y  petit, 
cubert  de  relleus  de  gust  exquisit. 

— La  lluna  pel  cel  vagava  serena. 


els  clàssichs  accents  dels  ballets  més  fins: 
y  molt  poch  à  poch  comensa  la  dansa. 

Presideix  al  ball  tranquila  alegria, 
noble  gravetat,  seria  correcció: 
res  de  joya  inútil  y  res  d’expansió: 
regna  amablement  gentil  cortesia. 

Las  nobles  senyoras  ab  calma  sospiran: 
llurs  blancas  perrucas  y  llurs  óvals  blanchs, 
llurs  colls  satinats  y  llurs  amples  flanchs 
s’inclinan  lleugers,  saludan  y  giran. 

Retrunyen  al  lluny  remors  qu’estremeixen, 
clams  de  mort,  udols,  crits,  malediccions, 
renills  de  cavalls,  heroicas  cansons... 

— Dins,  en  blanchs  pitxers,  las  rosas  floreixen. 

Y’is  nobles,  ohint  la  veu  que  sanglota 
dels  dolsos  violins,  com  un  cant  alat, 
dansan  poch  à  poch.  Y  evoca’l  Passat 
el  ritme  suau  d’antiga  gavota. 


El  patje  ha  rigut:  sa  cara  empolvada, 
dolorosament,  per  breu  tranzició, 
de  sanch  s’ha  cubert  ab  trista  expressió. 

Y  després  s’ha  fos  al  bes  de  l’aubada. 

El  sol  s'ha  aixecat  desfent  las  boyrinas. 

El  palau  no  hi  es.  Mes  veig  pels  voltants 
horribles,  al  sol,  alsarse’ls  tallants 
lluhents  y  esmolats  de  las  guillotinas. 

G.  Zanné. 

(Ilustracions  de  J.  Primo .) 


A  dins  dels  salons  cavallers,  senyoras, 
perfums  y  miralls,  y  Amors  despullats 
per  algun  Watteau  sensualment  pintats: 
cortinatjes,  or,  llums  enlluhernadoras. 

Discrets,  senyorials,  ab  dolsa  frisansa 
y  pura  expressió,  brollan  dels  violins 

IDILI  XORCH 


L’estol  de  captayres  professionals  baixava  lentament 
per  la  rampa  de  la  carretera  com  una  riuhada  mansa 
que,  à  rodolons  y  empentas,  aniria  à  desembocar  a  la 
vila. 

Era  un  escamot  del  exèrcit  de  la  misèria  y  de  la 
ganduleria,  que  passejava  alegrament  la  desfeta,  llen- 
sant  flastomias  ó  grunys  de  bèstia  inconscient,  esven¬ 
tant  farums  de  cort  y  de  pa  negre  y  ensenyant,  à  tall 
de  creus  y  medallas  arreplegadas  en  lo  camp  de  bata¬ 
lla,  restalleras  de  llagas,  crostas  purulentas,  ossos  re¬ 
torts,  membres  atrofiats,  connas  de  femsa  y  vivers  de 
polls...  Totas  las  xacras  de  la  pobresa  y  de  la  bruticia; 
tots  los  estigmas  de  la  fam  y  de  la  bascosaria. 

La  majoria  eran  vells,  sers  fora  de  sexe,  pallofas  hu- 
manas  expremudas,  fullas  esgroguehidas  y  despresas, 
que'l  sol  y  la  pols  ressecavan,  que  lasgebradas  y  la  ga 
na  consumían  y  que,  rodant  sempre  à  la  intemperie,  lo 
temps  las  empenyia  mandrosament  cap  à  la  mort,  sen¬ 
se  que  se’n  donguessin  ben  bé  compte,  inconscients  de 
las  injusticias  del  destí,  malmiradas  pe’ls  fills  gasivas, 
escarnidas  pe’l  prohisme  indiferent,  arrambadas  per 
tothóm  fora  de  dret,  com  brossa  inútil  de  la  vida. 

Al  devant  de  tots,  à  tall  de  cap  de  colla,  la  Gonya 
trontollava’l  cossarragàs,  com  una  saca  de  carnassa  que 
traspuhés  greixina,  ab  una  estrassa  al  cap  en  comptes 
de  caputxa,  lo  gayato  à  la  mà  y  cantant  una  corranda 
desvergonyida. 

Darrera  d’ella  seguia  la  barrija-barreja  d’homes  y 
donas,  vestits  de  pellingos  y  robas  donadas,  plenas  de 
quera,  y  vinclats,  qui  més  qui  menys  casi  tots,  com  so¬ 
ta’l  pes  d’una  càrrega  feixuga  que  duguessin  à  la  es¬ 
quena.  A  primer  rengle  feyancom  un  aplech  petit  dins 
del  gros  los  captayres  més  antich',  los  que  feya  més 
temps  qu’anavan  aconvoyats:  la  Xica  Llosea,  ab  lo  cap 


ficat  entre  las  espatlias  y  guipant  en  terra  com  qui 
cerca  agullas;  sempre  rondinant  entre  dents  y  sempre 
tirant  ab  totas  sas  forsas,  com  una  mula  de  carretó 
feixuch,  de  son  cistellàs  de  canya,  al  qu’anava  arrapat 
en  Queló,  lo  beneytet,  rihent  tot  sol  y  guaytantse  de  tots 
costats  la  brusa  nova  y  la  gorreta  de  colegial,  ab  lo 
galó  d’or  entorn,  tan  remenuda  que  no  li  tapava  mitja 
closca.  En  Queló  tenia  vinticinch  anys,  era  barbamech 
com  una  noya  y  per  una  punta  de  cigarret  hauria  fet 
l'arbre-forch  un’hora  seguida.  Aprop  d’ell  hi  solia  anar 
lo  Nen  del  Bech,  un  homenassàs  de  nou  palms  d’ossa- 
menta,  ab  sos  vuytanta  anys  y  sa  farúm  de  mala  pessn  à 
coll.  fort  com  un  roure,  dret  com  un  pi,  tot  estella, 
aquell  home  anava  à  captar  per  sport,  per  costúm,  per 
ganduleria,  per  espargiment  y  per  profit:  per  tot,  menys 
per  necessitat,  puig  tenia  diners  à  rèdit,  havia  casat 
quatre  fillas  ab  lo  dret  de  mil  lliuras  à  cada  una,  y  en¬ 
cara  se  sospitava  que  tenia  un  picotí  d’unsas  amagat  en 
lo  carcanyol  d’una  volta.  La  gent  se’l  mirava  de  mal 
ull  perque’s  deya  qu’havía  sigut  l’espieta  d’una  partida 
de  fascinerosos  qu’embestían  masías  y  carreters  de  nit 
y  ab  la  cara  enmascarada.  Los  companys  no  l’haurían 
volgut  en  l’aplech,  perque  quan  ell  hi  era,  en  las  casas 
posavan  mala  cara  y  no’ls  deixavan  reposar  per  las 
entradas,  peró  ell  se  ficava  per  tot  y,  com  feya  basarda, 
ningú  gosava  dirli  res,  fora’l  ceguet  de  Pla  de  Juli,  que 
tantost  se’l  sentia  aprop  ja  cridava  ab  regany:-  Put  à 
sofre!...  Put  à  sofre!... —  y  per  fugir  de  vora  seva,  em¬ 
penyia'l  bastó  travesser  qu’aguantavan  ell  d’un  cap  y 
del  altre  son  net,  en  Jaumet,  un  bon  Jesús  bonich,  bo- 
nich,  tot  ple  de  caca. 

Aquell  cech,  poca  cosa  y  denerit  com  una  palla,  era 
la  dempnació  del  gegantàs,  que  quan  lo  veya  apartarse 
ab  aquells  mals  modos,  tremolava  de  rabia  y  sentia  desitj 

d’enfonsarli  d’un  cop  de  puny  lo  caparrot  esburrifat 
dins  de  la  carcanada  estantissa;  peró  s’aguantava  y  no 
feya  res,  perque’l  cech,  ab  tot  y  no  veurehi,  havia  flay- 
rat  quelcóm  molts  anys  enrera  y  tenia  memòria  y  la 
llengua  trempada:  y  ell,  lo  Nen  del  Bech,  volia  passar 
en  pau  los  darrers  anys  de  vida  y  no  fer  la  mala  fi  de 
companys  d'altre  temps. 

No  lluny  del  cech,  peró  a  rerassaga  de  tothóm  y  ar¬ 
rossegant  los  peus  y  disputant  eternament,  solían  mar¬ 
xar  las  xarruguetas  de  la  colla,  la  Llúcia  y  la  Cunilla, 
dúas  velletas  remenudas  y  bufonas,  totas  netetas  y 
endressadas,  ab  faldillas  de  bordets,  devantals  de  cà¬ 
nem  y-llana,  los  giponets  ben  apedassats,  las  mitjas  bla- 
vas  ben  surgidas,  las  espardenyas  de  betas  sense  cap 
forat,  y  las  caretas,  secas  y  grogas  com  sigrons,  ama- 
gadetas  dins  de  la  caputxa  de  bayeta  negra,  lligada  al 
coll.  S’hauria  dit  qu’eran  germanas,  sempre  tan  sem- 
blantas  y  de  costat,  mes  no  eran  sinó  consogras;  el  fill 
de  l’una  s’havia  casat  ab  la  filla  de  l’altra  y  vivían  ple¬ 
gats  tots.  L’hereu  las  estimava,  la  noya  també,  y  ellas 
dúas  eran  com  las  criaturas  d’aquell  matrimoni  que 
no’n  tenia  d’altras.  Tremolosas  de  mans,  curtas  de  vis¬ 
ta  y  flacas  de  camas,  no  eran  bonas  pera  res:  si  volían 
rentar  un  plat,  lo  trencavan;  si  volían  fer  mitja,  escor- 
rían  los  punts;  si  volían  engegar  las  ocas,  las  deixavan 
negar;  si’l  porch  fugia  y  volían  aturarlo,  queyan  y’s 
feyan  mal-bé.  .  Peró  totas  dúas  eran  trevalladoras,  no 
podian  estar  quietas  y’s  duyan  malicia:  totas  dúas 
volían  fer  quelcóm  y  ferho  cada  una  mellor  que  l’altra: 
y  l'hereu  y  la  noya,  perque’s  divertissin  y  no  enredessin 
perla  casa,  las  atipa  van  bé  y  las  deixavan  captar.  Per 
aixó  se  las  veya  à  tot  arreu  sempre  plegadas,  sempre 
ab  sos  cistellets  y  sos  bastons,  sempre  empassegant  ab 
las  faldillas  y  sempre  disputant.  Aixó  del  disputar  ho 
duyan  en  la  sanch:  disputavan  per  tot  y  per  res:  per- 
que  a  l’una  li  havían  donat  un  tall  més  de  tomata  que 
à  l'altra,  perque  la  Cunilla  havia  dit  berra  a  la  Llúcia, 
que  menjava  ab  los  dits,  perque  la  Llúcia  havia  donat 
una  empenta  a  la  Cunilla  quan  passavan  la  porta,  per- 
que’ls  hi  havian  posat  massa  pa  al  cistell,  perque  no’ls 
n’hi  havían  posat  gayre,  perque  l’una  anava  massa  de- 
pressa,  perque  l’altra  massa  poch  ú  poch...  Era  cosa 
de  sentirlas  sempre: 

—  Ets  una  trapassera  que  goytas  tot  lo  que  menjo! 

--Dret  hi  tinch,  que  las  figas  son  nostras... 

— La  noya  me  las  ha  donadas. 

— Son  de  la  figuera  del  noy... 

—  Ella  las  va  cullir... 

— Y  jo  vaig  enfilarlas... 

— Mentida ! 

—Tu  ! 

—  Que  sí ! 

—  Que  no ! 

—  Me’n  vaig,  y  si  caus,  aixécat! 

— Vesten,  mellor...  que  sempre  m’embesteixes !  — 

O  bé: 

—  Era  una  pessa  de  cinch  y  han  dit  que  la  partíssim. 

—  Y  ja  te’n  he  donada  una  de  xica! 

— Peró  t’has  quedat  la  grossa... 

— Y  bueno  ? 

—  Y  jo’n  tinch  la  meytat  de  la  grossa... 

—  Goyta,  aquesta! 

—  Y  la  vull. 

— Donchs  tornam  l’altra! 

— Ja  me  l’has  donada  l’altra,  y  qui  dona  y  pren  va  al 
infern . 

— Tu  hi  aniràs...  per  rabiosa.. 

—  Y  tu  per  lladra! 

— íjo  lladra  ? 

—  Sí,  que  m’has  robat  la  pessa! 

— Y  tu  la  meva  ! 


— Y  te’n  hauràs  de  confessar,  oy... 

— Y  dós  li  xerraré  tot  al  senyor  rector. 

— Xérrali:  després  diràs  que  no  ets  xerrayra... 

— Bueno:  mellor  per  mi... 

—  Oy !... — 

Peró  en  aqueixas  un  baylet  endiastrat  allargava  un 
bastó  pera  fer  caure  à  la  Cunilla,  y  aquesta  y  la  Llúcia, 
al  plegat,  se  giravan  cremadas  y  li  deyan  tots  els  fàs- 
tichs,  ó  bé  la  Llúcia  s'ennuhegava  ab  un  bossí  d’ore- 
llana  y  la  Cunilla’s  posava  à  plorar,  cridant  gent;  y  no 
podian  viure  ni  un  moment  separadas,  y  fins,  pera  tenir 
pau,  las  havían  de  fer  dormir  en  un  mateix  llit. 

De  sobte,  en  mitj  del  remor  d’aixàm  que  feya  l’estol, 
la  veu  gargaixosa  y  mofeta  de  la  Gonya,  deixant  de 
cantar  la  corranda  desvergonyida,  cridà,  allà,  al  devant 
de  tot: 

—  Ay,  llamp!  Goytéu  ahónt  es  aquella  mala  oruga! 

— Cullera! — botzinà  la  Llosca. — La  podíam  ben  es¬ 
perar  dalt  de  la  rampa! 

—  Goyteulos  qu’atrafagats  estàn...  Ay,  llampi  Deu 
me  mati  si  no  festejan!... — 

De  totas  las  bocas  s’aixecà,  en  chor,  un  gargamelleig 
de  riallas  esquerdadas. 

—  Ay,  llampi  Los  hi  tinch  de  fer  veure’ls  ulls  verts... 
Deixeulos  per  mi... — tornà  la  Gonya  rihent  y  anantsen 
de  dret  cap  à  un  home  y  una  dona  qu'estavan  asseguts 
en  un  clot  d’un  marge,  conversant  y  parant  lo  sol.  D’un 
tros  lluny  ja’ls  hi  cridà: 

— Tu,  Laya,  arrastradal  iQué  hi  fas  aquí  tan  arrau- 
lida? 

— iQue  te  demana  tracte’l  Tit? — feu  laFarriola,  una 
pallardassa  desgavada,  ab  ayres  de  garsa  y  que  patia 
de  mal  de  Sant  Pau. 

Lo  Nen  del  Bech  també  hi  digué  la  seva,  ab  sa  veu 
ronca  de  contrabaix  destrempat. 

—  Ey,  sosatros!  iQuín  dia  vos  tiran  trona  avall? 

— Lo  día  dels  Ignoscents! — feu  una  veu  esgarriada. 

—  O  per  Sant  Ximplici  —  afegí  un  altre  rihent. 

—  ijMos  donaréu  confits? — digué  à  son  entorn  la 
Marfuga,  una  dona  tinyosa  que  sempre  gratava  y  que 
duya  en  comptes  de  gipó  un  gech  d’home. 

—  Sí,  de  cama  de  mosca  te’ls  darà  —  va  contestarli 
ab  una  mueca  descarada’l  Gravat,  un  geperut  més  las¬ 
ciu  que  un  simi  y  ab  la  cara  verda,  feta  unas  torrado 
ras  de  la  pigola. 

Los  del  marge  no  deyan  res,  peró  quan  vegeren  la 
companyia  aprop,  van  aixecarse.  Eran  en  Tit  y  la  La 
ya,  dos  captayres  del  poble.  Aixís  que’ls  assoliren  tot¬ 
hóm  els  va  enrondar  fent  la  sardana  y  xisclant  y  rihent 
com  bojos.  La  Gonya  duya’l  compàs,  tocant  una  canya 
per  floviol  y  picant  lo  cistell  en  comptes  de  tabalet. 
Los  dos,  sorpresos,  de  primer  estavan  tots  avergonyits 
després  l’home  comensà  à  enfurismarse  per  fugir  del 
cercle  que’ls  voltava,  y  à  vomitar  injurias;  peró’ls  altres 
se’n  reyan  pla  bé,  y  com  més  despacientats  els  veyan 
més  creixia  la  bulla  y  las  riallas;  fins  las  dúas  xaru- 
guetas  s’hi  feyan.  agafadas  per  la  mà  y  rihent  com  unas 
beneytonas. 

Tan  sols  lo  ceguet  de  Pla  de  Juli  havia  protestat, 
cridant  ab  regany: 

— Jequiulos  estar,  berros,  més  que  berros!  Sembléu 
escorsonsl... 

— Ay,  llamp!  Calla  tu,  rot,  qu’ets  més  malagradós 
que  una  gabinada!  —  li  havia  respost  la  Gonya  ab  sa 
veuhassa  mofeta. 

Y’l  cech,  tot  cremat,  se’n  havia  anat  carretera  avall, 
bellugant  lo  caparrot  esburrifat  y  empenyent  ab  aspresa 
al  bon  fesuset,  que’s  girava  cap  amunt  ab  recansa  de 
deixar  la  lesta. 

Y  la  gatzara  continuà:  tothóm  estava  empenyat  en 
qu'en  Tit  y  la  Laya  fessin  brasset  fins  à  la  vila,  com 
una  parella  de  senyors  quan  tornan  de  casament;  los 
demés  els  hi  farfan  de  seguici,  cantant  y  gatejant. 

Los  pagesos  que  plegavan  de  la  junta,  tornant  dar 
rera'l  parell  ab  l’agullada  à  la  espatlla,  s’aturavan  tots 
extranyats,  y  quan  entenían  lo  perquè  de  la  gresca, 's 
trencavan  també  de  riure  com  la  pobretalla,  deixant 
anar  un  gavadal  d’acudits  groixuts. 

Y  aquells  dos  infelissos,  en  mitj  de  son  grotesch  cor- 
teig  de  bruixas  y  diastres,  que  tantost  els  hi  cantava 
las  absoltas  ó  la  marxa  real,  semblavan  dos  malfactors 
que  menan  à  la  forca. 


Ell  tenia  cap  à  xeixanta  anys,  ella  cinquanta  tres. 

Ell  era  petitó,  rabassut,  ab  un  cap  grossàs,  com  una 
bola  carminosa  tota  mascarada  d’assí  d’allà  per  la  pe- 
lussera  mal  llevada,  ab  dos  ullets  grisos  amagats  sota 
la  garba  de  las  cellas  com  dos  palets  menuts  sota  unas 
matas  d’esbarzers,  un  nas  botarut,  vermell,  ple  de  pels 
testos  com  las  punxas  d’un  erissó,  y  un  morro  fluix  y 
penjant  que  regalimava  sempre,  com  la  molsa  dels 
ombradius.  Ab  prou  feynas  podia  caminar,  ajudantse 
ab  dos  bastons  y  balandrejant  lo  cos  d’assí  d’allà  com 
un  bergantí  mal  estivat.  A  un  palm  del  sol  hi  tenía’ls 
genolls,  y  las  camas  se  li  aixamplavan  à  banda  y  banda 
com  un  parell  de  rems  que  xapotegessin  pesadament 
y  sense  ritme.  De  menudet  li  havia  passat  pe’l  cim  un 
carro  ple  de  grava  que  l’havia  aixafat  tot;  donantlo  per 
mort,  casi  bé  ningd  l’assistí,  peró  ell,  qu’era  per  la  vida, 
guarí  guapament  y  quedà  esguerradet. 

Ella  no  hi  era  toia ,  segons  la  dita  del  poble.  Alta  y 
primeta,  tota  enrampada,  semblava  que  tingués  rovell 
en  las  frontissas:  los  tumors  frets,  arrapats  à  sa  persona 
com  ostras  à  la  roca,  se  la  menjavan  viva.  De  joveneta 
tenia  la  cara  escayenta,  y  algún  beneyt  va  ferli  enten 
dre;  d’alashoras  li  venia  l’entonament  y  l’afany  de  pre¬ 
sumir.  Tots  los  dinerots  qu’arreplegava’ls  esmersava  en 
mocadors  de  pita  y  en  flochs  virolats  que’s  lligava  al 
coll  sobre  l’enfaixament  dels  pegats  y  unturas.  Fins 
una  temporada  que  va  poder  anar  sense  res  al  cap, 
s’havia  comprat  una  agulla  groga  pe’l  monyo,  en  comp 
tes  de  boixet.  Mes,  en  cambi  d’aquests  luxos,  solia  anar 
descalsa  estiu  y  hivern  y  renyegar  los  cólzers  punxa 
guts  pels  estrips  del  gipó. 

Tots  dos  eran  fadrins:  ell  onclet  en  una  casa  en  que 
hi  havia  tanta  canalla  com  pussas,  y  ella  pubilla  d’una 
barraca  de  tapia  que  se’n  anava  al  sol,  y  sense  pare  ni 
mare  ni  amich  ni  parent  al  seus  entorns. 

Tots  dos  tenían  ofici.  Ell  guardava’ls  garrins  de  tot 
lo  poble  en  un  clos  del  comtí  y  à  tres  quartos  per  cap 
cada  mesada;  ella  criava  cunills  dins  de  casa  seva;  y 
tots  dos,  un  parell  de  vegadas  per  setmana,  aplegats 
al  estol  de  faritzeus  de  la  encontrada,  anavan  à  captar 
à  vila. 

Peró  com  que’l  Tit  no  podia  caminar  depressa  y  te¬ 
nia  que  sortirmés  aviat  que’ls  altres  per’arribar  à  l’hora, 
y  à  n’ella  uns  senyors  li  van  dir  que  si  hi  anava  avans 
que  la  colla  li  donarían  un  plat  de  vianda  cada  dissap 
te,  y  ella’s  va  aixecar  més  dematí  per’aprofitarho,  veus- 
aquí  que  quan  lo  sol  s’aixecava’s  van  trobar  tots  dos 
per  la  carretera,  ella  enrampada  com  un  ciri  y  ell  sac¬ 
sejant  y  regalimant  babas. 

— Ola,  Joseph:  ^vos  per  aquí? 

—  ?Qué  tal,  Laya? 

-  íja  hi  aném?  .. 

— i  Qué  s’ha  de  fer?... — 

Y's  po  aren  de  parella,  l’un  vora  l’altre. 

Feya  un  dia  d'àngels,  que  no  semblava  de  tardor; 

las  herbetas  del  marge,  totas  espurnadas  de  rosada 
com  de  volvas  de  crestall,  aixecavan  escoteridas  sas 
fulletas  cap  al  cel,  com  si  volguessin  fer  manetas  al  sol 
ixent;  y  la  terra,  humida  y  moradenca,  exhalava  un  baf 
calent  y  sanitós. 

— Vos  hi  heu  fet  dematinet,  Joseph... 

—  De  las  quatre  que  filo,  Laya... 

— í  Devia  fer  frescor,  ab  lo  griso  de  la  matinada?... 

—  De  la  fret  ray,  me’n  floscol...  Ja  sé  que  no’m  pot 
inquietar  sinó  al  hivern.  .  Las  consagradas  camas  es  lo 
que...  Desseguida’m  canso,  veushoaquí... 

— Com  qu’es  d’horeta,  si  voléu  reposar  una  estona 
vos  faré  companyia. 

— Ben  enginyat,  à  fe...  Dós,  seyemhi... — 

Y  en  lo  primer  clot  del  marge  que  vegeren  que  hi 
donava’l  sol  se  van  asseure. 

Lo  Tit  posà’ls  bastons  à  la  vora  y’l  sarró  de  cotohna 
en  mitj  dels  genolls  retorts;  la  Laya  deixà’l  cistellet  de 
vims,  llargarut  y  extranyot  com  ella,  al  seu  costat,  y 
s’adobà’l  tros  de  mocador  d’abrich  que  duya  à  las  es- 
patllas. 

Lo  Tit  maldava  per  posar  bé  una  cama  que  li  havia 
quedat  entregirada,  y  la  Laya  li  arrenjà. 

— Deu  vos  ho  pach,  à  fe... — Y  com  vegés  qu’ella 
bellugava  las  espatllas  sota  l’embós  del  mocador,  afegí: 

— íjo  crech  que  teniu  fret?... 

—  No  vos  penséu,  que... 

—  Ay,  conxo  1  Jo  no’n  sento  may...  Goytéu  cóm  vaigl 
—  Y  s’espitregà’l  pellingo  de  camisa,  tota  humida  de 
babas,  renyegant  un  pit  ferreny,  de  color  de  vi,  tot  ple 
de  pelussera.  La  dona  s’estermaudí,  aclucant  los  ulls. 

—  Uix  !  Tapéu  aixó,  borrango,  que’m  feu  venir  pell  de 
gallina  I... — 

Ell  esclafí  una  rialla  grassa,  tremolosa  com  el  glu- 
glií  d’un  gall  d’indi  que  tingués  la  gola  embussada. 

Després  parlaren  de  las  sevas  miserias. 

La  Laya  duya  una  mà  tota  envenada,  y’l  Tit  li  pre¬ 
guntà  cóm  li  anavan  los  morts  frets. 

— Ja  podéu  contar!  Me  crucifican !  Tinchlo  coll  com 
un  pudrimener,  ab  cada  forat  que  s’hi  ficaria’l  dit  gros. 
Si’ls  volia  creure  serían  un  censal  de  draps... 

— Encara’l  coll  ray,  que  no  s'ha  de  menester  pera 
res...  Bé  es  pitjor  la  mà!... 

— Ja  teniu  rahó:  si  no  que’l  coll  ^sabéu?  desgracia. 

—  (jNo  vos  hi  heu  fet  donar  may  cap  vista? 

— Ja  ho  crech  que  sí,  borrango!  Pe’l  metje  de  la  vila. 
Me  va  donar  una  medecina  perque’n  begués  mitja  xicra 
cada  dia,  y  un’altra  perque  me’n  posés  draps  xopats 
sobre’ls  bonys. 

—  fi  vos  va  anar  bé? 

—  ?Qué  dihéu,  bé?  Pensava  que  d'aquella’m  moriria  ! 
jNo  vos  enrecordéu  que'm  varen  combregar?...  Dós  era 
alashoras... 

— Si'ls  metjes,  qué  voléu  que  vos  diga!...  Me  sembla 
que  .. 

— Ay,  sí;  jo  també  soch  d’aquest  parer...  Miréu: 
quan  hi  vaig  tornar  y  va  veure  que  l’havia  errada,  en¬ 
cara  me’n  va  dir  de  totas  y  pensava  que’m  pegaria. 

• — Ay  conxo!  fi  per  qué? 

—  Va  pretenirme  que  jo  havia  cambiat  las  medecinas: 
que  m’havia  begut  la  qu’havía  de  posar  als  bonys  y 
que  m’havia  posat  als  bonys  la  que  m  havia  de  beure... 
Y  anch  que  fos  aixís,  dihéu  qué  té  més...  Ellas  hagues¬ 
sin  estat  ben  bonas  ! 

— Y  ca,  dona!  ..  Si  jo  crech  que  aqueixa  gent  se  flos- 
can  de  tothóm...  Jo  de  vos  més  m’estimaria  probar  la 
mà  del  mort,  que  diu  que  va  tan  bé... 

— Prou  qu’ho  he  fet:  y  no  penséu:  es  ab  lo  que  m’hi 
he  conegut  més...  Aixís  qu’algú  està  si  passa  ó  no  pas¬ 
sa,  ja  me’n  vaig  à  véurel,  y  com  la  gent  coneix  per  qué 
hi  soch,  al  punt  que  fina  ja’m  diuhen:  —  Au,  Laya, 

aprofiteuho,  ara  qu’es  calent.  — Y  jo  vinga  passarme 
amunt  y  avall  la  ma  per  las  xacras...  Al  mancos  me 
n'hi  he  passadas  més  de  trenta. 

— Ay,  quina  sort  lo  qui  pot  anar  per  sas  camas!  Fa 
tot  lo  que  voli  Peró  jo,  ,;veyéu?  tot  linch  de  menester 
que  m'ho  fassin  per  culpa  d’aqueixas  reconsagradas.. . 

—  Peró  vos  teniu  als  vostres,  Joseph,  y  jo  estich  des- 
amparada. 

— iQué  conxo’n  grato  dels  meus,  si  no  me'n  puch 
refiar  de  res?  La  bacona  de  la  jova  no  més  pensa  en 
arreplegarme’ls  quartos  y  en  cobrar  las  mesadas,  y  no’m 
vol  donar  pa  ni  un  pedàs  de  tricot  per’amagarme  las 
carns,  ^enteriéu?  No  més  es  bona  per  xalàrsela  y  men- 
jarse  las  figas,  com  las  guineus...  Ara  ja  no’m  volen 
pujar  al  llit  ni  ella  ni’l  nebot,  y  tinch  de  dormir  à  la 
cort,  sobre  del  jas;  que  un  dia  m’hi  reventarà  l’ase, 
com  bi  hà  Deu!...  Y  encara'l  vespre  ve  à  burjarlo  la 
canalla  pera  ferli  tirar  cossas, y  riuhen  quan  veuhen  que 
m’espanto  y  que  no  puch  corre.  ^  Y  sabéu  per  qué  me’n 
han  tret  del  llit?  Perque  l’han  de  menester  pera  la  mos- 
sa  gran,  aquella  fleuma,  qu’ara  diu  qu’està  espatllada 
y  no  pot  servir... 

—  Espatllada,  espatllada...  Jo  he  sentit  altras  veus... 

—  Y  bé  ho  sé  prou,  dona:  si  es  més  bacona!  En 
lloch  la  voldran...  La  seva  mare  es  la  que  la  pert, 
íentenéu  ?  Arreplega  tot  lo  que  li  porta.  L’altre  dia  va 
traginar  unas  estisoras  que  semblavan  de  plata:  un  s’hi 
podia  enmirallar.  Jo  li  vaig  dir  si  volia  deixàrmelas 
una  engruna  pera  esquilarme  la  barba,  y’m  va  dir  que 
llogués  barber...  Pararà  à  galeras,  la  reconsagrada I  Y 
ara  ^sabéu  ab  qué'm  tinch  de  netejar  la  cara?  Socar- 
rantme  ab  un  lluquet... 

— Caracu,  borrangol  ;Y  no  vos  escalivéu?  .. 

—  Y  dòs,  (icóm  voléu  que  ho  flosqui?  Si  tinch 
aquestas  verdissas  tan  espessas  que  sembla  que  me  las 
hi  sembran  sobre  de  las  carns?...  Si  no  me  las  llevés, 
lo  bestià  no’m  deixaria  viure...  Com  qu’ella  no’m  vol 
rentar  la  roba,  me  s’hi  fan  com  lo  gram  y  no  tinch  re¬ 
pòs...  Pe’ls  de  devant,  encara,  ja  m’escateixo:  tot  pa¬ 
rant  lo  sol,  ne  faig  uns  esclafeigs!  Los  trevays  son  pe’l 
darrera,  que  no  m’hi  abasto:  l’altre  dia  me  van  encetar 
tota  la  esquena,  y  jo  vinga  rautar  al  cayre  d’una  roca, 
fins  que’m  va  venir  sobre  cor  de  tant  de  bo  que  hi 
trobava.  Peró  arribant  à  casa  van  ésser  los  gemechs; 
que’m  van  flosca  bastó  perque  m’havia  estripat  lo  gech. 
Si  son  més  lladres  y  més!...  Ah,  jo’m  vegés  ab  forsas 
per  cobrar  las  vinticinch  lliuras  de  dret  que  tinch  à  la 
casa,  no  me  las  farían  pas  aquestas  cosas:  peró,  com 
veuhen  que  no’m  valch  ni  soch  bo  pera  res,  casi  bé, 
m’estovan  à  garrotadas  y  me  matan  de  fam...  Reparéu 
qué’m  donan  per  tot  lo  día’ls  reconsagrats ! — 

Y’l  pobre  esguerrat  ficà  dins  del  sarró  de  cotolina, 
negre  com  un  sutje,  sa  manota  quadrada,  ab  dits  ra¬ 
bassuts  y  clapejats  com  salsitjas.  Farfullant,  farfullant, 
ne  va  treure  una  cosa  com  un  roch,  de  color  d’esca: 
era  un  crostó  de  pa  de  segle. 

La  Laya’l  gratà  ab  l’ungla. 

—  Caracu!  Es  com  un  os...  Pitjor  que’l  que  donan 
à  vila... 

—  Ja  ho  podéu  ben  dir,  Laya!  Si  es  més!...  Y  encara 
diu  que  mal  profit  me  fassa...  Sort  del  qu  arreplego: 
peró’ls  días  que  no  hi  hà  capta,  esteuse  de  sol  à  sol 
sense  tastar  res  més!...  Si  no  que  tinch  més  vida  que’ls 
lluherts  y  que  m’hi  van  avesar  de  menut  à  cantar  los 
goigs  de  Sant  Prim,  anys  hà  que  m’hauria  candit,  com 
hi  hà  Deu,  Laya!  — 

Y  las  pedretas  grisas  de  sota  las  cellas  semblaren 
humitejarse  de  tristesa,  y  tota  la  bola  carminosa  s’en¬ 
fosquí  com  si  hi  passés  per  dintre  una  nuvolada  negra. 

La  Laya  sentí  mitjas  temptacionj  d’cferirli  una  mica 
del  recapte  que  duya  al  cistell,  peró  era  gasiva  com  un 


diastre  y’s  penedí  desseguida  d’aquella  mala  ideya. 
Ella  no’n  patia  de  fam:  entre  la  capta,  algún  cunillot 
que  venia  à  mercat  y  la  engruna  de  cosa  que  feya  corre 
dels  horts  quan  anava  per  herba,  sempre  li  sobrava  per 
la  minestra:  ara  un  tros  de  bacallà  sech,  ara  un  escal- 
dúm  de  farina,  ara  un  plat  de  cols  ab  xuyas,  ara  una 
torrada  fregada  ab  un  gra  d’all...  Fins,  com  qu’era  més 
llaminera  que  una  fura,  hi  feya  passar  algún  ou  sovint, 
y  quan  ningú  podia  repararho,  se  comprava  paperinas 
d’anissos  que’s  menjava  recatadament  de  un  en  un, 
darrera  una  paret  ó  en  la  solitut  d’un  redós  fora  de 
trànzit. 

Prou  qu’ho  sabían  las  altras  pobras  que,  rosegadas 
per  la  enveja,  mal-parlavan  d’ella  dihent  que  las  llami- 
naduras  li  feyan  perdre  la  salut.  Peró  totas  pensavan 
ab  malicia  que  si  fossin  pubillas ,  com  la  Laya,  també 
peixirían  la  córpora  com  ella  la  peixía. 

—  Y  encara  —  tornà  à  fer  lo  Tit  ab  veu  migranyosa 
—  pe’l  menjar,  com  aquell,  ^entenéu?  Lo  que’m  fa  per- 
tenir  es  la  set.  No’m  volen  donar  una  gota  de  vi,  anch 
que  vegin  que  me’n  vaig  del  món,  y  per  aygua,  diuhen 
que  m'amorri  als  rechs  de  las  feixas...  Y  un  dia  que 
m’hi  vaig  amorrar,  al  uyal  de  la  teula,  com  que  no  po¬ 
dia  repenjarmhi,  hi  vaig  caure  de  cap,  que  si  no  es  lo 
mulater  de  la  Escurada  que  passava  y  me’n  va  treure, 
allà  m’hauria  quedat...  Y  ella,  al  saberho,  va  dir  que 
baldament  y  qu’aixís  s’hagués  trencat  las  mans  lo 
mulater.  Reconsagrada!...  Ah,  si  jo  pusqués  cobrar  las 
vinticinch  lliuras  y  trobés  una  dona  pera  casarmel... — 

En  aquell  punt,  com  una  pedra  cayguda  del  cel, 
ferí’l  cervell  de  tots  dos  à  la  vegada  una  mateixa  ideya. 
Se  miraren  de  rehull,  y  la  Laya  baixà'l  cap  tota  ver¬ 
gonyosa,  y  adobantse’ls  plechs  del  mocador  d’abrich, 
va  fer: 

—  Donas  ray...  bé’n  trobaríau  prou  si  vos  volgués¬ 
siu...  — 

La  bola  carminosa  s’entregirà  y’is  peluts  de  las  ce¬ 
llas  se  li  estarrufaren.  Tornà  à  mirar  la  Laya  de  regort, 
y  à  dins  del  pit  s’hi  va  sentir  com  un  cori-mori,  una 
lley  de  cosa  dolsa  que  li  semblava  era  alegria 

—  Conxol  —  va  pensar.  —  Bé  te  prou  vista,  encara... 
y  es  pubilla...  —  Y  à  tall  de  probatura,  digué  com  qui 
no  hi  toca: 

—  Ja  ho  dihéu  vos...  No  pas  las  que  à  mi  m’agrada- 
rían,  podé... — 

La  Laya  s’esponjà  tota  sota’l  mocador  d’abrich,  y  l 
cor  se’n  hi  anà  à  fer  un  punt  de  generosa.  Sense  dir 
res,  tregué  del  cistell  una  torradassa  d’à  llesca  ab  dúas 
arengadasestenelladasassobre.  totas  amaradas  d’oli.  Las 
pedretas  grisas  relluhiren  sota  las  verdissas,  y’l  pobret 
Tit  pegà  una  encanyonada  com  si  tingués  un  os  traves¬ 
ser  en  la  gargamella.  Llavors  ella  li  va  dir: 

—  { Voléu  esmorzar,  Joseph,  que'ns  ho  partirém?...— 

Volia  contestar  que  no,  per  modos,  peró  li  mancà 

coratje  y  allargà  sas  dúas  mans  cap  à  la  Laya.  Los  dits 
li  tremolavan  y’l  cor  també.  Va  rebre  aquella  mitja 
torrada  ab  la  companyia  fent  un  extrany  barboteig, 
com  si  trenqués  à  riure  ó  à  plorar,  y  las  babas  se  li  es¬ 
correreu  pitrera  avall  com  una  pluja  de  goma  líquida. 

— Deu  vos  ho  pach,  Laya,  à  fe...  Més  de  dos  anys 
que  no  n’he  tastadas... — 

Y  la  mirà  enternit:  aquell  bon  cop  li  havia  tocat  lo 
cor. 

Se  posaren  à  la  feyna:  ella  tota  melindrosa,  pessi¬ 
gant  de  bossí  en  bossí;  ell  à  mossadas  que  l’engar- 
gossavan,  com  si  tingués  por  que’l  sol  se  li  havia  de 
beure’l  present.  De  sobte  s’aturà  de  mastegar,  y  ab  la 
boca  plena  y’is  ulls  pipellejants,  barbossà,  sense  poder 
estarsen: 

—  ijVeyéu?  Una  dona  com  vos  es  lo  que’m  convin¬ 
dria... — 

Ella  s’empassà  un  mos  depressa  y  digué  sense  ferhi 
embuts: 

— Aixó  ray...  si  vos  agrado  I 

—  Reconxo,  si  m’agradéu,  Laya  1  —  Y  girà’ls  ulls  en 
blanch,  entussiasmat. 

— Dós  vos  també  m'agradéu  à  mi... — 

Acabant  d'esmorzar  ja  ho  tenían  tot  palmejat.  Se  ca- 
sarían  aixís  que  tinguessin  diners  arreplegats  pera  pa¬ 
gar  las  llecencias,  à  mitjas.  Com  que  à  n’ell  los  nebots 
lo  registravan  tornant  de  la  capta  y  li  prenían  los 
quartos,  cada  día,  à  la  tornada,  donaria  la  meytat  de  lo 
que  fes  à  la  Laya,  y  per  lo  que  faltés,  ella’s  vendria 
algún  cunillot. 

—  Y’l  que  diu  per  casa  y  parament,  no  n’hem  pas  de 
passar  ansia,  gracias  à  Deu  —  va  fer  la  pubilla  tota  co- 
foya. 

—  Y  jo  — digué  ell,  que  no  volia  passar  per  miserable 
—  aixís  que  sigui  fora  d 'allà,  diré  al  secretari  si’m  pot 
fer  cobrar  las  vinticinch  lliuras,  (no  vos  sembla? 

—  Ja  ho  crech,  borrangol  Y’n  podrém  comprar  un 
porcell. 

— Ja’ls  floscaré  jo  à  n’aquells  reconsagrats !... — 

Mes,  aixís  que  acabava  de  grunyir  ab  satisfacció 
aquella  amenassa,  s’atalayà  del  escamot  de  captayres 
que  s’acostavan,  negrejant  com  un  mosquer  sobre  la 
grogor  de  la  carretera;  y  en  un  girant  d’ulls  se  li  esva- 
hí’l  coratje. 

—  Laya  —  feu  à  la  seva  promesa  —  no’n  diguém  res 
d’aixó,  si  os  plau,  perque  si  aquells  ho  ensuman  ho  di¬ 
ran  à  casa  y  me’n  veuré  trevays...  Per  las  tnesadas  y 
la  capta  (sabéu  r  — 

Mes  ja  havia  fet  tart  pera  la  precaució,  puig  la  Gonya 
els  havia  reparat  y’is  comensava  a  pendre  pel  seu 
compte. 

— Bandoleral  (Sentiu? —  grunyi’l  Tit  aixís  qu’en- 
tengué’l  baladreig. —  Ja  l’hem  ben  feta,  Layal... —  Y  la 
bola  carminosa  s’enfosquí  de  nou,  com  si  hi  passés  per 
dintre  un’altra  nuvolada  negra. 

Poch  que  s’havia  errat.  Tantas  los  n’hi  feren  veure 
aquells  endiastrats,  que’l  pobre  home  plorava  de  rabia 
y  sos  bastons  voleyavan  furiosament  d’una  banda  à  l’al¬ 
tra  per  arreplegar  à  la  caterva  desvergonyida,  y  sa  boca 
no  parava  may  de  vomitar  atrossitats  verinosas  que 
provocavan  altras  atrossitats  regositjadas  de  tota  la 
colla.  Quan  tornavan  al  poble,  tenía’ls  ulls  com  lo 
puny  y  no  se’l  entenia  de  rogall. 

L’endemà  dematí  la  Laya  se’n  anà  al  clos  del  comú 
pera  festejar  una  mica,y  va  veure  al  Tit  assegut  à  terra, 
ab  lo  cap  baix,  entre  mitj  dels  garrinets  que  modegavan, 
s’embestían  uns  als  altres  enjogassats  y’s  revolcavan 
voluptuosainent  sobre  la  terra  roja.  La  Laya  estava 
tota  alegra  y  cofoya  d’ésser  promesa,  peró’l  pobre  Tit, 
moix  y  abatut,  li  va  declarar  que  no’s  podían  pas  casar, 
perque  ell  no  hi  volia  tornar  més  à  captar  ab  aquells 
mals  esperits,  y  si  se’n  hi  anavan  ells  dos  sols,  essent 
fadrins,  lo  poble  tindria  que  dir. 

La  Laya  se’l  escoltà  tota  concirosa;  mes,  de  cop 
y  volta,  fent  lo  cor  fort,  declarà  que  se  las  pagaria 
ella  sola  las  llecencias,  encar  que  s’hagués  de  ven¬ 
dre  tota  la  cunillada,  y  que  fins  aquell  vespre,  si  à 
n  ell  li  eslava  bé ,  anirían  à  la  rectoria  perque  las  despat¬ 
xessin. 

A  n’ell,  ja  ho  crech  que  va  estarnhi  de  bé;  com  que 
fins  va  plorar  d’alegrin.  V  ella,  aquell  vespre  mateix, 
cumplí  la  promesa,  trempada  com  un  all. 

Lo  senyor  Rector  no  se’n  sabia  avenir  d’aquella  pen¬ 
sada,  y  condolgut,  probà  de  tréureli  del  cap;  mes  alas- 
horas  la  Laya,  tota  agraviada,  li  va  dir: 

—  Ell  ja  té  la  edat  y  jo  també;  y  si  mos  volém  casar, 
ningú  no  n’ha  pas  de  fer  res  .. — 

Lo  senyor  Rector,  llavors,  hi  rigué  filosòficament  y 

li  va  dir  que  tot  s’arreglaria;  mes  d’aquell  en  avall > 
cada  día  la  tingué  allà  à  veure  cóm  anavan  los  papei  s- 


Desseguida  va  esserne  un  bum-bum  y  una  riota  en 
tot  lo  poble.  Las  donas  los  escridassavan,  y  la  canalla, 
aixís  que’ls  veya,  picava  de  mans  y’s  posava  à  cantar 
la  cansó  del  poll  y  la  pussa: 

Lo  poll  y  la  pussa 
se  volen  casà , 
volen  fer  gran  festa 
y  no  tenen  pa 

Quan  los  nebots  del  Tit  ho  van  saber  se  posaren 
folls,  y  li  clavaren  tal  tunda  que’ls  vehins  s’hi  van  ha¬ 
ver  de  ficar;  després,  à  trompadas  y  grapats,  lo  tiraren 
al  mitj  del  cairer. 

Tot  ensagnantat  y  ple  de  bossogas,  sense  bastons  y 
arrapantse  à  las  parets,  se’n  anà  fins  à  casa  la  seva 
promesa,  y  ab  un  sanglot  q>  e  trencava’l  cor  li  va  dir: 

—  Laya...  goytéu  cóm  m’han  posat...  M’han  tret  de 
casa...  no  sé  hónt  recullirme  ..  (me  voléu  replegar  per 
aquesta  nit?..  — 

La  Laya  li  donà  entrada,  y  feta  una  avespa,  se  n  anà 
à  contarho  tot  al  senyor  Rector, y’l  senyor  Rector,  pera 
evitar  escàndols  y  tragedias,  li  va  dir  que  l’endemà  al 
matí’ls  casaria.  I.a  majordona  va  sentirne  fum,  y  morta 
de  riure  ho  contà  à  las  vehinas:  al  vespre  semblava  que 
n’havían  fet  una  crida  en  tot  lo  poble,  y  la  qudxalla  y 
forsa  grandassassos,  espessos  com  los  cabells  al  cap, 
s’aplegaren  al  carreró  deis  nuvis,  armats  de  perols  do¬ 
lents,  esquellas  dels  bous,  bots  plt-ns  de  vent,  corns  de 
pastor  y  xiulets  d’aquells  qu’esberlan  lo  tel  de  la  ore¬ 
lla.  Los  esquellots  duraren  fins  cap  à  las  nou.  Ni’l  Tit 
ni  la  Laya  eran  viudos,  peró  eran  lo  Tit  y  la  Laya  y 
ab  aixó  ja  n’hi  havia  prou  pera  moure  brega. 

— Demà,  demà,  quan  sortirém  I —  gemegava’l  pobre 
home  tot  concirós  y  arrupit  à  la  vora  del  focli. 

Peró  à  las  quatre  de  matinada,  quan  va  traure  ab 
precaució’l  cap  à  la  porta,  no  va  veure  ànima  vivent 
en  tot  lo  carrer. 

—  Laya,  Laya,  no  hi  hà  ningú!  — cridà  alegrament 
à  n’ella,  que’s  posava  la  caputxa  vora  la  pastera 

Y  eixiren  tots  trempats;  ell,  per  tot  presumir,  ab  uns 
bastons  nous  que  s’havia  arranjat  lo  vespre  avans;  ella 
lluhint  tota  la  pobresa  de  la  caixa:  un  gipó  de  colum- 
briana  que  li  havia  donat  la  dona  del  alcalde  anys  en¬ 
rera,  las  faldillas  de  percala  de  l’aranya,  y  sota  la  ca¬ 
putxa,  un  mocador  de  pita  com  un  llensol,  de  color  de 
xacolata  ab  franja  verda  tota  vora  y  enrampat  com  roba 
de  casullas. 

Ell  estava  alegre  com  un  gínjol:  lo  vespre  avans  ha¬ 
via  menjat  un  platàs  de  cols  y  mitja  truyta  d’ous,  y  en¬ 
cara  se’n  sentia’l  ventrell  calent  de  la  festassa.  Ella 
anava  tota  entonada,  testa  com  un  ciri  y  sense  girar  lo 
cap  ni  per  un  cayre  de  pesseta. 

Se’n  anavan  solets  cap  à  casarse  perque  no  havían 
volgut  convidar  à  ningú. 

—  Mos  en  han  fetas  massas,  los  reconsagrats,  (no 
trobéu?  —  havia  dit  lo  Tit. 

— Teniu  molta  rahó,  Joseph — havia  respost  la 
Laya. 

Peró’ls  trevalls  van  ser  al  arribar  à  la  iglesia;  no’s  po¬ 
dían  casar  per  falta  de  testimonis. 

— Vaja,  jo  faré  per  un, —  digué’l  campaner  vegentlos 
tots  moixos  y  apurats — anéu  vos  per  un  altre,  Laya... — 

Y  la  Laya  sortí  al  carrer  menlreslo  seu  nuvi’s  con¬ 
fessava.  Per  ressort  passava  alashoras  lo  ceguet  de  Pla 
de  Juli  per  la  cantonada,  empenyent  ab  lo  bastó  tra 

vesser  al  seu  net,  que  ronsejava,  fregantse’ls  ulls  tot 
ensonyat.  La  Laya  l’aturà  y  li  feu  la  proposta. 

— Porto  pressa,  qu’aném  lluny,  avuy...  — li  contestà’l 
cech  ab  regany. 

La  Laya  llensà  un  sospir. 

—Si  voléu  venir,  després  vos  donarém  esmorzar  .. 
Un  tall  de  cunill  y  un  tall  de  butifarra  dolsa  .. — 

L’esquer  decidí  al  cech,  y  se’n  entraren  à  la  iglesia. 

Aixís  que  la  nuvia  estigué  confessada,  la  cerimònia 
s’enllestí  en  un  girant  d’ulls,  y’is  casats  y’is  testimonis 
ohiren  la  missa. 

Aixís  que’l  senyor  Rector  se  ficà  à  la  sagristia,  la  co¬ 
mitiva  s’encaminà  cap  à  l’aygua  beneyta,  ella  satisfeta 
y  presumida  com  un  gall,  espolsantse  las  faldillas  de 
l'aranya  que  se  li  havían  matxucat,  y  ell  ab  la  cara  ria¬ 
llera  y  ls  llabis  com  una  deu  viva.  No  se  sabia  treure 
del  cap  el  cop  qu’havía  fet:  ja  tenia  dona  y  casa  per 
arreu  ..  y’l  crich-crech  dels  bastons  sobre  las  llambor- 
das  del  sol,  li  sonava  com  un  repiqueteig  de  festa 

Eixiren  al  carrer:  encara  no  llustrejava  y  las  estrellas 
relluhían  com  guspiretas  à  punt  d'apagarse, 

—  Caracu.  quin  ayret  que  fa!  —  digué  ella  tota  me- 
lindrosa,  tapantse  la  boca  ab  lo  bech  del  mocador. 

—  Y  que’n  seu  de  fredolica,  Laya...  Veyéu,  jo  hi  tro¬ 
bo  bo!...  contestà  ell  tot  tou  y  rihent. 

Lo  ceguet  també  barbossava  alguna  cosa,  quan  de 
sobte,  esclatà  una  cridòria  espantosa  y  xiulets  furients 
y  cops  de  perol  y  esquellotadas:  quedaren  aixordats. 
Mes  avans  de  tenir  temps  de  dir  paraula,  de  tots  los 
indrets  de  la  plasseta  sortí  una  pluja  de  pedras  com  ous 
de  gallina  que  petaren  per  las  parets  y  la  porta  de  la 
iglesia  ab  un  terratrèmol  de  mil  diastres.  Reculà  la  co¬ 
mitiva  esíerehida,  peró  entremitj  de  la  fressa  y  dels 
xisclets  de  dona  y  renechs  d'home,  s’ohí  un 
gran  alarit  y  quelcom  petà  pesadament  en 
terra.  A  la  porta  se  toparen  ab  lo  senyor 
Rector,  que  s.urlía  cremat  y  cridant: 

—  (jQu’es  aixó,  pocas  vergonyas,  per¬ 
duts!  .  . — 

Peró  en  mitj  d’aquella  tempesta  no  s’hi 
sentia  la  seva  veu,  y  tingué  qu'amagarse  à 
correcuyta  per  no  rebre 

— Tanquéu  la  porta  !  —  digué  als  qu’en- 
travan  embestintse,  etzarats  y  llensant  ays  y 
gemechs;  y  cridà  al  escolà  y  al  campaner, 
qu’encara  eran  cap  al  altar  major:  —  Benet, 

Miquel!..  Portéu  un  ciri  corrent!...  Ave 
Maria  Puríssima,quínatreta  d'animalassos!... 

^No  ha  pas  rebut  ningú,  al  mancos?... 

— Jo  sí ! — Jo  sí! — Jo  no  !  —  feren  totas  las 
veus  à  la  vegada,  y  redoblaren  los  gemechs 
y’is  plors. 

Quan  arribà'l  ciri,  tot  eran  caras  trasmu 
dadas  y  ulls  esparverats  Lo  pobre  cech, 
vert  com  un  difunt,  se  tenia  lo  muscle  dret 
arrapat  ab  la  mà  crispada. 

—  Ay,  me’l  han  romput,  me  l’han  rom¬ 
put!... — anava  cridant. 

— Veyàm,  ja  ho  mirarém...  no  vos  espan- 
téu...  vos,  Laya?.  . 

—  Jo,  jo... — feu  ella  sanglotant. — Ay,  no 
ho  sé,  pobre  de  mi!...  Bé  m'hi  ha  petat  quel- 
cóm  sobre  la  cuixa...  una  cosa  grossa,  gros¬ 
sa...  com  una  soca  d’arbre... — 

Peró  1  rector  se  regirà  de  sobte. 

— ^Ahónt  es  en  Joseph? — preguntà  alar¬ 
mat. 

Tothom  mirà  entorn:  lo  nuvi  no  hi  era. 

—  Ave  Maria  Puríssima !  S'ha  quedat  à 
fora,  pobre  home  I  Cal  anarlo  à  buscar  des- 
seguidal... 


— Encara’n  tiran...  —  feu  en  Jaumet,  tot  electrisat, 
per  las  pedras  que  petavan  en  la  porta. 

—  Encara  que  tirin  llamps!  —  digué’l  Rector;  y  aga¬ 
fant  lo  ciri  de  mans  del  escolà,  se’n  anà  decidit  à  obrir 
la  porta.  Ab  lo  peu  dalt  de  la  llinda,  cridà  ab  totas  sas 
forsas: 

—  Murris!  Salvatjesl  Espereume !... — 

I  a  pedrega  y’is  crits  pararen  en  sech,  y  s’ohí  xiu- 
xiuheig  y  corredissa  de  gent  que  fugia  à  brida  batuda. 
Acabavan  de  veure  al  senyor  Rector  ab  lo  ciri  à  la  mà. 
Los  vols  de  la  plasseta  quedaren  deserts  en  un  santy- 
amén. 

Quan  ja  no’s  sentí  res,  lo  Rector,  mitj  enlluhernat 
per  la  flameta  que  duya  y  guipant  en  la  fosca,  tornà  à 
cridar: 

— Joseph!...  No  tinguéu  por...  ;Hónt  sou?.  . — 

Ni  un  piu  li  va  respondre.  Tot  recelós,  avensà  fins 
al  mitj  de  la  plasseta,  hont  li  va  semblar  que  negrejava 
quelcóm.  Era’l  pobre  Tit,  estés  à  terra,  inmóvil,  una 
cama  assí  y  l’altra  allà,  tot  lo  cos  ensarronat  y’l  capar- 
rot  vinós  acotat  sobre  del  muscle:  tenia  un  bastó  vora 
seu,  l’altre  Deu  sab  hónt  parava. 

—  Veniu,  que  l’han  estabornit!  —  cridà  à  la  gent  de 
la  iglesia  qu’encara  no  s’atrevia  à  sortir. 

Tothom  comparegué  fora’l  ceguet,  que,  arrupit  en 
un  banch,  no  feya  més  que  queixarse  de  la  espatlla.  S’a¬ 
costaren  també  alguns  vehins  d'aquells  entorns.  Un 
aguantà’l  ciri,  y'l  Rector,  ajocat,  comensà  à  visurar  al 
esvalrit.  Tenia’l  pobre  Tit  tota  la  cara  plena  de  sanch: 
havia  rebut  una  tiemenda  pedrada  entre  nas  y  boca. 

—  L’han  fet  malbé, ’ls  pillastres  I  Aixó  s’hauria  de 
rentar  ab  vi...  Porteumen...  es  dir,  no:  val  més  que  l’en- 
trémen  alguna  casa;  à  casa  teva,  Mònica,  qu’es  aprop... 

Verge  Maria!  Que  passin  aquestas  cosas  en  la  meva 
parròquia!...  —  Y  la  veu  del  Rector  tremolava  de 
rabia. 

La  Laya,  redossada  vora  una  paret,  no  feya  més  que 
plorar  desconsolada,  ah  lo  bech  del  devantal  als  ulls. 

Anaren  per  agafar  en  pes  al  ferit,  y  al  móureli’l  cap 
vegeren  que  rajava  més  sanch  de  cap  d  la  closca. 

—  Aquí  hi  té  un  altre  trench...  A  veure,  feu  llum  y 
doneume  un  parrach:  lo  teu  devantal —  digué’l  Rector 
estirant  lo  d’una  mossota  que  guaytava. 

Miraren  d’aprop:  del  front  fins  al  clatell  tot  era  una 
vermellor  en  aquella  banda  de  cap.  Lo  senyor  Rector 
fregà  la  sanch  y  tornà  à  mirar  ab  compte:  un  mor  fret 
li  gebrà  la  pell.  Inquiet,  agitat,  espitregà’l  pellingo  de 
camisa,  ben  xop  de  sanch  y  babas,  y  posà  sas  mans  so¬ 
bre  aquell  pitàs  ferreny,  tot  ple  de  pelussera. 

Tothóm,  sosmogut  pel  pressentiment  de  que  allí  pas¬ 
sava  una  cosa  grave,  fora  d’ordre,  s’estava  quiet,  com 
enhartat.  No  se  sentían  més  que'ls  gemechs  de  la  Laya, 
animada  à  la  paret  d’un  pati. 

Desoble’l  Rector  s’adressà  ab  violència,  y  fulminant 

una  mirada  abrusadora  sobre  la  garlanda  de  caras  es- 
túpidas  y  encuriosidas  que’l  voltava,  cridà: 

— Brètols!  ..  L’han  mort!  Li  han  ‘aixarpat  lo  pols! 
Se  recordaràn  de  mi!...— 

La  gent  reculà  un  pas,  muda  de  sorpresa... 

— Veusaquí  à  lo  que  treuhen  cap  las  tabolas  y’is  es 
carnis!  Veusaquí  la  criansa  que  donéu  als  fills!...  jCóm 
ne  respondréu,  ara,  d’aquesta  mort  devant  de  Deu? 

Ningú  deya  res:  tothóm  estava  escorregut  y  ab  lo 
cap  cot.  Y’l  senyor  Rector  tornà  à  dir  ab  imperi: 

—  Però  més  tart  ja’ns  veurém  las  caras,  trossos  de 
bèstia!..  Mentres  tant,  agenolleuvos  y  resém  un  pare¬ 
nostre  per  l’animeta  del  difunt...  — 

Y,  ajuntant  las  mans,  aixecà’ls  ulls  enlayre  y  afegí 
ab  accent  fervorós,  mentres  tothóm  queya  de  genolls 
llevantse  las  barretinas: 

— Senyor,  Senyor  !  Rebéu  en  vostre  sí  al  pecador 
que  acaba  de  finar...  Perque  Vos  ho  heu  dit:dels  bene- 
hits  es  lo  Regne  del  Cel! — 

Víctor  Català. 

(Ilustracions  de  F.  Sarda.) 


ELS  AMETLLERS 


FULLS  DE  DIETARI 


janer: 

Avuy  per  la  primera  y  dolsa  volta 

m’ha  sorprès  la  blancor  dels  ametllers 

treyent  el  cap  per  sobre  dels  recers 

del  hort  blanch  de  las  monj.;s  caputxinas: 

semblavan  esferehits 

de  sentirse  tan  florits 

tots  sols  entre  las  boyrinas. 

6  febrer: 

Avuy  semblavan  valents 
y  semblava  que  cantavan 
afrontant  à  tots  els  vents 
y  à  las  neus  que’ls  vents  portavan. 

Sota  las  neus  inminents 
cantavan  de  l’alegria 


d’haver  florit  ignoscents 
avans  de  l’hora  y  del  día: 
desde’l  fons  del  jorns  vinents, 
plorant  la  Primavera’ls  benehía. 

ij  febrer: 

Avuy  ha  caygut  neu  demunt  las  flors 
y  demunt  de  las  cosas  primerencas... 

Un  matí  de  blancor  que'l  sol  na  fos. 

A  mitjdía  poncellas  vermellencas 
han  tret  el  cap  florit  entre  la  neu 
y  han  resplandit  en  mitj  de  la  blancura: 
els  ametllers  han  dat  gracias  à  Deu 
agitant  llur  rosada  vestidura. 


Joan  Maragall 

(Ilustracio  de  J,  Brull.) 

EL  NU 


El  nu  es  la  pedra  de 
toch  del  artista,  es  l’es¬ 
cull  ab  que  topan  els 
que  no  son  artistas 
complerts.  En  el  nu 
malament  poden  dirse 
mentidas,  y  no  hem  de 
admetre  en  absolut,  ni 
molt  menys,  el  conven¬ 
cionalisme  de  que  l’Art 
sigui  com  un  ropatje 
púdich  que  tapi  la  mi¬ 
sèria  de  certs  assurnp- 
tos.  No  n’hi  hà,no  pot 
havernhi  d  assumptos 
inmorals,  y  la  missió 
del  art  es  molt  altra 
que  la  d’ennoblir  el  vi¬ 
ci,  ó  paliarlo. 

El  nu  es,  donchs,  pa¬ 
trimoni  dels  forts,  dels 
que  dominan  el  seu 
art,  dels  conscients.  Es 
molt  fàcil  fer  ninots  de 
aquells  que  vulgarment 
ne  dihém  modernistas, 
que’s  distingeixen  per 
sa  incoherència  bon 

xich  japonisada;  es  molt  fàcil  fer  notas  de  color 
d’aquellas  que,  per  casualitat,  e nsopegan  molts 
aficionats  y  principiants.  Mes  pera  dibuixar  un 
nu,  ha  de  descomptarse  la  casualitat:  se’n  ha  de 
saber,  s'ha  d’ésser  fort. 

Casi  tots  els  grans  pintors  s'han  dedicat  al  nu, 
tots  1  han  probat,  y  més  que  may  en  aquellas 
épocas  en  que,  segons  sembla,  no  teníanr  tanta 


Adam  y  Eva  llensats  dee  Paradís.  (D’un  fresch  de  Miquel  Angel.J 


llibertat  com  ara,  épocas  en  que’l  Vaticà  agabe- 
llava  ó  poch  menys  el  món  sencer.  Y  precisa¬ 
ment  fou  llavors,  en  el  Renaixement,  quan  el 
nu  pogué  assolir,  dintre  del  Art,  un  culte  fervo¬ 
rós  y  espléndit,  à  semblansa  del  qu’havía  tingut 
en  l’antiga  Grècia. 

Avuy  que  no  sé  quàntas  revolucions  hem  fet 
y  qu’hem  vessat  tanta  sanch  per’adquirir  aixó 
que’n  dihém  llibertat, 
avuy,  en  la  nostra  ter¬ 
ra,  es  quan  més  trabas 
s’  ofereixen  al  artista 
que’s  dedica  al  nu.  Las 
portas  dels  establi¬ 
ments  se  li  tancan;  en 
las  exposicions  de  las 
societats  d’artistas  no 
li  volen  exposar  las 
obras;  la  burgesia,  es¬ 
pantada,  crida  contra’l 
nu.  Y  preguntém  nos¬ 
altres:  ^ahóntelveuhen 
aqueix  nu?  No  serà  se¬ 
gurament  à  Ca'n  Parés, 
ni  al  Círcul  Artístich, 
ni  al  de  Sant  Lluch, 
sinó  en  els  kioscos  de 
la  Rambla.  No  sé  que 
n’hi  hagi  enlloch  més. 
Y  donchs  ^à  qué  ve 
aqueixa  cridòria?  ^Tan 
púdichs  som  els  cata¬ 
lans  que'ns  avergonyim 
de  veure  cóm  som  fets, 


Danae.  (Copia  del  quadro  del  Tiziano.) 

de  contemplar  las  nostras  formas?  planta  sere¬ 
nitat  ens  falta,  y  tanta  grandesa  moral?  ,;Fins  à 
tal  punt  ha  arribat  la  nostra  hipocresia? 

Las  familias  acomodadas  de  nostra  morigera- 
da  ciutat,  que  tan  sovint  viatjan  per  l’extranger, 
bé'l  poden  veure'l  nu  en  museus,  exposicions, 
jardins,  botigas,  y  fins  per  las  iglesias.  Allà  no 
s'esvalotan,  puig  també  hi  portan  à  sas  fillas.  Si 
hi  tinguessin  res  que  dir,  ja  no  viatjarían.  En 
cambi,  posats  aquí,  en  aquest  medi  estret  y  ern- 
brutidor,  fins  protestan  de  que  se’n  parli.  O  pot¬ 
ser  no  es  culpa  sols  del  medi,  sinó  del  esperit 
mesquí  y  rutinari  d’aqueixa  gent  que  guarda 
tota  la  estupidesa  de  qu’està  farsida  pera  lluhir- 
la  à  casa  nostra. 

Que  aquesta  plaga,  desgraciadament,  no  exis¬ 
teix  sols  entre  la  buigesía,  puig  també  ha  fet  y 
fa  estragos  entre'ls  artistas,  es  ben  sapigut  Els 
uns  han  caygut  per  falta  de  caràcter,  els  altres 
per  pobresa , d’esperit,  y  molts  per  miras  mesqui- 
nas  ó  per  por  de  no  guanyarse  la  vida.  Totas 
aquestas  causas  reunidas  ens  han  portat  al  estat 
en  que’ns  trobém.  Ja  sé  que  Catalunya  no  ha 
sigut  may  un  país  privilegiat  d'artistas:  aquesta 
qualitat  no  la  tenim  y  per’xó  hem  de  parlar  de 
futesas  semblants,  qu’en  lloch  del  món  son  ja 
tingudas  en  compte,  puig  si  en  algún  país  han 
hagut  de  posar  veto  al  nu,  ha  sigut  pel  seu  gran 
abús,  per  la  frivolitat  ab  que  se’l  tractava.  Mes 
aquí  que  ni  per  remey  se’n  troba  un,  ^està  en 
caràcter  la  protesta? 

Si  may  desperto  del  ensopiment  propi  del 
medi  en  que’m  trobo,  y  miro  entorn,  ni  sé  en 
quin  temps  soch  ni  en  quin  món  visch.  Als  meus 
companys  d'art  tampoch  els  conech:  no  crech 
que  siguin  els  mateixos.  Cóm  ens  cambía’l 
temps !  Quan  recordo  aquells  entussiasmes, 
aquell  deliri  contemplant  el  Judici  final  de  Mi¬ 
quel  Angel,  me  sembla  sentir  encara  las  excla¬ 
macions  dels  companys:  —  «Aquest  sí  qu'es  un 
artista  mascle!  Quins  escorsos  més  superbs!  Qui¬ 
na  gent  tan  ben  musculada!...»  -Tanta  grandio¬ 


sitat  ens  corprenia,  peró  al  ensemps  ens  feya 
somniar  en  fer  grans  obras. 

Avuy...  quina  diferencia!  Ja  no’n  parlém  de 
tot  alló;  à  alguns  fins  els  hi  he  sentit  dir  qu’es 
pecat.  Per  altra  part,  la  venda  de  quadros  ens  té 
molt  preocupats,  perque  la  veritat  sigui  dita,  no 
se’n  ven  ni  un  y’l  negoci  va  cada  dia  pitjor.  Ja 
no  parlém  tampoch  d’aquellas  donas  de  Rubens 
y  del  Ticiano,  ab  aquellas  tonalitats  dauradas  y 
aquell  modelat  ple  de  morbidesa.  ^De  qué  ser¬ 
viria,  si’l  còrners  va  tan  malament?  D’aquella 
Maja  núa  d'en  Goya,  qu’havíam  contemplat  tan 
llargas  estonas  buscant  el  secret  de  sa  entona¬ 
ció  grisa  ab  els  reflexos  d’aquella  pell  lluhenta 
y  satinada  com  s’hi  rellisqués  la  llum,  com  si  à 
sota  hi  circulés  la  sanch,  d’aquella  pintura  plena 
de  vida  ja  ni’n  podém  parlar.  iEnsopimnos, 
donchs,  altre  cop?  jTorném  à  dormir?  ;Reneguém 
d’aquell  art  enter  y  vibrant?  ^Malehím  la  vida? 

Els  artistas  intérpretes  y  adoradors  de  la  Na¬ 
turalesa  tot  ho  poden  pintar,  tot  ho  poden  es¬ 
culpir:  donas  clohentse  la  lliga-cama,  altras  en 
robas  menors  y  ab  contorsions  d’un  lúbrich  trist, 
escenas  pornogràficas  pera  vendre  d'amagat..., 
peró’l  nu,  aquest  art  pur  y  diví,  aixó  ni  pensarhi. 
^Qué  diria  la  societat  de  Barcelona,  tan  culta, 
tan  casta?  éQué  diria  aqueixa  societat  amiga  del 
art  esquifit  y  estrafet,  que  no  troba  inmorals  ni 
contempla  ab  rubor  els  aparadors  plens  de  ridí- 
culas  é  incitants  cotillas,  hipòcritament  defor- 
madoras  del  cos  humà,  y  s’avergonyeix  devant 
deia  Veritat  hermosa? 

Mes  nosaltres  que  no  som  hipócritas,  que  sa- 
bém  que’ls  pobles  poruchs  y  sens  ideals  estan 
destinats  à  desapareixe,  nosaltres  qu’admirém  el 
nu  com  la  expressió  més  hermosa,  més  pura  y 
més  digna  de  la  Naturalesa,  y  no  sols  per  ella 
en  sí,  sinó  perque  ha  dat  lloch  à  obras  artísticas 
de  mérit  imponderable,  creyérn  que  no  hi  per¬ 
drà  res  la  moral  nostra  si  avuy  reproduhím  en 
aquestas  planas  uns  quants  nuus  d’artistas  in- 
mortals.  Y  si  hi  pert,  pitjor  pera  ella. 

Joan  Brull. 


La  maja.  (Quadro  de  Goya ,  fot.  de  Laurent.) 

LAS  GERMANAS  BOJAS 


Las  dugas  germanas  passan  pel  jardí 
blancas  y  flayrosas  com  el  jessamaní; 
copsan  de  la  pluja  la  suau  besada 
y  esguardan  las  fullas  de  l'alta  brancada. 

La  brancada  plora  cuberta  d’aucellas 
com  si’s  vegés  niía  de  sas  maravellas. 

Las  dugas  germanas  en  quietut  s’aturan 
devant  d’un  vell  arbre  qu’es  el  que  més  plora: 
crestallinas  llàgrimas  per  sa  escorsa  suran 
que  à  gotas  a  gotas  son  fullam  desflora. 

—  Arbre,  lo  vell  arbre — demanan  abdugas: — 
{Quina  pena  hi  passa  pel  boscam  feixuch 


que  totas  las  fullas  s’abaixan  porugas 
com  si  pressentissin  un  vent  malestruch? 

Arbre,  lo  vell  arbre:  la  boscuria  austera 
tant  y  tant  plorava,  que’ns  ha  fet  plorar; 
ni’ls  aucells  cantavan  en  sa  cabellera, 
ni  las  flors  s’obrían  sota’l  seu  cantar. 

Arbre,  lo  vell  arbre:  {quina  tristor  nova 
demunt  tas  grans  brancas  s’estendrà  de  nou, 
qu’en  flor  se  decanta  ta  brotada  jova 
y  en  dolor  tan  fonda  ta  florida’s  mou? — 

L’arbre,  lo  vell  arbre  no’ls  torna  resposta, 
y  espolsant  sa  vesta  las  rega  ab  son  plor; 
y  ellas,  indecisas,  se’n  van  à  la  posta 
cubertas  y  bellas  de  pluvial  tristor 
com  dugas  poncellas  marcidas  en  flor. 

Xavier  Viura. 


Fidel  Giró,  impressor. — València,  31 1,  Barcelona. 

LA  DEMOCRÀCIA 

À  CATALUNYA 

En  els  primers  temps  de  la  Edat  Mitja,  la 
massa  popular  estava  constituhida  à  Cata¬ 
lunya  per  varias  classes,  ó  més  ben  dit,  gru- 
pos  ó  categorías.  La  més  elevada  d’aquestas 
categorías  era  la  formada  pels  ciutadans  de 
Barcelona ,  à  la  que  pertanyían  els  ciutadans 
nats  à  Barcelona  y  aquells  que,  essent  nats 
en  lloch  distint  de  la  ciutat,  eran  fills  de  ciu¬ 
tadans  barcelonins.  Per  adopció  eran  també 
considerats  com  à  ciutadans  els  forasters 
qu’entravan  en  algún  convent  situat  intra- 
murs  de  la  ciutat.  Entre’ls  ciutadans  n’hi 
havia  que  tenian  el  títul  d'honrats,  titul  que 


ostentavan  aquells  que  gosavan  de  cert  as¬ 
cendent  en  la  població  degut  à  sas  riquesas. 
Un  altre  grupo  era’l  format  pels  burgesos , 
denominació  que’s  donava  als  moradors  dels 
burgs  ó  arrabals  vehins  à  la  ciutat,  y  als  que 
se’ls  hi  tenian  consideracions  semblantas  à 
las  dels  ciutadans. 

També  hi  havia  la  classe  homes  de  paratje , 
qu’eran  els  propietaris  rurals,  que  venian  à 
formar  com  una  noblesa  de  segona  classe. 

Després  d’aquests  grupos  del  poble,  venia 
la  classe  infima  y  desgraciada,  la  plebe  rús¬ 
tica,  gent  innoble,  sense  cap  prerrogativa; 
classe  constituhida  pels  villans  ,  infelissos 
sers  qu’estavan  adscrits  als  predis  ó  vilas  y 
entravan  en  el  tràfich  de  la  compra  y  venda 
com  parts  integrants  del  predi,  y’is  pagesos 
ú  homes  de  remensa ,  quina  paraula  remen- 
sa,  era  derivada  de  » edimenlia ,  qu’en  llatí 
barbre  significava’l  tribut  anyal  que  pagavan 
els  infims  als  poderosos  per  la  tutela  (!)  y 
protecció  (!)  que  aquests  els  hi  dispensaran. 
Las  agressions  contra  aquests  infelissos  eran 
castigadas  ab  penas  d’indemnisació  pecu¬ 
niària.  Al  ésser  agredits  no  podian  pendre 
revenja,  sinó  que  devían  ferho  saber  al  se¬ 
nyor,  demanant  justícia  conjuntament.  De  la 
quantitat  à  que  ascendia  la  pena  pecuniària 
imposada  al  agressor,  el  senyor  se’n  reserva¬ 
va  una  part. 

Si  volguéssim  fer  una  relació  detallada  de 
las  vexacions  à  qu’estavan  subjectes  els  in- 
felissos  remensas,  la  llista  d'horrors  y  de 
miserias  seria  interminable.  La  condició  d’a¬ 
quests  desgraciats  era  veritablement  aílic- 
tiva  y  duríssima  comparada  ab  la  dels  ciuta¬ 
dans:  situació  desesperada  que  feu  esclatar 
en  el  sigle  xv  la  sagnanta  lluyta  social  ano¬ 
menada  dels  remensas,  atiada  y  favorescuda 
de  sota-mà  per  la  reyna  Joana  Enriquez,  de 
tan  trista  memòria. 

En  els  comensos  de  la  Edat  Mitja  estavan 
molt  restringidas  en  general  las  facultats  del 
poble.  En  las  Corts  catalanas  d’aquell  temps, 
sols  s’admetia  als  síndichs  de  las  universitats 
del  bras  real;  en  quant  als  districtes  feudals, 
estavan  represgntats  per  sos  respectius  se¬ 
nyors.  La  emancipació  del  bras  popular  co- 
mensa  més  tart:  quan  s’inicia  per  part  de  la 
monarquia  la  fundació  de  municipis  de  rea- 
lench  contra  quins  furs  fou  impotent  el  poder 
y  l’ambició  dels  senyors  feudals.  Llavors  las 
poblacions  comensaren  à  ésser  nucles  de  vi¬ 
da,  llavors  el  poble  pogué  apreciar  la  inmen- 
sa  diferencia  qu’existeix  entre  la  vida  tran- 
quila  y  digna  del  ciutadà  y  la  miserable  dels 
pagesos  y  homes  de  la  gleba  dels  predis  feu¬ 
dals  ,  quina  condició  desesperada  encara 
continuava,  si  bé  quelcom  atenuada  per  la 
gradual  abolició  dels  mals  usos. 

En  aquesta  època  es  quan  apareix  ben  de¬ 
finida  la  vida  democràtica  de  nostra  terra, 
ostensible  en  totas  las  manifestacions  de  l’à¬ 
nima  catalana,  quin  desenrotllo  caracterís- 
tich  es  la  vida  gremial,  la  vida  corporativa, 
la  natural  y  racional  harmonia  del  individuu 
y  de  la  colecti vitat,  esperit  que’s  manifesta 
en  totas  las  esferas,  y  principalment  en  la 
política,  en  institucions  tan  essencialment 
democràticas  com  la  Diputació  General,  el 
Concell  de  Cent,  els  Concellers,  la  Vinti- 
quatrena,  y  sobre  tot  en  las  Corts  y  en  el 
Memorial  de  Greuges ,  resum  de  lots  els  agra- 
vis  v  abusos  judicials  y  extra-judicials  come¬ 
sos  pel  rey  ó  sos  funcionaris  ordinaris  contra 
qualsevulga  persona  de  Catalunya,  tant  en 
l’ordre  civil  privat,  com  en  el  politich,  com 
en  l’administratiu.  Sobre  aquest  Memorial 
fallavan  divuyt  reparadors  d'agravis  ó  juljes 
de  Greuges,  nou  per  part  del  monarca  y  nou 
per  part  de  las  Corts  (tres  per  cada  bras). 
En  quant  als  agravis  y  perjudicis  causats  pels 


ministres  del  rey,  segons  una  constitució 
d’En  Jaume  II  donada  en  1291,  devían  ésser 
esmenats  de  llurs  bens  particulars. 

Catalunya  en  la  Edat  Mitja  era  més  demo¬ 
cràtica  y  més  progressiva  que  molts  dels  Es¬ 
tats  que  modernament  s’anomenan  lliberals 
y  avensats.  Catalunya  en  plena  Edat  Mitja 
havia  ja  resolt  el  problema  de  la  sobirania 
nacional  prenent  una  devantera  de  sigles  als 
almibarats  enciclopedistas  del  sigle  xvm. 
Nostres  reys  sols  eran  reconeguts  com  à  tals 
mentres  respectavan  las  institucions,  consti-^ 
tucions  y  privilegis  de  la  terra.  En  el  cas  de 
que  faltessin  al  jurament  que  al  efecte  se’ls 
obligava  à  prestar,  el  poble’ls  hi  retirava  la 
obediència  y  otorgava  la  corona  à  qui  millor 
li  convenia,  com  ocorregué  en  temps  de 
Joan  II,  de  Felip  IV  y  de  Felip  V. 

Que  las  classes  populars  han  estat  sempre 
identificadas  ab  l’esperit  nacional  de  Cata¬ 
lunya,’!  llibre  de  la  Historia’ns  ho  demostra 
en  cada  full:  en  la  guerra  contra  Joan  II,  en 
la  guerra  dels  Segadors  y  en  la  de  Successió. 
Quan  la  campana  del  Somatent  (altra  insti¬ 
tució  ben  democràtica,  per  cert)  ha  tocat  à 
rebat,  el  bras  popular,  igual  que’ls  demés 
estaments,  ha  ocupat  sempre’l  lloch  .d’honor 
que  la  patria  reclamava.  Y  fins  quan  la  na¬ 
ció  catalana  ha  caygut  del  lloch  en  qu’es- 
tava  en  el  concert  dels  pobles  lliures,  quan 
nostres  clams  de  justícia  s’han  castigat  com 
à  delictes  y  nostras  protestas  com  à  rebel- 
dias,  quan  s’han  retallat  nostras  lleys,  quan 
nostra  llengua  s’ha  desterrat  del  món  oficial, 
el  poble  català,  nostre  honrat  poble,  ha  re- 
cullit  en  sa  llar  à  la  hermosa  proscripta,  y 
en  ella,  en  sa  llengua  de  l’ànima,  ha  resat 
sas  oracions  y  ha  cantat  sos  amors  y  sas 
anyoransas.  Nostre  poble  ha  sigut  el  dipo¬ 
sitari  de  nostras  costums  y  de  nostras  tradi¬ 
cions;  y  de  las  classes  modestas  y  del  poble, 
y  no  de  las  ensopidas  classes  aristocràticas, 
ha  nascut  à  Catalunya  la  Ideocracia,  aquest 
estament  del  pervindre,  que  si  en  la  genera¬ 
litat  dels  paissos  es  la  creuhada  dels  sabis  y 
dels  artistas,  à  Catalunya  es,  ademés,  la  dels 
patriotas  que  l’han  desvetllat. 

Mes  aquest  poble  que  inconscienment  es 
tan  català,  no  acaba  de  decidirse  à  serho 
conscientment,  no  acaba  de  determinarse  à 
entrar  en  las  creixentas  filas  del  Catalanis¬ 
me;  encara  que  à  nosaltres  no’ns  extranya 

aquesta  pera  molts  inexplicable  recansa, 
puig  es  un  fenomen  que  s’ha  repetit  y’s  re¬ 
petirà  en  totas  las  revolucions.  En  el  Renai¬ 
xement,  en  la  Revolució  francesa,  els  pensa¬ 
dors,  els  intelectuals,  son  els  qu’han  iniciat 
tots  els  moviments  politichs  y  socials, 
qu’avans  d’arrelar  en  la  conciencia  del  po¬ 
ble,  han  necessitat  sempre  temps,  predicació 
y  esforsos  laboriosíssims.  Y  encara’ns  sor¬ 
prèn  la  relativa  facilitat  de  nostre  poble 
per’abrassar  el  Catalanisme,  puig  dadas  las 
ideas  y  principis  qu’encara  enlluhernan  à  la 
massa  popular  y  las  ideas  y  principis  que 
representa’l  Catalanisme,  eran  d’esperar  més 
recels,  més  resistència;  perque’l  salt  qu'ha- 
gué  de  fer  el  poble  pera  passar  del  Renaixe¬ 
ment  à  la  Enciclopèdia  es  molt  menor,  jes 
infim,  comparat  ab  el  que  media  entre  la 
Enciclopèdia  y’l  Positivisme.  Es  més:  la  Re¬ 
volució  francesa  oferia  al  poble  llibertat,  que 
si  era  complertament  distinta  y  contraria 
d’aquella  llibertat  que  l’absolutisme  li  arre- 
bassà,  tenia’l  mateix  nom  y  per  aixó’l  se- 
duhi,  per  aixó  la  Revolució  arrossegà’l  po¬ 
ble.  Entre  las  ideas  del  Renaixement  y  las 
de  la  Revolució  francesa  hi  havian  ben  po- 
cas  diferencias;  l’uniformisme,’!  centralisme, 
fou  l’ideal  final  d’absolutistas  y  de  jacobins; 
la  exaltació  de  lo  artificiós  y  l’odi  à  lo  natu¬ 
ral  foren  els  principis  caracteristichs  de  las 
dugas  revolucions;  el  poble  apenas  trobà  di¬ 
ferencia  entre  l’Estat  de  Lluís  XIV  y  l’Estat 
jacobí:  per  aixó  passà  tan  ràpidament  del  un 
al  altre. 

Preguntar  si  triomfaràn  definitivament 
nostres  ideals  en  l’esperit  del  poble  català, 
equival  à  preguntar  si  triomfaràn  els  princi¬ 
pis  autonomistas  proclamats  per  las  escolas 
modernas,  dels  principis  uniformistas  tirà- 
nichs  y  antinaturals  qu’encara  privan  des¬ 
graciadament  entre  la  massa  del  poble  vil¬ 
ment  enganyada  y  pervertida  per  vividors  y 
fanàtichs  reaccionaris,  que  reaccionaris  em- 
pedernits  y  res  més  son  els  que  predican 
principis  que  si  foren  l’última  paraula  de  la 
ciència  en  las  darrerias  del  sigle  xvm  y  co- 
mensaments  del  xix,  avuy  son  ridiculas  an- 
tigallas  posadas  fora  de  circulació  en  el  món 
científich  modern. 

Nosaltres,  els  autonomistas,  som  els  pala¬ 
dins  de  la  naturalesa,  som  els  apòstols  de  la 
vida  y  de  la  llibertat:  els  unitaristas  son  els 

sectaris  de  la  eterna  violència  dels  organis¬ 
mes  vius.  Els  unitaristas  volen  una  societat 
absolutament  uniforme,  tirada  à  cordill,  feta 
à  linias  rectas:  nosaltres  la  volém  fonamen¬ 
tada  en  la  varietat,  en  la  justícia  y  en  la  lli¬ 
bertat.  Per  ells  la  vida  consisteix  en  l’agre¬ 
gació  social  únicà  y  forsada:  per  nosaltres, 
la  vida  consisteix  en  l’acció  continua  de  cada 
organisme  pera  mantenirse  autonom  enfront 
del  macrocosme.  A  nosaltres  ens  espanta  la 
rigidesa  de  la  linia  recta,  perque  es  la  linia 
de  las  cristallisacions,  la  linia  del  regne  de 
la  mort,  y  per  aixó  proclamém  la  varietat, 
la  varietat  de  la  linia  curva,  qu’es  la  caracte¬ 
rística  dels  regnes  de  la  vida. 

Que’l  jorn  de  nostra  victorià  s’acosta,  es 
indubtable;  la  decadència  dels  ideals  unifor¬ 
mistas  es  evident,  sos  partidaris  van  min¬ 
vant  més  cada  dia,  y  sos  aparatosos  princi¬ 
pis  fonamentals  cauhen  desfets  per  la  critica 
d'escolas  tan  oposadas  com  la  catòlica  y  la 
positivista.  Y  fins  en  el  camp  comunista, 
uniformista  per  excelencia,  hi  veyém  apa- 
reixe  la  tendencia  anarquista,  que  transfe¬ 
reix  la  propietat  privada,  no  al  Estat  com  el 
comunisme  radical,  sinó  à  las  associacions 
obreras  autónomas  y  confederadas. 

Trevallém,  donchs,  ab  fe,  ab  més  dalit 
que  may  per  la  exaltació  de  nostres  ideals; 
no  descansém  un  sol  instant  fins  à  veure 
educat  al  poble  en  nostres  principis,  que’l 
día  proper  en  que’l  poble’ls  comprengui  y’is 
professi,  el  desvetllament  total  de  Catalunya 
serà  un  fet. 

Arnau  Martínez  y  Serinà. 

DE  POÈTICA  CATALANA 

fragments  d’un  LLIBRE  INÈrflT 

INTRODUCCIÓ 

Comensaré  per  declarar,  perque’l  lector 
nó’s  crega  enganyat,  que  suprimiré  casi  en 
absolut  las  definicions  y  explicacions  tècni- 
cas;  en  primer  Uoch  perque  qui  no  las  cone- 
ga  y  desitji  conèixelas  las  trobarà  en  qualse¬ 
vol  retòrica;  y  en  segón  lloch  perque  pel  meu 
objecte  las  considero  perfectament  inútils. 

Al  escriure  aquestas  notas  no  he  tingut  al¬ 
tra  mira  que  mostrar  els  vicis  pràctichs  que 
deuen  evitarse  y  els  defectes  que  deuen  cor- 

retgirse;  y  com  es  molt  més  fàcil  prevenir 
que  curar,  seria  possible  qu’algún  princi¬ 
piant,  després  de  llegir  aquestas  observa¬ 
cions,  enterat  dels  vicis  que  deu  evitar ,  deixi 
de  contreure’ls;  lo  qual  serà  menos  costós 
que  treure-sels  de  sobre  un  cop  els  hagi  con¬ 
tret. 

Si  ab  això  logro  espurgar  la  poesia  catala¬ 
na  de  certas  impuresas  que  la  enlletjeixen,  y 
depurar  més  ò  menos  el  gust  en  el  dificilis- 
sim  art  de  la  versificació, ’m  consideraré  so- 
bradament  pagat. 

Y  si  després  de  llegirlas,  algún  rimayre- 
perque-sí ,  espantat  de  què  no  siga  tot  hú  bu¬ 
far  y  fer  empollas,  desistis  d’agafar  la  plo¬ 
ma  per  dir  en  ratllas  curtas  lo  que  millor  fa¬ 
ria  deixantho  de  dir,  llavoras  la  recompensa 
superaria  en  molt  las  mevas  esperansas. 

GENERALITATS 

I 

CÓM,  QUÀN  Y  PER  QUÈ  s’l·lAN  DE  FER  VERSOS 

Per  fer  versos  es  precis  tenir  presents  tres 
cosas. 

Primera:  no’s  faràn  versos  sense  saberne. 
Si  per  treballar  del  ofici  més  fàcil  es  precis 
passar  aprenentatje,  no  es  lògich  que  puga 
desempenyar  el  dificilissim  ofici  de  versifica¬ 
dor  el  primer  vingut,  sens  altre  titul  que  la 
poca  aprensió  de  desempenyarlo. 

Segona:  no  deu  fer  versos  més  qu’aquell 
qu’en  senti  una  necessitat  imperiosa,  inelu¬ 
dible,  com  d'una  altra  evacuació  indispensa¬ 
ble  al  bon  funcionament  del  organisme.  Se¬ 
ria  tan  estúpit  empenyarse  en  mocarse  sense 
tenirne  necessitat,  com  pretendre  fer  versos 
sense  sentirne  verdadera  plètora.  D’aqui  que 
tota  poesia  d’encàrrech — ja  siga  per  àlbum, 
vano  ó  certamen — no  siga  Poesía. 

Y  tercera:  no’s  faràn  may  versos  pel  sol 
gust  de  fer  versos,  sinó  quan  verdaderament 
tindrà  que  dirse  alguna  cosa  qu’exigeixi  ser 
dita  en  vers.  Fer  versos  per  fer  versos  es  gas¬ 
tar  pólvora  en  salvas,  que  ni  es  útil  al  qui  las 
fa  ni  agradablé  al  qui  ho  escolta.  Ademés 
que,  pendre  per  joch  la  poesía  es  més  que 
írreverencia  un  sacrilegi,  un  delicte  de  lesa 
religió  estètica. 


II 

POETAS  Y  VERSIFICADORS 

Es  molt  comú,  molt  més  de  lo  creible,  el 
confondre  el  poeta  ab  el  versificador:  y  no 
obstant  jquma  diferencia  més  enorme  hi  hà 
entre  l’una  y  l’altra  cosa! 

Diu  l’adagi  castellà  que  «el  poeta,  nace  y 
el  prosista  se  hace», — sobre  lo  qual  hi  hauria 
bastant  que  dir.  Donchs,  ab  molta  més  ra- 
hó  podria  dirse  que  el  poeta  neix  y  el  versifi¬ 
cador  se  fa. 

Quedem,  donchs,  en  què  Poeta  es  aquell 
que  porta  la  Poesia  en  si;  y  Versificador  es 
aquell  que  sab  fer  versos.  Y  pot  donarse  el 
cas — y’s  dóna  ab  molta  freqüència — qu’aquét 
no‘  siga  allò  ni  aquèll  siga  això  altre. 

Per  ser  poeta  no’s  necessita  apendre  res: 
s’en  es  ò  no  s’en  es.  Jo  he  conegut  rabadà 
que  ho  era  y  certament  no  ho  ha  sabut  en  la 
vida.  Es  clar  qu’aquèt  dó  es  precis  cultivarlo, 
y  per  això  hi  hàn  dos  grans  mestres:  lo  que 
se  sent  (no  lo  que  s'ou),  y  lo  que' s  veu. 

El  poeta  que  sab  estudiar  bé  lo  que  sent 
en  son  interior  y  lo  que  veu  al  voltant  d’ell, 
y  sab  dirho  tal  com  ho  sent  y  tal  com  ho  veu 
—  ^creyeu  qu’ es  tan  fàcil  com  sembla?  — 
aquèt  es  un  gran  poeta. 

Are  bé:  per  una  lley  estranya,  absurda  si 
voleu,  però  fatal,  sembla  dat  y  degut  que  la 
poesía  que  portem  dintre  s’haja  d’espressar 
en  un  Ilenguatje  especial,  ritmich,  musical, 
en  ratllas  curtas  y  melòdicas,  per  l'estil  de 
las  passadas  del  .rossinyol  ò  de  las  onadas 
del  mar.  D’això  s’en  diu  versificar  y,  desgra¬ 
ciadament,  no  neixem  com  el  mar  y  com  el 
rossinyol  sabent  fer  versos  sinó  que  n'hem 
d' apendre—  com,  inferiors  en  tantas  cosas  als 
demés  sers,  hem  d’apendre  de  parlar,  de  ca¬ 
minar  y  fins  de  menjar  y  beure. 

Sí;  no  tenim  més  remey,  si  volem  fer  ver¬ 
sos,  qu’apendren.  ^Ahònt?  ccòm?  Aquí  està 
la  dificultat. 

El  primer  mestre  de  versificació  es  la  des- 
confiansa. 

Partim  del  principi  de  què  quan  l’inspira¬ 
ció  ens  dicta,  ens  dicta  poesia,  nó  versos. 
Els  versos  els  hem  de  fer  nosaltres;  y  en 
aquell  moment  de  febre  en  què  posem  tota 
l’atenció  en  escoltar  y  recullir  lo  que  la  ins- 

piració  ens  dicta,  no’ns  en  queda  per  saber 
què  escribim  ni  còm  escribim. 

Desprès  qu'ella  ha  parlat,  un  cop  ha  termi¬ 
nada  sa  missió,  llavoras  de  sanch  freda  hem 
de  ser  versificadors;  perque — tingeuho  ben 
entès — aquells  versos  quhan  surtit  són  fatal¬ 
ment  dolents. 

No  cal  que  brinqueu  de  sorpresa  ò  potser 
d’indignació;  tota  improvisació  es  dolenta ;  el 
bon  vers  no  surt ,  sinó  quc’s  fa. 

Convensuts  d’això,  es  dir,  perfectament 
convensuts  de  què  heu  estat  potser  inspira- 
díssims,  però  de  què  heu  escrit  uns  versos 
plegats  de  taras  de  totas  midas  y  menas,  ti¬ 
reu  l’obra  al  calaix  y  no  volgueu  llegiria  fins 
que  us  vinga  tan  de  nou  com  si  no  l’hagués¬ 
siu  escrita  vosaltres. 

Llavoras— y  sempre  ab  el  ferm  convenci¬ 
ment  de  què  aneu  à  llegir  una  monstruosi¬ 
tat — comenseu  à  buscar  defectes— y  en  tro¬ 
bareu — y  à  espurgarlos — y  els  espurgareu. 
La  tasca  no  es  fàcil  ioh  nó!  però  sempre  pa¬ 
ga  el  treball  que  s’hi  esmersa.  La  rima  rebe¬ 
ca  que  no  vol  acudir  avuy,  acudirà  demà;  la 
paraula  que  no  trobeu  el  primer  dia  per  més 
que  us  expremeu  la  memòria  ò  regireu  dic¬ 
cionaris,  vos  la  donarà  à  l’hora  menos  pen¬ 
sada  el  primer  que  passi  pel  carrer. 

Vingt  f ois  sur  le  métier  remettez  votre  ouvrage 
deya  Boileau,  qu’era  un  mestre  versificador; 
y  afegia: 

Polís  sez-le  sa?is  cessi  et  le  1  epolissez. 


Y  ara  ja’m  sembla  que  sento  els  esbalechs 
dels  versificadors  fàcils  que  cridan:  i  Però 
això  es  un  treball  de  xino  y  posar  l’esperit  à 
la  tortural  [Això  no  es  fer  art!  [Això  es  des- 
naturalisar  la  inspiració,  malmètrelal... 

Nó!  calmeuvosl  Cert  es  que  no  es  jugar  al 
tuti,  però  no  es  posar  l’esperit  à  la  tortura; 
això  es  fer  art,  perque  l’art,  com  més  perfec¬ 
te  es  en  la  forma,  més  artístich  es,  perque  es 
més  bell.  Y  respecte  à  lo  que  tantas  vegadas 
he  sentit  de  desnaluralisar  la  inspiració ,  es  la 
més  tonta  de  las  tonterias.  ^Qu’heu  de  des- 
naturalisar?  ^per  ventura  la  inspiració  no  la 
teniu  al  1  i ,  escrita,  ficsada  en  el  paper?  No 
tingueu  por  que  se  us  escapi!  En  quant  à 
malmètrela...  es  cosa  vostra;  no  la  malme¬ 
teu!  Únicament  se  tracta  de  precisaria,  de 
presentaria  en  la  major  pulcritut  y  simpli¬ 
citat. 

Per  què  heu  de  tenir  ben  present  una  cosa 
y  es:  que  tot  lo  expontani,  lo  descuydat,  lo 
del  raig ,  es  sempre  complicat;  la  senzillesa, 
la  naturalitat,  allò  que  sembla  que  res  hi  fal¬ 
ta  ni  hi  sobra  y  que  no  pot  dirse  ab  altras  pa- 
raulas  no  s’obté  més  qu’à  forsa  de  treball. 
jY  quin  treball! 

Conclusió.  Pera  fer  un  bon  vers  se  neces- 
sitan  tres  cosas:  llima,  llima  y  llima. 

Apeles  Mestres. 

( Seguit  à). 


HORAS  POETICAS  D’ALBAN  IO 

ALBANIO  A  VIOLETA 


Violeta,  ^te’n  recordas  d’aquells  días 
d’Estiu,  quan  varem  créurens 
estar  enamorats?...  En  la  terrassa 
cenyida  de  camelias  d’amplas  fullas, 
pels  jerros  bronzejats  desponcellantse, 
las  horas  no  comptadas  s'escorrían 
per  sobre’ls  nostres  fronts,  sense  deixarhi 
dels  pensaments  ni  l’ombra  més  lleugera... 
Els  blats  groguenchs  guaytavan  els  pagesos 
portar  feconds  el  fruyt  ple  d’esperansa, 
y  las  flayrosas  vinyas  esllanguirse 
al  Sol  batent... 

mentre  en  els  grans  jardins  aristocratichs 
ornats  de  marbres,  entre’l  vert  blanquíssims, 
y  entre  las  flors  encesas,  adorables, 
feixuch,  dels  ciutadans  planava'l  somni 
en  las  quïetas  horas  del  mitjdía; 
d’aquell  mitj  día  calit,  que  allargantse 
pel  lluny  polsós  de  l’erma  carretera 
y’is  flanchs  avellutats  de  las  boscurias 
en  espirals  boyrosas  de  calitxa , 


espay  amunt,  amunt,  s’evaporava... 

Pro  rossas  més  que’l  blat  eran  las  trenas 
y’is  ulls  volguts  més  clars  que  l'ampla  volta 
del  cel,  y  més  hermosa  tu,  Violeta!.  . 

Més  tart  l’aroma  de  las  flors  creixia, 
las  veus  s’amorosían  sota’ls  arbres 
y’is  riures  del  Estiu  eran  més  frescos 
al  peu  de  la  frescor  ubriagadora 
dels  emparrats,  lilars  y  mareselvas... 

Els  camps  s’enmantellavan  d’ór,  y  l’ayre 
s’omplia  d’un  misteri  indefinible 
qu'ho  feya  tot  més  gran,  fins  ta  mirada... 
y’is  marbres  patinats  de  llum  prenían 
desmays  de  cossos  qu’al  Amor  s’entregan, 
cayents  de  caps  que  per  besar  s’inclinan... 
Era  l’adeu  del  Sol...  ^No  te'n  recordas?... 
Moment  seré,  sublim  y  santa  posta 
que  desde’l  Cel  devallas  a  la  Terra 
l’inmens  plaher  dels  Deus...  Divina  tarda, 
r-ecort  de  bes  pels  llabis  qu’estimaren, 

dolsor  del  bell  present  pels  que  ja  estiman, 
pels  erms  del  cor  pressentiment  purissim  .. 

Amor,  Amor...  Oh,  quí  pogués.  Violeta, 
d’un  breu  instant,  l’avuy  etern  forjarne! 

Quí  hagués  pogut  llavors  en  sa  carrera 
sospendre  al  Astre  gran  que  tramontava  1... 

Uns  núvols  irisats  demunt  la  serra 
coronavan  la  mort  del  Rey  del  Día: 
transfigurats  de  llum,  sagnants  de  porpra, 
vivents  y  lluminosos,  t’encantavan, 
s’enduyan  els  teus  ulls...  quins  ulls  hermosos! 

Com  may  aquella  tarda  eras  divina, 
ab  la  florida  del  Estiu  al  rostre  .. 

La  mà  qu’entre  las  mevas  jo  estrenyia 
va  estrenye  la  mà  meva  tremolosa, 
y  com  un  cant  del  Cel,  brollà  adorable 
de  ta  veu  que  reposa’l  bla  murmuri... 

— «Qu’hermosos  son,  qu’hermosos  soni  » — cantava; 
y  en  ton  esguart  brillà  per  una  estona 
el  raig  més  ple  de  Sol  d’aquella  tarda... 

Y  ho  eran  tant  d’hermosos  aquells  núvols 
com  la  penombra  suau  y  moradenca 
qu’entorn  dels  ulls,  sols  del  teu  cel,  Violeta, 
tan  bell  cayent  à  la  figura’t  donan... 

Després  d’assoleyarnos  la  mirada 
guaytant  el  gran  incendi  de  la  serra, 
demunt  l’empit  d’hont  el  Llevant  s’ovira 
plegats  ens  abocarem...  ^Te’n  recordas?  .. 

En  brassos  de  la  posta  desmayavas, 

ab  un  esllanguiment  daurat,  la  vila, 

la  vila  inmensa,  l’arca  guardadora 

de  las  diarias  febres  de  la  Vida, 

dels  malsdecaps  mesquins  de  tots  els  homes 

que  viuhen  à  ciutat  .. 

Y  al  cap  de  breu  estona  va  tornarse 
sens  llum,  grisenca;  y  la  imponent  cortina 
del  Mar  Mediterrani 
allà  al  darrer  confí  semblava,  trista, 
amortallaria...  Pàlida’t  girares 
fugint  de  la  visió  desoladora 
com  devant  d'un  espectre... 

Pro  com  que’l  lloch  volgut  es  fet  pels  somnis 
y  per  l’esplay  seré  de  la  mirada 
de  Llevant  à  Ponent,  de  Cel  à  Terra, 
del  Mar  à  la  Montanya,  de  la  boyra 
fumosa  dels  tallers  y  de  las  forjas 
à  l’ampla  claretat  de  las  montanyas, 
de  nou  vares  girarte  vers  els  núvols... 

L’esblaym  del  Cel  te’ls  va  robar,  Violeta, 
llavors  qu’ab  més  desitj  els  esperavas... 

Com  si’n  tingués  la  culpa’l  pobre  Albanio, 
els  llassos  amorosos 

de  tas  mans,  s’esllanguiren  de  las  mevas, 
y  ab  el  posat  confós  de  la  criatura 
que  veu  volar  llunyà  l’aucell  qu’havía 
empresonat  totjust,  aixís  quedares 
fixant  verdor  enllà  la  serralada 
boyrosa  d’Occident,  buscant  las  tintas 
que’l  Sol  s’endú  à  la  posta  cada  tarda... 

— «Quin  cambi...  Deu!...  Qué  poca  estona  duran1»  — 
vas  dir.  .  Y  quan  la  calma  de  las  pradas 
y’l  fosch  adormiment  de  la  pineda 
al  nostre  entorn  passavan  en  silenci... 

—  «Torném  à  casa,  Albanio,  que  quan  l’ombra 
s’extén  per  camps  y  boscos,  fins  teninte 
al  costat  meu,  tinch  por.  .  Aném,  Albanio...»  — 

Y  abandonarem  el  jardí...  Llavoras, 
baixant  pel  tram  d’escala  hermós  de  marbre 
(hont  la  Venus  de  Médicis,  burleta, 


somriu  en  sa  blancò  al  Amor  que  passa 
te  deya  jo:  —  «^T’han  entristit  els  núvols 
rohents  primer  y  morts  tan  prest,  Violeta?... 
Aixó  es  de  cada  día...  y  devegadas 
passa  à  n’els  cors  lo  qu’ha  passat  als  núvols... 
Pro’l  nostre  Sol  no’s  perdrà  may,  Violeta!... 
(iVritat,  amor?...» —Els  teus  ulls  blaus  s’alsaren 
vers  els  meus  ulls...  els  teus  ulls  blaus  qu’adoro, 
y  en  la  foscor  ja  entrant  varen  brillarhi 
com  dos  estrellas  de  la  Nit  que’s  feya... 

(Quin  esperit  malvat,  darrera’ls  boscos, 
oh  Dona,  va  robarme  las  paraulas 
per  castigarme  del  amor  que’t  duya?... 
íQuína  mà  va  esculpir  sobre  la  tomba 
dels  somnis  meus  las  lletras  dels  meus  llabis?... 


Un  any  després,  quan  els  lilars  florían 
en  l’oblidat  jardí  dels  amors  nostres; 
tornant  de  las  montanyas  de  Suissa 
ab  fret  encara  dintre’l  cor...  la  terra 
volguda  més  que  may  al  tornà  à  veure; 
quan  tots  els  brassos  devant  meu  s’obrían 
y  tots  els  fronts  amichs  el  bes  reberen: 
el  més  aymat  dels  fronts  y  l’abrassada 
en  tristas  nits  de  neu  més  desitjada 
glassats  com  l’ayre  de  la  serra  alpina 
en  mi  varen  entrar..  L’oblit  es  fàcil: 
més  que’ls  sarments  d’amor  etern  encara!... 


Un  Sol,  un  Sol  ponent  baixà  en  nosaltres 
quan  creyam  en  la  Vida, 
y’is  nostres  cors  de  goig  s’iluminaren 
com  els  núvols  al  Cel  al  pas  del  Astre. 

Anoménal  Estiu,  ó  Poesia, 
ó  Joventut,  si  vols...  El  nom,  oh  Dona, 
tu  y  jo’l  duhém  grabat  al  cor,  per  sempre, 
y...  tant  se  val  el  nom:  aquell  que  sia 
amaga  al  fons  el  fel  de  la  recansa 
y  l’agre  dols  del  breu  durar  y  fondres.  . 

Pro  si  algún  día  hi  tornas, 
al  jardí  benvolgut,  en  brassos  d’altre, 
à  l’hora  e  i  que’ls  recorts  brollan  dels  boscos 
com  professó  d’espectres  de  mal  somni, 
quan  plora  tot  la  mort  dels  llunyans  días, 
dels  oblidats  sarments  de  passió  santa, 
del  gran  plaher  que  frisa  vora  nostre 
y  menyspreuhém,  poruchs  d’alsar  la  vista 
y  com  à  amich  volgut  obrirli’ls  brassos... 
recordat  d’aquell  Día,  Violeta, 
y  d’aquellas  paraulas  mitj  resadas 
à  cau  d’orella,  quan  la  Nit  ja’s  feya.  . 

Que’l  nostre  Sol  potser  no  es  post  per  sempre 
darrera  l'Occident  ple  de  misteri, 
y  pot  sortir  demà  brillant  com  era 
en  l’anyorat  Llevant  de  nostra  vida... 

Y  encara  que  no  sia  aixís,  oh  Dona, 
per  tu  y  per  mi;  quan  serém  pols  nosaltres 
y  quan  al  pes  del  temps  el  món  ne  sia 
l’erm  jardí  desflorat,  y’l  Sol  sens  flama 
hagi  passat  per  sempre  més,  en  l’ombra 
del  horrorós  no-res,  oh  Violeta, 
sobre  la  Mort  y  sobre  la  Natura 
y  sobre’l  Cel,  l’Amor,  l'Amor  espléndit, 
lo  qu’en  nosaltres  es  d’eterna  dura 
planarà  en  el  desert  com  el  nou  Astre 
eternament,  sobre  la  Mort  eterna, 

Joseph  Lleonart, 
ICarlstuhe,  novembre  de  iqoi. 

UN  ACTOR  ESPONTANI:  EN  SUCRE 


videntment,  la  qualitat  en  un  actor 
més  preuhada  es  la  espontaneitat. 
Sentir  l’art,  6  lo  qu'es  igual:  sentir  la 
vida,  y  exteriorisar  la  manera  perso¬ 
nal  de  sentir  ab  tota  ingenuitat  y  ab  tot  entus- 
siasme,  heusaquí’l  senzill  secret  dels  grans  ac¬ 
tors.  Solzament  ells  penetran  fins  al  cor  del 
públich;  solzament  ells  logran  electrisarlo,  con- 
móurel  de  debó. 

Pera  tot  actor  dotat  de  facultats  naturals,  hi 
hà  dos  camins  de  cultivar  l’art  dramàtich;  millor 
dit:  hi  hà  dugas  rnenas  d’art,  l’art  natural  y  l’art 
de  composició.  Al  primer  s’hi  arriba  pel  camí 
de  la  espontaneitat,  al  segón  pel  camí  de  la 
ficció. 

Per  desgracia,  aquest  ultim  es  avuy  el  que  do¬ 
mina.  La  necessitat  d’estudi,  de  cultura  artística 
y  fins  l’exercici  de  las  facultats  físicas  s’ha  por¬ 
tat  fins  al  extrem  d’aniquilar  tota  interpretació 
individual.  Els  francesos,  sobre  tot,  ab  els  seus 
conservatoris,  càtedras  de  declamació  y  concur¬ 
sos,  han  fet  del  art  escénich  poch  menys  que 
una  carrera  professional.  Si  no  s’ha  arribat  en¬ 
cara  à  prohibir  l’exercici  d’aquesta  nova  carrera 
à  qui  no  pugui  presentar  el  títul  de  revàlida,  no 
hi  hà  cap  dubte  que’ls  enfants  de  la  balle,  els 
actors  nature  é  independents,  son  mirats  ab  cert 
recel  despreciatíu. 

Y  aixís  ens  trobem  invadits  per  l’art  de  com¬ 
posició.  S’exercitan  las  facultats,  lo  qual  es  molt 
útil;  s’ensenya’l  modo  d’interpretar  els  gran's  ro- 
les  dels  mestres,  se  retreuhen  à  tot  estrop  las 
tradicions  dels  grans  actors  y  s’estableixen  un 
sens  fí  de  reglas  y  convencions  escénicas  que 
transforman  en  pochs  anys  al  deixeble  ple  d’en- 
tussiasme  en  un  autómata  pretensiós. 

No  s'ha  volgut  cgmpendre  que  l’art,  entre  to- 
tas  las  manifestacions  del  esperit.es  la  més  autò¬ 
noma,  la  que  reclama  una  més  gran  llibertat,  y  si 
las  reglas  y  tractats  d’estética  y  de  moral  (pres¬ 
cindint  de  las  midas  governativas  concretadas 
en  la  censura  més  ó  menys  prèvia)  poca  influen¬ 


cia  han  exercit  en  els  autors  (els  bons,  s’entén), 
las  reglas  y  tractats  de  declamació  y  d’interpre¬ 
tació  patrocinats  per  escolas  y  centres  més  ó 
menys  oficials,  han  sigut  causa  del  amanerament 
y  del  artifici  que  caracterisa  à  la  majoria  d’ac¬ 
tors  moderns,  sobre  tot  als  francesos. 

A  Italia,  y  molt  més  à  Espanya,  s’ha  arribat 
al  mateix  resultat  per  un  altre  camí.  Aquí  de 
verdaders  conservatoris  no’n  tenim,  peró’l  mal 
que  aquests  no  han  pogut  fer,  l’han  fet  las  tra¬ 
dicions  escénicas  de  cada  teatre  y  la  rutina  dels 
directors.  S’ensenya  à  fer  de  galàn  jove  ó  de 
primera  dama  ab  tots  els  ets  y  uts,  y’l  director 
d’escena  més  consciensut  repetirà  vint  vegadas 
si  es  precís  una  frase,  acompanyantla  de  tots  els 
detalls  d’accionat,  al  jove  actor  que  té  disposi¬ 
cions:  «Es  aixís  -com  se  fa  riure,  ó  com  se  fa 
plorar,  ó  com  se  fa  efecte.» 

Y  la  verdadera  educació  artística  no  consis¬ 
teix  pas  en  aixó.  Tindria  de  consistir,  primera¬ 
ment,  en  un  perfeccionament  de  las  facultats 
físicas  encaminat  més  à  restar  y  abolir  defectes 
que  à  senyalar  patrons,  més  que  à  ensenyar  cóm 
s’ha  de  dir  y  d’accionar,  à  senyalar  lo  que’s  diu 
y  s’acciona  malament.  En  segón  lloch,  tindria 
de  consistir  en  una  escola  de  cultura  general: 
l’actor,  més  que  un  erudit,  ha  d’ésser  un  home 
de  món,  ha  de  compendre  la  vida,  que  tindrà 
de  reflectir  en  tota  sa  complexitat,  y  aquesta 
comprensió  no  l’adquirirà  per  la  sola  explicació 
comentada  de  las  bellesas  dels  autors  clàssichs, 
sinó  que  la  trobarà  en  un  estudi  ben  dirigit  y 
discret  de  las  més  variadas  creacions  dels  sabis 
y  artistas.  Y  en  fí,  si  en  realitat  l’estudi  del  art 
di·amàtich  clàssich  y  modern  deu  ésser  la  font 
preferida  de  tot  actor  que  vulgui  ésser  gran, 
aquest  estudi  no  deu  encaminarse  à  detallar  tal 
ó  qual  personatje,  sinó  à  compendre  en  tota  sa 
trascendencia’l  fí  ó  fons  general  de  l’obra  en 
que  intervé;  que  un  cop  aquest  sigui  ben  cone¬ 
gut  per  l’actor,  la  interpretació  del  corresponent 
personatje  li  sortirà  ab  tanta  major  veritat  y  ab 


(T)  Retirat  del  número  de  Cap  d'any  per  excés  d’original. 

tanta  major  armonía  ab  ella  mateixa,  com  més 
personal  sigui,  com  més  s’abandoni  à  la  pròpia 
inspiració  y  manera  d’enténdrel.  No  hi  fa  res 
que  un  actor  entengui  un  personatje  d’una  ma¬ 
nera  diferenta  que  nosaltres-  fins  no  hi  fa  res 
que  l’entengui  d’una  manera  diferenta  que  l’ au¬ 
tor.  Si  ha  comprés  l’obra  a  fons,  si  ha  penetrat 
en  el  sentit  general  de  l’obra,  sempre  trobarém 
en  la  seva  interpretació  aquella  sensació  d’art 
que’s  produheix  en  nosaltres,  espectadors,  al 
sentir  que  un  esperit  escullit  vibra  remogut  per 
ideas  grans  y  bellas  ab  tota  la  sinceritat  de  la 
convicció,  ab  tota  la  forsa  del  entussiasme. 


<;Ne  voleu  una  proba  de  que  la  espontaneitat 
es  la  qualitat  més  preuhada  d’un  actor?  Aquí  te¬ 
niu  en  Sucre.  En  Sucre  no  es  pas  un  gran  actor; 
las  sevas  facultats  no  son  pas  extraordinarias;  no 
s’ha  pas  educat  en  cap  conservatori,  y  per  lo  tant 
no  coneix  cap  regla  del  art;  no  ha  sufert  apre- 
nentatje  en  cap  teatre  regular,  y  per  lo  tant  no 
li  han  ensenyat  els  motllos.  En  Sucre  es  un  actor 
autonom ,  casi  bé  salvatje.  Y  a  pesar  de  tot'  aixó, 
en  Sucre  té  un  públich  entussiasta,  à  qui  encisa 
y  conrnóu,  y  fins  els  qu’estàn  acostumats  à  ele- 
varse  à  las  regions  més  puras  del  art,  els  refinats 
qu  han  vist  y  admirat  als  grans  actors  en  obras 
mestras,  entre  mitj  dels  defectes  y  deficiencias 
de  tota  mena  trobaran  en  ell  quelcóm  de  gran, 
quelcóm  de  sugestíu  que  no  podrà  menys  d’in- 
teressarlos.  Y  aqueix  quelcóm  es:  qu'en  Sucre 
té  personalitat;  que  sent  fondo  y  expressa  ab  in- 
genuitat,  à  sa  manera,  els  seus  sentiments;  en 
una  paraula,  qu’en  Sucre  es  un  actor  espontani. 

Y  com  el  tipo  es  interessant,  no  podem  resis¬ 
tir  la  temptació  d’abocetarlo. 

iQuí  es  en  Sucre ?  En  Sucre  es  un  -mimo,  un 
pierrot  de  pantomima,  un  actor  d'expressió. 

Una  nit  en  que,  com  rnoltas  d’altras,  fugint 
de  las  vulgaritats  de  nostres  grans  teatres  ana- 
vam  à  buscar  esbarjo  en  la  típica  y  alegra  bar¬ 
riada  del  Paralelo ,  se  ns  va  ocorre  entrar  en  un 
d’aquells  abigarrats  barracons,  en  que  las  veus 
potentas  y  esquerdadas  d’una  orga-trompeta  de 
vint  caps  semblan  cridarvos  ab  l'atracció  irre¬ 
sistible  que  sobre  las  ànimas  senzillas  exercirà  — 
si  no  menten  las  profecías, — l’apocalíptica  cridò¬ 
ria  de  la  gran  trompeta  del  ultirn  judici.  Entra¬ 
rem  en  el  «Cinematógrafo  Farrussini»,  y  al  cap 
d  avall  d  una  llargaruda  sala,  creuhada  per  banchs 
que  ab  gradació  d’alsaria  imperceptible  busca- 
van  el  desnivell  que  necessita  l’espectador  pera 
veurehi  bé,  s’aixecava  un  petit  escenari  tapat  per 
un  teló  de  cotó  blanch,  com  un  llensol  ben  es¬ 
tirat,  que  servia,  ademés,  de  pantalla  receptora 
de  las  impresions  einematogràficas  ab  que  s’aca¬ 
bava  la  funció. 

Mes,  avans  de  tot,  sortia  en  Sucre,  y  aquella 
nit  va  fer  una  pantomima  reducció,  segons  des¬ 
prés  sapiguerem,  del  Mestre  Olaguer,  d’en  Gui¬ 
merà. 

Varem  voler  conéixel  y  ho  lograrem.  La  seva 
historia  es  tan  senzilla  com  interessant.  Orfe  ó 


abandonat  pels  seus  pares,  se  troba  à  7  anys  en 
una  refineria  fent  d’aprenent.  D’aquí  li  ve’l  rno- 
tíu  d’en  Sucre.  Son  verdader  nom  es  Laureà  Bo- 
rau.  Sas  aficions  se  mostran  ja  allí;  tant  es  aixís, 
que’l  despatxan  perque  en  lloch  de  trevallar fa 
dratnas  ab  escombras  y  trastos  vells.  Desd'alas- 
horas  fa  de  nyébit,  y’is  temps  son  durs;  fins  al 
punt  de  que,  com  diu  ell,  hi  havia  setmanas 
«que  vivia  d’aygua,  exceptuant  el  dimars»  (1). 
Mes  la  seva  preocupació  era  la  pantomima.  Te¬ 
nia  y  té  uns  ídols:  els  Onofri.  Per  véurels  treva¬ 
llar  ho  haguera  fet  tot.  Atrevit,  casi  bé  desver- 
gonyit,  anava  d  parar  gorra  entre’ls  jugadors 
de  ratlla  pera  ferse  ab  els  deu  cèntims  de  la  en¬ 
trada;  ó  retallava  las  lletras  d’un  anunci  indus¬ 
trial  que  venia  al  primer  babau  que  desitjava 
una  salida.  Tot  per  veure  la  pantomima!  Des¬ 
prés,  poch  à  poch,  logra  entrar  en  l’escenari 
pera  escombrar,  y  à  la  fí'l  trobérn  capitost  d’una 
colla  de  nyébits,  entussiastas  com  ell,  y  com  ell, 
de  bona  fé,  pretensiosos.  Se  creuhen  artistas 
consumats. 

Una  anècdota,  contàda  per  ell  mateix,  dona 
la  mida  d’aqueix  entussiasme  y  simpàticas  pre¬ 
tensions:  en  Sucre  tenia  un  rival  de  quinze  anys 
com  ell,  y  que  com  ell  capitanejava  una  com¬ 
panyia.  Aquest  rival  era  en  Patufa.  Donchs  bé: 
en  Sucre  va  lograr  ésser  contractat  al  teatre  Zo- 
rrilla,  de  Gracia'.  ^Ne  voléu  de  gel  os  per  part 
d’en  Patufa?  Mes  aquest  no  s’acobardí.  «Tu  has 
trevallat  à  Gracia:  donchs  jo  trevallaré  al  Li¬ 
ceu»,  va  dirse;  y  tal  dit  tal  fet:  en  Patufa  va 
presentarse  al  Liceu  pera  que’l  contractessin. 
«De  poch  me’l  matan!»,  conta  en  Sucre  triom¬ 
falment.  Avuy  son  d’alló  més  amichs,y  trevallan 
junts  al  «Cinematògraf  Farrussini». 

De  fets  per  l’estil  ne  conta  una  infinitat,  y  en 
tots  ells  hi  resplandeix  sempre  una  fe  inagota- 
ble  en  el  seu  art,  una  confiansa  absoluta  en  sí 
mateix  y  un  desi tj  infinit  d’obtenir  l’aplauso  del 
gran  públich.  t·qVol  calderadar»,  diu  al  seu  amo. 
«Donchs  farém  La  màrtir  de  Poitiers! »  Y  quina 
satisfacció  no  es  la  seva  quan  l’amo  fa  calderada 
y  ell  es  estrepitosament  aplaudit! 

Aquesta  es  la  historia  d'en  Sucre.'  Avuy  té 
19  anys,  es  el  director  y  l’ànima  de  la  compa¬ 
nyia,  y  l’amor  pel  seu  art  creix  encara.  Tot  lo 
que  sab,  ell  s’ho  ha  aprés,  y  tot  sovint  se’n  va  à 
veure’ls  bons  actors  qu’èn  altres  teatres  treva¬ 
llan.  Mes,  prescindint  d’aquest  esperit  de' per¬ 
feccionament,  lo  de  casa  s'ho  arregla  tot  sol.  Ell 
s’escriu  las  reduccions  dels  dramas  de  gran 
efecte,  y  fa  uns  arguments  detalladíssims,  ab 
una  intuició  pera  la  selecció  d’escenas  vera¬ 
ment  admirable.  La  llista  d’obras  per  ell  arre- 
gladas  es  llarguíssima.  Sols  citantne  algunas 
se  compendrà’l  seu  bon  nas  al  escullir  els  argu¬ 
ments:  El  triunfo  de  la  jornada  de  ocho  horas, 
El  marqués  de  Gènova  (original  d'un  mosso  de 


(1)  Día  de  la  setmana  en  que  sembla  menjava  molt 
à  gust.  Ter  quin  misteriós  concurs  de  circuníancias? 
No  hem  pogut  esbrinarho. 

café),  Morir  por  la patria  (en  temps  de  la  guerra 
de  Cuba),  Los  autores  de  príncipe,  La  hija  del 
Pierrot  (en  que  trencant  totas  las  tradicions  el 
pierrot  fa’l  paper  de  barba),  El  fraile  maldito 
(Els  hugonots),  Elecira  (arreglo  d'ell),  La  màrtir 
de  Poitiers,  La  aldea  de  San  Lorenzo,  Mestre 
Olaguer,  etc...  En  aquesta  última— detall  curiós 
y  poch  vist  en  pantomimas  — el  pierrot  no  que¬ 
da  victoriós,  sinó  que  mor  en  las  taulas. 

Ara  ha  arreglat  (no  s’escandalitzin  els  wag¬ 
nerians)  el  Lohengrin  Ja  confessa  ell  que  l’obra 
presenta  moltas  dificultats. 

En  fí,  com  actor  plau  per  la  seva  ingenuitat. 
Tal  volta  aquest  mateix  candor  farà  que’ls  refi¬ 
nats  el  titllin  de  vulgar,  tal  volta  en  determina- 
das  ocasions  no  logra,  per  falta  de  recursos,  ex¬ 
pressar  prou  clarament  las  sevas  ideas,  y  casi  bé 
sempre,  empenyantse  en  voler  exteriorisar  mas- 
sas  detalls,  ell  mateix  contribuheix  à  la  confusió 
del  conjunt,  y  en  fl,  en  las  situacions  culminants, 
li  falta  aquella  amplitut  de  gesto  y  sobrietat  de 
expressió  que  sols  poseheixen  els  grans  tràgicbs; 
peró  en  un  terreny  més  niodest — no  hem  pas  de 
compararlo  ab-  aquells  -  el  veyém  moures  y  ac¬ 
tuar  en  escena  ab  una  seguritat  y  una  convicció, 
el  veyém  esforsarse  pera  traduhir  lo  que  sent  ab 
tanta  bona  fé  y  ab  tant  d  entussiasme,  que  tot 
seguit  desperta  l’interés  del  espectador  sigui  més 
ó  menys  culte,  y  acaba  per  conquistarnos  y  fer- 
nos  seguir  ab  emoció  las  gestas  imaginarias  del 
personatje  que  ab  tanta  convicció  encarna. 

Y  aixó,  que  sembla  tan  senzill,  ben  pochs  ac¬ 
tors  anomenats  que  tenen  moltissim  més,talent, 
moltíssimas  més  facultats,  més  educació,  més 
cultura,  més  experiencia,  més  recursos,  més  tau 
las  y  més  elements,  ho  logran  com  ho  logra  en 
Sucre. 

Y  es  qu'en  Sucre  sent  fondo  y  exteriorisa  in¬ 
gènuament  lo  que  sent;  es  qu’en  Sucre  té  perso¬ 
nalitat  pròpia;  en  una  paraula,  es  qu’en  Sucre  es 
un  actor  espontani. 


PER  LA  DONA  CATALANA 

Els  que  tenim  per  ideal  la  reconstitució 
d’una  Catalunya  vital,  y’l  llegar  à  las  gene¬ 
racions  à  venir  tan  sols  sia  la  pasta  pera  mo¬ 
delaria,  hem  de  tenir  presents  à  tota  hora’ls 
grans  avensos  de  la  ciència  en  tots  els  rams  y 
donàrloshi  la  importància  que  tanquin,  molt 
més  quan,  aplicadas  pràcticament  sas  ense- 
nyansas  al  nostre  terrer  y  à  la  nostra  socie¬ 


tat,  poden  contribuhir  en  gran  manera  à  la 
nostra  tasca  de  regeneració. 

La  societat  catalana’s  troba  en  un  cas 
ben  clar  y  ben  precis.  Adormida  llarch  temps, 
li  ha  arribat  l’hora  de  desvetllarse  y’s  mou 
sobre'l  seu  jas.  Se  tracta,  com  he  dit,  de  re¬ 
generaria  al  present,  ó  al  menys,  de  prepa¬ 
rar  el  terrer  pera  que  las  generacions  à  ve 
nir  puguin  cumplir  la  tasca  que  nosaltres 
hem  comensat.  Donchs  bé:  al  coadjuvar  al 
moviment  de  desvetllament  de  Catalunya, 
no  més  ho  fem  à  mitjas.  Al  voler  regenerar 
à  un  individuu  cavgut  en  els  baixos  fondos 
socials,  no  farém  res  si  solzament  cultivém 
son  intelecte,  si  bé  ja  farém  molt;  hem,  ade- 
més,  de  cultivar  la  seva  existència  material, 
y  esborrar  ab  cuydados  solicits  las  conse- 
qüencias  de  las  privacions  y  miserias  per  que 
hagi  passat.  Altrament  no’l  regenerarém  si¬ 
nó  à  mitjos.  Al  voler  regenerar  à  Catalunya 
y  no  dirigir  el  nostre  esguart  vers  las  donas, 
no  avensarém  ni  un  pas,  y  si  avensém,  l’e¬ 
difici  qu’aixequém  estarà  fonamentat  en  la 
bellugadissa  sorra. 

Me‘  dirigeixo  al  poble  català,  que  respon 
ab  entussiasme  al  moviment  catalanista,  pe¬ 
ra  que  una  vegada  més  se  compenetri  del 
nostre  amor  vers  el  progrés  y  contribuhei- 
xi  ab  sos  esforsos  à  la  nostra  obra. 

S’ha  dividit  à  la  llumanitat  en  las  dugas 
mateixas  parts  que  forsa  temps  s’han  cregut 
existents  en  l’individuu.  S’ha  dit:  la  Huma¬ 
nitat  té  ànima  y  té  cos;  y’l  cos  es  l’home,  y 
l'ànima  es  la  dona.  D’aquesta  concepció  poè¬ 
tica,  fruyt  de  la  tendencia  errònia  del  home 
vers  l’inquiriment  de  lo  absolut,  llógicament 
se  n’han  deduhit  las  conseqüencias.  Vivint 
com  vivim  en  lo  real  (lo  que  no’s  pot  dub¬ 
tar),  es  clar  que  tots  els  drets  y  totas  las  prer- 
rogativas  s'haviàn  d’atribuhir  al  home,  cos 
de  la  societat,  deixant  la  regió  dels  somnis, 
de  lo  ideal  y  de  lo  misteriós  pera  la  part  ca- 
lificada  d’animica,  ó  sia  la  dona.  Havent  re¬ 
sultat  fals  el  principi,  las  conseqüencias  han 
resultat  falsas.  Fins  admetent  que  la  Huma¬ 
nitat,  y  que  l’individuu,  tinguin  ànima  y  tin¬ 
guin  cos,  ells  no  existeixen  per  separat  en  ca¬ 
da  sér,  ans  bé  cada  home  y  cada  dona  tenen 
sa  part  corresponent  de  cos  y  d’ànima  social. 
D'aquí  que’l  dret  y’l  modo  de  la  existència 
hagin  d’ésser  iguals  per’abdós  sers. 

Per  altra  part,  las  lleys  de  reproducció,  es- 

brinadas  fondament  en  lo  psicológich,  no 
deixan  lloch  à  dubtar  de  que  la  sanitat  mo¬ 
ral  y  material  dels  mascles  y  femellas  ac¬ 
tuals  està  en  rahó  directa  à  la  sanitat  de  las 
generacions  à  venir.  Si  no  més,  donchs,  ens 
preocupém  de  la  regeneració  del  home,  no 
haurém  sinó  fet  feyna  à  mitjas,  ó  potser  cap, 
donchs  el  progrés  d'aquell  vindrà  eliminat, 
en  l’obra  produhida,  per  l’endarreriment 
qu’en  la  evolució  experimenta  l’altra  part 
coadjuvant,  la  dona. 

Imagineuvos  un  agronom  que,  volent  fer 
produhir  à  un  gran  camp  de  sorra, ’s  dedica 
à  la  construcció  d’aparells  agricolas  perfec- 
tissims,  els  que,  un  cop  construhits,  aplica 
directament  al  sorral.  Sols  decepcionscullirà 
quan,  al  cap  de  temps  d’haver  llaurat  la  sor¬ 
ra  y  haverhi  estés  la  grana,  no  vegi  ni  un  sol 
bri  bressolarse  al  impuls  del  oreig.  Els  ins¬ 
truments  agricolas,  tot  y  sent  perfectes,  res 
hauràn  pogut  contra  la  esterilitat  de  la  terra. 
Y  es  que  l’agricultor  devia  haver  llevat  la 
sorra  fins  al  subsòl,  omplir  el  buyt  de  terra 
feconda,  y  adobaria  ademés.  Llavors  la  seva 
obra,  essent  perfecta,  s’hauria  vist  coronada 
per  un  brotament  de  plantas  productivas. 
Donchs  aquest  sorral  de  que  vos  parlo  es  la 
nostra  dona. 

Per  poch  fondament  qu’estudiéu  la  lley  de 
la  generació  y’is  seus  fenòmens  y  causas  pró- 
ximas,  per  poch  que  profondiséu  en  las  lleys 
d’atavisme,  compendréu  quàn  important  es 
que  tots  nostres  cuydados  se  dirigeixin,  sian 
pera  ella. 

Per  un  contrassentit  inexplicable,  els  que 
més  ardidament  combaten  el  dret  que  té  la 
dona  à  ocupar  el  lloch  que  de  lley  li  pertoca 
en  la  societat,  els  que  la  volen  embrutida  en 
sas  nimietats  y  tancada  en  limitadissims  ho¬ 
ritzons,  son  els  que  més  empenyo  tenen  en 
que  li  sia  confiada  la  direcció  moral  dels  fills 
en  el  sí  de  la  familia,  com  si  tot  son  desitj  fos 
perpetuar  més  fermament  en  els  fills,  per  la 
educació,  el  grau  social  de  convencions  estè¬ 
rils  que  dorm  sobre  son  cervell  y  qu’hem  de 
roturar  si  volém  fer  feyna  sencera. 

Roma,  mancada  de  donas,  se  vegé  preci¬ 
sada  à  robarlas  à  un  poble  vehi.  Catalunya’s 
troba  en  semblant  situació.  Mancada  de  do¬ 
nas  moralment,  els  seus  homes  pensants  (i) 


(i)  N’hi  ha  de  no  pensantsl 


se  veuhen  precisats  à  cercarlas  fora  del  terrer, 
ó  lo  qu’es  pitjor,  à  restar  en  el  celibat.  Si  al¬ 
gú  pensa  una  mica,  si  algú  tanca  en  son  cer¬ 
vell  un  ideal  per  petit  que  sia,  no  veu  sinó 
ab  horror  la  seva  unió  ab  un  sér  que  no  sols 
no’l  compendrà,  sinó  que  matarà  la  seva 
existència.  D’aqui  la  etnigració,  pera  l’acom- 
pliment  del  aparellament,  vers  llochs  en  que 
el  mal  no’s  manifesti  tan  extensament  com 
se  manifesta  à  casa.  Tot  aixó,  com  se  com¬ 
pendrà,  resulta  en  detriment  de  la  puritat  de 
la  rassa  en  primer  lloch;  y  en  segón  lloch, 
si’ns  ateném  à  las  conseqüencias  del  celibat 
exercit  pels  homes  pensants,  ne  resulta  una 
evolució  à  la  inversa  del  progrés. 

El  tribunal  de  la  Inquisició,  y  las  lleys  ab- 
solutistas  à  Espanya,  matant  y  eliminant  de 
la  societat  als  pensadors  de  son  terrer,  han 
sigut  la  causa  de  la  degeneració  de  la  rassa, 
que  sols  té  per  antecessors  aquells  que  per 
convicció,  per  hipocresia  ó  per  ignorància, 
podían  viure  en  pau  dintre  d’una  societat  que 
lluytava  contra’ls  sabis. 

Cal,  donchs,  que’ns  preocupém  de  la  dona 
en  primer  lloch  pera  cumplirel  dever  huma¬ 
nitari  de  ferli  adquirir  els  seus  drets,  y  en 
segón  lloch  pera  que  la  generació  à  venir  ha¬ 
gi  germinat  en  terreny  fecond,  y  poder  oferir 
als  homes,  donas  verdaderas,  ó,  dit  paradó- 
xicament,  donas-mascles.  Altrament,  o  las 
futuras  generacions  esdevenidoras  sols  por- 
taràn  en  la  sanch  la  herencia  de  la  vulgari¬ 
tat,  ó  al  destacarse  de  la  linia  general  sols 
serà  à  impuls  de  sanch  extrangera,  que  for- 
sosament  endorrocarà’l  caràcter  de  la  perso¬ 
nalitat  catalana. 

Ha  d’ésser  un  dels  primers  actes  de  la  re¬ 
volució  catalana’l  deslliurament  de  la  nos¬ 
tra  dona;  es  més:  ha  d’ésser  l’incitant  més 
potent  peta  que’s  verifiqui  la  revolució. 

Fa  llàstima  contemplar  la  nostra  dona  tan 
petita  y  tan  abandonada.  Y  à  fe  que  si  un 
poble  hi  hà  à  la  terra  en  que  la  dona  pugui 
ésser  lliure,  es  el  nostre;  y  à  fe  que  Catalu¬ 
nya,  quan  ha  estat  mestressa  dels  seus  drets, 
ha  sabut  concedir  els  que  li  pertocavan  à  sa 
dona,  anticipantse  als  temps  y  al  progrés.  Si 
Catalunya  hagués  pogut  sempre  elaborar 
lliurement  sas  lleys,  no  vos  càpiga  dubte  de 
que  las  lleys  que  reconeixian  la  Senyora  y 
Majora  haurian  evolucionat,  com  tot  evolu¬ 
ciona,  fins  à  la  linia  igualatoria  dels  sexes. 

Cert  es  que  sota  de  cadenas  no's  pot  progres¬ 
sar  ni  evolucionar,  peró’ls  que  tenim  l’ani¬ 
ma  catalan^hem  de  pensar  com  si  la  evolu¬ 
ció  s’hagués  fet  en  nostre  esperit,  y  hem  de 
pensar  com  pensanam  si  fóssim  y  haguéssim 
sigut  lliures. 

Al  present,  es  cert,  estém  embrutits  en 
l’esperit  de  tot  l’Estat  espanyol.  La  dona  de 
feynas  es  com  una  bestioleta  ensenyada, 
sols  apta  pera’l  trevall  al  que  s’aferra  ma¬ 
quinalment.  Aixó  es  vergonyós.  No  més  per 
salvarlas  à  n’ellas,  s’ha  de  fer  la  revolució 
catalana. 

La  nascuda  entre  catifas  y  velluts,  ha  ex¬ 
tret  de  sa  tebior  tot  el  sensualisme  materia- 
lisatxy  aclaparador.  Indiferenta  à  tot  lo  que 
no  enlluherni,  es  descenjjenta  directa  de  la 
rassa  del  harém,  qu’en  crits  somniadors  en¬ 
clou  tota  la  buydor  de  sa  existència.  Y  aixó 
es  vergonyós.  Tan  sols  sia  per  salvarlas, s’im¬ 
posa  la  revolució  catalana. 

Las  educadas  pera’l  matrimoni,  que  for- 
man  la  gran  majoria,  tenen  per  escala  la  fic¬ 
ció,  per  finalitat  la  venda  a  vitalici,  y  per 
ideal  el  benestar  material  tranquil  y  sense 
cuydados.  Especie  de  joguina  egoista,  tot  el 
seu  mecanisme’s  rovella  y  descompón  aixís 
qu’ha  lograt  son  ideal.  Dona  fills  al  món  com 
un  rech  dona  aygua,  sense  saber  per  qué; 
aporta  ab  son  cervell  al  matrimoni,  una 
bomba  de  goma  y  gas  que  sempre  acaba  en 
sas  mans  puerils,  ó  escapantse  à  las  regions 
de  cap  amunt  (ahont  té  generalment  tendèn¬ 
cia)  ó  reventant  y  cayent  sobre  la  pols  mise¬ 
rable  del  parquet.  Aixó  es  senzillament  ver¬ 
gonyós.  Y  no  més  sia  per  salvarlas,  hem  de 
fer  la  revolució  catalana. 

Entre  tant,  el  tipo  de  la  nostra  dona,  la 
verdadera  dona  catalana,  sòbria,  digna,  gran 
en  ideals  y  lliure  en  la  concepció,  resta  es¬ 
campat  ,  perdut  ,  cohibit  ,  com  si  ja  fins 
temés  mostrarse  à  la  llujn  d’aquest  sol  que 
sols  ilumina  petitesas;  y  jo  crech  que  ja  es 
arribada  l’hora  de  que  girém  vers  ella’ls 
ulls,  y  la  generalisém  per  l’exemple  y  l’ala- 
bansa. 

Ni  volém  Tembrutíment  à  que  sé’ns  ha  sot¬ 
mès  per  governs  extranys,  ni  volém  sabinas 
pera  nostras  llars,  ni  podém  consentir  que’s 
mantinguin  las  cadenas  sobre  las  ànimas  de 
las  donas  catalanas.  Necessitém  Donas,  y  las 


35 

tindrém.  Proposémnosho  tots.  Voler  es  po¬ 
der...  y  per’alguna  cosa  serveixen  las  revolu¬ 
cions. 


«ELS  PIRINEUS» 

DEL  MESTRE  PEDRELL 

I 

En  el  mestre  català  Felip  Pedrell  cal  reco 
neixehi  una  de  las  pocas  remarcables  perso¬ 
nalitats  musicals  de  nostra  terra.  Las  teorias 
que  de  tant  temps  ha  vingut  exposant  pera 
combatre’l  desgavell  que  aqui  regna  en  l’art 
de  la  música,  y’is  remeys  que  peta  la  verita¬ 
ble  orientació  d’aquest  ha  senyalat  en  sos 
innombrables  trevalls  de  tota  mena.,  per  forsa 
han  d’havernos  atret,  despertant  la  fonda 
simpatia  y  fins  l’admiració  de  lots  els  que 
guaytém  sempre  vers  l’enlayrat  Ideal  y  de- 
sitjém  que  la  migrada  producció  musical 
d’aquest  país  rebi  una  poderosa  empenta  que 
vingui  à  regeneraria,  tant  en  sa  cantitat  com 
en  sa  calitat.  Esperavam,  donchs,  ab  afany 
la  realisació  pràctica  d'aquellas  ideas,  y  en¬ 
cara  que  no  existís  cap  altre  motiu,  bastaria 
lo  dit  pera  que  saludéssim  l’aparició  de  la 
Trilogia  del  mestre  Pedrell  ab  el  respecte 
que  mereix  tot  honrat  esfors  pera’l  desenrot 
llo  del  art  y  ensemps  de  la  cultura  de  nostre 
pais. 

Un  poema  histórich  d’en  Victor  Bala¬ 
guer  dividit  en  tres  parts,  ab  prólech,  y  cali- 
ficat  de  Trilogia,  va  triar  el  compositor  pera 
subjecte  de  sa  obra.  Nosaltres  no  hem  sapi- 
gut  trobarhi  (y  valgui  com  impresió  perso¬ 
nal)  las  excelents  qualitats  que  hi  descubri’l 
mestre  Pedrell  pera  ferne  un  drama  musical, 
ans  al  contrari,  creyém  qu’en  justícia  s’han 
d’atribuhir  al  llibre  bastants  dels  defectes 
que  puguin  trobarse  en  el  trevall  del  compo¬ 
sitor. 

Al  exposar  aquesta  opinió  nostra,  volém 
probarla.  El  subjecte  propi  d’una  obra  lírica 
creyém  que  deu  ésserla  llegenda.  Sols  en  ella, 
com  plenament  Wagner  demostra,  podrà’l 
compositor  moures  ab  iota  llibertat.  No  vol  dir 
aixó  que’l  element  histórich  degui  ésser  pros¬ 
crit  en  absolut,  peró  si  que,  cas  de  comptarse 
ab  ©11,  ha  de  rellegarse  a  un  Uoch  secundari, 
fent  que  constituheixi  tan  sols  el  march,  la  for¬ 
ma  y  no’l  fons  ó  essencia deia  composició.  Sia 
en  bon’hora  cercat  en  la  historia’l  lloch  y 

temps  de  l’acció,  siantho  fins  els  personatjes, 
peró  no’s  converteixi  en  acció,  en  argument , 
el  mer  fet  histórich,  puig  per  grandiós  que 
aquest  sia,  no  es  possible  ferhi  bategar  el 
sentiment  lirich  ab  la  unitat  é  intensitat  in¬ 
dispensables  desde’l  comensament  fins  al 
desenllàs  del  drama.  La  historia  no  sempre 
es  poesia,  no  sempre  pot  devenir  motiu  pera 
la  expressió  de  la  bellesa,  objecte  primordial 
del  art,  y  quan  en  aquest  cas  el  músich  se 
troba,  .la  seva  obra  n’ha  de  sortir  perjudi¬ 
cada  en  més  ó  menys  passatjes,  segons  sian 
els  que  d’aquella  falta  adoleixen. 

Aixó  es  lo  que  trobém  en  el  llibre  d’en 
Balaguer.  No  pot  dubtarse  qu’en  ell  hi  hà 
situacions  altament  liricas,  com  ho  es  princi¬ 
palment  el  prólech;  hi  hà  també  escenas 
dramàticas  y  perfectament  musicals  à  la  ve¬ 
gada;  peró  n’hi  hà  en  cambi  d’altras  que,  es¬ 
sent  esencialment  indispensables  dins  de  la 
acció  històrica,  venen  à  perjudicar  ab  sas  di¬ 
lacions  l’acció  musical,  de  lo  qual  n’es  una 
mostra  bona  part  del  darrer  acte.  Lo  que 
dihém  de  1  acció  podém  aplicarho  també  als 
personatjes:  un  sol  ne  trobém  de  verament 
lirich,  Raig  de  Lluna:  tots  els  demés  palidei- 
xen  al  se'u  costat,  y’l  comte  de  Foix,  que 
deuria  ésser  el  principal,  ens  resulta  sense 
la  grandiositat  que  sembla  requeria.  Per 
aixó  creyém  que’l  compositor  va  enamo- 
rarse  del  poema  pel  gran  quadro  que  li 
serveix  d’introducció  y  pel  tipo  de  la  mora 
que  descolla  en  primer  terme;  y  à  pesar 
de  las  grans  supressions  fetas  en  l’acció  al 
posarhi  la  música,  dels  molts  fragments  en 
qu’escrita  aquesta  s’ha  prescindit  també 
d’ella,  quedan  encara’ls  suficients  pera  do¬ 
nar  un  caràcter  de  llanguidesa  à  l’obra  en  al¬ 
guns  passatjes,  sense’ls  quals,  no  obstant, 
l’acció  dramàtica  no  tindria  rahó  d’ésser, 

Per  altra  part,  l’augusta  idea  de  Patria  ha 
sigut  objecte  de  la  més  llastimosa  de  las 
equivocacions.  Encarnar  aquest  sentiment 
de  vindicació  y  de  llibertat  dels  catalans  en 
un  personatje  alarb,  precisament  quan  la  in¬ 
fluencia  dels  moros  fou  tan  escassa  en  nostra 
terra,  es  el  comble  de  la  llicencia  poètica  y 
un  inevitable  compromis  pera’l  compositor, 
que  s’ha  vist  obligat  à  donar  errat  caràcter 
oriental  al  procés  musical  d’un  personatje 
que  per  la  participació  que  té  en  l’obra  devia 
ésser  genuinament  català.  Peró  prescindint 
d’aquests  y  altres  defectes,  el  llibre  conserva 
en  molts  trossos  una  flayre  de  poesia,  y  sobre 
tot  poesia  dramàtica,  que  disculpa  en  bona 
part  l’entussiasme  que  per  ell  ha  experimen¬ 
tat  el  mestre  Pedrell. 

Hem  fet  aquestas  observacions,  no  sols 
pera  donar  nostra  opinió  sobre’l  llibre,  sinó 
també  pera  que’s  tinguin  en  compte  quan 
ens  ocupém  del  compositor,  y  justifiquin  à 
aquest  de  part  dels  defectes  qu’eran  inevita¬ 
bles  dat  l’assumpto  qu’ha  escullit. 

Devém  en  primer  terme  aplaudir  al  mes¬ 


tre  Pedrell  pel  talent,  fondos  coneixements 
y  art  exquisit  qu’ha  demostrat  al  triar  (po¬ 
sant  en  pràctica  sa  teoria)  els  materials  de 
passats  sigles  que  li  han  servit  $2  fonaments 
pera  edificar  sa  obra.  Devém  també  aplau- 
dirli  la  sinceritat  imponderable  ab  que  per 
endevanl  ens  ha  posat  de  manifest  las  fonts 
d’ahont  aquells  procedeixen,  acte  aquest 
d’una  honradesa  artística  que  tant  contrasta 
ab  els  procediments  qu’avuy  son  costúm. 
Y  devém,  per  últim,  elogiar  la  bona  fe  de 
que  ha  donat  *probas  repetidas  al  evitar  els 
falsos  efectismes  qu’oferian  moltas  situa¬ 
cions,  y  al  procurar  donar  el  sagell  més  per¬ 
sonal  possible  à  la  composició,  à  pesar  de  sa 
reconeguda  admiració  per  l’art  wagnerià  y 
d’alguna  qu’altra  coincidència  que  ab  ell  no 
podia  menys  de  trobarse. 

El  trevall  del  compositor  català  resulta, 
per  consegüent,  en  conjunt  sincer,  honrat  y 
artístich.  En  elLhi  hà  fragments  d’índole 
diversa,  de  tons  contraposats,  aplicats  ab 
igual  acert,  si  bé  en  linia  general  notém  el 
predomini  de  la  ciència  musical  sobre  la  ins¬ 
piració,  y  creyém  al  mestre  més  just  y  al  ni¬ 
vell  de  la  situació  en  els  passatjes  íntims  en 
que  predomina  la  tendresa  del  sentiment, 
qu’en  els  que  la  potencia  dramàtica  y  l’esclat 
de  la  passió  han  de  mostrarse  ab  avassalla- 
dora  empenta. 

Aquesta  es  nostra  primera  impresió  d’una 
obra  querequereix  successivas  audicionspera 
ferne  un  judici  definitiu.  Per  aixó,  y  pera  po- 
dernos  extendre  à  analisarla  ab  el  deteni 
ment  que  mereixen  sos  principals  passatjes, 
continuarem  en  el  pròxim  número. 


NOTAS  D’  ART 

Exposigió-Graner 

La  voluntat  y  la  energia  son  las  qualitats 
que  predominan  en  aquest  artista,  las  que 
forman  el  distintiu  de  son  caràcter.  1  é  una 
gran  fe  en  lo  que  fa,  y  sa  execució  es  justa  à 
tot  serho.  Diu  lo  qu’ha  de  dir,  y  es  tanta  sa 
claretat  de  visió,  qu’algunas  vegadas  els  neu- 
rasténiclis ,  els  que  desitjém  trobar  un  secret, 
quelcom  que  no  s’endevini  desseguida,  ho 
trobém  à  faltar  en  l’obra  del  mestre.  Sa  ha¬ 
bilitat,  sa  trassa  y  son  domini  son  tals,  qu’al¬ 
gunas  vegadas  el  perjudican:  mes  qué  hi  fa, 
si  precisament  aquestas  qualitats  y  aquests 
defectes  son  lo  que  constituheix  la  seva  per- 

sonalitat,  y  aquesta  es  tan  veritable!  Es  com 
un  oratje;  com  ell  sembla  inconscient,  peró 
segueix  el  seu  cami.  Es  la  forsa.  Sempre 
avant,  sense  prevencions,  sense  preocupa¬ 
cions,  sense  la  obsessió  del  refinament,  bus¬ 
cant  efectes  nous,  volent  sorprendre  y  atrau¬ 
re  l'admiració  del  públich...  Es  el  desi tj  de 
glòria,  d’arribur  alli  hont  raras  vegadas  s’ar¬ 
riba...  al  cim! 

L’obra  d’en  Graner  es  personal  y  es  gran; 
y  la  trobarém  més  gran  encara  si  considerém 
l’inmens  esfors  que  representa.  En  la  edat  en 
que  tots  els  artistas  comensan  à  estudiar,  ell 
ni  hi  pensava.  Desvalgut,  va  emigrar  à  Amè¬ 
rica,  y  allà,  sens  ofici  ni  benefici,  passà  son 
calvari.  Després  de  fer  de  dependent  d  una 
casa  de  comers,  se  posà  à  cadirayre,  peró  ho 
tingué  de  deixar  perque’ls  dits  se  li  llaga- 
ren.  Quedà  sense  feynay  sense  recursos,  en¬ 
vejant  à  tot  aquell  que  lograva  menjar,  y 
més  que  à  ningú  als  aucells  que,  sense  di¬ 
ners,  volavan  podent  retornar  à  sa  patria.  A 
la  fi  vingué’l  jorn  desitjat,  v  en  un  barco  de 
vela  emprengué  la  tornada,  coronada  per 
una  tempestat.  Aixis  arribà’l  futur  artista  à 
Barcelona,  ahont,  després  de  divagar  algún 
temps,  per  un  etzar  comensà  à  dibuixar  y  à 
pintar,  ingressant  en  las  classes  de  Llotja. 
Al  cap  d’un  any  obtingué  una  bolsa,  que  li 
servi  pera  fer  el  viatje  à  Madrid  y  à  Roma.  Y 
heuahoaqui  tot:  desde  llavórs  ja  fou  conegut, 
donchs  comensà  ab  aquellas  series  de  cafila- 
listas,  borratxos,  interiors  de  tabernas,  y  més 
tart  fornals  y  electes  de  nit,  arribant  à  adqui¬ 
rir  una  gran  popularitat  dintre  y  fora  d’Es¬ 
panya,  puig  molt  més  enllà  de  nostras  fron- 
teras  ha  sigut  reconegut  el  seu  talent. 

Avuy  en  Grar.er,  en  el  ple  de  sas  facultats, 
ha  fet  una  nova  exposició  d’obras  en  el  Saló 
Parés,  essent  l’esfors  de  sinceritat  la  qualitat 
més  admirable  en  las  telas  exposadas.  La 
que’s  titula  Tornada  del  irevall  es  per  nosal¬ 
tres  l’obra  més  culminant  del  artista,  puig 
en  ella  ests n  vensudas  totas  las  dificultats. 
Aquells  trevalladors  abatuts,  desitjosos  de 
descans,  caminant  per  aquella  carretera  pol¬ 
sosa.  y  aquella  ciutat  que’s  veu  al  fons,  ja 
quasi  de  nit,  son  d’un  efecte  tan  verdader  y 
tenen  tanta  poesia!  Un  arriba  à  interessarse 
de  debó  per  aquella  pobra  gent. 

Y  contrastant  ab  aquest  quadro,  veyém 
notas  rialleras,  plenas  de  sol;  y’n  veyém  d’al- 
tras  com  aquellas  nenas  ab  las  bombas  (en¬ 
tonacions  de  blau  y  vermell),  veritable  ex¬ 
quisitat  de  color. 

.  Com  queda  dit,  en  tota  la  exposició  s’hi 
nota  un  noble  desitj,  una  bona  fe  à  que  no 
sempre  en  Graner  ens  tenia  habituats.  Per- 
métins  que  li  diguém  aixis,  puig  enteném 
que  aquest  es  el  millor  elogi.  Fins  las  obras 
dèbils  son  lloables  quan  son  sinceras.  En 
Graner,  en  sa  última  exposició,  ha  procurat 
amagar  aquella  habilitat  d’ofici  que  tant 
ipal  li  feya.  Y  en  els  quadros  ab  fondo  groch, 

ha  arribat  fins  à  sacrificar  lo  simpàtich,  qu’es 
tot  quant  se  pot  fer,  pera  conseguir  un  efecte 
just  y  nou. 


REVISTA  DE  REVISTAS 

Le  Mercure  de  France  (Paris),  en  son  nú¬ 
mero  corresponent  al  mes  de  desembre  del 
any  anterior,  publica  un  escullit  sumari. 
S’hi  llegeix  un  estudi,  fet  per  l’André  Beau- 
nier,  de  la  personalitat  poélica  d’en  Francis 
Vielé-Griffin.  M.  Beaumer  analisa  las  qua¬ 
litats  caracteristicas  del  cèlebre  poeta  ame 
ricà,  sa  importància  dins  de  las  lletras  france- 
sas  y  las  novas  orientacions  que  las  hi  ha 
donat,  ó  sia  la  llibertat  ritmica  del  vers  y 
l’esperit  de  la  poesia  popular.  L’estudi  d’en 
Beaunier  es  profond  y  complert.  Segueixen 
notables  poemas  d’en  Verhaeren,  d’en  Stuart 
Merrill  y  d’en  Charles  Guérin,  cony  també 
L’Amour  et  le  Plaisir,  de  l’Henri  de  Rég- 
nier;  La  Science  et  le  Théàlre ,  del  doctor  Al¬ 
bert  Prieur;  un  curiós  estudi  sobre  L'Alma- 
nach  des  Muses  fendant  la  Revolution ,  per 
R.  de  Bury;  el  comensament  de  la  novela 
Un  Coco  de  génie ,  per  Louis  Dumur,  y  la 
corresponent  Revue  du  mois. 

En  son  número  de  janer,  Le  Mercure  de 
France,  publica  articles  del’ He’n  ri  Albert, Bal- 
densperger,  Tristan  Klingsor;  la  continuació 
de  la  novela  Un  Coco  de  génie,  per  Louis 
Dumur;  las  Ballades  françaises.  d’en  Paul 
Fort;  un  estudi  sobre’l  poeta  Saint-Pol  Roux, 
per  Fontainas;  la  traducció  de  la  novela  ale¬ 
manya  Anne-Mar guente  et  les  irois  /eunes 
Hommes ,  d’en  Otto  Julius  Bierbaum,  per 
James  Breuil,  y  la  Revue  du  mois. 

Nuestro  tiempo  (Madrid)  en  son  número  de 
desembre  publica  un  estudi  d’en  S.  Canals 
sobre  en  Gamazo;  la  continuació  dels  Re- 
cuerdos  de  mi  vida ,  d’en  Ramón  y  Cajal;  im¬ 
portants  articles  de  Adolfo  A.  Buylla,  José 
Canalejas,  Alzola,  Morote  y  Rodríguez  Mou- 
relo,  etc.,  aixis  com  un  estudi  de  la  Trilogia 
d’en  Balaguer  y  d’en  Pedrell,  Els  Pirineus. 

La  Lectura  (Madrid)  en  son  número  de  de¬ 
sembre  conté  un  sumari  format  ab  notables 
articles  de  Prida,  Farir.elli,  Vera;  l’ulfim 
acte  de  El  Guant  de  Bjórnstjerne  Bjòrnson 
(trad.  de  Gabriel  Maura  Gamazo);  una  nu- 
trida  secció  de  Notas  Bibliogràficas  y  la 
conclusió  del  estudi  Santiago  Rusinol,  per 
Rafael  Domènech. 

Els  números  de  i.er  y  15  de  desembre  de 
La  Rassegna  lnternazionale  (Roma)  son  molt 
interessants.  En  el  primer  s’hi  llegeixen  arti- 

eles  y  estudis  de  Corradini,  Beltramelli,  An- 
geli,  Forster,  etc.,  y  també  un  notable  estudi 
de  la  personalitat  del  pintor-poeta  català  San¬ 
tiago  Rusinol,  per  José  León  Pagano.  En  el 
número  15  de  desembre,  entre  altres  articles 
de  Berenini,  Ojetti,  Zúccoli,  Pagano,  Lo- 
ihar,  etc.,  s’hi  troba  la  escena  quinta  del 
primer  acte  de  Francesca  da  Rimini ,  del  gran 
poeta  Gabriele  d’Annunzio.  Reproduhim 
pera  mostra’l  següent  fragment  de  la  escena: 
en'  ell  hi  resplandeix  el  magnifich  art  d’en 
Annunzio,  ab  son  estil  poétich  y  lluminós, 
sa  visió  enlayrada,  son  llenguatje  musical, 
vibrant  y  refinat. 

Francesca. 

Oh,  cosi  bello! 

E  forse  è  santo,  nato  in  quest’antica 
arca  che  fu  il  sepolcro 
forse  di  qualche  martire  o  di  qualche 
vergine  gloriosa. 

(Ella  gira  intorno  all’ arca  scoperchiata ,  toccando  con 
le  dita  le  scu/lzire  dei  quattro  lati.) 

II  Redentore 

ha  sotto  i  piedi  il  leone  e  la  serpe; 

Elisabetta  visita  Maria; 
l’Annunciatore  appare  a  Nostra  Donna; 
i  cervi  si  dissetano  alia  fonte. 

( Si  solleva  stendendo  le  braccia  verso  il  rosaio  purpureo.) 
E  il  sangue  del  martirio  rifiorisce 
in  porpora  ed  in  fuoco.  Guarda,  guarda, 
sorella,  quanto  ardore! 

Guarda  il  rosaio  che  s’infïamma!  Qui 
noi  lo  piantammo  con  le  nostre  mani, 
e  fu  d’ottobre,  un  giorno  di  vittoria 
per  1  aquila  vermiglia  di  Polenta. 

Ti  sovviene?  Squillavano  le  trombe, 

tra  Porta  Gaza  e  la  Torre  Zancana, 

alio  stendardo  nuovo 

che  il  nostro  padre 

ci  aveva  dato  a  fare  con  quaranta 

braccia  di  drappo  cremesino,  e  grande 

era  l’asta,  sovvienti?, 

e  lavorato  l’avevamo  noi 

con  fregiature  d’oro, 

e  vinse!  E  noi  tenemmo 

questo  rosaio 

per  benedetto;  lo  tenemmo  intatto 

come  una  roba  di  verginità; 

ne  giammai  ne  fu  colta 

alcuna  rosa,  chè  tutte,  per  tre 

primavere,  fiorirono  e  sfiorirono 

neU’arca.  Ma  giammai 

n’eran  fiorite,  come  in  questo  maggio, 

tante!  tantel  Son  cento, 

son  pi  vi  di  cento.  Guarda  1 

S’io  le  tocco  m’abrucio. 

Le  vergini  di  Sant’Apollinare 
non  ardono  cosi  nel  loro  cielo 
d’oro.  Samaritana, 

Samaritana,  quale  dici  tu 
ch’ebbe  qui  sepoltura 
dopo  che  fu  martoriata?  quale 
di  quelle  fu  sepolta 

qui,  dimmi,  dopo  il  grande  suo  martoro? 

Guarda,  guarda:  è  il  miracolo  del  sangue  I 


En  el  mateix  número  s’hi  troba  una  im- 


presió  de  la  tragèdia  Fiancesca  da  Rimini 
deguda  à  n’en  Sem  Benelli. 

La  Revue  franco-allemande  (París)  de  de¬ 
sembre  publica,  en  sas  respectivas  seccions 
alemanya  y  francesa,  articles  de  Regener  y 
Hedwig  Brühl,  y  de  Pilon,  Vigné  Docton, 
Lantoine  y  M.  Henry.  També  s’hi  troban  re¬ 
produccions  de  dibuixos  de  Mérodach-Jea- 
neau. 

Pel  y  Ploma  (Barcelona)  en  son  número 
d’octubre,  publica  trevalls  de  Pincell,  Mara- 
gall,  Ch.  Chauvin,  Teli  y  Lafont,  Apeles 
Mestres,  Molinéy  Brasés,  Casellas,  etc.,  mag- 
nificas  reproduccions  dels  quadros  d’en  Mir, 
y  de  cartells  anunciadors  de  Villa,  Mettíco- 
witz,  R.  Casas,  Collivandino,  etc.  Y  en  son 
número  de  novembre  hi  escriuhen  Rosselló, 
A.  Mestres,  Viura,  Gener,  Pincell,  etc  ,  y 
las  ilustracions  son  de  Llimona,  J.  Ll.  Pelli¬ 
cer,  Maurín,  etc.  Abdós  números  son  notabi- 
líssims,  sobre  tot  el  primer. 

Els  quatre  números  de  desembre  qu’hem 
rebut  de  la  Revue  Hebdomadaive  (París)  con¬ 
tenen  escullits  sumaris.  La  revista  es  impor¬ 
tant  y  sos  trevalls  se  llegeixen  ab  gust. 

També  hem  rebut  la  Iride  Mamerlina , 
L'Europeen ,  La  Alhambra ,  Jornal  Saloio , 
Novy-Kult ,  ab  notables  reformas  materials, 
etc.,  etc.,  revistas  de  las  que  avuy  no’ns  en 
ocupém  per  falta  d’espay. 


NOVAS 

A  totas  las  personas  que’ns  han  fe¬ 
licitat  per  nostre  número  de  Cap  d’any 
las  hi  doném  las  gracias  desd’aquestas 
planas,  en  la  impossibilitat  de  ferho 
particularment.  Y  aprofitém  la  ocasió 
pera  fer  constar  que  lo  que  dit  número 
valgui  no’s  deu  à  nosaltres,  sinó  als  au¬ 
tors  que’ns  afavoriren  ab  llurs  trevalls: 
permétissens,  donchs,  que  trasladém 
à  n’ells  totas  las  felicitacions. 

El  dilluns,  dia  6,  va  tenir  lloch  en  el  po¬ 
ble  de  Santa  Coloma  de  Gramanet  un  gran 
meeting  de  propaganda  catalanista,  organisat 

per  l’associació  «Catalunya  Autònoma»  d’a- 
cort  ab  la  Junta  Permanent  de  la  Unió  Cata¬ 
lanista. 

Fou  extraordinària  la  gentada  que  hi  acu¬ 
di  de  Barcelona  y  dels  pobles  comarcans, reg¬ 
nant  ab  tal  motiu  molta  animació  en  el  po¬ 
ble,  que  rebé  la  explicació  de  nostras  doctri- 
nas  ab  grans  manifestacions  d’entussiasme, 
aplaudint  calurosament  als  oradors  de  la 
Permanent  de  la  Unió  y  demés  companys 
de  causa  que  hi  prengueren  part. 

Conforme  diguerem  en  nostre  número  95, 
ab  motiu  de  la  mort  d’en  Francisco  Pi  y  Mar- 
gall,  Joventut  procurarà  honrar  la  memòria 
del  eminent  filosop  glòria  de  Catalunya,  es¬ 
tudiant  la  seva  obra  social  y  política  en  una 
serie  d’articles  qu’hem  confiat  à  nostre  com¬ 
pany  Pujulà  y  Vallés,  y  que  comensaràn  à 
veuiela  llum  en  el  vinent  número. 

Havent  llegit  detingudament  el  Manifest 
del  Directori  Federal,  no  podém  menys  de 
congratularnos  de  véurel  enmolllat  al  sanitós 
criteri  autonomista,  essent  de  remarcar  que’ls 
federals  vagin  decantantse,  dins  d’un  sà  in¬ 
dividualisme  y  un  ben  entés  esperit  de  fede¬ 
ració,  cap  à  la  difusió  dels  ideals  nostres. 

No  hem  d'oblidar  que  d’aquest  Directori’n 
forma  part  nostre  compatrici  en  Joseph  Ma 
ría  Vallés  y  Ribot,  que  sens  dubte  ha  apor¬ 
tat  al  dit  Manifest  l’esperit  autonomista,  tan 
propi  de  nostra  terra,  que  tot  ell  respira. 

Seguint  las  màximas  del  venerable  Pi  y 
Margall,  figuran  en  l’esmentat  Manifest  para- 
grafs  tan  hermosos  com  els  que  transcrivim 
à  continuació: 

Las  delegaciones  de  la  mayoría  de  sus  organismos 
regionales  y  provinciales,  en  Madrid,  reunidas,  han  ele- 
gido  este  Directorio  con  la  misión  de  asumir  provisio¬ 
nal  y  transitoriamente  su  representación  y  dirección  en 
todo  lo  que  atane  à  la  vida  interregional,  y  de  convo¬ 
car  una  Àsamblea  elegida  por  sufragio  universal  direc- 
to  de  todos  los  correligionarios,  la  dual,  reuniéndose 
dentro  del  mes  de  nov;embre  de  1902  <5  antes  de  esta 
fecha,  si  así  bien  se  juzga,  determine  y  constituya  el  or- 
gani-mo  que  en  definitiva  deba  dirigir  el  conjunto  de 
relaciones  é  intereses  que,  por  su  naturaleza,  à  la  esfera 
nacional  compete  con  arreglo  à  nuestros  principios,  por 
los  cuales  se  reconoce  y  garantiza  la  autonomia  en  lo 
que  es  peculiar,  propio  y  distintivo  de  cada  colectividad 
natural  y  jurídica,  uniéndolas  voluntariamente  por  la 
federación  en  cuanto  tiene  de  común  y  homogéneo. 

Siendo  fieles  à  sus  constantes  orientaciones,  à  la  vez 
que  os  organicéis  donde  organización  no  exista,  y  la 
completéis  y  perfeccionéis  <  n  donde  ya  la  haya,  rom- 
ped  con  toda  fusión  ó  unión  permanente  que  se  hubie- 
se  establecido  con  elementos  afines,  pues  bien  sabéis 
que  proscriptas  tenia  tales  confusiones  como  atentato- 
rias  à  la  integridad  del  federalismo  y  limitadoras  de  la 
libertad  de  su  propaganda  y  de  su  acción. 

Sin  callar  nunca  nuestros  peculiares  principios  y  so¬ 
luciones,  así  en  el  problema  político  como  en  el  reli- 
gioso  y  el  económico  social,  apoyad,  doquiera  se  ad- 

vierta,  todo  movimiento  autonómico,  y  despertadlo  por 
todos  medios  en  las  regiones  donde  no  exista,  procu- 
rando  encauzarle  siempre  por  las  anchas  vías  de  la  li¬ 
bertad  y  la  democràcia  y  apartarle  de  toda  tendencia 
que  no  sea  la  de  enlazar  el  conjunto  de  todas  las  au- 
tonomías  regionales  dentro  del  Estado  federal  espanol. 

Cumpliendo gustosos  el  expresocometidodelaieunión 
de  Delegados  que  por  unanimidad  nos  eligió,  termina- 
mos  invitando  à  todos  los  Comitès  y  Asociaciones  fe- 
derales  à  qu|  abran  desde  luego  suscripciones  à  fin  de 
reunir  lo  necesario  para  levantar  el  mausoleo  que  la 
democràcia  federalista  ha  de  erigir  en  el  cementeiio  ci¬ 
vil  de  Madrid,  para  que  en  él  sea  depositado,  como  sa- 
grado  tesoro,  el  cuerpo  de  su  Maestro  y  Jefe,  del  apòs¬ 
tol  de  la  humanidad,  del  gran  vidente  que  profetizó  la 
catàstrofe  nacional  tíliimamente  producida,  mostrando 
siempre  los  caminos  seguros  para  evitaria,  y  que  pre- 
dijo  al  morir  nuevas  desvenluras  si  prcntamente  no  se 
excluía  en  absoluto  à  la  Iglesia  de  toda  función  civil; 
no  se  atendía  à  los  justos  clamores  del  proletariado, 
realizando  con  urgència  las  reformas  contenidas  en 
nuestro  programa;  y  no  se  eslablecía  el  régimen  fede- 
rativo,  único  que  mtntiene  unidos  en  perdurable  paz 
pueblos  y  razas  distintos,  que,  lejos  de  disgregar,  en- 
grandece  las  naciones  y  les  da  portemojas  energías, 
porque  deja  en  completa  libertad  de  acción  las  inicia- 
tivas  y  vocaciones  de  les  diferentes  grupos  que  las  com¬ 
ponen,  ora  sean  monarquías,  ora  Repúblicas,  como  así 
lo  proclaman  Méjico  y  los  Estados  Unidos  en  Amèri¬ 
ca,  y  en  Europa  Alemania  y  Suiza. 

Correligionarios:  Muerto  Pi  y  Margall,  nos  preside 
en  espíritu;  prosigamos  su  obra  con  entusiasmo  y  fe. 

La  vetllada  necrològica  ab  que’l  «Círcul 
Literari  de  Vich»  honrà  la  bona  memòria 
d’en  Joseph  Serra  y  Campdelacreu,  fou  un 
ver  aconteixement.  El  discurs  à  càrrech  d’en 
Lluís  B.  Nadal  resultà  una  joya  literaria.  El 
canonge  Collelly’l  delicat  novelista  Marti  Ge¬ 
nis  llegiren  dugas  capdals  poesias  d'en  Serra 
que  foren  escohadas  ab  respecte,  lo  mateix 
que  la-  Perpetuina  del  poeta  Verdaguer,  lle¬ 
gida  per  nostre  company  de  redacció  en  Bus¬ 
quets  y  Punset  per  encàrrech  especial  del 
autor. 

Publicacions  rebudas: 

Hem  tingut  el  gust  de  rebre  un  exemplar 
de  la  interessant  obra  titulada  La  Trilogia 
«Los  Pirineos »  y  la  Crítica ,  en  la  que’s  tro- 
ban  continguts  un  gran  nombre  d’articles 
dels  principals  crítichs  espanyols  y  extran- 
gers,  publicats  en  varias  épocas,  sobre  la 
darrera  obra  del  mestre  Pedrell.  Han  sigut 
coleccionats  per  varis  deixebles  y  admira¬ 
dors  d’aquest  mestre,  els  que,  ab  dita  publi¬ 
cació,  venen  à  tributarli  una  gran  proba  de 
carinyo  y  respecte. 

Placeres  viciosos,  obra  de  Tolstoy,  traduc¬ 
ció  castellana  d’August  Riera,  publicada  per 
la  casa  Maucci.  d’aquesta  ciutai,  que  ve 
continuant  la  divulgació  de  las  obras  dels 
grans  autors  contemporanis.  Un  volúm,  una 
pesseta. 

Ana  Karenine ,  també  del  comte  Lleó  Tols¬ 
toy,  essent  una  de  las  millors,  si  no  la  millor 

novela  del  cèlebre  autor  rus.  Traducció  cas¬ 
tellana  de  J.  Santos  Hervàs.  Dos  tomos,  à 
1  pesseta  cada  un. 

La  Tornada  d'en  Baldiri ,  pessa  en  un  acte 
y  dos  quadros,  en  prosa,  de  Pau  Parellada 
(Melitón  Gonzàlez).  Traducció  y  arreglo  al 
català  del  sainele  del  mateix  autor  La  Güelta 
e  Quirico.  Estrenada  ab  gran  éxit  la  vetlla 
del  21  de  setembre  de  1901  en  el  teatre  Ro- 
mea.  Publicada  per  la  «Biblíoteca*Dramàtica 
Regional.))  Preu,  1  pesseta. 

Almanacli  de  paret  de  la  fàbrica  de  perfu¬ 
meria  de  J.  Font  y  C.a,  ab  una  gran  tarja 
alegórica. 

Almanach  pera  despatx,  publicat  per  la 
casa  del  «Metxero  Auer»,  ab  una  elegant  ilus- 
tració  de  gust  modernista,  repartintse  com 
obsequi  als  clients. 

Almanach  id.  id.  de  la  casa  «Hijos  de  Ge- 
rardo  Bertran»,  que’s  dedica  à  la  fabricació 
d’articles  de  llauna,  zinc  y  ferro,  y  à  trevalls 
litografiats  sobre  metalls.  En  la  tarja  hi  figu¬ 
ra  un  vistós  dibuix  de  A.  Casals. 

Almanach  de  butxaca  anunciador  de  la  ca¬ 
sa  «La  ortopèdia  moderna»,  de  Toçt  y  Car- 
cassona. 

El  «Centre  Catalanista  Sarrianench»,  se¬ 
guint  l’exemple  de  totas  las  entitats  adheri 
das  à  la  Unió  Catalanista ,  va  obriren  el  vehí 
poble  de  Sarrià  la  corresponent  llista  de  do¬ 
natius,  de  10  cèntims  per’amunt,  pera  con- 
tribuhir  à  la  suscripció  qu’entre  las  donas 
catalanas  ve  efectuantse  al  objecte  de  regalar 
una  bandera  à  la  Unió ,  haventnos  fet  entrega 
del  total  recau-dat  pera  que’l  trasladessim  à 
qui  correspon,  com  aixis  ho  hem  fet. 

Llista  de  lo  entregat  pel  «Centre  Catala¬ 
nista  Sarrianench»: 

Carme  Coll  de  Masvidal,  1  pesseta;  Rosa  Masvidal 
Coll,  o'50  ptas.;  Narcisa  Masvidal  Coll,  o’5o;  Carme 
Masvidal  Coll,  o’5o;  Assumpta  Masvidal  Coll,  o’5o; 
Francisca  Ferran,  Vda.  de  Mumbrtí,  1;  Lluisa  Mumbrú 
Ferran,  1;  Vicenta  Miralles  de  Mumbrú,  1;  Joana  Mum¬ 
brú  Miralles,  1;  Francisca  Mumbrú  Miralles,  1;  Maria 
Lluisa  Mumbrú  Miralles,  1;  Dolors  Serrano  Conesa, 
o'io;  Mercè  Vaqué  Buseu,  o'io;  Ramona  Palau  Coma, 
o’io;  Joana  Ferran  de  Miralles,  1;  Rosa  Miral'es  Fer¬ 
ran,  1;  Gayetana  Vinals  de  Torrens,  o'5o;  Lluisa  Tor¬ 
rens  Vinals,  o’2S;  Francisca  Guillém  de  Vinals,  o’25; 
Quimeta  Colomer  Duran,  1;  Agna  Colomer  Duran,  1; 
Joana  Roqué  Colomer,  1,  Rosa  Duran  Macià,  c/50; 
Mercè  Vilaregut  Comas,  o’5o;  Dolors  Massana  Puig, 
o’io;  Dolors  Creus  de  Pibernat,  o’5o;  Vicenta  Pibernat 
Creus,  0  25;  Maria  Lluisa  Mumbrú,  o’25;  Teresa  Puig 
de  Campana,  o’5o;  Layeta  Campana  Puig,  o’5o;  Vicen¬ 
ta  Canals  de  Aura,  o’5o;  Agna  Creus  de  Vila,  0*50; 
Teresa  Vila  Creus.  o’25;  Josepha  Vila  Creus,  o’25;  An¬ 
tònia  Blanché  Baldrich,  o’5o;  Vicenta  Pibernat  Creus, 
0T0;  Rosa  Pibernat  Burrull,  o’25;  Maria  Burrull  de 
Pibernat,  o  25;  Leocadia  Mora  Solà  de  Casanovas,  o'25; 
Remey  Mas  de  Miralles,  1;  Joana  Miralles  Mas,  1;  Gre¬ 
gorià  Poblador  Salat  c/50;  Antònia  LlongàsJové,  <050; 
Maria  Vidal  Rosés,  CP25;  Vicenta  Compte  Trilla,  0*25; 
Carme  Compte  Trilla,  o’25;  Dolors  Compte  Trilla, 
o’25;  Felissa  Trilla  de  Compte,  o’25;  Maria  Buscarons 


Vàzquez,  o’i5;  Vicentona  Buscarons  Vàzquez,  o’l 5; 
Teresa  Buscarons  Vàzquez,  o’i5;  Francisca  Buscarons 
Vàzquez,  0T5;  Melciora  Vàzquez  de  Buscarons,  o’4C>; 
Francisca  Marsà,  Vda.  d’Estrada,  1;  Dolors  Domè¬ 
nech  de  Rigol,  o’5o;  Antònia  Rigoly  Domenech,  o’5o; 
Carme  Casamitjana  Vda.  de  Riera,  0*50;  Carme  kiera 
Plantada,  0*50;  Rosa  Figueras  Ciotet,  o’5o;  Antònia 
Materrana  de  Salat,  o’5o;  Adelaida  Ster  de  Casals,  o’25; 
Dolors  Tuna  de  Alemany,  o’25;  Teresa  Marill  Gabriel, 
o’ 5»  ;  Vicenta  Vilalta  Marill,  o’5o;  Josepha  Parés  Fau¬ 
ra,  0*25;  Cinta  Salat  Parés,  o’25;  Carme  Tor  de  Pla, 
CÚ25;  Madrona  Pla  y  Tor,  o’io;  Carme  Pla  y  Tor,  o’io; 
Madrona  Gusset  Estrada,  CP25;  Carme  Barella  de  Puig, 
(V25;  Maria  Puig  y  Barella,  0*25;  Leonor  Torrens  de 
Calopa,  o’5o;  Carolina  Bofill  de  Amat,  o’50;  Francisca 
Camp  de  Juanet,  o’25;  Dolors  Juanet  Camp,  o’io;  Pau¬ 
la  Puigredon  Boladeras,  o’io;  Joaquima  Juanet  Marsà, 
o’lo;Basilia  Vall  Padrol,  o’20;  Francisca  Masdéu  Vall, 
o’2o;  Mercè  Parés  Masdéu,  o’3o;  Agna  Aura  de  Ferré, 
o’5o;  Maria  Ferré  Aura,  o’5o;  Maria  Roca  de  Turigas, 
o’io;  Rosa  Balasch  de  Canals,  o’io;  Dolors  Marill  de 
Juanet,  o’5o;  Remey  Juanet  Marill,  o’25;  Dolors  Juanet 
Marill,  o’25;  Agna  Maria  Ximenis,  Vda.  de  Bosch,  U50; 
Joana  Miralles  de  Bosch,  1;  Joana  Bosch  Miralles,  1; 
Amèlia  Piera  de  Prat,  1;  Leonor  Incensé,  o’io;  Josepha 
Incensé,  o'io;  Teresa  Roca  de  Campí,  o’25;  Maria 
Archs  y  Fàbregas,  o’io;  Maria  Ferreter  Niguí,  0*30; 
Josepha  1  ey  Rata,  o’25;  Maria  Soler  Pintor,  o’io;  Ma¬ 
ria  Nadal  Esteve,  o’io;  Assumpció  Raspall  Vailet,  o’io; 
Carme  Creus  Salvador,  o’io;  Margarida  Jordà  Jordà, 
o’io;  Ignacia  Grau  Gros,  o’io;  Ramona  Calvet  Puig, 
0’25;  Trinitat  Carril  Boix,  o’io;  Alfonsa  Gutiérrez  Ló¬ 
pez,  o’io;  Carme  Romero  Valls,  o’20;  Josepha  Palau 
Gorch,  o’2o;  Miquela  Lladó  Carné,  o’io;  Rita  Marill 
Canameras,  o'50;  Vicenta  Canameras  Tulla,  0T0;  Ma¬ 
ria  Marill  Canameras,  o’io;  Dolors  Pons  Pons,  o’25; 
Dolors  Llopis  Llavallol,  o’25;  Pilar  Mumbrú  de  Estra¬ 
da,  1;  Mercè  Jové  Calvó,  o’25;  Dominga  Font  Casano¬ 
vas,  o’io;  Maria  Palau,  o’ic;  Dolors  Riera,  o’io;  Maria 
Pedralbes,  o’io;  Ignacia  Pu  g,  o’io;  Teresa  Caldes, 
o’io;  Antònia  Vinals  Amat,  o’25;  Joana  Vinals  Amat, 
o'25;  Ramona  Munter  Amat,  o’25,  Rosa  Sardà  Mira¬ 
lles,  CP25;  Trinitat  Pineda  Riera,  o’io;  Soletat  Jeroni, 
o’io;  Pau  a  Fina  Dents,  o’io;  Mercè  Juanet  Camp, 
o‘io.  —  Total,  50  pessetas. 

Suma  anterior  recaudada  en  aquesta  Re¬ 
dacció  y  entregada  à  son  temps:  34^5  pes¬ 
setas. 

Total,  pessetas  84’75. 

Continua  oberta  la  suscripció. 

NOSTRA  TASCA 

Si  tols  els  clixés  politichs  no’ns  fessin  fàs- 
tich  dintre  la  política  sens  ideals,  de  modus 
vivendi ,  que  patim;  si  tots  els  motllos  y  to- 
tas  las  frases  fetas  no'ns  moguessin  à  des- 
confiansa,  fora  ocasió  de  dir  un’altra  vegada, 
avuy  que  l’estol  de  catalanistas  es  ja  tan 
nombrós,  que  més  que  may,  en  lo  social,  li 
convé  al  Catalanisme  una  política  d' atracció . 

Llegint  aixó,  de  bonas  à  primeras  algú  ar¬ 
rugarà’l  front  com  molestat,  ó  riurà ab  menys¬ 
preu,  encastellat  en  la  santa  intranzigencia 
del  dogma:  peró  s’erraràn  els  que  suposin  ó 
tan  sols  sospitin  qu’altre  móvil  que  la  fe  més 
complerta  en  la  virtualitat  de  nostre  Progra¬ 
ma  pugui  fernos  parlar  aixís,  com  també’ls 


que  imaginin  que  nostras  paraulas  son  hipó- 
critas  rahons  de  conveniència  pera  disfressar 
el  dubte  ó’l  defalliment.  En  aquest  punt,  no 
deu  oblidarse  que  may  hem  sigut  sospitosos. 
Creyém  en  la  virtualitat  de  nostras  Bases, 
las  volém  y  las  defensém  en  tota  sa  integri¬ 
tat,  y  per  tant,  ens  distanciém  fondament 
dels  que,  per  tebior  ó  per  exigencias  de  mo¬ 
ment,  ne  prescindeixen  en  tot  ó  en  part, 
malgrat  en  ellas  hi  tinguin  vinculadas  llurs 
millors  aspiracions.  No  som  utilitaristas,  ni 
som  oportunistas:  per’xó  hem  remarcat  per 
endevant — y  no  calia — nostre  despreci  envers 
la  política  al  us. 

Peró,  si  mil  vegadas  hem  dit  tots,  y  ho  re¬ 
petim  ara  nosaltres,  que’l  Catalanisme  no  es 
un  de  tants  partits  politichs  à  là  espanyola, 
sinó  un  moviment  de  reivindicació,  hem  dit 
també,  y  també  ho  repetim,  que’ls  pobles 
evolucionan;  y  un  poble  viu  y  latent  com  el 
nostre  ha  de  tendre  y  tendeix  à  afirmar  sa 
personalitat  politica-social,  no  per  lley  d’a¬ 
tavisme,  sinó  més  aviat  per  un’altra  lley  més 
ampla,  més  vital  y  més  hermosa:  la  de  trans¬ 
formació.  Y  transformació  en  aquest  cas — 
ho  diu  la  mateixa  paraula!  — no  es  cambi  del 
caràcter  intim,  ni  de  res  que  sia  substancial, 
sinó  afirmació  genial  dels  propis  y  naturals 
sentiments;  no  es  cambi  d’ànima,  sinó  reve¬ 
lació  de  l’ànima  mateixa  ab  més  ó  menys 

forsa  y  en  distintas  manifestacions  segons 
las  circunstancias  y’l  temps. 

Per’xó  volém  admetre  en  nostre  estol  à 
tots  els  convensuts:  als  que  ab  la  historia  à 
la  mà  defensin  els  drets  de  nostra  naciona¬ 
litat,  y  als  que,  basats  en  las  condicions 
étnicas  de  noatre  poble  y  en  las  rahons  de 
particularisme,  tan  características  de  nostra 
rassa  y  tan  ben  definidas  per  la  ciència  mo¬ 
derna,  sustentin  més  racionalment  el  dret  que 
té  Catalunya  à  la  vida  autònoma  y  justifiquin 
la  llegitimitat  de  las  aspiracions  catalanas 
individuals  y  colectivas.  Sens  perjudici  de 
que  particularment  creguém  nosaltres  que 
no  necessita  justificació’l  lliure  voler  dels 
pobles  ni  dels  homes  dignes. 

Aixís  probém — no  per  servilisme  envers 
ningú,  sinó  pe-r  pròpia  satisfacció  nostra, — 
que’l  Catalanisme,  moviment  lliberal  y  civi- 
lisador,  vol  la  llibertat  pera  tothom  y  respec¬ 
ta  totas  las  opinions:  d’altra  manera,  nostra 
causa  no  arribaria  à  aixoplugar,  com  pot  y 
deu  ferho,  à  tota  la  gent  de  bona  voluntat, 
sían  las  que’s  vulguin  sas  creencias  y  sas  opi¬ 
nions  personals. 

Hem  d’ésser  tolerants;  hem  de  desterrar 
molts  exclussivismes  qu’en  una  societat  ben 
muntada  foran  ridículs  y  qu’en  nosaltres  son 
ben  impropis  y  ben  tristos;  hem  de  prescin¬ 
dir  de  mesquinas  miras  de  particular  conve¬ 
niència:  que  la  generositat  dels  propis  senti¬ 
ments  y  la  fe  en  las  propias  ideas,  abona  y 
justifica’ls  sentiments  y  las  ideas  dels  altres, 
y’l  dret  que  té  quiscún  à  estimar  els  seus 
com  à  son  millor  jo.  D’aquesta  sana  educa¬ 
ció  social  n’hi  falta  encara  un  bon  xich  à  Ca¬ 
talunya,  malejada  com  està  per  la  falsa  polí¬ 
tica  forastera.  Si  la  educació  social  fos  un  fet 
entre  nosaltres,  si  la  vera  llibertat  se  don- 
gués  la  mà  ab  la  cultura,  si  s'abordessin  dins 
del  nostre  camp  independentment,  sense  re- 
servas  de  cap  classe,  ab  ànima  oberta  y  sere¬ 
na,  tots  els  problemas  filosófichs,  morals  y 
religiosos,  de  tal  manera  que  las  solucions 
no  haguessin  may  de  ser  pertorbació,  sinó 
llum  aclaridora  de  las  inteligencias  y  fortifi- 
cadora  dels  esperits,  no  ho  dubtéu:  Catalu¬ 
nya,  avuy  com  avuy,  ja  fora  autònoma. 

Tal  es  la  tasca  hermosa  del  Catalanisme 
en  mitj  de  las  raquiticas  ambicions  dels  par¬ 
tits  vividors  qu’han  infestat  y  encara  infes- 
tan  el  nostre  medi  ambient. 


Aixís,  donchs,  la  política  d'atracció  de 
qu’hem  parlat  no  ha  d’ésser  pas  una  política 
de  distingos  ni  de  .subterfugis,  sinó  senzilla¬ 
ment  un  esperit  de  tolerància  enverstotaquell 
que  de  bona  fe,  sense  rancunias  y  ab  serie¬ 
tat  exposi  sas  opinions.  Aquesta  conducta, 
que  ja  venim  seguint,  cal  accentuaria  més  y 
més,  qu’ella  serà  sempre  la  millor  resposta 
als  enemichs  sistemàtichs  y  sectaris.  Al  dar 
— per  exemple — franca  acullida  à  las  raho- 
n-adas  manifestacions  d’un  que’s  digui  aven- 
sht,  no  hauríam  de  témer,  per’xó,  ferir  la 
susceptibilitat  dels  que  son  titllats  de  retró- 
grados  encara  que  aquests  fossin  els  més, 
fundantnos  en  que  convé  llur  forsa  à  nostra 
causa:  perque  llavors  nostra  rahó  fora  rahó 
falsa,  rahó  interessada,  rahó  de  conveniència, 
rahó,  en  fi,  política,  en  e'l  sentit  baix  que  s’en¬ 
tén  la  política  en  aquesta  desgraciada  terra. 
Y  aytal  rahó  ni  la  podém  ni  la  volém  tenir 
may  nosaltres  els  catalanistas,  nosaltres  els 
autonomistas,  quinas  doctrinas  s’inspiran  en 
els  drets  naturals,  sense  ferhi  entrar  pera  res 
la  lley  denigrant  de  las  majorías. 

Atrayémnosels  aixís  à  tots  els  catalans. 
Que  may  pugui  dirse  qu’es  nostra  la  culpa 
si  totas  las  tendencias  no’s  confonen  en  nos¬ 
tre  país  en  una  política  y  en  una  moral 
supremas  :  las  del  amor  à  la  humanitat  , 
fonamentadas  en  las  ideas  sanas  de  patria 
autònoma  y  d’individuu  autonom,  base  de  la 
gran  federació  universal  ab  que  tants  som- 
nían.  Y  posats  en  aquesta  tasca,  tots  els 
bons  catalans  poden  ésser  nostres,  que  no 
altra  cosa  que  veritables  catalans  v ol  dir  el 
nom  de  catalanistas  que’ns  apliquém.  Siguém 
rahonables,  siguém  sociables;  no  tinguém 
fanatismes;  pensém  que’l  Catalanisme,  com 
à  moviment  social  apoyat  en  la  rahó  y  en 
la  ciència,  es  anorreador  de  convencions  y 
preocupacions,  recents  ó  seculars,  definidor 
de  nostra  personalitat  y  refermador  d’aque- 
llas  qualitats  que’ns  fan  aptes  pera  la  més 
complerta  autonomia,  y  que  tant  ens  calen 
pera’l  comú  desenrotllo  de  las  múltiples  acti¬ 
vitats  del  nostre  poble. 

Parlant  serenament,  y  fundats  en  que’l  Ca¬ 
talanisme  es  un  moviment  de  regeneració 
social  ensemps  que  una  reivindicació  histò¬ 
rica,  hem  de  considerar  que  lo  que  com  à  rei¬ 
vindicació  podria  fernos  sistemàtichs,  enca- 
llarnos  y  petrificarnos,  com  à  moviment  so- 

cial  superior  ens  fa  alhora  progressius,  cada 
hu  en  llur  esfera  y  à  tenor  de  llurs  principis. 
Y  cal  no  oblidar  que  si  en  totas  ocasions  s’ha¬ 
gués  pensat  aixís,  no  hi  hauria  sectaris  à 
casa  nostra;  y  la  unitat  veritable,  filla  de  la 
varietat,  fora  un  fet;  y  no  existirian  catalanis- 
tas  perque  tots  foram  veritables  catalans. 


D 

DE  POÈTICA  CATALANA 

FRAGMENTS  d’uN  LLIBRE  INÈDIT 

III 

DELS  GÈNEROS  EN  POESIA 

Confesso  que  m’he  quedat  perplexo  devant 
del  títul  qu’acavo  d’escriure,  fins  qu’afortu- 
nadament  ha  vingut  à  treure’m  del  com¬ 
promís  aquesta  frase  de  Heine  que  sembla 
escrita  per  aquesta  circunstancia: 

«Tots  els  gèneros  són  bons  menos  el  fas- 
tidiós .» 

Tinguem,  donchs,  present  aquesta  gran 
veritat  y  que  cadascú  cultivi  ab  tota  con- 
ciencia  y  sinceritat  aquell  gènero  pel  qual 
se  senti  ab  més  vocació  y  aptrtut.  Tan  bo  es 
el  pa  com  el  vi;  per  lo  qual  el  que  tinga  terra 
à  propòsit  per  sembrar  blat,  que  sembri  blat; 
y  el  que  la  tinga  favorable  à  la  vinya,  que 
planti  vinya,  tan  descuydat  de  la  cullita  del 
vehí  com  de  que  li  digan  «que  sempre  pro- 
duheix  lo  mateix.»  Lo  essencial  es  produ- 
hir  bo. 

Arribar  à  ser  mestre  en  un  gènero  no  es 
pas  cosa  despreciable  ni  que’s  logri  no  més 
volentho.  Lafontaine  fóra  el  gran  Lafontaine 
encara  que  no  hagués  escrit  més  que  sas  in- 
mortals  Fdbulas;  à  Campoamor  li  bastaria 
per  ser  Campoamor  no  haver  escrit  més 
qu’els  Pequenos  Poemas. 

IV 

PARAULAS  VULGARS 

No  n’hi  hàn. 

Havent  sigut  creada  cada  paraula  per  ex¬ 
pressar  una  idea,  may  podrà  ser  condemp- 
nada  cap  paraula  qu’expressi  exactament  lo 
que  deu  expressar. 

Podrà  tatxarse  de  vulgar  tota  paraula  em¬ 
pleada  en  un  cas  ò  en  un  lloch  que  no  li  co¬ 
rrespongui — l'us  n’ha  viciadas  tantas! — ò  bé 
tota  paraula  usada  en  una  frase  defectuosa 
per  més  sancionada  qu’estiga  per  l’us. 

Aixís,  per  exemple:,  escudella — empleada 
en  el  sentit  de  tal  y  acompanyada  d’un  epí¬ 
tet  que  la  avalori  ( daurada ,  suculenta ,  sabo¬ 
rosa ,  etc.)  no  serà  may  vulgar.  En  cambi  ho 
serà  sempre  fer  escudella  en  el  sentit  de  can¬ 
sar •  fatigar ,  fastidiar ,  aburrir,  etc.,  perque  la 
paraula  escudella  no  va  ser  creada  per  aquest 
us.  Aixís  empleada,  més  qu’una  vulgaritat 
serà  una  xapucsría. 

Repeteixo,  donchs,  que  no  hi  hàn  paraulas 
vulgars;  lo  dificil  es  emplearlas  bé,  per  lo 
qual  es  precís  pesar  y  sospesar  molt  cada 
paraula  avans  d’escriurela,  y  si  la  paraula 
representa  una  idea  poch  elevada,  realsarla 
llavoras  per  un  bon  epítet.  Vegi’s  per  això 
els  poetas  grechs,  y  principalment  Homero, 
qu’ensas  obras — més  divinas  que  humanas — 
dongué  hospitalitat  à  las  més  vulgars  parau¬ 
las,  à  las  quals  sembla  ennoblir  no  més  to- 
cantlas,  gracias  à  la  noblesa  dels  epítets  ab 
que  sapigué  acompanyarlas. 

V 

FALCAS 

He  batejat  ab  el  nom  de  falcas  las  sílabas 
que — ab  sobrada  facilitat — s’intercalan  en 
un  vers  per  ferlo  arribar  à  la  mida.  Es  un 
recurs  de  mal  gènero  que  deu  abolirse  en 
absolut. 

Ja  no  parlo  del  jay!  y  del  i  oh!  dels  caste- 
llàns,  perque  afortunadament  en  la  poesia 
catalana  estàn  casi  suprimits  (i),sinó  d’aque¬ 
lla  desventurada  partícula  en  ò  ne  (segóns  els 
cassos)  qu’ab  tanta  abundancia’s  prodiga  en 
nostra  literatura.  Aqueixa  partícula  té  prou 
ben  senyalat  el  seu  valor  gramatical  perquè 
no  se  la  fassi  servir  sense  to  ni  so  y  com  à 
mera  falca. 

Per  exemple: 

per  servirà  de  bandera. 

L’autor  hauria  volgut  dir 

per  servir  de  bandera, 

pero  <-al  mitj  del  vers  li  quedava  una  escletxa? 
Donchs,  falca! 


(i)  En  el  cant  segón  del  Diablo  Mundo  s’hi  troban, 
si  mal  no  recordo,  jtrenta  tres!  de  las  citadas  falcas. 

Altre  exemple: 

Las  novas  qu 'en  ha  rebudas. 

çD’ónt;1  Si  avàns  l’autor  no  ha  parlat  del 
Uoch  d’ont  las  tals  novas  han  degut  venir, 
havia  de  dirse 

las  novas  qu’ha  rebudas 

y  per  lo  tant  aquell  en  es  una  falca. 

No  vuy  parlar  d’altras  com  «/zo  va  voler 
fer ho))  «no  va  poder ho  dir/zo»  per  «ho  va  vo¬ 
ler  fer»  «no  va  poder  dirho»,  etc.,  perque 
aquèstas  no  mereixen  ja  censura  sinó  assots 
y  marca  afrentosa. 

VI 

LLICENCIAS  POÈTICAS 

No  n’hi  hàn. 

Ningú  té  dret  de  mutilar  y  profanar  una 
cosa  tan  sagrada  com  el  llenguaije,  pel  sol 
motiu  de  dir  per  forsa  en  vers  lo  que  tal  ve¬ 
gada  no  hi  hà  cap  necessitat  de  dirhi. 

Ademés  de  què,  à  forsa  de  pulir  un-a  frase 
y  donarli  toms,  no  tan  sols  s’arriba  à  dir  bé 
sense  necessitat  de  llicencias  ò  mutilacions, 
sinó  que  s’arriba  à  dir  d'una  manera  correcta 
y  fàcil,  lo  qual — per  paradoxal  qu’à  primera 
vista  sembli — no  sol  obtindre’s  expontànea- 
ment. 

La  difícil  facilitat  es  una  veritat  innegable 
que  no  s’alcansa  sinó  à  forsa  de  llima  y  per- 
severancia. 

No  obstant:  algún  cas  se  presenta  en  què 
la  supressió  d’una  r  final  muda  (com  e n  pot¬ 
ser,  diner  y  en  l’infinitiu  dels  verbs),  pot 
contribuir  à  la  formació  d’un  bon  vers,  en 
qual  cas  pot  sacrificarse  lo  secundari  à  lo 
principal  y  pot  escriure’s  polsé',  dine  ,  juga  , 
sabò ’,  vení ,  etc.;  però  això  no  deu  acceptarse 
més  que  com  à  recurs  extrem. 

Aixis  mateix  s’evitarà  usar  en  una  mateixa 
composició  distintas  paraulas  per  expressar 
una  mateixa  idea,  obehint  sols  à  exigencias 
del  metro  ò  de  la  rima.  Recordo  haver  vist 
en  una  composició  empleadas  las  paraulas 
ànima ,  ayma  y  arma  (!)  per  expressar  lo  ma¬ 
teix,  lo  qual  à  més  de  mal  gust  resulta  pueril. 

Es  també  d’un  efecte  deplorable  emplear 
com  article  masculi  lo  darrera  una  paraula 
acabada  ab  vocal  ( camina  lo  cavaller ).  Això 
es  més  que  llicencia  una  falca,  y  per  lo  tant 
es  doblement  punible. 

Solzament  com  à  llicencia  pot  admetre’s 
la  relació  falsa  del  participi  (v.  g.:  Jo  t'he 


estimat,  vida  meva,  per  jo  t'he  estimada.  Altre 
exemple:  de  la  fidelitat  que  m’has  jurat,  per 
jurada ). 

Aquèstas  llicencias,  atentant  com  totas  las 
llicencias  à  la  integritat  del  llenguatje,  no 
deuen  acceptarse — com  he  dit  més  amunt — 
més  que  com  à  recurs  extrem.  Són  faltas 
venials  y  per  lo  tant  perdonables,  però  no 
deixan  de  ser  faltas. 

Apeles  Mestres. 

(Seguirà). 

L’APLECH  DE  QUADRAS 

Va  ésser  el  primer  que  vaig  veure,  el  qu’ha 
deixat  en  mon  anim  una  impresió  més  fonda 
y  en  ma  pensa  un  recort  més  dificil  d’es¬ 
borrar.  * 

Era  menut,  menut,  que  ja  hi  anava.  Cada 
any,  al  arribar  el  dia  vuyt  de  setembre,  jorn 
en  que’s  celebra  la  festa  de  Nostra  Senyora 
de  Quadras,  y  després  d’haver  dinat,  acom- 
panyantme  un  de  la  familia  ó  bé  algún  bon 
vehí  que  s’apiadés  de  mi  en  vista  de  la  fal- 
lera  que  tenia  per’anar  al  aplech,  emprenia’l 
cami  que  partint  de  la  vila  de  Bellver  y  vore¬ 
jant  el  riu  Segre  conduheix  als  extensos  y 
tous  englevats  hont  hi  hà  enclavada  la  pin¬ 
toresca  y  tipica  hermita  de  Quadras. 

Pel  camí’m  solia  cansar;  mes  com  sempre 
atrapavam  alguna  carreta  ó  tartana  que  hi 
anava  y  quin  menador  ens  era  conegut,  el 
meu  acompanyant  li  demanava  per  favor 
que  m’hi  deixés  pujar,  lo  qual  tractantse  de 
una  criatura  efectuava  tot  seguit,  assentant- 
me  alguna  dona  à  la  seva  falda  ó  bé  fentme 
lloch  pera  enquibirme  de  la  millor  manera 
possible. 

Y  aixis  els  més  dels  anys  acabava  d’arri¬ 
bar  al  aplech,  que  del  contrari’m  sembla  que, 
donada  ma  curta  edat,  m’hauria  quedat  pel 
cami. 

Entre  tant,  y  en  aquella  hora,  per  cami¬ 
nals  y  viaranys  era  inmensa  la  gentada  que 
s’hi  ovirava:  corrúas  d’homes  y  donas,  vells 
y  criaturas,  uns  à  peu,  altres  à  cavall,  peró 
tots  endiumenjats  ab  lo  bo  y  millor  dels  seus 
trajos  y  bonichs,  avensavan  adalerats  y  ab 
cara  de  pasquas  cap  al  lloch  del  aplech. 

Al  arribarhi,  quin  cop  de  vista  tan  encisa¬ 
dor  y  sorprenent  presentava  l 'aplech !  Quin 
conjunt  tan  pintoresch  y  hermosament  suges- 
tíu!  Per  un  costat  dugas  orquestas,  enfiladas 

en  sos  corresponents  catafalchs,  feyan  sentir 
alternativament  sos  acorts  alegres  y  ubriaga- 
dors,  al  ensemps  que  centenars  de  parellas 
jovenívolas  de  virolada  y  llampanta  vesti¬ 
menta  giravoltavan  vertiginosament  per  de- 
munt  de  la  verdosa  catifa  del  prat ;  per 
l’altre,  numerosos  grupos  capritxosament  es¬ 
campats  pel  molsut  englevat,  reyan  y  bro- 
mejavan  movent  gran  gatzara,  mentres  des- 
patxavan  las  abundants  y  saborosas  viandas 
que  constituhian  llur  brenar;  y  per  tots  in¬ 
drets,  fruytayres  ab  sas  portadoras  curullas 
de  préssechs,  rahims,  figas,  peras,  tomàtechs 
y  esberginias,  pregonant  las  excelencias  de 
llur  mercaderia  à  grans  crits  y  ab  gestos  afec¬ 
tats.  Gent  que  ven  menjar, constituhits  per  un 
sol  dia  en  hostalers,  ab  sas  taulas  plenas  de 
plats  y  cassolas  que  fumejan;  basters  ab  sas 
paradas  de  basts  y  sellas,  corretjàm  pera 
bous  y  guarniments  pera  cavalleyas;  cotxers 
y  tartaners  ab  sos  corresponents  vehiculs, 
fent  petar  el  fuhet  pera  que  tothom  s’adon- 
gui  de  sa  arribada  al  aplech;  carrabiners, 
civils,  capellans...  tots  en  una  caòtica  y  abi- 
garrada  però  hermosa  confusió.  Y  tots 
cridant,  gesticulant,  fent  mil  esforsos  pera 
exteriorisar  y  donar  à  compendre  l’alegria 
qu’embarga  llurs  cors  y  que  obsessiona  llurs 
cervells. 

Allí  s’hi  veu  representació  de  totas  las 
classes  socials:  senyors  encopetats  y  aristo- 
cràtichs  qu’estiuhejan  à  Puigcerdà,  tots  en- 
guantats  y  vestits  ab  trajo  de  piqué  blanch, 
que  hi  compareixen  aclofats  en  sas  elegants 
pantères  tiradas  per  tronchs  de  pura  rassa 

inglesa;  pagesos  de  musca  barretina  y  gech 
de  vellut;  fadrins  del  pais  ab  trajo  de  llana, 
gorra  de  moda,  borceguins  y  mocador  ver¬ 
mell  de  seda  à  la  butxaca  de  l’americana; 
altres  que  al  hivern  fan  de  fondistas  ó  cansa¬ 
laders  à  Barcelona,  que  gastan  sombrero  y 
portan  sabata  de  xarol;  noyas  ab  gipó,  enflo- 
cadas  ab  sos  mocadors  xineschs,  quins  sar- 
rells  sedosos  els  cauhen,  onejant,  sobre  las 
revingudas  caderas;  altras  ab  sach  y  faldilla 
ab  farbalans,  sense  res  al  cap  y  pentinadas 
al  estil  de  ciutat... 

Els  pobles  d’aquell  voltant  hi  son  tots  en 
pes,  y  ni’ls  més  petits  é  insignificants  dei- 
xan  de  tenirhi  llurs  comissionats:  Isobol,All, 
Ger,  Bolvir,  Prats,  Sanabastre,  Bellver, 
Puigcerdà,  tots  son  allí  presents;  y  fins  els 
llogarets  de  Niula  y  Greixa  tenen  en  l’acte 
que’s  celebra  honrosa  representació. 

Cap  à  las  cinch  de  la  tarda  l’animació  va 
decreixent;  y  nosaltres,  després  d'haver  en¬ 
trat  à  la  capella  de  la  Mare  de  Deu  à  resarhi 
unas  quantas  salves  reginas,  brenat  sota 
dels  arbres  y  contemplat  las  balladas  una 
bona  estona,  ens  encaminavam  altre  cop  à 
Bellver,  despedintnos  de  Quadras  ab  recansa 
y  ab  la  satisfacció  y  convenciment  d’haver 
assistit  à  una  gran  festa;  en  tant  que  per 
camins  y  dresseras  trescavan  alegras  collas 
y  enamoradas  parellas,  tot  cantant  cansons 
melangiosas  y  de  cayent  ayrós,  cansons  de  la 
terra  qu’omplían  nostres  cors  d’un  sentiment 
dols,  inefable,  qu’armonisava  bé  ab  aquella 
hora  de  misteri  y  reculliment  capvespral. 

Ignaci  Soler  y  Escofet. 


L’ARBRE  MALALT 


Nota  de  tardor. 


— No  m’atuheixis  més — 
l’abet  gegant  plorava, 
sentint  fresós  el  bes 
que  la  tardor  li  dava. 


No  m’atuheixis  més, 
tardor.  Cóm  reviuria 
si  lluny  de  mon  recés 
ton  esperit  fugia  !  — 


— Vuy  viure  lliurement, 
curull  d’ilusions  blancas, 
bressant  eternament 
las  fullas  de  mas  brancas. 


Mes  la  tardo  esclafeix 
seguit  una  rialla, 
y  al  arbre  esporugueix 
brandant  la  seva  dalla. 


Vuy  viure  dels  petons 
que’m  dona  l’aucellada, 
de  bojos  papellons 
omplerta  la  brancada. 


L’abet,  tremolejant, 
sa  carcanada  acala, 
y  mitj  confós,  vibrant, 
un  crit  d’angunia  exhala. 

J.  Duró  y  Gili. 

PUNTS  D’ATENCIÓ 

Senyor  don  Joseph  M.a  Vallés  y  Ribot. 

Distingit  amich:  avans  d'ara,  molt  avans, 
volia  endressarvos  aquestas  ratllas;  però  may 
trobava  la  oportunitat.  Quan  suposava  ja 
calmadas  las  passions  y  apagada  la  eferves- 
cencia,  venia  en  coneixement  d’  un  nou  atach 
als  federals  ,  d’  una  nova  acusació  contra 
vos,  per  haver  entés  tots  que  no  podiau  viu¬ 
re  allunyats  de  las  forsas  catalanistas  pera 
trevallar  ab  algún  profit  en  la  cosa  pública, 
y  sobre  tot,  en  favor  de  la  causa  autonomis¬ 
ta.  No  desitjava,  ni  desitjo,  que  ningú  sos¬ 
piti  que  tracto  de  pendre  part  en  determi- 
nadas  parcialitats;  lo  que  volia  y  lo  que  vull 
es  que  se’m  llegeixi  ab  esperit  tranquil  pera 
que  s’imposi  la  rahó.  Per  aixó  escrich  avuy 
aquesta  carta. 

Escolteume.  El  Federalisme  defensa  l’au- 
tonomía  pera  totas  las  regions  d’Espanya;  el 
Catalanisme  la  defensa  pera  Catalunya.  Te¬ 
nim  un  fi  general  y  un  fi  particular,  però  fi 
un  y  altre  absolutament  idéntichs.  En  nos¬ 
altres  es  una  idea  que’s  basa  en  el  dret  pro¬ 
pi,  en  la  naturalesa  de  las  cosas;  serà  en 
vosaltres,  si  voléu,  una  idea  per  amor  sim¬ 
plement  à  un  sistema  especial  d’organisació 
politica;  peró  sia  una  idea,  sia  una  afecció, 
sia  una  acció  reivindicatoria,  lo  cert  es  que 
tots  aném  à  l’autonomia.  Perque  la  federació 
es  vincle  qu’associa  à  entitats  forsosament, 
prèviament  autónomas,  sui  juris ,  y  per  lo 
tant  no  hi  pot  haver  federació  ahont  no  hi  hà 
autonomia.  L’autonomia  es  lo  essencial,  lo 
fonamental  de  la  federació.  Las  demés  ideas 
d’expansió  y  que  tocan  à  altres  ordres  ó  sen¬ 
timents,  son  ideas  comunas  à  totas  las  altras 
agrupacions  avensadas  ó  republicanas,  y  per 
lo  mateix,  no  son  las  que  distingeixen  al 
Federàlisme;  no  li  son  essencials,  no  li  son 
caracteristicas,  y’l  Federalisme  igualment 
podria  viure  ab  ellas  que  sens  ellas. 

Si,  donchs,  tenim  verdadera  identitat  y — 
permeteume  la  frase — verdadera  consangui¬ 
nitat  en  lo  fonamental,  icóm  hi  hà  ningú  que 
pugui  veure  ab  mals  ulls  las  simpatias  dels 
federals  ab  els  catalanistas  y  fins  las  rela¬ 
cions  d’uns  y  altres?  (Es  racional,  es  pa- 
triótich,  es  pràctich  posar  antagonismes  allà 
hont  per  lley  de  naturalesa  hi  ha  d’haver 
concordia  y  afinitat? 


Després  de  tot,  nosaltres  prediquém  y  ha- 
vém  predicat  sempre  que  volém  Catalunya 
pera’ls  catalans,  aixó  es,  pera  tots  els  cata¬ 
lans;  y  nosaltres,  lliberals  y  tranzigents  de 
debò,  sabém  que  l’autonomisme  ha  de  venir 
per  l’esfors  de  tothom,  que  dintre  l’autono- 
misme  hi  ha  de  cabre  tothom,  y  que  una  ve¬ 
gada  implantat,  una  vegada  establert  defini¬ 
tivament  l’estat  de  dret  pel  qual  sospirém, 
cada  hu  ha  de  trevallar  y  lluytar  pera  que 
preponderin  las  sevas  conviccions  en  el  fun¬ 
cionament  d’  aquella  organisació  política. 
No’s  fan  ab  motllo  las  multituts,  ni  viuhen 
d’un  mateix  modo  totas  las  familias;  peró 
pera  que  hi  hagin  multituts,  precisa  avans 
que  tot  qu’existeixi  un  lloch  ahont  puguin 
accionar;  pera  que  hi  hagin  familias,  precisa 
que  existeixin  pares  que  las  constituheixin. 
Es  el  gran  erro  que  la  política  centralista  ha 
introduhit  en  l’enteniment  de  tots  els  espa¬ 
nyols:  volém  la  República  exclussivament 
pera’ls  republicans;  la  Monarquia  exclussi¬ 
vament  pera’ls  monàrquichs.  Sempre  confo¬ 
nent  lo  substancial  ab  lo  accidental;  lo  prin¬ 
cipal  ab  lo  accessori.  El  Catalanisme  vol 
l’autonomia  pera  tothom,  pensi  com  vulgui 
y  sia  com  sia  dintre  de  casa  nostra. 

Ahont  no  hi  hà  moviment,  ni  contradicció, 
no  hi  hà  vida.  Y’l  respecte  à  la  opinió  agena, 
la  concessió  de  la  beligerancia  à  totas  las 
forsas  honradas,  l’admisió  de  totas  las  es- 
colas  y  tendencias  sanas  en  la  lluyta  social  y 
politica,  constituheix  el  principi  de  la  verda¬ 
dera  llibertat  que  proclamém  nosaltres  y 
sense’l  qual  no  es  possible  que  cap  estat  de 
dret  sia  permanent.  Nosaltres  som  lliberals 
auténtichs,  llegitims,  perque  enteném  que 
l’exercici  del  poder  ha  de  resultar  del  equili¬ 
bri  de  tots  els  elements  que  componen  una 
nacionalitat,  y  que  per  la  funció  dels  meca¬ 
nismes  llegislalius,  administratius  y  gover¬ 
natius  es  indispensable  la  concurrència  y  la 
colaboració  de  totas  las  aptituts,  de  tots  els 
estaments,  de  totas  las  voluntats,  de  tots 
els  organismes.  Som  lliberals,  més  lliberals 
que’ls  que  tenen  constantment  aquest  dictat 
à  la  boca,  perque  nosaltres  no’l  volém  el 
predomini  dels  uns  en  perjudici  dels  altres; 
l’abominém  la  politica  de  partit  y  de  pandi- 
llatje;  rebutjém  els  privilegis  y  las  oligar- 
quias.  In  necessariis  unitas;  in  dubiis  libertas. 

Aquesta  es  la  nostra  doctrina:  doctrina 

democràtica  y  lliberal  com  cap  altra;  y  per 
lo  tant,  es  tontería  y  altament  ridícul  que 
s’atribuheixi  à  retrocés  y’s  consideri  u*  pas 
cap  à  la  reacció — en  el  sentit  que  impròpia  y 
vulgarment  se  prenen  aquests  mots — l’apro¬ 
ximació,  relació  ó  simpatia  —  anomeneuho 
com  vulguéu  —  dels  federals  catalans  ab  el 
Catalanisme. 

Y  aixó’m  porta,  amich  Vallés,  à  afrontar  la 
qüestió  religiosa.  Jo  sé,  com  sab  tothom, 
que’l  Federalisme  preconisa  la  separació  de 
la  Iglesia  y  del  Estat.  Donchs  bé:  (sabéu  lo 
únich  qu’en  realitat  té  de  dolenta  aquesta 
fórmula?  (Sabéu  lo  únich  que  la  fa  odiosa 
pera  mi  y  molts  altres  católichs?  Es  que  al  dir 
separació  vol  significarse  exclusió.  Lo  que’s 
vol — y  aixó’s  predica  per  tot  arreu  y’s  de¬ 
mostra  cada  día — es  que  la  Iglesia  visca 
fora  del  Estat.  Se  pretén  que  aquest  no  la 
miri  ab  indiferència,  sinó  ab  odi.  Se  dema¬ 
na  que  se  la  tregui  del  Dret;  que  no  se  la 
consideri  com  una  associació  viventa,  com 
un  organisme  jurídich.  Y  aixó  si  que  no  es 
lliberal  ni  democràtich.  La  Iglesia  podrà  no 
viure  dintre  del  Estat;  podrà  no  rebre  la  pro¬ 
tecció  material  del  Estat;  podrà  estar  deslli¬ 
gada  de  tot  compromís  ab  l'Estat:  peró  la 
Iglesia  es  un  cos  viu,  en  quin  cercle  visch  jo 
y  viuhen  una  gran  part  dels  catalans,  y  per 
lo  mateix  la  Iglesia  es  acreedora  al  respecte 
del  Estat  y  té’l  mateix  dret  à  exhibirse  y  à 
expansionarse  que’ls  demés  cossos  socials. 
Aquesta  es  la  teoria  lliberal  y  democràtica 
pura;  aquí  no  hi  caben  sofismas  de  cap  classe. 
La  separació  no  es  agresió;  no  es  exclusió; 
no  es  persecució.  Las  lleys  han  d’ésser  co- 
munas;  la  justícia  ha  d’ésser  pera  tothom. 

("V  perque  una  grandissima  part  dels  cata- 
lanistas  pensém  aixis,  havém  d’estar  privats 
de  relacionarnos  y  de  simpatisar  ab  els  fede¬ 
rals?  (Perque  pensém  aixis  en  matèria  que 
per  res  afecta  à  l’autonomia,  ni  vos  ni  jo 
podém  tenir  tracte,  ni  coincidir  en  lo  capital, 
en  lo  substancial  de  la  organisació  política? 
Ah  ,  amich  Vallés  !  Quina  propensió  més 
horrorosa  à  l’aberració  té  la  naturalesa  hu¬ 
mana!  Esgarrifa  veure’ls  extrems  à  que  con- 
duheix  la  passió  y  la  falta  de  criteri  propi. 

(El  Catalanisme  reaccionari?  (El  Catala¬ 
nisme  poch  lliberal?  Podia  titllarse  aixis  vint 
anys  endarrera,  quan  tots  divagavam,  quan 
encara  no  havíam  concretat  el  pensament  ni 

precisat  la  fórmula.  (Peró  ara,  després  que 
tots  havém  fet  nostras  las  Bases  de  Manresa? 
Jo  he  dit,  y  repeteixo,  que  un  catalanisme 
multicolor,  artificial,  adaptat  à  la  mecànica 
de  las  grans  ficcions,  de  res  serviria  pera 
salvar  à  Catalunya,  y  no  podém  caure  en  la 
candidesa  de  creure  que  sigui  factible  la  rei¬ 
vindicació  de  la  nostra  personalitat  juridica 
dintre  d’  organismes  illegitims,  conculcadors 
de  tot  dret  y  enemichs  de  tota  particular  ini¬ 
ciativa.  Que  tot  lo  present  ha  de  capgirarse 
y  trastornarse,  ho  tenim  ben  entés  y  no’ns 
fa  pena;  que  si  s’ha  de  reaccionar  cap  à  ideals 
qu’equivocadament  se  consideran  ja  decrè¬ 
pits,  ó’ns  havém  de  orientar  cap  à  conclu¬ 
sions  qu’equivocadament  s’estiman  subver- 
sivas,  ni  la  reaccio  ns  espanta  ni  la  nova 
orientació’ns  preocupa,  puig  al  cap  d’avall  la 
solució  catalanista  es  general,  complerta  y 
assimilable  à  qualsevol  fórmula  del  Estat 
rectament  interpretada  y  que  pera  res  contra¬ 
ria  la  volició  dels  pobles  que’l  constituheixin. 
Molt  diferent  de  las  escolas  politicas  en  exer¬ 
cici  que,  mancadas  de  fonaments  racionals  y 
vivint  sempre  indecisas  devant  de  la  versati¬ 
litat  de  las  circunstancias,  se  troban  à  cada 
pas  ab  conflictes  insolubles  y  han  de  recorre 
à  la  brutalitat  de  la  forsa  armada. 

Si  nosaltres  volém  1’  autonomia,  sia  ab 
Monarquia,  sia  ab  República,  y  vosaltres 
voléu  l’autonomia  també,  (quin  pecat  es, 
amich  Vallés  y  Ribot,  que’ns  defensém  y 
ajudém  mutuament?  (No  es  aixó  lo  lógich, 
lo  natural,  lo  pràctich?  In  necessarns  unitas\ 
in  dubiis  libertas. 

Y  ara  perdoneume  si  os  he  cansat.  Neces¬ 
sitava  buydar  el  magi  després  dels  injustifi¬ 
cats  atachs  de  que  havéu  sigut  victima  y’m 
trigava  la  ocasió  de  poderme  renovar  amich 
vostre  affm. 

Claudi  Omar  y  Barrera. 

I 

ESTUDI  DEL  MEDI  AMBIENT  EN  QUE’s  MOGUÉ: 

ESPANYA;  CATALUNYA 

intre  del  gran  mecanis¬ 
me  Univers,  els  sers 
tots  desempenyan  la 
seva  funció  pròpia. 
Desde’l  més  petit  fins 
al  més  gran,  tots  te¬ 
nen  la  seva  tasca  à 
cumplir.  Difícilment 
podria  combatres 
aquest  principi  de- 
vant  del  fet  real  que’l  justifica,  y  devant  del 
rahonable  pressentiment  de  qu’ellas  tendei¬ 
xen  à  un  fi  que  uns  creuhen  desconegut,  al¬ 
tres  xifran  en  un  món  ultra-natural  y  altres 
creyém  qu’es  el  progrés  y’l  perfeccionament 
del  Univers.  Quan  las  opinions  ja  dissen¬ 
teixen  y  poden  aduhir  arguments  en  pro  de 
sas  tesis,  es  al  pretendre  desxifrar  si  la  elecció 
de  las  tascas  de  cada  sér  es  degudaàla  pròpia 
voluntat,  ó  bé  ellas  son  imposadas  fatalment 
per  un  principi  absolut.  Jo  crech  que  las  tas¬ 
cas  dels  sers  son  electivas  de  pròpia  volun¬ 
tat,  si  bé  reconech  que  la  voluntat  pura  no’s 
manifesta  complertament,  ja  que  ve  viciada 
per  la  transacció  social  y  per  l’atavisme  indi¬ 
vidual.  De  totas  maneras,  y  sense  voler 
entrar  en  l’estudi  d’aquesta  qüestió  que’m 
portaria  massa  lluny  del  meu  objecte,  ob¬ 
servo  en  el  món  real,  com  he  dit  avans,  que 
tots  els  individuus,  ja  sían  uns,  ja  colectius, 
desempenyan  durant  sa  existència  cert  ordre 
de  funcions. 

La  unitat  ibèrica ( i )  no  s’ha  sustret  tampoch 
à  la  lley  que  acabo  de  citar.  Ella,  com  tots 
els  individuus,  ha  desempenyat  el  seu  ordre 
de  funcions  propias,  y  sia  per  fatalisme, 


(i)  Dech  fer  constar  que  al  usar  el  mot  unitat  no 
abdico  de  la  creencia  en  la  diversitat  de  sos  elements, 
ans  bé  l’afirmo,  donchs  entench  qu’en  lo  social  las 
unitats  no’s  manifestan  puras  sinó  en  l’individuu,  y  de 
manifestarshi  políticament  no  deuhen  conservarse  si’s 
tracta  de  que’ls  pobles  evolucionin  en  sentit  de  progrés. 


sia  per  voluntat  pura,  ó  per  voluntat  vicia¬ 
da  per  l’atavisme  del  creuhament  de  sanchs 
qu’en  son  terrer  hi  deixaren  las  rassas  qu’en 
ella  s’establiren,  sas  funcions  presentan  un 
caràcter  de  malaltia  psicològica,  digne  per 
tots  conceptes  d’ésser  estudiat. 

Efectivament:  lo  qu’en  ella  passa  en  l'or¬ 
dre  material  y  lo  qu’en  ella  tots  hem  obser¬ 
vat,  es  à  dir,  el  malbaratament  dels  bens  que 
la  Naturalesa  pródigament  li  ha  concedit,  el 
despreci  inconscient,  no  voluntari,  de  las  ri- 
quesas  qu’en  son  terrer  hi  niuhan,  l’accepta¬ 
ció  de  sa  misèria  tot  y  tenint  à  las  mans  en 
la  mare  terra  inagotables  tresors  qu’altre 
poble  més  mascle  y  sabi  faria  eixir  à  torren- 
tadas,  el  creuhament  islàmich  de  brassos 
que  devant  de  la  felicitat  material  la  fa  viu¬ 
re  en  la  desditxa  per  no  produhirse’l  cansa¬ 
ment  de  moures  una  mica,  se  li  observa 
aixis  mateix  en  l'ordre  moral,  en  el  que  diu 
relació  ab  l’esperit  y  la  vida  de  felicitat  psi¬ 
cològica,  tant  si’s  tracta  dels  seus  individuus 
en  particular,  com  si’s  tracta  de  tot  el  cos  del 
Estat  que,  com  à  membre  en  corrupció,  jau 
sobre’l  Mediterrà  y  l’Atlàntich  en  un  recó 
del  soterrani  del  palau  d’Europa.  En  aquell 
ordre  moral,  la  Providencia,  Causa  primera, 
ó  l’etzar,  com  vulgui  nomenarse,  li  ha  de- 
parat  y  li  depara  las  conclusions  més  solu- 
cionadoras,  las  resolucions  més  exactas  dels 
seus  problemas  capdals.  Peró  inútilment: 
més  densa  que’l  medi  ambient,  ni  s’enlayra, 
ni  sura;  à  las  mateixas  solucions  las  mate- 
rialisa,  y  aumenta’l  pes  que  l’ha  de  fer  anar 
à  fons. 

Sas  funcions  son  de  servitut,  d’esclavatje, 
com  si’l  qu’ella  imposa  als  seus  fills  se  vegés 
per  càstich  obligada  à  soportarlo.  Lo  ma¬ 
teix  quan  la  veyém  serva  que  quan  la  veyém 
mestressa,  no  sab  apartar  ni  un  moment  las 
cadenas  del  seu  coll;  no  s’hi  troba  bé  sens 
ellas,  li  manca  la  vida  sense’l  ferro  sobre’l 
cos,  y’l  cerca  quan  no’l  té,  l’accepta  humil¬ 
ment  quan  li  imposan;  y  quan  es  ella  qui 
l’imposa  sab  sortejar  la  situació  de  tal  ma¬ 
nera,  que  à  la  fi  ella  sia  la  esclava  tot  y 
manant,  ella  la  explotada  tot  y  explotant  fins 
à  la  sanch  als  oprimits. 

En  lo  religiós,  sembla  tancar  en  son  cos 
l’esperit  del  antich  Egipte,  com  si  s’hagués 
imposat  la  tasca  d’ésser  mirall  d’un  poble 
religiós.  Els  poders  públichs  eternament  en 
mans  del  clero,  que  governa  la  nació  (i)  ja 
directa,  ja  indirectament,  quan  el  temps 
no’ls  consent  mostrarse  clarament  à  la  llum; 
en  mans  del  clero  la  ciència,  els  bens  mate¬ 
rials  y  la  pau  espiritual  dels  ciutadans.  Reli¬ 
gió  no  natural  la  seva,  com  ho  era  la  del 
Egipte  qu’havía  nascut  de  la  observació  de  la 


(i)  Uso  aquí,  y  usaré  en  endevant  la  paraula  ?iacióy 
al  parlar  d’Espanya,  com  à  locució  vulgar;  no  perque 
li  correspongui  pròpiament. 

Naturalesa,  acaba  per  infiltrar  à  la  nació  tota 
l’esperit  d’antinomia  ab  la  vera  vida,  y  ac¬ 
ceptant  la  servitut  de  la  vella  Europa,  ella 
per  impuls  propi  recull  lo  rebutjat  pels  altres 
pobles  sens  ella  elaborarho  y  perfeccio- 
narho;  s’apresta  à  ésser  el  quarto  dels  mals 
endressos  espirituals  del  Continent,  y  s’as¬ 
simila  la  funció  del  paper  xupó  que  reb  en 
son  si  la  taca  negra  que  s’extenía  arréu  pels 
pobles  del  vell  món. 

En  lo  politich,  sab  assimilarse  l’esperit 
unitari  dels  alarbs,  y  l'absolutisme  no  té  que 
apéndrel  de  ningú,  el  porta  en  el  moll  dels 
ossos,  y  en  perfeccionarlo  hi  posa  sas  ener- 
gias  totas  y  tot  son  saber  en  el  ram,  que  no 
es  poch.  La  imposició  es  sa  regla  de  conduc¬ 
ta;  la  intranzigencia  son  medi.  Quan,  esco- 
lada  d’amos,  no’n  troba  en  son  terrer,  corre 
à  enmatllevarlos  à  la  remonta  més  acredi¬ 
tada:  ara’ls  treu  d’assi,  ara  d'allà.  Ella,  ja 
que  inútil  per’altras  cosas,  servirà  pera  con- 
servarne  la  casta  en  el  bell  mitj  de  son  cor. 
Y  desapareixeràn  del  món  las  castas  d’amos, 
qu’ella  encara’n  guardarà  llevor,  conseqüent 
ab  sa  tasca  d’ésser  arxiu  de  lo  arqueológich.; 
tal  com  ho  fa  ab  els  progressos,  que  no  accep¬ 
ta  fins  qu'altres  progressos  els  empenyen 
fora  del  món;  pera  que  no  se’n  perdi’l  re- 
cort,  pera  no  deixar  ni  un  moment  el  caràc¬ 
ter  de  Museu  d’Antiguitats.  Ja  del  cadavre 
de  la  Revolució  francesa  casi  no'n  quedava  la 
ossada,  qu’ella  tot  just  comensà  à  sentir  els 
mareigs  del  embràs.  Mal  part  el  que  tingué: 
un  gastament! 

En  lo  geogràfich,  per  sa  situació  era  la 
destinada  à  ésser  la  minyona  de  servey,  y  en 
lo  histórich  ho  confirmà.  Podia  treure  pro¬ 
fit  dels  fets.y  no’n  tragué.  Com  els  barbres 
foren  els  destinats  à  fecondar  d’individualis¬ 
me  al  degenerat  Imperi  Romà,  aixis  els  ibers 
«foren  els  destinats  à  servir  de  muralla  al  Is- 
làm  qu’amenassava  invadir  la  Europa  en¬ 
tera.  Y  la  Iberia  prengué  sa  tasca  ab  fe,  ab 
decisió,  sense  defallir  ni  un  moment,  ab  co- 
ratje  tal,  qu’oblidà  tota  altra  funció  social 
pera  entregarse  ab  cos  y  ànima  al  perfeccio¬ 
nament  del  art  de  batallar.  De  la  guerra’n 
fa'l  fi  de  la  vida,  y  ab  tal  dalit  ho  entenen 
aixis  els  ibers,  que  à  cops  d’espasa’ls  pares 
y’is  fills,  y’is  germans  y  las  mares  s’arrebas- 
san  uns  als  altres  els  regnes,  considerant  la 
pau  com  un  oci  y’l  poble  com  un  patrimoni 
de  més  ó  menys  valua,  peró  patrimoni  à  la 
fi.  Per  si  son  entussiasme  pot  decaure  un 
moment,  sab  cercarli  un  mantenedor  à  sa 
empresa,  y’l  troba  en  la  Creu;  y  no  pensa  ni 
un  instant  que  la  prostituheix  al  posaria  al 
devant  de  sas  mesnadas,  brutas  de  sanch  y 
assedegadas  d’odis.  Un  moment  arriba  en 
que’l  poble  alarb,  artista  y  sabi,  constituheix 
la  riquesa  del  pais,  mes  la  Iberia  al  enfon- 
zarse  no  s’atura  sinó  à  baix  de  tot;  cluca 
d’ulls  al  embestir,  com  els  toros  qu’en  sas 
plassas  corren,  ella  no  enveynarà  son  tallant 

ni  repenjarà  sa  llansa  fins  haver  donat  cum- 
pliment  à  la  tasca  d’expulsió,  sumintse  en  la 
misèria. 

En  l’ordre  inventiu,  ella  acull  al  descubri- 
dor  d’un  nou  món,  rebutjat  per  altras  na¬ 
cions  com  si  un  pressentiment  las  hi  fes  pre¬ 
veure  las  conseqüencias  dolorosas  que  la  tro¬ 
balla  produhiria  al  inventor.  Ella  accepta’l 
paper  de  martre,  y  son  sas  naus  las  primeras 
que,  solcant  mars  verges,  varan  en  las  ame- 
ricanas  platjas.  Mestressa  llavors,  son  pa¬ 
trimoni  en  sas  mans  devé  la  ganiveta  que 
una  à  una  li  obra  las  venas  portantla  à  una 
mort  lenta.  Mica  à  mica  sos  camps  quedan 
deserts;  mica  à  mica  sos  fills  volan  vers  las 
novas  terras,  deixantla  abandonada.  Un  po¬ 
ble  hi  hà  en  la  península  més  viril  que’ls 
demés:  aquell  serà  l’impossibilitat  d’anar  à 
portar  sa  sanch  al  nou  terrer;  perque  ella, 
Iberia,  ja  inconscientment  té’l  propòsit  de 
crear  una  rassa  degenerada  que  la  representi 
allà  d’enllà  si  per  cas  un  jorn  ella  manqués. 

Ab  aytal  manera  d’ésser  ,  l’anemia  no 
pot  menys  d’apoderarse  del  seu  cos,  y  com 
malalt  desdonal,  té  febradas  momentanias 
en  que  sembla  revifarse,  peró  que  à  la  fi  la 
deixan  més  postrada  y  abatuda.  Caminant 
vers  el  sepulcre,  y  essent  sa  moral  corrom¬ 
puda,  busca  un  apoyo  y  no  repara  ni  en  de- 
manarlo  ni  en  acceptarlo  de  qui  la  enfanga 
més  en  son  caminal  d’esclavatje;  y  per  sobre 
de  son  sér  tot  matèria,  sens  un  alé  d’espe¬ 
rit  que  l’animi,  hi  passan  imposant  sa  lley 
d’amistansats  vergonyosos,  desde’l  fanàtich 
embrutit,  embruixat  per  l’art  d’un  hipòcrita, 
fins  à  la  prostituta  corrompuda  qu’escull 
sos  mascles  entre  las  llureyas  que  la  voltan. 
La  misèria  y  l’embrutiment  se  cerneixen  so¬ 
bre  sa  testa  batent  llurs  alas  negras,  y  per  si 
li  manqués  quelcom  que  la  empenyés  à  son 
abím,  ho  troba  en  l’esperit  unitari  que  guar¬ 
da  dels  alarbs,  no  havent  sabut  heretarne  la 
ciència  ni  l’art,  y  que  acaba  d'esmicolaria 
interiorment,  com  esmicola  y  atrofia  l’ànima 
dels  sorruts  llur  egoisme  y  concentració  per¬ 
sonal. 

A  la  capsalera  del  llit  de  la  malalta  s’hi 
acosta  un  metje:  tot  son  saber  l’ha  extret  pa¬ 
cientment  de  la  ciència;  totas  sas  fórmulas 
son  claras  y  precisas;  cultivadas  en  el  terrer 
de  la  sana  filosofia,  son  plantas  de  bosch 
impregnadas  d’ayres  sans;  es  tot  amor  per  la 
malalta  y  à  ella  vol  dedicar  sa  vida,  sa  exis¬ 
tència.  Aquest  metje  es  en  Pi  y  Margall. 
Y  la  malalta  escup  à  son  rostre  una  riallada 
imbècil,  y’l  moteja  de  curandero. 

Una  vegada  més  havia  de  cumplirse  la  lley 
fatal;  una  vegada  més,desohint  la  paraula  de 
la  veritat,  Espanya  havia  de  donar  acata¬ 
ment  à  la  vida  de  servilisme  y  de  despreci 
fatal  ab  qu’ella  coronarà  tota  salvació  que 
li  ofereixin.  Y  no  sembla  sinó  que  la  histo¬ 
ria  no  hagi  tingut  altre  objecte  en  son  terrer, 
qu’anar  elaborant  aquest  ultim  acte  d’ella, 

demostració  de  l’acceptació  de  la  lley  acla¬ 
paradora. 

Efectivament:  l’individualisme  importat 
pels  barbres  va  esborrantse  lentament  de  la 
sanch  llatina,  y  com  à  balsam  de  vida  pera 
utilisarlo  en  els  moments  de  perill,  queda 
guardat  en  l’ànima  del  poble  català.  Queda  en 
la  sanch  d’aquest  l’esperit  mercantil  dels  fe¬ 
nicis  qu’amarraren  llurs  vaixells  en  nostras 
platjas;  queda  ensa  sanch  l’esperit  d’art  que’ls 
grechs  li  llegaren  al  pastar  el  feto  de  la  na¬ 
cionalitat,  y  queda  en  sa  manera  d’ésser  la 
grandesa,  la  virilitat,  la  sobrietat  de  totas 
las  rassas  que  forman  en  sa  nissaga  esplen¬ 
dorosa.  Y  aytals  qualitats,  ara  latents,  ara 
adormidas,  las  conserva’l  poble  en  son  si,  y 
una  y  altra  volta  las  treu  à  relluhir  en  els 
moments  en  que’l  cos  bestial  de  la  mestressa 
fa  estremituts  d’agonia  y’s  gira  cap  à  la  pa¬ 
ret  d’esquena  à  la  porta.  Es  en  un  d’aquei¬ 
xos  moments  histórichs,  en  que  sorgeix  del 
poble  català  la  grandiosa  figura  d’en  Pi  y 
Margall. 

Com  diu  un  gran  poeta,  els  sabis  no  son 
sinó’ls  grans  sintetisadors  de  la  seva  època, 
y  com  à  tal  se’ns  presenta  nostre  filosop. 
Eli  es  la  concentració  en  els  cimalls  del  geni 
del  esperit  català.  Brota  de  la  classe  baixa 
com  tots  els  grans  apòstols  (1)  per  concen¬ 
trar  millor  la  essencia  pura  d’un  fragment 
nacional  d’humanitat,  y  en  totas  sas  quali¬ 
tats  s’hi  traslluheixen,  ennoblidas,  las  de  que 
he  fet  menció  avans.  Es  gran,  es  viril  y  es 
sobri  en  tots  els  seus  actes  y  sas  obras;  té 
dels  grechs  la  sublimitat  y’l  cor, .  que’l  fan 
artista  y  aymador  de  la  Naturalesa,  amoi 
qu’ell  fa  extendre  à  totas  sas  ideas,  en  las 
que  s’hi  reflexan  la  veritat  y  la  realitat  pu- 
ras.  Comerciant  en  certa  època  de  sa  vida, 
el  seu  comers  es  el  verdader  comers  medi  de 
civilisació,  el  comers  honrat  y  digne  que’ns 
recorda  ’ls  dels  antichs  comerciants,  dels 
que’n  diu  Kropotkine  que  ans  comerciavan 
pera  donar  satisfacció  à  son  caràcter  em¬ 
prenedor  d’aventuras  que  à  son  egoisme  y 
avarícia.  Si  dels  grechs  ne  guarda’l  cor,  dels 
barbres  ne  guarda  la  reflexió  y  l’individua¬ 
lisme.  Y  tot  junt,  formant  una  sola  personali¬ 
tat — un  sol  ésser  qu’anirà  declinant  cap  à  la 
mort  entre  la  indiferència  general,  cada 
volta  més  gran  y  més  vital — en  Pi  y  Margall 
llensa  al  ayre  sa  paraula  de  salvació  modula¬ 
da  ab  totas  las  harmonías  del  poble  lliure 
d’ànima  que’l  va  alletar. 

Per  aixó  jo  vinch  à  dir  que’l  sabi  Pi  y 
Margall  no  es  un  sabi  espanyol.  En  Pi 
y  Margall  es  un  sabi  de  la  Humanitat,  per- 
que  humanitaris  son  els  seus  conceptes  y 
universals.  Pero  si  en  Pi  y  Margall  té  una 


(1)  Els  apòstols  ó  neixen  de  la  classe  baixa  ó  adop- 
tan  sa  manera  d’ésser  al  verificar  sa  missió.  Exemple 
del  primers:  Jesús;  y  dels  segóns:  Budha,  Tolstoï. 


patria  precisa,  y  patria  es  aquell  tros  de 
terrer  que  guarda  en  son  sí  l’esperií  general 
que  caracterisa  l’ànima  dels  individuus,  en 
Pi  y  Margall  es  un  sabi  català.  Ell  es  la  en¬ 
carnació  del  nostre  poble,  y  si  Jesús,  fill  de 
Deu,  ab  tota  la  essencia  de  Deu  baixà  à  la 
Terra  à  deslliurar  al  home  y  morí  crucificat, 
en  Pi  y  Margall,  fill  de  Catalunya,  ab  tota 
la  essencia  del  poble  català,  baixà  à  la  Espa¬ 
nya  à  redimiria,  y  mori  crucificat  entre  l’es¬ 
carni  velat  per  la  hipocresia,  y  la  indiferèn¬ 
cia  dels  faritzeus  de  la  política. 

Com  Catalunya  sufreix  el  jou  de  Caste¬ 
lla  sens  enmotllarse  à  sa  manera  d’ésser  ni 
empastifarse  ab  son  ambient,  en  Pi  y  Mar¬ 
gall  desenrotlla  sa  existència  en  el  baf  de 
Madrid  (1)  conservant  sa  salut  moral  pura. 
Gran  sintetisador,  sab  assimilar  y  conreuhar 
ab  cuydado  fins  el  caràcter  de  conservació. 
Y  en  totas  sas  obras,  entré  linias,  entre’ls 
conceptes  profonds,  que  semblan  no  càbrehi 
apilats  com  eslàn  en  las  pàginas  totas,  du- 
gas  cosas  s’hi  traslluheixen:  una  gran  convic¬ 
ció  y  un  gran  somrís.  Convicció  en  els  dic¬ 
tats  de  sa  rahó;  somrís  d’home  que  sab  que 
sa  tasca  es  gran,  mes  el  terreno  en  el  que 
sembra,  xorch.  Per  aixó  hi  hà  moments  en 
els  qu’apareix  arrodonit  son  caràcter  indi¬ 
vidualista,  en  que  ja  no  parla  pera  un  poble 
que  no  l’escolta,  sinó  que  diu  las  grans  veri¬ 
tats  pera  donar  satisfacció  à  la  grandesa  de 
la  seva  ànima. 

Tal  es  1’  home  que  l’any  passat  perderem. 
Ell  va  deixar  de  viure,  peró  no  va  morir.  La 
seva  ànima  encara  està  ab  nosaltres.  No  ho 
oblidin  els  reaccionaris  espanyols. 


l-ÍÀTItf-JWi 
fèl·i***** _ 


«ELS  PIRINEUS» 

DEL  MESTRE  PEDRELL 

II 

Comensa’l  prólech  ab  la  presentació  del 
bart  dels  Pirineus,  quins  hermosos  recitats 
pintan  las  bellesas  y  cantan  las  glorias  d’a- 
questas  montanyas.  L’  acompanyament  or- 
questal  descriu  de  manera  molt  encertada’ls 
diversos  estats  de  l’ànima  del  actor,  sobre 
tot  quan  pren  un  to  patétich,  puig  al  final  del 
primer  recitat  apareix  un  fragment  magis¬ 
tral,  dels  més  inspirats  y  que  més  bon  efec- 


(1)  Parlo  del  Madrid  y  de  la  Castella  polítichs,  no 
del  poble  d’aquell  territori,  tan  desgraciat  com  nos¬ 
altres. 

te’ns  han  produhit.  Una  frase  molt  hermosa 
y  molt  sentida  surt  del  fons  de  la  orquesta, 
exposada  ab  vigor  pels  violoncellos  y  delica¬ 
dament  subratllada  pel  resto  de  la  corda, 
que’ns  parla  de  «invisibles  sers  quals  cants 
entristits  y  veus  adoloridas  ixen  dels  antres 
de  la  terra».  Aquesta  frase,  repetim,  el  com¬ 
positor  ha  sapigut  traduhirla  magníficament, 
compenetrat  del  tot  ab  l’esperit  del  poeta. 

El  chor  dels  monjos  que  segueix  està  al 
mateix  nivell  y  es,  pera  nosaltres,  el  millor 
de  tots  els  qu’apareixen  en  aquesta  part, 
essent  ademés  una  proba  del  talent  ab  que’l 
mestre  Pedrell  ha  sapigut  desenterrar  una 
de  las  més  antigas  pàginas  de  nostra  música 
religiosa  y  donarli  en  sa  obra  una  colocació 
que  no  pot  ésser  més  encertada.  Es  dels  frag¬ 
ments  d’aquest  género  que  més  ens  han  con- 
mogut. 

A  continuació  van  presentantse’ls  princi¬ 
pals  temas  de  l’obra:  el  de  Foix,  al  evocar  el 
bart  el  gran  castell,  y  els  del  amor  y  la  pa- 
tria  al  apareixe’ls  respectius  chors  de  la  Cort 
d’amor  y  dels  vencedors  de  Panissars.  De 
cada  un  d’ells  ne  parlarém  en  el  lloch  de  l’o¬ 
bra  ahont  se  presentan  desenrotllats  per  com¬ 
plert. 

A  mida  qu’  avansa  la  relació  del  bart, 
trobém  que  pert  en  interès  musical  al  costat 
dels  primers  fragments,  si  bé  s’ha  de  tenir 
present  la  gran  dificultat  de  sostenir  tan 
llarch  relat  en  un  mateix  nivell.  Per  sort  els 
chors  intercalats  van  sostenintlo  ab  sa  con¬ 
traposició  de  matisos,  y  aixis  arribém  al  gran 
conjunt  del  final. 

No  sabriam  donar  nostra  sincera  opinió 
respecte  del  himne  ab  que’l  compositor  ha 
clos  el  prólech.  Ha  sigut  aquest  final  execu¬ 
tat  d’una  manera  tan  horrorosa  é  interpretat 
ab  un  sentit  tan  anti-artistich,  que  pera  no 
cometre  una  injusticia  cal  reservar  el  judici 
fins  à  sentirlo  en  condicions  totalment  dis- 
lintas.  Y  no  se’ns  digui  qu’en  la  partitura  de 
piano’l  podém  haver  llegit,  y  deduhirne  lo 
qu’es  y  lo  qüe  val  aquesta  gran  pàgina.  Lo 
qu’hem  vist  en  el  piano  es  que  l’himne  O  filii 
et  filice,  que  li  serveix  de  base,  es  un’altra 
hermosissima  mostra  de  música  religiosa  que 
ab  igual  acert  el  mestre  Pedrell  ha  sapigut 
colocar  en  sa  obra;  però  del  seu  desenrotllo, 
dels  cambis  qu’experimenta  al  aplicarlo  als 
conjunts  chorals  y  del  exuberant  ropatje  ab 
que’l  revesteix  en  la  orquesta  y  en  la  banda, 
es  sols  en  el  teatre  ahont  podiam  formarne 
un  clar  y  verdader  concepte,  y  desde'l  mo¬ 
ment  que  aquest  concepte  no  ha  sigut  clar, 
no  podém  tampoch  donarlo  per  verdader. 

En  el  Liceu  no  hem  sentit,  en  aquest  gran 
final,  més  que  un  gran  desgavell.  Era  me¬ 
nester  que’ls  chors  dominessin  per  sobre  de 
tot,  en  lloch  de  quedar  completament  ofega- 
das  las  veus  per  l’estrepitós  terrabastall  dels 
instruments.  Peró  ja  sabém  tots  lo  que  son 
els  chors  de  nostre  gran  teatre,  principal¬ 


ment  en  situacions  d  empenta  ahont  se  proba 
ab  evidencia  qu’alli  de  massa  choral  no  n’hi 
hà  gens  ni  mica.  Compadim  en  veritat  al 
compositor  que’s  veu  obligat  à  entregar  sa 
obra  à  semblants  elements,  y  al  director  que 
ab  ells  ha  de  conduhir  la  nau  à  port.  No  po¬ 
dém,  donchs,  carregalshi  una  culpa  que  no 
tenen,  peró  sí  que’ns  permeterém  censurar 
el  procediment  empleat  pel  mestre  Goula 
pera  cubrir  en  lo  possible  aytals  deficiencias. 
El  sistema  de  la  mangra ,  es  à  dir,  de  la  gran 
saragata  orquestal  y  salvis  qui  pugui ,  avuy 
ja  no  enlluherna  de  bon  tros  com  avans,  puig 
els  temps  han  cambiat;  y  per  bona  intenció 
que  hi  hagi,  es  un  flach  servey  al  composi¬ 
tor.  Nosaltres  hauriam  preferit  que  las  bate- 
rias  del  metall,  en  particular  la  excessiva 
trompeteria  de  dalt  la  escena  y  l’aixordador 
repicament  de  campanas  reforsat  per  l’acom¬ 
panyament  d’orgue  (que  no  existeix  en  la 
partitura),  hagués  sigut  tractat  en  conjunt  ab 
més  mesura,  puig  llavors,  ademés  de  no 
quedar  aixordats  ,  podriam  havérnosen  fet 
càrrech.  Tal  com  s’ha  fet  ho  creyém  un  ver¬ 
dader  erro,  y  sense  pretensions  de  voler  es¬ 
menar  la  plana,  aixis  ho  exposém. 

No  hi  hà  dubte  que’l  primer  acte  es  el  més 
interessant  y  fins  el  de  més  importància  mu¬ 
sical.  En  las  primeras  representacions  va 
perjudicar  un  xich  l’efecte  sa  excessiva  llarga¬ 
da  en  relació  à  las  proporcions  del  assumpto 
y  à  la  monotonia  de  sas  escenas;  posterior¬ 
ment  ha  sigut  objecte  d’encertadas  modifica¬ 
cions  que,  alleugerintlo  un  poch,  han  per¬ 
mès  apreciar  millor  son  valer.  El  diàlech  de 
Miraval  y  Sicart,  ab  que  comensa,  es  una  de 
las  escenas  que  més  tenian  aquell  defecte  y 
ahont  ara,  ab  las  supresions  fetas,  queda  lo 
suficient  pera  posarnos  en  situació.  Baix  el 
punt  de  vista  musical,  es  molt  notable  l’a¬ 
companyament  que  dona  la  orquesta  als 
planys  de  abdós  trovadors,  puig  lletra  y  mú¬ 
sica  entrellassan  ab  gran  justesa  sos  tristos 
*  accents.  Es  de  notar  el  magmfich  plany, 
que’s  repeteix  seguidament  durant  aquesta 
escena,  format  per  un  tema  de  tres  notas, 
donantnos  perfecta  impresió  de  la  tristor  y 
desolació  que  regna  entre’ls  moradors  del 
castell. 

Al  relatar  Sicart  la  llegenda  d’aquest  cas¬ 
tell,  apareix  el  tema  principal  de  l’obra,  fra¬ 
se  concisa  y  ben  aplicada  à  la  idea  que  vol 
expressar:  «Foix  per  Foix»,  l’heroe  sempre 
triomfant,  el  castell  alsantse  sempre  altivol, 
senyor  de  la  terra.  El  toch  de  clarins  en  que 
trobém  aquest  tema  resulta  molt  expressiu 
ab  sas  tres  solas  notas  atacadas  valentmenty 
en  descendent  progressió,  que  contribuhei- 
xen  à  donarli  un  marcat  caràcter  épich.  Pochs 
compassos  després  se  repeteix  el  tema,  ma¬ 
nifestat  ab  major  esplendor  encara,  al  pre- 
sentarse  en  escena  la  comtesa  de  Foix  y  pro- 

clamar  altra  volta  l’afirmació  que  conté  la 
llegenda. 

Se  presentan  las  damiselas  y  trovadors 
entonant  sos  cants  amorosos  en  un  hermós 
conjunt.  L’apassionada  melodia  que  integra 
aquest  fragment  té  en  sa  primera  part  una 
semblansa  massa  marcada  ab  un  dels  més 
inspirats  y  més  coneguts  temas  wagnerians, 
lo  qual  ve  à  resultaren  son  perjudici.  Peró 
apart  d'aixó  resulta  tan  espontània  y  fresca 
com  magníficament  tractada  en  son  desen¬ 
rotllo,  fins  al  punt  d’ésser  una  de  las  pàginas 
més  sugestivas  de  l’obra. 

Ve  à  continuació  un  intermedi  de  dansa, 
en  el  que’l  mestre  Pedrell  ens  dona  altra 
proba  de  sa  habilitat  y  talent  en  triar  y  com¬ 
binar  ayres  populars  de  diferentas  regions 
y  revestirlos  ab  artistich  y  apropiat  ropatje. 
El  contrast  de  ritmes  y  de  colors  dona  à  la 
dansa  un  encant  molt  digne  de  lloansa. 

El  coloqui  amorós  de  Miraval  y  Brunis- 
senda  es  de  lo  més  delicat  de  tota  l’obra.  La 
melodia,  treta  també  d’una  antiga  cansó  es¬ 
panyola,  no  pot  ésser  més  apropiada.  El  seu 
caràcter  apassionat  y  delicadissim  à  la  ve¬ 
gada,  s’armonisa  à  maravella  ab  aquella  en¬ 
cisadora  declaració  d’amor  feta  à  cau  d’ore¬ 
lla,  essent  de  remarcar  al  propi  temps  la 
exquisida  sobrietat  ab  que’l  compositor  l’ha 
tractada,  com  si  temés  despullaria  del  seu 
ílayre  original. 

Surt  à  escena’l  personatje  més  atractiu, 
l’hermós  tipo  alarb  de  Raig  de  Lluna ,  y’l 
compositor,  tenint  que  pintaria  ab  son  verda- 
der  caràcter,  acompanya  sa  aparició  ab  un 
ayre  oriental  qu’encara  qu’apropiat  no  pre¬ 
senta  gayre  importància.  Molta’n  té  en  cam- 
bi  la  cansó  de  La  Mort  de  Joana,  qu’entona 
à  continuació,  altra  de  las  pàginas  més  im¬ 
portants  de  l’obra.  Per  la  combinació  d’una 
melodia  turca  ab  una  de  catalana  molt  cone¬ 
guda  (El  comte  l' Arnau),  ha  construhit  el 
mestre  Pedrell  una  cansó  en  que  la  inspira¬ 
ció,  el  sentiment  y  la  forma  armónica  estàn 
magníficament  agermanats,  fins  al  punt  de 
que  difícilment  podria  trobarse  un’altra  in¬ 
terpretació  més  exacta,  tant  del  esperit  de  la 
cansó  com  de  cada  una  de  sas  paraulas.  EI 
tema  principal  es  altre  dels  que  tenen  tras- 
cendencia  per  sas  transformacions  fins  al 
final  de  l’obra,  puig  lo  mateix  apareix  com¬ 
binat  ab  el  Requiem  dels  frares  que  ab  las 
bélicas  notas  del  campament. 

A  la  cansó  de  Raig  de  Lluna'n  segueixen 
encara  d’altras  que  per’apreciarlas  en  tot  el 
seu  valor  es  millor  separarlas  de  l’obra  y  as- 
saborirlas  aisladament.  Heus  aquí  com  ha¬ 
vent  cumplert  el  músich  ab  la  seva  obligació 
no  pot  sustraures  à  la  llanguidesa  persistent 
que  pesa  sobre’l  poema,  per  la  massa  exten¬ 
sió  y  poca  forsa  dramàtica  d’aquesta  part  del 
acte,  y  sobre  tot,  per  la  continuada  repeti¬ 
ció  de  la  mateixa  nota  lúgubre.  Aixís  ho  ha 
tingut  de  reconeixe’l  mateix  compositor  sa¬ 


crificant  bona  part' del  seu  trevall  per'ar- 
ribar  més  prompte  à  la  represa  de  l’acció 
dramàtica,  privantnos  per  aquest  motiu  de 
coneixe  la  Tenzon ,  qu’hauríam  tingut  inte¬ 
rès  en  sentir,  v  donantnos  també  forsa  escap- 
s<its  la  Complanta  de  Miraval  y’l  Serventescli 
de  Sicart,  particularment  aquest  ultim,  que 
ab  tot  y  ésser  forsa  agradable,  ha  sigut  dar¬ 
rerament  mutilat  casi  per  complert. 

Tant  el  cant  del  un  com  el  del  altre  tro- 
vador  son  de  notable  bellesa,  de  gust  depu¬ 
rat,  y  perfectament  adaptats  al  text  de  la 
cansó.  Potser  baix  aquest  ultim  punt  de  vista 
preferim  encara’l  Serventesch ,  puig  la  estrofa 
que  plora  la  pèrdua  de  la  patria,  «Ay  Tolosa, 
ay  Provensa,  etc.»,  no  podia  ésser  expressat 
en  un  accent  musical  més  just  que’l  que  li 
dona’l  mestre  Pedrell.  La  melodia  es  d’un 
sentiment  y  una  tristor  que’ns  corprenen,  y 
tota  la  construcció  armónica  es  tan  ben  reali- 
sada,  que  resulta  un  dels  passatjes  en  que 
millor  s’ha  obtingut  la  fusió  del  músich  ab  el 
poeta,  un  dels  principals  requisits  del  drama 
lírich. 

Arriba’l  Cardenal  llegat,  y  ab  ell,  l’acció 
adquireix  el  seu  veritable  interès  y  ofereix  al 
compositor,  d’aqui  al  final  del  acte,  las  si¬ 
tuacions  més  dramàticas, y  altament  musicals 
à  la  vegada,  de  tota  l’obra.  De  l’ Anatema  que 
profereix  el  representant  delaIglesia,podríam 
dirne  lo  mateix  que  del  final  del  prólech. 
Tan  destrossat  ha  sigut  en  boca  del  baix, 
aixis  musical  com  dramàticament,  que  devém 
esperar  sentirlo  à  un  altre  artista  per’apreciar 
son  valor.  En  la  orquesta  apareix  el  tema  me- 
lódich  del  Cardenal  que  s’havia  iniciat  en 
els  primers  compassos  del  acte,  el  qual  re¬ 
sulta  ab  bastant  caràcter,  y. seguit  d’uns 
acorts  que  van  repetintse  en  progressió  as¬ 
cendent  pera  fer  creixe  la  impresió  drama- 
tica  de  la  escena. 

Tant  en  ella  com  en  la  llegendària  apari¬ 
ció  del  comte  de  Foix,  ab  que’l  acte  termina, 
no  trobém  al  compositor  al  mateix  nivell 
qu’en  lo  precedent.  Potser  la  prevenció  exa¬ 
gerada  pera  no  deixarse  arrossegar  per  un 
fals  efectisme,  l’ha  fet  caure  en  el  defecte  con¬ 
trari,  puig  en  nostra  opinió  hi  falta  empen¬ 
ta,  forsa  dramàtica,  en  aquesta  gran  escena 
que  donava  ocasió  à  ésser  tractada  ab  trets 
més  genials  dins  de  la  sobrietat  lloable  en 
que  s'ha  presentat.  La  orquesta,  en  lloch  de 
creixe,  resulta  descolorida  en  aquella  tem¬ 
pestat,  y  la  interrupció  qu’experimenta  pera 
deixar  sentir  els  remors  que  venen  de  sota 
terra  treu  forsa  à  la  situació.  Aquests  remors 
misteriosos,  en  lloch  de  cops  sechs,  à  estil  de 
comendador ,  creyém  devian  ésser  interpre¬ 
tats  com  un  verdader  terratrèmol  en  el  que, 
com  es  natural,  corresponia  à  la  orquesta  un 
important  paper. 

La  sortida  del  comte  es  d’un  gran  efecte 
escénich,  que’ns  porta  à  la  memòria  la  situa¬ 
ció  anàloga  de  Las  monjas  de  Sant  Aymant .. 

El  müsich  l’ha  tractada  ab  la  sobrietat  que 
requeria,  peró’ns  permeterém  ler  una  ob¬ 
servació:  la  gran  frase  qu’entona’l  comte 
queda  ofegada  per  la  exuberància  choral  y 
orquestal  à  la  vegada.  En  aquest  moment 
solemne  en  que’s  dona  ab  més  empenta 
que  may  el  crit  victoriós  «Foix  per  Foix», 
creyém  que  la  frase  dramàtica  en  boca  del 
tenor,  afirmació  del  seu  triomf,  devia  quedar 
totalment  en  descubert  pera  produhir  tota  la 
intensitat  dramàtica  de  la  situació,  y  sols 
després,  en  la  represa,  al  caure’l  teló,  ésser 
entonada  per  tot  el  conjunt  vocal  é  instru¬ 
mental  à  la  vegada.  D’altra  manera  resulta 
confosa,  de  lo  qual,  naturalment,  també  s’ha 
de  donar  el  seu  tant  de  culpa  al  tenor,  ó  à 
lots  dos  tenors  que  l’han  interpretada. 

En  resúm,  apart  d’aquestas  taras,  que  al 
exposarlas,  en  cumpliment  de  nostre  devqr, 
no  hem  pretengut  aminorar  en  lo  més  minim 
els  mèrits  del  compositor,  es  indubtable  que 
el  mestre  Pedrell  ha  assolit,  ab  el  sol  trevall 
d’aquest  acte,’l  primer  lloch  entre  tots  els 
nostres  músichs,  puig  el  sens  fi  de  bellesas 
en  ell  contingudas  s’estimaràn  més  en  lo  que 
valen  quant  més  se  sentin. 

Terminarém  en  el  pròxim  article  ocupant- 
nos  dels  dos  actes  que  faltan,  y  entre  tant, 
deixém  la  ploma  à  nostre  estimat  company 
Gener,  que  ab  més  coneixements  y  autoritat 
de  lo  que  podriam  ferho  no’Saltres,  s’ocuparà 
dels  disbarats  comesos  en  la  presentació  es¬ 
cènica  d’aquesta  obra. 

Joaquím  Pena. 


LA  «MISE  EN  SCENE» 

DE  «ELS  PIRINEUS» 

Aquesta  no  ha  pogut  ésser  més  desastrosa: 
Per  lo  que  toca  à  las  decoracions,  devém 
dir  qu’estàn  bé  en  quant  son  pintadas  per 
l’escenógraf  Vilomara,  peró  que  no  estàn  fe- 
tas,  sinó  acomodadas  per’aquesta  obra.  La 
del  prólech,  pintada  per  dit  artista,  ha  sigut 
desenquadernada  per  la  sortida  de  las  figu- 
ras,  que  no  han  sortit  per  hont  ell  va  marcar. 
En  la  del  primer  acte,  ell  prou  va  indicar  certs 
accessoris  que  devian  anarhi,  ab  la  justesa 
que  li  es  característica;  peró’ls  tals  accessoris 
foren  interpretats  mica  més  mica  menos.  La 
decoració  del  segón.acte,  El  convent  de  Vall¬ 
bona ,  es  la  mateixa  dels  Amants  de  Teruel , 
arreglada.  Peró  no  hi  fa  res:  al  menos  està 
bé,  y  si  no  es  el  convent  de  Vallbona,  que 
no  sabém  cóm  era,  està  ajustada  al  caràcter 
de  l’época  mercès  als  arreglos  que  hi  ha  fet 
el  pintor.  La  decoració  del  ultim  acte,  El 
Coll  de  Panissars ,  es  feta  de  trossos,  y  ab  las 
màquinas  de  guerra  que  quedaren  oblidadas 
el  primer  dia,  fa  bon  efecte. 

Peró  en  lo  tocant  à  la  indumentària,  si  que 
pot  ben  dirse  qu’ha  sigut  un  verdader  desas¬ 
tre.  L’Apeles  Mestres  prou  va  fer  uns  figurins 

ben  ajustats  à  l'época  y  al  assumpto  ( i ),  peró 
si  ell  va  ferlos,  els  altres  van  desfigurarlos. 
La  comtesa  de  Foix  y  alguna  dama  poden 
passar,  com  à  impresió  de  conjunt;  peró  ve- 
y  ent  els  altres,  s’ha  d’apretar  à  corre.  La  Raig 
de  Lluna  va  vestida  de  pura  fantasia  com  la 
gitana  del  Trovador ,  la  Esmeralda ,  y  altras 
que’n  surten  sobre  las  taulas.  En  quant  als 
cavallers  y  trovadors,  sembla  que  s’hagin 
proposat  jugar  al  joch  dels  disbarats.  N’hi 
hà  que  portan  perrucas  Lluís  XIV,  que  no  es 
lo  mateix  que’ls  cabells  llarchs  que’s  duyan 
en  la  Edat  Mitja.  Altres  surten  ab  bigotis  ó 
afeytats,  quan  en  aquell  temps  tots  duyan 
barba...  els  que’n  tenian.  En  Sicart  surt  ves¬ 
tit  de  taparrabos.  Aquell  barrat  vermell  y 
groch  horitzontal  no  ha  sigut  may  el  de  cap 
estat  ni  vila  de  nostres  territoris  en  l’época 
en  que  té  lloch  l’acció.  Ni  Foix  que  tenia 
tres  pals ,  ni  Catalunya  que  tenia  las  quatre 
barras,  las  tenian  horitzontals,  sinó  verticals, 
essent  més  estretas  que’l  camp,  que  no  era 
groch,  sinó  d’or.  Lo  mateix  dihém  de  la 
heràldica  dels  que  portan  capa  barrada  groga 
y  vermella  (que  may  se  va  dur  aqui),  com 
Roger  de  Lluria,  y  com  en  Pere  111  d’Aragó, 
que  sembla  un  anunciador  del  «Fayans  Ca¬ 
talà».  May  ell  portava  la  senyera  més  qu'en 
actes  de  congregació  solemne,  y  encara  un 
sol  moment,  puig  tenia’ls  porta-estandarts 
y’is  ferhautes.  L'elm  que  duya  era  la  celada , 
que,  com  el  casco  grech,  à  més  de  tot  el  cap, 
cubria  las  orellas  y’l  clatell;  ó  bé  duya’l  gran 
elm,  que’s  portava  assobre  d’aquest  en  el 
precís  moment  del  combat,  ab  una  creu  pos¬ 
tissa  al  devant,  pera  reforsar  la  part  que  cu- 
bría  la  cara.  Tenia  la  forma  d’un  pot,  ó  de 
un  cono  truncat;  y’s  mirava  per  dugas  esclet- 
xas  que  hi  havia  paralelas  als  dos  brassos  de 
la  creu.  La  cimera  del  ral  penat  es  posterior, 
puig  data  dels  reys  En  Martí  ó  N’Amfós 
d’Aragó. 

Els  cavallers,  comensant  pel  dit  Sicart,  no 
duyan  pas  aquell  clàssich  tonelete  sols  cone¬ 
gut  en  las  guardairopias  cursis  dels  teatres 
castellans  é  italians.  La  sobrevesta ,  la  dalmà- 
tica ,  la  jaque,  el  hautbert ,  la  hopalanda ,  la 
cola,  ab  las  diversas  variants,  cubrian  els 
seus  cossos. 

Els  trovadors  tampoch  van  com  deurian 
anar.  Portavan  vestits  richs,  elegants;  eran 
en  aquella  época’ls  que  treyan  moda,  ab  sas 
mànegas  de  barba  de  cranch,  ab  els  seus 


(i)  Sembla  ésser  que’ls  figurins  va  dibuixarlos 
l’Apeles  per  encàrrech  d’en  Balaguer  quan  se  tractava 
d’estrenar  Els  Pirineus  à  Madrid;  sembla  ésser  qu’ara 
se  n’han  servit  aquí  sense  permís  del  autor;  y  sembla 
ésser  que  se  n'han  servit  tan  malament,  que  l’Apeles, 
no  teninthi  cap  culpa,  ne  surt  perjudicat  materialment 
perque  no’s  pot  saber  quí  paga ,  y  moralment  perque 
haventse  dit  y  repetit  que’ls  figurins  son  seus,  y  havent- 
los  publicat  els  periódichs,  al  Liceu  n’han  íet  mangas  y 
capirotes  sens  escriípuls  de  cap  mena. 

perpunts  de  vellut  de  Gènova  ab  aut  entrefi- 
aat\  ab  els  seus  capells  de  grana  ó’is  seus 
berrets  ab  xía,  ab  plomas  d’avestrús,  de  gall 
salvatje  ó  de  pavo  d’lndias\  ab  las  sevas  ca- 
pas  ciutadanas  de  dos  colors,  de  Berga;  ab 
ses  cotes  tallerucades  é  rafistolades ,  etc. 

No  dirém  res  d’aquells  noys  del  ball  de 
bastons,  puig  sols  va  ajustat  a  lo  que  deu 
ésser,  el  mestre  de  dansa  que’ls  dirigeix. 

En  fí,  que’ls  guerrers  son  tots  de  cuyna, 
ab  cascos  de  manaya  niquelats,  espasas  que 
semblan  de  la  xaranga  d’un  regiment,  y  al¬ 
tres  improperis. 

Y  aquells  músichs,  Deu  meu!  Y  qué’n  van 
de  desabragigats  y  de  xollats  de  cap!  Y  ves¬ 
tits  à  la  romana!  Peró  <que  no  tenen  por  d’a¬ 
gafar  un  refredat?  Sols  els  almogàvers  van 
d'una  manera  un  xich  enrahonada;  peró 
aquells  escuts  no  eran  aixís,  ni’s  portavan 
penjats  à  la  esquena;  ni’s  duyan  aquellas  es¬ 
pasas,  sinó  coltells  ó  desllorigadors,  y  asco- 


nas.  Els  estandarts  son  de  mitja  hora  lluny 
de  per  tot  arreu.  En  fi,  qu’es  una  miseenscè- 
ne  d’Odeón,  d’aquellas  que  feya  en  Piquet, 
y  que...  vamos...  no  deixa  res  que  desitjar. 

La  memòria  d’en  Balaguer,  el  mestre  Pe- 
drell  y  la  Historia  patria  tenían  dret  à  que 
se’ls  tractés  una  mica  millor.  ^Per  qué  la 
Junta  del  Liceu  no  nombra  una  persona  ins- 
truhida,  un  artista  y  arqueólech  que  sàpiga 
de  qué  se  las  heu  pera  fer  tals  mises  en 
scòne?  Barcelona  es  una  ciutat  populosa  y 
culta,  y  té  dret  à  qu'en  el  primer  dels  seus 
Teatres  se  li  presentin  las  obras  un  xich  més 
ajustadas  à  temps  y  à  lloch. 


GOIG  DE  VIURE 

Bella  es  la  vida  al  costat  teu ,  hermosa. 

I 

Vida  meva,  ^no  t’espanta 
tanta  d’ona  escumejanta 
ab  eixa  cansó  qu’eternament  canta? 

Es  terrible  eixa  cansó; 
m’aturdeix,  fins  me  fa  pó... 
ly  à  n’à  tu  no’t  fa  impresió? 

Fugim,  fugim 
del  peu  d'eix  abím. 

Fugim  d'aquest  cant  pervers; 
sembla  que  tot  l’Univers 
talment  trontolla; 

y  m’aturdeix,  me  torna  boig,  m’afolla. 

Y  à  voltas, 
en  las  revoltas 

que  sens  metre  y  compàs  dona  la  onada, 
m’apar  que  sento’l  cant  d’unas  absoltas, 
y,  qui  sabl  oh!  qui  sab,  si  tal  vegada, 
no  lluny  d’aquí,  tenim  esmicolada 
la  barca  pescadora, 
la  mísera  y  humil  trevalladora 
tantas  voltas  salvada!... 

II 

Deixém  la  platja,  travessém  la  vila 
y  anemsen  prat  amunt:  allí  tranquila 
s’ajéu  l’herba,  moguda 
pel  bes  d’eixa  alenada 
de  fresca  marinada; 
se  sent  el  xiu-xiuheig  de  l’aucellada, 
y  la  floresta  ab  sos  perfums  saluda 
la  gota  de  rosada 
encara  no  aixugada 
que  aquest  matí  ha  cayguda. 

III 

Sentemse  aquí,  demunt  la  molsa: 
eixa  quietut  atràu  y  es  dolsa; 
y  el  mar  se  distingeix,  no’s  senten  sos  udols, 


ni  ton  rostre  diví  s’enmoreneix  de  pols. 
iVeus  aquest  vert  sota  aquell  blau? 

Així  abrassats,  qué  bé’ls  hi  escàu 
ab  son  difús  suàu,  suàul... 

Tot  me  complàu 

y  tot  m’apar  més  bell  al  costat  teu. 

Y  quan  veig  ton  front  de  neu, 
de  res  més  mo.n  cor  té  enveja: 
ni  del  prat  que  verdeja, 
ni  del  riu  que  fresseja, 
ni  del  mar  que  blaveja, 
ni  d’aquest  sol  que  per  l’espay  brilleja; 
per  res,  per  res  del  món  sento  ja  enveja! 

Qué  m’encanta’l  vermell  d’aquestas  galtas 
y'l  carmí  d’aquests  llabis, 
fets  solzament  per’allunyar  las  penas, 
fets  solzament  per’esborrà’ls  agravisl 

En  mitj  del  vert  del  prat  qué  bé  hi  ressaltas  I 
Las  flors  al  teu  costat  semblan  malaltas! 

La  més  bonica  en  forma  y  exquisida 
d’aqaestas  flors  del  prat  ets  tu,  ma  vida. 

Ets  tu,  ma  vida,  que  las  flors  quan  veuhen 
que  passas  tan  plascenta  y  aixerida, 
escampan  més  perfums,  més  galas  treuhen, 
y  admirante  s’encantan 
y’t  saludan  y  cantan: 

— Ara  passa’l  tresor,  la  flor  més  bella 
que  pels  prats  may  s’es  vist :  «Es  ella,  es  ella». 
Feuli  pas,  saludeula; 
ara  passa,  mireula: 
qu’ayrosa,  qué  bella  1 
No  hi  hà  cap  rosella 
que  sigui  hermosa  com  hermosa  es  ella. 

Pel  vert  dels  prats  hi  resplandeix  joyosa 
com  brilleja  esplendent  y  armonïosa 
pel  blau  del  cel  la  matinal  estrella. 

Mireula,  saludeula  y  admireula, 
qu’es  una  maravella. — 

Qu'es  bonica  eixa  cansó! 

Qué  diferent  la  impresió ! 

Eixa  sí  que  no  fa  pó  I 

IV 

Deixam  que  besi  ton  front  de  neu; 
fruhím,  ma  vida,  que’l  temps  es  breu. 
Fruhím,  ma  vida, 

ja  que  l’amor  plascévol  ens  convida 
à  un  pervindre  de  goig,  curta  jornada, 
primavera  florida, 
acabada,  finida 

quan  encara  tot  just  ba  comensada. 
Deixam  que’t  besi  y  besam,  ma  estimada. 
Fruhím  l’Avuy.  Quí  sab  si  tal  vegada 
el  Demà  no  vindrà!...  Oh,  la  esperansa 
un  nou  día 
veure  ansía 


NOVAS 

El  dia  6  del  corrent  foren  empresonats,  per 
ordre  del  governador  civil  de  Girona,  sis  jo¬ 
ves  catalanistas  fills  de  distingidas  familias 
d’aquella  ciutat,  pel  delicte  d’haver  assistit  el 
dia  de  cap  d’any,  després  de  la  presa  de  po- 
&essió  del  Ajuntament,  à  una  manifestació 
contra’l  caciquisme;  manifestació  realisada 
d’un  modo  pacifich  y  ab  consentiment  de  la 
policia.. 

Aixís  que’ls  dits  joves  s’enteraren  de  dita 
ordre  d'empresonament  dictada  contra  ells, 
acordaren  dirigirse  plegats  y  del  modo  més 
espontani  à  la  presó,  reunintselshi  més  de 
500  personas,  qu’eti  manifestació  imponent 
els  hi  acompanyaren  protestant  indignadas 
del  acte  de  venjansa  del  governador  y  dels 
cacichs. 

Hem  llegit  en  el  Diario  de  Gerona  que  casi 
tota  la  població’s  disputà  l’honor  de  visitar 
als  presos,  rebent  aquests  à  gent  de  totas  las 
classes  socials,  com  advocats,  industrials, 
sacerdots,  etc.,  y  aixis  mateix  à  moltíssimas 
senyoras  y  senyoretas.  També  reberen  infini¬ 
tat  d’adhesions  de  tots  els  indrets  de  Catalu¬ 
nya,  figuranthi  la  del  Comitè  Federal  de  la 
Selva,  y  ademés  innombrables  regalos  y  ob¬ 
sequis.  Tampochels  faltà  la  visita  dels  regi¬ 
dors  regionalistas. 

Alegremnos,  donchs,  de  disposicions  tan 
arbitrarias  com  la  detenció  dels  esmentats 
companys  de  causa,  ja  qu  ellas  donan  lloch  à 
manifestacions  senceras  del  esperit  patri. 
Tant  es  aixis,  que  devant  del  moviment  de 
general  indignació,  s’hagué  de  donar  als  dos 
dias  llibertat  als  presos. 

Li  ha  passat  al  governador  de  Girona  lo 
que  li  passà  al  de  Barcelona’l  dia  11  de  se¬ 
tembre  passat.  No  sempre  surt  à  compte  pro¬ 
vocar  laindignació  dels  pobles  que’l  caciquis¬ 
me  malmena.  Peró  de  totas  maneras,  tant  se 
val:  sigui  sort  ó  sigui  ben  descarat  el  despo¬ 
tisme,  may  serà  tan  ferm  ni  tan  constant  com 
nostra  redemptora  propaganda.  Ja  ho  hem  dit 
mil  vegadas:  cegos  com  estàn  els  déspotas 
per  l’odi,  per  l’ambició  ó  per  l’orgull,  no  fan 
més  que  contribuhir  à  la  nostra  obra.  Per 
altra  part,  la  política  de  qui  fa  avuy  farà  de¬ 


y  à  voltas  no  ho  alcansa! 

Quan  el  día  s’atansa, 
se  torna  pena  y  dol  tota  alegria. 

Fruhím,  ma  vida,  avuy.  Ningú’ns  espia. 

Sols  las  flors  y’is  aucells.  Son  gent  callada. 

Pots  besarme  altre  cop.  Besam,  m’aymía. 

Miram  de  fit  à  fit  y  enamorada. 

Qu’es  dolsa  ta  mirada  I 
Qu’es  bella  eixa  jornada! 

Fruhím,  ma  vida,  avuy.  Fruhím,  ma  bella  aymada! 
Quí  sab  si  veurém  neixe  un’altra  aubada! 

Jaume  Terrí. 


mà,  ó  de  alifamy  digam  moro ,  aqueixa  po¬ 
lítica  protectora  dels  vividors,  qu’atía  de  re¬ 
top  las  agitacions  populars  y  fa  latents  els 
gèrmens  anàrquichs  embullant  cada  dia  més 
la  qüestió  social  per  anular  la  tasca  lliberal 
y  salvadora  del  Catalanisme,  ha  d’acabarse  y 
s’acabarà  à  pesar  de  tots  els  governadors  sa- 
gastins,  silvelins  ó  del  color  que  sían.  No 
més  cal  que  trevallém  tots  plegats.  Per  nos¬ 
altres,  per  nostres  germans,  per  la  salvació 
y’l  bon  nom  de  Catalunya  devémferho.No’ns 
aturém  en  el  cami  emprés,  puig  cada  dia  son 
més  els  que'ns  acompanyan. 

Suscripció  pera  regalar  una  bandera  à  la 
Unió  Catalanista. 

Suma  anterior,  entregada:  84*75  pessetas. 

Elvira  Farreras  de  Torrents:  r  pesseta. — 
Julia  Gumà  y  Pietro:  0G5  pessetas. 

Total,  pessetas:  86. 

Continua  oberta  la  suscripció. 

La  Societat  Filarmónica  donà’l  divendres 
passat  el  quart  concert  de  la  temporada,  di¬ 
rigit  pel  mestre  Crickboom,  qui  va  conduhir 
la  orquesta  ab  l’acert  de  costum  ,  donant 
à  coneixe  dugas  petitas  composicions  de 
Schumann,  ben  dignas  de  la  fama  d’aquest 
músich.  Totas  las  obras  revelaren  haver  si¬ 
gut  molt  ben  ensajadas,  potser  més  qu’altras 
vegadas,  essent  la  nota  culminant  la  execu¬ 
ció  de  la  Sinfonia  heroica  que  va  valer  un 
gros  éxit  al  mestre  Crickboom  pel  vigor  y 
precisió  ab  que  va  interpretaria. 

Devém  fer  una  especial  menció  del  primei 
corn  senyor  Richart,  jove  músich  en  qui’s 
descubreixen  grans  condicions,  particular¬ 
ment  una  seguretat  à  que  no  estém  gayre 
acostumats. 

Diumenge  passat  tingué  lloch  en  el  Para¬ 
nimf  de  la  Universitat  l’acte  anyal  de  l’Aca- 
demia  de  Bonas  Lletras.  En  ell  en  J.  Miret  y 
Sans  llegí  la  memòria  dels  trevalls  duts  à 
cap  pera  dita  entitat,  y  acte  seguit  el  Reve¬ 
rent  Mossèn  Jascinto  Verdaguer  passàà  llegir 
son  discurs  Recort  neci  ológich  à  doti  Joaquim 

Rubió ,  hermosissima  joya  literaria  com  po- 
cas  se’n  hagin  fetas. 

Se  trobavan  representadas  en  la  sessió  to- 
tas  las  entitats  literarias  y  cientificas  de  Bar¬ 
celona. 

Don  Manel  Duran  y  Bas,  President  de  dita 
corporació,  donà  las  mercès  al  públich  que 
hi  assistí. 

La  festa  inaugural  del  «Centre  Catalanis¬ 
ta»,  de  Sant  Feliu  del  Llobregat,  que  tingué 
lloch  diumenge,  resultà  un  acte  hermosissim 
al  que  hi  concorregueren  infinitat  de  catala- 
nistas  de  la  comarca,  no  faltanthi  nutridas 
representacions  dels  de  Barcelona,  essent  tan 
nombrosa  la  concurrència,  que  l’espayós  lo¬ 
cal  no  abastava  pera  contenirla. 

Parlaren  els  senyors  Folch  y  Capdevila, 
Baró,  Roig,  Mallofré,  Folguera  y  Duràn  y 
Roca,  qui  com  à  president  de  la  Unió  Cata¬ 
lanista,  resumi'ls  discursos. 

Tots  els  oradors  estigueren  eloqüents,  des¬ 
pertant  en  el  públich  gran  entussiasme. 

El  diumenge  passat  l’eminent  mestre  Fe¬ 
lip  Pedrell  donà  en  l’«Associació  Wagne¬ 
riana»  una  conferencia  sobre  ’l  tema  «El 
Nacionalisme  en  la  Música».  L’ilustre  confe¬ 
renciant  explicà  ab  paraula  fàcil  y  eloqüent 
els  origens  del  art  musical:  explicà  cóm  la 
melodia  clàssica  ’s  transformà  mitjantsant 
l’acció  del  temps  en  polifonia:  explicà  cóm 
aquesta  polifonia  adquiri  caràcter  propi,  co- 
mensant  à  dibuixarse  las  nacionalitats  musi¬ 
cals.  Sostingué  la  teoria  de  que  l'art  surt  del 
poble  y  que  aquest  art  primer  adquireix, 
mercès  al  esfors  del  artista  conscient,  forma 
y  bellesa.  Del  poble  y  també  del  esperit  reli¬ 
giós — digué’l  mestre  Pedrell  fent  sevas  las 
paraulas  de  Goethe — n’hasortit  lo  que  aquest 
gran  geni’n  digué  art  del  pervindre,  y  que 
ayuy  se  pot  ja  calificar  d’art  del  present. 
Demostrà  la  importància  del  art  de  Wagner, 
eixit  d’abdugas  fonts,  fent  remarcar  la  tras- 
cendencia  que  dins  d’aquest  art  té  l’element 
literari. 

Ab  gran  entussiasme  celebrà’l  renaixement 
de  las  nacionalitats  musicals,  renaixementdel 
tot  conforme  ab  las  proféticas  paraulas  de 
Goethe.  El  final  de  sa  conferencia  fou  un 
himne  à  la  expansió  de  ditas  nacionalitats, 
fillas  d’un  esperit  de  diferenciació  destinat  à 
conservar  las  qualitats  artisticas  que  carac- 
terisan  als  pobles. 

El  mestre  Pedrell,  després  de  sa  brillant 
peroració  en  la  que  demostrà  sas  dots  d’his- 
toriógraf  y  erudit,  à  la  vegada  que  son  entus¬ 
siasme  per  l’art  noble  y  elevat,  fou  ovacionat 
per  la  nombrosa  concurrència  que  va  assistir 
al  local  de  l’«Associació  Wagneriana». 


A  Santa  Coloma  de  Cervelló  ha  comerisàt 
à  publicarse’l  quinzenari  Sol  ixent ,  que  serà 
portaveu  dels  centres,  associacions  y  agru¬ 
pacions  del  Pla  del  Llobregat. 

En  el  teatre  del  Nou  Retiro  tingué  lloch 
diumenge  una  íesta  infantil  organisada  pel 
colegi  de  Sant  Jordi,  en  la  que  hi  prengue¬ 
ren  part  casi  tots  els  alumnes,  representant 
ab  acert  las  obras  Contra  supèrbia...,  del  se¬ 
nyor  Flos  y  Calcat,  y  Jorns  de  dol ,  del  senyor 
Pujadas  y  Truch. 

Els  alumnes,  baix  la  direcció  de  son  direc¬ 
tor  senyor  Flos,  cantaren  ab  lluhiment  mol- 
tas  cansons  catalanas,  entre  ellas  una  titu¬ 
lada  Nadal,  lletra  de  Picó  y  Campamar, 
música  de  Nicolau,  qu’hagué  d’ésser  repe¬ 
tida. 

La  concurrència,  formada  en  sa  major  part 
per  las  familias  dels  noys,  era  nombrosíssi- 
ma,  y  sorti  altament  complascuda  d’aqueixa 
festa  en  que’s  posà  de  manifest  l’esperit  de 
cultura  y  de  patriotisme  dels  noys. 

La  Imprenta  Elzeviriana,  de  Borràs  y  Mes¬ 
tres,  ha  obsequiat  à  sos  clients  ab  un  mag- 
nífich  almanach  de  paret,  propi  pera  des¬ 
patx.  ® 

També  la  Llibreria  Parera  ha  regalat 
aquest  any  à  sosprincipals  clients  un Agenda- 
Dielari  de  butxaca  ,  ab  elegant  enquader¬ 
nació. 

La  casa  «Punti  germans»,  ha  publicat  un 
bonich  cartell  anunciador  de  son  «Anís  Tro¬ 
pical»,  dibuixat  per  l’Alexandre  de  Riquer. 

Els  trevalls  se  publican  baix  la  exclussiva  responsabi¬ 
litat  de  sos  autors.  No  s’admeten  els  que  no  sían  inèdits. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetas. 

s>  Mitj  any . 4’5°  » 

»  Trimestre .  2’25  > 

ALTRAS  REGIONS  D’ESPANYA: 

Un  any .  9  > 

EXTRANGER:  Un  any . 10  Franchs. 

Número  corrent . 20  Cèntims. 

t>  atrassat,  ab  folletins.  .  ^.o  » 

5  »  sense  folletins.  .  .  25  > 


El  número  corrent  no’s  ven  sense  folletins. 

Als  suscriptors  per  un  any  se’ls  hi  regalarà  la  estatua 
d’en  Rafel  de  Casanova. 

JUSTÍCIA 

Ab  motiu  de  la  vista  de  la  causa  per  l’as- 
sessinat  d’en  Garcia  Victory — reputat  com  à 
munyidor  d’eleccions,  dispensador  d’empleos 
y  factotum  del  caciquisme  fusionista  en  nos¬ 
tra  ciutat, — ens  hem  convensut  més  que  may 
de  lo  molt  qu’avensa  nostre  poble  pel  cami 
del  veritable  progrés.  Una  vegada  més  ha 
demostrat  el  poble  que  la  seva  educació 
politica  y  social  es  molt  superior  à  la  que 
podria  esperarse  dat  l’ambient  estret  en  que’l 
condempnan  à  viure’ls  que  procuran  migrar 
ó  tòrcer  sa  activitat. 

L’interés  qu’ha  despertat  la  causa  qu’ahir 
se  fallà  no  es  pas  tan  sols  el  dels  aficionats  à 
las  emocions  fortas,  desitjosos  de  satisfer  en 


els  processos  cèlebres  sos  gustos  folletineschs, 
ni’l  que  més  bé's  podria  calificar  de  tafane¬ 
ria  malsana,  dels  que  tan  sols  esperavan  que 
dat  el  caràcter  del  interfecte’s  remouria’l  pa¬ 
ner  de  la  roba  bruta  de  la  política  caciquista. 
L’interés  ha  sigut  general;  Barcelona,  que  ab 
indiferència  s'enterà  de  la  comissió  del  de¬ 
licte,  s’ha  sentit  ara  fortament  sotraquejada, 
perque  la  pública  opinió  ha  pressentit  qu’en 
aqueix  fet,  en  apariencia  vulgar,  hi  havia  quel¬ 
com  de  trascendental,  y  s’ha  mostrat  satisfe¬ 
ta  de  l’absolució  d’un  processat  que’sconfes- 
saf^a  reo  del  crim.  {No  es  veritat  que  aquest 
fet  mereix  una  serie  de  reflexions? 

No  som  dels  que  creuhen  en  la  opinió  pú¬ 
blica  tal  com  molts  solen  enténdrela.  Ni  las 
manifestacions  cridaneras  de  majorías  més  ó 
menys  tumultuosas,  ni  certs  fets  aislats  que 
responen  moltas  vegadas  à  moviments  in¬ 
conscients  ó  irreflexius,  poden  ésser  apreciats 
més  que  com  à  síntomas  patológichs,  no 
com  à  manifestacions  biológicas  d’una  socie¬ 
tat.  En  lo  que  si  creyém  es  en  la  existència 
del  esperit  del  poble,  que  com  à  resultant  de 
las  diversas  activitats  que’l  constituheixen,  se 
mostra  en  un  poderós  esclat  de  vida  que  no 
pot  ofegar  ni’l  respecte  à  lo  passat  ni’l  temor 
al  esdevenir. 

En  aquest  cas,  l’esperit  de  nostre  poble’s 
manifestà  en  diversos,  aspectes,  y  ab  variadas 

formas  ja  conscients,  ja  instintivas,  imperfec- 
tas  moltas  d’ellas,  però  perfeccionantse  en 
conjunt,  com  resulta  en  tota  unitat  veritable, 
ahont  las  varietats  que  la  constituheixen  se 
completan  muluament. 

Els  uns  no  hi  han  vist  més  que  una  nova 
protesta  contra  l’aborrit  caciquisme  que,  ja 
mallerit  de  temps,  ha  rebut  suara’l  cop  de- 
cissiu. 

Altres  n’han  deduhit  arguments  contra 
l’anomenada  Justícia  històrica  condempnada 
à  desapareixe,  ja  per  sa  propensió  à  deixarse 
prostituhir  per  la  política,  ja  perque  la  infle- 
xibilitat  de  sas  lleys  la  converteix  en  un  ar¬ 
tificiós  mecanisme  posat  en  mans  d’homes 
que  la  rutina  y  l’amanerament  del  ofici 
fan  que  considerin  tot  processat  com  à  de¬ 
linqüent,  y  tot  home  com  un  sér  abstracte 
que  no  viu  en  la  realitat,  encasillantlo  en  un 
dels  articles  del  Códich  com  una  momia  en 
un  catàlech  arqueológich.  Un  home  fòssil 
pera  lleys  fòssils:  tal  es  lo  que  pertany  à  una 
justicia  prehistòrica.  D’aqui ’n  deduheixen 
que’l  Jurat  es  la  institució  judicial  que  cor¬ 
respon  à  nostra  època. 

Altres,  bo  y  aplaudint  el  veredicte,  no  po¬ 
den  amagar  sos  recels  de  que’l  Jurat  se 
deixi  iníluhir  per  pressions  extranyas,  no  sa- 
bentse  explicar  la  contradicció  de  qu'hagi 
sigut  declarat  no-autor  del  fet  un  que  n’es¬ 
tava  convicte. 

Mes,  per  demunt  de  la  diversitat  d’opi¬ 
nions,  apareix  una  conclusió  indiscutible:  si’l 
veredicte  ha  respost  al  sentiment  general,  si 
la  Lley  penal  tendeix  à  la  reparació  del  Or¬ 
dre  pertorbat,  justicia  s’es  feta  à  despit  de 
tots  els  códichs  y  de  tots  els  formulismes 
curialeschs,  perque  no  pot  ésser  injusta  una 
acció  social  que  respon  à  un  sentiment  actual 
de  la  societat.  Aixó  es  lo  essencial,  y  tot  lo 
demés  sols  té  una  importància  relativa. 

Lo  mateix  fora  que’ls  representants  de  la 
Justicia  històrica  no  haguessin  extremat  tant 
sos  procediments,  ó  que’l  Jurat  hagués  donat 
son  veredicte  en  sentit  contrari.  Abdugas 
institucions  tenen  una  base  artificial,  per- 
que’s  fundan  en  sistemas  juridichs  que  no 
responen  à  la  naturalesa  de  l’actual  societat. 

El  Jurat,  tal  com  existeix  en  la  llegislació 
espanyola,  està  molt  lluny  de  lo  que  deuria 
ésser.  Nosaltres  creyém  que  no  pot  apre- 
ciarse  un  fet  juridich  pel  sol  sentit  comú,  si 


las  lleys  que  imposan  la  sentencia  qu’ha  de 
seguir  al  veredicte  obeheixen  à  principis  que 
no  son  del  comú  domini;  nosaltres  creyém 
que’l  Jurat,  si  ha  d’ésser  un  veritable  repre¬ 
sentant  del  esperit  públich,  deuria  poder 
apreciar  no  sols  si  un  subjecte  es  responsa¬ 
ble  d’un  acte,  sinó  també  determinar  en 
quina  responsabilitat  ha  incorregut;  peró 
malgrat  tot  aixó,  malgrat  las  dolorosas  ex- 
periencias  que’ns  ensenyan  els  graves  errors 
comesos  per  l’anomenat  Tribunal  popular, 
hem  de  reconeixe,  fins  en  la  forma  defec¬ 
tuosa  ab  que  avuy  existeix  à  Espanya,  que 
revela  una  perfecció  devant  dels  procedi¬ 
ments  encarcarats,  inflexibles,  casuístichs  de 
la  justicia  històrica. 

Prescindim  de  si  l’habilitat  de  la  defensa  ó 
la  tossuderia  del  president  han  pogut  iníluhir 
en  el  veredicte  ;  prescindim  també  de  las 
irreflexivas  ovacions  tributadas  al  processat 
absolt;  fixemnos  no  més  en  que’ls  senyors 
jurats,  inspirats  per  l’esperit  del  nostre  po¬ 
ble,  han  sapigut  apreciar  el  fet  ab  criteri 
ample  y  progressiu,  prescindint  de  las  fór- 
mulas  abstractas  de  la  Llegislació  penal  que 
pretén  resoldre  matemàticament  aqueixas 
qüestions  que  may  son  idénticas,  donchg 
depenen  de  las  diversas  condicions  de  la 
gent  y  del  acte. 

La  mort  d’en  Garcia  Victory,  com  digué 
molt  bé  la  defensa,  no  causà  cap  alarma  en 
la  societat,  y  al  contrari,  l’absolució  del  pro¬ 
cessat  ha  sigut  rebuda  ab  general  satisfacció: 
de  lo  que’s  deduheix  que  l’ordre  social  se 
sentia  més  pertorbat  pels  actes  que  realisava 
l’interfecte  quan  era  ab  vida,  que  per  en 
Riera  quan  li  donà  mort:  el  Jurat  ha  cregut, 
donchs,  rectament,  que  devia  tan  sols  obehir 
à  sa  conciencia,  y  per  aixó  ha  prescindit  de 
la  lletra  de  la  lley  per’atendre  al  esperit  del 
Dret,  qu’existeix,  encara  que  no  figuri  en  las 
pàginas  dels  códichs. 

Alguns  s’escandalitzaràn  y  diràn  qu’aixó 
crea  un  precedent  funest,  y  que  no  serà  pos¬ 
sible  la  existència  del  ordre  juridich.  Potser 
tindràn  rahó  si’s  refereixen  al  existent;  peró 
à nosaltres,  que  pressentim  l’adveniment  d’un 
que  respongui  millor  als  drets  de  la  Huma¬ 
nitat  y  à  las  lleys  de  la  Naturalesa,  no’ns  fa 
por  l’avenir. 

Si  nostre  poble  fos  un  remat  de  sers  irre¬ 
flexius  que  volen  oposarse  à  la  forsa  per  la 

forsa,  si  fos  dels  que  proclaman  com  à  única 
lley  la  brutal  de  Lynch,  potser  si  que  tindrian 
rahó:  però’l  poble  català,  cada  día  més  cons¬ 
cient,  ha  comprés  que  pera  lluytar  ab  els 
que  volen  condempnarlo  à  una  existència 
artificial,  qu'es  com  condempnarlo  à  mort, 
no  li  cal  més  que  concentrarse  en  si  mateix 
y  viure  la  vida  pròpia,  tornant  impotents  à 
sos  enemichs,  donchs  apartantsen  els  obliga 
à  bellugarse  en  el  buyt.  Y  d’aquest  Lynch 
moral  no  podran  escaparsen  els  grans  crimi¬ 
nals  qu’ha  condempnat  la  opinió  pública 
pel  delicte  de  lesa-Humanitat. 


DE  POÈTICA  CATALANA 

FRAGMENTS  d’uN  LLIBRE  INÈDIT  (l) 

XVI 

DEL  SONET 

A  propòsit  del  sonet  recordo  haver  escrit 
anys  endarrera  el  siguent  epigrama: 

íQuànts  homes  has  pres  per  segar  ton  camp? 

—  Catorze  contats. — per  què  catorze? 

—  Cert  qu’el  blat  es  poch  y  en  sobrarà  algún... 

però  |tant  se  val!  han  de  ser  catorze. 

—  ^Quants  homes  has  pres  per  segar  ton  carn-  ? 

—  Catorze  contats — per  què  catorze? 

—  Cert  qu’el  blat  es  molt  y  em  faltarà  gent... 

però  |tant  se  val!  han  de  ser  catorze. — 

Aquet  es  l’autor  qu’escriu  un  sonet. 

Té’ls  versos  à  seny  y  ell  ne  pren  catorzè; 

n’hi  sobrarà  algún,  n’hi  faltaran  molts.... 

però  |tant  se  val!  han  de  ser  catorze! 

Y  ab  això  hauria  dit  lo  que  penso  del  so¬ 
net  si  no’m  quedessin  encara  altras  rahóns 
per  condemnar  en  absolut  aquest  entreteni¬ 
ment — per  mal  nom  poètich— tan  fútil  com 
perniciós. 

Comensant  pel  comensament  preguntaré 
ab  la  major  sorpresa  «iPer  què  tinch  de  dir 


(i)  Havent  cridat  extraordinàriament  l’atenció  els 
fragments  publicats,  hem  resolt,  d’acort  ab  l'autor,  dar 
tot  el  llibre  en  edició  separada,  que  dintre  de  poch  sor¬ 
tirà  à  llum  formant  part  de  la  Biblioteca  Joventut.— 
(N.  de  la  R.) 

per  endevant:  vaig  à  condemnar  la  meva 
idea  à  catorze  versos  forsats?...  ^Per  ventura 
dech  ni  preocuparme  de  saber  quants  m’en 
exigirà  el  desenrotllo  del  tema  que’m  propo¬ 
so  versi  ficar?...»  jQuàntas  vegadas,  després 
de  terminada  una  composició,  no  he  trobat 
que  faltava  algún  vers  ò  alguna  estrofa  per 
arrodonir  el  pensament  y  bonament  li  he 
afegida!  Y  iquàntas  altras  vegadas — aquès- 
tas  són  las  més— he  degut  reconèixer  que  la 
ploma  havia  corregut  massa  v  he  cregut  in¬ 
dispensable  suprimir  algún  tros  de  lo  escrit! 
— Recordo  que  del  idih  La  cigala  y  la  formi¬ 
ga ,  al  rellegirlo  després  d’un  mes  d’escrit, 
vaig  amputarne  jun  centenar  de  versos! 

Ergo,  en  el  sonet,  ò  hi  sobrarà  sempre 
algún  vers  ò  la  conclusió  vindrà  brutalment 
sobtada,  atapahida  en  els  derrers  versos. 

Passem  à  un  altre  inconvenient.  Si  es  ja 
prou  difícil  trobar  dugas  rimas  justas  é  im¬ 
pecables — que  no  es  poch  demanar  —  £per 
què  imposarse  la  tortura  de  trobarne  qua¬ 
tre?  Indispensablement  una  d’  ellas  ,  si  no 
dugas,  han  de  serhi  ficadas  per  forsa. 

ítem  mas:  equina  armonia  resulia,  després 
d’haver  avesat  l’orella  à  las  quanetas,  sor- 
pèndrela  de  cop-y-volt  ab  els  tercets — d’una 
música  bastant  discutible  quan  no  van  sols? 

Per  altra  part,  essent  sense  cap  dubte  la 
més  armoniosa  la  rima  alternada — y  entench 
per  tal  la  rima  d’impars  ab  impars  y  de  pars 
ab  pars — la  rima  qu’anomenaré  paralela ,  ò 
siga  la  de  pars  ab  impars,  tal  com  el  sonet  la 
reclama,  el  farà  antimusical  per  excelencia. 

Apart  de  tot  això — que  ja’m  sembla  bon 
xich  massa — la  llibertat  en  la  combinació  de 
las  rimas  qu’els  tercets  permeten  deixa  molt 
sovint  en  descubert  el  mal  gust  musical  de 
no  pochs  sonetistas.  Ficsèuvoshi  y  em  dona¬ 
reu  la  rahó. 

Y  no  vuy  dir  més  sobre  aquest  punt.  Es- 
criga  sonets  qui  senti  simpatia  per  aquesta 
artificiosa  joguina,  però  per  part  meva  de¬ 
claro  que  desde  que  vaig  surlir  de  la  classe 
de  retòrica  no  n’he  escrit  may  més,  y  que  fa 
molts  anys  qae  no’n  llegeixo  cap,  siga  del 
autor  que’s  vulga,  per  què  sempre’m  fa  l’e¬ 
fecte  d’un  os  encadenat  íent  unas  cabriolas 
indignas  de  la  seva  gravetat. 

Escrit  l’anterior  capítul  llegeixo  ab  agra¬ 
dable  sorpresa  que  Victor  Hugo  «no  va  es- 

criure  un  sonet  en  tota  sa  vida».  Avis  à  qui 
convinga,  y  recordi’s  que  Víctor  l·lugo  à  més 
d’un  gran  poeta  es  un  dels  primers  mestres 
versificadors. 

Al  mateix  temps  em  cau  à  las  mans  una  de 
las  darreras  publicacions  de  Nuíïez  de'Arce, 
el  qual  sol  ser  un  versificador  correcte.  Se  ti¬ 
tula  l’obra  en  qüestió  Poemas  coríos  y  l’autor 
va  tenir  la  mala  idea  d’escriure’ls  en  sonets 
ab  lo  qual  vé  à  donarme  la  rahó. 

Si  no  hagués  tingut  aqueixa  debilitat  ^hau¬ 
ria  escrit  may  Nunez  de  Arce  estrofas  com 
aquéstas  y  altras  semblantas? 

Cuando  la  nieve  que  el  invierno  frio 
en  las  abrupta s  cumbres  ag/omera, 
licuada  por  la  tíbia  primavera 
baja  de  pena  en  pena  al  valle  umbrío; 

el  revuelto  turbión  que  baia  al  río 
màrgenes  rompé,  y  la  corriente/«-« 
dilatando  el  estrago  por  doquiera 
lànzase  al  mar  con  indomado  brío.  Etc. 

{Poden  donarse  més  vulgaritats  y  ripis? 
Llenseu  un  cop  d’ull  demunt  d’aquestos  vuyt 
versos  y  descubrireu  desseguida  que  dugas 
solas  rimas  arrossegan  per  forsa  las  altras 
sis:  río  y  primavera ;  totas  las  demés  son  ri¬ 
mas  presidarias.  Y  aixis  sol  succehir  en  tots 
els  sonets,  mica  més,  mica  menos. 

Apeles  Mestres. 


QUELCOM  SOBRE  LAS  VAGAS 

Las  vagas  que  aquests  dias  han  conmogut 
nostre  poble  acabaran,  com  acabaien  las 
d’avans,  ja  cedint  els  uns,  ja  cedint  els  al¬ 
tres.  A  no  tardar,  n’esclataràn  de  novas,  que 
cada  volta  seran  més  importants  y  molt  més 
difícils  d’arreglar. 

Las  vagas  son  un  dels  efectes  de  la  ma¬ 
laltia  interna  que  aqueixa  à  nostra  societat: 
no  son  altra  cosa  que  manifestacions  exte¬ 
riors  de  dita  malaltia. 

Els  arreglos  y  combinacions  que’s  fan  per 
acabarlas  no  son  més  que  paliatius,  remevs 
externs  que  curan  las  llagas  visibles:  no  son 
els  remeys  que  podén  acabar  ab  la  infecció, 
puig  no  atacan  el  mal  en  sas  arrels,  y  men- 
tres  aixis  no’s  fassi,  no  s  podrà  impedir  que 
torni  aquest  à  manifesiarse  ab  tanta  ó  més 
forsa  que  may. 

Els  remeys  externs  portan  la  tranquuitat 
de  moment;  tranquilitat  aparent  tan  sols, 
puig  el  malestar,  en  el  fons,  continuarà  exis¬ 
tent  esperant  un  moment  favorable,  un  mo¬ 
tiu,  el  més  trivial  tal  volta,  pera  esclatar  de 
nou.  Mentres  existeixi  1  mal  hi  haurà,  ao 
més  ó  menys  intermitencias,  manifestacions 


externas,  donchs  tot  organisme  té  tendencia 
al  benestar  y  horror  al  mal:  aixis  es  que,  en 
presentantse  la  ocasió,  las  manifestacions 
apareixen,  puig  la  Natura  ajuda  ab  tots  sos 
esforsos  al  sér  pera  que’s  purifiqui,  llensant 
-el  veri  que  l’infecciona.  Mes  s  ha  de  tenir  en 
compte  que  quan  la  malaltia  es  grave  y  està 
apoderada  de  la  sava  del  organisme,  aquest 
per  si  sol  no  pot  treures  tot  el  mal,  y  neces¬ 
sita  l’apoyo  y  cooperació  no  tan  sols  de  sos 
elements  integrants,  sinó  d’altres  més  pode¬ 
rosos.  . 

L’organisme  complexe  Societat,  quan  té 
la  sanch  infeccionada,  bruta,  ho  dona  à  com¬ 
pondre  per  medi  de  manifestacions  morbo- 
sas  de  tothom  conegudas  (la  misèria,  prosti¬ 
tució,  usura,  lluyta  de  classes,  etc.,  etc.);  del 
mateix  modo  que  1  organisme  home  (simple 
desde’l  punt  de  vista  social,  y  complexe  des- 
de’l  punt  de  vista  biológich),  indica  que  té 
la  sanch  bruta  deixant  veure  alguns  de  sos 
órguens  constitutius  afligits  per  llagas,  tu¬ 
mors,  erupcions,  etc.,  etc.  Pera  curar  à  ab- 
dós  organismes  no  n  hi  hà  prou  ab  el  tracta 
ment  extern:  cal  purificar  la  sanch  mitjan- 
sant  un  llarch  tractament  intern. 

La  sanch  ó  sava  que,  circulant  per  tots  els 
organismes  constitutius  d  una  Societat,  els  hi 
dona  la  vida  y  las  forsas  precisas,  com  també 
las  dona  al  organisme  compost,  es  la  Moral. 
Y  al  dir  Moral,  no’m  refereixo  à  la  Moral  es¬ 
treta  de  que  tothóm  parla;  no  à  la  esquifida 
que  de  petits  ens  ensenyaren;  no  à  la  que  té 
per  fonament  antiquats  dogmas,  ó  principis 
absoluts,  ó  teorias  abstretas,  no.  Me  refe¬ 
reixo  à  la  Moral  gran,  inmensa;  la  que  s’es¬ 
tén  à  tots  el  sers  animats;  la  que’s  funda  en 
els  fets,  «la  que  té  per  objecte  primordial  la 
conducta  en  relació  objectiva  directa,  en  tant 
que  aquesta  produheix  bons  ó  mals  resul¬ 
tats  per  sí,  per  altri,  ó  per  tolhóm»  (i).  Mo¬ 
ral  que  trobém  lo  mateix  en  el  género  humà, 
qu’en  els  altres  géneros  d’animals. 

Donchs  bé:  mentres  els  individuus-homes 
no  adaptin  tots  sos  actes  à  sos  fins  pio- 
duhint  bons  resultats  pera  ells,  pera  is  altres 
y  pera  tothóm,  no  podrém  dir  que  la  Moral, 
ó  sanch  del  organisme-Societat,  sia  pura;  y 
que,  per  tant,  aquesta  fruheixi  de  la  vida 
sana  à  que  té  dret  y  deu  aspirar.  Aixó  sols 
se  logra  ab  la  esmentada  adaptació. 

Pera  lograr  aquesta,  cal  que  tots  eb  indi- 
viduus  sàpigan  sos  drets  y  sos  devers,  ja  per 
si,  ja  en  relació  ab  altri,  ja  per  ésser  ele¬ 
ments  constitutius  de  la  Societat:  sos  drets  y 
devers  vers  els  altres  organismes  inferiors, 
qu’eduquin  bé  sos  sentits,  que  coneguin  tots 
els  medis  de  que  poden  disposar  pera  per¬ 
feccionar  son  cos  y  son  esperit;  y  que  usin 
bé  d’aquests  y  de  sos  drets;  que  íespectin 
els  dels  altres  y  que  cumpleixin  estrictament 
sos  devers.  Ab  aixó  l’individuu  serà  perfecte, 


(i)  H.  Spencer:  Justícia. 

y  al  serne  lograrà’l  perfeccionament  de  la 
societat  en  que  viu,  y  à  n’aqueix  fi  encami¬ 
narà  tots  els  seus  esforsos.  Seran  necessaris 
grans  trevalls  y  un  espay  inmens  de  temps, 
es  cert;  però  en  sa  hermosa  tasca  l’ajudarà 
en  molt  la  tendencia  al  perfeccionament  que 
hi  hà  en  tots  els  organismes  que  constituhei- 
xen  l’Univers. 

Y  per  més  que  no  ho  logri  del  tot  en  molt 
temps,  la  Moral  humana  s’anirà  purificant 
poch  ó  poch  en  espera  del  Jorn  en  que,  neta 
ja  de  tota  impuresa  y  brutícia,  correrà  per 
las  venas  de  la  Societat  portant  arreu  la 
Vida  y  la  Felicitat. 


Hem  examinat  molt  lleugerament  la  causa 
primera  de  las  vagas,  qu’ho  es  també  de  las 
altras  malaltías  socials.  Conseqüència  di¬ 
recta  d’ella,  de  tal  modo  que  no  son  altra 
cosa  que  manifestacions  de  la  mateixa,  son 
las  que’n  podriam  dir  causas  mitjas:  el  ma¬ 
lestar  ja  moral,  ja  material  del  individuu,  y 
la  tendencia  d’aquest  à  son  benestar  abso¬ 
lut,  ó  sia  sa  perfecció.  En  efecte':  l’individuu 
al  lluytar  per  la  vida  troba  à  mancar,  ó  troba 
escassos,  els  medis  de  que  li  cal  disposar,  y 
allavors  dirigeix  sos  esforsos  à  obtenirlos, 
utilisant  en  certs  moments  els  procediments 
revolucionaris,  qu’en  la  major  part  dels  cas- 
sos  son  contraproduhents,  puig  donan  lloch  à 
una  forta  reacció,  proporcionada  sempre 
à  l’acció  realisada.  Y  aixó,  que  passa  en  lo 
material,  passa  en  la  esfera  del  esperit,  que 
se  sent  encongit  y  esclau  ensemps  que’l  cos, 
y  lluyta  també  per  sa  llibertat  absoluta,  ó 
sia  per’assolir  son  estat  perfecte. 

Aixó  es  natural,  y’s  comprèn  fàcilment  al 
tenir  en  compte  qu’un  dels  drets  del  home 
es  el  de  la  llibertat  del  trevall. 

Aquest  dret  es  un  dels  més  sagrats  del  in¬ 
dividuu;  dretque  té  per  fonaments  inmediats, 
per  un  cantó  y  baix  cert  aspecte,  el  dret  à 
moviment  y'l  de  cambiar  de  lloch;  y  per  al- 
tre'l  de  cambiar  els  productes  y’l  de  con¬ 
tractar.  Y  son  principal  fonament,  ó  sia’l 
mediat,  es  el  dret  à  la  vida. 

El  dret  à  la  llibertat  del  trevall,  segons 
H.  Spencer,  (i)  es  el  que  té  tot  home  pera  en- 
tregarse  à  una  qualsevulga  ocupació  de  la  ma¬ 
nera  qu'ell  prefereixi  ó  que  jutji  la  millor ,  en 
tant  que  no  perjudiqui  à  sos  vehins,  y  qu'ell 
accepti  las  ventatjas  è  inconvenients  que’n  po¬ 
den  resultar. 

Aquest  dret  es  avuy  casi  desconegut;  està 
conculcat  per  tothom,  donchs  ni’ls  individuus 
fruheixen  de  totas  las  ventatjas  à  que  tenen 
dret,  ni  acceptan  els  inconvenients  que  re- 
sultan,  ni’s  preocupan  de  si  al  entregarse  à 
sa  ocupació  perjudican  à  sos  vehins.  Fets 
que  donan  lloch  al  malestar  social  y  que 
sols  desapareixeràn  quan  regnin  en  totas  las 


(i)  Justícia. 

classes  socials  la  educació  y  la  ilustració  ve¬ 
ritables  qu’han  de  portar  com  à  conseqüèn¬ 
cia  necessaria'l  perfeccionament  del  Indivi- 
duu  y  de  la  Societat. 

Hi  hà,  per  ultim,  las  causas  inmediatas,  y 
son  els  accidents  que  donan  lloch  al  esclat 
de  la  vaga:  la  petició  d’aument  de  jornal,  de 
rebaixa  d’horas  per  part  dels  obrers;  rebaixa 
de  jornal,  ó  aument  d’horas  de  trevall,  des- 
pido  d’obrers,  etc.,  etc.,  per  part  dels  amos. 
No  son  ni  més  ni  menys,  en  el  fons,  que  gus- 
piras  de  las  causas  ja  explicadas,  y  depenen 
sempre  de  las  circunstancias  de  llochytemps. 

Aquesta,  en  breu  resúm,  es  la  idea  que  te¬ 
nim  de  las  vagas  en  general,  de  las  causas 
que  las  produheixen,  com  també  de  la  ma¬ 
nera  de  curarlas  d'un  modo  definitiu. 

’Com  ja  hem  dit,  essent  la  curació  radical 
de  la  causa  primera  llarga  y  dificil,  es  pre¬ 
cís,  mentres  s’emprén  el  tractament  pera  lo- 
grarla,  tractar  las  manifestacions  morbosas 
ab  paliatius  ó  remeys  externs. 

Al  ferho  s’han  de  tenir  en  compte  las  cau¬ 
sas  inmediatas  que,  com  hem  insinuat,  depe¬ 
nen  de  las  circunstancias  de  lloch  y  temps, 
à  més  d’altras  especials  (l’estat  económich 
del  país,  etc.,  etc.).  Pera  curarlas,  no  s’ha  de 
senyalar  may  una  regla  fixa,  ni’s  deu  copiar 
cegament  lo  qu’en  altres  paissos  se  fa;  jamay 
s’ha  de  voler  seguir  la  norma  de  la  igualtat 
absoluta,  aberració  contraposada  à  las  lleys 
naturals. 

Lo  que  creyém  que  de  moment  fora  con¬ 
venient  pera  impedir  aquestas  manifestacions 
y  preparar  la  cura  radical, es  que  procuressin 
ab  totas  sas  forsas  els  obrers,  y  en  aquesta 
tasca’ls  afavorissin  els  amos,  associarse  per 
grupos  (segons  els  oficis)  no  tan  sols  ab  la 
mira  de  resistència,  sinó  de  lograr  sa  ins¬ 
trucció  y  educació  material  y  espiritual.  Que, 
associats  els  trevalladors,  no  exigissin  ésser 
tractats  tots  per  igual,  [sinó  tenint  en  comp¬ 
te  sas  distintas  aptituts  dintre  son  ofici, 
y  establir  en  conseqüència  diferents  graus 
(aprenents,  oficials,  etc.,  etc.),  ab  els  drets 
corresponents  à  cada  hu.  Y  llensar  de  las 
associacions  als  xerrayres  d’ofici  y  explota¬ 
dors  d’infelissos  que,  enganyantlos  y  enta- 
banantlos,  viuhen  ab  la  esquena  dreta  à  cos¬ 
ta  del  trevallador.  Aixó  seria  desinfectar;  per 
lo  tant,  seria  una  mida  d’higiene. 

Els  amos,  persa  part,  haurian  d’associarse 
també,  llensant  d’entre  ells  als  que  per  sa 
mala  indole  fossin  escanyapobres,  moderns 
negrers  qu’aspiran  à  xuclaria  sanch  del  in- 
felís  que’l  destí  ha  posat  sota  sos  peus.  No 
admetre  cap  trevallador  no  associat,  y  afa¬ 
vorir  ensemps  las  associacions  d’obrers. 

Y  uns  y  altres,  amos  y  trevalladors,  mirar- 
se  com  amichs,  aymarse  com  germans,  fre- 
qüentarse  en  lo  possible  prescindint  de  ran- 
cunias  vellas  y  de  ridiculas  preocupacions. 

Estudiar  la  forma  més  viable  del  jornal  ne¬ 
cessari  Vi  participació  en  las  ganancias;  cosa 
més  factible  que  l’aument  continuu  del  sala¬ 
ri,  donchs  aquella  sols  tindria  lloch  en  els 
anys  pròspers  ,  mentres  que  l’aument  de 
jornal  prescindeix  dels  resultats  del  negoci; 
y  es,  per  tant,  aquella  favorable  tant  als 
amos  com  als  obrers,  puig  à  n’aquests  els 
animaria  al  trevall,  els  hi  asseguraria  l’es¬ 
devenir  y’is  prepararia’l  cami  pera  la  vera 
igualtat,  pera  son  enlayrament. 

Associats  tots,  podrian  nombrar  pera  re¬ 
soldre  las  diferencias  un  tribunal  mixte  tret 
de  son  si  y  presidit  per  una  autoritat  popu¬ 
lar:  may  per  un  més  ó  menys  atrabiliari,  y 
casi  sempre  ignorant,  delegat  del  poder 
central. 

Aquests  son,  al  nostre  modo  de  veure,  els 
remeys  més  apropiats  al  objecte  propost.  Tal 
volta  molts  els  miraran  avuy  com  à  ridículs 
idealismes;  possible  es  també  que  més  en- 
devant  els  vulguin  aplicar  y  ja  sigui  tart.  No 
sempre  es  cert  el  refrà  que  diu:  Nunca  es 
tarde  cuando  llega.  Tant  pot  creixe’l  mal, 
tant  pot  extendres  en  sas  manifestacions, 
que  l’organisme  entri  en  plena  descompo¬ 
sició! 

Al  acabar,  dech  felicitar  à  la  Comissió  del 
Ajuntament  qu’ha  tractat  d’arreglar  las  ac¬ 
tuals  vagas.  No  tinch  confiansa  plena  en  el 
cami  que  s’han  proposat  seguir,  peró  de  tots 
modos,  sa  conducta  es  digna  de  lloansa,  no 
tan  sols  per  las  bonas  intencions,  sinó  per 
haver  volgut  treure  la  missió  de  curar  el  mal 
de  mans  d’un  delegat,  del  Poder  central. 
Aquest,  tal  com  està  avuy  en  nostre  pais,  es 
també  una  manifestació  morbosa  de  la  im¬ 
puresa  de  la  sanch  del  Estat  espanyol;  à 
més,  que  hi  hà  molls  delegats  del  poder  que 
no  tenen  altra  mira  que  lomentar,  pera  sas 
conveniencias  particulars,  totas  las  impure- 
sasde  la  Moral  social.  ^Cóm  podém  esperar- 
ne  d’ells  (del  Poder  y  de  son  delegat)  res  de 
bo,  ni  per  lo  que  son,  ni  per  lo  que  fan,  ni 
per  lo  que  reüresentan? 

O  RINNOVARSI  O  MORIRÉ 

Reflexions. 

Aquestas  dugas  melódicas  paraulas  del 
gran  poeta  italià  Gabriel  D’Annunzio,  m’han 
fet  reflexionar,  com  si  ellas  fossin  paraulas 
d’un  sant  llibre  y  jo  fos  un  solitari  asceta 


cercador  de  la  veritat  divina  y  saludable,  de 
la  veritat  perfecta  y  eternal.  Y  han  fet  revis¬ 
colar  en  mon  cervell  ideas  que  inconscient¬ 
ment  formavan  part  del  meu  jo  espiritual, 
com  forman  els  arbres  inconscientment  las 
sagradas  boscurias  ahont  las  ànimas  gaudei¬ 
xen  del  amor  y  del  silenci  misteriós  y  dols. 

Y  m’han  omplert  aquestas  dugas  paraulas, 
tan  senzillas  y  harmónicas,  d’una  gran  espe- 
ransa  y  d’un  gran  goig,  esperansa  qu’ha 
vestit  de  vert  à  mon  cervell,  y  goig  que  l’ha 
embolcallat  de  raigs  aurífichs,  com  si  fos 
un  món  d’ideals  foscos  qu’ha  rebut  la  Nova 
y  ha  fruhit  ab  son  contacte  pur  y  ple  d’Ideal. 

Y  he  reflexionat  ab  els  ulls  cluchs  y  ab  las 
orellas  closas,  sobre  aquestas  paraulas,  y 
he  cercat  sa  harmonia  interior  y  son  sentit 
més  propi  y  més  intern,  com  monjo  mitj- 
eval  cercant  el  sentit  ignorat  y  misteriós  dels 
signes  infernals  dels  pergamins  grochs  y  pol¬ 
sosos.  He  cercat  y  he  vist  en  el  fons  d’ei- 
xas  paraulas  una  gran  bellesa  y  una  serena 
y  admirable  idea  que  deliciosament  m’ha 
ubriagat...  Y  en  somnis  d’ubriach  he  refle¬ 
xionat  intensament  sobre’l  renovament,  y  he 

vist  ab  clarividència’l  dogma  nou... 

; 

Hi  han  en  totas  las  llenguas,  en  las  de 
sons  negrenchs  y  ritmes  sechs,  y  en  las  de 
sons  blavenchs  y  ritmes  suaus,  y  en  las  de 
sons  blanchs  y  ritmes  llarchs,  paraulas  ple- 
nas  de  santetat  y  música  y  paraulas  vulgars, 
paraulas  dolsas  com  flors  primaverals,  y 
paraulas  punxants  com  espasas;  hi  han  fra¬ 
ses  bellas  com  andantes  harmónichs  ó  mi¬ 
nuets  y  frases  anli-estéticas  y  pobras,  com 
casa  de  mitjats  del  passat  sigle;  hi  han  fra¬ 
ses  ritmicas  y  frases  sense  ritme  y  sens  àni¬ 
ma....  Renovarse  es  paraula  santa  y  dolsa 
com  sospir,  y  renovarse  ó  morir  es  frase  ple¬ 
na  de  ritmica  harmonia.  Al  diria  un  home 
sent  un  suau  desmay,  com  si  un  peió  de  dona 
li  dansés  per  la  cara  y  devallés  fins  al  fons 
del  esperit,  y  en  ell  deixés  l’essencia  de  son 
suau  plaher...  Un  home  se  sent  tot  harmonia 
al  diria  internament...  Renovarse  ó  morir!... 
Tota  la  vida  viu  en  aquesta  frase,  ilumi- 
nantla. 

Y  al  llegiria — oh,  gran  poeta  y  forjador 
d’éssers! — he  volgut  y  he  pensat: 

— Vull  renovarme,  vull  ferme  nou  y  gran; 

sobre  mas  cendras  vull  tornar  à  viure  y  à 
gaudir,  y  vull  que  aquestas  siguin  alhora’l 
meu  bressol  y  la  meva  tomba;  vull  ferme  sem¬ 
pre  nou,  essent  eternament  jo.  Y  mas  obras 
seran  arbres  plantats  pels  brassos  meus  en 
l’uberrim  y  gran  jardi  del  món:  els  primers 
petits,  els  últims  grans,  y  al  mitj  algún  arbre 
mort  avans  de  nàixer. — 

Y  he  pensat  ademés: 

— S’ha  de  triar  entre  viure  y  morir...  Y  jo 
vull  viure  renovantme  sempre,  vull  perfec- 
cionarme  y  engrandirme.  Y  escoltaré’ls  con¬ 
sells  dels  bons  vells  qu’han  vist  y  han  vis¬ 
cut,  y  escoltaré’ls  consells  dels  joves  nostres, 
y  apendré  de  la  vida  y  de  las  ànimas,  y  tin¬ 
dré  sempre’l  cor  badat  à  tot,  com  flor  ampla 
y  hermosa... — 

Y  he  sentit  que  la  paraula  evangèlica  ger¬ 
minava  dintre  de  mas  entranyas,  y  he  vist 
en  l'horitzó  una  claror  argentada  y  majes¬ 
tuosa. 

Un  dia  arribarà  en  que  la  vida.  ja  cansada 
y  marcida,  no  voldrà  renovarse  ó  no  podrà, y 
aquell  dia,  quina  nit  serà  blanca  com  aubada, 
s’entregarà  à  la  mort  com  dona  encesa  à  son 
aymant  darrer,  mentres  el  cel — com  dius  tu, 
gran  poeta — somriurà. ..Y  aquell  dia  un  ayre 
fret  y  sech  passarà  pel  jardi  y  matarà,  ple  de 
tragèdia  silenciosa,  als  arbres  tous  y  febles 
plantats  en  temps  passats. 

Y  la  frase  profètica  s’extén  alegrament  per 
tots  els  ayres...Totas  las  cosas  van  transfor- 
mantse  dolsa  y  bellament,  y  las  donas  tam¬ 
bé:  primerament  capolls,  després  clavells  ó 
lliris,  després  suaus  magnolias  y  després,  à 
la  fi,  à  la  gran  posta,  fullas  secas,  caygudas, 
en  catifas  de  Smirna  ó  en  el  fanch  negrós 
dels  arrabals... 

Emanuel  Alfonso. 

«ELS  PIRINEUS» 

DEL  MESTRE  PEDRELL 

III  Y  ULTIM. 

No  trobém  el  segón  acte  d’aquesta  obra  al 
mateix  nivell  del  anterior,  y  creyém  qu’en 
bona  part  deu  atribuhirse  al  caràcter  que 
pren  el  llibre  per  l’exagerat  predomini  del 
element  histórich,  que  s’accentúa  encara  més 
en  l’ultim  acte  y  contribuheix  à  la  pesadesa 
de  mollas  de  sas  escenas. 

La  nota  religiosa  es  la  més  ben  sentida  é 
interpretada  de  tota  la  segona  part.  No  hi  hà 
dubte  que’l  cant  dels  monjos  al  alsarse’l  teló 
produheix  tot  l’efecte  que’s  proposà’l  compo¬ 
sitor  y  realsa  notablement  el  valor  de  la  es¬ 
cena.  Ha  sapigut  el  mestre  Pedrell  triar  bé’ls 
materials  en  els  richs  arxius  de  nostra  músi¬ 
ca  religiosa,  y  ferne  un  quadro  en  que  las 
diferentas  formas  en  que  apareix  el  cant  litúr- 
gich  estàn  magníficament  combinadas.  Peró 
encara  trobém  major  mérit  en  la  excelent 
combinació  d'aquest  cant  ab  el  de  Raig  de 
Lluna, qu’hem  sentit  en  l’acte  anterior  y  que, 
à  pesar  del  seu  caràcter,  ha  sigut  enllassat 
ab  la  religiosa  cerimònia  d’una  manera  que 
no  pot  ésser  més  encertada. 

Segueix  un  diàlech  entre  Raig  de  Lluna  y 
Sicart,  y  la  escena  entre  aquests  y’l  comte  de 
Foix,  que  si  bé  son  un  y  altra  de  bastant  in¬ 
terès  dramàtich,  no  trobém  el  musical  sos¬ 
tingut  al  mateix  nivell.  Ne  podém  dir,  per 
tant,  pàginas  de  tranzició  que’ns  conduhei- 
xen  à  la  gran  escena  del  enterro  ó  marxa  jú- 
nebre.  Es  d’aplaudir  al  compositor  per  la 
manera  cóm  ha  tractat  tota  aquesta  escena, 
fugint  de  fàcils  efectismes  pera  trobar  accents 
molt  d’acort  ab  la  situació,  y  ressortint  per 
demunt  de  tot  la  sobrietat  en  els  recursos 
empleats.  Aquesta  sobrietat  voldriam  també 
haverla  trobada  en  alguns  critichs  que  no  han 
mirat  prim  en  parangonarla  ab  l’enterro  de 
Titurel  en  la  més  gran  obra  de  Wagner. 
Creyém  que  aquestas  comparacions  fan  més 
mal  que  bé  pera  lo  que’s  tracta  d  enlayrar 
ab  exageracions  que  à  res  conduheixen  y  que 
no  podrían  resistir  els  arguments  d’una  seria 
discussió.  Peró  en  això  l’autor  no  hi  té  cap 
culpa,  y  encara  més  hem  d’aplaudirlo  preci¬ 
sament  per  no  haverse  proposat  assolir  sem¬ 
blants  esferas. 

La  relació  de  Raig  de  Lluna,  que  ve  poch 
després,  proporcionà  al  mestre  Pedrell  oca¬ 
sió  pera  escriure  un  altre  número  de  música 
dels  que,  en  nostre  concepte,  més  s’adaptan 
al  seu  temperament.  Trobém  aquest  frag¬ 
ment  verament  deliciós,  fresch  en  sas  melo- 
días  y  d’una  gran  justesa  ab  la  lletra.  Dels 
tres  temas  que  forman  la  relació  n’hi  hà  dos, 
en  particular,  que  son  dels  més  hermosos  de 
l’obra.  Es  un  d'ells  el  mateix  tema  qu’ha 
servit  de  base  à  la  marxa  fúnebre,  y  en  que 

l’autor  se  val  d’una  popular  cansó  de  bressol, 
aplicada  aquí  ab  gran  talent.  L’altre  tema, 
també  popular,  es  d’un  sentiment  molt  fondo 
y  una  melodia  inspiradíssima,  que’ns  sembla 
casi  insubstituhible  pera  las  frases  à  que  s’ha 
adaptat. 

Desd'aqui  al  final  del  acte  decau  l’obra 
lírica,  segons  nostre  modo  d’entendre.  El  sen¬ 
timent  de  patria  que  s’accentúa  en  el  resto 
del  drama  no  ha  sigut  interpretat  ab  la  ins¬ 
piració  que  requeria, y  al  creixe  l’acció  en  in¬ 
terès  ’dramàtich,  no  creix  ab  igual  intensitat 
el  drama  lirich.  La  melodia  que’l  compositor 
emplea  pera  interpretar  el  cambi  que  s’ha 
realisat  en  1’ànima  del  comte  y  sa  resolució 
de  lluytar  per  la  patria, ens  resulta  marcada¬ 
ment  vulgar,  tant  en  el  fons  com  en  la  for¬ 
ma.  Sembla  que’l  mestre,  que  tantas  probas 
de  bon  gust  ha  donat,  se  deixa  enlluhernar 
momentàniament  pels  motllos  de  comú  em- 
pleo  en  l’ópera,  y  s’hi  entrega  per  complert. 

Més  qu’en  lloch  ha  tingut  el  mestre  Pe- 
drell  de  pagar  las  culpas  del  difunt  Balaguer 
(que  al  cel  sia)  al  posar  en  música’l  tercer 
acte  ó  tercera  part  de  la  trilogia,  qual  llibre 
es  una  de  las  més  garrafals  equivocacions 
qu'hem  vist  sobre  la  escena  ( 1 ).  Del  senti¬ 
ment  de  patria  que  hi  batega  constantment 
podém  dirne  lo  mateix  qu’avans:  el  musich 
no  l’ha  sentit  ab  tota  la  elevació  qu’era  de 
desitjar,  y  tant  en  els  temas  que  tenen  aquell 
sentit,  com  en  la  construcció  de  las  princi¬ 
pals  pàginas  guerreras,  no’l  trobém  exempt 
de  la  vulgaritat  avans  esmentada.  Devém 
fer  una  excepció  pera’l  toch  de  clarins  que 
sona  en  la  escena,  d’un  excelent  efecte,  tant 
per  lo  inspirat  y  típich  del  tema  com  per  sa 
magnífica  armonisació. 

Prescindint,  donchs,  de  tota  aquesta  part 
guerrera,  himne  dels  almogàvers  inclusiu, 
ens  fixarém  sols  en  las  cansons  de  Raig  de 
Lluna  y  Lisart,  las  dugas  notas  tendras  del 
acte  y  en  las  que  també  ha  estat  encertat  el 
mestre  Pedrell.  Nosaltres  preferim  la  prime¬ 
ra,  à  pesar  de  que  l’altra  es  la  qu’ha  arrosse¬ 
gat  à  tot  el  públich.Y  la  preferim  precisament 
per  aixó,  per  ésser  de  menys  efecte  ó  roman¬ 
ticisme,  peró,  en  cambi,  més  original  de  fac¬ 
tura  y  més  encaixada  dins  del  quadro.  La 
cansó  de  Raig  de  Lluna  es,  per  tant,  digne 
coronament  de  las  qu’ab  tant  acert  s’han  anat 
succehint  durant  l’obra. 

Esperém  no  ésser  titllats  d’heretjes  per  no 
haver  sapigut  entussiasmarnos  ab  la  cèlebre 
Cansó  del  estel ,  que  pera  molts  ha  vingut  à 
constituhir  el  clou  de  l’obra.  Donchs  ab  la 
mateixa  sinceritat  y  bona  fe  qu’hem  anat  po- 


(1)  Próba  d’aixó  es  la  ridícula  escena  entre  Foix  y 
Roger  de  Lluria.  No  devia  portarse  à  las  taulas  aquest 
gran  personatje  pera  ferli  representar  un  paper  tan 
desayrat.  O  si  no,  fer  com  ab  Pere  III,  che  non  parla. 
No  hi  hà  manera  de  posar  música  à  lo  qu’es  y  sera  sem¬ 
pre  antimusical. 


santde  relleu  totas  las  pàginas  de  la  partiturà 
que’ns  han  semblat  mereixeho,  hem  de  dir 
que  la  de  que  ara  tractém,  ens  fa  tot  l’efecte 
d’una  romansa  de  saló.  No  hem  de  negar  sa 
inspiració,  com  n’hi  hà  també  en  moltas 
d’aquest  género:  lo  que  discutim  es  el  gé- 
nero  de  música,  el  seu  marcat  corte  d’ópera, 
del  que’l  compositor  n’havia  fugit  en  casi 
tota  l’obra.  Es  de  las  pocas  concessions  al 
públich  que  trobém  en  tota  ella,  encara  que 
hagi  sigut  involuntària.  Y  per  si  no  tenia 
encara  prou  aquest  caràcter,  ha  vingut  à  do- 
narli  la  manera  cóm  ha  sigut  interpretada. 

La  senyora  Grassot,  artista  debutant,  qu’ab 
ella  ha  obtingut  un  éxit  dels  més  grans,  es  de 
lo  milloret  qu’ha  sortit  en  nostre  país  aquests 
darrers  anys,  puig  demostra  més  interès  y 
expressió  en  lo  que  canta  que  moltas  d’al- 
tras,  peró  li  falta  escola.  Si’n  possehis  seria- 
ment,  no  cantaria  aquesta  pessaà  tall  d’aria 
italiana,  ni  prodigaría’ls  calderons  que  no’s 
troban  en  la  partitura,  sobre  tot  en  els  tres 
compassos  finals  de  cada  estrofa,  que  l’autor 
mana  allargar  molt,  peró  no  quedarshi  ador¬ 
mida.  Y  las  deficiencias  del  seu  estil  de  fras  - 
seig  varen  posarse  més  encara  de  relleu  al 
cantarne  un  fragment  en  català,  puig  ho  feu 
ab  tan  mala  pronunciació  y  falta  de  claretat, 
que  fins  qualsevol  extrangera  n’hauria  sortit 
més  ayrosa.  Aquesta  artista,  à  qui  parlém  ab 
franquesa,  per  lo  mateix  que’l  seu  triomf  li  ha 
donat  un  sobtat  ascens,  del  que  molt  ens  en 
alegrém,  podria  fer  cosas  de  profit  si’s  deci¬ 
dia  à  cambiar  d'ayres. 

Dels  demés  lo  millor  serà  no  parlarne,  ex¬ 
ceptuant  à  la  senyora  Parsi  Petinella,  qu’ha 
fet  una  creació  del  tipo  de  Raig  de  Lluna ,  à 
pesar  del  seu  defecte  de  cantar  sempre  à  ple¬ 
na  veu,  per  afany  de  lluhir  la  molt  potenta 
que  pcsseheix. 

El  mestre  Goula,  tan  bon  concertador  com 
sempre,  ha  montat  l’obra  de  manera  que  me¬ 
cànicament  no’s  pot  demanar  més.  Peró  es 
una  gran  llàstima  aixó  de  no  poder  anar  més 
enllà  de  la  mecànica. 

No  volém  terminar  sense  donar  novament 
nostra  coral  enhorabona  al  mestre  Pedrell 
per  las  hermosas  pàginas  musicals  que  sa 
obra  conté  y  pel  magnifich  pas  qu’ha  donat 
al  cercar  ab  complerta  bona  fe  un  gran  ideal 
artistich.  Pera  lo  successiu  li  desitjém  més 
acert  en  la  elecció  del  poema,  puig  en  nostra 
terra  hi  hà  llegendas  molt  apropiadas  al  seu 
objecte,  millor  que  totas  las  historias  més  ó 
menys  veridicas. 

Joaquim  Pena. 

d’un  llibre  complert  que  portés  per  títul  La 
Rahó.  Tanta  es  la  unitat  del  home  que'ns 
ocupa  y  tal  l’altesa  de  miras  de  totas  sas  ma¬ 
nifestacions,  fossin  quins  fossin  els  rams  del 
saber  à  que  las  dirigís.  Ben  cert  qu’es  sols 
una  la  Veritat  y  tot  convergeix  à  ella:  per 
aixó  en  els  grans  homes  ,  quan  més  s’hi 
aproximan,  més  hi  distingim  la  unitat  de 
conceptes  y  la  precisió  en  la  direcció  de  llur 
voluntat. 


Estudi  del  medi  ambient  en  que’s  mogué:  Espanya; 
Catalunya. —  Sas  obras:  Las  ATacionalidades  ;  Estudiós 
sobre  la  Edad  Media;  Reacción  y  Revolución;  Las  lu- 
chas  en  nuestros  días;  Historia  de  la  pintura;  etc.  Con¬ 
sideracions  sobre  cada  una  de  ellas. — Sa  personali¬ 
tat. —  Pi  y  Margall  y’l  poble.  —  Conclusió. 

II 

SAS  OBRAS:  «LAS  NACIONALIDADES)) 

mpropia  la  escena  en 
que’s  mogué  la  gran 
figura  d’en  Pi  y  Mar¬ 
gall,  com  acabém  de 
veure  ab  el  lleuger 
estudi  qu’hem  fet  del 
medi  ambient,  y  del 
caràcter  del  terrer  del 
que’ntragué  engenial 
síntesis  la  essencia  de 
la  seva  personalitat,  passém  ara  à  estudiar 
ràpidament  sas  manifestacions,  ó  sian  sas 
obras,  per’acabar  detenintnos  en  la  observa¬ 
ció  de  la  influencia  qu’exerciren  en  el  poble, 
y  en  l’apreciació  que  d’ella  aquest  ne  feu. 

Seria  inútil,  encara  que'ns  ho  proposéssim, 
penetrar  fins  al  fons  de  tot  d’aquests  fets, 
perque  la  mateixa  grandesa  del  home  que’ns 
ocupa  fa  qu’enlluherni  mirat  d’à  la  vora,  y 
que  sia  precís,  pera  sotmétrel  à  un  examen 
just,  miràrsel  desde  lluny,  y  ara  com  ara 
encara  estém  en  plena  escena  rodejats  dels 
mateixos  elements  que  à  n’ell  l'embolcallaren 
y  contra’ls  que  dirigí  totas  sas  forsas.  Estu- 
diarém  donchs,  fins  allà  hont  ens  ho  permeti 
la  proximitat  de  sa  existència,  y  més  que  ab 
l’intent  de  ferne  una  crítica,  que  de  ma  ploma 
no  pot  sortir  sinó  admirativa,  ab  el  de  rendir 
l’homenatje  degut  al  apòstol  de  la  Llibertat 
y  al  reconeixedor  de  la  independencia  dels 
pobles  y  dels  individuus. 

Varias  son  sas  obras,  totas  ellas  impor¬ 
tants.  Politicas  las  unas,  sociológicas  y-  filo- 
sóficas  las  altras,  no  trobarém  en  cap  d’ellas 
sinó  paraulas  de  vida,  música  de  llibertat  y 
essencia  d’amor  que  las  fa  atrayentas  y  las 
hi  dona  un  ambient  de  tranquila  sublimitat. 
Desde’l  seu  llibre  Las  Nacionalidades  fins  à 
la  darrera  conferencia  y’l  darrer  article  eixit 
de  sa  ploma,  sa  obra  es  tan  una,  que  cada 
un  de  sos  llibres  no  semblan  sinó  capítuls 


El  seu  llibre  Las  Nacionalidades  es  el  cant 
més  intens  endressat  à  la  llibertat  dels  po¬ 
bles,  es  l’himne  més  grandiós  entonat  en  ho¬ 
nor  de  la  Naturalesa  y  del  individualisme  de 
las  agrupacions  naturals.  Es  impossible  de 
compendre  cóm,  després  d’obra  tan  magistral, 
tan  clara  y  rahonada,el  poble  espanyol  tot  no 
s’hagi  sentit  fecondat  del  esplendorós  prin¬ 
cipi  de  l’autonomia.  Bé  sé  que  la  meva  ma¬ 
nera  d’apreciar  la  qüestió,  dada  la  educació 
que  tinch  rebuda  en  mitj  de  principis  de  lli¬ 
bertat,  pot  ésser  apassionada,  mes  també  sé 
qu’en  l’obra  d’en  Pi  y  Margall  s’hi  respira  la 
majestat  tranquila  de  las  obras  gregas,  hi 
campeja  com  à  reyna  absoluta  la  rahó  lliure 
de  tota  altra  passió  que  no  sía’l  desitj  del  bé 
de  la  Humanitat  y  l’abolició  del  absolutisme, 
y  las  deduccions  en  ella  fetas  no  son  fillas 
sinó  delestudi  dels  fets,  de  la  observació  dels 
actes  de  la  vida  dels  pobles,  del  anàlisis  pro- 
fond  de  l’ànima  de  totas  las  agrupacions 
qu’en  el  món  han  tingut  lloch;  y  jo,  si  puch 
compendre  que  las  opinions  sobre  las  cosas 
poden  ésser  variadas  y  deuhen  serho,  dada 
la  diversitat  de  la  naturalesa  del  home,  no 
puch  capir  que  aquestas  opinions  puguin  ja- 
may  ésser  contrarias  y  oposadas  à  la  rahó 
recta,  contrarias  y  oposadas  al  bé  de  la  Hu¬ 
manitat  y  à  la  llibertat  dels  pobles  y  dels 
individuus,  y  contrarias  y  oposadas  à  lo  que’n 
resulti  de  la  observació  y  anàlisis  dels  fets 
reals. 

Las  Nacionalidades  d’en  Pi  y  Margall  hau- 
rían  d’ésser,  pera’ls  estadistas  y  polítichs  que 
cercan  la  felicitat  dels  pobles  aquí  en  la  terra, 
lo  que  la  Biblia  es  pera’ls  homes  que  la  cer¬ 
can  allà  d’enllà  del  espay,  en  altres  mons. 
En  aquesta  obra  hi  trobarían  no  solzament 
vagas  aspiracions,  desitjós  més  ó  menys  es- 
blaymats  y  esperansas  més  ó  menys  fermas 
y  precisas,  sinó  que,  à  més  de  las  aspiracions, 
desitjós  y  esperansas  que  bategan  en  l’obra, 
com  instintivament  en  l’ànima  de  tots  els 
pobles,  malgrat  aqueixos  no  se’n  donguin 
compte,  hi  trobarían  la  solució,  la  manera 
d’assolir  la  realisacio  complerta  de  la  felicitat 
de  las  nacions,  el  modo  de  posarlas  en  camí 
pera  que  marxin  vers  el  Llevant  del  progrés 
y  corrin  à  banyarse  en  els  espléndits  raigs 
del  sol  de  la  vida  verdadera.  Esperit  pràctich 
en  Pi  y  Margall,  com  el  de  tots  els  sabis  que 
no  comprenen  cap  manifestació  de  la  huma- 

na  inteligencia  que  no  vagi  lligada  ab  la 
manera  d'ésser  de  la  Naturalesa;  observador 
de  la  realitat,  qu’ha  vist  que’ls  arbres  no's 
donan  per  satisfets  cumplint  el  grandiós  acte 
de  la  circulació  de  la  sava,  sinó  qu’espletan 
en  flors  qu’embauman  l’ambient  y  en  fruyts 
qu’apagan  la  set  dels  caminants,  no’n  té 
prou  ab  donar  satisfacció  à  la  inteligencia 
presentantli  un  estudi  profond  de  la  Humani¬ 
tat  en  la  Historia,  sinó  que  vol  donar  aromas 
que’s  percebeixin  realment,  y  vol  apagar  la 
set  de  llibertat  dels  pobles  qu’en  penós  ro- 
miatje,  cayent  à  cada  pas,  caminan  desorien¬ 
tats  per  las  tresqueras  del  Temps.  Per  aixó 
la  seva  obra  no  termina  quan  deduheix  dels 
fets  observats  que  la  llibertat  dels  pobles  es 
l’únich  principi  vital  que  pot  salvarlos,  y  que 
la  federació  es  l’única  forma  de  constitució 
qu’entranya  llibertat,  sinó  qu’estudía’l  siste¬ 
ma  federal  profondamenl,  l’obra  com  una 
magrana,  separa  de  la  massa  las  peliculas 
que  divideixen  els  grupos  de  grans,  barreja’ls 
grans,  las  peliculas  y  las  clovas,  y’ns  ho 
presenta  ensemps  sobre  las  ricas  safatas  de 
sa  concepció  y  de  son  criteri.  Torna  després 
à  colocar  els  grans  en  el  seu  lloch,  torna  à 
n’el  seu  las  peliculas  que  divideixen  els  gru¬ 
pos,  peliculas  primas,  transparentas;  torna 
després  à  embolcallar  el  conjunt  ab  la  clova 
y  torna  à  mostrarnos  y  oferirnos  la  magrana 
sencera,  una,  formant  una  fruyta,  una  sola 
fruyta  saborosa,  ahont  cada  gra  es  un  gra, 
cada  grupo  de  grans  un  grupo,  y  tols  junts 
una  sola  fruyta  pletórica,  sadollada  de  suchs. 
Aixis  son  las  nacions,  tal  com  las  concibeix 
en  Pi  y  Margall  per  la  Rahó  y  per  la  Historia; 
aixis  éll  voldria  que  fossin,  aixis  éll  voldria 
la  Humanitat  sencera:  una  magrana  geganta 
en  la  que  cada  Estat  fos  un  grupo  de  grans. 
,;Quí  ba  parlat  de  divisió,  qui  d’antihumani- 
tarisme,  qui  de  separació  d’unitats  naturals, 
qui  d'utopias?  Cap  divisió  tan  horrible  com 
la  que  tanca  la  uniformitat  en  son  si;  cap 
cosa  tan  antihumanitaria  com  els  grans  Es¬ 
tats  absorbents  y  absoluts;  cap  separació 
d’unitats  naturals  com  aquestas  unitats  fetas 
ab  la  espasa,  signadas  ab  sanch  y  lacradas 
ab  las  llosas  dels  sepulcres  ahont  jauhen 
assessinats  els  drets,  las  llenguas  y’l  caràcter 
natural  y  esperit  de  llibertat  dels  pobles  y  de 
las  nacions;  cap  utopia  tan  utopia  com  la  de 
voler  encadenar  el  foch  y  posar  trabas  als 
núvols;  y  l’esperit  dels  pobles  y  sos  ideals, 
son  el  foch  y’is  núvols  que’ls  absolutistas 
volen  empresonar...  Mes  no  es  ma  tasca  ad¬ 
vocar  per  l’obra  d’en  Pi  y  Margall,  sinó  ex¬ 
plicaria...  Mes  no  es  tampoch  sa  obra  de  las 
que’s  recordin  sense  que  llàgrimas  d’amor 
ixin  dels  ulls,  y  sense  que  l’entussiasme 
bategui  en  nostres  cors,  perquesa  obra  es  la 
llengua  de  foch  que’ns  invita  à  la  predicació 
à  nosaltres,  apòstols  del  Crist  de  la  Llibertat, 
en  quinas  mans,  com  pera  escarni,  hi  posa¬ 
ren  la  canya  de  la  República  del  73,  corcada 


pel  cantonalisme  qu’atiaren  els  reaccionaris. 

Ressenyém,  donchs,  l’obra  d’en  Pi  en  tota 
la  extensió  que’ns  concedeixi  la  de  las  colum- 
nas  d’una  revista.  Las  Nacionalidades  està 
dividit  en  tres  llibres.  El  llibre  primer  està 
dedicat  al  criteri  pera  la  organisació  de  las 
nacions.  En  Pi  y  Margall  se  proposà  escriure 
un  llibre  útil  y  clar:  y  tal  com  li  dictà  sa 
voluntat,  el  llibre  eixi  de  sa  ploma.  Panteista 
com  se  declara  en  sos  estudis  sobre  la  Reac¬ 
ció  y  la  Revolució,  tota  sa  devoció  es  per 
la  Naturalesa  y  pels  seus  fets;  d’aqui  que 
sas  conclusions  totas  sían  fetas  en  conseqüèn¬ 
cia  de  la  observació  dels  fets  reals.  No  podia, 
donchs,  d’altra  manera  comensar  son  llibre 
primer  que  per  l’estudi  dels  pobles  en  el 
transcurs  de  la  Historia,  y  aixis  ho  fa.  Con¬ 
fesso —  son  sas  primeras  paraulas  —  que  no 
èstich  pas  molt  per  las  grans  nacions ,  y  estich 
encara  menys  per  las  unitarias.  Heusaqui  en. 
dugas  ratllas  definit  tot  el  llibre  primer.  Ellas 
son  la  definició  de  sa  manera  de  pensar,  y  no 
per  anar  al  devant  del  llibre  indican  menys 
que  sian  la  deducció  de  son  estudi,  perque  si 
bé  diu  Balmes  que  las  definicions  de  las  cosas 
han  d’anar  al  final  de  sa  explicació,  es  al 
final  de  sa  explicació  individual  ahont  se  li 
presenta  à  n’en  Pi;  mes  al  exteriorisar  la  idea 
general,  al  donaria  al  pròxim,  ja  traslluheix 
el  seu  caràcter  y  la  seva  manera  d’ésser,  y 
sembla  dirli  al  lector,  ab  aquella  senzillesa 
que  tancan  las  descripcions  helénicas:  «A 
n’aquí  m’han  dut  els  meus  estudis,  à  n’aqui 
vull  conduhirte  à  tu.  Ja  sabs,  donchs,  ahónt 
aném:  segueixme  si  vols.')  Y  no’s  pot  fer 
menys  que  seguirlo,  perque’ls  vaixells  més 
grossos  segueixen  las  corrents  del  Occeà. 
Y  se’l  segueix  en  la  observació  dels  pobles 
grans  de  la  Humanitat  corsecats  per  l’abso¬ 
lutisme,  y  en  la  dels  pobles  petits  plens  de 
vida  y  fortalesa.  Ell  ens  porta  à  las  Termó- 
pilas,  ahont  els  innombrables  exèrcits  de  la 
Pèrsia  son  deturats  per  un  grapat  d’homes, 
y’ns  ensenya  cóm  un  sigle  més  tart  Alexan¬ 
dre,  al  cap  dels  Macedonis,  sotmet  aquell 
gran  poble  y  porta  sas  armas  victoriosas  fins 
à  las  riberas  del  Indo.  Ens  recorda  la  gran¬ 
diosa  epopeya  del  poble  fenici  y  la  del  poble 
grech,  y  cóm  la  petita  República  de  Roma,’s 
fa  mestressa  del  món  y  troba  en  sa  extensió 
sa  mort.  Ens  recorda  cóm  Roma  troba  una 
tomba  à  sas  llegions  en  el  Nort  d’Europa, 
territori  ocupat  per  una  munió  de  pobles. 
Ens  fa  veure  cóm  per  la  consolidació  de  la 
propietat  y  de  l’autoritat,  els  pobles  cauhen 
en  la  servitut  del  feudalisme,  y  cóm  d’aquest 
estat  penible’n  surt  Europa  mercès  à  la  re- 
constitució  de  las  petitas  nacions,  federadas 
ó  no  à  las  grans  monarquias.  Ens  mostra 
cóm,  al  apareixe  altra  volta  la  idea  dels  grans 
Estats  cap  al  sigle  xv,  torna  à  imperar 
l’absolutisme  que  pesa  tres  sigles  més  sobre 
la  nostra  rassa,  y  cóm  la  llibertat  troba  un 
refugi  à  Alemanya,  tota  ella  federada,  à  Ho- 

landa,  ahont  las  Set  Provincias  son  autóno- 
mas,  y  à  Anglaterra,  ahont  à  horas  d’ara’l 
comtat  y’l  municipi  son  encara  casi  autò¬ 
noms. 

Seguint  son  cami,  de  las  anligas  passa 
à  las  modernas,  y  com  avans  en  la  Historia, 
ara  en  els  fets  presents,  troba  la  grandesa, 
la  llibertat,  la  dignitat  dels  individuus  y 
l’esplendor  dels  pobles  en  las  nacions  cons- 
tituidas  baix  el  regim  autonómich. 

De  sa  clara  y  concisa  critica  de  la  vida  dels 
pobles,  passa  à  estudiar  la  formació  de  las 
grans  nacions  y’l  criteri  que  pera  ella  ha 
prevalescut.  La  identitat  de  llengua,  las  fron- 
teras  naturals  y  la  Historia,  com  à  criteri 
legalisador  de  las  grans  unitats,  passan,  es- 
micolats  sota’ls  punts  de  sa  ploma,  per  una 
critica  intensa,  11  i u re  y  gran  com  ho  es  la 
Naturalesa,  y  sols  esclava  dels  fets  y  de  la 
rahó.  No’n  surten  més  ben  guarnits  y  sencers, 
ni’l  criteri  de  las  rassas  ni’l  del  equilibri 
europeu  com  à  justificació  de  las  grans  uni¬ 
tats,  del  estudi  profond  à  que’ls  sotmet. 

Y  no  arriba  à  la  solució  del  problema  de 
la  reconstitució  de  las  nacions  sense  dirigir 
son  esguart  vers  la  Polonia,  sense  clamar  per 
sa  llibertat,  sense  fuhetejar  ab  sa  crítica  la 
barbarie  de  las  nacions  destructoras  d'aque¬ 
lla  altra  qu’encara  avuy  gemega  sota  las  ur- 
pas  d’un  ós  y’is  cascos  dels  granaders. 

(Quina  es  la  solució  que  dona  al  proble¬ 
ma?  Després  d’haver  vist  las  sangnantas 
guerras  qu’han  devastat  à  la  Humanitat  pera 
assolir  ó  impedir  la  dominació  d’un  poble 
sobred’altre,  en  Pi  yMargallensafirmaque’ls 
pobles  deuhen  ésser  amos  de  si  mateixos  y 
que  contra  tot  estrany  el  dret  es  etern,  com 
afirmavan  els  antichs  en  son  conegut  pro¬ 
verbi  Adversus  hostem  ceterna  auctontas  esto. 
El  dret  contra’l  dominador  no  cessa  ni  un 
moment,  perque  l’individuu  colectiu  es  res¬ 
pectable,  y  la  violació  dels  individuus  no’s 
justifica  ni  pel  temps,  ni  per  res;  no  admet, 
pera  sotmetres  à  la  voluntat  estranya,  ni  la 
prescripció  ni  la  forsa,  donchs  la  protesta  es 
-sempre  latent.  Podran  els  pobles  oblidarlo 
l’exercici  d’aquest  dret  quan  la  lorsa  d’assi¬ 
milació  dels  dominadors  y  l’afinitat  ó  simi- 
litut  de  las  rassas  arriban  à  fóndrels  en  un, 
-com  succehi  ab  romans,  gots  y’is  pobles  que 
dominaren,  ó  com  succeheix  ab  els  Estats 
Units  y  las  Repúblicas  qu’han  anat  acoblant 
à  son  entorn  mercès  à  son  regim  ràpit  y  es¬ 
pecial  d’assimilació.  Peró’l  dret  es  sempre 
constant  mentres  la  federació  no  sia  la  regla 
de  conducta  que’ls  regeix:  perque  la  federa¬ 
ció,  l'autonomia  dels  pobles,  no  es  més  que 
1  exercici  del  dret  de  llibertat  y  govern  propi. 
Per  aixó  si  serían  santas  las  insurreccions  à 
Polonia,  no  serian  justificadas  à  Hungria, 
que  sols  per  vmculs  federals  permaneix  uni¬ 
da  à  l’Austria.  Perque’l  pacte,  la  federació, 
l’autonomia,  com  diu  en  Pi  y  Margall,  pur¬ 
ga  1  vici  d’origen  qu’entranyi  la  reunió  de 

dugas  nacions.  Perque  la  federació  es  la  vida> 
es  la  forsa,  la  giandesa,  la  pau,  el  progrés. 
Ho  pregonan  la  Rahó  y  la  Historia,  lonls  en 
las  que  hi  beu  el  nostre  tilosop.  Perque  la 
federació  es  la  unitat,  la  verdadera  unitat, 
la  unitat  en  la  varietat  tal  com  se’ns  presen¬ 
ta  en  la  Naturalesa.  No  aquella  unitat  que 
vol  que  un  arbre  sia  tot  tronch,  ó  lot  fullas, 
ó  lot  fruyt;  sinó  aquella  real  d’un  arbre  ab 
tronch,  brancas,  fullas  y  flors.  La  federació 
es  la  unitat  sanitosa  que  no  deixa  lloch  à 
qu’en  l’arbre  cap  part  no  desempenyi  sa  fun¬ 
ció,  y  qu’excluheix  la  existència  del  corch 
qu’en  l’arbre  ibérich  al  present  li  rosega  las 
entranyas  en  el  bell  mitj  de  son  cor. 

Heusaqui  la  solució  del  problema  polítich 
de  nostres  dias:  el  reconeixement  dels  drets 
naturals  de  las  agrupacions,  quina  constitu¬ 
ció  no  es  deguda  sinó  à  la  federació,  donchs 
l’individuu  dintre  la  familia,  (1)  las  familias 
dintre  la  ciutat  aproximadas  per  la  necessi¬ 
tat  del  cambi,  y  las  ciutats  dintre’ls  territo¬ 
ris  per  la  mateixa  necessitat  engrandida,  pel 
pacte  y  sols  per  ell  han  verificat  l’aproxima¬ 
ció  y  han  realisat  la  unió  pacíficament.  La 
espasa,  al  voler  imposar  y  sellar  las  unions, 
no  ha  fet  sinó  obrir  las  feridas  per  hont  ha- 
vían  d’escaparse  las  forsas  totas  dels  pobles. 

Heusaqui  l’esperit  y  la  esstncia  del  llibre 
primer  de  Las  Nacionalidades ,  que  termina 
cantant  las  excelencias  de  las  petitas  agrupa¬ 
cions,  després  d’haver  refutat  las  objeccions 
presentadas  en  contra  de  la  federació  y  de 
l’autonomia  dels  pobles. 

Arribada  à  n’aquest  punt,  l’obra  teòrica 
d’en  Pi  y  Margall  ja  es  complerta;  el  caràcter 
y  la  personalitat  política  del  autor,  ja  quedan 
definits.  Peró,  adorador  de  la  realitat,  l’autor 
no  podia  donar  sa  obra  per  finida  sense 
portar  à  la  pràctica,  sense  presentar  ab  reglas 
aquella  solució  que  acabava  de  deduhir  dels 
seus  estudis.  Y  aquí,  en  el  pais  dels  idealis¬ 
mes  buyts  y  sense  finalitat;  en  el  pais  ahont 
el  govern  es  exercit  per  homes  qu’estudían 
las  solucions  als  problemas  polítichs  quan 
estàn  en  posessió  de  la  cartera  ministerial,  y 
ahont  passan  pel  poder  totas  las  miljanías 
nacionals  sensideas,  principisni  conclusions, 
en  Pi  y  Margall,  que  no  s’acontenta  ab  sentar 
son  gran  principi  de  la  federació,  sinó  que 
dona  la  fórmula,  ab  sas  reglas  y  sos  detalls, 
es  tingut  per  idealista,  y  sa  vida’s  considera 
fora  de  la  realitat.  Hermós  país  aquest, 
ahont  sols  son  reals  las  fantasmagorias  del 


(1)  En  Pi  y  Margall  comensa  à  reconeixe'l  pacte 
en  la  ciutat,  mes  jo  li  veig  ja  dintre  la  familia,  que  co- 
mensa  pel  pacte  explícit  de  la  unió  de  dos  individuus 
de  sexe  diferent,  y’s  continua  pel  tàcit  dels  fills  y’is  pa¬ 
res  admetent  la  patria  potestat.  Que  aquesta  no  es  de 
lley  natural,  sinó  de  pròpia  voluntat,  ho  proba’l  que’s 
continuhi  per  tota  la  vida,  à  voltas,  à  pesar  del  terme 
fixat  per  las  lleys,  y  que  à  voltas  se  trenqui  avans  d’a¬ 
quest  terme.  Si  fos  natural,  seria  fatal. 

fanatisme !  No  ha  pas  cambiat  gens.  de  molts 
sigles  ensà:  ja  sota  sas  bellesas  naturals,  sos 
taronjers  en  flor  y  son  cel  seré,  ja  sota'l  bell 
jardi  de  las  Hespérides,  el  Tàrtar  hi  tenia 
son  domini  ab  tots  els  sufriments  y  càstichs 
de  la  Divinitat.  Las  boyras  indecisas  de 
lo  incomprensible  y  de  lo  absolut,  son  aquí 
lo  real;  lo  real,  lo  pràctich,  el  bé  positiu  de  la 
Humanitat,  es  lo  titllat  d’ideal.  Per  això 
en  Pi  y  Margall  es  apreciat  per  la  massa  com 
idealista,  perque  la  seva  obra  es  d’amor,  de 
benevolensa  al  home,  de  felicitat  positiva, 
pràctica  y  realisable,  ab  aplicació  de  reglas 
que  no’s  limita  à  endevinar,  sinó  que  preci¬ 
sa,  concreta  y  ofereix  al  lliure  examen. 

L’estudi  y  exposició  d’ellas  es  l’objecte  dels 
llibres  segón  y  tercer  de  sa  obra  política 
capdal.  Si  en  el  segón  d’aquests  l’anàlisis  y 
estudi  que  fa  d’Espanya  posa  sos  principis 
en  disposició  d’ésser  aplicats  sense  vacilació 
ni  dubtes,  en  el  primer  l'interés  que  desperta 
es  ja  no  sols  particular  à  nostra  península, 
sinó  d’interés  general  à  tot  el  món.  El  prin¬ 
cipi  federal,  en  ell  desenrotllat  sòbria  y 
grandiosament,  es  la  ciència  política  reculli- 
da  en  unas  pàginas  y  oferta  à  tota  la  Huma¬ 
nitat  pera  sa  salvació.  Y  tant  en  un  com  en 
altre  dels  llibres,  en  Pi  y  Margall  se’ns  pre¬ 
senta  en  tota  la  intensitat  del  seu  geni,  des- 
pleganthi  tots  els  resplandors  de  la  seva 
personalitat.  En  l’estudi  de  las  lleys  parti¬ 
culars,  se’ns  hi  presenta  com  à  eminent 
jurista;  en  el  de  las  lleys  politicas  ó  constitu¬ 
cions  dels  pobles,  com  à  estadista  genial;  en 
el  dels  fets  del  temps,  com  à  historiador 
profondament  observador,  y  com  à  filosop  y 
sociólech  altruista  superior,  en  l’estudi  de 
las  ideas  y  de  las  necessitats  materials  que 
fa  dels  pobles  qu’analisa. 

Son  llibre  Las  Nacionalidades  es  l’obra 
política  capdal  eixida  de  son  geni.  Finida 
l'any  76,  las  ideas  qu’entranya,  las  solucions 
que  presenta,  las  observacions  que  s’hi  tras- 
lluheixen  son  encara,  en  aquestas  fetxas, 
ideas,  solucions  y  observacions  de  verdader 
progrés.  El  poble  no  ha  pas  avensat,  es  cert, 
mes  no  es  pas  à  aquesta  circunstancia  degu¬ 
da  la  superioritat  actual  qu’encara  tanca 
l’obra  d’en  Pi.  El  poble  podria  haver  pro¬ 
gressat,  y  ella  seria  encara  superior;  perque 
ho  serà  sempre  mentres  el  progrés  no  hagi 
fet  arribar  al  poble  à  la  pràctica  del  amor  y 
de  la  veritat,  y  amor  y  veritat  constituheixen 
la  essencia,  l’ànima  y  la  finalitat  del  llibre 
Las  Nacionalidades. 

LA  NATURALESA 

Y  LA  INFLUENCIA 

1 

De  la  consideració  del  home,  lo  primer 
que  se'n  treu  es  la  exactitut  de  la  distin¬ 
ció  que  fa  Delboeuf  (1)  entre  «el  sér  incom- 
plert  qu’està  en  camí  de  completarse  y’l  sér 
perfet  que  ja  no  pot  fer  més  que  morir)):  per 

10  tant,  qui  vulgi  estudiar  al  home  no  s’ha 
de  limitar  al  del  segón  cas,  ó  sia  al  adult, 
sinó  que  l’ha  d’abarcar  desde’l  naixement. 

Quan  l’home  neix  es  una  forma  qu’esclata, 
un  acte  que  acaba  de  sortir  de  la  potencia 
que  virtualment  el  contenia.  Y  aquesta  for¬ 
ma,  que  fins  qu’ha  esclatat  no  ha  existit,  y 
aquest  acte,  que  no  ha  sigut  fins  que  s’ha 
després  de  la  potencia  que  l’ha  precedit,  {s’ha 
produhit  ell  mateix?  <jes  autogen?  Es  clar  que 
no.  «Perque  (2)  pera  obrar  es  necessari  exis¬ 
tir;  el  no-res,  res  pot  fer;  donchs  pera  ferme 
à  mi  mateix  hauria  hagut  d’existir  avans  de 
comensar  à  ésser,  y  aixó  es  una  evident  con¬ 
tradicció.»  Al  home  l’ha  engendrat  quelcom 
preexistent  à  n’ell:  com  tot  efecte  reconeix 
alguna  causa.  Igual  la  part  fisica  que  la  psí¬ 
quica  l’ha  rebuda;  es  dir:  s’ha  rebut  à  sí  pro¬ 
pi  enter  y  verdader.  Se  troba  al  món  perque 

11  han  portat,  v  s’hi  troba  de  la  manera  que 
la  Naturalesa  l’ha  fet.  Com  diu  Letamen- 
di  (3),  «al  individuu  vivent  sos  progenitors  li 
donan,  de  bona  gana,  matèria,  forma  é  im¬ 
puls  viu  inicial.»  De  modo  que,  segons  ex¬ 
pressió  d’en  Sibiude  (4),  «res  tenim  que  sia 
verdaderament  nostre  y  qu’estigui  totalment 
en  el  nostre  poder,  sinó  solament  l’amor, 
y...  l’amor  per  sa  naturalesa  es  un  dó)>  y  un 
dó  també  es  cosa  que’s-reb. 

Al  neixe,  l’home  no  es,  en  rigor,  més  que 
una  llevor  del  home  pròpiament  dit  ( 5 ):  es 
un  embrió  que  d’embrió  no  passaria  si  que¬ 
dés  verge  de  la  Influencia  que  té  de  fecon- 
darlo,  si  no  rebés  (6)  «la  matèria  y  lasforsas 
requeridas  pera  creixe  y  multi plicarse,  que 
de  mala  gana’l  món  li  presta.»  En  aquest  es¬ 
tat  embrionari  l’home  es  tot  Naturalesa  y 
mereix  ésser  detingudament  estudiat.  L’ho- 


(1)  Delboeuf:  La  matèria  bruta  y  la  matèria  viva. — 
Cap.  IV.  II. 

(2)  Fenelon:  L' Ens  infinit — Cap.  IV. 

(3)  Letarnendi:  El  hombre  en  acción. —  Gènesis  de  la 
vida. 

(4)  Sibiude,  citat  per  M.  Bové  en  son  Assaig  crílich 
sobre  aqueil  filosop.  Cap.  VI. 

(5)  Delboeuf.  —  Obra  citada,  Cap.  V-I — al  home’l 
considera  com  una  llevor  fins  qu’es  adult,  y  diu:  «els 
animals  superiors  tots  son,  en  una  part  de  llur  existèn¬ 
cia,  ous  que  caminan.  Després  del  període  d'incubació, 
el  període  ulerí,  ve  un  període  actiu  en  que’l  jove  ani¬ 
mal  prepara  son  pervindre,  l’estat  larvari.  L’adolescent 
es  la  ortiga  quina  papallona  es  l’adult.»  L’apreciació 
no  pot  ésser  més  justa. 

(6)  Letarnendi:  lloch  citat. 

meembrió  conté  virtualment  un  home  en  sa 
plenilut;  però  no  pas  l'home  abstracte  ni 
l'home  que  la  Naturalesa  y  la  Influencia  en- 
maridadas  produhiràn,  sinó  un  home  distint 
d'aquest  y  de  tots  els  altres,  que  fora  no  més 
y  purament  el  desenrotllo,  l’ampliació  del 
home-embrió,  si  aquest  pogués  prosperar 
per  sa  pròpia  y  exclussiva  virtut,  sense’l  con¬ 
curs  de  la  Influencia.  En  aquest  cas  l’home 
fora,  en  sa  plenitut,  com  ho  es  al  neixe,  res 
més  que  la  suma  algébrica  de  la  Naturalesa 
y  de  las  qualitats,  positivas  y  negativas,  de 
tota  sa  ascendència;  ó,  en  termes  més  pre¬ 
cisos,  la  resultant  de  tots  sos  progenitors 
segons  llur  respectiu  estat  en  els  moments 
generadors. 

En  tot  individuu  hi  notaréu  una  munió  de 
senyals  caracteristicas  que  son  ben  bé  natu¬ 
rals,  originarias.  El  sagell  de  la  rassa,  no 
sols  d'alguna  de  las  grans  rassas  primitivas, 
sinó  també  de  las  d’ordre  inferior,  qu'han 
influhit  en  sa  genealogia,  y  ademés  certs 
trets  individuals  que  d'un  modo  remarcable 
hagin  tingut  sos  ascendents — fenomen  qu’ha 
rebut  el  nom  de  lley  d'herencia. — Per  regla 
general  no  més  apreciém  els  solchs  fondos 
que’l  passat  deixa  en  l’individuu;  mes,  el 
que’ns  sia  dificil,  ó  per  nostres  deficients 
medis  d’observació  inassequible,  apreciar  las 
ratllas  menys  remarcadas,  no  implica  l’au- 
sencia  de  ditas  ratllas;  ans  bé  la  lógica’ns 
porta  à  afirmar  que  las  tals  ratllas  existei¬ 
xen,  perque  pera  existir  tenen  els  mateixos 
motius  que  las  grossas.  La  Naturalesa  obra 
sempre  matemàticament  y  no  per  aixó  que 
l’home,  ab  incomprensible  irracionalitat,  ha 
batejat  ab  els  mots  de  caprilxo,  acc is,  casuali¬ 
tat  y  altres  de  consemblants,  paraulas  buy- 
das  com  tantas  més  sols  representativas  d'ab¬ 
surds.  El  pare  de  Nerón,  al  neixe  aquest, 
dantse  exacte  compte  del  pervers  origen  de 
la  nova  criatura,  exclamà:  uDe  mi  y  d' A  gri- 
pina ,  ma  esposa,  res  més  pot  sortirne  qu  algun 
monstre  aparegut  pera  la  calamitat  pública.))  — 
«Heusaqui — diu  Delboeuf  (i) — per  qué’l  fill 


(i)  Delboeuf:  Obra  citada,  Cap.  V-IV. 

Tenia  llest  aquest  petit  ensaig  sobre  La  Naturalesa 
y  la  Influencia ,  quan  he  llegit  à  Delboeuf,  y  las  moltas 
coincidencias  que  hi  hà  entre  lo  que  diu  dit  autor  y  lo 
que  jo  tenia  escrit  m'han  interessat  de  debò.  Alguna 
n’he  fet  notar  ja;  peró  vuy  insertar  alguns  notables 
fragments  que  trobo  en  mon  apoyo. 

«Donclis  bé:  aquesta  célula  tanca  en  sí  mateixa  totas 
las  determinacions  de  la  especie,  y,  més  qu’aixó,  totas 
las  de  la  rassa,  de  la  nació,  de  la  familia.  El  noy  que 
d’ella’s  desenrotlli  tindrà  cabells  negres  ó  rossos,  dents 
ben  ó  mal  arrengleradas,  dits  llarchs  ó  curts,  sufprà 
certas  malaltías  en  edats  determinadas  per  endevant, 
serà  predisposat  à  la  gota,  à  las  malaltías  del  cor  ó  à 
la  tisis.» —  Cap.  1V-1V. 

«Podém  també  mirar  el  mecani-me  transmès  per  ge¬ 
neració,  com  la  inteligencia  y  la  voluntat  de  nostres 
avantpassats.  D’aquest  modo  va  la  inteligencia  afi- 
nantse,  perque  té  cada  dia  à  sa  disposició  órguens  més 

hereta  de  sos  pares  y  conté  en  si,  d’una  ma¬ 
nera  més  ó  menys  fàcil  de  desxifrar,  sa  his¬ 
toria.» 

A  voltas  veyém  qu’apareix  un  individuu 
ab  qualitats  distintas  de  las  qu’havian  reve¬ 
lat  els  progenitors,  y  algú  podria  senyalar 
aquest  fet  com  una  excepció  de  la  regla:  pe¬ 
ró  es  que  aqui  no  hi  hà  regla,  sinó  lley. 
Dugas  sals  diversas  se  descomponen  y  llurs 
elements  forman  altras  dugas  sals:  pera  pro- 
duhir  un  sulfat  no  es  precis  un  altre  sulfat. 
Aquesta  es  la  explicació  del  íet  demunt  ano¬ 
tat,  qu’en  realitat  es  una  confirmació  de  la 
mentada  lley. 

Reflexionant  à  la  lleugera,  podria  semblar, 
després  de  lo  que  queda  dit,  que  d’un  mateix 
matrimoni  sols  n’haurian  de  neixe  fills  abso¬ 
lutament  idéntichs  entre  si,  y  la  realitat 
no’ns  mostra  aquesta  identitat  ni  entre  ger¬ 
mans  bessons.  Pera  destruhir  semblant  ob¬ 
jecció,  cal  recordar  que  fins  aqui  no  més 
parlo  del  home-embrió,  no  del  home  en  sa 
plenitut.  Conforme  veurém  més  endevant, 
dos  homes  que  al  neixe  fossin  del  tot  idén- 
tichs,  anirian  diferenciantse,  adquirint  per¬ 
sonalitat  pròpia  y  distinta  à  mida  que  sufris- 
sin  influencias  diversas,  y  aixis  mateix  veu¬ 
rém  qu’es  impossible — ab  la  impossibilitat 
moral  de  sentit  comú,  de  que’ns  parla  Bal- 
mes  en  sa  obra  capdal, — sotmetre  à  idénticas 
influencias  à  dos  homes  que’s  pogués  trobar 
idéntichs  en  estat  embrionari:  de  modo,  que 
no  pot  jutjarse,  en  absolut,  de  las  diferencias 
qu’hagin  tingut  dos  homes  en  estat  d’embrió 
per  las  que  tenen  en  llur  plenitut,  puig  qu’en 
aquell  estat  podian  haver  sigut,  si’s  vol,  in¬ 
significants  las  referidas  diferencias,  accen- 
tuantse  més  y  més  per  virtut  de  las  influen¬ 
cias  successivas.  Ademés  jpot  afirmarse,  ni 
tractantse  de  dos  bessons,  qu’hagin  sigut 
concebuts  y  engendrats  en  idénticas  condi¬ 
cions  y  baix  las  mateixas  influencias  fisicas 
y  psiquicas  dels  pares,  y  que  llur  vida  uteri- 
na  hagués  sigut  idèntica  també'  Faig  aques¬ 
ta  pregunta  perque  precisament  las  influen¬ 
cias  que  acabo  d’esmentar  las  tinch  per  ben 
importants  y  de  la  major  eficacia  en  la  con- 


perfeccionats...  Valém  més  que’ls  antichs,  no  en  el 
sentit  de  que  lo  qu’han  fet  tingui  menys  valor  que  lo 
que  fem  nosaltres,  puig  que  llurs  obras  serveixen  de 
fonament  à  las  nostras,  sinó  en  el  sentit  de  que  si,  per 
un  impossible,  un  Aristótil  ó  un  Tomàs  d’Aquino  po¬ 
guessin  tornar  al  món  tals  com  foren  en  llur  època,  no 
serían,  potser,  sinó  talents  mitjans.»  —  Cap.  IV-V. 

«Certament,  en  el  curs  de  son  desenrotllo,  està  ex¬ 
posat  (l’ou)  à  moltas  vicisituts;  no  obstant,  porta  en  si’l 
tipo  de  la  especie,  més  un  caràcter  que  d’ell  en  farà  tal 
individuu  y  no  tal  altre,  y,  si  res  extraordinari  li  sobre¬ 
vé,  sa  vida  realisarà  aquest  tipo  y  aquest  caràcter...  Sia 
lo  que’s  vulgui  ..  el  germen  està  construhit  de  modo 
qu’es  ja  lo  que  vindrà  à  ésser  més  tart...  Ademés,  la 
gran  lley  de  la  conservació  de  las  petjadas  inèsborra 
bles  del  passat  s’oposaria  à  que  fos  d’altre  modo.»  — 
Capítul  V-I. 

creció  de  la  individualitat  del  home-embrió, 
à  quina  naixensa  cooperan;  y  teninllas  per¬ 
fectament  en  compte  es  qu’he  afirmat  que 
l’home-embrió  es  la  resultant  dels  ascendents 
segons  el  respectiu  estat  en  els  moments  ge¬ 
neradors. 

Si  algú  no  capis  prou  las  observacions  an¬ 
teriors,  el  remetria  als  efectes  eloqüentissims 
de  las  seleccions,  ja  naturals  ja  artificials, 
els  quals  sols  s’explican  per  lo  que  deixo  dit, 
ó  sia  considerant  al  embrió  com  à  resultant 
necessarià  de  tot  el  cúmul  de  variadissimas 
concausas  que  à  sa  producció  concorren.  Es 
com  el  feix  lluminós  que  s'escapés  d’un  re¬ 
flector  hont  convergissin  nombrosos  focos  de 
llum:  segons  fos  el  nombre,  disposició,  po¬ 
tencia,  intensitat,  calitat  y  color  d’aquets  fo¬ 
cos,  una  ó  altra  fora  la  direcció,  potencia, 
intensitat,  calitat  y  color  del  feix  projectat 
pel  reflector.  Y  ditas  circunstancias  poden 
'variar  fins  al  infinit,  perque  son  infinitas  las 
combinacions  que  dels  elements  generadors 
poden  ferse. 

Claudi  Mas  y  Jornet. 

IDILI  BLAU 

RECORTS  D’ESTUDIANT 

La  joliua  y  encisera  afrau  de  Vilatorta, 
inconscient  celebrava  l’arribada  de  la  Pri¬ 
mavera.  Aquell  sol  rialler,  aquell  celatje 
blavós  y  aquell  ayret  del  tot  afalagador,  tro- 
bavan  lloch  de  bonavinguda.  Desde’ls  turo- 
nells  fins  à  las  clotadas,  desde’ls  torrents 
fins  als  reguerols  y  fontanas,  harmonisavan 
ab  un  to  vistós  aquellas  notas  sublims  que 
atrauhen  als  devots  de  las  bellesas  de  Na¬ 
tura.  Las  penyas  encingleradas  se  veyan 
plenas  de  molsa  formant  gaya  catifa;  las 
valls  en  sas  vessants  esclatavan  de  flors  que 
treyan  el  capciró  per  demunt  de  las  onadas 
de  verdor;  els  margenars  de  las  torrenteras 
mostravan  els  desmays  florits,  escabellats, 
com  plorant  de  goig  al  nou  temps  arribat,  y 
las  fonts  cantavan  un  himne  delicat  que  cor¬ 
prenia  à  las  tristas  floretas  que  moren  à 
l’arribada  d’aqueix  temps  de  joya.  Aytal  en¬ 
cant  restava  en  els  lloch  solius,  en  las  reco- 
nadas  quietas,  ahont  l’home  no  s’hi  atura 
barroer  pera  malmenar  tanta  hermosor.  Els 
pobles  que  s’escampan  per  aytal  afrau,  mos¬ 
travan  doble  goig,  doble  encis  y  atracció. 
Folgarolas  vessava  rial  las  que  sorollavan 
serras  enllà,  enrotllant  al  Sol  dels  seus 
amors,  ú  la  Verge  de  la  Demunt;  Taverno- 
las  treya  à  lluhir  els  recorts  de  las  passadas 
gestas  en  que  son  castell  de  Sabassona,  en- 
layrat  en  la  crestalluda  cimalla,  branca  ferma 
.  del  Montseny,  donava  cert  caràcter  à  n’aquell 
clos  pintoresch,  y  l'ermitatje  de  Sant  Jordi, 
com  faró  lluminós,  atreya  tots  els  esguarts 
dels  camperols  felissos. 

En  mitj  de  tanta  festa  y  de  tanta  gaubansa, 


una  sola  nota  discordava  en  el  concert;  una 
nota  despresa  del  himne  trist  de  la  vida  y 
cayguda  en  aquell  conjunt  felis,  al  etzar. 

Pel  corriol  que  de  Tavernolas  porta  à  la 
ciutat  de  Vich  caminava  trist  y  apesarat  un 
minyó  que  no  passava  dels  vídí  anys;  alt, 
sapat  y  de  rostre  gentil,  portava  l’ayre  d’un 
filí  mascle  de  ïa  terra,  d’aqueixos  pochs  que 
quedan  en  aquellas  comarcas  ahont  el  baf 
de  las  ciutats  prostituhidas  no  hi  ha  arribat 
encara. 

Son  vestit  de  vellut  negre, ’l  plech  de  lli¬ 
bres  sota  l’aixella  y  la  fiambrera  del  recapte, 
revelavan  en  ell  al  estudiant  que  li  toca  tres¬ 
car  quatre  horas  per  dia  à  fí  de  guanyarse’l 
pa,  fent  de  mestre  d’una  casa  de  pagés  res- 
tantli  poch,  molt  poch  temps,  per’atenye’l 
necessari  d’empaparse  de  las  llissons  que  li 
han  de  donar  la  carrera  del  ministeri  sacer¬ 
dotal. 

El  nostre  estudiant  verament  contrastava 
ab  aquell  posat  de  tristesa  aclaparadora;  y 
si’l  sol  espargia  la  gaubansa  en  la  plana 
tota,  en  son  front  no  hi  arribava  pas  y’s  veya 
solcat  d’una  arruga  que  deixava  traspuhar 
tota  la  melangia  de  son  ànima  enmalaltida 
per  alguna  pena.  La  esplanada  de  Serrabou 
y  Puigsasllosas  la  feu  ab  tota  la  pena,  com 
si  aquell  bé  de  Deu  de  bellesa  espargida 
de  banda  à  banda  l’agraviés...  li  afegis  pe- 
sars  al  feix  que  semblava  portar  demunt 
seu;  peró  tan  bon  punt  arribà  à  la  ombrí- 
vola  verneda  de  la  Font  d’en  Brugué,  sota 
aquell  sostre  de  regalat  fullatje,  semblà  que 
respirés  ab  més  llibertat  y  fins  tingué  esma 
pera  entonar  una  canso  xiroya  que  feu  des¬ 
vetllar  als  rossinyols  d’aquells  encontorns: 

Ay  amor  primera, 
te’n  portas  la  flor, 
te’n  portas  la  palma 
de  tot  Rosselló! 

Y’is  arbres  responian  àb  un  moviment  de 
fullas  que  produhía  l’oreig  falaguer;  y  la 
font  del  marge  florit  prenia’l  cayent  més  lleu 
y  s’adormia  encisada  per  aquella.veu  dolsa  y 
melangiosa.  Corprès  per  fi  d’aquella  subli¬ 
mi  t  a  t  del  paisatje,  s’assegué  al  marjal,  com 
desitjós  de  xuclar  tota  la  poesia  que  tancava 
aquella  frescal  y  riallera  planura;  tirà’ls  lli¬ 
bres  d’una  revolada  y  espargí  la  vista  à  son 
entorn  com  pera  invocar  tot  l’element  vege¬ 
tal  que  bullia  arreu,  arreu,  y  comunicarli  tot 
lo  que  sentia  dintre  seu,  y  aconsellarshi,  ja 
que  sos  companys  li  talxavan  de  follia  aquell 
estat,  no  arribant  à  capir  que’ls  sentiments  de 
son  cor  forroavan  tot  un  poema  de  suaus 
tendresas.  Entre  tant  anavan  passant  collas 
d’estudiants  movent  gatzara  y  tenint  fita  la 
vista  en  un  sol  ideal,  el  d'assolir  tart  ó  d’ho¬ 
ra,  ab  mèrits  ó  de  rutina’l  fí  de  llur  carrera, 
els  uns  pera  servir  al  Deu  d’eterna  veritat, 
y  ls  altres  pera  conquerir  un  lloch  honrós 
en  la  societat.  Quin  contrast! 

Ell  els  veya  passar  uns  rera’ls  altres,  per 
entre  las  tijas  verdejantas  de  mil  plantas 
y  flors,  y'Is  compadia  creyentlos  adormits  à 
tot  sentiment  gran,  inspirat  per  l’amor  que 
movia  tots  sos  actes  y  tots  sos  pensaments. 

Quan  restà  quieta  altra  volta  la  planura, 
segui  de  nou  la  ruta  esperant  trobar  ara- 
vans-ara’l  sol  dels  seus  somnis,  la  estrella  de 
las  sevas  esperansas  falagueras. ..  y  ho  trobà 
à  la  recolza  del  cami  encantat  del  pont  de 
Brugué;  ho  trobà  en  un  somriure  esperansa- 
dor  que  li  esgranà  una  donzella  entrada  à 
la  primavera  de  la  vida,  com  el  jorn  aquell 
de  preuhadas  dolcesas.  Desensonyat  del  tot 
al  atanye  l’objecte  de  sos  somnis,  va  pararse 
sobtat  devant  per  devant  de  la  nina,  que 
recolzada  en  el  marjal  florit  escapsava’ls 
blauhets  y  rosellas  que  li  venian  à  mà.  Fres¬ 
ca  y  vistosa,  li  brollava  la  salut  pel  rostre, 
per  hont  el  ventet  li  espargia’ls  rossos  ca¬ 
bells  que  li  ombrejavan  el  front  asserenat 
com  l’espay  que  la  cobejava. 

— Anéu  tart  avuy! 

— Bé  dech  anarbi,  quan  m’ha  sobtat  el 
toch  de  la  Seu  als  quintanars  del  Cantarell. 
{Feya  molt  que  m’esperavau?  , 

— Só  anat  venint  ab  catxassa  y  fins  he  tom¬ 
bat  pel  Tusell  per  no  trobar  la  corrua  d’es¬ 
tudiants. 

—  Ditxosos  ells,  que  cap  pena’ls  ennuvo¬ 
la’l  cel  de  llur  felicitat! 

— {Que  no  sou  ben  felis,  vos? 

— Cóm  no  esserho  al  crepuscle  del  sol  de 
ma  ventura!  Mes  ja  sabéu  els  obstacles  que 
al  pas  se’m  posan... 

— Trenqueulos  d’una  volta!...  {Teméu,  pot¬ 
ser,  un  trastorn  en  vostra  casa? 

— Contéu  si  hi  hà  d’ésser  el  dia  que  resol- 
tament  els  diga  mon  determini;  la  mare,  po- 
breta  mare,  ha  de  morirse  de  pena!  Avuy, 
ara  mateix,  ho  pensava  tot  això,  y  considerant 
lo  avensat  de  carrera  com  estich...  verament 
m’ha  aclaparat  de  debò  y  fins  tota  la  joya 
d’aquest  primer  jorn  de  primavera  se’m  tor¬ 
nava  una  càrrega  feixuga  de  penas  que 
m’heu  tret  del  demunt  ab  vostre  rialler  es- 
guart.  Vida  de  la  meva  vida!  Cóm  l’he  mal¬ 
dada  l’ànima  ab  aquestas  intentonas!  Oh 
baldament  que  no  arribés  à  un  grau  tan  alty 
suprém  de  sensibilitat!  Alashoras  tindria  co- 
ratje  pera  estrebar  d’un  cop  aquestas  parets 
baladinas  que  no  assegurarian  pas  l’edifici 
de  la  meva  humana  sort,  mentres  qu’ara, 
pedra  assí,  pedra  allà,  las  veig  caure  essent 
cada  cop  una  sotragada  feresta  que’m  trenca 
d’una  à  una  totas  las  fibras  del  cor. 

— {Y  tornaréu  à  l’aula  avuy?  No  m'havíau 
promès  que,  al  arribar  la  primavera,  expo- 
sariam  els  nostres  cors  y  las  nostras  ànimas 
devant  de  Deu  y'ns  imposariam  la  tasca  de 
asserenar  aquest  cel  tan  ennuvolat  de  la  fe¬ 
licitat  nostra? 

— Ay,  que  no’m  veig  ab  cor  pera  cumplir- 
las  aquestas  prometensas!... — 


Un  doll  de  llàgrimas  eixi  dels  ulls  enterbo- 
lits  de  la  donzella,  y  segui  sas  galtas,  cu- 
llintlas  ella  ab  son  mocador  de  fina  tela, 
com  qui  aplega  un  tresor  valiós;  y  à  la  fi’s 
confongueren  sos  plors,  mentres  Gurri  avall, 
entre  saliqueras  y  verns,  seguia  espargintse 
la  joya  que  glosavan  els  aucells  ab  sos  cants 
y  las  flors  ab  sas  flayres  embaumadoras. 


Al  portal  dels  Caputxins  se  deixaren,  ti¬ 
rant  l'un  pel  carrer  Nou  y  l’altre  pels  darreras 
de  la  ciutat  fins  à  trobarse  al  carrer  de  Gurb, 
ahont  desitjava  arribar  pera  desfogar  ben 
bé'l  pés  que  l’oprimia.  Qu’aviat  el  troban  el 
cami  del  Calvari  aquestas  ànimas  somnia- 
doras! 

L’estudiant,  un  cop  fou  à  la  casa  ahont 
posava,  agafà  la  capa  y’l  barret  de  copa.  co- 
mensant  d’enfilar  carrers  sense  trobar  el 
dret  del  Seminari,  ahont  feu  el  propòsit  de 
no  entrar,  anantsen  cap  à  Sant  Felip  à  fi 
d’obrir  sa  conciencia  al  confessor  y  dema- 
narli  consell. 

D’aquella  santa  casa  va  eixirne  ben  asse¬ 
renat:  els  consells  saludables  de  son  pare 
espiritual  portaren  la  pau  à  la  seva  ànima. 
Ell  fora  qui  donaria  la  nova  à  la  seva  mare, 
y  li  assegurà  que  no  portaria  cap  mal  resul¬ 
tat  el  trastorn... 

—  1 1 as  probat  prou  la  vocació  y...  res... 
Deu  no’t  crida  al  sacerdoci...  En  l’altre  estat 
trobaràs  el  benestar  de  que  t’has  fet  merei¬ 
xedor  ab  ta  bona  conducta  y  ab  ton  aprofitat 
estudi.  No  has  perdut  res;  els  deu  anys  que 
portas  de  carrera  no’t  faràn  cap  nosa,  te  se¬ 
ran  encara  un  mérit  contret...  y  pensa  que 
de  tot  hem  de  dar  gracias  à  Deu!... — 

Va  eixir  al  defora  al  bell  punt  que  plega- 
van  de  las  aulas  al  Seminari.  Aquell  recó  de 
ciutat  era  invadit  per  una  riuada  de  carn 
humana  que's  bellugava  alegroya  ab  l’esclat 
de  vida  pròpia  de  la  joventut  y...  ell  trobava 
que’l  barret  de  copa  li  oprimia  la  testa  y  la 
capa  l’ofegava,  y  per’xó,  barrejat  ab  els  al¬ 
tres  estudiants,  anava  apressat  pera  trobarse 
à  la  dispesa  y  traures  aquell  trajo  pintoresch 
que  tant  temps  havia  rumbejat  per  la  ciutat 
montanyana. 

Y  diriam  una  mentida  si  neguessim  que 
per’anar  al  carrer  Nou  passà  per  la  plassa 
gran  escorrentse  pe!  carrer  de  Gurb,  à  fi  de 
mirarse  ab  més  llibertat  el  sol  de  sa  felicitat 
eterna,  com  verament  ho  fou  per’ell  aquella 
nina  d’ànima  xamosa  y  escotorida. 

Diumenge’s  celebrà  la  inaugural  de  l’asso¬ 
ciació  catalanista  «Lo  Segrià»,  d’Almenar 
(Lleyda),  assistinthi  varis  individuus  de  la 
Junta  Permanent  de  la  Unió  Catalanista  y 
altres  distingits  companys  de  causa,  els  quals 
foren  rebuts  pel  poble  en  pes,  acompanyat 
d’  una  música  y  chors.  Gran  gentada  dels 
pobles  vehins  assistí  al  meeting,  que  tingué 
lloch  en  la  plassa  promovent  grandiós  entus- 
siasme.  Els  oradors  foren  aplaudits  frenéti- 
cament,  aclamadas  nostras  Bases  y  victore- 
jada  sens  treva  nostra  patria. 

Al  retornar  els  expedicionaris  barcelonins 
y  passar  per  Lleyda,  l’associació  «Catalunya» 
d’aquella  ciutat  obsequià  à  la  Permanent  de 
la  Unió  y  à  sos  acompanyants  ab  una  vet¬ 
llada  política  y  literaria  que  resultà  igual¬ 
ment  importantíssima. 

En  la  «Lliga  de  Catalunya»  y  altras  en¬ 
titats  catalanistas  s’ha  obert  una  suscripció 
pera  contribuhir  à  pagar  las  multas  impo- 
sadas  pel  President  de  la  Sala  i.a  de  lo 
Criminal  d’aquesta  Audiència,  al  lletrat  don 
Joan  Món.  Com  que  l’objecte  no  es  altre  que 
manifestar  complerta  adhesió  à  la  conducta 
d’en  Món,  al  defensar  aquest  ab  noble  ener- 
gia’ls  seus  drets  d’advocat  en  la  vista  delpro- 
cés-Riera,  s'ha  senyalat  la  quota  única  de  10 
cèntims.  Creyém  que  tots  els  bons  catalans 
y’is  amants  de  la  justícia  voldràn  que’l  seu 
nom  figuri  en  aquestas  llistas. 

També  varis  lletrats  han  demanat  que’s 
convoqui  junta  general  del  Colegi  d’advo¬ 
cats  per  si  hi  hà  lloch  à  formular  una  pro¬ 
testa  contra  certs  incidents  ocorreguts  en  la 
vista  del  procés-Riera,  dels  quals  ja  supo- 
sém  informats  à  nostres  lectors  per  la 
prempsa  diaria,  y  que’s  creu  perjudican  à 
las  atribucions  de  la  defensa,  à  la  dignitat  de 
la  toga  y  à  la  neutralitat  de  la  lley.  Molt  ens 
temém  que  certs  individuus  del  Colegi  s’hi 
oposin,  tarats  com  estàn  per  la  rutina,  per 
no  dir  altre  mal  pitjor:  peró  ja  es  hora  de 
que’ls  valiosos  elements  ab  que  compta’l  foro 
català  fassin  compendre  que  la  missió  del 
advocat  no  es  tan  sols  rosegar  paperots  vells 
y  pergamins,  com  una  rata  sabia  d’arxíu. 

En  la  tarda  del  diumenge  l’«Orfeó  Pam- 
plonés»,  recentment  arribat  de  sa  terra,  y 
qu’havia  ja  donat  un  concert  en  el  teatre  de 
Novetats  ab  la  cooperació  del  «Orfeó  Català», 
ne  donà  un  altre  en  el  Palau  de  Bellas  Arts 
acompanyat  de  l’«Associació  de  Chors  de 
Clavé.» 

Després  d’haver  cantat  l'«Orfeó  Pamplo- 
nés  el  Guernikaco  Arbola ,  el  públich,  que 
aplaudia  ab  entussiasme  l’himne  basch,  de¬ 
manà  ab  insistència  nostre  himne  Els  Se¬ 
gadors ,  negantse  à  executarlo’ls  chors  cata¬ 


lans  d’en  Clavé,  lo  que  fou  causa  de  que  va¬ 
ris  joves  del  públich  se  determinessin  à 
cantarlo.  Llavors  molts  individuus  de  la  es¬ 
mentada  Associació  la  emprengueren  contra 
els  improvisats  cantors  à  insults  y  cops  de 
cadiras,  ajudantlos  en  sa  indignitat  alguns 
guardias. 

Aixís  deuhen  entendre  honrar  à  sa  patria 
aqueixos  chors  que  al  malmenar  l’obra  del 
gran  català  Clavé  donan  trist  exemple  de 
cultura  devant  dels  orfeonistas  forasters  que, 
pera  exemple  de  patriotisme,  honran  à  sa 
terra  entonant  llurs  cants. 

Ab  tot,  no  sortiren  complertament  ab  la 
seva’ls  de  l’Associació  de  Clavé,  puig  al  aca- 
barse’l  concert,  el  públich  reprengué’l  cant 
de  nostre  himne  sense  que  cap  imposició  ni 
atropell  fos  prou  pera  fernhi  desistir.  Tin¬ 
guin  present  els  d’en  Clavé  (salvant  las  ex¬ 
cepcions  honrosas)  que  si’l  gran  musich  ca¬ 
talà  visqués,  els  allunyaria  de  son  costat  com 
indignes  de  perseverar  en  la  gran  obra  qu’ell 
inicià  de  despertar  l’esperit  del  poble  y  d’i- 
lustrarlo.  Aqueixos  infelissos  no  ho  voldràn 
saber  may  que,  en  el  punt  en  qu’estém,  ilus- 
tració  vol  dir  emancipació  y  redempció.  Y 
ells,  segons  sembla,  no  volen  redimirsen  del 
egoisme  y  petitas  passions  qu’en  sa  societat 
aniuhan.  No’ls  en  parléu  de  vera  cultura  y 
vera  llibertat  à  n’aqueixa  gent  que’s  diu  lli¬ 
beral  y  que  pretén  ésser  culta,  peró  ab  una 
llibertat  de  cartró  y  una  cultura  carrinclona. 

Ja  no  hi  som  al  any  70.  Prou  que  se’n  ani- 
ràn  convencent  els  vividors,  si  no  n’estàn 
convensuts  encara. 

Aquesta  nit  tindrà  lloch  en  el  teatre  de  las 
Arts,  Floridablanca,  151,  una  solemne  vet¬ 
llada  necrològica  à  la  memòria  de  Pi  y  Mar- 
gall,  organisada  pel  Comitè  Republicà  Fe¬ 
deralista  d’aquesta  ciutat  ,  y  en  la  que  hi 
pendràn  part  distingidas  personalitats  del 
partit  y  de  sos  afins. 

Ens  proposém  assistirhi,  agrahint  l'atenta 
invitació  de  que  ha  sigut  objecte  Joventut. 

La  joyería  y  plateria  «La  Artística»  ha  pu¬ 
blicat  unas  bonicas  tarjas  anunciadoras  de 
sa  casa,'situada  als  Quatre  cantons  del  Call. 


TffiP^S 

pera  la  enquadernació  de  «Joventut» 

Els  suscriptors  y  lectors  que  vulguin  en¬ 
quadernar  el  segón  volúm  de  Joventut  ab 
las  magnificas  tapas  confeccionadas  expres¬ 
sament  pera  nostre  periódich,  poden  remetre 
las  respectivas  coleccions  à  aquesta  Adminis¬ 
tració,  que  se  n’encarrega,  al  preu  de  3  pes 
setas.  També’s  facilitan  als  qu’ho  desitjin 
tapas  soltasal  preu  de  2’50  ptas. 

Fidel  Giró,  impressor. — -València,  31 1,  Barcelona. 

LA  NATURALESA 

Y  LA  INFLUENCIA 

II 

Hem  vist  que  l’home-embrió’s  deu  à  quel¬ 
com  agé  à  n’ell,  à  la  Naturalesa:  si  surt  gua- 
po  ó  lleig,  blanch  ó  moreno,  sà  ó  malalt,  ge¬ 
ni  ó  imbècil,  nirviós  ó  linfàtich,  ben  consti- 
tuhit  ó  deforme',  desganat  ó  golafre,  alegre  ó 
trist,  crudel  ó  compassiu,  atrevit  ó  tímit,  ac¬ 
tiu  ó  dropo,  avar  ó  pródich,  cast  ó  llicenciós, 
reflexiu  ó  lleuger,  poeta  ó  filosop,  músich  ó 
matemàtich...  à  la  Naturalesa  ho  deu,  salva 
l’acció  de  la  Influencia  quan  ab  tals  qualitats 
se  manifesta.  <jQui  s’ha  modelat  ó  ha  dema¬ 
nat  ésser  modelat  d’aquest  ó  d’altre  modo, 
ni  s  ha  negat  à  admeties  tal  com  s'ha  trobat? 
La  rosa  j-no  ha  rebut  sas  punxas  igualment 
que  sos  aromas?  El  lleó  ^s’ha  dat  ía  majestat 

ni  las  urpas?  Me  sembla  haver  llegit  en 
Taine  que  «el  bé  y  el  mal  son  productes  com 
el  sucre  y  el  vidriol»,  y  aixó,  com  hem  vist, 
es  ben  cert. 

Aixis  es  l’home,  al  neixe:  tot  Naturalesa. 
Quan  comensa  à  viure,  es  dir,  à  desenrotllar 
sa  virtualitat  embrionària,  reb  ja  las  prime- 
ras  inüuencias,  pera  preparar  l’adult,  l’home 
pròpiament  dit.  De  modo  qu’en  aquest  estat 
de  plenitut  es  Naturalesa-Influencia.  La  In¬ 
fluencia  perfecciona,  maleja,  feconda,  vivifi¬ 
ca,  desplega...  Converteix  al  home-embrió 
en  home  veritable.  La  Influencia— ja  ho  he 
dit  en  altra  ocasió — modifica,  mes  no  crea; 
dona  forma,  y  per  lo  tant  no  pot  prescindir 
d’un  substantiu,  quin  substantiu  es  la  Natu¬ 
ralesa.  D’aquestas  dugas  grans  causas,  tan 
important  es  l’una  com  l’altra,  puig  sense  la 
Naturalesa  la  Influencia  no  podria  manifes- 
tarse,  quedant  anulada,  y  sense  la  Influencia 
la  Naturalesa  no’s  mouria  de  son  estat  d’em¬ 
brió,  quedant  anulada  també,  absolutament 
xorca. 

L’home-embrió  aixis  que  surt  del  claustre 
matern  ja  reb  las  primeras  ïnfluencias.  La 
llet  y'is  cuydados  de  la  mare,  las  manyague- 
rias  y  las  ditas,  l’ayre  y  la  llum,  els  aliments 
y’l  clima,  las  joguinas  y  las  cansons,  la  fa- 
milia  y’is  amichs,  els  llibres  y’is  periódichs, 
els  desenganys  y  las  malaltias,  en  fi,  tot  el 
món  extern,  tot  el  medi  ambient,  la  Influen¬ 
cia,  en  una  paraula,  va  nodrinllo,  enrobus- 
tintlo,  modificantlo,  física  y  psíquicament, 
pausadament,  successivament,  desordrena- 
dament.  D  aqueixa  munió  d’elements  que 
constituheixen  la  Influencia,  els  uns  son 


JOVENTUT 


7  + 

necessaris,  puig  sens  ells  l’home  no  arriba¬ 
ria  à  sa  plenitut,  y’is  altres  contingents: 
aqüests  darrers  determinan  la  individualitat 
en  un  ó  altre  sentit,  y,  si  bé  sempre  son  prou 
actius,  quan  obran  en  !a  infantesa  tenen  una 
part  més  principal  en  la  formació  del  nou 
sér,  puig  dita  edat  es  la  de  constitució  del 
caràcter  y  de  la  peisonalitat  del  home.  L’in¬ 
signe  Balmes  tingué  bon  ull  al  biografiar  al 
Pare  Mariana:  «Se  sent — diu  ( i) — al  fons  del 
caràcter  del  ilustre  escriptor,  certa  agror  que 
sembla  lliscar  en  sas  obras,  comunicant  à 
molts  passatjes  un  deix  sentit  y  aspre:  tal 
volta  pugui  aixó  atribuhirse  a  n’aquellas  go- 
tas  d’amargor  que’s  vessan  al  cor  d’un  noy 
quin  plor  jamay  fou  acallat  ab  las  caricias  de 
la  tendresa  maternal.  Qui  no  té  famiha,  pre¬ 
cís  es  que  senti  en  son  cor  un  buyt  pregón; 
desde’l  moment  que  coneix  sa  existencia’s 
troba  sol,  abandonat,  desenganyat  de  tot  el 
món:  aixó  ha  de  produhir  naturalment  una 
reacció.  L’infortunat  se  replega  sobre  si  ma¬ 
teix  v  s’endureix  contra  tot.» 

La  complexitat  de  la  Influencia,  en  lo  que’s 
refereix  à  sos  elements  constitutius,  es  tanta 
quan  menys,  com  la  de  la  Naturalesa;  y 
aqueixas  dugas  grans  causas  del  home,  mer¬ 
cès  à  llur  mateixa  prodigiosa  complexitat 
elemental,  combinantse  y  fonentse  produhei- 
xen,  à  cada  instant,  un  home  nou,  en  cert 
modo;  un  home  que,  novament  influhit,  al 
altre  instant  ja  no  es  rigurosament  idéntich 
al  anterior,  y  aixis  sense  parar;  sense  parar 
evoluciona,  perque  l’home  no’s  momifica  y 
la  evolució  es  cambi,  y’l  cambi  destruheix  la 
identitat.  La  matèria  tluhent  incessantment, 
se  renova,  y  ab  ella  las  qualitats  totas  del  in- 
dividuu.  El  decrèpit  d’avuy  no  es  pas  el  joga- 
ner  infant  d’un  jorn;  aquest  reposat  pare  de 
familia  no  es  pas  idéntich  al  esbojarrat  xitxa- 
retlo  d’altres  dias;  la  compungida  penitenta 
d’ara  dista  molt  d’ésser  la  pecadora  d’ahir; 
mon  vell  amich  fulano  no  puch  pas  confón- 
drel  ab  mon  actual  enemich  fulano ;  el  robust 
xaval  d’anys  enrera  no  es  aquest  xacrós  es- 
tragat  del  present;  ma  bella  y  àgil  companyo- 
na  d’algún  dia  tampoch  es  l’arrugada  y  fei¬ 
xuga  dona  qu’ara  miro...  Del  bressol  à  la 
fossa  sols  hi  hà  inmanent  el  substracte  vital; 
peró  aquest  substracte  no  es  l’home:  es  el  so- 
port  que  la  especie  li  deixa  y  que  va  vestintse 
y  exteriorisantse  sempre,  contínuament,  de 
diferent  manera:  y  sols  aquest  vestit,  aques¬ 
ta  exteriorisació  del  substracte  es  l’home. 
Totas  las  parts  del  home  han  anat  sufrint 
modificacions  profondas:  la  matèria  ha  sigut 
renovada  molècula  por  molècula;  la  forma, 
externa  é  interna,  no  s’ha  mantingut  sempre 


(i)  Balmes:  El  P.  Mariana  (Biografia  que  prece¬ 
deix  la  edició  de  1SS0  de  Del  Rey  y  de  la  Institución 
Real.) 


igual;  els  sentiments  y’ís  afectes,  els  sentits 
y  l’intelecte  han  sufert  notables  crisis  d’acti¬ 
vitat  y  d’inanició,  de  lucidesa  y  d’embota- 
ment,  d’intensitat  y  de  capacitat,  y  aixis  ve- 
yém  mudar  d’aficions  y  gustos,  de  potencia 
intelectual  ó  corporal,  etc. 

Peró  la  substitució,  el  cambi,  la  inmomi- 
Jicaciò  individual,  s’opera  ab  tanta  suavitat, 
tan  insensiblement  quasi  sempre,  que  gay- 
rebè  passa  desapercebuda,  y  més  que  la  ex- 
periencia  la  patentisa  la  reflexió.  Als  qui’s 
resisteixin  à  acceptar  aqueixa  explicació,  hi 
hà  qu'observàrloshi  que’l  cambi  constant  de 
que  parlo,  no  operantse  simultàniament  y  ab 
igual  energia  en  lot,  deixa  sempre  elements 
ressaguers,  de  més  llarga  permanència  que'ls 
altres,  que  donan  al  individuu,  en  tots  els 
moments,  l’apariencia  v  la  conciencia  (falsa) 
de  la  identitat  ab  si  mateix  que  no  se  li  pot 
reconeixe  en  absolut.  Un  exemple’ns  aclarirà 
millor  aquest  punt:  en  una  ampolla  hi  tenim 
certa  cantitat  d’aygua  é  hi  tirém  un  raig  de 
vi;  <;la  mescla  d'ara  serà  un  líquit  idéntich  al 
que  primer  teníam?  Y  si  després  successiva¬ 
ment  hi  aném  tirant  una  porció  de  sucre,  de 
sosa,  d’alcohol,  etc.,  y  l’alterém,  d’altra  ban¬ 
da,  sotmetentlo  à  diversas  temperaturas,  <;en 
quin  cas  tindrém  la  mescla  d’altre  cas?  Aixó 
mateix  passa  ab  l’home,  à  cada  acció  de  la 
Influencia.  En  un  poble,  en  una  hora,  en  un 
dia,  fins  en  un  any,  serà  insensible  la  conti¬ 
nua  pèrdua  d’identitat:  peró  jy  del  un  sigle 
al  altre?Diu  ab  molta  rahó  Delboeuf  (i):  «S’ha 
dividit  la  dificultat  en  un  nombre  infinit  de 
dificultats  infinitament  petitas,  dihentse  que 
com  més  petitas  sían  se  las  vencerà  més  fà¬ 
cilment...  Pura  ilusió!  En  quant  una  unitat 
substancial  pert  un  atom  de  sa  substància, 
no  es  ja  materialment  idèntica  à  si  mateixa». 

cóm  no  s’ha  de  perdre  aixis  la  identitat, 
si  Leibnitz  fins  la  nega  entre  dos  àtoms  anch 
qu’en  tot  sian  perfectament  iguals,  pel  sol 
fet  d’ocupar  distint  espay? 

'  L’acció  de  la  Influencia  es  importantissima. 
Dos  trossos  de  sal  exactes  en  classe,  forma, 
volum  y  pes,  coloqueulos,  l’un  dintre  d’una 
estufa  seca,  l’altre  demunt  de  terra  humidaT 
exposat  à  la  serena  de  la  nit:  tingueulos  aixis, 
respectivament,  durant  el  mateix  temps,  y 
diguéu  després  quinas  semblansas  podréu 
notar  entre  abdós.  Lo  propi  succehiria  ab 
dos  homes  qu’en  embrió  fossin  idéntichs, 
sotmesos  à  distintas  influencias,  y  en  conse¬ 
qüència  lo  mateix  li  succehiria  à  un  mateix 
home  à  distintas  influencias  sotmès.  Marco- 
ni,  vivint  dugas  centurias  enrera,  no  hauria 
pas  inventat  el  telègraf  sense  fils,  ni  Dumont 
hauria  descubert  la  navegació  aérea;  Sant 
Pau,  vivint  en  nostres  dias,  potser  fora  un 


(i)  Delboeuf:  La  Matèria  bruta  y  la  Matèria  viva. — 
Cap.  IV-I. 

Tolstoy,  y'l  gran  Pi  y  Margall,  al  sigle  xvi  ó 
al  xvii,  tal  volta  hauria  sigut  un  Mariana.  Y 
es  que  cada  hu  recull  la  Influencia  del  medi 
en  que’s  desenrotlla,  y's  forma  en  armonía 
ab  las  ansias,  els  avensos,  els  problemas,  las 
preocupacions-  y  tot,  absolutament  tot  lo 
que’l  cerca  y  troba  en  ell  simpatia.  Aquesta 
simpatia,  aquesta  disposició,  aquesta  prime¬ 
ra  matèria  que  li  proporciona  la  Naturalesa, 
à  la  Influencia  li  es  indispensable,  perque, 
segons  ja  hem  dit,  la  Influencia  sols  modifi¬ 
ca,  peró  no  crea.  Per  molt  que  trevalléu,  d’una 
fusta  d’alba  no’n  faréu  un  tros  de  noguera, 
ni  convertiréu  un  plom  en  topaci,  ni  d  un  es- 
merlit  contrafet  n’obtindréu  un  brau  atleta, 
ni  d’un  idiota’n  treuréu  un  geni,  com  no 
realisaréu  cap  impossible  fisich.  Newton  no 
fou  pas  qui  primer  observà  que  la  fruyta  ma¬ 
dura’s  desprèn  del  arbre,  y,  no  obstant,  avans 
qu’ell  ningú  prengué  peu  d’aqueixa  obser¬ 
vació  pera  formular  las  llevs  de  la  gravitació. 
A  Nerón  cap  influencia  l'hauria  transformat 
en  un  Jesús.  Sant  F’rancisco  d’Asís  may  hau¬ 
ria  sigut  un  Napoleó.  Jaume’l  Conqueridor 
ab  tot  son  catolicisme  no  pogué  ésser  cast. 
Un  eunuch  no  se  sent  mascle  ni  en  ple  ha- 
rém.  En  mitj  de  sagnanis  batallas,  lo  mateix 
s'hi  revelan  valents  temeraris  que  poruchs 
que  moren  de  cobardia.  La  regor  d’una  ma¬ 
teixa  càtedra  igual  fa  florir  sabis  que  posa  de 
manifest  als  tontos.  D’allà  hont  no  n’hi  hà 
no’n  pot  rajar:  de  nihil  nihil  agitur. 

Tan  fondament  modifica  la  Influencia,  à 
voltas,  que  de  dos  bessons  idéntichs  al  neixe 
podria  fersen  dos  homes  ben  diversos.  Su- 
poséu  qu’abdós  estessin  dotats  de  valentia, 
y  que  al  un  l’abandonéu  à  una  colla  de  ban¬ 
dolers,  mentres  que  l’altre’s  forma  entre  mos¬ 
sos  de  la  esquadra.  L’un  sortirà  saltejador 
intrépit;  l’altre  brau  perseguidor  de  malfac¬ 
tors:  y  si  algún  dels  dos,  ó  cap,  deixa  d’arri¬ 
bar  al  terme  que  dihém,  se  deurà  à  que  las 
circunstancias  determinants  no  hauran  vin¬ 
gut  à  temps;  motiu  pel  qual  ni  tots  els  ta¬ 
lents,  ni  tots  els  genis,  ni  tots  els  perversos 
se  manifestan  francament  tals,  puig  la  Natu¬ 
ralesa  no’s  mostra  tal  com  es  sinó  en  un 
medi  adequat,  com  el  petroli  no’s  revela  in¬ 
flamable  mentres  no’s  pot  arrapar  à  un  com¬ 
bustible.  Per  ’xó  Schopenhauer  ha  pogut 
dir  (i)  que  «ab  un  igual  grau  de  malicia  un 
home  pot  morir  al  patibul  y  un  altre  tranqui- 
lament  al  si  de  la  familia».  La  ocasió  fa’l 
lladre,  y  aquesta  ocasió,  qu’es  la  Influencia, 
es  la  mida  de  la  resistència  de  la  Naturalesa. 
Un  matxo  podrà  dur  cinquanta  quintàs  de 
pes,  y  à  cinquanta  y  una  lliura  doblegarse; 
una  dona  pot  ésser  honrada  per  una  pesseta, 
cinch,  cent,  mil,  y  Vendre  son  cos  per  un 
preu  alsat  que  la  esclavitzi  per  sempre. 

Claudi  Mas  y  Jornet. 


(i)  Schopenhauer:  La  Vida,  f  Amor y  la  Mort.  —  II. 

LA  EXPLOSSIÓ 

— Tórnahi,  Peret,  tórnahi,  y  digali  qu’alló 
va  ser  una  foguerada,  un  cop  de  geni,  y  que 
n’estàs  arrepentit.  De  segur  que’t  tornarà  à 
rebre  don  Eladi,  perque  té  bon  cor.  Recor¬ 
dat  que  al  passarte  per  sobre  aquella  tarta- 
neta,  anant  al  taller ,  te  va  fer  portar  al  seu 
mateix  llit  y  may  va  faltarte  caldo  de  gallina 
ni  bona  assistència.  Recordat  que  tu,  ab 
llàgrimas  als  ulls,  li  vas  dir  que  may  més 
t’olvidarias  de  lo  qu’havia  fet  per’ tu.  Si  ell, 
enquimerat,  va  dirte  una  mala  expressió, 
bé  prou  que  vas  tornarthi;  donchs  estéu  en 
paus,  y  ara’t  toca  à  tu  rebaixarte...  Si  jo  tin¬ 
gués  gosar,  ja  tot  fora  arreglat. 

—  Maliatsiga!  No  hi  hà  perill  que  callis!... 
Com  si  un  no  estés  prou  amohinat!  Ja  vaig 
dirlho  la  setmana  passada:  no  hi  vull  tornar 
alli  com  qui  demana  caritat.  Ell  me  va  des¬ 
patxar,  y  no  li  vull  veure  la  cara  fins  qu’ell 
mateix  me  vinga  à  cercar.  Més  hi  ha  perdut 
ell  que  jo,  Deu  m’ajudi!  El  tallei  li  queda 
com  desamparat,  puig  no  trobarà  ningú  més 
que  li  vigili  tan  bé  la  feyna...  Ja  li  doldrà 
la  feta! ... 

— Si,  peró  ell  sab  hónt  té  la  bossa  y  tu  no 
pots  viure  sense  trevallar;  ja'n  treurém  for- 
sa  de  qu’ell  tinga  de  plegar  si  nosaltres  ens 
morim  de  fam.  De  prou  bé  qu’anavam  ara 
no’ns  queda  un  clau;  no  som  pas  potentats 
pera  passar  una  setmana  y  altra  sense  veure’l 
color  de  cinch  cèntims.  Mira:  tot  lo  que  tenia 
arreconat,  ha  fugit;  la  Margarida  no  vol  fer 
més  fermansa  perque  diu  qu’encara  que.  tor¬ 
nis  à  trevallar,  may  més  acabarém  de  pa- 
garli  lo  que  li  devém...  A  las  altras  casas  ja 
sabs  que  no  fían,  sobre  tot  vegent  ab  las  di- 
poiecas  que’n  podém  respondre  de  la  bestre¬ 
ta...  Avuy,  per  un  voler  de  Deu  he  pogut  fer 
dinar,  peró  demà,  si  no’s  gira  la  fortuna, 
haurém  d’asseure  las  barras  à  taula...  Si 
trobessis  una  colocació  qualsevol,  anch  que 
no  fos  gayre  bon  jornal...  D’uns  días  ne  ve¬ 
nen  uns  altres,  peró’l  cas  es  menjar... 

—  No’m  despacientis  ni  m’enverinis  més, 
Quimeta;  mira  que  ja  estich  en  el  punt  de 
dalt,  y  un  home  no  es  pas  de  cuyro  ni  de 
terra  d’escudellas.  Com  si  no  l’hagués  bus¬ 
cada  per  tot  arreu,  la  colocació,  Deu  m’aju¬ 
di!  Peró  tu,  burxa  que  burxa,  com  si  no  ho 
sabessis  que  tot  està  ple  y  que  no’s  troba  un 
jornal  ni  per  remey...  Un  no  pot  fer  res  que 
la  dignitat  y  l’honor  de  la  persona  ho  com¬ 
porti.  Ni  per  escombriayre  m’han  volgut,  y 
aixó  que  hi  vaig  posar  al  mosso  d’un  regidor 
per  empenyo...  No  hi  hà  que  un  vulga  ser 
home  de  bé,  y  piesentar  sempre  la  cara  ab 
tota  legalitat,  y  trevallar  de  cap  à  cap  del  día. 
Amigu,  paciència!  Si  no  trobas  quefer,  re¬ 
posa,  y  à  l’hora  d’esmorzar  vesten  à  passejar 
per  la  Rambla,  y  à  l’hora  de  dinar  clàvat  un 
cop  de  puny  als  morros,  y  à  l’hora  de  sopar 
vesten  al  llit  à  fer  el  bot...  Y  després  no  tin- 

guéu  mals  pensaments,  ira  de  Deu!  Cada  dia 
veig  que  té  més  rahó  en  Palmella;  y  no’m 
digas  que’t  fa  fàstich  y  qu’es  un  ingrinyador 
y  un  gandul  aqueix  minyó.  Lo  qu’es  més 
espavilat  que  tots  nosaltres  y  que  no’s  deixa¬ 
rà  pas  xuclar  la  sanch  pe’ls  burgesos,  pe’ls 
enemichs  dels  pobres  trevalladors,  de  las 
bestias  de  càrrega.  Ah!  Quan  jo  penso  que  hi 
hà  gent  que  tenen  palaus  y  malbaratan  mi¬ 
lions  sense  torce  la  esquena  ni  sobre  la  enclu¬ 
sa,  ni  sobre’l  teler,  mentres  pe'l  carrer  tran- 
zitan  lamolers  à  dotzenas  sense  tenir  hónt 
jaure,  com  si  no  fossin  de  carn  y  ossos  ma¬ 
teix  que’ls  richs!...  Si,  Quimeta,  si:  digas  lo 
que  vulgas,  en  Palmella  té  rahó;  viuhen  de 
la  nostra  sanch...  Ah,  si  nosaltres  siguessim 
homes,  si  féssim  com  ells,  si’ns  revenjessim 
de  tots  els  esplotadors!  Ara  xalariam,  Qui¬ 
meta,  ab  lo  que  nosaltres  mateixos  hem  gua¬ 
nyat, y  no  hauríam  de  demanar  una  caixalada 
de  pa  per’  mor  de  Deu...  Però  un  dia  ó  altie 
arribarà  la  nostra,  y  llavoras...  fora  contem¬ 
placions!  Mal  per  mal,  y  que  callin;  que  las 
paguin  juntas!...  Lo  qu’es  jo  ja  m’encarregaré 
del  assessi?io  del  meu  amo... 

— Jesús,  Maria  y  Joseph!  Calla,  calla,  Pe- 
ret,  que’m  dona  angunia  sentirle...  Y  quinas 
cosas  fa  dir  la  misèria,  Senyor!  Deu  te’n 
guart,  fill,  que  fossis  com  aquell  perdulari 
que  tant  t’agrada,  perque  ja  t’hauria  abor- 
rert...  Y  no  segueixis  els  seus  consells,  perque 
ja  ho  veuràs  ahónt  anirà  à  parar...  Si  no  tre- 
valla  ^sabs  per  qu’es?  Perque  aconsellant  à 
quatre  caps  calents  que  no  saben  lo  que’s 
pescan,  els  hi  fa  esquitxar  els  quartos  y  pot 
viure  esquena  dret.  Nosalties  no  n'hem  pas 
de  fer  cas  d’ell:  ja  sabém  que  no  som  pas 
princeps  y  qu’hem  de  guanyarnos  las  cai- 
xaladas:  y  ditxós  qui  pol!  Perque,  fill  meu, 
això  que  devegadas  contéu  de  que  no  hi  hau¬ 
rà  aviat  ni  richs  ni  pobres  y  tots  serém 
iguals  y  no’s  coneixerà  la  misèria,  ja  t’ho 
dich:  jo  no  ho  veig  pas  prou  clar,  y  creume: 
deixho  anar,  que  per  aqueix  camí  no  hi  po- 
dréu  pas  corre  gayre...  Aixís  com  hem  trobat 
el  món  l’haurém  de  deixar...  y’l  qu’hem  de 
mirar  nosaltres  es  fer  las  paus  ab  l’amo,  y 
que’t  torni  à  donar  feyna;  lo  qu’es  estat  es 
estat  y  nx>’ns  en  recordém  més.  Ja  veuràs 
com  aixis  que’t  tornis  à  trobar  ab  alguna  cosa 
à  la  butxaca  se  te’n  van  aquestas  caborias,  y 
veuràs  clar  que  no  hi  hà  millor  vida  que  la 
nostra,  quan  se  pot  cumplir  la  obligació... 

— Veuràs,  no’n  parlém  més,  que  se’m  re¬ 
gira  tota  la  naturalesa  y’m  venen  intencions 
dolentas.  Lo  que’t  torno  à  dir  es  qu’encara 
que’m  fassin  pessas  menudas  no  aniré  à  re- 
baixarme  ab  don  Eladi  ;ho  tens  entés?  Y  ara, 
feste’l  pensament  que  vulgas.  Peró  lo  que’t 
dich  que  si  nosaltres  ens  hem  de  candir  y 
dissecar,  à  n’ell  no  li  íaràn  pas  profit  las  me- 
vas  suadas...  Y  fora  réplicas,  que  per  alguna 
cosa  soch  l’amo  de  casa  !... 

— Cóm  t’has  tornat,  PeretI  De  tot  aixó’n  té 


la  culpa  l’anarquia  y  tots  aquells  disbarats 
qu’os  vomita  à  la  orella’l  perdut  d’en  Pal¬ 
mella... — 

Y  la  pobra  muller,  ferida  per  la  duresa 
d’accent  del  obrer,  rompé  à  plorar,  acotant 
el  cap  sobre  la  taula.  Y  ell,  sentint  que  s’en- 
ternia  ab  tot  y  voler  fer  el  ferreny,  s’aixecà 
de  la  cadira  ab  una  revolada  y  sorti  de  casa 
cridant: 

— dSi,  eh?  Donchs  ara  me’n  vaig  à  véurel. 
Bona  nit! 

— Peret,  Peret! — cridà  la  Quimeta  ab  un 
gran  sanglot;  peró  la  clau  tombà,  y’is  passos, 
pressers,  se  perderen  escala  avall. 

La  dona  passà  més  d’un’hora  plorant  y 
desesperantse,  ben  entristida  per  aquella  mi¬ 
sèria  aclaparadora,  de  la  que  no  podian  sortir 
per  la  tossuderia  del  seu  home,  d’aquell  ho¬ 
me  que  mitj  any  enrera  tenia’l  millor  geni 
del  món,  prudent,  trevallador,  alegre,  y  que 
d’ensà  que  s’havia  aplegat  ab  aquella  colla 
de  tabals  y  remolers,  com  en  Palmella,  que 
no  feyan  més  que  predicar  cosas  destornilla- 
das,  s’havia  tornat  rondinayre,  esquerp,  veri¬ 
nós,  ple  de  rancunias  y  recels,  queixantse 
sempre  dels  amos,  trobant  raquitich  el  jornal 
y  calificant  el  trevall  de  miserable  esplotació. 

Temps  enrera,  essent  fadrí  major  y  casi  bé 
encarregat  d’un  taller  de  moblista,  havia  fet 
embalar  ab  tan  poch  compte  una  pessa  d’en- 
càrrech,  que  tots  els  cayres  se  van  pelar  y 
quedà  deslluhida.  El  principal,  adonantsen, 
li  va  fer,  amohinat,  alguna  advertència;  li  re¬ 
plicà  en  Peret  ab  aspresa,  dihentli  que  si  no 
li  agradava  s’ho  arreglés  ell;  l’amo  li  respon¬ 
gué  que  per  alguna  cosa’l  pagava,  y  que  re¬ 
cordés  el  lloch  que  ocupava  pera  no  donar 
mals  exemples;  que  ja  comensava  à  cansarse 
del  geni  qu’anava  posant.  Furiós,  en  Peret, 
cridà  que  per  res  havia  de  meneslerli’ls  di¬ 
ners,  puig  qui  donava  la  sanch  no  havia  de 
mirar  tendencias. ..  Resultat,  que  l’amo,  fora 
de  si,  va  ferli’l  compte  desseguida...  D’aquell 
dia  ensà,  com  per  un  mal  tat,  no  havia  pogut 
trobar  feyna,  y’l  geni  anà  agrejàntseli  à  mi¬ 
da  que  creixia  la  necessitat;  y  las  ideas  tor- 
badoras,  arreplegadas  en  aquell  cul  de  cafeti 
hont  feyan  cap  alguns  obrers  desvagats  y 
quatre  ganduls  que’ls  esplotavan,  comensa- 
ren  à  arrelarse  en  son  cervell,  y  al  ombrejar- 
li’l  pensament  y’l  cor,  li  tornaren  desagra¬ 
dable  tot  lo  qu’avans  més  goig  y  alegria  li 
donava.  Son  amo  estat,  que  no  era  rencorós 
y  havia  tingut  afecte  à  son  fadri,  l’hauría  per¬ 
donat  si  ell  hagués  fet  passos  pera  lograrho: 
ho  sabia  pe'ls  antichs  companys,  ho  sabia 
també  la  Quimeta  y  l’instava  sempre  per- 
que’s  junyis.  Peró  devant  d’aquells  altres 
amichsdel  cafeti  havia  dit  que  no  podia  su- 
frir  à  don  Eladi  y  que  may  més  li  miraria  la 
cara,  y  volia  sostenirho,  malgrat  els  impul¬ 
sos  de  son  cor,  que  li  deyan  que  aquell  era 
un  home  de  bé,  que  si  tenia  un  benestar  se’l 
havia  guanyat  sols  ab  son  enginy  v  son  esfors 

en  la  lluyta  per  la  vida,  y,  per  tant,  el  tenia 
ben  merescut.  Per  això,  quan  mossegava  ab 
rabia’l  mos  de  pa  que  no  li  matava  la  gana, 
sentia  que  no  tenia  rahó  y  qu’era  injust  man¬ 
tenir  aquella  actitut  agressiva;  però  tornava  à 
ficarse  en  el  café  y  à  sentir  aquella  gent  es- 
parverada  que  predicava  l’odi  y  la  destrucció 
irreflexiva,  y  novament  se  sentia  verinós  y’s 
deixava  governar  el  pensament  y’l  cor. 

Quan  ell  fou  fora  de  casa,  la  Quimeta,  ab 
el  cap  sobre  la  taula,?  plorà  estona  y  estona, 
fins  à  sentirse  alleugerida  d’aquella  pena 
que  li  omplia’l  cor,  però  després  se  digué  à 
si  mateixa  qu’era  hora  d’acabar  el  patir  y  de 
pendre  un  bon  determini. 

— Demà  à  la  tarda  li  donaré  una  escusa  y 
aniré  à  veure  qué... — 

Y  més  tranquila  per  la  resolució  feta  y 
per  un'ombra  de  dolsa  èsperansa  que  la  in- 
vadia,  se’n  anà  al  llit. 

En  Peret  tornà  à  las  dugas  picadas;  la  seva 
dona,  cansada  de  regirarse  pe’l  llit  d’angu¬ 
niosa  per  la  tardansa  d’ell,  s’havia  condormit 
tot  just  y  la  entrada  cautelosa  del  marit  no  la 
desvetllà  del  tot.  Com  en  somnis  sentí  reme¬ 
nar  poch  à  poch,  molt  poch  à  poch,  per  l’ar- 
coba,  y  després  petar  una  cerilla.  A  la  claror' 
pampallugant  de  la  flameta,  entrevegé  à  n’en 
Peret,  encés  de  cara,  tombat  sobre’l  llit,  pa¬ 
rant  la  orella,  sotjant  si  ella  dormia;  y  ella 
estigué  ben  quieta,  quieta,  mirant  quina’n  fa¬ 
ria  ell:  y  ell,  petjant  ab  compte,  de  puntetas, 
s’arrimà  à  la  taula  y  encengué  1  caputxi  de 
llautó;  després  se  llevà  la  brusa,  y,  sotjant 
sempre, ’s  va  treure  de  las  butxacas  de  l’ar¬ 
milla  y  de  las  calsas,  uns  paquetets  que  posà 
sobre  la  taula;  tornà  à  miraria  à  n’ella,  à  la 
Quimeta,  com  indecis,  y  després  d’estar  en 
pensa  un  minut,  va  agafar  una  cadira  y  l’ar¬ 
rimà  sota’l  penja-robas  de  fusta,  y  enfilantshi 
abastà  la  capsa  de  cartró  que  hi  havia  sobre 
la  lleixeta;  aquella  capsa  hont  ella  guardava 
las  botinas  bonas,  el  mocador  de  pel  de  cabra 
y  alguna  menudencia  delicada.  Quan  va  te¬ 
nir  la  capsa  sobre  una  cadira,  la  destapà:  ella 
casi  no’l  veya,  perque’l  tampanell  de  l’arcoba 
li  privava,  però  li  va  semblar  que  remenava 
las  cosas  à  grapadas,  sense  miraments,  y  li 
entrà  à  n’ella  una  gran  malicia  ab  intents  de 
renyarlo;  peró  sentia  com  si  tingués  el  cos  de 
plom  y’l  cap  tan  pesat,  que  no’s  veya  ab  cor 
d’aixecarlo  del  coixi;  y,  à  més,  un  gran  defa¬ 
lliment,  un  desmay  de  totas  las  potencias  li 
havia  fos  la  veu...  Per  instint  de  tafaneria 
volia  estar  desperta,  peró  se  li  clohian  els 
parpres  y  anava  perdent  suaument  la  noció 
d’ella  mateixa.  Ja  estava  enterament  adormi¬ 
da  quan  en  Peret  se  ficà  al  llit.  Ab  el  cruixi- 
ment  de  las  mollas  se  despertà  sobtadament, 
etzarada,  llensant  un  crit. 

— (Qué  tens? — va  fer  ell,  malhumorat. — 
Soch  jo,  dona. 

— Ay!  M’has  donat  un  esglay!...  ,;D’hónt 
vens?... 

— ^D’hónt  vols  que  vingui?  De  voltar...  ab 
quatre  companys...  Vaja,  dorm,  dorm. — 

Y’s  rebaté  sobre’l  coixí  després  d’apagar  la 
llum. 

Mes  ella,  altre  cop  deixondida,  no  podia 
tornar  à  pendre’l  son  y  s’estava  quietona, 
sentint  à  son  marit  bellugantse  sempre,  di- 
hent  mots  confosos  entre  dents,  bufant  y 
desabrigantse  com  si  s’ofegués;  dormint  d’un 
son  agitat  y  ple  de  surs,  com  son  de  febre. 

Quan  el  rellotje  picà  sis  horas  en  la  saleta 
vehina,  la  Quimeta  no  va  tenir  paciència 
d’estarse  més  al  llit  y’s  llevà  ben  poch  à  po- 
quet,  mes  al  rentarse  la  cara  donà  un  cop 
de  colze  al  tampanell  y’l  soroll  despertà  à 
n’en  Peret,  que  feu  un  bol,  asseyentse  sobre’l 
llit,  mirantla  ab  ulls  badats,  badats,  que  no 
hi  veyan  encara.  Comprenent  qu’estava  lle¬ 
vada  per  arreu,  se  tirà  ell  també  de  peus  à 
terra. 

— Y  ara,  cper  qué  t’aixecas?  Tot  just  son  sis 
horas,  home.  Ala,  dorm,  qu’has  vingut  tart 
y  després  estarias  mandrós  tot  el  sant  dia. 

— Bah!  Al  menos  faré  gana... — va  dir  ell 
ab  ironia,  tot  vestintse;  y  no  volgué  escoltar 
més  rahons. 

Contra  lo  qu’esperava  la  Quimeta,  no  sortí 
à  donar  un  tom  per  la  Rambla  com  tenia  per 
costúm  d’ensà  qu’estava  desvagat.  Ella  escal¬ 
fà  un  tupinet  de  café  molt  fluix,  y  se’l  parti¬ 
ren. 

— Caray!  D’aixó  no  n’hi  hà  per’alimentar 
ni  à  una  agulla  de  cusir...  — ronyicà  ell  aixe¬ 
cant  el  got  y  mirantlo  contra  claror. 

—  Qué  hi  farém,  fill!  No  tenim  res  més  per 
avuy... 

— Mala  negada  fassin  tots  els  burgesosl — 
esclatà  en  Peret  ab  rencor  concentrat. 

— Vaja,  no  comensis  de  bon  matí  à  dir 
bestiesas,  ximplet.  Tingas  una  mica  de  pa¬ 
ciència  que  tot  s’arreglarà,  ajudant  Deu... 

—  D’aixó’m  refio  —  mormolà  entre  dents, 
com  pera  ell  tot  sol.  Y  ja  no  badà  més  boca 
en  tot  el  matí. 

La  Quimeta,  tot  fent  el  llit,  recordà  lo  que 
havia  vist  el  vespre  avans,  sense  poder  esca- 
tir  à  ciència  certa  si  havia  sigut  som¬ 
ni  ó  realitat. —  Aviat  ho  sabré — va  dirse, 
pensant  que  no  havia  de  fer  més  que  guaytar 
el  calaixó  de  la  tauleta  y  la  capsa  de  cartró. 

Aixis  que  tingué’l  quarto  endressat,  anà  à 
pentinarse,  y  al  treure  las  pintas  del  calaix, 
quedà  desanimada:  no  hi  havia  cap  d’aquells 
paquetets.  Se  va  fer  el  monyo  ab  una  esgar¬ 
rapada,  morta  de  desitj  d’examinar  el  penja- 
robas.  Mes  en  Peret  la  seguia  per  tot  arreu, 
com  un  gatet,  cusit  à  sas  faldillas,  visible¬ 
ment  alarmat.  Ella  ho  notà  desseguida  y  co- 
mensà  à  malfiarse. 

— Ah! — pensà — prou  aquest  ne  porta  algu¬ 
na  entre  cella  y  cella.  Deu  fassi  que  no  me  li 
tornin  à  revifar  els  vicis  de  quan  era  fadrí,  y 

totas  aquellas  capsetas  ó  embolichs  no’m 
sigan  presents  per  alguna  bolera  del  fla- 
mench!...  Pobre  d’ell  si  fos,  perque...  Si  un 
home  desvagat  no  discorre  més  que  dolente- 
ríasl... — 

Y’l  mirà  tota  sospitosa,  desconfiada,  ab 
una  punxeta  de  gelos  fiblantli  l’ànima.  Però 
desseguida  atinà  en  que  lo  dels  presents  era 
un  gran  disbarat.  Pobret!  quan  no  tenia  un 
cèntim  pera  fer  cantar  à  un  cego...  Aquesta 
idea  la  posà  contenta,  profondament  conten¬ 
ta.  Per  aquella  banda  no  hi  havia  que  tenir 
por.  Però  tornà  à  mirarlo  à  n’ell,  y  senti  una 
nova  punyida  al  cor  Decididament,  à  n’aquell 
home  n’hi  passava  alguna;  tenia  un  ayre  dife¬ 
rent  dels  altres  dias;  una  certa  cosa  que’í  de¬ 
nunciava.  ^Hauria  jugat,  potser,  y  aquells 
paquets  serian  las  ganancias,  que  no  volia 
deixarli  coneixe?  Quina  malicia  que  no  se’n 
anés  ni  un  minut!  Peró  ja  rumiaria  una  escu- 
sa  pera  mirar  la  capsa:  allà  hi  devia  tenir 
l’embull. 

La  Quimeta,  tota  neguitosa  y  agitada, 
baixà  à  la  botiga  del  costat  à  que  li  fiessin 
una  lliura  d’arrós  y  quatre  fils  de  bacallà 
pe’l  dinar,  y  tornant  à  dalt  trobà  à  n’en  Pe- 
ret  ab  un  tupinet  de  ferro  à  la  mà,  sortint  de 
Ja  cuyna. 

— {Qué’n  vols  fer  d’aixó? — va  preguntarli. 

— {Jo?...  res...  Anava...  anava  à  regar  el 
julivert  del  test — va  respondre  contrariat. 

Peró  ella  havia  vist  qu’en  el  tupinet  no  hi 
ihavia  una  gota  d’aygua. 

Rabiosa,  y  per  veure  si  l’atrapava  en  al¬ 
guna  cosa,  baixà  una  ó  dugas  vegadas  més, 
tornant  à  muntar  desseguida,  mes  sempre’l 
trobà  llegint  tranquilament  uns  diaris  so- 
cialistas  rebregats  que  tenia  per  allà. 

Després  de  dinar,  dissimulant  son  neguit, 
va  preguntarli: 

— Escolta,  tu,  {que  no  vols  sortir  gens?... 

— No...— feu  distret. 

— {Per  qué?  {Que  no’t  trobas  bé,  ó  qué’t 
passa? 

— Sí,  dona,  sí  que’m  trobo  bé;  peró  ahir 
vaig  retirar  tart  y  no  tinch  ganas  de  corre; 
vethoaqui...  Després— afegi  ab  veu  sorda — 
que  també’m  convé  rumiar:  es  hora  de  fer 
alguna  cosa... — 

Ella’s  tranquilisà  una  mica;  potser  sí  que 
aquell  etzarament  no  era  altra  cosa  que  mals- 
decap  de  necessitat. 

Allà  à  las  tres  va  dirli  que  si  no  l’havia  de 
menester  se’n  aniria  à  Gracia  à  veure  à  la 
seva  tia,  y  que  si  sortís  deixés  la  clau  al  sa¬ 
bater  del  costat. 

Ell  semblà  que  respirava  de  gust;  mes  ai- 
xis  que  la  vegé  arrimarse  al  penja-robas,  pe¬ 
gà  un  bot,  cridant: 

— {Qué  ,vols  fer? 

— Ay,  ay!  Abastar  el  mocador  de  pel  de 
cabra,  home.. 

— Peró  {que  no’l  veus  aqui,  sobre’ls  pan¬ 
talons?... — 


En  efecte:’l  mocador  era  allà,  y  ab  tot, 
la  Quimeta  tenia  la  certesa  de  . que  dos  dias 
enrera  l'havia  ella  mateixa  endressat,  ben 
plegadet,  dins  de  la  capsa. 

Alashoras  ho  vegé  clar  qu’en  Peret  li  ama¬ 
gava  alguna  cosa,  y’l  cor  se  li  serrà  com  si 
li  estrenyessin  dins  d’un  nus  de  corda.  De 
bona  gana  s’hauria  quedat  à  casa,  peró  ja 
era  tart  pera  dirho  sens  inspirar  sospitas. 
Si  ell  entenia  que’s  malfiava,  amagaria  més 
l’embull  y  no  convenia. 

— Ah!  — se  digué  de  pensament,  tota  amo- 
hinada. — Ja  pots  fer,  ja,  que  un’hora  ó  altra 
t’aixarparé  y’t  descubriré’l  marro,  mal  ho¬ 
me! — 

Y’s  prometé  tornar  à  casa  aixís  que  li  fos 
possible  y  no  deixarlo  en  sol  ni  en  ombra. 
En  sa  rabineria,  anava  ja  à  sortir  sense  do¬ 
nar  las  bonas  tardas,  quan  ell  l’atrapà  vora 
la  porta,  y  agafantla  per  la  cintura,  li  digué 
mitj  rialler,  mirantli’ls  ulls: 

—  Qu’aixuta,  minyonal...  {Ni  un  me’n  vols 
fer,  per  despido?... — 

Ella'l  guaytà,  alegrament  sorpresa,  y’is 
dos  caps,  atrets  pe’l  mateix  impuls,  s’acosta¬ 
ren  y  sonà  un  bes  fort,  ple,  sencer:  un  bes 
de  casats  joves  qu’encara  s’estiman. 

—  Ah,  poca  pena!.. — feu  ella  amenassant- 
lo  ab  la  mà. 

— Tu  pla,  que  si  no’t  vinch  à  fer  el  rendivú 
ni’m  deyas  adéu... — 

Y  li  feu  quatre  pessigolletas,  somrihent. 
Ella  se  retorcia  enriallada. 

— Estigas,  tonto,  més  que  tontol... 

— Vaja,  còmica;  qualsevol  dina  que't  sab 
greu!... — 

Ella’s  plantà  en  sech,  y  una  mica  salamera, 
veyéntseli’ls  grans  desitjós  de  jugar  en  els 
ulls,  li  preguntà: 

— Noy  {vols  que’m  quedi?..  — 

L·ll  se  posà  seriós  de  cop,  y  la  deixà. 

— No,  filla,  no:  serà  un  altre  dia...  ves  à 
passeig  avuy. — 

Li  donà  la  pobra  dona  una  mirada  de  viu 
ressentiment,  y  la  punyida  li  arribà  al  fons 
del  cor. 

—  Fins  al  vespre — feu,  sentint  que  li  mun¬ 
tava  un  ruixat  de  llàgrimas  que  li  posaren 
els  ulls  encesos:  y  baixà  la  escala  corrent, 
sense  girar  el  cap. 

A  una  dotzena  de  passos  trobà  à  n’en  Pal- 
mella,  ab  una  mà  à  cada  butxaca,  caminant 
tot  xano-xano.  Ell  li  donà  las  bonas  tardas  y 
ella  ni  va  tornàrlashi. 

Tan  enrabiada  estava  ab  el  seu  home,  que 
senti  que  d’estona  no  podria  enrahonar  ab 
ningú,  y  pera  fer  temps  y  esbargir  la  malicia, 
voltà  alguns  carrers  nirviosa  y  adallerada. 

A  cosa  de  las  cinch,  en  Peret  y  en  Palme- 
11a  baixavan  la  escala  de  casa’l  primer.  A  la 
porta  s’aturaren,  y  en  Palmella,  tustantli  la 
esquena,  li  va  dir: 

— Vaja,  adeu,  y  tingas  compte.  Ja’ns  veu- 
rém  aquesta  nit  teh?  Que  baixis  una  estona. 

— Està  clar.  Adeu — . 

Y  se  separaren.  El  mandria  prengué  car¬ 
rer  amunt,  y  l’altre  anà  à  deixar  la  clau  à 
casa'l  sabater:  després  tirà  carrer  avall, 
avall,  ab  pas  precipitant  y  apretant  el  col¬ 
ze  dret  sobre  la  brusa.  Anava  preocupat, 
sens  adonarse  de  res  ni  de  ningú;  una  ve¬ 
gada  aixecà’ls  ulls  y  vegé  la  casa  de  son  amo 
estat  à  pochs  passos.  Se  parà  en  sech,  sor¬ 
près,  y’s  fregà'ls  ulls  ab  els  nusos  dels  dits. 
Després,  talment  com  si  fes  memòria  d’al¬ 
guna  cosa  oblidada,  mirà  en  tots  indrets  ab 
atenció  y  estremintse,  tornà  à  acotar  el  colze 
contra  las  costellas.  Vegé  venir  un  tranvia  y 
s’ajupi,  fent  que’s  cordava  las  espardenyas. 
El  tranvia  passà,  y  en  Perfet  treya  ja  de  son 
cau  un  bulto  que  duya  amagat  sota  la  brusa, 
quan  unas  veus  acaloradas  li  van  gelar  las 
sanchs.  Eran  dos  jovenots  que  disputavan 
manejant  molt  els  bastons,  y  que  passaren 
sens  adonarse  d’ell.  Alashoras,  trèmol,  et- 
zarat,  s’arrimà  à  l’altra  renglera  de  casas, 
un  tros  avall  del  taller  de  don  Eladi,y’s  posà 
à  caminar  arràn  de  paret  y  mirant esparvera- 
dament  cap  à  una  banda  y  altra.  Com  era 
lloch  poch  tranzitat,  ab  prou  fevna  passava 
una  qu’  altra  persona  ataleyada  que  no’s 
destorbava  à  mirar  res.  Arribà  al  devant  de 
las  reixas  verdas  del  obrador,  y  abaixà  viva¬ 
ment  el  cap,  esferehit  de  que’l  pogués  veure 
algún  de  sos  companys  estats;  al  peu  de  la 
porta  s’aturà.  Sentia  com  si  regalims  d’aygua 
freda  li  corressin  al  llarch  de  la  espinada,  y 
las  camas  li  tremolavan  com  à  un  vellet.  Du¬ 
rant  un  moment  quedà  com  esma  perdut; 
després  ràpit,  devategant,  s’ajupí  y  posà  en 
el  galze  de  la  porta  aquell  bulto  qu’havía 
dut  sota  la  brusa,  embolicat  en  un  mocador 

de  butxaca  lligat  dels  quatre  bechs,  y  fent 
sortir  una  qüeta  de  cordó  groixut  pe'l  mitj 
de  las  arrugas.  Si  en  aquell  punt  l’hagués 
vist  son  antich  principal,  no  l’hauria  cone¬ 
gut:  groch  com  un  difunt,  petant  de  dents  y 
ab  els  pels  de  cellas  y  bigoti  drets  com  els 
d’un  raspall. 

Tot  arrupit,  encengué  un  misto,  però  com 
tremolava,  va  apagàrseli;  n’encengué  un  al¬ 
tre  y  lo  mateix;  per  fi,  ab  el  tercer,  logrà 
calar  foch  à  la  qúa  del  cordó.  Durant  un 
moment,  tingué  coratje  pera  mirar  cóm  s’en- 
cenía,  peró  després,  inconscientment,  per¬ 
duda  la  rahó,  s’aixecà  y’s  posà  à  corre  com 
un  endimoniat,  sense  reparar  si  algú’l  podia 
veure.  Quan  va  ser  un  tros  lluny  se  parà  en 
sech  y  s’arrimà  à  una  porteta,  creyent  que 
li  venia  un  tre-vall;  els  polsos  li  martellejavan 
furiosament  y  las  camas  se  li  torcian.  Vacilà 
un  moment,  y  després,  à  pesar  seu,  pres 
d’una  por  horrible,  mirà  cap  amunt.  Alasho¬ 
ras  passà  quelcom  tan  espantós,  qu’en  Peret 
senti  una  sensació  horripilant,  com  si  una 
eyna  de  mil  cayres  li  separés  alhora  la  carn 
de  tots  els  ossos  de  son  cos. 

Allà,  en  el  portal  de  casa  don  Eladi  hi  ha¬ 
via  aturada  una  dona,  la  Quimeta,  tran- 
quila,  riallera,  despedintse  d’algú  que  no’s 
veya...  Fou  cosa  de  no  res. 

Esclatà  una  detonació  aixordadora  que 
atronà  l’espay,  seguida  de  remors  de  terra¬ 
trèmol  y  petament  de  vidres:  un  núvol  negre 
ho  tapà  tot,  y  caygué  sobre  l’empedrat  sos- 
mogut  una  pluja  d’estellas,  calsobre,  ferros 
retorcits  y...  engrunas  del  cos  de  la  Qui- 
meta. 

Al  baixar  de  las  casas  els  vehins  esparve¬ 
rats,  empassegaren  ab  un  home  estenellat 
sobre  l’acera:  era  en  Peret,  el  dinamiter. 

Víctor  Català. 


LA  FONT  DE  LA  VIDA 

Tos  ulls  son  la  font, 
la  font  de  la  vida; 
hi  trobo  l’amor 
é  hi  vinch  cada  día. 

Si  estich  fadigat 
ell  me  desfadiga, 
si  al  cor  tinch  tristor 
m’hi  posa  alegria. 

De  mos  ulls  en  plor 
fa  rosas  floridas, 
dels  planys  de  ma  veu 
dolsas  melodías 

M’ensenya  cansons, 
cansons  y  follías; 
cansons  al  aymat 
cansons  à  l’aymía. 

Si  fos  rossinyol, 
cóm  las  cantaria 
ab  las  veus  del  cel 
qu’en  tos  ulls  refilan! 


Bevent  ton  esguart, 
cóm  las  apendría, 
si’l  mestre  es  l’Amor 
y  la  font  la  Vidal... 

Si  no  soch  aucell 
per  ferlas  reviure, 
soch  flor  sedejant 
per’assaborirlas. 

De  tos  ulls  d'amor 
la  canella  humida 
deixa  sadollar 
ma  boca  sedívola. 

Déixamhi  acostar 
si  no’m  moriria! 

No’m  matis  de  set, 
matam  à  cariciasl 
Mes  ay,  qu’eixa  font 
ma  febre  no  mimva!  .. 

Com  més  aygua  bech 
més  aygua  beuríal... 

Joan  Llongueras 

Estudi  del  medi  ambient  en  que's  mo^ué:  Espanya; 
Catalunya.—  Sas  obras:  Las  Nacionalidades;  Estudiós 
sobre  la  Edad  Media;  Reacción  y  Revolución;  Las  hi- 
chas  en  nuestros  días;  Historia  de  la  pintura;  etc. 
Consideracions  sobre  cada  una  d’ellas. — Sa  persona¬ 
litat. —  Pi  y  Margall  y’l  poble.—  Conclusió. 

III 

SAS  obras;  «estudiós  sobre  la  edad  MEDIA)) 

oden  veures  els  Estudiós 
sobre  la  Edad  Media 
en  el  capítul  tercer  de 
la  Historia  de  la  Pin¬ 
tura ,  obra  qu’estudia- 
rém  més  endevant 
baix  e!  punt  de  vista 
de  la  relació  que  guar- 
dan  sas  ensenyansas 
ab  la  situació  actual 
del  Estat  espanyol  en  materias  artisticas.  En 
Pi  y  Margall,  al  examinar  el  medi  ambient 
en  que’s  mogueren  els  artistas  qu’estudia, 
examina  ensemps  la  Edat  Mitja,  y  ab  una 
profonditat  tal,  ab  una  tal  unitat  en  la  ma¬ 
nifestació  de  sa  idea,  que’l  capitul  per  sí  sol, 
deslligat  de  tota  deducció  y  considetació 
artisticas,  constituheix  una  obra  rodona  y 
sencera,  y  com  à  tal  ha  sigut  editat  poste¬ 
riorment  al  any  1851, — època  en  quevegé  la 
llum  la  Historia  de  la  Pintura — y  com  à  tal 
el  ressenyarém  nosaltres  atenentnos  solza- 
ment  al  punt  de  vista  filosófich  en  que’s  co- 
loca  l’autor. 

Si  en  Las  Nacionalidades  hem  vist  cóm  en 
Pi  y  Margall  desplega  tot  el  seu  geni  poli- 
tich  y  sociológich,  en  sos  estudis  sobre  la 
Edat  Mitja  li  hem  de  veure  fer  gala  de  sas 
dots  d’historiador  critich,  pensador  profond 
y  devot  de  la  rahó  individual.  Historiador 
crítich  al  presentarnos  els  fets  y  analisarlos, 
pensador  profond  al  deduhirne  las  conclu¬ 
sions  de  las  observacions,  y  devot  de  la  rahó 
individual  en  cada  una  de  sas  paraplas,  en 
cada  un  de  sos  paragrafs,  en  la  justificació 
que  dona  al  final  de  sa  obra  al  dir  que  l’es¬ 
criptor,  lluny  de  tenir  cap  consideració,  no 
deu  guardar  altra  obediència  que  la  que  diu 
relació  ab  sa  conciencia  pròpia,  al  dir  que 
avans  deu  trencar  sa  ploma  que  cometre’l 


delicte  d’escriure  ni  un  sol  mot  en  contra  de 
sas  conviccions,  qualitat  que  constituheix  el 
darrer  grau  del  enviliment  y  de  la  degra¬ 
dació. 

Sos  estudis  sobre  la  Edad  Mitja  son  la 
pintura  més  hermosa  que  d’una  època  s’hagi 
fet.  Pintada  sobriament,  per  tacas,  la  justesa 
de  colors  y  tonalitats  es  tanta,  que  devant 
dels  ulls  sorgeix  aquella  etapa  de  la  Huma¬ 
nitat  ab  totas  sas  lluytas  y  romanticismes, 
sos  idealismes  exaltats  y  sas  realitats  gro- 
lleras,  son  amor  y  sos  crims,  son  caràcter 
sencer,  en  una  paraula.  Desconfiant  de  las 
pinturas  extremadas  qu’en  pro  ó  en  contra 
d’aytal  època  s’hagin  fet,  ell  més  aviat  la  té 
per  època  antinómica  de  doble  cara,  ab  sa 
part  positiva  y  sa  part  negativa,  sa  tesis  y 
sa  antítesis.  En  concisos  paragrafs  ens  des¬ 
criu  els  tres  poders  lluytadors:  monàrquich,. 
aristòcrata  y  demòcrata,  que’s  disputan  el 
predomini.  Una  sola  y  ferma  pinzellada  li 
serveix  pera  donar  realitat  al  cavaller,  bar- 
bre  d’esperit  y  de  sanguinari  instint,  que  té 
per  pau  la  lluyta  y  per  idea  de  vida  la  expo¬ 
sició  brutal  y  temeraria  de  sa  persona,  y  que, 
antinómich  com  sa  època,  té  per  ídols  à  Deu 
y  sa  Dama,  dugas  abstraccions,  si  la  primera 
eterna,  no  gayre  més  real  la  segona,  à  qui 
sols  pot  besar  tot  espolsantse  de  la  pols  d’un 
combat  y  preparantse  à  entrar  en  un  altre. 
Quatre  paraulas  li  son  suficients  pera  pre-’ 
sentar  als  nostres  ulls  la  dona  de  l’época, 
també  com  aquesta  y  com  son  cavaller  anti- 
nómica;  tota  ella  amor  ideal  per  son  galàn,al 
qui  espera  en  son  palau  pera  ésser  estreta  en 
sos  brassos  encara  bruts  y  regalant  la  sanch. 
de  sos  contraris;  tota  ella  misticisme;  tota  ella 
odis  y  gelos;  tota  ella  dolsa,  tranquila  y  al¬ 
hora  venjativa,  impía  y  orgullosa.  Un  para- 
graf  li  es  suficient  pera  donar  relleu  als 
vicis  que  corsecan  la  Edat  Mitja,  ab  sos  bor¬ 
dells  organisats  misticament  baix  las  reglas 
y’is  noms  dels  monastirs,  ab  la  bestialitat 
embrutidora  apoderantse  de  la  Humanitat, 
ab  els  exèrcits  de  prostitutas  que  no  sols  de- 
generan  à  las  ciutats,  sinó  que  segueixen, 
per  la  lley  d’antinomia  que  presideix  la  Edat, 
als  sagrats  estols  que  van  à  la  conquista  de 
Terra  Santa. 

La  concisió  y  la  fermesa  son  en  aquesta, 
com  en  totas  sas  obras,  las  ayguas  tranqui- 
las  de  son  pensament,  que’ns  deixan  veure  ab 
claretat  el  fons  de  sas  ideas;  la  observació 
perfecta  dels  fets,  sa  qualitat  predominant. 

Al  calificar  d’antinómica  la  Edat  Mitja  en 
resultancia  de  1’  antinòmia  qu’  entranyan 
cada  una  de  las  massas  y  cada  un  dels  indi- 
viduus  qu’en  ella  hi  viuhen,  ha  trobat  la  jus¬ 
tesa  d’entonació  d’aquell  quadro  de  la  vida 
de  la  Humanitat,  y  l’harmonia  de  totas  sas 
parts.  Ab  sas  descripcions  curtas  y  precisas, 
hi  hà  moments  que  sentim  arribar  fins  à 
nosaltres  las  tebias  harmonías  dels  idilis  cas¬ 
tellans;  hi  hà  moments  que  sentim  entorn 

nostre’l  brugit  de  la  ferramenta  que  com  à 
closca  impenetrable  cubría  aquells  exèrcits; 
hi  hà  moments  en  que  l’horror  y  la  indigna¬ 
ció  s’apoderan  de  nosaltres  devant  dels  actes 
d’inhumanitat  comesos  per  monstres-reys 
y  sacerdots  que,  tot  y  tenint  en  els  llabis  el 
nom  del  Deu  Amor,  esgrimian  ab  sos  bras- 
sos  els  ferros  matadors.  Tal  es  la  forsa  de 
sas  oracions,  qu’entre  llurs  linias  s’hi  veuhen 
moure  y  s’hi  senten  viure’ls  vicis,  las  pas¬ 
sions,  las  costums,  las  creencias,  els  homes, 
els  exèrcits  y’is  estaments.  Y  al  descriure  sa 
ploma  las  malediccions  que  pesavan  sobre 
l’empestat,  fa  la  condempnació  de  l’època  ab 
la  senzillesa  d’un  deu  qu'aniquilés  ab  sa 
sentencia. 

Mes  sa  crítica  profonda  y  sas  dots  de  filo- 
sop  las  desplega  més  intensament  al  estudiar 
las  forsas  qu’obraren  sobre  la  Edat,  lluytant, 
topant  las  unas  ab  las  altras,  influhint  y  ac¬ 
cionant  en  ellas,  combinantse  à  la  fí  y  harmo- 
nisantse;  forsas  que  no  naixen  en  l’època,  sinó 
que  venen  d'avans,  perque  la  Edat  Mitja, 
com  totas  las  etapas  recorregudas  per  la 
Humanitat,  pera  en  Pi  y  Margall  no  té’ls 
seus  limits  complertament  separats  de  las 
altras  edats,  sinó  qu’es  seguiment  d’ellas, 
perque  en  Historia,  com  en  tot,  natura  non 
fecit  sallus. 

En  l’estudi  d’aquestas  forsas  se’ns  pre¬ 
senta  com  à  pensador  profond  de  conviccions 
propias  y  espontanias.  Aquellas  tres  forsas: 
el  Cristianisme,  la  Filosofia  y  la  Civilisació 
antiga,  antinómicas  totas,  son  las  que  do- 
nan  el  caràcter  à  la  Edat  Mitja.  Jesús-Crist, 
de  la  tribu  dels  essenis,  al  predicar  la  ma¬ 
nera  d’ésser  de  son  poble,  dona  al  món  els 
dos  principis  contradictoris  de  la  unitat  y 
del  dualisme,  dels  que,  deturat  en  sa  marxa 
y  destruhit  el  primer,  sols  ne  queda’l  segón 
pera  perpetuar  en  la  societat  la  desigualtat, 
la  injustícia,  el  dolor,  l’acatament  de  tots  els 
mals  y  de  tots  els  absolutismes  que  seran 
considerats  com  el  medi  més  expeditiu  de 
fernos  conquerir,  si  ho  soportém  sense  pro¬ 
testa,  el  regnat  de  lo  ultramundà  al  allun- 
yarnos,  per  la  mort,  de  la  terra.  La  Filosofia, 
analisada  per  en  Pi  y  Margall,  que  francament 
se  ns  declara  panteista,  creyent  en  el  Deu- 
Món,  al  que  s’hi  torna  à  gaudir  dels  pro¬ 
gressos  que  s’hagin  inculcat  à  la  Humanitat, 
se'ns  presenta  en  un  principi  com  à  forma  y 
origen  del  Cristianisme,  com  à  seguidora 
y  esclava  d’ell  després  que  la  Iglesia  ha  as¬ 
sentat  son  trono  sobre  la  terra.  Y  la  Ci-vili- 
sació  antiga  sorgeix  clarament  de  son  pensa¬ 
ment  com  la  veritable  influhidora  del  caràc¬ 
ter  antinómich  de  las  agrupacions  de  l’època 
qu’estudía,  com  la  que  modifica  profonda- 
ment  las  institucions,  sens  assolir,  no  obstant, 
l’impediment  d’avens  de  la  Humanitat  vers 
els  camins  del  egoisme  y  de  l’anarquia. 

En  l’estudi  d’aquestas  tres  forsas,  com  en 
el  llibre  tot,  sa  erudició,  son  criteri,  fundat 

sempre  en  els  dictats  de  la  rahó,  l’entussias- 
me  que  la  veritat  comunica  al  fons  de  sas 
ideas,  el  calor  que  tancan  sas  frases  totas  en 
l’estret  motllo  de  la  concisió,  que  fa  que  un 
autor  digui  d’en  Pi  y  Margall  qu’es  un  volcà 
cubert  de  neu,  l’anàlisis  profond  dels  fets 
qu’observa  y  l’esperit  minuciós  de  contem¬ 
plació  que  constituheix  la  característica  dels 
grans  homes  qu’elaboran  sas  síntesis  en  la 
especulació  dels  anàlisis  y  donan  al  món  las 
ideas  generals  qu’engrandeixen  l’esperit,  to¬ 
tas  aqueixas  qualitats,  juntas  al  fons  de  bon¬ 
dat  que  presideix  sa  critica,  si  justa  fins  als 
darrers  límits  al  estudiar  dolsament  el  gran 
factor  de  las  desgracias  socials  .  actuals  en¬ 
cara,  no  menys  inconmovible  com  ho  fora  la 
d’un  Deu  tot  amor  que  no  s’inmuta,  tot 
contribuheix  à  una  atracció  conscient  que 
opera  sobre’l  lector,  el  que  lentament  se 
deixa  conduhir  en  alas  de  la  rahó  y  de  la  ve¬ 
ritat  à  las  conclusions  qu’ell  ha  trobat  ante¬ 
riorment. 

Tal  es  la  seva  obra  Estudiós  sobre  la  Edad 
Medig,  joya  de  la  literatura  espanyola,  fruyt 
d’un  cervell  clar  y  ferm,  que  nascut  à  Cata¬ 
lunya,  sembla  haver  sintetisat  per  la  lley 
d’atavisme  ’l  recort  d’  aquellas  rassas  ger- 
manas  que  s’assentaren  en  nostre  terrer. 
Obras  com  aquestas  en  altres  paissos  no  lla¬ 
tins  contribuhirían  à  la  fermentació  de  la 
revolució  benfactora  que  modernament  ha 
de  salvar  als  pobles;  però  desgraciadament 
en  Pi  y  Margall  y  sas  obras  son  l’antinomia 
de  la  Espanya  no  catalana,  que  no  pot  ni 
compéndrelas  ni  intentarho;  y  no  sols  ella, 
sinó  que  la  lley  de  superficialitat  es  general 
à  tota  la  rassa,  y  s’extén  fins  al  cervell  (!)  tri¬ 
color  d’Europa  y  à  la  seva  prempsa  (i). 

Obras  tan  grans  y  criteris  tan  sensats  y 
progressius  s’han  fet  per’altres  pobles  més 
vitals  y  de  caràcter  més  sencer  y  digne. 

■  m 


ia;a»n:u«: 

(i)  Com  à  proba  de  lo  insubstancial  y  buyda  qu’es 
la  prempsa  francesa,  recordaré  lo  següent:  Entre  altres 
periódichs,  Le  Matin,  qu’en  sas  vitrinas  del  Boule- 
vard  hi  tenia  exposada  una  presa  de  xacolata  com  las 
que  la  reyna  Victoria  envià  als  seus  assessins  del  Sud 
del  Àfrica,  y  un  revòlver  com  el  que  usà’l  desgraciat 
qu’atentà  contra  la  vida  del  salvatje  Sha  de  Pèrsia, 
va  negarse  à  exposar  y  à  donar  compte  del  Missatje  que 
vaig  entregar  à  n’en  Krüger  d’ordre  de  la  Unió  Catala¬ 
nista.  Donada  aquesta  manera  d’ésser,  y  en  vista  de 
que  la  mort  d’en  Pi  sols  mereixia  à  París  un  telegrama 
de  dugas  linias,  diu  ab  molt  acert  en  Lluís  Bonafoux 
qu’està  conyensut  de  que  la  prempsa  francesa  creu 
qu’en  Pi  y  Margall  era  un  dels  cómichs  d’aquella 
companyia  de  género  chico  que  quebrà  escandalosament. 

TEATRES 

Crònica. — El  cor  del  poble. 

Desde  qu’en  Zacconi  va  deixarnos,  la  crò¬ 
nica  teatral  barcelonina  no  registra  res  de 
notable.  Y  això  que  d’estrenos  més  ó  menys 
auténtichs  n’hi  ha  hagut  molts.  A  Novetats 
La  herencia  del  miïo  Dios  y  El  hombre  del 
organillo ,  dos  melodramas  de  confiansa;  al 
Principal  (que  l’ha  abandonat  una  companyia 
castellana  que  representava  en  castellà  y  l’ha 
ocupat  una  companyia  mixta  que  també  re¬ 
presenta  en  castellà),  han  estrenat  La  pena , 
El  seiïorilo ,  El  afinador  y  alguna  altra  obra: 
tot  íluixet,  y  fluixament  representat.  A  Ro- 
mea  Los  marquesos  de  Guayaba ,  desarreglo 
d'un’obra  extranjera,  y  en  la  nit  d’ignocents 
varias  obretas:  jSis  tiros!  La  nil  dels  igno- 
cenls  ó'is  municipals  burlats,  y  L'himne  d’en 
Riego.  Graciosa  comèdia  aquesta  última, 
original  de  don  Pau  Parellada,  en  la  que  hi 
abundan  els  acudits  intencionats  y  las  situa¬ 
cions  cómicas  ensopegadas.  Y  en  fi,  al  Eldo- 
rado  (per  equivocació,  puig  l’espectacle  no 
lliga  ab  el  género  c/u’co),  s’ha  presentat  una 
parella  de  francesos,  Celia  Galley  y  M.  Ra- 
blet,  quina  especialitat  consisteix  en  imitar 
à  actors  y  cantants  més  ó  menys  anomenats. 
Sense  descubrir  en  ells  qualitats  artisticas 
excepcionals,  just  es  confessar  que  tenen,  so¬ 
bre  tot  ella,  flexibilitat  de  recursos  y  gran  fa¬ 
cilitat  pera  la  imitació.  Imitant  à  la  Sarah,  à 
la  Réjane  y  à  la  Ivette  Gilbert,  Mlle.  Galley 
dona  ab  sobrietat  y  firmesa  una  impresió 
encertada  d'aquestas  cèlebres  actrius. 


No  una,  dugas  tesis  sembla  que  vol  resol¬ 
dre  l’Iglesias  en  sa  última  obra.  No’s  tracta 
aqui  de  Un  bordet,  ó  de  El  cor  d'uns  quants  del 
poble:  se  tracta  de  El  cor  del  poble ,  y  1  ’ Igle- 
sias  demostra  com  tres  y  tres  fan  sis  que’l 
cor  del  poble  es  bo.  <:Cóm?  D’una  manera 
molt  senzilla:  Una  mare,  quin  fi  1 1 et  es  una 
taca  à  sa  honra,  el  deixa  abandonat,  y  la 
dida  y’l  didot,  que  l’han  criat  ab  tendresa, 
arriban  à  estimarlo  més  que  si  fos  fill  seu; 
tant,  que  quan  la  mare,  havent  cambiat  las 
circunstancias,  el  reclama,  acaban,  després 
de  discussions  no  prou  verosimils,  per  ne- 
garli  tota  classe  de  drets  sobre’l  seu  fill. 
Y  aquí  trobém  la  segona  tesis,  per  cert 
gens  nova  dintre  y  fora  del  teatre.  <Qui  es 
més  pare,  el  qu'ha  donat  la  vida  al  fill  y 
l’abandona,  ó’l  que’l  recull  y’l  fa  home  ab 
desinterès  y  carinyo? 

Mes  torném  à  lo  primer.  dQuí,  sense  fana¬ 
tisme  ó  esperit  sectari,  podra  deduhir  d’un 
fet  ó  cas  concret  una  conseqüència  tan  gene¬ 
ral?  iQué’n  diria  l’Iglesias  d’un  drama  que’s 
titulés  El  cor  de  l’aristocracia  y  fos  exacta¬ 
ment  igual  al  seu,  ab  la  sola  diferencia  del 
medi  en  que’s  desenrotlla?  No  podent  negar 


que  hi  hagi  algún  aristòcrata  de  cor  tendre 
y  sentiments  elevats,  ïdiría  que  una  flor  no 
fa  estiu?  Donchs  lo  mateix  podém  dir  nosal¬ 
tres.  Cert  qu’entre’l  poble  s’hi  troban  cors 
senzills,  ànimas  grans  v  sentiments  genero¬ 
sos;  mes  tot  aixó  no  es  privatiu  del  poble, 
qu’en  ell,  com  en  las  demés  classes,  hi  hà  de 
tot.  Per  nostra  part  hem  de  confessar  qu’en 
l’obra  de  l’Iglesias  no  hi  hem  aprés  res  pera 
coneixe  millor  el  cor  del  poble. 

En  quant  à  la  segona  tesis,  sentat  el  pro¬ 
blema,  la  solució  no  es  dubtosa.  Qui  fa  de 
pare,  qui  estima  com  à  pare,  té  més  dret  que 
ningú,  es  més  pare  que  ningú;  peró  presen¬ 
tat  el  cas  com  el  presenta  1  ’ Iglesias,  lluny  de 
convence,  fa  dubtar.  L’atmósfera  de  conven¬ 
ció  y  de  falsetat  en  que’s  desenrotlla  l’acció 
y  lo  desdibuixat  de  casi  bé  tots  els  personat- 
jes,  son  causa  de  que  una  deducció  tan  llógi- 
ca  arribi  à  semblar  discutible.  Era  necessari 
que  l’Iglesias  la  presentés,  aquella  mare,  en 
tota  sa  integritat  psicològica;  perquè  pera 
judicar  tenim  necessitat  de  conéixela  y  tenim 
necessitat  de  saber  tots  els  fets  y  circunstan¬ 
cias  en  sa  complexitat  de  detalls.  En  lloch 
d’aixó  l’autor  ens  la  fa  coneixe  per  medi  d’un 
home  de  confiansa  que  acaba  de  confóndrens, 
puig  tot  lo  que  diu  y  fa  es  lo  que  diu  y  fa  un 
vulgar  traydor  de  melodrama.  La  figura  del 
fill  tampoch  se  destaca  suficientment,  y  la 
de  la  dida  es  boyrosa  fins  à  tal  punt,  que 
contínuament  dubtém  si  en  realitat  es  l’egois¬ 
me  ó  la  bondat  lo  que  la  guia.  L’únich  tipo 
consistent,  deixant  apart  certs  raptes  de  sen¬ 
timentalisme,  es  el  del  didot.  De  tot  lo  qual 
ne  resulta  qu’en  l’obra  no  s’hi  troba  aquella 
serena  imparcialitat  ni  aquella  claretat  d’ex¬ 
posició  necessarias  pera  convence. 

Mes  ara’ns  adoném  de  que  tal  volta  l’au¬ 
tor  no  s’ha  proposat  demostrar  res;  qu’ha 
posat  un  titul  com  podia  haverne  posat  un 
altre  y  ha  fet  una  comèdia  dramàtica  sense 
cap  pretensió  sociològica.  Si  es  aixís,  l’obra 
resulta  insignificant,  puig  deixant  apart  al- 
gunas  escenas  accessorias  de  costums,  ben 
observadas,  y  algún  tipo  secundari  encerta¬ 
dament  apuntat,  las  barallas  de  marit  y  mu¬ 
ller  constituheixen  una  acció  tan  petita  y  tea¬ 
tralment  tan  vulgar,  que  deixan  fret  al  espec¬ 
tador  més  sensible. 

En  la  interpretació’s  distingiren  en  Borràs, 
que  feya’l  paper  de  didot,  la  Monner,  en  So¬ 
ler  y  en  Manso.  Ni  en  Virgili  ni  l’Oliver  ens 
satisferen  prou.  Just  es  confessar  que’ls  res¬ 
pectius  "  papers  no’s  prestan  gayre  pera  llu- 
hirse. 

Quin  bon  nas  té  en  Borràs! 

NOTAS  BLIBLIOGRAFICAS 

Enrich  de  Fuentes. — Aplech. — Barcelona. — 

Antoni  López ,  editor. — 1902. 

El  volúm  Aplech ,  del  distingit  escriptor 
Enrich  de  Fuentes,  ve  à  conlïrmarli  la  fama 
de  que  gosa  dins  de  las  modernas  lletras  ca- 
talanas.  Com  en  els  llibres  que  va  publicar 
ja  fa  temps  —  Prosa  y  Estudis — s’hi  veu  avans 
de  tot  al  psicólech,  si  bé  en  el  volúm  de  que 
tractém,  la  psicologia’s  diluheix  potser  un 
xich  massa,  en  perjudici  sovint  del  efecte 
plàstich.  La  psicologia  d'en  Fuentes  ens  do¬ 
na  la  impresió  d’una  psicologia  femenina. 
Y  no  dihém  això  en  sentit  de  censura:  també 
es  femenina  la  d’en  Paul  Bourget  sense  deixar 
d’ésser  una  psicologia  sentida  y  verdadera. 

A  n’en  Fuentes  l’encisa  y.atràu  lo  petit: 
las  passions  petitas  y’is  dramas  petits.  Però 
sab  ferhi  vibrar  una  nota  sentimental  y  me¬ 
langiosa,  una  nota  simpàtica  qu’enterneix: 
l’autor  sembla  haver  reflexat  ab  ella  la  natu¬ 
ralesa  de  la  seva  ànima.  Aquesta  naturalesa 
justifica  que’ls  recorts  de  la  infantesa  y  de  la 
primera  joventut  no  vulguin  fugir  de  la  me¬ 
mòria  d’er^  Fuentes.  Arrelats  fondament  en 
son  esperit,  s’exteriorisan  poétichs  els  uns, 
vulgars  els  altres:  peró  tots  son  recorts  fills 
de  la  vida,  bells  per  consegüent  v  humans. 
La  primera  valentia,  deliciosa  visió  del  instant 
en  que’l  nen  comensa  à  sentirse  home,  exha¬ 
la’l  suau  perfum  de  las  emocions  primeras  y 
més  dolsas:  el  perfum  de  quelcom  que  ja  no 
ha  de  tornar,  y  quin  recort  es  inesborrable. 

Aquesta  nota  sentimental  l’autor  la  exage¬ 
ra  un  xich  en  els  quadrets  El  amors  de  l'Ama- 
ha,  La  primera  mentida.  Boig  d'amor.  Peró’! 
quadret  Un  altre  enterro ,  qu’es  el  que  més 
ens  ha  agradat  del  volúm  pel  delicat  senti¬ 
ment  que  respira,  té  quelcom  de  la  profonda 
y  trista  poesia  que’ls  temperaments  refinats 
deduheixen  dels  fets  més  insignificants  y 
vulgars.  Ab  dit  quadret  en  Fuentes  ens  re- 
corda’ls  escriptors  americans  enamorats  del 
decadentisme  parisench. 

Es  de  doldre  qu’en  el  llibre  no  sovintejin 
aquests  tochs  delicats  com  els  del  quadret 
que  acabém  d’esmentar:  si  aixis  fós,  el  llibre 
guanyaria  molt,  donchs,  en  el  fons,  las  ma- 
neras  de  sentir  y  d’observar  d’en  Fuentes  no 
son  defectes,  sinó  conseqüencias  del  seu  tem¬ 
perament.  Si  en  Fuentes  no  sent  ab  forsa;  si 
son  esperit  no  s’enlayra;  si  las  grans  lluy- 
tas  no  l’apassionan  ni  conmouhen,  —  en  son 
volúm  Prosa’l  quadret  Montanya  avall  n’es 
una  excepció — en  cambi  una  percepció  inti¬ 
ma  y  delicada  de  la  vida  poetisa  sos  trevalls: 
y  quan  à  sas  qualitats  d’observació  sab  jun- 
tarhi  Is  refinaments  dels  escriptors  cultes, 
allavors  la  prosa  d’en  Fuentes  assoleix  la’s 
condicions  necessarias  de  tota  prosa  literà¬ 
ria:  sentiment,  expressió,  veritat  y  cultura. 

L 'Aplech,  donchs,  mereix  un  lloch  distingit 
en  el  camp  de  las  lletras  catalanas. 


Real  Acadèmia  de  Buenas  Letras  de  Bar¬ 
celona. —  Sesión  Pública  Inaugural  cele¬ 
brada  el  dia  12  de  Enero  de  1902. — Barce¬ 
lona. — Imprenta  de  la  Casa  Provincial  de 
Caridad.  — 1902. 

Hem  rebut,  formant  un  fascicle, els  trevalls 
llegits  en  la  sessió  pública  inaugural  qu’en  el 
Paranimf  de  la  Universitat  celebrà  la  Real 
Acadèmia  de  Buenas  Letras  de  Barcelona. 
Consta’l  fascicle,  ademés  d’una  ressenya  dels 
trevalls  de  l’Academia  escrita  per  l’erudit 
historiògraf  don  Joaquim  Miret  y  Sans,  se¬ 
cretari  de  la  mateixa,  d’un  Recort  Necroló- 
gich  dedicat  al  Dr.  Rubió  y  Ors  per  l’eminent- 
poeta  mossèn  Jascinto  Verdaguer.  El  Recort 
Necrológich  es  un  model  de  prosa  catalana. 
El  poeta’s  sol  recordar  algunas  voltas  de  que 
també  es  un  prosista;  y  alashoras  ens  pro- 
duheix  pàginas  tanhermosas  com  els  prólechs 
de  L' Atlàntida  y  de  Flors  del  Calvari,  com  la 
lletra-prefaci  de  Santa  Eularia ,  y  com  el  pre¬ 
sent  Recort ,  en  el  que’s  junta’l  mérit  del 
llenguatje  ab  la  circunstancia  d'ésser  dit  Re¬ 
cort  una  poètica  exposició  del  Renaixement 
literari  de  Catalunya. 

Termina’l  fascicle  una  bibliografia  de  las 
obras  de  don  Joaquim  Rubió  y  Ors. 


Revista  de  Bibliografía  Catalana. — Bar¬ 
celona. — L'Avenç. 

Hem  rebut  també  la  Revista  de  Bibliogra¬ 
fia  catalana ,  n.°  2,  corresponent  als  mesos 
Juliol-Novembre  de  1901,  importantíssima 
publicació,  quin  sumari  està  format  ab  els 
següents  trevalls:  Documents  inèdits  relati  fs 
à  Auzias  March.  Article  per  M.  Amedèe  Pa¬ 
gès,  documents  trobats  y  copiats  pel  Dr.  Jo¬ 
sep  Rodrigo  Pertegàs.  —  Manuscrits  de  la 
Biblioteca  de  l'Ateneu  Barcelonès  (segón  y 
darrer  article),  per  J.  Massó  Torrents. — Ex- 
libris  catalans  (núms.  5  y  6,  dibuixos  d’A.  de 
Riquer. — La  prempsa  escrita  en  llengua  cata¬ 
lana. — Butlletí  bibliogràfich. — Novas. 

Com  l’anterior,  el  present  número,  admi¬ 
rablement  editat  à  V Avenç,  se  recomana  pel 
seu  bon  gust  y  pulcritut. 


JOVENTUT 


84 

NOTAS  D’ART 

Exposició  Degouve 

Mars  turbulentas,  ab  rocas  fantàsticas;  al- 
tras  tranquilas  y  transparentas,  inondadas 
de  sol  y  ab  núvols  simbólichs;  paisatjes  té- 
trichs,  ab  arbres  que’s  retorcen  com  sers 
vivents  per  la  forsa  de  las  passiotis ,  ab  cels 
de  color  de  sanch,  ab  herbas  y  rocas  que’s 
transforman  en  animals  extranys...  etc.,  etc., 
deixan  l’anim  del  espectador  en  un  estat  som- 
niós,  ab  sensacions  qu’à  voltas  son  d’horror 
y  altras  de  benestar,  segons  el  quadro  y  se¬ 
gons  el  temperament  de  qui’l  contempla, 
donchs  en  aquesta  exposició  hi  hà  de  tot; 
l’artista  ha  evocat  la  naturalesa  en  diversas 
manifestacions,  y  l’ha  transportada  à  la  tela 
més  que  com  à  pintor,  com  à  poeta. 

Això  ultim  sí  qu’ho  es  M.  Degouve:  ho  es 
de  debó!  En  aquesta  pintura  fora  per  de¬ 
més  buscarhi  una  gran  habilitat  ó  domini  dels 
procediments ;  com  tampoch  hi  trobariam  pin- 
zelladas  genials,  y  valgui  la  expressió.  L’ar¬ 
tista  sab  pintar  lo  justament  necessari  pera 
dir  lo  que  vol  dir,  y  ja’n  té  prou,  donchs  de 
pintor  no  n’es  ni’n  serà  may. 

Contemplant  la  exposició  de  M.  Degouve, 
un  fa,  sense  voler,  comparacions  y  deduc¬ 
cions.  Veu  que’ls  quadros  son  fets  à  Mallor¬ 
ca,  però  que  son  autor  es  d’un  altre  pais,  que 
la  seva  educació  artística  es  molt  distinta  y 
superior  à  la  nostra,  y  que,  per  consegüent, 
interpreta  la  naturalesa  d’un  modo  al  que 
aquí  no  estém  gayre  acostumats. 

Aixó  es  causa  de  moltas  discussions,  per- 
que  aquells  quadros,  que  de  cop  y  volta 
semblan  fets  ab  molta  bona  fe,  y  fins  ab  ig- 
nocencia,  mirats  detingudament  ens  conven¬ 
cen  de  qu’en  ells  no  hi  hà  una  pinzellada, 
ni  una  linia  que  sia  espontània;  en  quasi 
tots  s’  hi  descubreix  1’  estudi  y  l’admira¬ 
ció  pels  retaules  primitius;  en  la  manera 
cóm  estàn  dibuixadas  las  montanyas  y  las 
herbas  s’hi  sent  la  mateixa  preocupació,  y 
en  fi,  els  detalls  ens  confirman  en  aquesta 
creencia,  que  no  creyém  sia  desfavorable  al 
autor.  Opiném  que  à  n’aquest  el  captiva  l’art 
de  debó,  y  opiném  també  qu’es  preferible 
ésser  un  artista  erudit  y  estudiós,  que  no 
voler  passar  com  à  pintor  per  haver  arribat 
à  adquirir  certa  habilitat  en  el  maneig  del 
pinzell. 

La  execució  es  plena  de  trampas  y  de  re- 
ceptas,  ab  puntillats  y  refregadas,  essent 
precís  que  la  tela  tingui  cert  gra...  etc.,  etc., 
tot  lo  qual  demostra  en  l’artista  un  es- 
fors  imitatiu  inmens,  qu’en  cert  modo  fa 
que  se  l’admiri  encara  més,  tota  vegada  que 
ab  medis  tan  artificiosos  y  ab  un  dibuix  tan 
cuydadós  (algunas  vegadas  sincer),  arriba  à 
obtenir  grans  resultats,  à  produhir  una  im- 
presió  verament  fonda.  S’ha  de  tenir  en 
compte,  ademés,  qu’en  cada  una  de  las  telas 


exposadas  s’hi  troba  un  estudi  de  la  natura¬ 
lesa  ben  diferent,  lo  que  proba  que  l’autor  es 
un  artista  de  debó  y  no  un  fabricant  de  qua¬ 
dros. 

Y  naturalment  que  las  comparacions  que 
sugereix  aquesta  exposició  no  fan  gayre  fa¬ 
vor  als  nostres  artistas.  Tots  hem  de  mirar 
las  obras  de  M.  Degouve  y  tots  hem  d’estu- 
diarhi.  Ellas  demostran  fins  ahónt  pot  arri- 
barse  estudiant  ab  serietat.  Tot  y  no  tenir 
grans  aptituts  pera  la  pintura,  pot  arribarse 
à  ocupar  un  lloch  ben  apreciable  en  el  món 
artístich. 

En  quant  als  dibuixos  de  Mme.  Degouve, 
opiném  qu’haguera  sigut  millor  que  no’ls 
hagués  exposat.  No  pot  demanarse  res  més 
ignocent,  y  creyém  que  una  senyora  no  per¬ 
dria  gayre  més  el  temps  empleyantlo  en  fer 
crochet. 


REVISTA  MUSICAL 


Liceu. — Orfeó  Pamplonés. — Concert  Ma- 

lats. — Pròxims  concerts. 

La  temporada  del  Liceu  ha  arribat  à  son 
terme  d’una  manera  digna  del  gran  cassino 
barceloní  y  molt  satisfactòria  pera  la  empre¬ 
sa  que’l  dirigeix.  A  l’obra  d’en  Pedrell  han 
seguit  un  rengle  de  Trovadors  y  Traviatas , 
que  per  molt  qu’hagin  satisfet  als  tertulians 
de  la  casa,  molt  més  encara’ns  han  compla¬ 
gut  à  nosaltres.  Es  à  dir,  lo  que’ns  ha  com¬ 
plagut  ha  sigut  veure’l  cassino  ple  à  vessar 
d'un  públich  que’s  tornava  boig  al  sentir  els 
prodigis  del  bel  canto ,  del  únich  y  veritable 
art  qu’existeix  pera  tot  liceísta  de  bona  lley. 
Un  parell  de  divos  han  sigut  prou  pera  res- 
cabalar  à  la  empresa  de  tots  els  danys  y  per¬ 
judicis  que’l  seu  excés  de  wagnerisme  li  havia 
causat.  ^H°  veu,  senyor  Bernis,  cóm  teníam 
rahó?  Si  avans  hagués  seguit  nostre  consell, 
la  liquidació  final  hauria  sigut  encara  més 
profitosa.  Que  sia  la  enhorabona,  puig  ja  sab 
que  cap  mal  li  volém,  y  pera  l’any  vinent  li 
repetim  el  mateix  consell:  divos ,  divos  y  di¬ 
vos  Y  si  no’n  té  prou,  y  pera  donar  varietat 
à  la  cosa  intenta  tornarse  à  ficar  ab  l’Art,  ha 
d’empendre  un  cami  molt  distint  si  no  vol 
tornar  à  rebre.  Ah,  el  dia  que’s  decidís  à 
ferho,  ja  veuria  si’n  dona  de  diners  Wagner! 
Ja  veuria  si’s  pot  fer  una  fortuna  posant  uns 
Mestres  Cantors  ab  una  mica  d’enteniment! 
Preguntiho  als  seus  colegas  de  la  Gran  Ope¬ 
ra  de  Paris,  que  n’hi  donaràn  rahó.  Però 
mentres  no  reformi  radicalment  chors  y  or- 

questa,  val  més  no  pensarhi,  perque  se’n  farà 
set  pedras. 

L’«Orfeó  Pamplonés»  ha  tornat  à  visitar- 
nos,  dant  varis  concerts  que’ns  han  produhit 
molt  bon  efecte  per  lo  que  toca  à  la  calitat 
de  las  veus  que’l  forman  y  à  la  magnífica  so¬ 
noritat  que  sab  treure  en  els  passatjes  de 
forsa.  Mes  per  lo  que  toca  à  sa  escola  de 
cant,  deixa  molt  que  desitjar,  y  més  encara 
per  las  composicions  qu’executa,  quasi  totas 
indignas,  per  sa  vulgaritat,  d’una  institució 
artística.  Encara  qu’aixó  es  produhit  pel 
gust  de  cada  país,  creyém,  no  obstant,  que 
cambiant  de  director  podrían  els  elements 
que'l  componenarribar  àconstituhir  unOrfeó 
ben  notable. 

El  pianista  Malats  acaba  de  donar  un  altre 
concert,  després  de  llarch  temps  de  no  ferho, 
alegrantnos  molt  nosaltres  de  que  s’hagi  re¬ 
pensat  en  sa  intenció  de  no  donar  més  con¬ 
certs  en  nostra  ciutat,  com  temps  enrera 
varem  sentir  de  sos  mateixos  llabis.  Ens  en 
alegrém,  perque’ls  aplausos  que  tots  li  prodi¬ 
garem  vindran  à  demostrarli  que  ningú  li  té 
mania ,  y  menys  la  prempsa,  puig  fins  hi  hà 
qui  l’ha  posat  per  sobre  de  Liszt.  Sentim 
molt  haver  d’ésser  una  nota  discordant,  no 
precisament  en  la  tonteria  de  Liszt,  puig  dins 
de  casa  mateix  trobarà  comparacions  no  gay- 
re  ventatjosas  pera  ell,  sinó  en  el  cúmul  de 
lloansas  que  sense  mesura  se  li  han  tributat. 
Bo  es  enaltir  als  artistas  de  la  terra,  passém 
fins  perque  se’ls  afalagui  un  xich  pera  que’ls 
sia  d’estímul,  peró  enganyarlos  may.  Y  al 
pobre  xYlalats  se  l’està  enganyant  al  ferlo 
passar  per  eminencia,  perque’l  dia  que  se 
las  tingui  d'haver  ab  critichs  que  no'l  tractin 
de  tu,  ni  li  diguin  Quimet ,  rebrà  un  desen¬ 
gany  molt  gros.  Créguins  en  Malats:  nosal¬ 
tres  no  sentim  per  ell  més  que  simpatia, 
perque  de  simpàtich  ho  es  molt,  y  de  caràcter 
ens  assemblém  bastant,  peró’ns  veyém  obli¬ 
gats  à  dirli  lo  que  pensém,  à  ésser  sincers  y 
no  enganyarlo. 

En  aquest  periódich  l’hem  alabat  altras 
voltas  en  lo  que’s  mereix,  y’ns  disposém  de 
nou  à  ferho.  Sas  facultats  d’executant  son  de 
primer  ordre,  el  seu  domini  del  piano  es 
extraordinari:  en  aixó  potser  encara  hi  tro- 
bém  avens.  Mes  pera  nosaltres,  en  Malats 
no  es  artista,  ni  ho  serà,  si  no  cambía  de  ca¬ 
mí,  y  no  ho  es  perque  sa  dicció  està  mancada 
de  sinceritat,  resulta  acaramelada,  es  produc¬ 
te  d’un  gran  esfors  y  domini  de  sí  mateix, 
més  que  de  la  natural  expansió  del  senti¬ 
ment.  Quan  més  delicada  es  la  frase,  més 
afectat  el  trobém;  en  cambi,  quan  pot  des¬ 
plegar  sas  dots  de  mecanisme,  com  més  en¬ 
revessat  es  el  passatje,  més  està  en  el  seu 
centre.  Proba  d'aixó  es  sa  interpretació  de 
Chopin,  puig  sempre  l’hem  trobat  millor  en 

las  Polonesas,  à  pesar  dels  atreviments  y 
precipitacions  que’s  permet,  qu’en  las  Bala- 
das  y  Nocturns,  ahont  més  qu’enlloch  ens 
resulta  encarcarat,  es  à  dir,  poch  espontani. 

Peró  allí  hont  més  pot  discutírsel  com  à 
intérprete  es  tractantse  de  Beeihoven.  Sem¬ 
bla  increible  que  de  tanta  gent  com  coneix 
V Appassionata,  ab  tantasexecucions  verament 
notables  quin  recort  encara  no  pot  haverse 
esborrat,  no  gosin  dirli  à  n’en  Malats  que 
al ló  qu’ell  toca  no  es  V Appassionata  de  Beet- 
hoven,  ó,  parlant  ab  més  precisió,  no  es  Beet- 
hoven.  Admetém  que  à  las  obras  d’aquest 
geni  puguin  donàrselasbi  diferentas  interpre¬ 
tacions,  sempre  y  quan  no  arribin  à  desnatu- 
ralisarlas,  es  à  dir,  à  fer  ab  ellas  quelcom 
que  destruheix  la  personalitat  del  autor  y  no 
pugui,  en  conseqüència,  haver  entrat  en  la  in¬ 
tenció  d’aquest.  Y  en  Malats,  de  dita  sonata 
va  ferne  una  verdadera  desgracia,  faltat,  so¬ 
bre  tot,  de  quadratura,  de  dicció  sobriament 
sentida  y  de  justesa  en  els  temps.  No  hem 
vist  més  atreviment  en  malmetre  aquests; 
la  lentitut  extraordinària  del  segón  va  quedar 
compensada  ab  la  no  menys  extraordinària 
precipitació  dels  altres,  fins  à  deixarlos  des¬ 
coneguts.  Y  es,  com  hem  dit,  que  à  n’en 
Malats  li  falta  molta  quadratura,  y  sens 
adonarsen  se  deixa  portar  pel  seu  tempera¬ 
ment,  y  anantsen  de  centre  pert  la  grandiosi¬ 
tat  y  fins  la  linia  de  l’obra  qu’executa.  Quan 
aixó  es  tolerable,  com  en  las  Polonesas  ó  en 
el  final  del  Carnaval ,  de  Schumann,  qu’es  lo 
que’ns  va  agradar  més  de  tot,  en  Malats  re¬ 
sulta  un  bon  pianista,  y  en  tal  concepte  de 
tot  cor  l’aplaudim  y  li  desitjém  molts  triomfs, 
peró  recomanantli,  pera’l  seu  bé,  que  si  va  à 
Alemanya,  no  posi  à  Beethoven  en  els  seus 
programas. 

Ens  diu  tot  un  senyor  crítich  que  «Malats 
en  el  piano  se  impone  como  un  tenor  de  car- 
tello  à  nuestros  operistas»,  y  en  aquesta 
apreciació  està  demostrat  tot  lo  qu’hem  dit. 
Heusaqui  la  rahó:  els  que  no  som  operistas 
del  piano,  es  à  dir,  els  que  no  hi  cerquém  te- 
*nors,  que  tractantse  de  dit  instrument  ne  diu- 
hen  pianeros,  tot  y  aplaudintlos  pel  mérit 
que  tenen,  com  el  té  un  do  de  pit ,  no  podém 
deixarnos  comunicar  tant  d’entussiasme. 

No  dirém  qu’en  Malats  sigui  un  pianero, 
en  el  baix  sentit  qu’en  la  conversa’s  dona  à 
aquesta  paraula,  peró  si  qu’es  un  gran  me- 
cànich,  un  excelent  tocador  del  piano,  sense 
que  hi  sapiguém  trobar  l’artista.  El  dia  que 
li  trobém,  tindrém  gran  satisfacció  en  recti- 
ficarnos. 

Empleà  en  son  concert  un  magnífich  piano 
«Steinway»,  verdader  model  de  totas  las 
condicions  excelentas  qu’ha  de  reunir  un 
piano  de  concerts.  Nosaltres  no’ns  cansa- 
ríam  de  recomenarlo  à  tots  els  concertistas 
si  tinguéssim  la  seguritat  de  que’l  seu  pro¬ 
pietari  senyor  Navas  havia  de  considerarlos 
prou  pianistas  pera^cedilshi,  puig  no  tothom 

té  la  sort  d’en  Malats,  al  qui  felicitém  també 
per  tan  bona  elecció,  à  pesar  d’haver  trigat 
tant  à  cambiar  de  marca  de  fàbrica. 


Grans  novetats  se  preparan  en  el  ram  de 
concerts  pera  la  vinenta  temporada  de  Qua¬ 
resma.  Al  Liceu  tindrém  gran  exhibició  de 
mestres  y  concertistas:  en  Panzner  v  en 
Kunwald,  alemanys  à  quins  no  coneixém, 
en  Goula,  à  qui  coneixém  massa,  y  en  Co- 
lonne,  qu’en  sos  programas  podia  havernos 
ofert  major  novetat,  sobre  tot  en  la  seva 
gran  especialitat  d’intérprete  de  Berlioz, 
puig  tant  en  la  Sinfonía  Faiitàstica  com  en 
la  Marxa  Húngara  ja  sabém  cóm  ho  fa.  De 
totas  maneras,  desitjém  el  millor  éxit  en  sa 
empresa  als  actius  empressaris,  quins  bons 
desitjós  ens  constan. 

Un  grupo  d'entussiastas  aficionats,  quinas 
proposicions  foren  rebutjadas  pels  propieta¬ 
ris  del  Liceu,  per  lo  mateix  que  tractavan 
de  ferhi  Art,  han  tingut,  no  obstant,  la 
empenta  necessària  pera  contractar  la  cèle¬ 
bre  orquesta  Lamoureux,  la  millor  orques- 
ta  francesa  qu’ existeix,  y  anunciar  tres 
concerts  quals  magnifichs  programas  pu- 
bliquém  més  avall.  Nosaltres,  que  no  te¬ 
nim  art  ni  part  en  la  empresa,  cridém  l’aten¬ 
ció  de  tots  els  verdaders  aficionats  respecte 
de  lo  qu’aixó  pot  representar  pera’l  vqrda- 
der  camí  de  la  cultura  musical  de  nostra 
terra.  Devém  contribuhir  tots  en  la  mida  de 
nostras  forsas  al  éxit  dels  enlayrats  propò¬ 
sits  qu’animan  als  organisadors  d’aquests 
concerts,  puig  apoyantlos  tindrém  després 
dret  à  exigir  à  tan  dignas  personas  que  con- 
tinuhin  sense  treva  en  son  camí,  que  seguei¬ 
xin  alsant  ben  alta  la  bandera,  donguin  la 
definitiva  empenta  per’acabar  ab  el  caci¬ 
quisme  del  Gran  Teatre  Cassino  que,  com  el 
gos  del  hortolà,  ni  fa  ni  deixa  fer  als  al¬ 
tres. 

Joaquím  Pena. 


CONCERTS  EXTRAORDINARIS 

PER  LA  ORQUESTA  LAMOUREUX  DE  PARÍS. 

Pruner  concert.  Día  1 1  de  mars. — Obertura  dels  Mes¬ 
tres  Cantors,  Wagner. —  Sinfonía  Inachevèe,  Schu- 
bert. — Sinfonía  Pastoral,  Beethoven. — Schéerazade, 
Rimsky  Korsakoff.  —  Obertura  de  Léonora,  Beet¬ 
hoven. 

Segón  concert.  Día  12  de  mars. — Obertura  de  Manfred, 
Schumann.  —  Sinfonía  en  si  menor ,  C.  Franck. — 
Venusberg  (Tannhauser),  Wagner. — Pelleas  et  Meli- 
sandre,  Fauré.  —  Concert  pera  violón,  Max  Bruck: 
M.  Pierre  Sechiari. — Sinfonía  Heroica,  Beethoven. 

Tercer  concert.  Día  13  de  mars.  —  Obertura  de  Freis- 
chütz,  Weber.  —  L’Apprenti  Sorcier,  Dukas.  —  I.e 
Chène  et  le  Roseau,  Cheviilard. — Sinfonía  en  fa , 
número  8,  Beethoven.— Preludi  y  Mort  d’Isolda, 
Wagner. —  Siegfried  Idyll,  Wagner. —  Obertura  de 
Tannhauser,  Wagner. 


NOVAS 

Com  ja  anunciarem  en  el  número  anterior, 
la  vetlla  del  passat  dijous,  23,  va  celebrarse 
en  l’espayós  teatre  de  las  Arts  y  devant  d’una 
inmensa  gentada,  una  sessió  necrològica  en 
honor  del  gran  Pi  y  Margall;  sessió  qu’havia 
organisat  el  Comitè  Republicà  Federalista 
de  Barcelona. 

Al  fons  del  escenari  apareixia’l  bust  del 
malaguanyat  patrici,  redoltat  de  fullatje  v 
banderas.  Ocupava  la  presidencial  senyor 
Pi  y  Suner,  tenint  à  sos  costats  als  senyors 
Vallés  y  Ribot,  Collado  y  Torrellas. 

Comensà  la  sessió  als  acorts  de  La  Marse- 
llesa ,  que’l  públich  en  massa  escoltà  de  peu 
dret  Després  el  senyor  Pi  y  Sunyer  exposà 
las  ideas  sustentadas  ab  tanta  sabiesa  y  cons¬ 
tància  per  en  Pi  y  Margall  durant  tota  sa  vi¬ 
da.  Com  à  conclusió  excità  als  pobles,  sobre 
tot  al  nostre,  à  usar  del  dret  que  té  à  lluytar 
per  sa  llibertat. 

A  continuacióls  senyors  Goula  y  Fuentes, 
actors  del  teatre  Romea,  llegiren  poesías 
alusivas  al  acte,  originals  d’en  Conrat  Roure 
y  l’Apeles  Mestres;  y  després  feren  us  de  la 
paraula'ls  senyors  Miró,  de  la  .«Joventut  Re¬ 
publicana»,  Lladó  y  Gatuellas,  que  llegí  un 
trevall  en  prosa  firmat  pel  senyor  Vinyas. 

Fins  aquí  la  primera  part. 

La  segona  fou  tota  en  català,  y  respongué 
millor  al  caràcter  de  la  vetllada,  no  ja  sols 
pel  fet  d’usarse  nostra  llengua,  sinó  perque’ls 
conceptes  en  ella  exposats  s'avenian  millor 
ab  las  doctrinas  del  gran  patrici  à  qui  s’hon¬ 
rava.  El  chor  «Euterpe»  cantà  La  Marsellesa, 
y  seguidament,  y  ab  gran  energia,  don  Bal- 
domer  Tona  y  Xiberga  feu  us  de  la  paraula, 
demostrant  à  la  concurrència  la  necessitat 
de  refermar  la  personalitat  catalana,  donchs 
malament  pot  assolirse  la  federació  dels  po¬ 
bles  si  cada  poble  no  defineix  ni  defensa  sos 
drets  privatius  y  sas  qualitats  étnicas.  Com¬ 
baté  als  vividors  qu’infestan  el  camp  repu¬ 
blicà  ab  jacobinismes  antidemocràtichs  que 
son  escull  del  progrés  y  pertorbació  de  las 
conciencias;  y  respecte  à  las  aspiracions  dels 
federals  catalans,  digué  que  devian  basarse 
en  la  més  complerta  autonomia  en  tots  els 
ordres,  politich,  social,  etc.  Demostrà’l  se¬ 
nyor  Tona  ésser  digne  apòstol  de  las  doctri¬ 
nas  d’en  Pi  al  senyalar  als  Estats  no  més 
que  atribucions,  peró  als  pobles  y  als  indivi- 
duus  el  dret  à  la  vida  autònoma,  ó  sia  à  llur 
llibertat,  base  de  tot  avens  y  de  tota  cultura. 

El  senyor  Tona  fou  interromput  repetidas 
voltas  per  las  manifestacions  d’entussiasme 
de  la  concurrència. 

Seguidament  nostre  company  Pompeyus 
Gener,  en  representació  de  Joventut,  que 
s’havia  adherit  y  havia  assistit  à  tan  patriòti¬ 
ca  vetllada,  llegi  un  trevall  considerant  à  n’en 
Pi  y  Margall  com  à  filosop  y  com  à  sociólech. 
«En  català — va  dir — perqueen  Pi  era  català, 

català  era'l  disertant  y  català  era  l’auditori, 
format  pels  qu'estavan  destinats  à  constilu- 
hir  la  nova  Catalunya  que  tots  somniém.» 
De  son  estudi  sobre  en  Pi  y  Margall  ne  de- 
duhí  en  Gener,  basantse  en  la  realitat,  qu’à 
Espanya  li  cal  la  vida  federativa  p'erque  la  pe¬ 
nínsula  està  habitada  per  rassas  diversas,  per 
nacions  diversas,  per  agrupacions  geogràficas 
qu’en  el  transcurs  dels  temps  han  portat  una 
vida  diferenta  y  s  han  organisat  de  diferenta 
manera,  contribuhint  al  progrés  humà  ab 
contribució  diferenta.  El  progrés  es  diferen¬ 
ciació  creixent,  y  d’aquesta  diferenciació  per 
convergencian  surten  las  agrupacions  fortas. 
Pera  federarse  lliurement,  s’ha  de  tenir  avans 
personalitat  definida  y  robusta.  Fou  molt 
aplaudit. 

Nostre  estimat  amich  en  Joseph  Pujol  y 
Brull  llegi  després  el  darrer  article  de  la  serie 
que  nostre  company  Pujulà  y  Vallés  ve  pu¬ 
blicant  en  aquestas  planas,  y  en  els  que  s’es¬ 
tudia  la  personalitat  d’en  Pi  y  Margall.  No 
l’extractém  aquí  perque  à  son  degut  temps  ja 
tindràn  ocasió  nostres  lectors  de  conéixel 
íntegrament.  Sols  remarcarém  que’l  públich, 
identificantse  ab  l’esperit  del  article,  magis¬ 
tralment  llegit  per  en  Pujol,  mostrà  repetidas 
voltas  son  entussiasme. 

El  senyor  Vallés  y  Ribot  parlà  després, 
defensant  la  necessitat  d’obtenir  l’autonomia 
de  Catalunya.  Sentà  que  la  federació  proce¬ 
dia  diferentment,  en  la  República,  que  l’uni- 
tarisme,  y  que  aquest,  republicà  ó  no,  era  de 
tota  manera  negatiu,  puig  anava  de  dalt  à 
baix,  mentres  que’l  federalisme  anava  de 
baix  à  dalt,  com  ho  fa  la  Naturalesa.  Digué 
qu’en  Pi  y  Margall  havia  catalanisat  la  llen¬ 
gua  castellana,  netejantla  en  els  seus  escrits 
de  retóricas  ampulosas  y  buydas  al  inspirarli 
l’ànima  forta  y  rahonadora  de  Catalunya. 
Afegi  que  Castella  no  li  havia  reconegut  el 
mérit,  incapassa  com  era  de  compéndrel. 
Afirmà  que  devém  venerar  à  n’en  Pi  consi- 
derantlo  com  à  síntesis  del  esperit  català. 
Sols  Catalunya  pot  compendre  à  aqueix  fre- 
clar  fill  seu:  per’xó’l  feu  president  dels  seus 
Jochs  Florals  en  las  primerias  del  sigle  xx, 
tot  y  no  haver  may  en  Pi  y  Margall  escrit  en 
català  sas  obras;  mentres  que  Castella,  quina 
llengua  conreuhà  y  perfeccionà  nostre  com- 
patrici,  el  deixà  morir  sens  assignarli  un 
lloch  en  l’Academia.  Acabà  explicant  bri¬ 
llantment  cóm  hauria  d’ésser  el  monument 
que  Barcelona’s  proposa  aixecar  à  n’en  Pi  y 
Margall.  El  senyor  Vallés  y  Ribot  fou  ob¬ 
jecte  de  grans  ovacions. 

El  senyor  Pi  y  Suner  clogué  la  sessió,  do¬ 
nant  las  gracias  à  totas  las  entitats  adheridas 
al  acte  ó  en  ell  representadas,  y  ab  tal  motiu 
endressà  un  afectuós  elogi  à  nostra  revista, 
que  no  per  ésser  inmerescut  deixém  d’agra- 
hir  coralment.  Entre  las  representacions  y 
adhessions  hi  figuravan  casi  totas  las  entitats 
y  publicacions  catalanistas,  posantse  en  evi¬ 

dencia  la  simpatia  que’l  Catalanisme  sent 
pels  federals  catalans  al  véurels  encaminats 
pel  viarany  més  pràctich  y  més  dreturer,  com 
es  el  de  la  reivindicació  de  Catalunya,  pera 
lograr  sa  complerta  autonomia  y  realisar  ai- 
xís  la  qu’es  missió  comú  de  tots  els  catalans. 


Suscripció  oberta  entre  las  donas  catala- 
nas  pera  regalar  una  bandera  à  la  Unió 
Catalanista. 

Suma  anterior  recaudada  en  aquesta  re¬ 
dacció  y  entregada  à  qui  correspon:  86  pes- 
setas. 

Maria  dels  Àngels  Condeminas  de  Rosich, 
pessetas  1 . — Francisca  Prim  y  Torrentà,  1 . — 
Eularia  Babra,  1.— Agustina  Brisa,  o‘25. — 
Ramona  Puig,  o‘25. — Lourdes  Icart,  0^5. 
— Teresa  Puig,  o‘2  5. — Maria  Maydeu,o‘2  5- — 
Àngela  Puig,  o‘25. — Adelaida  Puig,  0*25. — 
Adela  Puig,  0-25. — Antònia  Torras,  ©‘25. 
—  Dolors  Banús,  o’25.  —  Agna  Claperols, 
0*25.  —  Dolors  Malla,  o‘25.  — Maria  Fau¬ 
ra,  ol25.  —  Pilar  Pujadas,  o‘2o.  —  Carme 
Luengo,  o‘io. — Maria  Luengo,  o‘io. — Julia 
Madurell,  ol2o. — Alfonsa  Belver,  0*25. —An¬ 
tònia  Clavell,  o‘2o.— Carme  Malla,  0G0. 

Total,  pessetas  93‘50. 

Conlinúa  oberta  ía  suscripció. 

Llegim  en  un  diari  francès: 

«L’eminent  compositor  M.  Vincent  d’Indy 
ha  dat  à  París,  el  19  del  actual,  devant  de 
nombrosa  concurrència  y  baix  els  auspicis 
del  grupo  regionalista,  una  conferencia  en 
la  qual  ha  preconisat  la  formació,  en  totas 
las  grans  regions,  d’escolas  particularistas 
de  música,  que  serian  formadas  per  músichs 
é  intérpretes,  tots  ben  penetrats  de  la  tradi¬ 
ció  y  de  la  estètica  pròpia  de  cada  recó  de 
terra,  encara  que  sempre  lligats  ab  el  movi¬ 
ment  general  del  art.» 

Molt  ens  complàu  qu’homes  com  en  d’Indy 
sustentin  à  Paris  el  criteri  qu’en  Pedrell  y 
altres  venen  defensant  ja  fa  temps  en  nostre 
país,  y  que  cada  dia’s  fassi  sentir  més,  en 
art  com  en  tot,  la  tendencia  regionalista. 

Diumenge  s’inaugurà  lVAssociació  Catala¬ 
nista»  de  Sant  Joan  Despi,  prenent  part  en 
la  festa,  que  resultà  importantissima  pera 
nostra  causa, varis  individuusde  la  Junta  Per¬ 
manent  de  la  Unió  Catalanista. 

No’ns  queda  espay  pera  ressenyar  els  par¬ 
laments  dels  senyor  Folch  y  Capdevila,  Mar¬ 
tínez  Serinà,  Marsans,  Baró,  Roca  y  Mallo- 
fré,  limitantnos  à  dir  que  la  nombrosa  con¬ 
currència  qu’assisti  al  acte  va  aplaudirlos  ca- 
lurosament,  sobre  tot  quan  en  Joseph  Maria 
Roca  resumi’ls  discursos  ab  la  eloqüència  y 
esperit  patriótich  que’l  caracterisan. 

Tampoch  disposém  d’espay  pera  informar 
à  nostres  lectors  ab  la  extensió  deguda  de  la 
sessió  inaugural  del  present  curs  del  Ateneu 
Barcelonès,  acte  que  tingué  lloch  el  dilluns 
à  la  nit,  assistinthi  l’Alcalde,  molts  represen¬ 
tants  d’entitats  científicas  y  literarias  y  nu- 
merosissim  públich.  Sols  dirém  que  la  me¬ 
mòria  del  secretari  don  Bonaventura  Basse- 
goda  y’l  discurs  del  president  don  Ramón 
Picó  y  Campamar  foren  justament  celebrats 
y  aplaudits.  Aquest  discurs  consistí  en  un 
admirable  estudi  sobre  l’origen  ó  causa  de 
la  decadència  de  la  nacionalitat  catalana, 
qu’en  Picó  y  Campamar  feu  arrencar  de  molt 
avans  del  Compromís  de  Casp,  resultant  son 
trevall  un  model  d’erudició  y  de  bon  gust  li¬ 
terari. 

El  «Cançoner  Popular»  ha  publicat  sa 
cansó  XVIII,  ó  sia  Lo  desembre  congelat ,  ab 
un  elegant  dibuix  d’en  Riquer  y  notas  expli- 
cativas  al  final.  Els  beneficis  que  s’obtinguin 


en  la  venda  d’aquesta  cansó,  com  de  totas 
las  publicadas  pel  «Cançoner»,  se  destinan 
al  foment  y  continuació  d’aquest,  y’l  sobrant 
se  cedeix  à  la  Unió  Catalanista.  Preu,  io  cèn¬ 
tims.  Dipòsit,  Rambla  de  Sant  Joseph,  r  i . 

Hem  establert  el  cambi  ab  la  important 
publicació  mensual  Revista  Homeopàtica  Ca¬ 
talana, ,  qu’ha  comensat  à  publicarse  en 
aquesta  capital  y  ha  visitat  nostra  redacció. 

S’ha  publicat  la  1 1  .a  de  las  «Cansons  cata- 
lanas»  de  Narcisa  Freixas.  Se  titula  Prima¬ 
veral ,  essent  la  lletra  original  de  l’Apeles 
Mestres. 

Hem  rebut  el  catàlech  de  la  exposició 
d’obras  dels  caricaturistas  Abel  Faivre,  Cap- 
piello,  Gosé,  Hermann-Paul,  Roubille,  San* 
cha  y  Sem,  quina  exposició  ha  sigut  organi- 
sada  per  en  Pere  Manach  à  París. 


NOSTRE FOLLETI 

Ab  el  vinent  número  repartirém  el  darrer  plech  del  drama  d’Adrià  Gual 

que  tan  bona  acullida  ha  tingut  entre  nostres  lectors  y’l  públich  en  general.  Inmediatament 
publicarém  la  cuberta,  dibuixada  per  en  Pujol  y  Brull,  à  fi  de  que  tant  nostres  habituals 
lectors  com  las  demés  personas  que  desitjin  l'obra  enquadernada,  puguin  adquiriria.  Als  que 
presentin  en  aquesta  Administració  tots  els  plechs  en  bon  estat,  juntament  ab  la  cuberta, 
se’ls  hi  enquadernarà’l  tomo  en  rústica  mitjansant  la  cantitat  de  20  cèntims  de  pesseta. 

Conforme  anunciarem  en  nostre  Prospecte  pera’l  present  any,  dintre  de  tres  setmanas 
comensarém  à  publicar  en  nostre  folletí  un  aplech  de  poesias  del  eminent  Apeles  Mestres, 
que  durà  per  títul 

CROQUIS  CIUTADANS 


ben  segurs  de  que  aquesta  publicació  plaurà  à  nostres  lectors  y  farà  honor  à  la  Biblioteca 

ELS  MUSEUS  DE  BARCELONA 


Remembra  lo  passat, 
ordona  lo  present, 
proveheix  al  esdevenidor. 


I 


Las  bonas  intencions  que  sembla  portar 
l’Ajuntament  pera  posar  nostra  estimada  ciu¬ 
tat  al  nivell  que  li  pertoca,  dada  sa  impor¬ 
tància,  que  creix  de  dia  en  dia,  fa  altra  vega¬ 
da  assumpto  d’actualitat  la  seria  organisació 
de  museus  que  responguin  à  nostras  neces¬ 
sitats  artísticas. 

Avuy  els  museus  de  Barcelona  produhei- 
xen  una  gran  tristesa  al  que'ls  visita.  El 
Museu  provincial,  que  sosté  l’Estat,  se  troba 
enquibit  en  la  nau  de  la  capella  de  Santa 


Àgata,  y  per  falta  material  de  lloch  estan 
barrejats  tots  els  objectes  sense  gens  d’or¬ 
dre,  colocats  de  tal  manera  que’l  visitant 
apenas  pot  passar  per  l’estret  passadis  que 
queda,  fentse  difícil  treure  profit  de  la  vi¬ 
sita.  Pels  finestrals  de  la  reyal  capella  hi  en¬ 
tra’l  sol,  que  bat  de  ple  sobre  retaules  y 
tapissos,  ajudant  à  la  destrucció  de  lo  que  ja 
ha  sufert  per  las  injurias  del  temps. 

El  Museu  Arqueológich  municipal,  insta- 
lat  en  un  local  sense  condicions,  entre  pochs 
exemplars  bons,  conté  molts  objectes  de 
poca  importància,  gracias  à  la  esquifida  con¬ 
signació  de  que  disfruta  y  la  qu’encara  no 
s’ha  empleat  en  sa  totalitat,  costant  Deu  y 
ajuda  als  que  hi  han  venut  objectes  el  co¬ 
brar  tart  y  malament  son  import. 

El  Museu  de  Reproduccions,  instalat  en 
aquella  nau  central  plena  de  goteras  y  rega¬ 
lant  humitat  per  las  parets,  està  mancat 
de  las  obras  esculptóricas  que  tenen  més 
anomenada’,  com  la  Venus  de  Milo,  el  tors 
de  Fidias,  el  Theseu,  el  gladiador,  el  sàtir 
de  Praxiteles,  l’Apol  de  Belvedère,  el  tors 
y’l  Moysés  de  Miquel  Angel,  els  frisos  del 
Parthenón;  no  hi  hà  cap  reproducció  d’esta- 
tua  egipcia,  y  fins  la  estatuaria  gòtica  cata¬ 
lana  no  hi  està  representada.  No  parlem  de 
arquitectura,  perque  no  hi  hà  més  que  un 
fragment  de  claustre. 

El  Museu  de  Pintura,  que  s’ha  format 
protegint  à  tots  els  qu'han  tingut  influen- 
cias,  conté  pocas  obras  bonas,  la  major  part 
extranjeras,  y  està  plagat  de  quadros  indig¬ 
nes  que  malaguanyat  el  tros  de  paret  que  ocu- 
pan.  Allí  no  hi  falta  la  mostra  de  cada  un 
dels  botiguerets  de  la  pintura.  La  secció  de 
copias  y  quadros  antichs  es  tan  mesquina, 
que  no  val  la  pena  de  parlarne,  y  si  bé  la 
instalació  en  el  mateix  palau  de  las  obras 
que  té  la  Diputació  ho  reforsarà  un  xich,  no 
bastarà  ni  de  molt  pera  fer  un  museu  de  pin¬ 
tura  antiga  una  mica  presentable. 

Y  si  es  trist,  molt  trist,  considerar  nostres 
pobres  museus,  ho  es  més  encara  pensar 
que  à  Fransa  y  à  Italia  nostres  germans  de 
rassa’n  tenen  tants  y  tan  ben  muntats;  ciu¬ 
tats  de  tercer  ordre  com  Nimes  y  Montpe- 
ller,  petitas  ciutats  com  Pisa,  Verona,  Sie- 
na,  etc.,  que  ni  de  bon  tros  poden  compararse 
ab  nostra  rica  capital,  disfrutan  de  magmfi- 
cas  coleccions  d’obras  artisticas. 

Y  no  es  pas  que  nostra  terra  sia  orfe  d’art 
antich.  Tant  de  bo  qu’ara  tinguéssim  el  bon 
gust  que  teniam  avans!  Els  vidres  catalans 
y  mallorquins  competían  ab  els  de  Murano; 
nostres  forjadors  y  cerrallers  podian  posarse 
al  costat  dels  francesos  é  italians;  nostres 
mobles,  nostras  joyas,  eran  plens  de  bon 
gust,  y  nostra  pintura  religiosa,  avans  del 
florit  Renaixement,  encara  que  influhida  per 
la  flamenca  é  italiana,  té  bellesas  propias  y 
à  voltas  delicadesas  que  deixan  enamorats 
als  que  dintre  l’art  hi  cercan  un  sentiment. 

Y  tota  aquesta  riquesa  que’ns  ha  llegat 
nostre  passat,  hem  de  veure  indignats  cóm, 
pessa  per  pessa,  quan  no  en  nutrida  colecció, 
va  travessant  la  frontera  pera  enriquir  mu¬ 
seus  extranjers  ó  coleccions  particulars. 

De  vint  anys  ensà,  y  encarà  més  desde  la 
depreciació  de  nostra  moneda,  rodan  per 
Catalunya  y  per  Espanya  gran  nombre  d'an¬ 
tiquaris  que,  com  llebrers  perseguint  la  cassa, 
cercan  antiguitats  de  tota  mena,  que  trans- 
portan  à  llur  pais,  ahont  estan  segurs  de 
realisarlas  à  bon  preu. 

En  un  museu  de  Venecià  hi  hem  vist  vi¬ 
dres  catalans;  en  el  Museu  de  Cluny  tothom 
hi  ha  vist  unas  preciosas  coronas  godas,  y 
hem  sentit  à  dir  que  al  Reyal  Museu  de 
Londres  s’hi  pot  estudiar  bastant  bé  la  joye- 
ría  catalana. 


Y  es  qu’ha  estat  y  es  fàcil  recullir  anti¬ 
guitats  d’Espanya.  La  ignorància  y  pobresa 
à  que  s’ha  anat  reduhintel  poble  espanyol — 
y  entre  ell  hi  conto  bona  part  del  clero, 
qu’en  general  no  té  coneixements  d’art  y  en 
cambi’ls  té  ben  clars  de  las  sevas  necessi¬ 
tats, —  la  decadència  en  qu’han  caygut  richs 
monastirs  y  parroquias  qu’han  devingut  po¬ 
bres,  regidas  per  rectors  sense  cultura  artís¬ 
tica,  fa  que  s’hagin  pogut  adquirir,  relativa¬ 
ment  per  poch  preu,  retaules,  casullas  rica¬ 
ment  brodadas,  imatjes,  llantias,  tapissos  y 
altres  objectes  que  per  sa  velluria  ja’s  tenían 
arreconats  y  retirats  del  actiu  servey. 

Neguém  al  clero  la  propietat  de  cap  dels 
objectes  antichs  ó  moderns  destinats  al  culte, 
puig  ell  es  sol  dipositari  de  lo  que  las  perso- 
nas  piadosas  han  donat  pera  major  honra  y 
glòria  de  la  religió,  essent  las  obras  d’art 
qu’ha  produhit  un  poble,  sobre  tot  las  reli- 
giosas,  propietat  exclussiva  d’aqueix  poble, 
y  per  lo  tant,  no  enagenables.  Es  clar  qu’al- 
guns  bisbes  han  circulat  ordres  severas  pro¬ 
hibint  terminantment  vendre  cap  objecte, 
peró  aquestas  ordres  no  s’han  cumplert  com 
devian  cumplirse. 

Aqui  convindria  una  determinació  com  la 
del  govern  italià,  que  fundà’ls  museus  des¬ 
pullant  las  iglesias,  obrint  aixis  una  saneja¬ 
da  font  d’ingresos  al  erari  públich,  represen¬ 
tada  per  la  gran  afluència  d’extrangers  de  tot 
el  món  que  van  à  Italia  pera  visitar  sos  mu¬ 
seus.  Aixó,  completat  per  un’altra  lley  que 
prohibeix  la  exportació  de  cap  obra  d’art 
antiga  ó  moderna  sense’l  consentiment  del 
Estat,  va  tancar  la  corrent  d’obras  cap  al 
extranger,  que,  dada  la  pobresa  del  poble 
italià,  haguera  ocasionat  la  complerta  des¬ 
aparició  d’obras  d’art  y  de  coleccions  par¬ 
ticulars. 

L’Estat  italià,  ab  verdadera  justícia,  vol 
ésser  preferit  com  à  comprador,  y  aixis  han 
anat  passant  à  son  poder  gran  nombre  de 
.coleccions  de  fama  universal,  com  succehi 
fa  poch  ab  la  notabilissima  galeria  Bor- 
ghése. 

No  desconeixém  que’l  formar  museus  à 
costa  de  las  iglesias  es  quelcom  radical,  peró 
trobarém  justificat  el  ferho  si  considerém 
que’l  clero  no  cuvda  poch  ni  molt  de  soste¬ 
nir  la  tradició  artística  dintre  dels  temples, 
fins  al  punt  de  que  si’s  treguessin  las  obras 

artisticas  que  hi  quedan,  moltas  de  las  quals 
estan  arreconadas,  no’s  notaria  molt  la  seva 
falta.  Ademés,  avuy  té’l  poble  necessitat  de 
poder  estudiar,  detingudament  y  ab  tota  co¬ 
moditat,  las  obras  qu’encarnan  son  esperit, 
son  ànima  en  épocas  passadas,  obras  que  te¬ 
nen  un  valor  sense  mida,  per  ésser  absolu¬ 
tament  impossible  que’s  tornin  à  produhir. 

La  veritat  de  que’l  lloch  millor  pera  una 
obra  es  aquell  per  ahont  va  ésser  executada, 
es  perfectament  aplicable  à  las  pinturas  mu¬ 
rals,  y  ho  fora  també  als  tapissos,  quadrosy 
retaules,  si  no  perdessin  la  primera  frescor, 
descolorintse’ls  uns  ab  el  temps  y  ennegrint- 
se’ls  altres  à  causa  de  la  humitat  y  la  pols, 
lo  que,  unit  à  la  foscor  que  regna  en  els  tem¬ 
ples,  fa  que  no’s  puguin  apreciar  com  se 
deuria.  Y  sens  dubte  participava  d’aquestas 
ideas  el  fundador  del  Museu  Episcopal  de 
Vich  (que  tant  de  bo’l  tinguéssim  aqui),  el 
difunt  bisbe  Morgades,que  va  formarlo  prin¬ 
cipalment  ab  lo  que  recullia  en  las  parro- 
quias  y  capellas  de  la  seva  diòcesis.  Ell  ma¬ 
teix,  que  patrocinà  la  restauració  del  monas- 
tir  de  Ripoll,  no  va  posarhi  en  els  set  altars 
que  corresponen  à  las  absis,  més  que  una 
imatje  antiga,  y  això  qu’en  l’interior  de  la 
iglesia  hi  hà  bastanta  claror. 

El  claustre  de  la  catedral  de  Barcelona, 
si’l  senyor  bisbe  y’is  canonges  tinguessin 
amor  à  las  arts,  l’haurían  convertit  en  un 
petit  museu  religiós,  fenthi  tornar  algún  re¬ 
taule  qu’avans  hi  havia  y  qu’ara,  colocat  en 
l'interior  de  la  Catedral,  es  impossible  véu- 
rel  y  admirarlo.  Vegis  sinó’l  bon  efecte  que 
fa  en  el  claustre’l  notable  altar  de  Sant  Se¬ 
bastià  y  Santa  Tecla,  restaurat  de  fa  poch  y 
qu’es  visitat  per  tots  els  extrangers  que  pas- 
san  per  Barcelona. 

Sebastià  Junyent. 

LA  NATURALESA 

-  Y  LA  INFLUENCIA 

111  Y  DARRER. 

No  pretench  haver  fet,  ni  de  bon  tros,  un 
estudi  de  la  Naturalesa  y  la  Influencia  en  lo 
que  respecta  al  home:  sé  ben  bé,  y  aquest 
fou  mon  propòsit  al  comensar,  que  m’he  li¬ 
mitat  à  apuntar  algunas  notas  sobre  aquell 
tema.  Si  menys  modest  hagués  sigut  el  meu 
intent,  ab  relativa  facilitat  n’hauria  pogut 


surtir  ayrós  acudint  à  la  Fisiologia,  la  Fre- 
nologia  y  l’Antropologia  en  demanda  de  fets 
y  d’arguments,  y  amparantme  del  esperit  de 
totas  las  filosofías,  religions  y  sectas,  pera 
dar,  si  cab,  més  solidesa  à  las  observacions 
que  lleugerament  deixo  anotadas.  El  resul¬ 
tat,  emperò,  no  hauria  variat:  igualment  hau- 
riam  arribat  à  la  conclusió  de  que  l’home’s 
deu,  al  neixe,  à  la  Naturalesa,  y  qu’en  sa 
plenitut  es  producte  del  maridatje  de  la  Na¬ 
turalesa  y  la  Influencia,  y  del  mateix  modo 
hauriam  de  convenir  en  que’ls  actes  del  ho¬ 
me  han  de  referirse  à  sas  causas,  com  à  sa 
causa  ha  de  referirse  tot  efecte;  es  dir:  que 
l’home  obra  fatalment,  necessàriament,  puig 
sa  acció  sempre  es  determinada  per  las  cau¬ 
sas  à  que  obeheix. 

Y  à  fe  que  las  notas  precedents  estava  per 
reduhirlàs  més  encara,  desprenentne  tot  se¬ 
guit  la  lògica  conseqüència  que  acabo  de  fer 
ressaltar,  puig  creya  que  n'hi  havia  prou 
afirmant  senzillament  que  l’home  no  es  auto- 
gen  baix  cap  aspecte  que  s’l  consideri,  ja  que 
aquesta’m  sembla  una  veritat  ab  dret,  quasi, 
à  la  consideració  d’evident.  No  obstant,  hi  hà 
veritats  que  per  lo  sabudas  arriban  à  obli- 
darse,  y  de  las  quals  à  voltas  convé  pendren 
bona  nota,  y  també  succeheix  sovint  que, 
quan  de  certas  premisas,  per  tothom  adme- 
sas  mentres  son  consideradas  poch  menys 
que  xorcas,  se’n  treuhen  determinadas  lógi- 
cas  conseqüencias,  els  qui  sistemàticament 
son  contraris  d’aquestas,  per  deseixirsen  à 
voltas  cauhen  fins  en  el  renunci  de  negar  el 
sol  en  que  sempre  havian  cregut,  y  quina 
llum  allavors  els  molesta.  D’aqui  qu’en  al¬ 
guns  cassos — y’l  present  n’es  un — convingui 
insistir  en  la  demostració  ó  en  la  comproba- 
ció  d’aquellas  veritats  que  no  troban  qui  las 
desmenteixi  fins  que  se’n  fa  ressortir  latras- 
cendencia. 

Mes,  à  n’aquesta  afirmació  de  que  l’home 
es  una  criatura  no  més  pot  oposarshi  la  de  la 
seva  asseitat,  y  potser  hi  haurà  qui  aduheixi 
semblant  afirmació,  justament  avuy  que  tant 
crèdit  gosa  Schopenhauer,  quina  autoritat 
tal  volta  sia  invocada.  Peró’l  pensador  ale¬ 
many  no  proclama  l’asseitat  del  home,  sinó 
la  de  la  Voluntat,  darrer  substracte  de  la 
Naturalesa:  ab  tot,  com  que  dit  substracte 
Schopenhauer  el  creu  exteriorisat  en  els  múl¬ 
tiples  y  variadíssims  aspectes  de  la  Natura¬ 
lesa,  lo  qu’equival  à  dir  que  las  criaturas  son 
una  mateixa  cosa  ab  la  voluntat,  no  estaria 
del  tot  errat  qui  interpretés  à  n’aquell  fi  1  o- 
sop  atribuhintli  l’afirmació  de  l’asseitat  del 
home-  Ademés,  no  hi  hà  perquè  fer  equili¬ 
bris:  Schopenhauer  diu:  ( 1 )  «La  responsabi¬ 
litat  té  per  condició  à  la  llibertat,  y  aquesta 
à  la  originalitat.  Aixis,  donchs,  l’asseitat  de 


(1)  Schopenhauer:  La  Voluntat  e?i  la  Naturalesa. — 
Remissió  à  la  Etica. 

la  voluntat  es  la  primers  condició  d’una  èti¬ 
ca  seriosament  concebuda»,  y  d’aqui  podria 
pendre  peu  qui  volgués  combatrem. 

L’eminent  filosop  està  en  fals.  Si  hagués 
rahonat  fent  cas  ornis  d’aprioristicas  preocu¬ 
pacions,  s’hauria  expressat  de  manera  ben 
distinta.  cLa  responsabilitat  es  conseqüència 
de  la  llibertat?  Donchs,  mirém  si  la  llibertat 
existeix:  y,  {la  llibertat  té  la  originalitat  per 
condició?  donchs,  avans  que  res  més,  impor¬ 
ta  probar  la  originalitat:  y,  si  aquesta  origi¬ 
nalitat  es  per  tothom  negada,  lógich  sia 
tothom  y  accepti  las  conseqüencias  que  de 
tal  negació’n  neixen.  Ben  mirat,  Schopen- 
hauer  en  el  passatje  transcrit  va  més  lluny 
de  lo  que  li  permet  sa  fonda  convicció.  Com 
pot  veures  en  cada  plana  de  sos  llibres  — y 
per  aixó  no  n’extrauré  cap  fragment, — Scho- 
penhauer,  sempre  que  parla  de  la  Voluntat, 
ho  fa  sense  descendir  à  la  del  individuu:  s’a¬ 
tura  en  la  de  la  especie,  y  aixó’ns  autorisa  à 
assegurar  qu’en  la  cita  feta  va  massa  lluny, 
perque  cau  en  el  pecat  de  doctrinarisme, 
mercès  al  fals  concepte  que  té  de  la  Moral. 
Creu  que  la  Moral  sols  pot  basarse  en  la  res¬ 
ponsabilitat,  y  no  per  altra  cosa  s’aferra  à  la 
sofistica  deducció  que’l  porta,  en  aquest  cas, 
à  l’afirmació  de  l’asseitat  del  home.  S’espan¬ 
ta  de  la  negació  de  la  llibertat  que  segueix 
a  la  condició  de  criatura  que  s’ha  de  reco- 
neixe  en  l’home,  y  d’aqui  que  s’oblidi  de 
que  (i)  «en  el  filosop  y  en  el  poeta  la  moral 
no  deu  excedir  à  la  veritat.» 

Confirma  lo  que  dich  el  propi  filosop  quan 
diu .  que  (2)  «qui  ha  de  viure  entre’ls  homes 
no  ha  de  condempnar  una  individualitat,  ni 
encara  la  més  dolenta,  la  més  miserable  y  la 
més  ridícula,  si  aixis  ha  sigut  creada  per  la 
Naturalesa»  perquè  (3)  «cada  hu  es  cóm  es: 
un  dó  de  Deu»  y  (4)  «el  món  ha  de  remon- 
tarse  à  sa  causa  primera:  à  son  Creador.» 
Peró — y  d'aqui  ve’l  gran  temor  del  filo¬ 
sop— (5)  «ser  lliure  y  haver  sigut  creat  son 
dugas  qualitats  inconciliables.  Afirmar  al 
ensemps  que  Deu  ha  creat  els  sers  y  que’ls 


(1)  Schopenhauer:  La  Vida,  V Amor y  la  Mort,' -VII. 
—  (2)  Id.  Id.-III. — (3)  Id.  Id.  II.— (4)  Id.  Id.-VII. — 
(5)  Id-  Id.  —  II. 


MONTSENYENCA 

Los  ginebrons  y  las  tauperas 
van  enfilantse  al  Matagalls, 
y’l  lliga  bosch  y  las  falgueras 
s’abrassan  per  las  valls. 

Rodola’l  tro  per  la  montanya, 
lo  sol  que  surt  sembla  malalt, 
y  va  teixint  sos  fils  l’aranya 
dessota  d’un  marjal. 

La  perdiganya  esporuguida 
s’amaga  à  dins  dels  ginestells, 


ha  dat  la  llibertat,  es  una  pura  contradicció. 
Si’l  sér  està  mal  fet  ó  procedeix  malament, 
es  perque  ha  sigut  mal  creat»,  y  aixis  (1)  «si 
Prometeu  volguésculparàsascriaturas  per  lo 
que  fan.podrian  aquestas contestarli  ab  rahó: 
sols  podiam  obrar  en  quant  existíam,  ja  que 
del  existir  se’n  segueix  l’obrar.  Si  nostres  ac¬ 
tes  son  dolents,  aixó  dependeix  de  nostra 
constitució;  obra  teva  es  aquesta:  castigat, 
donchs,  à  tu  mateix.»  Y  aixis  es;  perque, 
<-qué  podia  fer  jo  pera  tenir  millor  constitu¬ 
ció  originaria,  ni  qué  he  pogut  ni  puch  fer 
pera  rebre  una  Influencia  més  favorable?  «Te¬ 
nim.. .  dons  diferents,  segons  la  gracia  que’ns 
es  concedida,»  ha  dit  Sant  Pau.  (2)  Necessà¬ 
riament,  segons  aquests  dons  y’l  medi  que 
aquests  dons  han  trobat  pera  desenrotllarse, 
es,  per  lo  tant,  cóm  obra  cada  hú. 

Heusaquí  per  qué  de  Schopenhauer  pot 
dirse  que  incidit  in  Scillam  cupiens  vitare  Ca- 
ribdim,  y  per  qué’ls  que  s’esforsan  en  man¬ 
tenir  el  dogma  inventan  mil  subtilesas  pera 
deseixirse  de  la  consistent  xarxa  en  que’s 
troban  presoners,  empenyats  en  compaginar 
la  condició  de  criatura  que  té  l’home,  no  sols 
ab  la  llibertat  (franch  voler),  sinó  també  ab 
la  presciencia  divina;  y  heusaqui  també,  per 
qué’ls  fanàtichs  devots  de  la  deesa  Rahó, 
pera  justificar  llur  tonto  orgull,  enginyan 
teorias  y  més  teorias  encaminadas  à  probar 
qu’obran  per  franch  voler;  no  per  causas, 
sinó  perque  sí  (!),  com’si  diguéssim.  Totes 
inútil.  La  Veritat  es  inconmovible  y  no  hi 
hà  més  que  acceptaria  tal  com  es.  No  està  al 
servey  dels  prejudicis,  sinó  qu’ella  ha  de  do- 
minarho  tot.  ;Os  reca  veure  enderrocat  el 
vell  temple  de  vostra  moral  arcaica  y  acomo¬ 
datícia?  Examinéu  bé  las  runas,  removeulas 
per  tots  indrets  à  la  llum  d’aqueixa  Veritat 
qu’os  cega,  y  ella  os  farà  descubrir  elements 
de  prou  solidesa  ab  que  alsar  el  nou  y  es¬ 
plendent  santuari  de  la  Moral  natural,  eterna 
y  pura. 

Claudi  Mas  y  Jornet. 


(1)  Schopenhauer:  La  Voluntat  en  la  Naturalesa. — 
Remissió  à  la  Etica. 

(2)  Sant  Pau:  Epist.  als  Rom.  cap.  XII  v.  6. 


y  van  surtint  de  l’herba  humida 
los  reigs  y’is  pinatel  s. 

De  Coll-Pregón  ve  la  ventada 
que  va  esbargint  núvols  y  trons, 
y  enllà  d’enllà  cau  la  ruixada 
que  fa  engroixir  las  fonts. 

Aném,  hermosa,  à  Puig  Susquedas, 
pujém,  teixint  nostres  amors; 
per  cobricel  tindrém  faixedas 
y  per  catifas  tindrém  flors. 

J.  Novellas  de  Molins. 

FRANCISCO  PI  Y  MARGALL 

Estudi  del  medi  ambient  en  que’s  mogué:  Espanya; 
Catalunya.  —  Sas  obras:  Las  Nacionalidades;  Estudiós 
sobre  la  Edad  Media;  Reacción  y  Revolución;  Las  lu- 
chas  en  nuestros  días;  Historia  de  la  pintura;  etc. 
Consideracions  sobre  cada  una  d’ellas. — Sa  persona¬ 
litat. —  Pi  y  Margall  y’l  poble.  —  Conclusió. 

IV 

SAS  obras:  «reacción  y  revoluciono 

reacció  es  la  guerra;  la 
revolució  es  la  pau. 
La  teacció,  embolca¬ 
llada  en  son  negre 
ambient,  es  la  1 1  uy ta, 
la  destrucció,  la  ma¬ 
laltia;  la  revolució, 
eternament  jove  y  vi¬ 
tal,  es  l’amor,  es  la 
construcció,  es  la  cu¬ 
ració  de  las  llagas  socials.  Heusaquí  la  tesis 
de  l’obra  d’en  Pi  y  Margall. 

L’Home  gira  entorn  seu  l’esguart,  y  res  hi 
veu;  en  son  si  hi  troba  la  rahó,  el  pensa¬ 
ment,  l'univers  tot;  l’Home  es  sobirà.  Sa  so¬ 
birania  es  esplendorosa  com  el  sol,  y,  més 
gran  que’l  mar,  ni  té  limits  ni  hi  hà  forsas  que 
puguin  oposàrseli.  La  societat  de  que  forma 
pai\no  té  altre  fi  que  fer  respectar  la  seva 
sobirania  y  la  seva  llibertat.  Aquella,  no  es 
altra  cosa  que  la  expansió  potenta  de  la  seva 
personalitat;  y  aquesta  consisteix  en  el  fet 
d’estar  la  nostra  voluntat  determinada  à  la 
nostra  inteligencia-,  Y  l’embrutiment  incul¬ 
cat  en  la  massa,  l’atrofia  de  las  facultats  pen- 
sants  dels  pobles,  la  reacció  brutal  y  enca- 
rinyada  del  estancament,  al  oposarse  al  des¬ 
enrotllo  de  la  inteligencia,  coarta  la  llibertat 
y  enfonza  y  desconeix  la  sobirania  del  indi- 
viduu,  y  per  lo  tant  se  declara  en  lluyta 
oberta  ab  la  Uey  fatal  que  pesa  sobre’ls  po¬ 
bles  necessàriament.  Aquesta  lley  es  el  pro¬ 
grés. 

Els  pobles  evolucionan,  y  la  seva  evolució 
es  vers  à  n’aquell;  en  la  historia  de  la  Huma¬ 
nitat  poden  comptarse’ls  seus  passos  un  à  un; 
y  si  parcial  ó  localment  la  lley  sembla  sufrir 
solucions  de  conlinuitat,  en  la  massa  del 
univers  la  veyém  desenrotllarse  exactament, 
portada  en  alas  de  la  idea,  que,  fins  perduda 
en  las  tenebras  y  ferida  per  la  espasa,  no 
deixa  per  això  d’aixecar  son  vol  potent,  con¬ 
servadora  del  esperit  d’evolució,  abandonant 


las  runas  dels  pobles  pera  corre  en  busca 
de  la  vida  saltant  del  un  al  altre  dels 
recons  del  món. 

Aqueixa  lley  fatal  obra,  y  obra  constant¬ 
ment,  fins  haver  atrapat  el  seu  terme,  que 
no  es  altre  que  la  felicitat  del  individuu  y 
de  la  especie,  y  sa  essencia  es  l’harmonia  en¬ 
tre  l’ordre  y  la  llibertat.  La  reacció,  enamo¬ 
rada  del  primer,  ha  cercat  en  el  poder  l’apo- 
yo  de  sa  existència,  y  ha  conculcat  y  conculca 
la  lley  y  la  sobirania  del  individuu.  El  po¬ 
der,  partidari  del  ordre,  ha  vist  en  la  lliber^ 
tat,  qu’ha  portat  la  diversitat  y  la  divergèn¬ 
cia,  el  principi  del  desordre,  y  al  fermaria 
ab  cadenas,  ha  trencat  l’harmonia  entre  l’or¬ 
dre  y  la  llibertat,  y  s’ha  declarat  en  lluyta 
contra’l  progrés.  La  reacció,  sotraquejada 
fins  en  sos  fonaments,  va  defensantse  en  sos 
últims  baluarts,  combatuda  per  la  lògica  de 
la  rahó  individual.  Excedintse’l  poder  en  sas 
atribucions,  purament  delegadas,  ha  hagut 
de  pendre  per  arma’l  sofisma,  y  ha  caygut 
en  l’abím  del  círcul  viciós.  Redactant  sas 
lleys  pera  condempnar  el  delicte,  y  conside¬ 
rant  el  delicte  com  à  conculcació  de  la  lley, 
ell  mateix  ha  condempnat,  definintla,  la  pri¬ 
mordial  funció  que  s’ha  abrogat.  Y  en  el 
fons  de  la  sobirania  individual  la  protesta  es 
latent;  y  en  la  historia  dels  fets,  la  revolució 
promoguda  per  la  idea  tracta  de  conquerir 
el  restabliment  de  l’harmonia  entre  l’ordre  y 
la  llibertat,  estat  de  pau  y  de  joya  que  ca- 
racterisa  la  essencia  de  sa  manera  d’ésser. 

La  societat,  desde’l  moment  qu’es  socie¬ 
tat,  no  ho  es  sinó  à  conseqüència  del  pacte 
dels  individuus.  Donchs  del  consentiment 
d’aquests  deu  derivar  la  existència  de  la  so¬ 
cietat  y  del  poder.  Y  com  sia  que  la  sobira¬ 
nia  del  individuu  es  ilimitable,  el  poder  deu 
anarse  reduhint  à  la  menor  expressió  possi¬ 
ble,  y  en  la  lògica  de  la  preferencia,  deu  te- 
nirla  la  república  sobre  la  monarquia,  la 
república  federativa  sobre  la  unitaria,  la  fe¬ 
derativa  per  categorias  sobre  la  per  provin- 
cias,  la  supressió  de  tot  poder  sobre  la  exis¬ 
tència  de  la  més  petita  fracció  d’ell. 

La  reacció,  apoyada  en  el  poder,  no  fa 
sinó  oposarse  à  la  lley  fatal  del  progrés  y  à 
la  pau  de  la  revolució,  que  destruheix  totas 
las  convencions  socials;  y  d’aqui  que  son  reg¬ 
nat  sia  de  lluyta  y’l  seu  trono  s’enfonzi  en 
el  terreny  estovat  per  la  sanch  qu’ha  de  ves¬ 
sar  pera  sostenirse,  y  qu’ha  arribat  à  mullar 
fins  els  mateixos  brillants  de  las  coronas. 

Hipòcrita  la  reacció,  ha  volgut  sostreure 
de  la  realitat  las  miradas  dels  individuus,  y 
armantse  del  dualisme  mateix  que  rovellava 
sa  arma,  ha  buscat  en  el  cristianisme  son 
apoyo  y  ha  tingut  que  lluytar  per  sostenirse 
encara. 

Una  volta  més  en  Pi  y  Margall  decideix 
combatre  al  gran  monstre,  y  girant  els  ulls 
vers  el  cristianisme,  analisa'ls  seus  defectes 
capdals.  El  cristianisme,  ab  tots  sos  sigles 

d’existencia,  no  ha  cumplert  la  tasca  que 
s’havía  imposat.  Las  societats,  trontollant 
sobre  sos  fonaments,  cercan  en  ell  la  protec¬ 
ció  que  li  demanan  sas  necessitats,  y  no  la 
troban:  y  l’obra  de  Jesús-Crist,  platoniana 
en  teodicea,  zenoniana  en  lo  moral  y  esse- 
nia — recordant  la  rassa  de  que  deriva  son 
autor— en  lo  que  diu  relació  ab  la  fraternitat 
y’l  comunisme, ’s  veu  constreta  per  la  po¬ 
tencia  dels  filosops,  y  en  lluyta  defensiva 
contra’ls  progressos  de  la  ciència  va  recu¬ 
lant  pas  à  pas,  cedint  el  lloch  à  sos  enemichs, 
deixantse  pendre  sas  plassas  fortas,  anémica 
pera  resistir,  corsecada  per  la  malaltia  que 
porta  en  son  si,  això  es,  el  dualisme  que  cova 
desde  sa  creació .  El  mal  radica  en  lo  més  fons 
del  sistema,  y  l’oferiment  de  l’altra  vida  en 
premi  de  las  amarguras  de  la  present,  no 
sols  no  resol  aquesta,  sinó  que  justifica  l’ab¬ 
solutisme  y  tots  els  mals  que  l’home  sufreix, 
ja  que,  segons  ella,  no  son  sinó  un  bé  que  li 
ha  de  fer  atrapar  la  benaventuransa  eterna. 

En  Pi  y  Margall  penetra  en  el  fons  d’aques¬ 
ta  Uaga,  y  al  tocaria,  ta  estremir  el  cos  ma¬ 
laltís  que  la  sufreix;  y  s’aixeca  en  contra 
d’ell  el  baf  de  la  persecució  (i).  Ab  son  es¬ 
perit  analitich  de  pensador  profond,  va  exa¬ 
minant  las  pessas  de  la  ossada  de  la  Iglesia, 
quin  cadavre,  si  bé  ja  sense  carn,  resta 
encara  entre  nosaltres  bo  y  esperant  que’ls 
sigles  el  pulverisin.  No  sols  no  acciona’l  sér, 
sinó  que  la  reminiscència  de  sos  actes  no  té 
aplicació  pràctica  als  problemas  que  conmou- 
hen  à  las  societats.  El  poble  demana  pa  y 
dignitat,  y  entre  las  massas  excitadas  no  s’hi 
oviranels  apòstols  de  la  idea,  qu’atemorisats, 
ans  bé  restan  reclosos  en  llurs  caus,  enfon- 
zats  en  sas  catacumbas,  senyal  evident  de  sa 
mort,  donchs  al  recaure  en  els  principis  de 
sa  existència  y  en  sas  primeras  manifesta¬ 
cions,  recordan  als  vells  que  devenen  criatu- 
ras  quan  s’atansan  à  la  mort,  donant  acata¬ 
ment  al  proverbi  de  que’ls  extrems  se  tocan. 

La  filosofia  pas  à  pas  va  empenyent  à  sos 
darrers  baluarts  à  la  reacció  pesanta;  el  geni 
al  esclatar  fa  la  llum  al  seu  entorn;  y  las  te- 
nebras  s’esvaneixen;  els  pobles  no  poden 
sustreures  à  la  lley  de  progrés  y  marxan  vers 
el  sol,  y  com  el  paganisme  cedi’l  lloch  al 
cristianisme,  aquest  deu  cedirlo  à  son  torn, 
y’l  gran  erro  dels  homes  que’l  sustentan  es 
no  donarse  per  satisfets  havent  omplert  ja 
en  la  societat  el  buyt  que’ls  hi  estava  desti¬ 
nat,  y  pretendre  perpetuar  sa  obra  fentla 
eterna.  Al  considerar  al  cristianisme  en  son 
naixement  com  deslligat  complertament  de 
tota  altra  etapa  de  la  vida  de  la  Humanitat, 
s’ha  comés  el  gran  erro,  ja  que  las  ideas  no 


(i)  En  un  comens,  els  que  no  creyan,  eran  con- 
dempnats  al  foch  pels  que  creyan.  En  temps  d’en  Pi,  ó 
al  plom  ó  à  la  presó.  Avuy  à  la  gana,  en  virtut  d’una 
societat  cooperativa-social  de  consúm  que  forman  els 
que  creuhen.  Tot  evoluciona! 


son  sinó  las  anellas  d’una  gran  cadena,  de 
las  que  cada  una  va  lligada  ab  l’anterior  y 
abrassa  à  la  que  la  segueix.. 

De  son  anàlisis  passém  à  la  síntesis  gene¬ 
ral:  la  Iglesia  està  profondament  ferida;  la 
Iglesia  ha  mort.  Sa  revolució  no  va  pas  ésser 
complerta;  han  cambiat  els  temps,  y’is  ma¬ 
teixos  mals  que  li  donaren  origen  subsistei¬ 
xen  encara;  fins  els  que  confessan  que  dor¬ 
men  en  son  sí  la  son  de  la  fe,  han  fet  armas 
contra  d’ella,  y  ella  no’s  defensa  ja;  morta 
d’esperit,  sols  resta  entre  nosaltres  sa  os¬ 
sada.  La  sabia  filosofia  va  donarli  la  matzina 
lenta  qu’havía  de  mataria;  y  l’Home,  aixe- 
cantse  sobre’l  pedestal  de  la  rahó,  ha  ovirat 
nous  horitzons  y  ha  internat  sa  comprensió 
en  las  causas  de  totas  las  cosas.  El  pensa¬ 
ment,  dotat  d’alas,  massa  temps  en  repòs,  ha 
aixecat  el  vol  potent  y  ayrós  y  s’ha  enlayrat 
à  las  regions  del  geni  lliure,  abandonant  las 
cadenas  en  els  baixos  fondos  de  la  cega  vul¬ 
garitat  velada  pel  misteri.  L’Home,  al  tro- 
barse  sol,  en  l’alsaria  del  seu  vol,  s’ha  con¬ 
templat  à  sí  mateix,  ha  escorcollat  minucio¬ 
sament  els  recons  més  íntims  del  seu  sér,  y 
ja  sense  la  por  de  lo  desconegut,  ha  somri¬ 
gut  desdenyosament  devant  de  las  abstrac¬ 
cions  que  sa  memòria  li  recordava  haver 
aprés  allà  baix.  S’ha  sentit  del  univers,  y  en- 
semps  univers;  lo  finit  ha  tingut  cabuda  en 
la  concepció  de  son  propi  sér,  y  lo  infinit 
també  com  à  concepció  de  son  sér,  manifes¬ 
tació  de  lo  infinit;  s'ha  sentit  més  del  món, 
y  al  descendir,  després  d’haverse  banyat  en 
la  substància  única  d’en  Hegel,  l’Amor  ha 
nascut  en  son  cor,  ha  vist  en  la  Naturalesa 
sanch  com  sa  sanch,  y  en  la  Humanitat  infi- 
nitas  reproduccions  de  sa  pròpia  personali¬ 
tat.  Y  l’edifici  de  la  revolució  ha  tingut  forts 
fonaments  en  que  apoyarse. 

Y  una  volta  més  la  reacció  no  es  sinó  la 
guerra,  la  lluyta  contra  la  Humanitat  al  vo¬ 
ler  violentaria  y  sustréurela  de  la  obediència 
à  la  lley'  del  progrés.  Son  mantell  es  de 
sanch,  y  s’alimenta  de  monstruositats.  Pera 
sostenirse,  malmet  tots  els  principis  y  prosti- 
tuheix  tots  els  drets  baix  el  caràcter  de  con¬ 
dicionals  que’ls  hi  otorga.  Y  enfront  d’ella, 
escampant  llum,  contemplant  ab  el  somrís 
del  despreci  sas  mans  tacadas  de  sanch,  la 
revolució,  l’amiga  del  home,  té  en  son  si, 
oferintlo  al  món  sencer,  l’amor  à  la  Natura¬ 
lesa  tota,  y  la  sava  de  progrés  que  à  tots  ha 
de  nodrirnos  y  fernos  forts. 

Tal  es  la  síntesis  de  la  grandiosa  obra  d’en 
Pi  y  Margall.  En  sa  concepció  las  ensenyan- 
sas  s’hi  succeheixen  las  unas  à  las  altras 
com  els  dias  à  las  nits,  contínuament.  Las 
grans  visions  filosóficas  de  la  societat  ema- 
nan  del  seu  geni  claras  com  sempre,  com 
sempre  precisas,  com  sempre  sugestionant, 
no  ab  la  forma  sinó  ab  el  fons  de  veritat 
qu  ’  enclouhen.  Son  estil  com  sempre  es 
punyent,  enérgich,  feridor,  sens  altre  res- 

pecte  que’l  que  guarda  à  la  puritat  de  mani¬ 
festació  de  sa  conciencia  y  à  la  persona  opi¬ 
nant;- tots  els  seus  odis  van  dirigits  contra  la 
idea  falsa;  cirurgià  escrupulós,  si  talla  un 
membre  congrenat  es  tant  per  combatre’l 
mal  com  pera  la  salvació  amorosa  del  pa¬ 
cient  Aixis,  no  s’atura  devant  de  res  que  no 
vingui  senyalat  com  à  meta  per  la  lògica  y  la 
concepció  de  sa  rahó  individual.  No  es  pas¬ 
sada  encara  la  utilitat  qu’enclouhen  las  en- 
senyansas  de  sas  parauías.  Presentment,  es¬ 
tant  vigents  encara’ls  mals,  sas  fórmulas 
curativas  tenen  més  que  may  aplicació.  Vo¬ 
ler  fer  al  poble  lliuie  sense  voler  donarli 
l’aliment  necessari  al  seu  intelecte;  embru- 
tirlo  en  la  barbarie  com  fan  els  tribuns  pseu- 
do-demócratas  d'avuy  en  dia,  pensant  ferli 
atrapar  el  lliure  exercici  dels  seus  drets,  es 
combatre  la  mateixa  llibertat,  ja  que  aquesta 
no  es  altra  cosa  que  la  voluntat  determinada 
à  la  inteligencia.  Els  revolucionaris,  els  de- 
magogos  actuals  predicadors  de  la  sobirania 
del  poble,  no  son  sinó’ls  enemichs  més 
grans  de  la  revolució,  qu’eliminan  ab  els 
drets  de  la  massa’l  dret  del  individuu  y  de 
sa  sobirania,  que  no  admet  trabas  ni  condi¬ 
cions.  Y  es  ridícul  que’l  dret  de  la  massa-so- 
cietat,  que  no  es  més  que  la  suma  de  drets 
individuals,  elimini  cada  un  d’aquests  drets, 
com  si  un  sér  qu’eliminés  tots  sos  membres 
pogués  subsistir.  La  revolució  portada  à  fet 
baix  la  bandera  de  la  unitat,  es  la  paradoxa 
més  inconscient  Uensada  al  món  pera  la  per¬ 
dició  dels  pobles  y  l’esclavatje  dels  indivi- 
duus. 

Més  que  may  bategan  ara’ls  mals  con¬ 
signats  en  Reacción  y  Revolución ,  y  més 
que  may  sas  ensenyansas  poden  ésser  útils: 

als  de  dalt,  pera  coneixe’l  fonament  de  la 
linia  de  conducta  que  deuhen  seguir  pera 
la  salvació  dels  pobles;  als  de  baix,  per’ad- 
quirir  conciencia  de  llurs  drets  y  no  abdicar 
de  la  personalitat  y  dignitat  individual,  ni 
devant  dels  deus  de  las  religions,  ni  devant 
dels  deus  parcials,  de  las  sectas  que  pretenen 
salvarlo  aixecant  altars  é  idols  falsos  al  de¬ 
vant  seu. 

Com  obra  de  pensador  genial,  l’obra  d’en 
Pi  y  Margall  no  pot  morir.  La  matèria  en 
ella  tractada,  la  tesis,  el  fons  de  l’obra,  no  es 
pera  Espanya  d’interés  passatjer,  sinó  gene¬ 
ral,  constant,  radicant  en  la  essencia  de  son 
caràcter,  y,  com  diu  H.  Taine  en  sos  estudis 
sobre  l’Art,  quan  la  matèria  d’una  obra  es 
universal  y  està  per  dessobre  de  la  moda  V 
dels  accidents  passatjers  de  l’época,  la  rm  da 
y’is  accidents  passan  y  l’obra  s’universalisa 
perque  permaneix  latent  l’objecte  qu’enclóu. 
D’aquí  que  l’obra  d’en  Pi  y  Margall  perma- 
neixerà,  perque  essent  la  reacció  la  incom¬ 
prensió  de  la  idea  revolucionaria  y  la  lluyta 
contra’l  progrés  (els  estadants  apropiats  del 
territori  espanyol),  son  interès  passarà  per 
dessobre  dels  accidents  y  de  las  lluytas  de 
moment;  y  per  dessobre  d’ells  llensaràn  els 
seus  raigs  de  llum  potents,  las  sabias  ense¬ 
nyansas  y  las  no  menys  sabias  conclusions 
d’en  Pi  y  Margall. 

@9 

EL  MONASTIR 

Voltats  sos  murs  gegants  d’espessos  roures 
qu  en  el  silenci  esfullan  un  poema 
nascut  al  pas  del  ayre  que’ls  abrassa, 
me  guayto’l  monastir  cóm  va  esfumintse. 

El  sol  bé  hi  ha  passat  per  son  cimbori, 
inondantlo  ab  clarors  vibrants  de  vida!... 

Bé  l’ha  envoltat  de  cops  la  humida  boyra, 
quan  baixa  à  n’ell  per  destrenar  un  somni!... 
Bé  prou  l’ha  escorcollat  la  nit  calmosa, 
quan  passa  ab  son  estol  de  llums  menudasl... 
Mes  ell,  solíu  y  mut,  sols  al  poeta 
ha  deixat  esbrinar  els  seus  misteris. 

L’herbey  dalt  de  !as  randas  bisantinas 
me  parla  tristament  de  veus  de  clotja 
que  molt  temps  hà,  esbadiantse  en  la  boscuria, 
pausadament  van  ésser  ofegadas 
ab  las  remors  d’embrancaments,  fressosas. 


Y’l  plany  quiet  d’un’orga’m  sembla  oirhi, 
fugit  també,  com  els  ressons  de  clotja, 

Y  à  dins,  darrera’ls  murs  humits  y  foscos, 
arrengleradas  ombras  que  s’aixecan 
y  avensan  poch  à  poch,  m'hi  fantasiejo  ; 
y  allà  en  el  fons  sovint  voldria  veurehi 
ressucitar  als  éssers  que  hi  reposan 
la  pau  eterna  entre  fredors  de  marbre... 


Y’l  monastir  quiet,  com  un  sarcófach 
estotjador  dels  fets  de  tot  un  segle, 
me  va  descapdellant  els  seus  misteris; 
y’l  vaig  trobant  més  sol  quant  més  el  guayto. 
Y  admiro’ls  roures  ferms  y  centenaris 
qu’esgranan  poch  à  poch  el  seu  poema 
nascut  al  pas  del  ayre  que’ls  abrassa; 
y  com  un  foll,  sobre  mon  pit  estrenyo 
als  tronchs  fidels,  darrers  amichs  que  restan 
al  monastir  solíu  que  va  esfumintse... 


Francesch  Armengol  y  DurAn. 

ECO  Y  COPROLALICHS 


Al  Doctor  Azcarreta. 

Es  innat  en  l’home  l’afany  d’adquisició  de 
la  veritat.  Devanl  dels  infinits  y  variadíssims 
fenòmens  que  la  natura’ns  ofereix,  nostra 
pensa  no  resta  parada,  al  contrari, ’s  desvet¬ 
lla,  trevalla  ab  fe,  hiperfunciona  si  sa  in¬ 
terpretació  li  es  difícil ,  y  avuy  un  pas  y  demà 
un  altre,  caminant  sens  treva,  poch  à  poch 
va  integrantse  la  magna  y  hermosa  conquis¬ 
ta  de  la  Ciència.  Heusaquí,  estimat  amich, 
per  qué  jo  possehesch  ara  sobrers  documents 
cíentifichs  ab  que  reconstruhir,  pessa  per 
pessa,  un  notable  procés  fisio-psicológich 
que’ns  toca  de  dret  com  à  metjes  y  com  à 
devots  del  credo  catalanista. 

Nostra  Acadèmia,  l’Academia  y  Laborato¬ 
ri  de  Ciencias  Médicas  de  Catalunya,  va  acor¬ 
dar  fa  poch,  à  proposta  del  distingit  com¬ 
pany  y  amich  en  Joseph  M.a  Roca,  demanar 
al  Comitè  central  d’organisació  del  pròxim 
Congrés  Internacional  de  Medecina  que  s’ha 
de  celebrar  à  Madrid  l’any  que  ve,  que  la 
llengua  catalana  fos  reconeguda  com  oficial 
al  costat  de  la  castellana  y  las  estrangeras 
que  de  fet  disfrutan  ja  d’aytal  preeminencia. 
A  vos,  president  de  nostra  associació,  corres¬ 
pongué  aquesta  tasca,  y  de  vostras  mans  n’ei¬ 
xí  un  document  model,  que  tots  aclamarem 
ab  entussiasme,  fent  la  petició  ab  bons  fo¬ 
naments  yserias  rahons,  posant  à  contribu¬ 
ció  nostre  passat  y  nostre  present,  ab  corte¬ 
sia  y  dignitat  reclamant  pera  la  parla  de  nos¬ 
tres  grans  avis  un  dret  qu’enalteix  y  aixeca  à 
qui’l  demana  y  à  qui’l  concedeix.  Era  nostre 
missatje’l  simbol  de  la  forsa  de  nostra  rassa, 
de  sa  inmortalitat,  de  sa  jamay  decandida 
vitalitat. 

La  resposta  ha  sigut  negativa.  Ja’ns  ho 
pensavam,  y  la  nova  no’ns  podia  sorpendre. 
Coneixém  de  temps,  per  dissort  nostra,  la 
psicologia  de  la  gent  del  centre;  y  la  seva  in¬ 
continència  parlamentaria  y’l  seu  cristallisat 
rutinarisme  no  poden  dar  altre  fruyt  que  lo 
absurd,  lo  contranatura,  lo  teratológich;  las 


ideas  serias,  de  finalitat  veritable,  creadoras 
de  quelcom  útil,  no  nían  en  llurs  cervells  in- 
evolucionables.  El  comitè  vos  ha  contestat(ab 
molts  modos,  s’ha  de  reconeixe)  que  nostra 
aspiració  no  era  viable,  que  no  había  lugar , 
y  en  fi,  que  la  votació’ns  havia  sigut  contra¬ 
ria.  A  dir  veritat,  tot  aixó  l’Academia  ja  ho 
sabia...  avans  de  que  succehís. 

Mes  el  fet  no  acaba  aqui.  Darrera  de  lo  ofi¬ 
cial  vingué  lo  oficiós,  y  càíate  que  dos  cole- 
gas  d’allí,  rublerts  d’ufana  é  indignació,  hi- 
perpirétichs  y  delirants,  vos  insultan  y’ns 
insultan  por  el  procaz  proceder  de  esos  catala- 
iiistas,  ab  paraulas  y  conceptes  que  no’ls  hi 
vuy  fer  el  deshonor  de  repetir. 

Ara  bé:  <creyéu,  per  ventura,  y  ha  cregut 
algún  bon  company,  que  llur  malparlar  de 
nosaltres  y  de  nostres  enlayrats  ideals,  es 
l’obra  del  odi,  de  la  malvolensa  atàvica  en 
que’ns  tenen,  exacerbada  d’ensà  que  nostre 
redressament  va  anorreant  llur  privilegi  d’a¬ 
mos  y  senyors  de  casa  nostra?  De  cap  mane¬ 
ra.  Aquells  dos  senyors  son  irresponsables, 
estàn  malalts:  pateixen  eco  y  coprolalia.  De 
segur  qu’ells  ho  creuhen  de  bona  fe  qu’es  la 
noble  y  patriòtica  indignació  lo  que’ls  infla¬ 
ma  y’is  hi  fa  espurnejar  la  ploma  que  el  del- 
gado  papel  rasga\  mes  estàn  errats.  Es  el  cas 
de  sempre,  la  inconsciència  de  lo  morbós,  de 
lo  frenopatológich. 

Permeteume,  eminent  amich,  qu’en  qua¬ 
tre  mots  indiqui  la  essencialitat  morbosa  de 
la  estranya  malaltia  que’ls  hi  diagnostico. 
Cal  ferho  aixis  perque  la  historia  no  vagi 
malmenada  y  à  n’ells,  els  pobres  malalts,  no 
se’ls  confongui  tenintlos  per  mals  companys 
de  carrera,  mal  educats,  mal  parlats,  impul¬ 
sius,  encarrilats,  etc.,  etc.:  calificatius  deni- 
grants  qu’estàn  ben  lluny  de  mereixe. 

En  el  gran  desvetllament  modern  de  la 
neuropatología  s’han  esclarit  una  munió  de 
fets  que,  ó  eran  mirats  com  inexcrutables, 
ó’s  tenian  per  insignificants  ó  vulgars,  in¬ 
dignes  de  l’atenció  científica.  Exemple  pal- 
mari  n’es  la  malaltia  dels  tichs ,  anomenada 
també  d’en  Gil  de  la  Tourette,  en  honor  d’a¬ 
quest  metje  de  cap  d'ala  que  tan  brillantment 
l’ha  descrita.  En  ella  s’hi  presentan,  entre 
altres,  dos  signes  ó  manifestacions  molt  ca- 
racterístichs:  la  ecolalia  y  la  coprolalia ,  con¬ 
sistents,  en  la  primera,  en  que’l  malalt  repe¬ 
teix  sempre  ó  casi  sempre’l  final  de  las  frases 

qu’ell  pronuncia,  ó  que  diu  son  interlo¬ 
cutor,  ó  que  sent  à  dir  à  la  seva  vora;  en  el 
cas  segón,  els  pobres  malalts  intercalan  en 
llurs  oracions, ó  diuhen  aisladament  renechs, 
insults,  paraulas  obscenas  y  baixas,  sobre 
tot  d’ordre  fecal,  moguts  per  un  irresistible 
impuls  que  ni  amenassas,  renys  ó  prechs  lo- 
gran  contenir;  sigui  quin  sigui  l’estament  del 
malalt,  sa  conversa  està  prenyada  d’interjec¬ 
cions  d’aquesta  mena. 

La  ecolalia  y  la  coprolalia  son  dos  sínto- 
mas  que  pregonan  arreu  la  malaltia;  son  es- 
tigmas  escandalosos  que  pesan  com  llosa  de 
plom  sobre’ls  infelissos  neuropàtichs:  d’aquí 
la  senzillesa  y  facilitat  del  diagnóstich  de 
ticosos  en  aquells  que  presentan  abdós  sig¬ 
nes. 

Apliquém  ara  la  noció  científica  à  nostre 
cas.  Dos  entes  desconeguts  à  qui  no  hem 
ofés  ni’ns  hem  dirigit,  las  emprenen  ab  car- 
tas  y  articles,  rabiosament,  flogóticament , 
contra  l’Academia,  à  qui  tractan  de  ignorada 
por  sus  trabajos  científicos,  pero  hoy  conocida 
por  su  espíritu  sectario,  etc.;  contra  vos,dihent- 
vos  qu’escribíu  pèssimament;  contra  la  llen¬ 
gua  catalana,  qu'anomenan  dialecte  y  volen 
arreconar,  concedintli  sols  el  dret  d’ésser 
parlada  pera  estar  per  casa ;  contra’l  sant  Ca¬ 
talanisme,  en  fi,  demanant  al  govern  qu'ab 
dura  mà,  fent  sanch  ab  la  tralla  si  es  precís, 
reprimeixi  tota  idea  regionalista,  tota  mani¬ 
festació  de  vida  perifèrica. 

Que  tot  aquest  enfilall  de  desvergonyi¬ 
ments  verinosos  fereix,  enerva  y  fa  mala 
sanch,  es  cert  si  ho  considerém  en  la  impre- 
sió  primera,  passionalment;  mes,  asserenat 
l’esperit  y  jutjat  el  fet  ab  la  fredor  de  la  cièn¬ 
cia,  nostra  companya  fidel  que  no  traheix, 
sols  s’hi  troba  lo  morbós,  la  malaltia,  la  tara 
del  nervosisme,  engendrador  d’un  desgraciat 
estat  patológich  que  sovint  es  incurable. 
Pobres  infelissos!  En  ells  l’hipnotisme,  la 
sugestió  ó  l’aislament  cap  efecte  salvador 
poden  lluhirhi;  la  presa  es  ferma  y  l’estigma 
no  s’esborra. 

Perque  que’s  tracta  aquí  de  dos  cassos 
d  eco  y  coprolalia  de  gran  desenrotllo,  es  in¬ 
negable.  cEs  possible,  sinó,  que  dos  metjes, 
homes  de  carrera,  educats  y  cultes,  saturats 
del  ample  ambient  de  societat  qu’es  propi  de 
nostre  art,  imbuhits  per  tant  dels  drets  y  res¬ 
pectes  individuals  y  colectius  que  tots  tenim 


y’ns  devém,  aixis  com  del  esperit  progressiu 
y  de  llibertat  que  tant  caracterisa  nostra  car¬ 
rera,  per  se  democràtica  en  son  més  aixecat 
y  veritable  sentit,  per  se  evolutiva,  emprene¬ 
dora  y  conqueridora  d’un  més  enllà  etern 
que  la  engrandeixi  y  fassi  justa;  es  possible, 
dich,  que  dos  homes  sensats,  d’aytals  condi¬ 
cions,  que  son  per  forsa  las  generals,  cay- 
guin  en  el  més  infestat  femer  de  la  cangrena, 
de  pestilent  fermentació,  qu’altra  cosa  no 
son  llurs  provocacions,  estant  en  el  goig  de 
la  plena  salut  intelectual?  Nego  en  absolut  la 
suposició:  aixó  significaria  l’endorrocament 
de  las  inviolables  lleys  cientificas.  La  mag- 
nitut  del  insult,  de  la  infamia,  implica  la 
existència  d’un  procés  psico-patológich.  Els 
insulta,  y’s  mereix  ab  rahó’l  dictat  d’igno¬ 
rant,  qui’ls  tingui'  per  responsables  y  cons¬ 
cients.  Jo’ls  defenso  y  per  ells  rompo  mil  lan- 
zas,  en  nom  de  la  ciència  y  la  caritat. 

Son  ecolàlichs  perque  com  fonógrafs,  al 
modo  de  placas  sensibilisadas  é  impresiona- 
das,  repeteixen  mecànicament  y  sense  capir- 
ho  lo  que  senten  à  dir  en  el  medi  infestat  en 
que  viuhen,  ple  de  rancunias  y  mala  volun¬ 
tat  envers  nostras  aspiracions  autonómicas 
reivindicadoras  de  nostra  personalitat;  son 
tornaveus  metàlichs,  automàtichs,  de  las  pa- 
raulas  y  conceptes  que  à  tot  moment  senten 
à  son  entorn  Son  coprolàlichs,  perque  entre 
frase  y  frase,  que  per  la  ecolalia  van  dihent 
cullida  de  boca  d’all ri ,  hi  intercalan  insults 
grollers,  impropis  d’homes  cultes,  vocables 
que  tufejan  à  escatol ,  indol ,  /èno/,  etc.  (com¬ 
ponents  dels  excrements  humans),  y  concep¬ 
tes  desprovehits  de  congruència  y  de  sentit. 
Qui  aixis  parla  es  un  ticós,  un  desventurat 
fortament  tarat  de  la  pensa;  es  un  neuropà- 
tich,  un  inconscient.  Planyeulo,  no’l  vitupe- 
réu.  Quixots  moderns,  de  noblesa  malaltissa 
y  degenerada,  sense  conciencia  de  llurs  ac¬ 
tes  que’l  procés  morbós  els  hi  ha  anorreat, 
iqui  es  el  desanimat  que  vulgui  maltractar- 
los?  iPodém,  sense  vergonya,  retornar  als 
malehits  temps  de  l’ignorancia  crudel  en  que 
al  boig,  al  malhaurat  morbós  del  intel·lecte, 
se’l  tractava  ab  càstichs,  à  bastonadas,  com  à 
sér  vil  y  despreciable?  May,  may. 

En  aquell  separatisme  que’ns  suposan,han 
de  trobarhi  ara,  per  virtut  de  nostra  ciència, 
un  devassall  de  filantropia.  Lluny  de  despre- 
ciarlos  y  flagellarlos  ab  menyspreu,  nosal- 

tres  els  estudiém,  ens  ocupém  ab  amor  de 
llurs  xacras  psicológicas;  y  al  trobarlos  en- 
malaltits  de  las  facultats  més  altas  del  home, 
una  gran  llàstima’ns  cornúa  y  al  cel  clamém 
per  la  curació  de  llurs  deplorables  mals. 
Propaguém  arreu  la  infausta  nova,  toquém 
el  sentiment,  sempre  despert,  de  tols  els  ca¬ 
talans,  pera  que,  ohint  els  dictats  de  la  cièn¬ 
cia,  serena  y  augusta,  compadeixin  de  tot 
cor  à  nostres  pobres  germans  centri fugos,  de 
qui  lo  patológich  s’ha  ensenyorit  portantlos 
à  uns  extrems  de  que  son  verament  irrespon¬ 
sables.  No  miréu  en  ells  al  enemich  crudel, 
irreconciliable,  vomitant  toxinas  ultraveri- 
nosas;  aixó  es  lo  aparent,  lo  extern,  lo  super¬ 
ficial,  lo  que  hi  veu  el  vulgo.  La  ciència  ho 
veu  d’altre  modo:  mireulos  com  à  malalts, 
com  à  desheretats  de  la  pensa,  com  à  desgra¬ 
ciats  psicópatas.  Son  cassos  patológichs  ben 
mereixedors  de  consols  y  tractament. 

Oh  gran  Naturalesa,  sempre  inagotable, 
varia  é  infinita,  qu’ets  admirable! 

JOSEPH  TaRRUELLA- 


EL  DEU  INCRÈDUL 

I 

Las  legions  arrengleradas  cubreixen  la 
plana.  Devant  la  porta  pretoriana  del  cam¬ 
pament,  disposat  à  la  moda  epirota,  els  sol¬ 
dats  s’han  extés  en  ordre  perfecte  de  batalla; 
els  manipuls  d'infanteria  y  las  turmas  de 
cavalleria,  correctament  disposadas  en  qua¬ 
dro,  constituheixen  las  cohorts,  y  la  reunió 
d’aquestas  forma  las  legions. 

Devant  de  cada  grupo’ls  subdecurions  y 
decurions,  els  subcenturions ,  centurions, 
tribuns  y  generals  vetllan  ansiosos  desde’l 
mati  perque  l’ordre  no  s’interrompi;  la  ma¬ 
temàtica  regularitat  en  qu’estàn  agrupats  els 
legionaris  sols  es  trencada  pels  portadors  de 
l’àliga  de  cada  legió  y  de  la  vexhila  de  cada 
cohort,  y  entre  mitj,  pels  signifers  de  las  di- 
ferentas  classes,  imaginaris  y  draconaris. 
Ademés,  de  tant  en  tant  se  veuhen  els  buc- 
cinators,  tubicins  y  cornicens  ab  sas  trompe- 
tas  de  formas  variadas,  totas  extranyas. 

Els  soldats  hastats  estan  ja  fadigats  de  sos¬ 
tenir  la  llansa;  els  sentats  s’apoyan  sobre’ls 
escuts;  els  legionaris,  à  cavall,  tenen  prou 
feyna  à  refrenar  las  bestias;  una  ansietat 


igual  se  pinta  en  totas  las  caras.  Per  fí,  quan 
de  las  portas  de  la  ciutat  surt  una  polsaguera 
blanca,  els  buccinators,  tubicins  y  cornicens, 
buydant  la  bufera  de  sos  pulmons  vigorosos 
en  els  instruments  recargolats,  anuncían 
l’arribada  del  Emperador  august,  que  fa  à  las 
tropas  l’honor  de  revisarlas  en  persona. 

Quan  la  comitiva  arriba  à  la  primera  fila 
de  soldats,  se  veu  al  August,  encara  jove,  te¬ 
nint  al  César  al  costat  y  rodejat  dels  decu¬ 
rions  del  Palau,  del  prefecte  del  Pretori,  dels 
generals,  dels  llegats,  del  llegat  protector  y 
del  qüestor  de  cada  legió,  dels  embaixadors 
dels  pobles  aliats  y  fins  dels  fisichs  y  filo- 
sops  del  Palau,  quinas  barbas  blancas  fan 
extranya  figura. 

Comensa  la  revisió  pels  triaris,  l’Empera¬ 
dor  mateix  els  parla,  s’atura  molt  sovint,  té 
una  paraula  encoratjadora  pera  cada  jove 
y  una  frase  benevolent  per  cada  veterà,  y  de 
tant  en  tant  crida  als  soldats  per  son  propi 
nom.  cosa  que’ls  afalaga  extraordinàriament 
y  que  s’obté  fent  anar  un  llegat  que  sab  els 
noms  de  tots  al  costat  del  Emperador;  aquest 
pregunta  quinas  queixas  tenen,  quinas  re- 
compensas  desitjan,  y  després  de  sentirlos 
els  fa  donar  pel  qüestor  cantitats  en  diner 
segons  sos  mèrits,  ó  indica  ascensos  al  ge¬ 
neral. 

Al  arribar  al  segón  grupo,  dels  roraris, 
soldats  generalment  més  joves,  y  per  lo  tant 
més  ambiciosos,  escolta  peticions  extranyas, 
mes  cap  el  sorprèn  tant  com  la  d’un  hastat, 
que  l’atràu  per  sa  cara  ferma  y  simpàtica, 
per  la  curva  dominadora  del  seu  nas  y  per  la 
correcció  y  netedat  de  sos  vestits  y  de  sas 
armas. 

— jCóm  te  dius? 

— Magnus 

— ^D’ahónt  ets? 

—  Soch  romà  y  ciutadà  romà. 

— cDesitjas  alguna  cosa?...  iCreus  mereixe 
monedas?... — 

Llavors  el  centurió  de  la  cohort  creu 
dever  intervindre  pera  fer  l’elogi  del  legio¬ 
nari  . 

— Que  la  vostra  divinitat  me  perdoni... — 

Y  diu  el  valor  de  Magnus  devant  del  ene¬ 
mich,  sas  fetas  à  la  guerra  germànica  y  la 
mort  d’un  capdill  enemich;  en  fí,  es  el  mi¬ 
llor  soldat  de  la  legió  y  el  més  estimat  de 
sos  companys  y  de  sos  superiors. 

— {Vols  un  ascens,  donchs?—  reprèn  l’Em- 
perador-. — cQué  vols  ésser? 

—  General  —  respon  Magnus  sense  cap 
vacilació,  mirant  fit  à  fit  al  senyor  del  Im¬ 
peri. 

Al  sentir  aixó  l’Emperador  se  queda  pen- 
satiu  algún  temps;  se  li  acosta’l  César  des- 
aconsellantli  l’ascens;  tímidament  li  fan  re¬ 
marcar  els  generals;  se  pintà  la  espectació 
en  las  fesomias  d’aquests,  y  una  impacièn¬ 
cia  reprimida  en  las  dels  impassibles  sol¬ 
dats. 

— Qu'ho  sigui.  Quan  tan  fermament  ho 
vol,  senyal  que  n’es  digne. 

— Senyor,.. 

— Ves  a  la  tenda  pretoriana...  General,  li 
deixaràs  una  cota  teva  y  un  bon  cavall... 
Torna  vestit,  que  veurém  cóm  te  va. — 

Segui  la  revista.  Al  tornar  el  nou  general, 
el  més  jove  del  Imperi,  s’ajuntà  al  grupo; 
manejant  el  cavall  com  si  tota  la  vida  hi  ha¬ 
gués  estat  assobre,  passava  devant  dels  ac- 
censis,  que  no  podían  presentar  las  arrnas,  ja 
que  no’n  portavan,  y  devant  dels  aliats;  de¬ 
vant  dels  berbers  y  dels  númidas  torrats, 
cavallers  en  bestias  infrenadas;  dels  siris  y 
persas  hippotoxotas,  dels  funditors  mallor¬ 
quins,  y  tots,  més  qu’al  Emperador,  admira- 
van  al  jove  general,  al  qui  una  honra  tan 
sobtada  no  pertorbava  gens. 

Acabada  la  revista  van  desferse  las  filas  de 
soldats,  que’s  van  dividir  en  dos  camps  pera 
executar  una  decursió  en  que  demostrar  una 
habilitat  extraordinària  en  manejar  las  ar- 
mas  y’is  cavalls,  una  gran  coneixensa  de  las 
lleys  de  la  guerra  y  una  resistència  perfecta 
à  la  fatiga. 

Per  fi,  la  comitiva  imperial  se’n  tornà  à  la 
ciutat  quan  el  sol  se’n  anava  à  la  posta;  els 
soldats  la  despediren  picant  ab  las  armas  so- 
bre’ls  escuts  y  ab  els  escuts  sobre’ls  genolls; 
quan  la  porta  de  la  ciutat  anava  à  engolir  el 
grupo,  se’n  va  separar  un  cavaller,  y  refre- 
nant  el  cavall  se  va  tombar  y  va  fer  un  signe 
de  despedida. 

Llavors  els  picaments  de  mans,  els  crits 
d’alegria  y’is  cops  de  las  armas  sobre’ls  es¬ 
cuts  van  repetirse;  aquell  inmens  entussias- 
me  de  tot  un  exèrcit,  traduhintse  en  vibra¬ 
cions  metàlicas,  va  semblar  un  baf,  una  alé 
poderosa,  vinguda  de  baix,  qu’enlayrés  més 
y  més  al  ambiciós  Magnus,  el  mes  jove  dels 


generals  del  Imperi,  qu’entre  un  núvol  de 
pols  se  perdia  sota  las  ombras  de  la  porta. 

II 

Ben  à  temps  va  compendre  Magnus  que  la 
mateixa  voluntat  del  dèspota,  que  li  donava 
aquell  càrrech  envejat  de  tothom,  l’en  podia 
despossehir,  y  convertirlo  altra  volta  en  un 
legionari  qualsevol. 

Va  demanar  el  trasllat  al  exèrcit  de  la  Da- 
cia,  qu’estava  en  lluyta  à  la  frontera,  y  l’Em¬ 
perador,  desitjós  de  donarse  rahó  als  ulls 
dels  que  desaprobavan  aquell  enlayrament 
tan  sobtat,  li  va  concedir  perque  demostrés  à 
tothom  que’s  mereixia  la  corona  de  la  vic¬ 
torià. 

L’ambició  donava  al  jove  general  una  cla¬ 
rividència  extraordinària.  Entenent  que  ne¬ 
cessitava  la  popularitat  entre’ls  interiors  pera 
justificar  la  seva  condició  entre’ls  superiors, 
va  procurar  no  fer  sentir  son  poder  als  sol¬ 
dats;  perque  se’n  adonessin  de  qu’havía  si¬ 
gut  un  d’ells,  els  pintà  son  nombrament  com 
una  victorià  de  la  massa  del  exèrcit,  general¬ 
ment  oblidada,  y’is  conduhi  à  la  batalla  ab 
tal  entussiasme,  que  va  guanyar  sempre, 
convertintse  ademés  en  l’idol  de  la  tropa.  Se 
va  atraure  als  vensuts  dirigint  personalment 
els  saqueigs  y  fent  ab  ordre  las  expoliacions; 
els  nous  súbdits  del  Imperi  quedavan  molt 
menys  esquilmats,  las  ganancias  repartidas 
ab  equitat  entre’ls  legionaris,  y’l  seu  tresor 
particular del  Imperi  fabulosament  au- 
mentats. 

La  Cosa  Pública  podia  estar  ben  contenta. 
Els  sextercis  plovian  de  la  Dacia  à  raig  fet, 
las  fronteras  s’aixamplavan,  y  no’s  sentia 
parlar  de  cap  descontent  dels  soldats,  de  cap 
rebelió  dels  sotmesos. 

Magnus  va  tornar  à  la  Metròpoli  é  hi  va 
entrar  ab  els  tan  desitjats  honors  del  triomf, 
que’l  Senat  no  havia  pogut  negarli;  hi  va 
entrar  boy  espantant  al  Emperador,  enllu- 
hernant  y  seduhint  al  poble,  fent  cruixir  las 
parets  del  Erari  al  pes  del  or  qu’hi  abocava, 
y  portant  als  dacis  vensuts  à  dalt  de  carros, 
en  lloch  de  ferlos  anar  à  peu  y  lligats  ab  ca- 
denas. 

Al  poch  temps,  l’Emperador,  cada  dia  més 
faltat  de  salut,  va  morir;  deyan  alguns  si  de 
la  gran  alegria  que  va  rebre’l  dia  de  l’arri- 

bada  de  son  antich  protegit.  El  dol  del  Palau 
va  ésser  inmens;  sobre  tot  el  César,  son  suc¬ 
cessor,  no’s  sabia  avenir  d’aquella  pèrdua. 

Abocant' son  dolor  en  dolls  de  llàgrimas, 
s’estava  en  el  Tepidarium,  à  punt  d’entrar 
en  el  bany,  quan  se  va  aixecar  la  cortina  y 
va  entrar  Magnus  dihent: 

— César...  vull  ser  Emperador.— 

— No  t’exaltis  y  escoltam.  Tots  els  soldats 
estan  per  mi,  el  poble  m’estima  y’l  Senat  me 
tem...  Del  mateix  malha  mort  l’Emperador. .. 
Soch  l’home  més  rich  del  Imperi  y’l  que  més 
l’ha  enriquit.  Si  no  vull  el  trono  de  Roma, 
els  dacis  m’esperan  pera  fermen  un  à  la  seva 
terra...  Calla’t  dich,  y  escoltam...  Tinch  re¬ 
cursos  pera  sostenir  la  guerra  durant  un  se¬ 
gle,  pera  desmembrar  l’ Imperi  arrencantli 
deu  provincias...  pera  matarte  aquí  mateix 
si  convé;  mira,  y  no  porto  cap  arma...  Pensa 
bé  que  no  dich  cap  mentida.  Tu,  si  vols, 
continuaràs  essent  César;  comprèn  qu’aixó 
es  molt  cómodo,  y  tria...  Els  soldats  s’espe- 
ran  à  fora:  {qué’ls  hi  haig  de  respondre:1 
{que  soch  Emperador,  ó  no?... — 

El  César  va  apartarlo  de  la  porta,  y  rete- 
nintse  las  vestiduras,  que  li  queyan,  ab  una 
mà,  sortí  à  fora  agitant  l’altra  y  cridant: 

—  Glòria  al  més  gran  dels  Emperadors,  à 
Magnus  Diví! . .. — 

Y  girantse  al  dèspota  nou: 

— En  passant,  fes  venir  las  esclavas  si’t 
plau...  Imperator. — 

III 

L’Emperador  s’aburreix.  El  gran  Magnus 
ha  satisfet  massadepressa  sas  ambicions  pera 
que  pugui  estar  content.  Ajegut  al  llit  en 
desordre,  està  tan  trist,  qu’inspira  interès 
al  decurió  de  servey. 

—  Senyor,  permetéu...  estéu  molt  capfi¬ 
cat...  {qué  teniu? 

— Remembro’l  passat.  Sols  fa  cinch  anys 
qu’era  un  senzill  soldat,  un  jove  rorari,  pas¬ 
ta  pera  fer  un  miserable  y  pasta  pera  fer  un 
general;  vaig  surtir  un  general,  vaig  pacificar 
la  Dacia  y  vaig  tornarne  triomfant;  l’Empe¬ 
rador  va  espantarse  del  meu  poder,  y  tant  me 
va  témer,  que  va  morirne;  s’equivocà,  jo  me 
l’estimava  de  tot  cor,  li  tenia  un  agrahiment 
inmens, ell  m’havia  enlayrat...  {per  qué  havia 


jo  de  soterrarlo?  Avuy  soch  August,  tothom 
m’estima...  Per  això  m’agrada  que’l  César 
conspiri;  à  tot  arreu  troba  un  refús  absolut; 
el  Senat  me  temia,  y  ara  comprèn  que  soch 
el  puntal  del  Imperi;  l’exércit  m’adora,  he 
acontentat  al  poble  y  als  patricis,  als  aliats  y 
als  vensuts,  y  m’ho  retornan  ab  amor.  Quan 
sàpigas  que’l  meu  successor  s’hagi  cansat  de 
la  inanitat  dels  seus  esforsos,  li  enviaré  un  ci¬ 
rurgià  hàbil  perque  li  talli  delicadament  las 
venas  dins  d’un  bany  tebi  perfumat  de  rosa... 
He  conseguit  tot  lo  qu’he  desitjat. 

— {Donchs  qué  voleu? 

— {Qué  vull?...  Vull  ésser  Deu...  Donam 
l’Ovidi . 

— {Quin? 

—  Las  Metamorfosis. — 

Han  passat  alguns  dias,  y  la  cara  del  Em¬ 
perador  no  s’alegra. 

Un  altre  demati,  el  mateix  decurió  li  donà 
compte  de  las  noticias  rebudas. 

—  {Y  qué  més? 

1  — El  César  es  mort,  s’ha  fet  escanyar  al 

bany  per  un  esclau  etiop. 

— Llibereulo...  M’ha  estalviat  el  cirurgià. 

— Ha  arribat  un  correu  de  las  Galias. 

— ;De  Massalia? 

— No,  de  Lutecia...  La  pau  es  absoluta  y 
las  cullitas  magnificas;  tres  capdills  més  han 
deposat  las  armas. 

—  Els  enviaràs  el  dret  de  ciutadania. 

— Ademés,  s’ha  sapigut  qu’en  sis  ó  set  vi- 
letas  al  entorn  de  Lutecia  os  adoran  com  à 
Deu. 

— cQué? 

— Per  ells  ja  estéu  en  plena  fàbula;  os  ve- 
neran  com  à  divinitat  justiciera  y  benèfica, 
com  à  protector  de  las  riquesas,  com  à  Deu- 
llar. 

—  Això  ho  heu  combinat  ab  el  procónsul 
de  las  Galias...  Aquestas  cosas  à  mi  no  m’a- 
falagan,  ni  m’agradan. 

— Senyor...  {no’m  creyéu?  Aquí  teniu  el 
missatje;  veyéu  si  hi  hà  temps  de  que’l  pro¬ 
cónsul  hagi  sapigut  vostre  desitj . . . 

— Es  veritat...  perdonam...  Estich  content, 
ara  sí  qu’he  satisfet  totas  mas  ambicions;  els 
meus  antecessors  han  enriquit  l’Olimp  ab 
Deus  d’altras  terras,  han  portat  d’Emesa  la 
Pedra  Heliogàbala,  del  Egipte  la  lluminosa 
Isis,  de  Cartago  l’Astarté  fenicia...  Jo  hi  po- 

saré  un  Deu  autocton...  Estich  content,  encu¬ 
nyaré  medallas  en  recordansa  d'aquest  fet,  y 
las  enviaré  à  carretadas  à  las  provincias  ga- 
las...  {Qué  tens  ara?...  Reprimeixes  un  som¬ 
rís  irónich.  Parla,  ja  sabs  que  m’agrada  la 
sinceritat. 

—  Perdonéu...  mes  jo  crech  que  l'adoració 
d’alguns  barbres  ignorants  no  es  prou  pera 
convertirvos  en  Deu. 

— Ah,  caixó  no  comprens?  No  hi  hà  com 
haver  arribat  al  Pantheon  pera  saberlas 
aquestas  cosas...  Mira:  tots  els  Deus  els  han 
inventat  els  homes;  quan  els  inventan  els 
soldats  resultan  guerrers;  quan  els  idean  ho¬ 
mes  virils,  resultan  deesas  hermosas;  quan 
las  donas,  joves  vigorosos;  si  se’ls  empensan 
els  aymadors  del  vi,  surten  borratxos;  y  aixís 
tenim  Deus  bons  y  dolents,  justiciers  y  cru- 
dels,  lúbrichs  y  honests...  Jo  estich  content 
perque  m’han  adornat  ab  la  bondat  y  la  jus¬ 
tícia. — 

Víctor  Oliva. 


REVISTA  DE  REVISTAS 

El  Mercure  de  Franca  (febrer)  conté’ls  tre- 
valls  següents:  La  Religión  de  Shahespeare, 
per  Albert  Delacour,  notable  estudi,  ple  d’eru¬ 
dició  y  d’enginy;  Pour  une  critique  de  la 
Modernité ,  de  F.  Nietzsche  (trad.  de  H.  Al¬ 
bert),  estudi  en  el  quin  el  genial  y  extra¬ 
vagant  filosop  alemany  las  emprèn  contra 
Kant,  Schopenhauer  y  sobre  tot  Wagner; 
Pamphile  ou  l'élre  voluptueux ,  deliciosa  nove- 
la  d'en  Richard  Cantinelli;  Temples ,  poesias 
d’en  Gaston  Danville;  Kropotkine ,  per  Mar¬ 
cel  Collière:  La  luile  pour  le  bien  publich  en 
Hotigrie,  per  Raoul  Chélard;  A  la  Primevere 
poesia,  per  Marie  Duguet;  Siegfried,  estudi 
d’en  Jean  Marnold,  que  sembla  haver  llegit 
las  obras  teóricas  de  Wagner  y  de  Lichtem- 
berger,  però  que  al  afirmar  que  «després  de 
Wagner  com  avans  d’ell,  la  associació  de  la 
paraula  y  del  so  resta  fingida,  ilusoria;  el 
contacte,  superficial»,  y  que  «avuy  com  ahir 
la  música  es  el  fi  real,  l’única  rahó  de  l’obra 
lirica»,  demostra  no  estar  conforme  ab  ellas; 
Un  coco  de  genie  (continuació),  per  Louis 
Dumur.  En  ïa  corresponent  Revue  du  mois 
dedica  a  nostra  revista  conceptes  falaguers 
que  li  agràhim 

La  Grande  Revue ,  dirigida  per  en  P’ernand 
Labori,  publica  trevalls  d’en  Georges  Pic- 
quart,  Jean  Psichari,  De  Morsier;  una  deli¬ 
cada  noveleta  d’en  Giuseppe  Giacosa,  titula¬ 
da  Un  menuet ,  y  à  més,  articles  de  De  Mages, 
Bouglé,  Tiersot,  Cornut,  Hoche  y  Arene  La 
Grande  Revue  mereix  ésser  considerada  com 


una  de  las  més  notables  revistas  que’s  pu- 
blican. 

La  Rassegna  Internazionale  (i  de  janer)  de 
Roma  conté,  entre  altres  trevalls,  poesias  y 
articles  d’en  De  Bosis,  del  notable  novelista 
Luigi  Capuana,  d’en  Zúccoli,  etc.  Publica 
també  un  estudi  d’en  Sem  Benelli  (Scene  di 
vita  antica  e  moderna)  en  la  que’s  demostra 
la  importància  del  teatre  v  sa  influencia  en  la 
societat,  ja  qu’en  aquell  s’hi  troban,  com  diu 
molt  encertadament  l’articulista,  «las  més  va- 
riadas  representacions  de  vida,  de  virtut  y 
de  vici,  d’honradesa  y  de  culpa»  «Vers  l’au¬ 
tor  modern — afegeix — que  mostra  la  huma¬ 
nitat  en  tots  sos  aspectes,  se  diri-geixen  tots 
els  ulls».  A  continuació  en  Sem  Benelli  fa 
una  comparansa  entre’lsdos  dramas  estrenats 
darrerament  à  Italia,  Sperduti  nel  buio  d’en 
Bracco  v  Socrate  d’en  Bovio.  L’article  es  in¬ 
teressant  per  la  cultura  que  revela  per  part 
de  son  autor.  També  es  digne  d’ésser  llegit 
l’article  que’s  titula  Aproposilo  dei  uMaestri 
Canlori  di  Norimber ga »,  d’en  Sacerdoti, 
aconsellant  als  joves  músichs  italians  qu’es- 
tudihin  à  fons  l’obra  d’en  Ricart  Wagner. 
En  el  mateix  número  s’hi  llegeix  la  traduc¬ 
ció  d’un  capitul  de  la  novela  Jesus  del  rus 
Nahor,  per  D.  Ciàmpoli.  Segueixen  una 
Cronaca  francese  d’en  Remy  de  Gourmont  y 
una  Cronaca  spagnuola  de  la  senyora  Pardo 
Bazàn. 

El  número  de  15  de  janer  deia  mateixa 
revista  publica  trevalls  d’en  Lodi,  d’en-A.  De 
Gubernatis,  d’en  De  Frensi,  d’en  Quintieii; 
un  Colloquio  ab  el  poeta  català  Francesch 
-Matheu,  per  José  León  Pagano,  y  una  res¬ 
senya  dels  Uomini  e  falti  delia  vita  italiana , 
quina  primera  part  ( Morale )  dona  ocasió  à 
son  autor,  Luciano  Zúccoli,  de  fuhetejar  enèr¬ 
gicament  la  hipòcrita  y  anti-artistica  reacció 
qu’en  nom  d’una  moral  carrinclona  s’aixeca 
à  Italia  devant  d’obras  de  tant  de  mérit  com 
la  Francesca  da  Rimini  d’en  D’Annunzio.  En 
Zúccoli  afirma  que  son  pais  se  troba  domi¬ 
nat  pel  més  ridícul  puritanisme;  puritanisme 
que  pretén  cubrir  ab  fullas  la  nuesa  de  las 
estatuas,  fins  las  estatuas  de  Venus,  de 
las  Gracias  ó  de  Diana,  y  ofegar  tota  tendèn¬ 
cia  artística  que  no’s  subjecti  à  criteris  mi¬ 
grats.  L’article  es  una  verdadera  fuhetada 
pera’ls  cenobiti  viziosi  que,  lo  mateix  à  Italia 
que  à  casa  nostra,  no  perden  ocasió  pera 
mostrar  sas  manyas. 

Els  números  de  la  Revista  Luliana  de  janer 
y  febrer,  contenen  notables  estudis  histó- 
richs  y  filosófichs  relatius  al  Doctor  Arcan- 
gélich,  escrits  per  mossèn  Salvador  Bové, 
M.  Obrador  y  Bennassar,  Fra  Querubí  de 
Carcagente,  etc.,  continuant  en  el  número 
de  febrer  la  publicació  del  folleti  de  la  re¬ 
vista,  ó  sia'l  Liber  de  Immaculala  Beatissimce 
Virginis  Concepcione  del  gran  filosop  ma-* 
llorquí,  traduhit  al  catala  per  mossèn  Joan 
Avinyó.  Al  ocuparnos  per  primera  vegada  de 

-tan  important  revista,  no  podém  menys 
de  felicitar  coralment  al  director  y  redac¬ 
tors  de  la  mateixa  pel  bé  que  fan  à  la  causa 
de  la  cultura  catalana. 

La  Lectura  de  Madrid  (janer),  dedica  la 
secció  doctrinal  al  estudi  del  catalanisme.  Hi 
exposan  llurs  opinions  els  senyors  Silvela, 
Robert,  Azcàrate,  Domènech  y  Montaner, 
Pella  y  Forgas,  Sànchez  Guerra  y  Maragall. 
Atesa  la  importància  d'aquests  articles,  se¬ 
ran  objecte  d’un  estudi  especial  per  part  d’un 
de  nostres  companys  de  redacció.  La  Lectura 
publica  també  trevalls  d’Edmond  Claris, 
Bueno,  Vera,  Posada,  Unamuno,  etc. 

Nuestro  Tiempo  de  Madrid  (janer),  publica 
articles  de  Canals,  Carracido;  la  continuació 
dels  Recuerdos  de  mi  vida ,  per  S.  Ramón  y 
Cajal;  un  curiós  article  inèdit  de  Campoamor 
titulat  Sócrates,  y’l  comensament  d’un  tre- 
vall  de  Sànchez  Pérez  sobre  la  personalitat 
d’en  Pi  y  Margall,  llegintshi  aixis  mateix 
una  monografia  d’en  Francisco  Alcàntara  en 
la  que’s  fa  un  estudi  d’en  Benlliure,  mono¬ 
grafia  ilustrada  ab  grabats  que  reproduhei- 
xen  las  obras  més  notables  de  dit  esculptor. 

La  Alhambra  de  Granada  ( 1 5  janer)  publica 
escullits  articles  y  poesias  de  Gago,  José  L. 
Fernàndez,  Ventura  Traveset,  Afàn  de  Ri¬ 
bera  y  d’altres. 

En  el  número  de  Pel  y  Ploma  (Barcelona) 
corresponent  à  desembre  del  any  passat,  s’hi 
llegeixen  articles  y  poesias  de  Rosselló,  Ape- 
les  Mestres,  Desdevises  du  Desert,  Pompeu 
Fabra,  etc.  En  la  secció  de  grabats  (qu’es  la 
més  notable)  s’hi  troban  dibuixos  y  retrats 
d’en  Ramón  Casas,  cartells  de  Hohenstein  y 
Hassall,  etc.  Dit  número  de  desembre  es 
digne  dels  anteriors. 

La 'iRevue  Hebdomadaire  (Paris)  en  sos  nú¬ 
meros  de  4,  11  y  18  de  janer  y  1  de  febrer, 
publica  importants  articles  de  Glinel,  Drago- 
mirof,  Pascal,  Neuburg,  Batiffol,  Romme  y 
d’altres. 

La  Biblioteca  Salvat  (Madrid-Barcelona) 
ha  comensat  à  publicar  ab  el  titul  de  Hojas 
Selectas  una  revista  que.  per  l’amenitat  de 
sas  diferentas  seccions  y  la  varietat  y  bon 
gust  de  sos  grabats,  ve  à  resultar  lo  que’s 
proposan  sos  autors:  una  verdadera  revista 
pera  tots.  N’hem  rebut  els  números  corres¬ 
ponents  à  janer  y  febrer. 

També  hem  rebut  las  revistas  Novy  Kult 
de  Praga,  L' Européen  de  Paris,  Euskalduna 
de  Bilbao,  Le  Mènestrel  de  Paris  y  altras. 


NOVAS 

No  hem  de  ficarnos  en  qüestions  perso¬ 
nals,  ó  qu’afectan  à  interessos  personals: 
peró  desde’l  moment  que  hi  hà  qui  las 
relaciona  ab  el  Catalanisme,  diguemhi  la 
nostra. 

Aquests  días  sostenen  una  animada  polè¬ 
mica  La  Renaixensa  y  La  Veu  de  Catalunya , 
à  propòsit  d’un  comunicat  estampat  en  las 
planas  de  la  primera  y  qu’afecta  à  don  Lluis 
Domènech  y  Montaner,  Ninfa  Egeria  de  la 
segona. 

La  Renaixensa ,  que,  dit  sia  de  pas,  té 
anunciadas  importants  reformas  en  sa  publi¬ 
cació,  convida  à  La  Veu  ab  l’abrassada  de 
germanor.  En  cambi  La  Veu ,  que  segons 
diu  ha  passat  molt  temps  perdonant  agravis 
y  brindant  ab  l’abrassada  de  germanor  à 
La  Renaixensa ,  no  obstant  els  atachs  que 
d’aquesta  rebia,  se  gira  d’esquena  precisa¬ 
ment  quan  no’s  tracta  de  res  que  linga  re¬ 
lació  ab  el  credo  catalanista  ni  ab  la  con¬ 
ducta  política,  sinó  de  quelcom  que  sols 
interessa  à  un .  particular,  y  si  res  té  que 
veure  ab  el  públich  es  per  un  altre  cantó. 

Que  don  Lluís  Domènech  y  Montaner  té 
mal  geni,  tots  ho  sabiam  bé  prou:  peró 
que’l  mal  geni  d’un  individuu,  encara  que 
aquest  individuu’s  digui  don  Lluis  Domè¬ 
nech  y  Montaner,  arribi  à  fer  perdre  l’ore¬ 
mus  à  tota  la  redacció  d’un  periódich  que’s 
vanta  d’ésser  el  portaveu  de  la  opinió  cata¬ 
lana,  francament,  ho  trobém  un  xich  massa 
fort. 

Senyors  de  La  Veu:  la  unió  de  tots  els  ca- 
talanistas  vindrà,  mal  que  àvostés  els  hi  pesi. 
Els  homes  se  gastan  y  las  rabietas  passan: 
las  corrents  socials  no  s’aturan  may. 

La  festa  que  l’associació  democràtica  cata¬ 
lanista  ((Catalunya  y  Avant»  dedicà’l  passat 
divendres  à  la  notable  escriptora  donya  Ag¬ 
nès  Armengol  de  Badia,  per  sa  iniciativa 
d’obrir  una  suscripció  entre  las  donas  cata- 
lanas  pera  dotar  ab  una  bandera  à  la  Unió 
Catalanista ,  resultà  un  acte  solemne  y  tras- 
cendental.  L’espayós  teatre  de  las  Arts  esta¬ 
va  atapahit  d’una  gentada  inmensa  y  varia¬ 
da,  en  el  sentit  de  trobarshi  representadas 
totas  las  classes  socials.  Ornat  el  local  ab 
banderas  catalanas,  oferia  un  aspecte  de  tot 
punt  simpàtich. 

Ocupà  la  presidència  d’honor  la  poetisa 
obsequiada,  tenint  à  sos  costats  l'aplech  de 
senyoras  y  senyoretas  qu’havian  de  pendre 
part  en  la  festa.  Després  que  la  esmentada 
senyora  hagué  donat  las  mercès  ab  breus  y 
afectuosas  frases,  se  desenrotllà’l  programa 
tal  com  estava  anunciat,  donantse  à  coneixe 
composicions  en  vers  de  las  poetisas  Massa- 
nés,  Bell-lloch,  Moncerdà,  Paler  y  Trullol, 
Agna  de  Valldaura,  Penya  d’Amer,  Castells 

de  Descatllar,  Riera  y  Batlle,  etc.,  y  trevalls 
en  prosa  de  las  escriptoras  Xuclà  de  Mauri- 
cio,  Josefa  Llanas,  Carme  Valls  y  altras,  que 
llegiren  part  sas  respectivas  autoras  y  part 
las  senyoretas  Cester,  Roig,  Tort,  Raventós, 
Farré,  Balmas,  Turull  Antó,  y  Dachs. 

En  la  part  musical,  ademés  de  varias  can- 
sons  populars  conegudas,  se’n  estrenaren 
d’originals  de  donya  Narcisa  Freixas,  del 
malaguanyat  Ramón  Villegas  y  altres,  exe- 
cutantlas  la  senyora  Wehrle  y  las  senyore- 
tas  Cardona,  Figueroa,  Farga  y  las  germa- 
nas  Luque. 

Per  fi  donya  Agnés  Ar  mengol  llegí  un  ins¬ 
pirat  parlament  de  gracias,  escrit  en  armo- 
niosos  y  robustos  versos,  que  promogué  gran 
entussiasme. 

Quedà  closa  tan  brillant  festa  ab  el  cant 
de  Els  Segadors ,  qu’entonà  tot  el  públich  de 
peu  dret,  donantse  al  final  entussiastas  vis- 
cas  à  Catalunya  y  à  la  Unió  Catalanista. 

El  passat  diumenge  tingué  lloch  la  inau¬ 
gural  de  la  secció  de  propaganda  de  l’asso¬ 
ciació  democràtica  catalanista  de  la  Bar- 
celoneta  «Lo  Tràngul»,  celebrantse  una 
lluhida  vetllada  en  la  que  llegiren  poesias 
patrióticas  els  senyors  Cornet,  Cervera  y 
Veleta  y  Gasull,  anant  els  discursos  de  pro¬ 
paganda  à  càrrech  dels  senyors  Capdevila, 
Barceló,  Muntanola  (Antoni),  Cardelús,  Mar¬ 
tínez  y  Serinà  y  Folch  y  Capdevila.  Resu- 
mi’l  president  de  l’associació  don  Manel 
Miquel,  essent  molt  aplaudit  per  la  nom¬ 
brosa  concurrència,  lo  mateix  que’ls  altres 
oradors. 

Acabà  l’acte  cantantse  nostre  himne  Els 
Segadors. 

La  festa  que,  pera  conmemorar  l’aniver¬ 
sari  de  sa  fundació,  celebrà  la  «Joventut  Ca¬ 
talanista»  de  Sabadell,  revestí  gran  impor¬ 
tància,  haventhi  llegit  trevalls  y  perorat  els 
senyors  Marlet,  Trias,  Armengol  y  Joan  Ro¬ 
ca,  de  Sabadell;  Mallofré,  Folch  y  Capdevila, 
Busquets  y  Punset  y  Brichs,  de  Barcelona. 
Tots  foren  molt  aplaudits,  sobre  tot  el  vocal 
de  la  Junta  Permanent  de  la  Unió  Catala¬ 
nista  don  Joseph  Mallofré. 

EI  dia  29  del  passat  janer  va  verificarse  en 
el  teatre  de  Novetats  el  concert  dirigit  per 
nostre  estimat  amich  en  Antoni  Ribera,  qui 
obtingué  un  gran  éxit  en  tot  el  programa, 
essent  objecte  de  repetidas  ovacions.  Degut 
à  ocupacions  peremptorias,  no  ha  sigut  possi¬ 
ble  à  nostre  redactor  musical  parlarne  en 
aquest  número  ab  la  extensió  que’s  merei¬ 
xen  las  obras  estrenadas,  reservantse  ferho 
en  la  pròxima  setmana. 

La  suscripció  qu’obri  la  «Lliga  de  Cata¬ 


lunya»  pera  pagar  las  penyoras  imposadas 
à  don  Joan  Món  y  Bascós,  quedà  tancada 
avans  d’ahir,  fent  ja  molts  dias  que  s’havia 
reunit  ab  excés  la  cantitat  necessària.  Com 
no  dubtavan,  el  poble  ha  donat  ab  aquesta 
suscripció  una  proba  d’enlayrats  sentiments 
de  justícia. 

En  nostre  anterior  número  no  poguerem, 
per  excés  d’original,  dar  compte  d’haverse 
celebrat,  entre  altres  actes  importants,  la  fes¬ 
ta  inaugural  de  l’«Agrupació  de  Propaganda 
Catalanista»  d’aquesta  ciutat,  en  qual  festa 
hi  prengueren  part  els  senyors  Ribas,  Soro- 
nellas,  Vallverdú,  Verdú,  Farriols,  Marsans, 
Casanovas,  Simón,  Roig,  Balmes  y  Tobella, 
resumint  els  discursos  el  senyor  Mallofré  en 
representació  de  la  Junta  Permanent  de  la 
Unió  Catalanista ;  com  tampoch  ens  vagà  1 
poder  informar  à  nostres  lectors  de  la  sessió 
que  pera  inaugurar  las  tascas  del  present 
curs  celebrà  l’Agrupació  escolar  catalanista 
«Ramón  Llull»,  sessió  que  fou  presidida  per 
en  Joseph  M.a  Roca  y’is  senyors  Martí  y  Ju¬ 
lià  y  Xuclà  Mauricio,  y  en  la  que,  després  de 
la  Memòria  del  secretari  sortint  senyor  Folch 
y  Capdevila,  fou  llegit  pel  senyor  Algarra  y 
Postius,  president  de  l’Agrupació,  un  mag- 
nifích  discurs  sobre  «El  terme  mitj  en  el  pen¬ 
sament  català  y  en  el  Catalanisme.»  A  con¬ 
tinuació  parlaren  els  senyors  Xuclà  Mauricio 
y  Marti  y  Julià,  y  resumi’l  senyor  Roca. 

D'altres  actes  no  menys  importants  y  de 
caràcter  catalanista,  celebrats  per  diferentas 
entitats,  deixarem  de  dar  compte,  suposant- 
ne  ja  informats  à  nostres  lectors  per  la  premp- 
sa  diaria  y  no  dubtant  que’s  fan  càrrech  de 
qu’es  molt  major  nostre  bon  desitj  y  entus¬ 
siasme  que  l’espay  de  que  podém  disposar 
dintre  d’un  periódich  setmanal  com  el  nos¬ 
tre. 

El  periódich  Catalunya  Artística  ha  obert 
la  serie  de  Petits  concursos  que’s  proposa 
celebrar  durant  el  present  any.  En  el  primer 
s’ofereixen  50  pessetas  al  autor  dels  tres  mi¬ 
llors  dibuixos  de  paisatje,  ornamentació  y 
figura.  El  plas  d’admissió  dels  trevalls  fini¬ 
rà’l  dia  22  de  febrer.  El  jurat  calificador  està 
compost  pels  senyors  Urgell,  Mestres,  Gra¬ 
ner,  Casas  y  Ayné  Rabell,  devent  endressar- 
se  a  aquest  ultim  tots  els  trevalls. 

Publicacions  rebudas: 

La  vetlla  dels  Pastors,  cansó  XIX  del  «Can¬ 
çoner  Popular»,  lletra  y  música,  ab  un  bo- 
nich  dibuix  alegórichy  las  acostumadas  notas 
folk-lóricas.  Preu,  10'  cèntims. 

«Cansons  catalanas»  de  Narcisa  Freixas. 
Cansó  XII:  Lo  Pelegrinet ,  lletra  d’Eveli  Do- 
ria.  Preu,  3  rals. 

Los  Segadors.  Hem  rebut  una  reproducció 
fotogràfica  del  grupo  esculptórich  d’aquest 

publicant  en  aquestasplanas  nostre  company 
Pujulà  y  Vallés,  y  considerant  qu’es  un  acte 
d'educació  social  la  divulgació  de  las  doctri- 
nas  del  gran  autonomista,  honor  de  Catalu¬ 
nya,  hem  resolt  ferne  una  nombrosa  edició 
per  separat,  de  caràcter  popular  y  per  tant  lo 
més  econòmica  possible,  que  formant  part 
de  la  «Biblioteca  Joventut»,  veurà  la  llum 
dintre  de  pocas  setmanas. 

Als  catalanistas,  als  federals  de  nostra  ter¬ 
ra,  à  tots  els  bons  catalans  creyém  sabrà 
grat  aquesta  publicació. 

Preguém  als  corresponsals  que  fassin  els 
encàrrechs  dintre  la  brevetat  possible,  à  fí  de 
poder  servir  à  tothom  com  es  degut. 


Fidel  Giró,  impressor.  —  Carrer  València,  311. 


NOSTRE FOLLETI 

Ab  el  present  número  repartim  el  darrer  plech  del  drama  d’Adrià  Gual 

L’ZEJVCIGr^^nSTT 

que  tan  bona  acullida  ha  tingut  entre  nostres  lectors  y’l  públich  en  general.  Inmediatament 
publicarém  la  cuberta,  dibuixada  per  en  Pujol  y  Brull,  à  fi  de  que  tant  nostres  habituals 
lectors  com  las  demés  personas  que  desitjin  l’obra  enquadernada,  puguin  adquiriria.  Als  que 
presentin  en  aquesta  Administració  tots  els  plechs  en  bon  estat,  juntament  ab  la  cuberta, 
se’ls  hi  enquadernarà’l  tomo  en  rústica  mitjansant  la  cantilat  de  20  cèntims  de  pesseta. 
L’obra  enquadernada’s  posarà  à  la  venda  la  setmana  entrant,  al  preu  de  pessetas  2’5o. 

Conforme  anunciarem  en  nostre  Prospecte  pera’l  present  any,  dintre  de  dugas  setmanas 
comensarém  à  publicar  en  nostre  folleti  un  aplech  de  poesías  del  eminent  Apeles  Mestres, 
que  durà  per  títul 

CROQUIS  CIUTADANS 

ben  segurs  de  que  aquesta  publicació  plaurà  à  nostres  lectors  y  farà  honor  à  la  Biblioteca 
de  Joventut. 


titul,  original  de  don  Romàn  A.  de  Clauso- 
lles  y  que  porta’l  lema  «jVisca  Catalunya!» 
Aquest  grupo  serà  exposat  à  Ca’n  Parés  y 
se’n  treuràn  reproduccions  en  diversos  ta- 
manys,  pera  posarlas  à  la  venda. 

Poesías  de  Amadeu  Doria  y  Gasull.  Hem 
rebut  un  exemplar  d’aquest  aplech  de  poe¬ 
sías,  ab  las  que  ni  per  miracle  hi  tenen  res 
que  veure  la  moral  y’l  bon  gust,  per  més  que 
no  se  las  hi  pot  negar  certa  gracia  sui  géne- 
ris.  L’autor  hi  té  la  mà  trencada  en  aixó  dels 
versos,  y  sa  imaginació  es  feconda  en  acu¬ 
dits...  pornogràfichs.  En  aquest  sentit  el  fe- 
licitém.  L’obra’s  ven  à  1  pesseta  l’exemplar. 

En  vista  del  interès  qu’ha  despertat  en  el 
públich  l’estudi  que  sobre  en  Pi  y  Margall  ve 

OBRAS  PUBLICADAS.. 


Ayres  del  Montseny,  per  Mossèn  Jacinto  Verdaguer. 

Edició  ilustrada  pels  més  reputats  artistas  de  nostra  terra.  .  . 

Quan  ens  despertarém  d’entre’ls  morts...,  per  En- 

rich  Ibsen.  Traducció  catalana . 

Ton  y  Guida  CHansel  und  Gretel),  llibre  de  Adelaida  Vette, 
música  de  E.  Humperdinck,  traducció  de  J.  Maragall  y  A.  Ri¬ 
bera . 

Por!...,  quadro  dramàtich  de  Modest  Urgell,  ilustrat  pel  ma¬ 
teix . 

Senyors  de  paper!,  drama  en  tres  actes,  per  Pompeyus 

Gener . 

L’Emigrant,  drama  de  món,  per  Adrià  Gual . 


EN  PUBLICACIÓ..  ,  .  .L’inspector  Axel  Borg,  per  August  Strindberg. 


3  ptas. 

2  » 


1  » 

°’5°  » 

2’5°  » 

2’5°  » 


EN  PREMPSA.  .  . 


Francisco  Pi  y  Margall. — Estudi  del  medi  ambient  en  que’s 
\  mogué. — Sas  obras. — Sa  personalitat. — Pi  y  Margall  y’l  poble,  etc., 
’  ‘  8  j  per  F.  Pujulà  y  Vallés.  Edició  popular. 

Croquis  ciutadans,  volum  de  poesías  d’ Apeles  Mestres. 


EN  PREPARACIÓ.. 


Titellas  febles,  per  F.  Pujulà  y  Vallés. 

^  Els  pintors  moderns  (fragments),  per  John  Ruskin.  Traducció 

TOLERÀNCIA 

É  INTRANZIGENCIA  (0 

En  nostra  infantesa,  al  rebre  las  primeras 
llissons,  casi  tots  sentirem  de  nostres  mes¬ 
tres  que  set  eran  els  pecats  capdals,  com  set 
eran  las  virtuts  à’n  ells  contraposadas. 

Els  anys  han  passat:  la  educació  y  la  ins- 
i  trucció  que  reberem,  bon  xich  deficients  per 
cert,  malgrat  la  bona  intenció  (que  no  nega- 
rém  may)  dels  que’ns  las  donaren,  juntas  à 
la  observació  y  als  estudis  seguits  més  ende- 
vant,  ens  han  fet  veure  que  n’hi  havia  un  al¬ 
lí  ■ - 

|  ï  (l)  Aquest  trevall  esta,  casi  en  sa  totalitat,  inspirat 
en  l’obra  Primers principh  del  filosop  inglés  Spencer; 
haventhi  molts  paragrafs  extractats  de  la  mateixa. 

tre  de  pecat  capdal,  que  tenia  també  sa  cor¬ 
responent  virtut  contraposada. 

Aqueix  altre  pecat  es  la  intranzigencia:  la 
virtut  contraria  à  n’ell,  es  la  tolerància. 

Jo  no  sé  si  no’ns  parlaren  d’abdugas  per- 
que  nostres  mestres  no  sabian  sa  existència, 
ó  perque  no  las  consideravan  degudament; 
si  ho  feren  per  descuyt,  ó  per  manca  de  bo¬ 
na  voluntat.  Cap  empenyo  tinch  en  esbrinar- 
ho,  ni  de  res  me  serviria’l  saberho.  Lo  que 
si  recordo,  es  que  d’ellas  jamay  ens  ne  di¬ 
gueren  ni  tan  sols  un  mot. 

Recordo  més,  y  ho  he  vist  comprobat  mils 
y  mils  vegadas:  y  es  que  la  inmensa  majo¬ 
ria  dels  que’ns  parlavan  dels  set  pecats  y  de 
las  set  virtuts,  eran,  tal  volta  sense  saberho, 
culpables  del  pecat  de  intranzigencia:  no’n 
recordo  cap  que  practiqués  la  virtut  de  la 
tolerància. 

Y  més  tart  he  observat  que  molts  dels  que 
parlavan  de  la  tolerància  y  fins  la  predica- 
van,  eran,  en  sa  inmensa  majoria,  reus  del 
delicte  d'intranzigencia;  qu'en  favor  d’ells 
volian  aquella,  mentres  que  posavan  en  pràc¬ 
tica  aquesta  tractantse  dels  altres. 

En  l’actual  periode  de  discussió  y  de  lluy- 
ta,  no  tan  sols  en  las  qüestions  religiosas, 
sinó  en  las  politicas,  socials,  económicas, 
artisticas,  etc.,  etc.,  qu’estém  atravessant,  en 
que  tothom  ó  ignora  la  existència  d’abdugas 

ó  las  oblida,  es  en  alt  grau  convenient  parlar 
d’ellas.  Si  altres  no  ho  han  volgut  fer,  nostre 
dever  es  fer  els  possibles  pera  omplir  aquest 
buyt. 

Jo  no  sé  lo  que  passa  en  tots  els  altres 
paissos,  peró  sí  qu’estich  convensut  qu’en 
nostra  terra  no  té  aplicació  lo  qu’afirma 
Spencer:  «L’esperit  de  tolerància  es  el  ver 
caràcter  dels  temps  moderns  y  va  creixent  de 
dia  en  dia.»  Aquí,  si  es  coneguda,  es  oblida¬ 
da,  ó  lo  qu’es  pitjor,  menyspreuhada. 

La  intranzigencia  es  filla  del  orgull:  la  to¬ 
lerància,  de  la  humilitat.  Aquesta,  de  las  ve¬ 
ritables  educació  é  instrucció:  aquella  ho  es, 
casi  sempre,  de  la  ignorància  ó  del  estudi 
incomplert,  y  sempre  d’una  educació  defi¬ 
cient.  Molts  n’hi  hà  que,  essent  sabis,  son  in- 
tranzigents,  mes  aixó  es  efecte  tan  sols  d’una 
educació  defectuosa. 

L'intranzigent  creu  possehir  la  veritat  ab¬ 
soluta,  ja  sia  mitjansant  l’estudi,  ja  per  intui- 
ció,  ja  per  revelació.  El  tolerant  està  plena¬ 
ment  convensut  de  que  per  l’estudi  no  arri¬ 
barà  may  à  assolir  la  veritat  suprema,  y  de 
que  tampoch  la  pot  possehir  pels  altres  dos 
medis. 

La  tolerància  naix  en  el  moment  en  que 
l’individuu  està  plenament  convensut  de  que 
«no  tan  sols  hi  hà  un  nucleu  de  bondat  en 
las  cosas  dolentas,  sinó  també  de  que  hi  hà 
un  nucleu  de  veritat  en  las  cosas  falsas», 
lo  que  massa  sovint  oblidém. 

Ab  las  esmentadas  paraulas  comensa  sa 
gran  obra  l’inmortal  autor  inglés:  paraulas 
que  deuriam  grabar  ab  caràcters  inesborra¬ 
bles  en  nostras  inteligencias. 

Quan  l’home  està  convensut  de  que  lo  do¬ 
lent  ho  es  en  son  tot,  se  converteix  en  jutje 
implacable,  y  ple  d’orgull  ho  condempna. 
Quan  creu  que  una  cosa  es  falsa,  fins  en  sa 
més  petita  part,  se  converteix  en  critich  se¬ 
ver,  y  superb  ho  condempna.  En  abdós  cas- 
sos  no  ho  tolera;  intranzigent,  no  ho  consi¬ 
dera  viable,  y  si  no  ho  pot  perseguir,  ho 
aborreix  desde’l  fons  de  son  ànima. 

Mes  quan,  humil,  creu  que  pot  estar  equi¬ 
vocat,  puig  ni  coneix  la  bondat  absoluta  ni 
posseheix  la  veritat  suprema,  pensa  que, 
dintre  de  lo  que  li  sembla  fals  ó  dolent  del 
tot,  pot  haverhi  quelcom  de  verdader  ó  de 


bo,  y  naix  en  son  esperit  el  respecte;  esdevé 
tolerant.  Deducció  lògica  d’aixó  es  que  la 
tolerància  es  altruista,  com  la  intranzigencia 
es  egoista. 

La  tolerància  pot  ésser  interna  y  exter¬ 
na  (i). 

La  interna  es,  en  el  fons,  la  veritable.  Es 
la  que  naix  del  esmentat  respecte  que’s  pro- 
duheix  en  l’anim  del  individuu  envers  els 
actes  y  opinions  d’altri.  Es  la  conseqüència  ' 
inmediata  d’ella  sa  manifestació  al  defora; 
essent,  per  tant,  externa  sempre. 

Mes,  tal  com  se  comprèn  ordinàriament  la 
tolerància  entre  nosaltres,  es  tan  sols  filla 
del  respecte  degut  al  dret  que  té  tot  indivi¬ 
duu  à  la  llibertat  de  pensar  ab  arreglo  à  son 
judici.  Alashoras  es  únicament  externa,  puig 
nosaltres  en  nostre  esperit  podém  menys- 
preuhar  y  aborrir  las  opinions  qu’exterior- 
ment  respectém.  Es  defectuosa,  puig  no  es 
filla  del  convenciment,  sinó  tan  sols  del 
dever. 

Nosaltres  hem  de  procurar  tenir  la  prime¬ 
ra;  nosaltres,  en  parlant  de  las  opinions  d’al¬ 
tres,  devém  no  tan  sols  procurar  no  cometre 
cap  injustícia  en  paraulas  ó  en  accions,  sinó 
també  férloshi  justícia  reconeixéntloshi  ober- 
tament  un  valor  positiu. 

Es  clar  y  natural  que  l’individuu  que  sent 
la  grandaria  del  error  de  sos  contemporanis 
y  la  grandesa  de  la  veritat  que  defensa,  tro¬ 
ba  difícil  ésser  pacient  y  no  sent  nàixer  en 
son  esperit  el  degut  respecte;  qu’es  dur  pera 
ell  escoltar  ab  calma’ls  arguments  fútils  pre¬ 
sentats  en  pro  de  doctrinas  irracionals,  y 
veure  cóm  li  desfiguran  las  sevas;  qu’es  in¬ 
grat  pera  ell  aguantar  l’orgull  de  la  ignoran-^ 
cia,  mil  voltas  més  gran  que’l  de  la  ciència. 
Peró’s  deu  contenir:  y  si  no  li  es  possible 
dominarse  en  el  foch  de  la  discussió,  ó  quan 
topi  ab  las  supersticions  regnants,  cal  qu’en 
moments  més  tranquils  moderi  sa  oposició, 
de  modo  que  nò  s’extravihi  son  judici,  y  pro¬ 
cedir  alashoras  à  un  fons  y  detingut  examen 
de  las  opinions  y  actes  del  contrari. 

L’home  instruhit,  que  té  extens  camp  d’es¬ 
tudis,  deu  estar  animat  del  esperit  de  la  to¬ 
lerància  y  deu  fomentarlo;  deu  evitar  caure 


(i)  No  es  del  tot  exacta  aquesta  classificació,  peró 
de  moment  pot  servir  pera  facilitar  la  present  expli¬ 
cació. 

en  els  extrems  y  procurar,  pera  sa  salvaguar- 
dia,  tenir  respecte  à  las  opinions  d’altri. 
Allavors  ab  el  cervell  tranquil,  ab  la  inteli- 
gencia  clara,  podrà  continuar  sos  estudis, 
que  resultaran  per  necessitat  profitosos  à  la 
ciència  y  à  la  societat. 

Al  explicar  l'Spencer  el  fonament  del  res¬ 
pecte  que  devém  à  las  opinions  y  creencias 
d’altri,  diu  que  «pera  existir  aquestas  cal  que 
hi  hagi  quelcom  que  las  recomani  als  espe¬ 
rits.  Es  precis,  donchs,  qu’en  ellas  hi -hagi 
quelcom  que  las  imposi.  Pot  creures  qu’ellas 
estan  lligadas  ab  certas  parts  de  la  experien- 
cia  dels  homes  per  una  correspondència  im-’ 
perfecta  y  vaga  tal  volta,  però  real  per  tant. 
La  narració  més  absurda  fins  pot  tenir  sa 
font  en  un  fet  real,  y  si  aquest  fet  no  hagués 
tingut  lloch,  la  idea  fora  de  rahó  que  se’n  fa 
no  hauria  jamay  nascut.  Encara  que  la  imat- 
je  amplificada  y  deformada  que’ns  transmet 
el  prisma  de  la  fama  fos  completament  dife¬ 
rent  de  la  realitat,  ab  tot,  sense  la  realitat, 
no  hauria  existit  la  imatje  amplificada  y  de¬ 
formada.  Encara  que’ns  semblin  las  opinions 
absolutament  dolentas,  pot  admetres  qu’ellas 
han  nascut  en  els  fets  reals  qu’ellas  mateixas 
contenían  originàriament;  y  tal  volta  con¬ 
tenen  encara  alguna  petita  part  de  veritat.» 
Impossible  es  explicar  millor  el  per  qué  s’ha 
de  creure  qu’en  tota  idea,  per  falsa  que  sia, 
hi  hà  quelcom  de  veritat.  Aquest  es  el  fet 
que  dona  lloch  à  nàixer  aquella,  ó  sia  la  rea¬ 
litat.  Sense  la  realitat  no  existiria  la  idea.  Y 
com  més  s’acosti  aquesta  à  la  realitat,  serà 
millor;  com  més  s’allunyi,  serà  menys  bona: 
lo  que  no  pot  ésser  es  qu’existeixi  sens  ella. 

La  manera  de  buscar  y  trobar  lo  quehi  hà 
de  veritat  en  las  opinions  falsas,  es  «fer  una 
comparació  de  las  opinions  del  mateix  géne- 
ro:  posar  de  costat,  com  destruhintse  més 
ó  menys  els  uns  als  altres,  els  elements  es¬ 
pecials  y  concrets  que  produheixen  el  des- 
acort  de  las  opinions:  observar  lo  que  quedi 
després  de  la  eliminació  dels  elements  dis¬ 
cordants,  y  trobar  pel  residuu  una  expressió 
abstreta  que  resti  veritable  en  totas  las  mo¬ 
dificacions  més  divergents.» 

Si  apliquém  aquest  mètode  à  tota  classe 
d’opinions,  sian  nostras,  sían  d’altri,  ab  con- 
cie»cia  y  cuydado,  «estarém  sempre  dispo¬ 

sats  à  sospitar  que  nostras  conviccions  no 
son  pas  completament  veras,  y  que  las  creen¬ 
cias  oposadas  no  son  pas  del  tot  falsas.  D’u¬ 
na  part,  no’ns  deixarém,  com  la  multitut  que 
no  reflexiona,  imposar  ideas  per  l’etzar  que 
ens  ha  fet  nàixer  en  tal  ó  qual  temps,  en  un 
punt  ó  altre  del  món;  y  d’altra  part,  no  co- 
meterém  més,  com  la  major  part  dels  que’s 
posan  à  critichs  independents,  la  falta  d’o¬ 
posar  à  nostres  adversaris  negacions  abso- 
lutas  y  desdenyosas.» 

Y  alashoras  farém  nostra  via  en  el  món; 
estudiarém;  tindrém  nostras  opinions  pro- 
pias,  qu’estarém  à  punt  de  modificar  sempre 
que’ns  convencém  d’altra  millor;  serém  pro¬ 
gressius;  serém  respectuosos  y  tolerants  ab 
tota  mena  d’opinions  y  creencias,  sían  del 
ordre  que’s  vulgui. 

Si’ls  arguments  apuntats  no’ns  convencen 
de  la  necessitat  de  la  tolerància  y  la  rahó  de 
sos  fonaments,  girém  els  ulls  enrera  y  po- 
drém  veure’ls  efectes  qu’en  la  humanitat  ha 
produhit  la  intranzigencia.  Aquesta  regna 
avuy  en  gran  part  del  món,  com  ha  regnat 
sempre  en  sa  totalitat;  essent  de  poch  temps 
que  hi  hà  varis  paissos  qu’admeten  la  tole¬ 
rància;  y  encara  es  tan  sols  la  externa. 

Llegim  la  historia,  y  veurém  el  sens  nom¬ 
bre  de  crims  y  barbaritats  que  s’han  comés 
en  nom  de  tota  mena  de  principis  religiosos 
y  polítichs,  y  de  las  opinions  en  ells  funda- 
das,  lo  mateix  en  l’antiguitat  qu’en  temps 
moderns:  fixemnos  en  las  sotragadas  que 
produheixen  encara  avuy  las  discussions  dels 
punts  esmentats,  dels  odis  y  rancunias  que 
fan  nàixer,  y  compendrém  qu’hem  de  treva- 
llar  tots  à  fer  que  regni  esplendent  y  arreu 
la  Tolerància. 


liMMfMO 

E9 


DE  LA  EVOLUCIÓ 

Els  principis  científichs  qu’han  fet  de  fona¬ 
ment  al  cada  dia  més  ostensible  perfeccio¬ 
nament  del  individuu,  fan  sentirse  ab  influen¬ 
cia  verament  decisiva  en  la  constitució  y 
manera  d’ésser  de  las  agrupacions  dins  las 

quals  esmena  l’home  modern  las  sevas  múl¬ 
tiples  activitats. 

Y  es  natural  qu’aixis  succeheixi. 

,rLa  feyna  dels  homes  superiors,  el  trevall 
dels  esperits  cultivats,  el  caudal  inmens  d’in¬ 
vestigacions  aportadasà  la  gran  obra  del  pro¬ 
grés  general  y  que  componen  l'inestimable 
cúmul  de  coneixements  y  teorías  cientificas 
de  quina  vulgarisació  hns  els  més  ínfims 
n’hem  hagut  esment,  si  bé  en  lo  politich  no 
han  regit  els  pobles  d'una  manera  directa, 
que  diguéssim,  per’xó  ningú  gosarà  à  afir¬ 
mar  que,  al  divulgarse,  hagin  en  absolut 
topat  ab  la  indiferència,  puig  qu’en  la  majo¬ 
ria  del  cassos,  sa  influencia,  després  de  ferse 
sentir  en  l’ordre  moral  y  en  lo  intern  del 
individuu,  poch  à  poch  s'ha  anat  reflectint 
en  las  nostras  relacions  socials  y  fins  en  gran 
part  de  nostras  costums. 

Si  bé  es  veritat  qu’en  moments  donats  la 
contemplació  de  certas  manifestacions,  per 
una  part,  y  l’afany  de  millorament  per  un’al- 
tra,  ens  portan  à  deduccions  no  massa  afala- 
gadoras,  promotoras,  per’xó  mateix,  de  cert 
pessimisme  íatídich  que  fa  semblarnos  que 
la  evolució  determinadora  del  perfeccio¬ 
nament  s’operi  ab  certa  lenitat,  no  ho  es 
menys  que,  com  à  creyents  convensuts,  l’es¬ 
calf  dels  salvadors  principis  ens  revé  de 
nou  deixantnos  sentir  un  gros  nombre  de 
falagueras  esperansas  qu’al  traduhirse  en 
fets  contribuiran  de  manera  definitiva  à  pre¬ 
cipitar  el  trontollós  sistema  quina  forsa  ha 
radicat,  sempre  y  en  primer  lloch,  en  una 
manifesta  ignorància. 

D’aquí  que,  en  l’ordre  social,  donguém 
una  capdal  importància  à  las  novissimas  teo- 
rias  filosóficas  qu’ab  la  naturalesa  del  indi¬ 
viduu  y  ab  sa  condició  de  vida  fan  referencia. 
La  divulgació  dels  principis  materialistas 
aportà  al  camp  de  la  investigació  un  gran 
acopi  de  coneixements  tots  ells  ben  estima¬ 
bles,  per  més  que’l  mateix  excés  de  divulga¬ 
ció  passés,  potser,  més  tart  à  traduhirlos  en 
obstacle  de  la  marxa  progressiva,  quin  movi¬ 
ment,  en  gran  part,  en  sos  comensos  impul¬ 
saren,  convertintse  donchs  aixis,  y  sense 
voler,  en  factor  propulsor  de  la  degeneració 
actual,  de  la  que  tant  ens  condolém. 

Emperò  res  hi  hagué  tampoch  que  témer. 

Al  enfonzament  ó  descrèdit  d’una  teoria, 
un’altra’n  succeheix  y’s  desenrotlla,  y  si  ab 


forsa  visqué  la  primera,  ab  forsa  es  sustenta¬ 
da  la  segona,  que,  com  es  natural,  comptarà 
sempre,  entre  altras  ventajas  més  ó  menys 
reconegudas,  la  de  tenir  en  favor  seu  totas 
las  ensenyansas  que  de  l’altra’s  despren¬ 
gueren. 

Invadit  avuy  el  terrer  cientifich  pels  leaders 
del  positivisme,  del  quin  arrencan  tota  la 
gran  cantitat  de  drets  y  reivindicacions  que 
tan  admirablement  ha  definit  la  ciència  so¬ 
cial,  en  possessió  tot  just  els  esperits  més  cul¬ 
tes  dels  principis  que  l’informan,  comensa 
aquell  à  marcar  nous  horitzons  à  las  colecti- 
vitats  assedegadas  d'ideal,  y  ab  ells  compta 
la  generació  que  puja  pera  capgirar  en  prin¬ 
cipi  las  fórmulas  fins  ara  en  us,  introduhint- 
los,  com  es  natural,  fins  en  els  més  petits 
ordres  de  la  vida  que  de  dret  deu  regir;  puig 
que  pera  ferho  marca  las  lleys  naturals  tot  y 
tenint,  per’xó,  gran  compte  de  que  à  sa  apli¬ 
cació  hi  corresponguin  els  atenuants  que  for- 
sosament  deuhen  acompanyar  à  tota  doctrina 
fonamentada  en  els  fets  passats  y  regulada 
per  la  inteligencia  del  home. 

Aquesta  manifesta  influencia  de  las  novis¬ 
simas  escolas  filosóficas  qu’en  tot  ve  ope- 
rantse  y  de  la  que  venim  parlant,  no  es  altra 
cosa  que’l  fruyt  de  un  trevall  inmens  prac¬ 
ticat  constantment  y  en  comú,  y  sos  efectes 
pot  buscarlos  l’home  observador  més  qu’en 
els  grans  conjunts  ó  aglomeracions,  en  els 
que  comensa  apuntar,  en  l’ordre  particular 
com  hem  dit  avans,  en  el  quin  ha  alcansat 
ja  un  gros  desenrotllo;  en  certas  manifesta¬ 
cions  aisladas  ó  individuals,  com  també  en 
certs  organismes  colectíus,  regits  per  la  ini¬ 
ciativa  particular. 

A  tots  ens  correspon  aportar  el  nostre 
esfors  perque,  quan  més  aviat  puga  ésser, 
sa  influencia  benfactora  arrenqui  de  soca 
certa  perniciosa  tendencia  de  las  massas,  y 
sa  total  divulgació’s  converteixi  aviat  en  font 
de  resultats  positius  d’un  ordre  moral  lo  més 
enlayrat  possible. 

JoSEPH  ArTÍS. 

VIDA  NOVA 

lo  mi  sentii  svegliar  dentro  alio  core 
uno  spirto  amoroso  che  dormia. 

Dante  Allighieri: 

La  Vita  Nuova,  XXIV. 

L’antich  rellotje  de  sol 
amarat  fou  per  plujas  tardorencas; 
els  fullatjes  del  voltant 
marciren  sas  brotadas  darrerencas. 

En  els  antichs  gerros  blaus 
s’esfullaren  del  tot  totas  las  rosas, 
y  amagaren  sas  ànimas  flayrosas 
en  las  salas  antigas  dels  palaus. 

Els  arbres  tornaren  muts, 
avans  tan  plens  de  remorosa  forsa  ; 
la  tristor  dels  nius  cayguts 
regà  com  un  gran  plor  tota  sa  escorsa. 

S'entristiren  els  amors 
qu’en  l’aygua  joguinant  dels  surtidors 
refrescavan  sa  núa  florescencia, 
y  un’alta  melodia  de  dolors 
escampà  bellament  sa  trascendencia. 

Els  cants  callaren  en  las  gorjas  bellas, 
els  besos  s’adormiren  com  poncellas, 
las  dansas  sospengueren  sos  compassos, 
y  à  la  claror  subtil  de  las  estrellas 
ja  no  tornaren  las  gentils  parellas 
à  inflamar  la  boscuria  ab  sos  abrassos. 

Cap  més  bell  mot  sigué  portat  per  l’ayre, 
demunt  del  llach  no  hi  surà  més  cap  flayre, 
tot  esdevingué  auster  y  funeral; 
tan  sols  demunt  la  sorra  llagrimosa 
la  fulla  morta  hi  jeya  ben  polsosa,, 
darrer  recort  de  la  estació  estival. 

Llavors  jo  me’n  aní  à  cercar  la  glòria 
passant  pels  grans  y  devastats  jardins, 
ab  un  mot  de  divisa  en  la  memòria 
com  els  antichs  y  joves  paladins. 

Quan  contemplava  arreu  tanta  desfeta, 
estava  à  punt  t^e  tòrcer  el  camí, 
mes  una  veu  planyívola  y  secreta 
me  deya  à  cada  punt:  «Passa  per’ qui.» 

A  cada  bella  cosa  esmortuhida 
mos  joves  ulls  s’omplían  ab  un  plor: 
mes  à  cada  gran  llàgrima  esvahida 
sentia  creixem  una  nova  vida 
en  lo  més  dols  é  inconegut  del  cor. 

Quan,  arribant  en  un  estrany  paratje, 
me  barrà'ls  passos  un  palau  obert; 
y  jo,  segur  de  mon  pelegrinatje, 
omplert  de  sobte  ab  un  diví  coratje, 
entrí  depressa  en  el  casal  desert. 

Totas  las  grans  riquesas  ignoradas 
resplandiren  de  cop  devant  mos  ulls, 
y  mas  gentils  y  tímidas  petjadas 
evocaren  mil  ombras  benhauradas 
qu'animaren  mon  pas  ab  sos  murmulls. 

Y  arribí  en  un  altar  de  maravellas 


ahont  las  llantias  lluhían  com  estels; 
encensat  per  tendríssimas  poncellas 
y  omplert  ab  totas  las  historias  bellas 
que’s  cantan  en  la  terra  y  en  els  cels. 

Ab  mon  llir  à  las  mans  y’l  cor  als  llabis, 
devant  del  sant  altar  m’agenollí, 
y  en  el  moment  las  ombras  de  mos  avis, 
allunyadas  de  lluytas  y  d’agravis, 
feren  baixar  benediccions  en  mi. 

Alsí  la  vista  y  contemplí  à  mon  Angel 
ab  un  escut  y  ab  una  espasa  d’or: 
en  l’escut  hi  volava  un  bell  arcàngel, 
la  espasa  era  la  espasa  del  amor. 

Inflamant  més  mon  cor  ab  sa  mirada, 
me  digué  ab  veu  dolcíssima:  —  ^  Ahónt  vas?  - 

Y  jo,  com  una  tórtora  cansada, 

digui:  —  A  cercar  la  Primavera  ayinada, 
eterna  com  el  rastre  de  ton  pas. 

—  Mes,  al  cercar  la  Primavera  santa, 

;no  tems  per  la  mentida  ésser  vensut? 

Per  batallar  ab  la  ficció  geganta 
^ahónt  amagas  la  espasa  flamejanta 
y  quin  mot  dus  escrit  en  ton  escut? 

—  No  amago  espasa  ni  l’escut  embrasso, 
y  avanso  ab  forsa  confiant  en  Tu; 
tota  Bellesa  que  m’admira  abrasso 
y  estimo  tot  lo  que  à  ma  vista  llu. 

Mes  si  un  mot  duch  grabat  en  ma  memòria 
que  Tu  fas  desvetllar  dins  de  mon  cor, 
es  aquell  que  m’empeny  cap  à  la  glòria, 
es  el  mot  sacratissim  del  Amor. 

—  Mes  ara  ja  has  pujat  una  montanya 
y  armas  te  calen  per’avansar  bé; 
qui  va  més  ben  armat  més  prompte  guanya; 
ja  no  ets  nin ;  Joventut  es  ta  companya, 
y  per  bregar  en  eixa  lluyta  estranya 
l’hora  ha  arribat  de  ferte  cavaller. — 

Llavors,  baixant  sa  testa  amorosida, 
imprimí  un  bes  purissim  en  mon  front, 
y  mostrantme  la  espasa  benehida, 
digué :  —  Aquí  tens  la  espasa  de  la  vida  ; 
qui  d’ella’n  pugui  rebre  una  ferida, 
ja  haurà  trobat  la  veritable  font. — 

Y  alsantme  entre  sos  brassos  amorosos, 
dolsament  à  mon  cos  la  va  cenyir  ; 

y,  donantme  l’escut  de  tons  hermosos, 
digué:  —  Aquest  es  l’escut  dels  poderosos: 
ditxós  qui’l  pot  igual  que  tu  lluhir!  — 

Y  embolcallantme  en  sas  sedosas  alas, 
feu  florir  en  mos  llabis  altre  bes... 

Llavors  totas  las  cosas  resplandiren, 
bells  cants  ompliren  las  desertas  salas, 
mil  flayres  amorosas  s’esbandiren... 

Y  jo’m  trobí  seguint  ma  caminada 
en  mitj  de  la  Tardor  altra  vegada, 
pro  omplert  de  Primavera  benhaurada 
y  curullat  d’Amor  per  sempre  més ! 


Xavier  Viura. 

ART,  AMOR  Y  ART 

Al  estimat  amich  en  Joan  Renóm. 

I 

4 

El  llorejat  esculptor  Raoul  Guyot  vivia  à 
Paris  la  febrosenca  vida  del  art.  Trevallava 
infadigablement.  Tenia  quaranta  anys. 

En  els  vintidós  que  vivia  en  la  capital,  els 
seus  amors  havian  sigut  poca  cosa;  may  ha- 
vían  alcansat  la  ressonància  del  escàndol. 
Eran  amors  que  passan,  d’aquells  que  neixen 
un  día,  després  d’una  copa  de  champagne , 
y’s  fonen  al  sol  del  endemà. 

May  havia  estimat.  L’art  li  robava  vida  y 
energias  pera  donarnhi  de  novas,  que  sem¬ 
pre  tornava  à  gaudir. 

II 

Un  dia  conegué  à  Esther,  jove  romana,  y 
se’n  enamorà  bojament. 

Esther  tenia  vintitrés  anys.  Era  alta,  esbel- 
ta,  d’una  morenor  que  tirava  à  bronze.  Els 
cabells  negres,  llustrosos,  desmayats,  ab  un 
perfum  desconegut,  li  queyan  pels  polsos, 
aquells  polsos  que  deixavan  mitj  veure  las 
venas  blavas,  d’un  blau  de  cel  de  posta. 

Esther  tenía’ls  ulls  negres,  grossos;  sa 
mirada  era  altiva  y  tranquila  al  ensemps, 
com  si  en  ella  passejés  pel  món  tota  la  gran¬ 
desa  de  Roma  cayguda. 

Esther  va  veure  en  Raoul,  no  l’home,  sinó 
l’artista  cèlebre,  y  l'estimà  sens  inmutarse. 

Raoul  va  veure  en  ella  la  Bellesa  vivida; 
hi  va  veure  una  font  d’inspiració. 

Avans  de  casarse,  Raoul  comprà  à  mitja 
hora  de  París  un  espléndit  hotel  que  guarní 
ab  son  gran  gust  artístich. 

III 

Esther  un  dia  li  digué  que  desitjava  una 
estatua  de  marbre  pera  un  recó  del  gran 
jardi. 

Raoul  restà  bona  estona,  al  endemà,  de- 
vant  d’un  bloch. 

Haguera  desitjat  pera  model  à  sa  esposa, 
peró,  vergonyós,  no  s’atreví  à  demanarli. 

Modelà  una  estatua  de  dona  núa,  hermo- 
sissima.  El  cos  li  quedà  perfecte,  peró’l  cap 


no;  la  cara  no  hi  responia  com  ell  desitjava; 
resultava  massa...  de  dona, tenia  una  expres¬ 
sió  d’amor  que  no  podia  lligar  ab  la  serena 
bellesa  del  cos. 

Ne  feu  un  altre,  y  un  altre,  y...  tam- 
poch. 

Bé  haguera  copiat  el  cap  hermosissim  de 
la  seva  Esther!  Aquell  si  que  s’hi  hauria  en¬ 
caixat!. ..Peró  allò  hauria  sigut  falla  d’inspi¬ 
ració.  {Qué  hauria  pensat  Esther? 

Y  Raoul  demanà  modelas  inútilment,  y  en 
son  taller  hi  passava  horas  y  horas,  enfon- 
zant  la  mà  nirviosa  en  sos  llarchs  cabells, 
que  ja  grisejavan. 

Un  dia  feu  un  cap  que  li  semblà  accepta¬ 
ble,  y  colocà  la  estatua  al  recó  del  jardi. 

A  Esther  li  agradà  de  veras.  A  n’en  Raoul 
no;  sempre  hi  trobava  aquella  ombra  de 
discordancia. 

Al  endemà  trencà’l  cap  de  la  estatua,  dei¬ 
xà’l  cos  y  segui  preocupadissim. 

IV 

Raoul  tenia  moltas  amistats,  moltas... 

Admiradors  entussiastas,  companys,  poe- 
tas,  escriptors,  crítichs,  periodistas . . .  Y 
aquests  tenían  esposas,  germanas,  estima- 
das... 

De  París  al  hotel,  en  cotxe,  no  hi  havia  més 
de  mitja  hora,  y  Raoul  y  sa  esposa  rebian  els 
dijous,  desde  després  de  dinar  hns  que  no 
quedava  ningú  en  els  salons. 

A  voltas  la  reunió  s’allargava  fins  à  mitja 
nit.  Las  senyoras  parlavan  de  teatres,  joyas, 
modas...  Els  homes,  d’art,  de  literatura.  Se 
discutia  la  darrera  obra  exposada,  l’ultim  lli¬ 
bre  publicat. 

En  Raoul  cada  dia  trobava  à  Esther  més 
hermosa,  y  cada  dia  agafava  més  por  à  la 
societat  que’ls  rodejava;  peró  era  inevitable. 

Veya  un  punt  més  negre  que  cap:  un  no- 
velista  jove,  d’uns  vinlicinch  anys,  qu’estava 
sempre  papellonejant  à  la  Esther,  y  que  à’n 
ella’s  veya  que  no  li  desagradava. 

Y  ab  aquesta  espurna  de  gelos  que  li  roba¬ 
va  la  tranquilitat,  y  no  trobant,  per  altra 
part,  el  cap  pera  la  estatua  del  recó  del  jardi, 
en  Raoul,  semblava  que  cada  dia  s’envellis, 
que  cada  día’ls  cabells  se  li  tornessin  més 
grisos. 

V 

Un  dia’l  dubte’l  va  ferir. 

Al  arribarà  casa,  al  cayent  de  la  tarda,  di¬ 
gué  à  Esther  qu’en  el  club  acabava  de  rebre 
un  telégrama  ab  la  nova  de  que  un  intim 
amich  seu  agonitzava,  y  que,  per  lo  tant,  li 
era  precis  marxar  à  Marsella. 

L’endemà  demati,  Esther  tirà  indolent- 
ment  els  brassos  al  coll  de  son  espós  y  li  feu 
un  petó  al  front,  un  petó  fret. 

A’n  en  Raoul  el  dubte  se  li  encengué.  Aga¬ 
fà  en  sas  mans  nirviosas  el  cap  de  sa  adora¬ 
da  y  l’aixecà  enlayre,  com  acostumava  pera 
ferli  un  petó  à  la  gorja. 

Sentí  desitjós  d’escanyaria. 

— Y  si  m’equivoqués? — pensà  de  sobte. 

Y  amorosament  la  besà,  y  sortí  envers  la 
capital. 

VI 

Lo  del  amich  era  una  excusa.  Ja  entrada 
la  nit,  à  peu,  sentint  el  pes  del  gran  dubte, 
tornà  al  hótel. 

Feya  una  lluna  hermosíssima  y  Raoul  va 
malehirla. 

Acabavan  de  tocar  las  onze  quan  arribà, 
tremolós,  devant  de  la  porta  falsa  del  jardí. 
La  obrí  silenciosament. 

En  la  cambra  d’Esther  hi  havia  llum. 
A  Raoul  se  li  glassà  la  sanch.  Avensà  com 
una  fera;  ab  un  cop  de  sa  espatlla  obri  la 
delicada  porta  ab  incrustacions  d’or;  un  crit 
salvatje  ressonà  en  la  pau  de  la  nit. 

L’amant,  que  no  era  altre  que’l  jove  nove- 
lista,  fugi  precipitat  pel  balcó.  Raoul  se’l 
sapigué  mirar  ab  llàstima. — Es  un  malehit 
cobart — pensà. 

A  Esther,  ajeguda  en  la  chaise-longue,  li 
pujà  una  onada  de  sanch  à  la  cara,  y  maqui¬ 
nalment  s’abotonà  la  bata  rosa. 

Raoul  se  la  mirava,  y  semblava  que  tota 
la  vida,  que  tota  la  energia  de  sa  vida  d’ar¬ 
tista  se  li  concentrés  en  la  mirada. 

Esther  comprengué  la  seva  desgracia.  Bé 
sab  Deu  qu’en  uns  segons  sentí  tota  la  forsa 
del  arrepentiment;  peró  no  s’atrevi  à  dema¬ 
nar  perdó.  Coneixia’l  caràcter  de  son  espós, 
y  hauria  estat  inútil. 

Raoul  donà  un  pas...  un  altre...  v’s  quedà 


parat  en  sech.  Llensà  una  frase  de  desespe¬ 
ració,  els  muscles  de  sa  cara  palpitaren... 

En  tant,  Esther,  resignada,  obria’ls  ulls 
ab  mirada  altiva  y  tranquila  al  ensemps,  ab 
aquella  mirada  que  semblava  encloure  tota 
la  grandesa  de  Roma  cayguda. 

Raoul  se  li  tirà  assobre  ab  una  terrorífica 
expressió  d’odi.  Ella  restà  inmóvil.  Sentí 
aquellas  mans  de  ferro  en  son  coll  d’alabas¬ 
tre,  senti’ls  dits  cremosos  que  se  li  clava- 
van...  y  ab  un  gemech  se  despedí  de  la  vida. 

Y  Raoul  apretava  nirviosament,  fentli  gi¬ 
rar  els  ulls  en  blanch,  ensemps  que  un  glop 
de  sanch  sortia  de  sa  boca  perfumada. 

De  sobte  Raoul  s’apartà.  Ja  la  creya  morta, 
y  se  li  escapà  un  xiscle  de  victorià.  Peró 
encara’l  cos  de  l’adúltera  s’estremia. 

Allavors,  devingut  boig,  una  idea  bàrbara 
li  passà  pel  cervell.  Pensà  en  la  estatua  y  en 
aquell  cap...  y  sorti,  tambalejantse,  envers 
el  taller. 

Tornà  als  pochs  moments,  irònicament 
rialler,  ab  una  rialla  que  feya  llàstima.  En 
la  mà  esquerra  hi  portava  un  petit  bloch  de 
bronze:  en  l’altra  una  artística  destral  de  To¬ 
ledo  que  li  havia  regalat  el  fals  amich  el  dia 
de  sas  bodas. 

Aixecà’l  cap  d’Esther,  sempre  rihent,  sem¬ 
pre  rihent!  El  descansà  sobre’l  bloch  de 
bronze  y  donà  un  enérgich  cop  de  destral. 
La  sanch  l’esquitxà,  y  ell  reya,  reya,  reya 
irònicament. 

PeróTcap  no  cedi,  y  Raoul  va  espantarse 
y  reculà  uns  passos.  Després  tornà  à  riure  y 
donà  un  altre  cop,  y  un  altre  y  un  altre. 

Quan  el  cap  quedà  lliure  en  sas  mans, 
sorti  al  jardi  com  un  esperitat. 

Va  fruhir  un  instant  el  bes  suau  de  la  nit. 
Després  anà  ab  serenitat  al  recó  del  jardi 
que  banyava  la  lluna,  s’acostà  à  la  estatua 
y  li  posà’l  cap  encara  tebi,  aquell  caparró 
que  tantas  vegadas  havia  apretat  contra  son 
pit  en  una  efusió  amorosa. 

— L’amor  ha  mort — cridà — peró  l'art  viu! 
Visca  l’Art! — 

Y  l’artista  boig  aguantava’l  cap  sobre  la 
estatua.  Y  uns  fils  de  sanch  s’escorrían  avall, 
suaument,  y’s  paravan  un  instant  en  els  pits 
menuts  y  blanchs  de  la  estatua  de  marbre. 

Semblavan  dos  coloms  ferits. 

R.  Surinach  Senties. 

FRANCISCO  PI  Y  MARGALL 


Estudi  del  medi  ambient  en  que’s  mogué:  Espanya; 
Catalunya.—  Sas  obras:  Las  Nacionalidades;  Estudiós 
sobre  la  Edad  Media;  Reacción  y  Revoluciòn;  Las  lu- 
chas  en  nuestros  días;  Histoi-ia  de  la  pinhira;  etc. 
Consideracions  sobre  cada  una  d’ellas. — Sa  persona¬ 
litat.— Pi  y  Margall  y’l  poble.  — Conclusió. 

V 

SAS  obras;  «las  luciias  de  nuestros  días» 

yàm  un’altra  de  las 
obras  del  autor  que’ns 
ocupa. 

Esborrautse  lenta, 
però  visiblement,  l’es¬ 
perit  de  salvatjisme 
qu’animava  à  las  anti- 
gas  societats,  els  indi¬ 
vidu  us  en  general  han 
abdicat  de  las  lluytas 
sanguinarias,  dels  combats  pera  l’assimila- 
ció  de  lo  necessari  pera  la  vida,  tant  la  mate¬ 
rial  com  la  moral,  als  que  antany  s’entre- 
gavan;  y’l  topament  de  forsas  brutals,  la 
justificació  dels  Drets  no  sempre  drets  feta 
per  la  potencia  muscular,  ha  quedat  sols 
com  à  patrimoni — y  encara  per  sort  no  gayre 
exercit  —  de  las  agrupacions  constitutivas 
d’Estats:  en  quins  nucleus  sembla  no  haverhi 
entrat  ni  à  horas  d’ara  l’alé  vivificador  de 
pau  y  de  concordia  en  que  ja  somnia  y’s 
banya  l’individuu. 

Mes  aquest,  pera’l  qui  està  fet  el  món,  ha 
deixat  la  cuirassa  y  la  llansa,  y  abandonant 
el  camp  de  batalla,  ha  pres  el  follet  y’l  lli¬ 
bre  y  ha  anat  als  clubs,  als  ateneus  y  à  las 
universitats  à  cercar  un  ambient  sà  ahont 
poder  desplegar  las  activitats  d’aquella  mitja 
vida  que  restava  adormida  baix  el  pes  del 
capell  que  la  oprimia.  Y  la  vida  intelectual, 
al  desenrotllarse,  no  ha  trobat  tot  seguit  en 
sa  creixensa’l  camp  lliure,  sinó  ocupat  per 
altres  y  altres  que,  si  bé  tendeixen  al  mateix 
fi,  ja  qu’en  el  món  tot  tendeix  à  l’aproxima¬ 
ció  à  la  Veritat  única  que’ns  es  descone¬ 
guda,  no  hi  tendeixen  per  iguals  camins,  y 
d’aqui  la  controvèrsia, '1  topament,  la  lluyta, 
la  vera  lluyta  única  que  podém  denominar 
moderna,  ja  que  tota  altra,  encara  qu’exis- 
tent  en  nostres  dias.  no  es  més  que'l  reflexe 


de  la  vida  passada,  l’atavisme  que  fa  germi¬ 
nar  en  la  sanch  de  la  Humanitat,  la  intranzi- 
gencia  apoyada  en  la  forsa,  qu’era’l  patri¬ 
moni  dels  nostres  rebesavis. 

La  lluyta  de  la  rahó  ab  la  rahó;  la  que  té 
lloch  en  el  temple  de  la  pau;  la  que  du  per 
finalitat  aclarir  els  conceptes  que’s  tenen  de 
las  cosas  y  deduhir  las  conclusions  més  ve¬ 
ritables  de  las  relacions  que  aquellas  guar- 
dan.  Ja’l  mascle  pera  possehir  la  femella  no^ 
necessita  prepararse  pera  la  lluyta  y  vessar 
sanch;  ja’ls  individuus  pera  maridarse  ab  la 
Veritat  no  necessitan  empunyar  las  armas 
homicidas;  y  si  la  revolució  en  nostres  dias 
es  necessària,  ningú  més  que  l’absolutisme 
que  mira  vers  el  passat  ne  té  la  culpa,  ja  que, 
oposant  trabas  à  la  lliure  corrent  dels  rius  del 
progrés,  fa  que’s  desbandin  y  neguin  passat- 
jerament  els  camps  vehins,  que,  en  compen¬ 
sació,  restan  per  aixó  més  fecondats. 

En  lo  religiós  els  pobles  han  deixat  las 
armaduras  pera  dominar  els  esperits,  y  han? 
entregat  al  cuydado  d’aquests  la  resolució 
de  sas  conveniencias ,  gaudint  plenament 
l’ayre  y  la  llum,  tal  com  demana  Amalia  en 
l’obra  que’ns  ocupa;  pera  totas  las  religions,, 
fins  pera'l  racionalisme. 

En  lo  polítich,  en  filosofia  y  en  sociologia,, 
com  en  totas  las  manifestacions  del  inte- 
lecte,  la  lluyta  es  més  que  may  ardida,  es 
cert,  però  sols  en  espurnas  perdudas  la  bar¬ 
bàrie  rebrota  y  ve  à  torbar  el  trevall  de  la 
rahó  acomplint  sa  tasca. 

Tals  son  las  lluytas  qu’ofereix  en  Pi  y 
Margall  à  la  nostra  contemplació.  Es  aquesta 
obra,  al  meu  entendre,  la  més  genial  del 
filosop,  la  que  tanca  la  deducció  sintètica 
més  profonda  del  anàlisis  de  las  ideas,  la 
qu’expressa  més  bé’l  caràcter  sencer  de  son 
autor  en  totas  sas  manifestacions.  Plato- 
niana  en  la  forma,  el  seu  fondo  progressiu 
tanca  l'argumentació  del  progrés  en  contra 
de  l’argumentació  de  lo  ranci  y  petrificat^ 
l’autor  s’observa  à  si  mateix,  se  presenta’l 
rahonament  contrari  à  sa  pròpia  manera  de 
pensar,  y  tornant  en  si,  rebat  tot  quant  el 
nega,  y  entona  l’himne  à  la  llibertat  y  à  la 
rahó,  à  las  que  presta  culte  devot. 

Es  tota  l’obra  una  explossió  del  geni  que 
la  crea,  un  estudi  de  controvèrsia  de  sas 
ideas,  y  un  joyell  dels  inagotables  materials 
de  qu’estava  assadollat  el  cervell  que  la  pro- 
duhi.  Es  tota  ella  un  cant  de  la  rahó  en  con¬ 
tra  de  la  revelació;  de  la  rahó  individual  en 
contra  de  la  colectiva;  de  la  federació  con¬ 
tra  l'unitarisme;  de  la  república  contra  la 
monarquia.  Es  tota  ella  una  aclaració  dels 
conceptes  del  socialisme  y  del  individua¬ 
lisme,  y  del  del  home  y  del  de  Deu.  Sor¬ 
geix  en  ella  la  oposició,  pren  alas,  y  l'autor 
mateix  emplea  tota  sa  forsa  pera  darli  la  ma¬ 
jor  volada  possible,  convensut  de  que  quant 
més  alt  s’aixecarà,  tant  més  terrible  serà  la 
cayguda  al  entrar  en  combat  la  veritat  apo- 

yada  per  la  mateixa  potenta  rahó  qu’avans 
estava  al  servey  del  enemich  erroni. 

De  molt  temps  ensà,  millor  dit,  en  tot  el 
transcurs  de  la  historia,  cap  obra  filosòfica 
com  aquesta,  tan  genial,  s’ha  produhit  en 
territori  espanyol;  cap  intelecte  fecond  ha 
abarcat  ab  aytal  potenta  mirada  l'estat  ani- 
mich  del  nostre  poble,  enclohent  els  seus  de¬ 
sitjós  grans,  forsa  aislats  per  desgracia,  en 
una  sola  obra  aniquiladora  del  raciocini  es- 
colàstich  posat  al  servey  de  lo  antiquat,  y 
alhora  enlayradora  de  la  rahó  individual  po¬ 
sada  al  servey  del  inquiriment  de  la  veritat 
en  la  vida.  Bona  proba  de  la  genialitat  de 
l'obra  la  no  apreciació  que  d’ella  ha  fet  el 
poble  y  la  indilerencia  ab  que  la  tenim  entre 
nosaltres;  perque  obras  com  aquesta  no  son 
de  las  que’s  pagan  ab  admiratius,  sinó  aixo- 
pantse  de  sas  ensenyansas:  qu’aplaudir  la 
veritat  y  no  seguiria  es  esborrar  l’aplauso 
ab  els  actes,  es  negar  l’obra,  es  fer  d’ella 
una  critica  en  contra,  lo  que’es  cert  l’avalora 
més  encara,  donada  la  personalitat  del  poble 
que  la  fa,  perque  com  diu  l’epigrama: 

Tu  crítica  majadera 
de  los  versos  que  escribí, 

Pedancio,  poco  me  altera: 
màs  pesadumbre  me  diera 
si  te  gustaran  à  ti. 

Si  genial  es  el  fons  y  las  ensenyansas  de 
l'obra — quins  diàlechs,  com  pera  donar  més 
relleu  à  la  pau  qu’ha  d’embolcallar  las  lluy- 
tas  de  la  rahó,  tenen  lloch  en  mitj  dels  pai- 
satjes  més  poétichs  de  la  Naturalesa — més 
genial  es  encara’l  estudi  que  dels  personat- 
jes  que  dialogan  ens  fa  en  Pi  y  Margall.  No 
sols  el  retrato  que’ns  dibuixa  es  sobri  recor- 
dantnos  la  concisió  d’un  dels  grans  drama- 
turchs  moderns,  sinó  que  l’ànima  d’ells  es 
tan  observada  y  tan  simbòlica  ensemps, 
que  s’hi  veu  la  realitat  dels  individuus  y  lo 
qu’es  més,  la  psicologia  del  Estat  espanyol. 
En  efecte:  el  caràcter  antinómich  del  poble 
està  en  la  vida  d’aquells  individuus  retratat. 
Cara  à  cara  l’un  del  altre,  Leonci  y  Rode- 
rich  son  els  dos  polos  oposats  del  pensa¬ 
ment,  y  en  política,  filosofia  y  sociologia 
com  en  religió,  son  els  antipodas  de  la  idea, 
la  contraposició  extremada.  ^D’hónt  venen 
aquests  dos  tipos  psicológichs?  Cada  un 
d’ells  ve  del  camp  del  altre:  venen,  donchs, 
de  la  realitat  mateixa  del  poble  espanyol,  in¬ 
constant  y  variable;  d'aquest  poble  que  viu 
vida  de  llibertinatje  y’s  marida  y  mor  en 
mans  del  capellà;  d’aquest  poble  que  viu 
vida  de  misticisme  y  s’entrega  à  las  pràcti- 
cas  més  materials  de  la  existència;  d’aquest 
poble  qu’en  la  maduresa  abdica  y’s  passa  al 
bando  contrari;  del  poble  dels  pronuncia¬ 
ments  y  de  las  mutacions. 

Leonci, ’l  que  veyém  de  la  banda  del  pro¬ 
grés  y  de  la  rahó  individual,  neix  en  plena 
comunió  catòlica.  Orle  de  pares  en  sa  pri- 

mera  edat,  sa  educació  queda  à  càrrech  d’un 
oncle  seu  canonje,  que  posa  en  el  la’l  3  cuyda- 
dos  més  extremats.  La  seva  inteligencia, 
mica  à  mica  lligada  y  oprimida,  ha  d’ofe¬ 
gar  els  esclats  de  protesta  en  contra  de  lo 
irracional  que  li  presentan  com  de  necessitat 
acceptar,  y  enfonzat  en  aquest  mar  de  dub¬ 
tes,  si  no  arriba  à  professar  en  un  convent, 
es  mercès  à  la  revolució  que  d’ell  le’n  treu 
y’l  porta  à  pendre  las  armas  carlinas  en  fa¬ 
vor  d'una  dinastia  y  d’un  Deu  per  ell  llegí- 
tims.  Coneixedor  profond  de  tots  y  de  cada 
un  dels  principis  en  que  s’apoyavan  sas 
creencias,  un  cop  finida  la  campanya,  al 
anar  à  raure  à  Fransa  y  en  el  vehinatje  d’un 
astrólech,  té  ocasió  y  medi  y  possibilitat 
d’analisar  sas  creencias  y  sotmétrelas  ab 
l’estudi  de  lo  real  à  la  critica  fonda  qu'ha  de 
ferlo  evolucionar.  En  efecte,  nous  mons  se 
li  obran  devant  dels  ulls  al  contemplar  l’es- 
pay  ab  l’ajuda  de  la  ciència,  y  las  boyras  se 
li  van  aclarint  y  fonentse  als  raigs  del  sol  de 
la  observació  y  de  la  veritat.  Sembla,  al 
fixar  el  punt  de  partida  de  la  evolució  en 
els  primers  principis  de  ciència  qu’atempe- 
ran  aquell  cervell  fret,  qu’en  Pi  y  Margall  ha 
volgut  dir  precisament  lo  necessari  qu’es  al 
nostre  poble’l  cultiu  de  la  ciència  pera  que 
progressi;  ja  qu’ab  uns  sols  esplendors 
d’ella,  un  home  que  semblava  petrificat  y 
qu’en  realitat  pertanyia  à  la  reacció, ’s  posa 
en  disposició  d’arribar  al  cimall  de  las  ideas 
de  llibertat  y  felicitat  dels  individuus,  d’ésser 
amich  del  poble  en  general,  y  del  home, 
per  sobre  dels  pobles  que  constituheix . 
Desd'aquell  punt  Leonci,  analisantse  fonda¬ 
ment,  entregat  à  sa  pròpia  rahó,  va  cami¬ 
nant  endevant  y  es  el  qu'en  l’obra  parlarà 
en  nom  del  autor  y  dels  principis  grandiosos 
de  vera  Humanitat. 

A  la  inversa  Roderich:  Fill  de  pare  devot 
de  Voltaire  y  Rousseau,  es  educat  en  las  mà- 
ximas  de  llibertat  qu’ell  predicarà  al  trobarse 
en  mitj  del  moviment  revolucionari.  Mes, 
feble  d’esperit,  maridat  ab  el  dubte  y  poch 
observador — defectes  nacionals  tots  ells — no 
comprèn  que  la  llibertat  à  miljas  no  es  aygua 
qu’apagui  la  set,  y  que  sols  quan  l’home  po¬ 
drà  banyarse  en  el  mar  inmens  del  indivi¬ 
dualisme  deixarà  de  lluytar  y  aprestarà  sos 
brassos  fadigats  à  abrassar  amorosament. 
Veu  al  poble  demanar  cada  volta  més  de  lo 
que  se  li  concedeix,  y  no  fixantse  en  que 
lo  concedit  cada  volta  no  es  la  meta  final, 
sinó  ficcions  de  lo  desitjat,  pren  l’anhel  de! 
poble  per  ubriaguesa  inconscient,  s'ompla’l 
seu  anim  de  terror,  s’horroritza  de  sa  obra 
y  posa  totas  sas  forsas  al  servey  dels  seus 
antichs  enemichs,  comensant  en  ell  la  evolu¬ 
ció  que  l’ha  de  dur  à  formar  part  en  el  bando 
de  la  reacció,  y  à  ésser  el  portaveu  de  la  pa¬ 
raula  de  mort. 

Aquests  dos  cassos  son  la  exacta  pintura 
del  poble  espanyol,  devenint  sempre  reac- 

cionari  quan  es  educat  en  las  màximas  de 
llibertat  no  ferma  à  que  se’ns  té  acostumats; 
devenint  sempre  fins  anàrquich  quan,  edu¬ 
cat  en  el  misticisme  religiós,  coneix  las  fic¬ 
cions  dels  bastidors  y’s  dona  compte  de  la 
realitat  de  las  cosas  (i). 

Per  aixó  Las  luchas  de  nuestros  dias  las 
considero  no  sols  obra  genial  baix  el  punt 
de  vista  del  fondo  filosófich  qu'entranyan, 
sinó  també  baix  el  punt  de  vista  psicológich 
dels  personatjes  qu’en  ellas  se  mouhen  com 
encarnació  de  l’ànima  del  poble;  y,  al  meu 
entendre,  com  la  sàtira  més  profonda  que 
d’ell  s’hagi  fet. 

Dos  altres  personatjes  se  presentan  en 
la  escena  sòbria  en  que’s  desenrotllan  las 
lluytas  modernas.  Es  el  primer,  Santiago, 
el  capellà,  el  curador  d’ànimas,  l’educador 
d'esperits  y’l  pastor  evangélich  dels  desgra¬ 
ciats  mortals  purgadors  del  pecat  de  llurs 
antepassats.  Es  ell,  desconeixedor  del  sufri- 
ment.  Exempt  de  passions  y  de  cuydados, 
ànima  rasa ,  educada  à  l’ombra  de  la  dels 
seus  pares,  res  l’inquieta  del  món,  tot  ho 
veu  blau,  tot  llisca  tranquil  al  seu  entendre, 
y  sols  el  conmouhen  las  indiscretas  deman- 
das  de  sos  feligresos,  qu’ell  resol  tranquil 
ab  la  paraula  de  Crist  ó  dels  profetas.  En¬ 
caixada  en  sos  justos  límits  es  aquesta  pin¬ 
tura,  imatje  fidel  de  nostre  capellà,  quan  es 
bo,  que  destinat  à  la  cura  d’ànimas,  igno- 
centment,  no  ha  arribat  à  donyse  compte 
de  la  seva. 

L’altre  personatje  es  Felip.  Es  aquest  llau¬ 
rador,  sér  en  el  que  cauhen  las  desditxas 
totas,  que  consum  sa  joventut  en  l'exércit, 
al  letorn  del  que  trobarà  delmada  familia 
y  propietat,  y  s’entregarà  en  brassos  del 
exceptisme;  es  el  nostre  proletari  tan  crudel- 
ment  castigat  pel  destí  y  per  la  patria,  que 
sols  li  ensenyan  com  à  mare  santa  en  els 
moments  en  qu’ella’l  necessita. 

Y  per  fi,  Amalia,  tota  poesia,  delicadesa 
y  fantasia,  entregada  en  brassos  de  la  reli¬ 
gió  intuitivament,  es  la  nostra  dona  superfi¬ 
cial  y  buyda,  flor  del  nostre  jardi  que  sols  té 
per  finalitat  donar  aromas  materials. 

La  síntesis  del  fiiosop  en  aquests  cinch 
personatjes,  es  un  dels  grans  productes  del 
seu  geni ;  y  termina  fent  exclamar  irònica¬ 
ment  al  ignocent  capellà: 

— Ja  invadeix  fins  nostres  camps  la  he- 
retjía !  — 

Ara  com  ara  també  es  cert:  heretjía  per 
tot:  heretjía  en  religió,  heretjía  en  llibertat. 
Heretjía  per  tot,  si  heretjía  es  hipocresia. 
Ja  no  es  aquella  heretjía  de  la  rahó,  sana  y 
vital,  à  qu’s  referia;  ara  es  la  heretjía  que 
mata  y  corseca  à  un  poble:  la  heretjía  de  la 
Veritat,  la  del  Progrés,  la  de  la  Civilisació. 

F.  Pujulà  y  Vallés. 

(i)  Vegis  la  procedència  dels  nostres  anarquistas 
d’acció. 


ELS  MUSEUS  DE  BARCELONA 

II 

L’excelentissim  Ajuntament  se  proposa 
nombrar  una  Junta  de  Bellas  Arts  composta 
de  regidors  y  d’artistas  ó  personas  entesas. 
Deu  li  dongui  acert  en  nombrar  aqueixas 
personas,  y  que’l  número  de  regidors  sía’l 
menos  possible! 

Si  volen  fomentar  nostres  museus,  deurían 
avans  de  tot  instalarlos  en  locals  sólits,  ab 
bonas  condicions  de  llum,  provehits  del  per¬ 
sonal  necessari  pera  sa  conservació  y  vigi¬ 
lància,  convenientment  preparats  pera  cassos 
d’incendi;  puig  solzament  oferint  tota  classe 
de  garantias  y  facilitats  se  podria  lograr  que 
molts  particulars  s’interessessin  en  enriquir- 
los,  ja  fent  donacions,  llegats,  ó  sols  deixant- 
hi  obras  en  dipòsit.  Existeixen  à  Barcelona 
varias  coleccions  de  vidres,  de  quadros,  de 
ceràmica,  de  robas,  de  brodats,  etc.;  l’Ajun¬ 
tament  podria  fer  gestions  perque  de  poch 
'en  poch  passessin  à  ésser  propietat  de  la  ciu¬ 
tat  y,  exposadas  en  els  museus,  anessin  des¬ 
pertant  en  nostres  artistas  é  industrials,  al 
mateix  temps  que  l’admiració  per  lo  antich, 
el  poderós  desitj  de  produhir  obras  bellas. 

No  es  pas  que  somniém,  ara  com  ara,  en 
possehir  museus  al  ayre  lliure,  com  el  Museu 
del  Nort  que  va  fundar  el  doctor  Hazelius  en 
las  aforas  de  Stockholm,  ó  el  qu’ha  organi- 
sat  à  Lund  la  Societat  Etnogràfica  del  Sud 
de  la  Suècia,  consistents  en  edificis  antichs 
auténtichs,  transportats  y  agrupats  à  la  vora 
de  la  ciutat,  amoblats  y  adornats  per  dintre 
ab  tots  els  accessoris  propis  de  l’época,  quel¬ 
com  de  semblant  à  lo  que  s’ha  fet  en  las  ex¬ 
posicions  de  Paris  al  reproduhir  la  historia 
de  l’habitació  humana  ó’l  vell  París,  ab  la 
diferencia  d’ésser  tot  rigurosament  auténtich. 
Compreném  que  no’s  pot  demanar  tant  à 
Barcelona,  encara  que  no  cal  renunciar  à  la 
esperansa;  estariam  ben  contents  possehint 
museus  ben  instalats,  ab  ordre  en  els  objec¬ 
tes,  ab  explicacions  instructivas  al  costat 
dels  mateixos,  y  que,  en  una  paraula,  servis¬ 
sin  pera  estudi  del  qui  sentis  amor  à  las 
Bellas  Arts. 

La  vida  moderna,  ab  sa  prosa  utilitària,  ho 
ha  desnaturalisat  tot,  y  cada  dia’ns  allunyém 
d’aquells  benhaurats  temps  en  que  l’obrer 
tenia  temps  d’ésser  artista  y  l’artista  posava 

tota  la  seva  conciencia  y’l  seu  cor  en  sas 
obras,  d’aquells  temps  en  que  la  inagotable 
inventiva  de  motius,  sempre  nous,  era  la 
caracteristica  de  la  producció  d’art.  L’anyo- 
rament  d’aquells  temps  ha  fet  nàixer  un  estil 
modern  que,  ab  tot  y  sos  esforsos,  se  troba 
arrastrat  per  l’industrialisme  y  la  producció 
de  pacotilla;  si  crea  algún  objecte  de  bon 
gust  y  no  repetit,  es  sols  assequible  als  po¬ 
derosos.  Y  es  que’l  terme  mitj  d’homes  de 
bon  gust  ha  baixat,  y  ha  quedat  reduhit  à  una 
minoria’l  gust  refinat  per  lo  qu’es  bell. 

Peró  aqui  més  qu’enllocb  domina’l  mal 
gust,  y  l’artista  no  té  ayre  pera  respirar,  s’o¬ 
fega  moralment  dintre  aquesta  atmósfera 
d’ordinariesa  y  de  vulgaritats,  y  no  desitja 
altra  cosa  que  tenir  llochs  ahont  poder  anar, 
com  el  creyent  à  visitar  son  temple,  à  omple- 
narse  l’ànima  de  l’intima,  de  la  misteriosa 
poesia  que  respiran  las  obras  d’art  d’altras 
épocas  en  que  la  Bellesa  era  més  venerada. 

No  sabém  els  altres  lo  que  senten,  peró 
nosaltres,  devant  d'un  monument,  d’una  es- 
tatua,  d’un  quadro  antich  ó  d’un  objecte 
decoratiu,  sentim  una  mena  de  respecte  reli¬ 
giós,  un  reculliment  mistich  dintre  postre,  y 
al  mateix  temps  una  vaga  inquietut  com  la 
que  desperta  una  cosa  que  pot  ésser  destruhi- 
da,  peró  no  tornada  à  crear.  Ens  sembla  que 
per  mediació  d’aquella  obra  entaulém  un 
misteriós  diàlech  ab  l’artista  que  va  conce- 
birla  y  realisarla;  ens  diu  moltas  cosas  im- 
precisas,  ens  explica  matisos  de  sentiments 
que  cap  llibre  pot  explicarnos,  y  que  no  han 
quedat  en  la  memòria  de  cap  home. 

Y  si  l’obra  es  de  nostra  terra,  encara’ns 
parla  més  fondo,  ens  sembla  sentir  à  través 
d’ella  la  veu  de  nostres  passats  que’ns  diu 
rancuniosa:  «{Qu’heu  fet  del  sagrat  esperit 
que  vos  llegarem?  {Com  heu  deixat  rompre 
la  seguida  cadena  de  nostres  sentiments  més 
intims?  <Ja  no  sou  catalans?  sou  barrejats 
d’altra  nissaga?»  Y’ns  quedém  avergonyits  de 
no  poder  respondre  justificantnos,  y  sols  del 
fons  de  nostre  cor  fem  la  ferma  prometensa 
de  contribuhir  ab  tot  nostre  dalit  à  la  resur¬ 
recció  de  nostra  personalitat,  la  que  un 
temps  feu  que  devant  del  món  representes- 
sim  alguna  forsa. 

Deu  vulga  que’ns  acompanyin  en  aquests 
sentiments  tots  els  catalans,  y  més  els  que 
per  voluntat  del  poble  ó  per  favors  de  la  for¬ 


115 

tuna’s  troban  enlayrats  en  setis  poderosos! 

Deu  vulga  que’s  reconegui  per  tothom  la 
imperiosa  necessitat  de  que  hi  hagi  museus 
d’art  antich  y  modern!  que  de  tots  dos  neces¬ 
sita  imprescindiblement  Barcelona. 

Y  respecte  à  la  recolecció  d’objectes  d’art 
antich,  cal  darse  pressa  y  recordar  la  inscrip¬ 
ció  que’s  llegeix  sobre  la  porta  del  Museu 
del  Nort  à  Stockholm: 

«S’apropa’l  dia  en  que  ab  tot  l’or  del  món 
serà  impossible  adquirir  el  més  petit  recort 
d’un  passat  desaparegut.» 

Sebastià  Junyent. 


SALÓ  PARÉS 

Se  desperta  d’un  temps  ensà’l  moviment 
artistich  pictórich  de  nostra  ciutat,  y  entre 
aquellas  exposicions  que  deixan  admirat  al 
vulgo  é  indeferents  als  artistas,  ne  tenen 
lloch  d’altras  que  indignan  ó  fan  riure  al 
públich  y  son  objecte  per  part  dels  pintors 
d’animadas  discussions  y  controversias,  que 
donan  al  Saló  Parés  un  aspecte  de  vida  inte¬ 
ressant  y  que  proban  qu’en  ellas  hi  hà  quel¬ 
com  de  nou  que  topa  ab  clixés  vells,  ab  ruti- 
nas  establertas,  ab  convencions  venerandas. 

Per  una  natural  transposició,  lògica  en 
nostre  temps,  hi  hà  més  à  apendre  en  las 
obras  dels  joves  qu’en  las  dels  pintors  fets; 
aquests  ja  han  ensenyat  tot  lo  que  bonament 
podian,  y,  poch  ó  molt  petrificats,  ja  no  po¬ 
den  impresionarse  ni  impresionarnos. 

Cada  volta  que,  al  entrar  en  el  Saló  Parés, 
veyém  las  obras  d’un  d’aquests  pintors  qu’han 
rebut  la  influencia  del  impresionisme  pari- 
sench,  ens  sembla  que  respirém  ab  més  lli¬ 
bertat,  que’ls  quadros  son  finestras  obertas 
que  deixan  entrar  llum  y  ayre.  Y  aquest 
ayre  y  aquesta  llum,  que’ns  retornan,  produ- 
heixen  gran  esveramententrelas  mediocritats 
gloriosas  que  s’esvalotan  protestant  de  la 
heretjia  de  volérloshi  desfer  la  seva  cape¬ 
lleta.  Han  posat  per  fita  del  progrés  pic¬ 
tórich  el  seu  art,  y  pretenciosament,  patu- 
mescament ,  hi  han  clavat  el  lema:  Non  plus 
ultra. 

Aixis  va  succehir  ab  la  exposició  dels  va¬ 
lents  estudis  d’en  Nunell,  que’s  preocupa  de 
pintar  el  tros  y  d’accentuar  enèrgicament  el 
caràcter,  exagerant  à  voltas  abdugas  tenden- 
cias  ab  el  desitj  d’afermar  sa  personalitat, 
conseguint  posarse  en  el  verdader  punt  en 
aquell  estudi  de  gitano  ab  el  cap  baix. 

Y  aixis  va  passar  últimament  ab  la  expo¬ 
sició  d’en  Pidelaserra,  desconegut  fins  ara 
entre  nosaltres,  y  qu’ha  debutat  brillant¬ 
ment  ab  sas  notas  de  color  y  de  llum,  armo- 
niosas  totas  ellas,  finas,  matisadas  y  ben 

entonadas  las  grisas,  sobre  tot  el  carrer  ne¬ 
vat,  y  dauradas,  ricas  de  color  com  preciosas 
tapisserias  las  notas  de  sol  de  tarda  y  de 
posta  presas  en  las  riberas  del  Sena  en  els 
llochs  que  hi  han  barracas  de  banys  ó  de 
fiiture ,  essent  una  de  las  més  notables  el 
carrer  de  Paris  ab  sol  d’hivern.  Ab  els  re¬ 
trats  dels  seus  pares,  plens  de  vida  y  de 
caràcter,  demostra  excelents  disposicions 
per’aquest  género. 

Ab  ell  saludém  entussiastament  à  l’ardida 
joventut  que  prepara  l’adveniment  de  millors 
temps  pera  la  pintura  catalana. 

S.  J. 


CONCERT  RIBERA 

Acceptant  gustós  la  galant  invitació  del 
director  de  la  Filarmónica,  va  dirigir  el  mes¬ 
tre  Ribera  en  dita  Societat  el  darrer  concert, 
presentantse  aixis  à  nostre  públich  per  pri¬ 
mera  vegada,  després  de  sa  llarga  estada  à 
Alemanya.  Si  altre  motiu  no  hi  hagués,  bas¬ 
taria  la  importància  de  las  novas  obras  que 
formavan  el  programa  pera  decidirnos  à  pas¬ 
sar  per  sobre  dels  escrúpuls  que,  à  primera 
vista,  sembla  que'ns  impedeixin  ocuparnos 
de  qui  ab  nosaltres  se  troba  unit  ab  els  llas- 
sos  de  la  més  intima  amistat  y  del  més  en¬ 
tranyable  carinyo.  Mes  com  que  las  conven¬ 
cions  socials,  en  lo  que  tenen  d’hipócritas, 
cada  dia’ns  preocupan  menos,  y  aquest 
etern  dir  de  la  gent  no  pot  fernos  gayre  íret 
ni  calor,  donat  tot  lo  que  nostra  independèn¬ 
cia  ha  gosat  fer  desde  qu’escribím  pera’l 
públich,  ens  decidim  à  parlar  d’en  Ribera, 
pera  precisar  bé  nostra  manera  d’apreciarlo, 
aprofitant  la  ocasió  que  acaba  d’oferirnos. 
Peró  avans  ocupemnos  de  las  produccions 
qu’en  son  concert  va  donarnos  à  coneixe. 

Tolhóm,  ab  unanimitat  ben  manifesta,  ha 
reconegut  que’l  programa  de  dit  concert  era 
de  verdadera  proba,  lo  qual  avalora,  natural¬ 
ment,  l’éxit  obtingut.  Podran  las  obras  de 
Weingartner  y  Liszt  haver  agradat  més  als 
uns  qu’als  altres,  peró  abdugas  son  pro¬ 
duccions  que  mereixen  ésser  cónegudas  de 
nostre  públich,  y  per  aixó,  si  no  fos  per  res 
més,  haguera  sigut  encertada  sa  elecció.  Ab 
molt  menys  trevall  y  més  segur  efecte  podia 
en  Ribera  haver  combinat  un  programa  com 
els  que  son  de  patró  corrent  en  aquesta 
terra,  ple  de  plats  rescalfats  que  permeten  al 
director,  ab  els  ensaigs  que  aqui  pot  dispo¬ 
sar,  pulir  las  obras  al  seu  gust  y  afalagar  el 
del  públich  tocant  els  ressorts  à  que  sempre 
respon  aquest,  sobre  tot  el  de  las  pessas  de 
Wagner. 

Peró  en  Ribera  creu,  com  creyém  nos¬ 
altres,  que’l  públich  de  nostres  concerts 
pateix  un  enfit  de  wagnerisme,  puig  el  fi  de 
Wagner  no  es  altre  que’l  drama  lirich  y  sols 
dins  d’ell  poden  apreciarse  degudament  sas 


obras,  que,  si  no  proscriurelas  en  absolut 
de  las  audicions  sinfónicas,  deuhen  execu- 
tarshi  en  cantitat  més  reduhida.  Y  per  altra 
part,  s’ha  de  donar  als  programas  major 
novetat  pera  que’l  públich  vagi  coneixent  las 
innombrables  produccions  ab  que  deuria 
estar  familiarisat  desde  fa  temps,  per  la  im¬ 
portància  que  tenen  en  tot  el  món  musical. 
cQuànts  dels  que’l  sentiren  l’altre  dia  conei- 
xian  ni  de  nom  el  Faust  de  Liszt,  obra  quina 
importància  no  pot  discutir  cap  persona  que 
prengui  la  música  quelcom  més  que  per  pas¬ 
satemps?  Donchs  hi  hà  una  infinitat  d’obras, 
tant  antigas  com  modernas,  qu’es  una  ver- 
gonya’ns  sian  desconegudas  encara,  ab  la 
gran  cantitat  de  concerts  qu’anyalment  te¬ 
nim.  Aquesta  es  la  missió  de  nostres  direc¬ 
tors:  estrenar  produccions  de  mérit  positiu, 
ó  quan  menys  de  reconeguda  fama,  pera 
anarnos  civilisant  de  mica  en  mica,  demos¬ 
trant  que  l’art  dels  sons  no  s’ha  acabat  ab  la 
obertura  del  Tannhàuser  ni  ab  la  dels  Mestres 
Cantors ,  y  que  com  més  wagneristas  vul- 
guém  ésser,  més  hem  de  coneixe  y  estudiar 
eixas  obras  vers  las  que’ns  dona’l  primer 
exemple  d’admiració’l  propi  Mestre  de  Bay- 
reuth. 


D’un  deixeble  seu  es  el  poema  sinfónich 
Die  Gefilde  der  Seligen ,  que  significa  textual¬ 
ment  Els  Camps  (mansió,  morada  ó  estada) 
dels  benhaurats ,  y  si  no  en  la  inspiració,  s’hi 
troba  tot  seguit  aquella  nota  en  el  procedi¬ 
ment.  L’obra  de  Weingartner  es  de  factura 
que  denota  tot  seguit  à  un  músich  de  talent, 
que  sab  treure  extraordinari  partit  de  la  com¬ 
binació  de  timbres  orquestals  y  escriu  sem¬ 
pre  ab  excelent  domini  del  contrapunt.  El 
tema  principal  es  un  dels  més  bens  sentits,  y 
sas  transformacions  à  través  del  poema 
constituheixen  un  model  de  la  manera  de 
desenrotllar  una  melodia.  Entre’ls  diversos 
temas  de  la  dansa  ne  trobém  algún  dels  que 
més  dominan,  de  manifesta  vulgaritat  melò¬ 
dica  y  poca  correlació  ab  l’época  que  trac- 
tan  de  descriure,  peró  en  cambi  en  sa  rica  y 
variada  combinació  hi  hà  un  trevall  contra- 
puntistich  de  primer  ordre.  La  frase  solem¬ 
ne  qu’apareix  plena  en  el  metall,  es  de  gran 
riquesa  armónica  v  un  dels  fragments  en  que 
el  poema  adquireix  major  elevació,  essent 
per  altra  part  de  las  més  adaptadas  al  senti¬ 
ment  que  interpreta.  Després  trobém  quel¬ 
com  de  vaguetat,  potser  cercada  expressa¬ 
ment  per  l’autor,  peró  que  revela  sols  de 
manera  fosca’l  pensament  d’aquest  y  con- 
duheix  errat  al  oyent, sobre  tot  en  la  primera 
impresió,  fins  à  rependre’ls  temas  del  co- 
mensament. 

Molt  s’ha  discutit  respecte  de  la  major  ó 
menor  adaptació  d’aquest  poema  al  quadro 
de  Bòcklin  en  que  s’inspirà  son  autor.  Sense 
qu’arribi  à  entussiasmarnos  el  procediment 

de  fer  música  ab  un  tema  pictórich,  hem  de 
colocar  las  cosas  en  son  lloch  y  fer  present 
que  Weingartner  no  s’ha  proposat  descriu¬ 
re  ab  la  combinació  de  sons  lo  que  nostra 
vista  descubreix  en  el  quadro,  sinó  la  visió  ó 
somni  que  sa  contemplació  va  produhirli,  y 
en  tal  concepte  s’aparta  d’ell  pera  crearse  un 
argument  propi,  del  que  la  pintura  de  Bòc- 
klin  ne  constituheix  tan  sols  el  march.  Y  din- 
tre’l  terreno  de  sa  fantasia  podia  naturalment 
triar  el  camí  que  més  li  plagués.  Lo  que  no 
sabém,  ni  es  fàcil  suposar,  es  si’l  pintor,  à 
valerse  del  pentagrama  en  lloch  de  la  paleta, 
hauria  tirat  pels  mateixos  viaranys  qu’ho 
ha  fet  en  Weingartner.  Peró  sia  com  sia, 
ens  ha  donat  aquest  músich  un  quadret  molt 
recomanable  y  una  proba  més  de  qu'en  sa 
terra  tot  el  que’s  posa  à  escriure  porta  uns 
fonaments  que  no  sempre’ls  altres  músichs, 
per  més  que’s  digui,  arriban  à  igualar. 

La  sinfonia  Faust  es  un’obra  de  tota  altra 
categoria,  es  un’obra  mestra,  una  producció 
genial,  una  Sinfonia  de  las  que  quedaran, 
després  de  las  de  Haydn  y  Beethoven.  Peró 
aquestas  apreciacions  no  poden  ésserfruyt  de 
una  ni  de  dugas  audicions;  pera  judicaria 
es  menester  empaparse  d’ella,  es  menester 
entrarhi  à  fons  per  medi  del  estudi  parti¬ 
cular,  puig  el  fons  supera  de  bon  tros  à 
la  forma,  contra  lo  que  podia  esperarse 
de  son  autor.  Liszt  ens  revela  en  aquesta 
obra’l  complert  caràcter  de  sa  individuali¬ 
tat  creadora,  que  desconeixiam  al  jutjarlo 
per  sas  composicions  de  piano,  particular¬ 
ment  las  més  inferiors,  que  son  las  més  di- 
vulgadas. 

Després  de  la  maravellosa  y  compendiada 
interpretació  que  donà  W7agner  al  inmortal 
poema  de  Goethe,  no  n’hem  trobat  cap  altra 
qu’arribi  à  desentranyar  com  ho  fa  Liszt  la 
essencia  dels  seus  principals  personatjes. 
Tota  la  primera  part  es  d’una  grandiositat 
incomparable;  la  eterna  lluyta  de  Faust,  l’in¬ 
cessant  bategar  de  las  encontradas  passions 
de  la  seva  ànima,  apareix  ab  una  grandiosi¬ 
tat  de  linias  y  ab  una  claretat  de  conceptes 
que  corprenen  à  tothóm  que  pari  atenció  al 
sentiria.  Els  ttmas  que  van  reflexant  cada 
sentiment  son  gràfichs  y  encertadíssims, 
desde’l  del  dubte ,  grandiosa  interrogació  que 
travessa  tota  la  sinfonia,  fins  al  del  orgull , 
que’ns  revela  de  manera  admirable  la  con¬ 
vicció  del  propi  valer  y  qu’al  final  de  la 
part,  al  reproduhirse  transformat  per  l’amor, 
apareix  en  forma  tan  inspirada  y  majestuosa, 
que  conmóu  totas  las  fibras  del  cor.  Seguir 
pas  per  pas  l’intrincat  procés  d’aquests  sen¬ 
timents  en  el  seu  desenrotllo  temàtich,  es 
impossible  dintre  las  dimensions  d’un  arti¬ 
cle,  puig  grossos  volums  ocupa  aytal  es¬ 
tudi  al  li  hont  encara  no  consideran  antiquada 
aquesta  sinfonia,  sens  dubte  perque  no  tenen 

la  rapidesa  de  comprensió  de  molts  inteli- 
genis  de  nostra  terra. 

Sense  tenirne  antecedents  {qui  hauria  atri- 
buhit  à  Liszt  la  encisadora  part  consagrada 
à  Margarida?  Solzament  aquesta  pàgina, 
alcansa’l  nivell  de  las  més  inspiradas  que 
coneixém.  Ningú  ha  dut  may  à  la  orques- 
ta’l  tendre  esperit  de  la  creació  de  Goethe 
ab  la  grandiositat,  la  dolsesa,  la  sinceritat 
y  la  simplicitat  de  medis  qu’emplea  Liszt, 
fins  al  punt  de  que  poema  y  música’s  com- 
penetran  en  un  tot  perfecte  é  insepara¬ 
ble.  El  sentiment  vessa  à  dolls  en  tots  els 
temas  d’aquesta  part,  y  assoleix  el  seu  grau 
maxim  ab  els  acorts  de  la  felicitat  qu’enlay- 
ran  l’esperit  transportantio  à  regions  puris- 
simas.  Y  pera  produhir  tot  aquest  efecte  no 
pot  emplearse  una  major  senzillesa  en  els 
medis  d’expressió,  puig  Liszt  arriba  à  fer 
gala  d’una  sobrietat  increïble  en  ell:  la  ins¬ 
trumentació  no  pot  ja  simplificarse  més,  la 
fusta  fraseja  en  repetits  solos  els  diferents 
temas,  y  en  la  corda  arriba  à  sentirse  per 
llarga  estona’l  quarteio  complertament  sol. 
Mes,  pera  que  aquesta  emoció’s  produheixi 
en  l’auditori,  cal  disposar  d’una  orquesta  de 
corda  que  s’identifiqui  ab  lo  que  interpreia, 
y  d’aixó  n’eslém  molt  lluny  encara. 

En  la  darrera  part  apareix  el  Liszt  que  co- 
neixiam,  el  dels  més  grans  y  exagerats  efec¬ 
tes,  el  músich  idòlatra  de  la  forma.  Mes  si 
en  altras  composicions  poden  perjudicarlo, 
aquí  troban  aylals  procediments  el  seu  lloch 
més  propi.  Per  atreviments  que  realisin  els 
moderns  compositors,  no  avensaràn  gayre 
més  de  lo  que  va  conseguir  Liszt  al  portar 
al  art  dels  sons  la  diabòlica  encarnació  de 
Mefistófeles.  Y  tot  sense  valerse  de  nous. 
materials,  puig  li  nega,  ab  gran  sentit  filo- 
sófich,  cap  tema  propi.  Es  aquesta  part  un 
dels  més  enrevessats  trevalls  de  composició, 
al  reproduhir  en  infinitas  y  sempre  variadas 
transformacions  els  principals  temas,  sense 
temps  ni  ritme  fixo,  ab  sos  cambis  inces¬ 
sants  de  compàs  y  ab  la  combinació  de  sono¬ 
ritats  més  complicada,  que  fan  de  tota  ella 
un  verdader  trenca-colls  pera  director  y  exe- 
cutants.  Es  de  gran  efecte,  en  mitj  de  tal  com¬ 
plicació,  l’aparició  intangible  de  Margarida  y 
la  entrada  de  las  veus  humanas  qu’ab  el  ben 
sentit  chor  místich  venen  à  donar  à  l’obra  la 
més  solemnial  conclusió. 

Tant  en  sa  riquesa  melòdica  com  en  sa 
construcció  temàtica  es,  en  resúm,  la  Sinjo- 
nía  de  Liszt  un’obra  mestra  que  bastaria 
pera  fer  inmortal  à  son  autor.  La  teoria  del 
leit  motiv  té  en  ella  una  esplendorosa  reve¬ 
lació  que’s  troba  perfectament  d’acort  ab 
l’aplicada  per  Wagner  en  el  drama  lirich. 
Aixis,  donchs,  tant  per  sa  forma  com  pel  va¬ 
lor  intrinsech  de  molts  temas,  d’ahont  el 
propi  W^agner  ne  va  aprofitar  preuhats  ma¬ 
terials,  mereix  el  Faust  ésser  conegut,  estu- 
diantlo  parcialment  primer,  pera  escoltarlo 

després  ab  l’atenció  deguda  à  tota  obra 
d’art,  qualsevulga  que  sia  sa  extensió  y’l 
nom  de  son  autor.  Solzament  compene- 
trantse  del  tot  ab  el  seu  pensament,  y  se¬ 
guint  compàs  per  compàs  la  manera  cóm 
l’ha  posat  en  pràctica,  pot  dirse  que’s  co¬ 
neix  l’obra  y  atrevirse  à  judicaria.  Esperém 
que  novas  audicions  puguin  convence  de 
nostra  rahó  als  qu’encara’n  dubtin. 

Hem  dit  al  comensar  que  no  volém  tenir 
escrúpul  en  parlar  d’en  Ribera.  No  es  cap 
secret,  puig  ben  manifest  es  pera  tots  els  que 
segueixen  el  moviment  musical  barceloní, 
l’afecte  que’ns  uneix,  y  que  podria  conside- 
rarse  una  veritable  germanor  espiritual.  En 
comunitat  constant,  ab  ell  hem  estudiat  y 
d'ell  hem  aprés  cóm  s’estudia:  ningú  millor, 
donchs,  pot  donar  fe  de  lo  que  val  el  mestre. 

En  Ribera  es  un  músich  en  el  verdader 
sentit  de  la  paraula,  y  ho  es  per  temperament 
y  per  hàbit.  Posseheix  la  primera  matèria,  el 
temperament,  la  pasta  de  que’s  fan  els  direc¬ 
tors  d'orquesta,  qualitat  que  s’ha  deportar 
innata,  com  ens  ho  proba  lo  que’ls  hi  costa 
d’adquiriria  als  que  no  la  tenen.  Peró  per  al¬ 
tra  banda,  posseheix  l’hàbit,  la  vocació,  el 
pensament  constant  en  el  seu  art,  l’ambició 
insaciable  de  coneixe,  d’estudiar  y  de  pro- 
fondisar  lo  que  ja  coneix;  en  una  paraula,  la 
complerta  aptitut  pera  ésser  mestre.  Aquest 
temperament  y  aquesta  aptitut  varen  ésser 
llargament  conreuhats  primer  aquí,  pera  re- 
bre’l  puliment,  la  perfecció,  allà  hont  sols 
aixó  podia  ferse.  Y  d'allà  n’ha  tornat,  no  fet 
un  director  d’orquesta,  perque  ja  ho  era  y’l 
públich  havia  tingut  ocasió  d’apreciarho,  sinó 
un  músich  consumat,  y  aixó  es  lo  qu’anirà 
probant  conforme  vagi  disposant  dels  ele¬ 
ments  necessaris. 

Sas  excelents  qualitats  de  director  d’orques- 
ta  va  posarlas  ben  bé  de  manifest  en  aquest 
concert.  Las  dugas  novas  obras  que  presen¬ 
tava  eran  una  verdadera  pedra  de  toch 
per’aquilatar  els  seus  mèrits,  y  de  la  manera 
cóm  ne  va  eixir  ho  ha  dit  ja  tota  la  prempsa 
millor  de  lo  que  podriam  dirho  nosaltres. 
Lo  que  si  dirém,  es  que  no  representa  res 
tot  lo  fet  al  costat  de  lo  que  pot  fer,  y  à  aixó 
hi  hem  de  contribuhir  tots  els  amants  de 
que  aquí’s  fassi  art  veritable,  procurant  no 
posarli  pedretas  en  son  camí  (puig  sinó 
sempre  serém  molt  menuts ),  ja  que’ls  comen- 
saments  son  molt  dificils  aqui  hont  casi  tot 
està  per  fer. 

En  Ribera  té  de  realisar  entre  nosaltres 
una  tasca  molt  elevada,  que  no  podrà  dur  à 
cap  sense  la  imprescindible  lluyta:  la  lluyta 
ab  la  rutina  y  ab  la  enveja.  Amunt  y  fora, 
que  aqui  som  tots  els  de  noblesa  de  miras  y 
bonas  intencions  pera  empényel  per  un  cantó 
y  pera  netejar  el  seu  camí  dels  entrebanchs 
que  la  malevolensa  volgués  posarhi. 

Joaquim  Pena. 


INCONSCIÈNCIA 

Las  notas  de  la  indispensable  marxa  ab 
que  s’acompanya  à  una  miss  qualsevulga, 
quan  entra  ab  la  mitja  rialla  als  llabis  y  tot 
fent  saltirons  ridículs  à  la  pista  d’un  circo 
eqüestre,  han  fet  remoure’ls  ayres  y  han 
desvetllat  el  carrer  que,  endormiscat,  dei¬ 
xava  acariciarse  pel  sol  esplendent  de  mitj 
dia.  Els  balcons  s’obriren,  y  prompte’s  vege- 
ren  atapahits  de  gent  que  sortia  atreta  per 
la  música  com  els  moixons  pel  reclàm. 

Al  tombar  la  comitiva  la  cantonada,  lo 
primer  qu’aparegué  fou  una  gualdo-roja , 
duta  per  un  xicot  de  vintiún  anys,  llarch, 
prim,  de  pit  enfonzat,  barbamech,  y  ab  una 
mirada  trista  com  una  nit  sense  lluna;  ben 
al  revés  de  tots  els  seus  companys,  que  l’ale- 
gria’ls  hi  traspuava  à  la  cara.  Bé  semblava 
quepera  duraquella  pobra  bandera  haguessin 
triat  el  company  d’humor  més  trist;  bé  sem¬ 
blava  qu’haguessin  triat  una  cara  que  li  fes 
companyia...  Al  darrera  seguia  una  carre- 
tela  arrastrada  per  dos  cavalls  que  sembla- 
van  fills  de  la  Misèria,  guiats  per  un  home 
petit,  de  mostatxo  negre  y  cara  morena,  em¬ 
bolicat  ab  un  tapabocas  brut,  quins  panys, 
al  volejar  al  buf  del  vent,  ensenyavan  varis 
forats.  Dalt  de  la  carretela  hi  anavan  sis  xi- 
quetas  de  sis  à  vuyt  anys,  vestidas  de  blanch 
algunas,  ab  vestits  clars  las  altras,  tapadas 
totas  ab  mocadors  de  llana  suissa,  passejant 
la  seva  mirada  d’infant  per  tot  lo  que  las 
voltava,  y  boy  amagant  las  manetas  amo- 
ratadas  pel  fret  à  sota  l’aixella.  Assegut 
entre  mitj  d’ellas  hi  havia  un  xicotot  granat 
que,  ab  sa  mà  ossosa  y  nervuda,  aguantava 
un  penó  blanch,  ab  lletras  de  paper  daurat 
que  no  vaig  poder  entendre  lo  que  deyan. 
Y  darrera  de  la  carretela,  clohent  la  comi¬ 
tiva,  hi  anava  la  banda,  composta  d’una  dot¬ 
zena  de  músichs,  tots  uniformats,  ab  vestits 
que  semblava  qu’haguessin  estat  fets  per’al- 
tres. 

Al  entrar  la  comitiva  al  carrer,  l’estrépit 
de  la  murga  feu  renàixer  l’alegria  que  sem¬ 
blava  que’l  sol  de  diumenge  hagués  evapo- 
rada. 

Eran  els  quintos. 

Tots,  ab  la  safata  à  la  mà,  demanavan  als 
tranzeunts  y  als  vehins,  que  sortian  pera 
véurels  passar,  una  almoyna  que  fora  ï q ui 
sab!  si  l’esca  d’una  nit  d’orgía.  Y  tots  ab  la 
rialla  à  la  boca,  sallironant  d’alegria,  tirant 
piropos  à  las  xicas,  demanavan  diners  al  po¬ 
ble  ensopit  que  mirava  son  pas  ab  indife¬ 
rència. 

Infelissos! 

Qui  sab  si  aqueixas  riallas  seràn  segadas 
arràn  de  gola  al  veure,  per  última  vegada, 
perdut  entre  boyras  el  campanar  de  la  vila!... 
Qui  sab  si  aqueixas  riallas  embolcallan  la 
misèria  d’una  familial...  Qui  sab  si’ls  salts 
de  goig  y  d'alegría’s  convertiràn  més  ende- 

vant  en  estremituts  de  rabia  y  convulsions 
d’ira!...  Qui  sab  si  aqueixas  llars,  si  aquei¬ 
xos  camps,  si  aqueixa  fàbrica,  que  tan  con¬ 
tents  abandonéu  avuy,  els  anyoraréu  al  sen¬ 
tir  la  fredor  dels  quartels,  al  corpendreus  la 
soletat  tot  y  tenint  per  companyia  una  gene¬ 
ració  entera!... 

Pobrets!  Abandonéu  saltant  vostra  llar 
sense  pensar  ab  lo  que  s’os  espera.  Abando¬ 
néu  ab  la  rialla  als  llabis  à  la  vostra  mare,  ab- 
diquéu  de  vostra  voluntat  pera  pensar  y  sen¬ 
tir,  d'aqui  en  avant,  lo  que’ls  altres  pensin  y 
sentin  ó  lo  que’ls  altres  vulguin  que  penséu 
y  sentiu;  abandonéu  vostre  escó,  soli  de  la 
moral,  per’anar  à  embrutirvos;  y  os  hauréu 
de  llevar  el  trajo  qu’os  ha  servit  pera  gua¬ 
nyar  un  mos  de  pà,  y  uniformarvos,  com 
uniforman  també  als  reus  de  mort  quan  els 
portan  al  patíbul. 

Y  qui  sab  si  à  n’aqueixos  à  qui  avuy  de- 
manéu  almoyna,  demà’ls  hi  hauréu  d’enca¬ 
rar  els  maüsers. 


Un  de  la  troupe  m’ha  demanat  caritat,  y  jo, 
sense  ni  menys  mirarlo,  li  he  rebatut  una 
moneda  per  la  safata...  No  m’ha  fet  rabia, 
no:  m'ha  fet  llàstima!... 

El  vent  s’ha  endut  las  últimas  notas  de  la 
marxa  de  circo  y’is  balcons  han  tornar  à  gru¬ 
nyir  tancantse,  quedant  altra  vegada  desert 
el  carrer,  ab  un  gos  falder  allargassat  en 
la  estreta  acera  rebent  las  caricias  del  sol  de 
mítj  dia. 

Xavier  Gambús. 


NOVAS 

Suscripció  oberta  entre  las  donas  catala- 
nas  pera  regalar  una  bandera  à  la  Unió  Ca¬ 
talanista. 

Suma  anterior  recaudada  en  aquesta  re¬ 
dacció  y  entregadaà  qui  correspon:  93^0  pes- 
setas. 

Càndida  Palau  y  Sabidó,  0U5  pessetas. — 
Rosa  Roqué,  o’50. — Emilia  Roqué,  o'50. — 
Clara  Roqué,  o’50. — Ventura  Roqué,  0*50. — 
Maria  Roqué,  o^o. — Pilar  Mata,  o’^o. 

Total,  Pessetas:  9Ó’75. 

Continua  oberta  la  suscripció. 

El  Pons  Pilat  que  per  delegació  del  poder 
central  governa  als  mallorquins,  s’ha  propo¬ 
sat  sens  dubte  deixar  molt  enrera  als  seus 
similars  de  las  provincias  catalanas,  privant 
qu’al  Ajuntament  de  Palma’s  parlés  la  llen¬ 
gua  de  la  terra,  que  usà  días  enrera’l  regidor 
senyor  Villalonga,  y  posteriorment  el  senyor 
Marti  y  altres,  à  quins  de  tot  cor  felicita 
Joventut,  havent  endressat  oportunament 
un  telégramaen  aquest  sentit. 

Sembla  que’ls  diputats  regionalistas  de 
Barcelona’s  proposan  portar  à  las  Corts 
aquest  assumpto.  Molt  d’alabar  es  el  seu 

propòsit.  Y  no  estaria  de  més  qu’ells  també 
usessin  alli’l  dialeclo  cataldn,  encara  que  no 
ios  més  que  para  daries  en  la  cabeza  als  pan- 
xa-contents  del  centralisme  que,  al  posar  el 
català  fora  de  la  lley,  sembla  que  vulguin 
dar  dret  à  la  rebeldia.  Sà  com  llà,  iqué’n  treu- 
rém  de  las  contemplacions,  si  aquella  gent  en 
ultim  resultat  no  fa  més  que  trevallar  per 
compte  nostre  ab  sas  arbitrarietats  y  etzega- 
lladas? 

En  contestació  al  telégrama  que  li  endres- 
sarem,  redactat  en  francès  per  no  ésser  ad¬ 
mès  el  català  en  las  oficinas  de  Telègrafs, 
contestà’l  senyor  Villalonga  ab  aquest  altre, 
també  en  francès,  que  reproduhim: 

«Redaction  Joventut. — Tres  obligé  vos 
felicitations,  salue  redaction  directeur,  no- 
tre  ancien  ami. —  Francisco  Villalonga.» 

Ab  el  titul  de  Reglas  pràcticas  d' Escriptu¬ 
ra  catalana ,  don  Rafel  Monjo  ha  donat  à  llum 
un  quadern,  que  si  bé  no  aferma’l  monument 
de  la  llengüística  catalana,  dona  à  compen- 
dre’l  bon  desitj  qu’anima  al  senyor  Monjo  de 
que’ls  seus  adherits  tinguin  una  pauta  pera 
escriure  nostra  llengua  interinament,  fins 
que  surti  la  oficial  que  tant  se  fa  desitjar  y 
esperar,  pera  organisar  y  unificar  com  con- 
vé’ls  plans  filológichs. 

Encara  qu’algunas  reglas  del  aplech  que 
presenta’l  senyor  Monjo  no  las  trobém  prou 
ben  aclaridas,  com  per  exemple  en  la  secció 
de  paraulas  compostas  y  en  l’us  del  apostrof, 
que’l  confon  algunas  vegadas,  per’xó  aplau¬ 
dim  la  tasca  portada  à  cap  per  l’ilustrat  amich 
de  Vilassar,  y  l’encoratjém  en  el  trevall  que 
s'imposa  en  tot  lo  qu’atany  al  avens  de 
nostra  causa. 

Don  August  Pi  y  Suner  ha  publicat  en  un 
fascicle  sa  notable  Memòria  La  vida  anaerò¬ 
bia ,  trevall  que  desenrotllà  en  son  examen  de 
doctor  y  que  li  valgué  per  unanimitat  la  cali- 
ficació  de  sobressalient. 

Dit  trevall,  ja  conegut  per  haverse  publi¬ 
cat  en  la  Gaceta  Mèdica  Catalana ,  fa  veritable 
honor  al  senyor  Pi  y  Suner  y  à  la  classe  mè¬ 
dica  catalana  à  que  pertany,  de  la  qual  ne 
surten  tan  a'ventatjats  alumnes.  No  sabém 
qu’es  més  digne  de  remarcarse  en  aquest  fas¬ 
cicle:  si’ls  molts  estudis  que  representa,  ó’l 
natural  talent  del  autor  que’ls  exposa  bri¬ 
llantment,  demostrant  sa  competència  en 
quimica  y  bacteriología.  Felicitém  al  senyor 
Pi  y  Suner  per  sa  obra. 

Altras  obras  rebudas: 

La  casa  editorial  Maucci  ha  publicat  la  fa¬ 
mosa  obra  iQué  es  el  arle?  de  Lleó  Tolstoy, 
traducció  castellana  de  A.  Riera,  y  la  cèlebre 
novela  d'Oetavi  Mirbeau  Memorias  de  una 
doncella,  quina  traducció  es  deguda  als  se- 

nyors  Riera  y  Sempau.  Ab  gust  veyém  enri- 
quirse  la  Biblioteca  Maucci  ab  obras  com 
aquestas,  que  son  honor  de  las  modernas 
literaturas  russa  y  francesa  y  que,  per  tant, 
recomaném  à  nostres  lectors.  Se  ven  cada 
una  d’ellas  à  i  pesseta. 


Han  visitat  nostra  redacció’ls  periódichs 
Medicina  y  Cirngía,  que’s  publica’ls  días  io, 
20  y  30  de  cada  mes,  y  Crònica  de  Barcelona , 
que  surt  tots  els  dissaptes.  Hi  establim  el 
cambi. 


Fidel  Giró,  impressor.  —  Carrer  València,  31 1. 


HOS THE FOLLETI 

Ab  el  present  número  repartim  la  cuberta,  dibuixada  per  en  Pujol  y  Brull,  pera  enqua¬ 
dernar  el  drama  d’en  Gual 

L'BMIGBAFTT 

à  fi  de  que  tant  nostres  habituals  lectors  com  las  demés  personas  que  desitjin  l'obra  enqua¬ 
dernada,  puguin  adquiriria.  Als  que  presentin  en  aquesta  Administració  tots  els  plechs  en 
bon  estat,  juntament  ab  la  cuberta,  se’ls  hi  enquadernarà’l  tomo  en  rústica  mitjansant  la 
cantitat  de  20  cèntims  de  pesseta.  L’obra  enquadernada’s  posarà  avuy  mateix  à  la  venda 
en  totas  las  llibrerias,  al  preu  de  pessetas  2’5o.  Els  suscriptors  que  vulguin  adquirirne 
exemplars,  podiàn  obtenirlos  en  aquesta  Administració  ab  un  20  per  100  de  rebaixa,  ó  sia 
2  pessetas  cada  un. 

Conforme  anunciarem  en  nostre  Prospecte  pera’l  present  any,  la  setmana  entrant  comen- 
sarém  à  publicar  en  nostre  folleti  un  aplech  de  poesias  del  eminent  Apeles  Mestres,  que 
durà  per  titul 

ben  segurs  de  que  aquesta  publicació  plaurà  à  nostres  lectors  y  farà  honor  à  la  Biblioteca 
de  Joventut. 


BIBLIOTECA  DE  JOVENTUT 


Ayres  del  Montseny,  per  Mossèn  Jacinto  Verdaguer. 

Edició  ilustrada  pels  més  reputats  artistas  de  nostra  terra.  .  .  3  ptas. 

Quan  ens  despertarém  d’entre’ls  morts...,  per  En- 

i  rich  Ibsen.  Traducció  catalana . .  .  2  » 

j  Ton  y  Guida  (Hànsel  und  Gretel llibre  de  Adelaida  Vette, 

„  '  música  de  E.  Humperdinck,  traducció  de  J.  Maragall  y  A.  Ri- 
OBRAS  PUBLICADAS.. ,  bera . .  1  » 


(Por!...,  quadro  dramàtich  de  Modest  Urgell,  ilustrat  pel  ma¬ 
teix.  .  . o’5o  » 

Senyors  de  paper!,  drama  en  tres  actes,  per  Pompeyus 

Gener . 2^0  » 

L’Emigrant,  drama  de  món,  per  Adrià  Gual . 2  50  » 

EN  PUBLICACIÓ..  .  .  .L’inspector  Axel  B  or  g,  per  August  Strindberg. 

EN  PREMPSA . Croquis  ciutadans,  volúm  de  poesias  d 'Apeles  Mestres. 


EN  PREPARACIÓ.. 


Titellas  febles,  per  F.  Pujulà  y  Vallés. 

\  Els  pintors  moderns  (fragments),  per  John  Ruskin.  Traducció 
I  catalana  de  Cebrià  de  Montoliu. 

\  De  poètica  catalana,  per  Apeles  Mestres. 


PRÒXIMA  A  SORTIR 


FRANCISCO  PI  Y  MARGALL 

Estudi  del  medi  ambient  en  que’s  mogué.  —  Sas  obras.  —  Sa  personalitat.  —  Pi  y  Mar- 
gall  y’l  poble,  etc.,  per  F.  Pujulà  y  Vallés,  ab  un  Prólech  de  Joseph  M.a  Vallés 
y  Ribot. 

EDICIÓ  POPULAR 


Redacció  y  Administració: 

Plassa  del  Teatre,  6,  entressol. 


Número  corrent . 

»  ATRASSAT,  AB  FOLLETINS .  . 

>  »  SENSE  FOLLETINS. 


20  CÈNTIMS 
40  » 

25  » 


SUMARI: 

Els  museus  de  Barcelona  :  III,  per  Sebastià  Junyent. 
—En  defensa  pròpia,  per  Pompeyus  Gener.— Fran- 
cisco  Pi  y  Margall:  VI,  per  F.  Pujulà  y  Vallés. — 
.*.,  per  J.  Novellas  de  Molins.  — Inquietut,  per  Claudi 
Mas  y  Jornet.  —  Artistas  banquetejats,  per  Joan 
Brull.  — Notas  bibliogràficas,  per  G.  Zanné  —La  in¬ 
discreció,  per  Miquel  Casellas. —  Teatres,  per  Emili 
Tintorer. — Novas. 

FOLLETÍ: 

CROQUIS  CIUTADANS,  per  Apeles  Mestres.  Plech.1. 
L’INSPECTOR  AXEL  BORG,  per  August  Strindberg. 

Plecb  28. 

ELS  MUSEUS  DE  BARCELONA 

III 

Si’l  viure  apilotats  en  grans  capitals  no 
té  de  tenir  altre  objecte  qu’explotarse  mútua¬ 
ment,  lluhir  els  trajos  per  plassas  y  passeigs, 
poder  entregarse  francament  als  vicis  y  resig- 
narse  à  ésser  enverenat  de  mica  en  mica  per 
l’adulteració  dels  aliments,  francament,  no 
val  la  pena. 

Lo  qu’en  part  justifica’ls  grans  nucleus  de 
població  es  solzament  el  poder  gaudir  de  la 
cultura  general  que  naix  del  continuu  cambi 
d’ideas,  cultura  qu'es  una  conseqüència  de  la 
nervositat  dominant  y  de  l’actLvitat  de  las 
inteligencias  esperonadas  contínuament  per 
l’exemple,  per  la  emulació  y  per  la  contem¬ 


plació  d’obras  bellas.  De  no  ésser  aixis,  de 
no  haverhi  un  ambient  intelectual  que  satis- 
fassi  la  set  que  sent  nostre  esperit,  valdria 
més  cent  voltas  respirar  lliurement  l’ayre 
del  bosch  y  de  la  montanya,  reconfortador 
dels  pulmons,  y  viure  la  tranquila  vida  del 
camp,  sense  lluytas,  sens  aspiracions,  més 
ensopida,  peró  més  sana  y  enfortidora. 

El  ciutadà,  ó’l  que  viu  à  ciutat,  desenrot¬ 
llant  major  activitat,  viu  una  vida  més  inten¬ 
sa,  més  nirviosa,  potser  més  superior,  cerca’l 
tracte  ab  sos  consemblants  pera  perfeccionar 
son  esperit  y  entrega  als  administradors  de 
la  ciutat  una  part  del  producte  de  son  esfors 
pera  que,  al  mateix  temps  que  cuydin  del 
avens  material  de  la  ciutat,  satisfassin  sa 
imperiosa  necessitat  de  cultura. 

A  n’aixó  respon  la  protecció  que  deu  do- 
narse  al  art,  la  creació  de  museus,  l’embelli- 
ment  de  la  ciutat  encaminat  à  ben  dirigir  el 
gust  de  la  massa.  A  n’aquest  fí,  sens  dubte, 
va  encaminat  el  dictamen  presentat  la  set¬ 
mana  passada  per  varis  regidors  à  nostre 
Consistori. 

Se  tracta  de  crear  una  Junta  de  Bellas 
Arts  que  funcioni  casi  autonómicament  ab 
caixa  pròpia  y  que  cuydi  de  la  organisació, 
conservació,  desenrotllo  y  administració  dels 
museus,  de  la  celebració  d'exposicions  y 
concursos,  en  una  paraula,  de  tot  quant  se 

relacioni  ab  l’art  y  ab  la  cultura  pública  ar¬ 
tística. 

La  idea  en  principi  es  excelent;  el  Consis¬ 
tori  té  prou  y  massa  cosas  de  que  ocuparse 
pera  que  tot  estigui  degudament  atés;  res 
millor,  donchs,  que  delegar  sa  autoritat  y 
part  dels  fondos  disponibles  en  una  entitat 
composta  de  personas  entesas. 

Però  aquí  s’ocorre  una  dificultat:  ^Cóm  se 
troban  aquests  homes  inteligents?  Donchs 
molt  senzill.  Catorze  associacions  artísticas 
é  industrials,  per  medi  de  dos  compromissa¬ 
ris  cada  una,  nombraràn  quatre  individuus 
de  la  Junta,  l’Ajuntament  nombrarà  quatre 
regidors  y  dos  individuus  més. 

Nostra  ferma  convicció  es  de  qu’en  art 
no  més  hi  entenen  els  artistas,  y  encara  no 
tots;  perque  no  n’hi  hà  prou  d’esculpir,  pin¬ 
tar,  etc.,  més  ó  menys  bé:  es  menester  també 
certa  cultura  y  haver  vist  y  sospesat  molt. 

Y  si  bé  creyém  possible  que  ab  la  disposi¬ 
ció  necessària,  llegint  y  veyent  molt,,  hi  hagi 
homes  qu’arribin  à  entendre  quelcom  en 
bellas  arts,  l’haverse  dedicat  generalment  à 
altres  assumptos  y  la  falta  de  pràctica  fan 
que’ls  hi  falti  aquella  seguritat,  aquell  cop 
d'ull,  aquell  instint  natural  y  conreuhat  que 
té’l  ver  artista — que  constantment  s’ha  preo¬ 
cupat  de  la  bellesa — pera:  judicar  un’obra 
desconeguda.  Per’xó  tenim  por  de  que’ls 
regidors  (i)  destorbin,  à  no  ser  que’s  limitin 
à  numplir  la  part  administrativa  de  la  Junta. 

Ademés,  pot  ferse  al  article  segón  del  dic¬ 
tamen  la  següent  objecció:  Si’s  considera  à 
las  catorze  associacions  representantas  de 
las  forsas  artísticas  de  la  ciutat,  y  natural¬ 
ment  aptas  pera  escullir  de  son  si  quatre 
individuus  de  la  Junta,  £per  qué’s  reserva  al 
Ajuntament  la  facultat  de  nom’orarne  altres 
dos? 

Es  un  assumpto  aquest  prou  delicat  pera 
que  no  hi  hagin  compares  y  comares;  devant 
del  interès  polítich  ó  de  las  simpatías  de 
causa,  hi  hà’l  sagrat  interès  de  Barcelona 
que  reclama  imperiosament  pera  desempe- 
nyar  aquests  càrrechs,  arqueólechs,  artistas 
é  industrials  que  reuneixin  dugas  condicions 
necessarias:  las  d’ésser  honrats  é  inteligents, 
tant  li  fa  que  siguin  regionalistas,  com  repu¬ 
blicans. 


Y  ara  preguntém  un’altra  cosa:  <;Per  qué 
no  s’ha  proposat  en  el  dictamen  que’ls  càr¬ 
rechs  de  la  Junta  fossin  retribuhits?  L’home 
que  conreuha  un  art,  que  li  ocupa  moltas 
horas  perque  d’ell  té  de  viure,  <:es  just  que  al 
servey  de  la  ciutat  deixi  sa  feyna  y  perdi 
son  temps  sense  retribució  de  cap  classe? 
Després  de  passar  totas  las  amarguras  del 
artista  jove  y  desconegut,  lluytant  ab  la  in¬ 
diferència  y  la  enveja,  ha  pogut  l’artista  fer¬ 
se  un  nom,  ocupar  un  lloch  preeminent, 
pera  que  al  arribar  à  sa  edat  madura,  quan 
ha  lograt  que’l  seu  art  li  dongui  pera  viure, 
li  diguin: — «Aquesta  ciutat  que  no  ha  fet  res 
per  tu,  necessita  de  tos  serveys,  t’ofereix  un 
lloch  honorifich,  peró  sens  honoraris;  apa, 
trevallab) — Aixó  no  es  just,  com  tampoch  es 
just  que’ls  regidors  trevallin  de  franch. 

Y  passant  à  un  altre  punt  que  podria  dirse 
previ,  puig  de  fomentar  y  organisar  museus 
se  tracta,  deuria  decidirse  avans  quins  edi¬ 
ficis  hi  han  disponibles  y  quinas  condicions 
reuneixen.  En  el  Palau  de  Bellas  Arts  no  cal 
pensarhi;  si  s’han  de  fer  exposicions,  es 
l’únich  que  serveix,  peró  restaurantlo  un 
xich. 

El  Museu  Arqueológich  està  malament  de 
llums  y  tampoch  va  bé  pera  pintura. 

Hem  tingut  ocasió  de  visitar  el  Palau  de  la 
reyna,  que  s’havia  indicat  pera  Museu  de 
Pinturas,  y’ns  hem  convensut  de  que  no  ser¬ 
veix.  La  manera  com  estan  illuminadas  las 
salas  no  permet  altra  cosa  que  ferne  un  mu¬ 
seu  d’antiguitats,  y  tot  lo  més  podria  colo- 
carshi  quelcom  d’esculptura  al  voltant  de  la 
escala  y  en  alguna  galeria  que’s  podria  habi¬ 
litar. 

No  queda  altre  remey  que  completar  las 
construccions  laterals  de  lo  qu’era  nau  cen¬ 
tral  de  la  exposició  universal,  aixamplantla 
pels  costats,  fentho  tot  exprés  y  ben  dirigit 
pera  que’s  poguessin  veure  perfectament  els 
quadros. 

Cal  avans  de  tot  consignar  una  forta  can- 
titat  pera  restaurar  y  habilitar  edificis.  Sens 
aquesta  feyna,  feyna  que  representa  bastant 
temps  y  gasto,  es  inútil  pensar  en  fomentar 
y  organisar  els  museus  tal  com  Barcelona  té 
obligació  y  dret  de  tenirlos. 

Sebastià  Junyent. 


(i)  No  més  n’hi  hà  un  que  sigui  artista. 

EN  DEFENSA  PRÒPIA 

Ara  fa  poch,  quan  se’m  va  representar  en 
el  teatre  Romea’l  meu  drama  Senyors  de 
paper!,  va  passar  una  cosa  molt  rara. 

El  públich  (el  de  dalt  y'l  de  baix)  va  aplau¬ 
dir  molt  al  final  dels  actes  y  va  interrompre 
als  actors  varias  vegadas  en  el  transcurs  dels 
mateixos  ab  sos  aplausos,  remarcant  fins 
certas  frases  y  certas  ideas  que,  à  la  veritat, 
jo  creya  qu’baurian  passat  desapercebudas. 

Y  en  cambi,  casi  tota  la  prempsa,  ab  mi¬ 
llor  ó  ab  pitjor  forma,  va  tenirhi  que  dir,  ó 
lo  qu’es  lo  mateix,  va  càurehi  assobre.  Sols 
La  Publicidad  va  ferne  un  compte  rendu  fa¬ 
vorable.  Las  revistas  amigas  no’m  van  de¬ 
fensar,  per  lo  mateix  qu’era  amich,  y  algu- 
nas  que  podriam  denominar  de  la  prempsa 
mal  intencionada,  y  quals  escriptors  se 
veuhen,  segons  deya  un  autor  antich,  obli- 
gados  por  su  oficio  al  común  daiio ,  aquestas 
se  van  desfer  en  insults  y  dicteris. 

cEra  que’ls  que  fan  de  critichs  no  estan 
d’acort  ab  el  públich,  ó  millor,  que’l  públich 
no  es  tan  boig  com  ells?  Aixís  va  resultar 
aquesta  vegada. 

Respectém  y  compreném  lo  del  critich  del 
Diario  de  Barcelona.  ((Un  escriptor  católich...)), 
deya  —  si,  senyor,  tenia  rahó  —  un  escriptor 
católich  no  pot  aprobar  un  drama  basat  en 
una  moral  essencial  ment  humana.  Conformes! 

Y  respectém  las  sevas  opinions  honradas.  El 
de  La  Veu  de  Catalunya ,  que’l  condempnava 
en  nom  de  la  moral,  no  tenia  rahó,  puig  no 
deya  en  nom  de  quina  moral,  es  à  dir,  de 
quina  regla  de  costums  parlava;  peró  estava 
també  en  els  termes  honrats.  Peró  n’hi  ha- 
vian  d’altres...  Per  ells  no  hi  havia  res;  tal 
digué’l  critich  anònim  de  El  Liberal ,  quals 
linias,  més  que  una  critica, ’ns  van  fer  l’efecte 
del  reflexo  de  la  seva  buydor  infinita.  Y’l 
senyor  Urrecha,  de  El  Diluvio,' ns  perdonava 
poch  menys  que  la  vida;  peró  d’aquest  no’n 
vam  fer  cap  cas,  donchs  sabuts  son  els  versos 
del  genial  Ricardo  de  la  Vega,  que  tan  bé’l 
retratan: 

,  Diz  que  en  la  índia  ahora  hay 

terrible  peste  bubònica. 

Y  aquí  Urrecha  liace  la  crònica 
de  un  drama  de  Echegaray. 

Mejor  estàn  en  Bombay! 

Si  me’n  van  dir  de  cosas  els  anònims! 


Molls  autorets  gelosos  s’esbravavan  en  in- 
vectivas;  d’altres,  deyan  que'ls  Senyors  de 
paper!  eran  de  paper  d’estrassa,  y  fins  el 
corresponsal  d’una  revisteta  de  Tarragona 
titulada  Gent  Jove,  deya  que  tenian  tan  poca 
consistència  que’s  desíeyan  com  si  fossin  de 
paper  mullat.  íTu  quo'que  Brutus? 

El  que  més,  me  concedia  qu’era  «una  dis¬ 
quisició  filosòfica  empalagosa»,  «una  serie 
de  trossos  d’articles  de  Joventut»,  y  qué  sé 
jo!  Peró  al ló  en  que  tots  estavan  conformes 
era  en  que  no  hi  havia  quadro,  ni  factura,  ni 
coneixement  del  art  dramàtich,  ni  res;  y  que 
si’l  públich  havia  aplaudit,  era  perque  sem- 
pre’s  deixa  arrastrar  per  las  ideas  exageradas. 

Y  ara  surt  l’eminent  critich  del  Mercure  de 
France,  Mr.  Ephrem  Vincent,  que  fa  pes  en 
tot  el  món  intelectual,  no  sols  de  Paris,  sinó 
d’Europa  y  d’América,  y  darrera  d’ell  el  de 
la  Revue  Franco- Allemande —  Paris-Munich 
—  y  diuhen  precisament  tot,  tot  lo  contrari. 

Qué  n’estàn  d’atrassats  al  extranger!  Quina 
diferencia  entre’l  seu  saber  y’l  del  diari  del 
carrer  de  l’Alba,  y’l  Cu-cut,  y  La  Perdiu  en 
salsa ,  y’is  noys  tontos  de  Tarragona,  y  al¬ 
tres  y  altres!...  Desgraciadas  nacions,  que  no 
han  tingut  la  ventatja  d’estar  aisladas  del 
món  durant  tota  una  renglera  de  sigles! 

Per  tota  la  gent  que  té  pesquis,  dugas  afir¬ 
macions  afirman  encara  més.  Lo  que  doblat 
se  destruheix,  son  las  negacions,  y  no  las 
cantitats  positivas.  Una  qualitat  de  més.  una 
energia  de  més,  en  qualsevol  terreno,  inte¬ 
lectual  ó  moral,  aqui,  à  Reus  ó  à  París,  à 
l’Habana  ó  à  Pekin,  à  Amsterdam  ó  à  Espar- 
raguera,  son  una  forsa  més,  una  bellesa  més, 
una  confluent  qu’ajuda  al  mérit  de  la  pro¬ 
ducció. 

Peró  hi  hà  imbècils  pels  qui  dugas  afirma¬ 
cions  negan.  Sérs  estúpits,  acostumats  à 
viure  encaixonats  en  una  especialitat  mes¬ 
quina,  indigents  de  forsas  psiquicas,  pels 
quals  sols  es  concebible  un  funcionament 
restringit.  En  quant  els  diuhen  que  un  pintor 
es  escriptor,  que  un  matemàtich  es  músich, 
que  un  poeta  es  sabi  ó  que  un  filosop  es 
artista,  li  negan  l'una  ó  l’altra  de  las  quali¬ 
tats  indicadas,  sense  cap  més  motiu  que’l  de 
qu’ell  té  l’altra.  Aixis,  tractantse  d’aquest 
home  sublim  que  té  per  nom  Jacinto  Verda- 

guer,  honra  de  nosira  tassa  y  testimoni  vi¬ 
vent  de  presencia  de  la  divinitat  sobre  nostra 
terra,  perque  era  poeta  y  sacerdot  (l’únich 
tal  volta  que  aqui  de  dret  diví  ho  siga),  no 
podent  ja  negar  el  poeta  vàn  negar  el  sacer¬ 
dot,  y  fins  l’home.  Tres  metjes  infames  el 
declararen  boig,  y  fins  volian  tancarlo.  Quel¬ 
com  d’aivó  també  m’ha  passat  à  mi.  L’Ixart 
me  negava  la  ciència  y  la  filosofia  dels  meus 
escrits  perque  eran  artistichs,  es  à  dir,  per¬ 
que  no  eran  enfadosos.  Y  en  cambi,  en  els 
Senyors  de  paper!  m’han  negat  l’Art,  perque 
hi  havia  una  tendencia  filosòfica  altament 
humana.  Seguint  aquesta  llógica  del  carrer 
d’en  Llàstichs,  à  la  electricitat  se  li  deuria 
negar  la  esplendidesa  del  llamp,  lo  imponent 
del  tro.  {Per  qué?  Perque  sabiament  condu- 
hida  per  l’home,  transporta  passatjers  dintre 
de  trens,  cura  malaltias  en  las  clínicas,  porta 
en  un  instant  noticias  d'un  hemisferi  al  altre, 
y  ab  l’agulla  magnética’ns  indica  sempre’l 
Nort,  perque  no’ns  perdém  en  mitj  de  las 
desertas  rutas  del  mar  y  de  la  terra 

Drama  social,  drama  pel  poble,  drama  de 
fins  altament  humans,  superhumans,  com¬ 
batre  al  mal  en  pro  del  bé,  en  favor  del  pro¬ 
grés  contra’l  retrocés,  en  favor  dels  drets  del 
cor,  de  la  nova  especie  que  té  dret  à  formar- 
se  millor  que  la  nostra,  això  no  es  Art,  això 
no  es  drama,  diuhen  els  imbècils,  rassa  de 
criticons  subhumans,  gripia  de  cervells  es- 
tantissos  y  de  cors  raquítichs,  que  ni  al  fer 
mal  saben  ésser  grans,  ni  reptar,  ni  renegar 
ab  la  sublim  heroicitat  helénica  dels  Atridas! 

Escoltéu,  si  es  que  teniu  orellas,  que  sí 
que’n  teniu  y  grossas,  com  las  del  rey  Midas! 

En  els  temps  antichs  la  poesia  èpica,  lle¬ 
gendària,  els  dramas  divins,  tenian  una  gran¬ 
desa  prometeica.  Y  tsabéu  de  qué  era  resul¬ 
tat  la  seva  grandesa?  De  sentiment  nou  y  de 
utilitat  humana. 

Oh  vosaltres  que  no  comprenéu  l’Art  més 
qu’essent  inútil!  Orfeu  domptava  feras;  Am- 
phion  edificava  vilas;  Linus  ajudava  à  Hèr¬ 
cules;  Museu  assistia  à  Dédalo.  El  vers, 
avans  que  res,  al  nàixer  ja  va  manifestarse 
com  à  forsa  civilisadora.  - 

El  poble  may  n’ha  sigut  partidari  d’aquest 
Art  buyt,  del  Art  sens  idea.  Y’l  poble  no 
s’enganya.  Las  faulas  que  inventava  sempre 
han  anat  engroxint  el  sentit  de  la  veritat. 

Homer  fou  l’historiador  del  seu  temps  y 


de  la  Hélada;  Moisès  el  legislador  dels  seus; 
Juvenal  y  Tàcit  els  jutjes  eternals  de  Roma; 
Dante’l  teólech  de  la  Edat  Mitja;  Voltaire  el 
negador  de  lo  que  destorbava  à  la  Rahó  So¬ 
birana;  Ibsen  es  un  poetàs  y  un  gran  sabi. 

La  Musa  es  feta  pera  cantar,  pera  esti¬ 
mar... —  ^Peró  qué?  —  Res,  home,  res — 
diuhéu  vosaltres,  sérs  plens  de  res,  res,  àni- 
mas  buydas.  Mentres  que’ls  que  sintetisan 
el  poble  vos  diran: — El  més  enllà,  l’ideal,  la 
Justicia,  el  Progrés  indefinit,  la  Humanitat, 
la  Super-humanitat  futura!... — 

Però  no  fem  cas  d’aquells  ab  quins  pera 
res  comptém. 

De  minimus  non  curat  prcetor.  Devant  dels 
negatius  microscópichs,  aqui  va  lo  que  diu 
un  qu’en  el  món  dels  que  valen  afirma,  y 
quals  afirmacions  comptém: 

Fullejant  las  obras  rebudas  d’alguns  esperits  dis¬ 
tingits,  tractarém  de  darne  una  idea. 

Pel  moment,  heusaquí  un  drama  en  tres  actes  de 
Pompeyus  Gener:  Senyors  de  paper! ,  el  qual  no  es,  com 
podria  creures,  un  simple  esbargiment  d’un  filosop  y 
d’un  sabi,  sinó  un’obra  d’alta  influencia  moralisadora. 

Del  art  dramàtich  en  Pompeyus  Gener  no  vol  pas 
ferne  un  violí  de  porcellana,  es  à  dir,  una  joguina  ele¬ 
gant  (son  violon  d' Ingrés)  sinó  un  catafalch  que  li  per¬ 
meti  protestar  en  aita  veu  contra  una  societat  de  la 
qual  ell  desprecía  las  ocupacions  poch  serias.  El  qua¬ 
dro,  tot  essent  ben  modern,  resulta  d’una  factura  po- 
tentment  balzacciana,  ab  un  no  sé  qué  de  claror  à  lo 
Goethe. 

La  vigorosa  personalitat  del  autor  esclata  per  tot 
arreu:  aixís  resulta  l’obra  forta  y  agradable.  Nosaltres 
ignorém  l’efecte  que  pugui  produhir  devant  d’un  pd- 
blich  que  no  concedeix  a  la  idea  moralisadora  humana 
més  que  un  valor  relatiu,  (i). 

«Pel  desert  passa’l  viatjer  ab  son  camell 
carregat  de  tresors,  y  al  véurel  passar  els 
gossos  lladran. 

»Y’ls  gossos,  que  rosegan  ossos  de  morts, 
lladran,  y’l  viatjer  avansa. 

»Y’l  viatjer  arriba,  y’is  seus  tresors  bene- 
fician  à  tots,  y’is  gossos,  enlluhernats,  se 
quedan  enrera,  y  encara  lladran  . 

» Y’l  viatjer  ha  arribat  à  la  Meca,  y  alli 
ningú  sent  als  gossos.» 

Tal  diu  una  hermosa  faula  dels  alarbs. 

Y  ara  dissimulin. 


(i)  Mercure  de  France ,  febrer  de  1902. 

FRANCISCO  PI  Y  MARGALL 

Estudi  del  medi  ambient  en  que’s  moqué:  Espanya; 
Catalunya.  —  Sas  obras:  Las  Nacionalidades;  Estudiós 
sobre  la  Edad  Media;  Reacción  y  Revolución;  Las  lu- 
chas  en  nuestros  días;  Historia  de  la  pinhira;  etc. 
Consideracions  sobre  cada  una  d’ellas. — Sa  persona¬ 
litat. —  Pi  y  Margall  y’l  poble.  —  Conclusió. 

VI 

SAS  obras:  «HISTORIA  DE  La  pintura» 


EVOLUCIONARIA  COm  tO- 

tas  las  arts  la  pin¬ 
tura,  ayma’l  progrés 
y  enclou,  al  desenrot- 
llarse,  las  aspiracions 
y’is  ideals  dels  pobles 
que  la  practican.  Las 
arts  s’acostan  més  ó 
menys  à  la  perfecció, 
en  rahó  directa  à  la 
inclinació  que  vers  el  progrés  tenen  las  aspi¬ 
racions  dels  pobles,  perque,  al  igual  que’ls 
sabis  son  els  sintetisadors  de  sas  épocas 
recullint  en  una  idea  genial  la  diversitat 
d’ideas  corrents,  las  arts  son  els  vers  histo¬ 
riadors  que  gràficament  llegan  à  la  posteri¬ 
tat  las  ànimas  dels  pobles,  la  seva  essencia, 
el  relat  veridich  de  las  sevas  aspiracions. 
Essent  producte  l’art  del  sentiment,  la  cali- 
tat  d’aquest  es  sa  calitat,  y  segons  senten  els 
pobles  fan  l’art:  gran,  espléndit  y  veritat  si 
sos  sentiments  son  grans,  espléndits  y  raho- 
nables;  fals,  migrat  y  anémich  si  à  aquestas 
qualitats  corresponen  sas  maneras  de  sentir. 

Eminentment  religiós  el  poble  egipci,  son 
religiosos  els  seus  monuments  artistichs, 
com  ho  son  els  que’ns  quedan  del  poble 
etrusch;  eminentment  comercial  el  poble  fe¬ 
nici,  desempenya  en  la  historia  del  art  la 
seva  funció  de  cambiador  de  productes  al 
importar  à  la  Grècia  l’art  egipci  que,  al  ésser 
assimilat  pel  poble  heleni,  adquireix  la  gran¬ 
diositat  de  son  sentiment  y  deixa  traslluhir 
l’amor  que  aquell  poble  professa  à  la  Natu¬ 
ralesa  en  general,  y  al  home. 

Poble  degradat,  poble  envilit,  sense  con- 
ciencia  ni  aspiracions  llegitimas  y  reals,  ó 
no  produheix  art,  ó,  si  ho  intenta,  no’n  treu 
sinó  una  parodia  ridícula  qu’ab  el  curs  del 
temps  perpetuarà  la  feblesa  de  la  seva  àni¬ 
ma,  essent  aquesta  l’única  utilitat  que  sa 
obra  tancarà. 

Els  pobles  mistichs  tenen  son  art,  místich 


també;  un  art  lluny  de  la  realitat,  fals  y  con¬ 
vencional  à  forsa  de  voler  traslluhir  las  aspi¬ 
racions  vagas  é  inverosimils  del  seu  esperit 
malaltís.  Els  pobles  quin  cor  glateix  al  de- 
vant  dels  espectacles  de  la  Naturalesa  y  en 
ella  viu  y  en  ella  beu  las  grans  bellesas  y 
en  ella  xifra  totas  sas  aspiracions,  tenen  un 
art  gran,  veritat,  ferm,  qu’atràu  y  sugestiona 
y  ens  infiltra  l’amor  que  l’artista  ha  sentit  ab 
anterioritat.  D’aquí  que  la  educació  dels  po¬ 
bles,  encara  que  inconscientment,  en  sa  més 
gran  part  està  en  las  mans  dels  artistas. 
L’artista  es  el  filosop  qu’expressa  ab  el  seu 
art  (medi)  determinat,  las  impresions  que  li 
produheixen  la  Naturalesa  y  la  vida  interna, 
y  al  expressarlas  conmóu  al  poble  y  las  hi  fa 
compendre.  La  conmoció,  la  sensació,  es  la 
porta  d’ingrés  per  la  que’l  món  exterior  pe¬ 
netra  en  l'intim  de  las  personas.  Un  sér  que 
no’s  conmogui  es  un  sér  que  no  pot  progres¬ 
sar,  y'is  grans  sensitius  son  els  que  viuhen 
més,  intensa  y  extensament.  L’artista,  al 
conmoure,  obra  las  portas  de  la  percepció; 
mes  per  la  porta,  un  cop  oberta,  deu  pas- 
sarhi  al  moment  la  reflexió,  la  idea,  la  com¬ 
prensió  de  la  idea,  la  que  tanca’l  progrés  y 
porta  en  sa  essencia'l  rovell  de  la  revolució; 
manifestacions  totas  que  l’artista  ha  elabo¬ 
rat  en  son  si,  ab  anterioritat. 

D’aquí  que  l’artista  hagi  d'ésser  instruhit. 
Un  artista  ignorant  no  pot  arribar  i  ésser 
sinó  un  gran  mecànich;  cassarà  la  bellesa  al 
vol,  copiarà  maquinalment  lo  qu’als  seus 
ulls  se  presenti,  però  -  ni  infiltrarà  en  sa 
obra  sa  intima  personalitat,  que  no  estarà 
ab  sa  època  (y  per  lo  tant,  no  grabarà  pera 
l’avenir  son  esperit),  ni’l  poble  hi  podrà  assa¬ 
borir  cap  ensenyansa.  La  grandiositat  de 
l’obra  no  està  ni  en  l’assumpto  ni  en  sa 
forma:  està  en  l’ànima  del  artista,  que  s’hi 
transparenta,  y  en  ella  hi  radica  al  mateix 
temps  sa  personalilat.  El  vulgo  acostuma  à 
veure  las  cosas  per  las  cosas  mateixas  segons 
els  prismas  de  la  convenció  general:  el  foch 
el  veu  cremant,  y  sols  cremant  el  sent;  la 
tomba  la  veu  trista;  la  mar,  com  à  cosa  que 
mulla;  las  testas  d’un  vell  ó  d’una  noya, 
com  un  aplech  de  carn  més  ó  menys  colore- 
jat  y  sentimental.  El  geni,  l’artista,  s’aixeca 
pel  dessobre  de  l’apreciació  general  y  dona 
la  seva  pròpia;  y  potser  el  foch  el  veurà  y’l 
sentirà  com  el  gran  amor  que  purifica  des- 
truhint  tot  lo  que  toca,  com  ho  senti  la  ima¬ 
ginació  dels  persas;  potser  sent'rà  la  tomba, 
acomodantse  à  la  realitat,  com  un  foco  de 
vida  ahont  las  herbas  y  flors  hi  neixen  gras- 
sas  y  ahont  miriadas  de  sérs  s’hi  remouhen 
elaborant;  potser  la  mar  la  sentirà  com  una 
blava  femella  que  convida  à  la  pau  d’una 
gran  y  misteriosa  abrassada;  potser  el  cap 
d’un  infant  ó  d’un  vell  seràn  pera  ell  l’estoix 
del  gran  misteri  y  de  l’admiració  que  pro¬ 
duheix  l’extens  camí  de  la'  vida  que  té  que 
recorre’l  primer,  ó  de  la  passivitat  é  indife- 

rencia  ab  que’l  segón  espera’l  fí.  D'un  modo 
ó  altre  qu’ho  vegi’l  geni,  serà  distint  del 
modo  general,  perqu’ell  haurà  sentit  de  la 
manera  que,  potser,  ho  sent  el  poble,  mes 
sens  adonarsen;  y  ell  n’hi  farà  adonar.  Peró 
de  totas  maneras,  sense  deixar  caure  l’art 
en  la  bestialitat  de  lo  vulgar,  ni  en  la  inmu- 
tabilitat  de  lo  infinit,  perque  «justament  per 
no  haver  surtit  de  la  regió  de  lo  absolut  ha 
falsejat  l’art  son  ideal  y  caygut  successiva¬ 
ment  en  la  uniformitat,  la  corrupció  y  l’envi- 
liment,  ell  que  té,  com  tot  lo  humà,  un  fi  so¬ 
cial  que  cumplir  y  qu’arribarà  à  sos  días  de 
grandesa  y  glòria  quan  per  la  viva  expressió 
de  nostras  virtuts  y  nostres  vicis  purifiqui 
las  ànimas  y  enlayri’ls  cors  (1)». 

Aixis  veyém  als  grans  artistas  modernS 
empaparse  en  la  filosofia,  educar  la  seva 
ànima,  perfeccionaria,  pera  després  poderla 
traslluhir  en  las  llurs  obras,  y  aixis  els  més 
senzills  paisatjes  dels  grans  mestres  en  la 
pintura’ns  parlan  al  cor  pera  fernos  entrar  al 
cervell  la  idea  del  amor  universal,  la  unitat 
del  Sér-Univers,  el  panteisme  encoratjador 
que’ns  fa  solidaris  dels  sers  tots  que  viuhen 
ab  y  com  nosaltres,  y  lligan  la  nostra  existèn¬ 
cia  ab  la  del  arbre  que  pren  nostras  formas 
y  ab  els  animals  que  s’humanisan  expressant 
nostres  propis  dolors  y  passions,  ó  bé  ani- 
malisan  las  faccions  de  la  Humanitat  imbè¬ 
cil,  segons  afirmin  ó  neguin  qualitats,  peda¬ 
gògicament.  Els  grans  poetas  enclouhen  en 
sas  descripcions  el  mateix  esperit  filosófich; 
y  com  aquests,  tots  els  artistas.  Perque  l’art 
té  per  objecte  educar,  refinar,  suavisar,  dei- 
ficar;  y  aytals  condicions  no  poden  existir 
apartantse  del  cami  del  progrés,  y’l  progrés 
se  troba  precisament  en  l’ultim  grahó  de  la 
evolució  suferta  per  Phome. 

cEs  aixis  cóm  s’entén  l’art  à  Espanya? 
Haig  de  confessarho  apesarat:  no.  La  igno¬ 
rància  més  gran  sembla  ésser  la  qualitat 
superior  pera  sentirse  artista;  ésser  vulgar, 
tàbula  rasa ,  negació;  ésser  obstruhit  y  dur, 
son  las  condicions  precisas,  à  lo  que  sembla, 
pera  entregarse  al  art.  Tot  se  deixa  en  ma¬ 
tèria  artística,  com  en  totas  las  cosas,  à  la 
intuició,  y  la  intuició  es  verament  la  linia 
general  sota  la  que  oscila  la  vulgaritat! 
D’aqui  que  l’art  à  Espanya  no  existeixi  ni 
en  fons  ni  en  forma ,  y’s  comprèn.  La  filo¬ 
sofia  ó  sia’l  fons  de  las  cosas,  llurs  rela¬ 
cions,  etc.,  no’s  comprèn,  no  se’ns  assimila, 
sinó  baix  las  formas  de  las  cosas  mateixas. 
La  forma  y’l  fons  estan  en  relació;  es  més:  la 
forma  no  es  sinó’l  fons;  la  voluntat  radicant 
en  el  fons  del  sér  el  constituheix.  D’aquí  que 
una  mala  interpretació  del  fons  dongui  una 
mala  visió  de  la  forma;  d’aquí  que’ls  nostres 
anomenats  ai  tistas,  al  no  compendre’l  fons 
de  la  existència,  no  puguin  donarnos  idea 


(1)  Del  prólech  d'en  Pi  y  Margall  à  la  Filosofia  del 
Progrés  d’en  Proudhon. 


vaga  ni  de  la  forma,  y’l  seu  art  sia  carrincló, 
amanerat  y  aprés  no  de  la  Naturalesa  ma¬ 
teixa,  sinó  de  las  ensenyansas  del  mestre,  y 
tots  sabém  en  quinas  mans  estàn  las  ensen¬ 
yansas  à  Espanya;  y  encara  que’ls  mestres 
fossin  bons,  en  resultancia,  l’art  dels  deixe¬ 
bles  no  fora  sinó  copia  de  la  copia  d’un  co¬ 
pista. 

Bona  idea  y  justa  la  que  tenia  en  Pi  y 
Margall  dels  nostres  artistas.  Vegis  l’apre¬ 
ciació  que  li  mereixian: 

«Nostres  artistas,  sobre  tot  els  pintors, 
s’han  tancat  en  un  circul  quina  circunferen- 
cia  no  trencan  sinó  raras  vegadas  ab  certa 
timidesa  y  desconfiansa.  No  troban  fonts 
d’inspiració  sinó  en  la  historia;  y  com  si  no 
tinguessin  vida  pròpia,  reproduheixen  sense 
parar  las  creacions  d’altres  sigles,  imitantlas 
en  la  expressió,  en  la  forma,  en  l’estil.  Els 
que  may  han  surtit  de  sa  patria  s’han  fet 
esclaus  de  nostra  antiga  escola;  els  que  pas¬ 
saren  à  estudiar  l’art  baix  el  sol  d’Italia,  han 
vingut  à  sentar,  sobre  las  runas  d’una  socie¬ 
tat  ja  morta,  la  escola  mistica-purista  de  la 
Edat  Mitja,  època  de  la  que’ns  separan  ja 
quatre  sigles  de  dubte,  dos  sigles  d’indife- 
rencia  y  un  sigle  de  revolucions.» 

«Nostres  artistas  no  solzament  no  son  ar¬ 
tistas  de  sa  època:  no  son  en  rigor  ni  artistas. 
L’art,  lluny  d’ésser  en  sas  mans  la  expressió 
de  la  vida  interior,  es  la  manifestació  de  la 
bellesa  exterior;  no  desenrotlla  pensaments, 
reproduhei.x  formas;  no  excita  sentiments, 
causa  puras  sensacions;  parla  sols  als  ulls  y 
més  encara  en  detall  qu’en  conjunt.  Buscan 
l’efecte  de  llurs  quadros  més  en  la  execució 
y  en  la  composició  qu’en  la  invenció:  son 
pulcres,  afeminats,  nimis  fins  ocupantse  dels 
assumptos  més  varonils  y  més  grans.  Com 
si  temessin  ofendre  la  vista  dels  espectadors, 
pintan  al  soldat  que  torna  del  camp  de  ba¬ 
talla  ab  els  mateixos  colors  ab  que’l  pinta- 
rian  al  tornar  d’un  simulacre;  embelleixen  y 
colocan  ab  afectada  harmonia  lots  els  pellin- 
gos  del  mendicant.  Fixan  casi  tota  sa  aten¬ 
ció  en  l’estudi  dels  draps;  y  aquell  se  té  per 
millor  artista  que  sab  enlluhernar  més  ab  els 
reflexos  del  or,  la  lluhentor  del  sati,  el  clar- 
obscur  del  vellut  y  la  transparència  del  tul  y 
de  las  randas.  La  hermosura  y  contrast  de 
linias,  la  exactitut  en  els  trajos,  la  noblesa  y 
gallardia  en  las  figuras,  l’acert  en  agrupar- 
las,  certa  unitat  afectada  en  la  composició, 
son  las  principals  dots  de  llurs  quadros  his— 
tórichs;  un  misticisme  exagerat  y  mal  entés, 
fill  no  de  la  fe  sinó  de  la  imitació,  no  del 
sentiment  sinó  d’un  estudi  més  ó  menys  de¬ 
tallat  sobre’ls  tipos  que’ns  ha  llegat  el  cris¬ 
tianisme  en  sa  major  grandesa,  certa  vague¬ 
tat  afectadissima  en  las  formas,  cert  amane- 
rament  inevitable  constituheixen  el  caràcter 
de  llurs  quadros  religiosos.  Imitadors  casi 
sempre;  y  quan  no,  més  rimadors  que  poe¬ 
tas,  més  artifices  qu’artistas.» 

L’art  respon  à  la  manera  d’ésser  del  po¬ 
ble;  el  poble  es  afeminat,  imitador,  corrom¬ 
put,  y  viu  vida  material  y  no  pensa,  y’is 
seus  artistas  responen  à  aqueslas  qualitats. 
S’ha  d’ensenyar  al  poble  à  pensar,  s'han  de 
obrir  càtedras  lliures  de  filosofia  elemental, 
y  tancar  las  aulas  corrompudas  ahont  s’hi 
ensenya’l  mecanisme, ’l  truc ,  el  métier  enfa¬ 
dós  y  embrutidor;  s’ha  de  fer  que’ls  homes 
sàpigan  que  son  homes  y  vulguin  pensar; 
s’han  d’escombrar  com  à  miasmas  danyins 
els  mercaders  del  temple  del  art,  y’is  cor¬ 
ruptors  del  poble  que  l’encadenan  al  aygua- 
moll  de  la  ignorància  y  à  l’ataxia  del  cor; 
s’ha  d’ensenyar  que  l’art  no  està  ni  consis¬ 
teix  en  donar  pinzejladas  més  ó  menys  boni- 
cas,  sinó  en  Pensar. 

No  puch  lliurarme  del  desi t j  de  traduhir 
també  un  paragraf  del  prólech  d’en  Pi  à  sa 
Historia  de  la  Pintura ,  à  propòsit  de  lo  que 
acabo  de  dir. 

«L’art — diu — es  la  manifestació  de  nostra 
vida  interior  per  medi  del  símbol,  la  creació 
d’objectes  que  puguin  ferir  vivament  l’ànima 
y’is  sentits,  la  revelació  de  las  misteriosas 
harmonias  que  brollan  à  cada  pas  sobre  la 
superfície  general  del  món.  No  es  la  repro¬ 
ducció  ni  la  imitació  de  la  Naturalesa:  s’en¬ 
carna  en  els  sérs  que  la  rodejan,  peró  no’ls 
reproduheix  ni’ls  imita:  elsscrea,  els  hi  dona 
una  nova  existència  comunicàntelshi  las  im-. 
presions,  las  sensacions  y’is  sentiments  del 
artista.  Reflexo  constant  del  home,  varia  ab 
els  sigles,  creix  de  generació  en  generació, 
descriu  al  viu  totas  las  revolucions  politicas 
y  socials,  determina’l  caràcter  de  las  épocas 
per  que  va  passant,  consigna  las  aspiracions 
de  la  societat  en  que  viu,  bosqueja’l  quadro 
que  presentaràn  els  pobles  destinats  à  ocu¬ 
par  el  lloch  dels  que  van  sucumbint  en  las 
lluytas  que’ls  agitan  y  conmouhen.  Marxa 
ab  la  Humanitat:  plora  ab  ella  sot) re  las  ru- 
nas  dels  imperis;  canta  ab  el  1  a’l s  triomfs  del 
dret  sobre  la  forsa,  de  la  llibertat  sobre  la  es- 
clavitut,  de  la  inteligencia  y  la  virtut  sobre 
la  ignorància  y’l  vici  armats  de  la  espasa  dels 
reys;  gemega  ab  ella  en  mitj  dels  dolors  que 
la  enfonzan  lentament  en  la  fossana;  s’exas¬ 
pera  ab  ella  y  crida  com  ella,  als  que  sufrei- 
xen,  al  camp  de  batalla.» 

Per  fortuna,  de  tant  en  tant  el  cor  s’aixam- 
pla,  puig  surt  qui  porta  en  sa  ànima  l’espe¬ 
rit  del  poble  culte,  qui  sent  com  ell,  y  qui 
vol  donar  al  vulgo’l  sentiment  d’amor  à  la 
Naturalesa  traslluhintlo  en  la  veritat  de  sas 
obras,  y’l  sentiment  del  esperit  superior  ge¬ 
neral.  Obrimli’Is  brassos,  aixequemlo  sobre 
nostras  espatllas,  posém  al  seu  servey  totas 
nostras  forsas,  siguém  grans  d’esperit,  ja 
que  sas  obras  parlaràn  de  nosaltres  y  de 
nostras  aspiracions  à  las  generacions  à  venir. 

No  ho  entén  aixis  la  massa,  petita  en  tot, 
fins  en  sos  odis,  rastrejadora  com  els  cuchs, 
y  de  mirada  tan  ct>rta,  que  no  hi  veu  més 

enllà  dels  límits  egoistas  de  sa  personalitat. 
No  busca  la  grandesa  en  l’estudi  de  las  grans 
concepcions  y  en  sa  assimilació  y  perfeccio¬ 
nament,  sinó  que,  colocada  en  un  lloch, 
s’enlayra  ó  intenta  enlayrarse,  no  aixecant 
sa  personalitat  per’abarcar  ab  un  cop  d’ull 
el  paisatje  de  la  societat  en  que  viu  y  donarli 
un’ànima  compresa,  sinó  que  s’enlayra  para- 
dóxicament,  sense  moures  del  lloch  que  ocu¬ 
pa;  per  exclusió,  enfonzant  tot  lo  que  la 
volta.  Ah,  enganyosa  ilusió  de  lo  petit,  que 
sempre  existirà  per  sa  mateixa  petitesa! 
donchs  com  la  formiga,  al  posarli’l  peu  asso- 
bre,  no  queda  aixafada  perque  cap  entre  dos 
grans  d’arena  que  la  protegeixen.  Pero’n 
pateix  l’época  quan  aquesta  petitesa  arriba  à 
pendre  proporcions  alarmants,  perque  ella 
arriba  à  convertir  lo  secundari  en  principal, 
y  quan  això  succeheix,  els  pobles  tenen  un 
peu  en  la  fossana.  Perque  la  essencia  de  las 
cosas  desapareix  de  la  seva  comprensió,  y  la 
veritat  queda  buyda  y  esclafadissa  com  clo- 
vas  d’ous. 

No  tan  desgraciat  té  de  considerarse  un 
poble  quan,  havent  caygut  de  sobras  en 
aytals  mals,  encara  té  qui  surt  a  mostrarli’l 
recte  caminal.  Peró  si  n’es  de  desgraciat  el 
poble  quan,  malgrat  eixa  circunstancia , 
resta  embrutit  y  no  escolta. 

Ab  semblant  medi  ambient,  que  no  es  al¬ 
tre  que’l  nostre,  se  pot  compendre  la  impor¬ 
tància  que  representa  un’obra  d’en  Pi  y 
Margall,  que  ve  à  trencar  en  materias  artisti- 
cas  el  mateix  glas  aclaparador  qu’en  política 
trencaren , sas  obras  d’estadista.  Al  dedicar 
son  saber  al  estudi  del  art^  enlayra  la  ma¬ 
nera  d’ésser  d’aquesta  manifestació  de  vida 
y  li  reconeix  tot  el  valor  qu’ella  enclou  en 
son  sí.  Lleva  l’art  de  las  mans  gtolleras  dels 
durs  de  cor  que’l  prostituheixen,  v  conside- 
rantlo  joya  preuhada,  analisa  un  à  un  la 
lluhentor  dels  seus  productes  y  sas  taras. 
Ab  semblant  medi  ambient  es  fàcil  ferse 
càrrech  de  la  influencia  d’un’obra  que  ve  à 
contemplaren  serio  lo  menyspreuhat.  Abaix 
la  indiferència  de  lo  desconegut,  adalt  el 
desconeixement  de  lo  necessari,  fan  un  buyt 
difícil  d’omplenar;  molt  més  difícil  quan 
s’entra  batent  armas  contra  la  massa  erigida 
en  càtedra  artística,  sense  caràcter,  sens 
altra  cosa  que  una  tendencía  à  seguir  passos 
reconeguts  com  à  bons,  y  lo  qu'es  pitjor, 
prenent  per  passos  bons  lo  que  precisament 
era  lo  cridat  à  desapareixe. 

Ben  diferentment  del  vulgo  entén  el  nos¬ 
tre  filosop  l’art,  al  apreciar  l’estat  de  la  pin¬ 
tura  à  Espanya;  y  aixís  ho  traslluheix  l’obra 
que’ns  ocupa.  La  seva  concepció  es  clara  en 
aquest  ram  del  saber  com  en  tots  els  qu’ana- 
lisa  sa  inteligencia;  y’l  seu  amor  per  la  Na¬ 
turalesa  y  pel  progrés  li  fan  apreciar  digna¬ 
ment  l’art,  per  essencia  revolucionari  y  civi- 
lisador  quan  es  gran.  L’estudi  que  l’obra 
enclou,  sens  dubte  qu’als  ulls  del  poble  es 

inútil,  indiferent...  Quàntas  ensenyansas,  no 
obstant,  entre  sas  linias!  Quàntas  observa¬ 
cions,  quanta  justesa  y  profonditat! 

Es  lógich,  verament  lógich  y  necessari 
que  sas  ensenyansas,  observacions  y  apre¬ 
ciacions  sian  indiferentment  refusadas.  Es 
necessari  y  lógich  que  sa  manera  de  sentir 
y  veure  l’art,  que  cau  de  ple  en  la  revolució 
artística  que  modernament  s'opera,  sia  in- 
apreciada  pel  poble.  Perque  en  ple  regnat  de 
la  bestiesa,  las  paraulas  dels  sabis  passan 
de  llarch  sens  aturarse  ni  fecondar. 

Mes  no  hi  fa  res  que  passin  de  llarch:  ja 
es  quelcom  que  passin:  Femlas  passar  una 
volta  més,  y  escolteulas,  vosaltres  joves,  que 
sentiu  vostres  cors  bategar  al  impuls  del 
amor  per  la  Naturalesa  y  per  l’Art.  Vaig  à 
terminar  transcribintvos  las  paraulas  del 
mestre: 

«Artistas  qu’ayméu  de  tot  cor  l’Art,  tan- 
quéu  devant  vostre  las  portas  de  lo  passat, 
viviu  y  penséu  en  mitj  dels  pobles  que  bra- 
mulan  al  vostre  voltant  com  las  onadas  del 
Occeà.  La  Humanitat  sufreix  y  està  en  per¬ 
petua  lluyta:  en  lloch  d’inmortalisar  als 
héroes  que  sucumbiren  en  la  guerra,  inmor- 
taliséu  ab  vostres  pinzells  als  màrtirs  de  nos- 
tras  sagnantas  revolucions.  Pintéu  mitj  aje- 
guda  en  la  fossana  à  aqueixa  mateixa  Huma¬ 
nitat;  pinteula  cayent  de  nou  en  son  sagnant 
atahut  à  impuls  de  las  llansas  de  la  barbarie; 
pinteula  agonitzant,  ple  de  pus  el  cor,  de  11a- 
gas  el  cos,  de  lenebras  l’ànima;  pinteula  mor¬ 
ta  ja,  fins  que,  animada  altra  volta  per  l’es¬ 
perit  del  que  tornà  la  vida  à  Llàtzer,  trenqui 
sos  lligams  y  renaixi  al  món  rejovenida  per 


l’amor  y  per  la  ciència.  Siguéu  constant¬ 
ment  els  cantayres  de  vostre  sigle;  siguéu, 
si  es  que  sou  artistas,  sos  profetas;  contéu 
un  à  un  els  sospirs  d’aquesta  societat  y  re- 
produhiu  els  torments  que’ls  hi  arrencan  del 
seu  pit  lacerat  Removéu  el  fons  de  las  mi- 
serias  dels  pobles  y  feulas  apareixe  à  la  su¬ 
perfície  pera  que  s’estremeixin  llurs  autors 
devant  llur  pròpia  obra;  reculliu  els  vots  y 
las  aspiracions  dels  que  pateixen,  y  tot  just 
oviréu  l’auba  de  la  regeneració,  alegreuvos 
y  vesséu  sa  rosada  sobre  tants  cors  abrusats 
per  la  desesperació  y  el  sufriment.  Deixeu- 
vos  impresionar  per  aquesta  vall  de  llàgri- 
mas  que  denominém  món:  quan  no  càpiga 
ja’l  dolor  en  vostra  ànima,  simboliseulo  en 
els  sérs  qu’os  rodejan,  vesseulo  a  dolls  sobre 
vostres  quadros,  y  seréu  artistas.  Hauréu 
comprés  el  món,  y’l  món  os  compendrà; 
creixerà  de  dia  en  dia  vostra  inspiració,  y  la 
posteritat  no  mirarà  ab  despreci  vostras 
obras,  perque  veurà  en  ellas  vostres  senti¬ 
ments,  els  sentiments  de  vostra  època.  Si 
sols  pintéu  lo  present,  reconeixeràn  eterna¬ 
ment  en  vosaltres  als  artistas  del  sigle  xix;  si 
arribéu  ademés  à  tancar  l’avenir  en  el  circul 
de  vostras  produccions,  seréu  tinguts  eterna¬ 
ment  com  artistas  y  com  à  precursors.» 


* 

* *  * 

La  Vida  corra,  la  Vida  passa 
com  foll  corcer ; 
avall,  sens  çsma,  va  fent  sa  via, 
may  se  deté. 

La  Vida  passa,  la  Vida  corra 
mateix  que’l  vent, 
y  ab  ella  passan  amors  y  ditxas 
y  sentiments. 

^Ahónt  va  la  Vida,  corrent  sens  treva, 
.ahónt  va  y  d’hónt  ve? 

Tot  son  misteris,  tot  son  tenebras  .. 

Cor  meu,  no  ho  sé. 

Companys,  seguimla,  seguimla  sempre 
serens  y  enters ; 

qui  honrat  camina,  tant  se  li  endona 
ahónt  va  y  d’hónt  ve. 

J.  Novellas  de  Molins. 


INQUIETUT 

Morir  jove  vi  espanta. 

Encara  sento  ben  vibranta 
la  forsa  del  desitj  primaveral : 

encara  bull  exuberanta 
en  mas  venas  la  sava  germinal: 
tot  el  meu  sér  encara  canta 
sens  cansament  l’himne  vital. 

Morir  jove  m’espanta. 

Pro  més  m’espanta  la  vellesa. 

La  fulla  seca  que  du’l  vent 
sent  del  inútil  el  torment; 
del  xorch  capvespre  la  tristesa... 

Més  que  la  mort  m’espanta  la  vellesa. 

L’hivern  no  sols  es  fret:  es  impotent. 

Claudi  Mas  y  Jornet. 

ARTISTAS  BANQUETEJATS 

Moltissimas  vegadas,  llegint  la  secció  tele¬ 
gràfica  dels  diaris,  hauran  trobat  noticias 
com  aquesta:  Ayer  los  artistas  de...  (aqui'l 
nom  de  la  població)  dieron  un  banquete  al 
cèlebre  artista  Fulano  de  Tal.  Aixó  si: 
sempre  ha  d'ésser  cèlebre ,  perque  si  no,  falla¬ 
ria  l’efecte. 

Observin  qu’à  Espanya  la  classe  d’artistas 
que’s  banquetejan  més  son  els  esculptors,  tal 
vegada  perque  sobressurten  més  que’ls  al¬ 
tres.  N'hi  hà  tres,  sobre  tot,  que’l  nom  sem- 
pre’ls  hi  va  en  dansa:  avuy  per  celebrar  una 
medalla,  demà  per  una  decoració,  més  tart 
per  l'acceptació  d’un  càrrech  oficial,  ó  bé  per 
tenir  d’ausentarse  de  tal  ó  qual  punt,  ó  ja 
per  haver  arribat  sanos  y  salvos  à  tal  ó  qual 
altre.  Fixinshi,  y  me’n  sabràn  dar  rahó. 

En  semblants  cassos,  tots  tres,  natural¬ 
ment,  portan  el  seu  discurset  preparat,  com 
ja  vam  tenir  ocasió  de  veure  l’altre  vespre. 
El  més  cèlebre  de  tots,  es  à  dir,  el  del  altre 
vespre ,  ó  sia  l’aristòcrata,  el  nacional ,  el  més 
amich  de  reys  y  de  grans  personatjes,  acos¬ 
tuma  en  sos  brindis  à  parlar  del  genio  y  del 
castizo  arte  espaiiol ,  reventa’l  modernisme  si 
li  ve  à  tom,  ó  exalta  als  revolucionaris  del 
art  quan  no’s  recorda  de  qu’entre  ells  n’hi  hà 
de  modernistas.  Tot  aixó  trobantse  profun- 
damente  emocivnado  perque,  referintse  à  PIs- 
panya,  no  falta  comensal  que,  essent  un 
respectable  home  de  ciència,  li  digui  à  tall 
de  torero:  / Bendita  la  madre  que  tales  hijos 
pare! 

Els  altres  dos  esculptors  à  que  m’he  referit 
també  ho  xafan  per  l’estil,  peró  avuy  per 
avuy  no’ns  ocuparém  gayre  d’ells,  bastant- 
nos  dir  que  l’un  coneix  à  molts  ministres  y 
sol  parlar  bé  del  govern,  y  que  l’altre,  el  que 
té  més  talent  de  tots  tres,  en  sos  discursets 
s’enterneix  dihent  qu’hem  de  fer  art  de  bona 
fe,  que  la  gran  cosa  es  ésser  sincer  y  que  sols 
aixis  anirém  bé.  Tot  aixó  matisat  ab  alguna 
qu’altra  paraula  en  francès. 

Una  vegada’l  banquete  acabat,  ja  tenim  al 
gran  artista-tenor  fent  posar  telégramas:  Los 
artistas  de  Barcelona ,  con  motivo,  ó  sin  moti¬ 
vo...  etc.:  aixó  del  motiu  no  té  cap  importàn¬ 
cia;  la  qüestió  es  que  la  noticia  corri,  que  si 
bé  hi  hà  personas  que  no’n.  fan  cabal,  també 
n  hi  hà  d’altras  que  s’hi  fixan,  y  al  capy  à  la 


fi  no’s  tracta  d’altra  cosa  que  de  fer  la  bola 
de  neu  v  de  convertir  l’art  en  un  negoci  de 
gran  explotació. 

En  una  població  de  segón  ordre  ( per 
exemple),  encarregan  un  monument  à  un 
artista  determinat;  algunas  vegadas,  las  me- 
nos,  perque  l’artista  ho  mereix,  y  molt 
sovint  perque’l  president  del  Consell  de  mi¬ 
nistres  ho  mana ,  lo  qual  no  deixa  d’ésser  una 
rahó  com  un’allra.  Un  cop  llest  el  monu¬ 
ment,  es  molt  bonich  pera  l’artista  arribarhi 
banquetejat  d’altras  ciutats  més  importants, 
y"fins  pot  valersen,  si  li  convé,  pera  fer  que 
li  donguin  algún  dinerot  de  més.  Aixis,  al 
estil  madrileny,  van  passant  la  vida  dantse 
ells  mateixos  el  to  de  grans  artistas,  sempre 
à  fi  y  efecte  de  que’ls  altres  se  creguin  qu’ho 
son,  perque  si  no,  ves  qui  se’n  adonaria! 

En  nostra  ciutat  semblava  ja  oblidada 
aquesta  costum  de  donar  banquetes.  Els  telé¬ 
gramas  ens  parlavan  dels  de  fora  casa,  peró 
heusaqui  que’l  mal  torna  à  invadirnos.  Es 
clar  que  aqueix  mal  deixaria  d’esserho  en  cas¬ 
sos  de  verdader  y  espontani  entussiasme,  ó 
haventhi  motiu  que  justifiqués  l’acte,  com 
succehi  quan  à  n’en  Barrau  se  li  donà  un 
dinar  per  son  quadro  La  rendició  de  Girona , 
que  realment  va  fer  aqui  sensació.  A  n’en 
Graner  may  li  han  pogut  anar  ab  propòsits 
semblants,  puig  ab  sols  parlarnhi  ja  s’ha  en¬ 
fadat.  A  n’en  Joseph  Llimona  y  altres,  com 
el  gran  Mercader,  no  recordo  que  may  se’ls 
en  hi  hagi  dedicat  cap.  Y  es  natural,  puig 
cap  dels  artistas  catalans  de  tanta  ó  més  va- 
lua  que  aqueixa  mena  de  tenors  de  nuevo 
cuito ,  sabria  treure’l  partit  qu’ells  treuhen 
d'un  banquete. 

Lo  més  trist  d'aytals  joguinas,  en  las  que 
sembla  que  dos  d’aqueixos  caps  de  brot  se 
desafihin  à  qui  es  més  sabi,  lo  més  trist  y 
deplorable,  es  que’ls  artistas  catalans,  que 
no  estàn  manca.ts  de  certa  cultura  y  que  ge¬ 
neralment  se  burlan  del  modo  d'ésser  de 
Madrid,  ajudin  en  el  c&s  present  à  crear 
atmosfera  à  semblants  comediants,  que  fan 
esculptura  com  si  fessin  política. 

Y  ara  permétinme  aqueixos  senyors  fér- 
loshi  observar  que,  si  bé  en  aixó  de  donarse 
banquetes  entre  amichs  no  hi  hà  res  que  dir, 
en  cambi,  el  deixaren  establiments  de  bellas 
arts  llistas  capsadas  ab  els  noms  de  certas 
personalitats  que  segurament  no  hauràn  go- 


t3° 


JOVENTUT 


sat  dir  que  no  pera  no  ésser  titlladas  d’enve- 
josas,  es  tot  un  abús;  perque  no  hi  ha  dubte 
que  ab  aqueixos  pochs  noms  s'hi  agafan  al¬ 
guns  ignoeents. 

Prou  qu’ho  deya  diumenge  un  diari  cata- 
lanófobo,  després  de  publicar  la  llista  dels 
concurrents: 

Estos  nombres  lo  dicen  todo.  Demuestran  que  à 
haberse  organizado  y  anunciado  la  Resta,  así  como 
resulto  una  de  las  màs  brillantes,  hubiese  sido  una  de 
las  màs  numerosas  de  las  celebradas  en  Barcelona. 

Ves,  si  l’arriban  à  haver  organisada!  Hau¬ 
ria  sigut  una  fiesta  numerosa!  Això  si,  tan 
buyda  com  l’artista  obsequiat  y  com  el  pe- 
riódich  de  referencia. 

Per  la  nostra  part  sols  afegirém  que’l  ban- 
quetejat  no  se’n  preocupa  de  la  valua  dels 
artistas  suscrits.  La  qüestió,  en  ultim  resul¬ 
tat,  son  els  consabuts  telégramas,  y  que  rodi 
la  bola.  Y  aixó  que’ls  artistas  barcelonins 
ens  pensém  ésser  molt  espavilats;  no  cal 
dirho,  més  que  à  Madrid;  y  pera  probarho, 
sols  caldria  que’ns  baralléssim  per  esbrinar 
quin  dels  tenors  ne  sab  més,  si’l  genial  ó’l 
sentimental,  ó...  Qui  sab!  Tal  vegada’l  més 
sabi  es  aquell  que  va  quedarse  à  la  corte. 
Peró,  la  veritat  sigui  dita,  crech  qu’es  alli 
hont  haurian  de  trobarse  sempre  tots  tres. 


NOTAS  BIBLIOGRÀFIC  AS 

Nonce  Casanova. — Messai.ine. — Roman  de 
la  Rome  impénale .  —  Paris. — Société  d'édi- 
tions  littéraires  et  artístiques . —  i<qo2. 

La  Messaline  d’en  Nonce  Casanova  es  una 
ressurrecció  de  la  Roma  imperial,  de  la 
Roma  decadent  y  envilida  ab  sos  vicis  y  sos 
cultes  exótichs  y  misteriosos.  Dominant 
aquest  medi  pompós  y  magnifich,  l’autor  hi 
coloca  la  luxuriosa  Emperatriu,  Divina  y 
Augusta,  dominadora  del  món,  omnipotenta 
com  las  deesas  olimpicas,  majestuosa  com 
Diana  y  bella  y  sensual  com  Venus.  Messa- 
lina,  ab  .  sas  puras  linias  d’estatua,  ab  sas 
carns  assedegadas  de  goigs  infinits,  ab  sos 
ulls  que  llampegan  de  passió,  ab  sas  entran- 
yas  de  foch,  ab  sos  desitjós  amorosos  may 
satisfets  ni  à  l’hora  mateixa  de  la  mort,  ens 
apareix  tan  viva  y  verdadera  que,  per  un 
moment,  mercès  al  art  d’en  Nonce  Casa¬ 


nova,  ens  creyém  transportats  à  sa  presen¬ 
cia,  à  travers  de  las  centurias  passadas. 

La  Messaline  ve  à  enriquir  la  literatura 
que  ressucita’l  Passat,  qu’evoca  las  grans 
figuras  de  l’Antigor,  qu’estudia  llurs  pas¬ 
sions,  que  desxifra’ls  misteris  de  llurs  àni- 
mas.  En  Flaubert  ab  sa  Salammbó  y  sas 
Temptacions  de  Sant  Antoni;,  en  Teofil  Gau- 
tier  ab  sa  Historia  d'una  momia;  en  Villiers 
de  L’Isle  Adam  ab  sa  Akedysséril;  l’Ibsen  ab 
son  Emperador  y  Galileu ;  l’Anatole  France 
ab  sa  Tais;  en  Pierre  Louys  ab  sa  Afrodita; 
en  Merejkowski  ab  sa  Mort  dels  Deus;  en 
Lombard  ab  sa  Agonia  y  son  Bizanzi; 
en  Paul  Adam  ab  son  Basili  y  Sofia ,  y  en 
Nonce  Casanova  ab  sa  Messalina  venen  à 
constituhir  aquesta  agrupació  d’escriptors 
moderns  d’imaginació  poderosa  y  enlayrada, 
assedegats  de  quelcom  de  més  gran  y  bell 
de  lo  que  llurs  ulls  contemplan.  Y  pera 
l’autor  d’ànima  verament  artística  i  quin 
goig  el  de  poderse  allunyar  de  la  vida  mo¬ 
derna,  tan  vulgar  y  pobre  y  núa  de  gran- 
desas! 

En  aquest  terreny  ja  l’autor  no  es  un  es¬ 
pectador  senzill,  un  pacient  observador  de 
la  vida  quotidiana  que  l’envolta:  es  un  crea¬ 
dor,  un  constructor  que  ab  las  pedras  de  las 
ciutats  enrunadas  y  mortas  las  edifica  de 
nou,  omplint  d’éssers  vivents  llurs  palaus, 
llurs  carrers  y  llurs  temples;  un  creador  que, 
ab  las  narracions  históricas,  ressucita  cos¬ 
tums  oblidadas,  trajos  amples  y  majestuosos; 
que’ns  descriu  festas  sumptuosas,  bacanals 
aixelabradas,  combats  sagnants,  matansas 
horribles,  vicis  monstruosos.  L’Antigor  es 
gran:  gran  ab  sas  barrejas  extranyas  de  refi¬ 
nament  y  de  feresa,  de  brutalitat  y  de  cultura. 
Per’xó  es  etern  son  encis. 

En  Nonce  Casanova’l  sent  de  debó  aytal 
encis.  Sent  la  vida  de  Roma  com  si  l’hagués 
fruhida:  sembla  haver  assistit  als  especta¬ 
cles  dels  Circus  y  à  las  disbauxas  del  Palau 
imperial.  Peró  sa  gran  cultura,  sos  estudis 
histórichs  y  arqueológichs,  sa  erudició  clàs¬ 
sica,  elements  necessaris  y  precisos  pera  la 
tasca  empresa,  no  son  no  obstant  las  quali¬ 
tats  més  brillants  del  autor:  aquestas  son  la 
visió  arrelada  y  fixa  que  de  lo  descrit  té  en 
son  interior  y  la  maravellosa  facilitat  ab 
que  la  fa  visible.  El  temperament  del  autor 
més  que’l  coneixement  de  las  obras  dels  his¬ 
toriadors  romans,  ha  ressucitat  à  Messalina. 
Com  en  tota  obra  verament  artística,  el 
poeta  domina  al  erudit. 

En  Nonce  Casanova  es  un  psicólech  de 
debó,  peró  es  també  un  colorista  excelent, 
un  pintor  admirable,  un  poeta  refinat.  Al 
seguirlo  en  l’estudi  psicológich  de  Messali¬ 
na,  no  perdém  mav  la  linia  del  cos  d’aquesta 
ni’l  color  de  la  seva  carn.  Ab  veritat  mara- 
vellosa’ns  descriu  l’ànima  de  la  gran  im¬ 
pura,  y  ab  riquesa  extraordinària  de  detalls 
ens  pinta  son  cos  de  deesa,  sa  luxuria  infi- 

nida,  sas  passions  malaltissas,  sa  vida  ru- 
blerta  d’ubriaguesas  y  de  barbres  refina^ 
ments. 

Al  coinensar  la  novela,  els  enamorats  Ser- 
vinius  y  Coelerina  prenen  una  importància 
passatjera  que  s’ha  de  desvaneixe  aviat  de- 
vant  de  la  esplèndida  Emperatriu.  Aquesta 
ho  domina  tot:  es  el  centre  de  l’acció  que 
gira  humilment  à  son  entorn.  Els  primers 
capituls  (L’Apólre,  Rome  v  Les  Florales)  ens 
preparan  l'esperit  pera  rebre  l’esclat  de  las 
violentas  passions  que  mouhen  à  Messalina; 
en  el  capítul  Servinius ,  aquellas,  ab  forsa 
irresistible,  acotan  al  malhaurat  cristià  (dei¬ 
xeble  del  apòstol  Pere)  barbrement  esclafat 
per  la  massa  d’un  esclau  dòcil  al  manament 
de  sa  senyora.  Las  ensenyansas  del  apòstol 
y’l  tendre  y  amorós  recort  de  Coelerina  do- 
minan  à  Servinius.  Els  encants  enlluherna- 
dors  de  Messalina  no  poden  encisarlo.  Lla¬ 
vors  son  cos  cau  ferit  pel  dispensator  que  à 
cops  de  massa’n  fa  una  cosa  informe,  sense 
nom.  horrible.  La  escena  es  una  extranya 
barreja  de  luxuria,  de  puresa  y  d’horror. 
L’autor  ens  fa  sentir  ab  gradacions  justas  y 
admirables  la  tranzició  de  las  sensualitats 
més  intensas  à  la  maldat  més  pahorosa.  Al 
final  del  capitul,  Messalina  sembla  una  mé- 
nada  tràgica  y  furienta  com  las  que  troceja- 
ren  al  Peptheu  d’Euripides  y  al  Orfeu  de 
Virgili.  El  capitül  següent  ( Messaline )  es  tal 
volta’l  més  hermòs  y  poétich  de  l’obra.  El 
recort  de  Servinius  assessinat  reviu  com  una 
visió  d’amor  no  frubit  devant  de  la  Empera¬ 
triu.  Peró  la  luxuria  torna,  y  Messalina  s’en- 
trega  de  nou  à  las  voluptats  més  enervado- 
ras:  en  els  més  baixos  burdells  de  Suburra 
va  à  calmar  el  foch  de  son  cos  ab  plebeus, 
soldats  y  extrangers.  Y  à  la  fi,  després  de  sas 
bodas  sacrílegas  ab  el  cónsul  Silius  (vivint 
son  espós  Claudi)  la  luxuriosa  Augusta  mor 
à  mans  d’un  satélit  enviat  per  l’Emperador. 
Y  fins  en  el  moment  suprém,  sos  ulls  mori- 
bonds  s’extasían  en  els  virils  contorns  d’Evo- 
dus,  l’imperial  butxi.  Messalina  mor  com  ha 
viscut. 

En  Nonce  Casanova  sab  utilisar  totas  las 
riquesas  y  tots  els  matisos  d’una  llengua 
tan  cultivada  com  la  francesa.  Son  estil  mu¬ 
sical  y  son  rich  llenguatje  s'armonisan  ínti¬ 
mament  ab  el  sentiment  de  lo  descrit.  Sa 
ploma  no’s  detura  elevant  de  las  escenas  més 
sensuals,  devant  dels  quadros  més  horribles. 
Las  monstruosas  disbauxas  de  las  festas  Flo¬ 
rals  y  de  Suburra  reviuhen  als  nostres  ulls 
animadas  y  verdaderas.  El  burdell  de  Su¬ 
burra  es  un  espléndit  quadro  de  color:  se’n 
desprenen  alenadas  de  bestial  voluptat,  de 
folls  deliris,  de  joya  malaltissa. 

No  obstant,  la  idea  de  son  autor  no  es  la 
de  fer  un  llibre  impur:  peró  tampoch  s’ha 
proposat  fer  un  llibre  docent.  Tot  y  essent 
cristià,  sols  l'ha  guiat  un  sentiment  pura¬ 
ment  àrtístich.  Las  impuresas  que’s  respiran 

en  sa  obra  no  son  més  que  realitats  repro- 
duhidas  ab  la  màgica  de  sa  prosa;  y’l  senti¬ 
ment  cristià  que  hi  alena  no  es  més  que  una 
manifestació  de  sas  creencias  religiosas. 

Ramón  Masifern . —  La  Vida  al  Camp.  —  Poe- 
met  bucólich  popular,  ab  un  prólech  de  Mos¬ 
sèn  jacinlo  Verdaguer . — Barcelona . — Fidel 
Giró ,  impressor .  —  igo2. 

S’ha  de  reconeixe  que  l’autor  de  La  Vida 
al  Camp  es  un  correcte  y  habilidós  domina¬ 
dor  de  la  forma  mètrica  assonantada.  Deixant 
de  banda’ls  versos  dels  mestres  de  la  poesia 
catalana,  n'hem  llegit  pocas  vegadas  de  fets 
ab  tanta  trassa  com  els  d’en  Masifern.  Son 
versos  espontanis,  que  lliscan  ub  facilitat, 
com  si  rajessin  sens  esfors  del  esperit  de  llur 
autor.  En  aquest  sentit  son  dignes  d’ala- 
bansa. 

Peró  no  creyém  que  com  à  visions  del 
camp — si  es  que  l’autor  s’ha  proposat  donàr- 
noslas — estiguin  à  semblant  altura.  L’autor 
no  sent  ab  intensitat  el  ver  encis  de  la  poesia 
bucòlica,  la  veritat  y  las  bellesas  del  medi . 
En  Masifern  no  descriu:  se  limita  à  donarnos 
lleugeras  impresions  de  Natura  sentidas  à 
travers  de  son  temperament.  Y  aquestas  im¬ 
presions  ens  resultan  poch  naturals,  perque 
en  Masifern  es  més  aviat  un  enamorat  dels 
simbols  de  las  estacions  del  any  que  dels 
espectacles  espléndits  dels  camps  y  de  las 
montanyas. 

L’ideal  d’en  Masifern  es  ben  senzill:  viure 
al  camp,  fugir  de  las  ciutats.  Es  à  dir:  allu- 
nyarse  del  art,  comunicarse  à  tot'hora  ab  la 
naturalesa.  Sas  poesias  son  també  senzillas 
y  respiran  patriarcal  bonhomia.  No  tenen 
volada  peró  tampoch  son  vulgars. 

Avalora’l  llibre  un  hermós  prólech  de  mos¬ 
sèn  Jacinto  Verdaguer. 

Ignasi  Iglesias.  — Ofrenes.  —  Barcelona. — 
Tip.  ((L' Avenç)) . —  7902. 

La  qualitat  caracteristica  de  las  poesias  de 
l’ignasi  Iglesias  es  un  intens  amor  per  la  na¬ 
turalesa.  L’Iglesias  se’ns  presenta  com  un 
fervent  enamorat  de  la  vida,  de  sos  goigs  y 
de  sos  dolors.  Ver  temperament  de  poeta, 
peró  avans  de  tot  ver  fill  del  poble,  reb  la 
inspiració  de  la  forta  y  sana  musa  popular. 
L  Iglesias  no  es  un  refinat,  peró  tampoch  vol 
esserho.  Sos  versos,  que  tenen  quelcom  de 
las  cansons  de  la  terra,  quelcom  del  esperit 
del  poble  que  trevalla  y  pateix,  vibran  enér- 
gichs  y  parlan  al  sentiment  avans  que  à  la 
imaginació.  L’ànima  del  pceta  apareix  sen¬ 
cera  en  El  cant  dels  humils: 

Amb  el  cor  flamejant  vaig  fent  via, 
recullint  l’ambició  dels  humils. 

No’m  fa  res  no  tenir  companyia 
i  and  arreu  emboirat  nit  i  dia 
am  mos  cants  redemptors  i  virils. 

Això  es  l’Iglesias:  un  poeta  que  no  sent  de¬ 
bilitats  ni  defalliments,  un  poeta  mascle  de 
debò.  Son  llibre  Ofrenes  mereix  lloch  prefe¬ 
rent  en  el  camp  de  la  poesia  catalana,  perque 
acusa  una  robusta  personalitat  literaria. 

José  Leon  Pagano. — Attraverso  la  Spagna 

letterari a  (/  Catalani). — /902. — Edizio- 

ne  delia  Rassegna  Inter nazionale. — Roma. 

Attraverso  la  Spagna  letteraria  es  un  curiós 
llibre  de  dugascentas  trenta  sis  pàginas  qu’en 
José  Leon  Pagano  dedica  als  literats  cata¬ 
lans.  S’hi  llegeixen  els  coloquis  celebrats  per 
l'autor  ab  Pornpeyus  Gener,  Joan  Maragall, 
Narcís  Oller,.  Ignasi  Iglesias,  mossèn  Jacinto 
Verdaguer,  Apeles  Mestres,  Angel  Guimerà, 
Alexandre  de  Riquer,  Francesch  Matheu  y 
Santiago  Rusinol,  coloquis  acompanyats  de 
retrats  y  semblansas  de  dits  escriptors.  En 
el  prólech  del  llibre  en  Pagano  manifesta  son 
sentiment  de  no  poder  parlar,  per  causas 
contrarias  à  sa  voluntat,  d  en  Pin  y  Soler, 
d’en  Gual  y  d’en  Vilanova.  En  Pagano  de¬ 
mostra  ab  son  llibre  possehir  verdader  talent 
d’observador,  ensemps  que  sinceritat,  cultu¬ 
ra  y  bona  fe.  Exposa  fidelment  lo  qu’ha 
vist  y  sentit,  no  fent  com  altres  extrangers 
qu’al  venir  à  casa  nostra  no  tenen  més  pro¬ 
pòsit  que’l  de  faltar  à  la  veritàt. 

Recomaném  el  llibre  Attraverso  la  Spag¬ 
na  letteraria  à  tots  els  aymadors  de  las  lletras 
catalanas,  haventse  d’agrahir  à  n’en  Pagano 
sos  trevalls  de  divulgació  per  Italia  de  la  nos¬ 
tra  literatura. 


Hem  rebut  també,  y  no’ns  en  ocupém  ab  ex¬ 
tensió  per  falta  d’espay,  els  llibres  següents: 
El  hogar  frío,  quadret  dramàtich  de  Francis- 
co  de  A.  Soler  y  Alberto  Lozano,  que  revela 
condicions  literarias;  Canti  di  Primavera , 
inspiradas  poesias  d’én  F.  1  talo  Giuffré;  un 
notable  y  voluminós  estudi  histórich  d’en 
G.  Galatti  titulat  La  rivoluzione  e  l'assedio  di 
Messina  ( 1674-78),  trevall  d’importancia  per 
la  erudició  critica  que  l’informa  y  la  elegàn¬ 
cia  de  son  estil,  y  un  llibre  titulat  Excursió 
desde1 1  carrer  de  la  Avellana  à  la  torra  del 
aSeny  de  les  Hores »  de  la  Catedral  per  Ramón 
N.  Comas,  trevall  llegit  per  son  autor  l’any 
1898,  en  el  «Centre  Excursionista  de  Catalu¬ 
nya)).  En  el  llibre  s’hi  veu  l’amor  que  per  Bar¬ 
celona  sent  en  Ramón  N.  Comas,  aixis  com 
son  coneixement  de  la  historia  de  nostra  ciu¬ 
tat.  El  precedeix  un  curt  prólech  de  mossèn 
Font  y  Sagué. 


LA  INDISCRECIÓ 

En  un  caíé  de  Vichy’ns  trobavam  reunits 
alguns  amichs,  assaborint  ia  escumosa  cer¬ 
vesa  de  Munich.  Tots  eram  joves,  solters,  y 
no  teniam  altra  deria  que  la  de  passar  la 
vida  ab  la  major  alegria  possible. 

La  conversa  recaygué  sobre  las  donas,  el 
tema  que  més  vivas  y  animadas  sol  mante¬ 
nir  las  discussions  del  jovent,  y  tots  estavam 
d’acort  en  considerar  la  lleugeresa  de  la 
dona,  la  falta  de  reflexió  en  sos  actes,  que 
may  son  madurats  ab  conciencia,  la  facilitat 
ab  que’s  contradiu...  Cada  hu  hi  deya  la 
seva,  corroborant  sas  opinions  ab  anécdotas. 
Se  parlava  d’adulteris,  d’enganys  y  sorpre- 
sas  d’enamorats.  Tots  volían  haver  sigut 
sortosos  en  llurs  conquestas,  y  l’amich  An¬ 
dreu  insisti  en  voler  contarnos  l’única  aven¬ 
tura  que  l’etzar  li  havia  proporcionat.  Aquest 
Andreu  no  tenia  res  d’apocat,  peró  era  de 
caràcter  reflexiu,  y  ja  es  sabut  que  pera  ob¬ 
tenir  la  més  petita  distinció  d’una  dona,  no 
cal  reflexionar,  sinó  satisfer  en  absolut  sa 
voluntat,  que  no  admet  rèplica  en  tractantse 
de  sos  capritxos  ó  del  amor. 

«  —  Tota  la  vida — digué  l’Andreu  —  m’em- 
penediré  de  no  haver  festejat  à  la  Renata. 
S i ,’s  deya  Renata.  Ab  quatre  paraulas  vos 
explicaré  cóm  la  vaig  coneixe. 

Estava  preparat  pera  marxar  à  Cannes,  à 
las  vuyt  d’un  mati,  y’m  passejava  per  la  es¬ 
tació  de  Vichy  esperant  el  moment  de  po- 
sarse’l  tren  en  marxa,  quan  vaig  veure 
al  amich  Gustau  que  venia  pressosament 
cap  à  mi. 

—  tAhónt  vas? — me  digué,  veyent  que 
duya  à  la  mà  una  maleta. 

— Vaig  à  la  Provensa,  à  Cannes...  iQue’t 
convé  alguna  cosa? 

—  Convenirme  de  precís,  no — 'm  digué 
l’amich  Gustau: — peró  podríàs  ferme  un  fa¬ 
vor...  un  favor  que  no  ha  de  costarte  gayre. 
Al  carrer  de  Cronstadt,  número  7,  segon  pis, 
hi  viu  una  joveneta  molt  bonica  que’s  diu 
Renata.  Es  la  meva  promesa,  la  senyora  dels 
meus  pensaments,  el  meu  encant,  un  serafí 
graciós  d’ulls  negres  y  grossos,  de  cabellera 
esplèndida...  à  qui  faig  passar  alguns  mals 
rat,os,  puig  ja  sabs  que  soch  desmemoriat,  y 
à  voltas  eslich  un  mes  ó  dos  sens  escriureli. 
La  xicota  m’envia  unas  cartas  qu’m  fan  des¬ 
esperar,  y  ara  precisament  estém  de  punta 

y  comprench  qu’ab  carta  embullaré  més  la 
qüestió.  Digali  de  part  meva  que  no  s’in¬ 
quieti,  que  no  li  he  escrit  perque  he  estat 
malalt.  La  escusa  que  tu  trobis  més  conve¬ 
nient...  Digali  també  que  no  m’anyori...  Ja 
m’escriuràs  tas  impresions  de  la  visita  que 
li  fassis  y  lo  qu’ella’t  sembli,  perque  es  guapa 
y  t'agradarà  conéixela. 

— Home! — vaig  respondre — Si  tan  guapa 
es,  no  accepto’l  paper  d’intermediari,  perque 
podria  enamorarmen,  y  després... — 

L’amich  Gustau  va  esclafir  una  rialla  tan 
sorollosa,  que  molts  senyors  del  atidéti  varen 
girarse  estranyats. 

— Ay,  mano! — ’m  digué  l’amich. — Està  em- 
prendada  de  mi  y  fora  inútil  l’intentar  subs- 
tituhirme.  Ja’t  dono  carta  blanca  per’xó. 

— Carrer  de  Cronstadt... — vaig  dir,  apun¬ 
tant  el  nom  en  el  carnet. 

—  Número  7,  segón  pis — afegi  l’amich. 
Y’ns  donarem  una  forta  encaixada,  puig  el 
tren  ja  xiulava  pera  empendre  la  marxa. 

Ja  podéu  pensar  que  quan  vaig  ésser  à 
Cannes,  vaig  descuydar  complertament  l’en- 
càrrech  del  amich,  puig  tenia  altras  obliga¬ 
cions  que  m’apremiavan  més.  Vaig  haver 
d’instalarme  al  flótel  Beau-Rivage,  hont  de¬ 
via  trevallar  de  subdirector,  anant  à  mon 
càrrech  l’arreglo  del  jardi  y  habitacions, 
puig  el  personal  arribava  y  teniam  noticias 
de  que  per  Alemanya  passavan  vols  d’aucells 
rars  que’s  dirigían  cap  al  Sud,  lo  que  volia 
dir  que  l’hivern  seria  rigurós  y  comensaria 
aviat,  y  que  molta  gent  vindria  prompte  cap 
à  la  Provensa. 

Una  tarda  que  no  teniam  molt  que  fer, 
vaig  llegir  en  el  carnet  el  nom  de  Renata,  y 
desseguida  vaig  pensar  en  la  promesa  del 
amich  Gustau,  determinant  emplear  la  tarda 
en  cumplir  son  encàrrech. 

El  carrer  deCronstadt  s’esqueya  en  un  dels 
barris  de  comerciants  y  botiguers.  La  casa 
número  7  poch  ó  gens  se  diferenciava  de 
las  altras.  Recordo  qu’al  pujar  la  escala’l  cor 
me  bategava  un  xich  més  de  lo  normal,  pel 
retrat  que  de  la  nova  m’havia  fet  l’amich,  y 
sentia  una  barreja  de  temor  y  curiositat  en- 
semps,  puig  sempre  l’impresiona  à  unjove 
fer  una  visita  à  una  dona  desconeguda,  sobre 
tot  si  la  dona  es  guapa  com  aquella,  y  si’l 
jove  porta  un  encàrrech  delicat  com  el  que 


portava  jo,  de  férloshi  fer  las  paus  y  sembrar 
la  confiansa  en  sos  cors. 

Havent  trucat,  vaig  sentir  uns  passos  lleu¬ 
gers  y  ràpits,  v  tot  seguit  la  porta  s’obrí.  Era 
la  Renata  en  persona  qui  l’havia  oberta,  v 
qui  m’invità  à  entrar  tot  just  vaig  haverme 
dat  à  coneixe. 

La  Renata  era’l  viu  retrat  de  la  noya  pro- 
vensal:  moreneta,  d’ulls  grossos  que’s  bellu- 
gavan  sempre  inquiets  y  curiosos,  de  galtas 
rodonetas,  alta  y  esbelta. 

Trevallava  en  la  màquina  de  cusir  com  si 
portés  molta  pressa  à  enllestir  las  faldillas 
que  tenia  à  las  mans. 

En  la  saleta  hont  trevallava  hi  havia  molt 
d’ordre.  Cada  cadira  estava  en  son  lloch,  so¬ 
bre  la  calaixera  s’hi  veyan  alguns  llibres  y 
diaris,  y  un  gros  ram  de  violetas  de  Monte- 
Carlo  en  un  gerro,  omplint  la  sala  d’un  flav- 
re  esquisit. 

— ^De  modo  que  vosté  es  l’amich  d’en  Gus¬ 
tau? — me  digué  la  Renata,  trencant  ab  las 
dents  el  fil  ab  que  cusía  y  guaytantme  de 
reull  fixament. 

Vaig  explicarli  l’encàrrech  que’m  feu  l'a- 
mich  à  Vichy,  la  malaltia  qu’havía  contret — 
naturalment,  vaig  remarcar  jo  —  ab  l’ausen- 
cia  del  seu  amor... 

La  Renata’s  posà  à  riure  y  digué: 

— Vostès  els  homes  creuhen  tenirho  desse¬ 
guida  arreglat  ab  aixó  de  las  malaltias...  re- 
pentinas,  y’s  figuran  que  ja  estàn  disculpats. 
Peró  may  podrà  imaginar  en  Gustau  lo  que 
significa  pera  nosaltras  un  silenci  d’un  mes, 
quan  no  s’ha  donat  motiu  pera  faltar.  Lo 
que  pera  vostès  es  un  passatemps,  una  dis¬ 
tracció  passatjera,  pera  nosaltras  es  la  vida, 
totas  nostras  creencias  y  esperansas.  Ja  veu 
que  li  parlo  ab  franquesa,  perque  sembla 
que  vosté  ha  de  tenir  seny. 

—  Gracias  pel  bon  concepte  que  li  mereixo 
— li  vaig  respondre. 

Las  paraulas  de  la  xicota  m’havian  desar¬ 
mat,  y  fins  m’enternía  veyentla  tan  apassio¬ 
nada  per  en  Gustau,  aquell  tarambana  que 
per  gust  la  feya  sufrir.  No  obstant,  m’esfor- 
sava  en  ferli  entendre  que  no  estava  en  lo 
cert,  qu’en  Gustau  pensava  en  ella  sempre,  y 
que  pel  febrer  aniria  à  Cannes  à  véurela. 

— Tant  se  me’n  dona  si  ve  com  si  no  ve! — 
me  digué  la  Renata  resolta  y  malhumorada. 

Y  va  afegir  desseguida: 

— {Vostè  s’està  lot  l’hivern  à  Cannes? — 

Vaig  dirli  que  passava  l’hivern  al  Hótel 
Beau-Rivage,  al  servey  dels  russos,  inglesos 
y  alemanys  que  hi  passan  la  estació. 

La  Renata  quedà  admirada  quan  va  saber 
que  jo  parlava  diferents  idiomas. 

— {Veu?  D’aixó  se’n  diu  tenir  cap!  En  Gus¬ 
tau  es  un  papanatas  que  no  passarà  may  de 
trist  dependent  del  Crèdit  Lyonnais. — 

Jo’m  vaig  sentir  creixe,  vaig  estarrufarme 
de  satisfacció,  puig  segons  la  comparansa,  la 
Renata’m  considerava  un  home  superior. 
Vaig  mitj-riure,  agrahint  la  deferencia. 

— {Està  molt  enfeynada? — vaig  dirli,  pera 
trencar  el  silenci,  pera  dir  alguna  cosa. 

— Si:  estich  donant  l’última  mà  à  las  faldi- 
1  las  que  demà  estrenaré  en  el  ball  dels  cons- 
crits.  Ja  deu  saber  quin  ball  es:  el  ball  que 
dona’l  jovent  al  envelat  avans  d’anar  al  regi¬ 
ment,  à  ésser  soldat...  Es  un  ball  de  familia, 
que  si  vostè  es  ballador  li  agradarà  per  l’ale¬ 
gria  que  hi  hà,  per  la  broma  que  hi  fem. — 

En  aquell  moment  trucaren  à  la  porta,  y 
jo,  considerant  la  meva  missió  terminada, 
vaig  voler  despedirme  de  la  Renata  y  anar- 
men. 

— Esperis  —  digué.  — Ja  se’n  anirà,  si  no 
l’incomoda  la  meva  companyia. — 

Va  anar  precipitadament  à  obrir  la  porta, 
y  vaig  sentir  que  deya,  en  el  corredor: 

— -Es  dir  que  ja  està  del  tol  acabat  el  cor¬ 
sa  ge? 

— Si,  senyora:  acabat  del  tot. 

— Espérat,  que  veuré  si  hi  manca  res. — 

La  Renata  va  descloures  el  matiné  y  s’em- 
probà  un  cos  virolat,  de  color  blavós,  ple  de 
puntas  y  llassos. 

Jo  llegia  un  diari,  d'esquena  al  corredor, 
però,  en  el  mirall  que  tenia  devant,  veya 
tots  els  moviments  de  la  Renata,  son  cos  de 
cigne,  sos  brassos  ben  tornejats,  y  una  piga 
que  tenia  à  la  espatlla  dreta,  petita  com  una 
llentia. 

La  Renata  va  cordarse  y  vingué  devant 
del  mirall,  un  xich  vermella,  com  torbada 
per  la  coqueteria  que  jo  podia  veure  en  l’acte 
de  probarse  la  roba  trobantme  jo  present.  Jo 
estava  silenciós,  grave,  com  absort  en  la  lec¬ 
tura  del  diari. 

Me  digué  que,  com  que  l’endemà  era 


festa,  havia  d’anar  depressa  à  emprobarse’l 
vestit,  perque  en  las  modistas  que  corren  no 
s’hi  pot  tenir  confiansa,  puig  tot  ho  es- 
guerran. 

— Per’xó  no  he  volgut  que  l’aprenenta  se’n 
anés  sense  saber  si’l  cos  estava  bé  del  tot. — 

Y’s  mirava  de  devant,  torcent  el  coll,  molt 
hermosa,  fent  contorsions  com  la  majoria  de 
las  donas  enfront  del  mirall.  Estava  bellis- 
sima. 

— {Li  agrada? — ’m  demanà. 

Jo,  tot  y  sentintme  flaquejar,  vaig  dar  la 
opinió  que  se’m  demanava  y  vaig  voler  fer 
l’home  de  món. 

—  Es  superb! — vaig  dir. — Li  escàu  à  la 
maravella.  Ajustat,  sens  una  arruga,  sense 
penjar  del  un  costat  ni  del  altre... — 

La  Renata  entre  tant  reya,  y’m  digué,  sa¬ 
tisfeta  dels  meus  elogis: 

— {Vol  dir  qu’està  bé? 

—  Si,  li  va  molt  bé,  y  vosté...  es  divina! — 
vaig  afegir  fentli  un  petó  en  la  galta  pera 
donar  més  forsa  à  mas  afirmacions. 

La  Renata  va  fer  un  gesto  convulsiu  y 
s’apartà  tota  seria. 

— Y  ara! — va  dir,  ab  posat  d’ofesa. — Vaja 
una  manera  més  original  que  té  de  cúmplir 
els  encàrrechs  dels  amichs!  — 

Y  veyent  ma  torbació,  ma  vergonya,  ve- 
yent  que  jo  no  trobava  cap  paraula  pera 
disculpar  mon  atreviment,  afegi  per’assere- 
narme: 

— {Quedém  en  que’l  cos  li  agrada?  Bé, 
donchs:  diré  à  l’aprenenta  que  se’n  vagi. 

— Esperis,  que  jo  també  tinch  d’anarmen 
— -vaig  dirli,  trobant  ocasió  oportuna  d’esca- 
bullirme  d’aquella  esfinx.  Y  vaig  pendre’l 
sombrero  de  la  cadira  hont  l’havia  deixat. 

La  Renala’m  mirà  ab  un  ayre  tot  tímit, 
sens  intentar  retenirme  més,  y’m  digué: 

— Demà  à  las  vuyt  del  vespre  tenim  el  ball 
dels  conscrits.  Si  hi  va’ns  hi  trobarém,  y  si 
li  agrada  la  dansa  podrém  valsejar  una 
mica...» — 

— {Vas  anar  al  ball,  oy? — varem  dir  al 
amich,  interrompenllo. 

—No,  no  vaig  anarhi.  Sempre  he  tingut 
pressentiments  extranys  en  qüestions  de  do¬ 
nas.  Si’t  deixas  agafar  el  més  petit  cabell,  ja 
has  begut  oli. — 

Nosaltres  varem  demanar  al  mosso  quatre 

bocks  més,  dihent  al  amich  que’l  condemp- 
navam  à  pagarlos  per  la  cobardia  qu’havia 
comés  ab  aquella  noya. 

— Y  à  n'en  Gustau — afegirem  fent  chor  els 
tres — ;no  li  vas  explicar  l’aventura,  ell  que 
vivia  tan  confiat  en  el  seu  amor?... 

— Res  vaig  dirli.  Vull  que  tingui  sempre 
la  ilusió  de  qu’es  el  preferit.  La  ilusió  es  lo 
més  hermós  d’aquest  món.  Sols  me  semblà 
véurel  preocupat  y  arrugant  el  front  quan, 
al  demanar  la  meva  opinió  sobre  la  Renata, 
vaig  dirli  qu’era  guapa,  graciosa  com  una 
napolitana,  v  que  li  esqueya  moll  la  piga 
que  tenia  à  la  espatlla  dreta,  aquella  pigueta 
petita  com  una  llentia. — 

Miquel  Casellas. 


TEATRES 

Crònica. 

Dugas  companyias  castellanas  de  decla¬ 
mació  han  vingut  à  substituhir  las  que  ac- 
tuavan  en  dos  dels*  principals  teatres  de 
Barcelona.  A  Novetats  la  d’en  Munoz,  que 
fins  ara  no’ns  ha  donat  res  de  nou;  al  Prin¬ 
cipal  la  del  teatre  Lara,  de  Madrid,  portant 
en  cartera  las  obras  qu’ha  estrenat  allí  du¬ 
rant  la  darrera  temporada. 

Pera  comensar  estrenaren  l’altre  dia  El 
Barón  de  Tronco  Ver  de,  comèdia  polítich- 
amorosa ,  segons  la  subtitula’l  seu  autor  en 
Ricardo  de  la  Vega.  Es  una  d'aqueixas  obras 
assaynetadas  sense  consistència,  en  que  la 
sàtira  es  tan  grollera  y  las  costums  y  senti¬ 
ments  tan  convencionals,  que  més  que  tal 
comèdia  polítich-amorosa,  té  totas  las  qua¬ 
litats  d’una  parodia  vulgar.  Las  dots  d'obser¬ 
vador  qu’hem  admirat  en  La  Verbena  de  la 
Paloma  y  Pepa  la  frescachona ,  del  mateix 
autor,  no  las  hem  sabut  veure  en  la  present. 
Fins  els  xistes  de  qu’està  farsida’s  ressenten 
de  falta  d’espontaneitat. 

La  companyia  es  un  model  d’amanera- 
ment,  sobressurtint  en  aquest  sentit  en 
Balaguer,  que  sembla  es  el  director.  Qui, 
sens  escaparse  dj&quest  defecte,  té  un  xich 
més  de  gracia,  es  en  Larra. 

A  Romea’ns  han  donat  una  adaptació  de 
no  sabém  quina  obra  (l’arreglador  tindria 
obligació  de  dirho,  puig  es  lo  menys  que  pot 
fer  en  obsequi  del  autor),  feta  per  don  F.  Ser¬ 
rat  y  Weyler.  La  protegida's  titula,  y  té  tota 
Yallure  d’un  dramón  francès  del  ultim  ters 
del  sigle  passat.  Excessivament  sentimental 
sense  verdaders  sentiments,  pesada  y  con¬ 
fosa  en  son  desenrotllo,  el  públich  d’avuy 
se’n  cansa  tot  seguit  y  s’hi  aburreix  de  debò. 
Y  tantas  com  n’hi  hà  d’obras  extrangeras  per 
traduhir,  adaptar  y  fins  corretgir,  si  un  no 
pot  estarsen! 

En  els  demés  teatres  res  de  particular, 
com  no  sia’l  faki r  al  Tivoli,  que  no  hem 
vist.  Y’ns  sab  greu,  puig  diuhen  que  no  falta 
qui  s’hi  ha  enternit  comparantlo  dissimula¬ 
dament  ab  en  Zacconi. 


i  inM<eR 

NOVAS 

Las  sagnantas  vagas  d’aquests  dias  que 
tanta  agitació  y  tants  trastorns  han  produhit 
en  nostra  ciutat,  fent  que’s  declarés  en  ella 
l’estat  de  guerra,  han  sigut  causa  de  que  per 
primera  vegada  deixés  de  sortir  Joventut 
ab  la  puntualitat  ab  que  tenim  per  costúm 
servir  à  nostres  lectors,  els  quals,  havéntlos- 
hi  faltat  també  la  informació  de  la  prempsa 
diaria  y  no  ignorant  que  al  generalisarse  la 
vaga  s’ha  fet  extensiva  a  las  imprentas,  se  fa- 
ràn  càrrech  de  la  impossibilitat  en  que’ns 
hem  vist  de  fer  sortir  aquest  número  à  son  de¬ 
gut  temps,  malgrat  tenirlo  casi  tot  compost. 

L’estat  anormal  en  que’s  traiba  Barcelona 
ens  obliga  à  aplassar  indefinidament  l’estudi 
que  varem  oferir  à  nostres  lectors  dels  dife¬ 
rents  articles  publicats  en  la  revista  de  Ma¬ 
drid  La  Lectura ,  referents  al  Catalanisme  y 
firmats  per  en  Silvela,  l’Azcàrate,  Robert, 
Domènech  y  Maragall. 

Avuy  comensém’la  publicació  en  nostre  fo- 
lleti  del  hermós  album  de  poesias  d’Apeles 
Mestres  titulat  Croquis  ciutadans ,  en  la  con- 
fiansa  de  que  tant  el  nom  del  autor  com  el 
valor  poétich  y  literari  de  l’obra  afalagarà’l 
bon  gust  de  nostres  lectors. 

El  drama  d’en  Gual  L'Emigrant  se  troba 
de  venda  en  totas  las  llibreries,  com  anuncia¬ 
rem  en  nostre  número  anterior;  y  com  sia 
qu’hem  notat  en  el  text  algunas  erradas 
d’importancia,  pròximament  publicarém  una 
fulla  solta  contenint  una  fe  d'erratas ,  propo- 
santnos  repartiria  en  un  dels  vinents  nú¬ 
meros. 

Innombrables  son  els  telégramas  d’adhesió 
que  durant  las  darreras  setmanas  han  sigut 
remesos,  de  tots  els  indrets  de  Catalunya,  als 
regidors  mallorquins  qu’en  las  sessions  del 
Comú  de  Palma  han  fel  us  de  la  llengua 
catalana;  essent  de  remarcar  la  comunicació 
enviada  per  la  Junta  Permanent  de  la  Unió 
Catalanista ,  en  la  que’s  proposava  la  celebra¬ 
ció  à  Palma  d’un  gran  meeting ,  que  sens 
dubte  fora  d’una  gran  trascendencia  y  uti¬ 
litat. 

Els  republicans  federals  del  districte  de 
Figueras  dirigiren  una  expressiva  circular  à 
sos  correligionaris  de  Manresa  dàntloshi 
compte  del  indigne  procedir  dels  republicans 
unitaris  en  las  darreras  eleccions  de  dit  dis¬ 
tricte,  en  las  que'ls  federals  presentavan  à  en 
Vallés  y  Ribot  contra  en  Coderch,  candidat 
dels  monàrquichs. 

En  la  esmentada  circular,  que  no  podem 
reproduhir  per  falta  d’espay,  se  fan  els  con¬ 
següents  càrrechs  als  republicans  de  doublé , 
qu’apoyaren  la  candidatura  ministerial  de  la 
branca  canalejista  y  feren  mil  combinacions 
per’ajudar  al  govern  a  desbancar  al  candi¬ 
dat  federal,  no  lograntho,  à  pesar  de  tot,  sinó 
per  la  insignificant  majoria  de  162  vots. 

No  pot  esperarse  altra  cosa  d’aqueixa  gent. 
Ja  diu  bé  aquest  substanciós  paragraf  de  la 
circular: 

Recordad  al  noventa  por  ciento  de  los  unitarios  que, 
después  de  perorar  contra  el  clericalismo,  van  a  las 
procesiones  y  atín  no  tienen  en  sus  programas  la  sepa- 
ración  de  la  Iglesia  y  el  Estado;  recordad  que  lo  mismo 
ensalzan  à  un  Portas,  que  lo  denigran  màs  tarde;  recor¬ 
dad  que  son  los  que  se  entusiasmaban  con  la  marcha  de 
Càdiz  y  la  «cajetilla  del  soldado»;  y  recoidad,  por  fin, 
que  si  aquí  nos  ha  salido  un  Coderch,  canalejista- 
sagastino,  con  los  votos  de  los  unitarios,  no  debéis 
vosotros,  federales,  dar  vuestros  votos  à  ningún  weyle- 
rista,  sagastino  también,  pues  son  todos  lobos  de  una 
misma  camada. 

Y  podian  afegir  que  son  aquests  mateixos 
republicans  unitaris,  salvant  comptadas  ex¬ 
cepcions,  els  qui,  fent  de  la  oposició  un 
modus  vivendi ,  predicant  l’odi  de  classes  y 
fomentant  els  desordres,  han  contribuhit  tant 
com  han  pogut  al  desballestament  social;  els 
qui,  procurant  el  negoci  de  sos  aliats  de  dalt, 
fent  passar  al  poble  ab  panyos  calents,  han 
covat  també’ls  gèrmens  de  las  actuals  funes- 
tas  vagas;  els  qui,  malgrat  sos  clams  de  re¬ 
dempció,  no  han  trevallat  pera  redimir  als 
humils  del  esclavatje,  ni  han  contribuhit  à  la 
sana  instrucció  del  poble,  ni  han  volgut  may 
que’s  duguessin  à  la  pràctica  las  ideas  d’au¬ 
tonomia  y  federació  que  defensan  els  esperits 
lliberals  y  amants  del  progrés. 

Però  com  qu’aixó,  de  tan  sapigut,  se  té 
oblidat,  no’ns  entretindrém  ara  à  predicarho 
al  poble,  qu’escoltant  als  vividors  no’ns  sen¬ 


tiria  à  nosaltres.  Si’l  poble  no  obra’ls  ulls  à 
la  rahó  y  ab  els  mals  suferts  no  escarmenta, 
no  serà  pas  per  culpa  de  nosaltres.  Perque, 
en  lo  tocant  à  nostras  ideas,  n’hi  hà  pochs  à 
Espanya  qu’hagin  passat  las  becerolas. 

Tres  foren  els  expositors  qu’ompliren  el 
Saló-Parés  durant  la  setmana  passada. .No 
hi  hà  dupte  qu’entre  aquells  retratos  amane¬ 
rats  y  de  clixé  del  Antoni  Utrillo  v  aquellas 
telas  tan  pinladas  d’en  Borrell,  sobressurtia 
en  Riquer,  puig  en  general  la  seva  obra  està 
impregnada  d’un  cert  sentiment  decoratiu, 
en  quina  especialitat  ha  pogut  conquistarshi 
una  reputació.  A  nosaltres  lo  que  més  ens  va 
agradar  van  ésser  algunas  testas  dibuixadas 
ab  llapis  de  colors,  que  revelan  bon  gust  y 
son  de  delicada  execució. 

Aquesta  setmana  nostre  company  en  Joan 
Brull  hi  té  exposadas  vint  y  set  telas  sobre 
las  quals  ens  abstenim  d'emetre  cap  opinió, 
puig  tota  alabansa  que’n  féssim  podria  sem¬ 
blar  dictada  per  la  bona  amistat  qu’ab  en 
Brull  ens  uneix. 

Els  trevalls  se  publican  baix  la  exclussiva  responsabi¬ 
litat  de  sos  autors.  No  s’admeten  els  que  no  sían  inèdits. 
No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetas. 

»  Mitj  any . 4’S°  » 

»  Trimestre .  2’25  » 

ALTRAS  REGIONS  D’ESPANYA: 

Un  any .  9  > 

EXTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  .  .  .  ^.o  » 

d  »  sense  folletins.  .  .  25  » 


El  número  corrent  no’s  ven  sense  folletins. 

Als  suscriptors  per  tot  el  present  any  se’ls  hi  regalarà 
la  estatua  d’en  Rafel  de  Casanova. 

Fidel  Giró,  impressor. — València,  31 1,  Barcelona. 

NÚMERO  CORRENT . 20  CÈNTIMS 

»  ATRASSAT,  AB  FOLLETINS .  .  40  » 

»  »  SENSE  FOLLETINS.  25  » 


SUMARI: 

Consideracions,  per  Lluís  Via.  —  La  mort  d’en  Zidro, 
per  Jaume  Terri.  —  Els  responsables,  per  Trinitat 
Monegal.  —  Creadors  y  critichs,  per  G.  Zanné.  — 
Isaura,  per  Narcís  Gili  Gay.  —  Germanor,  per  Al¬ 
fons  Sans  y  Rossell.  —  Francisco  Pi  y  Margall:  VII, 
per  F.  Pujulà  y  Vallés.  —  El  dret  à  la  vida:  I,  per 
Joseph  Artís.  —  Corrandas  de  pastor,  per  Fredericb 
Rahola.  —  Observacions  sobre  la  vida  moderna,  per 
Emili  Tintorer.— Novas. 

FOLLETÍ: 

CROQUIS  CIUTADANS,  per  Apeles  Mestres.  Plech  2. 

L’INSPECTOR  AXEL  BORG,  per  August  Strindberg. 
Plech  29. 


CONSIDERACIONS 

Una  vegada  més  s’ha  vist  lo  inconsistent 
y  artificiós  del  actual  estat  de  cosas  ab  motiu 
dels  recents  desordres  produhits  per  las  va- 
gas.  Si  bé  aquestas  no  han  ocasionat  la  di- 
solució  inmediata  del  govern  ni  han  fet 
caure  cap  institució,  lo  cert  es  qu’en  la  gene¬ 
ral  inquietut  s’hi  ha  sentit  la  possibilitat  de 
i  que  aqueixa  onada  ho  aterri  tot,  interessos  y 
j;  privilegis,  per  qualsevol  eventualitat  que’l 
;  dia  de  demà’s  presenti.  La  pau  en  que  vivim 
ó  es  ilusoria  ó  es  preludi  de  tempestats  des- 

fetas.  La  tranquilitat  es  aparent,  aparent  la 

bonhomia  que  molts  demostran,  aparent  l’e¬ 
quilibri  social.  En  realitat  tot  aixó  es  fals, 
com  son  falsos  els  bells  colors  somrosats  ab 
qu’empotingan  son  rostre  las  corsecadas 
prostitutas. 

Perque  no  hi  hà  dubte  qu’està  prostituhida 
una  societat  quinas  virtuts  y  quinas  quali¬ 
tats  son  en  general  miserables  convencions; 
en  que  hi  abundan  l’adulacióy’I  servilisme  de 
una  banda,  y  la  explotació  y  l’orgull  d’un’al- 
tra;  una  societat  qu’es  joguina  tant  dels  ca- 
cichs  com  dels  agitadors  de  baixa  mena.  Y 
no  hi  hà  dubte  tampoch  que’l  poble  català, 
per  sa  vergonya,  ha  malmersat  sas  dots  de 
assimilació,  ha  sufert  malas  influencias  que  li 
han  infiltrat,  no’l  desitj  d’una  gran  revolució 
veritablement  regeneradora,  sinó  l’esperit  de 
la  discòrdia  ab  isos  egoismes,  sas  angoixas  y 
sas  malas  passions. 

Enténguinho  tant  els  de  dalt  com  els  de 
baix,  tant  els  amos  egoístas  (i)  com  els 


(1)  En  lo  més  fort  de  la  vaga,  quan  molts  obrers, 
amenassats  de  mort  per  sos  companys,  no  podían  po- 
sarse  à  trevallar  sense  grans  perills,  hi  hagué  amos  que, 
en  comptes  de  facilitalshi’l  passament  com  haurían  fet 
ab  las  eynas  de  sas  fàbricas  untantlas  degudament  pera 
que  no’s  rovellessin,  els  conminaren  ab  la  expulsió 
definitiva  si,  ab  el  consegüent  despreci  'de  la  vida,  no 
acudían  al  trevall.  Cal  dir  que  d’amos  per  l’estil  n’hi 
hagué  pochs. 

obrers  rancuniosos  (1).  Tots  ells,  viciada 
com  tenen  la  percepció  per  malaltia  moral, 
prenen  per  clarividència  lo  que  no  es  altra 
cosa  qu’obsessió,  ó  visions  del  desvari;  y  la 
malaltia  no  es  d'ahir,  sinó  que  venen  arre- 
lantla,  quan  no’ls  tractaments  negatius,  els 
paliatius  enganyosos,  y,  en  una  paraula,  els. 
falsos  règims  socials  y  politichs  qu’han  en¬ 
gendrat,  covat  y  enverinat  cada  dia  més  el 
mal . 

Si’l  progrés  no  es  una  mentida,  si  cada 
individuu  y  cada  estament  guanya  de  dia  en 
dia  en  ilustració,  també  deuhen  progressar, 
evolucionar  conforme  à  Naturalesa’ls  règims 
dels  pobles.  Al  home  nou  no  li  escauhen  els 
règims  estantissos,  y  vol  deixarlos  de  recó 
com  hi  deixa’ls  vestits  esllanegats  per  l’us, 
que  ja  no  s’avenen  à  sas  formas  ni  responen 
à  son  gust. 

Hi  hà  pobles  que  no’s  donan  compte  de 
qu’estàn  malalts,  peró  d’altres,  com  el  nos¬ 
tre,  sentintse  pertorbats,  més  que  per  efecte 
d’una  lesió  orgànica,  per  lo  nociu  del  ambient 
en  que’s  mouhen,  esclatan  en  crits  fervents 
de  vida.  Y’s  comprèn  que  nostre  poble’s  tro¬ 
bi  malalt  en  ple  període  d’activitat  y  produc¬ 
ció,  perque  forsosament  ha  de  ressentirse  de 
lo  fals  de  la  organisació  present,  ell  qu’ha 
viscut  en  altres  temps  ab  organisació  ade¬ 
quada  y  conforme  à  la  manera  d’ésser  d’a- 
quellas  épocas. 

No  serém  nosaltres  els  qui  gosém  donar  la 
solució  de  tan  gros  conflicte:  no  tenim  tantas 
pretensions.  Quedi  aixó  per’aquells  diaris 
qu’han  frisat  d’impaciencia  aquests  días 
veyent  coartada  sa  llibertat  d 'informar  al 
públich,  y  qu’ara  jugan  à  qui  més  pot  infor- 
marlo  donantli  números  interminables  que 
no  diuhen  res,  que  no  revelan  res  més  que’l 
desitj  de  la  pròpia  propaganda;  periódichs 
que,  per  lliberals  que’s  diguin,  han  manifes¬ 
tat  en  aquesta  qüestió  un  criteri  bastant 
esquifit,  fent  sospitar  que  à  la  reacció  ani- 


(1)  N’hi  ha  hagut  aquests  días  que  buydavan  els 
cistells  de  las  minyonas  de  servey  y  per  torna  las 
ultratjavan  de  paraula  y  obra  atribuhintse  la  represen¬ 
tació  del  poble  famolench.  Peró  s'ha  de  fer  constar 
que’ls  qu’aixó  feyan,  més  qu’ obrers,  eran  gent  que  bus¬ 
cava  la  perduda.  En  general,  nostres  obrers  guardaren 
una  actitut  seria,  pròpia  de  qui  defensa  una  causa  justa 
ó  de  qui,  obligat  per  las  circunstancias,  se  manté  en 
espectació. 


rían  de  dret  si  en  ultim  extrém  ella’ls  ha¬ 
gués  de  salvar  el  negoci. 

Res  de  dar  solucions.  Y  no  obstant,  segurs 
estém  que’l  Catalanisme,  definidas  ó  no,  las 
porta  en  son  si.  Fora  inútil  y  vulgar  tot  quant 
diguéssim  en  un  trist  article  com  aquest:  sols 
hem  de  dir  que  d’organisacions  convencio¬ 
nals  no’n  poden  surtir  solucions  fermas  y 
viables;  que  crejém  en  las  agrupacions 
naturals  voluntarias,  ó  de  familia,  puig 
cadascú  arregla  molt  bé  sa  casa,  peró  ja 
està  fresch  si  altres  han  d’arreglarli  ó  si 
ell  ha  d’arreglar  la  dels  demés;  que’l  ca¬ 
pital,  més  qu’entendres  ab  els  governs  y 
secundarlos  tot  secundant,  conscient  ó  in¬ 
conscientment,  l’obra  dels  Lerroux  y  compa¬ 
nyia,  hauria  d’entendres  sempre  directament 
ab  la  classe  obrera,  de  la  que’n  procedeix  y 
à  la  qu’hauría  de  tractar  com  à  germana; 
que’ls  obrers,  qu’ara  claman  atiats  perla  ne¬ 
cessitat  ó  per  l’odi,  han  de  procurar  sa  edu¬ 
cació,  v  ab  ella  son  progrés,  à  fi  de  que 
en  el  dia  de  demà,  y  en  cas  de  millora  en 
sos  interessos,  no  puguin  incorre  en  els  ma¬ 
teixos  grollers  egoismes  qu’ells  atribuheixen 
als  burgesos  d’avuy;  que  aqueixos  burgesos, 
aqueixa  classe  mitja  catalana,  caminarà  à  sa 
ruina  si  no  arriba  à  ésser  garantia  y  simbo) 
de  germanor  en  nostre  poble,  base  ferma 
d’una  societat  democràtica  persa  constitució 
y  per  sa  historia:  peró  li  calen  més  ideals, 
més  instrucció,  menos  egoismes,  menos 
afanys  pel  cèntim  y  menos  carrincloneria. 

A  uns  y  altres,  finalment,  à  richs  y  à  po¬ 
bres,  à  capitalistas  y  à  proletaris,  à  patrons 
y  à  obrers,  y  en  especial  als  primers,  donchs 
per  sa  posició  tenen  més  camp  que  recorre, 
més  medis  d’ilustrarse  y  d’ésser  generosos, 
se’ls  ha  de  recordar  sempre  que  l’anarquia 
es  sempre  anarquia,  tant  si  porta  levita  com 
si  vesteix  brusa,  y  férloshi  present  aquella 
màxima  tan  coneguda:  «Els  insolents  en  la 
fortuna  son  vils  en  la  desgracia.»  0  al  revés: 
«Els  vils  en  la  desgracia  son  insolents  en  la 
fortuna.» 

LA  MORT  D’EN  ZIDRO 

A  mon  amich  el  distingit  artista  Felip  Valls. 

I 

Aquell  any  Nadal  s’esqueya  en  diumenge. 
Aquella  setmana  cobravam  la  cuberta,  te- 
níam  la  bandera  posada  ja  desde’l  dissapte 
passat. 

En  Zidro  no  hi  cabia  de  goig.  Com  si’l 
sentís,  pobre  Zidro!  «Setmana  plena  y  cuber¬ 
ta — deya  ell — y  demà  Nadal.  Quina  festassa! 
La  Ciseta  no  hi  veurà  de  cap  ull.» 

Els  de  dalt  acabavan  d’omplir  els  carqui¬ 
nyolis  dels  darrers  revoltons.  Els  gruixos  de 
solera  també’ls  tenian  molt  avensats.  En 
Sebastià,  en  Llopis  y  en  Garriga,  feyan  els 
envans  del  segón  pis,  en  Giralt  feya  lliga- 
das  y  posava  penjants,  y  jo  anava  marcant 
tiradas,  posant  bastiments  y  acollant  regles. 
Las  nostras  caras  resplandían  de  goig.  Ab 
quin  delit  trevallavam  tota  la  setmana  es¬ 
perant  el  dissaptel  Ja  tots  sabíam  que  don 
Andrés ,  el  propietari,  un  americano  molt 
rich  qu’havia  guanyat  una  fortuna  allà  à 
l’Isla  negociejant  no  sé  en  quina  classe  de 
bestià,  havia  promès  que  donaria  un  duro 
per  cap,  sens  distinció  de  classes.  Figuréus, 
setmana  sencera  y  un  duro  de  cuberta  asso- 
bre,  després  d’haver  perdut  el  compte  de  las 
setmanas  esguerradas  per  plujas  y  festas 
extraordinarias,  si  vindria  bé,  si  hi  havia 
motiu  d’estar  contents  tots  plegats,  fins  en 
Zidro,  encara  que  fossin  ell  y  la  Ciseta  sols, 
sense  cap  canalla!  Després,  ja  no  era  res  de 
nou  qu’estés  alegre,  pobre  Zidro!  Era  alegre 
pertemperament,y  las  sevas  alegrías  internas 
no  sabia  guardarlas,  las  comunicava  als 
amichs,  als  companys  de  trevall.  Quan  ne 
veya  un  de  trist,  l’escometia  à  riallas,  y  vul- 
gas  que  no,  el  feya  riure.  Y  sols  fos  rialla 
aparent,  passatjera,  ja’s  donava  per  satisfet, 
com  si  hagués  obtingut  una  gran  victorià. 
En  Zidro  simbolisava  l’alegria  perseguint  la 
tristesa,  encara  que  fos  inconscientment. 
Era  la  seva  missió:  estemordir  tristesas  fent 
escampall  d’alegrias.  Y  sempre  escampantne, 
sempre,  à  l’hora  d’esmorzar,  à  l’hora  de  di¬ 
nar,  à  tot’hora;  com  si  pressentís  que  una 
desgracia,  portada  per  ell  mateix,  algún  dia 
havia  de  fernos  entristir  y  plorar,  com  més 


de  quatre  vam  plorar  en  la  seva  mort  des¬ 
graciada,  trista  de  debó. 

II 

La  tarda  feya  son  curs  tranquila,  esperan- 
sosa.  El  sol  devia  ésser  bastant  baix,  perque 
en  el  segón  pis  la  claror  s’anava  esllanguint 
à  poch  à  poch,  lentament.  L’influencia  del 
sol  no  hi  era. 

Serían  ja  més  de  las  quatre.  Estavam  po¬ 
sant  un  regle,  jo  ab  el  plom  als  dits  y  enllar¬ 
dant  un  mahó  en  Llopis,  quan  ressonà  un  ay! 
llarch  y  esgarrifós  que’ns  deixà  cor-gelats  à 
tants  quants  el  sentirem.  Surtits  del  atura¬ 
ment  instantani  y  per  un  dels  balcons  mirant 
à  baix,  vegerem  sobre  l’aplanat  de  la  volta 
del  soterrani  una  massa  informe,  inmóvil, 
en  mitj  d’un  desfet  de  sanch  negrosa,  espes¬ 
sa,  ja  mitj  glassada  per  la  fredor  de  la  tem¬ 
peratura.  A  quatre  passos  més  enllà,  al  peu 
dels  ganxos,  hi  havían  dos  homes  drets  ab 
la  vista  allà  fixa,  inmóvils  també.  Semblavan 
dugas  momias,  boca-badats,  ab  els  ulls  més 
oberts  encara. 

Els  del  terrat,  que  ja  baixavan  escala  avall 
tots  grochs,  anunciant  l’esglay  en  llurs  caras, 
à  nostre  interrogant  «qui  es»  respongueren  à 
intervals  y  com  tartamudejant:  «El  pobre 
Zidro...»  Aquells  homes  eran  els  corriolay- 
res.  Fou  necessari  auxiliarlos.  L’esglay  els 
havia  produhit  cert  aturament  de  sanch  y 
encarcarament  de  nirvis... 

El  pobre  Zidro  ja  no  era  ell,  ja  no  era’l 
Zidro  d’avans,  ja  s’havia  cansat  d’escampar 
alegrías,  peró  se’n  havia  cansat  per  forsa, 
se’n  havia  cansat  pera  obehir  la  voluntat  del 
destí,  el  destí,  aqueixa  forsa  que  no  està  al 
alcans  dels  homes  el  dominaria,  sinó  molt  al 
contrari,  ens  domina  y’ns  fa  obehir  bojament 
malgrat  els  nostres  propòsits.  El  destí  va 
voler  que  no  n’escampés  més  d’alegrías,  y  li 
manà  que  fes  escampall  de  tristesas,  que 
n’escampés  moltas,  moltas;  que  n’escampés 
tantas  en  un  sol  dia,  com  alegrías  havia  es¬ 
campat  en  tota  sa  joventut. 

Y  à  fe  que  ja  va  ferho.  Molt  temps  va  du¬ 
rar  la  tristesa  en  nostres  cors  y  la  seriosa 
gravetat  en  nostres  semblants.  Perque’l  po¬ 
bre  tenia  tanta  bonesa  de  cor,  que  no’l  trac¬ 
tava  ningú  que  no  li  posés  afecte  desse- 
guida... 

Ja  no  respirava.  Estava  estirat  mitj  de  boca 
terrosa.  Els  llabis  plens  de  sanch  negra,  ja 
presa.  Els  ulls  closos,  amagant  llurs  ninas 
poch  avans  animosas. Tota  la  cara  amoratada 
pel  sotrach  y  agombolament  de  sancb.  El 
front  blanch,  d’un  blanch  de  cera  esblan- 
quehida,  mostrava  fort  esboranch  produhit 
per  una  esquerda  de  pedra  del  aplanat  del 
carquinyoli  de  la  volta  que  tenia  per  llit  en 
aquells  moments. 

Convensuts  de  qu'era  ben  mort,  y  havent 
entrat  feya  poch  el  guarda  de  punt,  ningú  va 
tocarlo.  Tampoch  ningú  va  moures  fins  que 
vingué’l  jutje.  Eran  las  sis  ben  tocadas  quan 
va  arribar.  Després  de  certs  requisits,  els  de 
la  casa  de  socorro  se’l  van  endur  en  la  llite¬ 
ra.  Van  portarlo  al  hospital. 

III 

Aquell  dissapte  varem  anar  tari  à  casa. 
Eran  las  deu  qu’encara  no  haviam  cobrat. 
En  el  despatx  del  senyor  Roure  hi  havia  don 
Andrés ,  tot  trist  y  pesarós,  preocupat  per  lo 
de  la  mort  d’en  Zidro.  El  senyor  Roure  en¬ 
cara  no  havia  vingut  del  hospital.  Ja  molt 
tocadas  las  deu  comparegué  tot  amohinat,  la 
vista  baixa,  potser  pera  no  emocionarse  més 
veyent  nostras  caras  tristas  tan  fora  de  cos¬ 
tum.  Va  conversar  un  moment  ab  don  An¬ 
drés ,  y  al  cap  de  poca  estona  van  cridarnos 
pera  cobrar.  L’Alsina,  el  llistero ,  qu’era  qui 
ens  allargava’ls  quartos,  va  dirnos:  «La  set¬ 
mana  entrant  l’obra  serà  tancada,  peró’l 
dissapte  veniu  à  cobrar.  Aixis  ho  disposa 
don  Andrés :  y  demà  à  las  tres  de  la  tarda,  si 
veniu  al  hospital,  acompanyarém  al  pobre 
Zidro  al  cementiri.» 

Com  deya,  à  casa  hi  anavam  tart.  Hi  ana- 
vam  tart  y  sens  alegria.  El  trist  incident  de 
la  tarda’ns  havia  deixat  apesarats,  y  ab  llur 
tristesa  al  cor  y’l  cervell  ple  d’ideas  extranyas. 
Avensavam  poch  à  poch,  maquinalment,  com 
d’esma;  sens  atinar  que’ls  de  casa  podian 
estar  ansiosos  també,  acumulant  ideas  qui 
sab  si  més  extranyas  que  las  nostras. 

Aquella  nit  no  vaig  descansar  poch  ni 
molt.  No'm  vaig  poder  treure  del  cervell  la 
idea  d’haver  vist  al  pobre  Zidro  estirat  de 
boca  terrosa,  esblanquehit  el  front  y  amora- 
tat  el  rostre,  inmóvil  y  cluch  d’ulls  y  en  mitj 
d’un  devassall  de  sanch  que  li  surtia  de 
front  y  boca. 


L’endemà  à  la  tarda  l’acompanyarem  al 
cementiri.  Vam  arribarhi  tart,  y  entre’l  dia 
curt  y  una  cosa  y  altra,  ja  fosquejava  quan 
obriren  el  ninxo  en  que  devia  ésser  enterrat 
son  cos.  Era  jafosch  del  tot  quan  el  tapavan. 
A  tants  quants  hi  eram  ens  deixà  fortament 
impresionats  la  operació  feta  à  tal  hora.  La 
emoció’ns  deixà  llarga  estona  enmudits  boy 
fent  via  pel  cami  de  tornada.  Estavam  acla¬ 
parats  per  la  pèrdua  d’en  Zidro... 

Es  el  Nadal  més  trist  qu’he  passat  en  tota 
ma  vida! 

Jaume  Terrí. 

ELS  RESPONSABLES 

A  la  societat,  y  als  obrers  en  particular. 

cAhónt  son  els  apòstols  de  la  pseudo-lli- 
bertat?  cAhónt  els  que  predicavan  els  proce¬ 
diments  revolucionaris  desde  la  tribuna  dels 
meetings ?  cAhónt  els  que’ls  predicavan  desde 
els  periódichs?  cAhónt  els  qu’en  las  passadas 
eleccions  aconsellavan  els  atentats  contra 
l’ordre  social,  contra  la  classe  mitja,  contra 
els  inofensius  ciútadans  que  volían  exercir 
son  dret  à  votar?  ;Ahónt  son  els  héroes  de  la 
gran  batalla  de  la  plassa  de  Santa  Agna,  que 
per  f orsa  esdevindrà  llegendària?  cAhónt  els 
que  proclamavan  la  seva  pròpia  llibertat  y 
autonomia  pera  conculcar  (com  conculcaren 
de  fet)  la  llibertat  dels  altres? 

Pochs  días  de  perill  hi  ha  hagut:  aquella 
massa  que  constituheix  son  públich  s’ha  llen- 
sat  al  carrer:  y  ells  <-ahónt  son? 

Infelissos  obrers,  ab  llurs  closcas  plenas 
de  sas  prédicas,  han  ofert  llurs  cossos  pera 
que  fossin  blanch  dels  maüsers  ó  carn  de 
presidi:  y  ells,  els  vers  culpables,  {ahónt 
son? 

Cap  d’ells  s’ha  posat,  en  las  horas  de  pe¬ 
rill,  al  devant  de  sas  victimas  pera  corre  la 
mateixa  sort.  Tots  ells  s’han  estat  à  casa,  ó 
en  las  redaccions  dels  periódichs,  ó  en  cassi- 
nos  més  ó  menys  aristocràtichs,  ó  en  la 
Cambra  dels  Diputats... 

cHo  veus,  poble?  cQuàn  seràs  de  major 
edat?  cQuàn  deixaràs  de  seguir  als  que  t’en- 
ganyan,  enlluhernante  ab  la  prèdica  de  doc- 
trinas  que  no  creuhen,  de  procediments  que 
may  practicaràn?  (Quàn  els  coneixeràs  als 
que  tan  sols  te  volen  pera  que'ls  hi  serveixis 
d’escambell? 

Si  la  cosa  hagués  acabat  ab  el  triomf  del 
obrer,  llavors  haurían  surtit  de  sa  casa,s’hau- 
rian  presentat  com  à  redemptors  y  potser  fins 
com  à  victimas,  y  fent  servir  els  cossos  dels 
atropellats  y  las  runas  y  despullas  com  à 
pedestal,  s’haurian  aixecat  sobre  d’ells  com 
sobre  d’un  trono — que  no  haurían  sapigut.  ni 
haurían  tingut  el  valor  de  guanyar,  —  sense 
mirar  els  reguerots  de  sanch  de  son  entorn. 
Sols  alguna  qu’altra  volta,  tot  fent  comèdia, 
endressarian  una  mirada  de  llàstima  y  unas 
quantas  frases  de  compassió  à  las  infelissas 
victimas  que  s’haurían  sacrificat  per  son 
ideal,  qu’avuy  no’s  pot  assolir.  Y,  ja  ben  as¬ 
seguts,  contra  vosaltres  obrers  atiarian  las 
tropas,  y  farian  servir  sas  armas  cada  volta 
qu'os  llensessiu  al  carrer  pera  sacudir  el  jou, 
pera  trencar  las  cadenas  ab  que  vos  haurían 
lligat  com  si  fóssiu  esclaus. 

Mes,  anant  malament,  no  surten.  Y  quan 
hagi  passat  la  terrabastada  seran  els  primers 
que,  tot  posant  el  cap  en  terra,  diran  à  l’au¬ 
toritat  y  à  la  societat:  «Senyors,  jo  no  hi  era; 
cap  culpa  hi  tinch  en  lo  qu’ha  passat;  perdo- 
neulos  als  revolucionaris;  son  uns  ilusos!» 

Y  las  autoritats  civils  que  protegían  als 
apòstols  jqué  s’han  fet?  Y’is  cacichs  que’ls  apo- 
yavan  iqué  diuhen?  Y'l  govern  que  fomentava 
sa  inicua  obra  ^existeix  encara?  Y’l  poder 
moderador  iqué’n  pensa?  Y’is  particulars 
qu’ab  gust  ho  veyan  <jno  estan  sota  terra 
avergonyits  de  sa  tonteria  ó  empenedits  de 
sa  mala  obra?  Pobre  societat  la  nostra!  Nas- 
queres  pera  ésser  paria! 

Jo’ls  acuso  à  tots,  jo’ls  acuso  devant  la  so¬ 
cietat,  lo  mateix  als  uns  qu’als  altres':  acuso 
à  qui  permeté  que’s  prediqués  y  fomentés  la 
anarquia;  à  tots  els  governs  de  fa  molts  anys, 
pels  actes  que  realisaren  contra’l  progrés  y 
per  las  omisions  qu’han  comés  respecte  à  la 
educació  del  poble;  à  totas  las  classes  socials 
y  particularment  à  las  acomodadas,  per  haver 
tolerat  y  fins  apoyat  à  aqueixos  governs  mal¬ 
grat  tals  defectes,  ó  millor  dit,  per  rahó  dels 
mateixos  defectes;  acuso  als  revolucionaris  de 
levita,  que  predican  lo  que  no  creuhen  y  en 
els  moments  de  perill  s’amagan.  Hipócritas! 
Parodias  ridiculas  dels  butxins  de  la  Revolu¬ 
ció  francesa!...  Això  y  molt  més  son. 

Y’is  acuso  perque  d’ells  es  tota  la  culpa; 
tots  ells  son  responsables  de  lo  passat  y  de 
lo  que  sens  dubte  passarà  més  endevant. 


Jo  que  defenso ’ls  mateixos  ideals,  jo 
qu’aspirp  à  la  llibertat  absoluta  del  indivi- 
duu,  jo’t  dich,  oh  poble:  Deixa  la  revolució 
y  accepta  la  evolució.  Ab  aquella  seràs  vícti¬ 
ma  sempre,  veuràs  tos  fills  y  tas  mullers  en 
la  misèria,  tas  llars  enrunadas,  ta  esclavitut 
més  forta  que  may;  y  veuràs  cóm,  després  de 
la  revolució,  s’aixeca  poderosa  la  reacció.  Y 
en  cambi,  ab  la  evolució,  arribaràs  sense  cap 
entrebanch,  poch  à  poch,  aixó  si,  à  gaudir  de 
la  plenitut  de  tots  els  teus  drets;  y  assoliràs 
l’ideal,  la  llibertat  absoluta  del  individuu 
dintre  la  societat  natural  y  lliure. 

CREADORS  Y  CRÍTICHS 

Com  que  vivim  de  prejudicis — en  art  com 
en  tot — ens  esgarrifém,  per  exemple,  cada 
volta  que  un  novelista  escriu  un  drama,  ó 
un  dramaturch  escriu  una  comèdia,  ó  un 
poeta’s  dedica  à  la  filosofia.  Al  punt  surten 
els  critichs  d’ofici  y,  ab  la  clarividència  que 
Deu  els  hi  nega  tan  sovint,  fallan  sens  ape- 
lació  contra  l’ardit  violador  de  las  lleys  per 
ells  establertas.  Peró  la  indignació  pren 
proporcions  épicas  quan  un  critich  crea  ó  un 
creador  analisa  (i).  Els  homes  seriós  arriban 
à  perdre  la  serenitat  y’is  comparsas  fan  chor  à 
tota  veu.  «L’esperit  critich,  diuhen,  s’oposa 
à  la  lliure  creació»,  ó  bé  «el  geni  no  pot  apli- 
carse  al  anàlisis».  Erro,  erro  y  erro.  Quan 
l’artista  ho  es  de  debó,  quan  junta  la  inspi¬ 
ració  ab  la  cultura  y  l’estudi,  quan  sab  pre- 
ocuparse  de  lo  que  fa  y’n  té  clara  concien- 
cia,  allavors  se  verifica’l  miracle:  allavors 
l’artista  serveix  indistintament  pera  crear  y 
pera  judicar. 

D’exemples  no’ns  en  mancaràn.  A  Euripi- 
des,  el  seu  esperit  analitich  y  sos  coneixe¬ 
ments  filosófichs  no  l’impediren  la  creació 
de  sas  inmortals  tragedias.  El  Dant  y  Llull, 
encarnant  la  sabiesa  de  llurs  épocas,  no  dei- 
xan  d’ésser  colossals  artistas.  Goethe  fou 


(i)  De  totas  maneras  s'ha  de  reconeixe,  pera  és¬ 
ser  just,  que  li  es  més  difícil  crear  al  critich,  que  judicar 
al  creador. 

d’inteligencia  quasi  universal,  dominant  to- 
tas  las  materias  que  va  estudiar.  Leopardi 
fou  ensemps  gran  filosop  y  gran  poeta. 
Schopenhauer  sols  fracassà  al  voler  apendre 
de  tocar  la  guitarra.  Maeterlinck  ha  pogut 
escriure  sos  dramas  admirables  y  sos  estu¬ 
dis  de  Le  Trésor  des  Humbles  y  la  La  Vie  des 
Abeilles.  Manzoni,  els  Goncourt,  Verhaeren, 
Huysmans,  Bourget,  Mirbeau,  etc.,  han  si¬ 
gut  alhora  grans  artistas  y  grans  crítichs. 
Ningú  que  conegui  à  fons  els  dramas  de 
l’Ibsen,  pot  negar  à  llur  autor  qualitats  emi¬ 
nents  d’observador  y  de  critich. 

El  segle  xix  ens  presenta  dugas  figuras 
que  per  si  solas  venen  à  donarnos  la  rahó: 
Ricart  Wagner  y  Emili  Zola.  Abdós,  artis¬ 
tas  conscients,  peró  no  creadors  sistemà- 
tichs  com  creuhen  els  ignorants,  han  en¬ 
carnat  sintèticament  el  drama  musical  y  la 
novela,  ensemps  qu’ab  llurs  trevalls  filosó- 
fichs  y  crítichs  ens  han  mostrat  la  rahó  y’l 
sentiment  de  lo  qu’han  creat,  resultantne 
conjunts  armóaichs  (no  de  reglas  estretas) 
de  creació  y  de  crítica.  Per’xó  las  obras 
d’aquests  dos  genis  son  complertas  y  defïni- 
tivas:  perquè  en  Wagner  y  en  Zola  han  sen¬ 
tit  tant  com  han  vist. 

Y  no  se’ns  digui  que’ls  autors  ficats  à  cri- 
tichs  diuhen  grans  disbarats,  donchs  els 
crítichs  d’ofici  (molts  d’ells  fracassats  en  l’art 
que  pretenen  judicar)  els  hi  portan,  en  aquest 
terreny,  ventatja  inmensa. 

L’artista  verdaderament  equilibrat  pot 
crear  en  la  mateixa  proporció  que  pot  judi¬ 
car.  Si  sas  qualitats  de  poeta,  músich,  pin¬ 
tor,  et'c.,  no  son  extraordinarias,  tampoch  ho 
seran  (y  si  ho  son  la  excepció  confirmarà  la 
regla)  sas  qualitats  de  critich.  Y  si  l’autor  se 
diu  Ricart  Wagner,  y  sas  qualitats  de  poeta- 
músich  li  permeten  la  creació  de  Tristan  y 
Isolda ,  del  Anell  de  Nibelung  y  de  Parsifal , 
també  li  permeten  escriure  Opera  y  Drama. 
Y  si  l’autor  se  diu  Emili  Zola  y  sas  qualitats 
de  novelista  li  permeten  la  creació  de  Els 
Rougon-Macquart,  també  li  permeten  escriure 
El  Naturalisme  en  el  Teatre. 


ISAURA 

Semblant  à  una  visió,  semblant  à  una 
morta  donzella  eixida  d’un  sepulcre  de  cedre 
ab  vius  daurats,  va  surtir  Isaura  del  claustre 
vell  y  trist,  tota  plorosa,  cercant  à  son  ay- 
mant,  buscant  al  seu  poeta,  al  bell  donzell 
d’esguart  seré  com  nit  de  clar  de  lluna  y 
cabells  rossos  com  espigas  de  blat. 

Y  cercàval,  ab  la  mateixa  passió  que  las 
altras  verges — de  trajo  negre  com  perduda 
ilusió  y  rostre  blanch  com  pit  de  cigne — 
buscavan,  en  l’altar  tot  ple  de  llums,  una 
nova  divina  veritat  que  inondés  de  beatitut 
las  llurs  ànimas. 

Isaura’s  passejava  amunt  y  avall  del  me¬ 
langiós  jardí,  en  tant  las  demés  verges  en- 
dressavan  à  Deu  una  cansó  rublerta  d’anyo- 
ransa. 

Y’l  poeta  arribà.  Y  ella’s  llensà  als  seus 
brassos  amorosa,  del  mateix  modo  que  tom¬ 
ba’l  blat  sobre  la  dalla  al  ésser  segat  pel 
forsut  segador. 

Y’is  mots  que’l  poeta  deya  se’ls  escoltava 
Isaura  ab  atenció  profonda,  tal  com  las  altras 
verges  escoltavan  las  sagradas  paraulas  evan- 
gélicas. 

Y  en  tant  que’l  surtidor  desgranava  una 
oració  nocturna,  ell  li  explicava’ls  plahers 
del  amor. 

— A  cada  bes  que’m  negas — ell  li  deya — 
una  estrella  se’n  va  del  firmament. — 

Y  sentintho  ella  plena  d’amor,  ab  llàgri- 
mas  als  ulls  y  goig  als  llabis,  besava  al 
poeta  ab  la  més  gran  fruhició. 

Y  à  travers  dels  gótichs  finestrals  de  vi¬ 
dres  blaus  y  blanchs,  veyan  abdós  passar  à 
las  verges  tremolosas  ab  el  ciri  à  las  mans, 
semblant  el  séquit  d’un  casament... 

Y  la  nit  avensava. 

Y’l  poeta  é  Isaura,  vora’l  surtidor,  se  feyan 
tants  petons  com  estels  veyan  brillar  en  la 
blavenca  volta. 

Y  ab  igual  goig  que  las  altras  companyas 
pregavan  genolls  en  terra  devant  l’esplendo¬ 
rós  altar,  Isaura,  la  bella  y  bona  Isaura, 
gaudia  del  amor  ab  el  poeta  d’esguart  seré 
com  nit  de  clar  de  lluna  y  cabells  rossos 
com  espigas  de  blat. 

Y’l  poeta  va  coronar  el  cap  d’Isaura  ab 
eura  verda,  al  apuntar  l’albada. 

Y  va  benehirla,  un  cop  fou  coronada, 
ab  las  més  bellas  paraulas  conegudas. 

Narcís  Gili  Gay. 


GERMANOR 

Al  esclat  primer  de  la  dolsa  primavera  han 
creuhat  l’espay  las  negrosas  aurenetas,  bo  y 
teixint  sa  cansó  melangiosa.  Sonfosaslas" 
neus  qu’enmantellavan  las  altivolas  serrala- 
das,  y  en  llurs  cimalls  han  florit  las  flors  bos- 
canas  que,  arreu  esbandint  llur  flayra,  han 
ubriagat  la  vall  sencera.  Y’is  ferrenys  pins, 
gronxats  pel  suau  ventitjol,  s’han  estremit 
de  goig  al  sentir  qu’altra  volta  per  sas  en- 
tranyas  hi  tornava  à  circular  la  vida  d’avans, 
feconda  y  potenta. 

La  ciutat,  avans  tan  ensoperbida,  ara  apar 
un  inmens  cementiri.  Tota  es  deserta;  els 
lluhents  cotxes  que  de  tant  en  tant  per  sas 
amplas  y  llargas  vías  rodolan,  sembla  qu’en- 
tonin  las  darreras  esparsas  d'un  himne  fune¬ 
ral.  Sols  aqui  y  allà,  escampats  al  etzar  y  ar- 
rasserats  en  las  grisas  parets  d’algunas  casas 
senyorials  abandonadas,  els  mendicants  plo- 
ran  à  llàgrima  viva  demanant  una  almoyna 
als  tranzeunts,  als  tranzeunts  que  passan  de- 
pressa  per’anar  à  sos  quefers,  y  que  ni  un 
esguart  de  compassió’ls  dirigeixen  al  escol¬ 
tar  sa  veu  planyívola  v  tremolosa. 

Se’n  han  anat  els  senyors  de  ciutat,  se’n 
han  anat  deixant  las  portas  de  las  casas  ben 
tancadas.  La  calda  abrusadora  qu’en  la  ciu- 

-r 

tat  se  sentia'ls  ha  fet  pensar  en  el  camp,  en 
el  camp  hont  lot  es  poesia  y  hont  l’esguart 
s’extasia  veyent  aquell  cel  eternament  blau, 
aquellas  onadas  d’espigas  dauradas  que’s 
balancejan  regularment,  aquells  sapats  bay- 
lets  que  joguinejan  inconscients  sense  pensar 
en  un  demà,  aquells  nobles  terrassans  que 
íebrosament  trevallan  tot  entonant  una  com- 
planta  de  l’avior. 

Fills  dels  terrassans  y  fills  dels  senyors, 
semblan  germans.  Conmóu  verament  y  afa¬ 
laga  l’ànima  veure  la  dolcesa,  la  gaya  ama¬ 
bilitat  ab  que’s  tractan.  Un  creu  trobarse  en 
un  món  ideal,  un  món  forjat  en  somnis  y  fan- 
tasias,  lluny  de  las  impuresas  de  la  realitat. 
Ningú’ls  coneixeria  al  véurels  en  tan  ferma 

amistat;  sols  denuncian  la  diferencia  d’esta¬ 
ments  els  rostres  enmorenits,  els  vestits  es- 
pellifats  dels  uns,  y  las  caras  blancoyas  y’is 
arregladets  vestits  dels  altres.  Contemplant 
aytals  escenas  ens  corprèn  un  pensament: 
el  pensament  de  qu’en  el  món  no  tot  son 
noys,  sinó  que  hi  hà  també  homes... 

Y’is  senyors  fruheixen  al  ovirar  que’ls  seus 
fills  anémichs  passan  el  temps  joguinejant 
ab  aquells  sapats  baylets,  els  sapats  baylets 
fills  dels  conreuhadors  de  la  terra  de  qu’ells 
son  amos.  Y  riuhen  cada  volta  que'l  llur  fill 
els  tira  per  terra  y  abrassats  se  revolcan  pel 
prat  humit,  pantejant,  la  suhor  regalimànt- 
loshi  abundosament  pels  rostres  enverme- 
llits.  Y  una  arruga'ls  solca  l’ample  front  si 
veuhen  que’ls  baylets,  estrenyenllos  massa 
fort  y  obligantlos  à  caure, ;ls  fan  gemegar 
amargament;  mes  una  rialla  d’íntima  satis- 
facció’ls  entreobra  altre  cop  els  llabis  carno¬ 
sos  al  veure  que’ls  pares  d’aquells  els  renyan 
ab  expressió  seriosa. 

Junts,  més  alegroys  que  may,  els  noys  de 
abdós  estaments  procuran  divertirse.  Tan 
aviat  corren  perseguintse  com,  agafantse, 
forsejan  pera  tornar  à  corre  altra  volea.  L’alé 
d’abdós  se  barreja  formant  un  sol  tot,  y  tan 
prompte  s’amanyagan  petonejantse  com,  fent- 
se  mala  cara  y  petant  de  dents,  se  donan  al¬ 
guna  qu’altra  mossegada.  Ploran  una  eslo- 
neta  en  silenci,  després  se  donan  estreta 
abrassada. 

Y  contemplo  aquesta  joya  infantivola,  y 
una  escalfor  interna  m’omplena  las  sanchs, 
al  ensemps  qu’oviro’l  demà,  un  demà  miste¬ 
riós  y  tràgich  que  m’esglaya...  Me  sembla 
veure’l  món  cubert  de  flamas  y  sentir  els 
crits  gemegosos  de  milers  de  víctimas  dema¬ 
nant  en  va  socors,  enllotats  ab  sa  pròpia 
sanch. . .  La  germanor  qu’oviro  a vuy  no  es  pas 
el  preludi  de  l’abrassada  que  s’ha  de  donar 
aquesta  Humanitat  sense  noció  d’altruisme, 
desenfrenada,  sedenta  de  plahers  y  goigs  es- 
túpits  y  bestials,  corrent  ab  boja  carrera  vers 
l’abim.  Pensanthi,  se  m’esborrona  la  pell,  y 
una  sola  pregunta’m  ve  à  la  boca,  una  pre¬ 
gunta  qu’ho  expressa  tot: 

Els  noys  d’avuy  ^seràn  els  homes  de  demà··' 
íY’s  somriuràn  els  homes  de  demà  al  veu- 
res,  com  se  somriuhen  els  noys  d’avuy? 

Alfons  Sans  y  Rossell. 

VII 

SA  PERSONALITAT. — PI  Y  MARGALL  y’l  POBLE 
CONCLUSIÓ. 


més  d’aquestas  qu’hem 
anat  estudiant,  altras 
obras  de  no  menys  va- 
lua  eixiren  de  sa  plo¬ 
ma  en  el  transcurs  de 
sa  vida.  (i)  Hem  pas¬ 
sat  molt  lleugerament 
pel  dessobre  de  sas 
obras  relativament  més 
importants,  peró  fins 
fentho  aixis  ab  las  restants,  no  disposariam 
d’espay  ni  de  temps  suficient  en  las  colum- 
nas  d’una  publicació  periòdica.  S’ha  de  tenir 
en  compte  qu’en  l’obra  d’en  Pi  no  hi  hà  sol- 
zament  qu’apreciar  l’obra  en  si  mateixa,  ja 
que  la  part  principal  està  en  la  relació  que 
guarda  ab  el  món  exterior  en  que  s’ha  mo¬ 
gut;  mes  segurament,  sense  cap  classe  de 
dubte,  podém  afirmar  que,  pera  fer  un  estu¬ 
di  complert  de  sa  vida  manifestativa,hauríam 
de  ferlo  de  la  historia  d’Espanya  en  el  perio- 


(i)  Son  aquestas  altras  à  que’ns  referim:  Recuerdos 
y  bellesas  de  Espaiía ,  comensada  per  en  Piferrer  l’any 
1848,  essent  obra  d’en  Pi’l  volum  segón  que  tracta 
de  Catalunya,  el  que  tracta  de  Granada  y  poca  cosa 
cfel  de  Sevilla;  la  Historia  general  de  Amèrica ,  els  Dià- 
logos,  las  Joyas  literarias ,  optíscúls  tan  interessants  y 
hermosos  com  las  Observadones  sobre  el  caràcter  dedon 
Juan  Tenorio,  en  el  que  fa  un  estudi  de  tots  els  don 
Juan  escrits,  y  com  el  que  porta’l  títul  de  Amadeo  de  Sa- 
boya\  el  profond  Discurs  que  fa  precedir  a  la  colecció  y 
revisió  de  las  obras  del  P.  Juan  de  Mariana;  els  pró- 
lecbs  à  las  obras  de  Proudhon.  Aixís  mateix,  compta 
entre  sas  obras,  inagotable  colecció  d’articles  publicats 
en  la  Enciclopèdia  de  Legislación  y  Jurisprudència,  en  La 
Discusión ,  en  La  A?nérica ,  La  Revista  de  Ambos  Mun- 
dos,  El  Nuevo  Règim  en,  revistas  de  teatres  en  El  Correo , 
articles  histórichs  y  de  costums  en  ElMuseo  Universal, 
y  relatius  a  la  historia  del  art  monumental  en  El  Rena- 
cimiento. 

Per  las  rahons  donadas,  y  perque  en  aquestas  obras 
se’ns  presenta  en  Pi  ab  un  altre  caràcter  del  de  las 
qu’hem  estudiat,  no  hem  cregut  necessari  ferne  estudi 
per  separat,  pera  donar  à  conèixer  sa  personalitat. 


de  que  mitjansa  entre’l  seu  primer  escrit,  sa 
primera  oració  pública,  y’l  día  en  que  l’arre- 
bassà  del  nostre  costat  la  mort,  que  no  l’oblit. 
Altrement,  sas  obras  poden  comptarse  per 
centenars  si's  té  en  compte  que  cada  un  dels 
seus  articles,  cada  comentari,  el  més  senzill 
del  més  insignificant  acte  polítich,  cada  dis¬ 
curs  pronunciat  en  el  Congrés  ó  fora  d’ell, 
es  un  cant  prenyat  d’erudició,  sencer,  mascle, 
exhalant  llibertat  per  tots  cantons,  espandint 
amor  pera  tots  els  sers. 

Al  embat  de  sa  ploma  ferma  han  caygut  els 
ministeris;  al  impuls  de  sa  paraula  s’han  ai¬ 
xecat  els  pobles  en  demanda  de  sos  drets 
malgrat  aquells,  cadavérichs,  no  hagin  tin¬ 
gut  forsas  pera  sostenirse  en  la  demanda.  De 
sos  llabis  han  estat  pendents  els  governs,  y 
sa  paraula,  si  bé  no  seguida,  ha  tingut  la 
consideració  de  la  d’un  oracle;  precisament 
per  lo  mateix  d’ésser  tinguda  per  certa,  no  ha 
sigut  seguida.  Es  condició  del  poble,  y  la  que 
més  el  caracterisa.  Els  ideals  superiors  han 
sigut  sempre’l  Nort  ahont  se  dirigian  y  qu’as- 
solían  las  aspiracions  d’en  Pi  y  Margall.  Lo 
mateix  escribint  la  Historia  de  las  Américas 
que’ls  Recorts  y  Bellesas,  s’hi  percebeix  en 
ell  la  grandiositat  de  son  caràcter  y  lo  enlay- 
rat  de  sas  concepcions  y  sa  manera  de  veure. 

Posats  à  admirar,  no  podríam  trobar  valia 
que’ns  deturés.  Tant  ens  encantan  y  sorpre¬ 
nen  las  sevas  obras  més  extensas,  com  els 
concisos  y  macissos  prólechs  é  introduccions 
à  la  Filosofia  del  Progrés,  la  de  la  Misèria , 
y  el  Principi  Federatiu ,  obras  qu’ell  traduhí 
d’en  Proudhon;  com  els  arrodonits  articles 
polítichs  en  els  que  al  judicar  la  vida  espa¬ 
nyola,  sens  apartarse  ni  una  bolva  de  sa  teo¬ 
ria  federativa,  dirías  que  colpejava  ab  marte- 
lladas  punyentas  els  cervells  adormits  dels 
nostres  contemporanis,  que  sembla  miracu¬ 
lós  no  s’hagin  conmogut  més  fortament. 

Posats  à  estudiar  sas  grandesas  totas,  de 
sas  obras  passariam  à  sa  personalitat  priva¬ 
da,  y  potser  per  nostres  llabis  hi  creuharían 
dos  somrisos:  l’un  de  joya,  l’altre  de  despre- 
ci.  De  joya  al  veure  la  honradesa  del  patrici 
qu’avuy  ja  ha  passat  à  formar  part  de  la  ter¬ 
ra;  de  despreci  pel  poble  que  sols  el  recor¬ 
dava  per  aquella  qualitat  que  no  es  més  que 
positiva  en  l’home,  es  à  dir.  qu’està  en  sa 
naturalesa,  y  que  demostra,  al  ésser  tan  ad¬ 
mirada  per  un  poble,  que  aquest  se  troba  en 
la  corrupció  y  l’enviliment.  S’admiran  y  deu- 
hen  admirarse  y  apreciarse’ls  homes  pel  seu 
talent,  perque  no  es  aquest  qualitat  de  dever, 
ni  general,  ni  innata  en  l’home;  peró  admi¬ 
rar  à  un  home  per  la  seva  honradesa  es  ferho 
per  ben  poca  cosa,  ja  qu’ella  es  general  é  in¬ 
nata.  ^Cóm,  si  no  fos  l’home  honrat  casi  unà¬ 
nimement,  podrian  existir  las  societats,  esco- 
las  de  lo  nociu  y  de  la  perversitat  que  posan 
empenyo  en  prostituhirlo  sens  assolir  son 
desitj  complertament?  cQué  seria  de  la  socie¬ 
tat  humana  —  diu  molt  bé  l’actual  individuu 

del  Directori  federal,  don  Eduart  Benot — si 
no  abundés  la  honradesa? 

Fins  à  Espanya  mateix  no  es  la  perversitat, 
ni  la  falta  d’honradesa,  la  lley  general  en  el 
fons;  ho  es  si  la  feblesa,  la  indiferència,  la 
ignorància;  y  culpa  es  d’aquestas  malas  qua¬ 
litats  que  lo  corromput  de  la  nació  pugui 
mantenirse  impunement  en  el  cimall  del  po¬ 
der.  Es  en  aquest  ahont  se  troba’l  contrast 
qu’ha  fet  que’l  poble,  mirant  tan  sols  lo  su¬ 
perficial,  hagi  tant  admirat  la  honradesa  del 
tribuno  que’ns  ocupa.  Però  si  d’aquesta  ad¬ 
miració  fins  ni'ns  atrevim  à  dubtarne,  surtint 
com  surt  del  poble,  tan  franch  com  el  poble 
es  sempre,  sí  que’n  dubto  y  fins  la  nego, 
quan  ella  surt  de  las  Cambras  legislativas, 
tant  si  l’admiració  es  per  la  honradesa,  com 
per  qualsevulga  altra  qualitat. 

Deya’l  doctor  Robert,  en  la  sessió  del  Con¬ 
grés  del  30  de  novembre  de  1901,  que  tenia 
la  seguretat  (y  ho  crech)  de  que  ni  en  el  Con¬ 
grés,  ni  en  Catalunya  ni  en  tota  Espanya  hi 
hauria  ningú  que  pogués  dir  que'ls  elogis 
que  s’havian  tributat  al  senyor  Pi  pels  dipu¬ 
tats  que  l’havian  precedit  en  l’us  de  la  parau¬ 
la,  fossin  convencionals  é  imposats  per  l’ar¬ 
tifici.  Y  l’havían  precedit  en  l’us  de  la  paraula 
precisament,  després  d’en  Canalejas,  en  Vi- 
llaverde  y  en  Navarro-Reverter!  Jo,  donchs, 
al  contrari,  opino  que,  si  no  tots,  la  majoria 
dels  que  parlaren  ho  feren  en  virtut  del  arti¬ 
fici  y  la  convenció.  En  primer  lloch  perque 
he  observat,  en  lo  poch  que  tinch  de  vida, 
que  ningú  alaba  francament,  en  altres,  las 
qualitats  contrarias  à  las  qu’ell  té;  y  en  se¬ 
gon  lloch,  perque  en  el  Congrés  s’han  tribu¬ 
tat  iguals  descomunals  elogis  per  la  mort 
d’en  Castelar,  que  per  la  d’en  Cànovas,  que 
per  la  de  qualsevol  desgracia  nacional  qu’ha- 
gim  gaudit.  Per  altra  banda,  hi  hà  un’altra 
rahó  superior:  als  homes  els  reconeixém  sa- 
bis  perque  trobém  que  sas  ideas  son  sabias, 
ó  perque  acceptém  el  criteri  d’altre  que’ns  ho 
diu.  En  aquest  cas,  no  cal  dir  ni  senyalar  la 
convenció  y  l’artifici,  donchs  salta  a  la  vista. 
Respecte  al  cas  primer,  diré  que  la  majoria, 
si  no  tots  els  que  parlaren  y  trobaren  sabi  y 
honrat  à  en  Pi  y  Margall,  no  combregan  en 
sas  ideas,  sinó  que  segueixen  totas  las  opo- 
sadas.  {Pot  creures,  donchs,  que  francament, 
aquells  senyors  reconeguessin  com  à  recte 
y  verdader  el  camí  contrari  al  qu’ells  seguei¬ 
xen? 

Y  com  no  puch  admetre  tanta  grandesa 
d’admiració  per  part  dels  prohoms,  no  puch 
admetre  tampoch  la  frase  feta  de  qu’en  Pi  y 
Margall  fou  respectat  fins  pels  seus  enemichs, 
donchs  al  contrari,  no  ho  fou  ni  per  sos 
amichs  mateixos.  Encara  ressonan  arreu  las 
injurias  llensadas  contra  d’ell  quan,  ab  mo¬ 
tiu  de  la  guerra  de  Cuba,  pregonà  la  parau¬ 
la  salvadora  de  llibertat.  Sento  qu’algú  diu 
que  si  aixó  es  cert,  no  ho  es  la  primera  part; 
mes  contra  las  negacions  hi  hà  las  probas,  y 

cap  tan  contundent  com  la  mateixa  paraula 
d'en  Pi:  «He  perdut  en  el  govern  ma  tranqui- 
litat,  mon  repòs,  mas  ilusions,  ma  confiansa 
en  els  homes  que  constituhía’l  fons  del  meu 
caràcter.  Per  cada  home  lleal  he  trobat  deu 
traydors,  per  cada  home  agrahit,  cent  ingrats; 
per  cada  home  desinteressat  y  patriota,  cent 
que  no  buscavan  en  la  política  sinó  la  satis¬ 
facció  de  sos  apetits.  Girava’ls  ulls  al  meu 
partit,  y  no  veya  sinó  dubtes,  vacilacions, 
desconfiansas,  quan  no  injurias;  els  girava 
als  partits  enemichs,  y  no’ls  trobava  dispo¬ 
sats  més  qu’al  ultratje  y  à  la  calumnia.»  (1) 

Qui  conegui’l  caràcter  perdonador  d’en  Pi, 
pot  compendre  à  quin  extrém  havian  d’arri¬ 
bar  aquests  mals,  qu’ell  se  vegés  obligat  à 
consignarho.  Tinch,  donchs,  el  dret-de  no 
creure  en  l’admiració  y  amor  ab  que  venen  à 
pintar  la  comunió  d’Espanya  ab  nostre  filo- 
sop,  y  de  protestar  d’aixó  com  d’una  de  tan- 
tas  ximplesas  que  aquí’s  diuhen  à  tota  hora. 
Oh,  l’enterro,  l’entussiasme!  Deu,  vint,  tren¬ 
ta  mil  personas!.  . .  Se’n  reuneixen  altras 
tantas  en  qualsevol  plassa  de  toros  ó  à  con¬ 
templar  cóm  van  y  venen  las  golondrinas  (2). 
El  poble  busca’ls  espectacles  gratuhits;  y’is 
polílichs  la  reciprocitat.  L’únich  sincer  (3)  va 
ésser  en  Romero  Robledo:  No  voy  porque  él 
tampoco  fuè  al  de  Castelar ,  va  dir  referintse 
al  enterro  d’en  Pi  v  Margall.  Entenguis  que 
volia  dir:  No  voy  porque  él  no  hubiera  tampoco 
ido  al  mio.  Y  tenia  rahó.  Per  primera  ve¬ 
gada. 

El  poble  s’arrebassa  de  las  mans,  sobre  la 
tomba,  las  despullas  d‘una  corona.  Ah,  l’a¬ 
mulet,  la  reliquia!  Si  en  Pi  y  Margall  ha¬ 
gués  predicat  fanatisme,  qué  ben  assadollada 
hauria  trobat  la  terra! 

Ho  tinch  ja  dit:  el  poble  espanyol  no  com¬ 
prengué  l’obra  d’en  Pi.  Y  com  no  compren¬ 
gué  sa  obra,  tampoch  comprengué’l  caràcter 
de  sa  personalitat. 

Al  comunicarse  en  Pi  y  Margall  ab  el  po¬ 
ble  per  medi  de  la  paraula  y  dels  escrits,  el 
poble  havia  d’ésser  conseqüent  ab  son  caràc¬ 
ter.  Son  temperament  meridional,  trempat 
baix  un  sol  sempre  radiant  y  en  mitj  d’una 
naturalesa  esplèndida  de  color,  però  dura  y 
retallada,  sens  ayre,  fa  que  sia  purament 
objectivista.  La  bellesa  del  no-jo  es  l’única 
que  l’impresiona;  y’l  fenomen  podém  obser- 
varlo  clarament  en  el  teatre  y  en  sa  literatu¬ 
ra,  en  la  que  la  forma,  el  drama  extern  es  lo 
únich  comprés  per  ell,  ensemps  que  la  belle¬ 
sa  del  jo,  lo  que  constituheix  el  caràcter  de 
la  literatura  nordista,  no  es  ni  serà  jamay  per 
ell  comprés.  Califica  aquesta  fase  de  la  Na- 


(1)  La  República  del  (Apuntes  para  escribir  su 
historia). 

(2)  Barcos  del  port  que  serveixen  pera  moltas 
cosas. 

(3)  Els  catalans  denominém  certa  classe  de  sinceri¬ 
tat  ab  la  paraula  barra. 

turalesa,  la  que  resta  dintre  del  individuu, 
de  freda,  de  boyrosa;  no  comprèn  la  exterio- 
risació  de  las  passions  més  qu’ab  crits  y  ac- 
cionats  tràgichs;  ayma  en  la  poesia  no’l 
refinament  del  fons,  de  la  idea,  sinó  la  me¬ 
tòdica  de  la  regla,  del  ritme  en  lo  que  diu 
relació  al  soroll;  y  pera  ell  la  suprema  plàs¬ 
tica  del  drama  es  l’assessinat,  la  mort  vio¬ 
lenta,  la  catàstrofe  material. 

Res  té  d’extrany,  donchs,  qu’en  Pi  y  Mar- 
gall  fos  caliíicat  pel  poble  espanyol  ab  tots 
els  epítets  significatius  de  insensibilitat.  La 
estatua  de  gel ,  era  la  personificació  més  grà¬ 
fica  que’l  poble  feya  de  la  personalitat  que'ns 
ocupa.  La  llibertat  la  entén  el  poble  espa¬ 
nyol  tot  lo  contrari  de  lo  qu’ella  es  en  sí;  la 
llibertat  es  una  deesa  tranquila  y  reposada, 
tota  ella  lla  bis  pera  besar,  y  la  estatua  de  la 
llibertat  à  Espanya  hauria  de  tenir  la  forma 
de  la  estatua  india  la  Bodhisattva  Kouan-Yin, 
tota  ella  brassos,  mes  armats  de  punyals 
promptes  à  ferir.  D’aqui  qu’Espanya  no  com¬ 
prèn  que  se  li  parli  de  llibertat  sinó  ab  perio- 
des  de  foch,  anatematisant  ab  rostre  irat, 
maléhint  ab  tot  l’odi  que  las  estepas  de  la 
Manxa  tenen  pera  l’home,  ab  tot  el  foch 
que’ls  raigs  abrusadors  del  sol  tenen  al  estiu. 
D’aquí  que,  al  trobarse  cara  à  cara  ab  en  Pi 
y  Margall,  de  rostre  seré  com  els  jorns  tran¬ 
quils  de  la  primavera,  tot  ell  ànima,  blanca 
com  els  marbres  de  la  Grècia,  tot  ell  amor 
suau  com  la  corrent  dels  degotalls  bosque- 
tans,  quedés  insensible  devant  de  sa  sublimi- 
tat  y  objectivés  una  vegada  més,  una  vegada 
més  dongués  satisfacció  à  una  de  las  ineludi¬ 
bles  lleys  psicológicas.  Efectivament:  quan 
l’individuu  no  ha  cultivat  gens  sa  persona¬ 
litat,  el  món  no’l  sent  com  una  represen¬ 
tació,  sinó  qu’ell  es  absorbit  per  lo  extern; 
no  té  com  à  propias  las  ideas  que  li  sugerei- 
xen  las  cosas,  sinó  qu’atribuheix  à  las  cosas 
sas  ideas;  no  sab  discernir  y  pren  per  propie¬ 
tats  del  no -jo  las  que  sols  ho  son  del  seu  jo 
intim.  D’aqui  que,  al  trobarse  insensibles 
devant  de  la  paraula  d’en  Pi  y  Margall,  al 
sentir  en  sas  ànimas  el  fret  de  la  no-com- 
prensió,  al  percebir  en  son  dintre’l  buyt  que 
no  anavan  à  omplir  ab  combinacions  de  pa- 
raulas  ociosas  y  ab  els  colors  extremats  dels 
paisatjes  del  terrer,  las  massas  atribuhian  al 
apòstol  las  qualitats  que  solseran  sevas.  D’a¬ 
quí  que  1  n’en  Pi  y  Margall  se’l  tingui  en  ge¬ 
neral  comprés  com  un  home  de  neu,  com 
una  estatua  glacial,  com  quelcóm  d’impertor¬ 
bable  y  rigit. 

Verament  errònia  es  aytal  creencia,  mes, 
verament  lògica.  En  un  poble  ahont  com  à 
lleys  generals  se’ns  presentan,  una  al  costat 
de  l’altra,  l’astucia  simiesca  y  la  xafogor  dels 
ermots,  al  presentarse  als  ulls  de  la  massa  la 
honradesa,  per  forsa  la  massa  havia  d’apare¬ 
llaria  en  sa  imaginació  ab  sa  companya  con¬ 
traria  d’equació  convencional,  la  fredor.  Res 
tan  erroni,  torno  à  dir,  com  aquesta  conside¬ 


ració  sobre  la  personalitat  d’en  Pi  y  Margall. 
Sa  paraula  es  de  foch,  sa  ploma  una  fornal. 
La  concisió  de  sa  paraula  y  de  son  estil  no 
son  sinó  concentració  de  las  vivas  ílamara- 
das  ab  qu’esclatan  sas  ideas.  Tot  ell  es  foch, 
tot  ell  expansió,  tot  ell  vida  ampla,  gran,  ex¬ 
tensa.  Foch  en  la  forma,  donchs  sas  oracions 
tenen  la  senzillesa  del  llamp;  foch  en  el  fons, 
donchs  sas  ideas,  en  amor,  tenen  tot  el  caliu 
de  las  llars,  en  política  tot  el  calor  de  la  ple- 
nitut  de  vida  dels  pobles,  en  sociologia  tot  el 
calor  de  la  sanch  qu’ell  desitjava  pera  las 
anémicas  venas  del  proletariat,  en  art  tot  el 
foch  del  entussiasme  per  la  Naturalesa,  y  en 
llibertat  totas  las  flamas  expansivas  de  las 
ànimas  quan  las  revolucions  fan  pas  lliure  al 
progrés,  deturat  pels  entrebanchs  del  abso¬ 
lutisme. 

Jo,  fill  d’un  poble  empordanès  lliberal  per 
excelencia,  en  sas  màximas  vaig  ésser  edu¬ 
cat,  y  à  l’altra  banda  del  Occeà,  à  mos  ulls 
d’infant,  la  figura  d’en  Pi  m’era  ja  familiar. 
Mes  com  à  oirlo,  sols  vaig  oirlo  un  cop:  va 
ésser  quan  sa  darrera  vinguda  à  Barcelona. 
El  seu  cos  tot  just  se  movia,  com  si  temés 
distreure  l’atenció  à  las  paraulas  que  pronun¬ 
ciava;  sa  veu  feble  surtía  de  sos  llabis  neta 
de  tota  impuresa,  y  las  ideas  s’hi  veyan  cla- 
ras  com  si  ella  fos  llach  d’ayguas  transpa- 
rentas  y  la  Veritat  palau  de  rectas  linias  que 
s’hi  enmirallés.  Dret  al  mitj  de  la  taula,  vol¬ 
tat  de  tots  nosaltres,  era’l  Crist  que’ns  ofe- 
ría’l  pa  y  la  sanch  de  son  intelecte,  y  als  ulls 
de  tots  els  allí  acoblats  —  que,  pertanyent  al 
Catalanisme,  en  lo  no  referent  al  dogma  del 
partit  abrigavam  las  més  oposadas  teorias 
religiosas  y  socials,  lo  que’m  fa  estar  conven- 
sut  de  la  no  objectivisació  à  que  avans  me 
referia, — als  ulls  de  tots,  sa  figura  desapare¬ 
gué,  sa  venerabilitat  desaparegué,  tot  lo  que 
sugestiona  y  forseja’l  pensament  y  atràu  y 
fascina,  tot  desaparegué,  y  sols  quedaren  sas 
ideas  rublertas  de  veritat,  donadas  ab  amor 
à  la  rahó  perque  las  sospesés  y  las  acceptés 
ó  no,  y  tots  ens  sentirem  en  lo  fons  l’entus 
siasme  que  produheix  lo  sublim,  lo  gran,  com 
ho  es  tot  lo  senzill  y  tot  lo  natural  y  tranquil. 

Aquell  dia  comprengui  per  qué,  si  en  Pi  y 
Margall  es  admirat,  lo  que  ja  he  dit  dubtava, 
no  ha  sigut  pas  comprés  Perque  en  Pi  y 
Margall  no  sugestiona,  no  imposa,  no  avas- 
salla.  Admirador  de  la  rahó,  à  ella  entregava 
las  ideas  de  son  cervell.  Adorador  de  la 
rahó,  respectava  la  dels  altres,  y  ay!  las  mas¬ 
sas  no’n  volen  de  respectes,  las  massas  ho 
volen  tot  fet;  volen  qu’ab  la  mirada,  ab  el 
gesto,  ab  la  entonació,  ab  la  pedreria  falsa 
d’una  eloqüència  més  ó  menys  afortunada, 
se  las  sugestioni,  se  las  hi  imposin  à  la  forsa 
las  creencias,  se  las  fassi  devenir  incons¬ 
cients,  se  las  narcotisi  ab  el  cloroform  de  la 
forma  externa,  y  se  las  hi  inoculin  després 
sense  dolor,  sense  gestació  intelectual,  tots 
els  principis  y  totas  las  ideas. 

A  n’en  Pi,  si  l’admiravan,  era  perque  sen- 
tian  dir  qu’ho  valia:  peró  la  massa  estava 
convensuda  de  que  aquell  home,  si  bé  tenia 
rahó — de  lo  que  n’estava  certa — vivia  fora 
de  la  realitat,  no  era  de  sa  època,  y  se  l’ha¬ 
via  de  respectar  com  à  un  sér  extrany  que  no 
era  ni  matèria  ni  esperit,  sinó  quelcom  va- 
garós,  indefinit,  que  necessitava  destinarhi 
molt  temps  pera  esbrinarho...  Y  à  n’aquella 
massa’l  temps  no  li  sobrava,  haventlo  de 
repartir  entre’l  burdell,  el  torin  y  la  iglesia. 
Potser  hi  veya  en  ell  la  solució  al  malestar 
general;  mes  ay!  £qué  havia  de  fer  sinó  allu- 
nyarsen  més  alashoras,  com  ho  havia  fet  ab 
totas  las  solucions  que  la  Naturalesa  havia 
proporcionat  als  seus  mals? 

Es  dolorós  això,  pero  no  menys  cert. 
També  fou  dolorós  que  se  li  atribuhis  ab 
baixesa  l’encoratjament  de  la  sublevació 
cantonal,  que  pretenia  implantar  la  federa¬ 
ció  d’abaix  à  dalt;  també  fou  dolorós  que 
se’l  considerés  enemich  de  la  patria  tant  en 
la  gran  aspiració  d’americanisar  la  Repú¬ 
blica  espanyola,  com  totas  las  vegadas  qu’en 
pro  de  la  llibertat  pregonà  la  essencia  de  sa 
teoria.  Peró  no  per  menys  dolorosos  aquests 
actes  son  menys  certs. 

Com  son  certs  dos  grans  defectes  que  pri¬ 
varen  à  en  Pi  y  Margall  d’atrapar  tota  la 
universalitat  de  son  nom  y  tot  el  respecte  à 
que  per  son  saber  s’havia  fet  acreedor.  De¬ 
fectes  els  més  grans,  els  més  imperdonables 
que  pot  tenir  un  home.  Devant  d’Europa  tin¬ 
gué’l  defecte  d’ésser  espanyol;  à  Espanya, 
tingué’l  d’ésser  català. 


EL  DRET  A  LA  VIDA 


I 

En  el  número  de  La  Renaixensa  correspo¬ 
nent  al  11  d’aquest  mes,  s’hi  llegeix  un  arti¬ 
cle  batejat  ab  el  títul  de  El  dret  al  trevall , 
qu’abonan  tres  inicials,  y  en  el  quin  l’autor 
s’estén  en  algunas  consideracions  respecte 
als  conflictes  obrers,  que  semblan  ara  com 
ara  constituhir,  més  que  la  simple  qüestió 
d’altras  vegadas,  lo  que’n  diriam  un  verda- 
der  problema  candent. 

Feyna  se’ls  hi  giraria  als  de  més  aprop 
afectats  en  aquestas  lluytas  que’l  medi  crea 
y  no  son  altra  cosa  que  una  conseqüència 
lògica  del  temps,  en  las  quinas  per  una  mal 


entesa  tergiversió  dels  fets  s’acaba  sovint 
per  esgrimir  las  armas  d’una  dignitat  més  ó 
menys  ofesa,  ó  d’un  sobradament  exaltat 
amor  propi,  si  haguessin,  un  per  un,  de  des¬ 
fer  tants  erros  com  els  que  contínuament — y 
per  part  dels  que,  al  menys  pel  paper  que 
entre  nosaltres  sa  posició’ls  fa  representar, 
semblan  venir  obligats  à  demostrar  un  co¬ 
neixement  regular  de  la  cosa, — s’estampan 
per  tots  indrets. 

De  moment,  el  senyor  V.  y  P.,  molt  sen¬ 
yor  meu  encara  que  desconegut,  y  firmant 
del  article  en  qüestió,  no  demostra  ni  més 
ni  menys  inteligencia  ni  més  ni  menys  gran 
dossis  de  bon  desitj,  que  la  qu’en  cassos 
consemblants  han  demostrat  possehir  tants 
altres  V.  V.  y  P.  P.  que  per  aquí  corren,  so¬ 
brats  de  bonas  intencions  y  mancats  de  co¬ 
neixements. 

Donchs  per’xó,  perque  crech  la  seva  inten¬ 
ció  cosa  excelent,  y  perque,  com  es  degut, 
quedin  las  cosas  en  son  respectiu  lloch,  agafo 
la  ploma,  deixant  de  banda  per  ignocent  y 
exempt  de  bon  sentit  lo  de  la  cooperació  de 
la  Iglesia  en  aquests  assumptos;  el  rectifi¬ 
car  la  cèlebre  repartidora ,  extremadament 
vulgar  y  ja  fora  del  us  corrent  entre  personas 
mitjanament  serias  encara  que  no  siguin 
ilustradas;  la  eficacia  qu’ab  tot  aixó  plegat 
puga  tenir  la  encíclica  Rerum  novarum ,  ja 
combatuda  y  perfectament  refutada  fins  per 
las  escolas  sociológicas  més  governamentals 
y  conservadoras,  aixís  com  lo  de  la  creació 
de  cooperativas :  ingredient  pera  retardar 
més  ó  menys  la  solució  del  conflicte,  peró 
tampoch,  ni  de  bon  tros,  bo  pera  resóldrel 
ni  tan  sols  suavisarlo. 

Ab  tots  aquells  paliatius  y  aquellas  argu¬ 
mentacions,  no’s  demostra  en  el  mentat  arti¬ 
cle  res, — si  no  es  lo  d’estar  encara’l  seu  autor 
en  els  llims  respecte  als  avensos  cada  dia 
creixents  de  la  ciència  sociològica,  com  tota 
aquella  llarga  llista,  rublerta  de  fets  y  datos, 
aduhits  els  uns  y  aportats  els  altres  ab  el 
propòsit  de  patentisar  la  inutilitat  dels  ta¬ 
llers  nacionals,  com  si  ab  aquest  exemple 
pretengués  evidenciar  la  ineficàcia  del  Estat 
en  aquesta  mena  de  conflictes, — poch  tacte 
periodístich,  quan  el  mateix  autor  se  torna 
las  pilotas  fent  constar  més  tart.  qu’en  Tho- 
mas,  en  sa  Histoire  des  aleliers  nationaux , 
confessà’l  propòsit  per  endevant  existent  per 

part  del  govern  francès,  de  fracassarlos  y  de 
quin  resultat  ne  treu  ell  —  l’articulista  —  la 
ensenyansa  de  que,  més  qu’en  l'Estat  pròpia¬ 
ment  dit,  devém  fiar  à  la  ingerència  del  mu¬ 
nicipi’l  vetllar  pels  interessos  dels  obrers: 
circunstancia  aquesta  que  corrobora  de  ple 
que’l  tracte  qu’ab  els  mateixos  ha  tingut, 
ha  sigut  de  curta  durada,  ó  que,  en  cas  con¬ 
trari,  com  altres  sociólechs  improvisats,  els 
ha  observat  per  entre  las  vidrieras  d’algun 
estudi  ó  senzill  despatx. 

Els  obrers  d’avuy,  els  obrers  ab  conciencia 
de  son  dret  y  ab  criteri  propi  y  més  ó  menys 
ben  sentat  sobre  totas  y  cada  una  d’aquellas 
qüestions  que  de  més  aprop  els  afectan,  en 
una  paraula,  els  obrers  que  pensan  per  son 
compte— que  n’hi  han  — ja  no  esperan  res  ni 
demanan  res  à  las  entitats  oficials  (munici¬ 
pi,  etc . ) ,  tant  per’aixís  acostumarse  à  caminar 
sols,  com  pera  poder  en  lo  possible  y  en  tots 
els  cassos  fer  valdré,  sense  lligams  de  cap 
mena,  el  dret  que  tenen  à  que  se’ls  reconegui 
la  personalitat  com  à  entitat  degudament  ca¬ 
pacitada.  Posseheixen,  ademés,  un  concepte 
tan  clar  de  la  igualtat  que’ls  lliga  devant  las 
lleys  naturals,  com  tenen  ben  condempnada 
tota  tutela  ó  gerarquia  que  sobre  seu  pre¬ 
tengui  exercirse,  encara  que  aquesta’s  dissi¬ 
muli  unas  vegadas  ab  la  forma  d’un  persuas- 
síu  ó  desinteressat  amor,  ó  en  altras  s’excusi 
ab  l’absolut  desconeixement  que,  segons 
algu,  tenen  ells  de  las  reglas  de  la  vida. 
Al  arribar  aqui,  tant  pera  deixar  ben  sentada 
l’actitut  del  estament  de  que  vinch  parlant 
com  pera  desvaneixe  certas  interpretacions 
equivocadissimas,  dech  fer  constar  que’l  fet 


CORRANDAS  DE  PASTOR 

Darrera’l  remat 
vaig  seguint  pausat; 
qualsevol  diria 
que  jo'l  vaig  seguint, 
qu’ell  me  fa  de  guia. 

Peró  no  es  aixís: 
esclau  y  sumís, 
segueix  la  dressera 
que  jo  vaig  marcant 
tot  anant  darrera. 

L’hivern  al  mar  blau, 
l’estíu  al  afrau, 


de  qu’entre  las  massas  obreras  hi  hagi  qui’s 
deixi  arrossegar  per  mal  contingudas  impa- 
ciencias  ó  cedeixi  à  entussiasmes  irreflexius, 
no  vol  dir  res,  y  per  lo  tant,  no  indica  tam- 
poch  que  la  part  sana  dels  mateixos  hagi 
tranzigit  en  lo  més  minim  en  sa  premeditada 
y  ben  fundada  actitut. 

Sostindré  lo  contrari  —  sostíndreho  en 
serio,  al  menys — denota  un  desconeixement 
absolut  del  cor  y  modo  d’executar  del  obrer 
conscient  en  aquest  país,  que  no  atenúan 
gens  mitja  dotzena  de  frases  apresas  en  las 
plana’s  de  certs  diaris  impresionistas  y  lleu¬ 
gers:  frases  y  conceptes  ja  desacreditats  y 
rebatuts,  per  demés  elàstichs  y  convencio¬ 
nals  y  de  valor  oposat,  segons  sian  els  cas¬ 
sos  en  que  deguin  aplicarse.  Y  si  no,  aném 
à  veure:  i  creu  el  llegidor  cosa  factible  el 
dret  al  trevall  qu’adorna  l’article  de  referen- 
cia,  en  una  societat  en  la  que  un  factor  de 
capdal  importància,  com  ho  es  el  produc¬ 
tor,  té  encara  per  resoldre’l  problema  eco- 
nómich,  únich  que  pot  garantir  de  debó’l 
dret  à  la  vida,  y  sense  quina  solució  la  des- 
ventatja  en  la  11  uy ta  serà  sempre  inmensa 
per  la  seva  part? 

Per  un  cantó,  me  sab  greu  haver  de  reba¬ 
tre  conceptes  y  aclarir  extrems  tan  rebregats, 
y  quina  difusió  s’ha  vulgarisat  tant  y  tant. 

Ab  tot,  y  dat  lo  interessant  del  tema,  de 
las  deduccions  que  aquests  extrems  me  su- 
gereixen  me’n  callaré  algunas,  las  que  consi¬ 
deri  més  interessants,  pera  un  altre  día;  tant 
per  las  proporcions  que  l’article  va  prenent, 
com  pera  no  abusar  de  la  consideració  qu’ab 
mi  tenen  els  amichs  de  Joventut. 

JOSEPH  ArTÍS. 

aixís  mos  anys  passan, 
y’is  xays  els  camins 
ab  el  seu  pas  trassan. 

Els  xays  van  morint 
y  cambian  sovint, 
paltura,  pastura; 
se  moren  els  bens, 
peró’l  remat  dura. 

Doneume  una  ovella, 
una  trista  esquella 
y  un  gos  allopat: 
jo  vos  asseguro 
que  faré  remat. 

Frederich  Raiiola. 

ue  la  vida  social  moder¬ 
na  ofereix  com  à  ca¬ 
racterística  la  frivoli¬ 
tat,  es  ben  sabut.  El 
gran  problema  que 
conté  en  si  tots  els 
altres  problemas,  al¬ 
guns  d’ells  esferehi- 
dors  en  un  pervindre 
no  llunyà,  consisteix  en  la  extinció  de  la  fri¬ 
volitat.  Avuy  se  trevalla  com  no  s’ha  trevallat 
may  en  las  grans  ciutats  cosmopolitas,  en 
els  grans  centres  socials.  En  ells  l'activitat 
humana — en  totas  las  innombrables  mani¬ 
festacions  que  una  febre  d’interrogació  y  una 
febre  d’art  atian  y  fan  més  variadas — produ- 
heix  vertiginosament.  Se  trevalla  molt  y’s 
trevalla  depressa;  peró — exceptuant  el  trevall 
mecànich  ó  industrial,  y  encara  baix  un  cert 
aspecte, — ’s  trevalla  malament.  Tothóm  se 
mou,  tothóm  s’agita;  la  rassa  dels  ganduls, 
dels  panxa-contents  de  la  classe  dels  coco¬ 
drils  que  s’estàn  horas  y  més  horas  inmóvils 
en  un  reconet,  va  desapareixent  de  las  ciu¬ 
tats.  En  las  ciutats  tothóm  se  belluga,  tot¬ 
hóm  trevalla.  Lo  qual  no  vol  dir  que  no  hi 
hagi  ganduls.  Peró  son  ganduls  d’un’altra 
mena;  més  ben  dit,  no  son  tals  ganduls  en 
el  sentit  estricte  de  la  paraula.  El  jugador 
de  dòmino  ó  d’escachs  qu’està  tres  horas  se- 
guidas  regirant  y  fent  combinacions  ab  unas 
fitxas  ó  figuras,  trevalla.  Se  li  diu  gandul 
perque’l  seu  trevall  no  es  utilitariament  re- 


(1)  Inútil  creyém  fer  notar — el  lector  ho  cornpen- 
drà  fàcilment — que’ns  referim  d  la  vida  que’s  viu  aquí 
à  Espanya.  Al  extranger,  sobre  tot  en  art  y  ciència,  ho 
fan  bon  xich  més  bé. 


productiu.  El  gomós  que  al  dematí  s’atura 
ab  un  gos  danés  à  la  taula  de  la  florista  que 
li  serveix  d’observatori,  fa  sport  à  la  tarda 
(cavall,  automóvil,  etc.),  y  enamora  à  la  nit 
à  senyoretas  ó  ballarinas,  trevalla.  Se  li  diu 
gandul  perque’l  seu  trevall  es  dispendiós. 
L’home  que  fa  versos  no  essent  poeta,  la 
dona  que’s  fa’ls  vestits  no  essent  modista 
ó’s  mira  contínuament  al  mirall  no  *essent 
guapa,  el  que  pesca  ab  canya  al  moll  ó  ab 
perdigons  à  la  Rambla,  el  soldadet  que  fes¬ 
teja  una  criada  per  sas  pomas  y  la  criada 
que  dona  pomas  pera  pescar  al  soldadet,  el 
gnardapaseyo,  el  municipal  de  punt,  el  nyé- 
bit  y  l’americano  rentista...  trevallan.  Se’ls 
hi  diu  ganduls  quan  esguerran  la  partida. 
De  ganduls,  verament  ganduls,  ja  casi  bé  no 
n’hi  hà.  Lo  qual  sembla  vulgui  dir  qu’estém 
propers  à  la  perfecció,  y  que  si  la  sentencia 
apocalíptica,  primera  gran  blasfèmia  que 
s’ha  dit  pera  rebaixar  el  trevall  sant:  «gua¬ 
nyaràs  el  pa  ab  la  suhor  del  teu  front»,  no's 
cumpleix  en  lo  de  guanyar  el  pa,  en  cambi’s 
cumpleix  cada  dia  més  en  lo  del  suhar,  ab 
equitat  ben  discutible  per  cert. 

El  trevall  dignifica,  redimeix  y  perfeccio¬ 
na.  ^Cóm  no  estém,  donchs,  en  el  millor 
dels  mons?  Perque’l  trevall  modern  es  irra¬ 
cional;  perque  sa  característica  es  la  frivoli¬ 
tat;  perque  no’s  pensa,  no’s  reflexiona;  per- 
que’s  trevalla  sens  objecte  definit.  Y  aixó  en 
tots  els  ordres. 

I 

Fixemnos  en  l’ordre  religiós.  Un  cape¬ 
llà,  un  mestre,  ó  senzillament  una  mare,  en- 
senyan  la  doctrina  à  una  criatura,  y  quan 

aquesta,  després  d’un  trevall  relativament 
gegantí,  arriba  à  saberla  de  cor,  ja  aquells 
se  creuhen  haver  fet  un  cristià.  Mes  si  la  cria¬ 
tura,  al  cap  de  vint  anys,  pensa  cinch  minuts 
sobre’l  Pare  nostre,  que  rutinariament  totas 
las  nits  recita, ’s  dona  compte  de  que  no  sab 
lo  que’s  diu,  que  no  ho  comprèn,  qu’es  ne¬ 
cessari  tornarho  à  apendre.  D’aquesta  mateixa 
manera’s  dona  als  homes  una  noció  de  Deu, 
se’ls  hi  inculcan  els  dogmas  de  la  fe  y  se’ls 
induheix  à  practicar  rutinariament  una  serie 
d’actes  de  culte  en  que  sols  la  imaginació, 
atiada  per  l’atracció  de  lo  misteriós,  hi  pren 
part.  D’aquesta  manera  la  vida  de  religió  del 
home,  y  sobre  tot  de  la  dona,  en  la  societat 
actual,  que  implica  una  suma  d’activitat  no 
despreciable,  es  inútil,  y’l  que  vulgui  hono¬ 
rar  à  Deu  ab  convicció  y  rendirli  homenatje 
digne  y  franch,  té  de  tornarse  à  fer  una  edu¬ 
cació  religiosa  més  conforme  ab  la  naturale¬ 
sa  humana.  Aquesta  frivolitat  que  dqs.de  la 
més  tendra  infantesa  presideix  en  la  ense- 
nyansa  religiosa,  es  causa  de  la  gran  ano¬ 
malia  qu’en  tal  ordre  notém  en  la  societat 
actual.  Tots  ó  casi  tots  son  católichs,  y  sols 
un  hu  per  mil  sabria  explicar  clarament  lo 
que  vol  dir  ésser  católich.  La  majoria  vos 
diran:  «Ésser  católich  es...  anar  à  missa  y 
resar  y  ésser  batejat  y  coníessarsey  alabar  à 
Deu  y  no  pecar  per’anar  al  cel.»  Y  com  que 
pera  resar  se  necessita  saberne  y  ningú  n’ha 
aprés,  y  per’alabar  à  Deu  se  necessita  co- 
néixel  y  ningú  l’explica,  y  pera  no  pecar  se 
necessita  profondisar  en  la  conciencia  y  nin¬ 
gú  l’ha  cultivada,  y  pera  tenir  fe’s  necessita 
convicció  y  pera  convence  sols  s’ha  usat  del 
misteri,  es  clar  que  la  societat  practica  una 
religió  com  una  màquina,  esmersant  sa  acti¬ 
vitat  inútilment  en  pràcticas  rutinarias,  que 
converteixen  l’home  en  un  sér  ridícul,  casi, 
en  un  farsant,  y  empetiteixen  à  Deu  trans- 
formanïlo  en  una  especie  d’espanta-criaturas. 

II 

En  un  ordre  intelectual,  la  mateixa  frivoli¬ 
tat  domina.  Prescindim  dels  efectes  d’orga- 
nisació  administrativa  de  la  ensenyansa,  de 
la  insuficiència,  incompetència  y  pèssima 
retribució  dels  titulars,  y  fixemnos  en  lo 
substancial,  en  la  manera  d’ensenyar  aquí  à 
Espanya.  Si  s’ensenya  à  creure  ab  màquina, 
s’ensenya  à  pensar  y  à  estudiar  també  ab 


màquina.  Desde  las  classes  de  pàrvuls  fins 
als  últims  cursos  de  carreras  professionals, 
la  ensenyansa  es  tancada,  rutinaria,  superfi¬ 
cial.  S’ensenya  filosofia,  terapèutica,  dibuix, 
literatura  ó  quimica,  del  mateix  modo  que 
s’ensenya  à  llegir  y  escriure,  es  à  dir,  solici- 
tant  un  esfors  sostingut  de  la  memòria  del 
deixeble.  S’ha  confós  llastimosament  loqu’es 
un  instrument  necessari  pera  saber — coneixe 
las  lletras  y  saberlas  escriure, — y  lo  qu’es  el 
saber  mateix;  y  d’aquí  ha  vingut  que  ja’l 
mestre  primari —  com  més  tart  els  altres,  — 
emplea’l  mateix  sistema  pera  ensenyar  l’abe¬ 
cedari,  que  pera  ensenyar  à  multiplicar,  que 
pera  ensenyar  sintaxis.  A  copia  d’ensenyar 
cents  vegadas  la  forma  d’una  A,  se  graba 
aquesta  en  la  memòria  del  nen,  que  la  dis^- 
tingirà  sempre  més  de  la  X;  à  copia  de  repe¬ 
tir  3  X  4  —  i2  cents  vegadas,  y  de  repetir 
una  regla  qualsevol  de  gramàtica,  el  nen 
sabrà  multiplicar  y  dirà  de  cor  tota  la  gra¬ 
màtica;  peró  si  demanéu  à  aqueix  nen  qu’os 
expliqui  la  regla,  ó  bé  qu’os  digui  sense  can¬ 
tarella  qué  significa  multiplicar,  essent  el 
més  sobressalient  de  la  classe’s  queda  mut. 

Desde  laedat  més  tendra  sols  una  facultat  se 
desenrotlla:  la  memòria;  y’l  trevall  d’aquesta 
arriba  à  ésser  tan  excessiu,  y’l  de  las  demés 
facultats  tan  petit,  que  casi  bé  s’atrofían.  Per 
tot  arreu  llibres  de  text  que  responen  ab  mè¬ 
tode  y  ordre  à  un  programa  ó  interrogatori 
precís.  No  s’ensenya  gramàtica,  no  s’ense¬ 
nya  retòrica,  dret  canónich,  filosofia,  quimi¬ 
ca,  literatura  comparada,  etc.,  etc.:  s’ensenya 
la  gramàtica  de  Tal,  la  retòrica  de  Qual...  Y 
si  no  hi  hà  llibre  de  text,  las  explicacions 
del  professor — quínas  explicacions! — fan  de 
llibre.  Ab  el  ben  entés  qu’al  arribar  als  exà¬ 
mens  s’ha  de  contestar  al  interrogatori  en  la 
forma  precisa  que’l  llibre  ó’l  professor  han 
marcat.  Y  alló  es  l’evangeli.  Magisler  dixit! 
La  seva  es  l’única  veritat.  Y  d’aixó  se’n  diu 
ensenyar,  d’aixó  queconsisteix  en  apoderarse 
d’una  inteligencia  verge  y  barrarli  tots  els  ca¬ 
mins,  enterbolintla  per  un  trevall  excessiu  de 
la  memòria  y  ofegantla  ab  un  doctrinarisme 
sectari.  En  lloch  de  fuhetejarla,  d’obrirli  tots 
els  camps,  exposantli  las  ideas  més  diversas, 
las  opinions  més  contradictorias,  els  princi¬ 
pis  més  variats;  en  lloch  d’estimularia  à  un 
trevall  propi  de  selecció  ó  d’orientació,  à  que 
tendiria  naturalment  sentintse  lliure! 

No  es  d’aquest  lloch  determinar  la  forma 
d’ensenyar,  peró  sí  qu’ho  es  fer  notar  que 
de  lo  defectuós  de  la  ensenyansa  oficial  en 
naix  la  inferioritat  intelectual  en  que’ns  tro- 
bém.  De  las  tres  facultats,  inteligencia,  vo¬ 
luntat  y  memòria,  aquesta  última,  la  més 
modesta,  la  que  sols  es  una  facultat  auxiliar, 
la  que  no  hauria  d’ésser  més  que  un  dipò¬ 
sit,  un  museu  arqueológich  ahont  las  altras 
dugas  hi'trobessin  datos  y  termes  de  com¬ 
paració  pera  sas  investigacions  y  descubri- 
ments,  es  casi  bé  l’única  que  s’educa;  per 
ella  adquiriu  un  títul  professional  y  ella  vos 
dona  la  norma  pera  resoldre  tots  els  pro- 
blemas.  Mes  iy  la  inteligencia;1  jy  la  volun¬ 
tat?  ^qui  s’ha  cuidat  de  educarlas?  {en 
quina  càtedra,  ó  en  quina  escola  s’ensenya 
al  home  à  pensar?  {ahónt  s’ensenya  al  home 
à  obrar?  Un  cop  vos  han  dit  «tal  sabi  pensa 
aixís  y  aquest  sabi  pensa  bé»,  ó  «tal  llibre 
diu  aixó  y  lo  que  aqueix  llibre  diu  es  lo 
cert»,  ó  «tal  códich  marca  aixó,  y  aixó  que 
marca  es  lo  just»,  ja  vos  ho  han  dit  tot. 

Y  l’home  que  desde  nen  ha  sentit  pesar  so¬ 
bre  seu  la  tirania  d’un  llibre  y  d’un  profes¬ 
sor,  y  que  cap  llibre  ni  cap  professor  li  han 
ensenyat  à  pensar  ni  à  obrar  per  compte 
propi,  s’entrega  mansament  à  la  tirania  de 
la  memòria,  ó  sia  de  la  rutina,  de  lo  passat. 

Y  aixis  ens  trobem  ab  que’l  millor  advocat 
y’l  millor  jutje  son  els  que  recordan  més 
lleys  y  més  procediments,  no’ls  que  tenen 
una  noció  més  clara  y  perfecta  de  lo  just  y 
de  lo  injust,  del  dret  y  del  dever;  el  millor 
metje’l  que  recorda  més  fórmulas  y  més  cas- 
sos  patológichs,  no’l  que  fa  un  diagnóstich 
concret  y  racional;  el  millor  arquitecte’l  que 
reté  més  edificis,  recorda  més  contorns,  di¬ 
buixos  y  relleus,  dels  que  s’aprofita,  no’l 
qu’ha  penetrat  en  l’ànima  dels  pobles  que 
crearen  una  arquitectura  y  tracta  d’identifi- 
carse  ab  la  del  seu  propi  per’aixecarne  un’al- 
tra  de  tan  gran.  Y  aixís  ens  trobém  ab  qu’en 
la  societat  actual  l’element  intelectual  que 
procedeix  de  las  universitats  y  de  las  escolas 
portant  un  bagatje  de  coneixements  no  pro- 
fondisats,  escudat  per  un  titul  professional 
que  dona  autoritat  incontrastable,  y  mal  pre¬ 
parat  pera  tot  trevall  original  y  profond,  s’a¬ 
dorm  tranquilament  en  brassos  de  la  memò¬ 
ria  y  continúa  explotant  tan  sols  aquesta 
facultat  que  s’enriqueix  contínuament  ab 


tots  els  cassos  y  fets  que  pot  observar  cada 
dia.  Y  si  hi  hà  homes  que  s’elevan  y  pen- 
san  y  reflexionan  y  van  enèrgicament  en 
cerca  de  veritats  novas,  aquests  son  excep¬ 
cions  tant  més  merítorias  en  quant  la  educa¬ 
ció  se  l’han  tinguda  de  fer  tots  sols  y  passant 
per  sobre  de  las  pràcticas  y  exemples  qu’han 
pogut  observar  y  de  las  preocupacions  y  ru- 
tinas  que  necessàriament  s’hauràn  oposat  à 
son  pas. 

Aixó  per  lo  que  respecta  al  element  in¬ 
telectual  que’n  podriam  dir  científich.  Mes 
hi  hà  un  altre  element  intelectual  que  gene¬ 
ralment  no  ha  surtit  d’escolas  ni  d’universi¬ 
tats,  peró  que  per  viure  ab  contacte  directe 
ab  la  societat  é  inspirantse  en  ella,  no  pot 
menys  que  reflectir  la  seva  frivolitat:  artis- 
tas,  periodistas  politichs., .,  etc. 


mM 

NOVAS 

Ab  l’article  d’avuy  queda  closa  la  serie 
dels  que  forman  l’estudi  publicat  per  Joven¬ 
tut  sobre’l  gran  Pi  y  Margall. 

Com  venim  anunciant,  en  vista  del  éxit 
obtingut,  ne  farém  una  edició  especial,  ab  un 
magnífich  prólech  d’en  Joseph  M.a  Vallés  y 
Ribot,  edició  que’s  posarà  à  la  venda  per  tot 
Catalunya  durant  la  pròxima  setmana. 

A  pesar  d'ésser  ben  econòmica  aquesta 
edició,  puig  es  de  propaganda,  no  hem  per¬ 
donat  medi  pera  que  pugui  figurar  digna¬ 
ment  al  costat  de  las  publicadas  per  la  Bi¬ 
blioteca  Joventut,  empleyant  el  mateix 
paper  y  essent  del  tot  primorós  el  tiratje, 
de  manera  que  podém  afirmar  que  son  preu 
real  es  molt  superior  al  que  tindrà  en  la 
venda. 

Aquells  de  nostres  corresponsals  que  no 
han  ultimat  encara  sas  demandas,  deuhen 
ferho  aquests  días,  à  fi  de  que  poguém  ser- 
virlos  ab  puntualitat. 

En  nostre  número  anterior,  que  ab  tant  de 
retràs  hagué  de  surtir  à  causa  de  la  vaga  ge¬ 
neral,  no  poguerem  dar  cap  impresió  sobre 
la  terrible  crisis  social  que  travessavam,  y 
que  no  considerém  pas  resolta.  Avuy  ho  fem, 
si  bé  ab  las  naturals  restriccions,  tota  vegada 
que’ns  trobém  en  estat  de  guerra  y  ab  las 
garantías  constitucionals  suspesas  en  tota  la 
provincià.  Per  la  prempsa  diaria  s’hauràn 

enterat  nostres  lectors  de  las  colissions  de 
que  Barcelona  ha  sigut  teatre  y  de  las  vícti- 
mas  que  n’han  resultat,  com  també  de  la 
ressonància  que  las  vagas  aquí  sostingudas 
lograren  y  logran  en  diferents  punts  de  Ca¬ 
talunya,  del  reste  d’Espanya  y  del  extranger, 
sobretot  à  Italia,  ahont  esclatà  també  la  va¬ 
ga  prenent  imponents  proporcions. 

Es  tan  trascendental,  tan  magna  aquesta 
qüestió,  avuy  candent  en  tot  el  món  civili- 
sat,  que  no  tenim,  ni  molt  menys,  la  preten¬ 
sió  d’aportarhi  novas  llums,  sinó  tan  sols 
una  bona  fe  à  tota  proba  y  un  fervent  desitj 
de  contribuhir  à  apaybagar  odis  pera  que  à 
son  dia — que  desgraciadament  s’ovira  encara 
llunyà — pugui  resoldres  en  bé  de  tota  la  Hu¬ 
manitat  sedenta  d’amor  y  de  justicia. 

Com  se  comprèn,  la  vida  artística  ha  estat 
paralisada  à  Barcelona  durant  l’última  set¬ 
mana.  Els  concerts  del  Liceu  han  tingut 
d’aplassarse,  y  com  que’l  mestre  Colonne 
sembla  tenir  el  temps  just,  ara’ls  donan  se- 
guidets. 

Els  teatres  de  declamació  han  permanes- 


cut  tancats,  no  donant  res  pera  la  crònica. 
Pera  refersen,  ara  à  Romea’s  preparan  dos 
estrenos  que  segurament  interessaràn  al 
públich.  Es  el  primer  el  del  drama  La  peca¬ 
dora ,  d’en  Guimerà;  y’l  segón  de  Els  dos  es¬ 
perits,  drama  en  quatre  actes  d’en  Torrendell, 
qu'hem  tingut  ja’l  gust  de  sentir  llegir  à  son 
autor. 

Publicacions  rebudas: 

Corona  de  semprevivas ,  per  Guillém,  Isi— 
dro,  Antón  y  Joseph  Torres.  Aplech  de  poe- 
sías  y  notas,  originals  y  recullidas  de  dife¬ 
rents  periódichs,  y  endressadas  à  la  memòria 
de  donya  Carme  Tomàs,  mare  que  fou  dels 
autors.  Més  que  galas  literarias  y  correcció 
d’estil,  s’hi  observa  en  aquesta  obreta  un 
bon  desitj  y  un  sentiment  filial  digne  de  tota 
lloansa.  Eorma  un  quadern  de  28  planas, 
primorosament  imprès  à  Vilanova  y  Geltrú. 

Ha  visitat  nostra  redacció,  é  hi  establim  el 
cambi,  la  nova  revista  Vida ,  que  redactada 
en  català’s  publica  à  Girona. 

Fidel  Giró,  impressor. — València,  31 1,  Barcelona. 

OBSERVACIONS  SOBRE 
LA  VIDA  MODERNA 

Apuntes  pera  un  llibre  que  no  surtirà  may 

III 

Baix  un  punt  de  vista  molt  ample  podém 
considerar  en  un  sol  grupo  als  artistas:  lite¬ 
rats,  pintors,  esculptors,  músichs. . .  y,  com 
última  manifestació,  els  periodistas.  tDe  qué 
prové  la  frivolitat  característica  de  sas  obras? 
En  bona  part  també  de  no  tenir  ells  la  edu¬ 
cació  suficient.  Es  ben  sabut  qu’en  las  esco- 
las  especials  y  conservatoris  res  ó  casi  res 
s’ensenya,  com  no  sigui  una  flexibilitat  me-, 
cànica  ja  pera  dibuixar,  esculpir  ó  tocar  un 

instrument  ab  més  ó  menys  habilitat  y  bri¬ 
llantor.  L'artist.a,  donchs,  s’ha  d’educar  tot 
sol.  cHo  fa?  Per  aventurada  que  sigui  la  res¬ 
posta,  podém  afirmar  que  no.  Y  ho  podém 
afirmar,  sense  necessitat  de  coneixe  la  vida 
particular  de  cada  artista,  ab  un  argument 
irrebatible:  perque  las  sevas  obras  ens  ho 
demostran. 

L’artista  d’avuy — en  aixó  no’s  desmenteix 
la  regla — reflexa  la  societat  que’l  volta,  no  pot 
sustreures  à  l’atmósfera  de  frivolitat,  de  bu¬ 
llici  y  de  lleugeresa  en  que’s  belluga;  y’l  seu 
anim  inquiet  y  acobardit  no  sab  elevarse  per 
demunt  d’ella.  L’artista  d’avuy  no  pot  fer 
un’obra  profonda,  un’obra  gran:  sols  pot  fer 
un'obra  més  ó  menys  bella,  més  ó  menys 
inspirada.  En  las  millors  obras  contempora- 
nias  sols  s’hi  troba  un  género  de  qualitats: 
naturals  ó  intuitivas.  Unas  demostran  una 
gran  imaginació,  altras  un  gran  esperit  d’ob¬ 
servació,  peró,  ideológicas  ó  realistas,  exu¬ 
berants  ó  senzillas,  en  cap  d’ellas  s’hi 
troba  una  concepció  fonda  elaborada  paula- 
tinament  en  un  esperit  que  pensa,  que  pene¬ 
tra  fins  à  l’ànima  de  las  cosas  y  dels  homes, 
que  descubreix  la  santa  armonía  que  guar- 
dan  en  son  si  y’is  secrets  estímuls  que’ls  im- 
peleixen  à  lo  extraordinari  y  excepcional. 

cQuín  es  el  pintor  qu’està  dos  anys  pera 
pintar  un  quadro — com  no  sigui  un  d’aquells 

quadrassos  histórichs  de  100  à  200  metres 
quadrats?  {Quin  el  literat  que  passa  més  de 
tres  mesos  en  omplenar  700  quartillas?  {Quin 
el  músich  que  no  vos  instrumenta  tres  actes 
d’ópera  en  mitj  any?  (Ahónt  es  l’artista 
qu’avans  de  fer  un’obra's  passa  mesos  y 
mesos  pensant,  meditant  y  estudiant  fins 
que  li  apareix  ben  clara  y  arrodonida?  (Po- 
dréu  dar  à  entendre  à  un  músich  qu’es,  si  no 
indispensable,  utilissim  estudiar  al  Dant  ó 
à  Aristótil  pera  sobressurtir  en  son  art?  A  un 
autor  dramàtich  (li  faréu  compendre  que 
pot  treure  molt  profit  de  passarse  quinze 
días  devant  d’uns  quadros  de  Velàzquez? 
(Y  à  un  esculptor  que  pot  trobar  l’armonia 
d’una  linia  escoltant  una  sonata  de  Beetho- 
ven?  (S’acudirà  à  cap  d’ells  llegir  detingu¬ 
dament  à  Eschil?  (Per  qué  tot  aixó?  Perque 
son  fills  del  seu  temps.  (No’s  tracta  y  no  es 
el  seu  ofici  rendir  ó  reflexar  la  vida  tal  com 
la  veuhen,  tal  com  es  en  el  present?  (No  n’hi 
hà  prou  fent  retratos  fidelissims  y  detallats, 
ó  sorprenent  paisatjes  ab  tons  fidelissims? 
(No  n’hi  hà  prou  combinant  acorts  ó  instru¬ 
mentant  enrevessadament  melodías?(No  n’hi 
hà  prou  reproduhint  conflictes  passionals, 
detallant  els  fets  més  originals  de  la  vida 
moderna?  (Per  qué  profondisar?  (Per  qué 
tractar  d’entrarhi  en  el  fons  mateix  d’aquesta 
vida,  buscanthi  un’ànima  quin  reflex  per  l’art 
crea  las  obras  inmortals? 

Y  aixis  ens  trobém  ab  que  totas  las  mani¬ 
festacions  artísticas  son  raquiticas  y  frivolas. 
Se’n  diu  obra  mestra:  d’un  retrato  en  el  que, 
à  més  d’una  reproducció  exacta  d’una  figura 
yd’un  vestit,  s’hi  vegi  quelcom  del  esperit  del 
original;  d’un’obra  literaria  en  que,  à  més 
d’un  ambient  real  detalladissim,  s’analisi  la 
psicologia  d’un  ó  més  tipos  en  tota  sa  com¬ 
plexitat,  en  tota  sa  trivialitat  mateixa;  d’un 
poema  musical  en  que,  ademés  d’una  orques- 
tació  brillant  y  rica  en  sonoritats,  s’hi  trobi 
inspiració  fresca;  d’un  drama  en  que,  à  més 
d’una  acció  interessant  y  complicada,  s’hi  usi 
un  llenguatje  castis,  pletórich  d’imatjes  y  rich 
d’acudits;  en  fi , ’s  califican  d’obras  mestras: 
las  que  reflexan  admirablement  la  vida  con¬ 
temporània,  no  en  sa  part  interna,  sinó  en 
tota  sa  trivialitat  externa  y  passatjera.  Mes  la 
Veritable  obra  mestra  no’s  fa.  L’obra  que 
fos  l’imatje  d’aquesta  vida  en  sa  essencia,  en 
sa  totalitat,  que  penetrés  en  el  fons  de  l’àni¬ 


ma  contemporània  y  concretés  las  grans 
passions  y’is  grans  sentiments,  eterns  com  la 
Humanitat,  que  s'agitan  sota  aquesta  capa 
de  gel  que’s  diu  vida  social;  l’obra  que  n’ex- 
tregués  d’aquesta  vida  la  lluyta  gegantina 
qu’en  l’intim  de  la  societat  se  continua  à 
través  dels  sigles  per  més  que  las  apariencias 
la  tapin  en  bona  part.  Y  aquesta  obra  no  surt 
perqu’es  d’una  concepció  massa  ampla  y 
d’una  realisació  massa  dificultosa  pera  qui 
(no  tenint  las  forsas  del  geni)  no  pot  elevarse 
per  demunt  de  la  societat  mateixa  y  con¬ 
templaria  ab  mirada  serena  y  reflexiva.  Els 
nostres  artistas,  trivials  com  la  societat  à  que 
pertanyen,  no  saben  veure  d’ella  més  que  lo 
extern:  lo  petit,  lo  trivial. 

IV 

La  producció  y’l  trevall  moderns  estàn 
marcats  ab  el  mateix  sagell  de  trivialitat.  La 
gran  y  la  petita  indústria,  el  gran  y’l  petit 
comers,  fonamentats  en  el  crèdit  més  qu’en  el 
trevall  y’l  capital,  reben  las  batzegadas  del 
etzar,  de  las  combinacions  de  la  gran  banca 
y  dels  sindicats,  sense  resistència  possible;  y 
aixó,  ajudat  de  la  competència  implacable, 
de  la  mala  fe  que  l’abús  del  crèdit  fomenta 
y  de  las  complexas  qüestions,  que  àemblan 
irresolubles,  referents  à  las  relacions  entre’l 
capital  y’l  trevall,  dona  per  resultat  un  des¬ 
ordre  y  una  inestabilitat  en  tota  classe  d’e¬ 
lements  productors,  que  necessàriament  ha 
de  traduhirse  en  pobresa  y  raquitisme  de 
trevall.  Aixó  deixant  de  banda  la  falta  d’e¬ 
ducació  sòlida  que,  condempnant  à  nostres 
industrials  y  comerciants  à  la  rutina,  à  las 
pràcticas  consagradas,  mata  tota  iniciativa  y 
retarda  tot  perfeccionament  y  progrés. 

D’aytals  complexas  causas  —  que  no  es 
d’aquest  lloch  el  concretar  —  y  del  caràcter 
frivol  del  consumidor,  pera  qui  en  definitiva’s 
produheix — consumidor  que,  no  ho  oblidém, 
es  la  societat  tota  qu’estudiém  —  ne  naix  la 
falta  de  solidesa,  d’utilitat,  de  veritat  y  fins 
de  bellesa  que  caracterisa  la  producció  d’a- 
vuy.  No  hi  hà  solidesa  perque’s  trevalla  de- 
pressa  y  s’emplean  materials  febles;  no  hi  hà 
utilitat  perque  al  produhir  no’s  té  en  comp¬ 
te’l  fí  del  producte  més  que  secundàriament, 
tenintse  tan  sols  present  l’efecte  enlluherna- 
dor  que  pugui  produhir;  no  hi  hà  veritat 
perque  las  primeras  materias  y’l  trevall  con- 

ciensut  resultan  cars  y’s  fa  necessari  falsejar 
unas  y  altre;  y  en  fí,  no  hi  hà  bellesa,  no  hi 
hà  art  en  la  producció,  perque’l  sentit  est'étich 
del  productor  s’ha  atrofiat  en  la  continuitat 
d’un  trevall  mecànich,  y  s’ha  perdut  en  el 
consumidor  en  una  vida  artificiosa,  despro- 
vehida  d’ideals. 

Tot  se  sacrifica  à  la  vanitat,  à  la  ostenta¬ 
ció,  à  l’apariencia:  el  daurat  d’un  sofà  ta- 
pissat  de  rica  seda  de  Xina  ramejada,  tapa  la 
vulgar  fusta  blanca  mal  encolada;  sota  una 
coixinera  ab  inicials  brodadas  al  rea/ce,  s’hi 
troba  un  coixí  d’arrugadas  pellofas  de  blat 
de  moro;  unas  croquetas  ben  rossas  y  estira- 
das  amagan  las  deixas  del  dinar  de  la  vigí¬ 
lia;  finas  puntas  de  valenciennes  s’enganxan 
à  uns  encartronats  enagus  de  cotó;  una  cor¬ 
bata  ampla  de  seda  tapa  una  camisa  fora¬ 
dada,  y’l  casco  d’una  botella  de  conyach  Mar¬ 
tell  (tres  estrellas)  conté  una  infusió  d’esperit 
de  vi,  drogas  y  aygua.  Y  tot  el  secret  del 
productor,  tota  la  seva  habilitat  consisteix 
en  aixó:  en  donar  constantment  à  las  cosas 
caràcters  v  apariencias  de  lo  que  no  tenen. 
No  hi  fa  res  que  siguin  buydas,  no  hi  fa  res 
que  siguin  febles,  fins  no  hi  fa  res  que  si¬ 
guin  nocivas:  lo  essencial  es  que  semblin 
plenas,  que  semblin  fermas,  que  semblin 
apetitosas.  iQuina  diferencia  hi  hà  entre  un 
brassalet  d’or  y  un  de  plata  ben  daurada,  si 
ningú  ha  de  partirlo  pel  mitj  pera  véureli 
l’ànima?  ïQuin  mal  hi  fan  unas  gotas  d’espe¬ 
rit  en  un  vi  de  dotze  graus,  y  qué  té  més 
que  un  formatje  sigui  fet  à  Badalona  ó  à 
Holanda,  si  son  igualment  vermellets,  igual¬ 
ment  rodons  y  encara’l  primer  es  més  ten¬ 
dre?  Es  clar  qu’ab  aquest  modo  de  raho- 
nar  els  consumidors,  es  impossible  que’ls 
productors  rahonin  millor,  y  posats  en  la 
perillosa  pendent  de  la  falsificació,  l’engany 
y  la  mala  fe  no  troban  més  límits  (limits  ben 
amples  per  cert)  que  la  tonta  fantasia  y  tri¬ 
vialitat  del  públich  comprador. 


QUADRETS  SENSE  FIGURAS .(0 
DE  ANDERSEN 

Qu’es  extrany!  Quan  més  vius  y  més  pre¬ 
gons  son  els  meus  sentiments,  me  sembla 
talment  com  si’m  lliguessin  las  mans  y  la 
llengua.  Jo  no  puch  pas  expressarho,  no 
puch  explicar  lo  qu’en  mi  passa.  Y  tan  ma¬ 
teix  jo  soch  un  pintor;  aixó  m’ho  diuhen  els 
meus  ulls,  aixó  tothom  qui  hagi  vist  els  meus 
quadros  y  esbossos  ho  reconeix. 

Jo  soch  un  pobre  diable,  qu’habito  en  un 
dels  carrerons  més  estrets  de  la  vila,  mes  no 
per'xó’m  manca  llum,  puig  que  visch  à  dalt 
de  tot  y  tinch  una  vista  esplèndida  per  sobre 
totas  las  teuladas.  A  la  primeria,  quan  vaig 
venir  à  la  ciutat,  me  sentia  tan  encongit  y 
tan  solitari!...  En  lloch  del  bosch  y  dels  verts 
turonets  del  meu  poble,  sols  tenia  per  horit¬ 
zó  las  grisas  fumeras.  No  possehia  cap 
amich,  cap  rostre  conegut  me  saludava. 

Un  vespre  jo  m’estava  tot  desconsolat  de- 
vant  la  finestra.  La  vaig  obrir  y  vaig  mirar 
enfora;  y  quina  alegria  vaig  sentir!  Veya  una 
cara  coneguda,  el  meu  millor  amich  del  meu 
poble:  era  la  lluna,  la  vella  estimada  lluna, 
exactament  la  mateixa,  tal  com  m’aparexia 
quan  me  mirava  per  entre’ls  sàlzers  del  es¬ 
tany.  Jo  li  vaig  llensar  mil  besadas  ab  las 
mans.  En  aquell  just  moment  sa  claror  entra¬ 
va  en  ma  cambra,  y  ella’m  va  prometre  que 
cada  nit  al  retirarse  vindria  à  veurem  una 
estona.  De  llavors  ensà,  ha  estat  sempre 


(1)  Billedbog  uden  Billeder  es  el  títul  original  d’a¬ 
questa  joya  de  la  literatura  danesa,  clàssica  avuy  per 
tot  el  món  literari.  La  excessiva  precisió  de  las  llenguas 
neollatinas  no  permet,  al  meu  entendre,  la  traducció 
literal  de  títul  tan  sugestíu,  sens  incorre  en  el  perill  de 
lo  ridícul  y  obscur;  y  en  aquesta  alternativa  he  optat 
per  la  paràfrasis,  traduhint  el  Llibre  d' Esta?npas  sense 
Estampas  pel  nom  que  figura  en  la  capsalera. 

Lo  que  dono  aquí  no  es  l’obra  sencera,  sinó  una  tria 
dels  quadrets  que  més  m’encisan.  En  ells  trobarà'l  lec¬ 
tor  notas  justas  de  color,  delicadesa  exquisida  de  senti¬ 
ment,  simplicitat  y  elegancia  d’expressió,  y  aquell  to 
intim  d’amor  natural  y  bondat  familiar  que  fa  l’encant 
del  cèlebre  autor  dels  Qüentos ,  el  qual,  sense  pretendre 
els  honors  del  gran  geni,  se’ns  presenta  ab  tot  com  un 
veritable  poeta  qu’ha  sapigut  ferse  gran  en  son  amor 
pregón  à  lo  humil,  tendre,  ignocent  y  natural — un  gran 
poeta  de  lo  petit. 

Al  presentar  aquest  trevall  al  públich  sols  tinch  de 
demanarli  qu’atribuheixi  las  deficiencias  que  hi  trobi  à 
la  poca  trassa  del  traductor,  el  qual  per  content  se  tin¬ 
dria  si  hagués  encertat  à  donar  tan  sols  sia  un  hu  per 
cent  de  las  bellesas  del  original.  (N.  del  T.) 


(Seguirà.) 

fidel  à  sa  promesa;  llàstima  que  sas  visitas 
siguin  tan  curtas!  Cada  volta  que  ve’m  conta 
una  cosa  ó  altra,  sobres  lo  qu’ha  vist  la  nit 
passada,  ó’l  mateix  vespre. — «Ara  pinta  lo 
que  t’he  contat  —  me  va  dir  à  sa  primera 
visita  —  y  aixís  tindràs  un  preciós  llibre  d’es- 
tampas.» — Aixó  es  lo  qu’he  anat  fent  moltas 
nits,  y’l  meu  trevall  fàcilment  hauria  devin- 
gut  un  llibre  de  las  Mil  y  una  Nits  en  imat- 
jes,  mes  aixó  realment  hauria  estat  massa. 
Els  quadrets  que  publico  no  son  triats, 
doncbs  segueixen  l'un  al  altre  segons  jo’ls  he 
sentit  contar.  Un  gran  pintor,  un  poeta  ó  un 
músich  de  geni  podran  fer  d’aixó,  si  volen, 
alguna  cosa  més  gran.  Lo  que  jo  exposo  son 
no  més  que  lleugers  esbossos  en  el  paper,  y 
al  entremitj  els  meus  propis  pensaments; 
perque  no  totas  las  nits  venia  la  lluna, 
donchs  sovint  passava  un  núvol  ó  dos,  y’ns 
despartian. 

PRIMERA  NIT 

«La  nit  darrera — son  las  mateixas  parau- 
las  de  la  lluna — jo  lliscava  per  l’ayre  trans¬ 
parent  de  l’índia,  m’enmirallava  en  el  Gan¬ 
ges,  y’is  meus  raigs  probavan  de  penetrar 
l’espés  entrellat  dels  vells  plàtans  que  s'en- 
voltan  més  compactes  que  la  closca  d’una 
tortuga.  De  dins  del  bosch  va  surtir  una  don¬ 
zella  hindú,  lleugera  com  una  dayna  y  her- 
mosa  com  Eva.  Era  una  filla  de  l’índia,  tan 
etérea;  peró  alhora  qué  robusta  yqué  ferma! 
A  travers  de  sa  pell  finissima  podia  jo  esbri¬ 
nar  els  seus  pensaments;  las  lianas  espinosas 
li  estripavan  las  sandalias,  mes  ella  seguia 
lleugera’l  cami.  Las  feras  que  venían  del 
riu,  ahont  havían  apagat  la  set,  fugian  po- 
rugas  al  seu  pas,  perque  la  minyona  duya  à 
la  mà  una  llantia  encesa.  Jo  veya  la  fresca 
sanch  cóm  lluhía  en  els  fins  ditets  que  tenia 
posats  devant  de  la  flama.  Ara  s'acosta  al 
riu,  posa  la  llantia  en  la  corrent  y  la  llantia 
es  emportada  riu  avall.  La  flama  vacila  com 
si’s  volgués  apagar,  peró  encara  crema.,  y’is 
ulls  negres  y  brillants  de  la  noya,  sota  sas 
llargas  y  sedosas  cellas,  la  segueixen  ab 
ansiosa  mirada.  Ella  ja  ho  sabia:  si  brilla  la 
llantia  tant  temps  com  ella  la  pot  veure,  el 
seu  estimat  viu  encara;  mes  si  s’apaga,  el  seu 
estimat  es  mort.  Y  la  llantia  cremava  y  tre^ 
molava,  y’l  seu  cor  cremava  y  tremolava,  y 
ella  va  caure  de  genolls  en  terra  y  va  pregar. 


A  vora  seu,  entre  l’herbey,  s’amaga  la  freda 
serp,  mes  ella  sols  pensa  en  Brahma  y  en  el 
seu  promès.  «Es  viu!))  crida;  y  las  monta- 
nyas  ressonan:  «Es  viu!» 

SETENA  NIT 

«Al  llarch  de  la  platja  s’extén  un  bosch 
de  faigs  y  alzinas.  Qué  fresch  v  perfumat! 
A  la  primavera  cent  rossinyols  el  visitan. 
Just  à  la  vora,  el  mar  eternament  variable  hi 
romp  sas  onas,  y  entre  bosch  y  platja  hi  pas¬ 
sa  l’ampla  carretera.  Un  darrera  l'altre  hi 
corren  els  vehiculs,  mes  jo  no’ls  segueixo;  els 
meus  ulls  reposan  més  de  grat  sobre  d’un 
punt:  a  1  li  hi  hà  un  claper.  Entre  pedra  y 
pedra  hi  creix  l’esbarzer  y  l’aranyoner.  Allí’s 
respira  poesia  en  plena  Natura.  ^Cóm  creu¬ 
ràs  que’ls  homes  ho  entenen?  jo  sols  te  con¬ 
taré  lo  qu’alli  he  vist  la  nit  darrera.  Primer 
hi  varen  passar  dos  richs  senyors  en  un 
cotxe. — «Magnifichs  arbres!»  va  dir  l’un. — 
«Deu  carretadas  de  llenya! — afegeix  l’altre; 
— l’hivern  serà  fort.  L'any  passat  vaig  vendre 
à  catorze  lliuras  el  quintà!»  Y  varen  desapa- 
reixe.  «Quin  camí  més  horrible!  —  crida  un 
que  venia  en  un  cotxe  al  darrera. — «Aixó  ho 
fan  els  malehits  arbres, — respon  el  seu  com¬ 
pany. — L’ayre  de  mar  no  entra  aqui  prou 
bé.» — Y  aixó  dihent,  varen  seguir  llur  cami. 
Després  ha  passat  una  diligència.  Tots  els 
viatjers  dormian  en  aquell  lloch  tan  hermós. 
El  postilló  bufava  en  el  seu  corn,  peró  no 
més  pensava:  «Jo  bufo  bé  y’l  so  prou  que 
retruny,  diguin  lo  que  vulguin.»  Y  ab  aixó  la 
diligència  era  fora.  Després  han  vingut  dos 
joves  cassadors  à  cavall.  «Vetaquí  joventut  y 
champagne  en  la  sanch,»  pensava  jò.  Ells  han 
considerat  ab  somris  als  llabis  el  turonet  cu- 
bert  de  molsa  y’l  ombriu  boscatje. — «Bon 
lloch  aquest  pera  venir  ab  la  Cristina,» — diu 
l’un — y  se’n  van.  Las  flors  exhalavan  forts 
perfums,  el  més  petit  oreig  dormia,  el  mar 
semblava  talment  un  bocí  de  cel  caygut  del 
firmament  y  extés  per  la  vall  pregona.  Ha 
passat  un  altre  carruatje  ab  sis  viatjers. 
Quatre  d’ells  dormian,  el  quint  pensava  en 
el  seu  nou  vestit  d’estiu  que  tan  bé  li  escau¬ 
ria;  el  sisé  s’ha  girat  vers  el  cotxer  y  li  ha 
preguntat  si  hi  havia  quelcom  de  notable  en 
aquellas  runas.  «No — respon  aquest, — peró 
els  arbres  son  dignes  d’atenció.» — «jCóm? 
Expliquevos!» — «Sí,  son  molt  dignes  d’aten- 

cíó.  Miréu,  quan  al  hivern  la  neu  tot  ho  cu- 
breix  y  tot  ho  iguala,  alashoras  aquests  ar¬ 
bres  me  serveixen  de  senyal  pera  endressar- 
,me  y  no  caure  al  mar;  per  aixó  dich  que 
son  dignes  d’atenció!»  —  Y  ab  aixó  han  des¬ 
aparegut.  En  acabat  ha  vingut  un  pintor;  els 
seus  ulls  guspirejavan.  No  ha  dit  un  mot; 
sols  xiulava,  y’is  rossinyols  cantavan  à  des¬ 
dir. — «Calla,  ximple!» — ha  cridat;  y  ha  pres 
nota  exacta  de  tots  els  colors  y  tintas:  vert, 
lila,  ultramar!...  Aixó  ha  de  fer  un  quadro 
magnifich!  Se’l  ha  fixat  ben  bé  en  la  memò¬ 
ria,  com  un  mirall  que  reb  una  imatje,  y  tot 
xiulant  una  marxa  de  Rossini,  se'n  ha  anat. 
Darrerament  ha  vingut  una  pobra  noya. 
S’ha  recolzat  sobre’l  claper  y  ha  deixat  en 
terra'l  seu  fardell.  Son  rostre  pàlit  y  bufó 
s’ha  girat  atentament  envers  el  bosch;  els 
seus  ulls  brillavan  quan  del  mar  s’alsavan 
cap  al  cel.  Jo  crech  que  resava’l  Parenos¬ 
tre.  Ella  mateixa  no  capia  pas  el  sentiment 
que  l'agitava,  peró  jo  sé  ben  cert  que  moltas 
vegadas  al  any  se  representarà  en  el  seu  es¬ 
perit  aquell  moment  y  tota  aquella  hermosa 
Natura,  y  aixó  ab  molta  més  bellesa  y  veritat 
que  no  pas  en  el  del  pintor  que’ls  seus  co¬ 
lors  exactes  anotava.  Els  meus  raigs  l’han 
anat  seguint  fins  que  l’aurora  li  ha  besat  el 
front.» 

ONZENA  NIT 

«Era  una  festa  de  bodas  —  m’ha  contat  la 
lluna.  —  S’havian  cantat  cansons,  s’havian 
fet  brindis,  tot  havia  estat  rich  y  espléndit.  Ja 
els  hostes  eran  fora,  era  quasi  mitja  nit,  las 
mares  besavan  al  nuvi  y  à  la  nuvia...  Jo  veya 
à  n’aquesta  solzament,  perque  las  cortinas 
eran  quasi  bé  closas.  La  llantia  enlluhernava 
la  cambra  confortable.  —  «Gracias  à  Deu,  ja 
son  fora» — ha  dit  ell,  y  li  ha  besat  las  mans 
y’is  llabis.  Ella  reya  y  plorava,  y  tremolant  ha 
reclinat  el  cap  sobre’l  pit  d’ell,  com  la  flor  del 
lotus  quan  reposa  demunt  l’aygua  agitada.  Y 
s’han  dit  dolsas  y  tendras  paraulas. — «Dorm 
y  reposa»— ha  dit  ell.  Y  ella  ha  descorregut 
la  cortina  de  la  finestra.  —  «Oh!  quina  lluna 
més  esplèndida!  —  diu .  —  Mira  quina  quie- 
tut,  quina  claror!» — Alashoras  ella  ha  apagat 
la  llantia,  y  s  ha  fet  fosch  en  la  intimitat  de  la 
cambra.  Peró  la  meva  llum  brillava  com  els 
seus  ulls.  Oh!  tu,  esperit  femení,  vina  à 


besar  l’arpa  del  poeta,  quan  ell  canta’ls  mis¬ 
teris  de  la  vida!» 

SETZENA  NIT 

«Jo  conech  un  Politxinel-la  —  m’ha  dit  la 
lluna — que'l  públich  s’engresca  quan  el  veu. 
En  ell  el  més  petit  moviment  es  cómich,  y 
arrenca  del  públich  esclats  de  rial  las .  Y  tot 
aixó  sense  volerho;  es  una  gracia  natural. 
Ja  desde  petit,  quan  feya  gatzara  ab  la  cana¬ 
lla,  era  un  Politxinel-la.  La  Natura  l’havia 
conformat  de  tal  modo,  que  duya  un  jep  al 
pit  v  un  altre  à  la  esquena.  Ab  tot,  era’l  seu 
interior,  la  seva  ànima,  d’un  natural  hermo- 
sissim.  Ningú  possehia  un  sentiment  més 
fondo,  un  esperit  més  ample  qu’ell.  El  tea¬ 
tre  era’l  seu  món  ideal.  Si  no  hagués  estat 
esguerrat,  hauria  devingut  l’héroe  de  tot  es¬ 
cenari.  Lo  heroich  y  lo  gran  sadollavan  la 
seva  ànima,  y  ab  tot  aixó  ell  devia  restar  un 
Politxinel-la!  El  seu  mateix  sufrimentja  seva 
melancolía,  no  feyan  sinó  aumentar  la  còmica 
agror  del  seu  visatje  fortament  accentuat,  y 
excitar  las  riallas  del  nombrós  públich  que 
aplaudia  al  seu  petit  ídol.  La  graciosa  Co- 
lombina  era  bona  y  amable  envers  ell,  peró’s 
sentia  més  inclinada  à  casarse  ab  Arlequi. 
Realment  fora  massa  cómich  que  la  bella  y'l 
monslre  (i)'s  maridessin.  Quan  Politxinel-la’s 
posava  trist,  ella  era  l’única  qu’ab  un  somrís, 
ó  potser  ab  una  alegra  rialla’l  distreya.  De 
primer  se  posava  tota  moixa  com  ell,  després 
un  xich  més  tranquila,  y  al  ultim  tot  era 
riure.  —  «Jo  sé  prou  lo  que’t  manca  —  deya 
ella; — sí  si,  aixó  ho  fa  l’amor.»  — Alashoras 
ell  se’n  reya. —  «Jo  y  l’amor!  — exclamava — 
Québé  qu’aniría,y  cóm aplaudiria’l  públich!» 
Mes  ella  que  fa: — «Es  donchs  Amor!» — Y  ab 
cómich  accent  segueix: — «cA  mi  m’estimas?» 
— Sí,  aixís  s’expressa  qui  sab  per  cert  que  no 
pensa  en  estimar.  Y  Politxinel-la  va  pegar  un 
bot  enlayre,  y  ab  un  esclat  de  riure  sa  pena 
va  fugir.  Y  tan  mateix  ell  no  havia  dit  més 
que  la  veritat  pura;  ell  la  estimava,  la  esti¬ 
mava  ab  tanta  passió  com  estimava  lo  gran 
y  lo  noble  en  el  seu  art.  El  dia  de  las  bodas 
de  Colombina  l’haurias  vist  à  la  escena  més 
enjogassat  que  may,  peró  al  vespre  va  plo¬ 
rar.  Oh!  Si’l  públich  hagués  vist  aquell  rostre 


(i)  Títul  d’una  rondalla  popular.  (N.  del  T.) 

desencaixat,  cóm  hauria  aplaudit!  Ara,  no  fa 
pas  gayre,  ha  mort  na  Colombina.  El  dia  del 
enterro  l’Arlequi  va  abandonar  las  taulas: 
era  un  viudo  desgraciat!  Al  director  li  va 
caldre  donar  quelcóm  de  molta  broma,  à  fí 
de  que  la  falta  de  la  bufona  Colombina  y  del 
graciós  Arlequí  no’s  deixés  sentir  massa  del 
públich.  Y’l  pobre  Politxinel-la  va  tenir  d’es¬ 
tar  doblement  graciós.  Aquell  vespre  va  ba¬ 
llar  y  botre  ab  la  desesperació  dins  del  cor. 
Y’l  públich  aplaudia  y  cridava  entussiasmat: 
((Bravo,  bravissiml»  Politxinel-la  fou  cridat  à 
las  taulas.  Oh!  Valia  totas  las  pessetas!  Anit 
passada,  després  de  la  funció,  he  vist  al  petit 
monstre  cóm  sortia  de  la  ciutat  y  s’encami¬ 
nava  al  desolat  cementiri.  La  corona  de  flors 
sobre  la  tomba  de  Colombina  ja  era  tota 
marcida.  Allí  s’ha  assegut:  estava  per  pintar. 
Ab  el  rostre  apoyat  sobre  la  mà,  els  ulls  al- 
sats  envers  mi,  semblava  un  monument! 
Un  Politxinel-la  demunt  d’una  tomba:  cosa 
rara  y  còmica!  Si’l  públich  l’hagués  vist, 
cóm  hauria  aplaudit!  «Bravo,  Politxinel-la, 
bravo,  bravissim!» 

Traducció  de 

C.  de  Montolíu. 

(Seguirà.) 


REVISTA  DE  CONCERTS 

La  temporada  de  Quaresma  del  Liceu,  en 
que’ls  empressaris  senyors  Ribas  y  Estradé 
han  sabut  cumplir  els  seus  compromisos 
malgrat  la  forsa  major  que  podia  havérloshi 
servit  d’excusa,  comensà  ab  un  concert  diri¬ 
git  pel  mestre  Goula  y  prenenthi  part  nostre 
paisà’l  violinista  Manén.  El  programa  no  va 
oferir  cap  mena  d’interés  artistich,  y  la  exe¬ 
cució  de  las  obras  va  estar  al  nivell  del  pro¬ 
grama.  No’ns  detindréfn  à  analisar  las  con¬ 
dicions  artisticas  dels  executants,  perque  ja 
ho  hem  fet  altras  vegadas  en  aquest  mateix 
periódich  y  no  cal  repetir  lo  qu’es  prou  sa¬ 
but.  El  jove  Manén  va  donar  probas  d’ex¬ 
traordinari  mal  gust  en  la  elecció  de  las 
obras,  y  també’n  donà  de  que  ha  arribat  à 
un  domini  del  mecanisme  del  violi  qu’en 
realitat  sorprèn.  Si  las  audicions  musicals 
han  de  consistir  en  fer  gala  dels  prodigis 
d’execució  convertint  al  artista  en  autómata, 
no  hi  hà  dubte  que  aquesta  va  ésser  de  las 
més  notables.  El  mestre  Goula  hi  va  contri- 
buhir  també,  posant  un  cop  més  de  relleu  las 
especials  condicions  del  seu  temperament, 
que  troban  son  lloch  propi  en  obras  com  la 
Rapsòdia  de  Liszt,  ab  ía  que  va  fer  las  del i- 
cias  del  públich. 


L’afamat  director  d’orquesta  francès  mes¬ 
tre  Colonne,  del  que’ns  ocuparem  extensa¬ 
ment  quan  l’estreno  de  Tristan  é  Isolda ,  ha 
tornat  à  visitarnos,  y  també  d’ell  podém  dir 
qu'es  el  mateix  de  sempre.  El  seu  pas  pels 
concerts  del  Liceu  no  deixarà  altra  senyal 
que  la  d’haver  omplert  tres  números  del 
abono  ab  programas  que  res  de  particular 
han  ofert,  fora  del  estreno  de  Messidor ,  pre¬ 
ludi  de  l’obra  del  compositor  francès  Bru- 
neau.  Pot  dirse  d’aquest  lo  mateix  que  de 
la  majoria  dels  seus  colegas,  es  à  dir,  que 
coneix  la  composició,  peró  qu’en  aquesta 
obra  no  revela  qualitats  qu'  hagin  de  fer 
envejable’l  seu  nom. 

El  mestre  Colonne  ha  concertat  totas  las 
obras  dels  programas  ab  sa  trassa  peculiar 
en  treure  de  la  orquesta  efectes  de  més  ó 
menys  bona  lley,  peró  al  cap  y  à  la  fi  efectes 
que  sempre  enlluhernaràn  al  públich.  En 
aquest  concepte,  es  una  verdadera  desgracia 
la  interpretació,  per  no  citarne  d’altras,  de  la 
farandola  de  L' Arlesienne,  convertida  en 
galop  per’ arrebaíar  à  la  gent. 

Els  plats  forts  d’aquests  concerts  han  si¬ 
gut  la  Fantàstica  de  Berlioz  y  la  Pastoral  de 
Beethoven.  Esperavam  que  qui  ha  alcansat 
tant  renóm  en  las  obras  de  Berlioz,  ens  hau¬ 
ria  donat  d’aquest  quelcóm  de  lo  nou  y  bo 
qu’encara’ns  queda  per  coneixe,  en  lloch 
d’un  plat  rescalfat  y  encara  mal  condimen- 
tat.  La  execució  de  la  Sinfonïa  Fantàstica  ha 
deixat  molt  que  desitjar,  no  semblant  que 
fos  dirigida  pel  mateix  que  aquí  la  estrenà 
ab  éxit  molt  superior  al  d’ara.  En  l’obra  de 
Beethoven  se  revelaren  las  qualitats  pecu¬ 
liars  d’aquesta  escola  de  dirigir  que  no’s  pre¬ 
ocupa  més  que  de  la  linia  y  del  efecte,  obli¬ 
dant  la  essencia,  l’ànima  de  la  composició, 
y  per  aixó  fou  una  sinfonia  duta  ab  bastanta 
justesa  de  temps,  peró  faltada  per  complert 
de  vida  y  d’expressió. 

No  li  ha  succehit  lo  propi  al  mestre  Kun- 
wald,  que  si  bé’ns  produhi  mala  impresió  al 
principi  per  sa  exageració  y  brusquetat  de 
moviments,  va  després  arribar  à  convéncens 
en  molts  fragments  de  la  Heroica  y  en  la  di¬ 
recció  general  de  tota  ella,  quina  interpre¬ 
tació  podrà  discutirse,  com  succehirà  sempre 
ab  las  de  las  obras  de  Beethoven,  peró  que 
s’ha  de  calificar  de  verdadera  interpretació, 
de  las  que  no’s  concretan  à  fer  1  legi r  las 
notas,  sinó  que  vol  comunicarnos  l’esperit 
de  l’obra  tal  com  el  sent  l’intérprete.  Espe- 
rém  un  altre  concert  pera  judicar  à  dit  mes¬ 
tre  en  definitiva,  puig  repetim  qu’en  aquest 
no  sempre’ns  va  convence. 

Un  nou  pianista  va  també  donarse  à  co¬ 
neixe.  Tots  els  calificatius  per’alabar  un  fe¬ 
nomen  d’execució  poden  aplicarse  a  n’en 
Rosentahl,  sense  por  d'exagerar.  Es  una  ma- 
ravella,  es  un  prodigi  en  vence  dificultats 
com  no  n’hem  vist  cap  altre,  peró  y  després 
queaquestas  dificultats  s’han  vensut  {qué’n 

resta?  Perque  à  aquest  pianista  li  falta  d’art 
tot  lo  que  li  sobra  d’execució.  Es  un  feno¬ 
men,  però  que  no  arriba  à  produhirnos  altra 
emoció  que  la  que  pot  produhir  la  més  enre¬ 
vessada  màquina.  Y  pensar  que  à  n'aixó  ha 
d’anar  à  parar  l’art! 

Per  sort  ha  vingut  à  tréurens  la  mala  im- 
presió  de  tants  despropòsits  el  concert  donat 
en  la  «Filarmónica»  pels  concertistas  senyo¬ 
reta  Vidal,  nostre  pianista  Albéniz,  que  va 
estar  fer  un  colós,  y’l  mestre  Crickboom. 
Heusaqui  una  sessió  d’art  pur,  de  la  més  lle- 
gítima  marca,  si  es  que  pot  existirne  més 
d’una.  Pera  nosaltres,  ó’s  fa  de  la  música 
una  religió  y’s  toca  co.m  varem  sentir  en 
aquest  concert  posposant  sempre  l’artista  à 
l’obra,  ó  de  lo  contrari’s  transforman  las  salas 
de  concert  en  circos  y  barracas  de  fira,  ahont 
tothom  exhibeixi  sas  habilitats  fentne  víctima 
al  compositor. 

La  senyoreta  Vidal  es  més  que  una  senzilla 
aficionada,  puig  ho  demostrà’l  sol  fet  de  sos- 
tenirse  al  costat  de  dos  artistas  com  els  que 
l’acompanyavan.  Diu  ab  molta  delicadesa  y 
correcció,  sense  caure  en  els  falsos  efectes  à 
que  ab  tanta  facilitat  se  presta’l  violoncello,y 
sab  treure  d’aquest  una  sonoritat  molt  agra¬ 
dable  si  no  molt  potenta.  L’exemple  d’aques¬ 
ta  senyoreta  hauria  de  trobar  imitadors  en 
nostra  societat,  procurant  que  las  noyas  se 
decidissin  à  prescindir  un  xich  del  art  dels 
peus  pera  cultivar  el  de  las  mans,  ó,  dins 
d’aquest,  conseguissin  una  disminució  en  el 
formidablecontingentd’aprenentas  de  piano, 
al  que,  vulgas  ó  no,  ab  aptituts  ó  sense, 
sembla  casi  una  obligació  dedicarhi  à  totas 
las  fil  1  as  de  familia,  que’s  converteixen  en 
terrible  pesadilla  dels  vehins.  Ab  els  instru¬ 
ments  de  corda,  si  no’s  guanyava  en  altra 
cosa,  tindríam  menys  soroll. 

Y  ara,  pera  parlar  de  l'Albéniz,  hem  de  co- 
mensar  dihent  que  feya  temps,  però  molt, 
que  no  haviam  fruhit  tant  en  una  sessió  de 
piano.  Per  nostres  concerts  han  passat  y  es¬ 
tan  passant  encara  pianistas  dels  més  emi¬ 
nents  que,  ó  cauhen  en  el  capdal  defecte  del 

predomini  de  la  execució  sobre  la  dicció,  ó 
fan  sobreixir  la  seva  personalitat  per  demunt 
de  la  del  autor  que  interpretan,  fins  al  punt 
de  que  més  sentim  al  executant  que  al  autor. 
Donchs  aquests  dos  defectes  se  transforman 
en  nostre  Albéniz  en  sas  dos  principals  qua¬ 
litats,  que  no  descubrim  ara,  puig  en  tot 
temps  hem  sigut  dels  seus  primers  admira¬ 
dors  y  deploravam  que  no’ns  hagués  ofert 
encara  ocasió  de  ferho  constar  en  aquestas 
planas.  L’Albéniz  es  un  pianista  de  la  mena 
que  tant  y  tant  cerquém  y  tan  poch  sabém 
trobar:  el  pianista  qu’avans  que  tot  es  artista, 
que  no’s  recorda  may  d’ell  ni  del  instrument, 
sinó  del  autor  y  de  l’obra,  que  no  posa  ni  ab 
el  cos  ni  ab  els  dits,  qu’executa  admirable¬ 
ment  sense  fer  gala  un  instant  de  sa  extraor¬ 
dinària  execució,  y, sobre  tot,  que  diu,  que’ns 
transporta  à  las  regions  evocadas  per  la  com¬ 
posició  y’ns  comunica  la  essencia  intima, 
la  verdadera  ànima  d’aquesta.  El  seu  refina¬ 
ment  d’artista  quedà  probal  ab  el  magnifich 
programa  qu’esculli,  format  per  Bach,  Beet- 
hoven  y  Schumann,  y  en  un  conflicte’ns 
veuriam  pera  senyalar  en  quin  d'ells  va  en- 
layrarse  més  l’artista-intérprete,  puig  d’un 
cap  de  programa  al  altre  no  podém  calificar- 
lo  més  que  de  colossal. 

Del  mestre  Crickboom  n’hem  parlat  tantas 
vegadas,  que  n’hi  hauria  prou  ab  dir  qu’ab  el 
violi  va  estar  tan  bé  com  sempre.  En  totas 
las  obras  va  lluhir  sas  excelents  qualitats, 
qu’arribaren  al  seu  punt  culminant  en  Vada- 
gio  de  Schumann,  interpretat  ab  tal  primor 
de  dicció  v  tal  dossis  de  sentiment,  que  cor¬ 
ria  parella  ab  el  de  l’Albéniz  en  el  piano. 
Abdós  artistas  varen  identificarse  en  aquesta 
Sonata  per  complert,  pera  fondres  en  una 
sola  personalitat  que  no  era  ni  Crickboom 
ni  Albéniz,  sinó  Schumann. 

Que  Deu  els  hi  pagui  tot  lo  que  varen  fer- 
nos  fruhir,  y  que  hi  tornin  sovint  pera  tréu¬ 
rens  el  regust  d’aquests  concertistas-màqui- 
nas  que  tot  ho  infestan,  fent  malbé’l  paladar 
del  públich. 

Joaquim  Pena. 


BRINDIS 

Sense  dol,  sense  pena,  sens  agravis, 
omplim  la  copa  y  acostemla  als  llabis, 
qu’avuy,  amichs,  en  vostra  companyia 
vull  cantar  al  amor  y  à  l’alegria! 

Cantém,  amichs,  cantém,  que  aquell  que  canta 
son  dolor  y  sas  penas  diu  qu’espanta; 
ja  que’l  riure  y  cantar  endolsa’l  viure, 
deixeume,  donchs,  cantar,  deixeume  riure!... 

Y  al  compàs  del  diví  càntich  de  festa, 
acabém  de  la  vida’l  temps  que’ns  resta 


y  oblidém  el  dolor  d’altras  diadas 
al  so  de  las  alegras  rialladas!... 

Bevém,  amichs;  y  quan  la  Mort  temuda 
deixi  entelats  els  ulls,  la  gorja  muda, 
al  sentir  nostra  testa  apesarada 
caygui  llavors  la  nostra  mà  cansada!...  • 

Bevém,  amichs,  qu’en  vostra  companyia 
vull  cantar  al  amor  y  à  l’alegria! 

Xavier  Zengotita  Bayona. 


ióo 

FRANCISCO  PI  Y  MARGALL 

PRÓLECH  (i) 


i  hà,  dins  del  moviment  cata¬ 
lanista,  un  grupo  d’bomes 
de  gran  inteligencia  y  cultura 
destinats,  si,  com  es  d’espe¬ 
rar,  la  fe  no’ls  manca  y  per 
consegüent  la  constància  no 
els  abandona,  à  ésser  avuy  el 
centre  d’atracció  del  catalanisme  francament 
avensat,  pera  ésser  demà  una  forsa  intelec- 
tual  de  poderosa  influencia  social  y  política, 
aixís  dintre  com  fora  de  Catalunya.  Joves  casi 
tots  els  que’l  componen,  estudian,  observan  y 
difundeixen  arreu  els  fruyts  qu’aixís  obtenen, 
escribint,  cada  hu  segons  las  sevas  aficions  y 
aplituts,  en  son  periódich  Joventut,  ja  ins- 
piradas  poesias,  ja  importantíssims  trevalls 
sobre  totas  las  manifestacions  de  las  arts  y 
de  las  ciencias.  Enamorats,  ab  la  mateixa 
passió  pels  helens  sentida,  de  tot  quant  es 
producte  de  la  Naturalesa  y,  ab  aquella  de¬ 
voció  dels  antichs  germans,  de  tot  quant 
sorgeix  dels  espontanis  moviments  indivi¬ 
duals,  odian  tota  imposició,  tot  atentat  à  las 
lleys  de  la  vida,  que  volen  garantir  pera 
homes  y  colectivitats  en  tota  sa  extensió  y 
plenitut.  Aixís,  al  estudiar,  fugen  de  las 
abstraccions  y  de  la  generalisació  y  acudei¬ 
xen  à  la  experimentació  directa  y  al  anàlisis 
detingut  y,  al  solucionar,  adoptan  criteris 
més  positivistas  que  idealistas,  arribant  d’a¬ 
quest  modo  à  conclusions  naturals  y  pràc- 


(i)  Pmbliquém  avuy  l'hermós  Prólech ,  escrit  per 
nostre  distingit  amích  y  company  d’autonomisme  en 
Joseph  M.a  Vallés  y  Ribot  ab  destí  à  l’obra  Francisco 
Pi  y  Margall,  qu'en  aquesta  fetxa’s  posa  é.  la  venda 
per  tot  Catalunya,  segons  anunciém  en  altre  lloch  del 
present  número.  Aixís  els  suscriptors  de  Joventut 
hauran  pogut  veure  l'obra  publicada  íntegrament  en 
las  mateixas  columnas  de  la  revista,  apart  de  las  espe¬ 
cials  facilitats  que  se’ls  hi  donan  pera  que  la  puguin 
adquirir  en  llibre  solt. 

Peró  devém  fer  constar  devant  del  públich,  que  tot 
y  agrahint  coralment  els  elogis  qu’en  aquest  Prólech 
el  senyor  Vallés  y  Ribot  ens  dedica,  els  creyém  suge- 
rits  tan  sols  per  l’entussiasme  qu’haurà  vist  sempre  en 
nosaltres  (faltats  com  estém  d’altras  qualitats)  al  defen¬ 
sar  els  ideals  qu’ab  ell  tant  ens  uneixen. — (N.  de  la  R) 


ticas.  En  art,  donchs,  abominan  de  tota 
regla  que  pugui  posar  trabas  als  vols  de  la 
inspiració;  en  ciència  proscriuhen  tot  preju¬ 
dici  y  tot  principi  absolut  com  contrari  à  la 
omnímoda  llibertat  que  las  investigacions 
científïcas  requereixen;  en  l’ordre  econó- 
mich-social  aspiran  à  una  organisacíó  que 
acabi  ab  la  explotació  d'uns  homes  per  altres, 
assegurant  à  tots  el  dret  à  la  vida;  y  en  l’or¬ 
dre  polítich  volen  una  democràcia  que  no 
ofegui  la  llibertat  en  cap  de  las  sevas  mani¬ 
festacions,  condempnant,  en  conseqüència, 
tota  mena  de  privilegis,  intolerancias,  absor¬ 
cions  y  fanatismes.  Per  això  son  radicalment 
autonomistas,  per  aixó  volen  la  integral 
autonomia  de  Catalunya  y  de  totas  las  de¬ 
més  nacionalitats  naturals  é  históricas,  ager- 
manadas  per  medi  de  lliures  federacions; 
per  aixó  aborreixen  y  combaten  ardidament 
tot  lo  que  actualment  y  en  tots  els  ordres 
regna  à  Espanya,  y  enalteixen  tot  lo  que  pot 
salvar  del  general  naufragi  à  Catalunya  y  à 
las  regions  qu’ab  ella  vulguin  redimirse, 
volent  pera  la  nostra  terra  un  renaixement 
de  tot  lo  que  constituheix  son  caràcter,  sas 
naturals  vocacions,  peró  no  de  res  que’l  pro¬ 
grés  hagi  manat  retirar  de  la  circulació  din¬ 
tre  dels  pobles  civilisats  y  lliures. 

Essent  aquestas  las  aspiracions  y  tenden- 
cias  de  Joventut,  un  redactor  d’aquest  pe¬ 
riódich  havia  d’ésser  qui,  mort  en  Pi  y 
Margall,  millor  s’ocupés  d’ell  y  de  las  sevas 
obras:  v  aixís  ha  succehit.  En  els  set  articles 
que  aquest  llibret  comprèn,  en  Frederich  Pu- 
julà  fa  tres  cosas:  retrata  à  Espanya,  retrata 
à  n’en  Pi  y  judica  sas  obras  capdals.  Ho  fa 
tan  magistralment  que,  després  de  llegit  son 
hermós  trevall,  se  veu  més  colossal  la  figura 
d’en  Pi,  s’admiran  més  els  seus  llibres  y  sab 
més  greu  que’ls  hagi  escrit  pels  espanyols. 

D’Espanya  se’n  ocupa  com  del  medi  am¬ 
bient  en  qu’en  Pi  y  Margall  desenrotllà  y  ex- 
teriorisà  sas  portentosas  facultats,  demos¬ 
trant  que  aquestas  estavan  en  oberta  oposició 
ab  els  elements  que  constituhian  aquell,  de  lo 
qual  lògicament  n’infereix  la  conclusió  rigo¬ 
rosament  exacta  de  que,  si  bé  l’intelecte  d’en 
Pi  fou  tan  prodigiós  que  pogué  donar  abun- 
dosos  fruyts  ab  tot  v  que  quant  el  rodejava 
li  era  contrari,  va  passar  més  dels  dos  tersos 
de  la  seva  vida  sembrant  en  terra  absoluta¬ 
ment  estèril,  y  que  per  tant  no  podia  fecon- 
dar  las  preuhadas  llevors  que  incansable¬ 
ment  hi  posava  ab  sa  ploma  y  sa  paraula. 

A  n’en  Pi  l’estudia  en  cada  una  de  las  se¬ 
vas  obras.  Tot  ocupantse  d’ellas  y  escorco- 
llantlas  ab  amor,  hi  troba  en  son  fons  més 
bellesas  encara  de  las  que  no  més  llegintlas 
s’hi  han  percebut  y  proba  la  genialitat  pròpia 
qu’en  totas  revela  son  autor,  la  grandesa 
d’ànima  qu’en  cada  una  s’hi  transparenta  y  la 
unitat  perfecta  de  pensament  qu’en  son  con¬ 
junt  s’hi  destaca,  esplèndida  manifestació 
de  la  potencia  de  son  cervell  en  constant 

equilibri  ab  sa  voluntat,  qualitats  que  feyan 
d’en  Pi  tot  un  sabi  y  tot  un  caràcter. 

En  Pujulà,  ademés,  potser  sense  propo- 
sarsho,  fa  també  sanitosa  propaganda  dels 
principis  y  tendencias  d’en  Pi  en  tots  els 
ordres  de  la  vida,  combatent  ensemps  tot  lo 
que’l  gran  Mestre  atacava  ab  la  seva  argu¬ 
mentació  d’acer  pur  y  ab  la  seva  inimitable 
dialèctica. 

Y  tot  aixó’s  fa  en  dits  articles  ab  claretat  y 
sobrietat.  En  Frederich  Pujulà  revela  à  l'hora 
molts  coneixements,  profondas  conviccions  y, 
sobre  tot,  un  esperit  d’observació  notabilis- 
sim  y  una  gran  resolució  en  manifestar  lo 
que  sent  y  lo  que  pensa  sense  témer  la  cen¬ 
sura  ni  desitjar  l’aplauso,  condició  aquesta 
avuv  com  may  recomanable,  ja  que  may  com 
avuy  l’efectisme  havia  anat  tan  én  boga, 
degut  à  que,  avassallantho  tot  l’egoisme, 
s’escriu  y’s  parla  d’ordinari  més  pera  satisfer 
personals  concupiscencias  qu’ab  el  noble 
propòsit  de  transmetre  lo  que’s  creu  bo  y 
verdader  al  cor  y  al  cap  dels  que  llegeixen  y 
esçoltan.  ’ 

Qui  exposés  de  tal  manera  al  nostre  poble 
la  personalitat  y’Is  trevalls  del  més  gran  dels 
catalans,  català  sense  cap  empelt  extrany 
havia  d’ésser.  Encara  que  vell  en  Pi,  sos 
sentiments  y  sas  ideas  joves  eran  y,  per  tant, 
jove  havia  d’ésser  qui  de  las  més  escullidas 
ne  fes  un  present  als  seus  compatricis.  Con- 
reuhador  de  plantas  iguals  a  las  qu’en  vida 
nodria  ab  la  sava  de  sa  inmensa  inteligencia 
tenia  d’ésser  també  qui  d’ellas  las  flors  triés 
y  sapigués  combinarlas  en  flayrós  ramell,  ja 
qu’en  altras  mans  menys  destras  al  punt  de 
cullirlas  s’haurian  pogut  marcir.  Dels  pro¬ 
gressius  catalanistas  que  forman  Joventut 
havia  de  surtir  qui  ab  la  ploma,  avans  que 
ab  marbre  y  bronzo,  aixequés  à  n’en  Pi  un 
monument. 

El  que  li  ha  fet  en  Pujulà  es  digne  d’ell. 
jLlàstima  que,  per  havérmel  demanat  à  mi, 
no  sia’l  prólech  digne  de  la  seva  obra! 

J.  M.  Vallés  y  Ribot. 


EL  DISSET...  NEGRE 

Eran  las  darrerías  d’un  novembre  molt 
fret.  Havia  anat  à  presentarme  à  la  revista 
anyal  y  tornava  dels  quartels  nous,  atraves- 
sant  el  Parch,  caminant  depressa  per’  allu- 
nyarme  d’aquell  aplech  d’homes  de  ves¬ 
tit  llampant,  y  desitjós  de  fer  fugir  de  mas 
orellas  el  brunzit  de  las  empalagosas  zedas 
que  m’hi  havian  entafurat  el  sargento  y’l  ca- 
pitàn  de  la  meva  zona  tot  despatxantme’ls 
papers. 

De  sobte,  una  veu  feble  y  de  moment  per 
mi  desconeguda,  eixint  de  sota  un  desmay 
del  passeig,  pronuncià’l  meu  nom  per  dugas 
vegadas,  repetidas  seguidament.  Desseguida 
vaig  adonarme  d’un  jove  assentat  en  un 
banch  qu’aixecava’l  bastó  y  ab  un  somris  als 
11  ab  is  indicava  que  m’apropés,  que’m  conei¬ 
xia.  Fins  que  vaig  arribar  ben  à  la  vora  del 
subjecte  no  vaigveure  qu’era  en  Rafel.  Estava 
desconegut;  complertament  distint  de  l’últi¬ 
ma  vegada  qu’haviam  fet  conversa.  Sech  y 
enfonzat  de  pit,  groch  y  ullerós  —  grogor  y 
ulleras  qu’enquadravan  perfectament  sos  ulls 
fondos  y  vidriats — la  negra  barba  destriada  y 
llarga  com  un  bosch  verge;  y’is  cabells  que’l 
barret  posat  à  la  pamela  deixava  veure,  des- 
pentinats  y  també  de  mida  grossa,  li  dona- 
van  un  aspecte  extrany :  de  màrtir  de  retaule 
gótich. 

— Rafel!  No  t’havia  conegut!  —  vaig  dirli 
com  à  saludo,  boy  encaixant. 

—  M’ho  penso.  íOy  qu’estich  diferent? 
Semblo  un  3:  enfonzat  del  devant  y  gepe¬ 
rut  dels  darreras;  ab  la  sola  diferencia  que’l 
3  es  vermell  y  jo  estich  molt  groch. 

— Tu  sempre  tan  de  broma. 

— Si,  de  broma.  Cinch  setmanas  malalt. 
Tot  un  pleno  de  días,  noy.  Y  gracias  que  pu¬ 
gui  contarho...  y  venir  à  soleyarme. 

— Y  t’entretens  fent  dibuixos  de  geometria 
— vaig  ferli,  rihent,  al  veure  arràn  de  sos 
peus,  marcada  en  la  sorra,  una  llarga  qua¬ 
dricula. 

— Si:  resquicias  de  la  malaltia  —  contestà 
en  Rafel  un  xich  apesarat. — Aixó  té  la  culpa 
de  tots  els  meus  mals;  aixó  es  un  'ala  de  ru¬ 
leta.  Seu,  seu  una  estona  y  escoltam. — 

Y  al  dirme  aixó,  en  Rafel  m’agafava  per 
l’americana  conduhintme  al  lloch  designat  y 
posant  cuydado  de  que  jo  ab  els  peus  no  li 

desfés  l’entrellat  de  ratllas  impresas  en  la 
sorra. 

— Vaja,  ja  ho  entench  tot!  Vas  jugar,  vas 
perdre,  el  disgust  y  las  emocions  van  acla- 
pararte,  y  la  teva  malaltia... 

— No  vagis  depressa.  Ja  t’ho  explicaré  tot. 

— Ja  escolto . 

— Favuyt  semanas  que  vaig  anar  per  pri¬ 
mera  vegada  à  un  cassino  ahont  se  jugava 
al  olimpich  joch  de  la  ruleta.  T’haurias  en¬ 
cantat!  Figurat  una  sala  d’uns  trenta  pams 
en  quadro,  y  al  mitj  d'aquest  quadro  la  taula 
ab  els  trenta  sis  quadros  per  banda,  sense 
contarhi’ls  dels  zeros.  Al  mitj  de  la  taula’l 
coci  de  la  sugestió,  l’abím  sens  fondo  de  las 
mevas  ilusions.  Si,  de  las  mevas  ilusions, 
perque  al  cap  de  dos  días  que  freqüentava’l 
cassino,  fent  càlculs  y  probaturas  en  las  ho- 
ras  vagati vas,  estava  segur  d’havertrobat  una 
martingala  infalible.  El  número  favorescut 
era’l  17  negre.  N’estava  tan  segur  del  resultat 
favorable,  qu’al  passar  la  porta  de  la  sala 
d’operacions,  decidit  à  posar  en  pràctica  la 
meva  combinació  diabòlica,  vaig  mirarme  al 
banquer  y’m  va  fer  llàstima.  Fins  sentia  re¬ 
mordiments  y  pensava:  «Aixó’l  códich  ho  ca- 
li fica  de  furt  ab  premeditació  y  alevosia: 
sort  que  no  ho  sabrà  ningú.  Bé,  vaja — vaig 
dirme  mirantme  al  banquer  ab  compassió  — 
no  apretaré  gayre.))  Si  arribo  à  apretar...’m 
trenco!  Jo  vinga  carregar  el  17,  y’l  17  com  si 
s’hagués  esborrat  del  coci.  Sense  desmayar 
per  aixó,  y  segur  de  la  meva  combinació, 
vaig  continuar  una  pila  de  dias  ab  la  mateixa 
deria.  Posarme  à  jugar  y  no  surtir  el  [7  era 
tot  hu.  Perque’l  cas  era  que  jo  arribava,  y 
guaylant  las  llistas  d'aquells  senyors  qu’a- 
puntan  els  números  peró  no  apuntan  à  cap, 
bé  li  veya’l  17.  Donchs  com  més  perdia,  més 
encegat.  Una  nit  anava  fent  la  meva  jugada 
de  sempre  en  ’ el  17;  vaig  aixecarme  un  mo¬ 
ment  per  una  necessitat,  y  desde’l  quartet 
vaig  sentir  que’s  donavan  seguits  tres  dissets 
negres.  N’hi  havia  pera  quedarse  mort  alli 
mateix,  sinó  que  no  m’agradava  aquell  nin- 
xo!  Pesseta  darrera  pesseta,  vaig  anar  per- 
dentho  tot.  Ara’n  terna  'la  culpa’l  8,  número 
fatal  que  no  té  perhónt  agafarlo,  perque  no 
té  cap  qúa,  número  antipàtich,  tot  d’una  pes- 
sa,  gras  y  satisfet  de  sa  groixaria,  sense 
principi  ni  fi,  simbol  del  infinit.  Ara  l’hu’m 
soterrava;  l’hu,  magre  com  un  misto,  dret 


com  un  ciri,  vermell  com  un  bitxo.  Altras 
vegadas  me  condempnava’l  4  ab  sa  fesomia 
estúpida  de  cadira  de  la  plassa  del  Pi;  des¬ 
prés  el  2  bessó,  vuy  dir  el  22;  després  el  mis¬ 
to  y  la  cadira;  més  tart  el  misto  doblat...  En 
fi,  un  seguit  de  penas.  Quan  no  surtia’l  zero, 
que  indica’l  no  res...  el  no  res  pels  punts,  el 
tot  pel  banquer!  El  colm  dels  horrors!  Noy, 
estava  fet  un  perdulari. — 

Jo,  mirantme  à  n’en  Rafel  ab  extranyesa, 
li  pregunto: 

— Y’l  teu  pare^qué  hi  deya  à  tot  aixó?  Ab 
el  seu  caràcter  recte  é  inflexible  cno  va  saber 
posarte  à  ratlla  veyente  un  perdulari? 

— iA  ratlla?  Li  haurian  donat  cinch  per¬ 
dularis! 

— No,  home;  peró  enterat  de  la  teva  vida 
dissipada,  perque  ell  deuria  presumirho,  jo, 
à  ésser  d’ell,  te  planto  al  carrer. 

—  iCarrer  dius?  Pitjor!  N’hi  haurian  donat 
onze!  Ja  sabia  lo  que’s  feya. 

— Donchs  jo,  al  seu  puesto,’t  tanco  la 
porta  y’t  deixo  en  quadro  y  à  camparia. 

— iEn  quadro  y  abandonat?  Podían  venir 
las  repetidas ,  tonto!  Ja  veig  que  no  tens  es¬ 
tudis  cientifichs.  S’omplia  de  perdularis. 

— Pots  haver  perdut  la  salut,  peró  l’hu¬ 
mor.  . . 

— Ara  ja  estich  curat.  Fle  sufert  molt.  Dei- 
xam  acabar.  He  sufert,  peró  he  vist  y  cone¬ 
gut  molts  tipos.  En  el  cassino  vaig  fer  molts 
estudis  filosófichs.  Si’n  vaig  coneixe  d’exem¬ 
plars  nous!  Desde’ls  grupiers,  mudars  de  cap 
à  peus,  ab  robas  pagadas  pel  banquer  à 
compte  de  setmanadas  bestretas,  fins  al  po- 
lissón  de  la  porta,  que  vetlla  pera  que  no’s 
jugui.  Pobre  polissón!  Un  sér  que  no  es 
mascle  ni  femella,  qu’es  polissón  només;tipo 
degenerat  de  la  escala  zoològica  qu’ha  d’és¬ 
ser  model  d’honradesa  y  guanya  onze  rals. 
Onze!  Per’xó  la  seva  sort  es  tan  negra.  Un 
dels  grupiers  que  hi  havia,  guapo,  de  cabell 
ondat,  d’uns  vintivuyt  anys,  ab  un  bigoti 
recargolat  y  més  negre  que’l  20,  no  sabia 
llegir  ni  escriure:  no  més  coneixía’ls  núme¬ 
ros.  Era  fill  únich  d'un  porter  d'una  casa  de 
joch  que  un  dia  d’un  xeflis  havia  fet  servir 
de  llit  de  goigs  pera  engendrarlo una  taula  ab 
panyo  vert.  Alli  haurias  vist  al  jugador  d’ofi¬ 
ci,  groch  y  esmortuhit  per  dintre,  ab  sabatas 
de  panyo  y  una  punta  de  nas  vermella  com 
un  32.  Haurias  conegut  al  sportsman  que  juga 

pera  perdre  y  donarse  importància;  al  senyor 
de  caràcter  qu’ho  fa  d’amagat  y  explota  la 
seva  firma;  al  estudiant  que  dona  ires  pichs 
ab  els  diners  de  la  matrícula;  à  la  prostituta 
que  juga  à  espatllas  d'altri  y  que  quan  aca- 
ba’ls  quartos  ne  demana  al  que  té  al  costat 
y’s  juga  las  pessetas  bonas,  que  paga  des¬ 
prés  ab  caricias  falsas;  haurias  conegut  al 
valent,  que'l  pagan  pera  serho;  al  que  s’arri¬ 
ma  à  qui  guanya  pera  enmatllevarli...  un  bif- 
tech  quan  menys...  En  fi,  à  una  colla  de  tipos 
dignes  d’estudi. 

— Peró  tu  ja  no  deus  pensar  tornarhi  — 
vaig  dir  à  n’en  Rafel. 

— May  més!  La  meva  desgracia  y  tota 
aquesta  munió  d’ideas  se  m’acoblavan  en  el 
cervell  y  no’m  deixavan  dormir,  ni  viure.  Si 
un  moment  dormia,  somniava'ls  números  y  à 
tots  els  hi  veya  la  fesomia;  fesomia  burleta 
ó  seria,  vulgar  ó  aristocràtica.  Als  apare¬ 
llats  els  veya  fentse  ganyotas  l’un  al  altre. 
Al  17  negre  sempre’l  veya  corrent,  sense 
deixarse  atrapar  per  la  bola.  Aquesta  excita¬ 
ció  nirviosa  va  portarme  fins  al  deliri.  Som¬ 
niava  que  posava  un  duro  à  pleno ,  y  surtia 
el  número,  peró  després  el  duro  era  fals 
y’m  davan  35  duros  falsos,  y  la  policia,  al 
surtir,  m'agafava  com  à  moneder  fals.  Som¬ 
niava  que’m  moria  y  que’ls  capellans  del 
enterro,  per  comptes  de  casulla,  portavan  pa- 
nyos  verts  ab  quadros  y  números.  Fins  vaig 
somniar  un  dia’l  meu  enterro  ab  l’acompa¬ 
nyament  y  tot  ,  compost  pels  punts  que 
anavan  al  cassino,  sense  ningú  de  la  familia 
ni  cap  amich.  Els  qu’anavan  al  cap  del  dol 
eran  el  banquer  y’is  dos  grupiers;  un  vestit 
de  negre;  l’altre  de  vermell;  el  banquer,  per 
bastó,  portava-'J  rasclet  de  recullir  els  quar¬ 
tos.  Tots  els  altres  anavan  ab  la  mà  à  la 
butxaca  de  la  hermilla  y  feyan  trincar  els  di¬ 
ners  quehi  duyan.  Las  coronas  eran  ruletas 
que  rodavan  sense  parar  may.  Era  un  dia 
plujós.  El  cotxer,  pera  fer  caminar  els  ca¬ 
valls,  els  deya  Haganjuego; pera  ques’atures- 
sin  No  va  màs.  D’un  balcó  queya  un  full  de 
calendari  y  s’enganxava  à  la  caixa  humite- 
jada  ahont  m’havian  ficat:  el  full  del  calen¬ 
dari  era  del  17  de  novembre...  Vaig  patir 
molt,  molt!... 

—  Tu  encara  no  estàs  ben  curat;  olvidat 
de  tot — vaig  dir  à  n'en  Rafel,  sentint  llàs¬ 


tima  y  esborrantli  ab  el  peu  la  quadricula 
de  la  sorra. 

— Ja  no’m  recordo  de  res.  Del  17  negre  sí 
que  trigaré  un  xich  à  olvidarmen,  perqu’es 
el  número  fatidich. 

— Bé,  bé,  déixaho  corre.  Vaja,  adeu.  Vina 
à  casa  à  veurem,  y  jo  procuraré  distréuret. 
{Ja  sabs  ahónt  visch? 

— No  me’n  recordo. 

— Gran-Via,  36. 

— Sí,  t’ho  prometo:  vindré  à  ferte  una  vi¬ 
sita. 

— {Una?...  Y moltas!  Jo’t  treuré  totasaques- 
tas  manías.  Adeu.  Que  vinguis  {eh?  {Ja’t  re- 
cordas  ahónt  t’he  dit  que  vivia?... 

—  Sí,  home,  adeu  —  contestà  en  Rafel 
encaixant  y  fentme  una  rialleta. — Adeu...  sí, 
home...  Gran-Via,  36...  vermell. — 

J.  Pujol  y  Brull. 

Febrer  de  7902. 

ALTRUISME 

El  vell  se  sentia  fadigat.  Assegut  en  un 
dels  banchs  del  jardi,  apoyadas  las  dugas 
mans  en  el  gros  gayato  y’l  front  casi  fregant 
las  mans,  guaytava  à  terra;  feya  combina¬ 
cions  imaginarias  entre’ls  grossos  y  petits 
grans  d’arena  estesos  sota  sos  peus,  y  se¬ 
guia  ab  sa  mirada  à  las  formigas  que  silen- 
ciosas  creuhavan  la  terra  en  nirviosas  carre- 
teras,  tocantse  ab  las  antenas  al  trobarse. 

La  tarda,  embolicada  en  sos  grisos  núvols, 
avensava  ràpidament;  del  prat  s’aixecava 
un’aroma  que  ubriagava’ls  sentits,  y  en  lleu- 
geras  onadas  l’oreig  feya  oscilar  las  flors, 
que’s  desprenian  d’algunas  de  sas  fullas. 

El  vell  sabi  aixecà’l  cap  y  guaytà  al  seu 
entorn.  Sentia  arribar  sa  tarda,  l’ànima  se  li 
adormia  arrupida  en  els  plechs  del  seu  cer¬ 
vell,  las  tintas  grisas  omplenavan  son  espe¬ 
rit,  la  evaporació  cessava  en  tot  son  sér,  y 
semblava  que,  ensemps  que  la  Natura,  sa 
existencia’s  preparés  à  tancarse  en  la  fos- 
quetat  de  las  nits  eternas...  Havia  destinat 
sa  existència  al  món;  com  vestal  oferidora 
de  foch,  havia  ofert  ideas  incansable,  per  al¬ 
truisme,  desinteressat,  com  las  flors  oferei¬ 
xen  aromas,  y’is  rius  frescor,  y  ombra’ls  ar¬ 
bres  ufanosos.  Y  repassava’l  seu  passat,  y 
sospesava  en  son  magí  lo  donat,  ho  compa- 

rava  ab  lo  rebut,  y  sentia  en  son  dintre  l’as¬ 
pre  refrech  de  la  túnica  tosca  del  desengany, 
ab  que  comensava  à  cubrirse. 

Entorn  d’ell  tot  vivia;  els  arbres  centena¬ 
ris  mostravan  penjant  de  llurs  brancas  els 
fruyts  assahonats;  las  fullas  giravan  llur  cara 
vers  el  sol  que  marxava  à  la  posta:  las  her- 
bas  aixecavan  llurs  alegres  brins  colorejats 
de  brillants  verts,  y  s’inclinavan  las  unas 
sobre  las  altras  somogudas  per  l’oreig,  com 
petonejantse,  vessant  vida;  las  rocas  escam- 
padas  pel  terreny,  semblavan  haverlo  es¬ 
querdat  ab  son  monstruós  esfors,  sorgint  del 
subsòl  pera  gaudir  la  llum;  els  aucells  creu- 
havan  l’espay  per  demunt  del  seu  cap,  piu¬ 
lant,  volant  vers  els  nius...  Tot  espléndit  y 
vital,  tot  gran,  vessant  expansió,  prenyat  de 
llum,  esbargint  petons  amorosos  y  abrassa- 
das  de  vius  colors...  Tot  pera  ell  sol,  qu’ho 
contemplava.  Y  ho  contemplava  com  encar- 
nantho;  y  ho  apretava  tot  carinyós  en  el  si 
del  seu  esperit... 

Y  tornà  la  vista  vers  el  passat.  Sa  joven¬ 
tut,  com  crepúscul  matinal  esbargint  llum, 
sa  marxa  vers  el  cap-vespre. ..  Las  dugas  eta- 
pas  passavan  devant  d’ell  rodejadas  d’om- 
bras.  En  el  món  racional  li  havian  servit  la 
vida  en  negres  plats  d’hospital,  y  ell  hauria 
desitjat  tastaria  servida  en  las  safatas  d’ar¬ 
gent  de  las  orgias  gregas.  Li  havian  escati¬ 
mat  la  essencia  vital  de  relació,  com  patricis 
avars  qu’escatimessin  als  esclaus  llur  ali¬ 
ment.  Y’l  such  de  la  vida’l  sentia  comprimit, 
esterilisat  entre  sa  sanch.  Se’n  emportava 
vers  la  nit  lo  que’l  dia  li  havia  demanat  y  se 
li  havia  impedit  donar.  A  buscar  un  sér  pen¬ 
sant  com  ell,  quin  cervell  vibrés  al  unisson 
del  seu,  ja  no  hi  era  à  temps.  Se  sentia  fadí- 
gat  com  el  mascle  potent  que,  à  pesar  de  sos 
esforsos,  no  pot  topar  ab  son  complement 
pera  dar  cima  al  fenomen  amor.  Fadiga 
d’excés  de  vida.  Apoplegia.  Irritació. 

Una  fresca  suau  devallava  de  las  mon- 
tanyas  que  perfilavan  l’horitzó.  L’ayre  li 
besava’l  front  y  li  refrescava’ls  sentits. 
Els  blanchs  cabells  li  oscilavan  com  las  neus 
esventadas  pel  vent  al  cim  dels  puigs,  y  sota 
aquella  neu  hi  germinava  encara  la  molsa. 

Ell  hauria  desitjat  viure  la  vida  plena,  des- 
pullarse  devant  del  món  de  sos  ropatjes  de 
convencions,  y  apretar  entre  sos  brassos  carn 
com  la  seva,  y  atraure  vers  son  esperit  es¬ 


perits  afins,  y  volar  sense  detenirse  en  l’i n— 
dividuu,  adorador  de  la  especie,  sens  especi¬ 
ficar  sas  afeccions  en  un  solsér, sinó  donantse 
à  tots,  com  la  papallona  que  xucla  en  totas 
las  flors  y  no  en  una  sola,  y  com  els  rius  que 
fecondan  tots  els  camps,  que’à  son  pas  els 
saludan  revestintse  de  verdor;  y  dècada  flor 
extrauren  sa  essencia  pròpia;  y  vagar  com 
las  aromas  de  prat  en  prat  sense  detenirse  en 
cap.  Perque  las  ànimas  y’l  sér  dels  homes, 
y  sa  ànima  y  son  sér,  eran  y  son  com  l’aygua 
que,  corrent,  es  neta  y  brillant  y  flayrosa,  y 
estancada  adquireix  foscos  tons  y’s  polla  y 
put. 

Aquella  joventut  de  desitjós  l’havia  tornat 
impotent.  Convertit  en  eunuch  pera’ls  goigs 
del  cos,  havia  també  quedat  caponada  la  seva 
ànima.  Si  havia  donat  com  un  prat,  potser 
hauria  donat  com  tot  un  bosch.  Havia  lluy- 
tat  pera  fer  sentir  al  món,  y’l  món  li  negava 
sos  sentiments  y  fins  sas  sensacions  sota  una 
capa  de  refinada  hipocresia.  Mes  las  arnas 
rosegavan  la  capa. 

Si: ’s  negava  à  pensar;  se  negava  als  altres 
com  els  altres  se  li  negavan  à  n’ell.  Tancaria 
la  font  de  sas  ideas  pera’ls  altres,  y  deixaria 
tan  sols  que  sa  essencia  s’espandis  per  tot 
son  cos,  fins  à  riscos  de  devenir  obés  ani- 
mich,  com  els  castes  hi  devenen  corporal- 
ment.  Y’s  refinaria  en  sos  goigs,  egoista... 

Aixecà’l  cap  y  mirà  altra  volta  al  seu  en¬ 
torn.  Las  flors  truncadas  seguian  donant 
flayras;  las  concas  dels  rius  seguian  donant 
aygua;  els  tronchs  dels  arbres  enderrocats  à 
destraladas  oferian  encara  sa  rehina  com  llà- 
grimas  ardentas;  las  mateixas  fullas  mortas 
cedían  llurs  suchs  à  la  cansada  terra.  Y’l  sol 
marxava  à  la  posta;  y  ja  comensava  à  ama¬ 
gar  sa  silueta  darrera  la  carena  de  monta- 
nyas,  y  anava  agrandint  sa  taca,  pletórich  de 
llum  indecisa,  amorosa,  encenent  els  núvols, 
acarminant  las  valls  que  ab  son  blau-vert 
produhian  reflexos  moradenchs,  donant  en¬ 
cara  vida,  encara  calor.  Vida  y  calor  à  tot 
sense  distinció:  als  gegantins  arbres  com 
à  la  menuda  herba,  à  la  Bèstia  com  al  Ra¬ 
cional,  al  cuch  fastigós  que  s’arrossega,  com 
à  l’au  que  creuha’ls  espays  cantant. 

La  Naturalesa  no  era  egoista  als  seus  ulls. 
Pensaria,  donaria  sas  ideas  y  las  obras  del 
seu  sér.  Havia  creuhat  sa  existència  desen¬ 
ganyat  per  tanta  mesquindat  ,  com  el  sol 

creuha  la  celest  esfera  à  pesar  d'illuminar 
miserias;  y  moriria  com  ell:  ell  li  donava 
l’exemple. 

Terminaria  la  seva  tarda  desenganyat  del 
dia,  mes  engrandintse,  encenent  ànimas, 
esbargint  llums,  derrotxant  vida. 

—  El  món  es  altruista — va  pensar  el  vell — 
pesi  als  seus  opresors. — 


Y  enfonzà  la  testa  entre  las  mans,  y  s’en- 
tregà  à  la  laboriosa  gestació  de  l'obra  de 
demà. 

LO  SANT  DE  LA  GLEVA 

Dematí,  dematí, 
avans  d’apuntar  l'alba, 
ab  l’aixada  ó’l  magall, 
l’arada  ó’l  rascle 
lo  bon  minyonàs 

vers  aquell  camp  etern  emprèn  la  via. 

Plogui,  nevi  ó  fassi  sol, 
ja  sab  ell  quina  es  sa  tasca: 
fer  llevar  à  l’aspra  terra 
à  forsa  de  suadas 
lo  míser  mos  de  pa  de  cada  dia: 

lo  pa  que  sosté  al  cos 
que  no  es  lo  mateix  pa  que  sosté  l’ànima. 

Al  bell  cantell  del  camp, 
arran  del  marge, 

fa  temps  que’ls  enginyers  hi  van  extendre 
duas  ratllas  de  ferro 

que  al  lluny,  al  lluny  de  tot  se  difuminan. 

Corre  per  eixas  ratllas 
presonera,  oprimida,  engaviada, 
la  Humanitat  febrosa 
que  cassa  arreu,  de  pol  à  pol,  un  terme 

à  l’ansia  d’Infinit  que  la  tortura. 

Y  ell,  lo  bon  minyonàs  de  terra  cuyta, 
veu  quatre  colps  al  dia 
venir  d’allà  d’enllà  negra  y  reventa, 
aquella  massa  extranya 
que  xiscla  esparverada, 
com  volent  deixondir  à  tots  quants  dormen. 

Y  fa  un  compà:  d’espera 
en  sa  imparable  tasca 
apoyant  un  esclop  sobre  la  fanga 
y  alsant  l’esguart  humil  d'ànima  bona, 
per  veure  pa«sà  al  segle 
fent  un  extrany  remor  de  trencadissa, 
d’animal  malaltís  que  corre  d’esma. 

Com  portadas  pel  torb,  entrevéu  caras 
ullerosas  y  tristas 

d’homes  cansats  de  viure,  que  no’s  matan 
de  por  al  fqué  diran? 

Veu  altras  caras  rojas, 
pletóricas  de  sava  y  bestiesa, 
y  altras  d’ulls  endinzats,  la  boca  closa 
y  las  cellas  juntadas... 

Ara’ls  plechs  cruixidors  de  las  estofas 
que’ls  poderosos  usan; 
ara  una  samarreta  espellifada 

y  uns  brassos  plens  de  pel. 

La  Humanitat  descompartida  en  classes 
de  primera ,  segona  y  de...  tercera , 
com  pessas  de  comers. 

Darrera  un  quadro  ombriu,  un  quadro  alegre, 
tocant  al  raig  de  sol  la  sombra  parda 
en  ràpit  torbellí... 


Tot  un  món  de  trevalls  y  de  torturas, 
d’esperansas  y  ditxas 
de  febres  mal  covadas,  de  misteris 
pregons  y  temptadors  à  la  vegada.  . 

Ab  quatre  colps  que  passa  cada  dia 
si’n  porta’l  tren  de  cosasl 

Avall,  avall,  avall!... 

Guayta’l  bon  minyonàs  la  negra  fera 
de  xiulà  esparverant,  que  món  endintre 
va  despertant  arreu  à  tots  quants  dormen.  • 

La  veu  qu’al  lluny  s’esborra 
com  la  esperansa  feble 
d’un  pobre  qu’agonitza.  . 

Y  aquell  extrany  xiulet  que  du  la  brisa 
fentli  repercutir  dins  de  sa  orella, 
més  dols  com  més  llunyer, 
sembla  que  vulga  dirli: 

«Encara  hi  ets  à  temps,  ànima  closa  .. 

Romp  lo  prempsat  botó  de  ta  misèria: 
sobre  eixa  terra,  afadigada  y  vella, 
no  s’hi  sent,  no  s’hi  viu... 

Vina  à  esclatar  al  bat  del  sol  espléndit, 
à  fruhir  la  existència, 
à  beure  l’ayre  y  llum  que  aquí  escassejan, 
à  ser  un  home  més! 

Hi  tens  dret  com  tot  fill  de  la  natura; 

perque  no  es  cap  pecat 
la  noble  ambició  que  incita  al  home 
à  pujar  vida  amunt,  vers  son  origen 
vers  lo  sacre  Infinit!... 

Vínaten,  donchs,  ab  mi,  ànima  closa... 

Jo  trasplanto  las  flors  que  se  marceixen 
al  ambient  que’ls  hi  cal; 
de  las  bromas  del  nort  cap  al  mitjdía 
y  de  mitjdía  al  nort... 

Si  estàs  sedent  de  llum,  jo  t’hi  convido. 

Encara  hi  ets  à  temps,  ànima  closa, 
èncara  hi  ets  à  temps!..  » 

Y  lo  bon  minyonàs,  qu’ho  endevina 
tot  lo  que’l  tren  li  diu; 
que  sospita  un  nou  món  ple  de  misteri 
al  lluny  del  lluny,  allà  hont  se  difuminan 
las  duas  ratllas  de  ferro, 
resta  un  instant  corprès,  la  vista  fixa, 
lo  llabi  ressecat, 
lo  cor  batent  d’angoixa 
y  un  llarch  calfret  llampeguejant  pel  cos... 

De  sobte,  espolsa’l  cap  de  terra  cuyta, 
baixa  l’esguart  humil  d’ànima  bona, 
y  ab  un  ferm  colp  d’esclop,  la  fanga  endinza, 
dant  fí  al  compàs  d’espera 
qu’ha  intercalat  en  sa  imparable  tasca: 

y  sentint  certa  cosa 
encara  botzinar  dins  de  sa  orella, 
s’hi  fica’l  dit  petit  pera  empaytarla, 
murmurant  entre  dents  ab  veu  confosa: 

—  «M’hi  deu  havé  entrat  l’ayre!»  — 

Víctor  Català, 

REVISTA  DE  REVISTAS 

Heusaqui’i  sumari  del  Mercure  de  France 
corresponent  al  mes  de  mars:  Henri  de  Rég- 
nier  et  la  critique  udécorative »,  per  Marius- 
Arv  Leblond;  Le  Tout-au  Ciel,  per  Rachilde; 
Exégèse  des  Lieux  Comminis,  per  Léon  Bloy:' 
La  Double  Statue ,  per  Pierre  de  Bouchaud: 
Sur  quelques  manieres  de  sentir  l'histoire ,  per 
G.  Binet  Valmer;  Paul  Cladel ,  per  Francis 
Miomandre:  Sur  l'art  nouveau ,  per  Remy  de 
Gourmont;  Automne ,  per  R.-H.  de  Vandel- 
bourg;  Un  Coco  de  genie  (continuació)  per 
Louis  Dumur.  Segueix  la  Revue  du  mois. 
Cridan  l’atenció  del  lector  els  trevalls  de 
Binet-Valmer  y  Gourmont,  aixís  com  las 
poesias  de  Bouchaud  y  Vandelbourg.  En  la 
Revue  du  mois  es  interessant  l’article  de 
Jean  Marnold  titulat  Musique  (François  Liszt , 
la  Symphonie  et  quelques  symphonies).  L’arti¬ 
cle  demostra  que  per  tot  arreu  els  critichs 
se’n  adonan  de  que  Liszt  fou,  ademés  d’un 
virtuoso  del  piano,  un  potent  sinfonista. 

Nuestro  Tiempo  de  febrer  (Madrid)  publi¬ 
ca’l  següent  sumari:  El  mes  pasado,  per  Sal¬ 
vador  Canals;  El  problema  del  pan ,  per  El 
Conde  de  San  Bernardo;  Papel  de  la  litera¬ 
tura  en  la  fraternidad  hispanoamericana ,  per 
S.  Sanin  Cano;  Recuerdos  de  mi  vida  (con- 
tinuación),  per  S.  Ramón  y  Cajal;  Los  terri- 
torios  del  Muni ,  per  Manuel  M.  Escalera; 
La  maestra  espaiiola ,  per  Carmen  Saiz;  La 
orgamzación  local  inglesa  y  la  reforma  local 
en  Espaiïa ,  per  Adolfo  Posada;  Don  Fran- 
cisco  Pi  y  Mar  gall  (conclusión),  per  Antonio 
Sànchez  Pérez,  y  las  corresponents  Revista 
de  revistas ,  Revista  bibliogràfica ,  etc.  L’es¬ 
tudi  de  l’Adolf  Posada  es  digne  d’ésser  llegit 
y  meditat  pels  que’s  preocupan  de  las  qües¬ 
tions  administrativas,  essent  també  merei¬ 
xedors  d’atenció’ls  demés  trevalls  publicats 
per  Nuestro  Tiempo. 

En  La  Rassegna  Intemazionale  de  i  ,er  de 
febrer  (Roma)  s’hi  llegeixen  articles  de  Co- 
rradini,  De-Zerbi,  Manlio  Bennici,  Bou¬ 
chaud,  Zuccoli,  Benelli  y  Ermete  Novelli. 
Es  notable  la  Cronaca  Francese  de  Remy  de 
Gourmont,  per  las  justas  consideracions  que 
son  autor  fa  sobre’l  tolstoysme.  En  Gour¬ 
mont  sols  considera  à  Tolstoy  com  un  «gran 
novelista  y  un  gran  pintor  de  la  vida»,  no 
com  un  pensador  ni  un  filosop. 


El  número  de  15  de  febrer  de  la  mateixa 
revista,  conté  trevalls  de  Luigi  Suner,  Garo- 
glio,  Sacchetti,  Beltramelli,  Zuccoli,  y  ade¬ 
més  una  Cronaca  tedesca  de  Lothar,  una 
Cronaca  espagnuola  de  la  senyora  Pardo  Ba- 
zàn  y  una  Cronaca  belga  de  Eekhoud. 

La  Lectura  de  febrer  (Madrid)  publica  tre¬ 
valls  de  Benavente,  Martín  Hume,  Posada, 
Solsona,  Bruno  R.  Leiter,  Prida,  Vera,  etc. 
L’estudi  de  John  D.  Fitz  Gerald  sobre 
la  Universitat  de  Colúmbia  (Colúmbia  Uni- 
versity)  es  un  exemple  y  al  mateix  temps 
una  vergonya  pera  la  nostra  decayguda  en- 
senyansa. 

Hojas  selectas  (Barcelona)  publica  en  son 
tercer  número  corresponent  al  mes  actual,  un 
sumari  no  menys  interessant  que’ls  dels  nú¬ 
meros  anteriors,  figuranthi,  entre  altres  tre¬ 
valls,  un  estudi  del  pintor  italià  Domingo 
Morelli,  la  Historia  de  la  locomotora,  per  Ma- 
ximilià  Foster,  y  diversas  notas  d’art  mo¬ 
dern,  etc.,  ab  profusió  de  grabats. 

Els  números  de  febrer  de  la  Revue  Hebdo- 
madaire  contenen  notables  trevalls  de  Cal- 
mettes,  Lorquet,  Gourville,  Lefébure  etc.  En 
el  de  15  de  febrer  s’hi  llegeix  un  article  del 
novelista  polach  Sienkiewicz  sobre  en  Zola. 
Com  pot  compendres  sens  esfors,  al  autor 
de  ïQuo  vadis?  no  li  pot  plaure  un’obra  tan 
gran  y  robusta  com  la  del  autor  dels  Rougon 
Macquart.  El  número  de  22  de  febrer,  dedi¬ 
cat  tot  ell  à  Víctor  Hugo,  es  notabilissim, 
com  també’l  de  i.er  de  mars,  que  acabém  de 
rebre. 

Le  Menestrel ,  en  sos  números  de  febrer, 
publica  trevalls  de  D’Estrées,  Chevalier, 
Tiersot,  Moreno,  etc. 


Hem  rebut  també  las  revistas  Novy-Kult , 
La  Alhambra ,  Hispania ,  Le  Journal  des  Pyré- 
nées  Orientals ,  Prceco  Latinus,  Iride  Mamen- 
tina ,  Euskalduna,Juventud ,  etc. 


ELS  SUSCEPTIBLES 

«Es  ella...  la  perduda!...» 

Aixís  ho  han  dit  aquells  solemnement; 
aquells  à  qui  ella  en  va  implorava  ajuda 
avans  del  mancament. 

Li  negaren  l’abrich,  el  pa  y  el  sostre, 
y  ha  anat  à  raure  al  fanch; 


y  s’ofenen  de  que’ls  esquitxi’l  rostre 
ab  esquitxos  de  sanch! 

...  Si  teméu  qu’os  allargui  encara’ls  brassos, 
aparteusen,  com  feu  d  ben  segú; 
mes  no  insultéu,  no  malehíu  sos  passos... 
Pregunteuvos  primer  si  sou  capassos 
de  redimí  à  ningú. 

A.  Bori  y  FontestA. 

Avuy  repartim  en  fulla  solta,  del  mateix 
paper  y  tamany  que’l  de  nostres  folletins,  la 
fe  d'erratas  del  drama  L’ Emigrant. 


S’ha  celebrat  à  Paris  el  centenari  del  nai¬ 
xement  de  Victor  Hugo,  el  gran  poeta  qu’ele- 
vantse  sobre  las  humanas  miserias,  conmo- 
gué  à  la  Humanitat  ab  sos  cants  de  redemp¬ 
ció.  Victor  Hugo  es  gran  entre  las  grans  fïgu- 
ras  del  sigle  xix.  Ell  feu  bategar  y  elevà’l  cor 
dels  pobles;  ell  proporcionà  las  més  altas 
fruhicions  d’Art  y  de  Poesia  als  esperits  cul¬ 
tes.  Al  honorar  Fransa  la  memòria  del  inmor- 
tal  cantor  de  La  Légende  des  Siècles  y  de  Les 
chansons  des  rues  et  des  bois ,  s’honora  à  si 
mateixa.  Ditxosos  els  pobles  qu’han  produhit 
genis  com  Víctor  Hugo  y  saben  honorarlos! 


Advertits  per  l’autoritat  militar,  retirém 
aquesta  setmana’ls  articles  referents  à  la 
qüestió  social  que  ja  teniam  compostos  y 
qu’esperém  publicar  en  un  dels  pròxims  nú- 
metos,  tan  prompte  com  pugui  darse  per  ben 
assegurada  la  normalitat  à  Barcelona. Creyém 
qu’aixó  serà  aviat,  tota  vegada  que  s’han 
acabat  ja  las  vagas  y  s’ha  restablert  l’ordre. 

Ara  sols  falta  que,  havent  cedit  els  obrers 
en  sa  actitut  d’imposició, ’Is  patrons  cedei¬ 
xin  per  sa  part  tot  lo  possible,  y  que  uns  y 
altres  resolguin  la  qüestió  de  manera  que’l 
poble’n  surti  beneficiat  sense  perjudici  pera 
la  indústria:  lo  que  no’s  lograrà  may  si’s 
compta  ab  la  gestió  dels  governs  espanyols, 
verdaderas  rémoras  del  progrés  y  enemichs 
mortals  del  home. 


Ben  pocas  son  las  novetats  que’s  registran 
aquests  dias  en  els  teatres  de  declamació. 
Com  estrenos,  no  n’hi  ha  hagut  d’altres  que’l 
de  Dulces  memorias ,  comèdia  en  un  acte,  tan 
carrinclona  com  ho  solen  ésser  las  d’en  Blas¬ 
co,  representada  per  la  companyia  del  Princi¬ 
pal,  y’l  de  El  Campanero  de  Nuestra  Senora 
de  París ,  pobre  arreglo  de  la  famosa  obra  de 
Victor  Hugo,  interpretat  a  Novetats  per  la 
companyia  d’en  Miquel  Munoz,  aprofitant 
el  decorat  qu’anys  enrera  s’feu  pera  posar 
aquesta  mateixa  obra  en  solfa. 


L’«Associació  Catalanista  de  Lleyda»  ha 
publicat  la  convocatoria  pera’l  certamen  li- 
terari  que’s  celebrarà  en  dita  ciutat  el  dia  13 
del  vinent  maig. 

S’ofereixen  onze  premis,  y’is  trevalls  han 
d’enviarse  al  secretari  del  jurat,  don  Joan 
j  Bergós,  avans  del  dia  1  de  maig. 

El  jurat  calificador  està  compost  pels  se¬ 
nyors  Joseph  M.a  Roca,  president;  Frederich 
Renyé  y  Viladot;  Manel  Roger  de  Lluria; 
Valeri  Serra  y  Boldú;  y  Joan  Bergós,  secre¬ 
tari. 


Segons  comunicació  que’ns  envià  l’asso¬ 
ciació  democràtica  catalanista  «Lo  Some¬ 
tent»,  el  Consell  Directiu  de  la  mateixa  que¬ 
dà’l  passat  mes  de  febrer  constituhit  en  la 
següent  forma: 

President,  Julià  Soley;  Vis-president,  Jo¬ 
seph  Gibert;  Secretari,  Jaume  Durany  y  Be¬ 
llera;  Vis  secretari,  Joan  Alfonso;  Tresorer, 
Pau  Cumellas  y  Argemir;  Bibliotecari,  Jau¬ 
me  Rovira;  Vocal,  Francesch  Vila. 

En  el  local  de  «Lo  Sometent»  se  donan 
cada  dissapte  notables  conferencias  à  càrrech 
de  distingits  catalanistas. 


La  casa  «F.  Clarà  y  C.a  en  Cta»,  fabricants 
d’ayguas  carbónicas  esterilisadas,  ha  obert 
un  concurs  de  tarjetas  postals  (que  serà’l  pri¬ 
mer  d’Espanya)  anunciadoras  de  la  casa,  y  en 
las  que’s  deixa  1  li u re’l  tema  y  son  desenrot¬ 
llo  als  artistas  que  hi  vulguin  concorre,  com 
també’l  procediment,  ab  tal  que  sia  en  co¬ 
lors.  Pera  optar  à  premi  cal  enviar  una 
colecció  quan  menys  de  10  tarjetas.  El  plas 
d’admissió  fineix  el  dia  1 5  del  present  mars,  à 
las  sis  de  la  tarda.  S’ofereixen  dos  premis,  de 
600  y  400  pessetas,  y  dos  accèssits,  de  150  y 
100  pessetas. 


Publicacions  rebudas: 

La  viuda  de  Elzen,  per  Henryk  Sienkiewicz, 
traducció  castellana  d’Adolf  Sundheim. 

El  secretario  intimo ,  per  Jorge  Sand. 

Forman  part  aquestas  dugas  obras  de  la 
nova  Biblioteca  qu’ha  comensat  à  publicar 
la  casa  editorial  Montesinos,  baix  el  titul  de 
Colección  Moderna.  Se  venen  à  60  cèntims 
cada  una. 

La  mort  de  la  nuvia ,  cansó  XX  del  «Canço¬ 
ner  Popular»,  lletra  y  música,  ab  un  dibuix 
alegórich  y  copiosas  notas  folk-lóricas.  Preu, 
10  cèntims. 

Los  tres  tambors ,  altra  cansó  que  acaba  de 
publicar  el  «Cançoner  Popular»,  ó  sia  la 
XXL  també  ab  lletra,  música,  notas  explica- 
tivas  y  un  bonich  dibuix  alusíu.  Preu,  10 
cèntims. 

París.  Revista  ilustrada  del  gran  concurs 
universal  de  cartells  dels  cigarrets  «París», 
de  Buenos  Aires.  Número  únich,  contenint 
l’almanach  de  1902,  crònica  del  concurs,  re¬ 
producció  dels  cartells  premiats,  retratos  dels 
autors,  judicis  de  la  prempsa,  etc.,  etc. 


Fidel  Giró,  impressor.  —  Carrer  València,  3 1 1 . 

BIBLIOTECA  DE  JOVENTUT 

AVUY  SURT  L’OBRA 

FBBHGISGO  PI  ï  [IIIHLL 

ESTUDI  DEL  MEDI  AMBIENT  EN  QUE’S  MOGUÉ;  ESPANYA,  CATA¬ 
LUNYA.— SAS  OBRAS:  LAS  NACIONALIDA  DES,  ESTUDIÓS  SOBRE  LA 
EDAD  MEDIA ,  REACCIÓN  Y  REVOLUCIÒN,  LAS  LUCHAS  EN NUESTROS  DÍAS , 
HISTORIA  DE  LA  PINTURA ,  ETC.  —  CONSIDERACIONS  SOBRE  CADA 
UNA  D’ELLAS. — SA  PERSONALITAT.— PI  Y  MARGALL  Y’L  POBLE 

per 

F.  PUJULÀ  Y  VALLÈS 

AB  UN  PRÓLECH  DE 

JOSEPH  i.‘  VALLÉS  Y  RIBOT 

EDICIÓ  DE  PROPAGANDA  PREU:  50  CÈNTIMS 

Aquest  llibre  forma  un  elegant  volúm  de  80  planas,  imprès  en  paper 
superior  y  vistosament  decorat  ab  artísticas  vinyetas. 

A  pesar  del  sacrifici  que  representa,  JOVENTUT  n0  ha  dubtat  en  fer 
una  nombrosíssima  tirada  d’aquesta  obra,  que  voldríam  fos  digna  del  gran 
patrici  quin  nom  es  tan  popular,  malgrat  sas  ideas  no  hagin  sigut  prou  com- 
presas. 

JOVENTUT  voldria  que  las  ideas  autonomistas  d’en  F  RANCI  SCO  PI 
Y  MARGALL,  ab  las  qu’està  identificada,  arribessin  à  vulgarisarse  entre 
totas  las  classes  socials;  y  pera  contribuhir  en  la  mida  de  sas  forsas  à  lograr 
aquest  fí,  ha  fixat  pera’l  públich  el  preu  infim  de  0’50  PT AS.  cada  exem¬ 
plar,  ab  tot  y  poder  dirse  que  l’obra  està  presentada  en  edició  casi  de  luxo. 

Peró  no  tenintne  prou  encara  ab  aixó,  y  desitjant  que  als  nostres  esforsos 
hi  puguin  cooperar  els  suscriptors,  divulgant  cada  un  en  lo  possible  aquesta 
obra,  hem  resolt  que  tot  suscriptor  de  JOVENTUT  pugui  adquiriria  en 
aquesta  Administració  al  preu  de  30  CÈNTIMS  CADA  EXEMPLAR. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS 

»  ATRASSAT,  AB  FOLLETINS.  .  40  » 

>  .  >  SENSE  FOLLETINS.  25  » 


SUMARI: 


Victor  Hugo.  per  Xavier  Viura. —  Cartells  artisticlis, 
per  Sebastià  Junyent.  —  Quadrets  sense  figuras,  de 
Andersen,  traducció  de  C.  de  Montoliu.  —  A  propò¬ 
sit  d'un  article,  per  Antón  Busquets  y  Punset.  — 
Croquis  socials,  per  Trinitat  Monegal.  —  Teatres, 
per  Emili  Tintorer.  —  Revista  de  concerts,  per  Joa¬ 
quim  Pena.  —  El  dret  à  la  vida,  II  y  ultim,  per  Jo- 
seph  Artís.  —  Un  fanàtich,  per  Rafel  Folch  y  Capde¬ 
vila.  —  Novas. 

FOLLETÍ: 

CROQUIS  CIUTADANS,  per  Apeles  Mestres.  Plech  4. 

L’INSPECTOR  AXEL  BORG,  per  August  Strindberg. 
Plech  31. 


VÍCTOR  HUGO 

Heusaqui  un  home  que  sembla  omplir  tot 
un  sigle.  Nascut  quan  els  albors  del  passat 
s'aixecavan  quasi  devant  dels  cadafalchs  de 
la  Revolució  francesa,  passà  com  un’ombra 
augusta  del  un  cap  d’época  al  altre,  fent 
animar  ab  el  ressò  de  son  cant  tol  lo  del  seu 
entorn. 

Fou  un  gegant  que  revestí  mil  aspectes,  y 
qu’en  la  llarga  caminada  de  sa  vida  deixà 
mil  fitas,  lotas  diferentas,  segons  las  fases 
per  que  passava  son  esperit. 

Ara  que,  tot  d'un  cop,  el  sentiment  popular 
se  desvetlla  pera  tributarli  nova  glòria,  sa 
figura,  oblidada  d’algún  temps,  sembla  co¬ 
brar  nova  vida  y  ressurt  altre  cop,  esplèndi¬ 


da  é  imponenta,  com  hermós  fantasma  d’un 
patriarca  benhaurat  trassant  sa  benedicció 
demunt  d’un  gran  poble. 

Essent  un  dels  grans  homes  que  més  han 
ascendit,  fou  un  dels  homes  més  admirats. 
Geni  altament  revolucionari  é  innovador,  fou 
encarnissadament  combatut  pels  conserva¬ 
dors  dels  vells  motllos.  Y  la  seva  influencia 
fou  intensíssima  dintre  y  fora  de  Fransa. 
Influhi  notablement  en  Castella,  y  aqui  à 
Catalunya  fou  potser  un  dels  que,  indirecta¬ 
ment,  influhiren  més  en  nostra  renaixensa 
literaria. 

Per’xó,  encara  que  no  més  sigués  que  pera 
pagarli’l  tribut  de  reconeixement  pel  bé  que 
feu  à  nostre  poble,  deuriam  venerar  sa  gran 
memòria  com  un  dels  apòstols  forans  à  qui 
tenim  més  qu’agrahir. 

Chateaubriand  primer,  després  Lamarti- 
ne,  y  per  fi  Victor  Hugo,  foren,  ab  Madame 
Staèl,  els  grans  romàntichs  de  la  Fransa; 
com  romàntich  fou  en  varias  de  sas  creacions 
Goethe;  com  ho  foren,  à  Inglaterra,  Byron  y 
Wàlter  Scott.  Tots  sabém  que’l  primer  sín- 
toma  evident  de  la  revifalla  de  la  catalana 
personalitat  vingué  ab  el  romanticisme;  tots 
sabém  el  gran  paper  que  aquell  moviment  de 
reacció  contra  la  carrinclona  imitació  de  lo 
clàssich  jugà  en  els  primers  temps  de  nostra 
reivindicació;  y  tal  volta  haurém  de  convenir 

en  que  l’actual  moviment  modern  de  la  lite¬ 
ratura  es  fill  directe  del  romanticisme,  ó  més 
ben  dit,  es  un  aspecte  del  romanticisme  nou, 
per  medi  de  quin  se’ns  presenta’l  primer,  més 
depurat,  com  à  revelació  d’un  art  novell,  de 
quin  els  romàntichs  primers  ne  foren  els 
primers  profetas. 

L’estudi  de  las  edats  passadas  originà’ls 
primers  cants  d’esperit  patriótich  entre  nos¬ 
altres;  y  nostres  primers  poetas,  influhits 
potser  tant  ó  més  per  las  corrents  de  la  lite¬ 
ratura  de  fora  la  península  que  per  la  caste¬ 
llana,  begueren  en  els  grans  romàntichs 
quelcóm  de  la  forsa  y  de  la  noblesa  del  seu 
estil. 

Com  se  comprèn,  en  nosaltres  hi  vibraren, 
demunt  de  tot,  els  romàntichs  llatins,  princi¬ 
palment  els  castellans  y’is  francesos;  Lamar- 
tine,  y  més  que  cap  Víctor  Hugo,  entre’ls 
darrers;  y  la  influència  de  Víctor  Hugo’s  feu 
sentir  entre  nosaltres  fins  als  darrers  temps. 
Víctor  Balaguer,  y  més  que  aquest  Rubió  y 
Ors,  foren  poderosament  influhits  per  aquell 
geni;  y  més  de  fresch,  l'eminent  Guimerà 
guarda  quelcóm  en  algunas  de  sas  magnifi- 
cas  poesias  y  en  algunas  de  sas  hermosas 
tragedias  d’aquest  rey  de  la  poesia  que’ns 
llegà  tanta  Bellesa  en  els  anys  que  passà  per 
aquest  món. 

No  hem  d'oblidar  gens  las  figuras  d’aquest 
esplet  d’héroes  forans  qu’encapsaren  els  pri¬ 
mers  temps  del  sigle  passat,  puig  el  despertar 
de  Catalunya  està  tan  lligat  ab  ells,  que  pot 
dirse  que  quasi  tots  hi  contribuhiren,  encara 
que  fos  sense  pensarho. 

Y  no  hem  d’oblidar  tampoch  que  aquesta 
tendencia  idealista,  que  aquesta  tendencia 
cap  à  un  Art  més  refinat  y  més  superior 
que’ns  fa  admirar  per  demunt  de  tot  las  obras 
dels  mistichs  mitjevals;  que  aquesta  concep¬ 
ció  d’una  vida  més  pura  que  batega  actual¬ 
ment  no  sols  en  la  literatura,  sinó  en  tot 
l’Art  veritablement  nou;  que  aquesta  altra 
filosofia  del  Amor  y  de  la  Bellesa,  qu’ha  flo¬ 
rit  després  del  Positivisme  com  una  continua¬ 
ció  del  Cristianisme,  y  de  quina  Ruskin  y 
Tolstoyens  n’han  mostrat  las  primeras llums, 
portà  cóm  à  precursor  lo  més  bell  del  roman¬ 
ticisme,  qu’al  enderrocar  la  encarcarada  imi¬ 
tació  de  lo  clàssich,  donà  vida  à  un  Art  més 
humà,  més  real  y  més  profond  que  aque- 


1  las  arts  que  hi  havia,  fillas  adulteradas  del 
Renaixement. 

Víctor  Hugo,  donchs,  fou  un  gran  lluyta- 
dor  en  el  romanticisme;  fou  continuador, 
colaboradorà  l'obra  de  Lamartine  y  de  Cha- 
teaubriand,  y  quasi  totas  las  obras  de  la  seva 
jovenesa  son  altres  tants  cops  mortals  à  las 
agonitzantas  convencions  académicas  que 
desviavan  en  el  primer  ters  del  passat  sigle’l 
gust  popular. 

Més  endevant,  quan  las  trabas  foren  rom- 
pudas  gracias  à  l’obra  lliberadora  dels  ro¬ 
màntichs,  ja’s  mostraren  els  horitzons  ben 
amples  devant  dels  artistas  y  escriptors,  y 
desd’alashoras  no  ha  passat  dia  sense  que 
s’hagin  desterrat  convencions  vellas  devant 
de  las  novas  escolas  que,  més  d’acort  ab  el 
natural  esperit  del  sigle,  s  han  creat. 

Ara, en  el  moviment  modern  revolucionari, 
sembla  hi  hagi  una  tendencia  injusta  à  vo¬ 
ler  prescindir  de  l’obra  del  romanticisme, 
per  consideraria  tal  volta  encara  massa  de¬ 
ficient  pels  alts  anhels  de  l’actual  Humanitat; 
mes  això  es  gran  equivocació,  per  quant  tots 
els  innovadors  de  primers  del  sigle  xix  pres¬ 
sentiren  en  sas  obras  romànticas  el  movi¬ 
ment  d’aquests  temps. 

Y  menys  se  n’ha  de  prescindirà  Catalunya, 
puig  ab  el  romanticisme  pot  dirse  que’ns  hi 
vingué  tot,  ja  que  romàntichs  foren  els  pri¬ 
mers  trovadors  de  la  renaixensa  nostra,  y  ro¬ 
màntichs  son  encara  alguns  dels  eminents 
trovadors  contemporanis. 

Per’xó  hem  de  rendir  nostre  pobre  tribut 
à  totas  las  figuras  genials  que  influhiren  en 
aquests  dos  moviments  d’emancipació:  el 
romanticisme  y’l  catalanisme;  el  primer  per 
l’Art  universal,  el  segón  per  nostra  terra,  fill 
del  primer;  y  ara  qu’arreu  s’honora  à  Víctor 
Hugo,  que,  sempre  innovador,  fou  un  dels 
primers  atletas  del  dit  primer  moviment,  just 
es  que  li  dediquém  nostre  recort  pel  bé  que 
feu  en  general  à  la  Humanitat,  y,  per  tant,  à 
nostra  patria. 

Xavier  Viura. 

CARTELLS  ARTÍSTICHS 

Una  de  las  més  novas  y  sorprenents  ma¬ 
nifestacions  del  art  modern  es  l'aplicació  del 
art  al  anunci,  qu’avans  pretenia  atraure  las 
miradas  d’una  manera  seca  y  vulgar  per  la 
grandaria  de  las  lletras  fetas  ab  colors  més 
ó  menys  llampants. 

Las  manifestacions  artisticas  surten  quan 
son  necessarias,  y  alhora  no  faltan  may  cir- 
cunstancias  favorables  à  son  naixement.  La 
indústria  moderna  sentia  cada  dia  més  la 
necessitat  de  la  gran  propaganda,  del  bombo 
en  grans  proporcions,  necessitava  més  que 
unas  lletras  banals  per’anunciar  sos  produc¬ 
tes,  y  demanà  ajuda  al  art.  Al  mateix  temps 
un  poble  decorador  per  excelencia,  el  poble 
japonès,  se  decidia  cap  al  any  68  à  obrir  sas 
fronteras  al  comers  universal,  y  un  art  vell, 
íntimament  exquisit  v  superiorment  verda- 
der,  conegut  apenas  de  nosaltres  per  alguna 
qu'altra  mostra  imperfecta,  invadia  la  Euro- 
pa,  venia  destinat  à  iníluhir  poderosament 
en  la  revolució  artística  qu’anava  à  efectuar- 
se  en  son  sentiment  decoratiu  y  en  tot  son 
art,  y  preparava  l’adveniment  del  cartell  ar- 
tistich. 

En  bullim  ters  del  sigle  xix  ha  pres  l’art 
del  cartell  tan  bella  florida,  qu’avuy  dia's 
comptan  per  centenars  els  arlistas  qu'aplican 
son  talent  à  aytals  obras,  y  son  nombrosos 
els  cartells  que’s  podrian  citar  com  à  obras 
mestras  en  el  género.  Estudiant  aquests, 
puig  avuy  ja  ofereixen  matèria  suficient  pera 
l’estudi,  podém  esbrinar  quinas  qualitats  son 
en  ells  essencials  y  quinas  accidentals,  y  d’a¬ 
quest  anàlisis  deduhir  las  lleys  à  que  obehei- 
xen  y  qu’arrelan  en  sa  pròpia  naturalesa. 

Lo  primer  que’ns  impresiona  al  examinar 
una  colecció  de  bons  cartells,  es  la  taca  de 
color,  ja  conseguida  ab  sobrietat  de  recursos 
com  fan  els  inglesos  Dudlev  Ardy  y  Greilfen- 
hagen  ab  sols  dos  colors,  vermell  y  negre, 
aprofitant  ei  blanch  del  paper,  com  en  el  del 
A  Gayety  Giri  y  en  del  To-Day,  ó  ab  tres, 
vermell,  negre  y  groch,  com  en  del  Pall 
Mall  Budget ,  ja  conseguida  ab  l'us  de  tota  la 
paleta,  com  el  francès  Chéret,  qu’armonisa 
el  blau  y’l  taronja,  el  vermell  v’l  vert,  el 
groch  y’l  morat,  en  sos  coneguts  y  nombro¬ 
sos  cartells  que  durant  tant  temps  han  ale¬ 
grat  las  cantonadas.  Ja  utilisant  el  contrast 


dels  colors  complementaris  com  en  Chéret, 
ja  fent  us  del  blanch  y’l  negre  en  diversa 
cantitat,  animanllos  ab  tochs  de  vermell  com 
en  Grün,  ja  usant  armonias  de  grisos  real- 
sats  ab  un  xich  de  groch  com  Hyland  Hellis 
en  The  giy  parisienne ,  ja  fent  jugar  tons  de 
fulla  seca  com  en  de  Feure  en  son  cartell  de 
Jeanne  d'Arc ,  ja  armonisant  grisos  y  mante- 
gas  com  Nicholson  en  Don  Quixole,  en  tots 
hi  irobém  la  taca  com  à  qualitat  pictòrica 
dominant. 

D’aixó’n  deduhim  que,  pera  que’l  cartell 
sigui  aritslich,  ha  de  tenir  al  menys  la  quali¬ 
tat  de  la  taca,  puig  es  la  aue  de  lluny,  avans 
de  que’s  pugui  saber  lo  que  s’anuncia,  atrau 
las  miradas  del  públich  indiferent  y  li  des¬ 
perta’l  desitj  d’enterarse. 

L'a  forma,  ó  sigui’l  dibuix,  gosa  en  els  car¬ 
tells  d’extraordinaria  llibertat,  puig  al  igual 
que’l  color  s’aparta  de  la  imitació  exacta  de 
las  formas  naturals  y  tendeix  à  sintetisar  yà 
abstraure  pera  respondre  à  la  necessitat  de 
senzillesa  que  aquest  género  de  decoració  de¬ 
mana.  Hi  cab  igualment  la  caricatura  més 
extremada  d’en  Jossot.  que  la  destresa  vera¬ 
ment  artística  de  Otto  Fischer;  lo  mateix  ad¬ 
met  la  exi ravagancia  volguda  del  americà 
W.  Bradley,  que'l  sentiment  pre-rafaelistich 
d'en  Graham  Robertson;  la  extraordinària 
exaltació  del  caràcter  de  William  Nicholson, 
que  la  sobrietat  y  fermesa  de  Frans  Stuck.  Lo 
que  no  hi  cab  es  el  dibuix  migrat,  ple  de  de¬ 
talls  y  de  petilas  cosas  que  no  serveixen  sinó 
de  destorb  à  la  gran  taca  decorativa  que  un 
cartell  té  d’és.ser. 

Tant  en  el  color  com  en  la  forma,  trobém 
en  els  artistas  el  propòsit  de  resóldrels  à 
grans  massas  y  à  grans  linias,  cercant  un 
partit  franch  y  decidit  en  el  caràcter  y  ori¬ 
ginalitat  de  la  disposició. 

Respecte  al  assumpto,  ó  idea  qu'anima  al 
cartell,  tols  procuran  qu’estigui  en  relació 
ab  l’objecte  ó  cosa  anunciada,  però  en  molts 
d’ells  trobém  aquesta  qüestió  com  à  secun¬ 
daria,  ja  per  la  necessitat  d’ésser  originals, 
ja  perque  à  voltas  es  una  dificultat  verament 
invencible  fer  ressaltar  en  primer  lloch  l’arti¬ 
cle  que  tracta  d'anunciarse  No  lot  son  bici- 
cletas,  pianos  ó  sombrillas,  es  à  dir,  objectes 
de  cert  volum  que  ocupan  bona  pari  de  la  su¬ 
perfície  del  cartell,  sinó  que  hi  hà  dentifrichs 
cigarrillos,  licors,  etc.,  que  dificil ment  poden 

representar  un  paper  principal.  Aixis  veyém 
molts  cartells  verament  artístichs  que  si  s’es¬ 
borressin  las  lletras,  ningú  sabria  lo  que 
tractan  d'anunciar.  Ab  tot,  en  Grasset  ne  feu 
un  de  ben  adequat  per’anunciar  la  Librairie 
Romanlique,  en  Villette’n  feu  un  exuberant 
de  esprit  y  d’interés  pera  la  pantomima  de 
L'enfant  prodigue ,  y  l’Steinlen  un  de  notable 
pera  la  Lait  pour  slerilisé. 

A  voltas  el  cartell  pren  una  inclinació  mas¬ 
sa  pronunciada  cap  al  excés  d’ornamentació, 
y  ab  sas  ricas  combinacions  d’adornos  linials 
y  de  varietat  de  tons  delicats,  sembla  més  a 
propòsit  pera  decorar  un  interior  modernista 
que  per’anar  à  cridar  per  plassas  y  carrers. 
En  aquest  defecte  hi  han  caygut  Mucha  y 
Privat-Livemont  ab  sos  nombrosos  imita¬ 
dors;  ab  tot,  han  produhit  cartells  no  gens 
despreciables. 

El  cartell  petit  destinat  al  interior  d’esta¬ 
bliments  públichs,  obeheix  casi  à  las  matei- 
xas  condicions  que’l  gros,  puig  la  proporció 
del  tamany  ab  la  distancia  à  que  s’ha  de 
veure  es  la  mateixa.  Ne  son  bon  exemple’ls 
cartells  petits  de  l’Hasall,  en  Dudley-Ardy  y 
en  Nicholson. 

Els  industrials,  al  voler  anunciar  sos  pro¬ 
ductes,  confonen  sovint  el  cartell  ab  la  eti¬ 
queta  y  demanan  al  artista  quehifassi  figurar 
las  medallas  de  la  casa,  las  exposicions  ahont 
s’han  obtingut  y  la  explicació  de  cóm  y  quina 
manera  s’ha  d’usar  el  producte  anunciat. 
Aquests  industrials  s’equivocan.  Tot  això  va 
bé  demunt  d’una  ampolla  ó  d’una  capsa,  peró 
may  en  una  paret  ahont  ningú  ho  mirarà, 
menti  es  que  lo  que’ls  hi  convé  es  que,  vulgas 
no  vulgas,  tothom  miri’l  nom  del  producte 
anunciat  y  quedi  grabat  en  la  memòria. 

Això  ultim  es  també  una  qualitat  de  las 
qu’ha  de  tenir  un  cartell:  un  cop  vist,  no  té 
d’esborra rse  fàcilment  de  la  imaginació.  Això 
ho  ha  conseguit  molt  en  Toulouse-Lautrec 
ab  son  cartell  del  Divan  Japonais  y  ab  son 
retrat  d’en  Bruant  dans  son  cabaret.  També 
tenia  aquesta  qualitat  l’Aubrey  Beardsley,  y 
en  general  la  major  part  dels  cartellistas  in- 
glesos,  obligats  per  las  boyras  de  Londres  à 
dar  intensament  siluetas  de  colors  vigorosos, 
barrejanthi  molt  sovint  quelcom  del  humo¬ 
risme  britànich.  El  quedar  grabats  en  la  me¬ 
mòria  es  una  qualitat  que  à  voltas  possehei- 
xen  cartells  que  no  tenen  res  d’artistichs, 


com  el  de  la  En:ulsió  Scott,  y’l  del  Odol,  que 
no  tenia  més  que  lletras. 

Lo  que  fa  més  pena  es  un  cartell  acadé- 
mich.  Producte’l  cartell  del  modern  art  deco¬ 
ratiu,  està  renyit  ab  las  perrucas.  Els  cartells 
del  italià  Hoenstein  pateixen  un  xich  d’a¬ 
quest  defecte;  sort  qu’hi  desenrotlla  condi¬ 
cions  de  bon  dibuixant  y’is  realsa  ab  la  encer¬ 
tada  aplicació  de  colors  ben  armonisats  que 
produheixen  una  taca  excelent.  Entre’ls  més 
sugestius  poden  citarse’l  de  La  Tosca  y’l  de 
II  Corriere  de  la  sera. 

Aquí  à  Espanya  hem  tingut  la  especialitat 
dels  cartells  de  coloraynas,  de  las  corridas  de 
toros ,  que  no  deixan  de  tenir  alguns  d’ells 
rellevants  qualitats  anunciadoras.  Dintre  del 
moviment  cartellístich  nou  han  sobressurtit, 
entre  altres,  en  Ramón  Casas  y  en  Feliu  de 
Lemus. 

Aixis,  donchs,  podém  afirmar  que  del  es¬ 
tudi  y  anàlisis  del  millors  cartells  existents, 
se’n  deduheix  que  las  condicions  essencials 
à  que  té  d’obehir  un  cartell  artistich  son: 
cridar  poderosament  l’atenció  de  la  gent  que 
passa  (y  per’xó  precisa  que  la  taca  del  color 
y  la  silueta  siguin  vigorosas,  senzill  as  y  tot  lo 
originals  que’s  pugui;  dintre  aquestas  condi¬ 
cions  valdrà  més  com  més  art  hi  hagi); 
anunciar  ab  tota  claretat  el  producte,  es  à 
dir,  pocas  lletras  y  ben  llegibles;  y  que  l’as- 
sumpto  del  cartell  quedi  grabat  en  la  memò¬ 
ria;  que  aquest  assumpto  estigui  Íntimament 
lligat  ab  lo  que  s’anuncia. 

Las  demés  condicions  son  accidentals; 
pot  ésser  realista  ó  místich,  pot  ésser  pre- 
rafaelista  ó  clàssich,  pot  ésser  refinat  ó  cari- 
caturesch,  pot  ésser  extravagant  ó  distingit, 
elegant  ú  ordinari;  pot  ésser  mil  cosas  més; 
peró  ha  de  cridar  l’atenció,  perque  si  no  cri¬ 
da  no’l  sentiràn  y  deixarà  d'ésser  cartell- 
anunci. 

Sebastià  Junyent. 

QUADRETS  SENSE  FIGURAS 
DE  ANDERSEN 

DISSETENA  NIT. 

Escolta  lo  que  la  lluna  m’ha  contat: — «Jo 
he  vist  al  cadet  à  punt  de  surtir  oficial  posar- 
se  per  primera  volta’l  brillant  uniforme;  he 
vist  à  la  donzelleta  en  la  sala  de  ball,  à  la 
jove  promesa  del  príncep  radiant  de  felicitat 
à  la  vista  del  seu  vestit  de  bodas;  mes  cap 
beatitut  pot  compararse  à  la  d'un  infant,  una 
nineta  de  quatre  anys,  que  vaig  veure  ahir 
vespre.  Havia  rebut  el  present  d’un  nou  ves¬ 
tit  blau  y  una  nova  cofia  color  de  rosa,  y  en 
aquell  just  moment  s’ho  estava  emprobant. 
Tothom  demanava  claror,  perque’ls  raigs  de 
lluna  qu’entravan  per  la  finestra  eran  mas¬ 
sa  febles  y  feyan  necessària  un’altra  llum.  Y 
allí  s’estava  la  noyeta,  encarcarada  com  una 
-nina,  els  brassos  ansiosament  apartats  del 
vestir,  els  dits  rígidament  separats  l’un  del 
altre.  Oh!  Y  cóm  resplandian  de  goig  els 
seus  ulls  y  tota  la  seva  cara! — «Demà  surti- 
ràs  al  carrer» — li  diu  sa  mare.  Y  la  petita’s 
mira  de  cap  à  peus,  y  rihent  plena  de  beati¬ 
tut,  exclama: — «Av,  mare,y  qué  no  diran  els 
mateixos  gossos,  quan  me  vegin  ab  aquest 
vestit!» — 

VINTIDOSENA  NIT. 

«Jo  he  vist  plorar  à  una  noyeta, — m’ha 
dit  la  lluna: — plorava  per  la  dolenteria  del 
món.  Li  havian  regalat  la  nina  més  hermo- 
sa:  alló  era  una  nina!  Tan  bonica  y  tan  bu- 
fona,  qué  poch  semblava  feta  pera  patirl 
Peró'ls  germans  de  la  noyeta  li  havian  presa 
la  nina,  l’havían  penjada  à  un  arbre  molt  alt 
del  jardí  y  havian  fugit.  La  pobra  noyeta  no 
la  podia  conseguir  ni  podia  ajudaria  à  deva- 
llar,  y  per  aixó  plorava.  La  nina  també  plo¬ 
rava  sens  dubte,  y  estirava’ls  brassets  per 
entre  las  verdas  brancas,  y  semblava  del  tot 
desconsolada.  —  Sí,  vetaqui  las  penas  d’aquest 
món, 'que  deya  la  mare  tan  sovint. — OhI 
la  pobra  nina! — Ja  comensgva  à  ferse  fosch  y 
aviat  fora  de  nit.  Potser  li  caldria  passar  tota 
la  nit  soleta  à  vora  l’arbre.  Oh,  no!  Aixó  no 
tindria  pas  cor  de  ferho. — «Jo’m  quedaré  al 
teu  cosfat» — deya,  peró’l  coratje  li  mancava. 
Ja  li  semblava  veure  clarament  els  nanos  ra¬ 
bassuts  ab  las  caputxas  altas  y  punxagudas, 


guaytant  per  entre  la  malesa,  y  allà,  al  fons 
de  la  tenebrosa  avinguda,  ballavan  grossos 
fantasmas,  y  s’acostavan  més  y  més,  y  esti- 
ravan  las  mans  vers  l’arbre  ahont  s’estava  la 
nina,  y  reyan  y  la  senyalavan  ab  els  dits.  Oh! 
y  quina  angunia  no  patia  la  pobra  noya!  — 
«Mes,  quan  una  no  ha  fet  cap  pecat — pen¬ 
sava  ella — el  dimoni  no  li  pot  fer  res  Però 
■£y  si  n’havia  fet  de  pecat?» — Y  ab  ai'xó  co- 
mensa  à  rumiar. — «Ah,  si!— diu: — jo  m’he 
rigut  del  pobre  ànech  ab  aquellas  potas  tan 
vermellas  y  espellingadas;  y  tan  coix  com  ca¬ 
minava!  Per’xó  me’n  he  rigut;  peró  íes  qu’es 
pecat  riures  de  las  bestias?» — Y  alsant  els 
ulls  vers  la  nina:  —  «;Que  t’has  rigut  de  las 
bestias?» — fa;  y  semblava  com  si  la  nina 
brandés  el  ros  capet.» 

VINTISSISENA  NIT 

«Aixó  era  ahir  al  rompre  l’auba. — Son  las 
mateixas  paraulas  de  la  lluna. — Encara  cap 
xemeneya  de  la  gran  ciutat  fumava,  y  justa¬ 
ment  à  dintre  de  las  xemeneyas  jo  guay- 
tava.  De  dins  d’una  d’ellas  va  eixir  un  capar- 
ronet,  després  va  eixir  mitj  cos,  y’is  brassos 
varen  posarse  sobre’l  marge.  Oydà!  Era  un 
petit  desensutjador  que  per  primera  volta  en 
sa  vida  pujava  fins  al  cim  d’una  fumera,  y 
treya  el  cap  enfora.  Oydà!  Aixó  ja  no  era  lo 
mateix  qu’enfilarse  per  la  estreta  canonada  y 
revolcarse  per  la  esquifida  llar.  L’oreig  bufa¬ 
va  tan  suau!  D’allí  ovirava  tota  la  ciutat  y  la 
vista  s’extenía  fins  el  vert  bosquet  vehi.  Jus¬ 
tament  surtia’l  sol;  gran  y  rodó,’ls  seus  raigs 
li  dauravan  la  cara  radiant  de  felicitat,  per 
més  que  negre  de  sutje. — «Ara  sí  que’m  veu 
tota  la  vila  —  deya  ell  —  y  la  lluna  també’m 
veu  y’l  sol  també!  Oydà!»  —  Y  aixó  dihent, 
brandava  enjogassat  la  escombra.» 

V1NTIVUYTENA  NIT 

«La  mar  estava  en  calma— ha  dit  la  lluna — 
l’aygua  era  tan  clara  com  l’ayre  pur  que  jo 
atravessava.  Per  sota  la  planura  de  la  mar  jo- 
veya  al  fons  las  plantas  extranyas  que,  com 
arbres  gegants  de  la  selva  estiravan,  l’una 
vers  l’altra,  llurs  tijas  desmesuradas.  Els 
peixos  nedavan  arràn  de  llurs  cimas.  Al  cel, 
per  las  alturas,  volava  un  esbart  4e  cignes 
salvatjes;  un  d’ells  anava  cayent,  abatudas 
las  alas,  més  y  més  fondo;  els  seus  ulls  se- 

guian  à  l’aérea  caravana,  que  s’allunyava 
més  y  més;  y  com  una  bombolla  de  sabó,  ell 
ab  las  alas  extesas,  s’enfonzava  poch  à  poch 
en  la  quietut  del  ayre  fins  que  va  arribar  à 
tocar  l’aygua,  y  alashoras,  ajupint  el  cap  en¬ 
tre  las  ala§,  restà  quiet  com  el  lotus  blanch 
demunt  del  llach  tranquil.  De  sobte’l  vent  se 
va  alsar  posant  en  moviment  la  lluhenta  napa 
que  brillava  com  l’éter,  y  s’enrotllava  en 
grossas  y  amplas  onas,  y’l  cigne  va  alsar  el 
cap,  y  l’aygua,  lluhenta  com  foch  blanch,  li 
espurnejava  pit  y  esquena.  Els  núvols  s’en- 
rojían  ab  el  primer  raig  de  l’auba,  y’l  cigne’s 
va  alsar  reconfortat  y  va  pendre  volada  d’es¬ 
quena  al  sol  ixent,  vers  la  blava  costa,  se¬ 
guint  el  cami  qu’havia  fet  l’aérea  caravana; 
mes  ell  volava  sol,  ab  l’angunia  dins  del  cor; 
solitari  volava  per  sobre  las  blavas  é  infladas 
onas. » 

TRENTAUNENA  NIT 

«Això  era  una  vileta  —  ha  dit  la  lluna;  — 
jo  ho  vaig  veure  fa  anys,  mes  no  hi  fa  res:  ho 
vaig  veure  ben  bé,  y  avuy  ho  he  llegit  al  dia¬ 
ri;  peró  la  meva  vista  es  molt  més  fina.  Abaix 
à  la  taberna  hi  havia  l’home  del  ós  que  sopa¬ 
va.  La  bèstia  era  à  fora  fermada  en  un  munt 
de  llenya,  la  pobra  bèstia,  qu’à  ningú  feya 
mal  ab  tot  y’l  seu  posat  tan  furiós.  A  dalt,  à 
la  golfa,  tres  nens  petits  jugavan  à  la  meva 
clara  llum;  el  més  gran  tindria  com  sis  anys 
y’l  més  petit  no  més  de  dos. — «Trap,  trap» — 
se  sent  per  las  escalas.iQué  podia  ésser? Brus¬ 
cament  la  porta  s’obra:  era  l’ós,  la  horrible 
bèstia  peluda.  Cansada  de  tant  temps  d’ésser 
à  la  cort,  havia  arribat  à  trobar  el  cami  de 
pujar  à  dalt.  Els  nens  se  varen  espantar,  ab 
rahó,  al  veure  l’horrible  monstre,  y,  arrosse- 
gantse  per  terra,  varen  amagarse  cadascú  en 
un  recó,  mes  la  bèstia  aviat  els  va  trobar  à 
tots,  y’is  va  ensumar  un  per  un,  peróno’ls  va 
fer  res. — «Aixó  es  un  gos  gran» — varen  pen¬ 
sar;  y  al  punt  comensan  à  amanyagarlo.  La 
bèstia  s’ajéu  en  terra,  y  vetaqui  que’l  més 
petit  ja  s’hi  revolca  per  sobre,  amagant  enjo¬ 
gassat  el  ros  capet  dins  la  espesa  y  negra  pe- 
lussa.  Tot  seguit  el  mes  gran  agafa’l  seu  tim¬ 
bal  y  comensa  à  batre  ferm  fent  tremolar  tota 
la  casa,  y  l’ós  que  s’alsa  sobre  las  polas  de 
darrera  y’s  posa  à  ballar.  Alió  era  deliciós! 
Cada  nen  pren  la  seva  arma,  y  l’ós  també’n 
reb  una  y  se  la  posa  com  cal.  Quin  company 


més  incomparable  havian  trobat!  Y  tot  d’una 
comensan  à  marxar:— «Un,  dos,  un,  dos!» — 
De  sobte  empenyen  la  porta,  s’obra,  y  era  la 
mare  dels  nens.  L  haurias  d’haver  vista  en 
el  seu  mut  terror:  el  rostre  blanch  com  la 
cera,  la  boca  mitj  oberta, ’ls  ulls  fits  y  glas- 
sats.  Peró  en  veyentla’i  més  petit  dels  nens, 
inclinant  graciosament  la  testa  y  ple  de  satis¬ 
facció,  li  cridà  ab  encisador  barboteig:  — 
«Peró  si  no  més  juguém  à  soldats!»... — 
Llavors  va  entrar  l’home  del  ós.» 

Traducció  de 

C.  DE  MoNTOLÍU. 

A  PROPÒSIT  D’UN  ARTICLE 

«Cap  cant  serà  perdut  en  la  gran  obra 
de  la  restauració  poètica;  cap  arpa,  per 
humil  que  sia,  deixarà  d’ésser  escoltada  ab 
goig  per  Catalunya  en  eixos  concerts  ab 
que  la  festejàm.  Vencedors  ó  vensuts,  po- 
sàu  las  vostras  arpas  als  peus  de  l’ara 
de  la  vostra  patria.  La  grandesa  dels  ob¬ 
jectes  que  s’adoran  se  valúa  per  l’encens 
que  se’ls  crema,  pel  número  de  lasofrenas 
que  devant  de  llurs  altars  se  depositan  » 

Joaquím  Rubió  y  Ors. — Parlament  de 
gracias  dels  «Jochs  Florals»  de  1861. 

Cada  dia  s’accentúa  més  y  més  dintre’l 
nostre  moviment  intelectual  aquesta  agom- 
boladora  lluyta  del  nivellament,  portant  certs 
esperits  inquietosos  una  tanda  de  divisions 
y  ^subdivisions  qu’arriban  à  desorientar  al 
qui,  ple  d’entussiasme  segueix  aquest  gran¬ 
diós  desvetllament  qu’ha  de  dur,  sens  dubte, 
la  llibertat  à  Catalunya. 

De  dita  lluyta  n’hem  parlat  diferentas,  per 
no  dir  incomptables  vegadas,  ab  els  apòstols 
d’aquesta  idea  sacrossanta,y  la  majoria  con¬ 
venen  en  qu’es  necessària;  mes  nosaltres,  si 
en  algunas  ocasions  hi  hem  assentit,  en  al- 
tras  ho  hem  vist  al  inrevés,  pressentint  que 
aquesta  tendencia  pot  portar  seriós  desor¬ 
dres  en  el  camp  tan  ben  assahonat  de  las 
reivindicacions  nostras.  Y  aixó  ha  sigut  cada 
vegada  que,  surtint  del  terboli  de  ciutat,  hem 
pogut  respirar  bons  ayres  de  montanya  y 
gosar  lliurement  dels  afalachs  de  la  Natura¬ 
lesa  en  sos  espectacles  grandiosos  y  suges- 
tius. 

Aquí,  entre  las  regaladas  flors  del  Art  y  la 
Bellesa,  s'arrossegan  las  serps  infladas  d’en- 
vejas  y  petitesas,  clavant  son  fibló  allà  hont 
més  grandesa  hi  oviran;  aqui  s'encarnan  las 

lluytas  repugnants  que  duhen,  ó  duran  més 
encara,  à  extrems  fatals  y  perillosos  per  un 
aniquilament  de  forsas  en  tots  els  sentits. 
No  més  cal  que  surti  un  estol  protegidor  del 
Art  y  la  Bellesa,  pera  trobar  à  son  pas  la 
muralla  de  las  rancunias  é  indignitats,  pri¬ 
vant  tota  empresa  noble  y  profitosa. 

Qualsevol  barbamech  sobrat  de  pedanteria 
s’enfila  à  una  improvisada  tribuna  y  enlayra 
y  anatematisa  sense  fre  y  sens  experiencia, 
logrant  ab  sas  frases  enlluhernadoras  cassar 
una  pila  d ’alosas  que  no  s'adonan  de  las  ma- 
las  arts  d’aytals  pontíjïces  que’l  sentit  comú 
aterra  y  torna  pols  tart  ó  d’hora, encara  que’l 
sentit  comú  més  bé  s’empleyaria  desarrelant 
y  matant  las  llevors  promotoras  y  privant 
de  tot  perjudici  à  la  causa  santa  y  noble  que 
perseguim  els  que  duhém  per  guia  la  bona 
fe,  à  falta  de  més  grans  qualitats. 

Els  que  com  nosaltres  gosan  de  tant  en 
tant  dels  sublims  espectacles  de  Natura  allà 
hont  aquesta  més  núa’s  presenta,  sens  ar¬ 
tificis  ni  vels,  s’hauràn  adonat  del  conjunt 
armónich  que  corprèn  als  assedegats  de 
grandesas,  més  en  l’ordre  intern  qu’en  el 
extern. 

En  las  montanyas,  en  las  planuras  arbra- 
das,  en  els  boscos  y  jardins  naturals,  s’hi 
sent  vibrar  l’himne  pur  del  Art  etern  ab  pro¬ 
fusió  de  notas  totas  variadas.  El  ventitjol 
posturejant  amanyaga  las  copas  dels  arbres 
y  matolls  y  s’estremeixen  las  brancas  quina 
ab  indolència,  quina  ab  bravesa,  produhint 
el  concert  geganti  al  que  responen  las  remors 
dels  rierols  y  fontanas,  y  las  canturias  dels 
aucelis  y’is  regalats  perfums  de  las  flors  en- 
ciseras.  Allà,  lluhint  quiscún  element  llurs 
galas,  no  hi  entra  per  res  la  lluyta  baixa  y 
rastrera  que  pugui  desordenar  l’himne  al 
Criador  que  tota  criatura  enlayra  desde 
trench  d’auba  fins  que  las  remors  de  la  nit 
comensan  altre  himne  produhit  pel  mateix  re¬ 
pòs.  Allà  tot,  à  mida  de  llur  forsa,  cumpleix 
sa  tasca,  regnanthi  la  més  vera  germanor  en 
tots  els  ordres.  El  rossinyol  esbadella  las 
més  dolsas  compiantas  sense  que  fassi  abor- 
rir  las  del  trist  moixó;  el  pinsà  piteja  enge¬ 
losit  de  las  verdors  sense  qu’ofegui’ls  xer- 
richs  de  las  voltadoras  orenetas;  las  casca- 
tas  grandiosas  estimbantse  per  las  carenas 
cap  als  rius  y  torrentars,  corprenedoras  y 
gegantas,  no  privan  de  que  sentim  el  suau 


mormoleig  de  la  fontanella:  las  ubriagado- 
ras  fragancias  de  las  rosas  tampoch  ens  pri¬ 
van  del  suau  perfum  de  las  humils  violas 
amagadas  pels  marges;  y  adhuch  en  mitj 
del  esplet  d’aquestas  grandesas  serenas,  la 
tempesta  sorollosa  que  sotraqueja  las  mon¬ 
tanyas  y  que  percuteix  imponent,  no  ofega 
pas  tot  l'esclat  de  dolcesas,  sinó  que  las 
amaga  com  pera  que  las  anyorém  un  instant, 
à  fi  de  trobarlas  més  falagueras  després;  y 
tot  segueix  l’ordre  marcat  pel  Suprém  fac¬ 
tor;  tot  lo  creat  menys  l’home,  que’s  complàu 
en  esmenar  la  plana  à  cada  pas. 

El  desgavell  regnant  en  l’ordre  material 
entre’ls  homes,  persisteix  en  lo  moral  é  inte- 
lectual,  atrofiant  tota  idea  santa  y  gran.  La 
critica  mossegayre  y  las  nuvoladas  d’incens 
embolcallant  fins  las  impuresas,  han  lograt 
trahir  à  la  germanor  y  à  la  caritat,  dugas 
virtuts  enlayradoras  dels  esperits,  portant  al 
fatal  extrém  en  que’s  troba  tot  lo  qu’atany 
à  la  divinal  grandesa.  Acabis  l’odi  sectari 
d’una  vegada,  y  procurém  tots  despéndrens 
de  baixesas  qu’entelin  els  espills  de  las  gran- 
dors,  y  trobarém  per  medi  del  Art  y  de  la 
Poesia’l  nivellament  y  la  purificació  de  las 
costums,  fent  de  Catalunya  la  patria  gran, 
la  patria  forta,  ben  digna  de  formar  en  la  sar¬ 
dana  colossal  de  las  nacions. 

Desterrém  rancunias,  deixemnos  de  cali- 
ficacions  entre’ls  nostres  companys  de  lluyta 
en  aquest  ordre  de  cosas,  y  procurém  tots 
plegats,  primer  que  tot,  honorar  com  se  deu 
als  genis  que’l  positivisme  y  la  matèria  vo¬ 
len  aterrar  y  enllotar,  donàrloshi  reposat 
lloch  pera  sa  missió  y  cada  hu,  à  mida  de  sas 
forsas,  contribuhir  en  la  creuhada  salvadora 
del  cos  y  de  l’ànima  de  Catalunya,  la  nostra 
idolatrada  patria. 

Aixó’ns  ha  sugerit  la  lectura  d'un  article 
publicat  en  el  butlletí  Universitat  Catalana, 
escrit  pel  jove  escolar  J  Carner.  Algú  las 
trobarà  puerils  aquestas  observacions,  però 
son  escritas  en  moments  de  vera  serenitat  y 
per  xó  las  hem  publicadas,  convensuts  de  la 
veritat  de  las  mateixas. 

CROQUIS  SOCIALS 

I  sancti  di  guixi,  arren¬ 
ca  caíxali etc.,  etc. 

Entre  las  moltas  institucions  que’s  dedican 
à  explotar  la  bona  fe  del  poble  en  petita  es¬ 
cala,  pel  profit  que  de  cada  enganyat  se’n 
treu,  y  en  gran  escala  pel  gran  nombre  d’en¬ 
ganyats,  son  dignes  d’estudi’ls  sancti  di 
guixi,  els  arrenca-caixali ,  els  cúralo-todo,  els 
venedors  ambulants  de  gangas  (mocadors, 
pintas,  telas,  llapis,  etc.,  etc.) 

Els  sancti  di  guixi  van  pels  carrers  oferint 
reproduccions  económicas  de  las  esculpturas 
d'actualitat.  Unas  estan  pintadas  imitació  à 
bronze,  altras  à  terra  cuyta,  altras  à  marbre, 
y  altras  ensenyan  per  son  color  que  son  de 
guix.  Els  preus  son  diferents,  son  valor  es 
igual.  Raspeulas  un  xich,  y  tot  seguit  surt 
el  guix;  donéulashi  un  cop,  y’s  desfan  à  bo¬ 
cins  ó  se’n  trenca  un  tros.  Y  pensar  que  son 
reproduccions  d’obras  fortas,  malgrat  no 
sempre  siguin  bonas!  Segons  l’aspecte  del 
comprador,  el  sancti  di  guixi  fa’l  preu;  com 
més  de  bona  fe  sembla  aquell,  més  alt  es 
aquest.  De  rebaixa  sempre’n  fan;  ab  mals 
modos,  aixó  sí:  però  la  qüestió  es  vendre. 

Hi  hà  gent  que  paga  al  primer  preu,  ó  ab 
ben  poca  rebaixa;  altres  que  passantse  de 
llestos  compran  à  preus  ridiculs,  ab  gran  re¬ 
baixa,  y  se’n  van  convensuts  d’haver  fet  un 
bon  negoci  y  fins  d’haver  abusat  del  vene¬ 
dor.  Infelissos!  tots  surten  enganyats  per  un 
igual:  el  preu  no  hi  fa  res,  l’engany  es  el 
mateix.  Fins  pagant  ab  moneda  falsa’n  sur- 
tirian  explotats,  puig  entregarían  una  falsi¬ 
ficació  d’una  cosa  dolenta  (la  moneda),  per 
una  falsificació  d’una  de  bona  (un’ obra 
d’Art).  Perdrian  en  el  cambi.  Una  cosa  do¬ 
lenta  falsa,  malo;  una  de  bona  falsa,  pitjor! 

Detalls:  tots  els  sancti  di  guixi  al  cridar 
la  mercaderia  s’explican  en  un  llenguatje  ex- 
trany,  ininteligible  pera  tothom.  Cap  d’ells 
es  creador  de  l’obra  que  ven:  se  valen  de  las 
elucubracions  dels  altres,  pera  fer  negoci 
reproduhintlas  grollerament.  Y  al  véndrelas 
parlan  d’Art! 

Els  arrenca  caixali  y  cúralo-todo  predican 
son  desinterès  y  amor  al  género  humà  tot 
venent  específichs  infalibles,  veras  panaceas 
que  de  res  serveixen,  si  no  es  pera  espatllar 
la  salut  del  que’ls  pren. 


Y’is  venedors  ambulants  de  gangas  parlan 
de  son  amor  al  pròxim  facilitant  sas  merca- 
derias,  robadas  en  la  major  part  dels  cassos, 
à  un  preu  infim.  Y  estafa’n  al  que,  creyént- 
sels  de  bona  fe,  els  hi  compra  género,  resul¬ 
tant,  donchs,  que  roban  per  dos  cantons. 

Uns  y  altres  no  tenen  altra  deria  que  ferse 
richs  explotant  al  género  humà. 

Son  niu  el  tenen  en  las  grans  ciutats, 
ahont  hi  exerceixen  sa  indústria  la  major 
part  del  any.  En  las  ciutats  sempre  hi  hà 
babaus!  Per  las  vilas  y  pobles  ja  hi  van, 
però  esperan  las  festas  majors  y  diadas  gros- 
sas;  alashoras  tenen  molt  públich  en  el  que 
hi  hà  infelissos,  y  son  negoci  es  segur. 

Si  jo’ls  hagués  de  classificar,  els  conside¬ 
raria  com  exemplars  domesticats  de  la  gran 
familia  dels  timadors-taruguistas. 

Com  no  pot  menys  de  succehir,  tenen  son 
equivalent  exacte  en  el  món  de  la  política. 
En  aquest  els  exemplars  son  els  redemptors 
del  poble,  els  salvadors  de  la  societat  (en  un 
dia  y  à  bon  preu),  els  revolucionaris  cri- 
dayres  que  s’amagan  aixís  que  veuhen  venir 
la  turbonada,  y  entre  altres,  els  més  nota¬ 
bles  son  els  apòstols  de  la  pseudo-llibertat. 
Tots  ells  no  son  altra  cosa  que  sancti  di  gui¬ 
xi ,  arrenca  caixali ,  etc.,  etc.,  que  volen  viure 
à  costa  de  totas  las  classes  socials. 

Viuhen  també  en  las  grans  ciutats,  ahont 
tenen  la  cova,  y  van  de  tant  en  tant  per  las 
vilas  y  pobles  à  cridar  sas  mercaderías.  Ne- 
cessitan  las  multituts,  puig  sempre  es  fàcil 
trobarhi  infelissos  que  se’ls  creguin.  L’época 
millor  es  el  període  electoral,  ó  quan  ame- 
nassa  revolta;  mes  encara  no  arriba  aquesta, 
s’amagan.  Tenen  por  d’esguerrar  el  negoci, 
ó  bé  de  que’l  poble  perdi  un  salvador! 

Els  uns  ensenyan  ideals  copiats  d’altres. 
Totas  las  reproduccions  las  fan  de  guix.  Sa 
democràcia,  sa  llibertat,  son  dret  à  la  vida, 
son  dret  al  vot,  son  socialisme,  sas  virtuts 
cívicas,  etc.,  etc.,  tot  es  de  guix.  Rasqueulas 
las  estatuas,  y  sota  una  lleugera  capa  de  pin¬ 
tura  hi  veuréu  la  blancor  del  guix;  donéulas* 
hi  un  cop,  y  tot  seguit  se  trencan.  Son  imi¬ 
tacions  ridiculas  y  estantissas  de  grans 
creacions  que  jamay  podràn  concebir.  Els 
originals  eran  grans  y  forts:  ellas  son  repro¬ 
duccions  petitas  y  febles...  cL’original  estava 

de  moda?  Donchs  vingan  motllos,  y  à  fer 
estatuas  y  véndrelas.  La  qüestió  es  explotar 
à  la  gent  de  bona  fe  y  viure  ab  la  esquena 
dreta  à  costa  dels  ignocents. 

Altres  corren  arreu  cridant  especifichs  mo¬ 
rals;  altres  roban  ideas  que  venen  à  preus 
ínfims.  Uns  y  altres  son  cosas  inútils,  si  no 
perjudicials  als  que  hi  creuhen.  Mes  {qué  hi 
fa?  Ells  no  tenen  altra  deria  qu’enganyar,  ni 
altre  desitj  qu’explotar  à  tot  el  género  humà 
si  fos  possible. 

Una  nota  comuna  tenen:  en  dias  de  perill, 
amagarse  ó  fugir. 

{Y  aquests  deuhen  redimir  nostra  societat? 
{Ab  ideals  de  guix,  ab  especifichs  aygualits 
ó  verinosos,  ab  géneros  balders? 

Agafémloshi  las  estatuas  y  trenquémlashi; 
llensémloshi'ls  especifichs;  menyspreuhém 
sos  géneros;  y  à’n  ells  rasquémloshi  la  pell, 
y  tot  seguit  trobarém  al  criminal,  al  negrer; 
en  son  cap  ni  una  idea  noble,  en  son  cor  ni 
una  gota  de  sanch,  y  si  n’hi  hà  es  negra, 
està  podrida. 

Y  per  nostra  part  enamoremnos  d’ideals 
grans  y  forts;  preném  remeys  de  firma  acre¬ 
ditada  y  ab  molt  cuydado;  no  comprém  gan- 
gas;  y  aixis  tal  volta  no’ns  enganyaràn. 
Estudiém  pera  examinarho  tot  nosaltres  ma¬ 
teixos;  y  sobre  tot,  aném  molt  alerta,  que 
malgrat  tot  aixó  podríam  equivocarnos. 


TEATRES 

Una  cana  al  aire. — Gent  de  platja. — Anto¬ 
ni  Vico. 

Don  Miquel  Echegaray  es,  entre’ls  autors 
dramàtichs  cursis  madrilenys,  l’autor  cursi 
per  excelencia.  Pertany  à  aquella  categoria 
d’autors  pour  rire  qu’han  transformat  la  es¬ 
cena  castellana  convertint  1’  art  en  ofici. 
L’ofici  de  sabater  es  fer  sabatas;  l’ofici  d’au¬ 
tor  cómich  es  fer  riure.  Y  tots  rihém!  {De 
bona  fe,  ó  de  fàstich?  {Qué  hi  fa?  Lo  essen¬ 
cial  es  que  riguem,  y  tots  rihém.  Y  l’Eche- 
garay  (Doti  Miguel),  qu’es  el  mestre,  ens  fa 
riure  més  que  ningú. 

L  altre  dia  al  Principal  varen  estrenar 
Una  cana  al  aire ,  última  obra  d’aquest  se- 
nyor,  que,  segons  diuhen  els  cartells,  fa  fu¬ 
ror  actualment  à  Madrid  (teatre  Lara);  y, 

vulgas  ó  no,  ens  hi  ferem  un  panxó  de  riure 
tots,  absolutament  tots  els  qu’eram  al  teatre. 
{Per  qué?  Heusaqui  una  pregunta  molt  difí¬ 
cil  de  contestar.  Perque  en  realitat,  si  refle- 
xioném,  casi  bé’ns  dem  vergonya  d’haver 
rigut  tant.  Perque  tothom  hi  està  conforme 
en  que  l’obra  es  un  disbarat,  un  cent  peus, 
un  cúmul  de  bestiesas  y  de  vulgaritats  barre- 
jadas  à  la  bona  de  Deu;  una  serie  de  tipos 
estrafalaris  que  fan  totas  aquellas  bestiesas 
y  diuhen  totas  aquellas  vulgaritats  sense  pa- 
rarse  may.  Com  si’ls  hi  haguessin  donat 
corda  (evidentment  l’autor  els  en  hi  ha  do¬ 
nat),  els  xistes  gastats  y  las  tonterías  surten 
de  las  sevas  bocas  ab  una  abundancia  esvera- 
dora.  Com  succeheix  moltas  vegadas  als 
clowns  del  circo  eqüestre,  que  comensan  fent 
salts  mortals  per  broma  y  acaban,  en  una 
febre  d’agitació,  per  giravoltar  sense  treva 
fins  que  rodolan  estemordits  per  terra,  aixís 
mateix  els  personatjes  d’aquesta  obra  co¬ 
mensan  per  moure  la  llengua  indecisos  com 
si  no  sapiguessin  qué  dir,  y  acaban  ab  una 
xerrameca  desfeta  en  que’ls  desatinos  se 
succeheixen  fins  que’l  teló  cau  inesperada¬ 
ment,  posant  fi  à  tanta  ximpleria. 

Y  nosaltres,  vinga  riure!  {De  qué  rihém? 
Aixó  cada  hu  s’ho  sab.  Per  nostra  part  rihém 
de  fàstich.  De  fàstich  que’ns  fa  l’autor  al 
veure  sa  presumptuosa  vulgaritat,  fàstich 
que'ns  fan  els  actors,  al  véurels  convertits 
en  pallassos,  y  fàstich  que’ns  fa’l  públich  al 
véurel  excitat  per  aquella  borratxera  insubs¬ 
tancial  que  sembla  regnar  sobre  l’escena. 

Si  valgués  la  pena,  la  dissecaríam  Una 
cana  al  aire ,  y  fàcil  ens  seria  demostrar,  se- 
guintla  escena  per  escena,  que  no  es  possi¬ 
ble  ajuntar  més  disbarats  ni  més  tonterías 
en  un’obra  escènica,  ja’s  presenti  com  sen¬ 
zilla  comèdia,  ja  com  imitació  de  vaudeville. 
Més  no  n’hi  hà  cap  necessitat.  Tot  lo  que  di- 
ríam  ho  compendràn  els  que  la  vegin  repre¬ 
sentar.  Y  fins  els  que  més  hagin  rigut — n’es- 
tém  segurs — no  se’n  aniràn  del  tot  tranquils 
à  casa.  Un  secret  remordiment  se  farà  sentir 
poch  à  poch  en  forma  d’interrogació  íntima: 
«{Potser  sí  que  aquell  bon  senyor  de  Madrid 
ens  ha  volgut  pendre’l  pel?» 

Gent  de  platja  es  un  quadro  de  costums  de 
la  costa,  original  d’en  Antoni  Bori  y  Fontes- 
tà.  Si  no  estém  errats,  es  fa  primera  obra  que 
dona  à  la  escena,  y  per  serho,  just  es  confes¬ 
sar  que  no  hi  entra  ab  mal  peu.  En  aquest 
quadret,  tal  volta  un  xich  diluhit,  s’hi  troban 
tipos  justament  apuntats;  el  Noy  Maco,  la  seva 
promesa,  el  pare  d’aquesta  y’l  pare  d’aquell, 
ne  son  bona  mostra, y  encara  que  un  xich  car¬ 
regats, els  altres  també. Tots  acreditan  à  n’en 
Bori  com  à  observador  discret  de  la  realitat. 
Hi  hà  escenas  en  la  obreta  de  gran  color, 
com  per  exemple  la  de  la  venda  del  peix  en 
la  mateixa  platja.  Altras  n’hi  hà  de  cómicas, 
ingenuas  y  lleugeras,  que  promouhen  la  ria- 

llera  del  públich.  Aixis  la  escena  entre  en  Ca¬ 
lafat,  el  Cipia  y  l'altre  embustero,  fou  escol¬ 
tada’l  dia  del  estreno  ab  gran  complascencia. 
En  cambi,  n'hi  hà  d’altras  en  que  la  nota  lí- 
rica-sentimental,  bon  xich  extremada,  desdiu 
del  género  lleuger  a  que  l’obra  pertany.  Y  d’a¬ 
quest  mal  pateixen  també,  al  nostre  entendre, 
els  dos  tipos  més  importants  de  l'obra:  en 
Calafat  y  la  orfaneta. 

Dialogada  ab  trassa,  y  ab  molts  acudits, 
en  Bori  ha  demostrat,  com  hem  dit  avans, 
tenir  condicions  pera  la  escena. 

Navegant  de  Nuevitas  à  Santiago  de  Cu¬ 
ba,  en  Vico  ha  mort  impensadament,  com  à 
bon  bohemi  qu’era. 

La  figura  d’en  Vico’s  destaca  sobre  la  es¬ 
cena  castellana,  durant  bullim  ters  del  sigle 
passat,  entre  tots  els  demés  actors  que  la  culti¬ 
varen.  Y  es  qu’en  Vico  era  en  el  fons  un 
gran  artista,  casi  bé  podríam  dir  l'únich  ar¬ 
tista  entre  tants  y  tants  actors.  Però  era  un 
artista  en  brut;  més  ben  dit:  era  un  artista 
abarraganat.  La  seva  ànima  s’enlayrava, 
comprenia  intuitivament  lo  bell  y  lo  sublim, 
y  en  esclats  d'inspiració  ho  expressava.  En 
tals  moments  en  Vico’s  transformava.  Ja  no 
era,  com  acostumava  à  ésser,  la  màquina 
que  diu  versos  ab  cantarella  y  ab  tornadas 
d’una  monotonia  desesperant;  ja  no  era’l 
poseur  de  gestos  teatrals  y  actituts  melodra- 
màticas:  en  tals  moments  en  Vico  no  feya 
d’actor,  l'home  actor  desapareixia  y  quedava 
l’home  sol,  sol  ab  l’art  que  sentia  com  à 
home  y  com  à  tal  l’exteriorisava. 

Mes, com  hem  dit  avans, casi  bé  sempre  en 
Vico  era  un  actor  abarraganat,  ple  d'amane- 
raments  y  defectes.  Buscava  l’aplauso  fàcil  y 
l’obtenia  ab  una  serie  de  latiguillos  variadis- 
sims  qu’empleava  ab  singular  trassa.  D’ell 
se  pot  dir — com  de  cap  més  pot  dirse  ab 
tanta  veritat — que  l’art  en  que  més  brillà  y 
que  més  dominava  era  l  art  del  latiguillo. 
Y  no  perque’ls  altres  no’n  fessin  — exempleen 
Calvo, — sinó  perque  cap  sabia  ferlos  empas¬ 
sar  millor  qu’ell. 

Just  es  confessar,  no  obstant,  que  bona 
part  de  la  culpa,  potser  tota  la  culpa,  no  era 
seva.  En  primer  lloch,  la  culpa  fou  del  medi 
ambient  en  que  visqué.  Nascut  en  un  pe¬ 
ríode  de  desordrenat  romanticisme,  en  un 
període  d’exaltació  imaginativa  excepcional, 
l’art  pera  ell,  com  pera  tothom,  més  que  una 
realitat  era  una  ficció,  lo  bell  més  que  un 
sentiment  era  un  desvari,  lo  sublim  més  que 
lo  extraordinari  era  lo  extravagant.  Y  men- 
tres  un  Echegaray,  ó  un  Cano — per  no  ci- 
tarne  més  que  dos — escrivian  versos  buyts  y 
retombants  é  inventavan  faulas  més  ó  menys 
descabelladas,  y  pintavan  tipos  més  ó  menys 
acarmetlats,  un  Vico  y  un  Calvo  no  tenían 
més  remey  que  dir  els  primers  ab  ento¬ 
nació  enlluhernadora,  representar  las  sego- 


nas  ab  afectada  convicció,  y  presentar  els 
últims  ab  cinich  desembràs. 

Si:  tot  hi  va  influhir  en  qu’en  Vico’s  con¬ 
vertís  en  un  cómich  carrincló:  els  autors  ab 
sas  obras,  el  públich  ab  sos  idealismes,  y  la 
critica  ab  son  aplauso  irreflexiu. 

En  Vico  va  neixe  al  menys  50  anys  massa 
aviat.  Avuy  haguera  comprés  lo  que  alasho- 
ras  no  podia  compendre,  es  à  dir:  que  un 
bon  actor  —  tenint  condicions  naturals,  es 
clar, — no  nace ,  sinó  que  se  hace.  Y’s  fa,  edu¬ 
cant  aquellas  ab  estudi  y  trevall  sostingut;  y 
à  n’en  Vico,  que  de  facultats  no  n’hi  manca- 
van,  li  va  faltar  aquest  amor  al  trevall  y  al 
estudi,  que  va  suplir  ab  recursos  y  efectes  de 
mala  lley,  ab  doble  culpa,  puig  en  realitat 
no  hauria  tingut  necessitat  d’emplearlos. 

En  aquest  sentit,  la  seva  influencia  dintre 
la  escena  castellana  fou  ben  perniciosa;  do- 
nantse’l  cas,  ben  curiós  per  cert,  de  que  tres 
homes  que  brillaren  en  primer  terme,  l’Eche- 
garay,  en  Vico  y  en  Calvo,  tots  tres  homes  de 
talent,  contribuhissin  per  part  molt  bona  à 
estragar  el  bon  gust  del  públich  ab  un  teatre 
de  mirallets  qu’encara  avuy  no  ha  trobat 
qui  1  regeneri. 

De  tots  modos,  com  hem  dit  avans,  en 
Vico  era  de  la  fusta  dels  grans  actors.  Gus- 
•piras  del  foch  sagrat  que  dormian  en  la  seva 
ànima  llampeguejavan  de  tant  en  tant  ab 
claror  ben  ferma.  Y  ab  aqueixas  guspiras 
n’hi  hà  prou  pera  poder  afirmar  que’l  teatre 
castellà  ha  perdut  un  gran  actor:  un  actor 
com  pochs  n’ha  tingut,  y  com  difícilment 
tornarà  à  tenirne. 


REVISTA  DE  CONCERTS 

Ens  trobém  en  uns  dias  d’efervescencia 
musical  à  Barcelona,  com  may  n’hi  ha  hagut 
semblant.  Sembla  que’ns  hem  proposat  ba¬ 
tre'l  record  dels  concerts  que  poden  arribarse 
à  fer  en  una  temporada  de  Quaresma,  y  no 
hi  hà  dubte  que  conseguirém  el  premi  sobre 
totas  las  capitals  del  món.  Y  quina  enveja 
ens  tindran  à  Munich,  à  Berlin  ó  à  Bruselas 
quan  s’enterin  d’aquestas  ratxas  que  ns  aga- 
fan!  Ah,  si  fos  or  tot  lo  que  llu!...  però  des¬ 
graciadament  llu  molta  llauna;  y  dihém  aixó 
tot  esperant  à  la  orquesta  Lamoureux,  que 
encara  que  coneguda  nostra,  no  l’hem  senti¬ 
da  ab  son  nou  director,  el  mestre  Chevillard, 
gendre  del  difunt  propagandista  de  Wagner 
à  Fransa  Quan  surtin  aquestas  ratllas  hau- 
rém  ja  fruhit  del  trevall  dels  músichs  france- 


JOVENTUT 


sos,  qu’apreciarénYdegudament  en  el  pròxim 
número. 

Mentres  tant,  doném  una  ullada  à  lo  ocor¬ 
regut  en  la  darrera  setmana,  que  com  tantas 
altras  vegadas,  podém  caliíicar  de  molt  soroll 
v  pocas  nous.  En  un  sol  día,  el  diumenge, ’s 
donaren  quatre  concerts:  y  com  que  no  tenim 
el  do  superhumà  d’ésser  en  diferents  llochs 
à  la  vegada,  haurém  de  referirnos  sols  als 
que  poguerem  assistir,  planventnos  de  no 
haver  sentit  al  «Orfeó  Català»per  causasque 
no  depengueren  de  nosaltres. 

El  Joco  principal  ha  sigut  el  Liceu,  ahont 
hem  estat  de  funció  casi  tota  la  setmana,  à 
pesar  de  lo  poch  que  respon  el  públich  à  la 
bona  intenció  dels  empressaris.  Nosaltres, 
que  sentim  per  aquests  la  simpatia  que’ns 
mereix  tot  el  qui  tracti  de  fer  quelcom  de  bo¬ 
na  fe  pera  desensopir  à  la  gent,  encara  que 
demostri  tan  poca  pràctica,  acompanyada  de 
tan  poca  sort  com  la  que  persegueix  à  la  es¬ 
mentada  empresa,  els  hi  aconsellarém  que 
no  tornin  à  presentarnos  aquest  mosaich  de 
directors  y  concertistas  que  van  y  venen  y 
prou.  Aixó  per  lo  que  toca  al  art,  puig  en  lo 
referent  à  la  butxaca  sempre  hem  cregut 
qu’en  aquella  casa  y  ab  aquella  gent,  com 
més  de  bona  fe  s’hi  vagi,  més  se’n  ha  de 
surtir  ab  las  mans  al  cap.  Sols  ni  hà  Un, 
nur  dereine,  VUnich  com  Parsifal,  que  pugui 
dur  aquell  tinglado.  Y  calculin  si  hi  deu 
veure  de  lluny  quan  dels  concerts  no’n  vol 
saber  res. 

i Parlarém  de  la  iacanyeria  dels  senyors  pro¬ 
pietaris  que  per  la  eterna  miserable  qüestió 
de  pessetas  no  han  consentit  que  la  orquesta 
Lamoureux  anés  al  Liceu?  No  cal,  qu’en  el 
pecat  han  dut  la  penitencia  y  encara  hi  hà 
pit  pera  encararse  ab  la  gent  rancia  d’aquella 
casa  y  dirloshi:  no’n  tastaréu...  si  no  paguéu. 
Y  qu’han  de  pagar!  Las  llistas  d’abono  del 
Circul  Eqüestre  poden  donarne  rahó:  els 
propietaris  de  las  Arenas  de  la  Boqueria  s’hi 
han  de  buscar  ab  una  bona  ullera,  y'is  que 
s’hi  troban  son  d’aquells  qu’aném  à  tot 
arreu  y  ja  no'ns  cal,  per  tant,  el  calificatiu 
de  propietari ,  en  el  sentit  que  nosaltres  do¬ 
ném  à  aquesta  paraula  y  que’l  lector  ja  sab 
de  sobras. 

Resultat,  que  sense  tenir  encara  una  sala 
de  concerts,  ab  tot  y  que  s’hi  trevalla  de  ferm 
ab  aquest  objecte,  ternm  concerts  pera  omplir 
moltas  salas.  ^Y  si  quan  aquella  fos  feta  re¬ 
sultava  que  no  hi  havia  concerts?  Perque  tal 
com  se  donan  ara,  tenen  tot  el  caràcter  d’una 
foguerada,  y  per’xó  es  que’ns  fiquém  en  la 
qüestió,  perque'ns  dol  veure  esmersar  tantas 
iniciativas  que  ben  conduhidas  podrian  ésser 
molt  profitosas  y  que  s’han  de  perdre  per  la 
falta  d'unió  y  per  l’excés  de  personalisme  que 
aqui  ho  mata  tot.  Ordre,  senyors,  y  à  veure 
si’ns  enteném. 

Donchs  si:  com  deyam,  al  Liceu  hem  tin¬ 
gut  en  els  darrers  concerts  un  solista  de 

violi,  un  solista  de  piano  y  un  solista  de  ba¬ 
tuta.  Del  jove  Manén  hem  de  tornar  altra 
vegada  à  dir  lo  de  sempre:  que  toca  molt  y 
que  no  diu  gens,  ó  millor,  qu’en  la  dicció  fa 
com  els  cranchs,  demostrantho  en  el  concert 
de  Mendelssohn,  en  que  ratllà  à  gran  altura 
com  equilibrista.  Mes,  pera  compensarnos, 
ens  va  servir  l’auténtich  Duo  de  la  Africana, 
amanit  per  ell  mateix,  y  no  podém  menys  de 
fel  i  ci  ta  río,  perque  aquest  es  el  verdader 
cami.  Deixis  declàssichs,  pollo  Manén,  y  no 
fassi  cas  de  quatre  rondinayres,  d'aquests 
perpetuos  reventadors  que  diuhen  que  vosté 
pera  l’art  es  cosa  perduda  en  absolut. 

Comparant  à  en  Manén  ab  en  Rosenthal, 
quina  comparació  encara  que  absurda  es 
inevitable  per  lo  inmediata,  dirém  que  trac- 
tantse  dels  grans  executants,  podria  esta- 
blirse  la  diferencia  entre  màquinas  ab  solta 
y  màquinas  sense  solta.  D’aquestas  n’es  una 
el  jove  violinista.  En  cambi,  parlant  del  por¬ 
tentós  pianista  vienès  qu’hem  sentit  ja  en 
tots  els  géneros  d’obras  y  en  tot  el  reper¬ 
tori  gimnastich-digital,  devém  reconeixe  que 
sa  maravellosa  execució  va  acompanyada 
d’una  serietat  en  la  interpretació  de  las 
obras,  que  cada  dia  s’ha  fet  notar  més.  Nos¬ 
tra  opinió  es  la  mateixa  del  primer  dia:  si 
tingués  de  sentiment  tot  lo  que  li  sobra 
d  execució,  fora  un  artista  imponderable. 
Peró  sa  dicció,  ab  tot  el  bon  gust  y  serietat 
que  demostra,  no’ns  dona  la  emoció  sinó 
l’admiració,  y  per  aixó  no’ns  entussiasma, 
perque  no’ns  fa  sentir.  Parlém  sempre  dins 
de  la  categoria  en  que  figura  ab  justícia, 
puig  si  bé  es  veritat  que  à  n’en  Rosenthal  en 
algún  fragment  l’hem  trobat  just  en  tot,  com 
per  exemple  en  el  largo  de  la  Sonata  de 
Chopin,  en  Sous  les  tilleuls  de  Schubert,  y 
alguna  altra,  no  hi  hà  dubte  que  la  dicció 
que’ls  hi  ha  donat  no  es  cap  maravella,  es  à 
dir,  que  podém  trobaria  en  molts  pianistas 
de  fora  y  en  algún  d’aqui  sense  que  s’hagi  de 
dir  Rosenthal.  La  nota  culminant  del  seu 
trevall  ha  sigut,  pera  nosaltres,  la  execució 
de  la  colossal  Sonata  op.  1 1 1  de  Beethoven, 
que  per  las  portentosas  facultats  que  demana 
en  l’executant  pera  poderse  manifestar  ab 
claretat,  s’enmotlla  à  la  perfecció  en  el  tem¬ 
perament  d'aquest  pianista.  Aquesta  obra 
fou  magníficament  executada,  peró  també  en 
la  interpretació  va  plàurens  més  allí  h’ont 
majors  son  las  dificultats  à  vèncer,  es  à  dir, 
en  las  intrincadíssimas  variacions  que  casi 
es  impossible  tornar  à  sentir  bé.  En  els  pas- 
satjes  pianíssims  es  ahont  més  admirém  el 
seu  portentós  domini  del  instrument.  Peró, 
repetim,  es  admiració  y  no  passa  d’aquí, 
puig  si  hagués  sapigut  arrebatarnos  la  im- 
presió  hauria  sigut  molt  més  fonda  y’is  de¬ 
sitjós  de  tornarlo  à  sentir  també  majors  dels 
qu’ara’ns  ha  deixat. 

El  mestre  Kunwald  també  se’ns  ha  pre¬ 
sentat  en  tots  els  géneros,  y  del  seu  trevall 

podém  deduhirne  que  coneix  à  Beethoven 
tant  com  desconeix  à  Wagner.  Tractantse 
del  primer,  varem  dir  y  repetim  y  sostindrém 
que  sab  lo  que’s  fa,  que’l  coneix  à  fons 
y  que  hi  dona  una  interpretació  verdadera, 
més  ó  menys  conforme  ab  nostre  gust  y  ab 
las  que  acostumém  à  sentir,  peró  interpreta¬ 
ció  que  mereix  major  respecte  del  qu’al- 
guns  li  han  tingut.  Això  ho  acredità  en  la 
Octava ,  lluytant  ab  la  calitat  de  la  orquesta, 
qu’en  aquesta  obra  ha  de  comprometre  sem¬ 
pre  al  mestre,  y  va  acabarho  de  demostrar 
en  la  Quarta  ,  qu’obtingué  una  execució 
que’s  pot  calificar  realment  de  bona.  En 
Kunwald  demostra  haver  sentit  forsa  las 
obras  de  Beethoven  y  haverse  compenetrat 
d’una  interpretació  que  no  podém  rebutjar 
fins  que  no  se  ns  convenci  de  que  allò  no  es 
lo  que  volia  Beethoven. 

En  cambi,  respecte  de  Wagner  demostra 
que  no’l  coneix,  ó  que  no  s’adapta  al  seu 
temperament,  ó  potser  encertarém  dihent 
qu’es  tot  plegat.  La  Marxa  Júnebre  fou  una 
verdadera  desgracia,  Els  remors  del  bosch  ana¬ 
ren  pitjor  encara  y  en  la  mort  d'Isolda  no  hi 
hà  paraulas  prou  fortas  pera  recriminarlo  per 
sa  profanació.  Uns  efectes  y  uns  desefectes , 
unas  precipitacions  y  retrassos  en  el  temps, 
y  una  falta  de  sentiment  de  l’obra,  que  sols 
la  ignorància  de  lo  qu’es  aquesta  pot  ferho 
tolerar  y  entusiassmarshi  com  ho  feu  el  pú- 
blich,  per  el  que  tot  es  lo  mateix  mentres  li 
donguin  Wagner.  Aixó  sols  ho  tolera  la 
wagnero fòbia  de  nostre  públich,  que  com  els 
lieons  dins  la  gavia  espera  que  li  llensin  un 
tall  de  Tristan  ó  de  qualsevol  altra  obra  pera 
devorarlo,  sens  entretenirse  en  mirar  si  es 
ó  no  podrit.  Y  aixó  ho  combatrém  sempre 
de  ferm,  perque  fins  el  dia  que’l  públich 
aprengui  à  respectar  aquestas  obras  no  sa¬ 
brà  ferlas  respectar  à  n’els  que  las  destros- 
san.  Y  qui  diu  de  Wagner  diu  de  tot  lo  qu’es 
obra  d’art,  perque  de  congregació  nosaltres 
no’n  tenim  cap;  lo  que  tenim  es  una  fe 
molt  gran,  la  que’ls  hi  falta  à  molts  que 
desde'l  seu  cau  tiran  pedras,  ó  lo  qu’es  pit¬ 
jor,  las  fan  tirar  pels  altres.  Peró  ja  cal  que’s 
calsin  bé,  perque  las  planas  d’aquest  perió- 
dich  acreditan  que  no  som  mancos. 

Quedém  en  lo  que  deyam  al  comensa- 
ment:  menos  músicas  v  més  substància. 

Joaquim  Pena. 


EL  DRET  À  LA  VIDA 

II  Y  ULTIM. 

El  temps  despulla  à  las  grans  accions  de 
lo  merament  epissódich  ó  secundari,  rete¬ 
nint  tan  sols,  pera  ensenyansa  y  estímul  dels 
veniders,  aquells  trets  que  podriam  dirne 
generals,  de  capdal  importància  y  sempre 
precisos  si’s  vol  imprimir  el  degut  caràcter  al 
conjunt  ó  totalitat  de  l’obra. 

El  compéndreho  aixísfou  tal  volta  una  de 
las  causas  que  induhiren  al  amich  Monegal 
à  fer  constar,  en  sa  disertació  respecte  à  las 
vagas  inserta  en  un  dels  passats  números 
d’aquest  periódich,  que  aquestas,  à  tot  esti¬ 
rar  y  ab  sa  reconeguda  importància,  may 
son  altra  cosa  que  un  mer  «efecte  de  la  ma¬ 
laltia  interna  que  pateix  nostra  societat,  y, 
per  lo  tant,  manifestacions  exteriors  de  dita 
malaltia.» 

Si  bé  totas  aquestas  manifestacions  d’or¬ 
dre  merament  secundari  estàn  cridadas  à 
desapareixe — qu’ho  estàn  indubtablement — 
es  tan  grandiós  l’esperit  de  justícia  qu'en  son 
fons  tancan,  com  simpàtich  y  consolador, 
mereixent  per  aquest  motiu  tota  nostra  aten¬ 
ció  y  tot  nostre  respecte  l’afany  de  reivin¬ 
dicació  que  tancan,  condició  perfectament 
reconeguda  que  ningú  s’ha  atrevit  à  negar  y 
que  fora  d’aquest  pais  ha  fet  seu  fa  molt 
temps  à  un  innombrable  estol  d’escriptors  y 
artistas  d’inteligencia  superior  que  no  ha 
reparat  en  servirse  del  aixordador  clam  de 
redempció  pera  ab  ell  omplenar  las  hermosas 
planas  qu’han  de  fer  inmortals  l’Art  y  la  Li¬ 
teratura  modernas. 

De  la  conquesta  de  voluntats  al  servey  de 
l’obra  salvadora,  n’es  una  proba  palpable’l 
llarguissim  nombre  d’homes  de  miras  altas 
que  ab  son  entussiasme  han  poderosament 
contribuhit  à  enlayrar  la  bondat  de  la  causa 
qu’informa  l’esperit  de  la  lluyta  moderna 
que,  com  à  conseqüència  lògica,  deu  acabar 
ab  el  total  afiansament  de  la  personalitat 
d’un  estament  que  temps  hà  la  té  ja  ben  con¬ 
creta  y  ben  definida. 

Cap  à  la  desitjada  era  de  complerta  eman¬ 
cipació  hi  va  caminant  l’home  nou  ab  ente¬ 
niment  y  seguretat,  deslligat  de  tot  alló 
qu’en  son  cami  pogués  embarassarlo,  ab 
completa  decissió  y  totalment  desprovehit 
del  embolúm  inmens  d’enutjosos  prejudicis, 
dels  quins  no  s’ha  curat  encara  bona  part 

de  la  Humanitat,  comptanthi  y  tot  aquella  que 
més  s’ho  pensa. 

Tots  sos  anhels  y  totas  sas  aspiracions  las 
té  desde  llarch  temps  issadas  al  vent  com 
sobirana  divisa,  malgrat  l’esperit  de  tradi¬ 
ció  y  rutina  que  à  la  seva  afirmació  y  total 
acompliment  pretén  oposarse.  Per  demunt 
de  tot,  à  despit  dels  mils  d’obstacles  que 
entre  nosaltres  viuhen  y  ab  nostra  condició 
s’aferr'an,  arribant  en  ocasions  determina- 
das  boy  à  ofegarnos,  lo  qu’alguns  ab  cri¬ 
teri  mesqui  anomenan  quart  estat,  com  fins 
ara,  encarrilarà  sempre  totas  las  sevas  ener- 
gias  y’is  seus  esforsos  à  que  sigui  un  fet  la 
creació  del  partit  de  la  veritat  y  la  rahó  su- 
premas,  únich  que  deu  consagrar  la  verita¬ 
ble  germanor  dels  homes  sobre  la  terra. 

Y’is  que,  peratreure  partit  de  son  estat  d’ara 
en  profit  propi,  en  lloch  d’aferrar  en  el  cor  y 
en  la  inteligencia  del  obrer  per  cultivar,  ideals 
y  sentiments  d'amor  y  generositat,  desvihin 
laseva  forsa  creadora  de  tot  al  1  ó  que  nopugui 
traduhirse  en  cosa  profitosa  pera  ell  y  sos 
consemblants;  els  qu’excitin  ab  mal  fi  la 
seva  imaginació  y  en  son  pit  hi  atihin  l’odi 
envers  altres  que  deu  mirar  sempre  com  à 
germans,  y  als  que  sols  pel  convenciment  y 
la  persuassió  deu  convertir,  fan  tan  mala 
feyna  com  els  tontos  que  creyentse  de  casta 
infinitament  superior,  y  per  lo  tant  diferenta, 
fiats  en  que  son  predomini  deu  ésser  etern  y 
absolut,  s’entossudeixen  en  fer  el  sort  à  tota 
reclamació  proposada  en  forma  més  ó  menys 
correcta  pels  que,  avans  que  tots  el  drets,  in¬ 
clòs  el  del  trevall,  han  posat  d’un  modo 
indiscutible’l  dret  à  la  vida. 

JoSEPH  ARTÍS. 

UN  FANÀTICH 

L’Edgard  Poe,  entre  sas  descripcions  terro- 
ríficas  y  sas  narracions  fantàsticas,  té  un  qua- 
dret  hermosissim  titulat  El  retrat  oval,  que’s 
destaca  entre  sas  produccions  com  una  perla 
de  valor  inestimable. 

((Trobantse  l’esmentat  escriptor  gravement 
ferit,  fou  portat  per  son  criat  à  un  castell,  y 
l’habkació  en  que  l'instalaren  tenia  las  pa¬ 
rets  cubertas  de  tapissos  y  bon  nombre  de 
pinturas  modernas  quin  catàlech  trobà  sota’l 
coixí  del  llit.  Entre  ellas,  y  en  un  buyt  de  la 
paret,  hi  havia’l  retrat  d’una  dona  quina 


contemplació  l’ompli  d’espant,  donchs  ab  el 
deliri  que  li  produhía  la  ferida  li  semblà  dis¬ 
tingir  una  extranya  expressió  que  tenia  quel¬ 
com  de  la  mateixa  vida.  Obri’l  catàlech,  y 
trobà  ab  pocas  paraulas  la  historia  del  qua¬ 
dro  que  llegi  ansiós.  Era  una  dona  hermo- 
síssima  casada  ab  un  pintor,  home  altament 
apassionat  y  qu’havia  trobat  una  esposa  en 
el  seu  art;  en  cambi  ella,  eslimantho  tot, 
aborria  sols  al  art,  aquell  art  qu’absorbia 
l’amor  del  seu  marit,  y  quan  aquest  li 
parlà  un  dia  de  ferli’l  seu  retrat,  obehí  ab 
el  cor  oprimit  per  aquella  desgraciada  pro¬ 
posició.  L’artista  hi  posà  tota  la  seva  ànima 
en  aquella  obra,  qu’avensava  maravellosa- 
ment  de  dia  en  dia  ensemps  que  la  vida  de 
sa  muller  mimvava  visiblement  als  ulls  de 
tothom,  mes  no  als  ulls  del  pintor,  qu’abs- 
tret  y  apassionat  no  veya  absolutament  res 
més  que  la  tela  que  tenia  al  devant.  Quan 
l’obra  ja  arribava  al  seu  terme,  donà  ordre’l 
pintor  que  ningú  entrés,  y  pintava  ab  tan 
ardorós  entussiasme  que  semblava  un  boig. 
Y  no  volia  veure  que’ls  colors  empleats  en 
el  retrat,  eran  trets  de  la  dona  que  tenia  al 
devant.  Per  fi  hi  donà  l’ulfim  toch,  y  contem¬ 
plava  extasiat  la  seva  obra,  quan  tot  d’un 
plegat  s’estremi,  y  pàlit  com  un  mort  cridà 
ab  accent  indescriptible: — i  Ah !  He  retratat  la 
vida! — Y girantse,  trobà  à  sa  esposa  qu’havia 
mort!» 

Aixís  es  El  retrat  oval  d’Edgard  Poe,  y 
cada  vegada  que’m  surt  al  devant  me  ve  in¬ 
voluntàriament  à  la  memòria  l’ultima  obra 
d’un  amich  esculptor  qu’es  sens  dubte  una 
reproducció  de  la  vida,  mes  no  de  la  seva 
esposa,  sinó  de  la  pròpia. 

Desde  molt  petit  que’l  coneixia  y  eram 
amichs,  y  en  totas  las  épocas  deia  seva  vida 
m’havia  demostrat  un  caràcter  tan  extran- 
yament  apassionat  y  somniador,  que  moltas 
vegadas  me’n  apartava  per  no  sentirme  con¬ 
tagiat,  donchs  tenia’l  do  d’atraure  irresisti¬ 
blement  ab  aquella  expressió  y  aquells  ade- 
mans  que’l  feyan  semblar  una  aparició 
hipnotisadora. 

Era  un  artis'ta  en  tota  la  extensió  de  la  pa¬ 
raula;  l’art  li  era  vida,  y  ab  ell  s’hi  havia 
identificat  en  cos  y  ànima.  Sempre’m  par¬ 
lava  de  projectes,  de  bellesas;  sempre’m  re¬ 
tenia  al  seu  costat  ab  la  descripció  fantasiosa 
de  l’última  y  de  la  vinenta  creació,  y  jo’m 

sentia  abstret  y  estranyament  enxiruit  al 
devant  d'aquell  entussiasme  que, ben  sovint, 
m’ha  fet  recordar  que  may  havia  surtit  dels 
llabis  d’aquell  amich  una  paraula  buyda,  ni 
may  ab  ell  haviam  deixat  de  parlar  ab  se¬ 
rietat. 

Va  contraure  matrimoni  ab  una  dona 
hermosissima,  que  reunia  totas  las  condi¬ 
cions  necessarias  pera  que  l’amich  esculplor 
arribés  à  compartir  la  existència  eníre'l  seu 
art  y  la  seva  muller.  En  tots  sos  moviments, 
en  las  diferentas  maneras  d’exteriorisar  l'es¬ 
tat  del  seu  esperit,  tenia  aquella  dona  una 
expressió  corprenedora,  qu’al  fi  l  que  la  mi¬ 
rava  creya  somniar,  y  sols  aixis  se  compre¬ 
nia  que  s’hi  hagués  casat  el  gran  fanàtich  del 
art,  d’aqueix  art  quin  regne  gloriós  poden 
sols  gosarlo’ls  somniadors  y’is  fanàtichs. 

Pocas  vegadas  anava  à  veure  al  meu 
amich,  després  de  casat,  y  al  pas  del  temps 
més  de  clar  en  clar  dirigia  mos  passos  à 
casa  seva.  Un  dia  vaig  rebre  una  càrta  de 
sa  esposa,  qui,  visiblement  alarmada, ’m  re¬ 
comanava  que  hi  anés  à  veure  si  podia  en¬ 
devinar  el  malestar  del  seu  marit.  «Vingui 
prompte — ’m  deya  aquella  hermosa  dona, — 
y  tal  volta  sabrà  distréurel  ó  al  menys  tro¬ 
barà  la  causa  que’l  fa  viure  anguniós,  y  en- 
semps  que  la  pau  al  seu  amich,  retornarà  la 
tranquilitat  y  l’alegria  à  n’aquesta  afligida 
esposa.  S’està  tot  el  dia  tancat  com  un  boig 
dintre ’l  taller,  y,  fanàtich  pel  seu  art  y 
serio  com  el  seu  art,  las  pocas  horas  que's 
deixa  veure  las  passa  frisós,  pera  entornar- 
sen  desseguida  à  trevallar,  sense  ni  deixar- 
me’l  goig  de  sufrir  ab  ell,  donchs  no  vol  que 
sàpiga  quina  es  !a  tasca  que  tant  el  marti¬ 
ritza.  Días  endarrera  vaig  presentarli  la 
nostra  filleta,  creyent  qu'al  véureli  donar 
els  primers  passos  y  sentir  cóm  per  primera 
volta  l’anomenava,  hauria  nascut  en  sos  lla¬ 
bis  la  frisansa  d’un  petó,  y  ni  aixis,  ni  per 
l’única  obra  d'art  qu’es  seva  y  qu’es  meva, 
he  lograt  véurel  somriure...)) 

Encara  que  la  carta  era  molt  llarga,  y  en¬ 
cara  qu’en  ella  ab  tota  mena  de  detalls  m'es- 
plicava’l  iebrós  estat  d’anim  de  mon  amich, 
no  per  aixó'm  vaig  apressar  à  visitarlos  ni  à 
contestarli  tan  solzament.  {Perquè?  May  ho 
he  sapigut.  Tal  volta  fou  en  mi  un  acte 
d’enteresa’!  d’oblidar  las  llàgrimas  d’aquella 
esposa,  y  tal  voltà  fou  en  mi  una  meritíssi- 


ma  privació  l'allunyarme  d’una  dona  tan 
desgraciada,  però  tan  hermosa. 

Passà  bastant  temps  després  d’haver  re¬ 
but  aquella  carta,  y  comparegué  un  dia  al 
vespre  un  propi  à  buscarme  ab  la  condició 
de  que  hi  anés  inmediatament.  Tampoch  he 
sapigut  may  per  qué,  mes  vaig  sentir  un 
gran  desitj  de  resistir  que’m  feya  dubtar  boy 
ananthi,  fins  que’m  tregué  del  dubte  ella  ma¬ 
teixa  que,  haventme  vist,  venia  à  aconseguir- 
me  seguida  de  la  seva  filla. 

Eslava  plorant;  la  desesperació  havia  im¬ 
près  sas  unglas  en  el  rostre  d’aquella  dona. 
En  l’espay  de  temps  que  no  l’havia  vista, 
semblava  un  espectre  de  lo  qu’era  avans, 
donchs,  y  ni  recort  gayre  bé  n’hauria  quedat 
de  sa  hermosura  si  no  l'hagués  guardada 
aquell  preciós  infantó,  que  nascut  tot  just 
feya  tres  anys,  estoljava  ja  la  bellesa  insupe¬ 
rable  de  la  seva  mare. 

Va  saludarme  ab  una  mirada  dolorosa 
que’m  feu  estremir,  y  sanglotant  y  portant- 
me  molt  pressosament  cap  à  casa  seva,  va 
dirme’l  per  qué  m’havia  enviat  à  buscar. 

— Com  que  li  vaig  escriure  y  no  va  con- 
testarme,  no  m’havia  atrevit  à  importunarlo 
de  nou,  fins  que  forsosament  he  tingut  de 
ferho.  Ja  li  vaig  explicar  en  la  carta  lo  que  li 
passava  al  meu  marit,  y  tot  lo  qu’en  ella  li 
deya  va  anar  en  aument,  fins  que  la  febre’l 
va  íendir.  Y  ara  l’he  enviat  à  buscar  perque 
en  un  excés  de  deliri  y,  mentres  m’estava 
distreta  en  prepararli  un  calmant,  ha  saltat 
del  llit  y  corrent  com  un  condempnat  s’ha 
tancat  al  taller.— 

Sens  esma  pera  contestarli,  vaig  posarme  à 
corre,  y  en  pochs  moments  era  à  la  porta  del 
taller,  pica;*.t  ab  totas  mas  forsas  y  cridant  al 
desgraciat  amich,  esforsantme  en  fer  la  veu 
ben  natural  pera  que’m  conegués;  mes  no 
vaig  obtenir  cap  resposta.  Per  fi,  à  copia  de 
esforsosy  més  esforsos,  la  porta  cedi.  Regna¬ 
va  un  silenci  de  tomba...  y  tomba  era’l  talker, 
que  guardava’l  cadavre  del  artista.  Tenia 
aquest  el  rostre  horrorosament  contret,  v  es¬ 
tava  estés  entre  mitj  de  las  runas  de  sa  últi¬ 
ma  obra. 

Aquest  fou  el  fi  del  meu  amich,  y’m  ve  à 
la  memòria  cada  vegada  que  llegeixo  El  re¬ 
trat  oval  d’Edgard  Poc,  perque  pochs  mo¬ 
ments  després  d’  haver  aixecat  son  cos  y 
d’haverlo  portat  à  la  seva  habitació,  vaig 

seguir  à  la  jove  viuda  qu’entrà  en  el  taller 
tal  volta  à  contemplar  més  fredament  aquell 
lloch  de  sacrifici.  A lli  hi  va  trobar  à  sa 
filla,  qu’ab  els  ulls  molt  oberts  se  la  mirava 
com  preguntantli’l  per  qué  de  la  mort  del 
seu  pare.  No  va  contestarli  la  pobre  viuda, 
y  cayent  sobre  un  sofà  quedà  abatuda  pel 
pes  de  sa  desgracia.  Jo,  que’m  trobava  pa¬ 
rat  com  un  estúpit,  no  sabent  qué  fer,  vaig 
ajupirme  maquinalment,  y  cullint  de  terra 
una  testa  de  dona,  despulla  sens  dubte  d'a¬ 
quella  última  creació,  me  la  estava  contem¬ 
plant,  fent  esforsos  pera  reflexionar  quelcom 
que'm  tregués  del  aclaparament  produhit  per 
la  escena  anterior. 

—  Hi  ha  deixat  la  vida!  —  digué  la  jove 
viuda. 

NTo  sé  si  vaig  contestarli.  Tan  sols  recordo 
que  la  petita  orfaneta  avensà  cap  à  mi,  y  com 
si  descubris  una  suprema  expressió  en  aquell 
tros  de  fanch  sech  que  jo  tema  agafat,  hi  es¬ 
tampà  un  petó,  y  arrebassàntmel  ab  sas  du- 
gas  mans  el  llensà  à  terra,  esberlantlo  en 
quatre  trossos. 

Rafel  Folch  y  Capdevila. 

NOVAS 

Els  senyors  PIduart  Roca  y  Germà,  de  Pal¬ 
ma  de  Mallorca,  obriren  concurs  de  cartells 
artistichs  per’anunciar  la  seva  fàbrica  de  pa¬ 
pers  de  fumar. 

En  el  Saló  Parés  estan  exposats  tots  els 
mamarratxos  produhits  en  virtut  de  tal  con- 
cu rs .  Fora  d'un  ó  dos  cartells  que,  sense  tenir 
res  de  particular,  no  estàn  del  tot  mal,  lo  de¬ 
més  respon  molt  poch  à  lo  que  fora  d’espe¬ 
rar  donat  el  moviment  artistich  de  Barcelo¬ 
na.  Ho  sentim  per  la  casa  Eduart  Roca,  la 
qu'esperém  declararà  desert  el  concurs. 

La  casa  propietària  de  las  obras  de  Clavó 
ha  determinat  celebrar  un  certamen  anyal, 
que  s’efectuarà  per  la»  festas  de  la  Mercè  en 
aquesta  ciutat,  en  el  qual  sols  hi  podran  con¬ 
corre  las  societats  chorals  suscriptoras.  Dita 
casa,  reservantse’l  solicitar  altres  premis  de 
distintas  corporacions,  ofereix  una  medalla 
d'or  que  titularà  Premi  Clavé,  y  la  societat 
guanyadora  cf  aquest  premi  no  podrà  optar- 
hi'ls  anys  següents.  Ademés  s’entregarà  un 
altra  medalla  d’or,  reducció  del  Premi  Clavé 
al  mestre  director  de  la  mateixa  societat  cho- 
ra!  distingida.  Un’altra  medalla  d’or  igual  à 
la  del  Premi  Clavé  s’adjudicarà  al  dibuix  mi¬ 
llor  de  la  composició  obligada  de  concurs. 
Aquesta  composició  serà  aquçst  any  el  chor 
Pel  juny  la  fals  al  puny.  Ademés,  cada 
societat  cantarà  un’ahra  pessa,  à  la  seva  elec¬ 


ció.  El  jurat  el  designaran  las  mateixas  so¬ 
cietats  concurrentas  al  certamen,  en  la  forma 
que  s’exposarà  al  publicarse  detalladament 
el  programa  del  concurs. 

El  dia  4  del  corrent  tingué  lloch  en  la  sala 
Chassaigne  un  concert  organisat  per  don  Ar¬ 
tur  Marcet,  director  de  l’associació  «Ars  Cho- 
rum»,  essent  molt  aplaudits  tots  els  que  hi 
prengueren  part,  especialment  l’arpista  se¬ 
nyoreta  Martí,  el  senyor  Puig  Aluja,  que 
cantà  fora  de  programa  l'aria  de  la  estrella 
del  Tannhaiiser,  y'Is  senyors  Munner,  Tou- 
tain  y  Marcet  en  la  romansa  y  minuet  de  la 
Sinfonía  18  de  Haydn.  També  foren  aplau¬ 
dits  els  violloncelistas  senyors  Martínez,  Ju¬ 
lià  y  Raventós. 

Accedint  à  indicacions  d’alguns  artistas 
que  desitjan  pendre  part  en  el  concurs  de 
tarjetas  postals  de  la  casa  «F.  Clarà  y  C.a  en 
comandita»,  aquesta  ha  acordat  prorrogar  el 
plas  d’admissió  de  trevalls  fins  el  31  del 
present  mes  à  las  s;s  de  la  tarda. 

De  la  «Lliga  Regionalista»  de  Lleyda,  re¬ 
centment  constituhída,  hem  rebut  una  ex¬ 
pressiva  salutació,  que  remerciém,  com  tam¬ 
bé’l  concurs  que'ns  ofereix  pera  reconquerir 
l’autonomia  de  Catalunya. 

Publicacions  rebudas: 

Mis  hienos  viejos1  conferencia  celebrada 
en  el  saló  de  càtedras  del  Ateneo  Barcelonès 
l’any  1893,  per  Santiago  Rusinol.  Com  en 
tots  els  trevalls  del  eminent  pintor  y  escrip¬ 
tor,  s’hi  transparenta  un  artista  de  primer 
ordre  y  un  prosista  refinat  y  cultissim.  En  el 
llibre  s’hi  troban  varis  grabats,  l'un  d’ells 
retrat  del  autor  v’is  altres  vistas  del  «Cau 
Ferrat.»  Mis  hierros  viejos  interessarà  no 
sols  al  aymador  de  las  cosas  antigas,  sinó 
també  al  aymador  de  la  bona  literatura.  La 
obreta  està  presentada  ab  bon  gust,  fent  ho¬ 
nor  à  la  imprenta  de  El  Eco  de  Sitges. 

Dopo  il  Congresso  Medico  di  Lóndra ,  vo¬ 
lum  d'aprop  de  dugascentas  planas,  en  el 
quin  l’autor  A.  Romeo  Mataró  demostra  sos 
coneixements  cientifichs.  estudiant  à  fons  las 
teorías  del  cèlebre  professor  doctor  Robert 
Koch.  L’obra  ha  sigut  impresa  à  Barcelona, 
en  l’establiment  dels  senyors  Costa  y  To- 
bella. 

La  Pubilla  Maneguins ,  comèdia  en  un  acte 
y  en  vers  de  A.  Causadias  y  Carné.  Se  ven  à 
2  rals. 

Caín  y  Artemio ,  En  la  estepa ,  Los  degene- 
rados ,  Tomàs  Gordeie/J ’,  quatre  obras  del  cè¬ 
lebre  novelista  rus  Maxim  G01  ki,  1  ruduhidas 
pels  senyors  Cannlo  Millàn,  Eus-.ebi  Heras 
y  Ruben  Dario,  v  publicades  per  la  casa  edi¬ 
torial  Maucci. 

Fidel  Giró,  trrvpresM  r  —  Carrer  We:  ca  jli 

ESTUDI  DEL  MEDI  AMBIENT  EN  QUE’S  MOGUÉ;  ESPANYA,  CATA¬ 
LUNYA.— SAS  OBRAS:  LAS  NACIONALIDADES ,  ESTUDIÓS  SOBRE  LA 
EDAD  ME  DIA ,  REACCIÓN  Y  REVOLUCIÒN ,  LAS  DUCH  AS  EN  NUESTROS  Dl  AS, 
HISTORIA  DE  LA  PINTURA ,  ETC.  —  CONSIDERACIONS  SOBRE  CADA 
UNA  D’ELLAS. — SA  PERSONALITAT.— PI  Y  MARGALL  Y’L  POBLE 

per 

F.  PUJULÀ  Y  VALLÈS 

AB  UN  PRÓLECH  DE 

JOSEPH  M/  VALLÉS  Y  RIBOT 

EDICIÓ  DE  PROPAGANDA  PREU:  50  CÈNTIMS 

De  venda  en  totas  las  llibrerías  y  kioscos. 

Aquest  llibre  forma  un  elegant  volúm  de  80  planas,  imprès  en  paper 
superior  y  vistosament  decorat  ab  artísticas  vinyetas. 

A  pesar  del  sacrifici  que  representa,  JOVENTUT  no  ha  dubtat  en  fer 
una  nombrosíssima  tirada  d’aquesta  obra,  que  voldríam  fos  digna  del  gran 
patrici  quin  nom  es  tan  popular,  malgrat  sas  ideas  no  hagin  sigut  prou  com- 
presas. 

JOVENTUT  voldria  que  las  ideas  autonomistas  d’en  F  RAN  Cl  SCO  PI 
Y  MARGALL,  ab  las  qu’està  identificada,  arribessin  à  vulgarisarse  entre 
totas  las  classes  socials;  y  pera  contribuhir  en  la  mida  de  sas  forsas  à  lograr 
aquest  fí,  ha  fixat  pera’l  públich  el  preu  infim  de  0'50  PTAS.  cada  exem¬ 
plar,  ab  tot  y  poder  dirse  que  l’obra  està  presentada  en  edició  casi  de  luxo. 

Peró  no  tenintne  prou  encara  ab  aixó,  y  desitjant  que  als  nostres  esforsos 
hi  puguin  cooperar  els  suscriptors,  divulgant  cada  un  en  lo  possible  aquesta 
obra,  hem  resolt  que  tot  suscriptor  de  JOVENTUT  pugui  adquiriria  en 
aquesta  Administració  al  preu  de  30  CÈNTIMS  CADA  EXEMPLAR. 

Jt¥ÍS  IMPORTANT 

En  els  pochs  días  transcorreguts  desde  que  surti  aquesta  obra  ha 
sigut  tal  la  venda  d’exemplars,  que  la  edició  està  à  punt  d’sgotarse:  lo 
que  advertim  als  corresponsals  pera  que’s  serveixin  activar  els  seus 
encàrrechs  si  desitjan  que,  al  procedir  à  la  segona  edició,  poguém  servir- 
los  ab  puntualitat. 

LA  CALMA 

«Prenez  garde:  dans  les  caves 
de  la  maison,  sous  les  vastes  y 
profondes  voütes  qui  la  porten, 
il  y  a  un  magasin  de  poudre.  » — 
Taine:  Origines  de  la  France 
contemporaine. 

Després  de  molts  dias  de  vaga  particular 
(en  especial  dels  metalúrgichs),  vingué  una 
setmana  d’intranquilitat  en  nostra  terra, 
produhida  per  una  vaga  general,  filla  del  es¬ 
perit  de  solidaritat  que,  encara  qu'en  estat 
embrionari  per  desgracia,  regna  entre  las 
classes  trevalladoras  de  nostra  ciutat. 

Las  causas  y  motius  que  donaren  lloch  à 
la  vaga  no  deuhen  ésser  explicats  aqui,  puig 
ja  ho  foren,  encara  que  de  manera  deficient 


y  molt  per  sobre,  en  un  altre  article  no  molt 
llunyà  ( i ). 

Acabada  la  vaga,  queda  en  peu  la  qüestió 
fonamental,  molt  dificil,  per  cert,  de  resol¬ 
dre,  per  culpa  del  malestar  de  la  societat  en 
general,  y  dels  patrons  y  obrers  en  particular. 

De  tots  modos,  l’estat  anormal  ha  desapa¬ 
regut,  y  queda  restablert  l’ordre  després  de 
algunas  coaccions  per  part  dels  obrers  y  dels 
consegüents  actes  de  forsa  per  part  de  l’au¬ 
toritat. 

Atropells  y  victimas  hi  hagué:  la  sanch  va 
rajar.  Qu'ella  caygui  sobre’ls  vers  culpables 
de  l’agitaciól 

Passat  ja’l  periode  d’intranquilitat,  la  cal¬ 
ma  regna  altra  volta;  els  serveys  públichs  y 
particulars  no  tenen  interrupció;  la  normali¬ 
tat  s’ha  restablert. 

Dintre  de  poch,  de  boca  de  la  major  part 
de  nostres  conciutadans  sentirém:  «Ja  ha 
passat  la  turbonada.  La  societat  està  tran- 
quila.» 

Tranquila!  Si  parlan  de  tranquilitat  exter¬ 
na,  sí.  Peró  en  el  fons  el  problema  es  el  ma¬ 
teix:  el  foch  no  dona  flamaradas,  peró’l  caliu 
resta  sota  las  cendras,  y  per  poca  llenya  que  hi 

-  * 


(i)  Quelcom  sobre  las  vagas:  Joventut,  núm.  102. 

posin  assobre  y  ab  una  ventada  que  hi  ajudi, 
s’encendrà  més  gran  y  ferm. 

No  existeix  la  tranquilitat,  no.  L’esperit 
dels  de  sota  està  inquiet:  el  dels  de  sobre 
també.  El  problema’s  presenta  més  gran  y 
terrible  que  may;  la  sanch  vessada  ha  apagat 
las  flamaradas,  mes  las  brasas  no;  ans  al 
contrari,  es  matèria  que  conserva  més  y  més 
el  caliu,  y  que  facilita  la  propagació  del  foch 
à  la  nova  llenya.  La  sanch  de  las  victimas 
d’una  idea  es  llevor  de  partidaris  d’aquesta 
idea,  del  mateix  modo  que  la  sanch  dels 
martres  era  llevor  de  cristians.  Y  las  despu- 
1  las  aumentan  sempre’ls  dipòsits  en  els  que 
estàn  apilotats  els  feixos  de  la  nova  llenya 
que  cada  jorn  se  recull. 

Aixís  es  que  tots  els  esforsos,  tant  dels  pa¬ 
trons  com  dels  obrers,  de  las  autoritats  com 
dels  particulars,  deuhen  dirigirse  à  apagar  el 
caliu  de  la  discòrdia  y  de  la  revolució,  fent 
que  la  llenya  que’s  culli  sigui  en  menys  can- 
titat  cada  jorn,  cosa  difícil  y  que  sols  pot  lo- 
grarse  ab  temps,  ab  paciència,  ab  midas  re- 
demptoras,  fillas  sempre  del  amor,  may  del 
odi,  may  de  ridículas  teonas  irrealisables  en 
la  pràctica.  Midas  que  tendeixin  à  la  nive- 
llació  é  igualtat  en  quant  aquestas  son  pos¬ 
sibles. 

Procurin  els  patrons  ésser  lo  menys  amos 
possible,  y  considerar  que  per  sa  educació, 
ilustració  y  posició  social  tenen  que  fer  tot 
lo  qu'en  sa  mà  estigui  per’aixecar  als  de  sota, 
ajudantlos  ab  tots  sos  medis  y  en  tota  oca¬ 
sió.  No's  creguin  amos  de  sos  bens,  sinó  tan 
sols  administradors  dels  mateixos,  y  no  re- 
butjin  may  la  ocasió  de  ab  ells  fer  bé,  no 
com  caritat  ó  almoyna,  sinó  com  acte  de  re¬ 
paració  y  justícia.  No  mirin  als  trevalladors 
com  à  esclaus  ó  súbdits,  sinó  com.  à  germans, 
ab  els  mateixos  drets  que  creuhen  ells  tenir. 

Els  trevalladors  fàssinse  càrrech  de  las 
circunstancias  de  lloch  y  temps:  no’s  creguin 
que  un  edifici  s’enderroca  en  un  dia  y  en- 
semps  se’n  aixeca  un  altre.  Ajudin  à  l’obra  de 
la  evolució.  Mirin  à  sos  patrons  com  à  ger¬ 
mans  majors  encarregats  d’administràrloshi 
sos  bens.  Edúquinse  é  ilústrinse,  y  pensin 
sobre  tot  que  demunt,  y  molt  per  demunt, 
del  benestar  d’un  individuu  (y  sempre  qu’ai- 
xó  no  sigui  en  merma  de  sos  drets),  hi  hà’l 
benestar  dels  m^s.  Y  que  lo  precís  per’asso- 
lir  son  fí  es  la  conservació  del  ordre  social. 


A  las  autoritats  y  particulars  sols  se’ls  hi 
ha  de  recordar  que  deuhen  cooperar  à’n 
aquesta  obra  comú  pera  lograr  el  benestar 
de  tothom,  y  qu’ho  deuhen  fer  no  tan  sols 
per  obligació,  sinó  per  sa  pròpia  convenièn¬ 
cia. 

Si  això  no  fan;  si  creuhen  qu’ab  cataplas- 
mas  se  curan  las  malaltías  internas  del  indi¬ 
viduu  y  ab  maüsers  y  presidis  las  del  orga¬ 
nisme  social;  si  creuhen  en  la  calma  actual; 
si’s  pensan  que  la  vera  tranquilitat  regna  en 
nostra  societat,  devém  dirloshi  que  van  equi¬ 
vocats;  qu’ab  remeys  interns  se  curan  las 
malaltias  de  la  sanch;  qu’ab  midas  internas 
se  curan  las  malaltias  socials,  y,  per  fí,  de¬ 
vém  recordàrloshi  la  frase  que  serveix  de 
lema  à’n  aquestas  ratllas,  frase  que  posa 
H.  Taine  al  acabament  de  son  estudi  del 
regim  antich,  avans  d’entrar  en  el  de  l’anar¬ 
quia  de  la  Revolució  francesa: 

«Tinguéu  cuydado:  en  els  soterranis  de  la 
casa,  baix  las  vastas  y  groixudas  voltas  que 
l’aguantan,  hi  hà  un  magatzém  de  pólvora.» 

Culpa  nostra  serà  si  deixém  qu’algú  hi 
acosti  la  teya  encesa.  Tots  nosaltres  serém 
responsables  si  explota  la  pólvora  y  vola  la 
casa,  escampant  arreu  el  foch  y  la  destrucció. 

LAS  NOVAS  CORRENTS 

Succeheix,  en  el  gran  moviment  de  renai- 
xensa  de  la  nostra  terra,  que  molts  dels  que 
hi  contribuheixen  conscientment  parlan  de 
las  corrents  de  l’época  actual,  tant  en  Arts, 
com  en  Ciencias,  com  en  Literatura  y  demés, 
com  si’s  trobessin  fora  de  las  mateixas;  tant 
semblan  desconéixelas.  Al  calificarlas  ja 
erran.  Se  comprèn  (y’s  compendria  sempre, 
dadas  las  épocas  de  decadència  per  que  acaba 
de  passar  nostre  poble)  que  las  massas  no 
distingefxin  prou  las  diversas  tendencias  en 
que  la  Humanitat  actualment  se  manifesta,  y 
las  anomenin,  en  general,  per  un  calificatiu 
impropi;  peró  costa  de  compendre,  y  no’s 
compendria  may  (si  no  fos  l’estat  d’evolució 
ascendent  que  s’opera  à  Catalunya  y  que  fa 
que  fins  els  que  comensan  à  contribuhirhi 

directament  se  caracterisin  à  voltas  per  certa 
incertitut  que  portan  els  aconteixements  ma¬ 
teixos)  que  molts  dels  esperits  que  donan  el 
seu  impuls  al  moviment  esmentat,  semblin 
anar  à  las  palpentas  al  parlar  dels  movi¬ 
ments  moderns.  Perque  extranya  ben  bé 
això  de  que  molts  esperits  cultes  se  mostrin, 
com  aquell  qui  diu,  recelosos  devant  d’algu¬ 
na  tendencia  nova;  extranya,  demunt  de  tot, 
perque  hi  hà  que  tenir  en  compte  que  la  ma¬ 
teixa  idea  del  Catalanisme,  que  tots  susten- 
tém,  està  precisament  dins  del  moviment  so¬ 
cial  y  politich  modernissim;  que  aquesta 
bella  reivindicació  de  las  antigas  nacionali¬ 
tats,  oprimidas  baix  els  règims  unitaris,  va 
íntimament  unida  ab  els  nous  punts  de  mira 
de  la  Ciència,  ab  las  novissimas  formas  del 
Art  y  ab  las  novas  escolas  literarias.  (En  qué 
consistiria,  sinó  ab  qu’està  d’acort  en  l’espe¬ 
rit  del  segle,  la  vida  de  la  personalitat  cata¬ 
lana  renaixenta?  (Seria  possible  creure  en  la 
forsa  del  nostre  renaixement  si  aquest  no 
formés  part  dels  moviments  de  l’época?  De 
cap  manera.  Donchs,  si  es  veritat  aixó,  si’l 
Catalanisme,  com  tots  els  moviments  de  ve¬ 
ritable  expansió,  es  una  forsa  moderna,  (per 
qué  no  veure  en  ella’ls  punts  de  contacte  que 
té  ab  totas  las  demés  forsas  modernas  del 
seu  entorn?  Si  no  tingués  tals  punts  de  con¬ 
tacte,  no  seria  pas  la  forsa  salvadora  ab  que 
tots  somniém;  no  seria  pas  la  idea  de  verita¬ 
ble  vida  qu’ha  de  regenerar:  seria  tan  sols 
una  negació,  un  moviment  mort,  fora  de 
temps  y  de  lloch:  lo  que’ls  nostres  enemichs 
diuhen.  Y,  alashoras,  no  cal  dirho,  ningú  de 
nosaltres,  ni  ningú  que  trevallés  de  bona 
fe,’n  voldria  formar  part,  per  quant  persegui¬ 
ria  un’obra  de  destrucció  impossible. 

Aixis,  aqui  tenim  que  no  solzament  las 
massas  deixan  de  formarse  clara  idea  de  las 
corrents  actuals,  sinó  que  son  també  varis 
dels  que  contribuheixen  ó  poden  contribuhir 
bastant  directament  à  dirigir  las  massas  ma- 
teixas 

Hi  hà,  donchs,  à  aquest  efecte,  una  parau¬ 
la  que’s  pronuncia  à  cada  punt.  El  mot  Mo¬ 
dernisme  no  sé  pas  d’hónt  va  surtir:  si  d’entre 
nosaltres  ó  d’entre’ls  castellans;  de  lo  que’m 
sembla  que’n  podém  estar  segurs  es  de  qu’ha 
d’haver  surtit  precisament  d’un  d’aquests 
dos  llochs.  Ara  bé:  ab  aquest  mot,  donchs,  à 
Catalunya  moltas  y  moltas  vegadas  s’hi  vo¬ 

len  sintetisar  las  novas  corrents  en  general,  y 
altras  voltas  s’hi  vol  únicament  sintetisar  al¬ 
guna  forma  de  las  mateixas.  Quan  ab  tal  mot 
se  vol  anomenar  l’esperit  de  l’época  en  lo 
que  té  de  positiu  y  de  vital,  la  paraula  no 
deixa  d’ésser  justa;  perque  lo  positiu  y  vital 
es  sempre  nou,  y,  per  tant,  en  tots  temps 
modernissim;  però  quan  per  Modernisme 
s’entenen'  també’ls  defectes  de  l’época,  ó  lo 
decadent,  lo  carrincló  de  l'época,  ó  bé  una  ó 
més  escolas  (y  aixis  es  com  més  se  l’entén) 
alashoras  tal  mot  es  impropi,  perque  lo  qu’es 
negatiu  en  tots  els  temps  may  pot  ésser  consi¬ 
derat  més  que  com  à  velluria,  y  no  sé  que  hi 
hagi  cap  escola  determinada  que  pugui  dur 
precisament  l’esmentat  mot. 

Per’xó  al  combatre  quelcom  sota’l  titul  de 
Modernisme  s’imposa  una  aclaració;  es  precís 
que  fassi  saber  cada  un  dels  detractors  lo 
qu’entén  per  Modernisme ,  y  alashoras  sabrém 
à  qué  aténdrens  més  sovint.  Quan  el  mot  està 
ben  aplicat,  ó  sia  quan  se  refereix  à  lo  bo 
del  esperit  de  l'época,  el  combàtrel  seria  im¬ 
propi,  y  quan  ab  tal  paraula’s  vulguin  desig¬ 
nar  escolas  ó  formas  determinadas,  alashoras 
ens  farà  un  gran  servey  l'aclaració,  perque 
cada  hu  designa  ab  aquest  nom  una  escola 
diferenta. 

Es  precis  ja  que  varis  dels  que  poden  con¬ 
tribuhir  bastant  directament  à  dirigir  al  nos¬ 
tre  poble,  s’expliquin  ab  claretat  al  tractar 
aquestas  cosas;  y  aixis  se  veurà  cóm  aquest 
fantasma  del  Modernisme  desapareix  del 
seu  devant  ó  cóm  se’l  converteix  en  una 
imatje  altament  agradosa,  per  quant,  si  re¬ 
presenta  lo  hermós  de  la  tendencia  actual,  à 
la  forsa  ha  d’agradar  à  tots  els  que  creuhen 
y  trevallan  conscientment  en  el  progrés  de 
la  Humanitat. 

Aixis  podém  dir  que  las  corrents  qu’ab 
propietat  se  poden  anomenar  corrents  novas 
ó  modernas,  son  las  d’Amor  y  de  Bellesa, 
que’ns  porta’l  segle  actual  y  en  quinas  hi 
viuhen  totas  las  Bellesas  y  tots  els  Amors  de 
las  edats  passadas.  La  nostra  esperansa  ha 
d  ésser  per’aquest  Avenir  que  se’ns  acosta,  y 
de  cap  manera  hem  de  renegar  de  cap  nove¬ 
tat,  desde’l  moment  que  tota  novetat  serà 
cosa  positiva.  Hem  de  fernos  perfecte  càrrech 
de  que  aquest  desvetllament  de  nostra  terra 
va  unit  estretament  ab  tot  lo  demés  modern. 
En  fí,  hem  de  convenir  en  que  tot  allò  que 

sia  altament  positiu  y  hermós  y  humanitari, 
es  lo  únich  que’s  pot  engalanar  ab  els  noms 
de  novetat  ó  de  Modernisme ;  y  aixis  tindrém 
que  lo  degenerat  que  l’época'ns  pugui  por¬ 
tar,  y  que  per  tant  nosaltres  de  cap  manera 
haurém  d’admetre,  serà  lo  que,  mort  ó  pro¬ 
per  à  la  mort,  s’anomenarà  ab  el  mot  de  ve- 
lluria. 

A  n’aquí,  en  el  fons,  no  hi  hà  més  que  una 
discussió  de  paraulas;  que  un  mot  qu’ha  co- 
mensat  à  aplicarse  malament;  perque  tots 
nosaltres  en  el  fons  estém  d’acort  ab  tot  lo 
que  signifiqui  progrés  y  perfecció  ascen- 
denta.  Peró  precisa  que  desseguida  aquesta 
discussió  de  paraulas  desaparegui,  y  que’s  di¬ 
gui  à  lo  que  viu  realment,  ó  sia  à  tota  ten¬ 
dència  pura  y  bona,  novetat,  ja  que  tots 
sabém  qu’es  sempre  nou  lo  que  veritable¬ 
ment  viu  y  fa  viure;  y  que  per  velluria  s’en¬ 
tengui  tan  sols  lo  insà,  lo  qu’ha  desapare¬ 
gut  ó  està  destinat  à  desapareixe;  perque  ab 


•  ÍNTIMAS 

i 

No’m  miris  de  fit  à  fit 
ni’m  diguis  may  que  m’estimas, 
perque’m  tornaria  boig 
estimante  y  benehinte 

II 

Sabs  à  mel  y  no  ho  sabia. 
Com  may  t’havia  tastat... 

Y  encara  avuy  no  ho  sabria 
si  ahir  no  t’hagués  besat. 

III 

Jo  no  sé  per  qué  enrahonan 
tant  y  tant  las  malas  llenguas ; 
tal  volta  tenen  enveja 
de  la  sort  que  se  t’espera. 

IV 

Diuhen  que  no  m’estimas  1 
Com  que  no  ho  saben 
que  cada  dia  m’ho  juras 
radiant,  serena, 
sens  sofocarte !... 


la  confusió  qu’ara  tenim,  el  poble,  à  qui 
hem  d’educar  en  tots  els  moments,  no  sab 
quin  partit  pendre,  y  si  aixó  durés,  arribaria 
à  mofarse  de  tota  idea  que’l  pogués  en- 
layrar. 

Hem  de  proclamar,  donchs,  tota  teoria 
bona  com  à  teoria  moderna,  y  hem  d’esperar 
molt  de  l’época  actual  y  del  avenir;  puig 
hem  de  tenir  en  compte  que  una  florida  d’alta 
Bonesa  sembla  ésser  anunciada  en  totas  las 
manifestacions  del  temps  que  som;  puig  tota 
la  Humanitat  sembla  actualment  sostenirse 
pel  benhaurat  pressentiment  d’un  gran  mira¬ 
cle  proper.  Lo  qu’ha  de  caracterisar  nostra 
fermesa  ha  d’ésser  una  gran  fe  en  el  pervin- 
dre.  Aixis  avansém  ab  las  mans  paradas  cap 
à  lo  modern,  ca^>  à  lo  veritablement  nou,  y  no 
dubtém  ni  un  moment  que  la  eterna  renova¬ 
ció  dels  temps,  si  las  parém  ab  fe,  ens  las 
omplirà  de  joyas. 

Xavier  Viura. 


V 

Deixa  que  riguin; 
deixa  que  diguin. 

Qui  sabl  Potser  demà,  quan  tot  ho  esbrinin  * 
de  rabia’ls  llabis  s’esbocinin. 

VI 

Com  que  veuhen  tots  els  vespres 
que  quan  passo  no  t’amagas 
y  que  si’t  parlo’m  contestas, 
van  de  xiu-xiu  com  bagassas 
y  espiant  per  las  finestras. 

VII 

Cóm  vols  que  jo  no  t’estimi 
si  sempre  penso  —  al  besarte  — 
que  soch  al  cel,  y  tu  ets  l’àngel 
que  m’hi  has  pujat  per  salvarme. 

VIII 

Eixas  galtas  m’abrusan; 

eixos  llabis  me  creman; 

eixos  brassos  me  núan... 

Quin  fruhïr,  vida  meva! 

Jaume  Terri. 


■<  LATIGUILLOS» 


É  rahó  en  Tintorer,  en 
sas  Observacions  so¬ 
bre  la  vida  moderna : 
«L’artista  d’avuy  re¬ 
flexa  la  societat  que’l 
volta,  no  pot  sustrau- 
res  à  l’atmósfera  de 
frivolitat,  de  bullici 
y  de  lleugeresa  en 
que’s  belluga,  y’l  seu  anim  acobardit  no  sab 
elevarse  per  demunt  d’ella.  L’artista  d’avuy 
no  pot  fer  un’obra  profonda,  un’obra  gran: 
sols  pot  fer  un’obra  més  ó  menys  bella,  més 
ó  menys  inspirada»  (i). 

Peró  hi  hà  més.  Tot  es  declamar,  ja  en 
contra  del  art  fals,  ja  en  defensa  del  art  gran 
y  sà  à  que  s'aspira,  y  en  tant  l’obra  d’em¬ 
penta,  l’obra  trascendental  que  requereix 
gestació  llarga,  l’obra  que  sintetisa  tota  una 
vida  ó  tota  una  època,  l’obra  complerta, 
X obra  mestra ,  en  fi,  no  surt  per  enlloch. 

Donant  à  tots  la  culpa,  ens  estalviariam 
de  donaria  à  ningú.  Mes  {quina  culpa’n  te¬ 
nen  els  artistas  de  no  ésser  grans?  {Quina 
culpa’n  té  una  societat  si  la  seva  ànima  no 
encarna  en  l’obra  d’un  gran  artista?  Si  tot  es 
fals,  si  tot  es  indefinit,  si  d’aqueixa  falsetat  y 
d’aqueixa  incertitut  ens  en  doném  compte, 
es  natural  qu’en  nostres  artistas  s’hi  reveli, 
per  una  part,  una  aspiració  confosa,  un  afany 
d’ideal  que’s  traduheix  en  sentimentalisme  ó 
decadentisme;  per  altra  part,  una  gran  trassa 
y  entremaliadura  al  servey  d  una  gran  frivo¬ 
litat;  per  altra  part,  un  esperit  satirich  qu’es 
tot  un  curs  de  moral  ibseniana  (enmatlleva- 
da,  naturalment);  y  per  altra  part,  un  simbo¬ 
lisme  que  no  sempre  arriba  à  simbolisar  gran 


(Ij  Sempre  .referintse  als  artistas  de  )a  nostra 
terra. 


cosa.  Tot  ab  el  lloable  afany  de  trencar  fal¬ 
sos  motllos  y  preparar  l’adveniment  del  ve¬ 
ritable  art. 

Propi  es  dels  cegos,  fins  dels  cegos  de  nai¬ 
xement,  somniar  en  la  llum;  peró  que’ls  seus 
somnis  han  d’ésser  molt  semblants  à  fantas- 
magorías,  fillas  de  pressentiments  boyrosos, 
de  nocions  deficientas,  grollerament  rebu- 
das  y  barbrement  compresas,  això  no  cal 
dirho.  Lo  que  sí  cal  dir  es  que  som  cegos  els 
que’ns  pensém  veurehi  més  clar,  y  que  la  set 
d’ideal,  l’aversió  à  lo  que’ns  volta,  el  des¬ 
content  que’ns  enerva  ó’ns  irrita,  no  ho  sen¬ 
tim  per  lley  natural  (puig  no  es  la  vida  natu¬ 
ral  qui’ns  fa  excéptichs,  frívols  ó  grollers), 
sinó  per  vicis  de  percepció,  tarats  com  estém 
per  la  carrinclona  educació  que  tenim  rebu¬ 
da  y  que’ns  ha  fet  sentimentals  més  que  sen¬ 
sibles,  idealistas  més  que  vidents,  sectaris  y 
aixelabrats  més  que  convensuts,  satirichs  y 
burletas  més  que  franchs  adversaris  de  lo 
nociu. 

En  el  cervell,  principal  centre  nirviós,  es 
ahont  se  notan  els  síntomas  de  la  febre  y 
ahont  com  efecte’s  produheix  el  desvari;  y 
aixís  també  en  el  món  del  art,  ver  centre  aní- 
mich  d’una  societat,  es  ahont  se  nota  aquest 
desgavell  en  sas  més  subtils  manifestacions. 
Per’xó'ns  concrelém,  en  aquestas  notas,  al 
món  artistich. 

Ja  hem  dit  que  de  lo  que  succeheix  no’n 
donavam  à  ningú  la  culpa;  peró  encara  que 
ningú’n  vulgui  ésser  complis,  tothom  hi  té 
participació,  fins  els  que  més  aspiran  à  redi- 
mirse  y  redimirnos;  y  més  que  ningú,  molts 
d’aqueixos  que  claman  per  un  art  sencer  com 
manifestació  esplèndida  de  vida. 

Hermosa  es  la  invocació  à  la  vida,  com  es 
hermós  y  necessari  que  tothom,  pera  millor 
sentir  el  goig  de  viure,  vulgui  seguir  sa  lli- 

bérrima  aspiració  sense  trabas,  sense  mira¬ 
ments  ni  temors:  peró’ls  propagandistas,  els 
pseudo-apóstols  del  art  gran  y  sà,  els  que’l 
pressenten  entre  nosaltres,  no  solen  ésser 
artistas  de  cap  d’ala.  Ells  el  predican  aqueix 
art,  y  fins  algunas  vegadas  el  fan  sentir  y’l 
fan  compendre:  peró  no’l  crean,  no’l  reali- 
san.  Per  sa  part,  els  que  son  artistas  de  de¬ 
bò,  y  més  que  imaginació  tenen  sentiment, 
no  produheixen  obras  grans,  no  fan  soroll. 
Y  aixis  ens  quedém  y  no’s  logra  res,  per- 
que'ls  qu’haurian  d’ésser  revolucionaris  no 
passan,  en  la  pràctica,  de  modertiistas  ( i ) , 
es  à  dir,  de  conreuhadors  de  quelcom  que 
impròpiament  s’anomena  modernisme.  Y 
quan  se  tracta  de  portar  al  llibre  ó  à  la  tela 
trossos  de  Naturalesa,  tipos,  caràcters  y  pas¬ 
sions,  se  limitan  ab  bon  acort,  quan  son  sin¬ 
cers,  à  la  impresió,  aljopo,  al  bocet,  no  do¬ 
nant  de  l’obra  més  que  la  carcassa.  Peró  n’hi 
hà  qu’ho  fan  pitjor:  n’hi  hà  que,  burlantse 
del  métier ,  de  la  factura,  de  tot  lo  qu’es  fals 
y  encarcarat,  adoran  també’l  métier  à  sa  ma¬ 
nera;  n’hi  ha  qu’apartantse,  y  ab  rahó,  dels 
amaneraments  d’escola  (l’art  no  té  escolas), 
arri  ban  à  fer  escola  impresionista;  y  podent 
ésser  vers  precursors  del  art  de  demà,  malo- 
gran  son  caràcter  de  tals,  y  com  artistas  se 
malogran  ells  també.  No  profondisan,  no 
passan  de  la  impresió,  del  esbós,  de  la  taca. 
No  hi  hà  dubte  que  val  més  una  senzilla  im¬ 
presió,  deficienta  per  sa  factura,  peró  valen¬ 
ta  y  sincera  en'el  fons,  que  un’obra  acabada 
de  nostres  artistas  consumats  (n’hi  hà  de  con¬ 
sumits),  falsa  de  forma  y  buyda  de  fons;  pe¬ 
ró  quan  els  dits  modernistas  se  valen  de  la 
impresió  y  de  la  taca  pera  salvar  el  compro¬ 
mís  y  pera  enlluhernar,  l’ensopiment  ve  à  la 
llarga.  Fan  com  certs  actors:  surten  del  pas 
ab  un  laliguillo.  Y  cal  dirho:  el  laliguillo  no 
es  peculiar  tan  sols  dels  cómichs  deficients, 
sinó  qu’es  la  qualitat  predominant  en  la  ma¬ 
joria  dels  nostres  artistas.  Ab  ell  se  logran 
aplausos  fàcils  y  s’adquireixen  reputacions 
poch  sólidas;  ell  fa  que’ns  enlluherném  ab  lo 
exterior  y  no  vegém  las  grans  perspectivas 
internas.  L’efectisme,  la  contracció,  l’aplau- 


(i)  De  varis  d’ells  podríam  més  pròpiament  dirhe 
modistos,  perque  en  comptes  de  trobar  novas  formas 
de  bellesa,  troban  novas  formas  de  ..  barrets,  ó  cosa 
semblant  Aixó  es  tot  lo  que  fan  en  art:  d’aquí  no 
passan. 


so,  Yéxit:  heusaqui  lo  que’s  fa  y  à  lo  que’s 
tira.  Y  la  missió  del  art  no  es  aquesta,  perque 
tenint  l’art  per  finalitat  la  bondat  suprema  y 
la  suprema  joya,  ha  d’arribar  à  traduhirse  en 
suprema  armonia.  Aixó’ls  grechs  ja’ns  ho 
demostraren,  y  à  n’aixó  devém  aspirar  per 
sentiment  propi,  sense  qu’hagim  d’imitarlos, 
puig  en  tenim  prou  ab  els  propis  ideals. 

En  l’obra  d'art  s’hi  ha  de  veure  calor  y  vi¬ 
da,  sanch  que  circula,  passions  qu’esclatan. 
No  s’ha  d’ésser  minuciós,  mes  tampoch  s’ha 
de  passar  per  sobre  de  certs  detalls  quina 
omissió,  fins  no  afectant  al  conjunt,  fora  un 
acte  d’hipocresia.  No  siguém  d’aquells  que 
tot  ho  veuhen  en  un  cos  nu,  absolutament 
tot ,  menys  la  veritable  bellesa;  y  aqueix  tot 
es  tan  petit,  que  poden  taparlo  perfectament 
ab  un  pàmpol,  com  ho  fan  sens  avergonyirsen. 

L’obra  d’art  reproduheix  totas  las  miserias 
de  la  vida  (si  son  tals  miserias),  quedant  sen¬ 
se  màcula.  Es  com  un  llach  qu’en  dias  serens 
enmiralla  ab  tota  veritat  els  paisatjes  alegres 
ó  tristos,  plàcits  ó  esgarrifosos  que  l’envol- 
tan,  las  asprositats  de  las  serras,  els  tons  ro- 
jenchs  ó  negrosos  dels  núvols  y  las  blavors 
del  infinit.  Si  diferencias  hi  hà  entre  la  reali¬ 
tat  y  son  trassunte,  son  qüestió  de  miratje. 
(Com  si  diguéssim,  qüestió  de  temperament 
y  d’apreciació  en  l’artista).  Els  grops  y  las 
impuresas  dels  objectes  prou  s’hi  reflexan  en 
las  ayguas,  mes  aquestas  no  perden  la  seva 
serenitat  ni  la  seva  transparència.  Quan  l’hu¬ 
racà  las  conmóu  y  la  pluja  las  fuheteja,  lla¬ 
vors  no  reflexan  res,  ni  mostran  altra  cosa 
que  sa  pròpia  turbulència.  Donchs  aixis  tam¬ 
bé  l’obra  artística  deixa  freqüentment  d’ésser 
espill  de  veritat.  Agitat  l’artista  per  quelcom 
d’anormal  y  pertorbador  que  li  trastorna’ls 
sentits  y  li  malmet  la  percepció  de  las  cosas, 
atiat  per  petits  afanys,  s’enamora  de  lo  con¬ 
vencional,  sent  la  fatlera  més  que  l’entus- 
siasme,  se  fa  sectari,  cerca  l’aplauso  ab  lati- 
guillos ,  y  la  bellesa  que  produheix  es  sempre 
relativa. 

Del  laliguillo  n’hem  de  prescindir  sempre. 
Es  un  recurs  pera  estimular  al  públich  poch 
culte,  y  arrencarli  aplausos,  com  ab  el  fuhet 
s’excita  à  las  cavallerias  mal  adeslradas,  pera 
arrencar  un  carro  encallat.  íNo  fora  millor  la 
persuassió?  Mes  l’artista,  pera  persuadir,  no 
ha  d’excitar,  sinó  qu’ha  de  conmoure  edu¬ 
cant;  y  aquesta  es  la  dificultat  q’ue  desanima 

als  que  no  son  escullits.  El  latiguillo  es  la 
crossa  ab  que  s’aguantan  els  coixos;  es  la 
pedra  que  llensa  al  mitj  del  rech  qui  no  té 
forsas  pera  passarlo  d’una  gambada;  es  la 
eterna  martingala.  D’ell  ne  ve’l  cansanci  y 
l’amanerament,  que  son  els  grans  enemichs 
del  art,  els  més  perillosos,  els  més  traidors. 

Es  clar  que  pera  fer  latiguillos  cal  tenir 
una  gracia  y  fins  una  intuició  especials:  la 
que  tenia  en  Calvo,  la  que  tenia  en  Vico. 
Mes  d’aquesta  gracia,  si  la  tenen,  una  Duse 
y  un  Zacconi  no’n  fan  gayre  us,  per  més 
que  aquests  artistas  comptin  ab  recursos 
que’s  calihcan  de  genials.  May  el  latiguillo 
ho  es  de  genial  :  freqüentment  no  passa 
d’ésser  un  exabrupte,  y  en  comptes  de  reve- 
larnos  un  art  verdader,  cr^a  novas  tenden- 
cias  falsas,  quan  la  tendencia  del  art  no  es 
altra  queia  bellesa.  Ab  l’exabrupte,  donchs, 
s’enganya  als  mansos.  Tenim,  per  lo  tant,  y 
en  aquest  sentit  no  guanyém  res,  artistas  ten- 
denciosos  y  artistas...  exabruptes. 

Enhorabona  que  nostres  artistas  somnihin 
y  divaguin.  tNo  son  els  somnis  fenòmens 
naturals?  Però  que  no  sían  sistemàtichs.  Y 
constàntloshi  com  els  hi  consta  que  no  son 
fets  pera  las  grans  ascensions,  que  hi  vegin 
son  mirall  en  aquell  esculptor  Rubek,  de 
l’Ibsen,  en  aquell  pobre  artista  que,  havent 
sentit  y  sentint  la  vida  verdadera,  va  malo- 
grarse  no  per  culpa  seva,  sinó  de  sos  models, 
una  munió  de  malalts  que  no  feyan  més 
qu’empeltarli  llur  malaltia.  L’infelis,  ple  de 
sentit  filosójich ,  descendia  al  nivell  de  cari¬ 
caturista  satirich  al  reproduhirlos;  y  l’em- 
brutian  sos  propis  afanys  de  redempció. 

L’art  experimenta  entre  nosaltres  una  cri¬ 
sis  que,  de  totas  maneras,  creyém  serà  favo¬ 
rable;  crisis  semblant  à  la  de  la  pubertat  en 
l’organisme.  Contínuament  sentim,  entre  es¬ 
clats  luxuriants  y  raptes  d’insà  decadentis- 
me,  uns  afanys  de  vida  tant  més  malaltissos 
com  més  fervents,  que  desconhortan  als  qui, 
tot  y  apreciant  sa  bellesa  relativa,  ayman  y 
anyoran  las  grans  bellesas  d’una  vida  natu¬ 
ral  y  verdadera,  en  plena  salut,  ab  costums 
propias,  no  ab  reglas  apropiadas,  ab  equili¬ 
bri  d’ànima  y  cos;  vida  essencialment  pan- 
teista,  sempre  una  y  sempre  varia,  en  que’l 
sér  no  menyspreuhés  al  objecte,  en  que’l  cos 
no  fos  més  ni  fos  menys  que  l’esperit,  en  que 
no  hi  hagués  falsos  nucleus  socials,  en  que 

als  remats  humans  els  ajuntés  l’amor  y  no  la 
lluyta  per  la  vida;  en  que  no  hi  hagués  falsos 
oripells,  ni  temples,  ni  museus  que  valgues¬ 
sin  més  que  barracas,  ni  idols,  ni  representa¬ 
cions,  ni  abstraccions,  ni  cerimonias  ridícu- 
las,  ni  entronisacions  artísticas,  ni  altre  art 
que  l’art  càndit,  reposat  y  espléndit,  que  sols 
podria  trobar  la  humanitat  si  per  miracle  es¬ 
devingués  del  tot  jove. 

Es  clar  que  dintre  d’una  vida  tan  càndida 
tots  foram  inconscients,  y  no  hi  hauria  emo¬ 
cions,  ni  art  possible.  Peró,  son  tants  els 
artistas  descontents  que  la  demanan  aqueixa 
vida,  encara  qu’ella  negui  al  art  com  à  con¬ 
vencional  y  petit!...  Sia  com  vulgui,  creyém 
que  n’hi  hà  prou  ab  demanar  una  vida  més 
racional  que  la  present. 

Si  en  art  no  hi  hà  res  sà  ni  insà,  com  no 
hi  hà  res  moral  ni  inmoral,  es  de  doldre 
que’ls  artistas,  gent  superior ,  sian  tan  secta¬ 
ris  com  la  gent  de  qualsevol  secta.  La  plena 
llum,  tan  superbàment  bella,  no  deixa  de  fer 
lloch  als  bells  matisos  de  las  ombras  crepus¬ 
culars;  y  en  la  humanitat  tot  fa’l  seu  curs  com 
en  la  Naturalesa,  ab  dias  de  sol  y  ab  dias  de 
pluja,  ab  clarors  alegras  y  ab  ombras  miste- 
riosas,  ab  successió  inmensa  de  gestacions  y 
d’agonias .  Aquesta  consideració  pot  lliu- 
rarnos  d’ésser  sistemàtichs  y  convéncens  de 
que  tot  es  bell,  perque  en  tot,  en  lo  petit  y 
en  lo  gran,  l’infinit  hi  té  cabuda.  No  hem 
d’ésser  esclaus  de  nosaltres,  ni  de  nostras 
ideas,  ni  de  nostre  propi  art.  Pera  viure 
de  debó,  pera  desferse  de  convencions,  cal 
no  formarse  massa  concepte  de  la  vida  , 
cal  no  donarsen  massa  compte.  Las  grans 
causas,  els  grans  ideals,  els  fem  girar  sem¬ 
pre  entorn  d’abstraccions,  d’ideas  de  justícia 
y  d'equitat  que  segurament  son  erronias. 
Necessitém  una  panacea  curadora  de  tots  els 
mals,  y  d'aqueixa  panacea'n  dihém,  per 
exemple,  justícia,  com  ne  podriam  dir  un’al- 
tra  cosa  qualsevol.  El  mer  fet  de  buscar  una 
abstracció,  un  símbol,  ja  revela  una  organi- 
sació  defectuosa  y  falsa.  Y  lo  qu’es  defectuós 
no  convens,  y  lo  qu’es  fals  ve  que  cau.  Y  lla¬ 
vors  busquém  un’altra  panacea  y  estatuhim 
un  altre  principi  fals,  y  entorn  d’ell  gira  tota 
la  humanitat  boja.  Y  segueix  el  desordre,  y 
arreu  seguim  cercant  la  veritat  y  la  bellesa, 
en  va  la  majoria  de  las  vegadas.  Y’ns  obli- 
dém  de  que  sols  lo  ingenuu  es  gran,  y  de 

que  à  la  ingenuitat  suprema  y  al  suprém 
candor  de  las  funcions  vitals  es  à  lo  que  in¬ 
conscientment  aspirém  tots  plegats. 

Dolsa  Ingenuitat,  filla  y  companya  de  la 
Veritat!  Quin  serà’l  dia  en  que  l'home,  de- 
vingut  altra  volta  jove,  t’hagi  assolit  al  asso¬ 
lir  sa  perfecció!...  Peró  ja  farà  prou  si,  redi¬ 
mit  del  tot,  no  cau  altre  cop  y  no’t  fa  caure, 
oh  Ingenuitat,  posante  en  lletra  majúscula 
com  hi  estém  posant  la  paraula  Vida! 

Y  si  qu’ho  farà,  perque  la  vida  no  la  sab 
sorpendre  com  artista,  sinó  tan  sols  predi¬ 
caria  com  apòstol.  Y  necessita  ponderar,  pon¬ 
derar...  perque  si  predica  ab  l'exemple,  so¬ 
vint  ho  esguerra.  Sempre’l  latiguillo.V al  més 
y  costa  més  de  fer,  un  drama  que  un  discurs, 
un  quadro  que  un  croquis;  val  més,  y  costa 
més,  encertar  que  pressentir;  val  més,  y  va 
més  à  fons.  el  sentiment  que  la  imaginació. 
En  nostre  desgraciat  paisjjno  hi  abunda,  dins 
del  art,  la  gent  que  sàpiga  predicar  ab  l’exem¬ 
ple,  que  propagant  nocions  de  bellesa,  senti 
la  bellesa  de  debò,  pura  v  serena,  y  la  don- 
gui  amplament  en  obras  d’art,  sens  esbos¬ 
sos,  sense  latiguillos :  sòlida,  complerta,  po- 
tenta. 

Y  ara  que  perdoni’l  lector  els  latiguillos 
d’aquest  article.  Un  hom  no’n  sab  més,  no 
hi  pot  fer  més...  Es  el  medi. 

IMPRESIÓ 

Era  una  posta  de  primavera,  serena  y  llisa, 
à  la  que  hi  havia  assistit  un  núvol  únich, 
uniforme  y  gran,  que  gradualment  passava 
del  cadmium  al  morat  fosch 

Ab  un  pas  més  que  regular  feyam  via,  v 
abstrets  en  la  discussió  baixarem  de  Santa 
Agna  sense  ni  dàrnosen  compte.  Me  trobava 
al  cor  de  la  ciutat  al  terminarse  nostra  con¬ 
versa,  que  totà  la  tarda  s’havia  mantingut 
molt  animada. 

Atret  per  una  música  grotesca,  vaig  entrar 
en  un  cert  local...  Enfront  de  la  porta  d'en¬ 
trada  hi  havia  una  mampara  de  tela  en  la  que 
s’hi  projectavan  las  siluetas  dels  anantsy  vi¬ 
nents,  y  que  privava  de  veure  l’espectacle  al 
públich  de  fora. 

Un  baf  calent  y  pesat,  impregnat  de  nico¬ 
tina,  va  aclapararme;  vaig  sentir  sa  escalfor 


ab  la  mateixa  intensitat  que  quan  soch  de- 
vant  d’un  forn;  va  cremarme  la  pell... 

Qum  contrast  pera  mi,  que  venia  del  camp 
ab  el  cos  refet  per  aquell  ayre  ple  d’oxigen, 
al  trobarme  en  aquella  cofurna  humida  per 
tots  indrets,  baixa  de  sostre,  estreta  y  llarga, 
la  volta  pintada  d’un  to  blavench,  las  ober- 
turias  totas  tancadas  ab  uns  vidres  que 
suhavan  à  raig  fet,  el  trespol  humit  també, 
traspuhant  salobre,  l’atmósfera  sofocant,  la 
iluminació  blanca  y  radiant...  y  entre  tot 
aixó,  una  munió  de  sers  adelerats,  incons¬ 
cients:  parellas  que  rodavan  sens  esma,  una 
confusió  de  colors,  de  veus,  de  caras,  un  am¬ 
bient  pesant,  escaldadis  y  xorch...  Arreu  un 
tuf  sui  generis  com  de  suhor,  y  un  no  sé  qué 
emborratxador  com  la  bravada  del  most; 
arreu  el  desenfré  y  l’esbojarrament,  riallas 
sarcàsticas,  ulladas  y  moviments  significa¬ 
tius,  posicions  desfatxatadas,  conversas  ple- 
nas  d’obscenitat. .Ç 

La  música  era  barroera  y  estrident,  eran 
sorolls  inarmónichs  produhits  per  una  vinte¬ 
na  d’instruments  desafinats;  els  de  fusta  da- 
van  sons  aguts  y  planyívols,  els  de  metall 
estabornian.  Y’is  músichs,dalt  d’un  cadafalch 
quina  carcanada  tapava  un  drap  virolat,  se- 
yan  deixant  penjar  las  camas  enfora,  ó  po¬ 
sant  els  peus  sobre  las  cadiras  d’altres,  ama¬ 
rats,  fent  ganvas,  enrahonant  ab  els  de  baix 
durant  els  compassos  d’espera. 

Semblava  com  si  en  aquell  esclat  s’hi  ves¬ 
sés  à  dolls  la  vida  de  tots  els  cossos...  Mes 
no,  qu’era  l’espeternech  violent  d’una  socie¬ 
tat  histèrica  en  una  de  las  crisis  precursoras 
de  sa  mort...  Era  la  munió  composta  d’in¬ 
conscients  de  naixensa  y  de  suicidas  morals, 
que’s  confonen  y  s’emborratxan  pera  oblidar 
llurs  penas,  tan  diferentas  las  unas  de  las 
altras! 

Els  uns  s’hi  emborratxan  per  embrutiment 
innat,  els  altres  s’hi  embruteixen  al  cercarhi 
un  paliatiu  à  la  cohissor  de  las  llagas  de  llurs 
decepcions  Y  en  torbellí  violent,  en  dansa 
frenètica,  van  rodant  com  roda’l  papelló  en¬ 
torn  del  foch  qu’ha  d’abrusarlo. 


Aquell  esbojarrament  va  impresionarme. .. 
Y  vaig  surtir  al  carrer  —  un  carreró  fosch,  es¬ 
tret,  fangós  y  tufejant,  — allunyantme  al  et- 
zar...  Fins  que  l’animació  d’un  arrabal,  com 
deixondintme,  va  lliurarme  de  la  temptació 
qu’en  mon  cervell  covava. 

Mario  Sugranes. 


EL  PAS  DE  LA  CARN 

Provocadora,  triomfant, 
passa  la  carn; 
passa  en  forma  de  dona, 
aixecantse’l  vestit 
per  reguinyà  la  cama  forsa  feta, 
pera  ensenyà’l  peu  petit 
dins  la  sabata  estreta. 

Passa  ab  els  ulls  enlayre 
prenent  un  gesto  de  majestat, 
ab  la  boca  corrompuda 
y  ab  el  cos  tot  profanat; 
mes  té  la  carn  excitadora  y  fresca 
y  la  lascívia  l’ha  divinisat. 

Passa  ab  ergull,  trepitjant  or 
y  sers  que  s'estremeixen  y  deliran: 
cossos  bestials  ab  ulls  que  guspiran 


TEATRES 

La  pecadora. 

Avuy  que  ningú  vol  veure  que  l’art  es  una 
sola  gran  capella,  avuy  que  lothóm  forma 
capelletas,  y  en  sa  capelleta  respectiva  con¬ 
creta  l’art  y  fora  d’ella  ja  no  li  sab  veure, 
dramas  com  La  pecadora  d’en  Guimerà  han 
d’esvalotar  forsosament  à  tots  els  petits  fa- 
nàtichs  d  aquestas  petitas  religions.  Intelec- 
tuals,  simbolistas,  sociológichs,  romàntichs, 
realistas,  sentimentals,  etc.,  tots  à  l’una’s 
mostran  intranzigents  Fora  de  la  seva  es¬ 
cola  no  hi  hà  art;  obra  que  no  es  de  sa  cape¬ 
lleta,  es  un  esperpento . 

Aixis  els  inteíectuals  s’han  esverat.  ,jPer 
qu6?  Perqu’en  Guimerà  no  ha  fet  un  drama 
d  ideas.  La  pecadora ,  diràn,  tenia  d’ésser  un 
drama  intelectual,  filosófich;  un  drama  en 
que  s’exposessin  ideas,  si  no  novas,  eleva- 
das  y  de  serena  moral,  en  la  que  la  petisa 
del  autor,  que  ve  à  convence  delectant,  ens 
aparegués  clara  é  inflexible,  tractant  de  re¬ 
soldre  un  problema  de  gran  trascendencia 
moral.  En  Guimerà  ab  La  pecadora  tenia  de 
dirnos:  qué  es  pecar,  quí  peca,  y  qui  paga  y 
cóm  paga’ls  pecats. 

Els  simbolistas  pseudo-romàntichs  hau- 
rian  volgut,  més  que  un  drama,  una  abstrac¬ 
ció,  més  que  una  pecadora,  tols  els  pecadors 
personificats  en  un  sér  boyrós,  un  sér  tot 
ànima;  res  de  matèria.  Y  després  aquest  sér 
que’ns  representaria  à  tots  nosaltres,  podia 
trobar  la  seva  redempció  en  regions  ideals 
d  una  beatitut  perfecta,  ó  podia  trobar  son 
càstich,  en  altras  regions  també  ideals,  d’una 
exemplaritat  esferehidora. 

Els  sociológichs  y  realistas  hagueran  fru- 
hit  ab  un  drama  brutal:  la  dissecció  d’una 
societat  corrompuda,  egoista  y  miserable. 


pilots  de  carn  que  may  han  vist  Claror 
pró  que’s  consumen  d’inraonda  escalfor. 

Tot  escampant  corrupció, 

passa...  y’is  vells  se  la  miran 

ab  la  baba  cayent;  dissimulant; 

passa...  y’is  joves  la  guaytan 

ab  els  ulls  encesos  y’s  van  girant; 

passa...  y’is  noys  la  contemplan 

ab  els  ulls  de  la  bèstia  que’s  va  desvetllant! 


Inmoralment  va  passant 
gronxantse  excitadora: 
buyda  de  dins,  plena  de  fora. 

Solzament  té  la  carn  y  un  gos  faldè, 
y  queda  pervertit  tot  el  carrè  1 

Rafel  Nogueras  y  Oller 


La  pecadora  tenia  d’ésser  la  víctima  igno- 
centa  d’aquesta  societat,  y  l’autor  tenia  d’in- 
dignarse,  surtir  à  la  defensa  del  sér  desam- 
parat,  cantar  las  quaranta  à  tots  els  que 
viuhen  de  prejudicis  y  convencions  y  deixar 
demostrat  que  aqui  no  hi  hà  més  pecadora 
que  la  societat  podrida,  devant  de  la  que  tot 
lo  més  noble,  més  pur  y  més  sà  té  de  claudi¬ 
car  y  morir. 

En  fi,  els  romàntichs — y  potser  son  els 
que  tenen  més  rahó,  no  per  ésser  ells  quí 
son,  sinó  per  ésser  en  Guimerà  qui  es, — 
s’haurian  entussiasmat  ab  una  gran  tragè¬ 
dia,  en  vers,  v.  à  poder  ésser,  d’assumpto 
biblich.  La  ovella  esgarriada  que  al  revol- 
carse  en  el  fanch  ha  conservat  son  cor  verge 
y  torna  empenedida  à  son  Pastor  cridant  son 
dolor,  jemegant  la  seva  culpa  y  fentse  digna 
del  perdó.  Quins  esclats  de  passió,  quins  es¬ 
clats  de  sentiment,  quins  esclats  de  poesia 
no  hi  haguera  sapigut  prodigar  en  Guimerà 
en  una  tragèdia  per  l’estil! 

Mes  el  cas  es  qu’en  Guimerà  no  ha  vol¬ 
gut  fer  res  de  tot  aixó;  y  si  ho  ha  volgut 
fer,  li  ha  surtit  d’altra  manera.  En  Guimerà 
ha  fet  un  drama  de  sentiment,  un  drama 
passional,  un  drama  de  cor.  Y  com  nosal¬ 
tres,  ab  tot  y  tenir  preferencias  en  art  ben 
definidas,  no  som  exclussivistas  ni  formén 
part  de  cap  capelleta,  acceptém  el  drama 
d’en  Guimerà  en  el  terreno  en  que  ha  volgut 
donàrnosel,  y  en  aqueix  terreno  tractarém  de 
donar  al  públich  nostra  imparcial  opinió. 

Ja  ho  hem  dit:  La  pecadora  no  es  un  dra¬ 
ma  de  tessis,  no  es  un  drama,  d’ideas,  no  es 
una  tragèdia:  es  un  drama  de  cor.  Y  com  à 
tal  es  un  bon  drama,  un  gran  drama,  un 
dels  millors  dramas  qu’en  Guimerà  ha  fet  de 
molt  temps  ensà.  Lo  qual  no  vol  dir  que  no 
tingui  defectes  Ne  té,  v  de  grossos,  que  no 

deixarém  de  senyalar:  però  es  un  gran 
drama. 

En  primer  lloch  fixemnos  en  els  personat- 
jes  y  n’hi  trobarém  uns  quants  d’una  veritat 
psicològica,  d’una  fermesa  de  trets  y  d’una 
potencia  sugestiva  qu’acreditan  al  mestre. 
En  Ramón,  l’home  fort  de  montanya,  arre- 
batat,  autoritari,  de  sanch  ardenta  y  per  lo 
tant  de  passions  violentas,  però  noble  y  de 
bons  instints,  es  un  tipo  preciós  que’s  sosté 
sempre  lógich  ab  si  mateix  desde'l  principi 
al  fi  del  drama.  Es  à  dir,  fins  à  mitj  ter¬ 
cer  acte,  ahont,  en  nostre  concepte, ’l  drama 
queda  ben  acabat,  com  veurém  després.  Y  lo 
mateix  pot  aplicarse  als  demés  personatjes. 
En  Ramón  diu  lo  qu’ha  de  dir,  fa  lo  qu’ha 
de  fer,  en  totas  las  escenas  y  situacions.  Y 
l’espectacle  d’aquell  home,  dominat  per  una 
passió  qu’es  la  passió  primera,  la  passió  que 
ha  niuhat  en  son  cor  verge  y  ha  tingut  de 
comprimir  després  sense  poder  anularla,  es¬ 
clatant  à  la  fi  ab  tota  la  violència  y  desespe¬ 
ració  naturals,  es  d’un  efecte  emotiu  tan 
intens  com  sincer;  arriba  à  l’ànima.  Baix 
aquest  aspecte,  es  el  tipo  millor  de  l’obra. 
Un  altre  tipo  preciós  per  lo  verdader  del  re¬ 
trat  es  el  de  sa  muller  Antònia.  La  esposa 
fidel,  la  lloca  dels  seus  fillets,  la  mestressa 
de  casa  tranquila,  bona  en  el  fons,  peró  ab 
tot  el  cego  egoisme  d’un  sér  vulgar.  Vulgar¬ 
ment  estima  al  seu  home,  vulgarment  estima 
als  fills  de  sa  carn;  y’is  drets  que  té  sobre  del 
un  y  dels  altres  els  defensarà  ab  tota  la  ener¬ 
gia  y  crudeltat  de  la  lloca  recelosa.  Y  la  do¬ 
na  que  no  ha  fet  may  cap  mal  à  ningú,  serà 
cnudel  perque’ls  sentiments  elevats  y  sublims 
no  tenen  cabuda  en  la  seva  ànima  petita.  En 
Guimerà  presenta’l  tipo  ab  una  precisió  y  una 
serie  de  detalls  tan  sentits  y  verdaders,  que 
demostran  la  espontaneitat  ab  que  l’ha  con¬ 
cebut.  Més  boyrós  que’ls  anteriors,  peró  en 
el  fons  no  menys  humà,  es  el  tipo  de  Monsa, 
un  d’aquells  sers  melancólichs,  predestinats, 
un  d’aquells  tipos  que  Ibsen  diu  que  naixen 
ab  la  vocació  del  sacrifici,  únichs  en  que’l 
sacrifici  es  lloable.  La  Monsa  enterneix  per 
la  poesia  trista  ab  que  la  embolcalla  l’autor, 
per  la  resignació  serena  que  sempre  espan- 
deix.  A  voltas,  no  obstant,  donat  l’ambient 
general  de  l’obra,  ens  sembla  que’l  poeta’n 
fa  un  xich  massa.  Dels  demés  tipos,  sobres- 
surten  don  Joaquim,  el  metje  de  poble,  con¬ 
seller  dels  seus  clients  que  son  els  seus 
amichs,  y  l’Andreu  y  en  Valeri;  son  vehins 
de  poble  dibuixats,  sobre  tot  el  metje,  ab 
gran  sobrietat  de  linias.  En  els  demés  tipos 
— que  per  altra  part  son  secundaris— l’autor 
no  hi  ha  estat  tan  felis.  Uns,  els  francesos, 
homes  y  donas,  amichs  de  Daniela,  se  veu  à 
la  llegua  que  son  tipos  de  composició,  y  com 
per  la  naturalesa  mateixa  del  paper  que  re- 
presentan  tindrían  d’ésser  fidels  retrats  de  la 
realitat,  es  clar  que’ns  fan  à  escena  un  efecte 
desastrós.  Altres,  las.  vehinas  xerrayras  y 


curiosas  ,  ademés  de  presentàrnoslas  bon 
xich  carregadas,  tenen,  pera  nosaltres,  el  de¬ 
fecte  d’ésser  talladas  ab  patró,  encara  que 
aquest  patró  hagim  d’anarlo  à  buscar  en 
altras  obras  del  mateix  autor. 

Expressament  hem  deixat  el  tipo  de  Da¬ 
niela  per  l’ultim.  Perque’l  tipo  de  Daniela’ns 
desorienta.  Si  en  realitat  en  Guimerà  ha 
volgut  fer  —  aixis  li  ha  surtit  al  menys  —  un 
drama  passional,  íper  qué  tanta  vaguetat  en 
aquest  personatjes  ;Per  qué  tant  idealisme? 
No  hi  hà  cap  dubte  qu’en  ell  hi  han  detalls 
ben  justos,  trets  superbs,  peró  en  conjunt  el 
tipo  es  . borrós,  y  fins  en  la  realitat  absoluta¬ 
ment  fals.  No:  una  xicota  que  ja  ho  porta  en 
la  sanch  aixó  de  la  disbauixa,  que  fuig  essent 
criatura  ab  uns  desconeguts  y  viu  molts  anys 
à  París  una  vida  desenfrenada,  sense  remor¬ 
diments,  y  qu’explotant  tal  vida  s’enriqueix, 
no  pot  tornar  com  torna  la  Daniela.  Podrà, 
si’s  vol,  al  caure  malalta,  sentir  anyorament 
de  la  seva  terra  y  de  la  familia  que  li  man- 
can,  peró  convertirse  com  per  miracle  de  la 
Gracia  en  una  Magdalena  vulgar,  en  una  pe¬ 
cadora  sincerament  arrepentida,  fent,  física  y 
moralment,  un  cambi  tan  radical,  franca¬ 
ment,  nosaltres  no  ho  podém  creure.  En  la 
realitat,  un  tipo  aixis  no  ha  existit  may.  tPer 
qué  no  l’ha  pintat  l’autor  ab  més  veritat,  es 
à  dir,  més  sensual,  més  humà?  ^Per  qué,  fins 
à  riscos  de  tenir  de  variar  el  desenllàs,  no  ha 
fet  qu'ella  també  l’estimés  à  n’en  Ramón  ab 
tota  la  violència  de  la  seva  sanch  ardenta? 
Evidentment,  al  costat  del  drama  real,  fur¬ 
gava  en  la  imaginació  del  poeta  la  tragèdia 
romàntica,  y  pera’l  poeta,  el  tipo  aixis  conce¬ 
but  resultava  més  enlayrat,  més  gran,  més 
tràgich;  peró,  concretament,  à  cada  rapte 
d’inspiració  la  veritat  ne  pateix.  Un  exemple: 
tota  aquella  llarga  tirada  de  poesia,  recorts 
bells  d'altres  temps,  que  Daniela  retréu  à  n’en 
Ramón  al  veures  .  rebutjada  per  aquest,  pro- 
duheix  un  efecte  desastrós  en  boca  d’una 
malalta  grave  que  acaba  d’arribar  d’un  llarch 
viatje  y  que.  patint  del  cor,  en  el  cor  se  sent 
ferida.  Quina  diferencia  entre  aquesta  relació 
tan  artificiosa  y  la  relació  tan  espontània 
d’en  Ramón,  també  en  el  primer  acte!  Y 
aquests  raptes  de  lirisme,  à  nostre  entendre 
inoportuns,  abundan  en  l'obra,  esblaymant 
el  caracter  de  Daniela  y  dominant  com  à 
tònica  en  el  final  del  drama,  com  veurém 
després. 

El  drama  en  sí,  com  à  construcció  y  com  à 
potencia  de  sentiment,  es  de  lo  bo  qu’ha  fet 
en  Guimerà.  El  primer  acte,  sobri  de  linias, 
enquadrat  y  clar,  es  un  model  d’exposició. 
Els  personatjes  —  salvant  las  observacions 
qu’hem  fet — se  dibuixan  ab  netedat  y  ferme¬ 
sa,  y’is  antecedents  del  drama  apuntan  ab 
naturalitat.  El  final  del  acte  ab  las  frases 
d’en  Ramón  y  de  la  Monsa  establint  neta¬ 
ment  lo  que  ja  haviam  sospitat,  aixó  es, 
qu’en  Ramón  està  boig  per  la  Daniela,  y  que 

l’arribada  d’aquesta  à  sa  casa  serà  de  conse- 
qüencias  fatals,  es  d’una  tensió  dramàtica 
extraordinària;  y’l  punt  d’interrogació  en  que 
queda'l  públich  preveyent  el  gros  conflicte, 
es  verament  sugestiu.  Y’ns  trobém  en  el  se¬ 
gon  acte,  sens  dubte’l  millor  de  l’obra.  L’An- 
tonia  està  gelosa:  aquella  dona,  la  perduda, 
la  paperera,  ho  fa  veure  qu’està  malalta;  lo 
que  vol  ella,  lo  que  fa  ella,  es  robarli’l  marit, 
seduhirlo.  Y  la  lloca,  esdevinguda  crudel,  se 
redressa  y  fereix  à  tort  y  à  dret.  Las  escenas 
en  que  tot  aixó’s  desenrotlla  son  magistrals, 
sentidas  ab  veritat,  ab  vida,  ab  calor.  Al 
costat  d’ella  hi  trobém  la  victima,  la  Danie- 
la,  que  si  bé  borrosa  en  conjunt,  esclata  de 
tant  en  tant  en  crits  sincers.  «Qué  deu  ésser 
bonich  ésser  mare!»  Y  qué  n’es  de  trista  la 
vida  pels  pecadors!  Y  qué  n’hi  fa  de  mal  tota 
aquella  gent  ab  son  egoisme!  En  Ramón  ja 
està  trastornat.  L’amor  seu  per  aquella  dona 
ha  arribat  al  paroxisme;  y  ab  un  art  ad¬ 
mirable  en  Guimerà’ns  porta  à  la  declaració 
d’aquesta  passió  qu’esclata  brutalment,  im- 
periosament.  Aquesta  escena  y  la  següent 
entre  ells  dos  y  l’Antonia,  y  bon  tros  de  la 
final  del  acte,  son  d’una  intensitat  dramàtica 
incomparable.  Mes,  per  lo  que’s  refereix  à  la 
Daniela,  el  seu  esverament  comensa  ja  à 
escamarnos.  ^Es  possible  que  una  dona  com 
ella,  sensual,  apassionada,  que  sempre  parla 
d’en  Ramón,  per  qui  en  Ramón  ho  es  tot  y 
sempre  ho  ha  sigut  tot,  es  possible  que  per 
ell  sols  senti  un  carinyo  fraternal?  Y  si  aixó 
fos  possible,  ^ho  seria’l  qu’ella,  que  n'ha 
d'haver  vistas  tantas,  no  ho  hagi  conegut  tot 
seguit  qu’ell  la  estimava?  Desd’aquest  punt 
el  drama  entra  ja  en  un  terreny  artificiós  v 
convencional.  Y  totas  aquellas  escenas  ab 
els  extrangers,  y’l  mateix  final  del  acte,  se- 
ràn  d’un  gran  vigor  dramàtich  si’s  vol,  acu¬ 
saran  en  l’autor  una  gran  habilitat  v  un  gran 
domini  escénich,  mes  no’ns  fan  sentir,  millor 
dit,  ens  lan  sentir  l’artifici.  Ellas  ens  recor- 
dan  recursos  ja  gastats  per  un  que  n’era 
mestre,  per  en  Dumas  fill,  que’n  feu  gala  en 
totas  sas  obras  y  especialment  en  la  més  po¬ 
pular  seva.  La  dama  de  las  camelias.  Una 
escena  hi  hà  en  La  pecadora  que’n  recorda 
una  molt  semblant  d’aquella. 

Y  aixó  continuarà  en  el  tercer  acte.  Per 
nosaltres,  al  obrirse  la  porta  del  quarto  de 
la  Daniela  el  drama  està  acabat.  El  metje  ho 
diu  ben  clar:  «Daniela  patia  del  cor:  malal¬ 
tia  mortal.  Necessitava  tranquilitat,  solici- 
tut,  carinyo;  y  vosaltres,  tots  vosaltres,  l’heu 
martiritzada.  Entre  tots  l’heu  morta,  y  tots 
ne  sou  responsables.»  iQué  més  faltava?  La 
pecadora  ha  mort  víctima  del  egoisme  bru¬ 
tal,  de  las  passions  mesquinas  dels  que  de- 
vian  estimaria.  Plany^eula  à  la  pecadora,  y 
sobre  tot  planyeula  à  la  humanitat  petita  y 
miserable!  Mes  en  Guimerà  ha  volgut  allar¬ 
gar  l’acte. ^  Teatralment  ho  ha  fet  bé:  ha  fet 
escenas  d  efecte,  de  gran  forsa  sugestiva, 

peró  que  no  resisteixen  à  la  crítica.  Se  com¬ 
prèn  la  exaltació  nirviosa  d’una  dona  jove 
que  al  escoltar  sa  sentencia’s  rebela,  vol 
viure,  vol  encara  gaudir  la  vida;  peró  que 
aquesta  exaltació’s  comuniqui  à  un  home 
que  acaba  de  convences  de  qu’es  un  assessi 
y  vulgui  fugir  de  casa  ab  ella,  ab  una  morta, 
que  aquesta  exaltació’s  comuniqui  à  la  Mon- 
sa,  à  la  dolsa,  à  la  simpàtica  Monsa,  tan  en- 
terada  com  ell,  francament,  es  bon  xich 
massa  extrany.  Y  en  quant  al  final,  la  mort 
d’ella  aprop  del  bressol  voltada  de  nenas, 
mentres  l’Agna,  la  filleta  d’en  Ramón  y  l’An- 
tonia,  ajunta  las  mans  dels  pares  ab  intent 
de  reconciliació,  si  per  cas  vol  ésser  simbó- 
lich  el  trobém  fosch  é  impropi  de  l’obra,  y 
si  no  ho  vol  ésser,  ens  fa  l’efecte  d  una  apo¬ 
teosis,  no  per  ésser  trista  menys  rebuscada. 

A  nostre  entendre,  aixó’s  deu  à  qu’en  Gui¬ 
merà  s’ha  sentit  per  moments  massa  poeta, 
y  l’instint  romàntich  que  jau  sempre  en  el 
fons  de  totas  sas  obras  l’ha  portat  à  un 
terreno  impropi  d’un  drama  realista  passio¬ 
nal.  No  hi  hà  cap  dupte:  en  el  fons  la  Da¬ 
niela  es  la  heroina  d’un  drama  tràgich,  d’un 
drama  romàntich,  y  la  seva  figura,  la  seva 
historia,  la  seva  vida  y  la  seva  mort,  à  grans 
trets  y  boyrosament  evocadas  pel  poeta,  si 
podian  convenir  à  un’obra  d’aquest  género.’s 
destacan  peniblement  dintre  d’un  quadro 
ple  de  llum  del  sol,  ple  d’esclats  de  vida, 
ple  de  miserias  humanas.  Una  Magdalena 
d’avuy,  no  pot  pas  ésser,  no  pot  ni  de  lluny 
assemblarse  à  la  Magdalena  del  Evangeli. 

En  quant  à  la  interpretació,  hi  hà  molt 
que  dir,  mes  poch  espay  ens  resta.  Primera¬ 
ment  alabém.  Sí,  La  Pecadora  ha  sigut  po¬ 
sada  ab  gran  carinyo.  Els  actors  tots  en  con¬ 
junt,  y  en  Borràs  d’un  modo  especial  com  à 
director  d’escena,  han  demostrat  un  desitj 
tan  franch  y  una  voluntat  d’arrodonir  el  qua¬ 
dro,  que  pocas  vegadas  hem  vist  per  com- 
panyias  d’aquí  presentar  un’obra  tan  bé.  Es¬ 
cenas  de  conjunt  tan  complicadas  com  la  del 
tercer  acte  al  anarsen  els  extrangers,  y  la 
del  quart  al  obrir  la  porta  del  quarto  de  Da¬ 
niela  ab  las  subsegüents  entradas  y  surtidas, 
foren  presentadas  perfectament,  sense  confu¬ 
sió  ni  desordre,  y  à  pesar  d’aixó  ab  e!  movi¬ 
ment  y  agitació  necessaris.  Ho  repetim:  el 
conjunt  resultà  de  primera. 

Individualment,  qui  ho  feu  millor  fou  la 
Clemente  en  el  paper  d’Antonia,  en  Manso 
en  el  d’Andreu,  y  en  Virgili  en  el  de  metje. 
Els  demés  feren  lo  que  pogueren,  y  trist  es 
confessarho,  molts  d’ells  poden  ben  poch. 
Fem  una  excepció  per  la  nena  Santolaria, 
que’s  belluga  y  parla  ab  molta  intenció  y 
desinvoltura. 

Qui  no  ho  feu  lo  que  pot  fer  es  en  Borràs. 
Y  per’xó  li  tenim  malicia.  El  paper  de  Ra¬ 
món  li  va  com  l’anell  al  dit,  sembla  fet  ex¬ 
pressament  pera  ell,  y  escenas  hi  hagué  que 
va  dirlas  magistralment.  Peró  iy  tots  aquells 

latiguillos?  (Y  tots  aquells  exabruptes  y  atro¬ 
pellaments  de  dicció  y  afectacions  de  gesto? 
Rara  es  la  escena  una  mica  forta  de  l’obra 
en  que  no  poguéssim  senyalarne.  Fixemnos 
solzament  en  una:  es  la  escena  del  primer 
acte  en  que  conta  la  historia  de  Daniela.  Va 
comensaria  molt  bé,  ab  calor,  ab  passió,  ab 
veritat;  peró  ve’l  final,  y  remata  ab  un  lati- 
guillo  de  Calvo...  de  Calvo  barato.  No  hi  ha¬ 
gué  pas  ningú  à  la  sala  qu’entengués  lo  que 
deya.  Trenta  paraulas  d’un  glop,  trescents 
gestos  en  vint  segons,  y  tableau!  Y  qué  n’es 
de  trist  haver  de  dir  aquestas  cosas  à  un  ac¬ 
tor  del  talent  d’en  Borràs  à  las  primerias  del 
sigle  xx ! 

Menut,  cama-tort  y  malcarat  com  era,  no 
li  faltava  certa  extranya  qualitat  y  era  la  de 
ferse  simpàtich  à  qui  se’l  mirés  un  xich  de¬ 
tingudament.  Li  deyan  Feyu ,  potser  degut  à 
la  poca  guapesa  del  seu  rostre  arrugat  y 
brut,  y  encara,  per’afegirhi  més,  assenyalat 
de  la  terrible  pigota. 

El  Feyu  vivia  tranquil.  Tenia  carro  y  un 
animal  molt  creyent  y  de  bon  aconsolar. 

Tots  dos  feyan  el  camí  de  la  vida  ab  la 
més  santa  resignació:  l’un,  el  Feyu,  ab  son 
cabàs  en  busca  de  la  farda  que,  segons  deya 
ell  somrihent  ab  un  somris  de  granxa  plora¬ 
nera,  era’l  seu  aliment  y’l  de  la  bèstia  que  li 
ajudava  à  guanyar  las  caixaladas;  l’altre, ’l 
pobre  matxo,  atent  sempre,  ab  aquella  ansia 
de  cumplidor,  als  crits  del  seu  amo  y  amich, 
més  amich  qu’amo,  per’aturarse  ó  seguir 
avant,  arrossegant  aquell  mal  trasto  ab  pre¬ 
tensions  de  carro. 

—  Oh...o...osque!  au! — 

La  bèstia  arrencava  després  de  pensarshi 
ab  quina  pota  comensaria,  y  tirava  pacient¬ 
ment,  sense  venirli  de  nou  el  trontollar  del 
moble  que  portava  al  darrera. 

— Bó...o...ó!  — 

Y  aqui  un  xiulet  estrident  que  surtia  com 
una  bala  rasa  de  la  boca  del  pobre  Feyu. 

L’animal  s’aturava  tot  seguit,  y  tombava 
calmosament  el  cap  pera  veure  al  estimat 
senyor ,  potser  anyorantlo,  ó  bé  demanantli 


inteligentment  el  morralet,  que  moltas  voltas 
la  bestia’s  tenia  de  dibuixar  per  mancarhi  la 
minestra. 

— iQue  ja  tens  mal  de  cor?  Pren  paciència, 
que  à  mi’m  passa  lo  mateix.  Com  si’ns  ho  ha¬ 
guéssim  dit.  Malehitsiga!  Au!  Oh...osque! 
Camina,  que  demà  serà  un  altre  dia. — 

Y  resignats,  feyan  el  seu  camí  fins  tenir  el 
carro  à  curull.  Sempre  eran  las  dotze  de  la 
nit,  l’hora  dels  bons  bocins  dels  senyors. 
Prou  qu’ho  sabia  ell;  aixis  li  havian  dit, 
que’ls  ricots  fins  se  llevavan  à  mitja  nit  pera 
poder  donar  l’abast  als  bons  talls.  Malehitsi¬ 
ga!  Y  que  un  home’s  tingui  de  rosegar  els 
punys! 

— Au!  Oh...o...osque!  Ves  qué’ls  hi  costa¬ 
ria  de  descuydarse  de  menjar  dia  per  altre  y 
recordarse  de  mi!  Au!  Oh. ,.o...osque!  Aquest 
animal  també’s  deu  entretenir  en  caborias, 
que  va  tan  ganso.  Deu  ésser  la  mateixa  debi¬ 
litat  que’ns  fa  pensar. — 

Un  dia’l  Feyu  va  baixar  encaboriat  de  va¬ 
lent  d’aquell  primer  pis  tan  remaco. 

La  cuyna,  aquella  cuyna  devia  ésser.  Com 
si  fos  de  palacio!  Quins  talls  hi  devian  haver 
en  aquellas  tupinassas  que  feyan  una  aroma 
tan. . . 

—  Malehitsiga!  No  es  pas  la  cuyna,  no,  lo 
que’m  fa  trontollar  el  cap  y’m  fa  com  un  mal 
de  cor.  Ara  ja  hi  caych;  no  es  pas  la  cuyna, 
malehitsiga!...  Feyu,  Feyu,  aixó  no  val.  Alió 
no  es  pera  tu.  Es  massa  alt...  Malehitsiga! 
No  sé  qué  dech  tenir  jo  à  la  cara  que  fassi 
tanta  por!  Cóm  ha  fugit  de  corrents  aquella 
senyora  quan  m’ha  vist!...  Y  qué  n'es  de... 
més  que  maca  aquella  senyoral — 

El  Feyu  estava  preocupat  de  cert. 

Al  posar  el  botó  al  peu  de  la  roda  per’abo- 
car,  pegà  relliscada  y’s  nafrà  entre  nas  y 
front. 

— Malehitsiga!  No  més  mefaltava  aixó  pera 
ésser  més  lleig!... — 

Aquella  nit  la  passà’l  Feyu  despert.  Quina 
nitl  La  bèstia  se’n  devia  ressentir  y  tot  dels 
encaboriaments  del  amo,  perque  no  li  aparià 
la  menjadora  ni  li  digué  res  tot  desguarnint- 
la,  com  els  altres  diasr 

—  Aquella  senyora,  tan  fina...  y  tan 
d’allós...  Deu  meu!  — 

El  Feyu  no  s’entenia.  Anava  rumiant.  Que 

per  qué's  devia  espantar  al  véurel;  que  per 
qué  quan  ell  va  .  dir  bona  nit  fugi  corrents; 
que  per  qué... 

Y  la  figura  esbeltissima  d’aquella  senyora 
se  li  presentava  devant,  passant  la  porta  del 
tancat,  atravessant  per  la  cort  fins  al  peu  de 
la  menjadora  ahont  tenian  el  jas  ell  y’l 
malxo. 

Li  semblava véurela,  yla  trobava  més  bona 
y  més  senzilla!... 

Li  deya: 

— Tu  qu’ets  tan  lleig  y  que  tothom  te  des- 
precia,  m’agradas  y’m  casaré  ab  tu. — 

Borrango!  L’alegria’l  va  despertar,  y  ella 
no  hi  era. 

— De  totas  maneras  —  se  deya  ell  —  això 
dels  sómits  es  de  bon  pensar. — 

Havia  tornat  moltas  voltas  à  casa  d’aque¬ 
lla  senyora,  y  no  l'havia  tornada  à  veure. 

Peró  un  dia,  un  dia  si  que’n  va  ésser  d’atre¬ 
vit  el  Feyu. 

Al  entrar  se  la  troba  com  el  primer  dia,  y 
ell  que  si  que  li  diu: 

— Que  Deu  me  la  guart,  senyoreta. — 

Y  ella  li  va  tornar  el  Deu  vos  guart,  y  fins 
li  va  semblar  que  reya  com  volent  dir:  M’a¬ 
gradas. 

Animat  per  aquest  somris  anava  à  dirli 
alguna  altra  cosa,  peró  ella  se’n  havia  anat. 

El  somris  d’ella  acabà  de  fer  tornar  boig 
al  Feyu.  No  hi  veya  de  content,  y  un  garbuix 
d’ilusions  li  omplia’l  cap. 

Aquell  dia’l  matxo’s  quedà  parat  al  tro- 
barse  ab  doble  pinso. 

— Qué  rédiantrel  Fet  y  fet  també  tu  hi  has 
d’entrar  ab  la  meva  alegria.  Hem  d’anar  à 
mitjas  com  ab  la  fam.  Tots  hi  guanyarém, 
tots  hi  guanyarém! — deya,  tot  amanyagant  à 
la  bèstia. 

Y  quan  à  voltas,  més  asserenat,  li  sembla¬ 
va  que  no  podia  ser  que  aquella  senyora  s’e¬ 
namorés  d’ell,  tot  seguit  se  feva  reflexions 
encaminadas  à  fer  renaixer  las  ilusions  en  el 
seu  cor. 

— Com  si  fos  la  primera  vegada  que  una 
senyora  rica  s’ha  enamorat  d’un  pobre!... — 

Y  aixó,  pera  ell,  tenia  tota  la  forsa  d’una 
lògica  incontrovertible. 

El  Feyu  no  semblava’l  mateix:  se  rentava 
sovint  la  cara  y  ja  no  deya  «malehitsiga». 

Ab  el  cabàs  al  cap  y  la  paleta  à  la  mà, 
l’hauriau  vist  ab  quina  dignitat  caminava. 

Solzament  al  pujar  la  escala  de  casa  la 
senyora,  no  podia  evitar  aquells  sotrachs  al 
cor  com  si  estigués  molt  cansat;  y  aixó 
qu’era  primer  pis. 

Peró  alló  de  pensar  si  la  veuria, ’l  posava 
tot  frisós. 

Quan  entrava  en  son  tancat,  se  mirava 
aquella  barracota  feta  ab  trossos  de  fusta 
vella  y  retalls  d’estora  aguantats  ab  pedras  y 
mahons,  à  riscos  d’anarsen  daltabaix  à  la 
mellor. 

—  Els  pobres  estém  ben  exposats.  Male- 
hitsi...  No,  no  s’hi  val  à  renegar.  Tot  ho 
arreglarém;  lo  mateix  que  la  tanca,  qu’ab 
un  cop  de  puny  va  à  terra,  també  l’adoba- 
rém;  y  aquí  al  darrera  al  hort,  hi  farém  un 
jardi  ben  lluhit  pera  ella;  y  aqui  aixecarém 
la  casa,  tota  de  pedra  picada,  ab  uns  vidres 
de  colors  y  uns  finestrals...  Ah!  Y’l  matxo, 
guarniments  de  trinca,  bon  pinso  y  abun¬ 
dós,  y  sempre  net  y  lluhent.  No  haurà  de 
fer  res,  perque  posarém  cavalls  y  ell  podrà 
reposar,  que  bé  prou  s’ho  haurà  afanyat, 
com  jo  mateix...  Batua!  no  m’havia  passat 
may  que  una  dona  arribés  à  cap-girarme, 
que  no  faig  més  que  pensar  en  ella.  Alguna 
cosa  hi  deu  haver,  que  si  no,  no  m’hi  hauria 
pas  enfondat  tant;  que  bé  prou  n’havia  vist 
à  centas  de  senyoras,  y  cap  m’havia  fet  enca¬ 
boriar  com  aquesta.  Si  no  fos  aquest  rema- 
lehit  ofici  tan  pobre  y  tan  brut...  Peró  si  no 
hagués  estat  aixó  tampoch  l’hauría  cone¬ 
guda,  perque  al  ultim  tot  ha  vingut  de  la 
farda... — 


La  escala  estava  aquell  dia  tota  encatifada 
y  guarnida  ab  plantas,  que  més  qu’escala 
sembava  un  jardí. 

— No’s  pot  passar  avuy — va  dirli’l  porter, 
tot  planxat  y  enlevitat. 

— {Y  per  qué  no? — va  respondre’l  Feyu, 
sentint  una  angunia  que  no  s’explicava. 

— No’s  pot  passar,  dich;  tornéu  demà. 

— {Demà?  Y  avuy  {per  qué  no? 

-^-Perque’s  casa  la  senyoreta  y  estàn  à 
punt  de  baixar.  Au!  anéu! — 

Ja  baixavan.  El  lacayo  brincà  à  obrir  la 
portella  del  cotxe,  y’l  porter  à  empentas 
cuytà  à  treure  al  Feyu  de  la  escala. 

— Malehitsiga!  Tota  blanca,  qué  remaca! — 

Va  posarse  ben  aprop  à  veure  si  li  diria 
alguna  cosa. 

Ella  va  passar  tota  roja  y  sofocada,  y’l  seu 
pare  tingué  pera  entrar  de  clavar  empenta 
al  pobre  Feyu,  que  s’havia  quedat  embada¬ 
lit  devant  de  la  portella  del  cotxe. 

Van  marxar  tot  corrents. 

El  Feyu’s  va  quedar  embadocat,  sens 
esma  d’anar  amunt  ni  avall.  Senti  qu’en  sos 
ulls  hi  espurnejava  una  llàgrima  y  corregué 
cap  al  carro,  cap  al  seu  carro. 

— Y  es  clar! — va  dir — Com  si  m’hagués  tor¬ 
nat  boig!  Qui’m  feya  pensar  en  aqueixa  se¬ 
nyora! — 

El  matxo  girà’l  cap  pausadament  y  li  di¬ 
rigí  una  mirada  que  al  Feyu  li  semblà  de 
compassió. 

Agafà’l  cap  de  la  bèstia  v  l’abrassà  forta¬ 
ment. 

— Tu  si  qu’ets  ben  meu  ioy? — 

Y’l  besà  tot  enternit,  desfogant  ab  el  pa¬ 
cient  animal  la  pena  que  li  havia  causat 
aquella  senyora. 

— Oh.  .  0...  osque!  Au! — 

Y  tornemhi. 

Joseph  M.a  Folch  y  Torres. 

que  nosaltres  caygàm...  —  20.  Lo  miracle  de  las  flors. 
L.  En  Jaume  II  y  sa  muller  Na  Blanca.— 2 1 .  La  deixa 
del  geni  grech.  L.  Le  jour  ou  nous  avons  reçu  le  grand 


Homére.  (A  Chénier)  —  22.  Fulla  d’album.  L.  Flors  y 
violas  y  romaní. — 23.  La  fàbrica  catalana.  L.  Lotrevall 
es  honra,  lo  trevall  es  sant  (Clavé).  —  24.  L’absolució. 
L.  Ja  les  cansonetes  velles  —  ningú  les  vol  escoltar. — 
25.  |Viva  Espanal  L.  Ditxosa  vaga!  —  26.  La  nostra 
gent.  L.  Virior. —  27  Las  cendras  vellas.  L.  Guerra  y 
sempre  guerra.  -  28.  Vora  mar.  L.  Tradicional.  —  29. 
Entre  llops.  L.  Nit  d’hivern. — 30.  Balada.  L.  Mitjeval. 

—  31.  Bona  nova.  —  L.  Fe  y  Patria. — 32.  La  font  del 
monjo.  L.  Flor  robada  al  claustre  per  l’amor  del  món. 

—  33-  De  Montanya.  L.  ...  d’una  novela  inèdita. — 34. 
A  unas  aurenetas.  L  ..  lo  Montseny  trist  y  gebrat. — 35. 
La  farga  d'aràm.  —  36.  Lo  campanar  del  meu  poble. 
L.  Encara. — 37.  Amorosas.  L.  Intimas.  —  38.  Al  cim 
de  la  montanya.  —  39.  La  lluna  no  es  morta.  L.  On 
croirait  voir  vivre  et  mourir  la  lune  (Paul  Verlaine). — 
40-  jQué  es  amor?  L.  Dilligendi  virtus  maxima  est. — 
41.  Rondalles  y  cansons.  L.  Veu  de  la  terra. — 42.  Als 
peus  de  la  Verge.  —  Narració.  L.  «Rosa  mystica  ora 
pro  nobis».  — 43.  Lo  plor  de  la  ginesta.  L.  Recort  del 
«Corpus».  —  44.  Jesús  s’anyora.  L.  Passionaria. — 45. 
Al  Banc  de  la  Bona  Sort.  L.  Deixam  quatre  duros. — 
Tothóm. —  Aquí’ls  tens. — Ningú.—  46.  A  la  menuda. 
L.  Venirne  de  mena.  —  47.  La  flor  primerenque.  Lema. 
Idili.  —  48.  Una  feta  d'en  Felip.  L.  A  moro  muerto 
gran  lanzada. — 49.  Enamorament.  L.  Quod  Deus  vidit 
erat  bonum.  —  50.  La  Pabordía.  L.  Ni’ls  Pabordes  del 
Roser-van  vestits  ab  draps  de  casa...  (Popular).  —  51. 
Floralia  L.  Salveula  vos,  Regina.  —  52.  Los  Reys. 
L.  Del  natural.  —  53.  La  meva  copa.  L.  Patria,  Fides, 
Amor.  —  54.  Llegint  lo  Kempis  (Soliloqui).  L.  Amor 
vuit  esse  sursum,  nec  ullis  infimis  rebus  retinari  (Kem¬ 
pis).  —  55.  La  pubilla  del  Hostal.  L.  «Qui  no  tem  à 
Deu...» — 56.  Lo  vers  y  la  poesia. — L.  Mar  y  Cel. — 57. 
En  sense  cor.  L.  Dintre  de  la  escorxa  amarga — jque’s 
cria  dols  l’admetlló' — 58.  De  retorn.  L.  Prop  la  llar. — 
59.  Lo  Cant  de  la  Tardor.  L.  L’óliva  xiscla  y  udola’l 
llop. — 60.  Ab  ambició.  L.  Voldria  serne  reyna.  —  61. 
Alianor.  L.  Amorosa.  —  62.  Velshiaquí  un  renombrat 
encantament  L.  /Fmulator  existens  paternarum  mea- 
rum  traditionum.  (Ad.  Gal.  I.  14. —  63.  200  corrandas 
catalanas.  L.  También  la  gente  del  pueblo-tiene  su  co- 
razoncito.  (Ricardo  de  la  Vega).  - —  64.  Ilusions  y  des¬ 
enganys.  L.  Fetxas. — 65.  Cercant  l’amor.'  L.  A  les  tres 
ensenyes  del  Cor  de  Jesús:  La  Creu,  les  espines  y  la 
llaga.  —  66.  Flors  d’hermita.  L.  Ego...  lilium  vallorum. 
(Cant.  cap.  2.  v  1.) — 67.  Lo  Taumaturg  català  Beato 
Joseph  Oriol.  L.  Glòria  de  nostra  terra. —  68.  Crepus¬ 
cle.  L.  Les  fleurs  brillent  d’un  fou  secret  en  se  fer¬ 
mant...  (Ch.  Guérin.)  —  69.  Lo  campanar  del  meu  po¬ 
ble.  L.  Encare,  encare.  —  70.  Plenitut.  L.  Fides. — 71. 
Desvetllament.  L.  L’amor  fa  devallar  l’Amat  al  amich 
e  pujar  l’amich  al  Amat.  (R.  Llull.)  —  7Z-  Floridor. 
L.  Amorosas.  —  73.  Jacobé. —  74.  ^Morta?  L.  Ditxosa 
ellal — 75.  Ave  Maris  Stella.  L.  Sí;  ;Deu  vos  guart!  — 
76.  La  llegenda  de  la  reyna.  L.  Flor  de  casa.  —  77. 
Ave  Maris  Stella.  L.  «Bona  cuneta  posce». —  78.  Blan- 

ca.  L.  Mentres  ha  passat  ton  ànima  —  com  volva  que’l 
vent  s’endú, —  t’han  cantat  las  cosas  blancas —  enamo- 
radas  de  tu.  —  79.  Ave  Maris  Stella.  L.  Himne.  Sant 
Bernat.  —  80.  Dugas  selvas.  L.  Als  poetas. —  81.  Ave 
maris  stella.  L.  C'est  a  vous  de  chanter  tes  dons  et  ta 
grandeur  (Racine). —  82.  Dijous  gras.  L.  Tradicional. 

—  83.  En  las  ombras.  L.  Post  nubila  phoebus.  —  84. 
De  la  terra.  L.  Poesia  catalana —  com  te  vas  enmalal- 
tint —  deixas  l’ayre  de  la  terra — y’t  desvías  molt  sovint... 

—  85.  Amor  de  Mare.  L.  L’amor  dels  amors...  —  86. 

Aubadas.  L.  Amor. —  87.  Aubada  d’amor.  L.  ...  Ma 
jovenesa  —  també  té  somnis  sense  dormir  (Casas  y 
Amigó). — 88.  Lo  poema  de  la  nit.  L.  A  Montseny. — 
89.  Credo.  L.  Fides.  —  90.  A  la  platja.  L.  «Vora  la 
mar...»  -  91.  Venjansa.  L.  Vida  y  Mort. —  91.  Tra¬ 

ducció  del  Himne  de  Sant  Bernat.  L.  Virgo  Singular. 

—  93.  Imatjes.  L.  Símbols  de  Patria. —  94.  El  mal  ca¬ 
valler.  L.  El  pas  del  amor. —  95.  Lo  rossinyol  de  la 
vall.  L.  Al  morir  la  primavera — també  morí’l  rossi¬ 
nyol. 

( Seguirà .) 


NOVAS 

Per  haver  arribat  à  nostras  mans  quan  ja 
estava  ben  avensada  la  confecció  del  present 
número,  retirém  aquesta  setmana  un  article 
titulat  Qüestions  capdals,  qu’anirà  en  lloch 
preferent  del  número  pròxim  y  qu’es  degut  à 
nostre  distingit  amich  don  Francisco  Pi  y 
Suner,  qui  desd’ara’ns  honrarà  ab  sa  cola- 
boració. 

Atesa  l’anticipació  ab  que  s’ha  tingut  de 
compaginar  aquest  número  per  causa  de  la 
festivitat  d’ahir,  y  dada  la  importància  y  ex¬ 
tensió  de  la  revista  musical  que  va  entregar- 
nos  nostre  company  de  redacció  en  Joaquim 
Pena,  ocupantse  dels  tres  Concerts  Lamou- 
reux,  el  del  Orfeó  Català  y’is  tres  del  mestre 
Panzner,  deferim  la  publicació  de  dita  revis¬ 
ta  musical  fins  à  nostre  pròxim  número 

En  1’ «Associació  Popular  Regionalista» 
tingué  lloch  el  dia  12  del  corrent  una  vetlla¬ 
da  musical  à  càrrech  d’en  Joseph  Masó  y 
Goula,  ab  la  cooperació  de  la  senyoreta  Ma¬ 
ria  Vila,  executantse  un  triat  programa  de 
cansons  populars  armonisadas  pel  dit  mestre 
Masó  y  pel  mestre  Alió,  haventsen  de  repe¬ 
tir  varias,  entre  ellas  L’ estudiant  de  Vich  y 
Montanyas  del  Canigó ,  à  instancias  de  la  nom- 
brosissima  concurrència  qu’assisti  à  la  vet¬ 
llada. 

L’« Associació  Popular  Regionalista»  pre¬ 
para  altres  actes  que  segurament  revestiràn 
importància. 

La  visita  que  l’associació  excursionista 
catalana  Los  Montanyenchs  verificà  al  Arxiu 
de  la  Corona  d’Aragó  resultà  un  acte  del  tot 
notable.  El  punt  de  reunió  fou  als  claustres 
de  la  Seu,  ahont  s’hi  trobaren  una  seixan¬ 
tena  d’associats,  diriginlse  en  compacte  gru- 
po  al  histórich  edifici,  ahont  foren  rebuts  per 
l’arxiver  don  Francisco  de  Bofarull,  quí’ls 
atengué  ab  sa  peculiar  franquesa  y  amabili¬ 
tat. 

Després  de  tréure  algunas  vistas  del  ca¬ 
sal  de  nostres  comtes,  el  president  dirigí 
algunas  frases  de  mercès  y  d,espedida  al 
honorable  guardià  que  foren  acceptadas  ab 
agrahiment,  disolentse’l  vistós  aplech  d’ay- 
mants  de  las  glorias  de  la  terra. 

La  crònica  dels  teatres  de  declamació  no 
registra  aquesta  setmana  res  d’importancia 
després  del  estreno  à  Romea  de  La  pecadora , 
obra  de  que  ja’ns  ocupém  en  el  lloch  corres¬ 
ponent  ab  la  extensió  que  per  sa  importància 
artística  reclama. 

Ni  al  Principal,  ahont  segueix  actuant 
la  companyia  castellana  d’en  Balaguer  y  en 
Larra,  ni  à  Novetats,  ahont  hi  trevalla  la 
d'en  Munoz,  se’ns  ha  donat  res  important, 
com  no  ho  es  el  melodrama  La  alquería  de  los 
sauces,  mal  arreglo  d’un’obra  francesa  ja  ben 
coneguda  del  públich  baix  el  títul  de  La  al¬ 
quería  de  Bretana ,  qu’ara  s’ha  representat  en 
l’ultim  dels  esmentats  teatres,  logrant  una 
regular  acullida  entre’l  públich  bon-jan. 

Dintre  pochs  días  se  posarà  à  la  venda 
un  llibre  nou  de  mossèn  Jacinto  Verdaguer 
titulat  Flors  de  Maria ,  endressat  als  centres 
d’ensenyansa  ab  el  fi  de  festejar  à  la  Verge, 
en  el  mes  de  maig,  en  nostra  llengua. 

Esperém  que  serà  un  nou  joyell  que  l’au¬ 
tor  de  L' Atlàntida  encastarà  en  la  corona  de 
Catalunya. 

Publicacions  rebudas: 

Escuela  de  amor:  Mi  manifiesto ,  per  Enrich 
Sànchez  Torres. 

Boletín  Jurídico:  Novísimas  tari  fas  de  la 
contribución  industrial  y  de  comercio .  Apro- 
badas  per  real  decret  de  28  de  maig  de  1896 
y  refosas  posteriorment,  ab  un  índex  alfa- 
bétich  y  un  apèndix  cont&nint  las  modifica¬ 
cions  fetas  fins  à  1  de  janer  de  1902. 

La  familia  de  León  Roch ,  per  B.  Pérez 
Galdós.  S’ha  publicat  la  sexta  edició  d’aques¬ 
ta  famosa  novela  castellana,  cuydadosament 
corretgida. 

La  filla  del  marxant ,  cansó  XXII  del  «Gan- 
çoner  Popular»,  ab  lletra,  música,  dibuix 
alusiu  y  notas  folk-lóricas. — Preu,  10  cénts. 


Fidel  Giró,  impressor.  —  Carrer  València,  31 1. 

TEXT:  Qüestions  capdals,  per  Francisco  Pi  y  Su- 
ner.— Xurriacas,  per  Sebastià  Junyent.— Ayres  del 
Montseny,  per  Antón  Busquets  y  Punset. — Consis¬ 
tori  dels  Jochs  Florals :  Llista  de  las  composicions 
rebudas  en  Secretaria.— Cami  del  sacrifici,  per  Ra¬ 
fel  Nogueras  y  Oller.  —  La  eterna  farsa,  per  idem. 
—  Revista  musical,  per  Joaquim  Pena.— La  pubilla 
del  «Mas  Trist»,  per  Jaume  Terri  — Novas. 

GR ABATS:  Cami  del  sacrifici;  La  eterna  farsa,  ilus- 
tracions  de  S.  Junyent. 

CROQUIS  CIUTADANS,  per  Apeles  Mestres.  Plech  6. 
L’INSPECTOR  AXEL  BORG,  per  August  Strindberg. 
Plech  33. 

QÜESTIONS  CAPDALS 

Fondas  qüestions  agitan  avuy  la  humani¬ 
tat  entera.  Per  motiu  d’ellas,  institucions 
seculars  amenassan  derrumbarse;  formas  y 
sistemas  d’organisació  social  cedeixen  el  pas 
à  novas  formas  y  sistemas  més  adequats  à 
las  actuals  concepcions  del  dret;  creencias  y 
respectes  que  semblavan  formar  part  del 
substralum  humà,  s’esvaneixen  emportadas 
pels  vents  de  fronda;  y  tot  indica  qu’estém 
en  un  període  de  potentissimas  energias,  en 
un  periode  verdaderament  creador,  del  qual 
ne  surtiràn  més  fortas  y  ab  més  ampla  y  ge¬ 
nerosa  vida  las  societats  humanas. 

Y  entre  aqueixas  qüestions  qu’al  món  agi¬ 
tan  n’hi  hà  dugas  que  poden  ésser  anomena- 
das  capdals  y  vitalissimas,  puig  que  son  con¬ 


formes  à  la  lley  de  la  evolució  de  la  vida  Va 
la  vida  en  la  naturalesa,  y  passa  lo  mateix  en 
las  societats  humanas,  de  lo  confós  à  lo  dis¬ 
tint, del  estat  d’estructura  homogènia  al  estat 
d’estructura  heterogenia,  de  l’agrupació  in¬ 
diferenciada  à  una  cada  vegada  més  perfecta 
individuació.  Y  adaptadas  à  tal  lley  d’evolu¬ 
ció  van  abdugas  qüestions,  que  de  sobras 
compendràn  nostres  lectors  que  son  l’au¬ 
tonomista  y  l’anomenada  social,  ja  que  una 
y  altra,  encara  que  per  camins  diferents, 
van  à  unavmés  perfecta  individuació  del  ho¬ 
me,  à  una  cada  vegada  més  marcada  diferen¬ 
ciació  del  sér  humà,  puig  que  procuran  el 
major  desenrotllo  de  la  personalitat  humana. 

Per  aixé,  perque  son  conformes  à  la  evo¬ 
lució  de  la  vida,  abdugas  qüestions  favorei- 
xen  l’imperi  deia  llibertat  en  totas  las  mani¬ 
festacions  y  en  tots  els  ordres  de  la  vida,  per¬ 
que  la  llibertat  es  condició  necessària  pera’l 
desenrotllo  y  pera  la  existència  de  tots  els 
sers.  Y  per  aixó  també  revesteixen  el  caràcter 
d’universalitat  que  tenen;  per  l’una  y  per  l’al- 
tra’s  lluyta  à  tot  arreu  del  món,  ja  per 
medi  de  propaganda  pacifica,  la  lluyta  de  las 
ideas,  ja  ab  forma  irada  y  cruenta  y  ab  un 
heroisme  que  servirà  d’exemple  mentres  hi 
hagi  memòria  d’homes  en  la  terra.  Y  s’obser- 
va'l  fet  de  que  las  reivindicacions  revolucio- 
narias  en  els  dos  ordres  d’ideas  determinan 

una  organisació  de  resistència  anàloga  en  els 
possehidors  del  poder  y  de  la  riquesa  socials; 
enfront  de  las  aspiracions  socialistas,  el  ca¬ 
pital  s’organisa  en  grans  sindicats,  en  trusts , 
agabelladors  de  la  riquesa;  enfront  de  l’aspi¬ 
ració  dels  pobles  à  la  seva  independencia,  à 
la  seva  llibertat,  els  governants  erigeixen 
l’imperialisme,  agabellàdor  del  poder  públich 
dels  grupos  humans.  L’acció  en  els  dos  or¬ 
dres  d’ideas  determina  la  mateixa  reacció; 
la  integral  expansió  de  la  personalitat  queia 
protesta  formula,  troba  l’obstacle  del  agabe- 
llament,  de  la  concentració  en  pocas  mans  de 
las  energias  socials. 

No  es  filla  la  qüestió  autonomista  d’in- 
fluencias  atàvicas,  ni  obeheix  à  sugestions 
chauvinistes  ó  patrioteras  que  no  enquadran 
avuy  ab  el  sentit  universal.  L’autonomia, 
filosòfica  ó  políticament,  es  una  condició 
necessària  d’existencia.  Sens  ella,  la  vida 
dels  pobles  y  dels  ciutadans  seria  migrada  y 
raquitica.  Ab  ella’s  reconeix  e!  dret  inmanent 
que  tenen  tots  els  organismes,  tant  els  indi¬ 
viduals  com  els  colectius,  à  la  més  complerta 
llibertat  pera  son  desenrotllo  y  la  seva  armó- 
nica  y  complerta  evolució,  y  à  regirse,  per  lo 
tant,  y  à  governarse  en  us  de  sa  llibérrima 
voluntat.  Ab  ella’s  favoreix  laintegral  expan¬ 
sió  de  la  personalitat  humana,  puig  que 
afirma  la  llibertat  individual  y  la  fonamenta 
ab  la  llibertat  dels  grupos  ó  colectivitats  per 
l’home  creats  en  sa  vida  de  relació;  sense 
l’autonomia  en  totas  sas  modalitats, serianun 
mito’ls  drets  individuals,  que  desapareixerian 
devant  de  la  prepotència  absorbent  del  Estat. 
Y  si  tot  aixó  no  fos,  faria  digne  de  lloansa 
l’autonomia’l  fet  de  que  ab  ella’s  cohonesta 
la  iniquitat  comesa  en  l’aubada  de  la  edat 
moderna,  quan  la  monarquia,  erigida  en  mes¬ 
tressa  y  senyora  de  totas  las  forsas  socials, 
va  pretendre  constituhir  grans  y  uniformadas 
nacionalitats,  atropellant,  per’aixó  fer,  els 
drets  y  las  llibertats  dels  pobles,  qu’oposavan 
una  barrera  poderosa  à  las  arbitrarietats  de 
son  absolutisme. 

Diguém,  ab  tot,  que  no  basta  l’autonomia 
pera  l’absolut  imperi  de  la  llibertat,  pera  l’a¬ 
cabat  desenrotllo  de  la  personalitat  huma¬ 
na.  Apart  condicions  políticas,  per  nosaltres 
d’importancia  considerabilissima,  essencials 
al  nostre  entendre,  es  necessari  convenir  que 
tant  els  drets  individuals  com  els  colectius, 


tant  la  llibertat  dels  ciutadans  com  la  lliber¬ 
tat  dels  pobles,  seran  sense  realisació  com¬ 
plerta,  deixaran  de  tenir  existència  verdadera 
en  tant  que  persisteixi  l’actual  organisació 
social.  Que  aquesta  es  injusta  no  hi  hà  ni  que 
dirho:  els  més,  sacrifican  tota  la  seva  exis¬ 
tència  al  plaher  y  à  la  existència  delsmenos. 
Y  ademés  d’injusta  es  incompatible  ab  la 
llibertat:  no  pot  ésser  verdaderament  lliure 
qui  visqui  en  estat  de  dependencia  econòmi¬ 
ca,  y  en  aqueix  estat  de  dependencia  viuhen 
els  més  dels  homes  que  poblan  la  terra. 
<Cóm  pot  imperar  la  llibertat  ab  la  opresió 
que  determina  la  difícil  satisfacció  de  las 
més  indispensables  necessitats  de  la  exis¬ 
tència? 

No  ha  cristallisat  avuy  encara  la  organisa¬ 
ció  futura  de  la  societat,  ni’ls  seus  propagan- 
distas  estan  encara  en  condicions  de  deter¬ 
minaria  aqueixa  organisació;  peró  cada  dia 
creix  l’anhel  de  cercaria,  anhel  tan  poderós 
qu’absorbeix  gran  part  de  las  energias  revo- 
lucionarias.  Aixó  explica  que  à  l’hora  present 
no’s  dongui  à  las  lluytas  políticas  l’interés 
que  s’hi  donava  en  tot  el  passat  sigle,  y  que 
allí  hont  encara’s  lluyta  per  la  llibertat  y  per 
las  institucions  democràticas,  caracterisi  à 
las  lluytas  una  orientació  marcadament  so¬ 
cial  que  las  diferencia  de  las  d’altras  épocas. 

Cego  serà  qui  tot  aixó  no  vegi.  Cego  serà 
qui  s’empenyi  en  mantenir  els  motllos  ac¬ 
tuals.  El  cami  es  comensat.  Ni  hi  haurà  res 
que  pugui  impedir  que'ls  grupos  humans 
visquin  la  vida  que’ls  hi  es  pròpia  y  desple¬ 
guin  las  sevas  energias  amparats  pel  dret  v 
per  la  llibertat,  ni  hi  haurà  res  tampoch  que 
pugui  impedir  la  transformació  de  la  organi¬ 
sació  social  en  un’altra  en  que  tots  els  ho¬ 
mes,  sigui  la  que’s  vulgui  la  seva  condició, 
siguin  las  que’s  vulguin  las  sevas  creencias, 
y  procedeixin  d’hont  procedeixin,  puguin 
gosar  de  las  bellesas  de  la  naturalesa  y  dels 
bens  de  la  terra,  espandint  el  seu  cor  en 
ansias  d’amor  infinit  envers  tots  els  altres 
homes,  y  nodrint  la  seva  inteligencia  ab  las 
conquistas  de  la  Ciència  y  ab  las  bellesas  ine¬ 
fables  del  Art,  qu’han  de  convertir  aquesta 
Terra,  marastra,  fins  ara,  de  la  major  part 
dels  homes,  en  un  verdader  paradis  ahont  hi 
regnin  per  sempre  la  Justícia, ’l  Bé  y  la  Lli¬ 
bertat. 


Francisco  Pi  y  Suner. 

XURRIACAS 

Al  benvolgut  amich  Lluís  Via. 

El  vostre  article  titulat  Latiguillos  m’ha 
sugerit  una  serie  de  consideracions  que,  es¬ 
pero  de  vostra  may  desmentida  amabilitat, 
me  permeteréu  exposar. 

Fora  possible,  peró  massa  llarch  pera  un 
article,  demostrar  que’l  gran  art,  l’art  enlay- 
rador  qu’aixeca  l’home  molt  per  demunt  de 
las  vulgaritats  de  la  vida,  ha  florit  sempre  en 
pobles  qu’han  tingut  ideals,  qu’han  sentit 
fondament  passions  intensas,  qu’han  aspirat 
à  quelcóm  de  gran,  segurs  de  que  tenían  de 
realisarho,  y  al  revés,  que  l’art  ha  decaygut 
fins  à  anularse,  sempre  y  quan  un  poble  s’ha 
cregut  satisfet  ó  s’ha  resignat  à  ésser  vensut 
y  eclipsat,  contentantse  ab  la  satisfacció  de 
las  necessitats  fisiológicas. 

No  es  ben  bé  l’artista  qui  arrastra  à  un  po¬ 
ble:  es  aquest  que  l’empeny  cap  amunt  y  li 
exigeix  que’l  representi.  D’artistas  en  embrió 
n’hi  hà  à  tot  arreu,  peró  faltan  moltas  vega- 
das  las  circunstancias  propicias  que’ls  obli- 
gan  à  donarse  à  llum.  Darrera  dels  grans 
homes  que’ns  semblan  directors  de  la  huma¬ 
nitat,  si  escoltéssim  bé,  hi  sentiriam  una  cri¬ 
dòria  inmensa  que’ls  proclama  capdills,  per- 
que  en  son  poderós  cervell  hi  sent  la  multitut 
la  forsa  pera  realisar  sa  aspiració. 

Estudiant  el  poble  català  y  resseguint  la 
seva  historia,  trobarém  que  no  s’ha  distingit 
per  sentir  l’art  més  qu’en  un  cui  t  espay  de 
temps,  el  suhcient  pera  que  ningú  pugui  tat- 
xarlo  d’ésser  absolutament  negat  al  senti¬ 
ment  de  la  bellesa.  Els  monuments  més 
artistichs  que  coneixém  son  de  l'época  de  la 
dominació  romana,  y  son  consemblants  als 
de  las  altras  provincias  del  poderós  imperi. 
Ahont  comensa  à  mostrarse  artista  es  en  la 
arquitectura  romànica,  y  continúa  desenrot¬ 
llant  son  sentit  estétich  é  imprimint  elsagell 
de  son  caràcter  en  son  art  gótich,  model  de 
bon  gust  y  sobrietat,  al  ensemps  que  impreg- 
J  nat  de  profond  sentiment  religiós.  Y  cal  con- 
j  signar  que  la  producció  d’aquest  art  coinci- 
deix  precisament  ab  el  temps  en  que  Europa 
)  estava  diferenciada  en  petitas  nacionalitats  y 
Catalunya’s  governava  à  si  mateixa  y  tenia 
en  el  concert  universal  representació  y  vida 
propias. 

Després  del  sigle  xv,  nostra  terra,  arras- 

trada  per  la  corrent  que  tendia  à  formar 
grans  estats,  no  té  prou  forsa  d’atracció  pera 
formarne  un,  y  queda  agregada  à  un  altre 
poble  al  qu’ajuda  à  ésser  gran  y  poderós.  Y 
naturalment,  comensa  pera  nosaltres  una 
era  de  decadència  que  dura  fins  à  nostres 
dias. 

Durant  tot  aquest  llarch  espay  de  temps, 
Catalunya  no  fa  més  que  reflexar,  esmortu- 
hintlo,  l’art  foraster,  y  encara  que  poguém 
comptar  alguns  pintors  y  poetas  ab  cert  ca¬ 
ràcter,  no  tenen  personalitat  prou  marcada, 
ni  arriban  à  prou  altura,  pera  ésser  pregonats 
universalment.  El  caràcter  emprenedor  dels 
catalans  s’aplica,  durant  tot  aquest  temps,  à 
la  navegació  y  al  comers. 

Dispenseume  aquesta  lleugera  digresió 
històrica,  qu’he  cregut  necessària  per’arribar 
al  nostre  temps  y  fer  notar  qu’encara  no  hem 
ressucitat  de  la  decadència  y  que,  per  lo  tant, 
encara  nostre  art  no  s’ha  pogut  emancipar 
de  la  influencia  extrangera.  En  literatura 
solzament,  y  aixó  es  un  felis  auguri,  tenim 
alguna  personalitat  eminent  de  la  que  tots 
ens  sentim  orgullosos.  Peró  en  las  altras  arts 
aném  à  remolch  d’Europa;  no  hi  ha  hagut 
tradició,  no  hi  ha  hagut  exemples,  no  hi  ha 
hagut  museus,  no  hi  ha  hagut  encoratja¬ 
ments,  y  tots  els  artistas  han  anat  à  estudiar 
fora  de  casa,  y  molts  s’hi  han  quedat,  si  bé  ' 
anyorant  la  terra  que’ls  vegé  nàixer,  contents 
de  respirar  una  atmosfera  més  artisticg. 

A  Europa,  al  ensemps  que’s  sent  el  panteig 
fatigós  que  sembla  precursor  del  naixement 
d’una  nova  manera  d’ésser  de  la  societat, 
s’hi  mouhen  en  agitada  confusió  mil  tenden- 
cias  artisticas  que  rompen  ab  tota  classe  de 
convencions,  que  desprecian  lleys  y  reglas, 
y,  d’acort  ab  la  filosofia  moderna,  cercan  la 
expressió  de  sentiments  propis,  indepen¬ 
dents,  genuinament  individuals,  ja  buscant 
refinaments  malaltissos,  ja  cantant  un  entus- 
siàstich  himne  à  la  forsa  y  à  la  vida,  ja  evo¬ 
cant  visions  misteriosas  y  abstractas,  ja 
reproduhint  solzament  impresions,  tacas, 
modalitats  d’una  sensació,  ja  simbolisant 
passions,  reproduhint  matisos  de  sentiments 
nous,  aspiracions  à  un  estat  de  perfecció  que 
s’ovira  entre  boyras. 

Y  aquest  batibull  té  ressó  en  nostra  ciutat, 
trobantla  poch  preparada.  No  havent  sigut 
perfecta  en  manifestacions  d’arts  anteriors, 

no  era  fàcil  qu'ho  fos  en  el  moviment  pre¬ 
sent,  y  d’aquí  ve  aquest  modernisme  agafat 
pels  cabells  qu’en  la  decoració  ha  pres  la 
forma  de  las  xurriacas  al  petar,  que  con- 
torsiona  la  fusta  y’l  metall  com  si  fossin  pas¬ 
ta  de  tortell,  qu’ha  prodigat  els  lliris  coll— 
torsats  y  las  ayguas  somniosas  en  nostra 
poesia,  y  qu’ha  empés  à  alguns  cap  el  camí 
de  la  Vida  ab  V majúscula,  agitant  llur  cervell 
congestionat  per  l’ardenta  inspiració  avassa- 
lladora,  descuydats  d’aplicarse  al  estudi  de 
la  vida  ab  v  minúscula  y  produhint  obras 
redemptoras,  himnes  altissonants,  bullentas 
metàforas,  conceptes  caragolats  com  las 
xurriacas  dels  ornamentistas. 

Pera  que  nostre  art  fos  elevat  y  sà,  fora 
precís  que  nostra  terra  acabés  de  despertar 
de  son  ensopiment  y  dirigís  totas  sas  ener- 
gías  cap  à  una  aspiració  ben  concreta,  à  res- 
sucitar  la  vida,  à  compendre  la  gran,  la  es¬ 
plendorosa  bellesa  qu’enclóu  el  renàixer. 

Ja  deya  Tai  ne  en  sa  Philosophie  de  l'art 
que  «tota  obra  d’art  té  una  correspondència 
exacta  y  necessària  ab  el  medi  en  que  flo¬ 
reix».  Aixís,  donchs,  ^que  té  d’estrany  que 
aquí’s  produheixi  un  art  esquifit,  migrat  y 
ple  de  convencionalismes,  si’l  medi  no  es 
à  propòsit  pera  un  superior  floreixement? 

L’aspiració  à  una  certa  independencia,  l’a¬ 
passionament  decidit  pera  reconquistar  sa 
personalitat  ;el  senten  els  catalans  ab  la  in¬ 
tensitat  deguda?  ^Es  tot  Catalunya  un  poble 
qu’ardentment  aspira  à  tornar  à  ésser?  Si 
desapassionadament  examiném  la  realitat, 
veurém  ab  tristesa  qu’encara  estém  lluny 
d’aquesta  unitat  d’aspiracions.  Els  que  diri¬ 
geixen  el  moviment  estan  dividits  per  rancu- 
nias  personals  y  petitesas  de  grupo,  y  no 
han  sabut  ó  no  s’han  cuydat  d’atraure  al 
poble,  al  proletari,  sense’l  que  tot  moviment 
manca  de  nervi,  per  no  haver  donat  al  Cata¬ 
lanisme  l’amplitut  necessària  pera  que  hi 
càpigan  las  més  llegítimas  reivindicacions. 

Mentres  hi  hagi  tanta  mesquindat,  l’art  té 
d’ésser  mesquí  y  no  té  de  respondre  à  altre 
objecte  que  satisfer  la  vanitat  del  burgès 
que’s  passa  d’inteligent  y  protector  perque’s 
la  casas  al  ensanxe ,  té  palco  al  Liceu  y  al 
cap  del  any  compra  un  quadro  per’adornar 
la  sala.  Gran  part  del  poble  català,  y  sobre 
tot  la  classe  mitja,  està  desgraciadament 
aferrat  al  benestar  material;  preocupat  en 


aumentarlo  per  medi  del  negoci  y  la  indús¬ 
tria,  no  conrea  més  que  son  sentit  pràctich, 
son  esperit  positiu,  y  per  lo  que  toca  als 
idealismes,  à  las  grans  aspiracions,  ho  cali— 
fica  despreciativament  de  caborias.  Y  crech 
que  costarà  molt  de  modificar  tot  lo  qu’es 
necessari  aquest  modo  d’ésser  nostre  que 
constituheix  el  principal  obstacle  que  s’opo¬ 
sa  à  nostra  emancipació. 

El  dia  que’l  poble  en  massa,  totas  las 
classes  socials,  tinguin  un  ideal  elevat,  una 
conciencia  clara  de  la  seva  forsa  ascendent, 
alashoras  esclataran  las  flors,  alashoras  els 
artistas  se  sentiràn  enlavrats  y  dignes,  y  se- 
ràn  potents  pera  crear  las  grans  obras,  las 
que  quedan,  las  que  sintetisan  la  passié 
dominant  d’un  poble. 

Mentres  tant,  hem  de  sufrir  la  crisis  que,, 
com  vos  dihéu  molt  bé,  es  semblant  à  la  de 
la  pubertat  en  Torganisme;  y’is  latiguillos- 
que  à  mon  entendre  podrían  simbolisar  l’art 
que  va  passant,  y  las  xurriacas  que  podrían 
simbolisar  el  modernisme,  els  hem  d’aguan¬ 
tar,  esperant  ab  fe  las  virtuts  de  la  lley 
d’evolució,  que  segura  y  pausadament  porta 
als  pobles  à  ésser  grans  quan  no  son  merei¬ 
xedors  d’enfonzarse. 

Sebastià  Junyent. 


AYRES  DEL  MONTSENY 

Cóm  passa’l  temps!  Sembla  qu’era  ahir 
que  comensavam  la  publicació  del  folleti  de 
la  biblioteca  nostra,  y  ab  l’obra  que  comen- 
sarem  hi  hagué  sort,  fou  de  bon  avir  pera 
Joventut,  puig  à  més  d’iniciarse  ab  el  nom 
del  inmortal  cantor  de  L' Atlàntida ,  quedaren 
ben  sentats  els  fonaments,  ja  que  seguiren, 
segueixen  y  seguiràn,  si  à  Deu  plau,  obras 
que,  tant  pels  seus  autors,  com  per  la  calitat 
d'ellas,  mereixeràn  bon  lloch  dintre’l  movi¬ 
ment  literari  de  Catalunya. 

Ayres  del  Montseny  no  es  un  llibre  qualse¬ 
vol  dejVei'daguer.  Entenguis  que  al  dir  qual¬ 
sevol  no  ho  dihém  en  sentit  despreciatíu  pera 
cap  de  sas  magistrals  obras;  totas  y  cada 
una  d’ellas  son  prou  pera  honorar,  com  hono- 
ran,  la  nostra  literatura;  peró  volém  dir 
que’l  darrer  llibre  de  mossèn  Cinto  es  distint 
de  tots  els  altres  en  el  sentit  de  formar  sa 
auto-biografía,  valentse  en  ell  l’autor  de  tots- 
els  estils  y  formas  que  acredita  ara  de  ple, 
comensant  ab  el  género  popular  y  senzill  de 
la  cansó  y  dels  goigs,  fins  à  la  fermesa  y  em¬ 
penta  d’aquells  endecassílabs  y  alexandrins 
ab  que  ha  cantat  sas  colossals  epopeyas,  co- 

lumnas  titànicas  del  renaixement  literari  de 
nostra  terra. 

Las  Cobles  à  la  Mare  de  Deu  del  Roure , 
dobles  à  la  Divina  Pastora  y  alguna  altra, 
retratan  al  poeta  en  el  temps  llunyà  de  la 
seva  adolescència,  quan,  atret  pel  sanitós  alé 
de  la  poesia  de  la  terra,  deixava’ls  jochs  de 
noy  per’aixecar  el  front  y  rebre  aquella  ins¬ 
piració  que’I  feya  corre  à  tancarse  en  la  cam¬ 
bra  de  la  seva  casa  de  Folgarolas  pera  expre- 
me  de  son  tendre  cervell  las  primeras  gotas 
de  regalada  poesia;  La  Veu  del  Montseny  y 
La  Estatua  de  Don  Jaume  ens  el  fan  apareixe 
fet  un  pagés  y  mestre  de  maynada  en  la 
Masia  de  ca’n  Tona  de  la  plana  de  Vich, 
més  fet  ja,  deixant  à  estonas  la  fanga  ó  las 
batoyas  pera  corre  sota  algún  regalat  om¬ 
briu  y  omplenarse  d’aquell  bé  de  Deu  de  be- 
llesas  que  Natura  escampa  arreu  per  plans  y 
per  montanyas;  Goigs  de  Santa  Maria  de 
Ripoll,  A  la  mort  de  la  meva  mare ,  Lo  Pele- 
grinet  de  Santa  Teresa ,  Dalt  de  l'hermita  y 
Flor  d  hivern  ens  presentan  al  mistich  ben 
format,  al  propagador  lleal  y  verdader  de  las 
delicias  tendras,  dels  coloquis  sants  y  dels 
misteris  atrayents  de  la  nostra  religió,  men- 
tres  qu’en  A  la  Verge ,  Mon  colomar  y  Lo 
Dolmen  de  Sant  Jordi  trobém  al  poeta  en  la 
tardor  de  la  vida  tot  nafrat  per  las  falconadas 
del  món,  las  ingratituts  dels  seus  amichs  y 
las  punyidas  del  despreci  per  part  dels  que 
haurian  de  donarli’l  conhort.  En  aquestas 
tres  composicions  el  llegidor  s’hi  sent  vera¬ 
ment  corprès  y  li  espurnan  las  llàgrimas  al 
véurel  en  tal  estat.  Ab  aixó  consideris  si’n  té 
de  valor  el  llibre  que  varem  festejar  en  la  pas¬ 
sada  estiuhada!  Es  un  llibre’l  més  caracterís- 
tich  de  mossèn  Cinto. 

Prou  voldriam  parlarne  d’ell,  peró  no  es  la 
nostra  missió;  l’intent  nostre,  al  engandayar 
aquest  article,  es  donar  una  ullada  à  tota  la 
prempsa  que  s’ha  ocupat  dels  Ayres  del 
Montseny  y  fer  present  à  tots  las  més  afec- 
tuosas  mercès,  tant  per  la  bona  rebuda  que 
han  dispensat  al  llibre,  com  per  las  felicita¬ 
cions  que’ns  han  fet  extensivas  à  nosaltres 
que’l  donarem  ab  tot  el  carinyo  al  públich, 
fent  una  edició  atresorada  ab  las  valiosas 
ilustracions  dels  millors  artistas  de  nostra 
terra. 

El  sant  y  senya  de  la  seva  aparició  l’han 
donada  tots  els  periódichs  catalans  y  extran- 
gers  que’s  preocupan  per  nostre  moviment 
politich  é  intelectual;  l'han  donat  una  y  més 
vegadas,  y  no’ls  esmentarém  pera  no  fer  in¬ 
terminable  la  llista  de  noms.  Sols  parlarém 
dels  que  se'n  han  ocupat  extensament,  no  de 
tots,  perqu’es  impossible  véurels,  puig  no 
tota  la  prempsa  ve  à,  las  nostras  mans,  à 
pesar  d’estar  al  aguayt. 

La  prempsa  diaria  local,  à  un  mateix 
temps,  s’ocupà  de  l’obra  ab  la  extensió  que’s 
mereixia,  y  aixis  en  La  Vanguardia  s’insertà 

un  hermosissim  article  firmat  pel  reputat 
crítich  R.  D.  Perés,  en  el  que  s’esbrinavan 
els  mèrits  de  l’obra  ab  un  afecte  gens  comú, 
estudiant  el  temperament  de  nostre  poeta, 
comprenent  perfectament  el  fí  del  llibre  nou. 
En  el  mateix  sentit  ho  feren  el  Diario  de 
Barcelona  y  El  Liberal ,  en  quinas  planas  els 
senyors  Amengual  y  Turró,  respectivament, 
honoravan  las  poesias  y  la  galana  prosa  de 
mossèn  Cinto. 

La  Publicidad  engandayà  sa  primera  plana 
ab  un  afectuós  devantal,  seguit  d’una  de  las 
més  hermosas  poesias  del  volum;  y  no  cal 
dir  que  nostres  campions  La  Renaixensa  y 
La  Veu  de  Catalunya  se  portaren  com  era 
d’esperar,  dedicant  part  de  son  número  à  co- 
neixe  las  dolsors  que  tanca’l  llibre.  En  Ber- 
nad  Durand,  en  el  primer,  evocava  las  gran- 
desas  de  la  montanya  del  Montseny,  ab  sos 
héroes,  ab  sas  tipicas  costums,  trobantla 
de  sobras  digna  d’ésser  cantada  pel  genial 
Verdaguer;  y  en  Joseph  Morató,  ab  estil 
correcte  y  sugestiu,  s’encisava,  encisant  als 
demés,  ab  la  bellesa  de  las  planas  dels  Ayres , 
y’is  propagava  com  pa  beneyt  entre’ls  ay- 
mants  de  las  nostras  cosas. 

València  y  Mallorca  també  hi  tributaren 
son  honor  corresponent,  y  aixis  vegerem  ab 
goig  cóm  en  Teodor  Llorente  en  Las  Pro- 
vincias  ne  parlava  ab  destresa  y  afecte,  dedi- 
canthi  un  llarch  article  y  reproduhint  quel- 
cóm  à  continuació.  Igual  feu  L Almudayna 
de  Palma  de  Mallorca,  probant  una  vegada 
més  la  germanor  que  regna  entre  ls  de  las 
terras  del  domini  del  Alt  En  Jaume. 

El  Rosselló  florit,  la  terra  de  las  montan¬ 
yas  regaladas,  també’l  festejà,  y  aixis  pogué¬ 
rem  veure  en  Le  Journal ,  de  Perpinyà,  un  bo- 
nich  y  pintoresçh  article  degut  à  la  ploma 
d’en  Jules  Delpont,  copiantne  també  trossos; 
y  arribant  també  la  nova  y’l  llibre  cap  al 
nou  continent,  poguerem  veure,  al  etzar,  una 
revista  de  Buenos  Aires  que’n  parlava  llar¬ 
gament,  prometent  regalar  als  llegidors  quel¬ 
com  de  lo  que  tanca  l’obra.  Dignas  de  veu- 
res  son  las  demostracions  que’n  feu  el  Mer- 
cure  de  France. 

Especial  menció  mereix  un  article  insertat 
en  El  Defensor  del  Magisterio ,  de  Girona, 
titulat  Duas  cartas  y  un  comentari ,  firmat 
pel  mestre  de  Llansà  don  L.  Jou  y  Olió.  En 
ell  se  parla  dels  Ayres  del  Montseny  d  una 
manera  nova  y  hermosa.  Las  dugas  cartas 
son  l’una  del  referit  mestre  y  un  estol  d’a¬ 
lumnes  d’aquella  escola  que’s  dirigeixen  al 
genial  poeta  felicitantlo  per  son  patró  y  pel 
llibre  que  tan  bellas  estonas  els  feu  passar, 
y  l’altra  es  de  mossèn  Cinto  responéntloshi 
ab  son  estil  senzill  y  afectuós. 

Un  afectuós  y  bonich  article  d’en  Valeri 
Serra  Boldú,  publicat  en  La  Comarca  de 
Lleyda.  feya  ovirar  el  llibre  à  la  gent  d  a- 
quell  tros  de  Catalunya  tan  catalana.  Gent 

Nova ,  de  Badalona,  insertava  un  encertat 
judici  y  ademés  alguns  fragments  notables. 
La  Revista  de  Bibliografia  Catalana ,  ab  tanta 
erudició  escrita,  també’n  parlava  ab  forsa 
extensió  y  d’una  manera  especial  en  bé  del 
llibre.  El  Missatjer  del  Sagrat  Cor  de  Jesús , 
aplegava  en  dugas  planas  las  impresions  d’un 
criteri  madur  é  inteligent.  Igualment  La 
Hormiga  de  Oro ,  y  Montserrat ,  y  altres  y  al¬ 
tres  que  no  hem  pogut  veure  y  dels  que’n  te¬ 
nim  noticia,  y  ademés  dels  que  surtiràn  par- 
lantne,  com  son  revistas  extranjeras,  entre 
altras  una  de  Montpeller;  faltant  també  veu¬ 
re  la  llum  pública  un  bonich  trevall  d’impre- 
sió  sobre’l  llibre,  degut  à  la  ploma  de  mon 
estimat  company  d’infantesa,  el  virtuós  sa¬ 
cerdot  y  excelent  poeta  mossèn  ignaci  Ro¬ 
vira  y  Coll,  quin,  com  à  bon  fill  de  l’afrau 
montsenyenca,  saluda  d’una  manera  típica’l 
llibre  de  Verdaguer  y  al  ensemps  com  à 
colaborador  de  la  causa  de  publicació  del 
mateix.  Voliam  esperar  que  n’eixissin  .  més, 
però  com  à  primers  del  mes  entrant  ha  d’apa- 
reixe  un  altre  llibre  de  mossèn  Cinto,  es 
menester  tancar  els  Ayres  del  Montseny  pera 
obrir  las  Flors  de  Maria  y  sadollarnos  ab  las 
novas  bellesas  que’ns  dona  la  inspiració  de 
Verdaguer  d’en  tant  en  tant,  y  més  encara  si 
pogués  cantar  ab  més  llibertat  y  ab  la  repo¬ 
sada  tranquilitat  que  no  li  dona  un  trevall 
pesat  é  impropi  de  sa  figura  geganta  de  poeta. 

Si  l’espay  no’ns  manqués,  podríam  allar- 
garlo  més  el  present  article,  parlant  de  las 
felicitacions  particulars  que  li  han  transmès 
personalitats  distingidas.  Sabém  entre  altras 
la  del  sabi  Bisbe'  de  Vich,  doctor  Torras  y 
Bages,  la  del  poeta  castellà  Núnez  de  Arce, 
Conde  de  Cedillo,  Morera  Galicia,  mossèn 
Costa  y  Llovera  y  la  del  capdevanter  en 
l’obra  grandiosa  del  Diccionari  català,  l’ilus- 
tre  vicari  general  de  Mallorca  mossèn  Anto¬ 
ni  Alcover. 

Estém  segurs  que  à  mossèn  Cinto  cap  obra 
li  haurà  donat  tant  plaher  com  Ayres  del 
Montseny.  Las  circunstancias  l’han  portat  à 
observar  fins  hónt  arriba'l  ver  afecte  dels 
amichs  que’l  voldrían  veure  en  el  lloch  que  li 
pertany,  atesas  sas  grans  qualitats  de  bon  sa¬ 
cerdot  y  bon  poeta.  Recorts  plahents  faràn 
que’s  miri’l  llibre  de  diferenta  manera  que’ls 
altres  llibres  seus;  sense  qu’al  dir  aixó  li  vol- 
guém  fer  desmereixe  literàriament,  ja  que’l 
darrer  d’ell  no  li  volém  jutjar  literàriament, 
perque  no  s’hi  ha  de  jutjar...  Té  altras  quali¬ 
tats  que  l’agegantan  el  doble. 

Llista  de  las  composicions  rebudas  en  Secretaria  desde' l 
dia  10  del  corrent  fins  al  dia  d'avuy,  d  las  dotze ,  en 
que  s'ha  tancat  el  terme  d'admisiò. 

Número  96.  El  derrer  viatje.  Lema:  Hivern.  —  97. 
Elsa.  Soletat. — 98.  Acorament.  Aletejant. —  99.  Egloga. 
Lied.  —  100.  Surge  et  ambula.  Patria.— 101.  L’hymne 
etern.  On  en  parlera  longtemps  -  On  parlera  de  sa 
gloire  (Berànger.)  —  102.  Per  sempre  més.  jVàlgam 
Deu. —  103.  Las  primeras  flors.  Las  dolças  olors  —  de 
totas  las  flors—  dins  un  incenser  aplegar  voldria  (Ja- 
cinto  Verdaguer.)  —  104.  Qui  no  vulga  pols  ..  ique  no 
vagi  a  l’era! — 105.  La  nostra  parla.  Puig  parla  en  ca¬ 
talà,  Deu  li  don’gloria. — 106.  Pompeya.  S’aixeca  à  las 
miradas — com  l'obra  del  passat. —  107.  Montserrat.  A 
un  nin  que’s  diu  Montserrat. —  108.  Vindicació.  Oui, 
c’est  vrai  le  poéte  est  puissant.  Qui  l’ignore? — L’esprit, 
force  et  clarté  sort  de  sa  voix  sonore  (Víctor  Hugo.) — 
109.  Aixís  devia  d’ésser...  Esbós. —  110.  Parellas.  Tot- 
hóm  es  àvit  de  sol  (Goethe.) —  111.  Ave  Maris  Stella. 
(Maria!  —  1 12.  La  Viola.  Le  plus  belle  du  printemps. — 
1 13.  Cant  de  les  verges.  E  vero  frutto  verrà  dopo’l  fio- 
re  (Dant,  Paradís,  cant  XXVII.) —  114.  Amors  decrè¬ 
pits.  Fantasia.  —  115.  Balada.  Mon  coeur  est  plein  de 
toi  comme  une  coupe  d’or  pleine  d’un  vin  qui  grise 
(Armand  Silvestre.)— 1 16.  Ecce  lignum  Crucis.  Venite 
adoremus. — 117.  La  Llibertat.  Sursum  corda.— 1 18.  El 
patrimoni.  Vindicamus  héereditatem  patrum  nostrorum. 

—  1 1 9.  El  temple  desert.  Alegoría.  —  120.  Las  dugas 
odas.  Poesia  libera  t’alza  pe’cieli...  —  121.  Germans. 
Sols.  —  122.  L’amor  que  canta.  Tutti  li  miei  pensier 
parlan  d’amore...  (Dante  Allighieri.)  —  123.  Goig  y 
dolor.  Fides. — 124  Ave  Maris  Stella.  Ave. —  125.  Ab¬ 
dicació  ...  Non  erit  ejus  populus  qui  sum  negaturus 
est  (Dant,  IX,  26.) — 126.  Ave  Maris  Stella.  Traducció. 
— 127.  L’amor  que  cerco.  No  vuy  res  més. —  128.  D’a¬ 
mor.  A  la  estimada. — 129.  La  fi  de  les  flors.  D’allà  hont 
venen. — 130.  Dedicatòria.  De  l’obra  «Mon  esparpella- 
ment».  Recort. — 13  r.  L’artista.  Trevall. — 132.  Deliri. 
Al  Sagrat  Cor  de  Jesús.  Trista  està  la  meva  ànima  fins 
à  la  mort  (Mat.  XXVI,  38.) — 133.  Mar  enllà  —  134. 
Invocació.  Du  Ciel  l’influence,  etc.  — 135.  Bon  planter. 
Per  molts  anys. —  136.  Els  Estanys.  Cants  de  Natura. 
— 137.  La  lletja.  Hermosa  d’ànima. —  138.  La  Hono- 
rata.  Patria. — 139.  Marió.  Mort  en  vida  (noveleta). — - 
140.  Als  cantors  de  la  Patria.  [Visca  Catalunya!  —  141. 
Flors  montanyencas  trasplantadas  à  ciutat.  Fragments. 

—  142.  L’Amor  Meva  Ecce  tu  pulcber  es,  amica  mea. 

—  143.  Tardaneríes.  Idili. —  144.  Amoroses.  De  vora’l 
mar. — 145.  La  oració  darrera.  Fiat  voluntas  tua. — 146. 
Trànzit.  Alas...  alas. — 147.  Balada.  Amor. — 148.  Him¬ 
ne.  Ave  Maris  Stella. —  149.  La  festa  major.  Un  any 
acabà  ab  tragèdia.  —  150.  La  nevada  al  pla.  Any  de 
neu,  any  de  Deu  — 151.  Dramas  del  cor  Instantàneas. 

—  152.  Impremeditació.  Conçell.  —  153  Amor  vita. 
Ogni  cosa  é  piena  d'amore...  (J.  da  Todi.)  —  154.  La 
nit  à  Montgrony.  Visió  poemàtica.  —  155.  Las  tofas 
blancas.  Cayéu,  cayéu! —  156.  Agullas  blavas.  Mais  tu 
rèves,  l’esprit  perdu  dans  le  passé  le  visage  tourné  vers 
le  ciel.  .  (Charles  Guérin.) — 157.  Lo  somni  de  la  com- 
tesa.  Realitats. — 158.  Independencia.  Historieta. —  1 59- 
D’una  novela.  Fragment. —  160.  Arpegi.  Salmejant. — 
16 1.  Recorts.  Aniversari.  — 162  Patria.  Ex  abundantia 
cordis. — 163.  L/ombra  d’en  Moragas.  La  nit  de  morts 
de  1754.  — 164.  Bressant  à  Jesús.  La  Verge  plorava. — 
165.  Crida.  Salut,  germans.  —  166.  L’Estiu.  Follies. 

—  167.  La  Sembrada  (Alegoría).  La  llevor  ja  n’es 
sembrada, — y  un  jorn  ó  altra  granarà.  — 168.  La  Pun- 
tayre  de  Malgrat.  Cançó  de  la  Costa.  —  169.  La  Balada 
del  Rey  moro.  Aixó  ho  conta  Tramontana—  quan  los 
boscos  fa  udolà. —  170.  Ramell  à  la  Verge  de  Montse¬ 
rrat.  Fi  des.  —  1 7 1.  Patria  Nova.  Victoria  —  172.  Amunt. 
Sursum  corda.  —  173.  La  Rosins.  Croquis  aranès.  — 
174.  A  Maria.  Traducció  del  Himne  «Ave  Maris  Ste- 
11a.—  175.  L’Apóstol  dels  Negres  Sant  Pere  Claver. 
Fratresmei  charíssimi  et  desideratíssimi  gaudium  meum 
et  corona  mea  (Philip,  cap.  IV,  v.  I.)— 176.  Somni  de 
Sant  Joan.  [O  Cordis  ardents  charitasl  Off.  div. — 177. 
Els  derrers  frets. —  178.  La  Lletja.  Cart  entre  llirs. — 
179.  Les  dugués  núvies.  Mal  d’amor.  — 180.  Lo  primer 
gel.  La  mort  d’un  pare.  —  181.  La  llengua  trossejada. 
Romanç  simbólich. — 182.  {Cóm  es  Deu?  Cantemus 
Domino:  gloriose  enim  magnificatus  est.  (Ex.  c.  XV, 
v.  I.) —  183.  Els  dos  rivals  L’art  agermanat  ab  la  na¬ 
turalesa  produheix  el  veritable  sentiment  estétich. 
(H.  J.  Ponsau.)  —  184.  [Salvéula!  jEncara  hi  hà  fe!  — 
185.  Lo  camí  del  cel.  Ignocenciaü! — 186.  La  mort  de 
un  humil.  Quan  San  Francesch  va  reunirse  à  sos  com¬ 
panys,  va  acusarse  de  no  haver  predicat  avans  à  les 
aus  ses  germanes  que  tan  devotament  escoltaven  la 
paraula  de  Deu  (Fra.  L.  Cherance.)  —  187.  Joguina. 
Amor. —  188.  Vallclara.  Dos  capítols  al  etzar.  —  189. 
Missa  d’eixida.  Holocauste. —  190.  Remembransa.  Re- 
corts  d’amor. —  19 1.  Desvari  d’amor.  Fins  les  onts  de 
la  platja — me  recordan  son  imatje.  —  192.  A  la  meva 
aborrida.  Ex  fulmine  lux  —  193  L’Apóstol.  Sante 
Poesíe. —  194.  Desil·lusió.  La  desgracia  es  per  l’ànima 
mostra  de  grandesa.  —  195.  Ave  Maris  Stella.  Un  fill  à 
sa  mare. — 196.  Tardor.  Anyoransa. — 197.  Viladrau. 
La  pubilla  del  Montseny. — 198.  Matines.  Christus  na- 
tus  est  nobis,  venite  adoremu-. — 199.  Cançó  de  lluyta. 
Ser  lo  que  forem — açó  volém:  catalans  sempre, —  sem¬ 
pre  serém.  (F.  Thós). — 200.  L’enamorat.  Per  cada  de- 
na  compta  una  pena. —  201.  Corrandes.  Patria,  Fides, 
Amor.  —  2'‘2.  Montalegre.  MDCCCLXVIII. —  203.  La 
parròquia  vella.  Recort  —  204.  Posta  de  sol.  [Adeu, 
ultim  raig  desoli  — 205.  ||Pestilenciaü  Anécdotas  per 
la  Historia. — 206.  El  viatje  del  bergantí.  Marina.  — 207. 
Ave  Maris  Stella.  [Salve!  —  208.  Gindoya.  Poncella 
flor. — 209.  A  la  meva  Mare  Elegia. — 210.  A  la  Verge 
de  Montserrat.  Sàlvans  la  Patria.  —  211.  Ave  Maris 
Stella.  Traducció  catalana.  —  212.  Ave  Maris  Stella. 
Sancta  Maria,  ora  pro  nobis. — 213.  Retorn.  En  el 
Temple. — 214.  Poncellas.  Místicas.  —  215.  Les  Prega¬ 
ries  Fantasia.  —  216.  Emus  y  Mytilena.  Romanticisme. 
— 217.  La  mala  dona.  Viu  sens  amor. — 218.  El  clam 
dels  enamorats.  Somniant  l’he  vist.—  219.  Roses  d’hi¬ 
vern.  Anyoransa. — 220.  [Comedianta!  Un  aspecte  de  la 
vida  moderna. — 221  Fantasia.  Càstich. — 222.  Los 
desposoris  de  Maria.  Auba.  —  223.  De  ma  colecció  de 
exóticas  y  engrunalls.  Si  vis  me  flere,  dolenrium  est. 
Primum  ipsi  Tibi  (Horaci,  Arte  Poètica  )  —  224.  Lli¬ 
bertat. —  225  Missa  eterna.  Gradual.  —  226.  Les  Ore¬ 
netes.  Anhel  y  Esperansa. —  227.  Preludi.  Nit. —  228. 
Ave  Maris  Stella.  [Virgo  Singularis  — 229  El  Progrés. 
Avant  sempre.—  230  El  camí  de  la  vida.  Fatalitat. — 
231.  La  fàbrica  parada —  232.  Tres  floretes  francis 
canes.  Benedetto  sia  il  padrone  del  giardino.  —  233.  La 
gran  burgesa.  Quosque  tàndem...? —  234.  Amor  ideal. 
A  una  bellesa. — 235.  Lo  fill  del  rey.  [Làs!  —  236.  Els 
penyals  de  la  costa.  Formentor.  —  237.  Les  coves  ver 
des  Silenci. —  238.  Tríptich  Miramar. —  239.  A  una 
bellesa  del  siçle  xvm.  Watteau.  240.  Homenatje  à 
una  Reyna  de  la  Festa.  O  Magalí  ma  tan  amado... — 
b4l.  La  espasa  del  rey  en  Jaume.  —  242  L’agrahit 
(Cansó).  El  delmedel  agrahit — es  delme  que’s  paga  ab 
l’ànima — Quan  ohiràs  la  cansó  -  ^coneixeràs  la  tona- 

da?... — 243.  Doloroses.  Fides.  —  244.  El  Ressorgiment 
de  Mallorca.  Major  en  quantitat  é  major  en  senyoria 
(Crònica  de  Marsili.)  —  245.  Satanàs  (Cant.)  Tu  que’l 
ceptre  ditxós  etc... — 246  Ave  Maris  Stella  En  Tu,  oh 
Verge,  lo  cantor  s’inspira. —  247.  Fantasia.  Tu  dorms, 
oh  Lidia,  mentres  jo’m  moro  (Horaci.)  —  248.  Felici¬ 
tat  (Quadret )  La  felicitat  tan  sols  se  trob  i  en  las  sen- 
zillas  costums. — 249.  La  Vaga.  Verdaguer.  —  250.  Ag- 
neta.  Lluna  amarga. —  251.  Ma  lira.  L’amor  es  la  poe¬ 
sia.— 252.  Neus  tardanes.  Cada  bolba  lleugera  —  n’es 
sageta  que  fibla  la  brotada.  —  253.  Alegria  trista.  Els 
àngels  cridan  als  àngels.  — 254.  Las  mevas  flors.  Jove- 
nesa. — 235.  Apólech.  De  te  fàbula  narralur. —  256.  Les 
flors. — 257.  Calma  blanca.  Tarde  d’Agost.  —  258.  En 
Ganica.  L’etern  anyorament.  —  259.  La  Copa. —  260. 
Esplays.  Notes  d’amor.  —  261.  Serenata.  Nit  d’or.  — 
262.  La  mantellina  blanca.  Miràu  que  la  compara  —  à 
neu  del  Canigó.  (Cansó  Popular  )—  263.  La  estela  d’or. 
Visió. — 264.  De  tot  temps.  Esplays. —  265  Elegíacas. 
En  recordansa  de  la  mare. —  266.  Faulescas.  A  triar.  — 
267.  La  oruga.  Metamórfosis.  —  268.  Lo  nostre  pa  de 
cada  dia.  Da  nobis  hodie. — 269.  L’avi.  Del  natural. — 
270.  Les  dues  arpes.  Sols  alressó  d’una  ó  altra — s’obren 
les  portes  del  Cel  —  271.  La  Sagala.  Prosa  de  la  vida. 
— 272.  Rondó.Que  aquí  sólo  es  verdad...  la  Poesía--por 
cuya  ausencia  hay  tanta  gente  loca  (Morera  y  Galicia.) 

—  273.  La  llantia  del  Santíssim.  Lumen  de  lumine.  — 
274  Gelosia.  —  275.  Dalt  el  Puigmajor.  Venite  et  vi- 
dete  opera  Dei. —  276.  Cant  derrer.  Viscut  he  molt 
sens  ésser  conegut  (Ausias  March). — 277.  Pensaments 
del  cor.  Aplech. —  278.  Flors  místicas.  Jesús  amor. 

—  279.  Cants  d’absencia.  Lluny  de  vos  no  trobo 
res  bo  sens  pena  (Ausias  March.)  —  280.  Cor  esclau. 
Del  camp. —  281  Ave  Maris  Stella.  Stella  splendida  et 
matutina  (Apoc  XXII,  16.)  —282.  De  la  Vida.  Vent  — 
283  L’amor  à  montanya.  Nuvolada  d’estiu. — 284.  Mon 
testament.  Als  meus  fills.  —  285  Hivern.  «La  nevada». 
— 286.  Una  floreta  Contrast. —  287.  Las  taronjas  Las 
agres  se  tornan dolsas, — las  dolsas  se  tornan  agres... — 
288  Las  tres  gracias.  Tres  eran  très. —  289.  Ite  ad  Jo- 
seph  Tres  Josephs. — 290.  Lo  Miserere  de  Ripoll. 
Fides. 

A  més,  s’han  rebut  algunas  altras  composicions  que, 
no  venint  en  la  forma  deguda,  no  han  pogut  ser  adme- 
sas  à  concurs. 

Barcelona,  à  las  dotze  del  dia  15  de  Mars  de  1902. 
— El  Secretari,  Víctor  Brosa  y  Sanjernuín. 

CAMÍ  DEL  SACRIFICI 


El  solemne  sopar  fou  termenat, 
y  aixecantse  Jesús,  sigué  entonat 
ab  esperit  sospés,  alsats  y  en  cercle, 
el  càntich  sacressant... 

Y  la  veu  dels  Apòstols  era  baixa, 
solemnïal,  conmosa... 

Y’l  mirar  dels  Deixebles  s’ajuntava 
en  el  gran  front  del  Mestre,  que  tenia 
la  cabellera  estesa, 

els  ulls  alsats,  y’l  rostre  hermós  y  pàlit 
tot  voltat  d’una  boyra  lluminosa. 

Y’l  càntich  ressonà  santificat 
en  tota  sa  cadència  y  majestat, 
set  vegadas  suprema. 

Y  van  surtir  del  sant  Cenacle 
ab  quïetut  profonda. 

Jerusalém  callava; 
pàlidament  la  lluna  resplandía 
per  demunt  dels  carrers  silenciosos. 

Y’l  Missatjer  de  llibertat 
caminava,  à  la  llum,  trist  y  pausat, 
mentres  qu’allà  en  las  ombras 
com  un  esclau,  el  Judas  se'l  venia. 

Y  Jesús  caminava,  caminava 

la  vista  al  cel  y  l’ànima  ben  trista, 
reconcentrat  y  mut. 

Els  tres  Apòstols 
darrera  d’Ell  ploravan  en  silenci 


pel  dia  de  demà. 

Jesús  els  deya: 

«D’aquí  poch  temps  ja  no’m  veuréu; 
en  veritat  vos  dich  que  ploraréu; 
mes  quan  el  món  me  plorarà,  llavoras 
el  vostre  plor  se  tornarà  alegria. 

Jo  soch  el  Cep,  vosaltres  las  sarments 
qu’escamparéu  el  Fruyt  demunt  la  terra. 

Hora  vindrà  que  del  seu  Mestre  amat 
fugiràn  els  Deixebles. 

Dia  vindrà  que  donaràn  mal  fruyt 
eixas  sarments  mateixas.» 

Y  aquí  Jesús  plorava 
alsant  els  ulls  al  cel,  y  caminava 
cap  à  la  vall,  cercant  el  bosch, 
y  traspassava’l  torrent  fosch. 

La  Via  dels  Sepulcres  era  obscura, 
las  oliveras  feyan  feretat. 

S’entristia  la  Natura 
ab  un  dolor  sagrat. 

Jesús  tenia  l’ànima  ferida 
y  caminava  trist  y  silenciós; 
y  escampant  sa  llum  blanca  y  benehida, 
va  penetrar  en  l’Hort  dels  seus  Dolors. 


Rafel  Nogueras  y  Oller. 


(Dibuix  de  S.  Junyent). 

LA  ETERNA  FARSA 


Ja’m  veig  la  ciutat  tota  contristada. 

L’arma  sota’l  bras,  el  soldat  fa’l  trist. 

— ^Vols  dir  me  per  qué  la  portas  girada? 

— Perque  Christ  ha  mort. 

— ^Sabs  quí  era’l  Christ? — 

Civella  de  plata  y  el  manteu  flamant, 
resa  consternat  qui  en  fingí  es  molt  destre. 

— Digam  per  qué  mostras  un  dolor  tan  gran. 

— Pel  Mestre  qu’es  mort. 

—  ^Sabs  quí  era’l  Mestre? — 

Contesta  d’un  cop:  ^sabs  quí  era'l  Christ, 
l'Home  del  gran  seny? 

— L’Home-DEU,  l’exemple 
—  Ho  sabs,  y  vas  aixís,  de  temple  en  temple 
passejant  la  roba  y’l  posat  tan  trist!... 

Ah,  que  si  Jesús  altre  cop  venia, 
foras  el  juheu  que’l  va  dü  à  morir, 
y  tu’l  sacerdot  que’l  front  li  escupía, 
y  l’armat  d’avuy  el  soldat  d’ahir!... 

Aquest  no  es  Jesús!...  Es  un  fals  profeta!... 

Y  en  creu  el  tornarías  à  clavà, 

qu’es  per  tu  lo  Cert  du  la  esquena  dreta: 

eixa  es  la  doctrina  que  més  santa’t  va! 


Ja’m  veig  pels  carrers,  grave,  à  la  gent  rica 
arrastrant  els  peus,  vestint  fora  d’us. 

— Ta  falsa  tristesa  ^sabs  qué  significa? 

—Que  Jesús  es  mort. 

— iQuí  era  Jesús? 


Ets  tu,  poble  magre,  poble  sense  pa, 
l’únich,  el  qu’es  digne  de  podè’l  plorà! 

Rafel  Nogueras  y  Oller 

(Dibuix  de  S.  Junyent) 

REVISTA  MUSICAL 

Concerts  Lamoureux 

La  vinguda  à  Barcelona  de  la  cèlebre  or- 
questa  de  la  capital  de  Fransa  que  fundà’l 
difunt  mestre  Lamoureux  y  qu’avuy  dirigeix 
son  gendre’l  mescre  Chevillard,  ha  sigut  un 
dels  aconteixements  extraordinaris  qu’en  el 
moviment  musical  de  nostra  ciutat  s’han 
de  senyalar  ab  pedra  blanca.  Aixís,  donchs, 
avans  de  judicar  el  trevall  dels  músichs  fran¬ 
cesos,  hem  de  fer  constar  la  inmensa  satis¬ 
facció  que’ns  ha  produhit  la  seva  grata  peró 
massa  ràpida  visita,  y’l  desitj  de  que  las  en- 
senyansas  que  d’ella’s  desprenen,  respecte  de 
lo  que  deu  ésser  una  orquesta  organisada, 
arribin  à  produhir  els  fruyts  que  desgracia¬ 
dament  tanta  falta’ns  fan. 

Al  sentir  la  orquesta  Lamoureux,  sorprèn 
ja  desde’l  primer  moment  l’admirable  sono¬ 
ritat  dels  instruments  de  corda;  poch  à  poch 
aném  descubrint  també  magníficas  qualitats 
en  bona  part  dels  de  fusta,  y  en  ultim  terme, 
adquirim  el  convenciment  de  que’l  metall  no 
alcansa’l  mateix  nivell,  y  constituheix,  per 
tant,  la  principal  tara  que  pot  retreures  à  la 
justa  anomenada  d’aquesta  orquesta. 

La  corda  es,  com  hem  dit,  senzillament 
admirable.  A  n’aixó  hi  contribuheix  tant  la 
cantitat  com  la  calitat  dels  músichs  y  dels 
instruments.  En  veritat  ab  seixanta  quatre 
professors  que  componen  la  part  de  corda,  no 
es  d’extranyar  la  hermosa  plenitut  de  so  que 
de  bon  principi’ns  corprèn.  Si’s  pogués  es- 
mortuhir  quelcom  la  excessiva  sonoritat  dels 
contrabaixos,  disminuhint  el  seu  número  y 
aumentant  el  dels  violoncellos,  que  devega- 
das  quedan  ofegats  per  la  pesadesa  d’aquells, 
la  orquesta  de  corda  fora  perfecta.  Peró,  ade- 
més  de  la  cantitat,  es  molt  notable  també  la 
calitat  dels  instruments  que,  particularment 
els  violins  y  violas,  son  un  model  d’exquisida 
sonoritat  y  d’incomparable  dolcesa.  Per  lo 
que  toca  als  executants,  cal  reconéixels  com 
professors  consumats.  La  execució  es  perfec¬ 
ta,  admirant  sobretot  la  flexibilitat  dels  vio¬ 
lins  que  venen  à  constituhir,  si  val  la  ex¬ 
pressió,  una  massa  pastosa  que  s’enmotlla  à 
maravella  à  la  voluntat  del  que  la  comanda. 
Els  primers  violins  semblan  fondres  en  un  de 
sol,  sense  que  la  més  lleugera  imperfecció  vin¬ 
gui  à  torbar  sa  magnifica  unitat,  tan  d’alabar 
com  l’equilibri  que  regna  entre  ells  y’is segons 
violins.  Sentint  à  n’aquests  ens  convencém 
de  que  pera  ésser  segón  violi  s’han  de  reunir 
tan  bonas  condicions  com  pera  primer;  à  di¬ 
ferencia  de  lo  que  passa  en  nostras  orques- 
tas,  en  que’ls  segons  violins  forman  el  rebutj, 
fentnos  el  mateix  efecte  d’aquells  estudiants 
que’s  fan  procuradors  perque  no  poden  aca¬ 
bar  la  carrera  d’advocat.  Cal  possehir  iguals 
aptituts;  sols  aixís  hi  haurà  cohessió,  equili¬ 
bri,  justesa,  y’s  conseguirà  la  perfecta  fusió 
de  sons  en  els  conjunts. 


En  els  instruments  de  fusta,  si  bé  no  ab 
tanta  perfecció,  hem  de  reconéixehi  també 
qualitats  semblants.  Pot  dirse  que  la  orquesta 
Lamoureux  posseheix  un  quarteto  de  fusta 
de  primer  ordre,  mes,  pera'l  nostre  gust,  son 
millors  els  alts  que’ls  baixos.  Tant  l’oboe, 
com  la  flauta  y’l  clarinet,  estàn  encomanats  à 
solistas  molt  notables,  apart  de  la  bona  cali¬ 
tat  del  instrumental,  particularment  l'oboe 
y’l  corn  inglés,  que  tenen  un  to  magnífich. 
En  cambi,’ns  han  semblat  sumament  defi¬ 
cients  els  fagots,  y  més  encara’l  contra-fagot. 
La  sonoritat  d’uns  y  altres,  d’excepcional 
importància  en  la  orquestació  moderna,  dei¬ 
xa  molt  que  desitjar,  tant  per  lo  que  toca  al 
timbre  com  à  la  potencia  de  sas  veus;  y  per 
altra  part,  tampoch  el  primer  fagot  va  sem- 
blarnos  un  solista  al  nivell  dels  seus  com¬ 
panys  del  quarteto.  En  conjunt,  per  xó,  la 
fusta  omplena  moll  bé  sa  missió,  produhint 
magnifichs  efectes  en  els  uníssons. 

Ja  hem  dit  que’l  metall  era  la  part  defi- 
cienta.  Segons  nostre  modo  d’apreciar,  en 
part  es  qüestió  dels  instruments  y  en  part  tam¬ 
bé  dels  instrumentistas.  En  abdós  conceptes 
els  corns  se’n  duhen  la  palma  per  sa  mala 
calitat.  May  ens  han  satisfet  els  instruments 
de  metall  que  usan  las  orquestas  francesas. 
El  mal  entés  patriotisme  de  nostres  vehins 
ne  té  la  culpa,  puig  no  es  cap  secret  pera  las 
personas  peritas  que  pera  tenir  bon  metall 
s’ha  de  passar  el  Rhin  y  cercarlo  en  Ale¬ 
manya  ó  Àustria.  Mes  apart  del  poch  agra¬ 
dable  so  dels  corns,  de  la  estridència  dels  cor- 
nelinsyde  la  flaquesa  dels  trombons,  creyém 
que  hi  hà  quelcom  de  deficiència  per  part 
dels  professors.  No  son  las  especialíssimas 
facultats  que’s  requereixen  pera  dits  instru¬ 
ments  de  las  més  peculiars  de  la  rassa  fran¬ 
cesa,  ni,  per  altra  part,  se  preocupan  gayre 
nostres  vehins  de  donar  à  n’aquesta  part  de 
la  orquesta  la  importància  qu’exigeixen  las 
obras  modernas. 

L’efecte  de  conjunt  de  dita  orquesta  pot 
deduhirse  de  lo  que  portém  exposat.  La  im- 
presió  es  notabilissima,  millor  en  uns  pas- 
satjes  qu’en  altres,  y  sense  las  deficiencias 
esmentadas  ratllaria  en  la  pròpia  perfecció. 
De  totas  maneras,  pera  fer  deguda  justicia, 
s’ha  de  tenir  en  compte  que’ls  mateixos  ele¬ 
ments  poden  produhir  molt  distint  efecte 
segons  sigui  la  batuta  que’ls  conduheix. 


No  creyém  que’l  mestre  Chevillard  tingui 
la  pretensió  de  figurar  entre  las  eminencias 
de  la  batuta,  puig  el  seu  trevall  l’ha  colocat 
al  costat  de  tantas  apreciables  mitjanias,  lo 
qual  vol  dir,  en  pocas  paraulas,  que’l  mestre 
no  està  ni  de  molt  al  nivell  de  la  orquesta. 
No’l  calificarém  de  nulitat  absoluta,  puig  al 
devant  d’unconjunt  tan  perfectamenty  de  tant 
temps  organisat  com  la  orquesta  que’ns  ocu¬ 
pa,  difícil  es  esbrinar  la  part  qu’en  la  mate- 

rialitat  de  cada  execució  correspon  als  matei¬ 
xos  músichs  y  la  qu’ha  d’atribuhirse  al  mes¬ 
tre  director.  Per’xó  no  hem  de  regatejarli  la 
que  pugui  correspóndreli  en  las  magnificas 
execucions  qu'hem  sentit,  com  no  hi  hà  dub¬ 
te  que  se  li  han  de  carregar  en  el  seu  compte 
las  .  deficiencias  qu’ en  alguna  obra  varen 
observarse. 

En  lo  referent  à  la  interpretació,  qu’es  la 
part  culminant  del  director  d’orquesta,  no’ns 
ha  ensenyat  el  mestre  Chevillard  res  de  nou, 
ni’ns  ha  encisat  ab  cap  d'aquellas  genials 
interpretacions  que,  tot  y  trobantnos  més  ó 
menys  d’acort  ab  ellas,  devém  forsosament 
admirar.  La  batuta  d'en  Chevillard  no  té 
res  de  genial;  es  molt  discreta  à  estonas,  y 
arriba  en  altras  à  lo  vulgar.  Sa  interpretació 
dels  grans  mestres  la  discutirém  particular¬ 
ment  al  parlar  de  cada  obra,  avensantnos  ara 
à  dir  que  aixis  tractantse  de  Beethoven  com 
de  Wagner,  ens  ha  convensut  à  trossos,  peró 
ha  comés,  en  altres,  imperdonables  erros. 
Sa  personalitat,  si  es  que  la  tè,  no  la  veyém 
may  compenetrarse  ab  la  del  autor;  se  limi¬ 
ta  à  fer  dir  als  seus  músichs,  més  ó  menys 
encertadament,  lo  que  aquell  ba  escrit.  Peró 
ab  tot,  cal  considerarlo  un  mestre  de  con- 
ciencia  y  serietat,  que  no  manifesta  may  el 
desilj  d’esmenar  la  plana  à  ningú,  sinó  que 
interpreta  tal  com  sent.  En  sos  moviments 
fa  gala  d’una  sobrietat  ben  plausible,  sols 
interrompuda  à  voltas  per  unas  sotragadas, 
ab  que,  acompanyanthi  un  fort  cop  de  peu, 
dona  las  entradas  dels  fortissims,  produhint 
un  efecte  que,  ademés  d’ésser  antiestétich, 
ens  distréu  l'atenció  de  l'obra. 

Que  domina’l  mélier ,  va  demostrarho  cons¬ 
tantment.  Qu’  es  músich,  ho  varem  veure 
també  moltas  vegadas,  y  especialment  en  sa 
composició.  Peró  no  n’hi  hà  prou  ab  aixó 
pera  ocupar  el  primer  lloch  de  la  primera 
orquesta  francesa:  cal,  ademés,  una  perso¬ 
nalitat  que  no  hi  hem  sabut  descubrir. 

Distingirém,  com  de  costúm,  entre  la  exe¬ 
cució  pròpiament  dita  y  la  interpretació,  es 
à  dir,  entre’l  trevall  de  l’orquesta  y’l  del  di¬ 
rector.  Totas  las  execucions  han  sigut,  per 
regla  general,  excelents,  arribant  algunas 
fins  à  verament  maravellosas,  tenint  sempre 
en  compte'l  diferent  mérit  qu'hem  establert 
entre  las  tres  seccions  de  la  orquesta.  Hem 
sentit  passatjes,  fragments  y  obras  senceras 
qu’es  impossible  tocarho  millor;  n’hi  hà 
hagut  d’altres  en  que  la  falta  d’una  interpre¬ 
tació  convensuda,  ó  las  dificultats  extraordi- 
narias  dels  instruments  de  vent  han  enterbo¬ 
lit  quelcom  la  brillantés  del  conjunt.  En 
general,  la  orquesta  Lamoureux  executa  ab 
una  claretat  extraordinària,  ab  dicció  expres¬ 
siva  sense  degenerar  en  afectàció  y  ab  em¬ 
penta  y  energia  en  els  passatjes  qu’ho  re¬ 
quereixen.  Potser  dins  de  las  gradacions  de 


colorit  l’hem  trobada  à  millor  nivell  en  el 
moviment  creixent  qu’en  el  decreixent,  asso¬ 
lint  més  la  perfecció  en  l’extrém  fortissim 
qu’en  el  pianissim. 

La  magnifica  Sin fonia  incomplerta  de 
Schubert,  es  una  de  las  obras  que  millor  po¬ 
den  servir  per’apreciar  la  delicadesa  d'una 
orquesta  y’l  bon  gust  de  son  director,  y  en 
efecte,  va  servir  per’acreditar  de  debó  als 
músichs.  Peró  al  mateix  temps  en  Chevi¬ 
llard  s’acredità  de  desconeixe’l  veritable  es¬ 
perit  de  l’obra,  la  poesia  que  tota  ella  res¬ 
pira,  y  equivocà  llastimosament  els  temps  y 
la  expressió  de  molts  passatjes,  en  particular 
tota  la  primera  part,  conduhida  ab  massa 
precipitació,  y  donant  una  dicció  vulgar  al 
hermòs  tema  que  tantas  voltas  reproduheix 
la  corda.  La  segona  part  anà  més  encaixada, 
per  ésser  bastant  més  senzilla  sa  interpreta¬ 
ció,  y  varem  trobarhi  més  color  y  expressió. 
La  rahó  ha  vingut  à  donàrnosla’l  mestre 
Panzner,  qui,  ab  tot  y  la  deficiència  dels  ele¬ 
ments  del  Liceu,  més  de  relléu  ara  que  may, 
ha  conduhit  aquesta  mateixa  Sinfonia  y  en 
particular  l’esmentat  primer  temps  tal  com 
deu  ésser,  es  à  dir,  tot  lo  contrari  d’en  Che¬ 
villard,  produhint  un  tot  altre  y  millor 
efecte. 

Un  poema  sinfónich,  titulat  Schéhérazade , 
va  oferirnos  una  mostra  de  la  jove  escola 
musical  russa  y  de  la  valua  de  son  autor 
Rimsky  Korsakow.  Es  una  sui  te  que  basa 
tot  el  seu  mérit  en  els  efectes  d’orquestació, 
escampats,  ab  més  ó  menys  atreviment, 
d’un  cap  al  altre.  Son  autor  ens  revela 
una  marcada  predilecció  pels  procediments 
de  Liszt  y  de  Berlioz,  sense  qu’arribi  may  à 
igualarse  ab  aquests  ni  per  sa  factura,  ni 
menys  per  sa  genialitat.  Ademés,  respira  tota 
l’obra  un  orientalisme  que,  malgrat  l’as- 
sumpto,  arriba  à  cansar.  No  varem  saber 
véurehi  cap  idea  ben  concebuda  y  ben  des¬ 
enrotllada;  la  mateixa  instrumentació  es  més 
efectista  que  de  gran  valor,  sense  qu’arribi  al 
de  moltas  altras  de  compositors  moderns.  La 
orquesta  va  fer  maravellas  en  tota  l’obra,  y 
per  aquest  únich  motiu,  en  particular  pel 
íluhiment  que  proporciona  als  solistas,  com- 
preném  figuri  en  els  seus  programas. 

La  Sinfonia  en  re  de  César  Franck  ja  es 
tot  un’altra  cosa,  puig  com  la  majoria  de  las 
obras  d’aquest  gran  mestre,  cada  dia  s'apre¬ 
cia  millor  y  s’admira  més.  En  tota  ella  hi 
regna  la  sobrietat  de  medis,  la  serietat  y’l 
gran  domini  del  art  que  son  caracteristichs  en 
son  autor.  Hi  hà  ademés  una  serenitat  y  gran¬ 
desa  de  linias  que  deixondan  y  fortifican  nos¬ 
tre  esperit,  especialment  en  el  primer  temps, 
qu’estimém  el  millor  y’l  més  grandiós.  Po¬ 
dran  las  obras  de  Franck  entussiasmar  més  ó 
menys,  segons  els  gustos,  peró  tothom  ha  de 
reconeixe  que  son  las  creacions  d'un  músich 
notabilissim  que  imprimeix  à  totas  las  obras 
un  sagell  ben  propi  y  característich.  Si  de 

moment  no  s’imposan  per  la  falta  de  certs 
efectes,  ó  potser  perque  no  estan  sobradas  de 
claretat,  no  hi  hà  dubte  que,  com  tota  la 
música  bona,  més  ens  agradan  com  més  las 
coneixém. 

Si  aquest  concepte’ns  mereix  el  fundador 
de  la  moderna  escola  francesa,  no’ns  succe- 
heix  lo  propi  ab  molts  dels  seus  deixebles. 
Pera  nosaltres  certs  continuadors  de  Franck, 
portant  à  la  exageració’l  seu  sistema,  no  trac- 
tan  sinó  d’amagar  sa  pròpia  impotència.  Ai- 
xis,  per  exemple,  som  els  primers  en  admirar 
moltas  obras  d’en  Vincent  d’Indy,  un  dels 
més  grans  talentsde  la  músicaírancesa d’avuy 
y  dels  que  capitanejan  aquesta  escola;  mes  no 
obstant,  e!  mateix  d’Indy,  quan  ha  volgut  re- 
muntarse  y  escriure  un’obra  trascendental 
com  Fervaal ,  ja  no  es  aquell  exagerat  mo¬ 
dernista  d’altras  obras,  sinó  que  s’entrega 
declaradament  en  brassos  de  Wagner. 

No  dubtém  que  la  orquesta  Lamoureux 
haurà  escullit  d’entre  lo  millor  dels  seus  pai- 
sans  pera  demostrarnos  els  seus  avensos. 
Efectivament,  de  lo  bo  y  millor  de  la  escola 
francesa  d’aquests  darrers  temps  es  L'Ap- 
prenti  Sorcier  de  Paul  Dukas.  No  hem  de 
descubrir  ara  aquesta  obra,  puig  dos  anys 
enrera  ne  parlavam  en  aquest  mateix  perió- 
dich,  donant  compte  de  la  magnifica  impre- 
sió  que’ns  produhi  al  sentiria  à  Paris.  Sols 
hem  de  ratilicarnos,  donchs,  en  lo  que  di¬ 
guérem,  y  sostenir  que  l’autor  se  coloca  ab 
ella  molt  per  demunt  dels  seus  companys. 
Es  un  fragment  de  música  descriptiva  qu’en- 
caixa  à  maravella  ab  l'obra  de  Goethe  que  li 
serveix  de  tema,  fent  gala  d’una  instrumen¬ 
tació  sumament  vigorosa  y  teixida  tota 
d’efectes  per  demés  agradables  al  oido.Aixó 
sí,  donat  l’assumpto,  la  composició  estriba 
purament  en  la  forma,  en  el  magmfich  tre- 
vall  orquestal  ab  que  l’autor  l’ha  guarnida 
y  per  lo  mateix  desitjariam  coneixeà  aquest 
en  un’obra  de  fondo  pera  formarne  un  con¬ 
cepte  definitiu. 

No  podém  dir  lo  mateix  de  Gabriel  Faure. 
De  tot  lo  que  d’ell  hem  sentit,  la  major  part 
música  de  cambra,  no  recordém  res  que’ns 
hagi  entussiasmat  ni  convensut,  com  tam- 
poch  ho  ha  lograt  ara  ab  la  música  de  Pe- 
lleas  et  Melisande.  Desitjariam  tornaria  à 
sentir,  sobre  tot  aplicada  à  l’obra  de  Maeter- 
linck,  puig  à  pesar  de  tenir  aquesta  present, 
no  va  conseguir  impresionarnos.  En  el  ma¬ 
teix  ordre,  però  encara  un  xich  més  avall,  po¬ 
dém  posar  el  poema  del  propi  Chevillard  Le 
Chène  et  le  Roseau ,  de  bonica  estructura,  peró 
sense  cap  fons.  Revela  en  son  autor  grans 
coneixements  musicals,  magnifich  domini  de 
la  tècnica...  y  res  més.  Y  ja  n’estém  tips  d’a¬ 
quest  domini  de  la  tècnica  que  sempre  sobres- 
surt,  à  falta  d’altras  qualitats,  pera  cubrir  la 
impotència  del  autor!  ^Qué  menys  se  pot 
exigir  al  qu’  avuy  emprèn  la  composició, 
després  de  tot  lo  que  s’ha  escrit,  sinó  que 


sàpiga  fer  bona  lletra?  Peró  si  aquestaslletras 
no’®  confegeixen,  si  no  diuhen  res,  el  compo¬ 
sitor  no  anirà  enlloch,  malgrat  tots  els  inau¬ 
dits  esforsos  dels  que  combregan  en  la  seva 
escola.  Ricart  .Strauss  no  ha  necessitat  que 
ningú  l’imposés:  la  sola  virtut  de  sas  obras 
l’ha  imposat  à  tots  els  públichs.  Donchs  altre 
tant  hem  de  demanar  als  moderns  francesos 
y  als  adherits  d’altras  nacions;  que’s  deixin 
de  sebas  y’s  mirin  en  el  mirall  d’en  Dukas, 
que  ab  quatre  notas  ab  solta  ha  conseguit  un 
éxit  que  cap  dels  seus  companys,  de  Chaus- 
son  à  Debussy  y  C.a,  havia  obtingut. 

Pera  explicar  cóm  ha  interpretat  la  orques¬ 
ta  Lamoureux  totas  aquestas  composicions 
modernas  de  qu’hem  parlat,  s’ha  d’emplear 
tot  el  vocabulari  dels  elogis,  puig  no  hi  hà 
dubte  qu’han  constituhit  el  punt  culminant 
del  t  re  vall  dels  músichs  francesos.  La  Sinfonía 
de  Franck  fou  dita  d’una  manera  magnifica, 
clara  y  d’acort  ab  l’esperit  de  l’obra;  els  frag¬ 
ments  de  Faure  resultaren  una  filigrana  de 
dicció;  de  l’obra  d’en  Chevillard  ni  cal  par- 
larne  essent  conduhida  pel  seu  propi  autor, 
y  en  quant  à  L' Apprenti  Sorcier ,  sols  se’ns 
acut  dir:  colossal,  maravellós,  inimitable! 

Una  emoció  d’ordre  distint,  peró  tan  llegi- 
tima  com  l’anterior,  fou  el  descubriment  d’un 
artista  meritissim  en  el  primer  violí  de  la  or¬ 
questa,  al  interpretar  el  Concert  de  Max 
Bruch.  En  Sechiari,  un  jovenet  encara,  s’ha 
posat  ja  en  el  rengle  dels  grans  violinistas  y 
li  espera’l  més  brillant  pervindre.  Quan  un 
dia  y  altre’ns  exclamém  d’aquestas  màqui- 
nas  de  fer  notas  qu’ara  s’estilan,  ha  sigut 
una  incomparable  satisfacció’l  sentir  un  ar¬ 
tista  com  en  Sechiari.  Aixó  es  lo  que  tant 
demanavam:  un  artista  que  digui,  que  fassi 
parlar  al  instrument,  qu’en  lloch  d’atacarnos 
els  nirvis  ab  tanta  mecànica ,  conmogui  las 
fibras  de  nostre  cor  al  posar  el  seu  tot  sencer 
entre  l’arquet  y  la  corda.  Tal  es  en  Sechiari, 
noy  y  artista  tot  d’una  pessa. 

Réstans  examinar  la  interpretació  dels  dos 
colossos  de  la  música,  que  resumirém  pera 
abreviar.  Hem  pogut  judicar  la  referent  à 
Beethoven  ab  l’obertura  de  Leonora  y  las 
Sinfonías  Pastoral ,  Heroica  v  Octava.  Aques¬ 
ta  es  pera  nosaltres  la  que’n  sorti  més  mal 
parada,  y  la  millor  la  Heroica.  Tractantse 
de  semblants  obras,  inútil  es  dir  que  la  or¬ 
questa  va  fer  en  totas  ellas  grans  filigranas, 
donant  extraordinari  relleu  à  passatjes  que 
sovint  sentim  fets  malbé,  y  produhintnos 
continuadas  sorpresas,  tant  el  conjunt  de  la 
corda  com  el  quarteto  de  fusta  que  tan  impor¬ 
tant  paper  hi  juga.  Peró  en  quant  al  director, 
podém  dir  que  sa  interpretació  de  Beethoven, 
respectuosa  en  molts  fragments,  adoleix  en 
altres  del  grave  defecte  d’alterar,  no  ja’l 
temps  (que  ja  sabém  es  cosa  discutible),  sinó 
el  ritme  dins  d’un  periode,  acelerant  els 
finals  de  las  principals  frases  melódicas.  Ja 
en  la  obertura  de  Leonora  li  notarem  aquesta 

falta,  puig  al  costat  d'un  fragment  ben  con- 
duhit  n'eixia  un  altre  desnatuí alisat.  Y  foren 
més  de  doldre  aquestas  llibertats  del  mestre 
per  quant  la  orquesta  va  estar  esplèndida  de 
sonoritat  y  de  dicció. 

La  Pastoral  va  ésser,  per  lo  general,  ben 
conduhida,  y  no  obstant,  hi  faltà  un  quelcom 
que  no  era  altra  cosa  queia  poesia  de  l’obra. 
Perque  en  Chevillard  de  poeta  no’n  té  res,  y 
pera  comunicarnos  las  sensacions  que  aques¬ 
ta  Sinfoma  descriu  se  necessita  sentirlas. 
Aixis  es  que  passaren  sens  entussiasmarnos 
els  dos  primers  temps,  à  pesar  d’admirar  el 
trevall  de  la  orquesta,  particularment  per  lo 
que  respecta  als  solistas.  Arribà  la  tempestat, 
y  llavors  el  mestre’s  va  creixe,  sens  dubte 
perque  encaixava  més  ab  la  seva  manera  de 
sentir,  resultant  la  pàgina  millor  interpre¬ 
tada  de  tota  l’obra. 

Sense  consideraria  un  model  en  absolut, 
la  interpretació  deia  Heroica  fou  molt  millor. 
El  primer  temps,  no  obstant,  va  deslluhirlo 
constantment  el  mestre  ab  l’esmentat  defecte 
de  precipitar  els  finals  dels  periodes,  violen¬ 
tant  els  temas  y  destruhint  tot  l’efecte  esté- 
tich  de  tan  hermós  edifici  musical.  La  marxa 
fúnebre  no  dirém  qu’anés  malament,  puig  no 
podia  anarhi  ab  aytal  orquesta  de  corda,  peró 
si  que  fou  dita  de  manera  poch  íntima,  poch 
beethoveniana,  y  ab  excés  d’aparato,  es  à  dir, 
massa  à  la  francesa.  Del  scherzo  pot  sostenirse 
que  va  ésser  magníficament  executat  y  con- 
duhit  ab  tota  la  lleugeresa  y  moviment  que 
requereix,  exceptuant  sols  el  dificil  passatje 
de  las  trompas,  quina  execució,  ab  tota  la 
bona  voluntat  dels  professors,  y  malgrat  no 
fallar  cap  nota,  no  passà  de  mitjana,  à  causa 
de  la  falta  d’expressió. 

La  Octava  Sinfoma  resultà,  en  nostre  con¬ 
cepte,  una  calamitat,  degut  à  qu’en  Chevi¬ 
llard  no  la  entén  en  absolut.  Es  veritat  que 
Vallegretto  va  produhir  un  efecte  grandiós, 
perque  es  un  dels  números  pera  posar  més  à 
proba  las  excelencias  dels  violins,  peró  aixó 
se  refereix  à  la  execució,  que  no  hem  de  dis¬ 
cutir  en  cap  manera.  Mes  en  quant  à  la  inter¬ 
pretació,  fou  equivocadissima  à  no  poder 
més,  puig  no  hi  hagué  tal  allegretto  ni  menys 
el  scherzando,  sinó  un  moviment  exagerat  de 
Ientitut  pera  fer  lluhir  als  violins.  Altre  tant 
podém  dir  del  moviment  del  minuetto ,  que  no 
fou  tal  ni  pel  temps  ni  per  la  gracia  en  la 
dicció.  Respecte  del  ultim  temps,  ademés  de 
sa  falsa  interpretació,  faltada  de  la  vida  v 
empenta  que  requereix,  pecà  també  d’execu¬ 
ció  defectuosa,  la  més  fluixa  de  tots  els  con¬ 
certs,  puig  la  orquesta  anà  molt  desequili¬ 
brada  y’is  instruments  de  vent  destrossaren 
la  part  ab  sas  desentonacions  y  falta  de  jus- 
tesa. 

En  las  obras  de  Wagner  hi  trobarem  de 
tot:  bo,  dolent  y  regular.  La  interpretació  de 
la  obertura  dels  Mestres  Cantors  no  ha  de  do¬ 
nar  cap  glòria  à  la  orquesta  Lamoureux 

mentres  la  conduheixi  en  Chevillard,  puig  à 
la  falta  de  justesa  en  els  temps  s’hi  uneix  la 
de  claretat  en  la  exposició  y  de  grandiositat 
en  el  conjunt.  Fou  una  de  tantas  oberturas 
que  d’aquesta  obra  hem  sentit  sense  poder- 
las  recordar  per  res  de  notable.  La  escena 
del  Venusberg  anà  millor,  si  bé  hi  predominà 
ab  excés  la  forsa  sobre  la  delicadesa;  peró 
apart  d’algunas  desentonacions  del  metall, 
la  corda  va  estar  esplèndida,  exuberant. 

La  interpretació  del  Tristan  fou  pera  nos¬ 
altres  la  verdadera  consagració  de  la  or¬ 
questa  Lamoureux.  La  grandiosa  potenciali¬ 
tat  sonora  de  la  massa  de  corda  tingué,  aixis 
èn  el  Preludi  com  en  el  Final ,  ample  camp 
pera  esplayarse,  y  ho  feu  à  maravella  y  ab 
totas  las  reglas  del  art.  Y  la  batuta  del  mes¬ 
tre  Chevillard  estigué  justa,  justíssima,  mar¬ 
cant  els  temps  exactes,  subratllant  deguda¬ 
ment  las  continuadas  progressions,  arren¬ 
cant  de  tots  els  instruments  una  dicció  seve¬ 
ra  ensemps  que  grandiosa, y  en  una  paraula, 
donant  à  cada  frase  y  fins  à  cada  nota’l  seu 
valor  exacte.  La  tranzició  del  preludi  à  la 
mort  fou  en  aquest  concepte’l  més  perfecte 
model  que  pugui  presentarse. 

Peró  tot  lo  contrari  succehí  ab  el  Sieg- 
fried-Idyll.  Jamay  l’havíam  sentit  tan  des- 
naturalisat,  tan  destrossat.  Y  es  qu’en 
Chevillard  no  ’l  té  ’l  sentiment  de  1’  obra 
wagneriana;  per  aixó  hi  hà  certas  pàginas 
tan  sublims  en  que’l  seu  esperit  pràctich  sab 
assimilarse  la  grandiositat  que  contenen, 
com  succeheix  ab  l’anterior;  peró  n’hi  han 
d’altras  més  delicadas,  més  íntimas,  ahont 
el  ropatje  de  la  forma  no  arriba  à  velar 
may  el  fons,  y  si’l  mestre  no  posseheix  el 
verdader  esperit  wagnerià’s  trobarà  perdut, 
com  succehí  en  aquest.  Apart  de  la  escanda¬ 
losa  precipitació  del  temps,  varem  veure  al 
mestre  Chevillard  complertament  perdut, 
sens  encertar  una  sola  frase,  sens  entendren 
res  de  tota  aquella  inmensa  torrentada  d’ar- 
monias  qu’arrencà  à  Wagner  el  sentiment 
de  la  paternitat.  Y  aixó  es  verament  imper¬ 
donable,  fentnos  decaure  en  gran  manera  al 
mestre  francès  com  intérprete  de  Wagner. 

Y  finalment,  vingué  la  obertura  del'  Tan- 
nhauser ,  qu’ab  tot  y  la  riquesa  de  sonoritats 
orquestals  que  va  produhir  y  la  escassa  alte¬ 
ració  dels  temps,  no  va  entussiasmarnos 
com  altras  vegadas,  perque  arribaren  fins  à 
nosaltres  més  las  notas  que  l’esperit  de  la 
obra. 


Els  notabilíssims  concerts  de  que  acabém 
d’ocuparnos  se  deuhen  al  desprendiment 
d’ un  grupo  de  personas  ilustradas,  perte- 
neixents  al  Circul  Eqüestre,  que  sense  repa¬ 
rar  en  las  seguras  perduas  qu’havia  d’oca¬ 
sionar  el  seu  presupost  extraordinari,  va 
llensarse  à  la  empresa  per  pur  amor  al  art, 
puig  no  hi  cabia  altre  fi,  triomfant  dels  seus 

propòsits  y  conseguint  realisar  un’obra  d’alta 
cultura  artística,  per  quin  motiu  mereixen 
fonda  gratitut  de  tots. 

Cal.  donchs,  qu’avans  de  termenarels  hi 
tri'outém  la  més  entussiasta  felicitació,  per 
haver  dut  à  felis  terme  empresa  de  tal  mag- 
nitut,  y’is  encoratjém  pera  que  continuhin 
en  sos  propòsits  civilisadors,  que  hàbilment 
conduhits  podrian  arribar  à  desinfectar  la 
corrompuda  atmosfera  qu’ordinariament  res- 
pirém  en  l’art  de  la  música,  y  que  sovint 
devé  insoportable. 

Orfeó  Català. 

Nostra  primera  associació  choral  va  obse¬ 
quiar  à  la  orquesta  Lamoureux  ab  un  con¬ 
cert  format  per  las  més  triadas  obras  del 
seu  repertori  y  algunas  de  novas,  de  las 
quals  cal  parlarne.  Dugas  d’ellas  son  origi¬ 
nals  d’un  dels  mateixos  orfeonistas,  el  sen¬ 
yor  Pujol,  que  ab  aquets  primers  ensaigs  ha 
acreditat  possehir  condicions  pera'l  género. 
Son  dugas  notas  diferentas,  l’una  seria  y 
l’altra  festiva,  degenerant  aquesta  en  un 
xich  trivial,  y  revelant  la  primera  bastant 
sentiment,  apart  de  certa  facilitat  que  no  es 
comuna  en  els  principiants.  Pel  cami  de  La 
non-non  dels  papellons,  pot  arribar  en  Pujol 
à  ferse  un  nom  apreciable  com  à  compositor. 

El  mestre  Pedrell  ha  fet  una  molt  bonica 
cansó,  Doti  Joan  y  Don  Ramón ,  ab  dugas  me- 
lodías  populars  mallorquinas  qu’ha  sabut 
recullir  ab  la  trassa  que  li  es  peculiar.  Es  un 
diàlech  ben  interpretat,  sobre  tot  en  el  frag¬ 
ment  que  imita  la  cavalcada,  sumament  ca- 
racteristich.  No  cal  dir  si  tractantse  d’aquest 
autor  l’armonisació  resulta  de  mà  mestra. 
En  cambi,  la  nova  cansó  del  mestre  Nicolau, 
Entre  flors ,  es  la  més  fluixa  de  totas  las 
qu’ha  produhit,  tant  per  lo  que  toca  à  la  me¬ 
lodia  cóm  à  sa  armonisació,  que  son  de  lo 
més  vulgar  que  pot  escriures.  Es  una  cansó 
que  desdiu  de  sas  companyas  La  Mare  de 
Deu  y  La  mort  del  escolà ,  els  èxits  més  justos 
y  unànims  qu’ha  tingut  en  Nicolau,  y  que 
varem  tornar  à  sentir  ab  el  mateix  gust  de 
sempre. 

Lo  restant  del  programa  era  format  d’o- 
bras  prou  conegudas,  à  las  que  l’Orfeó  hi 
donà  sa  interpretació  de  costum,  mereixent 
particular  esment  el  final  del  Credo  de  P.a- 
lestrina,  que  fou  cantat  plotser  ab  més  em¬ 
penta  y  vigor  que  may,  produhiat  un  efecte 
acústich  dels  millors. 

Concert  Granados. 

L’Academia  de  piano  qu’ha  establert  el 
distinguit  pianista  Granados  està  donant  ja 
fruyts  profitosos,  dels  que  va  esserne  una 
bella  mostra’l  concert  que  ab  el  concurs  dels 
seus  deixebles  organisà’l  dissapte  passat  en 
la  elegant  sala  Chassaigne.  Las  senyoretàs 
Jordà,  Sostres  é  Icart  varen  executar  esculli- 


das  obras  de  Saint-Saens,  Reinecke,  Schu- 
bert  y  Chopin,  donant  en  totas  probas  de  sas 
aptituts  y  d’haver  aprofitat  las  ensenyansas 
del  mestre,  puig  s’hi  notava  sovint  el  perso¬ 
nal  sagell  de  dicció  distingida  qu’es  la  carac¬ 
terística  d’en  Granados.  També  va  péndrehi 
part  el  seu  aventatjat  deixeble  Ferràn  Via, 
que  ja  s’ha  donat  à  coneixe  ab  éxit  en  dife¬ 
rentas  audicions,  y  quin  millor  elogi  està  fet 
dihént  que  s’atreví  y  va  surtirne  ab  bé  de  las 
dificilissimas  Variacions  Sinfónicas  de  César 
Franck. 

El  violoncel·lista  senyor  Dini  va  contribu- 
hir  també  à  la  festa,  executant  com  té  per 
costum  una  Sonata  de  Saint-Saens  y  un  Sui- 
te  de  Zipolli ,  abd.ugas  obras  junt  ab  el  piano, 
qu’era  tocat  respectivament  per  la  senyoreta 
Jordà  y’l  senyor  Granados. 

La  nota  culminant  del  concert  fou  el  Pre¬ 
ludi,  fuga  y  variacions  pera  piano  y  armo- 
nium,  de  César  Franck,  executat  magnífica¬ 
ment  per  en  Granados  y  en  Via.  Es  un’obra 
hermosíssima,  com  tantas  altras  del  seu  au¬ 
tor, y  sa  melodia,  d’un  sentiment  y  delicadesa 
extraordinaris,  va  servir  pera  posar  de  mani¬ 
fest  el  refinat  temperament  artístich  del  mes¬ 
tre  Granados,  que  va  diria  en  l’armonium 
d’una  manera  inmillorable. 

Nosaltres  el  felicitém  coralment,  no  sols 
pel  seu  trevall  personal,  que  sempre  hem 
alabat  com  se  mereix,  sinó  pera  encarrilar  à 
la  generació  que  puja  cap  el  camí  del  art, 
sobreposant  el  cuydado  de  la  dicció  à  tots 
els  prodigis  d’execució:  es  à  dir,  pera  ferlos 
menys  autómatas  y  més  artistas,  lo  qual  bo¬ 
na  falta’ns  fa  à  tots,  dat  el  punt  à  qu’hem 
arribat  en  aixó  del  auto  molo  pianisme. 

Concerts  Panzner. 

Heusaquí  un  verdader  director  d’orques- 
ta,  un  mestre  alemany  qu’es  à  la  vegada 
intérprete  notabilissim  y  director  consumat, 
pertanyent  à  la  mateixa  fusta  de  que  prove¬ 
nen  els  millors  entre’ls  molts  que’ns  han 
visitat.  Las  circunstancias  en  que  ha  tingut 
de  donarse  à  coneixe  à  nostre  públich  no 
eran  de  las  més  favorables,  dada  la  calitat 
dels  elements  à  sas  ordres,  quina  deficien- 
cia’s  fa  avuy  més  patenta  que  may  à  nostre 
públich;  peró  no  obstant,  aquest  ha  sapigut 
apreciar  tot  lo  que  val  el  mestre  Panzner  y 
ferli  la  deguda  justícia. 

Es  aquest  una  notable  personalitat  en  l’art 
de  la  batuta,  un  director  ple  de  conciencia  y 
de  serenitat,  y  sobre  tot,  un  intérprete  dels 
que  fan  quelcom  més  que  conduhir  als  mú- 
síchs,  aixó  es,  dels  que’ns  revelan  la  essea- 
cia,  l’ànima  de  la  composició  tal  com  se  ma¬ 
nifesta  al  seu  esperit.  No  allargarém  més 
aquesta  revista  senyalant  una  per  una  totas 
las  obras  qu’ha  interpretat.  Entre  las  més 
notables  hem  de  colocar  las  Sinfonías  de 
Schubert  y  Mozart  (en  particular  aquesta), 

que  malgrat  las  deficiencias  de  la  orquesta, 
foren  objecte  per  part  del  mestre  d’una  mag¬ 
nifica  interpretació,  que  podém  ab  justícia 
calificar  de  clàssica. 

De  Beethoven  n’es  també  un  magnífich 
intérprete,  com  ho  demostrà  ab  las  Siníomas 
Quinta  y  Séptima.  Particularment  l’ultim 
temps  de  la  Quinta  fou  magistral,  com  també 
la  manera  com  digué  tota  la  Séptima ,  si  s’ex¬ 
ceptua  la  excessiva  lentitut  del  allegretto,  que 
apart  d’aijíó  fou  hermosament  dit.  Tant  el 
presto  com  V  allegro  varem  trobarlos  justís- 
sims  y  d’acort  ab  totas  las  grans  interpreta¬ 
cions  que  n’hem  sentit,  encara  qu’hagin 
sorprès  aqui  à  Barcelona  per  causa  del  en¬ 
sopiment  à  qu’estavam  acostumats  à  sentir- 
los.  La  obertura  de  Leonora  va  ésser  també 
objecte  d’  una  magnífica  interpretació.  En 
nostre  concepte,  lo  que  Beethoven  va  escriu¬ 
re,  feta  aquella  salvetat,es  lo  que’ns  ha  donat 
el  mestre  Panzner. 

Dels  fragments  de  Wagner  també  n’ha 
donat  interpretacions  forsa  respectuosas.  El 
preludi  de  Parsifal  fou  el  més  fluix,  creyém 
que  principalment  perque  may  ab  nostras 
orquestas  podrà  tocarse  tal  com  deu  ésser. 


LA  PUBILLA  DEL  «MAS  TRIST» 


I 

Malalta  d’amor, 
passeja  per  l’era. 

Son  rostre  esllanguit 
apar  d’un  espectre. 

Els  ulls  enfonzats, 

las  galtas  fonentse, 

els  llabis  ressechs 

d’un  blanch  com  de  gebre. 

Quan  era  à  ciutat... 
tan  fresca  y  alegra! 

Qué  trist  el  «Mas  trist» 
d’ensà  que  hi  es  ella! 

II 

Quan  bat  de  ple’l  sol, 
passeja  per  l’era. 

Sa  cara  talment 
apar  d’un  espectre. 
Pobreta!  Té’l  cor 
malalt  fins  ab  febre; 
del  mal  que  pateix 
no  ho  sab  pas  cap  metje; 


En  cambi,  en  els  Mestres  y  Tristan,  en  parti¬ 
cular  l’ultim,  molt  bé,  de  llegitima  marca 
wagneriana,  com  aixis  mateix  en  la  obertura 
de  Tannhàusef ,  à  la  que  donà  gran  brillantés, 
particularment  al  final,  y  adoptant  la  modifi¬ 
cació  en  els  corns  que  varem  sentir  al  mestre 
Nikisch.  Podém  discutir  si  deu  ó  no  modifi- 
carse  lo  qu’està  escrit,  peró  tornanlho  à  sen¬ 
tir  s’ha  de  reconeixe  que  produheix  forsa 
efecte. 

Esmentarém,  per  ultim,  el  magnífich  poe¬ 
ma  de  Strauss  Mort  y  transfiguració ,  obra 
que  cada  vegada  sentim  ab  més  gust,  per 
ésser  de  lo  bo  que  s’ha  fet  de  Wagner  ensà. 
El  mestre’l  conduhí  ab  tota  conciencia,  arri¬ 
bant  à  arrossegar  la  orquesta  en  l'inspiradis- 
sim  himne  ab  que  termina. 

Aixís  s’han  acabat  els  concerts  del  Liceu, 
de  manera  millor  de  lo  qu’era  d’esperar.  Y 
ab  ells  ha  termenat  aquesta  temporada  de 
febre  musical  que,  en  mitj  de  moltas  cosas 
d’importancia  mitjana,  ens  n’ha  ofert  altras 
de  ben  notables,  de  las  que  deuriam  treuren 
profitosas  ensenyansas,  que  potser  altre  dia 
ab  més  calma  exposarém. 

Joaquím  Pena. 


A  mon  respectable  amich  en  Joseph  Anfruns. 

pels  malalts  d’amor 
no’s  fan  pas  receptas. 

Qué  trist  el  «Mas  trist» 
d’ensà  que  hi  es  ella! 

III 

La  pubilla  ha  mort! 

El  sol  bat  per  l’era 
tot  esmortuhit 
d’ensà  qu’ha  mort  ella. 

La  pubilla  ha  mort! 

Sobtaria  l’era, 
sols  de  nit  s’hi  veu 
passejà  un  espectre. 

La  pubilla  ha  mort 
quan  tost  las  poncellas 
cantavan  pel  món 
que  la  primavera 
vindria  aviat 
vestida  de  festa... 

Qué  sol  el  «Mas  trist» 
d’ensà  qu’ha  mort  ella! 

Jaume  Terrí. 

post  pels  senyors  Joseph  Franquesa  y  Gomis, 
president;  Joaquim  Botet  y  Sisó,  Francisco 
Monsalvatje  y  Celestí  Devesa,  vocals;  Fran¬ 
cisco  Balari,  secretari. 

Ells  trevalls  deuhen  enviarse  al  secretari 
de  la  comissió  organisadora,  en  Frederich 
Gircós,  carrer  de  Mercaders,  22,  segón, 
avans  del  27  d’abril. 

Publicacions  rebudas: 

Poesias,  per  Francisco  X.  Majuelo.  Consi¬ 
derat  aquest  aplech  de  poesias  com  à  obra 
d’un  principiant,  s’hi  observa  facilitat  en  la 
versificació,  com  també  sentiment  y  cert  bon 
gust  en  la  elecció  dels  assumptos.  El  llibre 
ha  sigut  imprès  en  l’acreditat  establiment 
d’en  Joseph  Franquet  y  Serra.  Girona.  Preu, 
2  pessetas. 

La  Farigola  (ascendente  florebunt),  lletra 
de  mossèn  Jacinto  Verdaguer,  música  de 
Joan  Borràs  de  Palau.  Aquesta  bonica  com¬ 
posició  ha  sigut  editada  per  la  editorial  de 
música  d’en  Rafel  Guardia.  Se  ven  à  4  pes¬ 
setas. 

La  Mare  de  Deu ,  cansó  popular  catalana, 
XXIII  del  ((Cançoner  Popular»,  figuranthi 
una  ilustració  d’en  Graner  y  las  acostumadas 
notas  folk-lóricas.  Preu,  10  cèntims.  Dipòsit, 
Rambla  de  Sant  Joseph,  1 1 . 

Fidel  Giró,  impressor.  —  Carrer  València,  31 1. 

Els  trevalls  se  publican  baix  la  exclussiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO 


CATALUNYA:  Un  any . 8  Pessetas. 

»  Mitj  any .  4’ 50  » 

*  Trimestre . 2 '25  » 

ALTRAS  REGIONS  D’ESPANYA:  Un  any..  .  9 

EXTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins . 40  » 

»  *  sense  folletins . 25  > 


Als  suscriptors  per  tot  el  present  any  se’ls  hi  regalarà  la  estatua 
d’en  Rafel  de  Casanova. 


NOVAS 

Al  Principal  s’ha  estrenat  la  obreta  Quis- 
quillas ,  traducció  d’un  vaudevMe,  havent  ob¬ 
tingut  èxit  regular  malgrat  sa  poca  consis¬ 
tència,  gracias  à  estar  plena  de  situacions 
cómicas,  portadas  pels  cabells  la  major 
part  d'ellas. 

A  Eldorado  s’ha  estrenat  La  Trapera,  sar¬ 
suela  escrita  pel  senyor  Larra  y  posada  en 
música  pels  mestres  Caballero  y  Hermosa. 
Adoleix  aquesta  obreta  d'un  sentimentalisme 
bastant  carrincló,  si  bé  demostra  bona  inten¬ 
ció  en  son  autor. 

Y  aixó  es  tot  lo  que  dels  teatres  barcelo¬ 
nins  se  pot  dir  per  lo  que  toca  à  la  passada 
setmana.  Com  se  veu,  la  temporada  continúa 
essent  magre  en  tots  els  teatres,  especial¬ 
ment  en  aquells  en  que  hi  actúan  compa- 
nyias  castellanas. 

Aquesta  setmana-^hi  hà  exposadas  à  Ca’n 
Parés  varias  obras  de  l’Ernest  Soler  de  las 
Casas,  de  las  que’n  parlarém  en  nostre  prò¬ 
xim  número. 

El  periódich  gironi  L'Enderroch  ens  ha 
enviat  el  cartell  dels  Jochs  Florals  que  cele¬ 
brarà’l  dia  9  de!  vinent  maig.  S’ofereixen 
quinze  premis,  y’l  jurat  calificador  està  com¬ 

EN  PERE  ALDAVERT 

Que  La  Renaixensa  ha  sigut  durant  un 
llarch  espay  de  temps  l’únich,  y  més  tart  un 
dels  més  ferms  baluarts  del  Catalanisme,  no 
hem  de  dirho:  prou  coneixen  els  bons  cata¬ 
lans  el  coratje  y  la  fe  ab  qu’ha  defensat  la 
puresa  de  la  Doctrina.  Que  desde  fa  molt 
temps  necessitava  introduhircertas  reformas, 
no  sols  materials,  sinó  d’ordre  més  elevat, 
pera  respondre  al  esperit  actual  de  Catalu¬ 
nya,  prou  ho  veya  y  ho  deya  tothom.  Aixis, 
donchs,  no’ns  va  sorpendre,  sinó  que’ns  va 
complaure  la  noticia  de  que  s’havia  format 
una  empresa  pera  publicar  La  Renaixensa  en 
la  forma  acostumada  pels  diaris  à  la  moder¬ 


na.  Joventut  no  n’havia  parlat  perque  no 
sabia  ni  sab  encara,  per  més  qu’ho  suposa, 
si  també  en  el  fons,  qu’es  lo  essencial,  se  se¬ 
guirà’l  mateix  criteri.  Nosaltres  crevém,  v 
esperém  per  l’afecte  que  portém  à  La  Renai¬ 
xensa ,  ab  la  que  tan  lligats  estém  per  vincles 
d’amistat  y  companyerisme,  que  sabrà  po- 
sarse  al  nivell  que  li  pertoca,  no  fent  com 
aquells  que,  à  imitació  dels  petits  comer¬ 
ciants,  creuhen  que  pera  millorar  un  establi¬ 
ment  n’hi  hà  prou  ab  repintar  la  botiga. 

Mentres  esperém  que's  realisin  aquestas 
esperansas,  nostre  objecte  no  es  altre  que’l 
de  donar  una  forta  encaixada  al  bon  amich 
en  Pere  Aldavert,  que  ja  en  el  número  d’ahir 
de  La  Renaixensa' s  despedia  de  sos  llegidors 
al  deixar  voluntàriament  son  càrrech  de  di¬ 
rector  y  tornar  à  barrejarse  ab  sos  companys 
de  redacció. 

Prou  ne  diriam  de  cosas  de  l’Aldavert: 
però  més  ens  estimém  copiar  un  extens  frag¬ 
ment  de  son  article,  ahont,  sense  pensar- 
sho,’s  retrata  ell  mateix  de  cos  enter  al  fer  la 
historia  de  La  Renaixensa ,  qu’es  la  seva; 
fragment  que  serà  agradós  à  nostres  llegi¬ 
dors,  puig  hi  podràn  apendre  cóm  tota  gran 
empresa  comensa  per  poch,  y  cóm  l’entus- 
siasme  irreflexiu,  la  manca  de  càlcul  y  afany 
d’especulació,  els  esbojarraments  jovenívols 
fan  triomfar  las  causas  si  aquestas  son  justas 

y  si  sos  defensors  tenen  coratje  y  perseve- 
rancia. 

Diu  l’Aldavert: 

Per  fí  m’ha  arribat  l’hora  tant  desitjada,  la  de  tor¬ 
nar  à  formar  en  lo  rengle  dels  catalanistas  humils,  dei¬ 
xant  lo  càrrech  que  materialment  se’m  va  tirar  demunt 
quan  en  Guimerà,  que  no  pogué  resistir  més  la  temp¬ 
tació  de  dedicar  tots  sos  esforsos  al  teatro.’m  digué: 
Noy,  are  te  n’has  de  encarregar  tu  de  La  Renaixensa\ 
no  n'hi  puch  tenir  tants  d’estadants  al  cervell.  Y  d’un 
senzill  administrador  me  vaig  trobar,  de  cop  y  volta, 
cambiat  en  un  mitj  personatje  dintre’l  Catalanisme, 
sino  que  ja  ho  deyan  los  amichs  que  m’estiman,  que  no 
se’m  coneixia  al  demunt.  Y  convertit  en  director,  vaig 
ser  lo  qu’era  avans,  l’home  més  menestral  de  la  terra, ’l 
sach  dels  cops  de  tothom,  tot  en  contra  meu  y  ab  poch 
profit  pel  mateix  diari,  perque  la  feyna  d’un  director 
no  consisteix  en  sirgar  sol,  sino  en  fer  sirgar  als  altres. 
Ja  està  fet  y  no  n’hem  de  parlar  més,  perque  tampoch 
te  remey  lo  mal  que  jo  haja  pogut  fer  à  lo  que  jo  es¬ 
timo  més  que  res  fora  dels  de  casa,  à  la  meva  estima- 
díssima  Renaixensa ,  que’m  te  vida,  joventut  y  la  posi¬ 
ció  que  un  travall  honrat  de  vint  y  dos  anys  m’hauria 
assegurat,  com  l  ha  assegurada  à  molts  ab  qui  no'm 
cambiaría  ni  per  feyner  ni  per  net  de  clatell,  dit  sia 
aixó  derrer  sense  ganas  d’alabarme. 

Me  vareig  encarregar  de  la  direcció  de  La  Renai¬ 
xensa  resignat  à  cumplir  un  deber,  no  à  aprofitar  glo- 
rias,  que  no  n’hi  havia  tinguda  cap  en  Guimerà  ni  me’n 
havia  de  tocar  cap  à  mi,  estant  tant  enderrerit  encare’l 
moviment  polítich  catalanista.  La  varem  comensar 
cinch  amichs  al  entressolet  de  la  xacolatería  Antigua 
del  Mallorquín  després  del  desastre  económich  de  La 
Gramalla ,  setmanari  que  à  tots  cinch  nos  va  tenir  à  rac- 
ció  desde’l  mes  de  Maig  à  la  declaració  oficial  de  la  fe¬ 
bre  groga  del  any  70,  tenintnos  d'estar  de  tot  per  poder 
pagar  los  comptes  d’en  Fiol,  l’impressor  de  la  plas- 
seta  de  Sant  Ximplici  del  Regomir,  que  tenia  la  mà¬ 
quina  y  las  caixas  voltadas  de  fusells,  perque,  en  son 
càrrech  de  capità  de  voluntaris,  no  volia  de  cap  de  las 
maneras  que  la  mano  negra  de  la  reacción  l’atrapés  des¬ 
previngut.  Allà,  entremitj  de  voluntaris  que  tot  lo  dia 
anavan  y  venían  à  pendre  ordres ,  nos  varem  ensinestrar 
à  corretjir  probas;  allí  en  Saleta,  perque  no  sabíam 
que  una  ratlla  escrita  no’n  fa  ni  mitja  d’impresa,  va 
improvisar,  dictantla  de  dret  al  caixista,  una  poesia  de 
tres  columnas  y  mitja  de  La  Gramalla  (uns  set  pams  y 
mitj);  allí  en  Matheu  travallava  com  un  desesperat  so¬ 
bre  una  tauleta  en  que  casi  no  li  cabia  la  mà.  Quins 
temps  aquells  en  que,  després  de  passar  tantas  angu- 
nias  pera  poder  quedar  bé  ab  l’impressor,  nos  compra- 
van  per  la  Rambla  à  dos  cuartos  los  mateixos  diaris 
que  veníam  à  rahó  de  vint  y  cinch  una  pesseta! 

Y  d’alló  n’ha  sortit,  en  gran  part,  aixó!  D’aquellas 
angunias  nos  ne  podém  alabar  los  cinch  xicotets  que 
feyam  La  Gramalla ,  que  forem  casi’ls  mateixos  cinch 
que  comensarem  La  Renaixensa  à  la  Antigua  del  Ma- 
llorqitín.  Qué  hi  vol  dir  que  l'Ibo  Bosch,  atret  peu-  la 
Banca,  se  n’anés  més  tart  à  París  hont  s’hi  ha  fet  una 
esplèndida  posició!  Qué  hi  vol  dir  que  en  Thomas, 
arrastrat  per  sas  aficions  artísticas,  montés  al  cap  d'uns 
quants  anys  un  dels  establiments  que  més  honran  à 
Barcelona!  Qué  hi  vol  dir  que  en  Raventós,  obligat  per 
sa  carrera  de  mestre  d’obras,  hagi  estat  tant  temps 
sense  escriure  poesías!  Qui  ho  te  al  neixe  mayho  deixa; 
lo  que  en  la  cuna  se  toma  con  la  mortaja  se  deja,  que 
diuhen  los  castellans;  y  encara  que’ls  etzars  de  la  vida’ns 
hajin  esgarriat,  tots  som  iguals  que  eram;  en  tots,  sota 
la  patina  dels  anys,  hi  batega’l  mateix  entussiasme  per 


nostra  estimadíssima  Catalunya,  la  patria  del  nostre 
cor.  D’alló  va  neixe  aixó,  y'l  vici  de  travallar  y  de  per¬ 
dre  diners  en  empresas  catalanistas  no  l’hem  pogut 
deixar,  y  si  en  Matheu  volgués  parlar,  podria  contar- 
nos  los  sacrificis  de  tota  mena  que  va  fer  sostenint 
anys  y  més  anys  la  Ilustració  Catalana ,  que  quedarà 
com  un  monument  de  nostra  renaixensa  literaria.  No’ns 
hem  deixat  may  los  cinch  noys  que  comensarem  tant 
humilment  nostra  campanya.  No  ha  minvat  nostra 
amistat  ni  un  dia,  y  quan  nos  trobém  en  actes  catala¬ 
nistas,  nos  sentim  ab  lo  mateix  entussiasme  Comensém 
à  ser  vells  y’l  cor  lo  tenim  molt  jove,  més  jove,  de  se¬ 
gur,  que’ls  que  s’han  posat  à  escriure  en  català  pensant 
més  en  fer  estranyesas  que  en  lo  que  tenen  de  pensar 
los  escriptors  del  nostre  renaixement  devant  de  la  tras- 
cendencia  del  problema  plantejat  tant  bojament  per  los 
que  sembla  tingan  jurat  acabar  ab  la  vida  material 
d’Espanya  acabant  de  primer  ab  la  vida  moral  dels 
pobles  diferents  que  aglebà  la  forsa  ó  la  lleugeresa 
dels  que  ab  lo  dot  de  casament  donavan  lo  que  no  era 
seu  ni  molt  menos. 

M’hi  vaig  trobar  de  cop  y  volta  de  director  de  La 
Renaixensa ,  debent  seguir  una  obra  que  tenia  tant  bons 
fonaments.  No  ho  sé  com  vaig  dir  que  sí.  Debía  ser 
com  me  passa  ab  tot,  que'm  trobo  la  carga  à  coll  sense 
adonarme  de  cóm  me  li  han  posada.  Y  comensà’l  meu 
martiri,  no  per  lo  que  hi  he  travallat,  sino  per  lo  que 
hi  he  patit.  Perque  La  Renaixensa  desde  que  va  neixe 
te  aquesta  pena:  que  hi  ha  gent  que  la  estima  massa, 
que  no  hi  passa  una  errada,  baldament  sia  dintre  d’un 
anunci  que  parli  de  braguers,  que  no  n’hi  haji  cent  que 
no  se’n  adonin.  Un  que  tinga  mal  nom  no  es  més  vigi¬ 
lat  per  los  mossos  de  la  Esquadra  que  ho  es  lo  director 
d’aquest  diari.  De  massa  que  t’estimo  t’apunyego,  y 
trobantnos  en  un  temps  tant  trasbalsat  en  que,  fora  dels 
ideals  de  Catalanisme,  ni  en  literatura  ni  en  res  hi  ha 
duas  personas  que  pensin  de  la  mateixa  manera,  cre¬ 
guin  que  m’hi  he  trobat  moltas  vegadas  d’apunyegat 
per  los  que  més  me  volen.  Fort!  me  deya,  fort!  perque’t 
posavas  un  vestit  tant  gran,  ó  més  ben  dit,  perque 
avans  de  posàrtel  no  te  l’emprobavas  set  ó  vuyt  vega¬ 
das  com  los  que  volen  vestir  à  la  moda. 

Avuy  he  arribat  à  la  fí  sense  haver  agraviat  à 
ningú, ’m  penso;  sense  haver  molestat  cap  manera  de 
pensar  y  havent  subjectat  en  las  materias  delicadas  lo 
meu  pobre  criteri  al  dels  que’n  tenen  més.  He  sortejat 
de  la  millor  manera  que  he  pogut  las  dificultats  que 
m’han  creat  la  gent  que,  de  segur,  no’m  deixarían  patir 
si  algún  dia’m  trobés  en  la  misèria;  he  plantat  cara  ab 
energías  de  que  no’m  creya  capàs  à  las  persecucions  de 
tota  mena  que  ha  tingut  La  Renaixensa  en  lo  dificultós 
temps  que  seguí  al  trist  período  en  que  no  eram  més 
que  cuatro  locos  y  que  com  à  cuatro  locos  nos  tractavan 
perque  no  feyan  ombra  à  cap  partit  polítich  local  ni 
por  als  temporers  que  fan  de  ministres.  Ferm  en  la  idea 
de  que  un  diari  no  es  una  barberia,  en  que  l’amo  te  de 
donar  are  la  rahó  als  uns,  are  als  altres,  durant  la  bo- 
jería  tranquila  de  las  guerras  colonials  y  durant  la  bo- 
jería  arrematada  de  la  guerra  ab  los  Estats  Units,  vaig 
fer  la  campanya  més  desastrada  que  pugui  imaginarse 
baix  lo  punt  de  vista  utilitari,  pero  la  que  més  tinch  à 
glòria  d’haver  fet,  perque  à  haverhi  mitja  dotzena  de 
Renaixensas  à  Espanya,  hi  hauria  cent  mil  vidas  que 
alenarían  y  cent  millions  que  escamparían  la  riquesa 
per  aquesta  terra  tant  perduda  de  diners  com  de  sentit 
pràctich  y  tant  sobrera  de  tabalots  y  de  gent  sanguina- 
ria.  Y  persecució  dels  de  Madrid  y  pessigada  dels  de 
casa,  anava  La  Renaixensa  de  tomballons,  pero  de  tom¬ 
ballons  y  tot  arborant  la  bandera  catalanista,  que  es  de 
pau,  que  es  d’amor  y  que  per  fer  un  adepte  més  ni  cent 
mil  te  de  plegarse  gens  fent  donar  mitj  vol  al  pal  que 

la  aguanta.  O  es  l’emblema  d’una  causa  honrada  ó  no 
es  res  Si  no  es  res,  llensemla  alfoch,  crememla  com  se 
fa  ab  las  cosas  sagradas  quan  per  vellas  s'han  de  reti¬ 
rar;  crememla,  que’l  foch  no  impurifica.  Y  si  significa 
una  gran  resurrecció,  arboremla  als  quatre  vents,  que 
espetegui  à  las  bufadas  de  la  tramontana  ó’s  gronxi 
suaument  à  las  alenadas  del  oreig.  Guardemlas  las 
nostras  energías  per  nostra  estimada  Catalunya,  que 
prou  las  necessita  totas  pera  no  morir  à  mans  dels  ma¬ 
teixos  que  han  mort  altras  terras  també  ricas  avans, 
altras  terras  que  havían  tingut  institucions  venerandas, 
altras  terras  que  avuy  no  son  terras  sino  ermots  hont 
s’hi  passeja  la  estúpida  fantasia  ó  la  mirada  desolada 
de  gent  que  no  seran  may  més  res,  terras  en  que  s’hi 
planta  la  petja  sense  que  la  herba  redressantse  la  es¬ 
borri,  en  que  s’hi  enmotlla  la  planta  y’is  dits  del  peu  ó 
la  espardenyota  d’espart  y  fins  à  las  vinentas  desfetas 
d’aygua  d’Octubre  hi  queda  tant  marcada  com  la  pet¬ 
jada  del  dimoni  en  las  nostras  rocas  per  tot  arreu  hont 
la  imaginació  del  poble  hi  ha  fet  aixecar  un  pont  en  una 
nit. 

He  arribat  à  la  fí  de  la  caminada  que  vaig  empendre 
ab  poca  reflexió.  No  he  fet  un  agravi  à  dretas;  no  he 
ferit  las  creencias  del  poble  català,  respectables  sempre 
y  per  mi  encare  més  que  respectables;  allà  hont  no  he 
arribat  jo  hi  han  arribat  los  consells  dels  meus  amichs, 
que  he  vist  derrerament  que  eran  molts  més  dels  que 
jo’m  creya.  Si  he  errat  que  se’m  perdoni,  que,  esbojar¬ 
rat  en  mon  amor  à  Catalunya,  potser  no  he  vist  prou 
clar  los  mil  altres  problemas  que’s  tiran  demunt  d’un 
director  de  diari.  Per  ella,  en  los  días  més  amarchs  de 
la  meva  vida,  descomptadas  las  amarguras  sense  consol 
de  perdre  als  meus  dosfillets;  per  ella,  per  la  puresa  de 
la  idea  catalanista,  he  vist  refredadas  y  fins  perdudas 
amistats  que  venían  sagelladas  pels  jochs  de  la  infan¬ 
tesa  y  per  las  entremaliaduras  de  las  aulas  de  la  Uni¬ 
versitat.  Perdudas,  y  potser  perdudas  per  sempre  mésl 
Qué  hi  podia  fer  jo  si’m  va  tocar  pel  desditxat  càrrech 
de  director  de  La  Renaixensa  sostenir  la  puresa  del 
programa  qu  havíam  defensat  tots  plegats  en  aquestas 
mateixas  planas  y  que  prengué  forma  definitiva  à  Man¬ 
resa  are  fa  deu  anys! 


Si  tothom  ha  pogut  coneixe  quant  val 
l’Aldavert  com  à  home  y  com  à  catalanista, 
ben  segur  que  ni  la  meytat  de  sos  llegidors 
hauran  sapigut  apreciar  l’inmens  valor  de  sa 
tasca  política  y  fins  literaria.  Fora  de  desit¬ 
jar  qu’en  un  volum  s’apleguessin  sos  més  es- 
cullits  trevalls  pera  salvarlos  del  oblit  à 
qu’està  condempnada  tota  obra  periodística. 
Aixís  podria  admirarse,  temps  à  venir,  el 
tremp  de  sa  ploma,  quin  capdal  de  filosofia 
pràctica  tanca  aquella  forma  tan  senzilla  y 
en  apariencia  vulgar,  y  quin  esperit  critich  y 
ovirador  revela  ab  son  estil  casulà,  peró  no 
mancat  de  cultura,  aquest  home  qu’ab  tanta 
justesa  sab  apreciar  els  fets,  esbrinarne  las 
causas  y  preveure  llurs  conseqüencias. 

Molts  de  sos  escrits  han  resultat  verita¬ 
bles  profecías,  y  no  podia  ésser  altra  cosa, 
per  la  rahó  que  acabo  d’indicar  y  qu’alguns 
no  han  sapigut  explicarse.  En  mitj  del  des¬ 


gavell  de  la  vida,  allà  hont  els  ensopits  ó’is 
curts  de  gambals  no  hi  veuhen  més  que  un 
caos  de  confusions  ni  hi  senten  més  llev  que 
la  del  etzar,  el  pensador  seré  hi  descubreix 
tot  un  encadenament  de  lleys  lógicas,  y  se¬ 
guint  grahó  per  grahó  tota  la  escala  de  la 
Evolució,  may  els  successos  els  sorprenen 
com  els  hi  passa  als  babaus  que,  perque 
sols  veuhen  els  replans,  se  creuhen  qu’es 
per  salts  que  s’arriba  à  la  cima.  Peró  l’Alda- 
vert,  que  comprèn  lo  que  hi  hà  d’essencial  y 
de  purament  circunstancial  en  aquesta  lley 
d’evolució  qu’enmena  las  societats  à  son 
perfeccionament;  ell  que  sab  que,  si  tot  naix 
pera  morir,  de  la  mort  n’ha  d’eixir  la  nova 
vida;  ell  que  no  ignora  que  las  ideas  al  pen- 
dre  volada  exigeixen  cada  dia  novas  formas 
que  responguin  à  las  circunstancias  del  nou 
medi  en  que’s  desenrotllan,  sense  que’s  mal¬ 
meti,  ans  bé’s  millori  sa  puresa;  ell,  dihém, 
ha  cregut  arribada  l’hora  de  cedir  el  iloch 
d’honor  que  tan  dignament  ocupava  en  la 
defensa  de  sos  ideals,  mes  no  per’xó  renun¬ 
ciant  à  la  lluyta.  Satisfet  d’haver,  honrada  y 
profitosament,  trevallat  per  la  causa, ’s  retira 
no  com  à  vensut,  donchs  ho  fa  en  plena  glò¬ 
ria,  ni  tampoch  com  à  vencedor  per’ador- 
mirse  sobre  sos  llorers.  Malgrat  els  seus 
anys,  com  ja  diu  ell,  té  encara’l  cor  jove,  y 
bé  combaterà  entre  las  filas  dels  nous  lluyta- 
dors  que  impregnats  del  esperit  modern  por¬ 
tin  tota  la  brahó  de  sa  sanch  jove.  Ab  son 
exemple’ls  encoratjarà  y  ab  sa  experiencia’ls 
farà  de  mestre,  peró  no  de  mestre-titas  re- 
ganyós  com  aquells  qu’en  sa  velluria  no’s 
recordan  de  sas  entremaliaduras  de  noy  y 
creuhen  que  cap  dels  à  qui  han  ensenyat  pot 
arribar  à  saber  més  que’l  mestre,  sinó  com 
à  pare  que  se  sent  reviure  en  sos  fills  y  que 
com  à  propis  estima’ls  triomfs  dels  seus  suc¬ 
cessors. 

Ell  podrà  explicàrloshi  que  no  es  ab  di¬ 
ners,  ab  abundancia  de  medis  materials  que 
s’imposan  las  ideas;  ell  els  hi  farà  veure  cóm 
de  La  Gramalla  s’ha  passat  à  La  Renaixensa , 
y  cóm  aquesta  ha  sentit  avuy  la  imperiosa 
necessitat  de  rejovenirse;  ell  els  hi  dirà  cóm 
els  joves  aixelabrats  d’aquells  temps  son 
avuy  els  homes  de  criteri  reposat,  cóm  las 
ideas  qu’en  aquella  època  anomenavan  boje- 
rias  son  avuy  acceptadas  com  à  fórmulas  de 
sabiesa  pràctica,  y.,  fent  una  vegada  més  de 

à  la  gent  tranquila  ab  sas  caborias  ó  atrevi¬ 
ments,  que  també  arribarà  pera  ells  el  dia 
qu’hauràn  de  cedir  el  lloch  à  una  nova  gene¬ 
ració  qu’enllassarà  sos  somnis  ab  els  d’avuy 
esdevinguts  ja  realitats.  Això  es  lo  que  farà 
l’Aldavert  si  ha  d’ésser  lógich  ab  si  mateix, 
qu’ho  serà. 

No  sabém  ab  quins  elements  compta  La 
Renaixensa  pera  realisar  sos  propòsits;  cre- 
yém  que  aquests  son  bons  y  apreciém  en  lo 
que  val  à  son  nou  director,  de  qui  esperém 
que  sabrà  adaptar  nostre  benemèrit  confrare 
à  las  condicions  del  medi  actual,  tal  com  hi 
estava  en  l’época  de  sa  aparició. 

En  el  numero  d’avuy  diu  nostre  benvolgut 
amich  en  Martí  y  Julià: 

iPer  imposició  seva,  l’Aldavert  ha  deixat  aquest 
lloch,  mes  cal  dir  que  hi  ha  deixat  una  hermosa  tradi¬ 
ció,  en  la  que'l  meu  esperit  hi  trobarà  sempre  ense- 
nyansas,  senceresa  y  bons  sentiments.» 

Desitjém,  donchs,  que  l’esperit  de  l’Alda- 
vert  li  dongui’l  coratje  necessari  pera  que  La 
Renaixensa  pugui  ésser  en  l’avenir  un  verita¬ 
ble  portaveu  del  poble  català,  tan  aymant 
sempre  de  la  llibertat  y  del  progrés. 


OBSERVACIONS  SOBRE 
LA  VIDA  MODERNA  (0 

Apuntes  pera  un  llibre  que  no  surtirà  may 
V 

S’ha  convingut  en  considerar  com  una 
gran  veritat  que  l’home  es  un  sér  eminent¬ 
ment  sociable.  Si  filosóficamem  algú  ha  ex¬ 
posat  els  seus  dubtes,  no’s  pot  negar  que 
pràcticament  la  humanitat,  organisantse 
cada  dia  ab  més  perfecció,  ab  més  lleys,  ab 
més  ordre,  ab  més  solidaritat,  sembla  que 
vulgui  comprobarla.  Acceptém,  donchs,  el 
fet:  l’home  ha  nascut  pera  viure  en  societat. 
Tota  societat  pressuposa  organisació  ,  y 

(ï)  Véginse’ls  números  107  y  108  de  Joventut. 


tota  organisació  pressuposa  direcció,  es  à 
dir,  govern.  ^Qui  deu  dirigir?  <Qui  deu  go¬ 
vernar?  Evidentment — en  aixó  totas  las  esco- 
las  hi  estàn  conformes — qui  més  ne  sàpiga. 
Tant  els  que  vinculan  la  sobirania  en  mo- 
narcas  hereditaris  per  ésser  ella  d’origen 
diví,  com  els  que  la  vinculan  en  tot  el  po¬ 
ble,  que  la  delega,  per  ésser  d’origen  humà, 
tots  convenen  en  que’ls  que  la  exerceixen 
son  ó  deuhen  ésser  els  millors.  Si  la  sobira¬ 
nia  ve  de  Deu  y  Deu  la  delega  en  familias 
escullidas,  no  es  possible  suposar  que’ls  es- 
cullits  per  Deu  siguin  els  pitjors.  Y  si  alguna 
vegada  ho  semblan,  evidentment  serà  per- 
que  convenia  qu’ho  semblessin,  no  perque 
ho  fossin  en  realitat.  D’altra  manera  no  tin- 
driam  més  remey  que  suposar— suposició 
sacrilega — qu’al  fer  tal  delegació  no  tenia 
Deu  l’intent  de  que  se’ns  dirigis  y  encami¬ 
nés,  sinó  de  que  se’ns  desencaminés  y  des¬ 
orientés.  No’s  pot,  donchs,  dubtar:  si  la 
sobirania  es  de  dret  divi,  està  vinculada  en 
els  millors;  si  es  de  dret  humà,  ja  no  podém 
afirmarho  tan  rodonament,  perque’ls  homes 
ni  individual  ni  colectivament  son  infalibles. 
Peró  si  no  podém  afirmar  que’ls  queia  exer¬ 
ceixen  per  delegació  humana  siguin  de  fet 
els  millors,  podém  deixar  sentat  que  totas 
las  escolas,  tots  els  partits  politichs  estàn 
d’acort  al  afirmar  que  qui  la  exerceixi  deu 
esserho,  y  precisament  per  trobarlos  els  mi¬ 
llors,  cada  un  d’ells  considera  infalibles  els 
seus  principis. 

Mes  prescindim  d'aquestas  generalitats  y 
concretemnos  à  Espanya.  La  sobirania, 
quan  menys  nominalment,  es  exercida  per 
monarcas  hereditaris.  Peró,  admès  el  siste¬ 
ma  representatíu-parlamentari  y  transforma¬ 
da  la  monarquia  d’absoluta  en  constitucio¬ 
nal,  tenim  qu’en  realitat  qui  encarna  la 
sobirania  efectiva — fer  lleys  y  ferlas  respec¬ 
tar — es  el  govern  ó  ministeri  responsable, 
junt  ab  els  parlaments.  Deixém  de  banda  si 
es  ó  no’l  poder  moderador  qui  nombra’ls 
uns  y  si  es  ó  no’l  poble  qui  elegeix  els  al¬ 
tres.  Lo  que’ns  interessa  es  determinar  si 
uns  y  altres  son — com  tindrían  d’ésser  pera 
que’s  cumplís  naturalment  el  fi  de  la  socie¬ 
tat— els  millors.  cHo  son?  No.  ^Per  qué? 
Cada  partit  polítich,  cada  escola  filosòfica 
vos  dirà:  «perque  no  se  segueixen  y  practi- 
can  serenament  nostres  principis.»  Mes  la 

verdadera  y  única  rahó  no  es  pas  aquesta. 
La  verdadera  y  única  rahó  es:  perque  en  po¬ 
lítica,  com  en  tot,  la  frivolitat  es  lo  que  do¬ 
mina.  Las  paraulas  llibertat,  ordre,  justícia, 
g-overn,  fraternitat  y  progrés  han  servit 
d’estandart  pera  innombrables  revolucions, 
y  al  ferlas  no  s’ha  tingut  pera  res  en  compte’l 
sentit  comú  que  reclama  que  no  vulgui  ar- 
monisarse  lo  que  unas  ab  altras  tenen  d'an- 
titétich,  al  voler  realisarlas  pràcticament. 
S’han  barrejat  lleugerament  tals  conceptes  y 
s’ha  cregut  possible  organisar  un  Estat  ab 
moltas  lleys,  fusells  y  penas  pera  garantir  la 
llibertat;  s’ha  cregut  necessari,  pera  que 
la  justícia  v  la  fraternitat  imperessin  entre’ls 
homes,  instituhir  un  govern  armat  que  defi¬ 
nís  la  justicia,  que  sostingués  l’ordre  y  que 
sancionés  inapelablement  tota  contravenció 
à  lo  per  ell  definit  y  ordenat. 

Y  pera  fer  més  irrisori  encara  l’escarni  al 
ver  progrés  humà,  al  organisarlo  aquest  po¬ 
der  s’han  tingut  en  compte  tots  els  idealis¬ 
mes  d’escola,  y  no’l  sentit  comú  que  dicta: 
«Si  en  realitat  es  necessari  un  govern,  triéu 
els  més  sabis,  triéu  els  més  bons.»  Y  ningú 
fa  res  pera  triarlos.  El  poder  executiu  recla¬ 
ma,  més  que  iniciativas,  talent  d’aplicació, 
es  à  dir,  dots  administrativas.  Donchs  bé: 
sols  aquellas  se  tenen  en  compte.  Y  aixis  un 
ministre  de  Guerra  ó  Marina  es  sempre  un 
general  valent  y  victoriós  en  camps  de  bata¬ 
lla  ó  en  batallas  de  salons,  may  un  home  de 
cap  clar  qu’abarqui  ab  ullada  ampla  totas  las 
complexas  qüestions  qu’afectan  à  un  orga¬ 
nisme  format  per  tants  milers  d’homes.  Un 
ministre d’Hisendas’esculleix  no  entre’ls  ban¬ 
quers  ú  homes  de  negoci  que  pràcticament 
han  demostrat  sa  competència,  sinó  entre’ls 
diputats  xerrayres  que  s’han  aprés  ó  empas¬ 
sat  quatre  estadisticas  de  conveniència.  Y  en 
general  tots  els  ministres,  governadors,  di¬ 
rectors  generals,  delegats  d’Hisenda  etc... 
{d’ahónt  surten?  Surten  dels  partits  politichs. 
{Quins  mèrits  y  competència  tenen?:  La  elo¬ 
qüència  ó  art  de  ben  xerrar,  y  la  pedanteria 
ó  art  de  ben  enganyar-  Aixó  quan  no  son  mè¬ 
rits  suficients  la  pillería  disfressada  d’habili¬ 
tat  y  l’adulació  disfressada  de  desinterès.  Y 
aixis  veyém  aquí  à  Espanya  que  qui  naix 
xerrayre  y  desvergonyit  naix  indefectible¬ 
ment  pera  ministre  ó  governador.  Y  no  hi  fa 
res  que  res  hi  entengui;  tota  la  qüestió  està 


en  fer  veure  que  s’hi  entén.  {Quànts  anys 
fa  qu’en  Sagasta,  en  Romero,  en  Moret, 
en  Castelar,  en  Tetuàn,  en  Silvela  y  tots 
els  grans  noms  de  la  política  espanyola 
tenian  ben  demostrat  que  res  hi  entenian  en 
aixó  de  governar  y  administrar  la  Espanya? 
Aquests  estadistas,  llumaneras  del  Parla¬ 
ment,  {no  son  els  qu’han  menat  la  barca  del 
Estat  estrellantla  en  totas  las  costasy  esculls? 
Donchs  no  hi  fa  res:  ells  son  els  més  sabis  y 
més  bons  perque  son  els  més  xerrayres.  Y 
son  els  únichs  que  poden  governar.  {Cóm 
quedaria’l  poder  moderador  sense  semblants 
cotorras?  {Y  cóm  quedaria’l  poble  sobirà  que 
per  universal  sufragi’ls  fa  diputats  y  sena¬ 
dors  y  quefes  de  partit? 

En  quant  al  poder  parlamentari,  el  qu’ha 
de  fer  las  lleys,  el  qu’ha  de  portar  la  supre¬ 
ma  direcció  y  orientació  del  poble  ó  Estat, 
;cóm  se  forma?  Per  sufragi  universal,  un  su¬ 
fragi  mentida — tothom  ho  sab — qu’agabe- 
llan  quatre  traficants  que’s  diuhen  cacichs. 
Y  aixis  ens  trobém  ab  que  senadors  y  dipu¬ 
tats  de  totas  menas,  y  regidors,  al  ocupar 
son  lloch  no  saben  per  quin  cap  comensar. 
{Cóm  s’hi  presenta’l  candidat  à  sos  electors? 
Ab  hipocresia  y  engany.  Ell  no’ls  hi  diu 
pas:  «Jo  soch  un  home  d’inteligencia  clara 
qu’ha  estudiat  à  fons  els  grans  problemas 
socials,  politichs  ó  económichs,  y  tinch  las 
mevas  solucions  que  vos  seràn  útils.»  Ell  els 
hi  diu:  «tots  els  que  no  pensan  com  jo  son 
uns  pillos  y...’l  pont  de  pedra  vos  el  farà’l 
govern,  puig  ab  el  govern  hi  tinch  bo.»  Y’is 
millors  diputats  son  els  que  no  podent  lo- 
grar  que’l  govern  pagui,  pagan  el  pont  ells 
mateixos...  Deu  sab  ab  quins  diners.  Mes  la 
majoria  no  pagan  res,  ni  saben  res,  ni  tan 
sols  lo  qu’es  un  pont!  Peró  l’elector  se  queda 
embadalit  y  content — sense’l  pont — quan  el 
nom  del  seu  diputat  corre  de  boca  en  boca  y 
tots  els  diaris  í.e  parlan.  «El  digno  diputada 
por  Argamasilla  ha  hecho  temblar  con  los  ra- 
yos  de  su  elocuente  indignación  las  augustas 
bóvedas  del  templo  de  las  leyes.))  Aquella  in¬ 
dignació  havia  esclatat  à  propòsit  d’un  xiste. 
En  Romero  Robledo  havia  dit  que  Argama¬ 
silla  era  menos  que  argamassa.  Y  tothom 
havia  rigut.  Y’l  diputat  havia  demostrat  que, 
à  pesar  del  diminutiu,  era  més.  Y’is  que  sa¬ 
ben  demostrar  aixó  son  els  més  sabis,  son  eR 
millors! 

No  es  necessari  insistir:  el  quadro  de  nos¬ 
tres  parlaments,  diputacions  y  municipis  es 
bé  prou  conegut.  Càrrechs  que  deurian  ésser 
de  sacrifici  son  solicitats,  y  l’home  més  mo¬ 
dest  se  creu  apte  pera  desempenyarlos.  Y’ns 
trobém,  com  hem  dit  avans,  qu’en  lloch  d’a- 
narhi’ls  millors  entre’ls  bons,  hi  va  tot  lo 
moralment  tarat.  Uns  pera  xuclar  la  sanch 
del  poble,  altres  per  vanitat.  Cap  hi  va  ab 
modèstia  y  resignació,  com  convé  à  qui  sab 
compendre  la  responsabilitat  inmensa  que 
contrau.  Per’xó  veyém  espectacles  cómichs 
tan  edificants  com  els  que  donan  nostres 
parlaments.  Alli  no  parlan  més  que  tres  dot- 
zenas  d’homes  que  saben  de  tot.  Un  marí 
d’aygua  dolsa  parla  de  fragatas  acorassadas; 
un  noble  tronat  explica’l  secret  dels  emprès¬ 
tits  ventatjosos;  un  andalús  aixerit  desenreda 
la  troca  de  cent  caps  qu’embolicaren  els  més 
experts  diplomàtichs  extrangers,  un  castella- 
no  viejo  conta  tradicions  de  la  patria,  el  bur¬ 
gès  demana  ordre,  l’exaltat  revolució,  y  tots 
junts  no  arriban  may  à  entendres;  sols  se 
posan  d’acort  quan  l’hora  de  votar  arriba,  y 
com  remat  de  bens  al  xiulet  del  pastor,  s’ar- 
remolinan  al  costat  de  las  urnas  qu’han  de 
parir  la  nova  lley,  lley  d’esclavatje  y  de  ser¬ 
vilisme,  puig  altra  cosa  no  poden  engendrar 
els  homes  febles  y  pretensiosos  que  pera  pu¬ 
jar  à  representants  del  poble  han  tingut  de 
humiliarse  adulantlo  y  han  tingut  de  prosti- 
tuhirse  enganyantlo. 

Un  distingit  escriptor  francès,  M.  Brieux, 
en  un  de  sos  millors  dramas  (i),  fa  la  dissec¬ 
ció  del  Parlament  de  la  República  ab  una 
forsa  tal  de  rahonament,  que  no  podém 
resistir  la  temptació  de  transcriure  alguna  de 
sas  atinadas  observacions.  No  hi  hà  per  qué 
demostrar  que  totas  ellas  son  perfectament 
aplicables  à  Espanya. 

...«no  ho  sabéu!  Sou  diputats,  assumiu  la 
càrrega  y  l’honor  de  fer  lleys,  y...  no  ho  sa¬ 
béu!  Ignoréu  la  sífilis,  com  probablement 
ignoréu  l’alcoholisme  y  la  tuberculosis!... 
Son  cinchcents  ó  més,  que  s’intitulan  els 
Representants  del  poble.  Entre  tots  no  tro- 


(i)  Les  Avariés.  Las  representacions  d’aquesta  obra 
foren  suspesas  per  la  censura.  L’autor  ha  escrit  grans 
veritats  sobre  una  llaga  social,  la  sífilis,  y  aquest  sol 
mot  articulat  ab  franquesa  ha  aterroritzat  à  la  societat 
que  sols  consent  que  li  parlin  hipòcritament  per  medi 
d’eufemismes. 


ban  un’hora  pera  parlar  d’aquests  tres  Deus 
ferotjes,  als  que  l’Egoisme  y  la  Indiferència 
fan  cada  dia  terribles  y  espantosos  sacrificis 
humans.  Ells  no  tenen  temps  pera  combatre 
la  Trinitat  ferotje  que  suprimeix  cada  dia 
milers  d’existencias.  L’alcoholisme!  Caldria 
prohibir  la  fabricació  de  venenos  y  dismi- 
nuhir  el  número  de  venedors,  peró  com 
que’s  té  por  dels  grans  destiladors,  que  son 
richs  y  poderosos,  y  dels  petits  venedors, 
que  son  els  amos  del  sufragi  universal,  se  fa 
dormir  la  conciencia  tot  planyentse  de  la  in- 
moralitat  de  la  classe  obrera  y  fent  petitas 
observacions  ó  sermons.  PlagasÜ...  La  tu¬ 
berculosis!  Se  sab  bé’l  verdader  remey.  Se¬ 
ria’l  jornal  suficient  y  la  demolició  dels  hos- 
tatjes  insalubles  en  que  s'hi  apilotan  els  que 
trevallan,  els  que  son  al  mateix  temps  els 
més  útils  y’is  més  desgraciats.  Mes  no’s  vol 
aquest  remey,  y’s  prega  als  trevalladors 
que  no  escupin  à  terra.  Es  admirable!  Peró 
de  la  sifilis  {per  qué  no  se’n  ocupan?  {Per 
qué  una  sola  vegada,  després  d’haver  fet  mi¬ 
nisteris  encarregats  de  defensar  tota  mena 
de  cosas,  no  n’han  de  fer  un  encarregat  de 
defensar  la  salut  pública?» 


LA  SANCIÓ  DE 

LA  NATURALESA 

Estém  en  plena  Edat  Mitja,  en  ple  embru¬ 
timent,  en  plena  negació  de  la  llibertat,  y  en 
cos  y  ànima  dintre  del  encarcarament  de  tra¬ 
dicions  tan  ridículas  en  lo  moral  com  els 
trajos  antiquats  ho  son  en  lo  estétich. 

Passats  els  dijous  y  divendres  sant,  si  à 
la  majoria  del  poble  qu’ha  fet  de  comparse- 
ria  en  la  gran  mascarada  tradicional  cap 
sentiment  li  ha  quedat  grabat  en  el  cervell, 
à  altres  els  hi  ha  quedat  el  sentiment  de  pe¬ 
sar  que  produheix  l’endarreriment  quan 
aquest  està  apoderat  d’un  poble  al  que’s  vol¬ 
dria  veure  desenrotllar  totas  las  sevas  ener- 
gías  y  facultats  de  vida  ampla,  en  comptes 

de  restar  adormit  v  amanerat  en  la  pràc¬ 
tica  de  costums  tan  deslligadas  y  renyidas 
ab  l’época  actual,  que’ns  posan  en  un  terreny 
forsa  indigne  devant  de  las  nacions  que  mar- 
xan  à  la  devantera  del  progrés  y  fins  de  las 
que’s  limitan  à  seguir  el  pas  d’aquestas. 

Cosa  socorreguda  es  l’atribuhir  caràcter 
artístich  à  las  cosas  quan,  depressivas  mo¬ 
ralment,  se  tracta  de  ferlas  acceptar  pel  vulgo 
pera  millor  dominarlo.  S’ha  arribat  à  veure 
l’art  en  las  ideas  més  estúpidas  y  en  las  se- 
vas  representacions;  s’han  presentat  als  ulls 
del  poble  com  à  artisticas  las  aberracions 
més  grossas  en  lo  fonamental,  y  referintho 
tot  à  la  forma,  el  poble  s’ho  ha  empassat  y 
ha  restat  adormit  y  embrutit,  qu'era  lo  que’s 
tractava  de  demostrar.  Hi  ha  hagut  moments 
en  que  fins  l’autonomia  de  Catalunya  ha 
volgut  fonamentarse  tan  sols  en  lo  artístich, 
y  s’ha  anat  à  cercar  la  bellesa  de  las  nostras 
cansons  y  de  la  nostra  parla  per’argumentar 
en  contra  dels  centralistas,  com  si  per  ven¬ 
tura,  si  no  tinguéssim  rahons  de  més  pes, 
irrefutables,  aquellas  fossin  quelcom  menys 
que  una  expansió.  En  fi,  pera  no  ésser  ex¬ 
tens  y  donar  una  idea  clara,  el  caràcter  ar- 
tistich  es  l’últim  baluart  ahont  se  soplujan 
els  defensors  de  las  salvatjes  corridas  de 
braus. 

Donchs  ab  tot  y  ésser  tan  socorregut 
aquest  argument,  no  pot  aplicarse  à  la  de¬ 
fensa  de  la  comèdia  que  la  tarda  del  dijous 
y  la  matinada  del  divendres  sant  té  lloch  en 
els  carrers  de  Barcelona  Renyida  la  tradició 
en  que’s  fonamenta  ab  el  caràcter  de  l'época 
actual,  hi  manca  la  unitat  de  conjunt  y  la 
justesa  de  detalls  que  donan  el  to  à  l’obra 
artística. 

Si  penetrém  en  el  fons  dels  individuus, 
ens  donarém  compte  de  l'antinomia  que 
tancan,  hi  traslluhirém  la  màscara  d’oca¬ 
sió  ab  que  han  recubert  sas  passions  y  sos 
vicis  de  tot  l’any;  si’ns  ateném  à  la  forma 
solzament,  la  indignació’ns  brotarà  à  la  cara, 
perque  indigna  tot  all ó  que  un  comprèn  se 
fa  ab  l’anim  de  enlluhernarnos  y  embaucar- 
nos.  Bé  està  qu’en  las  carreras  de  cavalls 
s’estrenin  els  trajos  de  las  temporadas  pro- 
peras;  no  gens  bé  està’l  que’s  prengui  per 
excusa  la  mort  d’un  filosop  pera  mostrar  al 
públich  las  robas  de  seda  que  durant  tot 


l’any  s’han  guardat  al  fons  de  la  calaixera. 

— Quin  disgust  se  n’emportaria  molta 
gent — me  deya  un  amich  meu — si  un  any 
Jesús  se  decidis  à  no  deixarse  crucificar,  en 
vista  del  poch  fruyt  qu’ha  donat  son  sacrifici! 
— Mes  qui  sab  à  qui  crucificarían,  perque  no’s 
pot  arribar  à  dir  lo  que  pot  el  desitj  d’ense¬ 
nyar  la  roba  bona. 

Mancats  de  fe,  falsos  y  antinómichs  el  di¬ 
jous  y'l  divendres  sant  d’aquest  any,  han 
tingut  dos  caràcters  perfectament  definits: 
el  de  segón  carnestoltas  del  any,  aquell  en 
que’s  treuhen  las  robas  foscas  de  color,  en 
que  las  caras  se  marceixen  y  las  familias 
s’esbroncan  las  unas  à  las  altras  en  block  (re¬ 
tallada  intima  de  grupo  à  grupo);  y’l  de  la  se¬ 
gona  vaga  del  any,  aquella  en  que  tot  trànzit 
queda  interromput,  tot  moviment  paralisat, 
tota  activitat  moral  deprimida,  vaga  impo¬ 
sada  pels  de  dalt,  per  la  forsa  de  la  costum, 
y  en  la  que  no  hi  hà  morts  pel  carrer,  per- 
que'ls  morts  ja’ls  porta  la  gent  en  sas 
ànimas  mateixas. 

La  Rambla  ha  estat  convertida  durant  vin- 
tiquatre  horas  en  l’escenari  de  la  mascarada 
més  ridicula  y  retrògrada.  Legions  de  pobres 
nafrats,  embrassant  el  pas,  ensenyavan  sas 
llagas,  sas  concas  buydas,  sos  membres  ca¬ 
polats,  sos  cossos  deformes,  allargavan  llurs 
brassos  esllanguits  y  llurs  mans  crostosas;  co- 
blas  de  la  misèria  feyan  grinyolar  llurs  estur- 
ments,y  miserables  embadalits,  com  à  visions 
d’altres  mons,  entonavan  llurs  salms,  llurs 
pregarias,  llurs  planys,  en  veu  alta,  som- 
niosa,  llòbrega;  un  vell  de  llargas  barbas, 
agenollat  en  mitj  del  passeig  y  encorvat  so¬ 
bre’l  gayato  en  el  que  s’apoyava  ab  sas  dugas 
mans,  semblava  un  espectre  arrencat  de  vell 
retaule  custodiant  un  greixós  barret  conte¬ 
nint  dugas  miserables  monedas  de  coure.  Ni 
un  sol  moment  à  aquella  multitut  que  circu¬ 
lava  al  seu  entorn  se  li  ocorregué  buydar  sa 
bossa  en  el  barret  del  vell  y  omplirlo  de  mo¬ 
nedas  de  plata...  de  tantas  com  ne  cobrà  Ju- 
das  per  el  Crist,  per  exemple...  No,  els  sím¬ 
bols  que  costan  cars  no  tenen  acceptació  en¬ 
tre  las  massas.  Aquellas  massas  ja’n  tenian 
prou  ab  que  surtissin  à  ramblejar  à  plena 
llum  totas  las  llagas  de  la  misèria,  tota  la 
pobresa  de  la  societat,  totas  las  desigualtats, 
tots  els  defalliments...  com  si  no  volguessin 

altra  cosa  que  demostrar  una  volta  més  lo 
molt  que  va  fer  el  Crist  pera  la  redempció 
del  home...  (!) 

Y  amunt  y  avall,  com  dugas  riuhadas  em- 
pesas  per  l’enmandriment,  lliscaren  tots  els 
pilans  de  la  societat  donant  satisfacció  à  la 
opinió  d'altri,  cumplint  la  obligació  de  cada 
anyada.  Y  las  donas,  tan  hermosas,  tan  di- 
vinas,  omplint  de  passada  las  xacolaterias 
ahont,  ab  el  vel  sobre’l  nas,  s’atiborraren 
de  xacolata  y  ensiamadas  que  las  hi  deixaren 
greixosos  els  llabis  ab  que  després  besarian 
els  peus  del  Crucificat. 

Y  per  sobre  de  la  gentada  de  la  Rambla, 
tota  encarcarada,  tota  recuberta  de  cintalls  y 
randas,  tota  amagada  sota  una  crosta  de  bar¬ 
rets  ridiculs  y  levitas  infames  y  mantellinas 
fusellables  y  altras  cosas  que  no  s  poden  dir 
avuy,  per  sobre  de  la  gentada  de  la  Rambla, 
els  pardalets,  els  aucellets,  nostres  vehins,— 
que  son  els  que  donaran  la  senyal  de  que 
estém  civilisats  el  dia  que  baixin  à  nosaltres 
— saltant  alegres  de  branca  en  branca,  lliures, 
sense  preocupacions,  sense  trabas,  guayta- 
van  à  baix  de  tant  en  tant  girant  el  seu  ca- 
parronet,  s’estarrufavan  una  miqueta,  aixe- 
cavan  la  qúa,  y... 

Era  la  sanció  de  la  Naturalesa. 


NOTAS  D’ART 


El  moviment  artistich  del  present  any  ha 
sigut  ben  remarcable  en  nostra  ciutat,  ha- 
ventse  notat  que  certas  tendencias  ditas  mo- 
dernistas  y  miradas  ab  prevenció  pels  com¬ 
pradors  de  quadros,  comensavan  à  guanyar- 
se’l  lloch  que  las  hi  pertoca  en  el  mercat 
artistich;  lo  qual  ve  à  demostrar  que  l’art  en 
essencia  es  sempre’l  mateix;  sols  que,  al 
presentarse  en  formas  que  son  novas  ó  qu’ho 
semblan,  sorprèn  v  deixa  suspensos  als  ama¬ 
teurs,  que  s  hi  han  d’anar  acostumant;  peró, 
un  cop  passada  aquella  primera  impresió 
desagradable,  produhida  per  un  especial 
modo  de  fer  à  que  no  estavan  avesats,  co- 
mensan  à  triar,  y  ho  fan  ab  acert  fins  à  cert 
punt,  puig  deixan  de  banda  las  teorias  sobre 
si  l'art  ha  de  representar  aixó  ó  al  1  ó,  si  té  de 
personificar  un  esperit  ó  altre,  y  demés  cabo- 
rias  més  ó  menys  intelectuals . 

No  tractantse  de  pintura  decorativa,  sinó 


senzillament  de  quadros  de  cavallet  ab  que 
s’adorna  un  pany  de  mur  qualsevol  (aixó  es, 
sense  la  idea  de  lligar  la  pintura  ab  altres 
accessoris  per  ajudar  al  efecte  d’un  conjunt), 
lo  mateix  avuy  qu  en  tots  els  temps,  al  pú- 
blich  li  agradarà  lo  més  simpàtich  dintre  de 
la  moda  corrent.  Per  altra  part,  l’art  evolu¬ 
ciona  naturalment  com  totas  las  cosas,  y  reb 
de  cada  época’l  seu  caràcter  ó  sagell  especial, 
succehint  qu’en  el  transcurs  del  temps  se 
descubreixen  grans  qualitats  en  obras  que  al 
produhirse  havian  passat  desapercebudas  y 
quedat  oblidadas.  Aixis  avuy  admirém  y 
paguém  à  preus  exhorbitants  quadrets  fla- 
menchs  als  que  s'havia  dat  ben  poca  impor¬ 
tància,  v  tot  perque  responen  à  las  necessi¬ 
tats  modernàs,  puig  à  més  d’ésser  obras 
pictóricas  de  gran  mérit,  generalment  son 
d’un  tamanv  apropiat  à  las  nostras  habita¬ 
cions. 

iVol  dir  aixó  que  la  pintura  està  avuy  en 
decadència?  Jo  no  ho  crech  pas,  encara  qu’ho 
llegeixo  ben  sovint  en  nostres  diaris.  En 
aquest  període  d’evolució  en  que’ns  trobém, 
ni  tan  sols  podém  judicar  l’alsada  del  vol 
que  l’art  pren  en  nostra  terra.  Es  més:  jo  no 
crech  que  à  Catalunya  hi  hagi  hagut  may  un 
renaixement  tan  extraordinari  com  es  el  de 
la  època  actual.  Naturalment  que  si  compa- 
rém  nostre  art  ab  el  d’altres  paíssos,  ens 
trobém  petits  y  mesquins;  peró  en  cambi,  si 
recordém  l’art  dels  nostres  avis,  deixant  apart 
l’arquitectura,  ferreteria  y  vidriería,  ^qué’ns 
queda?  Ab  prou  feynas  ens  recordém  d'en 
Dalmau,  imitador  dels  flamenchs,  y  d’en  Vi- 
ladomat,  posat  sobre  pedestal  pel  desitj  de 
tenir  un  pintor.  El  verdader  esfors,  la  verda- 
dera  lluyta,  no  s’han  vist  fins  avuy;  lluyta 
comensada  a  mitjans  del  sigle  xix,  y  ab  la 
que’s  lograrà  quelcom  de  positiu  pera  l’art  de 
nostra  terra. 

Tots  la  contemplém  ab  gust  y  entussiasme 
aquesta  transformació  de  Barcelona  d’un 
poble  gran  en  una  gran  ciutat,  enderrocant 
nostra  gent  els  pedestals  fabricats  en  las  tau- 
las  del  Ateneu  y  dels  cafés,  y  comensant  à 
interessarse  per  l’art  veritable.  Sembla  que 
à  no  trigar  gavre  compendrà  instintivament, 
si  no  ho  ha  comprés  ja,  que  un  poble  sols 
per  l’art  pot  ésser  gran  y  pot  sobreviure. 

He  dit  que  no  creya  que  may  s’hagués  vist 
à  Catalunya  un  moviment  artistich  tan  ex¬ 
traordinari  com  el  present,  ni  de  tanta  tras- 
cendencia  pera’l  pervindre,  y  una  proba 
d’aixó  son  las  diferentas  exposicions  qu’hem 
tingut  aquests  últims'  temps,  escalonantse 
l’una  darrera  l’altra,  fentnos  coneixe  moltas 
de  las  tendencias  modernàs,  com  si  una  ale¬ 
nada  del  cor  de  la  civilisada  Europa  hagués 
entrat  en  nostra  ciutat  dividint  parers,  obrint 
horitzons  nous  y  despertant  del  ensopiment 
als  nostres  aficionats,  que  fins  ara  s’havían 
entretingut  fabricant  genis  de  capital  de  pro¬ 
vincià. 

No'n  volém  més  d’aquests  genis:  volém 
gent  estudiosa  qu’avans  que  tot  aprengui  bé 
l’ofiei,  puig  per’arribar  à  adquirir  una  verda- 
dera  personalitat  y  pera  no  ésser  incomplert, 
el  domini  de  la  tècnica  es  absolutament  ne¬ 
cessari.  Admirém,  donchs,  ó  respectém  quan 
menys,  lo  qu’hem  vist  aquest  ultim  any  en 
el  Saló  Parés,  ahont  els  fanàtichs  intranzi- 
gents  hauran  pogut  compendre  qu’en  totas 
las  tendencias  y  en  totas  las  maneras  de  fer 
hi  pot  haver  quelcom  de  bo. 

En  Soler  de  las  Casas  pot  dirse  qu’ha 
tancat  la  serie d’exposicionsdel  passat  hivern. 
En  Soler  de  las  Casas  es  tan  pintor  com  ar¬ 
tista.  Per  un  regular,  en  sas  telas,  à  més  de 
la  preocupació  del  pintor,  s’hi  troban  ressa- 
bis  del  literat.  Pochs  eran  els  quadros  que  li 
haviam  vist  anteriorment  en  que  no  dongués 
una  gran  importància  à  la  idea,  qu’algunas 
vegadas  no  resultava  pictòrica,  destruhint 
aixís  l’efecte.  Peró  en  l’última  exposició 
succeheix  lo  contrari,  notàntseli  un  conside¬ 
rable  avens  com  à  pintor.  El  quadro  més 
gran,  colocat  al  centre,  es  just  y  ben  obser¬ 
vat:  pera  obtenir  aquell  efecte  de  sol  l’artista 
ha  tingut  de  vence  moltas  dificultats.  Llàsti¬ 
ma  de  las  dugas  figuras,  que’ns  semblan  fer- 
hi  més  nosa  que  servey.  Entre  lo  més  nota¬ 
ble  de  la  exposició,  com  à  pintura  sòlida, 
podém  posarhi  aquell  vellet  abrassat  ab  el 
burro,  qu’està  fet  ab  molta  sinceritat,  expres¬ 
sió  y  vida.  La  cara  del  vellet  es  lletja  à  tot 
sertïo,  mes  l'artista  l’ha  ennoblida  ab  sa  exe¬ 
cució.  En  quant  à  las  notas  de  paisatje,  n’hi 
hà  d’exquisidas,  particularment  una  d’ento¬ 
nació  platejada,  ahont  s’insinúa  com  en  un 
somni  Jesús  ab  els  apòstols,  constituhint  una 
obra  digna  d’un  poeta. 


AB  PRETEXT  DE  «LA  TOSCA» 


— Bé,  escolti:  {vostè  seria  capàs  de  ferme 
un  favor? 

—  Prou,  ab  molt  gust;  per  vosté  tot  lo  que 
vulgui. 

Donchs,  si  sapigués  que  m’havia  de  fer 
cas,  li  demanaria  que  no’n  digués  ni  una 
paraula  de  La  Tosca... 

Y  ara!  {Per  qué?  No  veig  la  rahó.  Si’s 
tractés  de  l’obra  d’un  principiant,  encara  ho 
compendria.  Altras  vegadas  he  fet  els  ulls 
grossos.  Peró  d’en  Puccini,  l’autor  de  La 
Bo...kè...me...,  qu  es  la  millor  obra  que  s’ha 

escrit  desde  que’s  va  inventar  aixó  de  l’ópera, 
{cóm  puch  deixar  de  parlarne? 

— Si,  es  veritat;  peró  jo’l  conech  massa  à 
vosté,  y’m  fa  por. 

— Por!  Ay  pobre  de  mi!  {Y  per  qué? 

—  Per  lo  de  sempre.  Vosté  es  un  bon  xicot 
en  el  fondo,  pera  las  sevas  formas  el  perju- 
dican,  y  fora  d’uns  quants  que’l  coneixém 
bé,’ls  demés  ne  forman  un  concepte  equi¬ 
vocat. 

— Vaja,  ja  hi  som!  La  cansó  eterna!  {Vos¬ 
tès  se  creuhen  qu’es  tan  fàcil  cambiar  de 
manera  d’ésser,  com  si  diguéssim  girarse  del 
revés...  sobre  tot  quan  un  ho  porta  en  la 
massa  de  la  sanch? 

— Peró  veyàm,  home:  {qué’n  treu  de  tot 
aixó?  {Per  qué  s’ha  de  pendre  las  cosas  tan 
à  la  valenta  y  voler  sempre  dirho  tot  pel  seu 
nom ,  com  vosté  diu?  Ni  vosté  ni  ningú  son  ca- 
passos  d’arreglar  el  galimatias  del  Liceu,  y  al¬ 
tres  que  per  aqui  hi  hà,  més  ó  menys  ama¬ 
gats,  ab  aixó  de  la  música... 

— Ja  té  rahó!  Es  à  dir,  d’arreglarho  ja  ho 
arreglaria,  peró  s’hauria  de  fer  una  bugada 
massa  grossa,  y  crech  qu’ara'l  lleixiu  va  bas¬ 
tant  car. 

— Contestim  y  no  fugi  d’estudi.  {Vol  fer¬ 
me  l’especial  favor,  perque  jo  li  demano,  de 
no  parlarne  de  La  Tosca?  Cregui  que  sols 
miro  pel  seu  bé. 

— Ah,  ja!  Vosté  encara  se’n  recorda  d’a¬ 
quella  brometa  ab  motiu  de  La  Fedora;  y 
per  cert  que  son  un  tronch...  d’óperas  molt 
semblantas  à  algunas  senyoras  que  venen  al 
Liceu. 

— No  comprench.  {En  qué? 

— En  que  tot  es...  artifici :  ho  dich  aixis, 
ab  finura,  pera  que  no’m  renyi. 

— Vaja,  ja  comensa  à  descarrilar.  Justa¬ 
ment  aixó  es  lo  que  tractava  d’evitar  ab  la 
meva  petició.  Peró  digui:  {qué  li  han  fet  las 
senyoras  del  Liceu  pera  que  las  hi  tingui 
tanta  mania? 

— Donchs  que  son  unas  xerravras!  Y  en¬ 
cara  en  las  óperas,  menos  mal.  Si  vosté  s’hi 
hagués  trobat  en  els  concerts  passats,  ja 
m’ho  sabria  dir.  Peró  encara’m  fan  més  fàs- 
tich  quan  parlan  fora  del  teatre... 

— {Qué  vol  dir  ab  aixó? 

— Res...  que  som  à  Brasselotia . 

— {Veu?  Ja  torna  à  criticar.  Aquest  home 
es  atrós! 

— Peró,  si  no’m  deixa  criticar  l’ópera,  en 
alguna  cosa  m’haig  d’entretenir. 

— Donchs  aixís:  critiqui  l’ópera  tant  com 
vulgui  y  deixi  lo  altre,  qu’encara  seria  pitjor, 
y  qui  sab  qui  rebria  encara! 

— Vegi,  donchs:  ara  me’n  comensan  à  pas¬ 
sar  las  ganas.  Jo  soch  aixis. 

— Donchs  ara  jo  vull  que  parli.  Espliquis: 
{no  li  agrada  La  Bohème? 

— ,-Cóm?  {La  Bo...hè...me?  Ja  ho  crechl 
Vaya  una  pregunta!  Això  es  per  l’estil  de  la 
que’m  van  fer  de  si  m’agradavan  més  els 
d’en  Lamoureux  ó  els  de  Berlin,  qu’en  un 
sol  dia  al  menys  m’ho  varen  preguntar  cinch 
cents... 

— {Y  vosté  qué  va  respondre? 

— Que  m’agradavan  totas  dugas  orques- 
tas,  cada  una  à  la  seva  manera,  y  que  si  vo- 
lian  saber  quina  manera  era  aquesta,  ho 
busquessin  en  Joventut,  que’m  semb,la  que 
no’m  vaig  quedar  mut  al  parlar  d’una  y 
altra. 

— Y’s  devian  quedar  pensant  que  vosté  era 
berlinès. 

—  Donchs,  mal  pensat,  perque  soch  de  la 
plassa  del  Beato  Oriol. 

— Miri  que  la  sab  llarga  vosté!  Encara  no 
m’ha  contestat  si  li  agrada  La  Bohème. 

—  Bueno ,  li  diré  en  serio:  soch  un  admira¬ 
dor  d’aquesta  òpera.  En  Ribera  y  jo  la  và¬ 
rem  descubrir  (com  aquell  paqueiio  que  cada 
dia  descubria  un  músich),  moll  avans  de  que 
aqui  sapiguessin  qu’existia,  y  fins  ne  varem 
fer  un  estudi  temàtich.  Y  no  rigui,  perqu’en- 
cara  podém  ensenyarli. 

—  Vaya  uns  wagneristas! 

— Jo  li  asseguro  que  ja  voldria  ésser  vosté 
tan  wagnerista  com  es  en  Puccini,  y  tenir  la 
trassa  y  talent  que  va  tenir  pera  encertar  à 
posar  música  à  un  llibre  com  el  de  La 
Bohème. 

— ;Vosté  ho  creu? 

— Crech  que  las  quatre  quintas  parts  del 
éxit  d’aquesta  òpera  foren  degudas  al  seu 
argument.  En  Puccini  sapigué  aprofitarsen, 
estalviant  tot  lo  que  pogué  las  notas  mentres 
en  la  escena  hi  havia  acció  (teoria  wagneriana 
pura),  y  subratllant  els  passatjes  romàntichs 
ab  la  clàssica  melodia  italiana  (també  pura, 
peró  gens  wagneriana),  de  lo  que  varen  sur- 
tirne  unas  quantas  escenas  que  més  bé  estan 
com  menys  semblan  d’òpera. 


— {Y  vosté  creu  que  mereixia  un  éxit  tan 
aixordador  y  descomunal,  fins  arribar  à  és¬ 
ser  la  que  tingué  més  vots  en  el  concurs  que 
obri  un  periódich  sobre  quina  era  la  millor 
òpera? 

— Y  rahó  que  tenian.  Cregui  que  si  un 
hom  tingués  autoritat  suficient  pera  poder 
donar  el  vot  en  això  dels  concursos,  també 
l’hauria  votada.  Els  ases  varen  ésser  els  mag- 
nenstas  que  varen  votar  com  millor  òpera, 
La  Walkyria !  El  Capvesprel!  y  fins  Tristan 
é  [solda!!! 

— Per  manera,  que  segons  vosté... 

—  Si,  pera  mi  òpera  es  sinònim  d' ensofrada, 
y  perdonim  que  parli  tan  ordinari,  que  ja  sé 
que  m’ho  critica,  peró  no  trobo  altra  paraula 
tan  gràfica. 

— Donchs,  pera  vosté,  iqué  ha  d’ésser  una 
òpera  que  no  sigui  òpera? 

— Miri,  si  té  paciència  pera  llegirho,  d’aqui 
pochs  dias  li  diré  per  boca  d’un  senyor  que 
cregui  que’n  sab  muy,  y  en  el  que  jo  de  molt 
jovenet  vaig  mamarhi  això  del  wagnerisme. 
Fins  hi  hà  trossos  que  vosté’s  pensarà  que 
son  de  la  meva  cullita,  perque  d’igual  hi 
pensém  molt.  Es  à  dir,  jo  penso  com  ell. 
Peró,  per  la  virtut  de  Parsifal  li  juro  que 
no  he  fet  més  que  transportarho ,  y  encara 
malament,  com  fan  alguns  cantants  quan  no 
hi  arriban,  peró  que  l’excés  de  sou  els  auto- 
risa  à  ferho. 

— Vaja,  ja’s  fica  ara  ab  els  cantants!  Vosté 
es  implacable! 

— No  me’n  parli,  que  prou  amohinat  estich 
ab  aquesta  llista  de  companyia  que,  qui  més 
qui  menys,  quasi  tots  han  nascut  com  jo 
vora  la  Rambla. 

— {Y  no  es  suficient  això  pera  que  l’impla¬ 
cable'  ls  hi  tingui  una  mica,  no  més  una  mi- 
queta  de  compassió? 

— Per  mi  no’s  perdria,  puig  cregui  que 
prou  greu  me  sab  inquietar  el  género  de  ca¬ 
sa.  Peró  mal  si  criticas,  mal  si  no  criticas. 
Si  dius  lo  que  pensas  se’t  tiran  assobre  y  t’a- 
cusan  de  mal  patriota,  puig  d’ensà  del  Orfeó 
aqui’l  Catalanisme  s'ha  de  sobreposar  à  tot 
en  las  qüestions  d’art,  en  que  res  hi  tindria 
de  veure,  segons  diu  aquella  màxima  tan  sa¬ 
buda.  Y  si  callas  (puig  encara  no  hem  obert 
la  tarifa  dels  bombos ),  llavors  te  diuhen  que 
pastelejas,  y  s’alsan  indignadas  las  tevas  an¬ 
teriors  víctimas,  els  seus  parents  y  amichs, 

y  fins  el  seu  porter  y  vigilant,  endressante 
un  rengle  d’anònims  que’t  fan  fer  un  bon 
panxó  de  riure,  perque  d’un’hora  lluny  se  li 
veu  la  orella  al  interjecte.  Y  aquest  després 
d’arribarte  à  jjamenassar  de  mort!!  s’escorra 
de  ta  presencia  com  un  gat  escaldat  quan 
l’endemà  te  li  posas  devant  en  el  corredor 
del  teatre  tot  preguntantli  ab  la  vista  ^oy 
qu’eras  tu?  En  fi,  que  cregui,  un  no  guanya 
prou  pera  sustos. 

— Vaja,  ja  m’acontento  ab  que  s’hagi  es¬ 
bravat  un  xichexplicant  al  lector  totas  aques- 
tas  cosas  que’l  tindran  molt  sense  cuyda- 
do,  con  tal  que  m’hagi  respectat  à  la  pobre 
Tosca. 

— Y  això  que  li  dono  una  proba  de  las  de 
debò!  Perque  miri  que  n’hi  havia  de  tela  ta¬ 
llada!  Y  ab  el  meu  caràcter!  Cregui  que’m 
trobo  ara  com  aquells  pobrets  nens  que’s 
menjan  ab  els  ulls  totas  las  lleminaduras 
dels  aparadors  de  can  L·libre... 

—  ...y  Serra.  Bueno ;  ja  qu’ha  sigut  tan 
nen ,  vull  dir,  tan  bon  minyó,  de  donarme 
aquest  gust,  m'atreviré  à  demanarli  un  altre 
favor,  encara  que  ja  sé  que  no  tinch  cap  dret 
à  fetho. 

— Vosté  té  tots  els  drets.  Ja  veu  si  soch  fi, 
quan  convé,  encara  que  no  ho  sembli.  Pero 
digui  aviat,  que  si  no,  en  Via  ho  trobarà 
massa  llarch. 

— Donchs  jo  li  pregaria,  que  fins  alli  hont 
no  pugui  semblar  un  pasleleig ,  com  diu  vos¬ 
té,  tingui  totas  las  consideracions  que  hi  cà- 
pigan  ab  els  paisans  nostres  que  cantin  lo 
qu’esta  anunciat,  puig  cregui  que  per  lo  que 
deuhen  cobrar... 

— Això  es  demanar  molt.  <Que  no  ha  vist 
el  Tannhciuser  als  cartells?  Y’s  pensa,  donchs, 


DE  MON  DIETARI 

La  tarda  d’avuy,  quina  trista  tarda! 

Quan  el  sol  de  mars  serra  enllà  passava 
y’l  ventet  gelíu,  dols  y  manyagayre 
donava’l  cóm  va  à  las  flors  galanas, 
l’etzar  m’ha  portat  del  mestre  à  la  cambra. 
Trist  y  malaltís,  devant  de  la  taula, 
de  llibres  voltat,  la  testa  acotada, 
ab  el  dol  al  cor,  jo  me’l  contemplava. 

Los  ulls  enclotats,  la  cara  afinada, 
del  martiri’l  pes  hi  ha  deixat  bon  rastre! 

Y  aquell  front  gegant  cóm  s  ennuvolava! 
Al  véurel  tan  sol  cap  à  la  hivernada, 
no  sé  qu’he  sentit  à  dintre  de  l’ànima. 

Paladí  valent  de  la  Església  santa, 
àliga  capdal  que  la  mar  fitavas. 


que  tot  son  Toscas?  Veu,  aixó  es  lo  que  tenen 
vostès,  aixis  que  un  cedeix  una  mica... 

—  Vamos,  sigui  generós,  que  res  li  cos¬ 
taria! 

— Escolti,  pera  que  sàpiga  la  meva  norma 
pera  lo  successiu,  qu’es  la  mateixa  de  sempre. 
Ab  las  obras  d’Art  que  no  s’hi  fiquin,  ja  sian 
de  Wagner,  Gluck,  Weber,  etc.,  perque  re- 
bràn.  Ara,  dins  de  l 'òpera,  que  fassin  lo  que 
vulguin. 

— Bé,  si  no  hi  hà  més  remey,  màs  vale  algo 
que  nada. 

— Y  en  quant  als  cantants,  cónstili  que  res¬ 
pectaré  sempre  la  bona  voluntat  y  la  modès¬ 
tia,  y  tindré  també  present  el  jornal  que  co- 
bran  (els  peixos  menuts  cobran  quinzenas , 
quan  no  ho  fan  de  franch).  Peró  en  cassos  en 
que  la  bona  fe  es  com  la  del  mestre  Goula, 
que’s  posa  à  repetir  las  pessas  sense  que  nin¬ 
gú  ho  demani,  ó  la  modèstia  es  com  Ja  del 
senyor  Blanchart,  que’s  queda  distretament 
fora  del  teló  à  saludar  als  seus  amichs,  lla¬ 
vors  no  hay  nada  de  lo  dicho. 

— Miréu  que  n’es  de  criticón  aquest  home? 

— Vegi  que  si  rondina,  li  preguntaré  si  li 
va  agradar  gayre  aquella  romansa  de  Tosti 
del  segón  acte. 

—  Prou,  prou!  Callaré  pera  que  calli. 

— Alante,  donchs:  deixemho  corre.  Me’n 
alegraré  que  Yentoscament  no  tingui  conse- 
qüencias,  y  espero  que  pera’l  pròxim  Tann- 
hàuser  no  tornarà  à  abusar  de  la  seva  forsa 
ab  semblants  coaccions. 

— Que  Deu  ens  atrapi  confessats! 

— Per  nosaltres  ray,  que  ja  estém  curats  de 
sustos;  mes  pera  la  pobre  obra,  extremaun- 
ciada  hi  tot,  si  m’havian  de  creure  à  mi . . . 

Joaquim  Pena, 


si’l  món  vil  t’escup,  gírali  la  espatlla. 
Guayta  cap  al  Cel,  canta  sempre,  canta 
himnes  à  la  Fe,  trovas  à  la  Patria. 

Ja  que’l  bon  Jesús  la  lira’t  donava 
empeltant  d’amor  sas  cordas  preuhadas, 
d’aquest  grat  present  tens  de  gloriarten. 
Las  mercès  del  Cel  al  món  no  li  plauhen. 
Guayta  cap  amunt,  tingas  esperansa. 


Àliga  capdal  de  la  nostra  Patria, 
enlayra’l  teu  vol,  no  pleguis  las  alas. 

Antón  Busquets  y  Punset. 

Nit  del  primer  d'abril,  IÇ02. 

CARTA  DE  DONA 

Li  escrich  aquesta  carta  solzament  pera 
dirli  que  si  no  corresponch  al  seu  amor  no 
es  pel  dir  de  la  gent,  ni  per  por  ó  temensa  à 
mon  espós:  es  tan  sols  — y  al  llegirho  no  plo¬ 
ri  com  un  nen  —  perque  no  l’estimo,  perque 
encara  vosté  no  ha  encés  en  mi  aquella  flama 
de  que'ns  parlan  els  poetas  malalts  en  els 
seus  sonets,  llànguits  y  tristos  com  la  cara 
que  deu  posar  vosté  al  llegir  aquestas  mal 
escritas  ratllas. 

Si  vosté  m'agradés — que  no  m’agrada — jo 
ja  li  haguera  dit,  donchs  no  m’espanto  del 
espós  com  las  donas  porugas,  ni  destrosso 
ma  vida  per  una  obligació  falsa  é  hipòcrita. 
Tinch  per  mi  mateixa  massa  amor,  pera  ofe- 
rirme  à  viure  sens  ell;  tinch  massa  sanch 
pera  que  resti  quieta  y  reposada;  soch  massa 
voluntariosa  y  massa  altiva  per’ajupir  mon 
front  devant  d’un  altre.  No  he  nascut  pera’l 
jou,  ni  pera  esclava;  son  indòmits  mos  mus¬ 
cles  y  mon  cor;  mos  brassos  d’evori  son 
massa  espléndits  pera  ésser  opresos  per  ca- 
denas;  soch  massa  orgullosa  y  massa  meva 
pera  ésser  en  cos  y  ànima  d’un  altre,  sigui 
espós,  sigui  aymant,  ó  sigui  una  ficció,  y 
no  m'hi  subjecto  à  las  exigencias  de  la  moral 
al  us,  ó  religiosa.  Jo  he  nascut  pera  ésser 
lliure  y  ésser  meva,  donchs  dintre  meu  he 
trobat  mon  destí,  y  mon  goig  més  complert 
y  més  etern. 

Jo’m  conech,  jo  sé  bé  prou  cóm  soch,  jo  sé 
lo  que  desitjo  y  lo  que  vull,  y  sé  per  qué  ho 
desitjo  y  per  qué  ho  vull;  no  soch  çpm  altra 
gent  que  no’s  coneix,  que  va  passant  la  vida 
sense  gaudir  del  seu  somni  interior,  y  qu’ho 
veu  tot  entre  boyras,  ni  com  la  gent  que 
creu  que  sí  que’s  coneix  y  no  sab  ni  cóm  es 


ni  lo  que  desitja.  Y  d’aquests  darrers  vosté 
n’es  un;  vosté  creu  que’s  coneix  perque  ha 
viscut  devegadas  alegre,  y  aixó  —  desenga¬ 
nyis  —  no  es  coneixes,  es  haver  encertat  in¬ 
conscientment  ó  haver  tingut  sort...  Peró 
aquesta  carta  no  sembla  meva:  sembla  un 
tractat  de  psicologia,  lleig  y  ensopit...  Dei- 
xemnos  de  psicologias  y  parlém  de  cosas 
més  humanas. 

Vosté  à  mi  no  m’estima:  ho  conech  en  las 
sevas  miradas  falsas  y  sensuals.  Vosté  sols 
desitja  que  m’entregui,  que  l’abrassi  y’l  besi, 
que  li  passi  suaument  las  mans  pels  cabells 
y  que  li  digui  paraulas  amorosas,  dolsas, 
llargas,  melosas  y...  carnals.  Y  aixó  no  es 
amor,  aixó  es  desitj,  que  podrà  ésser  molt 
fondo,  peró  que  no  es  allò  que  jo  vull  y 
somnio.  No  es  aquell  entussiasme  xardorós 
que  jo  endevino  de  nit,  quan  acluco’ls  ulls 
plena  de  son,  cansada  y  ab  desitjós  de  repòs. 
No  es  aquell  perfum  tan  inefable  que  ubria- 
ga’ls  sentits  y  qu’adorm  las  passions  ab  son 
ritme.  Vosté  desitja’l  cos,  vol  gosar  ab  la 
contemplació  de  ma  bellesa  corporal,  peró  no 
vol  enlayrarse  com  jo  contemplant  al  aymat 
si  ab  el  cos  nu,  ab  l’ànima  també  núa.  Miri 
si  n’hi  hà  de  diferencia  entre’ls  seus  desitjós 
repugnants  y  l’amor  que  jo  vull  y  espero!... 

No  somrigui,  no:  tinch  esperansa  de  trobar 
un’ànima  germana  de  la  meva...  Mon  espós 
es  semblant  à  vosté:  tampoch  m’estima;  li 
agrado  y  res  més;  ell  té  en  mi  una  amistan- 
sada  carinyosa,  y  jo  tinch  en  ell  casi  bé  un 
pare.  Per’xó  desitjo  un  aymant...  No,  no 
somrigui. 

Té  esperansas  veritat?  Que  aquestas 
siguin,  si  vosté  es  sempre  aixís,  llargas, 
eternas,  es  lo  que  desitja — M.  de  E. 

Emanuel  Alfonso. 


^PARLEM  D’AMOR? 

— ^Parlém  d'amor? — somrihent  me  deyas. 
—  Parlém  d’amor,  si  ningú’ns  sent.  — 

Y  aquell  moment,  quan  tu  hi  somreyas, 
jo  m’hi  trobava  més  plascentl 

— ^Parlém  d’amor? — jo’t  responia. 

— Donchs,  estimada,  acóstat  bé... — 

Y,  junts,  ben  junts,  ]cóm  m’hi  fonia 
mentres  pensava...  ^qué’t  diré? 


Fixo'ns  guaytarem;  mitj  cor-prea, 
baixares  prompte’ls  ulls  de  cel 
quan  en  ta  gaita,  rosa  encesa, 
un  bes  hi  feya,  ple  d'anhel... 

— ^Parlém  d’amor?... — Y,  llabi  enfora, 
d’abdós  no  eixia  un  mot  d’amor... 

<;Per  qué  parlarne,  si  à  aquell’hora 
molt  més  que’ls  llabis  parlava’l  cor? 

J.  Duró  y  Gili 

REVISTA  DE  REVISTAS 


El  numero  del  Mercure  de  France  corres¬ 
ponent  al  actual  mes  d’abril  conté  un  suma¬ 
ri  triadissim,  figuranthi’ls  trevalls  V  atleau  d 
Paris.le  Debut  de  l' Aventure, -per  Virgile  Josz; 
Lied,  poesia  de  Pierre  Quillard;  Les  Synes- 
thesies  et  l  Ecole  Symboliste ,  per  Victor  Séga- 
len;  Fleurs  el  Fruits ,  per  J  -C.  Mardrus;  Ri- 
tuel  et  code  ésotériques  de  la  Societé  secrète  des 
Boxers,  per  Léon  Charpentier;  Poèmes ,  per 
François  Porché;  La  Liaison  fàcheuse ,  novela 
per  Pierre  de  Querlon.  La  revue  du  moi  es 
també  notable  y  completissima,  puig  son 
moltas  las  notas  literarias  y  artisticas  de  re¬ 
marcable  interès  que  hi  troba'l  lector. 

La  Lectura  de  Madrid  publica’l  següent 
triat  sumari:  La  cuestión  china ,  per  L.  Cubi- 
llo;  Población  de  Espaiia ,  per  Enrique  Se¬ 
gura;  Salzillo ,  per  Felipe  Benicio  Navarro; 
Un  altna  pura ,  per  Mauricio  López  Roberts; 
Revista  pedagògica,  per  Aniceto  Seia;  Crònica 
internacional,  per  Joaquin  F.  Prida;  Antonio 
Vico:  su  influjo  en  el  tealro  Espanol ,  per 
J.  Francos  Rodríguez;  El  mundo  y  los  hom- 
bres,  per  Vicente  Vera.  Termina  ab  las  sec¬ 
cions  de  Notas  bibliogi  àficas,  Revista  de  re- 
vislas,  etc. 

La  Rassegna  Internazionale  de  Roma  (i  de 
mars)  publica  un  notable  trevall  d’Enrico 
Corradini  titulat  Le  opinioni  degli  uomini  e 
i  fatti  dell'uomo,  llegit  à  Nàpols  el  16  del 
mes  passat.  Le  opinioni  degli  uomini  e  i  fatti 
dell'uomo  revela’ls  coneixements  socioló- 
gichs  de  son  autor.  També  La  Rassegna  pu¬ 
blica  trevalls  de  Suner,  Sem  Benelli,  Gian- 
nelli,  Zúccoli,  etc.,  aixis  com  las  acostumadas 
seccions  de  Appunti  bibliografici,  Notiziario 
generale,  etc. 

El  número  de  15  de  mars  de  la  mateixa 
revista,  entre  altres  articles  de  Molmenti, 
Suner,  Zúccoli,  Virgili,  etc.,  publica  un  es¬ 
tudi  de  la  novela  Jesús  del  rus  Nahor,  per 
Caracciolo  di  San  Vito.  La  Cronaca  francese 
d’en  Remy  de  Gourmont  consisteix  en  un 
curiós  estudi  sobre  Victor  l·Iugo  y  sa  influen¬ 
cia  sobre’ls  moderns  poetas  francesos,  cro- 
naca  interessant  per  la  independencia  de  las 
í  ideas  qu’en  Gourmont  hi  exposa. 

El  número  de  Pel  y  Ploma  de  Barcelona 
i  (janer)  està  dedicat  en  sa  part  artística  à  re- 
produhir  dibuixos  del  pintor  Nonell,  y  en  sa 
part  literaria  conté  articles  y  poesias  de  Pin¬ 
zell,  Pijoan,  Moles,  Ors  y  Oller  y  Rabassa. 
Com  à  presentació  y  bon  gust,  el  número  de 
janer  de  Pel  y  Ploma  està  à  nivell  del  núme- 
Itros  anteriors. 

íj!  Es  notable’l  darrer  número  de  Nuestro 
\Jiempo  per  l’amplilut  ab  que  s’estudían  en 
ell  els  assumptos  de  més  gran  interès  pera 
(Espanya,  y  de  més  trascendencia.  Digne 
jd’elogi  es  l’article  d’en  Canals  tractant  la 
•qüestió  social  y  las  darreras  vagas.  A  conti¬ 
nuació  hi  figuran,  entre  altres,  els  trevalls 

Las  coligaciones  industriales  y  las  huelgas, 
per  Gumersindo  de  Azcàrate;  Un  gran  diplo- 
màtico  espanol ,  per  Martin  Hume;  El  tralado 
anglo-japonés,  per  el  Barón  del  Sacro  Lirio, 
la  continuació  dels  Recuerdos  de  mi  vida,  de 
S.  Ramón  y  Cajal;  Victor  Hugo  y  su  influen¬ 
cia  en  la  literatura  espaüola,  per  U.  Gonzàlez 
Serrano;  La  Historia  en  el  siglo  XIX,  per 
Rafael  Altamira;  Construcción  de  la  futura 
escuadra,  per  Leandro  Cubillo;  Desmembra * 
ción  de  Sud  Amèrica,  per  S.  Pérez  Triana; 
La  metalurgia  catalana  y  su  huelga,  per 
G.  Graell,  etc.  Son  importants  la  crònica  so¬ 
bre  La  vida  intelectual  en  Espaiia,  la  Revista 
de  revistas  y  la  Revista  bibliogràfica.  En 
aquesta  última  s’hi  llegeix  una  apreciació 
del  llibre  Francisco  Pi  y  Margall,  original 
de  nostre  company  Pujulà  y  publicat  per  Jo¬ 
ventut.  Després  de  varis  elogis  à  nostra  re¬ 
vista  y  al  autor  del  llibre,  consigna  lo  se¬ 
güent: 

Es  doloroso  confesar  que,  aparte  la  biografia  de 
Sànchez  Pérez,  publicada  en  Nuestro  Tiempo ,  no  se  ha 
hecho  en  castellano  trabajo  alguno  comparable,  ni  por 
la  intensidad  de  la  reflexión  ni  por  la  sinceridad  del 
entusiasmo,  al  del  joven  escritor  catalàn,  uno  en  la 
pléyade  brillantísima  que  nutre  kis  pàginas  de  Jo¬ 
ventut. 

Molt  d’agrahir  es  aytal  judici,  no  perque 
Joventut  se’l  mereixi,  sino  perque  fa  bona 
nostra  intenció  d’honorar  dignament  al  gran 
Pi  y  Margall. 

La  revista  Juventud  de  Madrid  publica  ar¬ 
ticles  de  distingits  escriptors  castellans,  en- 
tre’ls  quins  mereixen  menció  Pio  Baroja, 
Martínez  Ruiz,  Ramiro  de  Maeztu,  Bernaldo 
de  Quirós,  Felipe  Trigo,  etc. 

La  Revue  Hebdomadaire  (París)  en  sos  nú¬ 
meros  de  mars,  conté  interessants  sumaris, 
formats  per  articles  de  Du  Bled,  Sauvin, 
Reyer,  Geffroy,  Carrère,  etc. 

La  important  revista  Arquitectura  y  Cons¬ 
trucción,  en  son  número  corresponent  al  mes 
de  mars,  publica  articles  dels  senyors  Aga- 
pito  y  Revilla,  Pujol  y  Brull,  Lampérez, 
Vargas  Aguirre,  etc.,  y  varias  reproduccions 
d’edificis  y  mobles  notables,  sobressurtint 
unas  vistas  del  palau  de  Juncadella,  degut 
al  arquitecte  senyor  Sagnier. 

El  número  de  Setmana  Santa  de  Catalunya 
Artística  es  molt  important,  puig  ademés  de 
publicar  un  text  escullit  y  notables  grabats, 
reparteix  à  sos  llegidors  el  primer  plech  de 
La  Papallona  d’en  Narcís  Oller,  y’l  quadro 
sencer  de  costums  marineras  Gent  de  platja, 
de  nostre  colaborador  y  amich  Antoni  Bori 
y  Fontestà. 

Y  ara,  per  més  que  no  sigui  aquest  el  lloch 
més  indicat,  hem  de  dir  quatre  paraulas  al  se¬ 
nyor  Masifern.  Aquest  senyor,  autor  del  poe¬ 
ma  bucólich  La  vida  al  camp,  molestat  per  lo 
que  varem  dir  de  son  llibre,  ha  publicat  en 
dit  número  de  Setmana  Santa  una  grotesca 
poesia  (})  ab  la  que  sens  dubte  s’ha  cregut 

mortificarnos.  Nosaltres  varem  tractar  al 
senyor  Masifern  ab  tota  serietat  y  cortesia 
(vegis  Joventut,  número  106,  pàgina  131), 
tal  com  fem  sempre  ab  las  personas  que  te¬ 
nim  per  serias,  malgrat  no  passin  literària¬ 
ment  de  perfectas  vulgaritats.  No  veyém, 
donchs,  cap  motiu  que  justifiqui  la  poesia  (?) 
del  senyor  Masifern,  puig  l’encarregat  de  do¬ 
nar  compte  dels  llibres  rebuts  té’l  dret  d’ex¬ 
posar  la  seva  opinió  ab  tota  independencia 
mentres  no’s  surti  dels  limits  que  la  correc¬ 
ció  y’l  bon  sentit  imposan.  Recomaném  se¬ 
renitat  y  prudència  al  senyor  Masifern,  qua¬ 
litats  necessarias  à  tot  el  qu’escriu  pera’l 
publich  y  envia  sas  obras  à  las  redaccions 
dels  periódichs. 


Hem  rebut  també  L' Européen,  Le  Ménes- 
trel ,  Prceco  Latinus,  Euskalduna ,  Hispania, 
La  Alhambra ,  Lo  Pensament  Català ,  Vida, 
Ars ,  La  Veu  del  Montserrat ,  etc. 


NOVAS 

Com  cada  any,  en  la  nit  de  la  vigilia  de 
Pasqua  foren  moltas  las  societats  chorals 
que,  seguint  la  tipica  costum  de  surtir  à 
cantar  caramellas,  vingueren  à  honorar  la 
redacció  de  Joventut  ab  sa  salutació  afec¬ 
tuosa  y  ab  sos  entussiastas  cants  de  la  terra; 
y  també  com  cada  any  onejà  en  nostres  bal¬ 
cons,  à  la  llum  rojenca  de  las  atxas,  l'histó- 
rich  estandart  català  de  l’época  de  la  guerra 
ab  el  comte-duch,  qu’ha  vingut  à  ésser  la  se¬ 
nyera  de  Joventut,  y  sota  quins  plechs  ens 
hi  acoblém  tots  pera  entonar  nostras  ayma- 
das  cansons. 

Els  chors  que  vingueren  foren  «Catalu¬ 
nya  Nova»,  «Orfeó  Canigó»,  «Catalunya 
y  Avant»,  «L’Escut  de  Catalunya»,  «Pis- 
ki-Fay»,  «El  Cau  Rovellat»,  «La  Escarxo- 
fa»,  etc.,  entonant  diversas  cansons  populars 
(entre  ellas  la  nova  de  Borràs  de  Palau  La 
Farigola^Wtira  de  mossèn  Cinto  Verdaguer), 
que  foren  aplaudidas  ab  entussiasme  per  la 
inmensa  gentada  qu’omplía  la  plassa  del 
Teatre. 

Gran  expansió  regnà  dintre’l  local  de  Jo¬ 
ventut  fins  ben  entrada  la  matinada,  repe- 
tintse’ls  cants  y’is  brindis  cada  vegada  que’ls 
choristas  pujavan  à  visitarnos.  A  tots  remer- 
ciém  coralment,  puig  ab  sa  visita’ns  demos¬ 
traren,  no  sols  la  simpatia  que  senten  per 


nostre  periódich.  sinó  també,  y  sobre  tot, 
son  amor  pels  ideals  de  progrés  que  plegats 
defensém,  y  per  las  bellas  costums  de  nostra 
estimada  patria. 


Nostre  eminent  colaborador  mossèn  Jacin- 
to  Verdaguer  se  troba  malalt.  Al  participarho 
à  nostres  lectors  ab  fonda  pena,  fem  vots  pel 
restabliment  del  gran  poeta  y  respectable 
amich. 


Nostre  periódich  fou  objecte  d’una  senya¬ 
lada  distinció  per  part  dels  federals  y  catala- 
nistas  de  Sant  Feliu  de  Codinas,  que  de 
comú  acort  solicitaren  l’assistencia  d’una 
delegació  de  Joventut  al  acte  d’inaugurarse 
en  dit  poble’l  carrer  de  Pi  y  Margall,  acte 
que  tingué  lloch  diumenge  assistinthi’l  pre¬ 
sident  del  Consell  Federalista  de  Catalunya 
senyor  Vallés  y  Ribot  y  altres  importants 
elements. 

Joventut,  que  sempre  està  al  costat  de  tot 
lo  enlayrat  y  noble,  hi  estava  més  que  may 
anant  ab  els  bons  companys  de  Sant  Feliu 
de  Codinas  y  tractantse  com  se  tractava 
d’honorar  la  memòria  del  gran  català  à  qui 
tant  admirém;  peró  un  contratemps  tan  ines¬ 
perat  com  sensible'ns  privà  de  patentisar  ab 
nostra  presencia  l’entussiasme  que  sentim 
per  actes  tan  hermosos. 

Ja  havíam  designat  à  nostre  company  de 
redacció  en  Pujulà  y  Vallés  pera  que,  en  re¬ 
presentació  del  periódich,  marxés  à  primera 
hora  del  diumenge  cap  à  Sant  Feliu,  y  aixis 
haviam  tingut  el  gust  de  manifestarho  al 
president  del  Consell  P’ederalista  Català, 
quan  dit  redactor  se  posà  malalt  en  hora  y 
ocasió  en  que  li  era  impossible  exposarnos 
la  necessitat  de  que  un  altre  hi  anés  en  son 
lloch.  De  sa  indisposició’n  tinguerem  noticia 
quan  ja  era  impossible  substituhirlo  en  sa 
honrosa  missió. 

Ho  fem  públich  pera  que’ls  federals  y  ca- 
talanistas  de  Sant  Feliu  de  Codinas  no  igno¬ 
rin  que  fou  una  forsa  major  la  que’ns  privà 
del  goig  de  correspondre  a  sa  invitació  afec¬ 
tuosa  y  pendre  part  en  una  festa  à  la  que,  de 
totas  maneras,  estavam  adherits  ab  tota  la 
efusió  que  som  capassos  de  sentir.  Y  ja  que 
ens  fou  impossible  assistirhi,  sians  permès 
quan  menvs  transmétrels  desd'aquestas  pla¬ 
nas  nostra  felicitació  més  coral  y  entus- 
siasta. 


El  26  del  corrent  va  morir  don  Ignaci 
Elias.  Era  l’ignaci — com  tothom  li  deya — un 
d’aquells  homes  que  fan  honor  à  una  rassa. 

L’esperit  del  trevall,  la  constància  en  execu- 
tarlo,  l’ampla  iniciativa  v  la  convicció  serena 
del  que  segueix  una  vocació  ben  definida 
eran  las  qualitats  que  l’adornavan.  Ell  no  era 
un  geni,  ni  tan  sols  podém  dir  que  fos  un 
talent,  peró  la  seva  obra,  qu’esperits  lleugers 
calificaràn  d’insignificant,  fou  meritòria  y 
útil:  més  meritòria  y  més  útil  que  la  de  molts 
que’s  tenen  per  genis  y  molts  que  passan  per 
sabis. 

Els  diaris  ja  l’han  portada  la  seva  biogra¬ 
fia.  Nosaltres  sols  hem  de  fer  notar  que  gra- 
cias  à  la  seva  iniciativa’l  teatre  à  Barcelona 
adquiri  un  esplendor  que  s’ha  anat  extingint 
à  mida  que  la  seva  vida  ha  anat  apagantse. 
Y  l’estat  llastimós  en  que’s  troba’l  teatre 
avuy  que  tenim  un  públich  més  culte  y  nú¬ 
meros,  avuy  que’s  disposa  més  fàcilment  de 
capital  y  de  recursos  artistichs,  demostra  ben 
clarament  que  l'ignaci  era  un  home  verament 
extraordinari. 

Ja  en  vida,  retirat  ell,  no  va  tenir  succes¬ 
sor;  un  cop  mort,  la  seva  obra  segurament 
acabarà  d’enrunarse,  puig  no’s  veu  apuntar 
per  enlloch  l’home  entussiasta,  lliberal  y 
atrevit  que  podria  fer  reverdir  antigas  glo- 
rias.  Per  tot  arreu  sols  s’observa  egoisme, 
avarícia  y  vacilació. 


Nostre  company  de  redacció  en  Pompeyus 
Gener  ha  publicat  un  llibre  titulat  Leyendas 
de  amor,  del  que’ns  abstindrém  de  ferne  cap 
judici,  puig  els  vincles  d’amistat  que  ab 
l’autor  ens  uneixen  podrian  ferlo  semblar 
apassionat. 

Conté  dit  llibre  las  següents  llegendas: 
Flavia  Caia ,  Clota  de  Vallespir ,  Sanrimonda 
de  Castell  Rosselló ,  Ana-María  y  Otilia.  Si 
alguna  n’haguessim  de  recomanar  à  nostres 
llegidors,  fora  principalment  la  segona,  ó  sia 
Clota  de  Vallespir ,  y  més  que  per  ella  en  sí, 
perque  hi  batega  un  drama  genial  qu’en  Ge¬ 
ner  se  proposa  donar  al  teatre  català  ó  al 
francès,  drama  que  à  nostre  entendre  fora 
d’un  gran  efecte  plàstich,  encisant  per  lo 
intens  del  sabor  d’época  tant  com  per  la 
grandiositat  del  assumpto. 

Felicitém  à  nostre  benvolgut  company  per 
la  publicació  de  S'On  darrer  llibre,  de  quin 
esperit  ne  donarém  alguna  idea  traduhint  els 
següents  paragrafs  del  Prefaci: 

La  novela,  com  el  qiiento — donchs  no  es  més  que  un 
qüento  hipertrofiat,  més  llarch,  més  trevallat,  peró 
menys  sentit  casi  sempre,  —  es  una  forma  popular  d’ex¬ 
pressar  las  ideas,  y  fins,  en  certs  cassos,  un  medi  de 
propagar  coneixements,  ó  de  fer  sentir  l'ànima  de 
llochs  y  d’épocas  més  ó  menys  diferents.  Aquesta  for¬ 
ma  real,  sensible,  viva,  es  la  més  apropiada  pera  la 
multitut,  qu’encara  que  sia  més  ó  menys  culta,  sols 
comprèn  lo  individual,  lo  concret,  lo  tangible.  El  pd- 
blich.  en  general,  no’s  fa  càrrech  de  la  lley  més  que 


quan  se  manifesta  en  el  fenomen,  no  veu  el  Dret  més 
qu’en  el  fet;  ni  la  Historia  més  qu’en  els  actes  dels 
personatjes;  ni  la  Medicina  més  qu’en  la  medicació  es¬ 
pecial  d’un  malalt.  Sols  en  lo  particular  comprèn  lo 
general.  Necessita  que  se  li  personifiquin  las  ideas,  que 
se  li  fassin  visibles  las  abstraccions. 

Als  esperits  escullits  habituats  a  la  generaüsació  y  à 
l’abstracció,  el  llibre  científich,  el  trevall  filosófich  en 
sa  exposició  directa,  els  hi  basta;  peró  la  majoria  neces¬ 
sita  alegorías,  faulas,  llegendas,  qüentos,  novelas. 
Mentres  que  aquestas  formas  literarias,  pera  tot  esperit 
superior  son  apreciadas  sols  com  manifestacions  artís- 
ticas,  pera  ella  son  I'en  sí  de  las  cosas,  el  SINE  QUA 
non;  d’aquí  la  enorme  boga  de  la  novela  en  nostres 
días. 

Desde  fa  ja  algún  temps  tenim  dugas  escolas  que’s 
venen  disputant  sobre  l’objectiu  de  la  novela,  com 
també  sobre’l  del  teatre.  Els  uns  entenen  que  sols  se 
deu  escriure  pel  goig  de  produhir  obras  d'Art,  essent 
indiferent  l’assumpto  de  que’s  tracti.  Altres  sentan  que's 
deu  escriure  pera  fixar  ideas  y  escampar  coneixements. 
L’Art  per  l'Art,  y  l’Art  docent,  abdós  han  tingut  y  te¬ 
nen  valiosos  partidaris. 

Nosaltres  opiném  que  novelar  pera  demostrar  una 
tessis,  com  ho  han  fet  molts  pedants,  es  seguir  un  pès¬ 
sim  camí.  A  una  faula  se  li  pot  oposar  un’altra  faula; 
el  desenllàs  d’un  drama  pot  trobarse  contradit  pel  des- 
enllàs  d’un  altre.  La  novela,  com  el  drama,  no  essent 
més  que  un  cas  particular,  no  pot  probar  res  de  gene¬ 
ral  ó  d’abstracte.  Creyém  que’s  troban  més  en  la  ver- 
dadera  vía’ls  qu’escriuhen  novelas  ó  produccions  tea¬ 
trals  pera  presentarnos  quadros  de  la  vida  que  ns 
sugestionin,  un  estat  d'anim,  una  època,  ó  bé  un  pe¬ 
ríode  histórich  no  comprés  encara,  una  veritat  científi¬ 
ca  ja  probada,  peró  no  generalisada  Novelar,  drama- 
tisar,  no  pera  probar  res,  sinó  pera  fer  sentir  quelcom 
de  noble  quelcóm  de  superior,  quelcom  qu  obri  nous 
horitzons,  quelcóm  que  dongui  llibertat  al  esperit  y 
aixampli’l  cor,  aixó  entra  de  ple  en  els  fins  del  gran 
Art,  aixó  es  lo  qu’han  fet  els  grans  genis. 

Pera  lograr  aixó’s  deu,  en  primer  terme,  estudiar  els 
fets  lo  més  cuydadosament  possible;  després  procurar 
la  visió  sensible  de  tot  lo  que’s  descriu,  y  al  mateix 
temps  fernos  sentir  l’estat  d’anim  dels  personatjes  ó  de 
las  multituts  que’s  presentan  en  escena  ó  que’s  posan 
en  joch.  Aixís,  en  las  cinch  llegendas  qu’ara  doném  à 
la  llum,  no  hi  hà  cap  tessis.  Sols  tractém  de  fer  sentir 
una  lley  psicològica,  y  es,  que  la  dona  es  un  sér  alta¬ 
ment  sensitiu  qu’obra  més  per  impresió  y  per  sugestió 
que  per  reflexió  verdadera.  Cinch  donas  heroicas,  més 
ó  menys  joves,  de  temperament  apassionat,  en  cinch 
medis  diferents,  obran  diversament  en  virtut  de  circuns- 
tancias  de  moment,  impulsadas  per  la  impresió  actual 
de  major  forsa. 


Dijous  vinent  celebrarà  l’agrupació  Art  y 
Patria,  en  l’Ateneu  Barcelonès,  una  festa  li¬ 
terària  musical.  En  Busquets  y  Punset  y  en 
Joseph  Massó  y  Goula,  respectivament,  do- 
naràn  à  coneixe  la  lletra  y  música  de  Lo 
fossar  de  Sau,  quadro  lirich-dramàtich  origi¬ 
nal  d’abdós. 

Avans  el  notable  poeta  Antoni  Bori  y  Fon- 
testà  farà  la  presentació  de  l’obra. 


Fidel  Giró,  impressor.  —  Carrer  València,  31 1. 

OBSERVACIONS  SOBRE 
LA  VIDA  MODERNA  ÍO 

Apuntes  pera  un  llibre  que  no  surtira  may 
VI 

«El  periodisme  no  pot  ni  deu  tractar  res  à 
fons»  (2).  Tant  per  lo  que’s  refereix  à  la  in¬ 
formació  com  à  la  part  doctrinal  —  política, 
sociologia,  arts,  ciencias  y  religió — el  perió- 
dich  no  pot  ni  deu  profondisar.  Y  la  rahó  es 
ben  senzilla.  Al  diari  sols  li  interessa  l’actua- 


(1)  Véginse’ls  números  107,  108  y  112  deJovEN- 
TUT. 

(2)  Al  dir  periodisme  s’entén  el  diari,  y  especial¬ 
ment  la  que  s’ha  calificat  de  prempsa  de  gran  circula¬ 
ció. 


litat:  l’ultim  fet,  l'última  novetat,  l’ultim  des- 
cubriment.  Y’l  públich  vol  conéixels  tot  se¬ 
guit,  concretament,  clarament,  y  vol  també 
que  li  donguin  fet  el  judici,  la  explicació  y 
fins  las  conseqüencias  que  d’ells  ne  resultin 
ó  puguin  resultarne.  El  diari  —  cada  hu  lle¬ 
geix  el  d’ideas  semblants  à  las  propias  —  té 
de  pensar  pel  lector.  Mes  aixó  ha  de  ferse  tot 
seguit:  la  noticia  té  de  saberla’l  periodista 
primer  que  ningú,  el  comentari  ha  de  ferlo 
instantàniament.  Per  altra  part:  un  estudi 
profond  dels  fets,  un  anàlisis  detallat  de  las 
novetats  ó  una  serie  de  reflexions  sobre’ls 
descubriments,  fet  à  conciencia  y  ab  la  de¬ 
tenció  deguda,  cansarian  al  lector  que  no 
busca  en  el  diari  més  que  impresions  conci- 
sas  y  judicis  clars.  Qui  llegeix  el  diari  no  vol 
pensar,  vol  que’l  diari  li  dongui’l  pensament 
fet.  Es  clar,  donchs,  que’l  diari  no  pot  ni  deu 
profondisar. 

Peró  aixó,  qu’en  principi  es  una  gran  ve¬ 
ritat,  pràcticament  ha  portat  à  l’abarragana- 
ment  de  la  prempsa,  al  estat  vergonyós  en 
que’s  troba.  S’han  confós  llastimosament  els 
termes  y  s’ha  tret  del  principi  una  absurda 
conseqüència:  «puig  que’l  diari  no  ha  de  pro¬ 
fondisar,  el  periodista  no  ha  de  tenir  conei¬ 
xements  profonds.))  Y  d'aixó  à  convenir  en 
que  pera  periodista  tothom  serveix,  no  hi  hà 
més  que  un  pas;  pas  qu’en  realitat  s’ha  do- 

nat.  Lo  lógich  seria  tot  lo  contrari,  es  à  dir, 
que’l  periodista  per  lo  mateix  qu’ha  d’impro¬ 
visar,  que  no  té  temps  pera  reflexionar,  neces¬ 
sita  més  queningú  una  educaciósólida,  unba- 
gatje  de  coneixements  tan  extensos  y  variats, 
que  li  permetin  aplicar  sense  dubtes  ni  vaci- 
lacions  el  comentari  tot  seguit,  y  ademés  ne¬ 
cessita  una  facilitat  extraordinària  en  arro¬ 
donir  y  presentar  las  sevas  ideas  pera  que 
arribin  claras  v  concretas  al  seu  lector. 
Donchs  bé:  la  lògica  no  hi  hà  pogut  res  y 
s’ha  tret  aquella  conseqüència  com  natural. 
Pera  periodista  serveix  tothom. 

Deixém  de  banda’ls  que’s  fican  à  periodis- 
tas  ab  fins  politichs  ó  ab  miras  menys  hones- 
tas  encara,  que  aquests  se’n  surten  prompte. 
iQuíns  son  els  que  s’hi  quedan?  Salvant  hon- 
rosas  excepcions — no  tractémd’ofendre  à  nin¬ 
gú, y  puig  fem  excepcionscada  hu  té  dret  d’in- 
cloures  en  ellas  —  l’exércit  de  periodistas 
espanyols  està  format  per  las  més  grans 
nulitats.  Homes  de  carrera  que  no  l'han 
acabada  ó  no  l’han  sabuda  exercir,  artistas 
incompresos  que  no  han  tingut  més  remey 
que  guardar  las  eynas ,  y  en  general  tota  me¬ 
na  de  ganduls  ab  més  imaginació  que  sentit 
comú.  Y  qu’aixó  es  cert  ho  demostra  la  es- 
trafalaria  prempsa  que  patim.  Observemla. 

Tot  seguit  veurém  que’l  baix  nivell  inte- 
lectual  del  periodista  s’armonisa  ab  els  prin¬ 
cipis  genérichs  de  moral  que  informan  la 
prempsa.  Per  exemple:  cada  diari  té  en  polí¬ 
tica,  en  arts,  en  religió,  etc.,  ideas  propias  y 
ben  definidas;  es  a  dir,  té  un  ideal  que  con¬ 
creta  al  surtir  el  primer  número  en  un  pro¬ 
grama,  y  que  després  defensarà  ab  tota  la 
energia  y  calor  que  donan  la  convicció  arre¬ 
lada  y  la  trascendencia  manifesta  de  l’obra 
constant  del  diari,  puig  aixó  no  hi  hà  que 
dubtarho:  els  homes  de  cada  diari  estàn  con- 
vensuts  de  que  si  1  seu  programa’s  portés 
íntegrament  à  la  pràctica  la  patria’s  converti¬ 
ria  tot  seguit  en  Xauxa.  Sembla,  donchs,  que 
cada  diari  tindria  de  considerar  als  altres 
perniciosos  y  fins  traidors  à  la  patria  , 
y’is  periodistas  respectius  tindrían  de  con- 
siderarse  com  enemichs  mortals.  Donchs 
res  d’aixó:  el  lloch  comú  acceptat  en  po¬ 
lítica  de  que  hi  hà  una  conciencia  pera 
l’home  p.olitich  y  un’altra  pera  l’home  privat, 
s’admet  també  en  la  prempsa.  Y’l  companye- 
risme  de  la  prempsa  y  dels  periodistas  surt 


à  tot  estrop  y  ab  qualsevol  motiu.  Per  com- 
panyerisme,  el  partidari  de  la  censura  prèvia 
y  gelós  del  prestigi  de  l’autoritat,  sent  el 
percance  del  querido  colega  denunciat;  per 
companyerisme  envia  cada  diari  que  neix  un 
afectuós  saludo  à  tota  la  prempsa.  desitjant  à 
tota  molts  anys  de  vida;  per  companyeris- 
me’s  va  als  enterros  dels  periodistas  morts 
y’s  donan  banquets  als  vius;  per  companye¬ 
risme  s’han  de  secundar  totas  las  iniciativas 
y  s’han  de  fer  tots  els  reclams  que  interessin 
als  demés  periodistas,  y  en  fi,  per  companye¬ 
risme  tot  bon  periodista  ha  de  contraure  una 
mena  de  solidaritat  ab  els  altres  que  repugna 
à  tota  conciencia  honrada  per  la  falta  de  sin¬ 
ceritat  ab  que’s  practica. 

Y  al  company  que,  conseqüent  ab  els  res¬ 
pectius  principis,  s'acusarà  constantment  de 
pervertidor  públich,de  propagandista  d’ideas 
erradas  —  ideas  quina  divulgació  son  causa 
del  malestar  de  tot  un  poble — se  l’ha  de  trac¬ 
tar  ab  una  cortesia  y  miraments  que  s’assem- 
blan  molt  à  la  indiferència  ó  à  la  complicitat. 
No:  nosaltres  ne  protestém  ab  tota  energia. 
Si  un  diari  creu  que  la  seva  missió  es  de  gran 
trascendencia;  si  creu  que  las  ideas  qu’arreu 
escampa  son  las  únicas  salvadoras;  si  creu, 
per  lo  tant,  que  las  qu’escampan  els  contra¬ 
ris  son  perniciosas  pera  la  societat  y  un  gros 
escull  en  que  poden  estrellarse  las  propias, 
si  un  diari  creu  tot  aixó,  no  té  més  remey 
que  considerar  als  altres  que  no  combreguin 
ab  ell  com  enemichs  mortals,  als  qui  deu  pro¬ 
curar  destruhir  per  tots  els  medis  que  no 
repugnin  à  sa  conciencia.  ,jEn  qué's  fona¬ 
menta’l  dret  de  la  guerra  —  admès  per  totas 
las  nacions  civilisadas — sinó  en  aquest  prin¬ 
cipi?  Pera  l’enemich  de  la  patria  no  deu  ha- 
verhi  quartel!  iPer  qué  guardar,  donchs, 
consideracions  hipócritas  pera  l’enemich  que 
està  dintre  d’ella  mateixa?  Quànt  no  guanya¬ 
ria  la  desacreditada  prempsa  en  prestigi  y 
en  consideració  pública  sens  aquests  repug- 
nants  contubernis,  sens  aquestas  incompren¬ 
sibles  consideracions  qu’esverat  contem.pla’1 
públich  cada  dia,  cregut  à  la  fi  —  y  aixís  es 
—  qu’es  objecte  de  monstruosas  mistifica¬ 
cions? 

Enhorabona  que’s  respectin  las  ideas  con- 
trarias,  y  sobr®  tot  que’s  respecti’l  dret  d’ex- 
posarlas.  Peró’l  respecte  deu  anar  acompa¬ 
nyat  de  la  refutació  total  de  las  doctrinas  per- 

niciosas,  refutació  à  la  qual  deu  arribarshi  per 
tots  els  medis  honrats.  Y  aixó  es  lo  que  no’s 
fa.  Els  periodistas — deixant  apart  els  ressen¬ 
timents  particulars — tots  son  amichs,  casi  bé 
germans,  tots  beuhen  en  la  mateixa  copa  y 
s’ajudan  com  à  bons  cristians.  Y’l  públich, 
que'ls  contempla  rihent  ab  discreció  per  so¬ 
ta'l  nas,  que  flemàticament  els  llegeix  sense 
fixarshi,  ha  fet  ab  la  seva  indiferència  mani¬ 
festa — que  sols  desapareix  momentàniament 
ab  una  noticia  sensacional — el  procés  més 
patétich,  y  ha  dictat  la  sentencia  més  justa  à 
una  institució  de  tan  superbas  pretensions: 
«Llops  ab  llops  may  se  mossegan!» 

Y  si  doném  tanta  importància  à  n’aquesta 
cordialitat — diguemne  cordialitat  —  de  rela¬ 
cions  qu’entre  periódichs  y  periodistas  regna, 
es  perque  ella  es  el  signe  extern,  la  manifes¬ 
tació  clara  del  pecat  capdal  de  la  prempsa 
espanyola.  Per  ella  descubrim  que  no  hi  hà 
conviccions  arreladas,  ideals  definits  é  impe¬ 
riosos,  conciencia  clara  del  bé  y  de  la  veritat, 
ni  amor  depurat  de  la  bellesa;  per  ella  des¬ 
cubrim  que’ls  pretensiosos  sacerdots  careixen 
d’educació  sòlida,  de  cultura  genèrica,  d’es¬ 
tudis  profonds  y  de  qualitats  didàcticas  se- 
rias.  ;Cóm  se  pot  defensar  ab  energia,  fins 
ab  crudeltat,  lo  que  no  s’entén  y  lo  que  no’s 
sent? 

Y’l  periodisme  impera  frívolament  sobre 
un  poble  frivol.  Ell  vos  fabrica  las  tres  quar- 
tas  parts  de  las  noticias  à  la  redacció,  y  ador¬ 
na  una  petita  veritat  ab  mil  mentidas,  de  las 
quals  el  públich  s’entreté  després  à  despu¬ 
llaria.  La  Depéche ,  de  Tolosa,  qu’arriba  à  las 
deu  del  mati,  porta  casi  bé  tot  el  servey  tele- 
gràfich  extranger,  que  publica  —  baix  quins 
tituls!  —  bona  part  de  la  prempsa  de  la  nit 
barcelonina;  y’is  crims  sensacionals  y  las 
corridas  extraordinarias  y  las  recepcions,  etc., 
s’escriuhen  per  endevant,  quan  no’s  guardan 
estereotipats  tres  ó  quatre  motllos  que  s’a- 
plican  circunstancialment  ab  serenitat  olim- 
pica. 

Aixó  per  lo  que  respecta  à  la  informació. 
En  quant  à  la  part  doctrinal,  la  mistificació 
no  es  menys  grollera.  En  un  diari’s  tracta  de 
tot.  Y  redactor  hi  hà  que  no  havent  passat 
may  de  La  Bordeta  vos  farà  una  descripció 
complerta  del  museu  del  Louvre  de  Paris, 
acompanvantla  d ' atinadíssimas  observacions 
qu’haurà...  copiat.  Redactor  hi  hà  que  vos 

parla  d’un  nou  satélit  de  Venus,  ó  de  la  tele¬ 
grafia  per  medi  del  fum,  ó  d  un  nou  cos  sim¬ 
ple,  y’l  tal  ni  tan  sols  logrà  obtenir  un  mise¬ 
rable  titul  de  batxiller.  Redactor  hi  hà  que 
als  dinou  anys  vos  contarà  las  bellesas  iné- 
ditas  de  La  Iliada ,  se  sab  de  cor  el  Dant  y  ha 
descubert  que  Cervantes,  ademés  d’escriure 
bé,  era  un  gran  callista.  Y  en  fi,  redactors  hi 
hà  més  fins  que  un  Metternich,  més  estraté- 
gichs  que  un  Moltke,  més  serens  que  un 
Ruskin,  més  profonds  que  un  Pi  y  Margall, 
més  genials  que  un  Sófocles  v  més  oradors 
que  un  Castelar. 

Y  tot  aixó  per  ciència  infusa.  Plagas,  més 
que  plagas! 


( Seguirà ) 


TOLERÀNCIA 

El  Catalanisme  té  en  son  programa  pro- 
mesas  certas  de  millorament  pera  la  terra  ca¬ 
talana.  Aqueixas  promesas  se  realisaràn  més 
ó  menys  tart;  peró,  entre  tant,  el  Catalanisme 
ja  ha  reportat  à  nostre  poble  una  munió  de  be¬ 
neficis  ben  estimables.  Ha  desvetllat  la  con¬ 
ciencia  nacional;  ha  afiansat  la  existència  de 
sa  llengua;  ha  redressat  l’esperit  català  contra 
la  opressió  centralista;  ha  embestit  de  ferm 
al  monstre  del  caciquisme;  ha  fomentat  l’a¬ 
mor  à  las  ciencias,  à  las  lletras  y  al  Art,  y  ha 
provocat  la  florida  d’un  exuberant  esbart  de 
literats  y  artistas,  de  pensadors  v  poetas. 
Mes,  per  demunt  d’aquests  y  altres  beneficis 
inmediats,se  n’hi  deu  un  altre  de  més  impor¬ 
tant  y  fecond:  tal  es  el  sentiment  de  toleràn¬ 
cia  qu’ha  anat  arrelant  en  el  cor  dels  catala- 
nistas. 

Es  ben  significathi  lo  qu’ha  passat.  Du¬ 
rant  el  sigle  xix  se  vessà,  à  Catalunya,  molta 
sanch  en  lluytas  religiosas  unas  voltas,  entre 
republicans  y  monàrquichs,  altras:  y,  mal¬ 
grat  aixó,  sota’ls  plechs  de  la  bandera  alsada 
à  Manresa,  temps  hà  que  hi  conviuhen  ab 
vera  fraternitat  católichs  y  no-católichs,  mo¬ 
nàrquichs  y  republicans.  Y  es  que’l  Catala¬ 
nisme  militant,  desde’ls  primers  moments, 
tingué  ja’l  bon  acert  de  considerar  indiferent 

à  la  Causa  catalana  tant  la  forma  de  govern 
com  la  qüestió  religiosa,  puig  aquests  son 
extrems  que  ja’ls  concretarà’l  poble  quan  si¬ 
gui  arribada  l'hora  de  constituhirse  ydecidir. 

Aqueixa  tolerància,  qu’es  un  triomf  positiu 
del  Catalanisme,  tota  vegada  que  constituheix 
un  dels  millors  elements  de  cultura  social, 
es  precís  afermaria  y  exténdrela  encara  més 
al  objecte  de  fer  més  ràpits  y  consistents  els 
progressos  de  la  Causa  deslliuradora.  Vol¬ 
dria  que  no’s  considerés  com  un  retret  mor- 
tificador  pera  ningú,  y  aixis  ho  dich:  hi  hà, 
avuy,  no  tant  com  temps  enrera,  bon  xich  d’in- 
tolerancia  entre  certas  fraccions  del  Catala¬ 
nisme  militant,  intolerancias  entre  partidaris 
de  lo  essencial  del  mateix  programa,  peró 
qu’han  diferit  en  punts  de  procediment.  (Es 
que’l  procediment  evolucionista  y  revolucio¬ 
nari  no  hi  caben  en  el  Catalanisme?  «No’s 
triomfa  de  la  Naturalesa  sinó  obehintla»,  diu 
ab  forsa  profonditat  Bacón;  y  voler  que 
tothóm  sigui  revolucionari  ó  tothom  evolu¬ 
cionista,  es  desconeixe  la  varietat  qu’en  tot 
ofereix  la  Naturalesa,  y  de  la  qual  no  se’n 
exceptúan  els  temperaments  dels  homes. 

Y  ni  tan  sols  s’hauria  d’ésser  intolerant 
pera  qui  no’s  satisfassi  de  las  Bases  de  Man¬ 
resa,  puig  ni  son  infalibles  els  qui  las  redac¬ 
taren  ni  hem  de  renunciar  al  perfeccionament 
à  qu’es  acreedor  tot  lo  que  viu. 

Si  en  lo  referent  à  aquests  dos  punts  à  que 
acabo  d’aludir  hi  hagués  veritable  tolerància, 
es  ben  cert  que  se’n  podrían  esperar  resultats 
maravellosos:  crech  que  seria  possible  formar 
la  gran  Lliga  autonomista  que  tart  ó  d’hora 
ha  de  venir  si  volém  vence. 

Es  cosa  de  parlar  clar:  subsistint  separa¬ 
dament  el  «Consell  Regional  Federalista  de 
Catalunya,»  la  Unió  Catalanista  y  la  «Lliga 
Regionalista,»  pot  arribarse  à  formar  tres- 
agrupacions  autonomistas  importants;  peró’ls 
interessos  particulars  de  cada  agrupació,  y 
també  alguna  qu’altra  rivalitat  personal  entre 
llurs  prohoms,  malgastaran  en  lluytas  estèrils 
energías  que’spodrian  ben  aprofitar  pera  do¬ 
nar  incessant  batuda  al  enemich  comú.  No  hi 
hà  dubte  qu’avuy  per  avuy  existeixen  nota¬ 
bles  diferencias  entre’ls  programas  de  las  tres 
agrupacions  més  amunt  mentadas;  mes  las 
similituts  potser  son  majors,  y  fonent  ditas 
similituts  ensemps  que  tolerant  las  diferen¬ 
cias,  podria  assegurarse'l  potent  organisme  à 


que  he  aludit,  (No  hem  tingut  prou  patriotis" 
me  pera  mutuament  respectar  nostras  respec- 
tivas  conviccions  referents  à  religió  y  à  forma 
de  govern?  Cap  motiu  existeix,  donchs,  pera 
no  suposar  qu’aixis  mateix  el  tindríam  pera 
ferlo  extensiu,  aquell  respecte,  à  qüestions 
menys  importants.  D’una  assamblea  magna 
dels  autonomistas  catalans  presidida  per  la 
Tolerància,  es  molt  possible  que’n  surtis  una 
robusta  Lliga  autonomista  catalana,  model 
de  patriotisme  y  de  cultura  social,  hont  hi 
hagués  la  hermosa  varietat  de  matisos  del 
pensament  d’un  poble,  armónicament  sinte- 
tisat  en  una  enlayrada  aspiració  de  Patria  y 
Llibertat. 

Claudi  Mas  y  Jornet. 

EL  LIBERAL  Y’L 
MEU  (?)  RETRATO 

Permétintme’ls  lectors  qu’avuy  els  parli  de 
mi,  lo  que  no  se. m’ocorreria  may  si  la  meva 
pobra  personalitat  no  anés  tan  lligada  ab 
Joventut,  y  si  no  hi  hagués  diaris  castellans 
tan  curts  de  gambals  que,  al  intentar  moles- 
tarme  à  mi,  podrían  tal  volta  perjudicar  las 
tradicions  d’aquest  periódich. 

Me  refereixo  à  El  Liberal  de  Barcelona,  en 
quinas  columnas,  y  edició  del  diumenge  à  la 
nit,  hi  aparegué  una  mena  de  ninot  que  volia 
ésser  el  meu  retrato,  al  costat  d’unas  notas 
referents  à  Joventut.  Y  ara  siam  permès 
explicar  alguns  antecedents  d’aquest  assump- 
to ,  à  fi  de  que’s  vegi  fins  hónt  arriba  l’atur- 
diment  y  falta  d’escrúpuls  de  certas  personas, 
y  à  fi  de  que’ls  que’m  coneixen  y  coneixen  à 
Joventut  no  puguin  jamay  suposarnos  con¬ 
formes  ab  las  lleugeresas  de  El  Liberal. 

Es  el  cas  que’l  director  d’aquest  diari,  don 
Darí  Pérez,  va  arribarse  dias  enrera  fins  à 
nostra  redacció,  preguntant  per  mi.  Li  van 
dir  qu’en  aquells  moments  jo  no  hi  era;  y 
ell  que  si  que  torna  un  altre  dia  y  tampoch 
m’hi  troba.  Llavors  ell  que  resol  escriurem 
una  carta,  y  aixis  ho  fa,  participantme  que’l 
dia  6  d’abril  havia  de  celebrar  El  Liberal 
l’aniversari  primer  de  sa  aparició,  y  que, 
proposantse  publicar  escrits  y  retratos  dels 
directors  dels  periódichs  barcelonins,  espe¬ 
rava  que  jo  li  facilités  unas  notas  pera  fer 
l’historial  de  Joventut,  una  frase  firmada 
per  mi  y  una  fotografia  meva:  tot  aixó  en 
mitj  de  grans  protestas  de  respecte  y  consi¬ 
deració  à  Joventut,  protestas  que  podían  fer 
suposar  tanta  finesa  com  se  volgués,  peró 
que  no  eran  necessarias,  puig  ningú  las  de¬ 
manava. 

Vaig  contestarli  particularment  negantme, 
com  era  natural,  à  fer  la  frase  solicitada, 
donchs  aquí  no  estém  per  pensamientos 

sublimes ,  y  negantme  també  à  donar  cap  fo¬ 
tografia  meva.  En  quant  à  las  notas  pera  fer 
l’historial  de  Joventut,  vaig  facilitàrlashi  en 
la  mateixa  carta  particular ,  pera  que  n’apro¬ 
fités  lo  que  volgués,  puig  no  era  jo  qui  ho 
havia  de  publicar.  El  facilitar  aquestas  notas 
mecreya  qu’eraloúnich  que  podia  fer  pera  no 
faltar  à  la  cortesia,  suposant  per  un  moment, 
y  ja  era  massa  suposar,  que  me  las  havia  ab 
personas  que  parlavan  en  serio. 

Y  velshiaqui  que  al  cap  de  tres  ó  quatre 
díasrebo  la  visita  de  dos  senyors,  català  l’un, 
y  l’altre  castellà  y  per  més  senyas  redactor 
artístico  de  El  Liberal.  Aixis  al  menys  va 
dirho,  y  devia  ésser  cert,  perque  duya’l  llapis 
à  punt  pera  retratarme.. .  si  jo  m’hagués  deixat 
retratar.  No  vaig  consentirho,  com  pot  supo- 
sarse,  y’is  hi  vaig  recordar  el  contingut  de  la 
carta  per  mi  enviada  al  senyor  Pérez,  fént- 
loshi  present  que  no  autorisavala  publicació 
en  El  Liberal  de  cap  croquis,  ni  tret  del  na¬ 
tural  ni  fet  de  memòria.  Aquells  senyors, 
després  de  molt  insistir,  perque  à  la  cuenta 
se’ls  hi  han  de  dar  las  negativas  ab  malas 
parauladas  ó  malas  obras  y  no  à  tall  de  per¬ 
sona  ben  educada,  puig  fentho  aixis  he 
vist  després  que  no  se’n  entenen;  aquells 
senyors,  dich,me  donaren  la  seguritat  de  que 
obrarían  conforme  al  meu  voler,  qu’era  natu¬ 
ralment  l’únich  qu’en  aquell  cas  havian  de 
tenir  en  compte,  y  se’n  anaren  deixantme 
unas  fortas  ganas  de  riure,  malgrat  comen- 
sés  ja  à  amohinarme  aixó  de  que’s  manifes¬ 
tessin  tan  encarinyats  abel  meu  retrato  y  re¬ 
velessin  tan  mal  gust  uns  senyors  que,  à  més 
de  dedicarse  un  d’ells  al  art  del  dibuix, y  per 
consegüent  al  culte  de  la  bellesa,  semblavan 
per  sa  edat  ésser  homes  de  pes,  y  duyan  un 
pam  de  barba  à  la  cara. 

Peró  fins  aquí  res  hi  hauria  que  dir,  per¬ 
que  cada  hu  es  com  Deu  l’ha  fet:  sols  que 
El  Liberal  va  ferne  un  gra  massa,  puig  pres¬ 
cindint  de  la  meva  prohibició  va  publicar, 
com  ja  he  dit,  en  sa  edició  de  la  nit  del  diu¬ 
menge,  una  cosa  que  volia  ésser  el  meu  re¬ 
trato,  cometent  un  abús  tant  més  gros  en 
quant  jo,  trobantme  per  casualitat  tres  dias 
avans  ab  un  dels  dos  senyors  qu’havian  vin¬ 
gut  à  la  redacció,  vaig  repetirli  que's  guar¬ 
dessin  de  publicar  cap  facsímil,  contestantme 
ell  que  podia  refiarmen,  puign’havían  desistit. 

Es  tan  mesquí’l  procedir  de  El  Liberal,  y 
l’assumpto  tan  ridicul,  que  no  crech  del  cas 
péndremho  en  serio,  si  bé  he  considerat  ne¬ 
cessari  puntualisar  els  fets  devant  dels  llegi¬ 
dors  de  Joventut  y  demés  companys  de  Ca¬ 
talanisme  que,dadas  sas  conviccions  que  son 
las  nostras,  tal  vegada  s’extranyarian  de 
nostre  cambio  de  frente  si  jo  no  protestés  de  lo 
qu’ha  fet  el  diari  dels  toreros,  al  que  tantas 
voltas  hem  atacat  cumplint  devers  de  con- 
ciència. 

No  pot  ésser  d’altra  manera.  Periódichs 
que  com  El  Liberal ,  enganyan  de  bon  prin¬ 


cipi  als  catalanistas  j  bé  poden  permetres 
intentar  lo  mateix  ab  una  entitat  ó  ab  un 
individuu.  Pera  pendre  carta  de  naturalesa 
à  Barcelona,  El  Liberal  comensà  adulant  al 
Catalanisme  y  aixis  logrà  enlluhernar  à  bas- 
tanta  gent.  Nosaltres  mateixos  creguerem  en 
sa  bona  fe,  peró  fou  sols  un  moment,  perque 
li  caygué  desseguida  la  careta  d’ocasió  que 
portava,  y’s  mostrà  als  ulls  dels  bons  cata¬ 
lans  tan  antipàtich  com  el  més  vulgar  cobra¬ 
dor  de  contribucions,  com  l’ultim  dels  em- 
pleyats  que  viuhen  sens  ideals  de  cap  mena. 
Impossible  li  es  à  tot  català  serio  creure  en 
els  bombos  que  al  Catalanisme  pugui  donar 
aquella  empresa,  puig  fins  en  la  manera  de 
donarlos  hi  té  mala  mà  y  produheix  llàstima 
quan  no  altra  cosa  pitjor.  Impossible  li  es  à 
tothóm  que  com  jo  pensi’l  doblegarse  à  fer 
frases  d’oportunitat  y  enviar  fotografías  à 
un  diari  qu’està  avesat  à  publicar  tota  mena 
de  clixés  prèviament  estereotipats  pera’l  seu 
us  y  pera  las  circunstancias  de  moment.  No 
hi  haviam  de  contribuhir,  donchs,  nosaltres, 
ab  procediments  semblants,  à  que’s  celebrés 
l’aniversari  d’una  publicació  quin  criteri  pe- 
riodistich  es  del  tot  oposat  al  nostre.  No  som 
hipócritas  pera  enmotllar  nostra  conducta, 
segons  las  conveniencias,  à  la  conducta  d’a¬ 
quells  à  qui  tantas  vegadas  hem  combatut,  y 
que  inventan  retratos  y  fan  judicis  lleugers 
d’homes  y  d’entitats  ab  la  mateixa  poca 
aprensió  ab  que  s’inventavan  victorias  de 
nostras  armas  en  épocas  de  trista  recordansa 
en  que  las  armas  enemigas  arrebassavan  las 
vidas  de  milers  de  nostres  germans. 

Res  més  tinch  que  dir,  si  no  es  repetir  als 
nostres  llegidors  que’m  perdonin  l’ocuparme 
tant  de  mi  mateix.  Considerin  que  no’s  trac¬ 
ta  de  mi  tan  sols,  sinó  també  del  meu  esti¬ 
mat  periódich,  ahont  per  sort,  à  pesar  de 
dirnos  joves ,  tenim  formalitat  y  conseqüèn¬ 
cia,  y  ahont,  en  mitj  dels  naturals  erros, 
sempre  hi  trobarà  qui  llegeixi  més  amor  à 
las  ideas  que  à  las  exhibicions  personals.  Els 
de  El  Liberal  també  s’atreveixen  à  dirho 
aixó,  peró’s  desmenteixen  à  cada  pas  ab  sa 
conducta,  y  sobre  tot  ab  números  com  el  de 
diumenge,  que  constituheixen  el  summum 
de  la  buydor  y  del  encarcarament.  Nosaltres 
no’ns  desmentim;  nosaltres  no  solicitém  la 
cooperació  de  ningú  que  no  vingui  per  si  ma¬ 
teix  ben  convensut;  nosaltres  no  fem  comèdia 
periodística,  ni  amidém  à  tothóm  per  un 
igual  en  cassos  determinats  valentnos  del  ra- 
ser  de  l’adulació.  Encara’n  tenim  de  convic¬ 


cions,  y  encara  no  hi  hem  arribat  à  periodis- 
tas  cursis. 

MOTLLOS  VELLS  Lo  primer  que  veu  el  gros  públich  en 


Y  MODAS  NOVAS 

Es  ben  interessant  la  lluyta  empenyada 
per  nostres  artistas  ab  el  fi  de  cambiar  mo- 
das,  ó  millor  dit,  de  renovar  l’aspecte  extern 
del  art,  enderrocar  ídols  antichs  y  crearne 
altres  de  nous.  Talment  sembla  que,  avans 
de  l’aparició  d’aytals  innovadors,  no  hagi 
existit  cap  artista,  y  un  diria  qu’en  art  no 
s’ha  comensat  à  fer  res  de  debó  fins  avuy. 
La  cosa  seria  ridicula  si  realment  no  hagués 
arribat  à  tenir  el  poder  de  desorientar  y  fer 
perdre  l’esma  à  una  part  considerable  dels 
aficionats  à  la  pintura  que  hi  hà  en  nostra 
terra,  ab  tot  y  havernhi  ben  pochs. 

S’ha  de  reconeixe  que  cal  possehir  una 
apreciació  artística  bastant  fina  pera  ferse 
càrrech  d’aqueixas  diferencias  que  separan 
als  artistas,  y  pera  determinar  si  lo  qu’es 
groch  ó  es  blau,  ó  imita’l  sol  ó  la  llum  elèc¬ 
trica,  està  millor  que  lo  qu’es  vert  ó  es  ne¬ 
gre,  com  també  per’afirmar  que  lo  qu’es 
pintat  ab  molta  valentia  (això  es,  sense  por 
de  cap  mena  encara  que  no  hi  hagi  res  en 
SQii  lloch ,  donchs  aixó  tant  hi  fa J,  ha  de  valer 
més  que  lo  qu’es  executat  ab  una  factura 
cuydada;  com  si  hi  tinguessin  res  que  veure 
totas  aquestas  petitesas  ab  el  fons  del  art! 

Seguim  essent  tan  lleugers  de  cascos  com 
sempre,  y  en  matèria  d’art  sols  ens  preocupa 
lo  extern  de  la  moda  capritxosa,  de  la  que’ns 
fem  esclaus.  No  hem  de  profondisar  aquí’l 
verdader  sentit  de  la  paraula  art,  però  jo 
crech  que  l’art  es  lo  més  independent,  lo  que 
no  admet  trabas  ni  vol  ésser  lligat  per  cap 
regla  fixa,  y  que  lo  mateix  es  que  l’artista’s 
preocupi  per  clàssichs  que  per  romàntichs, 
per  impresionistas  que  per  puntillistas,  puig 
sempre’s  fa  esclau  d’algún  procediment.  En 
efecte:  pera  expressar  una  idea  pictòrica  cal 
adoptar  un  procediment  ó  altre,  y  al  ferho, 
l’artista  qu'en  realitat  té  talent  mostra  sa  per¬ 
sonalitat  sens  esforsarse.  Desgraciat  d’aquell 
que  per’adquirirla  ha  de  recorre  à  extravagan- 
cias  en  la  manera  de  fer,  ó  que  confia  en  un 
assumpto  de  sensació!  De  moment  podrà  ferse 
admirar  de  certa  manera  pel  públich  y  fins 
per  alguns  crítichs,  con  mil  probas  n’hem 
vist,  peró  després  serà  oblidat;  y  tot  per  bus¬ 
car  recursos  que  no  son  fills  del  talent  del 
pintor. 


un’obra  d’art  es  l’assumpto;  d  ell  se  preocupa 
més  que  de  res,  y  no’s  fixa  gran  cosa  en  la 
entonació  ni  en  la  ingenuitat  ab  que  la  tal 
obra  pugui  haver  sigut  concebuda  y  pintada. 
Veu  en  la  tela  lo  que  la  tela  representa,  y 
com  més  clar  sigui  y  més  vulgar,  més  ho  en¬ 
tén.  Aixó’m  fa  recordar  un  quadro  que  hi  hà 
en  el  museu  del  Louvre  en  que  s’hi  veu  una 
mena  de  frare  ab  unas  barbas  molt  blancas, 
y  un  altre  personatje  que  no  tinch  tan  present; 
abdós  estàn  enterrant  à  una  noya,  y  al  vellet 
de  las  barbas  blancas  li  cauhen  unas  llàgri- 
mas  com  sigrons.  Y  es  per  aquest  sol  motiu, 
segons  penso  jo,  que  sempre  s’hi  veu  tanta 
gent  contemplant  y  admirant  aquella  tela, 
que  no  crech  tingui  altra  qualitat  que  aque- 
1 1  as  llàgrimas. 

Hi  hà  una  classe  de  públich  que  ja  té  més 
pretensions  y  passa  per  més  ilustrat,  puig 
s’entera  pels  diaris  del  moviment  artístich  y 
sempre  sab  l’última  moda.  A  n’aquest  ni 
l’enterneixen  ni  l’enganyan:  ell  ja  ho  sab  lo 
qu’està  bé,  y  que  no  li  vinguin  ab  neulas ,  ni 
ab  cosas  antiquadas,  ni  ab  aquells  quadros 
tan  acabats  que  feyan  avans,  ni  ab  aquells 
altres  de  quatre  cops.  Y  en  efecte,  ell  ja  sab 
que  la  pintura  ha  d'anar  junt  al  fons  de 
l'ànima  per  medi  de  vibracions  ó  de  visions 
novas,  y  que,  sobre  tot,  s'han  de  rompre  mot- 
llos  vells.  Y  aixís  el  veyém  à  n’aquest  públich 
(que  s’ha  ilustrat  llegint  el  diari),  passar  de- 
vant  dels  quadros  sense  darse  compte  de  lo 
qu’es  art,  com  si  l’obra  d’art  ho  fos  per  ésser 
feta  ab  un  procediment  ó  altre,  quan  en  rea¬ 
litat  no  es  res  d’aixó. 

No’n  son  d’externas,  son  bon  xieh  més  fon- 
das  las  qualitats  positivas  d’una  verdadera 
obra  artistica,  donchs  cada  època  y  cada  es¬ 
cola  té  una  manera  especial  de  fer  qu’en- 
globada  es  molt  fàcil  de  reconeixe.  Lo  que 
costa  es  distingir,  posém  per  exemple,  una 
obra  com  la  Gioconda  de  Leonardo  da  Vin- 
ci.  Aquest  quadro  es  avuy,  per  efecte  dels 
anys,  casi  de  color  de  terra;  per  la  execució 
especial  deguda  al  gust  de  l’época,  sembla 
brunyit  y  com  si  fos  de  fusta.  Donchs  ^qué 
ho  fa  que,  à  pesar  d’aquestas  deficiencias, 
deixa  una  impresió  tan  gran?  Aquella  suges- 
tió  especial  que  té,  aquell  desitj  que  à  un  li 
queda  de  tornarlo  à  veure,  no  es  pas  motivat 
per  las  sevas  qualitats  externas:  algunas  al- 

tras  ne  deu  tenir  pera  causar  aquell  efecte  tan 
extraordinari  en  tots  els  gourmets  del  art  pas¬ 
sats  y  presents.  Perque,  si’l  judiquem  dintre 
las  teorias  modernas,  à  més  de  véurel  de 
color  de  terra  y  de  semblarnos  fet  de  fusta, 
hi  trobém  un  cert  amanerament  ben  accen¬ 
tuat,  com  en  totas  las  obras  arlisticas  del 
temps  à  que  pertany.  Y  malgrat  aixó,  repe- 
timho:  resulta  una  de  las  pinturas  més  admi¬ 
rables  que  s’han  produhit;  y  es  perque  aquell 
cap  pensa,  perque  l’artista  s’ha  servit  de  la 
seva  ciència  pera  retratar  l’ànima  d’aquella 
dona.  Fins  sembla  que  Leonardo  hi  hagi  vol¬ 
gut  simbolisar  ?el  complement  del  renaixe¬ 
ment  italià  ab  tots  sos  defectes  y  qualitats. 

Pera  no  ferme  pesat,  me  concretaré  à  par¬ 
lar  de  dos  quadros  d’artistas  catalans  que, 
per  més  que  ja  fa  anys  que’ls  vaig  veure,  no 
se  m’han  esborrat  de  la  memòria  y  crech  te¬ 
nen  alguna  de  las  grans  qualitats  ja  indica- 
das.  L’un  d’ells  es  d’en  Planella  Rodríguez, 
y  va  figurar  en  nostra  Exposició  universal. 
L’assumpto  no  pot  ésser  més  senzill:  una 
nena  anémica  trevallant  en  un  teler,  pintada 
molt  senzillament.  Cap  novetat  de  tècnica, 
res  de  rompre  motllos;  y  no  obstant,  aquell 
quadro  tan  petit  va  anar  creixent,  el  jurat  va 
adonarsen,  després  va  seguir  una  marxa 
triomfal  per  varias  exposicions  d’Europa,  y 
acabà  per  ésser  venut  à  Chicago  à  un  preu 
extraordinari.  Del  altre  quadro  tothom  se’n 
deu  recordar:  es  el  Bohemi  d’en  Casas.  Com 
à  pintura  no  hi  hà  dubte  qu’es  prim,  y  sem¬ 
bla  fet  ab  blanch  y  negre;  però  en  cambi 
quina  vida  té,  ab  quina  tinesa  l’artista  ha  ex¬ 
tret  l'ànima  del  seu  personatje  y  l’ha  posada 
de  manifest  en  la  telal  Las  qualitats  d’aquest 
quadro  no  son,  donchs,  purament  externas: 
hi  hà  quelcom  més  que  no  pot  obtenirse  imi¬ 
tant  servilment  à  altres  pintors.  La  pintura 
que  no  té  altras  qualitats  que’l  plagi,  ó  lo 


LO  TORB 

Com  damnat  que  las  gorgas  foragitan, 
de  timba  en  timba  va  passant  lo  torb, 
revinclant  à  son  pas  faigs  y  rouredas 
com  monstre  destructor. 

Las  violas  al  óurel  se  coll-torsan, 
y  s’amagan  insectes  y  moixons; 
las  ayguas  del  estany  se  desencantan 
y  rebullen  de  goig. 


brillant  del  color,  ó  un  modo  de  fer  d’actua¬ 
litat,  està  destinada  al  oblit,  per  la  senzilla 
rahó  de  que’l  temps  ennegrirà  aquella  tela,  y 
de  que  aquella  moda  passarà  deixant  lloch  à 
un’altra  que  farà  trobar  el  quadro  antiquat 
si  no  té  altras  qualitats  que  aquestas  tan  su¬ 
perficials.  3 

Molta  llàstima’m  fan  els  artistas  vells  quan 
els  hi  sento  dir  qu’avuy  en  dia  no’s  fa  res  de 
bo;  lo  mateix  que’ls  joves  que  no  admeten 
res  del  passat  y  desprecian  cosas  qu’estàn 
ben  lluny  d’igualar.  Però  al  fi  aixó  sembla 
una  lley  natural.  De  lo  que’m  condolch  més 
es  de  llegir  certas  criticas  que  no  més  s’es- 
criuhen  ab  l’objecte  de  ferse  un  nom  entre’ls 
artistas  del  pervindre;  criticas  degudas  à  es¬ 
criptors  que  al  mateix  temps  cultivan  la  pin¬ 
tura  y  han  visitat  molts  museus.  cPer  qué, 
donchs,  aquest  furor  contra  tot  lo  passat, 
quan  potser  sens  ell  no  tindriam  lo  presenti 
Y  per  fi,  ces  que  tenen  més  originalitat 
aquests  imitadors  que  darrerament  hem  vist 
en  el  Saló  Parés,  de  Monet,  Pizarro,  Sisley, 
Degas  y  Puvis,  que  aquells  altres  que  imita¬ 
ren  à  Delacroix,  Corot  ó  Douvigny?  Tots  sa- 
bém  que’ls  artistas  solen  comensar  imitant, 
peró’ls  que  realment  portan  quelcom  à  din- 
tre’s  fan  una  personalitat  gran  0  petita.  fPer 
quina  rahó  han  de  saberne  més  els  imitadors 
actuals  que’ls  d’ahiri  Segurament  perque 
estàn  dintre  de  las  corrents  modernas  y,  com 
diuhen  els  critichs  d’ofici,  hem  de  rompre  Is 
motllos  vells.  Femho  aixis,  donchs;  diguém 
que  tot  lo  que  s’ha  fet  es  dolent,  y’ns  acaba- 
rém  d’acreditar  com  à  modernistas. 


Y  ell  passa  triomfador  demunt  la  terra, 
potent  y  enlayre’l  front, 
emportantsen  un  róssech  ple  d’aromas 
y  de  sospirs  d’amor. 

Y  després  qu’ha  passat,  la  terra  balba 
y  cruixida  dels  colps 

torna  à  dormir  dessota  l’ampla  volta 
qu’amorosa  li  envia  un  raig  de  sol. 

J.  Novellas  de  Molins. 

DESPRÉS  DE  LA  GUERRA 

Un  dia  ó  altre,  qualsevol  que  sia’l  resultat, 
arribarà  la  pau  anglo-boer.  Els  canons  y  las 
metralladoras  deixaran  de  roncar  per  las 
assoleyadas  planas  d’Orange  y  del  Cap  de 
Bona-Espergnsa,  y  pels  cims  espadats  del 
Transvaal.  La  calma  renaixerà  arreu;  els  jor¬ 
nalers  cafres,  suhosos  y  nusos,  pera  guanyar- 
se  la  soldada,  devallaràn  de  nou  al  fons  de  las 
minas  en  cerca  del  preuhat  carbó  que’ls  artí¬ 
fexs  trassuts  convertiran  en  diamants  de  cay- 
res  resplandents  y  las  acabaladas  senyoras 
europeas  y  americanas  lluhiràn  en  els  balls  y 
en  els  teatres.  Els  noys  boers  tornaran  à  es¬ 
tudi  ab  el  corresponent  fusell,  y  pera  ferse 
mestres  en  l’art  de  la  guerra,  puig  podrían 
arribar  novas  lluytas  ab  els  tossuts  inglesos, 
etjegaràn  trets  als  cafres  que  trobin  pel  ca- 
mi.  L’Atrica  del  Sur  esdevindrà  un  paradís: 
las  despullas  humanas  faràn  abundosas  las 
cullitas.  Aixams  d’aventurers  de  tota  mena 
cauràn  sobre  Johannesburg  y  reclamaràn  el 
dret  de  ciutadania.  Las  aus  aquàticas  vola- 
ràn  tranquilas  per  demunt  del  Vaal,  del  Tu- 
gela  y  del  Modder,  lliures  del  esglay  que 
produheixen  els  ronchs  accents  de  l’artilleria. 
Els  propietaris  de  cinematògrafs  retiraràn 
per  vellas  las  peliculas  que  representin  epis- 
sodis  de  la  guerra  anglo-boer.  Els  industrials 
qu’hagin  posat  per  mostra  à  llurs  establi¬ 
ments  Taverna  del  Transvaal  ó  Barberia-Krü- 
ger ,  esborraran  els  rètols  per  antichs  y  pas¬ 
sats  de  moda. 

El  quefe  Botha  explicarà  als  seus  las  ges- 
tas  gloriosas  que  acomplí  contra’ls  soldats  de 
Sa  Graciosa  Majestat  Britànica;  la  batalla  de 
Colenso  serà  son  relat  preferit.  L’heroich 
Dewet  recoi'darà  las  innombrables  pallissas 
que  donà  als  regiments  imperials,  reyals  y 
colonials:  recordarà  la  seva  trassa  pera  des- 
apareixe  miraculosament  en  mitj  de  trenta 
columnas  inglesas.  En  Delarey  parlarà  de  la 
bondat  y  senzillesa  de  son  noble  presoner 
lord  Methuen,  y  aquest  s’enternirà  al  recor¬ 
dar  la  conducta  cavalleresca  de  son  ardit 
vencedor.  Lord  Roberts  de  Kandahar,  car¬ 
regat  d’honors,  de  lliuras  esterlinas  y  d’anys, 
plorarà  à  son  fill,  el  jove  y  brillant  oficial 
mort  al  voler  salvar  els  canons  que’ls  ven- 
suts  soldats  de  Sir  Redvers  Buller  abando- 
navan,  al  fugir,  sobre  las  riberas  y  guals  del 


Tugela.  Lord  Kitchener  d’Ondurmann  pu¬ 
blicarà  un  estudi  comparatiu  de  sas  dugas 
campanyas  militars  contra’ls  derwiches  y’is 
boers.  Els  irlandesos  no  oblidaràn  la  terrible 
seguretat  del  tret  dels  boers  y  la  matansa  de 
Glencoe.  Els  boers  rendits  à  Colesberg  des- 
criuràn  la  monotonia  y  tristesa  de  llur  esta¬ 
da  à  Santa-Helena  y  à  Ceylàn.  Els  escoce¬ 
sos,  els  braus  hyglanders ,  sempre  recordaràn 
que  llurs  regiments  foren  destruhits  à  Mag- 
gersfontein  pels  burghers  d’en  Cronge.  La 
memòria  dels  desgraciats  generals  Symons 
y  Vanchope  serà  venerada  en  las  academias 
militars  inglesas.  El  coronel  francès  de  Vi- 
llebois-Mareuil  tindrà  un  monument  al  Sur 
de  l’Africa,  y  un  altre  eD  el  cor  dels  lectors 
de  La  libre  parole  y  del  Intransigeant ,  que  ab 
tanta  Serietat  y  bona  fe  dirigeixen  el  seràfich 
Drumond  y’l  conseqüent  y  formal  Rochefort. 
Marsella  no  oblidarà  may  més  l’arribada  del 
vell  president  Krüger.  Mister  Chamberlain 
plorarà  sense  consol  perque  las  repúblicas 
sur-africanas  no  posseheixen  costas  ni  vai¬ 
xells. 

Inglaterra  continuarà  essent  la  pèrfida  Al- 
bión ,  malgrat  no  hagin  lynxat  sos  fills  als 
irlandesos  entussiastas  dels  boers;  y’is  hàbi- 
tants  dels  grans  Estats  compadiràn  y  admi- 
raràn  in  ceternum ,  peró  platónicament,  à  n’a¬ 
quells.  Y  pera  que  la  compassió  y  l’admira¬ 
ció  siguin  ben  fondas  y  verdaderas,  comen- 
saràn  per  oblidar  certs  recorts  molestos.  Els 
alemanys  llensaràn  de  la  memòria,  com  un 
pes  feixuch,  las  pacíficas  conquestas  que  llurs 
braus  guerrers  fan  à  la  mateixa  Àfrica.  Els 
francesos  oblidaràn  que  hi  hagin  al  món  su- 
danesos  y  hovas;  el  procés  Dreyfus  esdevin¬ 
drà  una  llegenda  inventada  per  algún  redac¬ 
tor  venda  ó  juif  de  L'Anrore.  Els  russos  ale- 
garàn  que  als  mandchús  se’ls  pot  tractar  sens 
escrúpuls.  Et  sicde  cceteris.  Tots  serém  felis- 
sos,  menys  els  aymants  platónichs  de  fets 
belicosos  que  esperaràn  febrosenchs  novas 
guerras  que  vinguin  à  donar  interès  y  ani¬ 
mació  als  diaris  y  à  las  conversas. 

Al  jardí  de  la  princesa 
hi  jugan  els  infantons 
y  las  donzellas  xamosas 
y’is  jovincels  aymadors. 

Desde  que  l’auba  despunta 
fins  que  la  jornada’s  pon 
tot  hi  son  canturias  dolsas 
inspiradas  per  l’amor. 

Quin  xerroteig  de  poncellas 
que  s’hi  obran  al  raig  del  soll 
Quin  debolit  de  caricias! 

Quin  aleteig  de  petons! 

De  tots  els  infants  que  hi  jugan, 
fill  del  rey  es  el  més  ros; 
té’ls  ulls  blaus  com  un  cel  d'àngels, 
la  boca  com  una  flor, 

las  mans  com  dugas  colomas 
nascudas  un  mateix  jorn, 
y’is  cabells  com  l’or  que  brilla 
en  els  altars  somniadors. 

Seguint  papellonas  blancas, 
cridant  als  gentils  moixons, 
fill  del  rey  pàssahi  las  horas 
en  els  més  tendrívols  jochs. 

Demana  contes  als  arbres, 
besa  las  flors  amorós, 
y  escolta  de  las  fontanas 
el  murmuri  encisador. 


— íQtiína  flor  voldrías  ésser 
d’aquest  jardí  tan  frondós? 
Voldrías  ser  rosa  ufana 
ó  lliri  cimbrejador? 

Violeta  trascendenta 
ó  gessamí  ben  flayrós, 
nart  d’aroma  ubriagadora 
ó  esclatant  clavell  de  foch? — 

L’infant  alsa’ls  ulls  enlayre 
y  contesta  melangiós: 

— Una  flor  que  dongués  besos 
com  no  n’he  vist  cap  enlloch; 

una  flor  que  dongui  besos 
per  cubrírvoshen  à  tots. — 

La  regina  ho  escoltava 
d’entre  un’espessa  verdor. 

— ^Vols  ser  flor  que  dongui  besos? 
Donchs  jo  ton  fullam  ayrós. — 

Y  agafantlo  entre  sos  brassos, 
l’acosta  cap  à  son  cor. 

Llavors,  com  si  la  floresta 
obehís  al  infantó, 
el  dols  rostre  de  la  mare 
fou  recubert  de  petons. 


Tan  amich  del  jardí’l  veuhen, 
que  li  preguntan  à  chor 
las  donzellas  adoradas 
y’is  joves  adoradors: 


Y  las  donzellas  xamosas 
y’is  jovincels  aymadors 
teixiren  altiva  dansa 
y’s  besaren  à  son  torn. 

Xavier  Viura. 

REVISTA  MUSICAL 

Tannhauser 

Era  una  nit  del  mes  de  febrer  de  1887,  la 
nit  precisament  d'aquella  gran  nevada,  qu'en 
el  galliner  del  Liceu  ens  hi  havíam  aplegat 
uns  quants  estudiants  del  primer  any  d’advo¬ 
cat  per’assistir  al  estreno  d’un’altra  obra  del 
amo  de  la  música,  com  ja  llavors  l’anomena- 
vam.  El  Lohengrin  primer,  y  després/?/  Vai¬ 
xell  fantasma  (traducció  italiana  de  L' Holan¬ 
dès  errant),  havían  ja  avans  despertat  en  nostra 
ànima  unas  emocions  tan  especials,  produ- 
hintnos  un  efecte  tan  diferent  del  de  las  grans 
óperas  de  Meyerbeer,  nostras  favoritas  en  un 
principi,  que  per  instint,  puig  la  edat  no 
permetia  altra  cosa,  comensarem  à  renegar 
d’aquestas  tant  com  més  ens  entussiasmavam 
ab  aquellas.  Y  aquest  entussiasme,  que  tenia 
tant  de  sincer  com  de  falsament  fonamentat, 
per  basarse  en  la  part  flaca  ú. operística  de 
ditas  obras,  es  el  que’ns  duya  al  estreno  del 
Tannhauser ,  òpera  de  gran  aparato ,  presentada 
con  todo  el  ídem  que  su  argumento  requiere , 
segons  deyan,  poch  més  ó  menys,  els  cartells. 
No  detallarém  totas  las  emocions  experimen- 
tadas  aquella  nit,perque  no  es  aquest  nostre 
intent  al  recordar  la  dita  fetxa,  sinó  sols  pla¬ 
nyent,  de  que,  després  de  tant  temps,  encara 
no  hagim  pogut  sentir  aqui  una  representa¬ 
ció  del  Tannhauser  no  ja  perfecta,  sinó  ni  tan 
sols  respectuosa,  decenta. 

De  las  tres  obras  esmentadas,  víctimas  to¬ 
tas  del  italianisme  que  à  cada  reprise  las  ha 
trossejadas  en  major  ó  menor  escala,  no  hi  hà 
dubte  que  aquesta  ha  sigut  sempre  la  pitjor 
tractada  y  ho  serà  per  in  ceternum ,  perque 
Tannhauser  no  es  Lohengrin ,  es  quelcom 
més  grandiós,  més  sublim,  més  wagnerià, 
més  drama  musical,  y  per  tant  més  irrepre¬ 
sentable  per  las  collas  d’operistas  que  contí¬ 
nuament  hem  de  soportar.  Dins  de  lo  que 
aquestas  poden  arribar  à  fer,  sempre  aniràn 
més  lluny  ab  Lohengrin ,  perque  s’enmotlla 
més  ab  la  seva  manera  d’ésser,  es  à  dir,  que 
resulta  molt  més  italianisable  que  Tannhàu- 
ser.  Ab  tots  els  cantants  qu’han  interpretat  el 
Lohengrin  à  Barcelona,  podríam  arribar  à 
escullirne  un  quadro  que’n  dongués  una  re¬ 
presentació  acabada,  advertint  que  pera’l  ti- 
po  del  protagonista  necessitariam  ajuntar 
l’art  de  l’Engel  ab  la  veu  d’en  Gayarre.  Peró 
en  Tannhauser  aixó  no  fora  possible,  perque 
despietadament  ha  sigut  profanat  una  tem¬ 
porada  y  altra,  tant,  que  si  descomptém  à  la 
senyora  Arkel  (al  cap  y  à  la  fí  no  italiana ), 
qu’interpretava’ls  dos  personatjes  de  Venus 
y  Elisabeth  ab  gran  correcció  (wagneriana- 
ment  parlant),  no’n  recordém  cap  altre  digne 
d’esmentar.  El  dia  del  estreno  ja  volíam  mja- 
tar  al  pobre  tenor  De  Negri,  peró  qui  ns  ha¬ 
via  de  dir  qu’ab  el  temps  topariam  ab  un 
Angioletti,  ó  Angiolillo  wagnerià ! 

Perque  la  representació  d’enguany  no  hi 


hà  dubte  qu’es  la  pitjor  qu’hem  sentit.  Res, 
absolutament  res  se’n  pot  exceptuar,  y,trac- 
trantse  d’una  execució  encomanada  en  sa  ca¬ 
si  totalitat  à  paisans  nostres,  ens  dol  sobre- 
manera  tenir  de  mortificarlos.  Creguin  que 
si  haguéssim  pogut  posar  uns  quants  inis  en 
els  noms  dels  principals  intérpretes  ens  hau- 
ríam  tret  un  gran  pes  de  sobre.  Peró  per 
demunt  de  totas  las  consideracions  està’l 
nostre  dever  d’estirar  la  corda  pera  tots  ó 
pera  ningú,  aixis  es  que  si  algú’s  dona  per 
ofés  que’ns  dispensi  per  endevant,  puig  no 
tractém  de  molestarlo,  ni’ns  mou  antipatia 
ni  prevenció  de  cap  mena. 

Las  primicias  de  nostra  indignació  han  de 
correspondre  al  mestre  Goula,  en  sa  calitat 
de  director  y  desconcertador  de  l'obra,  es  à 
dir,  de  culpable  principal  de  lo  succehit.  No 
hem  de  demanar  impossibles,  no  hem  d’exi¬ 
gir  al  director  execucions  perfectas,  ni  que 
converteixi  en  bons  uns  elements  tan  detes¬ 
tables  com  els  que  té  à  sas  ordres,  peró  si 
que  tenim  dret  à  que’l  qui  porti  la  batuta 
sigui’l  senyor  de  las  patillas  en  lloch  del  ba- 
ritono  ó  la  tiple.  Peró  {cóm  hem  de  preten¬ 
dre  que  fassi  respectar  als  demés  l’obra  un 
home  que  demostra  à  cada  pas  desconéixela 
en  absolut?  Ab  la  partitura  à  la  mà  podríam 
fer  ab  en  Goula  lo  que  varem  fer  ab  en  Mer- 
tens,  demostrarli  frase  per  frase  que  sa  inter¬ 
pretació  té  tant  de  wagneriana  com  nosaltres 
de  xino.  Peró  en  gracia  à  la  brevetat  ho  re- 
sumirém  en  una  apreciació  general:  tot  lo 
que’s  precipita  escandalosament  en  els  pas- 
satjes  més  sinfónichs,  se  retrassa  en  cambi 
quan  predomina’l  cant.  Del  color,  de  la  dic¬ 
ció  y  demés  qualitats  artísticas,  ni  se’n  ha  de 
parlar;  peró  no’s  pot  deixar  d’esmentar  la 
falta  de  justesa  tractantse  d’un  mestre  tan 
concertador ,  {Es  concertar  lo  qu’ha  fet  ab  el 
segón  acte?  Un  home  tan  efectista’s  deixa’ls 
principals  efectes  pera  ficarne  per  totaltresde 
ben  falsos.  {Ahónt  s’ha  vist  convertir  la  mar¬ 
xa  en  un  verdader  pas  doble?  {Ahónt  ho  ha 
aprés  que’l  duo  de  Venus,  en  lloch  de  lavida 
que  li  escau,  hagi  d’anar  de  manera  tan  mor¬ 
ta?  Y  de  la  bacanal  {perquè  alterarne  sem- 
pre’l  ritme?  Y’l  cant  del  tenor  à  Venus  {per 
qué  conduhirlo  de  manera  tan  diferenta  en 
la  obertura,  que  va  desbocat,  y  en  cada  una 
de  las  vegadas  que  surt  en  el  duo?  No  acaba- 
ríam  may  de  senyalarli  disbarats.  Aixó  apart 
de  la  falta  de  sentiment  wagnerià,  perque 
no’s  poden  fer  més  malbé  las  melodías,  tan 
accentuadas,  tan  arrossegadas,  perdent  tota 
sa  idealitat  y  delicadesa.  Es  en  Goula  un 
mecànich  y  res  més,  peró  mecànich  dolent, 
donchs  aixis  ho  acredita  al  no  poder  arribar 
à  concertar  la  marxa  ni  el  conjunt  següent, 
qu’es  tot  lo  que  pot  dirse. 

Peró  pitjors  que  aquests  defectes,  que  pro¬ 
venen  de  la  ignorància,  son  els  de  la  mala  fe, 
y  aquesta  existeix  al  consentir  que’ls  artistas, 
tant  si  cantan  bé  com  malament,  modifiquin 

al  seu  capritxo  totas  las  frases,  suprimint 
notas  altas,  allargantne  de  curtas,  alterant 
els  temps,  y,  sobre  tot,  colocant  à  cada  tres 
compassos  els  indispensables  caiderons ,  dels 
que’n  fan  un  escandalós  abús  en  tota  l’obra. 
Y  aquests  no  son  possibles  quan  el  director 
no  se’n  fa  complis. 

Y  finalment,  hem  de  protestar  de  l’auda- 
cia  ab  que  desafia  al  públich,  baix  aquella 
capa  de  falsa  modèstia,  imposant  repeticions 
que  ningú  li  demana,  y  lo  qu’es  pitjor,  im- 
posantli  deixebles  com  la  senyora  Grassot, 
qu’havia  de  pahir  molt  Wagner  avans  d’en- 
carregarse  de  la  part  de  Venus.  En  una 
paraula,  el  mestre  Goula  es,  considerat  com 
à  músich,  el  primer  comediant  qu’hem  cone¬ 
gut.  Ab  el  pretext  dels  Pirineus  ha  tornat  à 
ficarse  al  Liceu,  d'ahont  l’havia  expulsat 
el  públich  ab  ovacions  de  las  que  no  s'obli- 
dan,  y  ara’s  fa  imposar  per  una  claque  escan¬ 
dalosa,  de  la  que’s  cuyda  més  que  de  lo  que 
passa  en  escena.  Ab  la  ignorància  hi  podém 
fins  tenir  consideracions,  però  ab.  la  hipocre¬ 
sia  y  la  mala  fe  de  cap  manera. 

Apartéu  las  criaturas,  que  ve  don  Ramón 
Blanxart!  es  à  dir,  que  va  fins  à  la  conxa  del 
apuntador  pera  estirar  el  bras  y  demanar  la 
repetició  de  la  romansa,  que  si  no  ja  no  hi 
era  à  temps.  Y  quina  sans  façon  té  don  Ra¬ 
món!  Avuy  es  ell  més  propietari  del  Liceu 
que  lots  els  propietaris  plegats.  Peró  apart 
d’aquesta...  despreocupació  escènica,  hem 
de  confessar  qu’es  tot  un  cantant  d’ópera ,  un 
barítono  de  primer  ordre  d 'òpera,  y  un  co¬ 
mediant  (no  artista)  d' òpera.  En  Blanxart 
reuneix  un  conjunt  de  circunstancias  à  quina 
millor  per’haverne  fet  un  bon  artista:  mag¬ 
nifica  figura,  bon  timbre  y  potencia  de  veu 
(excepte  en  els  aguts),  propietat  en  el  caracte- 
risar  y  vestir  el  personatje,  intenció  en  lo 
que  diu,  fraseig  clarissim  fins  al  punt  de 
no  perdres  ni  una  sola  silaba...  Ja  veu  si 
n'hi  reconeixém  de  qualitats,  puig  no’ns  do¬ 
len  prendas.  Peró  si’l  talent  que  demostra  en 
totas  aquestas  cosas  el  tingués  també  pera 
compendre  l’art,  pera  estudiar  à  Wagner, 
que  no’l  coneix  ni  pel  forro,  y  pera  renunciar 
à  ésser  en  Blanxart  mentres  estigui  en  es¬ 
cena!  Perque  la  pose  de  nostre  baritono  es 
horrorosa,  es  la  camama  més  gran  que  surt 
à  las  taulas.  Si’s  prengués  la  molèstia  d’es¬ 
coltar  lo  que  canta,  sabria  que’l  seu  cant  del 
certamen  va  dirigit,  no  al  públich  de  la  sala 
del  Liceu,  sinó  al  de  la  sala  de  la  Wartburg, 
y  que  la  cansó  del  estel  va  dirigida  à  n’a¬ 
quest  y  no  à  las  senyoras  dels  proscenis.  De- 
sitjariam  saber  si  la  lluna  que  l’ilumina  ha 
sigut  imposada  pel  senyor  baritono,  peró 
sigui  com  sigui,  ell  devia  haver  manat  supri¬ 
miria,  perque  no’s  tracta  aqui  de  cap  lluna, 
sinó  de  la  estrella  del  vespre.  Si  no  cantés 
sense  fixarse  en  lo  que  diu,  veuria  que'ls 
seus  llabis  exclaman:  «Oh!  tu,  ma  dolsa  es¬ 
trella  del  vespre!»  {Qui  l’ha  inventada, 

donchs,  aquella  lluna?  Realment  de  guapo’n 
resulta  més  aixis,  sobre  tot  quan  la  projecció 
del  llum  Drumont  segueix  els  seus  movi¬ 
ments  com  si  fos  una  ballarina;  y  en  Wag¬ 
ner  va  tenir  un  descuyt  en  no  pensarhi,  de 
manera  que  fa  bé  en  esmenarli  la  plana. 

Peró  encara  li  esmena  més  al  fer  malbé  la 
melodia,  qu’es  de  las  que  marxan  per  sí  so- 
las  sense  que’l  cantant  s’hi  hagi  de  repenjar 
de  la  manera  qu’ell  ho  fa:  massa  veu,  massa 
estirar  las  notas,  y  poca  delicadesa  y  emoció 
en  lo  que  diu.  El  senyor  Blanxart,  que  à  sa 
manera  procura  donar  sentit  à  lo  que  inter¬ 
preta,  adoleix  del  gros  defecte  de  mantenirse 
sempre  en  un  to  planyivol,  que  ademés  d’és¬ 
ser  fondament  antipàtich,  està  en  complert 
desacort  ab  la  serenitat  y  grandesa  d’anima 
del  tip.o  de  Wolfram.  Enlloch  d’aquest  ve- 
yém  sempre  à  Hamlet,  aquell  Hamlet  tan 
ploraner  ab  que’ns  obsequia  en  Blanxart.  Es 
una  llàstima  que  un  tan  bon  baritono  d’ópe¬ 
ra  no’s  convenci  de  la  diferencia  que  hi  ha 
d’Hamlet  à  Wolfram,  v  no’s  fassi  càrrech  de 
que’ls  personatjes  de  Wagner  s’han  d’estu¬ 
diar  à  fons,  lo  qual  no  es  qüestió  de  días. 
Creyém  que  si's  decidis  à  ferho,  encara  avuy 
està  en  condicions  per’arribar  à  serne  un 
intérprete  notable.  En  cambi,  hem  de  felici- 
tarlo  sincerament  per  la  propietat  ab  que 
vesteix  el  personatje. 

La  senyora  Carrera,  deixeble  predilecta 
del  mestre  Goula,  s’ha  fet  ja  una  reputació  y 
per  tant  no  podém  tractaria  com  una  princi- 
pianta.  Porta  al  coll  una  mina  que,  explotada, 
li  ha  donat  y  donarà  molts  diners,  peró’l  seu 
temperament  artistich  es  incompatible  ab  el 
dels  personatjes  wagnerians.  La  Elisabeth 
que’ns  presenta  es  una  equivocació  deplora¬ 
ble;  es  à  dir,  no  es  res.  Aquesta  cantant  em- 
plea  yn  somiqueig  continuu  d’un  cap  al  altre 
de  l’obra,  que  destruheix  tot  l’efecte  que  po¬ 
gués  haverhi  en  el  seu  trevall.  Si  vol  un  bon 
consell,  lo  primer  que  deu  procurar  es  desfer- 
se  d’aquest  somiqueig,  del  que  n’abusa  també 
en  Lohengrin  extraordinàriament.  Ha  de  pro¬ 
curar,  ademés,  interessarse  quelcom  per  lo 
que  canta,  es  à  dir,  donar  més  intenció  dra¬ 
màtica  à  la  frase,  qu’adoleix  en  ella  sempre 
d’una  monotonia  insoportable-.  Es  una  llàs¬ 
tima  que  resultin  tan  poch  aprofitadas  unas 
facultats  vocals  tan  excelents  com  las  que 
posseheix.  Ab  ellas  solas,  poden  ferse  mag- 
níficas  Aidas  y  Africanas ,  peró'ls  tipos  wag¬ 
nerians  requereixen  un  estudi  fondo  y  una 
compenetració  absoluta  del  intérprete  ab  la 
obra.  Y  que  la  senyora  Carrera  no  ha  estu¬ 
diat  ó  no  ha  entés  el  personatje  d’Elisa- 
beth  ho  demostra  ja  la  seva  primera  surlída, 
que  ha  de  feria  possehida  de  la  més  gran  joya 
y  agitació;  y  l’aria  qu’entona  es  una  gran¬ 
diosa  invocació  à  la  sala  del  certamen,  que 
tant  temps  ha  estat  sense  veure:  es  à  dir,  un 
verdader  devassall  d’entussiasme.  Y  ningú’ns 
negarà  que  aquesta  artista  canta  complerta- 

ment  dita  aria  ab  el  mateix  tonillo  que  la 
pregaria  del  tercer  acte.  En  aquesta  última 
hi  falta  en  absolut  la  emoció  interna;  tot  alló 
deu  ésser  més  sublim,  més  transportat  y 
també  més  lligat  el  cant.  L’abús  escandalós 
dels  calderons  se  li  ha  d’anotar  també  en 
compte,  peró  no  es  seva  la  culpa  sinó  del 
mestre  que  li  tolera. 

Com  actriu  ens  resulta  encara  bastant 
inferior.  Pera  representar  bé  un  personatje 
s’ha  de  llegir  el  llibre  moltas  vegadas,  y  à  la 
senyora  Carrera  se’ns  figura  qu’aixó  la  preo¬ 
cupa  molt  poch.  No  hi  hà  més  que  veure  la 
seva  actitut  durant  els  cants  dels  trovadors: 
tant  se  li  endona,  puig  ella  ja  està  segura  de 
que  no  hi  té  cap  entrada.  Peró  tampoch  hi  té 
cap  surtida  d’escena,  y  la  Carrera  n’hi  ha  in- 
troduhida  una  pera’l  seu  us  particular  quan 
desapareixen  las  damas.  Y  al  comensar  la  gran 
escena  de  conjunt  {quin  paper  hi  hà  en  cap 
òpera  qu’ofereixi  à  l’artista  tan  bella  ocasió 
de  desplegar  sas  dots  dramàticas?  Donchs  lo 
mateix  succeheix  al  pas  dels  pelegrins  en  el 
tercer  acte.  Alli  s’hi  ha  de  veure  l'actriu, 
peró  en  la  senyora  Carrera  no  hi  veyém  res. 
Per  ultim,  ens  permetém  recomanarli  que  la 
pregaria  la  fassi  mirant  à  la  Madonna  y  no 
girada  de  cara  al  seu  mestre,  puig  creyém 
que  per’xó  no’s  perdria  pas. 

Hem  fet  als  dos  cantants  de  que  acabém  de 
parlar  tota  la  justícia  que’s  mereixen,  preci¬ 
sament  per  la  categoria  que  ocupan  en  el  car¬ 
tell,  que  dona  dret  à  exigilshi  tot  lo  degut. 
Al  un  y  à  1  ’ al tre’ls  recomaném  que  si  pre¬ 
tenen  passar  per  intérpretes  wagnerians,  com 
se’ns  ha  dit,  comensin  per  estudiar  lo  que 
representan  els  seus  personatjes  en  el  drama 
musical ,  puig  fins  aquí  no  han  fet  més  que 
un’ópera  com  un’altra  qualsevol. 

Creyém  inútil  discutir  la  interpretació  del 
tenor  Angioletti,  perque  alló  no  son  més  que 
uns  quants  crits  sense  solta.  En  quant  à  la 
senyora  Grassot,  jove  principianta,  hem  de 
dirli  qu’ha  agafat  mal  cami,  y  ella  sabrà’l 
per  qué.  La  manera  cóm  interpreta  la  Venus 
indica  que  li  han  obligat  à  fer  aquest  paper, 
peró  qu’ella’l  considera  com  un  embolat,  y 
que  per  tant  li  fa  fàstich,  y  fins  gosariam  à 
dir  qu’aborreix  à  Wagner.  No  cal  que  regiri, 
es  inútil:  en  totas  sas  obras  no  n’hi  trobarà 
cap  més  de  cansó  del  estel,  com  aquella  que 
li  va  obrir  las  portas  del  Liceu.  Y  aixó  qu’en 
el  Tannhàuser  també  n’hi  hà  una.  Aixís  es 
qu’hauna  de  pendre'l  paper  d’en  Blanxart,  y 
lo  qu’es  pel  tipo  no  li  aniria  malament. 

El  senyor  Rosatto  es  l’únich  cantant  italià 
qu’ha  pres  part  en  aquesta  obra,  y  à  fe  que 
no  ho  ha  fet  millor  que’ls  de  casa.  Crida  molt 
y  expressa  poch.  Ara,  en  quant  à  bona  volun¬ 
tat,  es  un  dels  cantants  del  Liceu  en  que  n’hi 
hem  vista  més. 

{Y’is  chors?  {Y  la  presentació  escènica?  Po¬ 
dria  escriures  un  altre  article  pera  parlar 
d’ells.  Peró  es  la  cansó  del  enfadós:  n’hi  hà 


prou  ab  dir  que’ls  chors  estigueren  à  la  seva 
gran  altura  de  sempre,  detestables,  fusella- 
bles,  ó  per  dirho  ab  més  propietat,  liceís- 
tichs. 

De  la  nova  direcció  escènica  es  qüestió 
d’ocuparsen  ab  detenció,  y  encara  que  ja 
n’haviam  format  criteri,  ho  hem  anat  aplas- 
sant  d’un  dia  à  l’altre,  pera  reforsarho  ab  for- 
sas  probas.  Y  d’aquestas  la  representació 
del  Tannhàuser  n’ha  dut  un  barco  ple.  Per¬ 
que  si  no  ho  sabian,  ara  al  Liceu  tenim  un 
director  escénich  fet  expressament,  y’s  diu 
don  Francisco  Casanovas,  y  la  seva  qualitat 
més  remarcable,  la  que  sens  dubte  li  va  do¬ 
nar  el  càrrech,  es  la  d’ésser  curt  de  vista, 
miope,  ó  com  se  vulgui  dir,  peró  en  grau 
superlatiu,  lo  qual  naturalment  es  molt  re¬ 
comanable  pera  qui  ha  de  cuydar  de  la  mise 
d’un  escenari  tan  petit  com  el  del  Liceu.  Y 
naturalment,  el  pobre  home,  que  no  hi  veu 
més  enllà  del  seu  nas,  ha  pres  un  bosch  per 
una  vall  y’ns  endossa  la  decoració  del  segón 
acte  de  Siegfried  en  comptes  de  la  vall  de  la 
Wartburg,  y’l  castell  d’aquesta  l’ha  substitu- 
hit  (si  es  que  també  la  vista  no  se’ns  escursa) 
pel  dé  Los  Amantes  de  Teruel.  Peró  si  no  fos 
per  aixó...  tot  lo  demés  també  es  equivocat, 
perque  la  baixada  de  la  montanya  ha  d’ésser 
al  costat  oposat,  y  tots  els  moviments  dels  pe¬ 
legrins,  com  el  d’Elisabeth  en  el  darrer  acte, 
també  son  à  la  inversa.  Peró,  qué  hi  farém! 
En  cambi,  en  lloch  de  la  gran  sala  de  la 
Wartburg  ens  ha  presentat  la  del  concili  de 
L' Africana,  y  posats  à  fer  las  cosas  d’aquesta 
manera  ja  no  ve  d’un  pam.  Nosaltres,  ay- 
mants  sempre  de  fer  justícia,  felicitém  al 
senyor  Casanovas  y  l’encoratjém  à  seguir 
d’igual  manera  pel  cami  que  tan  brillantment 
ha  inaugurat. 


Tot  el  mal  gust  d’aquestas  profanacions 
artisticas  ha  vingut  à  tréurensel  un  eminent 
y  verdader  artista,  d’aquells  que’ls  hi  escàu 
perfectament  aquest  calificatíu:  el  pianista 
Risler  El  seu  art  es  inmens,  incomparable; 
es  à  dii ,  es  Art. 

Ens  en  ocuparém  com  se  mereix  en  el  nú¬ 
mero  vinent. 

Joaquim  Pena. 

LA  SONÀMBULA 

Xap,  xap,  badant  com  sempre,  el  mocador 
gran  à  la  espatlla,  els  peus  grossos...  arros¬ 
segant  al  noy  que  té’l  nas  brut  y’l  dit  à  la 
boca,  bada  que  bada. 

Viu  al  tercer  pis.  Xap,  xap,  xap,  escala 
amunt,  una  escala  fosca,  de  grahons  alts  y 
rajolas  trencadas. 

— Pam,  pam. 

—  ^Qué  hi  hà — 

La  reixeta  s’obra. 

— cQue’m  sabria  dir  si  viu  aquí  la  senyo¬ 
ra...  Macatxo!...  Ja  no’m  recorda!... 

— Entréu.  Corredor  endins. — 

El  pis  es  negre,  fa  una  grossa  fortor  de 
reumàtich,  las  parets  son  plenas  de  cosases- 
tranyas. 


Tota  negra,  la  sonàmbula  imposa.  Mal 
pentinada,  la  sonàmbula  espanta.  Té  uns 
ulls  que  semblan  verts,  y  una  paraula  fonda. 

— {Qué  voléu? 

— Es  que...  nosaltres...  una  servidora... 

— Acabéu  d’un  cop. 

— Aquest  noy  {veu?...  Es  fill  del  meu  ho¬ 
me  tsabr...  y  meu  també.  {Oy  que  te  la  esti- 
mas  à  la  teva  mare? — 

El  noy  obra’ls  ulls  de  por  y  s’agafa  à  las 
faldillas. 

— AL  si?  {Y  qué?... 

— El  meu  marit  {sab?...  es  molt  bon  home. 
May  ha  fet  mal  à  ningú.  Es  un  bon  mosso, 
es  à  dir,  era,  qu’ara’l  pobre  s’ha  tornat  que 
fa  llàstima;  à  mi  me’n  fa  molta,  molta... 

— {Ah,  si?  { Y  qué?... 

— Que  me’n  fa  molta  de  llàstima...  Ay!  Ara 
no  sé  qué  li  anava  à  dir!  Vegi!  Estich  tan 
atribulada! 

— Depressa,  que  s’espera  molta  gent. 

— Ay,  Senyor!...  Ah  si!  Com  deya,  era 
molt  bon  mosso,  y  ara  està  fet  una  llàsti¬ 
ma...  S  ha  tornat  aixís,  aixís...  com  un  dit. 
Tan  ple  qu’estava!...  No  pot  caminar;  afi¬ 
guris  que’l  tenim  de  dur  al  sol.  Tan  alt  com 
es,  encara  que  tot  sigui  os,  costa  uns  ter- 
nals...  Es  que  nosaltres  {sab?  el  marit  d’u¬ 
na  servidora,  es  el  balayre...  estém  en  un 
molí  paperer  y  vaja,  en  quedarà  contenta, 
si  me’l  salva  {sab?  Vull  dir  queliestima- 
rém. — 

La  sonàmbula  s’aixeca.  Se’n  va  de  cara  à 

un  pany  de  paret,  s’hi  arrima  del  tot  y  allar- 
ga’ls  brassos...  A  l’altra  banda  se  sent  un 
soroll  fondo,  fondo... 

— Mare,  mare,  anemsen!... — 

La  sonàmbula’s  gira. 

— Té  mal  donat. 

— Ves,  ja’ns  ho  pensavam! 

—  Té  mal  donat  y  té  de  morirse  per  forsa. 

— Ay,  sàlvimel!  {Qué  farém  nosaltres,  po¬ 
bres  de  nosaltres,  si’s  mor  ell?...  Sàlvimel 
per  las  set  espasas  de  Maria,  sàlvimel! — 

La  sonàmbula  cobra  lo  que  demana  y’s 
torna  à  girar  de  cara  a  la  paret  ab  els  bras¬ 
sos  més  estirats  que  may.  Se  sent  altra  ve¬ 
gada’l  soroll  fondo  y  un  gran  petament  de 
portas. 

— Cada  mitja  nit  poséu  la  roba  del  malalt  à 
dintre  la  prempsa...  Matéu  un  gat  y  poseuhi 
els  ulls  y’l  fetje...  Després  agaféu  la  barra,  y 
tothom,  com  més  gent  millor,  prempsa  que 
prempsa.  Prempsa  que  prempsa  cada  mitja 
nit,  y’l  vostre  home  s’anirà  posant  bo  y  més 
bo,  y’l  que  li  ha  dat  el  mal,  més  mal  y  més 
mal  fins  que  treurà  l’ànima. .. — 


Tota  negra,  la  sonàmbula  imposa.  Mal 
pentinada,  la  sonàmbula  espanta.  Té  uns 
ulls  que  semblan  verts  y  una  paraula  fonda. 

La  dona  se’n  va,  xap,  xap,  tota  confiada; 
el  noy  amagat  entre  las  sevas  faldillas. 

Xap,  xap,  cap  al  corredor,  cap  à  la  escala 
humida,;,..  Xap,  xap,  ab  el  fanatisme  cap  al 
poble. 

Xap,  xap... 

Rafel  Nogueras  y  Oller. 

La  malaltia  del  eminent  poeta  mossèn  Ja- 
cinto  Verdaguer  segueix  en  estat  de  grave¬ 
tat.  El  doctor  Robert,  ab  els  metjes  que  dià¬ 
riament  visitan  al  malalt,  doctors  Roura  y 
Barrios  v  Noguera,  han  celebrat  vanas  con- 
sultas  trevallant  pera’l  restabliment  de  nos¬ 
tre  venerable  amích. 

La  casa’s  veu  concorreguda  per  gran  mu¬ 
nió  d'amichs  y  devots  del  poeta,  omplenant- 
se  las  llistas  que  hi  hà  à  la  entrada  de  son 
domicili.  Recordém  entre  altres  al  senyor 
alcalde,  governador  civil,  fiscal  de  b.  M-,  el 
diputat  à  Corts  don  Pere  Grau  Maristany, 
n’Angel  Guimerà,  en  Joseph  M.  Roca,  en 
Francesch  Matheu,  na  Dolors  Moncerda  de 
Macià,  en  Manel  Girona,  en  Marti  y  Folgue- 
ra  reverent  doctor  Santiago  Estebanell,  Ro- 
mani  v  Puigdengolas,  Duran  y  Bas,  Rubió  \ 
Lluch,  y  altres  y  altres. 

El  «Centre  Escolar  Catalanista»  s  ha  en 
carregat  de  formar  un  torn  entre  Is  alumnes 
més  avensats  de  la  facultat  de  medecina,  a 
fi  de  vetllarlo  contínuament.  Hermosa  idea 
que  dona  à  coneixe  quant  gran  es  la  estima¬ 
ció  que  tothom  sent  pel  genial  cantor  de 

L' Atlàntida.  .  ... 

La  redacció  de  Joventut  té  en  el  domicili 
del  llustre  malalt  qui  la  representa  en  la  per¬ 
sona  d  un  de  nostres  companys,  íntim  d  en 
Verdaguer.  No  cal  dir  ab  l’interés  que  se¬ 
guim  el  curs  de  la  malaltia,  que  voldriam  ter¬ 
minés  en  bé  pera  satisfacció  de  tota  Cata- 
lunva,  qu’espera  d’ell  dias  de  glona. 


per  Rhodes,  han  sorgit  el  Dret  y  la  Veritat, 
simbolisats  per  Krüger. 

Y  à  Krüger  els  juheus  moderns  encara  no 
l’han  pogut  crucificar. 


Dias  enrera’s  disposà  la  instrucció  de  su¬ 
mari  al  director  de  La  Veu  de  Catalunya  se¬ 
nyor  Prat  de  la  Riva  per  la  reproducció  d’un 
article  d’un  diari  de  Perpinyà,  y  en  virtut 
del  dit  sumari’s  dictà  1  passat  dimecres  auto 
de  presó  contra’l  senyor  Prat,  havent  sigut 
més  tart  denegada  la  fiansa  que  s  oferí  per  sa 
llibertat,  y  dictanse  posteriorment  un  nou 
auto  en  quina  virtut  se  li  ha  permès  passar 
à  son  domicili,  à  condició  de  quedar  detingut 
en  ell. 

Al  tenir  noticia  de  la  presó  de  nostre  com¬ 
pany  senyor  Prat,  ja  estava  compost  y  tirat 
nostre  número  anterior,  essentnos  impossi 
ble  darne  compte  als  llegidors.  Inmediata- 
ment  visitarem  al  detingut  oferintli  nos- 
tres  serveys,  y’ns  enterarem  ab  satisfacció  de 
las  gestions  que  per  sa  llibertat  practicavan 
moltas  entitats  y  personalitats  distingidas, 
entre  ellas  l'alcalde  de  Barcelona,  el  diputat 
don  Pere  G-  Maristany,  els  diputats  regiona- 

listas,  etc.  .  , 

El  senvor  Prat  de  la  Riva  ha  rebut  a  la 
presó  una  infinitat  de  visitas,  podentse  asse¬ 
gurar  qu’han  passat  à  saludarlo  las  personas 
de  més  prestigi  de  nostra  ciutat. 

Desitjém  al  director  de  La  Veu  de  Catalu¬ 
nya  la  complerta  llibertat,  y  ademés,  que  sur¬ 
ti  en  bé  del  procés  que  se  li  està  seguint. 


Ha  mort  en  Cecil  Rhodes,  el  promovedor  de 
la  guerra  sud-afncana,  l’ambiciós  insaciable 
que  ab  una  forsa  de  voluntat  sens  igual  y  ab 
una  carència  d’escrúpuls  sens  exemple,  puja 
de  pobre  minayre  à  milionari  y  president 
del  govern  de  la  Colonia  del  Cap.  Fou  fun¬ 
dador  de  la  famosa  «Chartered  Company», 
creada  per’apoderarse  d’inmensas  extensions 
de  terreno,  y  sobre  la  que  plogueren  accio- 
nistas  d’entre  las  altas  classes  inglesas, 
comptantshi  entre  ellas  la  família  real. 
Aquesta  companyia  fou  la  que  pronnogué  a 
guerra  sud-africana,  puig  1  afany  de  diner 
dels  inglesos  topà  ab  el  generós  amor  patri 
dels  boers,  que  tan  alt  exemple  de  dignitat 
han  donat  y  estant  donant  al  món  sencer. 

1  a  ilusió  d’en  Cecil  Rhodes  era  sotmetre 
tota  l’Africa  à  Inglaterra,  encara  que  s  ha¬ 
guessin  de  sacrificar  milions  de  vidas.  No  ha 
pogut  lograrho,  ni  sa  condició  de  Napoleon 
africà ,  com  li  deyan,  mereixerà  de  la  huma¬ 
nitat  el  respecte  y  honor  que  mereixen  els 
humils  de  bona  voluntat,  els  valents  y  abne¬ 
gats  boers.  Contra’l  poder  absorbent  del  Ba- 
dell  d’Or  surti  en  altre  temps  un  Cnst.  Lon- 
tra’l  poder  dels  juheus  moderns,  simbolisat 


Important  es  el  moviment  pictónch  d  a- 
questa  setmana:  important  pel  conjunt  d  0- 
bras  exposadas  en  salons-exposició,  y  en- 
semps  perque  demostra’l  progrés  de  sos 
autors  y  la  influencia  que  las  novas  escolas 
exerceixen  en  aquells  de  nostres  artistas  que, 
no  estant  encara  encarcarats  ni  petrihcats,  se 
preocupan  de  tot  lo  que  significa  un  progrés, 
malgrat  aquest  progrés  no  sia  del  tot  com¬ 
prés  per  ells.  JA 

A  Ca’n  Parés  en  Fèlix  Mestres  ens  dona  a 
coneixe  las  obras  qu’ha  fet  en  1  illa  de  Mallor¬ 
ca,  respecte  à  las  quinas  hem  de  donar  nostre 
parer  ab  salvetats.  En  efecte,  sense  voler  es7 
tablir  comparacions  que  no  son  possibles  m 
convenients,  nosaltres,  que  trobém  tan  sans 
y  genials  a  determinats  artistas  moderns,  no 
experimentém  cap  sensació  especial  devant 
dels  quadros  d’en  Mestres.  Seguint  nostre 
criteri  haunam,  donchs,  d’ésser  molt  mirats 
en  els  elogis  que  tributéssim  al  exposant; 
pero  tenint  en  compte  que,  corn  hem  dit,  sas 
produccions  segueixen  camins  de  bon  veure, 
aplaudim  en  ell  son  desitj  de  fer,  son  amor  a 

la  veritat  que  persegueix  y  son  empenyo  en 

apartarse  de  lo  vulgar  y  anar  à  beure  en  las 
fonts  naturals,  únicas  que  poden  apagar  a 

set  dels  que  senten  ab  sinceritat.  Es  més:cre- 
yém  qu’en  Mestres,  que  ja  està  pel  dessobre 
de  molts  y  molts  que  passan  per  artistas  de 
cap  d’ala,  pot  arribar  à  posar  en  bon  lloch  el 
nom  artístich  del  terrer. 

En  el  Circul  Artístich  en  Meifren  se’ns  hi 
presenta  desconegut,  revestit  de  ropatjes  no 
tan  tallats  à  patró  com  els  qu'en  altre  temps 
portava.  Se  troba,  més  que  l’anterior,  de  ple 
en  el  cas  qu’hem  dit,  y  si  enterament  no  po- 
dém  alabarlo,  en  cambi  podém  aplaudirlo 
per  l’esperit  qu’en  ell  se  descubreix.  Es  trist, 
en  veritat,  qu’hagim  arribat  à  un  temps  en 
que’s  tingui  d’admirar  la  bona  fe  isolada:  tan 
corromputs  estém. 

També  hem  de  consignar  que  l’acreditada 
casa  «F.  Clara  y  C.a))  té  instalada  en  el  ma¬ 
teix  local  del  Círcul  Artístich  la  exposició  de 
las  obras  que  li  foren  enviadas  pera  son  con¬ 
curs  de  tarjetas  postals,  concurs  que,  si  no 
reunís  altras  qualitats,  puig  realment  no  hi 
figuran  obras  de  mérit,  sempre  fora  d’alabar 
pel  mer  fet  d’ésser  el  primer  que’s  celebra  à 
Espanya,  demostrantse  aixis  que  Barcelona 
sempre  es  la  ciutat  que  té  més  iniciativas 
en  lo  referent  a  las  manifestacions  del  art. 

La  crònica  de  teatres  no  ha  registrat  la 
setmana  passada  cap  novetat  digna  d’espe¬ 
cial  menció.  Sols  al  Principal  hi  ha  hagut  un 
estreno:  la  comèdia  en  dos  actes  Caneló , 
obra  insubstancial  y  lleugera, que  ni  tan  sols 
fa  riure  al  gros  públich. 

El  regiment  de  Malgrat ,  que  donaren  à 
Romea,  no  pot  considerarse  com  à  verdader 
estreno.  Baix  el  títut  de  El  regimienlo  de 
Lupión  fa  anys  qu’en  Parellada  va  estrenar 
la  mateixa  obra  en  castellà,  y  sigui  perque 
l’autor  estés  més  afortunat,  sigui  perque’ls 
quadros  de  la  vida  militar  que’ns  mostra 
fossin  observats  en  tipos  castellans  y  costums 
castellanas,  lo  cert  es  que  l’arreglo  català  pert 
molt  en  gracia  y  espontaneitat. 

En  els  demés  teatres  res  de  particular. 

La  Junta  Directiva  de  l’Associació  Wagne¬ 
riana  de  Barcelona’ns  posa  en  coneixement 
els  trevalls  preparatoris  que  té  verificats  dita 
Associació  pera  l’estudi  de  L'Or  del  Rh.in,y 
ens  diu  qu’en  breu  comensarà  aquest  en  la 
forma  y  dia  que  à  continuació  s’expressan: 

El  director  artístich  y’l  vis-president  deia 
Associació  han  verificat  la  traducció  al  català 
del  poema,  aplicada  estrictament  à  la  músi¬ 
ca.  El  propi  director  artístich  y’l  president 
han  fet  l’estudi  temàtich  y  poétich  de  l’obra, 
que  servirà  de  base  pera  la  serie  de  confe- 
rencias  orals  y  musicals  que  sobre  d’ella’s 
donaràn.  y 

Al  mateix  temps,  en  vista  del  bon  resultat 
que  donà  la  projecció  que  per  via  d’ensaig  va 
verificarse  en  la  conferencia  sobre’l  poema  de 


2  47 

Weingartner,  la  Junta  Directiva  ha  acordat 
adquirir  un  aparato  pera  projeccions,  per 
medi  del  qual  se  podràn  ilustrar  las  confe- 
rencias  ab  exemples  gràfichs  de  las  decora¬ 
cions,  personatjes  y  escenas  més  importants 
de  l’obra. 

Senyala  las  fetxas  següents  pera  las  confe- 
rencias  sobre  L'Or  del  Rhin:  abril,  dia  ii, 
quadro  primer;  el  dia  1 8,  el  quadro  segón 
(primera  meytat);  el  2  i ,  acabament  del  segón 
quadro,  y’l  28  el  tercer;  en  els  días  5  y  12  del 
vinent  maig,  el  quadro  quart,  y’is  20  y  21, 
audició  sencera  de  l’obra. 

Al  mateix  temps,  ens  comunica  qu’està 
avensada  la  impresió  de  la  traducció  de 
El  Drama  Wagnerià  de  H.  S.  Chamberlain, 
que  s’entregarà  als  senyors  socis  mitjansant 
la  presentació  del  ultim  rebut.  Els  senyors 
socis  protectors  rebràn  à  domicili’ls  dos 
exemplars  que’ls  hi  corresponen. 

L’eminent  pianista  Isaac  Albéniz  s’ha 
ofert  pera  donar  una  audició  de  piano  en  el 
local  de  l’Associació  y  en  fetxa  encara  no  de¬ 
terminada. 

L’agrupació  catalanista  «Art  y  Patria»  or- 
ganisa  pera’l  vinent  maig  sa  segona  exposi¬ 
ció  de  bellas  arts,  la  qu’estarà  instalada  en 
l’Ateneu  Barcelonès.  Las  obras  que  s’hi  pre¬ 
sentin  hauràn  d’ésser  remesas,  avans  del  2t 
del  corrent,  al  local  de  «Art  y  Patria»,  (Ca¬ 
nuda,  4,  primer),  acompanyadas  d’un  volant 
en  que  hi  consti  quin  es  l’objecte  presentat 
(quadro,  esculptura,  etc.),  el  nom  del  autor, 
lema  y  preu  de  l’obra.  En  cas  de  que’l  jurat 
d’admisió  no  admeti  un’obra  ,  s’avisarà  à 
son  autor  avans  del  4  de  maig,  dia  en  que 
s’inaugurarà  la  exposició.  Las  obras  de  pin¬ 
tura  hauràn  de  dur  march.  Del  import  de  las 
obras  venudas  pertanyents  à  individuus  no 
socis,  l’agrupació  se’n  quedarà’l  15  per  100. 
La  exposició’s  tancarà’l  dia  31  de  maig.  El 
jurat  d’admisió  està  compost  pels  senyors 
Ramón Casas,  A.  Mas  y  Fontdevila  y  Enrich 
Galwey,  pintors;  E.  Arnau  y  Antoni  Parera, 
esculptors;  y  Joan  Baptista  Pons  y  Emili 
Llatas,  arquitectes. 

L’«Institut  Médich  Farmacéutich»  de  Bar¬ 
celona,  cumplint  l’acort  pres  en  sessió  del  13 
del  passat  janer,  obra  un.  concurs  pera  l’any 
1902  entre’ls  estudiants,  oferintse  pera  la  sec¬ 
ció  de  farmacia  dos  premis,  un  del  Institut  y 
l’altre  del  doctor  Genové,  y  pera  la  secció  de 
medecina  cinch  premis,  dels  doctors  Rodrí¬ 
guez  Méndez,  Bonet,  Martínez  Vargas,  Ta- 
rruella  y  Comas  y  Prió.  L'autor  de  cada 
trevall  premiat  serà  nombrat  soci  agregat 
del  Institut.  Las  memorias  presentadas  han 
d’ésser  escritas  en  català  ó  castellà  y  en  lletra 
que  no  sia  dels  respectius  autors,  devent 
ésser  dirigidas  à  la  Secretaria  del  Institut 

(Riera  de  Sant  Joan,  6,  segón)  fins  à  las  dot¬ 
ze  del  dia  del  31  d’octubre  vinent. 

La  Unió  Catalanista  ha  posat  à  la  venda, 
al  preu  de  25  cèntims  un,  uns  distintius 
imitant  esmalt  ab  las  quatre  barras  catala- 
nas,  propis  pera  colocar  en  el  trau  de  la  so¬ 
lapa. 

Poden  adquirirse  dits  distintius  en  la  Se¬ 
cretaria  de  la  Unió  Catalanista  (Canuda,  4, 
principal ). 

Els  que  desitjin  adquirir  tarjetas  postals 
conmemorativas  del  primer  desenari  de  la 
proclamació  de  las  Bases  de  Manresa,  edita- 
das  pel  periódich  catalanista  d’Arenys  de 
Mar  La  Rierada ,  poden  passar  per  la  Secre¬ 
taria  de  la  Unió  Catalanista  (Canuda,  4,  prin¬ 
cipal),  ahont  se  troban  de  venda  al  preu  de 
10  cèntims  una. 

En  la  impossibilitat  de  poderhi  delegar 
cap  representant,  l’Agrupació  Escolar  Cata- 
lanista«Ramón  Llull»  s’ha  adherit  al  III  Con¬ 
grés  Internacional  d’estudiants  que  s’està  ce¬ 
lebrant  à  Roma. 

El  darrer  dilluns,  trobantnos  casualment 
à  casa  la  Ciutat,  vegerem  als  compromisaris 
qu’havían  de  nombrar  quatre  vocals  pera  la 
junta  de  Bellas  Arts,  esperantse  en  l’antessa- 
la  del  Consistori  nou. 

Com  à  nota  remarcable  de  lo  campetxanos 
que  son  à  la  casa  gran,  y  de  la  sans  ceremo- 
nie  que  hi  regna,  vegerem  que  mentres  els 


artistas  é  industrials  respectables  estavan 
descuberts  esperant  el  moment  d’ésser  cri¬ 
dats,  la  majoria  dels  regidors  passaren  con¬ 
servant  posat  el  sombrero. 

Hi  hagué  qui  suposava  qu’alló,  més  que 
campetxaneria,  era  encarcarament.  Ho  tro- 
bém  natural,  perque  la  investidura  del  càr- 
rech  sempre  dona  certs  ayres  de  suficiència 
que  un  no  sabria  cóm  tréuressel  encara  que 
volgués.  iVeritat,  senyors  regidors? 

De  la  «Biblioteca  Moderna»,  de  Gouveia, 
qu’edita  la  casa  José  Motta,  hem  rebut  la 
primera  serie  de  Contos  Novos,  originals  de 
varis  autors  espanyols  y  traduhits  al  portu¬ 
guès  ab  fidelitat  y  elegancia  per  Pinto  Ri- 
beiro.  Hi  hà  qüentos  d’Echegaray  (Joseph), 
Rueda,  López  Ballesteros,  etc.  La  «Biblio¬ 
teca  Moderna»  publica  mensualment  un 
volúm  de  50  planas  de  text,  contenint  obras 
d’historia,  art,  sociologia,  orientalisme, 'agro¬ 
nomia,  teatre,  poesia,  critica,  novela,  filoso¬ 
fia,  etc.,  y  son  principal  objecte  es  divulgar 
las  produccions  dels  autors  espanyols. 

També  hem  rebut  En  Misèria ,  hermós 
poema  d’Apeles  Mestres,  del  que’ns  ocupa- 
rém  més  endevant  ab  la  extensió  que’s  me¬ 
reix. 

Preguém  à  aquells  periódichs  que’ns  hon- 
ran  reproduhint  alguns  dels  trevalls  publi¬ 
cats  per  Joventut,  se  serveixin  fer  constar 
sa  procedència. 

Fidel  Giró,  impressor.  —  Carrer  València,  311. 

EL  DOCTOR  ROBERT 

L’última  visita  del  doctor  Robert,  aquesta 
glòria  puríssima  de  Catalunya,  fou  peraun’al- 
tra  glòria  catalana:  en  Verdaguer.  El  doctor 
Robert  ha  mort  dignament,  y  ha  sigut  ben 
hermós  el  final  d’aqueixa  existència  dedicada 
per  complert  al  bé  dels  homes.  En  la  cambra 
de  mossèn  Cinto  malalt,  una  vegada  més  se 
trobaren  plegadas  la  desgracia  y  l’abnegació, 
l’abatiment  y  la  fortalesa,  el  dolor  y’l  consol. 
Quin  símbol!  Gran  com  es  mossèn  Cinto,  en 
sa  qualitat  de  poeta  y  sacerdot  d’una  religió 
en  que’l  dolor  y  l’abnegació  hi  imperan,  bé 
els  podia  sintetisar  tots  els  mals,  totas  las 
penas,  totas  las  angoixas  de  la  humanitat 
desvalguda;  y  en  Robert,  com  si  al  despedir- 
se  d’en  Verdaguer  se  despedís  de  tots  sos 
malalts,  feu  el  resum  sublim  d’una  vida  de 
trevall  y  d’abnegació. 

En  Robert  ha  mort,  y  hem  presenciat  à 
Barcelona  un  espectacle  de  dol  com  no  n’ha- 
viam  vist  altre  igual  En  Robert  ha  mort,  y 
qui  més  qui  menys,  sembla  que  à  tots  se’ns 
en  hagi  anat  un  amich  de  l’ànima,  un  germà 
major,  un  pare.  No  hem  perdut  tan  sols  un 
home  de  talent  privilegiat:  hem  perdut  una 
gran  forsa  moral,  una  deu  inestroncable  d’a¬ 
mor  y  fortalesa. 

May,  may  un  home  ha  sigut  més  plorat  de 
lo  qu’avuy  ho  es  en  Robert.  May  un  gran 
gran  politich,  may  un  gran  filosoph,  may  un 
gran  vident  de  las  maluras  socials  havian 
practicat  el  bé  com  ell.  Las  ideas  evolucionan, 
las  societats  y’is  ideals  cambían:  sols  el  dolor 
es  sempre  igual,  sols  el  cor  no’s  muda;  y  qui 
com  en  Robert  ha  sapigut  portar  la  pau  à 
tants  esperits  pertorbats,  à  tantas  familias 
desoladas,  es  indisputablement  l’home  fort, 
l’home  sà,  à  qui’s  deu  etern  respecte. 


Inesborrable  y  profond  serà  son  recort  en 
las  actuals  generacions;  més  profond  que’l 
que  deixa  l’artista  superior  qu’ha  fet  ovirar  al 
poble  quelcom  de  sublim  en  horas  d’esbarjo; 
més  profond  encara  que’l  que  deixa  un  gran 
revolucionari  dels  qu'enderrocan  antigas  con¬ 
vencions  pera  crear  convencions  novas.  La 
gran  figura  d’en  Robert,  com  la  d’una  mare, 
com  la  d’un  fill,  com  la  d’un  espòs,  evoca’ls 
moments  de  grans  probas,  de  grans  crisis  de 
l’ànima,  v’s  fon  ab  las  intimitats  més  sagra- 
das,  ab  las  subtilesas  més  exquisidas  del  do¬ 
lor  y  de  la  joya.  Recordarlo  à  n’ell  es  recordar 
las  ocasions  més  supremas  y  trascendentals 
de  la  vida,  aquellas  que  promouhen  cambis 
radicals  en  nostre  modo  d’ésser,  aquellas  que 
activan  ó  destorban  el  cumpliment  de  nostra 
missió  sobre  la  terra. 

En  Robert  la  comprenia  ben  à  fons  tota  la 
importància  de  la  missió  seva.  Ell  prou  ho 
sabia  (aqui  hont  n’hi  hà  tants  que  no  ho  vo¬ 
len  saber)  que  l’ideal  del  metje  no  es  sols 
arrebassar  cossos  à  la  mort.  Esperit  observa¬ 
dor  y  cultissim,  penetrant  els  mals  morals 
tant  com  els  que  la  matèria  oferia  à  sos  ulls, 
no  considerava  à  sos  malalts  com  pilots  de 
carn  viva  més  ó  menys  sensible,  ni  al  servey 
d’el  1  s  h i  posava  tan  sols  sa  ciència  vastissima: 
els  respectava  com  à  desgraciats,  y’is  hi  con¬ 
sagrava  son  cory  las  majors  activitats  de  sa 
vida.  Poden  darne  fe  la  gran  munió  de  sos 
clients,  poden  testimoniarho  tots  els  estu¬ 
diants  de  sa  càtedra  de  patologia,  que  darre¬ 
rament  desempenyava  ab  el .  més  gran  des¬ 
interès,  per  pur  amor  à  la  ciència  y  à  sos 
deixebles,  puig  desde’l  moment  que  son  des- 
empenyo  fou  declarat  incompatible  ab  el 
càrrech  de  diputat,  cap  profit  material  li  do¬ 
nava. 

Eran  innombrables  els  càrrechs  de  gran 
compromís  qu’havía  asSumit  y  assumia  en¬ 
cara;  y  no  per  aixó  abandonà  à  sos  clients 
jamay,  ni  quan  à  major  abundament  des¬ 
empenyava  l’alcaldia  de  Barcelona.  Malgrat 
tantas  obligacions,  encara  trobava  medi  de 
regatejar  horas  al  descans  y  complaure  als 
amichs  que,  com  nosaltres,  algún  cop  li  de- 
manavam  articles  pera’l  periódich,  puig  en 
el  nombre  de  nostres  colaboradors  havia 
volgut  comptarse. 

Y  tant  com  sa  intehgencia  claríssima  y 
com  son  inmens  amor  al  trevall,  el  feyan 

benvolgut  de  tothóm  sa  senzillesa  de  caràc¬ 
ter,  son  desprendiment,  sa  abnegació  pels 
humils,  sa  honradesa  inmaculada.  Vegis  cóm 
el  judica’l  doctor  Marti  y  Julià  en  el  número 
de  La  Renaixensa  corresponent  al  passat 
diumenge: 

Apesarat,  y  ben  apesafat,  escfich  pera  dedicar  uii 
recort  al  doctor  Robert.  Lo  imprevist  de  la  seva  mort 
ha  fet  més  forta  la  sotragada  que  ha  sentit  lo  cor  dels 
que  de  debó  l'estimavam,  dels  que  sentíam  fonda  sim¬ 
patia  y  gros  afecte  per  l’home  de  gran  inteligencia,  de 
potenta  assimilació  mental,  d’expressarse  clar  y  atrac¬ 
tiu,  per  l’home  que  no  havia  deixat  los  entussiasmes  de 
la  jovenesa,  per  l’home  de  las  senzillas  ingenuitats,  per 
l’home  verament  amorós  del  pròxim,  per  l'home  que 
tenia  per  sagrat  lo  seguit  cumplir  devers  socials. 

En  Robert  ab  lo  seu  posat  d’home  d’alegria 
trista,  ab  las  agradosas  inflexions  de  la  seva  veu,  ab  la 
seva  mímica  distingida  y  corprenedora,  y  ab  la  senzi¬ 
llesa  ab  que  s’entregava  d'esperit,  rendía'ls  cors  y  en¬ 
cisava  las  personas,  y  per  aixó  més  que  admiració,  més 
que  respecte,  inspirava  ver  carinyo  y  fonda  estimació. 
Cada  cop  que  s’anomenava  à  En  Robert,  un  cor  per  ell 
bategava,  pronunciantse’l  seu  nom  ab  lo  to  carinyós 
del  parlar  quan  l’esperit  es  mogui  per  sentiments  afec¬ 
tuosos. 

Fou  un  bon  metje  y  un  metjebo.  Bon  metje,  perque 
lo  fi  directe  de  la  Medicina  que  es  l'exercici  pràctich, 
la  clínica,  lo  cultivà  sempre  dedicanthi  tot  lo  seu  valer 
y  arribant  com  à  clínich  à  ésser  una  positiva  notabili- 
tat.  No’s  quedà  may  en  Jarrera  en  lo  seguit  evolucionar 
de  la  Medicina.  Sense  deixarse  enlluhernar  per  pro¬ 
gressos  aparents  y  per  hipótessis  enganyadoras,  fou 
lo  metje  seré  y  progressiu,  que  ni  exposà’Is  malalts  à 
probaturas  perillosas,  ni’ls  privà  dels  beneficis  del  se¬ 
gur  avens  de  la  ciència.  Fou  un  metje  bo,  perque  no 
posà  may  l'utilitarisme  per  demunt  del  amor  al  pròxim 
que’ls  metjes  havém  de  tenir  sempre  ben  encés  en  l'es¬ 
perit,  perque  pensà  sempre  que  tothom  tenia  dret  al 
bé  y  als  consols  que  com  à  metje  podia  proporcionar, 
y  perque  per  ell  no  hi  havia  ni  goig  de  la  vida,  ni  fa- 
diga  del  trevall  que’l  deturessin  de  cumplir  los  devers 
altruistas  del  metje. 


La  seva  personalitat  del  tot  social  l'empenyé  sempre 
à  la  vida  política  ab  lo  propòsit  de  contribuhir  ab  lo 
seu  concurs  à  millorar  la  colectivitat.  Ni’l  seu  pensar, 
ni  la  seva  acció  social  cristallisaren  fins  que  la  guerra 
de  Cuba  y  la  de  Filipinas  y  fins  que  la  guerra  ab  los 
Estats  Units  mostraren  al  nostre  poble'l  valor  positiu 
del  Estat  y  lo  encertat  del  criteri  catalanista,  en  los 
moments  en  que’l  desengany  aclaría’ls  enteniments 
afavoríntloshi  capir  la  veritat.  Vejé  ben  bé  la  significa¬ 
ció  social  del  Catalanisme,  comprengué  la  diferenciació 
que  suposava’l  véurehi  clar  al  bell  mitj  del  encegament 
de  tothom,  y’s  sentí  convensut,  com  à  bon  metje  obser¬ 
vador,  de  que’l  pensar  normal  volia  dir  activitats  sani- 
tosas  y  esclat  de  vida  pera  fer  renàixer  al  nostre  poble. 
Y  ell,  que's  governava  sempre  per  la  seva  bona  fe,  se 
sentí  sotraquejat  y  trasbalsat  per  la  natural  gran  lluyta 
que  en  lo  seu  esperit  hi  sostenían  la  evolució  de  tota  la 
vida  de  la  seva  personalitat  y  la  idea  nova,  la  claror 
de  veritat  que  li  feya  renàixer,  en  lo  sentit  social,  la 
seva  ànima.  En  Robert  es  lo  símbol  d’una  generació 
que  visqué  enganyada  y  que’s  sentí  nàixer  à  las  reali¬ 
tats  de  la  vida  per  lo  que’l  daltabaix  del  Estat  signifi¬ 
cava  y  per  la  transfusió  vital  que  en  la  conciencia  del 
nostre  poble  hi  ha  realisat  cinquanta  anys  seguits  lo 

gran  moviment  social  de  la  nostra  renaixensa.  En  Ro¬ 
bert  es  la  historia  del  renaixement  de  Catalunya  y  re¬ 
presenta’l  crítich  moment  en  que’l  poble  ha  de  destru- 
hir  tot  lo  fals  y  convencional,  pera  deixar  que  ab  tota 
llibertat  hi  bategui  lo  que  per  naturalesa  es  à  la  sanch  y 
at  esperit  del  individuu  y  à  lq  vida  de  la  colectivitat, 


En  Robert  no  deixa  enemichs:  sols  deixa 
llàgrimas  en  els  ulls  dels  que’l  conegueren, 
y  tal  volta  remordiment  en  els  cors  dels  que, 
obsessionats,  li  dirigiren  algún  atach  perso¬ 
nal  en  aquesta  darrera  època  en  que,  à  la 
càrrega  de  sacrificis  que  ja  duya  realisats 
pera’l  bé  del  comú,  hi  ajuntà’l  nou  sacrifici 
de  trevallar,  ab  el  civisme  de  sempre,  pels 
destins  de  nostra  patria  catalana.  Mes  no 
pot  ésser  que  ningú  l’hagi  may  tractat  ab 
fel,  no  pot  ésser  que  may  ningú  l’hagi  odiat 
verament  à  n’ell,  que  no  odiava' à  ningú,  ni 
ofenia  à  ningú,  ni  tenia  altras  pràcticas  que 
las  del  amor,  ni  predicava  res  més  que  la 
concordia!  Avesat  à  contemplar  d’aprop  tan- 
tas  miserias  humanas,  fins  hauria  sigut  in- 
capàs  de  sentir  fàstich  devant  de  la  enveja, 
si  enveja  hagués  vist  entorn  d'ell:  y  cubrintla 
ab  el  mantell  de  la  pietat  en  comptes  d’anor¬ 
rearia  ab  son  despreci,  hauria  arribat  à  curar 
aqueixa  nafra  moral  com  curava  las  ftsicas. 
Tot  indica  qu’aixís.hauria  sigut. 

Y  tot  indica  que  no’l  coneixian  gens  els 
pochs,  poquissims  qu’en  vida  tractaren  de 
molestarlo.  En  totas  las  facultats  sol  ha- 
verhi  un  mestre  preferit  pels  seus  deixebles; 
en  totas  las  llars  un  metje  predilecte;  en 
tots  els  pobles  un  representant  à  qui’l  po¬ 
ble  de  debó  estima:  peró  com  en  Robert, 
qué  pochs!  Qué  pochs  catedràtichs,  qué 
pochs  metjes,  qué  pochs  ciutadans  l’han 
promoguda  una  manifestació  de  dol  tan  gran 
à  la  seva  mort!  Ah,  si  ell  ho  hagués  conegut 
avans  que’s  pertanyia  al  Catalanisme!  Si  se’n 
hagués  dat  compte  de  qu’era  l’elegit  d’un 
poble!  Ahónt  foram  ja  avuy!  Perque  en 
Robert  hauria  sigut  pera  Catalunya  lo  que 
pera’ls  creyents  de  l’antigor  fou  el  Mesías, 
al  qui’ls  deixebles  seguian  arreu  venerant- 
lo,  al  qui’ls  malalts  cercavan  demanant  mi¬ 
racles ,  al  qui’ls  sedents  de  vida  nova  rodeja- 
van  clamant  llibertat.  Y  aixó  no  ho  diu  en  sa 
oficiositat  la  prempsa  d’aquests  dias,  qu’ho 
diuhen  els  milers  de  personas  que’l  pogue¬ 
ren  coneixe;  ho  diuhen  las  mares,  las  que 
sempre  tenen  rahó  perque  parlan  ab  el  cor; 

las  que’l  passat  dissapte  en  munió  inmensa 
s’havían  llensat  al  carrer, yaguantant  la  forta 
pluja  presenciavan  el  pas  de  las  despullas 
del  gran  home;  las  que  cent  voltas,  tremo¬ 
lant  d’emoció,  l’havían  vist  entrar  en  llurs 
cambras  y  reposar  sobre’l  fill  malalt  sa  bella 
testa  de  Crist,  espandint  llum  son  front  no¬ 
ble,  espandint  consol  sa  rialla  trista,  deixant 
darrera  seu  al  anarsen,  quan  no  l’alegria,  la 
resignació,  la  esperansa,  quelcom  gran  com 
una  redempció,  quelcom  semblant  à  claror, 
à  fragancia  de  rosas  y  à  fresca  de  maig. 

Si  algún  defecte  tingué  en  Robert,  ni  com  à 
tal  defecte  podia  considerarse:  era  sa  inge- 
nuitat  de  nen,  era  sa  gran  bondat  que,  por¬ 
tada  fins  à  l’abnegació,  podia  en  certs  mo¬ 
ments  traduhirse  en  feblesa  de  caràcter.  Ella 
fou  causa  de  que  s’imposés  tan  gran  nombre 
d’obligacions,  que  dificilment  podia  aténdre- 
las,  y  à  las  que  ni  à  mitjas  hi  hauria  donat 
l’abast  qui  no  hagués  disfrutat  com  ell  d’una 
organisació  fisica  verament  privilegiada. 


Cal  reconeixe  que’l  Catalanisme  ha  per¬ 
dut  un  gran  prestigi  ab  la  mort  d’en  Robert, 
puig  no  abundan  semblants  personalitats, 
veritables  glorias  d'una  rassa.  Mort  en  Ro¬ 
bert,  el  poble  més  que’ls  homes  es  el  que’ns 
inspira  fe:  el  poble  qu’ha  demostrat  lo  que 
val  honrant  à  un  home  com  ell.  No’n  vol- 
guém  d’homes:  volguém  aspiracions.  D’a- 
questas  nostre  poble  ja’n  té,  y’n  tindrà  més 
cada  dia.  Avant  y  triomfarém.  L’Apóstol  ha 
mort:  cada  ciutadà  serà  un  apòstol. 

En  Pi  y  Margall  ahir,  en  Robert  avuy. 
cQui  caurà  demà?  Mes  consolemnos,  que  de- 
vegadas  el  descalsament  de  las  rocas  en  el 
jas  dels  rius,  no  proba  sinó  la  forsa  de  las 
riuhadas.  Y  à  la  fi,  la  mort  d’aquests  catalans 
ilustres  ha  anat  acompanyada  de  clams  fer¬ 
vents,  vitals  y  encoratjadors.  Cap  d’ells  dos 
ha  sigut  màrtir:  abdós  han  sigut  profetas  y 
han  sigut  à  la  fi  compresos.'  cQué  més  hem 
de  desitjar,  si  al  morir  ells  podém  entreveu¬ 
re  que  la  seva  obra  arribarà  à  realisarse  sense 
sanch? 

El  dia  mateix  del  enterro  d’ en  Robert 
va  ferse  pública  la  noticia  de  que  s’havia 
obert  una  suscripció  per’alsarli  un  monu¬ 


ment.  Joventut  s’adhereix  ab  tota  l’ànima 
à  aquesta  idea,  y  la  recomana  à  sos  lectors 
ab  tot  l’empenyo  y  ab  tot  l’entussiasme.  Un 
monument  à  Robert!  Un  monument  à  Pi  y 
Margall!  Contribuhéixinthi  tots  en  la  mida 
que  puguin.  Aqui  hont  tenim  tants  monu¬ 
ments  que  ’ns  fan  poch  favor,  honorem- 
nos  de  debó  aixecant  els  que  pertocan  à 
aquests  grans  homes.  Malhauradament,  no 
es  aquest  L’únich  homenatje  que  Catalunya 
queda  devent  à  n’en  Robert.  Tan  amant  qu’ell 
era  de  las  arts  y  de  las  lletras  patrias,  tant 
com  desitjava  la  pública  cultura,  tant  com 
l’encisavan  totas  las  manifestacions  de  la  in- 
teligencia,  ha  mort  sens  haver  sigut  elevat  à 
la  presidència  de  nostres  Jochs  Florals, 
la  institució  simbolisadora  del  despertar  de 
Catalunya.  Y  es  que  hi  pequém  tots  de 
tardans  en  fer  justícia,  y  de  la  mateixa 
manera  qu’esperarem  qu’en  Pi  y  Margall  tin¬ 
gués  87  anys  pera  ferli  presidir  nostra  pri¬ 
mera  institució  literaria,  hauríam  també 
esperat  qu’en  Robert  assolís  una  edat  ben 
avensada.  Aixis  ens  exposavam  à  que  un 
altre  català  insigne  deixés  de  passar  per 
aquella  presidència.  Tranquilisemnos:  lo 
qu’es  ell,  no  hi  ha  passat! 

Joventut,  ab  el  dol  al  cor,  rendeix  avuy 
fervent*y  senzill  homenatje  al  doctor  Robert. 
La  sinceritat  ab  que  aquesta  Redacció  li  de¬ 
dica  son  tribut,  queda  probada  ab  el  sol  fet 
d’haver  desitjat  que  m’encarregui  jo  d’escriu¬ 
re  aquestas  ratllas:  jo  qu’he  tingut  tanta  oca¬ 
sió  de  coneixe  al  metje  sabi  y  al  home  hon¬ 
rat;  jo  que  l’anyoro  com  s’anyora  un  gran 
bé  perdut;  jo  que  li  dech  tant,  puig  li  dech 
la  vida. 

Lluís  Vía. 

REFLEXIONS 

L’Autonomisme  català  ha  rebut  dugas  tre- 
mendas  sotragadas  en  poch  temps:  la  prime¬ 
ra,  ab  la  mort  d’en  Pi  y  Margall;  ab  la  del 
doctor  Robert,  la  segona. 

Quan  el  gegant  apòstol  del  Federalisme 
visità  aquesta  terra  per  darrera  volta,  tot 
Catalunya —  la  Catalunya  viva — l’aclamà  ab 
entussiasme  y  l’afalagà  ab  devoció.  Era  que 
l'ideal  autonomista  germinava  de  debò  en  la 
conciencia  de  nostre  poble.  No  eran  sols  els 
republicans  federals  els  qui’s  descubrian  de- 
vant  del  mestre  y  aplaudian  sas  paraulas;  no 
eran  sols  els  afiliats  à  son  partit  politich, 
sinó  qu’en  forma  ben  explícita  li  testimonia¬ 
ren  llur  sincera  adhesió  mils  y  mils  de  ciuta¬ 
dans  qu’en  ell  hi  veyan  per  sobre  de  tot  al 
defensor  valent  de  las  autonomías. 

Aqueix  fet  se  presentà  als  ulls  d’en  Pi  y 
Margall  ab  tota  sa  veritable  importància,  y 
s’hi  fixà  també  tothom  qui  sab  veure  y  pen¬ 
sar.  El  poble  català  havia  arribat  à  viure 
l’hermós  ideal  autonomista.  Mes  pera  que 
aqueix  ideal  fos  lo  fecond  que  deu  ésser,  ca¬ 
lia  desenrotllarlo  ab  acert:  à  ningú  s’amaga¬ 
va  la  conveniència  y  la  possibilitat  de  reunir 
als  autonomistas  catalans  en  una  acció  co¬ 
muna,  sense  que  per’xó  cap  d’ells  hagués 
d’abdicar  de  sas  conviccions  agenas  ó  acci¬ 
dentals  à  l’Autonomia.  Se  comensà  à  donar 
algún  pas  en  aquest  sentit— tots  ho  recordém 
encara — y,  llevat  dels  intolerants,  tothom  ho 
vegé  ab  satisfacció.  Els  intolerants  ne  pro¬ 
testaren,  mes  haurian  sigut  vensuts  per  la 
forsa  de  la  rahó,  quan  menys  molts  d’ells,  si 
en  Pi  y  Margall  els  hagués  pogut  anar  ex¬ 
hortant.  Aquell  vell  venerable  la  volia  la 
unió  de  tots  els  autonomistas  catalans,  y  es 
segur  que  sa  poderosa  ploma  y  sa  autorisada 
veu  haurian  sabut  tornar  à  bon  cami  als  in¬ 
tolerants  que,  malpahint  las  ensenyansas 
del  gran  politich  y  fent  massa  cas  de  més  de 
quatre  embaucadors  disfressats  de  demago- 
gos,  eran  un  fort  obstacle  pera  la  prosperitat 
de  la  Causa  autonomista.  Mori  l’apóstol,  y 
aquesta’n  sufrí  tristas  conseqüencias. 

Peró  la  tolerància  mancava  també  en  bona 
part  d’autonomistas  no  republicans  federals, 
y  també  calia  infiltràlshila.  Y  aqui  precisava 
encara  un’altra  cosa  més:  catalanisar  fonda- 

ment  molts  elements  novells,  molts  desen¬ 
ganyats  de  darrera  hora  que  seguian  ab  fe, 
com  nàufrech  la  estrella  salvadora,  à  un 
home  de  prestigi  que’ls  havia  promès  con- 
duhils  à  port.  {Qui  podia  cumplir  millor 
aqueixa  doble  tascaí  Indubtablement  el  doc¬ 
tor  Robert.  El  doctor  Robert  no  sols  era  un 
prestigi,  sinó  igualment  una  garantia.  Son 
saber  y  sa  honradesa,  sa  modèstia  y  son  con¬ 
venciment,  sa  oratoria  y  sa  ploma,  tot  feya 
tenir  en  ell  tanta  confiansa  y  tant  respecte, 
que  de  mica  en  mica  s’hauria  fet  sevas,  com 
à  geni  sintetisador  que  n’esdevenia,  totas 
las  forsas  autonomistas  de  Catalunya,  enro¬ 
bustint  las  unas,  atrayent  las  altras.  Podia 
continuar,  en  lo  que  à  l’Autonomia  catala¬ 
na’s  refereix,  l’obra  del  insigne  Pi  y  Margall, 
y  quan  estava  al  bo  de  maduraria  ha  baixat 
també  à  la  fossa.  Era’l  nexum  de  tots  els  ele¬ 
ments  autonomistas  catalans,  com  en  una 
carta  ben  recentment  publicada  diu  en  Va¬ 
llés  y  Ribot:  era  una  realitat  y  una  esperan- 
sa.  Las  imponents  manifestacions  fetas  à  sa 
mort  parlan  prou  clar. 

Si  l’Autonomisme  fos  un  partit,  que  com 
tots  els  partits  à  la  espanyola  visqués  lo  que 
Yilustre  jefe ,  ab  la  pèrdua  d’en  Pi  y  Margall 
y  d’en  Robert  s’acabaria.  Mes,  afortunada¬ 
ment,  l’Autonomisme  es  una  idea,y  las  ideas 
sobreviuhen  als  homes.  Peró’s  fa  necessari 
guardar  com  foch  sagrat  l’esperit  d’aquells 
homes  ilustres:  els  qui  per  ells  s’agruparen  ó 
s’haurían  agrupat,  faltant  ells  no  han  pas  de 
divorciarse.  Se  parla  d’aixecar  monuments 
pera  honrar  la  memòria  d’aquells  grans  pa¬ 
tricis,  y  s’ha  de  tenir  en  compte  que’ls  monu¬ 
ments  sols  serian  construccions  més  ó  menys 
ornamentals,  y  prou,  si  no  recordessin  à  las 
generacions  vinentas  quelcom  que  tenen  d'i¬ 
mitar  y  seguir.  La  exemplaritat  es  son  fi  so¬ 
cial:  l’honrar  al  difunt  no  passa  d’ésser  un 
concepte  pagà,  que  al  cap  d’avall  s’ennobleix 
dantli  per  estada’l  cor. 

Tinguém,  donchs,  present  la  significació 
dels  dos  preclars  patricis  que  la  Causa  del 
Autonomisme  català  ha  perdut,  y  recullim 
llur  testament.  Unimnos  y  trevallém  ab  fe. 
Que  nostra  torpesa  no  fassi  més  sensibles  ab- 
dugas  perduas  y  més  precaria  la  sort  de  Ca¬ 
talunya. 


Claudi  Mas  y  Jornet. 

LA  «ODYSSEIA»  DELS 

EIÉROES  DEMAGOGOS 

«La  démagogie  est  l’hypo- 
crisie  du  progrés.»  —  P.  J. 
Proudhon.  Confessions  d'un 
révolutionnaire . 

«Parturient  montes:  nasce- 
tur  ridiculus  mus.»  — Q.  Ho- 
ratius.  -  De  Arte  Poètica. 

Perdonin  els  llegidors  de  Joventut  si  una 
volta  més  parlo  dels  apòstols  de  la  pseudo- 
llibertat,  regeneradors,  amichs  y  salvadors 
del  poble:  no  estranyin  que  insisteixi  en  par¬ 
lar  dels  sancti  di  guixi ,  arrenca  caixali ,  etc., 
de  la  política:  ho  faig  perque’ls  considero  tan 
perillosos  à  la  societat  com  el  mildeiv  y  la 
filoxera  à  las  vinyas;  el  còlera,  la  glànola  y 
la  febre  groga  als  sérs  humans;  perque  crech 
que  son  un  obstacle  al  avens  de  la  societat, 
y  que  si  molt  creixían  la  matarian  ó  la  inuti- 
lisarian  per  llarch  temps  pera  continuar  son 
cami  vers  la  perfecció;  y...  perque  tinch  la 
seguretat  de  que,  un  cop  siguin  ben  cone¬ 
guts,  ningú’n  farà  cas. 

Son  els  demagogos  (es  son  nom  técnich), 
vers  paràssits,  dels  que’s  pot  dir:  de  tous  les 
parasites  que  je  connais,  la  pire  espece  est  en- 
core  le  parasite  qui  se  dit  révolutionnaire  (i); 
son  els  que’s  xuclan  la  sava  que  corre  per 
las  venas  de  la  societat,  els  que  viuhen  de 
las  forsas  morals  dels  individuus  que  la  com¬ 
ponen.  La  demagògia,  la  religió,  es  «la  hipo¬ 
cresia  del  progrés.»  La  demagògia  si  connue 
en  France  depuis  60  ans  sous  le  nom  de  jaco- 
binisme,  est  le  juste-milieu  dèguisé  sous  un 
masque  de  violence  et  d'a/fectations  révolution- 
naires.  Le  jacobinisme  en  veut  aux  places ,  non 
aux  institutions:  il  accuse  les  hommes ,  non  les 
principes ,  s’ attachant  à  changer  les  noms  sans 
toucher  aux  ideés  et  aux  choses...  (2). 

Ells, al  predicar  sas  doctrinas,  se  dirigeixen 
sempre  à  la  multitut,  perque  aquesta  es  plus 
irritable  qu  eclairèe ,  et  pour  qui  les  révolu- 
tions  ne  sont  guère  autre  chose  que  des  desti- 
tutions. 

Son  partit  es  el  Jacobinisme,  que  se  recon- 


(1)  P.J.  Proudhon.  Les  confessions  d’un  révolution- 
naire. 

(2)  Id.,  íd. 


nàit  à  sa  nullité  philosophique  et  au  vide  desa 
parole.  S'adressant  moins  à  la  raison  du  peu- 
ple  qu  à  ses  passions,  il  l'agite ,  il  ne  la  sait 
point  le  faire  agir.  Partit  encarnat  en  Robes- 
pierre  envoyant  à  la  fois  à  l'échefaud  les  par- 
tissans  de  l'ancien  régime ,  les  défenseurs  de 
la  Constitution ,  Hèbert ,  Leclerc ,  Jacques 
Roux ,  Anacharsis  Ciootz ,  Danton  et  ses  amis. 
Le  jacobinisme  est  una  varieté  du  doclrinans- 
me.  C'est  la  doctrine  transportée  de  la  Bourger- 
sie  au  Peuple ,  le  juste-milieu  a  /’  usagedes  classes 
inférieures;  une  sorte  de  sans-cu'.ottisme,  hon- 
nète  et  moderè ,  subslituè  à  la  honnéteté  et  à  la 
moderation  bourgeoise. 

Ells,  y  ab  això  son  lógichs  y  conseqüents, 
proclaman  las  excelencias  de  la  Revolució 
francesa,  de  la  que'n  diu  el  mateix  autor  en 
l’obra  « Qu'est-ce  que  la  proprieté )):  On  s'enlre- 
tient,  avec  un  enlhousiasme  peu  réfl'echi ,  de  la 
glorieuse  révolution  francaise ,  de  la  régènéra- 
tion  de  /7S9,  des  grandes  ré formes  que  furent 
opèrées,  du  changement  des  institutions:  men- 
songe!  mensonge! 

Ells  predican  y  enlayran  la  democràcia. 
Mes  veyàm  lo  que’n  diu  d’aquesta  l’esmentat 
autor  en  l’obra  de  que  acabém  de  parlar: 
iMais  qu'etait-ce  que  la  monarcliie?  La  souve- 
raineté  d'un  homme.  ïQuest-ce  que  la  demo- 
cratie?  La  souveraineté  du  peuple ,  ou,  pour 
mieux  dire,  de  la  majorité  nationale.  Mais 
Best  toujours  la  souveraineté  de  l’ homme  mise 
à  la  place  de  la  souveraineté  de  la  loi ,  la  sou¬ 
veraineté  de  la  volonté  mise  à  la  place  de  la 
souveraineté  de  la  raison ,  en  un  mot ,  les  pas¬ 
sions  à  la  place  du  droít.  Nous  avons  la  preu- 
ve  aujourd'hui  qu  avec  la  democratie  la  plus 
parfaile  on  peut  n'étre  pas  libre.  Ce  n’est  pas 
tout.de  peuple-roi  ne  peut  exercer  la  souveraine- 
té  par  lui-méme:  il  est  obligé  de  la  dèlèguer  à 
des  fondés  de  pouvoir:  c'est  ce  qu' ont  soin  de 
lui  répèter  assidüment  ceux  qui  cherchent  à 
capter  ses  botines  gràces...  Idea  qu’exposa  en 
Taine  en  Les  origines  de  la  France  Contem- 
poraine,  y  que  moltas  voltas  hem  repetit 
nosaltres:  volen  ésser  ells  els  representants 
del  poble,  ells  els  amos,  tindre’l  poder,  ésser 
els  veritables  sobirans.  Si  algú’n  dubta,  que 
llegeixi  la  Historia;  si  algú  creu  qu’han  cam- 
biat,  segueixi  als  demagogos  en  sos  discur¬ 
sos  y  articles:  per  exemple,  vegis  lo  que 
digué  en  Muro  en  l’ultim  meeting  que 
tingué  lloch  en  la  Tertúlia  Progresista,  de 

Madrid:  Somos  todos  giihernamentales  porque 
aspiramos  al  poder;  somos  revolucionarios  por¬ 
que  anhelamos  una  forma  de  gobierno  distinta 
de  la  establecida.  O  sigui  que’l  govern  deu 
■existir,  però  duyent  ells  el  timó.  (A  n’aquest 
meeting  s’hi  havian  adherit  en  Soriano  y  en 
Lerroux.) 

Y’s  titulan  (segons  els  hi  convé)  anarquis- 
■tas,  que,  com  diu  el  nom,  no  volen  cap  go¬ 
vern!  ,-Es  ironia  ó  mala  fe?  Per  més  que  jo 
■crech  que  se’ls  hi  pot  aplicar  la  següent  frase 
d’en  Proudhon,  parlant  de  la  tradició  jacobi¬ 
na:  Quant  au  pouvoir  en  lui-méme,  ceux-qu  on 
appelait  anarchistes,  ouenvagèsy  étaient  aussi 
Jidéles  que  les  autres:  ils  étaient  plus  violents, 
voila  tout. 

Y’s  comprèn  que’l  desitjin  el  poder:  *el 
necessitan,  com  necessitava  en  Lluis  Blanc 
un  pouvoir  fort  pour  faire  ce  qu'il  appelle  le 
bien,  qui  est  l’application  de  son  système,  et 
pour  dompter  le  mal,  qui  est  tout  ce  qui  s'oppo- 
se  à  ce  système. 

Ells  son  els  demagogos  que  parlant  tou- 
jours  liberté  révaient  toujours  de  dictature; 
que’s  titulan  republicans  y  no  son  altra  cosa 
que  una  ridícula  parodia  d’en  Pétion  y  Ro- 
bespierre  que’n  avaient  été  que  de  quasi-i épu- 
blicans.  Jo  crech  que,  fet  y  fet,  no  aspiran 
més  que  à  ésser  uns  Carrier,  Villaud-Varen- 
nes,  etc.,  etc.,  sanguinaris  butxins  de  l'épo- 
ca  del  Terror. 

Y  pensar  que  ab  totas  sas  frases  buydas 
han  sempre  enganyat  al  poble!  Aixís  ho  fe¬ 
ren  en  Marat,  Robespierre,  etc.,  etc.,  en 
Lluis  Blanch,  en  Blanqui,  etc.,  etc.,  le  Pere 
Duchéne ,  la  Vraie  Republiqite,  y  en  1 1  Estat 
espanyol  els  dels  anys  69  y  següents,  y  ho 
fan  avuy  en  Lerroux,  Junoy,  etc.,  etc. 

Tot  això  y  no  altra  cosa  son  els  demago¬ 
gos.  Y’s  deu  tenir  en  compte  que  qui’ls  defi¬ 
neix  aixis  no  es  un  absolutista,  ni  un  cleri¬ 
cal,  ni  un  monàrquich,  ni  un  Taine,  ni  un 
Mackaulay,  ni  un  Michelet,  etc.,  etc.,  no:  es 
en  P.  J.  Proudhon, de  qui  son  totas  las  frases 
transcritas,  que  no  he  volgut  comentar,  ni 
tiaduhir  tan  sols,  pera  no  férlashi  perdre  la 
flayre.  Son  d’en  Proudhon,  el  que  cridà  La 
propieté  c’est  te  vol!  fe  ne  veux  élre  ni  Gou- 
vernant  ni  gouverné !  Plus  de  parlis:  plus  d'auc- 
tonté:  Liberté  absolue  de  l'homme  et  du  cito- 
yen.  El  que  predicà  que  la  revolució  social  es 
el  medi  y  la  revolució  política' l  fí.  Y  aquest 


que’n  parla  aixis  en  sa  gran  obra  Les  confes¬ 
sions  d'un  revolutionnaire  y  en  altras,  tingué 
mil  y  mil  ocasions  de  tractar  als  del  48,  qu’al 
cap  y  à  la  fí  son  infinitament  superiors  als 
que  nosaltres  coneixém. 

Ja  sab,  donchs,  tothom  quí  son,  ja’ls  han 
vist  de  cos  sencer:  ningú’s  podrà  cridar  à  en¬ 
gany. 


Els  demagogos  qu’avuy  disfrutém  en  el 
Estat  espanyol,  especie  vulgar  de  la  gran 
familia  dels  timadors  morals,  notables  exem¬ 
plars  de  la  riquissima  fauna  política  de  la  pe¬ 
nínsula  ibèrica,  representats  pels  Lerroux, 
Soriano,  &  and  C.°,  Limited  (1),  vers  reac¬ 
cionaris  y  clericals  de  sa  religió,  que  de  tant 
en  tant  predican  la  revolució  (sobre  tot  en 
períodes  electorals)  y  l’anarquia  de  fet  (no  de 
dret),  com  el  socialisme  del  Estat,  veyent 
que  no’s  parlava  prou  d’ells,  que  sa  popula¬ 
ritat  minvava,  sobre  tot  després  de  l’última 
vaga  general,  tingueren  una  pensada,  una 
genial  idea:  fer  un  viatje  à  Fransa,  terra  de 
la  llibertat  relativa,  empeltada  de  dictadura, 
pera  tractar  ab  sos  companys  jacobins  de 
regenerar  l’Estat  espanyol. 

Y  à  so  de  tabals,  deixant  entendre  grans 
projectes  prenyats  d’amenassas,  cap  à  Paris 
anaren,  deixant  esperar  de  son  viatje  la  re¬ 
dempció  del  moribond  Estat  espanyol  (?) 

Y  allí  arribaren;  y  ni  s’enfonzà’l  cel,  ni  la 
terra  s’esquerdà,  ni  hi  hagué  terratrèmols, 
ni  s’enrunaren  las  casas...  Res:  ni  cargas 
dels  polissonts! 

Els  governants  francesos  no’ls  deixaren  fer 
un  meeting.  Quina  llàstima!  Quinas  cosas 
més  macas  s’han  perdut  els  parisenchs! 

Total,  dos  ó  tres  dinars,  una  tentativa  de 
meeting ,  un  octau  de  manifestació  y...  cap  à 
Bèlgica.  Aquí  la  cosa  va  anar  poch  més  ó 
menys:  es  à  dir,  fins  van  fer  meeting ,  ab  l’a¬ 
poteosis  d’una  carga;  amén  d’una  manifesta¬ 
ció  à  l’arribada  del  rey,  ab  bandera  roja  y 
tot.  Y  de  Bélgica’n  fugiren  després  d’un  mee¬ 
ting  en  que  sols  hi  parlà  en  Fuentes.  Potser 
tindrém  la  sort  de  que  s’hagin  tornat  muts! 
Y  se’n  anaren  à  la  vigilia  d’una  revolta,  com 
sempre!  ab  l’amenassa  de  la  presó. 


(x)  Es  limitat  lo  que  poden  perdre. 

En  resúm:  el  resultat  del  viatje  es  que’ls 
monts  anaren  de  part  y  nasqué  un  ridícul 
ratoli.  Pera  fer  lo  qu’han  fet  no  s’havian  de 
moure:  podían  ferho  per  teléfono. 

Per  cert  que  à  Bèlgica,  un  tal  Mr.  Fleure- 
mont  digué  que  ab  nostres  héroes  «Espa¬ 
nya’s  llibertaria  de  la  tirania  econòmica  y 
clerical.»  {V ol  dir?  no  afegí  que’ns  por- 
tarian  la  tirania  de  la  ignorància,  qu’al  íi  y 
al  -cap  es  molt  pitjor  que  la  ilustrada?  Cré- 
guins,  ja  n’hi  hà  prou  ab  quesiguin  diputats, 
y...  massa:  sort  qu’à  voltas  ens  fan  passar  un 
bon  rato. 

Y’s  cregué  qu’eran  representants  y  defen¬ 
sors  dels  obrers!  Vingui,  Mr.  Fleuremont,  y 
pregúntiho  als  nostres  trevalladors! 

No  se'ls  hi  ocorregué,  no,  als  héroes  anar 
à  visitar  las  tombas  d’en  Mirabeau  y  dels 
constitucionals  y  dels  girondins;  ni  menys  la 
d’en  Proudhon,el  gran  revolucionari  de  veri¬ 
tat.  Devían  tenir  por  que  del  fons  d'ellas  ne 
surtis  una  forta  rialla  de  mofa!  No  feren  altra 
cosa  que  respirar  ab  tots  sos  pulmons  l’ayre 
pestilent  de  las  teorias  socialistas-despóticas 
d’en  Rousseau.  Ni  anaren  à  Inglaterra,  Ho¬ 
landa,  Escandinavia  y  Nort-América,  ahont 
haurian  pogut  apendre  que  la  llibertat  del  in- 
dividuu  es  respectable,  com  ho  son  totas  las 
opinions,  y  que  la  tolerància  es  un  principi 
que  deuria  proclamar  tothóm. 

iY  per  qué  ho  havian  de  fer?  (Qué  n’hau- 
rían  tret?  No:  ja  han  obrat  bé. 

Sí,  heu  fet  lo  que  vos  tocava.  Seguiu  vos¬ 
tra  via,  héroes  de  la  llibertat  (?);  feu  un  viat¬ 
je  à  Rússia  v  Turquia  per  si  may  sou  tirans; 
prediquéu  la  sobirania  del  poble  (millor  dit 
la  vostra);  continuéu  com  'fins  ara,  y  al  ultim 
arribaréu  à  ésser...  governadors  civils,  di¬ 
rectors  generals,  subsecretaris  ó  ministres  ab 
en  Sagasta,  Silvela,  Muro,  Azcàrate  (tant  se 
val  l’un  com  l’altre),  si  no  es  que,  coneixent- 
vos  tothóm,  els  de  dalt  y’is  de  baix,  no  vos 
envian  à  vostre  destí  veritable,  al  lloch  que 
vos  correspon,  ó  sia  à  un  reconet  allà,  molt 
lluny,  en  l'horitzó  de  la  negra  é  inmensa 
plana  del  oblit. 


PER  MOSSÈN  CINTO 

El  Liberal  de  Barcelona  publicava  l’altre 
dia  un  article  comentant  una  carta  de  su  ge- 
neroso  amigo  don  Ramón  Turró  (1),  qui  con 
su  nerviosa  pluma  va  fer  que  s’enterés  tothóm 
del  cuaclro  tremendo  de  anguslia  que’s  desen¬ 
rotllava  en  un  quart  pis  del  carrer  d’Aragó, 
ahont  jeya  malalt  mossèn  Jacinto  Verdaguer. 
Y  El  Liberal  s’indignava  eloqüentment,  se 
sentia  orgullós,  y  adulador,  y  profeta,  y  jus¬ 
ticier,  y  moltas  altras  cosas  més.  Es  à  dir: 
paraulas,  paraulas  y  paraulas. 

El  Liberal ,  que  sempre  que’s  tracta  d’un 
assumpto  serio  sembla  que  ve  de  Babià,  ig¬ 
norava  tota  aqueixa  trista  historia  de  mise- 
rias,  de  persecucions  sistemàticas  y  de  ran- 
cunias  may  satisfetas,  de  que’l  venerable 
poeta  ha  sigut  víctima.  Qu’ell  ho  ignorés  ho 
compreném  perfectament,  puig  qu’ell  ve  de 
Madrid:  mes  que  sostingui  —  adulantlo  — 
que’l  poble  català  tampoch  ne  sabia  res  fins 
qu’ell  li  ha  explicat,  es  una  mica  massa  fort. 

El  poble  català  la  sab  de  cor  tota  la  trista 
historia;  el  poble  català  senyala  ab  el  dit  els 
casals  senyorials  ahont  s’es  entreteixida,  y 
pronuncia  en  veu  baixa  noms  ilustres,  ab 
una  mitja  por  que  recorda’l  terror  pahorós 
que  inspiravan  en  altres  temps  inquisidors 
assalariats  y  bisbes  superbs  y  omnipotents. 
Y’l  poble  català — enténguinho  bé,  senyors 
de  El  Liberal — avuy  més  qu’en  altres  temps 
acota’l  cap  y  calla.  Y,  escarnit  y  befat  en  la 
persona  qu’ha  maravellosament  cantat  à  sa 
patria,  no  gosa  protestar. 

Baix,  baixet  tothóm  ho  diu:  «Mossèn  Cin- 
to’s  mor  de  fam».  Y  tothóm  se’n  condol, 
mes  públicament  ningú  s’atreveix  à  cridarho, 
y,  sobre  tot,  ningú  s’atreveix  à  posar  un  re- 
mey  digne  al  mal. 

Si  no  vinguessin  de  Babia,  vostès,  senyors 
de  El  Liberal,  sabrian  que’l  remey  que  pro- 
posan  es  irrealisable.  «Que  las  corporacions 
populars,  que  las  entitats  literarias,  etc., 
tindrian  d’ésser  las  que  portessin  à  cap  la 
noble  empresa»,  diuhen  vostès.  Però  {que 
no  saben  que  aqueixas  corporacions  y  enti- 


(1)  Ens  consta  que  don  Ramón  Turró,  ab  una  bona 
fe  que’l  honra,  s’ha  interessat  en  diferentas  ocasions 
per  mossèn  Cinto.  Es  clar,  donchs,  que  al  subratllar 
totas  aquestas  paraulas ,  no  ho  fem  ab  1  intent  de  po- 
sarlo  en  evidencia  à  n’ell,  sinó...  als  altres. 

tats  las  agabellan  els...  altres,  els  que  no  Ara,  en  quant  à  la  situació  material  de 
volen ,  els  perseguidors  implacables-1  mossèn  Cinto,  ens  veyém  obligats  à  fer  cons- 

{Ne  desitjan  una  nova  proba  de  lo  que  s'ar-  tar,  ja  que  tant  d’ella  s’ha  enrahonat,  que 


riba  à  fer  y  à  inventar  pera  perjudicar  à  mos¬ 
sèn  Cinto?  Donchs  bé.  Ara  mateix  qu’està 
malalt,  s’ha  fet  corre  qu’elevadas  personali¬ 
tats  de  l’aristocracia  y  de  la  Iglesia  s’havían 
interessat  ab  tant  de  carinyo  y  de  lliberali- 
tat  pel  pobre  malalt,  que  aquest  ja  no  ne¬ 
cessitava  res  moral  ni  materialment.  {Qui’ls 
ha  escampat  aqueixos  rumors?  Heusaqui’l 
problema.  En  sech  es  difícil  de  resoldre. 
Però  si  preguntém  avans:  cper  què  s’hauràn 
escampat?,  hi  trobém  naturalment  la  respos¬ 
ta:  perque  «aixis  tota  iniciativa  generosa  que¬ 
da  morta  en  flor»;  y  ja’ns  es  més  fàcil  dedu- 
hir  quins  siguin  els  inventors  de  tan  maquia- 
vélica  combinació.  Els  de  sempre,  els  seus 
eterns  perseguidors. 

Y  ja  que  El  Liberal  està  tan  poch  enterat 
d’un  assumpto  que  sembla  pendres  tan  à  pit, 
volém  indicarli  una  pista  que  potser  l’orien¬ 
taria  un  bon  xich.  La  feyna,  per  altra  part, 
es  molt  senzilla,  es  feyna  de  reporter.  Con¬ 
sisteix  en  esbrinar  el  per  què  de  la  següent 
anomalia:  -Cóm  explican  en  elevadas  re¬ 
gions  eclesiàsticas  que,  essent  una  de  las  més 
preuhadas  obras  de  misericòrdia  el  visitar 
als  malalts ,  al  tractarse  d'un  malalt  de  las  es- 
pecialíssimas  circunstancias  de  mossèn  Cin¬ 
to,  siguin  precisament  aquestas  elevadas 
autoritats  eclesiàsticas  y  algunas  altras  ele¬ 
vadas  personalitats  católicas  las  únicas  que 
s’hagin  abstingut  de  practicar  una  virtut  tan 
exemplar?  Si  El  Liberal  logra  ferse  explicar 
aixó,  potser  endevinarà  moltas  altras  cosas. 


ANYORADISSA 

Quina  anyoransa  de  petons  me  volta! 
Quin  foll  desitj  de  véuret  me  rodeja! 
Sempre  pensant  en  tu,  ma  bona  amiga, 
y  sempre  sol  y  trist  passant  las  tardas 
fins  que'l  sol  s’ha  amagat  per’llà  dessobre 
de  la  serra  ensopida,  ahont  s’hi  esmunyen 
al  cap  al  tart  pesadament  las  boyras, 
róssechs  que  al  sol  anyoradissos  deixan 
y  que’s  desfan  en  plors  totas  las  tardas 
quan  entona’l  preludi  de  la  fosca 
del  himne  misteriós,  la  mort  del  dia, 
la  qu’embolcalla’l  món  en  llurs  tenebras. 

Sempre  pensant  en  tu  à  totas  horas, 
y  sempre  sol  y  trist!  Quàntas  vegadas 


avuy  per  avuy  no  es  tan  apurada  com  molts 
creuhen  y  alguns  voldrían.  Y  aixó’s  deu  à 
que  molts  amichs  de  Joventut,  d’aquells 
amichs  que  no  volen  que’ls  seus  noms  sur¬ 
tin  en  llistas,  ni  que’s  sàpiga’l  bé  que  fan, 
ens  han  afavorit  ab  la  seva  confiansa  y  ajuda 
pera  lograrho,  com  ho  hem  lograt  plenament. 

Joventut  va  obrir  una  suscripció  privada 
per’atendre  à  las  més  peremptorias  necessi¬ 
tats,  qu’ha  donat  y  continúa  donant  magní- 
fichs  resultats.  Mes  varem  creure  que  la  se¬ 
rietat  del  cas  reclamava  poch  bombo  y  poca 
publicitat.  Perque  Joventut,  conforme  ab  el 
seu  criteri  de  sempre,  creu  que  à  las  obras 
de  misericòrdia  las  hi  convé  la  discreció  y 
la  modèstia.  Altra  cosa  serà  quan  arribi’l 
cas,  y  per  nostra  part  procurarém  qu’arribi 
prompte,  de  fer  obra  de  justícia,  es  à  dir, 
l’obra  que  ab  mossèn  Cinto  deu  realisar  tot 
Catalunya,  qu’avuy,com  hem  dit  avans,  sem¬ 
bla  que  dormi...  ó  que  la  fassin  dormir  (1). 


(1)  Compost  ja  aquest  article,  hem  sabut  que  Sa 
Eminència  Reverendíssima  el  cardenal  Casanas  ha 
enviat  un  secretari  de  cambra  à  visitar  y  oferirse  à 
mossèn  Cinto.  Més  val  aixó  que  res.  De  tots  modos, 
ens  sembla  que  s'hi  ha  pensat  massa,  avans  de  pendre 
tan  trascendental  resolució,  y’ns  sembla  també  que  la 
dignitat  y  prestigi  de  Sa  Humil  Eminència  no  hague- 
ran  patit  gens  desempenyant  la  comissió  personalment. 


aquest  camí  que  faig  tot  sol,  com  d’esma, 
el  feyam  de  brasset  tots  dos,  alegres, 
portats  pel  dols  desitj  y  a  la  ventura! 

Som  à  ple  estiu  y  eterna  es  la  hivernada 
que  sent  mon  pobre  cor  buyt  d’alegria! 
No’m  plau  del  bosch  l’armoniós  silenci 
ni  de  llurs  arbres  la  verdó  ufanosa; 
y'l  cor  se’m  ntía  al  ovirar  flors  blancas 
ab  el  cap  decantat,  perdent  sas  fullas 
ja  esgroguehidas; 

se’m  ntía’l  cor  perque  m’apar  que’t  vegi 
asseguda  al  pedrís,  fora  la  porta, 
prenent  el  sol,  malalta,  esgroguehida, 
y  ab  el  cap  decantat  com  las  flors  blancas... 
tal  com  te  veig  tots  els  matins  quan  pujo. 

Jaume  Terrí. 

CONSELLS  A  UN  ESPERIT 
JOVE,  QUE  VOL  DEIXAR 
LA  VALL  PER  LA  CIUTAT 

Al  meu  respectable  amich 

en  Joseph  Marti y  Folguera. 

Consells,  consells!  Me  demanas  consells 
per’anar  à  ciutat!  No  sé  pas  quí  và  dirho:  els 
consells  se  demanan  pera  seguirlos  sols  quan 
afirman  nostra  opinió,  y  pera  tenir,  cas  d’un 
fracàs,  à  qui  donar  la  culpa.  Mes  no  haig 
d’ésser  pas  jo  qui  te’ls  negui:  à  la  fí,  si  no  à 
mi,  à  algún  altre,  donaràs  la  culpa  dels  teus 
fracassos.  L’home  va  inventar  el  dimoni 
per’atribuhir  à  algú  la  causa  dels  seus  pe¬ 
cats. 

Si  m’has  d’escoltar,  vaig  à  dirte:  ;per  qué 
vols  anar  à  ciutat?  {Que  no  hi  estàs  bé  en 
aquesta  vall  gemada?  Tot  es  pau  aqui,  tot 
veritat.  Aquí  no  trobaràs  l’engany  en  lloch; 
com  que  no  hi  hà  homes!  Un  sol  n’hi  hà  y 
aquest  ets  tu,  y  t’has  trahit  al  acudírset  la  idea 
de  devallar  à  ciutat!  {Pensas  quedarte?  <{No? 
Y  donchs  ja  ho.  veus,  es  el  primer  consell 
que’t  dono,  y  no’l  segueixes  perque  ta  deci¬ 
sió  es  un’altra.  Mes  ja  sé  que  fas  bé  seguint 
ta  voluntat;  un  consell  que  fos  forsós  seguir- 
lo,  seria  un  manament,  y  ni’l  teu  esperit 
culte’l  sofriria,  ni’l  meu  hi  trobaria  goig  en 
imposàrtel.  Es  una  de  las  cosas  que  no  he 
pogut  compendre  may  en  l’home:  l’esperit 
del  manar.  Comprench  qu’afalaga’l  sentirse 
superior,  y  comprench  que’l  desitj  d’esserho 
es  innat  en  l’home:  per  això  mateix  no  puch 
compendre  l’esperit  de  manar.  {Quin  goig 
pot  donar  l’ésser  superior  à  gent  que’s  deixa 
manar,  y  que,  pel  sol  fet  de  deixarse  manar, 
demostra  la  seva  petitesa?  La  superioritat 
que  dona’l  manar  gent  es  tan  petita  desde’l 
moment  qu’està  en  relació  ab  la  petitesa  dels 
manats,  que  diu  més  en  disfavor  qu’en  favor 
del  que  la  té.  Els  esperits  grans  no’s  deixan 
manar:  manar,  donchs,  esperits  grans,  sí, 
podria  donar  joya,  mes  com  qu’aixó  no  pot 
ésser,  tenho  sempre  present  quan  siguis  à 
ciutat:  no  vagis  à  cercar  la  felicitat  en  el  ma¬ 
nar,  perque  à  lo  més  trobaràs  una  felicitat 
falsa;  no  consentis  jamay  ésser  manat,  per¬ 
que  llavors,  declarante  inferior  à  un  altre 
per  pròpia  voluntat,  seràs  indigne  de  tu  ma¬ 
teix. 


^No  has  vist  à  molts  que  hi  troban  goig  en 
voltar  à  un  benehit  y  contarli  mentidas?  Cóm 
riuhen  al  veure  qu’ell  se  las  creu!  Llavors  se 
pensan  ésser  sabis.  Infelissos!  Qué  ridículs 
quedan  als  ulls  del  esperit  sencer  que’ls  ana- 
lisa!  Ve  à  ésser  aixó’l  goig  de  manar.  Men- 
tres  hi  hagi  qui  cregui,  manar  no  demostrarà 
may  cap  superioritat.  La  superioritat  deu 
guanyarse  enlayrantse,  no  per  l’enfonzament 
dels  altres.  Els  pobles  que’s  deixan  manar, 
venen  à  ésser  aquellas  telas  panoràmicas 
que  giran  entorn  d’una  falsa  cuberta  de 
barco.  L’espectador  qu’es  à  la  cuberta’s  fa  la 
ilusió  de  que’s  mou  y  de  que  viatja,  y  lo  que 
camina  es  la  tela.  Sols  el  que’s  troba  fora  de 
la  barraca,  com  que  no  està  ilusionat,  sab 
que  l’espectador  no’s  mou  y  que  las  ciutats 
son  pintadas  à  la  tela.  Procura  tu  ésser  dels 
que’s  troban  fora  de  la  barraca  social:  no  se¬ 
ràs  enganyat  y  t’hauràs  estalviat  els  drets  de 
entrada. 

Drets  d’entrada  que  son  forsa  crescuts  fins 
quan  son  més  baratos.  Sols  te  diré  que’l  tipo 
moneda  es  la  llibertat.  Es  un  metall  aquest 
que  no  admet  l’aleació;  ab  la  barreja’s'  disol 
en  lloch  d’enfortirse.  Y  com  que  la  moneda 
es  aleada,  no  sols  te  costa  car  l’entrar  à  la 
barraca,  sinó  que  tot  just  pagas,  ta  moneda’s 
torna  falsa.  Aixó  que  tu  no  veus  al  entrar  à 
la  barraca  pera  gaudir  del  espectacle,  ho  veu- 
hen  els  amos  ó  empressaris  aixis  qu’ets  à 
dintre,  y  quan  ne  vols  surtir,  t’exigeixen  mo¬ 
neda  bona  que,  com  ni  la  tens  ni  pots  pro- 
porcionàrtela,  no  pots  donaria  y  ja  no  pots 
surtir.  Llavors,  obligat  à  estarte  à  dintre,  has 
d’optar  per  una  de  dos,  ó  per  ésser  dels  que 
fan  rodar  la  tela  ó  per  ésser  dels  que  son  à 
cuberta.  Si  ets  dels  primers,  suaràs  molt;  si 
dels  segons,  acabaràs  per  aburrirte.  Vull 
dirte  que  de  totas  maneras  ta  desgracia  es 
feta.  A  molts  que  s’hi  han  trobat  se’ls  hi  ha 
ocorregut  una  idea:  varen  dir: — «Fora  barra¬ 
ca,  fora  romansos!»  —  Qué  varen  haver  dit! 
Ells  empressaris,  els  imbècils  qu’eran  à  cu¬ 
berta  y  que,  degut  à  sa  imbecilitat,  encara  hi 
trobavan  ilusió  al  espectacle,  y  molts  dels 
que  feyan  rodar  la  tela  qu’havían  acabat  per 
trobarhi  gust —  à  qué  no  s’acostuma  l’home! 
— se’ls  hi  tiraren  assobre  y  volgueren  esmi- 
colarlos.  —  «Fora  barraca,  fora  entradas!»  — 
cridavan  exasperats  els  empressaris;— «Fora 
barraca,  fora  ilusió!»  — cridavan  els  de  cu- 

berta; — «Fora  barraca,  fora  trevall;  volém 
trevallar! .. .» — cridavan  els  que  rodavan.  No 
hi  hà  més:  que  trevallin,  si  ho  volen!! 

S'ha  de  confessar  que,  acabada  la  barraca, 
s'acabavan  las  entradas,  la  ilusió  y’l  trevall! 
Era  allò  de  fora  espina,  fora  peix.  {No’l  sabs 
el  qüento  del  metje?  Diu  que  un  metje  vell 
curava  à  un  mariner  que  s’havia  clavat  una 
espina  d’escorpra  ab  cataplasmas,  mes  sense 
tréureli  la  espina.  El  mariner,  agrahit  de  la 
cura  que  tant  de  temps  durava,  feya  cada  dia 
present  al  metje  del  millor  peix  qu’agafava, 
A  ca’l  metje  ja  s  havian  acostumat  al  peix  à 
cada  àpat.  Un  jorn  que'l  metje  vell  estigué 
malalt,  el  seu  fill  feu  la  visita,  y  al  veure’l 
peu  del  mariner,  digué: — «Qu’extrany  el  pa¬ 
re  que  no  hagi  sapigut  curar  això!»  —  Y  ex¬ 
tragué  la  espina.  Quan  el  vell  tornà  à  visitar 
y  vegé  lo  fet  per  son  fill,  el  cridà  à  capítul  y 
li  digué: — «{Qué  has  fet,  infelís?  {Que  no 
veus  que  fora  espina  fora  peix? — En  efecte,’! 
mariner  guari,  y  s’acabaren  els  presents. 

D’aixó  n’has  de  treure  moltas  ensenvansas 
pera  quan  siguis  à  ciutat.  Tingas  sempre 
present  que  hi  hà  gent  que  per  un  miserable 
peix  malmet  la  salut  dels  altres.  No  vulguis 
ésser  com  el  metje  vell,  perque'ls  tals  peixos 
no  aprofitan.  Ja  veus  que  parlo  egoistament, 
pel  teu  bé  propi.  Y  no  cal  que’t  digui  que’t 
guardis  d’ésser  del  mariner.  Quan  sentis  à 
un  vell  parlar  d’esperit  pràctich,  pensa  qu'es 
dels  que  deixan  la  espina  y  fugen  d’ell.  Y  es- 
tigas  content  més  que  may  d’ésser  jove,  dels 
que  la  treuhen.  Perque  l’ésser  jove  es  el  mi¬ 
llor  do  que’s  pot  possehir. 

Esser  jove  es  més  qu’ésser  vell.  L’home 
jove  ha  viscut  tant  com  el  vell,  y  té  com  ell 
tanta  experiencia,  perque’ls  fets  passats  tots 
els  coneixém.  El  jove,  ademés,  degut  à  sa  for¬ 
talesa,  té  esperansas  .que’l  vell  ja  no  pot  sos¬ 
tenir.  Ja  veus,  donchs,  cóm  el  jove,  pera 
esserho  tot,  fins  es  més  vell  que'ls  vells.  No 
oblidis,  no  obstant,  que  dessota  uns  cabells 
blanchs  pot  haverhi  un’ànima  jove.  No  t’has 
de  fiar,  vull  dir,  may  de  las  apariencias.  No 
dech  afegirte  que  deus  respectar  als  vells 
com  à  tot  lo  del  món,  perque  aixó  ja  t’ho  en- 
senyaràn  els  homes  de  ciutat.  Sols  qu’ells  te 
diràn:  —  «Pensa  que  tu  també  seràs  vell!» — 
Els  homes  de  ciutat  son  molt  previsors!  Jo 
no  t'ho  puch  dir  aixó,  y  per  lo  tant  no  puch 
fundar  en  l’egoisme  aquell  respecte.  Jo’t 


dich:  respecta  als  vells,  no  perque  siguin 
vells,  qu’aixó  en  res  els  avalora,  sinó  perque 
deus  respectar  tot  lo  del  món.  {Cóm  puch 
dirte:  pensa  que  tu  també  seràs  vell,  si  pre¬ 
cisament  pensava  dirte:  procura  no  ésser 
may  vell? 

Passa  ab  aixó  del  respecte  dels  vells  lo  que 
ab  els  exèrcits  à  la  guerra,  que’l  primer  que 
fa  presoners  no’ls  fusella  perque  l’altre  no 
fuselli  als  que  li  fassi.  Y  donchs  {qué’t  cre- 
yas?  Els  homes  de  ciutat  son  molt  caritatius. 
Procura  tu  no  serne;  procura  ésser  justi¬ 
cier... 

Molts  més  te’n  haig  de  donar  de  consells 
avans  no  vagis  à  ciutat.  Per  avuy  sols  vull 
darten  dos  més.  Mira:  ab  un  sol  que’n  se¬ 
gueixis  dels  que  t’he  donat,  tindràs  el  dret 
d’ésser  respectat.  Mes  si  no’n  segueixes  cap 
y  fas  de  manera  d’ésser  empressari  de  barra¬ 
ca,  seràs  respectat,  lo  que,  com  pots  com- 
pendre,  es  molt  més  que  tenirne  solzament 
el  dret.  Aixó,  ben  mirat,  més  que  consell  es 
advertència,  ja  que  de  cami  no  te’n  senyalo 
— -  y  ara  ve’l  consell  de  debó — no  te’n  senya¬ 
lo,  perque  quan  siguis  à  ciutat,  creume  à 
mi,  fes  lo  que’t  dongui  la  gana,  que  pel  sol 
fet  d’ésser  home,  ja  tens  dret  à  la  vida. 
Aquest  consell  si  que’l  seguiràs.  Pobre  de 
tu  si  no'l  seguissis! 

A  més  veure. 

BÜ 

REVISTA  MUSICAL 

Concerts  Risler. 

El  gran  artista  que’ns  ha  abandonat,  dei- 
xantnos  el  desitj  de  tornarlo  à  sentir  lo  més 
prompte  possible, ’s  presentava  devant  nostre 
públich  en  las  condicions  més  desventatjo- 
sas.  Perque  estém  realment  embafats  de  tants 
concerts,  y  en  particular  de  concerts  de  pia¬ 
no,  que  son  els  que  més  aviat  cansan;  ha¬ 
vent  ademés  tingut  ocasió  de  sentir  en  aquest 
hivern  à  diversos  pianistas  de  verdadera 
talla  y  d’aptituts  ben  oposadas  dins  del  gé- 
nero.  Ab  sols  esmentar  els  noms  d’en  Pugno, 
en  Bauer,  l’Albéniz  y  en  Rosenthal,  que 
s’han  succehit  en  els  cartells  en  el  curt  es- 
pay  dels  darrers  mesos,  n’hi  havia  prou  pera 
preguntarse  al  veure  encara  anunciat  un  nou 
pianista:  {qué  podrà  ensenyarnos  que  no  co- 

neguém?  Y  no  obstant,  aixó  es  precisamenr 
lo  qu’ha  fet  més  gran  el  triomf  d’en  Risler, 
imposantse  à  tothom  ja  desde'l  primer  mo¬ 
ment,  y  convencentnos  de  qu’en  l’art  de  fer 
cantar  al  piano  encara  hi  havia  un  més 
enllà. 

iDirém  qu’en  Risler  es  un  gran,  un  emi¬ 
nent,  un  colossal  pianista?  Nosaltres,  tot  y 
creyentho,  preferim,  y  estém  segurs  qu’ell 
també  ho  prefereix,  tractarlo  en  calitat  d’ar¬ 
tista,  y  dir  qu’es  dels  artistas  que  més  ens 
han  conmogut,  que  més  directament  ens  han 
parlat  à  l’ànima,  valentse  com  ben  pochs  del 
llenguatje  de  la  veritat.  Y  aquesta  veritat , 
avuy  tan  difícil  de  trobar,  no  l’abandona  un 
sol  moment.'  En  cada  obra  que’ns  dona  à  co- 
neixe  no  hi  trobém  sols  una  execució,  sinó 
principalment  una  interpretació;  no’ns  acla¬ 
para  à  forsa  de  vence  dificultats,  sinó  que’ns 
maravella  ab  els  prodigis  d’una  dicció  in¬ 
comparable.  Peró  quina  dicció  la  d’en  Ris¬ 
ler!  Lo  que  ab  sos  dits  sab  arrencar  de  las 
teclas,  encara  que  siguin  ,  tan  ingratas  com 
las  del  Pleyel  que  utilisà,  es  de  lo  més  natu¬ 
ral  y  emocionant  qu’hem  sentit.  Ni  per  un 
moment  hi  descubrim  la  més  petita  pose  ni 
afectació,  tot  al  contrari:  sempre  veritat,  sin¬ 
ceritat,  naturalitat;  en  una  paraula:  art. 

La  personalitat  d’en  Risler  ha  vingut-  à 
donar  una  gran  forsa  à  tots  els  arguments 
qu’exposavam,  al  tractar  dels  darrers  con¬ 
certs  de  piano,  en  contra  dels  abusos  del 
mecanisme.  En  ell  hi  hem  trobat  la  proba 
més  clara  de  tot  lo  que  deyam:  que  ab  la 
sola  execució  no’s  va  enlloch,  qu’es  precís, 
per  sobre  de  tot  lo  altre,  la  dicció,  el  senti¬ 
ment  de  l’obra.  Per’xó  hem  disfrutat  més 
ab  una  frase  d’aquest  pianista  qu’ab  totas 
las  mecànicas  execucions  de  molts  altres. 
Aixó  no  vol  dir  qu’en  Risler  no  executi,  puig 
las  obras  que  formavan  els  seus  programas 
son  pera  posar  à  proba’l  domini  del  piano,  y 
baix  aquest  punt  de  vista  ho  feu  també  bri¬ 
llantment.  Peró  éxecutants  com  en  Risler  ne 
trobariam  molts,  y  en  cambi,  intérpretes  de 
la  seva  mena  ben  pochs. 

Com  tot  veritable  artista,  en  Risler  pro¬ 
fessa  la  més  gran  veneració  per  Beethoven, 
y  sas  obras  forman  una  part  principalissima 
dels  seus  programas.  Aixís  ens  ha  fet  fruhir 
ab  dos  Concerts  y  dugas  Sonatas ,  donantnos 
en  tots  la  interpretació  més  pura,  més  clàs¬ 
sica  qu’hem  sentit.  Tota  la  poesia  d’aquell 
geni,  tota  la  grandesa  de  linias  de  sas  obras, 
sens  adulteracions,  sense  correccions  de  cap 
mena,  las  posava  de  manifest  en  Risler  à 
cada  moment,  sense  descuydar  la  execució, 
peró  posanthi  la  seva  ànima  sencera  pera 
fer  cantar  al  piano  las  melodias  sens  parell 
de  que  ditas  obras  se  troban  sadolladas.  Im¬ 
possible  es  senyalar  els  fragments  que  va  dir 
millor,  perque  en  tots  estigué  inimitable, 
mes  pera  senyalarne  un,  triariam  per  rahó  de 
la  major  grandiositat  de  l’obra,  Yadagio  del 


Quint  Concert ,  quina  colossal  interpretació  ni 
podiam  somniaria. 

De  Schumann  n’executà  una  Fantasia  ab 
tota  la  delicadesa  v  bon  gust  que  requerei¬ 
xen  las  obras  d’aquest  mestre.  Digué  alguns 
fragments  de  manera  inspiradissima,  entus- 
siasmantnos  particularment  en  la  Faula  y  en 
Alucinacions ,  que  foren  models  acabats  de 
la  manera  cóm  s’ha  d’interpretar  à  Schu¬ 
mann. 

També  varem  poder  apreciar  el  seu  estil 
en  Chopin,  encara  que  no  d’una  manera  tan 
complerta  com  haurian  sigut  nostres  desit¬ 
jós.  Hi  varem  trobar  à  faltar  una  de  las  obras 
de  verdadera  empenta  d’aquest  mestre,  peró 
per’xó,  tant  en  la  mazitrka  com  en  el  vals ,  va 
presentarnos  aquell  llegitim  Chopin  que  tan- 
tas  vegadas  trobém  desconegut  per  las  lli¬ 
bertats  que  molts  s’hi  permeten.  La  música 
de  Chopin  es  pera  nosaltres  la  que’ns  donà 
en  Risler,  ab  totas  las  filigranas  que  permet 
la  sobrietat  més  correcta,  y  sense’ls  encarca¬ 
raments  de  las  afectadas  diccions  dé  que  tot 
sovint  se’l  fa  víctima. 

Y  aixó  podém  dirho  encara  ab  major  motiu 
de  la  Polonesa  de  Liszt,  ben  diferenta  de  las 
interpretacions  à  que  estém  acostumats.  Fou 
dita  ab  una  grandiositat  y  una  quadratura 
admirables,  donanthi  tota  la  brillantés  qu’e- 
xigeix,  peró  sense  subjectaria  ni  per  un  mo¬ 
ment  à  efectes  de  mala  lley.  Ab  ella’ns  donà 
una  llegitima  mostra  tant  del  fraseig  com 
del  temps  à  que  deu  portarse  aquesta  obra. 

Aixis  mateix  interpretà  perfectament  una 
Rapsòdia  de  Saint-Saèns  y  un’ altra  de 
Brahms,  servint  en  particular  las  dificultats 
d’aquesta  última  pera  posar  de  relleu  las  se- 
vas  dots  d’execució. 

Y,  per  fi,  en  las  obras  fora  de  programa, 
volgué  en  Risler  demostrarli  à  nostre  públich 
qu’ell  figura  en  el  nombre  dels  adoradors 
més  entussiastas  de  Wagner,  com  no  podia 
ésser  d’altra  manera  dat  el  seu  talent.  La 
seva  passió  pel  mestre  de  Bayreuth  l’ha  por¬ 
tat  sovint  à  aquesta  població,  no  sols  en  ca¬ 
litat  d 'amateur,  sinó  pera  pendre  una  part 
activa  en  las  representacions,  figuranthi  en 
els  cartells  com  repetiteur.  Y  aixó  es  més  d’a¬ 
labar  en  el  pianista,  puig  no  constituheix 
una  finalitat  pràctica  pera  la  seva  carrera 
com  ho  fora  en  un  director  d’orquesta.  Exe¬ 
cutà  un  arreglo  del  chor  de  filadoras  de 
L' Holandès,  y  un  altre  de  la  mort  d  lsolda. 
Prescindint  del  efecte  que’ns  produheixen  en 
el  piano  aquests  arreglos,  en  particular 
l’ultim,  que  ja  hem  criticat  altras  vegadas, 
dirém  que  la  interpretació  d’en  Risler  fou 
també  admirable;  fou  absolutament  wagne¬ 
riana,  tant  en  las  filigranas  de  la  primera 
obra  com  en  el  devassall  de  sentiment  de  la 
darrera.  Si  tots  els  artistas  que  s’atreveixen 
ab  las  obras  de  Wagner  tinguessin  d’aquest 
mestre’l  concepte  que’n  té  en  Risler,  y’l  co¬ 
neguessin  y  sentissin  com  ell  el  sent,  nostra 

pobra  ploma  s’estalviaria  sovint  molta  feyna, 
ó  al  menys  aquesta  fora  molt  més  agra¬ 
dable. 

Tal  ha  sigut,  en  resumidas  apreciacions, 
l’exquisit  trevall  artístich  d’Eduart  Risler, 
que  quedarà  pera  nosaltres  inesborrable. 
Artistas  que  com  ell  ens  hagin  posat  de  re¬ 
lleu  tota  la  poesia  que  conté  un’obra  musi¬ 
cal,  n’hem  trobat  ben  pochs.  Y  mirant  à  la 
seva  part  externa,  à  lo  qu’es  sempre  la  part 
antipàtica  del  virtuós ,  podém  dir  qu'en  Ris¬ 
ler  es  el  més  sincer,  el  més  natural,  el  més 
serio  y  de  menys  pretensions  de  tots  els  vir¬ 
tuosos  qu’hem  conegut.  No  Iji  hà  més  que 
veure  de  la  manera  cóm  va  rebre  las  conti- 
nuadas  ovacions  del  públich,  en  particular 
aquella  espontània  ab  que  fou  despedit  en  el 
vestíbul.  Que  poguém  tornàrlashi  à  tributar 
ben  prompte  es  lo  que  desitjém. 

Y  al  mestre  Crickboom,  que’ns  ha  propor¬ 
cionat  tan  bella  ocasió  de  coneixe  y  admirar 
al  genial  artista,  hem  d’endressarli  nostra 
coral  felicitació  y  desitjarli  semblant  acert  en 
els  concerts  següents. 

Joaquím  Pena. 


LAS  SET  PLAGAS  Y  LAS 
SET  BELLESAS  D’ITALIA 

No  fa  pas  gayre  que  tornant  d’Italia,  y  tro- 
bantnos  ja  en  territori  francès,  va  caure  en 
nostras  mans  un  llibre  del  escriptor  parisench 
Ernest  Tissot,  que  portava  en  sa  groga  cu- 
berta  aquest  titul  estrany  y  temptador  à  la 
vegada.  Varem  llegirlo,  v  fins  al  darrer  capi- 
tul  no  varem  saber  trobar  la  justificació  del 
titul  esmentat,  que  per  un  cantó  té  cert  ayre 
bíblich  y  per  l’altre  cert  tirat  de  nom  d’obra 
maeterlinckiana. 

Després  d’unas  impresions  de  viatje  à  Ita- 
lia,  més  ó  menys  justas  y  ben  sentidas,  l’au¬ 
tor  enclou  al  final,  à  tall  de  conclusió  humo¬ 
rística  y  en  catorze  tessis,  sas  antipatias  y 
simpatias  per  las  cosas  y  pels  homes  de  la 
Italia  d’avuy  en  dia. 

No  deixa  d’ésser  enginyosa  la  manera  cóm 
sintetisa  en  un  concepte,  y  à  voltas  en  una 
paraula,  las  impresions  qu’ha  rebut  en  aque¬ 
lla  hermosa  terra,  de  lo  que’n  surt  quasi  bé 
sempre  una  generalisació,  ab  la  que  qua¬ 
si  bé  sempre  també  hi  estém  del  tot  con¬ 
formes. 

Las  anirém  analisant  una  per  una,  exa¬ 
minant  son  fonament  d’un  modo  lleuger. 
Comensarém  per  lo  pitjor,  es  à  dir,  per  las 
plagas.  i 

Diu  en  Tissot  que  la  primera  plaga  d’Ita- 
lia  es  la  mentida,  tal  com  la  practican  els 
italians,  dels  que,  entre  altras  cosas,  tot  el  cò¬ 
rners  no  es  més  que  una  mentida.  Home!  Se¬ 
nyor  Tissot!...  No  sé  fins  à  quin  punt  es  cert 
axó  de  la  •  mentida,  donchs  si  bé  al  principi 


potser  té  un  xich  de  rahó,  al  final  de  la  ex¬ 
posició  lacònica  de  la  primera  plaga  no’n  té 
alló  que  se’n  diu  massa,  sobre  tot  si’ns  fixém 
en  la  Italia  del  Nort;  peró  en  fi,  aixó  no  es 
pera  nosaltres  de  lo  més  interessant,  puig  lo 
de  caràcter  comercial  no  sol  ésser  del  rengló 
nostre.  Aném  endevant. 

La  segona  plaga  es  la  manque  de  nuanc.es , 
dans  l’art  comme  dans  les  toilettes.  No  sé;  qué 
vol  que  li  digui...  Potser  sí  que  llevat  de 
pochs,  poquíssims  artistas,  l’art  modern  ita¬ 
lià-  se’n  ressent  una  mica  d’aixó  de  la  falta  de 
nuances ,  peró  vaja,  que’ls  pochs  artistas  que 
hi  han,  ab  nuances  ó  sense,  la  sostenen  ben  al¬ 
ta  la  gloriosa  tradició  artística  italiana.  El  se¬ 
nyor  Tissot  sab  el  vent,  peró  no  sab  de  quin 
torrent;  y  ben  garbellat  hi  hà  tota  una  sen¬ 
tencia,  per  poch  que  un  cavili,  en  la  exposi¬ 
ció  ràpida  de  lo  que  pera  ell  constituheix  la 
segona  plaga  italiana;  peró  baix  el  punt  de 
vista,  sempre,  de  que’s  tracta  d’art  modern, 
perque  si’s  tractés  del  art  de  totas  las  grans 
épocas  llatinas,  que  ja  han  passat,  alashoras 
si  que’ns  hauria  de  dispensar  el  senyor  Tis¬ 
sot,  peró  no  hi  podriam  estar  pas  conformes, 
per  més  que  ja  suposém  qu'aytal  heretjia 
no.  es  capàs  ni  de  concebirla,  y  si  ho  es,  pit¬ 
jor  pera  ell.  Aixó  en  quant  al  art.  L’autor 
parla  també  de  las  toilettes ,  y  suposo  que  deu 
referirse  à  las  de  las  donas,  perque  las  dels 
homes,  ab  ben  pocas  diferencias,  son  à  tot 
arreu  per  l’estil. 

Ja  comprench  que  la  elegancia  en  el  vestir 
y  en  el  modo  d’ésser  de  la  persona  es  patri¬ 
moni  exclussiu  de  la  dona  parisenca.  {Veu- 
hen?  Sempre  hi  toca;  més  ó  menys,  peró  hi 
toca.  Aquesta  observació  sobre  lo  qu’ell  con¬ 
sidera  també  com  à  plaga,  es  molt  justa:  peró 
encara  que  siguin  excepcions,  també  li  hem 
de  contestar  qu’hem  vist  romanas,  florenti- 
nas,’venecianas  y  napolitanas  que  d’hermosu- 
ra  en  la  persona  y  nuances  de  tota  mena  en  el 
vestir...  tantas  com  ne  vulgui!  Y  passém  à 
un’altra  plaga. 

La  tercera,  pel  senyor  Tissot,  es  la  influen¬ 
cia  alemanya.  Ab  aquesta  plaga  sí  que  no  hi 
podém  estar  conformes  de  cap  de  las  ma- 
neras,  donchs  lluny  de  créurela  tal  plaga, 
la  considerém  una  bellesa  altament  profito¬ 
sa  pera  la  Italia  en  general,  y  en  especial 
pera  la  del  Nort,  qu’es  allà  hont  la  influencia 
alemanya’s  deixa  sentir  ab  més  forsa  y  ab 
fruyts  més  espléndits  y  saborosos.  Tant  de  bo 
que  la  poguéssim  experimentar  nosaltres  la 
esmentada  influencia — sempre  en  la  mida 
justa,  s’entén, — donchs  potser  surtiriam  d’un 
cop  per  sempre  d’aquesta  tutela  francesa  que 
fa  tant  temps  que  patim  y  que  produheix  uns 
efectes  tan  desastrosos  en  nostres  artistas,  afi¬ 
cionats  y  gent  de  tota  mena,  donchs  pera  tot¬ 
hom,  llevat  d’una  minoria  insignificant,  aqui 
no  hi  hà  res  bo  més  que  lo  que  ve  de  Fransa. 
Literatura,  música,  pintura,  esculptura,  mo- 
das,  caràcters,  vicis  y  costums,  tot  es  francès. 

En  las  altras  nacions  no  hi  hà  res  de  bo,  y  si 
quelcom  hi  hà,  ho  hem  de  coneixepassat  pel 
garbell  de  la  francesada.  Quedan,  per  supo¬ 
sat,  apart  las  excepcions  dels  grans  artistas 
francesos,  que  prous  que  n’hi  hà,  peró  ara 
parlém  en  general.  Sort  que’l  nostre  públich 
en  un  acte  artistich,  y  pera  precisar  més,  mu¬ 
sical,  de  gran  trascendencia,  que  fa  poch  ha 
tingut  lloch  à  Barcelona,  ha  demostrat  que 
ja  comensa  à  distingir. 

Això  de  que  la  influencia  alemanya  sigui 
una  plaga  pera  Italia,  com  diu  el  senyor  Tis- 
sot,  ho  rebatim,  sempre  que  aquesta  influen¬ 
cia  no  desfiguri  son  caràcter  típich,  donchs 
si  ho  arribés  à  lograr,  alashoras  si  que  fora 
plaga,  y  de  las  grossas. 

La  quarta  plaga,  diu  qu’es  la  prempsa,  ge- 
neralmente  mal  informada  y  quasi  sense  va¬ 
lor  intelectual,  artístich  ó  moral.  Y  això  sí 
que  no  es  veritat,  donchs  si  à  Italia  hi  han 
cridayres  sense  solta  com  L'Intransigeant , 
La  libre  paiole,  La  Patrie  y  altres  esvalota¬ 
dors  del  boulevard ,  també  hi  han  periódichs 
y  revistas  qu'arriban  à  un  nivell  intelectual, 
artistich  y  moral  molt  més  elevat  que’l  de  la 
major  part  de  la  prempsa  francesa,  revistas 
inclusiu. 

La  quinta  plaga,  diu  el  senyor  Tissot  qu’es 
la  descentralisació,  el  mancament  d’una  ca¬ 
pital  que  imposi  al  públich  sas  simpatías  y 
sas  admiracions,  disminuhint  ab  notables 
proporcions  la  importància  de  la  vida  inte¬ 
lectual.  No  pensém  com  vosté,  senyor  Tis¬ 
sot,  sinó  tot  al  inrevés.  Aquests  dimontris  de 
francesos  sempre  seran  centralisadors. 

La  sexta,  diu  ab  molta  gracia  qu’es  la  Ca¬ 
valleria  rusticana.  Quin  símbol  més  hermós 
y  més  gràfich  enclou  aquesta  frase!  Ella  sola 
val  el  llibre.  Tóquila,  senyor  Tissot!  Estém 
complertament  d’acort.  La  Cavalleria  rusti¬ 
cana  una  plaga!...  Ay!  Si’l  sentissin  els  nos¬ 
tres  liceístas! 

La  séptima  plaga  d’Italia  la  constituheixen 
pera  ell  els  cafés-concerts.  Trobo  que  té  rahó; 
à  nosaltres  també’ns  fan  bastant  fàstich. 

Y  ara  passém  à  las  bellesas.  Las  anirém 
exposant  tal  com  ho  fa  l’autor,  donchs  las 
qu’ell  enumera  també  ho  son  pera  nosaltres. 

1. a  L’orgull  de  la  nissaga  llatina,  palpi- 
tant  encara  en  tota  Italia. 

2. a  El  cosmopolitisme,  donchs  els  extran- 
gers  s’hi  troban  com  à  casa  seva  en  aqueixa 
Italia  rublerta  de  malalts,  de  pelegrins  y  de 
curiosos,  fins  al  punt  de  notarse  sa  influen¬ 
cia  en  la  mateixa  llengua  italiana. 

3. a  L’encís  de  Roma,  donchs  n’hi  hà  prou 
ab  visitaria  un  sol  cop  pera  enamorarsen  per- 
dudament. 

4. a  L’ambient  católich,  las  iglesias  de 
Roma,  la  popularitat  de  la  religió.  (Aquesta 
observació  es  justíssima;  cal  havershi  trobat 
pera  experimentaria.) 

5. a  Las  novelas  d’en  Gabriel  d’Annun- 
zio. 


6.a  El  mestre  Verdi  (i). 

7-a  La  Duse. 

Y  ara,  avans  d’acabar,  tno  fora  interessant 
que’l  senyor  Tissot  fes  un  nou  llibre  parlant 
de  las  plagas  y  bellesas  d’Espanya?  Ja  ho 
crech  qu’ho  fora!  Lo  qu’es  que’m  sembla 
que  ab  catorze  tessis  no’n  surtiria  pas,  per- 
que  si  à  Espanya  hi  hà  bellesas  à  dojo,  tam¬ 
bé  hi  hà  plagas  à  samaladas:  y  potser  aixó 
faria  que  al  senyor  Tissot,  al  parlar  d’aques- 
tas  terras,  el  compte  no  li  surtis  tan  just  com 
al  parlar  d’Italia. 


NOTAS  BIBLIOGRÀFICAS 


Apeles  Mestres. — En  Misèria. — Antoni  López, 

editor. — Barcelona . —  /902. 

En  Misèria  es  un  poemet  delicadissim, 
sentit  ab  ànima  d’artista  y  escrit  ab  concisió 
y  justesa.  Poemet  d’armónicas  proporcions, 
encisa  per  l’humanisme  y  veritat  del  assump- 
to,  per  la  plasticitat  y  bellesa  de  la  forma,  pel 
potent  esclat  de  vida  que  l’acoba.Com  Gaziel 
y  Picarol ,  En  Misèria  pertany  à  un  género 
literari  que  pot  calificarse  de  balada  amplifi¬ 
cada ,  género  que  s’avé  d’una  manera  admira¬ 
ble  ab  el  temperament  poétich  d’en  Mestres. 
En  Misèria  ve  à  ésser,  donchs,  un  nou  present 
que’l  poeta  ofereix  à  la  literatura  catalana. 
Per  son  fons  y  per  sa  forma’l  creyém  digne 
de  las  millors  obras  que  fins  avuy  ha  publi¬ 
cat  l’autor  del  Estiuhet  de  Sant  Martí.  Ningú 
com  ell  sab  ressucitar  la  exquisida  y  senyo- 
rial  poesia  dels  castells  y  de  las  liegendas 
mitj-evals;  ningú  com  ell  sab  revestiria  de 
formas  tan  hermosas  y  senzillas.  Lo  mitj- 
eval  té  pera  en  Mestres  un  encis  tan  profond, 
ho  sent  ab  tanta  intensitat,  que  sense  cap  es- 
fors  pot  separarne  lo  encarcarat  y  fret,  dei- 
xantnos  tan  sols  lo  més  fresch,  quelcom  que 
recorda  alhora  la  ingenuitat  de  la  cansó 
del  poble  y’l  mistich  encant  del  retaule  gó- 
tich.  Patjes,  cavallers,  castellanas,  joglars, 
castells  altivols,  torras  enrunadas,  tradicions 
y  rondallas,  passan  sense  descans  per  la  fan¬ 
tasia  del  poeta  y  prenen  forma  en  sas  bala- 
das.  Entre  totas  En  Misèria  —  y  consti  que 
no  som  dels  que’s  deixan  enlluhernar  per  la 
darrera  obra  publicada — es  la  que’ns  sembla 
més  hermosa  y  original.  La  concepció  del 
miserable  que  va  pel  món  acotat  per  la  fam 
y  la  pobresa,  peró  que  refusa  jugarse  la  vida 
per  una  noble  castellana,  per  un  poder  quasi 


(1)  El  llibre  de  que  parlém  fou  escrit  vivint  enca¬ 
ra’l  mestre. 

reyal,  perque  en  mitj  de  son  abandó  y  sa  ig¬ 
norància  sent  l’imperiós  manament  del  seu 
jo  que  li  ordrena  viure,  es  una  de  las  con¬ 
cepcions  més  bellas  que  pot  tenir  un  poeta. 
En  Mestres  ab  son  ultim  poemet  ve  à  demos- 
trarnos  cóm  l’ànima  lliure  del  poble,  que  viu 
pera  si  mateixa  y  no  obeheix  més  que  als 
impulsos  de  la  naturalesa,  té  un  sentiment 
més  exacte  del  fi  de  la  vida  que  l’ànima  gas¬ 
tada  y  envellida  dels  cortisans  y  dels  poten¬ 
tats,  assedegats  eternament  d’orgull  y  de  do¬ 
mini. 

Aixis  la  flor  daurada  que’s  gronxa  demunt 
de  la  torra  inaccessible  y  ha  causat  la  mort 
dels  nobles  enamorats  de  la  poderosa  caste¬ 
llana,  que  sols  volia  ésser  la  esposa  del  home 
ardit  que  aconseguis  haverla,  no  tempta  al 
pobre  Misèria.  La  vida  val  més  que  tot: 

Y  per  herms  y  poblats,  per  valls  y  serras, 
trepitjant  al  etzar  terras  y  terras, 
y  anant  sens  saber  ont; 
rebutjat  de  tothóm,  mes  sempre  lliure, 
buyt  el  sarró,  peró  orgullós  de  viure, 
va  en  Misèria  pel  món. 


NOVAS 

Per  la  prempsa  diaria  s'hauràn  enterat 
detalladament  nostres  lectors  de  la  desgra¬ 
cia'  esdevinguda  à  Catalunya  y  al  món  cien- 
tífich  ab  la  mort  del  eminent  patrici  en  Bar¬ 
tomeu  Robert. 

Aqueix  trist  succés  ocorregué’l  prop  pas¬ 
sat  dijous  à  dos  quarts  de  dotze  de  la  nit, 
després  d’haver  visitat  el  doctor  Robert  à 
nostre  estimadissim  amich  mossèn  Jacinto 
Verdaguer,  y  trobantse  en  ple  acte  de  ger¬ 
manor  entre  confrares  seus.  Mentres  els  di¬ 
rigia  sa  afectuosa  paraula,  li  sobrevingué 
l’atach  mortal.  Tot  seguit  la  ciutat  s’ompli 
de  dol,  escampantse  la  consternació  per  tota 
Catalunya  y  à  fora  d’ella. 

El  sepeli  del  inmortal  patrici  fou  un  acte 
grandiós.  Se  verificà’l  dissapte  à  deu  horas 
del  mati-  El  jorn  era  rúfol,  plovent  seguit, 
no  privant  això  que  la  gentada  fes  cap  al 
domicili  del  nostre  plorat  amich,  estacionant- 
se  als  voltants  una  munió  inmensa  d’espec¬ 
tadors.  Després  de  l’absolta  cantada  pel  cle- 
ro  parroquial,  desfilà  la  manifestació  ramblas 
avall,  essent  impossible  enumerar  las  corpo¬ 
racions  y  personalitats  conegudas  que  hi  ana- 
van  confosas  ab  el  poble  consternat.  L’efecte 
era  imponent:  tot  eran  caras  entristidas  que 
traspuhavan  el  dol  del  cor. 

Una  gran  multitut  continuà  fins  al  cemen¬ 
tiri,  organisantse’l  convoy  de  cotxes  y  se¬ 


guint  darrera’ls  de  las  coronas,  entre  las  que 
sobressurtían  la  del  Ajuntament,  Unió  Cata¬ 
lanista ,  Veu  de  Catalunya  y  Renaixensa.  La 
que  hi  envià  Joventut  era  de  flors  naturals  y 
d’un  tamany  considerable.  D’altrasy  d'altras 
n’hi  havia  encastelladas  en  molts  cotxes.  Las 
entitats  que  tenen  son  domicili  à  la  Rambla 
y  diferentas  casas  particulars,  endolaren  els 
balcons  y  rètols,  no  mancanthi  tampoch  per 
part  nostra  aquesta  externa  manifestació  de 
dol. 

Arribats  al  cementiri,  els  alumnes  de  la 
càtedra  del  doctor  Robert  volgueren  dur  à 
brassos  el  fèretre  fins  à  la  darrera  estada, 
com  avans  havia  sigut  portat  pels  individuus 
del  Cos  Médich  Municipal.  Al  procedirse  al 
enterrament,  parlaren  à  la  multitut  els  se¬ 
nyors  Rusinol  (Albert)  y  doctor  Estebanell. 
La  pluja  havia  seguit  persistent  fins  allavors, 
en  que’s  vesti’l  cel  de  festa  com  pera  rendir 
un  tribut  al  home  que  deixava  à  un  poble 
endinzat  en  la  tristesa  y’l  dolor. 

Durant  aquests  darrers  dias  tota  la  premp¬ 
sa  ha  dedicat  espay  ben  llarch  à  relatar  els 
fets  del  gran  home  que  plora  nostra  Catalu¬ 
nya.  S’han  suspès  diferentas  festas  anterior¬ 
ment  preparadas  per  entitats  oficials  y  parti¬ 
culars,  y  s’han  anunciat  y  anuncian  vetlladas 
necrológicas.  De  tots  indrets  de  Catalunya, 
de  las  demés  regions  d’Espanya  y  del  extran- 
ger  han  vingut  telégramas  de  condol.  Joven¬ 
tut  dona  també  son  adeu  al  home  sabi,  al 
amich  estimat,  al  conseller  bondadós.  Des¬ 
cansi  en  pau! 

La  malaltia  de  mossèn  Jacinto  Verdaguer 
segueix  son  curs  encalmat,  continuant  l’estat 
d’aclaparament  y  feblesa  que  té  atuhit  al 
gran  cantor  de  L'Atlàntid'a.  L’animan  de  de 
bó’ls  cuydados  de  qu’es  objecte  per  part  dels 
metjes  doctors  Roura  y  Barrios,  Lalp  y  No¬ 
guera,  quins,  junt  ab  el  doctor  Lsqúerdo, 
trevallan  pera  portarli  la  millora  lo  més  aviat 
possible.  No  menys  hi  ajudan  la  familia 
que'l  cuyda  y  alguns  amichs,  que  no’l  deixan 
ni’l  deixaràn  may,  per  més  que  bufin  tem- 
pestas. 

La  ilusió  que  sent  per  son  nou  llibre  Flors 
de  Maria ,  pròxim  à  surtir,  no  hi  hà  dubte 
que  li  dona  alas  y  li  fa  menys  pesada  la  ma 
laltia,  que  sufreix  ab  verdadera  resignació, 
sens  exhalar  ni  una  queixa  ni  un  plany. 
Aquella  ànima  gegantina  que  cantà  l’en- 
fonzament  de  l’Illa  del  Atlàntich,  s’es  torna¬ 
da  com  la  d’un  infant  y’s  nodreix  dels  afectes 
que  tant  de  temps  li  han  mancat. 

El  reverent  Estebanell  y  nostre  estimat 
company  Busquets  y  Punset,  procuran  tots 
els  medis  pera  que  s’enllesteixi  prest  el  lli¬ 
bre,  que,  sens  dubte,  li  donarà  una  empenta 
cap  à  la  millora,  qu’es  lo  que  desitja  la  re¬ 
dacció  de  Joventut. 

Continúan  rebentse  visitas  à  la  casa  del 

ilustre  malalt  de  personalitats  d’aquí  y  del 
extranger.  Recordém,  entre  altras,  las  comu¬ 
nicacions  de  condol  d’en  Fastenrath,  en  Mis- 
tral  y  en  Miguélez. 

Continúan  vetllantlo  per  torn  els  estu¬ 
diants  de  la  facultat  de  Medecina  del  Centre 
Escolar. 


La  nit  del  passat  dijous  tingué  lloch  en 
l’Ateneu  Barcelonès  una  vetllada  literari-mu- 
sical  en  la  que  nostre  estimat  company  de 
redacció  en  Busquets  y  Punset  donà  à  co- 
neixe  à  un  públich  escullit  son  quadret  lirich- 
dramàtich  titulat  El  fossar  de  Sau ,  qu’havia 
escrit  pera  ésser  estrenat  pel  «Teatre  Líric 
Català». 

Tractantse  d’un’obra  que  no  s’ha  posat  à 
las  taulas  es  difícil  determinar  fins  à  quin 
punt  té  condicions  escénicas,  y  tractantse 
d’un  company  es  perillós  fer  apreciacions 
que  podrían  semblar  interessadas.  Aixis, 
donchs,  ens  limitarém  à  repetir  ab  en  Bori  y 
Fontestà,  que  fou  qui  presentà  al  jove  poeta 
al  auditori,  qu’en  l’obra  hi  hà  exuberància 
de  sentiment  v  amor  als  tipos,  costums  y 
parla  de  la  montanya  catalana. 

El  fossar  de  Sau  va  acompanyat  d’ilustra- 
cions  musicals  originals  d’en  J.  Masó  y 
Goula.  Entre  ellas  sobressurt  un  dúo  de  fac¬ 
tura  senzilla  y  ben  sentit. 

Tots  els  que  prengueren  part  en  la  vet¬ 
llada  foren  aplaudits. 


L’Agrupació  Catalanista  del  Centre  de 
Lleyda,  que  té  son  domicili  en  el  carrer  de 
Casp  d’aquesta  ciutat,  donà’l  passat  dissapte 
una  funció  extraordinària  en  honor  del  emi¬ 
nent  poeta  Angel  Guimerà,  del  qual  ne  fou 
llegida  una  carta  excusant  ab  sentidas  frases 
sa  assistència  al  acte  y  oferintse  pera  tot  lo 
que  pogués  ésser  profitós  à  Catalunya. 
Aquesta  carta  la  llegí'l  president  de  l’Agru¬ 
pació  senyor  Regàs,  qui  exposà  als  concu¬ 
rrents  el  condol  de  la  societat  perla  mort  del 
eminent  patrici  doctor  Robert,  afegint  que 
quedava  acordat  suspendre  tots  els  demés 
festetjos  anunciats. 

Se  representà  l’obra  Mar  y  Cel  ab  acert, 
y  durant  la  representació  estigué  exposat  en 
el  vestíbul  un  artístich  pergamí  dibuixat  y 
policromat  pel  soci  senyor  Blavia,  y  dedicat 
à  n’en  Guimerà. 


L’Ajuntament  de  Sarrià,  à  proposta  de 
nostre  amich  y  company  de  causa  en  Joseph 
Mumbrú  y  Ferràn,  acordà  ab  entussiasme, 
en  la  sessió  darrerament  celebrada,  donar  el 
pesam  à  la  familia  del  doctor  Robert,  y’l 
nom  d’aquest  gran  patrici  à  un  dels  carrers 


de  la  vehina  població.  Al  mateix  temps,  ha¬ 
vent  proposat  el  distingit  escriptor  en  Pere 
Huguet  y  Campanà,  sindich  de  dit  Ajunta¬ 
ment,  que’s  dongués  el  nom  del  venerable 
català  Pi  y  Margall  à  un  altre  carrer  de  Sar¬ 
rià,  s’acordà  igualment  ferho  aixís. 

Nostra  coral  enhorabona  à  aquella  corpo¬ 
ració,  que  tan  bé  sab  honorar  als  grans  ho¬ 
mes  de  nostra  terra.  De  desitjar  fora  que 
prompte  poguéssim  aplaudir  al  municipi  de 
nostra  ciutat  per  un  acte  semblant. 

Hem  sabut  que’ls  regionalistas  de  Sarrià 
tenian  presentada,  posteriorment  à  la  del 
senyor  Mumbrú,  una  proposició  en  el  mateix 
sentit  de  donar  à  un  dels  carrers  de  Sarrià  1 
nom  del  doctor  Robert.  Ab  l’acte  del  senyor 
Mumbrú  y  del  Ajuntament  quedan,  donchs, 
satisfetas  tan  bellas  aspiracions. 


Ha  surtit  la  cansó  XXIV  del  «Cançoner 
Popular»,  ó  sia  El  bou  y  la  mula,  ab  lletra, 
música  y  dibuix  alusiu.  Preu,  io  cèntims. 


Avuy  repartim  l’ultim  plech  de  la  novela 
d’August  Strindberg  L'inspector  Axel  Borg. 
La  setmana  entrant  comensarém  à  repartir 
el  prólech,  y  seguidament  el  retrato  del 
autor  y  la  cuberta  pera  enquadernar  l’obra. 

jove  que  vol  deixar  la  vall  per  la  ciutat:  II,  per 

LA  FEYNA  DE  LA  JUNTA 

DE  BELLAS  ARTS 

Oydà!  Ja  tenim  Junta  de  Bellas  Arts,  ja  te¬ 
nim  deupersonas  que  tenen  obligació  de  cuy- 
darse  del  avens  artistich  de  Barcelona,  y  es 
d'esperar  que  totas  hi  posaran  sa  bona  volun¬ 
tat  y  sos  coneixements,  que,  entre  totas  deu, 
es  de  creure  que  seran  molts. 

Hi  figuran  unesculptor,  tres  pintors,  dos 
'arquitectes,  un  critich  d’art  y  tres  aficionats, 
tots  molt  coneguts  per  las  mostras  qu’han 


dat  de  son  talent.  L’únich  que  hi  falta  es  un 
arqueólech,  ó  varis,  puig  si’ls  compromisaris 
no’l  varem  nombrar,  fou  perque  no  disposa- 
vam  més  que  de  quatre  llochs  y  creyam  que 
l’Ajuntament  completaria  la  representació 
que  hi  faltava.  No  ho  va  fer  aixís,  ell  sabrà 
per  qué. 

Y  deyam  que  hi  falta  un  arqueólech  ó  va¬ 
ris,  perque  es  molt  difícil,  per  no  dir  impos¬ 
sible,  que  una  sola  persona  posseheixi  l’in- 
mens  y  complexe  número  de  coneixements 
que  suposa  entendre  en  tots  els  rams  de  l’ar¬ 
queologia,  que  son  tants  com  els  rams  de 
l’activitat  humana  aplicada  à  produhir. 

Imagininse  si  pot  existir  qui  entengui  en 
teixits,  vidrieria,  ferreteria,  ceràmica,  mobles, 
joyas,  llibres,  grabats,  vestits,  armas,  saba- 
tas,  monedas,  etc.,  y  sigui  capàs  de  compen- 
dre  l’autenticitat  y’l  valor  d’un  objecte,  y  l’é- 
poca  à  que  pertany,  per  la  forma,  pel  trevall, 
pel  dibuix,  per  la  patina,  pel  material  em¬ 
pleat,  pel  procediment  ab  qu’es  fet,  etc.,  etc. 
No  parlo  de  pintura,  esculpturay  arquitectu¬ 
ra  antigas,  perque  estich  segur  de  que  aquests 
coneixements  no  mancan  à  alguns  dels  indi- 
viduus  que  forman  part  deia  Junta. 

Suposo  qu’en  cas  de  dubte  deuran  re¬ 
corre  à  consultas  ab  personas  entesas,  puig 
si  no,  s’exposarían  sovint  à  pendre  gat  per 
llebre. 


266 


JOVENTUT 


Hem  sentit  dir  que  tenen  consignadas  per 
adquisicions  deu  mil  pessetas.  Si  es  aixís,  es 
molt  poch  pera  tot  un  any. 

Però  com  hi  hà  bastanta  feyna  que  fer, 
sense  fer  adquisicions  també  poden  prestar 
serveys  d’aquells  que  s’agraheixen.  Si  no  ho 
varem  entendre  malament,  la  Junta  té  de 
vetllar  per  tot  lo  que’s  , refereix  à  art,  y  ha  de 
procurar  fomentar  la  cultura  pública  artísti¬ 
ca.  Ara  bé:  {saben  qu’es  lo  que  dona  més 
mal  exemple  al  públich  per  ésser  una  mostra 
permanent  de  mal  gust  que  vulgas  ó  no  se’n 
entra  per  la  vista?  Els  monuments  qu’ador- 
nan  (!)  nostra  ciutat. 

Voldríam  saber  quin  hi  hà  que  resulti  ve¬ 
rament  arlistich. 

A  nostre  entendre  la  Junta  deuria  comen- 
sar  dictaminant  contra'ls  monuments,  y  exi¬ 
gir  que  fossin  enderrocats. 

Aqui  tenim  el  monument  à  Colón.  {Qu’es 
sinó  un  gran  candelero,  plagat  d’estatuas  de 
diferentas  midas,  qu’aguanta  una  bola,  sobre 
la  que  fa  equilibris  el  descubridor  de  las 
Américas,  senyalant  ab  el  dit  per  ahónt  ens 
va  venir  el  desastre?  Nosaltres  l’enderroca- 
riam  y  seguiríam  el  consell  d’aquell  bohemi, 
que  al  preguntarli  qué  se’n  hauria  de  fer,  va 
respondre  sense  pensarshi: — Calderilla. — 

El  d’Antoni  López,  monument  de  famiiia, 
es  de  lo  més  vulgar  y  antiestétich  qu’hem 
vist.  Francament,  també  l’enderrocariam. 

{Y’l  d’en  Rius  y  Taulet?  No  n’hi  havia 
prou  de  mal  gust  al  Parch:  pera  completarlo 
hi  posaren  al  devant  un  panteón ,  y  encara 
molt  inferior  à  alguns  que  n’hi  hà  als  cemen¬ 
tiris.  També  l’enderrocaríam. 

{Y’l  d’en  GüelP  {Y’l  d’en  Clavéï  Fora! 
Fora  monuments  xavacans!  Y  quan  hi  hagués 
fondos  se’n  podrían  fer  de  nous,  tornant  à 
aixecar  estatuas  als  homes  que  verament  s’ho 
mereixessin,  fent  justícia  à  alguns  contempo¬ 
ranis  ilustres  qu’estàn  esperant  monument, 
y  no  oblidantnos  d'altres  catalans  que  no  per 
haver  viscut  molts  anys  avans  que  nosaltres 
son  menys  monumeníables.  Y  no  fora  de  més 
que’s  reparés  una  injustícia  incomprensible, 
encarregant  algún  monument  als  tres  me- 
1 1  ors  esculptors  que  tenim  à  Catalunya  y  à 
Espanya:  en  Miquel  Blay,  en  joseph  Lli¬ 
mona  y  en  Montserrat,  qu’encara  no  tenen 
cap  monument  fet  seu  à  Barcelona. 


Sense  moures  del  Parch,  no’n  té  poca  de 
feyna  la  Junta  de  Bellas  Arts!  Aquella  ridí¬ 
cula  parodia  de  las  montanyas  deMontserrat, 
aquell  surtidor  de  la  sombrilla,  brillant  re- 
cort  de  la  Exposició  Universal,  aquell  jerro 
decoratiu,  deurian  desapareixe  pera  deixar 
lloch  à  obras  més  triadas.  Y  à  propòsit:  {No 
podrían  demanar  que’s  destinés  un  tros  de 
Parch  à  bosch  natural,  ahont  se  pogués  cir¬ 
cular  en  mitj  dels  arbres  y  ahont  hi  anirían 
molt  bé  algunas  obras  mestras  d’esculp- 
tura? 

Fora  del  Parch,  en  el  Palau  de  Bellas  Arts, 
hi  hà  una  gran  feyna  à  espurgarlo  de  pintu- 
ras  dolentas.  Trets  tots  aquells  quadros  de 
negoci  que  infestan  las  salas,  quedarian  com 
una  dotzena  d’obras  que,  si  no  capdals,  al 
menys  no  foran  vergonyosas. 

Y  à  la  vora  del  Palau  hi  hà  un’armatosta 
que  imprescindiblement  té  d’aterrarse.  Ens 
referim  al  Arch  de  Triomf,  aquell  arch  tan 
gros,  tan  fosch  y  tan  lleig  que  priva  la  vista 
del  passeig  de  Sant  Joan. 

Ademés,  però  potser  fora  demanar  massa: 
{no  podrían  influir  pera  que  s’enderroqués  la 
nova  fatxada  de  la  Catedral  y  quedés  com 
avans  en  espera  del  arquitecte  que  tingués 
prou  saber  y  prou  paciència  pera  recons- 
truhirla? 

Si  fessin  tot  aixó,  foram  molts  els  qu’ho 
celebraríam  y’is  en  sentiriam  grat,  puig  fora 
un  pas  en  ferm  cap  à  la  regeneració  artística. 
Peró  no  podràn,  perque  aquí  som  à  la  terra 
que  va  inventar  aquell  adagi:  «Deu  nos  guart 
d’unya  està  fel!)) 

Sebastià  Junyent. 

MISERIAS 

Era’l  dia  de  Pasqua, en  el  que, per  tot  arreu, 
las  collas  de  caramellas  festejan  alegrament 
l’arribada  de  la  primavera.  Per  casualitat  me 
trobava  en  un  dels  pobles  de  la  costa  de 
Llevant,  y  ab  una  colla  de  companys  vaig 
surtir  à  celebrar  la  festivitat,  ab  l’imprescin¬ 
dible  àpat  à  Ca’n  Sala,  una  d’aquellas 
masias  tradicionals  en  las  que  un  esperit  ob¬ 
servador  podria  estudiarhi  la  oblidada  so¬ 
lemnitat  de  las  vellas  costums  catalanas, 
conservadas  ab  tota  sa  puresa  en  escassos 
baluarts  com  aquell,  en  el  que  l’esperit  pa- 
triótich  dels  bons  catalans  s’hi  desvetlla  pera 
reconeixe  ab  entussiasme  que  la  patria’s 
troba  allí,  en  aquella  majestuosa  llar,  bres¬ 
sol  inoblidable  de  la  familia  catalana.  Allí 
dalt  varem  trobarhi’l  chor  de  «Els  Esbot- 
zats»,  que’ns  va  cantar  algunas  pessas  del 
seu  repertori  pera  despedirnos,  després  d'ha¬ 
ver  dinat;  y’ns  en  tornarem  montanya  avall, 
comentant  alegrament  las  impresions  rebu- 
das. 

Ja  acabavam  el  cami  de  la  dressera,  quan 
sentirem  una  cansó  de  tonada  indefinible, 
cantada  ab  estranyas  intermitencias,  y  se’ns 
presentà  al  devant,  al  agafar  la  carretera,  un 
pobre  degenerat  que  cullia  l’herbàm  de  las 
voras,  entatxonantlo  dintre  d’un  sach  que 
tenia  al  costat  seu.  Era  un  d’aquells  pobres 
estúpits  dels  que  se’n  troba  un  exemplar 
casi  bé  en  cada  poble,  y  als  que  las  donas 
els  diuhen  benaventurats.  Quan  ens  va  veu¬ 
re  parà  en  sa  tasca,  ab  mirada  estúpida  y 
sens  expressió  passejà’ls  seus  ulls  de  l’un  à 
l’altre,  y  dirigintse  à  un  dels  companys, 

— A  tu  ja’t  conech — va  dirli. 

— {Si?  {Y  de  qué? 

— De  que  vas  venir  un  dia  à  veure’l  pes¬ 
sebre. 

-  Y  escolta:  {qué  fas? — li  preguntarem. 

— Cullo  herbas  pel  pessebre. 

— {Cada  dia  culls  herbas? 

—No,  no  més  avuy,  perque  es  festa.  Els 
demés  dias  trevallo. 

— (Ahónt  trevallas? 

— Al  forn. 

— iQuànt  guanvas  a!  forn? 

— Trevallo  molt,  molt,  y  no  més  me  donan 
un  duro  cada  dissapte. — 

Digué  això  ultim  ab  un  accent  de  protesta, 


com  malehint  lo  poch  que  significava  un 
duro  devant  del  gran  trevall  que  feya,  y  no 
digué  cap  més  mot  ni  pera  tornarnos  las  pa- 
raulas  de  despedida  que  casi  tots  li  varem 
dirigir.  Al  ésser  un  tros  lluny  tornarem  à 
sentirlo  cóm  cantava  la  mateixa  cansó  que 
havíam  interromput  ab  nostra  arribada 

Vaig  preguntar  als  meus  acompanyants 
qué  volia  dir  ab  aixó  del  pessebre,  y  m’ho 
explicà  un  d'ells  en  pochs  mots. 

— Aquest  pobre —  va  dirme — es  part  inte¬ 
grant  d’una  familia  composta  avuy  d’ell,  el 
seu  pare  y  un  pessebre.  Avans  tenia  un  altre 
germà  que,  pera  cumplir  el  dever  de  servir 
al  rey  tingué  d’allunyarse  y  deixar  en  la 
misèria  à  un  vell  decrèpit  y  à  n’aquest  dege¬ 
nerat;  fou  portat  à  Cuba  y  allà  hi  deixà  la 
pell,  plorant  ben  segur  llàgrimas  de  fel  al 
sentir,  ab  la  mort  demunt,  la  recansa  de  dei¬ 
xar  sense  consol  ni  ajuda  de  cap  mena  al  seu 
pare  y  al  seu  desgraciat  germà.  El  pare,  quan 
rebé  la  noticia  de  sa  mort,  fins  intentà  suici- 
darse;  mes  aquest  pobre  encara  no  se  n’ha 
donat  compte,  ni  se’n  donarà  may,  ben  se¬ 
gur,  donchs  el  seu  cervell  ja  ha  fet  à  tots.  Al 
anarsen  el  fill,  va  deixar  arreglat  un  pes¬ 
sebre,  qu’ha  sigut  el  seu  successor  dintre  la 
familia,  perque’l  pare,  contemplant  l’obra 
del  ausent,  li  semblava  tal  volta  trobarhi  à 
n’aquest;  y  en  un  rapte  d’entussiasme  abras- 
sà  al  fill  que  li  quedava  y  li  digué,  ab  la  veu 
resolta  d’una  gran  determinació,  que’l  pesse¬ 
bre  no’s  desfaria  fins  que  tornés  son  germà; 
«y  aixó, — afegí — que  no  tornarà  may!»  Ara 
aquest  infelis  té  com  à  únich  ideal  el  de  con¬ 
servar  el  pessebre,  omplintlo  sense  solta  ni 
volta  d’herba  tot  esperant  al  germà,  que  vol 
que’l  trobi  ben  guarnit  y  conservat.  Y  aqui’l 
tenim  que  ja  es  un  home  fet  y  en  son  cervell 
hi  hà  la  fosquetat  del  no  res,  y  no  sembla 
sinó  que  ni  alé  de  vida  tingui,  ab  aquella 
cara  estúpida...  Res,  un  sér  complertament 
inútil. 

— Y  segons  sembla  no  falta  qui  se  n’apro¬ 
fita  d’aquesta  inutilitat — vaig  rependre. 

— {Cóm  voléu  dir? 

—  {No  ho  havéu  sentit  tots  lo  qu’ha  dit? 
Pot  ésser  estúpit,  degenerat,  inútil  y  tot  lo 
que  vulguéu,  peró  comprèn  l’infelís  que  tre- 
valla  molt  y  no  més  li  donan  un  duro. — 

Interrompé  la  conversa  l’aixordador  tra- 
queteig  d’una  colla  de  vehículs  carregats 

de  gent  alegra  que  venían  de  per  amunt  de 
consumir  las  provisions  recullidas  durant  la 
nit  de  caramellas,  y  mentres  passaren  per  de- 
vant  nostre  ab  un  repiqueteig  aixordador  de 
cascabells,  jo,  desd’un  turonet  del  costat 
de  la  carretera  ahont  ens  haviam  aplegat, 
contemplava  ab  fonda  pena  la  figura  d’a¬ 
quell  pobre  germà  que,  ajupit  à  terra,  se¬ 
guia  arrencant,  atrafegat,  l’herba  de  vora’l 
camí. 

Continuarem  carretera  avall,  sense repen- 
dre  la  conversa  interrompuda,  y’ns  despedi- 
rem  al  arribar  al  poble  ab  la  mateixa  alegria 


LAS  FLORS  PRIMERAS 

Al  tebi  alé  de  primavera 

surt  com  aquell  qui  no  té  espera, 

senzilla,  humil  y  riallera, 

del  any  novell  la  flor  primera. 

Surt,  y  un  calfret  son  tronch  circola: 
mira  al  espay:  ni  un  aucell  vola; 
mira  al  entorn:  es  tota  sola... 

Rè  hi  fa:  desplega  sa  corola. 

S’obra  al  espay  sense  recansa, 
perque  eixa  flor  qu’aixís  s’atansa 
sent  del  demà  la  esgarrifansa, 
perque  es  la  Flor  de  la  Esperansa. 

Y  encar  que  veu  las  darrers  bromas 
balancejar  sobre  las  comas 
y  en  l’ull  encar  somort  dels  homes 
rastres  d’hivern,  llàgrimas  somas, 

la  flor  primera,  desseguida 
dr.essa  llur  càlzer  enardida, 
perque  en  la  terra,  encar  humida, 
ja  hi  sent  glatir  la  nova  vida. 

Ella  ja  sab  que  dintre  estonas 
vindran  més  flors,  sas  parionas, 
ah  llur  seguit  de  papallonas... 

Ella  ja  sent  las  horas  bonas. 

Ella  ja  veu  cels  plens  de  joya, 
la  terra,  ardent,  tota  cofoya, 
en  cada  brot  flori  una  toya, 
en  cada  llar  riure  una  noya. 

Per'xfó  se  bada  sens  recansa, 
perque  eixa  flor  qu’aixís  s'atansa 
sent  del  demà  la  esgarrifansa, 
perque  es  la  Flor  de  la  Esperansa. 

Mes  quan  s’ha  obert,  sent  que  tremola, 
que  un  fret  estrany  per  tot  circola... 


ab  que’ns  haviam  ajuntat  pera  celebrar  la 
resurrecció  de  la  primavera. 

Y  quan,  ja  negra  nit,  vaig  agafar  el  darrer 
tren  pera  tornar  à  Barcelona,  se’m  va  apa- 
reixe,  entre  la  fosquetat  del  vagó  y  l’ensopi¬ 
ment  del  viatje,  la  familia  del  pessebre. 

— Aquí  tens — vaig  dirme — en  aquesta  fa¬ 
milia  prompta  à  desapareixe,  un  exemple  de 
lo  miserable  qu’es  la  condició  humana.  Del 
pare  ja  no  cal  parlarne:  vell,  y  per  lo  tant 
sense  forsas,  fa  nosa  à  tot  arreu;  y  de  dos 
fills  que  tenia,  à  l’.un  el  govern  el  mata,  y  à 
l’altre  l’amo  l’explota. — 

R.  Folch  y  Capdevila. 


Duta  pe’l  vent  la  brossa  vola, 
à  dalt  del  cel  tot  s’ennuvola... 

Cauhen  pesantas  quatre  gotas 
qu’aixafan  totas  las  herbotas; 
las  sargantanas  fugen  totas, 
roncan  del  tro  las  llunyas  notas... 

Y  espahordint  à  la  canalla 
ab  sa  darrera  revifalla, 
l’hivern  caduch  branda  sa  dalla 
y  trenca  en  sech  tota  rialla. 

Com  tot  quant  sent  llur  decadència 
y  adveniment  d’altra  potencia, 
per’afermarse  en  la  existència 
usa  de  folla  violència. 

Mes  ha  arribat  sa  hora  darrera 
y  mor  l’hivern;  peró  en  sa  ossera 
ja  hi  ha  colgat  la  flor  primera, 
lo  tendre  heralt  de  primavera  .. 


Aixís  al  món  per  aytal  proba 
sempre  ha  passat  la  Cosa  Nova: 
rastre  de  sanch  à  son  pas  troba, 
sas  primers  flors  lo  Vell  li  roba. 

Y  així’ls  esprits  qu'ab  llur  essencia 
guían  la  humana  conciencia, 
troban  del  martre  la  existència, 
mes  alba  son  d’altra  potencia. 

Per’xó  al  passar  per  llur  ossera 
del  Ideal  en  la  dressera, 
la  Humanitat  se  tomba  enrera, 
dobla  un  genoll,  prega  y  espera, 
creyent  en  tota  Flor  Primera 
de  tota  Nova  Primavera 

Víctor  Català. 

CARTA  BEN  CLOSA 

A  don  J.  Pous  y  Pagès. 

jFem  que  quedi  entre  nosaltres  la  qüestió? 
De  mi  à  vosté  podré,  sense  ruborisarme, 
dirli  cosas  que  d’altra  manera  no  li  podria 
pas  dir.  Aixis  s’ha  convingut. 

Podré  dirli  que  à  mi —  company  de  redac¬ 
ció  y  amich  d’en  Pujulà — m’agradamoltissim 
el  seu  follet  sobre  en  Francisco  Pi  y  Margall, 
y  que  al  pretendre  vosté  que  dit  follet  no 
cumpleix  el  fí  que  l’autor  y  nosaltres  ens  pro- 
posavam,  està  solemnement  equivocat.  Y  es 
que  vosté  potser  no  s’ha  fet  ben  bé  càrrech 
de  lo  que  vol  dir  vulgarisació  de  doctrinas. 
Vulgarisació  no  vol  dir  transformar  las  ideas 
grans  en  raquiticas,  els  principis  serens  en 
nimietats,  lo  sublim  en  vulgar.  Vulgarisar  é 
popularisar — com  vosté  vulgui — las  doctrinas 
del  filosop  eximi,  vol  dir:  primerament  con- 
densarlas,  concretarlas  y  fins  comentarlas  de 
tal  manera  y  forma,  que  la  gran  majoria  que 
no  las  coneixia  pugui  formarse  d’ellas  una 
idea,  si  no  complerta,  general,  pugui  trobar 
resumit  en  breu  compendi’l  pensament  ge¬ 
neral  y  fonamental  qu’ell  va  espandir  y  des¬ 
enrotllar  en  totas  sas  obras;  y  vol  dir,  sego¬ 
nament,  que  tot  aixó’s  proporcioni  al  públich 
en  condicions  económicas  tals,  que  li  sigui 
fàcil  adquirirho. 

Vosté  entén  que’l  llibre  d’en  Pujulà  es 
massa  literari,  massa  abstracte ,  en  una  pa¬ 
raula:  massa  filosófich.  Vosté  hauria  volgut 
un  llibre  xabacà,  de  filosofia  pràctica,  com  si 
diguéssim  d’aplicació  de  principis  abstractes 
à  fets  concrets,  com  per  exemple:  à  la  desin¬ 
fecció  d’una  aygüera  ó  à  la  calefacció  d’un 
fogó.  Vosté  sens  dubte  hauria  dit  à  n’en  Pu¬ 
julà:  «Tria  y  remena  entre  tots  aquests  lli¬ 
bres  d’en  Pi»,  com  el  venedor  ambulant 
crida  esgargamellantse:  «Triéu  y  remenéu!)) 
Y  es  que  vosté  no  s’ha  fet  ben  bé  càrrech  de 
que’l  trevall  de  selecció,  quan  se  tracta  de 
cosas  serias,  es  bon  xich  més  delicat.  Y  que’l 
llenguatje  d’un  filosop,  encara  qu’hagi  passat 
pel  cedàs  d’un  comentarista,  no  pot  pas  ésser 
el  mateix  que's  parla  en  qualsevol  taula  de 
café,  per  exemple. 

Jo  comenso  à  creure,  senyor  Pous,  que 
vosté  té  del  poble  català,  es  à  dir,  del  poble 


català  qu’admirava  à  n’en  Pi,  un  concepte 
bon  xich  equivocat,  puig  al  dirnos  qu’hauria 
sigut  més  pràctich  y  útil  donar  à  coneixe 
trevalls  y  articles  periodistichs  —  grans  per 
ésser  de  qui  eran,  peró  relativament  petits 
per  ésser  periodistichs...  y  circunstancials — 
sembla  voler  indicar  que  las  obras  capdals 
d’aquell  geni  no  es  capàs  de  compéndrelas 
el  poble  català.  Jo  crech  que  sí,  y  perque 
ho  crech,  crech  també  que’l  llibre  d’en  Pu¬ 
julà  respón  perfectament  al  fi  que’s  perse¬ 
guia. 

Mes,  ara  que  hi  caych!  Velhiaqui  que  jo 
m’entretinch  escribint  à  vosté,  com  vosté’s 
va  pendre  la  molèstia  d’escriurem  à  mi,  y  tot 
per  culpa  d’altri:  per  culpa  d’en  Piula.  Per¬ 
que  en  Piula ,  y  ningú  més  qu’en  Piula  fou, 
segons  me  diu  vosté,  qui  va  tenir  la  llumi¬ 
nosa  idea  de  recopilar  tots  els  escrits  perio¬ 
distichs  d’en  Pi.  Y  vosté,  cegat  sens  dubte 
per  la  bona  amistat  que  ab  ell  deu  unirlo,  va 
acceptar  la  idea  ab  un  entussiasme  y  una  fe 
molt  naturals.  Per  la  meva  part,  la  idea  la 
trobo  admirable,  per  la  senzilla  rahó  de  que 
crech  que  d’en  Pi  y  Margall  tot,  absolutament 
tot,  es  digne  de  perpetuarse  y  vulgarisarse; 
peró  en  quant  al  entussiasme  de  -vosté,  no 
puch  menys  que  tirarhi  un  gerro  d’aygua 
fresca.  Si;  li  diré  francament:  no  hi  crech  ab 
en  Piula ,  com  no  crech  ab  ningú  que  tingui 
ideas  y  carregui’l  mort  als  altres,  es  à  dir, 
vulgui  que’ls  altres  las  realisin.  ;Ho  vol  més 
gràficament?  Donchs  à  mi  no’m  convens  la 
gent  que  sols  piula:  m’agrada  més  la  que 
xiula. 

Ara  no  li  digui  à  n’ell,  que  potser  s’enfa¬ 
daria^  jo  no  ho  vull  pas  que  s'enfadi.  Ja 
sab  qu’hem  convingut  en  que  aquesta  carta 
solzament  vosté  té  dret  à  llegiria.  No'm  fassi 
traició,  perque  si  me’n  fa,  ni  quedaré  de 
vosté  afectissim  amich,  ni  seré  son  segur 
servidor  q.  1.  b.  1.  m., 


Barcelona ,  abril ,  7902. 

QUADRET 

I 

— iVols  dir  que  tornarà? —  digué  la  Tona 
de  ca'n  Climent  à  una  munió  de  donas  que 
conversavan  entorn  la  grossa  sinia  de  ca’l 
Joya. 

— Bé  ho  diuhen  —  respongué  una  de  las 
donas  ab  to  aspre.  —  Primer  la  fan  y  després 
volen  adobaria,  aqueixa  patuleya  de  mossas. 
Va  anarsen  dihent  que  no  hi  tornaria  may 
més  al  poble,  may  més;  y  ara  ve  ab  el  seu 
aucellet ,  que  ja  deu  ésser  grandassàs.  Comp- 
téu:  ja  fa  tres  anys  qu’es  fora,  y  quan  se’n 
van  anar  tenia  dos  mesos. 

— cY’ls  seus  pares  li  consenten  que  torni? 
Mala  pécora! 

— {Y  per  qué  no? — va  dir  una  xicota  d’uns 
setze  anys  que  s’havia  aplegat  à  la  rodona. — 
<<Per  qué  no  pot  venir  la  pobre  Núria?  ,-Per 
qué  no  hi  pot  tornar  al  poble?  ^Perque  ve  ab 
un  fill  seu  que  té  tres  anys  y  no  coneix  al 
pare?  ;Qué  hi  pot  fer  ella,  si  ell  va  abando¬ 
naria? 

— {Ahónt  va  la  nas  de  mochs? —  cridà  una 
veu. 

— Ja  veuràs  si  serà  gayre  respectada  al 
poble! 

— Per  segons  qui  ho  serà  molt  de  respec¬ 
tada! —  feu  la  mossa.  —  Els  qu’avans  la  esti- 
mavan  la  estimaràn  més  encara:  més  que  no 
la  estimavan  ans  d’anarsen,  que  llavors  era 
ditxosa  y  ara  no  ho  es  pas  tant.  Ell  va  aban- 
donarlal 

— No  se  l’hagués  escoltat.  Ah!  Els  homes... 
els  homes!...  —  mormolà  la  dona  tot  anant- 
sen. — 

Y  la  mossota  de  setze  anys,  vermella  de 
rostre,  ab  els  brassos  ensenyant,  tota  ella 
respirant  vida,  va  restarhi  un  xich  més,  fent- 
la  petar  ab  las  batxilleras  que  quedavan. 

II 

El  dia  era  seré.  El  cel  blau,  d’una  blavor 
intensa,  indefinible.  El  poble  reposava  en  la 
calma  d’un  mati  xafogós. 

Els  pares  de  la  Núria  anavan  à  esperaria 
cap-cots  carretera  enllà.  La  mare  sanglotava. 
El  pare,  tot  consolantla,  li  deya: 

—No  ploris,  Miquela.  Sabs  que  ja  li  hem 
escrit  queia  perdoném.  Veurém  al  seu  filló, 


que  Deu  voldrà  ferlo  ben  ditxós.  Serà  gran- 
det,  tal  volta,  com  el  roser  del  hort. — 

Y  la  Miquela,  pobra  dona,  seguia  sanglo¬ 
tant. 

— Atureuvos!  — cridà  una  feble  veu  llu¬ 
nyana. — 

Al  sentiria  s’aturaren  abdós  caminants. 

La  mossa  qu’havia  llensat  l’ciatureuvos» 
s’apropà.  Era  la  noya  de  setze  anys  que  s’ha¬ 
via  aplegat  à  la  rodona  de  xafarderas  pera  de¬ 
fensar  à  una  amiga.  Desitjosa  de  besar  ben 
prompte  à  la  Núria,  volia  ajuntarse  ab  ells. 

— Som  vingut  corrent  à  tot  corre  pera  po- 
dervos  atrapar.  <-No  arriba  avuy  la  Núria? 

— Si  à  Deu  plau.  Ab  salut  qu’arribi. — 

Y  tots  tres  caminavan  ab  pas  lent,  fent  crui¬ 
xir  el  pedruscall  que  s’estenia  demunt  l’ar- 
denta  carretera. 

Al  lluny  va  ovirar  la  Miquela  un  carro  que 
semblava  aproparse  cap  à  n’ells. 

— Calléu!..  Sembla  que’l  plor  d’alguna 
criatura  m’arribi  à  las  orellas. 

— Aparteuvos,  que  no  prenguéssiu  mal. 
Sembla  va  furient  el  cotxu — va  dir  el  pare. — 

Y  la  carretera  s’inondà  de  pols,  y’l  traque- 
teig  d’un  desballestat  carro  va  sentirse  pro¬ 
per. 

El  vehícul  s’acostà,  la  mare  guaytà  à  dins 
d’ell  fixament:  ningú  hi  havia  dels  seus. 

— Xo,  Negre/ — cridà’l  carreter. —  No  us  la 
porto  pas  la  filla,  no.  Teniu,  aqui  va  aquesta 
lletra  que  pera  vosaltres  m’ha  donat  el  rector 
del  poble  —  feu  entregant  un  paper  à  n’el 
pare. 

— Cóm  dianxo  no  ve!  {Que  té  quelcom  de 
nou?... — 

Y’l  pare  va  llegir  en  veu  alta: 

«A  l’hora  d’arribar  el  carro  qu’havía  de 
portar  à  la  vostra  filla  à  n’aqueix  poble  bene- 
hit — que  tant  diu  anyora — acaba  de  morirse- 
li’l  fill.  Jo  vos  ho  participo  perque  ella  m’ha 
demanat  que  li  fes  aquesta  caritat.» 

— Mal  llampi — digué’l  pare  abrassantse  ab 
la  Miquela.  —  Cóm  dianxo  s’ha  hagut  de 
morir!  Pobret!  Jo  que  l’haguera  estimat 
tant!... — 

Narcís  Gili  Gay. 

QUELCOM*  DE  SOCIALISME 

La  major  part  d'aquesta  gentada  incons¬ 
cient  que  s’anomena  poble,  està  patint  avuy 
una  forta  obsessió.  Tothom  apar  socialista, 
ensemps  que  de  qualsevol  cosa'n  dihém  so¬ 
cialisme.  La  societat  raras  vegadas  fou  vai¬ 
xell  comandat  ab  fermesa  d’esperit:  hi  sovin¬ 
teja  l’esbojarrament,  y  aquest  du  aparellada 
la  follia,  malmetent  à  tort  y  à  dret  els  ideals 
y  fent  que  s'accepti  com  à  bona  la  més  xorca 
de  las  teorias. 

Las  successivas  evolucions  que  l’avens  im¬ 
posa  à  la  encarcarada  societat  existent,  molts 
las  consideran  un  sà  moviment  sociológich, 
altres  creuhen  que  favoreixen  la  vindicació 
de  llurs  drets,  y  un  nombre  ja  crescut,  à  tall 
de  novells  apòstols,  entenen  qu’aixís  se  rea- 
lisa  la  justícia  humana. 

Quin  engany  y  quanta  mala  fe!  Els  esclaus 
d’un  sectarisme,  bo  fora  que  fitessin  el  cer¬ 
cle  de  sas  conviccions  y  no  voleyessin  d’assi 
d’allà  com  aucell  espigolayre,  cercant  quel- 
cóm  d’oportú  pera  posar  de  manifest  son 
temperament  essencialment  revolucionari. 

Justícia  humana’l  devassall  de  passions,  el 
mancament  à  conciencia  de  nostres  devers, 
l’allunyament  de  tota  rahó  y  l’imperi  de  la 
forsa! 

L’egoisme  humà,  esdevingut  representació 
de  vicis  en  lloch  de  virtuts,  es  considerat  com 
una  vindicació  de  drets.  Seguint  aytal  meta¬ 
morfosis,  acabarém  negant  la  llum. 

Qui  guayti  fredament  el  desenrotllo  de  las 
ideas  dins  del  camp  obrer,  sentirà  fonda  pe¬ 
na;  qui  s’esmunyi  al  bell  mitj  de  la  gent  aca¬ 
balada,  s’enrotllarà  de  convencionalismes  y 
arribarà  à  malehir  al  home  xorch  de  pensa 
que,  gaudint  el  benestar  mundà,  va  desente- 
nentse  de  sos  devers  socials. 

A  mida  qu’avensa  la  desastrada  ambició 
del  diner,  s’estén  potenta  la  màcula  de 
nostre  temps:  l'anarquisme  actiu.  La  salut 
del  poble  es  malmersada  y  alhora  creix  la 
exasperació  dels  sers  nats  en  la  misèria,  que 
tenint  en  activitat  son  cervell,  sols  l’aplican 
de  grat  al  odi  y  no  à  fins  profitosos.  Avant 
sempre,  y  entretant  covaréu  la  matzina  ab 
que  convertiu  l’home  en  fera,  tot  titllantlo  de 
desequilibrat. 

El  mancament  d'altruisme  en  la  present 

organisació  de  la  societat,  donà  peu  al  socia¬ 
lisme,  que  ja  de  temps  furga,  obrintse  via 
tan  sols  entre’ls  que’s  dedican  al  trevall  cor¬ 
poral.  {Per  qué?  Perque  l’intelecte  hi  presta 
sa  forsa  únicament  per  la  pròpia  vanitat  y 
glòria.  Es  tan  temptador  aixó  d’ésser  l’idol 
de  las  gentadas!  Aquest  socialisme,  donchs, 
té  molt  d’estrafalari. 

La  ciència  fa  sa  via  aportant  novas  formas 
y  procurant  expansió  en  tots  els  ordres  de  la 
vida:  y  aquesta  expansió  deu  trascendir  al 
individuu. 

L’esperit  de  rutina,  al  ésser  combatut,  ha 
motivat  una  explossió  de  sentiments  als  que 
no  sempre  ha  acompanyat  la  reflexió.  Fo¬ 
mentant  la  discòrdia,  una  munió  de  vividors 
polítichs  crearen  escola,  y  del  millorament 
social  d’una  classe,  de  la  salut  del  obrer,  ne 
digueren  socialisme.  Aixó  jamay  ha  sigut 
socialisme,  puig  tota  persona  nada,  sia  po¬ 
bre  ó  rica,  la  vol  la  dignificació  del  home. 
Emperò  la  societat — cal  reconéixeho — no  pot 
transformarse  tan  promptament  com  desitjan 
alguns,  que  no  tots  els  ideals  tenen  aplicació 
pràctica  inmediata,  y  hem  de  combatre  à  la 
colla  de  politicayres  qu’en  realitat  sols  defen- 
san  son  modus  vivendi  parlant  de  socialisme 
à  tot’hora  é  inclohenthi  ideals  que  jamay  po¬ 
den  pertànyer  à  sa  doctrina. 

El  socialisme  apar  un  pobre  vergonyant 
que,  sense  tenir  la  convicció  de  la  essencia 
de  sa  doctrina,  el  comunisme,  ni’l  rebutja  ni 
vol  seguir  sas  petjadas.  Arreu  estén,  per’xó, 
sa  destructora  forsa,  y  ahont  hagi  torbat  un 
moment  la  pau  de  la  llar  obrera,  hi  descu- 
brirém  l’engany,  puig  sota’l  mantell  de  las 
vindicacions  hi  hà  l’ombra  negre  del  comu¬ 
nisme. 

Ajuntemnos  els  vers  aymants  del  avens, 
destruhim  el  pretenguí  maridatje  de  la  dig¬ 
nificació  humana  ab  l’anti-natural  comunis¬ 
me,  y  alhora  evitarém  la  destrucció  del  nos¬ 
tre  poble.  Combatém  ab  brahó  la  doctrina 
que  califica  de  robo  la  propietat  individual 
sense  que  aytal  calificatíu  li  mereixi  la  pro¬ 
pietat  colectiva,  explotadora  sempre  d’altra 
colectivitat.  Y  no  defallim,  que  la  negació 
de  la  vida,  l’atrofiament  de  la  sabiesa  huma¬ 
na,  l’esclavatje  de  lo  real  (individuu)  per  la 
barbre  y  absoluta  pretensió  de  lo  imaginari 
(Estat),  jamay  serà. 


Ramón  Carot. 

GLOP  DE  NEU  (0 


La  presumció  castigada 


Ara  veyéu! 

Del  glop  de-neu 
la  flor  petita  y  ranca 
volia  ser  tan  blanca 
com  la  Mare  de  Deu! 

—  Enrera,  flor  superba, 
lluny  de  mi! 

— digué  Nostre  Senyor: — 
Val  més  que  tu’l  bri  d’herba 
que’l  bestiar  boví 
trepitja  en  son  camí. — 

Y  aquesta  pobra  flor 
perdé  la  olor. 

La  rosa  fugi  d'ella 


lo  repunxó  també, 
y  l’ardenta  rosella 
li  digué: 

—  M’estím  més  pervehina 
la  pota-cavallina. — (2) 

Y  aquella  pobra  flor 
perdé’l  color! 

Abans  era  molt  útil, 
mes  ara  ja  no  ho  es 
per  res. 

Si  un  día  era  tendrívola, 
ja  se  la  menja’l  sol; 
si  abans  era  menjívola, 
ni’l  bestiar  la  vol. 


Jacinto  Verdaguer,  Pere. 


(1)  Del  llibre  de  Mossèn  Jacinto  Verdaguer,  Flors  de  Maria,  que  surtirà’l  propvinent  diumenge. 

(2)  La  pota  cavallina  deu  lo  nom  à  la  forma  de  sas  fullas,  que  arran  de  terra  semblan  potadas  de  cavall. 

LA  GRAN  CIUTAT 

En  la  gran  ciutat  tothóm  estava  malalt. 

Tots  estavan  malalts  del  mateix  mal. 

Un  foraster  que  hi  havia  entre  ells  no  n’es¬ 
tava,  però  la  malaltia  que  à  tots  havia  pres 
el  tenia  trist  y  pensatíu,  perque  ell  els  ay- 
mava  ab  tota  l’ànima. 

Un  jorn,  ab  un  bell  somris  en  la  boca,  ab 
els  llarchs  cabells  tirats  endarrera  y  ab  una 
expressió  plena  de  ingenuitat  y  d’alegria, ’s 
dirigi  à  un  dels  malalts  y  li  digué: 

— Jo  soch  el  metje  que  porto’l  remey  pera 
curar  els  vostres  mals;  jo  obriré  vostres  ulls 
à  la  llum  que  purifica;  jo  os  duch  la  Vida. — 

Y’l  malalt  li  respongué: 

— (Quina  es  la  vida  que’ns  dus  tu?  (Quins 
son  els  nostres  mals?  (Qu’es  lo  que  pretens 
curarnos? 

— Vull  curarvos  la  malura  qu’os  rosega  la 
existència.  Estéu  malalts  de  lanima:  (voléu 
qu’os  curi? — 

El  malalt  se’l  mirà  de  cap  à  peus  ab  des- 
preci,  esclatà  en  una  gran  riallada  y  digué: 

—  Es  boig! 

— No,  no  soch  boig!  Vos  ho  juro  per  ma 
vida:  no  soch  un  boig!  Veniu,  jo  no  vull  fer. 
vos  cap  mal,  jo  sols  vull  curarvos  la  malura 
que  regna  en  vostras  ànimas.  Jo  soch  un 
metje  d’ànimasl — 

De  la  gran  ciutat  havian  acudit  tots  els 
malalts  que  hi  havia,  portats  per  l’instint  de 
tafaneria,  y  enrotllaren  al  jove  dels  llarchs 
cabells. 

Ell  seguia  dihent: 

—  Si,  jo  veig  vostras  aymadas  existencias 
minadas  per  aqueix  funest  mal.  Jo  soch  metje 
d’ànimas.  Jo  porto  lo  que  vos  manca!  — 

Entre’ls  ciutadans  se  sentiren  alguns  mur- 
mulls. 

— (Qui  es  aquest? 

— (Qué  té? 

— (Per  qué  crida? 

— cQué  vol? — 

Y  ell  responia: 

— Sols  vull  lliurarvos  de  la  malaltia  que 
s’ha  apoderat  de  tots  els  ciutadans  d’aquesta 
gran  ciutat. 

— Nosaltres  no  n’estém  de  malalts! — di¬ 
gué  un. 


— Deixeulo  estar!  (No  veyéu  qu’es  un  xim¬ 
ple? — afegi  un  altre. 

— Os  vol  enredar! —  digué  un’altra  veu. 

— VóltalU — cridaren  casi  bé  tots. 

Quan  l'escàndol  calmà  un  xich,  un  home 
tot  afeytat  de  cara  digué  ab  suficiència  y 
presumpció,  aguantantse’l  riure: 

— Deixéu  que  s’expliqui:  potser  té  rahó! 

— També  es  veritat! — digué  un  altre. — Si, 
si,  que  s’expliqui! 

— Que  s'expliqui! — digueren  molts. 

El  jove  dels  llarchs  cabells  parlà  aixis: 

— Ciutadans:  jo  soch  un  metje... 

— Quin  metje  més  jove! — interrompé  una 
dona. 

—  (Que  no  portéu  xeringa?  —  cridà  un 
baylet. 

— Calléu! — digué  l’home  d’avans. 

El  jove  prossegui: 

— Jo  no  vull  fer  negocis  mesquins:  la  meva 
missió  es  altra.  El  meu  esperit  pateix  al  veu- 
reus  tan  petits... 

— Més  alts  que  vos! —digué  un  molt  alt, 
que  no’s  pogué  aguantar. 

—  Calléu!! — cridà’l  mateix  home. 

El  jove  continuà  d’aquesta  manera: 

— La  Vida  es  pera  vosaltres;  la  vida  té  al¬ 
tres  atractius  que’ls  que  sempre  hi  veyéu. 
Els  vostres  mals  no  son  pas  com  els  altres 
mals:  els  vostres  son  pitjors,  son  mals  que 
no  matan,  peró  no  matan  perque  no  os  dei- 
xan  nàixer.  Qui’ls  té  à  dins  seu,  no  ha  nas¬ 
cut  encara.  Vostres  mals  son  un  obstacle 
pera  la  vostra  vida...  (Voléu  curar? 

—  Si’ns  donéu  remey!...  —  digué  un  ab 
mofa. 

— Jo  prou  vos  el  donaré! 

— Donchs,  vinga! 

— Alli’l  teniu — digué  estenent  el  bras  al 
devant  seu. 

La  gent  se  girà  tota:  no  vegeren  res  y  di¬ 
gueren: 

— (Ahónt  es? 

— Allí,  en  aquell  riu. 

— (Y  qué  hi  hà  en  aquell  riu? 

— Aygua. 

— (Y  ab  aygua’ns  hem  de  curar? 

-Si. 

— Animal!  Burro!  Bèstia!  Cafre!  Nyébitl — 
digueren  tots  à  chor. 

— Ja  ho  deya  jo  qu’era  un  beneyt!  Xim¬ 
ple! — 

No’l  deixaren  d’insults.  Alguns  fins  arri¬ 
baren  à  tirarli  alguna  pedra. 

El  jove  dels  llarchs  cabells  restà  tot  sol  ab 
las  mans  à  la  cara:  estava  plorant. 

En  la  gran  ciutat  tots  estavan  malalts. 


En  la  gran  ciutat  ja  no  hi  estavan  tant  de 
malalts. 

El  jove  dels  llarchs  cabells  havia  cambiat 
el  remey:  els  n’hi  donà  un  que  digué  qu’era 
un  producte  quimich,  y  tothom  l’havia  cre¬ 
gut,  perque  l’havían  probat.  Els  efectes  foren 
inmillorables:  tothóm  que’l  probava  curava 
tot  seguit. 

En  la  gran  ciutat  tot  eran  aclamacions  pel 
jove  dels  llarchs  cabells.  El  consideravan 
com  un  sér  sobrenatural,  el  creyan  un  Deu. 

Però  ell  restava  trist. 


En  la  gran  ciutat  tot  eran  crits.  Els  ciuta¬ 
dans  estavan  irats  com  feras  contra’l  jove 
dels  llarchs  cabells.  Molts  aixecavan  el  puny 
clos  ab  actitut  amenassadora. 

S’havia  sapigut  que’l  remey  que’ls  hi  do¬ 
nava’l  jove  era  aygua  clara,  aygua  del  riu. 
Aquest  engany  no  tenia  perdó,  y’l  que  més 
bé  li  volia  l’hauria  penjat. 

Las  autoritats,  aconselladas  pels  ciutadans, 
el  condempnaren  à  mort.  El  poble,  frisós, 
assaltà  la  presó  y  no  deixà  ni  rastre  del 
pres. 

Els  ciutadans  de  la  gran  ciutat  li  feren  pa¬ 
tir  mort  per  farsant  y  embaucador  de  tot  un 
poble. 

En  la  gran  ciutat  tots  estavan  malalts! 

Antón  Sabater  Mur. 


CONSELLS  A  UN  ESPERIT 
JOVE,  QUE  VOL  DEIXAR 
LA  VALL  PER  LA  CIUTAT 

II 

{Es  à  dir  que  continúas  decidit  à  anar  à 
ciutat?  Ta  constància  m’agrada  y  m’admira. 
M’agrada  perque’m  mostra  que  tens  el  ca¬ 
ràcter  ferm  y  que  ta  voluntat  es  recta;  m’ad¬ 
mira  perque  aixó  no  es  molt  corrent.  La 
constància  no’s  troba  entre’ls  homes  de  la 
ciutat:  son  febles,  vacilan,  segueixen  camins 
tortuosos.  Ja  que  tu  tens  en  la  massa  de  la 
sanch  la  forsa  de  voluntat,  cultivala  aqueixa 
forsa,  no  abandonis  ta  rectitut,  y  jo’t  prome¬ 
to  que,  anant  per  la  dressera,  arribaràs  à 
lloch  primer  que'ls  altres. 

Cal  qu’entenguis  bé  lo  que’t  dich.  Al  ferte 
bon  auguri,  al  dirte  qu’arribaràs  primer 
que’ls  altres,  no  deus  entendre  que’l  sol  fet 
d’arribar  primer  sigui  quelcom.  Si  pera  cum- 
plir  els  teus  actes  estableixes  un  punt  de  re¬ 
lació  ab  els  demés,  sempre  aniràs  malament. 
El  que  tu  sàpigas  arribar  primer  que’ls 
altres  vol  dir  que’ls  altres  son  més  burros 
que  tu,  may  que  tu  siguis  un  sabi.  No  té 
pas  bona  vista’l  borni,  y  es  rey  en  terra  de 
cegos.  La  sabiesa  d’un  home  consisteix  en 
arribar  à  lloch  ab  els  menys  esforsos  possi¬ 
bles.  La  ventatja,  donchs,  d’haver  arribat 
primer  que’ls  altres,  consisteix  en  haverho 
fet  anant  per  la  dressera,  caminant  menos; 
perque  si  has  seguit  el  mateix  cami  y’is  has 
avensat  corrent,  arribaràs  à  lloch  reventat,  y 
l’ultim  qu’arribarà  tot  xano-xano  se  t’asseurà 
sobre  la  panxa  é  hi  cargolarà  un  cigarret. 
Perque’ls  homes  tenen  aixó:  no  sols  quan  te 
troban  reventat  se  t’asseuhen  al  dessobre, 
sinó  que  son  cinichs,  é  hi  cargolan  el  cigar¬ 
ret.  Procura  no  ferho  may  aixó,  y  més  que 
res,  procura  que  no  t’ho  fassin.  Es  més:  pel 
bé  que’t  vull,  t’aconsello  que  sobre  tot  te 
preocupis  de  lo  darrer.  Es  una  regla  de  mo¬ 
ral  la  més  sana  qu’he  conegut  la  d’evitar  en 
tot  lo  possible’l  mal  que’t  puguin  fer  els  ho¬ 
mes.  Perque  evitas  el  teu  mal,  y’l  pecat  del 
mal  que  un  altre  pugui  cometre.  En  el  pecat 
que  diuhen  que  comet  el  lladre,  hi  intervé 
per  meytat  el  del  tonto  que  s’ha  deixat  ro¬ 
bar.  A  propòsit  d’aquest  verb:  tingas  present 

que,  à  haverlo  de  conjugar,  te  serà  més  útil 
el  ferho  per  activa.  Si’l  conjugas  per  passiva 
no  sols  hi  surtiràs  perdent,  sinó  que  senta- 
ràs  plassa  de  tonto,  y  si  bé  es  cert  que  dels 
benaventurats  serà’l  regne  dels  cels  y  que 
tu’m  podrías  dir  que  t’aconsello  de  mena 
que  t’allunyo  d’ells,  jo’t  recordo  que  tu 
m’has  demanat  consells  per’anar  à  ciutat  y 
no  à  altra  banda. 

Si  me’ls  haguessis  demanat  per  anar  al  cel, 
te  donaría’lconsells  d’un’altra  manera. Tenho 
ben  present  aixó,  y  que’t  serveixi  pera  no 
judicar  els  actes,  sinó  pera’l  fi  à  que  van  des¬ 
tinats.  Y  pera  que  te’n  recordis  d’aixó,  vaig 
à  contarte  un  qüento  que  fa  al  cas: 

Un  herpétich  envià  à  buscar  un  metje  que 
també  ho  era,  pera  que'l  curés,  y  entre  al- 
tras  cosas,  aquest  li  prescrivi  que  no  menjés 
tocino.  Un  jorn  el  malalt  anà  à  visitar  al 
metje  y'l  trobà  à  taula  devant  d’un  plat  de* 
llomillo.  « — iCóm  se  comprèn — digué  admi¬ 
rat — que vosté,  essent  també  herpétich,  menji 
lo  que  à  mi’m  va  prohibir?»)  « — Molt  senzill, 
—  respongué'l  metje:  —  perque  vosté’s  vol 
curar,  y  jo  no.»  — 

Aquesta  resposta,  qu’es  tan  senzilla,  no 
se’ls  ocorreix  à  molts  homes,  y  com  el  ma¬ 
lalt,  de  bonas  à  primeras,  lo  menys  dolent 
que  pensan  del  metje  es  que  no  sab  lo  que 
s’ha  fet  al  receptar.  Las  cosas  han  d’anar 
adequadas  al  fi,  y  creume  qu’es  un  gran 
erro’l  que  cometen  els  homes  al  caminar  per 
la  terra  obrant  ab  reglas  del  cel.  Fan  com 
aquell  que  viatjés  per  Espanya  ab  una  guia 
dels  Estats  Units:  perdria  molts  trens,  no 
arribaria  à  lloch  y  molestaria  à  tothom  fent 
preguntas  pera  esmenar  sos  erros.  Y  tu  deus 
estarte  en  lo  possible  de  fer  preguntas  als 
demés;  perque  una  de  dugas:  ó  creuràs  lo 
que’t  responguin  ó  no  ho  creuràs.  Si  ho 
creus,  ja  estàs  perdut:  pensa  que  al  acostarte 
à  un  home  ets  aygua,  y  ell  un  molí;  ell  t’a- 
traurà  pera  que’l  fassis  rodar,  y  tot  y  sentli 
útil  te  colpejarà  ab  sas  palas.  Las  respostas 
dels  homes  son  pendents  que’t  posan  al  de¬ 
vant  pera  que  vagis  cap  à  n’ells;  y  qu’aixó  es 
cert,  res  més  evident.  Tothom  respon  segons 
sa  opinió;  si  segueixes,  donchs,  la  opinió 
d’un  altre,  ja  perts  ta  personalitat  y  passas 
à  formar  part  de  la  seva.  Si  no  t’has  de  es¬ 
coltar  lo  que’t  responguin,  pots  estalviarte 


d’un  comens  el  trevall  de  demanar.  Estalvi 
sumament  útil,  perque  hi  va  compresa  la 
feyna,  y  la  salvació  d’ofegarte  en  l’erro.  De¬ 
manant,  preguntant,  inquirint,  à  lo  més 
qu’arribaràs  serà  à  fer  un  capdell  del  teu 
cap,  perque  cada  resposta  serà  contraria  à 
l’anterior.  Y  ja  que  cadascú  té  la  seva  idea, 
tingas  tu  també  la  teva,  que  si  la  tens  sense 
haver  preguntat  res  à  ningú,  t’acostaràs  més 
à  la  veritat.  Y’t  dich  que  t’hi  acostaràs  per¬ 
que  he  observat  que’ls  homes  de  ciutat  se’n 
allunyan,  y  que  tots  se  preocupan  dels  altres. 
Segueix  tu,  donchs,  direccions  complerta- 
ment  oposadas,  y  arribaràs  à  llochs  opo¬ 
sats.  Peró  de  totas  maneras,  si  no  tens  forsas 
pera  seguir  las  direccions  oposadas  y  has 
vist  que’ls  altres  segueixen  mal  cami,  no’t 
descoratjis,  no  restis  aturat,  no  t’abandonis 
ni  renuncihis,  no;  segueix  ab  els  altres,  mou- 
te,  viu,  perque  no  podent  ésser  un’àliga, 
sempre  val  més  ésser  un  cuch  rastrejador 
que  viu  vida  d’un  dia  y  mor  aixafat,  que  la 
insensible  pedra  del  vértix  d'una  piràmide. 
No  t’espantin  els  camins  de  la  vida;  si  no 
tens  forsas  pera  seguirne  uns,  segueixne  uns 
altres,  peró  camina.  ^Per  qué  t’han  d’espan¬ 
tar  els  incidents  de  la  vida  de  ciutat,  si  no 
t’ha  espantat  la  vida  mateixa?  La  vida,  es 
viatjar  en  un  vagó  tot  sol.  de  nit.  Si  ja  no 
t’espanta  la  soletat  mateixa,  <qué  t’ha  de  im¬ 
portar  que’l  paisatje  que  travessas — y  que 
no  veus,  à  la  fi, — estigui  atapahit  d’arbres  ó 
sigui  erm?  El  cas  es  viatjar;  y  pera  no  abur- 
rirte,  creume  à  mi,  canta.  Quan  hi  siguis  à 
ciutat,  dónal  aqueix  consell  als  homes;  dí- 
galshi:  Cantéu! 

Perque  qui  canta,  diu  el  proverbi,  son  mal 
espanta,  y  aquell  sabater  del  qüento  fou  des¬ 
graciat  perque  vengué  la  guitarra,  no  perque 
tingués  diners.  Perque’l  dir  que  tenir  diners 
dona  mals  de  cap,  es  una  falornia  que  fan 
corre’ls  richs  pera  que  no’s  desitji  son  estat. 
Y  ells  ho  demostran  fàcilment,  perque  en  la 
desgracia  d’un  poderós  tothom  s’hi  fixa  per 
lo  mateix  qu’està  elevat,  y  ningú’s  fixa  en  las 
dels  infelissos  que’s  moren  de  fam  en  el  fons 
d’una  barraca.  Altrement,  els  richs  tenen 
temps  pera  buscar  probas,  y  al  pobre  li  man¬ 
ca  temps  pera  buscar  pa.  Tornant  al  sabater, 
si  no  s’hagués  venut  la  guitarra,  ja’n  podia 
tenir  de  diners:  ell  hauria  sigut  ditxós  perque 

hauria  cantat.  Me  diràs  que  precisament  no 
cantava  perque  tenia  diners.  Ja  t’he  dit  que 
aixó  era  una  falornia. 

{Que  per  qué’t  conto  un  qüento  de  tant  en 
tant?  Jo’t  diré:  ho  faig  perque  m’escoltis  y 
te’n  recordis  més  de  lo  que’t  dich. 

Els  individuus  forts  menjan  els  talls  tal  y 
com  son;  els  febles  y  malaltissos  necessitan 
condimentacions  especials.  Aixis  son  els  cer¬ 
vells;  els  potents  assaboreixen  la  idea  en  sí, 
els  febles  necessitan  que  la  idea  porti  ropat- 
jes.  El  qüento  s’inventà  pera  que’ls  esperits 
febles  s’empassessin  la  idea.  Si  à  un  infant 
li  parlas  abstractament  de  moral,  no  t’enten¬ 
drà;  si  li  contas  una  faula,  t’escoltarà  profito- 
sament.  La  reacció  té’ls  qüentos  de  bruixas 
pera  embrutir  els  cervells  madurs.  La  revo¬ 
lució  pot  emplear  l’arma  profitosament.  Haig 
de  dirte,  donchs,  que  si  à  ciutat  se  t’ocorreix 
dir  quelcóm,  no  ho  diguis  abstractament  si¬ 
gui  à  qui  sigui,  perque  lo  abstracte  es  àrit, 
y  lo  àrit  sols  els  sabis  ho  escoltan  y  tampoch 
ho  entenen;  y  à  més,  que  de  sabis  no  n’hi 
hà;  lo  que  hi  hà  son  menos  burros ;  y  si  n’hi 
hà,  no  es  à  ells  à  qui  s’ha  de  predicar.  Si’t 
dirigeixes  à  esperits  febles,  aprofita’l  qüento, 
mes  no  hi  posis  en  ell  sinó  lo  natural  y  lo 
qu’hagis  vist;  altrement  faràs  obra  de  reac¬ 
ció.  En  ell  no’t  limitaràs  à  ésser  descriptiu, 
sinó  que  hi  barrejaràs  ta  idea,  perque'ls 
qüentos  descriptius  son  bons,  peró  son  mi¬ 
llors  els  qu’ensenyan  quelcóm. 


EI  qüento  descriptiu  es  la  morfina  qu’a- 
dorm  l’ensopiment  de  la  existència,  el  qüen¬ 
to  d’idea  es  la  medicina  que  guareix  la  ma¬ 
laltia.  A  voltas  la  medicina  mata  si  no  es  ben 
administrada,  peró  val  més  reventar  que 
condormirse. 

Demà  continuaré  aconsellante...  No,  no 
m’has  d’agrahir  la  molèstia,  perque  no  me'n 
dona  cap.  {Que’r  creus  qu’ho  faria  si  me’n 
donés?  No  m’has  d’agrahir  res.  Ja  te’n  par¬ 
laré  d’aixó  del  agrahiment  y  d’altras  cosas. 
De  moment  te  dich  que  si  t’aconsello  no  es 
pel  bé  que’t  vull.  Ho  faig  perque  aconsellan¬ 
te  penso,  y  aixó’m  plau. 

Y  ja  ho  veus:  essent  tan  egoista,  molt  més 
que  tu,  obrant  sols  mirant  à  mon  bé,  y  no 
al  teu,  à  la  fí’t  dono  consells.  Tu,  en  cambi, 
sols  has  sabut  demanàrmels. 

Pensa  que  un  agrahit  sempre  ho  es  des¬ 
prés  d’haver  demanat  ó  percebut — perque 
agrahiment  vol  dir  reconeixement  de  servi- 
cis  rebuts, — y’l  judici  que  tingas  d’ells  va¬ 
riarà. 

Fins  demà. 


EL  TEMPLE  NOU 

S'ha  alsat  la  Catedral.  De  sas  arcadas 
en  penjan  salomons  de  trassa  nova, 
rumbejan  las  parets  antichs  tapissos... 
Son  els  primers  las  joyas  y  arracadas 
y’is  segons  el  vestit  teixit  per  fadas 
d’una  nuvia  reyal,  esbelta,  hermosa... 

La  fàbrica  del  temple  es  atrevida. 

Hi  té  l’Art  expansions  de  tal  bellesa, 
hi  hà  finesas  d’enginy  tan  agradosas, 
que  apar  de  Deu  inspiració  escullida... 
Potser  es  Deu  mateix  qui  l'ha  bastida 
y  es  Deu  mateix  qui  ha  florejat  la  ideal 


Tot  es  nou,  tot  es  llum.  El  poble  en  massa 
es  à  dintre  fervent,  desitjant  1  hora 
que  li  diguin:  —  L’altar  ta  oració  espera... — 
Y  mentres  l’orga’l  seu  teclat  desglassa, 
per  calats  y  cornisas  puja,  y  passa 
l’encens,  alé  sagrat  del  nostre  Dogma. 

Ja'l  poble  està  content,  y  la  obertura 
del  gran  temple  celebra  ab  grossas  festas; 
l’esperit  popular  s’exteriorisa; 
res  l’entussiasme  de  las  gents  atura; 
y  es  que  si’l  temple  es  nou,  la  fe  perdura: 
la  fe  es  molt  vella ! 


Claudi  Omar  y  Barrera. 

DEL  MEU  DARRER  VIATJE 

Assentat  devant  per  devant  meu,  dintre’l 
cotxe  del  tren  qu’ab  velocitat  avansa,  l’esde¬ 
vingut  senyor  no  se  sab  per  quins  medis, 
d’estúpida  mirada  y  grossa  panxa,  resta 
adormit,  somniant  potser  en  llurs  negocis 
no  gayre  correctes  que  l’han  enriquit  tan 
de  sobte,  indiferent  als  gemats  paisatjes 
qu’amplament  s  estenen  al  seu  entorn  com 
visió  esplèndida  de  primavera.  Un  aixàm  de 
negrosas  moscas  li  pasturejan  tranquilas 
per  l’afeytat  rostre,  xuclantli  la  sava  qu’en 
altres  temps,  essent  pagès,  l’havía  nodrit. 
Dorm  ab  indiferència,  ab  no  tanta  indiferèn¬ 
cia,  malgrat  tot,  com  quan  feya  petar  aque- 
1J as  bacaynas  al  dessota  d’una  ombrivola 
figuera,  ajassadot  y  sense  temensa  de  cap 
mena,  ab  l’aixerit  gosset  al  costat  de  la  cis¬ 
tella  buyda,  dolsament  esperant  que  la  dona 
li  portés  novas  viandas. 

D’aquells  llunyans  temps  ni  se’n  recorda. 
Ara’s  veu  fet  un  senyoràs,  y  procura  imitar 
à  aquests  à  la  perfecció,  sens  arribar  à  com- 
pendre  res,  ja  qu’es  ben  migrada  sa  inteli- 
gencia:  enrahonant  ab  pausa  y  com  si  escol¬ 
tés  sas  propias  paraulas,  dormint  en  tots  els 
Uochs  que  bé  li  semblan  y  ahont  pugui  enci¬ 
sar  ab  la  sonoritat  de  llurs  ronchs,y  mostrant 
arreu  sa  cara  seriosa.  Y  tothom  li  consent 
sas  etzegalladas,  ningú  té  valor  pera  retréu- 
reli  sa  passada  historia,  historia  que  segura¬ 
ment  l’avergonyiria.  Tots  se  fan  creus  de  la 
seva  finor,  que  ningú  sab  veure;  tots  admi- 
ran  els  cabals  qu’en  pochs  anys  ha  sapigut 
atresorar,  y  no  volen  esbrinar  la  causa  d’un 
creixement  fet  ab  tanta  rapidesa. 

El  tren  se  para,  estremintse  de  cap  à  cap 
ab  una  esgarrifansa  sobtada.  Ell  se  desvet¬ 
lla,  y  ab  la  punta  del  dit  pólser  de  la  mà 
dreta  s’aixuga  las  lleganyas  dels  ulls;  des¬ 
prés  s’estira  ab  laxitut.  La  portella  del  cotxe 
s’obra,  y  entra  un  senyor  de  modals  distin¬ 
gits  qu’  aprop  meu  s’  assenta.  Allarga  las 
mans— després  de  saludar  en  general  —  al 
antich  pagés,  y  aquest  li  contesta  ab  fredor, 
com  si’s  dongués  de  menos  de  saludarlo. 
Parlan  de  tot,  una  mica  ja  refets,  sens  en 
res  entendre:  de  vinyas  filoxeradas,  dels  dar¬ 
rers  successos,  de  si’l  diputat  del  seu  districte 
es  tan  amable  que  un  jorn  fins  va  anar  à 
dinar  à  casa  del  un  y’s  va  dignar  fer  brometa 

ab  sa  filla  petita,  qu’es  la  mateixa  que  un 
rich  propietari  va  escandalitzar  un  jorn  al 
bell  mitj  d'una  plassa  pública  perque  vilment 
pretenia  enganyar  al  seu  noy  de  menys  edat 
qu’ella;  de  que  llurs  fil  las  grans  s’han  casat 
ab  molta  sort...  Tot  aixó  ho  diuhen  ab  para- 
grafs  afectats,  pera  insinuar  que  un  d’ells  té 
més  diners  y  jornals  de  terra  que  l’altre.  Ad¬ 
mirant  tanta  parauleria,  no  puch  menys,  que 
somriure  boy  d’amagat,  perque  no  s’enfadin, 
qu’aixis  succehiria  si  rigués  massa  fort;  peró 
al  mateix  temps  voldria  que  comprenguessin 
la  llàstima  que’m  fan.  Richs  en  cabals  y  en 
tonterias,  sense  poder  gaudir,  al  menys  un 
d’ells,  res  de  la  vida,  y  en  martiri  constant¬ 
ment  la  seva  ànima;  buyts  d’ilusions  abdós 
y  sens  arribar  à  capir  res  del  món... 

Ara’m  toca’l  torn  à  mi  d’adormirme,  apu- 
rat  per  tanta  y  tanta  xerrameca.  M’adormo 
lentament  y  brandant  el  cap  d’assi  d’allà  per 
efecte  del  sotraqueig  del  tren,  que  cada  volta 
sembla  tingui  més  dalit  pera  travessar  pla¬ 
nas  y  més  planas,  circundadas  d’un  ampla 
rodona  de  montanyas  emporpradas  y  som- 
niosas,  dormint  apesaradas  sota  l’ardenta 
mitjdiada.  Un  somni  extrany  me  corprèn,  un 
somni  negre  sense  ni  un  relleix  de  blavor 
serena. 

Els  anys  passan  molt  depressa,  y  l’antich 
pagés  es  mort.  Un  enterro  brillant,  coronas 
hermosissimas,  bagul  de  cedre,  capellans 
cantant  à  tot  gasto,  cotxe  fúnebre  arrossegat 
per  vuyt  cavalls;  las  portas  d’un  cementiri 
que  s’obran  de  bat  à  bat,  un  sepulcre  que’s 
tanca,  un  quants  plors,  un  hereu  que  no  sab 
apaybagar  sa  satisfacció  y...  gent  que,  com  si 
res  hagués  passat,  s’entornan  à  llurs  casas  res- 
pectivas.  Tot  es  negror  profonda  qu'apar 
oblit,  oblit  qu’anys  després  serà  veritable, 
quan  del  mort  sols  ne  resti  l’esquelet  barre¬ 
jat  ab  cendras,  oblit  qu’alguna  volta  serà 
trencat  pera  remembrar  alguna  de  sas  mali- 
fetas  ó  de  sas  tonterias.  El  gran  monstre  del 
temps  haurà  passat,  y  ab  ell  desapareixerà 
son  darrer  rastre.  Y  enllà,  en  el  cel  ó  en  l’in¬ 
fern,  gaudint  ó  patint  eternament,  ell  veurà 
cóm  un  altre  rich,  un  rich  d’ilusions  y  de 
bonesa,  tant  com  pobre  de  cabals  y  de  dolen¬ 
teria, serà  aclamat  per  tothom  à  boca  plena... 
Que  son  aixis  las  cosas  en  el  món. 

Havém  arribat  al  terme  de  nostre  viatje. 
Del  tren  ne  devallém  pressosos,  després  de 

furgar  per  veure  qui  obriria  la  portella.  Una 
onada  de  claror  ens  fa  aclucar  els  ulls.  Ells 
dos  de  brasset  s’allunyan,  rihent  com  à  bojos 
y  esguardantme  de  reull.  M’hi  acosto  y  re¬ 
cullo  algunas  paraulas. 

— cQui  es  aqueix? — pregunta’l  que  va  en¬ 
trar  darrerament  al  tren. 

— No  ho  sé.  El  conech  de  vista.  Diuhen 
que  li  plau  dir  las  cosas  pel  seu  nom...  Es 
d’aqueixos  que... 

— Pobret! — 

Me  tenen  compassió.  Y  jo’m  quedo  pen¬ 
sant  que  tal  volta  demà  arribin  à  compendre 
lo  qu’es  hipocresia  y  lo  qu’es  bondat;  que 
potser  arribin  à  capir  las  intencions  que  un 
porta  al  fer  una  cosa,  y  comprenguin  que’ls 
infelissos,  els  dignes  de  llàstima  son  ells, 
puig  cap  rastre  ha  de  quedar  de  sas  petjadas 
sobre  la  terra. 

Alfons  Sans  y  Rossell. 


NOVAS 

El  diumenge  passat  donà’l  distingit  pianis¬ 
ta  Vidiella’l  seu  anunciat  concert  de  Rapso- 
dias  de  Liszt,  executant  las  quinze  que  figu- 
ravan  en  el  programa  y  obtenint  en  totas 
ellas  molts  aplausos. 

Desde  la  passada  setmana  hi  hà  exposat 
en  el  Saló  Parés  un  quadro  del  jove  artista  en 
Joseph  M.a  Xiró,  que  parlaria  molt  alt  en 
favor  de  nostra  pintura  moderna,  si  pròpia¬ 
ment  ne  tinguéssim.  El  dit  quadro  ha  donat 
y  dona  molt  que  parlar,  tant  per  sa  tendèn¬ 
cia  com  per  la  concepció  que  l’assumpto 
entranya  y  que  s’aparta  resoltament  de  lo 
vulgar,  demostrant  en  son  autor  un  esperit 
cultivat,  capàs  d’interpretar  als  grans  poetas 
moderns  com  Nietszche.  En  aquest  s’ha  ins¬ 
pirat  en  Xiró,  puig  el  quadro’s  titula  Fantasia 
nietszcheana ,  y  en  ell  hi  apareix  una  figura 
d’home  imponenta,  sugestiva,  plena  de  for- 
sa,  dressantse  sobre  una  roca  en  actitut  de 
desafiar  à  las  furias  que,  tirantli  penyals, 
pretenen  esclafarlo  com  han  esclafat  ja  à  un 
company  seu.  L’home  impàvit,el  super-home , 
espera  à  peu  ferm  els  penyals  que  l’amenas- 
san,  com  espera,  disposat  à  la  lluyta,  totas 
las  desgracias  y  calamitats  que  pugui  enviar- 
li’l  destí,  puig  ell,  incapàs  d’espantarse,  se 
sent  fort  y’s  mostra  superb  com  un  deu  helé- 
nich. 

Com  à  pintor,  en  Xiró’ns  demostra  que 
sab  dibuixar  y  qu’ha  fet  estudis  seriós  del 
nu,  la  pedra  de  toch  de  tot  artista  y  l’escull 
dels  aficionats.  Ell  ha  salvat  victoriosament 
aqueix  grahó  que  hi  hà  entre  l’aficionat  y 
l’artista,  guanyant  un  lloch  eminent  entre'ls 


nostres  pintors.  Y  consti  qu’aixó  no  ho  dihém 
en  absolut  per  lo  qu’es  el  quadro  en  sí,  sinó 
perque  en  ell  hi  veyém  un  comens  dels  altres 
triomfs  que  à  n’en  Xiró  se  li  esperan  si  se¬ 
gueix  cultivant  l’art  ab  la  serietat  y  la  inteli- 
gencia  ab  que  ara  ho  ha  fet. 

Felicitém,  donchs,  coralment  al  jove  pin¬ 
tor,  tot  esperant  que’ns  dongui  à  coneixe 
novas  obras  de  la  importància  de  Fantasia 
nietszcheana ,  en  quin  cas  tindrém  ocasió  de 
parlarne  tan  extensament  com  desitjém  y 
com  ell  se  mereix. 

A  Romea  s’estrenaren  la  setmana  passada 
dugas  obretas  en  un  acte  de  género  ben  dis¬ 
tint:  Las  bodas  d'or ,  d’en  Joseph  M.a  Jordà,  y 
Un  condempnat  à  mort,  del  senyor  Ferrer  y 
Codina. 

Totas  dugas  son  de  factura  extrangera.  La 
primera  sembla  un  d’aquells  qüentos  tan  es¬ 
pirituals  que’s  publican  en  el  Gil  Blas  y  Le 
Journal  de  París,  un  d’aquells  qüentos  en 
que’ls  escriptors  francesos  no  tenen  rival  per 
la  subtilesa  dels  seus  estudis  psicológichs  y 
per  la  fina  ironia  que’s  desprèn  de  son  ex- 
cepticisme  bon-jan.  Faltanthi’ls  grans  esclats 
de  passió,  totas  aquestas  delicadesas  s’esca- 
pan  al  públich,  que,  fixantse  més  en  l’acció 
qu’en  els  sentiments  intims  dels  personatjes, 
troba  massa  llargas  las  divagacions  del  au¬ 
tor  y  massa  convencionals  els  recursos  escé- 
nichs  qu’emplea. 

La  segona  es  tot  lo  contrari:  una  acció 
que  s’atropella,  uns  quants  tipos  de  trets  ac¬ 
centuats  y  dos  ó  tres  malentesos  que  donan 
lloch  à  situacions  més  ó  menys  cómicas  ó 
ridiculas.  En  una  paraula,  ve  à  ésser  un  vau- 
deville  de  menor  quantia  que  fa  riure  al  gran 
públich,  y  en  ocasions  al  gran  y  al  petit. 

Y  res  més  de  nou  en  els  demés  teatres  de 
Barcelona. 

D’uns  dias  à  n’aquesta  banda  sembla  ha- 
verse  iniciat  una  millora  en  la  malaltia  que 
pateix  mossèn  Jacinto  Verdaguer,  qui  ha  co- 
mensat  ja  à  pendre  aliments,  digerintlos  ab 
facilitat.  Esperém  que  dita  millora  vagi  ac- 
centuantse  y  que  l’ilustre  malalt  entri  en  una 
franca  convalecencia. 

De  Perpinyà  s’han  rebut  noticias  dant 
compte  del  interès  y  ansietat  ab  que  al  Ros- 
selló’s  segueix  el  curs  de  la  malaltia  de  nos¬ 
tre  poeta. 

Continúan  visitant  sa  casa  distingidas  per¬ 
sonalitats. 

Dugas  setmanas  cumpleixen  avuy  de  la 
mort  del  doctor  Robert,  y  encara’l  poble 
barceloní  parla  sense  treva  d’aquesta  desgra¬ 
cia  irreparable  pera  la  ciència  y  la  patria.  En 
el  si  de  las  llars,  en  las  reunions  d’amichs  (y 
no  parlém  ja  d’aquells  actes  oficials  en  que’s 
tributan  els  elogis  de  rigof  à  la  memòria  del 

final),  per  tot  arreu  la  mort  d’en  Robert  es  el 
tema  palpitant,  retreyentse  continuament 
anécdotas  de  sa  vida  y  fentse  l'apologia  dels 
seus  mèrits  y  del  seu  caracter.  Sense  distin¬ 
ció  de  partits,  ni  d’ideas,  ni  de  creencias, 
tots  els  periódichs,  desde’l  més  ortodoxe  al 
més  radical,  tots  han  deixat  de  banda  las 
rancunias  de  sectaría  pera  tributar  son  cari- 
nyós  recort  y  la  expressió  de  son  condol  al 
digne  y  sabi  ciutadà  y  al  home  bondadós  que 
hem  perdut.  Hermosissim  es  aquest  especta¬ 
cle,  y  sols  consignantho  queda  feta  la  millor 
apologia  d’en  Bartomeu  Robert. 

En  nostre  anterior  número  donarem  comp¬ 
te  del  acort  pres  per  l’Ajuntament  de  Sarrià 
de  posar  el  nom  del  finat  à  un  dels  carrers 
de  la  vehina  població.  Acorts  semblants  han 
pres  aquests  dias  altras  corporacions  comu¬ 
nals  de  Catalunya.  Continuament  se  reben 
encara,  en  el  domicili  de  la  familia  y  en  las 
redaccions  dels  periódichs  catalanistas,  pro¬ 
fusió  de  telégramas  de  pesam  de  Catalunya, 
reste  d’Espanya  y  extranger,  haventnhi  molts 
d’América. 

El  vinent  dissapte,  à  dos  quarts  de  deu  de 
la  vetlla,  en  el  saló  d'actes  del  Ateneu  Bar¬ 
celonès,  el  doctor  mossèn  Santiago  Esteba- 
nell  donarà  lectura  del  nou  llibre  de  mossèn 
Jacinto  Verdaguer  Flors  de  Maria ,  fent  avans 
algunas  consideracions  sobre’l  mateix  nostre 
estimat  company  Antón  Busquets  y  Punset. 

Acabat  l’acte’s  vendràn  1 50  exemplars  en 
paper  de  fil  al  preu  de  5  pessetas  cada  un,  y 
son  producte  serà  portat  el  mateix  vespre  al 
gran  poeta. 

La  sessió  serà  pública. 

La  casa  Parera,  editora  de  la  notable  re¬ 
vista  Materiales  y  Documentos  de  Arte  Espa- 
nol,  ha  publicat  la  convocatoria  à  un  Concurs 
entre  artistas  espanyols  pera  premiar  els  mi¬ 
llors  trevalls  y  projectes  decoratius  destinats 
à  publicarse  en  la  revista  esmentada.  Els 
premis  que’s  repartiràn  representan  un  va¬ 
lor  total  de  2.500  pessetas,  haventhi  deu 
premis  ordinaris  als  millors  trevalls  y  pro¬ 
jectes  decoratius,  un  d’extraordinari,  y  altres 
quatre  que’s  destinan  à  las  quatre  millors 
coleccions  de  vuyt  fotografias  reproduhint 
detalls  d’arquitectura  y  objectes  d’art  an- 
tich,  preferintse’ls  que  sían  inèdits. 

Per  tot  el  mes  de  novembre’s  dònarà’l 
fallo  del  jurat,  y’l  15  de  desembre  s’inaugu¬ 
rarà  la  exposició  dels  trevalls  premiats,  pro- 
cedintse  al  repartiment  dels  premis.  Els  tre¬ 
valls  han  d’entregarse  à  don  Rafel  Coll,  Duch 
de  la  Victoria,  13,  principal,  fins  al  dia  30  del 
vinent  octubre. 

Componen  el  jurat  els  senyors  Manel  Ba- 
llarin,  Joseph  Baltà  de  Cela,  Manel  Fuxà, 
Joseph  Masriera,  Antoni  Parera,  Antoni 
Rigalt,  Alexandre  de  Riquer,  Ferràn  Ro¬ 

meu,  Leopold  Soler  y  Pérez,  Manel  Vega  y 
March  y  Joseph  Vilaseca. 

Dias  passats  tinguerem  el  gust  de  presen¬ 
ciar  las  probas  que  de  son  globo  dirigible 
presentà  nostre  amich  en  Miquel  Escuder 
(fill),  en  el  local  de  l’Associació  d’Enginyers 
Industrials  de  Barcelona. 

El  senyor  Escuder,  prèvia  una  conferencia 
en  que  feu  clara  exposició  del  invent,  realisà 
ptobàs  del  mateix  valentse  d’un  aparell  en 
miniatura,  el  qual,  mercès  à  dos  senzills 
jochs  de  palas,  evoluciona  per  l’espay  en 
tots  sentits  y  à  totas  velocitats.  El  globo 
puja  y  baixa  à  voluntat,  ja  verticalment,  ja 
obliquament,  y  l’aereonauta’l  dirigeix  à  la 
perfecció. 

Ens  limitém  à  dar  compte  de  las  probas 
que  vegerem,  y  de  son  èxit,  sens  exténdrens 
en  explicacions  que  foran  llargas  y  que  pre¬ 
ferim  aplassar  pera  quan  el.  senyor  Escuder 
practiqui  las  probas  definitivas  ab  el  nou 
aereóstat  que  actualment  li  estàn  cons- 
truhint  à  París,  que  serà  capàs  pera  dos 
aereonautas  y  constarà  de  quatre  jochs  de 
palas,  midant  30  metres  de  llarch  per  7  de  dià¬ 
metre  y  tenint  un  pes  total  de  825  kilos.  Pera 
marxar  à  rahó  de  10  metres  per  segón  neces¬ 
sitarà  una  forsa  teòrica  de  11  cavalls,  peró 
serà  de  16  cavalls  el  motor  de  petroli  que 
l’autor  se  proposa  adoptar. 

Aquestas  probas  deuhen  verificarse’l  vi¬ 
nent  setembre.  No  cal  dir  quànt  desitjém 
que’n  surti  en  bé’l  senyor  Escuder,  com  es 
d’esperar. 

Suscripció  oberta  entre  las  donas  catala- 
nas  pera  regalar  una  bandera  à  la  Unió  Ca¬ 
talanista  . 

Suma  anterior  recaudada  en  aquesta  re¬ 
dacció  y  entregada  à  qui  correspon:  96^5  pes¬ 
setas. 

Ab  posterioritat  hem  rebut  de  la  Bisbal  las 
cantitats  següents,  de  las  que  n’hem  fet  tam¬ 
bé  entrega: 

Teresa  Pascual  y  Serradell,  2  pessetas. — 
Petra  Serradell  de  Roig,  r.  —  Angelina  Ser¬ 
radell,  1. — Victoria  Matas  de  Serradell,  1. — 
Josefa  Carreras  de  Regordosa,  1. — Trinitat 
Pascual,  1. — Dolors  Pascual,  ol25. — Dolors 
Roig  y  Serradell,  o‘5o. — Teresa  Roig  y  Ser¬ 
radell,  o‘50. — Pietat  Roig  y  Serradell,  0*25. 

—  Maria  Roig  y  Serradell,  ol25. —  Adela 
Trayter,  1. — Leonor  Carrera  de  Cuní,  0*50. 

—  Carmeta  Cuní,  0*25.  —  Teresa  Estra- 
gués,  o‘50. 

Total,  pessetas:  1 07 1 7 5 . 

Continúa  oberta  la  suscripció. 

El  total  recaudat  fins  ara  per  las  diferen- 
tas  entitats  adheridas  à  la  Unió  s’acosta  ja  à 
5.000  pessetas  y,  segons  sembla,  la  suscrip¬ 
ció  quedarà  aviat  cuberta  ab  excés. 

Fidel  Giró,  impressor.  —  Carrer  València,  31 1. 

TsT OSTRE  folletí 

Termenada  la  publicació  de  la  no  vela  de  August  Strindberg 

L’INSPECTOR  AXEL  BORG 

comensém  avuy  à  repartir  el  prólech  qu’ha  de  precediria,  degut  à  nostre 
company  Oriol  Martí.  A  continuació,  conforme  diguerem,  repartirém  el  retrato 
de  l’Strindberg,  y  finalment  la  cuberta,  dibuixada  per  l’ Antoni  Solé,  pera 
enquadernar  l’obra  en  rústica. 

Després  d’aquesta  obra,  y  atents  sempre  à  nostre  propòsit  de  donar  à 
coneixe’ls  més  grans  autors  extrangers  ensemps  que’ls  més  reputats  de 
Catalunya,  publicarém  en  nostre  folletí,  baix  el  títul  de 

T\T  A.  T  TJ  3F%.  A. 

un  aplech  cl’estudis  y  descripcions  triats  d’entre  Els  Pintors  Moderns  y 
altras  obras  de 

JHON  RUSXSXXT 

traduhits  y  ordrenats  per  Cebrià  Montoliu. 

No  dubtém  qu 'afalagarà ’l  bon  gust  de  nostres  llegidors  aquesta  nova 
publicació  ab  que  aném  à  enriquir  la  Biblioteca  de  Joventut. 

SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO 


CATALUNYA:  Un  any . 8  Pessetas. 

»  Mitj  any .  4/50  » 

»  Trimestre . 2 '25  » 

ALTRAS  REGIONS  D’ESPANYA:  Un  any..  .  9  » 

EXTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins . 40  » 

»  >  sense  folletins . 25  » 


Als  suscriptors  per  tot  el  present  any  se’ls  hi  regalarà  la  estatua 
d’en  Rafel  de  Casanova. 


R 


edacció  y  Administració: 

Plassa  del  Teatre,  6,  entressol. 


Número  corrent . 

>  ATRASSAT,  AB  FOLLETINS.  . 
»  ï  SENSE  FOLLETINS. 


20  CÈNTIMS 
40  s 

25  » 


SUMARI: 

Feyna  à  fer,  per  Ildefons  Sunol  — Als  federals  de  nostra 
terra,  per  Miquel  Laporta  — El  misteri  dels  blats,  per 
Victor  Oliva.— La  missió  del  convensut,  per  Trinitat 
Monegal. — Intimitats,  per  Francesch  Armengol  y 
Duràn.— La  filosofia  nacional  de  Catalunya,  per  An¬ 
tón  Busquets  y  Punset. —  Consells  à  un  esperit  jove 
que  vòl  deixar  la  vall  per-  la  ciutat:  III,  per  F.  Pujulà 
y  Vallés.— Teatres,  per  Emili  Tintorer  — Revista 
musical,  per  Joaquim  Pena.— Revista  de  revistas, 
per  G.  Zanné.— Nocturn,  per  Pere  Prat  Jabal-li. — 
Jochs  Florals  de  Barcelona  de  1902:  Veredicte. — 
Novas. 

FOLLETÍ: 

CROQUIS  CIUTADANS,  per  Apeles  Mestres.  Plech  11. 

L’INSPECTOR  AXEL  BORG,  per  August  Strindberg. 
Prólech:  plech  II. 


FEYNA  A  FER 

Qu'es  un  moviment  total  el  Catalanisme, 
ningú  ho  ignora;  que  dintre  d’ell  hi  hà  tots 
els  colors,  tots  els  matisos  politichs,  sols  ho 
negan  els  seus  enemichs  negres  que  l’acu- 
san  de  vermell,  els  seus  enemichs  vermells 
que  l'acusan  de  negre.  Quina  tristesa  fa 
veure  cóm  se  perpetua,  en  els  temps  que 
som,  la  critica  vella  y  rutinaria  que  tot  ho 
veu  al  través  del  cristall  d’un  dogma  pol í- 
tich,  que  tot  ho  judica  y  ho  analisa  ab  l’en¬ 
teniment  enterbolit  per  alguna  passió  pe¬ 
tita! 

En  aquests  pobles  llatins,  que  no  més 


s’enamoran  de  las  doctrinas  pera  portar  des¬ 
prés  ab  entussiasme’l  jou  dels  homes  que 
las  invocan,  no’s  pot  compendre  la  politica 
científica,  evolutiva,  pacienta,  dels  pobles 
del  Nort.  Necessitan  ideals  que  furiosament 
se’ls  emportin,  idols  que’ls  embruteixin  y’is 
enganyin,  violentas  conmocions  que  fassin 
trontollar  els  fonaments  de  la  seva  vida. 
Avensan  à  batzegadas;  passan  tot  d’un  cop 
del  ensopiment  al  deliri.  Pateixen  encara  la 
espantosa  febre  inoculada  pel  despotisme 
de  l’antiga  Roma. 

Quan  no  es  la  idea  religiosa-política  que 
tiranisa  la  conciencia,  es  la  idea  jacobina 
que  imposa  la  llibertat  per  la  forsa  de  las 
armas.  Els  fets,  la  experiencia,  de  res  ser¬ 
veixen.  Tothóm  té  un  criteri  tancat,  una  me¬ 
tafísica  grabada  al  esperit,  que  resol  tots 
els  problemas.  Ningú  estudia,  ningú  obser¬ 
va.  Las  ànimas  son  clixés  impresionats  que 
no  serveixen  més  que  pera  tirar  positius 
d’una  sola  imatje. 

Y,  nosaltres  els  catalans,  també  ho  som 
aixís,  encara  que  moltas  vegadas  ens  dolgui 
el  confessarho.  Si  hem  de  creure  à  la  Histo¬ 
ria,  no  ho  som  certament  per  rassa  y  per 
naturalesa,  donchs  constituhim,  junt  ab  al- 
gún  altre  poble  del  Mitjdía  d’Europa,  una 
excepció  remarcable  dins  de  la  civilisació 
llatina,  peró  ho  som  per  una  educació  de 

quatre  sigles,  que  pesa  sobre’l  nostre  espe¬ 
rit  com  una  llosa  de  marbre. 

No  es  extrany,  aixis,  qu’al  pendre’l  Cata¬ 
lanisme  la  seva  forma  política  actual,  casi 
bé  tots  els  nostres  critichs,  malalts  de  raqui¬ 
tisme  dogmàtich,  se  preocupesin  solzament 
de  veure  ahónt  podian  classificarlo  dintre  del 
seu  sistema,  quin  nom  havían  de  donarli, 
segons  el  diccionari,  que’ls  hi  serveix  pera 
fer  els  seus  temas  aburrits  de  la  politica  dia- 
ria.  Perque  aqui,  en  aquesta  terra,  la  gent, 
quan  ha  donat  un  nom  à  cada  moviment,  à 
cada  avens,  à  cada  institució,  ja  queda  des¬ 
cansada.  Qu’es  cas  d’averiguar  y  estudiar  el 
pensament  positivista  que’l  Catalanisme  por¬ 
tava  en  sas  entranyas!  Lo  interessant  era’l 
nom,  el  calificatiu,  la  marca  de  fàbrica  co¬ 
neguda  de  tothom.  Y  es  clar,  com  que  no 
enmotllava  bé  dins  del  criteri  absolut  de 
cada  crítich,  com  que  no  satisfeya  las  sevas 
passions  politicas,  el  calificavan  de  negre’ls 
qu’eran  vermells,  de  vermell  els  qu’eran  ne¬ 
gres,  sens  adonarse  de  que  hi  havia,  en 
aquest  moviment  formidable  d’opinió,  una 
serie  riquissima  de  tons  y  de  colors. 

Nosaltres,  ja  ho  sabém  ben  bé  del  cert, 
que  n’hi  hà  molts  de  catalanistas  avensats  y 
lliberals:  peró  també  sabém  que  hi  hà  dife- 
rencias  essencials  entre  ells  y’is  demócratas 
à  la  espanyola. 

Limitarse  à  defensar  els  principis  abstrac¬ 
tes  de  la  Revolució  y  exagerarlos,  serà,  si’s 
vol,  una  feyna  fàcil  y  agradable,  donchs 
pera  feria  basta  apendre  la  politica  en  els  lli¬ 
bres,  exposar  la  doctrina  ab  paraulas  que  la 
embelleixin  y  l’adormin,  excitar  la  imagina¬ 
ció  del  nostre  poble,  fentli  entreveure  días 
molt  pròxims  de  felicitat  y  de  justícia.  Peró 
es  feyna  vella  y  desacreditada,  que  ja  no  por¬ 
ta  en  lloch  sinó  à  aixecar  reputacions  inme- 
rescudas  y  à  fer  naixe’l  desengany  en  el  cor 
dels  homes. 

El  Catalanisme  es  una  derivació  del  parti¬ 
cularisme  cientifich;  ha  de  buscar,  donchs, 
las  arrels  de  la  política  en  la  realitat  modes¬ 
ta  y  variada,  en  l’estudi  pacient  y  seriós 
dels  fets  socials.  Si  alguna  cosa  deu  signifi¬ 
car  el  Catalanisme  lliberal  en  els  temps  que 
som,  es  el  desenrotllament  orgànich  dels 
principis  moderns,  que  fins  ara  no  més  els 


hem  vist  escrits  en  las  lleys  y  en  las  consti¬ 
tucions,  sense  cap  mena  d’influencia  en  la 
vida. 

Rompudas  y  desfetas  las  organisacions 
corcadas  del  món  antich  per  las  grans  terra- 
bastadas  d’inglaterra  en  el  sigle  xvn  y  de 
Fransa  en  el  xvm,  sols  va  quedar  vivent  el 
principi  de  la  llibertat  dels  homes,  peró  tan 
mort  y  soterrat  com  avans,  el  principi  de  la 
llibertat  dels  pobles.  Els  homes  n’estavan 
plens  de  drets  teórichs,  peró  l’Estat  se  reser- 
vava’ls  efectius,  venint  aixis  à  recullir  la  he¬ 
rència  repulsiva  dels  monarcas  absoluts. 
Desd’allavors,al  menys  en  la  nostra  terra,  no 
hem  tingut  més  remeyque  reconeixe  qu'eram 
legalment  molt  lliures,  peró  ho  hem  recone¬ 
gut  en  els  mateixos  moments  en  que  l’Estat 
no’ns  deixava  ni  respirar,  si  tractavam  de 
probarla  ab  fets  la  nostra  llibertat  consagra¬ 
da  per  la  lley. 

Y  es  que  no  n’hi  hà  prou  ab  dirho  que’s  va 
endevant,  sinó  qu’es  precís  anarbi.  Obser- 
vém  cóm  per  tot  arreu  ahont  el  progrés  hi  va 
arribar  sols  per  l’esclat  d’ideas  novas,  no 
realisadas  en  la  vida,  n’estàn  cansats  del  doc- 
trinarisme  democràtich,  perque  no  hi  troban 
més  que  una  diferencia  purament  de  nom  ab 
el  doctrinarisme  absolutista.  Observém  cóm 
la  gent  lliberal  que  té  seny,  y  pensa,  y  estu¬ 
dia,  ja  no  s’acontenta  de  Códiçhs  inmortals, 
d’himnes  entussiastas,  de  revolucions  glo- 
riosas:  vol  milloras  positivas,  y  las  demana, 
no  ab  discursos  eloqüents,  sinó  ab  organisa¬ 
cions  que  constituheixin  una  garantia  con¬ 
tra  la  forsa  absorbent  y  dominadora  del 
Estat. 

Aixis  obran  las  classes  trevalladoras,  à  las 
que  la  llibertat,  per  si  sola,  no  ha  pogut 
defensar  dels  abusos  d’alguns  capitalistas, 
que  precisament  la  invocan  la  llibertat  abso¬ 
luta  pera  llegitimar  l’us  de  la  forsa  social 
que’ls  hi  dona  la  riquesa.  Aixis  procedeixen 
avuy  tots  els  estaments,  tots  els  grupos  d’ho¬ 
mes  que’s  senten  lligats  per  interessos  co¬ 
muns  ó  per  ideas  anàlogas.  Aixis  es  cóm  ha 
de  ferse  una  reconstrucció  d’organismes  na¬ 
turals  autònoms,  en  tot  lo  que’s  refereixi  à 
la  regulació  de  la  seva  vida  interna,  que  ser¬ 
veixi  de  defensa  contra  aquesta  inaguantable 
tirania  del  Estat  modern,  que’s  diu  democrà¬ 
tich  no  perque  ho  sigui,  sinó  pera  satisfer  las 
ignocentas  aspiracions  dels  lliberals  à  la 

francesa  y  à  la  espanyola,  qu'ab  els  noms  ja 
s’acontentan. 

Heuslaquí  la  rahó  d’ésser  dels  lliberals  ca- 
talanistas,  qu’aborreixen  el  jacobinisme  per 
despótich,  y’l  centralisme  per  atrassat  y  reac¬ 
cionari.  Heuslaqui  la  feyna  à  fer  que  tenen, 
la  d’encarnar  en  la  vida  las  llibertats  abstrac- 
tas,  que  de  res  serveixen  mentres  no’s  mou- 
hen  del  món  de  las  ideas. 

Ildefons  Sunol. 

ALS  FEDERALS 
D’AQUESTA  TERRA 

May  amago  las  mevas  ideas,  y  en  l’ordre 
de  lo  politich  me  penso  que  n’he  dat  probas. 
Si,  donchs,  no’s  creu  encertat  lo  que  vaig  à 
dir,  al  menys  se  trobarà  sincer  com  ho  es. 

No’ns  enganyém  nosaltres  mateixos  els  fe¬ 
derals  fentnos  la  ilusió  de  que’l  nostre  partit 
es  encara  robust  y  fort.  No  solament  no  es 
fort  y  robust,  sinó  que  ni  sisquera  es;  perque 
mori  ab  en  Pi  y  Margall,  quals  talent,  pres¬ 
tigi,  venerabilitat  é  historia  havían  estat  la 
seva  ànima. 

Lo  que  no  morí  ni  podia  morir  ab  aquell 
home  ilustre  es  el  federalisme;  perque  aquest 
es  una  aspiració  consubstancial  ab  els  pobles 
del  món  civilisats,  que  si  per  ésser  pobles 
senten  ab  forsa  scn  dret  à  l’autonomia,  per 
ésser  civilisats  la  volen  agermanada  ab  la 
que  reconeixen  en  els  altres  tan  de  dret  na¬ 
tural  com  en  ells  mateixos. 

A  las  darrerias  del  estiu  que  s’acosta,  s’ha 
de  fer  à  Madrit  una  assamblea  de  federals  de 
totas  bandas  d’Espanya  pera  reorganisar  el 
partit.  Temps  perdut  y  negoci  pels  fondistas 
y  las  despeseras,  al  meu  modo  de  veure;  que 
més  santament  faríam  els  federals  catalans 
quedantnos  à  casa,  vull  dir  à  Catalunya,  y 
parlant  nos  ab  nos  de  las  nostras  cosas,  que 
anant  à  lligarnos  ab  la  cadeneta  dels  acorts 
que’s  prenguin  à  Madrit  per  majorias  que 
seràn  molt  espanyolas,  peró  de  segur  gens 
catalanas. 

De  las  ideas  l’home  n’aprofita  aspectes  pera 
ferne  partits,  y  aquests  viuhen  després  més 
del  home  que  dels  aspectes.  El  partit  federal, 
si  hem  de  parlar  sense  ganas  d’enganyarnos 
ni  d’enganyar  als  altres,  tenia  més  de  piista 
que  de  federal  per  molts  dels  nostres  correli¬ 

gionaris  de  Catalunya  y  de  fora  d’ella.  Per 
aixó  s'ha  mort  ab  en  Pi  y  Margall,  al  meu 
entendre. 

Es  cert  qu’encara  en  algunas  poblacions 
de  Catalunya  hi  hà  bons  núcleus  de  federals; 
peró  estich  segur  que,  sense  trigar  gayre, 
pararàn  en  factors  electorals  dels  problemas 
que  no  trascendeixin  més  lluny  del  poble  ó 
de  la  ciutat,  si  no  preném  una  resolució  fer¬ 
ma  salvadora,  qu’enlayri’ls  esperits  catalans 
y  dongui  sanitós  aprofitament  à  energías 
que  d’altre  modo  foran  perdudas. 

Es  hora  de  sumar  per  Catalunya:  veusho- 
aqui. 

Miquel  Laporta. 


EL  MISTERI  DELS  BLATS 

Qué’n  son  de  fecondas  las  riberas  del  Nil! 
Las  inondacions  las  assahonan  y  l’enginy 
dels  egipciachs  las  cubreix  de  mantells  de 
forment  y  hortalissa.  Verdas  ó  dauradas, 
sempre  plenas  de  sol,  contrastant  ab  la  nue¬ 
sa  del  desert,  aquellas  planas  inmensas  enci- 
san  la  mirada. 

De  las  casetas  blancas,  baixetas,  totas  en- 
sorradas  per  no  pujar  més  de  las  plantas,  ne 
surten  els  conreuhadors  à  recullir,  tres  ó 
quatre  vegadas  l’any,  el  fruyt  de  sos  afanys, 
y  mentres  tant  acaronan  ab  la  vista’ls  camps 
amarats  de  sol,  rublerts  de  vida. 

Y  de  vida  comunicativa.  Els  joves  bé  prou 
ho  senten,  y  tot  sovint  van  à  banyarse  en 
aquell  baf  de  feconditat  y  d’amor,  d’amor 
poderós  que  barreja  la  terra,  l’aygua  y’l  sol, 
y  d’ells  ne  treu  el  pa. 

Pera  ferse  forts,  pera  pujar  ben  drets  y 
sans,  pera  resistir  l’ardor  del  desert,  pera  ca¬ 
minar  días  y  días  sense  cansarse,  se’n  van 
als  camps,  à  la  fornal  abrusadora  en  que’s 
cou  l’aliment  d’un  any,  y  allà  corren  y  treva- 
llan  y  súan,  y  al  retornar  al  casinyó,  quan 
l’horitzó’s  tenyeix  de  porpra,  comprenen  la 
generosa  Natura,  y  ayman. 

L’amor  inmens  que  nia  en  el  cor  de  tots, 
s’orienta  en  sas  ànimas  jovenils,  s’enforteix  y 
pren  objecte.  Sorral  amunt  hi  hà  altres  ca¬ 
sals  y  altres  camps,  y  allà  se’n  han  anat, 
guiats  per  las  atraccions  misteriosas,  bus¬ 
cant  companya. 

Y  la  troban,  la  troban  sempre  la  primitiva 


JOVENTUT 


284 

verge  que  respon  à  sos  primitius  desitjós,  la 
dona  que  comprèn  sos  ideals  d’amor. 

Quants  viatjes  fan  alashoras,  quina  ma¬ 
nera  d’espantar  las  sargantanas  y  llargan- 
daixos  tot  seguint  els  camins  vprejats  de 
matas  en  aquellas  terribles  mitj-diadas  d’es¬ 
tiu!  Ab  quina  divina  valentia  travessan  els 
grupos  de  cocodrils  farts,  qu  estan  ajassats 
à  las  voras  fangosas  del  riu! 

El  dia  de  la  benedicció  es  arribat.  Els 
amants  fugen  dels  camins  y  s’endinzan  pels 
camps  onejants  de  blat  groch.  El  blat,  cada 
vegada  més  alt,  arriba  à  cubrirlos,  y  alasho¬ 
ras  surt  u>n  faune  que,  posantse  un  dit  als 
llabis...  bufa.  Las  espigas  van  y  venen,  y 
tot  onejant  cantan  als  amants  felissos  el  cant 
de  la  vida... 


Els  blats  semblan  estarne  joyosos  del 
fruyt  del  misteri,  y  tot  moventse  à  compàs, 
com  el  suau  onejar  d’un  mar  tranquil,  can¬ 
tan  la  despedida  à  la  mare  y  al  fill,  que  se’n 
van.  Apoyat  en  un  arbre’l  faune’s  posa  un 
dit  als  llabis  y  somriu  serenament  veyent  las 
caricias  que  fa  la  dona  à  son  més  preuhat 
joyell. 

Víctor  Oliva. 


LA  MISSIÓ  DEL  CONVENSUT 

Apòstol,  en  sentit  me- 
tafísich,  es  el  gran  propa¬ 
gador  d’alguna  doctrina, 
malgrat  aquesta  no’s  re¬ 
fereixi  à  escola  religiosa  ó 
punt  dogmàticli. 


Las  planas  han  tornat  à  florir,  y  del  mari- 
datje  de  l'aygua,  de  la  terra  y  del  sol  n’ha 
tornat  à  surtir  l’or  de  las  espigas. 

Al  casal  hi  hà  una  barraca  més,  una  ca¬ 
seta  potser  més  menuda  que  las  altras,  y  so¬ 
bre  tot  més  blanca:  es  d’un  blanch  de  llet 
que’l  sol  fa  lluhir  convertintlo  en  foco  de  re¬ 
flexos. 

A  la  mitj-diada,  quan  la  terra’s  converteix 
en  una  fornal  abrusadora  en  que  s’hi  couhen 
novas  vidas,  surt  de*  la  caseta  una  dona  ab 
una  criatura  als  brassos. 

La  dona,  mitj  núa,  mostra  sa  bellesa  ma¬ 
ternal  triomfant,  més  hermosa  en  quant  ha 
donat  sos  fruyts;  y  tot  caminant  y  acaronant 
al  infantó,  li  va  treyent  la  robeta.  A  ple 
camp  y  à  ple  sol,  el  nen  tot  nu  apar  una 
armónica  sinfonía  de  tons  d  or  y  rosa. 

Las  espigas  els  acullen  vibrant,  al  reco- 
neixe’l  fruyt  del  amor  que  protegiren.  La 
mare  las  coll-torsa,  las  ajau,  hi  posa  assobre 
son  fillet  y  s’agenolla  à  contemplarlo.  Els 
blats  s’inclinan  mansament  pera  fer  pessigo- 
Has  ab  las  arestas  al  infant  ajegut,  que  som¬ 
riu  al  sol,  à  las  plantas,  al  ayre,  y  bat  ab 
joya  de  mans  y  peus,  sentintse  fort  per  aquell 
bes  de  tota  la  Natura. 

Aquesta  es  la  primera  missa  de  la  nova 
mare,  la  primera  invocació  del  nou  nat  al  deu 
Sol  que  tot  ho  feconda,  l’augusta  consagra¬ 
ció  d’una  vida  à  la  generosa  terra,  l’acció  de 
gracias  per  la  santificació  d’un  amor  que  no 
ha  sigut  estèril. 


En  la  historia  de  la  Humanitat  son  innom¬ 
brables  els  apòstols. Totas  las  religions,  totas 
las  teorias  filosóficas  y  políticas  tingueren 
sos  partidaris  entussiastas  que  las  propaga¬ 
ren.  Els  noms  d’ells  son  prou  coneguts,  tant 
si  sas  teorias  foren  acceptadas  per  espay 
d’un  jorn,  com  si  sa  duració  fou  qüestió  de 
segles.  Els  uns  vegeren  en  vida  sas  doctrinas 
admesas  y  acatadas;  els  altres  rebutjadas 
arreu,  essent  admiradas  per  un  curtissim 
número  de  deixebles.  Els  menys  foren  glori¬ 
ficats  en  vida;  els  més  foren  ridiculisats  y 
fias  sacrificats,  malgrat  sas  doctrinas  ha¬ 
guessin  d’ésser  acceptadas  mé's  tart.  De  tots 
ne  parla  ab  respecte  la  Humanitat. 

En  nostres  dias  son  pochs  els  que  de  bona 
fe,  y  guiats  tan  sols  per  l’amor  à  la  Humani¬ 
tat,  à  llur  patria,  predican  doctrinas  qu’ells 
«creuhen  salvadoras.  Son  comptats  els  con- 
vensuts  qu’estàn  disposats  fins  al  menyspreu 
y  al  sacrifici  per’assolir  la  implantació  de 
llurs  ideals. 

En  cambi,  son  innombrables  els  que  com 
apòstols  se  presentan  predicant  vellas  doc¬ 
trinas  en  las  qu’ells  mateixos  no  creuhen,  ab 
las  que  encisan  y  enlluhernan  al  públich  pera 
aixís  surar  ells,  confonent  l’apóstol  ab  el  xer* 
rayre  de  la  fira.  Son'molts  també’ls  que,  con- 
vensuts  de  la  bondat  de  sas  doctrinas,  sia  per 
peresa  ó  per  egoisme,  no  las  predican  y  las 
guardan  en  son  dintre  com  si  tinguessin  por 
de  que  al  surtir  perdessin  la  flayre  qu’el·ls 
fruheixen.  Y  altres  n’hi  hà  que  no  las  predi¬ 
can  per  por  de  que,  essent  massa  avensadas, 

produheixin  fonda  pertorbació  en  la  societat, 
puig  temen  que  la  massa  del  públich  no  es¬ 
tigui  prou  preparada  pera  sas  elucubracions, 
y  per  tant  no  pugui  enténdrelas,  donant 
iJoch  à  preocupacions  y  à  la  pèrdua  de  la 
tranquilitat  de  sos  contemporanis. 

No  es  dels  primers  dels  que  vull  parlar:  ja 
n’he  parlat  prou  per  ara:  El  dia  que’l  poble 
ab  son  menyspreu  els  obligui  à  silenci  etern, 
tindran  son  merescut. 

Als  peresosos  y  egoístas  dech  recomanàr- 
loshi  que  «si  son  fills  del  passat,  son  els  pa¬ 
res  del  esdevenir;  que  sos  pensaments  son 
sos  fills  y  que  no  deuhen  deixarlos  morir  en 
l’abandono  ( i );»  que  si  tothom,  si’ls  antichs, 
si  nostres  antepassats  haguessin  fet  com  ells, 
la  Humanitat  aniria  encara  ab  bolquers,  y 
qu’ells  se  trobarian  en  un  estat  digne  del 
salvatje;  que  si  reberen  instrucció  y  ab  ella 
pogueren  coneixe  més  part  de  la  Veritat,  sa 
obligació  es  donaria  à  coneixe  també;  que’ls 
coneixements  no’ls  adquiriren  en  plena  pro¬ 
pietat,  sinó  que,  administradors  (en  part)  del 
saber  del  poble,  à  ell  deuhen  darlos  à  conei¬ 
xe  y  transmétrels  à  sos  successors  per’au- 
mentar  tot  lo  possible’l  capdal  universal  del 
saber  humà;  en  fi,  que  son  silenci  es  un 
crim. 

Y  als  poruchs  y  cobarts,  «que  no  es  pas 
per  res  que  senten  en  son  dintre  simpatia 
per  certs  principis  y  repugnància  per  altres»; 
«que  l’home  ab  totas  sas  facultats,  saS  aspi¬ 
racions,  sas  creencias,  no  es  pas  un  accident, 
es  el  producte  del  temps»;  y  que  l’home,  «se 
pot  considerar  ab  just  titul  com  una  de  las 
mil  y  mil  forsas  per  las  que  obra  la  Causa 
ignota;  y  quan  la  causa  desconeguda  produ- 
heix  en  ell  certa  creencia,  no  té  pas  necessitat 


(i)  H.  Spencer,  lo  rmteix  que  las  altras  citas. 


INTIMITATS  (0 

Pensava  en  tu,  y  mos  pares,  l’altre  dia, 
mirantme  capficat, 

ab  interès  van  dirme:  —  Fill,  iqué  pensas? 

ijqu  estàs  enamorat?  - 
Y  no  sé  pas  compendre  qué  ho  faria, 
mes  al  d  rlos  que  no, 
ma  mare  somrigué  desconfiada 
y’m  va  fer  un  petó. 


(0  Fragment?  de  la  comoosició  guanyadora  de  la 
Flor  natural  en  el  certamen  literari-musical  de  Saba¬ 
dell,  celebrat  el  dia  13  del  prop  passat  ab-il. 

d’altre  titul  pera  manifestaria.»  No’ls  espan¬ 
tin  els  efectes  de  sas  doctrinas,  puig  «ellas 
produhiràn  l’efecte  que  podran»;  sobre  tot, 
sàpigan  y  tinguin  sempre  present  que  «l’ho¬ 
me  prudent  no  mira  pas  la  fe  qu’ell  porta  en 
son  dintre  com  un  accident  sens  importància. 
xManifesta  sense  temor  la  veritat  suprema 
que  percebeix;  sab  que  llavors,  passi  lo  que 
passi,  desempenya  son  veritable  paper  en  el 
món;  sab  que  si  assoleix  el  cambi  volgut, 
està  bé;  si  ell  s’enfonza,  està  bé  encara,  però 
sens  dubte  menor,  bé.» 

Aixís,  donchs,  tot  individuu  que  ab  sos 
estudis  y  ab  fort  capdal  de  coneixements 
creu  de  bona  fe  haver  assolit  la  Veritat  su¬ 
prema,  ó  quan  menys  una  veritat  més  ampla 
que  la  coneguda,  sia’l  que  sia’l  camp  ahont 
aquesta  tingui  sa  aplicació,  deu  donaria  à 
coneixe  à  sos  semblants;  deu  propagaria, 
puig  el  callàrsela  es  delicte  de  lesa  Huma¬ 
nitat;  deu  predicaria  ab  calor  y  entussiasme, 
procurant  portar  arreu  el  convenciment.  Pe¬ 
rò,  ensemps,  no  deu  oblidar  may  que  no  pot 
deixar  de  respectar,  ni  un  sol  moment,  las 
opinions  d’altri,  per  absurdas  que  li  sem¬ 
blin,  puig  sempre  en  las  idects ,  per  falsas  que 
síari ,  hi  hà  quelcom  de  veritat ,  y  aixó  es  lo 
que  las  fa  respectables. 

Y  si  sas  doctrinas  no  son  admesas,  es  pot¬ 
ser  efecte  de  que  no  son  prou  bonas,  y  cal 
millorarlas,  ó  bé  de  que’l  terrer  no  està  prou 
preparat.  Tal  volta  un  altre  jorn  daràn  son 
fruyt.  Mes  si  ell  n’està  convensut,  avant  sem¬ 
pre,  que’l  ferho  es  son  dever;  tal  es  la  mis¬ 
sió  del  apòstol,  tal  el  dever  del  convensut. 


l&iililfflM 

Las  dugas  vïoletas  que  clavadas 
dessota  del  teu  nom  m’has  enviat, 
com  à  sagell  d  amor  las  he  besadas; 
y,  essent  aquestas  co-as  tan  sagradas, 
ab  mitja  por  mos  llabis  hi  he  posat. 

Y  quan,  ja  feta  rosa  la  poncella, 
vejém  la  carta  en  mon  sagrari  vell, 
com  qui  de  nou  l’antich  amor  sagella, 
à  mi'm  dirà  una  viola:  —  Un  bes  per  ella.  — 
y  à  p’à  tu’t  dirà  l’altra:  —  Un  bes  per  ell.  — 


Francesch  Armengol  y  Duràn. 

LA  FILOSOFÍA  NACIO¬ 
NAL  DE  CATALUNYA 

Titul  sugestíu  es  el  del  llibre  nou  de  mos¬ 
sèn  Salvador  Bové.  Titul  qu’encarna  l’épo- 
ca  florida  del  pensament  català,  del  quin 
semblan  allunvarse  una  pila  de  pensadors  y 
artistas  de  casa  nostra. 

Si  bé  es  cert  que  la  filosofia,  ó  més  ben 
dit,  la  base  filosòfica  de  mossèn  Bové,  arren¬ 
ca  del  ideal  católich  en  tota  sa  puresa,  com 
fermament  crech  jo,  no  deixa  de  mostrarse 
simpàtica  y  fins  estimable  als  que  no  com- 
bregan,  per  ara,  en  els  nostres  ideals,  que  si 
bé  han  sigut  prostituhits  per  la  incessant  ru¬ 
tina  adoptada  en  els  centres  d'ensenyansa, 
ahont  no  deixan  volar  l’intelecte  sinó  que 
l’amotllan  terriblement,  no  hi  hà  dubte  que 
tenen  el  fons  de  veritable  avens  y  regenera¬ 
ció.  Y  à  n’aqui  va  mossèn  Bové:  à  probarho 
cóm  per  l’avens  de  Catalunya  las  doctrinas 
católicas,  solidadas  per  criteris  amples  y 
grans,  poden  ésser  l’esperit  agermanador  de 
la  rassa,  fentla  avensar  molt  enllà  en  las  lluy- 
tas  dels  segles. 

La  veritable  filosofia  cristiana  que’ns  mos¬ 
tra’l  citat  escriptor,  quin  bon  paper  no  fa  en 
aquests  temps!  iY  per  qué?  Perque  portan 
la  llevor  sana  d’una  civilisació  veritat,  d’un 
desencarcarament  profitós  pera  la  nostra  pa- 
tria,  ahont  no  s’ha  fixat  encara  l’esperit  propi, 
ahont  hi  regnan  un  sens  fi  d’ideals  els  més 
d’ells  descabellats  y  febles,  que  no  poden 
persistir  ni  eternisarse  en  aquest  terrer  hos¬ 
pitalari.  Enhorabona,  estudiém  las  doctri¬ 
nas  que’ns  mostran  inteligencias  foranas; 
aguaylém  Nort  enllà,  però  sense  deixar  l’es¬ 
perit  de  rassa,  tan  original  com  es  el  nostre, 
tan  propi  y  caracteristich  y  qu’ha  donat  que 
dir  y  sentir  en  tot  temps  y  à  tot  el  món.  Nos¬ 
altres,  qu’hem  estudiat  en  La  Tradició  Cata¬ 
lana  ab  els  ulls  ben  oberts  y  ab  l’ànima  ben 
anhelosa  de  llum,  ens  hem  convensut,  con¬ 
tra  lo  que  pugan  dir  y  pensar  altres  cervells, 
que  ab  conciencia  ben  cristiana  y  ab  la  Fe 
ben  viva  predicada  per  Jesucrist,  podém  for¬ 
mar  fins  en  las  tilas  dels  homes  més  aven- 
sats  en  aquesta  11  uy ta  de  la  renaixensa  de  la 
nostra  patria.  Tot  y  à  pesar  de  ridículas  im¬ 
posicions. 

La  doctrina  de  Jesucrist  es  massa  gran, 
massa  hermosa  pera  subjectarse  à  exclussi- 
vismes  é  imposicions  ridículas, com  pretenen 
alguns  geràrquichs  de  la  nostra  Iglesia.  Y  si 
aquests  no  fossin,  quànt  camp  no  hauríam 
guanyat!  mentres  qu’ara  l’aném  reduhint,  y 
quedantnos  sols,  ben  sols. 

No’ns  digui  ningú  que’ls  nostres  enemichs 
sigan  sectaris:  també  ho  som  nosaltres  de 
sectaris.  Tots  els  qu’avuy  lluytan  en  las  filas 
del  Catolicisme,  apart  de  reduhida  excepció, 
solament  congrian  tempestas  atropellantho 
tot,  sense  respectar  res,  deixant  arreconada 


la  Caritat,  que  sembla  l’hajan  desterrada  ja 
de  las  virtuts  teologals,  ferm  estrep  de  la 
Doctrina  del  Martre  del  Calvari. 

Fixémnoshi  bé:  els  que  forman  el  bando  de 
polemistas  del  Catolicisme  oficial,  s’han  ama¬ 
nerat  y  ridiculisat  tant,  que’s  fan  dignes  de 
compassió  y  llàstima,  llevat,  com  hem  dit, 
d’alguna  honrada  excepció;  y’is  que  forman 
el  contrari’s  troban  en  el  mateix  cas;  y  es 
que’s  respira  en  l’ambient  general  d’aquesta 
malura  nascuda  de  dos  segles  ènsà.  Y  ara 
si  ns  fixém  en  els  que,  surtits  del  bando  ofi¬ 
cial  católich,  volen  reformar  la  Iglesia  de  Je¬ 
sucrist,  els  trobarém  qu’ofereixen  més  mal 
aspecte  encara.  Qu’ho  diga  la  campanya  duta 
à  terme  per  en  Pey  Ordeix,  tan  hermosa  al 
comens  y  tan  trista  y  lletja  à  las  acaballas, 
qu’ha  arribat  fins  à  certa  degradació  moral! 
Y  aixó,  si  bé  plau  als  sectaris  que  van  en 
contra  de  nostras  creencias,  indigna  à  la  ge¬ 
neralitat  que  lluyta  per  sanejar  l’atmósfera 
corrompuda  qu’amenassa  ofegar  à  uns  y  al¬ 
tres.  Y  tot  perque’ls  apòstols  moderns  de 
Jesucrist  no  aguantan,  com  haurian  de  fer, 
la  santa  senyera  de  Pau  y  Caritat.  Y  aixís  no 
es  extrany  que’s  captin  la  indignació  dels 
contraris.  D’altra  manera  no  passaria.  Si 
tornessin  entre  nosaltres  Sant  Agustí,  Sant 
Tomàs  d’Aquino,  Sant  Joan  de  la  Creu,  Fra 
Lluis  de  Granada,  Fra  Lluis  de  León,  Es¬ 
coto,  Santa  Teresa  de  Jesús  y  tants  y  tants 
d’altres,  mereixerían  el  respecte  dels  que  no 
combregan  en  nostres  ideals  de  Religió, 
puig  aquests  veuhen  en  ells  als  apòstols  con- 
vensuts,  quinas  obras  els  parlan  al  cor.  Y 
més  adequat  al  nostre  modo  d’ésser,  tro- 
bém  entre  aquells  grans  homes  al  Beat  Ra¬ 
mon  Llull,  Vives,  Llorens,  Balmes  y  Torras 
y  Bages.  Aquests,  qu’han  nascut  en  nostre 
terrer,  qu’han  respirat  l’alé  de  Catalunya, 
sanitós  y  encoratjador,  poden  formar  el  nos¬ 
tre  criteri. 

Estudiant  las  obras  del  primer  qu’hem 
citat,  el  Beat  Ramón  Llull,  mossèn  Bové 
pretén,  ab  claretat  d’ingeni  y  acopi  de  doc¬ 
trina,  probarho  palesament.  iLogra  deixarho 
sentat?  Si,  y  de  debò.  Parlém,  donchs,  un 
moment  del  llibre  que’ns  ocupa,  encara  que 
no  ab  la  extensió  qu’es  necessària,  per  privàr- 
nosho’l  poch  espay  de  que  disposém. 

Esdevinguda  la  lluyta  d’escolas  en  el  sen¬ 
tit  filosófich,  à  pesar  d’aplanarse  ignominio- 
sament  el  sentit  veridich,  sia  per  la  causa  en 
que  vulgan  presentarho’ls  polemistas,  no 
s’esmortuheix  pas  may  el  caliu  del  criteri 
rahonal;  aixó  no  té  retop,  prenguis  pel  cantó 
que’s'  vulla.  Els  homes  qu’en  el  trancurs 
dels  segles  han  donat  llum  al  pensament, 
com  es  natural,  hi  han  caygut  en  la  gran 
lluyta,  empesos  uns  per  rahons  de  concien¬ 
cia,  altres  per  sectarisme  candent,  y  la  gran 
riuhada  se  n’ha  endut  à  la  humanitat  pensa- 

dora,  naixent  las  diversas  tendencias  qu’ab 
el  nom  d  escolas  han  perseverat,  ó  no,  en  la 
universal  causa  del  pensament.  Aquestas 
s’han  anat  esclarint,  tant,  qu’han  quedat  re- 
duhidas  à  un  grupo  petit,  si  bé  més  ferm 
per  cada  part,  continuant  ara  calmosa,  ara 
rabenta,  la  causa  filosòfica.  A  punts  tan  de¬ 
licats  ha  arribat  en  certas  épocas,  qu’han 
caygut  en  la  heretjía  homes  grans,  portats 
per  l'entussiasme  y  per  la  bona  fé. 

(Jn  anàlisis  ben  complert  de  la  filosofia 
11  ulliana’l  fa’l  doctor  Bové  en  l’obra  que  te¬ 
nim  devant,  probant  ab  rahons  convincentas 
cóm  la  escola  d’en  Llull  conté  tot  lo  més  bo 
de  la  escociana;  no  seguint  per  res  llur  ex- 
clussivisme  y  desviaments. 

Ens  pinta  de  mà  mestra  la  figura  del  gran 
Llull  ab  son  esperit  conservador,  moderat, 
amich  del  just  medi,  sens  ésser  gens  revolu¬ 
cionari,  resultant  el  seu  sistema  la  unió  ar- 
monisada  dels  sistemas  de  Plató  y  Aristótil, 
tenint  ademés  la  ventatja  de  no  mostrarse 
tancat. 

Eminentment  psicològica  es  la  filosofia 
del  Doctor  Arcangélich:  el  tarannà  del  nos¬ 
tre  poble  es  psicólech:  donchs  treyém  per 
conseqüència  que  la  filosofia  de  Llull  es  la 
filosofia  nacional  de  Catalunya. 

Els  grans  filosops-psicólechs  Reid  y  Ha¬ 
milton  patian  ó  adolían  d’exclussivisme,  men- 
tres  que  Llull  el  desterra  complertament,  no 
deixant  de  tenir  lo  bo  d’aquesta  escola. 

Un  gran  deixeble  d’en  Llull,  en  Ra¬ 
mon  Sibiude,  ens  ne  dona  probas  ben 
claras.  Ab  la  necessitat  peremptòria  d’una 
ciència  universal,  trobém  que  la  psico¬ 
logia  llulliana  es  experimental  é  inductiva, 
extenentla’l  citat  Sibiude  fins  à  la  Teolo¬ 
gia  natural;  donchs  no’ns  cal  eixir  fora 
Catalunya  pera  trobar  una  filosofia  que  lli¬ 
gui  ab  el  seu  esperit,  la  tenim  ab  el  gran 
Arcangélich;  y  aquesta  resulta  moderada,  ple¬ 
na  de  seny  y  humil;  proclamant  la  limitació 
de  las  facultats  humanas,  la  sensitiva  y  la 
racional,  com  algunas  escolas  ben  modernas. 

Després  de  ben  analisada  la  doctrina  de 
Llull,  fa  historia  del  llullisme,  enumeraitt 
las  aprobacions  pontificias  d’  aquesta  doc¬ 
trina. 

Contraris  ha  tingut,  com  tota  causa,  la 
doctrina  llulliana,  fins  entre  la  gent  de  nostra 
Iglesia,  y  per  cert  alguns  empedrehits  secta¬ 
ris,  com  ha  pogut  ben  veure  y  trobar  l’autor 
d’aquest  llibre,  patint  algún  disgust  en 
qüestions  de  censuras.  Recordém  prou,  en¬ 
cara,  una  polèmica  sostinguda  no  fa  molt  ab 
un  clergue,  qui  fins  arribà  à  apartarse  de  las 
formas  correctas:  tal  era  la  passió  ab  que 
combatia  la  doctrina  del  Martre  de  Randa; 
doctrina  hermosa  y  sana,  filla  del  penedi¬ 
ment  y  mare  del  martiri,  que  per  quelcom 
meresqué  son  creador  el  nom  de  Doctor  Ilu- 
minat. 

Propàguila  tant  com  puga,  mossèn  Bové, 

aquesta  doctrina  qu’ha  de  trobar,  sens  dub¬ 
te,  molts  adeptes,  sobre  tot  dintre  nostra 
terra,  ahont,  fins  ara,  s’ha  fet  ben  poca  pro¬ 
paganda  de  las  obras  del  Beat,  que  deurian 
popularisarse  procurant  no  fos  tan  costosa 
llur  adquisició.  A  n’aixó  enteném  que  va 
mossèn  Bové,  afeginthi  la  publicació  de  la 
Revista  Luliana ,  ahont  s’hi  publican  per  fo- 
lletí  las  obras  més  triadas  del  Beat,  ab  notas 
y  comentaris  molt  encertats. 

No  cal  dir  ab  quin  entussiasme  felicitém 
al  amich  reverent  per  la  publicació  de  la 
seva  obra,  y  li  alegim  las  mercès  més  co¬ 
rals  per  l’exemplar  qu’ab  afectuosa  dedicato- 
ria’ns  envià. 


CONSELLS  A  UN  ESPERIT 
JOVE,  QUE  VOL  DEIXAR 
LA  VALL  PER  LA  CIUTAT 

III 

íSabs  qué  he  pensatr  Que  si  m’escoltas 
gayre,  faràs  tart.  Aixó  succeheix  à  ciutat  à 
molta  gent,  que’s  passa  la  vida  parlant  del 
modo  de  viure,  ó  acaparant  pera  viure,  y  à 
la  fi  no  viuhen  gens.  No  viuhen  gens  en  apa- 
riencia,  perque  bé  ó  malament,  desde’l  mo¬ 
ment  que  fan  actes  de  vida,  viuhen.  De  totas 
maneras  la  cosa  fa  riure;  com  fa  riure  aquell 
que  dubta  sobre  quin  tren  ha  de  pendre,  y’s 
queda  en  terra,  y  com  fan  riure’ls  cullidors 
d’or  d’Alaska,  que  bo  y  cullint  or  se  moren 
de  fam. 

Bo  es,  no  obstant,  que  t’acostumis  à  ad¬ 
quirir  els  vicis  de  ciutat,  ja  qu’alli  vols  anar  à 
viure.  Acostúmat,  donchs,  ja,  à  perdre’l  temps 
pensant  en  lo  qu’has  de  fer  sense  fer  res;  que 
si  vici  es  aquest  dels  més  dolents,  per  lo  ma¬ 
teix  te  serà  molt  útil  à  ciutat.  Pensa  que  res 
al  món  hi  hà  que  sigui  inútil,  com  res  hi  hà 
que  sigui  mal  fet,  donchs  ja  sabs  que’l  ca¬ 
pellà  li  va  respondre  al  geperut  que  protes¬ 
tava  d’aquesta  afirmació,  que  may  havia  vist 
un  gep  tan  ben  fet.  Res  hi  hà  que  sigui  in¬ 
útil,  y  en  quant  als  vicis,  apéndrels  te  serà 
més  útil  que  las  virtuts,  per’anar  à  ciutat.  El 
per  qué  jo  te’l  diré:  Lo  primer  que’s  necessi¬ 
ta  pera  privar  en  un  lloch  determinat, es  ésser 

simpàtich  als  que’t  voltan.  Si,  donchs,  à  ciu¬ 
tat  t’hi  presentas  ab  virtuts,  com  que  tothom 
vol  passar  per  virtuós,  tothom  te  tindrà  en¬ 
veja  y  por  de  que’ls  aventatjis  als  ulls  dels 
altres,  y  trevallaràn  pera  enfonzarte.  Si  t  pre¬ 
sentas  à  ciutat  ab  vicis  y  defectes,  com  que 
tothom  se  coneix  els  propis  quan  se  mira 
adintre,  els  teus  vicis  y  defectes  els  hi  sem¬ 
blarà  que  disculpan  els  seus,  y  procuraran 
enlayrarte  pera  que’t  vegin.  Pera  que’t  vegin 
els  defectes  y  vicis.  Quan  el  govern  d’un  pais 
roba  y’s  corromp,  el  poble’s  corromp  y  roba; 
y  no  perque  ho  aprengui  d’aquell,  sinó  per- 
que’l  corrompres  y  pendre  lo  dels  altres  à 
ciutat  ho  tenen  en  la  massa  de  las  sanchs,  y 
ho  posan  de  manifest  quan  troban  en  els  de 
dalt  excusa. 

Si  à  ciutat,  donchs,  vols  privar — cosa  que 
ja  t’he  dit  no’t  donarà  la  joya  de  la  vida — beu 
malgrat  no  tinguis  set,  fuma  malgrat  no’n 
sentis  ganas.  Si  pots  beure  aygua  clara,  no 
la  beguis  pollada.  Si  vols  fumar  en  pipa  y 
no’n  tens,  féstela;  si  no  te  la  sabs  fer,  cóm- 
prala;  si  no  la  pots  comprar,  demànala;  si  no 
te  la  volen  donar,  prenia  à  qui’n  tingui  du- 
gas.  Si  no  pots  fer  res  de  tot  aixó,  hauràs 
sigut  un  ilús  al  voler  fumar  en  pipa.  Perque 
es  ilús  l’home  de  ciutat  qu’esperansa  en 
ideals  que  no  podrà  realisar.  Y’l  gran  secret 
de  la  vida  es  saber  qu’es  lo  qu'hem  de  voler 
y  qu’es  lo  que  no.  Per  aixó  jo  t’aconsello  que 
no  donguis  importància  al  odi  y  à  la  estima¬ 
ció  en  sí,  sinó  à  la  direcció  que  portan, 
donchs  odiar  tothom  ho  sab  fer,  y  estimar 
també;  lo  que  no  saben  molts  es  odiar  à  qui 
s’ha  d’odiar  y  estimar  à  qui  s’ha  d’estimar. 
Tingas  present,  no  obstant,  que  si  jo’t  parlo 
d’odi  es  perque  m’entenguis,  no  perque  l’odi 
existeixi.  L’odi  no  es  més  que  una  ficció 
que’ns  fem,  no  sé  per  quina  causa.  Odiar  no 
es  més  qu’estimar  lo  contrari.  Genefalisant, 
t’haig  de  dir  que  no  has  de  creure  en  las  ne¬ 
gacions,  perque  ellas  no  existeixen:  tot  es 
afirmatiu.  Y  à  ciutat,  no  obstant,  tenen  un 
carinyo  entranyable  per  las  negacions.  Ne- 
gan  els  homes  que  una  fulla  es  negra,  preci¬ 
sament  perque  veuhen  qu’es  verda.  La  nega- 
ció’ls  atràu  com  els  atrauhen  els  abims,  à 
n’ells  que  no  estàn  fets  à  las  grans  alturas. 
Mira  si  hi  tenen  carinyo,  que  pots  estar 
segur  de  que,  si  haguessin  declarat  à  la  ig¬ 
norància  positiva,  el  món  estaria  ple  de  sa- 


bis.  Afortunadament  pera’ls  que  manan,  la 
sabiesa  fou  declarada  positiva. 

Cal  que  tot  aixó  ho  sàpigas  bé,  pera  ben 
guiarte  y  conduhirte;  mes  no’t  sigui  suficient 
el  saberho,  sinó  que  deus  aplicarho,  perque 
el  saber  cosas  no  més,  l’ésser  erudit  à  secas, 
es  ésser  com  las  meretríus,  que  coneixen 
molts  homes  y  no  donan  fills.  Y  tu  deuràs 
procurar  donar,  fer  l’obra;  no  ja  pera’ls  de¬ 
més,  sinó  per  aquella  gratitut  à  tu  mateix, 
al  centre  d’atracció  ó  de  voluntat  que’t  fa 
viure;  tenint  sempre  present  que  quan  te 
moris  el  món  s’haurà  acabat 

Fent  sempre  aixó  seràs  felis;  peró  may 
hauràs  de  creure  qu’has  atrapat  la  felicitat 
complerta,  perque  hi  hà  dugas  classes  de  sers 
molt  desgraciats:  aquells  qu’aparentment  son 
desgraciats  y  aquells  que’s  pensan  ésser 
molt  ditxosos.  Y  son  aquests  darrers  molt 
desgraciats,  no  solzament  perque  creuhen 
una  mentida  la  complerta  ditxa,  ja  que  à 
ciutat  no  hi  existeix,  sinó  perque  no  hi  hà  res 
més  horrible  que  l’absoluta  convicció  d’ha¬ 
ver  arribat  à  lloch.  Els  projectes  de  viatje 
afalagan  més  que’l  viatje;  el  viatje  més  que 
l’arribada.  Degut  à  n’aixó  es  sens  dubte  que’ls 
homes  se  passan  la  vida  fent  projectes.  A  tu 
ja  t’he  dit  que  procuris  viatjar  sempre,  y  no 
creguis  may  qu’has  arribat  à  lloch.  Per  aixó 
més  m’estimaria  que’m  diguessis  que  vols 
veure  las  ciutats,  que  no  que  vas  à  ciutat  de¬ 
terminada.  Perque  aquell  que  va  à  ciutat 
tart  ó  d’hora  hi  arriba,  mentres  que  aquell 
que’n  vol  veure  moltas  sempre  té  l’esperit 
ocupat,  y  aixó  es  un  bé.  Pensa,  à  propòsit 
d’aixó,  que  al  caminant  que  s’atura  li  costa 
més  tornar  à  empendre’l  viatje,  y  recorda  que 
la  tortuga  va  guanyar  à  la  llebra,  perque  va 
fer  el  camí  d’una  tirada  y  la  llebra  hi  feya 
descansos.  Y’l  descans  es  pera’l  dia  del  home 
lo  que  la  mort  pera  la  eternitat.  Per  aixó, 
quan  vegis  que  l’ànima  teva  descansa,  deuràs 
procurar  buscarli  ocupació  pròxima,  perque 
tots  aquells  moments  que  res  pensaràs  seran 
moments  robats  à  la  teva  vida.  Y  si  bé  de  la 
teva  vida  tens  dret  de  ferne  lo  que  vulguis, 
no’t  serà  profitós  robarli  moments.  Robar 
moments  à  la  vida  es  propi  d’esperits  febles. 
Els  esperits  forts  ho  donan  tot  à  la  vida,  ó  li 
prenen  tot.  Quedarse  en  el  mitj  de  las  cosas 
es  acceptar  el  titul  de  mitjanía,  y  si  sentiràs 
midar  las  cosas  per  polsadas  y  fins  permili- 

metres,  à  ningú  sentiràs  comptar  per  mitjos 
metres  ni  per  mitjos  pams. 

Tas  aspiracions,  com  ton  caràcter  y’is  ac¬ 
tes  que  fassis  per’atrapar  ton  fi,  no  han  de 
consentir  ésser  mitjos  termes,  sinó  qu’han 
d'ésser  sencers.  Sencer  ha  d’ésser  lo  que  tu 
creguis,  sencer  allò  à  que  aspiris,  sencer  lo 
qu’exteriorisis.  Y  en  aquest  cas  determinat, 
à  més  d’ésser  sencer,  te  recomano  l’ésser 
sincer.  Perque  essent  sincer,  si  bé’t  guanya¬ 
ràs  molts  enemichs,  en  cambi  no  veuràs  en 
tu  la  hipocresia,  y’t  trobaràs  més  sà  que’ls 
altres,  y  seràs  més  que  may  amich  de  tu  ma¬ 
teix.  Y  essentne  tu  amich,  res  t’importi  la 
enemistat  dels  altres,  perque  has  de  tenir 
present  que  res  hi  hà  à  ciutat  tan  perniciós 
com  que  un  mateix  s’arribi  à  allunyar  d’un 
mateix,  donchs  llavors  comensan  las  vacila- 
cions,  els  dubtes  y  las  feblesas,  y  tot  aixó 
porta  als  homes  al  abim.  Y  més  que  sincer 
ab  els  demés,  deuràs  esserho  ab  tu  mateix,  ja 
que  fora  de  tu  en  res  has  d’esperansar,  ni 
d’actes  ni  de  veritat.  Ni  fins  de  las  cosas 
que’t  demostrin,,  donchs  quan  algú  t’afirmi 
alguna  cosa  y  te  la  demostri,  sols  hauràs  de 
creure  qu’ell  està  convensut  de  la  cosa  de¬ 
mostrada.  Y  quan  aixó  creguis,  de  cent  ve- 
gadas,  te  n’hauràs  equivocat  cent. 

Donchs  generalment  els  homes  de  ciutat 
estàn  convensuts  de  tot,  menos  d’alló  qu’ells 
mateixos  se  demostran.  Perque  has  de  cal¬ 
cular  que  si  la  intimitat  ab  els  sabis  fa  que’l 
vulgo  no’ls  consideri  tant,  y  si’ls  escolans 
,son  els  més  irreverents  ab  els  sants,  ^qué  ha 
de  succehir  ab  nosaltres  mateixos,  que  no’ns 
deixém  may  y  sempre’ns  veyém  de  per  din¬ 
tre? 

Per’xó  jo’t  dich  que  sols  aquell  que  res¬ 
pecta  als  altres  pot  respectarse  à  sí  mateix. 
Y  t’afegeixo  que  si  à  ciutat  respectas  massa, 
estaràs  ben  fresch.  Donchs  quan  donguis  la 
mà  à  un  caygut  pera  que  s’aixequi,  te  la  ta¬ 
llarà.  Lo  que,  en  mitj  de  tot,  sempre’t  serà 
més  perdonable  que  no  que  tu  mateix  la  po¬ 
sis  sobre’l  foch,  perque  aixó  fa  molt  burro. 

A  reveure. 


TEATRES 

Las  flors  del  desert.  — Cómichs  france¬ 
sos. 

L’altre  dia  varen  estrenar  à  Romea  Las 
flors  del  desert ,  drama  en  tres  actes  original 
d’en  Jaume  Brossa. 

{Es  un  drama  simbólich?  El  títul  aixís  sem¬ 
bla  indicarho,  peró’l  simbol  no’l  trobém.  Si 
en  Brossa  ha  volgut  dir:  «la  societat  moder¬ 
na  es  un  desert  en  que’ls  sentiments  nobles, 
la  conciencia,  no’s  troban  enlloch,  y  sols  al- 
gunas  floretas  creixen  per  assi  y  per  allà 
esllanguidas  per  la  sequedat  del  terreny  y 
resultan  ésser  las  victimas  de  passions  y 
egoismes  mesquins»;  si  ha  volgut  dir  aixó, 
francament,  no  hi  sabém  veure’l  símbol.  En 
un  ordre  moral,  de  flors  en  el  desert  d’en 
Brossa  n’hi  hà  moltas,  potser  massa;  puig 
si’ns  hi  fixém  hi  trobém:  las  dugas  protago- 
nistas,  Maria-Lluisa  y  Elvira,  victimas  totas 
dugas  d’Albert,  seductor  de  la  segona  y  pro¬ 
mès  de  la  primera;  totas  dugas  son  un  mo¬ 
del  de  bondat;  flors  son  també  per  sa  bondat 
la  cusidora,  la  vehina,  el  nen,  fi  llet  de  la  se- 
duhida  Elvira,  y  fins  els  demés  personàtjes  si 
n’exceptuém  dos  que,  si  no  models  de  vir¬ 
tut, son  de  lo  milloret  que  per  aqueixos  mons 
corre:  el  procurador  de  cor  tendre,  la  mare 
de  Maria  que  ab  tot  y’is  seus  fums  es  un  tros 
de  pa,  y’l  germà  d’aquesta,  que  sols  sabém 
qu’es  un  calavera  perque  sa  mare  ho  diu,  ne 
son  bon  exemple.  De  manera  que’l  desert 
queda  reduhit  à  dos  tipos:  don  Joan  Morga- 
des,  burgès  avaro,  sech  de  cor  y  autoritari, 
y  Albert,  jove  de  talent,  ambiciós,  sense 
conciencia  ni  sentit  moral. 

Creyém  que  hi  hà  un  proverbi  alemany 
que  diu:  (tels  arbresno  deixan  veure’l  bosch.» 
Aqui  podríam  dir:  «las  flors  no  deixan  veu¬ 
re’l  desert.» 

Mes,  potser  l’autor  no  ha  volgut  fer  cap 
símbol,  ó  tal  vegada  n’ha  volgut  fer  un  altre 
que  nosaltres  no  hem  entés. 

Deixém,  donchs,  aquest  supòsit,  y  mírém 
l’obra  baix  un  altre  aspecte:  com  obra  dra¬ 
màtica  senzillament.  Aixis  no  passa  d'és¬ 
ser  un  drama  vulgar,  un  melodrama  escrit 
per  un  home  que  té  més  talent  que  recursos 
escénichs,  més  cultura  que  ideas  originals. 
Tots  els  personàtjes,  si  exceptuém  l’Albert, 
son  convencionalissims.  Fixemnos  en  un,  el 
més  interessant:  Elvira.  La  trobarém  en  el 
segón  acte,  en  la  escena  millor  de  l’obra,  en- 
rahonant  com  si  fos  una  dona  d’Ibsen.  Ella, 
una  modisteta  catalana  seduhida  y  abando¬ 
nada!  En  cambi  l’Albert,  sobre  tot  en  aquei¬ 
xa  escena,  el  trobém  molt  just,  cinich,  fret, 
inflexible;  diu  lo  qu'ha  de  dir  y  fa — aixó  tal 
volta  no  ho  creu  l’autor — lo  que  sols  fan  els 
millors  d’entre’ls  molts  que’s  troban  en  el 
seu  cas.  Mes  en  fi,  fa  lo  que  deu  fer.  Els  de- 

més,  com  hem  dit,  son  tipos  de  melodrama, 
sisquera's  presentin  menys  accentuats. 

Y  lo  mateix  podém  dir  del  desenrotllo  de 
l’obra,  ab  finals  d'acte  efectistas  à  lo  Pitarra, 
ab  coincidencias,  casualitats  y  combinacions 
de  circunstancias  que  recordan  aquell  géne- 
ro  d’obras  que'ls  francesos  han  calificat  de 
drames  à  tir  oir  s. 

A  pesar  de  tot  això, en  l’obra  hi  hà  una  es¬ 
cena  que’ns  va  agradar.  Y  aquesta  no  es  la 
entre  las  dugas  xicotas  en  el  segón  acte,  que 
trobém  massa  sentimental  y  psicològicament 
falsa,  sinó  l’anterior,  entre  Elvira  y  Albert, 
escena  de  forsa  intensitat  dramàtica  y  desen¬ 
rotllada  ab  sobrietat.  Això  per  part  de  1  ’ Al¬ 
bert  ,  s’entén,  puig  à  l’Elvira,  com  ja  hem 
dit,  la  trobém  massa  sabia. 

De  la  execució  no’n  podém  dir  res  d’espe¬ 
cial.  Tots  estigueren  discrets,  sobressurtint 
en  Borràs  y  la  Monner. 


Fa  cosa  d’un  any,  à  so  de  bombos  y  tabals, 
debutava  al  Principal  una  companyia  france¬ 
sa  de  declamació  en  la  que,  segons  els  car¬ 
tells,  hi  figuravan  primers  actors  del  Odeon 
y  altres  teatres  de  Paris.  Varen  donar  tres  ó 
quatre  funcions  que  resultaren  una  ensarro¬ 
nada,  puig  bona  part  del  públich,  atret  per 
la  reclame ,  s’hi  va  abonar  y  no  va  tenir  més 
remey  qu’aguantar  aquellas  ensopidas  repre¬ 
sentacions. 

Mes  si’l  públich  ne  quedà  poch  satisfet, 
molt  devian  quedarne  l’empressari  ó  la  ma¬ 
teixa  companyia,  que  per  las  rahons  ditas 
varen  fer  quartets.  Y,  com  que’ls  francesos 
y  algún  empressari  d’aquí  son  tant  blagueurs , 
es  clar,  ens  han  volgut  mistificar — pendre’l 
pel — un  altre  cop;  y  altre  cop  una  companyia 
en  la  que  hi  figuran  grans  primers  actors 
francesos  ha  vingut  à  visitarnos  donant  tres 
funcions  al  Principal. 

Ens  sembla  que  aquesta  vegada  hauran 
vingut  per  llana  y  n'hauràn  surtit  esquilats, 
donchs  el  públich  ha  tingut  memòria  y  s’ha 
mostrat  més  discret  en  abonarse.  El  primer 
dia  ni  havia  tres  ó  quatre  palcos  ocupats  y 
cinch  filas  de  butacas,  la  casi  totalitat  france¬ 
sos,  que  naturalment  hi  anaren  per  cortesia. 
Per  nostra  part  no  hi  hem  tornat,  puig  ab  un 
dia’n  tinguerem  prou. 

Perque  se’n  necessita  massa  de  bona  vo¬ 
luntat  per’aguantar  tres  paradoxals  obras 
d’en  Dumas  fill,  potser  las  més  dolentas,  re- 
presentadas  per  una  companyia  en  la  que  hi 
hauran  tants  primers  actors  com  vulguin, 
peró  primers  actors  dolents. 

No’s  necessita  importarlos  de  Fransa  pri¬ 
mers  actors  com  Mr.  Valmont  y  Mlles.  Jane 
Even,  Dayez...  etc.  Castellans  y  catalans  ne 
tenim  que’n  saben  bon  xich  més,  declaman 
ab  més  naturalitat,  disposan  d’un  repertori 
més  escullit,  y — oh  vergonya! — vesteixen  ab 


més  elegancia  y  més  cliic  vestits  més  ben 
tallats. 

Entre  tots  els  actors  y  actrius,  el  millor 
sens  dubte  es  Mr.  Valmont.  Parlém,  donchs, 
únicament  d’ell,  puig  lo  que  diguém  d’ell  pot 
aplicarse  ab  més  rahó  als  altres,  y  aixís  ens 
estalviém  que  ces  dames  puguin  enfadarse. 

Mr.  Valmont  representa  en  L'ami  des 
femmes  el  paper  de  Mr.  de  Ryons.  Un  tipo 
que  ve  à  ésser  la  quintaessencia  del  boulevar- 
dier ,  espiritual,  xistós,  elegant,  en  una  pa¬ 
raula,  lo  més  chic  entre  lo  més  chic. 
Donchs  bé:  Mr.  Valmont,  ab  tot  v  ésser  un 
actor  discret,  res  més  que  discret,  ens  pre- 
.senta’l  tipo  ab  tota  Yallure  d’un  parisench  de 
Portvendres,  com  si  diguéssim  d’un  corrido 
de  Granollers.  La  seva  mirada  es  freda  y 
apagada,  la  seva  fesomia  no  expressa  may 
res,  els  seus  moviments  son  pesats  é  inarmó- 
nichs,  y  la  seva  veu,  si  bé  clara  y  volumino¬ 
sa,  es  d’una  monotonia  exemplar.  Sempre 
l’antipàtica  cantarella,  que  sols  deixa  de  tant 
en  tant  pera  esglayarnos  ab  crits  aixorda- 
dors.  Del  vestir  no’m  parlém  més. 

En  fi,  nosaltres  no  podém  menys  que  pro- 
testarne  de  tot  aixó.  Molt  ens  agradan  las 
companyias  extrangeras;  peró  es  necessari 
que  siguin  bonas.  Y  com  ni  la  d’ara  ni  la  del 
any  passat  ho  son,  el  seu  fracàs  ens  omplena 
de  joya,  puig  ja  es  hora  de  que’ls  empressa- 
ris  d’aquí  y’is  cómichs  dolents  d’allà  comen- 
sin  à  compendre  que  à  Barcelona  on  n  est  pas 
si  béte  que  l’on  vent  croire. 


REVISTA  MUSICAL 


No  pensavam  tornar  à  parlar  de  la  tempo¬ 
rada  del  Liceu  qu’ha  terminat  ja,  puig  ni  1 
quadro  de  companyia,  ni  la  novetat  d’obras 
com  Gioconda,  Mejistófole  y  Aida ,  ens  ha- 
vian  atret  à  perdre  una  nit  en  nostras  Are¬ 
nas,  ni  menys  encara  à  embrutar  paper  pera 
parlarne.  Peró  va  lograrho’l  reclàm  de  la 
Serenata  del  Don  Joan,’de  Mozart,  y  encara 
que  ab  el  natural  rezel,  ens  hi  varem  deixar 
caure.  Y  heusaqui  que  nostra  conciencia  s 
creu  en  el  dever  de  fernos  escriure  pera  reali- 
sar  un  acte  de  justícia  que  sigui  al  propi 
temps  la  millorproba  de  la  imparcialitat  que 
presideix  sempre  à  nostras  apreciacions,  bo¬ 
nas  ó  erradas,  peró  may  inspiradas  en  altre 
móvil  que’l  de  la  sinceritat  més  absoluta. 

Varem  atacar  al  barítono  senyor  Blan- 
xart  en  sa  interpretació  de  Tannhàuser  per¬ 
que  creguerem  qu’ho  merexia,  y  varem  ésser 
més  enérgichs  ab  ell  que  ab  els  demés  can- 


JOVENTUT 


tants,  perque  tenim  dret  à  exigirli  més  à  n’ell 
que  à  tots  els  altres  plegats,  donada  sa  repu¬ 
tació  y  sas  mateixas  dots  artisticas.  Peró  ha 
vingut  Aida ,  y  en  ella  aquest  barítono’ns  va 
oferir  un  trevall  de  primer  ordre.  Quina  di¬ 
ferencia  entre’l  Wolfram  y  l’Amonasro!  iEs- 
tarà  precisament  en  la  oposició  y  en  la  dife¬ 
rencia  de  valor  artistich  d’aquests  personat- 
jes  la  causa  de  que’l  senyor  Blanxart  estigui 
tan  bé  en  aquest  com  malament  en  l’altre? 
Lo  cert  es  qu’en  Aida  dit  barítono  hi  està 
molt  bé,  qu'e’s  compenetra  ab  el  tipo,  troba 
sa  interpretació  justa,  li  dona  gran  relleu 
sense  per’xó  exagerarlo;  en  una  paraula, 
com  artista  y  com  à  cantant  mereix  l’apro- 
bació  més  lleal.  Li  haviam  sentit  altras 
vegadas,  peró  may  haviam  trobat  un  domini 
tan  gran  de  la  seva  part  ni  un  tan  gran  acert 
en  tots  els  detalls.  En  el  fraseig  sobre  tot  va 
estar  verament  superior,  puig  la  claretat  y  la 
justa  expressió  que  hi  donà,  no  estém  acos¬ 
tumats  à  trobarlas  en  nostres  cantants  d’ó- 
pera. 

Y  una  qualitat  tant  ó  millor  volém  alabarli, 
per  lo  mateix  que  tant  el  varem  criticar  en 
aquest  punt,  y  es  la  serietat  sorprenent  de 
que  va  donar  probas  durant  tota  la  vetlla  ab 
tot  y  ésser  el  seu  benefici.  El  cami  de  la 
conxa  del  apuntador,  y’l  tirar  petons  al  pú- 
blich,  y  altres  excessos  pera  fer  allargar  las 
ovacions  y  repetir  las  pessas,  semblà  de  cop 
haverlos  oblidat  per  complert.  ?Serà  qu’en 
Blanxart  es  capàs  d’escoltar  un  bon  consell, 
donat  sols  mirant  el  seu  bé?  En  aquest  cas 
encara  n’hi  donariam  d’altres  y,  valguin  per 
lo  que  valguin,  allà  van: 

En  primer  lloch,  el  senyor  Blanxart  deu 
procurar  estudiar  à  Wagner,  si  vol  continuar 
tenintlo  en  el  seu  repertori,  perque’ls  conei¬ 
xements  que'n  té  son  els  de  tots  els  cantants 
d 'òpera,  y  ab  això  sol,  cregui  qu’aviat,  peró 
aviadet ,  no  s’anirà  enlloch.  Com  més  el  pú- 
blich  vagi  coneixent  y  entrant  en  las  crea¬ 
cions  wagnerianas,  més  se’n  adonarà  de  las 
deficiencias  d’interpretació,  dels  verdaders 
crims  qu’ab  els  seus  personatjes  cometen 
la  quasi  totalitat  de  nostres  cantants,  y  més 
exigent  serà  com  ha  succehit  ara  en  Tan- 
nhàuser .  Ha  de  procurar,  donchs,  fer  un  viat- 
jet,  aixís  que  li  vagui,  encara  que  sigui  en 
bicicleta ,  pera  convences  de  que'l  Wolfram 
y  l’Hans  Sachs  y’l  Wotan  encara  no’ls  co¬ 
neix  ni  de  vista.  Y  després  de  conéixels,  as- 
similàrsels,  qu’aixó  ja  es  més  difícil;  peró 
creyém  reconéixeü  condicions  naturals  pera 
poder  arribarhi,  si  pogués  posarhi  lo  més 
essencial,  la  voluntat  de  ferho.  Ab  talent  y 
voluntat  se  consegueix  tot,  y  creyém  qu’en 
Blanxart  podria  conseguirho. 

Y  en  segón  lloch,  deuria  procurar  despen- 
dres  inmediatament  d’aquell  to  mitj  plora¬ 
ner,  planyívol  ( quejumbroso ,  si  ho  vol  en  cas¬ 
tellà)  ab  virtut  del  que  ho  canta  tot  ab  el 

mateix  accent.  Aixó  es  un  ressabidel  Hamlet , 
obra  que  va  formar  la  base  de  la  seva  educa¬ 
ció  artística.  Y  si  vegés  qué  poch  li  escàu  en 
el  Don  Joan!  {Que  no  coneix  el  Tenorio? 
Donch  vegi  si  en  Calvo’ns  hagués  surtit  à 
fer  aquest  tipo  à  tall  d’Hamlet  qué  hi  hauria 
dit!  Y  sobre  tot,  en  aquella  Serenata ,  la  prò¬ 
pia  música,  maravella  de  delicadesa,  li  dona 
ja  feta  la  interpretació.  Vol  dir  aixó  que  las 
queixas  que’n  Blanxart  exhalava  s’han  de 
guardar  pera  un’altra  ocasió,  com  també  las 
xurriacadas  qu’en  Goula  donava  als  violins 
pera  que  marquessin  els  pizzicatos,  que,  fill, 
ni  qu’en  Mozart  fos  el  ball  de  las  horas!  Es 
à  dir,  que  després  d’esperar  per  tota  una 
eternitat  que  aqui  se’ns  dongui  un’obra  de 
Mozart,  un  de  tants  monuments  artistichs 
com  va  deixar  aquest  inspirat  musich,  hem 
de  presenciar  cóm  se  destrossa  un  fragment 
d’ells,  ab  el  mateix  atreviment  é  ignorància 
que’ls  senyors  de  la  Junta  de  propietaris  cla- 
van  el  seu  busto  daltabaix  de  la  escala  d'ho¬ 
nor  del  teatre.  Y  quan  vingui  un  foraster  li 
explicarém:  —  Miri,  en  aquesta  capelleta’ls 
nostres  pares,  qu’encara  sentian  de  tant  en 
tant  alguna  òpera  de  Mozart,  hi  posaren  el 
seu  busto,  à  falta  del  de  Beethoven,  que  per 
ells  no  era  prou  músich  d’óperas,  ó  del  de 
Wagner,  qu’encara  no  havían  sentit  anome¬ 
nar,  ni  falta  que’ls  feya;  peró  ara  la  Junta  no 
ho  troba  prou  artistich,  y’l  pobre  Mozar  t  se’n 
ha  d’anar  à  las  golfas  ó  potser  als  encants, 
pera  cedir  el  lloch  que  ocupava,  segons  ma- 
las  veus,  à  n’en  Milà  y  Pi. 

Donchs  tornant  à  n’en  Blanxart,  y  pres¬ 
cindint  de  la  Serenata ,  que  no  va  resultar 
per  la  causa  indicada,  varem  sentirli,  ademés 
de  la  magnifica  execució  d 'Aida,  dugas  can- 
sons  de  torna,  molt  ben  cantadas,  peró  molt, 
que  corroboran  nostras  afirmacions.  Abdu- 
gas  entran  en  el  to  planyivol  d’aquest  barito- 
no,  y  per’xó  varen  surtir  tan  ben  ditas.  La 
cansó  gallega,  melangiosa  com  totas  las  d’a¬ 
quell  país,  semblava  escrita  expressament 
pera  en  Blanxart,  y  lo  mateix  podém  dir  de 
La  Farigola ,  hermosa  melodia  sobre  una 
poesia  de  mossèn  Cinto  (y  ab  aquest  nom  ja 
està  tot  dit),  original  del  distingit  composi¬ 
tor  en  Borràs  de  Palau,  qu’ha  fet,  pel  nos¬ 
tre  gust,  la  millor  cansó  qu’ha  surtit  de  bon 
temps  à  n'aquesta  part.  Sa  melodia  es  inspi¬ 
rada  de  debó,  ab  un  cayent  que  s’agermana 
perfectament  ab  la  lletra.  Hem  de  felicitar  de 
cor  al  seu  autor  y  desitjar  que’ns  dongui 
aviat  fruyts  semblants,  puig  tenim  dret  à  es- 
perarne. 

Y  després  d’haver  sentit  cantar  en  aquella 
gran  sala  en  català,  com  ho  sentirem  l’any 
passat  ab  el  Hànsel ,  ab  tan  bon  efecte  v  tan 
bona  rebuda  per  part  del  públich,  {qué  hi 
diuhen  els  senyors  propietaris?  {Serian  capas- 
sos  de  deixar  cantarhi  un’ópera  sencera,  en¬ 
cara  que  no  fos  més  que  por  via  de  ensayo? 

Peró  ja’ls  sentim  contestarnos: — Quédiu  ara! 
tQue’s  pensa  qu’hem  recobrat  el  sentit  co¬ 
mú?— 

Ay!  dispensin.  Ja  no  me’n  recordava  que 
no’n  tenen. 

»  Joaquim  Pena. 


REVISTA  DE  REVISTAS 

La  Revista  de  la  Asociación  artistico-arqueo- 
lóoica  barcelonesa ,  que  dirigeix  nostre  amich 
en  Pelegrí  Casades  y  Gramatxes,  publica  ar¬ 
ticles  de  Berlanga,  Pié,  Grahit;  aixis  com 
una  Taula  delCartulari  deSant  Cugat  del  Va¬ 
llés,  y  una  reproducció  del  claustre  de  Sant 
Francisco  de  Paula  de  Barcelona  recentment 
descubert. 

La  revista  Arxius  de  Cirurgia  publica  un 
sumari  format  d’articles  de  Jordi  Muntaner, 
Pau  d’Areny,  P.  Manaut  y  Taberner,  Pont 
d’Herni,  etc. 

El  número  d’abril  de  Hojas  Selectas  resulta 
interessant,  com  els  números  anteriors,  tant 
per  lo  escullit  del  text,  com  per  la  calitat  y 
bon  gust  dels  grabats. 

Hem  rebut  també'ls  números  de  janer,  fe¬ 
brer  y  mars  del  Butlletí  del  Centre  Excursio¬ 
nista  de  Catalunya.  En  el  de  janer  s’hi  llegeix 
la  relació  d'una  excursió  al  país  d’Aràn,  per 
L.  Fontan  de  Négrin,  secretari  adjunt  de  la 
secció  dels  Pirineus  centrals  del  «Club  Alpi 
francès».  En  el  de  febrer,  à  més  d’una  necro- 
logia  d'en  Francisco  de  Sales  Maspons  y  La- 
biós,  per  Cels  Gomis,  s’hi  llegeixen  L'excur¬ 
sionisme  y’ l  folk-lore,de\  mateix  autor,  y  unas 
Notas  jolk-lóricas  relativas  à  la  literatura  po¬ 
pular  de  l’Alguer  (Illa  de  Sardenya),  degudas 
a  n’en  Ramón  Clavellet.  Y  1  número  de  mars 
publica  un  article  dedicat  també  à  n’en  Mas¬ 
pons  y  Labrós,  per  en  J.  Maspons  y  Cama¬ 
rasa,  aixis  com  una  crònica  destinada  al 
moviment  excursionista  al  extranger,  y  un 
grabat  representant  la  fatxada  de  la  casa 
Gralla,  monument  artistich  desaparegut  de 
Barcelona. 

La  important  Revista  Luliana ,  en  son  nú¬ 
mero  de  mars,  conté  un  fragment  de  la  con¬ 
ferencia  La  Filosofia  Nacional  de  Catalunya , 
que’l  director  de  dita  revista,  mossèn  Salva¬ 
dor  Bové,  llegi  al  Ateneu  Barcelonès  la  vetlla 
del  17  de  mar's,  continuant  el  folleti  De  im- 
maculata  beatissimce  virginis  concepcione. 

Pel  y  Ploma  de  febrer  publica  articles  de 
Z.,  fragments  del  poema  de  Joseph  Maria 
Roviralta  Boyras-baixas ,  poesias  de  R.  D. 
Perés  y  Apeles  Mestres,  y  un  article  (en  va¬ 
lencià)  d’Eduart  L.  Chavarri,  titulat  Santia- 
go  Rusiiïol  en  València.  En  sa  part  artística 
publica  grabats  de  Lluis  Bonnin,  Riquer, 
Llimona  y  Casas. 


El  número  de  Nuestro  Tiempo  correspo¬ 
nent  al  mes  d’abril  es  notable  per  la  impor¬ 
tància  de  sos  articles.  L’estudi  El  ejèrcito 
mexicano ,  per  Genaro  Alas,  y  La  política  ita¬ 
liana ,  per  Aniceto  Seia,  figuran  dignament 
al  costat  dels  trevalls  de  Canals,  Alvaro  de 
Albornoz,  Abella,  etc.  Recomaném  als  llegi¬ 
dors  un  interessant  estudi  titulat  La  arqui¬ 
tectura  cristiana  en  Cataluna  (períodes  llatí- 
bizantí  y  primera  època  del  romànich),  de 
Vicente  Lampérez  y  Romea.  llustran  l’estudi 
grabats  que  reproduheixen  alguns  dels  més 
notables  monuments  arquitectónichs  cata¬ 
lans,  com  Sant  Pere  de  Galligans  (Girona), 
Santa  Maria  de  Besalú,  Sant  Jaume  de  Fron- 
tinyà,  Santa  Maria  de  Ripoll,  etc. 

L’ultim  número  de  la  revista  de  ciencias  y 
arts  La  Lectura ,  de  Madrid,  porta  un  sumari 
escullit,  figuranthi,  entre  diversos  trevalls  de 
Maura,  Blanca  de  los  Ríos  Lampérez,  Cubi- 
llo,  Velasco,  Prida  y  Vera,  un  hermós  estudi 
del  artista  català  Joseph  Lluis  Pellicer,  degut 
à  la  ploma  de  l’Apeles  Mestres.  En  las  Notas 
Bibliogràficas  s’hi  llegeixen  criticas  de  Una- 
muno,  Adolfo  Posada,  R.  D.  Perés,  Martí¬ 
nez  Sierra,  etc.;  essent  també  ben  nutridas 
las  seccions  de  Revista  de  revistas ,  Informa- 
ción  y  Libros  recibidos. 

Heusaquí’l  sumari  de  La  Rassegna  Inter- 
nazionale  de  Roma  (1  15  d  abril):  Raffaello 
Giovagnoü:  II  ministro  Nasi  e  l'opera  sua; 
Luigi  Suner:  Tranquilla  di  sensi ,  atto  IV  e 
fine  (commedia);  Emma  Perodi:  I  prigionieti 
dello  Spielberg  in  luce  austríaca;  E.  M.  Ba- 
roni:  Eterno  femenino  eritreo; Pietro  Pagnini: 
Sul  modo  di  produiré  la  luce;  Desiderio  Ma- 
lonvay:  Le  tre  Giuditte ;  Luciano  ZúccolR 
Uomini  e  jalti  delia  vila  fta/fana;SemBenelli: 
Scene  di  vila  antica  e  moderna;  Henri  D.  Da- 
vray:  Cronaca  inglesa;  Cesare  Levi:  Cronaca 
dramatica  slramera.  L  article  Eterno  femeni¬ 
no  eritrea  està  ilustrat  per  grabats  notabilis- 
sims. 

Universitat  Catalana  publica  articles  de 
Gay  y  Montellà,  Vilanova,  Seguí,  Folch  y 
Capdevila,  etc. 


També  hem  rebut  las  revistas  Hispania , 
Prceco  -  Latmus ,  La  fRevue  Hebdomadaire , 
L'Européen,  Le  Ménestrel ,  La  Alhambra ,  etc. 

NOCTURN 

Sota  un  celatje  vert  de  fullas  dolsas 
ab  raigs  de  lluna  plena  entrellassadas, 
y  sobre  un  jas  senzill  d’humidas  molsas 
he  copsat  la  serena  y  las  rosadas. 

El  surtidó,  esgranant  fresca  canturia, 
ha  endinzat  en  mon  somni  las  cadencias 
que  va  apendre  en  els  temps  de  la  velluria 
dintre’ls  jardins  embolcallats  d’essencias. 
A  mon  capsal  la  estatua  de  marbre 
destellava  guspiras  argentinas; 
entre  mitj  de  las  brancas  de  cada  arbre 
penjavan  nius  d’aucells,  com  las  boyrinas 
que  penjan  à  las  horas  vespertinas. 


JOCHS  FLORALS  DE  BARCELONA  DE  1902 

VEREDICTE 
Premis  ordinaris 

Flor  natural.  -  Premi:  Núm.  16.  Creixensa.  Lema. 
jExcelsior! 

Accèssit  primer  — Núm.  99.  Egloga.  L.  Lied. 

Accèssit  segón.  —  Núm.  32.  La  font  del  Monjo.  Le¬ 
ma.  Flor  robada  al  claustre. 

Englantina  d'or. —  Premi:  Núm.  21.  La  deixa  del 
geni  grech.  L.  Le  jour  ou  nous  avons  reçu  le  grand 
Homhe.  A  Chénier. 

Accèssit  primer.  -  Núm.  156.  Agullas  Blavas.  Lema. 
Mais  tu  reves,  l’esprit  per  du  dans  le  passé ,  —  le  visage 
tourné  vers  le  del.  C.  Guerin. 

Accèssit  segón. — Núm.  181.  La  llengua  trossejada. 
L.  Romans  simbólich. 

Viola  d' or  y  d'argent.  —  Premi:  No  s’adjudica. 
Accèssit  primer:  Núm.  213.  Retorn.  L.  En  d  temple. 
Accèssit  segón:  Núm.  232.  Tres  Floretes  Francesca- 
nes.  L  Benedetto  sia  il padrone  del  giardino. 

Premis  extraordinaris 

Copa  artística  (oferta  pel  Consistori).  —  Premi:  Nú¬ 
mero  73.  Jacobé. 

Premi  (del  Iltm.  y  Rvdm.  Sr.  Bisbe  de  Vich).  —  Nú¬ 
mero  207.  Traducció  del  himne  litúrgich  «Ave  Maris 
Stella.»  L.  Salve. 

Objecte  d'art  (del  Excm.  Ajuntamem  de  Tarragona). 

—  Núm.  173.  La  Rosius.  Croquis  Aranès. 

Premi  (del  Iltm.  Ajuntament  de  Sarrià).  — Núm.  38. 
Al  cim  de  la  montanya. 

Objecte  artístich  (ofert  pel  periódich  Joventut). — 
Núm.  282.  De  la  vida.  I,.  Vent. 

Objecte  artístich  (ofert  per  la  «Lliga  Espiritual  de 
N.  S.  de  Montserrat»), — No  s’adjudica. 

Premi' extraordinari  (creat  pel  Consistori). — Núme¬ 
ro  no.  Parellas.  L.  Tothom  es  àvit  de  sol.  Goethe. 
Accèssit. — Núm.  84.  De  la  terra.  L.  Poesia  catalana, 

—  cóm  te  vas  enmalaltint! ... 

Barcelona,  26  d’abril  de  1902. — P.  A.  del  Consisto¬ 
ri. —  Lo  Secretari,  Víctor  Prosa y  Sangerman. 


Els  lliris,  las  camelias  y  las  rosas, 
destrenavan  sospirs  lot  abrassantse, 
y’s  fonían  en  trovas  amorosas, 
ab  las  flayres  més  suaus  embolcallantse. 

Las  fullas  tremolavan  ab  tendresa, 
sentintse  acariciar  pel  dols  oratje; 
las  ombras  espandían  gentilesa, 
surant  entre  las  llums  del  bell  paratje. 

Un’arpa  ha  ressonat,  com  l’armonía 
d’un  petó  nebulós  de  las  estrellas, 
y  al  caure  en  el  jardí  sa  melodia, 
s’han  colltorsat  las  flors  y  las  poncellas, 
pera  escoltar  tan  fonda  poesia. 

Pere  Prat  Jabal-lí 


NOVAS 

En  resposta  al  ofici  que  la  Unió  Catalanis¬ 
ta  va  rebre  de  la  Comissió  del  monument  al 
doctor  Robert,  la  Junta  Permanent  de  la  Unió 
ha  enviat  el  següent: 

{.(Unió  Catalanista.  —  Junta  Permanent.  — 
ha.  Unió  Catalanista ,  quina  capital  importàn¬ 
cia  dintre  del  Catalanisme  havia  sigut  since¬ 
rament  reconeguda  pel  doctor  Robert,  admi¬ 
rador  entussiasta  de  la  ferma  perseverancia 
ab  que  la  Unió  manté  y  propaga  las  Bases  de 
Manresa,  coadjuvarà  à  l’obra  de  perpetuar  la 
seva  memòria,  per  lo  que’s  complau  en  ac¬ 
ceptar  el  vostre  convit.  Emperò  tenint  en 
compte  qu’han  d’ésser  tots  els  estaments  els 
que  donguin  son  tribut  d’admiració  envers 
l’home  que  fou  espill  de  mestres,  de  metjes 
y  de  ciutadans,  aquesta  Junta  Permanent  ha 
acordat,  en  sessió  d’avuy,  recomanar  à  las 
entitats  adheridas  qu’en  las  llistas  de  suscrip- 
ció  que  s'obrin  en  sos  respectius  locals  sols 
s’admeti  la  quota  màxima  d’una  pesseta,  pe¬ 
ra  que  aixís  hi  pugan  contribuhir  de  bon  grat 
tots  els  catalans  que  sentin  bategar  son  cor 
al  recort  del  que  fou  en  Bartomeu  Robert. 

Barcelona,  28  d’abril  de  1902.  —  El  Presi¬ 
dent,  Joseph  M.a  Roca. — El  Seoretari,  M. 
Rocamora. — Senyor  President  de  la  Comis¬ 
sió  del  monument  al  doctor  Robert.» 

Aixis  mateix  ha  circulat  à  totas  las  entitats 
adheridas  à  la  Unió  Catalanista  el  següent 
oficií 

{(Unió  Catalanista.  —  Junta  Permanent. — 
Las  virtuts  qu’adornavan  à  n’en  Bartomeu 
Robert  l’han  fet  digne  de  que’ls  seus  ger¬ 
mans  de  Patria  li  aixequin  un  monument  que 
fassi  perdurable  la  seva  memòria.  La  Unió 
Catalanista ,  per  la  qu’ell  demostrava  especial 
predilecció,  no  pot  ni  deu  deixar  d'estarhi 
representada,  à  quin  objecte  aquesta  Junta 
Permanent  vos  recomana  qu’obríu  llista  de 
suscripció  en  la  entitat  de  vostra  digna  pre- 

sidencia,  pregantvos  ensemps  que  sols  s’ad¬ 
meti  la  quota  màxima  d’una  pesseta  pera 
que  aixis  tothom  hi  puga  contribuhir,  tant  si 
son  socis  com  no,  y  de  tots  els  estaments, 
edats  y  sexes.  També  os  fa  avinent  que  no 
s’acceptin  llegendas  ni  inicials,  puig  desdiu 
de  la  serietat  de  la  idea. 

Deu  vos  guardi  molts  anys. — Barcelona,  28 
d’abril  de  1902. — El  President,  Joseph  M.a 
Roca. — El  Secretari,  M.  Rocamora.» 

Després  d'aquesta  comunicació  sols  ens  cal 
dir  que,  conformes  ab  el  contingut  de  la  ma¬ 
teixa,  admeterém  els  donatius  qu’en  aquesta 
redacció’s  dipositin  y  que  no  excedeixin  de 
una  pesseta.  De  las  cantitats  recaudadas  en 
el  primer  moment  ja’n  ferem  entrega  à  La 
Renaixensa ,  en  quinas  columnas  han  apare¬ 
gut  consignadas  junt  ab  els  noms  dels  do¬ 
nants,  ascendint  à  la  suma  de  177  50  pes- 
setas. 

El  passat  diumenge  à  la  tarda  tingué  lloch 
en  el  palau  de  Bellas  Arts  una  sessió  necro¬ 
lògica  dedicada  al  doctor  Robert  per  l’Aca- 
demia  de  Higiene  de  Catalunya.  Parlaren 
els  doctors  Xalabarder,  qui  estudià  à  n’en 
Robert  com  à  metje;  Fontbona,  que  l’estudià 
com  à  catedràtich  oficial  y  com  à  mestre  ve¬ 
nerat  per  sos  deixebles;  y  Queraltó,  qu’estu- 
dià  à  n’en  Robert  com  ú  sociólech. 

La  sessió  resultà  digne  del  fi  ab  que  s’ha¬ 
via  organisat.  Els  conferenciants  foren  molt 
aplaudits  per  la  nombrosa  concurrència  que 
omplia’l  saló  de  la  reyna  regent,  entre  la 
que  hi  íiguravan  representants  de  varias  en¬ 
titats  catalanistas  y  de  moltas  corporacions 
médicas. 

Havia  sigut  colocat  dalt  del  estrado  un 
gran  retrato  del  doctor  Robert  voltat  de 
glassas  negras. 

Hem  rebut  un  exemplar  de  l’alocució  que 
l’Ajuntament  de  Sitjes  endressà  à  tots  els 
vehins  d’aquella  vila,  y  forasters,  iniciant 
una  suscripció  per’aixecar  un  monument  al 
doctor  Robert  en  la  vila  esmentada.  Al  efec¬ 
te  quedaren  nombradas  una  comissió  cen¬ 
tral  resident  à  Sitjes,  y  un’altra  à  Barce¬ 
lona. 

També  hem  rebut  de  diferentas  entitats 
catalanistas  establertas  en  tots  els  indrets  de 
Catalunya,  invitacions  pera  concorre  à  las 
varias  sessions  necrológicas  y  funcions  rel i- 
giosas  dedicadas  al  finat.  En  la  impossi¬ 
bilitat  d’atendre  à  totas  ellas,  ens  limitém  à 
darne  compte  en  general,  com  devém  ferho 
aixís  mateix  dels  diversos  y  nombrosissims 
Ajuntaments  qu’han  honorat  y  venen  hono¬ 
rant  la  memòria  del  doctor  Robert  ab  actes 
que  perpetuhin  sa  memòria,  com  son  els  de 
donar  son  nom  à  un  dels  carrers  de  las  po¬ 
blacions  respectivas,  etc.,  etc. 


Nostre  estimadíssim  amich,  el  gran  poeta 
mossèn  Jacinto  Verdaguer,  segueix  bé  en  la 
terrible  malaltia  que’l  postrà  en  el  llit.  Con- 
fían  els  metjes,  qu’entrarà  prompte  en  conva- 
lecencia.  Inútil  es  dir  lo  molt  que’ns  n’ale- 
grém. 

Ja  que  parlém  de  mossèn  Cinto,  no  estaria 
de  més  que  féssim  algunas  observacions  so¬ 
bre  las  malas  veus  y  pitjors  llevors  qu’en- 
cara  escampan  els  seus  enemichs:  peró  pre¬ 
ferim  deixarho  pera  més  endevant,  limitant- 
nos  à  dir  pera  avuy  als  perseguidors  de 
mossèn  Cinto  que  fassin  els  possibles  pera 
evitaria  una  campanya,  perque  de  segur  els 
serà  molt  poch  profitosa. 


La  nit  del  dissapte  tingué  lloch  en  l’-Ate- 
neu  Barcelonès  l’acte  ja  anunciat  en  nostre 
número  anterior  de  donar  lectura  de  la  dar¬ 
rera  obra  de  mossèn  Jacinto  Verdaguer  Flors 
de  Maria ,  veyentse’l  local  ple  d’una  concu¬ 
rrència  distingida. 

Avans  de  la  lectura,  nostre  company  Bus¬ 
quets  y  Punset  feu  la  presentació  de  l’obra 
en  sentidas  frases,  que  li  foren  molt  aplaudi- 
das.  Acte  seguit  el  reverent  mossèn  Jaume 
Estebanell  llegi’l  prólech  del  nou  llibre  y 
varias  de  las  delicadas  poesias  que  l’integran 
y  que  foren  ohidas  y  celebradasab  fruhició. 
Donà’l  seny®r  Estebanell  per  termenada  la 
lectura  fent  un  discurs  en  el  que,  si  bé  es 
cert  que  formulà  judicis  ben  atinats  respecte 
à  la  trista  situació  que  travessa’l  gran  poeta, 
afeginthi  consideracions  de  caracter  perso¬ 
nal,  no  ho  es  menys  que  certas  exhortacions 
que  feu  al  públich,  referents  à  la  necessitat 
de  confessar  y  combregar,  no  foren  del  com¬ 
plert  agrado  d'una  part  d’aquell,  per  més 
que’l  reverent  Estebanell  escoltés  aplausos. 

Dihém  aixó  perque,  ab  posterioritat  à  dita 
vetllada,  hem  rebut  d’un  benvolgut  amich 
nostre,  soci  del  Ateneu  Barcelonès,  una 
carta  solicitant  la  inserció  en  aquest  perió- 
dich  d’una  protesta  qu’ell,  juntament  ab  al¬ 
tres,  publicaren  contra’l  reverent  Estebanell, 
per  rahó,  segons  diuhen  els  firmants,  de 
haver  sigut  rebuts  per  dit  sacerdot  ab  poca 
temperansa  quan  anaren  à  manifestarli  son 
disgust  per  las  exhortacions  qu’havia  fet  en 
plena  càtedra  del  Ateneu,  lloch  qu’ells  consi- 
deran  ben  lliure  pera  exposarhi  tota  mena 
d’ideas  religiosas,  mes  no  pera  ferhi  prédi- 
cas  que,  à  son  entendre,  son  propias  sols  de 
las  iglesias. 

No  insertém  dita  protesta  en  vista  de  sa 
extensió,  y  en  atenció,  ademés,  à  que  ja  se’n 
hauràn  pogut  enterar  nostres  lectors  per  la^ 
prempsa  diaria.  Sols  ens  cal  dir  qu’en  aquest 
assumpto’ns  abstenim  de  péndrehi  part,  dei¬ 
xant  que  tothom  fassi,  segons  sa  opinió,  las 
consideracions  qu’estimi  oportunas.  Si  es 
censurable  ó  no  es  censurable’l  procedir  del 

senyor  Estebanell,  ho  dirà  la  Junta  Directiva 
del  Ateneu,  à  la  qui  s’han  dirigit  els  fir¬ 
mant  y  à  la  qui  toca  decidir  sense  contem¬ 
placions  per  una  ni  per  altra  banda,  cas  que 
la  qüestió  valgui  realment  la  pena,  com  es 
de  suposar. 

El  reduhit  número  d’exemplars  de  Flors 
de  Maria,  tirats  en  paper  de  fil,  que’s  posa¬ 
ren  à  la  venda,  segons  s'havia  dit,  al  final 
de  la  vetllada,  quedaren  promptament  ago- 
tats. 

Galantment  invitats  assistirem  diumenge 
à  la  festa  que  celebrà’l  cos  de  somatents  ar¬ 
mats  en  la  finca-fàbrica  Ricart,  de  Sant 
Marti,  ab  motiu  de  benehirse  la  senyera. 

A  pesar  de  dominar  en  tot  el  recinte’l  sa- 
gell  oficial  que’s  vol  donar  à  tot  lo  qu’es  ben 
de  la  terra,  ens  consolarem  molt  al  respirar, 
sobre  tot  en  el  reclòs  ahont  se  celebrà  la 
festa  principal,  un  ayre  ben  catalanesch. 

Al  acte  hi  assistiren  els  senyors  governa¬ 
dor,  president  de  la  Diputació,  Güell  y  Baci- 
galupi,  Badia  y  Andreu  y  altres. 

També  hi  assistiren  el  senyor  bisbe  de 
Solsona  y’l  vicari  general  de  nostra  dióces- 
sis  doctor  Cortés,  qui  celebrà  la  missa  de 
campanya,  predicant  l'esmentat  bisbe  de 
Solsona  després  de  benehir  la  senyera. 

Després  se  passà  revista  de  somatents,  y 
als  acorts  de  la  marxa  real  varen  aviarse  800 
coloms  missatjers.  A  las  dugas  se  celebrà  un 
gran  banquet  al  ayre  lliure,  brindant  els  se¬ 
nyors  Manzano,  Ranoy,  el  senyor  bisbe,  un 
capellà  castrense  y’l  regidor  senyor  Cambó, 
que  com  era  del  cas  va  ferho  en  català.  No 
cal  dir  que  foren  aplaudits. 

El  dia  5  del  prop  vinent  mes  de  maig,  à 
las  deu  del  mati,  tindrà  lloch  en  aquesta 
Audiència  la  vista  del  recurs  contra  l’auto  de 
processament  interposat  pels  advocats  defen¬ 
sors  dels  26  processats  que  resultaren  del 
empresonament  de  30  catalanistas  qu’hon- 
raren  ab  coronas  de  llorer  la  memòria  del 
ínmortal  patrici  en  Rafel  de  Casanova  la  nit 
del  1 1  de  septembre  passat. 

L’uAgrupació  Catalanista»  de  Palafrugell, 
ab  fetxa  13  del  passat  abril,  endressà  un  va¬ 
lent  manifest  als  ampurdanesos,  en  el  que  hi 
batega  un  ferm  esperit  lliberal,  ensemps  que 
una  adhessió  entussiasta  à  las  Bases  de  Man¬ 
resa  en  son  més  pur  radicalisme. 

Viscan  molts  anys  els  companys  de  Pala¬ 
frugell. 

Al  Circul  Artístich  tingué  lloch  dilluns  à  la 
nit  un  concert  de  piano  à  càrrech  de  J’aven- 
tatjada  deixeble  d’en  Vidiella  senyoreta  Car¬ 
me  Aznar,  qu’obtingué  un  éxit.  É1  nombro- 

sissim  públich  qu’havía  assistit  al  concert  li 
aplaudí  molt  la  execució  de  la  Keisleriana  de 
Schumann,  Dans  les  bois,  de  Liszt,  la  Sonata 
de  Weber,  Estudi  de  Cbopin  y  Papillons  de 
Rosenthal.  Tants  foren  els  aplausos  que  rebé 
la  senyoreta  Aznar,  que’s  vegé  obligada  à  to¬ 
car,  fora  de  programa,  el  Minuet  de  Pade- 
rewsky  y  altras  pessas. 

Del  «Centre  Català»  de  París  hem  rebut 
el  programa  de  la  vetllada  literaria  y  musical 
qu'en  la  sala  de  festa^  de  Le  Journal  ha  de 
celebrarse’l  día  4  de  maig,  en  conmemoració 
dels  Jochs  Florals  d’enguany  à  Barcelona. 

El  Liberal  del  passat  dilluns,  en  un  arti¬ 
cle  firmat  per  un  quidam  que  segons  sembla 
fins  serveix  pera  fer  el  valent,  ens  ataca  (va¬ 
lent  y  tot)1  vergonyosament  y  sens  anome- 
narnos,  com  ja  es  costum  en  las  colum- 
nas  de  El  Liberal  sempre  que’s  tracta  de 
Joventut. 

Ja’n  parlarém  un  altre  dia  d’aqueix  article, 
per  si  nostres  llegidors  hi  volen  riure  una 
miqueta  dominant  el  fàstich  natural.  De  mo¬ 
ment  consignarém  que’l  article’s  refereix  à 
mossèn  Jacinto  Verdaguer,  y  que  El  Liberal 
també  diu  que’l  gran  poeta  pateix  misèria. 

Avuy  sols  recomaném  à  El  Liberal  que 
quan  se’n  torni  à  Madrid  digui  ben  alt  als 
seus  paisans:  «i  Verdaguer  en  Cataluna  se  mue- 
re  de  hambre! ...»  Peró  qu’en  veu  baixa  no’s 
descuydi  d’afegir:  « Como  nos  moríamos  nos- 
otros!)) 

Perque  es  d’aixó  precisament  de  lo  que 
plora  la  criatura,  y  cal  no  oblidar  aquesta 
màxima  moral:  «hi  hà  gent  que  sols  pensa 
en  la  caritat  quan  ella  necessita  que  n’hi 
fassin». 

Ves  si  n’es  à'hidalgo'l  senyor  Liberal!  Ja 
se  sab:  aqueixa  gent,  com  més  hambre  més 
hidalgos. 

Créguins:  tórnissen  à  Madrid,  qu’aixó  es 
la  lluna.  No  fos  cas  qu’encara  haguéssim  de 
organisar  una  corrida  à  benefici  seu. 


Publicacions  rebudas: 

Estudiós  micrologisticos  ( servicio  de  seguri- 
dad),  per  Lluís  Sanfelíu,.  segón  tinent  del 
batalló  de  cassadors  de  Figueras,  núm.  6. 
Aquesta  obreta  ha  sigut  publicada  per  la 
Revista  de  Infanteria. 

Lo  comte  Gari ,  cansó  popular  catalana, 
XXV  de  las  publicadas  pel  «Cançoner  Popu¬ 
lar»,  ab  lletra,  música  y  notas  folk-lóricas,  é 
ilustrada  ab  un  dibuix  de  l'Olaguer  Junvent. 
Preu,  10  cèntims.  Dipòsit,  Rambla  de  Sant 
Joseph,  1 1 . 


Fidel  Giró,  impressor.  —  Carrer  València,  31 1. 

L·’HTL·HIJTIDH 

Fa  vinticinch  anys  que  '1  Consistori  dels  Jochs  Florals  de 
Barcelona  saludà  l'aparició  en  nostra  literatura  del  gran  poema 
de  mossèn  Jacinto  Verdaguer  L Atldntida ,  concedintli  un  dels 
premis  extraordinaris. 

Pera  celebrar  el  XXV  aniversari  de  tan  gloriós  aconteixe- 
ment,  Joventut  se  complau  avuy  en  anunciar  à  sos  llegidors 
la  pròxima  publicació  d’un 

SïïPEEEQEP  JIpíSTI^-L·ITEOTI, 

entenent  que  un  poble  que  com  el  nostre  té  ja  forsa  motius 
pera  considerarse  culte ,  veurà  ab  bons  ulls  que  hi  hagi  qui 
com  nosaltres  (mes  ó  menys  modestament,  segons  nostras  forsas), 
honri  ab  el  degut  entussiasme  obras  que,  com  L Atldntida,  son 
joya  preuhada  de  la  literatura  catalana  y  constituheixen  un  mo¬ 
nument  inmortal  del  art  de  nostra  patria. 

En  el  dit  Suplement  donarém  à  coneixe  varias  ilustracions 
de  L Atldntida,  degudas  à  nostre  estimat  àrnich  y  colaborador 
l’ Adrià  Gual. 

Res  hem  de  dir  de  las  condicions  materials,  bastant  consig¬ 
nar  que’l  paper  serà’l  mateix  qu’en  tots  nostres  suplements 
artístichs  havem  empleat,  y  que’ls  grabats  y  tiratje  à  varias 
tintas  faràn  honor  sens  dubte  als  acreditats  establiments  d’en 
Joseph  Thomas  y  en  Fidel  Giró. 


Redacció  y  Administració: 

Plassa  del  Teatre,  6,  entressol. 


Número  corrent . 

»  ATRASSAT,  AB  FOLLETINS.  . 
»  >  SENSE  FOLLETINS. 

SUMARI: 

Qüestiona  económicas:  I,  per  Pere  G.  Maristany — La 
«feyna»  de  la  Junta  de  Bellas  Arts,  per  J  Pujol 
y  Brull. — El  cant  de  primavera,  per  A.  Prim.— La 
mixeta  de  casa.  per  Rafel  Nogueras  y  Oller.— Flors 
de  Maria,  per  Antón  Busquets  y  Punset  —  Intima, 
per  Bonaventura  Bassegoda  — Notas  bibliogràficas, 
per  G.  Zanné.  — L’última  nota,  per  Jaume  Terri.— 
—  Teatres,  per  Emili  Tintorer.—  Temptació,  per 
A.  Font  y  Laporte.  —  Novas. 

FOLLETÍ: 

CROQUIS  CIUTADANS,  per  Apeles  Mestres.  Plech  12. 

L'INSPECTOR  AXEL  BORG,  per  August  Strindberg. 

QÜESTIONS  ECONÓMICAS 

(Cartas  obertxs  A  en  Lluís  Vía.) 

I 

Benvolgut  amich:  Fa  pochs  días,  en  mos¬ 
tra  d’una  amistat  qu’agraheixo  de  cor,  tots 
els  companys  de  Joventut  me  pregaren  pera 
qu’escrigués  quelcom  sobre  assumptos  eco- 
nómichs.  No  sé  per  qué  no  vaig  saberme  ex¬ 
cusar:  sens  dubte  perque,  dat  mon  caràcter, 
estimo  tant  las  atencions  y  finesas,  que  pro¬ 
curo  correspondre  à  el  1  as  fins  coneixent  que 
pera  escriure’m  mancan  totas  las  condicions. 


Sia,  donchs,  vostra  la  culpa,  y  Deu  vulgui 
que  1  ’articlet  resulti  de  vostre  agrado. 

Es  creencia  general  que  per  moneda  pot 
utilisarse  tot  lo  que’s  vulgui:  or,  plata,  me¬ 
talls,  paper,  objectes,  etc.,  etc.,  ab  tal  que 
tinguin  el  crèdit  suficient  pera  circular  sense 
protestas.  Y  aixís  es  en  absolut.  Empró  avuy 
totas  las  nacions  tendeixen  à  la  base  or  com 
à  simbol  de  moneda,  y  acceptan  lo  demés 
quan  està  garantit  per  or,  en  proporció  ma¬ 
jor  ó  menor,  segons  el  crèdit  de  circulació. 

Per  altra  part,  sabut  es  que  la  riquesa  es 
filla  del  trevall  y  del  estalvi.  Quan  existeix 
armonía  entre’l  valor  de  la  moneda  d’un 
país  y  la  riquesa,  el  país  té  forsa  econòmica 
considerable;  quan  la  moneda  d’un  país  es 
pobre,  vé  la  malaltia  de  la  Hisenda  pública. 

Lo  primer,  donchs,  que  deu  desitjar  tot 
Estat,  es  que  la  seva  moneda  valgui  cada 
dia  més,  y  procurar  per  tots  els  medis  que  la 
bona  pugui  posarse  en  circulació  sense  perill 
de  que  fugi.  {Cóm  se  logra  aixó?  Procurant 
que  quan  circuli  la  moneda  bona  trobi’l  seu 
interès  en  el  mercat.  Avuy  que’s  posés  en 
circulació  l’or  que’ls  Banchs  tenen  en  caixa, 
fugiría  d’Espanya  y’ns  quedaríam  sense,  per¬ 
que  l’or  no  guanya  res,  dat  son  valor  mone¬ 
da;  peró  fent  que  l’Estat  cobrés  en  or  tot  lo 
d’Aduanas,  no  part,  y  alguns  altres  arbitris 
dels  monopolis  actuals,  y  que’l  mateix  go- 

vern  anunciés  la  entrada  d’aquest  or  en  plas- 
sa  al  cap  de  dos  mesos  d’haver  cobrat,  alla- 
vors  sí  que’s  podria  posar  en  circulació  l’or 
dels  Banchs,  perque,  com  à  moneda ,  tindria 
la  seva  aplicació,  guanyaria’l  seu  interès  y, 
prestant  ja  servey,  no  se  n’aniria  d’Espanya. 

Per  aixó  va  felicitar  el  comers  de  Barcelo¬ 
na  al  senyor  Urzaiz  pel  seu  primer  projecte, 
qu’encara  va  resultar  petit,  de  pago  de  part 
dels  drets  d’Aduana  en  or,  y  dich  petit,  perque 
el  passat  ministre  d’Hisenda  no  volia  de  mo¬ 
ment  més  que  l’or  necessari  pera’l  pago  de 
las  atencions  del  Estat  al  extranger,  quan  en 
rigor  lo  que  tenia  de  voler  al  escometre’l  pro¬ 
blema  —  y  crech  que  aquest  era  son  pensa¬ 
ment  final — era  que  aquell  or  circulés  forsa, 
que  guanyés  quedantse  à  Espanya,  y  alla- 
vors  alsava  nostra  potencia  econòmica  y  com 
à  conseqüència  nostre  crèdit  nacional. 

Adquirint  aquest  crèdit,  la  plata  sols  ser¬ 
viria  com  à  divisió  de  moneda,  y’l  bitllet  com 
à  facilitat,  puig  tenint  tota  la  confiansa  del 
mercat  estaria  cada  dia  més  garantit  perque 
correria  or,  y  quan  l’or  corre  y  no  fuig,  el 
bitllet  es  igual  qu’or  si  las  lleys  dels  Banchs 
privilegiats  son  com  deuhen  ésser;  y  un  altre 
dia  ja  parlarém  de  cóm  se  logra  cosa  tan  na¬ 
tural  y  justa. 

Per  aixó  à  Espanya’ns  ha  perdut  el  creure 
que  la  pesseta  es  igual  que’l  franch.  Ho  seria 
si  hi  hagués  l’or  necessari  Y  creyeume:  si 
no’s  fa  com  à  Rússia,  que  van  enriquir  la  se¬ 
va  moneda,  no’n  surtirém  pas  de  tenir  una 
Hisenda  pública  averiada.  L’estalvi  fugirà 
d’Espanya,  com  ja  fuig,  no  sols  per  las  grans 
companyías  extrangeras,  que  tenen  aquí  sas 
grans  explotacions  fent  qu’Espanya  sia  la 
Amèrica  d’Europa,  ahont  s’hi  trevalla  peró 
la  ganancia  se’n  va,  sinó  pels  mateixos  par¬ 
ticulars  que,  perdent  la  confiansa,  colocan 
part  dels  seus  estalvis  à  fora,  pera  no  tenir- 
los  tan  en  perill. 

Fer,  donchs,  que  circuli  l’or,  trobant  el 
guany  per’assegurar  la  seva  circulació,  es  el 
primer  problema  que  deu  preocupar  à  nos¬ 
tres  financiers,  si  volen  regenerar  l’estat  eco- 
nómich  de  nostra  pobra  Hisenda. 

Y  prou,  estimat  amich.  En  las  qüestions 
económicas  els  articles  han  d’ésser  curts, 
pera  que  no  cansin,  y  més  si  son  tan  mal 
engiponats  com  els  qu’escríu  son  afm.  s.  s. 

Pere  G.  Maristany. 


LA  FEYNA  DE  LA 

JUNTA  DE  BEL·LAS  ARTS 

Pobres  senyors  de  la  Junta!  Ja’ls  planyo 
si  han  de  seguir  els  consells  que’ls  donava’l 
senyor  Junyent  en  un  article  que  portava  per 
titul  La  feyna  de  la  Junta  de  Bellas  Arts , 
publicat  el  dia  24  d’abril  en  aquest  mateix 
periódich.  No  se’ls  ha  girat  poca  feyna  si 
han  d’enderrocar  tot  lo  que’ls  senyalava’l 
despreocupat  conseller  de  referencia,  y,  pera 
fer  justícia,  tot  lo  que  fos  igual  ó  inferior  en 
condicions  artisticas. 

Està  molt  bé  y  es  altament  profitós  que’l 
crítich  analisi  las  obras  y  senyali’ls  defectes 
després  d’haverlas  estudiadas  à  conciencia; 
mes,  pera  fer  aquest  trevall,  ha  d’amohinar- 
shi  bon  xich  més  que  pera  dir  que  tot  es  do¬ 
lent,  y  ab  un  cop  de  ploma  firmar  sentencia 
de  despreci  envers  las  obras  que  son  fruyt 
de  molts  estudis  y  llargas  meditacions. 
Aquesta  despreocupació  resulta  molt  còmo¬ 
da  y,  sobre  tot,  sembla  que  dona  impor¬ 
tància. 

Respecte  à  las  categóricas  afirmacions  del 
senyor  Junyent,  devém  dirli  que  sols  encerta 
la  referent  à  la  parodia  de  las  montanyas  de 
Montserrat,  al  dir  qu’es  un’obra  digna  de 
desapareixe.  En  quant  à  lo  demés,  cau  en 
una  serie  d’equivocacions  llastimosas.  Diu 
que’l  monument  à  Colón  es  un  adefessi  y 
qu’ell,  seguint  els  consells  del  bohemi,  l’en¬ 
derrocaria  pera  ferne  calderilla.  Sàpigan, 
donchs,  ell  y’l  bohemi,  que  no’n  treurían 
profit  perque  farían  moneda  falsa:  el  monu¬ 
ment  es  de  ferro  y  la  calderilla  la  fan  d’un 
altre  metall.  En  quant  à  las  condicions  artis¬ 
ticas  de  l’obra,  cónstili — y  pot  cerciorarsen 
per  personas  inteligents — qu’es  de  lo  rnillo- 
ret  que  hi  hà  no  sols  à  Catalunya,  sinó  à 
Espanya,  entre  las  del  seu  ram.  Ara,  que 
volgués  enderrocar  aquest  monument  à  im¬ 
puls  d’altras  consideracions, ens  ho  explica- 
riam;  potser  estaríam  d’acort.  Quina  llàstima 
que,  ab  tants  afanys  de  demolició,  no  s’ha¬ 
gués  fixat  en  tantas  y  tantas  obras  com  hi  -hà 
dignas  de  desapareixe! 

S’ocupa  també  dels  monuments  d’en  Ló¬ 
pez,  d'en  Rius  y  Taulet,  d’en  Güell  y  d’en 
Clavé,  y’is  troba  tots  xavacans,peró  no  expli¬ 
ca’l  per  qué;  els  hi  troba  y’is  vol  enderrocar. 
Seguint  aquest  sistema,  Barcelona’s  convertí- 

ría  casi  en  un  desert.  Las  obras  dels  artistas 
creyém  que  mereixen  més  consideració.  Ana- 
lísinse’ls  defectes,  mes  no  se  las  condempni 
à  mort  sense  judici. 

Recomana  també  que’s  dongui  feyna  als 
esculptors  Blay,  Llimona  y  Montserrat,  per- 
que  no  tenen  cap  monument  fet  seu  à  Barce¬ 
lona.  Quan  un  particular  fassi  un’obra,  aquest 
pot  favorirlos,  y  farà  un  bé  al  art  y  podrà 
gosar  en  propietat  de  ricas  joyas,  atenent  als 
indiscutibles  mèrits  de  dits  artistas:  mes,trac- 
tantse  de  monuments  públichs,  que  paga’l 
poble,  sàpiga'l  senyor  Junyent  y  sàpigaho 
tothom,  qu’han  de  projectarlos  y  realisarlos 
els  qu’ho  guanyin  en  públich  concurs;  no 
pot  haverhi  privilegis  ni  distincions. 

En  el  mateix  article  esmentat,  se  fa  refe- 
rencia  al  Arch  de  Triomf  del  Passeig  de  Sant 
Joan  calificantlo  d 'armatosta  y  de  gros,  lleig , 
fosch  y  que  priva  la  vista.  A  nostre  enten¬ 
dre — y’ns  atrevim  à  manifestarho  ..  perque 
aixis  pensan  molts  que’n  saben — l’obra  del 
arquitecte  senyor  Vilaseca  es  una  joya  arqui¬ 
tectònica,  hermosa  mostra  del  material  que 
à  Catalunya  tenim  pera  la  construcció,  un 
exemple  de  ben  proporcionadas  massas  y 
un  model  de  dibuix»  correcte.  Que  té  defec¬ 
tes,  com  tota  obra,  es  indubtable:  mes  jo 
voldria,  pera  bé  del  art  que  cultiva’l  senyor 
Junyent,  que  aquest  arribés  à  produhir  obras 
de  la  bellesa  que  té  l’Arch  de  Triomf:  hi  gua¬ 
nyaria  ell,  y  seria  un  bé  pera  la  cultura  ar- 
tistica  de  Catalunya... 

Ja  qu  he  comensat  aquestas  ratllas  ab  el 
titul  del  article  del  senyor  Junyent,  també 
com  ell  vull  acabarlo:  «Deu  nos  guart  d’un 
ja  està  fet!)) 

J.  Pujol  y  Brull. 

EL  CANT  DE  PRIMAVERA 

Quina  tarda  més  hermosa  fou  aquella! 

£1  bes  suau  de  la  primavera  que  desperta¬ 
va  à  l’adormida  naturalesa  ab  l’oreig  perfu¬ 
mat  d’abril,  havia  deixat  son  somni  d’hivern 
pera  vestir  sas  millors  galas  adornant  els 
camps  ab  sos  variats  colors. 

Ab  goig  infantil  haviam  passejat  aquella 
tarda  la  meva  Tresina  y  jo  pel  jardi  de  la  ma¬ 
sia  ahont  devíam  passar  nostra  lluna  de  mel. 

Jo  era  l’home  més  felis  del  món!  Aquell 
mateix  dematí  m’havia  casat  ab  la  dona  que 
tant  estimava,  y  al  veurem  possehidor  d’a¬ 
quell  conjunt  de  bellesas  me  creya  transpor¬ 
tat  al  cel.  Tot  ajudava  à  nostra  felicitat:  el 
cel  pur  y  hermós  y’is  camps  vestits  ab  son 
ropatje  de  flors.  Ella  radiant  d’amor  y  d’a¬ 
legria,  jo  inondat  de  ditxa... 

Cap  al  tart,  comensà’l  cel  à  ennuvolarse. 
Un  vent  de  tempestat  empenyia’ls  núvols  ne¬ 
gres  ràpidament,  fentlos  avensar  fins  à  cu- 
brir  tot  l’horitzó.  El  cel  s’enfosqui  molt  aviat. 
El  vent  parà  de  sobte  y  l’atmósfera  quedà 
complertament  en  calma,  mes  una  calma  pe¬ 
sada,  aplanadora.  Prompte  va  condensarse  la 
electricitat  qu’omplia  l’ayre,  y  de  darrera’ls 
núvols  negres  va  eixir  amenassador  el  llamp, 
seguit  d’un  tro  llarch. 

—  Haurém  d’anar  à  casa, —  digué  la  Tresi¬ 
na.  Y  en  el  moment  que  hi  entravam  comen- 
saren  à  caure  grossas  gotas,  mentres  conti- 
nuavan  els  trons  y’is  llamps. 

Pujarem  al  primer  pis  à  contemplar  la 
tempestat. 

La  Tresina’s  dirigi  al  piano,  y  obrinilo’m 
digué: 

—  {Vols  tocar  un  rato  mentres  plou?  Té, 
mira:  La  Walkyria.  Res  podia  agafar  més  à 
propòsit.  Toca’l  primer  acte. — 

Vaig  obrir  la  partitura,  y  mentres  al  cel 
s’entortolligavan  els  llampechs  cada  vegada 
més  vius,  els  meus  dits  executavan  sobre  las 
teclas  la  grandiosa  tempestat  que  Wagner 
colocà  al  comens  de  sa  inmortal  obra. 

La  naturalesa  semblava  anar  d’acort  ab  la 
música.  Ensemps  se  desenrotllàvan  dugas 
tempestats,  la  del  cel  y  la  de  la  partitura;  y 
anavan  tan  unidas,  com  si  la  batuta  del  gran 
mestre  las  concertés  desde  las  regions  de  la 
glòria. 

El  soroll  de  la  pluja  cayent  sobre  las  plan- 

tas  del  jardí,  feya  unisson  ab  las  notas  que 
marcan  dita  remor;  el  zig  zag  dels  llampechs 
coincidia  perfectament  ab  els  trencats  acorts 
ab  que  Wagner  ens  dona  clara  idea  d’aques¬ 
ta  fulguració;  y  al  arribar  à  la  magnífica 
«Invocació  à  Donner»  un  tro  espantós  va  re¬ 
trunyir  per  l’espay,  fent  conmoure  la  terra. 

Desd'aquell  moment,  las  dugas  tempestas 
anaren  disminuhint,  sempre  d’acort  la  na¬ 
turalesa  y  la  música. 

Al  apagarse'ls  últims  trons  vaig  veure 
que’m  trobava  igual  que  Siegmund  al  arri¬ 
bar  à  la  cova  de  Hunding. 

La  sala  estava  fosca  y  aprop  meu  tenia  la 
meva  Tresina,  hermosa  com  la  desgraciada 
Sieglinda.  Havia  escoltat  ab  molta  atenció  y 
silenci,  sorpresa  del  espectacle  maravellós 
que  acabava  de  presenciar. 

Era  tan  amant  com  jo  del  sublim  art  de 
Wagner,  y  va  pregarme  que  continués  to¬ 
cant  malgrat  la  foscor,  donchs  ja  sabia  bé 
que  jo  coneixia  de  memòria  la  partitura,  y 
per  lo  tant  no  necessitava  llum. 

Ademés,  volia  continuar  observant  la  ex- 
tranya  analogia  que  hi  havia  entre  nosaltres 
y’is  dos  enamorats  bessons. 

L’arribada  de  Hunding  fou  la  visita  del 
criat  preguntant  si  volíam  sopar.  Al  veure 
que  no  li  contestavam  determinà  entornarsen 
y  ho  feu  sense  soroll. 

Durant  tota  aquesta  escena  contemplava 
per  la  finestra  oberta  cóm  anavan  desaparei¬ 
xent  els  núvols  qu’avans  tapavan  el  cel.  Una 
claror  dèbil  y  misteriosa  s’anava  obrint  pas 
entre'ls  arbres  del  jardí,  ahont  comensava  à 
refilar  un  rossinyol,  passat  l’esglay  de  la  tur- 
bonada. 

Un  venlet  suau  movia  dolsament  las  bran- 
cas,  sacudint  las  gotas  de  pluja,  que  al  caure 
à  terra  produhían  un  deliciós  tintilleig. 

Tots  els  cantors  de  la  nit  anavan  unint  sas 
veus  à  la  del  mestre  de  la  selva.  La  meva 
Tresina’m  mirava  ab  ulls  cada  cop  més  amo¬ 
rosos.  Per  la  finestra  entravan  alenadas  ílay- 
rosas  portadas  per  un  oreig  joganer  y  acari- 
ciador  que  incitava  à  la  voluptuositat.  De 
sobte  va  obrirse  de  bat  à  bat  el  balcó,  en  el 
precis  moment  en  que  jo  marcava  sobre’l 
piano’ls  ràpits  arpegis  que  imitan  maravello- 
sament  l’oreig  del  bosch.  Tan  à  temps  fou, 
que  instantàniament  varem  girarnos  la  Tre¬ 
sina  y  jo,  emocionats  y  sorpresos.  Un  tramo- 


yista  inteligent  no  ho  hauria  fet  millor. 
Mentres  els  meus  dits  se  gronxavan  sobre 
las  teclas  interpretant  el  passatje  sublim 
que’s  titula  El  cant  de  primavera,  pàgina  mu¬ 
sical  en  que  Wagner  descriu  maravellosa- 
ment  l’encant  d’una  nit  primaveral  al  mitj 
del  bosch,  els  meus  ulls  s’extasiavan  con¬ 
templant  l’hermosissim  panorama  que  s’es¬ 
tenia  entorn  meu. 

La  lluna,  gran  y  lluhenta,  havia  surtit  re- 
pentinament  dels  últims  núvols,  iluminava’l 
jardí  inondantlo  de  llum  fantàstica  y,  entrant 
per  la  finestra  de  la  sala,  anava  à  caure  de 
ple  sobre  la  magnifica  cabellera  rossa  de  la 
Tresina,  que  assentada  als  meus  peus,  gosa¬ 
va  per  complert  la  ditxa  que  li  oferian  la  na¬ 
turalesa  ab  son  maravellós  espectacle,  Wag¬ 
ner  ab  sa  divina  música  y  jo  ab  ma  ardenta 
mirada  figurantme  ésser  l’heroich  Welsa  de 
la  Tetralogia. 

De  sobte  s’aixecà  la  Tresina,  y  obrint  sos 
hermosos  llabis  comensà  à  cantar  el  tema 
dolcissim  del  amor,  vessanthi  tota  la  passió 
que  sentia  en  aquells  moments  per  Wagner 
y  per  mi.  Jo  estava  extasiat  contemplantla 
transfigurada  per  l’art  y  per  l’amor,  y’m 
semblava  trobaria  cent  vegadas  més  bella  y 
més  ideal. 

Me  creya  transportat  à  un  món  misteriós 
y  poétich,  que  sols  havia  vist  en  somnisy  que 
llavors  esdevenia  real.  La  naturalesa,  admi¬ 
rada,  contribuhía  ab  totas  sas  galas  à  formar 
el  quadro  més  hermós  que  jamay  cap  poeta 
hagi  pogut  imaginar. 

La  nit,  clara  y  tranquila,  semblava  escol¬ 
tar  ab  atenció  las  sevas  propias  armonías, 
que  li  havian  sigut  robadas  pel  gran  mestre. 
El  vent  movia  pausadament  las  fullas  ab 
el  mateix  ritme  ab  que  jo  movia  las  teclas 
imitant  las  remors  de  la  nit.  El  rossinyol  ha¬ 
via  deixat  de  cantar  pera  escoltar  harmonio¬ 
sa  veu  de  la  Tresina.  La  lluna  iluminava  ab 
sos  raigs  de  plata  la  esbelta  figura  de  la 
meva  esposa,  y  reflectintse  en  un  mirall,  per¬ 
metia  distingir  confosament  la  severa  cara 
del  mestre,  quin  bust  era  sobre’l  piano. 

El  tema  de  la  voluptuositat  va  apareixe 
temptador  y  xardorós,  fent  encendre  en  mon 
cor  un  foch  intens,  semblant  al  qu’esclatava 
dintre’l  pit  de  Siegmund  al  estrenye  en  sos 
brassos  à  la  hermosa  Sieglinda.  La  Tresina 
semblava  participar  del  mateix  neguit.  Son, 

pit  s’aixamplava  fortament,  sos  ulls  llensavan 
guspiras  de  voluptuosa  passió.  S’havia  assi¬ 
milat  l’ardor  amorós  del  personatje  que  inter¬ 
pretava.  Tot  callava:  era’l  silenci  del  mo¬ 
ment  suprém  d’hont  surt  la  vida  universal. 
Tot  respirava  voluptuositat:  l’ayre  tebi  feya 
moure’ls  rossos  cabells  de  la  Tresina,  que 
venian  à  pessigollarme  la  cara,  excitantme 
més  y  més.  La  música  s’animava  gradual¬ 
ment.  Va  apareixe  per  primera  vegada’l  te¬ 
ma  de  la  fugida,  pianissim  y  seductor  al 
principi,  barrejat  ab  el  de  la  voluptuositat, 
qu’anava  creixent  alhora  en  la  partitura  y  en 
nostres  sentits. 

La  Tresina  se  m’anava  acostant;  la  fugida 
s’anava  accentuant  per  moments,  creixent 
sens  treva.  El  tema  del  amor  esclatà  ab  tota 
forsa,  y  sense  poder  acabar  l’acte  fugirem 
precipitadament  la  Tresina  y  jo  vers  las  re¬ 
gions  del  plaher  més  gran. 

A.  Prim. 


LA  MIXETA  DE  CASA 

Mixeta,  vina,  corra...  puja  à  la  meva 
falda. 

Oh!  oh!...  Aixís  la  marruixa,  pobreta!... 
Oh,  oh!... 

Y  ara  (qué  tens  que’t  fregas  d’aquesta  ma¬ 
nera?...  Oh  y  ab  quins  ulls  que’m  miras!... 
El  teu  nas  es  fresch,  y  quina  cara  més  neta 
portas!...  Aixis,  aixis,  la  mixeta... 

Miram...  (ho  sents?...  Apa,  cuyta,  que 
t’adobaré  la  cinta  qu’Ella  t’ha  posat  al  coll. 

Je,  je!  Y  qué  bé’t  va  la  cinteta  blava!... 
Y  que  n’ets  de  bufona! 

Quina  ronquera!  Qué  n’estàs  de  cofoya!... 
(Oy?...  (Eh,  mixeta? 

Els  bigotis  ben  refilats...  aixis,  dona!... 

Bo,  ja  saltas.  Vaja,  vaja,  y  cóm  t’hi  aliar- 
gas  al  sol!...  y  cóm  t’agrada  la  escalfor  aques¬ 
ta!  (oy? 

{Eh  que  també  t’agrada  la  claror  de  la 
lluna?...  Cóm  me  miras!  Ja’t  sento  cada  nit 
ab  els  mixets  per  baix  del  jardi,  mentres  es- 
tich  estudiant. 

T  has  tornat  molt  roda-socas  desde  que 
som  al  estiu! 

Y  aquells  marrameus  y  marramaus  que  hi 
feu  tots  plens  de  claror  de  lluna,  corrent 


amunt  y  avall  del  jardi!...  Arméu  tot  un  con¬ 
certi...  Si,  si,  ja  pots  fregarte!... 

Tens  molts  galans.  (Y  cóm  es  el  que  tu 
estimas?  (Es  de  color  atigrat  com  tu  ó  negre? 
(Es  negre?  Ben  fet.  Fa  més  home ,  (oy? 

Bo  (ja  t’has  cansat  d’estar  al  sol?  {Altra 
vegada  la  ronquera?...  A  veure  cap  ahónt 
aniràs. 

Vaja,  ben  fet!  Ja  pots  baixar  desseguida 
d’aqui  à  la  taulal  {Que  no  veus  que  m'em- 
brutas  els  papers? 

Bé,  vaja,’m  guaytas  ab  aquest  ulls!... 
Quédathi,  quédat...  Ajeute  aqui  (sents?... 

Bé,  sí,  sí,  peró  no  hi  juguis  ab  la  meva 
ploma.  {Que  no  ho  veus  que  no  puch  es¬ 
criure?  Refuma  de  mixeta!...  Quina  esbulla- 
dissa! 

Estigas  quieta. 

Aixis. 

(Ja  hi  torném?...  Ara  al  armari!...  Aqui  si 
que  no  t’hi  vull!  Si  que  la  fariam  bona!  (Ja 
buscas  niu?  (Que’t  cridan  els  gatets? 

Ab  quins  ulls  de  mare  que’m  miras!... 

No,  no,  aqui  no  t’hi  vull!  Al  jardí,  re¬ 
fuma! 


Y  fent  un  brinco  se’m  planta  al  mitj  de  la 
sala;  Ella  la  crida  ab  una  veu  suau;  aprima 
y  allarga  la  paraula...  La  mixeta  hi  va  mio- 
lant. 

Quins  petons!...  Més  valdria  que’Is  guar¬ 
dés  pera  mi! 

Rafel  Nogueras  y  Oller. 

TTT  OR 9  P>F  MARTA  (0  Prés  del  triomf,  quan  esdevingué  la  calma, 

b  1VIAKIA  ^  s  entregava  à  ell  mateix,  purificant  tots 

L’àliga  capdal  que  planà’ls  mars  y  las  ejs  afr0nts,  allavors  el  sobtà  traydorament 

montanyas,  ha  caygut,  per  fi,  aclofada;  el  una  postració  terrible  qu’ha  posat  en  perill 

rossinyol  qu’en  l’ombríu  dels  jardins  regalats  sa  vj^a  venerable  y  profitosa.  Ha  arribat  fins 

de  la  poesia  serena  cantava  tendrament  dol-  aj  cayre  de  la  tomba,  mes  al  espargirli  pel 

sas  esparsas  ab  el  caparró  esparvillat  y’l  front  aquellas  floretas  de  Maria  qu’en  sa  jo- 

bech  refilayre,  s’es  enmudit  y  alacaygut  al  venesa  culli  pels  erols  de  sa  estimada  terra 

niu;  el  venerable  y  exemplar  sacerdot  que  de  Folgarolas,  al  sentir  la  olor  suau  del  Ges- 

gresolà  tantas  impuresas,  ha  arribat  fins  à  la  sami,  del  Nard,  del  Clavell  y  de  tantas  altras 


cimalla  del  Calvari  altra  volta.  Peró  aixís 
com  en  la  primera  s’hi  entretingué  à  amon- 
joyar  flors  y  més  flors  tristas,  aquesta  darre¬ 
ra  ja  s’ha  estirat  demunt  la  creu  qu’ell  tant 
estima,  y  si  no  hi  ha  exhalat  l’ultim  sospir,  es 
que’ls  juheus  no  han  pogut  arribarhi  à  pas- 
sarli  la  esponja  ab  fel  y  vinagre  pels  seus  11a- 
bis  delicats,  sinó  que’ls  hi  han  endolcit  ab 
coratjosos  cordials  aquells  bons  amichs  que 
no  l’abandonaren  may,  adhuch  quan  esclata¬ 
ren  més  esgarrifosas  las  tempestas  per  de- 
munt  de  sa  venerable  testa,  tota  grisa  avuy 
dels  mals  rastres  que  hi  deixaren. 

Igual  que’l  Divi  Mestre:  mentres  predicava 
pel  món  la  bona  nova  d’una  patria  gran  y 
santa,  mentres  obrava  miracles  ab  sa  prodi¬ 
giosa  paraula,  mentres  curava  malalts  de  cos 
y  ànima;  es  à  dir,  mentres  era  al  fort  del  tre- 
vall,  trahit  pels  qu’havian  de  seguir  sas  doc- 
trinas  sadolladas  de  caritat  y  amor,  se  man¬ 
tingué  ferm,  potent  y  avassallador;  mes 
quan,  acabada  la  tasca  d’agermanar,  entrava 
victoriós  y  ple  de  glòria  à  Jerusalém,  sentint 
cimbrejar  à  son  entorn  palmas  y  llorers  y 
veyent  encatifarse  la  terra  ab  las  vestas  dels 
que’l  glorificavan,  allavors  qu’haventse  do¬ 
nat  tot  ell  en  el  sopar  memorable  se’n  anava 
al  Hort  de  Getsemani  à  reposar  confiat  pera 
encomanarse  à  son  Pare  celestial,  allavors 
vingué  aquella  postració  terrible  que  li  feu 
suar  sanch  y  aygua,  portantli  un  àngel  el 
càlzer  del  dolor  y  veyentse  per  fi  assetjat 
traydorament. 

Tal  s’ha  esdevingut  ab  el  gran  deixeble  de 
Sant  Joan  de  la  Creu.  Fou  perseguit  y  vili¬ 
pendiat,  peró  ell  triomfà  de  tota  rancúnia  y 
misèria  humanas,  amarantd’amor  y  dolsa  ca¬ 
ritat  els  rostres  dels  que  l’escupian;  mes  des- 

(i)  Discurs  llegit  en  l’Ateneu  Barcelonès  el  dia  26 
d’abril  prop  passat,  ab  motiu  de  donarshi  à  coneixe 
varis  fragments  de  la  darrera  obra  de  mossèn  Jacinto 
Verdaguer. 


flors  com  amonjoyà  en  la  vistosa  toya,  s  es 
revifat  y  la  flayre  dolsa  d’aytals  amigas  se- 
vas  li  ha  tornat  la  salut  del  cos,  mentres 
els  nobles  conhorts  y  tendresas  dels  bons 
amichs  li  feyan  reflorirla  de  l’ànima. 

Tal  miracle,  donchs,  han  fet  aquestas 
Flors  de  Maria.  De  bo  es  que  las  estimém  y 
las  guardém  com  el  llibre  més  preufiat  del 
gran  poeta. ^Voléu  saberne  quelcom  d  aquest 
llibre?  Escolteume  un  moment. 

Parlant  ab  ell  alguns  amichs  que  de  debó 
l’estimém,  li  sentirem  dir  moltas  vegadas: 
Oydd!  Es  ben  estrany ,  ben  de  plànyer  que 
els  cors  tendres  y  angelicals ,  al  arribat  el  mes 
de  Maria ,  el  mes  florit  de  maig ,  no  tingan  un 
ramell  de  flors  pera  festejar  à  li  Reyna  dels 
àngels.  Molta  pena'm  fa  véurels ,  pobres  in¬ 
fants,  Jollejar  pels  jardins  forasters,  teniritne 
prous  dintre  de  la  nostra  estimada  Catalunya , 
y  ben  dignes  de  la  Divina  Mare,  puig  Ella  tot 
ho  accepta  per  humil  que  sia.  Vaig,  donchs,  à 
pomellar  pels  nins  las  flors  qu’en  ma  llunyana 
jovenesa  trobi  pels  marges  de  Folgarolas.  Ja 
ho  ha  fet,  y  qu’hermosament! 

Aqui  la  teniu  la  toya,  tendres  infants  y 
adolescents;  aqui  la  teniu,  mares  carinyosas; 
y  vosaltres  també’ls  qu’heu  arribat  à  la  ve¬ 
llesa;  y  nosaltres  també,  joves  forts. Aquestas 
floretas  os  duràn  un  raig  d’alegria  al  cor  y 
tota  la  serena  à  l’ànima.  Quan  mossèn  Cinto 
las  culli  en  sos  bons  y  anyoradissos  temps, 
ja  volaren  de  fulla  en  fulla  per  una  pila  de 
poblets  de  montanya,  y’is  llabis  camperols 
las  esgranaren  en  xamosos  càntichs  de  tona- 
das  ben  escaygudas.  Qué  vegadas  las  he 
sentidas  y  cantadas  en  la  humil  iglesia  de 
mon  poble!  Pel  mes  de  maig  y  à  redós  de  la 
dolsa  Verge,  guiats  pel  senyor  mestre,  cóm 
las  refilavam  escotorits! 

Desd’aquella  que  diu: 

Maria  al  cel  guia 

pel  camí  de  flors, 

3°3 


anemhi,  volemhi 
cantant  sos  amors 

fins  à  la  darrera,  de  despedida,  aquella  tan 
gemegadora  y  plena  d’anyoransa: 

Lo  Maig  es  passat, 
les  flors  ja’s  mustigan 
d’ençà  que  se’ls  pon 
lo  sol  de  Maria. 

Aucells  del  Amor, 
los  cors  ja  suspiran; 

Maria  se’n  va 
?per  qué  cantaríam? 


Prou  cantan  los  àngels 
prou  cantan  y  riuhfen 
pujàntsela  al  Cel 
com  sol  al  migdia. 

Les  portes  del  Cel 
Jesús  las  obria. 

— ^Corones  portàu, 
amor  de  ma  vida? 
ijCorones  portàu, 
ahont  son  cullides? 

—  Rosers  catalans, 

Amor  de  ma  vida, 
rosers  catalans, 
rosers  de  Maria. 

— Corona  teniu, 

Amor  de  ma  vida; 
la  teniu  d'estels, 

?de  flors  la  voldríau? 

— La  vull  per  mos  fills, 

Amor  de  ma  vida, 
per  noyes  y  noys 
que  les  han  cullides. — 

Y  entrantsen  al  Cel 
vos  torna  à  somriure: 
rosers  catalans, 
rosers  de  Maria. 

Si  al  Cel  vos  ne  tornàu, 
vullàunoshi,  Maria; 
si  al  Cel  vos  ne  tornàu 
ab  Deu  siau. 

Y  fins  algunas  han  volat  à  las  grans  pobla¬ 
cions.  Qui  es  que  no  ha  sentit  aquell  tendrí- 
vol esguard: 

Oh  Maria, 
mare  mía, 

salvadora  del  mortal, 
amparaume 
y  guiaume 
à  la  patria  celestial. 

Flors,  voltaula,  aucells,  cantaula, 
qu’es  Maria’ 1  sol  de  Maig, 
eixa  aurora  qu’enamora 
de  sa  cara  n’es  un  raig. 


Son  més  belles  les  estrelles 
des  que  os  poden  coronar, 
jo’n  voldria,  Mare  mía, 
per  guarnírvosen  l’altar. 

Quins  temps  aquells  en  que  feyam  presen- 
talla  à  la  Verge  d’aquestas  primicias  delica- 
das,  d’aquestas  flors  embaumadoras!  Sem- 
pre’n  só  servat  el  perfum,  y  no  vaig  parar 
fins  à  trobar  el  jardiner  que  las  cullia  y  cuy- 
dava. 

No  solament  eram  els  noys  els  qu’honra- 
vam  ab  tals  joyells  à  la  Sobirana  Regina:  al 
bell  devora  nostre,  tocant  son  divinal  man¬ 
tell  blau  y  estrellat,  hi  refilavan  las  noyas  es- 
granant  càntichs  tan  hermosos  com  el  de 
La  filla  de  Maria. 

Qui  podrà  oblidarlas  aquellas  diadas!  Y 
qui  no  estimarà  al  que’ns  cullia  y  portava’ls 
presents  pera  honrar  à  la  Divina  Verge! 

Bé  se  m’han  allunyat  aquells  temps  ditxo- 
sos,  peró’l  recort  serà  perdurable,  y  l’evo¬ 
caré  sempre,  y  ab  mi  tots  vosaltres  que  m’es- 
coltéu,  que  desde’l  moment  qu’heu  vingut  à 
n’aquest  acte,  es  que  sou  devots  del  jardiner 
que  tals  plahers  ens  porta. 

Si  tingués  temps,  que  os  ne  diria  de  cosas 
de  mossèn  Cinto!  Os  ne  diria,  perque’n  sé 
tota  una  pila,  puig  n’he  aplegadas  moltas  à 
son  costat,  y  per  més  qu’algú  me’n  fassa 
retrets,  n’hi  aplegaré  mentres  visca’l  meu 
estimat  mestre.  Fins  en  sa  malaltia  m’ha  en¬ 
senyat,  y  son  exemple  l’haig  de  seguir  sem¬ 
pre,  y  si  per  ma  jovenesa  haig  de  sobreviu- 
rel,  son  recort  y  sas  obras  me’l  faràn  esti¬ 
mar  eternament.  Si  à  n’ell  no  li  podém  tenir 
afecte,  si  ell  no  n’es  digne  d’ésser  idolatrat, 
cquin  altre  poeta  ho  serà?  Responguim  qui 
vulga  probar  lo  contrari. 

Qui.no  l’estimarà  à  mossèn  Cinto!  Qual¬ 
sevol  cor  noble  que  l’haja  tractat  no  pot 
deixar  de  sentirse  atret  per  aquella  santa 
humilitat  y  per  aquella  dolcesa  admirable. 

Un  bon  company  del  gran  poeta,  el  reve¬ 
rent  Estebanell,  qu’es  dels  que  de  debó  l’es- 
timan,  es  qui  os  esbadellarà’l  ramell  de  Flors 
de  Maria,  féntvosen  present  afectuós.  A  n’ell 
l’ha  entregada  aquesta  toya  pera  que  la  re- 
partis.  Y  si  à  mi  m’ha  volgut  escullir  per’aju- 
darli  à  lligar,  també  m’ha  encomanat  pera 
que  li  donga  las  mercès  per  tot  lo  qu’ha  fet 
pel  llibre. 

Ab  molt  de  plaher  ho  faig  y  preneulas 

aquestas  mercès,  vos,  enginyós  artista  de  la 
paraula;  y  prénguinlas  tambó  tots  aquells 
que  s’han  interessat  per  la  salut  d’ell,  qui 
voldria  dàrvoslas  personalment.  Grans  mer¬ 
cès,  donchs,  y  visquéu  molts  anys! 

Si’l  perfum  renovellat  d’aquestas  floretas 
li  ha  fet  obrir  els  ulls  que  tenia  closos  per 
un  son  casi  mortal,  l'escalf  de  nostre  pur 
afecte  li  puga  reforsar  las  alas  à  fi  de  que 
ben  aviat  torni  à  exténdrelas,  arrencant  la 
volada  potent,  planant  de  nou  els  mars  y  las 
montanyas,  cercant  nous  vestigis  de  las  glo- 
rias  capdals  de  la  patria  nostra,  els  efluvis 
mistichs  y  corprenedor  de  la  Fe  y  las  dolce- 
sas  tendrivolas  d’un  purissim  Amor. 


ÍNTIMA 

Ab  el  mateix  goig  ab  que  veig  cada  any 
acostarse  las  festas  de  Nadal,  he  anat  espe¬ 
rant,  frisós,  l’arribada  d’aquest  dia  pera  mi 
felis  y  dols  con  mel  de  romaní. 

Debadas  he  esperat  enguany  la  claror  de 
l’auba,  ja  per  l’abril  més  matinera.  El  sol 
s’havia  amagat  darrera  una  espessa  boyrada, 
y’l  vent  de  pluja  m’ha  enviat  sas  fredas  rat- 
xadas  al  obrir  la  finestra.  Era  tart  y  encara 
fosch.  Era  un  dia  trist. 

Mes  cqué  hi  fa  que  la  naturalesa  no  vul- 
ga  barrejarshi  ab  la  nostra  alegria,  si  la 
portém,  aquesta,  dins  del  cor?  El  món  se’l 
fa  un  mateix  à  casa  seva;  visquém,  fills 
meus,  felissos  dins  d’aquestas  parets,  y  dei- 
xém  que’l  cel  plori  à  raig  fet  las  tristors  dels 
altres. 

Tot  d’una,  à  dreta  y  esquerra’ls  nostres 
fillets  s’han  despertat  ab  crits  d’alosa  mati¬ 
nera.  Adormits  ab  las  conversas  de  la  vetlla 
s’han  deixondat  més  d’hora,  y  al  vestirlos 
sa  mare,  quina  xerradissa  més  frescal!  quin 
bojejar,  sense  deixarse  posar  bé  faldilletas  ó 
mitjons!  Cóm  queyan  dins  del  meu  cor  las 
notas  argentinas,  com  gotas  de  felicitat  que 
l’esponjavan  fins  a  ferlo  esclatar! 

Y  després,  la  serventa,  plena  de  las  flors 


que  li  havia  encarregat  la  vetlla,  que  li  ama- 
gavan  gayre  bé’l  cos  y  la  cara,  ha  portat 
dins  d’aquest  modest  niu  d’artista  altra  rat- 
xada  d’ayre  fresch  y  perfumat  ab  las  rosas 
d’abril. 

Oh!  qui  m’ho  hagués  jurat,  al  portar  mon 
amor  devant  del  altar,  que  sa  essencia  exqui¬ 
sida  s’havia  de  perpetuar  ab  tal  constància, 
al  través  dels  anys  y  de  las  penas,  dels  goigs 
y  dels  afanys! 

Sant  Jordi  gloriós, 

vos  que  feu  miracles, 

qui  m’hagués  dit  que  tanta  potensa  teniu  al 
cel,  que  feu  eternas  las  glorias  dels  qui  à 
vos  s’acullen!  Qui  m’hagués  dit  que’l  féssiu 
ab  mi  tan  gran  el  miracle! 

Día  de  Sant  Jordi,  festa  major  pel  cor  dels 
catalans,  consagració  de  la  primavera  que  fa 
sa  entrada  al  casal  de  las  antigas  llibertats 
de  Catalunya,  enguany  te  veig  trist  y  plujós 
y  m’èntelas  els  vidres  de  ma  casa,  gelós  tal 
volta  de  veure  lo  felissos  que  hi  som,  men- 
tres  el  companatje  s’extén  demunt  de  las 
blancas  estoballas  teixidas  y  exornadas  ab 
l’escut  aymat  de  la  patria. 

iQué  hi  fa’l  plor  de  la  Naturalesa,  si’l  bon 
Deu  me  permet  avuy  celebrar  el  cap  d’any 
d’una  perdurable  felicitat  en  aquesta  vida? 
Gosém,  amors  meus,  casta  esposa  y  ten¬ 
dres  fillets,  gosém  la  festa  de  Sant  Jordi  y 
trinquém  pel  jorn  inoblidable  de  nostre  ca¬ 
sament!  Que  no  manqui  à  la  taula’l  recapte 
que  cada  hu  més  s’estimi!  L’aviràm,  las  ros- 
tas  ab  mel,  el  mató  recuyt,  las  fruytas  as- 
sahonadas  com  nostre  amor  d’esposos,  las 
llepolerías  tan  desitjadas  per  nostres  petits 
lirans,  els  vins  de  tot  tast,  la  garnatxa  y’l  vi 
negre,  el  ranci  del  recó,  per’alegrarnos  en  sa 
bullidora  fressa.  Bevém  tots,  y  que  vingan 
ab  nosaltres  tots  els  sérs  estimats.  Vingan 
els  germans  al  voltant  de  la  taula,  y  tots  ple¬ 
gats  consagrém  aquesta  festa  de  la  llar,  san- 
tifïcada  per  las  virtuts  maternals  y  per  l’amor 
que  tots  ens  portém. 

Enllà  las  ànimas  petitas  que  no  compren- 
gan  nostre  goig  tan  vell,  y  renovat  cada  any 
ab  nova  forsa!  Enllà’ls  que  no  creuhen  ni  en 
l’amor,  ni  en  la  familia!  Deu  els  hi  ha  negat 
tota  la  felicitat  que’ns  dona  à  nosaltres,  sens 
dubte,  perque  en  Ell  tenim  fe  y  confiansa. 
Y  quan  à  l’hora  baixa’ns  aném  quedant  sols, 


JOVENTUT 


els  de  casa,  estrenyém  llavors  el  cercle  del 
nostre  amor  y  aprofitém  els  minuts  d’aquest 
dia,  ja  que  fins  al  any  que  vé  no  podrém  tor¬ 
nar  à  celebrarlo,  si  som  vius. 

Si  som  vius!  <;Y  si  no  ho  som  tots?  Llavors 
els  que  quedin  resaran  pels  que  faltin  à  fí 
de  qu’en  el  Cel  pugan  ser  felissos  si  han  fet 
en  aquesta  terra'ls  possibles,  y  no  tindran 
d’entristirse  ab  son  recort.  Tot  serà  felicitat 
à  dalt  y  à  baix. 

Quin  perfum  dè  rosas!  Ma  casa  fa  olor  de 
primavera  y’m  sembla  molt  més  bella  que 
quan  hi  arribo’ls  altres  dias,  content  y  can¬ 
sat  de  la  feyna.  Y  es  que  la  bellesa  es  dins 
de  mi.  Jo  me  la  sento  sa  flama  qu’ho  ilu- 
mina  tot  ab  resplandors  brillants.  Eixa  flama 
al  reflectirse  en  nostres  ulls,  ens  fa  somniar 
dolsament  en  lo  passat. 

Gosém,  donchs,  aquesta  diada.  Tu,  la 
meva  esposa  estimada,  dona  à  la  nostra  pon- 
celleta  la  sanch  generosa  de  ta  maternitat, 
mentres  jo  t’abrasso  y’is  altres  fillets,  enrot- 
llantnos  en  estreta  garlanda  de  caps  rossos, 
forman  un  concert  de  tons  daurats  y  de  notas 
angelicals,  de  xerradissa  d’aucells  al  anar  à 
joch. 

El  jorn  ha  mort  ab  la  mateixa  tristor  al 
defora,  y  ab  la  mateixa  pau  dins  de  la  llar. 
Anàu  també  à  joch,  mos  aymats  fillets,  y  al 
encomanarvos  à  Deu  y  darli  gracias  per  la 
felicitat  d’aquest  día,  resém  tots  pera  que 
torni  la  salut  y’l  benestar  al  poeta  de  Cata¬ 
lunya,  al  autor  de  L’Atldntida ,  al  amich  de 
tants  anys,  qu’avuy  ne  fa  onze  que  santificà 
devant  del  gloriós  Sant  Joseph  els  juraments 
d’amor  dels  vostres  pares,  ja  que  à  n’ell  li  de- 
vém  una  part  d’aquesta  inmensa  felicitat. 

Bonaventura  Bassegoda. 

Día  de  Sani  J ordi  de  1902. 

Flors  de  María,  per  mossèn  Jacinto  Verda¬ 
guer. —  Barcelona.  —  Estampa  de  la  Casa 
P.  de  Caritat. — /902. 

Mossèn  Jacinto  Verdaguer,  l’inspiradissim 
autor  dels  Cants  Místichs,  de  Flors  del  Cal¬ 
vari  y  de  Sant  Francesch  ha  volgut  demos- 
trarnos  que  polsa  totas  las  cordas  de  la  gran 
lira  del  misticisme,  desde  las  més  vibrantas 
y  enérgicas  à  las  més  dolsas  y  suaus.  Las 
Flors  de  María  constituheixen  un  delitós 
aplech  d^  curtas  poesias  que  tenen  l’encís, 
els  colors  y’is  perfums  de  las  flors,  y  alhora 
reflexan  graciosament  la  joya  càndida  de  la 
infantesa,  la  puresa  de  l’ànima.  Mossèn  Ja¬ 
cinto  Verdaguer  comensa’l  llibre  ab  un  petit 
prólech  titulat  Flora  Mariana,  qu’es  de  lo 
més  sentit  que  coneixém  en  prosa  catalana, 
perque  nostre  autor,  quan  vol,  exerceix  so¬ 
bre  la  prosa’l  mateix  domini  qu’exerceix  so¬ 
bre’l  vers.  Flora  Mariana  es  un  estudi  de 
botànica  poètica ,  si  se’ns  permet  usar  junts 
aytals  mots;  l'autor  hi  aplega  las  flors  en  las 
quinas  la  poesia  popular  hi  ha  trobat  sím¬ 
bols  representatius  de  la  Verge.  Y  que’n  son 
d’hermosos  els  noms  d’aquestas  flors!  L’una 
s’anomena  Camisola  de  la  Mare  de  Deu; 
aquesta,  Bressol  de  Maria;  aquella,  Coixí  de 
la  Mare  de  Deu;  l’altra,  Llitet  de  la  Mare 
de  Deu!  Mossèn  Jacinto’ns  fa  sentir  l’encens 
d’aquestas  flors  modestas  y  poéticas  dintre 
de  las  formas  de  sos  versos  cisellats,  perfec¬ 
tes,  y  à  la  vegada  espontanis  y  senzills.  Las 
Flors  de  María  comprenen  tres  seccions:  Flors , 
Cànlichs  é  Idilis.  Creyém  que  serà  més  grata 
al  llegidor  la  reproducció  d’una  de  las  poe¬ 
sias  del  llibre  que  tots  els  elogis  que  d’aquest 
poguém  ferne.  Heusaqui  la  que  porta  per  tí- 
tul  Lo  Taronger : 

Tendre,  gentil,  fresquívol, 
orgull  dels  promontoris  de  marina, 
mirau  lo  taronger  cóm  gallardeja; 
de  la  Verge  María  hermosa  imatje 
ja  de  lluny  vos  envia  un  raig  d’aromes. 

Ses  fulles  sempre  verdes 

son  de  la  fé  primaveral  lo  símbol. 

Ses  flors  de  gebre  càndida 
son  les  joyes  més  belles  de  la  nuvia, 
quan  camina  al  altar  dels  desposoris, 
son  l’emblema  feliç  de  la  esperança; 
y  ho  son  de  l’alta  caritat  encesa 
ses  daurades  taronges. 

Dintre  sa  copa  ombrívola  s’acullen 

talment  com  à  germanes 

Tardor  y  Primavera, 

que  ensemps  riuen  y  jugan 

l’una  ab  ses  flors,  l’altre  ab  sos  fruyts  sucosos. 

Santíssima  María, 

Vos  sou  lo  Taronger  de  la  Judea, 
sempre  gentil  y  vert  y  jovenívol. 

Vostres  virtuts  com  fulles  sempre  verdes 
de  petita  y  de  gran  vos  coronaren. 


JOVENTUT 


306 

Y  sola  entre  les  dones 
mostrau,  ab  la  poncella  de  la  verge, 
lo  Frnyt  diví  corona  de  la  Mare. 

Hortensi  Güell.  —  Florescencia.  —  Barcelo¬ 
na. — Oliva ,  impressor.  —  Vilanova  y  Geltrú. 

— 1902 . 

Don  Joseph  Güell  y  Mercader  ha  publicat 
ab  el  titul  de  Florescencia  una  colecció  de 
trevalls  en  prosa  catalana  y  castellana  deguts 
à  son  malaguanyat  fill  Hortensi.  Dits  trevalls 
revelan  fins  ahónt  hauria  pogut  arribar  el 
jove  Hortensi,  mort  avans  d'hora  per  dis¬ 
sort  de  las  lletras.  En  una  edat  en  que  la 
major  part  dels  homes  ab  prou  ífeynas  po¬ 
den  considerarse  intelectualment  com  à  tals, 
ja  la  personalitat  literaria  de  l’Hortensi 
Güell  apareix  ab  cert  relleu  en  el  camp 
de  las  lletras  catalanas.  L'esperit  d’en  Güell, 
sadollat  d’amor  per  tot  lo  modern,  per  las 
novas  orientacions  artísticas,  però  un  xich 
iníluhit  pel  decadentisme — y  no  dihém  això 
com  à  censura,  ja  que’l  decadentisme  es 
una  forma  tan  artistica  com  qualsevulga  al¬ 
tra — ha  creat  quadrets  inspirats  sempre  en 
la  naturalesa  qu’ell,  à  travers  de  son  tempe¬ 
rament,  ha  vist  plena  de  colors  dèbils  y  es- 
mortuhits  y  de  poétjcas  tristesas.  En  alguns 
dels  quadrets  creyém  notarhi  la  influencia 
d’en  Santiago  Rusinol,  però  notém  tot  se¬ 
guit  l’esfors  de  la  pròpia  personalitat  d’en 
Güell  pera  obrirse  cann,  esfors  coronat 
d’éxit  ben  sovint.  Els  trevalls  del  llibre  apa¬ 
reixen  acoblats  respectivament  ab  els  se¬ 
güents  tituls:  Miscelania  literaria ,  Notas  crí- 
ticas  d'art ,  Fragments  y  notas ,  Fragments 
dramàtichs,  Notas  trislas ,  Articulos  varios. 
Don  Joseph  Güell  y  Mercader  ha  escrit  un 
sentit  Prefaci  pera’l  llibre  del  seu  fill,  quin 
final  es  el  següent: 

(({Tindrà  rahó’l  poeta  de  l’antiquitat  clàs¬ 
sica  al  dir  que  las  ànimas  tristas  son  las 
predilectas  del  cel  y,  per  serho,  passan  de- 
pressa  per  la  terra?  {Serà  cert  que  la  idea  del 
dolor — purament  imaginatiu,  sens  objecte  y 
sens  consol— es  una  passió  nobilíssima,  ins¬ 
piradora  de  las  mellors  creacions  de  la  Filo¬ 
sofia  y  del  Art? 

)>Tant-de-bo  qu’aixís  fosl  La  realitat  d’aytal 
fantasia  podria  portarme  à  creure  que  la 
mort  no  es  més  que’l  racional,  dolcissim 
aconhortament  à  la  fatalitat  de  la  vida  y  un 
tranquil  repòs  pera  l’ànima  afadigada.  Tant- 
de-bo!  perque  al  escriure  aquestas  ratllas, 
que  no’s  marcan  en  la  blancor  del  paper  sens 
ans  haver  fet  solch  inesborrable  en  lo  meu 
cor,  podria  acariciar  la  ilusió  de  que  per  lo 
sufriment  s’engrandi  y’s  perfeccionà  l’ànima 
del  meu  fill,  y,  pensant  que  las  penas  morals 
enlayran  als  que’n  son  victimas,  me  consola¬ 
ria  dihent  com  els  estoychs  romans:  «Oh, 
dolor!  no  ets  pas  un  mal  à  la  terra!» 


Houston  Stewart  Chamberlain . — El  Drama 

Wagnerià. — Traducció  de  Joaquim  Pena. 

—  Barcelona. — Associació  Wagneriana. — 

1902. 

Escassos  son  els  llibres  escrits  à  Espanya 
pera  l’estudi  del  teatre  de  Wagner,  ja  que 
sols  poden  pendres  en  serio  las  obras  Ri- 
cardo  Wagner  d’en  Joaquim  Marsillach,  y 
El  Anillo  del  Nibelungo  d’en  Chavarri, 
inspiradas  aquella  pel  Drame  musical  de 
l’Edouard  Schuré,  y  l’última  per  totas  las 
obras — que  no  son  pocas — publicadas  al  ex- 
tranger  pera’l  millor  coneixement  de  tan  im¬ 
portant  matèria.  Encara  que  no  més  fos  per 
aquest  concepte,  hem  d’alabar,  pel  buyt  que 
vé  à  omplir,  la  traducció  verificada  per  nos¬ 
tre  amich  y  company  de  redacció  en  Joaquim 
Pena,  del  llibre  El  Drama  Wagnerià ,  origi¬ 
nal  del  eminent  critich  inglés  Houston  Ste¬ 
wart  Chamberlain.  Dit  llibre  pot  conside¬ 
rarse  com  una  de  las  obras  més  interessants 
de  la  bibliografia  wagneriana.  En  Chamber¬ 
lain,  dotat  d’un  gran  poder  de  comprensió, 
no  es  dels  que’s  deturan  devant  de  las  for- 
mas  qu’envoltan  el  drama  de  Wagner  y  no 
podentlas  atravessar  s’entretenen  trossejant- 
las,  analisantlas  y  discutintlas  per’arribar  à 
la  fi  à  un  resultat  negatiu  pera  l’Art,  que  sols 
viu  d’emoció  y  de  poesia:  en  Chamberlain, 
al  contrari,  estudia  directament  la  essencia 
dels  dramas  wagnerians  y  lo  que  represen- 
tan  en  la  historia  del  art;  aixís  la  seva  obra 
ve  à  ésser,  juntament  ab  L’oeuvre  poétique  de 
Richard  Wagner  de  l’A  1  fred  Ernst,  y  Richard 
Wagner  poete  et  penseur  de  l’Henri  Lichten- 
berger,  un  dels  llibres  qu’ab  més  profit  pot 
consultar  tot  aquell  que  vulgui  coneixe  à 
fons  l’obra  d’en  Wagner,  sense  perdres  pels 
viaranys  que  sols  conduheixen  per  una  ban¬ 
da  al  entussiasme  irreflexiu,  per  l’altra  al 
encarcarament  y  à  la  pedanteria.  Es  sabut 
que  ademés  dels  anti-wagnerians  per  siste¬ 
ma  ó  per  ignorància,  fan  mal  à  las  obras  de 
Wagner  dugas  menas  d’adeptes:  els  snobs 
y’is  poseurs  que  fingeixen  admiració  frenè¬ 
tica  al  sentir  parlar  dels  dramas  del  mestre 
de  Bayreuth  y  s'adormen  al  véurels  repre¬ 
sentar  sobre  la  escena,  y’is  sabis  y  feixuchs 
erudits  que  voldrian  convertir  l’Art  gloriós 
del  Pervindre  en  una  cosa  sense  nom,  indi¬ 
gesta,  odiosa  y  alhora  pueril,  que  ni  es  art, 
ni  ciència  ni  cosa  semblant,  sinó  una  ma¬ 
nera  d’amagar  la  falta  de  sentit  artistich  y 
de  bon  gust:  parlém  d’aquells  que’s  preocu- 
pan  de  las  formas  y  no  de  l’ànima,  d’aquells 
que’s  preocupan  tan  sols  d’esbrinar,  per 
exemple,  quàntas  voltas  apareix  en  Siegfned 
el  tema  de  la  espasa ,  y  subordinan  la  poesia 
y  la  bellesa  al  descubriment,  per  medi  del 
microscopi,  de  temas  y  fragments  de  temas 
que  no  influheixen  gens  ni  mica  en  la  gran¬ 
diositat  del  conjunt,  ni  en  la  comprensió  del 
drama.  Als  uns  y  als  altres  convé,  donchs, 

l’obra  d’en  Chamberlain,  puig  pera’ls  uns  y 
pera’ls  altres  té  paraulas  de  censura;  per’xó 
en  Joaquim  Pena,  que  pensa  d’una  manera 
oposada  à  la  d’aytals  falsos  adeptes,  l’ha 
traduhida  al  català,  y  à  la  vegada  per  creure, 
com  el  crítich  inglés,  que  l’estudi  del  Art  de 
Wagner  ha  de  consistir  en  la  exposició  ar- 
mónica  y  equilibrada  de  tots  els  aspectes  ab 
que  son  autor  va  revestirlo,  y  que  si  alguna 
preierencia  s'ha  de  donar  es  al  Drama  en  sí 
mateix,  ànirrfa  de  l’acció. 

No  tenint  espay  pera  fer  un  estudi  com¬ 
plert  de  El  Drama  Wagnerià ,  reproduhirém 
el  final  del  prólech  enviat  per  l’autor  expres¬ 
sament  pera  la  traducció  catalana,  prólech 
que  resumeix  admirablement  sos  propòsits: 

«No  he  volgut  fer  una  exposició  de  doctri¬ 
na;  no  he  volgut  donar  un  sistema  dogmàtich; 
al  contrari,  he  tractat  senzillament  de  deslliu¬ 
rar  l’esperit  de  prejudicis  y  fórmulas,  he 
tractat  d’ensenyarli  à  judicar  ab  llibertat  las 
obras  dramàticas  d’un  dels  més  grans  poetas 
de  la  humanitat.» 

No  obstant,  sens  entrar  en  detalls,  reco- 
maném  especialment  al  lector  el  capítul  II 
del  llibre,  profondissim  estudi  estétich  que 
pot  compararse  ab  la  esmentada  obra  d’en 
Lichtenberger,  estudi  demostratiu  de  que’l 
drama  wagnerià  ha  de  viure  d’assumptos 
d’ordre  purament  humà,  no  convencionals; 
el  capitul  IV,  anàlisis  intim  dels  quatre 
dramas  posteriors  al  any  1848,  ó  sían  Tris- 
tan  y  Isolda,  Els  Mestres  Cantors ,  L'Anell  del 
Nibelung  y  Parsi/al,  com  també’l  capitul  ti¬ 
tulat  Art  y  Filosofia ,  en  el  quin  en  Cham¬ 
berlain  demostra  que  las  relacions  existents 
entre  l’un  y  l’altra,  no  son  tan  estretas  ni  tan 
íntimas  com  alguns  volen  suposar.  La  opinió 
de  Wagner  confirma  lo  dit  per  l'autor:  «L’art 
deixa,  en  el  fons,  d’ésser  art  sempre  que  vo- 
lém  considerarlo  al  travers  de  la  reflexió.» 


L’ÚLTIMA  NOTA 

L’estíu  està  agonitzant, 
la  tardor  ja  vé  y  l’empayta. 
Avuy,  aquest  dematí, 
quan  la  terra  s’omplenava 
de  la  llum  verge  del  sol 
esgroguehida  y  malalta, 
s’han  donat  l’ultim  petó 
dugas  poncellas  tardanas 
al  bell  temps  que  frech  à  frech 
una  oreneta  passava. 

La  oreneta  s’ha  esglayat 
y  ha  fugit  adalerada 
al  senti  aquell  bes  de  mort, 
aquella  nota  malalta 
d’aquella  cansó  d’estíu 
que  tan  trista  va  acabantse 


En  quant  à  la  traducció,  res  podém  dirne, 
ja  que’l  fet  de  deures  à  un  amich  nostre  tan 
benvolgut  com  ho  es  en  Joaquim  Pena,  ens 
impideix  tot  judici. 


Hem  rebut,  ademés,  la  traducció  catalana 
del  notabilíssim  discurs  llegit  pel  doctor  don 
Antoni  Rubió  y  Lluch  en  la  sessió  d’ober¬ 
tura  del  curs  académich  de  1901-1902,  feta 
per  en  J.  Algarra  y  Postíus.  Haventnos  ja 
ocupat  ab  extensió  d’aquest  trevall  à  son  de¬ 
gut  temps,  sols  ens  cal  avuy  felicitar  al  tra 
ductor  y  al  periódich  Universitat  Catalana 
que  l’ha  editat,  com  també  als  senyors  pro¬ 
fessors  qu’han  contribuhit  à  la  edició. 

També  hem  rebut  el  número  3  de  la  Re¬ 
vista  de  Bibliografia  Catalana ,  y’is  següents 
Manuals  publicats  per  la  casa  editorial  de 
don  Manuel  Soler:  Química  general ,  per 
J.  R.  de  Luanco;  Mineralogia ,  per  S.  Calde¬ 
rón;  Ciència  política ,  per  A.  Posada;  Econo¬ 
mia  política ,  per  Piernas  Hurtado;  Armas  de 
guerra ,  per  J.  Gènova;  Hongos  comestibles  y 
vetienosos ,  per  Làzaro  Ibiza;  La  ignorància 
del  Derecho,  per  J.  Costa;  El  Sufragio ,  per 
A.  Posada;  Geologia,  per  J.  Macpherson, 
Pólvoras  y  Explosivos ,  per  C.  Banús;  Armas 
de  Caza ,  per  J.  Gènova;  La  Guinea  Espanola , 
per  Beltràn  Rózpide;  Meteorologia ,  per 
A.  Arcimis;  .Anàlisis  Químico,  per  J.  Casa¬ 
res;  Abonos  Industriales ,  per  A.  Maylin,  y 
Unidades ,  per  C.  Banús. 


Flors,  perfums,  cansons  d’amor, 
brunzits,  cantar  de  cigalas, 
fullas  vessadas  pels  prats' 
y  per  dalt  de  las  montanyas, 
tot  ha  mort  aquest  matí ! ... 

Quina  amiga  l’anyoransa! 

La  tardor  tot  rondinant 
las  absoltas  ara’ls  canta: 
es  un  cant  que  fa  estremir, 
es  una  cansó  qu’esglaya. 

Canta,  canta,  mal  company, 
y  vés  esclafint  riallas. 

Quí  sab  si  la  teva  fi 
encar  serà  més  amarga!... 

Ves  que  no’t  toqui  la  neu, 
que’t  pot  matà  una  glassada! 

Jaume  Tekrí 


3°8 


JOVENTUT 


TEATRES 

Els  jochs  florals  de  Canprosa. 

La  política  entra  perfectament  dintre’ls 
dominis  del  art  dramàtich,  puig  qu’ella  pro¬ 
porciona  elements  cómichs  y  tràgichs  que, 
ben  aprofitats,  resultan  d’efecte  segur.  Fer 
teatre  politich  no  es,  donchs,  cap  pecat  artis- 
tich.  Però  es  un  niu  de  rahons.  Perque  la 
política  té  aixó:  ho  enfosqueix  tot,  ho  embru¬ 
ta  tot,  y  las  passions  excitadas  impedeixen 
tot  judici  seré  per  part  del  públich  y  de  la 
crítica,  4 

Cada  vegada  que  una  qüestió  política’s 
porta  à  la  escena  passa  lo  mateix:  en  el  teatre 
xiulets  aixordadors  y  aplausos  frenétichs,  en 
la  prempsa  reventadas  crudels  y  apologias 
incondicionals.  Els  negres  y’is  blanchs,  com 
sempre’ s  tiran  els  trastos  pel  cap.  En  quant 
al  art,  ningú  se’n  preocupa. 

Aixis,  Els  jochs  florals  de  Canprosa ,  comè¬ 
dia  satírica  d’en  Santiago  Rusinol,  no  podia 
desmentir  la  regla.  El  dia  del  estreno  hi  ha¬ 
gué  xiulets  à  dojo  y — {per  qué  no  dirho? — 
aplausos  sostinguts.  Y  no  podia  pas  ésser 
d’altra  manera  haventhi  à  Romea  catalanis- 
tas  que’s  donaren  per  ofesos  y  castellanistas 
que  volían  passar  per  ofensors.  Després  els 
judicis  s'han  format  ab  una  unanimitat  de 
criteri  en  cada  un  dels  camps  que,  pera  l’art 
veritable,  es  tristissima. 

«En  Rusinol  ha  posat  en  solfa’l  Catalanis¬ 
me:  ergo  la  seva  obra  es  un  esperpento » 
diuhen  uns.  « Ergo  es  una  maravella»  diu- 
hen  altres.  Y  ab  aixó  ja  està  tot  dit. 

Nosaltres,  que  quan  som  al  teatre  no  som 
catalanistas  ni  res  més  que  senzills  aficionats 
al  art,  creyém  que  de  l’última  obra  d’en  Ru¬ 
sinol  hi  hà  quelcom  més  que  dir. 

Primerament,  creyém  qu’en  Rusinol  no  ha 
posat  en  solfa’l  Catalanisme,  ni’ls  Jochs 
Florals,  ni  res;  en  tot  cas  s’ha  posat  en  solfa, 
una  vegada  més,  à  sí  mateix  y  al  art  que  pre¬ 
tén  cultivar. 

En  quant  à  lo  primer,  es  ben  clar:  ni  Ca¬ 
talanisme  vol  dir  Jochs  Florals,  ni  perque  en 
Rusinol  hagi  presentat  dos  ó  tres  ximples 
que  diuhen  y  fan  constantment  ximplerias, 
pot  deduhir  ningú  que’ls  catalanistas  siguin 
uns  ximples.  Y  en  segón  lloch,  que’s  fassin 
en  algun  punt  jochs  florals  com  els  de  Can¬ 
prosa,  res  té  que  veure  ab  els  verdaders 
jochs  Florals. 

Per  nostra  part,  hem  de  confessar  que  fins 
aquests  no  estan  avuy  à  la  deguda  altura.  En 
quant  à  la  fal-lera  que  tot  d’una  s’ha  apode¬ 
rat  dels  pobles,  vilas  y  viletas  pera  celebrar- 
ne’ns  produheix  el  mateix  horror  que  una 
epidemia.  Per  ells  la  plaga  dels  versayres 
buyts  y  presumptuosos  s’extén  ràpidament 
infestant  las  lletras  catalanas,  y  dia  vindrà, 
si  aixó  continua,  en  que  de  cada  tres  catalans 
dos  seràn  írovadors.  Si,  se’n  ha  fet  massa. 


Estém,  donchs,  conformes  ab  en  Rusinol: 
els  jochs  florals  de  Canprosa  son  ridículs. 
Desde’l  president  del  consistori  fins  al  sereno 
endiumenjat,  desde’l  poeta  somnía-truytas 
fins  à  la  damisela  sentimental,  desde  l’aixe- 
labrat  que  sense  motiu  crida  ab  tossuderia 
« Segadors /»  fins  al  aprenent  de  capellà  ab  sas 
místicas  voluptuositats,  tots  son  ridículs  y 
llastimosos.  Estém,  donchs,  conformes  en  lo 
essencial.  Peró  en  quant  à  Els  jochs  florals 
de  Canprosa ,  comèdia  satírica  en  un  acte,  se¬ 
gurament  no  serém  de  la  mateixa  confor¬ 
mitat. 

En  Rusinol  se  creurà — malas  ànimas  li 
hauràn  ajudat  à  fer  creure — qu'ha  escrit  una 
obra  inmortal,  y  nosaltres  creyém  qu’ha  fet 
un  disbarat  escénich  monumental. 

En  Rusinol  s’haurà  dit,  com  se  va  dir  un 
díaunsabi:  «El  moviment  se  proba  cami¬ 
nant»,  y  puig  jo  vull  demostrar  que’ls  jochs 
florals  de  poble  son  ridículs,  portém  ínte¬ 
grament  à  la  escena’ls  jochs  florals  d’un  po¬ 
ble  y’l  ridícul  surtirà  sol».Y  efectivament,  ha 
surtit  un’obra  ridícula.  L’artista  s’ha  conver¬ 
tit  en  fotògraf  refinat,  aixó  sí,  que  retoca  y 
carrega  certs  trets,  peró  fotògraf  vulgar  à  fí 
de  comptes,  y  com  que’l  quadro  retratat  no 
era  artistich,  la  fotografia  resulta  barroera,  y 
com  que  à  nosaltres, y  ab  nosaltres  tot  esperit 
culte, ens  posan  nirviosos  y’ns  aburreixeny’ns 
fastiguejan  aquests  jochs  florals  de  debò 
que  fan  en  certs  pobles,  es  clar  que’ns  hem 
de  posar  més  nirviosos  y’ns  hem  d’aburrir  y 
fastiguejar  encara  més  en  els  que’ns  serveix 
en  Rusinol,  que  no  son  més  ni  menys  que  un 
barroer  retrato  d’aquells.  Y  com  que  nosal¬ 
tres  esperavam  sàtira  fina,  situacions  cómi- 
cas,  una  acció  dramàtica,  frase  càustica  y 
dibuixos  sugestíus,  y  en  Rusinol  ens  ha  ser¬ 
vit  ironia  mansa,  xistes  de  café  y  tipos  adot¬ 
zenats  sense  cap  acció  dramàtica,  està  clar 
que’ns  haviam  d’aburrir  soberanament. 

L’Emili  Vilanova  y  algún  altre  català,  en 
Ramón  de  la  Cruz  y  algún  altre  autor  mo¬ 
dern  à  Castella,  han  fet  saineles  deliciosís- 
sims  satirisant  usos,  costums  y  tipos  més  ó 
menys  populars,  peró  en  ells  la  gracia  còmi¬ 
ca  no  estava  renyida  ab  el  bon  bust  y  l’inge- 
ni,  y  la  fantasia  dels  autors  sab  combinar 
aquells  elements  observats  del  natural  en 
una  acció  senzilla,  sí,  peró  sempre  interes¬ 
sant  y  original,  y’l  quadro,  arrodonit  ab  un 
llenguatje  ple  d’acudits  graciosos,  era  d’efec¬ 
te  cómich  segur. 

jQué  hi  hà  de  tot  aixó  en  Els  jochs  florals 
de  Canprosa?  Res  absolutament.  Per  tota 
acció  un  periodista  raté.  Per  boca  d’aquest 
sembla  parlar  en  Rusinol,  qui’ns  ve  à  definir 
y  descubrir  la  poesia,  com  en  un’altra  obra’ns 
volia  definir  y  descubrir  la  llibertat,  y  en  una 
altra’ns  volia  definir  y  descubrir  la  bellesa.  -De¬ 
finicions  incongruents  y  xavacanas,  fillas  de 
una  fantasia  malaltissa!  Y  casi  bé  res  més; 
puig  no  pot  dirse  acció  dramàtica  el  que 

aquest  periodista  pagui  de  sota  mà  1  vestit 
encarregat  per  la  damisela  desayrada  que 
tenia  d’ésser  reyna  de  la  festa  y’s  troba 
desbancada  per  una  forastera  que  casi  bé  no 
obra  la  boca;  ni  pot  dirsen  acció  dramàtica 
de  tota  la  llarga  escena  dels  jochs  florals,  de 
una  monotonia  y  falta  d’ingeni  exemplars. 

Peró  lo  més  dolent  de  l’obra  es  el  llen- 
guatje  y’is  versos  intercalats  Pagariam  tres 
pessetas  pera  que  l’obra  fos  publicada  y  po¬ 
guéssim  reproduhir — de  memòria  no’ns  en 
recordém — tot  aquell  devassall  de  xistes  ba- 
ratos  y  vulgars  que  fa  qualsevol  salta-tau- 
lells  aprenent  de  curridu:  «el peix  y  lapeixa)), 
usuper-home,  super-dona))...  per  exemple.  Y 
en  quant  als  versos  ^creu  per  ventura  en 
Rusinol  que  pera  posar  en  solfa’ls  que’s  fan 
en  aquells  ignominiosos  jochs  florals,  n’hi 
hà  prou  ab  ferne  ell  mateix  uns  de  tan  do¬ 
lents  y  tan  poca  solta  com  aquells?  Ell  ho 
podrà  creure,  com  nosaltres  podém  creure 
qu’ell  està  à  la  mateixa  altura  que’ls  infelis- 
sos  poelas  à  qui  pretén  aclaparar. 

Sí,  amich  Rusinol:  Els  jochs  florals  de 
Canprosa  tenen  un  defecte  capdal,  y  es  que 
qualsevol  poeta  de  Canprosa' ls  hauria  escrit 
per  lo  menys  tan  bé  com  vosté,  y  tots  junts 
els  haurian  representat  bon  xich  millor  que 
à  Romea,  ahont,  si  exceptuém  en  Borràs  en 
son  desayrat  paper  y  la  Monner,  deliciosissi- 
ma  en  el  seu,  els  demés  no  sabían  pas  lo 
que’s  feyan  el  dia  del  estreno.  Just  es  confes¬ 
sar  que’l  paper  de  la  Monner  es  l’únich  de 
l'obra  qu’en  alguns  passatjes  ens  sembla 
digne  d’un  autor  dramàtich. 


te 

iIMIÍÍkLKí 

TEMPTACIÓ 

La  calma  y’l  silenci  regnavan  en  aquella 
cambra  sumptuosa,  dolsament  iluminada 
per  una  bomba  de  blau  cristall  esmerilat, 
que  acariciava  el  bust  d’una  dona  jove,  se¬ 
riosa  y  pensativa,  colorint  feblement,  ab  sa 
mitja  claror  blavenca,  la  cascata  de  puntas 
que  la  embolcallava.  Ab  ellas  y  ab  son  pen¬ 
tinat  de  Verge,  semblava  anyoradissa  fada 
cuberta  d’escuma  qu’hagués  eixit  à  rebre’ls 
raigs  indecisos  de  la  lluna. 

I  Regirava  entre  sas  mans  blanquissimas 
lama  lletra  que  no  gosava  à  llegir,  com  si  un 
secret  poder  la  mantingués  perplexa,  clavada 

la  vista  en  la  fràgil  cuberta.  Temia  desclóu- 
rel  aquell  sobre,  com  si  son  pudor  de  dona 
honrada  li  fes  endevinar  el  contingut.  Mes 
el  desitj  se  sobreposà  per  fi  à  la  temensa: 
desclogué  la  carta,  llegi  en  pochs  moments 
totas  aquellas  planas  de  lletra  atapahida,  y 
somrigué  ab  complacencia,  emocionada. 

Son  orgull  de  dona  hermosa,  esperonat 
per  l’afany  de  venjansa,  la  dominava.  Sols  li 
calia  contestar  una  paraula  pera  venjarse  de 
son  espós,  que  no  era  com  avans,  que  no  la 
omplia  d’aquellas  delicadas  atencions  y  cari- 
cias  qu’ella  anyorava. 


Ja  de  temps  se  consumia  ab  la  indiferència 
d’ell,  endevinant  que  un’altra  dona  las  hi 
robava  aquellas  caricias  tan  sevas.  Y  comba¬ 
tia  valentment  la  fredor  de  qu’era  victima  ab 
novas  finesas,  ab  refinaments  de  dona  co¬ 
queta.  Cóm  se  desesperava  quan  son  espós, 
al  miraria,  mostrava  sols  una  curiositat  pas- 
satjera,  un  desitj  momentani!  No  lograva 
més  qu’ésser  acariciada  en  rauxas  de  sensua¬ 
litat,  mes  sense  l’entussiasme  de  la  passió 
verdadera.  Tot  seguit  venia  la  indiferència, 
el  cansanci.  Cóm  patia  llavors,  cóm  tortura¬ 
va  son  cervell  pera  trobar  en  ella  mateixa  la 
causa  d’aquella  indiferència  que  li  feya  ves¬ 
sar  tantas  llàgrimas! 

S’havia  proposat  saber  quina  dona  li  ro¬ 
bava  lo  qu’era  seu,  lo  que  li  pertanyia, 
l’amor  d’avans,  las  horas  passadas  en  aque¬ 
lla  perfumada  cambra,  els  deliquis  amorosos 
en  que  las  ànimas,  com  els  cossos,  s’ajuntan 
ubriagadas  per  un  goig  infinit... 

Y  per  fi  havia  lograt  saberho.  Y  al  recort 
de  lo  que  havia  sufert,  cóm  se  li  rebelaren 
sa  dignitat  y  son  amor  propi  al  tenir  conei¬ 
xement  de  que  sa  rival  era  una  de  tantas... 
carn  de  mercat...  Havia  vist  son  retrato,  l’ha¬ 
via  tingut  molts  dias.  Contemplantlo,  sa 
vista  brillava  de  goig  à  cada  nou  defecte  que 
descubria  en  aquella  dona;  y  cada  dia  n’hi 
trobava  de  nous.  Comparava  à  voltas;  se 
posava  devant  del  mirall  y’s  trobava  molt 
hermosa;  las  linias  del  seu  cos  eran  puras, 
perfectas.  Llavors  renaixia  en  son  cor  la 
confiansa  d’atraures  al  espós,  de  renovar  las 
passadas  venturas,  y  li  entrava  fonda  com¬ 
passió  per  aquella  dona.  Pensava  que  tal 
volta  çlla  també  l’estimava  al  seu  marit; 


JOVENTUT 


3IG 

qu’era  desgraciada;  que  venia  sa  carn  pera 
mantenir  la  carn  mateixa,  per  tants  fruhida; 
que  son  cos  no  li  pertanyia,  puig  era  de  qui 
millor  el  pagava.  No,  ella  no  era  dolenta; 
son  temperament  impresionable  la  induhia 
à  fer  cosas  que  no  hauria  volgut  fer  may, 
y  després,  al  recobrar  la  serenitat,  se’n  pe¬ 
nedia. 

Al  convéncers  de  que  tots  sos  esforsos  pe¬ 
ra  recobrar  l’amor  d’ell  eran  inútils,  sa  de¬ 
sesperació  fou  inmensa.  Agafà  aquell  retrato 
y  ab  una  agulla  punxà’ls  ulls  de  sa  rival, 
furiosa,  frenètica.  No’n  tingué  prou,  y,  folla 
de  gelosia,  clavà  las  unglas  y  las  dents  en  la 
cartulina,  y  la  esmicolà  y  cremà'ls  petits  bos- 
sins,  y  ab  goig  contemplà  cóm  se  convertían 
en  negrosa  cendra.  Hauria  volgut  tenir  un 
poder  sobrenatural  per’abrusarlos  ab  sa  prò¬ 
pia  mirada. 

Sa  nirviositat,  arribada  al  paroxisme,  se 
feu  llavors  continua.  Va  creixe  com  may  sa 
set  de  venjansa,  son  rabiós  desitj  de  castigar 
l’ultraje  qu’ell  li  feya  com  à  dona  y  com  à 
esposa. 

Y  la  ocasió  vingué.  El  mateix  home  que, 
ab  un  fi  premeditat,  li  havia  proporcionat  el 
retrato  y  l’havia  ajudada  à  descubrir  la  trahi- 
ció,  aquell  home  amich  de  son  espòs,  després 
de  moltas  insinuacions,  cobart  pera  exposar- 
li  ell  mateix,  acabava  d’enviarli  aquella  carta 
que  inclohía  la  infamant  proposició  d’una 
venjansa  deshonrosa. 

Per’xó  ella  somreya...  y  lluytava.  Son  de- 
ver,  el  carinyo  que  tenia  al  seu  espós,  la  feyan 
dubtar...  No  s’entregaría  per  amor,  sinó  per 
gelos,  pera  castigar  al  seu  espós...  Y  seguia 
dubtant. 

S’aixecà  d’una  revolada,  anà  ab  pas  inse¬ 
gur  fins  à  un’altra  cambra,  agafà  la  ploma  y 
escrigué  dugas  paraulas,  ficant  tot  seguit  el 
paper  dins  d’un  sobre,  que  clogué...  Tremo- 
■  lava,  y  en  sos  ulls  hi  brillava  un  foch  estrany. 
Suhosa  y  esgroguehida,  mirà  al  entorn 
pensantse  qu’algú  la  espiava,  y  son  esguart 
topà  ab  el  retrato  d’un  vell  de  cara  venerable, 
de  trets  enérgichs  y  mirada  ferrenya.  Era 
son  volgut  pare,  mort  de  feya  poch  temps. 
Desvariejant,  s’imaginà  que’l  vell  la  contem¬ 
plava  ab  els  ulls  irritats,  ab  las  cellas  con- 
tretas,  com  demanantli  explicacions  .d’una 


acció  tan  indigna.  Y  anà  reculant,  mirantse 
sempre’l  retrato  de  fit  à  fit.  Y  de  sobte  fugi, 
estemordida  y  folla  d’espant:  mes  tornà  à 
poch  à  la  mateixa  cambra,  batentli’l  cor, 
ofegantse;  esqueixà  ab  mà  tremolosa’l  paper 
afrontós,  y  caygué  en  la  molsuda  catifa  san¬ 
glotant,  bebentse  ab  delicia  las  ruhentas 
llàgrimas  que  brollavan  abundosas  escal- 
dantli  la  pell  envellutada  de  sa  cara  doloro¬ 
sament  contreta. .. 

A.  Font  y  Laporte. 


NOVAS' 

La  hermosa  festa  dels  Jochs  Florals,  may 
suspesa  desde  sa  restauració,  ho  ha  sigut 
aquest  any.  No  explicarém  las  causas  d’aytal 
suspensió,  donchs  ben  enterats  ne  suposém 
à  nostres  lectors  per  la  prempsa  diaria. 

Nosaltres  catalanistas  no  hem  de  dar,  en 
ocasió  semblant,  motiu  à  desordres;  y  al 
plànyens  de  lo  ocorregut,  no  podém  .menys 
de  recordar  els  memorables  Jochs  Florals 
de  1888,  que  coincidiren  ab  altra  gran  festa 
del  progrés,  la  Exposició  universal  de  Bar¬ 
celona,  en  els  que  fou  reyna  de  la  festa  la 
mateixa  dama  qu’avuy  com  allavors  ocupa’l 
trono  d’Espanya,  y  en  els  qu’en  Sagasta, 
president  com  ara  del  Consell  de  ministres, 
declarà  oberta  la  festa  valentse  de  nostra 
llengua  catalana.  Festa  de  pau  eran  y  han 
d’ésser  els  postres  Jochs,  puig  d’ells  n’ix  à 
dolls  la  cultura  que  li  cal  al  poble.  Per’xó 
creyém  en  sa  vitalitat,  y  estém  certs  que  no 
pot  morir  una  institució  à  quin  calor  han 
nascut  obras  inmortals  com  L' Alldntida,  el 
millor  poema  que  may  s’hagi  produhit  à 
Catalunya  y  à  tota  Espanya.  Vegis,  donchs, 
si  hem  de  sentir  qu’enguany,  en  plena  pau, 
no  hagim  pogut  fruhir  una  festa  semblant. 

Com  estava  anunciat,  el  dia  primer  de 
maig  surti  La  Renaixença  complertament  re¬ 
formada,  responent  à  las  modernas  necessi¬ 
tats  qu’han  fet  que’l  Catalanisme  tingui  en 
la  prempsa  diaria  órguens  verament  popu¬ 
lars  y  en  relació  ab  la  gran  importància  d’a¬ 
quest  moviment  social. 

La  Renaixensa  s’ha  posat  à  la  deguda  al¬ 
tura  conquerint  un  dels  primers  llochs  entre 
els  grans  diaris  de  nostra  terra.  La  colabora- 
ció  ab  que  compta  es  brillantíssima,  y  las 
dugas  edicions  que  publica  se  las  disputa’l 
públich  ab  creixent  afany,  puig  cada  dia  au- 
menta’l  número  d’adeptes. 

Enviém  nostra  coral  salutació  al  ardit  cam¬ 
pió  de  tants  anys,  mestre  de  tots;  y  qu’ho 
sia  per  molts  anys. 

Del  Ateneu  Democràtich  Regionalista  de 
Sant  Marti  de  Provensals  hem  rebut  una  ex¬ 
pressiva  circular  en  la  que  aquella  entitat, 
composta  d’obrers,  diu  ben  clar  que  creu  que 
la  sort  y  la  prosperitat  de  la  classe  obrera 
catalana  està  ben  estretament  lligada  à  la 
sort  y  à  la  prosperitat  de  Catalunya,  per  lo 
qual  vé  à  ocupar  un  lloch  entre’ls  més  entus- 
siastas  catalanistas. 

Coralment  agrahim  la  salutació  que  dit 
Ateneu  Democràtich  Regionalista’ns  endres- 
sa,  y  li  desitjém  molts  anys  de  vida  pera  bé 
de  Catalunya. 

La  Junta  Permanent  de  la  Unió  Catala¬ 
nista  dirigí  en  la  diada  dels  Jochs  Florals 
una  comunicació  à  mossèn  Jacinto  Verda¬ 
guer  felicitantlo  per  cumplirse  vinticinch 
anys  de  l’aparició  del  gran  poema  L'Atlàn- 
tida. 

El  «Centre  Catalanista»  d’Arenys  de  Mar 
ha  organisat  uns  Jochs  Florals  pera’l  dia 
io  del  prop-vinent  juliol,  haventnos  enviat  el 
cartell,  segons  el  qual  s’adjudican  quinze 
premis,  deventse  remetre’ls  trevalls  al  secre¬ 
tari  del  «Centre  Catalanista»  d’Arenys  de 
Mar,  don  Joseph  Valeta  de  Arquer,  Riera, 
50,  per  tot  el  día  28  del  pròxim  juny. 

El  jurat  calificador  està  compost  pels  se¬ 
nyors  Joseph  M.a  Arnau,  president  d’honor; 
Antoni  de  P.  Capmany,  president;  Emili 
Vilanova,  Salvador  Vilaregut,  Jaume  Gras  y 
Janer,  Francisco  Flos  y  Calcat,  Francisco  X. 
Tobella,  Emili  Tarré,  vocals;  y  Antón  Bus¬ 
quets  y  Punset,  secretari. 

El  día  30  d’abril  se  celebrà  la  inaugura¬ 
ció  del  nou  local  del  Colegi  de  Sant  Jordi, 
instalat  al  carrer  de  Santa  Agna,  27,  ab 
actes  religiosos  als  que  hi  assistiren,  à  més 
de  varias  de  las  familias  dels  alumnes,  repre¬ 
sentants  de  diferentas  entitats  catalanistas. 
Un  cop  benehit  el  local,  cantaren  els  noys 
algunas  cansons  catalanas  que  foren  escol- 
tadas  ab  fruhició  per  la  concurrència. 

El  nou  local  ofereix  excelents  condicions 
pera’ls  alumnes,  y’l  material  d’ensenyansa 
que  s’hi  troba  acoblat  pel  director  del  colegi 
senyor  Flos  y  Calcat  es  bona  mostra  de  son 
zel  y  esforsos  pera  introduhir  útils  y  positius 
avensos  en  la  ensenyansa  catalana. 

Nostre  anterior  número  havia  ja  entrat  en 
màquina’l  dia  30  del  passat  abril  quan,  re¬ 
unit  en  sessió  l’Ajuntament  de  nostra  ciutat, 
acordà  per  27  vots  contra  14  no  celebrar  fes¬ 
teigs  per  la  pròxima  coronació  del  rey.  Gran 
fou  la  espectació  que  despertà  en  el  públich 
la  sessió  indicada,  en  la  que'ls  regidors  re¬ 

publicans  y  regionalistas  votaren  d’acort  ab 
una  unanimitat  que  raras  vegadas  hi  hà  oca¬ 
sió  de  veure. 

La  Escola  Jordiana  «Orfeó  Canigó»  cele¬ 
brà’l  prop  passat  dissapte  un  concert  al  que 
hi  assisti  nombrosa  y  triada  concurrència, 
executantse  hermosas  cansons,  entre  las  que 
sobressurtiren  per  sa  felis  interpretació  Lo 
Pardal,  V Emigrant  y  Caramellas.  També 
s’estrenà  una  producció  del  director  en  Jo¬ 
seph  Lapeyra,  sobre  lletra  d’en  Francesch 
Matheu.  Tot  fou  molt  aplaudit. 

Ab  verdadera  pena  hem  de  dar  compte 
avuy  d’haver  sigut  denunciat  nostre  benvol¬ 
gut  company  La  Nació  Catalana. 

Mossèn  Jacinto  Verdaguer  va  seguint  en 
sa  lleu  millora.  Ha  comensat  à  deixar  el  llit 
à  curtas  estonas. 

Com  que  trobantse  tan  flach  de  forsas  se 
fa  temerós  el  tréurel  à  fora  com  convindria, 
s’han  ofert  distingidas  personas  pera  que  sia 
dut  à  sas  possessions  estivals. 

Interessant  es  la  exposició  que  à  Ca’n  Pa¬ 
rés  pot  visitarse  aquests  dias.  Se  tracta  d’al¬ 
guns  dels  cartells  que  la  casa  Malagrida  de 
Buenos  Aires  premià  en  el  concurs  que  tin¬ 
gué  lloch  en  aquella  capital.  La  importància 
dels  premis  y  son  número  posan  el  concurs 
en  primer  lloch  dels  que  s’han  verificat  en  el 
món.  Una  vintena  de  cartells  son  els  expo¬ 
sats,  escullits  entre  cinchcents  y  pico  que 
prengueren  part  en  el  concurs.  De  l’Alfred 
Villa,  de  Milàn,  pot  veures  el  cartell  guanya¬ 
dor  dels  10.000  franchs;  d’en  Metlicowitz, 
també  de  Milàn,  el  guanyador  dels  5.000; 
d’en  Casas,  de  casa,  el  guanyador  del  tercer 
premi.  Un  sens  nombre  d’accéssits,  y  cinch 
premis  més,  se  reparteixen  lo  que  resta  de  la 
gran  cantitat  destinada  al  concurs,  contant- 
se  entre’ls  primers  els  d’en  Xavier  Gosé  y  en 
Barrau,  de  casa’ls  dos. 

El  senyor  Malagrida,  català,  fabricant  dels 
cigarrets  «Paris»,  pot  estar  orgullós  del  seu 
concurs,  al  que  tot  el  món  ha  respost  com 
mereixia.  Aixís  es  cóm  se  fan  concursos. 
Pagant  Sant  Pere  canta.  Y’l  senyor  Mala¬ 
grida  ha  donat  probas  de  sa  esplendidesa. 


També  en  el  Circul  Artistich  està  cridant 
altament  l’atenció  la  exposició  d’obras  del 
malaguanyat  artista  Andreu  Solà. 

El  conegut  establiment  «El  Ingenio»  ha 
publicat  unas  vistosas  tarjetas  postals  en 

cartulina  de  variats  colors,  figuranthi  en 
aquesta  primera  serie’ls  retratos  de  Wagner, 
Ibsen,  Tolstoy  y  Nietzsche,  dibuixats  per  en 
Lluís  Reig. 


Publicacions  rebudas: 

De  la  magnifica  edició  que  del  poema  de 
mossèn  Jacinto  Verdaguer  Canigó  ha  publi¬ 
cat  Catalunya  Artística ,  n’hem  rebut  un 
exemplar  ab  luxosa  enquadernació  en  or, 
plata  y  varias  tintas,  quin  dibuix  es  degut  al 
reputat  artista  nostre  bon  amich  Antoni 
Solé. 

Estatuts  del  «  Centre  Català  »  de  París, 
recentment  fundat. 

Almay  vida ,  drama  en  quatre  actes  prece¬ 
dit  d'un  prólech,  per  B.  Pérez  Galdós,  estre¬ 
nat  el  dia  9  del  passat  abril  en  el  teatre  Es- 
panol  de  Madrid.  No  fem  avuy  un  judici  crí- 


tich  de  la  darrera  obra  del  eminent  escriptor,, 
esperant  ferho  pròximament,  quan  se  posi 
l’obra  en  escena  à  Barcelona. 


Al  entrar  en  el  Colegi  d’advocats  pera  pen- 
dre  part  en  la  Junta  general,  recordava  la 
frase  d’un  amich  meu,  que’m  deya:  «Al  en- 
trarhi  casi  m’amago,  pera  que’l  públich  no 
ho  sàpiga  que’n  soch  d’advocat.» 

Jo  al  surtirne  vaig  decidir. fer  lo  mateix. 

Quina  escena!  No  s’entenia  ningú,  ni’ls  de 
la  Junta  ni’ls  altres.  Si’ls  clients  ens  arriban 
à  escoltar,  estich  segur  que’s  paran  de  cop 
tots  els  plets. 

Crech  arribat  el  moment  de  dirne  Estudi, 
ó  millor  Costura-,  may  més  Colegi. — T.  M. 


Fidel  Giró,  impressor. — Carrer  València,  31 1. 


Li’HTLiHIJTIDH 

Fa  vinticinch  anys  que  ’l  Consistori  dels  Jochs  Florals  de 
Barcelona  saludà  l’aparició  en  nostra  literatura  del  gran  poema 
de  mossèn  Jacinto  Verdaguer  L Atldntida ,  concedintli  un  dels 
premis  extraordinaris. 

Pera  celebrar  el  XXV  aniversari  de  tan  gloriós  aconteixe- 
ment,  Joventut  se  complàu  avuy  en  anunciar  à  sos  llegidors 
la  pròxima  publicació  d’un 

SïïPL·EEQElJT  JIpíSmrrliITEOTI, 

entenent  que  un  poble  que  com  el  nostre  té  ja  forsa  motius 
pera  considerarse  culte ,  veurà  ab  bons  ulls  que  hi  hagi  qui 
com  nosaltres  (mes  ó  menys  modestament,  segons  nostras  forsas), 
honri  ab  el  degut  entussiasme  obras  que,  com  L Atldntida,  son 
joya  preuhada  de  la  literatura  catalana  y  constituheixen  un  mo¬ 
nument  inmortal  del  art  de  nostra  patria. 

En  el  dit  Suplement  donarem  à  coneixe  varias  ilustracions 
de  L Atldntida,  degudas  à  nostre  estimat  amich  y  colaborador 
l’ Adrià  Gual. 

Res  hem  de  dir  de  las  condicions  materials,  bastant  consig¬ 
nar  que’l  paper  serà’l  mateix  qu’en  tots  nostres  suplements 
artístichs  havem  empleat,  y  que’ls  grabats  y  tiratje  à  varias 
tintas  faràn  honor  sens  dubte  als  acreditats  establiments  d’en 
Joseph  Thomas  y  en  Fidel  Giró. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÚNTIMS 

»  ATRASSAT,  AB  FOLLETINS.  .  40  T>  S ' 

»  »  SENSE  FOLLETINS.  25  » 


SUMARI: 

TEXT:  Suicidas,  per  Lluís  Via.— Al  senyor  don  J.  Pu¬ 
jol  y  Brull,  per  Sebastià  Junyent.— En  el  colegi  d’ad¬ 
vocats,  per  Trinitat  Monegal.— Notas  d'actualitat, 
per  idem  —  L’ignocent,  per  Ignaci  Soler  y  Escofet. — 
Apòstols  artísticbs,  per  G.  Zanné.  —  Teatres,  per 
Emili  Tintorer.— Un  somni,  per  Xavier  Viura. — 
***,  per  Alexandre  de  Riquer. — La  música  à  Madrid, 
per  Joaquim  Pena. — Novas. 

GRABATS:  L’ignocent,  ilustració  de  F.  Sardà. 

FOLLETÍ: 

CROQUIS  CIUTADANS,  per  Apeles  Mestres.  Plech  13. 

L’INSPECTOR  AXEL  BORG,  per  August  Strindberg. 
Retrato  del  autor. 


SUICIDAS 

La  mala  fe  manifesta  ab  que  ha  procedit 
aquests  dias  la  prempsa  anticatalanista,  ha 
sigut  reconeguda  per  la  inmensa  majoria  dels 
catalans.  Per  lo  tant,  no  serém  tan  ignocents 
que  cavguém  en  el  parany  que  certs  perió- 
dichs  venen  posantnos  .quan  s’escarrassan 
pera  fernos  perdre  la  serenitat  ab  sas  argu- 
cias  malignas,  sos  judicis  temeraris  y  fins 
sas  delacions  tan  encubertas  com  calumnio- 
sas  y  cobardas.  Es  clar  que  mereixen  que 
se’ls  hi  dongui  una  contesta;  mes  encara 
qu’ells  la  mereixin,  y  nosaltres  els  hi  deguém 
y  siguém  bons  pagadors,  no’ls  hi  darém  per 
ara  aquest  gust,  y  farém  santament. 


Petits,  venjatius,  obcecats  y  tossuts,  els 
uns  per  rancis,  els  altres  per  pinxos  y  tots 
plegats  per  veure  de  refer  el  negoci  que  se’ls 
esbullava,  farían  pena  si  no  fessin  fàstich. 
No  parlém  sols  pel  Diario  de  Barcelona ,  que 
ens  ha  fet  tan  poch  favor  com  ha  pogut:  par¬ 
lém,  ademés,  per  El  Liberal ,  per  La  Publici- 
dad ,  La  Esquella  y  La  Campana ,  es  à  dir,  per 
la  flor  y  nata  de  las  casas  de  bon  viure. 
La  escuma  pren  cos  en  moments  com  els 
actuals,  y  convertintse  en  serp  cuheja  y  ens 
escup  el  veri  de  que  anava  plena.  Senyal  ma¬ 
nifesta  de  qu’està  mal  ferida.  El  dia  que  li 
aixafin  el  cap  cuhejarà  més  que  may,  peró 
seran  las  darreras  estremituts. 

Es  de  doldre  que’l  Catalanisme  estigui 
amordassat  en  moments  histórichs  com  l’ac¬ 
tual:  perque  si  moments  hi  hà  en  la  vida  dels 
Estats  en  que  son  de  desitjar  els  més  grans 
esplets  de  la  llibertat,  traduhida  en  manifes¬ 
tacions  de  cultura,  pau  y  amor,  aquests  mo¬ 
ments  son  els  de  la  coronació  d’un  monarca, 
coronació  que  à  Espanya  tindrà  lloch  el 
dia  17  en  la  persona  d’Alfons  XIII.  Mes  si  està 
amordassat  el  Catalanisme  en  las  presents 
circunstancias,  si  no  pot  fer  sentir  sa  redemp¬ 
tora  veu,  qu’en  realitat  es  veu  d’amor  y  no 
clam  de  guerra,  no  se'l  culpi  à  n’ell,  sinó  à 
las  prédicas  antissocials  que  un  temps  foren 
consentidas  y  que,  torbant  l’ordre  de  tot  lo 

existent,  fins  à  nosaltres  feren  qu’arribessin 
las  repressions:  com  si’ls  catalanistas  fossin 
cap  perill  ni  pera  las  institucions  ni  pera  Es¬ 
panya. 

Es  à  lo  que's  tirava,  y  la  cosa  ve  de  lluny: 
d’avans,  molt  avans  de  las  darreras  vagas. 
Peró’ls  estats  de  forsa  no  solen  durar,  no 
poden  durar,  y  en  veritat  que  son  de  planye 
aquells  periódichs  de  que  hem  parlat,  que 
s’aprofitan  del  present  anormal  estat  de  cosas. 
Han  volgut  y  volen  negar  la  forsa  social  del 
Catalanisme,  y  lo  qu’es  pitjor,  han  volgut  y 
volen  contrarrestarla  quan  més  perduts  se 
veuhen.  Res  més  qu’aixó  faltava  per’acabar 
de  posarse  en  evidencia  nostres  enemichs 
negres  y  vermells.  Després  d’haver  contri- 
buhit  à  que  contra  nosaltres  se  prenguessin 
midas  que  no  estava  en  nostre  anim  provo¬ 
car,  ens  escarneixen  mesquinament.  Y  heus- 
aqui  la  millor  garantia  de  que’l  Catalanisme 
es  causa  redemptora:  els  de  dalt  y  ls  de  baix, 
els  monàrquichs  y’is  republicans,  els  reac¬ 
cionaris  estrets  y’is  lliberals  de  pega,  tots 
els  causants  de  la  ruina  d’Espanya,  tots  els 
qu’han  contribuhit  à  petrificaria,  tots  van  à 
l’una  més  que  may,  molt  més  que  may,  con¬ 
tra  nosaltres. 

Deixém  de  banda’l  baix  procedir  de  qui 
com  El  Liberal  gosa  avuy  com  avuy  escar¬ 
nint  las  aspiracions  d’una  societat  nova  y 
desconeguda  per  ell.  Deixemlo  à  n’ell,  y  als 
demés  que  com  ell  procedeixen,  per  lo  que 
son.  Y  no’ns  en  dolguém  per  nosaltres:  dol- 
guémnosen,  si  de  cas,  per  ells  mateixos, 
considerant  lo  trista  qu’ha  d’ésser  sa  situació 
quan  s’han  d’aprofitar  d’estats  anormals  pera 
despatxarse  à  son  gust,  treure  tota  la  bilis 
que  tenían  arreconada,  y,  ab  sarcasmes  pera 
nosaltres  y  adulacions  pera’ls  que  manan, 
veure  d’anar  tirant  y,  tot  enganyant  als  de 
dalt  y  als  de  baix,  reeixirse  de  las  perduas 
sufertas.  Si  aixó  no  es  furgar  de  nit  en  comp¬ 
tes  de  trevallar  à  plena  llum,  no  sabém  lo 
qu’es. 

Deixemlos  fer,  que  cóm  més  fassin  més  se 
daran  à  coneixe  als  ulls  del  poble,  y  menos 
hi  haurà  qui’ls  planyi  quan  més  dignes  de 
llàstima  sian,  en  el  dia  de  demà,  que  va  apro- 
pantse  y  qu’ha  d’ésser  molt  més  llarch,  més 
clar  y  esplendent  que  l’actual  instant  tene¬ 
brós  de  quinas  ombras  s’amparan. 

Suicidas  hem  posat  per  titul  à  aquestas 


ratllas,  y  en  veritat  ho  son  els  qui,  com  ells, 
han  perdut  el  sentit  moral  y  ab  tanta  obce¬ 
cació  trevallan  contra’ls  seus  propis  inte¬ 
ressos. 


lÉISglHI 

+ 

AL  SR.  D.  J.  PUJOL  Y  BRULL 

La  facilitat  d’agradarse  de 
tot  no  es  el  mellor  dels  gus¬ 
tos.  Jo  alabo  las  llenguas  de- 
licadas  y’is  ventrells  escrupu- 
lososqu'han  aprésde  dir  «Jo» 
y  «Sí»  y  «No». 

Nietszche. 

Veus  aquí’l  meu  gust.  No 
es  un  gust  bo  ni  dolent;  però 
es  mon  gust  y  no  tinch  d’o- 
cultarlo  ni  avergonyirmed’ell. 

Id. 

La  manera  cóm  li  contesto’l  seu  article  li 
probarà  que'l  meu  fou  escrit  ab  tota  sinceri¬ 
tat,  ex  abundaniia  cordis ,  y  no  ab  fins  ul¬ 
teriors  com  vosté  y  algú  altre  suposan, 
segurament  perque  no  tenen  el  gust  de  co¬ 
neixem. 

Dech  fer  constar  que  ni  remotament  me 
vaig  proposar  molestar  à  ningú,  puig  ni  sé 
quins  son  els  artistas  à  qui’s  deuhen  els  mo¬ 
numents,  y  per  vosté  m’he  enterat  de  qui  era 
l’autor  del  Arch  de  Triomf. 

Reconech  que  mon  article  era  lleuger  y 
atrevit.  Per  aixó  no  m’agradan  els  monu¬ 
ments:  perque  son  pesats  y  mansos. 

Y  consti  que  si  no  vaig  demostrar  qu’eran 
dolents  (i),  vosté  tampoch  va  probarme  que 
fossin  bons.  Si’ jo  hagués  cregut  que  mon 
article  podia  ésser  escoltat,  no  haguera  trac¬ 
tat  l’assumpto  milj  en  broma,  y  l’haguera 
fet  precedir  d’un  estudi  detallat  de  cada  mo¬ 
nument,  y  haguera  acabat  demanant  seria- 
ment  sa  desaparició  y  sa  substitució  per 
altres  de  mellors.  Peró  fora  ésser  de  sobras 
ignocent  creure  en  la  possibilitat  de  cambiar 
d’un  modo  radical  l’aspecte  d’una  ciutat  y 
voler  enderrocar  en  un  dia  cosas  que  tenen 


(i)  Tinch  de  fer  excepció  del  monument  à  Mar- 
quet,  qu’es  l’únich  que  m’agrada,  junt  ab  algunas  esta- 
tuas  del  Saló  de  Sant  Joan. 

de  caure  à  son  temps  y  sahó,  com  la  fruyta 
quan  està  madura. 

L’esperit  de  lo  que  jo  penso  es  que  Barce¬ 
lona  ha  de  millorarse  molt  y  molt  pera  esta¬ 
blir  equilibri  entre  son  gust  y  sa  riquesa. 

Tornant  als  monuments,  deixo  la  paraula 
à  Schopenhauer  (i ): 

«A  la  complerta  falta  de  gust  d’aquesta 
època,  pertany  també’l  qu’en  els  monu¬ 
ments  que  s’aixecan  als  grans  homes,  se  re- 
presentan  aquests  ab  trajos  à  la  moderna. 
Perque’l  monument  s’aixeca  à  la  persona 
ideal ,  no  à  la  real,  al  héroe  com  à  tal,  al  por¬ 
tador  de  tal  ó  qual  qualitat,  autor  de  tals 
obras  ó  accions,  no  al  home  tal  com  lluyta 
en  el  món,  impregnat  de  totas  las  flaquesas 
y  faltas  que  van  juntas  à  nostra  naturalesa; 
y  com  aquestas  no  devian  glorificarse,  tam- 
poch  sa  livita  y  sos  pantalons  tal  com  els 
portà.  Com  à  home  ideal,  presentis  en  figura 
d’home,  vestit  solzament  segons  la  costúm 
dels  antichs;  es  à  dir,  mitj  nu.  Y  únicament 
aixis  està  à  la  mida  de  la  esculptura,  que 
com  à  tal,  remesa  sols  à  la  forma,  exigeix  la 
forma  humana  complerta  é  indiferent.» 

El  gran  Rodin  abundava  en  aquesta  opi¬ 
nió  quan  va  fer  núa  la  figura  de  Víctor  Hugo, 
y,  amplament  envolta  en  roba  folgada,  la 
superba  estatua  de  Balzac. 

Crech,  ab  tot,  que’s  pot  fer  alguna  excep¬ 
ció  quan  el  gran  home  usava  un  trajo  tipich, 
com  Napoleón  I  y  Goya,  ó  bé  quan  pertany 
à  una  època  en  que’l  vestit  era  artistich  y  te¬ 
nia  amplitut,  com  passa  ab  el  Dant,  Petrar- 
ca,  Ausias  March,  etc. 

Segueix  Schopenhauer: 

«Y  ja  qu.’estich  tractant  de  monuments, 
vull  notar  ademés  qu’es  un  visible  despropò¬ 
sit  colocar  la  estatua  en  un  pedestal  de  molta 
altura,  ahont  ningú  pot  véurela  may  bé, 
tant  més,  quan  per  regla  general  es  de  bron¬ 
ze,  y  per  lo  tant  negrosa;  perque  vista  de 
lluny  no  es  distinta,  y  si  un  s’hi  acosta  s’ele¬ 
va  tant,  que  té’l  cel  per  fondo  y  la  vista  s’en- 
lluherna.  £n  las  ciutats  italianas,  sobre  tot 
à  Florència  y  Roma,  hi  hà  infinitat  d’esta- 
tuas  en  plassas  y  carrers,  peró  totas  en  molt 
baixos  pedestals,  pera  que’s  puguin  veure  bé; 
fins  els  colossos  de  Monte  caballo  estàn  sobre 
pedestals  baixos.  De  modo  que  també  en 

aixó’s  manifesta’l  bon  gust  dels  italians.  Als 
alemanys,  al  contrari,  els  agrada  un  pedestal 
de  pastisser,  ab  relleus,  pera  ilustració  del 
héroe  presentat.» 

Talment  sembla  que  parli  pels  nostres  mo¬ 
numents,  qu’obeheixen  al  patró  ab  que’ls 
pastissers  fan  las  monas  de  Pasqua. 

A  lo  dit  per  Schopenhauer  dech  afegirhi 
que  cap  de  las  estatuas  dels  monuments  de 
Barcelona  està  conforme  ab  la  idea  que  tenim 
del  personatje.  Per  exemple  en  Prim,  valent 
y  de  caràcter  impetuós,  arriscat  en  el  perill, 
decidit  y  temerari  en  sas  determinacions, 
està  saludant  tranquilament  com  un  general 
de  parada.  En  l’Aribau  no  hi  sé  veure  al 
poeta,  ni  en  Clavé  al  cantor  popular  que 
assadollà  de  poesia'l  cor  de  nostre  poble. 
En  Colón  no  hi  sé  veure  res,  perque  està 
massa  amunt. 

El  monument,  segons  mon  gust,  deuria 
ésser  la  síntesis  del  caràcter  del  personatje 
representat,  de  lo  que’l  va  fer  distingir  dels 
altres  homes  fins  al  punt  de  que  aquests 
l’aixequessin  per  sobre  d’ells. 

Respecte  al  motiu  d’haver  citat  tres  esculp- 
tors,  en  mon  concepte  excelents,  es  pel  bon 
desitj  de  que  lo  qu’hem  de  tenir  sempre  à  la 
vista  ho  fassin  els  millors,  convensut  com 
estich  de  qu’en  els  concursos  s’hi  cometen 
injusticias,  voluntarias  ó  no,  y  no  deixan 
d’haverhi  privilegis  y  distincions. 

Vosté  té  rahó:  vaig  quedarme  curt  en  mon 
afany  de  demolició,  y  es  que  per  aquell  dia’m 
va  semblar  que  ja  havia  fet  prou  feyna.  A  es¬ 
coltar  mon  desitj,  enderrocaria  tota  la  ciutat 
nova,  perque  soch  enemich  de  las  ciutats 
grans,  tant  com  soch  partidari  de  las  grans 
ciutats.  Y  per’apoyarme,  farésurtir  à  Nietzs- 
che  (1)  ab  son  expressiu  paragraf: 

«Y  un  jorn  ovirà  una  filera  de  casas  novas; 
alashoras  s’admirà  y  digué: 

{Qué  significan  eixas  casas?  En  veritat  cap 
ànima  gran  las  ha  edificadas  com  à  símbol 
de  sí  mateixa!  {Las  haurà  tret  de  sa  capsa  de 
joguinas  un  nin  idiota?  Donchs  que  las  torni 
à  ficar  à  la  capsa  un  altre  nin!» 

Desseguida  que  vaig  llegir  son  article  vaig 
compendre  que  me  las  havia  ab  un  adversa¬ 
ri  valent,  peró  que  no  desdenya  ampararse 
ab  las  opinions  de  personas  inteligents  y 


(1)  Metafísica  de  lo  Bell. 


(1)  Aixis  parlà  Zaraihustra. 

que’n  saben;  per  això  he  demanat  quart  y 
ajuda  à  Schopenhauer  y  à  Nietzsche,  que 
son  grans  amichs  meus,  y  no  he  fet  surtir  à 
Ruskin  perque  no  l’he  trobat  à  casa. 

L’Arch  de  Triomf  el  deixo  fora  de  discusió 
perque  me  l’ha  fet  comparar  ab  mas  obras  y 
ha  citat  al  autor,  à  qui  aprecio  y  distingeixo 
y  crech  capàs  de  crear  obras  molt  mellors. 
Crech  qu’es  una  falta  de  tacte,  tractantse  de 
crítichs,  fer  surtir  las  obras  qu’han  fet,  puig 
si  ellas  autorisessin  pera  escriure,  la  major 
part  de  critichs  no  podrian  ferho. 

Ah!  Vaig  transmetre  al  bohemi  la  noticia 
de  que  aquell  monument  no  era  de  coure, 
sinó  de  ferro,  y,  xuclant  la  pipa  ab  molta  fle- 
ma,  va  respondre:  « Bueno ,  que’n  fassin  fer- 
raduras.» 

Sempre  seré  pera  vosté  un  amable  con¬ 
trincant.  Ab  això  mani  y  disposi  de  son 
afectissim  servidor 

Sebastià  Junyent. 


EN  EL  COLEGI  D’ADVOCATS 

La  Junta  de  Govern  del  Colegi’ns  cridà  à 
junta  general  extraordinària,  pera  donar 
compte  de  la  dimissió  qu’erc  ple  presentava  à 
sos  mandataris,  els  colegiats. 

tQuin  era’l  motiu  de  sa  dimissió?  El  que 
per  una  Sala  de  l’Audiencia  del  Territori,  en 
dos  assumptos  diferents,  havian  sigut  revo¬ 
cats  els  dictàmens  de  la  Junta  de  Govern: 
dictàmens  en  els  que  aquesta  rebaixava’ls 
honoraris  de  dos  colegiats. 

De  primer  moment,  sembla  que’ls  senyors 
de  la  Junta  dimitiren  per  creure  que,  ab  els 
esmentats  fets,  quedava  rebaixada  sa  autori¬ 
tat  y  de  retop  ferida  la  dignitat  del  Colegi. 
Mes  per  desgracia  no  fou  aixis,  sinó  que, 
prescindint  de  son  caràcter  de  mandataris, 
no  vegeren  més  que  sa  equivocació  personal 
al  apreciar  els  honoraris  impugnats:  y  pre¬ 
sentaren  la  dimissió  per  amor  propi. 

Nostres  amichs  en  Joseph  M.a  Vallés  y 
Ribot  y  en  Miquel  Laporta,  plens  com  sem¬ 
pre  de  desitjós  d’enlayrar  las  qüestions,  de- 
manavan  que  s’aprobés  una  proposició  no 
acceptant  la  dimissió  de  la  Junta,  y  se  li 
dongués  à  més  un  vot  de  confiansa.  Y  ho 
feren  creyent  que  ab  els  actes  de  la  Sala  ha¬ 
via  sigut  rebaixada  l’autoritat  de  la  Junta  y 
ferida  la  dignitat  del  Colegi,  y  que  aquella 


necessitava’l  vot  de  confiansa  pera  defensar  à 
n’aquest  y  defensarse  ella  mateixa. 

Altres  parlaren  en  el  sentit  de  que  devia 
ésser  admesa  la  dimissió  à  la  Junta,  puig  no 
havia  sabut  ni  volgut  defensar  à  nostre 
amich  Mon  en  el  conflicte  ab  un  president 
de  Secció  de  lo  criminal  de  l’Audiencia.  Al¬ 
guns  d’aquests,  al  meu  entendre,  estigue¬ 
ren  massa...  personals;  del  mateix  modo 
que  aquells  estigueren  massa  enlayrats,  no 
tenint  en  compte  que  no  podém  prescindir 
dels  fets  al  aplicar  teorías. 

La  reunió,  bon  xich  moguda,  acabà  no 
admetentse  la  dimissió  presentada.  Es  digne 
d’ésser  recordat  que  molts  dels  colegiats 
s’abstingueren  de  votar,  ó  surtiren  pera  no 
pendre  part  en  la  votació;  ó  sia  que  no  esta- 
van  conformes  ni  ab  uns  ni  ab  altres. 

Si  la  Junta  de  Govern,  com  ens  va  dir,  no 
creya  rebaixada  sa  autoritat,  ni  la  dignitat  y 
autonomia  del  Colegi,  per  las  esmentadas 
revocacions,  no  podia  ni  devia  dimitir  per 
un  assumpto  tan...  petit.  No’ns  hi  té  acostu¬ 
mats  à  tanta  delicadesa,  puig  ha  sapigut 
aguantar  cosas  molt  més  fortas  y  que  real¬ 
ment  devian  ferir  sa  dignitat.  'A  més,  si  ab 
sa  dimissió,  com  deyan,  se  creavan  serias 
dificultats  al  Colegi,  donchs  era  dubtós  si’s 
■podia  renovar  la  Junta  y  era  possible  que’l 
Colegi  quedés  sense  mandataris,  diguin: 
ípodían  per  una  mesquinesa  deixar  als  cole¬ 
giats  sens  amparo  ni  defensa? 

Si  es  que  creya  rebaixadas  una  y  altra, 
tenia  obligació  de  dirho  clar,  sense  fer 
embuts,  y  à  ’  convéncens  à  nosaltres,  per 
unanimitat  li  hauriam  donat  un  vot  de  con¬ 
fiansa  à  fi  de  que  tingués  tota  la  forsa  ne¬ 
cessària  pera  defensar  la  dignitat  y  l’autori¬ 
tat  del  Colegi.  En  vista  de  la  gravetat  del 
cas,  hauriam  prescindit  de  fets  passats  y’ns 
hauriam  posat  al  costat  deia  Junta,  donchs 
defensant  à  n’ella,  defensavam  la  dignitat  de 
tots. 

Mes,  com  he  dit,  no  fou  aixís,  y  la  Junta 
presentà  sa  dimissió  sense  pensar  qu’avans 
de  ferho  devia  donar  compte  d’actes  passats. 
Havia  deixat  sense  defensa  à  un  company  en 
un  serio  conflicte;  havia  desatès  y  desayrat  à 
doscents  y  pico  de  colegiats  que  demanavan 
junta  general  extraordinària:  devia  explica- 


JOVENTUT 


cions  de  son  descuyt  y  de  sa  poca  atenció 
à  n’aquests. 

Si,  senyor  Almeda;  sí,  senyors  de  la  Jun¬ 
ta:  devían  explicacions  de  sos  actes.  Al  cap  y 
à  la  fi  no  son  més  que  mandataris  nostres, 
y  tenim  dret  à  que’ns  donguin  compte  de  sa 
conducta  com  à  tals  mandataris.  Als  ulls 
nostres  sa  manera  de  fer  no  fou  massa  clara, 
y  per  vostès  mateixos,  per  nosaltres,  pel  bon 
nom  del  Colegi,  devian,  primer  que  dimitir 
per  petitesas,  explicar  sa  conducta,  puig  en¬ 
cara  no  es  ben  clar  per  molts  si’s  mereixían 
un  vot  de  confiansa,  ó  si  se’ls  hi  havia  d’ad¬ 
metre  la  dimissió,  ó  si  devian  ésser  llensats 
de  sos  llochs  mitjansant  un  vot  de  censura. 

Esperém  que  un  jorn  ó  altre’ns  las  dona¬ 
ran  las  explicacions  qu’encara’ns  deuhen. 

NOTAS  D’ACTUALITAT 

Els  clowns  que,  ó  per  no  saber  fer  res  de 
nou,  ó  per’amenisar  sos  trevalls,  diuhen  una 
serie  de  graciositals  de  més  ó  menys  bon 
gust,  procuran  saber  las  frases  que  son  d’ac¬ 
tualitat  en  la  població  ahont  trevallan,  y  ja 
en  la  pista  las  repeteixen,  amén  sempre  de 
procurar  enrahonar  en  la  llengua  del  mateix 
país. 

Molts  son  els  actors  dolents  que  procedei¬ 
xen  aixis,  y  altres  que  son  bons,  peró  busca- 
dorsd’aplausos,  queprocuran  fercom  aquells, 
y  especialment  en  el  jorn  de  son  benefici. 
Casi  sempre,  si  enrahonan  pera  donar  las 
gracias,  ó  pera  dir  adeussiau ,  tocan  la  nota 
patriòtica  del  país  dels  altres,  ó  la  més  afa¬ 
lagadora  que  saben. 

Tots  ells  ho  fan  pera  ésser  aplaudits  més 
voltas,  y  fins  pera  preparar  la  tornada.  La 
qüestió  es  afalagar  al  públich;  lo  demés... 
res!  May  ho  fan  de  bona  fe;  may  diuhen  lo 
que  senten,  y  quan  se’n  van  se  riuhen  del 
públich,  ó  bé’l  compadeixen  perque  se’ls  han 
cregut. 

Dos  ministres  han  estat  de  viatje  à  Cata¬ 
lunya.  En  la  vida  de  la  comèdia  política  han 
fet  un  bolo. 

Han  parlat  de  Catalunya  molt  bé;  fins  dels 
catalanistas  també.  Un  n’hi  ha  hagut  qu’ha 
dit  tres  frases  en  català.  Cóm  s’assemblan  à’n 
aquells! ... 

jDe  bona  fe  ho  han  fet?...  Cóm  deuhen 
riure  ara!  Tots  els  cómichs  son  iguals. 

Don  José  Canalejas ,  en  el  calor  del  entus- 
siasme,  ens  ha  abrassat  als  catalanistas. 
iSí,  eh? 

D’abrassadas  n’hi  hà  de  moltas  menas: 
entre  altras  menys  importants  hi  hà  la  d’a¬ 
mor  de  familia,  la  d’amistat  veritable,  la  de 
cumpliment  y  la  d’enemich  que  voldria  es- 
trenye  al  altre  y,  si  fos  possible,  matarlo  ó 
deixarlo,  al  menys,  malparat.  ^De  quina 
classe  es  la  seva,  don  José?  iD’amistat?  No 
ho  crech.  tD’enemich?...  Veurém. 

T.  M. 

10  maig ,  7902. 

L’IGNOCENT 

(Drama  rural) 

Aquell  mati  l’ignocent  de  Mas  d’en  Candi 
caminava  d’un  modo  extrany,  que  no  s’ave¬ 
nia  pas  ab  el  seu  tarannà  reposat  y  calmós: 
caminava  à  batzegadas,  trontollantse  com  un 
borratxo,  disparat  per  la  dressera  que  desde 
Prat  Subirà  conduheix  al  casal. 

Cinch  minuts  avans  havia  tingut  qüestions 
ab  la  jova,  y  per  aixó’s  trobava  en  aquell  es¬ 
tat  d’excitació  impropi  d’ell,  tan  catxassut  y 
pacient  d’ordinari.  La  jova  li  havia  dit  qu’en 
aquella  casa  no  servia  pera  res  més  que 
per’afartarse  à  l’hora  dels  àpats,  y  aixó’l  te¬ 
nia  fora  de  sí...  perque  no  era  veritat,  no, 
qu’ell  trevallava  tot  lo  que  podia  pel  bé  de 
la  casa  y  no  menjava  pas  més  que’ls  altres... 
Sinó  que  la  jova  l'havia  agafat  de  tema  des¬ 
de  qu’ella  va  entrar  à  la  familia  y  no  sabia 
cóm  tréuresel  de  la  vora...  y  per  xó’l  morti¬ 
ficava  tant  com  podia,  retreyentli  cada  dia 
fins  el  mos  de  pa  que’s  ficava  à  la  boca. 
Aixis  mirava  d’aburrirlo  y  ferli  fer  un  aten- 
tat... 

Y  encara  sort  que  molts  cops,  quan  tenian 
rahons,  hi  intervenia'l  seu  germà,  l’hereu, 
posantse  de  la  seva  banda  v  procurant  con¬ 
vencé  à  la  seva  dona  de  la  obligació  que  pe¬ 
sava  demunt  d’ells  de  mantenirlo  mentres 

trevallés  pel  profit  de  la  casa,  que  de  lo  con¬ 
trari,  jo  crech  que  temps  hà  qu’ho  hauria  con- 
seguit  d’aburrirlo  la  jova,  induhintlo  à  pen- 
dre  una  mala  resolució. 

Y  per’xó  aquell  matí  estava  desatinat  y 
fora  de  sí,  perque  l’hereu,  qu’era  à  vila,  no 
hi  havia  pogut  intervenir,  apaybagant  els 
ànims  com  de  costum.  D’aquí  que  ab  la  jova 
se’n  haguessin  anat  de  paraulas,  acabant  per 
dirsho  tot. 

Y  avensava  ab  la  dalla  al  coll,  mormolant 
paraulas  incoherents,  fent  accionats  enér- 
gichs  y  convulsius... 

Y  aquell  dia  si  que’l  faria  un  atentat,  y  un 
atentat  dels  grossos:  no  sabia  ab  qué  ni  de 
quina  manera,  peró’l  pressentia  l’atentat,  el 
veya  aproparse  per  moments... 

Al  arribar  à  Prat-Subirà  sa  exaltació  va 
pujar  de  punt.  Dels  rems  d’herba  extesa  que 
à  la  vigilia  havia  deixat  al  prat  no  se’n  veya 
ni  un;  tot  lo  més  algún  qu’altre  bri  d’herba 
escampada  sens  ordre  ni  concert,  com  rose- 
galls  d’un  festi. 

Y  l’ignocent,  devant  d’aquella  malifeta, 
restà  com  petrificat.  De  cop  un  somris  ma¬ 
ligne’s  dibuixà  en  els  seus  llabis  groixuts  y 
asprosos...  «Es  clar  que  no  podia  ser  d’altre! 
Qui  havia  d’ésser  sinó’l  pastor  del  Mas-Ti- 


coy!  Qui  podia  ésser  sinó  aquell  avestrussàs 
de  Piltra! _ )) 

Apretà’ls  punys  ab  ira  y  enjegà  un  renech 
recargolat. 

—  Rellampus,  rellampus!...  —  barbotejava 
apenas.  Y  tornava  à  cloure’ls  punys  més  fort 
qu’avans.  Sí,  no  podia  ésser  altre  que’l  Pil- 
tra'l  que  hagués  deixat  anar  el  bestiar  à  Prat 
Subirà;  no  podia  ésser  ningú  més!...  Y’s 
mirava'ls  brins  d’herba  extesa,  espurnejantli 
els  ulls  de  rabia. 

— Me  la  pagarà,  me  la  pagarà!...  — mor¬ 
molà  de  cop.  Y  passejà  la  mirada  al  seu 
entorn. 


El  Piltra,  ab  son  remat,  avensava  tranqui- 
lament  per  la  fresquívola  clotada,  tot  acom¬ 
panyant  els  bels  de  sas  ovelletas  ab  téndras 
passadas  de  fluviol.  El  remat  anava  pujant 
lentament,  peresosament  pels  costaruts  via¬ 
ranys,  esflorant  l’herbey  encara  humit  per 
l’aygalim  de  la  rosada  matinal...  y’l  Piltra, 
xano-xano  al  seu  darrera,  somreya  dolsa- 
ment  pensant  en  las  balladas  qu’havía  fet  el 
diumenge  ultim,  à  vila,  ab  sa  estimada  la 
Riteta  del  Ordal. 

Ovirarlo  l’ignocent  y  llensarse  al  seu  en¬ 
contre,  fou  obra  d’un  instant.  L’ignocent 
corria,  corria  adalerat,  rostos  avall, 
volejant  la  dalla,  sedent  de  venjansa. 

Y  va  arribar  al  lloch  hont  el  remat 
pasturava,  y  al  esserhi  llensà  un  crit 
inarticulat,  biliós,  esferehidor. .. 

Y  aquest  crit  despertà  tot  d’una  al 
Piltra,  al  pobre  Piltra,  interrompent 
son  amorós  soliloqui  y  transportantlo 
bruscament  dels  llochs  ideals  y  plat- 
jeriosos  que  sa  desbridada  fantasia  li 
feya  entreveure,  à  la  realitat  més  crúa 
y  esglayadora. 

— (Per  qué  m’has  deixat  anar  el 
bestiar  à  Prat-Subirà,  eh?  Digasme!... 
Gamarús,  més  que  gamarús!... — con¬ 
fegí  l’ignocent  ab  prou  feynas. — Mal 
rellampl... — 

Y  no  li  donà  pas  temps  pera  con¬ 
testar,  perque  brandant  la  dalla  y 
llensantse  al  seu  demunt,  li  tallà’l 
coll  casi  en  rodó... 

En  Piltra  feu  dugas  ó  tres  tentinas, 
se  dugué  las  mans  al  cap  y  caygué 
desplomat... 


JOVENTUT  319 


Y  l’ignocent  de  Mas  d’en  Candi,  al  véurel 
caure  fugi,  fugi  corrents,  camps  à  través,  fent 
grans  rialladas,  en  direcció  à  un  barranch... 

Y  las  ovellas  belavan,  belavan  tristament, 
esma-perdudas  per  la  fresquivola  clotada, 
com  si  ploressin,  com  si  coneguessin  qu’ha- 
vian  perdut  per  sempre  al  seu  amantissim 
pastor,  al  seu  menador  carinyós  que  tant  y 
tant  las  estimava... 

Ignaci  Soler  y  Escofet. 

(Dibuix  de  F.  Sardà.) 

APÒSTOLS  ARTÍSTICHS 

No  podém  creure  gayre  en  las  prédicas 
per  medi  del  Art  quan  aquestas  no  van  di- 
rigidas  à  corretjir  defectes  exteriors  Ó  mo¬ 
mentanis,  sinó  à  extirpar  defectes  que  ra- 
dican  en  la  naturalesa  intima  dels  homes 
ahont  hi  tenen  arrels  que  may  podran  arren- 
carse.  Totas  las  prédicas  en  aquest  sentit 
resultan  inútils  y’l  vent  se  las  emporta.  Els 
que  las  escoltan,  els  uns  arronsan  las  espat- 
1  las  ab  indiferència,  els  altres  cridan  y  pro- 
testan;  sols  els  més  exaltats,  els  eterns  som • 
nia-truytcis  que  no  caminan  may  per  la  terra 
qual  organisació  desconeixen,  ni  poden  ele- 
varse  à  un  estat  contemplatiu  perque’ls  hí 
manca  serenitat  d’esperit,  creuhen  ab  aytals 
prédicas  haver  assolit  la  poderosa  y  fantàsti¬ 
ca  palanca  d’Arquimedes  que  devia  determi¬ 
nar  una  transformació  total  en  la  marxa 
del  món. 

Aquestas  consideracions  se  deduheixen — 
encara  que  son  autor  no  hagi  volgut  provo- 
carlas— d'un  article  publicat  en  Lt  Figaró 
de  Paris  (6  de  maig)  titulat  Brieux  l'Apótre, 
del  distingit  publicista  M.  Gastón  Des- 
champs  «Me  trobava  en  el  teatre  Antoine — 
diu  en  Deschamps— la  memorable  vetllada 
en  que  M.  Eugeni  Brieux,  rodejat  d’una 
munió  de  sabis  metjes,  eloqüents  diputats  v 
distingits  moralistas,  ens  llegí  públicament 
la  paràbola  dels  Avariés.  El  to  de  sa  veu, 
l’aspecte  de  son  cap,  el  cayent  idealista  de  sa 
cabellera  indicavan  en  el  cèlebre  autor  de 
Blancheíte  y  de  las  Remplaçantes  la  dispo¬ 
sició  particular  y  característica  que’ls  teó- 
lechs  califican  d'estat  apostólich .» 

Se  tracta,  donchs,  seguint  sempre  à  n’en 
Deschamps,  d’un  convensut,  no  d’un  poseur 
d’aquells  qual  fi  no  es  altre  que’l  de  sorpen- 


dre  la  bona  fe  del  públich;  se  tracta  d’un 
convensut  que  vol  exhibir  devant  de  la  hu¬ 
manitat  las  llagas  morals  y  socials  que  la 
corrompen  y  envileixen;  peró  aytals  llagas, 
que  tots  coneixém  y  patim  directa  ó  indirec¬ 
tament,  ison  susceptibles  d’una  cura  radical 
— ó  al  menys  de  modificació — pel  sol  fet  de 
que  un  senyor  las  fassi  públicas?  Lo  que  no 
ha  pogut  obtenir  l’efecte  inmediat  d’aytals 
llagas  ^arribaràn  à  obtenirlo  las  escenas 
d’un  drama  ó  las  pàginas  d’una  novela?  Si 
aixis  fos,  d’ensà  qu’en  Zola  va  publicar  sos 
Rougon- Mçicquart  y  l’Ibsen  sos  Espectres , 
podria  haverse  observat  una  decreixensa  en 
els  eterns  mals  de  la  humanitat,  perque’ls 
homes  haurian  esdevingut  conscients  de  lo 
que  destruheix  llur  naturalesa,  obrint  els 
ulls  devant  del  perill.  En  l’esperit  de  tothom 
podrà  trobarse  la  convicció  de  que  aytal  re¬ 
sultat  no  s’ha  obtingut:  la  indignació,  la 
extranyesa  ó  l’entussiasme  qu’ha  provocat  el 
drama  d’en  Brieux  ve  à  demostrarho.  Ens 
trobém  com  avans.  El  dia  qu’algún  altre 
Brieux  ens  presenti,  encara  d’una  manera 
més  descarnada,  la  misèria  de  la  humanitat, 
sentirém  els  mateixos  crits  d’esglay  que  sen¬ 
tim  ara.  L’home  es  incorretjible,  peró  sempre 
li  ve  de  nou  que  li  retreguin  las  sevas  faltas. 

M.  Gastón  Deschamps,  després  d’haver 
escoltat  la  lectura  del  drama,  se  sent  revifat 
per  una  alenada  d’encoratjament  y  d’espe- 
ransa.  «Lo  essencial  —  diu  —  consisteix  en 
saber  si’ls  consells  del  orador  tingueren  re¬ 
sultat.  íEns  haurém  aprofitat  de  sas  paraulas 
pera  tornar  sobre  nosaltres  mateixos,  per’ar- 
repentirnos  dels  nostres  erros  y  fernos  el 
ferm  propòsit  de  no  caure  may  més  en  nos- 
tras  habituals  abominacions?  Donchs  jo  afir¬ 
mo  que  boy  recullint  llurs  abrichs  del  guar* 
da-robas,  els  més  valerosos  fètards  de  París, 
y  las  més  serenas  matronas,  surtian  ab  ayre 
inquiet.  Si  M.  Brieux,  per  sa  coratjosa  ini¬ 
ciativa,  ha  fet  reflexionar  à  mitja  dotzena  de 
pares  qu’estavan  à  punt  de  tractar  matrimo¬ 
nis  etzarosos,  no  ha  perdut  et  temps.  Si  ha 
salvat  una  sola  noya  del  perill  d’ésser  entre- 
gada  en  cos  y  ànima  à  un  d’aquests  descone¬ 
guts  que  las  familias  acullen  ab  els  brassos 
oberts  y  que  tan  sovint  portan  las  tristas  reli- 
quias  de  llurs  alegres  disbauxas,  es  un  be¬ 
nefactor  públich.  Ab  aixó  ja’n  tinch  prou. 
No  li  demano  res  més.» 

No  es  fàcil  que’s  cumpleixi’l  desitj  de 
M.  Deschamps.  {Quin  resultat  pràctich  pro- 
duhirà  en  la  societat  el  nou  drama  d’en 
Brieux?  Apagat  el  ressò  del  memorable  es¬ 
càndol  causat  per  la  prohibició  de  la  censura 
francesa,  tindrém  un’obra  més  en  la  llista 
de  composicions  dramàticas  que  no  eclipsarà 
segurament  el  recort  de  Hamlet  ni  de  Hedda 
Gabler ,  ni  podrà  impedir  que’ls  cranchs  im¬ 
placables  del  vici,  de  la  misèria  y  del  do¬ 
lor  continuhin  rosegant  las  entranyas  dels 
homes. 

Creyém  que’l  camp  del  Art  deu  ésser  infi¬ 
nit;  creyém  que  deu  reflexar  totas  las  opi¬ 
nions,  tots  els  aspectes  de  la  vida,  però  sem- 
pre’ns  ha  plagut  més  l’Art  com  à  manifesta¬ 
ció  de  la  veritat  y  de  la  bellesa — ja  sia  per 
la  reproducció  fidel  y  viva  de  lo  que  succe- 
heix  en  la  terra,  ja  per  la  reproducció  fidel  y 
viva  de  lo  que  succeheix  en  la  regió  del  es¬ 
perit — que  com  à  medi  d’extirpar  els  vicis 
socials  que  may  han  de  desapareixe  per  és¬ 
ser  fills  de  la  mateixa  condició  humana. 

Las  obras  tendenciosas  son  las  que  més 
s’imposan  de  moment  al  públich,  peró  son 
també  las  que  moren  més  aviat.  {Per  qué? 
Perque  al  cercar  un  fi  ultra-artístich  s’allu- 
nyan  de  la  veritable  missió  del  Art,  y,  ab  el 
temps,  han  de  caure  forsosament  per  man- 
càrlashi  una  base  ferma  y  sòlida. 

Y  si  algú’ns  titlla  de  reaccionaris  per  la 
naturalesa  de  las  ideas  que  acabém  d’expo¬ 
sar,  sàpiga  qu’admetém,  dins  del  Art,  la 
més  absoluta  y  complerta  llibertat,  tant  en 
la  elecció  del  assumpto  com  en  la  forma  y 
desenrotllo  del  mateix.  Peró  iper  l’amor  de 
Deu!  qu’abandonin  d’una  vegada’ls  artistas 
la  deria  de  transformar  el  món,  la  deria  de 
corretjir  vicis  y  defectes,  perque  llurs  esfor- 
sos  han  de  resultar  tan  pràctichs  en  la  esfera 
real  de  la  vida,  com  las  gloriosas  gestas  del 
inmortal  Don  Quixot.  Que  fassin  art  en  el 
sentit  més  ample  del  mot,  tot  recordant  las 
paraulas  de  Schopenhauer:  cal  qu  en  el  món 
hi  hagi  gent  de  tota  mena. 


TEATRES 

La  Sada  Yacco. 

S’aixeca’l  teló,  y  un  qüadro  ple  de  llum, 
ple  de  vida  s’ofereix  à  nostres  ulls:  qüadro 
de  costums  exóticas  y  senzillas,  de  colors 
suaus  y  armónichs.  A  pesar  del  march  bar¬ 
roer  que  forma  l’escenari,  y  fins  de  la  pobre¬ 
sa  de  las  rudimentarias  decoracions,  nostra 
imaginació’ns  transporta  à  llunyanas  terras 
y  als  pochs  moments  ens  sentim  dominats 
per  aquells  actors  extranys,  d’una  sensibili¬ 
tat  tan  exquisida  y  d’una  movilitat  tan  extra¬ 
ordinària,  que  sembla  qu’en  ells  tot  parli. 
Sentim  els  batechs  del  seu  cor;  llegim  en  sos 
ulls  clars,  tantost  ferotjes  com  tendres,  els 
rencors  fondos,  els  sentiments  delicats  v  las 
passions  intensas  qu’agitan  sas  ànimas;  en- 
deviném  en  sos  rostres  pàlits  de  músculs  fle¬ 
xibles  els  seus  secrets  intents;  y  en  las  sevas 
actituts  senzillas  y  ayrosas,  y  en  els  seus  mo¬ 
viments  ara  acompassats  y  mandrosos,  ara 
ràpits,  desordenats,  y  esferehidors,  hi  llegim 
tota  una  trista  historia,  una  historia  senzilla 
y  terrible  que  constituheix  l’argument  de  las 
obras  que  representan. 

En  tres  días  la  companyia  del  teatre  im¬ 
perial  de  Tokio  ha  representat  sis  obras  en 
un  ó  més  actes.  Totas  son  interessants  y’ns 
donan  una  idea  de  lo  que  deu  ésser  el  teatre 
japonès.  Ens  fa  l’efecte  d’un  teatre  primitiu, 
d’un  teatre  que  naix.  Els  arguments  son  com 
petitas  llegendas  ó  qüentos  pera  nens,  pre¬ 
sentats  ingènuament  peró  ab  forsa.  El  métier , 
l'art  de  construhir,  d’arrodonir  una  acció, 
preparant  las  escenas  d’efecte,  preocupantse 
de  la  verosimilitut  de  temps  y  de  lloch,  y  de¬ 
més  detalls  que  tanta  importància  tenen  en 
el  teatre  modern,  no  preocupa  gens  als  japo¬ 
nesos,  y  fins  juraríam — no  tenint  las  preten¬ 
sions  d’haver  entés  el  seu  llenguatje  —  que 
tampoch  se  fixan  molt  en  la  part  literaria. 
Per  lo  menys  notarem  qu’es  raro  un  llarch 
parlament;  y’l  diàlech  sempre  viu  y  animat 
que’ls  diferents  actors  sostenen  atropellantse 
y  parlant  à  l’hora,  ab  llarchs  mutis  y  violentas 
interjeccions,  sembla  més  fill  de  la  improvi¬ 
sació  dels  mateixos  actors  que  de  la  imagi¬ 
nació  d’un  autor  que  té  un  plan  meditat  y  vol 
fer  gala  del  seu  ingeni.  Potser  sí  que  impro- 
visan.  Sigui  com  vulgui,  lo  cert  es  qu’en  el 
fons  d’aquests  qüentos  ó  llegendas  hi  descu- 
brím  grans  passions,  sentiments  nobles,  vida 
intensa  y  conviccions  fermas. 

En  La  Gheshay'l  Cavaller  se’ns  presenta  la 
evolució  del  amor  desde  que  naix  en  el  cor 
senzill  y  tendre  de  Katsuraye,  fins  que  aques¬ 
ta,  en  el  paroxisme  de  la  passió,  esclata  al 
veures  burlada  per  una  rival  Mentres  son 
amant  la  estima,  el  seu  amor  es  tranquil; 
mes  després,  al  veures  enganyada,  s’hi  bar¬ 
reja’l  desitj  de  venjansa,  y  ab  una  energia 
salvatje  la  tragedia’s  precipita. 

Kesa  es  l’ànima  sublim  que  sab  sacrificar- 
se  per  sa  mare,  à  qyi  estima,  y  per  son  ma¬ 
rit,  à  qui  respecta.  Es  la  victima  resignada 
del  dever.  Un  cavaller  que  un  jorn  va  salvar¬ 
ia  de  gran  perill  y  ab  qui  tenia  de  casarse,’s 
presenta  després  d’alguns  anys,  quan  ja  ella 
s’ha  casat -ab  un  altre.  El  cavaller  compareix 
amenassador  per  sa  marey  per  son  marit,  y 
ella  alashoras  se  sacrifica  per  tots  fentse  ma¬ 
tar  en  lloch  d'aquest. 

Zíngoro  es  un  quadret  més  senzill  encara. 
Una  esposa  tendrament  enamorada  de  son 
marit,  un  esculptor  que  fabrica  estatuas  ani- 
madas,  se  torna  boja  de  gelosia  al  sorpén- 
drel  en  son  taller  entre  las  estatuas  que’s  be- 
llugan  y  qu’ell  sembla  adorar. 

Han  dit  molts  que  l’obra  japonesa  Kïn- 
koro  era  La  Dama  de  las  Camelias ,  y  efectiva¬ 
ment,  la  situació  es  molt  semblant.  Dos 
amants  que  s’estiman:  el  pare  d’ell  que  ve  à 
convence  à  n’ella  de  que  aytals  amors  faran  la 
desgracia  del  seu  estimat;  resignació  per  part 
d’ella  y  tràgica  mort  de  la  mare  y  d’un  fillet 
que  del  amant  tenia,  al  trobarse  abandonats  y 
en  la  misèria.  No  obstant,  hi  hà  una  diferencia 
entre  las  dugas  obras,  y  es  qu’en  la  de  Du- 
mas  tot  es  convencional  y  artificiós,  tot  es 
fals  y  carrincló,  tot  es  efectisme  pur,  y  en 
l’obra  que  fan  els  japonesos  tot  es  sentiment, 
tot  sinceritat,  tot  vida.  No’ls  entenguerem 
d’una  paraula,  y  à  pesar  d’aixó,  las  escenas 
culminants  ens  produhiren,  à  nosaltres  y  al 
públich,  una  emoció  com  may  havíam  expe¬ 
rimentat  escoltant  obras  d’en  Dumas,  fos 
qui  fos  el  que  las  representés.  La  mort  de 
Margarida  en  l’obra  francesa  fa  plorar  com 
se  plora  la  mort  d’una  bèstia  bufona  y  jove: 
la  mort  de  Kosan  y’l  seu  fillet  fa  plorar  com 
fan  plorar  las  tragedias  que  venen  à  aclapa¬ 
rar  las  ànimas  grans  y  generosas. 

El  Shogun  es  pels  japonesos  un  drama 
clàssich,  de  costums  antigas,  que  recorda 
épocas  de  terrorificas  rivalitats  entre  familias 
poderosa's.  Un  quefe  dèspota  y  crudel,  lluy- 
tas  de  guerrers,  traicions,  venjansas  y  un 
drama  d’amor  y  bojería,  forman  l'argument, 
bon  xich  melodramàtich  peró  ab  situacions 
altament  tràgicas.  Tal  es,  per  exemple,  la 
escena  en  que  la  protagonista’s  torna  boja  al 
veure  morts  al  seu  fillet  y  al  que  creu  qu’es 
son  marit. 

En  quant  al  acte  de  El  mercader  de  Vene¬ 
cià  en  que  té  lloch  el  cèlebre  judici,  sols  hem 
de  dir  que’l  presentan  els  japonesos  ab  un 
refinament  de  detalls  y  ab  una  feresa  molt 
conformes  ab  l’esperit  general  que  notém  en 
el  seu  teatre. 

Es  à  dir:  com  à  fons,  els  grans  sentiments 
y  las  grans  passions  de  l’ànima,  presentats 
ab  una  ingenuitat  que  revela  l’instint  tràgich 
dels  autors  japonesos;  y  com  à  forma,  una 
sobrietat  d'acció  escènica  y  de  paraulas,  y 
fins  una  tal  puerilitat  y  bona  fe  en  las  esce¬ 
nas  secundarias  y  elements  cómichs  de  con¬ 

trast,  que  indican  un  teatre  rudimentari. 
Mes  també  baix  aquest  aspecte  interessan- 
tissim,  puig  que’ns  permet  observar  'usos, 
costums  y  modalitats  d’un  poble  que  sent 
l’art  intuitivament  y  ab  ingenuitat  viu  la 
vida.  No  ja  com  à  notas  de  color  y  com  à 
quadros  plàstichs,  sinó  com  à  reveladors 
d’aquells  instints,  son  altament  sugestivas 
escenas  com  las  següents,  entre  altras,  que 
acompanya  ab  ritme  mandrós  à  voltas,  y  à 
voltas  precipitat,  una  música  senzilla  ab  ca¬ 
ràcter  de  melopea  apropiada  à  las  diferen- 
tas  situacions:  En  l’acte  tercer  de  La  Ghesha 
y’l  Cavaller  ens  trobém  ab  una  escena  en  la 
que’ls  monjos  d’un  convent,  seduhits  per 
la  gracia  v  gentilesa  de  la  Ghesha,  prenen 
part  en  una  dansa  de  caràcter  semi-religiós 
ab  una  alegria  y  candor  que  contrasta  ab  els 
secrets  designis  de  la  venjativa  Ghesha.  En 
Kesa  hi  surt  la  cova  d’uns  terribles  bando¬ 
lers,  bandolers  de  llegenda,  de  rostre  repul¬ 
siu,  cabells  llarchs  é  instints  perversos;  arri¬ 
ba’l  cavaller,  noble  quin  renóm  de  valent 
espanta  als  miserables  facinerosos,  y  una 
lluyta  d’ell  sol  contra  tots  té  lloch  pera  des¬ 
lliurar  à  la  donzella  raptada.  Es  de  veure’ls 
prodigis  d’agilitat,  els  recursos  variadíssims 
qu’en  l’atach  y  defensa  emplean  un  y  altres, 
y’l  maravellós  partit  que  saben  treure  de  la 
flexibilitat  dels  músculs.  La  lluyta  resulta 
homèrica:  tanta  es  la  fe  y  convicció  ab  que’ls 
japonesos  la  simulan.  ldilicas  son  las  prime- 
ras  escenas  de  Kinkoto,  contrastant  sa  es- 
pontaneitat  y  sa  tendresa  ab  las  exaltacions 
romànticas  de  las  que  podriam  dir  correspo¬ 
nents  escenas  dels  primers  actes  de  La  Dama 
de  las  Camelias.  Y  en  El  Shogun  ens  topém 
tot  seguit  ab  escenas  tan  sugestivas  com  la 
lluyta  de  guerrers  en  el  primer  acte,  guerrers 
de  sanch  ardenta,  àgils  baix  sas  superbas 
cotas,  esgrimint  armas  blancas  que  treuhen 
foch  al  creuharse;  com  la  escena  del  segón 
quadro  ab  la  ingènua  declaració  d’amor  que 
la  hermosa  Ki-kú  fa  al  cavaller  errant  em- 
prendada  de  sa  noblesa,  escena  d’una  delica¬ 
desa  exquisida;  y  en  fi,  com  la  escena  en  que 
els  cómichs  reals  representan  una  barroera 
farsa  devant  de  son  amo  y  senyor;cómichsab 
màscara,  en  que’l  diable  hi  pren  part  y  quina 
pueril  acció  distréu  al  estúpit  sobirà  y  à  sa 
cort  senzilla.  Y  moltas  més,  que  no  acaba- 
ríam  may  de  citar. 

A  més  d’aixó,  una  serie  de  dansas,  sempre 
acompanyadas  pel  ritme  misteriós  y  melan- 
cólich  d’una  especie  de  guitarra,  de  sons  pera 
nosaltres  aspres,  s’intercalan  en  totas  las 
obras  com  si  volguessin  asserenar  els  espe¬ 
rits  pera  sobtarlos  després  ab  las  fondas  so- 
tragadas  que’l  drama  punyent  y  crudel  ha  de 
produhir.  Cantant  y  ballant,  ab  dolsas  armo- 
nias,  caminém  confiats  cap  à  las  grans  trage¬ 
dias  de  la  vida!  Després  d’un  ball  frenétich, 
indefectiblement  ve  la  catàstrofe! 

Héusela  aqui  la  impresió  que’ns  ha  causat 

aquest  teatre  exótich;  teatre  senzill,  peró 
fondament  humà;  teatre  rudimentari,  peró 
intensament  tràgich;  teatre  en  apariencia 
pueril,  peró  d'una  vida  superba;  teatre  mo¬ 
dest,  peró  d’una  filosofia  consoladora;  teatre, 
en  fi,  digne  d’un  poble  que  sent  l’art  y  ab 
tota  bona  fe  exteriorisa  la  bellesa. 

Y  aquest  teatre  ha  vingut  à  revelàrnosel  la 
Sada  Yacco,  actriu  incomparable.  Sembla 
una  figura  de  vell  retaule,  de  cara  de  cera, 
d’ulls  clars  y  apacibles;  miniatura  de  porce¬ 
llana  de  linias  puras  y  delicadas,  flexible  com 
un  jonch  que  tantost  se  gronxa  mansament 
acariciat  per  l’oreig  jogafier,  tantost  s’arros¬ 
sega,  pera  redressarse  sempre  gentil,  al  em¬ 
bat  de  furiosas  tempestats.  Recubert  per 
fantàsticas  sedas  de  colors  espléndits,  un  cos 
que  s’endevina  bell  y  sensible  guarda  un’àni- 
ma  d’energias  indomptables.  Anima  gran, 
que  com  totas  las  escullidas,  sab  mirarse  la 
mort  ab  ulls  serens  que  mal  amagan  un  se¬ 
cret  desitj  de  deslliuransa.  La  seva  veu,  d’un 
timbre  infantil,  articula  una  llengua  pera 
nosaltres  inarmónica  ab  una  dolcesa  y  una 
claretat  reveladoras  de  tot  lo  incomprensible; 
y,  com  un  nen  que  s’enfada,  crits  d’una  sono¬ 
ritat  y  energia  salvatjes  surten  de  sa  gola, 
imponents  y  tràgichs  per  sa  mateixa  ingenui- 
tat.  Son  gesto  es  senzill,  y’is  seus  dits  fins 
parlan  un  llenguatje  ben  subtil,  y’is  seus  po¬ 
sats  y  actituls  resullan  sempre  armónichs 
fins  quan  son  més  violents;  y  tota  ella,  en  fi, 
mostra  en  totas  ocasions  la  distinció  natural 
y’l  sentiment  instintiu  de  la  bellesa  plàstica. 

Las  sevas  dansas  no  tenen  res  que  veure 
ab  els  balls  metronómichs  de  nostras  grans 
estrellas  coreogràficas.  Son  dansas  de  viday 
d’expressió.  Quan  ella  balla,  tota’ns  parla. 
Ella’ns  diu  en  Ghesha  cóm  intenta  seduhir 
als  sacerdots  de  Budha  pera  lograr  sa  ven- 
jansa;  ella’ns  diu  en  Zíngoro  que  no  es  pas 
una  dona  viventa,  sinó  un  ninot  ab  mollas 
que  diverteix  al  esculptor  que’l  creà  y’s  com¬ 
plau  inspirant  gelos  à  sa  mestressa;  ella’ns 
diu  en  El  Shoguti  que  la  seva  ànima  es  au- 
senta,  quesols  la  follia  y’l  desordre  capritxós 
inspiran  els  seus  cadenciosos  passos;  ella’ns 
diu  qu’es  folla,  hermosament  folla... 

Com  actriu  dramàtica,  com  actriu  tràgica, 
se  distingeix  per  la  seva  sobrietat.  No  n’hem 
vista  pas  may  cap  qu’arribi  com  ella  à  ex¬ 
pressar  ab  tanta  senzillesa  y  naturalitat  es¬ 
tats  d’anim  d’una  intensitat  tràgica  tan  hor¬ 
rorosa  com  els  que  sovintejan  en  las  obras 
que  representa.  La  seva  mort  al  final  de 
Ghesha ,  satisfeta  ja  sa  venjansa,  en  brassos 
del  home  idolatrat;  la  melancólica  resignació 
ab  que  s’ajéu  al  llit  del  sacrifici  al  final  de 
Kesa ,  sacrifici  sublim  d’un  amor  incompati¬ 
ble  ab  sos  devers  de  filla  y  d’esposa;  la  des¬ 
esperació  qu’en  Kinkoro  (La  Dama  de  las 
Camelias)  s’apodera  d’ella  al  creure — perque 
el  pare  d’ell  li  diu — que  serà  obstacle  à  la  fe¬ 
licitat  del  seu  amant,  y  la  dolsa  resignació  y 


fermesa  ab  que’s  disposa  al  sacrifici;  la  ener¬ 
gia  salvatje  ab  que  al  .final  de  la  mateixa 
obra  dona  mort  al  seu  fillet,  que  quedaria 
desamparat  al  morir  ella;  y  se  sent  morir  des¬ 
prés  d’horrible  lluyta  ab  el  seu  cor  de  mare; 
en  fí — y  pera  no  citar  à  dotzenas  situacions 
semblants — quan  en  El  Shognn  se  torna  boja 
al  descubrir  els  cadavres  del  seu  fillet  y  del 
que  creu  son  marit,  son  escenas  totas  que  la 
Sada  Yacco  interpreta  ab  una  forsa  tal  d’ex¬ 
pressió,  ab  una  tal  intensitat  de  sentiment  y 
de  vida,  que,  com  hem  dit  avans,  no  ho  hem 
vist  igualat  per  ningú  entre’ls  actors  euro¬ 
peus.  Ni  cap  com  ella  ho  logra  ab  tal  natura¬ 
litat  y  senzillesa  de  recursos. 

Per’acabar  diguém  quatre  paraulas  sobre 
la  representació  del  acte  del  judici  de  El  mer¬ 
cader  de  Venecià  per  la  companyia  de  la  Sa¬ 
da  Yacco.  Ningú  com  ells,  à  qui  tant  com- 
plauhen  els  grans  esclats  de  passió,  pot 
identificarse  ab  l’horrorós  quadro  imaginat 
pel  gran  Shakespeare.  No  es  extrany, 
donchs,  que  l’interpretin  ab  un  refinament 
tal  d’horror,  de  passió  y  de  sensibilitat,  que 
per  un  moment  ens  creguém  transportats  à 
temps  llegendaris  en  els  que,  segons  sembla, 
la  vida  esclatava  ab  violencias  més  brutals 
qu’ara.  El  primer  actor  Otojiro  Kawakami 
va  fer  de  mercader  donant  al  tipo  tota  la 
crudeltat  que  reclama.  En  quant  à  la  Sada 
Yacco,  va  fer  el  paper  de  Porcia  deliciosa¬ 
ment.  No  ho  sabiam  pas  lo  que  deya:  mes  la 
seva  dicció  neta,  dolsa  y  grave,  la  seva  elo¬ 
qüència  insinuant,  persuassiva  à  voltas  y  à 
voltas  irònica,  y  en  fí,  tota  la  seva  figura  y 
gesto,  respiravan  una  tal  gravetat,  confiansa 
y  misericòrdia,  que’ns  semblava  entendre 
una  per  una  totas  las  paraulas. 

Posém  punt,  que  no  acabaríam  may.  Di- 
guemli  adeu  à  la  gentil  japonesa,  y  puig  se’n 
va  à  llunyanas  terras  sens  dubte  pera  no  tor¬ 
nar  may  més,  donemli  las  gracias  perque 
s’ha  recordat  de  nosaltres,  tristos  catalans, 
que  no  hi  estém  pas  gayre  acostumats  à  fru- 
hir  art  del  veritable. 


UN  SOMNI 

Una  d’aquestas  nits  tinguí  un  somni  que 
sembla  portar  un  gran  simbol  en  sí  y  que’m 
deixà  una  impresió  inesborrable;  per  si  algún 
bé  pot  fervos,  aquí’l  teniu. 

Era  al  caure  la  tarda  d’un  hermós  dia  del 
cornens  del  estiu,  y’m  trobava  en  una  mara- 

vellosa  ciutat  extensissima;  era  en  un  rich 
pais  florit,  no  ab  la  barreja  de  misèria  y 
sumptuositat  de  las  ciutats  modernas,  no  ab 
la  confusió  d’estils  arquitectónichs  actuals 
ni  ab  l’aspecte  aclaparant  v  vulgar  del  tràfech 
y  de  la  civilisació  d’ara;  sinó  una  majestuosa 
ciutat  ab  infinits  palaus  de  marbre,  plena  de 
luxuriosos  y  vibrants  jardins,  silenciosa  com 
si  fos  tan  sols  estada  de  prínceps. 

Un  extrany  temple  s’alsava  en  son  centre 
dominantla;  un  edifici  grandiós,  bastit  ab 
una  riquesa  superba,  que  feya  l'efecte  d’una 
inmensa  joya.  En  tal  palau  no  hi  havia  cap 
símbol  de  religió  determinada,  peró  son  as¬ 
pecte  imponent  feya  pressentir  qu’en  son 
dins  s’hi  guardava  quelcom  d’altament  de- 
cissíu  per  l’augusta  ciutat. 

Al  anar  à  entrar  jo  en  las  primeras  llums, 
d’aquell  crepuscle,  en  aquell  temple  singular, 
una  gran  munió  silenciosa  n’eixia.  Espléndi- 
das  donas  ab  túnicas  sens  igual,  donzellas 
núas  y  blancas  embolcalladas  per  la  inmensa 
deu  dels  propis  cabells-,  homes  musculosos 
y  altius  ab  ayrosas  vestas,  jovincels  mitj  cu- 
berts  ab  curts  mantells,  infants  de  figura  vir¬ 
ginal  y  vells  venerables,  tots  surtian  pausa¬ 
dament,  peró  com  alterats  per  oculta  frisansa. 
Al  eixir  se  fregavan  entre  si  ab  estremituts 
comprimidas,  y  l’alé  d’aytal  munió’m  donava 
una  angunia  inexplicable  y  com  may  pertor¬ 
badora. 

Anaren  surtint  mentres  se  ponia’l  sol,  y  jo 
al  fi  poguí  entrar  en  el  gran  temple  obscur  y 
quasi  desert. 

Apenas  hi  distingian  res  mos  ulls;  no  hi 
cremava  cap  llantia,  no  s’hi  veya  cap  imatje 
ni  cap  simbol  entre  sas  esbeltas  pilastras; 
sos  murs  eran  nets  y  brillants,  y  una  atmos¬ 
fera  indefinible  m’hi  oprimia’l  cor. 

Tremolós  me  n’entornava,  quan  una  sospi¬ 
ta  terrible  semblà  ferme  endevinar  aquell 
enigma  extrany. 

Surti,  y’l  sol  ja  era  quasi  post;  la  munió  si¬ 
lenciosa’s  desfeya  y’s  perdia  entre’ls  palaus; 
la  calor  estival  queya  com  un  agre-dols 
torment,  els  jardins  llensavan  una  flayre 
corprenedora  y  un  gran  malastre  semblava 
aproparse  ab  la  vinenta  nit. 

Vingué  la  nit,  y  ab  ella  la  colossal  disbauxa 
nocturna;  la  febre  eròtica  animà  la  marave- 


llosa  y  grandíssima  ciutat;  las  estrellas  par- 
pellejavan  neguitosas  en  el  firmament;  la 
lluna  llumenava  ab  pàlida  claror  y  la  xardor 
cayenta  animava  y  desvetllava’l  general  mis¬ 
teri  impur;  la  flayre  dels  jardins  esdevingué 
irrespirable;  las  innombrables  fullas  se  retor- 
savan  y  cruixían  feblement;  una  sava  mortal 
regalimava  per  las  bellas  socas  entre’l  brun¬ 
zir  dels  insectes,  y’l  marbre  dels  decrèpits 
casals  semblava  volerse  esquerdar  al  irre¬ 
sistible  impuls  d’aquell  ambient  de  follías;  y 
las  afolladas  munions,  rabentas,  mormola- 
doras,  se  dirigian  en  la  penombra  de  la  nit 
cap  al  temple  extrany  qu’en  las  horas  noc- 
turnas  era  omplert  ab  l’horrible  misteri  d’a¬ 
quella  impúdica  humanitat. 

Jo  m’estava  en  un  lloch  enlayrat,  al  de- 
munt  del  mateix  temple,  desd’ahont  contem¬ 
plava  tota  la  pelegrinació  qu’avensava  sota 
els  frondosos  arbres  y  al  costat  dels  palaus 
resplandents. 

Una  gran  pena  m’embargà.  La  munió 
entrà  tota;  à  poch  à  poch  se  tancaren  laspor- 
tas  y  la  disbauxa  comensà. 

Un  silenci  pesà  al  defora  en  els  palaus  de¬ 
serts;  la  nit  esdevingué  clara  y  quieta;  y  sota 
del  lloch  ahont  jo  estava’s  sentia’l  soroll  fe- 
brós  de  la  disbauxa  inmensa  que’m  semblava 
à  voltas,  apagat  com  arribava  à  mas  orellas, 
la  ranera  agònica  d’un  gran  monstre,  lluy- 
tant  en  sas  darreras  extremituts. 

D’en  tant  en  tant  algú  que  s’havia  retardat 
trucava  à  la  porta  del  temple  del  mal  ab  un 
sol  cop  ressonador  y  tétrich,  y  desseguida 
era  obert. 

Anavan  passant  d’aytal  manera  las  horas 
d’aquella  nit;  y  à  mida  que  la  nit  era  alta, ’l 
soroll  aterrador  pujava  y  s’extenía,  y  tot  el 
temple  semblava  haverse  d’ensorrar  consu¬ 
mit  per  aquella  destructora  forsa  que  covava 
en  son  sí,  y  un  buf  pervers  eixia  de  sos  fines¬ 
trals  y  entelava’ls  voltants  com  el  fum  d’un 
gran  incendi. 

Jo  sentia’ls  progressos  de  la  folla  ubria- 
guesa  y  estava  mitj  desvanescut  en  un  gran 
sufriment;  hi  hagué  instants  capdals  en  que’l 
deliri  infernal  semblà  voler  eixir  del  tem¬ 
ple  indigne  com  si  aquest  s’hagués  ja  curu¬ 
llat  y  la  impuresa  s’hagués  volgut  espandir 
per  la  ciutat  en  ombras,  y  en  un  d’aqueixos 
instants  las  portas  s’obriren  y  vomitaren  al 
defora  algunas  ombras  bojas  que  com  una 

exhalació  de  desgracia  y  de  dolor  se  perde¬ 
ren  en  un  crit  penetrant  que  res  tenia  d’hu¬ 
mà,  en  la  foscor  de  l’arbreda. 

De  sobte,  havent  passat  ja  en  tristesas 
quasi  tota  la  nit,  vaig  sentir  trucar  à  la  porta 
del  temple  d’una  extranya  y  desconeguda 
faysó. 

Quatre  cops  sechs  y  repetits  à  intérvals 
feren  mirarme  qui  trucava  d’una  manera 
tan  diferenta  dels  altres,  però  decantantme 
desde’l  lloch  ahont  me  trobava  pera  véureho 
bé,  tan  sols  poguí  ovirar  à  sota  una  mica  del 
mantell  negre  que  qui  trucava  duya,  per  ta- 
parme’l  demés  la  volta  del  petit  porxo  de  la 
pbrta  del  palau  del  crim. 

Al  esguardar  jo’l  tros  de  mantell  negre 
vaig  pensar  desseguida  que  qui  trucava  era 
una  viuda,  puig  no  sé  ben  bé  per  qué  fixa¬ 
ment  conegui  tot  seguit  qu’era  dona,  y  que 
anava  à  la  dimonial  festa  desitjosa  y  endar¬ 
rerida  de  gaudir  d’aquell  inmens  espasme 
carnal  que  à  dintre  ho  omplia  tot;  peró  de- 
vant  de  la  insistència  d'aquell  diferent  trucar 
extranyí  desseguit  també  que  no  la  obrissin 
alhora,  puig  als  altres  endarrerits  qu’havian 
anat  venint  feya  ja  llargas  estonas,  al  instant 
eran  oberts...  quan,  de  sobte,  lo  llóbrech  y 
funeral  del  trucar  aquell  me  sugerí  ab  tota 
certitut  la  idea  de  que  aquella  que  trucava 
era  la  Mort. 


* 

La  Mare  de  Deu  tenia 
lo  bon  Jesús  à  la  falda; 
se’l  guayta  com  si  tingués 
tot  l’Univers  per  faldada; 
y  tenintlo,  en  tant  y  tant 
la  Mare  Verge'l  peixava 
ab  un  tupinet  de  sopas 
cullerada  à  cullerada. 

A  cada  culleradeta, 
bon  Jesús  fa  la  rialla; 
cada  rialla  d’un  Deu, 
fan  arpegis  dos  mil  àngels 
en  arpas  inmensas  d’or 
de  cordas  ben  afinadas 


Alashoras,  ab  més  espant  que  may,  calcu¬ 
lant  que  pressentintla’ls  de  dins  no  la  obri- 
rían,  vaig  compendre  instantàniament  també 
que  la  Mort  entraria,  no  essent  oberta,  ab  una 
clau  qu’ella  ja  portava  pel  cas...  y,  en  efecte, 
tan  bon  punt  acabi  de  pensar  aixó,  quan  en 
mitj  del  aixordador  bullici  apaybagat  s’ohí 
un  soroll  llarch  y  estrident  que’l  feya’I  pany 
del  gran  casal  al  ésser  obert  per  la  clau  mis¬ 
teriosa. 

Y  alashoras  la  Mort  també  hi  entrà. 

Tot  d’un  cop  llavors  el  funest  bullici  parà 
en  sech,  com  jo  inconscientment  preveya,  y 
al  silenci  desconsolador  del  defora  s’hi  ajuntà 
un  tenebrós  silenci  del  dins  del  temple 
malvat. 

Y  llavors,  també  alhora,  la  nit  ja  passada, 
un’auba  esplèndida  apuntà  demunt  la  lasciva 
vila  sens  igual. 

Y  la  llum  del  jorn  l’aclarí  bellament,  quie¬ 
ta  y  deserta,  y,  emocionat,  adolorit,  ab  una 
impresió  fondíssima,  vaig  despertarme  quan 
contemplava  à  pler  el  panorama  gentil  dels 
dolcíssims  palaus  extenentse  enllà  d’enllà,  y 
dels  seculars  jardins  somniosos  y  quiets  en 
mitj  del  gran  aclaparament  de  la  nit  mori- 
bonda. 

Xavier  Viurà. 


* 

que  partint  de  dalt  del  Cel 
fins  à  la  terra  devallan. 

La  Mare  de  Deu  somriu, 
somriu  tota  extasiada, 
y  à  la  llum  de  son  somrís 
queda  florida  la  plana. 

Y  tenint  tot  l’Univers, 
tot  l’Univers  à  la  falda, 
lo  fa  viure  y  pantejar 
cullerada  à  cullerada 
ab  la  grana  del  blat  d’or 
que  n’ba  fet  sopeta  blanca. 

Alexandre  de  Riquer. 

^  maig,  IÇ02, 

LA  MÚSICA  A  MADRID 

Societat  de  Concerts. 

Ab  ocasió  de  las  festas  que  actualment  se 
celebran  en  la  capital  d’Espanya  pel  motiu 
que  tothom  sab,  las  principals  entitats  mu¬ 
sicals  han  organisat  audicions  extraordina- 
rias,  conseguint  fins  atraure  als  que’ns  té 
molt  sens  cuydado  lo  demés.  Aixis  ha  si¬ 
gut  que,  tantost  arribats,  hem  pogut  assistir 
en  el  curt  espay  de  vintiquatre  horas  à  dos 
concerts  y  al  estreno  d’una  òpera  espanyola  y 
un  teatre  lirich  nacional  (segons  diuhen).  Y 
per  lo  que  pugui  interessar  à  nostres  lectors, 
donarém  compte  de  lo  qu’aném  veyent,  fent 
després  una  apreciació  sobre  la  valua  dels 
elements  artistichs  y  l’estat  de  la  afició  y 
cultura  musical  d’aquesta  terra. 

La  Societat  de  Concerts,  que  compta  trenta 
set  anys  d’existencia  y  quina  orquesta  fou 
coneguda  del  públich  barceloní  per  aquellas 
cèlebres  lournées  d’ara  fa  nou  ó  deu  anys,  ha 
organisat  pera  las  presents  festas  una  serie 
extraordinària  de  concerts,  apart  dels  regla¬ 
mentaris  que,  com  cad’any,  donà  en  la  pas¬ 
sada  Quaresma.  Y  pera  revestir  de  verdadera 
importància  las  actuals  audicions,  ha  enco¬ 
manat  la  direcció  de  quatre  concerts  al  cèle¬ 
bre  mestre  Weingartner,  contractant  ademés 
al  no  menys  afamat  pianista  Paderewsky  y 
al  conegut  violinista  espanyol  Sarasate. 

Ahir  tingué  lloch  el  primer  d’aquests  con¬ 
certs,  figurant  en  el  programa  la  primera  y 
tercera  part  dirigidas  per  en  Weingartner  y 
la  segona  per  en  Giménez  (una  mena  de  Ni¬ 
colau  madrileny)  per’acompanyar  els  equi¬ 
libris  de  violi  ab  que  va  recrearnos  en  Sara¬ 
sate.  No  havíam  tingut  encara  ocasió  d’ocu- 
parnos  d’aquesta  celebritat  espanyola  y  ho 
farém  ara  breument,  puig  novas  ocasions  tin- 
drém  pera  exténdrens  respecte  d’ell.  En  Sara¬ 
sate  ho  es  tot  menys  un  artista,  es  com  si  di¬ 
guéssim  un  Rosenthal  del  violí,  puig  prou 
ocasions  hauran  tingut  nostres  lectors  d’ex- 
perimentarho.  Executa  maravellosament,  fa 
prodigis  ab  las  majors  dificultats  técnicas, 
peró  darrera  del  virtuós  no  trobém  may  al 
artista.  La  monotonia  de  la  seva  dicció  devé 
insoportable,  y  aquesta  falta  de  sentiment  y 
d’expressió  que  sempre  havém  trobat  en  ell, 
se  posà  més  que  may  de  relleu  en  aquest 
concert.  Es  també  un  altre  dels  seus  princi¬ 
pals  defectes  el  mal  gust  en  triar  las  obras,  y 
aixó,  en  ell  tan  proverbial,  feu  que’ns  abur- 
rissim  ab  una  Fantasia  escocesa  de  Max 
Bruch,  obra  sense  cap  valor  artístich,  de  lo 
pitjor  que  coneixém  d’aquest  autor,  y  en  la 
i  qu’en  Sarasate  feu  un  seguit  d’equilibris  en 
1  el  violi  que’ns  deixaren  tips  per  molt  temps. 
Y  com  si  no  n'hi  hagués  prou  encara,  vin- 
gueren  un  rengle  de  pessas,  ab  la  indispen- 
|  sableyoía,  en  totas  las  quals  feu  las  delicias 
j  del  públich,  que  semblava  tornarse  boig. 


Veritat  es  qu’altre  tant  succeheix  quan  ve  à 
Barcelona,  que  pera  bé  del  art  tantdebó  tri¬ 
gui  forsa. 

Y’is  qu’haviam  anat  pera  sentir  à  Wein¬ 
gartner  (que  figurava  en  el  cartell  ab  lletras 
més  petitas  qu’en  Sarasate)  haguerem  de 
contentarnos  ab  una  part  de  menys.  Executà 
en  la  primera  tres  fragments  dels  més  cone¬ 
guts  de  Wagner,  en  substitució  de  la  gran 
Sinfonía  Júpiter  de  Mozart,  que  tenia  anun¬ 
ciada  y  va  retirar  per  falta  d’ensaigs.  Nosal¬ 
tres  experimentarem  una  veritable  decepció, 
perque  esperavam  ab  gran  dalé  tant  l’obra  de 
Mozart  com  la  interpretació  que  à  n’aquesta 
hi  dongués  en  Weingartner.  Peró  ab  gran 
sorpresa  varem  descubrir  l’endemà’ls  grans 
avensos  de  la  crítica  musical  madrilenya,  que 
ens  contava  per  boca  d’un  periódich  de  tanta 
circulació  com  El  Imparcial  lo  admirable  que 
havia  estat  en  Weingartner  dirigint  la  Sin- 
fonia  de  Mozart  y  las  grans  ovacions  qu’ob- 
tingué  à  cada  temps.  Y  en  efecte...  ens  l’ha- 
vían  quedada  à  deure. 

En  Weingartner  fou  en  certa  manera  pera 
nosaltres  un’altra  decepció,  y  volém  esperar 
els  següents  concerts  pera  descubrir  la  veri¬ 
table  causa.  Anàrem  al  concert  ab  tota  la 
ilusió  y  entussiasme  que  va  saber  comunicar- 
nos  en  sa  vinguda  del  any  anterior  y’ns  que¬ 
darem  frets,  glassats,  al  sentirli  la  obertura 
dels  Mestres  Cantors ,  el  preludi  de  Lohengrin 
y’l  preludi  y  mort  de  Trislany  Isolda,  execu¬ 
tat  tot  d’una  manera  indigna,  com  may  po- 
díam  esperar  d’un  mestre  de  la  seva  talla. 
{Es  que  aquest  mestre  no  entén  à  Wagner? 
Nosaltres  li  haviam  sentit  l’any  passat  el  ma¬ 
teix  fragment  de  Tristan ,  y  la  impresió  de 
llavors  fou  complertament  distinta.  {Serà, 
donchs,  culpa  de  la  deficiència  de  la  orquesta? 
{Serà  també  per  falta  d’ensaigs?  Quelcóm  hi 
hà  d’una  y  altra  cosa.  La  orquesta  de  la  So¬ 
cietat  de  Concerts  de  Madrid  se  troba  en  un 
estat  tal  de  decadència,  que  no  sembla  la  ma¬ 
teixa  d’avans.  Naturalment  qu’han  d’influhir 
en  la  depreciació  de  nostras  orquestas  las  fre¬ 
qüents  vingudas  d’altras  extrangeras  que’ns 
mal  aeostuman  el  paladar  per  molt  temps, 
peró  apart  d’aixó  hem  trobat  un  positiu  re¬ 
trocés,  un  estat  de  descomposició  en  aquesta 
orquesta  com  no  podiam  imaginarnos.  Y 
aixó  no  pot  ésser  una  prevenció  nostra,  puig 
ho  reconeixen  tots  els  bons  aficionats  d’aqui, 
y  fins  ens  han  exposat  las  causas,  que  no  es- 
mentém  pera  no  allargar. 

Es  natural  qu’en  Weingartner  s’ha  de  veu¬ 
re  impossibilitat  ab  elements  semblants  de 
desplegar  el  seu  talent,  sobre  tot  si  à  n’aixó 
hi  afegim  la  falta  d’ensaigs.  Contan  que  al 
anar  à  comensar  un  d’aquests,  se  trobà  ab 
que  faltavan  alguns  músichs  dels  més  princi¬ 
pals,  y  al  preguntar  per  ells  el  mestre,  varem 
dirli  que  no  podían  venir  perque  ensajavam 
un’ópera  d’en  Bretón.  En  Weingartner  va 
llensar  la  batuta  y  se’n  tornà  à  casa,  d’ahont: 

l’anaren  à  treure  algunas  horas  després 
(quan  en  Bretón  ja  estava  llest)  pera  verificar 
l’ensaig  à  corre-cuyta.  Sigui  per  aixó  ó  per 
altras  causas,  lo  cert  es  que’l  concert  no  va 
estar  al  nivell  de  lo  que  teniam  dret  à  esperar, 
y  que  qui  va  pagar  els  plats  trencats  fou  el 
pobre  Wagner. 

La  obertura  de  Els  Mestres  Cantors  fou 
executada  sense  cap  poesia;  els  músichs  no 
feyan  més  que  llegir  las  notas,  y  ab  tot  y  lo 
que  coneixen  l’obra,  varen  surtir  bastants 
passatjes  bruts.  La  interpretació  que  li  dona 
en  Weingartner  varem  trobaria  justa  en  el 
seu  comensament,  però  s’espatllà  bastant 
després  per  falta,  no  sols  de  justesa  en  els 
temps,  puig  hi  trobarem  algunas  excessivas 
llibertats,  sinó  també  per  falta  de  grandiosi¬ 
tat,  particularment  en  tot  el  temps  final,  con- 
duhit  molt  vulgarment.  En  el  preludi  de 
Lohengrin  el  mestre  va  estar  just,  particular¬ 
ment  en  el  creixent,  molt  ben  conduhit,  peró 
la  orquesta  l’executà  molt  pitjor  de  lo  que 
tenim  per  costum  sentirlo,  perque’ls  violins 
ni  fentho  exprés  podían  anar  més  desconcer¬ 
tats.  També  la  pàrt  de  corda  va  estar  molt 
fluixa  en  el  preludi  del  Tristan,pe ró  hi  hà  que 
donar  bona  culpa  al  mestre  per  la  manera 
cómva  dirigirlo, sense  quadratura, precipitant 
el  temps  d’una  manera  increible,  y  altre  tant 
succehi  en  la  mort  d’Isolda,  en  especial  en  el 
creixent,  ahont  el  metall  atacava  las  notas  ab 
forsa  tal  qu’ofegava  lo  demés  de  la  orquesta 
y  deixava  la  melodia  sense  sentirse.  Repetim 
que  poden  influhi rhi  en  gran  part  la  mala  ca- 
litat  dels  elements  orquestals  y  també  la  fal¬ 
ta  d’ensaigs,  peró  ademés  d’aixó,  en  aquells 
moments  en  que  per  sobre  de  tot  se  posa  de 
manifest  la  personalitat  del  intérprete,  hem 
experimentat  una  desilusió  complerta  al  sen¬ 
tir  aquesta  vegada  las  obras  del  gran  mestre 
baifc  la  direcció  d’en  Weingartner,  y  si  en 
els  concerts  vinents  no  millora,  ens  deixarà 
molt  pobre  concepte  com  intérprete  wag¬ 
nerià. 

En  la  Quinta  de  Beethoven  fou  tota  un’al- 
tra  cosa.  Sense  que  pugui  caliíicarse  de  per¬ 
fecta,  ni  de  bon  tros,  la  execució  de  la  orques¬ 
ta  madrilenya,  no  obstant  en  Weingartner  va 
oferirnos  ab  ella  lo  mateix  del  a»y  passat,  ó 
sia  una  interpretació  genial.  Aquesta  es  la 
millor  proba  de  que,  ab  tot  y  la  mala  calitat 
dels  elements,  quan  la  interpretació  del  di¬ 
rector  es  verament  notable,  per  un  cantó  ó 
altre  ha  de  surar.  Y  la  que  dona  en  Wein¬ 
gartner  à  aquesta  Sinfonía  es  prou  coneguda 
de  nostres  lectors  pera  que’ns  costi  de  con- 
véncels.  El  mestre  tornà  per  sa  fama  y’ns 
donà  altra  vegada  aquella  interpretació  tan 
grandiosa  del  primer  temps,  que  un  cop  sen¬ 
tida  queda  inesborrable  per  sempre  més.  En 
els  restants  també’l  trobarem  molt  encertat, 
particularment  en  tot  el  scherzo.  Peró  salva¬ 
da  la  seva  part  personal,  la  execució  de  la  or¬ 
questa  fou  molt  mitjana;  sembla  impossible 


que  l'obra  que  més  s’ha  tocat  de  Beethoven 
no  puguin  aquests  musichs  diria,  no  ja  d’una 
manera  perfecta,  sinó  tan  sols  bona.  Y  es 
per  la  descomposició  que  hi  regna,  y  que  un 
mestre,  per  molt  que  vulgui,  no  pot  corretjir 
sinó  ab  molts  y  molts  ensaigs.  Esperém  que 
aquests  puguin  fer  millorar  quelcom  las  vi- 
nentas  audicions. 

Societat  Filarmónica. 

També  tenen  à  Madrid  la  seva  Societat 
Filarmónica,  peró  constituhida  d’una  mane¬ 
ra  molt  diferenta  de  la  nostra.  Avuy  per 
avuy  se  pot  dir  qu’es  el  millor  y  gayrebé 
l’únich  centre  de  cultura  musical  qu’existeix 
à  la  capital  d’Espanya,  puig  en  aquest  sol 
hivern  que  compta  d’existencia,  ha  fet  una 
campanya  verament  notable,  consagrada  tota 
ella  al  gran  Beethoven.  En  un  altre  article  ex 
posarém  la  organisació  d’aquesta  Societat  y 
en  traurém  las  conseqüencias  procedents.  Ab 
molt  gust  varem  assistirhi  à  un  concert  de 
Sonatas  de  Beethoven  pera  violi  y  piano, 
executadas  pels  artistas  alemanys  Hugo 
Heermann  y  Karl  Friedberg. 

El  violinista  Heermann  acabavam  de  sen¬ 
tirlo  en  el  concert  que  donà  à  Barcelona,  del 
que  no  varem  parlarne  pera  poder  formar 
una  apreciació  més  fonamentada  de  la  seva 
personalitat,  en  vista  del  programa  que 
esperavam  sentir  en  la  Filarmónica  de  Ma¬ 
drid,  ahont  hi  ha  donat  tres  concerts  en 
els  qu’ha  executat  totas  las  Sonatas  pera 
violí  de  Beethoven.  Avuy,  donchs,  podém 
parlar  d’ell  ab  complert  coneixement  de  cau¬ 
sa  y  ratificar  la  excelent  impresió  que  va 
produhirnos  en  nostra  terra  ab  sa  magistral 
interpretació  del  Concert  de  Beethoven.  L’e¬ 
fecte  d’ara  ha  sigut  encara  major,  y’ns  per¬ 
met  afirmar  qu’en  Heermann  es  un  violinista 
de  primer  ordre  y  un  artista  en  tota  la  ex¬ 
tensió  de  la  paraula.  Poden,  no  obstant,  sen- 
yalàrseli  com  defectes  una  certa  aspresa  de 
só  en  alguns  passatjes,  y  també  una  subor¬ 
dinació  de  la  forma  al  fons,  ó  sia  del  meca¬ 
nisme  en  la  dicció,  que  quan  no  s’exagera  es, 
pel  contrari,  en  nostre  concepte,  una  gran 
qualitat.  En  Heermann  es  un  artista  que’s 
preocupa  més  que  res  de  la  dicció,  del  fra- 
seig  de  cada  concepte  musical,  de  la  expres¬ 
sió  del  contingut  emocional  de  l’obra,  y 
aixó  ho  consegueix  ab  una  naturalitat  y  sen¬ 
zillesa  admirables.  El  seu  art  està  despos- 
sehit  per  complert  d’efectismes,  la  seva  so¬ 
brietat  es  sempre  molt  remarcable,  sab  com- 
penetrarse  ab  l’autor,  dir  lo  que  aquest  ha 
volgut  dir,  sens  enlluhernar  al  oyent  ab  refi¬ 
naments  que  no  en  totas  las  obras  van  igual¬ 
ment  bé.  Lo  que  més  admirém  en  la  seva 
execució,  es  la  sorprenent  manera  cóm  diu 
els  pianíssims ,  donanthi  una  expressió  y  un 
sentiment  gens  comuns.  Per  aquest  motiu, 
pel  predomini  de  la  dicció  entre  sas  millors 

qualitats,  en  Heermann  sobressurtirà  sem¬ 
pre  en  els  adagios  de  las  obras,  y  això  ho 
posà  de  relléu  en  aquest  concert  dihent  à 
maravella  las  Sonatas  III,  VI  y  IX,  sobres- 
surtint  de  manera  especial  en  els  adagios  de 
las  dugas  primeras,  y  en  Y  andante  final  deia 
darrera,  qu’es  la  cèlebre  Sonata  d  Kreutzer. 
Prou  conegut  es  el  mérit  d’aquesta  pera 
compendre  fàcilment  que  serà  sempre  una 
obra  de  proba  pera'ls  executants  y  aixó’ns 
ha  succehit  ab  en  Heermann,  puig  ella  ha 
vingut  à  posar  el  sagell  à  sa  reputació  de  ve¬ 
ritable  artista,  y  à  portarnos  la  plena  convic¬ 
ció  de  lo  que  ja  desde  la  primera  obra 
haviam  en  ell  descubert. 

Es  també  digne  d’esmentarse  el  pianista 
alemany  Karl  Friedberg,  jove  artista  que  va 
cumplir  el  seu  comés  de  manera  notable,  so- 
bressurtint  per  sa  claretat  de  dicció  y  sa  fide¬ 
litat  à  l'obra  que  interpreta.  Las  cèlebres 
variacions  de  la  Sonata  à  Kreutzer  li  valgue¬ 
ren  una  ovació  ben  merescuda,  que  va  com¬ 
partir  ab  justícia  ab  l’Heermann,  puig  abdós 
ens  ne  donaren  una  interpretació  notabilís- 
sima. 

Teatre  Lírich. 

L’ópera  espanyola,  el  tan  cobdiciat  ideal 
dels  nostres  músichs,  es  avuy  un  fet  à  judi¬ 
car  per  las  apariencias.  Pera  conreuharla 
com  se  mereix,  un  espléndit  empressari  aca¬ 
ba  d’aixecar  un  magnifich  teatre,  el  millor 
que  pera’l  nostre  gust  posseheix  Madrid, 
teatre  que  podria  servir  de  model  pera’l  dia 
que'ns  decidim  à  Barcelona  à  edificar  una 
sala  decenta  pera  las  audicions  musicals. 

Pera  inaugurar  la  serie  d’óperas  d’autors 
espanyols  qu’estàn  en  cartera  va  escullirse 
la  nova  del  mestre  Chapi  titulada  Circe.  De¬ 
sitjosos  de  no  arriscar  à  la  impresió  de  mo¬ 
ment  el  nostre  judici,  esperém  à  sentiria  per 
segona  vegada:  aixis  es  que’n  parlarém 
d’ella  en  la  crònica  següent. 

Joaquím  Pena. 

Madrid ,  9  maig ,  1902. 


NOVAS 

En  nostre  anterior  número,  al  dar  compte 
d’haver  sigut  suspesos  els  Jochs  Florals  d’en¬ 
guany,  no  diguerem  qu’al  surtir  del  local  de 
la  Llotja,  ahont  anava  à  celebrarse  l’acte,  fo¬ 
ren  detinguts  els  joves  Ramón  Sal  y  Argemi 
y  Enrich  y  Joan  Mariné  y  Santaló.  Aquest 
ultim  fou  posat  en  llibertat  als  tres  días,  mes 
els  altres  continúan  presos  y  en  espera  de  lo 
que  resolgui’l  consell  de  guerra  que  al  publi- 
carse  aquest  número  ja  deurà  haverse  cele¬ 
brat.  Darrerament  també  fou  portat  à  la  pre¬ 
só’l  director  de  La  Nació  Catalana  senyor 
Riera.  Els  senyors  Sal  y  Mariné  nombraren 
defensor  al  lletrat  senyor  Pla  y  Deniel,  y’l 

senyor  Riera  elegi  pera  qué’l  defensés  al  se¬ 
nyor  Permanyer  (don  Joan). 

L’agrupació  «La  Reixa»  trevalla  activa¬ 
ment  pera  que  res  els  hi  falti  als  detinguts, 
haventse  obert  una  suscripció  entre  totas  las 
entitats  catalanistas.  Els  presos  reben  diària¬ 
ment  nombrosas  visitas  de  sos  amichs. 

Sembla  que  à  Mallorca’s  trevalla  pera  que 
pugui  celebrarse  alli  la  festa  dels  Jochs  Flo¬ 
rals  suspesa  à  Barcelona. 

Fins  el  día  9  del  corrent  no  fou  notificada 
la  sentencia  proferida  per  la  Secció  1  .a  de  lo 
Criminal  d’aquesta  Audiència,  per  la  que’s 
confirma  l’auto  de  processament,  ab  las  cor¬ 
responents  condempnas  de  costas,  contra’ls 
2ò  socis  de  «La  Reixa»,  ó  sian  els  26  joves 
que  foren  detinguts  la  nit  del  1 1  de  septem- 
bre  passat  al  dipositar  una  corona  als  peus 
de  la  estatua  del  inmortal  patrici  Rafel  de 
Casanova. 

Per  lo  tant,  no’s  dona  lloch  al  recurs  de 
reforma  que  contra  dit  auto  de  processament 
interposaren  els  deu  defensors  dels  proces¬ 
sats,  que  son  els  senyors  Vilaregut,  Perma¬ 
nyer,  Vallés  y  Ribot,  Trias  y  Giró,  Mon, 
Laporta  (Miquel),  Maluquer,  Sunol,  Mone- 
gal  (Trinitat)  y  Monfort. 

Sembla  que’l  tribunal  aprecia’l  fet  d’autos 
com  atentatori  à  la  integritat  de  la  palria. 

En  el  local  de  l’«Associació  dels  Católichs» 
tingué  lloch  la  nit  del  7  del  corrent  un  con¬ 
cert  destinat  à  donar  à  coneixe  música  del 
mestre  Eussebi  Guiteras.  Prèvia  una  presen¬ 
tació  d’aquest,  feta  per  nostre  company  Bus¬ 
quets  y  Punset,  s’executaren  hermosos  y 
senzills  ayres  populars,  entre’ls  que  sobres- 
surtí  per  sa  melodia  exquisida  El  cant  del 
orfe,  sobre  lletra  de  Verdaguer.  No  menys 
se  manifestaren  las  dots  del  mestre  Guiteras 
en  composicions  més  complicadas,  com  la 
gran  fantasia  Enfilall ,  pera  chor,  orquesta  y 
banda;  peró  hont  va  mostrarnos  sa  verdade- 
ra  y  notable  personalitat  fou  en  las  dugas 
sardanas  qu’en  el  programa  estavan  compre- 
sas,  ó  sian  L'aplech  de  Farnés  y  La  platja  de 
Riells,  qu’hagueren  d’ésser  repetidas. 

En  resúm,  el  mestre  Guiteras  logrà  un 
éxit  merescut, com  també’ls  executants,  entre 
els  que  hi  figuravan,  à  més  de  la  banda  de  la 
Casa  de  Caritat,  la  contralt  senyoreta  Dachs; 
el  quintet  de  corda  que  forman  els  senyors 
Raspall,  Jolis,  Mayol,  Santibànez  y  Pérez; 
la  cèlebre  arpista  Esmeralda  Cervantes,’que 
executà  la  Marxa  delrey  David  en  obsequi  al 
mestre  Guiteras,  rebent  una  ovació,  y  Las 
sílfides;  els  solistas  senyors  Parareda  y  Car¬ 
les,  de  flauta  y  oboe  respectivament,  etc. 

D’altre  concert  important  hem  de  dar 
compte,  y  es  el  de  piano  que  la  senyoreta 

Carlota  Campins  donà  en  la  gran  sala  del 
Ateneu  Barcelonès  la  nit  del  passat  diven¬ 
dres,  y  que’ns  deixà  una  falaguera  impresió. 
Las  condicions  artísticas  qu’adornan  à  la 
senyoreta  Campins  pogueren  apreciarse  sen- 
tintli  interpretar  la  sonata  op.  26  de  Beetho- 
ven.  En  la  interpretació  de  las  composicions 
de  Chopin  que  fïguravan  en  el  programa 
s'hi  endevina  l’estudi  que  la  executant  ha 
fet  d’aquest  músich,  conservantnos  la  fonda 
poesia  que  respiran  sas  obras,  especialment 
en  la  Berceuse ,  que  va  teixir  ab  delicadesa  y 
sentiment.  El  conegut  Scherzo  en  si  bemol 
menor  també  fou  dit  ab  gran  expressió  de 
matisos.  Las  composicions  Rèverie  y  A  ma 
fiancée  de  Schumann  varen  demostrarnos 
més  y  més  el  sentiment  artistich  de  la  con¬ 
certista  y  la  seguritat  de  sa  execució.  En  el 
Galop  en  si  major  de  Rubinstein  probà  son 
domini  del  mecanisme,  terminant  ab  la  Rap¬ 
sòdia  12  de  Listz,  en  que  la  senyoreta  Cam¬ 
pins  va  vence  totas  las  dificultats  d’execució 
y  d’expressió. 

La  nombrosa  concurrència,  qu’omplía’l 
saló  à  vessar,  premià’l  trevall  de  la  executant 
ab  llarchs  y  espontanis  aplaudiments,  qu’en 
part  anavan  dirigits  al  mestre  Vidiella,  que 
sab  produhir  aytals  deixebles. 

Felicitém  à  la  senyoreta  Campins,  desit- 
jantli  que  perseveri  per  aquest  camí,  com 
també  ho  desitjém  per  sa  condeixeble  senyo¬ 
reta  Aznar,  que  pochs  dias  avans,  en  el  con¬ 
cert  del  Circul  Artistich,  de  que  ja  donarem 
compte,  també  havia  fet  honor  al  mestre  de 
abdugas.  Y  quedém  esperant  novas  audi¬ 
cions. 

En  el  Saló  de  Càtedras  del  Ateneu  hi  hà 
oberta  desde’l  día  8  la  segona  exposició  de 
l’agrupació  «Art  y  Patria».  Poch  nombrosa 
en  obras,  son  aquestas  bastant  escullidas, 
sense  que  n’hi  hagi  cap  de  gran  empenta. 

Sobressurten  dugas  testas  d’en  Nonell, 
tractadas  ab  son  habitual  vigor;  hi  figuran 
quatre  dibuixos  colorits  de  l’Opisso,  fets  ab 
molta  intenció  y  bon  gust;  un  cap  al  tart  ben 
sentit  de  A.  Ros  y  Güell,  dugas  impresions 
de  marina  d’en  Nogués,  dos  paisatjes  d’en 


Bori,  y  altras  telas  no  menys  notables  de 
Casas,  Meifrén,  Roig  y  Soler,  Junyent,  Xi- 
meno,  Viver,  Urgellés  y  Trias,  Creci,  Buxa- 
reu,  J.  Fortuny  y  altres  qu’en  aquest  moment 
no  recordém. 

L’«Agrupació  Catalanista))  de  Sallent  ens 
ha  enviat  el  cartell  dels  Jochs  Florals  qu’ha 
organisat  pera’l  vinent  mes  de  septembre, 
pera’ls  que  s’ofereixen  divuyt  premis,  devent 
enviarse’ls  trevalls  fins  el  día  22  d’agost  al 
secretari  del  jurat  don  Angel  Serra,  carrer 
Gran,  n.°  32. 

El  jurat  calificador  està  compost  pels  se¬ 
nyors  següents: 

Joseph  M.a  Vallés  y  Ribot,  president;  An¬ 
gel  Guimerà,  Joseph  Poal  y  Jofresa,  Joseph 
Surribas  y  Riera,  vocals;  Angel  Serra,  se¬ 
cretari. 

La  casa  R.  Callis  ha  tingut  à  bé  enviarnos 
un  exemplar  dels  bustos  en  relleu  del  eximi 
patrici  doctor  Robert,  construhits  en  metall 
en  els  tallers  de  dita  casa  per  un  procedi¬ 
ment  casi  nou.  Remerciém  l’envio. 

Publicacions  rebudas: 

Llnyta  de  cacichs  ó  La  elecció  de  regidors , 
saynete  «de  malas  costums))  original  de  Ra¬ 
mon  Ramón  y  Vidales,  que  s’estrenà  ab  extra¬ 
ordinari  éxit  el  passat  octubre  en  el  teatre 
Romea,  haventne  ja  publicat  oportunament 
un  judici  en  aquestas  planas  nostre  critich 
teatral. 

La  traducció  castellana  de  la  rondalla  mu¬ 
sical  Hensel  und  Gretel,  de  A.  VetteyE.Hum- 
perdinck.  publicada  per  la  casa  editorial  de 
Vidal,  Llimona  y  Boceta.  Acompanya  à  la 
traducció  un  detingut  estudi  temàtich  de 
nostre  colaborador  y  amich  el  mestre  Antoni 
Ribera. 

Staramsadas,  colecció  d’estirabots  humo- 
rístichs  originals  de  J.  Staramsa  (Joseph  As- 
marats),  en  els  que  s’hi  troban  las  qualitats 
caracteristicas  del  autor,  com  son  estil  lleu¬ 
ger,  bon  humor  y  facilitat.  Preu,  1  ral. 

Fidel  Giró,  impressor.  —  Carrer  València,  311. 

nè.  — El  beyre  d’argent,  per  Narcis  Gili  y  Gay.— 

CARTA  DE  PARÍS 

El  Saló  dit  del  «Champ  de  Mars». 

( Société  Nationale  des  Beaux-Aris.) 

Senyor  Director  de  Joventut. 

Apreciat  amich:  Després  de  vuyt  vegadas 
de  visitar  el  Saló’m  decideixo  à  enviarli  mas 
impresions.  No  li  parlaré  més  que  del  Champ 
de  Mars ,  qu’es  el  més  interessant,  no  tan  sols 
perque  hi  concorren  tots  els  qu’en  art  han 
fet  revolució,  sinó  perque  es  al  que  acudeixen 
à  lluytar  nostres  pintors. 

Al  altre,  ó  sia’l  dels  Artistes  Français ,  fora 
de  l’Henri  Martin  y  algún  altre  pintor  hi 
acudeixen  els  vells,  els  académichs,  els  que 
aquí  anomenan  Pompiers.  Aixó  no  vol  dir 


qu’en  el  del  Champ  de  Mars  no  n’hi  hagi 
molts,  peró  indubtablement  quedan  eclipsats 
pels  altres. 

Pera  parlar  d’aquests  seguiré  l’ordre  en 
que’ls  trobo  en  el  catàlech. 

El  francès  Aman-Jean  hi  té  un  plafó  deco¬ 
ratiu,  Le  Parc ,  desenrotllat  ab  molta  distin¬ 
ció  y  finesa  de  tons,  y  dos  retrats  al  pastel, 
un  d'ells  admirable. 

Baertsoen,  belga,  hi  té  tres  quadros,  més 
ben  dit,  tres  obras  mestras;  una  d’ellas,  Cha- 
lands  sous  la  neige ,  de  dimensions  bastant 
grans,  es  obra  que  mereix  figurar  en  pri¬ 
mera  linia,  pintada  ab  una  grapa  y  una  cièn¬ 
cia  com  pocas  se’n  veuhen. 

Baudouin,  francès,  sols  pinta  frescos,  y  ob¬ 
té  notas  molt  més  finas  que  las  que  dona  la 
pintura  al  oli,  mantenintse  dintre  d’entona¬ 
cions  pàlidas  ab  tot  y  usar  ab  freqüència  la 
siena  y  l’ocre. 

El  cèlebre  Besnard  hi  té  un  gran  plafó  de¬ 
coratiu;  L'íle  hereuse,  molt  ben  compost,  peró 
que’m  sembla  no  està  à  l’altura  d’altras  obras 
del  mateix. 

Blanche,  que’s  distingeix  per  sa  factura 
desembrassada,  hi  té  una  colecció  de  re¬ 
trats  admirables,  encara  que  quelcom  acadé¬ 
michs. 

Son  de  Boyer,  francès,  una  marina  y  un 
paisatje  hà’bilment  executats. 

Brown,  d'Edimbourg,  té  dos  retrats  pin¬ 
tats  ab  tant  art,  que  potser  son  els  primers 
del  Saló.  Una  encertada  armonía  de  tons  pà- 
lits  eleva  sas  obras  à  una  insuperable  dis¬ 
tinció. 

El  belga  Claus  presenta  son  quadro  Ber- 
ger  en  Flandes ,  un  pagés  y  una  noya  cullint 
pomas,  fresch  de  color  y  molt  ben  dibuixat. 

Cottet,  qu’ha  agafat  molta  anomenada  de 
pochs  anys  ensà,  té  un  poderós  temperament 
que  brilla  en  varias  telas  pintadas  à  Breta¬ 
nya,  sobre  tot  en  una  d'ellas:  Messe  basse  en 
hiver.  Bretagne.  S’hi  veuhen  varias  donas 
encaputxadas  que’s  dirigeixen  tristas  y  recu- 
llidas  cap  à  la  petita  iglesieta  bretona  que  las 
crida  ab  sa  campana.  Es  un  quadro  ple  de 
poesia  com  tots  els  que  fa  en  Cottet,  sense 
que  per  aixó  deixi  d’haverhi  molta  solidesa. 
Las  altras  telas  son  estudis  de  capvespre. 

Denis,  francès,  hi  té  dos  plafons  decora¬ 
tius,  un  d’ells  Descente  de  la  croix ,  quelcom 
à  tall  de  prerrafaelista, ^compost,  enquadrat  y 
pintat  ab  una  originalitat  admirable;  las  no- 
tas  dominants  son  groch  palla  y  morat  pàlit. 

Dinet,  francès,  hi  té  sis  telas  d’assumptos 
alarbs,  peró  cap  està  à  l’altura  de  las  que 
té  al  Museu  del  Luxembourg. 

Eliot,  francès:  quatre  telas  y  un  plafó  de¬ 
coratiu  molt  rich  de  color. 

L’americà  Frieseke  ha  enviat  quatre  telas 
representant  interiors  de  taller,  ab  algún  nu 
molt  distingit  y  finíssim  de  color. 

Antonio  de  la  Gandara  va  decayent  d’any 
en  any;  apenas  si  li  queda  un  reste  de  la  dis¬ 
tingida  simplicitat  d’avans. 

L’inglés  Glehn  presenta  dugas  obras,  Le 
cygne  y  L' enchantement  de  la  fóret;  aquesta 
ultima,  plafó  decoratiu,  representa  un  bosch 
iluminat  pel  sol  de  posta,  ab  alguns  nusos, 
tot  plegat  pintat  y  disposat  ab  tal  art,  que 
pera  mi  es  la  millor  obra  decorativa  del 
Saló. 

Guirand  de  Scévola,  francès,  hi  té  quatre 
telas,  totas  escullidíssimas  y  admirables 
d’execució. 

El  francès  Hochard  es  un  gran  colorista; 
sab  pintar  el  sol  de  tal  manera,  que’ls  seus 
quadros  sembla  qu’enlluhernin.  De  las  sis 
telas  que  hi  té,  Petites  filles  de  Marken  y  Le 
Saint-Sacrement  son  molt  superiors  à  las  al¬ 
tras. 

Gaston  La  Touche:  Quatre  telas  plenas  de 


calor,  sobre  tot  la  Comode  de  laque.  Es  tre- 
mendo  lo  que  aquest  pintor  arriba  à  pro- 
duhir. 

Le  Sidaner,  francès.  Aquest  pintor  acos¬ 
tuma  à  pintar  la  mateixa  hora,  el  moment 
d’iluminar  las  habitacions  à  entrada  de  fosch. 
Els  seus  quadros  son  plens  de  poesia,  y  so¬ 
bre  tot  molt  ben  tallats. 

Menard,  francès,  ha  adquirit  en  poch 
temps  una  gran  anomenada;  casi  es  l’únich 
paisatjista  del  Saló;  “els  seus  paisatjes  sem- 
blan  pintats  ab  el  cor;  sobre  tot  el  titulat 
Aygues  Mortes  desperta  la  idea  d’un  pais 
superior,  ahont  tot  es  pur,  tot  es  sagrat,  y 
ahont  deu  ésser  divina  delicia  l’habitarhi. 

De  Milcendeau,  francès,  es  el  retrat  de 
Mlle.  Polaire,  admirable  de  colorit. 

Raffaelli,  tan  personal  y  tan  fi  com  sem¬ 
pre,  ab  sas  vistas  de  Paris. 

L’inglés  Robinson,  ab  son  Pegnoir  rose , 
es  dels  qu’en  el  Saló  hi  fan  un  bon  paper. 

L’americà  Sargent  decàu;  hi  té  tres  retrats 
qu’estàn  bé,  peró  à  menys  altura  que  las  te- 
las  qu’exposà  en  salons  anteriors. 

Lucien  Simon  està  en  plena  boga;  es  dels 
qu’omplen  més  el  Saló.  Quins  quadrassos, 
quina  fermesa  en  el  dibuix  y  quina  valentia 
en  el  color  y  la  factura!  Hi  té  quatre  telàs  y 
molts  dibuixos.  Una  d’ellas  representa  una 
familia  assentada  à  taula,  iluminada  per  la 
llum  artificial;  al  fons  s’hi  veu  el  cel  pàlit 
d’un  capvespre,  al  primer  terme  la  vaixella, 
y  à  un  costat  de  taula  un  candelabre  que  ilu- 
mina  la  escena.  Es  brutal  d’execució.  Hi  té 
ademés  un  interior  de  ball  à  Bretanya  ilumi¬ 
nat  per  un  quinqué,  riquíssim  de  color  y  ab 
molt  moviment.  El  quadro  Sceurs  quéteuses 
també  es  magnífich. 

Smits,  belga,  es  altre  artista  mascle  que 
presenta  quatre  telas,  de  las  que  una  sobre- 
puja  à  las  altras;  son  assumpto  es  Le  baiser 
de  fudas;  en  el  Crist  sembla  qu’hagi  lograt 
trobar  el  verdader  y  únich  retrat  possible. 
Sa  entonació  "es  Jsumament  original,  y  ben 
sólit  d’execució. 

El  francès  Vail  hi  té  quatre  vistas  de  Ve¬ 
necià  que  semblan  fetas  d’en  Mir:  molt  ben 
triadas  y  frescas  de  color. 

Veber,  parisench,  té  un  ver  temperament 
de  caricaturista,  y  sos  quadros,  si  no  fos  el 
colorit  espléndit  y  saborós  y  un  cert  ayre  de 
gran  mestre,  semblarían  fets  pera  ilustrar 

qüentos  pera  la  maynada;  respiran  una 
franca  alegria  que’s  comunica  irresistible¬ 
ment  als  espectadors. 

L’americà  Whistler,  comptat  també  en- 
tre'ls  de  gran  renóm,  ha  enviat  cinch  qua- 
dros:  Bleu  et  argent:  La  grande  mère. — Ivoire 
et  or:  Portrait  de  Mme.  V. — Pourpre  et  or: 
Phryné  la  superbe  qui  hàlit  des  temples. — Gre- 
nat  et  or:  Le  petit  Cardinal. — Rose  et  or:  Les 
roisines. — Poso’ls  tituls  per  ésser  sugestíus  y 
explicar  un  xich  l’armonia  de  color  buscada. 
Encara  que  totas  aquestas  obras  son  de  peti- 
tas  dimensions,  totas  portan  en  alt  grau  el 
sagell  de  la  personalitat  d’en  Whistler;  so¬ 
bre  tot  l’última  es  de  las  més  importants  del 
Saló. 

Y  ara  li  parlaré  dels  de  casa  qu’han  con¬ 
corregut  à  la  lluyta.  No  més  per  això  son 
dignes  de  lloansa,  y  ademés  perque’l  fet 
d’ésser  admès  ja  es  un  honor  que  segura¬ 
ment  no  obtindrian  alguns  dels  que’s  fan 
passar  per  artistas  de  primera  fila.  Entre 
tots  sobressurt  l’Hermen  Anglada,  que  hi  té 
quatre  telas  molt  ricas  de  color  y  ab  l’as- 
sumpto  molt  ben  desenrotllat.  Dame  gitana , 
Demarche  gitana ,  Les  heritiers  et  les  desheri- 
tés ,  Chevaux  après  la  pluie  quedan  interes- 
santissims,  sobre  tot  el  segón  y  Tultim.  Es 
sens  disputa  l’Anglada,  entre’ls  catalans,  el 
que  hi  fa  millor  paper,  essent  elogiats  els 
seus  quadros  per  la  majoria  de  critichs  d’art. 

A  n’en  Nonell  li  alaban  dugas  gitanas  de 
las  que  tenia  à  Ca’n  Parés;  fan  molta  tropa 
y  quedan  molt  sólidas. 

En  Planells  hi  té  dos  quadros  de  Versai- 
1  les;  un  d’ells  titulat  Capvespre ,  molt  ben 
pintat  y  ab  molta  pasta. 

En  Barrau  hi  té  Les  repatriés  de  Cuba,  ja 
vist  à  ca’n  Parés,  que  queda  bastant  prim  de 
factura. 

En  Lluis  Graner  hi  té:  Relour  du  travail , 
Dernière  heure  y  La  lumière  et  les  papillons, 
tots  ja  coneguts  à  Barcelona. 

En  Feliu  de  Lemus  hi  té  un  retrat  poch 
important,  y  en  Sala  y  l’Iturrino  telas  que 
no  tenen  res  de  particular. 

A  la  secció  d’esculptura  l’Anglés  (català) 
hi  té  dos  bustos  bastant  bons. 

El  cèlebre  Rodin  hi  té  uns  notables  frag¬ 
ments  de  las  Portes  de  l’enfer ,  titulats  Om¬ 
bres, ,  y’l  bust  de  Victor  Hugo. 

El  suis  Niederhausern-Rodo,  deixeble  de 


Rodin,  hi  té  Le  monument  à  V erlaine ,  obra 
qu’ha  dat  molt  que  parlar  despertant  acalo- 
radas  discussions.  Com  a  esculptura  es  de  lo 
més  modern  del  Saló. 

Aixis  com  d’esculptura  sols  li  he  citat  lo 
més  discutit  y  qu’ha  despertat  més  interès, 
lo  que  cito  de  pintura  casi  puch  assegurar 
qu’es  lo  millor,  essent  tot  lo  demés  obras 
més  ó  menys  académicas,  més  ó  menys  ba¬ 
nals. 

La  renovació  artística  va  fent  el  seu  cami, 
y  segurament  quedarian  satisfets  els  Millets, 
els  Manets,  els  Basiles,  els  Kenoirs,  els  Pu- 
vis,  els  Corots,  tots  el  mestres  combatuts  en 
vida  y  titllats  de  desequilibrats  per  las  pa¬ 
tums  parisencas  d’aquells  temps,  al  veure 
cóm  floreix  y  grana  la  seva  llevor  qu’ha  do¬ 
nat  nou  impuls  no  sols  al  art  francès,  sinó 
al  de  tot  el  món. 

íQué  s’ha  fet  aquella  glòria  sui  géneris  que 
van  lograr  ahir  els  Bouguereau,  Bastien  Le- 
page,  Lermithe,  Lefebvre,  Geròme,  Jules  Bre- 
ton,  Meissonier,  Detaille,  Carolus  Durand, 
Friant,  Bonnat  y  tants  altres  dels  qu’avuy 
no  més  son  admirats  per  aquells  vells  de  la 
seva  generació  que  no  han  tingut  prou  flexi¬ 
bilitat  pera  compendre  ideas  novas? 

Cosi  va  il  mondo:  com  els  catúfols  d’una 
sinia.  Els  qu’ahir  eran  à  dalt  van  baixant 
escorreguts  sense  gota  d’aygua. 

Saludi  en  mon  nom  als  redactors  de  Jo¬ 
ventut,  y  rebi’ls  afectes  de  son  segur  ser¬ 
vidor 

Olaguer  Junyent. 

París ,  1  .er  maig,  de  1^02. 

AL  SR.  SEBASTIÀ  JUNYENT 

Sols  copiant  ires  fragments  del  article  que 
vosté  publicà  en  l'últim  número  de  Joven¬ 
tut  ne  tindria  prou  pera  contestarlo  are.  y  ells 
mateixos  farian  més  ferm  lo  que  jo  li  deya 
en  las  ratllas  per  mi  suscritas,  motivadas 
per  las  sevas  primeras. 

De  vosté  son  aquests  fragments:  «Reco- 
nech  que  mon  article  era  lleuger  y  atrevit.)) 
«Si  jo  hagués  cregut  que  podia  ésser  escoltat , 
no  haguera  tractat  l'assumpto  rnitj  en  broma.)) 

Si  vosté  mateix  confessa  que’l  seu  primer 
article  era  lleuger  y  atrevit,  no  devia  trobar 
gens  extrany  que  jo,  opinant  d’igual  mane¬ 
ra, ’m  decidis  à  escriure  quatre  lletras  ab  l’a¬ 
fany  de  i  que’ls  que  llegeixen  Joventut 
s’adonessin  d'aquesta  opinió  nostra  tan 
justa.  M’hi  vaig  creure  obligat  y  aixís  vaig 
ferho.  Cap  més  intenció  va  dictar  mas  pa- 
raulas.  Diu  vosté  que  no’s  creya  que  son  ar¬ 
ticle  fos  escoltat.  Donchs  íper  qué’l  va  escriu¬ 
re?  ^pera  omplir  paper?. . .  Suposant  que  fos  cert 
que  no  hagués  de  llegirlo  ningú,  ^no  li  va 
fer  mal  la  conciencia  de  tractar  milj  en  broma 
un  assumpto  tan  serio?  Qu’ho  fes  aixis  un 
panxacontenta’s  compendria,  però  un  artis¬ 
ta,  tractantse  d'art,  me  sembla  qu’ha  d’ésser 
el  primer  en  mostrar  el  degut  respecte  y  no 
ha  d’ésser  lleuger ,  ni  atrevit ,  ni  bromista. 

A  son  afany  d’enderrocarho  tot,  també 
vosté  mateix  se  dona  la  contesta:  «Es  igno- 
cent  creure  en  la  possibilitat  de  cambiar  d'un 
modo  radical  l'aspecte  d'una  ciutat  y  voler  en¬ 
derrocar  en  un  dia  cosas  que  tenen  de  caure  à 
son  temps  y  sahó  com  la  fruyta  quan  està  ma¬ 
dura.))  Sí,  senyor  Junyent:  las  obras  que  si- 
gan  dignas  de  desapareixe,  el  temps  las 
enrunarà,  sens  obstacle;  las  que  valguin, 
trobaràn  qui  busqui  puntals  pera  perpetuar- 
las.  Aixó  es  obra  de  las  generacions:  no  cor¬ 
respon  aquesta  feyna  al  dictat  d’un  indi- 
viduu. 

Lo  que  diu  per  boca  de  son  amich  Scho- 
penhauer  permetim  que  no  ho  accepti.  Las 
estatuas  dels  monuments  d’aquesta  època 
han  de  vestirse  tal  com  vesteixin  els  perso- 
natjes  que  representin,  perque’l  trajo  es  un 
dato  que  contribuheix  à  fer  l’historia  del 
temps;  tasca  del  esculptor  es  el  buscar  formas 
artísticas,  mes  sempre  d  i  ne*  de  la  veritat  de 
Ja  indumentària,  rigorosament  pròpia. 


En  quant  à  que  hi  han  à  Roma  esculptu- 
ras  en  pedestals  baixos,  no  per  aixó  deixan 
d’havernhi  à  grans  alsadas;  també  van  aixe- 
carse  allí  mateix  archs  de  triomf,  qu’encara 
estàn  alguns  en  peu,  rematats  ab  obras  es- 
culptóricas  qu’eslich  segur  que  tampoch  vosté 
las  veuria,  per  la  molta  distancia,  desde’ls 
punts  de  vista  del  pis  del  carrer;  per  lo  tant 
no  es  un  visible  despropòsit  colocar  la  estatua 
en  pedestal  de  molta  altura ,  per  més  qu’ho 
digui  el  seu  amich  Schopenhauer. 

Lo  que  diu  Zarathustra  per  boca  d’en 
Nietzsche  criticant  la  disposició  arrenglerada 
de  las  casas,  es  molt  bonich  com  à  imatje, 
peró  en  la  pràctica  es  irrealisable.  Las  ciu¬ 
tats  ideals,  en  las  que  cada  casa  voltada  de 
jardí,  servís  pera  una  sola  familia,  son  im¬ 
possibles.  Ciutat  ja  vol  dir  agrupació:  per  lo 
tant,  dispensim  que  li  digui  que  son  amich 
Nietzsche  s’equivoca;  y  perdonim  la  irreve¬ 
rència,  mes  jo  tinch  opinió  de  que  las  cosas 
d’art  s’han  de  apreciar  per  sentiment  propi, 
no  per  lo  que  diuhen  els  llibres. 

Repeteixo  que’ls  monuments  arquitectó- 
nichs  que  paga’l  poble  han  d’ésser  projec¬ 
tats,  dirigits  y  executats  pels  qu’ho  guanyin 
en  públich  concurs,  y  no  deuhen  haverhi  pri¬ 
vilegis  ni  exclusivas.  ^Qu’en  els  concursos 
hi  han  injusticias,  diu  vosté?  Donchs  evitar- 
las  es  lo  qu’hem  de  procurar;  aixó  sí  qu’es 
obra  nostra  solsament;  quan  se  logri  hau- 
rém  donat  un  bon  pas  en  favor  del  art.  Mes 
no  comensi  vosté,  senyor  Junyent,  recoma¬ 
nant  esculptors,  que’l  que  val  no’n  necessita 
de  recomanacions. 

No  crech  qu’en  mon  anterior  article  com¬ 
parés,  com  vosté  diu,  l’obra  del  arquitecte 
senyor  Vilaseca  ab  las  obras  de  vosté, 
donchs  tinch  per  cert  que  las  comparacions 
no  conduheixen  à  cap  resultat;  dongui  una 
repassada  à  lo  que  vaig  escriure  y’s  conven¬ 
cerà  de  que  lo  que  jo  únicament  manifestava 
era’l  desitj  de  que,  considerant  bo  l’Arch  de 
Triomf,  las  obras  que  vosté  produhis,  totas 
tinguessin  sa  bellesa;  desitj  que  conservo  en¬ 
cara,  com  el  tinch  envers  tots  els  artistas  que 
conech,  y’m  penso  que  no  es  aixó  volerlos 
cap  mal  ni  establir  comparansas. 

Podria  extendrem  molt,  donchs  l’assump- 
to  s’hi  presta,  mes  no  m’agrada  aburrir  als 
que'm  llegeixin.  Ab  aixó,  després  de  recoma- 
narli  que  digui  al  bohemi  que’s  guardi  las 

ferraduras  pera  quan  se  li  espatllin  las  saba- 
tas,  posa  punt  y  li  desitja  prosperitats  son 
afectissim 

J.  Pujol  y  Brull. 

LAS  CIUTATS  DE  LA  MORT 

Els  carrers  de  la  ciutat  bullian  de  gent. 

Carretera  amunt,  m’he  dirigit  cap  al  ce¬ 
mentiri.  M'agrada  aquell  món  de  quietut 
ahont  tot  reposa  y  un  pot  entregarse  lliure¬ 
ment  à  la  meditació. 

Quàntas  flors,  quants  epitafis,  quants  se¬ 
pulcres!...  Glassas  de  dol,  fúnebres  coronas, 
imponent  silenci ! 

Els  meus  ulls  s’han  enfonzat  en  la  foscor 
profonda  d’un  panteó.  En  la  paret  del  fons  hi 
hà  un  altar  ple  de  flors  ab  un  Sant  Christ  cu- 
bert  per  un  vel,  y  sobre  son  cap  unas  lletras 
negras  que  diuhen:  « Preguéu,  per  nosal¬ 
tres!))  Quó  tristament  hi  ressonan  en  mon 
cervell  aquestas  paraulas! 

En  las  parets  dels  costats  tres  làpidas  de 
marbre  plenas  d’inscripcions.  «Aquí jau...)) 
Las  coronas  que  hi  hà  penjadas  me  privan 
de  llegir  lo  que  segueix.  Allí  jau  un  cos  en 
la  buydor  pahorosa  del  misteri,  en  la  buydor 
pahorosa  de  la  Mort,  de  la  profonda  é  in¬ 
comprensible  Mort!... 

He  surtit  del  cementiri,  y  al  passar  per  de- 
vant  del  dipòsit  m’hi  he  acostat  ab  el  cap 
descubert,  y  per  entre’ls  barrots  de  la  reixa 
he  vist,  sobre  una  fusta  rònega,  el  cos  d’un 
home  estirat.  Tenia’ls  ulls  mitj  desclosos, 
con  mirantme  traydorament,  y  sa  boca  horri- 
blement  oberta  semblava  ferme  una  mueca 
esgarrifosa.  En  son  front  d’una  grogor  de 
fusta  li  he  mitj  vist  un  forat  fondo  y  sag¬ 
nant,  que  m’ha  causat  una  sensació  de  ter¬ 
ror  y  escrúpul. 

Qué  muts,  qu’estirats,  qué  rígits  quedan 

els  cadavres!  Tot  ell  inmóvil  sobre  aquella 
fusta  negrosa  y  sota  aquella  gran  creu  ne¬ 
gra!  Qué  fosch,  qué  fret,  qué  sol  s’hi  deu 
trobar  allí  aquell  cos  sens  ànima!  Sentia 
una  fetor  que  m’asfixiava,  y  m’he  apartat. 
Se  feya  fosch.  Carretera  avall,  lentament,  he 
tornat  à  ciutat  ab  el  cap  baix.  Després  de 
caminar  llarga  estona  he  desembocat  à  la 
Ronda,  aquell  carrer  ample  y  lluminós  ahont 
els  crits  y’l  burgit  de  la  gent  se  confon  ab 
l’estrépit  de  las  trompetas  de  la  quitxalla  y’l 
so  destemplat  de  las  orgas  que  jemegan  so¬ 
bre  l’empostissat  dels  barracons  plens  d’a¬ 
nuncis,  ahont  els  pallassos,  vestits  ab  robas 
de  color  llampant,  s’esforsan  en  atraure  al 
públich  ab  llurs  contorsions  y  llenguatje  es- 
túpit. 

He  agafat  l’acera  dreta  del  carrer  Nou,  y 
caminant  avall  seguidament,  he  vist  passar 
pel  meu  costat  bandadas  de  gent  quellensa- 
van  un  tuf  fastigós.  Las  donas,  recullintse  la 
faldilla  exageradament,  caminavan  balan- 
drejantse  provocativas,  com  oferint  las  sevas 
miserias  als  homes  que  las  seguían;  y’is  ho¬ 
mes,  d'ulls  enfonzats  y  caras  febles,  s’atro- 
pellavan  els  uns  als  altres  darrera  d’aquells 
cossos  que’ls  excitavan. 

He  traspassat  la  Rambla  plena  de  gent 
que’s  passejava  amunt  y  avall  encarcarada  y 
seria,  y  he  seguit  mon  camí  pels  carrerons 
estrets  y  solitaris,  fins  arribar  à  casa. 

Al  entrar  al  meu  quarto,  avensant  à  las 
palpentas,  he  obert  la  finestra.  Qu’era  trist 
aquell  cel-obert!  Els  que  vivim  enfonzats  en 
la  ciutat  ens  construhim  ben  bé  nosaltres 
mateixos  el  cementiri!  Aquestas  parets  altas 
que’ns  tapan  el  sol,  aquests  carrers  estrets 
per  hont  no  hi  passa  l’ayre  y  aquests  pisos 
que  tenen  finestras  y  balcons,  també  sem- 
blan  cofurnas  de  mort,  també  son  ninxos!... 

Xavier  Zengotita  Bayona 


TARONGINA 

Flor  de  primavera, 
flor  de  taronger; 
ta  blancor  encanta,  • 
ton  perfum  corprèn. 

Flor  de  la  puresa, 
flor  de  taronger, 
quin  goig  si  floreixes 
per  mitj  sos  cabells!... 


Flor  embaumadora, 
flor  de  taronger: 
qué’m  plau  si’t  gronxolas 
demunt  del  cor  seu!  .. 

Del  fons  de  ton  càlier 
brolla  l’amor  ver; 
flor  de  primavera, 
flor  de  taronger. 

P.  Martí  y  Peydro. 

À  PROPÒSIT  DE 

ELS  JO  CHS  FLORALS 

DE  CANPROSA 

Senyor  don  Emili  Tintorer: 

La  crítica  que  fa  vosté  d'aquesta  obra  en 
el  número  1 17  de  Joventut,  pot  dividirse  en 
dugas  parts:  la  primera  que  tracta  del  fons 
ó  qüestió  de  la  comèdia,  y  la  segona  que 
s’ocupa  de  la  forma  ó  exposició.  D’aquesta 
última  no  vull  parlarne,  perque  ni  m’inte¬ 
ressa  ni  he  vist  l’obra  pera  poderla  jutjar;  en 
cambi  hi  hà  alguns  conceptes  referents  à  la 
primera  de  ditas  parts,  que  m’han  induhit  à 
escriureli  aquesta  carta,  y  son  els  següents: 

«Per  nostra  part,  hem  de  confessar  que 
fins  aquests  (Jochs  Florals  de  Barcelona), 
no  estan  avuy  à  la  deguda  altura.  En  quant 
à  la  fal·lera  que  tot  d’una  s’ha  apoderat 
dels  pobles,  vilas  y  viletas  pera  celebrar- 
ne/ns  produheix  el  mateix  horror  que  una 
epidemia.  Per  ells  la  plaga  dels  versayres 
buyts  y  presumptuosos  s’extén  ràpidament 
infestant  las  lletras  catalanas,  y  dia  vindrà, 
si  aíxó  continúa,  en  que  de  cada  tres  catalans 
dos  seràn  trovadors.  Sí,  se’n  ha  fet  massa. 
Estém,  donchs,  conformes  ab  en  Rusinol: 
els  jochs  florals  de  Canprosa  son  ridículs. 
Desde’l  president  del  consistori  fins  al  sereno 
endiumenjat,  desde’l  poeta  somnia-truytas 
fins  à  la  damisela  sentimental,  desde  l’aixe- 
labrat  que  sense  motiu  crida  ab  tossuderia 
Segadors!  fins  al  aprenent  de  capellà  ab  sas 
místicas  voluptuositats,  tots  son  ridículs  y 
llastimosos.  Estém,  donchs,  conformes  en  lo 
essencial.» 

Pera  veure  que  hi  hà  una  verdadera  febre 
de  jochs  florals,  y  quemoltas  vegadas  no  es- 
tàn,  ni  de  bon  tros,  à  la  deguda  altura,  no’s 
necessita  cap  microscopi  ab  objectiu  Abbe, 
apocromàtich  y  d’inmersió;  aixó  potser  que 
ho  sapiguessin  els  mateixos  iniciadors  dels 
jochs  florals  de  Canprosa  avans  d’aquest 
ultim  descubriment  d’en  Rusinol.  Es  veri¬ 
tat  que  tot  lo  qu’abunda  massa  desme- 
reix,  que  lo  que’ls  jochs  florals  guanyan  en 
cantitat  ho  perden  en  calitat;  però  no  puch 
admetre  que  causin  «el  mateix  horror  que 
una  epidemia»,  ni  que  siguin  la  mamella 
ahont  «s’hi  cria  una  plaga  de  versayres  buyts 
y  presumptuosos»,  perque  ls  mateixos  pre¬ 


mis  qu’estimulan  à  aquests  també  deuhen 
estimular  à  aquells  que  verdaderament  se¬ 
ràn  poetas,  y  si  avuy  se  premían  molts  tre- 
valls  dolents,  no  es  degut  à  lo  sovint  que’s 
celebran  certàmens,  ja  que’ls  jurats  no  te¬ 
nen  cap  obligació  d’adjudicar  els  premis 
quan  els  trevalls  que’s  presentan  no’ls  me¬ 
reixin;  aixó’m  crech  que  moltas  vegadas  es 
degut  al  favoritisme,  tal  vegada  més  impe¬ 
rant  avuy  qu’en  altres  temps,  y  la  proba  po- 
dém  trobaria  en  els  mateixos  Jochs  Florals 
de  Barcelona,  ahont  es  de  suposar  que  hi  va 
tot  lo  bo  y  millor  que  per  jochs  florals  corre, 
y  molts  anys  s’hi  premían  trevalls  que  no  va¬ 
len  el  temps  que  s’hi  pert  llegintlos. 

Per  lo  tant,  si  no  hi  hà  cap  necessitat  de 
premiar  els  trevalls  dolents,  tampoch  s'han 
de  deixar  de  celebrar  jochs  florals  pera  evi¬ 
tar  que  aquesta  plaga  de  versayres  «infesti 
las  lletras  catalanas».  El  mal,  ó  més  ben  ditT 
el  perill  d’infecció,  està  en  l’excés  de  perió- 
dichs  escrits  en  català  que’s  publican,  ja 
qu’aviat  cada  escriptor  ne  tindrà  un,  y  com 
que  cada  tants  dias  han  d’omplir  tantas  fullas 
de  paper,  el  dia  que  s’acaba  lo  bo,  forsosa- 
ment  tenen  d eripiar  ab  els  trevalls  d’aquests 
versayres,  com  ha  succehit  à  la  mateixa  Jo¬ 
ventut  alguna  vegada,  ab  tot  y  poderse  po¬ 
sar  al  cap  dels  periódichs  literaris  catalans. 

Y  més  avall  encara  hi  torna:  «En  Rusinol 
s’haurà  dit,  com  se  va  dir  un  dia  un  sabi: 
«El  moviment  se  proba  caminant»,  y  puig 
jo  vull  demostrar  que'ls  jochs  florals  de  po¬ 
ble  son  ridículs,  portém  íntegrament  à  la 
escena’ls  jochs  florals  d’un  poble  y’l  ridícul 
surtirà  sol»,  y  efectivament,  ha  surtit  un’obra 
ridícula.  L’artista  s’ha  convertit  en  fotògraf 
refinat,  aixó  si,  que  retoca  y  carrega  certs 
trets,  peró  fotògraf  vulgar  à  fi  de  comptes, 
y  com  que’l  quadro  retratat  no  era  artistich, 
la  fotografia  resulta  barroera,  y  com  que  à 
nosaltres,  y  ab  nosaltres  tot  esperit  culte, 
ens  posan  nirviosos  y’ns  aburreixen  y’ns  fas- 
tiguejan  aquests  jochs  florals  de  debò  que 
celebran  en  certs  pobles,  es  clar  que’ns  hem 
de  posar  més  nirviosos  y’ns  hem  d'aburrir  y 
fastiguejar  encara  més  en  els  que’ns  serveix 
en  Rusinol,  que  no  son  més  ni  menys  que  un 
barroer  retrato  d'aquells.» 

May  he  vist  altres  Jochs  Florals  que’ls  de 
Barcelona,  y  per  lo  tant  tinch  d’admetre’ls 
demés  tal  com  vosté  me’ls  pinta;  crech  qu’en 

algún  poble  s’hauràn  fet  jochs  florals  merei¬ 
xedors  d'ésser  tractatsde  la  pitjor  manera  pos¬ 
sible,  però  una  flor  no  fa  estiu:  la  major  part 
dels  organisadors  dels  jochs  florals  de  fora  ho 
fan  moguts  pel  seu  patriotisme,  y  ab  això  ja 
n’hi  hà  prou  pera  que'ls  que’s  titulan  catala- 
nistas  els  tractin  quan  menys  ab  respecte, 
encara  que  no’ls  puguin  alabar  perque  la 
seva  obra  no  estigui  à  l’altura  que  desitjan. 

«Catalanisme  no  vol  dir  Jochs  Florals», 
diu  vosté  en  el  mateix  article.  Es  cert,  peró 
també  ho  es  que’ls  Jochs  Florals  son  un’ar- 
ma  del  Catalanisme,  y  ho  son  tant  els  de 
Barcelona  com  els  de  fora.  Per  lo  tant,  els 
que’s  titulan  catalanistas  y  coneixen  els  de¬ 
fectes  d’aquesta  classe  de  jochs  florals,  tenen 
la  obligació  d’esmenarlos,  y  encara  més  si 
disposan  dels  medis  de  vosté.  Ja  una  gran 
part  de  sos  companys  de  redacció  son  ó  han 
sigut  membres  de  jurats,  peró  may  tenim  el 
dret  de  ridiculisarlos. 

O  al  menys  aquest  es  el  criteri  del  seu  ser¬ 
vidor 

Angel  Serra. 

Sallent ,  io  de  maig  de  igo2. 

À  DON  ANGEL  SERRA 

Ab  la  publicació  de  l’anterior  carta  de¬ 
mostra  Joventut  l’amplitut  de  criteri  en  que 
s'inspira.  Cada  un  dels  que  formém  el  cos 
de  redacció  d’aquest  periódich  té  ideas  ben 
definidas,  y  al  estamparlas  las  sosté  ab  tot 
el  calor  y  sinceritat  que  donan  la  convicció 
intima  de  qu’ellas  son  las  millors;  y  las  sos¬ 
té  ab  tanta  més  energia,  quant  major  es  el 
seu  bon  desitj  de  ferlas  triomfar.  Mes  la 
convicció  de  que  nosaltres  estém  en  lo  cert, 
no’ns  fa  perdre  la  serenitat.  Lo  qual  vol  dir 
que  no’ns  creyém  infalibles.  Y  no’ns  hi  cre- 
yém  per  la  senzilla  rahó  de  que  d’homes  in- 
falibles  al  món  no  n’hi  pot  haver  més  que 
un,  puig  si  n’hi  haguessin  tan  sols  dos,  po¬ 
dria  resultar  qu’opinessin  diferentment,  y 
alashoras  no  sabríam  à  quin  creure,  lo  qual 
seria  molt  sensible.  No  haventnhi,  donchs, 
més  que  un,  y  trobantse  aquest  à  Roma, 
nosaltres  dos,  el  senyor  Serra  v  jo,  no  ho 
podém  ésser,  puig  que  vivim  à  Catalunya. 
Ens  assisteix  igual  dret  à  tenir  rahó:  donchs 
tenim  igual  dret  à  explicarnos.  Expliquem- 
nos; 


Primerament  deixém  sentat,  puig  que’s 
desprèn  de  las  mevas  paraulas  y’l  mateix 
senyor  Serra  ho  reconeix,  que’ls  Jochs  Flo¬ 
rals,  fins  els  de  Barcelona,  no  estan  à  la  de¬ 
guda  altura;  que  à  fora’s  nota  una  verdadera 
febre  pera  celebrarne;  que  molts  dels  que  à 
fora's  celebran  son  tan  ridículs  y  tontos  com 
els  d’en  Rusinol,  y  en  fi,  que  al  criticarlos 
jo,  no’m  referia  més  que  à  n’aquests:  als  do¬ 
lents,  no  als  altres. 

Ara  bé:  {quin  es  el  punt  ó  quins  son  els 
punts  de  disconformitat  entre’l  senyor  Serra 
■  y  jo? 

Primer:  Jo  dich  que  aquesta  febre  (evi- 
denta)  de  celebrar  jochs  florals,  me  produ- 
heix  el  mateix  horror  que  una  epidemia,  que 
ella  cria  una  plaga  de  versayres  buyts...  etc. 
Y’l  senyor  Serra  creu  que  no:  es  à  dir,  no  ho 
creu  que  no,  creu  que  si,  que  s’hi  crían 
aqueixa  mena  de  bolets,  peró’n  dona  la  culpa 
als  jurats  que  premian  versos  dolents  y...  al 
gran  número  de  periódichs  literaris  que  pu- 
blican  trevalls  detestables.  Deixém  de  banda 
aixó  ultim,  que  no  té  res  que  veure  ab  l’as- 
sumpto,  encara  que,  d’acort  ab  el  senyor 
Serra,  creyém  que  n’hi  hà  massa  de  perió¬ 
dichs  y  que  s’hi  publican  cosas  molt  dolentas. 
Torném  al  primer  argument.  El  senyor  Se¬ 
rra  ve  à  dir:  doneume  bons  jurats  que  sols 
lo  bo  premihin,  y’is  jochs  fflorals  seran  de 
primera,  y’is  versayres  desapareixeran.  Àn¬ 
gela,  senyor  Serra!  Ni  més  ni  menys,  lo  que 
dich  jo.  Fem  jochs  florals  sense  febre ,  ab 
serenitat,  y  tot  perill  desapareix.  L’única 
diferencia  entre  vosté  y  jo  està  en  que  jo 
crech  que,  à  més  del  favoritisme  y  de  la  in¬ 
competència  dels  jurats,  hi  hà  altras  causas 
que  generaliso  ab  el  nom  de  febre  pera  fer 
Jochs.  Tal  volta  un  dia  las  concreti  —  avuy  se¬ 
ria  massa  llarch, — mes  si’n  vol  una,  aquí  la 
té:  la  manca  de  poetas.  {Creu  vosté  que  à 
Catalunya  hi  hagin  més  de  vint  poetas?  Per 
la  meva  part  crech  que  no  arriban  à  deu, 
mes  posemnhi  vint.  Donchs  bé:  {creu  vosté 
que  vint  poetas  poden  surtir  de  poesías  (ver- 
daderas  poesías,  s’entén)  als  innombrables 
jochs  florals  que’s  celebran  à  Catalunya? 
Aixó  suposant  que  volguessin  ferho.  Donchs 
els  versayres  tenen  d’entrar  en  campanya  y 
tenen  de  guanyar  premis,  perque  si  no’ls 
guanyessin  ells  no’ls  guanyaria  ningú  y  no 
hi  hauria  jochs  florals,  ni  febre,  ni  res. 

Segón:  Vosté  diu  que  «una  flor  no  fa 
estiu,  que’ls  organisadors  ho  fan  per  patrio¬ 
tisme,  que’ls  Jochs  Florals  son  un’arma  del 
Catalanisme,  y  que’ls  que  siguin  de  veritat 
catalanistas  deuhen  respectarlos  y  esmenar- 
los. ))  Alto  aquí,  senyor  Serra!  Ni’s  tracta 
aquí  d’una  flor,  ni  titllo  als  organisadors  de 
mals  patriotas,  ni  nego  la  influencia  que  la 
institució  Jochs  Florals  ha  tingut  y  té,  ni’l 
manual  del  perfecte  catalanista  s’ha  publicat 
encara. 

Lo  que  jo  sostinch  es  que’ls  jochs  florals 
que  fan  à  Canprosa,  es  à  dir,  en  molts  punts 
de  Catalunya,  no  tots,  son,  no  una  sola  flor, 
sinó  moltas;  qu’en  ells  els  organisadors  po¬ 
dran  ésser  molt  patriotas,  peró  fan  un  flach 
servey  à  la  patria,  puig  posan  en  ridicul  la 
veneranda  institució;  y  en  fi,  enfront  del  cri¬ 
teri  de  vosté,  jo  crech  que’l  verdader  catala¬ 
nista  té  obligació  de  cridar  molt  alt  al  veure 
que’s  prostituheixen  ó  estan  en  camí  de 
prostituhirse  aquellas  institucions  qu’han 
contribuhit  à  donar  al  Catalanisme  forsa  y 
vida. 

Jo  m  guardo  tots  els  meus  respectes  pera 
els  Jochs  Florals,  ja  de  Barcelona,  ja  de  fora, 
en  que  l’art  hi  batega.  En  quant  als  demés, 
m’indignan.  Y  m’indignan  perque  estich 
íntimament  convensut  de  que  sols  un  poble 
arriba  à  ésser  verdaderament  gran  quan  las 
manifestacions  totas  de  sa  activitat  se  mos- 
tran  equilibradas  per  la  serena  reflexió.  Y 
aixis,  en  aquest  aspecte  del  art,  Catalunya 
demostrarà  ésser  un  gran  poble  quan  de 
versos  no’n  fassin  més  que’ls  poetas  y  de 
Jochs  Florals  no’n  celebrin  més  que  aquells 
pobles,  vilas  ó  viletas  quins  elements  de 
cultura  y  de  bon  gust  siguin  suficients  pera 
garantisar  que  la  festa  serà  una  festa  bella  y 
digna. 

Y  dono  la  discussió  per  acabada,  creyent 
que  vosté,  senyor  Serra,  també  serà  del  cri¬ 
teri  de  s.  affm.  y  s.  s. 

PJmili  Tintorer. 


TEATRES 

La  Robe  Rouge.  —  L’étincelle.  —  Le  con- 

TRÓLEUR  DES  WAGONS-LITS.  -  SOL-IXENT. 

La  Bouzule,  un  jutje,  de  La  Robe  Rouge 
qu’està  à  punt  de  jubilarse  y  per  lo  tant  està 
ja  curat  de  la  gran  malaltia,  la  febre  del  as¬ 
cens,  diu:  «La  magistratura  francesa  no  ho 
es  pas  de  venal,  aquesta  es  la  veritat.  Entre 
nostres  quatre  mil  magistrats,  potser  no  se’n 
trobaria  un,  fins  entre’ls  més  humils  y’is  més 
pobres — sobre  tot  entre’ls  més  humils  y’is 
més  pobres — qu’acceptés  diners  pera  modifi¬ 
car  una  sentencia.  Aixó  es  la  glòria  y’l  mo¬ 
nopoli  de  la  magistratura  de  nostre  país:  sa- 
ludém.  Peró  entre  ells,  un  gran  número 
estàn  promptes  à  certas  capitulacions  y  com- 
plascencias  si’s  tracta  d’ésser  agradable  sigui 
al  elector  influyenl,  sigui  al  diputat,  sigui  al 
ministre  que  distribuheix  els  càrrechs  y’is  fa¬ 
vors.  El  sufragi  universal  es  el  deu  y’l  tirà 
dels  magistrats .  Se  considera  la  magistra¬ 

tura  com  una  carrera;  es  à  dir,  desde  que 
s’hi  entra  no’s  té  més  que  un  fi:  arribar...» 
Heusaqui  la  tessis  qu’en  Brieux  desenrotlla 
en  La  Robe  Rouge;  y  hem  citat  tot  un  llarch 
tros  pera  que’s  vegi  que  l’autor  no  es  pas  un 
fanàtich;  al  contrari,  potser  pinta’l  quadro 
un  xich  massa  bonich. 

Aquesta  obra  tan  serena  y  tan  justa  d’ob¬ 
servació,  va  fer  à  Fransa,  al  estrenarse,  gran 
soroll,  y  per  tot  arreu  ahont  se  representa 
promou  la  mateixa  sensació;  perque  ella  es, 
al  mateix  temps  que  una  dissecció  de  la  ma¬ 
gistratura  francesa,  un  verdader  procés  de 
la  justícia  històrica  universal  (puig  en  major 
ó  menor  grau  la  de  tots  els  paissos  pateix  de 
semblants  defectes)  fet  ab  una  sanch  freda  y 
forsa  de  rahonament  admirables.  Y  al  mateix 
temps  presenta  l’autor  un  drama  punyent  é 
interessant,  ple  de  vida  y  d’emoció. 

Si  seguim  el  desenrotllo  de  l’acció,  veu- 
rém  cóm  en  Brieux  logra  demostrar  sa  tessis 
sense  moures  del  seu  drama,  sense  discursos 
ni  pesadas  disquisicions  científicas.  L’autor 
dramàtich  que  coneix  las  necessitats  escéni- 
cas  y  coneix  al  públich,  sab  perfectament  que 
’l  teatre  no  es  una  càtedra;  mes  el  sociólech 
— y  en  Brieux  demostra  serne  un  de  molt  fí 
— sab  també  que  la  llissó  moral,  que  la  part 
didàctica  no  sobra  may  en  una  pessa  de  tea¬ 
tre  si  ella’s  desprèn  naturalment  d’una  acció 
interessant  y  plena  de  vida. 

Y  aixó  es  lo  que  fa  l’autor.  La  Robe  Rouge 
es,  com  si  diguéssim,  la  toga  vermella  que 
vesteixen  els  que  logran  els  alts  càrrechs  de 
la  magistratura  francesa.  Per  ella  sospiran 
tots  els  petits  magistrats  d’un  tribunal  de 
provincià.  ^Qui  la  obtindrà,  puig  que  hi  hà 
una  vacant?  La  1 1  uy ta  sorda  entre  tots  els  as¬ 
pirants  la  presenta  l’autor  en  el  primer  acte, 
que  li  serveix  també  pera  posarnos  en  ante¬ 
cedents  del  drama  aue  seguirà  després:  un 

assessinat  comés  ab  circunstancias  molt  gra¬ 
ves  y  misteriosas.  Tots  els  curials  y  las  sevas 
familias  estarian  bojos  d’alegria  sens  una 
petita  circunstancia:  i’assessi  no's  deixa  aga¬ 
far!  Ara  que’s  presentava  un  cas  tan  bo,  un 
cas  de  lluhiment,  segurament  una  pena  de 
mort  arrencada  al  jurat  que  sistemàticament 
posava  en  ridicul  al  tribunal  del  partit  ab  els 
seus  veredictes  d’inculpabilitat!  La  superio¬ 
ritat  ja  ho  veuria  cóm  se  portavan  tots,  el 
jutje  instructor,  el  fiscal  y’is  magistrats,  ara 
que  un  gran  crim,  un  hermós  crim  se  presen¬ 
tava!  Y  la  toga  vermella  seria’l  premi  de  la 
seva  activitat...  Y’l  ximple  del  assessi  sense 
deixarse  agafar! 

El  sumari  no  avansa  gayre,  el  primer  jutje 
instructor  ja’s  dona  per  vensut  y’l  fiscal  se 
desespera,  quan  sorgeix  un  incident.  Ha  sigut 
pres  un  home  que  podia  tenir  interès  en  la 
mort  del  assesinat,  y  un  altre  jutje  instructor 
declara  que  realment  es  la  pista  bona.  Ell 
farà  cantar  al  pres.  Ab  una  lògica  de  raho- 
nament  inflexible,  el  jutje  creu  tenir  al  asse- 
si,  y  cóm  més  s’empenya  aquest  en  negar, 
major  es  la  seva  convicció.  Una  lluyta  des¬ 
igual  entre’l  jutje  y  l’acusat,  entre  un  cinich 
que's  creu  llest  y  un  pobre  diable  aterroritzat, 
té  lloch  en  el  segón  acte:  lluyta  pera  fer  con¬ 
fessar  à  aquest  la  seva  culpabilitat. 

En  una  serie  d’escenas  d’una  brutalitat 
esparveradora,  l’autor  ens  mostra  tots  els 
detalls  d'aquesta  lluyta.  Ens  mostra  per  una 
part  al  jutje  ambiciós  adulant  al  diputat, 
qu’es  intim  amich  del  ministre,  y  volentli 
demostrar  el  seu  talent,  la  seva  astúcia  y’l 
seu  bon  nas  pera’l  descubriment  dels  delin¬ 
qüents.  L'amor  propi  s’hi  barreja,  y  las  més 
petitas  vacilacions  y  contradiccions  del  acu¬ 
sat  ó  dels  testimonis  referman  la  seva  convic¬ 
ció  moral  de  que  aquell  home  es  l’assessi. 
Desd'aquell  moment  ja  no’s  tracta  pera  ell 
de  descubrir  la  veritat,  sinó  de  que  l’acusat 
canti ,  confessi,  puig  sols  aixís  la  seva  victorià 
serà  patent. 

Per  altra  part,  ens  mostra  l’autor  el  drama 
terrible  que,  à  conseqüència  de  l'acusació, 
ve  à  aniquilar  à  una  familia.  Agafat  el  pare 
com  assessi,  la  mare  y’is  fills  son  mirats  ab 
despreci,  las  cullitas  se  perden,  els  vehins 
molestan  à  la  familia  dintre  y  fora  de  casa,  y 
la  deshonra  y  la  misèria  cauhen  sobre  aque¬ 
lla  gent  avans  tranquila.  Y  tot  per  petits  in¬ 
dicis,  per  antecedents  morals  del  acusat  y  de 
la  seva  dona  que,  en  si,  no  demostran  res, 
peróque  lligats  v  ordrenats  per  la  imaginació 
d  un  home  cinich,  arriban  à  semblar  aclapa- 
radoras  probas. 

Y’l  moment  del  judici  arriba.  L’advocat 
defensor  ha  fet  prodigis;  el  jurat  ha  plorat 
de  compassió;  tant,  que’l  fiscal,  obcecat  com 
el  mateix  jutje,  prevéu  un  altre  veredicte  de 
inculpabilitat,  un  altre  veredicte  que  serà 
un’altra  vergonya  pera  la  justícia  del  partit  y 
una  nova  derrota  pera  tots  els  magistrats.  El 


fiscal  demana,  donchs,  pera  rectificar,  y  alas- 
horas  ja  no’s  tracta  de  defensar  à  la  societat 
ó  de  sostenir  l’acusació,  sinó  de  lluytar  con¬ 
tra  un  advocat,  un  adversari;  se  tracta  d’un 
torneig  d’oradors  en  el  que  cal  vence;se  trac¬ 
ta  de  portar  la  convicció  al  jurat  y  arrencarli 
els  sí  del  veredicte.  No’s  tracta  d’un  home,  de 
un  miserable:  se  tracta  d'ell,  del  fiscal,  deia 
seva  vanitat,  de  la  seva  reputació,  del  seu 
pervindre.  Y  alashoras  s’emplean  tots  els 
arguments,  els  bons  y’is  dolents,  fins’els  que 
consisteixen  «en  representar  à  n’els  jurats 
esverats  las  sevas  propias  casas  incendiadas, 
las  sevas  familias  assessinadas»,  y  parlar  de 
Deu  y  de  sa  justicia. 

Mes,  com  hem  dit  avans,  l’autor  no  vol 
presentarse  com  à  sectari,  y  si’s  mostra  infle¬ 
xible  ab  el  jutje,  qu’es  un  cinich,  reconeix  que 
no  tots  son  iguals.  Aixis  el  fiscal  es  en  el 
fons  home  de  conciencia,  y,  encara  que  tart, 
comprèn  que  n’ha  fet  massa,  lo  qual  el  porta, 
per  una  serie  d  incidents  que  no  hem  de  de¬ 
tallar,  à  desfer  lo  fet,  resultantne  l’absolució 
del  acusat. 

En  Brieux  no  ha  volgut  que  se'l  titllés  d’a¬ 
passionat,  y  per’xó’ns  dona’l  desenllas  relati¬ 
vament  menys  terrible;  peró  no  deixa  de  se¬ 
nyalar  las  deplorables  conseqüencias  que 
solen  resultar  de  semblants  processos  pera’ls 
que  n  son  protagonistas.  Y’l  quadro  de  la 
desesperació  d’una  dona,  mare  de  familia, 
que,  à  conseqüència  d’aquest  procés,  se  veu 
aborrida  de  son  marit  y  separada  dels  seus 
fills,  als  qui  tant  estima,  es  d’una  lògica  y 
una  veritat  indiscutibles. 

No  hi  hà  pas  dubte  que  La  Robe  Rouge  es 
una  de  las  millors  obras  ab  que  compta’l 
teatre  modern  francès.  Y’l  primer  mérit  del 
autor  consisteix  en  haver  sabut  trobar  aquell 
dificil  equilibri  entre  la  part  didàctica  ó  mo¬ 
ral  y  la  part  dramàtica  ó  d’emoció.  En  la 
primera  admirém  en  l’autor  al  home  seré 
qu’emplea  la  sàtira  ab  una  finura  y  precisió 
extraordinarias.  Pega  fort,  peró  pega  ab 
justicia;  y  tota  aquella  serie  de  tipos  de  la 
magistratura  ab  las  sevas  petitas  passions  y 
miserias  surt  retratada  tan  al  viu  en  un  se¬ 
guit  d’escenas  sempre  interessants,  que’ls 
endeviném  trets  de  la  mateixa  realitat.  En 
la  segona  admirém  al  autor  dramàtich  con¬ 
sumat  qu’exposa  la  situació  ab  sobrietat, 
detalla’ls  personatjes  ab  trets  gràfichs,  des¬ 
enrotlla’l  drama  ab  seguritat  y  troba  situa¬ 
cions  de  volada  tràgica.  Y  à  més  à  més,  el 
diàlech  es  net,  espontani  y  sugestíu. 

L’escullit  públich  qu’assistí  l’altre  día  al 
estreno  de  dita  obra  al  teatre  Principal,  tal 
volta  trobà  l’obra  un  xich  llarga,  sobre  tot  el 
segón  acte.  Dramaticament  es  cert  que  no 
perdria  gens  escursantla,  y’is  que  sols  s’inte- 
ressan  pel  conflicte  passional  no  trobarían  à 
faltar,  si’s  treguessin,  una  renglera  d’esce¬ 
nas  que  baix  aquest  aspecte  son  secundarias. 
Nosaltres,  no  obstant  y  reconeixe  que’ls  au- 

tors  francesos — que  per  altra  part  se  las  heu- 
hen  ab  un  públich  que  no’s  cansa  may — te¬ 
nen  una  debilitat  per  fer  obras  que  may 
s’acaban,  creyém  qu’en  l’obra  de  Brieux  no 
hi  sobra  res.  Y  tots  els  detalls,  totas  las  es- 
cenas  y  recursos  qu'emplea  son  no  tan  sols 
arguments  de  gran  forsa  en  favor  de  sa  tes- 
sis,  sinó  també  elements  artistichs  d’impor- 
tancia  per’arrodonir  el  quadro  de  manera 
que  resulta  exuberant  de  vida  y  de  color. 

Ja’ns  vagarà  un  altre  dia,  ab  més  coneixe¬ 
ment  de  causa,  de  parlar  de  la  companyia 
francesa  que’ns  ha  dat  à  coneixe  aquesta 
obra.  Per  avuy  sols  dirém  qu'es  bon  xich 
millor  que  las  altras  dugas  que  últimament 
ens  visitaren.  No  obstant,  la  execució  de  La 
Robe  Rouge ,  si  bé  discreta  en  son  conjunt, 
individualment  deixa  bastant  que  desitjar. 
Sobre  tot  el  que  feya  de  processat  y  la  que 
feya  de  dona  seva,  declaman  massa  ampulo- 
sament  y  ab  cantarella  enervadora.  Encara 
no  ve  una  situació  un  xich  dramàtica,  s’hi 
deixan  anar.  Si’ns  escoltessin  els  hi  diriam 
qu'il  ne  faut  pas  s  emballer  comme  ça.  Qui’ns 
va  agradar  més  fou  VL  Vast  en  son  paper 
de  jutje,  el  que  feya  de  diputat  v  un  altre  que 
feya  de  testimoni. 


L'étincelle  es  una  comèdia  en  un  acte,  de- 
licadissima,  de  Pailleron.  Encara  que  relati¬ 
vament  moderna,  y  francesa,  recorda  ias 
obras  del  teatre  clàssich  espanyol  per  son 
discreteig,  per  sa  sa  senzillesa  y  espontanei- 
tat  y  per  la  fina  fantasia  de  que  fa  gala  l’au¬ 
tor.  Una  viuda  jove  y  guapa  y  un  nebot  seu, 
militar  exaltat  y  romàntich,  s’estiman  sense 
que  aquella  se’n  dongui  compte.  Rebutjadas 
las  sevas  fogosas  declaracions,  el  militar  se 
dedica  à  conquistar  à  una  afiliada  de  la  viu¬ 
da,  que  també’s  burla  d’ell .  El  militar,  cre¬ 
mat,  explica  à  sa  tia  la  seva  derrota,  atri- 
buhintla  à  que  pera  la  noya  no  ha  arribat 
encara’l  moment  psicológich,  l'étincelle,  ó 
sigui  la  guspira  elèctrica  que  tot  d’una  fa  vi¬ 
brar,  inflamantlo,  el  cor  de  tota  joveneta.  Es 
necessari  provocar  l’esclat  d’aquella  guspira. 
Y  per  aixó  no  hi  hà  com  inspirarli  gelos,  a 
quin  efecte  proposa  à  la  hermosa  viudeta 
representar  una  escena  d’amor  de  manera 
que  pugui  observaria  la  damisela  ingratú.  La 
tia’s  presta  al  joch  y  rétincelle  esclata;  mes 
no  en  el  cor  d’aquella,  sinó  en  el  d’aquesta, 
que’s  trastorna  al  escoltar  las  tendras  y  apas- 
sionadas  paraulas  del  seu  nebot. 

Com  hem  dit,  la  comedieta  es  d’una  poe¬ 
sia  exquisida,  y  la  escena  capdal,  preparada 
ab  art  y  naturalitat,  seduheix  no  sols  per  la 
forma  original  y  desenrotllo  fàcil  ab  que 
l’autor  la  presenta,  sinó  pel  fons  verament 
humà  en  que  s’inspira. 

La  execució  fou  esmerada  per  part  de 
Mlle.  Ninove,  un’altra  actriu  quin  nom  no 
recordém  y  .\í.  Vast.  Decididament  à  n’els 


actors  d’aquesta  companyia  els  hi  va  millor 
la  comèdia  que'l  drama. 


Díguiho,  si  no,  Le  controleu r  des  wagons- 
lits  que  varen  donarnos  el  mateix  dia.  Tots 
ells  se  movian  ab  un  desembràs  y  enrahona- 
van  ab  una  naturalitat  que  no’ls  hi  conei- 
xiam,  y  es  qu’en  obras  com  aquesta,  en  que 
tot  es  extern  y  lleuger,  no  creuhen  necessari 
fer  un  estudi  profond  dels  tipos  que  repre- 
sentan  com  ho  creuhen  quan  volen  crear  un 
gran  role ,  lo  qual  fa  que  siguin  més  espon¬ 
tanis. 

De  l’obra,  que  no  es  cap  novetat  pera'l  pú¬ 
blich  barceloní,  puig  va  darnosla  à  coneixe 
traduhida  al  italià  la  companyia  de  la  Ma- 
riani,  sols  dirém  qu’es  un  vaudeville  y  qu’es 
d’en  Bisson,  aixó  es,  una  comèdia  alegra  y 
moguda  feta  per  un  mestre  en  el  género. 
Forsa  situacions  cómicas,  forsa  quid  pro 
quos  y  malentesos  que  donan  Uoch  à  una  ac¬ 
ció  embrollada  y  original,  y  à  un  diàlech  viu 
é  intencionat.  Tot  lo  qual  ho  fa  ressaltar  més 
aquesta  companyia  que  la  italiana,  demos¬ 
trant  una  vegada  més  lo  que  sempre  hem 
dit  referent  à  aquest  género  dramàtich  essen¬ 
cialment  francès,  aixó  es,  que  sols  en  francès 
y  per  actors  francesos  pot  ésser  representat 
ab  éxit. 

Sembla  que  Sol-ixent  es  la  primera  obra 
que’l  seu  autor,  en  Joseph  Pous  y  Pagés, 
dona  à  la  escena.  Ab  efla  no’ns  dona  una 
gran  concepció,  puig  l’assumpto  que  tracta 
no  pot  ésser  més  gastat:  un  pare  que  vol  ca¬ 
sar  al  seu  fill  ab  una  noya  rica,  perque  es 
rica,  y  un  fill  que’s  vol  casar  ab  una  noya  à 
qui  estima,  perque  la  estima.  A  la  fi  triom¬ 
fa’l  fill,  qui  ab  joventut,  amor  y  trevall  avansa 
confiat  pel  camí  de  la  vida.  L’autor  no  de¬ 
mostra,  donchs,  gran  originalitat.  En  cambi 
demostra  talent  y  condicions  recomanables 
d’autor  dramàtich:  sobrietat  en  la  pintura 
dels  tipos,  lógich  desenrotllo  de  l’acció,  y 
diàlech  natural  v  fàcil.  No  vol  dir  aixó  que 
creyém  que  l’obra  sigui,  com  à  construcció, 
perfecta.  Bon  xich  se’n  falta.  Defectes  té, 
que  no’ns  entretindrém  à  senyalar  un  per 
un,  puig  qu’ells  són  més  fills  de  la  inexpe¬ 
riència  que  de  la  pobresa  de  recursos.  En 
general  podém  dir  que,  aixis  com  se  nota  en 
els  dos  tipos  més  simpàtichs,  l’Albert  y  la 
Roser,  un  cuydado  extremat  per  part  del 
autor  en  presentarlos  y  ferlos  moure  ab  una 
gran  claretat  y  convicció,  en  els  demés  hi 
trobém  certa  vaguetat:  lo  qual  es  grave  de¬ 
fecte  en  obras  que,  com  Sol-ixent,  à  més  de 
delectar  volen  convence  al  publich. 

Aquest  va  aplaudir  molt  al  autor  el  dia 
del  estreno,  y  també  als  actors,  que  trevalla- 
ren  ab  fe. 


Emili  Tintorer. 

EL  VALENT  (0 


La  taberna  es  fumosa. 


gronxant  el  ventre  sense  pó, 
ab  el  calsat  à  retaló. 


Alt  y  ferreny  s’aixeca  irat, 
ab  el  puny  clos,  la  boca  closa. 

La  cadira  ha  caygut  quan  s’ha  aixecat 
y’is  demés  de  la  taula  han  tremolat, 
qu’alt  y  ferreny  ell  ha  marxat! 

Ella,  la  dona,  la  Perduda , 
d’ulls  esqueixats  y  pit  caygut, 
li  ha  contestat  ben  resoluda 
y  se’n  ha  anat  com  ha  vingut: 


Nascuts  del  fum  y  l’ayguardent, 
callan  els  crits  y  la  tabola. 

—  ^  Qué  hi  hà  ? 

—  ^  Qué  passa  ?  — 

Surt  la  gent 

cap  al  carrer. 


Allí,  estirada, 

hi  hà  la  Perduda  que  s’escola; 
y’s  veu  girar  la  cantonada 
la  sombra  ferma  del  valent. 


EL  SEGON  JOCH  « 


En  l’ennuech  del  fum 
se  veu  la  flama  del  llum 
petita  y  ensangrentada 
com  una  gota  que  cau 
demunt  del  vici  d’aquell  cau 
de  gent  degenerada. 

Y  en  l’ennuech  del  fum  negrós 
se  disfuman  els  caps  dels  bebedós, 
las  brusas  blavas,  el  vi  vermell 
y'is  brassos  nuus  del  taberner  carnós 
qu’està  darrera  del  taulell, 
rihent  ab  calma,  seguint,  la  broma, 
ab  els  ulls  estdpits  y  abultats, 
ab  tot  l’ayre  de  bon  home 
quan  hi  hà  qui  mira  pels  descuydats. 


Els  ulls  d’en  Layo  creman  y’s  bellugan. 
L  amich,  en  Layo ,  s’alsa  à  poch  à  poch, 


y  deixa  à  n’els  que  jugan, 
qu'ell  sab  un  altre  joch.  • 

Y  en  la  fumosa  rebotiga 
l’amich  brutal  troba  à  l'amiga, 
la  tabernera  de  grans  costats, 
de  boca  roja  y  de  carn  fresca, 
que  va  ab  els  brassos  arremangats, 
Y  ell  qu’al  miraria  tot  s’engresca: 
per  la  cintura  l’abrassa  ab  foch, 
y  aplasta’ls  llabis  als  llabis  d’ella 
qu’està  que  crema  de  tan  vermella,' 
y  allí  comensan  el  segón  joch. 

Que  juguin  els  demés,  que  juguin 
en  l’ennuech  del  fum  del  cau, 
qu’ells  ja  ho  faràn  mentres  puguin, 
mentres  el  pobre  babau 
vagi  seguint  calmós  la  broma 
ab  tot  l’ayre  de  bon  home  !  ... 


Rafel  Nogueras  y  Oller 


(i)  Pertanyent  à  la  colecció  Tenebrosas ,  que  l’autor  té  en  preparació. 

CONCERT  WEINGARTNER 

El  concert  que  donà’l  mestre  Weingartner 
el  dimars  de  la  setmana  passada  en  el  teatre 
de  Novetats  fou  un  aconteixement  artistich. 
Com  en  Nikisch,  com  el  gran  compositor 
Ricart  Strauss,  com  en  Panzner,  com  en 
Rissler,  en  Weingartner  ha  vingut  à  donar- 
nos  impresions  d’art  verdaderas.  Conegut  ja 
del  públich  filarmónich  de  Barcelona,  no’ns 
cal  avuy  parlar  extensament  de  las  sevas 
extraordinarias  qualitats  de  director:  dirém 
no  més  que  sapigué  imprimir  à  la  orquesta 
del  mestre  Ctickboom  tota  la  empenta  del 
seu  temperament  fogós  y  entussiasta. 

En  Weingartner,  à  més  de  sas  efectivas 
facultats  de  director,  reuneix  totas  las  dots 
necessarias  per’enlluhernar  à  un  públich.  Sa 
pose  es  artística  y  de  bon  gust,  sa  figura  es 
fina  y  aristocràtica,  son  cos  rigit  no  acos¬ 
tuma  à  perdre  la  linia  vertical,  malgrat  sos 
brassos  accionin  nirviosos  ab  gestos  enèrgi¬ 
cament  accentuats.  Aquesta  flexibilitat  y  ele¬ 
gància  en  el  maneig  de  la  batuta  impideixen 
al  mestre  convertirse  en  un  c/otun,  perill  en 
que  solen  caure’ls  directors  de  temperament 
excessivament  impresionable;  aixis  com  la 
interpretació  seria  y  respectuosa  de  las  obras 
que  dirigeix — en  las  que  s’hi  observa  per’xó’l 
sagell  de  sa  pròpia  personalitat  -  no  permet 
que  se’l  consideri  tan  sols  com  à  un  virtuoso 
en  l’art  de  dirigir  la  orquesta. 

De  las  composicions  musicals  que  forma- 
van  el  programa,  las  que  van  obtenir  una 
execució  més  justa  foren  la  obertura  de 
Freischütz  de  Weber,  la  de  Benvenuto  Cellini 
de  Berlioz  y  la  colossal  VII  Sinfonia  de 
Beethoven.  En  la  obertura  del  gran  mestre 
romàntich,  en  Weingartner  sapigué  evocar 
la  poesia  que  la  omplena,  produhintnos  deli¬ 
tosa  emoció.  Desde’l  melangiós  cantàbil  de 
las  trompas  que  la  comensa  fins  al  vibrant  y 
triomfal  esclat  de  vida  que  la  termina,  el 
mestre’ns  feu  assaborir  totas  las  bellesas  de 
l'obra  que  sempre  sera  considerada  com  un 
model  d’oberturas  dramàticas.  La  obertura 
de  Benvenuto  Cellini ,  una  de  tantas  extra- 
nyesas  del  genial  autor  de  la  Damnalion  de 
Faust  y  de  la  Simphonie  fantastique ,  y  la  Se¬ 
tena  de  Beethoven  resultaren  portadas  ab 
energia  y  expressió  maravellosa,  fentnos 
fruhir  en  Weingartner,  en  aquesta  última 
sinfonia,  l’admirable  bellesa  del  allegretto , 
sobre  tot  al  comensament  del  mateix.  Els 
motius  musicals,  en  tota  la  sinfonia,  se  des¬ 
tacaren  nets  y  definits:  la  corda,  la  fusta  y’l 
metall  formaren  sempre  un  tot  armónich  y 
complert,  sens  ofegarlos  ni  debilitarlos. 
L’última  part  ( allegro  con  brio )  fou  portada 
ab  precipitació  potser  impròpia,  ja  que’l 
temps  marcat  es  allegro  con  brio,  y  no  presto , 
peró  de  totas  maneras — dintre  de  la  inter¬ 
pretació  personal  d’en  Weingartner — s’ha  de 
reconeixe  que  va  causar  sobre’l  públich  un 


efecte  enlluhernador,  no  sols  per  la  impresió 
de  joya  aixelabrada  que  produhí,  sinó  també 
per  la  justesa,  claretat  y  vigor  que’l  mestre 
va  saberli  donar. 

En  la  obertura  de  Tannhàuser  y  en  La  es¬ 
tada  dels  benhaurats  del  mateix  Weingartner, 
poema  sinfónich  ja  conegut  de  nostre  pú¬ 
blich  per  l’acabada  interpretació  d'en  Ribe¬ 
ra',  no  hi  brillaren,  com  en  las  obras  que 
acabém  d'esmentar,  las  grans  qualitats  d’en 
Weingartner.  La  obertura  de  Tannhàuser , 
que  reflexa  la  lluyta  entre’l  element  religiós 
y  l’element  sensual,  no  encaixa,  à  lo  que’s 
veu,  ab  el  temperament  del  mestre.  El  cant 
dels  pelegrins  va  careixe  d’unció  religiosa  y 
de  misticisme;  en  la  dansa  y  en  l’himne  à 
Venus  hi  trobarem  à  faltar  l’inmens  desitj 
sensual  qu’en  Wagner  va  expressar  ab  ells. 
Y  la  execució  de  La  estada  dels  benhau¬ 
rats  (i),  composició  musical  que  per  sa  poe¬ 
sia  misteriosa  y  romàntica  desdiu  del  qua¬ 
dro  d’en  Bòcklin  que  l’ha  inspirada,  tot  ell 
llum,  serenitat  y  calma,  no  superà,  en  nos¬ 
tre  concepte,  à  la  interpretació  de  la  obertura 
de  Tannhàuser. 

Malgrat  els  entussiastas  y  merescudíssims 
aplaudiments  ab  que  va  ésser  festejat  en 
Weingartner,  malgrat  l’innegabledomini  que 
aquest,  en  tan  poch  temps,  sapigué  adqui¬ 
rir  sobre’ls  músichs  de  la  Filarmónica,  hem 
de  confessar  que  no  som  del  tot  partidaris  de 
las  aparicions  y  desaparicions  repen.tinas  de 
directors  d’orquesta  qu’en  pochs  ensaigs  y 
sense  una  preparació  de  debó  han  d’imposar 
la  seva  manera  de  sentir  la  música  de  Bach, 
de  Beethoven  ó  de  Wagner  à  uns  músichs 
desconeguts  y  acostumats  à  interpretacions 
à  voltas  oposadas.  Sols  un  temperament  com 
el  d’en  Weingartner  pot  surtirne  triomfant 
en  aytals  cassos.  Perque  si  la  fermesa  de 
caràcter  y  la  energia  no  van  juntas  ab  el  ta¬ 
lent,  el  fracàs  es  casi  segur. 


EL  BEYRE  D’ARGENT 

Feya  tres  jorns  que’ls  patjes  cercavan  ei 
beyre  d'argent. 

Feya  tres  jorns  que  la  Gomtesa  plorava 
la  pèrdua  d’aquell  beyre  en  el  que  hi  havían 
begut  vi  dels  més  dolsos  y  rossos  rahims  els 
paladins  més  bells  y’is  més  sapats  guerrers. 


(i)  La  interpretació,  dirigintla  son  autor,  devia  és¬ 
ser  la  exacta. 

Y  la  capella  del  palau  era  plena  dimatjes 
y  de  llums,  y  devant  del  altar,  els  sacerdots 
pregavan  genolls  en  terra  perque’l  beyre 
d’argent  pogués  trobarse. 

Y  la  Comtesa,  bella  de  cos,  però  malalta 
d’ànima,  plorava  amargament  en  un  recó  de 
sa  cambra  sobtaria. 

Una  nit  trucaren  al  palau  ab  gran  estrèpit, 
y  sentintho  la  Comtesa  desde  sa  cambra  sob¬ 
taria,  manà  que  al  que  trucava  obrissin  des- 
seguida,  fos  qui  fos. 

Y’l  palje  baixà  la  escala  pressosament,  y 
va  obrir  al  que  trucava 

Y  l’home,  el  qu’havia  trucat,  entrà  solem- 
niosament  fins  al  jardi  del  palau  muntat 
dalt  d’un  cavall  blanch  com  la  neu. 

Y  dihent  que  desitjava  veure  à  la  Comtesa, 
va  baixar  del  corcer. 

La  Comtesa  va  rebre  al  jove  cavaller  ab 
el  somris  als  llabis  y’l  plor  à  l’ànima. 

Y’l  cavaller,  fent  una  reverencia  llarga, 
agafà  la  mà— semblant  à  un  lliri  vincladís — 
de  la  Comtesa,  y  besantla  va  dir: 

—  He  sapigut,  senyora,  qu'havéu  perdut 
un  bell  beyre  d’argent  y  que  per  això  sou 
trista  fa  tres  dias.  No  ploréu  ja  més,  donchs. 

Avans  que  surti’l  sol,  demà,  tindréu  el 
beyre,  sempre  que  accediu  als  meus  prechs! 
Jo  vos  retornaré,  bella  Comtesa,  vostre  bey¬ 
re  d’argent,  si  juréu  pendrem  per  espòs. — 

Y  la  Comtesa,  plorant  y  rihent  alhora,  va 


MAIG 

i 

Qué  bonich  es  el  Maig!  Las  ginesteras 
arreu,  arreu  han  florit; 
el  bosch  n’està  cubert,  fa  un  goig  qu’encanta, 
y  en  mitj  de  la  grogor,  las  corretjolas, 
blancas,  vermellas,  blavas  y  moradas, 
hermosas  y  gentils, 

també  han  florit  humils  com  la  ginesta, 
esperant  las  besadas  y’is  brunzits 
d’abellas,  papellons  y  marïetas, 
escarbatons  y  grills. 

Quin  goig  boy  brandejant  sobre  las  fullas! 

Quin  contrast  més  bonich! 

Qué  bé  t’agradaria,  vida  meva! 

Anemhi,  mon  amor,  demà  al  matí! 


prometre  casarse  ab  el  cavaller  que  tan  agra¬ 
dable  nova  li  portava. 

Y  en  el  saló  més  bell  del  sumptuós  palau, 
vora’l  més  preuhat  tapís  y  sobre  columna 
d’alabastre,  reposa  l’hermós  beyre  d’argent 
en  el  que  hi  han  begut  vi  dels  més  rossos  ra- 
hims  els  paladins  més  bells  y’is  guerrers 
més  sapats. 

Y’l  cavaller  besa  à  sa  esposa  constantment, 
y  riu. 

Mes  la  Comtesa,  bella  de  cos,  peró  malal¬ 
ta  d’ànima,  no  estima  al  cavaller. 

No  riu  quan  ell  la  besa  ple  de  desitj,  ni 
respón  quan  li  parla  de  somniadas  gestas: 
plora  quan  diu  que  l’ayma  ab  ver  amor. 

La  Comtesa  es  casada,  mes  no  estima. 

Y  un  jorn,  mentres  ell  beu  ab  gran  fruhi- 
ció  dessota  un  bell  desmay  qu’extén  sas 
brancas  demunt  del  seu  ros  cap,  com  prote- 
gintlo  de  l’ardencia  del  sol,  de  sobte, ’s  sent 
ferit  de  mort. 

El  vi,  quin  color  es  ros  com  espigas  de 
blat,  ha  sigut  enmatzinat  per  la  Comtesa, 
bella  de  cos,  peró  malalta  d’ànima. 

Ha  passat  temps.  S’anuncía’l  casament  de 
la  Comtesa  ab  el  seu  aymat... 

Y  abdós  beuràn  en  el  beyre  d’argent  de 
trista  historia! 

Narcís  Gili  Gay. 


II 

Al  xiu-xiu  de  paraulas  amorosas, 
al  compàs  de  besadas  y  sospirs, 
confonentse  mos  llabis  ab  tos  llabis 
y  mon  pit  ab  ton  pit, 

en  un  transport  d’amor,  tots  dos,  ma  vida, 
quedarém  adormits, 
pensant  en  la  ginesta  y  corretjolas, 
escarbatons  y  grills, 
y  marïetas,  papellons  y  abellas 
ab  llurs  besadas  y  suaus  brunzits. 

Y  demà  al  dematí,  al  aixecarnos, 
deixant  llit  y  coixí, 
anirém  cap  al  bosch,  la  vida  meva, 
hont  las  flors  han  florit. 

Jaume  Terri. 

Al  punt  qu’han  voltat 
totas  las  campanas, 
el  temple  s'ha  obert 
per  surtir  la  santa. 
L’he  vista  surtir 
en  son  tabernacle, 
ab  corona  d’or 
y  una  vesta  blava. 

Va  la  professo 
resseguint  el  terme; 
l  ultim  raig  de  sol 
pel  cloquer  grogueja; 
s’alsa  de  ponent 
una  llum  vermella 
inondant  el  cel 
de  clarors  de  festa. 

Baixa  pas  à  pas 
per  la  torrentera; 
entre  resplandors 
sobressurt  la  Verge; 


NOVAS 

Dissapte  fou  trasladat  mossèn  Jacinto  Ver¬ 
daguer,  desde  son  domicili  del  carrer  d’Ara- 
gó,  à  la  finca  ((Villa  Juana»  que  don  Ramón 
Miralles,  alcalde  de  Sarrià,  posseheix  à  Vall- 
vidrera  y  que  galantment  ha  cedit  al  poeta 
pera  facilitar  sa  curació. 

Mossèn  Cinto,  que’s  troba  millorat,  peró 
qu’experimenta  un  sensible  decaiment  de  for- 
sas  y  pateix  encara  febre,  trobarà  sens  dubte 
en  sa  nova  estada  un  medi  ben  favorable 
pera  referse,  essent  d’esperar  que  ab  el  com¬ 
plert  repòs  pugui  surtir  aviat  de  la  cambra  y 
respirar  aquells  ayres  sanitosos. 

El  malalt  queda  al  cuydado  del  facultatiu 
de  Sarrià  senyor  Torrents,  qui’l  visitarà  cada 
dia.  Els  metjes  de  Barcelona  que  fins  ara 
l’han  assistit  també  l’aniràn  à  visitar  dos 
cops  per  setmana.  A  més  el  senyor  Miralles, 
pera  que  res  li  falti  al  malalt  y  pugui  ésser 
degudament  atés  en  tots  moments  y  en  lo 
que  li  convingui,  gestiona  de  la  Diputa¬ 
ció  que  posi  un  mosso  de  la  Esquadra  al 
servey  de  mossèn  Cinto,  com  desde’ls  pri¬ 
mers  moments  va  quedarhi  un  empleat  del 
Ajuntament  de  Sarrià. 

Sembla  que  mossèn  Cinto  està  verament 
encantat  de  la  nova  estada  que  li  ha  facilitat 
el  senyor  Miralles.  Molt  ens  alegrarém  qu’en 
ella  hi  trobi,  ensemps  qu’esbarjo  pera  l’àni¬ 
ma,  la  salut  que  manca  à  son  cos. 


s’alsan  els  aucells 
de  la  plana  verda 
volejant  pel  cel 
ab  volada  alegra. 

Al  cel  hi  ha  nascut 
la  primera  estrella, 
la  estrella  vespral 
ab  claror  serena; 
ha  florit  avans 
que’s  girés  el  vespre; 
ha  florit  tan  sols 
per  veure  a  la  Verge. 

Era  ben  de  nit 
quan  ha  entrat  al  temple, 
y  s’han  fos  las  llums 
de  tan  b.-lla  festa. 

Entre  la  quietut 
s’ha  adormit  el  terme 
ab  el  somni  blau 
d’una  nit  d’estrellas... 

Leopold  Negre. 


Notabilissim  fou  el  programa  del  concert 
que  l’eminent  Granados  donà  en  el  teatre 
Principal  el  dimecres  dia  14.  Ademés  de  las 
composicions  qu’executà’l  mestre  fora  de 
programa  pera  correspondre  als  entussiastas 
aplaudiments  del  públich,  heusaquí  las  que 
forma  van  aquell;  Sonata  XXXV ,  de  Beetho- 
ven;  Sarabanda ,  Fantasia  cromàtica  y  Fuga , 
de  Bach;  Au  sofr,  Papillons  noirs ,  de  Schu- 
mann;  Nocturn  en  do  sostingut  menor ,  Polo¬ 
nesa  en  mi  bemol  menor ,  de  Chopiri;  Allegro 
apassionato ,  de  Saint-Saèns. 

El  mestre  Granados  demostrà  una  vegada 
més  las  sevas  indiscutibles  qualitats  de  pia¬ 
nista,  ja  que  sab  unir  la  pulcritut  y’l  senti¬ 
ment  en  la  expressió  ab  la  brillantesa  en  els 
passatjes  de  forsa.  En  las  obras  de  Bach  feu 
prodigis  d’execució,  aixis  com  en  la  Sonata 
de  Beethoven  interpretà  maravellosament  el 
deliciós  adagio  molto ,  y  en  el  Nocturn  de 
Chopin  ens  feu  sentir  tota  la  poesia  que  hi 
vessà’l  gran  mestre  del  piano. 

Felicitém  al  mestre  Granados  per  la  serie¬ 
tat  del  programa  y  per  la  interpretació  del 
mateix,  desitjant  tornarlo  à  sentir  aviat,  per- 
que  es  dels  músichs  de  nostra  terra  que’s 
preocupan  de  fer  art  de  debó  y  no  d’enllu- 
hernar  al  públich  ab  efectismes  de  mal  gust. 


Després  dels  Jochs  Florals  de  Gerona  por¬ 
tats  à  terme  per  la  redacció  de  L’ Enderroch 
y  que  resultaren  una  festa  notable,  sobressur- 

tint  el  discurs  d’en  Joseph  Franquesa  y  Go¬ 
mis,  han  vingut  els  de  Lleyda,  qu’ha  presi¬ 
dit  en  Joseph  M.a  Roca,  president  de  la  Unió 
Catalanista. 

L’acte  revesti  doble  importància  qu’altres 
anys.  El  teatre  ahont  se  celebrà  estava  ata- 
pahit  de  gentada  escullida  y  entussiasta, 
El  discurs  de  nostre  estimat  amich  en  Jo¬ 
seph  M.a  Roca  tou  escoltat  en  silenci  religiós, 
donchs  prou  s’imposava  la  veu  del  apòstol 
del  Catalanisme  militant  esgranant  l’época 
florida  del  Renaixement  de  la  gaya  ciència. 
La  figura  dels  trovadors  de  castell  ressaltà 
ab  la  descripció  feta  pel  citat  senyor,  qui  ab 
bon  cabal  de  datos  hislórichs  probà  que  las 
lletras  en  aquell  regnat  memorable  vence- 
ren  à  las  armas,  citant  l’obra  de  Bernat  Met- 
je,  d’Artés  y  Masco,  que  fou  gloriosa  com 
prou  ha  quedat  en  nostres  dias. 

Cóm  el  presentà  al  gran  aymador  de  la 
gentilesa  en  Joan  I!  No  cal  dir  cóm  sigué  re¬ 
but  entre  aquell  estol  de  bons  patricis  y 
avmants  de  las  lletras. 

Surtiren  premiats,  ab  la  Flor  en  Serrat  de 
Tossa,  mossèn  Navarro,  Castellet,  Ubach, 
Gilart,  Estadella,  Espelt,  Pinyol,  Gassol  y 
■en  Joseph  Iglesias,  que  s’endugué  la  palma 
entre’l  públich  ab  sa  composició  Lo  pandero 
de  las  mossas ,  xamós  quadro  de  costums  d’a¬ 
quella  comarca. 

La  reyna  de  la  festa  fou  na  Maria  Nadal, 
■filla  del  secretari  d’aquella  Diputació. 

El  discurs  de  gracias  del  senyor  Renyé  y 
la  memòria  del  secretari  senyor  Bergós  me- 
resqueren  forts  aplaudiments. 


El  dia  13  del  corrent  tingué  lloch  el  con¬ 
sell  de  guerra  pera  fallar  en  la  causa  incoada 
contra’ls  joves  senyors  Sal  y  Mariné,  detin¬ 
guts  el  dia  en  que  havian  de  celebrarse’ls 
Jochs  Florals.  Se’ls  hi  aplicà,  segons  sembla, 
la  pena  establerta  per  la  lley  de  primer  de 
janer  de  1900  contra’ls  qu’atentan  à  la  inte¬ 
gritat  de  la  patria,  essent  condempnats  à 
vuyt  anys  y  un  dia  de  presó  major,  à  més  del 
pago  de  costas. 

El  consell  de  guerra  pera  veure  y  fallar  la 
causa  instruhida  contra’l  director  de  La  Na¬ 
ció  Catalana  don  Bonaventura  Riera,  se  ce¬ 
lebrà'l  dia  14,  condempnantse  à  dit  senyor 
à  deu  anys,  vuyt  mesos  y  un  dia  de  presó 
major,  à  més  de  las  corresponents  accesso- 
rias. 

Gran  condol  produhiren  una  y  altra  sen¬ 
tencia  à  Barcelona  y  à  tot  Catalunya,  inte- 
ressantse  per  l’indult  dels  presos  las  més  im¬ 
portants  entitats  d’aquesta  capital,  com  tam¬ 
bé  sos  diputats.  Després  se  digué  qu’en  l’am¬ 
ple  decret  d’indult  concedit  pel  rey  en  las 
festas  de  sa  coronació  hi  estavan  compresos 
els  dits  joves  ca.talanistas,  com  també’l  di¬ 

rector  de  La  Veu  de  Catalunya  don  Enrich 
Prat  de  la  Riba,  quin  procés  deurà  sobres- 
sehirse. 

Com  que’l  decret  d’indult  comprèn  tots 
els  delictes  pohtichs  y  d’imprenta,  sembla 
que’l  govern  ha  acordat  que’ls  condempnats 
pels  successos  dels  Jochs  Florals  s’aculleixin 
al  indult  general,  y’s  resoldrà  favorablement. 

Aquestas  son  las  noticias  que’n  tenim  al 
entrar  en  màquina’l  present  número. 


Per  ordre  governativa  ha  suspès  sa  publi¬ 
cació’l  periódich  La  Nació  Catalana. 


Las  festas  de  la  coronació  d’Alfons  XIII 
han  sigut  à  Madrid  brillantissimas,  sense 
que  s’hi  registrés  cap  incident  desagradable 
d’aquells  que  posan  en  evidencia  la  poca 
cultura  y’is  mals  instints  d’un  poble. 

D’aixó  alguns  diaris  de  la  vila  y  cort  ne 
treuhen  com  a  conseqüència  qu’en  el  poble 
hi  batega’l  sentiment  monàrquich.  Nosaltres 
no  las  fem  aquestas  deduccions:  creyém  que 
son  molts  els  pobles  dels  que  se’n  pot  treure 
bon  partit,  qualsevulga  que  sia  la  forma  de 
govern,  si  en  comptes  de  mals  politichs  te¬ 
nen  patricis  com  cal.  Si’l  poble  es  rutina¬ 
ri,  es  degut  més  que  à  altra  cosa  als  mals 
governs  y  al  medi  en  que  viu.  Se  li  han  dat 
festas,  se  li  han  dat  toros ,  mes  {quina  ense- 
nyansa  se  li  ha  proporcionat,  quina  redemp¬ 
ció  moral  se  li  ha  fet  entreveure?  El  rey  prou 
las  ha  juradas,  y  en  veu  ben  alta  segons  diu- 
hen,  las  llibertats  espanyolas:  mes  {qui  l’ha 
secundat  aquest  acte  hermósy  trascendental? 
{Quina  aspiració  enlayrada  s’ha  vist  crista- 
llisar  en  las  iniciativas  dels  politichs  y  dels 
particulars? 

Y  en  tant  Cuba,  la  República  de  Cuba,  ha 
proclamat  aquests  mateixos  días  sa  indepen¬ 
dència,  estigma  ignominiós  pera  tots  els  po- 
liticayres  vividors  que’n  foren  causa  y  que 
no’s  saben  valdré  del  exemple. 

Tots  ells,  tots  els  que  contribuhiren  à  em¬ 
pobrir  aquella  illa,  tots  els  que  contribuhi¬ 
ren  à  que  fos  arrencada  d’entre’ls  territoris 
espanyols  qu’eran  la  herencia  d’Alfons  XIII, 
tots  han  dat  aquests  dias,  sense  rubor,  fe 
de  vida  en  las  festas  dedicadas  al  monarca 
quina  herencia  han  mermat. 

En  tant  el  Catalanisme  es  mirat  encara  ab 
mals  ulls;  el  Catalanisme,  que  à  son  temps 
aconsellà  l’autonomia  com  únich  remey  pera 
conservar  Cuba:  el  Catalanisme,  que  may 
ha  fet  professió  de  fe  monàrquica,  però  que 
no  enganya  al  rey  ni  mercadeja  ab  els  po¬ 
bles. 


Fidel  Giró,  impressor. — Carrer  València,  311. 

NOSTRE  SUPLEMENT 

L’anunciat  Suplement  Artístich-Literari  en  celebració  del 
XXV  aniversari  de  L’Atlàntida  surtirà  la  vinenta  setmana,  repar- 
tintse  gratis  als  suscriptors  de  Joventut.  Constarà  de  setze  planas 
de  paper  superior,  ab  magnífkhs  dibuixos  de  l’ Adrià  Gual  y  text 
dels  senyors  en  Geroni  Zanné,  en  J.  Pujol  y  Brull,  en  Pompeyus 
Gener  y  l’ Antón  Busquets  y  Punset.  Els  grabats  y  son  tiratje  à  varias 
tintas  creyém  que  faràn  honor  als  acreditats  establiments  d’en  Joseph 
Thomas  y  en  Fidel  Giró. 

Aquest  Suplement  se  posarà  à  la  venda,  junt  ab  el  número  or¬ 
dinari,  al  preu  de  una  pesseta.  Els  suscriptors  de  Joventut  el  re- 
bràn  gratis,  puig  en  son  obsequi’l  fem  tan  sols  sense  reparar  en  sacri¬ 
ficis,  y  ab  l’únich  propòsit  d’honorar  al  gran  autor  del  inmortal  poema 
L’Atlàntida. 

NOSTRE  FOLLETÍ 

Ab  el  present  número  de  Joventut  repartim  la  cuberta  de  la 
novela  L’inspector  Axel  Borg.  Aquellas  personasque  vulguin  tenir 
l’obra  enquadernada  poden  portar  à  aquesta  Administració  tots  els 
plechs  que  la  forman,  si  estàn  en  bon  estat,  junt  ab  la  cuberta,  y 
mitjansant  la  entrega  de  20  cèntims  els  hi  retornarem  l’obra  enqua¬ 
dernada  en  rústica.  A  més  podrem  facilitar  exemplars  ab  una  enqua¬ 
dernació  especial  (carionnè) ,  à  las  personas  qu’ho  desitjin,  si  en  lloch 
de  20  cèntims  n’hi  inverteixen  50.  Aquesta  enquadernació  especial 
resultarà  molt  econòmica  pera’ls  lectors  de  Joventut,  mercès  à  un 
conveni  que  acabém  de  fer  ab  nostre  enquadernador,  que’ns  permet 
donaria  al  públich  en  condicions  sumament  favorables. 

Seguint  sempre’ 1  propòsit  de  donar  à  coneixe  en  nostre  folletí 
las  obras  dels  més  notables  autors  extrangers,  la  setmana  entrant 
comensarém  la  publicació  de  l’obra  de  John  Ruskin 


ó  sia  un  aplech  d’estudis  y  descripcions  de  sas  bellesas,  triats  d’entre 
Els  Pintors  Moderns  y  altras  obras  d’aquell  eminent  autor  inglés, 
per  Cebrià  Montoliu. 


Redacció  y  Administració: 

Plassa  del  Teatre,  6,  entressol. 


SUMARI: 

Els  nostres,  per  Miquel  Laporta.— Observacions  sobre 
la  vida  moderna  (continuació),  per  Emili  Tintorer. 
—La  música  à  Madrid:  Weingartner,  Paderewski, 
per  Joaquim  Pena.— Montsenyenca,  per  J.  Novellas 
de  Molins.— La  por  del  Bagis,  per  Antón  Busquets 
y  Punset.  —  Notas  bibliogràficas,  per  G.  Zannè. — 
Caixa  de  pensions  vitalicias  y  jubilació  del  obrer, 
per  Trinitat  Monegal.— L’anonim,  per  Enrich  Paz  y 
Marcalló.— Novas. 

SUPLEMENT: 

TEXT:  «L’Atléntida»,  per  G  Zannè  —La  ilustració 
d'aquest  Suplement,  per  J.  Pujol  y  Brull  — L'estu¬ 
diant  de  Ca’n  Tona,  per  Antón  Busquets  y  Punset. 
La  primera  lectura  de  «L’Atlàntida»  à  Barcelo¬ 
na,  per  Pompeyus  Gener. 

GRABATS:  Ilustracions  de  varis  epissodis  de  «L'At- 
làntida»,  per  Adrià  Gual.— Casa  de  Folgarolas  hont 
nasqué  Jacinto  Verdaguer;  Ca’n  Tona;  La  Font 
del  Desmay  (de  fotografia). 

FOLLETÍ: 

CROQUIS  CIUTADANS,  per  Apeles  Mestres.  Plecb  15. 

NATURA,  per  John  Ruskin,  traducció  de  C.  Monto¬ 
liu.  Plech  1. 


ELS  NOSTRES 

No  tinch  cap  trenyina  als  ulls  que’m  privi 
de  veure  bé  l’estat  actual  del  partit  republicà 
federal  à  Catalunya.  Tindria  por  d’errarme, 
si  l’examinés  trobantme  preocupat  per  algu¬ 
na  idea  que  m’hagués  ficat  à  la  closca  de  ser 
avuy  per  demà,  per  rahó  d’ell  ó  de  qualsevol 
altre  partit  ó  moviment  d’opinió  pública,  al¬ 
guna  cosa  de  las  que  vesteixen,  segons  parer 
de  la  majoria  de  la  gent  que  corre  pel  món, 
y,  no  volent  abrassar  tanta  terra,  que  corre 
per  aqui.  Peró  curat  com  estich  d’espants  en 
quant  à  això,  no  dubto  gens  en  confessar 


Preu  d’aquest  número  ab  Suplement: 

Una  pesseta 


que  de  por  no’n  tinch  gota  de  no  encertar  en 
lo  que  digui  del  meu  partit. 

Mort  don  Francisco  Pi  y  Margall,  el  nom¬ 
bre  dels  adeptes  que’l  partit  federal  tenia  à 
Catalunya  en  actiu  servey — que  no  eran  pas 
tants  com  molts  dels  nostres  correligionaris 
creuhen,  si  se’n  descompta  lo  que  se’n  diu 
massa  y  segueix  en  moments  donats  à  qui  li 
diuhen  qu’es  més  radical  que’ls  altres— ha 
minvat  bona  cosa.  No  cal  retreure  dits  y  rè¬ 
dits  pera  voler  explicar  per  qué.  Al  cap  y  al 
ultim,  totas  las  causas  ‘d’esclariment  dels 
nostres  rengles  venen  à  ser  una  sola:  la  con¬ 
vicció  en  que  generalment  s’està  de  que  no 
anirém  enlloch. 

A  Catalunya  estém  desorganisats;  peró  à 
las  demés  regions  potser  ho  estém  més  que 
aquí,  y  en  tals  condicions,  poch  se  pot  fer 
pera  l’assoliment  de  la  república  federal  que 
volém.  Si  ns  fiquém  al  cap  posarnos  per  tot 
Espanya  à  tó,  aixó’ns  costarà  Poblet  y  San- 
tas  Creus  d’obtindre,  si  es  que  no’ns  sigui 
impossible  lograrho.  Ja  las  mourém  un  xi¬ 
quet  a  las  regions  retreyéntlashi  cosas  que 
despertin  la  seva  ànima  ensopida  à  la  vida 
del  autonomisme;  peró’l  seu  espavilament 
serà  de  tan  poca  durada  com  las  bombollas 
de  sabó;  obriràn  els  ulls  un  segón  y  desse- 
guida  al  seu  demunt  se  clouran  las  parpe- 
llas,  si  no’s  fa  us  d'una  corrent  d ' Electra  ó 

d’alguns  altres  d’aquests  romansos  que  van 
tan  bé  pera  rifarse  als  pobles  y  que  potser 
son  remeys  pitjors  que  la  malaltia. 

Catalanistas,  regionalistas  y  federals  sí 
que’n  podriam  fer  de  feyna  à  casa,  y  aquesta 
feyna  un  cop  feta,  ó  qui  sab  si  à  mitj  fer,  sí 
que’n  podria  bellugar  de  regions,  per  quinas 
seria  com  esperó  de  desitjós  nobles  y  espill 
de  conductas  à  seguir.  Peró  l’agermanament 
veritable  y  la  compenetració  de  debó  d’a¬ 
quells  elements  no  crech  que  sigui  un  fet  es¬ 
tant  sense  transformarse  la  secció  del  partit 
federal  espanyol  domiciliada  à  Catalunya  en 
partit  federal  català,  qu’ho  sigui  de  soca- 
arrel.  Heusaqui  ahónt  s’ha  d’anar  primer:  à 
fer  que’l  cap  y’l  cor  de  la  organisació  dels 
republicans  federals  catalans  siguin  à  Cata¬ 
lunya;  perque  sabuda  es  la  influencia  del 
mitj  ambient,  y  convé’l  de  la  nostra  terra  si 
s’ha  d’obrar  à  la  catalana. 

Ja  ho  sé  qu’en  una  pila  de  poblacions  de 
la  nostra  regió,  als  federals  no’ls  hi  cabrà 
à  la  barretina  que  sigui  cosa  bona  fer  ali 
pera  combatre’l  centralisme  ab  catalanistas  y 
regionalistas,  de  quins  els  hi  han  fet  enten¬ 
dre  que  son  obscur antistas,  mot  esferehidor 
aquest,  perque  aytal  paraula  castellana  fa 
una  mena  de  cosa  tota  extranya  à  las  ore- 
1 1 as,  si  bé  un  s’hi  fixa;  peró’m  sembla  que, 
anant  à  fer  feyna  seria  y  à  quedar  bé  ab  la 
nostra  conciencia  y  no  pas  ab  quins  tinguin 
per  papa  al  diari  que  llegeixin  ó  sentin  lle¬ 
gir  à  la  barberia,  podriam  resignarnos  à  no 
ser  del  pensar  dels  federals  catalans  de  totas 
menas,  sinó  solzament  dels  de  certa  mena. 

N’hi  hà  de  federals  qu’ho  son  perque’s 
creuhen  que’l  serho  vol  dir  poca  cosa  més 
que  fer  enterros  civils  y  barallarse  ab  el  rec¬ 
tor  del  poble;  ó  perque  pensan  que  quan 
vingui  la  nostra’ls  arbres  faràn  pollastres 
rostits  y  ampollas  de  mistela  pera  vi  de  pos¬ 
tres;  ó  perque  esperansan  qu’ab  el  triomf 
de  la  nostra  idea  tots  serém  bons  pera  tot, 
encara  que  no  sapiguém  de  res;  ó  perque  lo 
que’ls  interessa  més  es  qu'al  cap  del  Estat 
se  li  pugui  dir  don  en  comptes  de  majestat ; 
ó  perque  comprenen  que’l  nostre  programa 
es  la  fórmula  qu’aferma  millor  els  drets  del 
home  y  millor  defensa  de  tot  atach  las  per¬ 
sonalitats  naturals  colectivas,  familia,  muni¬ 
cipi,  comarca,  regió,  dintre  de  la  suprema 
colectivitat  Estat.  Aquesta  darrera  mena  de 


federals  es  la  que  convé  que’s  fixi  en  el  nou 
aspecte  qu’hauría  de  pendre,  no  la  doctri¬ 
na,  sinó  la  política  del  partit,  pera  fer  obra 
fruytosa.  Las  altras  menas,  encara  que  mol- 
tas  y  més  nombrosas,  no’ns  deuhen  fer  fret 
ni  calor,  perque  volerlas  convence  de  lo  qu’es 
bo  al  federalisme, ’m  sembla  temps  tan  per¬ 
dut  com  menjarse  l’aygua  d’un  plat  ab  una 
forquilla. 

Sempre  he  sentit  à  dir  que  val  més  pochs 
y  ben  avinguts  que  molts  y  renyits: 

Serém  pochs,  peró  contemnos: 

si  som  pochs  ja  serém  més, 

diu  un  capdal  poeta  de  nostre  renaixement 
literari.  Anirém  à  cercar  federals  als  recons 
més  amagats  de  las  casas,  no  en  las  bullan- 
gas  del  carrer,  ni  en  els  cafés  de  poble  al 
voltant  de  las  taulas  ahont  els  diumenges, 
devegadas  de  cap  à  cap,  s’hi  pert  el  temps 
jugant  à  cartas.  Aquell  honrat  obrer  qu'al 
costat  de  la  seva  muller  y  dels  seus  fills  gosa 
en  las  horas  de  descans  dels  goigs  de  la  fami¬ 
lia,  sanitosos  pera’l  cos  y  pera  l’ànima,  aquell 
obrer  es  el  federal  quecercarém  pera  que  si¬ 
gui  dels  nostres.  Aquell  industrial  que  té  la 
seva  botigueta  modesta,  que  poquet  à  poch 
progressa,  peró  ab  progrés  que  s’explica, 
natural  conseqüència  del  ordre,  del  estalvi  y 
de  la  honradesa,  aquell  es  el  federal  que 
apuntarém  en  las  nostras  llistas.  Aquell 
metje,  aquell  enginyer,  aquell  mestre  d’es¬ 
tudi  que  viuhen  dignament  del  exercici  de 
sa  carrera  y  d’ell  volen  seguir  vivint,  que 
aplican  sas  llums  à  fer  més  instruhits  y  més 
bons  à  sos  conciutadans,  que  no’s  creuhen  en 
el  dret,  ni  que’l  tingui  ningú,  per  més  sabis, 
més  forts  ó  més  richs  que  siguin,  de  ser  sen¬ 
yors  dels  altres,  aquells  seràn  els  federals 
que  voldrém  à  la  colla.  Gent  que  s’estimi 
y  estimi,  gent  de  pau,  casulana,  que  fassi  y 
no  cridi. 

Miquel  Laporta. 

OBSERVACIONS  SOBRE 
LA  VIDA  MODERNA  (0 

Apuntes  pera  un  llibre  que  no  surtirà  may 
VII 

També  s’ha  convingut  en  que:  «la  missió 
única  de  la  dona  en  aquest  món  es  la  d’es¬ 
devenir  una  perfecta  mare  de  familia»  (2). 
Els  homes  poden  tenir  els  seus  ideals,  las  se- 
vas  caborias  científicas  ó  artísticas,  els  seus 
devers  socials  y  familiars  en  son  aspecte  eco- 
nómich;  en  una  paraula,  un  home  pot  sentir 
una  vocació  y  seguiria  com  à  llegitim  fi  de 
sa  existència.  Pera  la  dona  no  hi  hà  més  que 
una  vocació,  qu'es  la  mateixa  pera  totas:  la 
d’ésser  una  bona  mare  de  familia.  La  frase 
biblica  «Creixéu  y  multipliqueuvos»,  que 
presa  com  à  imperatiu  categórich  fora  peri- 
llosíssima  perque  podria  portarnos  à  un  aba- 
rraganament  general  molt  conforme  ab  la 
Natura,  aqueixa  frase,  acceptada  per  las  reli¬ 
gions  cristianas  ab  criteri  més  acomodatici, 
s’ha  interpretat  com  à  consell  benèvol  y  pa¬ 
ternal,  però  ab  una  irritant  desigualtat  al 
aplicarse  à  las  dugas  meytats  del  género 
humà:  donchs  à  una  d’ellas,  la  dona,  al  ne- 
garli  tota  altra  finalitat  terrena,  se  li  impo¬ 
sa’l  «Creixéu  y  multipliqueuvos»  com  à  ne¬ 
cessari,  si  no  vol  esdevenir  un  sér  inútil. 
Y  pera  que’l  sarcasme  sigui  més  sagnant, 
se  li  han  imposat  tantas  trabas  y  dificultats 
pera  que  pugui  cumplir  honestament  aquest 
fi  únich,  que  cada  dia  son  més  las  que,  no 
volent  passar  per  demunt  d’ellas,  se  troban 
en  la  impossibilitat  d’assolirlo.  Y  aixis  ve¬ 
nim  à  parar  à  un  dilema  quinas  conclusions 
son  ben  deplorables,  en  un  cas  pel  género 
humà,  en  un  altre  per  las  religions  positi- 
vas,  puig  qu’es  necessari  convenir  en  que: 
ó  bé  un  cinquanta  per  cent  del  sexe  dèbil 
queda  inútil  pera  cumplir  sa  finalitat — si 
vol  cumplirla  honradament  —  ó  bé  la  huma- 


(1)  Véginse’ls  números  107,  108,  112  y  113  de 
Joventut. 

(2)  Hem  de  repetir  lo  que  ja  ferem  observar  en  un 
altre  article:  Que’ns  referim  al  modo  cóm  s’entén  el 
viure  a  Espanya.  Per  lo  tant,  tot  lo  que  teòrica  y  pràc¬ 
ticament  s’ha  dit  y  fet  al  extranger  per  escolas  ó  asso¬ 
ciacions  feministas —  extravagancias  y  tot  — en  res  pot 
interessarnos. 


nitat  està  ben  podrida  y  procura  cumplirla 
de  la  manera  que  pot. 

Evidentment  en  aquella  veritat,  com  en 
tantas  d’altras  que  s’acceptan  rutinariament 
y  sense  sospesarlas,  hi  hà  un  fons  indiscuti¬ 
blement  cert;  y  aquest  fons,  que  sense  ne¬ 
cessitat  de  cap  Biblia’ns  explica  la  mare 
Naturalesa,  es  que  no  las  donas  solzament, 
sinó  homes  y  donas,  portan  en  sí  l’instint  de 
procreació  y  perpetuació.  Pera  l’home  aquest 
instint  s’ha  considerat  com  un  fí  més  ó 
menys  relatiu;  en  cambi  pera  la  dona  s’ha 
considerat  com  à  únich  y  essencial.  No  hem 
d’entrar  aquí  èn  disquisicions  filosóficas  so¬ 
bre  aquest  punt,  ni  hem  d’insistir  sobre  la 
subtibilitat  de  l’argumentació  que  tals  con¬ 
clusions  afirma.  Tampoch  ens  podém  detenir 
à  anotar  els  principis  ó  lleys  d’atavisme  que 
à  través  dels  sigles  hagin  pogut  contribuhir  à 
perpetuar  aquesta  absurda  desigualtat  moral 
entre  l’home  y  la  dona.  Pera  nostre  objecte 
el  fet  sol  ens  basta,  y  puig  tothom  l’accepta, 
acceptemlo.  No  com  à  expressió  d’una  gran 
veritat,  sinó  pera  demostrar  ab  lógicas  con- 
seqüencias  quan  lleugerament  com  à  tal, 
s’accepta. 

Si  en  lloch  d’aquella  desigualtat  s’hagués 
admès  que  moralment  al  naixe  no  hi  hà 
entre  l’home  v  la  dona  cap  diferencia,  y  que 
per  lo  tant  la  finalitat  terrena  ( 1)  es  per  uns 
y  altres  la  mateixa  y  pot  cumplirse  seguint 
cada  hu  la  vocació  natural  que  pot  portarnos 
per  camins  variadíssims  à  la  consecució  d’i¬ 
deals  propis;  si  aixó  s’hagués  acceptat,  no’s 
trobaria  la  dona  avuy  condempnada,  com 
s’hi  troba  desde  que  neix,  à  ésser  educada  y 
criada  ab  un  patró  inflexible  que  pesarà  so¬ 
bre  son  esperit  com  anella  d’esclavatje.  Y 
aixis  com  las  primeras  paraulas  que’l  repata- 
ni  sabater  inculca  al  seu  fillet,  que  té  de  per¬ 
petuar  la  dinastia  sabateresca,  son:  pega, 
nyinyol,  etc.,  pera  que  posi  amor  al  ofici, 
aixis  lo  primer  que  s’inculca  à  una  nena  es 
la  coqueteria,  sense  la  que —  tothóm  n’està 
convensut  —  difícilment  podria  cumplir  sa 
missió:  casarse.  En  nostra  terra’s  comensa  à 
fer  creure  à  tota  nena,  à  forsa  de  repetirli, 


(1)  Deixém  de  banda  la  misteriosa  finalitat  ultra- 
terrena,  puig  tant  els  que  hi  creuhen  com  els  que  no  hi 
creuben  han  convingut  en  que  pera  tots,  homes  y  do¬ 
nas,  es  igual. 

qu’es  molt  maca  y  molt  bufona  y  qu’en  ésser 
maca  y  bufona  consisteix  la  suprema  perfec¬ 
ció.  Y  ja  desde  molt  avans  que’l  seu  cervell 
pugui  capir  la  trascendencia  de  las  floretas , 
la  seva  orella  s’haurà  acostumat  al  dols  re¬ 
moreig  d’aduladoras  paraulas  quin  extensis- 
sim  repertori  pot  sintetisarse  en  el  tan  fatal 
com  enlluhernador  aforisme  que  cap  jovene- 
ta  ha  deixat  de  sentir  una  y  mil  voltas:  «Una 
noya  es  pera  un  rey»...  si’l  rey  la  vol. 

Y  pera  que’l  rey  la  vulgui  — qui  diu  el  rey 
diu  un  partit  ventatjós. —  se  farà  tot.  Com  à 
las  xinas  se’ls  hi  envenan  els  peus,  à  las  ne- 
nas  se’ls  hi  enmotlla  tot  seguit  l’instint  d’in- 
dependencia,  y  las  frases  «sembla  un  xicotot)), 
«las  noyas  no  ho  fan  aixó»,  etc.,  preparan  el 
camí  de  la  servitut  à  las  petitas  ànimas  este- 
mordidas.  Després  sols  s’afina  la  seva  sensi¬ 
bilitat  per  medi  d’una  educació  en  que’l  mis¬ 
teri  y  la  superstició  son  la  nota  dominant. 
Els  llims  y’l  paradís  rublert  de  serafins  son 
las  sevas  primeras -nocions  del  misteri  reli¬ 
giós,  y  la  panereta  de  flors  dintre  de  la  que 
els  infants  venen,  y’l  Tió  y’is  Reys  que  por- 
tan  lleminaduras,  son  las  sevas  primeras 
nocions  del  misteri  de  la  vida.  Y  ab  arreglo 
à  aquest  criteri  s’ha  cregut  que’l  pudor  era 
incompatible  ab  la  veritat,  que  la  puresa  té 
d’anar  acompanyada  de  la  ignorància.  Y 
l’instint  de  la  dona  que  neix,  sistemàtica¬ 
ment  desorientat,  se  pert  en  fantasias  é  ilu- 
sions  esbojarradas  que’s  convertiràn  més 
tart  en  dolorosos  desenganys. 

Perque — y’l  contrassentit  arriba  aquí  al 
colm  —  al  convenir  en  que  la  dona  neix  pera 
ésser  mare,  s’ha  convingut  també  en  que  fins 
qu’ho  sigui  deu  ignorar  lo  que  ésser  mare 
vol  dir.  Y  es  clar  que,  no  essent  licit  ense- 
nyarho,  s’ho  han  d’apendre  totas  solas  y  d’a¬ 
magat.  Lo  qual  es  tant  més  desastrós  quan 
el  fenomen  apareix  à  las  ànimas  verges  com 
quelcom  qu’es  alhora  confós  y  pecaminós.  Y 
la  curiositat  excita  y  desordrena  la  fantasia, 
y’l  terror  aclapara  la  conciencia. 

Las  noyas  de  casa  bona  que  reben  lo  que 
se’n  diu  una  esmerada  educació,  arriban  à  la 
edat  de  casarse  ab  un  bagatje  de  coneixe¬ 
ments  ben  llastimós.  Al  colegi,  ó  las  institu¬ 
trius,  las  hi  ensenyan  à  brodar,  fer  puntas, 
llegir  y  escriure,  donàntlashi  lleugeras  no¬ 
cions  d’historia,  comptabilitat, etc  De  lo  qu’es 
la  vida,  la  vida  qu’han  de  crear  y  qu’ellas 


mateixas  han  de  viure,  no  se’is  hi  diu  res. 

Y  totas  las  petitas  miserias,  dolors  y  desen¬ 
ganys  que’l  matrimoni  y  la  constitució  d’una 
familia  suposan,  sols  els  comensan  à  ende¬ 
vinar  quan,  en  vi  gi  1  i  as  del  casori,  la  seva 
mare  las  hi  fa’l  petit  sermó  reglamentari  ab 
frases  encubertas  queacaban  d’atolondrarlas. 

Una  noya  de  casa  bona  es  casi  bé  sempre 
una  noya  atolondrada;  es  un  aucellet  bufó 
que,  guardat  en  gavia  d’or,  sent  desitjós  im¬ 
periosos  de  volar  lliurement:  y’l  pobre  no 
sab  que  li  han  retallat  las  alas.  Al  obrirli  la 
gavia  ó  al  rómprela,  si  es  atrevit,  se’n  va  de 
tomballons  quan  no  té  la  sort  de  trobar  una 
mà  generosa  que’l  sostingui;  mans  que,  dit 
sigui  ab  veritat,  no’s  troban  gayre.  Las  alas 
pera  volar  pel  món  son  letas  d’experiencia,  y 
la  experiencia  sols  per  la  reflexió  s’adquireix. 

Y  precisament  à  las  senyoretas  l’ultim  de  que 
se’ls  hi  ensenya  es  de  reflexionar.  Si  al  colegi 
sols  se’ls  hi  ensenyan  vaguetats,  en  sa  vida 
social  sols  vaguetats  se’ls  hi  mostran.  Aixís, 
el  sentiment  religiós,  que  no  ha  pogu,t  arre- 
larse  en  son  esperit  perque  se’ls  hi  va  incul¬ 
car  interessant  únicament  sa  fantasia,  no 
serà  obstacle  pera  que  cada  senyoreta  vagi  al 
temple  del  Senyor  à  pescar  un  maridet  que 
ingènuament  conquistarà  ab  dolsas  miradas 
intercaladas  entre’l  final  y’l  principi  de  cada 
salve.  Aixís,  la  modèstia,  filla  no  de  la 
convicció,  sinó  d’un  confós  desitj  d’humili¬ 
tat,  no  serà  obstacle  pera  que  cada  senyore¬ 
ta  posi  un  art  exquisit  en  dissimular  tots  els 
petits  defectes  y  fer  ressaltar  els  atractius  y 
qualitats.  Aixís  el  pudor,  que  fa  portar  els 
ulls  baixos,  no  serà  obstacle  pera  que  cada 
senyoreta  vegi  millor  que  ningú  si  es  guapo 
ó  lleig  V impertinent  que  va  al  darrera  seu. 

Y  aixís  el  rubor,  qu’enrogirà  las  finas  galtas 
empolvadas  al  sentir  à  cau  d’orella  la  inten¬ 
cionada  floreta  d’un  galàn  desvergonyit,  no 
serà  obstacle  pera  que  cada  senyoreta  senti 
una  dolsa  satisfacció  que’s  traduheix  en  un 
sospir  fondo,  fill  llegitim  del  instint  que  res¬ 
pon  ingènuament  a  aquests  crits  de  vida. 

Y  heusaquí  cóm  la  dona  en  general,  y  es¬ 
pecialment  la  senyoreta  que — aixís  s’ha  con¬ 
vingut — no  té  altra  missió  en  el  món  qu’es- 
devenir  una  bona  mare  de  familia, ’s  troba  al 
arribar  als  vint  anys  ab  un  bagatje  d’ilusions 
y  de  tendresas  que  voldrà  realisar  y  no  po¬ 
drà,  perque’l  marit  serà  més  vulgar  de  lo 

qu'ella’s  creya  y’Is  fillets  ploraran  y  faran 
plorar  més  de  lo  qu’ella’s  pensava. 

{Quànts  anys  tardarém  encara  à  desvanei- 
xe  aquest  gran  erro  que  presideix  en  la  edu¬ 
cació  de  la  dona?  {No  seria  ja  hora  de  que, 
deixantnos  d’hipocresias,  se  digués  tot  se¬ 
guit  à  tothom,  y  à  la  dona  especialment, 
cóm  se  neix  y  per  qué’s  neix,  cóm  se  casa  y 
per  qué’s  casa,  cóm  se  viu  y  per  qué’s  viu, 
cóm  se  mor  y  per  qué’s  mor?  Evidentment  à 
la  civilisació  moderna,  que’s  vanta  d’haver 
emancipat  à  la  dona,  li  queda  encara  molt 
que  fer.  Té  d’emanciparia  moralment,  v 
aquesta  emancipació  es  tant  més  dificil  quant 
pera  lograrla  es  precís  descorre  la  gran  cor¬ 
tina  que  tapa  la  vida  y  dir  d'una  vegada  net 
yclar  que  tot  aixó  que’n  diuhen  candor,  mo¬ 
dèstia,  pudor,  coqueteria  y  sensibilitat,  son 
falornias  de  poeta,  y  que  al  abolir  semblants 
virtuts ,  s’haurían  pres  moltas  armas  à  la  hi¬ 
pocresia,  llaga,  tal  volta,  la  més  fonda  que 
corseca  à  la  societat  moderna. 

VIII 

Entre  lo  que  s’ha  calificat  de  poble  ó  clas¬ 
se  baixa,  la  noció  de  la  vida’s  comprèn  d'una 
manera  més  exacta  y  menys  hipòcrita.  La 
menestrala  y  la  trevalladora  —  modistas, 
planxadoras,  dependentas,  xinxcis  de  fàbri¬ 
ca,  etc. — ab  rudimentària  ó  nula  instrucció, 
no  tenen  més  remey  qu’educarse  llegint  el 
gran  llibre  de  la  vida  quinas  miserias  y  ne¬ 
cessitats  arreu  contemplan.  Tenen  ellas,  so¬ 
bre  las  de  la  classe  alta  y  burgesa,  una  gran 
ventatja  d’ordre  moral:  la  ventatjade  sentir- 
se  l’esperit  lliure,  y  poder  desenrotllàrselshi 
lliurement.  Y  si  la  seva  condició  en  la  socie¬ 
tat  es  tan  trista,  no’s  deu  pas  à  la  llibertat  ab 
que  viuhen,  sinó  à  rahons  més.  complexas, 
encara  que  fonamentalment  las  mateixas  que 
indicavam  al  tractar  d’aquellas. 

Com  ellas,  las  fi  1 1  as  del  poble  no  poden 
escapar  à  la  lley  fatal:  han  nascut  pera  casar- 
se  y  ésser  bonas  mares  de  familia.  Y  si  bé 
es  cert  q.u’ab  més  franquesa  y  veritat  que 
aquellas  encaminaran  sos  passos  per  aquest 
cami,  no  es  menys  cert  que  d’aquest  cami  no 
podran  apartarsen,  y  la  fal-lera  del  casori  de¬ 
sitjat,  no  com  à  realisació  d’una  novela  som¬ 
niada,  sinó  com  à  medi  únich  per’assegurar 
una  existència  tranquila,  també  en  la  filla  del 


poble  desenrotllarà  l’instint  de  coqueteria, 
de  luxo,  de  seducció  y  d’hipocresia,  qu’ab 
tot  y  manifestarse  més  espontàniament,  no 
deixarà  de  caracterisar  tots  els  petits  actes  de 
sa  existència.  Y  resultat  curiós:  la  burgeseta 
romàntica  pera  reaüsar  somnis  d’amor,  y  la 
plebeya  allissonada  pera  procurarse  un  ben¬ 
estar,  recurriràn  als  mateixos  artificis  y  petits 
enganys  que  creuràn  necessaris  per’arribar 
al  seu  fi.  Ab  la  sola  diferencia  qu’en  las  últi- 
mas  hi  haurà  més  convicció  y  més  franquesa. 
{Quina  diferencia  hi  hà  entre  la  senyoreta 
que  menja  poch  per  por  d’engreixarse  massa, 
ó  no  beu  vi  pera  ésser  més  pàlida,  ó  està  tres 
horas  devant  del  mirall  avans  d’anar  ben 
apretadeta  al  ball  de  la  marquesa,  y  la  boti- 
guereta  que’l  diumenge  no  menja  all  perque 
no’s  senti,  ó  la  xinxa  qu’estalvia  cèntim  so¬ 
bre  cèntim  pera  comprarse’l  mocador  de  pita 
que  lluhirà  en  l’envelat? 

Sí:  la  filla  del  poble,  à  pesar  de  viure  ab 
més  franquesa,  neix  també  marcada  ab  el 
sagell  fatal.  Ella  no  pot  triar:  ó  perdres  ó 
casarse.Y  si  la  rica  presumptuosa  pot  perme¬ 
ties  el  luxo  de  quedarse  voluntàriament  pera 
vestir  sants ,  ella  no  ho  pot  pas  fer  sens  expo- 
sarse  à  la  misèria  ó  à  la  vergonya.  La  socie¬ 
tat  es  inexorable,  y  ha  imposat  à  la  dona  feble 
la  cassera  del  marit  com  únich  fi  de  sa  exis¬ 
tència.  A  las  ricas  las  hi  ha  imposat  aquesta 
tasca  mantenintlas  astutament  durant  sa  sol- 
teria  en  una  especie  de  llims  que’s  diuhen 
ignorància;  à  las  pobres,  las  hi  ha  imposat 
per  medi  de  la  necessitat.  {Per  quina  rahó, 
si  no,  el  trevall  de  la  dona  es  tan  poch  retri- 
buhit?  {Qui’n  protesta  d’aixó?  Avuy  que  la 
qüestió  del  salari  tant  preocupa  à  las  esco- 
las  socialistas  y  que  tantas  vagas  per  ell  se 
fan,  chi  hà  ningú  que’s  preocupi  del  salari  de 
la  dona?{S’ha  fet  ab  solidaritat  cap  vaga  pera 
lograr  que  s’equiparin  els  jornals?  Tot  lo  més 
se  parla  d’evitar  que  las  donas  puguin  adme- 
tres  à  certa  classe  de  trevalls— lleys  coerciti- 
vas  sempre!  —  peró  proclamar  que  la  dona  té’l 
mateix  dret  que  l’home  à  guanyarse  la  vida 
hónradament  y  sense  matarse,  aixó,  si  ho  ha 
fet  algú,  se  li  ha  dit  boig. 

Y  es  qu’en  realitat  tothom  ne  protesta.  Per 
atavisme,  per  instint  de  dominació,  s’ha 
convingut  en  que  la  dona  no  té  altra  missió 
que  la  de  cuydar  la  familia,  y,  relegada  à  un 
ofici  secundari  en  la  organisació  social,  la 

seva  llibertat  y  la  seva  dignitat  continúan 
encara  avuy  tan  desconegudas  com  quan,  en 
civilisacions  que’n  dihém  barbres,  la  consi- 
deravan  poch  millor  que  com  una  bèstia 
hermosa. 


LA  MÚSICA  A  MADRID 

Weingartner 

En  altres  tres  concerts  hem  sentit  al  tan 
celebrat  mestre  alemany  dirigint  la  orquesta 
de  la  Societat  de  Concerts  madrilenya.  Y  no 
obstant,  s’ha  confirmat  tot  lo  que  deyam  al 
parlar  de  son  debut,  puig  en  Weingartner 
sols  en  certs  moments,  en  molt  petitas  dosis, 
s’ha  mostrat  al  nivell  del  nom  qu’ha  adquirit 
per  tot  el  món,  y  qu’ha  confirmat,  per  lo  que 
hem  llegit,  en  el  seu  concert  de  Barcelona. 
Nostra  desilusió  ha  sigut  molt  gran,  puig 
precisament  confiavam  en  las  audicions  de 
Madrid  pera  formar  un  judici  definitiu,  ja 
que  pel  seu  nombre  permetían  verificar  els 
deguts  ensaigs,  à  diferencia  de  lo  succehit  en 
aqueixa  capital,  ahont,  tant  aquest  any  com 
el  passat,  s’hi  ha  presentat  y  desaparegut 
com  altre  Fregoli.  Mes,  com  dihém,  si  à 
Madrid  hi  ha  restat-forsas  días,  aquests  han 
sigut  poch  profitosos  pera  l’art,  puig  els 
programas  s’han  format  sempre  à  última 
hora,  y  d’ensaigs  se  n’han  fet  els  menys  pos¬ 
sibles.  Y  ab  tot  aixó,’ns  trobém  que  possehím 
avuy  una  idea  molt  més  confosa  de  la  verita¬ 
ble  valua  d’aquest  director  d’orquesta  que  la 
que’ns  formarem  al  sentirlo  per  primera  ve¬ 
gada.  El  lector  podrà  deduhirho  del  resum 
qu’aném  à  fer  de  nostras  impresions. 

Els  programas  no  han  obehit  à  cap  plan 
verament  artístich.  Va  dirse  qu’en  Wein¬ 
gartner  tractava  de  donarnos  en  aquesta 
serie  de  concerts  una  complerta  historia  de 
la  Obertura ,  mes  no  sabém  per  quin  motiu 
aixó  no  s’ha  realisat.  D’oberturas  prou  ni  ha 
hagut,  escampadas  pels  programas,  però 
sense  cap  ordre  ni  relació.  Si’n  passém  re¬ 
vista  trobém,  ademés  de  las  tresdeWag- 
ner  de  que  parlarem  en  el  primer  concert,  la 
del  Tànnhauser;  de  Gluck  la  de  Iphigenia  en 
Aulide ;  la  de  La  flauta  ericantada  de  Mozart; 
las  de  Oberon  y  Freischütz  de  Weber;  La 
Gruta  de  Fingal  de  Mendelssohn,  y  Leonora 
de  Beethoven.  Peró  tot  aixó,  que  ben  organi- 
sat  y  completat  podia  haver  sigut  interessant, 
no’ns  ha  produhit  cap  efecte  per  culpa  del 
desconcert  ab  que  s’ha  presentat,  de  la  intru¬ 
sió  d’altras  obras  que  no  hi  venian  gens  lli  - 


gadas,  y  finalment,  per  la  mitjana  interpreta¬ 
ció  qu’han  obtingut  la  major  part  d’ellas. 

No  sabriam  senyalar  res  de  notable  en  las 
obras  qu’hem  esmentat  de  Gluck,  de  Mozart 
y  de  Mendelssohn,  com  tampoch  en  el  Tan- 
nhàuser ,  qu’en  mans  d’en  Weingartner  ens 
ha  semblat  sols  discretament  dit.  Peró  ni 
discret  tan  sols  l’hem  trobat  ab  Mozart,  tant 
en  aquella  obertura  com  en  la  magnifica 
Sinfonía  Júpiter ,  obra  de  proba  pera  veure 
cóm  un  mestre  interpreta  à  Mozart,  aquest 
músich  víctima  sovint  de  la  falta  de  cons¬ 
ciència  artística  dels  directors  (i).  No  volém 
sostenir  qu’en  Weingartner  careixi  d'aquesta 
consciència,  peró  si  que  respecte  de  Mozart 
ha  fet  ben  poca  cosa  pera  posaria  de  relleu: 
la  orquesta’s  limita  à  llegir  de  manera  molt 
mitjana  ditas  obras,  y  prou.  Y’is  delicadis- 
sims  andante  y  minuet  d’aquella  Sinfonía  exi¬ 
geixen  quelcom  més. 

Solzament  hem  sapigut  trobar  à  en  Wein¬ 
gartner  al  nivell  de  la  seva  reputació  en 
dugas  oberturas:  Leonora  y  Oberon ,  puig 
sas  interpretacions  han  sigut  verament  gran- 
diosas,  y  en  particular  la  genial  dicció  que 
dona  à  la  segona,  que  un  cop  sentida  no  pot 
oblidarse  may  més. 

De  Beethoven  ens  ha  presentat  dugas  Sin- 
fonias  més:  la  Segona  y  la  Tercera.  Cap  d’e¬ 
llas  ha  pogut  produhirnos  la  emoció  conse- 
guida  ab  la  Quinta ,  en  particular  la  gran 
Sinfonía  Heroica ,  qu’esperavam  ab  tant  inte¬ 
rès  sentirli  à  n’en  Weingartner.  Aquesta 
obra,  verdadera  pedra  de  toch  pera  pendre  la 
mida  à  un  director  d’orquesta,  ens  deixà 
frets;  sa  interpretació  fou  vulgar,  vulgaríssi- 
ma,  sense  cap  grandiositat,  y  no  es  possible, 
no  podém  creure  qu’en  Weingartner  no  sigui 
capàs  de  fer  altra  cosa  ab  ella.  Torném 
à  nostre  tema.  iSerà  la  mala  calitat  de  la  or- 
questa-'  ^Serà  la  falta  d’ensaigs?  Peró  encara 
ab  un  sol  ensaig  s’havía  de  veure,  per  entre 
mitj  de  totas  las  imperfeccions,  quelcom  de 
genial  en  una  batuta  qu’à  voltas  sab  serho, 
y  la  Tercera  que  acabém  de  sentir  no  la  recor- 
darém  may  per  res  de  notable,  essent  aixís  que 
d’en  Weingartner  devíam  esperarne  molt. 

Tampoch  va  seduhirnos  sa  interpretació 
del  Sieg/ried·Idyll ,  altra  obra  de  proba  del 
temperament  wagnerià  del  mestre.  No  dirém 
que  fos  una  profanació  com  la  que  fa  poch 
va  donarnos  en  Chevillard,  peró  à  pesar  de 
sa  major  fidelitat  en  el  temps,  en  Weingart¬ 
ner  no  sab  tampoch  revestir  aquesta  obra  de 
la  poesia  inefable  de  qu’està  sadollada.  Fou 
un  Siegfried-Idyll  molt  encarcarat,  sense  cap 
frescor  ni  delicadesa,  en  que’s  deixava  sentir 
massa  la  energia  d’una  batuta  que  cuydava 
sols  de  marcar  el  ritme  ab  imperiositat  exces¬ 
siva,  y  conseguia  aixís  privarnos  de  la  part 


(i)  Donarà  rahó'l  Don  Joan  de  Mascagni,  que 
hem  sentit  en  lloch  del  Don  Joan  de  Mozart  Ja’n 
parlarém,  si’ns  vaga. 

més  bella  de  l’obra.  Com  à  director  wagnerià 
comensém,  donchs.à  dubtar  del  mestre  Wein- 
gartner,  y  creyém  qu’encara’n  dubtariam 
més  si  li  sentíssim  conduhir  un  dels  grans 
dramas  musicals  del  mestre  de  Bayreuth.  Di¬ 
rigint  à  Beethoven,  podém  dir,  en  resum,  que 
à  estonas  el  trobém  magistral,  com  deuria 
estar  sempre  aquest  director,  però  èn  altras, 
com  las  que  acabém  d’esmentar,  nostra  des- 
ilusió  no  ha  pogut  ésser  més  gran. 

Dugas  obras  novas  hem  conegut  en 
aquests  concerts:  una  sinfonía  de  Raff  que’s 
titula  En  el  bosch ,  y  un  poema  sinfónich  de 
Smetana  titulat  Vitava.  Abdugas  pertanyen 
al  mateix  género,  qu’es  el  descriptiu,  però 
portat  fins  à  un  grau  exagerat  que  sols  ser¬ 
veix  pera  perjudicarlas.  L’obra  de  Raff,  de 
considerable  extensió,  conté  algún  fragment 
apreciable,  com  per  exemple,  un  largo  molt 
discretament  exposat  en  la  fusta  y  en  la  cor¬ 
da,  y  una  dansa  fantàstica  d’instrumentació 
ben  trevallada  y  poch  exagerada.  En  cambi 
altres  passatjes  resultan  molt  pesats,  particu¬ 
larment  quan  tracta  de  descriure  sensacions 
del  bosch,  y  encara  més  la  cassera  ab  que 
termina,  que  treyentne'l  soroll  no’n  que¬ 
da  res. 

El  poema  de  Smetana  es  d’un  caràcter 
semblant,  peró  encara  més  exagerat,  puig  en 
ell  tot  se  descriu:  l’aygua  que  naix  de  la 
font  y’l  seu  curs  à  travers  dels  camps  de 
Bohèmia,  els  sorolls  d’una  cassera,  un  casa¬ 
ment  à  montanya,  unas  ninfas  que  jugan  en 
las  ayguas  del  riu;  després  se  fa  de  nit,  més 
tart  se  fa  de  dia,  el  riu  amenassa  desbordar- 
se,  després  el  sentim  aixamplarse  y’l  veyém 
passar  majestuosament  per  Praga,  y  pera 
final  d’aquest  ensiàm  no  falta’l  corresponent 
himne  nacional  ab  tot  el  soroll  que’s  pot 
treure  de  las  baterias.  Portar  la  música  per 
aquests  viaranys  es  tréurela  del  seu  centre 
propi,  y  fins,  d’admétreho,  cal  qu’ho  realisi 
un  talent  molt  superior  al  que  demostra  te¬ 
nir  el  mestre  Smetana.  La  seva  música  està 
al  nivell  de  la  descripció  que  acabém  de  fer, 
es  à  dir,  qu’es  un  embolich  sense  cap  ni 
peus.  Podria  ésser  que  nosaltres  anéssim 
errats,  y*en  tal  cas  l’obra  resultaria  una  cosa 
superior  y  fora  del  alcans  de  nostra  pobra 
inteligencia. 

Altras  obras  més  conegudas  y  també  mi¬ 
llor  executadas  ens  ha  donat  en  Weingart- 
ner.  La  Marxa  del  Emperador  de  Wagner, 
que  va  tenir  una  bona  execució,  com  pocas 
vegadas  obté;  el  tan  conegut  Scherzo  de  Men- 
delssohn  d’E7  somni  d'una  nit  d'estiu ,  potser 
1  obra  que  millor  ha  tocat  la  orquesta,  parti¬ 
cularment  per  partdel  primer  flauta,  qu’es  un 
gran  solista  y  sens  dubte’l  músich  més  nota¬ 
ble  d’aquesta  Societat;  y’l  desgraciat  arreglo 
del  vals  de  Weber,  fet  pel  propi  Weingart- 
ner,  que  tant  livarem  criticar  tots  l’any  pas¬ 
sat  à  Barcelona,  y  que  aqui  fa  furor  en  el 
públich  inteligent ,  puig  com  ja  va  dir  aquell, 


aixó  va  à  pobles.  Y  per  fi  hem  d’esmentar 
una  magnífica  obra,  poch  ó  gens  coneguda 
entre  nosaltres:  Rosamunda  de  Schubert, 
inspiradissim  fragment  orquestal  d’una  deli¬ 
cadesa  y  frescor  incomparables.  Va  encantar- 
nos  de  manera  extraordinària  aquesta  compo¬ 
sició  que  norecordavam  haver  sentit,  peró  tant 
com  ella  va  entussiasmarnos  la  grandiosa  in¬ 
terpretació  que  li  donà  en  Weintgartner,  y’l 
sentiment  ab  que  la  interpretaren  tant  la 
massa  de  corda  com  la  de  fusta,  encarrega- 
das  respectivament  de  las  dugas  frases  musi¬ 
cals  qu’en  ella  dominan.  S’ha  de  fer  constar 
que  l’obra  es  d’estructura  senzilla  y  l’efecte 
depèn  sobre  tot  del  bon  gust  dels  intérpretes, 
mes  no  per’xó  hem  de  regatejar  à  aquests  el 
mérit,  puig  en  aquesta  mena  d’obras  es  molt 
fàcil  caure  també  en  l’efectisme.  Y  tant  el 
mestre  com  els  músichs  estigueren  en  ella 
tan  notables,  que  varen  casi  indemnisarnos 
dels  desenganys  anteriors.  Executant  tot  lo 
demés  d’igual  manera,  altras  lloansas  n’hau- 
riam  fet. 

Heusaquí  lo  qu’ha  fet  en  Weintgarner  al 
devant  de  la  tan  anomenada  Societat  de 
Concerts  de  Madrid,  qu’avuy  es  un’ombra 
de  lo  que  fou.  El  mestre  alemany  ens  ha 
entussiasmat  en  alguns  moments,  peró 
ha  defraudat  nostras  esperansas  en  altras 
ocasions  en  que  n’esperavam  molt.  ^Haurém 
de  carregarli  en  compte  d’una  manera  defi¬ 
nitiva?  Esperém  y  desitjém  de  veras  tornar  à 
sentirlo  prompte,  y  tantdebó  fos  ab  una  or¬ 
questa  de  la  seva  terra  pera  saber  d’una  ve¬ 
gada  à  quina  carta  quedarnos. 

Y  ja  que  d’aixó  parlém,  hem  de  comuni¬ 
car  al  lector,  pera  la  seva  satisfacció,  que 
l’any  vinent  tornarà  à  sentir  à  la  Filarmó- 
nica  de  Berlín  que’s  deturarà  à  Barcelona 
de  pas  per’aquesta  cort,  ahont  està  contrac¬ 
tada  pera  dotze  concerts  en  el  nou  Teatre 
Lirich  que  s’acaba  d’inaugurar.  El  propi  em- 
pressari,  home  després  com  pochs  per’a- 
quests  negocis,  ho  afirma  formalment.  Vivim 
y  veurém. 


Paderewski. 

Per  fi  hem  conseguit  sentir  à  aquest  famós 
pianista  que,  ja  sigui  per  lo  enrevessat  del 
seu  nom,  ja  també  per  sos  mèrits  positius, 
es  un  del,s  qu’avuy  fan  més  soroll  en  el 
món  musical.  «Paderewski  es  un  colós,  es  un 
geni,  es  el  Rubinstein  modern»,  diuhen  els 
uns...  «Paderewski  es  un  extravagant,  un 
desequilibrat,  la  exageració  més  absurda  del 
tipo  del  virtuós»,  diuhen  els  altres.  Y  nosal¬ 
tres,  iqué’n  dirém  al  surtir  de  la  primera  audi¬ 
ció  d’aquest  colós  extravagant?  Dirém  (donant 
sols  la  primera  impresió,  puig  ni  volém  ni 
sabríam  fer  encara  un  judici  definitiu),  qu’en 
Paderewski  ens  ha  semblat  verament  la 
figura  musical  més  gran  entre’ls  pianistas 

d’avuy,  que  creyém  se’l  pot  calificar  com  el 
més  genial,  es  à  dir,  més  Rubinstein  que  cap 
altre,  però  que  la  sensació  emocional  que’ns 
ha  fet  experimentar  no  ha  sigut  tan  gran 
com  V admirativa:  hem  admirat  molt  més  que 
no  hem  sentit. 

Y  tot  seguit  hem  de  manifestar,  pera  edi¬ 
tar  una  mala  interpretació  de  lo  anterior,  que 
no’s  tracta  d'un  nou  Rosenthal,  aixó  es,  d’una 
maravella  tan  sols  en  el  mecanisme,  perque 
en  Paderewski  apareix  tot  seguit  com  artista 
que  interpreta  y  dona  un  sagell  molt  perso¬ 
nal  al  seu  trevall,  tan  personal,  qu’en  aixó 
creyém  està’l  seu  principal  defecte,  puig  sa 
personalitat  arriba  à  sobreposarse  à  la  del 
autor. 

El  seu  tipo  es  notabilissim.  Sa  testa  deno¬ 
ta  una  extraordinària  inteligencia,  peró  al 
ensemps  s’observa  en  ell  certa  extravagancia, 
y  bastant  de  pose.  Se  presenta  al  públich,  yen 
sa  mirada  y  actituts  s’hi  veu  l’home  possehit 
de  la  seva  superioritat,  que  tracta  d’indagar 
quants  graus  d’estupidesa  hi  hà  en  el  seu  au¬ 
ditori.  Y  al  veure  que  nostra  aristocracia  en¬ 
tra  à  la  sala  tart,  ó  enrahona  sense  concedirli 
la  complerta  atenció  deguda,  deixa  anar  sa 
grapa  sobre’l  teclat  y  ab  un  cop  sech  li  impo¬ 
sa  silenci,  y  no  conseguintho,  repeteix  encara 
el  cop  ab  més  forsa.  Y  comensa  l’obra,  y  si  al 
segón  compàs  sent  encara  soroll,  se  detura, 
interrogant  al  públich  ab  mirada  feréstega... 
y  torna  à  comensar.  Aixó  li  hem  vist  fer  tres 
vegadas  seguidas.  Per  fí  l’imperi  del  terror 
ha  lograt  sobreposarse  à  la  poca  educació  de 
nostras  classes  directoras,  el  monstre  amaga 
las  unglas,  y’ns  dona  à  coneixe  la  seva  exe¬ 
cució  portentosa,  grandiosa  com  cap  altra, 
que  aclapara  y  fa  admirar  ab  la  boca  badada 
al  més  gran  dels  virtuosos  que  sens  dubte 
existeixen. 

^Es  també  ’l  més  gran  dels  artistas  del 
piano?  Qu’es  un  artista  ho  repetim,  puig  co¬ 
munica  expressió,  fa  diré.  las  teclas,  desen- 
tranya  la  composició  que  interpreta  fins  al 
seu  fons,  mes  per  lo  general  ens  ha  semblat 
qu’aixó  era  à  costa  de  l’obra,  que  la  persona¬ 
litat  del  pianista  se  sobreposava;  y  veyam 
en  primer  terme  à  Paderewski,  y  en  segón  à 


MONTSENYENCA 

Aném,  hermosa,  fins  al  cim,  à  rebre 
de  cara  à  cara’l  bes  del  astre  rey 
y  à  aspirar  aquell  ayre  tot  rehina 
qu’aixampla’l  cor  y  enlayra’l  pensament. 

Desde’l  lloch  inmortal  de  las  alturas, 
quin  fruhir  las  bellesas  del  entorn  ! 

Quin  gosar  de  la  terra  benehida 
tota  flors  y  perfums,  aus  y  cansons  1 


Beethoven  ó  Chopin.  D’aquell  ha  executat 
el  Concert  en  mi  bemol  ab  acompanyament 
d’orquesta, fentnos  admirar  una  interpretació 
que  no  considerém  com  profanació  de  l’obra, 
puig  l’hem  trobada  més  fidel  al  esperit  de 
aquesta  qu’en  las  demés  composicions,  peró 
que  tampoch  ens  ha  verament  conmogut. 
Considerant  qu’era  la  primera  obra,  y  en  un 
artista  tan  especial  la  forma  distréu  en  prin¬ 
cipi  del  fons,  esperém  un’altra  audició  de 
Beethoven  pera  judicarlo  definitivament. 

Respecte  de  Chopin,  que  venia  després, 
tant  per  aquesta  rahó  com  per  haver  tocat 
una  Balada,  un  Nocturn ,  un  Wals,  y  la  famo¬ 
sa  Polonesa  en  la  bemol ,  n’hem  format  més 
acabat  cóncepte.  Y  aquest  consisteix  en  que, 
à  pesar  de  tota  la  seva  grandiositat,  arriba 
en  Paderewski  à  permetres  unas  llibertats 
que  no  poden  admetres.  Pera  ell  el  fraseig,  el 
temps,  y’l  ritme  depenen  més  que  res  del  seu 
capritxo,  y  en  aquest  concepte  ha  desfet  per 
complert  el  Nocturn ,  truncant  las  frases  de 
manera  que  no  haviam  sentit.  La  brillantesa 
qu’en  sas  mans  adquireix  la  Polonesa  es  in¬ 
descriptible,  peró  pert  la  quadratura  y  ab  ella 
la  grandiositat  à  causa  també  d’aquesta  lli¬ 
bertat  d’interpretació,  y  nosaltres  recordém 
interpretacions  recents,  si  no  de  tant  efecte, 
en  cambi  de  més  fidelitat. 

Vingué  per  postres  la  Rapsòdia  n.°  12  de 
Liszt,  y  aquí  fou  el  deliri.  Lo  que  ab  ella  fa 
aquest  pianista  es  indescriptible,  y’l  públich 
s’hi  entrega  y  va  corejant  cada  període  musi¬ 
cal  ab  una  ovació.  cEs  aquesta  la  veritable 
interpretació  de  dita  Rapsòdia ?  En  nostre 
concepte,  no  hi  hà  dubte  qu’es  una  interpre¬ 
tació  grandiosa,  peró  lo  que  dubtém  es  qu’en 
Liszt  hagués  tingut  semblant  intenció  al  es- 
criurela. 

La  primera  impresió  que’ns  ha  produhit 
en  Paderewski  es,  donchs,  la  d’un  geni  que 
aclapara,  qu'arrebata ,  peró  no  transporta; 
no  arriba’l  seu  art  (indubtablement  es  un  art) 
à  despertarnos  aquellas  emocions  molt  més 
petitas,  pero  més  fondas,  més  intensas.  Veu- 
rém  l’efecte  que’ns  produhirà  en  la  segona 
audició. 

Joaquim  Pena. 


Anemhi,  vida,  aném  sens  aturarnos 
sota  l’ombra  frescal  dels  castanyers; 
com  més  prompte  anirém  à  la  carena, 
més  dolsors  y  més  ditxas  sentirém. 

Y  abrassats  tots  dosets,  com  eura  y  soca, 
à  frech  à  frech  del  cel, 
trobarém  nostre  amor  més  ple  d'ardencia 
y  més  hermós  que  may  nostre  Montseny. 

J.  Novellas  de  Molins. 

uín Carnestoltas  aquell  any 
à  la  vila  de  Farnés!  Era 
en  els  meus  florits  temps 
quanhi  estudiava.  Els  tres 
jorns  sorollosos  els  pas¬ 
saren  aquells  vilatans  en 
continua  bacanal:  un  de- 
bolit  de  donas  deixadas  de  la  mà-  de  Deu  se 
llensaren  al  carrer  cercantfal  vellet  rector  à 
qui  amenassavan  ab  la  mort  més  tràgica, 
per  haver  privat  las  balladas  al  devant  de 
la  Iglesia,  ahont  acostumavanferlas  cada  any. 

La  capvesprada  fou  terrible,  y  mica  de 
goig  feya  permaneixe  en  aquella  població, 
puig  que’ls  habitants,  com  una  riuhada  de 
carn  humana,  s’escorrían  pels  carrers  tene¬ 
brosos,  seguint  inconscients  aquell  escamot 
luxuriós.  Fou  aixó  un  motiu  pera  que’ls  pochs 
estudiants  que  restavam  al  colegi  anéssim 
à  la  desbandada  y  al  campi  qui  pugui,  saltant 
las  parets  del  jardi  esporuguits. 


Sense  donarmen  compte’m  trobi  al  hostal 
del  Mingo  espardenyer,  ahont  reprengui  for- 
sas  bo  y  esperant  algún  traginer  tocatardà 
pera  fer  la  pujada  de  Sant  Hilari  plegats, 
puig  la  nit  avensava  y,  ab  la  fosca  qu’ame- 
nassava,  talment  no  era  gens  plahent  anar 
cinch  horas  ben  sol  y  en  plena  nit...  Las  horas 
s’escorrian  y  no’n  compareixia  cap,  y  jo,  bon 
xich  despacientat,  vaig  disposarme  à  arris¬ 
car  el  tou  de  fosca  després  d’escoltar  un  de- 
bolit  d’amonestacions  per  part  dels  hostalers 


(i)  Aquest  irevall  guanyà’l  premi  ofert  pel  ban¬ 
quer  de  Gerona  senyor  Monsalvatje  en  els  Jochs  Fio 
rals  celebrats  darrerament  en  aquella  ciutat,  organisats 
per  L' Enderroch. 


y  parroquians  que  voltavan  la  llar  sens  en- 
caparrarse  dels  seus  convilatjants.  Peró  jo — 
Santa  nit! — y  al  carrer  falta  gent,  bon  xich 
content  de  poder  anar  al  caliu  de  la  llar  be- 
nehida.  Ab  pocas  passas  guanyi  la  palanca 
de  la  Riera  dels  Frares,  y  enlla,  cap  al  Molí 
d’en  Casellas,  en  quin  badiu  l’aygua  dormia 
quieta,  sentintse  solament  el  xerroteig  de  las 
vincladissas  canyas  que  l’encerclan.  Passi  las 
alzinas  balladoras ,  aquell  clap  de  gegantins 
arbres  que  s’entrellassan  uns  ab  altres,  de 
brancatje  tot  vert,  y’m  mullaren  el  rostre  ’ls 
esquitxos  de  la  cascata  d’en  Massaneda  que's 
llensa  potenta  y  escumejant,  torbant  el  mis¬ 
teri  d’aquella  afrau  emboscada.  L’esquello- 
teig  dels  braus  de  Ca’n  Estrada  y  Vilaxica 
semblava  que  m’empenyés  amunt  amunt 
cap  al  tossal  de  la  serrada  de  Castanyet  pera 
fer  la  devallada  de  las  Fossas,  aquell  clos  te¬ 
nebrós  d’hont  sembla  que  no  se’n  pugui 
eixir  per  un  may  més...  Quina  devallada, 
sants  del  cel!  Talment  semblava  que  baixés 
cap  à  un  pou  fondo,  molt  fondo.  El  respir 
meu  ressonava  per  aquell  estretall  de  rocate- 
ras  y’m  produhia  un  efecte  terrorifich...  Un 
quart  d’angunia  mortal  pera  eixirne  y  guan¬ 
yar  la  esplanada  neta  del  Bagis.  Ans  de  co- 
mensarla  volgui  reposar;  assegut  demunt 
d’una  margera,  m’aixugui  las  gotas  de  suor 
que’m  rodolavan  cara  avall.  Un  ayret  fredo- 
rench  me  feya  rependre  la  via,  quan  vaig 
sentir  pel  cantó  de  las  Fossas,  d’hont  aca¬ 
bava  d’eixir,  un  cant  que  m’alegrà’l  cor,  un 
cant  mitj  trist,  mitj  alegroy,  qu’acompanya- 
va  l’acompassat  so  del  esquellerinch  d’un 
animal  de  bast.  Vingué  à  ésser  com  un  raig 
de  sol  en  aquella  fosca  tenebrosa...  Anava 
acostantse,  acostantse,  y’s  distingia  més  cla- 

ra  la  cansó  que  contrastava  ab  aquell  esce¬ 
nari  : 

Al  carrer  del  Hospital, 
à  tres  portas  à  mà  dreta 
si  n’hi  hà  un  estudiant 
que’n  festeja  una  Sileta; 
bon  amor. 

Y’l  matxo’s  sentia  més  proper...  y  gara- 
ninch ,  garatiench,  garaninch,  garanench,  en 
tant  que’l  traginer,  enclotat  al  bast,  seguia 
la  cansó  ab  un  deix  tan  atractiu,  que  sem¬ 
blava  animar  la  somorta  esplanada... 

No  l’ha  poguda  alcansar 
ni  ab  rahons,  ni  ab  parauletas; 
ja’n  resol  l’estudiant 
à  vestirsen  de  monjeta; 
bon  amor. 

Qué  dolsa  era  aquesta  esparsa!  Sobre  tot 
al  recordarme  que  molt  aprop  d’aquella 
afrau,  en  una  caseta  pobra  del  cim  de  la  ca¬ 
rena,  me  l’havia  feta  coneixe  una  velleta  de 
vuytanta,  tot  revifant  una  nierada  de  pollets 
xisclayres.  Un  crit  d 'Arri,  moreno!  ’m  feu  al- 
sar  y  prepararme  pera  escometre  al  traginer, 
que  no  era  altre  qu’en  Pau  Xero,  qu’anava 
seguint  la  cansó : 

Al  punt  de  la  mitja  nit 
truca  à  casa  la  Sileta: 

— Hola,  holal  (qui  hi  hà  aquí? 

Al  arribar  à  n’aquest  indret,  que  jo  espe¬ 
rava  frisós,  me  li  planto  al  devant,  respo- 
nentli: 

— Jo  soch,  Pau:  (no’m  coneixéu? 

— (Qué  t  haig  de  coneixe,  sant  cristià,  ab 
aquest  tay  de  fosca? 

— (Ni  per  la  veu? 

—  Botuadell,  si  ets  el  Tunicu!  (Y  ahónt  vas 
tot  sol  per  aquests  mons  de  Deu?  (També 
has  fugit  del  xarbascat?  Pla’t  deu  haver  vin¬ 
gut  bé  à  n’à  tu!  Bé,  bé,  ja  se  las  compon- 
dràn;  puja  al  bast  y  à  dormir  al  Bagis,  que 
l’ase’m  fum  si  arribariam  à  casa  ab  aquesta 
espessor. 

— (Al  Bagis  voléu  anar?  (No  diuhen  que 
s’hi  sent  por? 

— Oh,  y  es  pla  cert!  Peró  mira:  de  segur 
que  tindràn  un  bon  tastarral  de  foch  y  prou 
pa  pera  fer  torradas;  lo  qu'es  la  meva  bota 
no  desdirà  pas  pera  passar  la  nit,  y  aixis, 
arraulits  al  escó,  vigilarém  bo  y  vetllant  la 
por,  pera  que  pugan  reposar  la  bona  gent  de 
la  casa.  (No  l’espantaràs  pas,  eh? — 


Jo,  que  sempre  he  anat  à  la  que  salta  de 
sensacions  y  raresas,  vaig  omplirme  de  co- 
ratje  y  serenitat  al  respóndreli: 

— Aixó  pla!  Per  mi  ray,  ja  hi  podéu  aviar  el 
matxo,  qu’encara  m’agradarà.  Avans  d’anar- 
nos  à  estabellar  à  las  roqueras  del  sot  de 
Sant  Salvi,  val  més  vetllar  la  por  ben  calen- 
tons  vora  la  llar.  (Heu  pas  sentit  à  dir  que 
n’hi  haguessin  mort  cap,  vos,  Pau,  dels  que 
hi  han  anat  avans? 

— No,  Tunicu ,  no;  si  acàs  serém  nosaltres 
els  primers.  Dalit  y  enllà! — 

Poch  tardarem  à  arribar  à  l’era  de  la  ma¬ 
sia,  de  quins  pallers  n’exiren  roncant  tres 
gossos  que’ns  acompanyaren,  bo  y  ensu- 
mantnos  fins  à  la  entrada. 


La  entrada  y  cuyna  del  Bagis  es  espayosa... 
ampla...  baixa  y  fonda.  A  mà  dreta  hi  hà  la 
llar  voltada  pel  revellit  escó;  dugas  pedrassas 
servant  dos  boscalls  que  creman  sempre;  al 
mitj  els  clamàstechs  que  sostenen  la  grossa 
perolaque’s  mou  al  lleu  brandeigde  la  flama; 
à  mà  esquerra  una  estacada  d’hont  penjan 
eynas  y  més  eynas  camperolas:  rellas,  fan- 
gas,  arpiots,  aixadas...  es  à  dir,  lo  menester 
pera’l  conreu  de  las  terras;  aprop  la  pastera; 
al  centre  hi  hà  la  taula  llarga  y  ampla,  negra 
y  lluhenta;  del  sostre,  atravessat  de  cabirons, 
ne  penjan  panollas,  forchs  de  fruyts  de  tota 
mena;  y  voltant,  per  las  parets,  s’hi  ovira  un  bé 
de  Deu  d’estampas  y  goigs  qu’enamora,  no 
mancant,  al  fons  de  tot,  el  rellotje  de  caixa, 
fressós  y  acompassat,  comptant  els  instants  de 
vida  d’aquella  bona  gent.  Quan  hi  entrarem 
ab  el  Pau  Xero  resavan  el  rosari,  del  que 
n’eran  à  las  acaballas.  L’hereu  penjà’ls  rosa¬ 
ris  d’un  estaloch  que  fa  la  pastera,  y  posantse 
la  barretina  entonà’l  santa  nit  y  bon  hora ,  do¬ 
nant  comiat  als  de  Planavía,  que  tenían  de 
quedarse  aquella  nit  à  vetllar,  à  no  havernos 
quedat  nosaltres. 

— Aném,  vaja,  (altrament  vos  quedéu?  Deu 
vos  ho  pach.  Si  teniu  res  de  nou  aviséu,  que 
ja  estarém  alerta.  Demunt  de  la  taula  hi  hà’l 
menester.  Tinguéu  bon  repòs  y  fins  à  nou 
jorn. 

—  Deu  ho  vulga —  feu  en  Xero  bo  y  aixar- 
rancantse  prop  de  la  llar,  mentres  l’hereu, 
la  jove,  jayos  y  maynada,  pujavan  escala 

amunt  cap  à  llurs  cambras;  no'ls  mossos  y  la 
porqueyrola,  qu’encara’ls  tocava  conduhir  el 
bestiar;  y  acabat  que  fou  el  tràfech,  regnà’l 
silenci  més  sepulcral  en  la  cuynassa,  il·lumi¬ 
nada  per  un  llum  de  ganxo  que  penjava 
del  sostre,  espandint  una  claror  tota  ex- 
tranya  y  misteriosa  barrejada  ab  la  de  las 
llamas  joganeras  de  la  llar  que  feyan  moure 
nostras  siluetas...  Y  tich...  tach...tich...  lach... 
anava  fent  el  rellotje,  produhint  un  soroll  ex- 
trany,  fent  ressonar  tot  l’empostissat  de  mal 
aplanadas  fustas.  Tocaren  las  onze,  acompas- 
sadas,  y  la  cuyna  quedà  tota  envolta  de  mis¬ 
teri...  Els  tihons  espetegavan  y  las  nostras 
ombras  s’allargassavan  paret  enllà,  segons 
el  bellugueig  que  fes  la  flama  del  llum...  Si¬ 
lenciosos  passarem  llarga  estona. 

— (Tens  pas  por,  Tunicu? 

— No,  gens;  més  aviat  son. 

— Allargàssat  al  escó. 

—No  podria  pas  dormir. 

— (Vols  dir  que  no?  Ja  t’abrigaré  ab  la 
manta,  y  mentres  dormiràs  faré  las  torra- 
das. — 

M’havia  temptat  y  anava  à  probarho,  quan 
caygueren  somortas  y  foscas  las  dotze...  El 
rellotje  las  llensà  ab  so  apagat  y  confós,  peró 
percutiren  més  y  més,  acabant  de  portarnos 
tot  el  misteri  que  puguin  tenir  las  nits  hiver- 
nencas  en  els  llochs  més  tétrichs  y  desola¬ 
dors.  La  llar  no  llensava  flamaradas,  era  pur 
caliu,  una  magrana  feta;  tan  sols  un  espiral 
de  fum  blanquinós  pujava  xemeneya  amunt, 
tapant  la  lluhissor  del  sutje  qu’encrostonava 
tota  la  part  baixa,  fins  à  tocar  à  l’ampla  cam¬ 
pana  que’ns  feya  dedosser...  El  Xero, assegut 
à  un  escambell,  feya  alguna  bacayna  decan¬ 
tant  el  cap  à  dreta  y  esquerra,  seguintli  la 
barretina  tots  els  moviments;  un  cop  se  li 
avensà  cap  al  pit  ab  una  sotragada  violenta, 
y  ell  feu  un  ronch  estrident  que  sorollà  per  la 
quietut  que’ns  enrotllava;  y’n  seguiren  d’al¬ 
tres  més  lleus  y  reposats... 

Jo  me’l  contemplava  ben  despert  à  n’aquell 
bon  home.  Ferm  y  atrevit,  qué  n’havia  fetas 
de  campanyas  desafiant  las  inclemencias 
dels  temporals,  la  feresa  dels  llops  y  dels 
singlans,  y  sobre  tot  els  mals  intents  dels 
homes!...  Y  pensava  que  un  brau  qu’havia 
eixit  de  tot  alló,  podia  reposar  ben  confiat, 
corn  hi  reposava,  vora  la  llar  d’una  masia,  ab 
tot  y  sentirshi  por. 


Un  soroll  viu  qu’entrà  per  la  porta  fora¬ 
na  seguí  tota  la  cuyna,  removent  taula  y 
banchs;  el  llum  s’apagà  ab  tot  y  no  fer  vent,  y 
poch  després  se  sentí  cap  à  las  corts  del  bes¬ 
tiar.  Bramulant  els  bous,  assehinant  laseugas 
y  bruhelant  els  godays,  produhiren  una  mena 
de  concert  que’m  feu  estremir  y  ajocarme  cap 
al  redós  del  Pau  Xero,  à  qui  la  meva  tremo¬ 
lor  havia  mitj  despertat. 

— Pau,  (heu  sentit?  (Sentiu  encara?  S’ha 
apagat  el  llum  ell  tot  sol ! 

— Es  la  por — feu  ell,  bo  y  tornantse  à  ador¬ 
mir,  sense  ferne  altre  estat. 

— Pau,  Pau! — vaig  repetir,  sacsejantlo  ab 
forsa. —  Desperteuse...  tinch  por...  encenéu 
el  llum. 

— No  t’espantis,  no,  Tunicu;  deu  haver  si¬ 
gut  el  vent. 

— No  ha  pas  estat  el  vent:  porta  y'finestras 
son  barradas. 

— Veyàm,  estarém  al  agoyt...  (Que  dor- 
mias  tu? 

— No  dormia,  no,  qu'estava  ben  desvet¬ 
llat.— 

Encengué’l  llum;  se  passà  las  mans  per  la 
cara  sacsejantse  tot  ell,  y  escrostonant  una 
torradassa  de  pa  moreno  que  sucà  ab  oli  y 
empolsà  ab  sal,  la  feu  passar,  tombantse  al 
darrera  un  mitjot  de  vi  que  bullia  prop  del 
caliu,  dintre  una  olleta  de  terrissa  tota  fu¬ 
mada. 

Regnava’l  silenci  altra  vegada,  sentintse 
solament  el  soroll  de  la  torrada  al  mastegar- 
la’l  Pau.. .  Poch  després  el  mateix  rebombori 
desde  la  porta  forana:  la  taula  y  banchs  se 
remogueren,  balandrejaren  las  eynas  produ¬ 
hint  extrany  so,  y  van  caure  del  sostre  tot  un 
debolit  de  panollas  y  forchs...  El  llum  s’apa¬ 
gà  de  nou,  y’l  Pau,  que’m  servava  pel  bras, 
s’alsà  dret. 

— Ja  hi  som,  Tunicu:  veyàm  qué  serà. — 

La  fressa  s’anà  allunyant  cap  à  las  corts,  y 
tornà’l  bestiar  à  esvalotarse  frisós.  Encengué 
altre  cop  el  llum  y’s  decidí  à  seguir  tots  els 
recons.  Jo,  arrapat  al  seu  gech  de  vellut  vert, 
el  seguia  sense  respirar  apenas. 

— La  porta  es  barrada...  las  finestras  tam¬ 
bé...  (Per  hónt  ha  entrat  la  fressa? 

— Oh!  y  (heu  sentit  cóm  queyan  las  espi- 
gas  de  blat  de  moro  y  ’ls  forchs  dels  cabirons 
del  sostre? 

— Tens  rahó. 

— Goytéu:  à  terra  no  se  n’hi  veu  cap  y  las 
rastelleras  de  las  barras  son  plenas,  no  n’hi 
falta  ni  una. 

— Llampus!  Sí  qu’es  extrany!...  Aném  cap 
à  la  cort  dels  bous... — 

Aquests  bramulavan  esferehits.  Hi  arri¬ 
barem...  y  res...  Al  veure  llum  se  calma¬ 
ren...  A  la  de  las  eugas  també  passà  lo  ma¬ 
teix,  y  aixís  à  la  dels  garrins.  Voltarem  tots 
els  recons  y  res...  enterament  res...  La  quie- 
tut  altra  volta  ho  embolcallava,  y’ns  entoma¬ 
rem  al  escó  y  menjarem  y  beguerem  més  ani¬ 
mats,  peró  silenciosos...  El  Pau  ja  tornava  à 
fer  bacaynas  y  jo’l  contemplava  de  nou,  abs¬ 
tret  à  tot  lo  que  no  fos  considerar  las  aven- 
turas  bosquerolas  d’aquell  brau  traginer  que 
ja  comensava  à  encomanarme  la  despreocu¬ 
pació  fins  arribarà  la  temeritat. 

Tornà  à  renovarse’l  soroll,  peró  un  soroll 
diferent  de  las  altras  vegadas...  Ja  no  vingué 
de  la  porta,  ni  seguí  tota  la  cuyna...  Eixi  de 
la  xemeneya,  seguit  d’un  udol  estrident, 
llarch,  que’m  feu  estremir.  El  Pau  Xero’s 
despertà  rondinant... 

— No’ns  deixaràn  dormir  en  tota  la  nit! 

— ^Sentiu? 

— Es  el  follet. 

—  <iEl  follet?  Jo’m  creya  que  no  més  se 
sentia  quan  bufava  la  tramontana. 

—  éQue  no’n  fa  de  vent  à  fora? 

— Ca,  home!  No’n  fa;  bé  ho  só  prou  es¬ 
coltat  al  sentirse  la  fressa  la  primera  vegada. 

—  Si  qu'es  extrany! — 

Al  acabar  aquestas  paraulas,  l’udol  se  sen¬ 
tí  més  viu,  de  tal  manera,  que  quedi  tot  es- 
glayat.  El  Xero  tremolà  per  primera  vegada, 
y  fent  el  nom  del  Pare ,  del  Fill  y  del  Esperit 
Sant ,  que  vaig  seguir  jo  d’esma,  inclinà’l  cos 
cap  al  foch,  y  estirant  el  coll,  guaytà  xeme¬ 
neya  amunt  y  cridà  ab  veu  segura: 

— {Qué  demanéu  de  la  part  de  Deu?  — 

Regnà  novament  el  silenci;  mes  fou  per 
curts  moments;  l’udol  se  senti  més  lleu  y 
llastimer...  y...  altra  vegada’l  Xero  prengué 
la  mateixa  posició  y  repetí  la  pregunta  ab 
veu  més  potenta: 

*  — <Qué  demanéu  de  la  part  de  Deu? — 

Altra  volta’l  silenci;  peró  un  silenci  cor¬ 
prenedor  que’ns  feya  acostar,  acostar  l’un  al 
altre.  Per  tercera  vegada  l’udol  se  repeti,  tan 
feble  que  sols  el  sentirem  dintre  nostre  y’ns 
feu  posar  pell  de  gallina. 


— cQué  demanéu  de  la  part  de  Deu?— ab 
veu  plena  y  ferma  insistí’l  Pau  Xero. 

Y  no  solament  respongué’l  silenci,  sinó 
que  darrera  d’ell,  d’aquell  silenci  corprene¬ 
dor,  l’udol,  tornantse  veu  humana,  respon¬ 
gué  ab  llastimer  clam: 

— Cent  missas...  cent  missas...  cent  mis- 
sas! — 

Se’ns  glassà’l  respir  y  quedarem...  no  ho 
sé  cóm  quedarem. 

Peró’l  Pau,  omplintse  de  valor,  decantà 
de  nou  el  cos,  y  alsant  llur  testa  cap  al  in¬ 
dret  del  forat  de  la  xemeneya,  digué  ab  veu 
no  tan  forta  ni  tan  segura  com  la  darrera 
volta: 

— Deixéu  els  quartos  sobre  la  pastera  y 
demà  las  comensaràn  à  Cladells  y  à  Cas- 
tanyet. — 

El  silenci  tornà,  més  silenciós  encara...  El 
rellotje  deixà  anar  la  una  ben  pausada,  que 
segui  tota  la  cuynassa...  La  llar  s’anà  esmor- 
tuhint,  esmortuhint...  Del  forat  de  la  xeme¬ 
neya  baixà  una  bufada  que  feu  revifar  el  caliu 
y  tremolar  la  flama  del  llum  que  dibuixava 
nostras  ombras  paret  enllà,  fins  à  tocar  el 
trespol...  Ens  anà  deixant  el  fret  de  l'ànima... 
Respiravam  ab  menys  pena,  més  confiats, 
sobre  tot  el  Pau  que  ja  tornava  à  roncar . 

— Bon  dia  y  bon’hora,  santa  gentl  il·leu 
reposat  bé? — 

Aquestas  foren  las  paraulas  que’m  feren 
aixecar  del  escó,  ahont  dormia  tot  arredos- 
sat  ab  la  manta.  La  claror  del  crepuscle  ma¬ 
tinal  traspuhava  per  la  finestra  de  demunt  la 
pastera.  El  Pau  se’n  anà  à  guarnir  el  matxo; 
el  carregà  al  mitj  de  la  entrada  y... 

— Ab  Deu  siàu,  bona  gent;  d’aquí  à  un 
altre  dia,  si  à  Deu  plau. — 

El  sol  acabava  d’eixir  y’s  veya  com  un 
pa  de  llum  al  demunt  la  serralada  de  las 
Fossas.  El  jorn  se  presentava  rialler.  La 
sanitosa  flayre  de  las  plantas  boscanas  ens 
omplia  d’una  joya  indefinible.  La  riera  s’es¬ 
timbava  de  resclosa  en  resclosa,  y  l’aygua’s 
deixatava  fent  sarrells  d’escuma  entre  las  ro- 
cateras  de  son  llit.  Els  aucells  cantavan  y  la 
vacada  mandrosament  feya  via  cap  à  las  pra- 
das,  totas  verdas,  del  dessota’ls  quintars  de 
la  masia.  Semblava  talment  que  nasqués  la 
florida  primavera...  Avensarem  camí  enllà, 
cap  als  Sots  de  la  Corbera,  embestint  la  pu¬ 
jada  de  la  Roca  d’en  Pla,  tota  plena  de  sol,  y 

no  trigarem  pas  gayre  à  assolir  el  planell  de 
la  Caseta  de  Villaret,  desd’hont  ovirarem  el 
nostre  poble  enclotat  entre  gegantinas  mon- 
tanyas  y  agensat  de  tenebrosas  boscurias. 


NOTAS  BIBLIOGRÀFICAS 

Nonce  Casanova. — La  Libertine. — Paris. — 

Ambert  et  C.ie 

La  Libertine  ns  ha  produhit  un  efecte  anà- 
lech  al  que  va  produhirnos  Messaline:  la 
protagonista,  Zia,  es  la  mateixa  antiga  Em- 
peratríu  transportada  à  nostres  dias  sense’l 
poder  y  l’imperi,  però  conservant  l’encis  de 
las  sevas  gracias.  Mercès  à  son  temperament 
sensual,  en  Nonce  Casanova  pot  crear  ab 
tota  facilitat  aquestas  figuras  de  dona,  bellas 
y  ardentas,  que  sols  viuhen  pera’ls  sentits 
com  si  las  hi  manqués  el  cor  y  l’ànima. 

Messalina  y  Zia  son  idénticas:  iguals  de¬ 
sitjós  las  dominan,  viuhen  com  ménadas  fu- 
riosas  y  .moren  abdugas  víctimas  de  llurs 
passions. 

La  Libertine  també  recorda’ls  Contes  cruels 
d’en  Villiers  de  l’isle  Adam,  puig  Zia,  en  cert 
aspecte,  sembla  escapada  del  llibre  del  gran 
escriptor;  però  en  Casanova  exagera  la  nota 
sensual  y  ensemps  dona  à  sa  obra  propor¬ 
cions  qu’en  nostre  concepte  no  li  escauhen,  ni 
demana  per  sa  naturalesa.  La  Libei  tine ,  llibre 
quasi  sens  acció,  podria  reduhirse;  el  roman 
deuria  ésser  nouvelle.  Y  ab  aquesta  forma  l’o¬ 
bra  hi  guanyaria,  ja  que  l’enfàrrech  de  repe¬ 
ticions  desapareixeria  en  benefici  de  la  so¬ 
brietat  y  de  la  justesa. 

De  totas  maneras,  com  Messaline ,  La 
Libertine  té  pàginas  admirables  de  color  y 
de  vida;  el  capitul  V  y’l  final  son  proba  de 
lo  que  dihém.  El  llenguatje  revela  sempre  à 
un  escriptor  cultissim,  dominador  de  la  for¬ 
ma,  rich  d’ideas  y  d’imatjes. 

En  Casanova,  malgrat  els  defectes  que 
trobém  en  son  ultim  llibre,  es  un  escriptor 
de  debó  que  s’identifica  ab  l'acció  de  sas 
obras:  crea,  donchs,  sentint,  y  en  las  pàgi¬ 
nas  que  surten  de  sa  ploma  s’hi  troba  sem¬ 
pre  quelcóm  d’emocional  y  d’intim  que  des- 
cubreix  la  seva  personalitat.  Y  molt  sovint  la 
emoció  intima  apareix  ab  tanta  forsa,  que’l 
lector  se  sent  dominat  en  absolut:  las  darre- 
ras  pàginas  de  La  Libertine  son  el  millor 
exemple  d'aquesta  emoció. 


Ensayo  sociológtco  sobre  un  Código  de  la 

Edad  Media,  por  J.  A.  Güell  López. — 

Barcelona. —  Tipografia  «C Avenç».—  içoi. 

Ab  el  titul  de  Ensayo  sociológico  sobre  un 
Código  de  la  Edad  Media ,  ha  publicat  en 
J.  A.  Güell  López  un  llibre  d'unas  260  pàgi¬ 
nas  en  el  que  s’estudia  y  comenta’l  Códich 
de  Perelada.  Precedeix  à  dit  estudi  una  In- 
troducción  en  la  que  s’hi  exposa’l  caràcter 
distintiu  de  las  rassas  llatina  y  germànica, 
—  el  Societarisme  y  l’Individuaiisme  —  las 
lluvtas  que  s’entaulan  entre  ellas  d’ensà  que 
va  apareixe  la  segona  en  el  camp  de  la  His¬ 
toria,  per’arribar  à  l’absorció  del  esperit  ger- 
mànich  per  l’esperit  llatí,  absorció  de  la  que 
tan  sols  se’n  escapan  las  brancas  anglo- 
saxonas  y  angloamericanas  qu’han  sabut 
conservar  fins  avuy  el  signe  distintiu  que 
avans  caracterisava  à  tota  la  rassa  germà¬ 
nica,  es  à  dir,  l’Individualisme. 

Del  esperit  germànich,  ó  sia  l’Individua¬ 
lisme,  en  Güell  hi  veu  naixe’l  Códich  de 
Peralada,  objecte  del  seu  estudi.  Y  aquest 
estudi  pot  recomanarse  à  tots  els  que’s  pre 
ocupan  de  las  qüestions  sociológicas,  per- 
que’l  senyor  Güell,  que  uneix  à  sos  conei¬ 
xements  de  Dret  una  idea  justissima  de 
lo  que  deu  ésser  la  Historia,  ens  hi  exposa 
consideracions  dignas  d’atenció.  Donan  idea 
del  criteri  del  senyor  Güell  las  ratllas  se¬ 
güents  ab  que  comensa’l  Bosquejo  histó- 
rico  del  Códich:  «La  Sociología’ns  demos¬ 
tra  que  si  la  Historia  no  fós  més  que  la 
narració  dels  fets  externs  del  home  y  de 
la  societat  à  travers  del  temps  y  del  espay, 
son  interès  fora  escassissim,  puig  l’home,  un 
per  son  origen,  ha  fet  quasi  sempre  las  ma- 
teixas  cosas  en  els  distints  llochs  hont  ha 
viscut,  y  aquesta  veritat,  naturalment  rela¬ 
tiva,  venen  à  demostràrnosla  à  cada  punt  els 
nous  estudis  histórichs:  se  parla,  per  exem¬ 
ple,  del  major  progrés  que  representa  tal 
forma  de  govern,  y’s  troba  aquesta  forma  y 
totas  las  demés  en  l’interior  de  l’Africa,  en 
pobles  qual  forma  degovernarse  es  la  dels  po¬ 
bles  prehistórichs :  un  autor  modern  diu 
qu’ha  descubert  en  el  poble  alarb  la  institu¬ 
ció  del  Justícia  d’Aragó  (essent  els  alarbs  el 
prototipo  de  las  societats  contrarias  al  espe¬ 
rit  social  que  deu  representar  la  institució 
del  Justícia ),  y  en  la  Roma  de  la  decadència 
hi  regian  moltas  de  las  institucions  dels  Ger¬ 
mans  que  varen  deslruhirla.» 

CAIXA  DE  PENSIONS 
VITALICIAS  Y  JUBI¬ 
LACIÓ  DEL  OBRER 

Al  rebre  de  mans  del  senyor  en  Joan  Bus¬ 
quets  y  Cornet  la  Constitución  y  Estatulos  de 
la  Asociación  « Caja  de  pensiones  vitalicias 
para  jubilación  del  obrera »,  y  al  escoltar  las 
paraulas  ab  que’ns  explicà  l’objecte  d’aques¬ 
ta  institució,  varem  experimentar  una  vera 
satisfacció. 

Tot  seguit  comprenguerem  que’l  senyor 
Busquets  no  era  un  teórich;  no  era  dels 
que’s  proposavan  resoldre  la  qüestió  social , 
sinó  qu’era  un  industrial  que  no  tenia  altre 
propòsit  que,  utilisant  el  capdal  d’experiencia 
ab  que  comptava,  fer  un’obra  qu’ajudés  en  lo 
possible  à  millorar  la  situació  del  trevalla- 
dor;  no  fentli  una  almoyna  més  ó  menys  des¬ 
figurada,  sinó  una  indirecta  reconeixensa  de 
drets,  tendint  à  fer  desapareixe  en  lo  possi- 
ble’ls  antagonismes  que  hi  hà  entre  amos  y 
trevalladors. 

Dita  institució,  ja  implantada  per  el  «Co- 
legio  de  Artífices  en  Ebanistería»,  honra  à 
n’aquest  y  à  son  president  en  Joan  Busquets 
y  Cornet,  autor  del  projecte  de  la  esmentada 
institució. 

La  «Caja  de  pensiones  vitalicias»  té  per 
objecte  la  jubilació  del  obrer  del  ram  d’eba- 
nisteria  en  quant  hagi  cumplert  60  anys;  te¬ 
nen  intervenció  en  sa  marxa  amos  y  trevalla¬ 
dors;  el  capital  de  la  mateixa  deu  ésser 
aportat  en  quotas  setmanals  pels  patrons  es¬ 
pecialment  y  ls  obrers:  aquells  l’aportan  en 
concepte  d’amortisació,  no  com  à  beneficèn¬ 
cia. 

Es  lloable  la  tendencia  de  donar  gran  re¬ 
presentació  als  obrers  pera  la  marxa  de  la 
institució. 

Que  l’obra  té  defectes  es  indubtable;  peró 
com  que  aquests  s’aniràn  presentant  à  mida 
que  vagi  existint  la  institució, ’s  poden  anar 
corretjint  més  endevant. 

Recomaném  als  patrons  y  obrers  qu’estu- 
dihin  dita  institució  pera  poder,  animats  del 
mateix  esperit  dels  ebanistas,  ferne  altras  per 
l’estil,  y  aixís  aportar  el  gra  de  sorra  à  l'obra 
llarga  d’armonisació  entre  uns  y  altres. 

No  pensém  ni  molt  menys  qu’aixis  se  pugui 
resoldre’l  problema  de  relacions  entre  amo  y 
trevaiiador;  ni  somniarho;  peró  creyém  que 
serveix  pera  comensar,  pera  posarlos  en  re¬ 
lació  à  uns  y  altres,  guiats  de  bona  voluntat, 
lo  qual  pot  facilitar  la  resolució  de  varias 
dificultats  y  preparar  el  terreny  pera  novas 
institucions  ja  un  xich  més  apropiadas. 

Rebin,  donchs,  el  Colegi  d’Artífices  y’l  se¬ 
nyor  Busquets  nostra  coral  enhorabona,  y 
tinguin  present, al  subsanar  els  defectes  que’s 
notin  y  al  resoldre  las  dificultats  que’s  pre¬ 
sentin,  que  deu  presidir  sempre  en  sos  actes 
el  criteri  d’equitat  y  prudència,  y  que  pera 


millorar  la  situació  moral  y  material  dels 
obrers  no  se’ls  hi  deuhen  donar  almoynas  ni 
obras  benéficas,sinó  preparar  actes  de  simpa¬ 
tia  reconeixéntloshi  drets  bon  xich  oblidats. 


lilílïÜíMp 


L’ANONIM 

Al  amich  Arthnr  Pibernat. 

D’ensà  qu’havia  rebut  el  malehit  anònim, 
en  Lluís  no  sossegava.  Sempre  malhumorat 
y  neguitós,  recordava  aquellas  paraulas 
qu’havian  quedat  grabadas  en  son  cervell; 
aquellas  paraulas  que  tancavan  una  refinada 
ironia:  «Mal  fa  qui  deixa  sa  casa  per’arre- 
glar  la  dels  altres.  Vetlla  per  la  teva. — Un 
amich.)) 

Quin  mal  li  havia  fet  i’autor  del  anoniml 
Mes  no...  no  podia  ésser  que  sa  esposa  l’en¬ 
ganyés,  perque...  íquíns  motius  tenia?... 
Ell  la  estimava  ab  fe,  ab  deliri.  Son  matri 
moni  era  fill  del  amor;  no  com  tants  altres, 
veritables  tranzaccions  comercials,  molts 
cops  ab  benefici  à  plasso  indefinit  y,  molts 
cops,  pendent  d’una  vida... 

No  havían  tingut  may  el  més  petit  disgust. 
En  els  sis  mesos  que  feya  qu’eran* casats,  ni 
un  sol  núvol  havia  entelat  el  cel  de  son  ma- 
ridatje. 

Capritxosa  y  lleugera,  tampoch  ho  havia 
sigut  may  la  Laura...  A  no  ser  qu’alasho- 
ras...  Mes,  si  era  tan  bona!...  Peró  iy  l'a- 
nonim? 

Volia  distreures  y  esvahir  de  sa  pensa’l 
dubte  torturador.  Era  inútil.  Semblava  que 
una  veu  fonda  li  repetis  sense  descans  à  cau 
d’orella,  pera  esglayarlo,  aquellas  paraulas 
del  anònim  que  tant  l’impresionaren. 

Y  cavilant,  cavilant,  li  semblà  notar  en  sa 
esposa,  desde  feya  dias,  certa  fredor,  sobre 
tot  quan  als  vespres  se  despedía  d’ella  pera 
anar  al  cassino  à  passar  una  estona  ab  sos 
antichs  companys  de  solter,  quina  amistat 
havia  descuydat  en  sos  tres  primers  mesos 
de  matrimoni. 

Estava  resolt:  vigilaria,  y  ay  d’ella  si  veya 
res!...  perque  faria  un  escarment...  la  mata¬ 
ria...  si,  la  mataria!... 

Ja  feya  buatre  vespres  que,  arrasserat  sota’l 
balcó  d’una  casa  vehina,  en  Lluís  estava  al 
aguayt  com  un  cassador  qu’espera  sa  presa. 

Cap  vespre  vegé  res  d’anormal. 

Comensava  à  creure  que  tot  era  una  ca¬ 
lumnia  d’algún  miserable  envejós  de  sa  dit  - 
xa,  quan  de  sobte,  una  nit,  vegé,  à  través  de 
las  escletxas  dels  porticons,  una  claror  feble 
y  esmortuhida  en  la  cambra  de  sa  esposa. 

El  cor  li  pantejà  ab  forsa...  Tremolós, 
peró  resolt,  pressentint  una  desgracia, ’s  di¬ 
rigí  vers  la  escala  de  casa  seva,  obrí,  y  de 
puntetas,  ab  quatre  gambadas  se  trobà  en¬ 
front  la  porta  del  pis. 

Se  tregué'l  revòlver  de  la  butxaca,  y  poch 
à  poch,  sense  fer  soroll,  obrí  y  tancà,  treyent 
la  clau  del  pany,  y  ab  pas  ràpit,  lleuger,  en¬ 
trà  en  la  cambra  de  sa  esposa. 

La  Laura  estava  assentada  al  llit,  ab  el  cap 
recolzat  indolentment  sobre  un  coixí,  y  ab 
sos  hermosos  ulls  plens  de  llàgrimas.  Sobre 
la  elegant  tauleta  de  nit  hi  havia  la  palmato- 
ria  encesa. 

Al  veure  entrar  à  son  espòs  adelerat  y  ab 
el  revòlver  à  la  mà,  li  digué  esporoguida, 
alsant  el  cap  del  coixí  y  mitj  aixecantse: 

— (Y  ara,' Lluís?...  (Qu’es  això?  {Que  passa 
alguna  cosa?  ^Que  no  estàs  bo?  Contesta!... 

— No...  no  es  res  —  respongué  torbat, 
avergonyit,  amagantse’l  revòlver.  —  Es... 
que...  m'he  descuydat  un  llibre...  y  al  anar 
à  la  sala  gran  à  buscarlo...  al  obrir  la  llibre¬ 
ria...  m’ha  semblat  sentir  soroll  aquí  de- 
vant...  Per  això  he  vingut...  ^sabs?...  Y  tu 
<-qué  tens?  (Per  qué  ploras...? 

—No’m  trobo  gayre  bé,  y  tinch  por  tota 
sola...  Sempre  estich  ab  ansia  quan  ets 
fora...  Avans,  no  te’n  anavas  pas.  Cada  ves¬ 
pre  aqui,  sense  surtir...  Ara,  ara  dius  que  vas 
al  cassino  y....  ^qui  sab  ahónt  vas?...  Es  que 
ja  no  m’estimas!...  —  Y  va  rompre  à  plorar. 

— No,  tonta,  no!  T’estimo  més  qu’avans 
encara!  T’ho  juro! — feu  son  espòs,  estren- 
yentla  contra  son  pit. 

— Donchs  no’m  deixis!  —  digué  ella  ten- 
drament  amorosida,  amanyagantlo,  dantli  un 
bes,  y  retenintlo  entre  sos  brassos.  —  No’m 
deixis!... — 

Alashoras  va  saber  en  Lluís  qui  era  l’autor 
del  anònim.  Y  li  donà  las  gracias. 

Enrich  Paz  y  Marcalló. 


NOVAS 

Al  publicar  avuy  nostre  Suplement  con- 
memoratíu  del  XXV  aniversari  de  L'Atlàn- 
tida ,  no  podém  menys  que  remerciar  als  bons 
amichs  que’ns  han  prestat  sa  valiosa  coope¬ 
ració  ab  un  desinterès  que’ls  honra  y  que 
posa  ben  de  manifest  son  entussiasme  per 
Catalunya,  puig  à  la  patria  ayma  qui  ayma 
las  obras  de  sos  artistas  capdals. 

Doném,  donchs,  las  gracias  al  Adrià  Gual, 
per  las  artísticas  ilustracions  qu’en  el  Suple¬ 
ment  figuran;  à  en  Joseph  Pujol  y  Brull,  per 
quina  mediació  hem  pogut  obtenir  aquellas, 

!  y  à  qui’s  deu  la  direcció  artística  del  Suple¬ 
ment;  y  també  al  eximi  novelista  vigatà 
en  Maní  Genis  y  Aguilar,  à  n’en  Joseph 
Pratdessaba  y  en  Ramón  Torrà,  per  haver- 
i  nos  facilitat  las  fotografias  qu’en  el  repetit 
Suplement  apareixen. 

Ha  sigut  posat  en  llibertat  provisional  el 
director  de  La  Veu  de  Catalunya  senyor  Prat 
de  la  Riba,  à  qui  felicitém,  desitjant  que  la 
llibertat  de  que  disfruta  sia  aviat  definitiva. 

Respecte  als  joves  detinguts  el  dia  en  que 
havia  de  celebrarse  la  festa  dels  Jochs  Flo¬ 
rals,  copiarém  lo  que  deya  La  Renaixença  en 
sa  edició  de  dilluns: 

«Sembla  qu’encara  no  s’ha  rebut  en  aques¬ 
ta  Capitania  General,  per  no  haverho  publi¬ 
cat  el  Diario  Oficial  del  Ministerio  de  la 
Guerra ,  el  real  decret  d’indult  firmat  el  17  del 
corrent  ab  motiu  de  la  major  edat  del  rey. 

»Com  tampoch  s’han  rebut  las  disposi¬ 
cions  que  pera’l  millor  cumpliment  del  citat 
decret  deu  dictar  el  ministre  de  la  Guerra  en 
las  oficinas  militars,  no’s  poden  portar  à  cap 
las  diligencias  relacionadas  ab  l’indult,  de 
modo  qu’encara  tardaràn  algún  temps  en  ser 
posats  en  llibertat  definitiva’ls  compresos 
en  el  mateix.» 

La  malaltia  de  nostre  venerable  amich 
mossèn  Jacinto  Verdaguer  s’ha  agravat  en 
aquests  darrers  dias,  posant  en  perill  sa 
preuhada  existència.  A  fi  de  qu’esligui  cuy- 
dat  ab  la  regularitat  necessària, ’l  senyor  iMi- 
ralles  ha  disposat  que  dos  homes  permanei- 
xin  exclusivament  al  seu  servey. 

Ab  motiu  d’anarlo  à  veure’l  senyor  presi¬ 
dent  de  la  Unió  Catalanista ,  en  Joseph  M.a 
Roca,’s  celebrà  consulta  ab  els  metjes  del 
pacient,  doctors  Esquerdo,  Roura,  Noguera 
y  Torrent,  redactantse’l  següent  parte: 

«Dintre  del  estat  grave  del  malalt,  crida  la 
atenció  el  fenomen  qu’ha  preocupat  als  met¬ 
jes  desde’l  primer  dia:  debilitat  de  cor,  més 
que’ls  desarreglos  del  ventre  y  la  febre.» 

D’un  aconteixement  artistich  remarcable 
hem  de  donar  compte  aquesta  setmana.  Se 
tracta  de  l’aparició  del  llibre  Boyras  baixas , 
d’en  Joseph  M.a  Roviralta,  en  Lluís  Bonnin 
y  l’Enrich  Granados.  Dit  llibre  es  un  poema 
degut  à  la  ploma  del  senyor  Roviralta,  ilus- 
trat  per  hermosos  dibuixos  d’en  Bonnin,  y 
musicalment  per  en  Granados.  De  las  ilus¬ 
tracions  musicals,  com  aixis  ho  fa  constar  el 
llibre,  ne  donarà  una  audició,  la  tardor  pro¬ 
pera,  el  mateix  autor.  Els  originals  dels  di¬ 
buixos  que  valoran  el  llibre  estàn  exposats  à 
Ca’n  Joseph  Ribas,  à  la  plassa  de  Catalunya, 
y  per  cert  qu’en  aquesta  exposició  no  hem  de 
escassejar  els  elogis  à  ningú,  donchs  ben 
merescuts  se’ls  tenen.  Devém  felicitar  al  se¬ 
nyor  Oliva,  impressor  de  Vilanova  y  Geltrú, 
per  son  esmerat  trevall,  que  posa  l’art  del 
llibre  de  Catalunya  à  l’altura  dels  més  refi¬ 
nats  del  extranger,  haventse  lluhit  també  en 
las  invitacions,  d’espléndida  originalitat  y 
bon  gust.  En  Joseph  Ribas  ha  sapigut  insta- 
lar  y  guarnir  la  exposició  ab  delicadesa  digna 
d’encomi.  Respecte  à  n’en  Bonnin,  de  qui  fe- 

ya  temps  no’n  veyam  cap  producció,  hem  de 
dir  qu’ha  sigut  una  sorpresa  agradable  la 
que’ns  ba  produhit  la  contemplació  dels  seus 
dibuixos.  En  Bonnin,  sumament  personal, 
ha  desenrotllat  moltissim  las  bonas  qualitats 
que  de  fa  temps  el  distingeixen.  Els  seus  di¬ 
buixos  à  la  ploma  son  realment  sentits;  te¬ 
nen  totas  las  trassas  d 1  aygua  forls  ó  de  boi¬ 
xos,  é  hi  campeja  un  ayre  d’Edat  Mitja  que’ls 
fa  de  bon  admirar,  dàntloshi  un  caràcter  es- 
pecialissim. 

Felicitém  també  als  senyors  Roviralta  y 
Granados  per  son  gust  refinat,  si  bé  no  po- 
dém  dar  un  jucidi  encara  de  la  lletra  y  músi¬ 
ca  del  llibre.  A  son  degut  temps  ho  farém  ab 
la  sinceritat  que’ns  caracterisa. 

Diumenge  passat  donà  la  senyoreta  Enri¬ 
queta  Marcé  una  sessió  de  piano  en  el  teatre 
de  Novetats.  La  senyoreta  Marcé,  que  sols 


compta  quinze  anys  d’edat,  sorprengué  al  pú- 
blich  per  la  seguretat  de  sa  execució  y  pel 
bon  gust  en  la  interpretació  dels  fragments 
delicats.  Las  composicions  qu’executà  de 
Beethoven,  Bach,  Brahms,  Schumann,  Cho- 
pin,  etc.,  li  guanyaren  els  aplaudiments  del 
auditori.  Felicitém  à  tan  distingida  senyo¬ 
reta  y  al  seu  professor  el  mestre  Vidiella. 

En  els  aparadors  dels  senyors  Masriera 
germans,  del  carrer  de  Ferràn  VII,  hi  hem 
vist  exposada  l’artística  placa  que  l’«Asso- 
ciació  Wagneriana»  d’aquesta  ciutat  dedica 
al  eminent  mestre  alemany  en  Franz  Fis- 
cher  en  memòria  de  l’audició  de  piano  ab 
que  dit  Hofkapellmeister  obsequià  à  la  es¬ 
mentada  Associació  en  la  vetlla  del  24  de 
desembre  de  1902. 

Fidel  Giró,  impressor. — Carrer  València,  31 1. 


NOSTRE  SUPLEMENT 

Avuy  publiquém  l’anunciat  SUPLEMENT  ARTÍSTICH-LITE- 
RARI  en  celebració  de  cumplirse  vinticinch  anys  qu’en  els  Jochs  Flo¬ 
rals  de  Barcelona  fou  premiat  el  gran  poema  de  Jacinto  Verdaguer 

L’ATLANTIDA 

Consta’l  SUPLEMENT  de  setze  planas  de  paper  superior,  ab 
magnífichs  grabats  primorosament  tirats  à  varias  tintas. 

Aquest  SUPLEMENT  se  posa  à  la  venda,  junt  ab  el  número 
ordinari,  al  preu  de  una  pesseta.  Els  suscriptors  de  Joventut  el 
rebran  gratis,  puig  en  son  obsequi’l  fem  tan  sols,  sense  reparar  en 
sacrificis,  y  ab  l’únich  propòsit  d’honorar  al  eminent  autor  de  tan 
capdal  obra. 

NOSTRE  FOLLETÍ 


Aquellas  personas  que  vulguin  tenir  enquadernada  l’obra  L’ins¬ 
pector  Anel  Borg,  poden  portar  à  aquesta  Administració  tots  els 
plechs  que  la  forman,  si  estan  en  bon  estat,  junt  ab  la  cuberta,  y 
mitjansant  la  entrega  de  20  cèntims  els  hi  retornarém  l’obra  enqua¬ 
dernada  en  rústica.  A  més  podém  facilitar  exemplars  ab  una  enqua¬ 
dernació  especial  (cartonné) ,  à  las  personas  qu’ho  desitjin,  si  en  lloch 
de  20  cèntims  n’hi  inverteixen  50. 

Avuy  comensém  la  publicació  de  l’obra  de  Ruskin  NATURA, 
ó  sia  un  aplech  d’estudis  y  descripcions  de  sas  bellesas,  triats  d’entre 
Els  Pintors  Moderns  y  altras  obras  d’aquell  eminent  autor  inglés, 
y  traduhits  al  català  per  Cebrià  Montoliu. 


;  r-v  *. 

üa  fitlantida 


Atlàntida  es  l’obra  capdal  de  nos¬ 
tra  terra.  Y  n’es  l’obra  capdal,  per- 
que  ademés  de  tenir  la  empenta  de 
las  grans  concepcions;  ademés  de 
tenir  el  riquissim  ropatje  d’una  versificació  ple¬ 
na,  potenta  y  armoniosa;  ademés  de  tenir  las 
bellesas  d’un  estil  y  d'un  llenguatje  incompara¬ 
bles,  representa,  en  tota  sa  puresa,  l’esperit  enér- 
gicli  de  la  renaixensa  literaria  de  Catalunya,  y 
alhora  la  consecució  d’ideals  que  molt  pochs 
poden  forjarse. 

Per  sa  concepció,  L' Atlàntida  recorda  las 
epopeyas  antigas:  la  grandesa  de  la  seva  acció 
admet  la  comparansa  ab  la  Odyssea  y  la  Eneida. 
Els  trevalls  del  gloriós  Hèrcules,  cantats  per 
nostre  poeta,  venen  à  juntarse,  en  el  camp  infi¬ 
nit  de  la  literatura  universal,  ab  las  gestas  y 
lluytas  d’Odysseus  y  d’Eneas. 

Per  sa  forma,  L 'Atlàntida  recorda  las  rnara- 
vellas  dels  grans  poetas  italians  de  la  Edat  Mitja 
y  del  Renaixement;  sas  vibrantas  estrofas  conte¬ 
nen  dolcesas  espirituals  y  profondas,  dolors  y 
engunias,  tristesas  y  llagrimas;  à  voltas  hi  res- 
plandeixen  clarors  serenas,  peró  molt  sovint  hi 
brilla’l  colossal  brandó  de  las  tempestas. 

Per  son  estil  y  son  llenguatje,  L' Atlàntida 
ha  vingut  a  purificar  la  llengua  catalana  d’in- 
fluencias  foranas,  de  barbrismes,  de  construc¬ 
cions  barroeras:  ha  vingut  à  ressucitar  un  món 
de  mots  oblidats,  purs,  onomatopeichs,  perduts 
en  las  planas  arnadas  de  las  vellas  crónicas,  en 
els  més  tranquils  recons  de  nostras  montanyas. 
Y  aixó  no  gayre  lluny  d’una  època  en  que  la 
llengua  catalana’s  deixondia  d’un  llarch  somni, 
barbotejant  infantívolament,  com  nin  que  cerca 
debadas  las  primeras  paraulas,  quelcóm  de  con¬ 
fós  y  d’extrany  que  volia  ésser  la  expressió  de 
la  seva  ànima. 

Per  sa  representació,  L 'Atlàntida  encarna 
l  esperit  viril  del  poble  català,  son  ardiment  y 
sa  constància.  L’extraordinari  esfors  de  qui  va 


crearia,  se’ns  mostra  com  un  espill  reflexador 
del  poder  invencible  de  la  voluntat  y  de  la  inte- 
ligencia;  per  sa  representació,  se'ns  mostra 
també  com  el  punt  que  pot  assolir  la  fantasia 
en  sa  volada  cap  à  la  regió  de  las  grans  visions, 
de  las  armonías  supremas...  la  regió  del  Art, 
ahont  s'hi  troba,  com  va  dir  en  Nietzsche,  «la 
veritable  activitat  metafísica  d’aquesta  vida». 

Devém,  donchs,  admirar  L' Atlàntida  com 
un  superb  y  altíssim  monument  que  mossèn  Ja- 
cinto  Verdaguer  ha  aixecat  à  la  literatura  uni¬ 
versal,  à  la  poesia  catalana,  al  esperit  del  poble, 
al  culte  de  la  bellesa  en  sas  manifestacions  més 
puras. 

Si  fós  absoluta  y  fatal  la  relació  entre’l  medi 
ambient  y  l’artista  creador,  mossèn  Jacinto  Ver¬ 
daguer  no  hauria  concebut  may  L' Atlàntida 
en  el  medi  hont  va  concebirla.  ^Quína  idea  po¬ 
dia  oferir  al  jove  poeta  la  Plana  de  Vich,  única 
regió  per  ell  coneguda,  de  la  inmensa  y  llegen¬ 
dària  Atlàntida  enfonsada  en  l’Occeà?  Cap  idea; 
y  no  obstant,  el  poeta  arreconat  en  un  mas  de 
dita  plana,  «sens  haver  vist  més  terra  de  la  que 
s’ovira  desde  un  marlet  de  las  serraladas  que  la 
enrotllan,  y  coneixent  la  mar  com  si  sols  l’hagués 
vista  pintada»,  segons  diu  ell  mateix,  ab  pinto- 
resch  llenguatje,  en  el  prólech  magnífich  de  sa 
Atlàntida,  tenia  en  son  cervell  poderós  la  impre- 
sió  d’una  imatje  molt  més  clara  y  precisa  que  las 
representadas  à  sos  ulls,  y  ab  aquella  primera  y 
lluminosa  imatje’n  tingué  prou  pera  sa  obra. 

Y  l'esperit  de  mossèn  Jacinto  Verdaguer,  ab 
la  empenta  de  l’àliga  capdal,  s’enlayrà  espay 
amunt  y  escampà  son  esguart  per  Catalunya,  y 
dominà  sos  rius  y  sos  boscos,  sos  prats  y  sos 
planells;  y  allà  hont  els  demés  sols  hi  veyan 
pastors  y  remadas,  pobles  y  vilatjes,  sa  fantasia 
esplèndida  li  evocà  tràgicas  y  espantosas  lluytas 
d’elements  y  d’homes.  Y  lo  que  va  veure  no 
eran  alucinacions,  apariencias  enganyosas,  boy- 

ras  y  fantasmagorías  fillas  de  la  nit  y  de 
las  vigilias;  no  eran  deliris  malaltissos, 
febres  de  1  anima:  lo  que  va  veure  era 
ben  cert,  perque’l  món  dels  somnis  es 
un  món  tan  real  com  la  veritat  ma¬ 
teixa.  Y  L ’ Atlàntida  fou  el  descens 
de  la  magica  cavalcada  del  esperit 
per  las  regions  ahont  lo  mort  torna 
a  la  vida  y  lo  invisible  esdevé  visible; 

L' Atlàntida  fou  el  descens  de  la  ma¬ 
gica  cavalcada  del  esperit  al  venir  a 
nosaltres  enlluhernat  per  gestas  he- 
roicas,  lluytas  titànicas,  convulsions 
de  pobles  agonitzants,  batechs  de  po¬ 
bles  que  naixían.  Mossèn  Jacinto  Ver¬ 
daguer  havia  ohit  els  accents  de  las 
trompas  épicas  qu'Homer  ohí;  havia 
ohit  la  veu  de  Soló  que  l’encoratjava; 
havia  ohit  els  clams  de  Pirene  moribon- 
da,  las  flastomías  dels  atlants,  els  udols 
dels  monstres  del  abím,  la  sorollosa 
remor  de  las  tempestas,  las  veus  pla- 
nyívolas  y  delicadas  de  las  Hespérides. 

Y  aquest  concert  inmens  y  sublim 
format  ab  tot  lo  que  de  gran  té  la 
Natura,  nosaltres  podém  gaudirlo  à 
tot  hora  mercès  al  poeta.  Nostre  agrahi- 
ment,  donchs,  envers  qui  l’ha  produhit, 
deu  ésser  etern,  com  son  eternas  las 
bellesas  que  li  donan  vida. 

L 'Atlàntida  es  el  poema  de  la  Na¬ 
tura,  el  poema  d’Hércules.  La  Natura 
y  Hèrcules  son  sos  principals  perso- 
natjes,  millor  dit,  sos  elements  pri¬ 
mordials.  La  Natura  se  ns  presenta  ab  tots  sos 
aspectes  y  ab  tot  son  poder,  no  com  una 
forsa  inconscient  y  cega,  sinó  com  una  forsa 
moguda  per  la  Inteligencia  divina  y  omnis¬ 
cient  envers  un'obra  de  justicia.  Hercules  com¬ 
pleta’l  trevall  de  la  Natura.  L’una  y  l’altre  son 
els  instruments  de  que’s  val  el  Deu  castiga- 
dor  pera  enfonsar  el  continent  atlàntich  envilit 


per  fastigosos  vicis,  per  crims  espantosos.  L'ay- 
gua  y  el  foch,  els  núvols  y  las  montanyas,  els 
arbres  y  las  tempestas,  els  terratrèmols  y  las  ca- 
taratas  s'uneixen  horrorosament,  fan  sotraquejar 
els  fonaments  de  la  terra,  trastornan  l’ordre  y  la 
armonía  de  la  Naturalesa,  converteixen  el  món 
en  caos  ahont  regnan  las  tenebras,  bramula’l 
tro  y  serpeja'l  llamp;  mentres  el  creuha,  venja. 

dor  y  terrible,  el  gegant  Hèrcules  ab  un  pi  en¬ 
cès  per  brandó,  fent  brunzir  sa  clava  enorme, 
aterrant  monstres  y  atlants,  entre’l  concert  aixor- 
dador  de  las  iras  divinas  que  fan  ohir  arreu  llurs 
veus  enutjadas  y  tremendas. 

L' Atlàntida,  ademés  de  l’obra  d’un  gran 
poeta,  es  l’obra  d’un  gran  pintor,  l’obra  d’un 
gran  músich.  Conté  maravellas  de  colors  y  de 
llums,  quadros  d’una  vida  exuberant  y  prodi¬ 
giosa,  conjunts  d’un  plasticisme  admirable. 
Conté  melodías  de  fresca  suavitat,  armonías 
sonoras  y  robustas,  dissonancias  esgarrifosas  y 
barbres. 

Y  sota  d’aquesta  grandesa,  en  aquest  ambient 
tràgich  s’hi  desenrotlla  també'l  drama  humà,  el 
drama  d’Hesperis  y  d’Hércules;  també  sa  veu 
se  fa  sentir  à  travers  dels  espetechs  del  món  que 
s’ensorra.  La  infortunada  Hesperis,  la  regina 
dels  atlants,  té  tot  l’encant  de  las  deesas  mitoló- 
gicas,  peró  té  també  la  passió  de  la  dona  y  de 
la  mare.  Com  las  deesas  de  bellesa  esplèndida  y 
eterna,  té  la  gracia  sobirana  y  harmonia  inmor- 
tal  de  linias  que  la  maternitat  no  pot  desfer; 
com  à  dona  té  la  exquisida  sensibilitat,  l’impuls 
generós  del  cor;  com  à  mare  té  l’esperit  de  sa¬ 
crifici,  la  bondat  y  la  bellesa  de  l’ànima.  Sas  set 
fillas,  «lo  tendre  poncellàm»  d’Hespérides,  enci- 
seras  y  virginals  joguinejant  sota’l  brancatje  del 
taronger  de  daurada  fruyta  que  sembla 

tot  un  cel  d’esmeragdes  ab  sa  estelada  d’or, 

son  las  víctimas  ignocentas  del  gran  càstich,  la 
nota  més  humana  y  bella  del  poema.  May  més 
llur  mare  pot  oblidarlas:  las  fillas  qu’Hércules 
més  endevant  li  dona,  de  «morenor  de  verge», 
no  esborran  el  recort  de  las  primeras: 

Que  hermoses  sou,  mes  filles!  mes  quan  vos  miro  riure, 
lo  riure  de  les  altres  Hespérides  anyor, 

las  hi  diu  ab  tristesa,  avans  d’enlayrarse  son  es¬ 
perit  en  cerca  de  sas  fillas  mortas  que  bri- 
llan  dolsament  dalt  del  cel,  convertidas  en  es- 
trellas. 

En  cambi  jqu’heroich,  qué  fort  se’ns  pre¬ 
senta’l  gloriós  Hèrcules!  Tan  humà  com  la 


humana  Hesperis,  té  la  rudesa  del  colós  y  la 
tendresa  del  nin.  Es  verament  el  fill  de  Zeus, 
l’infant  prodigiós  de  las  llegendas,  que  ab  sas 
manetas  matava  las  serps  enviadas  per  Dione  à 
escanyarlo  en  son  mateix  bressol.  Mossèn  Ja- 
cinto  Verdaguer  ens  el  descriu  magistralment: 
va  cubert  ab  la  despulla  d’un  lleó,  son  pit  es 
d’atleta,  son  ayre  es  guerrer  y  pagesívol.  D’un 
sol  cop  de  peu  aixafa’l  cap  monstruós  del  drach; 
branda  sa  clava  colossal  com  un  jonch  flexible 
sobre  las  testas  dels  atlants  que 

los  guerrers  de  cap  d'ala  caulien  de  quatre  en  quatre, 
lo  rebuig  com  espigues  de  blat,  de  cent  en  cent; 

mitj  parteix  la  montanya  de  Calpe;  salva  à  Hes¬ 
peris  de  sos  fills  malvats;  extermina  à  Gerió,  à 
Antéu;  fa  perdre  la  mena  de  las  Harpías,  de  las 
Gorgonas,  de  las  Estinfàlidas.  Y  sa  fí  no  es  la 
fí  violenta  de  Siegfried  y  d'Aquiles:  sa  fí  es 
una  fi  tranquila,  perque  l’Héroe  ja  ha  cumplert 
el  manament  del  Oràcul  de  Delfos  portant  à 
terme’ls  dotze  trevalls,  expiació  que  devia  puri- 
ficarlo  de  la  mort  de  sos  primers  fills  cremats 
en  un  esclat  de  follia  inmortalisat  fa  segles  pel 
gran  Eurípides: 

Y  al  sentir  que  xuclava  la  terra  ja  sos  ossos, 
de  puigs  y  roques  dues  columnes  aixecà; 
y  en  elles,  ab  la  clava  que  donà  al  mar,  à  troços, 
los  malehits  realmes,  escriu:  No  MÉS  ENI.LÀ. 

L' Atlàntida  representa,  finalment,  un  mo¬ 
ment  decissíu  en  la  historia  de  la  Humanitat. 
Es  un  capvespre  y  una  aubada:  un  capvespre 
tempestuós,  una  aubada  plascévola  y  serena.  Es 
la  fí  d’un  món  vell,  la  naixensa  d’un  món  nou. 
De  lo  enorme,  de  lo  caótich  se’n  desprenen 
formas  precisas;  de  la  inmensa  y  confosa  barre¬ 
ja  de  pobles,  n’ixen,  dirigidas  per  l’esperit  de 
diferenciació  fill  de  la  naturalesa  intima  dels 
éssers  y  de  las  cosas,  las  novas  nacions  ab  llurs 
fitas  definidas,  ab  llurs  ànimas  eternas. 

L' Atlàntida  es,  per  tots  conceptes,  l’obra 
capdal  de  nostra  terra:  Joventut  s’honora  à  sí 
mateixa  al  honoraria  avuy. 

G.  Zanné. 

ba  ilustpaeió  d’aquest  Suplement 


pera  l’artista  tasca  costosa  la  ilus- 
tració  d’una  obra  literaria,  perque 
ha  de  subjectarse  rigorosament  à 
lo  qu'ha  concebut  l’autor.  Aixó  fa 
que,  pera  realisar  un  trevall  perfecte  d’aques¬ 
ta  naturalesa,  qui  s’ho  proposi  deu  ferse  seva 
l'obra,  ó  sentiria  com  si  pròpiament  ho  fos.  Si 
no  existeix  íntima  afinitat  entre’l  sentiment  esté- 
tich  dels  dos,  no  pot  lograrse  la  realisació 
d’una  obra  perfecta.  Tractantse  del  poema  d’en 
Verdaguer,  s’accentúa  més  fortament  encara  la 
necessitat  indispensable  d’aquesta  relació  íntima 
entre’l  gran  poeta  y’l  que  pretengui  ilustrar  la 
seva  obra,  que  deurà  sentir  envers  aquesta  gran 
amor  y  tenirne  un  coneixement  exacte.  Es  més: 
pera  ilustrar  L' Atlàntida  s’ha  d’ésser  poeta,  en 
l’ample  sentit  de  la  paraula,  y  aixís  podrà  entre- 
veures,  en  mitj  dels  versos,  la  delitosa  plastici¬ 
tat  qu’enclouhen.  Per  aixó  en  Gual,  enamorat 
de  las  bellesas  del  poema  d’en  Verdaguer,  es¬ 
pontàniament  trassà’ls  dibuixos  qu’avuy  se  re- 
produheixen  en  aquest  suplement  de  Joven¬ 


tut. 

La  explicació  de  cóm  y  per  qué  van  ferse 
aytals  dibuixos  y’s  donan  ara  à  llum,  es  lo  que’nr 
proporciona’l  motiu,  honrosissim  pera  mi,  de 
que  mon  nom  figuri  en  aquestas  paginas,  tribut 
que  al  gran  poeta  de  Catalunya  dedican  avuy 
mos  amichs  de  Joventut;  motiu  que’m  dona 
lloch  à  que  puga  unirme  à  ells  ab  tota  ma  vo¬ 
luntat  pera  testimoniar  l’entussiasme  y  venera¬ 
ció  que  m’inspira  l’eminent  mossèn  Cinto,  glò¬ 
ria  de  las  lletras  catalanas,  orgull  de  casa  y 
mestre  de  tots. 

Fa  deu  ó  dotze  anys  que,  visitant  un  día  à 
n’en  Gual  en  son  estudi,  vaig  sorpéndrel  ocupat 
esbossant  un  dibuix  quin  assumpto  vaig  desse- 
guida  reconeixe.  Era  un  cant  de  L' Atlàntida. 
A  ma  pensa  hi  acudí  sobtadament  el  ritme  de 
sos  primers  versos.  En  Gual  me  parlà  ab  molt 


v 


is  ‘ 


entussiasme  de 
la  idea  qu’havía 
concebut  de  fer 
tota  la  ilustració 
del  hermós  poema,  y’m  va  ensenyar  tota  una 
porció  de  bocets.  L’efecte  que’m  produhi- 

ren  fou  inmens,  no  sols  per  sa  factura;  més  que 
per  ella,  per  lo  que  representavan.  Els  plans 
de  mon  amich  no’s  cumpliren,  y  com  tantas 
obras  sevas  las  guardà  en  silenci.  Després 
d'haver  vist  els  dibuixos  en  Verdaguer  y  alguns 
pochs  companys,  no  se'n  parlà  més.  Entre'ls 
que’ls  vegeren  s’hi  comptava  en  Via;  al  trac- 
tarse  de  fer  aquest  suplement  va  fermen  me¬ 
mòria,  y  pensant  qu’era  difícil  trobar  qui  per 
encàrrech  y  ab  precipitació  fes  algunas  ilustra- 
cions  del  poema,  va  recomanarme  que  demanés 
à  n’en  Gual  si’ns  volia  proporcionar  els  seus 
dibuixos.  Cumplint  gustós  l’encàrrech,  vaig  es¬ 
criure  à  n’aquest  demanantnhi  dos  ó  tres  y 
fentli  avinent  de  lo  que’s  tractava.  Als  pochs 
dias  vaig  rebre  contestació  de  París,  que’m  deya 
entre  altras  cosas: 

«No  tinch  inconvenient  en  la  proposició  dels 
de  Joventut,  mes  una  cosa’m  té  indecís:  els 
dibuixos  fa  molts  anys  que  son  fets,  y  si  bé 
estich  segur  del  entussiasme  y  bona  fe  que’m 
van  empenye  à  ferlos,  no  crech  que  sían 
gayre  correctes;  pensa  qu’alló  eran  els  pri¬ 
mers  bocets  que  jo’m  feya  pera  mi  no  més, 
ab  la  idea  de  realisar  totas  las  ilustracions  del 
poema  y  publicarho;  no  sé  si  serviran  pera  la 
reproducció;  de  totas  maneras  à  la  teva  mà  ho 
deixo.» 

Ja  ab  el  permís,  vaig  corre  à  fer  la  tria, 
peró  aquí  foren  els  meus  dubtes.  Tenint  els 
dibuixos  à  la  vista,  no  sabia  per  quins  decan- 
tarme,  donchs  en  tots  hi  trobava  qualitats  re¬ 
marcables:  aixís  es  que’m  vaig  decidir  à  aga- 
farne  un  número  major  al  solicitat.  Aquest 
delicte  d’extralimitació  dech  ferlo  constar,  y 
espero  de  la  benevolensa  del  amich  que  me’l 
perdoni.  Estich  segur  que’ls  dibuixos  d’en 
Gual,  aquí  reproduhits,  haurían  guanyat  molt 
al  passar  de  bocets  à  obras  definitivas,  peró 
en  mon  concepte  tenen  un  gran  mérit:  la  inge- 
nuitat.  Son  fets  sense  pensar  en  el  públich,  son 
obra  sense  influencias,  obra  nascuda  al  calor 
del  entussiasme  d’un  temperament  artístich  que 
al  ritme  de  las  ben  ciselladas  estrofas  del  poe¬ 


ma  s’anava  formant;  eran  un  cant  endressat  al 
mestre,  un  ramell  de  flors  qu’ofería  l’artista  no¬ 
vell  al  gran  poeta. 

Si  l  resultat  de  la  meva  intervenció  es  satisfac¬ 
tori,  remerciemho  al  autor;  si  es  deficient  (que  no 
ho  espero),  sia  tota  la  culpa  pel  que,  indiscret, 
y  aprofitant  ausencias,  abusà  de  la  concessió 
amistosa  del  Adrià  Gual,  à  qui  en  nom  dels 
companys  de  Joventut  y  en  el  propi  dono  gra- 
cias. 

J.  Pujol  y  Brull. 

Barcelona,  maig  de  zço2. 

Lk ‘estudiant  de  Ga’n  Tona 


anys  devia  tenir  en  Cinto 
n  trencà’l  viarany  que  seguia 
anar  al  Seminari,  de  Folgaro- 
estant.  Quatre’n  feya  que  la 
seva  bona  y  santa  mare  li  amania  cada  matí 
la  fiambrera  —  qu’ell  duya  à  la  esquena  pen¬ 
jada  ab  el  feix  de  llibres  —  y  l’aconduhía 
ab  l’afecte  qu’es  de  suposar  en  una  mare  de 
montanya.  Fins  allavors  potser  pochs  el  co- 
neixían  à  n’el  noy  d’en  Pep  de  Torrents,  des- 
comptantne’ls  companys  y  gent  del  poble  ahont 
nasqué.  Si  bé  es  cert  que  ja  somniava  y’s  sen¬ 
tia  vibrar  son  ànima  de  poeta,  els  fruyts  de 
son  aprenentatje  de  copler  se  li  quedavan  la 
majoria  en  el  mateix  cervell,  y’is  pochs  que 
n’eixían  no  passavan  del  rotllo  de  companys 
de  caramellas  que’ls  aprenían  pera  corrandejar, 
en  arribant  la  Pasqua,  pels  indrets  del  Nort  al 
llevant  de  la  Plana  de  Vich. 

Donchs  al  trencar  de  viarany  carnbià  de  vida: 
deixà  la  de  familia  pera  pendre  la  de  llogat,  que 
si  bé’l  retenia  més  en  obligacions,  li  deixava 
més  llibertat  pera  entregarsé  als  encisos  de  la 
dolsa  poesia...  «A  casa  no’m  podían  mantenir  y 
no’m  tocà  més  remey  qu’anarmen  pera  mestre 
à  una  masia,  ahont  hi  trobí  una  galàn  gent.» 
Fou  à  Ca’n  Tona,  una  casa  de  pagés  humil, 
ahont  se  llogà  pera  passar  à  la  maynada  y  al  ser- 
vey.  A  trench  de  jorn  saltava  del  llit,  y  à  la 
tasca;  quedantli  poch  temps  pera  estudiar  la 
amohinosa  filosofia,  que  moltas  vegadas  li  en¬ 
terbolí'l  celatje  pur  de  sas  inspiracions;  y  ab 
el  paquet  de  llibres  y'l  recapte,  feya’l  camí  de 
Vich  travessant  els  gemats  camps  de  Riudepe- 
ras  y  Colldetenas,  entrant  pel  pont  de  Gurri, 
sol,  sense  formar  ab  la  colla  de  confrares  seus 
que  ab  la  gatzara  que  feyan  no  podían  apreciar 
la  font  de  bellesa  y  de  poesia  qu’enclóu  aquell 
indret  de  Plana,  ab  el  Montseny  per  una  banda 
y’l  Pirineu  per  l’altra.  En  Cinto  prou  la  hi  sentia, 
gosanthi  de  debò  y  fent  llargas  reposadas  à  la 
Torre  de  Morgadés,  en  quina  font,  y  à  l'ombra 
d’un  hermós  desmay,  havia  concebut  sas  prirne- 
ras  intentonas  poéticas.  Ell  havia  anat  à  l’aula  de 
retòrica  quan  hi  explicava’l  doctor  Cortés,  con- 
deixeble  d’en  Milà  y  Fontanals  y  ademés  devot 
de  sas  obras,  qu’allavors  ja  eran  admiradas  de 
tot  Catalunya;  y  no  cal  dir  si  seria  en  bé  dels 
deixebles  aquell  empenyo  en  mostràrloshi'ls 


joyells  de  nostra  poesia  popular,  que  per  aquells 
temps  reculli  en  son  Romancerillo  Catalàn  el 
gran  mestre.  Moltas  eran  las  horas  que'ls  entre¬ 
tenia  ab  la  lectura  d’aquells  cants,  assadollantse 
l’ ànima  d’en  Verdaguer  ab  el  perfum  delicat,  al 
ensemps  que  mascle,  de  la  poesia  popular,  que 
fou  la  seva  llet  y  sa  obra  de  consulta  y  estudi. 

L’época  fixa  en  que  comensà  L' Atlàntida  es 
un  xich  difícil  de  trobar.  Recorda  ell  qu’avans 
d’empendre  aytal  tasca  escrigué  una  obreta  en 
vers  describint  L'ayguat  de  Vich ,  puig  ha  tingut 
gran  predilecció  pera  relatar  els  efectes  del  líquit 
element,  y  ell  diu  que  considera  aquell  trevall 
com  l’aprenentatje  de  son  capdal  poema.  Sia 
com  vulga,  es  cert  que  cursava  encara  filosofia 
quan  el  comensà,  y’l  manuscrit  l'acompanyava 
de  Ca’n  Tona  al  Seminari,  y  las  estonas  que  po¬ 
dia  enfilava  algún  cant,  sobre  tot  al  eixir  de  l’au¬ 
la,  com  si,  abstret  à  tota  explicació  filosòfica, 
hagués  escoltat  la  veu  del  geni  colossal,  y  en¬ 
cara  seguís  escoltantla  tot  anantsen  à  la  casa 
ahont  li  escalfavan  el  dinar,  qu’era  al  carrer  de 
Cardona,  entre  la  plassa  de  Don  Miguel  de  Cla- 

CA'N  TONA 


riana  y  la  de  Las  Garsas.  Allí, 
tancantse  ben  sol,  trevallava 
molt  y  ab  profit,  ja  d’esperit  so¬ 
bre’l  poema,  ja  escribint  aque- 
1  las  poesías  que  li  conqueriren 
las  primeras  fullas  de  llorer  als 
Jochs  Florals;  y  quan  acabava  la 
tasca  del  Seminari,  altra  vegada 
cap  à  pagés,  camps  à  través  y 
a  posta  de  sol.  Arribava  à  Ca  n 
Tona,  passava  la  maynada  y  cap 
à  la  seva  cambra,  poch  espayosa 
y  desmoblada,  ab  un  senzill  llit, 
servintli  de  taula  pera  escriure 
una  caixa  de  posar  roba,  y  per 
seti,  à  falta  de  cadira,  un  ba¬ 
gul...,  y  allà  sol  ab  tan  bon  am¬ 
bient,  mallava  son  cervell  sobre 
el  poema,  pujant  de  pedra  en 
pedra  aquell  monument  grandiós  de  la  literatura 
catalana.  Quan  era  al  bo  de  sos  somnis  el 
sobtava  à  vegadas  aquesta  veu:  —  Senyor  mestre, 
haixén  qii aniréu  rí  talayar  las  ovellas!  —  ó’l  cri- 
davan  per’altras  feynas  que  menys  s’avenían  ab 
son  ideal  y  que  feya  de  grat  per  haver  sempre 
pujat  trevallador  al  costat  de  son  bon  pare,  aixís 
com  poeta  à  la  vora  de  sa  santa  mare,  una  dona 
que  llegia  molt  y  sentia  més,  possehint  tot  un 
capdal  de  cansons  populars  qu’heretà  en  Cinto, 
qui’l  portà  després  al  dipòsit  de  casa  l’Aguiló. 

En  tant,  vingué’l  primer  diumenge  de  maig 
del  any  1865,  y  ab  ell  el  triomf  de  Verdaguer  en 
la  festa  dels  Jochs  Florals.  Los  Mossos  de  la  Es¬ 
quadra  ressonaren  entre  aquell  estol  d’entussias- 
tas,  ab  els  que  s’hi  trobava’l  gran  Mistral,y  no  cal 
dir  cóm  fou  rebut  l’estudiant  ab  la  morada  bar¬ 
retina  y  ab  el  tresor  de  sa  inspiració  portentosal 

De  retorn  à  la  feyna  escolar  trobà  una  colla 
d’admiradors:  els  germans  Masferrer  y  en  Jaume 
Collell,  qu’era  alashoras  el  gall  de  las  aulas  del 
Seminari.  De  l’amistat  qu’esclatà  arràn  d’aquest 
succés  tothóm  ne  té  esment.  Vingué  la  organi- 
sació  del  Esbart  de  Vich ,  y  ab  ell  las  sentadas  à 
la  Font  del  Desmay.  Cóm  creixia  L' Atlàntida 
ab  la  escalforeta  d’aquell  sol  de  poesia  campero¬ 
la!  Quàntas  cosas  me  n’havia  contadas  en  Serra  y 
Campdelacreu  d’aquellaépoca  de  felís  recordansa! 

L’estudiant  de  Ca’n  Tona  ja  era  conegut,  y 
mentres  el  món  literari  li  teixia  la  garlanda 
inesfullable  de  la  glòria,  en  els  exàmens  de  teo¬ 
logia’l  suspengué  un  catedràtich  de  cor  aspre  y 
aixut  que  no  era  capàs  de  compendre’l  joyell 


que  tenia  en  un  recó  de  banch  de  la  seva  aula;  y 
ell  per’xó,  ferm  en  la  seva  empresa  y  aymant 
com  era  de  la  soletat,  se’n  volia  anar  al  turonell 
ahont  hi  havia’l  cementiri  de  Vich,  y  allà,  asse¬ 
gut  en  una  pedrassa  que  jo  só  prou  vista  y  toca¬ 
da,  de  cara  al  Montseny  y  al  Collsacabra,  obria 
el  preuhat  manuscrit  de  ü Atlàntida,  trevallanthi 
fins  que’l  sobtava  l’hora  d’anar  à  estudi.  Un 
jorn,  en  una  d’aquestas  escapadas  profitosas, 
perdé’l  manuscrit,  y  no  cal  dir  el  neguit  qu’aixó 
li  donà,  peró  la  sort  feu  que  un  seu  condeixeble 
li  trobés,  coneixent  qu’era  d’en  Verdaguer  no  per 
lo  qu’en  ell  hi  havia  d’escrit  y  de  pensat,  sinó  per 
la  dolenta  lletra,  que  de  pas  sia  dit  la  hi  fa  mos¬ 
sèn  Cinto,  costant  de  debó  treuren  l'entrellat. 

Jo,  ex-estudiant  gens  aprofitat  d’aquell  cèlebre 
Seminari,  ahont  si  no  vaig  cullirhi  la  llevor  de  la 
ciència  hi  trobi  l’encant  de  la  poesia,  he  voltat 
tota  aquella  Plana,  y,  devot  afectissim  del  gran 
Verdaguer,  podéu  comptar  si  vaig  arreplegarnhi 
d’anécdotas!  Y  cada  vegada  que  per  vacacions 
anava  à  Sant  Hilari,  mon  poble  nadiu,  m’atura¬ 
va  à  Ca’n  Tona,  y  à  l’ombra  del  faig  que  hi 
plantà  mossèn  Cinto  probava  de  somniarhi  tot 
guaytant  el  finestró  revellit  de  la  que  fou  cam¬ 
bra  seva,  y  desd’hont  responia  al  mot  de  poeta 
ab  que’l  saludava’l  bisbe  Jordà,  de  qui  era  molt 
estimat.  De  Ca’n  Tona  no  se’n  mogué  pas  fins 
acabada  la  carrera,  peró  desde  que’l  premiaren 
als  Jochs,  plegà’l  trevall  del  cos,  comprenent  que 
havia  d’estar  solament  pel  del  cervell. 

Vingué  l’época  d’ordenarse  y  plegà’l  ram, 
cuydantse  de  l’ànima,  essent  ver  exemplar  en- 

tre’ls  seus  condeixebles.  Allavors  fou  quan  con- 
reuhà  la  poesia  mística,  de  la  que  n’ha  arribat  à 
ésser  el  príncep  en  nostres  días.  Ordenat  que 
fou,  el  destinaren  à  Vinyolas  d’Orís,  extrém  po¬ 
nent  de  la  Plana  de  Vich.  Aquella  fou  la  prime¬ 
ra  y  única  parròquia  ahont  serví,  y  en  ella  feu 
de  vicari  y  de  rector.  La  governavan  els  dos  ger¬ 
mans  Galceran,  de  tanta  anomenada.  El  gran 
feya  la  guerra  carlina,  y  al  morir  en  una  acció 
per  aquells  indrets,  hi  feu  cap  el  petit,  quedant 
de  regent  mossèn  Cinto.  Home  d’estudi  y  d'ora¬ 
ció  era,  com  li  reconeixían  prou  els  feligre¬ 
sos,  puig  moltas  vegadas  els  cipayos,  intentant 
escométrel,  eran  amonestats  pels  vehins  del  po¬ 
ble  qu’alegavan  las  virtuts  del  seu  pastor,  y  aixó 
fou  la  causa  de  que  may  se  vegés  inquietat,  enci¬ 
sant  a  tothóm  ab  son  tracte  afable.  Mentres  es¬ 
tigué  en  aquella  parròquia  L' Atltintida reposà,  ja 
feta,  esperant  l’época  que  devían  ovirarla’ls  pro¬ 
pis  y’is  extranys,  mostrantla  aquests  orgullosos. 

No  varen  desmereixe  en  res  sa  fesomia  y  son 
ànima  ab  la  estada  à  Vinyolas:  poétich  com  es 
aquell  reclòs,  al  bell  dessota  del  antich  castell 
feudal,  sigué  pera  ell  bona  font  d’inspiració  pera 
el  conreu  de  la  poesia  mística.  En  l’horta  verda 
y  xamosa  de  la  rectoria  va  plantarhi  un  llorer 
que  cresqué  ab  vera  ufana,  fentli  gaya  ombra  en 
las  mitjdiadas  d’estíu  quan  s’hi  arredossava. 

Després  dc  tan  bona  sahó  li  esdevingué  una 
malaltia  produhida  per  l’excés  de  trevall  intelec- 
tual,  y  ordenantli’ls  metjes  que  viatjés  per  mar, 
deixà  la  carrera  parroquial,  se  feu  capellà  de  bar- 
co  y...  mar  enllà,  plorós  y  anyorívol  de  sa  terra, 
descapdellà’l  somni  que  tant  temps  l’havía  afa¬ 


lagat,  puig  L  Atlant  i da  qué  bé  hi  guanyà  ab 
aquells  viatjes,  y  ab  ella  la  salut  del  poeta  1 
Pot  considerarse  ab  quina  fruhició  Joventut 
s’engalana  avuy  conmemorant  las  bodas  de  plata 
de  JO  Atlàntidal  Ja  que’l  virtuós  sacerdot  se  vegé 
privat  de  celebrar  las  de  sa  primera  missa,  ab  el 
do!  qu’es  de  suposar,  just  es  que  festeji  ab  nosal¬ 
tres  las  de  son  capdal  poema.  Si  fou  intens  el  do¬ 
lor  qu’experimentà,  ho  diu  ben  clar  l’enfilall  d’im- 
presions  ab  que  regalà  à  la  literatura  patria.  Qui 
oblidarà  las  planyívolas  esparsas  de  La  fossa: 

Ja  fa  quatre  anys  que  à  mos  peus 
sempre  estéu,  cava  que  cava, 
furgant  de  día  y  de  nit 
per  obrirme  la  fossana. 

Me  la  obriu  per  caritat 
al  veure  que  no  tinch  casa, 
que  no  tinch  casa  ni  res, 
res  d’aquest  món  sinó  l’arpa. 

Vosaltres  me’n  feu  lo  llit, 
mes  la  son  no  es  arribada; 
tinch  cançons  per  refilar 
al  bon  Jesús  y  à  la  Patria. 


Ja  fa  quatre  anys  que  à  mos  peus 
sempre  estéu,  cava  que  cava, 
furgant  de  día  y  de  nit 
per  obrirme  la  fossana. 

No  la  enfondíu  gayre  més, 
que  per  mi  ja  seria  ample 
y  tot  obrintla  per  mi 
podríau  càurehi  vosaltresl 

Y  ara  que’m  perdoni  mossèn  Cinto  si  he  des- 
cubert  els  passos  de  l’época  de  sa  vida  que  més 
estima  y  anyora.  En  celebració  de  sas  noces 
d'argent  ja  m’es  perdonable,  y  si  Deu  li  dona 
vida  y  salut  per’arribar  à  las  d' or,  oh!  alashoras 
encara’n  diré  més  de  cosas  qu’ara  no  se’m  per- 
donarían  pas. 

Antón  Busquets  y  Punset. 


FONT  DEL  DESMAY 


joventut 


üa  primera  lectura  de  üa  tlantida 

à  Barcelona 


o  vaig  tenirlo  aquest  honor  per 
cert  ben  gran!  —  de  sentir  la  pri¬ 
mera  lectura  que  del  seu  hermós 
primer  poema  va  donar  à 
Barcelona  nostre  gran  poeta  mossèn 
Jacinto  Verdaguer. 


— Donchs  no,  no  vos  en  rigueu!  —  va  dir  ell, 
formalisantse.  —  Es  un  poetàs,  fresch,  robust  y 
grandiós  com  pochs  se’n  hagin  vist!  Y  ha  fet  un 


Era  en  temps  de  la  República. 

Al  Café  Nou  de  la  Rambla  hi  havia 
alashoras  lo  que  podríam  dirne  la  tertú¬ 
lia  del  jovent  intelectual  d'aquell  temps. 
Allí  s'hi  reunían  en  Vilanova,  en  Simó 
Gómez  y’l  seu  germà  Enrich,  en  Bartri- 
na,  l’Ixart  (qu’alashoras  ni  tan  sols  pen¬ 
sava  en  ésser  escriptor),  l'Obiols,  un 
jove  músich  delicadissim  que  va  morir 
tísich,  en  Vidiella,  1  Arcadi  Mas  y  Pont- 
devila,  y  molts  altres  escriptors,  pintors, 
esculptors  y  músichs  qu’ara  no  recordo. 
Tothóm  era  federal,  ça  va  sans  dire, 
amant  de  las  arts  y  de  las  lletras  y,  ab 
entussiasme,  del  renaixement  de  la  lite¬ 
ratura  catalana.  De  quan  en  quan  ve- 
nían  à  las  taulas  dels  costats  gent  ja 
de  nom,  com  en  Frederich  Soler  (Pi- 
tarra),  en  Conrat  Roure,  en  Feliu  y 
Codina,  en  Clavé,  l’Altadill,  1  Almi¬ 
rall,  etc.,  etc. 

Una  nit  que  jo  m’estava  prenent  café, 
va  arribar  en  Bartrina,  y  com  ja  era  de 
rigor  que  ns  contés  quelcóm  d  interes¬ 
sant,  tots  varem  preguntarli: 

— Bé,  y  avuy  ^quína’ns  en  portas? 

— Oh! — va  contestar. —  Avuy  sí  qu’es 
grossa,  y  de  debó! 

— <;Y  donchs? 

— Un  nou  poeta,  un  geni  de  la  fusta 
dels  antichs  grechs,y  potser  millor  enca¬ 
ra!  Vaja,  qu’en  molt  temps  no  s’ha  vist 
res  més  gros  ni  aquí  ni  en  lloch!  — 

Tots  varem  quedar  mirantnos,  y  ell 
va  contestar: 

— Sí,  un  pageset  de  la  Plana  de 

Vich...— 

Tot  just  havia  dit  aixó,  que  tothóm 
esclatà  à  riure.  Sabían  prou  cóm  las 
gastava  en  Bartrina. 

poema  sobre  l'Atlàntida  ab  gran  eru¬ 
dició,  ab  inspiració  elevada... — 

Aquí  un  el  va  interrompre  ab  to  de 
mofa; 

— ^Un  pageset?  Vaja,  que  si  hagues¬ 
sis  dit  qu 'havia  fet  unas  corrandas  pera 
unas  caramellas,  ó  uns  goigs,  potser 
encara  t’hauríam  cregut,  peró  un  obra 
aixís...  id’hónt  redimontri  haurà  tret  la 
erudició  y  l’assumpto?  Vaja,  noy,  avuy 
l’has  esguerrada! 

— Donchs  síl  —  replicà  en  Bartrina 
encara  més  serio. — Es  qu  ha  seguit  els 
estudis  eclesiàstichs  en  el  seminari  de 
Vich. 

— Aquest  adob  no  passa! — va  cridar 
un  altre. — Avans  era  un  pageset  y  ara 
l’has  fet  capellà!... 

— Donchs  —  va  dir  en  Bartrina — no 
insisteixo  més.  Demà,  à  las  tres  de  la 
tarda,  després  de  pendre  café,  els  que 
vulguin  venir  hi  vindràn,  si  no  passan 
de  tres...  ó  quatre,  y  à  condició  de  que 
estiguin  disposats  à  escoltaren  serio. — 

Y  després  la  conversa  va  girar  so¬ 
bre  l’ultim  discurs  del  «Club  Federa¬ 
lista»,  ó  sobre  l’última  escaramussa 
del  Xich  de  las  Barraquetas. 

Tothóm  va  creures  qu’alló  havia  si¬ 
gut  la  nota  del  día,  fracassada,  d’en 
Bartrina. 

Y...  cosa  extranya!  Jo  ni  vaig  riure, 
ni  vaig  creure  que  fos  broma,  com  ho 
creyan  els  demés:  vaig  quedarme  pen- 
satíu,  fentme  aquestas  reflexions  : 

— A  Grècia  varen  surtir  els  cantors 
épichs,  els  tràgichs  heroichs,  no  en 
temps  pacífich,  ni  de  las  academias, 
sinó  en  la  borrasca  de  las  guerras  y  del  fons 
del  poble.  El  geni  es  com  el  llamp:  surt  de  las 
tempestats  y  cau  ahont  menys  un  s'ho  espera... 
^Quí  sab? — 

L’endemà  à  la  tarda  en  Bartrina’s  va  posar  à 
fora  à  la  porta,  aprop  de  l'acera,  pera  pendre 
café,  y  allà  hi  varem  compareixe  l’Ixart  y  jo; 
després  ne  vingué  un  altre  que  no  recordo  quí 
era:  potser  en  Sardà,  ó  en  Simó  Gómez;  en  fí, 
no  me’n  recordo. 

En  Bartrina’ns  va  dir: 

— Ara’ns  esperarà  allà  hont  posa. 

— ,:Es  lluny? 


— No:  à  la  Portaferrissa. — 

Y  alsantse  tot  acabant  de  beures  la  copa  dd 
estudiant,  va  afegir: 

- — Aném! — 

Y’ns  varem  posar  en  marxa. 

Els  demés  no  havían  acudit  à  la  cita  creyent 
qu’era  una  broma. 

Arribats  que  forem  à  més  de  rnitj  carrer  de  la 
Portaferrissa,  varem  pararnos  devant  d’una  casa 
bastant  vella,  ab  una  escaleta  estreta  per  la 
que  varem  pujar,  me  sembla  qu’era,  fins  à  un 
tercer  pis.  Trucarem,  entrarem  conduhits  per  en 
Bartrina,  y’ns  varem  trobar  en  un  quartet  petit 

en  el  que  hi  havia  com  únichs  mobles  un  llitet 
de  monja,  unas  cadiras  de  boga,  una  tauleta  y 
un  bagul.  Sobre  la  taula  llibres  y  papers.  Com  à 
hoste  hi  vegerem  un  minyó  vestit  à  la  usansa 
dels  pagesos  de  la  Plana  de  Vich,  de  mirada  in- 
teligent  y  humil,  d’un  ayre  apocat,  peró  suina- 
ment  simpàtich. 

Fetas  per  en  Bartrina  las  presentacions,  par¬ 
larem  de  varias  cosas.  Jo  alashoras  comensava 
à  fer  estudis  pera  la  meva  obra  en  projecte  La 
Mort  y'l  Diable ,  y  vaig  parlarli  de  las  mitologías 
orientals,  y  de  la  grega,  convencentme  de  que’l 
tal  pageset  podia  darne  llissons  a  molts  cate- 
dratichs. 

Se  trobava  à  Barcelona  de  pas  pera  Vilafran¬ 
ca  del  Panadés,  ahont  s’arribava  de  tant  en  tant 
pera  veure  al  eminent  Milà  y  Fontanals,  à  qui 
consultava  sobre  varis  punts  del  poema  qu’ana- 
vam  à  coneixe  alashoras.  En  Bartrina  fou  qui 
l’invità  à  que’n  llegís  alguns  trossos,  y  ell,  com 


donantsen  vergonya,  obrí’l  ba¬ 
gul,  ne  tregué  uns  papers,  yfulle- 
jantlos  comensà  à  llegir. 

Tots  escoltavam  ab  una  aten¬ 
ció  religiosa.  Y  avensà  en  la  lec¬ 
tura,  y  jo  anava  maravellantme 
d’aquellas  imatjes  robustas,  es- 
pléndidas,  d’aquella  inspiració 
potentíssima  d’un’ànima  genial 
y  verge  alhora.  Després  el  veya 
cambiar  de  ritme  y  quedar  sem¬ 
pre  grandiós,  sempre  genial;  ai- 
xís  en  el  Chor  d' illes  gregues  no 
vaig  poder  aguantarme;  y  vaig 
murmurar  à  la  orella  d’en  Bar¬ 
trina: 

— -Noy,  es  molt  més  gros  de  lo 
que’ns  havías  dit! — 

Y’m  mirava  à  n’en  Verdaguer 
ab  un  respecte  casi  sagrat.  Sentia 
qu’en  aquell  pageset  de  la  Plana 
de  Vich  hi  havia  un  home  sobre- 
humà,  un  elegit  del  Sant  Esperit. 
«Aixís  devían  ésser  —  jo’m  deya 
— -Valmiki,  Flomer,  Eskil,  Dant... 
quan  eran  joves!»  Perque  ja  no’n 
vaig  dubtar  ni  un  sol  moment  de 
que’m  trobava  en  presencia  d’un 
d’aqueixos  genis  qu’honran  no 
ja  tan  sols  à  una  nació,  sinó  à 
tota  una  rassa. 

La  lectura  dels  fragments  per 
ell  escullits  va  acabarse,  y  tots  el  felicitaren; 
peró  de  mi  diré  que  casi  no  vaig  trobar  parau- 
las:  sols  recordo  que  me  li  vaig  oferir  pera  tot 
alló  en  que  jo  pogués  serli  útil  ó  agradable,  y  que 
li  vaig  demanar  que  fóssim  sempre  bons  amichs. 

Quan,  després  de  despedirnos  d'ell,  ens  tro¬ 
barem  altre  cop  a!  carrer  de  la  Portaferrissa,  hà- 
vían  transcorregut  tres  horas!  Ni’ns  en  havíarn 
adonat. 

— Bé,  ;qué  vos  ne  sembla? — va  preguntarnos 
en  Bartrina. 

— Espatarrantl-li  vaig  respondre. -Lo  més  gros 
que  may  hagim  tingut  à  Catalunya!  Quina  ima¬ 
ginació  més  brillant,  més  potent  y  més  sòlida! — 

L’Ixart  va  moure’l  cap,  fent  un  somrís. 

— Bé,  sí, — va  dir. — Ja  es  un  xicot  de  talent, 
no’s  pot  pas  negar;  peró’m  sembla  qu’en  tot 
aixó  que’ns  ha  llegit  hi  hà  molta  retòrica.  Al 
Seminari  s’ha  impresionat  ab  els  poetas  llatins: 

ja  li  passarà  aquesta  fuga,  y  després  veurem! 
Després  vindrà  la  crítica  y  farà  la  tria. — 

L’Ixart  alashoras  era  d’aquells  que  creuhen 
que  la  crítica  es  quelcóm  de  superior  al  art  y  al 
geni,  y  que  té  una  clarividència  absoluta  y  fa- 
llos  infalibles.  En  el  crítich  hi  veya  un  jutje  om¬ 
niscient  y  no  un  eunuch. 

— Donchs  sento  dirte  que  t’erras! — vaig  con- 
testarli. — May  la  retòrica  ha  dat  fruyts  tan  plens 
y  assahonats!  Lo  qu’es  retórich  resulta  fret, 
buyt,  correcte  y  sens  ànima:  y  à  n’aquest  n’hi 
sobra.  Si  sembla  que  porti  à  dins  la  de  tot  un 
gran  poble! 

— El  temps  ho  dirà!  Adeu!  — va  fer  l’Ixart, 
despedintse. 

Y’m  vaig  quedar  ab  en  Bartrina  y  l’altre,  co¬ 
mentant  admirats  els  trossos  de  poema  que 
acabavam  de  sentir  llegir  à  n’en  Cinto. 


Va  passar  algún  temps.  S’havía  mort  la  meva 
estimada  mare,  última  persona  de  la  meva  fa¬ 
mília  que’m  quedava,  y  jo  me’n  havia  anat  à 
viure  à  París.  Allí,  l’any  1877,  vaig  saber  que’l 
poema  de  mossèn  Cinto  havia  obtingut  el  premi 
de  la  Diputació  en  els  Jochs  Florals.  També 
vaig  saber  que,  à  conseqüència  dels  seus  estu¬ 
dis,  havia  contret  una  malaltia  de  cap  (neuraste- 
nia  dels  genis ,  com  se'n  deya  à  la  clínica  d’en 
Charcot,  à  la  que  jo  assistia  alashoras),  que 
després  s’havía  posat  bé  viatjant  per  mar  en  un 
dels  vapors  de  la  Trasatlàntica,  y  que’l  seu  nom 
ja  era  honrat  y  respectat  à  Catalunya. 

Seria  à  primers  del  any  1879  que  vaig  tornar 
à  Barcelona  per  curt  temps,  y  un  dia’l  meu 
criat  me  va  entregar  un  llibre  qu’havían  portat 
pera  mi.  Era  un  exemplar  de  la  magnífica  edi¬ 
ció  de  L' Atlant  i da  de  mossèn  Jacinto  Verda¬ 
guer,  acompanyada  de  la  tra¬ 
ducció  castellana  d’en  Melcior 
de  Palau.  Pressós  vaig  obrir  el 
llibre,  y  en  la portadilla  hi  vaig 
veure  escrita  de  mà  de  mossèn 
Cinto  la  següent  dedicatòria: 
« A  Pompeyo  Gener,  en  re  cort  dc 
la  primera  llegida  de  mon  afor¬ 
tunat  poema.  Son  amich ,  L'Au¬ 
tor.  » 

No  crech  haver  rebut  may  un 
present  que  m'hagi  sigut  més 
grat.  En  aquell  estudi  -  museu 
que  jo  tenia  alashoras,  el  vaig 
colocar  en  una  petita  estantería 
de  roure  esculpit  del  Renaixe¬ 
ment,  en  la  que  hi  figuravan  El 
Ramayana,  La  Lliada,  La  Enei- 
da,  El  Prometeu  encadenat,  De 
rerum  natura,  La  Divina  Co¬ 
mèdia,  Don  Quijote,  El  alcalde 
dc  Zalamea ,  V Hamlct,  el  Faust  y 
algun’altra  obra.  Y  L' Atldntida 
vaig  posaria  en  lloch  preferent. 


Ja  han  passat  molts  anys.;Va- 
rem  tenir  rahó  en  Bartrina  y  jo, 
ó  l’Ixart  ab  els  seus  dubtes? 

El  temps  ens  l’ha  donada  à 
nosaltres. 

Pompeyus  Gener. 


Fidel  Giró,  impressor  — Barcelona. 

NOTAS  D’ART 

Una  esculptura  d’en  Llimona. 

No  es  fàcil  ferse  càrrech  d’una  esculptura 
ó  d’una  pintura  quan  han  sigut  fetas  ab  una 
idea  preconcebuda;  es  à  dir,  quan  ditas  pin¬ 
tura  ó  esculptura  deuhen  formar  part  d’un 
conjunt,  del  que  no  n’han  d’ésser  més  que 
un  complement,  no  trencant  pera  res  harmo¬ 
nia  de  la  idea  general.  Pera  judicar  à  con- 
ciencia  aytals  obras,  cal  véurelas  en  son 
lloch,  donchs  no  basta  que  l’obra  en  si  re¬ 
uneixi  grans  bellesas.  {Qui  sab  si  aquestas 
bellesas  se  perden  complertament,  ó  si  perju- 
dican  al  conjunt? 


Molts  son  els  edificis  moderns  que  patei¬ 
xen  d'aquest  mal.  Per  exemple,  els  qu’hagin 
visitat  el  Pantheon  d’homes  cèlebres  de  Paris, 
no’ns  negaran  que’s  nota  falta  d’armonia  en 
son  decorat.  Entre  aquellas  pinturas  n’hi  hà 
d’hermosissimas,  es  cert;  peró,  s'hi  avenen  tan 
poch  ab  els  tons  de  la  pedra,  que,  en  comp¬ 
tes  de  donar  grandiositat  al  edifici,  aquells 
quadros  plens  de  realitat  sembla  que  l’enxi- 
queixin.  Un  voldria  que  tot  el  Pantheon  ha¬ 
gués  sigut  decorat  per  en  Puvis,  ó  al  menys 
baix  sa  direcció. 

Y  casi  lo  mateix  qu’hem  dit  d’aquest  edi¬ 
fici,  podríam  dir  de  molts  altres. 

Per  més  que  ja  s’hagi  dit  molt,  convé  re¬ 
petir  que  nosaltres,  en  qüestió  de  decora¬ 
ció, estém  encara  molt  atrassats.  El  quadro  y 
la  estatueta,  y  devegadas  fins  un  busto  en  un 
recó,  ja  son  el  colmo  del  bon  gust.  Allà  hont 
nostres  ricatxos  se  mostran  espléndits  y  ab 
desitjós  de  deixar  quelcom  de  sólit,  es  en  sos 
panteons.  Després  de  morts  volen  que’ls  ve¬ 
gin,  volen  que  las  altras  generacions  sàpi- 
gan  ahónt  descansan.  Ni  al  deixar  la  vida 
deixan  la  vanitat.  Aixís  es  que,  qualsevol  fo¬ 
raster  que  desitji  coneixe  l’art  català,  no  ha 
de  visitar  el  Museu  ni  l’Academia:  ha  d’anar 
al  cementiri,  y  allí,  rodejat  de  riquesa  més 
que  de  bon  gust,  podrà  apreciar  el  talent 
d’alguns  arquitectes  y  esculptors  qu’honran 

à  Catalunya.  La  ciutat  dels  morts  serà’l  Mu¬ 
seu  de  Barcelona. 

Tots  aquests  pensaments  me  ls  sugería’l 
grupo  d’en  Joseph  Llimona  que  hi  hà  expo¬ 
sat  à  Ca’n  Parés.  Era’l  dissapte,  aprop  de  las 
nou  del  vespre,  y’l  grupo  acabava  d’ésser 
desembalat.  El  saló  era  à  mitja  llum,  de  ma¬ 
nera  que  ma  ilusió  fou  complerta.  Aquell 
àngel  tan  hermós,  que  sembla  consolar  à 
tota  la  humanitat  en  pes  al  consolar  à  aque¬ 
lla  noya  de  castas  formas,  en  la  que’l  nu  s’hi 
sent  palpitant  de  vida,  malgrat  la  draperie  en 
que  està  envolta,  m’impresionà  fondament. 
Jo  no  sabia  ahónt  anava  destinat  aquell 
grupo  —  segurament  à  un  cementiri; — jo  no 
sabia  si  colocantlo  en  son  1 1  oc h  devia  guan¬ 
yar  ó  no...  Lo  que  puch  dir  es  que  sa  con¬ 
templació  va  produhirme  un  gran  benestar, 
y  que  no’l  podré  oblidar  fàcilment  aquell 
cap  del  àngel,  d’una  serenitat  sobrehumana. 


DE  FRANSA 

La  Santo-Estello. 

Com  cada  any,  el  25  de  maig  se  celebrà  à 
Béziers  la  gran  festa  regionalista  del  felibri- 
ge,  aqueix  moGment  ardent  contra  la  des- 
moralisadora  centralisació. 

El  consistori  dels  felibres  se  reuni’l  diu¬ 
menge  en  el  local  del  Ajuntament  de  Béziers, 
graciosament  cedit  per  l’alcalde  pera  cele- 
brarhi  la  Santo-Estello  baix  la  presidència 
d’en  Mistral. 

Acte  seguit  tingué  lloch  la  elecció  de  ma¬ 
jorals,  resultant  elegits:  M.  Teron  de  Celta, 
Albert  Tournier  de  Pamiers,  diputat;  Besson, 
Camelat  de  Pau;  y  en  Felicià  Court  fou 
nombrat  síndich  d’Aquitan,  desde  Cette  à 
Tolosa. 

A  las  deu  tingué  lloch  un  gran  banquet, 
acoblantshi’ls  felibres  presidits  per  Mistral, 
tenint à  la  esquerra  à  M.  Mas,  alcalde  de  Bé» 
ziers,'y  à  la’dreta  à  M.  Devoluy,  capoulié  del 
felibrige.  Al  destaparse’l  xampany,  M.  De¬ 
voluy,  capità  d’enginyers  militars  de  guarni¬ 


ció  à  Niza,  feu  un  discurs  en  provensal,  es- 
granant  la  historia  de  Béziers,  defensant  las 
principals  qüestions  posadas  à  discussió,  que 
eran:  la  descentralisació  administrativa,  eco¬ 
nòmica  y  literaria,  parlant  també  dels  esfor- 
sos  fets  pera  rehabilitar  el  llenguatje  proven¬ 
sal,  dihent  entre  altras  cosas: 

«El  felibrige ,  qu’en  altras  nacions  va  impo- 
santse  baix  distintas  formas,  ja  domina  ab 
éxit  en  el  teatre  y  no  tardarà  en  imposarse 
en  nostre  floreixent  Mitjdia.» 

Aquest  discurs,  d  una  oratoria  fàcil  y  des- 
involta,  electrisà  als  convidats.  Mistral  can¬ 
tà  l'himne  del  felibrige  y  després  recità  la 
poesia  de  la  Coupo  Santo. 

Varis  membres  del  Congrés  brindaren  ab 
entussiasme  en  pro  d’altras  associacions  na¬ 
cionals  y  extrangeras,  no  oblidant  la  Unió 
Catalanista ,  à  la  que’s  dedicà  un  fraternal 
recort,  calurosament  aplaudit  per  tots  els 
concurrents. 

Algunas  paraulas  d’en  Mistral  demostra¬ 
ren  la  part  patriòtica  del  felibrige ,  paraulas 
que  foren  sorollosament  acullidas,  repetintse 
alashoras  à  chor  la  tornada  del  himne  avans 
citat. 

M.  Mognier,  president  de  la  Societat  Ar¬ 
queològica,  oferi  las  flors  de  la  taula  à  la 
poetisa  Philadelphe  de  Gerbes,  reyna  del 
felibrige. 

L’alcalde  M.  Mas  fou  també  molt  felicitat 
per  sas  atencions  als  felibres. 

La  reyna  recità  ab  molt  sentiment  una  su¬ 
perba  poesia  sobre’l  felibrige. 

Y  per’acabar,  després  de  varis  discursos  en 
llengua  d’Ocy  provensal,  els  concurrents  à  tan 
bella  festa’s  separaren  als  acorts  de  La  Mar- 
sellesa,  assistint  després  à  un  festival  prepa¬ 
rat  en  honor  d’en  Mistral,  en  el  que  també 
hi  regnà  indescriptible  entussiasme. 

JuLES  VíLLENEAU. 

CLIXÉS  DE  MAIG 

Tants  dias  de  pluja’m  tenían  aburrit. 
Aquell  demati  un  esplendent  raig  de  sol, 
entrant  en  ma  cambra,  semblà  cridarme  afo- 
ra  desde  quarts  de  vuyt.  No’m  vaig  fer  pre¬ 
gar.  Al  surtir  al  carrer,  encara  tot  fangós  de 
la  pluja  del  vespre,  vaig  sentir  un  imperiós 
desitj  de  veure  arbres,  de  sentir  remors 
d’aucells  y  d'aygua,  de  respirar  eixa  fresca 
brevada  del  fullam  mullat,  aqueixas  oloretas 
tan  bonas  del  Parch  els  dematins  de  maig. 

Vaig  anàrmenhi,  donchs.  A  quarts  de  nou 
esmorzava  devant  de  la  vaquería.  El  jorn  se¬ 
guia  blau,  seré,  lluminós;  peró  jo’m  sentia 
de  mal  humor.  Entre’ls  dependents  de  l’Oli¬ 
va  y  las  parellas  d’enamorats  m’havian  es¬ 
guerrat  el  passeig;  no’s  podia  parar  en 
lloch. 

Els  primers  me  mortificavan;  jo  feya  nosa 
als  segons.  El  bosquet  de  pins  semblava 
decantarse  per  deixarme  passar  ab  mon  ba- 
gatje  d’ilusions.  Tant  gros  era! 

Dins  dels  telis  els  moixons  ceiebravan  or- 
gias  de  cants  y  de  besadas.  De  las  truanas 
eixian  burgits  de  brumerots  y  abellas. 

Vora  ma  taula,  sobre  la  sorra  encara  bri¬ 
llant  de  la  ruixada,  dos  atrevits  pardalets  se 
compartian  bossinets  de  melindro  que’ls  ti¬ 
rava  una  nova  rosseta,  aixerida,  d’uns  setze 
anys  alegres,  rosats  y  plens  de  riallas,  ab  un 
vestit  vermell  molt  ben  fet,  encara  que’s  veya 
la  baratura  de  la  roba,  ab  un  enrevessat 
pentinat  ple  d’agullas  lluhentas,  sota  un  vel 
lleuger  que  li  tapava’ls  ullets  brillants  y  las 
galtetas  frescas  y  rodonas. 

Una  modisteta,  de  segur.  Ell,  jove  també, 
ben  vestit,  roig  de  barba,  enamorat,  deixava 
refredarse  la  xacolata  y’s  menjava  en  cambi 
ab  els  ulls  à  sa  gentil  companya. 

Me  miravan  de  reull.  Com  may  m'ha  agra¬ 
dat  esguerrar  crias,  me’n  vaig  anar  d’alli, 
entre  las  euras  envernissadas,  sota  las  pal- 
meras,  emportantmen  mon  mal  humor  y 
mon  aburriment. 

Eran  las  nou.  Pel  passeig  de  l’Aduana, 
burgit  de  cotxes,  tranvías,  carros,  gent  atra¬ 
fegada,  carregada  de  farsells... 

Quina  idea!  Pera  distreurem  de  l’angunia 
que’m  feya’l  veurem  sense  parella  en  mitj 
d’aquells  cants  d’amor,  vaig  pensar  anarmen 
à  una  estació  de  Jerro-carril  plena  de  soroll  y 

de  moviment,  sense  flors  ni  arbres,  ni  orene- 
tas  que  piulan,  ni  flayres  que  trastornan. 

Un  bitllet  d'andén. ..  Ja  hi  som. 

El  correu  de  Madrid  surt  à  las  deu,  y  ja 
comensa  à  venir  la  gent  à  tongadas. 

Es  divertit!  Tots  se’n  van  contents,  à  Ma¬ 
drid,  à  la  coronació. 

Veyàm  quins  tipos... 

La  gent  d &  primera  com  sempre,  correctes, 
la  major  part  oficials ,  ab  posat  de  gent  que 
no  està  de  broma  y’l  viatjar  no  li  ve  de  nou. 
Las  damas  molt  serias;  carregadas  las  cam- 
breras  de  sachs  de  mà  y  capsas  de  sombre- 
ros.  Aixó  si,  sobre  tot  els  sombreros! 

Aqui  veig  un’altra  parella.  Jova,  elegant. 
Ella  està  grogueta  y  sembla  tota  apurada. 
Ell  té  un  ayre  de  conquistador  que  veu  el 
món  à  sos  peus  transformat  en  un  gra  de 
sorra.  Ella  no  alsa’ls  ulls  de  terra.  Troban 
son  reservat,  y  aviat  s’hi  engolfa  la  fina  si¬ 
lueta  de  sos  abrichs  de  viatje. . .  Ell  la  segueix 
covantla  ab  una  mirada  plena  d’amor. 

Vaja,  viatje  de  nuvis.  Passém. 

A  las  segonas  s’hi  veuhen  capellans,  mon- 
jas,  senyoras  formals;  pocas  criaturas. 

A  las  lerceras...  Aquí,  aquí  deu  haverhi  lo 
que  jo  busco:  gent  tranquila  y  tipos  de  bon 
regent. 

Devant  meu  camina  una  senyora,  jova  en¬ 
cara,  alta  y  molt  prima,  senzillament  vestida 
de  fosch.  Sa  cara  es  esblanquehida  y  trista; 
porta  mantellina,  y  à  las  mans  una  maleta, 
una  manta  de  viatje,  un  cistellet,  un  sach  de 
mà...  Busca,  busca. 

Sembla  tota  una  senyora,  y’s  fica  à  tercera. 
Sort  que’l  vagó  es  casi  nou,  envernissat — 
cosa  rara — bastant  cómodo  y  molt  net. 

La  sento  que  diu  en  francès  à  una  amiga 
que  l’acompanya: 

— Potser  aquí  no  pujarà  ningú,  y  aquesta 
nit  podré  dormir  unas  quantas  horas. — 

Y  s’instala  en  el  vagó. 

Qué  ha  dit!  Pobra  dona!...  La  que  se  li 
espera! 

Veig  venir  decididas  cap  al  vagó  à  cinch  ó 
sis  menestralas  grossas,  rojas,  frescas,  cri- 
dayres,  tipos  de  la  nostra  Catalunya  endres- 
sada,  trevalladora  y  neta...cCarniceras,galli- 
nayres,  cansaladeras,  taberneras,  botigueras 
de  Gracia  ó  de  Sant  Antoni?  Qué  sé  jo!  Ca- 
ras  de  bonas  donas,  mocador  al  cap,  vestits 
de  llana,  inmensos  farsells,  y  al  bras  feixuchs 

cistells  d'ahont  surten  amenassadoras  barras 
de  pa  daurat. 

Totas  cridan,  esvalotan. 

— Tu,  Madalena!  ^Ahónt  vas?  Aqui,  aquí! 
No  més  hi  hà  dugas  senyoras! 

— Dona!...  ^Que  no  veus  qu’aixó  no  son 
terceras? 

— Y  ara!  Ves  aquesta  beneyta!  Son  terce- 
ras,  dona;  sinó  que  son  novas  y  la  compa¬ 
nyia  ens  las  ha  posadas  expressament  pera 
nosaltras! — 

Grans  riallas  à  la  colla. 

— Aqui!  Aquí!  Rosa, veniu!  Senyora  Mun- 
deta,  {ja  té  la  llagosta?  Francisqueta,  don- 
guim  la  maleta!  — 

Las  imposants  matronas  pujan  ab  pena  y 
fatiga.  La  pobra  senyora  mira  ab  terror  la 
invasió,  y’s  gira  vers  la  seva  amiga,  interro¬ 
gant. 

Aquesta  somriu;  es  d’aqui,  de  Barcelona, 
puig  diu  à  la  viatjera,  encara  qu’en  francès: 

— No  tinguis  por...  son  bona  gent;  conech 
el  tipo;  millor  estaràs  ab  ellas  que  segons  ab 
qui. — 

Las  dugas  damas  acaban  per  riure  veyent 
la  pena  ab  que  s’enquibeix  la  senyora  Mun- 
deta,  que  podria  dirse  Mundassa,  puig  no  sé 
si  s’avé’l  diminutiu  ab  tan  grossa  persona¬ 
litat. 

Coloca  un  cabàs  tot  degotant  d’aygua — del 
que,  entre  fullas  de  col,  ne  surten  las  banyas 
de  colossal  llagosta  —  sobre’l  prestatje,  mu¬ 
llant  à  una  de  sas  companyas  que  s'alsa  fent 
un  xiscle. 

;Voléu  més  rialías? 

La  batejada  s’espolsa  l’aygua  gelada  ab  un 
«Caray!»  que  fa  tremolar. 

— Peró  quégrossas  son  aquestas  donas!  — 
diu  à  mitja  veu,  tota  espantada,  la  senyora  à 
sa  amiga,  que  mira  y  riu. 

—  Deu  las  guart!  iQue  van  à  Madrid  també 
vostès? — 

Ja  comensa  la  conversa. 

— No— respón  l’amigade  laviatjera. — Jo’m 
quedo  aquí;  peró  la  senyora  sí  que  hi  va. — 

Afegeix  algun  bon  consell  sobre  la  millor 
manera  de  la  colocació  dels  farsells,  maletas 
y  cistells. 

— Té  rahó!  Gracias.  Ja’s  veu  que  vostès 
estàn  més  acostumadas  à  viatjar  que  nosal¬ 
tras.  ,-Qu’es  d’aquí,  de  Barcelona,  vosté? 

— Sí — respón  la  catalana  somrihent. 


— Ja’n  fa  la  cara.  En  cambi  vosté  —  diri¬ 
gí  ntse  à  la  viatjera  —  deu  ésser  castellana. — 

Y  assentantse  al  costat  d’ella,  sobre’ls 
plechs  d’un  feixuch  mocador  de  llana,  li  diu 
en  castellà,  al  notar  un  moviment  de  la  dama: 

— No  tinga  miedu ,  que  aunque  no  seyamus 
senoras  no  llevamus  misèria. 

—  y  íenemus  cuatro  durus  para  hasert  un  xe- 
Jlis  cuando  conviena! 

— Alsa!  Alsa!  Mira  aquestas  senuritas! 
L’anar  à  Madrid  vos  fa  tornar  castellanas! — 
diu  tota  seria  la  senyora  Mund...assa. 

Y  totas  esclafeixen  à  riure. 

De  sobte: 

— Ay,  Mare  de  Deu  dels  Àngels,  quin  des- 
cuyt! 

— Bo!  Ja  hi  som!  ,-Qué  li  passa? 

— M’he  deixat  ,el  canari  tancat  à  la  galeria, 
y  quan  torni  aquell  al  vespre,  qu’es  cas  que 
se’n  recordi!  Ay  Deu  meu,  Deu  meu! 

— Vaja,  dona,  no  s’hi  amohini  per’xó. 

— Cóm  ho  diu  vosté!  Y  si  aquell  ximple 
d’home  me’l  deixa  al  defora  ;no  veu  que  se’m 
pot  morir  d’una  glassada?  Ja  deya  jo  qu’algu- 
na  me’n  havia  de  passar! 

—  Bo,  bo!  Deixis  de  cosas  y  no  s’apuri! 
Ves,  ara  per  un  canari’s  posarà  de  mal  hu¬ 
mor  y  no  podrà  disfrutar  de  res!  — 

Grans  crits  à  la  portella,  de  las  de  dintre. 

— Pts,  pts!  Senyora  Riteta,  som  aqui!  Ep! 
Roseta!... — 

Dugas  moles  més,  endoladas,  s’introduhei- 
xen  en  el  vagó,  bufant,  voltadas  de  cistells  y 
trastos. 

— Ens  pensavam  que  ja  no  vindrian! 

— Calli,  dona!  Jo  també!  Aquests  trenvías 
ens  feyan  pertenir!  Hem  surtit  de  casa  à  las 
vuyt  y  son  tres  quarts  de  deu! 

— Noyas!  Sí  qu’anirém  estretas! 

— No  vos  espantéu  Aquesta  senyora  del 
sombrero’s  queda  à  Barcelona. 

— Ay,  ay!  Donchs  ,-qué  hi  fa  aqui  assen¬ 
tada? 

— Els  hi  guardo  lloch  perque  puguin  anar 
més  amplas — diu  la  barcelonina  fent  una 
rialla. 

Per  la  portella  contraria  entra  una  torto¬ 
sina  de  cara  llarga  y  fina,  com  de  medalla  ro¬ 
mana;  faldillas  amplissimas,  mocador  rame- 
jat  al  coll,  lligat  al  darrera  y  quals  sarrells 
s’embolican  ab  els  botons  y  monyos  de  las 
menestralas,  que  protestan;  feixugas  arraca- 

das  de  plata  y  pedras  vermellas,  lligadas  ab 
un  cordó  negre  al  voltant  de  las  orellas;  pen¬ 
tinat  llis  y  tan  aplacat  al  cap,  que  sembla 
dugi’l  crani  ^envernissat  de  negre,  sens  un 
cabell  que  voleji  entorn.  Es  jova,  fins  boni¬ 
ca,  à  pesar  del  mal  que  té  als  ulls.  No  diu 
res;  posa’l  farsell  sota  l’assiento  y  va  mirant, 
aixugantse’ls  ulls  de  quan  en  quan.  Porta 
ún  noyet  d’uns  quatre  anys  que  devora  un 
llonguet  ab  xacolata. 

— iQue  no  porta  aygua? — li  pregunta  la 
Madalena,  que  sembla  la  capitana  de  la  colla, 
extranyantse  de  no  véureli’l  tradicional  canti 
de  llauna. 

— No — respon  secament  la  tortosina. 

— Si  qu’està  ben  posada!  Anar  pel  món  ab 
criaturas  y  sens  aygua! 

—  Baixém  à  Mora,  y  d’aqui  allí  que  s’a¬ 
guanti. 

— Deu  la  fassi  bona,  santa  cristiana!  {Qué 
s’ha  d’aguantar  la  set  aquest  àngel  de  Deu? 
Tantas  horas!  Ara  mateix  ja  beuria.  {Oy,  ma¬ 
co,  que  vols  mam? — 

El  noy  respon  que  si  ab  el  caparronet,  mi- 
rantse  à  sa  mare. 

La  bona  Madalena  li  dona  beure,  d’un  xich 
lluny,  ab  un  canti  que  sembla  de  plata. 

— Tu,  marrech,  no  mamis!  A  galet,  à  galet! 
{Veu,  dona?  ja  li  deya  jo!  Sort  que  nosal- 
tras  aném  provehidas  de  tot.  {Y  vosté,  senyo¬ 
ra?  {Que  no’s  porta  teca?  Cumida! — afegeix 
creyent  no  éssser  entesa,  acompanyant  sa  tra¬ 
ducció  d’expressiva  mimica. 

— Sí,  gracias;  ja's  porta  tot  lo  necessari,  no 
s’amohini  —  respon  persa  amiga  la  senyora 
que’s  queda  à  Barcelona. 

— Es  que  un  ha  d’anar  previngut.  Miri,  el 
meu  home  m’ha  encomanat  sobre  tot  que  no 
menjés  res  en  cap  estació,  y’ns  portém  una 
doba  de  primera,  bacallà  fregit,  qu’es  més  fi 
que’l  1 1  us ,  butifarra,  truytas,  olivas,  taronjas, 
vi  bo,  borregos,  y  fins  magnessia  y  mostas- 
sas  per  un  cas. — 

La  barcelonina  esclafeix  ab  una  rialla  mas¬ 
sa  espontània  pera  poder  ésser  continguda  à 
temps,  y  baixa  del  vagó. 

Per  l’altre  costat  un  cap  d’home  atrafe¬ 
gat  apareix  à  la  portella.  Vol  entrar. 

— Mestre,  no  hi  hà  puesto!  Està  tot  ple  y 
ja  no’ns  podém  bellugar! — diu  resoltament 
la  senyora  Mundassa. 

— No  hi  fa  res — diu  l’home, — baixo  à  Vi¬ 


365 

lanova.  Encara  fa  fresqueta,  y  ademés,  m’a¬ 
grada  anar  tou. — 

Y  entra  rihent,  enquibintse  entre  las  pro- 
testas  d’aquells  coixins  de  carn. 

— No  s’està  pas  tan  malament — diu  ab 
irònica  filosofia. 

Las  menestralas  fan  tancar  la  portella,  se 
treuhen  las  faldillas  de  llana  quedant  en  re- 
fajos  de  teixit,  nets  y  flayrosos  d’aquella  olor 
de  bogada  catalana  feta  ab  llor  y  cendra  d’al¬ 
zina  que  sols  sentim  en  la  nostra  terra. 

Plegan  ab  molt  cuydado  las  faldillas,  se 
posan  uns  devantals  de  pisana,  ben  nets  y 
planxats,  ab  inmensas  butxacas,  y  s’assentan 
sobre  las  faldillas  ab  un  sospir  de  satisfacció. 

Ja  son  allí,  tranquilas,  fins  l’endemà. 

Las  dugas  senyoras  enrahonan  à  mitja  veu 
y  veig  sos  ulls  qu’espurnejan.  Sento  la  veu 
de  la  d'aquí  dir  à  las  bonas  catalanas: 

— A  vostès,  que  son  de  Barcelona  com  jo, 
els  hi  encomano  aquesta  senyora  que  no  està 
gayre  bé  de  salut. 

—Perdi  cuydado,  senyoreta.  Nosaltras  som 
un  xich  de  la  brometa  quan  convé,  peró  gra¬ 
cias  à  Deu,  tenim  molt  bon  cort ,  ja  la  distreu- 
rém.  {Qu’es  de  Madrid  mateix,  vosté?  Nosal- 
trashi  tenim  familiay  per  vuyt  durets  enshem 
volgut  fer  passar  las  ganas  d’anar  à  Madrid  y 
veure  al  rey  y  la  reyna  .Ja  nos  entenderemus. 
Si  nacesiía  la  magnèsia  no  tiena  màs  que  da- 
sirlo ,  por  que  ustet  hasa  muy  mala  cara. — 

El  tren  està  per  marxar.  M’allunyo  un 
xich  entre  la  gent;  arriban  corrent  un  matri¬ 
moni  y  dugas  novas,  una  d’ellas  encara 
criatura;  buscan  una  segona.  Tots  no  caben 
en  el  mateix  cotxe. 

— {Cóm  ho  farém? 

— Aqui,  aqui!  —  crida’l  pare  esbufegant, 
entre  las  protestas  dels  que  son  ja  dins  del 
vagó. 

Pujan  els  pares  y  la  nena,  y  queda  la  filla 
gran  ab  una  carona  molt  bonica  y  tota  trista 
sota  una  alegra  payola  vermellosa.  Veig  à 
son  costat  un  jove  també  trastornat.  Deu  és¬ 
ser  el  promès,  y  aquest  se  queda. 

—  Puja,  Montserrat!  Depressa,  dona!  {Qué 
fas? — 

En  aquest  moment,  la  noya  agafa  un  pa¬ 
quet  de  mans  del  jove,  comensa  à  pujar,  y 
entre’ls  paquets  qu’ell  li  dona,  veig  que  dis¬ 
simuladament  li  fa  un  petó  sobre’l  guant. 

Ja  no  veig  à  la  noya,  y  si  la  cara  apurada 

del  atrevit  que’s  troba  ab  mos  ulls,  que  sem- 
blan  dirli  à  pesar  meu: 

— Ja  ho  he  vist,  (y  qué?...  vaya  un  mal! — 

Tancan  las  portellas. 

La  esblanquehida  cara  de  la  viatjera  apa¬ 
reix  entre  un  march  de  cabells  negres.  Un 
darrer  petó  à  l’amiga  que  s’ha  enfilat  fins  à 
la  finestreta  dihentli  ab  veu  tremolosa: 

— Qui  sab  quan  ens  tornarém  à  veurel 
Tingas  resignació  y  esperansa!  Tu  pots  tenir 
las  dugas  cosas:  jo,  sols  la  primera...  La  se¬ 
gona  no  s’ha  fet  pera  mi!... 

Y  veig  un  núvol  de  tristor  inmensa  passar 
per  la  cara  riallera  de  l’amiga  que’s  queda. 

Sento  com  una  pena  que’m  núa’l  cor,  v 
endresso’ls  ulls  al  vagó  del  costat.  Allí,  un 
sombrero  vermellós,  una  maneta  molt  bu- 
fona  apareixen  per  sobre  la  linia  dreta  y 
dura  de  la  portella. 

— Sobre  tot,  escriume  en  arribant! — ell  li 
prega,  vessant  amor  sos  ulls... 

— T’ho  prometo;  y  tu,  no  vagis  à  ca’n  Pons 


fins  que  jo  torni  {ho  sents?  Mira  qu’ho  sa¬ 
bré! — 

Las  campanadas...  El  xiulet... 

-—Montserrat! 

— -Ramón!  Adiós. — 

El  petó  aquell  no  l’ha  vistjjningú. 

— Adeu,  amor! 

— Adeu,  amiga!  — 

Mocadors  blanchs  qu'alatejan,  soroll  de 
fera  desfermada  que’s  llensa  fora  del  cau... 
Y’s  pert  el  tren  entre  sos  germans  parats, 
muts,  inmóvils. 


L’amor,  l’amistat,  l’aburriment,  reprenen 
son  camí  ab  el  cap  baix,  y’s  troban  en  el 
dintell  de  la  mateixa  porta,  pera  fondres 
aviat  altre  cop  entre’ls  mils  brugits  de  la 
vida  que,  enfebrada,*s’agita  sota’l  cel  blau 
y’l  sol  daurat.  , 

L.  Escardot. 

Tot  tornant  d’aplech 

Bé  os  en  recordéu 

— Més  que  traydorotl 

à  Comaflorida, 

d’aquell  jorn  à  fira 

Ves  quí  ho  pensaria! 

al  clot  del  torrent 

quan  al  Mercadal 

Guanyada’m  teniu 

ahir  l’assolia. 

os  tirí  follías ; 

ab  tals  maulerías! 

Al  clot  del  torrent, 

quan  al  Mercadal 

Guanyada’m  teniu 

ab  un  pensament 

l’hereu  del  Hostal 

{Per  qué,  donchs,  veniu 

en  sas  mans  pulidas. 

d’enveja  glatía. 

ab  novas  follías? — 

Me  li  poso  aprop, 

D'allavors  ensà, 

En  el  bell  esclat 

à  frech  de  faldilla, 

l’amoreta  mía, 

d’aquestas  joguinas, 

y  garlant,  garlant, 

qu'es  cas  d’oblidaus 

son  prim  cosserró 

travessém  la  vinya. 

si  os  tinch  aquí  dintre! 

mon  bras  estrenyia... 

Y  garlant,  garlant, 

Qu’es  cas  d’oblidaus, 

Son  prim  cosserró... 

li  vaig  esgranant 

si  aquests  ullets  blaus 

y’l  primer  petó 

lo  que’l  cor  m’omplía. 

may  se  m’esgarríanl  — 

sos  llabis  cullían. 

—  Poncelló  flayrós, 

Quan  hagué  escoltat 

Y  fugi  corrent 

reyneta  aixerida; 

eixa  lletania, 

pel  mitj  de  la  ortiga, 

l’amor  que  vos  tinch, 

com  un  clavellí 

quan  el  rosdnyol 

oydà  si’l  sabíau  1 

sas  galtas  florían; 

refilant  venia. 

L’amor  que  vos  tinch 

com  un  clavellí 

Quan  el  rossinyol 

à  contàusel  vinch 

llavors  la  trobí 

despedía  al  sol 

entre  flors  bonicas 

doble  escotorida. 

ab  sa  cantadissa. 

Antón  Busquets  y  Punset. 

TEATRES 

«Les  Tenailles»  y  «Catherine». — Crònica. 

Les  Tenailles  d’en  Paul  Hervieu,  y  Catheri¬ 
ne  de  l’Henry  Lavedan,  son  dugas  obras  del 
teatre  modern  fiancés  que  poden  servir  de 
tipo  per’aclarir  un  xich  la  qüestió  que  tant 
s’ha  discutit  entre'ls  partidaris  de  dugas  es- 
colas  ó  tendencias  ben  oposadas:  la  idea  per 
l'art ,  per  medi  del  art,  considerat  aquest  com 
à  senzill  medi  d’expressió  d’aquélla,  y  per  lo 
tant  com  à  elementsecundari,  y  l'art  per  l’art, 
considerant  tota  idea  trascendental,  tota  tes- 
sis,  tota  tendencia  filosòfica  ó  moral,  si  no 
incompatibles,  al  menys  perjudicials  à  la  pu¬ 
resa  del  art,  que  sols  espontanias  emocions 
deu  produhir.  íQuí  té  rahó?  En  absolut  nin¬ 
gú,  puig  que  un  fons  de  veritat  se  troba  en 
cada  una  de  ditas  teorías.  Difícil  es,  donchs, 
sentar  una  conclusió,  y  encara  més  difícil 
determinar  fins  à  quin  punt,  al  realisarlas 
pràcticament  aquellas  teorías,  poden  els  au¬ 
tors  arribar  à  conseguir  l’ultim  fi  de  las 
grans  obras  bellas:  emocionar  intensament. 

No  podém  entrar  en  el  fons  de  la  qüestió; 
mes  com  que  las  dugas  obras  estrenadas  al 
Principal  ens  portan  de  la  mà  à  donar  nostra 
opinió  sobre  tan  interessant  assumpto,  exa- 
minemlas  y  veyém  si  ellas  ens  l’aclareixen  un 
xich. 

Les  Tenailles  pertany  al  primer  grupo.  Es 
un’obra  de  tessis,  de  tessis  social.  Ab  tot  y 
que’l  divorci  sigui  admès  per  la  lley  france¬ 
sa,  el  matrimoni,  ve  à  dir  l’autor,  per  con¬ 
venció,  pels  usos  y  costums  socials  y  fins  per 
las  mateixas  lley s  que’l  regulan,  ve  à  ésser 
com  unas  verdaderas  estenallas  qu’oprimei- 
xen,  qu’esclavitzan,  que  torturan  als  sers 
lliures  que  lleugerament  s’han  deixat  posar 
el  jou. 

Fergan  es  un  tipo  vulgar;  per  res  s’entus- 
siasma,  per  res  se  conmou,  res  l’enfada. 
Irene  es  un  sér  passional,  sensitiu,  un’ànima 
ardenta.  Ell,  sér  rahonable,  s’hi  ha  casat  pe¬ 
ra  portar  una  vida  tranquila,  regular,  agra¬ 
dable,  com  fa  tothom,  Mes  Irene  no  es  pas 
com  tothom,  y  «qui  no  es  com  tothom  ne¬ 
cessàriament  té  culpa»,  diu  el  seu  marit.  Ca¬ 
ràcters  incompatibles,  han  de  topar,  y  la 
pobra  joveneta,  que  com  tota  noya  que’s 
casa  no  demanava  més  qu’estimar  al  seu  ma¬ 
rit,  ha  fet  esforsos,  ha  1 1  uy tat  pera  lograrho, 
mes  no  ha  pogut,  y  ab  el  temps  l’antipatia 
s’ha  convertit  en  repugnància.  íQué  fer?  «Hi 
hà  una  lley  de  divorci:  busquém  un  subterfu¬ 
gi  y  divorciemnos»  proposa  ella.  Peró’l  ma¬ 
rit  no  ho  entén  pas  aixis.  Escoltemlo:  «El 
dia  de  nostre  casament  ferem  un  contracte 
molt  clar,  que  feya  de  mi  un  home  casat  ab 
las  consideracions  y  prerrogati  vas  morals  y 
materials  que  l’ésser  casat  implica.  Jo  he 
cumplert  totas  las  clàusulas,  y  ara’m  veniu  à 
proposar  que  deliberadament  m’empetiteixi; 

que  d'home  casat  passi  à  ésser  home  divorciat , 
un  home  que  sols  té  mitja  fatxada  à  la  socie¬ 
tat.  Tot  aixó,  donchs,  no’m  convé,  y  la  lley, 
y  en  tot  cas  els  gendarmes,  vos  obligaràn  à 
obehirme.»  El  drama  s’endevina.  Fergan  ha 
volgut  fer  prevaldre’ls  seus  drets,  é  Irene  ha 
cregut  que  la  naturalesa  també’n  tenia  de 
drets;  contra  la  forsa  del  mascle  s’ha  aixecat 
la  debilitat  de  la  femella.  Y  l’amant  apareix 
necessàriament;  amant  que  donarà  un  fill  à 
n’aquella  dona,  destruhint,  al  descubrirse’l 
secret,  per  sempre  més  aquella  tranquilitat  y 
agradable  armonía  que’l  marit,  home  d’or-, 
dre  y  rahonable,  creya  haverse  assegurat 
amparantse  ab  els  drets  que  dona  la  lley. 

Aquesta  es  la  tessis  de  l’Hervieu:  vejém 
ara  l’acció  de  la  comèdia  d’en  Lavedan.  Ca¬ 
therine,  es  una  mestra  de  piano  qu’ab  son 
trevall  manté  al  seu  pare  y  germans.  Un  duch 
à  quina  germana  dona  aquélla  llissons,  s’e¬ 
namora  d’ella — ella  també  n’està  enamora¬ 
da, —  y  s’hi  casa.  Mes  ve  un  dia  en  que 
Catherine  sorprèn  al  seu  marit  als  brassos 
d’un’altra  dona,  y,  ofesa  en  sa  dignitat  y  fe¬ 
rida  en  son  amor,  vol  separarse  d’ell.  En  fi 
ve  la  reconciliació.  Aquest  es  l’argument,  en 
quatre  paraulas. 

Mes  pera  nostre  objecte  no  n’hi  hà  prou: 
es  necessari  qu’observém  de  quina  manera’s 
comportan  l'Hervieu  y  en  Lavedan  al  desen¬ 
rotllar  las  sevas  obras. 

En  Les  Tenailles  casi  bé  no  hi  hà  acció;  el 
conflicte  pròpiament  dramàtich  sols  se  pre¬ 
senta  en  las  últimas  escenas,  y  encara  no 
més  surt  qu’apuntat.  L’autor  sols  se  preocu¬ 
pa  de  sa  tessis,  y  per'xó’ls  tipos  dels  prota- 
gonistas  surten  dibuixats  ab  sobrietat  y  fer¬ 
mesa;  son  tipos  d’una  vida  exuberant,  obser¬ 
vats  psicològicament  per  un  home  seré.  Las 
escenas  se  succeheixen  en  una  serie  de  dis¬ 
cussions  espirituals  d’una  lògica  inflexible, 
es  cert,  peró  poch  dramàticas.  Tots  els  de¬ 
més  personatjes,  fins  l’amant  d’Irene,  totas 
las  demés  escenas,  fins  las  d’amor,  que  tam¬ 
bé  n’hi  hà,  son  per  l’autor  accessoris,  son  ele¬ 
ments  de  poca  importància  y  com  à  tals  els 
descuyda  llastimosament.  «El  meu  drama,, 
qu’es  el  drama  de  tants  y  tants  casats — sem¬ 
bla  que  vulgui  dir  l’autor, — està  en  el  fons  de 
las  ànimas  d’aquest  matrimoni,  ànimas  que 
vos  descubreixo  fins  en  sos  més  petits  re- 
plechs.  Tota  l’acció  dramàtica,  donchs,  que 
vos  presento,  no  es  més  que  un  march  neces¬ 
sari  pera  enquadrar  aquell  drama  intim,  mes 
no  vos  hi  fixéu  gayre,  qu’en  el  fons  té  poca 
importància  y  tampoch  m’hi  fixo  jo.»  A  nos¬ 
tre  entendre,  aqui  està  la  equivocació  de 
l’Hervieu.  No,  el  march,  l’acció  dramàtica 
externa  no  ho  es  may  una  cosa  de  poca  im¬ 
portància  quan  d’art  se  tracta;  y  sense  negar, 
molt  al  contrari,  convenint  en  que  la  tessis 
del  autor  es  tan  sugestiva  y  tan  humana, 
y’l  drama  intern  d’aquellas  dugas  animas 
tan  interessant,  que’ns  emociona  fondament. 

lograntho  aixís  encara  que  sigui  ab  un  art 
defectuós  y  descuydat,  convenint  en  això, 
també  hem  de  confessar  que  la  emoció  hau¬ 
ria  sigut  molt  més  fonda  y  per  tant  l'art  molt 
més  gran  si  una  acció  dramàtica  externa  ben 
sentida  y  punyenta  hagués  nascut  y  s’hagués 
desenrotllat  naturalment  com  à  lògica  con¬ 
seqüència  de  la  tessis  que  l’autor  pretenia 
demostrar. 

Lo  qual  no  vol  dir  que  Les  Tenailles  sigui 
com  à  construcció  lo  que  vulgarment  se’n 
diu  un  esperpento;  bon  xicb  se’n  falta;  peró 
^sí  qu’es  poca  cosa  donat  el  talent  y  condi¬ 
cions  del  autor. 

Ens  trobém  aqui,  donchs,  ab  un’obra  de 
tessis  perfectament  concebuda  y  sobriament 
plantejada,  peró  quina  realisació  escènica 
deixa  molt  que  desitjar.  La  idea  per  medi  del 
art. 

Vejém  ara  Catherine.  L’art  per  l’art,  y  res 
més  que  l’art.  Res  d’ideas  ó  de  tessis  trascen- 
dents.  Obra  d’imaginació,  à  la  imaginació 
va  dirigida,  y  l’autor  romàntich  triomfa  fà¬ 
cilment  de  las  ànimas  senzillas.  Dintre  son 
género  es  un  model,  un  model  de  qüentos 
pera  criaturas,  un  model  de  comedias  pera 
criaturas  grans.  Tot  lo  que  pugui  excitar  la 
sensibilitat,  tot  lo  que  pugui  despertar  l’inte- 
rés,  tot  lo  que  pugui  enternirnos  y  fernos 
somniar  desperts  un  somni  que  sembli  una 
realitat,  se  troba  en  l’obra  d  en  Ladevan.  Y 
quin  art  en  el  desenrotllo  de  l’acció!  Una  fa¬ 
mília  aristocràtica,  bona,  generosa  y  carita¬ 
tiva,  enquadrada  en  un  march  luxós  y  refi¬ 
nat,  contrasta  maravellosament  ab  un’altra 
família  modesta,  honrada,  trevalladora  y 
pobra,  enquadrada  en  un  march  de  misèria 
relativa,  lo  justament  relativa  pera  que’l 
quadro  resulti  poétich,  no  repugnant.  El 
primer  march  es  animat  pel  duch,  cavaller  del 
amor  desinteressat:  el  segón  per  Catherine , 
la  modesta  verge  de  somnis  blaus. 

-De  qué’s  tracta  per  part  del  autor?  D’inte- 
ressarnos,  de  conmóurens  y  de  sostenir  nos¬ 
tre  interès  v  nostra  emoció  durant  quatre 
actes  qu’ha  de  durar  l’idili  de  color  de  rosa. 
Aixís,  donchs,  l’autor,  que  la  sab  molt  llar¬ 
ga,  sembla  que  s’entiega  tot  seguit,  y  à  las 
primeras  escenas  ja’ns  deixa  endevinar  el  se¬ 
cret  de  l’obra  y  fins  el  desenllàs;  peró  la 
qüestió  està  en  que,  à  pesar  de  preveure,  de 
endevinar,  estiguém  sempre  ab  un  ay!  al 
cor,  y  l’b abi I i t at ,  l’art,  diguemne  l’art  d’en 
Ladevan,  fa  maravellas.  Cinch  minuts  avans 
que  la  duquesa  entri  à  demanar  la  mà  de 
Catherine  al  seu  pare,  que’s  queda  veyent 
visions — y  qué  n’es  de  bonich! —  un  altre  ga- 
làn,  també  de  nobles  sentiments,  també  ge¬ 
nerós,  també  enamorat,  peró — qué  hi  fa- 
rém!  —  sols  estimat  per  Catherine  com  un 
germà,  ha  obtingut  d’aquesta  paraula  de  ca¬ 
sament:  casament  que  treuria  de  la  misèria 
à  la  familia.  \  es  clar:  {qué  tenia  de  fer 
l’àngel  de  Deu?  La  noya  no  pot,  donchs.  ac¬ 


ceptar  al  duch,  al  duch  à  qui  estima,  perque 
la  seva  paraula  es  paraula.  Després,  tot  s’ar¬ 
reglarà  El  que  té  la  paraula  arriba:  «Tu  has 
plorat.»  «No.»  «Sí!»  «Que  no!»  «DLgam  per 
qué.»  «Bé...  donchs  si  tant  t’hi  empenyas, 
perque’l  duch  y  jo,  y  jo  y’l  duch...»,  etc.  Y  es 
clar,  la  paraula  es  tornada  ab  grossa  satis¬ 
facció  de  tothom,  y  ab  tanta  més  emoció 
quan  tot  aixó,  que  nosaltres  dihém  aqui  vul¬ 
garment,  està  presentat  y  dit  per  l’autor  ab 
un  art  tan  refinat,  ab  un  llenguatje  tan  fi  y 
persuassíu  y  ab  una  forsa  de  convicció  tal, 
que  qui  no’s  rendeix  es  perque  no  té  entra- 
nyas. 

Pas  à  pas  podriam  anar  seguint  l’obra  po¬ 
sant  de  relleu  tot  l’enginy,  tota  l’habilitat 
de  que  fa  gala  l’autor  pera  mantenir  sempre 
en  tensió  l’esperit  del  públich  senzill;  peró 
n’hi  hà  tants  de  detalls  y  petits  incidents, 
que  no  acabariam  may.  Citém  solzament  la 
escena  de  la  seducció  del  duch  per  una  dona 
divorciada,  y  las  subsegüents  de  la  indigna¬ 
ció  de  la  esposa  ultratjada  que  no  vol  perdo¬ 
nar,  que  no  pot  perdonar,  que  no  perdonarà 
may — no  ha  de  perdonar!! —  que  son  un  mo¬ 
del  de  composició  escènica  y  de  saber  im- 
presionar  retardant  un  desenllàs  que  tots 
sabém  vindrà,  mes  no  sabém  per  quin  medi 
que  sigui  al  mateix  temps  verosímil,  de 
efecte  y  bonich.  Y  en  Lavedan  ho  troba,  per¬ 
que  es  un  plaga  en  Lavedan,  es  à  dir,  un  ar¬ 
tista. 

Y  tot  aixó  qu’hem  dit  no  ho  hem  pas  dit  en 
broma.  Catherine  es  un’obra  romàntica,  es 
cert,  peró  es  també  un  model  d’obras  dramà- 
ticas.  En  Lavedan  ha  demostrat  que  res  té 
qu’envejarà  n’en  Dumas,  ni  à  l’Augier,  ni  à 
tants  d’altres  que  feren  ja  son  temps.  Y  fins 
— els  temps  s’ho  portan—  creguerem  notar  en 
Catherine  un  refinament  en  quant  à  verosi- 
militut  y  lògica  en  l’acció,  que  fa  que  l’autor 
quedi  per  dessobre  d’aquells  autors  tan  ano¬ 
menats. 

Tenim,  donchs, — tornant  àlo  que  deyam  al 
principi — dugas  obras  d’art,  Les  Tenailles  y 
Catherine ,  que  representan  en  tota  sa  inte¬ 
gritat,  tal  volta  en  tota  sa  exageració,  las 
dugas  tendencias  ó  escolas  que  senyalavam. 
La  primera  es  d’un  pensador,  la  segona  es 
d’un  poeta;  la  primera  es  de  tessis,  la  segona 
es  d’imaginació;  en  la  primera  las  ideas  s’hi 
atropellan,  excitan  nostre  intelecte  y’ns  emo- 
cionan  reflexivament:  la  fruhició  estètica  neix 
en  nosaltres  de  la  fruhició  intelectual.  En  la 
segona  sols  hi  hà  somnis,  somnis  humans, 
si’s  vol,  puig  no  hi  hà  cap  tipo,  no  hi  hà  cap 
situació  qu’en  absolut  siguin  impossibles, 
mes  somnis  al  fi,  que  no  logran  més  qu’en- 
tretenirnos;  la  emoció  estètica  que’ns  pro- 
duheix  es  pura,  peró  es  feble;  es  senzilla,  mes 
es  instantania;  no  deixa  rastre  en  nostres  es¬ 
perits.  La  primera,  ab  tot  v  presentar  un 
quadro  fondament  humà,  es  defectuosissima 
com  à  obra  dramàtica;  la  segona  està  desen- 

rotllada  ab  totas  las  reglas  del  art.  ^Quína 
es,  donchs,  la  bona?<;Qui  dels  dos,  l’Hervieu 
ó  en  Lavedan,  ha  estat  en  lo  cert,  ha  fet  art 
de  debò  al  escriure  ditas  obras?  Nosaltres 
sense  dubtar  ens  quedém  ab  l’Hervieu,  ab 
Les  Tenaillçs,  y’ns  hi  quedém  perque,  à  pesar 
de  tots  els  seus  defectes,  la  impresió  rebuda 
fou  més  complexa,  més  intensa  y  per  lo  tant 
més  humana.  En  cambi  Catherine ,  à  pesar  de 
sa  perfecció,  sols  logrà  distréurens  per  breus 
instants. 

L’ideal  pera  nosaltres  consisteix  en  trobar 
el  just  equilibri  entre'l  pensador  y’l  poeta, 
de  manera  qu’en  l'obra  artística  hi  resplan- 
deixi  aquella  suprema  conjunció  d’ideas 
grans  y  formas  bellas  produhintnos  la  emo¬ 
ció  complexa  y  perfecta  que  cercan  las  àni- 
mas  modernas,  cada  dia  més  complexas  y 
més  exigents. 

L’art  per  l’art,  buyt  d’ideas  y  pompós  de 
formas,  ha  fet  son  temps,  y  la  humanitat, 
que  com  l’home  creix  y  va  de  dia  en  dia 
allunyantse  de  la  infantesa,  no  se  n’a¬ 
contenta  ja  de  qüentos  blaus  y  quadrets 
bells.  Y’l  terreno  que  la  reflexió  va  gua¬ 
nyant  diàriament  à  la  fantasia  transforma’l 
sentit  estétich  dels  homes,  fentlos  més  aptes 
pera  las  gransfruhicions  intelectuals,  que  son 
també  font  de  bellesa. 


Ademés  d’aquestas  dugas  obras,  la  com¬ 
panyia  francesa  que  ha  actuat  al  Principal 
ens  ha  donat  un  repertori  variat,  en  el  que 
hi  figuran  L'Abbé  Constantin ,  La  dame  aux 
Camelies ,  Le  màitre  de  Forges  y  Monsieur  le 
Directeur ,  ja  ben  conegudas  per  las  mol- 
tas  traduccions  que  d’ellas  diferentas  com- 
panyias  ens  han  servit.  Ademés  n’han  repre¬ 
sentat  d’altras  que  poden  considerarse  com 
à  verdaders  estrenos  pera’l  públich  barceloní. 
Diguemne  quatre  paraulas. 

Trois  femmes  pour  un  mari  es  un  vaudeville 
en  tres  actes  de  M.  Grenet-Dancourt,  qu’en- 
treté  agradablement  al  espectador.  L’obra  es 
un  model  dintre  del  género,  puig  ens  presen¬ 
ta  una  serie  de  tipos  cómichs  ben  observats 
y  una  serie  d’escenas  y  xistes  graciosissims 
sense  degenerar  en  lo  xabacà. 

Le  gendre  de  Monsieur  Poirier,  es  una  de 
las  que’s  consideravan  com  à  millors  comè¬ 
dia?  de  l’Emili  Augier.  Com  totas  las  sevas, 
y  responent  al  esperit  de  l’época,  es  un’obra 
romàntica  en  grau  superlatiu.  Avuv  ens  dei¬ 
xa  frets,  mes  just  es  reconeixe  en  l’autor  un 
gran  enginy,  fina  fantasia  y  molt  coneixe¬ 
ment  del  teatre  y  dels  recursos  escénichs  que 
manejava  a  la  perfecció. 

Un  client  serieux ,  es  un  acte  arreglat  d’una 
d’aquellas  graciosissimas  escenas- dialogadas 
qu  en  Courteline  publicava  en  llibres  y  re- 
vistas.  A  pesar  de  que  l’obra  vista  à  las  tau- 
las  pert  molt,  sens  dubte  perque  la  paradoxa’s 
fa  aixís  més  tangible,  lo  cert  es  que’l  quadro 

aquest  del  tribunal  jutjant  un  assumpto  ve¬ 
rament  cómich,  fa  riure  de  debò:  tanta  es  la 
gracia,  la  ironia  y’is  acudits  de  que  fa  gala 
l’autor. 

Y  no  diguém  res  de  La  Sauterelle ,  un  acte 
de  M.  Grenet-Dancourt,  perque  en  realitat 
val  més  no  parlarne.  Es  d’una  xabacaneria 
exemplar. 

Després  de  la  visita  d’aquesta  companyia, 
bé  voldriam  parlar  del  públich,  de  la  empre¬ 
sa  y  de  moltas  altras  cosas  que  hi  estan  rela- 
cionadas;  mes  no  disposém  per  avuy  d’es- 
pay.  Diguém  quatre  mots  sobre’ls  actors  que 
componen  la  companyia. 

En  conjunt  forman  un  quadro  ben  discret, 
y  especialment  las  obras  cómicas  las  treuhen 
ben  arrodonidas.  Se  nota  tot  seguit  que  las 
obras  son  ensajadas  ab  serietat  y  cuydado, 
y’is  actors  las  representan  sense  distreures  y 
ab  amor,  qualitats  que  no  sempre  observém 
en  els  de  nostra  terra.  Com  à  notabilitats, 
no  n’hi  figura  pas  cap  en  aquesta  compa¬ 
nyia,  peró  de  bons  actors  n’hi  han  alguns. 
Entre  las  donas  citém:  Mlle.  Ninove,  esbelta 
y  delicada,  que  diu  correctament,  se  mou  ab 
distinció  y  detalla’ls  diferents  tipos  ab  molta 
gracia  y  naturalitat.  Sa  primera  qualitat  es 
la  modèstia,  lo  qual  fa  que,  no  buscant  may 
l’aplauso,  s’acontenta  ab  dir  las  escenas  molt 
dramàticas  pera  las  que  no  té  facultats,  lo- 
grant  aixis,  ja  que  no  entussiasmarnos,  fer- 
nos  aplaudir.  Es  la  que  més  ha  trevallat  de 
tota  la  companyia,  y  à  dotzenas  podriam  ci- 
tarne  d’escenas  en  que  ha  estat  deliciosa. 
Mlle.  Myldà’s  distingeix  per  la  malicia  é 
intenció  ab  que  subratlla’ls  seus  papers.  De 
figura  simpàtica  y  rostre  expressiu,  parla 
més  ab  gestos  qu’ab  paraulas,  y  l’alegria 
franca  y  comunicativa  que  tota  ella  res¬ 
pira  fa  qu 'adquireixin  relleu  els  tipos 
cómichs,  únichs  que  interpreta.  Mme.  de 
Kercy  es  una  discreta  característica  que 
lo  mateix  representa  papers  seriós  en  alta 
comèdia  qu’estrafalaris  tipos  en  alegres  vau- 
devilles.  Com  no  exagera  may,  acostuma 
à  surtir  sempre  ayrosa  dels  seus  róles. 
Mlle.  Méaule,  que  no  està  mal  fent  come- 
dias,  té  pretensions  d’actríu  dramàtica,  tal 
volta  tràgica.  Sort  que  no  n’han  fet  gayres 
de  dramas,  puig  ens  haguera  fet  patir  de 
debò.  Un  dia  va  recitar  una  poesia,  Le  coeur 
de  Hyalmar,  ab  unas  pretensions,  ab  una 
pose  y  ab  una  cantarella  realment  insufri- 
bles.  En  fi,  Mlle.  Mormand  es  una  ingènua 
sentimental  y  amanerada.  Els  homes  son  in¬ 
feriors.  Tant  M.  Dumoraize  com  M.  Vast, 
especialment  aquest,  recordan  massa’l  con¬ 
servatori;  sempre  amanerats  y  frets,  sem¬ 
bla  que  diguin  la  llissó,  v  lo  qu  ’  es 
pitjor,  llissó  ab  cantarella.  El  primer  par¬ 
la  enfarfegantse;  el  segón,  més  que  fran¬ 
cès,  sembla  que  parli  grech.  El  millor  es 

M.  Hemerv,  que  lo  mateix  fa  un  paper  de 
barba  que  un  de  galàn  jove,  tots  discreta¬ 
ment.  Citém  també  M.  Nerthy,  que  està  bé 
quan  no  vol  exagerar,  y  ho  vol  moltas  vega- 
das;  M.  Hermann,  molt  just  en  diferents  ti- 
pos,  y  M.  Conet,  fret  sempre,  peró  correcte. 

/  Y  ara  preparemnos  à  sentir  als  castellans. 
Nada  menos  que  tres  companyías  de  decla¬ 
mació  castellana  ban  vingut  prometentnos 
estrenos  à  dojo.  En  Thuillier  al  Eldorado,  la 
Pino  à  Novetats  y  la  Cobena  à  la  Gran  Via. 
El  primer  no  ha  estrenat  res  encara,  peró 
anuncia  per’avuy  l'ultim  drama  d’en  Galdós. 
La  Pino  ha  donat  Tortosa  y  Soler ,  un  de  tants 
arreglos  d’obras  lleugeras  francesas  que  acos- 
tuman  à  destrossar  els  castellans.  Just  es 
confessar  que  Tortosa  y  Soler  no  es  pas  un 
dels  més  dolents.  La  Cobena  ha  donat  la  re- 
fundició  de  La  moza  del  Cdntaro ,  de  Lopede 
Vega.  Com  no  som  partidaris  de  refundicions 
no  hem  anat  à  véurela,  ab  tot  y  saber  que 
l’obra,  no  la  refundició,  es  una  de  las  millors 
del  gran  clàssich. 


LA  MÚSICA  À  MADRID 

Paderewski 

Al  sentirlo  per  segona  vegada  hem  pogut 
formarnos  més  acabat  concepte  de  la  indis¬ 
cutible  valua  artística  d’aquest  colós  del 
piano.  En  Paderewski  se’ns  presenta  trans¬ 
format,  sense  las  genialitats  quelcom  extra¬ 
vagants  del  primer  dia,  ja  perque’l  seu  tem¬ 
perament  se  trobés  més  calmat,  ja  per  no 
considerarlas  necessarias,  puigque’l  publich 
desde’l  primer  moment  va  guardar  la  cor¬ 
recció  que  devia  tenir  sempre.  Bo  es  fer  cons¬ 
tar  que,  pera  conseguirho,  varen  tenir  de 
fixarse  uns  cartells  molt  xocants  en  els  corre¬ 
dors  y  demés  dependencias  del  teatre,  ahont 
se  pregava  à  la  gent  que  no  enrahonés  ni 
fes  soroll  mentres  en  Paderewski  s  trobés  en 
l'escenari.  Es  à  dir,  que  quan  no  hi  fos,  en¬ 
cara  que  s’executés  una  obra  tan  hermosa 
com  la  Serenata  de  Beethoven,  el  públich 
quedava  autorisat  pera  xerrar  tant  com  ne 
tingués  gana.  Y  aixis  fou,  puig  ni  menys  s’es¬ 
coltaren  à  Beethoven,  ni  tampoch  la  execu¬ 
ció  s’ho  va  mereixe,  perque  aquell  hermós 
trio  fou  destrossat  per  la  corda  baix  la  direc¬ 
ció  del  mestre  Giménez;  axis  es  que  sols  es- 
peravan  tots  el  moment  de  que  tornés  à  apa- 
reixe’l  famós  pianista  polach. 

Per’acabar  d’una  vegada  ab  la  avuy  tan 
desgraciada  orquesta  de  la  Societat  de  Con¬ 


certs  de  Madrid,  dirém  que  també  va  ferho 
molt  malament  en  las  obras  d'acompanya¬ 
ment  del  piano.  Fins  la  gent  que  no  s’hi  fixa, 
y  que,  per  altra  part,  sols  sab  coneixe  quan 
desafinan,  va  poder  adonarsen,  mercès  à 
las  demostracions  d’en  Paderewski,  que  ab 
tots  els  moviments  imaginables  protestava 
d’aquell  desgavell  y  fins  moment  hi  hagué 
en  que  varem  témer  que  fes  malbé  al  infelís 
director.  Apart  d’aquests  desahogos.  bastant 
disculpables,  varem  trobar  al  pianista  molt 
més  encaixat,  sens  abusar  de  la  pose ,  y  sub¬ 
jectant  tot  lo  possible  la  seva  virtuositat  à  la 
fidelitat  en  la  interpretació. 

El  seu  trevall  artístich  fou  verament  nota- 
bilissim.  L’hermós  Concert  en  fa  menor  de 
Chopin  va  servir  pera  la  consagració  definiti¬ 
va  dels  seus  mèrits  artistichs.  En  Paderewski 
no  sols  va  exfecutarlo  d’una  manera  marave- 
llosa,  sinó  que  ademés  va  dirlo  admirable¬ 
ment.  La  interpretació  que  donà  al  tan  inspi¬ 
rat  Larghetto  d’aquesta  obra  es  una  de  las 
emocions  més  fondas  que  un  pianista’ns  ha 
fet  experimentar,  y’is  que  fins  llavors  havian 
dubtat  de  las  sevas  qualitats  d’artista  varen 
haver  de  rendirseà  la  evidencia.  Tota  la  poe¬ 
sia  d’aquesta  magnífica  obra  fou  posada  de 
relleu  ab  una  grandiositat  d’expressió,  qu’era 
à  la  vegada  model  de  sentiment  y  de  sobrie¬ 
tat.  El  pianista  va  presentarnos  la  veritable 
ànima  de  l’obra,  per  medi  d’una  de  las  inter¬ 
pretacions  més  justas,  més  fidels  y  ensemps 
més  inspiradas  que  li  hem  sentit.  Quedarem 
ben  satisfets  y  convensuts,  puig  aixó  es  lo 
qu’esperavam  d’en  Paderewski,  que  ns  reve¬ 
lés  el  seu  veritable  temperament  d’artista,  y 
aixis  ho  feu,  en  efecte.  D’aquest  Concert  de 
Chopin  ens  en  recordarém  per  sobre  de  tot  lo 
demés  que  li  hem  sentit. 

També  va  donarnos  de  propina’l  gran  wals 
de  Chopin,  peró  aquí,  si  bé  la  execució  fou 
igualment  notable,  en  cambi  no  produhí’l 
mateix  efecte  per  lo  que  respecta  à  la  inter¬ 
pretació,  puig  empleà  una  llibertat  en  els 
moviments  que’ns  semblà  era  esmenar  la 
plana  al  autor.  Aquesta  es,  donchs,  un’al- 
tra  característica  del  temperament  d’en  Pa¬ 
derewski,  que  resulta  més  respectuós  pera 
l’autor  en  las  grans  concepcions,  en  las  obras 
de  més  fondo,  y  en  cambi  fa  predominar  la 
seva  personalitat  d’una  manera  excessiva,  ab 
tot  y  que  la  creyém  sincera,  en  obras  que,  si 
bé  d’indubtable  mérit,  pertanyen  à  un  género 
menys  enlayrat. 

En  una  Barcarola  de  Rubinstein  va  reve¬ 
lar  de  nou  el  seu  imponderable  domini  del 
piano,  que  confirmà  encara  més  en  varias 
obras  de  Liszt,  entre  ellas  las  indispensables 
Rapsodias ,  qu  arrebataren  com  sempre  al 
públich.  De  bastant  major  mérit  es  un  Estudi 
del  propi  Liszt,  obra  quelcom  més  fonda,  que 
va  dir  eh  Paderewski  d’una. manera  sols  com¬ 
parable  à  la  del  Concert  avans  esmentat.  Y  al 
final  d’aquesta  audició,  ens  donà  casi  un  al- 

tre  programa  que  servi  pera  confirmar  enca¬ 
ra  més  nostras  apreciacions,  y  ademés  pera 
presentàrnosel  com  à  compositor,  si  bé  ab 
obras  de  tan  petita  importància  qu’es  impos¬ 
sible  formar  ab  ellas  criteri  exacte.  Cal  per’xó 
sentirli  sa  Fantasia  polonesa ,  obra  pera  piano 
y  orquesta  que  té  anunciada  y  deplorém  no 
haver  sentit.  Dugas  audicions  més  donarà  en¬ 
cara  en  el  Teatre  Real,  y  no  compreném  cóm 
cap  de  nostres  empresas  ó  entitats  musicals 
no  ha  sapigut  aprofitar  la  ocasió  pera  donar- 
lo  à  coneixe  al  públich  barceloní. 

Ab  lo  que  portém  dit  de  las  dugas  audi¬ 
cions,  desitjémhaverdonatal  lector  nostrasin- 
cera  impresió  sobre  aquesta  eminencia.  Pera 
terminarhem  derepetirli  que’s  tracta  d'unWr- 
tuós ,  y  en  aquest  concepte  té  las  qualitats  y 
defectes  de  molts  d’ells,  però  que,  ab  tot,-  es 
un  verdader  artista,  un  temperament  tanapas- 
sionat  y  romàntich  com  el  del  propi  Chopin, 
y  un  colós  que  manifesta  sas  dots  de  concer¬ 
tista  en  un  grau  superior  à  tots-*  els  qu’ha- 
viam  conegut. 

«Don  Joan»,  de  Mozart 

El  programa  de  las  festas  de  la  major  edat 
del  rey  havia  de  contenir,  com  de  costum, 
una  funció  de  gala  en  el  Teatre  Real,  funció 
en  que  lo  que  passa  en  l’escenari  no  es  més 
que  un  pretext  pera  que  las  classes  que’n 
diuhen  altas  lluheixin  uns  escots  molt  bai¬ 
xos,  ab  un  acompanyament  de  pedreria,  con¬ 
decoracions,  casacas  y  coloraynas  de  tota 
mena  que  deixan  à  un  home  enlluhernat  per 
un  grapat  d’horas.  Mentres  contemplavam 
tot  aquell  gran  devassall  de  luxo,  de  riquesa 
y  també  de  vanitat,  se  ns  va  ocorre  la  idea 
del  acte  més  hermós  y  més  original  ab  que’l 
nou  sobirà  podia  inaugurar  el  seu  reynat: 
demanar  als  seus  súbdits,  que  pel  fet  de  tro- 
barse  allí  presents  y  victorejarlo  ab  entus- 
siastas  aclamacions  semblavan  significar  es¬ 
tar  disposats  à  sacrificarli  fins  la  vida,  que 
renunciessin  tan  sols  als  més  improductius 
dels  seus  bens,  com  eran  els  que  à  sobre  os- 
tentavan,  y  ab  aquest  petit  desprendiment, 
que  ni  à  sacrifici  arribava  (puig  sens  dubte 
tots  continuarían  disfrutant  de  la  mateixa 
posició  social),  podia  portarse’l  remey  à  un 
gran  nombre  de  miserias  entre  las  infinidas 
que  aclaparan  al  país.  Hem  de  suposar  que 
cap  d’aquells  entussiastas  .cortesans  s’hauria 
fet  el  sort  à  una  tan  hermosa  proposició  del 
seu  monarca,  y  quasi  estavam  temptats  d’a- 
consellarli,  si  en  nostra  mà  hagués  estat  el 
donarli  consells.  De  pitjors  n’hi  donaràn. 

Donchs  si:  en  lloch  de  triar  per’aquesta 
solemnitat  una  òpera  nacional,  Marina  per 
exemple,  pensaren  els  organisadors  (1)  en 


(ï)  El  principal  organisador  ó  desorganisador  ha 
sigut  el  crítich  de  El  Heraldo,  anomenat  Saint-Aubin, 
qui,  per  mediació  del  seu  cunyat  en  Canalejas,  ha  por- 


una  joya  del  teatre  clàssich,  sens  dubte  pera 
mostrar  als  representants  de  las  potencias 
extrangeras  la  senzillesa  ab  que  aquí  destros- 
sém  las  creacions  dels  més  grans  genis.  Y’l 
pobre  Mozart  va  ésser  la  victima  en  holocaus- 
to ,  no  precisament  pels  mèrits  innegables  de 
la  seva  obra  mestra,  sinó  per  havernos  pin¬ 
tat  en  ella  las  malifetas  d’aquell  gallardo  y 
calavera,  que  diuhen  es  la  encarnació  de  las 
qualitats-  de  la  nostra  rassa,  millor  dit,  del 
tipo  espanyol  pur  sang.  Per  aixó  es  que  tria¬ 
ren  el  Don  Joan ,  una  de  las  més  genials  par- 
tituras  qu’ha  produhit  la  música.  Y  també 
per  aixó  devían  voler  que  fos  dirigida  per 
un  geni.  jQué  vol  dir  un  mestre  espanyol,  en 
Bretón,  ni  en  Goula?  No  senyors:  calia  un 
músich  clàssich ,  com  l’obra  de  que’s  tracta,  y 
en  aquest  concepte  no  podia  dubtarse  en  la 
elecció:  en  Mascagni,  el  cèlebre  autor  de  la 
cèlebre  Cavalleria  rusticana!  ^Quina  relació 
hi  hà  entre  l’autor  d’aquest  capolaboro  y  la 
divina  obra  de  Mozart?  Aixó  es  lo  que  no  hem 
pogut  descubrir  encara  que’ns  hi  hagim  tren¬ 
cat  el  cap. 

iHa  assistit  may  el  lector  à  las  representa¬ 
cions  que’n  diuhen  d’ópera  barata?  Donchs 
en  Pérez  Cabrero,  en  Baratta  ó  en  Goula 
hijo ,  ho  fan  millor  cent  voltas  que  no  ho  ha 
fet  el  geni  oficial  de  la  casa  Ricordi.  En 
Mascagni  ha  fet  ab  la  partitura  de  Mozart  lo 
mateix  que  faria  un  wagnerià  ab  las  partitu- 
ras  del  autor  de  Iris:  posarlas  en  ridicul.  Per- 
que  ningú  ns  treurà  del  cap  que  l’atentat 
comés  per  en  Mascagni  es  ab  tota  premedi¬ 
tació  y  alevosia;  ell  se  va  proposar  reventar  à 
Mozart  pera  que  no  surtin  ja  més  els  ene- 
michs  de  la  musica  italiana  moderna  senya¬ 
lant  las  obras  del  mestre  de  Salzburg  com  el 
verdader  patró  de  la  verdadera  música  italia¬ 
na  qu’admirém  tots  ab  el  major  respecte  y 
entussiasme,  y  que  ab  igual  veneració  serà 
tractada  per  tantas  generacions  com  se  succe- 
heixin.  Y  encara  se’ns  vol  calificar  de  secta¬ 
ris,  essent  aixis  que  al  atacar  l’italià  apuntém 
contra  aquests  pastitxos  y  capolaboros  de  las 
empresas  editorials,  com  cal  igualment  apun¬ 
tar  contra’l  tan  rebregat  Barbero  de  Sevilla , 
que  no  va  costar  altra  feyna  al  senyor  Rossi- 
ni  que  la  de  péndrel  ab  paper  de  calcar  de 
las  partituras  de  Mozart!  Hi  ha  hagut  en  el 
món  plagis,  peró’s  poden  dispensar  tots  de- 
vant  del  que  va  cometre’l  Cisne  de  Pesaro. 

Tornant  al  ilustre  Mascagni,  y  deixant 
apart  els  seus  innegables  mèrits  de  composi¬ 
tor  italià ,  fariam  un’aposta  à  que,  ab  tot  y 
haverlo  anat  à  buscar  de  la  mateixa  manera 
que’s  pren  un  especialista ,  en  sa  vida  havia 


tat  la  direcció  del  assumpto.  y  pogut  invertir  la  canti- 
tat  de  vinticinch  mil  duros  que  l’Estat  (ó  sia  tota  Espa¬ 
nya)  ha  pagat  pera’l  major  brill  de  la  festa.  Els  que 
entenen  en  aquests  negocis  manifestan  gran  curiositat 
per  coneixe  la  inversió  efectiva  d’aquesta  cantitat,  que 
bastaria  pera’ls  gastos  d’una  bona  temporada  d’ópera. 

dirigit  l’obra  de  Mozart,  puig  repetidas  pro- 
bas  donà  de  no  saber  ahónt  era,  y  en  oca¬ 
sions,  com  per  exemple  en  el  cèlebre  minuet- 
to ,  anà  perdut  per  complert.  D'un  cap  al 
altre,  desde  la  hermosa  pàgina  musical  que 
forma  la  Sinfonia  fins  à  la  colossal  escena 
del  Comendador ,  que  bastaria  pera  inmorta- 
lisar  el  nom  de  qui  va  compóndrela,  en  Mas- 
cagni  conduheix  l’obra  sense  color,  sense’l 
més  petit  matís  ni  delicadesa,  marcant  uns 
temps  excessivament  lents  y  permetent  que 
cada  executant  tiri  pel  seu  cantó.  Y  aquesta 
joya  musical,  interpretada  sense  cap  delica¬ 
desa,  sense  la  vida  y  souplesse  que  la  cara c- 
terisan,  produheix  el  mateix  efecte  que  l’opi, 
sobre  tot  empleant  pera’l  seguit  de  recitats 
el  dúo  monoton  de  violoncello  y  contrabaix, 
en  lloch  del  clavicordi  com  està  escrit. 
Donchs  la  missió  d’en  Mascagni  s’ha  reduhit 
a  tenir  compte  als  músichs  (com  deyam  d’un 
mestre  que  s’ha  retirat),  y  encara  devegadas 
ni  això  ha  sapigut  fer 

El  públich  de  Madrid  es  de  las  vegadas 
qu’ha  estat  bé,  puig  ha  tractat  à  n’en  Mas¬ 
cagni  com  un  qualsevol,  sense  concedirli  ni 
un  aplauso  en  las  tres  representacions  del 
Don  Joan.  Prou  ell  va  voler  el  darrer  dia 
mirar  per  casa,  intercalanthi  uns  quants 
fragments  de  la  seva  Cavalleria ,  peró’l  tonto 
no  va  compendre  que  las  melodias  de  Mo¬ 
zart,  frescas  encara  en  l’ohido  del  públich, 
havian  de  desacreditar  més  que  may  las  cur- 
siladas  d'en  Turiddu  y  la  Santuzza,  y  lo  que 
en  altra  ocasió  hauria  produhit  un  daltabaix 
en  el  públich  bon  jan ,  aquesta  vegada  no 
consegui  ferli  ajuntar  las  mans,  y  estém  se¬ 
gurs  que’l  mestre  italià  no  haurà  pagat  gayre 
excés  d’equipatje  per  las  coronas  y  objetos  de 
arte  que  se’n  ha  endut  de  la  cort.  En  fi,  que 
Deu  l’ampari,  encara  que  no  ho  necessitarà 
gayre  ab  catorze  mil  franchs  qu’ha  embutxa¬ 
cat  à  costa  de  las  butxacas  dels  que  no  hi  van 
anar. 

La  interpretació  qu’ha  obtingut  el  Don 
Joan  per  part  dels  cantants  ha  sigut,  si  fa  ó 
no  fa,  com  la  del  mestre  director.  Pera  fer 
justícia  devém  esmentar  dugas  excepcions 
honrosas:  la  senyora  d’Arneiro,  que  ha  sapi¬ 
gut  donar  justa  expressió  al  personatje  de 
Donna  Anna  y  molt  encertada  accentuació 
dramàtica  als  recitats  del  primer  acte,  y’l 
baix  Navarrini,  qu’ha  presentat  el  cómich 
paper  de  Leporello  ab  tot  el  degut  relleu, 
mantenintse  en  el  just  terme,  pera  no  caure 
en  la  caricatura.  Peró  apart  d’aquests,  tot 
lo  restant  ha  sigut  una  calamitat. 

Nostre  paisà’l  bariton  Blanxart,  encarre¬ 
gat  de  la  part  del  protagonista,  té  en  la  seva 
contra  com  à  cantant  aquella  dicció  plora¬ 
nera  qu’altras  vegadas  li  hem  retret.  Es  un 
Don  Joan  que’s  passa  tota  l’ópera  en  un  con¬ 
tinuat  plany,  y  si  no’ns  errém  nosaltres,  el 
tipo  es  precisament  tot  lo  contrari.  Aixís,  per 
exemple,  la  cèlebre  aria  La  ci  darem  la  mano 


requereix  tot  l’entussiasme  de  qui  emplea  to- 
tas  las  sevas  arts  en  galantejar  à  una  belle¬ 
sa,  y’l  senyor  Blanxart  li  dona  un  tó  fúne¬ 
bre,  ademés  d’adaptarse,  per  altra  part,  ben 
poch  à  la  seva  tessitura.  De  la  serenata  ja  li 
varem  dir  lo  que  feya  al  cas  quan  la  cantà  en 
el  Liceu.  En  la  escena  del  sopar  està  com 
actor  al  nivell  de  qualsevol  Tenorio  barato\  y 
en  tota  l’ópera  no  hi  veyém  ni  un  moment 
al  gallardo  y  calavera.  En  cambi,  va  vestir  el 
personatje  ab  la  propietat  que  té  per  costúm. 

El  deliciós  tipo  de  Zerlina  estava  encoma¬ 
nat  à  la  diva  senyora  Parcini,  una  noya  cursi 
de  Madrid,  un  canari  de  gavia  tan  empala- 
gós  com  la  nostra  Huguet,  peró  una  mica 
més  pulit.  Li  falta  tota  la  gracia  pera  carac- 
terisar  la  seva  delicada  part,  que  pren  sem¬ 
pre  ab  la  mateixa  serietat  qu’en  Blanxart. 

Y  per  fi  en  Bonci,  nada  menos  que’l  tenor 
de  La  Bo  he-me,  tinguerem  en  la  part  del 
duch  Octavio.  Com  artista  no  hi  hà  que  dir 
que  fou  el  mateix  estaquirot  de  sempre.  Ara, 
com  à  cantant,  fou  encara  pitjor,  puig  las 
dugas  cèlebres  romansas  que  té  en  l’obra  va 
destrossarlas  de  la  manera  més  ignominiosa. 
Pera  ell,  lo  mateix  es  clamar  venjansa  pels 
crims  de  Don  Joan,  que  cantar  al  1  ó  de  la 
gèlida  manina.  Es  tot  un  ma...nobre. 

Heusaquí  lo  qu’han  fet  els  principals  in- 
térpretes.  En  quant  als  restants,  sols.hi  hà 
que  dir  que’l  Comendador,  senyor  Cirotto, 
fou  una  mena  de  Donato  Giménez  d’ópera, 
y  que’l  tercer  baix  senyor  Dadó,  encarregat 
del  cómich  Massetlo ,  resultà  millor  que  l’an¬ 
terior  y  per  taüt  acceptable.  Els  chors  detes¬ 
tables,  el  ball  idem,  y  sobre  tot  moll  cursi,  y 
la  presentació  escènica  escandalosa  per  sa 
falta  de  propietat  y  de  riquesa.  Ab  la  canti- 
tat  que  ha  costat  aquesta  representació  po¬ 
dia  haverse  pintat  l’obra  nova,  en  lloch  de 
aprofitar  telons  que  comptan  més  de  mitj  si- 
gle.  No  pot  donarse  major  pobresa.  Cal  anar 
à  Munich  pera  veure  lo  qu’es  la  mise  en  scene 
del  Don  Joan  de  Mozart 

Y  ara,  avans  de  terminar,  hem  de  censu¬ 
rar  un  abús  que  va  indignarnos.  En  el  Tea¬ 
tre  Real  de  Madrid  se  reparteix  cada  dia  un 
follet  que  donan  tots  els  acomodadors  y  que 
porta  el  títul  de  Programa  oficial,  ab  el  sa- 
gell  del  Teatre.  Donchs  ivolen  saber  qu’es 
aquesta  publicació  oficial ,  que  surt  deia  ma¬ 
teixa  compladuría?  Donchs  es  el  argumento 
cómico ,  ó  sigui  la 4rijada  de  l’ópera  que  s  re¬ 
presenta,  feta  y  autorisada  pel  mateix  em¬ 
presari,  acció  posada  en  solfa  ab  un  seguit 
de  xistes  del  més  estúpit  gust.  Y  aquells  com¬ 
tes  y  duchs  y  generals  que  vari  à  pahir  el 
sopar  al  Real  v’is  hi  ve  la  son  à  poch  de  sentir 
las  latosidades  de  La  Walkyria  ó’l  Siegfned, 
se  distreuhen  ab  l’argument  ojlcial  que  s  rifa 
d’en  Wotan  perque  es  borni  ó  del  golfo 
Siegfredo  perque  juga  à  fet  ab  Mimo  Sàn- 
chez  Nibelungo.  No  riguin,  que’ls  farà  mal. 

Donchs  ara  s’ha  fet  altre  tant  ab  l’argu- 

ment  del  Don  Joan,  en  una  funció  regia,  y 
aquest  argument  ha  fet  las  delicias  de  la 
concurrència,  v’is  enviats  extrangers,  que 
també’l  varen  rebre, ’l  portaran  à  la  seva  terra 
com  la  mostra  més  hermosa  de  la  cultura 
espanyola.  Prescindint  del  seu  caràcter  ofi¬ 
cial ',  y  posantnos  en  el  punt  de  vista  cómich, 
no  hi  hem  sapigut  trobar  un  sol  acudit  gra¬ 
ciós,  à  pesar  de  que  tot  està  plagat  de  xistes. 
Y  pera  major  gracia,  no  faltan  els  seus 
corresponents  xistes  d’actualitat;  aixis,  no 
fem  més  qu’obrirlo  y  ja’ns  trobém  que  Don 
Joan  parla  ab  Donna  Anna  de  la  Sada  Yacco. 

Deu  los  fassi  bons  à  tots. 

Joaquim  Pena. 


REVISTA  DE  REVIST  AS 

La  important  revista  Mercuie  de  France 
(maig)  publica  un  estudi  literari  y  filológich 
d’en  Remy  de  Gourmont  titulat  La  poésie 
française  et  le  question  de  l'e  muet ,  à  més  de 
la  traducció  d’una  noveleta  d’en  Maxim 
Gorky  (Les  petits  bourgeois)  y  articles  de 
Blanche  Rousseau,  Miomandre,  comte  de 
Comminges,  G.  Dubois-Desaulle  y  Pierre 
de  Querlon.  En  la  Revue  du  mois ,  entre’ls 
interessants  treballs  que  la  forman,  son  dig¬ 
nes  de  menció  Musique,  de  Jean  Marnold,  y 
la  secció  de  Lettres  esp agnoles,  d’en  Ephrem 
Vincent. 

El  Mercure  de  France  del  mes  de  juny  por¬ 
ta’l  següent  sumari:  De  Mademoisselle  de 
MaupinàClaudine, perCharles  Henry  Hirsch; 
Charles  Maurras  et  la  Renaissance  classique , 
per  Pierre  Lasserre;  Les  Déboires  amoureux 
de  Georges  Lerouvre ,  per  AdolpEe  Retté;  Ca- 
mille  Mauclair ,  per  Francis  de  Miomandre; 
La  Mentalité  du  Revolté,  per  Georges  Palan- 
te;  Les  Salons  de  1902 ,  per  André  Fontainas; 
La  Kebba  ( mceurs  kabyles ),  per  Raymond  Ma- 
rival.  En  la  Revue  du  mois  s’hi  llegeixen  tre- 
valls  de  Gourmont,  Quillard,  Lebesgue,  etc. 

La  Lectura  de  Madrid  (maig)  publica  arti¬ 
cles  de  Troyano,  Buylla,  Ibànez-Marin,  Cà- 
mara,  Prida,  Vera,  etc.  Escriuhen  en  la 
Revista  de  revistas ,  Cervino,  J.  M.  Gonzàlez, 
Una,  Juderias,  Teràn,  Ontanón,  etc. 

Nuestro  Tiempo  de  Madrid  (maig)  publica 
un  sumari  d’innegable  actualitat.  Héusel 
aqui:  El  mes  pasado ,  per  Salvador  Canals; 
La  Reina  Regente ,  per  Rafael  Gasset;  El  mo- 
vimiento  obrero,  per  Pablo  Iglesias;  Política 
en  Marruecos ,  per  Juliàn  Ribera;  La  Hacien- 
da ,  per  Augusto  Gonzàlez  Besada;  La  Igle- 
sia ,  per  Maximiliano  Arboleya;  La  crimina- 
lidad ,  per  Pedro  Dorado;  La  indústria  en 
Vizcaya ,  per  Pablo  de  Alzola;  La  indústria 
en  Cataluna ,  per  Guillermo  Gi  aell;  El  Co¬ 
mercio  exterior ,  per  Federico  Rabola.  Acom- 
panvan  al  número  dos  notables  retrats  dels 
reys  d’Espanya  don  Alfons  XIII  y  donva 
Maria  Cristina. 

Els  números  de  L  Européen  (maig),  nota- 
bihssim  periódich  en  el  que  s’hi  exposa’l 
moviment  europeu  en  qüestions  de  Política, 
Dret  Internacional,  Literatura,  etc.,  conte¬ 
nen,  com  els  números  anteriors,  estudis  y 
articles  dignes  d’elogi.  Per  no  citarne  d’al¬ 
tres.  farém  esment  d’un  trevall  à  propòsit 
del  gran  poeta  belga  Emile  Verhaeren  (ab 
motiu  de  la  publicació  de  Les  Forces  Tumul- 
tueuses ,  ultim  llibre  del  poeta),  per  Stuart 
Merrill,  y  un  estudi  politich  Imperialisne  et 
Pangermanisme ,  sense  firma  (número  de  17 
de  maig).  En  el  de  21  de  maig  es  notable 
un  estudi  d’en  W.  van  der  Vlugt,  Le  Rho- 
disme. 

Le  Mènestrel  de  Paris  (maig)  en  sos  núme¬ 
ros  continua  donant  al  moviment  musical  la 
importància  deguda.  Arthur  Pougin,  Paul- 
Emile  Chevalier,  Moreno,  Raymond  Bouyer, 
Edmond  Neukomm,  son  els  principals  re¬ 
dactors  de  Le  Mènestrel ,  firmas  ben  conegu- 
das  en  el  món  de  la  música. 

La  Rassegna  Internazionale  (Roma,  15  de 
maig),  està  formada  d’articles  de  E.  Sansot- 
Orland,  G.  de  Frenzi,  Sem  Benelli,  G.  B. 
Prunaj,  Antonio  Valeri,  etc.  Se  distingeix 
una  Commediola  d’amore  de  Prunaj,  obra 
premiada  en  el  concurs  qu’en  el  mes  d’abril 
obri  La  Rassegna  Internazionale . 

La  Revue  Franco  - Italienne  et  du  Monde 
Latin  (Nàpols,  maig),  publica  una  crònica  de 
las  lletras  llatinas  y  també  estudis  sobre’ls 
poetas  de  la  escola  de  V.  Hugo  en  el  Brasil, 
per  Philéas  Lebesgue,  y  sobre  la  colossal 
obra  d’en  Dmitry  de  Merejkowsky  La  Ressur- 
recció  dels  Deus ,  per  Georges  de  Champdoré. 

Hem  rebut  també  La  Revue  Hehdomadaire 
(números  de  maig).  Deu  recomanarse  (nume¬ 
ro  del  día  10)  La  Psicologie  de  la  guerre  sud- 
africaine ,  per  Jean  Carrère. 

Els  números  publicats  per  la  revista  Fhs- 
pania  durant  el  passat  mes  de  maig  son  re 
marcables,  especialment  el  dedicat  al  doctor 
Robert,  en  el  que,  à  més  de  notables  trevalls 
estudiant  la  personalitat  d’aquell  eminent 
patrici,  hi  figuran  profusió  de  curiosas  foto- 
grafías  de  diferentas  épocas  de  sa  vida. 

Els  números  de  maig  y  juny  de  Hojas  Se- 
lectas  son  notables  com  els  anteriors.  En 
abdós  números  s’hi  troba  la  fantàstica  tradi¬ 
ció  catalana  La  Brivia ,  dibuixos  y  text  de 
l’Apeles  Mestres.  Dibuixos  y  text  son  model 
d’humorisme  v  de  bon  gust. 

Hem  rebut  ademés:  La  Alhambra ,  Butlletí 
del  Centre  Excursionista  de  Catalunya,  Bole- 
tín  de  la  Tarjeta  Postal  ilustrada.  Euskalduna, 
Le  Journal  des  Pyrénées-Orientales ,  Materiales 
y  Documentos  de  Arte  Espaiïol ,  Novy  Kult , 
Proeco-Laiinus ,  Arquitectura ,  Catalunya  Ar¬ 
tística ,  Vida ,  Universitat  Catalana ,  Bolelín 
Jurídico ,  Revista  de  la  Asociación  Artístico- 
Arqueològica  de  Barcelona ,  Revista  JFLomeo- 

fàtica  Catalana ,  La  Veu  del  Montserrat ,  Me¬ 
dicina  y  Cirugia ,  Geni  jove,  Revista  del 
« Centre  de  Lectura »  í7e  Reus,  Crònica  de  Bar¬ 
celona ,  Pluma  y  Làpiz ,  etc.,  etc. 


NOVAS 

Segueix  en  grave  estat  mossèn  Jacinto 
Verdaguer,  essent  molt  de  témer  un  desen- 
llàs  faial. 

Per  acort  dels  metjes  que  l'assisteixen,  el 
malalt  no  pot  rebre  visitas,  à  causa  de  sa  de¬ 
bilitat  extrema.  També  s’acordà  viaticarlo, 
com  aixis  se  feu  el  diumenge. 

Malhauradament  tot  lo  que’s  fa  per’arren- 
car  à  la  mort  la  preciosa  existència  del  gran 
poeta,  sembla  ben  inútil. 


El  prop  passat  diumenge’s  celebrà  à  Sant 
Feliu  del  Llobregat  la  primera  reunió  deia 
Junta  Comarcal  de  Propaganda  Catalanista 
del  Baix  Llobregat,  pera  pendre’ls  determi¬ 
nis  preliminars  de  sa  tasca. 

Perque’ns  son  coneguts  els  membres  de 
dita  Junta,  per  l’entussiasme  ab  que’s  mira 
aquest  nou  trevall  en  tota  aquella  comarca, 
y  perque  aquesta  subdivisió,  qu'ha  establert 
el  reglament  interior  de  las  entitats  federa- 
das,  es  del  tot  lògica,  esperém  refiats  que 
prompte  seran  tangibles  els  profitosos  resul¬ 
tats  del  trevall  del  nou  organisme. 

Contribuheixin,  donchs ,  els  pobles  del 
Baix  Llobregat,  en  tot  lo  que  puguin,  à  fa¬ 
cilitar  la  tasca  de  dita  Junta.  Tothom  deu 
miraria  ab  respecte,  tothom  pot  ajudaria, 
sian  las  que’s  vulguin  las  ideas  de  quiscún. 
No  oblidin  las  entitats,  y  juntas  d’aquells 
pobles,  ni  la  mateixa  Comarcal  del  Baix 
Llobregat,  que  la  federació  per  comarcas  de 
que’ns  ocupém  no  es  sols  jugar  à  catalanis- 
tas.  No:  es  trevall  digne,  serio  y  profitós, 
trevall  en  el  que  hi  deuhen  rabejar  sas  mans 
els  homes  fets  y  triats,  els  que  per  sas  condi¬ 
cions  d’inteligencia,  bondat,  amor  patri  y 
energia  puguin  inspirar  fonamentadas  espe- 
ransas. 

Desde’l  més  enardit  y  entussiasta  jovenet 
de  nostres  rengles,  al  més  excéptich  y  ca- 
duch  vell  del  centralisme,  sols  per  ésser  fills 
del  Terrer  senten  certa  esperansa  y  cert  de- 
sitj  de  veure  realisadas  las  solucions  catala- 
nistas,  y  tot  aquest  conjunt  de  parers  consti- 
tuheix  el  clamoreig  de  la  patria.  Avant, 


donchs,  y  que  nostra  encoratjadora  salutació 
d’avuy  pugui  anar  seguida,  à  son  día,  de  las 
més  corals  felicitacions  y  alabansas. 


Per  fi  s’ha  firmat  la  pau  entre  inglesos  y 
boers.  Las  aus  de  presa  britànicas,  cansadas 
de  dar  falconadas  en  que  las  més  de  las 
voltas  hi  perdian  las  urpas,  han  proposat 
unas  condicions  de  pau  que’ls  valents  boers, 
faltats  també  de  descans,  han  acceptat.  D’a¬ 
questa  manera  podrà  celebrarse  la  coronació 
del  rey  d’Inglaterra  Eduart  VII  sense  que  la 
joya  oficial  pugui  entelarse  ab  las  noticias 
dels  continuus  desastres  de  las  armas  ingle- 
sas  al  Transvaal. 

Més  val  aixis.  Els  milers  y  milers  de  vidas 
perdudas  à  l’Africa  del  Sud  son  ja  prou  gros 
estigma  pera  una  nació  forta  com  la  Gran 
Bretanya,  y  pera  sos  políticayre^ sens  entra- 
nyas.  Peró  aixó  no  vol  dir  que  la  pau  firma¬ 
da  la  creguém  definitiva.  {Passarà  d’un  ar¬ 
mistici  més  ó  menys  llarch?  Qui  ab  tanta 
constància,  valor  y  convicció  com  els  boers 
ha  1 1  uy tat  per  la  independencia,  dona  lloch  à 
suposar  que’l  Transvaal,  avuy  com  avuy,  no 
fa  més  qu’aprofitar  las  condicions  relativa¬ 
ment  ventatjosas  que  li  ofereix  l’enemich, 
pera  referse  en  l’espay  de  temps  que  sia  ne¬ 
cessari,  y  retornar  oportunament  à  una  lluy- 
ta  definitiva.  No  en  va’l  Transvaal  ha  expe¬ 
rimentat  la  crudeltat  d’Inglaterra,  y  no  en  va 
els  boers  han  sapigut  lluylary  morir  per  mi¬ 
lers,  ab  l’heroisme  més  gran.  Per  aixó  es  fàcil 
que’l  dia  menys  pensat  se  recordin  de  que 
tenen  dret  à  ésser  del  tot  lliures. 


Com  ho  diguerem  particularment,  ho  re¬ 
petim  avuy  d’una  manera  pública:  Joventut 
no  ha  tingut  cap  intervenció,  directa  ni  indi¬ 
recta,  en  las  eleccions  fa  poch  celebradas  en 
l’uAteneo  Barcelonès». 

Ens  veyém  obligats  à  fer  aquesta  declara¬ 
ció  per  las  veus  que  corregueren  ja  avans.ja 
després  de  ditas  eleccions. 

Y  à  fí  de  no  donar  à  tal  fet  una  importàn¬ 
cia  que  no  té,  encara  qu’algú  vulgui  atri- 
buhirli,  y  d’evitar  malas  interpretacions, 
hem  decidit  no  publicar  cap  dels  diferents 
articles  que,  fent  referencia  à  aquest  assump- 
to,  ens  han  sigut  enviats. 


L’«Institut  Obi'er  Català»',  fent  un  acte  de 
propaganda  util  pera  l’obrer,  ha  publicat 
una  fulla  en  la  que  hi  figura  un  extracte  dels 
més  importants  articles  dels  Estatuts  d’aque¬ 
lla  entitat,  aprobats  en  26  d’abril,  y  que  son 
els  següents; 

Art.  i.er  —  Son  objecte  exclussíu  es  la  instrucció  de 
la  classe  obrera,  mercès  l’aplegament  y  ordrenat  empleo 

d’un  bon  cabal  científich,  posat  directament  al  servey 
del  trevall  manual. 

Art.  2. °n — Los  medis  qu’emplearà  seran:  organisació 
d’un  Cos  Docent  pera  establir  Cursos  científichs,  Tre- 
valls  experimentals  y  Conferencias  en  centres  obrers; 
publicació  de  Manuals;  fundació  y  sosieniment  de  La¬ 
boratoris  y  Tallers  d’ensaig. 

Art.  3.'=r — La  ensenyansa’s  dirigirà  de  preferencia  à 
las  Ciencias  positivas  y  s’adaptarà  à  las  necessitats  es¬ 
pecials  à  cada  centre  obrer;  mes  també’s  procurarà  la 
difusió  d’aquells  coneixements  qu engrandint  lo  cercle 
intelectual  de  la  classe  trevalladora  contribuhexin  à  son 
major  sanejament  moral  y  material. 

Art.  4. rt-  Entran  en  lo  plan  de  trevalls  d’ensenyan- 
sa,  que’s  faran  en  to  familiar  y  de  caràcter  pràctich; 
Cursos  complerts  d’una  ciència,  6  mesos  de  llissons  bi  ó 
trissetmanals;  Cursos  breus ,  de  10,  20  ó  30  llissons,  so¬ 
bre  una  part  d’una  ciència;  Sèries  de  llissons  y  Confe¬ 
rencias  soltas. 

Art.  6.  é  —  L’Institut  constarà  de  quatre  classes  de 
socis: 

Numeraris ,  que  pagaràn  2  pessetas  mensuals  y  orga- 
nisaràn  tots  los  trevalls  de  l’associació. 

Docents ,  qu’en  lloch  de  mesada,  venen  compromesos 
à  desempenyar  lo  professorat,  donant  al  menys  tres 
llissons  ó  conferencias  anyals. 

Adjunts ,  pertanyents  à  la  classe  obrera  y  beneficiaris 
de  la  instrucció  donada  al  Institut,  satisfaràn  la  mesa¬ 
da  de  o’so  pessetas. 

Protectors ,  que  contribuhiràn  al  foment  de  l’associa¬ 
ció  ab  algún  donatiu  que  no  baixi  de  1 2  pessetas 
anyals. 

Art.  8.  é — Lo  govern  superior  de  l’associació  recàu 
en  lo  Concell  general  de  socis,  tenint  tots  indistinta¬ 
ment  veu  y  vot  y  elegibilitat  pera’ls  càrrechs. 

Art  9_é_  La  Junta  Directiva  estarà  composta  de 
President,  Secretari  y  Tresorer,  elegits  per  lo  Concell 
general  en  ple  y  dos  socis  numeraris,  dos  docents  y  dos 
adjunts,  nomenats  per  cada  classe  respectiva  de  socis. 

Art.  10.  é — La  Junta  Directiva  nombrarà  Comissions 
auxiliars  d’Ensenyansa,  de  Publicacions,  de  Laborato¬ 
ris,  etc.,  compostas  cada  una  d’un-  soci  numerari,  un 
soci  adjunt  y  un  soci  docent. 

Art.  11  é — Tots  los  socis  y  sqs  fills  podran  assistir 
als  llochs  d’ensenyansa,  escolas,  laboratoris  y  tallers 
propietat  del  Institut;  als  que  no  siguin  socis  se’ls  exi¬ 
girà  una  matrícula  mensual  de  I  pesseta.  Respecte  à  las 
classes  que  s’organisin  en  los  Centres  Obrers,  se  regi¬ 
ran  per  las  disposicions  que  aquests  tinguin  à  bé  deter¬ 
minar. 


El  Federalista  ha  inaugurat  una  nova  èpo¬ 
ca  de  sa  ja  llarga  existència,  havent  reapa¬ 
regut  ab  notable  text  català  y  castellà,  de 
coneguts  escriptors,  defensant,  com  sempre, 
las  ideas  autonómicas  tan  sabiament  susten- 
tadas  pel  gran  Pi  y  Margall.  Avant  sempre, 
tots  els  de  bona  voluntat,  trevallant  units  per 
Catalunya.  Sempre’l  Federalisme  ha  sigut 
y  es  germà  del  Catalanisme. 


En  la  sala  gran  dels  «Quatre  Gats»  donà’l 
passat  dissapte  un  concert  l’eminent  guitar¬ 
rista  Tàrrega,  qui  escolta  molts  aplaudi¬ 
ments  del  nombrós  auditori,  verament  sor- 

prés  devant  dels  prodigis  d’execució  que  feu 
el  concertista.  Es  verament  extraordinari  lo 
que  fa  v  expressa’l  senyor  Tàrrega  ab  un 
instrument  com  la  guitarra,  en  la  que  hi  exe¬ 
cutà  l’altra  nit  diferenlas  obras  clàssicas,  en¬ 
tre  ellas  la  Reverie  de  Schumann,  que  inter¬ 
pretà  ab  exquisit  gust,  y  altras  composicions 
molt  propias  per’aquell  instrument,  com  una 
Jota  del  mateix  Tàrrega,  la  Serenata  espanola 
y  Granada  de  Albéniz,  y  finalment  el  Trèmol 
del  propi  Tàrrega. 


El  senyor  Martínez  y  Aloy  ha  publicat  un 
quadern  ab  el  títul  de  Estudio  analítico  de  la 
trayectoria  de  los  proyectiles  en  elvacío.  La 
obreta.,  de  la  que  n’hem  rebut  un  exemplar, 
resulta  molt  interessant  pera  ls  que’s  dedican  à 
estudis  de  càlcul,  y  es  estimable  la  teoria  que 
desenrotlla  per  las  moltas  aplicacions  que  té, 
mollas  d’ellas  de  major  importància  encara 
que  la  de  la  mateixa  ciència  balistica.  Ab 
lloable  modèstia  diu  l’autor  que’l  seu  llibre 
es  sols  recopilació  de  lo  que  s’ha  escrit  refe¬ 
rent  al  assumpto,  mes  no  per  això  deixa  de 
tenir  son  mèrit  reunirho  y  condensarho  en 
pocas  planas  y  d’una  manera  clara.  Ab  ajuda 
de  l’analítica  y  la  cinemàtica.  l’autor  bus- 
ca’ls  valors  justos  peraobtenir  lavaloració  del 
àngul  qu’ha  de  fer  la  tangent  en  el  punt  de 
surtida  ab  el  pla  horitzontal  pera  obtenir  d’a¬ 
quest  modo  las  distancias  màximas  de  las 
trajectorias  parabólicas,  tenint  en  compte’l 
sens  fi  de  variables  que  integran  las  equa¬ 
cions. 

La  obreta  resulta  un  trevall  fet  ab  concien- 
cia  y  coneixements  remarcables,  per  lo  que’l 
senyor  Martínez  deu  ésser  felicitat. 


Altras  publicacions  rebudas: 

El  ahorro  nacional  y  la  reforma  postal  en 
Espafia,  conferencias  donadas  en  el  teatre 
Principal  y  en  el  saló  de  sessions  del  Ajun¬ 
tament  de  Santander  per  don  Francisco  de 
Asis  Gutiérrez,  Constituhint  un  curiós  estu¬ 
di  que’s  llegeix  ab  gust. 

La  Mare  Eterna ,  drama  en  tres  actes  per 
Jgnasi  Iglesias,  sobre’l  que  ja  publicarem  el 
corresponent  judici  critich  à  son  estreno. 
Forma  un  elegant  volúm  de  prop  de  200 
planas,  primorosament  editat  à  «L’Avenç». 
Preu,  2  pessetas. 

Espafia  en  París ,  per  don  Arthur  Vinar- 
dell  Roig.  L’autor  hi  ha  coleccionat  articles 
que  tractan  de  diversas  materias.  L’ilustran 
varis  grabats.  El  precedeix  un  prólech  d’en 
Gómez  Carrillo.  Preu,  3  pessetas. 

Fidel  Giró,  impressor. — Carrer  València,  31 1. 

SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO 


CATALUNYA:  Un  any . .  8  Pessetas. 

»  Mitj  any .  4’5o  » 

»  Trimestre . 2’ 25  » 

ALTRAS  REGIONS  D’ESPANYA:  Un  any..  .  9 

EXTRANGER:  Un  any . 10  '  Franchs. 

Número  corrent . 20  Cèntims. 

»  atrassat,  ab  folletins. ........  40  » 

»  »  sense  folletins . 25  » 


Als  suscriptors  per  tot  el  present  any  se’ls.  hi  regalarà  la  estatua 
d’en  Rafel  de  Casanova. 

NOSTRE  FOLLETÍ 

Ab  el  plech  corresponent  à  aquesta  setmana  termina  l’obra  del  eminent 
poeta  Apeles  Mestres 

CROQUIS  CIUTADANS, 

pera  la  qual  en  Geroni  Zanné  ha  escrit  un  PROLECH,  que  comensarém 
à  publicar  ab  el  vinent  número. 

Inmediatament  publicarém  l’obra 

TíTELLAS  FEBLES 

d’en  Frederich  Pujulà  y  Vallés,  ab  PRÓLECH  de  l’Emili  Tintorer. 


R 


edacció  y  Administració: 


Número  corrent. 


Plassa  del  Teatre,  6,  entressol. 


»  ATRASSAT,  AB  FOLLETINS  . 

>  »  SENSE  FOLLETINS 


20  CÈNTIMS 
40  » 

25 


SUMARI: 

Consideracions  sobre  alguns  organismes  socials,  per 
Trinitat  Monegal. — Al  Cèssar  lo  qu’es  del  Cessar, 
per  Narcís  Oller.— Tristesa  (monólech),  per  Alfons 
Sans  y  Rossell.— Músichs  que  fugen,  per  Joaquim 
Pena.— Teatres,  per  Emili  Tintorer.— Notas  biblio- 
gràficas,  per  Geroni  Zannè.— Indefinida,  per  Claudi 
Closa. — Novas. 

FOLLETÍ: 

CROQUIS  CIUTADANS,  per  Apeles  Mestres.  Prólech; 
Plech  I. 

NATURA ,  per  John  Ruskin,  traducció  de  Cebrià 
Montoliu.  Plech  3. 


CONSIDERACIONS  SOBRE  AL¬ 
GUNS  ORGANISMES  SOCIALS 

No  podent  l’individuu,  per  si  sol,  defen- 
sarse  de  tots  els  enemichs  que'l  rodejan  ni 
procurarse  tots  els  medis  pera  satisfer  ab  fa¬ 
cilitat  sas  necessitats  y  desitjós  fisichs  y  mo¬ 
rals,  busca,  ja  per’assolir  abdós  fins,  ja  un 
d’ells  tan  sols,  la  cooperació  d’altres  indivi- 
duus,  aportant  ell  en  cambi  sos  esforsos  en 
favor  dels  altres. 

D’aqui  naix  l’associació.  Aquesta  té  per  fí 
la  cooperació,  la  que  no  pot  existir  sens 
aquélla. 


.  La  cooperació  implica  la  organisació  (i). 
Aixís  es  que  tota  associació  deu  estar  orga- 
nisa-da.  Y  examinant  tota  associació,  veurém 
qu’en  realitat  es  un  organisme  compost  d’in- 
dividuus:  que  té  vida  pròpia,  ja  interna  ó  in¬ 
tima,  ja  externa  ó  de  relació;  que  té  aparells 
apropiats  pera  sa  vida  y  assoliment  de  sos 
fins;  y  que,  per  ultim,  com  tots  els  organis¬ 
mes,  naix,  creix,  se  desenrotlla  y’s  mor  estant 
subjecte  à  influencias  y  modificacions  (2). 

Entre  las  associacions  que’ls  homes  cons- 
tituheixen  per’assolir  resultats  que  tots  sols 
no  obtindrian,  n’hi  hà  algunas  en  que  l’acte 
de  naixensa  no  es  instintiu  y  espontani,  sinó 
conscient  y  producte  de  la  voluntat  indivi¬ 
dual;  son,  si,  naturals  sos  elements  consti¬ 
tutius  y  la  lley  à  que  obeheix  sa  fundació  (la 
cooperació),  mes  no  ho  es  sa  naixensa,  puig 
hi  hà  Estats  en  que  no  hi  existeixen,  y  du¬ 
rant  molt  temps  no  existiren  en  la  humani¬ 
tat,  com  ho  proban  la  Historia  y  la  Sociolo¬ 
gia.  En  cambi,  n’hi  hà  d’altras  que  son  na¬ 
turals,  puig  van  lligadas  ab  la  vida  del  home 
y  existeixen,  desde  que  aquest  comensà  à 
existir,  v  existiràn  mentres  homes  hi  hagin 
(la  familia,  municipi,  regió.  Estat,  etc.) 


(1)  Spencer. 

(2)  Pera  compendre  millor  aquesta  identitat  n'hi  hà 
prou  ab  llegir  els  Principis  de  Sociologia  de  H.  Spencer. 

No  es  d’extranyar,  donchs,  que  à  las  pri- 
meras,  pera  distingirlas  d’aquestas  últimas, 
las  califiquém  d 'organismes  artificials ,  sens 
agradarnos  del  tot  aquest  mot. 

D’aquests  organismes  n’hi  hà  de  varias 
classes:  uns,  tenen  un  fi  purament  científich, 
y  dintre  d’un  ram  determinat  (Academias  de 
Medicina,  Dret,  Jurisprudència,  etc.);  altres, 
un  fi  económich  (Cambras  de  Comers,  Cen¬ 
tres  industrials  y  mercantils,  gremis,  etc.);  ó 
un  fi  essencialment  politich  (com  els  Cassi- 
nos  de  partit,  etc.);  ó’s  proposan  la  educació 
intelectual  é  instrucció  (Centres  de  lectura, 
ensenyansa,  Ateneus,  etc.);  ó  un  fi  recreatiu, 
(Centres  de  diversió  y  sport ,  etc.).  No  com- 
prenóm  entre  ells  las  associacions  que  tenen 
per  únich  fi’l  lucro  particular  dels  que  las 
componen  (las  colectivas,  comanditarias,etc.), 
puig  son  fi  es  reduhidissim  y  poca  influencia 
tenen  en  la  marxa  de  la  Societat. 

Difícil  es,  si  no  impossible,  que’ls  organis¬ 
mes  artificials  se  reduheixin,  en  la  pràctica, 
à  un  sol  objecte,  per  més  que  à  tal  obeheixi 
sa  fundació. 

La  conducta  dels  organismes  artificials,  ó 
sia  l’adaptació  de  sos  actes  als  fins  que’s 
proposan,  pot  ésser  considerada  desde’l  punt 
de  vista  de  sa  vida  interna,  ó  de  sa  vida  de 
relació  ab  els  altres  organismes,  ja  del  ma¬ 
teix  ordre,  ja  d’ordre  diferent,  com  son:  la  fa¬ 
mília,’!  municipi,  la  comarca,  la  regió,  l’Es- 
tat. 

Es  indubtable  que  la  conducta  del  orga¬ 
nisme  artificial ,  desde’l  punt  de  vista  de  sa 
vida  interna,  deu  estar  en  relació  directa  ab 
el  fi  ó  fins  que  tingui  l’organisme,  ó  sian  els 
que’s  proposaren  els  fundadors  del  mateix  y 
els  individuus  que’l  constituheixen.  En  ell  se 
deu  prescindir  dels  ideals  politichs  (à  no  ser 
que  aquests  fossin  son  principal  fi),  podent 
tan  sols  ésser  dits  ideals  objecte  de  discussió 
entre’ls  associats,  sempre,  com  es  natural,  re- 
ginthi  un  esperit  de  veritable  tolerància,  ó  al 
menys  de  tolerància  externa,  ó  en  ultim  cas, 
reginthi  la  bona  criansa.  Mes  no  deu  presi¬ 
dir  may  com  à  criteri  de  conducta  en  la  vida 
interna  una  opinió  política  determinada, 
puig  no  es  tal  l’objecte  de  la  Societat. 

Si’s  considera  la  conducta  del  organisme 
desde’l  punt  de  vista  de  sa  vida  de  relació  ó 


externa,  ja  es  una  cosa  diferent.  çPot,  no  es¬ 
sent  son  fí’l  politich,  pendre  part  en  un  de¬ 
terminat  moviment  social  ó  politich  manifes¬ 
tant  certas  tendencias?  Heusaquí  un  proble¬ 
ma  més  difícil  de  resoldre  de  lo  que  sembla 
à  primera  vista. 

Segons  la  opinió  general,  y  dintre’l  terrer 
teórich,  deuhen  els  esmentats  organismes 
reduhirse  à  sos  fins  principals  pera’ls  que 
foren  establerts. 

Mes  en  la  pràctica,  qu’es  la  que  devém 
pendre  sempre  com  à  mestre,  la  qüestió  pre¬ 
senta  ja  un  altre  aspecte. 

En  primer  lloch,hem  de  recordar  que,  per 
més  que’ls  organismes  artificials  tinguin  fins 
determinats,  resulta  que  ja  conscientment,  ja 
d’un  modo  insconscient,  se’n  proposan  d’al¬ 
tres.  Y  en  segón  lloch,  que  tots  quants  fins 
se  proposin  els  organismes  estaràn  en  relació 
mediata  ó  inmediata  ab  els  problemas  que 
afectan  els  moviments  socials  y  politichs. 

En  efecte, ’ls  fins  que’s  proposan  els  orga¬ 
nismes  de  que  tractém,  son  económichs,  be- 
néfichs,  politichs,  religiosos,  educatius,  ins¬ 
tructius,  etc.,  etc.  Tots  ells  estàn  en  contacte, 
tant,  qu’es  casi  impossible  dir  ahónt  acaba 
l’un  y  comensa  l’altre;  y  à  més,ab  tal  intima 
relació,  que  tota  mida  qu’afecti  al  un,  afec¬ 
tarà  indubtablement  al  altre.  Se  comprèn, 
donchs,  que  resultin  afectats  pels  moviments 
socials,  com  també  per  las  midas  d’autoritat 
qu’ab  dits  fins  tinguin  relació. 

A  més,  en  quant  hi  hà  un  moviment  social 
que  conmóu  als  organismes  socials  naturals , 
ab.quins  els  artificials  estàn  en  relació,  l’indi- 
viduu  té  un  criteri  format,  ja  en  pro,  ja  en 
contra,  ja  neutral  envers  dit  moviment;  y 
l’individuu  no’n  té  prou  ab  aixó,  sinó  que 
vol  y  procura  (de  manera  instintiva  à  voltas  y 
conscient  altras),  per  tots  els  medis  influirhi, 
no  tan  sols  d’un  modo  directe  per  medi  de 
sí  propi,  de  la  familia,  municipi,  etc.,  etc., 
sinó  també  per  las  associacions  de  que  for¬ 
ma  part,  buscant  que  predomini  sa  opinió. 
Aixó  es  un  fet,  y  es  lógich  y  natural,  donchs 
tot  convensut  vol  portar  arreu  las  doctri- 
nas  que  defensa.  Y  es  natural  també,  sa¬ 
bent  com  sab  tothom  la  necessitat  que  té 
tot  organisme  d'intervenir  en  aytals  movi¬ 
ments,  dada  sa  vida  de  relació. 

Lo  mateix  succeheix  en  tot  moviment  po- 
lítich.  Y  al  usar  d’aquest  mot  li  doném  única 

y  exclussivament  el  sentit  de  que’l  moviment 
afecti  à  la  organisació  política  d’un  poble,  ja 
en  son  organisme  compost  y,  complexe,  l’Es- 
tat,  ja  en  el  d’altres  organismes  inferiors  (re¬ 
gió,  comarca,  municipi,  etc.). 

Y  aixó  no  es  tan  sols  fill  de  la  voluntat  dels 
individuus,  sinó,  com  hem  explicat,  de  la 
missió  del  organisme  en  sa  vida  de  relació. 

Els  resultats  de  la  conducta  dels  organis¬ 
mes  al  intervenir  en  els  moviments  socials, 
son,  sense  cap  género  de  dubte,  notables.  En 
las  associacions  l’individuu  manifesta  més 
clarament  sa  pensa  sense  coacció  y  prèvia 
discussió,  y  la  opinió  del  organisme  repre¬ 
senta’l  modo  de  pensar  de  la  majoria  dels 
individuus  que  l’integran;  à  més  de  qu’en 
ella  hi  predominan  ja  directa,  ja  indirecta¬ 
ment,  els  individuus  que  millors  condicions 
posseheixen. 

De  resultats  pràctichs,  bons  ó  dolents, 
n’hem  vist  sempre;  son  dignas  de  recort  las 
campanyas  seguidas  per  varis  de  nostres  or¬ 
ganismes  artificials  en  qüestions  económi- 
cas,  juridicas,  en  la  dels  presos  de  Mont- 
juich,  etc.,  etc. 

Es  digne  de  notarse  que  sas  opinions  re- 
presentan  en  conjunt  el  modo  de  pensar  del 
poble  ó  de  la  classe  à  que  pertanyen. 

Perultim,com  à  organismes  tenen  els  ma¬ 
teixos  devers  (qu’han  de  cumplir)  y’is  matei¬ 
xos  drets  (qu’han  d’ésser  respectats)  que’ls 
altres  organismes  socials. 

Y  plenament  convensuts  estém  de  qu’ab  el 
temps  se’ls  hi  concediran  drets  electorals 
com  à  entitats;  y  tal  volta  allavors  podran 
exercir  una  influencia,  à  que  tenen  dret,  en  la 
marxa  del  Estat.  Sense  comptar  qu’al  reco- 
néixelshi  tal  influencia  y  afavorintla,’s  podrà 
salvar  un  dels  inconvenients  que  molts  au¬ 
tors  gens  sospitosos,  com  en  P.  I.  Prou- 
dhon,  reconeix  en  el  predomini  de  las  mul- 
tituts  à  que  pot  donar  lloch  la  excessiva 
extensió  del  dret  de  sufragi. 

Cal,  donchs,  que  las  associacions  qu’ano- 
meném  organismes  socials  artificials  cuy- 
din,  en  primer  lloch,  de  que  sa  conducta  res¬ 
pongui,  en  quant  à  sa  vida  interna,  als  fins 
pels  que  foren  creadas.  Mes  cal  també  que, 

previ -estudi  de  las  qüestions  qu’afectan  à  la 
constitució  y  organisació  y  marxa  de  la  So¬ 
cietat,  intervinguin  en  els  moviments  socials 
y  fins  en  els  politichs.  Però  en  aquest  cas, 
si  bé  deuhen  sempre  representaria  opinió  de 
la  majoria  dels  associats,  deuhen  exteriori- 
sar  la  de  la  minoria,  que  deu  ésser  sempre 
escoltada  y  respectada. 

D’aquest  modo  adaptaran  sos  actes  à  tots 
els  fins  à  que  deuhen  atendre  com  à  orga¬ 
nismes  socials,  y  d’aquest  modo  seran  utils  y 
faran  un  gran  bé,  no  tan  sols  als  associats, 
sinó  també  A  la  Societat  de  queforman  part. 

AL  CÉSSAR  LO  QU’ES 
DEL  CÉSSAR 

Lletra  oberta  à  Pompeyus  Gener. 

Car  amich: 

Sento  qu’al  escriure  ton  article  La  piimera 
lectura  de  L’Atldntida  à  Barcelona ,  aparegut 
en  el  Suplement  artistich-literari  del  número 
120  de  Joventut,  te  refiessis  tant  de  la  me¬ 
mòria  que  t’ha  trahit  de  debó  al  ferte  atribu- 
hir  al  meu  plorat  ’cosi  Yxart  fets  y  paraulas 
que  de  cap  manera  t’haurías  atrevit  à  estam¬ 
par  si  abans  t'haguessis  pres  la  pena  de  ve¬ 
nir  à  consultarà  qui,  casi  sempre,  visqué  ab 
ell  y  guarda  com  un  tresor,  no  sols  tot  lo 
qu’ell  va  escriure,  sinó  també  la  major  part 
de  lo  que  sobre  ell  s’ha  publicat. 

D’aquesta  manera  t’haurías  convensut  de 
que  l’Yxart  no  podia  acompanyarte  l’any  1873 
à  la  lectura  qu’alli  descrius. 

Y  no  podia  acompanyarthi,  entre  altras 
rahons  qu’en  obsequi  à  la  brevetat  vull 
passar  ara  per  alt;  primerament ,  perque,  en 
aquella  època,  l’Yxart  no’s  trobava  à  Barce- 
lorfa,  sinó  à  Madrid,  ahont,  com  recluta  de  la 
quinta  de  Castelar,  estava  fent  el  servey,  tal 
com  ja  han  dit  els  seus  biógrafos,  y  desde 
ahont  enviava  à  la  revista  El  Siglo  Literario , 
que  tinch  coleccionada  y  à  la  teva  disposi¬ 
ció,  unas  correspondencias-revistas,  per  cert 
ben  macas,  qu’estàn  desmentint  de  fet  la  te- 

va  asserció  de  que,  per  aquells  temps,  el  jove 
Yxart  «ni  tan  sols  pensava  encara  en  ésser  es¬ 
criptor»;  y,  en  segón  lloch,  perque  basta  lle¬ 
gir  de  passada’l  paragraf  d’una  carta  seva  de 
maig  de  1877,  que  m’escriu  desd’Altafulla,  y 
està  també  à  la  teva  disposició,  pera  compen- 
dre  que,  ni  al  escriurela,  coneixia  encara 
l’Yxart  L’ Atlàntida,  que  tan  desventatjosa- 
ment  vols  ferli  tu  ja  judicar  quatre  anys 
abans.  Diu  el  paragraf: 

«Ya  me  has  puesto  febril  v  nervioso  con 
»  cuanto  me  dices  de  L' Atlàntida.  Me  estaba 
»  ya  mareando  lo  que  decian  los  periódicos 
»  de  esta  obra,  y  me  acuerdo  que  precisa- 
»  mente  esta  manana,  después  de  la  lectura 
»  de  un  suelto,  me  he  dicho:  «Lo  primero 
»  que  escribiré  à  Narciso  serà  preguntarle: 
»iqué  hay  de  eso?»  Conque  ya  ves.  Remi- 
»  teme  en  cuanto  puedas  un  ejemplar  é  in- 
»  tentaremos  presentarnos  al  concurso.  Sos- 
»  pecho,  sin  embargo,  que  su  lenguaje  serà 
»  un  si  no  es  enrevesado,  y  yo  no  tengo  aquí 
»  ningún  diccionario  catalan  y  en  casa  sólo 
»  uno  bastante  malo  y  vulgar.  jQue  esta  di- 
»  ficultad  se  ofrezca  à  un  catalànl  ;Oh  ver- 
»  güenza!  exclamaria  Riera.  Pero  Riera  tiene 
»  talento,  meditarà  y  perdonarà.» 

<;Cóm,  donchs,  si  al  escriure  aqueixa  carta 
no  sabia  encara  si’l  llenguatje  de  L’ Atlàntida 
seria  enrevessat,  podia  ja  coneixe  l’obrai1 
,:Peró  es  que  tu,  per  ventura,  l’havias  ja  pogut 
coneixe  l’any  1873?  Repara  que,  en  la  lectura 
que’n  sents  llavors,  t’entussiasmas  sobre  tot 
al  sentir  llegir  El  Chor  de  les  Illes  gregues ,  y 
sobres  que  tothom  pot  veure  qu’aquest  her- 
mós  fragment  de  l’obra  no  figura  encara  en 
el  tomo  dels  Jochs  Florals  de  1877  ahont  apa¬ 
reix  per  primer  cop  L' Atlàntida,  son  mateix 
autor  nos  diu  textualment  en  el  prólech  de  la 
segona  edició,  qu’es  del  1878:  «Avuy  al  tréu- 
»  rel  à  llum  per  segona  volta,  he  procurat 
»  donar  à  alguns  de  sos  quadros  los  darrers 
»  tochs  y  pinzellades,  y  entre  altres,  no  sé  si 
»  encertades  adicions,  hi  afegesch,  com  epi- 
»  sodi,  lo  chor  d'illes  mediterrànees .» 

Ja  veus,  donchs,  mon  car  amich,  que  si  la 
memòria  t'ha  trahit  en  aquest  punt,  bé  podia 
trahirte  en  los  demés  del  teu  article,  com  que¬ 
da  demostrat  també  que  fou  aixis  en  lo  refe¬ 
rent  à  la  presencia  d’aquell  Yxart  que  ni  era 
à  Barcelona,  ni,  de  esserhi  y  de  tenir  la  sòrt 
de  sentir  llegir  L' Atlàntida,  may,  jamay  hau¬ 


ria  pogut  fer  els  desventatjosos  vaticinis  qu 
tu  li  suposas,  per  la  senzilla  rahó  de  que  te 
nia  molt  més  bon  gust  y  perspicàcia  que’l 
que  tu’t  dignas  regonéixerli.  Molt  lluny  d 
no  haver  sabut  apreciar  l’Yxart— el  célebr 
crítich  Yxart,  que  pér  quelcom  superior  t» 
deu  ésser  de  cèlebre — el  geni  poétich  de 
gran  Verdaguer,  hi  hà  mil  escrits  ben  pú 
blichs  que  proban  que  sempre’n  fou  un  ad 
mirador  decidit.  Posarho,  donchs,  en  dubti 
es  temeritat  perillosa.  Per  això  dich  que,  a 
Céssar  lo  qu’es  del  Céssar. 

Y  no  vull  exténdrem  aportant  novasproba 
ni  deixant  encendre  la  meva  indignació;  per 
que’m  repugna  creure  que,  parlant  d’un  mor 
que’t  distingia  ab  sa  amistat  y  que  ja  no  po 
contradirte  personalment,  com  no  puch  jr 
tampoch  acudir  als  testimonis  que  all  i  cita: 
per  ésser  també  ja  tots  difunts — tinguesse: 
tu  l’intent,  per  altra  part  ben  pueril  é  inútil 
de  socavar  la  seva  glòria  ó  simpatia,  en  el: 
moments  en  que,  per  circunstancias  certa 
ment  ben  tristas,  aumenta  ara  en  tots  el: 
cors  la  que  sempre  ha  inspirat  l’ilustre  autoi 
d &L Atlàntida.  Crechde  bonafé  quelo  qu’has 
escrit  ho  has  escrit  inconscientment,  per’ai 
xecar  més  y  més  à  qui,  per  cert,  no  ho  neces 
sita;  no  pera  rebaixar  el  pedestal  de  glòria 
qu’Europa  y  Amèrica  aixecaren,  tot  plorant 
à  la  memòria  d’aquell  amich  teu,  el  dia  de  st 
mort. 

No  tracto,  donchs,  de  mortificarte  ni  de 
promoure  polémicas  inútils;  sinó  de  deixat 
cada  cosa  à  son  lloch.  Tant  es  aixis,  que,  si 
la  cosa  no  hagués  passat  de  murmuracione- 
ta  de  paraula  à  murmuracioneta  llensada  à 
la  publicitat,  pòts  estar  ben  segur  que  jo  nc 
n’hauria  fet  cas,  ni  aniria,  com  ara  vinch  à 
demanar  que  se’m  permeti  fer  pública  la  rec¬ 
tificació  en  aquestas  mateixas  planas. 

Feste  càrrech  dels  devers  que  m’imposan 
afeccions  santas,  y  perdona,  donchs,  à  ton 
amich 

Narcís  Oller. 

7  de  juny  de  /902. 

TRISTESA 

(Monólech) 

Personatje :  Toni  Grice.  Perdut  entre’l 
huracà  del  món,  infelís  que  boy  sempre  for- 
sosament  s’ha  de  veure  ab  la  rialla  als  11a- 
bis,  anyorador  del  repòs  y  que  plora  en  si¬ 
lenci  quan  li  apar  que  resta  sol  entre  la 
buydor  de  sa  cambra.  Té  vinticinch  anys 
d’edat. — Acció:  A  ciutat. — Epoca:  Actual. — 
Dreta  y  esquerra:  Las  del  actor. 

Escena:  Cambra  reduhida  d’un  artista  de 
menor  quantia,  de  parets  blancas  peró  bru- 
tejadas,  desarreglada  y  d’una  inarmonia  acla¬ 
paradora.  Al  fons  porta  entreoberta,  que 
figura  dona  à  un  corredor  per  hont  se  va  à  la 
pista;  aprop  de  la  porta,  part  dreta,  una  taula 
ab  un  gros  mirall  assobre,  y  al  bell  costat 
d’aquest  un  senzill  llum  de  gas  qu’espandeix 
arreu  sa  claror  somorta  y  bellugadissa.  Dis- 
tribuhits  per  la  escena  y  al  etzar,  tres  baguls 
de  diferenta  forma  y  mida,  un  d’ells  obert 
del  tot,  cinch  ó  sis  cadiras  rónegas,  alguna 
no  gayre  sencera,  y  assobre  d’una  d’ellas  un 
barret  de  copa  tot  groguench. 

Al  aixecarse’l  teló’s  veu  à  Toni  Grice  que, 
guaytantse  al  mirall,  s’acaba  de  pintar  l’a- 
feytat  rostre.  Porta  amplas  calsas  de  vellut 
vert,  curt  gech  de  seda  vermella  ab  guarni¬ 
ments  daurats,  sabatillas  blancas  y  mitjas  de 
color  de  rosa.  Silenci  llarch. 

Toni  Grice.  —  Avuy  no  fumarém  cigarrets 
bons,  està  vist.  (Se  n  va  fins  à  la  porta y  es¬ 
colta  una  estoneta.)  Res  torba’l  brunzir  amo- 
hinós  del  silenci  en  las  aforas  d’aquesta  cam¬ 
bra  desballestada  y  trista.  Cap  d’aqueixos 
protectors  que  trobém  fins  en  els  més  petits 
y  humils  llogarets,  —  més  xamosos  que  las 
grans  ciutats,  perque  hi  hà  menys  hipocresia 
y  perque  s’acontentan  ab  pochs  esforsos  per 
la  nostra  banda  —  s’acostarà  à  veurem.  Deu- 
hen  haverme  abandonat  pera  que  lluyti  sol, 
ben  sol,  ab  els  embats  de  la  forta  maror  y’m 
salvi  com  pugui  del  naufragi,  si’s  creuhen 
que  aquest  ha  de  venir.  Mes,  pensanthi  bé, 
no’m  fa  pas  res  que  no  hagin  vingut,  que 
soch  dels  que  també’ls  hi  plau  la  soletat. 
Aixís  puch  fantasiejar  à  mon  plaher,  sense 

que  ningú’m  destorbi  y  sense  que  la  conver¬ 
sa —  com  haig  de  fer  si  ells  son  aquí,  quan  es¬ 
devé  solemnial  parlant  de  cosas  massa  enlay- 
radas  y  seriosas — l’hagi  d’interrompre  ab  un 
acudit  dels  meus,  més  ó  menys  picant  y  re¬ 
buscat,  peró  que  sempre’ls  fa  somriure,  enca¬ 
ra  que,  moltas  y  moltas  vegadas,  es  un  ben 
fret  somrís  el  seu.  ( Curt  silenci.)  Jo  no  ho 
estich  pas  may  d’alegre,  encara  que’m  suri 
la  rialleta  à  flor  de  llabi.  Soch  dels  que 
sempre  ploran,  y  vull  dissimular.  Si  ho  con- 
segueixo  no  ho  sé,  peró’m  sembla  que  sí, 
perque  bé  oviro  à  forsa  criaturas,  y  no  cria- 
turas  també,  molts  burgesos  ignorants,  sense 
cap  lley  d’estudi,  panxa-contentas  tots  ple¬ 
gats,  que’s  mouhen  y  remouhen  en  sos  setis, 
que’s  retorsan  las  mans  y  fins  s’aixugan  las 
llàgrimas  de  tant  riure;  cosa  que  jo  no  faig 
may,  y  si  ho  faig  es  que  ploro  de  debó,  que 
son  llàgrimas  las  mevas  d’aquellas  tan  amar- 
gantas,  llàgrimas  d’aquellas  qu’escaldan  las 
parpellas.  Y  vetaquí  que  sento  anyoransa 
entre’l  burgit  d’aquesta  gran  ciutat  que  m’a- 
tuheix  y’m  mata,  que’m  desencadena’ls  pen¬ 
saments  sense  deixàrmels  tornar  à  recullir 
pera  fer  que  marxin  ab  normalitat,  sens  es¬ 
bojarraments  dels  que  comprometen  la  salut, 
única  cosa  positiva  que,  malhauradament, 
tinch  bona,  perque...  es  un  desitj  de  mort  lo 
que’m  corprèn  sempre.  ( Silenci  llarch.  Aga¬ 
fa  una  cadira  y ,  arrossegantla  fins  al  bell  mitj 
de  la  escena,  s'hi  asséu  cama  assi  cama  allà, 
apoyant  els  brassos  en  el  respatller  y  dolsament 
recolzanthi  la  testa.) 

Resto  conformat,  res  més  que  conformat 
ab  ma  dissort,  com  l’aucell  presoner  entre’ls 
ferros  d’odiosa  gavia,  que,  pera  endolcir  sens 
dubte,  son  captiveri,  canta,  refila  v  saltiro- 
neja,  crech  que  pera  pensarse  qu’es  ilusió  lo 
qu’es  realitat  massa  veritable  pera  que  ilusió 
sembli.  Soch  com  el  pobre  aucell;  sinó  que 
aixís  com  ell  refila,  canta  y  saltironeja  ale- 
groy,  potser  convensut  de  qu’es  aucell  y  res 
pot  contra’ls  homes,  perque  li  son  superiors 
en  crudeltat  v  en  tot,  qu’es  en  aixó  en  lo  que 
consisteix  precisament  la  superioritat,  jo,  per 
més  esforsos  que  fassi,  no  puch  imitarlo,  no 
puch  trevallar  ab  santa  joya,  'que  soch  un 
home  com  els  mateixos  que  m’esclavitzan.  Y 
no  obstant,  malgrat  ma  poca  voluntat,  he  de 
fer  riure,  botent  pitjor  que  una  pilota  y  ab 
perill  de  trencarme’l  coll  à  voltas,  y,  moltas 

d’altras,  cantant  ab  veu  estrafeta  pels  plors 
qu’en  và  pretench  ofegar.  ( Aixeca  la  testa  y 
s'aixuga  las  llàgrimas;  després  se  posa  las 
matis  à  las  ancasy  guayta  indolentment.  Curt 
silenci .)  Ah!  No  sé  pas  si  perdonar  à  la  meva 
mare’l  que’m  portés  à  n’aquest  món  de  mi- 
serias  y  mentidas!  Farsa  y  res  més  que  far¬ 
sa!  Sent  fill  del  pecat  y  del  crim,  com  en  ve¬ 
ritat  soch,  {per  qué  no  m’estrenyia’l  coll  ab 
totas  las  forsas  que  dona  la  desesperació,  y 
no  m’enviava  à  fer  companyia  à  aquells  que 
reposan  en  santa  quietut  y  bellament  ager¬ 
manats?  No  sé,  no  sé  si  agrahir  ó  malehir 
que’m  fes  viure,  perque  es  ben  extranya  cosa 
el  qu’entre  sa  negra  dissort  tingués  el  valor, 
y  es  forsa  valor,  de  salvarme,  de  no  voler 
acabar  de  comprometre  ab  una  iniquitat  sa 
reputació  malmesa,  que  may  més  havia  d’ai- 
xecarse  triomfanta!  Que’l  món  no  perdona 
als  que  cauhen,  y'is  fa  objecte  d’escarni,  en 
lloch  de  compadirlos!  ( Silenci  llarch.  S'aixe¬ 
ca  de  la  cadira  y's  passeja  amunt  y  avall  de  la 
escena .) 

Y  era  ma  mare  un  cor  d’àngel,  un  cor 
d’àngel  que  fou  llensat  al  fanch  per  un  lladre 
sens  entranyas,  per  un  lladre  que  devia  fru- 
hir  ben  dolsament  quan  la  enganyava,  y  que 
devia  somriure  en  silenci  quan  ella  amorosi- 
da  escoltava  sas  paraulas,  massa  enmeladas 
per  eixir  dels  seus  llabis  impurs,  dels  seus 
llabis  grossos  de  bèstia  afamada  de  carnatje. 
Odio  la  memòria  d’aquell  monstre  y’m  venen 
esgarrifansas  de  terror  quan  m’apar  que  veig 
son  espectre,  l’espectre  evocador  de  sa  perso¬ 
na  inconeguda,  un  espectre  terrorifich  d’ulls 
surtints,  rissats  cabells,  membres  tremolo¬ 
sos...  Y  m’apar  que’l  vegi  cremant,  cremant 
poch  à  poch  y  ab  recansa,  com  si  l’infern 
tingués  fredat  d’atormentarlo,  fredat  y  admi¬ 
ració  alhora,  per  creure  que  son  petits  tots 
sos  càstichs  pera  culpa  tan  grossa! ...  ( Silenci 
curt.  Tranzició .)  Y  la  mare...  Ahj  la  meva 
pobra  mare!...  Boy  no  m  recordo  cóm  era, 
mes  jo’m  figuro  qu’era  una  massa  bona  dona, 
massa  confiada  en  las  cosas  que  la  envolta- 
van...  avuy  qu’es  pecat  el  tenir  confiansa  en 
res!  No  recordo  d’ella  altra  cosa  que  sa  mort, 
y’m  sembla  veure’l  seu  cos  inanimat  y  espan¬ 
tosament  esgroguehit  demunt  de  quatre 
fustas  corcadas  y  negrosas;  veig  després 
quatre  homes  de  ferreny  rostre  enduhentsen 
una  caixa,  caixa  en  que  se  n’hi  anavan  totas 


mas  ilusions,  y  qu'ells  pujavan  amunt, 
amunt,  per  l’aspra  pujada  en  quina  cimalla 
hi  hà  una  hermita  raquítica  y  boy  enrunada; 
escolto  la  veu  d’un  bon  capellà,  embolcallat 
en  ample  mantell  daurat,  que  salmeja  misti- 
cas  pregarias;  sento  las  campanas  del  punxa- 
gut  cloquer  cóm  brandan  ab  solemnitat  y 
acompassadament;  esguardo  petits  gromolls 
de  neu  que  van  cayent,  cubrintho  tot  ab 
blanca  vestidura  esglayadora;  retruny  fonda¬ 
ment  en  mon  cervell  el  soroll  aterrador  d’un 
cos  que  cau  à  terra,  y  la  remor  de  confosas 
paletadas  al  ensemps;  després  res...  un  si¬ 
lenci  funeral  sols  interromput  pels  gemechs 
meus.  Y  es  alashoras  quan  soch  orfe  y’m 
trobo  sense  llar  que’m  resguardi,  sense.escó 
ahont  arraulirme;  es  alashoras  quan  comensa 
el  meu  pelegrinatje,  fins  que,  no  sé  cóm, 
potser  per  art  d’encantament,  me  trobo  habi- 
llat  ab  virolats  pellingos  y  fent  riure,  de  grat, 
y  quí  sab  si  per  forsa  també,  à  la  gent  que 
admira  mas  habilitats. 

Esmaperdut,  entre  las  malaltissas  sensa¬ 
cions  de  las  grans  ciutats,  passejo  aclaparat 
y  pensant  en  las  rengleras  uniformes  de  ca¬ 
sas  que’m  privan  d’extassiarme  en  la  blavor 
inmensa  del  cel;  vaig  errant  per  aquests  bri¬ 
llants  carrers  somniosos,  pensant  en  la  buy- 
dor  de  la  meva  cambra,  pensant  en  las  riallas 
dels  que’m  guaytan  quan  trevallo  en  la  rodo¬ 
na  pista.- Y,  vaga,  lluminosa,  per  demunt  de 
totas  las  fal-leras  que’m  corprenen,  sento 
aquella  que’m  recorda  ma  vida  d’infant  joga- 
ner  y  atrevit,  trescant  per  mon  humil  poblet 
de  casetas  blancas  y  encisadoras,  notant  un 
somriure  de  pena  en  las  esllanguidas  caras 
de  tothom  quan  passar  m’oviran,  somriure 
de  pena  que  m’adressavan  carinyosos  aquells 
senzills  habitants,  y  que  jo  extranyava;  som¬ 
riure  quin  significat,  à  voltas,  pretenia  jo  es¬ 
brinar,  destorbant  abmas  fondas  meditacions 
y  esguart  seriós,  harmonia  santa  qu’entre’ls 
companys  y  jo  regnava. 

Y  es  ara  quan  la  melangia  s’apodera  de 
mi;  es  en  aquesta  hora  quan  de  mi  triomfal¬ 
ment  s’apodera;  es  en  aquest  instant  quan 
perdo  la  serenitat  y’is  plors  regaliman  per 
mas  galtas.  Plorant  y  cercant  remey  à  mon 
desconhort,  anyoro  aquella  dolsa  vida  del 
camp  ab  sas  joyas  estivals,  ab  sas  penas 
al  hivern,  v  detesto  la  vida  de  las  ciutats 
brillants  y  populosas  quinas  falsas  grandesas 

son  un  escarni  ais  infelissos  y  una  provoca¬ 
ció  als  desheretats;  ciutat  que  volen  cubrir 
ab  mantell  de  porpra  las  infamias  que  dintre 
seu  niuhan,  ciutats  que  privan,  ab  sas  altas 
casas  d'arrenglerats  carrers,  de  fruhir  ben 
plenament  el  goig  de  veure  una  posta  de  sol 
y  d’extassiarse  devant  la  hermosura  d’una 
plana  luxuriosa.  Tot,  tot  ho  trobo  à  faltar 
quan  en  una  gran  ciutat  per  exigencias  del 
viure  trevallo.  En  cambi,  conformat  trevallo 
en  un  petit  poble;  y  es  qu’encara’m  sento  ab 
dalit  pera  conquerirhi  jorns  plascents,  jorns 
plascents  que  potser  sols  existeixen  en  ma 
imaginació  bullenta,  y  que  jamay  assoliré... 
( Silenci  curt.  S’asséu  altra  volta  en  la  cadira, 
boy  d'esquena  al  publich.  Al  lluny  se  senten 
sorollosos  aplaudiments.) 

Prou,  prou  meditacions.  Aviat  haurém  de 
surtir  à  la  tasca.  Convé  millorar  la  expressió 
del  rostre  pera  veure  si  podém  fer  riure  als 
burgesos,  y  à  altres  que  no  son  pas  burge¬ 
sos,  que  impacients  esperan  ma  surtida. 
( S'aixeca  de  la  cadira ,  se’n  va  fins  al  mirall,  y 
mirantse  en  ell  se  pinta’l  rostre.)  Tornemnos  à 
pintar,  que  no  ha  sigut  res;  pintemnos  bé, 
pintemnos,  ó  millor,  embrutemnos  forsa,  que 
aixís  riuran  més  y  no  hauran  esment  de  ma 
tristesa.  Encara  que  no  hi  fa  res  que  jo  plori, 
mentres  els  altres  somriguin  més  ó  menys 
delitosament.  (Anantsen  vers  el  publich  y  atu- 
rantse  al  ésser  aprop  de  las  candeleixas.)  iQui 
sab  si  demà  potser  viuré  tot  sol,  ben  ferma 
la  mirada  y  guaytant  arreu  ab  altivesa?  (Si¬ 
lenci  curt.  Se  sent  un  timbre  y  se'n  va  corrents 
y  brincant,  tot  posantse'l  groch  barret  de  copa 
qu'ha  arreplegat  de  sobre  la  cadira  ahont  estava. 
Al  ésser  à  la  porta  ensopega  y  cau  ben  llarch , 
aixecantse  al  cap  d'una  estoneta y  guaytant  al 
publich.)  Ara,  si  m’haguessin  esguardat  els 
d’allà,  ja  s’haurian  posat  à  riure  ab  fortas 
rialladas,  obrint  un  pam  la  boca...  Clar,  fora 
ben  natural;  ells  no  pensan  que  una  des¬ 
gracia  sobtada  tothóm  la  pot  tenir...  Las 
cosas  naturals  pas  haurían  de  fer  riure;  lo 
fals  si  qu’està  bé  que’ls  trobi  ab  una  rialla 
al  bell  mitj  dels  llabis.  Se  pot  riure  de  la 
estupidesa  d'algú...  Encara  que,  à  voltas, 
d’estúpit  un  ho  deu  ésser  mal  no  vulga! 
(Desapareix  per  la  porta  del  fons,  cot  el  cap', 
y  ab  mesurat  pas. 

Alfons  Sans  y  Rossell. 

Passejavam  fa  pochs  dias  per  un  dels  prin¬ 
cipals  carrers  de  Madrid,  mitj  embadalits 
devant  d’aquell  devassall  de  mal  gust  de  que 
la  vila  y  cort  feya  gala  ab  motiu  de  la  gala 
de  las  festas  reals.  Quan  més  distrets  'ana- 
vam,  heusaquí  que’ns  topém  ab  l’Albéniz,  y 
després  de  la  encaixada  natural  al  trobar  à 
un  amich  inesperat,  majorment  quan  té  totas 
nostrassimpatias  com  l’esmentat  pianista,  và¬ 
rem  fernos  abdós  à  un  temps  la  mateixa 
pregunta: 

— Hola!  ïQué  feu  per  aqui? — 

Y  tot  seguit  ens  apressarem  un  y  altre  à 
justificar  nostra  presencia  en  la  cort.  «No’t 
pensis  que  hagi  vingut  à  fer  el  pagès!»  sem- 
blavam  dirnos  mutuament.  Y  aviat  varem 
convéncens  y  coincidir  en  l’apreciació  de  las 
actualitats  palpitants.  Crech  que  tampoch 
haig  de  fer  cap  esfors  pera  convence  al  lec¬ 
tor  de  que  al  cap  d’un  moment  ja  parlavam 
de  música,  y  després  de  passar  revista  à  las 
principals  novetats,  l’Albéniz  va  participar- 
me  que  acabava  de  pendre  la  resolució  de 
trasladar  sa  residència  à  la  capital  d’Espa¬ 
nya.  Gran  sorpresa  va  produhirme  aquesta 
nova,  y  més  encara  al  exposarme  las  causas 
queThavian  determinada,  quina  exposició 
de  motius  ó  queixas  pot  sintetisarse  en  la 
oposició  que  se  li  havia  fet  à  Barcelona  pera 
posarli  en  escena  la  seva  nova  òpera,  y  en 
l’acullida  afectuosa  ab  que  aquesta  acabava 
d’ésser  acceptada  à  Madrid  pera  estrenarse 
en  la  temporada  pròxima,  si  alashoras  li 
mantenen  la  paraula. 

Fem  una  mica  d’historia.  L’Albéniz  té 
acabada  una  òpera  titulada  Merlín,  que  de¬ 
sitjava  estrenar  à  Barcelona.  Ab  aquest  ob¬ 
jecte  y  al  veure’l  fracàs  del  Teatre  Lirich  Ca¬ 
talà,  va  fer  proposicions  al  seu  company  el 
mestre  Morera  pera  reconstituirlo  baix  bases 
més  sólidas  y  donarhi  representacions  serias 
d’óperas  catalanas,  entenemnos,  óperas  d’au¬ 
tors  catalans.  Abdós  s’associaren  ab  el  mes¬ 
tre  Granados,  comprometentse  junts  à  donar 
cadascú  la  seva  obra  à  dita  empresa,  pera 
quin  objecte  en  Morera  terminaria  sa  nova 
òpera  Emporium,  y  en  Granados  la  seva  que 
porta  per  títol  Follet.  Nosaltres  hem  seguit 
pas  per  pas  els  antecedents  d’aquesta  tempo¬ 
rada  d’ópera  non-nata,  y  podém  per  tant  res- 

pondre  de  la  bona  fe  ab  que’l  mesire  Albéniz 
va  llogar  el  teatre  de  Novetats,  va  contractar 
els  principals  cantants  d’ópera  del  país  y 
també  forasters  (teniam  altre  cop  Cardinali 
en  porta)  y,  en  una  paraula,  va  preparar  el 
terreny  à  principis  del  passat  hivern  pera  las 
representacions  que  devian  donarse  en  l'ac¬ 
tual  primavera.  També  podém  certificar  que’l 
mestre  Granados  va  suscriure  y  mantenir  sa 
paraula  ab  tota  llealtat,  peró  no  podém  fer 
altre  tant  respecte  del  mestre  Morera  qui  (ho 
dirém  en  castellà  pera  major  propietat)  de  la 
noche  d  la  mariana  y  con  el  mayor  sigilo ,  es 
decir ,  sin  previo  aviso ,  desapareció  del  mapa 
catalàn  para  sentar  sus  reales  en  la  tierra  del 
tirano;  de  aqnel  tirano  en  cuyo  loor  había  com- 
puesto  el  inmortal  poema  sinfónico  « Catalo - 
ma)),  casi  à  la  par  que  dedicaba  una  misa  à  la 
memòria  de  nuestro  gran  rey  en  Jaume. 
(Aquest  en  Jaume ,  s’ha  de  llegir  també  en 
castellà,  pera  que  ressurti  bé  la  joia  que  tant 
malparada  va  quedar  en  la  desditxada  Cata- 
lonia). 

Donchs,  com  anavam  dihent,  ja’n  tenim 
un  à  fora.  El  mestre  Morera,  seguint  la  sen¬ 
da  por  donde  han  ido  los  pocos  músicos  que 
en  Cataluna  han  sido:  Pedrell,  Vives,  Giró, 
Oller,  Camaló  ( 1 )  y  otros,  si  la  memòria  no 
nos  es  injiel.  Peró,  si  bien  se  observa ,  en  Bre- 
tón  ha  tingut  de  venir  à  buscar  els  seus  mi¬ 
llors  èxits  à  Barcelona;  en  Pedrell,  després 
de  passejar  deu  anys  Els  Pirineus  per  tot 
arreu,  va  haver  d  estrenarlos  à  Barcelona: 
altre  tant  va  fer  en  Vives  ab  sa  opera  Euda 
de  Unach ,  qu’encara  no  hem  vist  represen- 
tarse  à  Madrid  (à  pesar  dels  seus  grans  èxits 
en  el  género  chico  y  de  que  gasta  barret  de 
copa  à  tot  drap),  y  en  fí,  el  propi  Albéniz  ha 
estrenat  sas  dos  óperas  Henry  Clifford  y  Pe- 
pita  Giménez  en  nostre  Liceu.  cQué  ha  pas¬ 
sat,  donchs,  ara? 

Lo  que  ha  passat  es  que  l’Albéniz,  des¬ 
prés  de  rompre  ab  en  Morera  per  causa  d’a¬ 
quella  grossa  informalitat,  per  no  dir  altra 
cosa  pitjor,  se  troba  ara  reunit  ab  ell  à  Ma- 


(1)  El  mestre  Giró,  si  bé  viu  à  Barcelona,  va  ha¬ 
ver  d  estrenar  à  Madrid  El  sombrero  de  tres  picos ,  òpera 
desconeguda  de  nostres  lectors,  y  de  la  que  nosaltres 
ne  guardém  eterna  memòria.  L’Oller  y  en  Camaló  no 
crech  que’s  recordin  ja  de  la  seva  terra:  l’un  es  director 
del  sexteto  del  teatre  Lara,  l’altre  es  director  d’ópera 
barata. 


drid  y  junts  se  veuhen  ab  en  Chapí,  qu’es  el 
Pontífex  maximus,  el  que  diu  si  una  obra 
es  bona  ó  dolenta,  si  s’ha  de  posar  ó  no  en 
escena,  y  en  Chapí,  després  d’acceptar  l’ópe- 
ra  d'en  Morera,  accepta  ara  la  de  l’Albéniz... 
y  encara’ns  queixarém  dels  madrilenyos! 

Nosaltres,  que  varem  deplorar  l’acte  d’en 
Morera  aixís  en  el  seu  fons  com  per  la  forma 
ab  que  va  realisarlo,  hem  de  deplorar  ara  ab 
major  motiu  la  determinació  de  l’Albéniz, 
sobre  tot  perque  creyém  que  d’aquí  al  hivern 
tot  s’hauria  pogut  arreglar.  Peró  aquest  mes¬ 
tre  ha  cregut  depressiu  pera  la  seva  dignitat 
trucar  à  més  portas,  rebre  més  xascos  dels 
que’ns  conta  ha  sufert  aquesta  temporada,  y 
no  hi  hà  dubte  qu'en  tal  sentit  tenia  rahó 
per  enfadarse  y  s’ha  enfadat.  Puig  lo  que 
més  exaspera  es  qu’en  el  Liceu  juguin  ab  un 
hom  com  ab  una  pilota,  y  quan  un  assumpto 
no’ls  hi  convé,  l’empressari  s’escuda  ab  el 
President,  aquest  ab  la  Junta,  y  al  capdevall 
resulta  que  ningú  té  autoritat  pera  res,  allà 
ahont  tots  ne  tenen  y  manan  en  tot.  Es  molt 
cómodo  això  de  donar  els  micos  per  endós. 

Al  cap  y  al  ultim  lo  que  ha  succehit,  salvo 
error  ú  omisión  que  gustosos  rectificarém,  es 
lo  següent.  L’Albéniz,  al  veure  per  terra’ls 
seus  projectes  per  la  trahició  d’en  Morera,  va 
fixarse  en  el  Liceu,  únich  teatre  apte.  Ab  l’é- 
xit  d’en  Pedrell  las  sevas  esperansas  aumen- 
taren,  majorment  quan  en  el  dinar  celebrat 
en  honor  d’aquest  mestre,  el  President  de  la 
Junta  del  Liceu  va  fer  unas  declaracions, 
que  no  podian  ser  més  falagueras.  En  efecte, 
el  senyor  Milà  y  Pi,  à  qui  sens  dubte  deuhen 
recordar  els  lectors  de  Joventut,  va  declarar, 
en  sa  calitat  de  president  (qu’encara  desem- 
penya  )  que  protegiria  franca  y  decidida¬ 
ment  als  músichs  nostres  compatriotas, 
prometent  trevallar  ab  totas  sas  forsas  pera 
la  representació  de  las  sevas  obras.  Mentres 
tal  deya,  ab  l’únich  objecte  de  farolejar,  com 
de  costum,  y  guanvarse  un  espetech  d’aplau- 
sos  (y  precisament  una  abrassada  de  l’Albé- 
niz),  nosaltres  reyam  per  sota’l  nas  y  recor- 
davam  las  anteriors  paraulas  y  prometensas 
del  ilustre  ex-alcalde  barceloní,  del  company 
afortunat  d’en  Dato,  del  cèlebre  pastelejador 
del  carril  de  Fransa,  etc..  etc.  Y  lo  que  nos¬ 
altres  ens  íiguravam  ha  succehit.  Quan  E Al¬ 
béniz  ha  trucat  à  la  porta  del  Liceu  pera  la 
temporada  pròxima,  se  l’han  passejat  de  la 

Empresa  à  la  Junta  y  d’aquesta  à  la  Empre¬ 
sa.  De  promesas  moltas,  de  paraulas  tantas 
com  ne  vulguin,  de  seguritat  cap.  L’Albé- 
niz,  que  té’l  defecte  de  péndreho  tot  ab  mas¬ 
sa  bona  fé,  va  creure  que  l'Empresa  y’is 
amichs  de  la  Empresa,  y’l  President  y'is 
amichs  del  President  li  deyan  lo  que  sentian, 
sent  aixis  que  lo  que  feyan  era  entretenirlo 
ab  panyos  calientes,  sistema  Sagasta. 

Però  nostrepianista  ycompositorté  massas 
simpatias  entre  tots  nosaltres  y  massas  a- 
michs  dins  d’aquella  casa,  pera  que  se  li  don- 
gui  aixis  com  aixis  un  xasco,  una  negativa 
rodona  y  per  aixó  arribada  l’hora  se  li  va 
daurar  la  pindola. 

— iEn  qué  quedém?  ,;Voléu  ó  no  la  meva 
obra?— diu  l’Albéniz. 

— Veurà...  si...  peró...  sab...  avans...  pera 
que  puguém  admétrela...  s’ha  de  sotmetre  al 
fallo  d’un  jurat  compost  d’ aficionats  y  perio- 
distas. 

— Donchs  cap  à  Madrid  falta  gent  — 

Etvoilà  lout.  L’Albéniz  s’ha  considerat  0- 
fés  en  la  seva  dignitat  y  no  hi  hà  dubte  que, 
tal  com  està  montat  el  Liceu,  té  rahó.  Se 
tractés  d’un  teatre  serio,  d’una  empresa  se¬ 
ria,  d'una  Junta  seria  y,  per  tant,  d’un  Jurat 
serio,  y  l’Albeniz  hauria  sigut  el  primer  en 
subjectarshi.  Peró  ,-à  qué  ve  ara  aquest  esti¬ 
rabot  de  jurat  (que  ni  tan  sols  el  forman  mú- 
sichs)  allí  ahont  no  n’hi  ha  hagut  may?  Els  Pi¬ 
rineus  varen  acceptarse  sense  cap  jurat,  aixis 
meteix  foren  admesas  las  anteriors  obras  de 
l’Albéniz,  y  no  ja  sense  jurat  sinó  també  sen¬ 
se  sentit  comú,  se  representan  cada  tempo¬ 
rada  las  larsas  del  novissim  género  italià, 
las  Toscas ,  Iris ,  Ftdoras  y  comparsa.  ^No  es 
just,  donchs,  que  si  per  algú  hi  hagi  indul¬ 
gència,  sigui  pels  de  casa?  Y  en  tot  cas  els 
reparos  se  posan  avans,  de  primer  entuvi  y 
no  després  de  donar  paraulas  y  no  trobar  al¬ 
tra  manera  de  desferlas.  Nosaltres  aixó  del 
jurat  voldriam  qu’existís  sempre,  pero  avans 
d’examinar  las  óperas  hauria  d’entretenirse 
en  examinar  la  capacitat  de  la  gent  que  porta 
la  marxa  d’aquella  casa. 

En  quant  à  l’Albéniz,  després  de  donarli  la 
rahó  en  lo  que  creyém  li  correspon,  hem  de 
deplorar  la  seva  decissió,  tant  més  com  que 
pressentim  no  ha  de  serli  gayre  profitosa. 
L’atmósfera  musical  de  Madrid  no  es  pas 
més  sanitosa  que  la  nostra;  aixis  es  que’l  seu 


talent  y  la  seva  independencia  de  caràcter 
hauran  de  lluytar  ab  no  pochs  obstacles,  dels 
que  podrà  informarlo’l  seu  colega  en  More¬ 
ra.  Tingui  sols  present  que,  si  per  desgracia 
l’ópera  d’aquest  no  alcansava  éxit  (y  nosal¬ 
tres  ne  sentiriam  molt  greu),  las  dels  altres 
compositors  catalàns  passarian  àlaqua,  puig 
no’ns  sobran  avuy  las  simpatias  per  aquells 
barris.  Per  altra  part,  el  Teatre  Lírich  espa¬ 
nyol  ha  nascut  mort,  y  pera  l’hivern  pròxim 
s’haurà  de  guaytar  més  aviat  cap  al  Real  a- 
hont,  encara  que  la  porta  es  més  gran,  la  en¬ 
trada  es  més  difícil.  Chi  vivrd  verrà... 

Quedém  en  que,  segons  las  apariencias, 
després  de  tant  malparlar  de  Madrid,  resulta 
que’ls  músichs  hi  han  de  recorre  com  la  seva 
única  taula  de  salvació.  Nosaltres  confiém  en 
que’l  temps  ha  de  desvaneixe  aixó  que  avuy 
se  té  per  veritat  infalible.  A  Madrid  podràn 
anar  à  ferhi  negoci,  à  esquilàrloshi  la  llana, 
que  n’hi  hà  molta,  y  en  aixó’ls  nostres  mú¬ 
sichs  han  demostrat  que  hi  tenen  més  trassa 
que’ls  seus.  Pero  artísticament,  tan  perdut 
està  alló  com  "aixó.  Se’ns  dirà  que,  ab  tot, 
allà’s  respira  un’altra  atmosfera,  mes  no  es 
una  atmosfera  artística:  pera  nosaltres  la  di¬ 
ferencia  està  en  que®al  hivern  hi  fa  més  fret 
y  al  estiu  més  calor. 

Nostre  estimadissim  amich  Albéniz,  à  qui 
desitjém  tota  la  sort  que’s  mereix,  sab  tan 
bé  com  nosaltres  que’l  únicRelement  positiu 
de  vida,  l’únich  pervindre  de  la  capital  d’Es¬ 
panya,  està  ara,  com  sempre,  en  el  teatre  per 
horas.  Y  per  lo  molt  que  li  volém  bé,  deplo- 
rariam  que,  si  al  emigrar  de  la  seva  terra  en¬ 
tra  à  Madrid  per  Atocha,  hagués  de  surtirne 
per  San  Anlonio  de  la  Florida  (1). 

Joaquim  Pena. 

(1)  Després  d’escrit  aquest  article,  llegim  que’l 
Teatre  Lírich  de  Madrid  s’ha  tancat,  y  per  consegüent, 
l’estreno  de  l’ópera  d’en  Morera  se’n  ha  anat  al  cel.  Ja 
pot,  donchs,  l’Albéniz  esperar  assentat. 

TEATRES 

Blanchette. —  Alma  y  Vida. —  Las  Flores. 

Pera  despedida,  la  companyia  francesa 
qu’ha  actuat  al  Principal,  va  donarnos  Blan¬ 
chette,  coronant  ab  aquesta  obra  dignament 
una  serie  de  funcions  interessantissimas; 
perque  Blanchette  es  entre’ls  dramas  d’en 
Brieux  un  dels  que  més  emocionan.  Com  tots 
els  seus  es  de  tessis;  peró  al  mateix  temps 
d’una  intensitat  dramàtica  extraordinària. 
Tant,  que  fins  prescindint  de  si  l’autor  vol  ó 
no  demostrar  quelcom  y  de  si  logra  ó  no  de- 
mostrarho,  el  quadro  dramàtich,  d’una  so¬ 
brietat  y  d’una  vida  sugestivas,  quedaria  es¬ 
plendent  y  grandiós.  Els  tipos  son  de  carn  y 
ossos  y  dibuixats  ab  gran  relleu;  l’acció  dra¬ 
màtica,  iniciantse  naturalment  de  la  situació 
equivoca  en  que  viuhen  sers  quin  modo  de 
pensar  y  de  sentir  està  en  oberta  contraposi¬ 
ció/s  complica  progressivament  fins  esclatar 
el  conflicte  fatal  y  lógich;  y  las  escenas  se 
succeheixen  vibrants  de  passió  y  de  forsa. 
A  tot  això  afegimhi  que,  al  conmóurens  de- 
vant  d’aquell  quadro  verament  tràgich  y  ple 
de  vida,  endeviném  la  idea  mare  qu’ha  ins¬ 
pirat  al  autor,  la  tessis  interessant  que  per 
modo  tan  sugestíu  y  bell  pretén  demostrar- 
nos;  y  es  clar  qu’experimentarém  una  emo¬ 
ció  tan  més  fonda  quan  al  tractar  d’explicàr- 
nosla  y  definiria  tindrém  de  convenir  en  que 
no  es  pas  filla  d’una  ficció  escènica  inventada 
per  exuberant  fantasia,  sinó  qu’ho  es  de  la 
mateixa  vida  nostra  que  l’autor  ens  reprodu- 
heix  finament  en  sas  grans  lluytas  y  decep¬ 
cions. 

Y  una  secreta  simpatia  y  una  amarga  llàs¬ 
tima  s’apodera  de  nosaltres  al  contemplar  à  la 
miserable  Blanchette  víctima  ignocenta,  no 
de  pecats  propis  ni  de  pecats  d'altres,  sinó  del 
etzar,  de  circunstancias  qu’han  fet  d’ella  una 
declassée  que  s’asfixia  al  respirar  un  ambient 
per  ella  irrespirable.  Y  una  secreta  simpatia  y 
una  amarga  llàstima  s’apodera  també  de  nos¬ 
altres  al  contemplar  als  pares  de  Blanchette, 
gent  honrada  y  bona  à  tot  serho,  qu’al  pre¬ 
tendre,  en  son  gran  amor,  elevar  sa  filla  à 
un  medi  social  tan  diferent  del  propi,  no  po- 
dràn  may  arribar  à  capir  l’abim  sens  fons 
qu’entre  sa  filla  y  ells  han  obert. 

Blanchette  era  filla  d’uns  modestos  cafeters 
de  poblet;  gracias  à  inmensos  sacrificis  s’ha 
educat  à  París  y  obtingut  un  títul  de  mestra. 
El  drama  queda  aixis  plantejat:  d’una  part, 
una  xicota  d’educació  esmerada,  quina  sen¬ 
sibilitat  s’ha  afinat  ab  el  continuu  tracte  de 
gent  elevada  y  quina  inteligencia  s’ha  obert 
per  medi  del  estudi  à  ideas  novas.  D’un’altra 
part,  un  pare  y  una  mare  bons,  mes  rutina¬ 
ris,  bruscos,  tossuts  y  egoistas,  qu’al  veure 
que  l’or  no  entra  à  samaladas  à  casa  seva 
junt  ab  el  títul  de  sa  filla,  acabaràn  per  tirar- 


li  en  cara  brutalment  las  sevas  ilusions  des- 
vanescudas. 

Tot  el  drama,  quin  argument  seria  inútil 
relatar,  se  reduheix  à  mostrarnos  cóm  aques- 
tas  tres  ànimas,  que  formaren  una  llar  plena 
de  pau  y  d’amor  desinteressat,  arriban  poch 
à  poch  à  sentirse  extranyas  las  unas  à  las  al- 
tras.  (Y  cóm  m’aburreixo — ve  à  dir  Blan¬ 
chette — aqui  à  casa  meva,  entre’ls  meus  pa¬ 
res  que  no  saben,  que  no  poden  compendrem, 
que  no  sé,  que  no  puch  compendre!»  La  vida 
entre’ls  tres  se  farà  impossible  fins  à  tal  punt, 
que  un  dia,  després  d’una  violenta  escena  de 
familia,  Blanchette  abandonarà  la  casa  pa¬ 
terna  per'anar  a  corre  per  aqueixos  mons  de 
Deu.  Aquesta  escena,  qu’es  la  final  del  se- 
gón  acte,  com  totas  las  demés  de  l’obra,  la 
presenta  en  Brieux  ab  sobrietat  brutal.  Y  una 
tristesa  fonda  y  aclaparadora  s’apodera  de 
nosaltres  al  considerar  que  la  filla  té  rahó, 
que’ls  pares  també’n  tenen,  que  la  culpa  no 
es  de  ningú  y,  no  obstant,  el  desenllàs  s’im¬ 
posa  fatalment.  Y  alashoras  y  sols  alashoras 
descubrim  la  tessis  del  autor.  Si  la  educació 
y  la  cultura  elevan  las  ànimas  y  afinan  els 
cossos  dignificant  als  homes,  es,  no  obstant, 
perillosissim  donar  una  educació  superior  al 
medi  en  que  s’ha  de  viure.  Tessis  que’ns  apa¬ 
reix  ab  tant  més  vigor  quan,  com  hem  dit,  ve 
demostrada  ab  un  conflicte  dramàtich  ple  de 
vida. 

Després  fdel  segón  acte,  qu’es  magistral, 
l’obra’n  té  un  tercer  que  més  que  tal  pot  con- 
siderarse  com  epilech  y  que,  puig  el  drama 
està  ben  acabat,  à  nostre  entendre  hi  sobra. 
Blanchette  torna,  després  d’uns  quants  anys, 
à  sa  llar,  arrepentida,  se  casa  ab  un  bon  jan 
y’l  pare  perdona.  Sembla  que  l’autor  havia 
escrit  primerament  un  altre  epilech  que  pro¬ 
mogué  gran  esvalot.  Blanchette,  convertida 
en  elegant  cocotte ,  arribava  à  socorre  als  seus 
pares  que,  tristos  y  abatuts  després  de  sa  fu¬ 
gida,  descuydaren  els  seus  negocis  fins  al 
punt  de  viure  en  la  misèria.  Y’is  pares  també 
perdonavan.  Si  no  creguéssim  que’l  drama 
estava  ben  acabat,  potser  ens  agradaria  més 
aquest  final.  Entre  altras  rahons,  perque’l 
primer,  qu’es  el  que’s  representa,  es  d’un 
romanticisme  molt  poch  en  armonia  ab  el 
caràcter  y  tendencia  de  l’obra. 

L’altre  dia  ja  parlarem  dels  principals  ac¬ 
tors  y  actrius  que  forman  en  aquesta  com¬ 
panyia.  Una  vegada  més  ab  aquesta  obra’ns 
convencerem  de  la  gran  superioritat  que  so¬ 
bre  las  nostras  tenen  las  companyias  extran- 
geras,  al  presentar  conjunts  arrodonits;  con¬ 
junts  qu’exigeixen  un  estudi  y  una  sinceritat 
al  fer  art,  aquí  poch  menys  que  desconeguts. 
Individualment  també  estigueren  tots  encer¬ 
tats,  distingintse  M.  Hemery  entre’ls  homes, 
y  Mlle.  Méaulle  entre  las  actrius.  Aquesta, 
sobre  tot,  se  feu  aplaudir  en  varias  ocasions 
y  ab  molta  justícia  per  cert,  puig  sapigué  do¬ 
nar  al  tipo  de  Blanchette  una  interpretació 

sòbria  y  al  mateix  temps  vigorosa  y  sentida. 
La  qual  fem  constar  ab  tant  més  gust,  quan 
confessém  ingènuament  qu’en  altras  obras, 
especialment  en  La  Robe  Rouge ,  no’ns  havia 
satisfet  prou.  En  Blanchelte ,  com  hem  dit, 
va  estar  admirable. 


Pocas  vegadas  ens  hem  trobat  tan  plens 
de  dubtes,  tan  perplexos,  devant  d’un'obra 
dramàtica,  com  ara  devant  de  Alma  y  Vida 
d’en  Benet  Pérez  Galdós.  Hem  llegit  l’obra 
detingudament,  l’hem  escoltada  al  teatre  ab 
atenció  y  després...  després  sols  ens  queda 
una  impresió  vaga  y  confosa  de  lo  qu'hem 
vist  y  llegit.  jPer  qué?  Si  trobéssim  el  per 
qué,  evidentment  encertariam  ab  el  defecte 
fonamental  del  drama,  puig  qu’en  definitiva, 
si  no’ns  ha  impresionat  fondament  y  si'l  gran 
públich  també  s’ha  quedat  fret,  algun  defec¬ 
te  tindrà  l’obra,  que  farà  passar  desaperce- 
budas  las  moltas  bellesas  que  indubtable¬ 
ment  conté. 

A  nostre  entendre,  aquest  gran  defecte  es 
molt  senzill:  En  Alma  y  Vida ,  la  forma  no 
ha  correspost  à  la  concepció;  l’autor  dramà- 
tich  no  ha  estat  à  l'altura  del  pensador.  Y  no 
volém  pas  dir,  com  creuhen  molts,  qu’en 
Galdós  no’n  sàpiga  de  fer  dramas.  Nosaltres 
creyém,  y  ab  Alma  y  Vida  ho  demostraríam, 
que’n  sab  tant  com  el  que  més  ne  sàpiga  à 
Castella.  Lo  que  volém  dir  es  qu’en  obras 
com  Alma y  Vida ,  si  l’autor  dramatich,  l’exe¬ 
cutor  d’una  gran  concepció,  no  logra  posarse 
com  à  tal  à  l’altura  de  la  mateixa,  tot  s’enfon¬ 
sa.  Perque  nosaltres,  ab  el  públich  ó  sens 
ell,  tenim  d’elevarnos  fins  a  unas  regions  més 
complexas  que  son  las  que  recorria  l’espe¬ 
rit  del  autor  al  escriure’l  seu  drama,  y  pera 
elevàrnoshi,  per’agitarnos  y  gaudir  ab  ell, 
no  tenim  més  que’l  drama  escénich,  ab  els 
seus  personatjes  concrets,  ab  la  seva  acció 
real,  ab  son  llenguatje  precis.  Y  si’l  drama 
no’ns  porta  fàcilment  al  simbol,  si  no’ns  mos¬ 
tra  clarament  la  concepció  qu’amaga  ab  vels 
molt  transparents,  la  verdadera  obra  artística, 
la  que  feu  vibrar  l’ànima  del  autor  al  conce- 
birla  y  al  engendraria,  ens  passara  desaper¬ 
cebuda  y’ns  quedarém  devant  d’una  faula 
vulgar  més  ó  menys  ben  teixida. 

Aixó  es  lo  que  passa  ab  l’ultim  drama  d’en 
Galdós.  El  seu  drama,  no  es,  no  pot  ésser,  un 
senzill  drama  passional  ó  d’intriga.  Ell,  en 
Galdós,  que  representa  la  primera,  Púnica 
figura  del  modern  teatre  castellà,  que  sabent 
sustreures  del  medi  en  que  viu,  respon  al  es¬ 
perit  de  l’época,  no  pot  acontentarse  ab  aixó, 
y  protesta,  ab  molta  rahó  per  cert,  contra’ls 
tradicionalistas  en  art  que  no  volen  consen¬ 
tir  que’s  cambihi  la  tocata.  Per  altra  part,  no 
es  gens  difícil,  escoltant  el  seu  drama,  ende¬ 
vinar  tot  seguit  que  ideas  més  grans  y  tras- 
cendentals  preocupavan  al  autor  al  escriurel. 

iQuínas  eran  aquestas?  L’autor  ens  las  diu 

en  un  prólech  notabilissim  qu’ha  posat  à  l’o¬ 
bra:  «Vaciar  en  moldes  dramàticos  una  abs- 
tracción,  màs  bien  vago  sentimiento  que  idea 
precisa,  la  melancolía  que  invade  y  deprime 
el  alma  espanola  de  algún  tiempo  acà,  posa¬ 
da  sobre  ella  como  una  opaca  pesadumbre.» 
Y  pensant  aixó,  veya  l’autor  gràficament: 
«el  solemne  acabar  de  la  Espana  heràldica, 
llevàndose  su  gloriosa  leyenda  y  el  histórico 
brillo  de  sus  luces  declinantes»...  y  veya  tam 
bé  «el  pueblo,  vivo  aún  y  con  resistència  bas- 
tante  para  perpetuarse,  por  conservar  fuerzas 
y  virtudes  macizas;  pero  desconcertado  y 
vacilante,  sin  conocimiento  de  los  fines  de  su 
existència  ulterior». 

Avans  d’aixó  també  diu  l’autor:  «El  simbo- 
lismo  no  seria  bello  si  fuese  claro,  con  solu- 
ción  descifrable  mecànicamente  como  la  de 
las  charadas.  Déjenle,  pues,  su  vaguedad  de 
ensueno,  y  no  le  busquen  la  derivación  lógi- 
gica,  ni  la  moraleja  del  cuento  de  ninos.» 

Perfectament:  el  simbolisme  no  té  d'ésser 
necessàriament  clar,  ni  hem  de  buscarli  me¬ 
cànicament  una  solució  com  à  las  xaradas; 
però  iy  si’ns  trobém,  com  ens  hi  trobém,  ab 
Alma  y  Vida ,  que  no  ja’l  simbolisme,  sinó 
aquella  visió  —  confosa  si,  peró  visió  que 
conmóu  al  artista — ens  passa  complertament 
desapercebuda  fins  al  punt  de  que  no  sols  no 
trobém  una  solució  matemàtica,  sinó  que  ni 
tan  sols  sospitém  cap  ahónt  pretén  l’autor 
encaminarnos?  L’Ibsen,  per  exemple,  no  ho 
es  pas  sempre  de  clar;  el  seus  personatjes  y 
las  sevas  obras  revesteixen  sovint  formas  abs- 
tractas  que  difícilment  sabriam  concretar, 
que’l  mateix  autor  deixa  en  discreta  penom¬ 
bra  per  la  rahó  senzillissima  de  que  repre- 
sentan  quelcom  genérich  y  per  lo  tant  indefi¬ 
nible;  mes  en  totas  las  sevas  obras  y  en  tots 
els  seus  tipos  hi  trobém  sempre’ls  trets  fona¬ 
mentals  y  precisos  que’ns  portan  à  descubrir 
— y  aixó  ab  tota  ciaretat — la  gran  concepció 
ó  visió  serena  que  l’autor  tracta  de  comuni- 
carnos. 

Y  en  el  drama  d’en  Galdós,  ab  tot  y  sospi¬ 
tar  que  hi  hà  quelcom  amagat,  ni  tan  sols 
arribém  à  definir  de  quina  naturalesa  es 
aquest  quelcom;  v  lo  que  l’autor  va  veure  com 
una  visió,  nosaltres  no  ho  veyém  de  cap 
manera.  Y  es  que  si’l  simbol  no  ha  d’ésser 
clar,  l’obra  dramàtica  si  qu’ha  de  serho.  Y 
ha  de  serho  en  el  sentit  de  que’ns  encamini 
cap  à  un  ordre  d’ideas  y  de  sentiments  que 
estiguin  en  intima  relació  ab  els  que  al  au¬ 
tor  agitavan. 

Aixis  l’Ibsen  en  Peer  Gynt—y  citém  Peer 
Gynt  perque  té  alguna  semblansa  ab  la  idea 
de  Alma  y  Vida — qu’es  la  personificació  del 
esperitdel  poble  noruech,  hi  trobém  las  dugas 
tendencias  contrarias  que  forman  el  fons  de 
son  temperament  positivista  y  somniador  al 
mateix  temps;  y  la  lluyta  contra’l  romanticis¬ 
me  destructor  de  la  voluntat — perque’l  som¬ 
niar  fa  impossible  tota  acció  enèrgica — que 

l’autor  observa  que  s’ha  apoderat  de  l’ànima 
del  seu  poble,  la  presenta  en  el  maravellós 
poema  ab  una  serie  de  quadros  extranys  y 
variats  que  forman  un  conjunt  fantastich  y 
fins  monstruós  si’s  vol,  de  ficcions  y  de  rea¬ 
litats,  mes  que'ns  portan  de  la  mà  à  descu- 
brir  lo  que  hi  hà  en  el  fons  de  l’obra:  una  sà¬ 
tira  implacable  contra’ls  dèbils  de  voluntat, 
debilitat  qu’era  la  característica  del  seu  po¬ 
ble. 

En  cambi,  en  Alma y  Vida  aquells  dos  ele¬ 
ments,  el  solemne  finar  de  la  Espanya  heràl¬ 
dica  y’l  poble  viu  encara,  y  ab  resistència  en¬ 
tre  sas  vacilacions,  no’ns  apareixen  clars. 
Y  no'ns  apareixen  clars,  precisament  perque 
la  faula  es  massa  concreta  y’is  tipos  fisica  y 
psicològicament  massa  detallats.  L’ànima  es¬ 
panyola  no  la  sabém  trobar  en  aquella  Lau¬ 
ra  de  la  Cerda  que  mor  solemnement,  mes 
sense  dignitat,  plorada  pels  que  representan 
la  vida.  Y  no  li  podém  veure,  perque  la  Es¬ 
panya  heràldica  ha  fet  son  temps  y  la  seva 
mort,  tenia  d’ésser  l’agonia  senzilla  y  sense 
recansa  del  esperit  d’una  època  qu’ha  cum- 
plert  ja  sa  missió.  Y  la  seva  mort  no  podia 
pas  ésser  plorada  pels  representants  de  la  vi¬ 
da,  de  la  vida  nova,  que  lluyta  y  deu  lluytar 
pera  ferse  un’ànima  nova  tambéyab  ella  més 
en  armonia.  Y’l  poble  espanyol,  viu  encaray 
resistent,  tampoch  el  sabém  veure  en  aquell 
Juan  Pablo  Cienfuegos  que  sembla  una  re¬ 
gressió  als  antichs  cavallers  andants  desface- 
dores  de  agravios  y  enderezadores  d' entuertos, 
galans  ab  las  damas,  enamoradissos  de 
princesas  y  respectuosos  de  la  tradició.  Pre 
cisament  el  poble  espanyol  qu’encara  viu, 
significa  una  protesta  contra  tot  aixó,  y  si  no 
ho  significa,  l’autor  tindria  de  voler  qu’ho 
signifiqués,  senyalant  l’únich  camí  que  pot 
allunyarlo  de  la  mort  per  consumpció  qu’es 
com  mor  tot  lo  vell  que,  com  la  Espanya  he¬ 
ràldica,  no  sab  ó  no  pot  renovarse. 

Vulgarment  se  diu,  quan  d’una  resolució 
grave’s  tracta,  qu’es  molt  útil  consultaria  ab 
el  coixí,  es  à  dir,  dormirhi,  meditaria. 
Donchs  bé;  aixó  es  no  ja  útil  sinó  indispen¬ 
sable  quan  se  tracta  de  la  realisació  d’un’o- 
bra  artística.  La  idea  ó  concepció  primera 
deu  sufrir  un  lent  trevall  de  gestació  y  sols 
quan  aquesta  està  ben  acabada,  la  execució 
serà  fàcil  y  espontània.  A  nosaltres  Alma  y 
Vida' ns  fa  l’efecte  d’una  d’aquestas  ideas  1 1  u- 
minosas  que  s’apareixen  de  prompte  à  tot 
artista  y  son  origen  d’obras  més  ó  menys 
grans.  Ens  fa  l’efecte  de  qu’en  Galdós  va 
ovirar  una  gran  concepció,  mes  no  la  va  con¬ 
sultar  ab  el  coixi,  no  la  va  deixar  madurar. 
De  lo  qual  ne  resulta  un  drama  tant  més  con¬ 
fós  y  vacilant,  quant  més  indeterminat  y 
confós  es  l’estat  animich  del  autor  al  escriu- 
rel  y  donarli  forma. 

Y  aixis  ens  trobém  ab  que  las  millors  es- 
cenas  del  drama,  lluny  de  guiarnos,  ens  des- 
concertan,  precisament  per  ésser  massa  gràfi- 


cas  per  descriure  fets  y  caràcters  massa  con¬ 
crets.  La  escena  del  judici,  ab  la  casuística 
defensa  de  petits  fets  considerats  com  à  de¬ 
lictes;  l’administrador  Monegro  y’l  corretgi- 
dor  Turpin,  detallats  retratos  de  tipos  vul¬ 
garment  ambiciosos;  els  amors  massa  hu¬ 
mans  qu’en  els  protagonistas  endeviném;  la 
deferencia  més  que  respectuosa  de  Juan  Pa¬ 
blo  per  la  Duquesa;  Don  Guillén,  el  noble 
tronat  y  lleuger;  la  dida  tosca  y  maternal,  y 
totas  las  escenas  d’intriga  que  lligan  l’acció 
dramàtica,  son  elements  que  sols  poden  in- 
teressarnos  com  integrants  d’una  faula  sen¬ 
zilla.  Y  si  espargits  per  assi  y  per  allà,  espe¬ 
cialment  en  las  escenas  de  La  Pastorela ,  de 
las  bruixas  y  de  la  mort,  hi  trobém  pensa¬ 
ments  trascendentals,  frases  reveladoras  é 
imatjes  esplendents,  no  son  pas  suficients 
pera  elevar  nostre  esperit,  ja  massa  inte¬ 
ressat  per  l’acció,  à  regions  més  abstractas  y 
més  puras. 

En  resúm:  Alma  y  Vida  es,  per  son  fons, 
per  sa  concepció,  una  gran  obra,  un’obra 
digna  d’en  Galdós;  mes  com  à  drama  no 
està  de  bon  tros  à  la  mateixa  altura.  L’autor 
havia  imaginat  un  gran  quadro,  ab  grans 
figuras  dibuixadas  à  grans  trets  y  moventse 
ab  desembràs  entre  boyras  transparents,  y  li 
ha  surtit  un  quadro  petit,  ab  figuras  raquíti- 
cas,  que’s  bellugan  cohibidas  arrodonint  un 
argument. 

Ja  ho  hem  dit  avans,  y  no’ns  cansarém  de 
repetirho:  creyém  qu’en  Galdós  té  condicions 
notabilissimas  d’autor  dramàtich,  y  fins  cre¬ 
yém  qu’es  l’únich  que  à  Castella’n  té  pera 
cultivar  el  teatre  modern.  Las  sevas  equivo¬ 
cacions  y  las  sevas  precipitacions — creyém 
que  Alma  y  Vida  es  un’obra  precipitada — 
lluny  de  desferla  arrelan  nostra  convicció. 
Precisament  aquesta  última  obra  que’ns  ha 
donat,  per  tots  conceptes  molt  superior  à 
Electra ,  ens  fa  concebir  grans  esperansas 
pera’l  pervindre,  puig  ella’ns  demostra  que 
l’autor  no  solzament  no  s’enlluherna  ab 
l’aplauso  irreflexiu,  sinó  que,  esperit  pro¬ 
gressiu  y  artista  sincer,  se  mostra  en  l’art 
escénich  espanyol  com  à  verdader  revolucio¬ 
nari,  única  forma  del  progrés  en  art  com 
en  tot. 

Alma  y  Vida  ha  sigut  posada  per  la  com- 
panvia  d’en  Tuillier  ab  molt  cuydado.  Qua¬ 
tre  decoracions  novas  de  bona  perspectiva  v 
alguns  trajos  richs  y  apropiats.  No  podém 
pas  dir  lo  mateix  de  la  execució  de  l’obra. 
En  conjunt  un  fret  mortal  domina  en  la  es¬ 
cena.  Exceptuém  a  n’en  Tuillier,  que  diu  el 
paper  de  Juan  Pablo  ab  sentiment  y  calor; 
en  Donato  Giménez,  que  fa’l  de  Don  Gui¬ 
llén  ab  molta  sobrietat,  sense  subratllar  lo 
cómich;  en  Torner,  discret  en  son  paper  de 
Chacón,  guarda  major  de  Ruydíaz;  y  las 
que  fan  de  bruixas  perfectament  caracterisa- 
das  y  ben  justas  en  accionats  y  dicció.  Dels 
demés,  lo  millor  es  no  parlarne.  Tant  la  se- 

nyoreta  Moreno,  com  la  senyoreta  Ferri, 
com  en  Raussell,  com  en  Lagos  y  tots  els 
altres,  que  son  molts,  diuhen  els  respectius 
papers  com  si'ls  hi  haguessin  donat  corda, 
ab  fredor  estoica  uns,  y  fent  prevaldre  ’ls 
respectius  defectes  tots.  Necessitarían  molt 
bastó.  Garrotadas  morals,  s’entén. 


No  recordém  ahónt  varem  llegir  qu’al  es- 
trenarse  à  Madrid  Zas  Flores ,  dels  germans 
Quintero,  promogueren  grans  discussions. 
No’ns  extranya  el  fet,  perque  massa  sabém 
que  aquella  es  la  terra  de  las  discussions  in¬ 
útils;  en  altres  paissos  no  podriam  ni  per  un 
moment  suposar  que  haguessin  pogut  donar 
lloch  à  la  més  petita  controvèrsia.  Els  ger¬ 
mans  Quintero,  afortunats  autors,  mercantil- 
ment  considerats,  no  poden,  à  judicar  per 
sas  numerosas  obras  estrenadas  fins  ara, 
donarnos  cap  sorpresa  en  un  terreny  pura¬ 
ment  artistich;  tenen  un  sistema  d’escriure 
pel  teatre  y  d’ell  no  s’apartan.  Aixís,  la  tasca 
de  la  critica  queda  reduhida  à  establir  una 
comparació  entre  la  nova  producció  y  las  an¬ 
teriors.  No  se’ls  hi  pot  negar  certa  trassa  pera 
enlluhernar  al  públich,  y  una  gracia  especial, 
de  la  que  evidentment  abusan;  pero  aqueixas 
condicions  no  bastan  pera  tapar  la  falta  d’al- 
tras  més  positivas,  com  son  un  veritable  sen¬ 
timent  estétich,  un  esperit  d’humanitat  y  un 
sentit  de  la  realitat,  quina  ausencia,  si  pot 
disculparse,  fins  à  cert  punt,  en  sainetes  y 
altras  obras  que  per  sa  indole  no  exigeixen 
una  acció  precisa  y  determinada,  ni  tipos  y 
caràcters  tan  ben  dibuixats,  quan  se  tracta  de 
produccions  que  volen  remontarse  à  la  cate¬ 
goria  de  comedias  ó  dramas,  es  una  falta  ca¬ 
pital  d’aquellas  en  que  no  hi  cap  remissió. 

Confessém  que  no  hem  llegit  cap  critica, 
ni  de  Madrid  ni  d’aquí,  y  sols  aném  à  expo¬ 
sar  la  impresió  dolorosa  que’ns  causà  Las 
Flores  al  presentarse  en  el  teatre  de  Novetats. 
Per  espontània  que  sia  nostra  opinió,  no 
hem  de  negar  que  tal  volta  estavam  impre- 
sionats  per  certas  circunstancias  especials,  y 
com  qu’en  el  teatre,  més  qu’en  lloch,  el  ju¬ 
dici  depèn  de  la  particular  situació  d’anim 
del  observador,  creyém  del  cas  explicar  qui- 
nas  eran  aquéllas  pera  descàrrech  de  nostra 
conciencia  y  pera  garantia  de  nostra  impar¬ 
cialitat. 

Quan  el  dimecres  de  la  setmana  passada 
assistirem  al  estreno  de  la  comèdia  dels  ger¬ 
mans  Quintero,  teniam  encara  devant  dels 
ulls  aquell  quadro  arrencat  de  la  vida  que’l 
talent  d'en  Brieux  sapigué  presentarnos  en 
Blanchette ;  encara  ressonavan  en  nostras  ore- 
1 1  as  els  crits  de  passió  d’aquells  personatjes 
de  carn  y  ossos;  encara  aquell  drama  tan 
humà,  tan  real,  tan  hermós,  tan  poétich  en 
sa  mateixa  vulgaritat,  tan  artistich  en  sa  sen¬ 
zillesa,  feya  vibrar  nostres  nirvis.  De  la  fosca 

sala  del  Principal,  mitj  plena  pels  aficionats 
de  gustos  refinats,  passavam  à  la  platea  de 
Novetats,  exuberant  dellums,  de  colors,  ahont 
s’hi  bellugava  aqueix  eixam  d’abonats  de 
moda  à  las  temporadas  d’estiu,  formiguer 
aixordador,  munió  de  cossos  empolaynats  y 
d’esperits  distrets  pera’ls  qui  lo  més  impor¬ 
tant  deia  festa  son  els  entreactes;  un  march 
vistós  y  enlluhernador  molt  digne  del  quadro 
qu’havia  d’encloure.  Al  alsarse’l  teló  ja  tin¬ 
guérem  que  tancar  els  ulls;  jquin  espetech  de 
coloraynas!  Un  jardí  de  Sevilla,  la  Sevilla 
dels  vanos  y  dels  viatjers  clàssichs,  ab  un 
devassall  de  flors  naturals  y  pintadas,  ab  la 
imprescindible  Giralda  al  fons.  Y  vinga  el 
diàlech,  y  torném  à  lo  mateix:  floreyos  y  llu- 
minarias;  un  castell  de  fochs  artificials,  una 
bellugadissa  incessant,  un  va  y  bé  d’esqui¬ 
rol  engaviat;  tot  lo  que  podrian  demanar  els 
adoradors  d’una  Espanya  à  lo  Alexandre  Du- 
mas  y  à  lo  Theophile  Gautier. 

Pero  la  vida,  la  vida  veritable  ab  sa  barre¬ 
ja  de  prosa  y  poesia,  ab  sas  grandesas  y 
sas  miserias,  aixó  ab  la  més  bona  voluntat 
no  sapiguerem  trobarho.  Ynostra  pensa  tor¬ 
nava  à  la  Blanchette  del  dilluns,  ab  sos  ho¬ 
mes  que  tenían  sanch  y  nirvis,  y  ab  sas  pas¬ 
sions  no  fetas  ab  patró,  ab  sas  frases  aspras, 
dolorosas,  viventas,  eixida  del  fons  d’uns 
cors  sotraquejats  per  la  lluyta  de  la  existèn¬ 
cia,  y  eran  inútils  nostres  esforsos  pera  inte- 
ressarnos  ab  els  mecànichs  moviments  d'a¬ 
quells  llampants  putxinel·lis,  manejats  per 
entramaliats  titellayres,  ab  el  guspireig  d’a- 
quellas  gracias  expremudas  del  cervell  d’un 
d’aquells  tradicionals  graciosos  que  s’empe- 
nyan  en  perpetuar  la  rancia  llegenda  d  una 
Espanya  pera  l’us  de  turistas  babàus  y  des- 
enfeynats.  Perquè  nosaltres  no  hi  creyém  ab 
l’Andalucia  de  moixiganga,  la  delasreixasen- 
garlandadas,  la  de  las  hembras  juncalesy  mo- 
zos garridos,  que  no  tenen  més  mans  que  pera 
rascar  la  guitarra  ó  pera  repicar  las  castanyo- 
las,  la  de  las  competencias  de  Virgenes  y  Na- 
zarenos ,  la  que  venera  al  seu  Deu  ab  saetas , 
com  à  sa  estimada  ab  piropos ,  la  sempre  flo¬ 
rida,  sempre  alegre  y  sempre  inconscient. 
Ab  l’Andalucia  pobra,  cremada  pel  sol,  la  de 
las  terras  abandonadasper  l’atavismede  man¬ 
dra  portat  de  l’altra  banda  del  estret  de  Gi¬ 
braltar  y  per  la  injusta  distribució  de  la  pro¬ 
pietat,  la  flagellada  per  la  misèria,  la  supers¬ 
ticiosa  per  manca  d’instrucció,  la  que  ni 
energias  té  pera  aixecar  el  cap  y  protestar  del 
embrutiment  à  que  la  condempnan  els  que 
deurian  vetllar  persa  cultura,  ab  aqueixa  An¬ 
dalusia  sí  que  hi  creyém  y  la  compadim  de  tot 
cor.  Ah,  qué  n’hi  hà  de  dramas  hermosos, 
terribles,  darrera  d’aquest  vistós  verms  ab 
que’s  volen  tapar  sas  nafras!  Y  qué  farían 
bé  à  sa  terrayalart,  els  fills  d’aquella  desven- 
turadaregió,  si,  no  cuydantse  tant  de  su  buena 
sombr  'a ,  l’apartessin  de  la  malestruga  ombra 
d’aquell  manzanillo  que  mata  totas  las  ener- 

gias  y  malmet  els  millors  propòsits  d'esme¬ 
na  dels  erros  seculars. 

Vàlgans  Deu,  y  ahont  hem  anat  à  parar! 
Y  encara  no  hem  parlat  de  l’obra,  però  no  es 
necessari.  La  gracia  dels  germans  Quintero 
s’hi  revela  potser  ab  més  excés  qu’en  sas  al- 
tras  produccions;  els  tipos  son  com  tots  els 
seus,  molt  bonichs  per  fora  y  molt  buyts  per 
dintre,  l’acció  nula;  si  apareix  un  instant  al¬ 
gun  element  dramàtich,  ó  no  se  n’adonan  ó 
el  rebutjan  perque  desentonaria  en  aquell 
quadro  tan  alegre,  tan  lluminós,  tan  fals 
com  un  paisatje  de  vano.  Als  devots  d’una 
Espanya  de  romanso,  els  hi  plaurà  també 
l’art  de  vidrets  y  flors  de  drap. 

Nosaltres  preferim  els  bons  talls  y  no  sal- 
sas  qu’enganyin  el  paladar;  aixó  sí,  tampoch 
menjém  sempre  per  la  gana  que  tenim  y 
molt  sovint  patim  del  ventrell.  Ditxosos 
aquells  que  no’n  tenen! 

Petrus  Durel. — La  Muse  Parlementaire. — 

Paris ,  Librairie  des  Mathurins.  —  Dujarric 

etCd,  Editeurs.  —  /902. 

Ben  original  ha  sigut  la  idea  de  M.  Petrus 
Durel  de  fer  un  llibre  ab  l’estudi  dels  poé- 
tichs  fruyts  de  la  imaginació  dels  diputats  y 
senadors  francesos.  Resulta  del  trevall  d’en 
Durel  que  del  any  1870  al  1900  ha  passat 
per  la  Cambra  de  diputats  y  pel  Senat  de  la 
vehina  República  una  munióde  versificadors 
de  tota  mena.  En  Durel  ha  cregut  interessant 
descubrir  dessota  la  pomposa  gravetat  dels 
Pares  de  la  Patria  las  aficions  que’ls  han  ani¬ 
mat  à  fer  escapadas  à  la  regió  de  la  fantasia, 
trobantse  ab  que  molts  dels  investits  ab  el 
càrrech  de  representants  de  la  nació  haurían 
pogut  defensar  els  interessos  de  llurs  distric¬ 
tes  ab  magnífichs  y  esculpturals  alexandrins. 
Si  aixó’s  realisés,  lluny  d’ésser  un  mal,  seria 
un  bé,  ja  que  per  molta  que  fos  la  feconditat 
dels  diputats-poetas,  may  enrahonarian  tant 
com  enrahonan  en  prosa.  Y  no’s  cumpliria 
tan  sovint  el  refrà  català  de:  Qui  molt  xerra 
molt  erra. 

Tantdebó  à  Espanya,  per  exemple,  els  di¬ 
putats  deguessin  forsosament  parlar  en  versi 
Qué’n  serían  de  curiosos  els  sonets  d’en  Ro¬ 
mero  Robledo,  las  décimas  d’en  Villaverde  ó 
els  redolins  d’en  Lerroux! 

Tornant  à  M.  Petrus  Durel,  copiarém  el 
següent  fragment  del  Avant-Propos  de  son 
llibre,  ahont  s’hi  exposa’l  motiu  que  l’ha  mo¬ 
gut  à  escríurel:  «Si’s  tracta  d’imaginar  qual¬ 


sevol  dels  nostres  representants,  es  natural 
que’l  vegém  devant  de  son  pupitre ,  disposat 
pera  una  discussió  important,  ó  bé  à  la  tri¬ 
buna  pronunciant  el  gran  discurs  quin  ex¬ 
tracte  esperan  impacients  sos  lectors.  La  idea 
de  son  temperament  y  de  son  caràcter  ens  la 
formém  segons  sas  informacions,  sas  inter- 
pelacions,  sas  ordres  del  dia.  Y  no  obstant, 
molts  dels  nostres  honorables  son  complerta- 
ment  diferents  en  realitat  de  lo  que  suposém. 
Sota  la  màscara  professional  apareix  de  bon 
grat  el  poeta,  l’artista,  el  novelista.  Y  quin 
contrast,  ademés,  entre  la  expressió  que  sa¬ 
ben  donar  à  llur  rostre  devant  del  medi,  del 
públich,  y’l  género  al  quin — quan  escriuhen 
—  pertanyen  llurs  produccions!  Aquest,  repu- 
tat  per  son  aspecte  auster,  joguineja  de  bon 
grat  ab  las  musas  més  alegras;  aquell  voldria 
ésser  considerat  com  un  terrorista  y  no  es 
més  que  un  pur  sentimental;  el  de  més  enllà, 
qu’en  la  Cambra’s  dedica  à  las  qüestions  més 
vulgars,  assoleix  en  sos  versos  els  cims  més 
elevats  del  lirisme.» 

El  primer  grupo  de  poetas  qu’apareix  en 
La  Muse  Parlementaire ,  es  el  dels  lirichs.  Y 
en  las  primeras  pàginas  del  llibre  ja’ns  tro- 
bém  ab  l’obra  d’un  veritable  poeta:  el  sonet 
de  M.  Agenor  Bardoux,  Venise ,  dedicat  al 
gran  Flaubert.  Héusel  aqui: 

La  scène  est  à  Venise:  on  est  au  carnaval. 

La  nuit  aux  amoureux  préte  son  ombre  amie. 

Et  déjà  Colombine  est  de  retour  du  bal. 

Elle  a  quitté  son  masque  et  s’est  vite  endormie. 

Sur  les  degrés  de  marbre  ou  gemit  le  canal, 
les  yeux  brillants  d’espoir  et  l’àme  endolorie, 
Arlequin  de  son  luth  tire  un  chant  matinal 
et  tàche  d’émouvoir  sa  maitresse  chérie 
Tu  dors  ou  fais  semblant,  cruelle!  et  le  matin 
va  percer,  pauvre  amant,  ton  manteau  de  satin. 

La  porte  s’ouvre,  6  Dieuxl  la  belle  s’humanise; 
elle  couvre  Arlequin  du  regard  le  plus  doux. 
L’amour  entre  à  pas  lents  et  ferme  les  verroux. 
Arlequin!  Colombine!  ó  Venise!  ó  Venise! 

Després  dels  lirichs  segueixen  els  trà- 
gichs  y’is  satírichs.  Quin  efecte  tan  extrany 
fa  la  lectura  de  poesias  y  dramas  escrits  per 
pol ítichs  tan  coneguts  com  en  Rochefort,  en 
Lockroy ,  en  Deschanel ,  en  Drumont,  en 
Ranc,  en  Guesde!  Si  hem  d’ésser  franchs, 
molt  més  simpàtichs  ens  resultan  tots  aquests 
polítichs  d’opinions  tan  oposadas  quan  invo- 
can  à  las  musas,  que  no  quan,  enfàtichs  y 
encarcarats,  pujan  à  la  tribuna,  ó  quan  fan 
à  llurs  electors  prometensas  que  per  dissort 
no  sempre's  cumpleixen. 

AI  final  del  llibre  en  Petrus  Durel  ens  fa 
coneixe,  molt  ben  traduhidas  al  francès  per 
ell  mateix,  algunas  poesias  escritas  en  els 
idiomas  de  las  diferents  regions  de  Fransa  à 
que  perténeixen  llurs  autors. 

Felicitém  à  M.  Petrus  Durel  per  haver  fet 
un  llibre  tan  interessant  y  agradós  com  la 
Muse  Parlementaire. 

Boires  Baixes,  per  Josep  Maria  Roviralta , 

Lluis  Bonnin  y  Enrich  Granados. — Oliva, 

Vilanova y  Geltrú. — MCMII. 

Es  tasca  difícil  la  de  judicar  un  llibre  de 
la  naturalesa  de  Boires  Baixes.  El  senyor 
Roviralta  es  un  escriptor  culte  que  sent  la 
dolcesa  y  la  música  de  la  llengua  catalana; 
peró  tot  y  considerant  que’l  seu  esperit  està 
molt  lluny  de  lo  vulgar,  hem  de  confessar 
que  no’ns  plau  gens  ni  mica’l  género  à  que 
pertany  Boires  Baixes.  Els  autors  extran- 
gers  que  potser  han  inspirat  à  n’en  Roviralta 
— D’Annunzio,  Maeterlinck,  etc., — no  arri- 
ban  à  diluhir,  à  vaporisar  el  drama  d’una 
manera  tan  absoluta  com  el  poeta  català.  Y 
à  casa  nostra  ni  en  Rúsinol,  ni’l  mateix  Gual, 
à  n’els  quins  podém  considerar  com  à  pre¬ 
cursors  y  mestres  d’en  Roviralta,  han  extre¬ 
mat  la  nota  d’una  manera  tan  radical.  Ab  el 
drama-poema  Boires  Baixes  en  Roviralta’ns 
vol  dir  moltas  cosas,  massas  cosas:  estém  se¬ 
gurs  que  à  nosaltres  algunas  ens  han  passat 
per  alú  {No  hauria  pogut  l’autor  dirnos  lo 
mateix  d’una  manera  més  inteligible  y  sen¬ 
zilla?  {Per  qué  s’ha  de  confondre  la  literatura 
ab  el  geroglífich? 

Y  consti  qu’al  parlar  aixis  no  preteném 
molestar  en  lo  més  minim  al  senyor  Rovi¬ 
ralta,  à  qui  hem  de  reconeixe  innegables  con¬ 
dicions  de  poeta.  Lo  que  no  creyém  es  que 
la  poesia — ni  l’art  en  general — s’hagin  de 
perdre  per  semblants  viaranys,  dolentnos  que 
à  Catalunya  sempre  que  nostres  autors  trac- 
tan  de  seguir  las  més  novas  tendencias  artís- 
ticas  de  Fransa  ó  d’italia,  d’Inglaterra  ó  de 
Bèlgica,  se  fixin  més  en  els  defectes  qu’en 
las  qualitats  de  ditas  tendencias. 


INDEFINIDA 

— Tu  no’m  deixas  dir,  tu  obras  segons  ta 
voluntat  y,  fins  admetent  que  vagis  de  bona 
fe,  ab  la  llealtat  per  far  y  ab  tos  sentiments 
per  guia,  creume  que  no  n’hi  hà  prou.  Cal 
que  jo’ls  conegui  y  cal  que  jo  m’hi  avingui; 
cal  que’ls  dos  fixém  la  conducta  que’ns  toca 
seguir.  També  tinch  criteri  y,  bo  ó  dolent, 
es  del  cas  que  tu’l  coneguis:  dona  soch,  peró 
{per  ventura  à  la  dona  li  està  negat  el  dret 
de  tenir  voluntat?  En  lo  incidental  cal  dei- 
xarnos  en  llibertat:  en  lo  essencial  cal  que  hi 
hagi  molta  unitat,  si’ns  hem  d’entendre.  Y 
avans  hem  d’establir  lo  que  serà  incidental  y 


lo  qu’entendrém  essencial  en  nostra  con¬ 
ducta... 

— Veig,  amiga  meva,  que  filosofas  massa, 
y  en  qüestions  d’amor  la  filosofia  hi  sobra. 
Tens  tota  la  rahó  en  lo  que'm  deyas,  y  fins 
cal  que’t  feliciti;  peró,  repeteixo,  l’amor  serà 
lo  que  vulguin,  peró  sempre  un  sentiment,  ja 
que  no  una  passió.  L’amor  fuig  sempre  de  la 
reflexió,  y’s  comprèn:  aquell  naix  al  cor  y  allí 
s’hi  cria  y’s  desenrotlla  ab  més  ó  menys  for- 
sa,  segons  el  tremp  de  qui’l  senti,  y  la  refle¬ 
xió  es  obra  del  cervell,  que  pensa  ab  més  ó 
menys  bon  sentit,  segons  son  tremp  y  la 
educació  adquirida. 

Ja  veus  la  diferencia:  serém  amichs  si  bé’t 
sembla,  res  més  qu’amichs.  Acabas  de  des- 
cubrirme  un  abím,  en  el  quin,  sense  pensar- 
ho,  anava  à  caure  tontament.  No,  no  pots 
ésser  la  esposa  dels  meus  amors.  Tu  serias 
desgraciada,  y  jo  un.infelis.  Ja’n  dona  prou 
de  tristesas  aquesta  vida,  y  ja  n’hi  trobém 
prou  d’amargors. 

Busco  un  casament  d’amor  y  prescindiré 
de  lo  que  se’n  diuhen  conveniencias  socials. 
En  la  dona  vull  trobarhi  un  pou  de  tendresa, 
pera  sadollarmhi  à  pler:  no  pas  l’advocada 
y  mestra  que  m’aconselli  y,  ab  sas  filosofías, 
m’encaparri.  Vull  véurehi,  demà,  la  mare 
tendra  y  carinyosa  de  mos  fillets,  y  tu...  no 
t’ofenguis:  tu  no  sabrías  ésser  mare. — 

Y’s  deixaren.  Aprés,  quan  la  casualitat  els 
ajuntava,  no  recordavan  res.  Ella  seguia  ab 
sas  filosofías:  ell  buscava  encara  un  casa¬ 
ment  d’amor.  Ella  no  resolia’l  problema  de 
trobar  un  marit  que’s  convertís  en  alumne 
d’ella:  ell  anyorava  la  dona  dels  seus  ensom- 
nis,  que  pogués  ésser  mare,  en  l’endemà,  de 
sos  fillets. 

Més  tart,  ella  tenia  entre  cellas  fondas  ar- 
rugas  que  donavan  trist  aspecte  à  son  sem¬ 
blant,  adornantla  ab  un  ayre  fret  y  torbat: 
ell...  ja’s  cansava  de  voler  en  la  dona  un  pou 
de  tendresa  pera  sadollarshi  à  pler...  Tam- 
poch  la  trobava! 

Candi  Closa. 

NOVAS 


En  màquina  ja  aquest  número,  re- 
bém  la  trista  nova  de  la  mort  de 
mossèn  Jacinto  Verdaguer. 

Joventut  s’associa  apesarada  al 
dol  que  Catalunya  experimenta  en 
aquests  moments. 


La  Unió  Catalanista ,  aixis  com  la  ((Lliga 
de  Catalunya»  y  demés  societats  que  tenen 
un  comú  hostatje,  han  trasladat  son  domi¬ 
cili  al  carrer  de  la'  Cucurulla,  número  73, 
principal. 

Dintre  de  pochs  dias  surtirà  à  llum  el  dra¬ 
ma  d’en  Joan  Torrendell  Els  dos  esperits. 


Els  fills  de  G.  Magrinyà,  ens  han  enviat 
una  capsa  de  llibrets  de  paper  de  fumar  en- 
gomat,  ab  el  retrato  del  doctor  Robert.  Sem¬ 
bla  que  dita  casa’s  proposa  posar  à  la  venda, 
el  paper  de  fumar  de  sa  fabricació  ab  retrats 
de  diferents  personatjes  ilustres. 


El  (.(Centre  Catalanista  Graciench»,  adherit 
à  la  Unió  Catalanista ,  ens  ha  enviat  pera  sa 
inserció’l  següent  cartell  desosjochs  Florals, 
que  tindran  lloch  el  dia  15  del  propvinent 
agost: 

CARTELL 

Flor  Natural.  Ofrena  de  distingidas  senyoretas  d’aques¬ 
ta  localitat  a  la  mellor  poesia  de  tema  lliure,  essent 
preferida  la  que  descrigui  un  assumpto  amorós.  Qui 
obtingui  aquest  premi  deurà  ferne  present  a  la  dama 
de  sa  elecció,  la  que.  proclamada  Reyna  de  la  Festa, 
entregarà  desde  son  siti  presidencial  tots  els  altres 
premis  als  que'ls  hagin  merescut. 

Englantina  d'Argent.  Ofrena  del  «Centre  Catalanista 
Graciench»  a  la  mellor  composició  en  vers  a  la 
Patria 

Viola  d' Argent.  Ofrena  dels  Reverents  Rectors  de  las 
tres  Parroquias  de  Gracia  a  la  mellor  poesia  religio¬ 
sa  o  moral. 

Un  objecte  d'Art.  Ofert  per  P  Unió  Catalanista  al  que 
fassi  una  ressenya  complerta  de  tots  el  moviments 
polítichs  que  han  tingut  lloch  a  Catalunya,  desde’ls 
primers  temps  fins  als  nostres  dias,  que  constituhei- 
xin  una  afirmació  constant  de  son  caràcter  propi  y 
de  sa  resistència  a  tot  lo  que  representi  una  impo¬ 
sició  o  un  atentat  contra  sos  drets  com  a  poble. 


Un  baix  relleu  d‘ assumpto  patriotich.  Ofert  per  la  casa 
«Fayans  Català»  a  la  més  bonica  rondalla,  curta  y 
de  caràcter  popular. 

Un  objecte  d' Art.  Ofert  per  l’«  Agrupació  Catalanista  de 
Sallent»  al  mellor  treball  que  en  termes  més  clars 
y  concisos  desenrotlli  las  solucions  pràcticas  pera 
armonisar  las  diferentas  tendencias  autonomistas 
de  Catalunya. 

Un  objecte  d' Art.  Ofert  pel  «Comitè  Republicà  Federa¬ 
lista»  a  l’autor  que  mellor  desenrotlli’l  tema:  «Ne¬ 
cessitat,  dintre  l’Autonomia,  de  la  separació  de 
l’Iglesia  y  de  l’Estat». 

Un  quadro  a  t  oli.  Ofert  per  son  autor  don  Joan  Baixas 
a  l'autor  del  treball  en  vers  o  prosa  que  mellor 
expliqui  la  necessitat  de  creencias  religiosas  a  tot  el 
que  vulgui  ser  artista. 

Un  valiós  objecte  d'Art.  Ofert  per  don  Gaudenci  Malla 
a  la  mellor  lloansa  en  vers  de  la  Llengua  Catalana. 
Un  objecte  decoratiu.  Ofert  per  don  Antoni  Niubó  al 
mellor  treball  que  demostri  la  conveniència  d’esta¬ 
blir  escolas  de  tir  a  Catalunya. 

Aplech  d'obras  d’en  Pi y  Margall.  Ofrena  d’alguns  socis 
del  Centre  al  mellor  treball  sobre’l  tema:  «Millora¬ 
ment  que  reportarà  l’implantació  del  Programa 
Catalanista  a  totas  las  classes  socials,  particular¬ 
ment  a  l’obrera. 

Un  objecte  artístich.  Ofert  per  la  casa  Albertos  Germans 
y  C  a  a  la  mellor  poesia  al  treball. 

Un  objecte  d' Art.  Ofert  per  don  Rafel  Saladrigas  a  la 
composició  en  vers  o  prosa  que  mellor  honri  la 
memòria  del  malhaurat  Doctor  Robert. 

Un  objecte  d' Art.  Ofert  per  la  redacció  de  Joventut  al 
treball  en  prosa  que  mellor  desenrotlli’ltema:  «Rahó 
d’esser  el  Catalanisme  segons  la  doctrina  positi¬ 
vista». 

Un  objecte  d'Art.  Ofert  pel  Director  de  L' Universitat 
Catalana  al  mellor  treball  sobre’l  tema:  «Influencia 
de  l'alimentació  sobre’l  modo  d’esser  dels  pobles». 
Un  objecte  d' Art.  Ofert  per  la  Comissió  organisadora  de 
l’Associació  Republicana  Catalanista  «Llibertat»  a 
l’autor  que  mellor  desenrotlli’l  tema:  «Influencia 
que’l  fanatisme  religiós  ha  tingut  en  l’atrassament 
dels  pobles;  de  com  Catalunya  s'ha  lliurat,  en  part, 
d’aquest  vici». 

V Escut  del  «  Centrem  orlat  ab  una  falç  de  plata.  Ofrena 
del  Centre  a  la  mellor  poesia  en  forma  lliure  que 
descrigui  l’enteresa  del  representant  del  Poble,  En 
Joan  Fivaller,  devant  el  Rey  Ferran. 

Condicions: 

El  Jurat  concedirà’ls  accèsits  y  mencions  honoríficas 
que  cregui  merescudas. 

Totas  las  composicions  hauràn  d’esser  inèditas,  es 
critas  en  català  y  anar  acompanyadas  d’un  plech  clòs 
ab  el  nom  de  l’autor,  y  en  el  sobrescrit  s’hi  llegeixi’l 
títol  y  lema  de  la  composició. 

Tots  els  treballs  deuràn  enviarse  al  domicili  social 
del  «Centre  Catalanista  Graciench»;  Santa  Agata,  40, 
Gracia,  abans  del  dia  5  d’agost. 

Els  plechs  quecontigan  els  noms  dels  autors  no  pre¬ 
miats  se  cremaràn,  com  de  costum,  acabada  la  Festa. 

Forman  el  Jurat  Calificador:  Mossèn  Jacinto  Verda¬ 
guer,  President  d’Honor.  —  Frederich  Pujulà  y  Vallès, 
President  — Antoni  Bori  y  Fontestà,  J.  Pujol  y  Brull  y 
Miquel  Laporta,  Vocals. — Joseph  M.a  Folch  y  Torres, 
Secretari. 

Fel  Concell  Directiu  del  Centre:  El  President,  Agustí 
Margarit. — El  Secretari,  Florenci  Cornet. 


Fidel  Giró,  impressor. — Carrer  València,  31 1. 


Redacció  y  Administració: 

Plassa  del  Teatre,  6,  entressol. 

ENTERRO  DE  MOSSÈN  JACINÏO.  VERDAGUER 


CARROSSA  FÚNEBRE  PASSANT  PER  DEVANT  DE  «JOVENTUT» 


Ramón  C.  Cuberta,  fot. 

SUMARI: 

TEXT:  ci  Joventut»  à  Mossèn  Ginto,  per  La  Redacció. 
—  El  poeta  Verdaguer,  bosqueig  critich  per  Geroni 
Zannè  —  Mossèn  Jacinto  Verdaguer,  per  Xavier 
Viura. —Biografia  de  Mossèn  Cinto.— Notas. 

GRABATS:  Enterro  de  Mossèn  Cinto.  Carrossa  fúne¬ 
bre  passant  per  devant  de  «Joventut».  —  Els  metjes 
examinant  à  Mossèn  Cinto.— Vista  general  de  Villa 
Joana,  del  senyor  Miralles,  ahont  va  morir  Mossèn 
Cinto.  —  Retrat  de  Jacinto  Verdaguer  en  1868.  — 
Parròquia  de  Vallvidrera.—  Fatxada  principal  de 
Villa  Joana  —Els  doctors  Torrens,  Roura  y  Noguera 
en  consulta.  —  Menjador  d’hivern  de  Villa  Joana 
destinat  à  Mossèn  Cinto.  — Pàgina  autògraf a  inèdita 
de  Mossèn  Cinto.— Bust  del  cadavre  de  Mossèn  Cin¬ 
to.— Mossèn  Cinto  després  de  la  consulta.  — Na  Fran¬ 
ciscà  Verdaguer,  el  senyor  Miralles  y  sa  familia,  el 
criat  Joseph  y  la  familia  que  cuydava  à  Mossèn 
Cinto.-  Retrat  de  Mossèn  Cinto  al  Montseny  en 
1901.  —  Mossèn  Cinto  y  «Joventut»  al  Montseny. — 
Mossèn  Cinto  en  sa  cambra  mortuoria.— Capella  de 
Villa  Joana  —  EI  mosso  de  la  Esquadra  y  ls  que 
cuydavan  à  Mossèn  Cinto. 


JOVENTUT À  MOSSÈN  CINTO 

Ha  mort  el  gran  poeta!  No  trobem  altras  pa- 
raulas  pera  expressar  el  greu  sentiment  qu’afli- 
geix  nostres  cors.  Encara  fresca  la  tinta  de  las 
fullas  ab  que  Joventut  s’honorà  endressant  un 
respectuós  tribut  al  insigne  cantor  de  L' Atiar.  - 
tida  en  el  XXV  aniversari  de  l’aparició  de  sa 
obra  capdal,  orgull  de  Catalunya  y  admiració 
de  tot  el  món  ilustrat,  ve  sa  mort,  no  per  més 
temuda  menys  sentida,  à  omplenarnos  de  dol. 
Devant  de  tan  terrible  pèrdua  de  las  lletras, 
^qué  podém  dir  que  sabut  no  sia  d'aquest  geni 
català,  d’aquest  home  de  superior  inteligencin, 
d’aquest  etern  somniador  d’una  vida  més  bella 
y  esplendorosa  que  la  trista  y  terrenal  que  inces¬ 
santment  ens  aclapara  ab  las  punyentas  desilu- 
sions  de  la  realitat  brutal  y  prosaica? 

Ara  més  que  may  s’apreciarà  l’inmens  valor 
de  la  gegantina  obra  del  poeta.  Deslliurada  de 
totas  las  impuresas  ab  que  las  mesquinas  lluytas 
per  la  existència  entelan  el  brill  fins  dels  espe¬ 
rits  més  enlayrats,  sa  grandiosa  figura  sorgirà 
radiant  é  imponent  com  à  vera  representació 
de  l'ànima  poètica  d’aquesta  malhaurada  terra 
que  sempre  ha  buscat  aconhortarse  de  sa  dissort 
ab  els  boyrosos  ensomnis  que  li  fan  entreveure 
un  pervindre  més  ditxós  y  li  donan  coratje  pera 
esperar  una  progressiva  continuació  de  sa  glo¬ 
riosa  historia  en  mal’ hora  interrompuda. 

Els  redactors  de  Joventut  perteneixém  quasi 


tots  à  aquella  generació  que  sentí  bressolar  sa 
infantesa  ab  els  cants,  dolsos  y  ferrenys  en- 
semps,  de  la  renaixensa  catalanesca.  Quan 
grans  no’ns  mostraria  nostre  entussiasme  d’ado¬ 
lescents  aquells  ingenis  escullits  que  feren 
glatir  nostres  cors  al  sentiment  de  Patria  y  des¬ 
pertaren  nostras  inteligencias  ab  el  màgich  en¬ 
cís  de  la  Bellesa!  Y  quàn  grandiosa  entre  totas 
no  havia  d’aparéixens  la  colossal  figura  del 
poeta  que,  cantant  alhora  l’esfondrament  d’un 
món  vell  y  la  naixensa  d  un  altre  més  perfecte, 
semblava  juntar  la  serena  sublimitat  del  art  an- 
tich  ab  l’ardor  y  exuberància  del  esperit  mo¬ 
dern! 

Avuy  Joventut  no  pot  fer  més  que  donar 
l’ultim  adeu  al  venerable  mestre,  al  company 
respectable,  al  amich  bondadós,  al  qui  tan 
íntima  devoció  professava  y  tant  agrahiment 
devia. 

Nostre  primer  número  s’honorà  ab  la  firma 
del  mestre,  son  magnífich  aplech  de  poesíasmon- 
tanyencas  inaugurà  brillantment  nostra  biblio¬ 
teca;  sols  la  malaltia  pogué  privarnos  de  sa 
valiosa  colaboració,  sols  la  mort  haurà  pogut 
destruhir  els  projectes  de  novas  publicacions 
que  mossèn  Cinto  volia  confiarnos. 

Encara’1  veyém,  ja  en  nostra  redacció  enco- 
ratjantnos  amistosament,  ja  en  son  despatx  re- 
galantnos  ab  las  primicias  d’algún  de  sos 
preuhats  joyells,  ja  trescant  en  nostra  compa¬ 
nyia  per  las  enaspradas  serras  y  verdas  fonda- 
ladas  de  son  estimat  Montseny,  ja  enfonzat  en 
son  llit  de  dolor. 

Al  rendir  avuy  aquest  tribut  à  sas  mortals 
despullas,  Joventut  vol  posarse  en  comunió  ab 
aquella  part  del  públich  que  tan  identificat 
està  ab  nostras  ideas  y  sentiments,  oferintli  un 
enfilall  de  recorts  íntims  que  sabrà  apreciar  en 
lo  que  valen,  donchs  son  d’aquells  que  sols 
avalora  l’afecte.  Es  l’última  recordansa  dels 
passos  que  donà  en  la  terra  aquell  cos,  tan 
feble,  que  no  pogué  contenir  tan  gran  esperit. 
Quan,  revinguts  del  aclaparament  que’ns  ha 
causat  la  dolorosa  sotragada,  nostre  esperit  pu¬ 
gui  altre  cop  enlayrarse,  sols  veurém  la  figura 
del  poeta  inmaterial,  vagarosa  com  si  may  ha¬ 
gués  revestit  forma  humana,  y  la  judicarem 
imaginaria  creació  de  nostra  fantasia. 

Quant  més  s’esborra  l’Home,  més  s’aclareix 
la  Idea. 

La  Redacció. 

EL  POETA  VERDAGUER 

(Bosqueig  crítich) 

Som  enemichs  de  comparansas,  peró  devega- 
das  aquestas  se  presentan  ab  aytal  espontanei- 
tat  que  no  poden  rebutjarse.  L’obra  de  mossèn 
Jacinto  Verdaguer  ens  recorda  l’obra  d’aquell 
geni  prodigiós  de  l'Edat  Mitja  que’s  anomenà 
Dant  Alighieri.  ^Vol  dir  aixó  que  considerém  à 
mossèn  Jacinto  Verdaguer  com  à  parió,  com  à 
igual  del  altissimo  poeta?  ;Vol  dir  aixó  que’l  va¬ 
lor  artístich  de  L' Atlàntida  sigui  tan  gran  com 
el  de  La  Commedia ?  No  preteném  fer  semblants 
afirmacions. 

La  comparansa  d’abdós  poetas  depèn  de  que 
llurs  obras  inmortals  representan  quelcóm  més 
qu’obras  literarias.  Representa  cada  una  l’esperit 
de  sa  rassa,  l’esperit  del  poble  hont  va  naixe,  y  ab 
llur  aparició,  l’una  dona  existència  y  rahó  d’ésser 
à  la  llengua  toscana,  la  més  sonora  y  bella  de  to- 
tas  las  d’ítalia,  y  l’altra  fa  sorgir  del  caos  filoló- 
gich  de  Catalunya,  caos  tot  just  aclarit  per  l’Ari- 
bau  y  en  Rubió  y  Ors,  una  llengua  que,  com  si 
obehís  d  un  mdgich  conjur,  se  presenta  de  cop 
rica  y  pura,  plena  de  vida  y  d’harmonia,  ab  la 

magnificència  de  la  eterna  joventut  y  ab  la  sere¬ 
nitat  de  la  maduresa...  la  llengua  catalana,  la 
llengua  de  Canigó,  de  Adobe,  d e  Mar  y  Cel. 

Las  obras  de  mossèn  Verdaguer  son  espill 
del  català  més  hermós  que  coneixém:  sense  por 
de  caure  en  heretjías  filológicas,  podém  afirmar 
que  cap  de  las  obras  escritas  en  la  passada  epoca 
d’esplendor  literari  de  Catalunya — època  de  las 
vellas  Crónicas  y  dels  vells  Poetas  (i) — té  un 
llcnguatje  tan  castís  com  las  de  mossèn  Verda¬ 
guer,  sobre  tot  com  L' Atlàntida.  Las  vellas  Cró¬ 
nicas  son  la  naixensa  de  la  llengua:  hi  traspua 
enèrgicament  la  llengua  niare,  el  llatí.  Tenen 
quelcóm  d’infantívol  y  primitiu,  sagell  de  la  èpo¬ 
ca  quals  costums  refereixen.  En  cambi’ls  Poe¬ 
tas,  després  d’influhir  d  llurs  confrares  italians, 
acaban  per  rebre  d’una  manera  directa  la  in¬ 
fluencia  d’aquests  qual  llenguatje  ja  era  ben  cul¬ 
te  y  refinat  y,  per  aytal  motiu,  dominador. 

Donchs  bé:  l’obra  hteraria  de  mossèn  Jacinto 
Verdaguer,  malgrat  haver  aparegut  després  de 
la  llarga  y  negra  nit  qu’embolcallà  à  las  lletras 
catalanas — d  ensà  del  Renaixement  fins  à  la  res- 


(l)  Edat  Mitja,  fins  al  Renaixement. 


ELS  METJES  EXAMINANT  À  MOSSÈN  CINTO 


Ramón  C.  Cuberta,  fot. 


Al  tractar  de  determi¬ 
nar  la  naturalesa  poètica 
de  mossèn  Jacinto  Verda¬ 
guer,  ens  trobem  ab  que 
aquesta  te  dos  aspectes 
distints  en  la  forma,  peró 
que  cubreixen  un  sol  ca¬ 
ràcter,  un  sol  fons.  Mossèn 
Jacinto  Verdaguer  es  un 

poeta  épich  y  un  poeta  místich:  acpiests  son  sos 
dos  aspectes  formals.  Mossèn  Jacinto  Verdaguer 
es  un  poeta  altament  religiós:  aquest  es  el  fons 
de  sa  naturalesa  poètica. 

Com  tots  els  grans  artistas  que  à  travers  de 


JACINTO  VERDAGUER  EN  l868 


Ranión  C.  Cubcita,  f<  t 

VISTA  GEN  li  RAL  DE  VILLA  JOANA 
DEL  SENYOR  MIRALLES,  AHONT  VA  MORIR  MOSSÈN  CINTO 


las  formas  de  las  cosas  han  ovirat  y  comprés 
llur  essencia,  mossèn  Verdaguer  ha  sabut  fernos 
veure  y  sentir  el  més  enllà  existent  darrera  de 
tot  lo  que’ns  rodeja.  Per’xó’l  fons  de  sas  obras 
es  d  una  religiositat  innegable. 

Peró  si'l  considerem  en  sos  aspectes  d’ épich  y 
de  místich  notarem  tot  seguit — si  no’ns  deixém 
portar  de  prejudicis  ó  d’apariencias — que  mos¬ 
sèn  Verdaguer  es  poeta  épich  per  sentiment: 
poeta  místich,  per  accidens.  El  fons  es  inalterable; 
el  poeta  religiós  domina  sempre  y  sura  per  de- 
munt  de  tot  lo  exterior,  mes  la  grandesa  de  sas 
concepcions  épicas — traduhidas  per  aquests  jo- 
yells  inimitables  que  s’anomenan  L' Atlàntida  y 
Canigó  —  brolla  de  la  seva  ànima  ab  forsa  y  sin¬ 
ceritat  tan  extraordinarias,  que  à  llur  costat  la 
poesia  mística  per  ell  creada,  malgrat  la  delicada 
y  suau  bellesa  que  li  dona,  sembla  menys  inten¬ 
sa  y  <:per  què  no  dirho  d'una  vegada?  menys 
espontània  y  sentida. 

De  mossèn  Verdaguer  viurà  tot  lo  escrit,  per- 
que  quan  s’arriba  à  ésser  un  poeta  de  la  seva 
potencia,  las  formas  se  dominan  totas  indistin¬ 
tament:  peró  L' Atlàntida  y  Canigó  —  sobre  tot 
la  primera —  seràn  sas  obras  mestras,  indiscuti¬ 
bles.  Per  ellas  mossèn  Verdaguer  ocuparà  en  el 
Parnàs  un  lloch  escullit  à  la  vora  de  Virgili,  de 
Dant  Alighieri  y  de  Goethe. 

Mossèn  Jacinto  Verdaguer  ha  sigut  un  dels 
artistas  més  purs  qu’han  existit;  no  ha  tingut 
altre  ft  que  la  Bellesa,  prenent  sempre  aquesta 

taurarió  dels  Jochs  Florals 
en  la  passada  centúria — 
sorgeix  ab  puresa  de  llen- 
guatje  maravellosa.  Ab  La 
Atlàntida  1  català  ha  asso¬ 
lit  la  plenitut  de  son  des¬ 
enrotllo:  ab  L' Atlàntida'  1 
català  es  tan  perfecte  y 
expressiu  com  Pidioma 
que  més  pugui  ésserho. 


JOVENTUT 

en  son  sentit  més  elevat  y  noble,  l' Atlàntida, 
sa  obra  més  profonda,  careix  del  misteriós  sim¬ 
bolisme  que  caracterisa’ls  darrers  grans 
poemas,  com  Faust  y  L' Anell  del  Nibe- 
lung.  L' Atlàntida  es  una  ressurrecció 
gloriosa  del  art  grech,  tot  ell  claror,  har¬ 
monia,  proporció  y  bellesa;  art  avans  de 
tot  y  per  sobre  de  tot.  L' Atlàntida  no 
té  lo  que  podríam  dirne  dolde  fons.  Es 
un’obra  sencera,  macissa,  consistent,  de 
linias  acabadas  y  perfectas,  peró  de  tan 
lluminosa  transparència,  que  recorda  las 
ayguas  del  Mediterrà  en  las  calas  bla- 
víssimas  de  nostra  costa  de  Llevant. 

L' Atlàntida  es  un’obra  grega  empeltada 
de  quelcóm  de  català.  La  filla  estimada 
del  poeta  té’ls  contorns  de  las  verges 
helénicas  y  la  sava  dels  roures  centena¬ 
ris  de  nostras  montanyas.  L'ànima  del 
poeta  s’hi  veu  tota:  no’ns  hi  amaga  res. 
çQuí’s  pot  gloriar  d’haver  comprés  del 
tot  l’esperit,  esglayador  y  profond  com 
un  abím,  de  Faust,  de  L' Anell  del  Nibe- 
hmg?  ^No  s’hi  troba  sempre  quelcóm 
que  s’allunya  y  fuig  al  volerho  alcansar? 
iNo  resta  sempre  quelcóm  d’impenetra¬ 
ble  à  nostre  enteniment,  impenetrabili¬ 
tat  qu’es,  no  obstant,  un  dels  encisos 
més  dominadors  d’aytals  obras? 

Donchs  L' Atlàntida  no’ns  corprèn  pel 
seu  misteri:  ens  corprèn  tan  sols  per  la 
harmonia  de  sa  bellesa  y  naturalesa. 


L' Atlàntida  es  també 
un  prodigi  de  versificació, 
sostenint  son  autor  l’acció 
d’aquest  poema  en  la  difí¬ 
cil  y  grandiosa  forma  del 
vers  de  catorze  silabas,  ó 
sia  del  vers  alexandrí. 
jQué’n  son  d'admirables 
els  versos  de  L' Atlàntida! 
Son  concisos,  d  una  jus- 
tesa  impecable.  Diuhen 
lo  qu’han  de  dir  ab  las 
més  precisas  paraulas,  pe¬ 
ró  presentant  sempre  la 
idea  ab  energia  y  relleu. 
Si  haguéssim  de  citar  las 
estrofas  millors  del  poe¬ 
ma,  hauríam  de  citarlas 
totas:  no  obstant,  son  su¬ 
periors  exemples  de  las 
qualitats  avans  esmentadas,  las  estrofas  que  des- 
criuhen  la  mort  del  drach  (Cant  II),  el  colossal 


Ramón  C.  Cubcrta,  fot. 


FATXAPA  PRINCIPAL  DE  VILLA  JOANA  Ramón  C.  Cuberta,  fot. 

KLS  DRS.  TORRENS,  ROURA  Y  NOGUERA  EN  'CONSULTA 

combat  d’Hércules  ab  els  atlants  (Cant  III),  las 
del  Cant  VI  ( Hesperis ),  etc.  Las  hauríam  de 
citar  totas  (i). 


Canigó  es  un  poema  mitjeval  y  heroich,  fill 
d’una  llegenda  pirinenca,  català  del  comensa- 
ment  fins  al  final.  Reflexa  d’una  manera  magní¬ 
fica’l  temperament  del  poeta:  hi  vibran  totas 
las  notas  de  la  gran  lira  d’aquest.  L’encís  del 
cel  y  del  mar,  de  las  fadas  y  dels  homes,  de  las 
lluytas  guerreras  y  de  la  pietat  infinida,  forman 
l’ànima  de  Canigó,  poema,  es  cert,  menys  gran 
que  L' Atlàntida,  però  de  naturalesa  més  senzilla 
y  comprensible  pera’l  poble.  Tota  un’época 
heroica,  rublerta  d’entussiasme  religiós,  de  gran¬ 
desa  y  de  vida  —  l’época  de  la  constitució  de 
Catalunya — apareix  à  nostres  ulls  transportada 
dalt  dels  cimalls  del  Pirineu,  en  ple  reyalme  de 
las  Fadas,  que  fan  ressonar  poèticament,  com 
tornada  de  llurs  cansons,  un  refrà  bellissim : 

Montanyes  regalades 
son  les  de  Canigó: 
elles  tot  l’any  florexen, 
primavera  y  tardor. 

Els  personatjes  del  poema  —  Gentil,  Florde- 
neu,  Tallaferro,  Guifré,  Oliva  —  revelan  à  un 
potent  observador  de  la  naturalesa  humana 


(i)  Vegis  nostre  article  en  el  Suplement  Artístich 
Literari  dedicat  à  L' Atlàntida  (Número  1 20). 


que  sab  sorpendre  las  pas¬ 
sions  en  tota  llur  veritat. 
Peró  no  es  encara  aquest 
l’únich  mérit  de  Canigó.  La 
poesia  dels  Cants  que’l  for¬ 
man  y  la  bellesa  incompara¬ 
ble  de  las  descripcions  que’ls 
omplenan,  s’imposan  en  l’es¬ 
perit  del  lector  ab  forsa  y 
suavitat  alhora. 

El  Cant  II  del  poema  es 
de  lo  més  perfecte  y  bell  que 
pugui  escriures.  Devant  nos- 
tre’s  mostra’l  Canigó  com  la 
estada  misteriosa  de  las  Fa¬ 
das  quins  mantells  d’armini 
brillan  ab  la  blancor  de  las 
congestas:  el  Canigó  no  es 
r.  c.  Cuberta,  fot.  una  montanya  com  qualse- 
vulga  altra: 

Lo  Canigó  es  una  magnòlia  immensa 
que  en  un  rebrot  del  Pirineu  se  bada; 
per  abelles  te  fades  que  la  voltan, 
per  papellons  los  cisnes  y  les  àligues. 

Forman  son  càlzer  escarides  serres 
que  plateja  l’hivern  y  l’estiu  daura, 
grandiós  beyre  hont  beu  olors  l’estrella, 
los  ayres  rellentor,  los  núvols  aygua. 

Les  boscuries  de  pins  son  sos  barbiços; 
los  Estanyols  ses  gotes  de  rosada, 
y  es  son  pistil  aqueix  palau  aurífich, 
somni  d’aloja  que  del  cel  devalla. 

ahónt  pot  trobarse  una  descripció  com  la 
següent? 

En  un  pradell,  al  cim  de  la  carena, 

Gentil  veu  la  regina  coronada, 
coronada  de  vérgens  que  la  voltan, 
texinty  destexint  mística  dansa 
ab  sos  braços  y  peus,  blanchs  com  la  escuma 
que  juga  ab  les  petxines  de  la  platja. 

De  Flordeneu  la  cabellera  rossa 
rossola  en  cabdells  d'or  per  ses  espatlles, 
com  raigs  de  sol  que  en  lo  boyrós  desembre 
la  gebre  pura  dels  restobles  daura. 

Com  la  lluna  crexent  en  nit  ombn'vola, 
riu  y  clareja  sa  serena  cara 
y  son  sos  ulls  dues  rihents  estrelles 
que’l  Canigó  robà  à  la  volta  blava. 

Els  versos  del  Cant  III  assoleixen  la  espiritua¬ 
litat  de  la  música:  las  paraulas  semblan  conver- 
tirse  en  notas. 

En  el  Cant  IV  s’hi  destacan  las  grandiosas, 
las  imponents  estrofas  de  La  Malehida:  las  su- 
blimitats  de  L' Atlàntida  retornan.  Els  versos 
tenen  la  duresa  de  las  rocas  graníticas,  els  vér- 
tichs  de  las  alturas,  la  buydor  atrayenta  (?el§ 

avenchs  insondejables,  larojor  dels  llamps.  Apa¬ 
reix,  evocada  pel  poeta,  una  naturalesa  desolada 
y  feréstega,  aclaparada  per  una  maledicció  in¬ 
flexible  y  eterna.  El  poeta,  ab  els  cabells  erissats 
per  l'horror,  ens  crida  devant  de  la  fúnebre  dee- 
sa  d’aquellas  solituts: 

Mirau  la  cima  excelsa  tot  allunyantne'ls  paços, 
mirau  sa  cara  sense  voler  dormí’en  sos  braços; 
par.mys  amaga  horribles  ab  plechs  del  seu  vestit. 
De  Neto,  deu  celtíber,  es  filla  la  deesa; 
peró  fugiu:  sa  nua  bellesa  es  la  bellesa 
del  àngel  malehit. 

Els  Cants  VI  y  VII  semblan  poétichs  certà¬ 
mens  de  Fadas.  Si  la  Fada  de  Rosas  ens  parla 
de  la  blavor  nocturna  del  cel  cubrint  las  serenas 
y  tranquilas  ayguas  del  Mar  llatí,  la  Fada  de 
Mirmanda,  ab  versos  colossals,  vibrants,  fer¬ 
renys,  ens  descriu  el  passatje  d’Hanníbal  à  tra- 
vers  del  Pirineu.  Veyém  la  host  enorme  del 
guerrer  africà,  sos  elefants  y  carros  de  guerra: 

En  mitj  de  la  boyrada  de  pols  que’ls  acompanya 
lluhir  se  veuhen  armes  d'acer  y  escuts  d’aram, 
com  al  tronar  en  vespres  d’estiu  en  la  momanya 
se  veu  dins  negres  núvols  cohetejar  lo  llamp. 
Fexugues  s’arrocegan  les  màquines  de  guerra, 
com  si  rodant  cayguessen  esberles  de  la  serra, 
y,  fent  cada  rodada  tronlullejar  la  terra, 
rosegan  ab  llurs  rodas  la  roca  de  Monbram. 


|Y  qué  n’es  d’humà’l  crit  del  poeta  devant  de 
la  terrible  lluyta  que  s’apropa! 

^Per  qué  à  morir  volavau  axis,  tribus  guerreres? 

^Per  qué  pastors  no  us  feyau  d’aquexes  torrenteres? 

Els  Cants  que  portan  per  títuls  L' Enterro, 
Guisla ,  Oliva,  son  dignes  dels  anteriors,  y  La 
Creu  de  Canigó  es  la  hermosa  corona  del  poe¬ 
ma,  la  lluyta  del  Monjo  y  de  la  Fada:  la  religió 
empeny  montanya  amunt  al  poétich  estol  de 
Flordeneu  que  s’allunya  plorant  al  tenir  que 
abandonar  pera  sempre  las  serras  estimadas. 

De  la  poesia  mística  n’ha  tret  mossèn  Verda¬ 
guer  sa  cullita  més  abundosa.  La  seva  obra  mís¬ 
tica  es  complerta. 

Lo  Somni  de  Sant  Joan,  ïdilis  y  Cants  mís- 
tichs,  Roser  de  tot  l'any,  Jesús  infant,  Llegenda 
de  Montserrat,  Sant  Francesch,  Flors  del  Calva¬ 
ri,  Santa  Eularia,  Ayres  del  Montseny,  Flors  de 
Maria,  son  las  obras  admirables  que  li  inspirà’l 
misticisme. 

Pln  cada  una  s’hi  revela  un  aspecte  distint  del 
poeta.  Desde  l  misticisme  candorós  y  tendre, 
inspirat  per  la  infantesa  de  Jesús,  fins  à  las  des- 
esperadas  estrofas  de  Flors  del  Calvari,  el  poe- 

ta  ns  fa  sentir  tots  els  matisos  dels  místichs 
anhels  del  home  envers  la  consecució  de  la 
glòria  celestial. 

En  els  Idilis  y  Cants  místichs,  las  notas  poé- 
ticas  del  autor  vibran  dolsa  y  serenament:  las 
sevas  aspiracions  religiosas  s'espandeixen  tran- 
quilas.  Fra  Lluís  de  León  sembla  revíurehi: 


Ja  oviraré  les  fortes 
torratxes  de  Sion  enlluhernada, 
ja  ses  daurades  portes 
veuré  que  un  àngel  bada, 
mentres  les  ales  plegaré  encisada. 

Lo  Somni  de  Sant  Joan  es  una  successió  de 
visions  angélicas:  sants  y  santas  passan  per  de- 

funyer,  fot 


vant  de  Sant  Joan  adormit  ab  dols  somni.  Fins 
el  colós  de  la  poesia,  Dant  Alighieri,  hi  apareix. 
El  poeta  català  glosant  els  versos  del  florentí 
(Paradiso,  Cant  XXXI)  que  diuhen: 

In  forma  dunque  di  candida  rosa 
mi  si  mostrava  la  milizia  san  a 
che  nel  suo  sangue  Ciisto  fece  sposa, 

escriu  aquest  tercets  maravellosos  que  semblan 
danteschs: 


En  torma,  donchs,  de  pura  y  blanca  rosa 
se  desclogué  à  mos  ulls  la  glòria  santa 
de  puresa  y  d'amor  tota  flayrosa. 

Té  mil  fulles  concèntriques  y  canta 
sobre  quiscuna  una  ànima  amorosa 
d’exa  cítara  d’or  corda  vibranta. 

Viuhen  de  néctar  del  amor  dolcissim, 
dels  camps  del  cel  y  de  la  terra  abelles 
que  en  exa  bresca  axamenà  l’Altissim. 
S'hi  anegan  en  dolçors  y  maravelles; 
que’l  Paradís  sou  vos,  Cor  floridissim, 
armonía  y  amor  de  totes  elle=. 

Roser  de  tot  V  any  es  un  dietari  religiós,  un 
triall  de  pensaments  bellíssims. 

Jesús  infant  es  un  poema  dividit  en  tres  parts: 
Bethlem,  La  Fugida  d  Egipte  y  Nazareth.  Jesús 
infant  es  un  llarch  idili  d’una  suavitat  y  frescor 
delitosas;  mereix  lloch  preferent  entre  las  obras 
místicas  del  poeta. 

La  Llegenda  de  Montserrat  es  un  llibre  de 
caràcter  popular;  la  cèlebre  y  antiga.tradició  de 
Joan  Gart  y  de  Riquilda  hi  apareix  en  versos 
espontanis  y  senzills. 

En  Santa  Eularia  y  Ayres  del  Montseny  hi 
campeja  hermosament  la  musa  del  poeta. 

En  la  primera  obra  s’hi  llegeix  una  magnífica 
descripció  del  temple  de  Jupiter: 

Trenta  quatre  columnes  gegantines, 
esquexos  esbrancats  de  les  vehines 
serres,  li  fan  d’armónich  peristil: 
quiscuna  apar  una  alta  montanyesa 
que  à  l’àtica  bellesa 
uneix  quelcom  del  català  perfil. 

En  la  segona,  las  poesías  A  la  Verge  y  Re- 
corts  y  somnis  tenen  quelcóm  de  punyent  y  trist 
que  las  diferencia  de  las  anteriors  obras  del 
poeta. 


Flors  de  Maria  es  un  aplech  de  composicions 
poéticas,  infantívolas  y  corprenedoras. 

Peró  las  obras  mestras  de  mossèn  Verdaguer 
dintre  de  la  poesia  mística  son  Sant  Francesch, 
y,  sobre  tot,  Flors  del  Calvari.  Sant  Francesch 
es  una  riuhada  esplèndida  d’amor  que  vol  abras- 
sar  el  món;  la  vida  del  Sant  d’Assís  apareix  en 
tota  sa  sublim  puresa.  iQuín  foch  tan  intens 
respira  la  poesia  que  porta  per  títul  L?npresió  de 
les  llagues!  Peró  aquí  hem  de  fer  una  observa¬ 
ció:  jes  filla  dita  poesia  del  amor  diví  ó  bé  del 
dolor  humà?  En  cambi,  Predicant  als  aucells  es 
tot  sentiment,  un  sentiment  infinit  de  la  natura¬ 
lesa  embellida  per  l’amor  diví. 

Flors  del  Calvari  es  la  gran  obra  mística  de 
mossèn  Jacinto  Verdaguer.  Es  un  llibre  terrible, 
un  llibre  de  dolor  y  de  llàgrimas-  també  ha  nat 
del  sufriment  humà.  La  poesia  Sum  Vermis  re- 
corda’ls  planys  sublims  de  Job: 

Jo  so  un  no  res,  mes  mon  no  res  es  vostre; 
vostre  es,  Senyor,  y  us  ama  y  us  estima. 

Feu  de  mi  lo  que  us  placia:  no'n  so  digne 
d’anar  à  vostres  peus;  com  arbre  estèril 
de  soca  à  arrel  trayeume  de  la  terra; 
morfoneume,  aluhiume,  anihilaume. 

Rí>nión  C.  Cuberta,  fot. 


NA  KRANCISCA  VERDAGUER, 

EL  SENYOR  MIRALLES  Y  SA  FAMÍLIA,  EL  CRIAT  JOSEPH  Y  LA  FAMII.IA  QUE  CUYDAVA  A  MOSSÈN  CINTO 


;Y  qué’n  dirém  de  la  poesia  Gotes  de  bàlsam ? 
Es  un  crit  esglayador  de  pena,  peró  es  també 
un  crit  de  consol  y  de  resignació.  Ab  semblants 
prodigis,  |qué  gran,  qué  gran  y  sant  ens  apareix 
el  dolor  humà! 


A  més  de  las  obras  esmentadas,  mossénjacin- 
to  Verdaguer  publicà  un  aplech  de  poesías,  Pa- 
tria.  L’avaloran  notas  patrióticas  tan  valentas 
com  Los  mossos  de  la  Esquadra,  Nit  de  sanch. 
Los  Vigatans;  cansons  tan  melangiosas  y  sen¬ 
ti  das  com  L' Emigrant,  Cançó  del  rayer,  La  Bar¬ 
retina  y  la  cèlebre  oda  A  Barcelona. 

També  publicà  un  llibre  de  prosa,  Dietari 
d'un  pelegrí  d  Terra  Santa — perque  mossèn  Ja- 
cinto  Verdaguer  era  un  prosista  eminentissim — 
y  dos  llibres  més  de  versos,  Caritat  y  Càntichs. 
En  periódichs  y  revistas  sos  escrits  son  nom¬ 
brosos. 

Avuy,  devant  de  la  mort  del  qu’ha  sigut  el 
poeta  més  gran  de  Catalunya,  inclinemnos  tots 
ab  admiració  y  respecte:  mossèn  Jacinto  Verda¬ 
guer,  per  sos  elevadíssims  mèrits  de  poeta,  de 
filólech,de  vident;  per  son  cabal  d’erudició,  per 
sa  fantasia  enlayrada,  pel  sentiment  y  veritat  de 


sas  concepcions,  no  es  ja  solsament  una  glo 
ria  catalana,  sinó  una  glòria  universal  y  eterna. 

Geroni.  Zanné. 


MOSSÈN  JACINTO  VERDAGUER 

Es  el  més  gran  del  renaixement  de  Cata¬ 
lunya.  La  seva  obra  es  la  que  guarda  més  Amor. 
Es  un  Poeta  altíssim.  Son  pas  per  la  terra  ha 
sigut  gloriós,  puig  demunt  seu  han  reflorit  com 
may  els  antichs  llorers,  y  sos  peus  han  sagnat 
ferits  per  las  asprors  de  sa  caminada.  El  Dolor, 
el  Dolor  qu'enlayra  y  la  Victoria  l’han  besat,  ha 
sufert  y  ha  vensut  y  ha  passat  estimant  y  om¬ 
plint  de  flors  sa  via.  Benehit  sia! 

Ell  1  ha  arribada  à  encarnar  la  renaixensa 
catalana  fins  ara,  y  la  seva  herencia  de  Poesia 
s’ha  de  continuar.  Essent  nostre  poble  digne 
de  rebre  sa  gran  obra,  aquesta  florirà  cada  jorn 
més,  estenent  arreu  sa  fortalesa  augusta...  El 
Profeta  ja  se  n’ha  anat,  peró’ls  altres  profetas 
que  vindràn  continuaràn  la  inmensa  tasca. 
Amuntl 

No  s’ha  de  parlar  de  lo  que  crema  Is  JlabE 

sensé  profit;  per’xó,  deixant  altras  cosas,  hem  de 
considerar  que  quan  la  tempesta  d’estíu  ha  pas¬ 
sat,  tot  es  més  bell  en  la  Naturalesa...  y  esperar. 
Peró  que  sàpiga  tothóm  que  s  ha  de  vetllar  com 
may  per  tota  l’obra  del  gran  poeta.  En  quant 
als  esclaus  insolents,  no  cal  pas  dirne  ara  res. 


Trobantse  Catalunya  com  se  troba,  en  la 
Barcelona  cantada  per  ell,  las  despullas  del  cos 
del  gran  Verdaguer,  havent  passat  de  nit  prop 


l’alt  Tibidabo,  roure  que  sos  plansons  domina, 


s’han  exposat  en  nostre  antich  palau,  en  aquel 
histórich  lloch  ahont  ell  mateix  fou  aclamat  per 
primera  volta.  Las  multituts  inconscients  han 
passat  devant  de  la  seva  caixa,  quasi  sense 
darse  compte  de  tot  lo  qu'aixó  ha  significat.  En 
aixó,  com  en  lo  demés  que’ns  passa,  poca  cosa 
sembla  véuresbi...  mes,  ah!  qu’es  precís  que  sà¬ 
piga  tothóm  també,  que  sota  la  extranya  capa 
exterior  s’hi  remóu  quelcóm  de  sublim  y  re¬ 
demptor,  sagrada  promesa  del  avenir  y  deixa 
gentil  de  las  edats  fugidas...  Peró  que  sàpiga 
també,  demunt  de  tot,  tothóm,  que  aqueixa  su- 
blimitat  redemptora  no  sera  per  las  mediocri¬ 
tats  de  las  majorías  ni  per  las  estupidesas  de  las 
massas,  sinó  que  serà  perque  Alguns  ó  Al¬ 
gú  ho  voldran,  puig  serà  per  la  grandesa 
d’animas  semblantas  à  la  d’aquest  de  qui 
parlo  que  aquí’s  faràn  prodigis.  Aixís,  es 
inútil  que  vos  mostréu  orgullosos  de  lo  que 
no  heu  fet  ni  feréu,  vosaltres  tots  els  que 
sense  dret  voléu  imposarvos,  puig  vostra 
única  feyna  ha  d’ésser  admirar  y  secundar 
als  grans  esperits  que  s’aixecaràn  demunt 
vostre. 


Aixís,  res  s'ha  perdut  si  se  sab  guardar 
tot  La  veu  dels  avis  encara  parla  en  els 
símbols  vivents  de  lo  antich,  y  l’avenir 
cada  día  promet  més  dins  del  cor;  peró’ls 
avis  parlan  à  n’els  elegits  y  no  à  las  vul¬ 
garitats,  y  als  auguris  del  pervindre  tan 
sols  hi  tenen  el  cor  obert  els  profetas.  Y 
com  que  malhauradament  à  Catalunya 
d’elegits  y  de  profetas  n’hi  han  molt 
pochs  y  estan  en  una  gran  falta  de  pro¬ 
porció  respecte  à  la  majoria  dels  catalans, 
d’aquí  que,  pera  salvar  tal  desequilibri, 
hagin  d’imposarse  à  tort  ó  à  dret.  Per 
tant,  qui’s  senti  fort  que  domini,  que 
aquest  poble  encara  ha  d’ésser  dominat. 


No  haig  de  fer  més  que  benehir  mil 
voltas  la  memòria  d’aquest  Profeta  adorat, 
y  dirme  com  els  antichs  cristians  devant 
de  son  sepulcre:  Verdaguer  vivis. 

Xavier  Viura, 

A  Batcelona ,  12  juny  iço2. 

MOSSÈN  CINTO  Y  «JOVENTUT»  AL  MON'I  SENY  Furnells,  fot. 


BIOGRAFÍA  DE  MOSSÈN  CINTO 

Se  fa  impossible  consignar,  en  el  poch  espay 
que  concedeix  una  revista,  la  important  biografia 
del  gran  poeta  mossèn  Cinto  Verdaguer;  per'xó 
à  n'aquí  ens  limitarém  à  esbossaria  en  lo  més 
surtint,  puig  essent  per  una  part  bastant  cone¬ 
guda,  per  altra  part  creyém  que  lo  millor  que  pot 
sintetisar  la  vida  seva  son  sas  obras  capdals. 

El  día  17  d  abril  del  any  1845  naixia,  fill  de 
senzillíssims  pagesos,  en  el  poblet  de  Folgaro- 
las,  aprop  de  la  ciutat  de  Vich,  Jacinto  Verda¬ 
guer.  En  tal  humil  poblet  y  al  costat  de  sos 
humils  pares,  passà  tota 
sa  infantesa.  1, 'especta¬ 
cle  sublim  de  la  Natu¬ 
ra  degué  desplegarse  en 
aquella  tendra  edat  de- 
vant  sos  ulls  ab  tota 
sa  esplendidesa.  Per  al¬ 
tra  part,  l'ànima  poètica 
popular  que  sa  mare  li 
revelava  contantli  las 
rondallas  hermosas  y 
cantantli  las  melódicas 
cansons  de  nostra  terra, 
es  de  creure  que  pro- 
duhiren  fondíssima  im- 
presió  en  son  infantívol 
cor,  destinat  à  grans  em- 
presas  E’espectacle  de 
la  bella  Naturalesa  y  la 
influencia  de  sa  mare, 
donchs,  abdugas  ben  de- 
cissivas,  prepararen  son 
camí.  Respecte  à  l'últi¬ 
ma,  ell  mateix  deya  que 
sa  mare  havia  sigut  son 


primer  mestre  de  poesia,  y  en  el  dols  cayent 
de  las  poesías  sevas  pot  veures  aixó  demostrat 
puig  s’hi  troba  la  influencia  del  estil  populap 
genuinament  catàlana. 

Al  comensar  à  entrar  en  l'adolescencia,  ell, 
qu'havía  rebut  la  primera  instrucció  en  la  es¬ 
cola  de  son  poblet  nadiu,  sentintse  cridat  perla 
vocació  eclesiàstica,  comensà  à  estudiar  en  el 
seminari  de  Vich,  fent  al  mateix  temps  altres 
trevalls  com  el  d'ensenyar  maynada  y  algunas 
feynas  del  camp,  per'atendre  del  tot  à  sas  ne¬ 
cessitats.  Alashoras  també  va  comensar  à  inte- 
ressarse  de  debó  per  la  literatura,  junt  ab  altres 

companys,,  ab  quins  després  se  formà  l'aixerida 
colla  dita  del  Esbart  de  Vic/i,  que  acostumava  à 
celebrar  sas  sessions  .poéticas  en  llochs  frondo¬ 
sos  d’aquella  Plana.  Després,  en  1865,  quan 
devia  comptar  encara  no  disset  anys,  fou  hono¬ 
rat  per  primer  cop  en  els  Jochs  Florals  de  Bar¬ 
celona.  A  mida  qu’avensava  en  sos  estudis  reli¬ 
giosos,  s'operavan  en  ell  las  evolucions  de  la 
joventut;  y  alashoras  fou  quan  concebí  L' At- 
làntida ,  obra  nascuda  en  la.  Natura,  inspirada 
pels  poemas  épichs  antichs;  y  en  1866  fou  hono¬ 


rat  per  segona  volta  en  els  Jochs  Florals  matei¬ 
xos.  Alashoras  ja  comensà  à  ésser  conegut,  fins 
que  fou  ordenat  l’any  1870,  essent  nomenat 
tot  seguit  vicari  de  la  parròquia  de  Vinyolas 
d’Orís.  En  aquella  època,  importants  motius  de 
salut  obligaren  al  poeta  à  empendre  llarchs 
viatjes  per  mar,  lo  que  realisà  entrant  de  capellà 
en  un  dels  barcos  de  la  Companyia  Trasatlàn- 
tica.  Tals  viatjes,  ademés  de  refermar  son  fí- 
sich,  li  produhiren  gran  impresió  moral.  Alasho¬ 
ras  fou  quan  acabà  del  tot  son  gran  poema,  que 


MOSSÈN  CINTO  EN  SA  CAMBRA  MORTUORIA 


Ramón  C.  Cuberta,  fot. 


de  molt  temps  anava  trevallant.  Y  després,  en 
1877,  se  li  premià  en  els  Jochs  Florals  també; 
y  d’alashoras  el  nom  de  Verdaguer  s’enlayrà 
demunt  del  renaixement  de  nostra  patria ;  y 
d’alashoras  també  sa  deu  poètica  aumentà.  En 
l’any  1880  fou  proclamat  Mestre  en  Gay  Saber, 
y  en  el  de  1881  fou  president  del  Gay  Consis¬ 
tori. 

Després  dels  viatjes  à  Amèrica,  mossèn  Ver¬ 
daguer  fou  nomenat  almoyner  de  la  casa  del 
marqués  de  Comillas,  quin  càrrech  ocupà  durant 
molts  anys,  produfiint  obras  seguidament,  ad¬ 
mirat  y  honorat  de  tothóm. 

Mes  després  succehí  un’época  de  tribulacions 
y  de  dolors  pel  ilustre  poeta;  època  que  tothóm 
deplora,  en  quina  la  seva  corona  de  llorer  se  li 
transformà  en  corona  d’espinas.  No  es  pas  hora 


aquesta  de  remoure  lo  qu’en  mal’hora  esde¬ 
vingué. 

Després  d’uns  quants  anys  de  tristor  y  de  mi- 
serias,  fou  nomenat  pel  bisbe  Català  beneficiat 
de  la  iglesia  de  Bethlém,  càrrech  qu’ha  vingut 
ocupant  fins  à  sa  malaltia. 

Aquesta  ha  sigut  llarga  y  tots  la  sabém;el  gran 
poeta  ha  mort  à  Vallvidrera'l  dia  10  del  corrent, 
en  la  propietat  que  hi  té  en  Ramón  Miralles, 
oferta  pera  servir  de  sanatori  provisional  al  ma¬ 
lalt  eminent.  Ha  mort,  y  tot  Catalunya’l  plora; 
que  aquest  poble  sia  digne  de  rebre  son  gran 
llegat! 

No  hem  de  dir  res  més  ara  de  la  bellesa  de 
sas  obras;  réstans  tan  sols  venerar  sempre  la 
memòria  de  tan  gran  mestre,  esperant  fruhir 
aviat  algunas  altras  obras  inéditas  qu’ha  deixat. 

CAl'ELLA  DE  VILLA  JOANA  kan.ón  C.  Coberta,  fot. 


NOTAS 

La  publicació  del  present  número,  de¬ 
dicat  per  complert  à  mossèn  Jacinto  Ver¬ 
daguer,  exigeix  per  nostra  part  algunas 
explicacions.  Joventut  té  la  convicció  de 
que  la  millor  manera  d  honorar  als  genis 
es  enaltir  sas  obras  y  no  sa  persona,  y 
per'xó  ha  refugit  sempre  la  tendencia  de 
aquellas  modernas  publicacions  ilustra- 
das  que  volen  donar  als  fets  una  impor¬ 
tància  que  no  sempre  l’interés  de  l’actua¬ 
litat,  desvetlladora  de  la  tafaneria  del  pú- 
blich,  pot  disculpar.  No  volem  judicar  el 
criteri  d  altri,  peró  nostras  aficions  van 
per  diferent  camí:  per  aquesta  rahó  no  som 
pródichs  en  publicar  retrats  ni  instantanias. 

Al  mateix  mossèn  Cinto  procurarem  ho¬ 
norar,  à  nostre  gust,  ab  el  recent  Suple¬ 
ment  que  dedicarem  à  L' Atlàntida.  No 
obstant,  la  personalitat  del  gran  poeta  que 
acabém  de  perdre  es  de  tal  naturalesa, 
que  no  hem  sabut  resistir  à  las  excita¬ 
cions  de  nombrosos  amichs  y  favoreixe- 
dors  que’ns  han  pregat  que  per  una  vega- 
da’ns  surtím  de  nostre  acostumat  sistema. 
Certament  ens  han  donat  rahons  que  mitj 
ens  han  convensut,  y  no  hem  sentit  repug¬ 
nància  en  complàurels.  Entenguis,  donchs, 
que  nostra  informació  gràfica  deu  esti- 
marse  en  son  veritable  valor,  ó  sia’l  que 
pot  tenir  una  gacetilla  sense  més  mèrits 
que  la  oportunitat  y  la  varietat.  Per'xó  ofe¬ 
rim  aquest  aplech  de  notas  deslligadas 
quina  relació  entre  sí  fora  difícil  d’esbri¬ 
nar,  donchs  desde’l  grupo  del  senyor  Mi¬ 
ralles  y  sa  familia,  que  tan  generosa  acullida  do¬ 
naren  al  poeta,  deia  germana  d’aquest,  dels  met- 
jes  y  dels  amichs,  fins  al  aplech  dels  criats  qu’es- 
tavan  a  son  servey  y  dels  individuus  qu’ab  ell 
vivían  y  son,  segons  sembla,  sos  hereus,  hi  caben 
una  infinitat  de  matisos,  y  sols  una  ab  altra  estàn 
unidas  per  un  llas  d’actualitat. 

També  oferim  als  llegidors  de  Joventut  al- 
tras  notas  íntimas,  en  las  que  mossèn  Cinto  hi 
apareix  ple  de  vida  trescant  pel  Montseny  en 
companyia  dels  redactors  d'aquest  periódich, 
entregat  à  las  més  dolsas  y  puras  expansions  en 
els  llochs  més  pintoreschs  de  nostra  estimada 
Catalunya.  Completan  aquesta  informació  al¬ 
gunas  fotografías  de  las  mortals  despullas  del 
poeta  y  varias  vistas  interiors  y  exteriors  de  la 
finca  «Joana»  de  Vallvidrera  ahont  ha  mort,  com 
tres  setmanas  avans  publicarem,  en  l’esmentat 
Suplement,  una  vista  de  la  casa  de  Folgaro- 
las  ahont  nasqué.  La  informació  d’aquest 
número  ve  à  completar,  per  lo  tant,  la  d'aquell 
Suplement ,  y’l  cant  de  joya  ab  que  llavors 
festejavam  el  XXV  aniversari  de  V Atlàntida, 
acaba  en  sas  darreras  esparsas  en  plany  fune¬ 
ral  per  la  mort  del  sobirà  creador  de  tan  gran 
poema. 

Per  la  vista  que  del  enterro  de  mossèn  Cinto 
doném,  treta  desde’ls  balcons  de  nostra  redac¬ 


ció,  pot  formarse  idea  de  la  grandiositat  d’a 
quell  acte,  al  que  hi  concorregué  tota  Barcelona 
y  tota  Catalunya,  representada  per  delegacions 
dels  ajuntaments,  corporacions  y  entitats  de 
centenars  de  ciutats,  vilas  y  llogarets.  Tot  el 
poble  s’havia  llensat  al  carrer,  tots  els  establi¬ 
ments  havían  tancat  sas  portas,  y  molts  eran  els 
balcons  qu’apareixían  endolats.  L'Ajuntament 
de  Barcelona,  que’s  feu  càrrech  del  cadavre, 
donà  al  enterro  encertada  organisació,  y  aixís  ve- 
gerem  desfilar  sense  confusió  de  cap  mena  tot  el 
seguici  fúnebre,  la  corrúa  del  dol,  las  autoritats, 
las  infinitas  comissions  de  centres  artístichs  y 
literaris,  y  aquell  bé  de  Deu  de  coronas  ab  que 
Catalunya  ha  cubert  y  sepultat  à  un  dels  més 
gloriosos  de  sos  fills. 

No  obstant,  es  de  duldre’l  caràcter  dc  gran 
oficialitat  que’s  volgué  donar  al  enterro,  que, 
malgrat  tot,  havia  d’é^ser  y  fou  veritablement 
popular,  com  dos  mesos  avans  ho  havia  sigut  el 
del  patrici  Robert,  à  quin  cadavre  tributà  Cata¬ 
lunya’ ls  mateixos  honors  sense  necessitat  de  que’l 
món  oficial  volgués  assumirse  un  comés  que  no 
era  seu.  Se  tracta  del  enterro  de  Verdaguer,  y 
res  diríam  si  las  lletras  catalanas,  de  las  qu’ell 
n'era  príncep,  haguessin  sigut  sempre  honora- 
das  pels  qui  ara  han  honorat  al  poeta.  Peró  <que 
per  ventura  l’encarcarament  oficial  ha  fet  may 

l’acatament  degut  à  la  poesia  ni  a  la  llengua 
d’aquesta  terra,  llengua  que  ni  es  oficial  entre 
nosaltres  ni  es  compresa  pels  que'ns  desgover- 
nan,com  no'ls  hies  compresa  L' Atlàntida,  l’obra 
grandiosa  que’l  món  oficial  no  pot  honorar  per- 
que  ni  la  sab  llegit  r  Mentres  la  llengua  catalana, 
en  que  foren  escritas  las  grans  obras  del  poeta, 
no  sia  compresa  pels  oligarcas  de  la  politica, 
mentres  l’idioma  català  no  sia  oficial  à  Catalu¬ 
nya,  els  governs  haurían  d’abstenirse  d’honorar 
als  artistas  eminents  de  la  nostra  parla,  perque 
una  cosa  es  rendir  homenatje  à  la  parla  catalana 
y  altra  cosa  es  escarniria.  Quelcóm  semblant 
succehí’l  passat  divendres,  dia  13,  al  enterrarse 
al  poeta.  Las  esquelas  mortuorias  no  havían  si 
gut  redactadas  en  nostra  llengua,  ni  d’aquesta 
feu  us  en  el  cementiri  un  senyor  regidor  que  pro¬ 
nuncià  l’elogi  fúnebre  del  finat  y  despedí  als 
concurrents.  Y’s  tractava  del  poeta  més  català 
de  nostra  Catalunya!...  Y  era  al  poble  català  à 
qui  dit  senyor  se  dirigia!...  Al  poble  català,  sí; 
perque  aquells  que  constituhían  el  dol  oficial  Ilu- 
hintse  à  costas  del  poeta,  ja  havían  deixat  à 
n’aquest  avans  d  empendre’l  camí  del  cemen¬ 
tiri,  fins  ahont  l'acompanyaren  tan  sols  els  petits 


Impossible  es  donar  compte  de  totas 
las  manifestacions  de  dol  transmesas  per 
las  entitats  adheridas  à  la  Unió  Catala¬ 
nista.  Totas  ellas  enviaren  sentits  telégra- 
mas  y  delegacions  per’assistir  al  enterro, 
y,  en  sa  majoria,  coronas.  La  Junta  Per¬ 
manent  presidia’l  nombrós  acompanya¬ 
ment  dels  catalanistas;  aquests,  junt  ab 
las  representacions  dels  federals  y’is  re- 
gionalistas,  composavan  la  inmensa  ma¬ 
joria  del  seguici.  La  Unió  envià  cartas 
de  pesarn  à  la  família  del  difunt  y  à  don 
Ramón  Miralles;  envià  també  al  enterro 
una  corona  de  flors  naturals  y  un  cotxe 
endolat,  y  posà  glassas  negras  als  bal¬ 
cons  de  son  domicili  social.  Sembla  qu’ha 
acordat  celebrar  solemnes  funerals  per 
mossèn  Cinto  en  la  iglesia  de  Folgaro- 
las,  poble  nadiu  del  poeta. 

Joventut,  que  tapà’ls  balcons  de  la 
redacció  ab  glassas  negras  y  ab  una  ban¬ 
dera  catalana  endolada,  assistí  en  corpo¬ 
ració  al  enterrament,  enviant  una  gran 
corona  de  flors  naturals,  que  fou  portada 
en  un  bayart  per  individuus  del  cos  de 
bombers  d’aquesta  ciutat.  En  las  cintas 
barradas  de  la  corona  s'hi  llegia:  El 
periódich  Joventut  à  mossèn  Jacinto 
Verdaguer.  A  don  Ramón  Miralles  li  en- 
dressarem  la  següent  comunicació : 

I.a  Redacció  de  Joventut  se  complau  en 
manifestarvos  que  mereixéu  bé  de  la  patria 
per  la  generosa  solicitut  ab  que  havéu  acullit, 
en  vostr.i  finca  «Joana»  de  Vallvidrera,  al  in 
signe  poeta  mossèn  Jtcinto  Verdaguer  y  à  sa 
familia,  quins  consols,  m»rcés  à  vos,  no  han  faltat  al 
malalt  en  sas  horas  de  terrible  angoixa. 

Vostre  amor  à  la  patria  y  al  art  s'ha  manifestat  ab 
aquest  acte,  del  que’n  saben  grat  tots  els  bons  catalans. 

Digneuvos  transmetre  à  la  família  Verdaguer  la  ex¬ 
pressió  del  condol  que  Joventut  sent,  y  rebéu  d’aques¬ 
ta  Redacció  la  salutació  més  coral  y  respectuosa.  —  El 
Director,  Lluís  Via.  — Barcelona,  11  de  juny  de  1902 

Remerciém  al  distingit  amateur  en  Ramón 
C.  Cuberta,  à  qui’s  deuhen  la  major  part  de  las 
fotografías;  à  nostre  amieh  senyor  Furnells,  au¬ 
tor  de  las  de  nostra  excursió  al  Montseny;  al 
reputat  fotògraf  senyor  Suflé,  que’ns  oferí  la  her- 
mosa  testa  del  difunt;  als  directors  y  operaris  dels 
tallers  de  Thomas,  Furnells,  etc.  Tots  ells,  aixís 
com  els  de  la  imprenta,  han  trevallat  ab  el  major 
entussiasme  pera’l  bon  éxit  d’aquest  número. 

Aquesta  setmana  no  repartim  folletins;  peró 
creyém  que  nostres  lectors  quedaràn  compensats 
ab  el  gasto  que  suposan  els  molts  grabats  que 
ilustran  el  número  y  qual  reproducció  queda 
prohibida.  Son  preu.  donchs,  es  el  de  20  cénts. 

Fidel  Giró,  impre.sor. —  Carier  València,  3 1 1 . 

EL  GRA  DE  SORRA 

Encara  conmoguts  fondament  per  la  mort 
del  gran  poeta  mossèn  Cinto  Verdaguer  y  pel 
sens  igual espectacledel  seu  grandiósenterro, 
ens  escometen  mil  ideas  y  pensaments  d’épo- 
cas  passadas,  quan  encara  la  tendra  amistat 
que  li  professavam  no  era  més  que  un  respec¬ 
tuós  tribut  d’admiració  al  gran  geni. 

Y  volém  parlar  d’aquestas  petitesas  quefan 
brollar  del  humà  pensament  las  obras  més 
capdals  à  voltas,  d’aquests  grans  de  sorra  que 
produheixen  els  efectes  més  grandiosos  sen¬ 
se  pensarsho,  ja  que,  com  diu  molt  bé  en 
Matheu,  una  guspira  es  la  qu’abranda  una 


gran  foguera  y  s’omplan  las  naus  d’un  tem¬ 
ple  ab  un  sol  gra  d’encens. 

Nosaltres  som  catalanistas  desde  nostres 
primers  anys.  No  ho  sabiam  si  era  just  ó  no’l 
recàrrech  de  la  contribució  que  imposavan 
els  governs  centrals,  que’ns  gastavam  ja 
las  pocas  pessetas  que  teníam  pera  comprar 
las  obras  catalanas  donadas  à  llum,  y’ns  da- 
liam  per’alcansar  una  tarjeta  de  convit  pe- 
ra’ls  Jochs  Florals  y  altres  certàmens,  ó  bé 
peralas  vetlladas  que’sfeyan  al  Saló  de  Cent, 
ahont  se  repartian  tomets  de  versos  à  las  no- 
yas  catalanas.  Aquella  pràctica,  aquell  culte 
constant  à  tot  lo  qu’era  de  la  Catalunya  re- 
naixenta,  ens  encengué’l  foch  abrusador  del 
sant  amor  à  la  desgraciada  terra.  Si:  nosal¬ 
tres  ho  eram,  y  ho  consigném  ab  molt  de  gust, 
uns  dels  més  ferms  sostenidors  del  moviment 
literari  català,  de  portas  enfora,  mancats  com 
eslavam  de  mèrits  suficients  per  actuar  de 
quelcom  més  que  no  fós  el  paper  de  com- 
parsas.  Els  seguiam  tots  els  certàmens  de  fo» 
ra,  aplaudint  ab  fe  y  entussiasme  lo  qu’alli 
se  premiava,  molt  superior,  en  general,  à  las 
obras  que  produheix  la  moderna  reacció  neu- 
rasténica  contra  de  tot  lo  que’s  basa  en  un 
simbol  sagrat  d’amor  à  la  patria,  ja  out  fash- 
ion  segons  las  eminencias  modernas  arriba- 
das  de  fora  en  el  darrer  tren. 

Volém  dir  ab  tot  aixó  que  costa  molt.  poch 

de  burlarse  de  las  cosas  que  semblan  petitas, 
sense  pararse  à  meditar  si  tals  petitesas  han 
tingut  la  seva  petita  època  de  celebritat;  si’l 
gra  de  sorra  ha  contribuhit  molt  ó  poch  als 
progressos  del  sigle. 

Eram  al  any  1883  y’n  feya  XXV  de  la  res¬ 
tauració  dels  Jochs  Florals,  per  lo  que’s  con- 
memorà  la  gloriosa  data  elegint  el  mateix 
consistori  del  primer  any,  que  presidia  en 
Milà  y  Fontanalsy  n’era  secretari  l’Antoni  de 
Bofarull.  Fls  mantenedors  eran  l’Amer,  en 
Cortada,  en  Balaguer,  en  Rubió  y  en  Pons  y 
Gallarza,  tots  ells  morts  ja  per  desgracia  de 
las  lletras  !"catalanas.  Foren  convidats  à  la 
festa’ls  més  celebrats  escriptors  forasters  de 
terras  ahont  se  prestava  tribut  al  català.  En 
Tortoulon,  en  Pepratx,  en  Llorente,  en  Rou- 
manille  y  altres,  si  no  aném  errats,  vingue¬ 
ren,  essent  de  notar  qu’en  l’acte  de  la  festa  en 
Balaguer,  a  més  de  llegir  el  discurs  de  gra- 
cias  ab  l’uniforme  de  ministre,  hi  ostentà  la 
representació  oficial  de  las  Academias  Espa¬ 
nyola  y  de  la  Historia. 

L’Alcalde,  qu’bo  era  en  Rius  y  Taulet,  se- 
cundà’ls  desitjós  dels  elements  catalanistas 
y  organisà  una  recepció  y  serenata  la  vigilia 
de  la  festa,  dedicada  als  forasters,  y  per  altra 
part,  el  mestre  Vidiella  donà  un  concert  al 
Principal,  executantshi  per  veus  y  orquesta, 
obras  de  mestres  catalans;  à  Romea  se’ls  hi 
dedicà  una  funció,  v  finalment  s’organisà  una 
anada  à  Montserrat. 

En  aquella  mateixa  època  eram  uns  quants 
companys  dels  que  més  amunt  he  parlat  que 
ens  reuniam  al  café  de  Fivaller  (ahont  hi  ha¬ 
via  de  pianista’l  malaguanyat  músich  Fran- 
cisco  Laporta),  y  allí  organisarem  una  revista 
mensual  que  tingué  la  bona  sort  d’ésser  dis¬ 
tingida  ab  la  colaboració  d’en  Matheu,  en 
Guimerà,  en  Balaguer,  l’Aguiló,  en  Briz,  en 
Blanch, en  Bertran,  l’Yxart,en  Sardà,  1  Oller, 
en  Collell,en  Llorente,  en  Mestres,  en  Riera, 
en  Pons,  en  Rubió,  en  Bofarull  y  en  Vilano¬ 
va,  sens  altres  y  altres  que’s  trobarían  en  els 
índex.  Eram  la  redacció,  en  Jacinto  Laporta, 
en  Franquesa  y  Gomis,  en  Gonzalo  Vehils, 
en  Joan  Freixas,  l'Alfons  M.  Parés  y  l’im¬ 
pressor  Domingo  Casanovas,  y  podéu  comp¬ 
tar  si’ls  preparatius  pera  la  festa  del  maig  ens 
feyan  ensalivar.  Llavoras tinguerem  una  pen¬ 
sada:  oferir  un  premi  als  Jochs  Florals  de  la 
vinticinquena,  es  à  dir,  oferir  el  gra  de  sorra 


per’ajudar  al  conjunt  d’elements  que  trac- 
tavan  de  fer  uns  Jochs  Florals  de  punta. 
Oferirlo  ray!  (X  tenirlo?  Lo  cert  es  que  des¬ 
prés  de  llarga  discussió’s  realisà  la  pensada, 
y’l  cartell  extraordinari  dels  Jochs  publicà 
entre'ls  premis  una  Rosella  de  plata  oferta  per 
la  redacció  de  la  Revista  Literana  à  la  millor 
Oda  à  Barcelona.  Cal  afegir  que,  si  no  vaig 
errat,  la  cèlebre  Rosella  era  procedent  d’un 
premi  guanyat  per  algú  de  nosaltres  en  els 
certàmens  de  fora  à  que  sens  interrupció 
concorríam.  No  puch  assegurarho.  Lo  que  sé 
de  cert  que  la  Rosella  no  costava  gayres  di¬ 
ners  ab  estoig  y  tot.  Mes  pera  nosaltres  era 
un  tros  de  nostra  joventut  literaria  qu’oferiam 
pera  que’s  produhis  alguna  obra  mestra,  que 
nosaltres  ens  veyam  incapassos  de  com¬ 
pondre. 

Y  aixís  fou  premiada  la  Oda  de  mossèn 
Cinto  en  aquell  any  memorable  de  las  bodas 
de  plata  deia  hermosa  institució,  en  quin  ac¬ 
te  en  Pons  y  Gallarza  coronà’l  busto  del  rey 
Joan  I  l'Aymador  de  la  gentilesa ,  pronun¬ 
ciant  aquests  mots:  «Gran  es  el  poble  quesab 
fer  justícia  als  seus  reys,  y  grans  els  reys  que, 
després  de  cinch  cents  anys,  mereixen  tornar 
à  ésser  coronats.)) 

D’aquell  granet  de  sorra  n’eixi  un  gran 
monument  literari.  La  Oda  à  Barcelona  es 
una  de  las  glorias  de  la  ciutat  que  meresqué 
l’alt  honor  d’ésser  cantada  pel  poeta  inmor- 
tal.  Uns  quants  joves  que  no  teniam  més  mè¬ 
rit  que’l  gran  amor  à  las  lletras  patrias  y 
que’ns  acoblavam  sota  la  mateixa  bandera 
pera  fer  cultura  catalana,  forem  prou  pera  ex¬ 
citar  l’inspiració  del  gran  geni  de  vol  d’àliga. 
Y  en  tant,  rihéu  de  nosaltres,  que  no  valent 
res,  tenim  el  nom  associat  ai  d’un  gran  triomf 
de  la  nostra  literatura.  Si:  tal  volta  ab  veu  de 
femella,  volíam  ésser  un  poble  mascle ,  com 
en  Fuentes  a  Romea,  mes  si  per  comptes  de 
nostras  rodonas  amicals  al  café  y  al  parch  y 
à  ca’n  Masriera  y  à  tot  arreu  ahont  podiam, 
haguéssim  despreciat  la  literatura  y  no  ha¬ 
guéssim  fomentat  certàmens;  si’ns  n’hagues- 
sim  anat  als  Toros,  al  café  de  l’Alegria  ó  à 
llochs  pitjors,  ni  s’hauria  escrit  la  Oda  à  Bar¬ 
celona ,  ni  se  n’haurian  tirat  cent  mil  exem¬ 
plars,  ni  molta  gent  que  presencià  conmogu- 
da  l  entenó  del  gran  poeta,  hauria  sabut  que 
aquest  existís  al-món. 

Heusaqui  cóm  la  joventut  serveix  pera 

quelcom  més  que  pera  fer  brometa.  Sense’ls 
entussiasmes  dels  joves,  tal  volta  ridículs, 
no’s  consumarian  certs  fets  dels  que  s’enor¬ 
gulleix  la  historia.  No’ns  burlém  de  lo  qu'es 
gran  de  fons,  encara  que  petit  vist  pels  curts 
de  vista,  Sigàm  sempre  joves  per  més  que’ns 
surtin  cabells  blanchs. 

Bonaventura  Bassegoda. 


DE  LA  RESTAURACIÓ  DE 
ANTIGAS  OBRAS  D’ART 

Aixis  com  à  Castella  diuhen  lo  mejor  de 
los  dados  es  no  jugarlos,  aixis  podríam  dir  que 
lo  millor  de  las  restauracions  es  no  ferlas. 

Però  hem  de  distingir  restauració  de  con¬ 
solidació.  Las  obras  d’art  antigas,  es  casi  un 
dever  de  conciencia’l  conservarlas  tal  com 
las  injurias  del  temps  y  las  pitjors  injurias 
dels  homes  las  han  deixat  arribar  fins  à  nos¬ 
altres;  y  aixis  s’imposa’l  consolidarlas,  es  à 
dir,  privar  que  l’enrunament  segueixi  fins  à  la 
complerta  desaparició  de  l’obra. 

Un  monument  arquitectónich  que  no  hagi 
arribat  al  estat  de  ruina  y  qu’estigui  encara 
en  actiu  servey,  no  tan  sols  deu  conservarse 
y  privar  que  la  ruina  comensi,  sinó  que  fins 
pot  completarse  si  en  aquell  temps  en  que’s 
va  fer  deixaren  per  acabar,  en  alguna  part, 
cornisas  ó  altres  detalls  que’s  veu  que  tenian 
d’ésser  exactes  y  colaterals  ab  els  qu’existei- 
xen  en  altras  parts  del  edifici. 

Se’ns  han  acudit  aquestas  consideracions 
al  veure  completar  un  dels  campanars  de 
Santa  Maria  del  Mar,  joya  arquitectònica  del 
sigle  xiv,  y  al  llegir  una  fulla  impresa  ques’ha 
repartit  excitant  la  generositat  dels  barcelo¬ 
nins  pera  que  contribuheixin  ab  sas  almoy- 
nas  à  reparar  els  campanars  y  la  fatxada,  y  à 
la  instalació  d’un  nou  rellotje. 

S’han  fet  à  Barcelona  tantas  profanacions 
ab  el  nom  de  restauracions,  que  cal  posarse 
en  guardia  y  preguntar  als  qu’han  estampat 
son  nom  à  baix  de  la  fulla  susdita — que,  ade- 
més  del  rector,  suposém  que  son  preveres  y 
obrers  de  la  parròquia — quina  mena  de  res- 
ítauració  pensan  fer,  pera  que’s  pugui  contri- 
buhir  à  la  mateixa  sense  por  d’ésser  complis 
jd’un  atentat  al  respecte  que’s  mereix* un’obra 
lantiga  de  tan  extraordinari  mérit.  No  s’ha  de 
sextranyar  aquesta  desconfiansa,  dada  la  ma¬ 


nera  poch  seria  cóm  aqui’s  fan  moltas  restau¬ 
racions.  Hem  d’estar  segurs  de  que’s  conser¬ 
varà  ab  extraordinari  cuydado  la  patina  de 
la  pedra,  que  justament  es  una  de  las  patinas 
més  bellas,  usant  pera  tapar  las  junturas  un 
ciment  menys  blanch  que’l  que  s’ha  usat  en 
el  campanar  de  mà  esquerra;  ens  han  d’asse¬ 
gurar  que  no  més  hi  afegiràn  las  cornisas 
quehi  faltan  ó  tenen  trossos  massa  trencats,  y 
que’s  limitaràn  à  destapar  las  finestras  mitj 
tapiadas  y  à  suprimir  aquell  suplement  de 
campanar  que  hi  hà  adossat  al  de  mà  dreta. 

Peró  han  d’afirmar  y  prometre  que  no  afe¬ 
giràn  els  florons  que  no  hi  hà  en  els  pinàculs 
que  terminan  las  pilastras  adossadas  als  con¬ 
traforts  que  s’aixecan  dels  dos  costats  de  la 
porta;  que  no  afegiràn  las  mans  al  Sant  Pere, 
y  que  no  apedassaràn  las  gàrgolas  que  son 
trencadas.  Ab  totas  aquestas  seguritats,  cre- 
yém  que  tots  els  barcelonins  devots  y  ay- 
mants  de  las  glorias  artísticas  de  nostra  terra 
tenim  obligació  de  contribuhir  à  la  consoli¬ 
dació  de  tan  ayrós  temple  y  tan  notable  fat¬ 
xada. 

El  rigorisme  de  voler  restaurar  un’obra  ar¬ 
quitectònica  no  ha  d’éssér  portat  may  al  ex- 
trém  de  volerla  tornar  à  son  estat  primitiu 
ab  tota  sa  unitat  y  tota  sa  puresa,  puig  ade- 
més  d’ésser  impossible  refer  convenientment 
las  parts  desaparegudas,  els  homes  hi  han 
anat  fent  modificacions  y  aditaments,  sense 
pretensió  d’esmenar  la  plana  y  seguint  el 
gust  de  son  temps,  que  à  voltas  no  hi  van  del 
tot  malament.  Tal  passa  à  Santa  Maria  del 
Mar  ab  la  imatje  barroca  de  la  Puríssima 
qu’adorna  la  porta  que  dona  al  Born,  y  ab 
las  tres  tribunas  que  hi  han  posadas  à  la  part 
exterior  dels  tres  finestrals  que  cauhen  à  la 
dreta  de  la  mateixa;  com  tothom  trobaria 
mal  fet  que’s  cambiés  l’altar  major,  las  dugas 
tronas,  l’orga  y  la  tribuna  de  la  reyna,  per- 
que  no  son  del  sigle  xiv.  Ab  els  anys  s’han 
tornat  venerables,  han  pres  carta  de  natura¬ 
lesa,  y  no  tenint  la  pretensió  moderna  d’es¬ 
carnir  l’estil  passat,  s’han  penetrat  del  espe¬ 
rit  general  de  la  iglesia. 

També’ns  fa  joch  ab  ella  l’arch  qu’avans 
conduhía  de  la  tribuna  de  la  reyna  al  palau 
reyal.  En  cambi,  creyém  que  guanyaria  molt 
si’s  treguessin  las  edificacions  adossadas  al 
absis  entre  la  porta  y’l  carrer  de  Sombierers. 

Quan  un  monument  ja  es  una  ruina  y  no 

pot  respondre  à  un  fi  pràctich  (com  succe- 
heix  ab  Poblet,  Santas  Creus,  Sant  Pere  de 
Roda  y  una  bona  part  del  Monastir  de  Sant 
Cugat  del  Vallés),  deuria  consolidarse  en  son 
estat  actual,  puig  no  tan  sols  ofereix  molt  ma¬ 
terial  al  estudi,  sinó  que  l’enrunament,  l’a¬ 
bandono  y  la  desolació  en  que  fins  ara  s’ha 
tingut  li  donan  una  poesia  y  un  encís  inex¬ 
plicables.  Cert  que’l  cor  sent  una  fonda  re- 
cansa  y  un  greu  condol  de  que  s’hagi  deslru- 
hit  ó  abandonat  aquella  obra  avans  tan  com¬ 
plerta  y  tan  bella,  y  d’aquí  naix  el  desitj  de 
reconstruhirla;  peró  no’s  té  en  compte  que 
la  reconstrucció  formal  y  honrada  arriba  als 
límits  de  lo  impossible,  puig  moltas  pedras 
han  desaparegut,  sobre  tot  detalls  ornamen¬ 
tals,  y  si  no’s  conservan  els  plans  del  edifici 
ni  tots  els  materials  antichs,  l’arquitecte  que 
posa  sas  mans  pecadoras  en  aquella  obra  té 
d’inventar  é  inventa  segons  sa  erudició,  no 
segons  son  sentiment  y  son  saber  com  inven¬ 
tava  l’arquitecte  que  va  concebirla. 

Aixis  mateix  passatractantsed’obrasesculp- 
tóricas  ó  pictóricas.  jQuí  es  el  guapo  que  s’a¬ 
trevirà  à  restaurar  els  brassos  à  la  Venus 
de  Milo?  cQuí  s’atrevirà  à  posar  testa  y  extre¬ 
mitats  al  tors  deFidias,  ó  mans  ypeusal  The- 
seu?  Bé  s’ha  probat  de  proporcionar  brassos 
à  la  Venus,  peró  ningú  ha  sigut  prou  grech 
pera  conseguirho,  y  al  ultim  s’ha  quedat  sen¬ 
se  brassos,  serena  y  gloriosa  y  admirada  fins 
à  tal  punt,  que  sembla  que’l  mancarli  las  ex¬ 
tremitats  superiors  afegeixi  bellesa  à  lo  que 
resta. 

Suposém  qu’enun  quadro  deVelàzquez,  de 
Rubens  ó  de  Goya  hi  faltés  una  figura  ó  una 
part  important  del  quadro:  (quin  fora’l  pin¬ 
tor  prou  valent  pera  pintaria? 

Just  es  confessar  que’ls  artistas  que  més 
s'han  atrevit  en  aquest  sentit  son  els  arqui¬ 
tectes. 

Y  es  que’ls  homes,  à  falta  de  poder,  tenen 
orgull  y  s’atreveixen  à  fer  lo  que  per  lley  na¬ 
tural  els  està  vedat,  y’s  llensan  irreflexius  y 
pretensiosos  à  cometre  profanacions  que  à 
voltas  arriban  à  sacrilegis. 

Sebastià  Junyent. 


LA  MOSSOTA 

(drama  rural) 

Aquella  mossota  de  la  Carme  semblava 
que’ls  hi  hagués  donat  una  mala  beguda:  els 
tenia  à  tots  dos  trastocats.  Com  qu’havía 
anat  à  servir  molt  temps  à  Barcelona,  se  li 
havia  encomanat  à  la  Carme  una  gracia  y 
distinció,  uns  ayres  que  no  tenian  pas  las 
altras  mossas  d’aquells  paratjes;  y  aixó  feya 
que  tant  el  Xich  de  la  Musquina — que  no 
s’havia  mogut  may  d’aquells  terrossos, — com 
l’Estevet  Mitra,  que  tot  lo  més  havia  estat  à 
Ripoll  ó  bé  à  la  Seu  d’Urgell,  li  trobessin 
alhora  quelcom  inexplicablé  que’ls  tenia  se- 
duhits. 

La  mossota  d’aixó  se’n  aprofitava,  fentlos 
anar  en  renou.  Y  ara  afavoria  y  demostrava 
predilecció  per  l’un,  ara  guardava  sos  afa- 
lachs  y  manyagarías  pera  l’altre.  El  cas  era 
que  tots  dos  estavan  boigs  per  ella,  que 
n’hauria  fet  lo  qu’hauría  volgut. 

El  Xich  de  la  Musquina  la  veya  tots  els 
días,  puig  vivint  al  Lliurat,  lo  mateix  que  la 
Carme,  li  era  fàcil  atraparia  un’hora  ó  altra. 
No  succehia  aixis  ab  l’Estevet  Mitra,  ja  que 
aquest  sols  la  podia  veure’ls  diumenges  que 
la  Carme  baixava  à  Puigsoliu  à  ballar,  ó  bé 
entre  setmana’ls  dias  que  al  Estevet  li  toca¬ 
va  anar  à  regar  un  pradet  que’l  seu  pare  te¬ 
nia  aprop  del  Lliurat. 

Justament  aquell  divendres  li  tocava  re¬ 
gar,  y  l’Estevet  Mitra  trescava  adalerat  pera 
veure  à  la  Carme,  aquella  mossota  que  li 
privava’l  dormir  à  las  nits  y  li  feya  recular 
la  gana,  fentlo  tornar  cada  dia  més  flach. 

Y  pujava  costa  amunt,  satisfet,  taral·lejant 
una  cansó  que  aquell  estiu  s’havia  fet  de 
moda  à  Puigsoliu  y  qu’era  d;una  sarsuela 
que  s’havia  popularisat  al  estrenarse  dos 
anys  enrera  en  un  dels  teatres  de  Barcelona. 

Caminava  tan  abstret,  que  ni  menys  s'ado¬ 
nà  que,  un  tros  lluny,  al  camp  de  la  Granota, 
hi  llaurava’l  Xich  calmosament  ab  el  parell 
de  bous...  y  fins  un  cop  ó  dos  estigué  à 
punt  de  caure  tan  llarch  com  era  al  ensope¬ 
gar  sos  feixuchs  esclops  ab  las  canteliudas 
pedras  atapahidas  en  el  camí  del  Lliurat. 

Mentres  anava  pujant  pel  costarut  cami,  e! 
Xich  de  la  Musquina  no’l  perdia  de  vista,  y 
al  acabar  un  dels  solchs  aturà’ls  bous,  cara¬ 
golà  un  cigarret  de  tana  y’s  quedà  plantat 

bella  estona  guaytantlo  ab  mirada  sinistra  y 
amenassadora. 

Al  girar  l’Estevet  Mitra  un  dels  retorns 
del  camí,  senti  una  veu  que  li  digué: 

— Hola,  Estevet!  Bé  passas  prou  tibat 
avuy! 

— Ah,  ets  tu,  Carme!  iD’hónt  ixes? 

— tD’hónt  vols  que  ixi?  D’aqui  al  Lliyrat. 
Com  sabia  qu’avuy  te  tocava  venir  à  regar... 

— Si  que  veig  que  te’n  recordas — feu  el 
Mitra. 

— Tractantse  de  tu  ja  ho  sabs  que... — insi¬ 
nuà  la  mossota. 

— Si,  prou:  més  te  recordas  del  Xich... — 
barbotejà  l’Estevet. 

— Embusterot!...  Te  juro  que’l  darier  pen¬ 
sament  que  tinch  es  pera  ell! 

— ,-M’ho  juras? 

—  T’ho  juro! — recalcà  la  mossa. — Te  juro 
que  tan  sols  penso  en  tu,  en  el  meu  Estevet, 
en  el  meu  preferitl... 

— iY  cóm  ho  sabs  que  soch  teu? 

— Perque  sé  que  m’estimas. 

— iY  cóm  ho  sabs  que  t’estimo? — preguntà 
l’Estevet  ab  ansia. 

— Perque  tos  ulls  m’ho  diuhen,  y’is  ulls 
no  enganyan. 

— Ja  tens  rahó  que  no  enganyan,  perque 
t’estimo  de  tot  cor,  Carme!... 

— Y  jo  no,  ieh? 

— ?Tu,  tu?  No  ho  sé!... 

—  No  vull  qu’ho  diguis  més,  perque  soch 
tota  teva!.-.. — 

Y  agafantse  las  mans,  clogueren  el  dols 
coloqui  ab  un  petó  remorós. 

Mentres  tant  el  Xich  de  la  Musquina  havia 
deixat  els  bous,  s’havia  anat  à  amagar  dar¬ 
rera  d’unas  verdissas  y  no  perdia  de  la  con¬ 
versa  ni  un  sol  mot. 

A  intérvals  li  venían  ganas  de*surtir  de 
son  amagatall  y  d’un  bot  llensarse  sobre’l 
Mitra  que  li  robava’l  seu  amor  —  l’amor 
d’aquella  mossota  que  també  li  havia  jurat  à 

DIÀLECH 

— Sé  qu’ets  ambiciós,  no  sé  de  quina  cosa; 

no  sé  si  de  fortuna,  poder  ó  enteniment... 

A  voltas  ta  mirada,  quelcóm  misteriosa, 
sembla  que  al  fons  cova 
un  anhel  fervent. 

íDe  qué  es  aqueix  anhel?  No  puch  e  ndevinarho... 

Devant  plers  ó  riquesa,  no’t  veig  esma-perdut: 


n’ell — peró’s  contenia  tement  errar  el  tret,  y 
apaybagava’ls  seus  impulsos  per  mor  de  no 
fer  soroll  à  la  verdissa  y  poder  aixis  conti¬ 
nuar  son  espionatje. 

Per  fi  l’Estevet  y  la  Carme’s  varen  sepa¬ 
rar,  y’l  Mitra  ab  l’aixada  al  coll  va  dirigirse 
cap  el  prat  à  apariar  las  taparadas  pera  po¬ 
der  regar  à  la  nit. 

La  fosca  comensava  à  invadirho  tot,  y  mi¬ 
lers  d’estrellas  com  microscópichs  llumets 
pugnavan  per  treure  llur  caparró  en  el  seré 
firmament.  Las  ombras  se  projectavan  llar- 
garudas  pels  caminals  y  viaranys  fent  pendre 
à  las  cosas  més  senzillas  é  ignocents  formaa 
estrambóticas  y  pahorosas;  y  tot  tenia  un 
aspecte  misteriós  qu’omplía  d’esglay  l’anim 
del  vianant. 

Al  arribar  l’Estevet  Mitra  al  prat,  li  va 
semblar  sentir  fresseig  dintre  la  verneda  que 
vorejava  l’englevat:  era  un  soroll  somort, 
apagat,  verament  esferehidor...  peró  no’n 
va  fer  cas. 

— Deu  ser  algún  gossot  ó  alguna  guilla — 
pensà’l  Mitra. 

Y’s  disposà  à  comensar  sas  operacions,  al 
objecte  de  poder  distribuhir  convenientment 
l’aygua  pel  prat. 

De  sobte,  y  quan  més  atrafegat  estava  en 
aquestas  operacions,  senti  soroll  esmortuhit 
de  passos  al  seu  darrera,  y’s  girà  instintiva¬ 
ment.  Un  home,  en  qui,  à  pesar  de  la  fosca 
de  la  nit,  va  reconeixe  al  Xich  de  la  Mus¬ 
quina,  se’l  contemplava  ab  mirada  sinistra. 

El  primer  intent  del  Estevet  al  véurel  va 
ésser  posarse  dret,  peró  tot  fou  endebadas: 
el  Xich,  que  acabava  d’apoderarse  de  l’aixada 
que’l  Mitra  havia  deixat  abandonada,  li  donà 
tan  bell  cop  al  cap  y  ab  tant  d'acert,  qué’l 
pobre  Estevet  caygué  extés,  allargassat  de- 
munt  de  la  taparada  qu’en  aquell  moment 
acabava  de  fermar,  brollantli  à  dolls  la 
sanch  de  la  ferida- 

Ignaci  Soler  y  Escofet. 


si’l  món  vol  enlayrarte,  te  veig  jo  refusarho 
y’t  veig  gosà  à  solas 
de  la  quietut. 

^Quína  es  aqueixa  incògnita  qu’en  ton  espnt  s’aferra? 
^quínas  magnificencias  somnia  ta  ambició? 
íqu’es  lo  que  tu  voldrías  ésser  sobre  la  terra?... 

— Voldria  ésser...  Je! 

Víctor  CatalA. 

TROP  DE  ZÈLE 

Carta  oberta  A  en  Narcís  Oller 
Estimat  amich: 

He  vist  la  rectificació  que  fas  à  mon  article 
La  primera  lectura  de  U Atlàntida,  y  jo,  à  mon 
torn,  sento  dirte  qu’ets  tu  qui  està  equivo¬ 
cat  en  molts  punts,  encara  que  de  bona  fe,  y 
portat  per  un  sentiment  que  t’honra  en  gran 
manera:  ton  culte  fervent  pel  teu  cosí  y 
amich  Yxart,  à  qui  aludeixo  en  el  meu  article. 
Consti  que,  al  aludirlo  (y  ho  dich  aquí  per- 
que  ve  bé),  no  vaig  tenir  cap  intenció  de  re- 
baixarlo  en  res,  ni  vull  socavarli’l  pedestal 
com  tu  suposas,  jni  deprimirlo  per’alsar  à 
mossèn  Cinto.  jo  soch  d’aquells,  amich 
Oller  (y  dispensam  la  inmodestia,  ja  que  aqui 
lo  contrari  sols  fora  hipocresia),  que,  pera 
posar  una  estatua  dalt  d’un  merescut  pedes¬ 
tal,  no  necessitan  pas  trepitjarne  un’altra.  Si 
es  precís,  sé  ferho  à  pes  de  brassos;  peró  en 
aquest  cas  no  calia.  Està  massa  alt  mossèn 
Cinto  perque  jo  necessités  que  l’Yxart  me 
servis  d’escambell. 

Donchs,  tornant  al  sentiment  que  inspirà 
la  teva  rèplica,  qu’es  lo  principal,  ja  qu’es  el 
to  lo  que  fa  la  cansó,  més  que  la  lletra ,  com 
deya  un  antich  refrà  llemosí,  dech  dirte  que 
m’ha  fet  à  mi — y  no  sols  à  mi  sinó  à  molts 
d’altres  —  l’efecte  de  trop  de  zèle.  Y  no  hi 
hà  pas  res  pitjor,  pera  un  dels  que  figuran 
en  la  historia  d’un  poble,  com  es  l’Yxart, 
que’l  trobar  amichs  de  bona  fe  d’aqueixos 
que  son  més  realistas  que'l  rey  y  més  papis- 
tas  que’l  papa,  perque  volentli  atribuhir,  à 
voltas,  fins  opinions  que  no  ha  tingut,  li 
desfàn  la  personalitat  en  lloch  d’enlayrarla. 
Y  tu,  amich  Oller  (permetem  que  t’ho  digui 
y  no  t’enfadis,  perque’l  teu  article  obeheix  à 
un  sentiment  tan  noble  com  l’amistat),  tu  ets 
d’aquests,  tant,  que  jo  crech  que  li  vas  fer  un 
flach  servey  al  amich  Yxart  y  al  eminent 
crítich,  al  publicarli  aquell  volum  de  retalls 
inèdits  després  d’haver  desaparegut  ja  d’en- 
tre’ls  vivents. 

Y  ara  passém  à  las  acusacions  concretas. 
Te  queixas  de  que  no’t  consultés  avans  de 
parlar  de  l’Yxart,  y  ho  fas  ab  un  to  que 
no  sembla  sinó  que’n  tinguessis  1  ’arriendo 


No  ho  dubti,  senyor  Oller:  en  Pompeyus  Gener 
tenia  rahó.  A  l’Yxart  no  li  agradava  L' AÜàntida,  ó,  en 
tot  cas,  li  agradava  molt  poch.  Fent  de  tío  Paco ,  venia 
ab  la  rebaixa  y  rebaixava,  rebaixava...  ^Se’n  vol  con¬ 
vencé?  Donchs  escolti: 

Vosté  diu:  «Molt  lluny  de  no  haver  sabut  apreciar 
l’ Yxart — el  cèlebre  Yxart,  que  per  quelcóm  superior  ho 
deu  ésser  de  cèlebre- — el  geni  poétich  del  gran  Verda¬ 
guer,  hi  ha  mil  escrits  ben  piíblichs  que  proban  que 
sempre' n  fou  un  admirador  decidit».  Nosaltres  no  ne- 
garérn  la  existència  d’aqueixos  mil  escrits:  sols  li  dirém 
que  no  hem  sabut  trobarlos  enlloch,  y  aixó  que’ls  hem 
buscat  ab  molt  afany.  Al  contrari  de  lo  que’nshem  con- 
vensut,  per  la  lectura  de  sos  escrits  públichs  —  en  qües¬ 


d’aquest  tinglado,  y  que  tot  lo  que  sobre 
d’ell  un  pogués  dir  ó  pensar,  no  ho  pogués 
fer  sense  la  permissió  teva,  no  considerant 
que  l’Yxart  literat  ó  crítich,  y  per  tant  home 
públich,  era  judicable  per  tothom. 

Dius  que  l’ Yxart  no  era  pas  à  Barcelona 
l’any  1873,  y  que,  Per  tant,  no  pogué  acom- 
panyarme  à  veure  al  pageset  qu’era  sols  alla- 
vors  mossèn  Cinto.  Y  afegeixes,  com  à  pro- 
ba,  que  l’any  73  «l’Yxart  no’s  trobava  à  Bar¬ 
celona,  sinó  à  Madrid,  ahont,  com  recluta  de 
la  quinta  de  Castelar,  estava  fent  el  servey 
tal  com  ja  han  dit  els  seus  biògrafs.» 

Peró,  sant  cristià!  {Que  Per  ventura  la 
quinta  d’en  Castelar  se  va  fer  efectiva’l  1  .er  de 
janer  de  1873  y  durant  tot  l’any?  La  Repú¬ 
blica’s  va  proclamar  el  dia  1 1  de  febrer,  y 
avans  de  venir  en  Castelar  al  poder  hi  va 
haver  ties  presidents:  en  Figueras,  en  Pi  y 
en  Salmerón;  y  ja  era  à  últims  de  setembre 
quan  se  va  proclamar  la  tal  quinta.  Peró 
ara,  perque  vegis  que  la  meva  memòria  no 
m’es  infidel,  te  diré,  en  favor  teu,  que  ton 
cosí  Yxart  hi  va  anar  ja  avans  à  Madrid:  hi 
va  anar  essent  encara  president  de  la  Repú¬ 
blica’l  vostre  oncle  Estanislau  Figueras,  per¬ 
que  ja  alashoras  se  parlava  del  servey  obli¬ 
gatori;  y  ell  se’n  va  anar  à  Madrid  à  estudiar 
crech  jo,  y  s’hi  va  quedar  com  agregat  par¬ 
ticularment  à  n’en  Figueras,  pera  poder  esca- 
parse  de  dur  el  fusell  y  fer  el  servey  com  or- 
denansa  de  la  presidència,  à  Madrid  mateix, 
quan  vingués  la  quinta  anunciada.  Y  aixó 
no  m’ho  han  contat:  m’ho  va  dir  el  mateix 
Yxart  dias  avans  d’anarhi,  que  va  estar  aquí 
à  Barcelona,  v  fou  precisament  quan  vege- 
rem  à  en  Verdaguer.  Y  aixó  era  tot  dins  l’any 
73.  Es  à  dir,  si  no  hi  tens  cap  inconvenient. 

A  continuació  afegeixes,  pera  desfer  lo  de 
que  l’Yxart  no  era  conegut  com  à  escriptor 
públich  en  aquella  fetxa:  «ydesd’ahont(desde 
Madrid)  enviava  à  la  revista  ElSiglo  Litera- 
rio ,  que  tinch  coleccionada  y  à  la  teva  dispo¬ 
sició,  unas  correspondencias-revistas ,  per 
cert  ben  macas,  qu’estàn  desmentint  de  fet 
la  teva  aserció  de  que,  per  aquells  temps,  el 
jove  Yxart  ni  tan  sols  pensava  encara  en  és¬ 
ser  escriptor.» 

Donchs  jo  repeteixo  lo  mateix.  L’Yxart  no 
pensava  en  ésser  escriptor  professional ,  qu’es 


tions  de  vida  privada  no’ns  hi  fiquém—  es  de  quel' Yxart 
no  sentia  gayre  afició  pel  pageset  de  Folgarolas.  Els 
grans  poemas  no  li  agradavan  à  l’Yxart.  De  L'At- 
làniida  no’n  parlém:  prou  ho  demostra  en  Pompeyus 
Gener.  Del  Canigó  deya’l  cosí  de  vosté  en  el  primer 
volúm  de  El  ano  pasado,  pàgina  323:  «El  argumento 
nos  parece  harto  sencillo ,  y  en  su  desarrollo  dramàtico  es- 
caso  de  interès;  una  vez  leído  el  poema,  queda  reducido  a 
un  pretexto.  Fàltale  sobre  todo  pasión ,  y  el  atractivo  de 
sus  luchas.i) 

Segons  ell,  els Idilis  y  Cants  místichs ,  Cants  y  Caritat , 
venían  à  curar  à  temps  à  mossèn  Cinto  del  «mal  de  las 
metàforas».  Peró  arriba  l’any  1890,  y  l’Yxart  publica  un 
nou  Aiio pasado ,  y  en  ell, pàgina  65,  després  de  parlar  de 

lo  que  volia  dir,  y  sols  parlava  d’ésser  advo¬ 
cat;  y  no  era  conegut  més  qu’entre’ls  com¬ 
panys  y  altres  com  un  jove  ilustrat  y  discret, 
y  lo  de  qu'escrigués  desde  Madrid  correspon- 
dencias  macas  à  un  periódich  de  provincià,  no 
volia  dir  pas  qu’ell  fes  paga  d’ésser  escriptor 
de  professió,  o  al  menys  ningú  ho  sospitava 
alashoras.  Tots  escriviam  en  diaris  ó  perió- 
dichs  de  major  ó  menor  circulació,  perque  en 
aquell  periode  aixó  era  la  mania  general,  com 
ara’l  wagnerisme.  Però  que  tinguessin  crèdit 
ó  tendencia  de  verdaders  escriptors,  entre’ls 
més  ó  menys  joves  d’allavors,  hi  havia  sols 
en  Martí  y  Folguera,  en  Bartrina,  en  Feliu  y 
Codina,  en  Matheu,  l’Anicet  Pagés  de  Puig, 
l’Alfred  Opisso  y  d’altres  que  no  recordo.  Ni 
l’Yxart,  ni  tu,  ni  jo,  somniavam  en  ésser  lo 
qu’hem  sigut  després.  Jo  de  mi  sé  dir  que’m 
pensava  que  seria  un  pintor,  y  aquesta  era  la 
meva  fal·lera.  Las  ciencias  y  las  lletras  las 
cursava  imposadas  per  la  familia  y  com  ele¬ 
ment  general  d’ilustració.  De  la  ploma  sols 
me’n  servia  pera  defensar  las  ideas  políticas 
federalistas  ó  las  mevas  tendencias  de  pintor, 
y  dava  ben  poca  importància  als  meus  es¬ 
crits.  Diguis  lo  que  vulguis,  el  teu  cosi,  en 
aquell  temps,  ningú  va  somniar  que  pensés 
en  ésser  un  escriptor  com  ho  fou,  fins  que  va 
publicar  el  seu  notable  estudi  sobre  Fortuny; 
y  lo  que’l  va  ja  consagrar  va  ésser  el  pendre 
la  direcció  de  Arte y  Letras  de  la  casa  Cortezo 
y  C.a;  y  aixó  era  ja  cap  al  any  80  ó  80  y  tants. 

Y  mira  cóm  cambian  las  cosas!  Tu  alasho¬ 
ras  eras  enemich  acèrrim  de  lo  que  se’n  deya 
el  realisme  en  l'art  y’l  determinisme  en  la 
critica,  que  jo  defensava  acaloradament,  y’l 
tal  realisme  no  era  més  que  un  naturalisme 
molt  honest;  res  de  zolisme  encara,  del  qual 
n  ets  tu  ara  gloriós  representant  en  las  lletras 
catalanas.  En  cambi,  jo  cada  dia’m  torno 
més  idealista  y  no  dels  que  miran  endarrera, 
sinó  dels  que  van  endevant  sempre. 

Citas  una  carta  de  l’Yxart  que...  home, 
(veus  lo  que’t  dich?  Trop  de  zèle!  Aixó  no  li 
fa  pas  cap  favor  à  n’en  Pepe.  Ell,  que  tu  vols 
que  ja  fos  tot  un  escriptor  conegut  l’any  73, 
no  coneixia  en  el  77  L' Atlàntida,  premiada 
als  Jochs  Florals,  y  sols  va  adonarsen  d’ella 
quan  va  veure  anunciat  un  concurs  pera  la 
traducció,  premiat  ab  dugas  mil  pessetas! 

Ara  comprench  per  qué  va  posar  à  don 


Nazareth,  darrera  part  del  poema  Jesús  infant,  termina 
l’article  dihent:  «  El  miniaturista  acabarà  por  empequeiïe- 
cer  su  talento  en  fuerza  de  pintar  lirios,  cruces ,  palomas 
y  místicos  racimos ,  adorno  de  las  estampitas  para  ninos 
juiciosos. » 

Et  voila  cóm  l’Yxart  poch  à  poch  va  restant  qualitats 
à  mossèn  Cinto.  Primerament,  ab  las  obras  petitas  d’a- 
quesl  fuheteja  sas  obras  grans;  després,  las  mateixas 
obras  petitas  li  semblan  raquíiicas  L' Atlàntida  es  en¬ 
carcarada  y  Nazareth  es  insignificant;  heusaquí  l'admi¬ 
ració  que  mossèn  Cinto  produhía  a  l’Yxart. 

Tot  lo  qual  no  té  res  de  particular.  Un  gran  crítich, 
el  primer  y  únich  crítich  que  vostès  tenían  — y  que 


Antoni  López  al  mateix  nivell  qu’en  Verda¬ 
guer,  considerant  l’astucia  fenicia  de  fer 
quartos  al  nivell  del  geni  épich.  Y  perque 
no’m  diguis  que  m’equivoco,  aquí  va  tex¬ 
tualment  lo  qu’ell  deya  en  un  llibre: 

uDon  Antonio  López  quiso  honrar  se, honràn- 
dolo  (à  Verdaguer),  y  si  el  uno  comprendió 
que  era  acción  hermosa  proteger  à  un  genio , 
éste  era  también  capaz  de  admirar  el  genio  de 
los  negocios,  y  à  una  de  las  màs  nobles  figuras 
de  nuestra  època  (!).  jPareja  singular  la  que 
formaban  aquellos  dos  hombres!  Al  sorpren- 
derse  en  la  cumbre ,  llegados  à  ella  por  sus 
opuestas  vertientes ,  debían  reconocer  entre 
ellos  un  lazo  comiín :  todo  lo  debían  à  sí  mis- 
mos.  Y  si  el  genio  es  siempre  uno,  aunque  di- 
ferente  y  múltiple  en  sus  fases ,  sin  duda  el 
poeta  y  el  negociante  se  considerarían  màs 
semejantes  entre  si  (ca,  home,  cal),  que  en¬ 
tre  sus  respectivos  colegas  inferior  es.  iAcaso 
el  realizar  estupendos  proyectos  mercantiles 
que  mudan  la  faz  de  un  pueblo  (ó  l’arruinan 
en  profit  propi  y  dels  jesuitas),  no  requiere 
imaginación  sonadora  para  concebirlos  en  toda 
su  grandeza?  (!!)  lAcaso  la  intuición ,  la  certera 
perspicàcia ,  no  aprendida ,  dón  nativo  que  ele¬ 
vo  à  López  à  la  fortuna ,  no  es  aquella  misma 
intuición  poètica ,  no  aprendida  tampoco ,  que 
elevó  à  Verdaguer  à  la  glòria?  ÍFugi,  home, 
fugi!  ^Y  ara?  {Que  s’ha  begut  l’enteniment?) 

....  Esto  bastaba  sin  duda  para  que  se  sintie- 
ran  hermanos. 

))Tanto  era  así ,  que  para  convertir  en  poesia 
las  empresas  del  uno,  le  ha  bastado  al  otro  bar- 
nizarlas  con  el  lenguaje  poético  sin  alterar  su 
realidad,  como  vamos  à  ver  en  los  siguientes 
versos.  No  los  leerà  sin  n dmirarlos ,  quien  tras 
la  poesia  escrita ,  imagine  la  poesia  vívida  que 
se  desprende  de  la  cohabiiación  de  Aquellos 
dos  hombres  ilustres.))  (J.  Yxart:  El  ano  pasa- 
do.  Letras  y  Artes  en  Barcelona,  1886;  pà- 
ginas  53  y  54  A  aquest  paragraf  segueix  una 
poesia  d’en  '  Verdaguer).  Apaga  y  vàmonos , 
que  dirian  à  Madrid. 

iVeus  à  lo  que  t’exposavas  al  publicar 
aquella  carta?  No  la  devias  treure  à  relluhir, 
més  à  més,  quan  no  es  pas  cap  proba  convin¬ 
cent,  donchs  en  aquell  temps  (73)  l’Yxart  no 
donava  cap  importància  al  pageset  de  Vich, 
com  vaig  dir,  y  als  quatre  anys  ni’s  devia  ja 


més  d’una  vegada  s’havía  permès  posarse  enfront  d’o¬ 
pinions  generals  defensant  las  sevas  ab  enteresa  —  es¬ 
tava  en  el  seu  dret,  més  ben  dit,  cumplía  ab  la  seva 
conciencia  artística  exposant  ab  claretat  y  fermesa’ls 
seus  judicis  sobre  mossèn  Cinto  y  L' Atlàntida.  Ter 
no  havia  de  regatejar,  si’l  género  no  li  agradava  prou 
y  creya  que  l’avaloravan  massa?  Mes  si  aixó  no  té  res 
de  particular,  sí  que’n  té,  y  molt,  lo  qu’ha  dit  y  fet  vos¬ 
tè.  Vosté  ha  volgut  fernos  creure  que  l’Yxart  era  un  en- 
tussiasta  de  mossèn  Cinto  y  de  L' Atlàntida.  Pels  tros¬ 
sos  qu’hem  citat  ja’s  veu  ben  clar  que  no  ho  era. 
Donchs  vosté  —  no  s’enfadi,  senyor  Oller  —  ha  trac¬ 
tat  de  mistificàrnosel;  ab  lo  qual  —  y  perdoni  —  s’ha 

recordar  d’el!  ni  dels  seus  versos.  Mira,  de 
segur  que  li  devia  passar  quelcom  de  lo  que’m 
passà  à  mi  ab  el  cèlebre  doctor  Binet,  de 
París,  avuy  director  del  laboratori  psicoló- 
gich  de  la  Sorbona. 

A’n  aquest  no  era  un  sol  moment  que  jo 
l’havia  vist,  sinó  que  junts  haviam  format 
part,  al  Quartier  latin ,  de  la  societat  Les  hi- 
dropathes ,  y  à  mós  haviam  anat  durant  un 
curs  à  la  clínica  psiquiàtrica  d’en  Charcot  à 
la  Salpétrière.  Donchs,  noy,  l’any  de  la  Expo¬ 
sició,  quan  me  van  parlar  dels  seus  trevalls 
genials  d’experimentació  "fisiológich-psicoló- 
gica,  no  vaig  saber  qui  era,  y  un  comú  com¬ 
pany,  l’Emile  Gaudeau,  expresident  dels 
hidropathes ,  va  tenir  que  dirme:  —  «Peró  si 
no’n  coneixes  d’altrel  Es  aquell  noyet  que 
sempre'ns  amohinava  ab  observacions  im¬ 
pertinents,  com  s'il  cherchait  la  petite  béle !)) — 

Donchs  cqué  té  d’extrany  que  à  l’Yxart  li 
passés  quelcom  semblant,  no  havent  dat 
cap  importància  al  pobre  seminarista  à  qui 
sols  havia  vist  durant  una  estona  y  de  passo, 
feya  ja  uns  quants  anys** 1 

Me  preguntas  si  jo  l’havia  pogut  coneixe’l 
73,  y  com  no  sé  à  quí’t  refereixes,  te  diré:  à 
n’en  Verdaguer  sí,  y  tal  com  ho  he  contat  en 
tot  lo  essencial;  à  l’Yxart  també,  y  algún 
temps  avans,  puig  eram  companys  ab  tu 
y  en  Rufart,  quan  eram  simples  estudiants  y 
encara  no  s’havia  proclamat  la  República. 

En  lo  que  dius  de  las  illes  gregues,  potser 
tinguis  rahó;  potser  ho  vaig  confondre  ab 
el  cant  VI,  Hesperis,  al  1  i  hont  cambía  la 
versificació  parlantse  de  Grècia.  Lo  que  va 
impresionarme  va  ésser  el  cambi  de  metre  y 
del  to  heroich  en  to  plàcit  descriptiu. 

Per  fi,  dech  dirte  pr.a  cosa  y  es:  qu’avans 
de  publicar  el  meu  article,  que  tu  rectificas, 
el  vaig  fer  veure  à  mossèn  Jacinto  Verdaguer 
per  medi  d’en  Busquets,  y  ho  va  trobar  tot 
bé.  Donchs,  l’Yxart  hi  era.  De  qui  no’s  va 
pas  recordar,  com  jo  tampoch,  va  ésser  del 
altre,  v  per  aixó  ho  vaig  deixar  en  dubte.  Lo 
que  si  va  dir  es  que  tal  volta  era  en  Gómez, 
peró  que  no  ho  afirmava.  Va  fer  retocar  sols 
lo  que  jo  deya  que  al  passar  per  aquí  vestit 
de  pagés  ja  era  capellà,  puig  va  dir  que  à 
n’ell  li  semblava  que  no  ho  era  encara;  per 
aixó  ho  vaig  treure. 

Tu  dius  que  si  l’Yxart  hagués  sigut  à  Bar¬ 


posat  en  ridícul  vosté,  y  lo  qu’es  més  grave,  hi  ha  posat 
al  pobre  Yxart,  que  à  horas  d'ara  deu  renegar  desde  un 
altre  món  de  vosté,  del  seu  amich  de  1  ànima,  que  ab  sa 
oficiositat  intempestiva  li  adjudica  criteris  y  gustos 
qu’ell  no  tenia  pas.  Aixó  suposant  que  hi  hagi  un  al¬ 
tre  món,  y  qu’allí's  permeti  renegar. 

«Jo’t  maleheixo,  Narcís,  —  perdónins,  senyor  Oller: 
es  l’Yxart  qui  parla  —  perque  m’has  fet  claudicar, 
m’has  volgut  fer  dir  lo  que  jo  no  havia  dit  may,  y  m’has 
posat  en  contradicció  ab  mi  mateix,  ab  tu  mateix,  ab 
nosaltres  mateixos,  els  quatre  ó  cinch  qu e  tallavatn  el 
bacallà  en  nostres  bons  temps.  Vull  dir,  per  si  trobas 
la  frase  massa  vulgar,  nosaltres  quatre  ó  cinch  qu’eram 


celona  y  tingut  «la  sort  de  sentir  llegir  L'At- 
làniida,  may,  jamay  hauria  pogut  fer  els 
desventatjosos  vaticinis  que  tu  (es  à  dir,  jo) 
li  suposas,  per  la  senzilla  rahó  de  que  tenia 
molt  més  bon  gust  y  perspicàcia  que’ls  que 
tu  (jo)’t  dignas  reconéixerli.»  Y  jo’t  deya  y 
sostinch  que  l’Yxart  va  dir:  —  «Bé,  si,  ja  es 
un  xicot  de  talent,  no’s  pot  negar;  peró’m 
sembla  qu’en  tot  aixó  que’ns  ha  llegit  hi  hà 
molta  retòrica.  Al  Seminari  s’ha  impresionat 
ab  els  poetas  llatins:  ja  li  pasarà  aquesta 
fuga,  y  després  veurém!  Després  vindrà  la 
crítica  y  farà  la  tria.» — tVols  convénceten 
de  que  l’Yxart  podia  ferlos  aquestos  vatici¬ 
nis?  Donchs  llegeix  el  següent  tros  de  El 
ano  pasado,  volúm  1  .er,  pàgina  57,  en  que,  si 
fa  ó  no  fa,  ve  à  dir  lo  mateix: 

Verdaguer  uvacía  una  esfinge  colosal  de 
una  sola  pieza,  tomando  por  bloque  toda  una 
cantera,  y  luego  coge  con  delicada  mano  la 
tierna  mata  que  arraiga  entre  sus  hendiduras. 
A  mi  me  gustan  mds  algunas  de  esas  floreci- 
llas  y  brotes ,  que  muchas  de  aquellas  imdgenes. 
jEs  tan  fàcil  incurrir  en  el  defecto  de  crearlas, 
sólo  por  el  gusto  de  crearlas!  Si  la  pasión  hu¬ 
mana  no  las  anima,  Iqué  vienen  d  ser  entonces 
sino  colosales  artefactos  de  carión  ó  una  serie 
de  fantasma góricas  pinturas  de  linterna  mà¬ 
gica?  Observad  que  casi  todos  los  grandes  es- 
critores ,  d  quienes  distingue  imaginación  ex¬ 
traordinària,  absorbidas  sus  demàs  facultades 
por  ella ,  acaban  lastimosamente  por  convertir- 
se  en  fabricantes  de  metd/oras,  obedeciendo  d 
un  desequihbrio  fatal  de  su  genio.  j Culpa  en- 
vidiable!  pero  culpa  al  Jïn.  Nace  entonces 
aquel  género ,  tan  próximo  de  lo  enfàtico ,  de 
que  han  sido  modelos  en  Francia:  Víctor  Hugo 
en  sus  últimos  tiempos,  Pelletàn ,  en  su  Pro- 
fesión  de  fe,  y  entre  nosotros  Castelar  en  la 
oratoria.  Verdaguer  se  ha  curado  à  tiempo  de 
ese  mal  con  sus  Idilis  y  Cants  místichs,  sus 
Cansons  de  Montserrat,  y  el  mismo  tomo 
‘Caritat;  pero  en  la  tan  elogiada  Atlàntida, 
que  le  ha  valido  su  renombre  en  Espana  y  en 
el  extranjero,  me  asombra  d  veces,  pero  no  me 
conmueve.  Nadie  osarà  decirlo ,  porque  la  Jama 
consagro  el  poema  à  la  faz  de  todos  los  adali- 
des  de  las  lenguas  romanas,  y  se  ha  repetido 
hasta  la  saciedad  que  por  Verdaguer  gozamos 
de  la  glòria  de  poseer  un  poema  en  nuestro  si- 
glo;  pero  si  fuéramos  d  investigar ,  jcuàntos 


els  únichs  sabis,  els  únichs  vidents,  els  únichs  mascles. 
Nosaltres  formarem  escola,  donarem  patents,  nosaltres 
definirem  y  excomunicarem,  y  nosaltres,  corejats  pels 

i  due  centi,  sentarem  sobre  bases  inmutables  els  princi¬ 
pis  absoluts  del  art  y  la  bellesa  » 

Si  nosaltres,  petits  peixets  de  globofns,  atrevíssim  ado¬ 
nar  consells  à  vosté,  gran  tauró  sobrevivent  d’aquella 
escullida  bandada,  li  faríam  veure  que  la  manera  de 
defensar  dignament  à  l’Yxart,  era  dirnos:  «Jo  no  ho  sé 
si  ell  va  assistir  ó  no  à  la  lectura  que  diu  en  Pompe- 
yus:  mes  aixó  no  té  cap  importància.  Lo  que’n  té  es  el 
judici  que  l'obra  de  mossèn  Cinto  meresqué  à  l’ Yxart,  y 
aquest  judici  aquí’l  teniu,  tret  de  tal  llibre  y  de  tals 

repiten  enfàticamente  estas  palabras  sin  haber 
leído  la  Atlàntida,  sin  proponérselo  nunca,y 
sin  importàrseles  un  bledo  de  que  tengamos  ó 
no  un  poema!  jPoseer  un  poema]  Después  de 
todo...  qué?  Hay  cosas  que ,  d  fuerza  de  ser 
vagas  y  convencionales,  llegan  d  ser  cómicas. 
ih'or  ventura ,  un  poema  épico ,  valdrà  màs  sólo 
por  ser  tal ,  que  un  magnifico  drama ,  una  no- 
vela  superior  ó  un  tomo  de  poesías  modeslo, 
pero  todo  él  poesia?  Pues  yo  he  de  confesar  mi 
torpeza.  No  oigo  hablar  de  los  grandes  poe- 
mas  sin  que  imagine  un  gran  tomo  infolio , 
muy  pesado ,  muy  enojoso ,  muy  farragoso  y 
anti-poético ,  sobre  el  cual  se  han  caido  de  bru - 
ces  dormidas  muchas  generaciones,  sin  confe- 
sarse  unas  d  otras  su  debilidad ,  antes  al  con¬ 
trario,  pasàndose  el  infolio  de  mano  en  mano , 
y  enganàndose  sucesivamente  con  exclamacio- 
nes  de  elogio.  Imagino  un  gran  poema  como 
una  serie  de  versos  largos  con  numeritos  y 
asteriscos  sobre  cada  palabra ,  y  notas  eruditas , 
corolarios,  aclaraciones,  etc.,  en  columna  cerra- 
da ,  para  entretenimiento  de  sabios  y  jïlólogos. 
jPara  qué  queremos  un  libro  asíP  La  Atlànti¬ 
da  de  Verdaguer  no  ha  llegado  todavía  d  este 
lastimoso  estado.  Sus  pasajes  màs  bellos  cam- 
pean  aún  inmaculados  y  claros  en  las  pàginas , 
pero  yo  sigo  tenièndola  por  obra  màs  digna  de 
estudio  que  amena.  Allí  està  en  mi  reducida 
biblioteca  entre  los  mejores  libros ,  algunos  del 
mismo  Verdaguer .  Cuando  me  falta  alguna 
palabra  gràfica  que  recuerdo  he  de  encontrar 
allí ,  saco  el  libro  y  lo  hojeo;  cuando  quiero 
mostrar  à  dónde  alcanza  nuestra  lengua  ma¬ 
nejada  por  un  gran  escrilor ,  abro  el  libro  y  leo 
también.  Es  para  mi  à  la  vez  un  diccionario  y 
una  colección  de  trozos  selectos.  Pero  cuando 
deseo  paladear  un  instante  el  licor  suave  de  la 
poesia  que  recrea  y  embriaga ,  no  acudo  al  poe¬ 
ma,  la  verdad,  smo  d  otras  poesías  màs  huma- 
nas  y  màs  intensas,  del  mismo  Verdaguer 
acaso .)) 

iVeus  cóm  es  lo  que’t  deya? 

Respecte  al  final  del  article,  dech  dirte  que 
fas  bé  en  no  deixar  encendre  la  teva  indigna¬ 
ció,  ni  tan  sols  la  capsa  de  mistos  que  dus  à 
la  butxaca,  perque  no  n’hi  hà  pera  tant.  El 
que  un  home  cèlebre  no  comprengui  à  un  al¬ 
tre  home  cèlebre,  perque  no  sigui  del  seu 
temperament  ó  constitució  intima,  ja  que 
l’Yxart  era  critich  analista  y  raciocinador,  y 


pàginas.»  Si'l  judici  era  d’admiració  incondicional,  po¬ 
dia  vosté  afegir:  «Ja  veyéu  cóm  l’Yxart  no  podia  dir  lo 
qu’en  Pompeyus  afirma  que  va  dir.»  Y  si  no  ho  era, 
podia  posar:  «Es  probable  que  l'Yxart  digués  lo  que 
diu  en  Pompeyus,  perque  ell  aixís  pensava:  mes  aixó  no 
es  cap  deshonra  pera  l’Yxart,  puig  que  un  critich  com 
ell,  del  seu  talent  y  de  las  sevas  conviccions,  tenia 
perfecte  dret  à  pensar  lo  que  li  des  la  gana  de  mossèn 
Cinto  y  de  sas  obras.»  Y  si  vosté  hagués  volgut  afegir- 
hi  un  final  d’efecte,  podia  rematarho  aixis:  «L’Yxart, 
el  tauró, 'n  deya  aixó:  els  peixets  d’avuy  en  diuhen  aixó 
altre.  Donchs  bé:  ai posteri  l' ardua  sentenza. » 

En  fi,  ja  que’ns  hem  atrevit  à  donarli  un  consell,  li 


en  Verdaguer  un  geni  poétich,  imaginatiu, 
essencialment  entussiasta,  res  té  qu’ofengui 
ni  rebaixi  la  dignitat  ni'l  renom  del  primer 
en  lo  més  minim. 

Sófocles  desdenyava  à  Esquií;  Quintilià 
may  va  poder  compendre  YOrestia;  Lope  de 
Vega  va  dir  del  autor  del  Quijote  pochs  dias 
després  de  mort: 

Que  Dios  le  haya  perdonado 
al  buen  Miguel  de  Cervantes. 

Fué  de  los  exiravagantes. 

Voltaire  deya  del  gran  Shakespeare:  «Ce 
courtisan  grossier  —  du  profane  vulgaire .)> 
Fontenelle  parla  del  pare  del  teatre  grech  en 
aquests  termes:  uOn  ne  sait  ce  que  cesi  que  le 
Promethée  d' Eschyle,  Eschyle  cest  une  maniè- 
re  de  fou.))  uC'est  dommage  que  Molière  ne  sa- 
che  pas  ècrirer ,  Fenelon  exclama.  Y  Bossuet 
afegeix  més:  uMolière  est  un  infame  histrion.)) 

D’Alembert  escrí  u  d’un  drama  de  Calderón 
de  la  Barca  qu’es  une  arlequinade  com  els 
de  Shakespeare.  Y  en  Ventura  de  la  Vega, 
segons  contan,  avans  de  morir  va  cridar  al 
seu  fill  pera  dirli  en  confiansa:  u.Mej...el 
Dante.))  Y  tots  aquests  senyors  que  acabo  de 
citar,  crech  que  tots  ells,  per  lo  menys,  te- 
nian  tant  talent  com  el  teu  estimat  cosi 
Yxart.  Es  à  dir...  à  mi  m’ho  sembla. 

Ara,  pera  terminar,  dech  dirte  que  res 
tinch  que  perdonarte,  donchs  has  obrat,  com 
ja  he  dit,  sols  impulsat  vivament  per  ton  in- 
mens  carinyo  al  teu  cosi  y  amich,  à  qui  sé 
apreciar  en  tot  lo  que  valia,  tant,  que  per 
mi,  el  que  hagués  desconegut  à  n’en  Ver¬ 
daguer  no  es  una  tara  pera  ell,  sinó  qüestió 
de  manera  de  sentir;  de  lo  contrari  no  ho  hau¬ 
ria  pas  contat,  pots  ben  bé  créureho!  A  mon 
torn,  jo  també’t  prego  que’m  dispensis, 
donchs  continuo  estimantvos  à  tu  y  al  teu 
cosí  (q.  e.  p.  d.)com  ho  mereixéu. 

Y  ara  prou!  Deixém  en  pau  als  morts!  Ja 
han  llegat  à  tots  las  sevas  obras,  y  aquestas 
prou  per  ells  parlan! 

Sempre  teu,  antich  company  y  afectissim 


demanarém  permís  pera  donarnhi  un  altre,  y  es  el  se¬ 
güent:  Vosté  diu  que  pot  citar  molts  trossos  de  l’Yxart 
ab  que  demostrar  qu’era  un  gran  admirador  de  mossèn 
Cinto  y  de  L Atlàntida.  Ja  li  hem  dit  que  nosaltres 
no’ls  hem  sabut  trobar.  Si  vosté’ls  troba,  vagi  ab  molt 
cuydado  al  publicarlos,  perque  si  ho  fa  y  demostra  d’un 
modo  indubitable  sa  autenticitat,  lluny  d’afavorir  à 
l’Yxart  com  à  critich  imparcial,  convensut  y  clarivi¬ 
dent,  el  tacarà  ab  màcula  de  contradicció  é  inconse¬ 
qüència,  puig  la  contradicció  serà  evident  al  comparar 
els  tals  trossos  ab  els  que  li  hem  citat  nosaltres. 

Y’l  ridícul,  senyor  Oller,  el  ridícul  caurà  sobre 
l’Yxart  per  culpa  de  vosté!  —  (N.  de  la  R.) 

EL  VIANANT 

Anava  un  vianant  pel  cim  de  la  carena, 
vestit  pobrement,  ab  dos  trossos  de  pell  sens 
adobar  per  calsat,  y  sense  res  al  cap. 

La  barba  era  crescuda  y  espessa,  negra 
com  la  sutja;  la  forsa  de  sa  mirada  denotava 
un  atlant,  però  era  resignada  y  joyosa  al 
mateix  temps;  duya  llarga  cabellera  des- 
arreglada,  però  molt  neta  y  brillant.  Portava 
una  aixada  al  coll,  un  civader  de  pell  de  llop 
y  una  fals. 

De  prompte  s’aturà,  y  fixà’ls  ulls  en  un 
planell  de  terra  erma  que  hi  havia  al  peu  de 
la  montanya;  els  seus  ulls  s’enllumenaren 
d’alegria,  y  baixà  montanya  avall,  decidit  y 
ferm  com  home  que  sab  bé  lo  que  vol  y 
ahónt  va. 

En  sent  al  planell  deixà'l  civader,  l’aixada 
y  la  fals,  y  anà  à  beure  un  xich  d’aygua  d’un 
filet  que’n  baixava  per  un  torrentet  d’allí  à 
la  vora,  servintse  de  sas  mans  pera  recullirla 
y  beure. 

S’aixugà  la  suor  ab  las  mànegas,  y  des¬ 
prés  de  passarse  la  mà  per  la  barba  y’is  ca¬ 
bells,  se  dirigi  ahont  havia  deixat  sas  eynas, 
contemplà  un  bon  xich  el  camp  que  trepit¬ 
java,  y  després  agafà  l’aixada  y’s  posà  à 
cavar  la  terra  ab  un  afany  y  un  dalit  que 
dava  gust. 

Ocupat  estava’l  vianant  en  sa  feyna,  que 
ni  s’adonà  que  pel  darrera  seu  venia  una 
corrua  d’homes  dalt  de  cavall,  voltats  de 
gossos  y  gent  de  totas  menas-  Eran  ja  bas¬ 
tant  aprop  seu;  al  sentir  el  burgit  qu’arma- 
va  tanta  gent,  el  vianant  se  girà  ab  indife¬ 
rència;  una  volta  ovirà  lo  qu’era  y  vejent 
que  no  l’interessava,  tornà  à  cavar  ab  el  ma¬ 
teix  dalit. 

Un  dels  homes  qu’anavan  à  cavall  se  fixà 
en  el  vianant  que  cavava  y  li  digué: 

— Ep!  cQué  feu  aquí? 

— -Estich  cavant — respongué’l  vianant. 

— ^Per  qué? 

— Pera  sembrar. 

— ^Ja  ho  sabéu  que  aquesta  terra  té  amo? 

— ,;Amo?...  cQué  voléu  dir? 

— Qu’es  meva,  que  no  s’hi  pot  sembrar  res 
sense’l  meu  permís. 

— cNo  puch  trevallarla,  donchs? 

— No:  anéuvosen! — 

El  vianant  acotà’l  cap  sense  dir  res,  agafà 


l’aixada,  la  fals  y’l  civader,  y  emprengué’l 
cami,  tot  trist.  Quan  hagué  donat  uns 
quants  passos,  s’aturà  y  preguntà  al  home 
que  li  havia  enrahonat: 

— cY  fins  ahónt  arriba  la  vostra  terra? 

— Fins  allà  baix,  aquell  barranch — res¬ 
pongué’l  cavaller. 

El  vianant  tornà  à  empendre’l  cami  sense 
contestar.  Els  cavallers  se  miraren  els  uns 
als  altres  y’s  posaren  à  riure,  tot  tornant  à 
empendre’l  camí. 

El  vianant  segui  camps  à  travers  fins  arri¬ 
bar  al  barranch  esmentat,  el  traspassà,  y  en 
sent  al  altre  tros  de  terra,  tornà  à  descarre- 
garse  del  civader  y  de  la  fals,  y  ab  la  aixada's 
posà  à  cavar  aquella  terra  que  també  era  un 
ermot.  Estigué  algunas  horas  cavant  sense 
descansar,  y  quan  ja’n  tenia  un  tros  ben  llarch 
de  cavat,  se  li  atansà  un  altre  home  pel  darrera 
seu,  se’l  contemplà  un  xich,  v  al  fi,  posantli 
la  mà  à  la  espatlla,  li  digué: 

— Mestre!  {Qué  feu  aqui? 

— Ja  ho  veyeu:  cavol 

— {Qui  us  ho  ha  manat? 

— Ningú. 

— {Ja  ho  sabéu  que  aqui  no’s  pot  tre- 
vallar? 

— {Per  qué?  {Que  també  té  amo  aixó? 

— També!  També! 

— {Y  no  hi  puch  trevaliar? 

— No.— 

El  vianant  abaixà’l  cap  y  estigué  un  mo¬ 
ment  pensatiu;  després  aixecà  la  vista,  mirà 
al  home  y  li  preguntà: 

— (Fins  ahónt  arriba  lo  vostre? 

— -Fins  al  cim  d’aquell  turonet  que  teniu 
al  devant. 

— {Y  à  la  banda  del  darrera  ja  no  es 
vostre? 

— No.— 

Tornà’l  vianant  a  agafar  sas  eynas  y’l  ci¬ 
vader,  y’s  posà  à  caminar  en  direcció  al  turó, 
ab  el  cap  baix  y’l  caminar  pesat.  Passà’l 
turó,  en  sent  à  l’altra  banda  ís’aturà,  y  po- 
santse  la  mà  als  ulls  pera  lliurarse  dels. raigs 
del  sol,  mirà  per  tot  arreu  per  si  veya  algú, 
y  no  veyent  à  cap  persona, ’s  posà  à  cavar  per 
tercera  vegada.  Aquell  terrer  també  era  erm. 

Estigué  sis  dias  cavant  sense  demostrar 
fatich,  menjant  herbas  qu’ell  mateix  buscava 
pels  voltants,  bevent  aygua  d’un  rech  que 
passava  per  allà  prop  y  dormint  en  una 

barraca  qu’ell  se  va  fer  ab  canyas  de  vora’l 
rech. 

Al  jorn  sisé,  li  aparegué  un  home  que, 
atansàntseli,  li  digué: 

— (Qui  us  ha  dat  el  permís  pera  trevallar 
aquesta  terra? 

— Jo  — li  respongué’l  vianant. 

— (Y  quí  sou  vos? 

— (Jo?...  Soch  jo! 

— (Ja  ho  sabéu  que  aqui  no’s  pot  tre¬ 
vallar? 

—  (També  té  amo  aixó? 

— També,  també;  però  vaja,  ja  que  hi  ha- 
véu  passat  el  temps,  ens  arreglarém.  (Qué 
penséu  sembrarhi  aqui? 

—Blat. 

— Donchs  farém  parts.  Jo  us  deixaré  la 
terra  y  vos  me  donaréu  blat. 

— (Y  m’ajudaréu? 

— Jo  no:  ja  faig  prou  ab  deixarvos  la 
terra. 

— (Y  si  jo  no  ho  volgués  fer? 

— Jo  us  treuria  d’aqui. — 

El  vianant  se  quedà  pensatíu  un  bon  rato, 
y  al  fi  digué: 

— Està  bé:  m’hi  haig  de  conformar:  peró 
necessito  trevallar  més  terra. 

— Trevalléu  la  que  volguéu  —  li  respon¬ 
gué’l  foraster. 

— Està  bé:  trevallaré.  A  mi  ray  que  no’m 
mancan  forsas!  Trevallaré  per  vos  y  per  mi, 
ja  que  vos  me  donéu  la  terra. 

— Donchs  estém  entesos.  Pel  batre  vindré 
à  recullir  el  blat. — 

El  foraster  se’n  anà,  y  en  molt  temps  no 
aparegué  per  allí.  El  vianant  seguia  treva- 
llant  sempre,  sense  fadigarse. 

Vingué’l  juny  y  ab  ell  el  temps  de  segar. 
Els  blats  surtiren  hermosos  y  las  espigas  ben 
molsudas. 

Quan  estigué  tot  segat,  vingué'l  foraster 
ab  animals  pera  batre  y  homes  per’ajudarlo. 
Bateren,  y  en  acabat  carregaren  el  blat  so- 
bre’ls  animals. 

El  vianant  contemplava  ab  sorpresa  crei¬ 
xent  cóm  feyan  sa  feyna.  Quan  tingueren  tot 
el  blat  carregat  y’s  disposavan  à  marxar,  el 
vianant  digué  al  foraster: 

— Escoltéu!  (Y  jo? 

— (Vos?...  Pera  vos  lo  que  queda — res¬ 


pongué’l  foraster  tot  anantsen  ab  aquells 
homes. 

— Peró...  si  no  més  queda’l  rostoll  y  la 
palla! 

—  Donchs  això  es  lo  vostre! — cridà’l  foras¬ 
ter,  boy  rihent,  ja  dalt  del  animal  v  anantsen 
ab  sos  companys  de  cami. 

El  vianant  quedà  parat  en  mitj  de  la 
palla,  miràntsel  ab  sorpresa  y  saltantli  las 
llàgrimas.  Quan  els  perdé  de  vista  restà  un 
bon  xich  parat  en  el  mateix  lloch,  fins  que 
al  fi’s  deixà  caure  en  terra,  plorant. 

Quan  el  sol  s’amagava  y  las  ombras  co- 
mensavan  à  embolcallarho  tot,  el  vianant 
s’aixecà,  y  agafant  l’aixada,  la  fals  y’l  civa- 
der  ja  buyt  del  blat  que  li  servi  pera  sem¬ 
brar,  emprengué  altra  volta’l  cami,  sem¬ 
pre  mirant  en  direcció  de  las  últimas  clarors 
que’ls  núvols  de  ponent  reflexavan;  sempre 
avant,  sempre  avant,  com  si  volgués  aconse¬ 
guir  al  sol  que  cada  vegada  s’allunyava  més 
y’l  deixava  circondat  de  negras  tenebras... 

El  vianant  anà  creuhant  terras  y  més 
terras,  cercantne  una  que  no  tingués  amo. 

Crech  que  no  la  va  trobar. 

Antón  Sabater  Mur. 


EL  DUBTE 

«(Ets  ilusió  ó  realitat?  (Ets  la  vaga  prome¬ 
sa  esblaymada  qu’eternament  se  mantindrà 
llunyana  sobre’ls  cúmuls  daurats  del  horitzó, 
ó  son  tas  formas  tangibles  y  tens  aqui  à  la 
vora  nostre  un  lloch?  En  va’t  cerco  guaytant 
entorn.  Sols  un  jorn  te  vegi,  y  al  atansarme 
à  tu,  estengueres  las  alas  y  fugires  com  fuig 
el  vol  de  pardals  al  devant  nostre.  Debadas 
vaig  cercarte  després  entre  las  brancas  dels 
arbres  propers.  Eran  florits,  y  darrera  de  sas 
flors  ton  llit  hi  feres,  amagante  sota’l  vel  de 
las  flayrosas  poncellas.  Debadas  vaig  esperar 
que  la  tardor  despullés  els  arbres.  Encati* 
fada  la  terra  de  las  marcidas  fullas,  nuas  y 
pidolayres  s’aixecavan  al  cel  las  brancas,  y  en 
elias  no  t’hi  vegi  tampoch.  (T'havias  esblay- 
mat  durant  l’estiu,  ó  estengueres  el  vol  sens 
deturarte  vers  horitzons  llunyans?  (Ahónt 
ets,  Ideal,  qu’en  va’t  cerco  y  no’t  trobo? 

»Só  pujat  al  cimall  de  las  montanyas,  y  en 
cap  lloch  de  la  plana  t’he  ovirat.  Vegi  desd’a- 
lli  dalt  las  esquenas  molsosas  dels  pobles 
etjegant  sas  esllanguidas  fumerolas,  com  en 

aspiració  vers  l’infinit,  y  esbrinant  son  origen 
vaig  trobarlo  sota  las  ollas  ahont  bullia’l  fa- 
rro.  No  t’hi  vegi  al  li  tampoch,  oh  Ideal  qu’en 
va  cerco!  Dels  rius  que  com  à  venas  las  planas 
creuhan,  al  travessar  las  ayguas  ab  ma  mi¬ 
rada,  tan  sols  el  fons  vegi  cubert  dels  rochs 
arrodonits  que  al  impuls  de  la  corrent  entre 
si's  topan  ab  tétrich  soroll  d’ossos.  No  en  a- 
quells  llits  ferést-echs  t’hi  vegi  ajeguda,  ni 
tas  formas  vaig  ovirar  tampoch  en  la  evapo¬ 
ració  que’l  sol  produhía  en  las  ayguas. 

»Dels  alts  cimalls,  sempre  en  ta  busca,  bai¬ 
xi  à  la  platja;  enfonzi  mos  peus  en  las  humi- 
das  sorras,  sagnaren  mas  carns  feridas  per 
las  rocas  cantelludas. ..  Ni  un  vagarós  perfil 
del  teu  ésser  devant  meu  va  apareixe.  Ab 
ulls  d’encisat  vaig  esbrinar,  à  travers  las  bla- 
vas  ayguas  transparentas,  els  boscos  d’algas 
misteriosos.  Fins  mas  mans  vaig  mullar  per 
remenarlos.  Vana  ilusiól  Sa  propetat  tan 
sols  era  un  miratje,  y  al  tractar  de  tocarlos, 
sa  distancia  m’aparegué  més  fonda,  mes  llu¬ 
nyana.  Mes  tu  no  eras  alli;  hauria  vist  tan 
sols  hagués  sigut  l’intens  reflexo  de  la  glòria 
que’t  rodeja.  No  eras  tampoch  entre’ls  mi¬ 
lers  de  fadas  que  la  escuma  dibuixa  en  las 
rompents,  perque  las  tals  visions  tantost 
d’apareixe  s’esblaymavan,  y  tu  ets  fort  y 
constant,  y  etern  y  rigit,  oh  Ideal  desitjat 
que  peésegueixo  en  va! 

»N’estich  cansat  d’anar  en  ta  busca.  Des¬ 
cans  me  demana’l  cor,  y  la  meva  ànima, 
tremolosa,  renuncia.  No  puch  més...)* 

Aixis  parlà  l’Home,  y  ajeyentse  en  la 
sorra,  aclucà’ls  ulls  y  repenjà  rendit  el  cap 
sobre  una  roca  baixa. 

Tantost,  besàrense  en  l’espay  el  ruixim  de 
la  rompent  y  las  flayras  del  bosch,  y  ad¬ 
quirint  la  fusió  formas  definidas,  aparegué 
una  deesa  que  al  Home  s’atansà,  y  embolca- 
llantlo  ab  son  abràs,  à  cau  d’orella  li  digué: 

« Jo  só  Naturalesa,  y  donchs  ton  prech 
fins  à  mi  ha  arribat,  vinch  à  ta  vora  pera 
somoure  ton  ànima  rendida.  Oh  gran  desdit- 
xat,  qu’en  cerca  del  Ideal  has  pujat  als  alts 
cimalls  y  has  devallat  fins  à  escoltar  las  ar- 
monias  de  las  onas.  Qué  n’has  anat  d’errat! 
De  seguir  ton  cami,  no  l’haurias  trobat  ni  so- 
bre’ls  daurats  cúmuls  del  horitzó,  ni  al  teu 
entorn.  En  va  l’has  cercat  en  mi.  Jo  só  Na¬ 
turalesa,  y  jo  tan  sols  puch  aportarte  l’abràs 
de  consol  qu’ara’t  porto  enamorada.  La  ve¬ 


ritat  absoluta,  oh  Home  fadigat,  es  un  Sol 
que  projecta  sa  llum  colocat  sobre  mateix  del 
teu  cap  feble.  En  va  guaytaràs  entorn  cer¬ 
cant  la  teva  ombra.  Perque  la  teva  ombra 
la  tens  dessota’ls  teus  peus. 

»L’Ideal  ets  tu  mateix,  oh  desditxat!  Per’xó 
en  va  l’has  cercat  entre  las  brancas  floridas 
dels  arbres.  El  jorn  en  que  tu  cregueres  véu- 
rel  fugir  al  devant  teu,  vares  donar  el  primer 
pas  vers  tafossana.» 

Els  ulls  del  Home’s  badaren  sobtament,  y 
murmurà: 

—  Si  jo  soch  l’Ideal,  ^quin  es  mon  Ideal, 
si  jo  no  soch  sinó’l  Dubte? 

—  Oh,  desditxat!  Llavoras  —  digué  Natu¬ 
ralesa  espandint  son  perfum  y  humitejant  la 
testa  del  rendit — fassias  ma  voluntat!  Se¬ 
gueix,  oh,  feble  inconscient,  el  teu  destí  de 
feble!  — 

Y  las  onas,  encrestantse,  anaren  terra  en¬ 
dins,  y  abrassant  al  Home,  se  l’endugueren 
murmurant  pregarias  vers  el  seu  llit  de  fos- 
cas  y  misteriosas  algas. 


TEATRES 


Les  demi-vierges.  —  Aurora.  —  El  leonci- 

llo.  —  Amor  de  amar.  —  El  tren  de  los 

MARIDOS. 

Las  vírgenes  locas  es  la  traducció  castella¬ 
na  que’ls  senyors  Francos  Rodríguez  y  Gon- 
zàlez  Llana  han  fet  d’un  arreglo  que  pera’l 
teatre  va  escriure  en  Marcel  Prévost  de  la 
seva  novela  Les  demi-vierges ,  intencionat  es¬ 
tudi  de  costums  contemporanias. 

L’autor  fou  molt  atacat  persa  obra,  y’s  de¬ 
fensà  en  un  prólech  habilissim.  «Jo  genera- 
liso — venia  à  dir — jo  pinto  un  medi  definit  y 
limitat:  es  el  medi  de  la  burgesia  rica  y  de 
l’aristocracia  que’s  diverteix.  Aquest  medi’s 
caracterisa  ab  que:  las  ideas  religiosas  v  mo¬ 
rals  no  son  jamay  ideas  directoras.  Jamay 
s’aproba  ni’s  condempna  en  nom  d’un  prin¬ 
cipi  superior,  sinó  en  nom  de  las  convenien- 
cias,  del  qué  dirdn  dels  contemporanis.  Un’al- 
tra  característica:  s’admet  que  una  senyore¬ 
ta’s  diverteixi  familiarment  ab  els  homes.  Tal 
es  el  medi  en  que  trobém  à  la  demi-vierge  y 
en  que  trobém  el  flirt ,  d’importació  anglo¬ 
saxona y  en  tal  medi  no’ls  hi  trobém  com 
d'excepció.» 

En  Prévost  se  mostra  implacable  al  pin- 
tarnos  diferents  tipos  de  la  mitj-verje  qu’ho 
sab  tot,  qu’ho  coneix  tot  y  ho  fa  casi  tot; 
cínica  elegant,  festejada  y  lleugera,  passa  ale¬ 
grament  la  vida,  «disputant  à  las  casadas 
els  seus  cortisans  ab  la  insolent  ventatja  que 
li  dona  sa  verdor  de  poncella  nova.»  Tipo 
sugestíu  qu’exerceix  sobre  la  ignocenta  filla 
de  la  honrada  burgesia  «la  mateixa  fascina¬ 
ció  que’l  calavera  exerceix  sobre’l  colegial 
inexpert.» 

«El  matrimoni  cristià — afegeix  en  Prévost 
— que  fins  à  nova  ordre  es  el  nostre, ’s  funda 
en  la  concepció  de  la  virginitat,  de  la  integri¬ 
tat  absoluta  de  la  dona  al  casarse.  Donchs 
bé:  entre  la  concepció  cristiana  del  matrimo¬ 
ni  y’l  tipo  de  la  mitj-verge,  hi  hà  una  antinò¬ 
mia  irreductible.» 

La  serie  de  quadros  que  presenta  l’autor 
pintant  aquell  medi  de  costums  pervertidas 
son  d’un  realisme  brutal, y’l  llenguatje  franch 
y  cru  qu’emplea  li  ha  valgut  que’l  tatxessin 
d’inmoral.  Inmoral  ell,  que  precisament  fa 
en  sa  obra  l’apologia  de  la  ignocencia!  Pera 
ell  el  tipo  ideal  es  Jeanne,  la  donzella  pura 
é  ignorant  educada  en  un  convent  de  mon- 
jas  ideals  que  no  li  han  ensenyat  res  de  la 
vida  més  que’ls  devers,  l’honor  y  la  resig¬ 
nació.  Per’aquest  tipo  angelical  guarda  l’au¬ 
tor  tots  els  seus  respectes  y  simpatias,  casant- 
la  al  fi  ab  un  home  de  cor  noble.  Pera’ls 
demés  se  mostra  inflexible,  deixantnos  ende¬ 
vinar  el  fi  miserable  que’ls  hi  espera.  De  las 
demi -vierges,  unas  cauhen  en  brassos  de 
amants  richs,  que  las  faran  servir  de  mobles 
de  luxo,  altras  se  casan  ab  sers  pervertits  que 
necessàriament  han  de  ferlas  infelissas. 

L’assumpto,  tractat  per  en  Prévost,  es  in- 
teressantissim,  y  just  es  confessar  que  l’au¬ 
tor  el  presenta  no  solzament  ab  molta  habi¬ 
litat  pera  convence,  sinó  ab  art  de  debó; 
quadros  y  escenas  de  vida  intensa  y  llenguatje 
gràfich,  natural,  que,  à  pesar  de  sas  cruesas 
sarcàsticas,  es  sempre  culte.  Lo  qual  no  vol 
dir  qu’estiguém  en  absolut  conformes  ab 
,  l’autor;  avans  al  contrari,  moltas  objeccions 
se’ns  ocorren  que  no  detallarém  per  falta 
d’espay.  Sols  dirém  que  la  especie  de  Arca- 
dia  ab  que  somnia  l’autor,  ab  tendres  idilis 
y  jochs  ignocents,  es  d’una  fantasia  que  con¬ 
trasta  massa  ab  els  quadros  que  descriu,  y 
que  la  ignocencia  absoluta,  molt  semblant  à 
la  ignorància,  qu’en  Prévost  desitja  pera  las 
donzellas,  es  depressiva  é  inútil;  puig  qu’en 
realitat  es  una  teoria  molt  extranya  la  seva 
de  que,  pera  evitar  que’l  mal  se  fassi,  cal 
tenir  tapat  el  mal. 

En  fi,  com  obra  dramàtica  Les  demi-vier- 
ges  es  un  drama  forsa  interessant  y  ben  dia¬ 
logat,  y  la  traducció  qu’ha  representat  la 
Pino  à  Novetats  es  bastant  respectuosa.  Els 
senyors  Rodríguez  y  Llana  no  han  falsejat 
pera  res  l’obra,  permetentse  certs  atreviments 
de  llenguatje  que’l  públich  s’ha  empassat 

naturalment.  De  mica  en  mica  s’hi  va  acos¬ 
tumant,  es  à  dir,  se  va  civilisant. 

Ben  discreta  la  Pino  en  son  paper  de 
Maud,  sugestiva  la  Bremón  en  el  de  Jacque- 
line,  encara  que  subratllant  un  xich  massa, 
lo  mateix  representant  qu’en  las  cansons  que 
canta.  Els  demés  formaren  un  bon  quadro, 
distingintse’l  senyor  Tallaví,  que  tingué  al¬ 
guns  accents  dramàtichs  de  gran  sinceritat 
en  el  paper  de  Julien  de  Suberceaux. 

Si  en  Galdós  no  hagués  escrit  Electra ,  més 
ben  dit,  si’ls  periodistas  y  polítichs  de  se¬ 
gona  mà  no  l’haguessin  jaleada,  prostituhint 
las  ideas  nobles  y  enganyant  al  poble  babau, 
no’ns  trobariam  avuy  ab  un'altra  Electra  vint 
vegadas  més  dolenta  y  més  poca  solta  que 
la  d’en  Galdós:  ab  Aurora  d’en  Dicenta.  De 
manera,  que  sense  tenirhi  cap  culpa,  en 
Galdós  es  responsable  de  qu’en  l’art  escé- 
nich  espanyol  hi  figuri  un  drama  que  si  ar¬ 
tísticament  es  un  esperpento,  políticament 
es  una  ensarronada.  No  hem  pas  de  demos- 
trarho  aixó:  qualsevol  que  vegi  las  dugas 
obras  ho  compendrà  tot  seguit. 

Un  argument  de  melodrama  dolent,  ab 
herencias  misteriosas,  ab  cartas  descuyda- 
das  reveladoras  de  passions  innobles,  ab 
historias  folletinescas  d’ignocencias  perver¬ 
tidas  y  amors  romàntichs,  ab  miserables 
que  trafiquejan  ab  Deu  y  ab  las  conciencias 
y’is  sentiments  dels  altres,  y  ab  cors  lleals 
que  son  model  de  totas  las  virtuts,  heusaquí’l 
dramón  d’en  Dicenta  qu’engresca  al  públich 
de  galeria,  perque  aquest  públich  es  prou 
tonto  pera  no  compendre  que’l  fan  combre¬ 
gar  ab  rodas  de  molí,  ni  darse  compte  de 
que  tots  aquells  tipos,  totas  aquellas  malife- 
tas  y  totas  aquellas  declamacions  son  fillas 
d’un  fanàtich,  d’un  sectari  mil  voltas  pitjor, 
pera  la  educació  social  y  política  del  poble, 
que  tots  els  Pantojas  haguts  y  per  haver. 

Y  encara  menos  mal  si,  deixant  de  banda 
l’aspecte  politich-religiós  de  Aurora ,  trobés¬ 
sim  en  ella  un  xich  d’art,  de  sentiment,  de 
poesia.  Res  d'aixó  hi  hà.  D’acció  més  que 
inverosímil  impossible,  de  tipos  que  sem- 
blan  ninots  à  lo  Ponson  du  Terrail  y  de 
llenguatje  vulgar  y  conceptuós,  ens  fa  l’e¬ 
fecte  d’ aquellas  conversas  —  que  degene- 
ran  en  barallas — de  café  de  fora,  en  que’ls 
exaltats  arreglan  la  Espanya,  com  vulgar¬ 
ment  se  diu. 

Obras  com  Aurora  fan  pensar  seriament 
en  lo  molt  útil  que  seria  pera  l’art  escénich, 
y  fins  pera  la  moral  pública,  qu’entrés  en 
vigor  una  censura  formada  per  esperits  cul¬ 
tes  é  independents;  una  ce?isura  que  impe¬ 
dís  que’s  representessin  totas  las  obras  escri- 
tas  per  fanàtichs. 

En  Joan  Antoni  Cavestany  sembla  que 
pateix  d’una  obsessió  que  sens  dubte  li  ha 

vingut  de  Fransa:  la  obsessió  del  drama  his- 
tórich.  Ja  hem  perdut  el  compte  de  las  obras 
d’aquest  géjiero  qu’ha  estrenat  en  dos  ó  tres 
anys.  L'última  es  la  que  va  donarnos  l’altra 
nit  en  Thuillier  al  nddorado,  y’s  titula  El 
leoncillo. 

Poca  cosa’n  dirém,  puig  si  fa  no  fa  tin- 
driam  de  repetir  lo  qu’en  altras  ocasions 
hem  dit  referintnos  à  las  produccions  d’a¬ 
quest  senyor.  Com  en  totas,  notém  en  aques¬ 
ta  una  falta  absoluta  d’originalitat  y  de  in¬ 
ventiva  al  lligar  els  fets  histórichs  que 
serveixen  de  fons  al  drama.  El  senyor  Ca- 
vestany,  un  cop  ha  fullejat  un  tomo  d’histo¬ 
ria  y  triat  un  assumpto,’s  pensa  que  ja  ho  ha 
fet  tot,  y  pera  donar  forma  escènica  à  aquell 
quadro,  res  hi  posa  que  denoti  sa  inventiva. 
Aixis  en  El  leoncillo ,  l’agonia  del  empera¬ 
dor  Carlos  V  recluhit  en  el  monastir  de 
Yuste,  agonia  d’un' ànima  agitada  qu’en 
mans  d’un  ver  autor  dramàtich  se  prestava 
pera  escenas  de  gran  potencia  dramàtica,  se 
desenrotlla  ab  una  monotonia  y  vulgaritat 
desesperants.  Llargas  tiradas  de  versos  buyts, 
ripiosos,  se  succeheixen  pera  no  dir  res  que’s 
refereixi  à  una  acció  dramàtica  meditada,  y’l 
públich  s’adorm  sentint  las  cadenciosas  so¬ 
noritats  del  versayre  vulgar  quejamay  logra 
interessarlo.  No  hi  hà  cap  tipo  que  tingui 
relleu,  y  especialment  els  protagonistas  ca- 
reixen  d’aquella  majestat  y  fermesa  de  linias 
ab  que  la  historia  y  la  tradició  ens  els  trans¬ 
met.  Dels  executants  mereix  elogis  en  Thui¬ 
llier,  qui,  rara  avis ,  declamà’ls  versos  pun¬ 
tuant  bé  y  sens  afectació;  lo  qual  es  més 
d’alabar  quan  els  versos  d’en  Cavestany 
semblan  fets  expressos  pera  latiguillos.  En 
Donato  Jiménez  se  mou  ab  desembràs,  peró 
s’enfarfega  de  tal  manera  que  ningú  l’entén. 
Els  demés  cantan  els  versos  com  els  nens 
d'estudi. 


En  Jacinto  Benavente  lo  mateix  serveix 
para  un  barrido  que  para  un  fregado.  Excep¬ 
ció  feta  del  gran  drama,  toca  totas  las  teclas. 
Qu’ho  diguin,  si  no,  sas  dugas  obras  última¬ 
ment  estrenadas  à  Barcelona,  que  son,  no  ja 
sols  diferentas  entre  si,  sinó  diferentas  del 
género  satirich  de  costums  modernas  que 
sembla  havia  sigut  fins  ara  sa  especialitat. 

De  tots  modos,  en  unas  y  altras  hi  notém 
las  mateixas  qualitats  y’is  mateixos  defectes 
qu’hem  senyalat  sempre. 

Amor  de  amar  se  titula  la  que’ns  ha  donat 
à  Novetats  la  companyia  de  la  Pino.  Vol  és¬ 
ser  una  fantasia  imitació  del  teatre  clàssich 
castella,  ab  els  seus  discreteigs  y  subtilesas. 
Y  dihém  vol  ésser,  perque  si  en  realitat  hi 
hà  fantasia  en  l’autor,  la  imitació  resulta 
grollera  y’s  fa  pesada.  Tenint  l’obra  un  dià- 
lech  correcte,  hi  trobém  à  faltar  aquella  exu¬ 
berància,  aquella  riquesa  d’imatjes,  concep- 
tuosas  à  voltas  peró  sempre  brillants,  qu’ad- 


mirém  en  els  autors  clàssichs.  Alguns 
detalls  hi  hà  en  tots  els  tipos,  especialment 
en  els  del  capità  y  la  donzella  de  la  protago¬ 
nista,  ben  apuntats,  peró,  en  conjunt  sobre 
tot,  aquesta  y’l  filosop  son  convencionalis- 
sims,  arribant  à  voltas  casi  à  la  caricatura. 

Sobressurtiren  en  la  execució  la  Bremón, 
la  Pino  y  en  Tallavi,  donant  ab  la  seva 
execució  intencionada  un  xich  de  vida  al 
quadro,  que  bé  ho  necessita,  puig  llangui- 
deja  en  excés. 

El  tren  de  los  maridos  es  l’altra  obra  del 
mateix  Benavente  qu’ha  estrenat  en  el  teatre 
de  la  Granvia  la  Cobena.  No  sabém  si  ho  es, 
peró  sembla  un  vaudeville  francès  arreglat  à 
la  escena  castellana.  També  aqui  descubrim 
la  facilitat  d’en  Benavente  pera  dialogar,  y’l 
seu  esperit  satirich  al  presentar  determinats 
tipos  de  la  classe  mitja  madrilenya.  Lo  de¬ 
més,  que’s  reduheix  à  presentar  la  situació 
dificil  en  que’s  troban  uns  marits  que,  en 
lloch  d'anar  el  dissapte,  com  de  costúm,  à 
veure  à  sas  mullers  qu’estiuhejan  prop  de  la 
cort,  s’entretenen  ab  unas  coristas  pel  cami, 
essent  al  fi  sorpresos  per  aquellas,  es  d’es¬ 
cassa  novetat. 


Molt  bé  la  Cobena  y  la  Català.  Els  demés 
ben  poca  cosa  feren. 


NOVAS 


Ab  el  passat  número  tributà  aquesta  Re¬ 
dacció  son  homenatje  à  la  memòria  del  gran 
Verdaguer.  Pochnedirémavuy  del  excelspoe- 
ta,  puig  las  noticias  dels  honors  pòstums  que 
per  tot  arreu  se  li  fan  y  se  li  preparan,  ja  deu- 
hen  saberlas  bé  prou  nostres  lectors  per  la 
prempsa  diaria.  El  condol  per  la  mort  de 
mossèn  Cinto  ha  sigut  general,  inmens,  y  per 
nostra  part  ens  ne  convencerem  més  y  més 
ab  l’acullida  que’l  públich  feu  à  nostre  es¬ 
mentat  darrer  número,  del  que  n’haguerem 
de  fer  quàdruple  tirada  que  l’habitual,  ca- 
bentnos  aixis  la  satisfacció  de  veure  asso- 
ciarse  infinitat  de  gent  à  nostre  senzill  home¬ 
natje  al  insigne  cantor  de  la  terra  catalana. 

Actualment  no’s  parla  d’altra  cosa  que  del 
monument  qu’ha  de  aixecarse  à  Verdaguer. 
Aquests  dias  hem  tingut  ocasió  d’assistir 
à  diferents  actes  dedicats  à  mossèn  Cinto, 
com  els  funerals  que  à  Vallvidrera  feren  ce¬ 
lebrar  la  familia  del  difunt  y’l  senyor  Mira¬ 
lles,  vegentse  concorregudissims,  y’is  que 
darrerament  ha  fet  celebrar  à  Folgarolas  la 
Unió  Catalanista ,  en  els  que  hi  prengué 
part  el  bisbe  de  Vich,  doctor  Torras  y  Bages, 
y  als  que  hi  assistiren  totas  las  corporacions 

catalanistas  de  caràcter  artistich  y  literari  y 
molts  milers  de  personas  de  tot  Catalunya, 
no  faltantnhi  de  las  més  distingidas.  May  en 
aquell  humil  poblet  s’hi  havia  vist  una  ani¬ 
mació  semblant,  podent  dirse  que  tan  gran¬ 
diós  acte  serà  per’aquells  senzills  habitants 
inoblidable. 

L’Ajuntament  de  Folgarolas  feu  ofrena  à 
la  Unió  Catalanista  d'una  corona  qu’havía  es¬ 
tat  colocada  à  la  casa  nadiua  de  mossèn  Ver¬ 
daguer,  acompanyantli  la  següent  comuni¬ 
cació: 

Honorable  senyor:  En  justa  correspondència  à  las 
atencions  piadosas  que  l’Associació  que  vosté  tan  dig¬ 
nament  presideix  ha  tingut  pel  meu  compatrici  mossèn 
Cinto  Verdaguer  (a.  c.  s.)  fent  celebrar  en  sufragi  de  la 
seva  ànima  un  solemne  funeral  en  lo  día  d’avuy  en 
nostra  Iglesia  parroquial,  faig  a  vosté,  en  la  representa¬ 
ció  esmentada,  ofrena  de  la  corona  qu’ha  estat  colo 
cada  en  la  casa  en  que  nasqué  l’insigne  poeta,  glòria 
d’aquest  poble.  Servescas  acceptaria,  no  per  lo  que  val, 
sinó  com  à  mostra  d’agrahiment,  tenint  no  obstant  una 
relativa  estima  pel  fet  casi  providencial  d’ésser  del  llo¬ 
rer  que  plantà  mossèn  Cinto  à  Vinyolas  quan  servia 
com  à  Vicari  aquella  parròquia,  ahont  concebí  y  des¬ 
enrotllà  gran  part  de  la  seva  inmortal  Atlàntida. 

Deu  guardi  à  vosté  molts  anys. 

Folgarolas,  23  de  Juny  de  1892.  Lo  Batlle,  Joan 
Gelabert. 

Honorable  senyor  President  de  la  Unió  Catalanista. 

Durant  la  passa'da  setmana  foren  per  fi 
posats  en  llibertat  els  joves  catalanistas  .se¬ 
nyors  Sal  y  Mariné,  detinguts  pels  successos 
dels  Jochs  Florals,  y’l  senyor  Riera,  director 
que  fou  de  La  Nació  Catalana,  qu’estavan 
compresos  en  l’indult  concedit  per  la  coro¬ 
nació  del  rey.  També  ha  sigut  declarat  ofi¬ 
cialment  lliure  del  procés  que  se  li  seguia’l 
director  de  La  Veu  de  Catalunya  senyor  Prat 
de  la  Riba,  com  aixis  mateix  s'ha  declarat 
d’una  manera  oficial  que  l’esmentat  indult 
comprèn  als  joves  processats  per  haver  dipo 
sitat  el  dia  1 1  de  septembre  del  any  darrer 
una  corona  en  la  estatua  de  Casanova. 

A  tots  felicitém,  féntloshi  avinenta  nos¬ 
tra  gran  satisfacció  per  sa  llibertat. 

Com  estava  anunciat,  diumenge  arribà  à 
Barcelona  en  Canalejas,  fa  poch  ministre  del 
actual  govern  y  avuv  agitador  públich  ó 
poch  menys.  Vingué  com  apòstol  de  la  de¬ 
mocràcia  à  Catalunya,  després  d’haver  san¬ 
cionat  ell  mateix  com  à  ministre  la  suspen¬ 
sió  de  garantias  constitucionals  en  que’ns 
trobém  encara,  fent  sospitar  aixis  que  la  lli¬ 
bertat  la  vol  pera  ell,  no  pera  tothom.  Ab 
aixó  ja’s  comprèn  ab  quina  indiferència  ha¬ 
via  de  mirar  el  poble  català  la  propaganda 
,  que  ve  realisant  per  Espanya  en  Canalejas, 
qui  se’ns  apareix  tan  sols  com  un  vulgar  as¬ 
pirant,  en  competència  ab  l’actual  ministre 
de  la  Governació,  al  futur  desempenyo  de  la 
quefatura  del  partit  lliberal  monàrquich  es¬ 
panyol. 


La  moixiganga  va  anar  d’alló  més  bé.  A  la 
cuenta' ls  que  l’anaren  à  rebre  tenian  més 
trassas  d’agitadors  que  de  representantes  del 
pueblo ,  y  de  vivas  y  mueras  ne  davan  pera 
tots  els  gustos,  tant,  que  diu  que’l  mateix 
Canalejas  no’s  determinava  à  surtir  de  la  es¬ 
tació  ab  semblant  companyia.  Després  hi 
hagué  corredissas,  càrregas  dels  civils  y  fins 
detenció  de  dos  diputats  à  corts,  un  d’ells  el 
famós  Capitàn  Verdades,  que  com  els  amichs 
y  comparsas  dels  Junoy,  Lerroux,  etc.,  tam¬ 
bé  hi  era. 

La  odissea,  qu’havia  de  durar  fins  à  rege- 
nerarnos  del  tot,  acabà’l  mateix  diumenge, 
tornantsen  en  Canalejas  per  hont  havia  vin¬ 
gut  sense  visitar  las  demés  poblacions  de 
Catalunya,  puig  segurament  no  hi  hauria 
trobat  els  remats  de  mansos  que  suposava, 
com  no’ls  trobà  à  Barcelona. 

Total,  qu’en  Moret  se’l  va  rifar,  y  que  ab 
una  mica  més  se’l  juga  a  cara  y  creu,  mal¬ 
grat  el  talent  del  ex-joven  ex-ministre.  En 
cambi,  aquest  ha  sigut  objecte  à  sa  arribada 
à  Madrid  d’una  gran  manifestació  de  des- 
agravis.  Ara’ls  que  perden  el  temps  en  aques- 
tas  cosas,  ja  tenen  feyna  pera  esbrinar  si 
Yexjoven  ex-ministre  te  més  talento  qu’en 
Moret,  ó  si  en  Moret  té  més  gramàtica  parda 
que  Y  ex-joven  ex-ministre. 

Per  nostra  part  hem  de  reconeixe  que’ls 
barcelonins  s’han  portat  bé,  puig  mercès  à 
son  bon  sentit,  aqui  no  ha  pasado  nada  en¬ 
cara  qu’en  Canalejas  hagi  vingut  à  fer  una 
planxa. 

Firmat  pels  reverents  senyors  Pau  Rossell, 
rector  de  Jesús  de  Gracia,  Salvador  Barone, 
regent  de  Sant  Joan,  y  Manel  Travessa,  eco- 
nom  dels  Josepets,  se’ns  envià’l  dia  16  del 
corrent  un  comunicat  fentnos  saber  dits  se¬ 
nyors  que  retiravan  el  premi  per  ells  ofert 
pera’Is  Jochs  Florals  del  «Centre  Catalanista 
Graciench»,  consistent  en  una  Viola  d’argent. 
Els  comunicants  se  fundavan  en  que,  en  el 
cartell  de  dits  Jochs  Florals,  hi  figuravan  te- 
mas  contraris  à  la  doctrina  catòlica  ó  que 
ofenian  els  sentiments  piadosos,  per  lo  qual 
y  per  pròpia  dignitat,  creyan  del  cas  fer  pú¬ 
blich  que  retiravan  l’esmentat  premi. 

Bueno. 

Devant  de  distingida  concurrència,  en  la 
que  s’hi  trobavan  representacions  del  Ajun¬ 
tament,  Diputació,  Ateneu,  Foment,  Unió 
Catalanista ,  Lliga  Regionalista,  Consistori 
dels  Jocós  Florals,  Associació  Artístich-Ar- 
queológica,  Colegi  d’Advocats,  Acadèmia  de 
Bellas  Arts,  Universitat,  Institut,  etc.,  etc., 
tingué  lloch  el  dimars  al  matí  en  el  Para¬ 
nimf  d'aquestaUniversitat  la  recepció  del  nou 
académich  electe  don  Frederich  Rahola  en 
la  Real  Acadèmia  de  Bonas  Lletras. 

El  senyor  Rahola  llegí  son  discurs,  que 
està  escrit  en  llengua  catalana  y  versa  sobre 

«Baltasar  Graciàn,  escriptor  satírich,  moral 
y  politich  del  sigle  xvn».  Es  un  trevall  no- 
tabilissim  sobre  aquest  gran  escriptor  ara¬ 
gonès  considerat  baix  sos  diferents  aspec¬ 
tes  de  sociólech,  moralista  y  economista.  Se 
dol  el  senyor  Rahola  de  que  Graciàn,  tan 
conegut  al  extranger,  no  ho  sia  més  à  Espa¬ 
nya,  ni  tan  sols  entre’ls  catalans,  quina  llen¬ 
gua  dominava  y  quin  esperit  semblava  ha- 
verse  assimilat  en  sas  obras.  El  senyor  Ra¬ 
hola  fou  aplaudidissim  com  se  mereixia. 

Contestà’l  senyor  Pella  y  Forgas,  y  entre 
altras  consideracions  consignà  que  las  obras 
de  Graciàn  constituhiren  en  son  temps  una 
protesta  irrefutable  contra  la  supèrbia  y’is 
desacerts  dels  governs  de  Madrid.  També’l 
senyor  Pella  rebé  molts  aplausos. 

Seguidament  li  fou  imposada  al  senyor  Ra¬ 
hola  la  medalla  d’académich,  pel  president 
senyor  Duran  y  Bas. 

Nostra  enhorabona  al  senyor  Rahola  per 
son  discurs,  que  ve  à  confirmar  de  ple  lo  me¬ 
rescut  de  sa  elecció  com  à  individuu  de  l’Aca- 
demia  de  Bonas  Lletras. 

En  la  Sala  Chassaigne  va  celebrarhi  la  so¬ 
cietat  «Ars  Chorum»,  la  vetlla  del  16  del  co¬ 
rrent,  una  lluhida  sessió  musical,  dedicada 
en  gran  part  à  la  música  de  cambra,  execu- 
tantse  obras  de  Beethoven,  Mendelssohn  v 
Grieg,  pels  senyors  Munner,  Paredes,  Gàl- 
vez,  Toutain  y’l  director  senyor  Marcet,  que 
meresqueren  molts  aplausos;  també  fou 
aplaudit  el  senyor  Munner  executant  un’obra 
sobre  temas  de  Haydn,  surtintne  ayrós  à  pe¬ 
sar  de  las  moltas  dificultats  qu’ofereix  el 
mecanisme  de  la  mateixa. 

El  bariton'o  senyor  Puiggener,  acompanyat 
al  piano  per  la  senyoreta  Jubés,  cantà  dos 
fragments  del  Tawihàusser,  una  cansó  cata¬ 
lana  y  un’altra  gallega,  essent  també  molt 
aplaudits  abdós  executants. 

Entre  altras  cansons  catalanas  que  s’exe¬ 
cutaren,  hi  figurava  la  Cansó  de  la  bruixa , 
lletra  y  música  del  esmentat  mestre  director 
de  «Ars  Chorum»  senyor  Marcet,  qui  acom¬ 
panyà  al  piano  à  la  senyoreta  Pagés. 

La  societat  choral  «Catalunya  Nova»  do¬ 
nà’l  passat  diumenge  una  vetllada  en  obse¬ 
qui  als  socis  protectors.  Elntre  las  composi¬ 
cions  que  s’executaren,  foren  repetidas,  à 
instancias  de  la  nombrosa  concurrència,  La 
primavera  eterna  d’en  Morera  y  la  cansó  po¬ 
pular  Sant  Ramón. 

La  segona  part  fou  tota  ella  dedicada  a 
mossèn  Jacinto  Verdaguer,  llegintse  varias 
composicions  del  inmortal  poeta. 

La  bandera  de  la  societat  havia  sigut  en- 
dolada.  La  sessió  resultà  solemne,  deixant 
impresió  en  l’anim  dels  concurrents. 

Per  falta  d’espay  no  podém  publicar  ínte- 
gro’l  cartell  dels  Jochs  Florals  que  à  Manlleu 


celebrarà  l’associació  catalanista  «En  Rafel 
de  Casanova»  ’l  dia  16  d’agost  vinent,  ó  sia 
per  la  festa  major  d’aquella  vila. 

S’ofereixen  quinze  premis.  Els  trevalls 
hauràn  d’ésser  remesos  al  secretari  del  jurat 
senyor  Coll  y  Espadaler,  Vora  del  Ter,  19, 
Manlleu,  per  tot  el  dia  27  de  juliol. 

Forman  el  jurat  calificador:  Antón  de  P. 
Campmany,  Angel  Guimerà,  Joaquim  Ayné 
y  Rabell,  Antón  Busquets  y  Punset,  Emili 
Vilanova  y  Lluis  Coll  y  Espadaler,  secretari. 

Havia  sigut  nombrat  president  d’honor  el 
gran  poeta  mossèn  Jacinto  Verdaguer,  que 
acabém  de  perdre. 

Galantment  invitats  pel  senyor  Arenas  al 
acte  de  la  inauguració  de  las  reformas  del 
local  ahont  hi  té  establerta  sa  fotografia,  tin¬ 
guérem  ocasió  de  contemplar  lasmilloras  que 
en  ell  han  tingut  lloch. 

L’establiment  del  senyor  Arenas  pot  consi- 
derarse  desd’avuy,  si  avans  ja  no  ho  era,  com 
dels  primers  de  Barcelona.  Del  bon  gust  del 
propietari  y  sa  competència  en  l’art  à  que’s 
dedica  ja'n  tenen  bonas  probas  els  nostres 
lectors,  donchs  el  senyor  Arenas,  colabora- 
dor  de  Joventut,  ens  ha  favorescut  varias 
vegadas  ab  sos  trevalls. 

Desitjém  vida  pròspera  al  nou  local  y  co- 
ratje  al  senyor  Arenas  pera  seguir  pel  camí 
emprés  ab  tanta  fortuna. 

Publicacions  rebudas: 

El  coleccionista  y  propagador  de  tarjetas 
postals  en  Lluís  Bartrina  acaba  d’enviàrno- 
sen  una  colecció  de  deu,  dibuixadas  tolas  per 
en  Ramón  Casas  ab  la  trassa  y  bon  gust  que 
li  son  característichs,  essent  primorós  el  ti- 
ratje  de  las  mateixas,  à  sis  tintas,  fet  per  la 
casa  Thomas. 

També  hem  rebut:  El  tomo  11  de  la  «Bi¬ 
blioteca  Moderna»,  que  publica  à  Gouveia 
l’editor  José  Motta.  Figura  en  aquest  tomo 
l’obra  Pelo  Abysmo ,  de  Pinto  Ribeiro. 

Els  Jochs  Florals  de  Canprosa,  comèdia  en 
un  acte,  per  Santiago  Rusinol,  estrenada  en 
el  Teatre  Català  (Romea)  la  nit  del  29  d’abril 
passat,  y  que  ja  coneixen  nostres  lectors  pel 
judici  critich  que’n  donarem.  Acompanya  à 
l’obra  una  disquisició  del  autor  defensantse 
dels  càrrechs  que  li  feren  molts  critichs  y 
bona  part  del  públich,  y  exposant  varias  ra- 
hons  en  justificació  de  las  tendencias  deia 
seva  obra. 

Las  tormentas  del  48  se  titula  la  nova  obra 
que  acaba  de  publicar  l’eminent  novelista 
castellà  en  Benet  Pérez  Galdós  y  ab  la  que 
inaugura  la  quarta  serie  de  sos  famosos  Epi- 
sodios  Nacionales.  Ens  en  ocuparém. 

El  Gas  de  agua  puro ,  sistema  Strache  en 
Barcelona.  Forma  un  elegant  y  voluminós 
quadern,  contenint  varis  dictàmens  técnichs. 


Fidel  Giró,  impressor. — Carrer  València,  31 1. 

.  ELS  SALVADORS 

Desde  qu’en  Polavieja,  després  de  pacifi¬ 
car  las  illas  Filipinas,  desembarcà  en  el  port 
de  Barcelona  ab  un  nou  programa  de  govern 
pera  regenerar  la  patria  espanyola,  no  passa 
dia  sense  que  un  nou  salvador  vulga  impo- 
sarse  la  pesada  càrrega  de  retornar  la  salut 
à  un  poble  que,  si  bé  es  veritat  que  no  es 
;j  mort,  està  gravissimament  malalt, 
j  Y  dihém  gravíssim,  y  no  mort,  perque 
1  no  fa  gayres  días,  al  voler  un  dels  metjes 
i  que’l  cuydan  aplicarli  una  nova  injecció  de 
51  morfina  pera  retornarlo,  van  acudirhi  pres- 
jjisosos  els  que’n  tenian  existencias  à  oferirli 
i  major  cantitat  de  la  que  necessitava,  encara 


que  no  sabém  si  pera  curar  al  malalt  ó  pera 
matarlo  més  aviat,  ja  que  aquests  remeys,  si 
bé  de  moment  adormen  el  mal,  al  final  de 
cada  trimestre  reproduheixen  els  dolors  ab 
molta  més  intensitat  qu'avans  d’aplicarlos. 

Siga  com  vulga,  si’l  malalt  se  mor,  no 
serà  per  falta.de  metjes,  sinó  de  metjes  bons 
que  li  coneguin  el  mal,  y,  per  desgracia, 
ab  tants  salvadors  com  li  han  surtit,  no  n’hi 
hà  un  que  sàpiga  ó  vulga  aplicarli’ls  remeys 
qu’avuy  quedan  pera  que  no  se’n  vagi  d’entre 
els  vivents. 

Primerament  en  Silvela,  que  desde  que 
va  separarse  d’en  Cànovas  no  havia  tastat 
els  sigrons  de  l’olla  del  presupost,  agafantse 
com  las  moscas  à  la  mel  al  programa  regio¬ 
nalista  del  general  cristià,  logrà  la  quefatura 
del  partit  conservador  y  ab  ella  la  presidèn¬ 
cia  del  consell  de  ministres,  desde  la  qual  van 
tornarse  bombollas  de  savó  totas  las  prome- 
sas  descentralisadoras  que  tant  pregonava 
desde  la  oposició. 

Allavors  en  Romero,  enemich  irreconci¬ 
liable  del  anterior,  al  contemplar  cóm  els 
cadells  conservadors  l’abandonavan  pera  se¬ 
guir  al  que’ls  hi  tenia  taula  parada,  alsà 
també  bandera  regeneradora,  y  al  veure 
qu’en  certa  casa  no  feyan  cas  dels  seus 
clams,  va  estar  à  punt  de  repetir  la  cèlebre 
frase  que  comensa  cayó  para  siempre ,  etc. 

No  podian  tampoch  faltar  dinlre’l  partit 
republicà’ls  seus  salvadors,  y  després  de  mil 
intentonas  d’unió,  que  no  serviren  per’altra 
cosa  sinó  pera  posar  més  de  relleu  la  distan¬ 
cia  inmensa  que  separa  als  federals  dels  uni¬ 
taris,  vingué  una  concentració  de  forsas  ca- 
pitanejadas  pel  quarteto  Lerroux-Junoy-So- 
riano-Blasco,  que  fins  ara  no  ha  donat  altre 
resultat  que  la  celebració  d'alguns  meetings 
y  àpats  en  els  quals  els  capitosts  s’han  nete¬ 
jat  el  cap  dels  discursos  revolucionaris  que 
hi  tenian  y  han  tret  el  ventrell  de  pena  ab 
els  bons  talls  ab  que’ls  obsequiavan  els  seus 
admiradors. 

Fins  en  Carles  de  Borbón  y  de  Este, 
aquest  extranger  que  no  ha  trepitjat  el  ter¬ 
reny  d’Espanya  sinó  pera  portarhi  la  desola¬ 
ció  y  la  mort,  ens  ha  surtit,  ab  motiu  de  la 
coronació  d’Alfons  XII I ,  ab  una  nova  pro¬ 
clama  regeneradora,  segons  la  qual  sols  baix 
son  llegitim  regnat  podrà  la  nació  espanyola 
lliurarse  dels  mals  governs  y  tornar  als  her- 
mosos  dias  de...  Carles  II  el  Hechizado . 

Y  devant  de  tants  salvadors  com  a  cada 
cantonada’ns  han  surtit,  {havia  de  permaneixe 
sense,  a  lo  menys  un,  el  partit  lliberal  dinàs- 
tich,  capitanejat  pel  antich  progressista  Sa- 
gastaï1  No,  y  mil  voltas  no.  Se’n  havia  de 
buscar  un.  El  partit  lliberal,  pels  desacerts 
dels  seus  quefes,  sab  que  quan  caygui  del 
poder  no  hi  podrà  tornar  si  no  veu  de  re- 
constituhirse  de  nou,  ab  bases  ben  democrà- 
ticas,  y  ningú  més  qu’en  Canalejas,  qu’està 
menys  desprestigiat  que’ls  seus  companys, 
pot  fer  el  miracle.  {Motiu  pera  una  suposada 
disidenciar  Ja’l  tenim:  la  qüestió  religiosa. 
Y  en  Canalejas,  que  segons  malas  veus  es 
un  renegat  del  partit  republicà,  aixeca  la 
nova  bandera  salvadora,  pren  els  trastets  y 
cap  à  fer  propaganda  espanyola  y  anticleri¬ 
cal,  comensant  per...  agenollarse  y  besar 
l’anell  del  primer  bisbe  que  li  va  surtir  al 
pas.  Lo  cortès  no  quita  à  lo  valiente ,  dirà.  Es 
veritat:  parlant  en  castellà  pera  tot  se  troba 
excusa. 

Donchs  com  anavam  dihenl,  surt  en  Cana¬ 
lejas  com  à  salvador  del  desprestigiat  partit 
lliberal  dinàstich...  dich,  d’Espanya,  y  fins 
els  mateixos  quefes  de  la  concentració  repu¬ 
blicana,  al  veure  que  pels  viaranys  per  ells 
empresos  es  difícil  trobar  surtida,  li  fan  aca¬ 
tament,  deixant  ab  un  pam  de  nas  als  que 


creyan  en  sas  paraulas  quan  els  deyan  que  no 
podia  esperarse  res  de  bo  dels  homes  que 
prestan  homenatje  à  la  monarquia. 

Y  en  Canalejas  els  crida  al  seu  costat  y’is 
abrassa,  lo  mateix  qu’en  Silvela  cridava  y 
abrassava  als  regionalistas,  puig  aixis  com 
aquests  van  servir-  pera  qu’en  Silvela,  à  la 
mort  d’en  Canovas,  se  calsés  els  esperons 
de  quefe  del  partit  conservador,  que  volia 
emportarsen  Romero  Robledo,  els  republi¬ 
cans  poden  servir  molt  bé  al  primer  pera  em- 
portarse,  à  la  mort  d’en  Sagasta,  la  poma  de 
la  quefatura  del  partit  lliberal,  que  sembla 
vol  disputarli’l  Uiurecambista  Moret. 

Qu’ai.xó  ho  fassin  els  republicans  unita¬ 
ris,  ho  compreném,  perque  l’únich  que'ls  se¬ 
para  d’en  Canalejas,  d’ésser  veritat  el  seu 
radicalisme,  que  molt  ho  dubtém,  es  el  nom 
de  la  persona  que  deu  estar  al  devant  del 
Estat;  pero’ns  sabria  molt  de  greu  que  ni  un 
dels  que  s’anomenan  federals,  quals  bases 
son  tan  diferentas  de  las  dels  demés  partits 
polítichs  espanyols,  se  prestés  à  fer  de  com¬ 
parsa  en  la  comèdia  que  actualment  s’està 
representant,  perque  tenim  la  convicció  de 
que  aixis  com  en  Silvela,  al  ésser  poder,  va 
donar  una  puntada  de  peu  als  regionalistas 
que  volian  que’ls  cumplis  sas  promesas, 
aixis  mateix  en  Canalejas,  quan  arribi’l  cas, 
se  treurà  del  devant  als  republicans,  es  à 
dir,  si  aquests  no  fan  com  l’antich  redactor 
de  Las  Dominicales  del  Libre  Pensamiento 
senyor  Francos  Rodriguez,  que  tot  fent  pro¬ 
paganda  anticlerical  y  volent  rompre’ls  mot- 
1  los  vells  per’aixecar  una  Espanya  nova  y 
lliure  de  rancias  preocupacions,  se  queixava 
l’altre  dia,  en  el  meeting  de  Vinaroz,  de  que 
l’Estat  deixi  enfonzar  las  catedrals  históri- 
cas,  descuydant  el  seu  sosteniment,  y  morir 
de  fam  als  rectors  (pobrets!)  que  representan 
la  fe  de  nostres  antepassats. 

Apaga  y  vàmonos.  Aquest  també  deu  voler 
ésser  un  altre  salvador. 

Joseph  Arnau. 

ARTISTAS  Y  SECTARIS 

La  tessis  en  l’obra  d’art. 

a  verdade/a  obra  d’art,  sin- 
cera  com  tota  manifestació 
de  vida,  tanca  en  si  quel¬ 
com  que,  per  senzill  v  tri¬ 
vial  que  sembli,  es  eterna¬ 
ment  gran  y  eternament 
bell;  quelcom  de  las  veri¬ 
tats  eternas,  indefinibles  sempre  y  sempre 
corprenedoras.  Per’xó  entre  l’espectacle, 
grandiós  ó  miser,  de  la  comèdia  humana; 
entre’l  mare-magnum  de  filosops,  moralistas, 
crítichs,  etc.,  etc.,  que  ab  tota  bona  fe  fan 
acopi  de  deduccions  y  d 'experiencia,  atiats 
per  un  intens  desitj  de  redimir  &  la  humani¬ 
tat;  entre  l’inmens  batibull  de  gent  que  no 
podent  resoldre  res,  vol  resoldre  problemas 
que  las  més  de  las  voltas  sols  en  sa  imagina¬ 
ció  existeixen,  y  estableix  principis,  y  dona 
conclusions,  y  afirma  y  nega  y  discuteix  sem¬ 
pre,  s’hi  troba  una  nota  simpàtica  y  consola¬ 
dora:  l’artista. 

{Qui  es  l’artista?  {L’home  gran?  {el  super¬ 
home ?  No:  al  artista  no  li  escauhen  pas  els 
noms  inflats,  perque  tot  ell  es  veritat  y  sen¬ 
zillesa.  L’artista  no  es  pas  el  sabi:  l’artis¬ 
ta  es  el  vident.  Es  el  fill  per  excelencia  de 
la  Natura,  y  es  ingenuu  com  ella.  Li  cal 
cultura,  naturalment,  però  no  es  en  ell  con¬ 
dició  sine  qua  non  la  cultura  esquifida  dels 
que,  dihenlse  llibérrims  de  pensament,  ells 
mateixos  se  tallan  patrons  pera  pensar,  sen- 
tan  teorias,  treuhen  conseqüencias  y  gene- 
ralisan  y  dogmatisan.  Entre'l  garbuix  social, 
donchs,  el  ver  artista  hi  passa  freqüentment 
desapercebut,  com  el  gra  que  s’escola  entre 
la  palla  ó  com  el  fum  que  s’esvaheix  del 
j  foch.  Sols  en  els  moments  suprems  de  la 
vida,  quan  deixém  las  lluytas  xorcas  y  la  va- 
I  nitat  de  vanitats,  sols  allavors  ens  apartém 
;  dels  pedants  y’ns  acostém  als  artistas. 

Y’ns  decantém  més,  allavors,  cap  aquellas 
1  obras  que  poch  tenen  de  tendenciosas,  cap 
|  aquellas  obras  plenas  de  llochs  comuns  si’s 


vol,  però  llochs  comuns  entorn  dels  quins 
gira  sempre  la  naturalesa  humana,  llochs  co¬ 
muns  eterns,  inconmovibles,  y  no  relatius 
com  certas  ideas  de  progrés  qu’en  art  com 
en  tot,  si  son  necessarias  pera  evitar  l’estan¬ 
cament,  no  ho  son  pera  la  idea  d’art  en  ab¬ 
solut. 

L’art  no  es  exclussiu  d’aquesta  ó  l’altra  es¬ 
cola,  ni  l’obra  artística  serà  may  més  ni 
menys  artística  per  lo  que  tinguin  de  gran 
las  ideas  que  l’autor  exposi,  en  quant  no  las 
animi  un  sentiment  intens.  Es  aquella  una 
grandesa  massa  relativa  y  circunstancial. 
L’obra  d'art,  com  tot,  traduheix  l’esperit  de 
l’época  à  que  pertany.  Aixís  avuy  no  impera 
la  poesia  èpica:  sentim  més  la  intima,  qu  en 
cada  petit  detall  hi  descubreix  un  món.  Di¬ 
guis  lo  que’s  vulgui,  la  poesia  èpica,  com  al¬ 
tres  géneros,  ha  fet  son  temps,  y  es  sols  per 
raciocini  que'ns  impresioném  ab  ella,  tot  ad¬ 
mirant  la  grandesa  de  sas  concepcions.  Com 
diria  l’Apeles  Mestres,  avuy  ja 

ens  plau  més  la  ginesta  que'ls  gegants, 

perque’ls  gegants,  ab  tota  llur  grandaria,  so- 
nan  à  buvt;  representan  una  tradició,  si’s  vol 
ben  hermosa;  mes  la  ginesta  representa  la 
poesia,  lo  permanent,  lo  que  sempre  viu  v  es 
més  vell  que  las  més  vellas  tradicions.  Avuy 
ja  no  hi  creyém  en  els  héroes,  com  no  sían 
els  héroes  anònims,  que  d’aquests  prous  ne 
tenim.  La  epopeya ,  donchs,  també  existeix, 
y  baix  altra  forma  la  sentim  ben  intensa.  En 
la  realitat  hi  trobém  més  poesia  qu’en  l’abs¬ 
tracció,  y  en  art,  com  en  tot,  ens  agrada  con¬ 
cretar.  Però  enteném  que  no  s’ha  de  confon¬ 
dre  l’art  d'una  època,  per  gran  que  sia,  ab 
l'art  en  si.  En  quant  al  art  modern,  hi  hà 
critichs  qu’adoleixen  d ’exclussivisme  quan 
sostenen  qu’ha  de  resumir  els  múltiples  y 
complexes  aspectes  de  la  moderna  societat. 
{Per  qué  sols  la  moderna,  per  més  que  d’art 
modern  se  tracti?  No  siguém  exclussivistas, 
que  al  cap  y  à  la  fi  la  vida  sempre  es  una  ab 
variadas  manifestacions,- y’l  camp  del  art  es 
prou  extens  pera  que  hi  càpigan  sempre  lo 
útil  y  lo  agradable. 

Idealisém  un  xich  més,  encara  qu’en  art 
no  creguém  tant  en  la  virtualitat  dels  ideals 
com  en  la  efectivitat  del  sentiment  informa¬ 
dor.  L’art  es  sentiment  y  es  visió.  Aixís, 
donchs,  quan  nostre  esperit,  cansat  de  las 

convencions  socials,  sent  la  set  de  la  veritat 
y  aparta’ls  ulls  de  teorías  sociológicas,  de 
declamacions,  de  petitas  lluytas  per  ideals 
diversos  ó  per  quimeras,  lluytas  en  que’ls 
uns  se  diuhen  avensats  y’is  altres  reacciona¬ 
ris,  els  uns  conservadors  y’is  altres  anar- 
quistas,  y’is  uns  s’aferran  à  estrets  motllos 
vells  y’is  altres  fabrican  motllos  nous  no 
gayre  més  amples;  quan  nostre  esperit, 
dihém,  sent  recansa  de  tot  això,  cqué  fora 
de  nosaltres  si  la  Natura,  sempre  inmuta- 
ble,  sempre  nova,  sempre  gran,  no’ns  fes 
trobar  bella  la  vida?  íQué  fora  de  nosaltres 
sense’l  sentiment  d’ella,  ó  sense  la  influen¬ 
cia  d’un  verdader  artista  que  fins  reflexant, 
si’s  vol,  aytal  medi  ple  de  convencions,  no’ns 
elevés  per  demunt  d’aquestas  (que  tal  es  el 
secret  del  art),  y  alhora  no’ns  fes  sentir  ben 
pur  y  ben  intens  el  goig  de  viure? 

Si,  inconseqüents  ab  nostre  esperit  llibe¬ 
ral.  poguéssim  en  aquestas  qüestions  adme¬ 
tre  censura  de  cap  mena,  fariam  com  aquell 
volgut  company  nostre  que  no  fa  pas  gayre, 
en  aquestas  planas,  indignat  devant  d'un’obra 
artísticament  dolenta,  tendenciosa  y  en  la 
qúe’s  jugava  ab  la  bona  fe  de  las  massas  po¬ 
pulars,  arribava  à  observar  si  fora  útil  pera 
l’art  y  fins  pera  la  moral  pública  (qu’es  molt 
dir),  qu’entrés  en  vigor  una  censura  formada 
per  esperits  cultes  é  independents;  una  cen¬ 
sura  que  impedís  donar  al  públich  las  obras 
dels  fanàtichs.  Homes  independents!  N’hi  hà 
tan  pochsl...  ^Ahónt  arriba  la  convicció? 
iAhónt  comensan  l’apassionament  y’l  fana¬ 
tisme? 

En  la  critica  al  us  s’hi  endevina  massa 
l’afany  que’l  crítich  sent  de  competir  ab  l’ar¬ 
tista  ó  de  donarli  llissons.  D’aixó  l’art  se’n 
ressent,  puig  son  molts  els  artistas  que,  pera 
posarse  à  V altura  dels  temps ,  s’han  contagiat 
del  vici  regnant  y  han  malograt  sas  condi¬ 
cions  donant  lloch  à  l’aparició  d’un  art  híbrit 
y  enfarfegat.  Y  no  ho  dihém  pel  mer  fet  de 
que  l’anomenin  art  d'ideas ,  puig  hauria  d’és¬ 
ser  molt  curt  de  gambals  el  qui  cregués  que 
qualsevol  disquisició  critica  en  la  que  s’hi 
exposin  ab  trassa  ideas  à  dojo,  ja  es  un’obra 
d’art. 

No:  d’ideas,  de  tessis,  prous  ne  trobém 
arreu.  Y  no  es  que  ab  l’art  hi  estiguin  renyi¬ 
da. «,  ni  es  tampoch  que  nosaltres  li  neguém 
al  art  una  missió  educadora:  Pera  ensenyarà 


pensar  serveix  l’art,  com  serveix  tota  ciència, 
com  serveixen  moltas  altras  cosas.  Es  clar 
que  l’art  tendeix  à  millorar  la  condició  hu¬ 
mana.  Aixó  es  implícit.  Mes  si  se’ns  diu 
que  la  humanitat  ja  no  està  en  sa  infantesa 
y  que  per  lo  tant  li  cal  un  art  que  la  fassi 
pensar,  objectarém  que,  per  lo  mateix,  no 
essent  la  humanitat  ignocenta  com  un  nen 
ó  fantasiosa  com  una  donzella  romàntica, 
no  li  calen  artistas  que  al  donarli  art  li  don- 
guin  doctrina,  y  que  la  tessis  y  finalitat  de 
l’obra  artística  resultaràn  per  ellas  mateixas 
sense  que  l’art  ne  valgui  menys.  Y  aixó  no 
s’oposa  à  que’ls  esperits  refinats  cerquin  la 
cabal  fruhició  en  aquellas  obras  artisticas  en 
que  més  justa  sia  la  compenetració  del  senti¬ 
ment  y  la  idea.  Y  si’s  vol  que  la  societat  hagi 
passat  realment  à  sa  major  edat,  ó  s’hi  acos¬ 
ti  (pobra  societat  la  nostra,  sens  edat,  ni  lò¬ 
gica!)  dit  sia  de  pas  que,  de  sentirnos  secta¬ 
ris,  condempnariam  à  certs  moderns  filosops- 
artistas  que  volen  feria  tornar  à  las  becerolas. 
<De  qué  ha  servit,  per  exemple,  que,  després 
dels  antichs  grechs,  haventse  usat  de  simbols 
y  abstraccions  pera  fer  compendre  al  poble 
per  medi  del  terror,  de  la  compassió,  etc.,  els 
grans  dramas  del  esperit,  prescindissin  els 
grechs  mateixos  d’aquells  símbols  y  tractes¬ 
sin  més  en  cru  y  més  intensament  las  passions 
humanas?  jDe  qué  ha  servit,  dihém,  si  més 
modernament,  després  de  passar  pel  divi  y 
alhora  humanissim  Dante  y  altres  genis  pro- 
digiosos,  han  vingut  molts  pseudo-artistas 
desequilibrats,  plens  de  preocupacions y  doc- 
trinarismes,  plens  també  d’ideas  de  las  que’  n 
fan  propaganda,  sense  qu’aixó  tingui  res  que 
veure  ab  l’art,  com  res  té  que  veure  la  prèdica 
ab  la  oració?  Y  s’ha  volgut  tornar  al  simbo¬ 
lisme  en  art,  peró  un  simbolisme  esqui  fit,  com 
nascut  fora  de  temps  y  per  forsa,  puig  sols 
quan  sorgeix  per  si  mateix  es  gran  el  sím¬ 
bol,  com  succeheix  en  Espectres. 

Y  à  un  art  que  no  sia,  sobre  tot,  art  d'ideasy 
hi  hà  qui  li  diu  art  manso.  Com  si’ls  grans 
poetas  que  podríam  anomenar  biblichs,  dels 
que  avuy  entre  nosaltres  n’es  exemple  Gui¬ 
merà  (1),  no  s’haguessin  cuydat  més  de  refle- 
xar  el  sentiment  de  tota  una  època,  ab  son 
ambient,  ab  sas  passions,  y  d’evocar  un 

(1)  Jesús  de  Nazaret ,  Maria  de  Ipfagdala ,  Jael.  Pot 
citarse  també,  entre’ls  francesos,  Flaubert  ab  sa  Hero- 
dias,  etc. 

medi  ben  humà,  ab  personatjes  ben  reals, 
que  no  pas  de  fer  l’apologia  de  las  ideas 
d'aquells  personatjes  ó  d’extendres  en  dis¬ 
quisicions  sobre  ellas.  Com  si  Cervantes,  al 
fer  el  Quijote,  hagués  pogut  fer  obra  d’art, 
malgrat  tota  la  filosofia  que  de  sa  obra’s  des¬ 
prèn,  si’ls  seus  tipos  no  haguessin  sigut 
arrencats  de  la  mateixa  vida.  Com  si  Shakes- 
peare,  el  gran  psicólech  inglés,  hagués  pogut 
fer  art  complert  si  no  hagués  çuydat  tant  de 
pintar  passions  veritables  [Antonius  y  Cleo- 
palra ,  Otelo,  etc.)  com  de  reflexar,  ab  més 
refinament  y  no  menys  veritat,  els  estats 
d  anim  més  complexes  (Hamlet).  Com  si’l  Dan- 
te,  sens  una  forsa  de  sentiment  humanissim 
y  sens  una  llum  de  poesia  suprema,  apart 
la  grandesa  de  sa  concepció,  hagués  pogut 
realisar  sa  gran  obra  artística  si  s’hagués 
preocupat  de  las  bellas  imatjes  de  son  poema 
tan  sols,  ó  tan  sols  d’encaminar  aquest  pels 
viaranys  del  misticisme  y  l'abstracció.  Prou 
foran  allavors  més  petitas  la  moral  y  la  filo¬ 
sofia  que  se’n  despendrian!...  Sols  es  gran 
la  Naturalesa;  y  la  espontaneitat  é  intensi¬ 
tat  del  sentiment  creador,  lo  humà  d’a¬ 
quest  sentiment,  es  lo  que,  sobre  tot,  fa 
trascendentals  las  ideas  del  artista.  Y  si  l’art, 
com  diu  Zola,  no  es  altra  cosa  que  la  realitat 
à  travers  d’un  temperament,  certs  estém  que 
lo  demés  no  es  essencial  à  l’obra  artística. 
Encara  que  freqüentment  la  favoreixi,  fre¬ 
qüentment  també  la  diluheix.  Y  tot  y  admi¬ 
rant  el  capdal  de  talents  que  suposa’l  procés 
dels  Rougon-Macquai t,  creyém  que  aquest 
procés  no  val  més,  artísticament,  que  una 
sola  escena  de  Germinal  ó  de  La  Terra ,  puig 
en  aquestas  escenas  es  hont  se  revela  ben 
pur  el  temperament  artístich  del  gran  nove- 
lista  francès.  Y  lo  que  dihém  de  Zola  ho  po- 
driam  dir  de  Tolstov  ó  de  l’Ibsen.  No  hi  hau¬ 
ria  art  en  las  tan  admiradas  obras  del  per- 
sonalissim  autor  noruech  si  no  hi  hagués 
emoció  fondissima,  si'ls  mals  que  pinta  nó 
fossin  reals  yno  ns  toquessin  d’aprop  conmo- 
ventnos  fins  al  fons  de  l’ànima.  Lo  demés,  es 
à  dir,  la  tendencia,  el  plan  filosófich  precon¬ 
cebut,  lo  que  vol  ésser  fi  principal,  las  doctri- 
nas  redemptoras  que  l’Ibsen  posa  en  sos  dra- 
mas,  son  fills  del  medi  y  s'adaptan  al  medi  per¬ 
fectament:  peraquesta rahó  no’n  pateix  l’obra 
irlística,  ans  al  contrari,  com  no  pateix  may 
a  ciència  de  las  aspiracions  particulars  que 


tingui  un  colegial  aplicat,  ó  de  las  elucubra¬ 
cions  à  que  s’entregui.  Al  cap  y  à  la  fi  ^quí 
negarà  qu’ellas  sian  molt  útils,  més  que  més 
si  responen  à  un  modo  d’ésser  social? 

Un  filosop,  examinant  las  miserias  socials, 
pot  teorisar,  pot  sentir  nobles  afanys  de  re¬ 
generació  com  un  noy  pot  desitjar  lliurarse 
de  la  tutela  d’un  jayo;  peró  l’artista  sol  vo¬ 
lar  més  alt,  sol  contemplar  el  món  tal  com 
es,  ab  tota  sa  infinita  riquesa  de  matisos, 
y  no  tal  com  el  voldria  la  limitada  imagi¬ 
nació  d’un  malalt  del  cor  que’s  diu  home; 
sol  presentar  totas  las  convencions  socials, 
qu’ellas  à  la  fí  també  ho  son  manifestació  de 
vida...  de  vida  trista:  mes  no  s’hi  enfanga, 
no’s  fa  sectari  pera  curar  sectarismes  incura¬ 
bles,  ni  pretén  enderrocar  convencions  pera 
crear  convencions  novas.  Un  retall  de  realitat 
que’l  conmogui,  agradable  ó  desagradable¬ 
ment,  l’estima  en  molt  més  que  totas  las  teo- 
rías  y  disquisicions  filosóficas;  y  un  de  sos 
mèrits  consisteix  en  saberla  simplificar  la  rea¬ 
litat,  pera  donar  la  impresió  ben  justa  y  ben 
pura.  Sens  aquesta  impresió,  sens  aquesta 
emoció,  no  hi  hà  obra  artística. 

Creyém,  donchs,  que  la  missió  del  artista 
no  es  la  del  apòstol,  èncara  que  molts  la  hi 
confonguin,  ni  la  del  curandero.  No  admet 
falsetats:  tot  ho  subordina,  no  tan  sols  à 
ideas  preconcebudas,  sinó  molt  més  à  la  be¬ 
llesa  natural,  à  la  realitat;  y  à  n’aquestasí  que 
hi  quedan  en  tot  cas  subordinadas  las  ideas. 
Son  horitzó  no  coneix  límits:  per’xó  no  se 
n’hi  trassan.  Edifica  ab  ideas,  peró  molt  més 
ab  fets.  Per’xó’ls  grans  artistas,  com  à  tals, 
no  solen  exposarne  gayres  de  teorias.  Lo  que 
fan,  à  voltas,  es  somniar,  y...  ja  sabém  que 
la  vida  es  sueno.  A  las  grans  obras  artisticas 
tota  teoria  filosòfica  que  se  las  hi  apliqui  las 
hi  ve  baldera.  El  sentiment,  la  inspiració,  el 
foch  sagrat  que  covà  YEdip  rey,  V Hamlet  y’l 
Quijote ,  es  de  tots  els  temps  y  no  cau  dintre 
cap  ordre  d’ideas  filosóficas  ni  s’aparta  de 
cap.  L’art,  el  verdader  art,  no  es  tan  relatiu 
com  ho  son  la  filosofia  y  la  critica.  May  l’ar¬ 
tista,  com  à  tal,  fa  objecte  capdal  de  sa  obra 
la  propaganda  de  determinadas  ideas  filosó- 
fich-socials.  May  l’artista,  com  à  tal ,  pot  en- 
tussiasmarse  tant  ab  lo  artificiós  com  ab  lo 
verdader,  ni  may  l’impresionardn  tant  las 
ideas  sempre  relativas  de  progrés  social,  com 
las  grandesas  naturals  absolutas.  Aquellas 

li  son  un  element,  no  un  fí.  Del  mateix  modo 
que’l  qui  està  ferit  se  queixa,  aixís  els  que’s 
senten  victimas  de  la  mala  organisació  social 
experimentan  dolor.  Essent  realissim  el  do¬ 
lor,  humanissima  serà  la  queixa.  Donchs  bé: 
posembo  això  en  un'obra  d’art,  presentemho 
ab  tanta  ànima  com  poguém,  femho  ben  pa¬ 
tent,  que  impresioni,  que  fereixi,  que  tingui 
tota  la  forsa  ó  tota  la  poesia  de  la  realitat. 
La  moral  del  art  es  aquesta.  Si  hi  cab  quel¬ 
com  més,  millor;  peró  cuydém  de  no  enca- 
birli  per  forsa,  cuydém  de  que  cristallisi  en 
l’esperit  de  l’obra  mateixa,  y  aixís  se  perdrà’l 
desequilibri  que  freqüentment  trobém  entre 
l’artista  y’l  sectari.  Millor  dit,  el  sectari  no 
existirà,  sinó  sols  l’artista,  sols  el  vident, 
qualsevulga  que  sia  la  conseqüència  filosò¬ 
fica  que  de  l’obra  se’n  desprengui. 

A  tractar  de  tot  aixó’ns  hi  ha  dut  com  de 
la  mà  un  article  d’en  Joseph  León  Pagano 
que  llegirem  en  el  número  de  La  Renciixensa 
pertanyent  al  dia  8  del  passat  juny,  article 
en  que’s  donava  compte  d’una  entrevista  ce¬ 
lebrada  per  son  autor  ab  el  notable  novelista 
italià  Lluis  Capuana.  Vegis  lo  que  d’aquest 
ne  diu  en  Pagano: 

En  Capuana,  com  en  Verga,  creu  que  del  poble  mi¬ 
llor  que  d’en  lloch  pot  tréuressen  la  matèria  laborable 
pera  la  novela  nacional. 

Capuana  es  en  totas  sas  obras  un  dominador  de  la 
veritat  plàstica,  ja  que  la  matèria  janjay  se  fa.’l  sort  à 
la  evocació  de  sa  forsa  representativa. 

.  Té  una  peculiar  tendencia  à  vivificar  sens  ideal i- 

sar.  Conseqüent  ab  sos  principis,  no  adopta  Capuana 
cap  altre  inodel  que  no  sia  la  naturalesa  mateixa,  di¬ 
rectament  observada.  Aixís  la  seva  vasta  producció 
reflexa  quadros,  tendencias,  costums  socials  que  son 
exclussivament  meridionals,  y,  encara  més,  sicilians:  el 
modo  d’ésser  d'aquests,  la  seva  individualitat  física  y 
moral,  dit  en  una  paraula.  La  creació  à  que  ell  posa’l 
sagell  de  la  seva  personalitat,  resulta  inconfundible. 

Si  necessités  acudir  à  las  comparacions  gràficas  pera 
sintetisar  en  un  dels  termes  generals  el  caràcter  domi¬ 
nant  de  vitalitat  revelada  pels  personatjes  de  sos  qüen- 
tos  y  novelas,  diria  que  s’assemblan  à  un  quadro  de 
Rubens.  Pocas  vegadas  permet  à  sa  ploma  que’s  remonti 
à  altas  esferas  socials,  y  quan  ho  fa,  es  pera  sorpendre 
mi  ampla  lley  del  esperit  ó  per  capritxo  de  son  versà¬ 
til  temperament  aitístich. 

Escatirem  llargament  sobre  temas  variats,  fins  que 
per  ultim,  nostra  conversació,  com  si  hagués  trobat  el 
tema  predilecte,  vingué  à  parar  al  actual  període  lite¬ 


rari,  qu’en  Capuana  anomena  de  tranzició.  Quelcom 
d  aixó  hi  hà,  en  efecte,  dins  de  la  barreja  estètica  ac¬ 
tual,  sinó  que’l  període  de  tranzició  amenassa  no  aca¬ 
bar  may.  Avuy  en  día  van  succehintse’ls  literats  y  cam- 
bía  1  gust  del  públich  ab  tanta  prestesa,  que  ni  sisquera 
ens  dona  temps  de  meditar  un  poch  sobre  ells,  y,  en 
general,  l’obra  literaria  moderna,  per  més  que  devega- 
das  resulta  hermosa,  revesteix  un  caràcter  tranzitori  y 
relatiu. 

—  Es  innegable— digué  en  Capuana: — la  emoció  es 
una  necessitat  de  l’época  present,  peró  jo  no  puch  ex- 
plicarme  un  fet  de  gran  importància  pera  aquesta  ten¬ 
dencia  que  podém  anomenar  d’ éinotivis/ne,  y  es  que’ls 
escriptors  que  tractan  d’avivar  aqueix  incentiu,  se  val¬ 
guin  de  medis  que  debilitan  la  intensitat  de  sas  ideas  y 
de  sos  propòsits,  tal  cop  degut  al  excessiu  desitj  de 
realisarlos .  No’s  pot  dubtar  de  qu’es  un  fenomen  poch 
vist  y  digne  d’estudi.  Las  novas  generacions  se  preocu- 
pan  niés  de  la  forma  que  té  de  revestir  l’obra  literaria 
que  de  l’obra  en  sí.  Per  aixó  crech  que  un’obra  d’art 
se  té  d’acceptaria  tal  com  sia,  sense  buscarhi  l’actua¬ 
ció  de  las  teorías  del  autor,  si  aquestas  hi  son  notorias. 
{L’obra  ha  resultat  bella?  Millor  que  millor  pera  las 
teorías,  y  sobre  tot,  pera  l’artista.  {Està  en  contradicció 
ab  ellas?  Pitjor  que  pitjor  pera  las  teorías.  Lo  important 
es  que  un’obra  d’art  sia  una  bella  obra  d’art.  Lo  de¬ 
més  es  par  silogisme. 

Una  aclaració  com  à  final  Tenim  probat 
en  aquestas  mateixas  planas  nostre  amor  per 
tot  lo  que  sia  avens,  nostre  constant  desitj 
d’evitar  l’estancament  y  fomentar  tota  mani¬ 
festació  artística.  També  tenim  probat  que’ns 
agrada  orejarnos  ab  las  alenadas  del  art  mo¬ 
dern,  que  n’hi  hà  per  cert  de  ben  frescals  y 
sanitosas.  No  hem  escrit,  donchs,  aquestas 
ratllas  pera  combatre,  com  migrats  sectaris, 
L’art  dit  d' ideas  ni  l’art  de  qualsevol  mena  que 
sia,  puig  som  enemichs  declarats  de  tot  ex- 
clussivisme.  Als  exclussivistas  hem  volgut 
combatre  tan  sols;  als  que  son  més  fanà- 
tichs  qu’artistas,  y  aferrats  à  lo  circunstan- 
cial,  y  constàntloshi  que  tot  es  circunstancial 
en  la  vida,  oblidan  lo  principal  per  lo  acces¬ 
sori  y’s  deturan  més  en  disquisicions,  à  vol- 
tas  inútils,  qu’en  la  fruhició  que  l’artista  ve 
à  proporcionarnos  ab  las  sobiranas  ensenyan- 
sas  que  de  la  vida’ns  dona,  tota  vegada  que 
creyém  qu’es  alta  fruhició  pera’ls  esperits  la 
gran  finalitat  del  art. 


JOVENTUT 


REVISTA  MUSICAL 

Societat  Filarmónica. 

Aquesta  entitat  musical  ha  celebrat  las 
sevas  darreras  sessions  del  present  any  ab 
dos  concerts  pera  petita  orquesta  y  un  altre 
de  camera ,  formant  la  base  en  tots  ells  els 
alumnes  de  l’Academia  de  música,  junt  ab 
els  seus  directors  els  mestres  Crickboom  y 
Mas  y  Serracant.  Foren,  donchs,  una  mena 
d’exàmens  de  fí  de  curs  pera  mostrar  els 
avensos  de  l’Academia. 

En  la  part  orquestal  devém  anotar  un 
Concert  de  Rameau,  una  Cavatina  y  un 
Allegro  de  Beethoven,  tot  pera  orquesta  de 
corda,  obtenint  aquestas  obras  una  execució 
discreta,  y  tres  fragments.de  Bach  que  foren 
molt  millor  dits  que  lo  anterior  pels  alum¬ 
nes  de  l’Academia,  revelant  que  sa  execució 
havia  sigut  més  trevallada  y  ben  conduhida 
pel  mestre  Crickboom.  Els  deixebles  dona¬ 
ren  probas  d'havérloshi  sigut  ben  profitosa 
la  ensenyansa  rebuda,  sobressurtint  en  el 
violi  els  joves  Pichot  y  Perelló,  y  especial¬ 
ment  la  senyoreta  Littell,  qui  digué  una  Ro- 
mansa  de  Svendsen  ab  una  correcció  d’es¬ 
cola  y  una  delicadesa  de  fraseig  notables 
donada  sa  curta  edat.  Els  resultats  pràctichs 
d’aquesta  Acadèmia  han  sigut,  donchs,  un 
nombre  de  bons  violins  que,  si  després  no 
s'haguessin  separat  d’ella  pels  seus  motius 
particulars,  avuy  formarian  un  bon  conjunt 
en  aquesta  part  de  la  corda.  Desitjém  al 
mestre  Crickboom  que  tingui  ab  els  deixe¬ 
bles  qu’ara-’ns  ha  presentat,  més  sort  qu’ab 
els  anteriors. 

També’ns  ha  donat  à  coneixe  dugas  com¬ 
posicions  pera  orquesta  de  corda  de  nostres 
paisans  els  joves  mestres  Ferran  y  Mas  y 
Serracant,  essent  d’aplaudir  que’s  comensi  à 
donar  surtida  à  la  producció  del  pais.  Res 
coneixiam  fins  ara  d’aquests  dos  músichs  en 
el  género  orquestal,  y  l’un  y  l’altre  revelan 
bonas  aptituts  pera  la  composició,  sobres¬ 
surtint  pera  nostre  gust  V Andante  d’en  Fer¬ 
ran  per  sa  justesa  de  linias,  y  més  encara 
per  sa  riquesa  d’armonisació  fentnos  pressa- 
giar  un  músich  de  sólits  coneixements  teó- 
richs  que  de  cor  desitjém  véurels  donant  en 
la  pràctica  hermosos  fruyts. 

El  clou  d’aquestas  sessions  ha  sigut  el 
sentir  altre  cop  à  en  Crickboom  en  el  seu 
propi  métier,  en  l’art  del  violí,  que  creyém 
deuria  formar  sempre  la  part  principal  dels 
seus  concerts.  Y  com  sempre  va  mostrarse 
l’artista  exquisit,  de  dicció  tan  sòbria  com 
sentida,  que’ns  entussiasmà  de  debó  en  La 
Follia  de  Corel  1  i ,  v  qu'haunam  preferit  sen- 
tirli  quelcom  millor  que  las  obras  de  Max 
Bruch  y  Saint-Saens  que  va  oferirnos.  Pas- 
sém  per  YAdagio  de  Max  Bruch,  que  no  cre¬ 
yém  figurés  en  el  programa  ab  segona  inten¬ 
ció,  però  no  pot  admetres  que  un  veritable 

artista  de  violi  com  en  Crickboom  s’entre¬ 
tingui  ab  las  cabriolas  d’arquet  que  forman 
el  Rondó  capritxós  (y  tant!)  de  Saint-Saens, 
aquest  músich  que  quan  li  arribi’l  dia  de  la 
liquidació  haurà  d’experimentar  una  notable 
rebaixa.  No  dirém  que  deixi  de  tenir  cosas 
ben  apreciables,  peró  no  son  precisament 
aquests  Phaetons  y  Diluvis  y  Roueis  y  Ron- 
dós  de  que  tant  abusan  els  confeccionadors 
de  programas. 

En  resúm,  aquests  concerts  de  petita  or¬ 
questa,  en  que  casi  ha  dominat  la  corda  sola, 
s’han  sentit  ab  regular  agrado,  y  ab  molt 
més  entussiasme  per  lo  que  toca  à  la  part  de 
violi  executada  pel  mestre  Crickboom. 


En  la  elegant  Sala  Chassaigne  va  donar- 
nos  la  Filarmónica  una  sessió  de  musica  de 
camera.  Es  aquest,  sens  dubte,  el  género  més 
difícil,  y  per  xó’l  veyém  tan  poch  conreuhat, 
puig  requereix  que  l’interpretin  verdaders 
mestres,  sense’ls  que  la  música,  per  bona 
que  sigui,  arriba  realment  à  aburrir  al  audi¬ 
tori.  No  volém  treure  mèrits  als  deixebles  de 
la  Filarmónica,  ni  regatejar  qualitats  al  seu 
director  en  concepte  de  professor,  puig  d’uns 
y  altres  més  amunt  n’hem  parlat  com  se  me¬ 
reixen;  mes  pera  expressarnos  ab  tota  since¬ 
ritat,  hem  de  manifestar  que’ls  deixebles  que 
executaren  el  Cuarteto  de  Mozart  no  varen  es¬ 
tar  ni  de  bon  tros  al  nivell  que  calia.  No  es 
que  volguém  exigir  impossibles,  peró  repetim 
qu’en  aquest  género  de  música  no  hi  caben 
las  mitjanias,  y  qualsevol  dels  que  assistiren 
à  la  sessió  reconeixerà  que  alló,  à  estonas, 
ni  à  mitjà  va  arribar.  Pera  nosaltres  fou  una 
verdadera  equivocació’l  confiar  un’obra  tan 
delicada  à  alumnes  massa  joves  encara,  mu¬ 
sicalment  parlant,  y  no  volém  senyalarne  cap 
en  particular,  puig  no  es  nostra  intenció  mo- 
lestarlos.  Formant  part  del  conjunt  de  corda, 
tots  ells  han  donat  proba  del  seu  aprofita¬ 
ment  y’ns  han  fet  sentir  obras  com  las  de 
Bach  y  Mendelssohn,  molt  ben  executadas; 
mes  pera  la  música  de  cuarteto ,  que  reque¬ 
reix  veritables  solistas,  puig  cada  executant 
apareix  complertament  en  descubert,  els  hi 
faltan  encara  bastantas  llissons,  y  encara  à 
voltas  no  es  sols  qüestió  de  llissons,  sinó  tam¬ 
bé  d’aptituts.  Com  avans  hem  dit,  aptituts 
molt  notables  varem  descubrir  en  els  concerts 
d’orquesta  en  la  senyoreta  Littell  y’l  jove  Pi¬ 
chot,  que  creyém  son  els  dos  millors  deixe¬ 
bles  ab  que  actualment  compta’l  mestreCrick- 
boom,  y  per  tal  motiu  deplorém  no  haverlos 
sentit  en  la  sessió  de  música  de  camera  y  so¬ 
bre  tot  en  el  Concert  de  Hàndel,  que  per  cau- 
sas  fortuitas  no  pogué  executarse  y  de  quina 
execució’n  teniam  molt  bonas  referencias. 

Mes  tot  quedà  compensat  al  sentir  altre  cop 
el  violi  del  mestre  Crickboom  al  executar 
aquest  dugas  Sonatas  de  Schumann  y  Bee- 

thoven,  acompanyantlo  al  piano  sa  distingi¬ 
da  esposa  madame  Renée.  La  Sonata  de 
Schumann,  ab  tot  y  la  bona  execució  qu’ob- 
tingué,  la  classifiquém  entre  las  obras  més  in¬ 
feriors  de!  seu  autor,  sentintse  sense  desper¬ 
tar  l’entussiasme;  mes,  en  cambi,  fondo  y 
llegitim  entussiasme  es  el  que  produheix  la 
magnifica  Sonata  en  re  major  de  Beethoven, 
que,  no  obstant  y  ésser  una  obra  forsa  cone¬ 
guda,  en  Crickboom  ens  la  executava  per 
primera  vegada.  El  mestre  va  diria  tota  d’una 
manera  admirable,  consolidant  un  cop  més 
encara  la  seva  justa  reputació  com  artista  del 
violi,  y  fentnos  desitjar  cada  vegada  sentirlo 
més  sovint  en  el  seu  art  predilecte.  La  senyo¬ 
ra  Renée  Crickboom  va  executar  ab  molta 
discreció  la  seva  part  de  piano,  produhint 
abdós  un  hermós  conjunt  que  deixà  molt  bon 
gust  en  el  paladar  de  tots  els  que  varem  sen- 
tirlos. 

La  reproducció  de  las  sessions  de  camera 
al  final  de  la  present  temporada,  sembla  una 
orientació  del  mestre  Crickboom  envers 
aquest  género  qu’havia  abandonat,  ab  tot  y 
haverhi  conseguít  els  seus  millors  triomfs, 
per  diversos  motius  dels  que  no  tots  son  dis¬ 
culpables.  Nosaltres  l’aplaudim  calurosa- 
ment  per  aquest  motiu,  y  nostra  satisfacció 
seria  major  si  en  la  temporada  pròxima  ve- 


yam  reconstituhirse  aquell  magnífich  quar¬ 
tet  qu’en  mal’hora  va  desferse.  Mes  per’xó  cal 
no  voler  treure  fruyts  massa  primerenchs  dels 
seus  aprofitats  deixebles,  sinó  pel  contrari, 
colocarse’l  propi  mestre  en  el  lloch  del  primer 
violi,  que  ningú  li  pot  disputar,  y  ademé's 
procurar  la  contracta  d’un  bon  violoncello 
(que  casi’ns  fa  tanta  falta  com  el  pa  que 
menjém)  y  també  una  bona  viola.  Ja  sabém 
que  s’oposaràn  à  aquests  desitjós  dificul¬ 
tats  d’ordre  económich,  com  à  cada  pas  sab 
demostrarho  el  director  de  la  Filarmónica, 
mes  ab  tot  hem  de  preguntar:  ces  que  las 
contractas  d’en  Pugno,  en  Risler  v  en  Wein- 
gartner  no  representan  un  presupost  encara 
major? 

Repetim,  y  sostindrém  sempre,  que  cal  re- 
constituhir  el  quartet.  Ab  un  parell  de  pro¬ 
fessors  bons  pera  la  corda  baixa,  ademés  del 
excelent  que  aquí  tenim,  arribaríam  ab  poch 
temps  à  la  formació  d'un  verdader  conjunt 
de  corda,  d’una  massa  homogénea,  nutrida  y 
compacta,  sens  haver  de  recorre,  com  suc- 
ceheix  encara  avuy,  à  músichs  d’altras  or- 
questas.  Y’l  dia  que  aquest  conjunt  fos  un 
fet,  llavors  hauria  arribat  l’hora  de  reconsti- 
tuhir  la  orquesta  de  vent. 

Joaquim  Pena. 


VALS  PAUSAT 


(  De  Jean  Aicard) 


La  Verge  fila,  per  l’Abril, 
un  fil  sedós,  un  lleuger  fil, 
quins  brins  perduts,  desde  l’aubada 
reben  del  sol  la  llum  daurada... 
Rodéu  voltéu  altra  vegada, 
fils  lleugers  qu  enciséu  el  cor! 

Es  el  dols  vals  dels  cabells  d’or. 


...  Peró  ve’l  vespre  ab  sa  tristesa. 
Un  rossinyol  canta,  ab  tendresa, 
que’ls  brots  per  sempre  floriran. 

La  neu  dels  cims,  doll  de  puresa, 
diu  que’ls  hiverns,  pàlits,  vindran, 
y  el  cor  y  el  front  emblanquiran  .. 
Voltéu,  fils  d’or,  aneu  voltant. 


Valsa,  jovent;  canta  sens  pena. 
L’aucell  blau  qui  la  dansa  mena, 
treyent  el  cap  fora  del  niu, 
«Sempre  Abril  serà  joves,  diu. 

Els  amors  nus,  fent  el  cap  viu 
per  atrapà’ls  fils  d’or  sedosos, 
volan  à  collas,  revoltosos: 
es  pera  fè-n  subtils  filats 
ahont  els  cors,  empresonats, 
de  ser  fidels  son  temerososl  .. 
Voltéu  lleugers,  lligams  del  cor! 
Es  la  dansa  dels  cabells  d’or. 


Es  nit  de  vent:  Abril  tremola. 

Lluny,  d’un  rellotje’l  so  rodola. 

{Y  l'estíu?  La  tardor  ja’l  folal... 

Y  del  rellotje  un  cant  rosola 
qui,  com  las  fullas  mou  el  vent, 
las  horas  posa  en  moviment 
També,  à  son  torn,  la  veu  replica 
d’un  fals  cucut.  .  freda  musica 
que  à  n’els  més  forts  glassa  las  sanchs! 
Canta  ab  veu  rítmica  y  pausada: 
li  fa’l  rellotje  la  tornada. 

Es  el  vals  trist  de  la  nevada, 
es  la  dansa  dels  cabells  blanchs. 


E.  Guanyabens,  trad. 

TEATRES 

El  amor  en  el  teatro. — El  Pastor. 

Tots  ho  sabiam:  els  germans  Alvarez  Quin- 
tero  havian  vingut  à  Barcelona  pera  oferirnos 
las  primicias  del  seu  ingenio  estrenant  aqui 
El  amor  en  el  teatro ,  capritxo  literari  en  un 
acte,  cinch  quadros,  un  prólech  y  un  epilech. 
De  passo' ns  volian  coneixe — al  públich,  s’en¬ 
tén —  y’s  deixarian  coneixe:  debilitat  molt 
natural  en  qui  del  públich  viu.  Perque  al 
públich  li  agrada  coneixe  als  autorsque'l  dis- 
treuhen,  véurelshi’l  fisich,  examinar  sa  in¬ 
dumentària,  escoltar  sa  veu — jque  hable,  que 
hable! — y  fer  comentaris  y  comparacions  so¬ 
bre  si  son  modestos  ó  presumits,  apocats  ó 
fatxenders,  si  tremolan  d'emoció  estrenyent 
nerviosament  la  mà  de  la  primera  actriu 
qu’ab  dolsas  miradas  tracta  d’enternirnos, 
ó  si  ab  dignitat  condescendenta  fan  gestos 
significatius  senyalant  els  actors,  las  deco¬ 
racions,  l'apuntador,  el  cel  y  la  terra,  com 
únichs  mereixedors  de  la  ovació  entussiasta. 
— iQue  hable ,  que  hable!—  Mes  l’autor  se  toca 
la  boca,’s  toca’l  cor,  obra’ls  brassos  y  à  voltas 
etjega  petons  Vol  dir  que  no’n  sab,  qu’està 
emocionat,  qu’està  agrahit,  etc.  Y’l  públich 
no  ho  vol  entendre: — jQue  hable ,  que  hable! — 
Per  fi,  després  de  molt  pregarlo,  l’autor  s’ex¬ 
cusa  y  diu  confosament  lo  mateix  qu’avans 
havia  dit  ab  signos.  Un  bravo ,  un  aplauso 
final  curt  y  sech,  y  s’ha  acabat  l’apoteosis. 

Tothom  queda  satisfet.  El  públich  perque 
ha  vist  dugas  comedias,  la  qu’ha  escrit  l’au¬ 
tor  y  la  qu’ell  mateix  ha  representat;  l’autor, 
perque  i  es  tan  bonich  aixó  de  veure  à  totauna 
generació  aplaudint,  cridant,  esgargamellant- 
se,  y,  sobre  tot,  pendiente  de  sus  labios!  Peró 
els  que  quedan  més  satisfets  son  la  empresa 
y'is  actors,  que,  mestres  consumats,  han  pre¬ 
parat  y  dut  à  cap  la  gran  apoteosis  ab  sens 
igual  habilitat.  Els  cartells  ja  ho  anuncian 
ab  temps:  con  asistencia  de  los  autores ;  es  à 
dir,  funció  ab  propina:  després  del  primer  ac¬ 
te  tres  aixecadas  de  teló,  y...  el  autor  suplica 
al  público  que  reserve  sujuicio;  al  acabarse 
l’obra,  primer  els  actors  sols,  surten  tres 
cops;  després  junts  ab  l’autor  que  no  vol  par¬ 
lar,  sis  cops;  després  ab  l’autor  que  s’avensa 
fent  gestos,  tres  cops  mes;  després  l’autor  sol 
cinch;  y  en  fi,  l’autor  parlant,  un.  Total,  di- 
vuyt  aixecadas  de  teló.  Aixó  quan  l’éxit  no 
passa  de  regular,  que  quan  es  sorollós,  ve  la 
segona  part  al  carrer,  ab  atxas  y  demés  in¬ 
gredients  dels  grans  deliris.  Tot  lo  qual  fa 
una  reclame  superba. 

Donchs  bé:  ab  quelcom  de  tot  aixó  devian 
somniar  els  germans  Quintero,  quina  con- 
ciencia  artística  feu  aplassar  l’estreno  de  El 
amor  en  el  teatro  perque  no  s’havian  fet  deco¬ 
racions  novas.  Y’l  programa’s  va  cumplir  fins 
al  fi  del  primer  acte,  fins  alló  de:  que  el  públi¬ 
co  reserve ,  etc.  Després  la  cosa  va  surtir  un 

xich  desigual.  L’obra  sols  va  agradar  als  deia 
clacquey  pochs  més,  de  manera  que’l  progra¬ 
ma  sols  se  cumpli  per  l’element  oficial,  ab  al¬ 
guna  supressió,  puig  els  autors  no  van  parlar, 
y  alguna  innovació,  com  xiulets  y  protestas. 
Semblava  talment  que’ls  germans  Quinte¬ 
ro  haguessin  vingut  à  Barcelona  ab  caràcter 
de  ministres  responsables. 

De  l’obra  en  si  poca  cosa  hi  hà  que  dirne. 
Es  un  disbarat  tonto.  No  té,  com  del  titul 
sembla  despéndresen,  cap  intenció  didàctica 
ni  satírica.  Se  reduheix  à  presentar,  en  cinch 
quadros  curts,  cinch  imitacions  de  géneros 
dramàtichs,  quatre  d’ells  moderns  y  un  clàs- 
sich.  Tots  ells  d’una  vulgaritat  exemplar.  En 
el  primer  hi  surten  cavallers  de  capa  y  espa¬ 
sa  y  damas  ab  vel,  que  diuhen  versos  fàcils 
y  se’n  van  com  han  vingut:  Amor  lirano.  Es 
el  quadro  que  va  agradar  més  perque  hi  han 
molts  versos  que  acaban  ab  paraulas  allarga-' 
das  ab  alio.  Peor  es  meneallo.  El  segón  es  un 
drama  en  cinchs  minuts.  Un  home  enamorat 
arriba  impensadament,  sorprèn  à  un  trova- 
dor  que  canta  à  sa  aymada  y’l  mata:  A  mor  que 
mata.  En  el  tercer  hi  figura  un  benaventurat 
que  s’entreté  tocant  la  flauta,  imitant  tota 
mena  d’aucells,  pensant  aixís  conquistar  à  la 
hemosa  ingrata  que,  mentres  ell  toca,  se  la 
xala  ab  un  altre:  Amor  poético .  El  quart:  uns 
quant  tipos  de  género  chico ,  tipos  populars 
grollerament  exagerats,  que  diuhen  doscents 
xistes  en  cinch  minuts,  dels  quals  xistes  sols 
tres  ó  quatre  son  bons:  Amor  gracioso.  Y  en 
fi,  el  quint:  un  militar  bruto ,  una  filla  seva 
qu’es  un  angelet  ab  malicia,  un  promès  d’a¬ 
questa  que  té  por  del  pare  y  al  sorpéndrel 
aquest  se  fa  passar  per  metje,  y  en  fi,  casori: 
Amor  inocente.  Ab  aixó,  un  prólech  en  que  ls 
autors  tractan  d’explicarnos  sa  idea  —  idea 
que  no  enteném  —  y  un  epilech  en  que’ns 
diuhen  qu’aplaudím  ó  que  xiulém,  lo  que’ns 
dongui  la  gana,  peró  que  lo  millor  es  que 
aplaudim,  ja  està  dit  en  qué  consisteix  El 
amor  en  el  teatro. 

El  gran  mal  està  en  que  tot  aixó  y  altras 
cosas  més,  ja  ho  sabiam  avans  de  que’ns  ho 
expliquessin  els  germans  Quintero.  Y  com 
l’enfilall  de  quadros  dramàtichs  no  logrà  des¬ 
pertar  ni  per  un  moment  nostre  interès,  per 
ésser  d’assumptos  tan  trivials  y  gastats,  ens 
aburrirem  tot  seguit. 

Decididament  els  germans  Quintero  tenen 
labia ,  peró  lo  qu’es  d’autors  dramàtichs  no’n 
tenen  res. 

La  execució,  en  la  que  hi  prengueren  part 
casi  bé  tots  els  actors  de  la  companyia,  fou 
ben  discreta  si’s  té  en  compte  las  grans  difi¬ 
cultats  qu’ofereix  l’haver  d’encarnar  aquells 
tipos  de  cinematògraf. 

El  Pastor,  d’en  Marquina,  que  va  estrenar 
en Thuillier  l’altra  nit  al  Eldorado,  es  un  arre¬ 
glo  deixatat,  en  castellà,  de  El  llop-pastor. 

que  representaren  al  Tivoli  l'any  passat. 
Si  la  estructura  y  detalls  de  construcció  escè¬ 
nica  han  variat,  l’obra  en  el  fons  continúa 
essent  la  mateixa,  es  à  dir:  «Un  poema  dra- 
màtich  d’un  principiant  que  s’ha  equivocat, 
quins  tipos  no  tenen  consistència,  quina  ac¬ 
ció  llanguideja  al  principi  y’s  precipita  al  hnal 
sense  lògica  correlació  de  fets  ni  de  senti¬ 
ments,  y  en  fi  un’obra  dramàtica  confosa,  fal¬ 
sa  y  arxi-convencional.»  ( i )  Aixó  considerant- 
la  com  à  senzill  poema  dramatich.  Mes,  com 
ja  diguerem  alashoras,  en  ell  s’hi  amagan 
altras  pretensions  que,  encara  que  confosas, 
també  procurarem  esbrinar,  inútilment  per 
cert. 

Avuy,  millor  representada — no  molt  millor, 
peró  en  fi  millor, — y  ab  l’exemplar  à  la  vista, 
podém,  si  no  entendre  l’obra,  qu’aixó  ho  con- 
siderém  impossible,  fernos  més  bon  càrrech 
del  seu  esperit  y  tendencia. 

L’autor  mateix,  en  un  epílech  candorós  y 
petulant  alhora,  ens  ho  explica:  «Lo  único 
que  me  interesa  es  mi  teatro...  escribi  mi 
obra  con  la  màs  desarmada  inocencia.»  En 
quant  al  fons  d’ella,  diu:  «Me  parece  que  hay 
aqui  algunas  escenas  llenas  de  fresca  y  dul- 
ce  poesia,  que  la  figura  de  Dimas  dice  algo 
de  lo  que  nos  dicen  al  oido  estos  dias  en  que 
vivimos,  que  Andrés  se  queja  con  la  tristeza 
de  muchos  companeros  degenerados,  y  que 
la  generosa  alma  de  Magdalena  serà  siempre 
simbolo  de  una  amable  y  fortificadora  espe- 
ranza  para  los  que  luchan.» 

Ara  bé:  tot  aixó,  qu'explicat  aixis  ja  resul¬ 
ta  confós,  dit  en  vers  y  ab  versos  d’en  Mar¬ 
quina  ho  resulta  moltissim  més.  En  Dimas, 
que,  segons  l’autor,  ens  diu  lo  mateix  que  à 
cau  d’orella’ns  diuhen  estos  días ,  es  un  breu 
compendi  de  las  mésabsurdascontradiccions; 
tantost  ens  sembla  un  panteista  trist  com  un 
creyent  esperansat,  tantost  predica  com  à  so¬ 
cialista  igualitari  que  com  à  individualista 
anàrquich  De  tal  manera,  que  las  ideas  fil o- 
sóficasy  socials  del  protagonista  son  lo  que 
vulgarment  ne  dihém  un  olla.  En  quant  à 
Andrés,  se  queixa  del  modo  que  convé  al  au¬ 
tor,  may  com  se  queixan  muchos  companeros 
degenerados ,  perque  aquests  en  la  vida  no’s 
sacrifican  com  à  màrtirs  resignats,  sinó  que 
protestan  sempre  ab  més  ó  menys  violència, 
segons  la  energia  de  que  son  capassos.  En 
fi,  Magdalena,  si  bé  es  veritat  que  dona  ay- 
gua  à  qui  té  set,  no  compreném  cóm  pot 
ésser  simbol  d’amable  y  fortificadora  espe- 
ransa,  ella  que  d’un  cap  al  altre  de  l’obra  més 
sembla  una  papallona  atontada  que  dona 
voltas  entorn  de  la  llantia,  que  un’ànima  se¬ 
rena  y  gran  digna  d’agermanarse  ab  la  dels 
lluytadors  infatigables. 

A  n’en  Marquina  li  varen  dir  massa  aviat, 
per  sa  desgracia,  que  tenia  talent  y  qu’era 
un  gran  poeta.  Nosaltres  creyém  que’n  tenia 


de  lo  primer,  y  que  podia  arribar  à  ésser  lo 
segón:  peró  ab  això  del  talent  y  de  la  poesia 
passa  lo  que  passa  ab  tot  lo  d’aquest  món, 
que  qui’s  para,  qui’s  creu  arribat,  se’n  torna 
enrera.  Ell — son  Pastor  ens  ho  fa  pensar — 
s’ho  ha  cregut  à  pies  juntillas ,  y  en  lloch  de 
perfeccionarse  y  desenrotllarse  intelectual  y 
artísticament.,  diu  ab  sens  igual  candor:  «A  mi 
no  m’interessa’l  vostre  teatre,  el  vell  ni’l 
nou:  sols  crech  en  el  meu.  No  m’inieressan 
la  vostra  moral  ni  la  vostra  filosofia:  sols 
crech  en  las  mevas.  No  m’interessan  els  vos¬ 
tres  versos:  sols  crech  en  els  meus.»  Y  ha  po¬ 
sat  càtedra. 

Perque  El  Pastor  es  obra  de  catedràtich. 
V ersos  altissonants,  buyts  de  fons  y  aparato¬ 
sos  de  forma,  rublerts  d’imatjes  incomprensi¬ 
bles  y  de  conjuncions  de  paraulas  que  res 
significan  com  no  siguin  absurds;  perso- 
natjes  que  volen  ésser  abstraccions  y  re- 
sultan  fantasmas  d’un  desvari;  acció  con¬ 
fosa  sense  passions  ni  sentiments  verda- 
ders  que  despertin  en  nosaltres  la  sensació 
d’un  gran  conflicte  humà.  En  Dimas,  més 
que  un  apòstol  fervent,  es  un  xerrayre 
fret;  Magdalena  sembla  una  iluminada ,  un 
medium  hipnótich;  Andrés  un  predestinat, 
y’is  demés  figuretas  de  cartró  sense’l  més 
petit  relleu. 

Diu  en  Marquina  qu’ha  escrit  l’obra  ab 
tota  sinceritat,  y  ho  creyém  de  debò.  Nosal¬ 
tres  també  voldríam  que  cregués  en  la  nos¬ 
tra.  Per  si  hi  cregués,  d  todo  evento  com 
diuhen  els  castellans,  volém  ferli  una  obser¬ 
vació  y  es  la  següent:  Es  una  falta  imperdo¬ 
nable  aixó  d’oblidar  els  consells  que  se  li 
han  dirigit  y  conservar  perenne  recort  de  las 
alabansas.  Aquestas  molt  sovint  son  inte- 
ressadas  ó  fi  1 1  as  de  l’adulació,  y  carregan 
l’agrahiment  ab  pesos  inútils.  Aquells  la  ma¬ 
jor  part  de  las  vegadas  son  espontanias 
manifestacions  d’esperits  lliures  é  indepen¬ 
dents  que  poden  en  determinats  cassos  alleu- 
gerirlo  de  certs  dubtes.  Ara  perdoni. 

Hem  rebut  un  drama  en  quatre  actes,  ori¬ 
ginal  d’en  Joan  Torrendell,  titulat  Els  dos 
esperits ,  que  acaba  de  publicar  el  distingit 
escriptor  mallorquí.  No  haventse  encara  re¬ 
presentat — creyém  qu’ho  merexeria, — no’ns 
atrevim  à  ferne  cap  judici  crítich,  puig  ben 
sabut  es  que  las  obras  teatrals  sols  vistas  en 
escena  poden  impresionarnos  francament. 
Sols  dirém,  per  avuy,  qu’en  ell  s’hi  trobam 
ideas  generosas  referents  à  lo  que  se'n  diu 
problema  social,  que  revelan  en  l’autor  ideals 
d’amor  y  de  justícia. 


(i)  Tomo  segón  de  Joventut,  pàg.  148. 


JOVENTUT 


NOSTRE-JO  Y  L’ALTRE-JO 


ui  no  té  son  Altre-Jo?  Po- 
drémno  haverlo  trobat, 
podrém  no  haverlo  sos¬ 
pitat  sisquera,  racional¬ 
ment,  però  aquest  Altre- 
Jo  existeix,  té  son  lloch 
aqui  baix,  vaga  potser 
'entorn  nostre  descone¬ 
gut,  inconscient;  però  existeix.  Quan  existeix 
lluny  de  nosaltres,  el  seu  desitj  del  Nostre-Jo 
que  pera  ell  es  un  Altre-Jo,  com  ell  ho  es  pe¬ 
ra  nosaltres,  se  traduheix  en  una  aspiració 
vaga,  un  desitj  esblaymat,  una  tendencia  va¬ 
porosa  sense  contorns;  estat  qu’experimen- 
tém  nosaltres  mate'ixos  descontents  de  lo  que 
ens  volta,  trobant  tebias  las  ayguas  dels  fres¬ 
cos  llachs  en  que’ns  banyém,  trobant  insabo- 
rosos  fins  els  dolsos  càlzers  dels  clavells,  y’is 
amarchs  desenganys  ab  que’ns  brindan  las 
mans  qu’estrenyém. 

Quan  l’Altre-Jo  es  proper,  el  desitj  es  fe- 
brós,  la  brújula  del  nostre  esperit  tremola 
nirviosament;  la  lley  de  cohesió  vol  operar 
sobre  nosaltres,  y  desconeixent  la  direcció, 
tanteja  sobtadament,  fins  que  logra  son  fi,  y 
trobém  la  estabilitat  de  la  ditxa,  ó  no’l  logra 
y  cayém  suhorosos  y  rendits  al  bell  mitj  del 
caminal  de  la  vida,  que  fins  alashoras  hem 
creuhat  isolats. 

Conegut  ó  desconegut,  aspirant  ó  no  à  ell 
racionalment  ab  voluntat  conscienta,  proper 
ó  llunyà,  l’Altre-Jo  existeix  realment,  y  l’as¬ 
piració  vers  ell  existeix  al  menys  en  potencia 
en  nosaltres.  La  flor  nascuda  en  el  test  d’una 
finestra  del  cel  obert,  tanca  en  sos  pètals  la 
forsa  reproductiva,  y  en  son  polen  existeix  en 
potencia  la  realisació  d’aytal  forsa,  l’aspira¬ 
ció  de  l’altra  flor  qu’ha  de  fecondar.  Quan  el 
vent  enlayra’l  polen  pel  celo-bert  y,  carrete- 
jantlo  per  sobre  la  roba  estesa  dels  terrats,  el 
du  à  camp  descubert,  ahont  troba  l’aspiració, 

aquesta  cessa  tranquilament,  se  converteix  en 
realitat  la  font, y  fins  lasoletat  del  cel-obert  se 
esborra  com  un  miratje  passatjer  del  recort. 

Aixis  las  ànimas  dels  homes  portan  totas 
en  son  si  la  forsa  creadora  y  tendeixen  vers 
l’ànima  semblanta,  vers  l’altra  imatje  potser 
desconeguda,  no  aspirada  ab  voluntat  cons¬ 
cienta,  amagada  potser  sota’ls  plechs  del  em¬ 
brutiment  ó  de  la  ignorància  de  la  vida.  Tro¬ 
bat  l’Altre  Jo,  la  pau  retorna,  la  ditxa  s’ex- 
tén  com  un  balsam  sobre’ls  cervells,  la  onada 
ja  ha  romput  sobre  la  costa  y  tot  es  escuma 
blanca  y  sentor  d’aromas. 

Com  si  l’espay  fos  un  mirall  inmens,  el 
Nostre-Jo  no  llisca  sobre’l  món  sense  que  sa 
imatje’s  reflexi  netament  en  un  punt  ó  altre. 
Caminém  vers  el  mirall,  y  la  nostra  sorpresa 
no  té  limits  al  véurens  fora  de  nosaltres,  y’l  pe- 
rillllavors  esinminent.  Si  corréminconscients 
vers  l’Altre-J o,  de  cent  voltas,  cent,  el  mirall 
se  trenca,  y’ns  clavém  al  front  els  trossos  del 
vidre.  Correnthi  conscients,  podrém  assolir 
nostre  fi;  mes  sovint  ocorreix  que  vos  creu- 
han  el  cami,  vos  tallan  la  visual.  Si  no  vos 
heu  fixat  ab  forsa  grandiosa  tot  dret  al  vostre 
enfront,  se  vos  extravia  l’esguart,y  vostre  Jo 
torna  à  divagar  febrós,  nirviós,  tantejador. 
El  perill  de  la  vostra  personalitat  es  immi¬ 
nent  altra  volta. 

L’Altre  Jo  pot  ésser  personal  ó  múltiple. 
Lo  segón  aconteix  quan  el  Nostre-Jo’s  refle¬ 
xa  en  tot  un  poble,  quan  portém  en  l’esperit 
l’aspiració  d’una  multitut.  L’Altre-Jo  dels  ge¬ 
nis  es  sempre  múltiple;  la  vida  dels  genis  es 
febrosa,  perque’l  seu  Altre-Jo  no  té  existència 
real  en  lo  actual,  sinó  més  endevant,  en  un 
tros  d’humanitat  qu’ha  de  venir  encara.  El 
vulgo  diu  dels  genis:  «Han  nascut  un  sigle 
massa  aviat.»  Quan  l’Altre-Jo  del  Nostre  Jo  es 
múltiple  y  té  existència  real  en  lo  actual,  lla¬ 
vors,  com  que  l’Altre-Jo  es  trobat ,  la  pau  re¬ 
torna,  la  ditxa  s’extén  com  un  balsam  sobre’l 
cervell,  y  la  onada  havent  romput  sobre  la 
costa,  tot  es  escuma  blanca  v sentor  d’aromas. 
En  veritat  que  res  hi  hà  tan  ditxós  com  el  vul¬ 
go  que’s  troba  còmodament  en  lo  actual. 

Quan  l’Altre-Jo  es  personal,  estém  cons¬ 
tantment  abocats  à  la  ridiculesa  d’un  Idili. 
La  exteriorisació  del  Nostre-Jo  determinat  à 
una  persona  una,' s  manifesta  pel  sentiment,  y 
tota  facultat  reflexiva  queda  colgada  en  el 

llot  de  lo  bestial  (i).  Aixis  que'l  sentiment 
se  fa  mestre  del  nostre  esperit,  en  virtut  de  la 
tendencia  à  l’Altre-Jo  personal,  no  som  sinó 
simples  instruments  de  la  especie  que  tracta 
de  conservarse  pel  dessobre  de  tot,  material¬ 
ment,  y  moralment  per  conseqüència.  Sa  ten¬ 
dència  à  l’Altre-Jo  personal  es  lo  que  s’ano¬ 
mena  Amor,  y  per  medi  d’ell,  quan  els  dos 
/o,’s  troban,  ó  neix  la  pau  tot  seguit  pera  és¬ 
ser  abdós  iguals  enterament,  ó  hi  hà  una  pe¬ 
tita  vacilació  fins  à  tant  que’ls  dos  Jo  s’han 
deslliuratde  las  petitasimpuresas  qu’hanatra- 
pat  en  son  cami  pel  món  y  que’ls  diferencían 
en  part.  Aquesta  diferencia  es  la  qu’existeix 
en  nosaltres  mateixos  segons  estém  bruts  de 
pols  ó  de  carbó.  Un  çop  rentats,  la  identitat 
es  complerta. 

L’Idili,  bo  y  favorint  à  la  especie  pera  sa 
conservació,  es  depriment  pera  l’individuu, 
y’s  comprèn.  La  pau,  la  inmovilitat  que  l’a¬ 
companya,  es  la  qu’existirà  quan  tot  s’hagi 
lograt  y  quan,  per  lo  tant,  com  diu  un  filo- 
sop  inglés,  el  món  s’acabarà.  Es  aixís  qu’en- 
cara  no  s’ha  lograt  res,  ni  s’ha  intentat  tot: 
donchs  la  pau  es  una  degeneració  del  in- 
dividuu,  una  renuncia  de  fer,  d’intentar, 
d’aspirar.  La  pau  d’un  individuu  avuy  en 
dia  es  signe  de  sa  degeneració.  Els  dos  ex¬ 
trems  del  estat  de  las  ànimas  son  la  pau  d’un 
individuu  qu’ha  trobat  son  Altre-Jo  personal 
y’s  mou  per  lo  tant  sota  la  linia  de  la  vulga¬ 
ritat,  y  la  febrositat  del  geni  que  no  pot  tro¬ 
bar  son  Allre-Jo  múltiple,  perque  aquest  es 
del  pervindre,  perque  aquest  naixerà  de  sa 
mateixa  febrositat.  Y  hi  naixerà,  perquè  cada 
època  humana  es  filla  dels  genis  de  l’ante- 


(l)  On  demandait  à  M.  S...  pourquoi  la  nature  avait 
rendu  l’amour  indépendant  de  notre  raison.  «C’est, 
dit-il,  parce  que  la  nature  ne  songe  qu’au  maintien  de 
l’espèce;  et,  pour  la  perpétuer,  elle  n’a  que  faire  de 
notre  sottise.  Qu’étant  ivre,  je  m’adresse  à  une  servante 
de  cabaret  ou  à  une  fille,  le  but  de  la  nature  peut  ètre 
aussi  bien  rempli  que  si  j’eusse  obtenu  Clarisse  après 
■deux  ans  de  soins;  au  lieu  que  ma  raison  me  sauverail 
de  la  servante,  de  la  fille,  et  de  Clarisse  méme  peut-étre. 
A  ne  consulter  que  la  raison,  quel  est  l'homme  qui 
■voudrait  ètre  père  et  se  preparer  tant  de  soucis  pour  un 
long  avenir?  Quelle  femme,  pour  une  épilepsie  de  quel- 
ques  minutes,  se  donnerait  une  maladie  entière?  La  na¬ 
ture,  en  nous  dérobant  à  notre  raison,  assure  mieux 
son  empire;  et  voilà  pourquoi  elle  a  mis  de  niveau  sur 
ce  point  Zenobre  et  sa  fille  de  basse-cour,  Marc  Aurèle 
-et  son  palefrenier. »  Chamfort,  Caract'eres  et portraits. 
—  Vegis  SCHOPENHAÜER. 


rior:  per’xó  l’ànima  del  geni  es  una  partera 
que  may  cessa  de  sufrir,  y  quan  ha  parit, 
mor,  perque  li  està  vedat  coneixe  al  seu  fill. 

L’Idili,  síntesis  del  sentiment,  es  fembril. 
Lo  perniciós  del  Altre-Jo  personal  salta  à  la 
vista.  L’Individuu,  el  Jo,  ne  surt  malmès  per 
tots  conceptes.  En  las  circunstancias  més  fa¬ 
vorables,  l’aspiració  del  Altre-Jo  personal  y’l 
logro  de  sa  cohesió  eliminan  l’altra  persona¬ 
litat  nostra  que  feya  que  nostre  esperit  fos 
doble  en  el  món,  y  unificantlo  mata  la  ri¬ 
quesa  de  las  manifestacions. 

L’Altre-Jo  múltiple,  no  s’atrapa  ab  menys 
dificultat.  Atraparlo’s  logra  à  costas  d’un 
descens  à  la  vulgaritat;  el  dret  d’aspirarà  ell 
se  compra  ab  la  vida.  No  s’arriba  impune¬ 
ment  al  Ideal,  ni  impunement  se  té  la  pri¬ 
mera  noticia  del  Ideal.  Aquest,  un  cop  sentit, 
atràu  com  l’abím,  xucla,  y  pera  banyarse  en 
ell  se  sacrifica  tot,  desde  la  més  petita  vibra¬ 
ció  sentimental  del  cervell,  fins  à  la  vida 
complerta.  Sempre  lluytant  per  la  vida;  sem¬ 
pre  comensant  ó  acabant  per  renunciar  à  la 
vida!!  En  els  cervells  més  clars,  la  tendencia 
à  l’Altre-Jo  acaba  per  fer  negar  el  propi  Jo. 
Un  amich  meu,  conjugador  conscient  del 
verb  protestar ,  m’escribia  parlantme  dels 
nous  moviments  y  de  llurs  homes,  y’m  deya 
en  carta  que  tinch  al  devant:  ((...quelle  sera 
la  fin  de  leur  ceuvre ?  Elle  sera  celle  de  leur 
mort  certainement;  car  ils  seront  comme  Christ\ 
pour  sauver  l'idèe  ils  choisiront  la  perte  de 
leur  vie.  Pour  que  leur  religion  d’Amour  et 
de  Fraternité  ne  soit  point  souilleé ,  ils  accep- 
teront  le  sacrijice  de  leur  vie.))  Y  afegia:  ((Sou- 
vent  cette  idée  me  preocupe;  mais  je  veux  vivre 
pleinement  et  de  toute  ma  volonté ,  puisque  je 
saurai  mourir  de  méme.)) 

L’aspiració  à  l’Altre  Jo  ve  à  ésser  com  una 
tendencia  al  equilibri  que  impulsa  à  la  in¬ 
movilitat,  al  no-res,  al  descans  d’una  lluyta 
que  moltas  vegadas  no  s’ha  comensat.  El 
geni  fins  ara  ha  terminat  la  seva  obra  de 
perseguir  l’Ideal,  renunciant  à  la  vida,  y 
moltas  vegadas  ja  ha  comensat  son  cami 
renuncianthi  conscientment. 

Y  aquest  no  pot  ésser  el  fi  de  la  vida.  El 
fi  de  la  vida  no  pot  ésser  el  de  renunciar  à  la 
vida.  Se  comprèn  que’l  geni  aspiri  à  un  Al¬ 
tre-Jo  múltiple  no  real,  perque  aquesta  aspi¬ 
ració  trenca  la  lògica  vulgar  per  que’s  regeix 

la  vulgaritat  (i);  peró  dintre  d'aquesta  aspi¬ 
ració  es  precís,  pera  conservar  la  genialitat, 
trencar  aixis  mateix  aquella  lògica.  Entregar 
la  vida  pera  perseguir  un  fi-,  de  vida,  no  es 
ésser  genial,  es  ésser  martre,  J1  la  ignorància 
es  la  més  disposada  al  martirólogi,  desde’l 
gladiador  fins  al  decadent  de  las  ideologias 
misticas. 

iQuina  ha  d’ésser  la  direcció?  L'Altre-Jo 
pot  ésser  natural  ó  pot  no  esserho.  Si  no  es 
natural,  despreciemlo,  no  aném  més  en  sa 
busca,  tanquemnos  en  els  horitzons  propis  y 
agenollemnos  devant  del  Nostre  Jo. 

Si  es  natural,  {quin  remey  sinó  acceptar- 
lo?  Seria  en  aquest  cas,  en  el  primer  que  la 
Naturalesa’s  mostraria  enemiga  del  home,  y 
no’ns  quedaria  altre  remey  qu’aixecar  la 
copa  del  dolor  y  l’alegria  y  beure  à  la  salut 
del  Altre-Jo.  Jo  crech  que  aquest  existeix 
ara,  mes  es  sols  producte  del  atavisme. 

Esperant  que  se’ns  probi  que  l’Altre’Jo  es 
natural,  es  à  dir,  que  aquest  cami,  qu’es 
el  pitjor,  es  el  millor  pera  seguir  la  vida, 
aném  de  dret  pel  millor,  pel  més  pla,  pel 
més  florit  y  agradable,  y  brindém  bo  y  ubria- 
gantnos  de  plers  per  la  excelsa  divinitat 
que’ns  acompanya  sense  may  deixarnos,  per 
lo  únich  que’ns  es  respectable  baix  pena 
d’eliminació:  el  Nostre-Jo  sagrat.  Quan  vin¬ 
guin  ab  la  rebaixa,  del  món  n'haurém  gaudit 
tot  lo  gaudit. 


(i)  Els  genis  son  ilógichs.  Per’xó  quan  despunta  un 
geni  tota  la  Humanitat  el  titlla  de  boig,  perque  trenca 
la  lògica  que  regeix  fins  alashoras.  Dels  silogismes  de  la 
Humanitat,  el  vulgo  ne  fa  las  conclusions,  els  analí- 
tichs  las  segonas  premisas,  el  genis  las  primeras. 


IMPRESIONS 

2}  DE  JUNY 

Quan  el  doctor  Roura’m  cridà,  no  eran 
pas  las  cinch  de  bon  tros.  Saltar  del  llit  y 
guaytar  à  la  finestra  va  ésser  tot  hú.  Quin 
dia  més  hermós!  La  volta  del  espay  ben  se¬ 
rena,  y’l  sol  ja  daurava  els  cims  dels  encon- 
torns. 

A  baix  al  menjador  de  la  Torreta  ja  s’es- 
peravan  una  colla  de  companys.  Aprop  de  las 
sis  trucavam  ab  en  Xavier  Calderó  à  ca’n  Ge¬ 
nis;  no  tardà  pas  gayre  à  baixar  Faixem 
novelista  ab  cara  riallera,  respirant  bondat 
arreu.  Ens  juntarem  ab  la  colla,  y  en  marxa 
cap  al  pont  d’en  Brugué,  atravessant  aquells 
gemats  camps  y  pollancredas  de  vora  Gurri. 
Un  ayret  ben  suau  ens  aturava  la  escalfor  del 
sol  que  ben  aviat  ens  caldejaria.  Deixavàm, 
en  tant,  la  ciutat  de  Vich  enrera,  y  en  ani¬ 
mats  coloquis  avensavam  cap  al  macis  de 
Sant  Jordi  de  Puigsasllosas,  fent  curta  repo¬ 
sada,  no  més  el  temps  de  dessuarnos,  à  la 
font  de  Poudevida.  La  ramada  pasturava 
atalayada  per  un  vellet  à  qui  no  mancava 
pas  dalit  pera  escridassar: — Gansa,  passa 
assi !  Tordilla,  si  vinch!  Meixa  del  dimoni! — 
mentres  s’atansava  à  nosaltres  pera  darnos 
el  bon  jorn. 

— Bon  dia  que  Deu  ens  dó.  ^Que  van  à 
Folgarolas? 

— Sí,  l’avi. 

— Van  pas  pel  dret. 

— Bé  ho  sabém  prou! 

— Perdonin,  un  hom  ho  preguntava  à  fi 
de  bé. 

— Yoléu  callar!  Y  que  os  ho  agrahim  de 
debó! 

—Ja  veig  que  à  vostès  els  agrada  corre 
pel  camp  y  de  matinada. 

— Oydà,  si’ns  agrada... 

—  ...Pigada,  sà  per  la  margera! — 

Y  agafà  una  pedrassa,  envitzantla  à  sota 
bras  vers  una  vaca  que's  decantava  al  mitj 
del  sembrat,  en  tant  nosaltres  el  despedirem 
seguint  enllà,  reprenent  el  doctor  Roura  sos 
pintoreschs  relats,  qu’en  mitj  de  la  nostra 
tristesa’ns  feyan  riure  lleument,  y  tots  refe¬ 
rents  al  malaguanyat  mossèn  Cinto. 

Arribarem  al  cim  de  la  hermita  de  Sant 
Jordi,  contemplant  un  panorama  ben  es- 
pléndit:  à  nostre  enfront  temam  el  Mont- 

seny  transparentantse  entre  una  lleu  boy- 
rina  qu’esbotzaría  prou  aviat  el  sol;  à  la 
dreta  lasserras  de  Collsuspina,  Gurb  y  enllà 
del  Llussanés;  al  fons  el  Pirineu,  montanyas 
de  Vidrà  y  Cabrera,  y  à  la  esquerra’l  Collsa- 
cabra,  serralada  de  Sabassona,  y  ab  bell  des- 
sota’ls  pobles  de  Tabernolas  y  Folgarolas. 
Mentres  estavam  embadalits  admirant  el  pa¬ 
norama,  dos  companys  treyan  dugas  fotogra- 
fías  de  la  hermita  y  del  dolmen  que  ferreny 
la  guarda. 

Xano  xano  devallarem  el  turó,  y  per  entre 
camps  encara  humits  de  la  rosada  ferem  via 
vers  la  Torre  de  Morgadés,  ahont  una  mi- 
nyoneta’ns  acompanyà  à  la  Font  del  Des- 
may,  deixantnos  regalar  d’aquella  aygua 
fresca  que  tant  atràu  als  aymants  de  la  poe¬ 
sia.  Lo  que  aquella  Font  significà  no  cal  que 
ho  repetim:  tothom  sab  que  l 'Esbart  de  Vich 
hi  tenia  llurs  sentadas.  Trencarem  el  cuch, 
com  vulgarment  se  diu,  y  en  esbarriada  colla 
quedarem  focats  per  la  màquina  que  no’ns 
deixava  may  de  petja. 

Enllà  altra  vegada,  contemplarem  bella 
estona  la  Masia  de  ca’n  Tona  y’I  convent  an- 
tich  de  Sant  Tomàs,  arribant  à  Folgarolas 
al  ensemps  que  un  formiguer  de’gent  hi  feya 
cap  de  tots  els  indrets  de  la  Plana.  La  gent 
del  poble  anava  de  las  festas.  Balcons  y 
finestras  endoladas  donavan  à  compendre 
l’acte  que  s’anava  à  celebrar.  El  poble  s’ana¬ 
va  omplint  de  gent,  brandavan  las  campanas 
ab  ayre  trist.  Vingué’l  moment  d’arribada 
de  la  Junta  Permanent  de  nostra  Unió  Cata¬ 
lanista ,  organisadora  dels  solemnes  funerals 
en  honra  del  gran  poeta  qu’hem  perdut,  y 
poch  després  comparegué’l  reverendissim  se¬ 
nyor  bisbe  deVích,  qui  devia  assistir  à  la 
cerimònia.  Tothom  feya  cap  al  temple  parro¬ 
quial,  y  nosaltres,  després  de  celebrar  l’arri¬ 


bada  de  nostres  companys  Monegal,  Pena  y 
Mumbrú,  qu’havían  vingut  ab  automóvil, 
ens  dirigirem  à  la  iglesia,  plena  de  gom  à 
gom,  fentse  impossible  la  cabuda  de  moltís- 
sims  que  no’fj  quedà  altre  remey  qu’estarse 
à  la  plasseta’  del  devant.  No  hem  de  detallar 
la  cerimònia;  nostre  intent  es  evocar  una  im- 
presió  general  que  quedi  com  à  recort  de 
aquell  acte  grandiós  y  més  adequat  ensemps 
al  caràcter  de  nostre  anyorat  amich.  Allà  s’hi 
trobavan  aplegats  tots  els  representants  y 
delegats  de  las  nombrosas  entitats  catalanis- 
tas  com  hi  hà  escampadas  per  tota  Catalu¬ 
nya,  entre  altres  devots  del  genial  poeta. 

Tarda  enllà  quedava’l  poble  altra  vegada 
en  quietut;  sos  carrers  prengueren  l’aspecte 
de  costum,  y  nosaltres,  acompanyats  de  la 
familia  del  gran  home,  feyam  cap  al  Santuari 
de  la  Verge  de  la  Demunt;  y  després  jo,  tot 
solet  y  camps  à  través,  devalli  cap  à  Puig- 
sasllosas  per  Banús  y  Serrabou. 

Puigsasllosas  es  una  masia  grandiosa  ben 
aprop  de  Sant  Jordi;  en  ella  feren  patrimoni 
à  mossèn  Cinto,  v  l’actual  amo  fou  padri  de 
missa  nova  quan  la  cantà  Verdaguer  en  la 
citada  hermita.  De  lo  ben  rebut  que  hi  vaig 
ésser  no  cal  parlarne.  M’obsequiaren  de 
debò.  Els  duya  recorts  d’una  persona  esti¬ 
mada  d’ells.  Parlarem  llarga  estona,  y  quan 
ja  fosquejava,  acompanyat  del  cap  de  casa 
fins  à  Cantarell,  acabi  d’arribar  à  Vich,  ben 
vespre  ja  y  un  tant  aclaparat  per  las  emo¬ 
cions  de  tot  el  dia. 


ESTIVAL 

Enfloca  tos  cabells  de  nazarena 
ab  rosas  y  clavells, 
enflócals  mentres  bat  la  fresca  copa 
un  raig  de  vi  novell. 

Escampa  sobre’l  món  qu'ara  dominas 
ton  cant  esbojarrat, 


el  cant  de  l’alegria  assoleyada 
qu’esclata  per  la  vall. 

Y  abrassats  sota’l  sol  que’ns  enlluerna, 
nostres  pi  is  enardím  ab  vi  novell 
quan  morin  en  desmay  de  gelosia- 
tas  rosas  y  clavells. 


Leotold  Negre. 

REVISTA  DE  REVISTAS 

Nuestro  Tiempo  de  Madrid  (juny)  publica 
un  escullit  sumari  compost  d'articles  de  Ca¬ 
nals,  Russell,  Echegaray,  Whilar,  Goitia, 
Ramón  y  Cajal,  Seia,  Benigno  Bolanos,  Bo¬ 
tella,  J.  Ramón  Mélida,  etc.  Es  interessan- 
tissim  l’article  de  T.  W.  Russell,  membre 
del  parlament  del  Regne  Unit  de  la  Gran 
Bretanya  é  Irlanda,  titulat  Irlanda  después  de 
la  Union.  En  dit  article  pot  seguirse’l  dolo¬ 
rós  calvari  que  comensà  à  sufrir  la  nació  ir¬ 
landesa  al  perdre  son  Parlament  propi.  Las 
miserias  y  despoblació  qu’assolaren  la  mal- 
haurada  Irlanda  son  descritas  ab  sobrietat  y 
energia  en  l’article  d’en  Russell.  L’autor  aca¬ 
ba  son  trevall  ab  un  crit  d’esperansa:  «Crech, 
no  obstant,  que’l  pervindré  apareix  ple  de 
benediccions  tant  pera  Inglaterra  com  pera 
Irlanda.» 

La  Lectura  de  Madrid,  en  son  número  de 
juny,  publica  un  article  d’en  Sanz  Escartín 
titulat  La  filosofia  del  anarquismo .  Las  teo- 
rias  de  Max  Stirner,  Tucker  y  Nietzsche 
apareixen  estudiadas  per  l’articulista,  quinas 
conclusions  no  son  gens  favorables  als  es¬ 
mentats  filosops.  En  el  número  pròxim  de 
La  Lectura ,  en  Sanz  Escartín  s’ocuparà  de  lo 
que  representan,  dintre  de  las  ideas  lliberta- 
rias,  Tolstoy,  Kropotkine  y  Bakounine.  L’ar¬ 
ticle  del  senyor  Sanz  Escartín  es  digne 
d’estudi  per  la  erudició  y  bon  sentit  que 
revela.  La  Lectura  publica  ademés  articles 
de  Alicia  Pestana,  Eça  de  Queiroz,  Cubillo, 
Navarro  y  Ledesma,  etc.  En  sa  Revista  de 
revistas  dedica  frases  benévolas,  que  agrahim, 
à  nostre  Suplement  Artistich- Literari  celebrant 
el  XXVe  aniversari  de  L' Atlàntida,  repro- 
duhint  dos  articles  de  dit  Suplement . 

L: Européen  de  7  de  juny  (París)  entre  al¬ 
tres  articles  de  Seignobos,  Albert  Métin, 
Danus,  Marcel  Colliére,  etc.,  ne  publica  un 
d’en  Charles-Henry  Ilirsch,  Réflexions  sur 
la  Poésie  moderne ,  en  el  quin  l’autor  demos¬ 
tra  sa  cultura  y  son  bon  gust. 


En  el  número  de  21  de  juny  son  notables 
l’article  Les  écoles  de  Bohemie  de  Ilenry  Han- 
tich,  y’l  trevall  del  professor  W.  van  der 
Vlugt  que  porta  per  epígraf  La  fin  de  la  lulte. 

La  Revue  Hebdomadaire  publica  en  sos  nú¬ 
meros  de  juny,  curiosos  é  interessants  arti¬ 
cles  de  Noussanne,  Jacques  Marcelly,  André 
Lichtenberger,  Léopold  Lacour,  Michel  Sa¬ 
lomon,  etc. 

La  revista  Materiales  y  Documentos  de  Arle 
Espanol  publica  notables  grabats,  entre  ells 
un  tauler  en  marqueieria  degut  à  l’Alexandre 
de  Riquer,  aixis  com  reproduccions  de  creus 
y  capitells  de  las  més  importants  iglesias  de 
Catalunya. 

La  Rassegna  Internazionale  de  Roma,  en 
sos  números  de  r  y  15  de  juny  publica  arti¬ 
cles  y  poesías  de  Cario  del  Lungo,  Sem  Be- 
nelli,  Cario  Zangarini,  Antona-Traversi,  Lui- 
gi  Orsiní,  Maxim  Gorki,  etc. 

El  periódich  Vida,  de  Gerona,  dedica  un 
recortàla  memòria  del  gran  poeta  català  mos¬ 
sèn  Jacinto  Verdaguer,  continuant  la  publi¬ 
cació,  com  à  folleti,  del  poema  en  prosa 
L'Amor  dels  Sepulcres  de  nostre  colaborador 
y  amich  en  Xavier  Viura. 


Hem  rebut  ademés  Le  Mènesirel ,  L'Aucell , 
Hispania ,  Revista  del  Centro  de  Lectura ,  Prce- 
co-Latinus,  Pluma  y  Làpiz ,  Euskalduna ,  Ar¬ 
xius  de  Cirugía ,  Hojas  selectas  (ab  la  termi¬ 
nació  de  la  deliciosa  rondalla  La  Brivia  de 
l’Apeles  Mestres),  La  Alhambra ,  Boletín  ju- 
rídico ,  Novykult ,  Revista  Homeopàtica ,  But¬ 
lletí  del  Centre  Excursionista ,  etc. 


* 


Cantem  l’amor  que  del  espay  devalla 
com  rosada  exquisida  y  benfactora; 
perdemnos  abrassats  dintre  dels  boscos 
tot  aroma  y  frescor  y  benhauransa; 
sadollemnos  à  pler,  hermosa  meva, 
dels  encants  de  la  pròdiga  natura; 
y  ubriachs  de  delicia  y  joya  tanta, 
cluquém  els  ulls  y  confonguém  las  bocas. 


Aixís,  quan  de  la  mort  l’augusta  sombra 
s’extendrà  demunt  nostre,  de  la  inmensa 
riquesa  de  venturas  que  fruhíam, 
no’n  trobarà  pas  res;  tota  expremuda 
la  vida  restarà...  Llavors,  que  vinga 
y  que’ns  colgui  à  tots  dos  sota  la  terra. 

J.  Novellas  de  Molins. 

NOVAS 

£n  una  de  las  novas  insertas  en  nostre 
número  122,  s’hi  consignà  per  erro  de  caixa 
que  la  Unió  Catalanista  havia  trasladat  son 
domicili  al  carrer  de  la  Cucurulla,  número  73, 
devent  dir  carrer  de  la  Cucurulla,  núme¬ 
ros  1  y  3. 

Suscripció  oberta  entre  las  donas  catala- 
nas  pera  regalar  una  bandera  à  la  Unió  Ca¬ 
talanista: 

Suma  anterior,  recaudada  en  aquesta  redac¬ 
ció  y  entregada  à  qui  correspon:  Ptas  1  oy’7 5 . 

Posteriorment  hem  rebut  de  donya  F.  Y. 
pessetas,  1;  y  de  donya  Àngela  Prats  y  Fius 
pessetas  o’2  5'. 

Total:  Ptas.  109,  de  las  que  n’hem  fet  en- 
trega. 

La  societat  «Foment  de  Falset»  ha  publi¬ 
cat  el  cartell  dels  Jochs  Florals  qu’organisa 
pera  celebrarlos  en  dita  vila’l  dia  8  de  setem¬ 
bre.  S’ofereixen  divuyt  premis.  Totas  las 
composicions  hauran  d’ésser  escritas  en  ca¬ 
talà  y  enviadas  al  secretari  del  jurat,  plassa 
de  la  Constitució,  86,  segón,  Falset,  avans 
del  dia  16  d’agost.  El  jurat  calificador  està 
format  pels  senyors:  Miquel  Laporta  y  Mer¬ 
cader,  president,  Lluís  Mollet,  Joan  Lamothe 
de  Grignon,  Vicens  Estrém  y  Domènech, 
Ramón  Franquet  y  Pàmies,  y  Joseph  An¬ 
guera  y  Bassedas,  secretari. 

Publicacions  rebudas: 

Carlas  sobre  nueslra  situación  política  per 


Francisco  Maspons  y  Anglassell.  Ditas  cartas, 
dirigidas  al  diputat  à  corts  donXavier  Gomez 
de  la  Serna,  revelan  els  coneixements  poli- 
tichs  del  senyor  Maspons  y  Anglassell.  Me¬ 
reixen  recomanarse,  entre  altras  apreciacions 
que  fa  l’autor  de  las  cartas,  els  paragrafs  des¬ 
tinats  à  la  defensa  del  regionalisme. 

Discursos  leídos  en  la  Real  Acadèmia  de 
Buenas  Letras  de  Barcelona  en  la  recepción 
pública  de  don  Federico  Rahola  y  Trèmols ,  el 
dia  24  de  junio  de  /902 .  En  un  elegant  qua¬ 
dern  primorosament  editat  hi  fïguran  els  dis¬ 
cursos  llegits  en  dit  acte  pels  senyors  Raho¬ 
la  y  Pella  y  Forgas,  dels  que  ja’n  donarem 
compte  en  nostre  número  anterior. 

Una  colecció  de  deu  bonicas  tarjetas  pos¬ 
tals,  ab  alegorias  humoristicas  dibuixadas 
per  J.  Vallhonrat,  anunciadoras  de  l’acredi¬ 
tada  fàbrica  d’ayguas  carbónicas  esterilisa- 
das  de  F.  Clarà  y  C.a  en  Cta. 

A  Barcelona,  oda;  Lo  Pi  de  les  Tres  Bran¬ 
ques,  llegenda  (1214),  per  mossèn  Jacinto 
Verdaguer.  Quarta  edició.  Barcelona.  Bi¬ 
blioteca  «L’Atlàntida».  1902.  Preu,  2  rals. 

Número  extraordinari  del  periódich  giro¬ 
ní  L'Enderroch  en  celebració  dels  primers 
Jochs  Florals  celebrats  pel  mateix.  Conté 
tots  els  trevalls  premiats  en  dit  certamen,  y 
altres,  y  notables  ilustracions,  entre  ellasva- 
rias  del  reputat  artista  Ramón  Casas.  Cons¬ 
ta’l  número  de  138  planas,  essent  primorós 
el  tiratje  y  digne  de  lloansa’l  bon  gust  qu’en 
tot  el  número  campeja.  Se  ven  à  una  pes¬ 
seta. 


Fidel  Giró,  impressor. — Carrer  València,  311. 

- e - 

PATRIA 

Del  concepte  equivocat  que’s  tó  de  la  pa- 
ttia’n  neixen  totas  las  aberracions  políticas, 
ó  per  dirho  millor,  més  extensament,  las 
aberracions  humanas  qu’en  l’actualitat  son 
norma  de  conducta  pera  individuus  y  asso¬ 
ciacions.  Entench  jo  que  convindria  que’ls 
pensadors  dediquessin  gran  part  de  la  seva 
activitat  à  aclarir  el  concepte  de  patria  als 
ulls  del  poble;  es  més,  no  sols  crech  que  fora 
convenient,  sinó  necessari,  si  es  que’s  vol 
que’ls  homes  sàpigan  de  quina  manera  han 
de  recorre’l  cami  de  la  seva  vida.  Bé  sabém 
molts,  y  no  m’atreveixo  à  dir  tots,  perque 
fins  dihent  molts  crech  que  m’excedeixo,  que 


Número  corrent . 20  cèntims 

»  ATRASSAT,  AB  FOLLETINS .  .  40  » 

>  »  SENSE  FOLLETINS.  25  » 

pera  fer  us  d'una  cosa  cal  saber  quina  cosa 
es  El  nosce  te  ipsum  tan  bescantat  y  tan  poch 
seguit,  reconeix  aquell  principi,  perque  efec¬ 
tivament,  pera  desenrotllar  la  vida  de  la  meva 
personalitat,  cal.primer  que  sàpiga  quina  co¬ 
sa  es,  quantitativa  y  qualitativament,  la  me¬ 
va  personalitat;  y  al  exteriorisarse,  l’home 
deu  posarse  en  iguals  condicions  respecte  als 
objectes  exteriors  ab  que  pretén  relacionarse. 
Aquesta  regla  de  conducta  no  s’ha  seguit  en 
lo  que  diu  relació  à  la  patria,  y  las  conse - 
qüencias  han  sigut  funestas,  y  no  cal  demos- 
trarlo’l  mal  us  que  de  la  patria  s’ha  fet,  ja 
que  las  tals  conseqüencias  tots  las  toquém 
ara  com  ara. 

Cantan  la  patria’ls  poetas,se  nomena  arreu 
y  per  tots,  y  la  majoria  dels  que  la  cantan  y 
la  majoria  dels  que  la  nomenan  no’n  tenen 
d’ella  noció  de  cap  género.  Afirmanla’ls  uns, 
néganla’ls  altres,  y  en  ultim  lloch  la  paraula 
patria  ha  vingut  à  formar  part  d’aquell  grupo 
de  paraulas  que’s  portan  la  poesia  en  sa  va¬ 
guetat:  paraulas  fetas,  tan  perniciosas  com  las 
frases  fetas,  sense  més  valor  que’l  que  tenen: 
primavera ,  tardor ,  flor,  amor,  etc.,  sempre 
escayentas  quan  se  vol  dir  molt  no  volent 
dir  res,  sempre  de  bon  veure  en  mitj  d’una 
oració,  sempre  acceptadas,  perque’l  que  las 
diu  no  las  hi  dona  cap  significat  y  deixa  al 
que  las  escolta’l  trevall  de  definírselas  y  d’ex- 

prémerlashi  la  poesia,  lo  que  fa  que  sempre 
las  trobi  del  seu  gust. 

Negan  els  uns  la  existència  de  la  patria, 
peró  com  que  al  negaria  no  diuhen  que  la 
que  negan  es  la  mal  entesa  que’ls  altres  afïr- 
man,  neix  la  confusió  y’s  produheixen  per 
conseqüència  las  teorías  políticas  no  practi¬ 
cables  per  lo  mateix  que’s  fundan  sobre  la 
sorra  inestable. 

Els  que  l’afirman  desconeixent  el  seu  ver- 
dader  concepte,  arriban  à  conclusions  com- 
plertament  renyidas  ab  l’ordre  natural.  Per 
aquests  patria  es  la  caixa  ahont  han  nascut, 
caixa  que  per  uns  ve  limitada  per  fronteras, 
que  per  altres  no  té  límit  y  comprèn  tot  el 
món.  D’abdós  criteris  capritxosos  n’ha  de 
néixer  forsosament  la  lluyta.  Els  qu’admeten 
la  patria  universal,  tot  fent  deduccions,  no 
arriban  sinó  à  exagerar  els  mals  dels  que 
l’admeten  ab  límits;  aquests  últims,  en  la 
degeneració  (perque  degeneran  forsosament, 
donchs  tot  lo  antinatural  degenera  en  lloch 
de  progressar,  ja  que  la  naturalesa  no  accep¬ 
ta  vestimentas),  arriban  al  exclussivisme,  y 
acaban  per  sentir  la  patria  no  en  el  senti¬ 
ment  d’amor,  sinó  en  el  del  odi  vers  tot  lo 
extrany;  es  à  dir,  no  afïrman,  negan;  no 
atrauhen,  repeleixen;  no  abrassan,  empe¬ 
nyen. 

Y  tot  el  mal  prové  del  desconeixement  de 
la  personalitat  humana.  Aixís  com  l’esclau 
era  considerat  com  à  cosa  inherent  al  fundo 
y  seguia  la  condició  del  inmoble,  aixis  com 
el  tronch  de  cavalls  forma  part  del  cotxe, 
aixis  se  considera  al  home  quan  s’enrahona 
de  patria.  Y  si  en  la  pràctica  tothom  s’atin¬ 
drà  als  cavalls  y  à  sas  qualitats  pel  dessobre 
de  las  del  cotxe,  en  qüestions  de  patria  tot¬ 
hom  s’atén  al  terrer,  y  las  conseqüencias, 
sobre  ésser  depriments,  son  falsas. 

Heusaquí  l’erro  dels  qu’afirman  y  dels  que 
negan  la  patria:  l'atendres  solzament  al 
terrer.  El  capritxo  es  sa  regla,  la  imposició 
son  únich  sosteniment. 

Que  no  s’entén  aixís  à  Catalunya,  ben  clar 
ho  demostran  las  hermosas  tendencias  auto- 
nomistas  cada  dia  més  punyentas  y  cada  dia 
ab  sa  virtut  de  vida  aproximant  més  y  més 
als  homes  y  acabant  las  lluytas  que  à  res 
conduheiiten  y  que  Demà ,  mercès  à  la  gran 
abrassada  que  tots  ens  farém,  desapareixe¬ 
ran  per  complert.  Si  alguna  tendencia’s  nota 


à  considerar  la  patria  baix  el  punt  de  vista 
territorial,  es  sols  degut  à  las  exageracions  à 
que  porta  la  oposició;  més,  quan  aquesta’s 
fa  complertament  fora  del  ordre  natural. 

La  patria  soch  jo;  patria  es  la  meva  volun¬ 
tat.  En  virtut  de  la  voluntat  se  constituheixen 
els  sers,  y  en  virtut  d’ella  cercan  el  medi  am¬ 
bient  més  propi  pera  d.esenrotllar  Ja  seva 
existència  més  fàcilment,  ab  més  estalvi 
d’esforsos,  ab  menys  desgastament  d’ener- 
gías.  Aquesta  facilitat,  aquest  estalvi,  aquest 
menor  desgastament  se  troba,  com  es  natu¬ 
ral,  al  costat  d’aquells  que  tendeixen  vers  el 
mateix  fi,  perque’sve  à  constituhir  una  mena 
de  divisió  de  trevall  en  lo  animich.  Tot 
aquell  que  compareix  à  la  vida  possessionat 
d’una  voluntat  semblanta  à  la  meva,  forma 
part  de  la  meva  patria.  Tot  aquell  que  la 
posseheix  diferenta,  no’n  forma  part;  el  seu 
contacte  no’m  facilita’l  meu  desenrotllo  y  no 
sento  vers  ell  l’atracció  que  sento  vers  els 
primers 

En  aquest  principi’s  basa  l’autonomisme, 
y,  com  es  natural,  se’l  combat  titllantlo  d’e¬ 
goista  y  afirmant  que  conduheix  al  exclussi- 
visme  y  à  la  negació.  Els  qu’aixó  afïrman 
tenen  rahó  desde’l  moment  qu’ells  compre¬ 
nen  la  patria  d’un  modo  absurd;  son  lógichs, 
tenen  rahó  dintre  de  son  mode  de  pensar, 
una  rahó  que  podriam  dirne  acomodatícia  ó 
convencional,  peró  que  no’s  pot  acceptar  per 
falsa.  Precisament  l’autonomia  basada  en 
aquell  principi  es  tot  lo  contrari  del  egoisme, 
del  exclussivisme  y  de  la  negació.  En  quant 
un  home  compareix  al  món  ab  idèntica  vo¬ 
luntat  vers  un  fi  determinat,  forma  part  de 
la  patria  meva.  La  voluntat  per  la  vida  la 
senten  tots  els  sers:  en  aquest  sentit  me  sen¬ 
to  lligat  à  ells  dintre  d’un  mateix  ordre  ó 
patria  de  vida,  y  ma  patria  es  el  món.  Lo 
mateix  dich  dels  homes  qu’en  el  pensar,  ó  en 
sas  activitats  materials,  s’identifïcan  ab  mi: 
en  aquest  sentit  ma  patria  es  el  conjunt  d’ho¬ 
mes  que  pensan  y  produheixen  d’un  modo 
simpàtich  à  ma  manera,  de  pensar  y  produ- 
hir.  L’idioma,  el  caràcter,  las  costums  idén- 
tichs  aplegan  al  meu  entorn  més  fermament 
als  que’s  troban  en  aquest  cas:  en  aquest 
sentit  formo  part  de  la  patria  composta  per 
aquells  homes  que,  assemblantse  més  à  n’à 
mi,  me  permeten  desenrotllaral  seu  costat  ma 
existència  més  fàcilment  que  vora  de  altres. 

L’autonomia,  al  reconeixe'l  verdader  sen¬ 
tit  de  la  patria,  al  feria  emanar  del  home, 
engrandeix  la  Terra  y  dignifica  al  individuu; 
fer  emanar  el  concepte  de  patria  de  la  terra, 
es  empetitiria  y  fer  al  home  l’esclau  d’ella. 

El  pobre  senyor  rector  suhava  de  valent, 
y  à  pesar  seu,  pensava  qu’era  molt  mal’hora 
aquella  pera  enterrar  l’albat.  Ja  que,  aixis 
com  aixis,  havia  d’anarsen  al  cel,  més  li  ha¬ 
guera  valgut  dos  dias  avans,  qu'encara  esta¬ 
va  núvol  y  l’ayret  guardava  aquella  frescor 
lleu  y  agradosa  de  las  pinedas  y  alzinars 
amarats  d’aygua;  però  aquella  tarda  d’agost, 
xafogosa,  ardenta,  en  que’l  sol  queyaab  una 
xardory  una  llum  marejadoras,  la  pujada  al 
mas  d’en  Jornet  se  feya  pesada  de  debò. 

L’escolanet  bufava,  de  tant  en  tant  repo¬ 
sava  la  creu  entre’ls  esbarzers  polsosos  que 
vorejavan  el  cami,  y  seya  un  instant  à  terra. 
Mossèn  Tomàs  s’axugava’l  front,  y  cercant 
un  xich  de  replà  en  el  marge,  també  reposa¬ 
va;  però  tenia  pressa  per  enllestir,  puig  ans 
de  las  set  volia  tornar  à  ésser  à  la  rectoria. 
L’endemà  hi  havian  funerals  al  castell  d’Alet, 
y  ell  y  sos  companys  els  rectors  de  Collriso- 
las  y  Benisset,  que  ja  l’esperavan,  volian,  ab 
lafresqueta,  empendre  ab  las  eugas  el  cami 
d’Alet  ahont  arribarian  à  quarts  d’onze  de  la 
nit,  pera  dormir  tranquilament  en  un  d’a¬ 
quells  tous  y  majestuosos  llits  ab  talam,  que 
ell  recordava  d’altres  cops  ab  certa  fruhició. 

— Animo ,  Pepet! — digué’l  bon  rector  al 
escolà  qu’estava  com  adormit,  els  dits  de  la 
mà  dreta  dintre  la  espardenya  de  la  que’s  tre- 
ya  pedretas. — Ja  hi  som:  dos  credos  y  arri- 
barém  al  mas. — 

Tornaren  à  empendre  la  pujada,  qu’alli’s  fe¬ 
ya  més  dreta.  Un  aixàm  de  moscas  zumzeja- 
va  per  las  bardissas,  las  cigalas  xerravan  sa 
molestosa  lletania,  la  olor  de  mel  qu’eixia  de 
las  faberas  tardanas  arribava  à  corpendre, 
mentres  el  cant  del  gall,  com  espinguet  de 
clari,  pujava  en  notas  vibrantas  en  mitj  d’a¬ 


quella  blavor  intensa, d’aquella  llum  crúa.ca- 
rregada  de  pesanta  polsina  d’or. 

Anavan  avensant.  Las  olors  de  mel  ja  no’s 
sentían;  en  cambi  un  baf  calent  de  ramat,  de 
femers,  de  pallissas,  feya  estossegar  al  vell 
rector. 

Sota  l’ombra  de  gegantinas  figueras  y  11a- 
doners  s’alsava’l  mas,  pobre,  rónech,  negre, 
torrat  pels  sols  qu’havían  besat  sas  pedras 
durant  dos  sigles.  A  un  costat  de  la  porta, 
una  lloca  ab  sos  pollets,  vestidets  de  fi  plo- 
missol  de  canari,  picava  en  el  femer  ab  ardor, 
escampant  à  grapats  la  palla  consumida.  Dos 
baylets  ja  grandots  jugavan  à  terra  ab  una 
cadellada  de  conillers,  qual  mare  voltava  per 
allí  arrastrant  sos  pits  pel  pedruscall,  fits 
els  ulls  de  topaci  en  els  arribats. 

— Mare! — cridà’l  més  gran,  atansantse  à 
la  porta.— Ja  son  aqui!  — 

Y  abdós  besaren  la  mà  del  cansat  capellà. 

Surtiren  de  dintre  dugas  donas  vestidas 
de  negre,  ab  caputxas,  y  s’acostaren. 

— Entri,  mossèn  Tomàs;  la  Rosa  es  à  dalt, 
ja  baixarà  aviat;  mentres  tant  vosté  reposarà 
un  xich. — 

Entrà’l  rector  aixugantse’l  front,  y’s  deixà 
caure  en  el  primer  ascó  que  trobà: 

— Si,  deixeume  reposar,  y  si  voléu  d’aqui 
una  estoneta  donarme  un  trago  d’aygua  fres¬ 
ca,  vos  ho  agrahiré  de  valent  — 

Petjadas  de  cavall  se  sentiren  al  cap  d’uns 
instants,  y  un’euga  aletzana’s  deturà. 

—  El  senyor  metje  que  ve  à  veure  l’avia — 
digué’l  noyet,  entrant  seguit  d’un  home  jove, 
de  simpàtich  aspecte,  de  rostre  moreno,  d’ulls 
foscos  d’esguart  pensatiu  y  cabellera  rissada, 
vestit  de  negre  y  cubert  el  cap  ab  un  ample 
barret  de  palla  que’s  tregué  al  entrar. 

— Mal’hora  aquesta,  y  mal  cami  pera  vosté, 
mossèn  Tomàs:  cveritat? 

—  Si,  però  qué  s’ha  de  fer!  La  feyna  es  la 
feyna,  y  si  jo  no  tingués  un  parell  de  dotze- 
nas  anys,  y  un  altre  parell  d’arrobas  que’m 
fan  nosa,  ni  las  calors  ni  las  pujadas  me  fa- 
rían  por.  Ab  tot,  alabat  sia  Deu.  Y  donchs 
ja  ho’veu,  senyor  Grau:  el  pobi et  Antoli  se’n 
ha  anat  al  cel,  tant  mateix. 

— Tant  de  bé  li  ha  fet  Deu — respongué’l 
metje  ab  un  sospir. — iQué  podia  esperar  en 
aquest  món? — 

Y,  després  de  breu  silenci,  afegí: 

— Ab  el  seu  permís  vaig  à  veure  à  l  avia. 

— Y  d’aqueixa  cqué’n  farém? 

— No  gran  cosa  bona,  com  Deu  no  fassi  un 
miracle — digué’l  metje  pujant  els  ennegrits  es- 
grahons  de  pedra,  dret  cap  dalt  de  la  masia. — 

Creuhà  una  gran  sala  quin  empostissat 
cubrían  casi  totalment  estesas  de  monjetas  y 
patatas.  Del  sostre  penjavan  encara  alguns 
aixuts  tomàtechs  y  algún  qu’altre  forch  d’alls, 
mentres  una  embafadora  olor  omplia  l’am¬ 
bient.  Entrà  en  una  cambra  ahont  jeya  l’avia, 
ver  esquelet  cubert  de  moreno  pergamí.  Dos 
ullets  negres,  plens  de  vida  encara  en  sas 
fondas  concas,  se  íixaren  llagrimosos  en  el 
metje  que  la  polsava,  y  una  veu  trencada  eixí 
apenas  d'entre  uns  llabis  que  no’s  veyan  de 
tan  enclotats,  pera  dir: 

— Ay,  senyor  Grau,  qu’estich  malalta!  Po¬ 
bre  Antolinet!  Jo  que’m  creya  anarmen  avans 
qu'ell!...  M’ha  passat  al  devant!...  Pobret,  po- 
bret!... — 

El  metje  arrugà’l  front. 

— cCóm  ho  heu  sapiguP — preguntà. 

— Bé  prou-  que  m’ho  han  dit  desseguida  la 
jova  y  la  quitxalla! — repetia  la  velleta  ab  to 
planyivol. 

—No  diguéu  pobret ,  Francisca — respon¬ 
gué’l  metje  ab  veu  serena  y  pausada.— Po¬ 
bret  d’ell  si  hagués  viscut!  Rich  es  ara,  més 
que  nosaltres,  l’angelet  qu’es  al  cel.  ^Ahónt 
teniu  la  jova? 

— Per  l’altra  cambra,  senyor,  que  deu  aca- 
barse  d’endressar  per’anar  al  enterro. 

— cY’l  vostre  fill? 

—  Encara  es  à  la  vila  y  fins  demà  no  tor¬ 
narà.  Pobret,  pobretl — gemegava  la  jaya. 

— Rosa! — crida’l  metje,  desde  la  sala:  — 
surtíu  si  vos  plau. — 

Y  en  tant,  se  feya  aquesta  reflexió: 

— Hi  hà  gent  que  son  pitjor  que  las  bes- 
tias!  — 

Aparegué  prompte,  à  mitj  vestir,  una  dona 
jova  encara,  alta  y  sapada,  de  faccions  correc- 
tas  y  bona  planta,  mes  d’aspecte  antipàtich 
per  la  duresa  de  sa  mirada  y  de  son  front,  pe¬ 
tit  y  tossut. 

— Vos  havia  encarregat  no  dir  res  à  la  vos¬ 
tra  sogra  de  la  mort  del  Antolí,  y  no  heu  tin¬ 
gut  en  compte  mon  consçll.  Està  pitjor  y 
més  mala  de  lo  que  vos  penséu.  Enviéu  al  po¬ 
ble  desseguida  à  fer  aquesta  medecina.  cQuí 
resta  ab  ella  mentres  enterran  al  nen?  No  pot 
estar  sola. 


— El  noy  gran,  ó  bé  una  servidora. 

— Si,  val  més  que  vos  quedép.  Ja  aniré  jo 
à  acompanyar  l’albat:  no  deixéu  à  la  vostra 
sogra. — 

Tornà  à  baixar  el  metje,  capficat  y  com 
trist.  A  la  entrada,  sobre  la  taula,  una  cai- 
xeta  emblanquinada  ab  cals  y  pintada  de  lle- 
padas  blavas,  sense  tapar  encara,  deixava  veu¬ 
re  un  perfil  de  cara. «Aquella  cara  devia  haver 
sigut  bonica  com  un  sol  quan  la  sanch  rosa- 
va  sas  galtas,  puig  els  ulls  fondos,  admira¬ 
bles  deforma,  tenian  llarguíssimas  pestanyas, 
y’l  cap  era  tot  cubert  de  cabells  rossos  cara- 
golats.  La  boqueta,  contreta  per  un  darrer 
espasme,  guardava  encara  son  dibuix  fi  y  de¬ 
licat.  Un  miserable  vestit  blanch  cubriaaquell 
cos  de  geperudet,  y’is  peuhets  surtían  erts  de 
dintre  unas  espardenyetas  novas. 

La  jova  s’acostà  al  mortet  y  restà  contem- 
plantlo  bona  estona,  el  rostre  cubert  d’un 
núvol  de  tristesa.  Després  s’inclinà  fins  la  ca- 
rona  esblaymada,  y  tendrament  posà  un  bes 
sobre’l  front  de  marbre  delbordet,  Arreglà’ls 
ditets  desclosos,  y  piadosament,  espurnejant- 
li’ls  ulls,  tancà  per  sempre  la  caixeta  blanca 
tancadora  d’un  secret  qu’havía  d’ésser  etern. 

El  senyor  rector  seguia  enrahonant  ab  las 
vehinas,  y  ningú  s’adonà  d’aquell  petó,  be¬ 
lla  flor  del  sentiment  en  mitj  d’aquell  ermot 
d’indiferencia. 

Al  tombarse’l  metje, ’s  topà  ab  üns  ulls  tris¬ 
tos  que’l  miravan  desde  terra,  prop  la  taula. 

— Pobre  Titus!  —  digué  à  mitja  veu,  ama¬ 
nyagant  el  cap  d’aquell  gos  lleig  y  flach. — 
Tu  també’l  volías!... 

— Vaja,  ja  hem  reposat  prou,  me  sembla — 
digué’l  senyor  rector. — Ja  podém  comensar 
à  baixar,  que’s  fa  tart  y  d’aquí  al  cementiri’n 
tenim  ben  bé  per  mitja  hora. — 

Mormurà  depresseta  las  oracions,  y  la  co¬ 
mitiva’s  posà  en  marxa,  devallant  la  costa. 

Poch  pesava  l’infantó,  quals  esmirriats 
quatre  anys  ne  semblavan  dos  apenas,  y  à 
pesar  d’aixó,  en  Jep  l’enterrador  va  haver  de 
reposar  varis  cops,  deixant  la  caixeta  blanca 
al  mitj  del  camí  y  treyentse  la  gorra  per’ai- 
xugarse’l  front. 

L'escolà  feya  saltar  las  pedras  del  camí, 
mentres  el  rector  estava  pensant  en  el  dinar 
del  endemà  al  castell;  las  vehinas  enrahona- 
van  del  casament  de  la  Layeta  del  Fuster  ab 
l’amo  de  la  Farinera,  y’l  baylet  de  la  Rosa 


JOVENTUT 


baixava  cap  al  poble  també,  girant  y  regirant 
entre  sos  dits  la  recepta,  ver  enigma  pera  ell. 

Més  endarrera’l  met.je,  portant  l’euga  de 
la  brida,  anava  pensant  ab  tristesa  fontla  en 
els  extranys  decrets  de  Deu,  y  cercava’l  per 
qué  havia  nascut  y  mort  aquell  sér  ignocent 
quina  vinguda  al  món  sols  havia  sigut  un 
oprobi,  quin  trànzit  breu  perla  vida  sols  havia 
estat  de  dolor,  y  quina  surtida  d’ella  pera  la 
eternitat  passava  quasi  desapercebuda. 

Recordava  ell  que,  quan  tot  just  arribat 
al  poble,  va  ésser  cridat  per’assistir  à  la  jova 
del  mas  Jornet,  que  va  tenir  un  part  dolen- 
tissim. 

Mori  la  criatura  salvantse  la  mare,  y  aque¬ 
lla  forta  naturalesa  de  dona  va  referse  aviat, 
mes  tan  exuberant  de  llet,  que  fou  precís  cer- 
carli  un  infant. 

De  la  casa  d'expósits  de  la  vila  tregueren 
l’Antoli,  per  no  trobarne  de  moment  un  altre; 
y  com  el  petitet  era  rosset  y  maco,  y  de  tan 
bon  regent,  se’l  quedaren  també  més  tart,  v, 
sobre  tot,  per  l’afany  dels  quatre  duros. 

Dos  anys  el  crià  la  Rosa  de  qualsevol  ma¬ 
nera,  posàntsel  al  pit  sols  perque  li  buydés 
quan  li  feya  mal,  sens  una  festa,  sens  un  pe¬ 
tó.  Y  aixó  que’l  pobre  bordet  era  bonich  y 
ensatinat  com  una  flor! 

Devegadas  el  metje, cridat  pels  pagesos,  ha¬ 
via  contemplat  ab  ulls  d’artista  aquell  cos 
d’angelet,  de  carn  blanca  y  rosada  plena  de 
clotets,  sas  faccions  finíssimas,  sos  contorns 
delicats;  y  veyentlo  tan  bonich  y  tan  tendre 
entre  aquella  gent  feréstega  y  dura,  emboli¬ 
cat  de  qualsevol  manera  ab  volquers  bruts  y 
estripats,  li  semblava  veure  una  fina  flor  de 
ombràcul  entre  un  munt  de  feixinas  rasposas, 
ó  una  hermosa  joya  d’afiligranat  trevall  dins 
de  fosca  botiga  de  drapayre. 

Tot  en  el  bordet  interessava,  y  semblava 
dir  que  sos  pares  no  devian  ésser  una  gent 
qualsevol. 

— Quins  xascos  se’n  dú  un  devegadas!  — 
pensava’l  metje  allavors.  —  Qui  sab  de  qui  es 
fill  el  pobrissó!  — 

Més  endevant  va  anarse  desenrotllant  en 
l’infantó  tremenda  malaltia  hereditària.  Sa 
carona  sempre  bonica  y.trista,  sos  rinxos  d’or, 
la  blancor  y  finor  de  sa  pell,  sa  bondat  y  gen¬ 
tilesa,  cridavan  las  simpatías,  m,es  son  pobre 
cosset  portava  l’estigma  terrible  del  mal.  No 
creixíai’s  torsava,  el  capet  se  li  enfonzava 

entre  las  espatllas,  y  als  tres  anys  tot  just  co- 
mensava  à  caminar  sostenintse  apenas  sobre 
sas  cametas  com  fusos. 

Feya  nosa  en  la  masia,  y  sols  l’avia  y’l  Ti- 
tus  volian  al  bordet.  Tristos  amichs  del  des- 
amparat,  una  velleta  ferida,  y’l  gos  més  re¬ 
butjat  de  la  casa!  Peró’ls  quatre  duros  feyan 
de  bon  arreplegar  sempre,  y  mal  cuydat,  sens 
una  caricia,  sens  un  petó,  va  anarse  morint 
el  nen,  malgrat  els  esforsos  del  metje  que 
senti  sempre  per  ell  interès  y  simpatia. 

Y  ara  la  terra,  mare  eterna,  rebria  en  son 
sí  aquell  tros  de  matèria  que  Deu  sab  quinas 
entranyas  de  dona  havían  llensat  à  la  vida, 
després  de  fer  en  un  breu  instant  de  follia  un 
cor,  un  ànima,  un  esperit  ab  sensacions  y 
sentiments,  ab  sos  plahers  y  sas  tristesas... 

El  metje  anava  abstret.  Ja  havian  baixat 
la  costa.  Dret  al  poble  se’n  havia  anat  corrent 
el  baylet  en  cerca  de  la  medecina,  y  altra  vol¬ 
ta  pujavan  tots  cap  al  fossar. 

Lligà  l’euga  al  reixat  y  entrà’l  jove  ab  els 
altres. 

El  sol  queya  à  plom  sobre’l  vulgar  cemen¬ 
tiri,  clos  de  parets,  sense  flors,  ab  dugas  ó 
tres  creus  à  terra  colltortas,  mitj  trencadas, 
ab  sas  fileras  de  ninxos  d’una  blancor  de  rteu 
que  acusava  més  la  llum,  y  sos  tres  xiprers 
negres,  altius,  impàvits,  plens  de  xerradissa 
d’aucells. 

Unas  breus  oracions,  unas  paletadas  de 
terra,  y  quedà  enclotat  per  sempre’l  bordet, 
esborrat  el  rastre  d’una  existència:  un  sér 
menys  en  el  món  à  menjarsel  pa  dels  altres. 

Se  quedà’l  Jep  à  terminar  la  feyna  d’ente¬ 
rrador,  y  baixaren  tots  cap  al  poble  altre  cop. 

El  metje  s’havia  despedit  à  la  porta  del 
fossar,  y  un  cop  deslligat  el  cavall,  muntà  y 
se’n  anà  cap  al  bosch. 


L’endemà  de  matinet,  quan  tot  just  el  sol 
surtía,  passava’l  senyor  Grau  perdevant  del  ce¬ 
mentiri  y  uns  grinyols  el  feren  girarse.  Tan¬ 
cat  à  dintre,  va  veure  al  pobre  Titus,  el  com¬ 
pany  del  bordet,  que  no  havia  volgut  deixar 
à  son  amich  sol  en  sa  darrera  estada.  Ningú 
devia  haversen  adonat,  y  l’animal  degué  pas¬ 
sar  allí  la  nit,  potser  ajegut  sobre  la  fossa. 

El  Jep  tenia  la  clau  del  cementiri.  Va  anar 
à  trucarlo’l  metje  y  feu  deslliurar  al  gos. 

L’enterrador,  mal  humorat  per  la  molestiai 

rondinava  obrint  el  reixat,  y  pegant  al  gos 
una  puntada  de  peu,  digué: 

— Malviatje  l'animalot!  Ja,  ahir,  en  tot  el 
cami,  no  me’l  podia  treure  de  las  camas.  Ves, 
passa,  mala  bèstia!  — 

Y  agafà  una  pedra  pera  llensarli. 

—  Jep,  no  toquéu  aquest  gos!  — digué’l 
metje  deturant  el  bras  del  home. — Feu  que 
may  vos  vegi  inquietarlo.  Desd’avuy  es  meu, 
me’l  quedo,  donchs  penso  pagarlo  bé  à  n’en 
Jornet.  Menlres  tant,  vos,  cuydeuvos  de  fer 
una  creuheta  blanca  que  dugui  escrit  el  nom 
del  Antoli.y  planteula  sobre’l  clot  del  bordet. 
Vos  pagaré  lo  quesiga. — 

Y’l  metje,  amanyagant  el  cap  del  fidel  gos, 
li  digué,  com  si’l  gos  pogués  enténdrel: 

— Vina  ab  mi,  tu  que  vals  més  qu’alguns 
homes!  — 

Y’s  feu  seguir  per  ell  fins  à  sa  casa. 

L.  Escardot. 


L’ASSOCIACIÓ  WAGNERIANA 

Ab  la  Junta  general  que  celebrà  fa  pochs 
días  han  terminat  els  trevalls  d’aquesta  As¬ 
sociació  fins  à  la  tardor  vinenta,  en  que 
cumplirà  l’any  de  la  seva  fundació.  No  han 
d’extranyarse’ls  lectors  de  Joventut  del 
poch  espay  que  nostre  periódich  ha  "dedicat 
à  l’Associació  Wagneriana,  tan  sols  recor¬ 
dant  el  senyalat  lloch  qu’en  la  seva  Junta 
Directiva  ocupan  alguns  redactors  d’aquest 
periódich,  y  en  particular  el  qu’escríu  aques- 
tas  ratllas.  A  prechs  nostres,  Joventut  va 
ocuparsen  ab  laconisme  al  principi  en  sas  No- 
vas ,  y  gayrebé  podém  dir  qu’en  aquests  úl¬ 
tims  mesos  ni  n’ha  fet  esment.  Vol  dir  això 
que  repugnan  à  nostra  manera  d’ésser  y  de 
pensar  aqueixos  bombos  que  semblan  proce¬ 
dir  del  propi  interessat  ó  que,  encara  que 
no’n  procedeixin,  sempre  donan  dret  à  la 
gent  à  pensarho.  Avuy,  en  el  període  de 
descans,  creyém  convenient  fer  una  mica 
d’historia,  y  ho  fem  directa  y  clarament  pera 
comunicar  nostras  impresions  al  lector  sobre 
lo.qu’ha  sigut  y  lo  qu’esperém  serà  nostra 
Associació,  si  las  forsas  no’ns  traheixen  y  la 
indispensable  ajuda  dels  demés,  artística  y 
materialment,  no’ns  falta. 

Las  associacions  wagnerianas  fa  molt 
temps  qu’existeixen,  y  se’n  troban  en  las 
principals  capitals.  El  fi  d’aquestas  funda¬ 


cions  s’ha  cambiat  avuy  en  dia,  puig  en  un 
principi  varen  crearse  à  iniciativa  del  propi 
Wagner,  ab  l’objecte  de  colaborar  en  la  em¬ 
presa  de  Bayreuth,  es  à  dir,  de  despertar 
l’esperit  dels  adeptes  al  Mestre  pera  sus- 
criure  las  accions  qu’àsseguressin  la  cons¬ 
trucció  del  seu  teatre  y  ab  ella’l  colossal 
triomf  del  seu  Art.  Peró  tot  aixó  es  un  fet, 
desde  molts  anys  ensà,  y  en  aquest  sentit 
las  associacions  wagnerianas  no  tenen  rahó 
d’existir,  puig  el  públich  de  tots  els  indrets 
del  món  s’ha  encarregat  d’inutilisarlas  om¬ 
plint  à  vessar  el  teatre  en  cada  representació 
que  s’hi  ha  donat  durant  el  darrrer  quart  de 
sigle. 

Després  passaren  al  conreu  de  las  obras 
del  Mestre,  donantne  audicions  fragmenta- 
rias  en  forma  de  concert,  procurant  acostarse 
tot  lo  possible  à  la  perfecció  y  anar  aixís 
fixant  la  verdadera  interpretació  wagneriana. 
Mes  per’aixó  tampoch  creyém  necessarias 
aquestas  associacions.  N’hi  hà  prou  ab  qual¬ 
sevol  societat  musical  que  acostumi  à  pendres 
l’art  en  serio,  pera  que,  entre  las  obras  dels 
grans  mestres  qu’executi,  concedeixi  à  las 
del  Mestre  de  Bayreuth  el  lloch  y  atenció 
que  de  dret  li  pertocan. 

El  fi  de  las  associacions  wagnerianas  es 
avuy  ben  diferent.  No  son  societats  musicals 
sinó  fundacions  artísticas,  no  esludían  la 
música  wagneriana  sinó  l’Art  de  Ricart 
Wagner,  es  à  dir,  que  apart  de  considerarlo 
com  à  músich  el  consideran  també  com  à 
poeta  y  com  à  pensador;  en  una  paraula,  la 
seva  missió  es  més  educativa  que  recreativa, 
y  en  lloch  de  fruhir  en  la  execució  de  las 
obras,  s'endinzan  en  el  seu  estudi  pera  des- 
entranyarne’l  veritable  significat. 

Ab  aquest  fi,  l’únich  avuy  pràctich,  fou 
creada  l’Associació  Wagneriana  de  Barce¬ 
lona.  Si  aquestas  fundacions  no  tinguessin 
rahó  d’ésser  en  lloch,  ni  per  cap  concepte, 
s’hauria  de  fer  una  excepció  pera  nostra 
terra,  y  no  diguém  res  del  reste  d’Espanya, 
ahont  encara,  per  lo  general,  parlar  de  Wag¬ 
ner  es  com  parlar  del  dimoni.  Aquí  tot  està 
per  fer,  y  encara  avans  s’han  de  desfer  molts 
prejudicis  y  molts  entrebanchs;  aquí’l  wag- 
nerisme  no  es  una  religió  com  deuria  ésser, 
sinó  una  moda  que  dura’l  temps  que  triga 
un’altra  en  substituhirla;  aquí,  com  hem  dit 
tantas  vegadas,  s’han  mixtificat  las  creacions 

wagnerianas,  representanllas  de  manera  que 
à  voltas  ni’l  seu  autor  las  coneixeria;  aquí 
no  hi  hà  un  artista  que  representi  à  Wagner 
ab  sentit  comú;  aqui  fins  ara  no  hi  havia  al¬ 
tre  medi  de  coneixe’ls  poemas  que  las  de¬ 
testables  traduccions  castellanas  de  la  biblio 
teca  Arte  y  Letras ,  que  son  l’atentat  més 
inich  que  contra  Wagner  s’ha  comés;  aqui 
encara  no  se’n  coneix  una  lletra  de  las  sevas 
obras  teóricas;  aqui,  en  una  paraula,  cal  tre- 
vallar  de  ferm  en  tots  sentits,  pera  reivindi¬ 
car  l’art  wagnerià  de  las  profanacions  de  que 
ha  sigut  objecte  y  pera  ferne  un  medi  de 
civilisació  y  de  cultura. 

Que  tot  aixó  ho  realisém  nosaltres,  seria 
una  pretensió  tan  ridícula,  una  confiansa  tan 
exagerada  en  nostras  pobras  facultats  y  co¬ 
neixements,  que  ni  per  un  moment  ho  havém 
sospitat.  Però  si  tot  no  ho  podém  fer  nosal¬ 
tres,  devèm,  si,  senyalar  el  cami  pera  que  ho 
realisin  els  demés,  y  per’xó  lo  primer  que  ca¬ 
lia  era  aplegar  la  gent  que  tan  esgarriada’s 
troba  en  nostra  terra,  y  atiaria  envers  la  mol¬ 
ta  feyna  que  hi  hà  per  fer.  Ab  aquest  aplech 
se  consegueix  posar  de  manifest  els  coneixe¬ 
ments  y  dots  especials  de  cada  un,  y  fins  s’ar- 
riban  à  descubrir  verdaders  talents  ignorats, 
que  d’altra  manera  qui  sab  el  temps  qu’hau- 
rian  trigat  à  surar. 

Heusaqui  l’objectiu,  com  hem  dit,  de  nostra 
Associació.  No  som  una  societat  de  concerts, 
ni  de  recreo ,  sinó  d’estudi  y  de  propaganda 
com  ben  clar  ho  consignan  els  Estatuts.  Hem 
d'estudiar  à  Wagner  com  à  poeta,  com  à  mú- 
sichycom  à  pensador,  y  considerar  sas  obras 
com  la  fusió  de  las  diversas  arts  en  aquest  Art 
nou,  que  per’xó  resulta’l  més  gran  de  tots; 
hem  d’anar  preparant  las  cosas  pera  qu’en  el 
dia  de  demà  (aixó  de  demà  es  un  dir)  arribém 
à  veure  representats  els  dramas  lírichs  y  no 
las  óperas  de  Ricart  Wagner;  y  en  fi  hem  de 
propagar  aquest  gran  Art  educatiu  per  medi 
de  publicacions  de  tota  mena,  de  las  sevas 
obras  y  de  las  millors  que  sobre  d’ellas  s’han 
escrit. 

Y  pera  tots  aquests  fins  tenim  ja  posada  la 
primera  pedra,  per  manera  que,  en  vuyt  nje- 
sos  de  funcionament  de  l’Associació  Wagne¬ 
riana,  s’ha  conseguit  ja  alguna  cosa,  hi  hem 
portat  cadascú  sols  un  gra  de  sorra,  peró 
tots  aquests  grans  plegats  dopan  la  fe  de  vi¬ 
da  de  nostra  fundació.  No  volém  parlar  de 


las  vintisset  sessions  celebradas,  entre  con- 
ferencias  y  audicions  musicals,  de  las  quinas 
ha  sigut  la  verdadera  ànima’l  mestre  Ribera, 
y  en  las  que  han  honrat  l’Associació  persona¬ 
litats  rfiusicals  tan  acreditadas  com  els  mes¬ 
tres  Fischer,  Pedrell  y  Granados.  Mes  apart 
de  las  memorables  vellladas  d’aquests  mes¬ 
tres,  dels  estudis  complerts  de  El  Capvespre 
dels  Deus  y  de  L'Or  del  Rhin ,  com  també  de 
altras  obras  de  Wagner  y  de  diversos  autors, 
puig  tot  aixó  ja  ha  passat  y’is  seus  fruyts  han 
sigut  sols  pera’ls  associats,  hi  hà  la  secció  de 
publicacions  wagnerianas  quina  esfera  d’acció 
es  més  ampla,  puig  s’extén  à  tothom  que  pu¬ 
gui  tenir  interès  per  aquestas  materias.  No 
comentarém  el  valor  de  las  traduccions,  per- 
que’ns  tocan  massa  d’aprop,  pero  ningú  pen- 
drà  per  inmodeslia  que  diguém  que  l’Asso¬ 
ciació  ha  fet  quelcom,  y  fins  més  de  lo  que 
podia  esperarse,  publicant  en  tan  curt  espay 
de  temps  El  Capvespre  dels  Deus ,  El  Drama 
Wagnerià  y  L'Or  del  Rhin  (aquest  ultim 
pròxim  à  entrar  en  prempsa). 

Peró  encara  hi  hà  més.  Hem  dit  qu’aques- 
ta  fundació  havia  de  servirnos  pera  descubrir 
talents  ignorats  ó  estimularnos  pera  ferne 
sorgir.  Y  aixis  ha  sigut  ja,  per  lo  que  fa  re- 
ferencia  à  un  pensador  ocult  que  vivia  entre 
nosaltres  y  del  que  ningú’n  tenia  esment.  El 
nom  d’en  Miquel  Domènech  ha  de  ressonar 
en  molt  breu  espay  de  temps,  no  precisament 
aquí,  sinó  més  encara  al  extranger.  En  Mi¬ 
quel  Domènech  no  es  pera  nosaltres  un  wag- 
nerista  en  el  sentit  absolut  de  la  paraula, 
pero  si  un  parsi/alista ,  es  à  dir,  un  dels  admi¬ 
radors  y  comentadors  més  grans  de  Parsifal. 
Y  poch  que  significa  ficarse  en  el  profond 
Parsifal  y  comentarne’l  simbolisme!  En  Do¬ 
mènech  no  sols  el  comenta,  sinó  que  l’expli- 
ca  punt  per  punt,y  fa  més  encara, ’l  demostra. 
Sa  obra  ha  de  produhir  una  verdadera  revo¬ 
lució  dins  dels  qu’han  estudiat  el  Parsifal , 
puig  tot  ho  destruheix,  fins  afirmacions  del 
propi  Wagner,  pera  edificarho  sobre  novas 
bases,  unas  bases  complertament  sevas,  ab 
las  que’ns  du  à  la  demostració  de  que  la 
darrera  obra  de  Wagner  es  l’apoteosis  musi¬ 
cal  de  la  religió  catòlica.  ^Es  ó  no  aixó  cert? 
D’aquí  n’eixiràn  numerosas  controversias,  y 
devém  prevenir  que  no  es  qüestió  de  jutjar 
aquesta  obra  à  la  lleugera,  en  primer  lloch 
per  l’assumpto  de  que  tracta,  y  en  segón 

lloch  per  ésser  la  de  més  fondo ,  l’estudi  més 
acabat  que  sobre’l  Parsifal  coneixém  entre 
tants  com  se  n’han  publicat.  Pels  fragments 
qu’hem  sentit  hem  de  confessar  que’ns  en- 
tussiasma,  mes  volém  reservar  nostra  opinió 
sobre’l  total  fins  haver  llegit  l’obra  compler¬ 
ta.  Això  no  trigarà  perque  avuy  s’està  ja  im¬ 
primint,  traduhida  al  francès,  pera  que  pugui 
ésser  coneguda  al  li  hont  al  parlàrloshi  del 
Parsifal  saben  de  lo  que’s  tracta,  puig  fa 
vint  anys  que’l  coneixen.  Nosaltres  ens  pro- 
posém  ferne  una  critica  detinguda,  posant  de 
relleu  lo  molt  que  hi  trobém  d’extraordinari, 
peró  exposant  ab  l’acostumada  franquesa'ls 
punts  de  vista  en  que  no  estém  d’acort  ab 
l’autor  y’l  motiu  de  qu’aixó  sigui.  Per  ara 
repetim  qu’es  un’obra  admirable,  la  prime¬ 
ra  obra  original  que  sobre  Wagner  apareix 
à  Espanya,  y  l’estudi  més  fondo  del  Parsijal 
entre  tants  com  ne  coneixém.  Els  molts  co- 
mentaristas  que  al  extranger  han  de  surtirli, 
ens  diran  qui  està  en  lo  cert.  Nosaltres  cre- 
yém  que  solzament  per  haver  descubert 
aquesta  obra  mereixia  fundarse  l’Associació 
Wagneriana  de  Barcelona. 

Y  pera  terminar  aquestas  impresions, 
hem  de  donar  à  nostres  companys  d’Associa¬ 
ció  la  part  que’ls  hi  correspon.  Las  personas 
més  imparcials  reconeixeran  qu’en  lloch  hi 
havia  hagut  encara  en  nostra  terra  un  silenci 
tan  imponent,  tan  religiós,  com  en  nostra 
Wagneriana,  encara  que’s  trobi  plena  la  es- 
payosa  sala.  Aixó  es  un  altre  triomf  indiscu¬ 
tible,  puig  ab  tota  justicia  podém  afirmar 
que  l’atmósfera  que  regna  en  ella  es  igual  al 
ambient  que’s  respira  en  el  teatre  de  Bay- 
reuth.  Y  aixó  es  conseguir  tant  en  aquest 
pais,  que  gayre  bé  no’ns  en  sabém  avenir  y 
no  podém  menys  de  ferho  constar  en  honor 
de  nostres  companys. 

Y  si  tot  lo  que  va  exposat  ho  hem  conse- 
guit  ara,  tot  just  organisats,  quasi  sense  sa¬ 
ber  ab  qué  comptavam,  ni  fins  ahónt  podriam 
anar,  {no  hi  hà  motiu  pera  esperar  que  la 
Associació  Wagneriana  ha  d’ésser  verament 
profitosa  pera  la  educació  de  nostra  terra  y 
contribuhir  à  qu’en  ella  hi  arreli  fondament 
la  causa  del  Mestre  immortal? 

Joaquim  Pena. 


RECORTS  DE  CAFÉ 

El  vell  café — ab  sas  taulas  de  marbre  brut 
cubertas  de  ninots  y  de  números,  ab  sos 
mossos  aixerits  de  gech  curt  y  de  blanquinós 
devantal— ja  no  hi  es.  Allà  hont  els  jugadors 
de  trp.sillo ,  d’escachs  y  de  domino  cridavan 
y’s  barallavan,  sols  ressonan  avuy  las  passas 
majestuosas  d’un  porter  adornat  ab  inmen- 
sas  patillas  que  llegeix  seriosament  el  Brusi 
ó  La  Vanguardia.  El  vell  café  ha  esdevingut 
la  entrada  senyorial  d’un  palau  de  parvenus. 

Cada  vegada  que’l  veig,  recordo  las  esto- 
nas  qu’avans  hi  passava  assegut  devant  d’un 
tauler  d’escachs,  ja  desxifrant  problemas,  ja 
esperant  aterroritzat  el  jaqué  mate  ab  que 
m’amenassava’l  senyor  Pau,  botiguer  de 
roba  blanca  y  mestre  en  l’art  sublim  de  Ruy- 
López.  Jo,  que  may  vaig  passar  d’aprenent, 
tenia  format  un  elevat  concepte  del  senyor 
Pau,  terror  de  la  penya,  héroe  invencible  à 
qui  consideravam  tots  com  el  primer  jugador 
del  univers. 

Els  concurrents  al  café  hi  arribavam  à 
horas  determinadas,  invariables.  A  las  du- 
gas  en  punt  compareixia  en  Sànchez  Arana, 
capità  retirat,  home  de  malas  pulgas ,  que 
feya  cuestión  personal  de  la  entrada  d’un  peó 
à  dama. 

Després  venían  els  senyors  Gumà  y  Torné, 
ex-caricato  d’ópera  italiana’l  primer,  y  nota¬ 
ri’l  segón.  Aquests  dos  personatjes  demana- 
van  el  tauler  sense  perdre  temps  y  comensa- 
van  una  serie  in’acabable  de  partidas. 

Desseguida,  ab  pas  majestuós,  apareixia 
dihent — Buenas ,  senoresl— -don  Joseph  Llo- 
pis,  sastre  retirat  qu’havía  heretat  uns  quants 
milers  de  duros  d’un  oncle  de  Matanzas,  y 
que’s  donava,  per  consegüent,  certa  impor¬ 
tància.  Aquest  senyor  cridava  l’atenció  per 
sas  distraccions  nombrosas  al  jugar.  Deve- 
gadas,  al  preparar  la  copa  del  estudiant,  ves¬ 
sava’l  rom  sobre’l  cap  del  rey  blanch;  altras 
vegadas,  al  encendre’l  cigarro,  deixava  la 
capsa  de  mistos  entre  las  pessas  ja  mortas,  y 
al  comensar  la  nova  partida  colocava  dita 
capsa  en  lloch  d’un  alfil  dihent  ab  extranyesa 
al  trobarse  ab  una  pessa  de  més: — «Sobra  un 
alfil:  no  sé  qui  l’haurà  posataqui,»  — desfentse 
en  exclamacions  de  — «Ah!  oh!  si!  bé!  vaja!» — 
quan  li  feyam  notar  son  erro.  Y  molt  sovint, 
com  si  fos  un  terrós  de  sucre,  ficava  un  peó 

dins  de  la  tassa  de  café,  y  remenant  ab  la 
cullereta  volia  desferlo. 

Poch  à  poch  anavan  venint  els  demés  com¬ 
panys  de  joch.  Devant  del  senyor  Llopis  s’as- 
seya’l  capità  Sànchez  Arana,  quins  crits  y 
renechs  estemordian  al  pacifich  ex-sastre. 

Però  las  partidas  més  interessants  eran 
las  que  jugavan  el  doctor  Rubi — gran  men¬ 
tider,  deliciós  Tartarin  català  qu’havia  estat 
per  tot  y  tot  ho  sabia — y  en  Bohigas,  gegant 
atlétich,  curt  de  gambals  y  cridaner  d’ofici. 
Entorn  dels  quatre  taulers— ó  sian  las  pare- 
llas  senyor  Pau  y  jo,  Sànchez  Arana  y  Llo¬ 
pis,  Gumà  y  Torné,  Rubí  y  Bohigas  —  s’hi 
bellugavan  uns  quants  mirons  impertinents, 
de  bona  fe,  aixó  sí,  peró  que  no’s  sabian  estar 
de  dir  la  seva  al  seguir  las  peripecias  del 
joch,  murmurant  ab  engunia  à  cada  moment: 
—  /Ma/e,  mate! —  Y  era  probat  que  sempre 
s’erravan.  En  Bohigas,  que  no’ls  podia  su- 
frir,  els  hi  cridava:  —  «Els  mirons,  de  pe¬ 
dra!» — 

Jo  jugava  sense  dir  un  mot,  peró'l  senyor 
Pau  xerrava  pels  colzes.  M’espantava  ab  sas 
amenassas,  me  tenia  dominat.  —  «Si  no  ho  fas 
millor  te  donaré  un  cavall» — me  deya  cada 
dia.  Jo  veya  mates  per  tot,  fins  à  las  horas  de 
dormir. 

En  Sànchez  Arana,  dirigint  furiosas  mira- 
das  à  n’en  Llopis  semblava  dirli: — O  entra 
este  peón  à  dama  ó  dejo  de  ser  quien  soyl — 
0  bé  rondinava  perque’l  pobre  home  havia 
vessat  el  rom  sobre’l  tauler. 

Els  més  pacífichs  eran  en  Gumà  y  en  Tor¬ 
né,  peró  en  cambi  arribavan  à  produhir  bas- 
queix: 

— «Senyor  Gumà, 

aquest  peó  no  se’l  menjarà!» — 

LLUYT k  IDEAL 

Ella,  ella ,  à  un  tratto ,  come  ferita  ruppe  in  singkiozzi 
Gabriele  d’Annunzio. —  Villa  Ckigi. 

iQuín  bes  impur  fa  del  meu  cos  de  verge 
son  jardí  de  perfums  y  de  delicias? 
íQuín  abràs  inflamat  porta  als  meus  llabis 
el  néctar  estival  de  sas  caricias? 

Sento  vels  de  boyrina  en  mas  parpellas 
y  remor  de  sospirs  en  mas  orellas. 

Ab  el  somni  plascívol  d’una  verge 
he  vingut  al  repòs  de  las  delicias, 
y  ab  un  célich  amor  florint  als  llabis 
he  pensat  en  la  vetlla  y  sas  caricias... 

He  somniat  que’m  besavan  las  estrellas 
y’m  portava  la  nit  sas  cansons  bellas. 


deya  en  Torné  endevinant  la  intenció  del  seu 
enemich,  que  volia  menjàrseli’l  peó  de  rey. 

— «Senyor  Torné, 

aquest  peó  jo  me’l  menjaré!»  — 

responia  ab  la  mateixa  tornada — una  tornada 
indefinible  y  horrorosa — el  vell  caricato.  Y’l 
peó  ja  era  mort  y  enterrat,  y  encara’s  sentia’l 
monoton  y  cansoner  refrà.  N’hi  havia  pera 
desesperarse. 

El  doctor  Rubi,  tot  jugant,  referia  per  ve¬ 
gada  milionéssima  sas  moltas  y  variadas 
aventuras — lluytas  ab  feras  en  els  més  es¬ 
pessos  boscos  de  la  índia  inglesa  y  en  els 
sorrals  africans;  combats  ab  salvatjes  suda- 
nesos  y  piratas  xinos,  ó  bé  curacions  mara- 
vellosas,  desafíos  ab  militars  russos,  discus¬ 
sions  científicas  ab  Spencer  y  Haeckel,  pro- 
digiosos  serveys  à  la  nació  y  à  la  humani¬ 
tat,  etc.,  etc., — mentres  en  Bohigas,  à  mitja 
veu,  cantava  la  Marsellesa,  els  himnes  de 
Riego,  de  Garibaldi  y  de  Luchana  ó  couplets 
del  Ki-ki-ri-ki ,  desafinant  sense  pietat,  picant 
de  peus  y  donant  cops  de  puny  sobre  la 
taula.  Quan  totas  aquestas  veus  inharmóni- 
cas  vibravan  juntas,  la  nostfa  penya  sem¬ 
blava  un  galliner,  una  bogeria,  un’olla  de 
grills. 

Cada  tarda’s  repetian  las  mateixas  esce- 
nas.  Y  al  sonar  las  quatre  tothóm  s’aixecava. 
N’hi  havia  que  no  tenian  res  que  fer,  peró 
se’n  anavan  per’imitar  als  altres. 

Avuy  tot  s’ha  acabat.  Qué  me’n  son  d’o¬ 
diosos — sense  conéixels — els  parvenus  que 
han  mort  aquells  antichs  y  tranquils  es¬ 
barjos! 

Francesch  Oliver. 


Ubriacat  d’amor  mon  pit  de  verge 
ha  gaudit  fervorós  d’eixas  delicias; 
pro  un  bes  ardent  han  profanat  mos  llabis 
ab  el  néctar  impur  de  sas  caricias. 

Mos  polsos  s’han  encés,  y  com  poncellas 
s’han  badat  enteladas  mas  parpellas! 

?Quín  bes  impur  fa  del  meu  cos  de  verge 
son  jardí  de  perfums  y  de  delicias? 

Sento  un  gran  foch...  s’assecan  els  meus  llabis 
y  m’encenen  el  cor  novas  caricias... 

Soch  verge...  y  tinch  l’amor  de  las  estrellas... 
Vinicil  treu  el  vel  de  mas  parpellas  I 

Pere  Prat  Jabal-lí, 

L’ENCÍS  DEL  SANT  DIVENDRES 

(Fragment.) 


Un  tebi  escalf  devalla  à  la  clariana 
del  boscatje  florit: 
el  misteri  infinit 
de  la  aromosa  ufana 
qu'enjoya  à  la  Natura, 
pren  inflexions  de  veu 
y  pel  bosch  encantat  vibrant  murmura. 

La  dolsa  sinfonía  creix  arreu; 
sobre  l’herbey  se  gronxa  acompassada, 
pels  foscos  branquillons  s’entortolliga 
y  s’eleva  al  espay,  com  encensada 
cansó  d’amor.  Pel  cel  apar  que  riga 
suau  color  blavís. 

Entre’l  florit  boscatje,  Parsifal, 
dominat  per  l’encís 
sagrat  del  Sant  Divendres 
— -magicas  flors  y  pradas  que  verdejan 
ab  sos  matisos  tendres 
y  sos  novells  perfums 
y  sas  blanas  remors  que  xiuxiuhejan — 
veu,  com  en  somnis,  resplandir  el  Gral 
sobre  un  fons  misteriós  de  blancas  llums. 
Dels  batechs  de  son  cor  els  ritmes  sent 
al  rebre’l  bes  d’amor  que’l  Crist  li  envia 
à  travers  del  encís  del  jorn  sagrat; 
baixa  son  pur  esguart  d’adolescent 
vers  la  flayra  qu’exhalan  las  violetas, 
y’l  gronxoleig  de  las  humils  floretas 
li  revela  quelcóm  de  l’harmonia 
que  plana  sobre’ls  cims  de  Montsalvat. 

En  tant  aumenta  la  joyosa  parla 
de  las  fullas  y  flors:  la  merla  garla 
ab  sa  tendra  niuhada. 

Parrupan  els  tudons  en  la  enramada 
y  las  ayguas  del  llach  qu’al  lluny  murinuran, 
fan  arribar  sos  càntichs  somniosos 
com  lleuas  vibracions  d’enormes  liras: 

— Tot  lo  que  sents,  fill  meu,  tot  lo  qu’oviras, 
els  aléns  dels  fullatjes  remorosos 
y  las  veus  de  las  onas  que’s  deturan 
sobre  l’herbey  mullat  de  las  riberas, 


son  las  cansons  que  cantan  falagueras 
els  aucellets,  las  ayguas  y  las  cosas. 

^No  sents  pel  blau  espay  perfums  de  rosas? 
(No  sents  veus  d’àngels  d’alas  impalpables, 
majestuosas  y  puras? 

Son  notas  adorables 
que  baixan  somrihent  de  las  alturas 
à  fondres  ab  el  cant  que’l  món  entona. — 
Aixó  diu  Gurnemanz:  sa  veu  pausada 
entre  l’onatje  de  verdors  ressona. 

ijjesús  es  mort  y  la  Natura  canta? 

Parsifal  s’entristeix:  la  joya  santa 
d’eix  jorn  odiós  li  sembla  befa  impía. 

Y  à  Gurnemanz  ab  veu  conmosa  diu: 

— Tot  lo  qu’en  l’Univers  respira  y  viu 

avuy  plorar  deuria 
y  vestirse  de  dol. 

Hauria  d’aturarse  la  florida 

dels  arbres  verts  y  la  claror  del  Sol, 

y  apagarse  eix  ressó  rublert  de  vida.— 

Y  Gurnemanz  respon: — Fill  meu,  el  prat 
y’l  boscatje  florit  y  l’aucellada 
cumplint  del  Salvador  la  Voluntat, 
cantan  al  rebre  la  suau  rosada 

del  llagrimeig  dels  pobres  pecadors. 
Per’ells  tot  canta.  Vetaquí,  fill  meu, 
l’alegria  que’t  volta: 
tot  lo  que  viu,  lo  que  respira  y  creu 
l’Ordre  de  Deu  escolta. 

La  Natura’s  retorna  ab  els  dolors. — 

Y  de  Kundry  las  llàgrimas  més  puras 
cauhen  sobre’ls  brins  d’herba  que  reviuhen 
ab  els  plors  de  las  tristas  criaturas. 

—  Es  cert — diu  Parsifal: — la  pecadora, 
mentres  el  prat  somriu,  sospira  y  plora. — 

Y  sos  llabis  s’entreobren  y  somriuhen. 


Geroni  Zanné. 

OBSERVACIONS  SOBRE 
LA  VIDA  MODERNA  (0 

Apuntes  pera  un  llibre  que  no  surtirà  may 

IX 

Si  la  dona  «sér  moralment  secundarben  la 
vida»,  no  pot  tenir  més  que  una  missió  pura¬ 
ment  mecànica,  l’home’n  pot  tenir  d’innume¬ 
rables.  Pot  tenir  ideals,  caborias,  fins  pot 
tenir  cebas.  Es  més:  de  fet  {qui  es  que  no  té 
una  d’aquestas  tres  cosas?  Ningú.  Sembla, 
donchs,.que  tindríam  de  viure  en  el  millor 
dels  mons,  perque  obehint  uns  y  altres  à  un 
impuls  natural  ó  afició  definida,  es  à  dir,  una 
vocació.,  es  clar  que  l’home  al  perseguir  ab 
constància  la  realisació  del  respectiu  ideal, 
cabòria  ó  ceba ,  cumpleix  el  fi  pera  que  natu¬ 
ralment  ha  sigut  creat.  Y  no  obstant,  la  rea¬ 
litat  ens  demostra  qu’aixó  no  es  pas  ben  bé 
exacte.  Evidentment  hi  té  d’haver  un  mal¬ 
entès.  Y  si’ns  hi  fixém,  el  trobarém  tot  se¬ 
guit. 

Aquest  mal-entés  neix  de  que  las  tres  pa- 
raulas  ditas  —  ideals,  caborias  y  cebas — s’ac- 
ceptan  vulgarment  com  expressió  d’una  ma¬ 
teixa  idea,  ó  per  lo  menys  la  tranzició  entre 
l’una  y  las  altras  no’s  considera  ésser  molt 
sensible.  Y  aixís,  al  home  que  s’estudia,  que 
s’observa,  que  reflexiona,  que,  convensut  de 
que  per  quelcom  haurà  nascut,  busca  aquest 
quelcom  en  lo  més  intim  del  seu  sér  y  troba 
la  seva  vocació  clara  y  definida,  se’l  confon 
tot  seguit  ab  el  petit  bonjan  que — esperit 
metódich  y  ordenat — perque  un  dia  va  veure 
que  un  altre  pròxim  s’entretenia  en  engan¬ 
xar  sagells  dintre  d’un  album,  ha  volgut  fer 
com  ell,  n’ha  volgut  enganxar  encara  més 
qu’ell,  y,  presa  la  empenta,  ha  cregut  trobar 
la  seva  missió:  missió  trascendental! 

Naturalment  qu’es  dificilissim  fixar  la  dife¬ 
rencia  que  hi  hà  entre  la  vocació  verdadera  y 
la  que’n  podriam  dir  vocació  aparent,  entre 
un  ideal  elevat  y  un  desitj  rutinari;  però  ob- 
servantho  pràcticament,  no'ns  serà  dificil  tro¬ 
bar  que  la  frivolitat,  ó  sigui  la  falta  de  convic¬ 
cions  loque  separa  aquesta  d’aquella. També 
hi  trctbarém  l’egoisme.  No  l’egoísme-virtut 
que’s  confon  ab  la  dignitat  y  la  conciencia  de 

la  pròpia  personalitat,  l’egoisme  del  home 
conscient  que  diu:  «entre  jo  y  tu,  ó  entre  jo 
y  tothom,  primer  jo»;  sinó  l’egoisme  mesqui 
que  neix  per  gelos,  l’egoisme  del  home  que 
diu:  «vull  més  que  tu,  perque  tu  vols,  neces¬ 
sito  més  que  tothom,  perque  tothom  neces¬ 
sita.»  Ab  aquestas  dugas  qualitats  fàcilment 
podrém  distingir  lo  qu’en  realitat  es  l’ideal 
d’un  home  superior,  y  lo  qu’es  una  falsa  vo¬ 
cació.  Tothom  se  creu  seguir  la  seva  y  se¬ 
guiria  à  conciencia,  lo  qual  vol  dir  que  al  se¬ 
guiria  creu  cumplir  una  missió  trascendental. 

Y  no  obstant,  qué  pochs  son  els  que’n  cum- 
pleixen  una;  més  ben  dit,  els  qu’en  realitat 
la  segueixen  la  pròpia  vocació! 

Si  descomptém  tres  ó  quatre  sabis  que, 
abstrets  en  sa  ciència,  cercan  infatigables 
nous  elements  de  progrés,  tres  ó  quatre  ar- 
tistas  que,  enamorats  fervents  de  la  Bellesa, 
cultivan  l’art  desinteressadament,  dos  ó  tres 
filàntrops  que’s  preocupan  de  la  misèria 
general,  alguns  místichs,  creyents  de  bona 
fe,  que  fixa  la  mirada  en  una  vida  millor,  fan, 
també  de  bona  fe,  mèrits  en  aquesta  pera 
lograr  aquella;  si  exceptuém  els  que  po- 
dríam  dirne  màrtirs  polítichs,  socials  ó  reli¬ 
giosos,  qu’ab  entussiasme,  convicció  y  desin¬ 
terès  se  sacrifican  constantment  per  ideals  ó 
principis  que  creuhen  han  d’ésser  beneficio¬ 
sos  pera  la  humanitat;  si  exceptuém  totas 
aquestas  categorias  d’homes  superiors  que 
no  arriban  tots  junts  al  hu  per  deu  mil  dels 
qu’en  aquest  món  s’agitan...  {qué  queda? 
{quins  ideals  sans,  quina  finalitat  serena, 
quina  vocació  sincera  podrém  descubrir  en  la 
vida  dels  altres? 

El  rich  banquer,  qu’ab  sos  milions  domi¬ 
na  un  mercat  y  ab  las  sóvas  encertadas  com¬ 
binacions  cada  dia  es  més  rich,  vos  dirà: — 
«La  meva  vocació  es  fer  diners.» — Mes  pre- 
gunteuli:  — {«Pera  ferne  qué?» — Y  no  sabrà 
qué  contestar.  La  seva  vocació  serà  la  matei¬ 
xa  d’una  màquina. 

El  metje  acreditat  que  s’ha  passat  deu 
anys  estudiant  y  se’n  passa  després  vinticinch 
aplicant  rutinariament  els  seus  estudis,  que 
flemàticament  visita  tota  una  gernació  de 
malalts  curantlos  ab  més  ó  menys  trassa, 
vos  dirà: —  «Segueixo  la  meva  vocació,  qu’es 
curar.» — Mes  pregunteuli: — «Ho  fas  en  rea¬ 
litat  per  curar,  ó  per  cobrar  honoraris?»  — 

Y  l’home  vacilarà. 

Un  advocat  de  renóm  que  se  sab  de  cor 
totas  las  lleys  y  procediments,  vos  dirà: — «El 
meu  ideal  es  la  justícia.»  —  Però  digueuli: — 
«(Ja  n’estàs  ben  cert  que  la  justícia  ideal  es  la 
que  s’ha  concretat  en  lleys?))  —  Y  no  podrà 
menys  que  confessar: — «Ho  sigui  ó  no,’l  meu 
ofici  es  lograr  que  las  lleys  se  respectin.  Per 
xó’m  pagan!» — 

El  rentista  vos  dirà  que  la  seva  vocació  es 
viure  tranquil;  el  comerciant:  saber  comprar 
barato  y  vendre  car;  el  militar,  tirar  tiros; 
l’arquitecte,  edificar;  l’actor,  fer  plorar  y  riu¬ 
re;  el  músich,  fer  armonías,  y  l’home  actiu, 
trevallar.  Mes  si  al  primer  li  suprimiu  els 
quartos  y  als  demés  la  esperansa  de  gua- 
nyarlos,  tot  seguit  la  tal  vocació’s  desvanei- 
xerà. 

De  manera  que  la  inmensa  majoria  de  la 
gent  que  trevalla  moral  ó  materialment,  sols 
per  ambició  ó  necessitat  trevalla,  no  per  es¬ 
pontània  voluntat.  Suprimiu  el  preu,  y  ningú 
farà  la  feyna  que  feya. 

Però,  independentment  d’aquest  trevall  que 
la  necessitat  del  viure  imposa,  raro  es  l’home 
que  no’n  fa  un  altre  ben  lliurement.  Y  aquest 
es  el  qu’ab  ironia  s’ha  calificat  de  cabòria 
y  ceba ,  sense  perjudici  de  que  cada  hu,  bur- 
lantse  de  las  dels  altres,  cregui  que  la  pròpia 
respon  à  una  finalitat  trascendental. 

Y  en  la  futesa  d’aquestas  petitas  vocacions 
— qu’en  realitat  constituheixen  las  grans  ilu- 
sions  del  home  —  es  ahont  descubrím  la  fri¬ 
volitat  ab  que’s  pren  la  vida. 

Tot  home,  ademés  de  la  seva  vida  especial 
— ésser  casat  y  sostenir  una  familia,  ésser 
solter  ó  viudo  y  guanyarse  la  vida,  ésser  rich 
ycumplir  ab  las  pràcticas  socials,  etc. — porta 
en  son  sí  un  petit  niu  d’ilusions  més  ó  menys 
extranyas  y  extravagants,  peró  quina  paulati- 
na  realisació  parcial— total  ningú  la  logra — 
constituheix  la  seva  petita  joya  terrena.  El 
coleccionista  de  sagells,  ó '  de  pipas,  ó  de 
llibres,  ó  d’escuradents,  ab  cada  exemplar 
raro  qu’afegeix  à  sa  colecció,  se  sent  més 
complert  y  més  superior  als  altres  homes;  el 
guanjador  de  premis  en  certàmens  ó  jochs 
florals,  ab  trampa  ó  sense;  el  que’s  passa 
mitja  vida  somniant  ab  un  títul  nobiliari  ó 
ab  mitja  dotzena  de  condecoracions  ó  ab 
càrrechs  honorífichs  que  donan  dret  à  lluhir 
uniformes  vistosos  y  prerrogativas  excepcio¬ 
nals;  el  que’s  daleix  per  trobar  cada  dia’l  seu 


nom  imprès  en  el  diari;  el  que  dona  grossas 
propinas  pera  que’ls  criats  li  fassin  grans 
reverencias;  el  que  porta  moltas  joyas  y  par¬ 
la  sempre  de  diners  pera  que’ls  altres  glatei- 
xin;  el  que  diu  mal  del  clero  perque  fa  repu¬ 
blicà  ó  manté  querida  perque  fa  corridn;  el 
que  muda  tres  voltas  cada  dia  de  trajo  pera 
lluhir  sa  gallardia  34-  espatarrar  al  sexe  dèbil; 
el  que  no  perdona  un  tall  al  barber  ni  una 
trepitjada  al  distret  passant;  el  filarmónich 
que  desxifra  geroglífïchs  musicals;  el  poeta 
que  fa  versos  à  la  lluna  de  setembre  y  à  cap 
més  que  à  la  de  setembre;  l’orador  que  s’em¬ 
borratxa  en  el  meeling  dihent  horrors  ó  al 
Parlament  brodant  tonterias;  el  fart  menjant, 
el  borratxo  bevent,  el  Tenorio  conquistant, el 
jugador  jugant,  l’hipócrita  enganyant,  l’em- 
bustero  mentint,  etc...,  cada  hu  ab  sa  deria’s 
passa  lo  millor  de  sa  existència  desitjant 
irreflexivament  poderla  realisar  en  forma  tan 
perfecta,  que  per  tothom  menys  per  ell  es 
inimaginable. 

Y  cada  una  d’aquestas  petitas  ilusions  que 
en  els  demés  califiquém  de  caborias,  vicis, 
defectes,  ridiculesas,  etc.,  en  nosaltres  ma¬ 
teixos  las  considerém  com  à  manifestacions 
d’un  instint  que’ns  impeleix  avant  pel  cami 
de  la  vida  pera  realisar  la  nostra  vocació. 

(Ens  hi  parém  à  analisarlos  aquests  secrets 
estímuls  que  semblan  impelirnos?  (Hi  hà 
ningú  que  s’aturi  à  meditar  si  aqueixas  de- 
rias  responen  à  una  necessitat  imperiosa  de 
nostre  sér,  ó  pel  contrari,  han  nascut  per  cir- 
cunstancias  externas  y  accidentals  y  s’han 
arrelat  per  hàbil?  (Quin  es  l’home  que,  con- 
vensut  de  qu’es  un  sér  racional,  tracta,  avans 
de  pendre  la  empenta,  d’explicarse  racional¬ 
ment  el  per  qué  d’aquella  fal·lera  que’l  domi¬ 
na  ó  sembla  dominarlo?  Cap,  ó  casi  bé  cap. 
Frívolament,  sense  pensar,  ens  embarquém 
en  el  barco  de  nostras  primeras  ilusions;  ca¬ 
da  onada  ab  son  enganyós  balanceix,  ara 
amunt,  ara  avall,  ens  fa  creure  que  s’apropa 
el  port  confós  qu’havíam  somniat,  y  la  tem¬ 
pesta  que’ns  ha  d’engolir  arriba  quan  creyém 
que  tot  just  eram  al  comensar. 

TEATRES 

La  Gobernadora 

En  Jacinto  Benavente  ab  La  Gobernadora 
ens  ha  demostrat  una  vegada  més  la  verda- 
dera  naturalesa  del  seu  temperament  artis- 
tich.  Essencialment'  satirich,  retrata  tipos  y 
costums  ab  una  veritat  qu’enamora  y  ab 
una  intenció  y  fermesa  que  reflexan  la  sere¬ 
nitat  del  seu  judici  al  fuhetejar  els  vicis  y  de¬ 
bilitats  del  món  qu’observa.  Mes  aquest  es¬ 
perit  eminentment  observador  no  profondisa, 
no  entra,  may  en  l’ànima  dels  personatjes 
objecte  dels  seus  estudis;  las  grans  passions 
y’is  sentiments  intensos  qu’agitan  à  las  àni- 
mas  complexas  sembla  que  li  passin  desaper¬ 
cebuts,  y'l  seu  anàlisis  se  limita  ó  lo  extern, 
als  petits  defectes,  à  las  petitas  preocupa¬ 
cions  qu’en  realitat  son  avuy  els  únichs  mo¬ 
tors  que  fan  moure  à  la  inmensa  majoria  dels 
homes  superficials  y  lleugers  en  sa  vida  apa¬ 
ratosa.  Y  aqueixos  petits  defectes  y  preocu¬ 
pacions  els  sorprèn  maravellosament  en  Be¬ 
navente,  presentantnos  en  aquest  sentit  qua- 
dros  exuberants  de  vida  y  arrodonits  ab  un 
luxo  de  detalls  extraordinari.  Ab  tot  aixó  lo- 
gra  en  moltas  ocasions  en  Benavente  interes* 
sarnos  de  debó;  y  al  veure  tots  aquells  tipos, 
sobriament  y  ab  veritat  apuntats,  que’s  mou- 
hen  en  un  ambient  ple  de  vida  y  de  calor  y 
que  parlan  un  llenguatje  cuit,  viu  y  finament 
sarcàstich,  ens  sentim  dominats  per  l’autor 
que  sembla  prométrens  grans  cosas.  Peró  las 
esperansas  no's  realisan.  Quan  sembla  que  1 
drama  va  à  esclatar,  quan  sembla  que  quel¬ 
com  d’excepcional  ocorrerà  entre  aquella  gent 
que  tant  ens  interessa,  l’autor  fuig  per  la  tan¬ 
gent  ja  nuhant  una  acció  vulgarissima  sense 
cap  consistència,  ja  fent  cas  omís  de  l’acció 
dramàtica  pera  continuar  pintant  quadros 
d’impresió  que’s  succeheixen  en  els  diferents 
actes  sens  aquella  unitat  de  desenrotllo  que 
caracterisa  à  tota  concepció  dramàtica. 

La  Gobernadora ,  més  que  un  drama,  més 
que  una  comèdia,  es  un  enfilall  de  quadros 
de  costums,  els  quals,  si  en  realitat  consti- 
heixen  una  sola  obra,  es  perque’ls  personat¬ 
jes  son  sempre’ls  mateixos,  no  perque  se’ns 
presentin  lligats  per  una  acció  intensa. 

D’aixó’n  resulta  qu’en  Benavente  sigui  tan 
desigual  en  sas  obras,  fins  al  punt  de  que, 
com  succeheix  en  la  que’ns  ocupa,  hi  trobém 
actes  que’ns  entussiasman  y  actes  que’ns  dei- 
xan  glassats. 

Model  dels  primers — segurament  de  lo  mi¬ 
llor  qu’ha  escrit  en  Benavente — es  el  segón 
acte  de  La  Gobernadora.  En  ell  ens  presen¬ 
ta’l  quadro  d’un  govern  civil  de  segón  ordre 
ab  tot  l’esplendor  de  sa  vulgaritat,  si  es  que 
la  vulgaritat  pot  ésser  esplendorosa. 

Alli’ns  trobém  ab  el  governador,  qu’es  un 
home  honrat,  aixo  si,  qu’es  lliberal,  aixó  tam¬ 
bé,  peró  qu’es  dèbil,  y,  ab  tot  y  tenir  sentit 

comú,  obra  com  si  no'n  tingués  perque  es  ca¬ 
sat  y  la  seva  senyora  li  fa  fer  lo  que  vol.  Ens 
trobém  ab  aquesta,  la  governadora,  lleugera, 
atrevida,  y  també  honrada  en  el  fons,  peró 
que  no  ho  sembla;  ab  el  secretari,  tipo  un 
xich  rebuscat  en  certs  detalls  peró  ben  humà 
en  el  fons;  y  en  fi,  ab  una  serie  de  tipos,  el 
cacich  ab  sa  filla,  el  noble  de  Madrid  y  la  se¬ 
va,  els  Tenorios  de  poble  y  alguns  més,  tots 
dibuixats  de  mà  de  mestre.  Las  escenas  d’a¬ 
quest  acte  son  de  verdadera  comèdia,  tal  vol¬ 
ta  d’un  cómich  exagerat  algunas  d’ellas.  La 
intenció  satírica  del  autor  s’hi  mostra  ab 
tota  sa  forsa,  impresionantnos  tant  més  els 
conceptes  é  ideas  que  posa  en  boca  de  sos 
personatjes,  en  quant  sentim  que  son  copia 
exacta  de  la  realitat,  copia  d’aqueix  món  bu- 
rocràtich  y  politich  tan  ridicul  y  tan  inmoral. 
Y  en  Benavente  no  exagera  may.  Tcts  sen¬ 
tim  que  aquell  governador  representa,  en 
quant  à  moralitat,  cultura  y  energia,  un  pro- 
medi  entre’ls  governadors  d’Espanya,  y  que 
tots  els  demés  tipos,  ab  sas  petitas  preocupa¬ 
cions  é  intrigas,  son  també  un  promedi  d’a¬ 
quells  personatjes  de  provincià  que  l’autor 
posa  tranquilament  en  la  picota  del  ridícul. 

Els  demés  actes,  sobre  tot  el  tercer,  son 
molt  inferiors.  Com  ja  hem  dit  avans,  faltada 
l’obra  d’una  acció  determinada,  l’autor  no 
sab  cóm  acabaria  y  tot  el  tercer  acte,  accen- 
tuadament  assayneíat ,  ens  aburreix  en  gran 
manera. 

De  tots  modos,  en  tots  ells  el  diàlech,  com 
d’en  Benavente,  ens  captiva  per  sa  correcció, 
per  sa  vivesa  y  per  sa  forsa  d’ironia  y  d’in¬ 
tenció. 

La  companyia  de  la  Pino  presenta  l’obra 
ben  arrodonida,  distingintse  ella,  que,  sobre 
tot  en  el  segón  acte,  fa  las  escenas  ab  el  go¬ 
vernador  y  ab  el  secretari  ab  gran  naturali¬ 
tat  y  expressió.  També’l  que  feya  de  gover¬ 
nador,  senyor  Rubio,  el  secretari,  senyor  Mo- 
rano,  la  Bremón  y  la  Català,  pera  no  citarlos 
tots,  se  distingiren,  interpretant  à  concien- 
cia’ls  respectius  papers. 

El  teatre  brillantissim.  L’obra  no  va  agra¬ 
dar  gayre  perque  s’hi  diuhen  algunas  veri¬ 
tats  que  no  à  tothóm  agrada  sentir. 

Emili  Tintorer. 

NOTA  D’ESTÍU 

Las  rosellas  y  espigas,  rebressadas 
pel  ventitjol  d'ahí, 

ajegudas  ja  restan  y  abrassadas 
per  sempre  més  dormi. 

Pels  camps  casi  deserts,  sols  margenadas 
s’hi  veuhen  reflori, 

y  no  escampan  ja’ls  prats  sas  alenadas 
de  flors  de  tarongí. 


De^nou  retornaran  las  matinadas 
fredas  com  llevantí, 
y  ab  ellas,  romaceras,  las  vespradas, 
llargas,  llargas,  sens  fí. 

Aprofitém  el  temps  de  las  besadas; 

ma  vida,  vina  ab  mi, 
vina  ab  mi,  que’t  diré  quàntas  vegadas 
m’anyoro  lluny  d’aquí. 

Jaume  Terrí. 


FLORS... 

— Si  sapiguessis  lo  que  m’agradan  las 
flors! — deya  la  malalta  à  una  amiga  seva  de 
cara  rosada,  d’ulls  negres  y  brillants,  tota 
ella  respirant  vida. 

— Ja  ho  sé.  Bé  prou  me’n  recordo  que 
t’agradan  molt  las  flors.  Ja  quan  eras  petita, 
pel  mes  de  maig,  ne  duyas  grossos  poms  à 
la  Verge...  Ja  te’n  portaré,  ja.  Mira,  demà... 
demà. .. — 

La  malalta  feu  un  gran  sospir  y  volgué 
mirar  al  camp,  qu’era  vermell  de  sol,  tot  ple 
de  vida;  arreu  pallers,  blat,  espigas... 

— Tinch  set — va  dir  la  malalta,  mirant  ab 
un  esguart  tot  apagat  à  la  seva  amiga, — tinch 
set;  donam  vi,  molt  vi,  que  vull  viure  forsa. 
Me  sento  forta  avuy;  fins  m’aixecaria  y  me’n 
aniria  à  espigolar.  Qué  bé!  Dels  peus  me’n 
eixiria  sanch,  sanch  roja  com  el  vi.  Quínas 
punxadas!  Y  dels  ulls  me’n  eixirían  espur- 
nas,  y  del  pit  un  dols  panteig  de  cansanci 
benfactor.  Y  corre,  corre  pel  camp!  Quina 
ditxa!  Es  tan  llarch,  tan  bonich!...  Culliría 
rosetas  de  pastor  y  blauhets,  y  me  las  posa¬ 
ria  al  cap  aquestas  flors.  Encara  que  al  en¬ 
trar  al  poble  me  las  treuria,  per'xó. 

— Av,  ay!  {per  qué  te  las  treurias? 

—  Perque  ningú  me  las  vegés.  Me  las  pen- 
drían  si  me  las  oviravan.  No  sabs  tu  lo  enve- 
josas  que  son  las  mossas  del  poble.  tTe’n 
recordas?  Aquell  dia  que  jo  venia  del  sem¬ 
brat  ab  la  falda  plena  de  flors,  me  las  varen 
llensar  al  torrent.  Y  jo,  mira,  vinga  plorar... 
plorar  y  corre.  Penso  que’m  ve  d’alló  la  ma¬ 
laltia. — 

Y  la  companya,  veyent  aquella  mossa  que 


s’acabavà,  volia  fer  el  cor  fort,  mes  las  llà- 
grimas  li  brollavan  dels  ulls. 

L’endemà  à  mitj-dia,  à  ple  sol,  va  anar  la 
amiga  à  cullir  flors  pera  la  malalta. 

Feya  un  jorn  quiet.  El  cel  era  blau,  pur, 
sense  cap  núvol.  De  tant  en  tant  cantava  la 
cigala. 

La  companya  feya’l  pom.  Tenia  ja  en  la 
falda  rosellas  y  blauhets. 

—  Es  poch  —  pensà  l’amiga,  guaytant  el 
ram  y  besantlo. — Me’n  vaig  à  demanar  una 
flor  grossa  à  la  senyora  del  mas  Blanch. 
Ella  no  me  la  negarà,  n’estich  segura. — 

Y  se  n’hi  va  anar  à  casa  la  rica  viuda,  la 
mestressa  del  mas. 

Y  la  senyora,  plena  de  bondat,  ab  sas 
mans  finas,  delicadas,  tristas  com  crisante- 
mas,  va  ferli  un  gros  pom  derosas,  flayrosas 
y  xamosas  com  la  donzella  que  las  rebia. 

Ab  las  flors  entrà  à  la  cambra  de  la  malalta. 

— Rosó!  Rosó! — cridà  ab  veu  forta. 

— Rosó!— tornà  à  cridar. 

Mes  la  Rosó  no  responia. 

Va  aproparshi  més,  y  va  véurela  blanca 
com  morta;  va  palparia  y  va  trobaria  freda. 

Y  ab  tot,  li  va  semblar  que  somreya. 

La  companya  cridà  altra  volta: 

— Rosó!  Rosó!  Las  flors!  Te  porto  la  vida! 
Son  plenas  de  sol  aquestas  flors,  plenas  de 
somni! . . . — 

Y  res...  Las  flors  cubriren  el  cos  glassat 
de  la  malalta,  y  las  llàgrimas  de  l’amiga  li 
inondaren  el  rostre. 

Y’l  paisatje  reya. 


Narcís  Gili  Gay. 


UN  CANT 

Las  cansons  son  el  balsam  diví 
ab  que  l’ànima  nostra’s  refà, 
de  la  Vida  al  seguir  el  camí 
no  deixém,  amichs  meus,  de  cantà! 

Quan  la  sort  que’ns  depara’l  Destí 
ens  obligui  à  deixar  nostre  anhel, 
no  deixém  de  cantar,  que  à  la  fí 
no  ha  d’estar  sempre  núvol  el  cel. 


NOVAS 

Diumenge  tinguerem  el  gust  de  rebre  la 
visita  de  nostre  bon  company  de  catalanisme 
en  Bonaventura  Riera,  director  que  fou  de  La 
Nació  Catalana,  qui'ns  vingué  à  manifestar 
son  agrahiment  per  las  mostras  d’atenció  y 
amistat  de  que  foren  objecte  ell  y’Is  seus 
amichs  Mariné  y  Sal,  durant  son  empreso¬ 
nament. 

Molt  celebrém  que  l’amich  Riera  pugui 
dirho  aixís,  demostrantse’l  companyerisme 
que  regna  entre’ls  autonomistas  catalans,  els 
qui  no  feren  més,  després  de  tot,  que  cum- 
plir  una  obligació  al  trevallar  per  la  llibertat 
dels  presos  y  pera  que  res  els  hi  faltés  durant 
sa  estada  en  la  presó. 

Dijous  de  la  passada  setmana  tingué  lloch 
en  el  local  de  l’associació  «Colonia  Gerun¬ 
dense»  una  vetllada  necrològica  pera  honrar 
la  memòria  del  inmortal  poeta  mossèn  Ja- 
cinto  Verdaguer.  Se  llegiren  varis  trevalls 
en  vers  y  prosa  dels  senyors  Palou,  Marinel- 
lo,  Pagés  y  Duch,  Busquets  y  Punset,  Falp 
y  Plana,  Franquet  y  Serra,  Morató  y  Grau, 
Folch  y  Torres  (Manel),  Gonzàlez  de  Quija¬ 
no  y  Moix. 

Entre  las  cansons  hi  figuraren  La  Estre- 
lleta,  de  l’ Alió,  que  dona  ocasió  delluhiment 
à  la  senyoreta  Lambert;  La  Farigola,  lletra 
de  mossèn  Cinto,  molt  ben  executada  pel  chor 
«Piski-fay»;  El  lliri  blanchy  L’ Emigrant,  per 
l’úOrfeó  Canigó». 

Tots  els  trevalls  literaris  foren,  com  els 
números  musicals,  fortament  aplaudits,  re¬ 
sultant  ben  solemne  la  sessió,  que  fou  closa 
pel  president  senyor  Lloveras  ab  un  breu 
parlament  de  gracias  à  la  nombrosa  concu¬ 
rrència  que  hi  havia  assistit. 

L’agrupació  catalanista  de  Sans  «Els  Se¬ 
gadors»  ha  acordat  organisar  pera’l  24  del 
vinent  agost,  festa  major  d’aquella  localitat,  el 


Tols  sabém  que’ns  hauràn  de  veni 
entre’l  goig  y  la  joya’Is  dolors, 
no  hi  fa  res:  donchs  no  hi  hà  cap  jardí 
hont  no  hi  hagin  espinas  y  flors. 

Podrà’l  Temps  nostre  cos  envellir 
y  la  Mort  nostre  esprit  apagar; 
ja  ho  sabém  que’ns  haurém  de  morir, 
mes  per’xó  no  deixém  de  cantar! 

Xavier  Zengotita  Bayona. 


Certamen  literari  qu’anyalment  sol  celebrar, 
y  pera’l  que  s’ofereixen  aquest  any  quinze 
premis,  deventse  enviar  tots  els  trevalls  que 
hi  optin  al  president  de  dita  associació  (Car¬ 
retera,  2,  Sans),  per  tot  el  dia  10  d’agost. 

El  jurat  calificadpr  està  compost  pels  se¬ 
nyors  següents;  Isidro  Reventós  y  Amiguet, 
Francesch  Matheu  y  Fornells,  Francisco 
Bartrina  y  Aixemús,  Esteve  Masclans  y  Pas¬ 
cual,  y  Joseph  M.a  Folch  y  Torres,  secre¬ 
tari. 


El  diumenge  prop-passat  tingué  lloch  à 
Sabadell  una  vetllada  en  honor  del  may 
prou  plorat  patrici  en  Francisco  Pi  y  Mar- 
gall,  en  l'hermós  local  propietat  dels  fede¬ 
rals  de  dita  vila. 

En  tal  acte,  al  que  assistiren  representa¬ 
cions  de  Sant  Cugat,  Castellà,  Creu  Alta, 
Polonyà  y  Santa  Perpetua,  y  nombrosíssima 
concurrència  de  Sabadell,  nostre  amich 
Marti  y  Peydro  llegí  una  poesia  verament 
hermosa  dedicada  al  mestre  que  s’honorava; 
el  senyor  Agustí  Crusafont  una  d’en  Conral 
Roure  alusiva  al  acte,  aixís  mateix  bonica, 
y’s  donà  lectura  à  un  profond  article  d’En 
Pi  y  Margall. 

La  vetllada  fou  presidida  pel  senyor 
P.  Prunés,  president  del  Comitè  de  Saba¬ 
dell,  y  en  ella,  alternant  ab  els  que  llegiren 
las  poesías,  prengueren  la  paraula’ls  senyors 
Llovera,  Salvatella,  Pi  y  Sunyer  y  nostre 
company  Pujulà  y  Vallés,  quinas  alocucions 
foren  rebudas  ab  aplausos  per  la  concurrèn¬ 
cia;  resultant  l’acte  verament  important. 


En  la  tarda  del  mateix  diumenge  havia 
tingut  lloch  en  el  «Centre  Català»  de  dita 
població  de  Sabadell  una  sessió  dedicada  à 
Verdaguer,  havent  anat  à  càrrech  de  nostre 
company  en  Busquets  y  Punset  el  discurs 
necrológich,  que  fou  molt  aplaudit. 

Se  llegiren  fragments  de  L Atlàntida,  Ca¬ 
nigó  y  altras  obras.  Notables  foren  las  poe- 

sias  dedicadas  al  genial  poeta  de  Catalunya, 
essent  dignas  de  menció,  entre  altras,  las 
dels  senyors  Armengpl  y  Trias. 

La  secció  choral  executà  composicions  no¬ 
tables,  essent  de  remarcar  una  elegia  lletra 
de  Marti  y  Peydro  y  música  de  Casademunt. 

El  discurs  de  gracias,  d’en  J.  Campmany, 
ens  semblà  una  bella  pàgina  de  prosa  cata¬ 
lana,  y  acabà  de  fer  brillant  tan  hermós 
acte. 

Publicacions  rebudas: 

Pomellet  intim  se  titula  un  llibret  de  poe- 
sías  que’ns  ha  enviat  son  autor  en  Joan  Trias 
y  Fàbregas,  llibret  en  que,  malgrat  algunas 


inexperiencias  de  poeta  novell.,  s’hi  endevi- 
nan  sentiment  y  espontaneitat. 

Arbol  cronológico-histórico  de  los  reyes  de 
Aragón  y  condes  de  Barcelona.  Comprèn 
també  aquest  arbre  cronológich  els  comtes 
d’Aragó,  de  Ribagorza,  de  Cerdanya,  d'Am- 
purias,  d’Urgell,  del  Rosselló,  de  Besalú  y 
de  Provensa  mentres  governaren  els  Beren- 
guers,  aixís  com  las  conquestas  de  Mallorca, 
Sicilià  y  Nàpols.  Es  notable  aquest  arbre 
cronológich,  fet  per  don  Geroni  Borao  y  edi¬ 
tat  per  don  Ramón  de  S.  N.  Araluce,  essent 
d’estimar  el  bon  servey  que  ve  à  prestar  en 
nostra  terra,  generalisant  el  coneixement  de 
sa  historia. 

PUNT  D’ATENCIÓ 

Es,  ó  pretén  ésser  el  Catalanisme  un  movi¬ 
ment  verdaderament  social,  nacionalista,  el 
moviment  de  tot  un  poble  envers  la  reinte¬ 
gració  de  la  seva  personalitat.  Perque  tal  si¬ 
gui,  es  necessari  que  totas  las  ideas  politicas, 
totas  las  expressions  de  la  conciencia,  totas 
las  modalitats  personals,  hi  pugah  cabre 
y  estarhi  per  dret  propi,  sense  que  l’una 
molesti  à  las  altras,  ni  sia  cap  preterida,  ni’s 
pugui  creure  que’s  deu  la  seva  admisió  y’l 
seu  ingrés  à  mercès  ó  complascencias  de  cap 


Número  corrent . 20  cèntims 

»  ATRASSAT,  AB  FOLLETINS.  .  4O  » 

»  »  SENSE  FOLLETINS.  25  » 


mena.  D’altra  manera  seria,  —  cosa  que  no 
vol  ésser,  —  un  partit  politich  més,  seria  la 
representació  del  pensament  politich  d’una 
part  dels  catalans,  y  no  podria  aspirar  à  és¬ 
ser  la  expressió  del  desvetllament  de  tot  un 
poble. 

Contra  aquesta  aspiració  del  Catalanisme 
conspira  la  repetició  d’un  fet,  que  de  conti¬ 
nuar  repetintse  treuria  del  tot  al  Catalanis¬ 
me’l  caràcter  que  pretén  revestir  ó  que  re¬ 
vesteix. 

Per  lo  qu’atany  à  las  ideas  politicas  no 
hi  hà  verdaderament  qüestió  de  cap  mena. 
Sian  monàrquichs  ó  sian  republicans  els  ca- 
talanistas,  may  en  els  seus  actes  colectíus  y 
públichs  tenen  cap  importància  1  as  ideas 
personals,  y  la  colectivitat  prescindeix  per¬ 
fectament  de  manifestarse  conforme  à  deter¬ 
minada  forma  de  govern.  Marxan  tots  en 
aquest  punt  perfectament  d’acort  y  may,  en 
els  actes  que  realisan,  hi  hà  manifestacions 
que  puguin  ferir  las  personals  concepcions 
que  respecte  al  dret  politich  ó  al  regim  del 
Estat  puguin  tenirsè. 

En  aquest  punt  es  verdaderament  cert 
que’l  Catalanisme  alcansa  la  característica 
d’ésser  un  moviment  nacionalista  y  social. 
Mes,  per  desgracia,  no  passa  lo  mateix  en  al¬ 
tra  esfera,  en  la  més  intima,  en  la  esfera  de 
la  conciencia,  la  que  per  ésser  la  exteriorisa- 

ció,  la  concreció  y  la  forma  de  la  personali¬ 
tat,  més  respecte  y  més  consideració  deuria 
mereixe. 

No  exigeix  el  Catalanisme  que’ls  seus  ad¬ 
herits  perteneixin  à  determinada  confessió 
religiosa.  Tan  lliure  pretén  deixar  aquest 
punt,  que  ni  vol  resoldre,  en  aquest  seu  pe¬ 
ríode  de  desenrotllo  y  propaganda,  el  trac¬ 
tar  de  las  futuras  relacions  qu’hagin  d’exis¬ 
tir  entre  l’Estat  y  la  lglesia’1  dia  que  Cata¬ 
lunya  hagi  assolit  l’autonomia.  Però  això, 
qu’es  respectat  pels  catalanistas  irreligiosos 
ó  lliurepensadors,  no’s  respecta  del  mateix 
modo  per  alguns  de  l’altra  banda,  y  aquest 
es  un  perill  serio  pera  la  consistència  y  pera 
l’ample  desenrotllo  del  Catalanisme,  perill 
que,  encara  que  nosaltres  no  som  catalanistas, 
desitjanam  que  desaparegués,  ja  perque  de- 
sitjém  sempre  la  supressió  de  tota  mena  d’o¬ 
pressions  sobre  la  conciencia,  ja  perque,  fe¬ 
derals  com  som,  y  per  lo  tant  autonomistas, 
ens  complau  veure  pendre  gran  volada  à  lots 
els  moviments  autonomistas. 

Tothom  recordarà  qu’en  l’enterro  del  doc¬ 
tor  Robert,  al  que  hi  concorregueren  indivi¬ 
dual  ó  colectivament  representacions  de  tots 
els  grupos  autonomistas  y  de  gent  que,  sens 
ésser  autonomista,  volia  rendir  l’ultim  tribut 
de  respecte  y  de  carinyo  al  home  sabi  y  hon¬ 
rat,  un  capellà  que  formava  part  del  dol,  di- 
rigintse  à  un  seguici  tan  heterogeni  com 
aquell  qu’acompanyava’l  cadàver  del  doctor 
Robert,  no  va  trobar  cosa  millor,  al  acabar 
son  discurs-panegirich,  que  demanar  que’ls 
presents  resessin  una  oració  per  l’ànima  del 
doctor  Robert.  Y  aixó  determinà  que’s  sen¬ 
tissin  alguns, molts, verdaderament  molestats 
per  aquella  súplica  que  no  era,  en  el  fons, 
més  que  la  marca  d’una  imposició  sobre  la 
conciencia,  y  va  fer,  ademés,  que  prenent- 
se  per  molts  à  broma  la  surtida  de  mossèn 
Estebanell,  se  despullés  de  serietat  y  de  res¬ 
pecte  aquella  grandiosa  manifestació  del  dol 
de  tot  un  poble. 

Se  dirà  qu’es  natural  qu'en  un  acte  religiós 
com  es  un  enterro  católich,  se  resin  oracions, 
y  qu’es  natural  també  que  un  capellà  dema¬ 
ni  que’s  resin.  Peró  tots  sabém  qu’en  el  fons 
els  enterros,  per  més  que  siguin  aparentment 
un  acte  religiós,  no  son  més  que’l  cumpli- 
snent  d’un  dever  social;  s’acompanya’l  ca- 
davre  à  la  seva  darrera  estada  per  amistat. 


per  companyerisme,  per  respecte,  per  admi¬ 
ració,  no  pera  fer  un  acte  religiós.  Si  aquest 
ultim  caràcter  tinguessin,  no  anirían  als  en¬ 
terros  molts  dels  que  hi  concorren.  Ademés, 
havia  sigut  enterrat  el  doctor  Robert  ab  totas 
las  fórmulas  qu’emplea  la  Iglesia.  Per  altra 
part,  els  qu’en  el  dol  formavan,  per  capellans 
que  fossin,  al  dirigirse  à  un  acompanyament 
tan  heterogeni  com  aquell,  devian  tenir  la 
suficient  altesa  de  miras  pera  no  dir  res  que 
pogués  ferir  las  opinions  y’is  més  íntims  sen¬ 
timents  de  cap  d’aquella  inmensa  gentada 
qu’havia  donat  à  la  memòria  del  doctor  Ro¬ 
bert  tan  solemne  expressió  de  carinyo  y  de 
respecte. 

Un  fet  encara  més  grave  y  de  la  mateixa 
mena  ocorregué’l  dia  6  del  actual  à  Saba¬ 
dell.  Celebrà  en  dit  dia’l  Centre  Catalanista 
d’aquella  ciutat  una  sessió  necrològica  en 
honra  à  la  memòria  purissima  de  mossèn 
Cinto  Verdaguer.  Al  final  de  la  sessió,  un 
capellà,  representant  no  sabém  de  quina  en¬ 
titat,  va  demanar  à  la  concurrència  que’s  re¬ 
sés  un  Pare  nostre  y  un ’Ave  Maria  per  l’àni¬ 
ma  del  preclar  català. 

Se’ns  dirà  tal  volta  qu’aixó  no  son  mani¬ 
festacions  oficials  del  Catalanisme,  que  son 
surtidas  de  to  d’alguns  individuus,  catalanis- 
las  ó  no,  qu’aprofitan  un  acte  del  Catalanis¬ 
me  pera  portar  l’aygua  à  son  moli.  Peró’l  fet 
es  que  las  entitats  ó  representacions  dels  gru¬ 
pos  catalanistas  callan  y  deixan  passar  sense 
correcció  tals  acres.  cCallarian  devant  d’ac¬ 
tes  contraris?  No’ns  agrada  prejutjar  qües¬ 
tions:  més  temém  que  si  tals  actes  contraris 
als  sentiments  católichs  tinguessin  realisació 
en  las  manifestacions  catalanistas,  els  desau- 
torisarian  ó  protestarian  d’ells  las  direccions 
pera  donar  satisfacció  al  suposat  ó  ver  senti¬ 
ment  religiós  de  la  majoria  dels  catalans. 

Y  bé:  es  necessari  pel  desenrotllo  y  avens 
del  Catalanisme,  pera  la  implantació  defini¬ 
da  de  la  tolerància,  base  d’una  verdadera 
cultura,  que  tals  fets  no’s  repeteixin  pera  no 
convertirse  en  un  estat  de  cosas  que  seria  in¬ 
tolerable.  Els  autonomistas  lliberals,  al  íer 
actes  d’autonomisme,  han  prescindit  de  las 
sevas  opinions  religiosas:  la  recíproca  deu 
tenir  lloch  per  part  dels  altres  autonomistas, 
els  que  creguin  indispensable  pel  perfeccio¬ 
nament  del  home  la  pràctica  d’algún  culte 
religiós.  La  lley  no  mereix  respecte  si  no  es 

igual  pera  tothom.  En  el  fur  intern,  à  casa, 
à  la  iglesia,  en  la  discussió  filosòfica,  lliure 
es  tothom  de  professar  las  ideas  religiosas 
que  vulgui,  de  pertànyer  à  un  culte  ó  de  no 
pertànyer  à  cap.  Però  en  els  moviments  de 
tot  un  poble,  en  els  que  hi  prenen  part  totas 
las  energías  y  totas  las  activitats  d’aquell 
poble,  no’s  deu  de  cap  manera  permetre  la 
realisació  d’actes  que  puguin  molestar  en  lo 
més  minim  els  més  intims  sentiments  de 
qualsevol  de  sos  individuus,  si  s’aspira  real¬ 
ment  à  que  tal  moviment  tingui'l  caràcter  de 
generalisació  que  deu  revestir. 

Francisco  Pi  y  Suner. 

CARTA  OBERTA 

A  en  Joaquim  Pena 

Distingit  amich:  El  seu  darrer  article  pu¬ 
blicat  à  Joventut  en  fetxa  del  3  de  juliol, 
constitulreix  pera  mi  una  pregunta  à  la  que 
desitjo  respondre. 

Sens  entretenirme  gayre  à  discutir  la  opi¬ 
nió  que  li  mereixen  las  obras  del  compositor 
Saint-Saéns,  susceptibles,  segons  vosté,  de 
experimentar  una  notable  rebaixa'l  día  de  la 
seva  liquidació ,  quan  las  crech  personalment 
cridadas  à  constituhir  un  monument  del  quin 
la  Fransa  d’aquí  cinquanta  anys  n’estarà 
igualment  orgullosa  com  del  eonstituhit  per 
las  obras  de  Bizet  ;  sense  voler  defensar 
als  meus.  deixebles  de  las  xurriacadas  que 
vosté  sol  repartir,  peró  restant  convensut,  à 
pesar  del  seu  article,  de  que’s  deuhen  pre¬ 
sentar  els  deixebles  al  públich  en  el  género 
de  la  música  di  camera  sens  esperarà  quesian 
veritables  artistas;  passant  lleugerament  per 
la  Sonata  de  Schumann,  que  vosté  classifica 
entre  las  obras  més  inferiors  d’aquest  autor, 
quan  tinch  el  mal  gust  de  trobar  ab  Franck, 
Debussy,  Chausson,  Gilson  y  Lekeu  que  las 
dugas  primeras  parts  d’aquesta  Sonata  en  la 
deuhen  ésser  consideradas  com  models  de  la 
mateixa  perfecció,  tant  baix  el  punt  de  vista 
de  la  composició  com  del  sentiment  y  de  la 
inspiració,  arribo  al  final  del  seu  article  y 
copio  textualment: 

«...  nostra  satisfacció  seria  majorsienla 
temporada  pròxima  veyam  reconstituhirse 
aquell  magnífich  quartet  qu’en  mal'hora  va 
desferse.  Mes  per’xo  cal  no  voler  treure 


fruyts  massa  primerenchs  dels  seus  aprofitats 
deixebles,  sinó  pel  contrari,  colocarse’l  propi 
mestre  en  el  lloch  del  primer  violi,  que  ningú 
li  pot  disputar,  y  ademés  procurar  la  con¬ 
tracta  d’un  bon  violoncello  (que  casi’ns  fa 
tanta  falta  com  el  pa  que  menjém)  y  tam¬ 
bé  una  bona  viola.  Ja  sabém  que  s’oposaràn 
à  aquests  desitjós  dificultats  d’ordre  econó- 
mich,  com  à  cada  pas  sab  demostrarho’l 
director  de  la  Filarmónica,  mes  ab  tot  hem 
de  preguntar:  íes  que  las  contractas  d’en 
Pugno,  en  Risler  y  en  Weingartner  no  re- 
presentan  un  presupost  encara  major?» 

Permetim  que  li  pregunti:  {està  vosté  se¬ 
gur  de  que’l  número  de  suscriptors  de  la  Fi¬ 
larmónica  no  disminuhiria  potser  de  là  mey- 
tat,  si  en  lloch  d’emplear  la  major  part  del 
nostre  presupost  pera  las  contractas  d’artistas 
de  -primer  ordre  com  Raoul  Pugno,  Fèlix 
Weingartner  y  Risler,  satisfessim  nostre  de- 
sitj  contractant  dos  professors  de  violoncello 
y  viola  pera  la  nostra  Acadèmia  y  las  nostras 
sessions  de  música  di  camera?  ^No  devém 
témer,  si  pensant  solzament  en  la  minoria, 
en  lloch  de  pensar  en  la  massa  del  públich, 
à  la  que  devém  interessar  seguint  una  marxa 
educativa  en  progressió  ascendent,  trobar- 
nos,  al  cap  d’uns  quants  mesos,  l’agrupa¬ 
ment  reduhit  qu’eram  en  els  nostres  comen- 
saments? 

S’oblida  veritablement  massa  de  que  la 
Filarmónica's  compon  en  gran  part  d’aficio¬ 
nats  que  no  demanan  més  qu’assistir  à  dot¬ 
ze  concerts  anyals,  lo  més  bons  é  interes¬ 
sants  possibles. 

Per’aquesta  majoria,  si’ls  concerts  qu’or- 
ganisém  no  semblan  contrabalansar  pel  seu 
interès  la  suma  que  representa  la  seva  quota 
anyal,  ens  pregaràn  senzillament  qu’esbor- 
rém  el  seu  nom  de  las  llistas  de  la  Filarmó¬ 
nica,  sense  mirar  en  quin  moment  del  any,  y 
sens  informarse  de  si  tenim  dèficit  ó  con¬ 
tractas  firmadas. 

En  aquestas  condicions,  £cóm  podém  pen¬ 
sar  en  contractar  professors,  sense  saber  si’ns 
serà  possible  cumplir  ab  ells  els  compromi¬ 
sos  contrets? 

Es  contra  aquest  estat  de  cosas,  y  pera 
trobarhi  un  remey,  qu’havém  demanat  al 
Ajuntament  y  à  la  Diputació  provincial  una 
subvenció  de  20.000  pessetas  anyals.  Aques¬ 
ta  subvenció  no  serviria  de  cap  manera  à 
dorer  la  nostra  situació  present:  molt  al  con¬ 
trari,  serviria  únicament  pera  contractar  els 

professors  que  creyém  que  fan  més  falta,  no 
solzament  à  la  nostra  Acadèmia  de  música, 
sinó  també  à  las  escolas  subvencionadas. 
Però  la  confiansa  artística  que’s  té  en  nos¬ 
altres  es  tal  vegada  limitada,  y  es  molt  possi¬ 
ble  que’s  refusi  la  nostra  petició.  En  aquest 
cas,  no’ns  quedaria  altra  solució  qu’abando- 
nar  l’Academia  de  música  y  reemplassarla 
per  un’obra  més  apropiada  als  recursos  de 
la  Filarmónica.  Hem  pogut  personalment 
obrir  cursos  gratuhits  pera  la  ensenyansa 
dels  instruments  que  son  de  la  nostra  com¬ 
petència,  íperó  no  creu  vosté,  estimat  amich 
Pena,  que  seria  difícil  demanar  à  artistas 
extrangers  que  vinguessin  à  instalarse  à 
Barcelona  únicament  pera  imitar  el  nostre 
exemple? 

Peró  encara  no  som  à  n’aquí.  Hem  de¬ 
manat  una  subvenció  y  esperém  que’ls  que 
tenen  al  seu  càrrech  l’examen  de  la  nostra 
petició, ’s  donaran  compte  de  que  demaném 
poca  cosa,  si’s  compara  ab  lo  pesat  de  la 
nostra  tasca. 

Els  nostres  diputats  provincials,  aixís  com 
el  nostres  concellers  municipals,  voldran  se¬ 
gurament  qu’al  costat  dels  dos  conservatoris 
existents  y  subvencionats,  que  pel  seu  ca¬ 
ràcter,  la  seva  organisació  y  la  manera  com 
el  seu  personal  de  professorat  s’hi  decreta, 
han  sigut  més  aviat  qu’escolas  d’art,  / Abricas 
musicals  al  us  quasi  exclussiu  dels  aficionats; 
voldran  (creyém  nosaltres)  que  hi  hagi  una 
altra  escola  en  la  que  aquests  aficionats  se¬ 
ran  sense  pietat  excluhits,  peró  ahont  els  jo¬ 
ves  desitjosos  de  consagrar  la  vida  al  art 
musical,  trobaran  professors  contents  d’en- 
senyarlos  lo  qu’ells  hauran  aprés  d’altres 
mestres  reputats. 

Nostres  diputats  y  consellers  son  massa 
artistas  é  ilustrats  de  sí,  pera  no  compendre 
la  necessitat  d’aquesta  reforma. 

Mateu  Crickboom. 

P.  S.  Del  resultat  actual  de  cosas  ïcal 
ferne  del  tot  responsable  al  personal  d’ense- 
nyansa  dels  conservatoris  pensionats?  Cre¬ 
yém,  al  contrari,  que’l  talent  d’una  part 
d'aquest  personal  no  pot  posarse  en  dubte. 
Peró  (poden  parlar  d’art  als  seus  deixebles, 
tota  vegada  que  n’han  de  despatxar  quaranta 
ó  més  en  dugas  horas?  Y  tot  això  per  un  sou 
que  refusaria  un  guarda  de  consums!! 


SOMNI 

Era  de  bon  matí:  l’hora  dels  sospirs  de  las 
ànimas  assedegadas  d’amor...  Era  una  plana 
atapahida  d’admetllers  en  flor.  Se  sentia’l 
rossinyol  qu’escampava  à  doll  las  notas  més 
armoniosas.  Las  orenetas  passavan  aplanant- 
se  suaument  arran  dels  admetllers,  com  atre- 
tas  per  llurs  ubriagants  aromas.  Sos  vi- 
brants  xiscles  tenian  també  quelcom  d’armo- 
niosos.  Tal  volta  rossinyolsy  orenetas  sentian 
el  goig  intens  que’ns  produheix  la  naturalesa 
quan,  després  d’una  nit  quieta  y  misteriosa  y 
llarga  com  las  horas  passadas  lluny  del  sér 
que  un  més  estima,  ens  fa  ofrena  d’un  dia 
incomparable,  ab  transparencias  nacrerinas, 
comensant  per  descubrir  demunt  del  horitzó 
un  difús  d’esblavmadas  mitjas-tintas,  claps 
petits  d’espessas  boyras  de  variats  tons,  do- 
minanthi’l  rosat,,  el  carmí  més  ó  menys  en¬ 
cès  y  l’esblaymat  color  de  las  flors  de  las 
pomeras  miradas  à  certa  distancia.  Després, 
aixecarse’l  sol  majestuós  y  esplendent,  ador¬ 
nant  tots  aquells  claps  de  boyra  ab  un  pre¬ 
cintat  encés  y  viu  com  de  carmí  y  or,  ab  ma¬ 
tisos  indescriptibles  de  violeta  difusos  per  la 
boyrina  fins  à  besarse  lleugerament  ab  el 
blau  poch  ó  molt  esblanquehit,  peró  pur,  del 
mitj  de  la  volta  poch  avans  estrellada... 

Era  l’hora  dels  primers  petons;  l’hora  dels 
petons  silenciosos,  dels  petons  de  verge  ena¬ 
morada... 

Era  una  plana  inmensa,  quina  gran  plana 
la  creuhava  una  avinguda  amplissima  de 
majestuosos  telis.  Al  lluny  de  llur  avingu¬ 
da  s’hi  dibuixava  la  silueta  d’una  parella 
enamorada.  Caminavan  à  poch  à  poch,  len¬ 
tament.  Ell,  fornit,  alt  y  d’ayre  majestuós,  y 
ella  esbelta,  escayenta,  de  perfils  d’hermo- 
sura  grega,  de  cos  vincladís,  de  robas  cay- 
gudas  en  gran  róssech,  y  adornadas  llurs  es- 
patllas  pels  deixats  anar  cabells  rossos,  quins 
feyan  descubrir  més  la  blancor  de  son  rostre 
diví  hermosejat  per  la  taca  petita  de  carmí 
de  sos  llabis. 

Anavan  acostantse  y  caminavan  abstrets, 
sols  parlantse  ab  llurs  miradas,  temerosos 
tal  volta  de  que  flors  y  aucells  escoltessin 
llurs  melosas  paraulas... 

Era  l’hora  del  despertar  somniador  dels 
arbres.  Havia  esdevingut  un  oreig  suau,  y 
alhora  una  dolsa  remor  de  besos  de  fullas. 

Anavan  acostantse  lentament  y  abstrets 
caminavan,  quan  de  sobte,  à  pochs  passos, 
descubri  ella  la  presencia  d’un  home  d’as¬ 
pecte  miseriós  (tal  vegada  un  mendicant).  La 
seva  imaginació  s’excità,  llensà  un  crit  y  cay- 
gué  als  brassos  d’ell,  del  amant,  tota  pàlida, 
d’una  palidesa  indefinida... 

Y  son  crit  me  despertà  d’aquell  dols  som¬ 
ni,  d’aquella  visió  amorosa,  quina  visió  va 
recordarme  las  pinturas  solemnials  y  silen- 
ciosas  de  l’Heinrich  Vogeler. 

Jaume  Terrí. 


SOMRÍU  DEL  ROSSINYOL 


Glosa  del  «Plor  de  la  tórtora». 

(A  la  mística  memòria  de  mossèn  Jacinto  Verdaguer.) 


Vora  voreta'l  niu 
un  rossinyol  somriu 

que  |ay!  ja  no  plora 
perque  quan  lo  trobà, 
en  blanch  se  trasmudà 
ploma  per  ploma. 


Com  tu  jno’n  gosaran! 
perque  d’assí  en  avant, 
la  qu’es  més  dolsa 
ton  cor  ja  se  la  endú; 
y’l  melló  aroma  ets  tu, 
flayrant  tot’hora. 


El  niu  es  de  perfúm, 
teixit  ab  raigs  de  llum 
del  sol  de  Glòria; 
la  forma’n  té  de  cor, 
y  un  bes  del  Diví  Amor 
adintre  hi  cova. 


Quin  goig  de  benhaurat, 
poder  al  teu  costat 
viure  una  estona 
lo  meu  cor,  pobre  aucell 
avans  de  l’hora  vell, 
qu’amors  no  trobal 


Lo  bes  d’Amor  Diví, 
en  èxtasis,  allí, 

jcóm  se  desflora 
à  lo  somriu  primé 
del  rossinyol  de  Fe, 

que  son  niu  ronda! 


Ay!  rossinyol  felís, 
que  ja  en  lo  Paradís 
la  pau  hi  trobas. 
dessota  del  desmay 
may  més  trenaràs,  may, 
ja  plors  de  tórtora! 

Que  l’arbre  de  la  Pau, 
hont  lo  teu  niu  s’hi  escàu, 
té  ferma  soca; 
y  al  brot  de  cada  tany, 
floreixen  per  tot  l’any 
lliris  y  rosas. 


Sa  vida,  es  viure  etern 
sense  tardor  ni  hivern: 

qu’à  n’ell  no  hi  tocan 
el  calabruix  dels  mals; 
ni’l  vent  de  terrenals 
tnstas  angoixas. 


Esbarts  d’abellas,  sols, 
y’is  papallons,  à  vols, 
à  qui  més  vola, 
ab  misteriós  anhel 
xuclan  aroma  y  mel 
Igosa  que  gosa! 


Cridam  à  n’à  mi  un  jorn 
ben  dematí,  dejorn, 

à  trench  d’aurora; 
que  vol  llum  mon  esprit, 
y  aquesta  terra  es  nit 
molt  freda  y  fosca. 


Oh  místich  rossinyol! 

Qué  bé  deus  cantar,  sol, 
las  cansons  novas 
que  solzament,  ahi, 
vas  preludià  à  n’aquí 
quelcunas  notas! 

Mes  ay!  no  estàs  sol,  no: 
prop  teu  hi  tens  l’Amò 
que  t’enamora; 
y  no  més  gayre  endins, 
els  chors  de  serafins 
qu’avuy  t’escoltan. 

Ja’n  fan  de  cobrecel 
sas  alas  blau  de  cel  .. 

L’instant  s’acosta... 

Las  verges  y  los  sants 
salmejan  los  seus  cants... 

Ve  la  Custodia!! 

La  Custodia  es  un  niu! 

El  rossinyol  somriu, 
de  blancas  plomas. 

Es  somriu  sempitern 
d’epitalami  etern!... 

El  de  sas  bodas! 

P.  Palau  Gonzàlez  de  Quijano. 
Barcelona,  3  juliol  iqo2. 


462 


JOVENTUT 


TRETS  DE  FONA  (0 


Un  gastament  social  é  individual 

S’ha  comés  un  crim  horrible,  un  crim  de 
lesa  Natura.  Una  soltera,  enganyada  ó  no  pel 
seu  promès,  s’ha  produhit  un  gastament.  S’ha 
privat  à  un  feto’l  seu  dret  al  desenrotllo,  y 
la  mare  à  horas  d’ara  jau  en  el  llit  del  dolor 
sufrint  la  violentació  que  va  fer  sufrir  à  las 
lleys  de  la  Naturalesa.  Si  hi  hà  algún  crim  re¬ 
pugnant,  ho  es  aquest  crim,  verdader  assessi- 
nat,  alevós  y  premeditat.  Però  no  es  aquest 
crim  el  més  repugnant  de  tots. 

Suposém  per  un  moment  que  la  soltera 
en  qüestió  no  creu  al  promès,  ó  no  intenta 
motu  proprio  cometre  lo  comés.  Si  ara  jau 
en  el  llit  del  dolor,  ^en  quin  llit  jauría  alas- 
horas?  Tota  aquesta  gent  qu’ara  crida  en 
nom  de  la  moralitat,  li  escupiría  à  la  cara 
allavors,  en  nom  d’  aqueixa  moralitat  matei¬ 
xa;  tota  aquesta  gent  que  ab  cara  compungi- 
da  ara  aporta  la  seva  caritat  al  capsal  de  la 
malalta,  veuria  fredament,  ab  la  rialla  del 
despreci  y  la  burla  als  llabis,  cóm  els  pits  de 
la  mare  s’anirían  aixugant  y  cóm  l’infant  ba¬ 
tejat  arreu  ab  una  injuria  aniria  assecantse 
de  misèria;  tota  aquesta  gent  barraria  la  por¬ 
ta  de  sa  casa  à  la  corrompuda ,  la  expulsaria 
dels  seus  establiments  y  li  escupiría  à  la  cara 
una  insolència  y  un  sarcasme;  tota  aquesta 
gent  qu’ara  no  té  sinó  paraulas  d’horror  y  as¬ 
piracions  de  ju'sticia,  llavoras  no  tindria  sinó 
la  mofa  canallesca  pel  ventre  de  la  sacratissi- 
ma  mare,  per  l’amor  de  la  sacratíssima  dona. 

Hi  hà  un  crim  més  horrorós  que’l  de  vio¬ 
lentar  las  lleys  de  la  Naturalesa:  el  no  aymar 
las  lleys  de-la  Naturalesa. 

Hi  hà  un  crim  més  horrorós  que’l  de  mal¬ 
metre  un  feto:  el  de  posar  las  convencions  per 
demunt  de  la  feconditat  y  del  amor  de  dos 
sers  humans. 

iQué  cridan,  donchs,  els  llops  carnívors? 
^Creuhen  per  ventura  qu’han  sigut  la  soltera 
ó  son  promès  els  qu’han  comés  el  crim?  Ilu- 
sos!  Han  sigut  ells  mateixos;  els  mateixos 
vehins  qu’haurian  esclafit  la  riallada  darre¬ 
ra  las  finestras  mitj  obertas  al  pas  de  la  ena¬ 
morada;  han  sigut  els  mateixos  ciutadans 


(1)  Vegis  tomo  segón  de  Joventut. 


embrutits  y  abrigats  ab  ropatjes  de  conven¬ 
cions. 

Ells  que  no  saben  adorar  la  mare,^ab  quin 
dret  abominan  de  la  marastra?  Callin  els  llops 
cridayres ! 


IDEAS Y  LLEYS 

Una  lley  progressiva  es  la  relaxació  de 
un’altra,  de  quins  domini  y  vigor  ne  venian 
al  home  vincles  més  forts  à  sas  potencias,  à 
sa  llibertat  més  coaccions. 

Aquestagradació  demostrada  pel  individuu 
tant  si,  constituhint  part  d’un  aplech  que  for¬ 
mi  una  entitat  ó  un  poble,  reivindica  una 
exoneració  d’imposicions  adequada  à  las 
necessitats  de  dit  aplech;  com  si,  conscient 
de  sos  drets  indiscutibles,  ne  fa  de  llur  ob¬ 
tenció  plena  un  fi,  ens  induheix  à  afirmar 
que  la  lley  escrita  anirà  disminuhint  sa  forsa 
coactiva,  tendint  à  confondres  més  y  més  ab 
la  que  deu  regular  els  drets  naturals,  mani¬ 
festació  de  la  que  regeix  els  fenòmens  en  la 
inmensitat  de  la  Naturalesa  benèfica. 

El  convenciment  de  que’s  va  à  un  fi  més  ó 
menys  pròxim,  es  el  medi  més  eficàs  per  con- 
seguirho.  Refusar  lo  qu’es  convenient,  es  ig¬ 
norar  aytal  conveniència. 

Succeheix  qu’en  els  estudis  socials,  la 
rahó  humana,  fruhint  ja  d’aquesta  llibertat, 
queda  enterbolida  pel  baf  que’s  desprèn  de 
la  historia,  baf  quina  corrupció,  en  forma  de 
preocupacions  y  prejudicis,  es  la  mort  dels 
esperits  febles  y  fins  arriba  à  neutralisar  els 
efectes  que  l’impuls  dels  forts  y  equilibrats 
à  despit  de  tot  fa  sentir. 

Y  es  perque’l  passat  el  veu  nostra  rahó 
baix  dos  aspectes  ben  diversos,  quedant  el 
medi  social  constituhit  ab  determinat  caràc¬ 
ter  segons  la  preponderància  del  un  sobre 
l’altre  en  tots  els  ordres  de  la  vida. 

La  reacció  y’l  progrés  sostenen  en  l’es¬ 
perit  del  home  una  lluyta  grandiosa.  Per  xó 
l’home,  al  subjectar  sos  actes  à  una  norma, 
no  vol  prescindir  de  certas  reglas,  mantenint 
aixis  lleys  reaccionarias,  ó  segons  conseqüen- 

cias  procedeix,  proclamantne  aixis  de  pro- 
gressivas. 

Obligar  al  individuu  ab  reglas  que  tendei¬ 
xen  à  conformar  sa  conducta  à  exemples  del 
passat,  no  es  cientifich;  y  es  una  monstruosi¬ 
tat  ferli  creure  qu’en  mitj  de  lluytas  despia- 
dadas,  de  la  ignorància  de  devers  y  drets  y 
d’injusticias  socials  innombrables,  gaudeix 
artistich  espectacle  quin  exemple,  grabal  en 
son  ànima,  pot  conduhirlo  à  són  perfeccio¬ 
nament. 

Obrar  segons  lo  que  sugereix  l’examen  y 
la  comparació  dels  fets  histórichs,  es  lo  més 
adequat  à  la  facultat  humana  deductiva,  y  lo 
més  convenient  dat  l’estat  relatiu  d’imper¬ 
fecció  que  constantment  la  rodeja. 

Las  lleys  reaccionarias  constituheixen  una 
forsa  qu’ofega’ls  desitjós  del  home  ab  im¬ 
posicions  absurdas  é  irracionals;  mentres 
que  las  lleys  progressivas  son  com  un  medi 
de  fugida  d’una  societat  imperfecta  en  que’s 
patrocina  la  injustícia  qu’amara  de  sanch  la 
terra,  y  com  un  crit  d’avant  cap  à  un  millor 
esdevenir,  envers  un  ideal  desconegut,  peró 
d’una  atracció  irresistible. 

Detenirnos  devant  de  preocupacions  es  mi¬ 
rar  superficialment  el  passat;  inquirirlo  y 
examinarlo,  es  com  mirar  l’esdevenir.  L’es¬ 
perit  progressiu  manifestantse  en  ell  y  con¬ 
tinuant  el  procés  en  que  tots  ens  movém, 
logich  es  que  millori  l’actual  medi  social, 
treyent  de  sa  relativitat  un  altre  medi  que 
més  armonisi  ab  las  aspiracions  del  home. 

Las  teorias  y  sistemas  sociológichs  tenen 
un  radicalisme  proporcional  al  amor  del  pas¬ 
sat.  Rebutjarlos  del  tot  es  propi  d’homes 
folls,  als  quins  no  impulsa  l’ideal  ni  cap  ini¬ 
ciativa.  Es  veritat  que  lluytan  ells  mateixos, 
que  sas  solucions  son  diversas  y  fins  à  cert 
punt  antagónicas:  mes  las  ideas  qu’engen- 
drin  lleys  més  soportables,  podran  ésser  de 
uns  y  altres  segons  el  grau  y  la  forma  ab  que 
la  conciencia  dels  drets  individuals  deter¬ 
mini  en  l’esperit  dels  homes  un  ansiat  des¬ 
vetllament. 

Perteneixi  al  ordre  que’s  vulgui,  una  idea 
ha  de  traure  sa  forsa  progressiva,  mes  sols 
quan  hi  hagi  enteniments  que  la  compren¬ 
guin  prou  pera  portaria  à  la  pràctica.  Quant 
més  generals  son  sos  beneficis,  major  cultu¬ 
ra  suposan.  Es  veritat  que  també’s  fa  ene- 
michs  de  criteri  no  despreciable,  als  quins 

apareix  com  absurda:  mes  las  afirmacions 
d’aquests,  que  no  sempre  estàn  exemptas  de 
prejudicis,  son  moltas  vegadas  sofismas  que 
pugnan  ab  llurs  conviccions  mateixas. 

Aqueixa  anèmia  moral  que  retràu  al  home 
de  lo  que  socialment  es  sà  y  fructuós,  forma 
un  contrast  remarcable  ab  la  decisió  ab  que 
altres  proposan  solucions  pels  procediments 
revolucionaris.  Els  efectes  benéfichs  de  las  re¬ 
volucions  han  arribat  fins  allà  hont  la  idea  de 
la  llibertat  y  dels  drets  individuals  ha  comen- 
sat  à  enfosquirse,  resultant  d'aytal  confusió 
unas  lleys  qu’ab  rahó’s  consideran  depres- 
sivas. 

Sols  la  difusió  de  la  cultura  y’l  conreu  de 
las  ciencias  positivas  portaràn  à  una  moral 
basada  en  la  evolució  de  las  cosas,  dintre  de 
quin  camp  amplissim  se  fruhirà  la  llibertat 
en  tots  els  ordres  ab  manifestacions  més  os¬ 
tensibles,  que’ns  acostaràn  més  cada  dia  à 
possehirla  ilimitada. 

Embolcallat  l’home  en  un  procés  cap  à  un 
fi,  no’n  pot  coneixe  la  distancia,  ni  la  natu¬ 
ralesa;  mes  com  tots  els  sers  tendeixen  à  llur 
integració,  y  aquesta  no’s  verifica  sense  har¬ 
monia  de  las  parts  de  que  constan,  sas  aspi¬ 
racions  deuhen  ésser  constituhir  una  huma¬ 
nitat  armónica,  que  rebutji  tota  coacció  y 
violència. 

L’home  individuu  no  pot  contribuhir  à  n’a¬ 
queix  tot  sense  l’exercici  ple  de  sas  facultats 
y  energias,  essent  la  conciencia  de  sos  de¬ 
vers  y  drets  la  forsa  que  l’ha  d’unir  à  sos 
semblants. 

Y  sa  conciencia  deixarà  de  pertorbarse  ab 
lleys  é  imposicions,  quan  sa  rahó  logri  es- 
pandir  una  ciència  sana  sense  mistificacions 
de  cap  género,  veritable  estudi  ensemps  que 
cant  d’amor  à  la  Naturalesa. 

Y  allavors  el  progrés  social  serà’l  discurs 
en  l’individuu  obrant  en  conseqüència  ab 
las  veritats  qu’adquireixi . 

F.  Elías. 

ELS  DÍAS  DE  MODA 

Per  dias  de  moda  lluhits,  ja  se  sab,  els  de 
Novetats.  Y  aquest  any  potser  més  que  may. 
Sabut  es  desobras  que  de  massas  de  públich 
rutinarias  com  las  nostras  no  n’hi  han  gayres, 
y  à  bon  segur  cap  com  la  formada  per  nostra 
classe  alta,  que  batejarém  desd’ara,  pera  dis¬ 
tingiria  ben  bé,  ab  el  nom  pompós  de  turno 
impar.  Està  formada  aquesta  per  una  bona 
part  de  l’aristocracia  catalana  castellanisada, 
per  la  nobleza  nueva  creada  por  Conslantino 
y  per  una  gran  part  de  la  classe  mitja  que 
pesa  més  de  lo  que  val. 

Entre  las  diferentas  maneras  ab  que’ls 
caps-vius  solen  explotaria,  donantli  per  la 
banda  v  afalagantli  las  sevas  aspiracions  de 
frivolitat  y  de  buen  tono ,  n’hi  hà  dugas  que 
sobressurten  y  fins  prenen^un  ayre  barceloní 
eminentment  clàssich.  L’una  es  el  turno  im¬ 
par  del  Liceu,  l’al tre’Is  dias  de  moda  durant 
els  mesos  de  juny  y  juliol. 

Vagin  à  Novetats  la  nit  d’un  dilluns,  d’un 
dimecres  ó  d’un  divendres  de  cada  setmana, 
durant  la  temporada  compresa  entre’l  dia  de 
Sant  Ferran  y’l  de  Sant  Ignaci  de  Loyola, 
y  veuran  l'apoteosis  de  la  frivolitat  y  de  la 
ximpleiiade  nostras  classes  altas.  Treguin 
el  nas  en  la  sala  d’espectacles.  Si  es  mitj 
quart  d’onze,  hora  en  que  sol  comensar  la 
funció,  veuran  que’ls  palcos  vessan,  que  las 
butacas  vessan,  que  tot  vessa  y  que  el  teatro 
està  brillante.  La  riquesa  y  elegancia  dels  ves¬ 
tits  y  sombreros  de  las  senyoras  y  senyoretas 
es  esplendent.  Las  obras  mestras  de  la  Ma¬ 
rieta,  de  la  Peig,  de  la  Montanya,  de  la  Juana 
y  de  la  Vidhailet,  brillan  ab  tot  son  esplen¬ 
dor,  provocant  entre  l’element  femení  tota 
mena  de  comentaris.  El  teatre  està  convertit 
en  un  jardí  en  el  que  s’hi  belluga  una  flora 
quimérica.  Els  nostres  més  eminents  corri- 
dos ,  afilerais  en  els  palcos  que  més  bé  domi- 
nan  la  sala,  guardan  la  pose  més  escayenta 
y  manejan  els  gemelos  ab  la  destresa  dels 
tiradors  més  afamats.  No  falta  qui  fa  blanco. 
Las  lloristas  tenen  més  feyna  que’ls  altres 
dias;  y  allà,  lluny,  al  cap  d’avall  de  tot,  en 
el  jjran  escenari,  els  cómichs  fan  forsas  de 
flaquesa  pera  fer  veure  que  representan  una 
comèdia  ó  un  drama  que  malviatje  qui  se 
l’escolta.  L’aleteig  frisós  dels  vanos  domina 


tot  el  teatre  com  un  vol  de  papallonas  de 
colors. 

Com  que  fa  calor  y’s  té  mandra  d’entrar  à 
la  sala  d’espectacles,  ens  en  aném  cap  al 
pati.  Ja  hi  som:  ben  assentats  en  un  d’aquells 
banchs  de  fusta  que  tenen  tanta  requesta.  El 
pati,  ab  tot  l’ayre  d’un  pati  d’esbarjo  de  ma¬ 
nicomi  ó  d’hospital,  està  quasi  desert.  Els 
aüers  no  fan  gayre  claror,  perque  l’empres- 
sari’s  veu  qu’està  per  l’estalvi,  y  en  la  galeria- 
café  alguns  refrescan,  fentse  la  ilusió  de  que 
espantan  la  calor.  Mes,  veusaquí  que  tot  de 
cop  se  sent  un  ràpit  picament  de  mans,  y  pa¬ 
tim!  patàm!  ab  fressa  y  gatzara  d’arribada  de 
carril,  las  portas  s’obran  y  un  riu  de  noyas, 
de  joves,  de  mamàs  y  de  senyors  arriba  cor¬ 
rent,  com  viatjers  d’un  tren  de  recreo,  y 
pren  lloch  depressa  en  els  banchs  com  si  ju¬ 
guessin  al  sereno  ó  al  cassador.  Els  aüers 
fan  de  cop  molt  més  bona  cara;  s’omplan  las 
taulas  del  café;  de  la  porta  que  comunica 
ab  el  teatre’n  surten  glopadas  d’espectadors 
que  s’escampan  pel  pati.  L’acte  s’ha  acabat: 
l’entreacte  comensa. 

Alashoras  s’organisa  inconscientment,  al 
llarch  del  pati  y  al  voltant  dels  plàtans  y  fa¬ 
nals,  una  mena  de  rúa  atapahida,  de  gent 
que,  poch  à  poch,  va  voltant  acompassada- 
ment  com  els  catúfols  d’una  sinia  inmensa. 
El  desfile  rotatiu,  la  cinta  cinematogràfica  no 
deixa  d’ésser  curiosa,  y  alguns  dels  catúfols 
forsa  interessants.  Contemplemho.  Els  ga¬ 
lans  de  primera  volada,  embutits  dintre  del 
correcte  smoking ,  aguantan  las  torturas  del 
coll  ab  impassibilitat  estoica,  ab  el  barretet 
de  palla  de  gayrell  demunt  del  atapahit  ca¬ 
bell  lluhent  com  acer  à  forsa  de  pomada, 
mentres  sostenen  conversas  plenas  d’entre- 
banchs  ab  las  noyas,  qu’adoplan,  pera  escol- 
tarlos  ó  replicàrloshi,  una  pose  d’encarcara¬ 
ment  que  fa  posar  nirviós  no  més  que  de 
contemplarlas.  Venen  després  grupos  de  ma¬ 
màs  jovas  qu’encara  fan  goig  y  encara  presu¬ 
meixen,  altras  de  més  respectables  junt  ab 
els  papàs  contents,  satisfets  y  expansius.  Y  la 
sinia  roda,  roda  que  rodaràs,  repetintse  las 
figuras,  las  caras  y’is  posats,  que  son  els 
mateixos  de  sempre:  las  del  turno  impar  del 
hivern  al  Liceu,  las  del  Polo,  del  Concurs 
hípich,  ab  sos  diferents  grupos  rosa ,  azul , 
blanco  y  de  tots  colors,  es  à  dir,  las  mateixas 

noyas,  las  mateixas  mamàs  y’is  mateixos  jo¬ 
ves,  parlant  sempre  de  temas  iguals  ó  sem¬ 
blants,  desconsoladorament  uniformes,  buyts 
é  insubstancials,  en  castellà  per  suposat  y 
formant  en  bloch  una  especialissima  capa  so¬ 
cial  que  sembla  no  tenir  patria,  ni  lligaments 
caracteristichs  de  cap  mena,  donchs  no  es 
catalana  perque  no  té  cap  dels  distintius  del 
tipo  català  per  excelencia,  ni  es  tampoch  cas¬ 
tellana  perque  li  falta  la  nadiua  gracia  su¬ 
perficial  del  castellà  de  pura  rassa;  quedant 
com  un  producteinofensiu  deia  frivolitat,  com 
una  fruyta  en  dols  qu’empalaga  de  tant  que 
vol  ésser  fina. 

Ab  ella  giravoltan,  barrejantshi  també, 
gents  de  totas  menas  y  condicions,  donchs  el 
preu  d’entrada  està  al  alcans  de  totas  las  but- 
xacas;  y  la  remor  del  entreacte  creix,  s’es- 
pandeix,  brunz  sota’ls  plàtans  recremats  pel 
gas,  fins  que  sona’l  timbre  y  la  munió  perfu¬ 
mada’s  desbanda  per  esma,  tornantse  à  aple¬ 
gar  en  la  sala  pera  contemplar  el  sostre  del 
teatre,  tot  fentse  la  ilusió  de  que’s  diverteix. 
Els  corndos  tornan  à  fer  feyna  y’is  vanos  es- 
volategan  febrosos,  donchs  la  calor  comensa 
à  molestar  de  valent. 

Ja  sento  qu’algún  llegidor  pregunta: 

— Y  de  la  funció  {qué? 

— Home!  Qu’es  cursi  vosté!  {No  sab  que’ls 
dias  de  moda  la  funció  es  lo  de  menos? 

— Donchs  {per  qué  hi  venen  al  teatre,  ab 
la  calor  que  fa?  Si’s  volen  passejar,  {per  qué 
no  ho  fan  pel  passeig  de  Gracia,  qu’es  molt 
més  fresch? 

—  Perque  es  cursi  passejarse  à  la  nit  pel 
passeig  de  Gracia. 


CANSONS  SENZILLAS 

(Música  de  Joseph 

I 

Pastor  d’Arcadia.  * 

L'Estiu  se  bada  com  una  flor 
que  trascendeix  fins  al  cor; 
las  fullas  vibran  d’amors  d’Estiu; 
passa  rihenta  l’aygua  del  riu, 
y  à  la  cayenta  dolsa  calor 
arreu  s’escolta’l  batech  d’un  niu 
d’amor. 


— Ah!  {Si?  No  ho  sabia. 

— Donchs  miri,  ara  ho  sab. 

— Jo  més  cursi  trobo  passejarse  per  un 
pati  brut,  esquifit  y  tancat  per  altas  pa¬ 
rets  que  no  deixan  circular  l’ayre  gens  ni 
mica. 

— Vosté. si,  però  ells  no. 

— {Qui  son  ells? 

— Home!  La  gent  del  dia  de  moda. 

— La  nostra  nyebitada ,  voldrà  dir! 

— Home!  No  sigui  tan  exagerat,  ni  moteji 
ab  adjectius  desdenyosos.  {No  veu  que  pera 
ells  el  teatre  no  es  més  que  una  exhibició 
personal? 

— {Donchs  digui  que’ls  que’ns  hi  barrejém 
som  uns  babaus? 

—  Potser  si. 

— Està  clar,  perque  per’anar  al  teatre  pera 
veure  las  comedias  de  la  platea  y  dels  pal- 
cos...  qué  vol  que  li  digui!... 

— Home,  es  una  funció  com  qualsevol  al¬ 
tra,  y  al  mateix  temps  una  nota  barcelonina 
d’alló  més  maca...  Es  dir,  à  mi  m’ho  sembla. 
Bé  prou  que’n  parlém  dels  cómichs  de  din¬ 
tre:  algún  dia  hem  de  parlar  dels  cómichs  de 
fora. 

— {Quins  son  més  cómichs  per  vosté? 

— Per  mi’ls  de  fora. 


v|y 

ujiwiiorà 


M.  Carbonell.) 

Per  serras  bellas,  per  xicas  pradas 
van  mas  ovellas  aparelladas; 
l’aucell  rialleja,  la  flor  panteja, 
totas  las  cosas  enamoradas, 
tornan  flayrosas  y  fecondadas 
sota  del  sol; 

sols  jo  m'anyoro  d’altas  besadas... 
Veniu,  pastoras  enjoyelladas, 
qu’en  las  boscurias  més  amagadas 
farém  florirhi  las  abrassadas 
y  en  alegria  serà  mon  dol! 

Xavier  Viura. 

PATRIA 

Si  dich  «la  patria  soch  jo»,  volent  signifi¬ 
car  que  la  determino  à  posteriori  per  la  satis¬ 
facció  que  sento  en  cert  tros  de  món  que 
s’identifica  ab  el  meu  modo  d’ésser,  corro’l 
perill  de  que’s  creguin  de  mi  que  tot  el  món 
m’es  patria.  Però  si  dich  «es  la  terra  patria», 
es  dir,  la  dels  meus  pares,  reconech  que  no 
s’origina  en  la  meva  voluntat,  peró  qu’es  ben 
voluntari  l’amor  que  li  porto. 

Quan  neixo  ja’n  soch  fill  d’una  patria.  La 
meva  sanch  té,  per  dirho  aixís,  en  disolució 
la  dossis  de  patria  que  un  ser  humà  necessi¬ 
ta.  Ne  tinch  de  patria  tant  si  vull  com  si  no. 
Després,  quan  ja'l  cap  pensa  y'l  cor  sent, 
alló  qu’he  tingut,  volentho  ó  no  volentho, 
m’ho  estimo  de  debó,  ab  llibertat,  per- 
qu’es  lo  mateix  qu’estiman  els  quins  jo  es¬ 
timo.  Peró  entenemnos:  la  voluntat  ab  que 
estimo  lliurement  no  la  he  comprada  en  l’en¬ 
cant  del  món,  sinó  en  el  de  la  meva  patria. 
Per  xó’m  va  tan  bé  pera  estimaria. 

Miquel  Laporta. 


LAS  TORMENTAS  DEL  48 

per  B.  Pérez  Galdós. 

Fa  poch  va  surtir  el  primer  volum  de  la 
quarta  serie  de  Episodios  Nacionales ,  que 
porta  per  titul  Las  tormentas  del  48.  Aquesta 
obra  no  sembla  més,  segons  se  desprèn  de  sa 
lectura,  que'l  prólech  de  tota  la  nova  serie, 
ja  desde’l  punt  de  vista  histórich,  ja  del  no- 
velesch.  Aixís  es  que  no’s  pot  fer  un  ver  judi¬ 
ci  de  la  mateixa  fins  que  s’hagi  acabat  tota 
la  serie:  aixó  es  evident,  à  nostre  modo  de 
veure. 

Es  natural,  donchs,  que  pera  exposar  nos¬ 
tra  definitiva  opinió  esperém  à  que  d’aquesta 
serie  n’hagi  surtit  l’ultim  volum. 

Del  llibre  en  si  dirém  que,  degut  tal  vol 
ta  à  son  caràcter  preparatori,  ó  que  precedeix 
à  altres,  es  un  dels  més  fluixos  de  tots  els 
Episodios  publicats  per  en  Galdós. 

'En  sa  part  novelesca’ls  tipos  no  estàn  tan 
ben  definits  com  ens  té  acostumats  l’autor  en 
els  altres  Episodios ,  y  no  adquireixen  per  tant 
el  relleu  necessari.  <;Es  tal  volta  degut  aquest 
defecte  à  que  alguns  personatjes  son  ja  en 
part  coneguts?  ;Se  deu  à  que  la  trama  d’a¬ 
quest  llibre  deixa  endevinar  qu’en  la^present 


serie  l’acció  serà  poch  més  ó  menys  igual  à 
la  de  las  series  anteriors? 

De  tots  modos,  hem  de  fer  notar  que  so¬ 
vint  s’hi  troba  la  mà  mestra  d’en  Galdós, 
principalment  en  els  trossos  descriptius,  y 
sobre  tot  en  el  llenguatje. 


En  quant  à  la  part  històrica...  es  bon  xich 
inferior.  Els  fets  hi  estàn  apuntats:  ni  tan 
sols  en  un  moment  hi  veyém  la  mà  d’un  his¬ 
toriador  que’ls  exposi  y  estudihi.  Sempre 
hem  cregut  que’l  gran  novelista  y  autor  dra- 
màtich  no  estava  à  la  mateixa  altura  com  à 
historiador,  degut  à  certas  causas  que  no  hem 
d’esbrinar. 

El  senyor  Galdós,  com  ferem  notar  en  Bo- 
das  Reales ,  en  las  épocas  en  que’l  quadro  era 
grandiós  ens  pogué  donar  obras  grans,  peró 
com  més  petit  era  aquell,  més  inferiors  re- 
sultavan  aquestas,  y  aixó  es  efecte  de  que 
en  aquests  cassos  la  tasca  es  molt  més  difí¬ 
cil,  y  s’ha  d’ésser  més  historiador-critich 
qu’altra  cosa. 

De  la  petitesa  de  l’época  que  tracta  ja  n’es¬ 
tà  enterat  don  Benet,  y  aixís  ho  fa  constar 
com  de  pas.  Excusantse  en  cert  modo  de  no 
donar  importància  als  fets  histórichs,  diu: 
Porque,si  bien  se  mira ,  por  lo  muy  repetidos , 
son  estos  movimientos  sediciosos  como  los 
amanerados  poemas  de  corta  inspiración  y  de 
frase  pedestre,  y  só  lo  en  el  caso  de  que  el  triun- 
fo  los  haga  eficaces  merecen  la  atención  de  las 
gentes.  En  los  pronunciamientos  fallidos  veo 
yo  la  màs  tediosa  sarta  de  aleluyas  que  nos  ofre- 
ce  nuestra  historia.  Mirémoslas  de  prisa ,  y  pa- 
semos  de  largo .»  Aquesta  es  la  veritable  ex¬ 
plicació  de  lo  fluixeta  que  resulta  l’obra.  Ja 
apuntavam  nosaltres  una  cosa  per  l’estil  al 
donar  compte  de  Bodas  Reales. 

Guardém,  donchs,  pera  més  endevant  el 
judici  definitiu,  que  desitjariam  fos  un  altre 
que’l  qu’avuy  n’hem  format.  Esperém  els  al¬ 
tres  volums,  en  els  que  podria  ésser  que  ve- 
gessim  un  cambi  gran  que’ns  fes  modificar 
nostra  opinió  sobre  en  Galdós  com  à  histo¬ 
riador,  y  sobre  la  dificultat  de  fer  una  gran 
obra  basada  en  fets  mesquins  y  ridículs,  com 
no  sia  agafant  el  fuhet  unas  voltas  y’l  bistu¬ 
rí  las  altras,  havent  fet  l’autor  un  profond 
estudi  dels  fets  y  de  sas  causas  próximas  y 

llunyanas:  estudi  que  s’ha  de  reflexar  en  l’o- 
bra  fins  à  tal  punt,  que’l  llegidor  pugui  for- 
marse  opinió  pròpia. 


E3 


VICIS  SOCIALS 

Jordi.  —  Ho  veig  ben  clar:  hipocresia,  egois¬ 
me, farsa...  vanitat,  usura,  caciquisme...  que, 
com  espasa  de  Damocles,  son  omnipotents 
pera  la  gentada.  Plagas  que  privan  als  ho¬ 
mes  de  tenir  miras  enlayradas;  que’ls  hi  fan 
semblar  una  aberració  la  vida  del  esperit; 
que  descalifican  totas  las  ideas,  per  santas  y 
nobles  que  sian,  en  no  duhent  una  finalitat 
inmediata  y  ventatjosa,  ó  de  profit  personal. 
Plagas  que  manteniu  ensuperbits  als  ho¬ 
mes...  jo  os  maleheixo! 

Renuncio  per  forsa,  per  impotència,  à  con- 
tribuhir  à  la  redempció  de  la  societat...  Me’n 
torno  al  Mas,  lluny  de  vosaltres...  A 1  li  segui¬ 
ré  alimentant  mos  principis,  alb  seguiré  de- 
dicantme  à  estudiar  al  home...  el  meu  estudi 
predilecte;  y  ja  que  no  disposo  de  medis  pe¬ 
ra  realisar  la  meva  empresa,  ja  que’ls  homes 
tancan  las  portas  al  qui  vol  redimir  la  socie¬ 
tat  dels  vicis  que  pateix...  al  menys  que  mas 
ideas  me  redimeixin,  al  menys  que  no  caygui 
en  el  llot  de  la  farsa  que’ns  empesta!... 

Eidel. — Malament,  amich  meu,  malament. 
Encara  ets  jove  pera  que  vagis  més  enllà, 
més  endins,  molt  més  que  fins  ara:  no  deses¬ 
peris  may,  sinó’t  negarias  à  tu  mateix.  A  las 
contrarietats  de  la  vida  has  d’oposarhi  la  va¬ 
lentia  v  la  noblesa  de  ton  cor  jove. 

També  jo  era  radical;  també,  com  tu,  bus¬ 
cava  aqueix  més  enllà  que  voldrias...  Totas 
tas  pitradas  serian  en  va,  si  no  sapiguessis 
dominar  ton  temperament  impetuós. 

Un  encertat  diagnóstich  que’m  feyas  dels 
mals  que  pateix  la  societat,  me  demostra 
que  coneixes  la  malaltia,  qu’has  vist  d'aprop 
sas  llagas...  llagas  de  caràcter  infectíu,  no  hi 
hà  dubte,  llagas  quin  contagi  t’esparvera... 
No  totas  se  curan,  com  el  càncer,  valentnos 
del  cauteri:  en  algunas  bastarà  l’empleo  de 
bons  desinfectants  pera  curarlas  y  evitar  son 
contagi. 


Vegemne  uns  quants  cassos  y  fesne  judici; 
peró  judici  seré,  terminant  y  prudent  à  la  ve¬ 
gada. 

Figuremnos  un  senyoret,  un  gommeux,  com 
ne  diuhen  ara:  £el  veus?  Encarcarat,  tonto, 
estúpit,  prou  inflat  pera  enamorarse  de  si 
mateix.  Acóstathi,  feshi  conversa,  y  dirà  una 
idea  tan  estúpida  com  ell;  apróbali,  y  conse- 
guiràs  una  amistat.  Si  no  li  donas  importàn¬ 
cia,  si  li  combats  la  idea,  fugirà  de  tu,  may 
més  podràs  comptar  ab  ell,  may  més  podràs 
fiarten:  serà  un  enemich  teu. 
ja  ho  sab  ell — hauria  de  saberho  al  menys — 
que  no’n  té,  perque  lo  que  fassi  ó  digui  no 
pot  tenir  importància,  qu  ell  no  va  en  lloch... 
peró  no  hi  fa  res:  vol  que  1  alabis,  que  h 
aprobis  els  seus  plans,  que’l  felicitis,  que 
l’enganyis,  en  una  paraula. 

Més  enllà  una  dona  quina  hermosura,  quin 
tracte,  quin  posat  deixan  molt  que  desitjar: 
antipàtica  per  batxillera  y  per  coqueta... 
Acóstathi,  prenhi  conversa,  feuvos  amichs, 
cosa  fàcil  si  li  parlas  de  sa  hermosura,  de  sa 
elegancia,  de  son  bon  dir...  En  altre  cas  no 
ho  creguis:  no  seràs  persona  corrent,  tindràs 
mal  tracte  y  acabarà  per  retirarte  la  seva 
amistat.  Com  que  també  vol  viure  enganya¬ 
da!...  Ja  ho  sab  que  no  es  hermosa,  ni  ele¬ 
gant,  ni  res  que  s’ho  valgui:  peró  cal  dirli 
quelcom  que  la  recrehi,  que  li  fassi  alimen¬ 
tar  una  ilusió;  si  no,  tant  se  val.  Per  xó  pre¬ 
cisament,  per’xó  tan  sols  te  distingia  ab  la  se¬ 
va  amistat:  perque  l’afalaguessis,  perque  la 
seguissis  enganyant  en  sa  vanitat. 

Un  altre  tipo:  ^el  veus?  Donchs  es  un  far¬ 
sant,  un  dolent.  Es  quelcom  més  que  nosal¬ 
tres.  Nosaltres  volém  conservar  el  nostr ejo 
sagrat:  ell  no’n  té  prou,  ne  vol  dos,  com  diu 
que  té  dugas  conciencias.  L’una  pera  ell,  l’al¬ 
tra  pels  demés;  una  à  dins,  l’altra  à  fora.  Ho 
sab  que  menteix,  qu  es  un  dolent,  capàs  de 
tot,  de  véndreho  tot!... 

No  obstantva  à  missa, sense  creure  en  Deu 
per’xó,  combrega  y  fa  actes  semblants...  (1) 
D’aquest  no  te’n  fihis:  es  de  la  casta  pitjor. 
Peró  no’l  treguis  à  la  vergonya  pública:  se- 
rias  burlat.  No  redimeixis  als  demés  dels 
mals  que’ls  hi  causi:  serías  crucificat. 


(1)  Ja  sab  lo  que  fa  y  es  cosa  fàcil.  {Enganyar  als 
capellans?  Res  més  senzill:  fer  lo  qu’ell  y  n’hi  hàprou. 
Sempre  las  aparienciasl 

Y  allà’n  va  un  altre:  l’usurer.  Míratel  ab 
son  posat  satisfer,  cregut  de  que  fa  bonas 
obras.  Y  encara  que  aquest  es  un  tipo  que, 
qui  més  qui  menys,  ja’l  coneix  tothom,  tam- 
poch  te’n  fihis:  déixal.  No’l  toquessis  pas, 
que’l  diner  mal  adquirit  caixala,  té  mala  ba¬ 
ba,  enmatzina. 

Y  un  altre  y  prou,  amich  meu:  el  cacich. 
Altre  faritzeu  qu’enverina  la  vida  als  pobles, 
que’ls  divideix  en  partits,  que  fa  barallar 
constantment  als  homes...  Com  qu’aixís  sol- 
zament  pot  exercir  la  tirania  de  son  poder 
usurpat!...  No’l  ferissis  may,  may  de  la  vida: 
déixal.  Tu  no  tens  tremp  pera  pegarli  à  mà 
traidora  y  à  n’aquests  sols  aixis  cal  atacar- 
los.  Si’t  fa  mal,  sufreix  y  calla;  no  t’hi  re- 
dressis  cara  à  cara,  que  te’n  faria  molt  més. 
Això  no  es  noble,  ja  ho  sé:  però  lo  altre  fora 
un  sacrifici  anònim,  sense  fruyts,  sense  cap 
resultat,  estèril  complertament. 

Y  acabemho  ab  un  consell:  la  lluyta  ha  de 
esser  sempre  ab  forsas  iguals,  donchs  en  al¬ 
tre  cas  nc  aprofita. 

A  un  home  lleal  tràctal  ab  sinceritat,  ab 
franquesa;  à  un  hipòcrita,  com  tu  no  n’ets  ni 
deus  serne,  no’l  tractis  y  no’l  faràs  enemich 
teu;  à  un  farsant,  coneixlo  y  te’n  separaràs; 
del  usurer  fuigne  com  del  mal  gra;  dels  ca- 
cichs,  aqueixa  ilopada  que  s’extén  arreu, 
gent  sens  amor,  sens  entranyas,  sense  digni¬ 
tat  ni  vergonya...  fuigne  sempre  y,  tot  fugint- 
ne,  combatlos  en  general.  Com  molt  d’ells 
no  volen  passar  per  tals,  Iograràs  dos  objec¬ 
tes  à  la  vegada:  que  la  gent  els  hi  fassi’l  buyt 
y  qu’ells,  no  creyentse  compresos  en  tas  ex- 
comunions,  fins  t’alabin  y  te’n  fassin  glòria. 

iT’agrada  la  ciutat)  Quédathi.  {No  t’agra¬ 
da?  Tórnaten  al  Mas,  y  per'xó  desd’allí  tre- 
valla  pera  la  redempció  dels  homes,  que 
prou  falta  fa! 

Pobre  xicot!  Se’n  torna  al  Mas  ab  sas  ilu- 
sions  marcidas,  però  està  salvat,  no  hi  hà 
dubte.  Si  may  torna  à  ciutat,  hi  tornarà  més 
fort  y  brau  y  ab  més  coneixensa  dels  homes. 
Son  bagatje  d’ideas,  sa  noblesa  de  senti¬ 
ments,  son  caràcter  de  ferro,  enrobustits  per 
las  llissons  de  la  vida,  asseguran  en  ell  à  un 
redemptor  de  las  llibertats  dels  homes,  de 
las  veritables  llibertats,  d’aquellas  que  sols 
estàn  limitadas  pel  respecte  y  l’amor  als  al¬ 
tres... 


Sembla  que’m  torno  jove  y  també  faig  com 
ell...  No  més  qu'ell  ve  à  la  vida,  y  jo  me’n 
vaig  del  món...  Adeu,  Jordi;  adéu, bon  amich, 
adeu. 

Candi  Closa. 


POEMA  DEL  IDEAL 

Hi  han  cosas  vulgars  que  sembla  haurian 
d’ésser  excepcionals ,  y,  ben  al  contrari,  cosas 
excepcionals  qu’haurían  d’ésser  vulgars. 


Esser  franch,  ésser  bo,  ésser  fidel:  heus- 
aqui  extranyesas  d’avuy.  Decididament  el 
progrés  es  un  fet . 


Per  la  germanor  entre  tots  els  homes,  per 
la  pau  universal,  pel  triomf  complert  de  las 
ciencias  y  las  arts,  per  la  llibertat  dels  pobles 
esclaus:  aquests  son  els  desitjós  que  fan  sos¬ 
pirar  dolsament  las  arpas  dels  més  grans 
poetas.  Son  desitjós  bells,  mes,  per  dissort, 
la  tasca  pera  qu’esdevinguin  realitat  serà 
llarga,  y  obstacles  ferms  impediràn  que  n’as¬ 
solim  la  fi,  precisament  per  lo  que  de  bells 
tenen. 


Coratje,  sempre  coratje!  Hi  haurà  algun 
jorn  en  que’l  regnat  dels  bons  comensarà 
aquí,  sobre  la  terra:  y  aquell  jorn  serà’l  de 
las  grans  justicias. 

Alfons  Sans  y  Rossell. 


JOVENTUT 


TEATRES 

Falstaff — Tempestad  en  la  sombra 

En  Thuillier  ha  representat  al  Eldorado 
un  arreglo  en  castellà  de  la  gran  comèdia  de 
Shakespeare  Falstaff  ó  Las  alegres  comadres 
de  Windsor.  Els  arregladors  son  — es  neces¬ 
sari  consignar  els  seus  noms  —  Don  José  de 
Roure  y  Don  Fèlix  Gonzàlez  Llana. 

Dihém  qu’es  necessari  dir  els  seus  noms, 
perque  creyém  obra  útil  posar  à  la  vergonya 
pública’ls  noms  dels  grans  facinerosos  lite¬ 
raris.  Lo  qu’han  fet  dits  senyors  ab  el  Fals¬ 
taff  de  Shakespeare  es  un  acte  de  tals.  No  hi 
ha  dubte  qu’es  dificilissim  posar  avuy  en  es¬ 
cena  las  obras  del  gran  dramaturch  inglés 
tal  com  foren  escritas.  Impossible  no  ho  es, 
puig  si  no  estém  errats,  à  Londres  se  repre- 
sentan  íntegrament.  Mes  en  fi,  es  difícil.  Po¬ 
den  acceptarse,  donchs,  els  arreglos,  peró 
sempre  y  quan  aquests  arreglos  siguin  fets 
à  conciencia,  es  à  dir,  respectant  del  original 
la  seva  essencia.  Que’s  suprimeixin  escenas, 
que’s  suprimeixin  personatjes  y  que’ls  arre¬ 
gladors  se  prenguin  algunas  altras  petitas  lli¬ 
bertats,  sempre  que  sigui  en  lo  secundari, 
pot  admetres  ja  que  no  aplaudirse:  mes  quan, 
com  succeheix  en  el  present  cas,  se  suprimei¬ 
xen  de  l’obra  casi  bé  la  meytat  de  las  esce¬ 
nas,  quan  se  prescindeix  de  personatjes  im¬ 
portants  íntimament  lligats  ab  l’acció  dramà¬ 
tica,  y  quan  se  prenen  altras  llibertats  tan 
estupendas  com  aquestas,  no  solzament  no’s 
comprèn,  sinó  que  indigna  à  tota  persona 
que  tingui  dos  travessos  de  dit  de  sentit  lite¬ 
rari. 

No  n’hem  de  parlar  de  l’obra,  ni  del  colos¬ 
sal  tipo,  més  ben  dit,  dels  colossals  tipos 
creats  per  Shakespeare,  puig  tot  aixó  es  ben 
conegut;  peró  hem  de  protestar  de  que  s’en¬ 
ganyi  al  públich  d’una  manera  tan  descara¬ 
da  com  ho  han  fet  dits  senyors.  Pera  conven¬ 
cés  d’aixó  que  dihém,  no  hi  hà  més  qu’aga- 
far  la  traducció,  més  literal  que  literaria  de 
las  obras  dramàtica®  de  Shakespeare,  d’en 
Macpherson,  y  veurém  tot  seguit  que  s’han 
suprimit,  entre  varis  personatjes  secundaris, 
altres  com  Fenton,  el  segón  de  l’obra,  y  com 
Ana,  quins  romàntichs  amors  ab  aquell  estàn 
íntimament  lligats  ab  l’acció  general;  s’han 
suprimit  totas  las  escenas  interessantissimas 
en  qu’ells  dos  intervenen  ó  à  n’ells  se  fa  re- 
ferencia,  mutilant  aixis  la  gran  escena  final 
de  l’obra,  tan  aparatosa  y  còmicament  solem- 
nial,  que  queda  convertida  en  una  ridícula 
pantomima;  s’han  suprimit  totas  las  que’s 
refereixen  à  la  segona  cita  de  Falstaff  ab  las 
senyoras  de  Vadera  y  de  Paje,  que  acaban 
disfressantse’l  protagonista  de  dona;  d’un 
metje  francès  n'han  fet  els  arregladors  un 
tartamut,  y  en  fi,  els  cinch  actes  é  innombra¬ 
bles  quadros  de  l’obra  s’han  reduhit  à  quatre 

quadros  en  tres  actes,  escrits  en  una  prosa 
vulgar  é  incorrecta.  Ab  tot  lo  qual  l’obra 
de  Shakespeare  queda  tan  ridícula  y  desfi¬ 
gurada,  que  fa  verdadera  pena  véurela  re¬ 
presentar. 

De  la  execució  sols  podém  dir  qu’en  Thui¬ 
llier  va  surtirse  ayrós  del  difícil  personatje. 
Els  demés  feren  lo  que  pogueren.  Bé  es  veri¬ 
tat  que  podian  fer  molt  poch.  El  públich  fret, 
y  aburrintse  sobiranament. 


Un  italià,  en  Nani,  autor  dramàtich  mo¬ 
dern  de  qui  no  coneixiam  encara  cap  obra, 
se  ns  presentà  l’altre  día  à  Novetats  ab  el 
drama  en  un  acte  Tempestad  en  la  sombra, 
interessantnos  vivament.  Qualsevol  autor 
espanyol  hauria  deixatat  l’assumpto  en  tres 
actes;  un  francès,  ab  farsiment,  l’hauria  des¬ 
enrotllat  en  cinch:  l’autor  italià,  que  deu  ésser 
nirviós  y  per  lo  tant  sobri,  ha  fet  un  sol  acte, 
peró  un  acte  superb. 

L’assumpto  no  pot  ésser  més  gastat:  l’a¬ 
dulteri;  peró  la  situació,  y’l  modo  de  tractar¬ 
ia,  no  poden  ésser  més  originals.  Ab  lo  qual 
ens  demostra  en  Nani  qu’en  art  no  hi  hà  res- 
que  sigui  vell  ni  gastat,  mentres  hi  hagi  vida 
y  veritat  en  el  fons,  mentres  hi  hagi  sinceri¬ 
tat  y  originalitat  en  la  forma,  es  à  dir,  men¬ 
tres  hi  hagi  un  home  que  sent  la  vida  en  lo 
que  té  d’extraordinari,  y  la  reflexa  tal  com 
la  sent.  L’adulteri  s’ha  tractat  sempre  en  el 
teatre,  perque  l’adulteri  es  fruyt  de  tots  els 
temps,  y  ha  donat  sempre  lloch  à  obras  no- 
vas  perque  en  realitat  ei  fruyt  es  lo  de  menys, 
lo  interessant  son  els  arbres  que  tal  fruyt 
donan;y  com  aqueixos  arbres —  marit,  mu¬ 
ller  y  amant — son  sempre  distints,  sempre’s 
presentan  ab  el  sagell  d’un  jo  que  -no  té 
igual,  es  clar  que  l’artista  que  sorprèn  en  la 
vida  observantlos,  ó  inventa  en  sa  imagina¬ 
ció  pressentinllos  alguns  d’aqueixos  arbres 
que  lluytan  seguint  son  impuls  individual 
pera  desfer  lligams  contra-natura,  pot  fer 
obra  originalissima  y  punyenta  encara  que 
talli  un  mateix  nus,  encara  que  vulgui  una 
mateixa  vella  convenció.  Ne  té  prou,  pera 
ésser  original,  ab  presentar  sers  de  vida  in¬ 
tensa  y  per  lo  tant  de  passions  fortas  y  sen¬ 
timents  exuberants;  puig  que  naturalment 
aquests  sérs,  al  trobarse  enfront  del  conflic¬ 
te  que  la  rutina  més  que  la  Natura  ha  fet 
pahorós,  s’agitaràn  y  obraràn  ab  arreglo  à  la 
seva  pròpia  personalitat,  qu’en  tots  ells  es 
diferenta. 

El  secret,  donchs,  pera  l’autor  està,  en 
cassos  tals,  en  sabernos  pintar  aquests  tipos 
excepcionals  ab  veritat  y  fermesa,  y  després 
d’aixó  ferlos  maniobrar,  quan  intentan  resol¬ 
dre’l  conflicte  de  sa  vida,  armónicament  ab 
sí  mateixos,  es  à  dir,  armónicament  ab  la 
pintura  que  dels  caràcters  l’autor  ens  ha  fet. 

En  Nani  ha  sabut  ferho  això.  EI  marit 
que’ns  pinta  es  un  tipo  excepcional,  y  al  ma¬ 
teix  temps  humà.  Violent  y  apassionat,  se 
troba  en  una  situació  que  las  circunstancias 
fan  doblement  tràgica.  Casat  ab  una  dona 
jove  à  qui  estima,  instintivament  sent  que 
aquesta’l  traheix.  Ell  era  un  artista,  un  pintor, 
ella  era  una  joveneta  ilusionada.  S'estimavan 
y  s’anavan  à  casar  quan  ell  se  tornà  cego. 
Noblement  el  promès  retornà  la  paraula 
donada,  mes  la  xicota,  en  un  rapte  de  gene¬ 
rositat  irreflexiu,  persistí  en  son  propòsit  y’s 
casaren.  Després,  poch  à  poch,  la  vida  ab  el 
cego,  sempre  recelós  y  sempre  enutjós  en  sa 
forsosa  inactivitat,  se  li  feu  insoportable. 
L’amant  sobrevé;  el  marit  l’endevina,  y’l 
drama  esclata.  Y’l  drama  esclata  ab  forsa, 
ab  veritat  y  sentiment.  L’autor  ens  el  pre¬ 
senta  ab  sobrietat  incomparable,  y  segueix 
el  procés  d’aquell  cor  ferit,  d’aquell  home 
que  sols  hi  veu  ab  els  ulls  de  l’ànima,  en 
una  serie  d’escenas  de  gran  vigor  y  naturali¬ 
tat.  Tots  els  tipos  secundaris  surten  apun¬ 
tats  ab  forsa  relleu,  y’l  de  la  esposa  culpable, 
més  per  lleugeresa  que  per  maldat,  se  des¬ 
taca  serenament  com  un’altra  victima  de  las 
flaquesas  humanas. 

Per  nosaltres,  el  primer  mérit  de  Tempes- 
tad  en  la  sombra  consisteix  en  la  sobrietat 
de  desenrotllo  y  la  veritat  en  els  tipos.  Tal 
volta  al  final  hi  hà  alguna  escena  efectista, 
però  en  cambi  n’hi  han  d’altras,  com  son  las 
primeras  de  l’obra,  molt  sentidas,  y  alguna, 
com  la  de  la  lectura  de  las  cartas  reveladoras 
per  una  criatura  ignocenta,  que  té  certa  vo¬ 
lada  tràgica. 

En  resum,  un  quadro  dramàtich  modest 
que  val  més  que  molts  grans  dramas. 

L’obra’ns  l’ha  donada  à  coneixe  à  Novetats 
la  companyia  de  la  Pino  pera  benefici  d’en 
Morano.  Ella  hojeu  molt  bé,  donant  gran 
relleu  à  un  tipo  que  necessàriament  queda 
ofegat  pel  del  protagonista,  en  qui  l’autor 
enclou  el  drama.  Aquest  fou  representat  per 
en  Morano  ab  un  calor  y  convicció  à  que 
no’ns  té  gayre  acostumats.  Perfectament  ca- 
racterisat,  ía  vista  sempre  fixa  y  apagada, 
accionant  y  moventse  naturalment,  ens  de¬ 
mostrà  haver  fet  del  tipo  un  estudi  profond. 
Si  en  las  escenas  fortas  no  tingué  raptes  de 
inspiració,  s’hi  mostrà  ben  discret;  en  cambi, 
en  las  altras,  demostrà ésserunactor  de  grans 
condicions,  y,  lo  qu’es  aqui  molt  raro,  de 
gran  sobrietat.  Els  demés,  en  el  desempenyo 
de  sos  papers,  que  com  hem  dit  son  secun¬ 
daris,  cumpliren  bé. 


EL  RECORT  DE 
LA  PRIMAVERA 

No’s  tracta  de  recordar  la  primavera  del 
any,  aquesta  primavera  inmortal,  lluminosa 
y  màgica:  se  tracta  de  la  humana,  tan  curta 
que  s’esvaheix  com  un  somni  pera  no  tornar! 
Se  tracta  d’aquells  dias  en  que  tot  somriu, 
en  que  las  penas  més  grossas  son  las  amoro- 
sas,  y  aixó  que  aquestas  tenen  sempre  quel¬ 
com  que  fa  fruhirl  Qu’hermosos  son  els  dias 
de  la  primavera!  Son  matins  daurats  y  esplen¬ 
dorosos,  eterns  matinsde  llums  rihentas.  Una 
benedicció  augusta,  una  rosada  de  joya  de- 
vallan  y’ns  rodejan,  y  las  blavors  del  cel, 
simbols  de  felicitats,  alegran  las  ànimas.  Per 
tot  brollan  càntichs,  prometensas  y  odas; 
per  tot  veus  indefinibles  —  barreja  delitosa 
de  sospirs  y  de  besos — ens  cridan.  Y  nosal¬ 
tres,  dòcilment,  atravessém  aquests  dias, 
iluminats  per  clarors  d’ulls  de  noya,  portats 
pel  gran  riu  del  amor,  guiats  per  veus  jove- 
nívolas  y  apassionadas.  Y  aquesta  primavera 
es  tan  benèvola,  tan  consoladora,  que  sols 
ens  mostra  l’apariencia  dels  éssers  y  de  las 
cosas,  y  pera  fernos  ditxosos  ens  oculta  sa 
essencia. 

La  visió  de  l’antiga  primavera  es  trista  y 
planyívola  à  voltas,  y  retorna  martiritza- 
dora;  peró  quasi  sempre  es  serena  y  llumi¬ 
nosa,  y’is  seus  recorts  acarician  l’esperit 
poèticament  y’l  confortan. 

Y  avuy  evoco  la  meva  primavera  que'sor- 
geix  gloriosament  de  la  estada,  del  oblit, 
atravessant  ab  pas  suau  la  boyra  del  temps. 
La  segueix  dèbilment,  com  avergonyida,  una 
melodia  tan  pura,  tan  tendra  y  amorosa, 
que’ls  ulls  se  m’omplan  de  llàgrimas  al  ohir- 
la,  perque  ella  fou  l’alegria  de  la  jovenesa, 
l’himne  dels  vint  anys,  la  fidel  companya  de 
la  primavera:  tampoch  ara  vol  abandonaria 
y  retorna  ab  ella! 

La  meva  primavera  se’m  presenta  dessota 
un  cel  blau,  seré,  sens  una  boyra;  ilumi- 
nada  per  un  sol  espléndit,  caminant  poch  à 
poch  pels  camps  matisats  d’una  verdor  que 
varia  à  l’infinit,  entre  flors  que  perfuman 
l’espay  ahont  flotan  columnas  d’encens  tre- 
molosas.  La  meva  primavera  es  una  noya 
rossa,  blanca,  rosada,  alegra,  alta  y  primeta, 
fina  y  esbelta.  Va  vestida  de  blanch,  ab 
llassos  blaus  pàlits,  y  ab  una  ombre-la  de- 

tura  la  soleyada  qu’encén  els  camps.  Un 
dalé  jovenívol  la  porta  à  travers  de  las  pla¬ 
nas:  però  quan  el  capvespre  enrogeix  el  cel 
y  las  remors  s  adormen,  la  visió  desapareix, 
perque  no  es  visió  de  reculliment,  de  melan¬ 
gia,  sinó  de  vida,  d’amor  y  de  claror. 

Ferràn  Dalmau. 


NOVAS 

Ha  dimitit  el  càrrech  de  director  de  La 
Renaixensa  nostre  benvolgut  company  de 
causa  en  Domingo  Marti  y  Julià. 


L’arribada  de  na  Cecilia  Aznar,  autora  del 
crim  del  carrer  de  Fuencarral  de  Madrid,  ha 
produhit  tant  soroll  rotativesch  com  la  d’en 
Canalejas.  Y’s  comprèn,  si  l’ordre  dels  fac¬ 
tors  no  altera’ls  productes.  Na  Cecilia  va 
tirar  la  planxa  al  comensar  à  ésser  conegu¬ 
da:  en  Canalejas  va  lirarse  la  planxa  quan  ja 
era  conegut. 


En  el  «Centre  Catalanista  Graciench»  hi 
tingué  lloch  diumenge  à  la  tarda  una  festa 
intima  en  la  que  l'orfeó  de  dita  societat  ob¬ 
sequià  à  sos  socis  protectors  ab  un  triat  con¬ 
cert  en  que  hi  liguraren  obras  de  Mendels- 
sohn,  Gounod,  Grieg,  Michàelis,  Saint-Sàens, 
etcètera,  y  cansons  catalanas  tan  notables 
com  Montanyas  de  Canigó ,  El  Rossinyol  y  La 
Mare  deDeu  (Morera),  La  Llar  (Isabel  Güell), 
L'Emigrant  (Vives),  y  La  Filadora  (Cume- 
llas),  estrenantse  del  mateix  Cumellas,  di¬ 
rector  del  esmentat  orfeó,  una  Caiisó  catala¬ 
na  sobre  lletra  de  J.  Oliveras,  que  fou  rebuda 
ab  aplauso. 

La  concurrència  fou  molt  nombrosa. 


A  la  nit  del  mateix  diumenge  la  societat 
choral  «Catalunya  Nova»,  que  dirigeix  en 
Joan  Gay,  celebrà  l’acte  del  repartiment  de 
premis  als  alumnes  de  la  escola  de  solfeig, 
prenenthi  part  las  tres  seccions.  En  la  prime¬ 
ra  part  se  cantaren  per  la  secció  d’homes  La 
Bandera  y  La  Sembra  (Morera),  y  las  compo¬ 
sicions  de  Mendelssohn  Cansó  de  taberna  v 
Cansó  del  cassador.  La  segona  part  comensà 
ab  la  distribució  dels  premis  als  alumnes, 
qu’executaren  després  diferentas  composi- 

cions  de  Mulder,  Daubé,  Mozart,  Monaste- 
rio  y  Morera,  distingintse’ls  alumnes  Joan 
Vila  y  Joseph  M.a  Marqués,  acompanyats  al 
piano  pel  mestre  de  la  escola  en  Miquel  Ro- 
manyà.  El  Cant  d'Aliansa  d’en  Mozart  (tra¬ 
ducció  de  Maragall)  fou  cantat  per  tots  els 
alumnes,  que  foren  molt  aplaudits,  finalisant 
la  vetllada  ab  el  cant  de  la  Primavera  eterna , 
per  las  tres  seccions,  que  s’hagué  de  repetir 
à  instancia  de  la  nombrosa  y  distingida  con¬ 
currència  qu’omplia’l  local. 


S’ha  publicat  el  notable  Parlament  presi¬ 
dencial  qu’en  Joseph  M.a  Roca,  president  de 
la  Unió  Catalanista,  llegí  en  els  Jochs  Florals 
de  Lleyda.  El  Parlament  es  un  himne  entus- 
siasta  à  la  personalitat  de  Catalunya. 


Altras  publicacions  rebudas: 

Dos  volums  de  poesías  de  l’Edward  Mon- 
tier,  editats  à  París,  Société  française  d'im- 
primerie  et  de  librairie,  ry  rue  de  Cluny ,  que 
tenen  per  titul  L'Idéale  Jeunesse  y  L'Eveil  d'E- 
ros.  Per  tractarse  d’obras  publicadas  respec¬ 
tivament  els  anys  1899  y  1900,  no’n  farém  cri¬ 
tica,  ja  que  sols  ne  fem  de  las  que  tenen  ca¬ 
ràcter  d’actualitat.  No  obstant,  s'ha  de  reco- 
neixe  que’ls  dos  llibres  —  sobre  tot  L'Eveil 
d'Eros  —  revelan  en  son  autor  condicions  de 
poeta. 

Ademés  s’han  publicat  v  hem  rebut: 

L’Associació  Obrera ,  conferencia  d’extensió 
universitària  pel  doctor  don  Ignaci  Valentí 
y  Vivó,  professor  de  la  facultat  de  Medicina, 
llegida  en  la  sessió  pública  celebrada  pel 
«Foment  Regional»  el  22  de  desembre  de 
190 1 . 

Ciudadela,  breus  llissons  sobre  la  vida  lo¬ 
cal  d’aquesta  ciutat  menorquina,  en  las  que 
son  autor,  en  Joan  Benejam,  fa  gala  de  son 
amor  al  terrer  nadiu  y  exposa  sos  coneixe¬ 
ments  sobre  las  condicions  atmosféricas,  to¬ 
pografia,  etc.,  explicant  els  usos,  costums, 
indústria,  comers,  agricultura,  etc.,  etc.,  d’a¬ 
quella  important  població. 

Àlbum  Xalabardé.  Seixanta  balls  pera  pia- 
noforte ,  per  Isídro  Xalabardé.  Se  publica  en 
quaderns  contenint  quatre  balls  cada  un,  al 
preu  de  2  pessetas. 


Fidel  Giró,  impressor. — Carrer  València,  31 1. 


472 


JOVENTUT 


JOVENTUT 

SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  Vebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO 


CATALUNYA:  Un  any . 8  Pessetas. 

»  Mitj  any .  4’ 50  » 

>  Trimestre . 2 '25  » 

ALTRAS  REGIONS  D’ESPANYA:  Un  any..  .  9 

EXTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins . 40  » 

»  »  sense  folletins . 25  » 


NOSTRE  FOLLETI 

La  biblioteca  de  Joventut,  que  consta  ja  d’una  bonica  serie  d’es- 
cullidas  obras  de  notabilíssims  autors  de  nostra  terra  y  del  extranger, 
quedarà  dins  de  pocas  setmanas  enriquida  ab  un  altre  important  vo¬ 
lum,  el  dels 

CROQUIS  CIUTADANS 

de  l’Apeles  Mestres,  dels  que  avuy  acabém  de  repartirne’l  Prólech,  y 
en  las  vinentas  setmanas  repartirém  successivament  la  portada,  retrat 
del  autor  y  cuberta.  •> 

Seguirà  à  aquesta  obra,  com  ja  tenim  anunciat  fa  temps,  la  d’en 
Pujülà  y  Vallés  que  porta  per  títul 

TITELLAS  FEBLES 

podent  anunciar  à  nostres  lectors  que  tenim  en  preparació,  pera  pu- 
blicarlo  després  en  nostre  folletí,  un  volúm  del  eximi  prosista  català 
en  Joaquim  Ruyra,  quin  títul  es 

MARINAS  Y  BOSCATJES 


Redacció  y  Administració: 

Plassa  del  Teatre,  6,  entressol. 


SUMARI: 

Contra  natura,  per  Oriol  Martí.— Resposta  al  mestre 
Crickboom,  per  Joaquim  Pena.—  Els  épichs  se’n 
van:  bon  vent!,  per  Geroni  Zanné. — La  tessis  en  el 
«  Parsifal  »  de  Wagner,  per  M.  Domènech  Espa¬ 
nyol.— Quatre  paraulas  y  prou,  per  Lluis  Via. — 
Sant  Pere  de  Casserras.  per  Antón  Busquets  y 
Punset.— Ideal,  per  E.  Guanyabéns.  —  Teatres,  per 
Emili  Tintorer.— Novas. 

FOLLET*: 

CROQUIS  CIUTADANS,  per  Apeles  Mestres.  Retrat 
del  autor,  per  Ramón  Casas. 

NATURA ,  per  John  Ruskin,  traducció  de  Cebrià 
Montoliu.  Plech  8. 


CONTRA  NATURA 

Com  que  l'indole  de  Joventut  no  li  permet 
ocuparse.dels  fets  que  logran  desvetllar  la  cu¬ 
riositat  pública,  sinó  en  el  cas  de  que  tinguin 
un  interès  quelcom  més  trascendental  que’l 
de  l’actualitat  palpitant,  sia  persa  importàn¬ 
cia  intrínseca,  sia  perque  com  à  sintomas 
d’una  malura  social  se  prestan  à  reflexions  de 
quinas  pot  tréuressen  profitosa®  ensenyan- 
sas,  fàcil  es,  donchs,  de  compendre  que  no 
creyém  fora  de  lloch  tractarne  quan  ja  la  ver¬ 
sàtil  tafaneria  del  públich  comensa  à  obli- 
darlos,  tota  vegada  que  la  oportunitat  es  en 
aqueixas  ocasions  molt  relativa  y  sa  manca 


Número  corrent . .20  cèntims 

»  ATRASSAT,  AB  FOLLETINS .  .  40  » 

>  »  SENSE  FOLLETINS.  25  « 

queda  compensada  per  la  major  serenitat  ab 
que  pot  examinarse  l’assumpto  quan  la  freda 
reflexió  hagi  pogut  sustréurens  al  efecte 
molt  sovint  enganyador  de  las  primeras  im- 
presions. 

Del  fet  de  qu’avuy  aném  à  parlar,  de  so- 
bras  n’estaràn  enterats  nostres  llegidors  pels 
informes  de  la  prempsa  diaria,  y  aixis  po- 
drém  prescindir  de  molts  detalls  complerta- 
ment  inútils  pera’l  nostre  propòsit. 

Va  corre  la  veu  de  que  un  individuu  per¬ 
tanyent  à  una  institució  religiosa  dedicada  à 
la  ensenyansa,  havia  comés  un  d’aqueixos 
monstruosos  delictes  quina  gravetat  y  re¬ 
pugnància  de  sobras  revela  la  denominació 
que  se’ls  hi  aplica:  «delictes  contra  natupa». 
Els  que  creyém  en  la  Naturalesa  principi  y  fi 
de  totas  las  cosas,  els  que  compreném  que  no 
pot  existir  una  vida  veritable  sens  organis¬ 
mes  complerts,  provehits  dels  órguens  ade¬ 
quats  pera’l  perfecte  cumpliment  de  sa  espe¬ 
cial  funció,  que  las  lleys  deuhen  ésser 
conforme  à  la  naturalesa  del  ordre  particu¬ 
lar  que  determinan,  y  que  la  perfecció  con¬ 
sisteix  en  la  més  íntima  unió  possible  entre’l 
subjecte  y  l’objecte,  el  medi  y  el  fi:  nosaltres, 
ab  el  més  gran  horror,  devém  considerar  els 
crims  d’aqueixa  classe  com  els  més  mons¬ 
truosos,  més  abominables,  donche  constitu- 
heixen  una  marcada  negació  del  progrés  y 

perfeccionament  incessants  de  la  humanitat, 
perque  son  d’aquells  qu’atacan  l’arrel  matei¬ 
xa  del  dret  etern, sense  que,  com  altras  trans¬ 
gressions  juridicas,  sian  susceptibles  de  mo¬ 
dificació  per  las  circunstancias  de  temps  ó 
lloch.  Aixó  per  massa  sabut  ja  no  caldria 
dirho;  som  els  primers  en  deplorar  la  fre¬ 
qüència  ab  que  semblants  fets  se  repeteixen 
sense  que,  desgraciadament,  se’ls  hi  apliqui 
sempre  la  severa  sanció  que  mereixen.  Si 
avuy  agafóm  la  ploma,  es  perque  hem  sentit 
la  necessitat  de  remarcar  que  una  vegada 
més,  ab  aquest  motiu,  s’han  posat  de  relleu  la 
criminal  inconsciència  del  públich  que  vol 
que  li  donguin  feta  la  opinió,  y  la  lleugeresa 
é  irreflexió  de  molts  que  pretenen  dirigiria. 
Com  sempre, ’ls  parers  han  sigut  divergents; 
la  lluyta  ha  tingut  lloch  en  un  camp  clos  que 
s’assemblava  forsa  à  un  pati  de  vehinat 
ahont  els  prejudicis,  las  rutinas  y  las  pas¬ 
sions  ofegavan  la  reflexió  serena  é  imparcial; 
y  si  la  bona  fe  s’hi  trobava,  devia  ésser  tan 
vergonyosa,  ó  anava  tan  ben-  disfressada, 
qu’era  molt  diticii  conéixela. 

Pels  elements  anticlericals,  desde’l  pri¬ 
mer  moment  no  hi  ha  capigut  el  dubte,  y 
bastà  qu’arribés  à  sas  orellas  la  nova  de  que 
un  religiós  havia  abusat  d’un  noy,  pera  que’s 
donguessin  pressa  à  buydar  la  capsa  dels 
llamps  y  trons  contra’l  clero  en  general.  <;Te- 
nian  rahó?  En  el  fons  no’ns  hi  hem  de  ficar. 
En  quant  à  la  forma,  creyém  qu’obraren  ob¬ 
sessionats  per  una  idea  fixa.  tant  com  els 
seus  adversaris,  els  negres,  que  sense  pre- 
ocuparse  tampoch  d’esbrinar  serenament  la 
veritat  del  fet,  deixaren  desbordar  el  torrent 
de  la  seva  indignació  contra’ls  rojos,  als  qui 
titllavan  de  calumniadors  y  altras  cosas  per 
l’estil,  donchs  pera  ells  un  hàbit  no  pot  tenir 
tacas  y  fa  invulnerable  à  tota  persona  qu’ab 
ell  s’abrigui,  encara  que  molt  sovint  ne  fassi 
una  disfressa  ó  un  rètol  de  botiga.  No  cal  dir 
que  considerém  tan  dignes  de  censura  als 
uns  com  als  altres,  donchs  la  passió’ls  ha  fet 
perdre’l  coneixement,  pecant  per  un  excés  de 
generalisació. 

iQuinas  rahons  tenen  els  que  fan  respon¬ 
sable  à  tota  una  classe  de  la  falta  d'un  indi- 
viduu  pertanyent  à  ella?  «L’absurd  antisso- 
cial —  diuben —  de  condempnar  als  sacerdots 
al  celibat,  es  lo  que,  desencadenant  la  bes¬ 
tialitat  humana,  fa  que,  privat  l’home  de  la 


satisfacció  natural  d’una  imperiosa  necessi¬ 
tat  orgànica,  caygui  en  aqueix  monstruós  y 
degradant  estat  que’l  coloca  en  un  grau  infe¬ 
rior  de  la  escala  zoològica.» 

Aquesta  afirmació  podria-tenir  alguna  for¬ 
sa  si  no  s’hagués  probat  qu’ep  altras  perso- 
nas  sobre  quinas  no  pesa’l  vot  de  continencia, 
s’hi  notan  també  idénticas  ó  semblants  aber¬ 
racions,  produhidas  molt  sovint,  no  per  falta 
d’us,  sinó  per  l’abus  d’aqueixa  funció  animal 
tan  injustament  bescantada  pels  moralistas 
de  secà  com  ridículament  divinisadapels  poe- 
tas  de  regadiu.  Recordis,  entre  altres,  el  fa¬ 
mós  procés  d’Oscar  Wilde,  delicat  poeta  in- 
glés  y  repugnant  pederast.  Ademés,  treu  va¬ 
lor  à  aquest  argument  el  véurel  usat  de  tort  y 
de  través  com  arma  de  combat  pels  mateixos 
que  quan  els  hi  convé  prou  clarament  insi- 
núan  que’l  vot  de  castedat  no  es  pera’ls  ca¬ 
pellans  una  traba,  sinó  un  pretext;  ja  que 
no’ls  mancan  medis — si  contraris  à  la  lley  no 
contraris  à  natura — pera  satisfer  sas  passions 
ab  totas  las  ventatjas  y  sense  cap  dels  incon¬ 
venients  dels  seglars. 

En  cambi,  els  que  s’esgarrifan  de  que,  tan 
sols  sia  ab  el  pensament,  pugui  trencarse’l 
respecte  à  una  persona  sols  perque  tapa  son 
cos  ab  un  hàbit  que  tant  pot  ésser  un  sach 
de  vicis  com  un  mantell  de  virtuts;  els  que 
tancan  els  ulls  pera  ferse  la  ilusió  de  que’l 
mal  no  existeix,  quan  lo  que  cal  pera  véncel 
es  mirarlo  fit  à  fit  buscant  cóm  y  per  ahónt 
deu  atacarse.  aquests  no’ns  han  de  mereixe 
tampoch  gran  consideració,  donchs  son  ó 
uns  hipócritas  ó  un  curts  de  gambals.  Ja  que, 
per  la  falsa  educació  de  la  societat,  se  dona 
l’absurd  de  que  un  acte  individual  pugui  per¬ 
judicar  al  prestigi  d’una  comunitat,  creyém 
que  la  millor  manera  de  tornar  per  son  bon 
nom  es  que  procuri  aquesta,  trevallant  à  ple¬ 
na  llum,  la  depuració  del  fet,  exigint  en  cas  de 
culpa  l’aplicació  del  càstich  més  rigurós,  allu¬ 
nyant  aixís  tota  sospita  de  que  son  interès  y 
conveniència  hagi  pogut  entorpir  la  tasca  de 
la  justícia. 

Desgraciadament,  lo  que  s’anomena  espe¬ 
rit  de  cos  no  es  molt  sovint  més  que  un  ali 
de  comparets,y  ab  el  nomdecompanyerisme’s 
dissimula  lo  qu’en  realitat  deuria  dirsen  acort 
de  complis. 

La  frivolitat  que  regna  en  tots  els  ordres 
fa  que  s’estimi  més  el  símbol  que  la  cosa,  la 

bandera  que  la  causa,  la  imatje  que’l  sant,  y 
aixís  s’explica  que,  fentse  extensiva  la  falta 
d'un  individuu  à  tota  la  colectivitat,  aquesta 
per  reacció  hagi  de  concentrarse  més  pera  la 
defensa  comuna,  creant  aixis  aqueix  exage¬ 
rat  sentiment  de  la  dignitat  de  classes  que 
imposa  una  organisació  antinatural  y  artifi¬ 
ciosa, agrupant  per  colors  las  personas  que  no 
vesteixen  com  las  altras,  en  remats  que  sols 
se  distingeixen  per  sas  marcas:  hàbits,  togas, 
uniformes,  etc.,  y  que ’s  separap  com  els 
bens  quan  se  tracta  de  buscar  una  millor  pas¬ 
tura,  y  forman  en  cas  de  perill  el  quadro  com 
els  vadells  que  s’ajuntan  per  las  qúas  pera 
resistir  al  llop  tan  perillós,  sobre  tot  quan  té 
gana. 

Els  que  coneguin  nostre  modo  de  pensar, 
ja  compendràn  que  no’ns  hem  proposat  ab 
això  fer  la  defensa  del  clero.  Precisament 
creyém  que'ls  que  tant  parlan  de  virtut  son 
els  que  més  estret  compte  han  de  donar  de 
sos  actes,  y  no’ns  referim  als  de  la  especie 
del  qu’ha  inspirat  aquestas  ratllas,  donchs 
aqueixos  delictes  en  cap  circunstancia  tenen 
disculpa  ni  atenuació.  Respecte  al  cas  concret 
que  tant  soroll  ha  mogut  aquests  dias,  no’n 
tenim  tan  sols  opinió  formada,  perque’ns 
mancan  datos  suficients  per’afermar  el  nostre 
criteri.  Lo  que  voliam  era  exposar  nostre 
desitj  de  que  cessi’l  convencionalisme  que’ns 
fa  viure  en  un  món  artificial  ahont  no  hi  pot 
cabre  la  veritable  llibertat,  aquella  qu’ense- 
nya  à  respectar  à  cada  hu  segons  lo  que  val 
y  fa  que  cadascú  sia  responsable  tan  sols 
dels  seus  actes. 

Per’arribar  à  la  complerta  educació  social, 
s’ha  de  comensar  per  ilustrar  degudament  al 
individuu,  y  aixís  s’acabarà  aquest  estat  de 
corrupció,  produhit  principalment  pel  domi¬ 
ni  d’aqueixa  moral  mesquina  y  estreta  que 
perdona’ls  pecats  grossos  ab  tal  que  no  fas- 
sin  massa  soroll  y  admira  no  més  que  las 
virtuts  negativas;  la  que  confon  la  ignocen- 
cia  ab  la  ignorància,  y  pretén  defensar  lo 
qu’anomena  pudor  ab  una  muralla  de  pàm¬ 
pols;  la  que  considera’l  trevall  com  un  càs- 
tich  y  la  riquesa  com  un  premi;  la  que  con- 
dempna  la  lliure  unió  de  dos  sers  per  l’amor 
y  reglamenta  y  explota  la  prostitució...  Si: 
l’artificiós  mecanisme  social  s’aguanta  sols 
per  la  feblesa  dels  que  acceptan  las  premisas 
y  s’espantan  de  la  conseqüència.  Sols  un 


retorn  à  la  Naturalesa  pot  fernos  assolir  el 
terme  desitjat,  peró  cal  no  esmersar  temps 
ni  forsas  en  la  platònica  adoració  de  las  teo- 
rias,  sinó  que,  al  passar  dels  principis  à  la 
pràctica,  s’ha  de  fer  ab  tant  entussiasme  com 
reflexió,  donchs  els  dos  més  fatals  enemichs 
del  progrés  son:  la  inconsciència  y  la  igno¬ 
rància. 


RESPOSTA  AL  MESTRE 
CRICKBOOM 


Molt  estimat  amich:  En  el  número  darrer 
de  Joventut  haurà  vist  insertada  la  carta  que 
ab  aquest  objecte’m  va  remetre,  y  que  per 
dit  motiu  haig  de  considerar  tant  ó  més  diri¬ 
gida  als  lectors  d’aquest  periódich  que  à  la 
meva  humil  persona.  Permetim,  donchs,  que 
comensi  felicitantlo  per  haver  vingut  à  hon¬ 
rar  las  planas  de  Joventut,  que  com  ja  sab 
sempre  han  estat  à  la  seva  disposició,  de  la 
mateixa  manera  que  la  mevainsignificantplo- 
ma  d  aficionat  s’ha  trobat  à  punt  à  tot’hora 
per’aplaudir  y  defensar  els  seus  trevalls  artís- 
tichs  com  à  violinista  eminent,  com  à  mestre 
conciensut,  y  com  à  artista  foraster  que  pro¬ 
cura  l’enaltiment  de  la  cultura  musical  de 
nostra  terra,  ab  tot  y’is  sacrificis  que  repeti- 
das  vollas  vosté'ns  ha  referit. 

Més  m’hauria  plagut  qu’al  dirigirse  al 
públich  desde  aquest  periódich,  com  ho  ha 
fet  varias  vegadas  desde  altres,  hagués  sigut 
per  causa  diferent  y  un  xich  més  important 
que  la  disconformitat  que  manifesta  ab  el 
meu  pobre  modo  de  pensar,  si  bé  aixó  li  ha 
servit  d’ocasió  pera  parlarnos  de  la  seva  So¬ 
cietat  y  particularment  de  la  subvenció  que 
té  solicitada  a  nostras  corporacions  oficials. 
Peró  desde’l  moment  que  l’una  cosa  ha  servit 
de  pretext  pera  l’altra,  haig  de  donarho  tot 
per  ben  empleat,  fins  la  palmetada  que  pera 
entrar  en  matèria  ha  vingut  à  descarregar  so¬ 
bre  un  dels  seus  admiradors  més  entussias- 
tas,  pel  sol  delicte  de  no  haver  trobat  als  seus 
deixebles  al  nivell  suficient  pera  interpretar 
el  dificil  género  de  la  música  di  camera. 

Vosté  haurà  llegit,  estimat  mestre,  si  es 
que  s’ha  pres  sempre  la  molèstia  de  llegirme, 
qu’en  diferentas  ocasions  he  aplaudit  com 
se  mereixían  els  progressos  dels  seus  alum¬ 
nes,  no  solzament  dels  qu’avuy  segueixen 
las  sevas  llissons,  sinó  dels  que  després  d’ha- 
versen  aprofitat,  y  quan  vosté  esperava  d'ells 
que  l’ajudessin  en  la  seva  tasca  artística,  han 
prescindit  de  vosté  per  motius  que  res  tenen 
que  veure  ab  l’art,  y  que  tots  deplorém:  com 
en  Rocabruna,  y  en  Meriz,  per  no  esmentar- 
ne  d’altres.  De  la  mateixa  manera  haurà  vist 
qu’en  el  mateix  article  qu’ha  motivat  la  se¬ 
va  carta,  tractava  jo  als  seus  alumnes  de  ma¬ 
nera  ben  afalagadora  quan  deya:  «Els  deixe¬ 
bles  donaren  probas  d’havérloshi  sigut  ben 
profitosa  la  ensenyansa  rebuda,  sobressurtint 
en  el  violi’ls  joves  Pichot  y  Perelló  y  espe¬ 
cialment  la  senyoreta  Littell,  que  digué  una 
Romansa  de  Svendsen  ab  una  correcció  d'es¬ 
cola  y  una  delicadesa  de  fraseig  notables  do¬ 
nada  sa  curta  edat.» 

Si  las  apreciacions  que  acabo  de  subrat¬ 
llar  son xurriacadas  com  vosté’m  tira  en  cara, 
estich  disposat  fins  à  creure  que  Saint-Saèns 
es  un  músich  cent  voltas  més  gran  que  Wag- 
ner,  y  fins  també  creuré  qu’en  Debussy  es  el 
nou  Mesías  qu’ha  de  redimir  à  las  vinentas 
generacions  dels  enfits  del  wagnerisme,  com 
diuhen  que  diu  un  que  tot  sovint  ens  porta 
l'última  hora  d’allà  dalt,  v  ab  ella  cada  nom 
nou  que  descubreixen,  y  que  ja  se  sab,  no 
més  pot  agradar  à  la  mitja  dotzena  de  sabis: 
si  agrada  à  set,  ja  es  home  al  cove.  Dispen- 
sim,  estimat  amich,  per  aquesta  petita  di- 
gresió  que  no  anava  per  vosté,  peró  de  la 
que  no  me'n  he  pogut  estar  donat  el  meu 
temperament,  que  vosté  ja  coneix,  y  torném 
al  nostre  assumpto. 

Quedém,  per’acabar  ab  lo  dels  seus  deixe¬ 
bles,  que  soch  un  admirador  d’ells  y  per  tant 
del  mestre  que  tan  profitosas  ensenyansas 
ha  sabut  donàrloshi,  y  que  discrepo  sols  de  la 
opinió  de  vosté  de  que  s’hagin  de  consagrar 
tan  prompte  à  la  música  di  camera  pera  pre- 
sentarlos  al  públich.  Vosté,  al  sostenirho, 
no’ns  ha  donat  cap  rahó;  jo,  en  cambi,  n’hi 
donaré  dugas:  una  artística  y  un’altra  de 
conveniència.  Primera:  la  música  di  camera , 
el  quarieto  sobre  tot,  tocat  per  aprenents 
resulta  irresistible,  puig,  com  tots  sabém, 
aquest  género,  per  sa  mateixa  senzillesa,  re¬ 


quereix  més  que  cap  altre  que  si  las  execu¬ 
cions  no  assoleixen  la  mateixa  perfecció,  s’hi 
aproximin  tot  lò  possible.  Segona:  si  això 
no  fos  una  veritat  sempre,  ho  fora  indubta¬ 
blement  per  lo  que  respecta  à  la  Societat 
Filarmónica,  quin  mateix  director  confessa 
qu’està  formada  d’una  minoria  y  una  massa 
de  públich,  y  tem  que  aquesta  massa's  re- 
duhiria  molt  si  se  li  donavan  concerts  de 
música  di  camera  per  mestres  com  jo  deya. 
Díguins,  donchs,  el  senyor  Crickboom:  iqué 
haurà  de  fer  la  massa ,  entre  la  que  pot  in¬ 
clourem  si  li  sembla,  al  sentir  dita  música 
executada  per  no  mestres'l 

L’altra  part  del  seu  article,  que  fa  referen- 
cia  à  la  meva  persona,  es  pera  criticarme 
perque  no’m  va  entussiasmar  la  Sonata  de 
Schumann,  ni  l’obra  d’en  Saint-Saèns.  En 
això  ja  compendrà’l  meu  estimat  amich  que 
estich  en  el  meu  perfecte  dret,  sense  que  si¬ 
gui  censurable,  y  menys  per’aclapararme  ab 
tota  una  renglera  de  modernistas  francesos  ( 1 ) 
en  defensa  de  Schumann,  puig  prous  n’hi 
hà  à  la  seva  terra  que’l  defensin  y  també  en 
la  nostra,  inclòs  un  servidor,  qu’es  un  dels 
seus  majors  admiradors,  sobre  tot  en  el  gé¬ 
nero  intim.  Peró  tot  y  admirantlo  ;no  tinch 
el  dret  de  trobar  un’obra  seva  inferior  à 
un’altra!1 

Respecte  à  en  Saint-Saèns,  ja  es  un’altra 
cosa.  Aixó  de  compararlo  ab  en  Bizet,  com 
hofavosté...<;veu?  aixó  si  que  hi  hà  dret  à  cri- 
ticarho.  Perque  de  Bizet  no  n’hi  ha  hagut  ni 
probablement  n’hi  haurà  més  que  un,  Vúnich, 
inspiradissim  é  incomparable  ab  cap  altre 
(sobre  tot  dels  francesos),  puig  es  la  glòria 
musical  més  llegítima  de  la  Fransa,  y  cre- 
guim  que  d’una  Carmen  à  un  Samson  hi  hà 
molts  kilómetres  de  distancia.  Y  no  parlém 
de  L'Arlessienne,  perque  ab  tota  l’altra  mú¬ 
sica  francesa  en  la  balansa,  no  faria  encara 
caure’l  platet.  Aixó  no  vol  dir  que  no  apre- 
ciém  lo  que  val  en  Saint-Saèns,  si  no  per  la 
inspiració  (que  no  hem  sabut  trobarli) ,  per 
la  seva  indiscutible  ciència  tècnica,  pel  seu 
savoir-faire,  com  en  els  chorals  religiosos  de 
la  esmentada  obra,  y  en  moltas  altras  sevas 


(1)  Respecto  com  se  mereix  el  nom  gloriós  de  Cés- 
sar  Franck,  per  mi  tan  venerat  com  pugui  serho  pera’l' 
mestre  Crickboom.  Peró’ls  deixebles  d'aquest  que’m 
cita,  creguim,  si  no  cambían  de  camí,  no  passaran  à  la 
in  mortalitat. 

de  concert  (en  Pugno  y  altres  han  executat 
d’ell  magnífichs  Concerts  de  piano);  peró 
cregui  que  n’estém  tips  d’aquell  Phaeton  que 
no  arriba  à  tartrana,  d’aquell  Diluvi  qu’es 
una  ruixada  que  ni  treu  la  pols,  y  sobre  tot, 
no  compreném  cóm  un  artista  com  vosté'ns 
va  endossar  aquell  Rondó-Caprilxós  qu’es  tot 
un  capritxo.  Per  aquestas  y  moltas  obras  que 
podria  citarli,  y  que  son  las  que’ns  serveixen 
contínuament  en  els  concerts,  y  sobre  tot  pels 
seus  dramas  musicals,  que  l’ultim  sempre  es 
el  pitjor,  dich  que  à  don  Camilo  es  dels  que 
ha  de  veúirloshi’l  tio  Paco  con  la  rebaja ,  pesi 
al  patriotisme  enragé  dels  seus  paysans.  Y  si 
no,  ja  veurém  si  Els  Barbres  ens  treuhen  d’a¬ 
quest  erro. 

Y  segueix  l’amich  Crickboom  preguntant- 
me  si  no  disminuhirian  els  socis  de  l’Acade- 
mia  tornant  à  la  música  di  camera.  A  n’aixó 
haig  de  respóndreli  que  ningú  li  ha  dema¬ 
nat  que  hi  torni  en  absolut;  que,  per  altra 
part,  havent  perdut  diners  en  la  contracta 
dels  grans  directors  y  concertistas  ,  resulta, 
donchs,  no  ésser  tampoch  aixó  pràctich,  y 
per  tant  hi  hà  que  renunciarhi;  y,  finalment, 
existeix  una  rahó  de  més  pes  encara,  quina 
rahó’m  fa  tenir  als  socis  de  la  Filarmónica 
en  millor  concepte  que  no’ls  té’l  seu  propi 
Director.  Díguins,  amich  Crickboom,  ja  que 
tanta  por  té  de  que’ls  seus  suscriptors  s’es¬ 
pantin  y  li  fugin  ab  las  sessions  di  camera: 
tes  que  se  li  ha  esborrat  de  la  memòria  lo 
que  succehia  en  l’ultim  temps  del  seu  Quar¬ 
tet?  {No  se’n  recorda  que  cada  concert  l’havia 
de  fer  doble,  que’n  donava  dugas  audicions 
en  la  sala  Estela  perque’ls  socis  no  cabían  en 
una,  y  las  dugas  eran  plenas?  {Ahónt  foram, 
donchs,  si  aquella  llevor  no  s’hagués  aban¬ 
donat,  quan  menys  totalment?  Ja  ho  veurém 
si’l  públich,  la  massa  com  diu  vosté,  s’en¬ 
gresca  ab  la  música  di  camera  quan  sentirà’l 
cèlebre  quartet  txech,ab  quin  anunci  ja’ns  ha 
enllepolit  pera  la  vinenta  temporada.  Y 
consti  que  no  hem  de  demanar  sempre  txechs , 
perque  hauriam  de  girar  massa:  n’hi  hà  prou 
ab  vosté  y  ab  tres  artistas  que  l’acompanyin 
y  que  siguin  tan  artistas  com  ho  es  vosté  ab 
el  violi  à  las  mans. 

Finalment,  ens  parla  nostre  amich  de  la 
subvenció  qu’ha  demanat  al  Ajuntament  y  à 
la  Diputació.  A  pesar  de  tot  lo  que  digui,  no 
hi  hà  dubte  que  té  la  seguretat,  com  la 


tenim  nosaltres,  de  que  aquesta  subv’enció  li 
ha  d’ésser  negada.  Es  à  dir,  que  tot  y  sa- 
béntho  l’ha  solicitada,  en  primer  lloch  por  si 
acaso  la  obtenia,  y  en  segón  lloch  pera  posar 
de  relleu  la  falla  de  protecció  en  cas  negatiu 
y  obrar  en  conseqüència.  {No  es  aixó? 

Donchs  acabaré  donantli  la  meva  pobra 
opinió  en  aquest  delicat  assumpto,  ja  qu’ha 
vingut  à  portarlo  à  n’aquestas  planas.  Com 
aficionat,  com  fervent  amant  del  progrés 
del  art  musical  en  totas  las  sevas  manifesta¬ 
cions  serias,  haig  de  desitjar  coralment  que 
siguin  encoratjadas  y  fins  subvencionadas 
to^as  las  tentativas  que  puguin  contribuhir  à 
de^enrotllarlo,  vinguin  d’ahont  vinguin,  tant 
si  las  demana  la  Filarmónica,  com  l’Orfeó  Ca¬ 
talà,  com  qualsevol  altra  institució  musical. 
Peró,  desgraciadament  pera  nostre  amich, 
no  son  tals  desitjós  els  que  resoldràn  la  pe¬ 
tició,  sinó’ls  dels  regidors  y  diputats  que’ns 
governan,  y  mirat  desde  dalt  d’aquests  càr- 
rechs  (sobre  tot  del  primer),  la  qüestió  ja  va¬ 
ria.  {Creu  l’amich  Crickboom  que  l’Ajunta¬ 
ment  confessarà  que  de  res  serveixen  ni  la 
Escola  Municipal  de  Música  qu’ell  sosté,  ni’l 
Conservatori  Barcelonès  de. . .  etc.,  etc.,  qu’ell 
subvenciona?  Donchs  si  tenim  dugas  fàbricas 
de  músichs,  y  à  pesar  d’ellas  s’ha  de  subven¬ 
cionar  un’altra  Escola  pera  treuren  artistas 
que’s  puguin  aprofitar,  {no  es  lógich  y  natu¬ 
ral  avans  de  tot  tancar  aquellas? 

Si  jo  ocupés  el  càrrech  de  regidor  (que  no 
hi  hà  perill),  devant  de  la  petició  Crickboom 
pendria  la  paraula,  no  pera  impugnaria,  sinó 
pera  presentar  la  qüestió  prèvia  que  acabo 
de  plantejar.  L’Ajuntament  té  una  escola  ó 
fàbrica  de  músichs:  {cumpleix  ó  no  aquesta 
institució  ab  els  seus  fins?  Avans  de  tot  que’s 
posi  aixó  en  clar,  y  en  cas  negatiu,  l’únich 
viable,  que  s’ofereixi  al  mestre  Crickboom, 
ja  que  no  pot  sostenir  la  seva  Acadèmia,  la 
reorganisació  de  la  Escola  Municipal,  natu¬ 
ralment  ab  las  condicions  qu’ell  proposi,  y 
que  seràn  complertamem  oposadas  à  las  que 
ara  regeixen.  Si  hem  de  reconeixe  que  la 
Escola  Municipal  no  serveix  de  res,  artística¬ 
ment  parlant, {no  es  natural  que  si’ls  regidors 
tenen  sentit  comú  proposin  la  seva  reorga¬ 
nisació  ó’l  seu  tancament,  avans  de  subven- 
cionarne  una  de  fora? 

Aquesta  es  la  meva  lleal  opinió,  amich 
Crickboom,  considerant  la  qüestió  baix  tots 

els  seus  punts  de  vista;  y  encara  qu’en  apa- 
riencia  sembli  diferenta  de  la  de  vosté,  no  hi 
hà  dubte  qu’en  el  fons  estém  d'acort.  Li  de¬ 
sitja  que  surti  en  bé  dels  seus  propòsits  el 
seu  admirador  y  amich 

Joaquím  Pena. 

ELS  ÉPICHS  SE’N 
VAN:  BON  VENT! 

CONFIDENCIAS  Y  ESPLAYS  ü’UN  ESPERIT  DES¬ 
PREOCUPAT. 

Ab  la  mort  de  mossèn  Cinto  ha  desapare¬ 
gut  d’Europa’l  darrer  poeta  épich.  Sos  dos 
predecessors,  Wagner  y  Víctor  Hugo,  ja  fa 
anys  que  moriren.  La  heroica  nissaga  des- 
cendenta  de  Valmiki  y  d’Homer  s’ha  acabat 
per  ara.  Gracias  à  Deu! 

Ja  podém  respirar.  Lo  gran  se’n  va.  Els 
titans,  els  deus  y  ls  gegants  no  tornaran  à 
desviar  nostra  pensa  del  món  real:  la  veritat 
triomfa,  las  quimeras  desapareixen.  Hem 
d’ésser  seriosos,  no  devém  deixarnos  enga¬ 
nyar  per  poetas  aixelabrats  y  d’imaginació 
hipertrofiada.  Alsém  el  penó  del  naturalisme 
manso  —  no’l  d’en  Zola,  perque’l  d'aquest 
també’n  té  quelcom  d’épich— y  rebutjém,  ab 
tota  la  dignitat  d’homes  civilisats,  las  fan- 
tàsticas  y  monstruosas  visions  mostradas  à 
nostres  ulls  per  poetas  que  deixan  la  terra  y 
s’enlayran  massa. 

L’ésser  genial  es  un  vici:  neguém  als  ge¬ 
nis.  L’ésser  manso  es  una  virtut:  seguim  als 
mansos. 

Y  ara  parlém  ab  tota  confiansa.  (Qué  hi 
crevéu  vosaltres  en  tot  aixó  que  contan  els 
poetas  épichs?  (Veritat  que  no?  Donchs  jo 
tampoch.  Alió  del  Ramayana  es  una  bola 
com  una  casa.  No  es  cert  que  Rama  fos  des¬ 
terrat:  tal  volta  ni  va  existir.  (Y  Sita?  (Qué 
me’n  dihéu  de  Sita?  (Ahónt  n’heu  vistas  de 
donas  d’aytal  mena? 

Si  passém  à  la  Ilíada  y  à  la  Odyssea ,  ens 
trobarém  ab  lo  mateix.  Sobre  la  guerra  de 
Troya  podriam  parlarne  molt.  No  hi  hà  nin¬ 
gú  que  sia  tan  valent  com  Aquiles:  no  hi  hà 
ningú  que  sia  tan  astut  com  Ulisses.  Y  ade- 
més,  dech  revelarvos  una  cosa:  els  reys  po- 
dràn  ferse  la  guerra  per  un  estat,  per  una 
provincià,  fins  per  qüestions  económicas: 
peró  (per  una  dona?  Ja  us  dich  jo  que  l’Ho- 


mer  ne  sabia  ben  poch  de  dret  internacional! 
(Y’l  judici  de  Paris?  Valenta  mentida! 

Tampoch  es  cert  que’l  Dant  baixés  al  in¬ 
fern  y  pujés  al  paradís.  La  Commedia  es  un 
teixit  de  disbarats:  no  es  que  jo  l’hagi  lle¬ 
gida,  perque  té  cent  cants  y  no  puch  empas- 
sàrmels,  peró  estich  segur  de  que  si  la  llegís 
s’enfortiria  la  meva  opinió. 

No  parlém  d’en  Ludovico  Ariosto  qu’era 
un  boig  com  no  n’hi  han  hagut  gayres,  ni 
d’en  Tasso,  ni  d’en  Camoens:  encara  aquests 
dos  últims,  dessota  un  munt  de  guatllas ,  di¬ 
gueren  alguna  veritat. 

Y  miréu  fins  hónt  pot  arribar  la  deria  de 
mentir,  que’l  mateix  Goethe,  que  sabia  cien- 
cias  naturals,  va  surtirnos  ab  un  Mefisto  que 
fa  fredat.  Y  en  Victor  Hugo — à  n’aquest  po¬ 
dém  al  menys  perdonarlo  perque  no  sabia 
tant  com  el  seu  company  alemany— ens  com¬ 
pareix  ab  titans  que  sobtan  els  concells  dels 
deus  helénichs,  y’is  deixan  esglayats  y  à  mi 
també. 

Y  si’ns  fixém  en  Wagner,  veurém  tot 
seguit  qu’era  digne  d’ésser  hostatjat  à  la  bo¬ 
geria  de  Sant  Boy  de  Llobregat.  (A  qui  se  li 
acut,  en  ple  sigle  xix,  ressucitar  deus, 
drachs,  walkyrias  y  nanos  y,  pera  més  càs- 
tich,  ab  acompanyament  d’una  música  que 
segons  els  més  inteligents  propietaris  del 
Liceu  faria  dormir  si  no  fós  tan  sorollosa? 

Creguéu  que  lo  épich  es  cosa  ben  dura. 
Els  homes  com  cal,  instruhits,  pràctichs — 
perque  dins  del  art  també  hi  cab  lo  pràctich 
— despreocupats  y  sense  cebas,  hem  de  patir 
molt.  Fins  à  casa  nostra  s’ha  ficat  la  malura. 
Avans  els  poetas  vivían  felissos  fent  versos  à 
la  lluna,  als  aucells  y  à  las  noyas.  Peró  jay! 
massa  prompte  s’acabà  eixa  pau  idilica.  A 
mossèn  Cinto,  qu’era  tan  aixelabrat  com 
Dant  y  Victor  Hugo,  se  li  ocorreguè  aixecar 
à  pes  de  brassos  l'Atlàntida,  à  travers  de 
las  massas  enormes  d’avgua  que  la  cubrian, 
pera  enfonzarla  de  nou  ab  un  eSpetech  de 
trons  y  brams  que  fa  basarda.  Y  jau!  vinga 
fer  metàforas  y  transposicions,  y  cercar  pa- 
raulas  extranyas  y  antigas,  perque  mossèn 
Cinto  no’n  tenia  prou  del  català  qu’ara’s 
parla  y  que  fou  tan  profitós  al  autor  de  Lo 
Castell  dels  Tres  Dragons  y  La  Buiif arra  de  la 
Llibertat.  Per  fi  s’ha  mort  mossèn  Cinto:  que 
Deu  lo  perdó! 

Repeteixo  lo  mateix  qu’he  dit  al  comen- 

sament  d’aquestas  confidencias  y  d'aquests 
esplays:  ja  podém  respirar:  lo  gran  se’n' va. 

•  Ara  entenemnos:  no  vull  que  per'xó  se’m 
prengui  per  un  de  tants  cercadors  de  la  poe¬ 
sia,  de  la  frescor,  de  l’intima  bellesa  de  lo 
petit,  no:  aquests  son  tan  ximples  com  els 
épichs.  Vull,  com  à  fí  del  art,  la  vida  en  son 
sentit  més  manso  y  casulà:  la  vida  del  que’s 
passeja  al  demati  per  la  Rambla  del  Mitj  y 
juga  al  tresillo  havent  dinat;  la  vida  del  que’s 
casa  à  trenta  anys  y’s  mor  à  xeixanta  cinch; 
la  vida  del  que  va  y  ve  pel  món  empés  pel 
guany  ó  per  qualsevulga  fal-lera  vulgar;  la 
vida  del  que  no  fa  res  de  bo  ni  de  dolent. 
Visca  la  veritat!  Visca  la  igualtat!  Al  que 
s’enfili  un  pam  sobre’l  nivell  comú,  coll  à 
terra!  Morin  els  poemas,  que  s’enlayran 
massa!  (Què  n’hem  de  fer  dels  poemas  si  no’ls 
llegeix  ningú?  Perqu  &'  L'Atlàntida  mateixa, 
que  tant  ha  fet  parlar,  llevat  d’uns  quants 
cebelluts  que  se  l’han  empassada,  tot  pen¬ 
sant  que  l’acaban  de  descubrir,  els  demés 
no’n  saben  futil-la.  La  Introducció,  el  Chor 
d’illes  gregues ,  la  Balada  de  Mallorca ,  el 
Sommi  d’ Isabel,  poden  passar;  lo  demés...  lo 
demés,  siguém  franchs...  es  mitologia. 

Per  la  copia, 


LA  TESSIS  EN  EL  PARSIFAL 
DE  WAGNER 

Ab  motiu  del  article  de  Joventut,  de  j  de  ju¬ 
liol,  titulat:  aArtistas  y  sectaris:  La  tessis  en 
l'obra  d'art.)) 

Com  à  fidel,  encara  que  indigne^  cavaller 
del  Graal,  me  toca  avuy  surtir  à  la  defensa 
del  sagrat  castell,  amenassat,  si  bé  que  indi¬ 
rectament  y  potser  sens  intenció,  en  1  article 
del  senyor  Lluis  \  ía.  El  qu’escriu  aquestas 
ratllas  va  donar  una  conferencia  en  l’«Asso- 
ciació  Wagneriana» — l’amich  Pena  n’ha  par¬ 
lat — demostrant,  tant  com  pot  demostrarse 
en  una  conferencia,  que’l  Parsifal  deWagner 
es  un  obra  inspirada  per  l’Esperit  Sant,  sen¬ 
se  1  seu  autor  saberho;  que  conté  un  mara- 
vellós  y  clar  simbolisme;  qu’en  tot  ell  s’hi 


presenta  una  tessis,  la  més  sublim  que  pot 
presentarse:  la  traducció  en  poesia  y  música 
de  las  ideas  cristianas  y  católicas  puras.  Ara 
bé:  el  senyor  Via,  en  el  seu  article,  nega  ó 
rebaixa  laimportanciadelspensadors,  critichs 
ó  comentadors  enfront  dels  pursartistas; nega 
qu’en  l’obra  d’art  pugui  haverhi  tessis,  ó, 
quan  menys,  escatima  també  molt  el  paper 
que  aquesta  pot  jugarhi,  y  declara  que  no  se 
n’hi  ha  de  buscar;  nega  també,  per  fi,  la  im¬ 
portància  del  simbolisme:  tot,  com  se  veu, 
oposat  à  las  afirmacions  mevas,  y  à  las  que’s 
desprenen  del  estudi  de  la  maravellosa  obra 
de  Wagner.  Es,  donchs,  per  aquest  motiu 
que,  agrahint  com  correspon  la  hospitalitat 
que  concedeix  Joventut,  es  à  dir,  el  castell 
de  Klingsor,  al  obscur  servidor  del  Graal, 
faig  corre  avuy  la  meva  inexperta  ploma  en 
defensa  de  la  veritat,  y,  repetint  aquí  una 
fórmula  ja  molt  coneguda,  declaro  guerra 
sens  treva  al  erro;  respecte  sempre  à  las  per- 
sonas. 

Ja  passa  de  castano  obscuro,  com  diuhen 
els  castellans,  la  taleya  que  despunta  avuy 
entre  la  joventut  modernista,  panteísta ,  nebu- 
losista,  nietszcheana ,  etc.,  etc.,  de  rebaixar  la 
importància  dels  critichs  y  purs  pensadors, 
com  oposats  als  artistas.  L’un  dia  surt  en 
Chamberlain,  en  el  seu  notable  llibre  El  dra¬ 
ma  wagnerià,  y’ns  diu  que  la  critica  s’ha  de 
esborrar  del  mapa;  que  tot  lo  que  pot  dir  un 
critich  no  té  altra  importància  qu’expressarla 
opinió  particular  d’un  senyor  X.  Com  si  l’o¬ 
bra  d’art,  també,  fos  altra  cosa  que’l  modo 
que  té  de  sentir  y  compendre’l  món  un  se¬ 
nyor  Z — l’artista — y  com  si  lo  que  s’ha  d’exa¬ 
minar  en  tal  cas,  fos  res  més  qu’aixó:  veure 
cóm  la  opinió  y  modo  de  compendre  las  co- 
sas  del  senyor  X  v  del  senyor  Z  corresponen  à 
la  veritat,  per  més  que  l’un  se  dirigeixi  al  pur 
sentiment  y  l’altre  al  pensament  ó  raciocini. 
Altre  dia’ns  surt  en  Pompeyus  Gener  dihent 
que’l  critich  es  l'eunuch,  com  si  ell  fes  altra 
cosa  en  totas  ó  la  majoria  de  sas  obras,  que 
critica:  estudis  sobre  ariistas  y  obras  d'art. 
Últimament  encara,  sembla  hagin  volgut  re- 
baixarse  en  aquestas  planas  els  mèrits  del 
Yxart,  que,  en  veritat,  es  un  dels  pochs  ho¬ 
mes  que  saben  pensar  qu’hem  tingut  en 
molts  anys  à  Catalunya:  veritable  enteni¬ 
ment  ple  de  bon  sentit  català — sense  nebu- 

lositats  modernistas, — claretat  inapreciable}' 
seré  judici. 

Tals  opinions  no  tenen  rahó  d’ésser,  ypro- 
venen  sols  d’aquestas  nebulositats  al  us  del 
día,  que  sembla  busquin  un  punt  de  sosteni¬ 
ment  en  las  vaguetats  propias  del  art,  fugint 
de  la  precisió  raciocinadora;  opinions  filosó- 
ficas,  religiosas,  artisticas,  tot  està  tocat  d’a¬ 
questa  plaga,  d’aquest  vague  sentiment  pan- 
teista,  que  fa  que  res  se  presenti  ab  contorns 
fixos,  com  esfumat,  y  es  com  boyra  que  tot 
ho  embolcalla.  Tals  opinions  son  erradas: 
tant  val  un  bon  filosop  y  ’crítich  com  un 
bon  artista,  y  cada  hu  en  la  seva  esfera  con- 
tribuheix  al  perfeccionament  dels  homes  y  al 
esclariment  de  la  veritat.  Ja  sé  que  las  obras 
d’art  bonas,  produheixen  una  impresió  y  un 
plaher  que  supera,  fins  à  cert  punt,  al  que’s 
pugui  trobar  dins  de  las  teorias  filosóficas 
més  veritables  y  sublims;  no  soch  jo  dels 
que  pensan  qu’en  la  resolució  d’un  proble¬ 
ma  matemàtich  s’hi  trobi  igual  sentiment 
intens  y  plaher  qu’en  l’audició,  per  exemple, 
dels  fragments  inspirats  del  Tristan  y  Isolda; 
peró,si  no  en  problemas matemàtichs,  en  reli¬ 
gió,  y  en  filosofia  també,  sí  que  pot  sostenir- 
se  que  quan  aquesta  filosofia  y  religió  es  lo 
qu’ha  d’ésser,  resulta  que  las  sevas  ideas  son 
tan  grans,  tan  sublims,  qu’encara  que  la  for¬ 
ma  de  que  van  revestidas  no  sia  perfecta  y 
armónica  com  la  del  art,  no  obstant,  per  lo 
que  prometen  en  el  pervindre  y  en  altas  re¬ 
gions  y  pels  objectes  sublims  de  que  trac- 
tan,  casi  compensan  ab  aixó  lo  que’ls  hi  fal¬ 
ta  d’armonia.  Ja  en  Milà  v  F’ontanals  deya, 
si  mal  no  recordo,  que  hi  havia  ideas  qu’eran 
d’una  estètica  superior  à  cap  obra  d’art;  per 
exemple,  la  resposta  dejehovà  à  Moisès:  «Jo 
soch  el  qui  soch»,  y  altras.  La  veritat  es  que 
l’art,  com  vaig  dir  en  altra  ocasió,  cumpleix 
els  seus  fins  ja  en  aquesta  vida,  donantnos 
tot  el  plaher  que  d’ell  se  pot  esperar,  peró 
las  ideas  religiosas  y  filosóficas  ens  fan  pres¬ 
sentir  tals  grandesas  en  altre  món  al  qu’es- 
tém  destinats,  que  aquest  pressentiment  es 
prou,  repetesch,  pera  proporcionarnos  un 
plaher  inmensissim  també.  En  altres  termes, 
la  Perfecció  absoluta — Deu— no  entesa  pel 
sentiment  tan  sols,  sinó  pel  pensament,  es 
de  categoria  superior,  peró  en  la  terra  no’s 
realisa  complertament;  quan  se  realisi,  aquest 
pensament  inclourà  també’l  sentiment;  lo 


contrari  no  es  veritat.  Heusaquí  algunas  dis¬ 
tincions  qu’era  precís  fer  pera  que  se’n  ente- 
ressinels  que  tant  abominan  avuy  día  de  pen¬ 
sadors  y  de  critichs. 

El  senyor  Via  en  el  seu  article,  després 
d’exaltar  al  artista  y  deprimir  també  al  cri- 
tich,  tracta  principalment  un  altre  punt:  si 
en  l’obra  d’art  ha  d’haverhi  tessis.  Es  aques¬ 
ta,  pera  mi,  una  qüestió  molt  clara.  Tessis, 
íper  qué  no  pot  havernhi  en  l’obra  d’art? 
{Qué  vol  dir  tessis ?  Vol  dir  senzillament 
qu’en  l’obra’s  tractan  qüestions  morals,  reli¬ 
giosas  ó  socials,  y  que,  com  es  natural,  se 
tractan  en  un  determinat  sentit  y  d.onànthi 
una  sola  solució.  Y  {quina  es  l’obra  d’art  en 
qu’aixó  no  succeheixi?  Solzament  podrà  ésser 
en  la  que’s  limiti  à  descriure  paisatjes  natu¬ 
rals,  perque  aixis  qu’en  l’escenari  del  art  hi 
posém  l’home  y  la  humanitat,  l'artista’s  veu 
obligat,  encara  que  no  vulgui,  à  tractar  y 
parlar  de  sentiments  morals,  creencias  reli¬ 
giosas,  teorias  socials,  etc.  Ara  aquí  hi  hà 
una  distinció  que  fer.  Es  cert  qu’en  las  obras 
d’art  hi  hà  tessis,  peró  no  es  cert  que  l’artista 
la  busqui  aquesta  tessis,  y  pensi  en  ella 
mentres  crea,  per  la  senzilla  rahó  de  que 
l’artista  obra  sempre,  ó  casi  sempre,  incons¬ 
cientment;  del  mateix  modo  que  las  sevas 
obras  se  dirigeixen  al  sentiment  y  no  al  ra¬ 
ciocini,  ell  també  las  crea  per  sentiment, 
com  inspirat — d’aqui  ve’l  nom — per  un  poder 
superior  que’l  guia.  Y,  precisament  per’xó’s 
necessita  que  després  vingui’l  filosop  ó’l 
critich  y  descubreixi  la  tessis  y  la  fassi  com- 
pendre.  Per  exemple,  el  Quijote ,  ^qué’ns  ma¬ 
nifesta  principalment?  Res  menys  sinó  la 
oposició  entre  l’idealisme  y'l  positivisme,  el 
geni  y’l  bon  sentit,  encarnats  en  Don  Qui¬ 
jote  y  Sancho  Panza.  {Y  cóm  se  resol  l’an- 
títessis  aquesta?  De  la  manera  que  s’ha  de 
resoldre  en  bona  tessis:  pintant  al  bon  sentit 
com  dirigit  y  fascinat  pel  geni.  Heusaquí  una 
tessis  ben  clara  v  verdadera.  En  la  pintura 
que  Shakespeare  fa  de  las  passions  més  for- 
tas  <no  se’n  desprèn  la  ensenyansa  dels  mals 
qu’originan  aquestas  passions,  per  ventura? 
{No  es  aquesta  sempre  la  tessis  de  tots  els 
bons  artistas,  presentar  la  iluyta  entre’l  bé 
y’l  mal,  triomfant,  ja  en  aquest  món  ja  en 
l’ altre  —  tragèdia  —  el  primer?  Heusaquí, 

donchs,  resolta  la  qüestió.  Hi  hà  tessis  en 
l'obra  d’art,  peró  l’artista  no  n’es  conscient, 
precisament  perque’s  mou  en  el  món  del 
sentiment  y  nó  en  el  de  la  inteligencia. 

El  Parsifal ,  de  Wagner,  es  un  brillant 
exemple  demostrant  aquestas  veritats.  Tes¬ 
sis  religiosas  ja  se  n'han  presentat  d’una  ma¬ 
nera  hermosissima  y  acabada  en  altras  crea¬ 
cions — en  La  Divina  Comèdia ,  El  Paradís 
perdut — peró  en  l’obra  de  Wagner  arriba  al 
grau  més  alt  la  seva  bellesa  y  sublimitat, 
per  una  multitut  de  circunstancias  marave- 
llosas  que  hi  concorren.  Per’xó’l  títul  que 
més  encaixa  à  n’aquesta  obra  es  el  de  apo¬ 
teosis  musical  de  la  Religió  Catòlica ,  ente- 
nentse  per  aquest  títul,  que  la  tessis  aquesta 
religiosa  no  pot  ja  potser  arribar  à  punt  més 
alt  d’expressivitat  complerta  y  maravellositat; 
entenentse  també  per  aquest  nom  de  musical , 
que,  cosa  no  vista  tins  ara,  es,  no  sols  en  la 
Poesia,  sinó  en  la  Música,  que’s  manifesta 
la  tessis,  no  d’una  manera  vaga  y  fosca 
com  en  tota  la  música  religiosa  dels  compo¬ 
sitors  anteriors  à  Wagner,  sinó  tancant  un 
simbolisme  profond  y  clarissim,  un  cop  des- 
cubert,  y,  cosa  encara  més  miraculosa,  sense 
que  Wagner,  l’autor,  en  tingués  consciència. 

El  simbolisme  poétich  de  l’obra,  es  à  dir, 
el  de  la  lletra,  no  pot  ésser  més  transparent. 
Cal  tenir  sols  una  petita  idea  del  assumpto 
del  Parsifal  pera  véureho  ben  clar.  Hi  hà  en 
l’obra — y  aixis  comensa — una  oració  mati¬ 
nal;  hi  hà’l  Baptisme,  la  baixada  del  Espe¬ 
rit  Sant,  l’himne  à  la  Glòria  de  Deu,  la  veu 
de  Jesús  —  motius  que’s  senten  y  circulan 
sempre  per  totas  las  situacions, — y  en  la  es¬ 
cena  que’l  públich  coneix  més,  per  haver 
sentit  executar  sà  música  en  els  concerts, 
anomenada  «la  Consagració  del  Graal»,  s’hi 
pinta  complerta  y  maravellosament  l’acte  y 
Sagrament  més  sublim  del  Catolicisme:  la 
Eucaristia.  Aqui  las  campanas  brandan  sense 
parar,  cridant  à  la  festa  religiosa;  els  cava¬ 
llers  y  escuders  se  reuneixen  en  la  gran  sala 
gòtica;  la  copa  plena  de  la  sanch  de  Jesu- 
crist,  qu’escampa  per  l’interior  de  tota  aque¬ 
lla  catedral  una  claror  misteriosa  de  color  de 
porpra,  dona  l’aliment  sagrat  als  cavallers: 
cada  un,  quan  la  claror  va  desvaneixentse  ja, 
troba  al  seu  costat  el  corresponent  pa  v  vi; 

llavors  comensan  els  chors,  entonats  desde 
diferentas  galerias  ó  tribunas  de  la  sala,  pri¬ 
mer  pels  escuders  ó  noys — verdaders  esco¬ 
lans — després  pels  cavallers  —  sacerdots:  — 
«Menjém  aquest  pa,  bebém  aquest  vi, — 
cantan  aquests — que’ns  alenta  y  dona  forsas 
pel  combat  diari  de  la  vida!  Benhaurats  en 
la  Fe!  Benhaurats  en  l’Amor!»  Arribat  aqui’l 
punt  més  alt  de  pompa,  entussiasme  y  èx¬ 
tasis  en  la  festa  religiosa/s  saludan,  s’a- 
brassan  els  cavallers;  els  cants  paran;  s’ini- 
cía’l  moviment  de  surtida,  com  en  professo 
solemnial,  y  la  orquesta  fa  sentir  llavors, 
d’una  manera  suau,  com  una  visió,  tot  el 
desenrotllo  del  motiu  de  la  Fe,  que  s’ha  sentit 
ja  en  el  preludi;  es  que  contemplant  la  festa 
aquesta  d’amor  y  de  veritable  fraternitat: 
l’ajuntament  de  totas  las  classes  socials  en  el 
temple,  y  fusió  de  tots  els  cors  formantne  un 
sol,  sembla  desfili  pel  nostre  pensament  la 
visió  de  totas  las  generacions  en  la  historia, 
tots  els  convertits  al  Cristianisme,  tal  com  en 
el  dit  preludi:  els  primitius  crevents,  els  hu¬ 
mils  y  senzills,  els  homes  forts,  els  romans, 
els  barbres,  la  Edat  Mitja;  tota  la  humanitat 
que,  durant  divuyt  sigles,  fa  la  seva  marxa 
per  la  terra,  caminant  sens  treva,  com  el  po¬ 
ble  juheu  en  el  desert,  cap  à  l’altra  terra  de 
Promissió  que  l’espera  en  las  regions  celes¬ 
tials.  Para  en  la  orquesta  aquesta  visió  mag¬ 
nifica;  las  campanas  tornan  à  sentirse  ab  sos 
ressons  misteriosos  y  veus  incessants;  el  tem¬ 
ple’s  va  buydant;  la  impresió  de  grandesa 
sublim  y  al  mateix  temps  desoletat  inmensa 
que  s’experimenta  dintre  d’un  temple  desert, 
sobre  tot  després  de  las  brillants  y  majestuo- 
sas  pompas  acabadas  de  celebrar,  aquesta 
mateixa  impresió,  expressada  admirablement 
per  la  música,  sent  l’espectador  devant  la 
gran  sala  gòtica  sobtaria.  Allavors  es  quan 
Gurnemanz,  el  vell  cavaller,  pregunta  à  Par¬ 
sifal:  «íQué  has  entés  de  tot  aixó?»  Mes  el 
beneyt ,  net  de  cor ,  no  ha  entés  res:  per’xó 
Gurnemanz  el  treu  fora.  No  ha  entés  res,  per- 
que’ls  beneyts  no  entenen  la  Religió;  se  ne¬ 
cessita,  per’xó,  que  la  dura  experiencia  de  la 
vida,  las  xurriacadas  de  la  realitat,  y’l  potent 
regirament  que  produheix  en  la  naturalesa 
física  y. moral  l’amor  sexual  de  la  dona,  els 
hi  obri’ls  ulls:  aixó  es  lo  que  succeheix  a  Par¬ 
sifal.  Allà  se’n  va,  surtint  del  castell  del 
Graal,  cap  al  de  Klingsor,  ahont  l’esperan 

aquesta  experiencia  y  tentacions.  Passant 
per  aquest  medi  ha  de  tornar  després  al  ma¬ 
teix  castell  del  Graal. 

Se  me  n’ha  anat  la  ploma  describint,  en  mitj 
del  entussiasme  que  sempre  produheixen 
tals  ideas,  la  festa  religiosa;  el  lector  tindrà 
aixis  una  lleugera,  encara  que  imperfecta  y 
mal  expressada  idea,  de  lo  qu’es  el  Parsifal, 
y  de  l’atmósfera  religiosa  que  l’envolta.  Tot: 
la  escena  aquesta,  els  dos  poders  oposats,  cas¬ 
tells  del  Graal  y  de  Klingsor — la  Iglesia  y’l 
Sigle;  — la  dona ,  Kundry,  ab  sas  vidas  dife¬ 
rents  de  tentadora ,  de  criada  eterna  del  home; 
la  figura  de  Parsifal,  exemple  prototípich  dels 
instruments  escullits  per  Deu,  criaturas  las 
més  miserables,  fins  beneytas,  però  que  preci¬ 
sament  per’xó,  Deu  fa  servir  pels  seus  glorio¬ 
sos  fins  y  las  enlayra  al  punt  més  alt  també 
de  glòria  y  santetat;  tot  respira  sentiments  é 
ideas  rehgiosas  d’una  manera  perfecta,  com 
ja  no’s  pot  desitjar  més;  tot  es  sintessis 
acabada  dels  modos  d’ésser  principals  de  las 
cosas  y  de  la  societat  y  naturalesa  entera.  Se 
comprèn  que  fins  homes  de  cap  seré  é  in- 
teligent  com  el  malhaurat  doctor  Robert,  se 
trobessin,  al  contemplar  en  el  teatre  tal 
obra,  segons  confessió  pròpia  y  sense  saber 
cóm,  agenollats  y  extassiats.  Aquesta  es, 
donchs,  la  tessis  que’s  desprèn  de  Parsifal ,  y 
que  aquí  no  més  he  fet  que  indicar  perque’s 
comprengués  un  xich:  exposant  tot  l’assump- 
to  y  després  explicant  el  seu  transparent  sim¬ 
bolisme,  ressalta  aquesta  ventat  més  clara 
que  la  llum  del  sol. 

Si  de  la  comprensió  de  la  tessis  en  el  poe¬ 
ma,  en  la  lletra,  consideréssim  la  que’ns 
presenta  la  musica,  arribaria  la  nostra  admi¬ 
ració  al  punt  maxim.  Perque’l  miracle  del 
Parsifal  consisteix  precisament  en  el  simbo¬ 
lisme  d'aquesta  musica;  en  el  modo  cóm  Deu 
se  n’ha  servit  pera  glorificar  la  Religió;  con¬ 
sisteix  en  que — cosa  may  vista  encara  en 
aquest  diví  art — totas  las  notas  tenen  aqui 
una  significació  amagada,  de  la  que  sols  falta 
alsar  el  vel,  totas  jugan  un  paper  útil  en  el 
simbolisme. 

Ja  se  sab  que  la  música  expressa  alguna 
cosa:  aquesta  qüestió  no  pot  resoldres  en 
sentit  negatiu.  Ab  sas  pujadas  ó  baixadas 
incessants; ab  sos  acorts  consonants  óperfets, 


y  dissonants;  ab  sos  moviments  regulars  ó 
irregulars,  lents  ó  vius;  ab  son  món  enter  de 
sons,  se  comprèn  fàcilment  que  la  música 
pot  retratar  y  simbolisar:  peró  lo  admirable 
està  en  que  sols  en  el  Parsifal  es  ahont  arri¬ 
ba  aquest  simbolisme  al  seu  grau  de  per¬ 
fecció  absoluta,  miraculosa. 

No  pot  tampoch  aqui  demostrarse  aquest 
descubriment  —  potser  m’he  excedit  ja  dels 
convenients  limits  d’un  article — mes  sempre 
que’s  vulgui  estich  disposat  à  ferho,  y  aixís 
ho  faré  per  extens  ben  prompte  en  altre  lloch. 
Alashoras,ab  un  coneixement  complert  sobre 
tals  punts,  s’adquirirà  la  convicció  de  qu’en 
las  obras  d’art  hi  han  tessis ,  y  tessis  marave- 
llosas;  se  veurà  cóm  la  impresió  y  plaher 
que  poden  produhir  las  ideas  filosóficas  y 
las  explicacions  dels  crítichs — y  no  dich  aixó 
perque  jo’n  siga — no  es  menys  gran  que’l 
que  s’experimenta  devant  las  obras  d’art  be- 
llas,  per  més,  com  he  dit  avans,  que  las  filo¬ 
sóficas  no  vagin  revestidas  de  forma  armóni- 
ca  perfecta  com  las  artisticas;  se  compendrà 
que  quan  en  un’obra  d’aquest  género,  de  cri¬ 
tica  ó  comentari,  com  en  la  qüestió  del  Parsi- 
fal ,  s’ajunta  à  la  bellesa  pura,  musical  y  poè¬ 
tica  de  l’obra  comentada,  la  sorpresa  y 
admiració  infinita  que  procfuheix  el  descu¬ 
briment  del  seu  simbolisme,  nota  per  nota  y 
moviment  per  moviment,  y  aixó  no  d’una 
manera  vaga  y  poch  convincent,  no  com  si 
ens  trobéssim  devant  un’obra  de  pur  ingeni, 
sinó  veyent  que  tot  es  veritat  pura;  quan  s’a- 
juntan,dich,  à  tals  factors  excitants  del  senti¬ 
ment,  las  potents  ideas  religiosas,  las  més 
poéticas  y  grans  qu’existeixen  y  que  van  pre¬ 
nent  relleu  y  presentantse  magnificas  als  nos¬ 
tres  ulls,  à  mida  que’l  vel  de  la  explicació  va 
aixecantse;  tot,  dominat  pel  pensament,  esgar¬ 
rifós  de  tan  sorprendent  y  maravellós,  de  que 
Wagner,  l’autor  de  l’obra,  no  sabia  res  de 
tal  miracle;  tot,  dominat  per  la  comprensió 
clara  y  quasi  poruga,  que  penetra  en  l’anim, 
considerant  que  la  mà  de  Deu  intervé  én 
aquest  aconteixement,  y  qu’en  aquests  temps 
d’excepticisme  universal  Deu  s’ha  manifestat 
aixís,  traspassant  las  tenebras  que’ns  envoltan 
ab  un  raig  de  la  seva  Glòria  Eternahoh!  alas- 
horas  l’éxtassis  pot  també  corpéndrens  y  des- 
vanéixens,  més  que  devant  de  qualsevol  obra 
d’art;  alashoras  podém  veure  cóm  aquesta 
mà  de  Deu  mou  als  artistas  inconscients  com 

Wagner,  mou  als  critichs  y  pensadors  cons¬ 
cients ,  y’s  serveix  dels  uns  y  dels  altres  indi¬ 
ferentment,  tots  grans  de  sorra  devant  d’Ell, 
pera  ferlos  servir  als  seus  designis  y  als  altís¬ 
sims  fins  d’aquesta  mateixa  Glòria! 

M  Domènech  Espanyol. 


QUATRE  PARAULAS  Y  PROU 

Sr.  D.  M.  Domènech  Espanyol: 

Contestaré  breument  al  seu  article,  peró 
avans  de  tot  permetim  dirli  que  trobo  de  mal 
gust  la  comparació  que  vostè  fa  de  nostre 
periódich  ab  el  castell  de  Klingsor.  Que  vos¬ 
tè’s  tingui  per  un  cavaller  del  Graal,  res  me 
fa:  la  que’m  sab  greu,  y  m’arriba  à  l’ànima, 
y  casi’m  fa  fer  el  patarrell,  es  que  s’imagini 
la  redacció  de  Joventut  convertida  en  el 
castell  de  la  perdició,  que  ja  es  imaginar.  A 
ningú  se  li  hauria  acudit  tal  pensada  com 
no  fos  un  cavaller  del  Sant  Graal,  ja  que  no 
de  la  Trista  Figura.  Els  cavallers  tot  ho  solen 
veure  ab  vidrets  d'aument:  ja  ho  demostrà 
en  Cervantes. 

Vostè  va  errat,  senyor  Domènech.  Ni  jo 
soch  modernista ,  ni  nebulosista,  ni  partidari 
de  Nietzsche.  En  quant  à  panleísia...  psé! 
no  diré  que  no.  Per  lo  demés,  cregui:  tots 
els  de  Joventut  som  bons  minyons  y  no  li 
tenim  cap  inquina,  ni  sabiam  res  de  las  ideas 
de  vostè  Al  crítich  Yxart,  per  més  que  vostè 
digui,  no  l'hem  atacat.  A  qui  ataca  vostè  es  à 
altres,  com  en  Pompeyus  Gener,  sols  perque 
ell  entén  la  critica  de  diferenta  manera  que 
vostè.  Jo  també  li  entench.  No  crech  que  la 
missió  d’un  verdader  critich  (y  vostè  declara 
esserne)  sia  la  de  mantenir  un  criteri  del  tot 
tancat,  perque  fins  à  tal  punt  pot  tenirli,  que 
més  que  convicció  denoti  obsessió.  Per  altra 
part,  may  podré  creure,  com  vostè,  que  un 
bon  critich  valgui  tant  com  un  bon  artista, 
encara  que,  cadascú  à  sa  manera,  puguin 
valer  molt.  Es  qüestió  de  classes.  Tots  els 
critichs  y  comentadors  de  Wagner  al  costat 
d’ell  (què  son?  Papallonas  que  giravoltan  al 
entorn  d’un  sol.  Consti  que’l  sol  es  ell, 
Wagner. 

Vostè,  senyor  Domènech,  m’ba  pres  per 
altre,  com  hi  ha  pres  à  mos  companys  de 
redacció  als  qui,  ab  una  tranquilital  qu’ena- 
mora,  adjudica  las  mevas  ideas  ó’l  meu  ta¬ 


rannà.  Y  lo  més  trist  es  que  m’atribuheix  unas 
negacions  que  no  he  fet,  més  grossas  y  rodo- 
nas  que  la  O  de  la  iglesia  del  Pi.  Jo  no  he 
negat  qu’en  l’obra  d’art  s’hi  pugui  posar  ó 
pugui  trobarshi  una  tessis.  No  soch  tan  ab¬ 
solut.  Jo  he  dit  que  «la  moral  del  art  es  pre¬ 
sentar  la  realitat  en  qualsevol  de  sos  aspectes, 
ab  tota  sa  forsa  y  poesia;  qu’aixó  es  lo  prin¬ 
cipal,  y  que  si  hi  cab  quelcom  més,  cuydém 
de  no  encabirli  per  forsa,  procurant  que  cris- 
tallisi  en  l’esperit  de  l’obra  mateixa,  à  fi  de 
fer  perdre’l  desequilibri  que  freqüentment  se 
nota  entre  l’artista  y’l  sectari;  millor  dit,  à  fi 
de  que’l  sectari  desaparegui  y  quedi  sols 
l’artista,  snls  el  vident,  qualsevulga  que  sia 
la  conseqüència  filosòfica  que  de  l’obra  se’n 
desprengui.» 

També  he  dit  que  «en  la  critica  al  us  s’hi 
endevina  massa  l’afany — noble,  si’s  vol  — 
que’l  critich  sent  de  competir  ab  l’artista  ó 
donarli  llissons.»  Lo  qu’he  negat  y  nego  es 
la  rahó  dels  pseudo-artistas  que  prenen  l’art 
sols  com  d  medi  pera  fer  triomfar  determina- 
das  ideas,  sían  filosóficas,  sian  religiosas. 
Lo  que  nego  son  els  arlistas  analítichs,  que 
tot  ho  fan  ab  combinació  y  à  compàs  per’arri- 
bar  à  una  perfecció  relativa,  com  es  ja  rela¬ 
tiu  el  concepte  que  tots  tenim  de  la  perfecció 
No  hi  crech  en  las  perfeccions:  las  trobo  ne- 
gativas,  petitas  com  la  conclusió  moral  d’una 
faula  pera  us  de  las  escolas  de  pàrvuls.  Crech, 
sí,  en  la  imperfecció,  qu’es  gran,  qu’es  su¬ 
blim;  crech  en  l’home  que  va  à  peu,  tant  ó 
més  qu’en  els  cavallers  del  Graal  muntats  en 
un  ideal.  L’ideal  del  cavaller  no  es  superior 
à  las  passions  del  home.  La  Venus  de  Milo 
no’ns  parla  de  cap  ideal,  com  no  sia’l  de  la 
bellesa  pura.  A  la  Venus  de  Milo  li  faltan 
brassos:  es  incomplerta,  y  per  tant,  perfecta 
no  ho  pot  ésser.  No  obstant,  y  tal  vegada 
gracias  à  aquest  defecte,  sa  bellesa’s  pert  en 
l’infinit.  Naturalment  que  vosté  la  trobaria 
més  admirable  tenint  brassos,  si  aixís  res¬ 
pongués  millor  à  las  sevas  ideas  particulars, 
aixó  es,  acaronant  a  un  cavaller  del  Graal  y 
no  à  un  guerrer  pagà,  ó  enlayrant  ab  sa  mà’l 
fruyt  d’or  en  comptes  de  la  poma  d’Eva.  A 
vosté  d’aquesta  manera,  y  com  a  obra  artís¬ 
tica,  li  diria  més  cosas,  li  agradaria  més... 
A  mi  no. 

Jo  crech  qu’en  tota  obra  d’art  hi  es  una 
idea,  ó  millor  dit,  un  sentiment  informador . 

Ell  es  el  que  conmóu  al  artista,  fa  vibrar  son 
ànima  y’l  fa  crear,  fentli  percebir  la  realitat, 
la  vida  material  ó  moral,  baix  un  especial  y 
determinat  aspecte.  L’art  es,  donchs,  mani¬ 
festació  superior  de  vida,  intensa  y  real,  y  de 
cap  manera  exposició  conscient  ni  incons¬ 
cient,  ni  apologia  de  determinadas  teorias 
filosóficas.  L’artista  sent,  canta,  maleheix... 
cQu’es  inconscient?  Deu  n’hi  doret  d’aqueixa 
inconsciència!  j  Vosté  hi  està  conforme? 
Bueno. 

No  li  nego  (qué  haig  de  negar,  sant  cris¬ 
tià!)  que  després  del  artista  creador  vingui’l 
critich  y  sigui  aquest  qui  descubreixi  la  tes- 
sis  de  las  obras  d’aquell.  Peró  ves  ara  qué  té 
que  veure  aixó  ab  l’obra  d’art!  Tampoch  li 
nego  que  molts  artistas  tinguin  per  costum 
presentar  com  à  tessis  la  lluyta  entre’l  bé  y 
el  mal,  triomfant  el  primer  ja  en  aquest 
món,  ja  en  un  altre  à  son  gust.  Lo  que  nego 
es  que’l  bé  sigui  superior  al  mal  com  à  matè¬ 
ria  laborable  pera  Tartista;  lo  que  nego  es 
que’l  Parsifal  sia  ans  que  tot  y  sobre  tot 
l’apoteosis  de  la  religió  catòlica,  puig  ans 
que  tot  crech  qu’es  un’obra  d’art  admirable; 
y  lo  que  nego,  en  fí,  es  que  vosté  sia  un  cri¬ 
tich  seré,  tota  vegada  que,  un  cop  vist  son 
article, ’l  tinch  per  un  fanàtich. 

Y  ab  un  fanàtich,  ab  un  obsessionat  que’s 
creu  en  possessió  de  la  suprema  veritat,  ab 
un  infalible  que’s  permet  declarar  guerra 
sens  treva  no  ja  à  las  ideas,  sinó  al  erro  (!) 
dels  demés,  no  m’hi  puch  entendre,  ja  que 
als  fanàtichs  combatia  en  mon  anterior  arti¬ 
cle.  No  à  vosté  particularment,  perque  no 
tenia’l  gust  de  conéixel.  Peró  ara  que  l’he 
llegit,  sento  no  poder  pendrem  en  serio  mol- 
tas  de  sas  opinions.  Jo  no  reconech  en  nin¬ 
gú'l  dret  ni’l  poder  d’usufructuar  la  veritat. 
Si  jo  me  l’assumis  aqueix  dret,  temeria  sen- 
tar  plassa  d’iluminat.  Es  clar  que  vosté  pot 
objectar  que  hi  hà  iluminats  sublims:  peró 
qué  vol  que  li  digui,  si  un  hom  no  està  sem¬ 
pre  per  Humiliacions. 

Vosté  diu  que  de  la  pintura  que  Shakes- 
peare  fa  de  las  passions  humanas,  se’n  des¬ 
prèn  la  ensenyansa  del  mal  que  aqueixas 
passions  originan.  Donchs  jo  dich  que  més 
qu’ensenyansa  del  mal,  se’n  desprèn  ense¬ 
nyansa  de  la  vida:  ensenyansa  verdadera, 
gràfica ,  .superior  à  totas  las  criticas  y  comen¬ 
taris,  obrés  ó  no  l’artista  inconscientment. 


L’art  de  Shakespeare  consisteix  en  saberse 
apoderar  de  la  realitat,  en  reflexar  homes  y 
sentiments  ab  gran  potencia  de  vida.  Qué 
magistral  sa  pintura  de  cada  personatje! 
{Veritat?  Si  li  hagués  calgut  un  fanàtich  pera 
alguna  de  sas  obras  y  hagués  buscat  un  cas 
patent  en  la  vida  real,  jqué  bé  l'hauria  retra¬ 
tat  à  vosté  y  quàntas  ensenyansas  no  se’n 
despendrían! 

Sia  com  vulgui,  la  opinió  que  jo’n  tinch 
del  art  de  Wagner  y  del  art  en  general  no 
destruheix  la  que  pugui  tenirne  vosté.  ni’l 
priva  del  dret  d’exposaria.  Y’s  convencerà 
del  respecte  ab  que  aqui  son  miradas  las 
ideas  de  tothom  pel  judici  que,  segons  crech, 
farà  nostre  critich  musical  de  l’obra  que  so¬ 
bres  aquesta  matèria  té  vosté  à  punt  de  pu¬ 
blicar.  Com  ja  insinua  en  son  article,  vosté 
es  contrari  à  las  opinions  del  eminent  critich 
inglés  Stewart  Chamberlain,  y  per  lo  que 
tinch  entés,  en  dita  obra  intenta  refutarlas. 
No  obstant,  jo  crech  ab  Chamberlain  lo  se¬ 
güent: 

Pretendre  que  las  obras  de  Wagner  «contenen  filoso¬ 
fia,»  es  tan  absurd  com  dir,  per  exemple,  que  «el  món 
conté  filosofia.»  Es  evident  qu’aixó  no  pot  tenir  cap 
sentit,  puig  la  filosofia  no  existeix  en  lloeh  més  qu’en 
el  cervell  del  filosop;  el  món  es  el  món,  y  res  més;  y 
si  la  rahó  del  pensador  va  d’abstracció  en  abstracció  y 
construheix  un  sistema,  aixó  no  té  cap-relació  ab  el 
món.  Aquest  cervell  que  funciona  es  senzillament  un 
dels  seus  fenòmens,  y  no's  pot  dir  que’l  món  contingui 
cap  filosofia,  més  qu’en  el  sentit  de  que  conté  l’home 
qu’ha  creat  aquesta  filosofia.  Per  lo  tant,  la  relació 
existent  entre  l’obra  d’art  y  la  filosofia,  es  complerta- 
ment  anàloga  à  la  relació  entre’l  món  y  la  filosofia. 
Podrà  ésser  que  l’obra  d’art  exciti  en  nosaltres  el  desitj 
de  pensar,  y  que,  al  donarnos  una  imatje  del  món  in¬ 
tern  més  lluminosa  que  las  que  conexíam  y  al  fernos 
aixís  penetrar  més  profondament  el  misteri  del  món, 
constituheixi,  per  la  impresió  que’ns  produheix,  com 
un  punt  de  partida  pera  que  nostre  dérvell  reprengui 
sas  funcions  'normals,  y  pugui  aixís  arribar  à  forjarse 
tota  una  cadena  de  nocions  abstractas,  com  pot  ferho 
igualment  ab  qualsevulga  altra  base.  Mes  voler  deduhir 
d’aixó  que  aquesta  cadena’s  trobava  forjada  en  l’obra 
d’art,  ó  tan  sols  que’ls  seus  components  s’hi  trobavan 
escampats,  es  verament  massa  modèstia  per  part  de 
qui  en  realitat  n’es  l’dnich  autor.  No,  estimat  filosop: 
lo  que  tu  hi  veus  es  ta  pròpia  obra  y  no  la  d’un  al¬ 
tre,  puig  l’artista  no  ha  fet  altra  cosa  que  veure  l’uni¬ 
vers.  Pera  ell,  veure  es  la  funció  normal,  com  la  teva  es 
pensar. 

En  fí,  jo  no  negava,  senyor  Domènech,  la 

missió  educadora  del  art  ni  sas superbas  en- 
senyansas  pera  qui  vulgui  ó  sàpiga  trobar- 
las.  Prou  me  cuydava  de  ferho  constar 
aixís  en  l’article  en  qüestió,  sinó  que  vosté 
no  ho  volgué  veure.  Remeto  à  vosté  y  al  lec¬ 
tor  à  dit  article  pera  que's  convenci  de  que 
sols  me  proposava  atacar  als  exclussivistas, 
als  estrets  y  als  fanàtichs,  y..  es  clar,  entre 
aquests  últims,  l’atacava  à  vosté  sense  saber- 
ho,  ab  tot  y  ésser  vosté  cavaller  del  Graal 
y  estar  tocat  de  la  gracia  del  Sant  Esperit. 

cQué  s'hi  ha  de  fer>  Aquí  acaba  per  ma 
part  la  qüestió:  ab  aixó,  perdoni. 


SANT  PERE  DE  CASSERRAS 

A  En  Pelegrí  Cascidas  y  Gramutxes. 

Tantas  vegadas  com  só  visitat  aquesta  joya 
arqueològica,  y  apenas  si  n’he  fet  esmant  en 
mas  memorias  d’excursionista.  Y  no  es  pér- 
que  aquellas  runas  venerables  no  m’hajan 
parlat  al  cor,  ja  qu’horas  ben  plahentas  hi 
só  passat  evocant  lo  gloriós  que  de  dit 
monument-  ens  conta’l  malaguanyat  mossèn 
Parassols  en  un  llibret  que  vaig  llegir  ja  als 
comensos  de  ma  adolescència,  quan  més  que 
pas  ara  m’afalagava  l’escartejar  els  papers 
vells.  Avuy,  que  per  vias  de  mon  estimat 
amich  Pujol,  de  Manlleu,  só  pogut  esplayar- 
me  en  un  manuscrit  ba%tant  extens  referent 
à  Cisserras,  me  ve  com  l’anell  al  dit  parlar- 
ne  un  xich,  endressàntvosels  ab  goig  aquests 
esplays  referents  al  vell  monastir  qu’ara  de 
un  cantó,  ara  d’un  altre,  va  cayent  v  colgant 
en  sas  runas  jovas  de  veritable  mérit  que’ns 
trameten  el  grau  d’avens  arquitectónich  dels 
passats  que  l’edificaren  sobre  altre  temple 
més  vell,  y  aquest  fonamentat  en  els  vestigis 
d’un  castell  antiquissim,  quin  origen  se  pert 
en  las  nebulositats  dels  sigles. 

Està  situat  en  escabrós  paratje,  recó’l  més 
amagat  de  las  Guillerías,  en  promontori  co¬ 
lossal  que  no  ha  pogut  pas  enderrocar  l’en¬ 
jogassat  Ter  llepantlopara  calmós,  ara  esva¬ 
lotat,  durant  tants  y  tants  anys.  Verament  es 


una  situació  original  la  del  cenobi  clunicen- 
se  que,  à  mancansa  dels  cants  graves  y  plens 
dels  psalmayres,  reb  el  tribut  quotidià  del  riu 
que  mormola  corprenedoras  tonadas  escu¬ 
mejant  v  estimbantse  per  las  rocateras,  en- 
caixonantse  cap  al  indret  del  molí  de  la  pól¬ 
vora,  à  poca  distancia  de  Sau,  ahont  romàn 
quiet  y  esplayat,  dilatantse  fins  à  las  mitja- 
nas  boscurias  de  devant  d'altre  moli  de  sota’l 
poble,  ahont  dona  pler  à  una  barqueta,  trans- 
formantse  en  llach  quiet  y  poétich,  sobre  tot 
en  nits  tranquilas  de  lluna  que  prou  vegadas 
hi  só  fruhit  el  dols  repòs  de  las  boscurias 
isoladas. 

Aquell  clos  do  santetat  y  vida  heremítica, 
iquína  trascendencia  alcansà  desde  1015,  en 
que  copsà  son  primer  Abat  ó  Prior  en  Ada- 
marus,  fins  à  Ferdinandus  d’Aragó  en  1572! 
Entrà  després  en  el  torn  de  Rectors,  ó  sia 
en  l’época  de  fer  parts  del  patrimoni  que 
crià  sants  y  sabis,  portant  la  civilisació  en 
aquell  indret  salvatje.  Aquesta  sort  ha  to¬ 
cat  à  molts  altres  monastirs  de  nostra  terra 
parant  à  la  runa  imperdonable,  que  ve  à  ésser 
la  paga  que  reben  dels  qu’heretan  aytals 
patrimonis,  fent  estellas,  y  no  cuydant  de 
que  quedi  una  fita  honrosa  y  no  un  padró 
d’ignominia,  com  s’ha  esdevingut  en  la  ma¬ 
joria,  per  no  dir  en  tots  els  monuments  que 
hermosejan  la  terra  catalana. 

Fa  pochs  días  hi  forem,  y  per  cert  en  ma¬ 
tinada  ben  riolera,  tocantnos  fins  bona  com¬ 
panyia  desde’l  castell  restaurat  de  Sabasso- 
na,  en  que  visitarem  la  romànica  esglesia 
parroquial,  tan  ben  esmentada  per  arqueó- 
lechs  y  artistas  qu’en  professo  continua  hi 
fan  cap  en  tot  temps  del  any,  fins  al  collet 
de  Terradas,  desd’ahont  s’ovira  llunyà  y  en¬ 
vellit  l’edifici  esbalandrat  de  Casserras  com 
ossera  de  gegant  quina  esmolada  carcanada 
han  besat  centurias  y  centurias.  Feya  una 
pila  de  temps  que  no  l’havia  visitat,  aconso- 
lantme  ab  sa  vista  passant  las  serras  que 
tapan  el  pas  de  la  plana  de  Vich;  v  tot  deva- 
llant  à  Sant-  Romà  de  Sau,  poble’l  més 
sugestiu  y  pintoresch  de  ma  anyorada  co¬ 
marca,  li  donava  un  esguart  de  simpatia 
frisant  per  pujarhi  à  no  tardar,  y  adorar  de 
nou  aquell  cenobi.  Mes  ay!  quina  decepció 
al  visitarlo  ara  darrerament!  L  ajupiment  de 
sas  espatllas  el  trobí  més  accentuat,  y  en 
l’interior,  casi  à-mitjans  de  la  nau  central,  la 

pila  de  runa  havia  aumentat,  però  de  quina 
manera!  tapant  ja  casi’l  pas;  v  pera  més  pe¬ 
na,  un  raig  de  sol  rialler  ens  deixà  veure  més 
clar  aquell  desfet,  avergonyintnos  de  la  dei¬ 
xadesa  dels  qu’haurían  de  procurar  per  la 
conservació  de  las  cosas  venerables. 

L’altar  major,  apedassat  ab  trossos  de  re¬ 
taules  y  retaulessencers  dels  altres  altars  des¬ 
apareguts  ja,  ens  feu  llàstima,  v  ab  tot  la 
imatje  de  Sant  Pere  restava  ferma  guardant 
aquell  piló  de  runas;  venintnos  tot  seguit  à 
la  memòria  aquells  versos  ferms  y  planyí- 
vols  del  Adolf  Blanch: 

Tos  murs,  tas  torres  értigas 
de  llonchs  marlets  cenyidas, 
tas  descarnadas  gàrgolas, 
tas  portas  esvahidas, 
ta  majestat  decrèpita.. 

Despullas  dels  vells  segles  pel  vent  arrebassadas 
que  mou  lo  carro  volador  del  temps, 
que’m  plau  entre  vosaltres  asseurem  devegadas 
com  en  l’escó  dels  avis 
penas  y  glorias  recordant  ensemps! 


Ens  entomarem  tristos  y  desconhortats 
d’aquella  deixadesa  qu'acredita  aquell  piló 
de  pedra  tan  respectat  en  altre  temps,  y  so¬ 
bre  tot,  de  la  pitjor  deixadesa  experimentada 
en  l’armari  de  las  reliquias,  desaparegudas 
unas  y  desgraciadas  altras,  per  lo  que  fem 
aquest  crit  d’alerta  als  que  vetllan  per  la 
conservació  de  las  cosas  antigas. 

A  vos,  bon  amich  y  honorable  confrare, 
que  comanéu  tan  bell  estol  de  devots  de  las 
vellas  cosas,  es  à  qui  principalment  endresso 
l’esmentat  crit,  segur  de  que’l  faréu  arribar 
fins  à  la  vostra  seria  Corporació.  Diguéuloshi 
que  del  monastir  de  Sant  Pere  de  Casserras 
aviat  no’n  quedarà  ni’l  rastre.  Encara  s’hi 
es  à  temps  de  conservarlo,  y  aixó  desitja 
que’s  fassi  un  humil  fill 
d’aquellas  terras  que  à 
vos  os  plauhen  tant,  y 
quins  recorts,  que  d’ellas 
ne  faig  à  vegadas,  os 
saben  prou  bons. 

Home  del  camp,  del  bosch,  cóm  te  la  envejo 
la  dolsa  solitut  que  aquí’s  respira  ! 

Quan  soch  ab  tu,  què  bé  que  saborejo 
la  pau  per  qui  à  ciutat  mon  cor  delira  I 

No  sabs  lo  que’s  pateix  passant  las  horas 
entre  casas  iguals,  arrengleradas, 
tot  somniant  del  riu  las  frescas  voras 
y'l  vehinat  de  casetas  escampadas! 

No  pots  saber  lo  qu’es,  pel  qui  desitja 
fruhir  de  las  grandesas  de  Natura, 
sentirse  asfixiat  per  la  calitja 
febrosa  de  la  humana  podridura! 

Y  viure  frech  a  frech  del  llot  y’l  vici, 
y  entre  cegos  d’esprit  y  miserables, 
en  tant  que  pel  cervell,  en  mut  bullici, 
voltejan  fantasías  inefable.-! 

Fantadas  de  llum,  de  sol  y  d’ayre 
qu’enmenan  la  ilusió,  per  blavas  vías, 
à  regions  més  serenas,  d’altra  flayre, 
hont  no’s  parla  de  lleys  ni  jerarquías; 

hont  el  cel  petoneja  la  montanya; 
hont  la  neu  fa  invisible  la  frontera, 
hont  l'aucell  à  fer  niu,  content,  s’afanya 
sense  teme’ls  atachs  del  home-fera; 

hont  el  vent  psalmodía  èntre’l  fullatje 
místichs  cants  al  Amor  y  à  la  Bellesa; 
hont  fins  la  quietut  son  homenatje 
rendeix  à  la  eternal  Naturalesa. 

Home  del  camp,  del  bosch!  Jo’t  veig  somriure 
no  entenent,  del  que’t  dich,  ni  una  paraula: 
tu  somnías  trobarte,  un  día,  lliure 
pera  menjar  del  ciutadà  à  la  taula; 

tu  no  veus  verdejà  aqueixas  arbredas, 
tu  no  sents  sinó  fret  en  la  nevada, 


ni  escoltas  refilà  en  las  salzeredas, 
plena  d’ombras  y  fresca,  l’aucellada; 

ni  admiras,  quan  el  sol  se’n  va  à  la  posta, 
las  tintas  qu’enrogeixen  la  planura; 
ni  l’auba  quan  de  nou  el  jorn  s’acosta, 
ni’l  cel  quan,  ple  d’esiels,  de  nit,  fulgura; 

ni  aqueixos  pichs  gegants  servant  ab  forsa 
del  cel  el  blau  dosser,  ni  la  cascata, 
ni’l  roure  secular  que  res  fa  torce 
y  que  respecta’l  temps  y’l  llamp  no  mata. 

Home  del  camp,  del  bosch,  cóm  te’ls  envejo 
aquest  bosch,  aquest  camp,  que  tant  odías! 
Quan  vinch  aquí,  qué  bé  que  saborejo 
la  vida  qu’aymo  jo  y  tu  no  voldrías! 

Tu’t  cansas  de  suar  sobre  la  terra, 
sens  veure  qu’en  el  món  tot  es  fadiga: 
jo  estich  cansat  d’gstar  tant  temps  en  guerra 
ab  mi  mateix  dins  la  ciutat,  que’m  lligal 

Oh,  quí  sabés  com  tu  menar  l’arada, 
fangà  aquest  tros,  dallà  aqueixa  herba  humida, 
sentint  com  sento  jo  la  nit,  l’aubada, 
veyent  com  veig  el  bosch,  el  cel...  la  vidal 

Oh,  quí  pogués,  tot  conresant  tas  hortas, 
peixent  tos  bous,  segant  tos  camps  de  xeixa, 
del  infinit,  al  cor,  obrir  las  portas 
y  en  mitj  de  lo  més  gran  sentirse  creixe! 

Y,  els  odis  apartant  que’l  món  infestan 
de  crudeltats  iniquas,  obri’ls  brassos 
tan  sols  als  pochs  amichs  qu’al  home  restan 
quan  de  lligams  estúpits  trenca’ls  llassos! 

Home  del  bosch,  del  campi  Y  cóm  t’envejo 
la  dolsa  solitut  que  tant  odíasl 
Quan  soch  aquí,  qué  bé  que  saborejo 
la  pau  qu’anhelo  jo  y  tu  no  voldrías! 

E.  Guanyabéns. 

Pircríeus  Orientals,  igo2. 

Raimundo  Lulio. 

«Queda  terminantemente  prohibido  pu¬ 
blicar  como  argumento,  resena  ó  explicación 
de  la  obra,  ningún  fragmento  de  ésta. 

»Los  contraventores  seran  llevados  à  los 
tribunales,  donde  el  autor  harà  valer  los  de- 
rechos  que  la  ley  de  propiedad  le  concede.» 

Aquesta  «advertència  importantisima»  va 
al  devant,  en  lletra  grossa  y  clara,  del  llibret 
de  l’ópera  Raimundo  Lulio ,  lletra  de  Joa¬ 
quim  Dicenta  y  música  de  Ricart  Villa,  que 
no  fa  gayre  temps  va  estrenarse  à  Madrid. 

En  Dicenta,  qu’es  molt  llarch,  va  voler  ’ 
sangrarse  en  salut  privantnos  dels  millors 
arguments.  Ja  no  podém  dir:  «cSe’n  volen 
convence  de  que  la  seva  obra  es  u’n  disbarat, 
de  que'ls  seus  versos  son  d’un  vulgar  ver¬ 
sayre?  Donchs  llegeixin  aquest  tros.»  Aytal 
proba  no  podém  donaria. 

L’autor  efectista,  el  que’s  dirigeix  solza- 
ment  al  publich  babau,  no  vol  ésser  discutit, 
no  vol  que  li  popularisém  els  seus  versos,  en 
lo  qual  se  mostra  molt  hàbil,  puig  son  de 
confiansa.  El  seú  llibret  es  un  llibret  d’ópera 
clàssica,  es  à  dir,  un  llibret  d’aquells  que 
ningú  escolta  al  sentir  l’ópera,  perque  en 
tota  òpera  Facció  es  lo  de  menos,  y  si  algú 
l’escolta  no  l'entén,  perque’ls  millors  cantants 
ja  s’encarregan  de  menjarse  la  lletra.  El  gran 
perill  consistia,  donchs,  pera  en  Dicenta,  en 
que  algún  periodista  divulgués  el  seu  llibret: 
per’xó’l  pseudo-anarquista,  el  revolucionari 
de  cartró,  s’ampara  ab  una  lley  de  propietat, 
en  lo  que  una  lley  de  propietat  té  de  més 
reaccionari . 

Però  en  Dicenta,  sigui  perque  L’ópera  fra¬ 
cassés,  sigui  per  altras  rahons  particulars 
que  no’ns  interessan,  va  tenir  l’hora  tonta 
de  convertir  el  seu  llibret  d’ópera  en  drama 
senzill;  pera  lo  qual  no  s’ha  pres  gayre  mo¬ 
lèstia,  puig— ho  hem  notat  ab  el  llibret  à  la 
ma — el  llibret  v’l  drama  son  literalment  una 
mateixa  cosa  No  arriban  à  cent  els  versos 
afegits  pera  dugas  ó  tres  escenas  de  relleno. 
Lo  demés,  es  exactament  igual.  Resultat, 
que  lo  que’l  públich  no  podia  entendre  en 
l’ópera,  aqui  té  necessàriament  de  sentirho, 
y  com  qu’ell  ja  ho  ha  sentit  y  nosaltres  tam¬ 
bé,  sense  necessitat  de  citarne  cap  tros  po¬ 
dém  fer  afirmacions  categóricas. 

Lo  únich  qu’ha  encertat  es  la  elecció  d’ar¬ 
gument.  La  figura  de  Ramón  Llull,  avans 
de  convertirse — després  de  sa  conversió  cre- 
vém  que  teatralment  resultaria  poch  interes¬ 
sant — se  presta  maravellosament  pera  fer  un 
gran  drama  lírich,  y’s  presta  també  pera  fer 
una  gran  tragèdia.  Mes  pera  ferho’s  neces¬ 
sita  ésser  un  gran  poeta  y  un  gran  drama- 
turch,  y  en  Dicenta,  l’autor  de  Aurora ,  de 
El  seiïor  feudal  y  altres  dramons  per  l'estil, 
no  es  ni  una  cosa  ni  l’altra. 

No  es  lo  mateix  copiar,  d’un  medi  ambient 
que  s’ha  ben  observat,  tipos  tabernaris  com 
els  de  juan  José  —  qu’en  realitat  l’autor  va 
ensopegar — qu’extreure  de  la  llegenda  tipos 
y  pàginas  de  vida  intensa  y  excepcional  do- 
nàntloshi  encara  més  relleu  é  intensitat.  Pe¬ 
ra  lo  primer  n’hi  hà  prou  ab  ésser  un  regular 
retratista:  pera  lo  segón  s’ha  d’ésser  artista 
de  debó. 

Aixis  el  drama  Raimundo  Lulio'ns  resulta 
una  especie  de  Tenorio  barato,  com  ens  reT 
sultan  vulgars  espadachines  y  traydors  de 
melodrama’ls  personatjes  que’l  voltan.  Ni 
Catalina  ni  Isabel  logran  interessarnos  per 
sa  vulgaritat,  ni  las  escenas  populars  ens 
produheixen  la  sensació  d’uns  temps  y  cos¬ 
tums  armónichs  ab  la  llegenda  que  à  nostres 
ulls  se  desenrotlla.  Y  sobre  tot,  un  drama 
tràgich,  una  llegenda  grandiosa  com  la  que 
encarna  Ramón  Llull,  requereixen  versos 
amples,  esculpturals  y  sobris,  versos  que  di¬ 
guin  quelcom  de  gran  y  embolcallin  las 
passions  y  sentiments  que  descriuhen  ab  el 
gran  mantell  de  la  poesia  esplendorosa  que’ls 
hi  dona  son  major  grau  d’intensitat  emotiva. 
En  una  paraula,  requereixen  versos  que  si¬ 
guin  versos  de  poeta  tràgich,  no  de  versayre 
vulgar. 

Y  de  versayre  vulgar  son  els  de  Raimundo 
Lulio.  Nosaltres  no’n  hem  de  fer  res  de  si 
foren  escrits  per’argument  d’un’ópera  que 
ningú  havia  d’entendre:  lo  que  si’ns  interesr 
sa  es  qu’ells  integran  un  drama  ab  preten¬ 
sions  tràgicas,  y  al  escoltar  aquell  pet  de  se- 
guidillas  y  versos  curts  ab  tornadas  de 
sarsuela  lleugera,  buyts  de  fons  y  ripiosos 
de  forma,  sempre  acompassats,  may  majes¬ 
tuosos,  sempre  sonors,  may  inspirats,  en 
lloch  de  sentirnos  emocionats  per  la  llegen¬ 
da  qu’ells  tindrian  de  reproduhirnos,  ens 
quedém  d’a  1 1  ó  més  frets,  ab  secrets  intents 
de  ríurens  d’ella. 

No  hi  hà  necessitat  d  insistir,  perque  real¬ 
ment  l’obra  d’en  Dicenta  no’n  val  la  pena. 
No  obstant,  puig  ens  sembla  que  l’autor  no 
ha  vist  prou  clar  en  aquesta  ocasió’ls  seus 
interessos  de  sectari,  volém  donarli  un  con¬ 
sell  qu’es  el  següent:  Avans  de  fer  un’altra 
obra  per  l’estil  d’aquesta,  pénsishi  un  xich, 
perque  aixís  com  ja  ha  perdut  fa  temps  al 
públich  conscient,  s’exposa  à  perdre  al  pú¬ 
blich  que  li  queda,  es  à  dir,  el  públich  de 
babaus  inconscients.  Per’aquests  Raimundo 
Lulio  va  molt  ve  fins  al  final  del  segón  acte; 
renegar  de  Deu  y  del  cel  y  la  terra  no  ab  fi¬ 
losofia  y  convenciment,  sinó  ab  frases  fetas 
y  conceptuosas,  es  d’efecte  segur.  Peró  en  el 
tercer  acte  vosté  va  descarrilar.  Aquell  heret- 
je  s’arrepenteix,  aquell  Tenorio  demana  per¬ 
dó  y  entra  al  claustre.  Aixó  senzillament  es 
claudicar,  y  es  inadmisible;  tant,  que’l  día 
del  estreno  notarem,  al  arribar  à  aquest 
punt,  un  moment  ‘de  vacilació  per  part  del 
seu  públich.  Més  li  haguera  valgut  à  vosté, 

pera  l’éxit  de  galeria,  qu’en  LI  ull,  en  comptes 
de  trucar  à  las  portas  del  convent,  hagués 
trucat  à  las  del  infern,  per  exemple,  blasfe¬ 
mant  més  que  may.  <-Qu’aixó  hauria  sigut 
falsejar  la  llegenda?  Bah!  Al  fi  y  al  cap,  no 
l’ha  respectada  pas  del  tot;  y  en  definitiva, 
si'l  poble  sobirà  ho  demana,  cper  qué  no  se 
l’ha  de  complaure? 

De  la  interpretació  no  volém  dirne  res.  Els 
càrrechs  que  fariam  no  serian  tal  volta  justi- 
hcats,  puig  creyém  qu’en  realitat  es  impos¬ 
sible  encarnar  discretament  aquells  tipos  y 
dir  regularment  aquells  versos. 

Una  decoració  del  segón  acte,  de  factura 
sòlida  en  alguns  termes,  va  estrenarse.  Lo 
demés,  musica  y  tot,  insignificant. 


NOVAS 


El  ((Centre  Catalanista  Graciench»  ens  fa 
saber  qu’ha  rectificat  el  cartell  de  sos  Jochs 
Florals  en  la  següent  forma: 

El  premi  Viola  d' argent,  inscrit  al  tema  re¬ 
ligiós  ó  moral,  serà  regalat  per  varis  socis 
del  Centre. 

Ha  estat  alguns  días  entre  nosaltres  el  re- 
putat  escriptor  y  distingit  arqueólech  senyor 
comte  de  Cedillo,  traductor  del  Canigó,  de 
Verdaguer.  Visità,  com  enamorat  de  tot  lo 
de  nostre  anyorat  poeta,  la  tomba,  Vila  Joa¬ 


na,  y  la  Plassa  de  Vallvidrera  que,  à  instàn¬ 
cia  del  senyor  Miralles  quin  nom  portava, 
.  es  ara  Plassa  de  Verdaguer. 


Publicacions  rebudas: 

11  Canto  d'Ichnusa:  notable  poesia,  escrita 
pel  jove  escolaritaliú  Salvator  Ruju  ab  mo¬ 
tiu  de  la  inauguració  del  monument  à  Crist 
de  V.  L.  Jerace,  en  el  mont  Ortobene  de 
Nuoro. 

Elogi  fúnebre  del  doctor  Robert ,  per  mos¬ 
sèn  Joseph  Cardona.  El  reverent  Cardona 
enalteix  en  aquest  Elogi  las  qualitats  qu’a- 
dornavan  al  eminent  y  malaguanyat  patrici. 

Nietzsche- Emerson -Tolstoy,  per  Enrique 
Sànchez  Torres.  Conté  varias  consideracions 
respecte  algunas  obras  dels  esmentats  escrip¬ 
tors,  que  l’autor  exposa'abun  criteri  bastant 
personal  y  un  estil  exuberant  que  moltas  ve- 
gadas  adoleix  de  falta  de  coherència,  lo  que 
ens  priva  de  poderlo  judicar  com  desitjariam. 

També  hem  rebut  dugas  tarjetas  postals 
editadas  per  nostre  bon  amich  ei  doctor  Rou¬ 
ra  y  Barrios,  que  son  ben  simpàticas  é  inte¬ 
ressants,  representant  l’una’l  cèlebre  Pi  dels 
Moncadas  (Mallorca),  y  l’altra  un  grupo  de 
literats  catalans  entre’ls  que  s’hi  veu  à  nos¬ 
tre  anyorat  mossèn  Cinto,  reunits  en  la  ca¬ 
pella  de  Miramar  ( Mallorca  també).  Aques- 
tas  tarjetas  se  venen  pels  llochs  de  costum, 
al  preu  de  15  cèntims  cada  exemplar. 

La Jilla  del  Carmesí,  cansó  XXVl  del  ((Can¬ 
çoner  Popular».  Conté  à  més' de  la  lletra  y 
música,  un  bonich  dibuix  d’en  Junyent  (Se¬ 
bastià)  y  abundosas  notas  folk-lóricas. 

Fidel  Giró,  impressor.  — Carrer  de  València,  31 1 


NOSTRE  FOLLETI 

Termenada  la  publicació  del  text  de  l’obra 

CROQUIS  CIUTADANS 

de  l’Apeles  Mestres,  avuy  repartim  à  nostres  lectors  el  retrat  del  au¬ 
tor,  magnífich  dibuix  del  afamat  artista  català  en  Ramón  Casas. 

En  las  vinentas  setmanas  repartirém  un  altre  retrat  de  l’Apeles 
Mestres,  la  portada  y  la  cuberta  pera  enquadernar  sa  obra,  à  la  que 
seguirà,  com  ja  tenim  anunciat  fa  temps,  la  d’en  Pujülà  y  Vallés 

TITELLAS  FEBLES 

podent  anunciar  à  nostres  lectors  que  tenim  en  preparació,  pera  pu- 
blicarlo  després  en  nostre  folletí,  un  volúm  del  eximi  prosista  català 
en  Joaquim  Ruyra,  quin  títul  es 

MARINAS  Y  BOSCATJES 


Redacció  y  Administració: 

Número 

CORRENT . 

20 

CÈNTIMS 

> 

ATRASSAT,  AB  FOLLETINS. 

40 

Plassa  del  Teatre,  6,  entressol. 

> 

>  SENSE  FOLLETINS. 

25 

> 

SUMARI: 


Llibertat,  per  Miguel  Laporta.— Pais  de  ventall,  per 
Oriol  Martí.— A  las  eleccions,  per  Rafel  Folch  y  Cap¬ 
devila.— L’antich  teatre  grech:  I,  Schilos,  per  Pom- 
peyus  Gener.— L’obra:  I,  No  pot  néixer  de  la  socie¬ 
tat,  per  F.  Pujulà  y  Vallés.  —  Somni  d’estiu,  per 
Sebastià  Junyent.— ,*»,  per  Alexandre  de  Riquer.— 
Moltas  paraulas...  y  prou  també,  per  M.  Domènech 
Espanyol.— Novas. 

FOLLETÍ: 

CROQUIS  CIUTADANS,  per  Apeles  Mestres.  Retrat 
del  autor  en  1875  (de  fot.) 

NATURA ,  per  John  Ruskin,  traducció  de  Cebrià 
Montoliu.  Plech  9. 


LLIBERTAT 

Els  homes  que,  per  rahó  de  la  eminent 
posició  que  ocupan  dins  dels  partits  polítichs 
que  més  adeptes  tenen  entre  la  que  s’anome¬ 
na  massa  del  poble,  deuhen  y  poden  acon- 
duhir  la  opinió  pública  per  las  vias  de  la  jus¬ 
tícia  y  la  veritat,  estan  lluny  devegadas  de 
portarse  com  els  pertoca,  donat  el  paper  que 
volen  desempenyar  de  senyalers  dels  estols 
del  progrés.  No’l  dirigeixen  al  poble  expo- 
santli  en  cada  cas  que  caldria  la  seva  opinió 
lleal  y  serena  respecte  à  lo  que  s’hauria  de 
fer;  no  li  parlan  ab  aquella  espontània  sin¬ 
ceritat  que  no  té  por  al  baladreig  dels  caps 


fluixos,  ni  afany  de  sentir  à  tot’hora  aplaudi¬ 
ments  de  las  multituts;  sinó  que,  com  el  lloro 
del  qüento,  van  allà  hont  els  portan. 

Tenen  necessitat,  avans  de  decidirse  à  ex¬ 
posar  una  opinio,  de  fer  un  càlcul  aritmétich 
per’averiguar  quànts  aplaudiments  en  pro  y 
quànts  xiulets  en  contra  sumaria  quiscuna 
de  las  que  podrian  expressarse,  v  solzament 
després  de  saber  qu'es  lo  qu’escauría  al  gust 
del  públich,  li  diuhen  à  aquest  no  lo  que  li 
convé,  si  no  lo  que  li  agrada. 

Ara  mateix,  enla  que  s’anomena  qüestió  re¬ 
ligiosa,  s’hi  comproba  que  aquells  homes  no 
estàn  lliures  de  por  de  ferse  impopulars,  ni 
de  fam  de  populatxeria.  Com  qu’es  moda  en¬ 
tre  la  gent  del  carrer  cridar  contra  las  ordres 
religiosas  y  demanar  que  se  las  tregui  del  ter¬ 
ritori  espanyol,  aquells  homes  ó  callan  ó  diu¬ 
hen  amén,  perque  la  massa  no’ls  prengui  per 
poch  lliberals.  Pobres  d’ells  que  diguessin 
que  la  llibertat  d’associació  es  un  principi  de 
aplicació  general  als  frares  y  als  no  frares! 
Per’xó’s  guardan  de  dirho,  per  cert  que  si¬ 
gui,  y’s  disposan  à  fer  guerra  à  las  asso¬ 
ciacions  religiosas,  perque  no  fos  cas  que 
portantse  d’altra  manera’ls  diguessin  retró- 
grados,  jesuitas  y  altras  cosas  tan  esparve- 
radoras  com  aquestas. 

Tant  mateix  ésser  home  de  prestigi  entre  la 
massa,  deu  ésser  cosa  bon  xich  pesada.  Fe- 


JOVENTUT 


490 

lissos  els  mortals  queno  li  som  capdills!  Nos¬ 
altres  tenim  el  dret  de  dir  sempre  la  veritat 
y  de  proclamar  ben  alt  que  no  n’acatém  més 
que  una  de  llibertat:  la  veritable,  la  qu’ho 
es  pera  blanchs  y  negres,  richs  y  pobres,  sabis 
é  ignorants,  deistas  y  ateos,  laichs  y  religio¬ 
sos,  capellans  y  frares...  la  qu’ho  es  pera  tot¬ 
hom,  sigui  qui  sigui  y  pensi  com  vulgui. 

Miquel  Laporta. 


PAÍS  DE  VENTALL 

Ja  fa  molts  anys  varem  llegir  que  un  per- 
sonatje  quin  nom  no  recordém,  però  que’ns 
sembla  era  un  dels  que  últimament  han  fet 
anar  en  renou  las  rotativas,  despertà  la  curio¬ 
sitat  dels  concurrents  al  Ateneu  de  Madrid 
per  la  impaciència  ab  que  à  cada  moment 
preguntava  als  criats  si  no  havia  surtit  enca¬ 
ra  La  Correspondència  del  vespre.  Era  època 
de  crisis,  y  segons  la  pública  opinió,  aquell 
subjecte  devia  pendre  part  important  en  els 
successos  que,  segons  deyan,tan  trascenden- 
tals  havían  d'ésser  pera’ls  destins.de  la  polí¬ 
tica.  Els  comentaris  abundavan,  y  las  supo¬ 
sicions  més  ó  menys  aventuradas  dels  que 
vohan  passar  per  llarchs  de  vista  promovian 
acaloradas  polémicas.  Per  fi  arribà’l  sospirat 
periódich,  y...  quina  no  seria  la  sorpresa  dels 
tafaners — que’s  precipitaren  ab  tota  la  indis¬ 
creció  qu’exigian  las  circunstancias — al  veu¬ 
re  que  l’ex,  y  tal  volta  futur  ministre,  devo¬ 
rava  ab  avidesa...  cQué  dirían?  El  follelíü 

No  per  etzar  ens  ha  vingut  à  la  memòria 
aquest  cas,  que  ve  à  demostrar  l'especial  en¬ 
cís  qu’exerceixen,  fins  en  els  esperits  gens 
vulgars,  las  emocionants  peripecias  dels  me- 
lodramas  y  novelas  folletinescas,  y  que,  pas¬ 
sant  à  una  esfera  més  ampla, ’s  revela  ab  la 
extremada  propensió  del  públich  à  deixarse 
enlluhernar  per  alló  qu’ab  sas  pinzelladas 
de  mangra  se  li  fica  materialment  pels  ulls, 
féntloshi  apartar  d’aquellas  cosas  en  las  que 
ab  més  profit  y  serietat  deuria  fixarhi  sa  aten¬ 
ció. 

Aqueixa  debilitat  prou  se  cuyda  de  fomen¬ 
taria  y  explotaria  l’anomenada  prempsa  d’in¬ 
formació,  y  la  cosa  no  tindria  en  sí  gayre  gra¬ 
vetat  si’s  limités  à  lo  acostumat  pels  que  fan 
un  ofici  d’alló  qu'ells  ne  diuhen  sacerdoci; 
peró  quan  l’abús  pren  tals  proporcions  que 
pot  arribar  à  agravar  l’embrutiment  del  pú¬ 


blich,  lo  menys  que  podém  fer  es  protestar 
en  nom  del  sentit  comú  y  la  decencia. 

Ja  compendràn  que’ns  referim  à  l’apoteo¬ 
sis  de  la  cèlebre  Cecilia  Aznar,  criminal  vul¬ 
gar  convertida  en  heroina  per  obra  y  gracia 
de  la  prempsa  madrilenya,  tan  trassuda  en 
hinchar  perros ,  secundada  per  la  de  provin- 
cias  que,  com  els  gossos  de  pagés,  lladra 
quan  sent  lladrar,  y  encara  gracias  si  no  fa 
com  aquells  que  callan  quan  el  lladre  ab  un 
mos  de  pa’ls  hi  tapa  la  boca. 

Quan  ve  l’estiu,  y  las  sanchs  bullen  y’l  ma¬ 
terial  escasseja,  no  hi  hà  res  com  un  crim 
sensacional,  del  propio  Madrid ,  que  si  no  ja 
no  pot  ésser  de  primera  categoria;  perque 
això  es  com  els  toreros:  si  no’ls  hi  donan  l’al- 
ternativa  alli,  ja  no  valen.  La  malaltia  es  crò¬ 
nica  y  sa  curació  difícil,  puig  els  malalts  son 
els  més  interessats  en  entretenirla,  perque’n 
treuhen  més  partit  que  las  donas  del  histé- 
rich.  Peró  lo  qu’hern  de  confessar  es  que  may 
com  ara  s’havia  vist  tanta  despreocupació  y 
tan  poca  conciencia.  Ja  no  es  la  prempsa  no- 
ticiera  tan  sols,  sinó  certs  periódichs  y  revis- 
tas  que’s  diuhen  ilustrats  (perque  portan  ni¬ 
nots),  els  que  pagan  tribut  à  la  malsana 
curiositat  del  públich.  El  Iloch  que  ocupava’l 
retrat  d’un  artista,  d’un  sabi,  d’un  home  que 
ha  trevallat  pel  millorament  de  la  humanitat, 
apareix  en  el  número  següent  del  mateix  pe¬ 
riódich  tacat  ab  la  repugnant  fesomia  d’un 
sér  degenerat  qu’es  una  proba  evident  de  la 
imperfecció  de  la  especie  humana;  y  s’emplea 
doble  espay  del  que’s  dedicaria  à  donar  comp¬ 
te  d’un  descubriment  útil,  à  la  exposició  grà¬ 
fica,  cínicament  detallada,  dels  antecedents  y 
consegüents  del  crim  realisat. 

;Qué’s  proposan  ab  tot  això?  ^Donar  à  un 
criminal  aqueixa  trista  popularitat  capassa 
de  fer  neixe  en  certs  cervells  degenerats  un 
instint  d’imitació?  ^No  resulta  contradictori 
ab  l’esperit  de  la  llegislació,  que  considera — 
per  cert  ben  infundadament — la  exemplaritat 
com  element  essencial  y  únich  de  la  pena? 
La  tafaneria  inconscient  porta  fatalment  à 
l’admiració  imbècil.  L'aberració  intelectual 
provoca  naturalment  la  perversió  de  la  vo¬ 
luntat  «Odia’l  delicte  y  compadeix  al  delin¬ 
qüent»,  diu  el  principi;  «admira  al  criminal 
y  disculparàs  el  crim»,  afegeix  la  experien- 
cia. 

Sembla  que’ns  hagin  transportat  als  temps 

heroichs  dels  bandolers  de  romanso.  El 
bandolerisme’s  desenrotllà  principalment  en 
els  paíssos  que,  com  Espanya  é  Italia,  revela- 
van  un  grau  inferior  de  cultura  popular.  No 
era  perla  por,  per  l’amenassa, cóm  s’imposa- 
van  els  cèlebres  facinerosos:  era  per  l’encis  de 
llegenda  que’ls  envoltava,  despertant  l’admi¬ 
ració  de  la  gent  senzilla  y  supersticiosa  qu’ab 
molta  facilitat  se  convertia  en  complis  de 
sas  malifetas.  Per’xó’s  posava  à  preu  el  cap 
dels  grans  criminals,  donchs  sempre  es  l’in- 
terés  lo  que  més  ha  fet  obrir  els  ulls  y  tancar 
las  conciencias.  Donchs  bé:  sàpigaho  aquei¬ 
xa  massa  que  vol  passar  per  ilustrada  v  pro¬ 
nuncia  maquinalment  com  un  fonógraf 
aquestas  paraulas  de  llibertat,  progrés,  justí¬ 
cia,  que  li  omplen  la  boca  y  no  li  caben  al 
cervell:  si  avuy  ha  cambiat  la  decoració, 
l’ambient  que’s  respira  es  el  mateix  d’avans. 
Pera  que  res  hi  manqui,  fins  à  preu  se  posa’l 
cap  de  la  Cecilia,y...  [miracles  de  la  moneda! 
aquella  policia  pagada  per  la  gent  d'è  bé  pe¬ 
ra  que,  al  menys,  agafi  als  dolents  si  no  pot 
evitar  que  fassin  mal,  aquella  policia  que 
deixà  circular  lliurement  à  la  Cecilia  —  la  qui 
hauria  pogut  escaparse  si  no  s’hagués  deixat 
tentar  per  las  dolsors  d’un  estiuheig  en  una 
vila  regalada — aquella  policia  sols  se  mogué 
ab  l’esqué  de  las  6.000  pessetas,  premi  ofert 
al  cassador  més  destre,  qu’avuy  se  disputan 
à  l’aranya  estira  cabells  quan  deurian  ama- 
garse  avergonyits  de  sa  poca  trassa  y  poca 
diligència. 

Si  no  recordém  mal,  als  carabinieri  que 
capturaren  al  famós  Mussolino,  quan  solici- 
taren  la  prima  oferta  al  que  presentés  el  cè¬ 
lebre  criminal  sicilià,  se’ls  hi  respongué  que 
tals  recompensas  se  destinan  à  las  personas 
que  prestan  espontani  auxili  à  la  justícia, 
però  no  à  aquellas  que  hi  estan  obligadas 
per  ofici,  cobrant  una  soldada  que  seria  mal 
guanyada  si  no  cumplissin  ab  son  dever 
sens  altres  estímuls.  Aquest  criteri  deu¬ 
ria  tenirse  present  per’atenuar  en  lo  pos¬ 
sible’l  mal  efecte  d’un  procediment  propi  de 
pobles  endarrerits.  Son  pecat  d’origen  may 
podrà  esborrarse,  perque’s  pot  ben  compen- 
dre  que  qui  obra  no  mogut  per  la  justícia, 
sinó  per  l’incentiu  del  guany,  fàcilment  pas¬ 
sarà  d’espia  à  encubridor,  donchs  en  aixó, 
com  en  tot  contracte  de  compra-venda,  el 
preu  es  un  element  essencial. 


Moltas  altras  cosas  diriam  respecte  à 
aquest  assumpto,  peró  no  ho  farém  per  du- 
gas  rahons  principals:  primera,  perque  ja’ns 
fa  fàstich  fins  de  parlarne,  y  segona,  perque 
no’n  treuriam  res...  iQué  hi  farém  si  hi  hà 
pobles  que  mereixen  tenir  una  historia  y  al¬ 
tres  que  no  més  son  dignes  d  una  gacetilla- 


A  LAS  ELECCIONS 


Entre  las  conclusions  del  Congrés  Católich 
que  s’ha  acabat  de  celebrar  à  Santiago  de 
Compostela,  hi  hà  la  d’utilisar  el  sufragi  elec¬ 
toral  al  que’ls  senyors  congresistas  s’han  aga¬ 
fat  pera  que’ls  representants  del  poblecatólich 
puguin,  en  els  llochs  de  representació,  oposar 
las  sevas  forsas  à  la  impietaj  arreu  extesa. 

Y  equina  serà  la  missió  dels  representants 
católichs  en  el  cas  de  que’n  surti  cap  d’elegit? 
Ja’ns  sembla  sentiria  la  seva  veu,  ja  la  estém 
veyent  la  seva  actitut,  ja  podriam  profetisar- 
lo’l  seu  programa.  Si  à  més  de  católichs  no 
tenen  cap  idea  política,  se  portaràn  com  à 
católichs  purs,  es  à  dir,  demanaràn  com  à  fi 
de  tot  l’armonia  de  relacions  entre  la  Igle- 
sia  y  l’Estat,  ó  sia  la  supremacia  de  la 
Iglesia  sobre  l’Estat  que  (aquest  es  el  signi¬ 
ficat  pera  ells  de  la  paraula  relacions ),  y  si  à 
més  de  católichs  son  monàrquichs,  allavors 
las  sevas  energías  seràn  dedicadas  à  defen¬ 
sar  al  mateix  temps  la  monarquia  segons  el 
seu  ideal,  la  monarquia  esclava  de  la  religió 
y  protectora  de  la  intranzigencia  religiosa. 
Y  com  que  no’s  donarà  may  el  cas  d’ésser 
elegit  un  católich  pur,  ó  de  la  primera  classe, 
sinó  que  tots  seràn  de  la  segona,  y  dividits 
en  subclasses,  segons  la  monarquia  que  de¬ 
fensin,  no’ns  seria  difícil  preveure’l  resultat 
de  la  conclusió  del  Congrés  Católich  de  San¬ 
tiago:  seràn  elegits  diputats  católichs  per’a- 
nar  à  fer  política.  Y  pera  fer  aixó  s'han  de 
vestir  ab  el  nom  del  catolicismel 

Mes,  siguin  de  la  classe  que  siguin  els  ele¬ 
gits,  ja’ns  els  veyém  pledejar  en  totas  oca¬ 
sions,  defensant  aquella  supremacia  que  tant 
entussiasmaria  als  que,  prescindint  de  la 
igualtat  dels  homes,  projectan  subjectar  als 

que  no  pensan  com  ells  al  esclavatje  dels 
esclavatjes,  al  que  subjecta  la  conciencia. 

«Com  més  adeptes  va  perdent  una  reli¬ 
gió — diu  un  autor — més  energias  desplegan 
»els  adictes  que  li  quedan  pera  mantenir  la 
«seva  preponderància.  Y  es  que  las  religions 
>mo  s’han  doblegat  may  devant  del  poder 
«temporal,  resisteixen  fins  à  última  hora,  y 
«quan  no  poden  més,  s’ensorran  estrepitosa- 
«ment.H  Aquestas  paraulas  ditas  un  sigle  en¬ 
darrera,  eran  fil  las  del  estudi  de  la  mort  de 
una  colla  de  religions,  y  per  lo  vist  conser- 
van  la  seva  forsa;  per’xó  poden  repetirse. 

No  es  d’extranyar,  en  mitj  de  tot,  l’afany 
de  la  superioritat  de  la  Iglesia,  defensada 
pels  seus  adeptes;  y  no  es  d’extranyar,  per- 
que  també  la  coneixen  aquests  la  mort  d’una 
colla  de  religions  y  saben  qu’han  mort  sem¬ 
pre  quan  han  perdut  la  protecció  del  Estat, 
ó  quan  ha  mimvat  la  superioritat  del  temple 
envers  el  palau.  Y  aixó  ho  saben  perque'l 
regne  deia  Iglesias’imposàprecisamentquan 
rebé  la  protecció  dels  emperadors  romans, 
que  si  fins  allavors  l’havian  cedit  al  paganis- 
me,  la  otorgaren  al  cristianisme. 

No  se’ls  amaga  tampoch  als  defensors  de 
la  supremacia  de  la  Iglesia, ’l  fet  de  que’ls 
mancan  forsas  pera  lluytar  y  cada  dia  hi  son 
en  menor  nombre  à  la  lluyta.  No’n  fa  pochs 
d’anys  que  la  Iglesia  pronuncia  anatemas 
contra  novas  ideas  y  contra  novas  creencias, 
y  no  obstant,  unas  y  altras  han  prevalescut  y 
fins  li  fan  ombra  esperant  poderse  assentar 
tranquilament  sobre  sas  runas! 

Saben  també  qu’en  temps  llunyans  que  no 
tornaran,  quan  la  Europa  entera  professava 
una  sola  religió,  era  fàcil  el  reconeixement 
de  la  supremacia  d’un  poder  espiritual,  per- 
que,  segons  els  inspirats  símils  dels  defen¬ 
sors  de  cap  d’ala  del  catolicisme,  la  Iglesia 
era  or  y  l’Estat  era’l  plom,  y  may  podia’l 
plom  ésser  més  que  l’or;  y  saben  que  tan 
prompte  nasqueren  novas  creencias  no  era 
tan  fàcil  aquell  reconeixement,  y  que  pera 
prevaleixe,  veyent  en  cada  novetat  d’aque¬ 
lla  trista  època  un  perill,  y  en  cada  reforma 
ó  avens  un  pecat,  comensà  la  Iglesia  per  con- 
dempnar  tota  iniciativa  y  anatematisar  tota 
aspiració,  ella  qu’havía  d’ésser  la  destinada 
à  encarrilar  el  moviment  intelectual  y  moral 
dels  pobles.  Sempre’ls  defensors  del  catoli¬ 
cisme  ho  han  supeditat  tot  al  interès  de  la 


Iglesia,  no  de  la  religió,  que  hi  hà  una  bona 
diferencia,  y’is  actuals  defensors,  personifi- 
cats  en  els  assistents  al  Congrés  de  Santiago, 
pera  continuar  la  tradició  han  acordat  anar  é 
las  eleccions  per’anar  à  fer  politica  religiosa. 

Per  comptes  de  voler  fer  progressar  els 
ideals  sols  per  la  convicció  y  ab  la  rahó  à  la 
mà  (cosa  aquesta  que  no  pot  ésser),  han  cre¬ 
gut,  ademés,  de  conveniència  anar  à  las  elec¬ 
cions,  escalar  aquells  llochs  de  representació 
ahont  sols  s’hi  pot  guanyar  una  proposició  ó 
triomfar  un  ideal  ab  la  lley  de  la  majoria. 
All í  s’esbufegaràn,  y’l  temps  que  hi  perdin 
no  podràn  destinarlo  à  ilustrar  al  poble  cre- 
yent,  quin  major  nombre  conserva  las  sevas 
creencias  perque  las  ha  heretadas,  cumplint 
els  devers  que  li  imposa  aquesta  herencia  ab 
sols  entrar  al  temple  y  recitar  maquinalment 

10  que  de  memòria  té  aprés.  No  li  ensenya- 
ràn  à  n’aquesta  massa  inconscient  el  signifi¬ 
cat  de  las  paraulas  que  pronuncia.  ^Es  que’ls 
abandonan  perque  temen  els  efectes  de  la 
ilustració  que  vanament  pretendrian  donar- 
los? —  Si  fos  aixis,  justificarían  las  paraulas 
que  posà  en  boca  del  Tsar  de  Rusia  un  pe- 
riódich  extranger  ab  motiu  de  la  visita  que 

11  feu  el  president  de  la  vehina  República 
Francesa:  «No  diguéu  mal  de  la  religió — de- 
ya’l  Tsar  à  n’aquest  ultim,  ensenyantli  al 
poble  estúpfit  humiliat  als  seus  peus: — ella 
sola  es  la  que’ls  embruteix  d’aquesta  ma¬ 
nera.  « 

Lo  que  hi  guanyaran,  en  tot  cas,  anant  à 
las  eleccions,  serà  un  aument  de  forsas  en 
contra  que  reaccionaràn,  creyent  veure  en 
ells  un  poder  avassallador,  y  faràn  ipés  pro¬ 
per  à  la  Iglesia’l  plor  de  sanch  que  llensaria 
si  un  jorn  las  Corts  del  Estat  espanyol  pro¬ 
clamessin  la  llibertat  de  cultes.  Perque  sem¬ 
pre’ls  ha  passar  lo  mateix  als  defensors  del 
catolicisme:  quan  han  tingut  la  pretensió  de 
imposarse,  se’ls  ha  obert  als  seus  peus  més 
amenassador  que  may  l’abim  que  pot  engo- 
lirlos. 

Rafel  Folch  y  Capdevila. 

L  ANTICH  TEATRE  GRECH 

I.  —  SCHILOS  (i) 


l  Teatre  Grech  nasqué 
uns  560  anys  avans 
de  l’Era  cristiana,  ysa 
primera  manifestació 
fou  la  Tragèdia,  que 
prengué  son  origen 
dels  chors  qu’entona- 
van  à  Dionissos  els 
veremadors  en  tant 
que  li  era  sacrificat  un 
boch.  No  se  sab  si  fou  Tespis  qui  modificà 
las  condicions  del  chor  introduhjnthi  certas 
parts  recitadas,  peró  sembla  lo  més  segur, 
com  també  que  la  modificació  fou  rebuda  ab 
goig  pel  poble,  tant  més  en  quant  els  reci¬ 
tats  no’s  reduhiren  únicament  à  llohar  à  Baco, 
sinó  que’s  cantaren  fets  mitológichs,  ó  gestas 
d’ilustres  fills  de  la  Patria.  Aixis,  donchs,  la 
paraula  Tragèdia  ha  variat  molt  en  son  sen¬ 
tit.  Lo  del  carro,  com  escenari,  es  la  llegenda 
probable,  mes  no  està  probat  de  manera  que 
no  deixi  lloch  à  cap  mena  de  dubte. 

Tespis  es  contemporani  de  Solón,  es  à  dir, 
de  mitjats  del  sigle  vi  avans  de  l’era  vulgar, 
y,  segons  el  testimoni  de  Plutarch,  compon¬ 
gué  algunas  obras  escénicas  bastant  accep¬ 
tables,  de  las  que  va  protestar  Solón,  que 
creya  que  las  ficcions  de  la  escena  podian 
transmetres  à  la  vida  comuna  degenerant- 
la,  per  lo  qual  privà  à  Tespis  l’exercici  de  sa 
nova  creació;  peró  à  la  mort  d’aquest  llegis- 
lador,  recomensà  Tespis  à  donar  funcions 
teatrals  ab  gran  fruhició  dels  seus  conciuta¬ 
dans.  Júnich,  el  tràgich,  introduhí  la  novetat 
de  fer  pendre  part  en  els  dramas  à  las  donas, 
es  à  dir,  à  noys  joves  ab  vestits  femenins,  y 
extengué’ls  assumptos  à  la  vida  real,  peró 
heroica.  Se  té  à  Pratinas  per  creador  del  dra¬ 
ma  cómich,  en  que’ls  assumptos  eran  ja  vul¬ 
gars,  y  darrera  d’ell  apareix  el  que’s  consi¬ 
dera  com  à  veritable  pare  de  la  Tragèdia  tal 
ja  com  avuy  s’entén:  el  gran  Schilos. 


(1)  Del  llibre  inèdit  Historia  Universal  de  la  Lite¬ 
ratura.  Tant  aquest,  com  els  articles  que  seguiran  sobre 
El  Teatre  Grech  y  sobre  La  Filosofia,  son  estudis  que 
formaran  part  de  la  dita  obra. 


Schilos  nasqué  à  Eleusis,  525  anys  avans 
de  J.  C.,  y’s  diu  que  nasqué  durant  una  tem¬ 
pestat  desfeta  en  que’ls  llamps  queyan  y’l 
tro  retrunyia  com  si  Zeus  s'esverés  del  nai¬ 
xement  del  qui  havia  de  profetisar  la  seva 
cayguda. 

Ab  son  geni  extraordinari  aumentà’l  nú¬ 
mero  dels  personatjes  segons  las  necessi¬ 
tats  del  assumpto,  y’is  hi  feu  usar  vestits 
apropiats,  la  màscara  y  l’alt  coturn,  expres¬ 
sant  perfectament  un  caràcter  propi,  ab  sas 
passions  v  sos  vicis.  En  lloch  del  carro  am¬ 
bulant  de  Tespis,  creà  la  escena  fixa.  Son 
estil  fou  grandiós,  participant  de  la  epopeya 
y  del  alt  lirisme  à  la  vegada.  Vivificà’l  dià- 
lech  y  li  feu  recorre  lagama  de  lo  cómich  à  lo 
dramàtich.  En  sas  obras  s’hi  nota  una  suc¬ 
cessió  de  trossos  verament  épichs,  ditiràm- 
bichs,  ab  altres  lirichs  que  à  voltas  arriban  à 
lo  satirich.  No  obstant,  en  ell  impera  la  nota 
tràgica  ab  sublimitat  imponent;  vegis,  en  el 
Agamenón ,  el  llarch  parlament  de  Casandra 
qu’alterna  ab  el  chor,  el  Prometeu  encadenat 
desafiant  à  Zeus,  els  Persas  tornant  derrotats 
à  sa  patria;  fins  el  silenci  y  la  buydor  coope- 
ran  al  efecte  tràgich  en  la  gran  escena  del 
desfilar  dels  exércifs  vensuts. 

Peró  no’ns  fiquém  en  detalls.  Ens  trobém 
devant  d’un  dels  grans  genis  de  la  humani¬ 
tat,  d’un  verdader  Superhome.  Schilos  ens 
compareix  com  iluminat  per  aqueixa  clarivi¬ 
dència  inconscient  que  dona  aixó  que  se’n 
diu  inspiració  del  geni,  ó  irradiació  del  Sant 
Esperit  sobre  la  Terra,  com  dirían  els  mís- 
tichs,  Es  un  dels  homes  pels  quals  la  divini¬ 
tat  s’ha  manifestat  d’una  manera  més  potent 
sobre’l  nostre  planeta.  Héroe  perfecte,  perso¬ 
nifica  lo  oposat  à  la  resignació  de  Job.  Es 
tot  voluntat,  clarividència  y  amor.  Tot  acció, 
ve  à  ésser  el  representant  de  la  Revolució 
eterna,  de  la  protesta  activa  contra  tota  tra- 
ba  imposta  à  la  evolució  humana.  Job  pateix 
y  sufreix,  Prometeu  se  subleva  y  crea.  job  es 
l’esclau  voluntari,  Prometeu  el  geni  lliure, 
fins  estant  encadenat. 

Schilos  es  magnifich  y  formidable  alhora, 
com  un  sol  que  tingués  el  poder  d’arrugar  las 

cellas.  Tot  en  ell  es  gran.  El  Gènesis  té  son 
Kain.  Ell  ne  té  dos:  Eteocle  y  Polinice.  A  vol- 
tas,  à  forsa  d’ésser  gran,  sembla  desmesurat: 
per’xó  no  fou  del  gust  dels  retórichs  pedants 
del  sigle  xvii,  ni  dels  clàssichs  del  xix.  Li 
calgué  un  Víctor  Hugo  y’is  romàntichs  pera 
ésser  reivindicat  y  comprés.  Es  abrupte,  fer¬ 
reny,  enérgich,  desbordant  y  excessiu;  dur 
com  las  rocas,  tumultuós  com  la  mar  brava, 
ardent  com  el  foch  que  surt  del  centre  de  la 
terra.  No  l’espantan  las  gorgonas  ni  las  par- 
cas\  entre’ls  deus  pren  partit  pels  Titans,  y 
té  l’heroich  atreviment  de  profetisar  la  cay- 
guda  de  Zeus.  Es  el  profeta  del  esfors  humà, 
Pheralr  del  progrés.  Si  s’haguessin  conser¬ 
vat  tots  sos  dramas,  constituhirian  una  ve¬ 
ritable  Biblia  Grega,  uns  llibres  Vedas  de 
nostra  rassa  aria  mediterrània. 

Es  el  gran  patriarca  del  Teatre.  Se  l’ha  tin¬ 
gut  per  extravagant,  desproporcionat,  enfà- 
tich,  antitétich,  inflat,  inarmónich,  absurd. 
Això  pels  que  sols  estudian  la  literatura  en 
la  gramàtica  y  en  la  retòrica,  per  académichs 
minsos,  per  erudits  repatanis,  per  crítichs 
buyts  de  cor  y  curts  d’inteligencia.  Schilos 
es  un  gegant,  y  no  pot  ésser  comprés  pels 
que’l  miran  desd’arràn  de  terra.  Pera  véurel, 
cal  poder  pujar  à  las  grans  alturas  sense  tenir 
rodaments  de  cap  al  remontarse.  Els  homes 
correctes,  mesurats,  acompàssats,  plans,  me- 
tódichs,  vulgars,  res  hi  tenen  que  veure  ab 
ell,  ni  tan  sols  el  poden  compendre:  son  mas¬ 
sa  curts  de  mida.  Això  fora  com  pretendre 
que’l  llargandaix  s’enlayrés  als  núvols  al 
igual  que  l’àliga;  ó  que’l  corch  de  fustas 
vellas,  empresonat  en  sas  rosegaduras,  com¬ 
prengués  al  lleó  del  desert,  lliure  y  majestuós 
sobre  las  ardemas  planas.  Schilos  es  una  ve¬ 
ritable  pedra  de  toch,  que’ns  revela’ls  espe¬ 
rits  superiors.  El  qui  no'l  comprèn,  es  que 
no  es  ningú  ó  es  una  mitjanía,  un  de  tants, 
un  del  remat,  un  home  de  quarto’l  rengle. 
Desconcerta  als  dèbils  y  pulverisa  als  ruti¬ 
naris. 

Es  inmens  com  els  seus  assumptos.  Sos 
personatjes  son  els  Titans,  l’Etna,  las  Mon- 
tanyas,  el  Caucas  ab  Prometeu,  el  sublim 
Tità  encadenat,  el  Mar,  l’Occeà  sobre  un 
dragó,  las  onas,  las  oceanides ,  l’Orient  ab 
sos  persas  del  Imperi  Universal,  las  Tene- 
bras  profondas  en  sas  Euménidas... 

Tot  creix  d’una  manera  colossal  en  son 
Teatre.  Sa  voluntat,  com  son  temperament, 
es  buf  poderós  qu’engrandeix  las  cosas  y  fa 
creixe’ls  homes.  Baix  son  poder  el  carro  de 
Tespis  se  converteix  en  taulas,  en  escenari; 
y  la  sandalia  s’eleva  à  coturn,  alsant  la  esta¬ 
tura  humana;  y  després  inventa  la  màscara 
qu’aumenta  la  veu.  Sas  metàforas  son  enor¬ 
mes,  sos  adjectius  portan  plomall  y  son  de 
cavalleria  (i).  Xerxes  anant  contra  Grècia, 


(i)  Aixís  li  deyan  sos  contraris  a  Atenas  pera  de- 
nigrarlo. 


presentat  per  ell,  té  ulls  de  dragó.  El  mar 
qu’ell  descriu  té  tal  encrespament  d’onadas, 
que’s  torna  un  bosch  d’aygua  (aXaoç).  Sas 
figuras  relóricas  son  gegantescas.  Las  emo¬ 
cions  que  comunica  produheixen  el  terror 
sacre.  Quan  evoca  las  furias,  las  donas  mal- 
pareixen  y’is  nens  fugen  esferehits  ó’s  moren 
de  por  en  el  mateix  Teatre.  Tot  en  ell  es  ci- 
clópich,  colossal,  superhumà,  titànich. 

Ell  may  va  çompendre’l  Teatre  com  à  lloch 
de  passatemps  y  pur  esbarjo,  ni  com  un  pur 
efectisme  passional,  jocós  ó  lirich.  Pera  ell 
el  Teatre  era  la  forja  del  esperit  del  Home, 
y  allà  ell  li  forjava  l’ànima  à  cops  de  mall, 
posada  al  roig_  al  foch  de  sa  imaginació 
ruhenta.  Las  representacions  de  la  carreta  de 
Tespis,  del  cadafalch  de  Sussarion,  del  circo 
de  fusta  de  Kérilos,  adquireixen  major  digni¬ 
tat  al  apareixe  Schilos  à  Atenas.  El  Teatre  es 
ja  de  pedra.  No  té  sostre,  peró'l  cel  es  sa 
volta.  No  necessita  candelabres  ni  baterias 
de  llums,  que  l’ilumina’l  Dia.  La  decoració 
li  dona  la  Naturalesa.  Y  unas  graderías 
grans  en  las  que  hi  caben  unas  6,000  perso- 
nas:  veusho  aquí  tot.  Y  a I li  la  mullitut  se 
converteix  en  públich,  y  de  públich  en  poble, 
vibrant  son  ànima  al  unisson  del  compàs 
heroich  que  li  marca’l  gran  tràgich. 

Peró  devegadas  el  públich  se  subleva;  el 
baix  poble,  la  plebs ,  se  solivianta  encibornada 
pels  vells  d’edat  y  d’ànima,  y  protesta  contra 
las  ideas  novas.  Schilos  als  vintivuyt  anys 
dona  sa  gran  trilogia  del  Prometeu,  Encene¬ 
dor  del  Foch ,  Eticadenat  y  Deslliurat.  Els 
vells  l’acusan  ab  hipocresia.  Els  joves  el  de- 
fensan  ab  heroisme.  «Sas  tragedias,  diuhen 
els  primers,  son  el  bramular  del  boch,  l’es- 
petech  de  la  tempesta,  art  decadent,  en  el 
que  res  hi  hà  pera’ls  grans  deus  ohmpichs.» 
Acusan  sas  invencions  de  grollerias,  de  bar- 
bre  son  llenguatje.  «Està  ple  de  sirianismes», 
afegeixen,  y  al  seu  drama  li  imputan  el 
que  s’acosta  massa  à  la  brutal  Naturalesa. 
També’l  titllan  de  destructor  perque  emplea 
Yanapesto  en  el  chor,  el  lambo  en  el  diàlech, 
el  troqueu  en  la  passió.  Sa  flauta  puja  massa 
alt,  son  tetracord  baixa  massa.  Y  desprecia 
l’antiga  divisió  de  las  tragedias  en  monodias , 
stossimas  y  exodos.  Tespis  sols  posava  en  es¬ 
cena  à  un  actor  parlant,  diuhen.  Schilos 
trenca  la  regla  y  n’hi  posa  varis.  Després, 
insulta  à  Zeus;  de  Deu  suprém,  el  converteix 
en  magistrat  injust.  Y  afegeix  al  especta¬ 
cle  la  irregularitat  del  chor  y’is  monstres... 
«Ahont  aném  à  parar!))  exclaman  els  vells 
y’is  d’ànima  mimvada.  Y  aquest  batibull  se 
repeteix  y  va  creixent,  creixent  en  totas  las 
representacions,  fins  qu’esclata. 

Com  à  tot  geni,  se  li  ataca  la  vida  privada. 
Essent  jove,  tots  li  oposan  els  vells;  quan 
vell,  els  joves.  Perque  no  sacrifica  als  deus 
en  l’escenari,  se  suposa  que  sacrifica  als  ge¬ 
nis  infernals  à  fora.  Se  li  atribuheixen  vicis 
lletjos,  y  l’acusan  d'impio  y  renegayre.  Y  son 

Teatre  es  destruhit  pel  populatxo,  y  ell  per 
flastomador  y  per  indiscret  revelador  dels 
misteris  d’Eleusis  ha  de  compareixe  acusat 
devant  del  Areópag,  que’l  condempna  al  des¬ 
terro. 

Y  després  de  sa  mort,  la  reivindicació  arri¬ 
ba.  Licurgo  fa  que  se  li  aixequi  una  estatua 
en  bronze.  L’Areópag  s’avergonyeix  d’haver- 

10  condempnat,  à  n’ell  que  l'havia  ennoblert 
en  la  Orestia  fent  compareixe  devant  d’aquest 
tribunal  à  Palas  y  à  Apolos.  Llavors  es 
consagrat,  y  totas  las  phratricis  venen  à  tenir 
son  bust,  coronat  de  llorers  y  cenyit  de  cin- 
tas.  Y  en  las  grans  festas  d’Eleusis,  l’heralt 
del  Areópag  bufa  en  son  honor  la  trompe¬ 
ta  tyrrhenia.  A  expensas  de  la  República’s  fa 
un  exemplar  oficial  de  sos  noranta  set  dra- 
mas,  qu’es  depositat  y  guardat  per  l’arxiver 
d’Atenas.  Y  com  Homero,  té’ls  seus  rapso- 
das  populars  que  cantan  sos  versos  en  las 
grans  festas,  portant  alt,  en  la  mà,  un  ram 
de  murtra.  Fins  l’Egipte’l  declarà  Pimander , 
Inteligencia  Suprema. 

Però  tal  fou  son  geni,  tal  fou  també  sa 
desgracia;  tanta,  que  com  la  seva  fama’s  pro¬ 
longà  fins  à  ultratomba.  Ptolomeu  Everge- 
tes,  fill  de  Ptolomeu  Filadelfos,  aumentà  la 
biblioteca  d’Alexandria  que  son  pare  havia 
cultivat.  Un  dia’l  grech  Demetri  de  Phalera 

11  digué  qu’alli  hi  faltava  Schilos.  Y  l’Em¬ 
perador  alexandrí  envià  un  embaixador  à 
Atenas  pera  que  li  deixessin  l’exemplar  únich 
à  fi  de  treuren  una  copia.  Atenas  demana  ga¬ 
rantia,  y  Ptolomeu  li  envià  quinze  talents, 
quinze  mil  duros,  cantitat  enorme  en  aquella 
època.  Aixis  l’Emperador  obtingué’l  llibre, 
que  va  guardar,  abandonant  la  suma.  Atenas 
s’indignà  y  va  voler  declarar  la  guerra  à 
Egipte.  Mes  Ptolomeu  era  poderós:  havia 
vensut  à  grans  nacions,  com  la  Cilicia,  la 
Siria,  la  Mesopotamia,  y’is  més  prudents  la 
feren  desistir  de  la  idea.  Y  Schilos  quedà  pre¬ 
soner  del  Faraó  Grech,  en  terra  d'Africa. 

No  obstant,  al  li  se’l  tractà  com  à  un  deu. 
Quan  la  biblioteca  de  Pérgamo,  que  formava 
part  de  la  d'Alexandría,  passà  al  Serapeón, 
Schilos  fou  especialment  custodiat  pera  que 
no  s’extraviés.  Durant  el  període  romà,  l’exem¬ 
plar  fou  consultat  y  tal  volta  copiat  per  Ti- 
mocharis,  Aristarch,  Ateneu,  Stobeu,  Diodo- 
ros  de  Sicilià,  Macrobi,  Plótino,  lamblico, 
Sópotro,  Climent  d’Alexandría,  Nepotià  de 
Àfrica,  Valerius  Maximus,  Justinus  màrtir  y 
Elianus. 

Ornar,  el  barbre  mahometà,  al  calar  foch, 
en  el  sigle  vn,  à  la  biblioteca  d’Alexandria, 
feu  desapareixe  l’obra  del  gran  tràgich.  Schi¬ 
los,  el  geni  de  la  Llibertat,  fou  víctima  de  dos 
reys,  l’un  ilustrat  y  lladre,  y  l’altre  barbre  é 
incendiari.  La  pèrdua  d’Schilos  significa  ca¬ 
torze  trilogias,  donant  un  total  de  cinquanta 
sis  pessas,  ab  las  sàtiras  ab  que  termenavan. 
Y  ademés  varias  tragedias  y  algunas  come- 


dias.  Si  no  hagués  sigut  pels  que’n  copiaren 
trossos,  la  humanitat  l’ignoraria  encara  (i). 


(  Seguirà  ) 


L’OBRA 

I.  —  No  POT  NÉIXER  DE  LA  SOCIETAT 

La  moderna  societat  està  impossibilitada 
pera  donar  l’obra  complerta.  Cap  dels  ele¬ 
ments  que  la  constituheixen  reuneix  els  ca¬ 
ràcters  de  consistència  necessària  pera  donar  à 
un  cervell  la  forsa  suficient,  no  tan  sols  pera 
la  realisació,  sinó  tampoch  pera  la  intenció 
d’empéndrela.  Cert  es  qu’ab  major  ó  menor 
grau  trobém  aquest  caràcter  en  tots  els  temps 
de  la  societat,  y  observém  cóm  els  creadors 
s’isolan  pera  produhir  com  s’isolan  els  ay- 
mants  pera  fecondarse.  Sembla  com  si’l  so¬ 
roll  fos  enemich  de  lo  gran  y’l  silenci  degués 
no  ja  procedir,  sinó  acompanyar  també  à  las 
grans  obras.  Peró  en  la  societat  moderna  no 
sols  trobém  els  elements  nocius  pera  l’indivi¬ 
du  u  qu’en  tot  temps  ha  fet  que  aquest  se’n 
allunyés  pera  manifestarse,  sinó  que  n’hi  tro¬ 
bém  altres  y  més  altres  que  la  caracterisan  y 
particularisan.  Fàssiho  el  que  aquesta  època 
sigui  època  de  tranzició,  ho  fassi’l  que  sigui 
la  infantesa  d’un’época  qu’esdevindrà  robus¬ 
ta,  lo  cert  es  qu'en  ella  s’hi  troba  un  desco¬ 
neixement  tal  de  la  vida,  qu’es  impossible 
que  l’obra  que  d’ella’n  surti  tanqui  una  as¬ 
piració  que  per  ésser  general  pugui  dirsen 
l  aspiració  de  l’época,  tanqui  una  realitat  de¬ 
finida  que  se’n  pugui  dir  la  realitat  actual, 
no  essentho  l’actual.  La  societat  actual  no 
sent  l’aspiració,  ni  sent  la  renuncia;  la  socie¬ 
tat  actual  no  sent  la  mort  ni  la  vida.  Indivi- 
duus  hi  hà  en  ella  qu’ho  senten  tot  més  for¬ 
tament  que  may  s’hagi  sentit;  precisament 
aquesta  individualisació,  aquesta  excepció, 
ens  proba  que  tal  sentiment  no  es  general, 
y’ns  confirma  en  la  idea  de  que  l’estat  actual 


(i)  De  las  moltas  tragedias  que  compongué,  sols 
han  arribat  fins  à  nosaltres,  unas  senceras  y  altras  in- 
complertas,  las  set  següents:  El  Prometeu  Encadenat , 
Eh  set  devant  de  Tebas ,  Els  Persas ,  Agamenón ,  Las 
Cenéforas ,  Las  Danaidas  y  Las  Euménidas. 

es  la  infantesa  d’un’época  qu’arribarà  à  la 
pubertat  quan  s’hagi  compenetrat  del  esperit 
dels  individuus  conscients  actuals,  es  à  dir, 
quan  aquests  hagin  trobat  son  Altre-Jo  de 
que  parlava  fa  alguns  días. 

Ales  de  la  societat  actual,  no  per  no  tenir 
aspiracions  ni  per  no  renunciar,  se  pot  dir 
que’l  seu  caràcter  sigui’l  del  dubte.  Apart  de 
que  dubtar  es  ja  un  síntoma  precursor  d'as¬ 
piració  quan  aquesta’s  manifesta  en  un  espe¬ 
rit  feble  (1),  perque’l  dubte  essent  una  vaci- 
lació  demostra  coneixement  de  las  cosas  ú 
ordres  que  distintament  cridan  l’atenció,  y 
la  societat  actual  coneixent  molt  més  que  las 
anteriors,  desconeix  més,  per  la  senzilla  rahó 
de  que  coneix  aplicacions  més  que  causas, 
coneix  més  forma  que  fons,  súa  més  que  no 
trevalla.  El  seu  estat  anímich  no  té  nom  es¬ 
pecial  per  lo  mateix  qu’es  nou;  potser  ell 
constituheix  son  caràcter,  y  trobar  el  nom 
d  aquest  estat,  inventario, sería’l  motde  la  fin; 
pero  hauriam  trobat  el  nom,  y’l  caràcter  con¬ 
tinuaria  indefinible,  continuaria  no  essent 
sencer,  per  lo  mateix  que  no  procedeix  direc¬ 
tament  del  individuu  com  à  qualitat  positiva, 
sinó  com  à  obstacle  negatiu,  producte  d’una 
oposició  general  y  abigarrada  als  esforsos 
individuals,  de  si  mateixos  ja  febles  actual¬ 
ment  é  indefinits. 

La  societat  actual  no  aspira:  sols  vague¬ 
tats  ovira  en  els  horitzons  que  la  enrondan. 
Devant  d’una  claror  llunyana  que  lo  mateix 
pot  ésser  de  capvespre  que  d’auba,  no  hi 
veu  l’actual  societat  estratus  esllanguits  que 
li  recordin  indolentas  femellas  d’harém,  ni 
cúmulus  molsuts  com  testas  de  gegants  que 
s’atansin  en  so  de  guerra  ó  protecció,  sinó 
boyras  indefïnidas  que  tot  ho  difuman,  y  es- 
borran  els  perfils  y  grisejan  els  tons.  Embol¬ 
callada  de  paisatjes  abstractes,  no  vacila  al 
moures  perque  no’s  mou,  no  romàn  verdade- 
rament  perque’ls  raigs  indecisos  del  crepús- 
cul  quelcom  li  diuhen.  Pera  no  aspirar,  no 
aspira  ni  à  desxifrar  l’enigma  de  la  indecisió 
crepuscular,  no  creyentla  causa  ni  creyentla 
efecte,  no  reconeixentli  obediència  à  la  fata¬ 
litat,  no  donantli  importància  sense  deixar  de 
donarnhi.  Que’l  malestar  es  general,  ho  pro- 
ba,  ja  que  no  l’ordre  irracional  que  regeix  y 


(1)  El  rahonament  es  síntoma  precursor  de  l’aspi¬ 
ració  en  els  esperits  forts. 


que  lògicament  deixa  entreveure  que’ls  efec¬ 
tes  han  d’ésser  molestosos  pera  l’individuu, 
el  que  aquest  porta  existència  migrada,  os- 
cila  sobre’l  seu  lloch,  girantse  vers  els  quatre 
punts  cardinals  com  si  cerqués  una  fresca  pe¬ 
ra  son  cos  que  no  hi  hà,  que  no  existeix  allà 
hont  se  troba.  Peró  per  altra  banda,  fa  dub¬ 
tar  de  qu’existeixi  aquest  malestar,  el  fet  de 
no  existir  un  moviment  comunal  en  persecu¬ 
ció  del  benestar,  el  fet  de  no  existir  ni  un  in¬ 
tent  de  reacció  que  naturalment  deuria  pro- 
duhirse  contra  l’acció  del  malestar  si  aquest 
se  sentís.  Hi  hà,  donchs,  una  mena  de  con- 
travenció  al  ordre  natural,  ó  l’actual  societat, 
malgrat  sentir  tot  lo  sentible,’s  troba  manca¬ 
da  de  la  facultat  d’aspirar. 

Individual  y  excepcionalment,  cert  es,  s’as¬ 
pira;  peró  la  muralla  que  forma’l  monstre  so¬ 
cial  adormit  al  mitj  del  pla,  mata  aqueixas 
aspiracions,  las  atura.  Potser  à  copia  de  to- 
paments  se  vagin  acumulant  energías  en  el 
monstre,  y  un  jorn  ó  altre’s  posi  en  movi¬ 
ment  ó  al  menys  se  desvetlli.  Lo  probable 
es  que’n  vingui  l’esmicolament,  peró  de  totas 
maneras,  avuy  per  avuy,  el  monstre  dorm  y 
dorm  bé,  el  monstre  no  aspira  y  no  deixa  de 
sentir,  tan  sols  sigui  en  somnis,  tan  sols  si¬ 
gui  que’ls  cops  dels  aspirants  se  li  traduhei- 
xin  en  fantasmas  vagarosos  é  impalpables. 

Peró  la  societat  actual,  ab  toty  no  aspirar, 
no  renuncia.  No  s’arrecona  à  la  caseta  del 
camí  de  la  vida  y  crema  sas  mans  pera  im- 
possibilitarse  d’allargarlas  vers  els  fruyters 
que  li  fan  ombra,  ans  bé  s’afarta  com  si  no 
hi  fos  à  temps,  mastega  à  boca  plena,  embut¬ 
xaca  tot  lo  que  té  aprop.  Quan  sembla  repo¬ 
sar,  observa  al  seu  entorn,  y  quan  s’aixeca 
ab  posat  d’empendre  la  caminada,  torna  à 
comensar  sa  tasca  de  goluda.  Sa  renuncia  no 
es  de  viure,  perque  engoleix;  no  es  de  mar¬ 
xar  endevant,  perque  observa.  {Per  qué  resta 
en  el  lloch?  {Observa  de  debó  vers  el  lluny?... 
^Es  un  misteri?  No,  no  ho  es.  Una  gabia  in¬ 
visible  la  volta:  la  gabia  de  las  convencions. 
Y  com  el  canari  presoner  fuig  al  trobar  la  ga¬ 
bia  oberta  y  torna  al  trobar  el  bosch  tancat 
pera  ell,  pobre  viciat  pel  baf  d’arcoba,  desdit- 
xat  atrofiat  tot  just  nascut,  aixís  la  societat, 
inconscienta  no  del  tot,  si  veu  lo  llunyà  de  fo¬ 
ra  de  la  gabia  ho  fa  ab  la  vaguetat  de  la  sos¬ 
pita  de  qu’haurà  de  tornar,  y  resta  en  son 
lloch  bequetejant  la  menjadora,  més  desdit- 


JOVENTUT 


497 


xada  que  l’aucell  que  té  qui  li  bufi  las  pello- 
fas,  mes  temerosa  (donchs  la  prevéu  vagaro- 
sament)  de  la  mà  que  un  jorn,  treyentli’l 
mill,  no  n’hi  posi  de  nou.  Presonera  no-pre- 
sonera,  perque  sa  gabia  de  convencions  se 
l’ha  teixida  ella  mateixa.  Cas  inaudit,  aberra¬ 
ció  may  vista! 

No  aspira  ni  renuncia,  ni  molt  menys  sent 
la  vida.  No  se  la  veu  cantar  pels  carrers  sas 
passions,  reclosas  en  las  arcobas  com  actes 
de  pecador;  no  li  veyém  aixecar  la  copa  brin¬ 
dant  per  l’alegria  ni  en  els  fastuosos  palaus, 
ni  en  las  rebotigas  de  las  tabernas;  ni  gau¬ 
deix,  ni  sufreix  el  dolor,  per  lo  mateix  que 
no’l  coneix;  ni  s’exalta  en  bàquicas  orgias 
que  l’ubriaguin,  ni  plora  llàgrimas  que  la 
embruteixin  pels  sufriments  que  no  arriba  à 
sentir.  Rodejada  de  cadenas,  per’allargar  una 
mà  té  que  sortejar  las  mallas  dificultosament, 
y  ja  no  intenta  allargaria.  El  gran  Amor, 
aqueixa  gran  armonía  del  univers  al  que 
contribuheixen  els  motíus  tots  de  la  vida,  l’ha 
reduhit  al  dúo  matrimonial  quan  no  à  l’aria! 
y’is  cantants  se  mouhen  isolats  en  el  compli¬ 
cat  escenari  fent  ressaltar  la  seva  petitesa. 
Restringit  l’amor  y  extensiu  l’odi,  la  negació 
impera  en  els  dominis  socials,  mes  sense  por¬ 
taria  à  la  enteresa  de  caràcter  de  sentir  la 
mort  y  aymarla  y  veneraria.  Ans  al  contrari, 
la  bandera  del  Crist  que  fa  néixer  en  ella  l’o¬ 
di  de  la  vida,  li  repugna  quan  hi  veu  dibui¬ 
xada  la  onada  del  no-res.  Ni  promesas  afa- 
lagadoras,  ni  esperansas  de  felicitat  compra- 
das  à  pes  d’or  poden  impedir  que  sa  cara 
s’arrugui,  ó  que  sos  llabis  somriguin  boy  fu¬ 
gint  ella  pressosament  al  sentir  els  de  pro  fun¬ 
dis.  Tot  lo  més,  una  màscara  hipòcrita  li  ser¬ 
veix  pera  surtir  del  pas  devant  del  espectacle 
del  aniquilament  personal.  No  sab  cantar 
goigs  d'alabansa  als  bells  vels  de  las  donas 
qu’enlluhernan,  y  s’horroritza  devant  l’abim 
fosch  de  las  concas  cranianas  buydas;  no  té 
un  petó  pera’ls  llabis  rojos,  ni  un  exalta- 
ment  neurótich  pera’ls  llabis  pàlits  de  la  tí- 
sica.  Ni  foch  vital,  ni  malaltia  decadentis- 
ta  té  en  sa  sanch.  Vaguetat,  esblaymament, 
alucinació.  Res  ferm  vers  el  si,  ni  vers  el  no; 
res  ferm  ni  en  la  decisió.  Boyra,  més  boyra. 
Las  vias  estàn  obstruhidas:  no’s  pot  avensar. 

En  el  si  de  l’actual  societat  no  pot  produ- 
hirs  hi  l’Obra. 

F.  Pujulà  Y  Vallés. 


SOMNI  D’ESTIU 

La  vida  à  plena  llum,  l’ayre  pur  y  oxige¬ 
nat  qu’envia’l  Pireneu,  las  frescas  y  ombri- 
volas  riberas,  els  boscos  perfumats  per  fari- 
golas  y  romanins,  el  remoreig  de  fonts  y 
rierols,  sembla  que  disposan  l’esperit  à  en- 
tregarse  à  ensomnis  falaguers  que  li  presen- 
tan  com  à  realitats,  quimeras  tal  volta  desit- 
jadas  y  entrevistas  allà  à  ciutat  en  els  tristos 
jorns  hivernals. 

L’altra  mitjdiada,  endormiscat  à  l’ombra 
d’un  suro  centenari,  cantant  entre’l  fullàm 
las  caderneras  y  al  meu  entorn  repicant  de 
ferm  las  bullangueras  cigalas,  acompanyadas 
dels  mil  remors  qu’omplan  el  silenci  dels 
boscos,  vaig  anar  perdent  de  vista  lo  que’m 
voltava  y’m  vaig  trobar  de  cop  ab  las  parpe- 
11  as  closas,  en  el  món  sobrenatural  dels  en¬ 
somnis  daurats. 

Y  vaig  somniar  que  feya  cinquanta  anys 
que  faltava  de  Barcelona. 

Y  quin  greu  me  sabia  no  poderhi  tornar! 
Cóm  glatia  per  reveure  ma  ciutat  nadiua!... 
Perque  jo  sempre  he  aymat,  com  un  grech 
antich  ó  un  italià  miljeval,  ma  hermosa 
ciutat,  y  ab  tot  y  reconeixe  sos  defectes,  no 
he  parat  may  de  desitjar  pera  ella,  la  viciosa, 
la  perversa,  la  mercantilisada,  temps  me- 
llors,  perfeccions  ideals,  alegria  y  llibertat 
complertas. 

Y  lo  bo  es  qu’en  aquests  cinquanta  anys 
que’n  faltava,  no  n’havia  sabut  res  d’ella,  y 
jo  ja  era  un  vellet,  caminava  ab  penas  y  tre- 
valls  apoyat  en  un  bastó,  y  mas  febles  camas 
se  movían  poch  à  poch,  arrossegant  mos  peus 
arràn  de  terra. — «Ara  si  que  no  saltarías  del 
tramvia — ’m  deya — encara  qu’anés  al  pas!» — 
Y’m  representava  aquellas  Ramblas,  ab 
aquell  moviment  de  gent,  cotxes,  tramvias  y 
automóvils,  y’l  meu  cor  poruch,  desvesat 
d’aquell  tragi,  tremolava  de  por  y  glatia  per 
serhi. 

El  cor  se  me  n’hi  anava,  y  sense  saber 
cóm  —  tal  com  passa  en  els  somnis  —  m’hi 
vaig  trobar,  y  ab  gran  admiració  meva  vaig 
notar  que’l  moviment  de  carros  y  tramvias 
havia  desaparegut,  circulava  molta  gent  à 
peu,  algún  cotxe,  alguns  genets  y  diferents 
automóvils  que  servían  pera’l  transport  de 
mercaderias. 

La  primera  impresió  fou  la  de  trobarme 

en  una  ciutat  desconeguda,  però  l’edifici  de 
Llotja,  els  pórtichs  d’en  Xifré  y  la  iglesia  de 
Santa  Maria  del  Mar  me  varen  cerciorar  de 
que’m  trobava  à  Barcelona,  en  e!  mateix  pla 
de  palacio ,  en  el  que  ja  no  hi  havia'l  surti- 
dor,  puig  en  son  lloch  s’aixecava  un  magni- 
fich  monument  à  n’En  Jaume’l  Conqueridor. 
L’arrogant  figura  del  gran  rey  muntava  un 
brau  corcer;  com  à  esculptura  era  superba- 
ment  concebuda  y  executada  grandiosament, 
y  s’aixecava  sobre  un  pedestal  sobri  y  senzill, 
peró  admirablement  proporcionat. 

El  trajo  de  la  gent  me  produhi  gran  extra- 
nyesa;  tots  vestian  diferent  sens  obehir  à 
cap  figuri:  hi  havia  homes  cuberts  ab  grans 
capas  blancas,  altres  duyan  vestits  colants  de 
diferents. colors,  y  bastants  d’ells  duyan  am¬ 
ples  barrets  de  segador  pera  resguardarse 
del  sol;  algún  jove  hi  duya  flors,  altres  plo¬ 
malls.  Las  donas  anavan  elegants  y  caprit- 
xosas,  unas  senzillas  y  llisas,  ab  colors  se¬ 
riós,  altras  plenas  de  farbalans,  de  virolaynas 
y  gallarets;  fins  n’hi  havia  qu  anavan  ab  cal- 
sas  amplas  com  si  fossin  turcas;  després 
vaig  saber  qu’eran  las  emancipadas,  qu’adop- 
tavan  aquest  distintiu  pera  que’s  sapigués 
que  no  acceptavan  el  jou  matrimonial  y  que 
voiian  ésser  lliures  d’estimar  à  qui  més  grat 
las  hi  fos. 

M’encaminava  cap  al  Parch  tot  admirant 
las  casas  novas  del  passeig  de  l’Aduana,  d’un 
estil  original  y  típich,  quan  me  va  dirigir  la 
paraula  un  vellet  de  llarga  cabellera  v  sedo¬ 
sa  barba  blanca,  que  va  resultar  ésser  l’a- 
mich  Viura.  Anava  embolicat  ab  un  gran 
mantell  moradench,  y  malgrat  els  anys 
transcorreguts  me  va  reconeixe,  jo  crech 
que  pel  meu  trajo,  que  li  devia  recordar  la 
seva  joventut. 

— cY  donch,  Junyent? — va  dirme.  —  Quant 
temps  sense  véurel!  Poch  pensava  en  tro- 
barlo.  Quina  estada  per  l’extranger! 

— Y  vosté,  Viura,  <no  s’ha  mogut  d’aquí? 

— Qu’es  cas!  Hi  havia  massa  feyna,  hem 
trevallat  molt,  peró  encara  falta  molt  per 
fer. — 

Y  tot  caminant,  en  Viura  m’explicà  cóm 
feya  quaranta  anys  que  Catalunya  disfrutava 
de  l’autonomia,  que  nostres  consells  y  rahons 
eran  molt  escoltats  en  las  assambleas  que 
tenian  lloch  à  Toledo,  en  las  que  hi  prenian 
part  delegats  de  totas  las  regions  autónomas. 


Madrid  havia  sigut  sembrat  de  sal  perque 
may  més  hi  pogués  creixe  ni  una  mala  herba. 

Als  primers  temps  de  regirnos  autonómi- 
cament,  grans  conmocions  havían  sotraque- 
jat  nostra  regió,  y  un  desbordament  d’ambi¬ 
cions  desenfrenadas  havia  desencadenat  totas 
las  calamitats  sobre  nostra  patria  y  s’havia 
estat  à  punt  d'esbarriarho  tot  fent  anyorar 
ei  regim  centralista;  peró  triomfà’l  bon  sentit 
de  nostre  poble,  y  agarrantse  à  son  instint 
de  conservació,  havia  anat  seleccionant  els 
qu’eran  mellors,  cridantlos  à  formar  part  de 
las  Corts  Catalanas,  y  per  fi,  compostas 
aquestas  pels  homes  sensats  y  més  honrats 
de  nostre  Principat,  havian  imprès  als  afers 
públichs  una  direcció  vital  y  reconstituyent. 

El  municipi,  organisat  també  autonómica- 
ment  per’administrar  las  seccions  en  que’s 
dividia  la  ciutat,  ho  feya  tan  bé,  que  sas  ar- 
cas  eran  plenas  à  curull,  y  aixó  que  contínua¬ 
ment  se  destinavan  grans  cantitats  à  verita¬ 
bles  melloras. 

Y  s’havia  creat  ja  feya  molt  temps  una 
Corporació  d’artistas  que  cuydavan  del  em¬ 
belliment  de  la  ciutat,  y  tot  lo  qu'ells  deci- 
dian  el  Consell  ho  efectuava  desseguida. 

Arribarem  al  Parch,  del  que  vaig  notar 
n’havian  desaparegut  las  reixas  qu’avans  el 
voltavan,  y  en  Viura’m  conduhi  al  Bosquet 
dels  Poetas,  allí  pels  vols  del  llach,  que  s’ha¬ 
via  engrandit  y’s  continuava  per  canals  en  di- 
ferentas  direccions.  Hi  havia  un  ombrívol 
bosch  de  llorers,  ahont,  entre  mitj  de  las  so- 
cas  y  plansons  sempre  cuberts  de  vert  fullàm, 
s’hi  destacavan  las  estatuas  en  marbre  de 
nostres  poetas.  En  lloch  preferent  s’hi  veyala 
mística  figura  de  Verdaguer;  y  Ausias  March, 
Aribau,  Aguiló,  Mossèn  Jordi  de  Sant  Jordi, 
Vicens  Garcia,  etc.,  li  feyan  companyia.  Un 
frescal  oreig  feya  remorejar  las  fullas  del 
lloredar,  que  semblavan  mormolar  confosa- 
ment  lasestrofas  inmortals  dels  poetas  arre¬ 
cerats  à  llur  ombra.  L’esperit  se  m’omplia 
d’ideas  enlayradas,  y  un  suau  benestar  inva- 
dia  tot  mon  sér  aconhortat  de  veure  reunits 
als  que,  à  travers  dels  temps,  hi  estigueren 
per  son  amor  entussiàstich  à  la  nostra  llen¬ 
gua. 

Surtirem  emocionats  del  poétich  lloch,  y 
encaminantnos  en  direcció  à  mar  vegi  un 
grandiós  y  espléndit  edifici,  fet  de  marbres 
de  diferents  colors,  d’un  estil  complertament 

nou,  però  que  tenia  quelcom  de  la  tranquili- 
tat  clàssica  junt  ab  una  certa  exuberància  or¬ 
namental  que  suprimia  la  fredor  de  la  extre¬ 
ma  senzillesa.  Era  un  museu.  En  Viura  me 
explicà  que  la  planta  baixa  era  tota  ocupada 
per  esculptura  antiga;  al  primer  pis  hi  havia 
una  riquissima  colecció  de  pintura,  entre  la 
qu’era  notabilissima  la  colecció  de  retaules 
catalans  dels  sigles  xiv  y  xv;  al  segón  pis  hi 
havia  una  colecció  complerta  de  la  historia 
del  art  industrial,  y  alli  teixits,  alli  vidres,  alli 
mobles,  tapissos,  ceràmica,  ferros, etc.,  etc., 
eran  l’admiració  y  servian  d’estudi  als  que’s 
dedicavan  à  alguna  indústria,  qu’anavan  allà 
no  à  imitarho,  sinó  à  apendre  lo  que’s  des¬ 
prenia  de  son  espiritual  bon  gust. 

Darrera  aquest  palau  hi  havia  aixecat  un 
carrer  de  casas  fent  un  xich  de  curva.  Cada 
una  era  de  diferenta  època,  peró  totas  catala- 
nas.  El  meu  acompanyant  m’explicà  que  à 
dintre  tot  era  amoblat  y  disposat  com  cor¬ 
responia  al  temps  de  qu’era  la  casa;  fins  els 
més  petits  utensilis  s’hi  trobavan,  y’is  custo¬ 
dis  ó  guardians  anavan  vestits  com  si  fossin 
els  habitants  de  la  mateixa. 

Anavam  à  peu  pla  cap  à  la  secció  maríti¬ 
ma,  y  vaig  extranyarme  de  no  veure’l  tren  de 
Fransa.  Alashoras  mon  cicerone  m  senyalà’l 
cel,  aixequí’l  cap,  y  vaig  veure  que  volavan 
per  l’espay  globos  dirigibles  en  forma  de 
peix,  portant  l’hèlix  à  la  qúa  y  una  gran  pa¬ 
nera  llargaruda  sota  la  panxa,  ahont  hi  esta- 
van  còmodament  instalats  els  viatjers. 

La  secció  marítima  estava  molt  cambiada: 
hi  havia  una  gran  plassa  ahont  el  jovent  ju¬ 
gava  al  foot-ball  y  altres  jochs  exportius,  y  à 
una  banda  hi  havia  bon  nombre  d’aparells 
de  gimnàstica,  ab  els  que  s’exercitavan  una 
munió  de  joves  y  noys.  Tot  alló  era  públich, 
y  dos  guardas  del  municipi  bastavan  à  man¬ 
tenir  l’ordre  més  perfecte.  Tant  havian  cam- 
biat  els  hàbits  de  mos  conciutadans! 

Enamorat  jo  d’aquell  espectacle, ’ns  en  và¬ 
rem  entornar  per’anar  à  trobar  una  estació 
de  globos,  puig  ja  tema  ganas  de.  volar,  y  và¬ 
rem  agafar  la  línia  que  servia’l  viatje  al  Ti- 
bidado. 

Ens  enlayrarem  majestuosament,  y  comen- 
sarem  à  avensar.  Jo  no  tenia  prous  ulls  pera 
mirar  avall,  ahont  s’hi  extenia  Barcelona. 

Vegi  en  el  Parch  las  feras  corrent  per  un 
espay  lliure.  El  monument  de  Rius  y  Taulet 


no  hi  era,  l’havian  trasladat  al  cementiri.  En 
el  lloch  del  antich  Palau  de  Justícia  n’hi  ha¬ 
via  un  de  nou,  més  gran  encara,  fet  tot  de  pe¬ 
dra  y  fusta  de  magnifica  entalladura  y  que 
servia  pera  fer  exposicions  anyals  de  Bellas 
Arts  y  Arts  Industrials,  en  las  que’s  recom¬ 
pensava  esplèndidament  als  que  sobressur- 
tian.  Tot  lo  qu’avans  ocupavan  els  carrers 
y  las  Bassas  de  Sant  Pere  s’havia  tornat  una 
gran  plassa  adornada  ab  jardins  y  arbres,  y 
al  mitj  de  la  qual  s'aixecava  un  monument  al 
filosop  Ramón  Lull.  L’Arch  de  Triomf  ha¬ 
via  sigut  tret,  y’l  passeig  de  Sant  Joan  s’a¬ 
llargava  fins  à  la  montanya.  A  la  plassa  de 
Tetuàn  s’hi  veya  un  monument  aixecat  en 
honor  de  Viladomat.  El  temple  de  la  Sagrada 
Familia  estava  à  punt  de  terminarse,  y  als 
costats  s’havian  reservat  dugas  grans  plas- 
sas  que  també  servian  pera  jochs  gimnàs- 
tichs. 

Dalt  del  Tibidaho  hi  havia  un  gran  obser¬ 
vatori  meteorológich,  y  per  las  vessants  y  la 
carena,  casas  y  xalets  fets  ab  bastant  bon 
gust  y  no  passant  d’un  pis,  com  convé  à  las 
casas  de  montanya. 

S’havian  conservat,  ab  tot,  grans  exten¬ 
sions  de  boscos  que,  no  havent  sigut  tallats, 
eran  formats  per  arbres  corpulents  que  cons- 
tituhían  la  principal  bellesa  d’aquell  lloch 
d’esbarjo. 

Després  d’  haver  dat  un  llarch  passeig  à 
peu  per  entre’ls  pins,  entrarem  à  brenar  à 
Ca’n  Trampa,  y  alli  prenguerem  passatje  en 
un  altre  globo  que’ns  torna  cap  à  la  ciutat  en 
direcció  al  peu  de  Montjuich. 

Vaig  preguntar  al  meu  amich  à  qui  era  ai¬ 
xecat  aquell  monument  que  dalt  de  Mont¬ 
juich  se  veya,  y’m  respongué: 

— A  Amilcar  Barca,  el  fundador  de  Bar¬ 
celona. — 

Tot  el  plan  de  la  ciutat  estava  reformat. 
Se  conservava  molt  de  la  ciutat  antiga,  tot 
lo  tipich  y  digne  de  guardarse,  y  en  Yensan- 
xe  s’havia  destruhit  el  plan  rectangular  subs- 
tituhintlo  per  una  disposició  més  conforme 
ab  la  estètica  y  més  favorable  à  las  comuni¬ 
cacions  entre'ls  arrabals.  y  contra  lo  qu’era 
de  creure,  la  ciutat  no  havia  crescut,  ans  al 
contrari:  la  vida  autonòmica,  extesa  à  tota  la 
organisació  de  Catalunya,  havia  escampat  la 
vida  arreu  arreu,  y  moltas  ciutats  avans  mor- 
tas,  y  vilas  y  pobles  y  llogarets,  havian  pres 

tal  floreixement  y  esbranzida,  que  ningú’ls 
abandonava  per’anar  à  engroixir  la  capital. 

Del  costat  de  la  Bona  Nova  varem  veure  di- 
ferentas  edificacions  rodejadas  de  pins  y  eu¬ 
caliptus:  eran  hospitals  y  sanatoris  montats 
ab  tota  la  perfecció  possible. 

L  ensanxe,  tot  clapat  de  grans  plassas  ab 
bell  arbrat,  havia  perdut  sa  monotonia;  aqui 
y  al  1  i  hi  havia  grans  establiments  de  banys 
públichs,  y  la  netedat  dels  carrers  recordava 
la  de  las  ciutats  d’Holanda.  L’art  d’edificar 
havia  progressat  molt  en  bon  gust,  y  las  ca¬ 
sas  eran  d’un  estil  que’s  veya  derivat  del 
qu’en  mon  temps  se’n  digué  modernista. 

La  majólica,  els  grès  ab  reflexos  metàlichs, 
el  marbre,  la  pedra,  el  mahó  y  la  fusta  talla¬ 
da,  combinats  de  mil  maneras,  davan  gran 
varietat  y  vistós  aspecte  a  las  construccions. 

Cap  à  la  falda  de  Montjuich  s’hi  veya  gran 
munió  d’habitacions  d’obrers,  casetas  peti  - 
tas  ab  el  seu  hortet  y’l  seu  safreig,  reunint  to- 
tas  las  condicions  d’ayrejament  y  comodi¬ 
tat  necessaris  à  l’habitació  humana. 

Baixarem  del  globo  en  l’embarcader  de  la 
Pau,  y  mirant  cap  al  port  m’extranyà  no  veu¬ 
re  barcos,  y  si  tan  sols  llanxas  que  transpor- 
tavan  gent  à  una  especie  d’illots  negres  que 
casi  eran  à  flor  d’aygua.  En  Viura’m  va  treu¬ 
re  d’apuros:  aquells  illots  eran  las  parts  vi¬ 
sibles  de  barcos  submarins. 

El  monument  à  Colón  havia  pres  un’altra 
forma:  en  un  pedestal  més  baix  s’hi  veya  al 
gran  navegant,  trist  y  engrillonat  pera  re¬ 
cordar  la  ingratitut  espanyola. 

Tirarem  Rambla  amunt.  La  Rambla  no  es¬ 
tava  cambiada:  tan  sols  la  gent  vestida  à  son 
capritxo,  l’ausencia  de  tranvias  y  automóvils 
y  algunas  fatxadas  novas  li  cambiavan  quel¬ 
com  l'aspecte  El  carrer  de  Fernando  si,  esta¬ 


Tot  ensajant  la  punta  de  son  arch  verinós, 
Amor,  per  ell  mateix  ferit,  se  lamentava, 
y  sacudint  enlayre  lo  seu  dit  sanguinós, 
va  tocar  una  Ondina  qu’en  lo  llach  reposava. 

Obrint  sos  ulls  de  lotus,  y  ab  riure  peresós, 
la  diadema  d’or  qu’en  sa  trena  penjava 
borra  la  taca  porpra  del  pit  voluptuós, 
y  del  Nen  fentne  presa,  fugi  dins  l'ona  blava. 


va  cambiat:  era  convertit  en  una  galeria  ó 
passatje  cubert  de  cristalls  per  dalt,  tot  asfal¬ 
tat,  no  tranzitanthi  ni  un  cotxe.  Era  encara’l 
lloch  predilecte  de  la  goma.  En  algunas  boti- 
gas  s'hi  havian  establert  agencias  matrimo¬ 
nials  que  facilitavan  el  fer  bons  partits. 

Y  arribarem  à  la  plassa  de  Catalunya,  y 
allí  sí  que  vaig  entussiasmarme,  y  en  veu  al¬ 
ta,  cridant  l’atenció  dels  que  passavan.  L’an- 
tich  desert  assoleyat  s’havía  convertit  en  un 
ombrívol  bosch  d’alterosos  pins-parassols 
que,  crescuts  casi  tant  com  las  casas,  unían 
sas  copas  y  feyan  un  toldo  deliciós  de  verdor 
y  d’ombra. 

S’aixecavan  las  socas  dretas  y  fortas  com 
columnas  d’un  temple,  y  al  mitj  de  la  plassa, 
com  altar  d’aquell  bosch  sagrat,  hi  havia  una 
senzilla  font  quadrada  de  blanquissim  mar¬ 
bre,  ab  un  raig  d’aygua,  y  una  paraula  es¬ 
culpida  ab  lletras  d’or  à  cada  cara: 

V1SCA-CATALUN  YA-S  EMPRE-FORT A 

La  plassa  era  engrandida  de  modo  qu’en- 
tre  la  pineda  y’is  quatre  grandiosos  edificis 
que  la  enquadravan,  encara  hi  havia  un  bon 
espay.  Aquests  majestuosos  edificis  eran 
el  Palau  del  Concell,  el  Palau  de  Justícia,  la 
Universitat  y  una  rica  Biblioteca  pública. 

Estava  entussiasmat,  abrassava  à  n’en  Viu¬ 
rà,  y  ab  un  xich  més  perdo  la  gravetat  que 
corresponia  als  meus  anys.  Anava  à  aclapa- 
rarlo  ab  un  xàfech  de  preguntas,  quan...  el 
lladruch  d’un  gos  me  despertà,  y’m  trobí  aje- 
gut  à  l’ombra  d’un  suro  centenari  al  mitj  d’un 
boch  ampurdanés,  y’m  deixondí,  tot  apesa¬ 
rat  de  que  no  fos  veritat  tan  agradós  somni. 

Sebastià  Junyent. 

La  Mercè,  Juliol  de  /902. 


A  l’ombra  dels  nenúfars  deu  dormir  à  tot’hora; 
Mercuri  ocupa'l  trono  qu’Ell  ocupava  avans, 
y  en  las  vespradas  tristas,  quan  la  cascata  plora, 

quan  somnían  pasmadas  las  rouredas  gegants; 
si  las  Bagassas  cridan:  «Amorl  Amor!  Amor!», 
fins  los  ecos  responen:  «Es  mortl  Es  mort!  Es  mort!» 

Alexandre  de  Riquer. 

22  juliol ,  IÇ02. 

MOLTAS  PARAULAS... 
Y  PROU  TAMBÉ  (0 

Contestació  al  article  i- Quatre  pataulas  y  prou»  del  se¬ 
nyor  Lluís  Via ,  número  anterior  de  Joventut. 

Quan  vingué  aquí’l  mestre  Colonne  à  concertar  y 
dirigir  el  Tristan  é  Isolda  va  tenir  la  humorada ,  la  nit 
del  seu  despido,  de  fer  executar  tot  seguit,  acabada  la 
representació  del  Tristan ,  la  marxa  húngara  de  Ber- 
lioz.  Tenint  tothóm  en  aquell  moment  el  cap  omplert 
del  mon  de  sons  maravellosos  de  l’obra  de  Wagner, 
omplert  d’aquellas  situacions  superiorment  dramàticas 
del  tercer  acte,  ab  casi’l  sol  personatje  de  Tristan  ab  sa 
febre  y  deliri;  trobantse  tothóm,  à  pesar  de  la  execució 
deficientíssima  qu’havía  cabut  à  l’obra,  en  estat  d’ad¬ 
miració  y  estupefacció  profonda;  llavors,  al  sentir  tot 
d’un  plegat  las  notas  de  la  esmemada  marxa,  que,  si 
bé  inspirada  en  son  género,  perteneix  à  un  de  tan 
inferior,  tan  formulista,  comparat  ab  el  de  Wagner, 
fins  el  menys  wagnerista,  va  experimentar  una  sotra¬ 
gada  fonda,  un  desencant  y  desagrado  grandissim. 
Donchs  aquest  es,  senyor  Vía,’l  mateix  efecte  qu’he 
sentit  al  llegir  seguidament  el  meu  article  y  la  contes¬ 
tació  de  vosté,  y  dispensi  la  inmodestia.  He  sentit  que, 
relativament,  el  meu  article  es  Tristanif.) — encara  qu'es- 


(1)  E  tenint  en  ses  mans  aytal  article,  lo  cavayler 

Via  nos  ha  dit:  «  Cavaylers  e  companyons  de  Klingsor ,  que 
aplegats  ne  sou  abuy  à  mon  entorn:  Ara  ojats  jo  vos  prech 
que  ne  tinguetz  esment  que  un  cavayler  del  Sant  Graal , 
fors  brau  e  coratjós ,  emperò  flonjo  de  cerveil  e  speritaí,  car 
dix  obrar  mogut  pel  Senyor  Sanet  Esperit ,  se  n'es  vengut 
à  posat  me  en  fort  conflicte;  car  m ha  enviat  un  gros  sermó 
pera  que  l'encaste  en  les  planes  de  nostra  Gazeta  oficial  de 
Klingsor  Joventut,  de  la  que'n  so  cap ,  encar  que  indig- 
nament.  E  com  sia  que  dit  sermó  m' afavoreix  molt ,  car 
proba  la  veritat  de  la  meva  màxima  de  que  les  cebes  flonjes 
grillan  e  pujan  al  cap  e’s  beuhen  V enteniment,  jo  galani- 
ment  voldria  publicar  lo:  mes  no' l  puch publicar  pel  respecte 
que  deck  à  nostres  devots  els  qui  combregan  en  nostre 
casteil ,  car  tots  tenen  boti  sentir  e  squisit  paladar ,  e  no 
mereixen  que  se’ls  dongan  llaunes  que  sonen  malament ,  e 
neules  mal  recaragolades ;  e  si  avesats  estan  a  scoltar 
soroil  de  ferramenta,  e  a  oir  renechs  e  flestomies,  los  volen 
ben  dits  e  caragolats  ab  art  e  bon  esgayre,  car  eils  no  se 
decanten  al  mal  pel  mal ,  sinó  pera  mellor  glòria  de  nostra 
mare  Natura  e  nostra  currutaca  la  Bellesa;  e  tampoch 
refugen  oir  parlar  de  Dom  Deus  e  de  la  cort  celestial,  els 
plau  lo  pa  beneyt  si  el  qui'ls  hi  don  es  varó  docte  e  sapient 
e  no  vol  ferlos  combregar  ab  rodes  de  molí  com  aquest 
cavayler  Domènech  que  pareix  net  de  cor  e  d' enteniment 
è s pensa  que  dormim  com  eil.  Ara  bé,  donchs:  ; vosaltres 
voléu  què s  publique  aytal  sermó?'»  E  tots  des/ianarem' per 
legirlo ,  e  u?i  colp  legit  diguerem:  i  Oc!  Mes  pera  ferhi  bro- 
meta  e  folgarhi  ensemps!»  tAh!  (Pera  folgar  e  fer  bro- 
meta?»  respongué' l  cavayler  Via.  <sDonchs  no  puch  darvos 
ma  dispensa,  e  J'assias  constar  que  no  tinch  art  ne  part 
en  aqueixes  folgades,  feies  sens  ma  sanció  sobirana;  e 
porteume  aygua  crestallina ,  que  vull  rentarmen  les  mans 
mentres  desitjo  que’l  lector  seriós  vos  perdone ,  e' l  7~ioler 
rigue  ab  vosaltres. »  E  dit  això' s  re7ità  les  ma/is  en  un 
rentamans  d' or  fi  que  aduc  li  portaren  dos  cavaylers ,  e 
nosaltres  e7is  posare77i  à  legir  T article  altre  colp ,  èl 
glosare7/i  cot/l  se  veurà.  E  diguere77i  a  mestre  Arnau  de  la 
stai/ipa  d'en  Giró  què l co77ipongués  ab  letra  77ienuda  pera 
no  p7·ivar  al  devot  legidor  del  espay  destmat  a  coses  de 
77iajor  interès  é sobstancia.  E  aixís  fou  feit.  —  (N.  de  la  R,, 
com  las  que  segueixen.)  * 

(2)  Aquest  senyor  no  deu  tenir  parents. 

tigui  més  mal  escrit  que’l  seu — y  la  seva  contestació  la 
marxa  de  Berlioz;  el  meu  article — continuant  fent  com¬ 
paracions  —  un  drama  serio,  un’obra  seria;  la  seva  rè¬ 
plica,  una  funció  de  saltbnbanquis.  En  una  paraula,  he 
vist  clarament,  y  tot  lector  inteligent  haurà  experimen¬ 
tat  lo  mateix,  que  jo  en  el  meu  article  argumento  de 
bona  fe,  busco  la  veritat,  exposo  teorías  filosóficas  (3), 
no  tracto  de  mortificar ,  vera7/ient,  à  ningú:  vosté  s’escapa 
per  la  tangent  (4):  com  la  guineu,  que  quan  no  las  pot 
haver  diu  que  son  verdas,  per  comptes  de  contestar  se 
riament  y  discutint  lo  qu’exposo,  s’entreté  ab  quatre 
bufonadas  y  converteix  las  planas  d’un  periódich  en 
disputa  de  pescateras  ó  motejaments  de  criaturas. 


Diu  vosté  després,  que  ho  fa  perque  no  se’m  pot 
pendre  en  serio  (5),  peró  aixó  no  es  més  que  una  excusa: 
las  mateixas  dugas  planas  de  passo  —  quatre  paraulas, 
diu  vosté — que  gasta  en  aquestas  cuchufletas  las  podria 
gastar  en  donar  rahons.  Jo,  al  veure  aquest  to —  ó  sur- 
tida  de  to — del  seu  article,  he  pensat  si  podria  haverhi 
en  el  meu  alguna  cosa  mortificant  —  per  aixó  es  qu’he 
llegit  altra  vegada’ls  dos  articles,  —  mes  no  li  he  sa¬ 
but  trobar. 

Ni  la  comparació  de  Joventut  ab  el  castell  de 
Klingsor,  ni  la  pura  contradicció  d’una“idea  ó  frase 
d’en  Pompeyus  Gener — que  no  es  infalible  ni  intangi¬ 
ble’m  sembla  —  ni’l  parlar  de  la  joventnt  nebulosista, 
panteísta,  etc.,  lo  que  no  es  tampoch  atach  personal, 
sino  colectíu,  cosa  molt  distinta;  aquestas  tres  tínicas  co- 
sas  que  podrían  haver  produhit  mal  efecte  en  el  senyor 
Via  y  que’s  veu  que  n’hi  han  produhit,  cap  té  res  de 
particular.  No  trobant,  donchs,  justificat  el  to  de  la 
contestació,  havia  pensat  primer  no  contestar  altra  ve¬ 
gada,  ja  que  no’m  sobra'l  temps,  ni  puch  desperdiciarlo 
inútilment  (6);  per  altra  part,  no  estava  ni  estich  dispo¬ 
sat  à  seguir  al  senyor  Via  pel  seu  camí  de  7’ifament  del 
pròxim,  cosa  tonta,  encara  que  molt  extesa  avuy  en 
dia,  y  cosa  que’ls  cavallers  del  Graal,  es  à  dir,  els 
cristians,  no  fan,  perque  no  s'ha  de  fe7 — -aixís  som  nos¬ 
altres:  dogmàtichs  (!)  peró  he  pensat  després  que,  per 
convenir  à  la  causa  de  la  veritat,  únich  objectiu  meu  y 
de  tots  els  fanàtichs  com  jo  (7),  es  à  dir,  de  tots  els  que 
tenim  ideas  claras  sobre  la  naturalesa  y  totas  las  cosas  (8), 
no’ls  e77iboyrats  com  el  senyor  Via,  que  no  son  cavallers 
del  Graal  y  potser  tampoch  de  Klingsor  (9);  que  no  van 
à  peu  ni  à  cavall,  ni  ab  carro  ni  ab  tartana,  es  à  dir, 
que  no  saben  lo  que  son  ni  lo  que  pensan;  com  à  bon 
fanàtich,  dich,  he  pensat  qu’era  millor  pera  la  causa  de 
la  veritat  el  rebatre  lo  que  diu  el  senyor  Via,  y,  ja  que 
ell  m’ompla  d’improperis  injustificats*  aprofitar  la  oca¬ 
sió  pera  fer  propaganda  de  las  mevas  ideas,  única  cosa, 
segons  dit  senyor,  que  sabém  fer  els  sectaris  y  fanà- 
tichs. 

Jo  no  penso  ni  he  pensat  may,  com  gratuitament  ho 
suposa’l  senyor  Via,  per  dir  alguna  grada,  que  Joven¬ 
tut  pogués  tenirssie  isiquina  (10):  ^per  qué,  si  no’m  conei¬ 
xia?  Jo  no  crech  tampoch  que  tot  Joventut  tingui  un 
mateix  modo  de  pensar:  à  la  vista  salta  que  no.  Y,  anant 
à  la  comparació  que  faig  de  Joventut  ab  el  castell 


(3)  (  V  ara?  Ca,  home ,  ca! 

(4)  Y  vosté  per  la  secant. 

(5)  Es  clar! 

(6)  Per  ara  ja  ho  fa. 

(7)  Tu  dixisti. 

(8)  Qué  ha  de  tenir ,  home! 

(9)  No  som  de  cavalleria,  ni  eunuchs,  per  ara. 

(10)  Cap! 

de  Klingsor,  diré  que,  sobres  no  ésser  feta  ab  to  agres¬ 
siu,  perque  es  conseqüència  de  la  figura  ab  que  comen- 
so  l’article,  presentantme  com  a  cavaller  del  Graal;  feta, 
al  contrari,  ab  to  un  poch  bromista,  de  bona  lley  y  no 
insultant;  deixant  apart  aixó,  dech  dir  que  resulta  com- 
plertament  justificada.  Perque  si’l  senyor  Via  s’ocupés 
de  cosas  més  serias,  sabria  que  tot  lo  que  no  es  castell 
del  Graal,  es  à  dir,  sentiments  é  ideas  verament  religio- 
sas,  es  castell  de  Klingsor,  s’entén:  indiferència,  excep- 
ticisme  ó  incredulitat.  El  Diví  Mestre’ns  ho  diu:  «Tot 
el  qui  no  es  ab  mi  es  contra  mi.»  «Tot  el  qui  ab  mi  no 
recull,  escampa.»  Aixó  no  vol  dir  que  Joventut  sigui 
un  lloch  ó  centre  de  perdició — ferme  pensar  aixó  sí  que 
es  tenir  mal  gust  y  veure  las  cosas  ab  vidres  d’aument 
y  fumats  y  tot —  perque  dins  d’aquesta  perdició  hi  han 
graus,  y  jo  no  tracto  de  determinar  els  qu'alcansa  Jo¬ 
ventut  en  aquest  sentit.  Jo  no  vull  dir  tampoch  que 
tots  els  redactors  de  Joventut  tinguin  precisament 
las  mateixas  incrédulas  ideas,  no:  sols  tracto  de  signifi¬ 
car,  y  cego  serà  qui  ho  negui,  que’l  color  de  Joventut 
no  es,  en  conjunt,  ni  católich  -  católich!  aixó  ja’s  supo¬ 
sa,  del  catolicisme  ni  se’n  parla  —  ni  cristià,  ni  deísta 
pur  tampoch,  sinó  panteísta  y  fins  ateo  (li):  ben  irreli- 
giós,  en  unaparaula.  Elperiódich  que  no  estampa  may  el 
nom  de  Deu,  en  el  sentit  en  que  s’ha  d’estampar(l2),  en 
sas  planas;  que  parla  sols  de  Vida,  Realitat,  Naturale¬ 
sa,  Amor  y  Justícia  (13),  aixis,  molts  cops  en  lletras  ma- 
júsculas,  com  creant  una  mitologia;  el  periódich  que 
enclóu  en  sos  números  poesías  çom  la  d’en  Pompeyus 
Gener,  que  parlan  d’omplirse  bé’l  ventre  ab  bifftecks 
y  beure  bon  vi  (14)  y  rodejarse  de  noyas 

perque  després 

ja  no  hi  hà  res 

— ó  únicament  hi  hà,  com  va  dir  l’altre,  una  indigestió 
—  me  sembla  que  aquest  periódich  més  aviat  es  castell 
de  Klingsor  (15)  que  del  Graal.  Y  consti  qu’ab  aquestas 
observacions  no  pretench  atacar,  sinó  que’m  defenso 
solzament;  consti  que  no  vull  negar  el  dret  del  perió¬ 
dich  à  defensar  tals  ideas  y  à  tenir  el  color  que  vulgui. 
Soch  un  fanàtichmo\t  lliberal  (16)  jo,  de  segur  més  que’l 
senyor  Via,  y,  per  lo  tant,  respecto  las  ideas  de  tothóm 
encara  que  las  cregui  erradas,  y  la  proba  d’aixó  es  que 
no  califico  de  fanàiichs  ni  obsessionats  als  demés,  cre- 
yent  dir  aixis  alguna  cosa  de  gran  efecte.  Peró  es  veri¬ 
tat,  de  tots  modos,  que  Joventut  es  el  castell  ó  perte- 
neix  al  castell  de  Klingsor,  al  sigle — lo  oposat  à  la 
Iglesia; — ara,  si  algún  redactor  no  s’avé  ab  aquest  ca- 
lificatíu,  perque  realment  tingui  ideas  cristianas,  no’m 
dongui  à  mi  la  culpa;  la  cosa  està  arreglada  molt  aviat: 
surti  desseguida  del  castell  y  aixis  evitarà’l  que  li  pu¬ 
guin  dir,  com  del  hijo  malo ,  que  va  con  malas  compa- 
iiías  (17).  (Malas  en  quant  à  ideas,  s’entén,  no  confon- 
guém.) 

El  senyor  Via  diu  que  jo  no  l’he  entés  à  n’ell,  y  jo 
penso  qu’es  al  revés,  qu’ell  no  ha  entés  lo  que  jo  dich 
molts  cops.  Jo  afirmo  qu’ell  presenta,  en  el  seu  primer 
article,  als  artistas  com  à  ?nolt  superiors  als  filosops  y 


(1 1)  Te  veo. 

(12)  No'n  fem  d' estampat . 

(13)  Y  donchs!  (De  qué  vol  que  parléml 

(14)  Que  val  més  qu'  atipar  se  de  bessas  místicas  com 
fa  vosté. 

(15)  Alto  ab  el  castell  de  Klingsor ,  qu' encara  no  eslém 
aixelats  com  Origenes  y  altres  sants. 

(16)  ///  ////// 

(17)  t-Le  cura  el  senor  Marquillas:-»  Auca  del  hijo 
malo. 


crítichs  (18);  vegis  si  no  es  aixó  lo  que  diu  al  comensar: 
«Entre'l  mare-magnum  de  filosops,  moralisias,  crítichs, 
que  ab  tota  bona  fe  fan  acopi  de  deduccions  y  d 'experien- 
cia...  s’hi  troba  una  nota  simpàtica  y  consoladora: 
l'artista.»  Y  aixis  segueix  en  aquest  to.  Ell  diu  que  jo 
li  atribuheixo  negacions  que  no  ha  fet,  à  saber,  qu’en 
l’obra  d’art  no  s’hi  pugui  posar  ó  trobarshi  una  tessis. 
En  primer  lloch,  jo  no  li  atribuheixo  aquesta  negació 
en  sentit  tan  absolut;  jo  dich  qu’ell  «nega  qu’en  l  obra 
d'art  pugui  haverhi  tessis,  5  quant  menys,  escatima 
molt  el  paper  qu’aquesta  pot  jugarhi,  y  declara  que  no 
se  n’hi  hà  de  buscar.»  Crech  qu’aquest  r-quan  menys 
escatima  molts  suavisa  la  afirmació  absoluta  primera, 
afirmació  que— y  aixó  es  lo  que  vull  dir  en  segón  lloch 
— va  surtir  de  ma  ploma  primer  que  tot,  perque  en 
l’article  en  qüestió  del  senyor  Via  hi  hà  una  confusió 
tal,  un  bullit ,  que  dihém,  que  molt  sovint  fa  dubtar  y 
no’s  pot  saber  ben  bé  quínas  ideas  determinadas  exposa 
sobres  el  paper  de  la  tessis,  per  més  que  del  conjunt 
una  criatura  pot  veure  que  se’n  desprèn  el  rebaixament 
d’aquesta.  L’un  cop  diu  que:  «apartantnos  dels  pedants 
y  acostantnos  als  artistas,  ens  decantém  llavors  cap 
aquellas  obras  que  poch  tenen  de  tendenciosas,  cap  à 
aquellas  obras  plenas  de  llochs  comunss-,  altre  cop  diu 
que:  «las  tessis  ab  l’art  no  hi  estan  renyidas>  y  à  rengló 
seguit,  casi,  que:  «no  calen  artistas  qu’al  donar  art 
donguin  doctrina.»  En  cert  indret  abomina  absoluta¬ 
ment  dels  símbols  y  després  diu  que’l  símbol  sols  es 
gran  quan  surgeíx  per  sí  mateix.  Aquesta  confusió,  que 
s’escampa  per  tot  el  seu  article,  prové,  precisament,  de 
no  haver  vist  clara  la  distinció  que  jo  faig  en  el  meu: 
hi  hà  tessis  en  las  obras  d’art,  peró  l’artista  no  la  busca 
ni  la  coneix  molts  cops,  perque  obra  inconscientment. 
Consti,  donchs,  que  jo  no  faig  dir  al  senyor  Via  res 
que  no  hagi  dit,  sinó  que,  al  contrari,  es  ell  el  qui  sos¬ 
té  lo  que  no  es  veritat:  que  jo  dich  qu’ell  nega  abso¬ 
lutament  la  tessis  en  l’art;  repeteixo,  que  si  bé  primer 
dich  que  la  nega  —  producte  aixó  de  la  confusió  y  va¬ 
guetat  esmentada  del  seu  article  —  afegeixo  desseguit 
que  «ó  quant  menys  escatima’l  paper  que  pot  jugar  en 
l’art»,  y  qu’eli  pensa  aixó,  es  ben  evident.  Donchs  veus- 
aquí  à  qué’s  reduheixen  las  negacions  que  jo  li  atribu¬ 
heixo,  segons  ell,  equivocadament,  grossas  com  la  Ode 
la  iglesia  del  Pi  (19). 

A  mi  sí  que  m’ha  pres  per  altre’l  senyor  Via.  Ell  s’a¬ 
figura  que  soch  un  home  d’enteniment  (2o)sech,  crítich 
pur,  que  vaig  à  compàs  en  tot,  que  disseco  y  anatomiso 
las  obras  d’art.  jPobret!  No  més  li  diré  una  cosa:  se 
necessita  ésser  molt  curt  de  vista,  per  no  notar  que  la 
descripció  que  faig  en  el  meu  article,  de  la  escena  reli¬ 
giosa  del  Graal — ben  feta  ó  no  (21);  ab  més  ó  menys 
forma  artística — demostra,  de  tots  modos,  en  el  que  la 
fa,  anima  entussiasta,  demostra  sentiment  y  emoció 
fonda  (22).  Y  es  que,  com  ell  diu,  hi  han  classes.  Ell  no 
pot  concebir  que  pugui  anar  junt  en  un  home’l  senti¬ 
ment  més  intens  ab  la  serenitat  raciocinadora,  y  en  aixó 
està  equivocat  de  mitj  à  mitj.  Ell  se  creu  que  jo,  quan 
sento  (23)  un’obra  d’art,  lo  primer  que  faig  es  la  consa- 
buda  dissecció  y  anatomisació:  ipobret1  repetesch.  Sàpiga 
vosté,  senyor  Via,  y  aixis  veurà  las  cosas  baix  el  seu 
veritable  aspecte,  que  jo  may  he  pensat  en  investigar 
simbolismes  y  fer  anàlisis  d’obras,  avans  de  coneixe'l 


(18)  Els  crítichs  sí  que’ n  son  del  castell  de  Klingsor. 

(19)  Caratsus! 

(20)  No,  que  no'n  té! 

(2 1 )  No. 

(22)  Y  ceba. 

(23)  Vosté  sent  campanas  y  no  sab  ahónt. 

Parsifal ,  y  aixó  ^per  qué?  perque  aquesta  obra  es  la 
qa’ho  permet  més,  y  fins  hi  convida;  perqué’s  tracta 
d’un  cas  únich  en  l’Art;  perque’l  Parsifal  ja  no  es  art, 
sinó  Sagrada  Escriptura  y  profecia  (24)  .  Y  aixó  es  veritat, 
y  resultarà  veritat,  y  si  no  al  temps,  pesi  à  la  seva  afirma¬ 
ció  absoluta — aquesta  sí  qu’es  reveladora  d'un  criteri 
tancat,  fanàtich  y  dogmàtich — de  que’l  Parsifal  no  es, 
avans  que  tot,  X  apoteosis  musical  deia  Religió  Catòlica  (25), 
sinó  obra  d’art  admirable.  Aquest  to  de  magister  dixit , 
devant  d’una  obra,  que  fins  al  home  més  poch  pene- 
trador  li  produheix,  ja  à  primera  vista,  una  impresió 
sobrenatural  d’extranyesa  y  misteri,  impresió  que  pro¬ 
duheix  també  la  figura  de  Wagner,  com  artista  y  pen¬ 
sador; — extraiio  personaje,  li  diu  en  Menéndez  Pelayo; 
— tal  afirmació  devant  de  un’obra  que  s’està  discutint 
encara  si  es  cristiana  ó  no,  y  si  ho  era'l  seu  autor; 
aquest  fallo,  dich,  tan  magistral  de  vosté  sense  coneixe’l 
Parsifal ,  ni  l'obra  meva  de  comentació  (26)  tampoch, 
y  tot  no  més  perque  vosté  no  es  cristià  ni  católich, 
demostra  la  seva  lleugeresa  de  judici,  y  demostra  que 
vosté  es  un  fanàtich  de  las  sevas  ideas  equivocadas. 


En  el  seu  article  vosté  diu  també  alguna  cosa  d’Es- 
tética;  jo  crech  que  sobre  aquest  punt  té  ideas  tan  fos- 
cas  com  en  tot  lo  demés;  crech  qu’en  estètica  es  vosté 
un  anarquista ,  qu'aixó  es  lo  que  vol  dir  no  tenir  criteri 
tancat.  (Advertint  que  jo  no  vull  dir  tampoch,  com  es 
de  suposar,  que'l  criteri  no  pugui  variarse,  si  es  errat.) 

-Diu  vosté  que  la  Venus  de  Milo  de  segur  m’agrada¬ 
ria  més  ab  els  brassos  sencers;  resoltament  responch 
que  sí,  y  que  per  pensarho  no  més  cal  fer  us  del  sentit 
comú,  sempre,  s’entén,  que’ls  brassos  fossin  modelats 
pel  mateix  artista,  y  tan  bells  com  lo  demés.  Diu  vosté 
que’l  bé  no  es  superior  al  mal  com  à  matèria  laborable 
per  l’artista;  tampoch  ho  dich  jo  aixó,  y  no  ho  trobarà 
en  el  meu  article;  jo  no  més  dich  que’ls  bons  artistas 
pintan  sempre  la  lluyta  entre'l  bé  y'l  mal ,  triomfant  el 
primer;  vosté,  ab  aixó  del  triomf  del  bé,  no  hi  està 
conforme,  naturalment,  com  à  fanàtich  anti  católich; 
vosté  creu  que  hi  hà  imperfecccions  sublims  (!).  |Sempre 
la  ditxosa  boyra  que  no  li  deixa  veure  clarament  las 
cosas;  sempre  las  tenebras — vosté  no  està  per  ilumina- 
cions — que  li  impideixen  compendre  que  la  pintura  del 
mal  es  necessària,  sí,  en  art,  com  es  necessari’l  mateix 
mal  en  la  vida,  peró  sols  perque  ressalti  més  el  bé! 


Jo,  en  discussió  seria  y  formal  estich  sempre  prompte 
à  péndrehi  part,  no,  com  ja  he  indicat,  en  discussió 
plena  d’atachs  personals  y  de  criaturadas;  jo,  desafio (2 7) 
à  tots  els  que  vulguin  discutir  sobre’l  Parsifal ,  sobre  la 
Religió  Catòlica  (28J  sobre  Art  y  Estètica,  en  lo  que  ho 
permetin  mas  forsas,  tals  com  son;  jo  qüestionaré  ab 
en  Joaquim  Pena  sobre’ si  té  rahó  en  Chamberlain  en 
el  fragment  que  vosté  copia,  qüestionaré  ab  tothom 
qui  convingui,  mes  aquesta  es  la  primera  y  última  ve¬ 
gada  que  contesto  à  un  article  com  el  seu,  en  el  que, 
sense  saber  qué  dir,  l’únich  que  fa  es  extraviar  al 
lector.  Vosté’m  presenta  com  un  crítich  sech,  y  aixó 
no  es  veritat,  perque  soch  capàs,  com  he  dit,  de  vén- 
dreli  (29)  sentiment  à  mans  plenas;  vosté  en  la  seva  con¬ 
testació  me  fa  parlar  sempre  sols  del  crítich,  com  opo- 


(24)  Tiba ! 

(25)  (Que  també  li  ha  contat  T Esperit  Santi 

(26)  Ni  ganas  ( L'obra  de  vosté.) 

(27)  Al  campo  don  Nuno,  voy. 

(28)  No's  discuteix. 

(29)  {A  quant  la  lliura.- 


sat  al  pur  artista,  y  may  del  filosop,  y  jo  parlo  princi¬ 
palment  d’aquest,  y  li  dono  molta  més  importància 
que  al  pelat  crítich.  Vosté  sembla’m  vulgui  fer  dir  que 
totas  las  obras  filosóficas  y  críticas  son  iguals  ó  supe- 
ran  en  importància  à  las  artísticas,  y  jo  no  dich  tal 
cosa,  sinó  quan  tracto  de  las  més  sublims,  en  son  punt 
màxim  de  sublimitat;  vosté’m  presenta  com  volent 
anatomisarho  tot  (30),  y  buscar  en  tot  sempre  simbolis¬ 
mes,  y  jo,  al  parlar  del  simbolisme’m  refereixo  sempre  y 
principalment  al  cas  del  Parsifal ,  perqu’es  un  cas 
únich  y  extraordinari,  y  per  aquest  motiu  solzament 
faig  el  primer  article:  pera  demostrar  qu’en  el  Parsifal , 
hi  hà,  avans  qrie  tot ,  una  tessis  sublim,  y  perque  vosté 
escatima  ó  nega  la  importància  de  la  tessis.  Per  aixó 
també,  per  aquesta  demostració  que  faig  de  la  tessis 
que  Wagner  no  coneixia,  per’xó  no  soch  jo  papallona 
que  giravolto  al  sol  Wagner—  per  altra  part  no  seria 
aixó  cap  deshonor — sinó  que’m  mantinch  en  esfera  dis¬ 
tinta  y  enfront  d’ell,  y  lo  qu’ell  no  va  poguer  saber, 
Deu,  ab  son  voler,  m’ho  fa  saber  à  mi  (31).  (Que  tals 
cosas  passin  en  el  segle  XXl  quina  extranyesal) 

Vosté,  afegeixo/m  califica  de  fanàtich ,  crítich  no 
seré,  infalible ,  cavaller  de  la  Trista  Figura — es  un 
honor  ser  Don  Quijote,  avuy  que  hi  han  tants  Sancho 
Panzas  —  tocat  per  la  grada  { 32), — sí,  senyor,  y  ab  molta 
honra  també, — tot  aixó  sols  com  à  senyal  de  las  pocas 
rahons  que  té  per  oposar  à  las  mevas  y  de  la  falta  de 
serenitat  de  vosté. 

Ja  es  hora  de  que  s'acabin  aquestas  vaguetats  pan- 
teístas,  aquestas  intolerables  imposicions  y  arrogancias 
dels  que,  no  pensant  prou,  volen  filosofar  y  discutir  y 
criticar;  dels  que  rebaixan  la  missió  del  crítich  y  no 
son  ells  més  que  crítichs,  y  encara;  dels  que,  trobantse 
en  un  sigle  en  el  que’s  fa  precís  pensar  molt  pera  tro¬ 
bar  la  veritat  y  resistir  als  pensaments  errats  y  nom¬ 
brosos  del  mateix  sigle,  filosofant  sens  treva  nit  y  día, 
no  contentantse  ab  Ideas  d’Hegel,  Inconsdents  d’Hart- 
mann  y  Voluntats  de  Schopenhauer,  per  comptes  de 
fer  aixó,  dich,  s’aturan  à  milj  camí,  y  quedan  aixís  con¬ 
tents,  satisfets  y  enganyats.  Quan  Klingsor — y  va  de 
Parsifal;  la  meva  obsessió  parsifalesca  (33),  jno  es  veri¬ 
tat,  senyor  Via?  |peró  es  la  obsessió  de  la  veritat,  aixís 
com  la  seva  es  la  de  la  mentida!  '34) — quan  Klingsor, — 
el  sigle,  el  mal, —  ab  la  santa  Llansa  (35)  de  la  que  s’ha 
apoderat,  y  que  simbolisa  la  Voluntat  de  Deu  (com 
arrebassada  pel  sigle  avuy  à  la  Iglesia,  per  ferir,  ja  en 
sas  mans,  y  baix  l’aspecte  de  pensament  superb  filosó- 
fich,  à  tots  els  que’s  desvihin  un  sol  pas  del  camí  de  la 
veritai);  quan  Klingsor,  dich,  tira  la  Llansa  sobre’l  cap 
del  beneyt ,  y  no’l  fereix,  sinó  que  la  Santa  arma  queda 
sospesa  sobre  d’ell,  alashoras  aquest  beneyt ,  Parsifal,  la 
empunya,  trassa  ab  ella’l  signe  de  la  creu,  amplíssim, 
adressantse  als  quatre  punts  del  horitzó,  y  à  la  po¬ 
tencia  d’aquest  signe  diví,  tot  el  màgich  castell,  ab  sos 
jardins  encantats,  ab  sa^  noyas-flors,  ab  tota  sa  super¬ 
ba,  infernal  hermosura,  s’esfondra  de  sobte  ab  terratrè¬ 
mol  horrent,  y  queda  com  lo  qu’era  avans:  un  desert, 
una  apariencia  fantàstica  (36).  Allavors  es  quan,  essent 
Parsifal  l'amo  de  la  Santa  Llansa,  després  de  llarchs 
rodeigs,  després  de  deixarse  ferir  ab  tota  classe  d’armas 
per  no  perdre  la  divina,  torna  al  sagrat  temple,  deposi- 


(30)  No!  Com  ttn  tafaner  que  iot  ho  registra. 

(31)  Ay ,  carat!  Donchs  té  bonas  reladons  vosté. 

(32)  No:  del  bolet. 

(33)  •Sz',  senyor! 

(34)  Per  la  rahò  del  pont  de  Lleyda. 

(35)  iZenyó,  la  llanza  nopaza:*  Castell  dels  Tres 
Dragons. 

(36)  Xem!  Xem!  Xem!  Catatxím!  Catatxém!  (Apoteo¬ 
sis  final.) 

tanthi  l'arma  santa.  ^No  sab  qué  significa  tot  aixó,  se¬ 
nyor  Via?  En  las  obras  de  Shakespeare  no  bi  es  aquest 
simbolisme  y  per  aixó  jo  no  li  busco,  peró  aquí  sí  que 
hi  es,  y  ben  evident.  Parsifal  es  l’home  ingenuu,  amant, 
avans  que  tot,  de  la  veritat  (37);  el  sigle,  ab  sas  erradas 
doctrinas  de  las  que  disposa,  per  permissió  de  Deu, 
com  un  arma,  vol  ferirlo  igual  que  als  demés.  Klingsor 
diu:  El  beneyt  me  serà  entregat  per  l'arma  del  seu  Se¬ 
nyor!  ab  el  pensament  de  que  jo  disposo’l  feriré;  ab  el 
per  qué  que  jo  dresso  devant  de  totas  las  cosas  y  del 
Univers,  l’atorrollarél  Donchs,  no,  Parsifal  li  diu:  Tu 
pensas,  donchs  jo  també;  tu  preguntasyter  qué,  donchs 
jo  més  que  tu;  à  n’el  teu  perquè ,  hi  oposo’l  meu  per  qué 
per  qué  (38).  No  m’acontento  ab  el  materialisme,  ni’l  po¬ 
sitivisme,  ni  ab  la  Idea  d’Hegel,  ni  ab  l’ Incognoscible  de 
Spencer,  no:  jo  vull  saber  el  secret  de  totas  las  cosas;  vull 
saber  per  qué  s’ha  de  sufrir  tant  (39)  en  aquesta  terra;  jo 
crech  qu'aixó’s  pot  saber,  perque  jo  soch  pensament  (40) 
pur,  més  que  tu,— per’xó  soch  beneyt  (41)  —  y  estém  en 
l’época  del  pensament,  y  en  l’época  en  que  no  està  llu¬ 
nyana  la  soluciódel  problemadel  món!  (42)Jo  busco  (43) 
ab  bona  intenció,  y  per  aixó  trobaré  lo  que  busco,  y 
allavors  aquest  món  de  vanas  apariencias  s'esfondrarà 
devant  la  lluminosa  veritat.  Aixís  Parsifal  s’apodera 
d’aquest  pensament  actual,  superb  y  errat,  ysi  bé  no  tro¬ 
ba  inmediatament  la  desitjada  satisfacció  absoluta,  tro¬ 
ba,  ab  l’ajuda  de  Deu  (44),  que  premia  sa  bona  intenció, 
la  Religió  Catòlica;  veu  qu’ella  es  la  veritat  pura  actual¬ 
ment  possible ,  veu  qu’ella  li  promet,  en  temps  no  pas 
llunyà,  dita  satisfacció  en  la  Glòria,  y  en  la  visió  intui- 
tiva  de  Deu ,  y  per’xó  deposita  en  ella,  en  el  punt  d’hont 
ha  surtit,  aquesta  Voluntat  de  Deu,  la  Santa  Llansa. 
Donchs  avuy,  en  mitj  d’aquest  sigle  extraviat,  tots  hem 
de  procurar  assemblarnos  à  Parsifal:  pensar  sens  treva 
y  fins  à  trobar  la  solució,  solució  que,  en  realitat,  é  inte- 
rinamentesallàhont  menys  ens  hoafigurém  (45)primer: 
en  el  sí  de  la  Religió  Catòlica.  Poca  filosofia ,  diu  Ba- 
con,  aparta  de  la  Religió,  molta  hi  conduheix.  Aixó  es  ló 
qu’es  precís  fer,  aixó  es  lo  que  no  fa  1  senyor  Via  y’is 
que  s’hi  assemblan;  aixó  es  no  ser  exclussivista,  ni 
fanàtich,  sinó  fill  y  buscador  de  la  eterna  veritat, 
qu’es  Deu! 

M.  Domènech  Espanyol. 


(37)  Sembla  que  vosté'n  tingui  /’arriendo. 

(38)  Quin  olla! 

(39)  Vol  saber  molt  vostél  S'ha  de  patir. 

(40)  c'  Vostè. ? 

(41)  Es  dar!  Per  aixó  y  altras  cosas. 

(42)  Ui  /// 

(43)  Qui  cherche  trouble. 

(44)  Y  la  de  vostè. 

(45)  iDonde  tnenos  se  piensa  salta  la  liebre.it 


NOVAS 

Ha  mort,  després  de  llarga  y  penosa  malal¬ 
tia,  el  pintor  català  Baldqmer  Galofré,  un 
dels  artistas  de  nostra  terra  que  més  consi¬ 
deració  mereixen,  si  no  per  haver  produhit 
obras  verament  grans,  per  la  serietat  ab  que 
sempre  s’havia  pres  l’art  y  la  sinceritat  ab 
que’l  sentia.  Per  sas  excelents  qualitats  per¬ 
sonals  era  estimat  y  respectat  de  tothom 
qui’l  coneixia. 


La  Imprenta  Elzeviriana,  de  Borràs  y 
Mestres,  ha  imprès  unas  hermosas  tarjetas- 
recordatori  de  Mossèn  Cinto  Verdaguer,  re- 
produhint  un  relleu  del  esculptor  Renart,  y 
que  destina  exclussivament  al  obsequi  dels 
amichs  de  la  casa  y  à  las  més  importants  en¬ 
titats  catalanas. 


El  «Centre  Instructiu  d’esculptors  tallis- 
tas»  de  Barcelona  organisa  pera’l  vinent  no¬ 
vembre  un  certamen  local  d’esculptura  deco¬ 
rativa,  pera’ls  aprenents,  à  fi  d’estimularlos 
fomentant  son  amor  al  estudi,  tan  necessari 
pera’ls  avensos  artislichs. 

Els  trevalls  se  publican  baix  la  exclussiva  responsabi¬ 

Fidel  Giró,  impressor. — Carrer  València,  31 1. 

OBSERVACIONS  SOBRE 
LA  VIDA  MODERNA  M 

Apuntes  pera  un  llibre  que  no  surtirà  may 

X 

Mens  sana  in  cor  por  e  sano.  Heusaqui  l’a¬ 
forisme  antich,  que  s’accepta  com  à  veritat 
inconcusa.  El  gran  problema  de  la  vida  es, 
donchs,  conservar  el  cos  sà.  Y  com  que’l  cos 
necessita  nodrirse,  es  clar  que  tot  el  secret 
consisteix  en  sabermenjar — menjary  beure. — 


(i)  Véginse'ls  números  107,  108,  112,  1 1 3,  120  y 
126  de  Joventut. 


Ara  bé:  cpodém  dir  que  modernament  se’n 
sab  de  menjar?  ique  aquesta  funció,  necessà¬ 
ria  y  agradable, ’s  cumpleix  à  conciencia  y  ab 
convicció?  Per  poch  que’ns  hi  fïxém  veurem 
que  no.  Deixém  de  banda  la  mala  calitat  dels 
aliments  y  productes  que  l'home  de  ciutat  té 
de  consumir.  Ja  hem  apuntat  qu’aixó’s  deu 
no  solsà  la  indiferència  manifesta  ab  ques’ho 
miran  l'Estat  y’l  Municipi,  sinó  à  la  indife¬ 
rència  y  frivolitat  manifestas  també  ab  que 
s’ho  mira  l’individuu.  Tot  aixó  es  tan  clar, 
que  no  hi  hà  per  qué  insistirhi.  Ens  basta 
anotar  el  fet:  els  aliments  y  begudas  que'ns 
conformém  à  comprar  son  detestables  pera  la 
salut  del  cos.  Y  com  que’ns  hi  conformém, 
perque  volém,es  clar  que  baix  aquest  aspecte 
sol  ja  tenim  ben  demostrat  qu’avuy  per  avuy 
l’alimentació,  base  de  la  salut  del  cos  y  de  la 
serenitat  del  esperit,  se  mira  ab  una  lleuge¬ 
resa  y  frivolitat  molt  lamentables. 

Peró,  à  més  de  tolerar  que  se’ns  serveixin 
mals  aliments,  encara  fem  moltas  altras  co- 
sas  que  demostran  la  nostra  frivolitat  en  as- 
sumpto  tan  important.  Vejemne  alguna. 

Tot  seguit  notarém  la  influencia  nefasta 
que  l’esperit  de  sociabilitat — esperit  de  regla¬ 
mentació,  d'ordre,  de  llev  ó  de  costum — exer¬ 
ceix  també  sobre'l  modo  d’alimentarnos.  Y  la 
anarquia  en  el  menjar,  el  dret  individual  de 
menjar  quàn,cóm  y  lo  que'ns  dongui  la  gana, 

si  no  es  un  crim  com  l’altra  anarquia  y  no’n 
parla'l  códich  penal,  la  trobaréu  condemp- 
nada  en  innumerables  articles  del  códich  de  la 
bona  educació  y  en  innumerables  costums 
que’ns  lligan  inflexiblement.  Una  màxima  hi 
hà  que,  acceptada  per  tothom,  fa  esgroguehir 
al  gourmet  més  convensut  avans  d’un  bon  di¬ 
nar:  «En  la  taula  y  en  el  joch  es  ahont  se  co¬ 
neixen  las  personas.»  Deixém  per  ara  lo  del 
joch.  En  la  taula’s  coneixen  las  personas! 
^Qui  no  s’espanta  devant  d’un  tan  terrorifich 
apotegma?  Ningú  ho  vol  ésser  de  conegut; 
tothóm  té  por  de  ferse  trahició;  y  heusaqui  al 
pobre  convidat  surtint  d’un  dinar  suculent  ab 
mitja  febre  y  molta  gana. — «Si  m’hauràn  co¬ 
negut!  Si  no  m’hauràn  conegut!» — Y  à  fi  de 
que  no  vos  coneguin,  no  heu  demenjar  massa 
perque  fa  golafre,  ni  poch  perque  semblaria 
despreci:  heu  de  menjar  de  tot  tant  si  vos 
agrada  com  no;  heu  de  beure  de  tot— ab  set 
ó  sense  — però  poch  perque  si  no  vos  diràn 
borratxo;  heu  de  manejar  els  cuberts  ab  fi- 
nura;  no  podéu  entelar  el  vas  ab  els  llabis; 

heu  d’enrahonar  molt  y  bé  y .  mil  cosas 

més  que  taxativament  senyalan  els  tractats 
d’urbanitat.  Això  si,  després  d’un  dinar  d’a¬ 
quests  teniu  dret  de  poder  dir:  —  «A  casa  de 
la  marquesa,  ó  del  diputat,  s’hi  menja  divi- 
nament.» — 

Peró  la  veritat  es  que  aqui  à  Catalunya 
no’s  menja  gayre  à  casa  dels  altres;  sens  dub¬ 
te  anfitrions  y  convidats  tenen  por  de  conei- 
xe  massa’ls  primers  y  de  deixarse  coneixe 
massa’ls  segons.  En  familia,  donchs,  totas 
aquestas  trabas,  ó  casi  totas,  no  hi  son.  <Se 
menja  per’xó  més  racionalment?  També  tro- 
barém  la  costum,  l’ordre  y  la  reglamentació 
presidint  la  taula. 

S’ha  de  menjar  à  horas  fixas.  No  quan  se 
té  gana,  sinó  quan  l’hora  ha  sonat.  A  tota 
màquina  se  li  posa  oli  quan  s’asseca,  al  ca¬ 
nari  se  li  omplena  la  menjadora  de  mill  quan 
se  li  ha  acabat;  fins  el  mateix  home  posa  en 
activitat  tots  els  demés  orguens  quan  un  de- 
sitj  instintiu  estimula’l  seu  funcionament, 
trobant  aixís  un  plaher  en  la  satisfacció  de 
las  sevas  necessitats;  peró  en  quant  à  menjar, 
no;  ho  ha  de  fer  à  horas  fixas.  ^Per  qué?  Per¬ 
que  es  costum  ferho  aixís. 

Tothóm,  es  à  dir,  tots  els  individuus  d’una 
familia  tenen  de  menjar  lo  mateix;  tant  si’ls 
hi  agrada  com  no.  Un  gos  té  dret  d’escullir 


els  ossos  que  més  li  agradan,  y  bestiolas  hi 
hà  de  casa  bona  pera  qui’s  preparan  diferents 
requisits:  peró’ls  individuus  de  cada  familia 
han  de  tenir  els  mateixos  gustos.  Y  aquells 
aforismes:  «Sobre  gustos  no  hi  hà  res  escrit», 
((Tot  lo  que  ve  de  gust  engreixa»,  que  deu- 
rian  ésser  la  base  d’una  racional  alimentació, 
no  son  més  que  paraulas  buvdas  qu’apli- 
quém  à  volt  as  irònicament,  à  voltas  pera  mos¬ 
trar  suficiència.  Pràcticament,  may  ne  fem 
cas. 

Y  no  pot  pas  arreglarse  d’altra  manera. 
— «La  màquina  social  està  montada  ab  un 
ordre  tal — horas  de  trevall,  de  dormir  y  de 
menjar — qu’es  impossible  alterarlo»  —  vos 
dirà’l  pare  comerciant,  empleat,  ó  que  té  des¬ 
patx  obert. — «La  casa’s  convertiria  en  una 
fonda  si  cada  hu  menjés  à  horas  diferentas  y 
diferents  menjars» — vos  dirà  tota  mare  de 
familia  que  mira  per  la  casa.  Y  no  tenim  més 
remey  que  convenir  en  que  seria  necessària 
una  revolució  ben  fonda  pera  transformar  tot 
aixó.  Tenim  d’esperar  fins  que  l’anarquia 
triomfi.  Puig  sols  el  dia  que  l’ordre  politich 
y  social  s’hagin  abolit,  y  ab  ells  tot  govern, 
tota  lley  y  tota  autoritat,  no  arribarém  à  com- 
pendre  qu’en  l’ordre  alimentici  deu  abolirse 
també  tota  autoritat  y  tota  costúm  que  s’opo¬ 
si  al  gust  individual;y  fins  aquest  dia  no  com- 
pendrém  que  sols  un  despotisme  es  accepta¬ 
ble:  el  despotisme  de  la  gana  individual,  que 
reclama  que  se  la  satisfassi  conformement  à 
sos  lliures  desitjós. 


PERPINYÀ 

(Rossellonès.) 

L'excursioniste  que  passi  à  Rosselló,  que 
s’aturi  un  xich  à  Perpinyà;  per  aqueixa  ciu¬ 
tat  hi  trobarà  bons  recorts  de  l’época  dels 
comtes  de  Rosselló,  dels  reys  de  Mallorca  y 
d’Aragó. 

Desde  eixit  de  l’estació  que  se  regiri  cap 
al  rellotje  del  frontis:  de  sobre,  hi  veurà  les 
armes  de  Perpinyà,  es  dir  l’escut  gloriós  de 
les  Quatre  Barres  amb  un  Sant  Joan  per 

dessus.  Y  io  tramvia  eléctrich  que’l  durà  en 
vila,  té  pintat,  de  cada  costat,  lo  mateix  es¬ 
cut  de  les  Quatre  Barres.  A  pochs  passos  de 
l’estació,  hi  hà  l’iglesia  de  Sant  Joseph,  que 
té  un  recort  de  mossèn  Verdaguer;  es  la  ca¬ 
pella  dedicada  à  «Jesús-Infant»,  que  mossèn 
Cinto  va  venir  à  inaugurar  y  benehir, 
pel  1899. 

Baixant  à  la  plasseta  de  la  Llotja,  se  mi¬ 
rarà  aqueix  palau  de  la  Llotja,  de  finestres  y 
teulada  arquitectòniques;  que  s’espihi,  aquí, 
lo  vaixell  de  ferro  quitllat  al  corn  de  la  teu¬ 
lada,  es  un  recort  d’aquell  temps  hont  la 
marina  catalana  era  mestressa  de  tot  lo  Me- 
diterrà.  Es  lo  qu’ha  fet  dir  que  à  Perpinyà 
s'hi  veu  aqueixa  cosa  extraordinària,  «d’un 
bastiment  al  cim  d’un  terrat». 

Pel  carreró  de  Sant  Joan,  se  va  d’aqui  à 
l’iglesia  catedral,  dedicada  à  Sant  Joan;  à  la 
capella  de  la  Mare  de  Deu  hi  hà  una  pedra 
quina  inscripció  recorda  qu’aqueixa  iglesia 
la  va  comensar  lo  rey  de  Mallorca  En  Sanxe; 
y  à  les  vidrieres  del  altar-major,  hi  torna 
haver  l’escut  de  les  Quatre  Barres! 

De  la  sacristía  se  va  à  les  ruines  de  l’igle- 
sia  vella  de  Sant  Joan;  aqueixa  portalada 
forana,  amb  dos  grupos  d'apóstols  escultats 
de  mitj-relléu,  es  per  hont  passaren  los  com¬ 
tes  de  Rosselló,  lo  rey  En  Jaume  lo  Conque¬ 
ridor,  los  tres  reys  de  Mallorca  y  llur  sègui- 
da  de  senyors  y  caballers,  y  tota  la  gent 
catalana  d'aquells  sigles;  lo  campanar  octo¬ 
gonal,  qu’es  à  n’un  cantó,  es  lo  que  avisava 
les  funcions  d’aquella  època  històrica. 

Saillint  per  la  «porta  petita»,  se  veu  una 
portalada  escultada,  feta  un  poch  à  trossos; 
es  l’entrada  dels  claustres  y  cementeri  de 


SALUTACIÓ 

Saludem  al  estiu  joyós  y  alegre, 
saludém  al  estiu; 

despedims  de  la  hermosa  primavera 
fins  que  torni  l’abril. 

Ja  fa  temps  que  florí  la  humil  ginesta, 

encara’l  bosch  n’es  ple  y  tot  ell  es  flayre, 
ja  las  planas  relluhen... 

Bona  festa  farà  la  espigolayrel 

Encara  fan  niu  falsiots  y  orenetas, 
encara  fan  niu; 

cantemli,  ma  vida,  com  fan  els  poetas, 


Sant  Joan;  hi  hà  una  vintena  de  tombes  ar¬ 
cades,  amb  inscripcions  catalanes,  de  quines 
parlarem  altra  vegada. 

Per  la  plasseta  de  Sant  Domingo  y  per  la 
plassa  del  Puig,  s’arriba  à  l’iglesia  de  Sant 
Jaume,  de  caràcter  ben  pagesivol;  es  una 
parròquia  de  jornalers  y  d’hortolans,  se  va 
fer  del  temps  del  rey  En  Jaume  lo  Conqueri¬ 
dor,  y  per’xó  mateix  se  dedica  à  Sant  Jaume; 
encara  hi  hà  «jaumets»  que  se  recorden  dels 
pelegrins  qu’anavan  y  tornavan  à  peu  de 
Sant  Jaume  de  Galicia.  Com  à  bona  proba 
d’antiguetat,  té  la  portalada  al  mitj  de  la 
nau,  no  al  devant  del  altar  major,  y  encare  li 
queda  lo  porxo! 

Seguint,  se  va  à  les  Esplanades  y  à  la  Ciu- 
tadela.  Aqueix  casual  ferreny,  groixut,  de 
pedra  picada,  fortificat  fins  al  terrat,  es  lo 
castell  dels  reys  de  Mallorca,  que  sobrepuja 
la  vila,  com  àliga  que  vigila  la  niuhada.  Del 
mirador  del  castell  se  té  la  vista  general  de 
Rosselló,  desde  la  costa  francesa  de  Leucate 
fins  à  cap  de  Biarre  y  Port-Vendres,  desde’l 
Pirineu  y  Canigó  fins  à  les  Corberes  fran¬ 
ceses. 

Fora  de  la  vila,  se  pot  visitar  les  ruines  de 
Malloles,  que  seria  un  poblet  antiquissim, 
més  encare  que’l  primer  Perpinyà;' les  arca¬ 
des,  que  feren  los  reys  de  Mallorca  y  d’Ara- 
gó,  per  conduhir  l’aygua  del  riu  Tet  à  la 
Ciutadela;  y  Castell-Rosselló,  quina  torra 
mitj-cayguda  recorda’l  temps  d’Anníbal,  ja 
qu’es  d’aquí  que  se’l  va  véurer  à  baixar  del 
Pirineu,  y  que  se  li  demanà  entrevista  pera 
sapiguer  qué  volia  y  hónt  anava. 

Ja  se  veu  si  Perpinyà,  encare  que  france- 
sat,  té  recorts  catalans! 

J.  Delpont. 


cantemli,  ma  vida,  cansons  al  estiu. 

Encara’s  vesteixen  ab  pàmpols  las  vinyas, 
encara  tot  viu. 

<jQué  hi  fa  qu’ara  cayguin  rosellas  y  espigas 
si  un  altre  any  vindràn? 

{Qué  hi  fa  que  deserti  la  flor  de  ginesta? 

{Qué  hi  fa,  si  tot  l’any  es  día  de  festa 

y’is  petons  y  abrassos  may  s’acabaran? 

Cantemli,  com  fan  amants  y  poetas, 
cansons  al  estiu; 

cantemli  cansons:  falsiots  y  orenetas 
encara  fan  niu. 


Jaume  Terrí. 


L'ANTICH  TEATRE  GRECH 

II .  —  SÓFOCLES 


l  arribar  Sófocles,  la 
Grècia  es  Atenas  y 
Atenas  es  la  llum. 
Y  no  la  llum  del  llamp 
que  parteix  de  la  tem¬ 
pesta,  com  en  temps 
de  Maratón  y  Sala- 
mina,  sinó  la  llum  es¬ 
plèndida  y  tranquila 
d’un  sol  d’or  qu’apa 
reix  després  pera  illuminar  la  Humanitat  en¬ 
tera.  La  nuvolada  d’Asia  havia  sigut  desfeta 
y  reventada,  y  la  pluja  de  sanch  barbre  havia 
fecondat  y  enriquit  la  terra  patria.  Aquellas 
sombras  y  polimorfas  legions  inmensas,  es¬ 
cuma  de  servilisme,  pols  d’esclavitut,  ab  Xer- 
xes  y  tot,  ab  sos  mil  inmortals  d’imperial  ca¬ 
valleria,  s’havian  evaporat  devant  del  herois¬ 
me  seré  v  conscient  d’un  grapat  d’homes 
lliures.  Atenas,  à  la  vanguardia,  sola,  y  con¬ 
tra  tota  predicció,  va  vence,  la  primera, 
aquells  milions  de  soldats  baratos,  sens  espe¬ 
rar  qu’arribés  la  pesada  Esparta.  Quan  ella 
va  arribar,  la  part  principal  de  la  feyna  ja  era 
feta.  Els  estratégichs  atenienses  van  enco¬ 
ratjar  els  defalliments  y  van  confederar  las 
discordias,  armonisant  las  diferencias.  Y  la 
Patria  Grega’s  va  reconeixe  en  ella  y  li  va 
dar  la  primacia.  Alashoras,  deslliurat  del  pe¬ 
rill  barbre,  es  quan  el  geni  àtich  va  desen- 
rotllarse  en  tots  sentits,  ab  admirable  her- 
mosura.  Y  Atenas  per  l’Art,  per  la  Filosofia, 
per  l’Amor  y  per  l’intelecte,  regnà,  aixís  en 
la  mar  com  en  la  terra.  Totas  las  colonias 
gregas,  brodadas  sobre  la  estofa  bàrbara  de 
las  costas  del  voltant  del  Mediterrani,  can- 
tan  en  chor  sas  excelencias,  al  unisson  de 
las  i  1  las  helénicas.  Se  diria  que  son  las  Ne- 
reydas  que  han  cusit  bellas  cenefas  à  la  vora 
de  las  faldas  de  Demeter,  la  mare  terra.  Y’is 
mariners  d’Atenas  en  alta  mar  bogan  en  sas 
naus,  de  flors  guarnidas,  al  so  rítmich  de  la 
lira  jónica  y  al  cant  sublim  de  llurs  passadas 
victorias.  Y  de  retorn,  portan  à  Atenas  tots 
els  joyells  dels  paíssos  à  qu’arriban.  Y  la 
hermosura  núa  de  la  mare  patria, ’s  revesteix 
d’or  v  de  brodadas  telas. 


Un  poble  lliure  y  lliberal,  qu’es  una  elec¬ 
ció,  una  aristocracia  en  el  ver  sentit  de  la 
paraula,  regna  sobre  ell  mateix.  Y  la  demo¬ 
cràcia,  no  igualitaria  sinó  justipreciadora,’s 
mou  contínuament  y  s’agita,  y  fins  els  seus 
tumults  son  una  harmonia.  Y  Pericles  so- 
bressurt,  més  com  el  bon  geni  de -la  Pa¬ 
tria  (i),  que  com  el  quefe  de  la  política.  Si 
mana  es  per  la  inteligencia.  Si  mena  es  per 
la  simpatia  y  la  persuació;  si  porta’l  poble 
vers  els  alts  fins  humans  de  Bellesa,  de 
Ciència  y  de  Justícia,  es  sols  mostrantli'l 
camí  ab  el  riu  d’or  que  surt  dels  seus  llabis. 
La  persuació  es  el  seu  sol  poder,  la  convic¬ 
ció  la  seva  policia.  Y  Atenas  arriba  à  ésser 
la  primera  ciutat  que  hi  hagut  al  món  baix 
aquest  principat  tutelar  d’un  home  noble, 
que,  per  no  faltarli  res,  fins  era  tan  hermós 
de  cos  com  d’ànima. 

Alashoras  l’Acrópolis  se  corona  de  totas 
las  maravellas  de  las  arts  humanas.  El  Par- 
tenón  y  las  Propileas,  el  temple  de  la  Victoria 
Aptera  y  l’Erechteion  s’alsan  ensemps.  Per 
la  primera  y  última  vegada,  desde  que’l  món 
es  món,  la  perfecció’s  realisa  y  la  Bellesa  ab¬ 
soluta  apareix  als  ulls  dels  homes.  La  Ciutat 
se  transforma  en  un  inmens  taller  ahont  di- 
ferentas  collas  d’amichs  artistas  fonen  y 
enmotllan  el  bronze,  l’aràm  y  la  plata,  tallan 
y  esculpeixen  el  marbre  y  l’alabastre,  cise- 
llan  el  marfil,  incrustan  l’or  y  las  pedras 
preciosas.  Y  entre  ells,  com  una  evocació, 
s’eleva  al  cim  d’un  rocàm,  sobre  un  sócol 
monumental,  la  Palas  Poliada,  dominant  la 
ciutat  y  tot  el  golf,  veyentse  de  dugas  lle- 
guas  mar  endins  y  essent  saludada  pels  ma¬ 
riners  al  retornar  à  la  hermosa  patria,  quan 
ne  divisan  els  reflexos  lluminosos  que’l  seu 
casco  d’or  llensa  à  la  serena  atmosfera. 

Ja  hi  hà  tantas  estatuas  com  ciutadans. 
Aquesta  democràcia  aristòcrata  y  anti-iguali- 
taria,  premiava  à  cada  un  perpetuantlo  en 
pedra,  en  marbre,  en  alabastre,  en  bronze, 
en  plata  y  fins  en  or  y  marfil;  y’l  feya  gran 
ó  petit;  y’l  posava  en  alt  pedestal  ó  demunt 


(i)  oq-aTo-Sat-rjov. 

d’una  senzilla  base;  en  el  centre  de  la  ciutat 
ó  en  els  jardins  ó  aforas,  segons  eran  els  seus 
mèrits,  sempre  en  correlació  de  lo  que  valia. 
Fins  hi  hà  homes  divins  y  entran  al  costat 
dels  Deus  en  els  temples.  Y  s’elevan  las  es- 
tatuas  als  poetas,  als  prosistas,  als  filosops, 
als  sabis,  als  virtuosos,  als  estratégichs,  ais 
héroes,  à  las  personas  hermosas,  fins  als  at- 
letas;  però  may  als  traficants.  Plutus  ni’l 
badell  d'or  no  tenen  estatua,  que’l  fer  ganan- 
cia  à  Atenas  no  es  cap  mèrit. 

Y  aquell  poble  adorador  y  ubriach  de  la 
Vida  s’agita  en  torn  d’un  poble  preciós  d’es- 
tatuas  fetas  à  la  seva  imatje.  Fidias  es  l’àni¬ 
ma  d’aquest  renaixement  deia  vida  solidifica- 
da  en  sublims  formas.  Ell  deslliura  als  deus 
y  als  homes  del  encaixonament  hieràtich  que 
comprimeix  llur  grandesa.  Ja’ls  deus  son 
humans,  superhumans;  y’is  homes  divins, 
superdivins.  Las  sevas  efígies  son  els  tipos 
sublims  de  las  forsas  y  de  las  inteligencias 
eternas.  Quan  Fidias  terminà  la  seva  estatua 
del  Zeus  d’Olimpia,  va  demanarli  devant  de 
tot  el  poble  que  si  estava  content  de  la  seva 
obra.  Y  Zeus  el  va  consagrar  ab  un  llampech 
tan  brillant,  que  tots  van  veure  aquella  esta¬ 
tua  ab  un  esplendor  com  may  més  ningú 
després  la  va  veure;  y’l  llamp  que  va  il·lumi¬ 
nar  cel  y  terra,  va  surtir  de  la  pròpia  mà  de 
la  estatua  en  el  moment  en  que  Fidias  va  to¬ 
caria. 

Polinyotos  cubreix  el  Pécilos  de  frescos 
épichs.  L’antiga  pintura  monocroma  sobre 
un  fondo,  s’anima  de  las  coloracions  magni- 
ficas  de  la  carn  sana  y  robusta.  Els  antichs 
héroes,  pintats  de  roig  y  plans  com  ninots 
de  sombras,  trencan  las  duras  siluetas  que’ls 
encarcaran  y  adoptan  formas  y  moviments 
grandiosos.  L’art,  deslliurat  de  las  conven¬ 
cions  del  santuari,  s’esparrama  esplèndida¬ 
ment  per  tots  els  camins  del  ideal  de  la  Vida. 

Y  aquest  sublim  Museu,  es  al  mateix  temps 
ample  y  ferma  escola  del  esperit  y  de  l’àni¬ 
ma.  Devant  del  Partenón,  Atenas  constru- 
heix  la  seva  inmortal  literatura  y  la  seva 
Filosofia,  base  forta  de  tota  la  cultura  huma¬ 
na,  tipo  de  tota  ciència  y  de  tota  noblesa. 
Herodoto  llegeix  als  Jochs  Olímpichs  els  nou 
liibres  de  la  seva  historia,  que  portan  els 
noms  de  las  nou  Musas.  Hipócrates  extréu  la 
Medecina  dels  arcanos  del  Temple,  y  la  cria 
à  la  llum  de  la  observació  y  de  la  Naturale¬ 
sa.  Anaxàgoras  concebeix  una  energia  única 
que  del  atom  à  la  estrella,  à  travers  de  tots 
els  moviments  y  de  las  formas  totas,  inspira 
l’ordre  del  Univers  é  impulsa  la  producció 
de  totas  las  cosas.  Demócrit  fixa  la  experi¬ 
mentació,  y  explica  l’Univers  ab  la  hipòtesis 
del  atom.  Y  perque  de  tot  hi  hagi,  fins  hi  hà 
un  trànsfuga  de  la  Filosofia,  Sócrates,  que  ro¬ 
da  pels  carrerons  y  las  plassetas  amohinant 
als  viandants  ab  sas  qüestions  impertinents 
y  fent  pel  propi  compte  la  policia  de  las  àni- 
mas. 

Si  n’es  de  sublim  y  d’hermosa  aquesta 
Atenas!  Sembla  presidida  per  las  tres  Gra- 
cias.  El  trevall  hi  es  un  art;  la  ensenyansa 
una  iniciació  fàcil  y  contenta  al  ayre  lliure; 
la  vida  una  festa.  Quan  l’infant  se  desperta  à 
la  vida,  es  al  so  de  liras,  y  quan  delletreja  es 
ab  Lallíada.  Els  armoniosos  discursos  del 
Agora  deslligan  sa  llengua;  las  explicacions 
dels  filosops,  forman  son  enteniment  d’ho¬ 
me;  els  petons  de  las  hermosas  li  ensenyan  à 
no  envilir  may  sos  llabis.  Se  forma,  sens  ado- 
narsen,  sense  que  li  pesi  la  cultura,  apte  per 
las  funcions  múltiples  que  la  ciutat  exigirà 
d’ell  en  quant  arribi  à  la  plenitut  de  la  forsa, 
prompte  à  prestar  el  jurament  sublim  dels 
Efebes,  al  embrassar  l’escut,  al  calarse’l  casco 
y  empunyar  la  espasa  alsantla  enlayre. 

«Jo 

))May  deshonraré  aquestas  armas  sagradas! 

))May  abandonaré  al  que  tingui  al  costat  meu 
al  combatre ,  sigui  qui  sigui! 

))May  deixaré  de  combatre  fels  Deus  hermo- 
sos  y  per  la  Patria  forta ,  encara  que  sigui  sol 
contra  un  exèrcit! 

nMay  deixaré  que  la  Patria  minvi.  Sempre 
la  deixaré  superior  y  més  gran  de  lo  que  vareig 
trobaria.  Conreuhar  son  cuit ,  conreuhar  la  Be¬ 
llesa  y  l’Intelecte,  serà  la  meva  religió  per 
mentres  visqui! 

»Y  per  testimoni  de  tot  invoco  à  Agraulé, 
Emgolios,  Ares ,  Zeus ,  Thalo ,  Auxo  y  Ege- 
mone! 

»  Y  serà ,  si'm  deixan  fer  els  Deus  de  la  Pa¬ 
tria!)) 

Una  dolsa  llibertat  forma  Tatmósfera.  Sem¬ 
bla  que  surti  del  altar  magnífich  de  la  Pie¬ 
tat,  d'aquesta  divinitat  magnànima  que  si¬ 
gles  més  tart  els  cristians  envileixen  fentla 
lletja  y  llagrimosa.  La  esclavitut  no  ho  es  à 
Atenas.  Si  à  fora  es  dura,  allí  es  lleugera,  y'n 
surt  tot  el  que  té  algún  mérit.  L’esclau  es 
sols  un  criat  que  va  pels  carrers  y  llochs  pú- 
blichs  lo  mateix  que’l  ciutadà;  es  un  familiar 
de  son  amo,  del  qual  ha  aprés  la  discreció  y 
la  cultura.  Fins,  si  té  gracia,  discuteix  y  con¬ 
versa  ab  son  amo,  y  à  voltas  el  ben  acon¬ 
sella.  A  Atenas  fins  els  animals  hi  son  lliu 
res.  Els  aucells  venen  à  picar  à  la  mà  ó  à  can¬ 
tar  à  la  finestra  de  qui’ls  hi  dona  mollas;  y’is 
gossos  lladran  al  que  va  mal  vestit  ó  du  brutí¬ 
cia. 

Aixis l’Aticismeneixnaturalment  en  aques¬ 
ta  terra,  de  la  qual  n’es  la  flor  perfecta.  Una 
mesura  exquisida  regeix  la  ciutat,  regnant 
per  tot,  desde  las  proporcions  arquitecturals 
dels  temples  à  las  figuras  dels  discursos,  y 
al  pentinat  y  al  vestit  de  las  donas.  Damon, 
el  mestre  de  Pericles,  diu  que  si’s  desequili¬ 
brés  la  música,  fins  las  lleys  del  Estat  se  des- 
equilibrarian .  aMay  poch! . ..»  diu  un  orador 
ateniense,  y  li  respón  l’Oracle  de  Delfos:  «Pe- 

ró,  may  massa!))  Un  gesto  fals,  una  actitut 
exagerada,  un  so  inarmónich,  una  vulgaritat 
ó  una  bestiesa,  fereix  com  una  garrotada  al 
poble  reunit  al  Agora  ó  al  Teatre.  Se  des¬ 
terra  la  flauta,  suplintla  ab  la  lira,  perque  in¬ 
fla  las  galtas  y  fà  fer  ganyotas.  L’ayre  es  tan 
pur,  tan  intelectual,  tan  vibrant,  que  l’accent 
d’un  barbre  hi  esgarrifa  com  un  xisclet  de 
dissonància.  Els  ciutadans,  quan  se  troban, 
no  pronuncian  un  vot  de  salut,  un  saludo 
com  els  romans,  sinó  qu’es  ab  el  nom  de  las 
Gracias  als  llabis: — IX^P®1  —  se  diuhen.  Y’is 
patricis  no  s’anomenan  ni’ls  potents ,  ni’ls 
richs ,  ni’ls  forts ,  ni  tan  sols  els  nobles ,  no;  se 
diuhen  plens  de  grada  y  agradables  (i).  «Nos¬ 
altres  estimém  la  Bellesa  sense  luxo  y’l  pla- 
her  sense  mollesal»,  deya  un  dia  Pericles  en 
un  discurs  en  que  feya  un  panegirich  dels 
seus  conciutadans,  qu’era  la  seva  corona  de 
glòria.  Un  sàtrapa  mitrat  y  xamarrat,  tot  re- 
fistolat  de  brodats.d’or  y  pedras,  que  se  l’es¬ 
coltava,  va  demanarli  qué  calia  pera  ferse 
Ateniense,  y  un  del  poble  va  respóndreli: 
«Ser  proporcionat  en  tot,  tenir  talent  y  ser 
artista.» 

Atenas  resplandeix  à  travers  dels  sigles  ab 
una  claretat  divina.  En  aquest  recó  de  terra 
clàssica  que  reconcentra  l’intelecte  y’l  cor  del 
món,  tot  hi  es:  geni,  bellesa,  expansió  y  Vida! 

Y  en  aquest  medi  y  en  aquest  moment  apa¬ 
reix  Sófocles. 


Sófocles  succeheix  à  Schilos:  darrera  del 
Tità,  l’home;  més  petit  de  talla,  peró  més 
perfecte  de  forma.  Es  diferent  y  posterior, 
peró  no  li  es  superior  més  qu’en  la  manera. 
ElTità  sempre  sobressurtàtravers  del  temps, 
malgrat  sa  rudesa.  Schilos  fou  la  excepció 
prodigiosa  del  geni  àtich:  Sófocles  la  regla 
proporcionada.  Es  el  representant  d’aqueixa 
rassa  elegida,  el  prototipo  de  sas  perfeccions 
del  esperit,  com  el  Doríforo  de  Polícletes  ho 
era  de  sas  hermosas  proporcions  físicas.  Sa 
vida,  casi  secular,  ompla  tot  el  periode  bri¬ 
llant  d’ Atenas. 

Als  setze  anys  fou  elegit,  per  sa  bellesa, 
pera  conduhir  el  chor  d’adolescents  qu’en  las 
festas  de  la  victorià  de  Salamina  dansaren  el 
Posan,  nusos,  entorn  dels  trofeus  apilats  à  la 
platja.  Després  representa  un  paper  femení 
en  una  tragèdia.  Y  desde  aquest  moment  els 
poetas  y’is  atletas  rivalisan  en  fortificar  el  seu 
cos  y  en  educar  la  seva  ànima.  Als  vinticinch 
anys  compon  sa  primera  tragèdia.  Als  no¬ 
ranta  acaba  l’última.  Sempre  era  coronat, 
sempre  guanyava’l  premi.  Atenas  li  recom¬ 
pensà  la  seva  Antígona  nombrantlo  almirall 
de  sa  flota.  Y  entre  Pericles  y  Tucídides  ven- 
cé  als  Samis. 

Sa  mort  fou  com  l’últim  resplandor  d'un 
foch  que  s’extingeix.  Va  morir  d’alegria  des¬ 


prés  del  seu  darrer  triomf  en  l’apoteosis  de 
una  festa.  Com  el  cisne  d’una  antiga  fàbula, 
ab  el  seu  darrer  cant  va  abandonar  la  vida. 

Sófocles  millora  notablement  la  tragèdia. 
Descendint  de  las  esferas  de  la  mitologia  als 
fets  de  la  vida  real,  va  fer  de  la  escena,  com 
Schilos,  escola  pràctica  d’ensenyansa  huma¬ 
na.  No  es  tan  heróich  ni  tan  simbólich 
com  Schilos.  Els  seus  personatjes,  si  bé  ilus- 
tres,  no  revesteixen  un  caràcter  diví,  y  no 
traspassan  las  condicions  dels  demés  homes. 
Aquesta  important  innovació  portà  aparella¬ 
da  la  molt  natural  d’aumentar  el  moviment 
y  l’enredo,  donant  majors  vols  al  epissodi  y 
fent  del  chor  un  element  secundari,  sense 
suprimirlo  del  tot,  peró  fent  que  tingués  en- 
llàs  ab  el  tot  y  no  sigués  una  part  principal, 
y  aislada  com  venia  essent  anteriorment.  Els 
seus  personatjes  parlan  un  llenguatje  noble, 
idoni  al  caràcter  y  paper  que  quiscún  desem- 
penya. 

L’antich  rito  ordenava  la  trilogia:  tres  tra- 
gedias  en  una  sola  representació.  Sófocles 
trenca  aquest  ordre.  Cada  drama  seu  té  una 
vida  pròpia.  Inventa’l  tritagonista ,  aixam- 
plant  el  circul  de  l’acció  y  de  la  emoció. 
A  la  farsa  dórica  hi  afegeix  la  gracia  jónica. 
Si  ls  héroes  de  Schilos  eran  Titànichs,  Su- 
perhumans,  els  seus  son  humans,  presos  so¬ 
bre’l  model  dels  Atenienses,  sos  contempora¬ 
nis.  No  maleheixen  el  destí,  peró  reaccionan 
en  contra.  Y  si  sucumbeixen,  no  es  sens  ha¬ 
ver  posat  en  joch  .  sas  nobles  facultats.  Els 
deus  ja  no  son  implacables,  sinó  bells,  aixis 
com  Fidias,  acaba  de  revelarlos  en  sas  su¬ 
blims  esculpturas,  resplandents  d’humanitat 
y  d’hermosura. 

Schilos  flastoma  dels  deus  com  d'uns  ti¬ 
rans.  En  las  tragedias  de  Sófocles  l’home  y’is 
deus  ja  marxan  més  en  armonia.  El  deu  es 
més  just  y  l’home  més  piadós,  y  s’armonisan. 

Del  comble  de  tragedias  que  compongué 
ens  en  quedan  únicament  unas  set:  Edipo, 
Ayax,  Electra ,  Nemesis,  Filoctete ,  Antígona  y 
Las  Traquinianas. 


VETLLANT  A  UNA  NENA 

MORTA 

La  onada  silenciosa  del  sufriment  ompla 
la  cambra  hont  els  esblaymats  ciris  funeraris 
creman  pausadament,  plens  de  tristesa,  es- 
pandint  sa  claror  groga  y  malaltissa  per  l’am¬ 
bient  en  repòs,  hàlit  d’agonia  qu’embolcalla’l 

cadavre  infantivol.  besantlo  carinyós,  com 
bona  avia  à  son  net  primerench. . .  Y  un  dolor 
armoniós,  de  sagrat  ritme,  s’exhala  d’aquell 
cos  y  s’escampa  melódich  per  la  cambra, 
adormintse  suaument...  Un  gran  misteri  tre¬ 
mola  en  l’espay  trist,  fentho  esdevenir  tot 
sant  y  sagrat...  Tot  es  ple  de  respecte  y  de 
quietut...  Las  portas  son  tancadas...  En  la 
paret  un  Sant  Chriet  lluheix,  entre  las  om- 
bras... 


Vestida  de  blanch,  envolta  ab  sedosas  ro- 
bas  blancas,  sembla  rodejada  de  bromera. 
Son  caparró  descansa  hermosament  sobre’l 
coixi  de  ploma,  blanch  v  tou,  lluhint  com 
els  joyells  en  las  imatjes  serenas...  Sembla 
una  pedra  groga  protegida  per  sa  conxa  de 
nacre...  Tot  el  seu  cos,  petit,  suau  y  feble, 
sembla  una  nota  tebia  voltada  d’arpegis  y 
acorts...  Sembla  un  misteri  encarnat  y  en- 
dolsit  per  las  paraulas  rítmicament  claras 
que  l’anuncian  entre  plors  que  aconhortan. .. 
Sembla  una  flor  que  mor  rodejada  d’auroras 
y  de  neus... 

Els  seus  ulls  s’han  aclucar  per  sempre 
avans  de  veure’l  món  esplendorós,  en  tota 
sa  bellesa,  rich  en  colors  y  llums  y  matisos; 
s’han  aclucat  igual  que  las  flors  que,  bada- 
das  tot  just,  se  clouhen  eternalment.  No  han 
gaudit  dels  colors,  no  han  comprés  la  seva 
armonía  ubriagadora,  inefable,  suau,  com  la 
de  las  rondallas  milenarias.  No  s’hauràn  de- 
litat  ab  els  bells  desmays  de  las  clarors,  ni 
hauran  endevinat  la  joya  inmensa  dels  tons 
resplandents,  majestuosos,  ni  la  suau  triste¬ 
sa  malaltissa  dels  tons  apagats  y  moribonds; 
no  hauran  sabut  veure  la  profonda  tragèdia 
de  lo  negre  ni’l  mitj-riure  suau  dels  blanchs- 
rosats...  No  hauran  endevinat  ni  comprés 
res:  hauran  sentit  els  colors  lleugerament, 
com  tonada  llunyana  rodejada  de  bolvas  y 
de  boyras...  com  nosaltres  els  exótichs  y 
ubriagadors  efluvis,  petons  desconeguts  que 
no  sabém  d’hónt  venen  ni  ahónt  van,  y  que 
passan  per  dintre  nostre  com  las  fadas  pels 
ombrívols  boscos  centenaris  en  las  nits  hi¬ 
vernals,  deixant  en  nostre  cor  recort  dolcis- 
sim... 

La  boca  —  capoll  sense  badar — jeu  ador¬ 
mida  y  muda,  rodejada  de  la  blancor  del 
rostre.  Resta  quieta,  serena.  Sembla  boca 


estatual,  boca  de  marbre,  plena  de  gran 
repòs...  Es  un  beryre  de  porpra  que  un  dia 
s’ompli  de  petons,  y  qu’avuy  resta  silenciós, 
buyt...  Sembla  la  boca  de  la  Sfinx  eternal,  ó 
d’una  imatje  sagrada  indesxifrable... 

Y  en  els  llabis,  sempre  quiets  y  seriosos, 
els  colors  hi  agonitzan  suaument...  Apar 
que  cantin  una  cansó  de  mort  que’s  perdi 
bellament  pels  ayres  tristos... 

Las  galtas  reposan  silenciosas  y  tranqui- 
las  com  las  clarors  de  la  lluna  en  cementiri 
ombrívol  y  armoniós...  Sembla  que  las  nim- 
bi  la  santa  aurora  d’un  etern  demà...  Una 
bondat  insòlita  y  perfecta  las  embolcalla 
suaument,  melodiosament,  santificantlas... 
Son  com  estanys  de  neu,  com  benhauradas 
hostias... 

Com  làpida  tombal,  el  front  es  tot  blanch, 
tot  fret,  tot  ple  de  gran  repòs  y  de  gran  cal¬ 
ma.  Sostingut  per  dugas  voltas  d’or,  sembla 
un  epitafi  no  escrit,  una  paraula  inmensa  y 
eternal  no  formulada,  un  símbol  que  corprèn 
per  son  sentit  ocult....  Es  una  interrogació 
que  no  finirà  may,  una  bella  ànima  sens  àni¬ 
ma,  quelcom  inefable  qu’endolseix  els  sen¬ 
tits  enmalaltintlos. ..  Es  un  mirall  inmens 
quinas  imatjes  s’amagan  espantadas  y  poru- 
gas... 

Las  mans  son  com  plors  llarchs  y  sincers... 
S’allargan  com  oracions  fervents...  Tenen 
quelcóm  diví,  son  com  resos  eterns  d’ànimas 
verges...  Las  miradas  se  perden  silenciosas 
en  la  seva  pell  flonja. ..  Estàn  buydas  de 
sanch  y  plenas  de  respecte  y  santetat... 


L’ona  dels  sufriments  qu’ompla  la  cambra 
servason  gran  misteri  y  sa  armonía.  Es  de  nit 
y  tot  calla...  Una  gran  calma  endolceix  l’es¬ 
perit...  Las  portas  y  finestras  son  tancadas... 
Ha  entrat  un  aucell:  sas  alas  blancas  lluhei- 
xen  misteriosas  en  l’ambient  groguench,  ple 
de  dolor  y  mort.  Vola  pausadament...  Tot 
son  visions,  tot  es  misteri  y  por...  De  la 
boca  sagrada  de  la  nena  surt  un  mitj-riure 
llarch,  ple  de  dolsor... 

Emanuel  Alfonso. 

DEL  LLIBRE  INÈDIT  «CANT  PLA 


L’ETERNITAT 

Arnats  germans,  ohíu: 

Mirant  aquest  abisme 

qu’anomenem  «cel  blau»  perque  ni  es  blau  ni  es  cel, 
qu’en  sa  serenitat  no  es  més  qu'un  cataclisme, 
com  no  es  més  qu’un  esquitj  d’escoria  cada  estel; 

•  ensà  y  enllà,  per  tot,  ja  solas  ja  à  bandadas, 
veyem  flotar  milións  de  billóns  de  trillóns 
de  bolvas  colossals  encesas  ò  apagadas 
à  las  quals,  perque  sí,  donem  el  nom  de  móns. 

Donchs  bé,  entre  aquestos  móns  hi  hà  aquèt  ont  som 

[nosaltres, 

que  rodola  pel  buyt,  indolent  vïatjer, 

més  gran  potser  qu' alguns,  més  petit  que  molts  altres, 

ni’l  millor  ni’l  pitjor,  ni’l  primer  ni’l  darrer. 

<D’ont  vé?  No  pregunteu,  no  os  tornarà  resposta. 
^Quín’es  la  seva  edat?  May  ho  ha  sabut.  ;Ont  va? 
Tampoch  ho  ha  sabut  may.  ^Quàn  baixarà  à  la  posta? 
Potser  d’aquí  à  molt  tempsl...  quí  sab,  potser  demà!' 

Però  hi  caurà — es  fatal — y  per  maymés  alsarse, 
com  cau  tot  lo  aixecat,  com  mor  tot  lo  nascut; 
el  caliu  de  son  pit  suaument  ha  d’apagarse, 
y’s  morirà  de  vell,  corsecat  y  expremut. 

els  grans  fets?  ^y  els  grans  noms?  ;y  tant  bronze  y 

[tant  marbre? 

,;tanta  flor  y  tant  fruyt  del  cor  y  del  cervell? 

^Què’n  quedarà?  No  RES.  Quan  de  vell  mor  un  arbre 
fullas,  flors,  fruyta,  nius,  pugó  jtot  mor  ab  ell ! 

<>Y  després?...  Oh,  després  novas  bolvas  d’escoria 
passaràn  rodolant  per  lla  ont  ell  ha  passat. 

D’una  bolva  que’s  fón  aquí’n  guardarà  memòria? . 

Ser  y  deixar  de  ser. 


LLIBERTAT,  IGUALTAT, 
FRATERNITAT 

Nosaltres,  homes  vils,  hem  cridat  Llibertat. 
(En  aquesta  Creació  qu’anomenem  divina 
tot  es  esclau  de  tot,  tot  viu  encadenat.) 

Nosaltres,  sers  menuts,  hem  parlat  d’iGUALTAT. 
(En  aquesta  Creació  qu’anomenem  perfecta 
l’injusticia  es  per  tot,  tot  es  desigualtat.) 

Nosaltres,  pobre  gent,  hem  dit  Fraternitat. 
(Penetreu  fins  al  cor  de  la  Natura  verge 
y  allí  veureu  que  tot, —  desde  l’ou  fins  al  brot, 
desde  l’home  al  rèptil,  de  la  flor  al  insecte — 
es  enemich  de  tot. 


FE 

A  la  pregunta  «dqu’es  Fe?» 
els  avis  hi  contestavan: 

«Es  creure  lo  que  no’s  veu 
y  crèureho  ab  tota  l’ànima.» 

Nosaltres  hi  contestem: 

«Es  creure  en  allò  que's  palpa, 
y  encara...  si’s  veu  ben  clar! 
y  encara...  no  crèurehi  massa!» 


Això  es  l’Eternitat. 


Apeles  Mestres, 

L’OBRA 

II.  — Pot  néixer  del  individuu 

Y  l'isolament  del  productor  ve  à  ésser,  al 
mateix  temps  que  una  fatalitat  conseqüèn¬ 
cia  del  ordre  de  cosas  existent,  una  necessi¬ 
tat  imperiosa  no  ja  pera  produhir,  sinó  tan 
sols  pera  intentar  la  producció.  Un  desequi¬ 
libri  pahorós  regna  entre’ls  dos  platets  de  la 
balansa,  un  dels  quals  està  ocupat  pel  cons¬ 
cient  y  l’altre  per  la  massa. 

A  la  lluyta  armada  ha  substituhit  la  mo¬ 
ral,  sense  trevas  ni  armisticis;  lluyta  cega, 
especie  de  barrament  de  mercats  pera’ls 
íruyts  del  conscient,  pera  qui  no  regeix  la 
lley  de  cohesió  vers  els  semblants  de  forma 
que’l  voltan.  Ve  l’isolament  com  à  fatalitat, 
produhit  per  la  falta  de  comunió  anímica,  y 
per  la  discrepància  del  medi  ambient  ab  el 
cervell  que  pretén  afirmar  que  la  llum  cre¬ 
puscular  es  d'auba  ó  de  capvespre.  Y  llavors 
las  aspiracions,  no  podent  desenrotllarse  lliu¬ 
rement,  venen  obligadas  à  gastar  la  major 
part  de  llurs  energias  pera  la  lluyta  contra 
la  muralla*,  pera  la  busca  per  tot  el  món  de 
las  aspiracions  semblantas.  Se  desitja  al 
semblant  de  fondo,  se'l  busca  febrosament, 
se’l  crida  fronteras  à  travers.  Quan  ell  no 
respon,  malgrat  sigui  ab  veu  ofegada  per  la 
distancia,  el  desengany  s’apodera  del  indivi¬ 
duu  si  aquest  no  es  prou  fort;  si  ho  es,  se¬ 
gueix  demanant,  segueix  cridant  al  esperit 
de  darrera  las  montanyas,  segueix  malgas¬ 
tant  totas  sas  energias  en  la  tal  tasca,  v  l’as¬ 
piració,  no  passa  del  primer  grau,  això  es: 
d’ésser  aspiració  d’aspiració. 

Cert  es  que,  com  diu  Maeterlinck,  l’Ideal 
qu’arriba  deixa  d’ésser  Ideal  pera  convertirse 
en  realitat;  y  aixis  l’aspiració  del  Ideal,  un 
cop  lograt  aquest,  cessa.  Peró  l’esperit  cons¬ 
cient  no  s’entrega,  y  sobre  las  runas  del 
Ideal  ne  construheix  l’altre;  la  crisàlida  del 
Ideal  deixa  la  vestimenta  ja  morta  qu’ha  fel 
son  fi,  y  extén  las  alas. 

Peró  al  fatalisme  que  isola  al  conscient 
que  pretén  produhir  y  sent,  hi  va  aparellada 
la  necessitat.  L’esperit  superior  no  pot  tro- 
barhi  ayre  respirable  en  aquesta  societat, 
sinó  trabas  que  l’ofegan.  En  son  si  hi  gla- 
teix  el  desitj  d’abrassar,  y  quan  extén  els 
brassos  no  troba  sinó  cossos  recuberts  de 
icuyrassas  fredas  y  duras,  que  l’esglayan  y'I 


fan  retrocedir.  Carn  palpitant  dessota  quina 
pell  s'hi  vegin  glatir  las  venas,  no’n  troba 
per’acaronar,  y’l  desti  del  conscient  no  es 
pas  el  de  cisellar  metalls,  sinó  més  aviat  el 
de  resseguir  las  formas  ja  ciselladas  per  la 
Naturalesa.  Animas  feréstegas  y  fermas  com 
els  roures  del  bosch,  no’n  troba’l  conscient  à 
son  pas  per  la  societat:  troba  si,  ànimas 
mollas,  de  tacte  gelatinós,  repugnants,  flon- 
jas  com  molla  de  pa  babejada  pel  gran 
monstre  y  escupida  en  el  pot  dels  atavismes 
pera  que  hi  fermenti.  Y’l  conscient,  que  al 
allargar  la  mà  cerca  tebiors,  recula  estemor- 
dit,  y’s  reclóu  en  sa  clova  impenetrable  so¬ 
bre  la  que  cauhen  las  injurias  dels  boyrosos. 
Y  al  profondisar  en  son  sí,  y  trobarhi’ls  re- 
siduus  atàvichs  de  que  no  ha  pogut  lliurar- 
se;  al  cercar  en  son  fons  els  materials  pera' 
construhir  y  trobarhi  com  una  mena  d’es- 
purnas  de  la  gran  runa  social,  crida  en  de¬ 
manda  de  socors  al  esperit  semblant  que 
l’ajudi  à  deslliurarse  dels  gèrmens  corrom¬ 
puts,  que  li  dongui’ls  materials  ferms  pera 
construhir  tan  sols  siguin  els  fonaments  de 
l’obra  que’ls  de  demà  sabràn  coronar. 

Trista  missió  la  del  conscient.  Cada  volta 
qu’allarga  la  mà  vers  l’alegria  que  tan  bé 
sent  y  comprèn;  cada  volta  que  fa’l  pas  vers 
l’objecte  de  sa  joya  ab  els  llabis  somrihents, 
el  front  alt  y  la  mirada  serena,  la  massa 
s’interposa  entre  ell  y  l’objecte  desitjat,  com 
las  cadenas  de  negres  ab  que’ls  moros  barra- 
van  el  pas  del  conqueridor  d’ells.  Y  sentint 
el  conscient  l’alegria, ’s  veu  impossibilitat  de 
gaudiria;  sentint  la  joya  de  la  vida  ab  sas 
aromas,  sos  petons  y  sa  frescor  de  vall  om- 
brívola,  s’ha  de  limitar  à  somniaria,  à  elabo¬ 
raria  en  sa  fantasia,  à  construhirli  un  llit 
d’imatjes  y  un  ropatje  d’elucubracions. 

El  dolor,  en  cambi,  tot  es  pera  ell.  Sensi¬ 
tiu  el  conscient,  per  essencia,  experimenta 
la  més  petita  vibració  del  dolor.  La  més  te- 
nue  guspira  del  seu  foch  abrusador  li  crema 
la  pell,  y  al  cantar  els  seus  planys,  la  massa, 
que  l’escolta  pera  mofarsen,  s’hi  aboca  al 
dessobre  y’l  sotja,  l’analisa,  el  quarteja  com 
à  un  cos  ajegut  sobre’l  marbre  de  la  sala  de 
dissecció.  Y  menys  malament  si  n’hi  tregués 
ensenyansas;  menys  malament  si  no’s  mofés 
de  sas  nuesas,  perque  la  societat  es  mes¬ 
tressa  de  la  sàtira  sense  saber  ésser  deixeble 
de  la  gravetat. 

Trista  missió  la  del  conscient,  sens  ale¬ 
gria  que  gaudir,  cas  clinich  social  del  dolor. 
Si  produheix  l’obra,  aquesta  indefectible¬ 
ment  ha  de  recordar  la  inueca  del  fàs- 
lich,  donchs  fàstich  li  fa  sentir  el  dolor  al 
conscient,  perque’l  conscient  no  plora.  Si 
pera  produhirla  espera  l’arribada  del  esperit 
semblant,  cert  es  que  se  sumarían  qualitats, 
peró  aixís  mateix  se  sumarian  vicis  atàvichs, 
y  abdós  hauran  de  cridar  socors  altra  volta... 

La  societat  no  pot  produhir  l’obra  sence¬ 
ra,  perque  avuy  en  día  ella  es  formada  per 
un  conglomerat  d’individuus,  els  quins,  sols 
sigui  vagament,  de  totas  maneras  han  ovirat 
la  llunyana  claror.  La  particularisació,  si  bé 
ab  caràcter  indefinit,  ha  comensat  à  sentirse, 
y  l’esperit  general  ja  no  es  hu  pera  produhir. 
Del  antich  Egipte  no’n  té  pas  la  grandiosi¬ 
tat  aclaparadora;  de  la  Grècia  no’n  té  pas  la 
blancor;  no’l  soroll  de  ferramenta  de  la  Edat 
Mitja,  ni  sos  idilis  trovadoreschs.  Hi  hà  en 
el  gran  remat  un  moviment  que  no  es  d’a- 
'vens  ni  de  retrocés,  peró  si  circular,  y  si  la 
pols,  es  cert,  cega  la  vista,  la  confusió  es 
perceptible. 

Peró  l’individuu,  si,  pot  produhir  l’obra, 
sentintse  ell  mateix;  no  demanant  socors  al 
exterior,  no  cridant  al  esperit  llunyà,  no  mal¬ 
gastant  energias  sinó  pera  esborrar  las  tacas 
atàvicas  de  la  seva  ànima,  buscant  la  pau  en 
son  interior,  cercant  els  dolls  d’aygua  fresca 
en  son  centre  de  gravetat  mateix.  El  cons¬ 
cient  pot  produhir  l’obra  en  l’isolament  ab¬ 
solut,  ó  quan  menys  sentar  els  fonaments 
pera  que’ls  veniders  li  fassin  y  llegàntloshi 
un’ànima  més  neta.  Y  sobre  tot,  impreg- 
nantse  del  esperit  de  rebelió.  La  rebelió 
donà  mitj  ceptre  del  Criador  à  Luzbel.  Del 
costat  del  conscient  esta  la  rahó:  la  rebelió 
li  donarà’l  ceptre  sencer.  Cal  sentir  la  rebe¬ 
lió  vers  tot,  cal  sentiria  vers  las  cadenas, 
vers  el  dolor,  vers  el  mateix  bé  quan  aquest 
es  imposat,  vers  la  tirania,  vers  la  conven¬ 
ció,  l’odi,  la  sanch  vessada,  vers  l’atavisme 
mateix,  fins  vers  el  Jo  en  tot  alló  que  tingui 
d’impur,  per’aixecar  el  regnat  de  la  puresa, 
bo  y  aixecant  l’altar  de  la  impuresa  natural, 
si  lo  natural  pot  ésser  impur,  bo  y  soterrant- 
lo  si  la  impuresa  no  es  natural. 

L’obra  del  individuu,  única  possible,  pot 
ésser  llavors  edificada,  y  sas  aromas  seràn 
d’alegria,  sa  joya  serà  esplèndida  y  som- 


rihenta.  El  conscient  necessita  coronarse  la 
testa  de  pàmpols  de  cep:  cal  rebelarse, 
donchs,  contra  qui  valia  las  vinyas  de  la 
vida. 

LAS  GUILLERÍAS 

Entre’l  gegantí  Montseny  y  là  Vall  d’Hos- 
toles,  de  vora  vora  Olot,  el  Collsacabra  oscat, 
serralada  de  Sabassona,  Romagats  y  sotal  de 
Vallors,  barrera  que  las  separa  de  la  Selva 
gironina,  s’hi  troban  las  Guillerias,  comarca 
la  més  accidentada  de  nostra  Catalunya.  Per 
una  part  saturada  d’una  vegetació  esplèndi¬ 
da,  ab  arbredas  corpulentas  qu’en  moltas  en¬ 
cara  no  hi  ha  tocat  destral,  y  per  altra  ab  cla- 
pissas  de  gresa  quan  no  las  sobtan  rocateras 
abruptas,  presenta  una  configuració  especial 
y  à  posta  pera  tots  els  temperaments,  per  sos 
variats  aspectes  que  la  fan  semblar  misterio¬ 
sa,  més  encara  si’s  té  en  compte  qu’ha  sigut 
l’escenari  de  grandiosas  gestas,  si  bé  las 
més  d’ellas  vistas  baix  el  ropatje  tétrich  y 
esferehidor  del  bandolerisme  no  ben  definit 
moltas  vegadas,  quan  pera  fins  dél  centralis¬ 
me’s  donava  aquest  dictat  à  las  collas  de 
braus  defensors  de  las  llibertats  patrias,  y  de 
bon  entendre  es  qu’entre  aytals  esbarts  ó  co¬ 
llas  sempre  se  n’hi  amagan  de  mal  intencio¬ 
nats  qu’aprofitan  las  revoltas  pera  fer  de  las 
sevas,  com  en  nostre  sigle  passat  esdevingué 
prou  ab  la  carlinada  mateixa. 

Sobre  aquestparticular  mereix  estudi  apart 
el  bando  d’en  Serrallonga,  que  molts  l’han 
presentat  y  presentan  encara  com  un  lladre 
y  malfactor,  quan  veritablement  era  home 
de  rectas  intencions  y  que  donà  probas  d’es¬ 
timació  à  sa  patria. 

Tants  com  l’han  tractat  hi  han  ensopegat 
de  debò,  estrellantse  sempre  contra  la  male- 
volensa,  y  es  clar,  tenint  en  compte  que  al 
jutjar  à  un  home  d’aquesta  faysó,  al  trobarli 
una  flaquesa  de  las  que  ni’ls  sants  pogueren 
lliurarse,  ja  plegan  la  investigació  tirant  Tav- 
gua  al  moli  de  la  maldat. 

Després  de  la  figura  colossal  d’en  Serra¬ 
llonga,  s’hi  troba  en  sos  anals,  que  son  els 

de  la  patria,  la  més  grandiosa  si  bé  menys 
teatral  d’en  Pep  Moragas.  Aquesta  si  que 
s’ha  mirat  sempre  y’s  mirarà  ab  el  prisma  de 
la  rahó,  potser  per  ésser  més  aprop  de  nos¬ 
tres  dias  y  haver  viscut  en  l’época  de  las  dar- 
reras  falconadas  qu’ha  rebut  Catalunya. 

La  població  d’aquesta  extensa  llenca  de 
territori  està  escampada  en  una  munió  de 
pobles,  si  pintoreschs  la  majoria,  salvatjes 
molts  d’altres,  sobre  tot  els  del  seu  ronyó. 
Per’xó’ls  primers  s’han  escullit  com  à  punt 
d’esbarjo  y  sanatoris  en  l’época  de  la  estiuha- 
da,  y  aquests  principalment  son  Sant  Hilari, 
Viladrau,  Arbucias  y  Montsoli;  quedantne 
d’altres  que,  à  pesar  de  no  mereixe  l’ésser 
triats  com  els  esmentats  pera  estacions  d’es- 
tiuheig,  gosan  de  regular  avens  mercès  à  l’ac¬ 
tivitat  probada  de  sos  habitants,  y  aixís  tro- 
baríam  Sant  Pere  d'Osor,  Espinelvas,  Sus¬ 
queda  y  algún  altre,  restantne  tota  una  colla 
d’esburrifats  per  aqui  y  per  allà,  alguns  d’ells 
verdaders  caus  de  gent  infelissa  é  inculta 
mercès  à  no  deixarhi  arribar  l’alé  de  civilisa- 
ció  tan  deixada  de  la  mà  de  Deu  per  culpa 
dels  que’ns  governan.  Carós,  Lloret,  Selval- 
je,  Tavertet...  es  à  dir,  recons  que  verament 
fa  basarda  passarhi,  com  qu’encara  d'ells 
n’haguessin  d’eixir  ferotjes  perseguidors;  ad¬ 
vertint  per’xó  qu’en  mitj  de  son  aspecte  trist 
y  llastimós,  s’hi  troba’l  tracte,  si  senzill,  ben 
hospitalari,  probant  que  no  hi  mancan  cors 
honrats  y  que  practican  la  caritat  sempre, 
sense  la  propaganda  ab  paraulas  sobreras. 
La  gent  d’aquella  terra,  qu’es  la  meva  ma¬ 
teixa,  parla  poch  y  de  cor,  sens  enfarfechs  ni 
paraulas  inútils. 

El  clima  d’aquell  terreno  no  pot  ésser  més 
sanitós  de  lo  qu’es.  Quelcom  frescoy  al  hi¬ 
vern,  podent  gosar  d’una  primavera  ben  her- 
mosa  y  de  bon  aprofitar  pera  las  tascas  cam- 
perolas,  que  son  el  modo  de  viure  d’aquells 
pacifichs  sers.  L’estiu  no  deixa  d’ésser  calu- 
rós,  tenint  per  conhort,  no  obstant,  la  fresca 
matinal  y  del  capvespre  preparant  las  nits  ja 
fredas.  Ajudan  à  trobarhi  plahenta  la  estada 
las  ayguas  tan  regaladas  y  bonas,  essent  in¬ 
nombrables  las  fonts  que  regaliman  per  àque- 
llas  frondositats...  Font  Picant,  Font  Vella, 
Font  Freda,  Font  del  Ars...  es  à  dir,  fora  un 
may  acabar  citarlas,  tantas  com  se’n  troban 
per  pobles,  llogarets  y  boscurias. 

Estreps  de  poderosas  serraladas  pirenen- 
cas  y  del  Montseny,  son  las  montanyas  alte- 
rosas  de  la  Gabarra,  Sant  Miquel  de  Solter- 
ra,  Corneyal,  Portabarrada,  Far,  Coll  d’Osor 
y  Santa  Bàrbara,  que  li  donan  un  aspecte 
d’asprositat  y  grandesa  majestuosa,  llepant 
aquestas  massas  colossals  el  riu  Ter,  que  fi- 
cantshi  per  Roda  vers  sota  Casserras,  Sant 
Romà  de  Sau  y  Susqueda,  se’n  va  cap  à 
Amer,  aixamplantse  al  Pastera!  y  anantsen 
à  morir  al  mar,  després  d’haver  fet  montar 
ponts  ben  notables,  com  els  de  Sau,  Susque¬ 
da  y  Carós,  fàbricas  fermas  com  no  ho  son 
pas  las  d’ara.  Ademés  d’aquest  riu,  que  naix 
en  un  recó  de  Pirineu,  s’hi  troban  à  Las  Gui- 
llerias  una  pila  de  rieras  y  torrentars  qu’en 
molts  indrets  prenen  l’aspecte  d’un  riu  ben 
caudalós,  fentse  posar  ponts  al  demunt  com 
el  mateix  de  Malafogassa,  en  el  terme  de  Vi¬ 
lanova  de  Sau,  dessota  Sant  Andréu  de  Van- 
cells. 

Com  à  lloch  del  tot  solitari’l  prengueren 
els  frares  pera  llur  refugi,  à  posta  pera  sas 
oracions  y  cerimonias,  com  ho  proban  els 
convents  isolats  de  Casserras,  Sant  Salvi, 
Sant  Llorens  de  Cerdans,  Vallclara  y  altres, 
ajuntantse  com  à  vestigis  monumentals  als 
castells  de  Farnés,  Monts.oliu,  Cambrerola, 
Mascarbó  y  altres.  Hermitatjes  concorreguts 
compta  també:  L’Arola,  Vallclara,  Coll 
d’Osor,  La  Salut,  Montdoys,  Montsoli,  Pa¬ 
dró  y  altres  de  menys  importància  qu’her- 
mosejan  aquellas  afraus. 

Aixó,  ab  tot  un  sens  fí  de  detalls  à  quin 
més  curiós,  son  Las  Guillerias,  lloch  avuy 
de  moda  y  que  jo  canto  y  cantaré,  mentres 
Deu  me  dongui  salut,  com  à  ma  estimada 
terra  nadiua.  Avuy  faig  aquest  resum  que 
m’han  demanat  alguns  amichs,  y  més  ende- 
vant  procuraré  donar  fi  à  un’obra  comensada 
ab  el  dalit  de  mos  passats  quinze  anys,  en  la 
que  hi  he  posat  totas  mas  forsas,  ab  tota 
una  seguida  de  neguits  y  penalitats. 

LA  PROMETENSA 

La  clotada  n'anava  plena  de  lo  de  la  Gui- 
deta  de  ca’ls  Moixins. 

— Comptéu,  pobra  gent,  quin  disgust!  — 
deya  l’un. 

— Ara  que  tots  estavan  bons  y  sans  com 
may,  ara’ls  hi  ha  vingut  aquesta  rèmora! 

— -;Y  cóm  va  ésser? — feu  la  curiosa  de  Col  1- 
Sallabre. 

—  Podéu  pensar!  Diu  que  se’ls  veya  molts 
jorns,  qu’anavan  tots  dos  solets,  à  sol  ba¬ 
tent,  dihentse  amoretas!  Y’is  hi  varen 
aixarpar! 

— Deu  els  fassi  bons! 

— cDe  bo  qu’ell  ha  fugit? 

—  Si,  sil 

— Quina  pessa! 

— A  mi  la  que’m  fa  més  llàstima  es  sa 
mare. 

— A  mi  ella,  la  Guideta,  qu’es  la  més  des¬ 
graciada. 

— ;Diuhen  que  té  una  prometensa  feta? 

— Oh,  ho  diuhen! 

— Jo  mateixa  li  vaig  sentir  dir — feu  la  bona 
de  la  Xica,  una  dona  tot’ella  respirant  res¬ 
pecte. 

-cVos? 

— Diu  que  si  no  floreix ,  {m’entenéu?  anirà 
de  negre  tota  la  seva  vida. 

— Miréu  Varrepentidal — saltà  un  bordegas- 
sot,  que  de  xafarder  y  truhàn  qu’era  li  deyan 
l'esgarria-nius. 

— Y  que  penso  qu’ho  farà  lo  que  os  som 
dit.  Pobra  Guideta!  Està  pla  ben  pesarosa. 

— Pot  ben  plorar,  després  d’haverla  feta!  — 


A  ca’ls  Moixins,  tots  estavan  tristos. 

La  mare  tot  just  surtia  uh  xich  per  allà  à 
l’horta,  y  encara  perque’l  senyor  metje,  un 
bon  home  de  testa  blanca,  l’animava  dihent- 
li  que  surtis,  que  deixés  à  la  naturalesa  obrar 
per  ella  sola,  que  deixés  dir  à  las  batxilleras 
de  la  clotada. 

L’hereu,  ferreny,  forsut  de  cos,  però  d’àni¬ 
ma  feble,  no  feya  sinó  trevallar  pels  dintres 
de  la  casa.  Si  un  xich  eixia,  era  pera  fer  dar 
un  tom  à  la  maynada,  qu’ab  aquellas  calors 
que  feyan  anavan  à  riscos  d’agafar  la  pas- 
sa ,  que  llavors  feya  estragos, 


Fins  el  xay,  un  xayet  petitó  qu’ell  havia 
comprat  pels  nens,  sembJava  estar  trist:  els 
bels  plens  de  forsa  avans,  se  convertian  en 
un  petit  bel  semblant  à  un  ploriqueig. 

La  dona  del  hereu  era  la  que,  veyenthi 
més  clar  que’ls  altres,  estava  més  conforma¬ 
da.  Y  aixó  que  se  la  estimava  molt  à  la  seva 
cunyada! 

— Au,  no  ploris,  que  tot  se  passarà,  vinga 
com  vinga! — li  deya  à  la  Guideta. 

Y  la  Guideta's  recordava  de  la  prometen¬ 
sa,  y  al  1  ó  la  esperansava. 

Perque  en  aquella  Verge  hi  creyan  molí 
els  del  poble.  Un  any,  que  no  feya  sinó 
ploure,  varen  prometre  que  si  no’s  perdia  la 
cullita,  li  farian  present  d’una  corona  de  pla¬ 
ta.  Y  resultà  que  va  guanyarse  la  cullita  y  la 
Mare  de  Deu  va  tenir  corona. 

Y  la  Guideta  sempre  se’n  recordava  d’a¬ 
quell  fet. 

A  ca’ls  Moixins  va  passarhi  lo  que  tothom 
preveya:  ’que  la  Guideta  florí ,  y  si  avans 
poca  gent  enrahonava  ab  sa  mare,  des  d’a- 
llavors  encara  n’hi  enrahonava  menys:  per¬ 
que  tolhóm  ho  sabia  tot. 

—  Donchs,  sembla  que  la  prometensa  no 
li  ha  valgut. 

—  Per  qué  li  havia  de  valer!  Si  à  mi’m  feya 
llàstima,  la  Guideta,  quan  li  sentia  dir! — 
feu  una  dona  qu’en  el  poble  li  deyan  heretje 
y  qu’era  més  bona  que  las  que  aixís  la  mote- 
javan. 

La  Guideta  y  son  filló,  ab  la  cunyada,  ab 
la  bona  esposa  del  hereu,  han  eixit  à  pas¬ 
seig. 

Xano...  xano...  guiadas  per  l’instint,  s’han 
trobat  prop  la  hermita;  la  hermita  qu’hostat- 
ja  à  la  Mare  de  Deu  aquella  que  un  any  salvà 
la  cullita  al  poble. 

La  Guideta,  recordantse  de  lo  qu’havia 
promès  à  aquella  Verge,  boy  guaytant  al 
fi  1 1  et  de  sas  entranyas,  ha  dit,  mentres  se 
treya  de  la  butxaca  fonda  un  mocador,  pera 
posàrsel  al  cap  v  entrar  à  la  iglesia: 

—  fa  que  la  Verge  ha  volgut  donàrmel, 
n’hi  faré  presentalla.  Benehiumel,  Mareta! — 

Narcís  Gili  Gay. 

LAS  FADAS  DEL  BLAT 

Rondalla 

—  {Sabs  per  què  sufreixes,  nineta  dels, 
meus  ulls?  Perque  tens  massa  cor!— li  havi^ 
dit  la  padrina  ab  un  sospir,  guaytàntsela  per 
demunt  de  las  ulleras  ab  sos  ullets  blavosos, 
y  sense  deixar  de  filar. 

Maria  Rosa,  aixugantse'ls  ulls,  se’n  anà 
vers  la  ribera,  y  allí,  sempre  trista,  sota’l 
fullam  dels  sàlzers,  pàlit  y  retallat  com  sar- 
rell  de  verda  seda,  se  deixà  caure  sobre  la 
menta  florida.  Fits  els  ulls  en  l’aygua  crista¬ 
l·lina  y  joganera,  va  restar  pensant,  pensant 
llarga  estona,  fins  que,  bressada  per  las  re¬ 
mors  del  prat,  s’adormi.  Las  marietas  com 
granets  de  menuts  corals,  se  li  passejavan 
per  las  trenas,  sorpresas  y  joyosas  d'aquell 
capdell  de  raigs  de  sol  cay-gut  d’improvis  so¬ 
bre  l’herba. 

El  sol  batia  entorn  de  la  verneda;  mes  allí, 
prop  del  rech,  à  l’ombra  de  las  altas  brancas, 
sols  se  sentia  frescor;  y  entre’l  cant  de  l'auce- 
llada,  els  revols  suaus  dels  somnis  voltavan 
el  cap  de  l’adormida. 

Y  va  somniar  aixó: 

Un  camp  de  blat,  d’espigas  gemadas  y  su- 
perbas,  ple  de  rosellas  y  margaridoyas,  s’ex- 
tenia  espléndit  sota  l’inmens  safir  del  cel. 
Maria  Rosa  anava  caminant  pel  vorer,  sense 
res  veure,  puig  sos  ulls  eran  encara  plens  de 
las  amargas  llàgrimas  que  n  feu  brollar  el 
Dubte. 

Y  deya  tristament  la  nina: 

—  {M’estima;1  {No  m’estima:1  Y  si  m'estima 
com  diu,  {per  qué’m  fa  sufrir? — 

De  sobte,  un  espectacle  sorprenent  li  es¬ 
troncà  las  perlas  que  regalavan  sobre’l  sati 
de  sasgaltas.  Oh  prodigi!  A  frech  de  rose¬ 
llas,  margaridas  y  espigas,  tocantlas  apenas 
ab  sos  peuhets  d’atmetlla,  un  aixàm  de  fadas 
molt  xiquetas,  molt  bonicas,  encisadoras, 
ricament  habilladas  ab  glassadas  sedas  y 
brillant  pedreria,  volejavan  com  irisadas 
papallonas,  formant  capritxosas  balladas,  en 
fantàstica  v  may  vista  dansa,  tan  suaus,  tan 
lleugeras,  que  ni’s  brincava  una  espiga,  ni’s 
doblegava  una  fulla  de  porpra  sota  d’ellas. 

El  ball  de  las  menudas  fadas  se  feya  al 
compàs  d’una  extranya  música  composta  de 
sas  mateixas  veus,  més  dolsas  y  melodiosas 


que  las  de  cap  aucell  de  la  terra,  més  suaus 
qu’armonía  d’arpas  celestials. 

Y  Maria  Rosa  admirada,  corpresa,  s’anava 
acostant,  acostant  al  blat,  fins  omplir  sos 
ulls  de  violeta,  dels  reflectes  dels  diamants, 
esmeragdas  y  rubins  quenjoyavan  las  gen 
tils  balladoras. 

En  el  cor  de  Maria  Rosa,  el  Dubte  s’arreco- 
nava,  y  en  cambi  hi  nei.xía  un  intens  y  fe- 
brós  desitj  de  tornarse  petiteta,  pera  vestirse 
de  rosada  com  las  fadas  del  blat,  pera  tenir 
aquella  lleugeresa  de  papallona  y  aquell  cant 
d’aucell  de  paradis. 

—  Hermosa  dama — digué,  agafant  ab  dos 
ditets,  tímidament,  un  plech  de  sedós  faldelli 
qu’en  una  giravolta  li  fregà’l  front  deixanthi 
aquell  polsim  daurat  ab  que  pintan  las  pa- 
pallonas  els  dits  de  sos  perseguidors  afortu¬ 
nats: — Hermosa  dama...  escolteume:  voldria 
ésser  com  vos  y  fer  lo  que  vos  feu. — 

La  fada’s  girà  sobtada,  y  mirantse  à  l’atre¬ 
vida  ab  curiositat,  esclatà  en  un  riure  que 
semblava  una  gotellada  d’abril  sobre  las  fu- 
llas  d’una  rosa.  Totas  sas  companyas  detura¬ 
ren  sas  dansas,  pararen  els  cants  y  s’acos¬ 
taren  ab  curiositat,  sempre  demunt  de  las 
espigas  sense  doblegarne  un  bri. 

—  Ah!  Qué  bonica  es  la  nina  rossa! — 
exclamaren  tot  d’una.  —  {Cóm  has  pogut  arri¬ 
bar  fins  aqui?  {Per  hónl  has  passat? — 

Un  xiscle  d’oreneta  feu  alsar  el  cap  à  tot- 
hóm. 

—  Pel  camí  del  Dubte—  digué  l’aucell,  jo 
l’he  vista  cóm  hi  entrava. 

—  Y  {qué  diu  que  vol? — demanaren  al- 
gunas. 

—  Esser  com  nosaltras  y  fer  lo  que  fem  — 
respongué  la  fada  que  Maria  Rosa,  tremo¬ 
lant,  retenia  encara  per  las  glassas  del  vestit. 

Totas  rigueren  també  ab  aquell  riure  ar¬ 
gentí,  y  saltaren  de  goig  sense  que’s  blin- 
quessin  poch  ni  molt  las  espigas,  margarido¬ 
yas  y  rosellas. 

—  Acostat,  nineta,  y  escolta  bé — digué  la 
fada. — Si  vols  ésser  lleugera  com  nosaltras, 
has  de  desferte  de  lo  que  més  pesa  en  ton 
cos. — 

Maria  Rosa  anava  à  llensar  lluny  d’ella 
son  gipó  de  vellut  guarnit  de  randas  broda- 
das,  sas  faldillas  de  ramejat  domàs,  son  cos¬ 
set  envernillat,  sas  arracadas  d'or  y  sa  pinta 
de  plata. . . 

El  riure  de  las  fadas  anava  creixent. 

—  No,  no! — digueren  entre  riallas — Res 
d’aixó,  nineta.  Lo  que  pesa  més  que  tot  es 
el  cor,  el  cor  sempre  ple  de  melangías,  de 
torments,  d’anyoransas,  de  dubtes...  en  una 
paraula:  d’amor.  Llénsal  ben  lluny,  nineta, 
y  com  nosaltras  podràs  posarte,  sense  blin- 
carlas,  sobre  las  espigas  y  las  flors,  y  serà 
ton  vestit  un  raig  de  sol,  y  l’enjoyaràs  de  go- 
tas  de  rosada.  Ta  vida  no  tindrà  ni  entussias- 
mes,  ni  esperansas,  ni  ardors;  mes  tampoch 
tindràs  més  angoixas  ni  més  tristesas.  Nos¬ 
altras,  las  fadas,  no  tenim  cor,  y  per’xó  vole- 
yém  sobre’ls  perfums  y  sobre  l’oreig.  Vina, 
nineta,  te  traurém  el  cor  que  sempre  fa  nosa, 
motiu  pesat  de  penas  y  dolors;  el  llensarém 
riu  avall,  y  com  nosaltras  seràs  fada  eterna¬ 
ment.— 

Maria  Rosa,  embadalida,  escoltava.  Des¬ 
prés  d’uns  instants  de  silenci,  senti  dintre 
son  pit  aletejar  depressa  depressa,  en  dols 
sufriment,  un  món  d’aymats  recorts,  de  ten- 
dras  esperansas. 

Y  deixant  anar  à  la  fada  que  retenia  en¬ 
cara,  exclamà: 

—  Ah!  No,  no,  mil  voltas!  Vull  guardar 
mon  cor  ab  tót  lo  que’m  dona.  Per  ell  y  en 
ell  sufreixo,  mes  goso  també.  Ab  mon  cor 
estimo,  y  per  lo  que  mon  cor  val  soch  esti¬ 
mada.  L’amor  meu  me  fa  patir,  mes  vaig  à 
cercarlo  pera  dirli  que’l  perdono  ab  tot  el 
cor;  mon  cor,  qu’es  seu! — 

Y  fugi  corrent,  ben  lluny  del  camp  de  blat 
ple  de  rosellas  y  margaridas,  ple  de  llum  y 
de  perfums,  y  de  fadas  Ijonicas,  mes  sense 
cor. 


Remor  de  passos  se  feu  aprop  de  l’adormi¬ 
da,  qu’obrint  els  ulls  se  posà  la  mà  al  cor. 
Se’l  trobà  que  batia,  que  batia... 

—Ah!  —  exclamà  contenta. — Encara’l  tinch! 

1  Y  ets  aqui,  tu! 

—  Sí — li  murmurà  una  dolsa  y  ensemps 
penetranla  veu,  à  cau  d’orella. — Si,  sempre, 
sempre!  iVols  perdonarme?  T’estimo!  èQué’t 
diu  ton  cor  pera  mi? — 

Maria  Rosa  no  respongué  al  prompte.  S’al* 
sà  de  la  menta  florida  qu’omplía  sas  robas  de 
penetrants  aromas,  y  repenjantse  en  aquell 
bras  benvolgut,  perdonà  desseguida.  Era  aixó 
lo  que'l  cor  li  deya. 

Y  contant  à  son  amor  l’extrany  somni,  des- 


feren  plegats  el  camí  del  Dubte,  que  s’anava 
quedant  enrera,  enrera,  cada  cop  més,  com 
més  s’acostavan  à  las  hermosas  y  verdas  pla¬ 
nas  de  la  Esperansa. 

L.  Escardot. 


REVISTA  DE  REVISTAS 

Nuestro  Tiempo  corresponent  al  mes  pas¬ 
sat,  publica,  entre  altres,  un  article  respecte’l 
desastre  de  la  Martinica,  per  el  P.  Angel 
Rodríguez  (O.  S.  A.);  un  estudi  de  Rafel  Al¬ 
tamira  en  quin  parla  de  nostra  literatura, 
y  ademés,  una  petita  revista  de  nostre  esti¬ 
mat  company  Lluis  Via;  Espana,  Escòcia  y 
el  renacimiento  celta ,  per  Stuart  R.  Erskine. 
Continua  Recuerdos  de  mi  vida ,  de  S.  Ra¬ 
mon  y  Cajal,  y  acaba  ab  l’acostumada  revis¬ 
ta  de  revistas  del  mes. 

Mercure  de  France ,  corresponent  al  juliol, 
publica  sa  revista  del  mes  y  un  poema  de 
M.  Henri  de  Régnier;  un  seriós  trevall  de 
H.-G.  Wells  traduhit  per  Henry-D.  Davray, 
L' Adolescent,  per  Alfred  Meynard.  En  son 
nombre  següent,  que  correspon  al  mes  d’a¬ 
gost,  entre  altres  publica’ls  trevalls  següents: 
Rudyard  Kipling  animalier  et  colonial ,  per 
Marius-Ary  Leblond;  Les  Deux  Ames  de  Ro- 
dolphe  Hafner ,  per  Claude  Ferrare;  Le  Droit 
d'entrée  dans  les  Musées ,  per  Ivanhnoé  Ram- 
bosson,  y  la  continuació  de  la  interessant 
novela  La  Rekba ,  de  Raymond  Marival. 

La  Rassegna  Internazionale ,  de  Roma,  en 
sos  dos  nombres  del  passat  mes  publica  in¬ 
teressants  trevalls  de  Vincenzo  Morello,  Giu- 
lio  de  Frenzi,  Sem  Benelli,  L.  Zúccoli,  un 
monólech  de  Luigi  Capuana,  Moltke  e  il  suo 
genio  militaré ,  per  Ettore  Beltrami,  uns  ver¬ 
sos  de  Giulio  Orsini,  etc.,  etc. 

Rcvue  Hebdomadaire  publica  unas  notas 
sobre  Alexandre  Dumas,  per  M.  Glinel;  poe- 
sias  de  M.  Maurice  Richard;  Les  Arènes  de 
Lutèce  et  les  essais  de  théatre  populaire ,  per 
M.  Guilbert;  Les  idées  au  Théatre ,  per  J.  Ca- 
rrère;  Dans  un  vieux  panier  d'osier ,  per 
M.  René  Puaux,  Le  culte  du  passé  en  Ilalie  et 
en  France ;  un  petit  estudi  respecte  algunas 
costums  xinas  per  M.  L.  Charpentier  y  un 
bonich  qüento  de  Gorki.  traduhit  del  rus  di¬ 
rectament. 

Pel  y  Ploma,  en  sos  nombres  de  mars  y 
abril  es  molt  interessant.  El  primer  reprodu- 
heix  algunas  obras  del  eminent  pintor  fran¬ 
cès  P.  A.  Bernard  y  porta  un  trevall  d’En 
Jaume  Massó  y  Torrents,  algunas  poesias 
de  mossèn  Jordi  de  Sanet  Jordi,  y  ademés  un 
article  d’en  Ernest  Vendrell.  El  segón,  va- 
rias  reproduccions  del  pintor  Meifren,  y  tre¬ 
valls  de  Pinzell,  E.  Alfonso,  H.  Leriche, 
Llongueras,  Clavellet,  Pompeyus  Gener  y 
A.  Mestres.  Ab  aquests  dos  nombres  s’ha 

publicat  el  bonich  poema  lírichdramàtich  de 
M.  de  Montoliu  Eero  y  Leandro. 

La  Lectura,  de  Madrid,  conté  un  article 
sobre  Mossèn  Verdaguer,  Sociologia  de  la 
guerra ,  per  J.  M.  Robertson,  y  demés  tre- 
valls  de  Martinez  Sierra,  Marqués  de  Figue- 
roa,  Vicente  Vera  y  altres. 

Hem  rebut  ademés  L' Européen  y  Le  Ménes- 
trel ,  de  París.  L'Ame  Française ,  ahont  cola- 
borava  Mossèn  Cinto;  Satich  Nova ,  d’O! ot; 
La  Alhambra,  de  Granada;  Vida,  de  Girona; 
La  Veu  del  Montserrat,  de  Vich;  Revista  Lu- 
liana ,  Hojas  Selectas ,  Revista  Homeopàtica , 
Arquitectura  y  Conslrucción ,  Pluma  y  Làpiz, 
Hispania  y  Catalunya  Artística ,  de  Barcelona, 
y  altres. 

X.  Viura. 


NOVAS 

Ha  mort  à  Palma  de  Mallorca  el  mestre 
en  Gay  Saber,  Geroni  Rosselló,  insigne 
poeta  y  lullista  distingit.  Dos  anys  endarrera 
assistirem  à  las  festas  que  sa  ciutat  li  dedicà. 
Era  un  dels  més  antichs  qu’havia  obtingut 
els  tres  premis  ordinaris  en  els  Jochs  Florals. 
Sos  travalls  en  pro  del  catalanisme  y  de  la 
literatura  seran  benvolguts  de  tothom.  Jo¬ 
ventut  s’ajunta  al  condol  general  per  la  pèr¬ 
dua  de  tan  ilustre  patrici. 

Nostre  redactor  musical  en  Joaquim  Pena 
fa  constar  que  no  pot  ésser  inclòs  entre’ls 
firmants  de  las  Notas  de  la  Redacció  que’s 
posaren  al  article  del  senyor  Domènech  Es¬ 
panyol,  per  no  haver  arribat  al  seu  coneixe¬ 
ment  ditas  Notas  avans  de  sa  publicació,  y 
perque  no  està  conforme  ab  ellas,  com  ho 
demostrarà  en  els  articles  critichs  que  pensa 
publicar  en  aquest  periódich,  respecte  l’obra 
del  mateix  senyor  Domenech,  qu’haviat  veurà 
la  llum. 

El  dimars  de  la  setmana  passada  tingué 
lloch  à  Caldas  de  Montbuy  la  festa  que  cada 
any  acostuma  à  celebrarse  pera  conmemorar 
la  derrota  dels  carlins  feta  en  ella.  S’apro¬ 
fitava  la  ocasió  pera  inaugurar  quatre  car¬ 
rers,  als  que  se’ls  hi  donava’l  nom  de  qua¬ 
tre  patricis  ilustres,  à  saber:  Sampsó,  Asensi 
Vega,  Robert  y  Pi  y  Margall.  S'havia  pro¬ 
jectat  pera  la  nit  un  meeting,  y  pera  la  tarda 
una  manifestació  al  cementiri  pera  aportarhi 
una  corona  als  martres  de  la  llibertat  d’aque¬ 
lla  vila.  Efectivament ,  res  de  tot  això  pogué 
tenir  lloch.  L’autoritat,  vetllant  per  l’ordre 
que  à  Santiago  regnà  fa  jorns,  prohibí  el 
meeting  y  prohibi  la  manifestació.  Las  coro- 
nas  hagueren  de  portarse  al  cementiri  priva¬ 
dament.  Lo  únich  que  quedà  de  la  festa,  que 
fou  el  descubriment  de  las  làpidas  dels  car¬ 
rers,  en  virtut  de  las  continuas  advertencias 

y  prevencions,  etc.,  etc.,  del  senyor  batlle  y 
del  senyor  sargento  de  la  guardia  civil, 
mantingué  un  caràcter  purament  oficial,  y 
l’hauria  mantingut  totalment,  si’l  senyor 
Salvatella,  que  prengué  la  paraula  en  el  car¬ 
rer  de  Pi  y  Margall,  no  hagués  fet,  com  feu, 
un  hermós  discurs,  ab  el  que,  emitint  profu¬ 
sament  conceptes  justos  y  ferms,  donà  al 
acte’l  color  de  llibertat  y  d’amor  al  poble 
català,  qu’era’l  que’s  requeria,  ja  que,  pesi 
à  qui  pesi,  per  aixó’s  distingiren  aquells  ve¬ 
nerables  patricis,  y  aixó  es  lo  que’l  poble 
honora.  Nostre  company  Pujulà  y  Vallés, 
que  havia  sigut  galantment  invitat  pera  la 
popular  festa,  renuncià  al  us  de  la  paraula 
en  l’acte  de  la  inauguració  de  las  làpidas. 

Els  federals  de  Caldas,  que  no  poden  cele¬ 
brar  complertament  sa  festa  ja  fa  tres  anys 
per  l’estat  de  guerra  continuo  que  regeix  à 
Barcelona,  saben  molt  bé  que  totas  las  cosas 
tenen  un  fi,  y  que  tart  ó  d’hora  totas  tenen 
un  comens. 

Nostre  estimat  amich  y  colaborador  En 
Alexandre  de  Riquer  ens  prega  fem  constar 
qu’el  segón  vers  de  la  segona  estrofa  de  sa 
poesia,  que  publicarem  en  el  passat  nombre, 
que  deya:  la  diadema  d'or  qu  en  sa  trena  pen¬ 
java,  havia  de  dir,  segóns  ell:  la  diadema  d'or 
de  sa  trena  daurada. 

Ab  fetxa  5  del  corrent  se’ns  comunica 
qu’ha  quedat  constituhida  en  aquesta  ciutat 
l’ Associació-Caixa  de  pensions  vitalicias  pera 
jubilació  del  Obrer  del  ram  d’Ebanistería. 
Digna  d’encoratjament  es  aquesta  caixa-asso- 
ciació,  quin  exemple  deuria  seguirse  per  tots 
els  demés  oficis,  a  fi  d’evitar  lo  que  desgra¬ 
ciadament  fa  que  l’obrer,  després  qu’ha  gas¬ 
tat  gran  part  de  la  seva  vida  en  un  trevall 
quasi  sempre  excessiu,  se  trobi  del  tot  man¬ 
cat  de  recursos  quan,  per  cansanci  ó  per  ve- 
lluria,  no  pugui  continuar  en  son  ofici  propi. 


Hem  rebut,  editat  per  la  llibreria  de  Fran- 
cisco  Puig,  un  llibret  d’en  Francisco  Carles, 
titulat:  El  acetileno  y  el  carburo  de  calcio 
(su  uso  y  aplicaciones),  ahont  l’autor  com¬ 
pendia  varis  datos  interessants  respecte  à  la 
producció  y  à  las  aplicacions  actuals  del  ace¬ 
tilè,  y  ademés,  ab  algunas  apuntacions  res¬ 
pecte  al  carbur  de  calci,  matèria  qu’està  en 
complerta  refació  ab  el  gas  esmentat  més 
amunt.  Remerciém  l’envio. 


També  hem  rebut,  editat  per  «L’Avens», 
el  drama  d’Octave  Mirbeau  Els  Mals  Pastors, 
traduhit  per  en  Felip  Cortiella  ab  la  coope¬ 
ració  d’ignasi  S.  Sardà.  Com  q'u’en  temps 
de  la  representació  d’aytal  traducció  (que’s 

realisà  íntimament)  ja’n  parlarem  en  la  cor¬ 
responent  secció, ’ns  absteném  d’emetren  nos¬ 
tre  judici  per  segona  volta. 

Editada  per  en  Rafel  Guardia  y  formant 
part  d’una  colecció  de  càntichs  religiosos  que 
aquest  editor  publica,  hem  rebut  una  bonica 
composició  musical  pera  tenor,  d’en  Bonaven¬ 
tura  Bayona,  titulada  Lo  Sant  Angel  Custodi , 
sobre  la  hermosa  poesia  d’igual  nom  de  mos¬ 


sèn  Jacinto  Verdaguer,  à  qui  va  dedicada  dita 
composició. 


S’ha  rebut  laCansó  XXV11  del  «Cansoner 
Popular»  titulada:  La  Porqueyrola ,  acompa¬ 
nyada  de  las  corresponents  nolas  explicati- 
vas  y  encapsada  d’un  dibuix  d’en  Modest 
Urgell. 

Fidel  Giró,  impressor.  — Carrer  de  València,  31 1 

PARLÉM 

(Es  que  tenim  la  esperansa  de  que  dintre 
de  poch  tot  se  corretjirà?  (Es  que  podém  es¬ 
tar  segurs  de  que,  al  menys  l’ultim  any 
que’ns  toqui  de  vida,  podrém  gaudir  la  rea- 
lisació  de  lo  qu’avuy  considerém  com  l’ordre 
ahont  s’hi  trobarà  la  felicitat?  (Es  que  podém 
tenir  confiansa  en  que,  avans  de  que  morim 
nosaltres,  la  puresa  que  prediquém  serà  un 
fet  y’is  esforsos  que  cada  hu  haurà  practicat 
per  lo  qu’ell  creu  el  bé  hauràn  produhit 
fruyt?  (Es  que’l  que  s’afanya  en  voler  que  la 
honradesa  sigui  general  arribarà  à  veure  son 
afany  realisat?  Y’l  que  voldria’l  regnat  dels 


conscients  (arribarà  à  atraparlo?  Y’l  que  vol¬ 
dria  l'abolició  de  las  convencions  (arribarà  à 
fruhirla? 

Desgracia  seria  que  la  Humanitat  se  fes 
tals  preguntas  no  podent  contestarlas  ab  un 
si  rodó.  Si  la  esperansa  s’abolis  del  cor  del 
home,  la  major  part  dels  actes  que  aquest 
realisa  deixaria  de  realisarlos.  Peró  no’s  pot 
assegurar  tampoch  que  la  esperansa  de  rea- 
lisació  que  mou  als  homes  sigui  sempre 
conscienta,  perque  en  la  major  part  dels  cas- 
sos  la  esperansa  no  es  sinó  una  vaguetat,  so¬ 
bre  la  que  ni  s’ha  rumiat  ni  s'hi  ha  fet  cap 
rahonament  de  cap  classe,  ni  s’hi  ha  fixat  la 
mirada  fermament. 

Potser  hauriam  de  dir,  millor,  que  la  des¬ 
gracia  esdevindria’l  jorn  que  la  Humanitat 
se  fes  aquellas  preguntas,  sens  aténdrens  à 
la  resposta.  Hi  hà  una  inconsciència  en  els 
actes  tan  intensa,  que  casi  tots  se  verifican 
sense  finalitat  determinada,  y  per  lo  tant  sen¬ 
se  necessitat  de  que  la  esperansa  hi  entri 
com  à  factor  excitador.  L’home  se  sent  mà¬ 
quina,  diu  en  Tintorer.  Y  té  rahó;  els  seus 
actes  son  purament  mecànichs.  Se  reb  la 
empenta  en  la  infantesa:  una  empenta  en  di¬ 
recció  determinada,  à  gust  del  qu’empeny  y 
durant  tota  la  vida  conservém  aquella  direc¬ 
ció,  embrutits  en  l’acatament  de  la  lley  d’i- 
nercia  moral.  Y  es  qu’encara  l’home  no  s  ha 

trobat  à  sí  mateix  en  la  societat  actual.  S’ope¬ 
ra  sense  rahonament,  se  trevalla  sens  anà¬ 
lisis  intern:  el  verb  fer  no  es  un  verb  refle¬ 
xiu.  <=Es  això  un  mal?  íEs  que’l  dia  en  que’ns 
donguessim  compte  de  que  nostras  lluytas 
cap  resultat  pràctich  han  de  produhirnos,  la 
societat  se  creuharía  de  brassos  y  esdevin¬ 
dria  la  petrificació,  ó  lo  qu’es  tant  mal,  el  re¬ 
trocés?  Precisa  analisar  y  definir  lo  que  s’en¬ 
tén  per  resultats  pràctichs.  Aquests  s’entenen 
generalment  en  el  sentit  de  tot  alló  que,  es¬ 
sent  un  bé,  porta  la  direcció  dels  altres  vers 
nosaltres.  Tal  comprensió  conduheix  al  home 
à  trevallar  en  favor  de  la  perfecció  dels  al¬ 
tres,  pera  que’l  bé  rebut  sigui  més  perfecte 
y,  per  lo  tant,  més  agradables  y  pràctichs 
els  resultats.  En  virtut  de  tal  comprensió  ha 
pogut  neixe’l  proverbi  que  diu:  Mira  lo  que  t 
dich  y  no  miris  lo  que  faig,  aberració  moral 
baix  tots  els  punts  de  vista,  com  demostraré. 
Entenent  aixis  lo  qu’ha  de  constituhir  nostra 
felicitat,  no  sols  no  s’arriba  à  resultats  pràc¬ 
tichs,  sinó  que  la  Humanitat  camina  des¬ 
orientada,  perque  com  sigui  que  cada  indivi- 
duu  vol  imprimirli  una  direcció  que  la  con- 
duheixi  à  produhirli’l  seu  bé  particular,  els 
esforsos  son  contraris,  se  restan,  s’aniquilan. 

Entenent  que  la  nostra  felicitat  ha  de  pro¬ 
venir  de  que  la  societat  se  compenetri  de 
nostra  manera  d’ésser,  estém  abocats  à  una 
desgracia  si’ns  fem  aquellas  preguntas,  per¬ 
que  per  mica  que  meditém  veurém  que’l 
món  avensa  molt  lentament,  y  que  la  nostra 
vida  es  molt  curta,  y  per  lo  tant  que  no  es 
fàcil  qu’arribém  à  gaudir  l’estat  general 
adoptat  à  nostra  manera  d’ésser. 

Però  no  succehirà  aixó,  si  per  resultats 
pràctichs  enteném  tots  aquells  bens  que,  pro¬ 
venint  de  nosaltres  mateixos,  en  nosaltres 
mateixos  se  reflexan,  perque  llavors  l’esfors 
es  hu  naturalment,  y’is  efectes  ràpits.  Fun¬ 
dat  en  aquest  principi,  un  tractat  de  peda¬ 
gogia  nort-americà  recomana  als  mestres 
qu’aboleixin  la  classificació  dels  deixebles  y 
qu'en  las  notas  no’ls  hi  diguin:  «Tu  sabs 
més  que  aquell,  ó  menys  que  aquell  altre)), 
perque  si’l  altre  que  sab  més  progressa,  el 
que  sab  menys,  encara  que  progressi  també, 
sempre  se  sentirà  inferior  y  li  semblaràn 
inútils  els  seus  esforsos;  y  que  se’ls  hi  digui: 
«Tu  avuy  sabs  més  qu’a/ziY,  ó  menys»,  perque 
llavors  els  resultats  s’aprecian  fàcilment. 


Sembla  mentida  que  l’home  no  hagi  en¬ 
cara  comprés  que  hi  veu  més  fàcilment 
guaytant  à  dintre  que  no  à  fora! 

Quan  els  resultats  pràctichs  s’entenen  d’un 
à  un  mateix,  ens  es  complertament  indife¬ 
rent  que  la  Humanitat  trenqui  pel  camí  que 
tingui  per  convenient,  perque  llavors  no  vi¬ 
vim  en  ella,  sinó  que  vivim  ab  y  en  nos¬ 
altres  mateixos  solzament.  Els  ideals  de 
perfecció’ls  realisém  en  nostra  personalitat. 
Tenim  set  y  bevém,  bevém  fins  que  la  set 
s’apaga,  y  quan  estém  sadollats,  llavors  ves- 
sém  la  predicació  com  las  ànforas  curullas 
el  vi  qu’encara  s’hi  abocà. 

Si  l’home  hagués  pensat  sempre  aixis,  el 
proverbi  Mira  lo  que't  dich  y  no  miris  lo  que 
faig  no  existiria.  En  primer  lloch,  perque 
ningú  ha  de  mirar  lo  qu’altre  li  digui,  sinó 
lo  que’s  digui  ell  mateix,  y  en  segón  lloch 
perque  l’home  no  ha  de  dir  res  (predicar)  que 
no  estigui  en  relació  ab  lo  que  fa.  De  ma¬ 
nera,  qu’en  virtut  de  la  independencia  del 
altre  y  meva,  ni  ell  ha  de  mirar  lo  que  li 
dich  ni  molt  menys  lo  que  faig,  y  la  primera 
part  del  proverbi  es  falsa;  y  en  virtut  de  la 
lògica  natural  de  la  verdadera  regla  de  vida, 
com  que  no  dech  dir  res  que  no  ho  hagi  fet, 
com  que  no  puch  vessar  fins  qu’estigui  cu¬ 
rull,  si  s’ha  de  mirar  lo  que  dich,  s’ha  de 
mirar  lo  que  faig.  Per’xó’ls  homes  públichs 
que  tractan  d’orientar  la  societat  deuhen 
mostrar  la  seva  vida  privada  enmotllada  à 
las  teorías  que  predican,  y  tenim  dret  de 
mofarnos  d’ells  quan  estàn  en  contradicció 
ab  sa  manera  d’ésser. 

Trobarnos  à  nosaltres  mateixos  es  l’ideal. 
Entenent  en  aquest  sentit  la  orientació  de 
nostres  actes,  poch  se’ns  en  donarà  de  que 
res  se  corretjeixi,  poch  de  que  res  se  realisi, 
menys  de  que  res  se  purifiqui,  ni  s’honori, 
ni  tingui  conciencia  ó  no  de  si  mateix,  ni 
aboleixi  ó  no  las  trabas  convencionals  que’l 
torturan.  Es  més:  reconeixém  el  dret  invio¬ 
lable  que  té  tot  lo  existent  de  seguir  pel  camí 
del  mal,  si  aquest  li  plau.  Un  cop  ens  hem 
trobat,  ja  no  hem  de  témer  el  fernos  l'as  pre¬ 
guntas,  perque  la  esperansa  en  un  mateix  no 
s’esborra  may  (i),  perque  may  aspirarém 
sinó  à  alló  que  sabém  podrém  assolir.  Mal- 


(i)  Quan  s’esborra,  produheix  el  suicidi,  qu’es  la 
excepció. 

grat  l’individuu  en  la  societat,  al  exteriori- 
sarse  menteixi,  quan  se  parla  ab  ell  mateix 
no  s’enganya  y  sab  fins  ahónt  arriba  y  fins 
ahónt  pot  desitjar. 

Procurém  corretjirnos  un  à  un  mateix, 
realisém  !a  vida  en  nosaltres,  purifiquemnos 
individualment,  meditém  nostra  existència, 
y  abolim  pera  nostre  us  totas  las  conven¬ 
cions.  Si  en  això  buscavam  la  felicitat,  fàcil 
ens  haurà  sigut  trobaria,  donchs  de  nosaltres 
depenia.  Voler  enmotllar  als  altres  à  nostra 
felicitat,  sobre  ésser  absolut  y  tirànich,  es 
empresa  gegantina  y  que  no’s  pot  realisar. 

Viure  en  un  mateix  es  viure  de  debò.  Viu¬ 
re  en  els  altres  es  no  viure  un  mateix,  y  tot 
lo  més,  concedint  molt,  fer  viure  à  aquests 
altres.  Si  à  això  hem  vingut  al  món,  cal 
anarsen  desseguida.  ^Veritat? 


FRFPERICTi 

wKHB B 


OBSERVACIONS  SOBRE 
LA  VIDA  MODERNA  (0 

Apuntes  pera  un  llibre  que  no  surtirà  may 
XI 

Si  diguéssim  qu’en  la  vida  tot  es  joch, 
se'ns  titllaria  de  paradoxals.  Mes  si’ns  con- 
cretém  à  afirmar  que  molls,  la  major  part 
dels  actes  humans,  son  actes  de  joch,  haurém 
dit  una  veritat  incontestable.  Fixémnoshi: 

Potser  no  tothom  juga  ab  Deu,  ó,  al  menys, 
no  creu  jugarhi;  però,  lo  qu’es  ab  l’infern  v 
la  glòria  t'othóm  hi  juga.  Aqui,  salvant  raras 
excepcions,  ens  dihém  católichs.  Obrim  una 
doctrina  y  veurém  tot  seguit  el  gran  número 
de  pecats  mortals  en  que  podém  caure,  y  lo 
més  trist  es  que  hi  cayém  à  cada  dos  per  tres. 
L’home  es  dèbil!  Y  que  hi  cayém  es  un  fet 
indiscutible.  Els  més  sants,  els  més  bons,  se 
confessan  cada  dos  ó  tres  días.  Si’ls  demés 
no’s  confessan  tant  no  es  perque  pequin 
menys — pecan  més, — sinó  perque  son  més 
jugadors ,  es  à  dir,  se  fían  més  de  la  sort. 


(0  Véginse’ls  númercs  107,  108,  1 1 2,  113,  120, 
126 y  130  de  Joventut. 


«Seria  molta  casualitat, — sediuhen, — que’m 
moris  d’avuy  à  demà!)'  Donchs  bé,  son  tants 
els  pecats  que  fem,  y  aixó  de  la  contrició  y 
del  arrepentiment  ens  ho  preném  tant  à  la 
lleugera,  que — no  hi  hà  dubte— ens  juguém 
la  inmortalitat  blanca  contra  la  negra  à  cada 
pas.  A  cada  pas  tenim  la  vida  al  encant;  la 
vida  eterna!  Y  som  católichs! 

També’ns  juguém  la  vida  lerrena  y  la  sa¬ 
lut  à  cada  pas.  ^Quín  es  l'home  que  consulta 
y  fa  cas  del  metje,  no  estant  malalt?  iQuín  el 
que  no  té  vicis  y  capritxos  que  sab  li  son 
perjudicials?  Un  trevalla  més  de  lo  que  pot; 
l’altre,  que  tindria  de  fer  exercici,  va  sempre 
en  cotxe;  fulaneta,  que  pateix  un  principi  de 
bronquitis,  se  lleva,  s’apreta’l  pit  ab  la  coti¬ 
lla,  y  escotada  se’n  va  à  la  inauguració  del 
Liceu;  en  Ton  fuma  ab  pipa  al  costat  de  dro- 
gas  inflamables,  etc...  Tothom  vol  viure,  y 
tothom,  fiantse  de  la  sort,  viu  de  miracle. 
Els  que  menys  jugan  ab  la  vida,  els  prudents 
y  previsors,  son  titllats  de  maniàtichs  y 
aprensius.  Els  demés,  grans  jugadors,  ens 
rihém  d’ells. 

Al  casarnos  ens  juguém  tot  el  pervindre 
d’una  familia  à  una  carta  tapada,  puig  que 
la  dona — en  aixó  hi  convé  tothom — es  un 
sér  incomprensible.  L’home  d’honor  se  juga 
à  cada  pas  la  integritat  de  sa  persona,  puig 
que  sa  susceptibilitat  l’exposa  sovint  à  las 
brutalitats  del  pròxim;  el  vanitós  se  juga’l 
pervindre  ab  una  resposta  seca,  y  l’humil 
se’l  juga  ab  la  modèstia,  que  pot  fer  creure 
en  sa  inutilitat.  El  rich  té  de  fiarse  dels  po¬ 
bres  que’l  serveixen,  y’l  pobre  té  de  refiarse 
dels  richs  à  qui  serveix.  El  sabi  més  sabi  no 
explica  res  sense  partir  d’una  hipòtesis,  y  la 
hipòtesis  més  evident  fins  avuy,  demà  pot 
resultar  falsa;  juga,  donchs,  ab  la  ciència,  y’l 
tonto  més  tonto  juga  contínuament  ab  sa  ig¬ 
norància  que  li  fa  veure  las  personas  y  cosas 
molt  diferentas  de  lo  que  son.  El  que  vol 
enganyar  juga  ab  la  bona  fe  dels  altres,  y’l 
que  creu  que  may  se  deixa  enganyar  juga  ab 
sa  pròpia  bona  fe.  L’ambiciós  se  juga  lo 
guanyat,  y’l  desinteressat  se  juga  lo  que  po¬ 
dria  guanyar.  L’home  honrat  se  juga  lo  seu, 
y’l  pillo  lo  dels  altres;  y  aixís  successiva¬ 
ment. 

Y  aixís,  per  poch  que'ns  hi  fixém,  troba- 
rém  qu’en  tots  els  actes  humans,  tant  d'or¬ 
dre  moral  com  material,  el  joch  hi  entra  per 

part  molt  bona,  sigui  ab  el  nom  de  fe  ó  de 
casualitat,  d’esperansa  ó  d’etzar,  de  provi¬ 
dencia  ó  de  fatalitat,  en  tots  lo  desconegut 
s’hi  fica  comprometent  ó  arriscant  els  resul¬ 
tats  desitjats. 

Però  concretém  més  la  qüestió.  S’ha  dit: 
jugar  es  un  vici,  y  tot  jugador  es  un  viciós! 
Es  un  principi  moral  indiscutible.  Confor¬ 
mes.  Peró,  un  cop  acceptat  aixis  en  absolut, 
,-no  haurém  de  convenir  també  en  que  la 
major  part,  per  no  dir  tots  el  homes,  son  ju¬ 
gadors  y  per  lo  tant  viciosos? 

La  demostració  no  es  gens  dificil.  ^En  qué 
consisteix,  qué  vol  dir  jugar,  en  son  aspecte 
vulgar  y  depressiu?  Consisteix  en  guanyar  ó 
perdre  diners  segons  que’s  realisin  ó  no  tals 
ó  quals  combinacions  de  números,  de  cartas, 
de  daus,  etc.  <-Qué  hi  entra  en  tot  joch?  Una 
part  de  càlcul  y  combinació,  y  un’altra  part 
d’etzar  ó  casualitat.  Ab  la  circunstancia  de 
que  aquests  dos  elements  hi  entran  en  pro¬ 
porció  ben  diferenta  segons  el  joch;  tant, 
qu’en  la  escala  de  jochs  coneguts  pot  pre¬ 
ponderar  de  tal  manera  un  d’ells,  que  l’altre 
queda  anulat.  Exemple  de  joch  sens  etzar, 
els  escachs;  exemple  de  joch  sense  càlcul  ni 
combinació  racional,  la  rifa ,  el  cara  ó  creu , 
la  ruleta.  Entre  mitj  hi  veurém  una  pila  de 
jochs  en  que  dits  dos  elements  s’hi  troban 
dominant  un  ó  altre  en  escala  més  ó  menys 
sensible.  El  billar ,  el  tresillo ,  el  dominó ,  la 
ratlla  dels  nyèbits. 

Ara  bé:  inventada  la  moneda  com  element 
comú  y  facilitador  del  cambi  de  productes 
necessaris  pera  la  vida,  admès  el  dret  de  y 
à  la  propietat,  el  dret  de  y  al  estalvi,  y  ad¬ 
mesa  també  la  obligació  de  trevallar  com  à 
únich  medi  de  procurarse  aquell  element  de 
cambi  necessari  pera  viure,  tenim  que:  un 
dels  primers  fins  del  home  en  la  vida  es  gua¬ 
nyar  diners.  Podria  guanyarne  jugant,  peró 
ja  hem  vist  que  jugar  era  inmoral.  cQuín 
medi’ns  queda?  Trevallar.  jY  qu’es  treva¬ 
llar? 

Ben  reflexionat,  trevallar  consisteix  en 
guanyar  ó  perdre  diners,  segons  que’s  reali¬ 
sin  ó  no  tals  ó  quals  combinacions  de  núme¬ 
ros  ó  de  fets  més  ó  menys  imprevistos.  Mes 
alashoras,  si  es  aixis,  ^trevallar  es  lo  mateix 
que  jugar?  Si  fa  ó  no  fal  Vejemho. 

'Trevalla  l'artista  fent  obras  d’art.  <Per  qué 
las  fa?  Pera  véndrelas.  Alguna  excepció  hi 


hà,  mes  com  tota  excepció,  confirma  la  re¬ 
gla.  Donchs,  trevalla  per  guanyar  diners; 
y’is  guanyarà  si's  realisa  la  combinació  de 
que  l’obra  resulti  en  realitat  un’obra  bella, 
ó  qu’ho  sembli;  es  à  dir,  qu’agradi  al  pú- 
blich  ó  à  alguns  dels  del  públich  que  son  els 
que  pagan.  Si  la  combinació  no  surt,  pert  el 
temps,  el  trevall  y’is  gastos  fets.  Trobém 
també  en  l'obra  del  artista’ls  dos  elements 
qu’hem  trobat  en  el  joch:  la  casualitat  ó  et¬ 
zar,  representats  per  la  inspiració,  per  l’a- 
cert  en  arrodoniria  pera  interessar  à  tot  un 
públich  ó  senzillament  à  un  particular,  etc., 
y’l  càlcul,  representat  pel  talent  del  artista, 
per  sa  experiencia,  pel  seu  coneixement  de 
las  aficions,  gustos  y  capritxos  del  públich  à 
qui  pretén  seduhir.  Y  aquests  d<^s  elements, 
com  en  el  joch,  hi  entran  en  proporció  ben 
diferenta.  Exemple:  El  geni  té  la  seguritat 
de  guanyar  à  la  nulitat  pretenciosa,  s'empe- 
nya  en  jugar  y  pert  sempre. 

Trevalla  l’industrial  transformant  primeras 
materias  ó  similars,  y  trevalla’l  comerciant 
facilitant  el  cambi  de  mercaderías.  <;Per  qué 
trevallan?  Pera  guanyar  diners  segons  que’s 
realisin  tals  combinacions  qu’han  imaginat. 
L’industrial  diu:  las  primeras  materias  me 
costan  tant,  el  transformarlas  me  costarà 
tant;  si  logro  vendre’l  producte  à  tant,  y  ho 
lograré  per  tals  ó  quals  rahons — las  cotisa- 
cions  dels  mercats,  la  bona  calitat  del  gé- 
nero,  els  competidors,  la  moda,  etc., — gua¬ 
nyaré  tant.  El  comerciant  fa  un  càlcul  per 
l’estil.  Si  la  combinació’ls  hi  surt,  guanyan 
diners;  si  no,  n’hi  perden,  igual  qu’en  el 
joch.  També  aqui  hi  trobém  els  dos  ele¬ 
ments:  la  combinació  ó  càlcul  y’l  etzar.  Els 
primers  representats  pel  talent,  la  pràctica 
del  negoci,  els  datos  certs  que  li  serveixen 
de  base,  etc.,  y’l  segón  representat  per  lo 
imprevist  ó  lo  que  no  s’ha  sabut  preveure. 
Un  tractat  de  comers,  un  competidor  ab  qui 
no’s  comptava,  una  guerra,  una  vaga,  un  ter¬ 
ratrèmol,  etc.tY  també  aquí’ls  dos  elements 
poden  trobarse  en  proporció  ben  diferenta. 
Exemple:  L’industrial  ó  comerciant  de  cap 
clar  y  bona  vista  que  disposa  de  capitals,  as- 
segura’ls  perills;  en  una  paraula’l  rich,  de 
talent  y  prudent,  es  casi  segur  que  guanya¬ 
rà.  L’atrevit,  qu’abusa  del  crèdit,  se  fica  en 
negocis  que  no  entén  y’s  fia  massa  de  la 
sort,  casi  bé  sempre  pert. 

L’home  de  carrera,  advocat,  metje,  engi¬ 
nyer,  etc.,  trevallan  y  han  trevallat  pera 
guanyar  diners.  Si  tenen  talent  y  sort,  ne 
guanyan,  si  no,  tot  just  fan  la  viu-viu ,  que 
casi  bé  vol  dir  perdre,  puig  dirigida  sa  acti¬ 
vitat  per  un  altre  camí  que  un  cop  encarri¬ 
lats  ja  no  poden  seguir,  haurían  guanyat 
molt  més.  Lo  mateix  passa  ab  la  rifa.  Hi  hà 
qui  treu  la  grossa  ab  un  sol  número  qu’ha- 
via  pres,  é  hi  hà  qui  solzament  té  reintegro 
d’un  número  perque  acaba  com  aquella,  é  hi 
pert  perque  havia  comprat  una  desena.  Els 
dos  elements,  càlcul  y  sort,  son  tan  evidents, 
que  no  tenim  necessitat  d’insistir. 

Y  aixís,  si  examinéssim  una  per  una  totas 
las  classes  de  trevall  que  l’home  executa  lliu¬ 
rement,  es  à  dir,  qu’executa  com  d  empres- 
sari  à  son  compte  y  risch,  veuríam  que  sem- 
pre’ls  dos  dits  elements,  la  combinació  y  l’et- 
zar,  hi  entran  en  proporcions  exactament 
iguals  à  las  difercntas  classes  de  jochs. 

Mes  hi  hà  un  altra  mena  de  trevall:  el  tre¬ 
vall  qu’executa  un  home  à  compte  y  risch 
d’un  altre  home:  l’empleat  que  guanya  un 
sou,  l’obrer  que  guanya  un  jornal.  Si  anali- 
sessim  detingudament  aquest  trevall,  hi  tro- 
bariam  també  dits  elements.  Just  es  confes¬ 
sar,  no  obstant,  que  qui  trevalla  à  jornal  té 
més  probabilitats  de  guanyar  diners.  Aixó  sí, 
pochs.  Seguritat,  tampoch,  puig  l’etzar  se 
manifesta  en  forma  de  crisis  económicas, 
d’amos  que  quiebran ,  de  màquinas  que  trans- 
forman  oficis,  etc... 

Mes,  pera  nostre  objecte,  aquest  género 
de  trevall  no’s  pot  discutir  seriament.  Avuy 
dia'l  salariat,  última  manifestació  del  trevall 
esclau,  filosòfica  y  racionalment  no  s’accep¬ 
ta  per  ningú.  Tothom  convé  en  que  l’únich 
trevall  digne  del  home  es  el  que  fa  lliure¬ 
ment,  espontàniament.  Precisament  el  gran 
problema  que’s  tracta  de  solucionar  moder¬ 
nament  consisteix  en  l’abolició  del  salari. 
Lo  que  hi  hà,  es  que  la  majoria  defensa  la 
necessitat  de  sa  continuació,  perque — diuhen 
— dintre  l’actual  organisació  social  no  hi  hà 
altre  medi  pràctich  de  remunerar  el  trevall. 
Peró  tothom  convé — y  pera  nostre  objecte 
ab  aixó  n’hi  hà  prou — en  que  si  fos  possible 
que  cada  home  trevallés  lliurement  y  al  es- 
fors  lliure  li  correspongués  la  cantitat  exacta 
de  riquesa  produhida,  si’s  trobés  aquest 
medi  de  remunerar  el  trevall,  el  salari  seria, 


com  es,  un  absurd.  Absurd  que  s’accepta  à 
falta  d’altra  solució  millor. 

De  manera,  que  aquesta  mena  de  trevall, 
precisament  la  que  menys  s’assembla  al 
joch,  es  precisament  la  classe  de  trevall 
que’s  considera  més  irracional  y  més  indigna 
del  home.  S’accepta  com  una  necessitat. 

Resulta  de  lo  dit  que  l’home,  al  trevallar 
pera  viure,  substancialment  no  fa  més  que 
jugar.  Y  à  pesar  d’aixó,  al  home  actiu  y  tre- 
vallador  se  l’exalta,  y  la  laboriositat  es  tin¬ 
guda  com  à  virtut  exemplar,  mentres  que’ls 
códichs  castigan  els  jochs  d’envit  y  etzar,  las 
autoritats  els  persegueixen — quan  no  se’n 
aprofitan, — y  la  societat  mira  ab  cert  recel  y 
menyspreu  à  tot  home  que  juga  à  tota  mena 
de  joch  que  no  sigui’l  joch  de  trevallar.  Com 
si’l  jugador  no  trevallés!  Una  excepció  s’ha 
fet  aqui  y  es  pera  la  rifa,  el  joch  més  joch  de 
tots  els  jochs,  el  joch  d’etzar  per  excelencia. 

En  substància:  ^quins  arguments  se  donan 
pera  condempnar  el  joch?  El  joch — diuhen — 
es  inmoral,  perque  qui  juga  s’apassiona,  qui 
s’apassiona  no  sab  lo  que  fa,  y  no  sabentho 
pot  arruinarse  y  arruinar  à  la  familia.  L’Es¬ 
tat,  donchs,  té  dret  à  intervenir  y,  bon  tutor 
dels  ciutadans,  deu  evitar  que  la  temptació 
s’ofereixi  à  nostre  pas.  Y  la  societat  mostra 
també  un  elevat  sentit  moral  al  vetllar  pels 
sers  dèbils  que  no  saben  refugir  una  temp¬ 
tació  tan  perillosa. 

Els  arguments  son  de  pes,  son  molt  pràc- 
tichs  y — confessemho  tot  seguit — donada  la 
organisació  social  y  la  poca  cultura  regnants, 
s’imposan  ab  lògica  inflexible.  Deu  ens 
guart  que  de  cop  y  volta’s  declarés  el  joch 
lliure!  Mes,  filosòficament,  tots  aquests  ar¬ 
guments  no  convencen.  Primera,  perque’l 
dret  de  jugar  es  un  dret  innat  com  ho  pugui 
ésser  qualsevol  altre  dret  dels  que  s’han  de¬ 
clarat  inviolables;  segona,  perque  substan¬ 
cialment  tan  joch  es  el  trevall  lliure  com  el 
joch  franch;  y  tercera,  perque  la  lley  y  la  so¬ 
cietat  han  demostrat  tals  dubtes  y  vacila- 
cions,  y  mostran  tals  complacencias  segons 
las  circunstancias,  que’s  veu  ben  clara  la 
falta  d’una  base  sòlida  y  racional.  ,-Quín  fo¬ 
nament  racional  pot  tenir  una  lley  que  per¬ 
met  la  rifa  y  prohibeix  la  ruleta?  ^Quína  dos- 
sis  de  sentit  moral  demostra  tenir  una  socie¬ 
tat  que  desprecia  al  senzill  jugador  que’s 
distréu  perdent  ó  guanyant  poch,  y  en  cambi 

s’agenolla  devant  del  afortunat  mortal  qu’ha 
tret  la  grossa,  se  mira  als  grans  banquers 
com  semi-deus  y  declara  homes  superiors  à 
tots  aquells  que,  no  ab  més  trevall,  sinó  ab 
més  enginy  y  sort,  han  sapigut  fer  passar  à 
sa  caixa’ls  diners  qu’eran  à  la  caixa  d’un 
altre,  ó  de  molts  altres? 

En  l’auca  del  niïio  malo  s’hi  llegeix  una 
petita  sentencia  en  que  s’hi  troba  condensat 
tot  el  de'spreci  que  mereix  à  la  societat  el  ju¬ 
gador:  ujjuega  y  pierde!»  ^Jugar?  Bueno : 
qui  no  juga!  Peró  jugar  y  perdre  es  massa. 
Aixó  no  té  ni  perdó  de  Deu!  Ara,  jugar  com 
en  Rothschild,  per  exemple,  ja  es  un’altra 
cosa.  Aixó  es  jugar  y  guanyarl 


DESENCANTAMENT 

L’auba  encara  no  havia  extés  pel  cel  las 
sevas  llencas  de  llum  rosada.  Un  vent  fresch 
corria  per  la  quintana,  gronxant  las  espigas 
del  blat,  joguinejant  entre  las  canyas  de  las 
monjeteras,  perdentse  vers  la  negra  espessor 
de  las  arbredas.  El  mas  Pla  dormia  envoltat 
per  las  ombras  de  la  nit,  al  peu  d’un  bosch 
d’alzinas  sureras. 

Una  finestra  del  mas  va  obrirse  y  un  llum 
brillà  dèbilment:  sobre  l’empit,  retalladas 
las  linias  del  seu  cos  per  trista  claror,  una 
noya  s’inclinà  silenciosa.  Tenia’l  rostre  ova¬ 
lat  y  pàlit,  era  rossa  y  primeta,  y  sos  ulls, 
inflats  de  plorar,  miraren  ab  desesperació  un 
punt  vermell,  encés  à  molta  distancia  del 
mas:  era’l  disch  del  ferro-carril,  tancant  el 
pas  de  la  via  à  n’el  primer  tren.  Ennuegà  à 
la  noya  un  fort  sanglot,  y  dels  ulls  li  brolla¬ 
ren  llàgrimas  à  dojo  quan  ja’s  creya  haverlas 
acabadas  totas. 

D’ensà  qu’era  al  mas  no  havia  fet  sinó 
plorar.  Els  seus  pares,  pagesos  richs,  tos¬ 
suts,  enamorats  de  la  terra,  l’acabavan  de 
treure  de  ciutat  quasi  à  la  forsa,  perque  allí 
un  amor  boig,  el  primer,  s’havia  apoderat 
d’ella;  un  d’aquells  amors  irresistibles  y  apas¬ 
sionats  que  tot  ho  arrossegan.  La  estada  à 
ciutat  havia  sigut  pera  ella  un  oassis  llumi¬ 


nós  en  la  seva  vida  trista  y  ensopida  de  pa- 
geseta...  havia  sigut  naixensa  del  seu  amor 
tan  fresch,  tan  intens,  tan  pur...  del  seu 
amor  que  la  perseguia,  que  no  volia  dei¬ 
xaria,  martiritzantla  ab  els  seus  recorts  dol- 
cissims. 

Y  ovirant  las  planas  dormidas,  recordava 
las  nits  de  la  ciutat  y  las  comparava  ab  el 
silenci  que  la  envoltava  sempre,  silenci  de 
la  Natura  y  de  l’ànima. .. 

Y  plorava  perque’l  seu  amor,  qu’era  un 
idili  de  prometensas  y  esperansas,  s’havia 
tornat  elegia;  perque’l  seu  amor,  qu’era  un 
qüento  blau,  s’havia  enfosquit  sinistrament; 
perque’ls  seus  somnis  tan  hermosos  s’havian 
esvahit  deixantli  sols  un  rastre  de  tristesa 
inconsolable.  Y  sota  la  nit  muda  recordà  la 
destrucció  del  seu  paradis  sentimental  y  ro- 
màntich. 

Quin  paradís  el  qu’ella  havia  somniat  ab 
la  imaginació  atiada  pels  raigs  primers  del 
amor!  Era  un  lloch  resplandent  y  alhora 
seré;  un  lloch  encantat  ahont  refilavan  à  tot- 
hora’ls  aucells  cantayres,  ahont  las  ayguas 
eixian  de  brolladors  melódichs,  ahont  las  ro- 
sas  espandian  perfums  suavíssims,  ahont  s’es- 
borravan  els  mals  recorts,  ahont  somreyan 
esperansas,  ahont  la  bonansa  era  eterna  y  las 
soletats  alegras.  Era  un  lloch  encantat  ahont 
la  santa  Natura  cantava  y  estimava,  ahont  l’a¬ 
mor  no  tenia  fi,  ahont  brillava  una  claror  dol- 
sa  y  tebia,  de  sol  y  de  lluna  à  la  vegada...  La 
voluntat  del  seu  pare  li  havia  destruhit  tot  à 
la  noya:  el  paradís  va  desferse,  una  negror 
horrorosa  va  envoltaria.  El  seu  amor,  que 
no  volia  marcirse,  ja  no  l’acariciava  dolsa- 
ment:  era  pera  ella  un  dolor,  un  càstich. 

Una  faixa  lluminosa  aclari  l’Orient,  y  un 
dèbil  buf  de  vida  volà  sobre  las  planas.  Las 
arbredas  murmuraren,  el  blat  onejà  suau¬ 
ment,  y  del  bosch  de  suros  devallà  una  ale¬ 
nada  dolsa. 

La  noya  comprenia  sa  situació  veritable: 
pera’ls  seus  pares  era  com  una  ribera  d’al- 
bas,  com  una  sureda,  com  una  quartera  de 
blat  que  s’enduria  qualsevol  ab  prous  quartos 
pera  compraria!  Se  veya  com  un  arbre,  com 
un  arbre  vivent  à  punt  d’ésser  tallat.  L’arbre 
de  la  seva  vida’s  gronxava  avans  alegrament, 
las  sevas  fullas  se  movían  bressadas  per 
vents  flayrosos,  la  tardor  era  llunyana  y 
d’hivern  ni  n’havia  sentit  parlar.  Dessota’l 

cel  blau,  l’arbre  de  la  seva  vida,  sense  por 
de  ventadas  ni  d’oratjes,  creixia  plascévol: 
peró  de  cop  vents  horribles,  vinguts  de  ciu¬ 
tat,  el  feren  estremir  de  soca  à  arrel  y’l  con- 
duhiren  del  cel  al  infern  sens  arrencarlo  de 
la  terra.  Y’l  gran  huracà  de  la  passió  hu¬ 
mana  va  esfullarlo,  assecantlo,  sacudintlo 
barbrement,  retorsentlo  ab  furia,  y  ell,  po¬ 
bre  màrtir,  vensut  sens  esfors,  sense  lluyta, 
s'aplanà  gemegant.  Y  restà  solitari,  sech  y 
esfullat,  estremintse  sordament,  y  l’huracà 
bramulava  encara  sens  allunyarse. . . 

El  recort  planyívol  del  seu  amor  revenia 
pera  torturaria  una  volta  més.  Y  las  llàgri- 
mas  li  brollavan  sens  estroncarse,  perque  la 
pobra  noya’s  creya  que  aquell  dolor  seria 
etern,  que  la  seva  ànima  may  més  reposaria 
tranquila. 

La  pobra  ilusionada!  No  sabia  qu’en  el 
món  tot  passa  y  s’endolceix!  No  sabia  que  à 
la  fi  la  pagesa  rebrotaria  en  ella,  la  pagesa 
enfeynada  ab  el  mas,  ab  el  seu  home  y’is 
seus  fills,  si’n  tenia,  ab  l’era,  el  blat,  l’ordi, 
las  suredas,  l’aviràm,  els  bous,  els  porchs, 
las  vacas!...  No  sabia  que’l  seu  cor  s’ador¬ 
miria  bressat  per  las  monótonas  cansons 

dels  camps,  y  que  la  veu  del  seu  amor,  ara 
tan  desesperada,  s’apagaria  lentament,  entre 
las  cendras  del  oblit,  y  que  si,  més  endevant, 
tornava  à  travers  dels  anys,  encara  li  evoca¬ 
ria  remembransas  tristas,  peró  d’una  tris¬ 
tesa  dolsa  y  suau!... 

L’auba  va  extendres  pel  cel  alegrament. 
Y  la  noya  tancà  la  finestra  aixugantse’ls  ulls 
plorosos. 

Els  aucells  refilavan.  Una  sinfonia  de  co¬ 
lors  comensava’l  seus  preludis.  Las  espigas 
y  las  rosellas  s’abrassavan.  Entre’ls  fullatjes 
s’ohían  fluviols  de  pastors  y  drinchs  suaus 
d’esquellas.  Las  pagesias  lluhian  son  color 
blanquinós  en  mitj  de  la  verdor.  Morían  els 
ecos  de  la  nit  confonentse  ab  murmuris  de 
torrents  y  canturias  de  fonts,  ab  veus  miste- 
riosas  que’s  perdían  donant  naixensa  à  d’al- 
tras  més  claras  y  vivas.  Y  brollava  de  la 
terra  una  veu  armoniosa  y  plena,  creixent 
sempre  y  aixamplantse... 


CAPVESPRE 

Quan  la  celistia  se  fonia 
l’aucell  deixava  sas  cansons, 
y  à  dintre’ls  lliris  s’arraulia 
tot  un  esvol  de  papallons. 

—  La  nit  s’acosta  misteriosa; 
galas  del  bosch,  ve  la  foscor:  — 
el  papalló  d'ala  cendrosa 
parlava  així  al  lliri  d’olor. 

— Tots  junts  farém  llarga  dormida 
boy  esperant  al  endemà, 
fins  que  l’aubada  sia  eixida 
qu’ab  llur  petó’ns  deixondirà. 

Y  ubrïacats  per  dolsa  essencia 
que  servan  prou  vostres  perfums, 
voleyarém  ab  més  ardencia 

del  jorn  naixent  entre’ls  vesllums. — 

Y  enamorats  d’aquellas  brancas, 
s’hi  condormían  lentament, 

fent  de  bressol  las  fullas  blancas 
que’s  bellugavan  dolsament... 

Parpellejant,  en  l’ampla  volta 
*  d'estels  eixia  un  gran  estol, 
y  à  n’el  vell  dia  trista  absolta 
cantava  alhora’l  rossinyol. 

Joseph  Duró  y  Gili. 


SERENATA 

El  sol  ja  s’enfonza.  Sona  la  campana: 
monòtona  y  trista  saluda  à  la  plana 
sa  ve~u  de  metall: 

dormiu,  fonts  y  marges,  montanyas  y  arbredas, 
quan  Orient  s’encengui  entre  boyras  fredas 
ja  us  cridarà’l  gall. 

Dormiu,  papallonas  d’alas  irisadas, 
dormiuvos,  violetas,  per  las  margenadas 
ab  somni  suau: 

un  mantell  d’estrellas  cubreix  la  planura, 
la  fresca  riera  tranquila  murmura 
y’l  món  dorm  en  pau. 

S’esmunyen  els  ayres  ab  dolsa  sordina 
del  brancall  del  roure  à  n’el  de  la  alzina, 
d’aquesta  à  n’el  pi; 

corren  per  la  plana,  vibran  entre  canyas, 
travessan  joyosos  boscos  y  montanyas 
tot  fent  son  camí. 

La  mar  joganera  s’ajau  en  la  sorra, 
quan  romp  una  onada,  un’altra  la  esborra, 
cantant  suaument: 

las  claras  estrellas  també’s  persegueixen 
y  ab  ritmes  fantàstichs  girant,  resplandeixen 
pel  fosch  firmament. 

La  flor  ja  s’acluca,  l’aucell  plega  Tala: 
ni  un  brunzit  d’abella,  ni  un  cant  de  cigala, 
ni  un  cop  de  magall. 

Dormiu,  fonts  y  marges,  montanyas  y  arbredas, 
quan  Orient  s’encengui  entre  boyras  fredas 
ja  us  cridarà’l  gall. 

Francesch  Oliver 

L’ANTICH  TEATRE  GRECH 

III.  —  Euripides 


onta  una  antiga  llegenda 
del  Rhin,  que  al  Faust, 
una  nit  d’estiu,  serena,  en 
que  la  lluna  ho  banyava 
tot  d’una  claror  melancó- 
licament  voluptuosa,  se  li 
va  apareixe  en  mitj  d’un 
jardi  de  flors  luxui  iantas,- 
la  bella  Helena,  y  qu’ell,  foll  d’amor  y  ple  de 
vida,  tant  com  estava  ple  de  Ciència,  va 
corre  en  vers  ella  y  va  abrassarla.  En  aquest 
moment,  del  campanar  de  la  catedral  de 
Mainz  van  caure  las  dotze.  Y  Faust,  al  sen¬ 
tir  la  primera  batallada,  dirigint  la  vista  al 
espay,  va  cridar:  —  «Aturat,  temps!  Parat, 
hora!  qu’ets  perfecta!» — 

Aixís  hauria  exclamat  jo,  si  m'hagués  trobat 
à  Atenas  quan  Kronos  va  marcar  la  entrada 
d’Euripides.  L’hora  era  perfecta.  Lo  que  va 
venir,  no  podia  ja  ésser  més  que  decadència. 

«Aturat,  Arquitectura  d’Ictinos!  Aturat,  es- 
culptura  de  FidiasI  Aturat,  Filosofia  de  De- 
mócrit!  Tragedias  de  Sófocles,  Comedias  de 
Aristófanes,  atureuvos,  que  sou  perfectas!» 

Mes,  si  las  obras  d’Art  son  eternas,  l’Art 
no  pot  restar  inmóvil,  com  tot  en  la  vida! 
Las  formas,  desenrotllanse  y  nudrintse,  se 
descomponen;  arribat  ja  à  la  Bellesa  pura, 
l’Art  s’altera  al  enriquirse.  La  complexitat 
succeheix  à  la  unitat,  els  acords  variats  des- 
truheixen  la  melodia  ab  las  dissonancias 
qu’ells  arrastran.  Els  refinaments  del  moder¬ 
nisme  perjudican  l’esperit  mascle.  Las  sabias 
complicacions,  las  habilitats  retóricas,  las 
ponderadas  reglas  de  la  Gramàtica,  inmovi- 
lisan  la  ingenuitat  espontània.  La  vida  fuig 
dels  empresonaments  y  dels  llassos,  encara 
que  aquests  siguin  d’or  y  plens  de  guarni- 
duras.  t 

Quan  la  columna  dórica  farceix  son  capi¬ 
tell  del  acanto  escarolat  de  Corinto,  las  su¬ 
blims  proporcions  totals  s’amagan.  Quan 
l’hàbil  cisell  de  Lysippos  detalla  y  atormen- 


ta’ls  tranquils  marbres,  las  estatuas  se  tor- 
nan  nerviosas  y  ja  retorsan  els  seus  brassos 
entortolligats  per  las  serps  de  la  decadència. 
Falta  qu’Euripides  vingui  y  pertorbi’l  tea¬ 
tre  fort  d’Schilos  y’l  teatre  perfet  de  Sófo¬ 
cles,  per’obrirlo  à  las  supersticions  turbulen- 
tas.  Es  precís  que’l  púbfich,  qu’era  poble,  ell 
el  converteixi  en  plebs ,  pera  que  uns  quants 
sigles  més  tart  pugui  regnar  per  sobre  d’ella 
el  Xristos. 

Euripides,  qu’es  casi  contemporani  de  Só- 
„  focles  y  contemporani  del  tot  d’Aristófanes, 
sembla  que’l  separi  d’ells  molt  més  d’un  si- 
gle.  En  aquesta  vida  ràpida  y  brillant  d’Ate- 
nas,  quinze  anys  d’interval  entre’l  naixement 
d’ell  y’l  de  Sófocles  bastan  pera  qu’ell  pugui 
iniciar  una  decadència.  Ell  es  el  que  tanca  la 
grandesa  d’Atenas.  Al  aparèixer  ell,  els  hé- 
roes  se’n  van  y  venen  els  sofistas.  L’antiga 
religió  es  desarrelada  de  la  pròpia  terra  de  la 
patria.  La  sublim  Palas  Atenea,  Diki,  y’l 
propi  Zeus,  palideixen  y  s’esfuman  al  entrar 
en  escena’ls  deus  fills  del  Asia,  deus  de  mort 
y  de  martiri,  d’expiació  y  d’orgia.  La  farúm 
del  vi  que  portan  y'l  fum  del  encens  y  la 
mirra  asfixia  y  desvaneixen  els  Deus  de 
Grècia. 

Ja’ls  Filosops  prenen  devant  dels  deus  la 
actitut  d’Edipos  devant  del  Esfinx  terrible. 
De  tant  qüestionarlos,  la  Filosofia’s  torna 
dialèctica  y  ab  els  seus  recargolaments  sub¬ 
tils  els  mata.  Buscant  l’enigma  de  la  divina 
essencia,  els  deus  se  li  evaporan.  Sófocles, 
digne  fill  de  rassa  noble,  qu’havía  vist,  essent 
noy,  el  triomf  dels  Helens  sobre’ls  Medes, 
qu’ab  la  hermosa  nuditat  del  Gimnàs  y 
lluhint  las  sagradas  formas,  havia  cantat  de¬ 
vant  de  la  mar  blava,  trepitjant  trofeus  assià- 
tichs,  l’himne  de  la  victorià  de  Salamina, 
personifica  la  Grècia  ideal,  model  de  tota 
perfecció  humana.  Euripides,  fill  d’un  taber- 
ner  y  d’una  bruixa  que  venia  potingas,  atleta 
bandarra,  repartidor  de  cops  de  puny,  quan 

era  jove,  relórich  ab  Prodicos,  extrany  dei¬ 
xeble  d’Anaxàgoras  y  company  de  Sócrates, 
representa  ja  la  Atenas  inquieta,  la  Atenas 
pertorbada  per  las  demagogías  ordinarias, 
embrutida  per  las  religions  absolutistas  y 
terrorificas  del  Asia,  preparada  à  tota  tirania. 
Sembla  que  no  siguin  del  mateix  planeta,  ab 
tot  y  viure  en  una  ciutat  mateixa. 

La  vida  d’Eurípides  no  té  ni  la  grandiosi¬ 
tat  heroica  de  la  vida  de  Schilos,  ni  la  belle¬ 
sa  serena  de  la  vida  de  Sófocles.  Schilos 
combat  en  el  teatre,  com  à  Maratón  y  à  Sa- 
lamina.  Ni  Zeus  l’espanta.  Sófocles  va  triom¬ 
far  vint  vegadas  en  el  teatre,  y  un  cop  essent 
almirant  va  vence  als  Samis. 

A  íravers  de  la  obscuritat  de  la  vida  d’Euri- 
pides  s’hi  descubreix  un  home  de  la  plebe. 
La  seva  existència  ha  estat  objecte  de  lluytas 
sense  grandesa,  de  disputas  y  terrabastalls 
doméstichs.  La  Glòria  li  arriba  tart,  y  encara 
tota  tacada  ab  la  vinassa  de  las  tabernas. 
Cinch  de  las  sevas  tragedias,  de  las  setanta 
cinch  que’n  tenia,  cinch  solament  li  foren  co- 
ronadas,  mes  no  ab  llorers,  sinó  ab  pàmpols. 
Moltas  vegadas  el  poble  cuit  d’Atenas  va  fer 
parar  la  representació  dels  seus  dramas. 
Tots  els  bons  ciutadans,  tots  els  lliberals,  els 
aristàrquichs,  se  varen  declarar  en  contra 
d’ell;  ben  clar  ens  ho  diuhen  las  genials  sà- 
tiras  d'Arislófanes. 

Euripides,  després  d'una  joventut  turbu¬ 
lenta  y  dissipada,’s  va  casar,  y  repudià  la 
dona;  casat  per  segona  vegada,  la  dona  no  va 
poder  sufrirlo.  D’aquí  la  seva  rabia  contra 
d’ellas.  Un  dia  un  va  dir  à  Sófocles: — «Eurí- 
pides,  cóm  aborreix  las  donasb) — «En  la  esce¬ 
na — va  respondre  Sófocles — y  en  acabat  va  à 
buscarlas  al  Gineceo .»  Rodava  sol  y  ple  de 
missantropía;  per  escriure  las  sevas  trage¬ 
dias,  se’n  anava  à  Salamina  y’s  ficava  en  un 
antre  salvatje  é  intrincat,  ple  de  tenebras. 
Y  allí,  à  la  esmortuhida  llum  d’una  llantia, 
meditava  y  escribia.  Un  epigrama  d’Axandre 
d’Etolia,’ns  pinta  la  seva  fesomia  com  trista 
y  seca.  «El  deixeble  del  vell  Anaxàgoras — 
diu — me  sembla  intractable  y  ferós;  no  es  pas 
amich  del  riure,  y  ni  tan  sols  el  mateix  vi 
l’alegra.  Y  si  lo  qu’escriu,  à  voltas  té  la  dol- 
sor  de  la  mel,  es  d’una  atracció  pèrfida  com 
la  veu  de  las  sirenas.» 

A  xeixanta  vuyt  anys  se’n  va  d'Atenas  y’s 
retira  à  Pella,  cridat  allà  per  Archelaos,  rey 
de  Macedònia,  predecessor  de  Filipos,  que’s 
rodejava  de  filosops  y  poetas  d  Atenas  pera 
civilisar  el  seu  poble  encar  mitj  barbre.  Més 
tart  el  Gran  Alexandre  dirà  dels  Grechs  purs 
que  forman  en  sas  legions,  que  semblan 
esperits  purs  en  mitj  de  remats  de  bestias. 

Archelaos  va  prodigar  las  sevas  dàdivas 
y  ls  honors  à  Euripides.  Peró  aquest,  un  cop 
arribat  à  ésser  el  favorit  del  dèspota,  com 
si  l’esperit  se  li  hagués  quedat  à  Atenas  al 
anarsen,  ja  no  va  produhir  res.  Sols  li  va 
quedar  el  caràcter,  putiner  y  crudel,  fins  à  la 

repugnància.  Aristóteles  conta,  que  un  patje 
de  nom  Decaménich,  havent  reprotxat  à  Eu- 
rípides  el  fator  de  la  seva  boca  y  la  brutícia 
de  la  seva  figura,  Archelaos,  à  instancias  del 
seu  privat,  va  entregarli’l  jove,  y  Euripides 
lo  feu  fuhetejar  fins  que  la  sanch  va  rajarli 
y  la  pell  li  va  caure  à  trossos,  venjansa  in¬ 
digna  d’un  fill  de  la  lliure  Atenas.  En  ell  va 
esbravar  sa  rabia  contra  tots  els  poetas  qu’a- 
tacavan  sas  torpesas.  Potser  va  ésser  el  propi 
Aristófanes  el  qui  ell  va  voler  flagelar  sobre 
la  esquena  del  pobre  noy  macedónich. 

Car  va  pagar  Archelaos  l’haverlo  entregat 
lligat  à  Euripides;  Decaménich,  sis  anys  més 
tart,  y  ja  essent  tot  un  home,  va  matar  al 
tirà  en  una  cassería.  Y  al  llensar  del  arch  la 
fletxa,  diu  qu’exclamà:  «Aixis  se  cassan  las 
feras!»  En  quant  à  Euripides,  quan  aixó  va 
passar,  ja  feva  un  any  qu’havia  tingut  una 
mort  horrible.  Va  ésser  despedassat  per  una 
manada  de  gossos  que  rodavan  per  las  mon- 
tanyas  d’Epiro.  Y  la  llegenda,  inspirantse  en 
las  Bacants  y  en  els  miracles  de  las  dionis- 
siacas,  va  transformar  en  donas  els  gossos, 
donas  furiosas  contra  l’insultador  del  seu 
sexo.  Els  restos  d’Euripides  foren  enterrats  à 
Pella,  y’l  llamp  caygué  tres  vegadas  sobre  la 
seva  tomba.  Els  deus  Olímpicbs  van  marcar 
aixis  la  fi  del  corruptor  d’Atenas. 

Si  se’n  sab  el  lloch  de  la  mort,  el  lloch  del 
naixement  d’Eurípides  s’ignora.  Com  à  dra- 
maturch  va  fer  dar  un  pas  més  à  la  Tragèdia, 
peró  un  pas  endarrera.  Es  veritat  que  va 
complicar  l’accióy  li  aumentà  la  importància, 
mimvant  el  chor  encara  més  que  Sófocles; 
peró  posant  prólech  al  drama  tràgich,  en  el 
que  s’explica  al  públich  l'assumpto  de  lo  que 
va  à  veure,  va  rebaixarlo,  puig  tal  novetat  no 
constituheix  certament  una  millora.  Va  ferse 
notable,  sobre  tot  en  sas  violentas  críticas 
contra  las  donas,  à  las  que  odiava  d’una  ma¬ 
nera  especial,  odi  que  li  valgué  lo  que  ja 
hem  dit  que  la  tradició  de  la  mort  d’ell  con¬ 
ta.  El  Teatre  d’Eurípides  se  distingeix  del  de 
Sófocles  perque’l  primer  representa  al  home 
tal  com  es  en  sa  acepció  més  baixa,  en  tant  que 
Sófocles  el  pinta  com  deu  ésser.  Els  perso- 
natjes  d’Euripides  estàn  subjectes  à  totas  las 
passions  desenfrenadas,  tals  com  las  inspira 
l’estat  d’una  naturalesa  barbre,  no  corretji- 
das  per  la  educació  y  las  ideas. 

Quan  de  las  tragedias  de  Sófocles  un  passa 
à  las  d’Euripides,  li  sembla  com  si  de  l’Acró- 
polis  cuberta  de  monumentals  edificis  y  de 
imatjes  divinas,  un  se’n  baixés  als  fangosos 
carrerons  del  Pireo,  ahont  vos  aixordan  els 
crits  de  las  disputas  y  las  inarmónicas  cantu- 
rias  dels  marinerots  borratxos  qu’arriban  de 
Fenicia.  Un  baf  de  vi,  una  fator  de  brutícia 
y  de  resinas  socarrimadas  omplan  de  fum  y 
empestan  l’atmósfera.  L’Ideal  s’apaga  y’is 
deus  palideixen;  aquests  deus  grechs  tan  co- 

lossals  ab  Schilos,  tan  vivents  ab  Sófocles, 
ja  no  son  més  que  unas  sombras.  Flotan  ab 
un  crepuscle  disolvent  entre  la  Filosofia  dels 
cosmólechs  que  se’n  va  y  las  religions  de 
mort  qu’arriban.  El  Poeta  ha  perdut  el  sentit 
dels  hermosos  deus  de  Grècia.  Ja  no  sab  lo 
que  simbolisan,  lo  que  significan,  de  lo  qué 
son  augustas  forma's,  quina  es  la  seva  ànima. 
Si’ls  posa  en  escena  son  com  à  comparsas 
del  prólech  y  del  epilech.  El  Deus  ex  mdchina 
va  surtir  dels  bastidors  d’Eurípides.  Aquest 
brut,  que  fa’l  panegírich  terrorifich  del  Baco 
assiàtich,  que  s’imposa  pel  vi,  per  la  crudel- 
tat  y  pels  miracles,  reprotxa  als  inmortals 
helénichs  crims  legendaris,  dels  quals  ell  ne 
desconeix  complertament  l’alt  sentit  simbó- 
lich.  Y  tot  en  nom  de  la  Virtut,  en  nom  de 
la  Moral.  Sols  las  predican  aquells  q’ue  no’n 
tenen! 

Es  un  escéptich  de  la  religió  d’Atenas, 
però  es  un  fanàtich  de  las  religions  assiàti- 
cas.  Ell  ataca’ls  deus  ab  la  rialla  mofeta,  y 
desnaturalisa  las  tradicions  poéticas  del  pa- 
ganisme.  Las  examina  à  la  llum  d’una  rahó 
freda,  sense  veuren  la  bellesa,  ó  las  compli¬ 
ca  d’intrigas  romànticas,  v’is  hi  sustituheix 
desenllassos  arbitraris.  Semblan  un  palimp- 
seste  mentider,  en  el  qual  s’hi  trobessin,  de 
tant  en  tant,  trossos  de  verdadera  historia 
aplicats  à  un  qüento  apòcrif.  Egistos,  en 
L'Electra ,  obliga  à  la  filla  d’Agamenón,  pera 
envilirla,  à  que’s  casi  ab  un  pagesot  dels 
aforas  de  Mycenas.  Un  matrimoni  de  comè¬ 
dia,  desenllassa  en  l'Orestes,  el  terrible  con¬ 
flicte  del  seu  parricidi.  Menelau,  segons  Eu- 
rípides,  no  va  portar  de  Troya  més  que  un 
espectre  aéreo  que’s  desvaneix  en  l’ayre, 
quan  ell  va  trobar  à  Egipte  la  Helena  verita¬ 
ble.  Las  tramas  mitológicas,  sagradas  com 
el  vel  del  santuari  de  Palas,  desapareixen 
baix  aquestas  brodaduras  arbitrarias. 

Ja  la  mitologia  no  es  més  que  una  fantas¬ 
magoria  de  teatre,  que  un  pot  fer  y  desfer  al 
seu  gust.  Quan  se  comparan  els  personatjes 
d’Eurípides  ab  els  de  Sófocles  y  de  Schilos, 
resultan  aquells,  nanos  y  magres.  Tot  en  ells 
decreix:  la  dignitat,  la  noblesa,  la  virtut,  la 
poesia;  fins  el  mal  consisteix  en  una  especie  de 
venjansa  petita.  Eurípides  rebaixa’ls  héroes 
épichs  à  l’alsada  del  més  petit  de  sos  con¬ 
temporanis.  Si  afectan  ésser  grans,  se  veu 
qu’ho  son  gracias  à  las  sevas  altas  solas  de 
fusta.  Las  sevas  capas  reals  son  de  guardar- 
ropía\  las  passions  mesquinas  qu’ell  els  hi 
presta,  son  dignas  de  menestrals  ó  de  gent 
baixa.  Un  diria  que  son  semideus  qu’han 
plantat  botiga.  Ja  no  lluytan  contra’l  Fat, 
ab  energia  mascle;  sols  el  sufreixen  ab  impo- 
tenta  rabia  com  esclaus  que  brincan,  mentres 
brunzeix  sobre  sos  caps  el  fuhet  del  amo.  Las 
sevas  declamacions  patéticas  sols  conmouhen 
las  fibras  més  ínfimas  de  la  emoció  humana. 
Més  que  pietat  causan  fàstich.  Els  seus  vells, . 
quan  se  lamentau,  rapapiejan;  els  seus  per¬ 


sonatjes,  quan  sucumbeixen,  se  desploman 
plens  de  llàgrimas,  y  de  tant  que’s  planyen, 
ja  no  son  de  plànyer. 

Y  si  no  valen  res  com  à  héroes,  com  à 
intelectuals  no  son  més  que  uns  retórichs. 
Eurípides  els  ha  fet  anar  à  estudi  ab  els  so- 
fistas,  avans  de  ferlos  entraren  escena.  Tant 
si  son  à  Argos  com  à  Tebas,  à  la  muralla 
com  al  camp  de  batalla,  tots  son  una  colla 
de  xerrayres.  El  seu  Jasón  y’l  seu  Teseo 
podrian  baver  donat  l·lissons  de  xerrameca  à 
Gorgías.  Fins  troba  sofismas  pera  justificar 
els  crims  més  horrendos.  Aixís  Orestes  se 
disculpa  d’haver  mort  à  sa  mare,  dihent  que 
la  dona  es  com  la  terra  que  reb  la  llevor,  y 
que  lo  important  es  sols  el  pare,  perque  sens 
ell  no  hi  hà  fills. — «Y  sense  mare,  ;quí  fora? 
infame  Euripides!»  —li  va  cridar  en  ple  teatre 
una  veu  indignada.  Té  tals  sentencias,  que 
la  Tirania  se  las  va  apropiar  com  à  màximas. 
«Val  bé  la  pena  de  cometre  una  injustícia 
per’arribar  à  obtenir  l’imperi;  després  ja’s 
pot  ésser  just.))  Y  Céssar  repetirà  més  tart  à 
Roma  aquest  vers  pera  justificarse.  Fins  té 
mots  tan  hipócritas  que  sèmblan  dels  que  al 
sigle  xvii  inventaren  els  casuistas.  «La  boca 
ha  jurat,  mes  l’esperit  no  s’ha  compromès 
pas  à  res»,  diu  un  personatje  seu,  deixant 
veure  ja  à  travers  de  la  seva  careta  la  futura 
cara  jesuítica  d’Escobar  ó  de  Molinos. 

La  decadència  del  chor  es  també  la  deca¬ 
dència  de  la  tragèdia.  El  chor  en  Schilos  y 
en  Sófocles  era  la  conciencia  viva,  l’ànima 
forta  d’Atenas  que  hi  palpitava.  Era  l’Ideal, 
per  sobre  de  las  passions  y  de  las  lluytas. 
Mes  el  chor  d’Euripides  ja  no  exerceix  aques¬ 
ta  funció  noble.  Escolta’ls  projectes  perver¬ 
sos,  la  confessió  dels  crims  que  van  à  prepa- 
rarse  y  se’n  fa  complis. 

En  tot  lo  que  portém  dit  no  volém  dir  que 
Eurípides  no  fos  un  poeta;  inferior  en  tot  à 
Schilos  y  à  Sófocles,  per  xó  es  el  tràgich 
tercer  d’Atenas.  Sembla  à  Padassos,  el  tercer 
cavall  del  carro  d’Aquiles,  que  no  era  pas  de 
sanch  divina  com  els  dos  altres,  Xanthos  y 
Balios,  peró  quan  estava  enganxat,  ab  més 
ó  menys  impuls  y  encara  que  tirant  cossas, 
també  tirava’l  carro. 

Pera  acabar,  dirém  qu’ab  ell  la  turba 
puja  à  las  taulas.  L’home  vulgar  s’hi  troba, 
ab  tots  els  seus  defalliments  y  petitesas.  Y 
una  pila  de  sentiments  menors  fan  irrupció 
en  la  escena,  preludiant  l’art  populatxer  de 
las  multituts  plebeyas.  Ja  hi  hà  molt  y  de  tot 
en  el  Teatre.  Ja  pot  ben  ríuresen  el  Gran 
Aristófanes. 

MORT  DE  SANTA  ODONIA 
DE  CASTELLA  BLANCA 
I 

Era  Odonia  de  Castella  Blanca,  blanca 
com  las  plomas  d’un  cigne  inmaculaty  rossa 
com  els  fils  d’or  qu’eran  brodats  en  sa  túnica; 
la  seva  mirada  era  serenissima  y  suau  al 
reflectir  dels  seus  ulls  blaus  y  crestallins 
com  l'aygua;  las  sevas  cellas,  d’un  arch  ine¬ 
fable  y  perfet  davan  à  tot  el  seu  rostre  vir¬ 
ginal  una  expressió  encisadora  d’enlayra- 
ment;  els  seus  llabis  fervorosos  y  quelcom 
entreoberts  semblavan  sempre  exhalar  el 
perfum  d’un  càntich;  las  trenas  li  penjavan 
ileument  à  cada  banda  del  rostre  y  s’allarga- 
van  fins  als  seus  genolls  com  dugas  bandas; 
era  alta  y  majestuosa  ab  tota  la  mística  Be¬ 
llesa  que  la  Puresa  dona;  las  sevas  mans 
semblavan  fetas  solzament  pera  surar  entre 
perfums  divins  y  entre  tocadas  d’arpa;  la 
blanca  túnica  descenyida,  d’amplas  màne- 
gas  y  brodada  ab  una  cenefa  d’or  als  extrems, 
cubría  tot  el  seu  esbelt  cos  fins  à  taparli’ls 
peus  calsats  ab  platejadas  sandalias,  com 
un  vel  que  cubris  una  imatje  miraculosa;  y 
tot’ella  guardava  la  flayre  de  las  flors  consa- 
gradas  al  cel,  y  semblavan  vibraren  tots  sos 
moviments  las  notas  d’una  cólica  melodia 
que’s  desteixían  abandonadament  al  compàs 
dels  seus  passos. 

Vivia  ab  el  seu  pare  y  sas  quatre  germa- 
nas  en  el  majestuós  castell  voltat  pels  llachs 
y’l  parch  secular  y  extensissim;  son  pare 
vivia  en  els  recorts  de  las  antigas  é  inolvida- 
bles  gestas,  allà,  en  la  vetusta  é  inmensa 
sala  omplerta  ab  las  recordansas  dels  passats 
y  ab  els  llorers  de  sas  victorias;  y  Ella  y  sas 
germanas  vivian  en  un  somni  divi  que  las 
embolcallava  nit  y  dia.  Sas  quatre  germanas 
eran  sas  companyas;  las  dugas  més  grans 
tenían  els  cabells  y’is  ulls  negres,  d’una  va¬ 
guetat  divina;  las  dugas  més  petitas  tenian 
els  cabells  entre  negre  y  ros  y’is  ulls  entre 
blau  y  negre;  totas  s’assemblavan  à  n’Ella, 
en  la  majestat  y  en  la  Puresa,  y  anavan,  com 
Ella  també,  totas  vestidas  de  blanch;  las  du¬ 
gas  més  grans  eran  com  dugas  poncellas  de 
taronjer,  à  punt  d’obrirse;  las  dugas  més  pe¬ 
titas  eran  com  dugas  flors  de  lliri  blanch 
aprop  de  l’aygua. 

El  castell  en  quin  vivian  era  inmens  com 
un  monastir  y  majestuós  com  un  temple... 
s’alsava  y  s’extenia  ab  las  murallas  cubertas 
d’anys  y  ab  las  grans  torras  cubertas  d’eura, 
en  un  amplissim  turó  desde  quin  s’hi  veyan 
posturejarse’ls  aucells  en  las  brancas  dels 
arbres  centenaris  del  gran  parch,  y  desde 
quin  en  las  magnificas  nits  s’hi  sentia’l  par¬ 
lar  dels  boscos  y  s’hi  aspirava  la  santa  flayre 
de  las  bosquetanas  flors,  qu’es  dolsa  com  la 
mel,  en  las  magnificas  nits  calorosas.  .  Al 
bell  mitj  del  ample  y  ombrejat  turó  el  ma¬ 

jestuós  castell  s’alsava,  semblant  à  un  ge¬ 
gant  secular,  que  fos  el  rey  de  las  valls  on- 
dulosas,  y  que  segués  en  un  tosch  y  riquis- 
sim  sitial,  tenint  per  dosser  el  cel  y  per 
catifa  la  boscuria.  A  la  part  del  devant,  en 
la  cambra  que  tenia’l  gótich  mirador,  es 
ahont  vivia’l  noble  castellà,  pare  de  las  cinch 
germanas,  es  ahont  totas  las  sacras  llegendas 
dels  vells  temps  semblavan  haverse  reunit  y 
omplian  de  destells  llur  venerable  y  revellida 
testa...  Quan  els  raigs  d’or  del  sol  que’s 
ponia  allà  d’enllà — en  las  montanyas  que 
s’oviravan  apenas — penetravan  dins  d’aque¬ 
lla  cambra  solemnial,  els  batalladors  trofeus 
s’iluminavan  y  reflectian  tristament,  recor¬ 
dant  el  destellar  de  las  armuras  sota  del  sol; 
recordant  la  remor  de  las  armas  al  compàs 
de  la  marxa;  recordant  el  brunzir  dels  cor- 
vats  corns  devant  de  las  enemigas  tendas; 
y  al  voltant  de  la  figura  d’aquell  vell,  sem¬ 
blavan  evocarshi  els  grans  fets  d’armas 
anyorats  y  las  esforsadas  conquestas;  y’is 
companys  difunts  semblavan  allargar  las 
fredas  mans  en  recordansa  de  las  jovas  y  es- 
fumadas  épocas;  y  cada  jorn,  sota  la  besada 
del  sol  ponent,  s’animava  la  pàlida  y  vigoro¬ 
sa  cara  del  noble  vell  y  tremolava  dolsament 
la  seva  argentada  cabellera. 

A  la  part  del  darrera,  aquell  castell  era  com 
un  legendari  palau,  d’aquells  que  somniém 
quan  som  nins;  d’aquells  que  veyém  en  la 
infantívola  edat  reflectintse  en  llachs  sens  fi, 
assadollantse  ab  l’augusta  poesia  dels  nú¬ 
vols  que  demunt  seu  passan.  Era  una  visió, 
un  somni,  un  paysatje  maravellós  capàs 
d’inspirar  pensaments  celestials  à  la  pensa 
més  embrutidal...  El  seu  mur  era  d’una  se¬ 
veritat  augusta,  al  apareixe  cubert  per  la 
molsa  dels  anys  sota  la  vegetal  besada;  y’l 
turó  demunt  de  quin  el  gran  castell  era  edi¬ 
ficat,  à  n’allà  formava  com  una  extensa  pla¬ 
taforma,  enrajolada  ab  marbre  blanch,  ren¬ 
tat  per  las  besadas  de  la  pluja  y  voltada 
pels  dos  costats  per  una  barana.  D’en  tant 
en  tant  arribava  fins  allà,  com  un  eco  esfu¬ 
mat  de  balada  guerrera,  el  soroll  de  la  pe- 
santa  armura  dels  centinellas  del  castell, 
qu'en  la  part  del  devant  la  guarda  feyan, 
peró  desapareixia  tot  seguit,  temerós  de 
profanar  aquell  virginal  lloch  ab  la  feixuga 
remor  del  ferro  barbre.  Al  recte  de  la  bella 
porta  qu’entrava  en  el  palau,  d’aquella  part, 
unas  amplissimas  gradas  de  marbre,  blanch 
també,  conduhian  al  peu  del  llach  grandiós 
que  s’extenia  à  baix;  en  els  replans  de  las 
baranas  hi  havian  estatuas  y  gerros  curullats 
de  flors,  que  desde  dalt  se  reflectian  en 
l’aygua....  y  aquell  llach  era  tranquil  en 
aquell  punt  fins  allà  d’enllà,  fins  al  lluny, 
donant  la  ilusió  de  que  la  plataforma  era 
una  illa;  y  era  matisat,  d’en  tant  en  tant, 
per  petits  jardins  isolats  qu’en  els  jorns  molt 
tranquils  semblavan  sospesos  maravellosa- 
ment,  semblavan  surar  com  si  fossen  vai- 

xells  prodigiosos. .  .  y  ’ls  blanchs  y  armó- 
nichs  cignes  contínuament  desfloravan  las 
ayguas  d’argent  deixant  darrera  seu  una  es¬ 
tela  semblanta  à  la  estela  qu’en  la  blavor 
dels  cels  nocturns  els  estels  que  cauhen  dei- 
xan...  Y  allà  baix,  com  una  nova  muralla 
inefable  de  verdor  el  voltava’l  parch  tan- 
cantlo  à  tot  esguart  impur,  protegintlo  de 
tota  profanació  forana...  y  molt  més  enllà, 
s’extenian  las  valls,  plenas  de  perfums  y  de 
càntichs,  las  valls  que  semblavan  jardins 
sota  del  cel  primaveral  d’aquella  encontrada 
benehida...  y  en  llontanansa,  emboyradas 
per  la  distancia,  se  veyan  desde'l  castell  las 
montanyas  d'aquell  resplandent  país,  que’s 
confonían  ab  els  núvols,  y  qu’en  las  marave- 
llosas  postas  de  sol  semblavan  amagar  dar¬ 
rera  seu,  un  inmens  y  rutilant  altar  que  des- 
tellava  ab  raigs  d’or  y  que  resplandia  ab 
magnífichs  resplandors  d’incendi. 

II 

En  aquellaparthi  havian  las  cinchcambras 
gentils  de  las  cinch  germanas.  La  d'Odonía 
era  tota  blanca,  com  el’càlzer  d’un  lliripy 
resplandia  com  resplandeixen  à  la  besada 
del  sol  las  blancas  flors.  Las  quatre  cambras 
de  las  demés  la  voltavan  semblantas  à  flay- 
rosas  celdas  d’abella.  Las  dugas  de  las  ger¬ 
manas  grans  eran  rosadas  com  aquells  som¬ 
nis  tan  consoladors  que  volejan  demunt  del 
nostre  cap  en  l’amorosa  edat  de  l’adolescen- 
cia,  y  las  dugas  de  las  germanas  més  petitas 
eran  blavas  com  dos  espays  de  cel  en  una 
purissima  nit  de  lluna. 

Y  aquella  part  del  castell  estava  vedada  à 
tota  presencia  intrusa,  aquella  part  del  cas¬ 
tell  era  omplerta  ab  el  sant  perfum  de  las 
cinch  verges  miraculosas  ..  En  ella  s’hi  respi¬ 
rava  l’ayre  més  purificat,  s’hi  aspirava  la  flay- 
re  més  bona.  En  ella  tot  lo  que  la  vista  po¬ 
dia  contemplar  semblava  ésser  d’un  altre 
món,  semblava  ésser  lliurat  de  tota  petita 
lletjesa  deficient  y  de  tota  malesa  descorat¬ 
jadora.  Semblava  talment  aquell  lloch  un 
lloch  en  quin  els  àngels  contínuament  hi  de- 
vallessin,  un  lloch  en  quin  las  més  santas 
aparicions  contínuament  s’hi  succehissin.  Tot 
era  en  aquell  punt  sagrat  per  la  continua 
oració  que  la  vida  d’Odonía  y  de  sas  germa¬ 
nas  formava,  y  que  s’esbandia  per  aquells 
entorns  com  un  perfum,  y  que  s’enlayrava 
vers  els  núvols  aquells  com  un  càntich.  Odo- 
ma  y  sas  germanas,  surtian  de  sas  cambras 
virginals  en  els  bells  instants  en  el  qúe’l  sol 
pujava;  en  els  bells  instants  somniadors  en 
que  las  clarors  rutilantas  del  nou  dia  empe- 
nyían  à  las  penombras  de  la  nit  ja  vella;  en 
aquells  instants  en  que's  deixondia  l’aucella- 
da;  en  que  l’aygua  del  llach  se  sublevava  dol- 
sament  y’s  desfeya  com  un  prech  en  onadas 
d'amor  demunt  de  las  gradas  de  marbre; 
en  que’l  bosch  cruixia  misteriós  com  si  las 
brancas  vellissimas  s’allarguessin  com  estol 


de  brassos  condormits  pera  llensar  la  peresa 
nocturna;  en  que  l’oreig  mormolava'y  pre- 
ludiava’ls  bens  que  duria  aquell  jorn  pro- 
tegidor  y  en  que’l  castell  se  despertava  tam¬ 
bé  espolsant  sas  inefables  cabelleras,  com  un 
d’aquells  guerrers  antichs,  braus  com  un  lleó 
y  hermosos  com  una  dona,  que  dormían  ab 
la  pesanta  armadura  al  demunt  y  qu’al  des- 
pertarse  sols  havian  de  tremolar  demunt  del 
cap  sos  cabells  perlejats  per  la  rosada. 

En  aquella  hora  surtian  las  cinch  germa¬ 
nas  de  sas  cambras  virginals;  y  cad’una  d’e- 
llas  portava  sempre  un’arpa,  y  las  quatre, 
quan  la  polsavan,  la  polsavan  lleument  se¬ 
guint  la  polsació  capdal  d’Odonía;  surtian  en 
aquella  hora  en  la  terrassa  omplerta  encara 
ab  las  fugidoras  vibracions  de  la  nit,y  àn’allà 
entonavan  las  cinch  el  seu  càntich  primer  sa¬ 
ludant  al  novell  dia.  Y  las  sevas  puras  veus 
al  surar  en  las  matinals  penombras,  sembla- 
van  un  batement  d’alas  d’un  aixàm  de  papa- 
llonas  blanquissimas  que  pampalluguejessin 
dolsament  à  las  penombrosas  lluhentors  de 
un  vespertí  crepuscle.  Y  ab  las  sevas  puras 
veus  s’evocavan  en  una  mateixa  evocació  tots 
els  somnis  qu’en  aquella  moribonda  nit  ha- 
vían  refrescat  el  cor  de  las  cinch  Verges  com 
una  rosada  espiritual  que  s’extén  ab  el  negre 
mantell  demunt  de  la  Vida,  y  ab  las  sevas 
puras  veus  semblavan  las  deixondidoras  can- 
tadas  dels  aucells  també  fóndreshi,  tant, 
que  mentres  durava  la  melodiosa  oració  tots 
els  accents  de  la  Naturalesa  d’aquell  benhau- 
rat  lloch  se  confonían  en  benehida  confusió 
ab  la  melodia  y  ab  el  cant  de  las  cinch  don- 
zellas. 

Quan  las  darreras  notas  parpellejavan  en¬ 
cara  demunt  d’ellas,  devallavan  totas  cinch 
per  las  esplendorosas  gradas  y  arribavan  en 
el  humit  lloch  en  quin  las  lleus  onas  las  hi 
besavan  las  sandalias  silenciosas;...  quan 
arribavan  allà,  una  nevada  professo  de  cignes 
las  venia  à  rebre,  fent  destacar  entre  las 
clarors  matinals  sas  armónicas  siluetas  re- 
cordadoras  de  llegenda;  las  cinch  germanas 
acariciavan  aquellas  petitas  testas  tan  blan¬ 
cas  que’s  centravan  majestuosament  pel  ges- 
to  d’aquell  coll  llarguissim,  y  entravan  en 
la  barca  que’s  bressava  allà  aprop,  hermosa 
com  un  d’aquells  cignes  encantadors  y  lleu¬ 
gera  com  una  grossa  flor,  despresa  de  la  tija 
y  nadadora...  Las  quatre  companyas  d’Odo¬ 
nía  empunyavan  cada  una  un  rem  daurat — 
que  promovia  capritxosas  y  dauradas  ilumi- 
nacions  al  fendir  l’aygua  llacustre — y  à  poch 
à  poch,  com  si  avancés  al  compàs  del  càntich 
mateix  qu’entonavan  las  ayguas  condormi- 
das  al  obrirse,  la  barca  se’n  avansava  tota 
voltada  de  cignes  blanchs!...  se’n  avansava 
vers  el  més  hei  mós  dels  petits  jardins  que 
demunt  del  llach  semblavan  sospesos,  men¬ 
tres  el  raig  del  sol  que  despuntava  més  y 
més  llumenava  tímidament  las  cabelleras  de 
las  Verges  remadoras,  que  destellavan  à 

cad’un  dels  moviments  de  las  femeninas 
testas.  Y  arribava  à  la  vora  del  jardí.  Las 
tendras  mans  abandonavan  els  rems  que  res- 
tavan  en  la  hermosa  barca,  y  Odonía  y  sas 
companyas  entravan  per  l’únich  y  estret  clar 
que  las  matas  y’is  arbres  feyan,  fins  à  son 
bell  y  amagat  interior...  Quasi  cada  día  en 
aquells  instants  el  sol  s’alsava  victoriós  1 1  u- 
menant  totas  las  valls,  tot  el  parch  y  la  gran 
extensió  d’aygua,  y  filtrant  també  sas  frisan- 
sas  fins  al  interior  del  isolat  jardí.  Aquest 
era  dolcissim...  al  seumitj  hihavia  unaltre  re- 
duhit  y  poch  fondo  llach,  matisat  de  nenú¬ 
fars  y  de  matas  de  lliri, ,y  armonisat  per  al¬ 
guns  dolls  de  la  seva  mateixa  aygua,  que 
surgian  y  s’enlayravan  fins  à  caure  altra  vol¬ 
ta  en  ell,  d’algunas  de  las  matas  mateixas  y 
que’s  desfeyan  en  plujas  d’argent,  fent  rega¬ 
limar  las  properas  y  jardinals  fullas  protegi- 
das  pels  alts  tronchs  dels  arbustos  que  dar¬ 
rera  seu  surgian...  En  aquell  paratje  sens 
igual  l’aygua  contínuament,  contínuament  hi 
cantava,  y  la  frescor  del  fullatje  apretat  y  no¬ 
vell  l’omplía  de  beatitut,  fins  en  las  mitjdia- 
das  estivals  més  xardorosas. 

Las  cinch  donzellas  abandonavan  demunt 
de  l’herba  las  cinch  arpas  al  arribar  à  n’allà, 
y  treyan  las  sandalias  de  sos  peus  nusos,  y 
silenciosament,  silenciosament,  descordavan 
llurs  blancas  túnicas  y  las  deixavan  escorre 
à  poch  à  poch  al  llarch  dels  seus  inmaculats 
cossos...  las  túnicas  restavan  demunt  l’her- 
bàm  com  escorsas  d’algún  capoll  acabat  d’o- 
brirse  y  las  castas  nuditats  de  las  germanas 
apareixia  diàfanament  enmirallantse  en  l’ay- 
gua  cadenciosa...  las  gotas  de  l’aygua  que 
surgía  à  dolls  prompte  lluhían  en  aquella 
marmórea  blancor,  com  gotas  de  rosada  de¬ 
munt  de  la  blancor  d’una  estarua.  Y  aprés, 
dolsament,  molt  dolsament,  s’endinzavan  en 
la  dolsor  de  l’aygua  freda,  y’is  amorosos  dolls 
las  cubrian  à  pler  cantant  sa  més  armóni- 
ca  cantada...  y  l’hora  somniosa  del  mistich 
bany  desapareixia  castament  en  aquell  pa¬ 
ratje  cadenciós,  en  aquell  lloch  discret  pera 
conreuharhi’ls  més  bells  somnis. 


Y  aprés,  quan  las  túnicas,  tendrament,  tor- 
navan  à  cubrir  els  tendres  cossos,  cada  una 
de  las  quatre  germanas  d’Odonía  desaparei¬ 
xia  entre’ls  núvols  de  flors  d’aquell  paratje 
y’n  cullía  las  més  flayrosas,  y  totas,  totas 
al  voltant  d’Odonia  las  anava  portant.  La 
flayre  de  las  arrancadas  flors  esdevenia  en 
aquells  instants  molt  més  intensa,  y  Odonia 
las  acariciava,  las  besava,  las  colocava  ten¬ 
drament  d’una  à  una  à  son  costat,  després 
d’havérlashi  tret  el  rastre  impur  d’alguna  be¬ 
sada  insectívola;  y  quan  sa  blanca  figura 
quasi  era  mitj  cuberta  pel  gran  munt  de  flors, 
entre  totas  cinch  capà  la  barca  las  conduhían; 
y  la  barca  balansejava  el  flayrós  pes  com  si 
bressés  el  son  darrer  d’aquellas  flors  sacrifi- 
cadas;  y  las  germanas  dins  de  la  barca  tor- 

navan  à  entrar;  y  aqueixa  s’allunyava  vers  al 
parch  oposat  al  castell,  encara  tota  voltada 
pels  blanchs  cignes.  Allavors  els  raigs  del 
sol  ja  cubrian  del  tot  aquella  benhaurada  ex¬ 
tensió  d’aygua. 

Y  la  barca — qu’havia  deixat  una  estela  de 
perfums  y  de  fullas  caygudas — arribava  fins 
al  parch;  al  ésser  allà  las  germanas  agafavan 
las  flors  y  per  ell  s’internavan  fins  arribar 
à  un  dels  molsosos  portals  qu’eran  en  l'alt 
mur  que’l  parch  del  castell  guardava;  y  allà 
las  esperavan  vuyt  vells  guerrers  servidors 
del  Comte  castellà,  dos  de  quins  portavan 
dugas  grossas  y  dauradas  paneras;  l’ una 
curullada  ab  las  prirneras  y  petitas  fruytas 
de  la  estació;  l’altra  curullada  ab  pans  aca¬ 
bats  d’eixir  del  forn,  tous  com  un  fruyt  ma¬ 
dur  y  rossos  com  cabells  d’àngel;  dos  més 
d’aquells  guerrers  agafavan  tot  seguit  la 
càrrega  de  flors  de  las  Verges,  que  contras¬ 
tava  inefablement  ab  aquella  veneranda 
velluria,  y  s’obria  alashoras  majestuosa  l’al¬ 
ta  porta  que  tancava  aquell  espay  de  muralla 
que  voltava’l  parch. 

Las  amplas  valls  apareixian  llavors  vi- 
brantas  sota  del  sol,  com  extensions  d’onadas 
floridas;  y  apareixian  també  llavors  las  cinch 
Verges  seguidas  dels  guerrers  en  aquell  se¬ 
cular  dintell. 

Y  afilerats  à  cada  banda  de  la  portalada 
esperavan  à  las  donzellas  una  munió  de 
mendicants;  ab  llurs  calvas  apostólicas  batu- 
das  per  las  diadas  nómadas  passadas  rebent 
el  sol;  ab  llurs  mans  agrahidas  y  tremolosas 
que  semblavan  de  cera;  tots  els  mendicants 
d’aquell  benhaurat  pais  eran  socorreguts  y 
amparais  pels  criats  del  Comte,  y  anavan 
cada  mati,  després  d’haver  surtit  de  las  ca- 
banas  blancas  que’l  Comte’ls  feya  edificar, 
à  rebre  un  donatiu  de  las  divinas  mans  de 
Odonía  y  sas  germanas...  Quan  las  cinch 
germanas  apareixian,  el  murmuri  de  llurs 
agrahidas  oracions  tremolava  com  una  au¬ 
rèola  resplandenta,  y  las  cinch  Verges  co- 
mensavan  à  repartir  la  santa  almoyna,  totas 
voltadas  de  llum.  Odonía  anava  prenent 
flors  dels  vells  brassos  dels  guerrers,  y  las 
depositava  en  las  mans  d’aquells  vellets  que 
la  veneravan;  la  flayre  d’aquellas  flors  surti- 
das  de  la  blanca  mà’ls  era  com  un  recort  de 
sa  felissa  y  esfumada  jovenesa;  y  besavan 
tots  aquella  almoyna  sublim  tal  com  se  besa 
un  donatiu  ofert  per  una  mà  reconfortadora. 
Aprés,  las  dugas  germanas  que  tenian  els 
cabells  entre  negre  y  ros,  à  n’els  pobres  afa- 
vorescuts  per  las  flors  s’atansavan  y’is  hi 
allargavan  dolsament  un  d’aquells  pans  que 
curullavan  las  dauradas  paneras;  els  humils 
llabis  besavan  també  aquell  pa,  y  feyan  vo¬ 
lar  las  benediccions  per  demunt  de  la  virgi¬ 
nal  hefmosura;  y  las  dugas  germanas  que 
tenian  els  ulls  entre  blau  y  negre  sentían  ba¬ 
tegar  els  cors  tendrissims  per  la  benfactora 
emoció.  Y  aprés  els  mendicants  sadollats 

d’alegria  eran  afavorescuts  per  las  germanas 
que  tenían  els  ulls  negres  y’l  cabells  negre  y 
ondós.  Aquestas  agafavan  delicadament 
las  fruytas  en  aquella  estació  cullidas  y  las 
oferian,  després  de  las  flors  y  del  pa,  à  n’a¬ 
quells  venerables;  y  las  germanas  de  cabell 
negre  semblavan  à  voltas  las  missatjeras  de 
la  futura  Tardor,  oferint  castament  els  pri¬ 
mers  tresors  de  sucosa  dolsor  qu’en  altres 
paissos  en  quins  la  besada  tardorenca  ja  hi 
havia  passat,  s’allargavan  inefablement  per 
demunt  de  las  brancas  fecondantas  y  pol- 
r'sosas. 

Y  aprés  els  pobres  afavorescuts  desapa- 
reixian  lentament,  à  travers  de  las  grans  ma¬ 
tas  qu’encatifavan  las  valls  aquellas,  com 

■  una  lenta  filera  de  pelegrins  tornant  de  sa 
pelegrinada  encoratjadora...  els  vells  guer¬ 
rers  se’n  portavan  à  poch  à  poch  las  paneras 
buydas,  y  la  porta  del  parch  se  tornava  à 
tancar  ab  un  grinyolar  d’esquerpa...  las 
cinch  germanas  s’internavan  pel  parch  altra 
volta,  dirigintse  al  llach;  y  en  el  lloch  de 
l’almoyna  tan  ditxós  hi  quedava  solzament 
quelcom  del  suspir  de  las  flors  qu’havían  re¬ 
frescat  las  vellas  testas! 

Y  quan  arribavan  al  castell  las  cinch  ger¬ 
manas  virginals  s'iníernavan  per  las  carn- 
bras  y’s  dirigian,  fent  ressonar  per  aquells 
llochs,  ab  cadenciós  ressó,’l  lleuger  soroll  de 
sas  petjadas  y’l  lleuger  frech  de  sas  túnicas, 
cap  à  la  cambra  del  Comte  envellit:  al  ésser 
allà,  la  veneranda  figura  d’aquell  vell  s’ani¬ 
mava  d’una  indescriptible  faysó,  com  si  ’l 
recort  del  amor  seu  li  hagués  esborrat  el 
recort  de  sas  conquestas  ressonantas;  y  per 
aquella  cambra  om plertaab  guerrers  despulls 
semblava  que  hi  hagués  emirat  un  vol  de  co¬ 
loms;  las  cinch  germanas  besavan  amorosa¬ 
ment  el  venerable  front,  eom  si  li  pàrí'es- 
sin;  y’is  llabis  del  pare  bet^purat  se  rifove- 
nían  castament  al  contacte  blanch  del  front 
de  las  cinch  fillas. 

Y  aquestas  retornavan  à  sas  cambras  altre 
cop;  ja  s’havian  extés  las  horas  del  mitjdia 
xafogós  quan  hi  arribavan,  y  un  silenci  de 
rosada  beatitut  ho  omplia  enterament  tot  en 
aquells  calorosos  espays  de  temps. 

Y  en  las  altas  horas  de  la  tarda  sublim, 
quan  el  sol  havia  minvat  son  aplanadora 
forsa,  comensavan,  per  Odonia  y  per  las  de¬ 
més,  els  purs  instants  de  somnis  y  divaga¬ 
cions,  els  purs  instants  en  quins  aquellas 
cinch  ànimas  s’enlayravan  juntas. 

Y  las  haguera u  vistas  alashoras  vagar  em- 
bolcalladas  ab  aquella  secular  flayre  dels  ar¬ 
bres  del  bosch,comsifossin  fillas  dels  tronchs 
nusosos;  à  semblansa  de  las  flors  que  d’ells 
se  desprenían  de  tant  en  tant;  las  haguerau 
vistas  explorant  ab  aquells  ulls  tan  virginals 
el  punt  del  cel  més  misteriós;  pensant  ab 
llur  volada  futura,  las  haguerau  vistas  asse- 

j  gudas  en  els  llochs  de  la  boscuria  més  ama¬ 


gats  y  esbrinar  à  n’allà’l  gran  secret  de  las 
robustas  socas.  Hi  havia  moments  en  queia 
flayre  del  bosch  semblava  trascendir  en  sas 
ondulosas  cabelleras;  en  que  per  las  túni¬ 
cas  que  velavan  la  puresa  del  seu  cos  hi  re- 
lliscavan  las  aucellals  cantadas;  en  que  Ellas 
semblavan  la  mostra  de  las  arrels  promete- 
doras  d’ombra  que  sota  terra  anavan  furgant 
y  en  que  semblavan  la  promesa  de  las  bran¬ 
cas  novell  as  ahont  las  fruytas  hi  semblan 
flors  y  ahont  las  cantadas  del  aucellàm  hi 
son  més  frescas 

Y  las  haguerau  vistas  alashoras  pregun- 
tarse  amorosament  quins  eran  els  somnis 
angelicals  qu’havian  esdévingut  en  la  des- 
aparescuda  mitjdiada,  y  las  haguerau  vistas 
en  las  horas  en  que  s’escampan  els  perfums 
crepusculars  cercar  el  més  perfumat  lloch 
de  la  terrassa  pera  desferhi’l  càntich  sublim 
de  la  oracio  vespertina. 

Y  aprés,  quan  els  vels  de  la  nit  havían 
devallat  com  benediccions  en  aquella  ben- 
haurada  terra,  las  quatre  companyas  ayma- 
van  sentir  d’Odonia  la  casta  veu,  surant  y 
floreixent  en  las  lluhentors  de  llurs  tocadas 
d’arpa;  y  en  el  sorollós  silenci  d’aquellas 
perfumadas  vetllas  estivals,  en  la  divina 
calma  que  per  aquells  entorns  en  aquellas 
nits  s’extenia,  el  cant  d'aquella  Verge  sens 
igual  semblava,  al  acompanyarse  ab  els 
sons  de  l’arpa  plena  de  flors,  la  oració  qu’en 
el  silenci  enlayrava  l’ànima  d’aquell  pay- 
satje  resplandent,  prometent  y  oferint  nous 
perfums  y  nous  cants  en  la  bella  arribada  del 
futur  dia. 

III 

Y  en  la  més  santa  d’aquellas  nits,  en  qui¬ 
na  el  fullatje  sorollava  sens  ésser  posture- 
jat  pel  vent;  en  quina’ls  estels  se  reflectian 
en  el  llach  com  si  somriguessin,  en  quina 
els  cignes  blanchs  esperavan  desvetllats 
quelcom  que  misteriosament  venia  y  en 
quina  las  apartadas  montanyas  feyan  desta¬ 
car  llurs  ondulacions  al  clar  de  lluna,  una 
extremitut  divina  va  penetrar  fins  en  las 
cambras  del  castell  més  recóndilas.  En  l’hora 
nocturna  en  que’ls  estels  semblan  volar,  sem¬ 
blan  deixarse  ohir  pantejants  desde  las  pro- 
fonditats  corprenedoras,  els  tous  de  fullatje 
resplandent  que  cubrian  las  altas  torras  se 
somogueren  com  alterats  per  una  potenta 
ventada...  y’l  gran  castell  esdevingué  en 
aquells  instants  com  un  cavaller  que  dormis 
armat  y  que’s  sentís  despertat  sobtadament 
per  una  visió  célica.  Els  vells  centinellas  que 
reslavan  endormiscats  deurían  sentir  alla- 
vors  quelcom  semblant  à  lo  que  sentiren  els 
primers  guardadors  del  Sant  Sepulcre  al 
veures  enlluhernats  per  la  sacra  resplandor 
y  al  sentir  vibrar  en  son  esperit  l’inefable 
instant  d’  aquella  resurrecció  sens  exem¬ 
ple...  Tot  el  castell  semblà  sentir  corre’l 
buf  diví  per  llurs  vellissimas  venas  de  pe- 

dra;  y  semblà  com  un  gran  altar  en  el  lloch 
en  quin-hi  habitava  Odonia!...  Y’is  aucells 
que  niuhavan  en  els  fullat jes  seculars  escla¬ 
taren  en  cansons  en  aquella  mitja  nit,  donant 
la  santa  ilusió  de  que  cantavan  apagadament 
sota  la  ofegadora  miljdiada;  y  en  el  pupt  que 
las  campanas  més  llunyanas  contestavan  als 
cants  dels  galls  que’s  perdian,  Odonia  y  las 
quatre  germanas  de  vestit  blanch  eixiren  de 
las  cambras  remembradoras. 

Eixiren  juntas,  à  poch  à  poch,  alleradas 
ab  una  alteració  inesperada,  y  avansaren  per 
la  extensa  plataforma  lentament;  els  róssechs 
blanchs  de  sos  vestits  eran  algunas  voltas 
semblants  à  alas  que’s  plegan...  y  las  sevas 
arpas  lluhian  à  la  llum  de  la  lluna  ab  una 
intensa  lluhentor.  Avansaren  per  la  extensa 
plataforma  fins  à  arribar  à  la  escala  besada 
pel  ljach;  al  arribar  à  n’allà  un  gran  defalli¬ 
ment,  inefable  y  sobtat,  feu  vacilar  à  Odo¬ 
nia;  la  feu  defallir  dolsament  en  els  brassos 
de  sas  companyas  mentres  se  li  animava’l 
blanch  rostre  ab  una  sobrehumana  expressió 
y  mentres  els  instants  de  la  nit  à  son  entorn, 
sobrenaturals  esdevenian.  Alashoras  com¬ 
prengueren  las  quatre  germanas  que  l’acom- 
panyavan,  qu’havian  arribat  els  moments 
sublims  en  que  la  volada  d’aquella  ànima 
sens  igual  esdevindria  més  alta,  y  la  con- 
duhiren  tremolosas  fins  al  peu  del  llach. 
Las  ayguas  brillavan  y  ho  reflectian  tot 
molt  castament,  aquella  nit,  y  las  cinch  figu- 
ras  vaporosas  foren  per  las  ayguas  reflecti- 
das  com  may.  La  barca  dolcissima  avansà 
allavors  sota’l  pes  dels  bells  cossos,  tal  com 
avansava  en  els  bells  matins,,  curullada  de 
flors  y  de  càntichs;  .avansà  sota  las  brancas 
dels  arbres  dels  jardins  isolats  que  s’allar- 
gavan  demunt  d’ella...  y  al  avansar  pro- 
duhi  en  las  ayguas  una  melodiosa  remor. 
Semblava  talment  que  la  barca  avansés 
entre  un  rastre  de  sons,  tal  com  en  els 
matins  avansava  entre  un  rastre  de  flors  y  de 
fullas  despresas,  y  la  estela  formada  en  las 
ayguas  per  la  barca  mateixa  s’allargava  com 
una  nota  capdal.  Mentres  las  germanas 
s’allunyavan  una  inquietut  sagrada  havia 
sorprès  el  son  del  noble  y  vell  Castellà,  y  li 
havia  fet  pressentir  quelcom  de  lo  qu’en 
aquella  santa  nit  succehiria,  y’is  vells  servi¬ 
dors  def  castell,  per  ordre  del  Comte  cerca¬ 
ren  allavors  en  las  cambras  de  las  fillas,  y 
devant  de  la  desaparició  d’Ellas,  tot  el  castell 
brillava  pels  finestrals,  conmós  per  las  llums 
dels  vells  servidors.  La  barca  avansà,  avan¬ 
sà,  fins  en  un  espay  que  deixavan  dos  acos- 
tats  jardins,  y  à  n’allà  va  aturarse.  Per  de¬ 
munt  de  la  barca  s’allargavan  las  brancas 
floridas  dels  gegantins  rosers,  ab  las  rosas 
properas  à  esfullarse,  y  una  gran  flayre  s’es- 
bandi  com  una  aurèola  per  aquells  entorns. 
Tan  bon  punt  la  barca  s’aturà,  caygueren 
demunt  de  las  Verges  las  fullas  de  las  rosas 
d’aquells  rosers,  com  si  volguessin  cubrirlas, 

y  al  caure  fregaren  las  cordas  de  las  arpas 
tan  lendrament,  qu’aqueïlas  semblavan  vi¬ 
brar  ab  vibracions  infantivolas...  Y  aquella 
sagrada  barca,  cuberta  per  la  pluja  de  las 
fullas  d’olor,  semblà  per  uns  instants  una 
gran  panera  en  quina  s’hi  guardessin  com 
joyas  las  cinch  flors  capdals  d'un  gran  jardí, 
tota  voltada  de  papallonas. 

Y  alashoras  Odonia  cantà,  cantà  entre  las 
fullas  despresas  dels  rosers,  ab  una  veu  mi¬ 
raculosa,  ab  una  inconeguda  veu,  com  si 
fos  la  veu  d’una  aparició,  y’l  seu  cant  darrer 
se  confongué  ab  els  perfumsquela  voltavan... 
Y  alashoras  al  entorn  de  las  Verges  tot  res- 
plandil...  Per  un  moment,  tota  la  mistica 
joya  d’aquella  santa  nit  s’ajuntà  al  entorn 
de  la  barca...  y  totas  las  melodías  semblavan 
surar  demunt  de  las  cinch  testas  femeninas... 
D’allà  dalt,  dels  núvols  resplandents  que 
semblavan  propers  à  obrirse,  una  sobrena¬ 
tural  claror  semblà  devallsr  com  un  raig  de 
sol  traspassant  els  raigs  de  la  lluna,  y  totas 
las  fullas  tremolaren  al  ensemps,  y  al  en- 
semps  se  sublevaren  las  ayguas,  y  la  blanca 
extremitut  dels  cignes  s’extengué,  com  la 
claror  rutilant  d’una  estrella  que  va  à  cau¬ 
re...  y  mentres  en  las  voras  del  llach  las  an- 
torxas  dels  criats  del  castell  s’hi  reflectian, 
l’arpa  d’Odonía’s  desprengué  de  las  blancas 
mans  y  ab  una  darrera  é  inefable  extremitut 
Odonia  desfallesqué  en  brassos  de  sas  com¬ 
panyas.  Y  en  aquell  instant  els  vells  servi¬ 
dors  del  Comte  castellà  s’agenollaren  en  las 
voras  d’aquell  llach  sagrat,  al  ovirar  la  barca 
resplandenta,  y’l  murmuri  de  la  oració  s’ex¬ 
tengué  com  un  sagrat  buf  per  demunt  de  las 
antorxas  que  sorollavan. 

Y  pel  raig  de  célica  claror  que  cubría  la 
barca  una  volada  d’àngels  allavors  devallà; 
las  vestas  d’angéliea  blancor  contrastavan  ab 
la  pàlida  claror  de  la  lluna  trista,  y  las  alas 
semblavan  grans  alas  de  cigne  blanch  plate- 
jadas  ab  lluhentor  d’estrellas. ..  y’l  vol  d’àn¬ 
gels  s’endugué’l  virginal  cos;  se  l’endugué; 
l’enlayrà  en  un  instant  dolcissim...  y  l’arpa 
abandonada  gemegà  ab  gemech  darrer...  y 
la  extremitut  dels  cignes  fou  més  intensa... 
y  per  las  brancas  dels  arbres  centenaris  par¬ 
pellejaren  totas  las  fullas...  com  si  l’ànima 
del  gran  bosch  anyorés  aquella  companya 
que  se’n  anava,  y  per  las  cambras  del  castell 
hi  passà  una  ventada  de  despedida  y  la  cam¬ 
bra  del  Comte  castellà  s’iluminà  ab  un  re- 
flecte  de  la  claror  celestial...  mentres  el  vol 
d’àngels  s’enlayrava  ab  el  divi  cos  y  mentres 
l’aubada  surtia  allà  d’enllà,  llensant  sos  pri¬ 
mers  destells  demunt  del  castell  gegantíu, 
que  restava  aturdit  com  si  la  millor  joya  que 
guardavan  sos  venerables  murs  li  hagués  si¬ 
gut  robada!... 

Y  més  tart  las  germanas  reculliren  l’arpa 
santa  del  llit  de  fullas  de  flors,  com  llegat  de 

la  germana  fugida  y  la  colocaren  en  un  nou 
altar  en  la  qu’havia  sigut  cambra  d’Ella...  y 
d’alashoras  cada  nit,  quan  las  campanas  dels 
entorns  responian  als  cants  dels  galls  que’s 
perdian,  las  quatre  germanas  entonavan  la 
oració  devant  de  l’arpa  d’Odonia,  y’is  habi¬ 
tants  d'aquellas  perfumadas  valls  y  d’aque- 
llas  montanyas  llunyas,  venían  cada  día  fins 
al  castell  pera  besar  l’arpa  d’or  y  pera  ohir 
la  vibració  d’aquellas  cordas  sens  igual,  que 
tantas  voltas  s’havían  conmós  sota  la  polsa- 
ció  d’aquella  Santa. 

Xavier  Viura. 


NOVAS 

Ab  el  present  número,  conforme  anuncia¬ 
rem,  comensém  la  publicació  de  Titellas  fe¬ 
bles,  obra  original  d’en  Frederich  Pujulà  y 
Vallés,  y  precedida  d’un  prólech  de  l’Emili 
Tintorer. 


Parlan  els  diaris  d’allà  y  alguns  dels  d’aqui 
de  que  ja  es  hora  deque  tornin  à  posar  las  ga- 
rantias  à  Barcelona...  Bueno.  Sembla  queia 
major  part  d’homes  públichs  (lliberals,  con¬ 
servadors,  revolucionaris,  etc.,  etc.),  creu- 
hen  lo  mateix  y  que  fins  el  govern  està 
decidit  à  fernos  aquesta  almoyna...  Bueno 
també. 


No  s’oblidi  aqueixa  gent  que  nosaltres 
no’n  volém  d’almoynas:  lo  únich  que  volém 
es  que  se’ns  respectin  nostres  drets. 

Se’ns  comunica  del  «Centre  Catalanista 
Sarrianench»,  qu’en  vista  del  estat  de  cosas 
actual  que  impedí  la  celebració  de  la  festa 
dels  Jochs  Florals  de  Barcelona,  igualment 
que  la  dels  d’Arenys  de  Mar, no  s’ha  publicat 
el  cartell  dels  Jochs  Florals  de  Sarrià  que 
dit  Centre  organisa  desde  l’any  passat,  espe¬ 
rant  pera  millor  ocasió  la  realisació  d’aques¬ 
ta  festa  poètica  y  genuinament  catalana,  que 
deuria  tenir  lloch  enguany. 

Publicacions  rebudas: 

El  Cor  del  Poble ,  per  Ignasi  Iglesias. — 
Barcelona.  —  Tip.  «L’Avens)).  —  Ha  surtit 
aquest  drama,  estrenat  à  primers  d’aquest 
any,  de  quin  ja’n  parlà  en  son  degut  temps 
nostre  critich  teatral.  Esmeradament  editat, 
ve  à  aumentar  la  llista  d’obras  dramàticas 
del  autor. 

El  prospecte  del  Colegi  de  Sant  Jordi,  di¬ 
rigit  per  en  Francisco  Flos  y  Calcat,  pel  curs 
de  1902-1903,  en  quin  consta  la  llista  d’es¬ 
tudis  de  dit  colegi  y’l  corresponent  quadro 
de  professors,  essent  son  director  espiritual 
el  doctor  Mariàn  Grandia. 


Fidel  Giró,  impressor. — Carrer  València,  31 1. 

Observacions  sobre  la  vida  moderna  (continuació),  per 
Emili  Tintorer.— Geroni  Rosselló,  per  Antón  Bus¬ 
quets  y  Punset.— Trets  de  fona:  VII,  Lo  que  no  se'n 
va  en  diners  se'n  va  ab  dinadas,  per  F.  Pujulà  y 
Vallés.  — Cansons  senzillas;  II,  III  y  IV,  per  Xavier 
Viura.— L'antich  Teatre  Grech:  IV  y  ultim;  Aristófa- 
nes,  per  Pompeyus  Gener  — <,Te’n  recordas?,  per 
Antoni  Font  y  Laporte.— Somni  de  noy,  de  Jean 
Rameau,  traducció  de  E.  Guanyabens.— La  enveja, 
per  Víctor  Català.— Plenitut,  per  P.  Martí  y  Peydro. 
— El  ball  popular,  per  Lluís  Via.— Camí  deBayreuth, 
per  Salvador  Vilaregut.— Novas. 

OBSERVACIONS  SOBRE 
LA  VIDA  MODERNA  « 

Apuntes  pera  un  llibre  que  no  surtirà  may 
XII 

Entre  totas  las  classes  d’animals,  l’home 
es  l’únich  que’s  vesteix,  es  l’únich  que’s  tapa. 
Es  un  fet  consumat  y  no  hem  de  buscarne  la 
rahó.  Els  moralistas  clàssichs  vos  diran  que 
ho  fa  per  pudor,  els  higienistas  per  netedat, 


(i)  Véginse’ls  números  107,  108,  112,  1 1 3,  120, 
126, 130  y  131  de  Joventut. 


els  artistas  amanerats  per’armonisar  las  for- 
mas,  els  aprensius  y  excéptichs — que  pen- 
san  que  la  Providencia  no  fou  suficientment 
previsora — per  precaució.  En  fi,  els  prudents 
vos  diran:  per  comoditat.  Als  primers  po- 
driam  (érloshi  observar  que’l  pudor  es  una 
cosa  convencional:  las  criaturas  no’s  donan 
vergonya  d’ensenyar  res,  y  las  personas  grans 
segons  las  costums  de  cada  país,  segons  si¬ 
gui  la  moda  y  segons  l’acte  material  qu’exe- 
cutan — als  balls  y  recepcions  d’etiqueta  las 
donas  ben  escotadas  y'is  homes  ab  calsa  cur¬ 
ta,  als  banys  y  en  bicicleta  ensenyant  las  pan- 
torrillas,  al  teatre  las  baylarinas  ensenyantho 
tot,  las  cucurullas  à  la  professo  ó  las  viude- 
tas  frescas  ab  llarch  manto  no  ensenyant 
res,  etc... — no’s  donan  vergonya  de  mostrar 
à  la  llum  ara  una,  ara  un’altra  interessantis- 
sima  part  del  cos  humà.  Per  pudor,  no’ns 
expliquém,  donchs,  cóm  l’home’s  tapa.  Als 
higienistas  podríam  dírloshi  que  fins  ara  no 
s’ha  demostrat  que  l’home  disfruti  de  més 
bona  salut  que’ls  demés  animals  gracias  al 
trajo,  y  que  la  netedat  y  bona  transpiració 
millor  s’obtindrían  anant  ben  despullats  y 
rentantse  sovint,  que  no  anant  cuberts  per 
compactas  vestimentas.  No’ns  convencen 
tampoch.  Als  pintors  de  coloraynas  se’ls  hi 
podria  fer  notar  que  sols  hi  hà  armonia  en  la 
veritat,  que  de  cossos  humans  n’hi  hà  de  bells 

y  n’hi  hà  de  lletjos,  y  que  si  un  determinat 
postís  dona  passatjer  relleu  à  un  determinat 
individuu,  un  altre  roba  à  nostres  ulls,  misti- 
ficàntnoslas,  formas  y  proporcions  espléndi- 
das.  Ab  lo  qual  s’hi  pert  més  de  lo  que  s’hi 
guanya,  puig  que  lo  lleig,  descubert,  podém 
deixar  de  mirarho;  mes  lo  bell,  tapat,  no  ho 
podém  endevinar.  No  es,  donchs,  rahó. 

Als  aprensius  se’ls  hi  pot  contestar  que’l 
calor  y’l  fret,  el  vent  y  la  pluja,  afectan  à  las 
diferentas  parts  del  cos  ab  la  mateixa  inten¬ 
sitat,  y  que  sols  la  costum  de  resguardar  de- 
terminadas  parts  del  organisme  fa  que  aques- 
tas  se  manifestin  més  ó  menys  sensibles  à 
l’acció  atmosfèrica.  Pràcticament  se  demos¬ 
tra:  un  nen,  acostumat,  se  passeja  al  bell  mitj 
del  hivern  ab  las  pantorrillas  núas,  y  no’l 
pren  un  ayre;  un  altre  las  porta  cubertas  ab 
compactas  mitjas  de  llana  y  agafa  un  reuma. 
Tampoch  ens  convencen,  donchs,  els  apren¬ 
sius.  {Tindran  rahó’ls  prudents,  els  que  diu- 
hen:  «Me  vesteixo  per  comoditat»?  Vejém  els 
seus  arguments:  «Per  medi  del  trajo — vestits, 
sabatas,  impermeables,  etc... — si  plou  no’m 
mullo,  conservo  la  pell  fina  y  blanca,  mitigo 
las  punxadas  y  demés  averías  que’ls  agents 
exteriors  poden  fer  en  mon  cos,  y,  en  fi,  con¬ 
servo  aquest  à  una  temperatura  normal  con- 
trarrestant  hàbilment  l’acció  variable  del 
temps.»  {Son  sólidas  tals  rahons?  Per  nosal¬ 
tres  no.  A  un  home,  en  estat  normal,  aguan¬ 
tar  un  xàfech  no  pot  produhirli  altre  efecte — 
sanitós — que’l  d’una  dutxa;  el  conservar  la  pell 
fina  y  blanca,  fa  que  la  conservém  més  sen¬ 
sible,  y  per  lo  tant,  al  més  petit  accident  sen¬ 
tim  ab  doble  intensitat  els  efectes  de  totas 
las  petitas  feridas;  per  altra  part,  el  color 
blanch  no  es  pas  estèticament  més  bell  que’l 
moreno;  y  en  fi,  en  quant  à  lo  de  conservar  el 
cos  à  una  temperatura  normal,  no  es  pas  una 
verdadera  venlatja.  Científicament  s’ha  de¬ 
mostrat  que  las  reaccions  son  saludables,  y 
sensitivament  que  son  agradables.  En  cam- 
bi,  no  acabariam  may  d’enumerar  las  grans 
incomoditats  que  l’anar  vestit  ens  proporcio¬ 
na.  Un  economista  vos  diria  que  la  humani¬ 
tat  pera  fabricar  sa  vestimenta  malmersa  dià¬ 
riament  una  suma  d’activitat  tan  enorme,  que 
empleada  per  exemple  en  cultivar  la  terra  do¬ 
naria  pera  nutrirla  una  setmana.  L’home  ci- 
vilisat  pera  vestirse  ha  afegit  voluntàriament 
un’altraclàusula  à  la  crudelsentencia  biblica: 


«Guanyaràs  el  pa  ab  el  suor  del  teu  front». 
— «Y’l  vestit  també!»  ha  dit  l’home.  Lo  qual 
es  un  xich  irrespectuós  pera’l  Creador,  puig 
resulta  irónich.  Peró,  ademés  d’aixó,  qu’es 
una  gran  incomoditat,  n’hi  han  d’altras  que 
no  per  ésser  petitas  son  menys  interessants. 
{Hi  hà  res  més  incomodo  que  tenir  de  ves¬ 
tirse  y  despullarse  à  voltas  quatre  ó  cinch 
vegadas  al  dia?  {Y  las  petitas  enfermetats 
dels  peus  que  no  reconeixen  més  origen  que 
la  pressió  del  calsat?  {Y  las  qu’ocasionan  la 
cotilla  en  las  donas  y  ls  colls  encartronats  en 
els  homes?  CY  las  desilusions  dels  que’s  ca- 
san  ab  una  estatua  que  sembla  grega,  y  re¬ 
sulta  després  un  maniquí ?  {Y’is  cabells  que 
cauhen  per  falta  de  transpiració?  {Y’is  qu’han 
de  fer  caldo  sense  pilota  perque’l  jornal  no 
arriba,  tenint  de  vestir  ab  decencia,  y  tantas 
altras  petitas  molestias  que  si  anéssim  ben 
despulladets  no  coneixeriam? 

Peró’l  cas  es  que,  sigui  quina  sigui  la  rahó 
à  que  obeheix,  Manar  vestit  es  un  fet  que 
s’imposa,  y  avuy  per  avuy  ens  es  impossible 
sustréurenshi.  L’hem  d’acceptar,  donchs,  en¬ 
cara  que  irracional,  com  à  necessari.  Evi¬ 
dentment  una  revolució  instanlania  y  abso¬ 
luta  pera  despullar  à  tothom  d’un  cop  seria 
no  ja  sols  impossible,  sinó  absurda. 

Conformemnos  ab  el  fet:  la  Humanitat  té 
d’anar  vestida.  Mes  acceptant  aixó,  {no  seria 
de  desitjar  que,  al  menys,  se  vestís  ab  un 
xich  més  de  sentit  comú  y  de  sentit  estétich? 
La  característica  de  vestir  —  concretantnos  à 
Barcelona — es  l’afany  d’ostentació  y’l  caprit- 
xo  individual,  que  casi  may  el  bon  gust  ins- 
piran.  Per  ostentació  y  capritxo  la  marque¬ 
sa  A  té  cinquanta  vestits  de  tots  colors,  for¬ 
mas  y  hetxuras  à  pesar  de  que  sols  un  ó  dos 
colors  van  bé  à  sa  cara  morena  y  una  caygu- 
da  de  linias  senzillas  va  bé  à  son  bust  es- 
culptural;  per  ostentació  y  capritxo  la  senyo¬ 
reta  B  té  quinze  sombreros  de  totas  midas 
y  guarnits  de  totas  las  faunas  y  floras,  essent 
aixís  que  sols  las  petitas  capotas  y  la  curta 
mantellina  enquadrarían  bé’l  seu  rostre  ova¬ 
lat,  el  nas  petit,  ulls  de  fura  y  dentetas  de  ra¬ 
tolí;  per  ostentació  y  capritxo,  el  marrech  de 
disset  anys,  fill  del  banquer,  se  posa  la  llar¬ 
ga  levita  creuhada  y’s  pert  son  rostre  angeli¬ 
cal  entre  un  llargarut  barret  de  copa  y  un 
plastró  que  li  ompla  mitj  pit;  per  ostentació 
la  burgesa  acomodada  cambía  quatre  richs 

trajos  de  seda  per  dia  y  una  sola  camisa  de 
cotó  per  setmana;  per  capritxo,  fulaneta  por- 
ta’ls  vestits  materialment  farsits  de  llassets, 
ysutano,  el  vell  vert  prou  conegut,  va  sem¬ 
pre  ab  els  pantalons  arremangats,  el  coll 
comprimit  y’l  puny  del  bastó  dintre  la  boca; 
per  capritxo  y  ostentació’ls  presumits  portan 
camisa  planxada  à  Novetats  fenthi  calor,  y 
de  seda  als  Pirineus  ahont  hi  fa  fresca.  Y  en 
fí,  per  capritxo,  per  ostentació,  per  mania  y 
per  moda,  tothom  vesteix  —  es  clar  que  hi 
han  excepcions — ab  un  mal  gust  y  una  inco¬ 
moditat  ben  llastimosos. 

Y  tot  íper  qué?  Per  falta  de  convicció.  Per- 
que  al  tractar  de  vestirse  ningú’s  pregunta  à 
sí  mateix  ni  demana  à  altres  més  entesos: 
«,;Quin  es  el  trajo  que  millor  m’anirà,  y  so¬ 
bre  tot,  quin  es  el  trajo  que’m  serà  més  có- 
modo?»  Tothom  se  diu:  «La  moda  d’aquest 
any  iqu’es  lo  que  preceptúa?  iQu’es  lo  que 
porta  la  marquesa  tal?...»  En  quant  à  lo  de¬ 
més,  tot  son  falornias! 


GERONI  ROSSELLÓ 

Ja  en  el  comens  de  la  restauració  de  nos¬ 
tres  Jochs  Florals,  Mallorca,  l’illa  daurada, 
la  estimada  de  Don  Jaume,  hi  aportà  son  tri¬ 
but  fent  que’ls  capdevanters  fossin  d’aquell 
clos,  puig  llevat  del  gran  Milà,  Rubió,  Bala¬ 
guer  y  Pons  y  Gallarsa,  mallorquins  eran  els 
altres,  y  encara  per  mallorquí  molts  tenen  à 
n’aquest  darrer,  y  aixis  res  té  d’extrany  que 
al  costat  del  anyorat  Aguiló  hi  anés  el  poeta 
que  acabém  de  perdre,  un  dels  més  grans, 
per  no  dir  el  més  gran  dels  llullistas,  ja  que 
à  ell  devém  la  publicació  de  las  obras  del 
penitent  de  Randa,  el  filosop  nacional  de 
Catalunya,  tasca  en  la  que  l’ha  sorprès  la 
mort  per  mala  ventura  nostra. 

No  aném  ara  à  escatir  l’obra  literaria  del 
cantor  de  Miramar.  Es  feyna  que  ja  l’han 
feta  plomas  més  autorisadas  que  la  nostra,  y 
altrement,  que  tampoch  podriam  ferho  en 
moments  com  els  presents  en  que  no  ha  pe- 
1  lat  la  ferida  que’ns  ha  deixat  la  desaparició 

d’un  dels  estels  de  primera  magnitut  quellu- 
hen  en  el  cel  de  las  lletras  patrias.  Nostre 
objecte  es  sols  que  Joventut  rendeixi’l  tribut 
corresponent  al  més  antich  dels  Mestres  en 
Gay  Saber,  lloch  qu’ha  escalat  ara’l  canonje 
Collell. 

Els  trevalls  d’en  Rosselló,  si  no  portan  un 
ayre  atractiu,  mostran  el  sagell  y  la  ovirado- 
ra  faysó  del  estil  popular,  d’avans  de  pros- 
tituhirlo  alguns  desequilibrats;  per’xó  son 
llegits  ab  fruhició  pels  que  no  cercan  novas 
formas  y  tendencias,  sinó  la  vera  poesia  que 
brolla  com  crestallina  deu  d’aqueixas  ànimas 
privilegiadas  que  venen  à  orientar  l’esperit 
de  la  rassa.  Tandebó  que  la  taleya  de  la  jo¬ 
venalla  intelectual  fos  escartejar  el  tresor 
d’aquesta  mena  de  poesia.  Potser  alashoras 
veuriam  desapareixe  aqueix  neurotisme  que 
invadeix  com  mal  agràm  el  jardi  de  la  gaya 
ciència. 

Si  seguidors,  en  l’ample  sentit  de  la  parau¬ 
la,  no  tenia  en  Rosselló  à  Catalunya,  en  cam- 
bi  à  Mallorca'1  seguia,  y  ben  d’aprop,  tot  l’es¬ 
tol  d’escriptors  qu’hermosejan  aquella  terra, 
considerantlo  com  à  Patriarca,  acudinthi 
afanyosos  à  consultarli  llursplans,  entomant 
sen  més  enardits  ab  la  llum  de  sos  consells. 

Descansi  en  pau  l’excelent  patrici,  y  trobi 
en  altra  patria  més  gran  menys  ingratituts 
y  la  corona  de  ver  llorer  reservada  als  genis; 
y  nosaltres  servém  sa  capdal  obra,  espill  de 
ben  pensar  y  de  ben  dir. 


TRETS  DE  FONA 

Lo  QUE  NO  SE’N  VA  EN  DI¬ 
NERS,  se’n  VA  AB  DINADAS 

VII 

Mariagna,  la  princeseta,  tira  pa  als  peixos 
del  llach  de  sa  possessió.  Marió,  la  peixatera, 
asseguda  à  la  platja  arregla  las  escas  dels  or¬ 
meigs  del  seu  marit. 

Un  jorn  Mariagna  devallà  cap  à  mar  à  ba- 
nyarse,  y  Marió  muntà  à  fer  llenya  al  bosch, 
y  à  mitj  cami’s  trobaren  y’s  posaren  à  enra- 
honar  de  sas  cosas  com  las  donas  fan. 

—  Jo  tiro  pa  als  peixos  del  llach  —  digué 
Mariagna. — Es  hermós  al  capvespre  véurels 
moures  dintre  las  foscas  ayguas. 

— Jo  arreglo  las  escas  dels  ormeigs  del  meu 
marit  —  digué  Marió.  —  Es  hermós  veure’ls 
peixos  cuhejar  à  la  paella. 

— No  sé  cóm  teniu  cor! 

— La  vida  m’ho  demana.  {Quin  bé  os  apor¬ 
ta  à  vos  el  pa  que’ls  hi  tiréu? 

— M’aporta  la  poesia.— 

Y  seguiren  enrahonant. 

— El  meu  espòs,  el  princep,  es  fí  com  una 
seda;  sembla  una  flor  sospesa  de  son  delicat 
bri.  De  mil  essencias  las  més  costosas  n’ex¬ 
hala  l’aroma. 


—  Sí,  es  cert;  peró  es  tan  hermós! 


—  El  meu  marit,  el  pescador,  es  ferreny 
com  una  roca;  en  son  esguart  hi  niua  la  tem¬ 
pesta;  d’algas  fa  olor  y  d’arengada. 

—  Si,  es  cert;  pero  es  tan  home! 

—  De  dia,  quan  mon  espós  es  à  cassera,  en 
ma  cambra  jo  hi  rebo  à  un  pescador. 

—  De  nit,  quan  mon  marit  es  à  llevar,  un 
príncep  visita  ma  barraca. 

—  cQué  vos  reporta’l  príncep? 

—  La  poesia,  Mariagna.  {Y  à  vos  el  pes^ 
cador? 

—  Ami  la  vida!  — 


CANSONS  SENZILLAS 

( Música  de  Joseph  M.  Carbonell.) 

II 

Las  rosas  blancas  que  van  k  morir 

L’Estiu  morent  s’apaga, 
la  Tardor  ve. 

Quina  tristor  amaga 
la  flor  nevada  d’aquest  rosè’! 

Pobras  rosas  marcidas 
al  bes  qu’avansa  de  la  Tardor! 

Qué  joyas  heu  sentidas 
en  la  estació  passada  del  Amor! 

Ara  vostra  olor  santa 
bentost,  bentost  al  vent  s’esvahirà, 

y  ab  fraternal  complanta 
tota  flor  al  jardí  vos  plorarà. 

Adeu,  nevadas  rosas  adoradas; 
may  vos  oblidaré; 
y  quan  esdevindréu  ben  esfulladas, 
en  mon  cor  reviuréu  totas  plegadas, 
oh  fillas  amicals  del  blanch  rosé’ I 

III 

Nocturna 

{No  sents  perlejar  l’aygua  del  surtidor?... 

Ara  totas  las  plantas  moren  d’Amor. 

Si  en  aquesta  hora  plascenta 
te  trobessis  somnolenta 
perduda  en  lloch  de  tristor, 
entre  la  calma  cayenta 
{de  quí  voldrías  favor? 

(No  sents  perlejar  l’aygua  del  surtidor?... 

Ara  totas  las  plantas  moren  d'Amor. 


Si  en  aquesta  hora  sagrada 
te  sentissis  contristada 
per  un  desengany  traidor, 
al  trobarte  abandonada 
{de  quí  voldrías  favor? 

{No  sents  perlejar  l’aygua  del  surtidor?... 

Ara  totas  las  plantas  moren  d’Amor. 

Si  en  aquesta  hora  profonda 
te  vegessis  moribonda, 
retuda  pel  propi  plor, 
en  ta  agonia  errabonda 
{de  quí  voldrías  favor? 

{No  sents  perlejar  l’aygua  del  surtidor?... 

Ara  totas  las  plantas  moren  d’Amor. 

IV 

Oració 

Alt  xiprer  sol 

de  soca  austera, 

que  rebs  del  dol 

la  sanch  primera, 

si  alguna  volta  has  d’ombrejar  ma  llosa 
fesla  ben  protegida  y  ben  flayrosa. 

Ab  ta  dolsor 

ben  protegida, 

ab  ta  dolor 

amorosida. 

Ben  lluny,  ben  lluny  dels  mots  d’impura  veu, 
ben  lluny  del  pas  feixuch  d’un  impur  peu. 

Bressa  mon  son 

ab  ton  murmuri 

que’l  baf  del  món 

no  s'hi  aturi... 

Y  com  tribut  constant  d’admiració 
veshi  signant  suau  benedicció. 

Xavier  Viura 

L’ANTICH  TEATRE  GRECH 


IV  Y  ULTIM. — ArISTOFANES 


l  mateix  temps  qu’arrelava 
la  Tragèdia,  en  el  Teatre 
de  Dionissos,  puja  à  las 
taulas  la  Sàtira  y’s  trans¬ 
forma  en  Comèdia.  La  es¬ 
cena  realsada  sobre  la  que 
la  Comèdia  apareix,  à 
Atenas,  no  posa  cap  fre  à 
sa  llibertat  originaria.  Al  contrari:  el  desver¬ 
gonyiment  es  la  seva  regla;  la  exageració  sa 
lley.  Aquell  empostissat  s’aixeca  pera  l’es¬ 
bojarrament,  com  la  taula  del  festí  pera  la 
orgia.  Sos  personatjes  son  màscaras  ajegan- 
tadas  per  enormes  caretas,  que  cubreixen 
com  grossos  cascos  els  caps  dels  actors.  Sos 
visatjes  fixos  y  exagerats  suprimeixen  tota 
gradació.  Son  caricaturas  esculpturals.  De 
cada  vici  sols  ne  retratan  la  ganyota  distinti¬ 
va  ó  dominant.  Cada  tipo  continua  inmóvil 
de  la  primera  à  l’última  escena.  La  màscara 
es  la  ensenya  grotesca  del  personatje.  Y, 
ademés  de  la  careta,  els  comediants  aumen- 
tan  sa  talla  ab  coturns,  ab  calsats  alts,  ab 
groixudas  solas  de  fusta;  bomban  y  alsan  els 
seus  pits,  inflan  sos  ventres,  geperudejan  sas 
esquenas,  ó  las  aixamplan;  segons  el  tipo 
modelan  els  seus  cossos.  Y  sa  veu  aumenta 
al  unisson  d’aqueixas  enormitats  fantàsticas. 
Ab  llengüetas  de  metall,  la  veu  sembla’l  so 
d’una  botzina,  ó  un  xiulet,  segons  els  cassos. 
Sols  ab  aqueixas  gorjas  d’aràm’s  podia  do¬ 
minar  un  públich  que  tenia  expansions  ai- 
xordadoras,  ab  espetechs  de  tempestat  des¬ 
feta. 

Y  en  aixó  arriba’l  geni  creador  de  la  Co¬ 
mèdia. 

La  Comèdia  en  aquest  periode  sols  va  te¬ 
nir  un,  peró  notabilissim  representant  en 
Aristófanes.  N’hi  hagué  d’altres  anteriors 
y  posteriors  com  Grates,  Eupolis,  Crati- 
nos,  etc.;  peró  d’ells  sols  ne  sabém  el  nom, 
per  lo  que’ns  cenyirém  à  parlar  sols  d’Aris- 
tófanes,  que  fou  contemporani  de  Sófocles  y 
d’Eurípides.  El  gran  talent  d’aquest  autor 
cómich  consisteix  en  presentar  las  cosas  pel 


seu  costat  ridícul.  Sos  assumptos  estan  pre¬ 
sos  de  la  política,  la  critica  literaria  y  la  Fi¬ 
losofia.  La  sal  àtica  està  escampada  à  mans 
plenas  en  totas  sas  comedias,  que  serían 
massa  fortas  pera’ls  nostres  dias,  dada  la 
cruesa  del  llenguatje  y  las  obscenitats  que 
contenen.  En  Las  Ranas  critica  als  literats 
del  seu  temps,  à  Euripides  sobre,  tot,  cre- 
yentse  qu’aixó  feu  determinar  al  gran  tràgich 
à  surtir  d’Atenas.  Ademés  d’aquestas  tenim 
complertas  Els  Núvols,  Las  Vespas,  Els  Ca¬ 
vallers,  Els  Acamians ,  Sócrates  y  Is  Sofislas, 
Lisistrata,  etc. 

Aristófanes,  d’aqueixa  gegantomaquia  que 
acabém  de  descriure,  d’aqueixa  sàtira  enmas- 
carada  sense  composició  regular,  sense  solta 
ni  volta,  mullada  encara  ab  el  vi  de  la  baca- 
nal,  va  saberne  treuren  obras  mestras.  A  son 
impuls  aqueix  caos  s’ordena,  apareixen  for- 
mas  d’una  maravellosa  poesia,  armonisa’l 
xibarri,  de  la  bogeria’n  fa  surgir  la  rahó.  Ab 
las  colossals  caretas  ens  fa  sentir  sobre  la 
Terra  la  inextingible  rialla  dels  Deus  olim- 
pichs. 

Aristófanes  era  avans  que  tot  un  ateniense 
en  el  verdader  sentit  de  la  paraula,  un  ciutadà 
viril  y  lliberal  que  combatia  tot  lo  que  po¬ 
gués  produhir  la  destrucció  de  la  seva  Repú¬ 
blica.  Mort  Pericles,  Atenas  va  perdre  son 
fré  y  sa  regla.  El  número  va  destronar  la  Inte- 
ligencia.  La  llibertat  minva.  La  igualtat  se 
presenta.  A  combatre  aixó’s  dirigeix  son  plan 
estratégich,  cubert  per  sa  exuberant  fanta¬ 
sia.  Las  sevas  mascaradas  tenen  un  ordre 
com  si  fossin  falanges.  Tots  els  seus  perso¬ 
natjes,  homes  ó  deus,  bestias  ó  fantasmas, 
simbols  ó  realitats,  tots  se  llensan  contra  la 
mateixa  colla  d’adversaris  enemichs  de  la 
Patria,  els  innovadors  malsans  de  l’antiga 
Atenas,  els  retórichs,  els  sofistas,  Sócrates, 
Euripides,  els  demagogos;  en  una  paraula, 
tots  els  farauts  dels  deus  y  de  las  costums 
absolutistas  d’Assia,  dels  deus  morts,  dels 
deus  lletjos,  y  de  las  turbas  igualitarias  y  ab 
instints  d’esclaus.  A  tots  aquests  putiners  els 

persegueix  el  gran  poeta  baix  totas  las  for- 
mas,  agressió  directa  ó  alusió  simbòlica,  lo 
mateix  à  Sócrates  que  à  Cleón,  qu’al  propi 
Demos. 

A  fuhetadas  llicencia  la  soldadesca  parti- 
daria  de  la  guerra.  Als  igualitaris  els  ridicu- 
lisa  mostràntloshi  sa  utopia  social  conduhint 
à  una  promiscuitat  barata  é  irrisòria.  Llensa 
un  aixàm  d'abellas  sobre’ls  jutjes  venals  y 
mercenaris.  Acumula’ls  núvols  com  una 
tempestat  sobre  la  casa  de  Sócrates.  y  fins 
baixa  als  inferns  pera  descoronar  à  Eurí- 
pides. 

Aristófanes  era,  avans  que  tot,  un  bon  ate- 
niense  de  l’época  heroica;  veya  caure  la  Pa- 
tria  à  la  ruina,  y  va  fer  retronar  la  seva  ria¬ 
lla  com  un  crit  d’alarma.  Aquest  esbojarrat 
era  un  sabi  y  un  gran  patriota;  hi  veya  desde 
molt  alt,  y  hi  veya  lluny.  Desde  l’Acrópolis, 
va  veure  venir  ja’l  deu  crudel  de  la  Etat  Mitja, 
el  deu  mort  que  regnaria  més  tart  sobre  la 
mort  del  individuu.  Aixís  els  seus  cops  de 
tralla  han  cinglat  totas  las  disposicions  de- 
cadentas,  totas  las  màculas  d’esclavitut  del 
populatxe  de  la  Grècia.  Y  à  cada  marca 
qu’ell  ha  fet,  à  cada  cinglada,  un  perill  mor¬ 
tal,  un  rebaixament  humà,  més  tart,  n’ha  sur- 
tit,  dant  la  rahó  à  la  seva  clarividència  Y  si 
la  Humanitat  ara’s  remonta,  es  contradint  lo 
qu’ell  va  contradir,  y  seguint  la  seva  alta  ins¬ 
piració  de  Llibertat  y  de  Vida.  Gracias,  Aris¬ 
tófanes!  Al  cap  de  vintiquatre  sigles  tu’ns 
ensenyas  encara  l’alt  cami  de  la  dignitat 
humana! 

Aquesta  lluyta  dramàtica’s  precisa  per  la 
parabase.  A  la  meytat  de  la  pessa,  el  chor, 
que  fins  alashoras  estava  agrupat  entre  l’ara 
bàquica  y  l’escenari,  desfila  à  lo  llarch  del 
teatre  y’s  coloca  com  en  iinia  de  batalla  de- 
vant  de  la  graderia  del  públich.  El  diàlech 
escénich  para:  ha  arribat  l’entreacte.  Llavors 
el  Corifeu  s’avansa  surtint  del  rengle  del 
chor  envers  el  públich  y  dirigeix  à  aquest  la 
parabase.  La  parabase  era  una  especie  d’aren¬ 
ga  en  que’l  poeta  descubría’l  seu  pensament. 
Devant  per  devant  del  poble,  li  explicava’l 
sentit  de  la  seva  obra.  El  Teatre  venia  à  és¬ 
ser  una  tribuna  en  els  entreactes;  l’histrió 
un  orador.  Aixís  apostrofava  directament  à 
sos  contraris  marcant  els  darts  ab  son  propi 
nom,  com  aquell  arquer  grech  que  firmà  la 
fletxa  ab  la  que  buydà  un  ull  à  un  rey  persa. 
Aristófanes  hi  està  magnifich  en  las  sevas 
parabases  Agafa  per  la  barba  à  Demos  y  li 
diu  tot  lo  que  té  en  son  cor,  buydantli  tot  lo 
que  hi  porta  dintre:  sas  acusacions,  sos  res¬ 
sentiments,  sa  compassió,  sas  súplicas;  y  li 
mostra  la  seva  imbecilitat  y  sa  inepcia.  En¬ 
tre  dugas  escenas  de  Els  Acarnians ,  pren  un 
casco  abonyegat  à  Marathón  v  à  Platea,  y 
capta  pels  invàlits,  pels  heroichs  veterans 
que  pateixen  misèria.  En  Els  Cavallers  tira 
en  cara  à  Atenas  sa  ingratitut  envers  sos 
antichs  poetas,  mostrantli  al  vell  Cratinos 


casi  centenari,  avans  llorejat  en  totas  las 
ciutats  de  Grècia,  arrossegant  son  esqueixat 
mantell  per  carrers  y  plassas,  quedantli  sols 
sos  gloriosos  llorers,  sechs,  y  sa  lira  muda. 
En  un’altra  obra  s’aixeca  com  sobre  un  pe¬ 
destal,  rebatent  à  sos  peus  à  Cleón,  el  dema- 
gogo  totpoderós,  com  l’Apolo  Pythio  trepit¬ 
jant  el  maléfich  monstre  que  d’aixafar  acaba. 
En  altra  avergonyeix  al  Jurat  del  premi  que  li 
refusà,  y  ab  mà  atrevida’s  cenyeix  la  corona, 
de  la  qual  no’l  consideraren  digne. 

Peró,  à  més  de  bon  patrici  y  gran  pole¬ 
mista,  Aristófanes  es  un  poeta  incompara¬ 
ble,  d’una  movilitat  infinita,  d'una  imagina¬ 
ció  maravellosa,  agrupant  tots  els  efectes  en 
sa  flexibilitat  ondulant,  la  forsa  y  la  gracia, 
la  invectiva  implacable  y  la  caricia  tendra. 
L’agilitat  de  son  estil  es  prodigiosa.  En  un 
moment  passa  de  la  exaltadora  marxa  diti— 
ràmbica  à  la  tendra  frescor  del  idili,  de  l’ado- 
ració  à  la  irrisió,  del  entussiasme  al  cinisme, 
de  la  contracció  de  las  cellas,  pròpia  de  la 
indignació,  à  la  boca  francament  oberta  de  la 
riallada  alegra.  Si  canta  la  glòria  de  la  Pa- 
tria, sembla  un  Tirteu  ab  la  llansa  enristrada. 
Si  insulta  à  un  enemich,  branda  contra  ell 
aqueixos  yambos  mortífers  d’Arquíloco,  que 
obligavan  à  Lycombo  y  à  Nerbula  à  penjarse. 
Si  sa  estrofa  s’obra  à  la  vista  del  camp,  sem¬ 
bla  la  flauta  de!  sàtir,  plena  del  ayre  dels 
boscos  y  del  oreig  humit  de  las  ayguas. 

De  prompte  una  ganyota  horrible  desfi¬ 
gura  sobtadament  la  seva  expressió  heroica: 
es  que  s’ha  girat  de  cara  al  baix  poble.  Baixa 
del  Temple  y  del  Pórtich  al  fangós  caminal, 
é  increpa  al  vulgo,  arribant  à  son  caló  gro¬ 
ller  yà  sas  parauladas  brutals  y  xabacanas. 

Ab  la  varietat  y  l’abundancia  de  paraulas 
y  de  sentits  tot  es  vida,  tot  es  profusió  y 
animació  en  sas  comedias.  Una  miriada  de 
figuras  de  l’época,  un  formigueig  de  detalls 
pululan  en  sos  versos.  Alegrias  agrestas,  xe¬ 
rrameca  de  donas,  renvinas  domésticas,  ba- 
rallas  de  mercat,  interiors  de  cuyna,  escenas 
de  tribunals,  tumultes  de  plassa  pública,  tot 
ho  ha  pintat  Aristófanes  de  mà  mestra.  Si 
son  Teatre  hagués  desaparegut,  res  sabríam 
de  l’Atenas  del  sigle  iv.  Sens  ell,  tota  la  sal 
de  la  vida  àtica  s’hauria  evaporat. 

Son  distintiu  es  l’alegria.  Ella  ompla  tot 
son  Teatre.  Com  un  sol  rioler  sobre  un  camp 
de  batalla,  Aristófanes  espandeix  bon  humor 
fins  quan  executa  à  sos  enemichs.  Y  executa 
veyent  clar  als  homes  y  las  cosas  que  son 
culpables.  Sa  rialla  desenfrenada,  sa  irreve¬ 
rència  olimpica,  es  un  deu  qui  las  sosté.  Sa 
riallada  es  impulsada  per  l’esperit  de  Dionis- 
sos. 

Ab  son  chor,  ab  sas  flautas  y  sas  dansas, 
mantén  la  seva  comèdia  al  estat  de  divina 
borratxera  poètica,  exalta  son  ardor  y  la  sos¬ 
té  quan  la  nota  baixa,  al  alt  estat  de  la  baca- 
nal.  Els  recitats  son  trencats  d’una  manera 
imprevista,  el  diàlech  se  pert  en  un  cant, 

com  el  murmuri  d’un  xaragall  en  el  rumord’un 
riu,  com  el  rumor  d'un  riu  en  el  bramular 
de  la  mar  inmensa.  La  burla  pren  el  tó  ele¬ 
vat  de  l’oda  y’l  vol  lleuger  de  la  cansone- 
ta.  Y  sobre  la  burla  està’l  cant,  sobre  la 
sàtira  la  idea  nobla.  Aixís  sobre  las  riallas 
estrepitosas  domina’l  ditirambo  conmemo· 
ratiu  de  las  heroicas  guerras  médicas,  del 
vigor  de  las  antigas  costums,  de  las  delicias 
de  la  vida  en  plena  Naturalesa,  del  goig  y 
l’abundancia  de  la  brema  y  de  la  pesca,  del 
esplendor  dels  núvols,  de  la  felicitat  dels 
aucells  y  dels  sers  nobles  y  lliures.  Y  el 
chor  que  dona  aquesta  tònica  elevada,  go¬ 
verna  la  Comèdia,  es  l’ànima  del  seu  movi¬ 
ment,  harmonia  del  seu  soroll. 

Aristófanes  es  el  tipo  únich  del  seu  Art. 
De  las  sevas  onze  comedias,  que’ns  han  arri¬ 
bat  fins  à  nosaltres,  se’n  desprèn  un  esperit 
únich,  que  no  s’ha  vist  may  més  en  la  Histo¬ 
ria.  El  món  no  ha  vist,  y  pot  ser  no  veurà 
may  més,  un  tal  espectacle.  La  orgia  dirigida 
pel  geni;  i’Estat  debatut  y  fins  subordinat  al 
individuu,  sobre  la  escena;  el  Teatre  rivali- 
sant  ab  l’Agora;  la  critica  universal,  arma¬ 
da  ab  l’audacia  d’una  fantasia  absoluta;  la 
rahó  guiant  l’esbojarrament  de  la  exuberàn¬ 
cia  de  la  vida. 

Una  advertència.  Aqueixa  Comèdia  llibe¬ 
ral,  nascuda  ab  la  llibertat  d'Atenas,  sols  po¬ 
dia  viure  magnifica  mentres  la  F’atria  fos  lliu¬ 
re.  Una  llibertat  ampla  y  una  prosperitat  sò¬ 
lida,  solas  podian  tolerar  aqueixa  artística 
llicencia  satírica  sense  límits.  Quan  l’autò¬ 
noma  Atenas  declinà,  ja  fou  impossible. 

Sols  més  tart  reapareix,  però  molt  min¬ 
vada. 

Encara  tingué  Grècia  alguns  autors  dra- 
màtichs  y  alguns  tràgichs  més,  dels  que  sols 
ne  sabém  el  nom,  però  tan  mitjans  que  pot 
dirse  d’ells  qu’ab  la  mort  del  autor  de  Me- 
dea  vingué  la  decadèn¬ 
cia  del  género  tràgich 
à  Atenas,  y  ab  la  d’Aris 
tófanes,  la  desaparició 
de  la  Comèdia. 


<TE’N  RECORDAS? 

Aquell  dia  estavas  més  hermosa  que  may. 
La  pàlida  llum  del  capvespre’t  banyava  ab 
sas  onadas  plascentas.  Mitj  ajeguda  en  la 
marquesina ,  aspiravas  ab  fruhició  un  pom  de 
flors  que’s  marcían  lentament  espargint  per 
tota  la  cambra  una  flayre  agradosa. 

Tos  cabells  negres,  despartits,  te  queyan 
ondosos  pels  polsos  enquadrant  ta  carona 
esgroguehida  per  l’insomni;  tos  ulls,  voltats 
per  cercles  moradenchs,  tenían  una  dolcesa 
que  captivava;  tas  miradas  tenian  quelcom 
de  dolorosas... 


Al  contemplarte  tan  bella,  la  meva  ànima 
experimentava  una  sensació  fondissima,  y 
bregava  dintre  meu  com  pera  explayarse, 
com  pera  comensar  l’etern  idili,  la  cansó 
eternament  bella.  Tu’m  miravas,  tos  llabis 
molsuts  y  rojos  s’entreobriren  somrihent; 
potser  endevinavas  lo  qu’en  el  meu  cor  pas¬ 
sava,  y  potser  per’xó  vas  estar  tant  temps 
mirantme  fit  à  fit,  escorcollantme  ab  ta  mira¬ 
da  sense  dir  paraula...  En  aquella  ocasió 
^per  qué  parlar?  Si’ls  ulls  eran  més  elo¬ 
qüents  que  las  expressions  més  fogosas  y 
apassionadas! 

Quan  ab  veu  melodiosa’m  vas  contar  l’ex- 
trany  somni  que  la  nit  passada  havías  tingut 
y  que  tant  te  preocupava,  feya  estona  que  jo 
ho  havia  conegut  que  volías  expíayarte,  que 
volias  comunicarme  lo  que  t'apesarava.  Des¬ 
prés  vas  dirme  que  sols  à  mi’ls  havías  con¬ 
tat  aquells  epissodis  tétrichs  qu’havian  es- 
pahordit  ton  esperit,  y  que  sols  en  mi  tenias 
confiansa,  peró... 

La  dolsa  armonia  qu’eixía  de  ta  boca 
fou  interrompuda  per  un’altra  armonia  soro¬ 
llosa  y  alegroya:  alia  en  el  saló’s  divertian, 
y  notant  ta  falta  vingueren  à  buscarte...  Sur- 
tires  amohinada.  Llavors  jo,  solen  ta  cambra, 
vaig  cullir  el  pom  de  flors  que  mitj  marcit 
havia  rodolat  per  la  catifa,  el  vaig  petone¬ 
jar  aspirant  ab  delicia  son  delicat  perfum,  y’l 
vaig  amagar  apropet  de  mon  cor. 

Tornares  ben  aviat.  L’agitació  de  la  dansa 
havia  restituhit  à  tas  galtas  aquellas  rosas  es- 
blaymadas  que  tempsenrera  sempre  hi  tenias; 
te  deixares  caure  en  la  marquesina ;  tos  ca¬ 
bells  ab  el  moviment  sobtat  que  feres  van 
destrenarse  y’s  van  escampar  serpejant  per 
ton  coll  y  per  entre  las  puntas  de  ton  cos 
blanch  com  la  llet. 

Vas  mirar  per  terra,  buscant.  Endevinant 
ton  pensament  y  sense  gosar  mirarte,  vaig 
posarme  la  mà  al  pit  inconscientment,  com 
volent  ofegar  els  batechs  de  mon  cor  qu’ale- 
tejava  depressa.  Cóm  s’animà  ta  mirada! 
Quin  somris  més  hermós  entreobrí  tos  lla¬ 
bis!...  Boig  de  felicitat  y  d’alegria,  vaig  acos- 
tarme  à  tu,  y  ajupit,  vergonyós,  ma  boca  anà 
vessante  casi  à  cau  d’orella  paraulas  tremolo- 
sas,  paraulas  que  no  recordo  perque  van  sur- 
tirme  del  cor  sense  que  mon  cervell  las  ab¬ 
sorbís  pera  tornarlas  més  correctas  y  embe- 
llidas,  peró  no  tan  sinceras  y  apassionadas. 

Varem estar llargaestona  xiuxiuejant.  Mon 
bras  passat  per  ta  cintura,  ben  acostats,  ens 
miravam  ab  delicia;  las  miradas  al  trobarse  s 
fonian,  eran  una  sola  que  ns  embolcallava  en 
un  nimbe  de  ditxa.  Nostres  llabis  se  busca¬ 
ren  y’s  uniren  en  un  bes  interminable,  apre- 
tat...  y’s  separaren  quietosos  pera  tornar  à 
juntarse  ab  més  passió,  ab  més  follia... 

Després...  després...  tte’n  recordas?... 

Antoni  Font  y  Laporte. 

SOMNI  DE  NOY 


YT  mort  se'n  va  anà  al  pou,  y  ja  arribat  allí, 
va  beure;  va  donar  pa  al  gos  devant  la  porta; 
y,  d’un  pomer  tot  pàlit  una  branqueta  morta, 
baixant  sobre’l  seu  cap,  de  pomas  se  va  ompli. 

Y,  haventho  ja  vist  tot,  l’estable  y  la  masia, 
y’l  fench  y  la  carreta,  y  haventho  tot  palpat, 
va  anarsen,  allavoras,  el  vell,  al  camp  aymat 
ab  dos  bous,  del  tot  blanchs,  que  un  àngel  conduhía. 


(DeJean  Rameau) 

Quan  al  vespre,  en  els  camps,  del  girassol  daurat 
cap  à  terra,  suau,  la  trista  flor  s’inclina, 
com,  en  la  catedral,  la  custodia  divina 
en  mans  del  prelat  baixa  quan  Deu  s’es  retirat; 

el  rústech  llaurador,  fatigat,  barboteja, 
mentres  s’esblayma’l  cel,  vespertina  oració. 

Després,  deixant  la  rella  clavada  en  un  recó, 
se  n’entra  cap  al  mas  à  temps  que  ja  fosqueja. 

Y  diuhen  qu’alashoras,  els  pagesos  ja  morts, 
baixant  del  cel  hont  son,  visitan  llurs  moradas, 
y’s  veuhen  llurs  figuras,  totas  de  llum  voltadas, 
cóm  obran,  silenciosas,  un  solch  en  els  vells  horts. 

Un  pageset  tristoy,  ja  fet  al  sol  y  al  ayre, 
creyent  de  bona  fe  lo  que  sentia  dir, 
volgué  passà  una  nit  al  camp,  sense  dormir, 
per  veure’l  seu  padrí,  finat  no  feya  gayre. 

Volia  que  sabés  qu’ell  no  era  pas  felís; 
que  duya  un  gran  estrip  que’s  feu  ab  una  aresta, 
que  may  anava  à  vespras  en  arribant  la  festa 
y  que  sovint,  sovint,  portava’l  ventre  llis; 

que’l  renyavan  per  res,  prenentsho  tot  à  malas, 
tot  y  no  ser  dolent  ni  haverse  emperesit; 
que  pregava  per  l’avi  quan  se  ficava  al  llit, 
y  que  li  des  un  sou,  que’s  compraria  balas. 

Quan  ja  va  teni  aprés  aquest  discurs  famós, 
segur  de  qu’en  el  mas  tothóm  ben  fort  dormia, 
fora’ls  esclops  dels  peus,  depressa  s’escorria 
cap  al  camp  mitj  llaurat,'  desert  y  tenebrós. 

Y  allí,  ab  molta  atenció,  sobre  l’herba  gebrada, 
ab  la  gorra  à  la  mà,  respectuosament, 

el  pageset  humil,  mirant  el  firmament, 
va  esperar  que'l  padrí  baixés,  prop  de  l’arada. 

Feya  una  nit  hermosa:  se  sentían  els  grills, 
s’anava  omplint  el  cel  d’estels  esplendorosos, 
y  vorejant  els  solchs  ab  fochs  maravellosos 
las  cuquetas  de  llum  encenían  llurs  brills. 


Dos  bous  del  Paradís,  d’aspecte  fabulós, 
lluhint  assobre’l  dors  unas  brodadas  mantas, 
y  ab  banyas  de  pur  nacre,  qu’havían  las  mans  santas 
de  la  Verge,  guarnidas  de  cintas  de  colós. 

Segur  qu’eran  dos  bous  valents  de  la  encontrada, 
dos  bous  als  qui’l  bon  Deu  el  cel  havia  obert 
y  pels  qui  bondadós  segava  fench  ben  vert 
als  peus  del  firmament,  à  cops  de  fals  daurada. 

Y  aquells  dos  bous  gegants,  per  l’àngel  duts  ensemps, 
varen  estar  junyits  devant  l’arada  antiga; 

y,  al  lluny,  pels  pins  flayrosos,  pels  prats,  per  la  garriga, 
varen  sentirse’ls  cants  dels  aucells  d’altre  temps. 

Y  l’arada,  alashoras,  lleugera  com  centella, 
va  senyalà  en  la  terra  un  solch  de  claretat, 
y’is  colomets  del  cel,  ab  peu  emboatat 

y  ab  pas  petit,  cercavan  cuquets  al  voltant  d’ella. 

Y  somreya,  felís,  l’encantat  infantó; 
y  l’avi  li  parlava,  tot  plorant  d’alegria, 
del  torn  d’argent  macís  de  la  Verge  Maria 

y  dels  camps  hont  peixían  els  remats  del  Senyó. 

Després,  alsant  els  brassos  envers  las  maravellas 
demunt  de  las  llurs  testas  extesas  sense  fi, 

— (jDius  que  voldrías  balas?  Aném,  vet’en  aquí. — 

Y,  ab  sas  mans,  à  la  nit  va  pendre  dotze  estrellas. 

— Juga,  hermós!  Juga  forsa! — Y’l  baylet  feu  rodar 
per  terra,  enlluhernat,  sas  grandiosas  balas; 
y  un  vol  de  serafins,  batent  rosadas  alas, 
pera  jugà  ab  el  noy  de  cop  varen  baixar. 

Mes  veusaquí  que’l  gall  ja  senyalava’l  dia, 
y'is  ulls  va  obrí’l  baylet.  Bon  Deu!  Quina  tristó! 

La  rella  jeya  inmóvil  en  el  mateix  recól 
Àngels,  balas,  padrí...  j tot  era  fantasia! 

—  Peró  potser  no  es  somni!...  jAdeussiàu!  |Adéu!  — 
Y  à  la  rosada  llum  que  per  sos  ulls  entrava, 
li  va  semblar  que  l’avi  amunt  se’n  entomava, 
ab  els  grans  bous  y  l'àngel,  envers  els  camps  de  Deu. 

E.  GuanyabÉns,  trad. 


Y  aclucà’ls  ulls,  cansada,  la  pobra  criatura; 
y  allí,  contra  la  rella,  bentost  se  va  adormí; 
y  va  veure  baixar  del  cel  al  seu  padrí, 
de  resplandenta  llum  voltada  sa  figura! 

Duya  uns  esclops  daurats,  y  anava  caminant 
per  sobre  la  blancor  d’uns  núvols  com  de  llana, 
y  contemplava,  ab  ulls  de  dols  mirar,  la  plana, 
l’àrida  plana  amiga,  que'l  coneixia  tant. 

Ullava’ls  camps,  els  prats,  en  fi,  totas  las  cosas 
qu’ell  estimava,  en  vida.  com  pare  afectuós; 
y  l  vells  rosers,  al  véurel  mirarlos  amorós, 
obrían  altre  cop,  per’ell,  llurs  vellas  rosas. 


JOVENTUT 


LA  ENVEJA 

(drama  rural) 

Entre  las  ruhentors  d’aquella  posta,  qu’era 
un  deliri  de  colors  encesos,  caminava  sere¬ 
na,  reposada,  ab  una  majestat  solemnial, 
com  una  gran  dehesa  camperola.  Son  bust 
rublert  de  sava  trontollava  acompassada- 
ment,  ab  un  ritme  sever  ple  d’armonia, 
com  lo  d’un  poema  clàssich,  y  sota  del  gipó 
s’hi  endevinava  lo  pit  dret  y  sencer  com  un 
portent  d’ivori,  mentre  al  entorn  del  rostre, 
blanch  y  macis  com  una  admetlla  tendra,  la 
cabellera  rossa  mateix  qu’espigas  secas,  li 
feya  un  nimbe  d’or;  y  ab  ayre  de  corona  d’un 
imperi  xamós,  fundat  en  las  excelsituts  de  la 
matèria,  duya  sobre  del  cap  una  panera  que 
no  semblava  d’esquerdalls  de  canya,  sinó  de 
llencas  d’or  entreteixidas.  Dins  de  la  pane- 
reta  resplandian,  ab  son  esplet  de  vivas  colo- 
raynas,  las  primicias  de  früyta  novella,  ma¬ 
teix  que  un  Deu  vos  guard  de  primavera. 

Tornava  d’un  hortet  de  terra  parda,  de 
cullirhi  la  fruvta  primerenca,  ab  un  goig  vo¬ 
luptuós  de  jardinera  qu’esponcella  las  bran- 
cas  per  fer  un  pom  vistós,  present  de  reca- 
tada  prometensa;  y  encara  se  sentia  conmosa 
del  esfors,  tots  trèmols  los  narins  y  humida 
de  suor  la  pell  de  mare  perla. 

Caminava  serena  y  reposada,  com  qui  va 
per  camins  erms  de  misteris  y  sorpresas 
traidoras:  com  qui  està  refiat  de  que  l’espe¬ 
ra  la  pau  d’una  agradable  companyia. 

Sota  aquell  cel  rohent,  tot  ell  deliri  de  co¬ 
lors  encesos,  s’hauria  dit  qu’era  una  flor 
superba  à  punt  d'esbadallarse,  à  punt  ja  de 
granar  y  traure  fruyta...  Mes  no:  era  una 
flor  que  al  fons  del  càlzer  duya’l  rosech  d’un 
corch;  lo  gra,  lo  fruyt  que’s  pressentia  en 
ella,  com  en  la  branca  vigorosa  y  feta,  no 
esdevenia  may...  AI  poble,  de  motiu  li  de- 
yan  Forra,  perque  feya  deu  anys  qu’era  ca¬ 
sada  y  las  sevas  entranyas  restavan  infecon- 
das  com  entranyas  de  verge.  L’amor  havia 
pres  posada  en  ella  com  un  bon  deu  qu’ale- 
gra  ab  sa  presencia,  peró  sens  portar  dons; 
l’havia  feta  esposa,  mes  no  mare.  Son  ma¬ 
rit,  un  bon  noy  de  terra  cuyta,  se  la  volia  ab 
un  extrany  deliri;  fins  la  volia  massa,  segons 
deyan  las  comares  del  barri,  que  darrera  las 
portas  ajustadas,  espiavan  la  vivor  d’una 
abrassada',  ó  l’espetech  d’un  bes,  en  la  penom¬ 

bra  del  celler  dels  nuvis.  Mes  aquests,  pen¬ 
sant  sols  en  estimarse  com  un  parell  de  tór- 
toras,  van  passar  temps  y  temps,  fins  que 
cert  dia,  d’improvis,  repararen  una  cosa,  ex- 
tranyantse  de  no  haverho  notat  molt  temps 
enrera.  No  tenian  cap  fill!  Y’s  van  mirar  sor¬ 
presos  com  si  se  preguntessin  l’un  a!  altre 
lo  per  què  del  absurde,  peró  no  sapiguent 
què  contestarse,  tots  dos  van  quedar  muts. 

Mes,  si  fins  aquell  dia  no  sabian  lo  que 
fos  un  anhel  sense  mesura,  d’aquell  dia  en 
avall  ja  van  saberho.  A  son  goig  de  volerse 
perque  si,  ab  deliri  egoista,  s’hi  barrejà  l’es¬ 
calf  d’un  nou  desitj:  desitj  de  que  l’amor  que 
se  tenian  pagués  en  bona  lley  lo  que  devia. 

Ja  no  era  un  impuls  inconscient  lo  que 
unia  sos  llabis,  sinó  certa  esperansa  fala¬ 
guera  d’una  nova  ventura  més  serena.  Lo 
pensament  del  fill,  mateix  que  una  corrent 
misteriosa,  los  atreya  sovint  l’un  cap  à  l'al¬ 
tre,  y  ella  s’enrajolava,  y  ell,  trèmol  y  esblay- 
mat,  se  la  mirava  ab  una  humil  tendresa, 
com  si  anés  à  endressarli  una  pregaria:  com 
si  reverenciés  en  los  encisos  d’ella  l’encís 
d’un  nou  encís  pròxim  à  nàixer...  Y  anavan 
esperant,  ab  frisaments  de  goig  y  ab  in¬ 
quieta  confiansa,  lo  gran  adveniment. 

Mes...  va  passar  un  any,  després  un  altre, 
sens  un  petit  senyal:  y  marit  y  muller,  impa- 
cientantse,  van  sentir  que  l’engunia’ls  cor¬ 
prenia:  son  anhel,  poch  à  poch,  va  concen- 
trarse,  va  anar  fentse  tossut  y’s  tornà  idea 
fixa.  En  aquell  punt  lo  poble  olorà’l  drama  y 
ab  son  instint  pervers  de  bèstia  inferior, 
clavà  l’urpada  al  punt  que  més  dolia  y’is 
anomenà  Forros...  lo  motiu  pregoner  de  sa 
desgracia. 

Llavors  en  lo  front  d’ell  una  ira  mal  co¬ 
vada  hi  gratà  un  solch  profond,  y  en  los  se¬ 
rens  ulls  d’ella,  un  deix  de  melangia  anyo- 
radissa  hi  destrià  reflexes  de  tristesa. 

Mes  encar  la  esperansa  persistia,  puig  sos 
cossos  sencers,  gentils  y  joves,  los  hi  sem- 
blavan  bona  prometensa  y  la  mellor  penyora 
d’esperansa. 

(No  tenian  fillets,  y  ben  xamosos,  tants  de 
sers  imperfectes?  (Donchs  per  qué  ells,  que 
no  ho  eran,  no  podian  tenir  una  niuhada 
d’àngels  d’anquetas  tovas  y  ullets  com  un 
cremell...? 

Ay!  Aquells  bons  esposos  no  sabian  qu’en 
los  jardins  humans,  com  entre  plantas,  lo 

plansó  més  bonich  no  es  pas  lo  que  més 
lleva...  potser  per  massa  sava!  Lo  que  se’n 
va  en  ufana’s  pert  en  fruyta,  y’is  amors  més 
rohents,  los  més  estèrils. 

Per  aixó,  tal  vegada,  anavan  passant  me¬ 
sos,  y  d’aquella  niuhada  tan  volguda  ni’l 
devanter  lograren:  fins  que,  poch  à  poquet, 
la  esperansa  sagrada,  acaronada  ab  tant  d’an¬ 
hel  un  dia,  comensà  à  destriarse  com  una 
fumarel-la  d'un  foch  que  no  ha  esclatat  ni 
una  guspira. 

Una  vegada  més  no  havia  sigut  lo  que 
semblava  qu'hauría  hagut  de  ser:  una  vega¬ 
da  més  en  lo  jardí  dels  somnis  s’havia  des¬ 
fullat  una  poncella  sens  haver  esclatat  y  sigut 
rosa. 

Mes  ab  tot,  als  deu  anys  de  matrimoni, 
encara  s’estimavan  ab  igual  voluntat,  igual 
constància,  però  sense  cap  ansia  ni  deliri. 
Son  afecte  profond,  inalterable,  era’l  de  dos 
companys  que  van  plegats  per  la  mateixa 
via  y  estant  predestinats  à  una  comuna  sort 
ó  desventura.  Vivian  resignats,  y  al  creuhar- 
se  tranquilas  sas  miradas  ja  no  trahian  la 
passada  febre;  ja  no  se  preguntavan: — cQuí 

sab...?  Potser  al  fi ! _ — Però,  sobre’l  front 

d’ell,  hi  havia  quedat  aquella  arruga,  fruyt 
del  neguit  d’un  dia,y  en  los  serens  ulls  d’ella, 
lo  deix  de  melangia  anyoradissa  qu’afinava 
sos  trets  y’is  ennoblia:  y  à  tots  dos  al  plegat, 
à  tall  de  patrimoni  indivisible,  lo  motiu  ve¬ 
rinós:  lo  nom  de  Forros. 

Y  tornava  del  hort  la  bona  esposa,  coro¬ 
nada  de  fruyta  primerenca,  rihent  ab  son  es- 
plet  de  coloraynas.  Al  arribar  à  casa,  ab  un 
somris  d'amiga  que  no  oblida  al  amich  per 
lluny  que’l  tinga,  buydaría’l  present  sobre  la 
taula  y  li  diria: — Mira  quin  bé  de  Deu!  La 
duch  expressament  perque  la  tastis...  — 
Y  anava  caminant,  calma  y  serena,  com  una 
gran  dehesa  camperola;  y  l’esclat  fantasiós 
d’aquella  posta  li  tenyia  ab  reflexes  purpu- 
rins,  com  sanch  d’una  matansa  imaginaria, 
los  brassos  ferms  y  gràcils  com  pilarets  de 
marbre  y  la  cara  escayenta. 

Arribà  als  magraners  d’aquella  feixa,  y  ab 
una  gran  sorpresa  senti  aquell  cop  de  cor  y 
aquella  angoixa  extranya  que  l’havían  ferida 
à  la  pujada  y  que  va  perdurar  bon  tros  de 
tarda,  mentre  enesprà  las  monjeteras  ten- 


dras  y  abeurà  son  hortet  rega  per  rega. 
Sols  qu’ara,  era  més  viva  aquella...  cosa: 
com  un  encegament,  una  frisansa,  un  des¬ 
fici  que  feya  defalliria,  clavantli’ls  peus  en 
terra  y’is  ulls  en  aquells  arbres,  convoyats 
en  un  clos,  com  guardas  aturats  de  la  pla¬ 
nura! 

Lo  sol  s’havia  fos,  y  sos  darrers  esclats  lu* 
xuriosos  foguejavan  pel  cel  com  flamaradas 
d’un  incendi  llunyer,  enrogint  y  velant  ab 
pols  de  porpra  lo  clap  de  magraners.  Y  à 
n’ella  van  semblarli,  com  molls  dias  enrera, 
encar  ensagnantats  de  sa  florida;  sols  que 
d’aquellas  flors  no’n  quedava  una  y  en  son 
lloch  apuntavan  las  magranetas  novas,  ma¬ 
teix  que  caparrons  de  reys  de  ninas,  tots  ab 
sa  coroneta  retallada. 

Oh,  aquellas  magranetas  tan  menudas, 
si’n  tenian  d’encís  aquella  posta! 

Sentint  veni’l  capvespre,  adelerat  com  una 
mala  nova,  entre  remors  de  grills  y  de  mis¬ 
teri,  fent  un  suprém  esfors  ab  tota  l’ànima, 
donà  un  pas  endevant...  Mes  aquella  recansa 
tan  inmensa  de  nou  li  feu  girar  lo  cap  en¬ 
rera,  y’is  ulls,  anyoransats  com  ulls  d’ovella, 
se  li  ompliren  de  llàgrimas:  d’unas  llàgrimas 
follas,  brolladas  de  cap  pena  coneguda, 
mes  d’un  anhel  etzarador,  sens  límits.  Y  re¬ 
culà  un  pas,  dos,  per’entrar  en  la  feixa... 
mes  de  sobte,  esverada,  fugint  la  temptació 
que  la  obsedía,  se  va  posar  à  corre  com  un  in¬ 
fant  poruch  que  pensa  en  los  fantasmas  de 
rondalla. 

Ab  las  mans  aguantava  la  panera,  feta  de 
llencas  d'or  entreteixidas,  y  en  son  rostre 
esblaymat  un  torbament  aconseguia  à  l’altre. 

Al  ser  als  corriols  de  vora  vila,  se  posà  al 
pas,  suada  y  angoixosa. 

Y  trobà  homes  y  donas  que  tornavan  del 
clos  ab  lo  fato  à  la  esquena:  donavan  tots  la 
bona  nit  ab  mandra — ab  la  mandra  que  dei- 
xan  vuyt  horas  de  trevall  à  la  soleya— y  ella 
ni'ls  hi  tornava,  y  per  no  rompre  en  plor,  se 
mossegava’l  llabi,  molsudet  y  vermell  com 
las  cireras. 

Y  anava  barrohera,  empesa  pel  desitj  d’ar¬ 
ribà  à  casa.  Al  traspassar  la  porta,  deixà  al 
sol  la  panera  y  s’aclofà  demunt  d’una  cadira. 
Son  marit,  al  sentiria,  va  surtir  à  la  porta  de 
la  cuyna,  ab  la  rialla  als  llabis. 

— Qué  tart  qu’has  arribat!  Tot  esperante, 
ja  t’he  cuyt  lo  sopar... 

— Ay,  Deu  t’ho  pach,  fill  meu!...  Si  tu  sa¬ 
bessis!... — 

Y  sentintse  reviure  ab  lo  raig  de  bondat 
que  l’acullía,  cuytà  à  parar  la  taula  y’s  van 
asseure.  Mes,  tantost  aixecava  la  cullera  per 
comensar  la  sopa,  va  tornar  à  feriria  ab  gran 
malicia,  com  una  fuhetada,  lo  pensament 
traidor  de  las  magranas,  d’aquellas  magra- 
netas,  núas  tot  just  en  sos  volquers  de  grana. 

Y  apartà’l  plat  ab  fàstich,  y  esclatant  un 
sanglot,  fugi  escalas  amunt  com  una  boja... 

L’home,  balb  de  sorpresa,  quedà  boca¬ 
badat:  després  pujà  corrent  darrera  d’ella.  La 
trobà  dins  la  cambra,  ab  lo  cap  sobre’l  llit, 
plorant  desconsolada.  L’aixecà,  esmaperdut, 
mirantli’l  rostre...  Llavors  ella,  incapàs  de 
contenirse  ni  amagar  més  la  engunia,  l’a- 
brassà  fort,  ben  fort,  fins  à  ofegarlo,  y  li  con¬ 
fessà  tot,  acabant  poch  à  poch,  com  en  un 
somni: 

— Si  no  que  no  pot  ser...  casi  diria...  que 
dech  estar...  y  qu’aixó  son  envejas... — 

Lo  marit  la  deixà,  com  si  una  fona  l’ha¬ 
gués  ferit  al  cor...  Sense  color  als  llabis,  ab 
los  ulls  esglayats  la  mirà  fixo...  y  esclatant 
un  gran  crit  arràn  de  gola,  que  va  fer  so  com 
d’orga  enrugallada,  l’aixecà  à  pes  de  brassos, 
posantla  sobre’l  llit  com  una  ploma:  y  em- 
borratxanla  ab  un  ruixat  de  besos  y  acotant 
el  seu  cap  sobre’l  pit  d’ella,  amagà  dugas 
llàgrimas  rohentas...  D’ensà  qu’era  home  fet, 
sols  havia  plorat  un’altra  volta:  lo  dia  que 
perdé  à  la  seva  mare. 

Ell  mateix,  poch  à  poch,  va  despullaria,  ab 
un  profond  respecte,  com  si  fos  una  imatje 
venerada:  li  besà’ls  peus  descalsos,  l’abrigà 
dolsament,  y  al  fi  va  murmurarli  à  cau  d’o¬ 
rella: 


— No’t  moguis  pas,  que  torno  dessegui- 
da...— 

Y  somrihent  ab  misteri,  à  salts  y  bots  va 
devallar  la  escala. 

Sobre  aquell  llit  d’Olot,  ab  flors  y  àngels 
en  la  capsalera,  la  dona,  mitj-jeguda,  los 
ulls  lluhents  entre  la  inflor  dels  parpres  y  las 
galtas  encesas,  esperava,  esperava,  lo  cor 
avalotat,  tota  ella  concentrada  en  l’anhelosa 
espera. 

Passà  un  quart,  quelcom  més...  De  sobte 
retrunyi  tota  la  escala  ab  un  remor  alegre,  y 
entrà  ell,  lo  marit,  pantejant  de  la  folla  cor¬ 
reguda:  y  sense  dir  un  piu,  abocà  sobre’l  llit 
la  presentalla:  una  cascata  verda,  una  gran 
degollina  de  caparrons  pintats,  tots  ab  sa  co- 
roneta  retallada;  cada  un,  al  rebotar,  prenia 
una  espurneta  de  la  llum  del  gresol,  com 
derrer  esclat  de  vida... 

La  nova  mare  s’adressà  anhelosa,  ab  una 
estremitut  de  tots  los  nirvis,  badà’ls  ulls  res- 
plandents,  ubriachs  de  desitjós,  y  enfonzà, 
ab  avidesa,-  las  dugas  mans  en  mitj  de  las 
magranas. 

Se  posà  à  mossegar  de  l’una  à  l’altra  ab 
extranya  delicia,  ardidament,  ab  ansia  esbo¬ 
jarrada,  aquella  fruyta  insaborosa  y  verda 
que  de  tan  aspra  feya  fer  ganyotas.  Deu  sab 
quànta’n  menjà!  Fins  que,  rendida,  deixà 
caure  lo  cap  sobre’l  coixi  y'is  brassos  s’atura¬ 
ren  d’ells  mateixos. 

Mentres  tant  lo  bon  noy  de  terra  cuyta,  en 
ple  deliri  mut,  la  contemplava  ab  la  boca  en¬ 
treoberta  y  ab  una  gran  mirada,  imbècil  à 
lorsa  d’emoció...  La  mirada  ab  que’s  mira 
tot  alló  que  corprèn  sense  capirho:  los  grans 
misteris  qu’han  de  engendrar  la  Sort  ó  la 
Desgracia. 

Víctor  Català. 


PLENITUT 

La  plana  ampla  y  calmosa  caldeja'l  sol  qu'abrusa, 
els  camps  els  rostolls  mostran  drets  en  la  terra  aixuta, 
las  plantas  decandeixen  sedents  y  desvalgudas... 

Els  cants  de  las  cigalas  en  la  boscuria  s’ouhen: 
son  las  cansons  de  sempre;  pesadas  y  monótonas, 
que’l  sentiment  enervan  y  la  energia  adormen... 

El  fruyt  l’abella  activa  brunzint  pressosa  cerca; 
deixa  la  flor  colltorta  la  papallona  trémola: 
romeu  perdut  pels  ayres,  el  sol  sas  alas  crema! 


Al  pla  l’oreig  no  hi  baixa  bressant  olors  dolcíssimas: 
hi  arriba  tebi  y  porta  remors  y  cants  de  vida 
qu’aletejant  en  l’ayre  l’omplenan  d’armonía. 

Y  vibran  y  s’elevan  com  càndida  complanta 
qu’al  pródich  sol  endressa  la  terra  enamorada 
de  realitats  sabrosas  en  sa  esplendencia  magna. 

Y’l  sol  amant,  veyentla  rendidament  feconda, 
embadalit  avansa  per  la  serena  volta, 
y  en  una  ardent  besada  de  vida  y  llum  la  inonda! 

P.  Martí  y  Peydro. 

EL  BALL  POPULAR 

— ...  Et  le  bal,  qu’en  dites-vous? 

—  II  vaut  bien  celui  de  l’Hó- 
tel  de  France  et  du  beau  monde; 
notre  danse  n’est  qu’une  prome- 
nade,  un  prétexte  de  conversa- 
tion.  Voyez  celle  des  servantes  et 
des  guides:  quels  entrechatsl  quel- 
les  pirouettes!  ils  y  vont  de  franc 
jeu  et  de  tout  bon  cceur,  ils  ont  le 
plaisir  du  mouvement,  ils  sentent 
le  ressort  de  leurs  muscles;  c’est 
la  vraie  danse  inventée  par  la 
joie  et  le  besoin  d'activité  physi- 
que.  Ces  gaillards  s’empoignent 
et  se  manient  comme  des  poutres. 
La  grande  fille  que  voilà  est  ser- 
vante  à  mon  hotel:  dites  moi  si 
cette  haute  taille,  cet  air  sérieux, 
cette  fière  attitude  ne  rappellent 
pas  les  statues  antiques.  La  force 
et  la  santé  sont  toujours  les  pre- 
mières  beautés.  Croyez-vous  que 
les  graces  languissantes  et  les 
sourires  convenus  de  nos  quadril¬ 
les  assembleraient  cette  foule? 
Nous  nous  éloignons  tous  les 
jours  de  la  nature;  nous  ne  vivons 
que  du  cerveau,  nous  passons  le 
temps  à  composer'  et  à  écouter 
des  phrases.  Voilà  que  j’en  débite 
moi-méme  demain  je  me  corrige, 
j’achète  une  grosse  canne,  je  mets 
des  guétres  et  je  vais  courir  la 
campagne...  . 

H.  Taine. —  Voyage  aux  Pyré- 
nées. 

En  ple  estiu,  en  plena  temporada  de  festas 
majors,  esbarjos  y  dansas  populars,  aném  à 
dedicar  quatre  ratílas  à  aytal  assumpto.  No 
som  competents  en  balls,  y  per  lo  tant,  més 
que  parlar  del  ball  en  sí,  lo  que  ferém  serà 
limitarnos  à  apuntar  quatre  consideracions 
per  si’n  resulta  un  article  aprofitable.  Aixis, 
donchs,  tractarém  l’assumpto  còmodament, 
filosofant  à  la  pata  llana ,  dit  sia  ab  perdó 
del  lector  à  qui  voldríam  entretenir  agrada¬ 
blement.  Y  puig  ens  trobém  à  fora,  lluny  de 
las  febres  de  ciutat  y  fruhint  la  vida  natural 
del  camp,  vejemla  en  tota  sa  expansió,  con- 
templemla  en  sas  festas  y  en  sas  dansas. 
Fixemnos  en  nostres  balls  populars,  fixem- 
nos  sobre  tot  en  la  sardana,  ball  senzillis- 
sim  del  que  potser  n’arrencan  tots,  y  que  tan 
ben  sentit  y  descrit  ha  sigut  per  nostre  exce- 
lent  poeta  Maragall. 

Ditxós  el  poble  que  com  el  nostre  té  aques¬ 
ta  dansa  verge  y  sencera  pera  espill  de  sas 
dansas!  S’ha  dit — é  hi  han  assentit  els  cur¬ 
sis — que’ls  balls  y  saraus  à  la  moderna  son 


cosa  ignocenta,  en  els  que  no  s’hi  perverteix 
ningú,  puig  tant  el  jove  entremaliat  com  la 
púdica  filla  de  familia,  mentres  ballan  no  fan 
res  més,  s’entén,  res  de  mal;  y  per’xó  se  sol 
dir  d’ells:  Altre  mal  no  fassin\  De  manera, 
que  sentin,  pensin  y  diguin  lo  que  vulguin 
ballador  y  balladora,  tot  es  inofensiu  y  no’n 
prové  cap  mala  conseqüència.  Moral  al  us, 
neta  y  pelada,  y  mentidera  com  ella  sola. 
No  sé  lo  que’n  pensaran  las  noyas  que  ba¬ 
llan,  peró  es  de  suposar  que  deuhen  pensar 
en  aquest  punt  com. els  joves;  y  n’hi  hà  prou 
ab  escoltar  las  conversas  de  la  majoria 
d'aquests  pera  saber  à  qué  atendres^  Quin 
més  quin  menys,  tots  deixan  endevinar  certa 
voluptuositat,  cert  desitj  ó  cert  propòsit 
d’aprofïtarse  de  la  balladora,'  encara  que  no 
acostumin  aprofitarsen.  N’hi  hà  que  no  se’n 
donan  compte,  peró  no  obstant,  aqueix  pro¬ 
pòsit  hi  es,  y  fa  verdadera  pena  que  hi  sia, 
molt  més  quan  el  frustran  la  hipocresia  ó  la 
inconsciència.  No  dihém  res  de  quan  s’apa- 
rellan  y  ballan  dos  per  condescendència  pura; 
devant  de  la  galanteria  obligada  d’aytals 
costums,  més  que  pena  es  llàstima  lo  que 
deuria  sentirse. 

El  ball,  donchs,  tal  comavuys’entén,  en  els 
salons,  per  parellas  y  abrassats  els  balladors, 
no  serà  inmoral  en  el  sentit  vulgar  y  corrent, 
peró  ho  es  molt  més  en  quant  enerva,  estragay 
constituheix  una  degeneració  de  la  pura  joya 
de  la  vida.  Cada  ball  sol  ésser  un  niu  de  se¬ 
crets;  l’amor  hi  parla  en  veu  baixa,  vergo- 
nyosament,  com  afanyós  de  fruhir,  amagant- 
las  alhora,  intimitats  d’arcoba.  Hi  hà  poesia, 
si’s  vol:  arreu  pot  trobàrsenhi:  peró  poesia 
malaltissa.  L’alegria  no  s’hi  mostra  núa  y 
tranquila  com  un  sol  que  vivifica,  sinó  que 
s’hi  traslluheix  tot  just,  fins  en  els  instants 
de  major  esbojarrament,  com  un  caliu  enco¬ 
furnat  quina  escalfor  marceix  el  cor,  quin  baf 
ofega.  Tot  hi  es  fals  ó  convencional.  Si  la 
frivolitat  no  es  sempre  insoportable,  si  qu’ho 
es  el  que  d’aqueixa  frivolitat  se’n  fassi  osten¬ 
tació  y  gala,  com  passa  en  els  salons  en  que 
l’alta  societat  hi  balla.  Els  balls  moderns,  en 
general,  no’ls  provoca  pas  el  sol  desitj  d’ex¬ 
pansió  y  bullici,  sinó  la  rutina  d’una  vida  ó 
massa  refinada  ó  massa  tonta,  l’afany  neci 
d’inútil  discreteig,  ó  l’incentiu  sensual  que, 
velatper  un  romanticismeneurótich, ens  posa 
trenyinas  als  ulls  y’ns  estrafà  y  desparensa 

la  joya  real  y  augusta  del  viure.  L’actual  so¬ 
cietat  (hi  compreném  l’alta  y  la  baixa,  la  rica 
y  la  pobra)  més  que  ballar,  lo  que  fa  es  seguir 
una  moda  hipòcrita.  Priva’l  lliure  fruhir  dels 
sentits  y  regateja  la  llibertat  del  amor,  com 
si  dintre  la  naturalesa  no  estés  tota  llibertat 
subjecta  à  mesura,  y  en  compensació  embru¬ 
teix  als  individuus  ab  una  unió  d’homes  y 
donas  contraria  à  natura,  aparentment  lasci¬ 
va  y  realment  xorca;  una  aproximació  de  se¬ 
xes  ab  la  que  s’excitan  y  al  ensemps  se  co- 
hartan  las  funcions  vitals.  Y  aixó,  per  lo 
mateix  qu’ho  sab  tothóm,  tothom  fingeix  ig- 
norarho.  Aixis  l’alcoholisat  aparenta  ignorar 
ó  de  propòsit  oblida'l  dany  que  causan  à  sa 
naturalesa  las  begudas  esperituosas,  per  la 
sola  rahó  de  que  plauhen  à  son  paladar  es- 
tragat.  Preferibles  à  nostres  balls  moderns 
ens  semblan  las  antigas  bacanals,  l’esbojar¬ 
rament  lasciu,  peró  ab  plena  fruhició.  Fins 
repugnantnos,  foran  signe  de  major  vitalitat; 
y  com  à  inmorals  (pot  nostra  societat  tiralshi 
la  primera  pedra?  (La  hipocresia  y  la  menti¬ 
da  no  son  prou  grans  inmoralitats? 

Mes  la  dansa  no  es  pas  aixó;  la  dansa  es 
tota  ingenuitat  y  candidesa;  la  dansa,  franch 
esclat  de  joya  en  els  sers  senzills  y  conforme 
à  natura,  es  senyal  de  jovenesa,  de  salut  y 
de  forsa.  La  joya  impulsa  à  saltar  no  sols  al 
nen,  sinó  à  tot  home  y  à  tot  sér  no  decrèpit. 
Peró  l’home  s'ha  educat,  y  al  educarse  s’ha 
corromput,  y  habituat  à  las  trabas  d’aqueixa 
educació  artificiosa,  ha  perdut  la  flexibilitat 
del  cos  y  la  serenitat  de  l’ànima,  s’ha  fet  una 
moral  inmoral,  s’ha  inventat  una  estètica  ri¬ 
dícula  que’l  converteix  en  titella,  sense  poder 
ni  saber  bellugarse  armónicament  y  ab  lli¬ 
bertat,  sense  saber  riure  ab  franquesa,  sinó 
ab  rialleta  de  gracia,  d’ironia  ó  de  fàstich;  y 
arriba  que  ja  no  riu,  ni  dansa,  sinó  que’s 
contorsiona  com  un  esguerrat  y  la  ganyotas. 

Mes  encara  hi  hà  pobles  que’n  saben  de 
ballar,  y  en  el  cor  de  las  montanvas  hi  es  en¬ 
cara  avuy  l’antiga  rassa  d’empelt  grech  que 
serva’l  sentiment  verge  de  la  joya  pura;  sen¬ 
timent  qu’es  vida  y  armonía,  y  llibertat  y 
amor;  sentiment  traduhit  en  la  solemnial 
sardana,  que,  ab  sas  onadas  de  goig  amplas, 
suaus  y  potentas,  ajunta’ls  cors  y  las  mans 
d’homes  y  donas,  els  cors  y  las  mans  d’un 
poble  sencer,  y  fa  brandar  rítmicament  llurs 
cossos.  Y,  balladors  y  balladoras  alternats, 


també  hi  cab  l’amor  de  las  parellas,  sen¬ 
se  secrets  impropis  de  l’hora,  sens  haver 
de  recatar  intimitats  sagradas,  que  ben  sa¬ 
grat  es,  fins  en  sas  més  petitas  esparsas, 
l’himne  de  la  vida  y  de  l’alegria  à  plena 
llum.  Aquesta  es  Iaverdadçra  dansa,  la  que 
dignifica.  Gran  en  sa  senzillesa,  qu’en  lo  sen¬ 
zill  està  lo  gran.  Per’xó,  sentintnos  múltiples , 
som  tan  esquifits,  que  no  la  sabém  ballar  y 
fins  menyspreuhém  sa  hermosa  senzillesa. 
Els  pobles  equilibrats  festejan  sos  ideals  ab 
vera  joya;  trassumpte  de  son  sentir  ample  y 
armónich,  aqueixa  joya  ja  es  per  si  sola  rit¬ 
me  pur;  la  veritable  dansa,  donchs,  no  es  més 
que  la  joya  rimada  d'un  poble  ple  de  vida  y 
salut. 

Aixó  se’ns  acut  veyent  ballar  la  sardana  al 
estiu  en  els  pobles  de  l’alta  montanya,  en 
mitj  d’una  naturalesa  exuberant,  ahont  els 
vents  y  las  ayguas  semblan  parlar  de  lliber¬ 
tat  quanab  tanta  llibertat  corren.  En  aquei¬ 
xos  paratjes  hi  falta  cultura,  es  cert:  peró  en 
ells  ens  hi  sentim  més  homes,  y  desd’ells  ens 
semblan  més  petitas  las  petitas  farsas  de  la 
societat  que  tot  l’any  ens  volta,  tant  en  la  ciu¬ 
tat  com  en  certs  pobles,  puig  també  en  molts 
pobles,  y  més  en  aquest  temps  del  any,  s’han 
de  fer  esforsos  heroichs  pera  lograr  sustraures 
à  la  gran  onada  de  las  convencions  que  in¬ 
conscientment,  fatalment,  arreu  vol  pujar  y 
pretén  invadirho  tot.  (Podrà  més  ella  ó podrà 
més  la  verdadera  civilisació,  que  tan  fondas 
arrels  ha  de  posar  en  la  ben  assahonada  ter¬ 
ra  de  nostra  Catalunya? 

CAMI  DE  BAYREUTH 

La  ruta  preferida  pels  que,  desde  las  terras 
de  Catalunya  van  à  la  famosa  ciutat  bàvara 
quin  nom  ha  inmortalisat  Ricart  Wagner  ab 
la  fundació  de  son  teatre  model  y  ab  las  re¬ 
presentacions  que  de  sos  dramas  musicals 
en  ell  s’hi  donan,  sol  ésser  sempre  la  Suissa, 
donchs  la  contemplació,  encara  que  no  més 
sia  de  pas  y  per  poch  temps,  de  sas  més  fa- 
mosas  y  típicas  ciutats  y  vilatjes,  de  sas  més 
alterosas  y  aspras  serras,  de  sos  pichs  blan- 
quejats  per  neus  perpetuas  y  de  sos  extensos 
llachs  rublerts  d’una  tan  fonda  poesia,  es 
espectacle  sempre  atractivol,  que  predisposa 

maravellosament  als  goigs  artistichs  per  las 
representacions  de  Bayreuth  promesos  y  ab 
tanta  il usi ó  esperats  pels  devots  veritables 
del  gran  Mestre,  entre’ls  que  tenim  la  fortu¬ 
na  de  contarnos. 

Hem  deixat  enrera’l  rioler  pla  de  Barcelo¬ 
na,  la  ferrenya  massa  del  Montseny,  difumi- 
da  per  la  calilja'd’un  xardorós  matí  de  juliol, 
la  vella  Gerona  enmirallantse  en  l’aygua 
tèrbola  del  Ter,  las  gayas  planas  y  altius 
serrats  del  Empordà,  y  entrant  à  Fransa, 
hem  atravessat  la  daurada  Provenza,  plena 
de  recorts  y  de  noms  ben  grats  en  els  cors 
dels  catalans.  Y  seguint,  desde  Lyon,  la 
corrent  del  ample  Rhóne,  hem  arribat  à  la 
bella  Ginebra,  gaudint  desde  sos  molls  es- 
pléndits  (en  els  que  s’hi  arrengleran  hermo- 
sos  edificis  de  tons  blanchs  y  de  linias  ben 
garbosas,  ab  ayre  extremadament  francès,  y 
en  els  que  hi  verdejan  els  jardins  plens 
sempre  de  músicas  y  de  gatzara)  de  la  vista 
del  grandiós  llach  Leman,  que,  comensant 
ab  pretensions  d'estany,  vora  l’illa  voltada 
de  cignes,  en  la  que  s’hi  veu,  à  l’ombra  de 
grans  arbres,  el  monument  à  Jean  Jacques 
Rousseau,  va  prenent  ayres  d’occeà  à  mida 
que  s’aixampla  y  s’allunya,  confonentse  son 
horitzó  blavós  ab  la  calitja  de  sas  costas,  que 
s’oviran  ab  prou  feynas.  Desde’l  magnífich 
pont  del  Montblanch,  y  mirant  al  llach,  hem 
buscat  la  montanya  que  dona  nom  al  pont  y 
tan  famosa  es  per  tot  arreu,  mes  las  bromas 
tofudas  que  s’agombolan  per  demunt  de  las 
serras  dre'ssadas  arran  de  la  munió  de  teu¬ 
lats,  cúpulas  y  cloquers  de  Ginebra,  rutilants 
y  grassas,  al  ésser  feridas  pel  sol  que  brilla 
esplendorós  entre  clapas  d’un  blau  intens  y 
purissim,  ens'privan  la  contemplació  tan  de¬ 
sitjada. 

Desde  Ginebra’ns  en  aném  en  un  vaporet 
pel  llach  cap  à  Ouchy,  ab  l’intent  de  pendre 
l’exprés  de  Berna  à  Lausana.  El  viatje  pel 
llach  es  deliciós  à  tot  serho,  sobre  tot  à  pri¬ 
mera  hora  del  matí.  Tot  sembla  embolcallat 
en  un  encis  somniós,  tot  possehit  d’una  las- 
situt  corprenedora.  Las  ayguas  prenen  her- 
mosas  coloracions,  ab  la  reverberació  solar. 
Dels  tons  d’argent  fos,  passan  al  gris  perla, 
y  aquest  se  fon  en  un  vert  gemat,  que  va 
esdevenint  intens,  fins  à  pendre’ls  tons  deci¬ 
dits  de  la  esmeragda,  pera  fondres  al  poch 
en  tota  la  gama  esplèndida  de  las  blavors 
marinas.  La  gran  extensió  d’aygua  resta 
llisa,  quietosa,  com  encantada.  De  las  llu- 
nyanas  riberas,  plenas  de  boscos,  clapejadas 
per  castells  y  vilatjes,  y  tancadas  en  ultim 
terme  per  serras  alterosas,  que  contemplém 
emboyradas  per  la  distancia,  no’ns  en  arriba 
ni  una  veu,  ni  un  crit,  ni  un  cant,  ni’l  més 
lleu  ressó.  Sembla  que  tot  sufreixi  ab  dalera 
l’encis  matinal.  Tan  sols  el  panteig  acom- 
passat  de  la  màquina  del  nostre  vaporet 
trenca’l  silenci,  y  las  rodas  del  mateix,  gira¬ 
voltant  ab  furia,  esbadian  la  tranquilitat  de 


las  ayguas  deixant  en  el  1  as  un  ample  róssech 
d’escuma,  que’l  sol  del  mati’s  cuyda  d’ar¬ 
gentar,  v  en  l’ayre  una  columna  de  fum 
espès  qu’enmascara  grollerament  el  blau 
purissim  del  cel.  A  bordo  tampoch  hi  abun- 
dan  las  conversas.  Els  passatjers  participan 
de  la  esmentada  somnolència  y  restan  muts 
y  quietosos,  en  actitut  contemplativa.  No  hi 
mancan  à  bordo,  entre  mitj  del  tipo  general 
del  viatjer,  els  tipichs  habillements  dels  tou- 
ristes  alpins:  barret  de  feltre  ab  plomas, 
motxilla,  alpens  tock,  calsons  ó  polaynas,  y 
sabatas  de  groixuda  sola  plena  de  claus. 

L’encis  matinal  se  va  desfent  à  mida  que’l 
dia  avansa.  Aném  atracant  vora  de  riolers 
vilatjes,  ab  sos  hólels  y  villas  respectivas, 
d’agradable  aspecte  y  hermós  punt  de  vista. 
Aném  deixant  y  prenent  passatjers.  Ens  de- 
turém  à  Coppet,  à  Nyon,  à  Rolle,  à  Morges, 
y  per  ultim  arribém  à  Ouchy,  ahont  dei- 
xém  el  vaporet,  que  continúa’l  seu  viatje. 
A  Ouchy  preném  un  funicular,  qu’ab  pochs 
minuts  ens  deixa  à  la  estació  de  Lausana. 
D’aquesta  ciutat  ens  trasladém  ab  el  ferro¬ 
carril  à  Berna,  tot  passant  per  Fribourg. 

Després  d’haver  dedicat  à  Berna  unas 
quantas  horas  de  visita,  y  d’haver  contem¬ 
plat  la  famosa  Torre  del  Rellotje,  sas  fonts 
caracteristicas,  sos  cèlebres  ossos  y  sos  edi¬ 
ficis  més  importants,  com  els  Museus,  la 
Catedral,  el  Palau  Federal  y  YHotelde  Ville, 
tot  molt  interessant  pera  l’observador,  pre¬ 
ném  el  carril  fins  à  Scherzligen,  pera  trasla- 
darnos  tot  seguit  al  vapor  que,  per  l’hermós 
llach  de  Thoune,  ens  portarà  à  Interlaken. 

La  tarda  va  cayent.  Las  enaspradas  serras 
vestidas  d’abets  que  vorejan  el  llach,  van 
prenent  tons  desmayats  de  capvespre  qu’au- 
mentan  l’encís  profond  del  lloch.  Abordém 
als  pobles  de  Gunten,  Spiez,  Merlingen, 
Beatenbucht,  y  arribém  à  Interlaken,  bella¬ 
ment  situat  entre  pradas  verdas,  al  peu  de 
cingles  espadats.  Desde  son  animadissim 
passeig  de  l·loeheweg,  ombrejat  per  vellas  y 
frondosas  nogueras,  rublert  d 'hotels  magní- 
fichs,  de  bazars  y  botigas  de  totas  menas,  y 
alegrat  pel  rodar  continuat  de  landaus  y  d’au- 
tomóvils,  contemplém,  ferits  per  sa  hermo- 
sura  suprema,  la  massa  blanca  de  la  Jung- 
frau,  qu’al  reflex  del  sol  ponent  agafa  tons 
de  brasa  y  d’or  fos  qu’encisan  la  mirada. 
L’endemà,  aixis  qu’apunta’l  dia,  ansiosos  de 
contemplar  la  Jungfrau  de  ben  aprop,  aga- 
fém  el  carril,  que  serpejant  ardidament  per 
las  valls  ferrenyas  de  Lauterbrunnen  y 
Mürren,  ens  porta  fins  à  la  Kleine  Schei- 
degg,  desd’ahont  se  domina  un  espléndit 
panorama.  Las  cimas  nevadas  de  l’Eiger,  el 
Moench  y  la  Jungfrau  resplandeixen  al  sol 
matinal  ab  esclat  d’argent  fos,  destacantse 
sas  blancas  congestas  y  pichs  enasprats  so¬ 
bre’l  blau  intens  del  cel.  Retorném  per 
Grindenwald  y  las  aném  à  contemplar  desde 
uns  altres  punts  de  vista,  ó  sia  desde  la 

Schynige  Platte,  à  la  que’ns  eleva  un  ferro¬ 
carril  de  cremallera,  y  desde’l  vilatje  de  Sant 
Beatenberg,  encastellat  en  un  relleix  de 
montanya.  Torném  à  Interlaken  à  peu,  deva- 
liant  per  la  carretera  que  s’esmuny  entre  es- 
pessas  abetosas,  plenas  d’ombras  y  misteri 
à  l’hora  capvespral  en  que  las  atravessém. 

Pel  llach  de  Brienz  ens  en  aném  cap  à 
Lucerna,  v  preném  el  carril  en  la  estació  de 
Brienz.  Pujém  per  las  serras  de  Brünig, 
gaudint  continuament  de  nous  y  sorprenents 
punts  de  vista.  Alterosas  serras,  abrillanta- 
das  per  grans  congestas,  xamosos  vilatjes  y 
pagesias,  entafurats  entre  espessas  abetosas, 
pradas  verdejantas  à  través  de  las  que  cantan 
els  rius  entre  pedruscall  y  rocas,  s’apoderan 
ab  forsa  irresistible  de  nostra  atenció,  ofe- 
rintnos  tot  l’encant  y  tota  la  poesia  de  las 
encontradas  alpestres.  Arribém  à  Alpanch- 
Stad,  y  allà  pujém  à  l’alterosa  montanya  del 
Pilatus,  que  com  un  inmens  castell  constru- 
hit  per  titans,  s’eleva  fins  als  núvols  ab  fer- 
renya  y  orgullosa  majestat.  La  pujada  es 
dreta.  La  màquina  del  carril  de  cremallera 
que’ns  hi  porta  esbufega  de  valent,  y  al  cap 
d’un'hora  arribém  à  la  cima,  desd’ahont  se 
descubreix  una  vista  grandiosa,  ovirantse 
tota  la  formidable  cadena  dels  AlpsBernesos 
y  tota  la  extensió  del  llach  dels  Quatre  Can¬ 
tons,  ab  sas  riberas. 

Agafém  el  vapor  à  Alpanch-Stad,  y  pel 
llach  esmentat  arribém  à  Lucerna,  hermosa 
ciutat  en  quina  la  barreja  d’edificis  moderns, 
luxosos  en  extrém,  ab  las  caracteristicas 
mansions  suissas  antigas,  ofereix  un  especial 
atractiu.  Després  d’haverla  recorreguda  mi¬ 
nuciosament  per  tots  indrets,  sens  oblidat- 
la  visita  al  monument  del  Lleó,  cisellat  en  la 
roca  viva,  vora  l’estany  del  ombrívol  parch, 
doném  una  volta  pel  llach  dels  Quatre  Can¬ 
tons,  que  pel  nostre  gust  es  un  dels  més  her- 
mosos  de  Suissa.  El  día  plujós  y  emboyrat 
ajuda  poderosament  à  presentarnos  el  llach 
ab  tot  son  misteri  llegendari.  L’aygua  bat  el 
peu  mateix  de  las  altas  serras  coronadas  de 
neu.  Las  arrels  de  las  abetosas  que  vesteixen 
sas  faldas  abruptas,  se  banyan  en  la  escumo¬ 
sa  ribera.  Passém  per  Witznau,  al  peu  del 
Righi-Kulm,  per  la  TeH’s-Platte,  lloch  fron¬ 
dós,  ahont  Guillém  Teli  desembarcà,  després 
d’haver  empés,  llach  endins,  la  barca  del  tirà 
Gessler;  contemplant,  en  mitj  de  las  forlas 
ratxas  de  pluja  que  creuhan  l’espay,  la  cape¬ 
lla  que’ls  suissos  hi  han  alsat  en  conmemo- 
ració  d’aytal  fet  de  la  vida  del  seu  gran  des- 
lliurador.  Torném  à  Lucerna  quan  el  día 
cau,  pera  empendre’l  camí  de  Zürich,  ciutat 
magnifica  ahont  el  tràngul  de  la  vida  moder¬ 
na  que  caracterisa’ls  grans  centres  indus¬ 
trials  s’hi  deixa  sentir  ab  forsa  poderosa.  De 
Zürich  entrém  à  Alemanya  per  Singen,  des¬ 
prés  d’haver  contemplat  à  Neuhausen  els 
famosos  estimballs  del  Rhin,  d’una  bellesa 
corprenedora.  Ens  deturém  à  Stuttgart  al 

mitj  dia  y  desd’aquesta  ciutat,  purament  mo¬ 
derna  é  industrial,  ens  trasladém  à  la  vella 
Nuremberg,  plena  de  poesia,  à  l’hora  cap¬ 
vespral  en  que  hi  arribém.  Som  aprop  de 
Bayreuth.  Desd’allà  continuarém  las  nostras 
ràpidas  impresions  de  viatje. 


NOVAS 


La  setmana  passada  fou  denunciat  dos 
cops  nostre  estimat  confrare  y  company  de 
causa  La  Renaixensa ,  per  dos  articles  publi¬ 
cats  en  sas  dugas  edicions  del  dissapte  dia  ç> 
del  corrent  al  vespre,  y  del  10  al  mati.  Assu¬ 
miren  la  responsabilitat  de  dits  articles  el  di- 
rectordel  esmentat  diari  y  en  Geroni  Estrany, 
quins  després  d’haver  declarat  devant  del  jut- 
je  instructor  permanent  d’aquesta  capitania 
general,  quedaren  en  llibertat  provisional¬ 
ment. 

Sentim  las  denuncias  de  tot  cor. 

El  dimecres  dia  6  del  corrent,  nostre  esti¬ 
mat  amich  y  colaborador  Adrià  Gual,  donà 
una  interessant  conferencia  en  l’agrupació 
«Teatre  intim»,  en  quina  tractà  esbossada- 
ment  del  teatre  en  general,  y  en  particular 
de  la  lley  de  conjunts  escénichs,  posant  de  re- 
lléu  son  valor  en  atinadas  frases  y  prenent 
peu  en  algunas  consideracions  de  la  mateixa 
Naturalesa,  en  que  totas  las  manifestacions 
coincideixen  absolutament  cap  à  una  lley  de 
conjunt  comú,  vivent  en  la  universal  armo- 
nia.  Dita  conferencia  serà  la  primera  d’una 
serie  qu’en  la  esmentada  agrupació  pensa 
donar  l’autor. 

Dissapte  y  diumenge  prop  passats  tingue¬ 
ren  lloch  à  la  bella  ciutat  de  Sant  Feliu  de 
Guixols,  actes  verament  simpàtichs  que 
aném  à  ressenyar  lleugerament.  Dissapte  à 
la  nit  hi  arrivà  de  Barcelona’!  senyor  don 
Joaquim  Salvatella,  portador  de  la  bandera 
que  pera’l  comitè  municipal  federalista  de 
Sant  Feliu  havia  fet  construhir  el  senyor 
Vallés  y  Ribot,  que  per  indisposició  no  po¬ 
gué  concorre  al  acte.  El  senyor  Salvatella 
fou  rebut  à  la  estació  pel  partit  federal  ab 
fort  entussiasme,  y  à  la  nit  feu  entrega  de  la 
bandera  en  un  meeting,  en  el  que  hi  parlà, 
junt  ab  nostre  company  Pujulà  y  Vallés,  es¬ 
sent  abdós  ovacionats. 

El  diumenje  al  demati,  tingué  lloch  una 
manifestació  pera  anar  à  portar  una  corona 
à  la  tomba  del  inolvidable  federal  Pere  Cay- 
mó.  Més  de  tres  mil  personas  hi  prengueren 

part  omplenant  tot  el  cementiri,  en  el  que  hi 
enrahonaren,  fent  memòria  del  mort  y  de  las 
sevas  ideas,  els  senyors  Duran  y  Piera  en 
nom  del  Comitè;  el  senyor  Manel  Vilas,  di¬ 
rector  de  El  Programa ,  en  el  del  Comitè  Co¬ 
marcal;  el  senyor  Lluís  Guizau  en  el  del 
Centre  Federalista;  el  senyor  Pujulà  en  el  de 
Joventut,  y  el  senyor  Salvatella  en  el  de  El 
Federalista  y  del  senyor  Vallés  y  Ribot.  El 
senyor  Aubert,  d’Olot,  hi  portava  la  repre¬ 
sentació  del  senyor  Joan  Deu  de  dita  vila. 
A  la  manifestació,  qu’en  tant  alt  punt  posa 
la  cultura  de  Sant  Feliu  que  sab  honorar  als 
homes  que  lluytaren  per  la  llibertat,  hi  assis¬ 
tiren  nombrosas  representacions  del  partit 
federal  y  del  partit  catalanista. 

A  la  tarda  del  diumenge,  els  senyors  Sal¬ 
vatella  y  Pujulà  foren  invitats  pel  partit  ca¬ 
talanista  à  visitar  el  seu  local  del  Passeig. 
En  ell  tingué  lloch  un  dels  actes  que  més 
fondos  recorts  deixarà  en  el  cor  de  tots  els 
autonomistas  d’aquesta  terra.  El  senyor  Pu¬ 
julà  y  després  el  senyor  Casas,  en  nom  dels 
catalanistas,  y’is  senyors  Salvatella  y  Duràn 
en  nom  dels  federals,  establiren  entre  abdu- 
gas  tendencias  autonomistas  ferms  llassos 
de  germanor,  convenint  en  que  autonomia  y 
llibertat  son  els  objectius  dels  individuus 
que’ls  componen  y  que,  per  lo  tant,  deuhen 
ferse  ferma  abrassada  per’arrivar  à  conse- 
guir  lo  que  tots  desitjém:  la  llibertat  de  Ca¬ 
talunya  avans  que  res. 

Nostres  llegidors  ja  estaràn  enterals  del 
discutit  fallo  del  concurs  de  cartells  pera  las 
festas  de  la  Mercè;  el  primer  premi  fou  otor- 
gat  à  n’en  Joseph  Triadó,  essent  ademés 
premiats  ab  accèssits  y  mencions  els  senyors 
Xavier  Nougués,  Leopold  Brunet,  Ignocenci 
Medina,  Gumersindo  Morel,  Lluis  Alvarez 


Brugués,  Joan  B.  Montali  y  Adrià  Gual.  Re¬ 
petim  que  aquest  veredicte  ha  sigut  molt  dis¬ 
cutit,  lo  qu’ha  fet  que  fins  en  el  mateix 
Saló  de  Cent  fos  desaprobat  algún  dels  car¬ 
tells  premiats. 

Se’ns  comunica  de  «La  Escola  Jordiana, 
Orfeó  Canigó»,  que  havent  dimitit  fa  algún 
temps,  per  motius  de  salut,  el  mestre  Joseph 
Lapeyra  son  càrrech  de  Director  de  dita  as¬ 
sociació,  fou  nombrat  en  lloch  seu,  el  conegut 
músich  En  Domènech  Mas  y  Serracant,  en 
consell  general  realisat  el  31  del  passat  ju¬ 
liol. 

Hem  rebut  un  elegant  fascicle  d’en  Giúsep- 
peGramegna,  titulat:  UnStatuaire,e, n  el  quin 
se  fa  un  elogi  entussiasta  del  colossal  Crist 
de  V.  Jerace,  monument  inaugurat  à*  Orto- 
bene  (Italia).  En  Gramegna  revela  en  l’es¬ 
mentat  fascicle  sas  notables  qualitats  litera- 
riasyla  forsadela  sevaimaginació,  aixis  com 
son  complert  domini  de  la  llengua  francesa. 

Altras  publicacions  rebudas: 

Ha  surtit  ladécima  edició  del’obra  d’en  Be 
nito  Pérez  Galdós,  Dona  Perfecta ,  esmera- 
dament  corretgida,  en  una  tirada  de  vintinou 
mil  exemplars.  Remerciém  l’envío. 

S’han  publicat  dugas  interessants  tarjetas 
postals,  reproduhint  l’una  las  armas  del  ma¬ 
riscal  Ulisses  de  Salis  (Museu  Nacional  de 
Zürich),  y  l’altra,  el  sepulcre  del  Comte  Joan 
de  Merode  y  de  sa  muller,  y  ademés,  el  Re- 
liquiari  de  Santa  Digna.  Abdugas  son  publi- 
cadas  per  nostre  amich  Benet  Roura  y  Ba¬ 
rrios. 

Fidel  Giró,  impressor. — Carrer  València,  31 1. 

Els  trevalls  se  publican  baix  la  exclussiva  responsabilitat  de  sos  autors. —  No  s’admeten  els  que 
no  sían  inèdits.  —  No’s  tornan  els  originals.  —  Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

ENRAHONÉM 

L’home  ha  d’arribar  à  fruhir  el  dolor  tan 
plenament  com  avuy  en  dia  fruheix  el  goig. 
Parlo  dels  conscients;  donchs  els  que  no  ho 
son  no  arriban  à  fruhir  el  mateix  goig.  Qu’es 
llunyana  l’arribada  d’aqueix  moment,  aixó 
no  cal  dirho;  peró  de  que  s’apropa  tampoch 
ne  cal  dubtar.  El  moment  serà  arribat  el  dia 
que  l’home  deixi  de  fonamentarho  tot  en 
lo  exterior  y  s’atengui  sols  à  la  seva  perso¬ 
nalitat.  La  reflexió  de  las  ànimas  en  ellas 
mateixas,  el  reconeixement  fet  per  cada  home 
del  seu  jo,  aportarà  la  fruhició  del  dolor. 


Número  corrent . 20  cèntims 

»  atrassat,  ab  folletins.  .  40  » 

>  >  SENSE  FOLLETINS.  25  » 


Las  alegrías,  els  goigs  no  son  verdadera- 
ment  tals  fins  à  tant  que  neixen  y  son  expe¬ 
rimentats  pel  mateix  jo.  S’ha  arribat  ja  à 
fruhir  el  goig  per  una  majoria,  peró  son 
molts  els  qu’encara  no  l’han  fruhit  verament. 
El  conscient  fins  rodejat  de  riquesas  no’s 
troba  en  possessió  del  goig,  donchs  las  consi¬ 
dera  com  à  cosa  externa,  y  fins  que  s’ha  tro¬ 
bat  à  si  mateix,  fins  que  s’ha  palpat  per  din¬ 
tre,  fins  qu’ha  vist  y  sentit  rajar  en  el  seu 
fons  la  pròpia  font  del  sentiment  y  de  las 
sensacions  pròpiament  sevas,  no  s’atreveix  à' 
assegurar  qu’ha  fruhit  el  goig.  En  els  sers 
moralment  inferiors,  trobaréu  que  cercan  el 
goig  fins  en  el  goig  extern  dels  altres:  troba¬ 
réu  individuu  que  se  sab  de  memòria  fins  els 
noms  dels  cavalls  de  tots  aquells  que’n  te¬ 
nen,  que  vos  donaràn  rahó  del  cèntim  que 
ingressa  en  las  caixas  d’un  banquer,  de  la 
vida  y  miracles  de  las  familias  als  seus  ulls 
ditxosas;  y  veuréu  cóm  al  relatarvos  lo  qu’ell 
coneix,  sa  cara’s  transforma,  s’alegra,  experi¬ 
menta  las  mateixas  sensacions  qu’ell  experi¬ 
mentaria  si  fos  el  subjecte  de  las  gestas  que 
vos  ha  relatat.  Efectivament,  hem  de  reco- 
neixe,  perque  la  experiencia’ns  ho  demostra, 
que  aquell  individuu  transformat  en  posses¬ 
sor  de  cavalls,  ó  en  milionari,  essent  lo  que 
se’n  diu  home  de  sort,  fruheix  un  plaher  cent 
voltas  més  gran  que’l  que  fruhía  quan  se 

Limitava  à  veure  regalimar  el  such  de  la 
fruyta  que’s  menjava  l’hortolà  vehi.  Clar 
està  que  la  calitat  del  goig  serà  major  si  en 
lloch  de  xifrarse  en  lo  purament  material  se 
xifra  en  lo  moral:  y  molt  major  serà  encara 
si  lo  moral  té  l’origen  y’l  terme  en  el  jo,  per- 
que  llavors  la  personalitat  haurà  quedat  arro¬ 
donida  y  per  lo  tant  definida  y  complerta- 
ment  compresa  à  si  mateixa,  lo  que  fa  que 
las  sensacions  siguin  totalment  percebudas; 
perque’l  batre  d’alas  d'un  aucell  se  pert  à 
camp  descubert,  y’l  vol  d'una  mosca’s  perce- 
beix  clarament  en  una  cambra. 

Trobém,  en  el  plaher,  que  hi  hà  una  aspi¬ 
ració  vers  ell,  y  que  quan  no’s  troba  en  un 
mateix,  se  busca  en  la  relació,  y  que  quan  ni 
aixis  se  pot  fruhir,  se  troba  en  el  goig  fruhit 
per  altri.  El  plaher  es  un  espectacle  hermós 
en  el  que  quan  l’home  no  pot  ésser  actor,  se 
limita  à  ésser  espectador,  y  quan  no,’s  queda 
à  la  porta  mirant  embadalit  als  que  hi  en- 
tran.  La  existència  de  la  enveja  confirma 
aquesta  veritat:  l’aspiració  del  plaher,  y’l  de- 
sitj  de  possehirne  la  menor  fracció  quan  el 
tot  es  impossible.  El  nyèbit  qu’està  à  la  porta 
del  teatre  veyent  als  qu’entran,  si  es  incons¬ 
cient  enveja,  si  es  conscient  procura  entrar, 
guanyantse  la  entrada  al  espectacle  del  goig, 
quan  viu  en  una  societat  noble  per  medis 
nobles,  quan  en  una  societat  de  lladres,  ro¬ 
bant...  Som  molts  els  nyébits  que  conscien- 
ment  volém  entrar  y  potser  hem  definit  ma¬ 
lament  la  societat  en  que  vivim,  fentli  favor. 
Quàntas  plujas  d’hivern  ens  esperan  afora 
del  teatre! 

En  el  primer  grau,  trobém  donchs:  amor 
à  la  fruhició  de  goig  d’altri.  {Es  que’s  troba 
aquest  grau  en  el  dolor?  No  sols  s’hi  troba, 
sinó  que  té  caràcters  més  ferms  qu’en  el 
plaher. 

L’home  experimenta  una  fruhició  grandís- 
sima  en  el  mal  d’altri.  {Voléu  fer  riure  à  una 
criatura?  Copejeuvos  ó  feu  que  vos  copeji,  y 
ploréu.  Ah,  qué  pocas  seran  las  criaturas 
que  no  hi  vegin  en  aixó  un  divertiment!  Vos 
faran  repetir  la  cosa,  vos  correran  al  darre¬ 
ra  ab  el  bastó,  y  vos  costarà  ferlas  desdir. 
{No  heu  vist  ab  quin  plaher  una  criatura 
martiritza  à  un  aucell,  punxa  à  un  gos  que 
no  la  pugui  mossegar,  ó  estira’ls  boixets  del 
coixi  en  que  la  seva  avia  fa  randas?  Tots 
aquells  dolors  ó  molestias  qu’ocasiona,  els 


fruheix,  els  gaudeix  plenament.  Als  pobles 
mireulos  en  sa  infancia,  quan  encara  no 
s'han  donat  compte  de  sí  mateixos  y  per  lo 
tant  no  poden  fruhir  el  dolor  propi,  cóm 
gaudeixen  els  espectacles  del  círco,  de  la 
boxe,  de  la  plassa  de  toros !  {Es  que  creyéu 
que’ls  pobles  que  no  tenen  avtals  espectacles 
odian  el  dolor?  Anéu  equivocats:  no  buscan 
la  fruhició  del  dolor  d’altri  en  tan  alt  grau 
perque  s'han  donat  més  compte  de  sí  matei¬ 
xos,  peró  tenen  encara  la  novela  defolletí,  el 
drama  d’acció,  la  tragèdia.  La  catàstrofe  su- 
ferta  per  altre  es  fruhida  per  ells,  catàstrofe 
que,  per  ésser  més  natural  que  la  primera, 
per  estar  no  tant  en  lo  bestial,  té  més  facili¬ 
tats  pera  sentiria  com  à  pròpia.  Hi  intervé  ab 
més  forsa  l’element  denominat  artistich,  que 
reclama  més  la  compenetració  del  subjecte. 
Aquell  lleuger  pas,  ho  es  d'aproximació  al 
dolor  propi.  L’espectador  d’una  tragèdia  tea¬ 
tral  se  fa  més  propi’l  dolor  dels  altres  (sub¬ 
jectes  de  la  tragèdia)  que  no  l'espectador  dels 
circos  se’l  fa  del  dels  gladiadors,  toreros,  etc. 
Y  aixó  es  degut  à  qu’en  el  primer  cas  la 
causa  del  dolor  es  més  natural  qu’en  el  se¬ 
gon,  ahont  el  dolor  es  degut  à  un  artifici,  es 
ocasionat  per  convenció. 

El  pas  del  drama  d’acció  al  d’ideas  ho  es 
vers  la  fruhició  del  dolor  propi.  En  el  drama 
d’ideas  l’espectador  se  sent  més  en  l’actor; 
els  dolors  d’aquest,  per  estar  més  trets  de  la 
realitat,  son  més  pròxims,  s’assemblan  més 
al  del  espectador.  En  el  drama  d’acció  la 
catàstrofe  material  es  més  fortuhita;  prové 
generalment  d’un  cúmul  d’accidents  en  els 
que,  si  pot  trobarshi  l’espectador,  no  es  fàcil 
qu’aixó  succeheixi.  En  el  drama  d’ideas  el 
dolor  es  el  dolor  de  la  massa;  el  pacient  es 
el  símbol,  la  sintessis  de  tots  els  jo  espectants. 
Y’s  nota  en  la  humanitat  un  major  plaher  en 
la  contemplació  d’aquest  dolor,  lo  que’ns  fa 
creure  l’apropament  de  la  fruhició  del  dolor 
propi. 

L’abolició  del  dolor,  potser  no  consisteixi 
en  altra  cosa  qu’en  sa  fruhició,  en  saberlo 
convertir  de  nohible,  y  lot  lo  menys  inútil, 
en  cosa  apreciada  y  gaudida.  A  la  fí,  ell  no 
es  sinó  una  manifestació  de  la  vida,  y  aques¬ 
ta  potser  no  la  sabém  apreciar  perque  ó  mi- 
rém  massa  endevant  ó  massa  endarrera.  Sí 
dividim  el  temps  en  miléssimas  de  segons  y 
concentrém  el  pensament  en  el  ràpit  pas 

d’una  à  altra,  sentirém  là  vida  fermament, 
com  se  sent  la  sanch  circular  aplicant  la 
punta  dels  dits  sobre  las  arterias.  Cada  mi- 
léssima  de  segón  que  nosaltres  vivim,  ens 
passaria  desapercebuda  si  no  la  colorés  el 
goig  ó’l  dolor,  perque,  com  els  microbis,  el 
temps  necessita  colorarse  pera  ésser  vist  cla¬ 
rament  en  el  camp  del  microscopi.  Soch  en 
una  miléssima  de  segón  patint,  peró  soch. 
{Voléu  goig  més  gran?  El  dolor  no  es  més 
que  una  vestimenta  ab  que’ns  mostrém  à 
nosaltres  mateixos  en  el  grandiós  espectacle 
de  la  vida,  ahont  pera  entrarhi  l'hem  neces¬ 
sitada,  y  preocuparnos  del  dolor  y  sufrint 
per  ell  oblidant  lo  essencial,  la  vida,  es  ri¬ 
dícul;  com  aquell  que,  havent  entrat  en  un 
ball  de  disfressas,  se  preocupés  de  que  sa 
careta  es  més  ó  menys  bona  y  no  fes  valdre’l 
dur  la  cara  tapada  pera  ballar. 

De  que’ls  enlayrats  fruheixen  ja’l  dolor 
propi  ^quin  dubte  n'hi  hà?  tQu’es  la  lluyta 
sinó  una  serie  continuada  de  dolors,  ahont 
la  victorià  no  es  sinó  una  solució  qu’enutja? 
Son  en  gran  nombre’ls  esperits  que  troban 
plaher  en  la  oposició. 

No  crech  necessari  dir  que  no  parlo  del 
dolor  provinent  d’altri  y  obrant  sobre  nosal¬ 
tres  mateixos.  El  fuhet  del  amo,  el  pes  de 
las  cadenas,  no  podran  may  fruhirse  sinó 
pels  degradats,  pels  envilits,  y  sa  fruhició  no 
serà  tal  fruhició,  sinó  inconsciència,  sopor- 
tament,  hàbit,  com  trobém  en  ahjuellas  donas 
qu’arriban  à  excitar  al  marit  pera  que  las 
bastoneji,  no  perque  hi  trobin  gust,  sinó 
perque  hi  estàn  habituadas. 

Ma  manera  d'opinar  sobre  aquest  punt, 
fa  que  jo  no  trobi  argument  de  cap  valor  al 
dir  que  no  podém  ésser  autònoms  perque 
estaríam  pitjor  qu’ara.  Suposant  que  sigui 
possible  aquest  impossible,  el  dolor  de  nos¬ 
tre  malestar  seria  propi,  nascut  del  jo,  y’l 
fruhiriam,  cosa  qu’ara,  per  venir  de  lo  extern, 
no’ns  es  possible  perque  encara  no  estém 
degradats. 

No  crech  del  cas  dir  ara  qu’estaríam  molt, 
molt  millor.  Peró  ho  dich.  Que  consti. 

f® 


I  U’/H’i*: 

EL  CANT  DE  LA  BRUIXA 
Y’L  DE  LA  SIRENA 

A  la  vora  del  riu  hi  havia  una  dona  assen¬ 
tada  en  una  roca,  ab  un  colze  demunt  del 
genoll,  la  barba  sobre  la  mà  y  las  puntas 
dels  dits  entre’ls  llabis.  Sos  ulls  miravan  fit 
à  fit  à  l’aygua. 

Sa  cabellera  li  baixava  esquena  avall,  es- 
campantse  com  pluja  d’or.  Un  vel  blanch 
molt  fi  mitj  cübria  sas  bellas  formas,  deixat 
anar  sense  cap  mena  d’estudi.  El  riu  qu’ella 
tant  mirava  era  ample,  tant,  que  no’s  veya 
l’altra  vora,  perduda  més  enllà  del  horitzó. 
Foradant  l’aygua,  surtian  negras  rocas  pun- 
xagudas,  escampadas  arreu;  l’aygua  anava 
corrent  escandalosa,  fins  que’s  perdia  en  un 
saltant  d’una  negror  esferehidora  y  d’ahont 
se  veyan  surtir  llumenetas  blavas  bronzeja- 
das  com  fochs-follets,  que  may  estavan  un 
moment  seguras.  Surtian  d’aquell  antre  de 
mort,  ahont  se  capbussava  ab  grandiós  ter¬ 
rabastall  l’aygua  del  riu,  uns  sorolls  extranys 
com  si  un  festi  de  diables  s’hi  celebrés  ab 
gran  cridòria  y  riallas.  Per  entre’ls  espetechs 
de  rialladas  semblava  com  si  à  moments  s’hi 
sentissin  crits  ronchs  y  estridents,  grans 
plors  y  bramuls  de  rabia,  xiscles  de  dolor, 
exclamacions  concentradas  d’horror  y  tota 
mena  de  planys. 

A  l’altra  punta  de  riu  s’hi  veya  tan  gran 
claror  qu’enlluhernava.  El  riu  hi  baixava, 
pausat  com  si  anés  pel  pla,  desde’l  cim  d’una 
montanya  blanca,  de  qual  cim  ne  surtia  un 
foch  daurat  que  pujava  fins  al  cel. 

La  dona  d’aprop  del  riu  plorava. 

Una  bruixa  que  hi  havia  més  avall,  reya. 

D’allà  lluny,  molt  lluny,  anavan  venint 
homes  y  donas;  quan  arribavan  al  riu  la  do- 
na’ls  abrassava  plorant,  y  després  de  felshi 
un  bes  en  el  front,  els  tirava  al  riu,  dihént- 
loshi  à  tots: 

— Fill  meu,  ves  sempre  amunt,  no  descan¬ 
sis  enlloch,  y  si  ho  fas,  estigas  en  tu  y  no’t 
deixis  encisar! — 

Y  se’ls  mirava  ab  els  ulls  plens  de  llàgri- 
mas.  Després  de  pochs  esforsos  se  deixavan 
anar,  l’aygua  se’ls  emportava  avall  y...  la 
bruixa  reya. 

D’allà  avall,  d’ahont  l'aygua  s’anava  tor- 

nant  negra,  surtian  crits  de  joya  per  cada 
nàufrech  que  hi  arribava;  els  crits  se  sentian, 
peró  no  se  sab  d’ahónt.  Si  alguna  vegada  un 
nàufrech  volia  resistir  un  xich  la  corrent,  y 
anava  amunt,  de  l’aygua  negra  n’eixia  l’en¬ 
cisador  cant  de  la  sirena,  y’l  nàufrech  parava 
de  nadar,  s’aturava  aguantantse  en  una  roca, 
y  girant  el  cap  avall,  d’ahont  surtia’l  cant, 
escoltava  embadalit.  Quan  aixó  succehía,  la 
bruixa  entonava  una  cansó  fina  y  encisadora 
que  corprenia  y  anava  entrant  en  el  nàufrech 
com  fïnissim  ganivet  en  la  carn,  produhintli 
una  dolsa  sensació.  Entretant,  uns  dimo- 
niets  petits  com  garipaus  y  del  mateix  color 
que  l’aygua,  surtian  poch  à  poch  del  fons, 
y  enfilantse  en  silenci  per  la  roca  ahont 
s’aguantava’l  nàufrech,  li  anavan  desfent  els 
dits,  fins  que’ls  nirvis  li  quedavan  sense  cap 
mena  de  tensió,  y  allavors  els  dimoniets 
tornavan  à  enfonzarse,  y  la  bruixa  seguia  ab 
la  vista  al  nàufrech  que’s  deixava  encisar  per 
son  cant  y’l  de  las  sirenas  y’s  deixava  arros¬ 
segar  per  la  corrent  sens  adonarsen,  emba¬ 
dalit  y  sempre  escoltant.  Quan  arribava 
aprop  del  antre  y  s’adonava  de  son  descuyt, 
al  voler  fer  un  petit  esfors  per’aturarse,  un 
monstre  lleig  que  à  tot  se  semblava,  se  l’en- 
duya  al  fons  d’hont  no’n  tornava  à  surtir, 
y’l  terrabastall  tornava  à  comensar  al  punt 
que  la  bruixa  feya  una  gran  riallada  y  la  do¬ 
na  un  gran  plor. 

La  gent  anava  venint,  mes  ningú  sabia  ó 
volia  resistir  la  corrent;  alguns  s’hi  oposa- 
van  un  xich,  peró  en  sentint  els  cants  de  las 
sirenasy’l  de  la  bruixa, ’s  deixavan  arrossegar 
tot  seguit.  Y  la  dona  plorava.  Y  la  bruixa  reya. 

Se  n’hi  atansà  un  à  la  dona:  un  jove,  casi 
bé  noy.  Ella’l  contemplà  un  xich,  y  després 
d’abrassarlo  li  digué  plorant: 

— Fill  meu,  tu  tan  jove  ^també  t’hi  deixa¬ 
ràs  arrossegar  cap  al  antre?  tTambé  à  tu 
t’encisaràn  els  cants  de  las  sirenas?...  Quina 
llàstima,  fill  meu!  Tan  jove!  — 

Y,  besantlo,’l  tirà  à  l’aygua. 

El  jove  s’enfonzà  en  el  riu  pera  ressurtir 
tot  seguit,  resplandent  de  bellesa;  y  donant 
una  forta  brassada,  anà  contra-corrent  ab 
un  vigor  impropi  de  sa  joventut,  que’l  feya 
aparentar  feble  y  delicat.  Ab  un’altra  bras¬ 
sada  pujà  un  xich  més  amunt.  La  dona  se’l 
mirava  ab  el  cor  sospés  y  la  respiració  con¬ 


tinguda.  Del  fons  del  antre  surti’l  cant  de  la 
sirena,  y’l  jove  somrihent  girà  sa  hermosa 
testa  avall,  y  després  de  mirar  la  negror  del 
antre, ’s  posà  la  mà  à  la  boca  y  envià  un  bes 
à  la  dona;  després  mirà  à  la  montanya  blan¬ 
ca  resplandenta  de  claror,  y  ab  tres  brassa- 
das  s’allunyà  un  bon  xich  més.  De  la  cara  de 
la  bruixa  s’esborrà  aquella  rialleta  que  may 
se  n’havia  mogut.  Els  ulls  de  la  dona  deixa¬ 
ren  de  llensar  llàgrimas,  y  en  sa  boca  co- 
mensava  à  dibuixarshi  un  somrís  d’espe- 
ransa. 

La  bruixa  comensà  un  altre  cant  més  en- 
lluhernador.  A  totas  las  rocas  hi  acudiren  un 
sens  fi  dels  dimoniets  com  à  garipaus  espe¬ 
rant  que’l  jove  descansés  en  alguna  d’ellas, 
ensemps  que  de  la  montanya'n  surtia  una 
claror  més  potenta  y  més  brillanta.  El  jove 
no  descansava;’s  tornà  à  girar  y  envià  un 
altre  bes  à  la  dona. 

De  per  tot  surtian  cants  de  sirena;  el  jove 
donava  las  brassadas  cada  vegada  més  for- 
tas,  y  s’anava  allunyant  més;  anava  amunt, 
sempre  avant,  sense  donar  mostras  de  fadiga 
y  si  d’una  gran  forsa  de  voluntat.  Ja  arribava 
amunt  de  tot.  Las  sirenas  s’enronquian  de 
tant  cantar,  els  ulls  de  la  bruixa  llensa- 
van  un  foch  vert,  els  de  la  dona  una  llum 
blanca... 

El  jove  arribà  à  la  montanya.  Els  crits  de 
joya  de  dins  del  antre  no’s  sentiren  més;  las 
sirenas  callaren  totas;  l’aygua  negra  s’em¬ 
blanquí;  las  rocas  s’enfonzaren  totas,  y  ab 
ellas  tots  els  dimoniets  com  à  garipaus.  Un 
terratrèmol  inmens  s’ohi  per  tot;  l’antre 
s’enfonzà  deixant  en  descubert  el  curs  del 
riu  que’s  perdia  en  l’horitzó,  ahont  s’hi  veya 
la  claror  del  sol  ixent.  El  riu  se  balancejà  de 
punta  à  punta,  y  cambiant  son  curs,  llurs 
ayguas  tornaren  cap  à  la  montanya  blanca. 

El  jove  arribà  al  cim  de  la  montanya  blan¬ 
ca,  mostrant  majestuós  sa  hermosa  nuesa  y 
cenyint  son  cap  una  corona  de  1 1  or  y  portant 
en  sa  mà  un  ram  d’olivera  y  un  de  roure. 

La  bruixa  plorava. 

La  dona  reya. 

Antón  Sabater  Mur. 


/ 


DEL  LLIBRE  INÈDIT  «CANT  PLA» 


O  R  TE 

I 

Hidròpica  de  sanch  y  extermini  y  venjansa, 
resplandint  de  pietat  y  esclatant  de  verí, 
al  escalf  de  la  fe  la  corona  de  Fransa 
covava  ja  la  nit  de  Sant  Barthelemy. 

L’imbècil  coronat  tan  crüel  com  fanàtich, 

—  Carlos  novè,  vuy  dir — devot  entre  els  devots, 
estenia  sos  fils  com  à  bon  diplomàtich 
per  acabar  d’un  cop  ab  tots  els  hugonots. 

II 

Era  governador  de  la  invicta  Bayona 
Orte,  un  noble  fidel  à  la  patria  y  al  rey; 
qu’ab  estupor  llegeix  l’ordre  qu’aquèt  li  dóna 
de  què  tot  hugonot  mori  en  nom  de  la  lley. 

«Prepara  als  ciutadans, —  deya  el  real  missatje — 
prepara  als  teus  soldats;  exhorta’ls  en  nom  meu. 
Promet  à  tots  el  cel  à  cambi  de  carnatje; 
qu’honrin  ab  foch  y  sanch  al  gran  Sant  Bartomeu.  » 

Orte  respongué  al  rey  aquets  mots  memorables : 
«Per  servirvos  he  fet  tot  quant  estava  en  mi. 

He  trobat  soldats  braus,  ciutadans  honorables... 
lo  que  no  puch  trobar,  senyor,  es  un  butxíl» 

III 

Aquell  día  el  bon  Deu — oh,  nó’l  Deu  reformista 
ni’l  catòlich-romà,  sinó’l  Deu  de  debò, 
el  creador,  l’etern, —  ab  un  sonrís  d'artista 
degué  exclamar:  «Al  món  hi  hà  encare  un  home  bol» 

En  cambi  al  sentdemà  el  Deu  de  Torquemada, 
de  Simó  de  Montfort,  de  tant  y  tant  malvat, 
sens  dubte  va  esclafir  una  franca  riallada. 

— Orte,  el  governador,  moria  envenenat. 


EL  GRAN  GUIGNOL 

En  nostre  orgull  ens  figurèm  il·lusos 
ser  els  actors  d’una  sublim  tragèdia, 
els  heroychs  personatges  d’un  gran  drama 
qu’ab  interès  l'Eternitat  contempla. 

Totas  nostras  accións,  nostras  paraulas: 
nostres  goigs  y  dolors,  prechs  y  anatemas; 
creyèm  de  cor  que  per  l’espay  ressonan 
y  qu’els  sigles,  parantse,  ens  aplaudeixen. 

I 

Y  ay,  no  som  més  qu’els  miserables  títeros 
d’un  risible  entremès  que’s  representa 
en  un  pobre  guignol  que  giravolta 
per  un  recó  del  univers, — y  apenas 
il·lumina  un  gresol  mitj  apagantse, — 
servint  potser  de  diversió  ignocenta 
en  sos  punts  de  repòs  à  un  gran  Artista 
qu'ens  mira  ab  compassió,  sonríu...  y  crea. 


NUNC  ET  SEMPER 

La  Mort  no  acaba  res  però  tot  ho  transforma, 
matèria  y  esperit,  vellesa  y  joventut; 
allà  ont  ella  ha  passat  tot  ha  mudat  de  forma, 
tot  ha  mudat  de  ser,  però  res  s’ha  perdut. 

La  flor  radiosa  avuy,  demà  serà  flor  morta, 
reliquiari  sagrat  ont  el  demà  s’enclou, 
ont  s’enclou  la  llevor  qu’el  vent  de  mort  s’emporta 
per  ferne  novas  flors  que  granaràn  de  nou. 

Apeles  Mestres. 

LAS  REPRESENTACIONS 

DE  BAYREUTH 

I. — Parsifal 

Hèm  assistit  ja  à  tres  representacions 
d'aquest  hermós  festival  sagrat,  y  la  impre- 
sió  fondissima — la  més  gran  qu’hem  experi¬ 
mentat  devant  d’un  obra  d’art — que  va  fer- 
nos  el  primer  día,  s’ha  anat  accentuant  ab 
forsa  y  precisió  maravellosa  à  mida  qu’hem 
anat  penetrant  sos  encisos  sobrenaturals  y 
hem  anat  assadollantnos  de  sas  bellesas  di- 
vinas.  Y  es  que’l  Parsifal  enclou  una  parti¬ 
cularitat  qu’arriba  à  ésser  caràcter  essencial 
del  mateix,  una  nota  especial  inexplicable 
(que,  ab  tot  y  sa  grandiositat  é  inspiració  so¬ 
birana,  no  té  cap  de  las  altras  creacions  de 
Wagner),  qualitat  que  s’assembla  molt  à  la 
bellesa  d’ànima  que  pressentim,  à  voltas,  en 
la  mirada  de  las  verges  y  també  al  perfúm 
suau  qu’exhalan  els  manats  de  lliris  y  rosas 
del  mes  de  maig.  En  el  Parsifal  tot  està  em¬ 
bolcallat  per  una  alenada  divina,  tot  trascen- 
deix  à  las  hermosors  de  l’ànima,  tot  té  ayre 
de  natura  encisada  per  las  tebiors  primave¬ 
rals  del  Divendres  Sant;  las  linias  generals 
de  l’acció  dramàtica,  sobrias,  senzillas,  al 
ensemps  que  grandiosas,  el  caràcter  de  tots 
els  personatjes,  la  música  que  va  comentant, 
ab  exquisitat  suprema  é  inspiració  genial,  el 
majestuós  desenrotllo  del  drama,  là  plàstica 
ab  las  agrupacions  de  personatjes  y  multi- 
tuts,  la  llum  ab  sas  gradacions  justissimas, 
el  medi  ambient  en  que  l’acció  succeheix,  el 
color,  els  moviments,  els  gestos,  lot,  en  una 
paraula,  tot  està  impregnat  d’aquesta  parti¬ 
cularitat  que  seduheix  y  atràu  ab  forsa  irre¬ 
sistible. 

La  inspiració  sublim  de  Wagner  may  ha 
sigut  tan  fresca,  tan  tranquila,  tan  suau  y 
corprenedora  com  en  el  Parsifal.  Las  lérbo- 
las  é  impetuosas  cascatas,  clarejadas  pel 
llamp,  de  L'Anell ,  s’han  tornat  inestroncable 
doll  d’aygua  frescal  y  cristal·lina  que,  alhora 
que  s’escampa  per  las  verdors  de  la  prada, 
la  fertilisa,  acaronada  pel  sol  de  primavera. 
cQué  pot  compararse  à  totas  las  escenas  de 
la  primera  meytat  del  primer  acteL..  Quina 
poesia  en  el  grupo  que  forman  el  vell  Gur- 
nemanz  y’is  dos  joves  escuders  del  Gral  age¬ 
nollats  sota  las  revellidas  alzinas  del  sagrat 
bosch  al  barbotejar  la  oració  matinal,  mentres 
surt  el  sol  y  las  ayguas  del  llach  proper  van 
prenent  reflexos  daurats,  aixis  que  s’obra  la 
cortina  y  mentres  que’ls  clarins  de  Monsal- 
vat  escampan  la  sagrada  diana  per  las  in- 
mensas  boscurias!  Cóm  va  creixent  la  emoció 
del  espectador  ab  l’arribada  feréstega  de 
Kundry  ab  sos  ayres  de  diablesa  y  d’esperi- 
lada,  y  ab  las  hermosas  paraulas  del  rey 
Amfortas,  quan  desde  sa  llitera,  portat  pels 
piadosos  cavallers,  contempla  ab  rostre  que’l 
dolor  ha  esllanguit  la  bellesa  matinal  del 


bosch  després  d’una  nit  horrible  de  sufri- 
ments!  Cóm  s’aixeribeix  l’ànima  del  pobre 
rey  ferit,  y  cóm  la  subratlla  la  orquesta 
aquesta  alegria  momentània!  Sentim  des¬ 
prés  la  narració  de  Gurnemanz,  coronada 
per  la  profecia,  y,  trencada  per  la  sublimitat 
mistica  del  motiu  d’aquesta,  per  l’esvalot  que 
produheix  la  irrupció  de  Parsifal  y  la  mort 
del  cigne  per  ell  mateix,  ab  totas  las  hermo¬ 
sas  escenas  que  segueixen.  cQué  dirém  de 
la  portentosa  consagració  del  Gral  que  tots 
no  sapiguém?  Tan  sols  que  vista  en  escena 
es  quan  pot  mesurarse  tot  el  seu  valor  real 
y  tota  sa  hermosura.  Cóm  sonan  las  campa- 
nas!  Cóm  se  van  aclarint  las  majestuosas 
naus  del  sant  temple!  Cóm  van  entrant  els 
cavallers!  Cóm  desfilan  els  escuders  y’is  no- 
vicisl  Ab  quina  unció  camina’l  grupo  de  ser¬ 
vents  que  porta’l  Gral  y  las  cistellas  y  las 
jerras  d’argent,  plenas  de  pa  y  de  vi!...  Qui¬ 
na  llàstima  que  fa’l  rey  Amfortas,  queixantse 
desde  dalt  del  altar,  devant  del  Gral  cubert! 
Cóm  ressonan  fatidicas  las  paraulas  de  Titu- 
rell...  Quin  quadro,  al  descubrirse’l  Gral  per 
mà  d’Amfortas  y  al  elevarlo  clarejat  per 
blanca  llum  divina,  entre  las  tenebras  del 
temple,  que’s  destrían,  abarcant  ab  una  suau 
caricia  lluminosa  à  tots  els  cavallers  ageno¬ 
llats  fervorosament!  Cóm  s’ho  mira  Parsifal 
lot  això,  girat  d’esquena  al  públich  y  quiet 
com  una  estatua!  Els  chors  de  cavallers,  ado¬ 
lescents  y  nens,  fan  l’efecte^  d’una  rosada 
amorosa  de  llàgrimas  angélicas!  No  hem 
sentit  res  tan  piadós,  tan  beatifich,  tan  in¬ 
tensament  religiós,  en  una  paraula!  La  im- 
presió  que  aquest  primer  acte  produheix  à 
Bayreuth,  no’s  pot  explicar:  es  inmensa! 

Al  descubrirse  la  cortina,  després  del  agi¬ 
tat  preludi  del  segón  acte,  endeviném  la  si¬ 
nistra  figura  del  maléfich  Klingsor,  entre  las 
tenebras  de  son  castell  encantat.  En  aquest 
acte  tot  pren  un  altre  caràcter,  però  sense 
deixar  la  nota  primordial,  base  de  l’obra. 
Son  diàlech  ab  l’espectre  de  Kundry  es  alta¬ 
ment  dramàtich,  lo  mateix  que’ls  xiscles  his- 
térichs  d’aquesta  y  las  flastomias  del  encan¬ 
tador,  quan  desde’l  finestral  atia  à  sos 
guerrers  que  combaten  ab  Parsifal.  Tota  la 
escena  de  Parsifal  ab  las  noyas-flors,  en  l’es¬ 
plendorós  jardi  encantat,  florit  de  luxuriant 
vegetació,  una  veritable  delicia;  y  la  gran 
escena  de  la  seducció,  de  lo  més  tendre  y 
hermós  qu’ha  escrit  Wagner;  lo  mateix  que’l 
final  del  acte,  d’una  fermesa  tràgica  esparve- 
radora. 

Hem  arribat  al  tercer  acte,  la  maravella  de 
l’obra.  En  ell  tot  es  gran,  tot  sublim,  tot  por¬ 
tentós.  La  nota,  ànima  del  Parsifal ,  de  que 
parlavam  en  el  comensament  d’aquest  arti¬ 
cle,  se  destaca  aquí  ab  brillantor  divina,  y  la 
emoció  que  s’experimenta  no’s  pot  explicar 
ab  paraulas,  ni  ab  conceptes.  El  medi  am¬ 
bient  (un  bosch  florit  pels  primers  esclats  de 
la  primavera,  à  la  vora  d’extensas  pradas  es- 

maltadas  de  flors:  el  cel  blau;  el  sol  brillant 
suaument;  la  natura  sufrint  joyosament  l’en- 
cis  matinal  del  Sant  Divendres!)  ja  predispo¬ 
sa  à  las  emocions  que  hi  hem  de  sentir.  El 
vellet  Gurnemanz  auxilia  à  Kundry,  transfor¬ 
mada  en  una  penitenta.  Aquesta  transforma¬ 
ció  segona  de  la  figura  de  Kundry  es  una  de 
las  bellesas  més  grans  del  drama.  Arriba  Par- 
sifal,  cubert  per  negra  armadura.  Empunya 
la  Santa  llansa,  y  l’elm  negre  que  li  cubreix 
cap  y  rostre  li  dona  un  aspecte  extrany  de 
congregant,  quina  penitencia  may  s’acaba. 
A  las  paraulas  de  Gurnemanz,  deposa  sas 
armas.  Ab  quin  fervor  s’agenolla  y  prega  de- 
vant  de  la  Santa  llansa!  Queda  després  ves¬ 
tit  de  blanch,  y  alashoras  comensa  aquella 
escena  divina  entre  ell,  Kundry  y  Gurnemanz, 
que's  coneix  en  el  món  musical  ab  el  nom  de 
L'encís  del  Divendres  Sant,  devant  de  quina 
bellesa  poètica,  dramàtica,  escènica,  musical 
y  plàstica,  no  hi  hà  més  remey  que  caure  de 
genollsy  plegar  las  mans  per’adorarla,  donchs 
vista  à  la  escena,  y  à  la  escena  de  Bayreuth, 
resulta  y  es  per  si,  per  son  valor  intrinsech, 
un  fragment  teatral  únich,  sens  igual  en  cap 
teatre  de  cap  època.  Wagner  va  assolir  ab 
ella  la  perfecció  somniada,  arribant  al  pi- 
nàcul  artístich  més  alt,  esplendorós  y  sublim, 
no  petjat  encara  per  cap  artista. 

Poch  ne  dirém  del  quadro  final,  donchs 
hem  acabat  els  calificatíus  y  no  tenim  més 
qu’apuntar  sinó  qu’arrodoneix  l’obra  esplèn¬ 
didament  y  deixa  una  impresió  tan  fonda, 
que  no  la  oblidarém  en  tota  la  vida. 

Tócans  ara  parlar  de  la  interpretació  que 
aquest  any  ha  obtingut  en  el  Buhnenf estspie- 
lehaus  de  Bayreuth.  Hem  de  manifestar  avans 
que  desitjém  que’l  Parsifal  no  sia  may  repre¬ 
sentat  fora  de  Bayreuth,  donchs  després  d’ha- 
verlo  vist,  creyém  qu’enlloch  fora  tractat  ab 
la  unció,  respecte  y  serietat  de  qu’es  digne, 
ab  que  aquise’l  tracta  y  representa.  Tantde- 
bó  nostres  desitjós  se  cumpleixin,  donchs  en 
la  majoria  dels  teatres  d’ópera  de  las  capitals 
d’Europa  fora  profanat  grollera  y  barbre- 
ment,  sobre  tot  en  un  que  jo  sé  y’m  callo. 
No  s'ha  fet  la  mel...  etc. 

La  interpretació  que  aqui  alcansa  es,  tant 
de  conjunt  com  individual,  senzillament  ad¬ 
mirable.  Aqui’ls  artistas  son,  primer  que  can¬ 
tants,  actors  consumats  que  representan,  tots 
ab  gran  coneixement  y  conciencia  artística, 
el  drama,  sacrificantho  tot  à  l'acció  dramàti¬ 
ca.  Aquí  tothom  està  dintre  del  seu  paper, 
desde’l  que  fa  de  protagonista  fins  al  darrer 
comparsa.  Aqui’s  preocupan  deferressortirab 
tota  sa  puresa  la  idea  de  Wagner.  Aqui  la  or- 
questano  ofega  may  als  cantants.  Aqui  aquests 
parlan  clar,  frasejan  admirablement,  y  l’es¬ 
pectador  pot  aixis  anar  seguint  l’acció  dramà¬ 
tica  paraula  per  paraula.  Aqui  cada  chorista 
y  cada  comparsa  es  un  actor  que  contribuheix 
i  per  sa  part  à  la  impresió  general.  Aqui  las 
decoracions  ja  donan  l’ambient  somniat  per 

Wagner,  y  las  llums  se  gradúan  ab  la  música 
y  la  situació  dramàtica  ab  una  precisió  ma- 
ravellosa.  Els  colors  dels  trajos  lligan 
entonan  perfectament  ab  el  conjunt  de  1 
decoració.  Aqui’s  fan  escenas  d’una  bellesa 
plàstica  incomparable.  Aqui’s  representa  à 
Wagner  abtota  serietat  y  respecte.  Més  clar: 
aqui  no's  fa  comèdia ,  y’is  cantants  no’s  volen 
lluhir.  Per’xó  tot  surt  tan  bé. 

La  Gulbranson  y  la  Wittich  estan  admira¬ 
bles  com  à  cantants  y  com  à  actrius,  encar¬ 
nant  la  dificil  figura  de  Kundry.  Nosaltres 
preferim  la  primera  à  la  segona.  En  Burgs- 
taller  v’l  Schmedes  fan  y  cantan  la  part  de 
Parsifal  d’una  manera  acabada.  El  primer, 
especialment,  està  sublim  en  l’ultim  acte.  En 
Perron  y  en  Reichmann  interpretan  à  la  per¬ 
fecció  la  part  d’Amfortas.  Son  dos  actorassos! 
En  Kraus  y  en  Friedrichs  presentan  admira¬ 
blement  las  colossals  figuras  de  Gurnemanz 
y  Klingsor.  Las  segonas  parts  no  poden  es¬ 
tar  millor.  Els  chors  de  sopranos,  homes  y 
nens,  son  admirables,  y  la  cèlebre  orquesta 
dirigida  pels  mestres  Mottl  y  Muck,  com 
qu’es  maravellosa,  ha  fet  maravellas  tocant  el 
Parsifal. 

iY ...  el  públich?  Oh!  El  públich  qué  bé  ho 
ha  fet  també!  Quin  respecte!  Quina  quietut! 
Y...  quina  diferencial .  .  Y  prou  per  avuy. 


Bayreuth ,  i q  d'açost. 


ENIGMAS 

POEMET  EN  PROSA 

Vaig  perdrem  dins  d’un  bosch:  el  vent  de 
la  nit  comensava  la  sinfoma  del  repòs  en- 
tre’ls  arbres  que’s  dormian.  Els  últims  raigs 
de  sol  projectavan  llargas  linias  lluminosas  à 
travers  dels  fullat jes.  A  l’horitzó  amplas  ta- 
cas  lluhentas  trencavan  la  blavor  esmortuhi- 
da  del  cel.  El  dia  se’n  anava,  y  las  primeras 
ombras  de  la  nit  queyan  sobre  la  terra. 


Va  caure'l  vent  deixant  el  bosch  ple  de 
tristesa.  No’s  sentia  un  cop  d’ala,  ni  un  mur¬ 
muri  de  fulla.  Las  llums  del  cel  s’havian  apa¬ 
gat:  els  encants  y  remors  misteriosos  del 
bosch  à  l’hora  dels  capvespres  s’havían  fós. 
La  negror  era  complerta.  Y’m  vaig  dormir 
bressat  per  la  non-non  inmensa  de  la  Natu¬ 
ralesa. 

De  cop  vaig  despertarme:  una  claror  enllu. 

hernadora  feria’ls  meus  ulls.  Un  murmuri 
produhit  per  una  orquesta  invisible  surava 
ab  febles  vibracions  per  l’ayre  lluminós.  Els 
arbres  s’abrassavan  suaument,  las  fullas  re- 
verdian  ab  matisos  infinits,  y’is  tronchs  do- 
navan  la  nota  fosca  en  mitj  de  tanta  claror. 
Las  veus  dels  aucells  estenian  per  demunt 
del  bosch  una  canturia  d’alegria  y  felicitat. 
Se  produhía,  en  plena  nit  de  primavera,  una 
màgica  ressurrecció  de  la  Naturalesa. 

En  mitj  del  cel  encés  per  una  llum  més 
rihenta  que  la  de  las  aubadas  primaveren- 
cas,  Venus,  l’estel  del  amor,  llensava’ls  seus 
raigs  més  purs.  Entre  la  molsa’s  sentia  la 
tranquila  cansó  de  las  fonts.  Núvols  d’irisats 
insectes  volavan  sobre  flors  hermosissimas, 
dibuixant  linias  capritxosas  ea  la  llum  trans¬ 
parent.  Un  esplay  de  dolcesa  feya  estremir 
la  terra.  Ratxadas  d’efluvis  amorosos  pas- 
savan  à  travers  del  bosch. 

La  música’s  feu  més  clara  y  definida.  Un 
allegretto  diví  va  omplirme’l  cor  de  joya.  For¬ 
mat  de  riallas,  de  xiscles  femenins,  de  veus 
purass,  de  besos,  de  ritmes  de  dansa,  de  sos¬ 
pirs  amorosos  va  inondarme  com  una  glo¬ 
pada  de  goig.  Un  estol  de  joves  corria  devant 
meu  à  la  festa  de  la  Primavera.  La  inmortal 
Psiquis  se  rejovenia.  Sas  alas  batian  alegra¬ 
ment.  Una  delitosa  flayra  embaumava  l’es- 
pay,  allunyant  tristesas  y  desfent  dolors.  L'al- 
legretto  acabà  ab  una  rialla  de  noya. 

Un  temps  musical  llarch,  vibrant,  sostin¬ 
gut  comensava.  La  més  fonda  passió  cantava 
entre  las  màgicas  notas.  Semblava  que’l  cor 
humà  s'obria,  que’ls  seus  amors  se  feyan  vi¬ 
sibles.  Una  melodia  llarga  descrivia  recorts 
llunyans,  rostres  oblidats,  veus  mortas.  La 
melodia  no  finava  y  anavan  passant  clars, 
vius,  animats  els  dias  de  l’antiga  jovenesa, 
deixant  un  rastre  de  dolsa  melangia.  Recor- 
déulos  bé,  aquells  dias!  Han  passat  pera 
sempre:  homes,  ploréu!  Aixis  acabà  la  me¬ 
lodia. 

Després  d’uns  moments  de  silenci  va  co- 
mensar  un  altre  cant,  grandiós,  potent,  irre¬ 
sistible.  La  Oda  triomfal  del  amor  y  de  la 
vida  marxava  heroicament  envers  la  Felici¬ 


tat,  vibrant  alhora  en  la  terra  y  en  els  arbres, 
èn  el  cel  y  en  la  llum.  Totas  las  veus  de  la 
Naturalesa  hi  prenian  part:  las  fonts  infini- 
das  de  la  joya  brollavan  totas  abundosament. 
Una  processó  solemnial  avansava  entre  nu- 
voladas  de  perfums,  à  travers  del  bosch.  La 
Felicitat  flotava  entre  notas  lluminosas  y,  al 
passar  devant  meu,  el  soroll  de  la  invisible 
orquesta  era  aixordador. 

Me  vaig  alsar,  inconscient,  allargant  els 
brassos  pera  alcansar  à  la  Felicitat:  sols  vaig 
estrenye  una  forma  que  per  moments  se  fo¬ 
nia.  La  música  callà  sobtadament,  y  un  fum 
espés  ompli’l  bosch  de  tenebras.  Tenia  l’es- 
perit  ple  de  confusions.  {Eran  deliris  febro- 
senchs  ó  imatjes  fidels  del  no-res  de  las  es- 
peransas  humanas?  ^Per  qué  tots’havía  fós  al 
desitjarho?  Mes  jo  havia  sentit  en  la  hermo- 
sa  melodia  els  ecos  de  l’antiga  jovenesa,  y 
alló  no  era  mentida!  ^Es  que  sols  el  passat  es 
veritat?  {Es  que’l  pervindre  no  existeix?  ^Y’1 
present,  qué  es?  ;Cóm  desxifrar  aquests 
enigmas? 

El  cel,  per  la  part  d’Orient,  clarejava,  peró 
no  ab  llum  rosada  de  l’auba  sinó  ab  extranys 
resplandors  groguenchs.  Una  taca  fosca  s’hi 
formava  al  mitj.  Poch  à  poch  aquesta  taca, 
fentse  més  grossa,  prenia  contorns  misteriosos 
yaterradors.  Formas  monstruosasse  movian, 
confonentse.  Ratxadas  de  pessimismes,  de 
negacions  y  dubtes  venian  à  sobre  meu.  ^Se¬ 
rà  veritat  que  la  Felicitat  es  negativa  y’l  Do¬ 
lor  positiu?  Després  de  tant  ideal,  de  tanta 
esperansa  y  recort,  ^tindré  de  tornar  à  l’an¬ 
tiga  vida  vulgar  ó  plena  de  dolors  y  miserias? 

De  nou  tot  desaparegué.  El  bosch  reco¬ 
brava’l  seu  natural  aspecte.  A  travers  del  fu- 
llatje’s  veyan  fragments  de  cel  clapejats  de 
estrellas. 

Per  fi  vingué  l’auba.  Un  perfúm  fresquívol 
entrava  en  el  bosch.  La  boyra’s  tornava  de 
color  de  rosa,  empesa  cap  à  Occident  per  la 
forsa  eterna  del  sol  que  pujava.  De  la  fantas¬ 
magoria  de  la  nit  no’n  quedava  ni  rastre.  El 
chcr  de  rossinyols,  alosas  y  guatllas  omplia 
i’ayre  pur  del  mati  de  notas  y  xerroteig.  Yla 
blavor  del  cel  cubrí  complertament  las  ale- 
grias  de  la  terra  despertada. 

Francesch  Oliver. 

A  PLE  MATI 


rribava  à  n’aquell  poble  molt 
avans  d'eixir  el  sol,  després  de 
caminar  tota  la  nit  pef  mor  de  la 
calor.  El  cel  era  seré,  velada  te- 
nuament  sa  blavor  per  una  finíssima 
boyra  que  no  arribaria  pas  à  la  terra. 
Un  clap  de  xiprers  ornava  la  entrada 
d’aquell  caseriu  de  la  Garrotxa,  barre- 
jantse  llur  flayre  ab  la  de  l’herba  hu¬ 
mida  per  la  brisa  del  matí.  Quina 
quietut  més  dolsa!  Del  dessota’l  porxat  de  la 
primera  casa,  qu’ombrejava  un  esdernegat 
paller,  n’eixia  un  seguit  parrupeix  de  coloms; 
més  enllanet  el  tossir  viu  d'una  criatureta; 
cap  à  la  plassa  un  grinyoleix  de  porta  que 
s’obria,  seguint  algún  lladruch  tranquil  de 
gos  casulà,  mentres  que,  al  temps  d’arribar 
à  la  cantonada,  comensà  l’ayrós  fregadis 
d’una  escombra  que  m’acabà  d’animar,  sobre 
tot  l’ayre  ab  que  la  movia  una  minyoneta 
escotorida  qu’era  en  plena  jovenesa.  Fresca, 
xamosa,  roja  de  galtas,  ab  esbulladissa  de 
cabells  que  li  ombrejavan  la  cara,  y  mostrant 
à  tota  nuesa  uns  garrots  de  brassos,  molsuts 
y  blanchs. 

La  branca  de  pinassa  que  penjava  del  llin¬ 
dar  de  la  porta,  al  bell  dessota  de  la  clave- 
llinera  que  deixava  anar  paret  avall  tota  una 
cascata  de  vermellor,  me  feu  adonar  de  que 
era  l'hostal,  entrantme  desitj  de  ferhi  la  bar¬ 
reja  servida  per  aquella  noya  que  m’es¬ 
guardava  de  qúa  d'ull.  Ab  quina  veu  y  ab 
quin  somriure  va  tornarme’l  bon  jorn  que  li 
doni  à  quatre  passas  d’ella,  mentres  aturava 
la  escombra  y  ab  sa  mà  esquerra  s’aparia- 
va’l  penjoy  de  cabells  que  li  queyan  front 
avall! 


— Anéu  demati,jbon  home!  Devéu  haver 
eixit  nit  enllà  de  Besalú,  {no  fa? 

— Creguéu,  minyona,  que  val  la  pena  de 
matinejar  solament  pera  gosar  de  tant  bonas 
vistas! 

—  Oydà!  {Qu’ho  dihéu  per  mi? 

— Per  qui  ho  diré,  donchs! 

— En  bona  fe  que  un  hom  no  fa  pas  de  bon 
tros  tant  de  goig  com  las  que  devéu  veure 
per  avall.  {No  fa  que’n  sou  de  per  avall? 

— No  pas,  gracias  à  Deu!  Soch  fill  de  mon- 
tanya  y  ho  tinch  à  bona  honra. 

— A  fe  que  no’n  teniu  pas  el  tirat. 

— Això  pla!  No  sé  à  qué  atribuhir  que’ls  de 
ciutat  me  coneixen  montanyench  pels  ayres 
y  per  tot,  y  en  cambi'ls  montanyenchs  me  fan 
ciutadà.  Deurà  ésser  que  soch  un  mal  mon¬ 
tanyench,  y  això  que  tant  de  pler  me  dona. — 

A  no  haver  sigut  el  senyor  Rector  que  tra¬ 
vessava  la  plassa  per'anar  à  obrir  la  esglesia, 
y  qu’ab  son  saludo'ns  distragué,  la  conver¬ 
sa  encara  seguiria  fora  l  portal.  Instintiva¬ 
ment  me’n  entri  à  la  botiga,  que  com  totas 
las  dels  hostals  de  montanya  m’atreya  de 
debò. 

— Ara  haurém  d’anar  per  trencar  el  cuch. 
{Que  m’apariaréu  un  ruquillet  de  barreja 
aixuta,  mentres  rosego  aquest  crostonich  y  la 
xacolata? 

— Prou,  prou! — digué  tota  amatenta,  boy 
rentantse  las  mans  en  un  gibrell  d’aygua  cres- 
tallina  quina  frescor  m’arribava  à  la  pell. 

Brassos  y  mans  en  aquell  tou  d’aygua  pre- 
nían  un  to  sanitós  qu’enamorava,  y  ella  hi 
devia  trobar  tant  de  gust,  que  apar  li  vingués 
mandra  de  tràurelas,  y  per’xó  à  mitjas  excu- 
sas  esbandí  una  restallera  de  gots  y  porro- 

nets  que  prou  curiosos  lluhian  al  primer  raig 
de  sol  que’s  filtrava,  per  la  reixa  de  la  botiga, 
en  tant  que  las  campanas  deixavan  anar  el 
toch  de  missa  primera. 

— Deu  meu,  Senyor!  M’havia  ben  distret 
de  posarvos  la  barreja!  Un  hom  va  sempre 
prou  atrassat  de  feyna! 

— Ja  podíau  anar  fent,  ja,  minyona.  Gosava 
tant  veyentvos  xipollejar  l’aygua,  com  xerri¬ 
cant  el  ruquill. 

— ;  Voléu  dir?  Aixís  tot  lo  de  per  qui  en 
amunt  os  agrada. 

— Y  sobre  tot,  més  lo  que  à  vos  os  plau. 
cQué  hi  va  que  gosavau  de  debò  de  brassos 
y  mans  à  l’aygua  clara!1 

— Mal  m’està’l  dirho,  pro  de  neta  y  cu¬ 
riosa  ho  só  estat  sempre.  Puch  ésser  pobreta, 
aixó  ray!  no  es  cap  vergonya. 

— Ni  pobreta  tampoch.  A  ben  segur  que 
sou  pubilleta  del  Hostal,  ^no  fa? 

— Bé  ho  soch,  bé — -digué  esclatant  una 
fresca  y  esponjosa  riallada. 

— Aixó  deu  ajudarà  que’ls  fadrins  del  po¬ 
ble  os  voltin  més  enllepolits. — 

Al  bell  punt  qu’acabava  de  dir  aixó  ana¬ 
ren  venint  à  corrúa  feta  un  estol  de  minyons, 
apunt  d’anar  à  la  trevallada’ls  uns,  y  altres 
ab  intent  de  fer  conversa  bona  estona  ab  la 
xamosa  pubilla. 

L’un  bevia  l’ayguardent,  l’altre  la  barreja, 
quin  dos  ditets  del  ranci...  es  dir,  tots  tren- 
cavan  el  cuch  guaytantme  de  reull  com  qu’en 
mi  hi  vegessin  un  rival.  No  sé  si  es  que’ls  fes 
por  que  tots  restaren  muts,  no  gastant  cap 
broma  ni  endressantli  cap  flor,  cosa  que  jo 
hauria  volgut  de  debó. 

Aprés  anaren  llevantse  l’altra  gent  del  Hos¬ 
tal,  y  jo  pagui’l  gasto,  boy  despedintme  dels 
hostalers,  sobre  tot  de  la  pubilla,  que  planta¬ 
da  al  portal,  tota  riallera, ’m  cridava  fent  se¬ 
nyals  ab  la  mà  enlayre: 

— Vaja,  bon  cami  que  Deu  os  do!  Guardeus 
de  pendre  mal!  Veyàm  si  tornaréu  à  passar 
per  aqui! 

— Si  à  Deu  plau! — responia  jo,  seguint  la 
meva  ruta  Garrotxa  — 


llà,  entre  verdors  rega- 

uwnr  sa  1 

ladas  y  à  l’aventura. 

n 

*  B) 

(Dibuix  de  S.  Junyent). 

OBSERVACIONS  SOBRE 
LA  VIDA  MODERNA  « 

Apuntes  pera  un  llibre  que  no  surtirà  may 
XIII 

Els  sociólechs  y  filólechs  han  demostrat, 
fent  deduccions  curiosissimas,  molt  justas  à 
voltas,  la  secreta  armonía  qu'existeix  entre 
l’ànima  ó  esperit  general  dels  pobles  y  la 
llengua  que  parlan.  Cada  idioma  vos  reflexa 
fidelment  el  modo  d’ésser  psicológich  ó  mo¬ 
ral  del  poble  que’l  parla.  No  entra  en  nostre 
plan  fer  avuy  un  estudi  comparatiu  de  cada 
poble  y  son  respectiu  idioma  pera  fer  ressal¬ 
tar  aquesta  misteriosa  relació.  Sols  ens  inte¬ 
ressa  deixar  sentat  qu’ella  existeix.  Farém, 
no  obstant,  observar  un  petit  detall,  en  apa- 
riencia  insignificant,  referintnos  al  poble 
català  y  à  sa  parla,  que  com  exemple  gràfich, 
y  per  sa  insignificancia  mateixa,  ens  conven¬ 
cerà  de  que  hi  hà  un  gran  fons  de  veritat  en 
las  ditas  deduccions.  Y  es  clar  que,  com 
aquest  exemple,  podríam  citarne  molts. 

El  poble  català  —  especialment  la  classe 
baixa,  mes  genèricament  tot  el  poble — es 
sens  dubte’l  poble  que  més  renega ,  y  la  par¬ 
la  catalana,  empeltada  ó  no,  es,  si  no  la  més 
rica,  la  més  enèrgica  y  precisa  en  interjec¬ 
cions  y  renechs.  Tant,  que  un  amich  nostre, 
de  la  mànega  ampla ,  ens  deya  ab  ferma  con¬ 
vicció:  «Hi  hà  ocasions  en  que  un  renech 
català  es  més  gran  y  expressiu  que  un  gran 
poema.»  Y  nostre  amich  tenia  rahó.  Per 
nostra  part  no  tractém  aqui  de  fer  l’apologia 
del  renech  que  corprèn  à  las  ànimas  senzi- 
1 1  as  y  ofén  els  oídos  delicats:  sols  anotém  un 
fet  que  ningú  podrà  negar,  anotant  al  ma¬ 
teix  temps  la  conseqüència  ó  deducció  que’ls 
filólechs  y  sociólechs  n’han  tret.  Y  es  la  se¬ 
güent:  El  poble  català’ns  demostra  ab  aixó 
que  porta  en  sa  sanch  un  esperit  lliure,  inde¬ 
pendent  y  despreocupat;  el  poble  català,  re¬ 
negant,  ens  demostra  qu’es  eminentment 
individualista.  jEs  aixó  un  mal?  ^Es  aixó  un 
bé?  No  hem  avuy  de  determinarho.  Lo  que 
sí  hem  de  precisar  es  quàn  axiomàtica  apa¬ 
reix  dita  conclusió.  Evidentment  quan  un 
home,  quan  un  poble,  en  un  estat  d’excita- 


(1)  Véginse'ls  números  107,  108,  112,  113,  120, 
126,  130,  131  y  132  de  Joventut. 

ció  excepcional,  sab  concretar  en  una  inter¬ 
jecció,  en  una  frase  curta,  en  un  renech,  la 
seva  protesta  enèrgica  y  espontània,  contun¬ 
dent  y  aclaparadora,  contra  un  acte  ó  fet 
extern  que’l  violentan,  es  qu’en  la  seva  àni¬ 
ma  hi  niuhan  las  grans  energias  y’is  grans 
ideals  que  caracterisan  als  esperits  lliures. 

Heusaqui  de  quin  modo  procedeixen  els 
sociólechs  y  filólechs  en  sas  deduccions. 

Però,  com  hem  dit,  no  es  aixó  lo  que’ns 
interessa;  no  tractém  avuy  de  deduhir,  per 
medi  d’un  estudi  aprofondit  de  la  llengua 
catalana,  quin  sigui  l’esperit  del  poble  cata¬ 
là.  Lo  que  volém  fer,  es  observar  de  quina 
manera  tan  frivola,  tan  insubstancial  y  tan 
inútil  à  Catalunya,  y  més  concretament  à 
Barcelona, ’s  parla.  Referintnos  no  ja  sols  als 
que  parlan  català  més  ó  menys  castís,  sinó 
als  que  parlan  castellà  y  als  que  parlan 
aquesta  barreja  de  varias  llenguas,  que  son 
molts. 

Tenim  tots  un  organisme  vocal  que,  com 
tot  orguen,  troba  la  seva  perfecció  en  son 
natural  funcionament  fisiológich.  Es  à  dir, 
en  el  cumpliment  del  seu  fi.  ;Quin  es  aquest 
fi?  ^Quin  es  el  seu  natural  funcionament?  La 
expressió  d’ideas,  d’estats  d’anim,  de  visions 
serenas,  de  pensaments  grans,  d'imatjes  be- 
llas,  d’ideals  lluminosos,  de  veritats  conso- 
ladoras.  Quan  l’home  parla,  y  parlant  diu 
tot  aixó,  diu,  encara  que  sigui  imperfecta- 
ment,  quelcom  de  tot  aixó,  el  part  sublim 
de  vida  y  de  bellesa’s  cumpleix  esplendoro- 
sament;  nostre  esperit  sent  l’intim  goig  de 
la  consoladora  deslliuransa,  y’is  órguens  fle¬ 
xibles  que  l’han  facilitada  troban  també  la 
misteriosa  pau  que  dona  sempre  una  missió 
complerta  y’I  silenci  benfactor  prepara  al 
cos  y  à  l’ànima  pera  nous  esclats  de  vida.  Lo 
qual  vol  dir  que  la  humanitat  donaria  un  pas 
de  gegant  envers  sa  perfecció  si  enrahonés 
una  centéssima  part  menys  de  lo  qu’enraho- 
na,  si  sols  parlés  quan  té  necessitat  de  parlar, 
aixó  es,  de  dir  quelcom  d’interessant.  Qui 
parle  beaucoup  véut  tromper ,  deya’l  gran 
Balzac,  y  nosaltres  ens  atrevim  à  afegir  que 
sens  dubte’ls  xerrayres  son  els  més  grans 
criminals  qu’han  pertorbat  à  la  societat.  Els 
grans  oradors  de  pico  de  oro  y’is  grans  tri- 
buns  populars  han  coincidit  sempre  pera 
preparar  la  decadència  dels  grans  pobles,  y 
la  loquacitat  es  sempre  en  els  homes  senyal 

indubitable  de  gastament  intelectual  y  ra¬ 
quitisme  d’ideas.  Per’xó  encara  avuy  s’ob¬ 
serva  que  la  dona,  que,  en  general,  enrahona 
molt  més  y  ab  menys  solta  que  l’home,  se 
troba  moral  é  intelectualment  molt  per  des¬ 
sota  d’ell.  La  religió  del  silenci  seria  en  ve¬ 
ritat  més  útil  que  moltas  altras  religions. 

Confessém  tot  seguit  que’l  poble  català  no 
es  pas  un  poble  pròpiament  xerrayre;  que 
no  es  pas  dels  qu’enrahonan  més,  en  lo  qual 
potser  hi  trobariam  el  secret  de  la  seva  su¬ 
perioritat  sobre  molts  d’altres;  però  no  hi  hà 
cap  dubte  que’l  poble  català,  especialment 
el  barceloní,  enrahona  massa,  y  com  es  na¬ 
tural,  casi  bé  sempre  sense  to  ni  so. 

iQuàritas  vulgaritats,  quéntas  tonterias  é 
incongruencias  no’s  diuhen  cada  dia  à  Bar¬ 
celona?  Espanta’l  pensarho,  per  ésser  tantas, 
y  entristeix,  perque  ellas  implican  un  gasto 
enorme  d’activitat  física  é  intelectual  qu’es- 
devé  complertament  inútil.  Citém  alguns  cas- 
sos  generals:  Dugas  personas  son  amigas — 
fet  molt  natural  perque  l’home  es  sociable. — 
Donchs  bé:  cada  vegada  que’s  troban,  tenen 
obligació  de  saludarse,  informarse  de  la  sa¬ 
lut  de  las  familias  respectivas  y  després  dir 
encara  alguna  coseta  més;  tot  aixó  ab  frases 
fetas,  ab  fórmulas,  ab  vaguetats.  Y  s’ha  de 
fer  aixis,  sinó  seréu  titllats  de  mal  educats. 
Molts  homes,  y  las  donas  sens  excepció,  te¬ 
nen  un  dever  social  ineludible:  fer  visitas;  y 
la  frase  sacramental  «tinch  d’anar  à  veure  à 
fulana  perque  fa  molt  temps  que  no  l'he  vista)), 
no  «perque  tinch  de  dirli  quelcom  d’interes¬ 
sant»,  sinó  « perque  fa  tant  temps  que  no  l’he 
vista)),  serveix  de  màxima  reguladora  de  las 
relacions  entre  gent  fina.  tAnéu  à  un  establi¬ 
ment  de  banys,  sou  soci  d’un  cassino,  viviu  à 
dispesa  ó  bé  estudiéu  en  la  Universitat? 
Donchs  avans  d’una  setmana  teniu  de  fervos 
ab  tots  els  individuus  qu’en  els  respectius 
llochs  se  congregan,  teniu  d’enrahonar  ab 
tots,  y  sovint;  si  no,  vos  diràn  salvatje,  y  si 
la  cosa  dura  vos  obligaràn  à  fugir.  El  barber 
no  sabrà  afeytarvos  bé  sens  explicarvos  du¬ 
gas  ó  tres  historias;  el  sastre  equivocarà  las 
midas  si  no  li  deu  conversa;  el  botiguer  de 
modas,  pera  fer  l'article  à  sa  clientela,  té 
de  saber  totas  las  petitas  historias  que  poden 
excitar  la  seva  curiositat,  y  ha  de  saber  con- 
tarlas  ab  garbo  y  discreció.  Un  bon  porter 
té  de  coneixe  tot  lo  que  passa  en  la  casa,  y 

una  bona  criada  té  de  contarli  tot  lo  que 
passa  en  el  pis.  Un  bon  vigilant  extén  sa  ju¬ 
risdicció  per  tota  la  manzana,  y  un  bon  se- 
reno  per  tot  el  barri.  El  peixeter,  com  més 
crida  y  parla,  tant  més  bo  té’l  peix,  y  la  car- 
nicera  y  la  verdulera  del  recó,  que  cada  dos 
per  tres  s’estiran  els  monyos  donant  especta¬ 
cle  gratis,  son  las  que  tenen  més  nombrosa 
y  escullida  parròquia.  Y  en  fi — no  acabariam 
may  de  citar  exemples  sugestius — nota  carac¬ 
terística  de  tota  conversa  en  que  hi  intervin¬ 
guin  dugas  ó  més  personas:  avans  d’anar  al 
gra,  es  à  dir,  avans  de  tractar  del  assumpto 
que’ls  congrega,  es  necessari  parlar  d’al- 
tras  cosas  que  à  ningú  interessan  y  no  te¬ 
nen  ab  ell  cap  relació.  Las  personas  ben 
educadas  ho  fan  aixís.  No  hi  hà,  donchs, 
més  remey  que  subjectàrvoshi,  per  pressa 
que  tinguéu. 

Se  parla  massa  pera  que’s  pugui  parlar 
bé.  Lo  qual  es  tant  més  sensible  quan  no 
solzament  pertorba  harmonia  en  las  rela¬ 
cions  socials,  sinó  qu’es  depressiu  pera’l  ma¬ 
teix  individuu  que,  obligat  à  enrahonar  con¬ 
tínuament,  se  traheix  moltas  vegadas  donant 
lloch  à  que’ls  altres  homes  se  formin  un 
equivocat  concepte  de  la  seva  personalitat. 

Quant  no  guanyarían  la  societat  y  l’indi¬ 
vidu  u,  si  aquest  únicament  parlés  quan  sen¬ 
tís  necessitat  de  dir  lo  que,  després  de  ben 
pensat,  cregués  interessant! 


SENSE  TERMES  MITJOS 

No  sempre  son  flors  xiroyas,  de  bells  co¬ 
lors,  lo  que’s  troba  quan  se  va  à  fora  à  cer¬ 
car  la  calma  sanitosa  qu’oreja  l’esperit,  sinó 
que,  aixís  com  à  ciutat  ens  manca  aquesta, 
envoltats  com  en  veritat  estém  per  un  medi 
qu’ofega  nostras  ilusions,  aixís  també  en  el 
camp  se’ns  torba  la  calma  ab  la  contempla¬ 
ció  de  flors  marcidas  en  ple  esclat  de  jove- 
nesa. 

Flors  d’aquestas  m’han  semblat  à  vollas 
els  bordegassos  camperols,  que'ns  guaytan 
ab  esguart  feréstech  alhora  qu’extranyat; 
pobras  figuretas  bronzejadas  que  senten  re- 
cansa  de  parlar,  y  que  quan  parlan,  ens  en- 
çisan  moltas  y  moltas  vegadas  de  tal  mane¬ 


ra,  que’ns  fan  parar  en  sech  el  somris  que 
comensava  à  florirnos  entre  llabis,  y  de  dret 
à  dret  el  cor  ens  fereixen. 

D’una  d’aquestas  flors  es  de  la  que  vull 
parlarvos.  La  seva  historia  es  una  ben  curta 
historia,  barreja  de  sentiments  els  més  opo¬ 
sats,  de  sublimitats  y  adhuc  de  tonterías: 
potser  el  preludi  de  la  historia  d’un  sant  ó 
d'un  bandoler. 

Se  deya  Jepetó,  tenia  deu  anys  y  era  petit 
y  aixerit  com  un  ratolí.  La  seva  cara  era  ro- 
danxona  y  enmorenida,  els  seus  ulls  blaus  y 
bellugadissos;  en  sa  petita  boca  s’hi  estot- 
javan  unas  rengleras  de  dents  afinadas  y 
blanquissimas.  Pels  esquinsos  de  la  virolada 
camisa  mostrava  sas  brutejadas  carns;  las 
calsas  de  vellut  negrós,  venintli  curtas,  li  fe- 
yan  ensenyar  bona  part  de  sas  camas,  y  sos 
peus,  may  protegits  per  la  escayenta  espar¬ 
denya,  estavan  plens  d’esgarrinxadas  pro- 
duhidas  pels  espinosos  esbarzers  y  las  pun- 
xagudas  rocas.  Li  ombrejava’l  front  una  tofa 
de  cabells  daurats  qu’era  ornament  de  sa 
testa,  cuberta  ab  vella  y  descolorida  barre¬ 
tina  ensorrada  fins  à  las  orellas. 

Criat  à  ple  ayre,  no  temia  las  geladas  ni 
las  plujas.  Las  nits  calurosas  no  las  temia 
tampoch.  Al  hivern  dormia  à  casa  seva,  si 
podia,  ben  arrambat  al  escó,  aprop  mateix 
de  la  llar  apagada,  embolicat  ab  una  manta 
tota  rosegada  per  las  arnas  y  que  despedía 
un  baf  de  suhor  inaguantable;  al  estiu  din¬ 
tre  una  garbera,  quan  n’hi  havian,  y  sinó 
arracerat  à  l’ombra  d’un  gros  arbre.  Quan 
altra  cosa  no  tenia,  feya  com  els  aucells: 
aquí  menjava  una  figa,  allà  una  poma  ó  una 
pera,  y  més  enllà  un  préssech;  si’l s  pagesos 
dormian  els  hi  prenia’l  pa  de  la  cistella,  en¬ 
cara  que  devegadas  el  sobtavan  els  lladruchs 
dels  gossos. 

Sos  pares  ja  li  havian  fressat  el  cami.  El 
pare  era  borratxo,  jugador,  dropo  com  ell 
sol;  per  no  haver  de  trevallar,  tot  el  sant  dia 
se’l  passava  à  la  montanya  ab  la  escopeta  al 
coll,  donant  mal  temps  à  las  perdius,  conills 
y  llebras.  La  mare  no  més  s’emborratxava,  y 
per  torna  rebia  las  pallissas  que’l  seu  marit 
se  complavia  en  donarli.  Tenían,  à  més 
d’aquest  xicot,  una  filla,  bonica  mossa  de 
divuyt  anys,  alta  y  escotorida,  bona  pessa 
que  s’entretenia  en  robar  las  gallinas  y’is 
ous  del  vehinat  per’apareixe  més  guapa  de 

10  qu’era  y  més  fresca.  Li  agradava  anar 
endressada  y  fer  forsa  goig,  y  per  conse- 
guirho  hauria  venut  l’ànima  al  dimoni — se¬ 
gons  ella  mateixa  digué  un  dia — si’l  dimoni 

11  hagués  pagada  à  bon  preu. 

Ja  fa  alguns  anys  que’l  vaig  coneixe  al  Je¬ 
petó.  Era  una  tarda  d’estiu  afalagadora,  en 
que  las  cigalas  teixían  llur  enervador  cant 
en  el  vert  brancàm  dels  arbres,  sota  la  bla¬ 
vor  d’un  cel  inmaculat,  ab  un  sol  que  queya 

à  plom  sobre  la  resseca  terra  projectant  du¬ 
rament  las  ombras  dels  arbres  y  las  rocas. 
Jo  havia  surlit  à  passeig  ab  un  amich  meu 
de  ciutat,  un  excelent  pintor  que  solia  em- 
portarsen  casi  sempre  la  capsa  dels  colors 
arreu  hont  anava.  Eixits  de  casa  ab  un  en 
sopiment  aclaparador,  caminant  al  etzar  y 
ab  el  cap  baix,  anarem  à  raure  à  la  riera, 
una  riera  vergonyant  que  boy  sempre  resta 
mansoya  y  sense  gota  d’aygua.  Ens  adona¬ 
rem  de  que  al  lluny  hi  havia  un  pi  centenari, 
y  aprop  del  pi  un  bordegàs  que  s’entretenia 
apedregant  las  brancas,  y  cridantnos  l’aten¬ 
ció  ayíal  escena, ’ns  hi  varem  encaminar. 
Y  heusaqui  que,  un  cop  hi  forem,  aquell 
xicot  se  posà  à  corre  cridant  ab  tota  la  forsa 
dels  seus  pulmons: 

— Agafeulos!  Agafeulos! — 

Per  allà  aprop  un  pagés  llaurava  la  terra 
ab  la  tranquilitat  del  just,  y  al  sentir  els 
desaforats  crits  deixà  l’arada  y  comensà  à 
seguir  y  resseguir  el  seu  tros  y’is  marges 
vehins  ab  totas  las  precaucions  imaginables, 
enlayre  la  nuosa  vara  de  freixa.  S’adonà  de 
nosaltres,  ajassats  indolentment  en  la  humi¬ 
da  ubaga  à  l’ombra  del  pi,  vegé  més  enllà 
al  xicot  saltant,  adhuch  fentli  ganyotas,  y’s 
feu  càrrech  de  ía  cosa. 

— Malviatje’l  Jepetó  y  las  sevas  enganyi- 
fas!  —  exclamà  enfadat,  gratantse  la  orella 
calmosament.  —  Cert  que’m  creya  que’ls  11a- 
dregots  me  robavan  quelcom!... — 

Etjegant  malediccions  tornà  à  la  tasca. 
Nosaltres,  lenintlo  ja  à  respectable  distan¬ 
cia,  ens  esguardarem  y  esclafirem  franca 
riallada. 

—  Jepetó!  —  cridà  mon  amich  de  sobte, 
aixecantse. 

— iQué  vols? — contestà’l  marrech  ab  alti- 
vesa,  parat  y  guaytàntsel  fixament. 

— Vina,  no  tinguis  por  —  vaig  afegirhi, 
procurant  amoixarlo. 

—No  vull! — digué  fent  ganyotas,  saltant  y 
ballant. 

Deixarem  de  miràrnosel  y  fini  de  saltar. 
L’amich  s’assegué  aprop  meu,  obri  la  capsa 
dels  colors  y  comensà  à  esbossar.  Jo  vaig  po- 
sarme  à  dormir,  y  ja  ho  feya  de  gust  quan 
de  sobte’m  desvetllà  la  remor  d’una  conver¬ 
sa.  El  Jepetó,  agenollat  y  apoyant  abdugas 
mans  à  terra,  contemplava’l  quadro  de  mon 
amich  ab  cert  misticisme. 

— {Que  mapas? — preguntava. 

— Si — contestava  l’altre  sense  deixar  de 
pintar. 

— Es  alló  d’allà:  ^fa  que  si? — repetia,  se¬ 
nyalant  las  montanyas. 

— Alló  mateix. 

— Per’xó,  que  jo  ho  veig... — 

Pensant  que  aquell  xicot  l’amohinava, 
vaig  desviar  la  conversa. 

— Te  dius  Jepetó  {veritaP 
— Si. 

— {Que  no  vas  à  estudi,  bon  minyó? 

—No,  no  hi  vull  anar:  faig  campana.  Es 
massa  dolent  el  mestre,  y  massa  mala  bès¬ 
tia...  No  entench  lo  que  diu  quan  xerra , 
{sabs?...  Després,  té  un  puntero  y  pega  mas¬ 
sa...  Malehitsiga!... 

— Deus  ésser  dolent. 

—No,  pas  ho  soch!  L’anar  à  tirar  pedras 
no  es  ésser  dolent;  barallarse  ab  els  altres 
bordegassos  tampoch  es  ésser  dolent.  Son 
jochs.  Fer  enfadar  al  senyor  mestre  tampoch 
es  ésser  dolent,  perque  no  parla  com  nosal¬ 
tres  y  pega  com  un  murri,  batúalv. 

— {Quins  son  pera  tu’ls  dolents,  donchs? 

—  Son...  son...  {Quins  son,  dius?...  Mira, 
ja  t'ho  diré.  Son  dolents  els  que  no  van  à 
missa,  els  que  fan  dir  disbarats  al  senyor 
rector,  els  juheus,  els  que  clavan  ganiveta- 
das  à  altri  y’l  matan,  els  que...  n’hi  hà  tants 
de  dolents!... — 

Per  una  bella  estona  restarem  silenciosos. 
Mon  company  trevallava  afanyosament,  com 
si  concentrés  la  seva  vida  en  aquella  tela  que 
pintava.  Jo,  al  ensemps  qu’admirava  la  lògi¬ 
ca  especial  d’aquell  xicot,  explayava  l’ànima 
en  la  visió  del  cel  blau,  solcat  en  tots  indrets 
per  voladurias  d’aucells  que,  atansàntselshi 
l'hora  d’anar  à  joch,  promovian  alegroy  xer- 
roteig. 

— Escolta,  Jepetó  —  vaig  dirli  de  sobte, 
trencant  el  silenci: — {per  qué  l’apedregavas 
aquest  pi  quan  nosaltres  veniam? 

— Perque...  malehitsiga!...  hi  só  vist  un 
niu,  y  com  que  jo  no  tinch  prou  forsa  pera 
enfilarmhi...  batúa’l  món!...  perque  soch 
massa  xich...  l’apedregava  per  si’l  feya  caure, 
{sabs? 

—  Dolent,  més  que  dolent! — 

Se  mirà’l  quadro  boy  termenat,  hi  marcà 
els  cinch  dits  de  sa  mà  dreta,  y  apretà  à  fu¬ 
gir  tot  fent  grossas  rialladas  y  brincant  com 
un  isart. 

— Aixis  te  reventessis,  lladre! — cridà  mon 
company. 

Y’s  posà  à  perseguirlo,  groch  de  rabia,  tre¬ 
molós  y  petant  de  dents,  enjegantli  algunas 
pedras  que  sortosament  no’l  tocaren. 

— Déixal  estar,  pobret! — vaig  ferli. 

Deixà  de  perseguirlo,  se’m  reuni  altra  ve¬ 
gada,  tancà  la  capsa  dels  colors  y  se  la  carre¬ 
gà  à  la  esquena.  Caminavam  poch  à  poch,  de 
retorn  à  casa,  quan  una  veu  feble  y  llastimo¬ 
sa,  eixida  de  darrera  nostre, ’ns  feu  deturar 
el  pas:  era  la  del  Jepetó,  que  tractantnos  de 
vosíé,  ens  deya  allavors  ab  tots  els  modos  de 
qu’era  capàs: 

—  Dispensin,  senyorets,  que  nc  hi  tornaré 
may  mésl.. — 

Mon  amich  no  contestava  pas,  però  al  úl¬ 
tim,  cansat  de  sentir  la  mateixa  cantarella, 

— Prou  me  costa’l  perdonarle,  peró  vaja, 
ho  faig  ab  gust — digué. 

Y  després  afegi,  donantli  la  capsa  dels  co¬ 
lors: 

— {Me  portaràs  aquesta  capsa  fins  à  casa? 

— Sí,  senyoret. — 

Y  aixís  ho  feu.  Arribats  à  casa,’l  Jepetó 
entregà  la  capsa  al  meu  amich  y  aquest  li 
donà  una  pessa  de  deu  cèntims.  Pert  curts 
moments  la  emoció  deixà  mut  al  bordegàs. 
Després,  tot  anantsen,  digué  joyosament: 

— Mercès,  senyoret!  Avuy  podré  comprar 
ayguardent  y  ttissos! 

— Quin  xicot! — vaig  fer,  guaytúntmel  ab 
recansa. 

—  Carri  de  presiri,  vethoaqui!  —  replicà’l 
meu  amich  fredament. 


De  la  darrera  volta  que  vegi  à  aquell  xi¬ 
cot  extraordinari,  deu  fer  cosa  de  quatre  ó 
cinch  mesos.  Era  un  matí  rúfol  d’hivern,  ab 
un  ayret  suau,  però  que  per  lo  persistent  ta¬ 
llava  la  cara,  y  ab  un  cel  tot  cubert  de  núvols 
grisos.  La  nit  avans  havia  nevat  en  abundan- 
cia  y  tota  la  terra  era  blanca.  En  las  conges- 
tas  de  las  montanyasels  arbres,  sense  fullas  y 
cuberts  de  neu,  semblavan  espectres  que  vet¬ 
llessin  el  íret  cadavre  de  la  Natura.  Tot  era 
silenciós  y  melancólich,  ab  una  melancolía 
qu’esborronava  la  pell  y  produhia  estremi¬ 
ments  nirviosos. 

Contemplant  el  paisatje  nevat,  pensava 
en  els  vianants  forsats  que  si  os  plau  perfor- 
sa  han  de  seguir  sa  eterna  ruta,  y  pensava 
també  en  aquells  sers  qu’admiran  els  gemals 
paisatjes  assentats  en  sumpluosas  cadiras 
de  brassos  ó  entre  munts  de  flassadas,  cor-ai- 
xuts  casi  tots  ells  y  sens  ideas  que’ls  hi  abru¬ 
sin  d’amor  l’ànima;  fantasiejava  un  demà  bri¬ 
llant  y  esplendorós  pera  tothom...  Y  aprop 
meu  el  Jepetó’m  guaytava  ab  persistent  cu¬ 
riositat,  las  mans  balbas  y  moradencas  fica- 
das  en  las  butxacas  de  las  calsas,  deixant 
veure  ab  prou  feynas  el  cap  perentre’ls  plechs 
del  vellissim  tapabocas,  y  tremolant  tot  ell. 

—  Digas — li  vaig  preguntar:  —  {qué  vols 
ésser? 

— Bisbe! — contestà  sense  pensarshi  gens 
ni  mica. 

— {Bisbe? — vaig  insistir,  rihent. 

— Sí,  senyoret.  Y  si  no  puch  ésser  bisbe... 
general! 

— cY  si  ni  l’una  cosa  ni  l’altra? 

— Governador. 

— ...  civil?  Molt  bé,  xicot.  T’explicas  com 
un  llibre.  Peró  escolta:  {que  no  t’agrada'l 
t  revallar? 

— Veurà... 

— jQue  no  trevallas,  donchs? 

- — No  vull:  estich  millor  aixis. 

— Aixis  no  tindràs  may  diners... 

Si  que’n  ^mdré:  quan  no  se’n  tenen,  se 
prenen. 

• — {Seràs  lladre,  alashoras?... 

—  Millor!  Per’xó,  per  no  haver  d’ésser  lla¬ 
dre,  voldria  ésser  dels  que  manan  y  no  dels 
manats.  Per  no  haver  d’ésser  lladre  voldria 
ésser  lo  que  he  dit. 


— Pobre,  infelís  Jepetó!  — 

Vaig  restar  pensatíu  una  estona  fent  mil 
pensaments  sobre’l  pervindre  d’aquella  cria¬ 
tura,  qu’en  tant  va  escabullirse.  Un  silenci  so- 
lemnial  semblava  oprimirme  l’ànima.  No’s 
sentían  cants  d’aucells,  ni’l  cel  blau  alegrava 
la  vista,  y’l  vent  rondinava  fent  més  tètrica 
la  tristesa  d’aquell  mati  hivernal. 

De  cop  vaig  sentir  uns  plorsllunyans  que’m 
tregueren  de  mon  ensopiment.  Vaig  escoltar 
amatent,  y,  convensut  de  qu’eixían  de  darre¬ 
ra  una  barraca  que  s’esqueya  à  poca  distan¬ 
cia,  cap  à  n’ella  vaig  encaminarme.  El  Jepe¬ 
tó  s’estava  allà  extés,  la  cara  tota  terrosa  y 
ab  un  xiribech  al  cap  del  que’n  rajava  la 
sanch  abundosament.  Vaig  envenarli  laferida 
ab  e!  mocador  de  butxaca,  y’l  vaig  acompa¬ 
nyar  fins  à  casa  seva.  Pel  camí,  entre  san- 
glots,  m'explicà  l’aventura: 

— En  Tófol  m’ho  ha  fet.  Ens  disputavam 
un  pardal  mort  y  jo’l  volia  perque...  malehit- 
siga!...  perque  l’havia  trobat  primer!...  Y’l 
pillo  ab  un  cop  de  roch  m’ha  fet  un  cap  nou , 
y  me  l’ha  pres...  Lladre,  més  que  lladre  y 
murri!...  Peró  me  la  pagarà,  sí,  me  la  pagarà! 

— Vaja,  no  ploris  més.  Calla,  calla,  que  no 
serà  res  aixó. — 

Eram  ja  à  casa  seva.  Sa  mare,  sentintlo 
plorar,  havia  surtit  al  portal,  y  son  primer 
afalach  fou  donarli  una  bofetada. 

— Fort,  massa  poch! — li  digué.  —  Llamp 
com  no  t’han  mort! 

— Bruixa,  més  que  bruixa! — va  contestarli 
ell. — Aixó  à  vos,  aixís  que  vareu  nàixer! 

— Ja  ho  diré  à  ton  pare  aixó,  desvergonyit! 

—  Podéu  dirli  quan  vulguéu,  peguissayra! 

—  Mal  fill! 

— Y  vos...  mala  mare! — 

El  cor  se’m  feya  à  trossos.  Poch  després, 
tot  anantmen,  vaig  veure  qu’ella  li  rentava 
la  ferida,  aixugantli  la  sanch  negrosaque  à 
filets  tenia  encastada  per  la  cara,  y  plorant  à 
llàgrima  viva,  sentintse  renaixe’ls  sentiments 
maternals,  el  petonejava  efusivament  y  deya: 

— Ay,  fills,  fills!  Qué’n  donan  de  penasl— 

Una  nova,  fatal  nova,  he  rebut:  quatre 
mots  de  lletra  m’han  arribat  à  ciutat  dantme 
compte  d’una  mort  que,  sens  interessarme 
d’aprop,  m’ha  conmogut  forsa.  Las  llàgrimas 
han  entelat  mos  ulls,  y  ensemps  ha  somrigut 
la  meva  ànima  perque  al  anarsen  del  món  en 
Jepetó,  aquell  munt  de  carn  de  presiri ,  s’ha 
estalviat  tal  volta’l  plorar  molt  y'l  fer  plorar 
als  altres. 

{Qui  pot  esbrinarlo’l  misteri  qu’enclóu  una 
vida?  Mes  jo’m  vull  creure  que  1  Jepetó  hau¬ 
ria  esdevingut  un  criminal  empedrehit,  un 
dels  que  gaudeixen  veyent  sufrir  als  homes. 
Havent  sempre  presenciat  las  escenas  repug- 
nants  qu’en  sa  casa’s  desenrotllavan;  veyent 
sempre  las  brutalitats  que  s’hi  succehian  y 
qúe  li  enmatzinavan  l’ànima,  no  trempada  en 

els  dolsos  sentiments  de  la  llar;  faltat  d'un 
sér  que'l  guiés  pels  bons  camins,  la  lley  inexo¬ 
rable  s’havía  de  cumplir,  que  massa  veritat 
tanca  aquell  principi  que’ns  diu:  «Els  exem¬ 
ples  fan  l’home». 

Alfons  Sans  y  Rossell. 


NOTAS  BIBLIOGRÀFICAS 

Pi rin eu  Català. —  Guia  itinerari  del  excur¬ 
sionista  à  Camprodon ,  per  César  August 

Torras.— -Barcelona,  Tip.  «L’ Avenç)) .  Ron¬ 
da  de  la  Universitat ,  20. —  7902. 

Un  dels  principals  objectes  d’aquest  perió- 
dich  es  informar  als  lectors  del  moviment 
literari  y  artistich  de  nostra  terra,  aportanthi 
las  nostras  observacions  per  si  las  considera 
atendibles  qui  ja’ns  dispensa  l’atenció  de  1 1  e- 
girnos.  Avuy  hem  de  dar  noticia,  encara  que 
lleugera,  d’un  llibre  que  ja  fa  més  d’un  mes 
que  surti  à  la  llum  y  que  debadas  hem  espe¬ 
rat  rébrel  en  nostra  redacció.  Son  autor  en 
César  August  Torras  no  l’ha  enviat,  mes  aixó 
no’ns  priva  de  parlarne,  y  ho  fem  ab  gust, 
puig  s’ho  val. 

El  Pirineu  Català  es,  com  queda  apuntat, 
una  guía-itinerari  que,  prenent  per  punt  de 
partida  la  vila  de  Camprodon,  comprèn  las 
comarcas  d’aquest  nom,  Vall  de  Ribas,  Valls 
del  Llerca,  Vallespir,  Montanyas  del  Canigó 
y  Conflent,  Cerdanya,  Ripollès,  Alt  Llobre¬ 
gat  y  vessants  superiors  de  la  esquerra  del 
Fluvià.  Conté  1 50  itineraris,  210  fotograbats, 
3  perfils  de  montanyas  y  8  mapas.  Els  perfils 
de  montanyas  son  deguts  à  en  Norbert  Font 
v  Sagué.  Es,  donchs,  una  guia  important,  la 
única  que  verament  ompla  son  fi  entre  las 
variasque  s’han  escrit  en  nostra  llengua.  Son 
autor  no’ns  presenta  sols  una  recopilació  or- 
drenada  y  en  forma  amena  dels  datos  recu- 
llits  en  trenta  anys  d’excursions  pel  Pirineu, 
sinó  que,  esperit  cultivat  y  entussiasta  de  las 
bellesas  de  la  patria,  s’aparta  constantment 
de  la  vulgaritat  y  apareix  com  à  escriptor 
destre  y  com  à  artista  conscient.  Pera'l  sim¬ 
ple  excursionista,  presenta  un  plan  d’itine¬ 
raris  copiós;  pera’l  cientifich,  no  descuyda 
aquells  datos  que  puguin  servir  de  base  à 
estudis  seriós,  geológichs,  botànichs,  his- 
tórichs,  arqueológichs,  etc.;  pera  l’artista, 
apunta  observacions  fillas  de  son  bon  gust  y 
experiencia,  aposta  pera  que’s  fruheixin  las 
bellesas  de  detall  y  de  conjunt  de  las  encon- 
tradas  pirenencas  y  dels  tresors  artistichs 
qu’en  sos  pobles  se  troban  escampats,  tant 
més  hermosos  com  mésoblidats  pels  profans. 
Exempled’aixó'n  sonlas  nombrosas  y  no  per 
concisas  menys  justas  noticias  qu’aporta l’au¬ 
tor  sobrela  infinitat  d’edificis  romànichs  que 
existeixen  en  nostras  montanyas  y  que  donan 
idea  de  la  civilisació  de  tota  una  antiga  nacio¬ 
nalitat.  No  sols  dels  temples  fa  esment,  sinó 
tambéde  tot  reste  arquitectónich, desde’l  més 


monumental  al  més  humil  que  pugui  impresio- 
nar  al  excursionista,  ja  en  plena  montanya, 
ja  à  redós  de  pobles,  vehinats  ó  masias.  Y  no 
oblida  tampoch  las  tradicions  que  més  ca¬ 
ràcter  donan  als  diferents  llochs  de  que’ns 
parla. 

Las  distancias  de  lloch  à  lloch  consignadas 
en  els  itineraris,  aixis  com  els  exemples  grà- 
fichs  dels  8  mapas  que  acompanyan  à  l’obra, 
venen  à  rectificar  ab  decisió  y  acert  varis 
erros  continguts  en  altras  guias,  especial¬ 
ment  las  francesas  que  nosaltres  coneixiam. 
Las  distancias,  no  pot  dirse  que  sian  totas, 
y  punt  per  punt,  rigurosament  exactas;  peró 
aixó  en  tot  cas  fàcilment  podria  corretjirse  en 
successivas  edicions,  com  solen  fer  els  autors 
de  las  més  importants  obras  d’aquesta  classe. 
Els  mapas  resultan  molt  importants  aqui 
hont  apenas  sabém  lo  qu’es  un  verdader  ma¬ 
pa  de  Catalunya  y  hont  ens  hem  hagut  de  fiar 
dels  mapas  francesos  pera  estudiar  el  Piri¬ 
neu.  Peró  si  bé  l’Estat  vehi  ha  fomentat  més 
que  l’espanyol  aquests  estudis,  també  s’ha 
de  reconeixe  que’ls  dits  mapas  estavan  con¬ 
forme  à  veritat  en  la  part  de  Catalunya  que 
afecta  à  Fransa,  mes  no  del  tot  en  la  que 
afecta  à  Espanya,  y  que  aquestas  deficiencias 
las  subsana  molt  y  molt  el  llibre  d’en  Torras. 

Els  nombrosos  grabats  que  figuran  entre’l 
text,  reproduccions  d’artisticas  fotografias  fe- 
tas  ab  la  netedat  y  bon  gust  que  caracterisan 
à  la  casa  Thomas,  contribuheixen  à  avalorar 
l’obra,  qu’ha  sigut  primorosament  impresa 
à  «L’Avenç». 

Com  que  tot  es  relatiu,  no  podém  pas  po¬ 
sar  el  llibre  d’en  Torras  al  nivell  de  lo  millor 
qu’en  son  género  s’ha  publicat  en  altres  pais- 
sos,  peró  lo  qu’es  aqui  no  té  parell  ara  com 
ara,  essent  d’admirar  no  sols  lo  molt  que’ns 
diu  l’autor,  sinó  també  lo  molt  més  que  sem¬ 
bla  que  sab  y’s  calla  pera  no  traspassar  els 
limits  fixats  à  la  seva  obra. 

Aquesta  ve  à  fer  bons  serveys.  La  recoma- 
ném  especialment,  en 
els  actuals  mesos  d’es¬ 
tiu,  als  lectors  que  sian 
amants  de  visitar  las  be- 
llas  encontradas  de  nos¬ 
tre  Pirineu. 


NOVAS 

La  setmana  passada  fou  denunciat  el  nú¬ 
mero  de  La  Veu  de  Catalunya  corresponent 
al  dia  16  del  mes  que  som,  edició  del  matí. 
Ho  sentim  y  celebrarém  queno  porti  desagra¬ 
dables  conseqüencias  tal  denuncia. 


Ab  el  titul  Vetllades  avenir ,  hem  rebut 
uns  ayrosos  y  sentits  prospectes  en  els  que 
uns  quants  joves,  entussiastas  del  art  dramà- 

tich  modern  extranger,  anuncían  una  serie 
de  representacions  interessantíssimas. 

Las  sessions  seran  quatre,  donantse  la 
primera’l  dia  30  d’agost,  y  las  altras  els  días 
4,  6  y  11  de  setembre  respectivament.  Las 
obras  escullidas  son:  Els  Mals  Pastors ,  d'Oc- 
tavi  Mirbeau;  Quan  ens  despertarèm  d' entre' Is 
morts  y  Els  Pilans  de  la  Societat ,  d’Enrich 
Ibsen,  y  Las  Tenazas,  d’en  Paul  Hervieu, 
que’s  representaran  per  aquest  ordre. 

Inútil  creyém  dir  ab  quanta  simpatia  ve- 
yém  la  honrosa  iniciativa  d’aquests  joves  des¬ 
interessats  que  no  dubtan  en  esmer.sar  temps 
y  trevall  en  bé  del  art  y  de  la  cultura  del  po¬ 
ble;  y  aquí  hont,  com  ells  diuhen  molt  bé 
en  son  prospecte,  tothom  sembla  que  s’adorm 
en  la  inacció  per  falta  d’esma  en  qui  deuria 
dirigir  y  encaminar,  els  propòsits  d’aquests 
joves  son  doblement  mereixedors  d’aplauso. 

Per  nostra  part  esperém  ab  interès  els 
días  en  que’s  donaran  ditas  funcions,  y  alas- 
horas  ne  parlarém  ab  la  detenció  que’s  me¬ 
reixin. 

Una  observació  hem  de  fer  als  autors  del 
prospecte:  Sens  dubte  per  una  mala  inteli- 
gencia,  atribuheixen  la  traducció  del  drama 
d’Ibsen  Quan  ens  despertarèm  d’entre' Is  morts 
à  nostre  company  de  redacció  l’Emili  Tinto¬ 
rer;  lo  qual  no  es  exacte,  puig  lo  mateix  que 
totas  las  traduccions  que  publica  Joventut 
que  no  portan  firma  determinada,  se  deu 
aquesta  à  las  mans  pecadoras  de  més  d’un 
redactor,  y  no  pot  per  lo  tant  atribuhirse  à 
ningú  en  concret.  Son  traduccions  de  Jo¬ 
ventut. 

Feta  aquesta  observació,  endevant,  y  bona 
sort. 

Enterats  els  autonomistas  de  Palamós  de 
que’l  senyor  Salvatella’s  trobava  à  Sant 
Feliu,  conforme  digueremen  el  número  prop¬ 
passat,  pregàrenli  que  s’arribés  al  primer 
poble  pera  ferhi  un  meeting,  prech  al  que 
accedí  el  jove  propagandista  federal.  Al  Cen¬ 
tre  Federal  hi  tingué  lloch  la  reunió  en  la 
que  hi  parlaren  els  senyors  Niceto  Casano¬ 
vas,  Joaquim  Salvatella,  Fàbregas,  alcalde 
de  Palamós  y  nostre  company  Pujulà  y  Va¬ 
llés.  Tots  els  oradors  en  el  fondo  advocaren 
per  la  germanor  que  deu  regnar  entre  tots 
els  autonomistas  de  Catalunya,  essent  forta¬ 
ment  aplaudits  pel  públich  que  omplia’l 
Centre,  la  plassa  y’is  carrers  anexes  al  edi- 
tici  que  aquell  ocupa. 

Els  delegats  de  Palafrugell  qu’havian  as¬ 
sistit  al  acte,  aixis  com  els  de  Calonge,  pre¬ 
garen  als  senyors  Salvatella  y  Pujulà  que 
anessin  à  dits  pobles  à  ferhi  propaganda  de 
sas  ideas,  à  lo  que  accediren.  EI  dimecres, 
al  trasladarse  dits  senyors  à  Palafrugell,  fo¬ 
ren  rebuts  pel  poble  en  els  aforas  de  la  vila, 
essent  acompanyats  fins  al  Centre  Obrer, 
ahont  enrahonaren,  y  després,  entre  grossa 
manifestació,  fins  al  local  de  l’Agrupació 


Catalanista*  ahont  hi  tingué  lloch  un  segón 
meeting.  En  abdós  hi  regnà  un  entussiasme 
indescriptible,  tant  quan  parlaren  els  se¬ 
nyors  esmentats,  com  quan  ho  feren  en  Li¬ 
nares  y  Delhóm  y’is  presidents  dels  Centres 
federal  y  catalanista,  lots  en  el  sentit  de 
que’l  moviment  autonomista  deu  compendre 
à  totas  las  classes  socials  de  Catalunya  pera 
deslliurar  à  aquesta  dels  mals  que  com  el 
caciquisme  la  aniquilan  y  prostituheixen. 

L’ entussiasme  anava  creixent  com  una 
rega  de  pólvora.  A  Calonge  ja  fou  el  poble 
en  pes  el  qui  surti  à  la  carretera  à  rebre  als 
joves  oradors,  als  qui  acompanyava'l  senyor 
Linares  y  Delhóm,  actiu  propagandista  de 
Palafrugell.  A  la  claror  de  la  lluna,  qu’ilu- 
minava  la  carretera,  s’hi  veyan  totas  las  clas¬ 
ses  del  poble  en  compacta  manifestació.  Las 
noyas  calonginas  ab  sos  vistosos  trajos  da- 
van  la  nota  verament  popular,  aplaudint  y 
responent  als  viscas  que  als  joves  oradors  y 
à  l’autonomia  de  Catalunya’s  donavan.  El 
teatre  ahont  s’hi  donà’l  meeting  estava  ple  à 
vessar,  interrompentse  ab  aplaudiments  als 
oradors  que  [fuhetejavan  el  caciquisme  que 
sufreix  la  comarca  y  defensavan  l’autonomia 
amplia  de  Catalunya.  Ab  un  banquet  al  ayre 
lliure  foren  obsequiats  aquells,  mentrestant 
el  coro  «L’Amistat»)  els  hi  feya  serenata 
y’l  poble  aguardava  pera  conduhirlos  al  lo¬ 
cal  del  coro,  ahont  tingué  lloch  un  altre 
meeting  à  prechs  dels  ferms  autonomistas 
calongins,  pels  qui  viure  es  pensar  y  parlar 
d’autonomia.  Ja  no  ab  aplaudiments,  ab 
abrassadas  demostravan  el  seu  entussiasme, 
y  ab  estretas  de  mà  y  encoratjadoras  parau- 
las  interrompian  els  paragrafs  dels  oradors. 
Eran  las  dugas  de  la  nit  quan  aquests 
deixaren  el  poble;  la  plassa  plena  de  gent, 
retrunyent  arréu  els  viscas  y  crits  d'entus- 
siasme.  Val  à  dirho;  es  gran  l’odi  que  sent 
aquesta  comarca  pel  caciquisme  embrutidor 
que  tracta  d'apoderarse  d’ella  y  l'amor  que 
sent  pera  l’autonomia  de  Catalunya. 

Avans  de  terminar  hem  d’agrahir,  y  ferho 
constar,  els  conceptes  que  Joventut  ha  me¬ 
rescut  à  tot  arréu,  y  las  frases  qu’en  sa  ala- 
bansa  se  li  han  dedicat.  Permétisens  no  ésser 
més  explícits  en  aquest  punt:  moltas  mercès. 

Hem  rebut  l’obrapóstuma  d’en  JosephCor- 
tils  y  Vieta,  titulada  Colecció  de  Faulas  Ori¬ 
ginal s,  impresa  en  la  estampa  d’enjoseph  Ca- 
samajó  d’aquesta  ciutat.  Es  un  bonich  llibret 
en  el  qu’ab  versos  fàcils  se  donan  sans  con- 
cells,  en  forma  més  ó  menys  poètica. 

També  hem  rebut  Els  aucells  més  útils  à 
l' Agricultura  de  Catalunya ,  interessant  y  útil 
obreta  de  l’Emili  Tarré,  en  que’s  tracta  dels 
aucells  qu’en  la  nostra  terra  son  útils  al  pa¬ 
gès,  per  las  feynas  del  camp. 

Fidel  Giró,  impressor. — Carrer  València,  31 1. 


Redacció  y  Administració: 

Plassa  del  Teatre,  6,  entressol. 


SUMARI: 

El  meeting  y  las  garantias,  per  Trinitat  Monegal. — 
^Ni  bolsa  ni  bossa?  per  J.  Ruyra— La  Filosofia  Gre¬ 
ga  antiga:  I,  per  Pompeyus  Gener.— El  bosch.  per 
G.  Zanné. — Inconscients,  per  F.  Pujulà  y  Vallés.  - 
La  «Roso»,  per  Francech  Oliver.— Las  representa¬ 
cions  de Bayreuth:  II,  L’anell  del  Nibelung;  III.L’Ho- 
landés  errant,  per  Salvador  Vilaregut.— Bibliogra¬ 
fia,  per  Xavier  Viura.— Revista  de  revistas,  per 
idem. — Novas. 

FOLLETÍ: 

TITELLAS  FEBLE3,  per  Frederich  Pujulà  y  Vallés. 
Plech  4. 

NATURA ,  per  John  Ruskin,  traducció  de  Cebrià 
Montoliu.  Plech  14. 


EL  MEETING  Y  LAS  GARANTÍ  AS 

En  el  dia  24  prop  passat  tingué  lloch  à 
Madrid  un  meeting  pera  demanar  al  govern 
l’aixecament  del  estat  de  siti  y’l  restabliment 
de  las  garantias  constitucionals  sospesas  en 
gran  part  de  Catalunya.  Avuy  ja  casi  ningú 
se’n  recorda  d’ell;  de  sa  realisació  no’n  par¬ 
larà  la  historia:  nasqué  mort,  era  un  albal! 

Al  llegir  la  ressenya  del  acte  se  senten 
ganas  de  riure;  riallas  que’s  converteixen  en 
forta  riallada  en  quant  un  s’entera  de  sa  his¬ 
toria,  de  qui  eran  sos  iniciadors  y’is  que  s'hi 
havían  adherit. 

Es  un  bon  exemple  de  cóm  las  cosas  que 

podrian  ésser  grans  se  converteixen  en  pe- 
titas  y  ridiculas! 

En  l’esmentat  acte  se  digueren  una  serie 
de  vulgaritats  que  sembla  impossible  que’ls 
que  las  escoltaren  no  deixessin  en  blanch 
als  oradors  que  las  llensaren,  obehint  tant 
sols  à  un  afany  insaciable  de  popularitat  mal 
entesa. 

{Quins  foren  els  que’l  promogueren  é  in¬ 
tervingueren?  En  Leopold  Romeo,  el  cèlebre 
periodista  que  nosaltres  coneguerem  à  la 
vinguda  d’en  Dato,  el  que  prengué  part  en 
els  actes  de  trista  memòria  à  la  surtida  del 
Liceu,  l’autor  de  tantas  frases  afalagadoras 
pera  nostres  paysans...;  aquest  fou  l’héroe 
de  la  festa:  l’Odón  de  Buen  .y  altres  que 
s’han  distingit  per  son  amor  als  catalanistas, 
que  son  jacobins  empedernits  y  que  no  tenen 
altra  deria  que  la  auto-llibertat  contant  ab  la 
esclavitut  dels  que  com  ells  no  pensan;  fa- 
nàtichs  de  sos  ideals,  que  ab  la  forsa  voldrian 
imposar,  malgrat  fos  necessari  que  corressin 
rius  de  sanch.  Pobres  senyors!  Y  ells  ens  vo¬ 
len  salvar  en  nom  de  la  llibertat! 

Molts  adherits  hi  hagué,  si  fa  ó  no  fa  de  la 
mateixa  estofa,  amén  de  certs  diaris  que  à 
tot  s’adhereixen:  meetings,  corridas  de  toros, 
insultants  festas  pera  caritat,  sense  més  fi 
que’l  d’aumentar  el  número  de  sos  compra¬ 
dors  ó  la  llista  de  suscripció. 

{Y en  Soriano, en  Blasco,  enJunoy,etc.,etc., 
y  altres  apòstols  que  van  per  las  firas  à  pre¬ 
dicar  sos  remeys  pera  curar  las  malaltias  so¬ 
cials,  remeys  que  venen  à  ésser  veritables 
panaceas  pera...  ells?  No  hi  eran;  ignorém  el 
per  qué;  no  podém  creure  de  cap  modo  que 
fos  conseqüència  de  que  no  hi  assistis  en 
Lerroux. 

Y  en  Canalejas,  el  gran  Munyon  de  la  pol í- 
tica  espanyola;  el  que  sent  ministre  governà 
ab  l’estat  de  siti;  el  del  talent  superior  y 
d’eloqüencia  arrebatadora,  el  gran  curande¬ 
ro;  el  que  per  experiencia  pròpia  sab  las 
gangas  del  estat  de  siti,  {per  qué  no  hi  era? 
Segurs  estém  de  que  ja  està  convensut  de 
que  li  convé  més  que’l  ofici  d ' arrenca-caixali 
ambulant,  tornar  à  obrir  son  antich  despatx 
de  doctor  en  medicina  política  ab  son  cor¬ 
responent  títul,  pagant  la  contribució  y  de¬ 
gudament  colegiat,  mentres  espera  tornar  à 
ésser  un  dels  vuyt  grans  metjes  de  cabecera 
que  cuydan  de  la  malaltia  del  Estat  espa¬ 
nyol.  Ha  vist  que’l  predicar  per  carrers  y 
plassas  té’ls  seus  quiebros  y’s  retira  del  ofici: 
{veritat,  don  Joseph? 

Es  ben  cert  que  sentim  en  l’ànima  que’l 
govern  no  accedís  à  las  peticions  fetas  en  el 
meeting,  en  quin  cas  hauríam  pogut  fer  una 
rebuda  sensacional  als  senyors  Romeo  y  de 
Buen,  fent  passar  son  cotxe  pel  mitj  de  la 
Rambla  y  anant  à  escoltar  sos  discursos  que 
haurían  fet  desde  un  balcó.  jQuína  llàstima! 
Han  perdut  una  bona  ocasió  de  guanyarse 
un’acta  de  diputat  per  nostra  circunscripció. 
Un  altre  dia  serà! 

Com  ja  diguerem  en  un  dels  prop-passats 
números,  nosaltres  no  volém  demanar  el 
restabliment  de  las  garantías,  com  si  fos  una 
almoyna,  ni  volém  agrahir  res  als  que  ho 
demanan  ab  tal  concepte,  ni  tampoch  al  go¬ 
vern  que  ho  fassi.  No  volém  demanar  per 
favor  lo  que  de  dret  ens  pertoca. 

{Es  tal  volta  perque  preferim  l’estat  de  siti 
y’l  de  sense  garantías  al  estat  normal?  Aixó 
may.  Partidaris  entussiastas,  fins  à  l’adora¬ 
ció,  de  la  vera  llibertat,  no  podém  aymar 
una  situació  en  que  aquesta  està  restringi- 
díssima,  essent  limitats  fins  al  extrém  els 
drets  més  sagrats  del  individuu.  Y  volém 
l’estat  normal,  no  tant  sols  per  aquest  motiu, 
sinó  pera  poder  predicar  lliuremént  nostras 


doctrinas,  à  més  de  que  la  llarga  continua¬ 
ció  d’aytal  situació  pot  donar  à  creure  als 
extrangei's  que,  ó  nosaltres  som  uns  cafres, 
ó’l  govern  es  un  tirà:  y  cap  de  las  dugas 
apreciacions  ens  convenen,  ni’ns  agradan. 

Nosaltres  volém  arreu  proclamada  la  lli¬ 
bertat  y  respectats  nostres  drets,  y  no  podém 
oblidar  que  «la  llibertat  de  discussió  es  la 
salvaguardia  de  totas  las  demés  llibertats.» 

Y  al  veure  nostra  situació  actual,  no  po¬ 
dém  menys  de  girar  el  cap  enrera  y  contem¬ 
plar  ab  enveja’ls  vells  temps  del  poble  inglés, 
en  els  que  ja  no’s  permetia  la  proclamació 
del  estat  de  siti;  en  que’ls  paysans  foren 
sempre  jutjats  per  tribunals  civils  ó  eclesiàs- 
tichs,  may  militars;  y  en  que  vegeren  res¬ 
pectats  la  inmensa  majoria  de  sos  drets.  Els 
inglesos  d’ahir  y  avans  d’ahir  ab  més  lliber¬ 
tat  que  nosaltres  en  ple  sigle  xx! 

Y  no’n  tenim  prou  ab  que  aixequin  l’estat 
de  siti  y  restableixin  las  garantías;  volém 
que’s  promulgui  una  lley  en  virtut  de  la  que 
no’s  pugui  posar  per  un  may  més  cap 
d’aquestos  dos  estats  anormals.  Considerém 
à  la  llibertat  del  individuu  molt  superior  à  la 
voluntat  del  govern,  tota  vegada  que  l’Estat 
existeix  pera  l’Individuu,  y  per  tant,  que 
aquest  no  deu  ésser  may  esclau  d’aquell. 
Guardis,  donchs,  la  situació  anormal  pera 
quant  perilli  la  existència  del  Estat,  conside¬ 
rat  com  à  conjunt  d’individuus,  ja  per  una 
guerra  extrangera  ó  civil,  may  pera  la  con¬ 
servació  del  ordre  intern. 

Pera  conservar  la  vida  del  Estat  ab  relació 
ab  els  altres,  té  aquest  una  institució  espe¬ 
cial,  Texércit,  ja  obligatori,  ja  permanent. 
Institució  ab  missió  pròpia,  molt  per  sobre  à 
la  de  la  policia  y  altras  destinadas  à  la  con¬ 
servació  del  ordre  intern;  y  may  y  en  cap  cas 
se’l  deu  fer  servir  per’administrar  justícia 
per  delictes  politichs,  que  ja  tenen  tribunals 
apropiats:  à  cada  hú  lo  seu.  Fer  servir  l’exér- 
cit  per’aquestas  cosas  petitas,  essent  sa  mis¬ 
sió  més  alta,  es  no  estimarlo  en  son  just 
valor;  es  rebaixarlo. 

■  Pera  conservar  l’ordre  intern  del  Estat, 
té  aquest  també  medis  propicis,  institucions 
adecuadas  (policia,  guardia  civil,  etc.,  etc.),  y 
pera  jutjar  els  delictes,  els  tribunals  comuns 
ab  sas  lleys,  que  garantisan  la  llibertat  del 
individuu  ab  sos  corresponents  drets,  {qué 
més  se  necessita? 

Y  si  à  n’aixó  se’ns  arguheix  qu’en  nostre 
Estat  els  medis  son  pochs,  per  falta  de  re¬ 
cursos,  sols  els  hi  devém  dir,  que  dels  molls 
que  ab  el  nom  d’empleats  no  son  altra  cosa 
que  paràssits  inútils  del  Estat,  qu’en  treguin 
uns  quants  y  que  ab  las  economías  encara 
n’hi  haurà  de  sobras  per’atendre  à  n’aquells 
serveys. 

Demaném,  donchs,  que’s  restableixi  la 
normalitat,  peró  ab  la  condició  de  que  no 
sigui  may  més  alterada  per  causas  internas 
en  forma  de  situacions  de  forsa.  Y  per  lo- 
grarho,  demaném  que  las  Corts  promulguin 
una  lley  apropiada  pel  cas.  Aquesta  es  nos¬ 
tra  opinió:  aquest  nostre  desitj. 

En  el  meeting  de  Madrid  no’s  demanà 
aixó,  perque  tant  els  que’l  promogueren,  els 
que  hi  assistiren,  com  els  que  s'hi  adheriren, 
esperan  un  jorn  ó  altre,  ab  una  forma  ó  altra, 
ésser  poder  y  no  volen  despéndrers  d’una 
arma  tan  preciosa  pera  governar  à  son  gust 
imposantse  per  la  forsa.  Per’aixó  no'ns  hi 
adherirem  y’ns  en  riguerem,  puig  ni  creyém 
en  sos  autors,  ni  creyém  en  lo  que  demanan, 
y  menys  volém  servir  d’escambell  als  tirans 
de  demà,  que’ns  imposarian  sa  tirania  filla 
de  la  ignorància  y  de  sa  bona  fe  tan  ben 
acrisolada. 


<jNI  BOLSA  NI  BOSSA? 

Vaig  sentir  à  un  pescador  de  Blanes  la 
següent  expressió: 

«Era  un  homo  molt  rich,  peró’s  va  donar 
à  jugar  à  sa  borsa  y  li  varen  escurar  sa 
bossa.» 

Sens  dubte  la  llengua  ferrenyament  cata- 
ana  del  ignorant  pescador  no  s’havia  sapi- 
?ut  girar  à  pronunciar  la  paraula  castellana 
bolsa,  l'única  qu’ell  hauria  sentida  pera’l 
>eu  cas;  peró  hi  hà  gent  que,  fins  quan 
:mborbollan,  son  dignes  d’estudi,  perque 
enen  l’instint  castís  del  llenguatje;  y  aquest 
not  de  borsa'm  va  semblar  desseguida  de 
>on  fust. 


En  arribant  à  casa  vareig  consultar  el  dic¬ 
cionari  d’en  Labernia  y  vaig  veure  que  efec¬ 
tivament  la  paraula  borsa  era  catalana  y  la 
precedent  antiquada  de  bossa.  Y  vaig  pensar: 
<-per  qué  no  reviscolaria,  imitant  el  bon  ins¬ 
tint  del  pescador,  en  tot  lo  referent  à  la  con¬ 
tractació  de  valors? 

He  llegit  cent  voltas  en  La  Veu  de  Catalu¬ 
nya:  Bolsa  de  Paris,  Noticias  de  Bolsa,  etc.  En 
La  Renaixensa  he  trobat:  Revista  de  Bossa, 
Bossa  de  Madrid,  etc.  Ni  bolsa  ni  bossa’m 
sonavan  bé:  bolsa  per  ser  paraula  castellana, 
bossa,  perque  haventla’l  nostre  poble  usada 
únicament  en  el  sentit  material  de  saquet, 
hont  se  guardan  els  diners,  y  en  el  moral  de 
riquesa  de  cada  hú,  havia  limitat  à  estas  dúas 
accepcions  el  seu  significat  en  la  nostra  pen¬ 
sa,  majorment  havent  aparegut  entre  nosal¬ 
tres  un  altre  mot,  per  foraster  que  fos,  que 
s’aplicava  exclusivament  à  la  contractació  de 
valors.  Al  meu  parer,  pera  substituhir  la 
avuy  usual  y  mal  catalana  paraula  bolsa ,  ca¬ 
lia  cercar  un  terme  castís,  diferent  del  vulgar 
bossa.  Y  aquest  terme  he  cregut  trobarlo  en 
la  boca  del  pescador  blanench. 

A  mi  m’apar  escayent  dir:  Revista  de  Bor¬ 
sa,  Borsa  de  París,  jugador  de  borsa,  borsis- 
ta,  etc.  Y  admès  aixó,  tal  vegada  s’hauria 
d’eseriure  borsàtil  en  comptes  de  bursàlil , 
perque  tant  per  tant,  en  el  meu  concepte, 
val  més  acudir  à  l’arrel  catalana  que  à  la 
llatina.  També’s  podria  fer  borsi  (per  bolsín) 
aixís  com  de  cofa’s  la  cofi,  de  flauta  flauti, 
d’espasa  espasi,  etc.  Jo  crech  que’l  nostre  po¬ 
ble  adoptaria  fàcilment  aquesta  manera  de 
parlar. 

Molt  m’agradaria  que  La  Renaixensa  y  La 
Veu  de  Catalunya  diguessen  quelcom  sobre 
aquest  punt,  ó  que,  si  consideran  bona  la 
llissoneta  del  pescador,  l’aprofitessen  desde 
ara  sense  retop. 

J.  Ruyra. 

LA  FILOSOFÍA  GREGA  ANTIGA 

i 

tencias  ó  màximas  peta  regular  las  relacions 
de  sos  conciutadans,  y  faulistas  que  per  medi 
d’apólechs  ó  alegorias  tractaren  de  donar 
una  llissó  moral  als  grechs,  tipo  ideal  dels 
quals  es  Isop,  de  qui  s’ignora  quasi  tot,  y 
solzament  se  suposa  que  fou  un  esclau  1 U- 
berat. 

Petó  aviat  varen  apareixe  verdaders  pen¬ 
sadors  que  tractaren  de  formular  un  sistema 
del  Univers. 

La  varietat  de  rassas  influhi  en  els  sis- 
temas. 

Els  Dórichs,  conservadors  absolutistas, 
buscaren  en  las  causas  finals  els  motius  mo¬ 
rals,  el  perquè. 

Els  Jónichs,  lliberals,  republicans,  més 
humans  y  més  sensats,  buscaren  el  cóm,  es¬ 
tudiant  la  naturalesa  y  encadenament  dels 
fenòmens,  subordinant  la  moral  à  la  Natura¬ 
lesa  y  fentla  emanar  d’ella. 

Els  primers  foren  més  aviat  moralislas  y 
religionaris;  els  segons,  Filosops  en  el  ver- 
dader  sentit  de  la  paraula. 

Aném  à  veure  la  escola  Jónica  originant 
ab  els  seus  escrits  una  moral  humana  y  un 
saber  directe,  no  depenent  pera  res  de  las 
religions  més  ó  menos  absolutistas. 

El  primer  fïlosop  serio  que  trobém  fou 
Thales  de  Mileto,  à  qui  s’ha  considerat  com 
à  fundador  de  la  escola  Jónica.  Va  nàixer 
l’any  640  avans  de  J.  C.,  y’s  creu  que  la  fa¬ 
mília  de  son  pare  era  originaria  de  Fenicia; 
de  modo  que,  à  ésser  aixó  cert,  ell  fora’l'  re¬ 
sultat  d’una  barreja  de  Ari  ab  Semita,  ó  lo 
qu’es  lo  mateix,  de  Fenici  ab  Grech.  Va 
ésser  el  primer  en  buscar  las  relacions  dels 
fets,  ó  loqu’avuy  anomeném  las  lleys.  For- 


de  iot  excés.»  «  Escolta  molt  y  parla  poch.»  %.La  sabi duria 
la  dona  la  experiencia.»  s  Dolenta  es  la  desgracia:  pitjor 
es  el  no  saber  soportarla.fi  <íNo  fassis  tu  lo  que't  desagra¬ 
di  en  els  demés. »  <íLa  base  de  la  llibertat  es  una  concien- 
cia  Joria  y  rieta.n  Y  aquesta  de  Bías,  al  eixir  nu  de  sa 
ciutat,  cayguda  en  poder  del  enemich:  « En  mi  porto 
tot  quant  tinth.D 


n  aquesta  edat  marave- 
llosa  de  la  Humani¬ 
tat,  l’esperit  grech  so- 
bressurt  en  tots  els 
géneros  y  porta  à  tots 
els  assumptos  l’ordre, 
la  mesura,  la  propor¬ 
ció  justa  y  harmonia. 
Poetas,  dramaturchs, 
filosops,  historiadors, 
metjes,  lo  mateix  que  llegisladors  y  artistas, 
tots  arriban  tan  alt,  que  la  Humanitat  enca¬ 
ra,  pera  sa  perfecció,  els  mira  avuy  com  à 
models.  Y’l  temps  en  que  visqueren  tots 
aquests  homes,  fou  tan  curt,  diu  Veleyus, 
que  no  n’hi  havia  dos  que  no  s’haguessin 
pogut  coneixe.  Y  Pericles  forma’l  centre  de 
aquesta  època  de  llibertat,  genial  y  magnà¬ 
nima;  un  xich  avans  ó  un  xich  després,  lot 
floreix  à  son  entorn.  Y  la  flor  més  preuhada, 
tant  com  la  dél  Art,  fou  la  Filosofia,  Filoso¬ 
fia  que  sols  es  l’Art  de  la  Idea. 

Se  sosté  ab  probabilitat  que  la  Filosofia  à 
Grècia  hi  nasqué  baix  la  influencia  de  la  que 
hi  havia  en  la  Índia  y  en  l’Egipte.  Nosaltres 
creyém  més  aviat  que  foren  las  predisposi¬ 
cions  naturals  de  la  rassa  las  que  la  determi¬ 
naren,  sense  que  neguém  en  absolut  la  in¬ 
fluencia  de  lo  primer.  La  rassa  helénica  era 
una  rassa  massa  inteleclual  pera  trigar  en  de- 
manarse  una  explicació  racional  del  Univers. 

Se  conta  qu’al  principi  hi  hagué  sols  els 
nomenats  set  sabis  ( 1 )  que  formulavan  sen- 


(1)  Entre  aquests  escriptors  filosops  primitius  al¬ 
guns  hi  fan  figurar  à  Thales  de  Mileto,  altres  à  Bías 
de  Priena  ó  Pitacos  de  Mitilene,  y  à  Solón  d’Atenas. 
Chilon  d’Esparta,  Cleóbulo  de  Lindos  y  Periandro  de 
Corinto  completan  el  número;  peró  en  veritat  res  hi 
hà  de  fixo  sobre’l  particular.  D’algún  d’ells,  com  es 
l'ultim,  no  es  probable,  puig  pot  dubtarse  del  seu  ente¬ 
niment  y  de  la  seva  prudència,  ja  que  com  à  governant 
fou  un  tirà  dels  més  crudels. 

Han  quedat  dels  set  sabis,  com  à  proverbials,  algu- 
nas  màximas  que  Platón  anomena  las  primicias  de  la 
Sabiduría  Grega ,  talscom:  <1  Coneixte  à  tu  mateix. »  « Fuig 

mulà  varis  teoremas  matemàtichs,  especial¬ 
ment  sobre’ls  triànguls,  un  dels  quals  li  per¬ 
meté  amidar  l’altura  de  las  piràmides  de 
Egipte  per  l’ombra  que  projectavan.  Ell  fou 
qui  induhí  als  marins  Jónichs  à  pendre  com 
à  guia  la  Estrella  polar  y  no  la  Ossa  major, 
massa  allunyada  del  pol.  Seguint  aquesta 
guia  d’observació  dels  fenòmens  y  de  formu¬ 
lació  de  sas  llevs,  va  posar  la  base  pera 
lliberar  de  la  teologia  l'esperit.  Thales  va 
rompre  obertament  contra  la  tradició;  ell 
vegé  sols  forsas  que  dirigir  alli  hont  els  al¬ 
tres  hi  veyan  Deus  qu’adorar.  Va  pendre 
l’Aygua  com  el  principi  de  tots  els  sers  vi¬ 
vents:  «tot  ve  d’ella  y  tot  à  ella  retorna,» 
deya.  Aixis,  el  dipòsit  de  la  forsa  generadora 
estava  en  el  mar;  l’Univers  era,  pera  ell,  un 
organisme  vivent;  y’Is  Deus  no  eran  més  que 
las  forsas  naturals  presentadas  per  la  imagi¬ 
nació  com  sers  antropomórfichs.  Ja  en  aquell 
temps  formulava  conclusions  qu’avuy  con¬ 
firma  la  ciència  moderna. 

Anaximandro  fou  amich  de  Thales,  per 
més  que  sa  especulació  fos  un  xich  més  abs¬ 
tracta.  Construhí  un  gnomon ,  rellotje  de  sol, 
una  esfera  y  un  mapa-mundi,  calculant  la 
inclinació  de  la  eclíptica,  y  encaixà  la  descrip¬ 
ció  del  seu  sistema  en  son  llibre  itepí  <pòo3(uç, 
sentant  que  del  no  res,  no  pot  surtirne  res. 
Substituhí  l’element  primitiu  de  Thales  ab 
un  principi  infinit  y  etern,  quina  essencia 
era’l  produhir  contínuament,  en  virtut  de  sa 
pròpia  forsa,  y  quals  manifestacions  eran  els 
fenòmens. 

Anaximenes  va  seguir  el  cami  de  Thales, 
substituhint  al  liquit  element  l’Ayre,  com  ele¬ 
ment  primordial  de  las  cosas.  «Rarificat, — 
deya,— se  converteix  en  foch;  condensat,  en 
núvols;  y  forma  l'aygua,  la  terra  y  las  pedras, 
segons  son  grau  de  condensació.» 

Heràclit  d’Efesso  prengué  com  à  primer 
principi’l  Foch  Y  negà  la  existència  dels  deus 
fins  la  d’un  sér  supra-sensible.  Va  concebir  la 
idea  de  la  permanència  de  las  lleys  generals 
de  la  Naturalesa,  à  pesar  de  la  varietat  infi¬ 
nita  del  fenòmens.  Y  formulà’l  següent  axio¬ 
ma:  «Tot  se  mou,  res  persisteix»:  itàvxof yíupeí 
oúSev  -fjeysi.  Una  transformació  perpetua,  una 
producció  v  una  reabsorció  continuas,  deya 
qu’eran  la  base  del  Univers.  Aixis  ve  à  és¬ 
ser  el  pare  del  transformisme.  En  principi, 
no  han  escrit  més  ni  Darwin,  ni  Spéncer. 
Generació  y  destrucció  ja  eran  pera  ell,  com 
'f)era’ls  moderns,  unió  v  separació,  agregació 
y  disgregació.  La  energia  permanent,  el  mo¬ 
viment  etern,  tot  està  ja  descrit  per  Heràclit. 
Veya  la  millor  manifestació  de  lo  divi  en  la 
Humanitat,  y  aixó  era’l  pensament,  la  eleva¬ 
ció  del  intelecte  sobre  las  simples  sensacions 
orgànicas.  Va  floreixe  =;oo  anys  avans  de  J.  C. 

Empédocles,  nascut  à  Agrigento  (Sicilià), 
va  floreixe  50  anys  després  Fou  un  gran  fi- 
sich,  filosop  y  poeta.  Sosconciutadans,  qu’ad- 
miravan  els  seus  escrits  sense  poder  pene- 

trarlos,  li  erigiren  una  estatua  cuberta  ab  un 
vel,  símbol  de  la  obscuritat  que  pera. ells  te- 
nía’l  seu  estil.  Com  à  fisich  sentà  la  teoria 
dels  quatre  elements:  Terra,  Aygua,  Ayre  y 
Foch.  Ademés  d’aquests  elements,  admet 
dugas  forsas  fonamentals,  l’Amor  y  l’Odi, 
qu’en  la  formació  y  en  la  destrucció  del  món 
representan,  l’un  l’atracció  y  l’altre  la  repul¬ 
sió.  Empédocles  va  tendir  à  la  metafísica,  y 
fins  se  diu  que’s  dava  ayres  de  taumaturg. 
Creya  en  la  metempsicosis  y  prohibia  l’us  de 
la  carn,  aixis  com  els  sacrificis  de  sers  vi¬ 
vents,  per  pur  amor  à  tot  lo  que  té  vida. 

Xenófanes,  vingut  de  l’Assia  menor  à  la 
Italia  meridional,  ó  sia  à  lo  que  s’anomenà 
la  Magna  Grècia,  va  fundar  allí  la  escola  de 
Elea,  en  la  ciutat  d’aquest  nom.  Va  comba¬ 
tre  las  ideas  mitológicas  sobre  la  essencia 
dels  deus,  substituhintlos  per  una  concepció 
filosòfica  del  Univers.  Ell  fou  qui  calificà  de 
purs  antropomorfismes  las  divinitats  y  digué: 
«Si’ls  bousy’ls  lleons  sapiguessin  de  pintar, 
pintarían  als  deus  tals  com  ells  son.» 

Parménides  fou  poeta  al  ensemps  que  filo¬ 
sop,  y  decididament  idealista,  ja  qu’afirma- 
va  que  fora  de  la  metafísica,  qu’era  lo  real, 
sols  quedava  lo  fisich  com  apariencia  pura. 

Y  Zenón  d’Elea  va  arribar  encara  més  en¬ 
llà,  donchs  va  negar  fins  el  moviment.  Se 
diu  d’ell  que  fou  mestre  de  Pericles.  La  esco¬ 
la  Jónica’s  pot  dir  que  fou  determinista,  com 
avuv  s’anomena.  La  Eleàticafou  dialèctica  y 
essencialment  racionalista  pura.  A  tal  excés 
portà  las  ideas,  que,  servintse  de  la  rahó,  de¬ 
clarà  purs  fenòmens  d’impresió  las  cosas;  la 
realitat  era  la  inteligencia  pera’ls  eleatas,  y 
la  veritat,  la  identitat  del  món  ab  el  principi 
etern,  aixó  es  ab  Deu. 

En  la  mateixa  Sicilià  hi  floresqué  Pitàgo- 
ras,  nascut  à  Samos  cap  al  any  510  avans 
de  J  C.  Emigrà  à  Italia,  segons  se  diu,  per¬ 
seguit  pel  tirà  Polícrates,  y  s’establi  à  Cre- 
tona. 

La  Magna  Grècia  era,  per  aquells  temps, 
un  gran  centre  intelectual.  Agrigento  y  Sira- 
cusa  tenían  grans  escolas,  y  allí  se’n  anà  Pi- 
tàgoras  pera  fundar  sa  escola  nova.  En  con¬ 
traposició  àla escola  humana  é  inductiva  dels 
Jónichs,  la  de  Pitàgoras  continuava  baix  no- 
vas  formas  l’esperit  teológich  absolutista  y 
metafísich  del  Orient  assiàtich,  que’ls  Jónichs 
havian  rebutjat.  En  Pitàgoras  hi  hà  dos  per- 
sonatjes:  l’un  llegendari,  al  que  s’atribuhei- 
xen  mil  invencions,  y  l’altre  real.  En  la  falta 
absoluta  de  documents,  y  haventse  perdut  la 
clau  del  llenguatje  matemàtich  simbólich  ab 
qu’embolcallava  sa  doctrina,  es  casi  impos¬ 
sible  apurar  la  veritat  de  lo  que  inventà  ó 
escrigué.  Se  diu  d’ell  que  viatjà  per  l’Assia 
y  per  l’Egiptè,  y  tal  volta  arribà  à  la  índia 
En  el  fons  sols  se  sab  de  cert  que  fundà  la 
seva  escola  à  Cretona  y  qu’ensenyava  à  per¬ 
feccionar  y  desenrotllar  els  principis  religio¬ 
sos,  tendint  à  un  fi  politich  teocràtich. 

Com  hem  dit,  à  Pitàgoras  no  se’l  coneix 
directament,  sinó  per  lo  que  d’ell  diuhen  es¬ 
criptors  posteriors;  peró’l  caràcter  que  resul¬ 
ta  dels  seus  asserts  es  la  reacció  mitica  dog¬ 
màtica  orientalista,  en  contra  de  la  indepen¬ 
dència  democràtica  dels  Filosops  Jónichs. 
La  seva  ciència,  encara  que  matemàtica,  va 
embolcallada  en  la  obscuritat  dels  símbols, 
y  està  animada  per  la  superstició,  ó,  si’s  vol, 
per  la  imposició,  al  home,  de  lo  supra  sensi¬ 
ble  ó  de  lo  incognoscible.  Pera  Pitàgoras  la 
Naturalesa  estava  subjecta  al  llenguatje,  y 
aquest  à  aquella,  v  las  paraulas  com  els  fe¬ 
nòmens,  eran  no  més  que  símbols  d’un  ideal 
real,  invisible,  que’s  revelava  à  l’ànima  hu¬ 
mana  pels  números.  Aixis  els  seus  deixebles 
usavan  sempre  fórmulas  numéricas  y  geomé- 
tricas  simbólicasdequelcómamagat.  Aquests 
deixebles  se  coneixian  pel  triple  triàngul;  ó 
sia  un  triàngul  cada  un  de  quins  costats,  do¬ 
na  origen  à  un  altre  triàngul,  ó  pel  pentàgon. 

La  escola  Jónica  partia  dels  fets  y  s’eleva¬ 
va  à  principis  generals.  Pitàgoras,  al  revés, 
va  partirdela  idea  més  universal,  de  la  de  la 
divinitat,  y  procedia  per  deducció  1  lògica,  sen¬ 
se  cap  observació  ni  experimentació.  La  seva 
base  era  son  raciocini  abstracte,  apoyantseen 
principis  absoluts.  El  principi  real  de  totas 
las  cosas  era,  segons  ell,  la  monada ,  això  es, 
la  unitat  absoluta,  de  la  cual  per  oposició’n 
naixen  la  limitació,  la  dualitat,  la  imperfec¬ 
ció,  lo  indefinible.  L'ideal  humà  consisteix 
en  desenredar  els  ànims  dels  llassos  de  la 
dualitat,  del  món  sensible,  lo  qual  s’obté 
deixant  la  ciència  de  lo  que  varia,  de  lo  feno¬ 
menal,  com  à  falsa,  pera  obtenir  la  ciència 
verdadera  del  un,  del  Sér  inmutable,  tendint 
à  reduhir  la  multiplicitat  à  la  unitat.  Y  com  à 
conseqüència  exposa  sa  teoria  dels  números, 
que  pera  ell  son  els  símbols  exactes  de  las 
cosas.  No  seguirém  endevant  en  la  exposició 
de  las  doctrinas  pitagóricas,  donchs  ens  falta 
espay  pera  ferho:  sols  dirém  que  la  seva  mo¬ 
ral  resulta  ascètica,  austera,  d’abstinencia  y 
de  repressió  dels  sentits. 

Demócrit  continúa  la  escola  Jónica  y  es  el 
filosop  que  més  s’acostà  à  la  veritat,  tal 
com  avuy  día  la  consideran  els  sabis.  Son 
naixement,  à  Abdera,  se  fixa  entre  490  y 
464  avans  de  J.  C.  La  fetxa  de  sa  mort  es 
incerta.  Se  suposa  que  visqué  109  anys. 
Viatjà  molt.  Estigué  en  la  Magna  Grècia  y 
en  Egipte,  y’s  creu  que  també  à  Pèrsia  y 
à  Caldea.  No’s  saben  detalls  íntims  de  la 
seva  vida.  Se  l’ha  presentat  com  un  enemich 
de  la  tristesa  y  ab  la  eterna  y  alegra  rialla 
dels  deus  als  llabis. 

Combaté  com  à  malsanas  la  escola  d’Elea 
pel  seu  racionalisme  buyt,  y  la  de  Pitàgo¬ 
ras  per  las  sevas  supersticions.  S’afirma  que 
Leucipo  fou  son  mestre.  Gastà  sa  fortuna 
pera  instrubirse,  y  ridiculisat  com  à  malgas- 
tador  per  sos  conciutadans,  els  convocà  y’Is 
hi  llegí  sa  obra  Meyaç  Siaxocgoc,  y  aquests  alas- 


horas,  veyent  qu’era’l  saber  lo  que  l'havia 
arruinat,  l’indemnisaren  àmpliament  ( 1 ) .  Sos 
coneixements  eran  vastíssims.  Sos  escrits 
profonds.  A  ells  anà  à  provehirse  Aristóteles 
com  en  un  arsenal.  Sas  ideas  eran  justas  y 
vastas.  uS'ha  d'aspirar — deya — no  à  la  pleni- 
tut  de  la  Ciència ,  sinó  à  la  plenitut  de  la  lnte- 
ligencia ».  Sentava  que  pera  tenir  ideas  apro- 
ximativas  de  la  realitat  calia  fer  lo  qu’ell 
havia  fet.  « Dels  meus  contemporanis — escri¬ 
via — jo  soch  el  qu'ha  recorregut  una  part  ma¬ 
jor  de  la  Terra ,  visitat  las  regions  més  llunya- 
nas,  vist  més  climas,  escoltat  més  pensadors\ 
ningú  m'ha  sobrepujat  en  las  construccions  y 
demostracions  geométricas ,  ni'ls  geómetras 
d’Egipte,  ahont  he  viscut  cinch  anys.))  Una 
màxima  seva  es  que  (( el  qui  aymi  las  contra¬ 
diccions  y  la  xerrameca ,  res  pot  produhir  en 
serio.))  Ell  fou  la  font  ahont  anà  à  beure 
Epicureo.  Odiava  la  dialèctica,  à  pesar  de  lo 
qual  Aristóteles  l’anomena  ab  respecte  fins 
quan  el  combat.  En  cambi  Platón  el  combat 
sens  anomenarlo,  y  en  un  moment  de  fana¬ 
tisme  volgué  comprar  els  seus  escrits  pera 
cremarlos.  Diógenes  de  Laertes  ho  afirma,  y 
Aristóteles  ho  garantisa. 

Fou  el  primer  que  formulà  d’una  manera 
clara’l  sistema  atomistich.  Sas  premisas  son: 
i.a  No  hi  ha  res  que  vingui  del  no-res.  Res 
de  lo  existent  pot  ésser  anulat.  Tot  cambi  ó 
destrucció  no  es  més  qu'agregació  ó  disgre¬ 
gació  de  parts.  2.®  Res  aconteix  fortuitament. 
Tot  té  la  seva  rahó  d’ésser,  ó  sia  la  seva 
necessitat.  3.®  No  hi  hà  res  més  que’ls  àtoms; 
fora  d’aquests,  el  buyt.  Lo  demés  son  hipótes- 
sis  sense  fonament.  Lo  dols  y  lo  amarch,  la 
calor  y’l  fret,  el  color  y  la  obscuritat,  existei¬ 
xen  sols  en  nostre  pensament,  son  maneras 
de  sentir  els  àtoms  y  la  seva  existència. 
4.®  El  número  de  àtoms  es  infinit  com  sas 
formas.  Cayent  y  projectantse  à  travers  del 
espay  inmens,  els  més  grans,  qual  cayguda 
es  més  ràpida,  topan  ab  els  més  petits;  els 
moviments  laterals  y’is  remolins  que  d’aixó’n 
resultan,  son  la  causa  de  la  formació  del 
món.  Contínuament  se  forman  innombrables 
mons  en  l’espay  inmens,  pera  desapareixe 
simultània  ó  successivament  y  donar  lloch  à 
la  formació  d’altres.  5.“  Las  diferencias  de 
totas  las  cosas  provenen  de  las  diferencias 
en  grossor  y  número,  forma  y  coordinació 
dels  seus  àtoms  constitutius  (havia  previst  ja 
la  modernissima  química  del  espay!);  peró’ls 
àtoms  en  si  no  tenen  diferencias  qualitati- 
vas.  No  tenen  estats  interns;  sols  obran  uns 
sobre  altres  per  la  energia  de  la  seva  projec¬ 
ció  y  dels  seus  topaments.  6.a  L’ànima  està 
formada  d’àtoms  subtils,  llisos  y  rodons, 
anàlechs  als  del  foch.  Son  els  més  movibles 
de  tots,  y  de  son  moviment,  que’s  comunica 


(1)  Cinch  cents  talents,  ó  sían  més  de  cinch  cents 
mil  duros,  y  la  erecció  de  varias  estatuas  en  son  honor. 

à  tot  el  cos,  en  naix  el  fenomen  de  la  vida. 

Com  se  veu,  encara  que  barrejats  ab  prin¬ 
cipis  erronis  à  causa  del  poch  avens  experi¬ 
mental  de  l’época,  Demócrit  té  ideas  justis- 
simas  sobre  la  Naturalesa,  qu’han  dat  lloch 
à  molts  sistemas  més  moderns.  Sa  moral  està 
d'acort  ab  la  teoria  de  la  felicitat  y  del 
plaher.  es  à  dir,  del  acreixentament  de  la 
Vida.  Pera  ell  la  serena  tranquilitat  del  es¬ 
perit  es  el  major  de  tots  els  bens,  y  l’home 
ha  d’obehir  sols  als  dictats  de  son  cor,  sens 
inmutarse  ni  entristirse  devant  dels  succes¬ 
sos,  per  tristos  que  sian.  Sas  obras  son  El 
Gran  Diacosmos ,  De  la  naturalesa  del  món , 
Sobre  las  pedras,  y  algun’altra  quin  títul  no 
ha  quedat. 


(  Seguirà.) 


EL  BOSCH 

El  bosch!  El  bosch  es  un’orga  inmensa  de 
sonoritats  majestuosas  y  plenas,  de  veus 
suaus  y  misteriosas.  Quan  la  ventada  xiula, 
pel  bosch  hi  ressonan  milers  de  remors:  al. 
lluny  altras  remors  responen  y  s’hi  abrassan 
y  barrejan...  dessota  las  arcadas  de  fullat je, 
aquestas  veus  onejan  ja  dolsas  com  gronxo- 
leigs  de  llachs,  ja  potentas  com  la  tempesta 
occeànica. 

El  bosch  es  el  gran  teatre  de  la  Natura.  Al 
arribar  la  Primavera,  el  bosch  se  cubreix  de 
una  vela  fullosa  y  verda.  El  color  vert  hi  can¬ 
ta  una  melodia  hermosissima  teixida  ab  tols 
els  seus  matisos.  Ratxadas  rihentas  d’alegria, 
de  claror  y  de  perfums,  saludan  al  mal  temps 
que  s’allunya.  Entre’ls  sospirs  dels  arbres  es¬ 
clata  quelcóm  de  gay  qu’apaga’l  feble  ressò 
de  las  cansons  grisas  de  mars,  els  darrers 
tremolors  de  la  llum  hivernal:  dels  núvols  de- 
vallan  raigs  dejoya.  L’oreig  preludia  l’himne 
de  maig.  Y  la  Natura  s’omple  de  refilets,  de 
núvols  daurats,  de  modulacions  cristallinas, 
de  nius,  de  blavors,  de  remoreigs  dolcissims, 
de  bataments  d’alas,  de  riallas,  de  cants  de 
rossinyol,  de  flayre  de  fonoll  y  de  ginesta, 
de  flors  camperolas,  de  rosadas  frescas,  de 
vermellors  alegras  fillas  divinas  de  las  fos- 
cas  nits. 

Dolsa  armonia  sinfónica  creuha  pel  bosch: 
el  vert  palau  de  fullas  s’estremeix  al  bes  del 


sol,  quals  raigs  lliscan  brancas  avall,  fent 
naixe  boyrinas  grogas  que  pujan  y  baixan 
bressadas  per  l’oreig. 

Després  venen  las  xardors  del  Estiu,  las 
torrentadas  de  sol,  els  aixuts  persistents,  els 
vols  mandrosos  de  las  blancas  nuvoladas.  La 
pols  giravolta  pel  bosch,  portada  per  las  ven- 
tadas calorosas.  Ab  foscascabussadas,  aixams 
de  moscas  y  d’abellas  ratllan  la  llum  irisada 
del  bosch.  Las  fonts  cantan  entre  las  herbas. 

Y  arriba  la  Tardor,  la  implacable  enemiga 
dels  fullatjes,  groguenca  y  trista.  Els  forts 
vents  xiulan  desesperats  à  travers  dels  arbres 
y’is  despullan.  Els  tronchs  s’aixecan  demunt 
d’una  catifa  de  fullas  marcidas.  Las  aurene- 
tas  fugen  xisclant,  el  cel  s’omple  de  boyras. 

Y,  à  la  fí,  l’Hivern  devasta’l  bosch.  Els 
llops  udolan.  El  bosch  sembla  un  cementir. 
La  neu  blanqueja’ls  arbres  y’is  cubreix  ab 
una  mortalla  gelada.  Tot  canta  ab  armonia 
tristissima:  la  tètrica  sinfonía  del  bosch  gelat 
apar  la  veu  del  etern  desconsol,  el  ressò  del 
no  rés,  la  complanta  de  la  buydor  y  de  la 
mort.  Y’is  arbres  gemegan  retorsats  barbre- 
ment,  ab  els  cims  doblegats  pel  vent... 


En  el  bosch  hi  han  somniat  els  poetas.  En 
el  bosch  visqueren  Rama  y  Sita.  En  el  bosch, 
els  aucells,  entre  las  remors  de  la  Natura 
deixondida,  revelaren  à  Siegfried  la  existèn¬ 
cia  de  là  divina  Brünnhilda.  En  el  bosch  se 
perderen  y  s’estimaren  Dido  y  Eneas.  En  el 
bosch  las  gojas  de  Mirmanda,  de  Vallespir  y 
d’Alberas,  oviraren  el  passatje  d’Hannibal. 
En  el  bosch  el  trist  Dant  trobà’l  cami  del  in¬ 
fern.  En  el  bosch  estimà  Petrarca.  En  el 
bosch  lluytà  Don  Quixot.  En  el  bosch  juga- 
van  las  napeas,  las  dríadas  y  las-  hamadria- 
das,  y’is  sàtirs  contemplavan  ab  beatitut  sas 
nuesas  bellíssimas,  y  entre’ls  arbres  protec¬ 
tors  ressonavan  besos  y  riallas,  y  ab  las  cor- 
redissas  dels  peus  blanchs  de  las  ninfas  crui- 
xían  las  fullas  caygudas,  mentres  las  fonts 
cantavanab  dolcesa.  En  el  bosch  las  baccants 
corrian  núas  dessota  las  glassas  transparents, 
ab  els  llarchs  cabells  desfets,  tocant  címbals, 
flautas  y  tabals,  ab  crits  y  gemechs  de  folla 
voluptat,  empaytadas  pels  sacerdots  de  Ba- 
cus  adornats  de  garlandas.  En  el  bosch  els 
druydas,  al  entorn  de  las  vellas  alsinas  sagra- 
das,  reverenciavan  la  Naturalesa.  En  el  bosch 

els  sants  penitents  pregavan  per  la  salvació 
del  home.  En  el  bosch  els  satanistas  hi  cele- 
bravan  sas  disbauxas  monstruosas. 

En  el  bosch  s’hi  han  desenrotllat  escenas 
poèticas,  fantàsticas:  la  imaginació’m  suge- 
reix  una  successió  de  visions  boscanas. 

Veig,  entre  las  euras  de  las  alsinas,  la  nin- 
fa  preferida  dels  deus  y  dels  boscos,  rossa, 
blanca  y  esbelta;  sembla  feta  de  lliris,  de  ges¬ 
samins  y  de  neu,  sos  llabis  son  dugas  rosas. 
La  seva  veu,  dolsa  y  cristallina,  crida  als 
ecos  delboschque  responenalegres.  Elsgenis 
misteriosos  dels  arbres  devallan  per’ohirla: 
las  altras  ninfas,  coronadas  de  pàmpols,  ab 
xiscles  joyosos,  corren  pel  bosch. 

Aplegadas,  voltejan  totas  una  sardana  ay- 
rosa,  ab  música  d’aucells  y  murmuris  de  fu- 
llas.  Sobre  sos  caps  giravoltan  altras  sarda- 
nas  de  papallonas  viroladas.  Y  quan  els  vells 
arbres  brandan  ab  gravetat  sos  plomatjes 
conmosos  per  las  veus  d’aleg/ia  qu’ouhen, 
el  rogall  d'una  trompa  de  cassera  esclata  en¬ 
tre  la  verdor  del  bosch. 

Las  ninfas  se  fonen  y  volan  per  l’espay: 
com  flochs  de  llana  s’esquinsan  en  la  bran- 
cada,  hont  moren  poch  à  poch  las  veus  de 
la  sardana... 

Veig  el  bosch  dormit.  El  vent  hi  xiula  fu¬ 
riosament,  y  la  nit  fosca  extén  son  mantell 
d’estrellas.  Els  correchs  negrosos  semblan 
golas  de  monstruosas  feras,  obertas  per  la 
fam.  La  celistia  ilumina’l  bosch  dèbilment 
y’is  arbres  tremolan. 

Es  l'hora  en  que  las  fàdas  desitjosas  de 
volar  ixen  de  llurs  balmas,  ab  las  trenas 
blau-verdosas  desfetas.  Lliscan  per  demunt 
dels  estanys  y  dansan  gentils  al  so  de  liras 
invisibles.  Y  quan  las  fadas  reposan  y  las  li¬ 
ras  restan  silenciosas,  el  vent  que  udola  fa 
brunzir  en  las  cordas  veus  planyívolas,  com 
febles  sospirs  de  donzella  malalta...  L’auba 
omple’l  cel  de  tintas  rosadas,  y  la  campana 
d'alguna  hermita  llunyana  esglaya  à  las  fa¬ 
das.  Fugen  aquestas  esporuguidas  envers 
llurs  balmas,  y  las  clarors  de  l’aubada  apa- 
gan  els  resplandors  de  sas  cabelleras  blau- 
verdosas... 

Veig  el  bosch  aclarit  per  lluhentors  infer¬ 
nals.  Sonan  las  dotze  batalladas  de  la  mitja 
nit.  De  la  brossa,  dels  matolls  s’alsan  els  es¬ 
perits  malignes.  S’alsan  dimonis  y  monstres 


y,  ab  planys,  crits  y  veus  extranyas,  van  pu¬ 
jant  y  patint  pel  dur  rocam.  Per  l’espay  vo¬ 
lan  olors  de  sofre  y  de  malehits  perfums,  y 
un  espantós  torbelli  de  fumaredas  negrencas 
se  dibuixa  sobre’l  cel  sinistrament  roig. 

Ab  extranya  cridòria  van  arribant  las  brui- 
xas:  sos  nassos  son  cargolats;  sas  cabelleras, 
grisas;  sos  pits,  llargaruts  y  negres.  Entre 
flamaradas  ardentas,  ab  banyas  y  barbas  de 
cabra,  renegant  y  malehint,  van  apareixent 
els  diables.  Els  fochs-follets  descriuhen  zichs- 
zachs,  s’entortolligan  pels  caminals,  botan 
sobre  las  pedras,  lluminarias  dels  esperits 
malignes. 

Y  sento,  dintre  de  l’ànima,  la  horrorosa 
cansó  del  torb  infernal,  à  travers  del  bosch 
malehit... 

Veig  el  bosch  aclarit  per  la  llum  d'un  cap¬ 
vespre  estiuhench.  Aquest  tremola  com  una 
boyra  d’ór  à  l’horitzó.  Formas  indecisas  y 
puras  flotan  entre'l  fullatje.  Hi  lluheixen  ulls 
tan  blaus  com  cels  de  maigs  serens,  llabis 
encesos  y  cabells  negrissims:  s’hi  encreuhan 
dalés  de  joya,  aromas  sensuals,  veus  divinas 
y  besos  palpitants.  Tot  canta  y  remoreja,  tot 
alena.  La  cansó  del  Amor  omple’l  bosch  ab 
els  seus  ritmes  amplissims.  Las  llargas  túni- 
cas — de  rosa  ó  de  violeta — produheixen,  fe¬ 
rint  la  verdor  de  las  fullas,  vibracions  ala- 
das  y  lleugeras... 

Avuv  l’antiga  poesia  dels  boscos  es  mor¬ 
ta.  Els  poétichs  aixams  que’ls  poblavan  han 
fugit.  Un  vent  de  veritat,  d'anàlissis  y  d’ob- 
servacio,  ha  escombrat  las  divinitats  mitoló- 
gicas,  els  temples  sagrats  y  las  llegendas. 
Tot  ha  volat  y  s’ha  fos.  Y  avuy  en  els  boscos 
hi  ressonan  solzament  els  cops  de  destral 
dels  llenyatayres  y  peladors,  y’is  trets  dels 
cassadors,  y'is  lladruchs  dels  gossos  cas- 
sayres... 

Peró’l  bosch  serà  sempre’l  temple  de  la 
música.  En  el  bosch  hi  cantaràn  sempre’ls 
grans  músichs  Hi  cantaràn  els  trons,  els 
aucells,  las  fullas,  els  torrents,  las  fonts,  el 
torb,  l’oreig... 

INCONSCIENTS 

L’inconscient  es  un  sér  negatiu,  y  en  ge¬ 
neral,  podém  afirmar  que  tots  som  incons¬ 
cients  d’un  ordre  moral  superior.  Per  aixó 
el  problema  consisteix  en  acostarse  tot  lo 
més  possible  al  gran  maxim  de  consciència 
ó  siga  de  omniscencia.  Clarament  dellindats 
els  camps  morals  en  que’s  mou  la  humanitat 
solzament  ne  trobém  dos:  el  dels  conscients 
y'l  dels  inconscients;  de  terme  mitj  no  n’hi 
hà.  La  indiferència  no  existeix:  l'home  ó  co¬ 
neix  ó  no  coneix.  Si  coneix  afirma,  si  no 
coneix  nega,  y’l  coneixement  à  mitjas  no  es 
sinó  un  desconeixement.  La  indiferència  no 
es  sinó  una  paraula  inventada  com  tantas 
altras  pera  dispensar  hipòcritament  la  igno¬ 
rància.  Indiferència  equival  à  manca  d’opi¬ 
nió,  à  acceptació  sense  preferencia  del  pro  y 
del  contra  d’una  qüestió,  y  aixó  no  es  possi¬ 
ble  sens  una  ignorància  absoluta  de  la  ma¬ 
teixa.  L’esperit  del  home  es  una  balansa,  de 
la  que  baixa  més  el  platet  que  té  més  pes; 
l’equilibri  es  una  negació.  Es  més,  l’equili¬ 
bri  del  pro  y’l  contra  de  las  qüestions  no  es 
objectiu,  perque  la  qüestió  ó  es  una  cosa  ó 
es  altra,  sinó  subjectiu,  degut  à  la  ignorància 
d’arguments  dels  dos  extrems,  ó  del  ver- 
dader. 

L’inconscient  no  es  un  sér  merament  pas¬ 
siu,  no  es  un  cero  à  la  esquerra  que  solza¬ 
ment  ocupa  lloch  sense  donar  ni  treure  va¬ 
lor,  sinó  una  xifra  ab  signe  menys,  ó  millor 
un  cero  qu’enarbora  à  sa  dreta  l’apostrof 
de  la  seva  existència ,  sociabilitat ,  que  fa  con¬ 
vertir  en  decimals  las  cantitats  que’l  seguei¬ 
xen.  Perque  l’inconscient  té  forma  humana  y 
se  relaciona  com  el  conscient,  y  aquesta 
existència  y  sociabilitat  fa  que  sa  inconscièn¬ 
cia  se  traduheixi  en  actes  que  li  donan  valor, 
es  clar  que  negatiu. 

Si  anéssim  à  esbrinar  la  causa  de  la  in¬ 
consciència  la  trobariam  en  el  desconeixe¬ 
ment  del  verdader  concepte  de  la  vida,  qu’es 
la  suprema  ignorància  y  la  causa  de  totas 
las  ignorancias.  Homes  hi  hà  que  desenrot- 
llan  la  seva  existència  sens  haverse  donat 
compte  d’ella — millor  dit;  perque  lo  que  deu 
admirarnos  es  la  escepció — homes  hi  hl 
que  s’han  arribat  à  donar  compte  de  sa  exis¬ 
tencial  Y  aquells  qu'existeixen  sense  saberho, 
son  estómachs  atrofiats  que  per  més  aliments 

que  se’ls  hi  donguin/res  assimilan,  res  els 
aprofita,  tot  els  enutja.  Per  aixó  trobarém 
personas  instruhidas,  perfectament  incons- 
cientas,  y  personas  que  sense  saber  llegir  ni 
escriure,  viuhen ,  malgrat  sa  vida  se  desen¬ 
rotlli  en  un  cercle  limitat;  el  cas  es  que 
viuhen. 

Quan  la  inconsciència  va  acompanyada 
d’instrucció  es  més  ó  menys  negativa,  se¬ 
gons  siga  major  ó  menor  aquesta,  en  pro¬ 
porció  directa,  aixis  com  també  en  proporció 
directa  la  consciència  es  més  ó  menys  afirma¬ 
tiva  segons  el  grau  d'instrucció.  A  primera 
vista  sembla  incompatible  la  existència  de  la 
instrucció  y  de  la  inconsciència,  peró  no  ho  es 
si  s’entén  la  instrucció  tal  com  s’entén  y’s 
dona  avuy  dia.  Instruhir  es  ensenyar  cosas 
externas,  y  pot  conéixers  tot  lo  del  món  y 
ésser  inconscient,  perque  la  consciència  es 
el  coneixement  de  lo  intern.  Gràficament:  la 
consciència  es  un  círcul  trassat  ab  un  com¬ 
pàs;  la  inconsciència  una  linia  oberta  ó  tan¬ 
cada  trassada  à  la  babalà.  La  instrucció  es 
l’espay  comprés  dintre  la  linia.  En  la  cons¬ 
ciència  hi  hà  Jo,  hi  hà  centre,  hi  hà  punt  de 
partida.  Un  home  conscient  ab  gens  d’ins¬ 
trucció,  existeix  pròpiament,  es  un  punt, 
peró  visible;  un  home  inconscient  no  existeix 
pròpiament  dintre  l’espay  que  tanca  la  linia 
d’instrucció  per  gran  que  aquell  siga;  no  es 
punt,  perque  la  linia  trassada  al  etzar  no  té 
centre  equidistant. 

La  inconsciència  es  un  desconeixement  ab¬ 
solut  de  la  vida,  del  seu  motiu  inicial  y  del 
seu  com  actual;  y’l  remat  de  sérs  ab  forma 
humana  que  constituheix  el  seu  regne,  es  el 
que  resta  forsas  al  moviment  de  progrés  que 
verifican  els  conscients.  Perque  l’inconscient 
no  coneixentse,  no  té  noció  de  la  dignitat 
humana  y  es  pasta  d’esclau  y  de  cabo  de 
vara  dels  conscients;  pot  ésser  un  gran  mate- 
màtich  y  en  l’ordre  moral  formar  en  la  casta 
dels  imbècils,  pot  ésser  un  gran  mecànich  y 
no  ser  sinó  un  tornillo  més  de  sas  màquinas, 
pot  ésser  un  gran  coneixedor  d’idiomas  y  no 
ser  sinó  un  intérprete.  En  la  balansa  del  ju¬ 
dici  final  no  son  pecats  y  virtuts  lo  que  s’hi 
pesaràn,  sinó  actes  de  la  vida,  y’is  incons¬ 
cients,  els  que  han  passat  pel  món  sense 
guaytarse  à  dintre,  aniràn  de  dret  al  infern 
ab  totas  sas  fórmulas,  sas  classificacions  y 
posturas  de  pseudo-sabis.  Un  ipfern  ahont 

també  hi  aniran  las  maletas  per  molt  que 
hagin  viatjat  y’is  llibres  per  moltas  cosas 
grans  que  digan  en  sas  pàginas.  Infern  que 
ja  sufreixen  durant  sa  marxa  pel  món,  ab 
totas  las  penurias  de  la  vida,  ab  cap  de  sos 
goigs,  de  sas  alegrias,  de  sos  ideals. 

Els  inconscients  son  els  arribats  al  darrera 
del  que  lluyta  pera  mofarse  d’ell  restant 
inactius  y  estorbant. 

Un  jorn  vaig  veure  son  símbol.  Era  una 
mitjdiada  d’estiu  y’l  sol  queya  à  plom  sobre 
la  platja.  El  mar  semblava  un  bassal  de  pla¬ 
ta  fossa;  el  poble  y  las  montanyas  del  devant 
de  la  badia  tremolavan  darrera  de  la  evapo¬ 
ració;  feya  calor.  A  trench  d’aygua,  un  pes¬ 
cador,  la  cama  núa,  la  canya  à  la  mà,  l’es- 
guart  fixo  en  el  suro,  abstret  en  sa  feyna 
rebia  sobre  si’ls  xardorosos  raigs  del  sol. 
Un  vehí  del  poble  que’s  passejava  per  la  car¬ 
retera  s’hi  atansà,  se  li  assegué  al  darrera  y 
passà  mitja  hora  contemplant  sas  manio- 
bras.  Al  cap  de  mitja  hora  ne  comparegué 
un  altre  y  feu  lo  mateix.  Un  silenci  absolut 
regnava  en  el  grupo,  fins  que  fou  trencat  per 
un  dels  arribats  que  digué  al  altre  somrient: 

— Miréu  que’s  necessita  humor  pera  venir 
à  pescar  ab  aquest  sol! — 

Véusels  aqui’ls  inconscients  que  à  la  plat¬ 
ja  de  la  vida  s’asseuhen  darrera  del  que 
lluyta  ab  millor  ó  pitjor  ormeigs  y  ampa- 
rant  el  mateix  sol  no  fruheixen  igual  goig. 
Ni’s  donan  compte  del  sol  qu’amparan:  per 
aixó  no  viuhen. 

Homes  de  cranis  de  concas  buydas  com 
l'esperit  malaltís  qu’enclouhen! 


LA  ROSO 

Evocavam,  entre  amichs,  recorts  de  nos¬ 
tra  jovenesa,  per  dissort  ja  acabada.  Un  dels 
amichs,  alt,  fort,  ab  grossos  bigotis  grisos, 
digué: 

— Un  dels  successos  que  sempre  més  he 
recordat,  es  la  meva...  vamns...  las  mevas... 
relacions  ab  la  Roso:  ^vos  en  recordéu? 

—  Si — varen  dir  alguns. 


— No — respongueren  els  altres. 

— Donchs  bé:  ho  explicaré  à  n’els  que  rio 
ho  sàpigan.  Jo  tenia  allavors  vintivuyt 
anys,  alguns  quartos  y  certa  experiencia  del 
món.  Peró’l  meu  defecte  principal  eran  las 
donas. 

— Y  ho  es  encara — afegi  un  dels  presents 
ab  veu  baixa. 

— Era  un  dimars  de  Carnaval  yjo  baixava 
per  la  Rambla,  donant  empentas  y  rebentne. 
Al  arribar  al  carrer  Nou  la  gentada  m’obli¬ 
gà  à  deturarme.  No’m  va  saber  pas  greu. 
Vora  meu  una  xicota  d’uns  divuyt  anys,  par¬ 
lava  y  reya  ab  dos  jovenets,  ensenyant  unas 
dents  netas  y  blancas.  Sos  ulls  negres  espur- 
nejavan  maliciosos.  Era  alta,  primeta  y  ele¬ 
gant.  Me  va  semblar  qu’era  francesa.  «Una 
conquista  barata»,  vaig  pensar.  Y  aixís  resul¬ 
tà:  li  vaig  fer  un  signe,  y  ella,  despedintse  al 
moment  dels  dos  jovenets,  se’n  anà  carrer 
Nou  endins,  seguida  d’un  servidor  de  vostès. 

Aviat  ens  varem  entendre.  La  fille  se  deya 
Roso  y  era  de  Marsella.  Enrahonava  una 
barreja  extranya  de  francès,  provensal,  ca¬ 
talà  y  castellà,  deliciosa.  No  vaig  trigar  à 
compendre  que  sota’l  seu  aspecte  ingenuu  y 
senzill  amagava  un  caràcter  ferm  y  decidit, 
yque’ls  diners  li  agradavan  molt.  Era  d’aque- 
1  las  donas  que’s  saben  fer  seus  à  n’els  ho¬ 
mes:  carinyosa,  flexible  y  lleugera,  els  seus 
brassos  estrenyían  ab  forsa  y’is  seus  petons 
cremavan.  Tenía’ls  llabis  molt  vermells  y 
se’ls  mossegava  sens  repòs. 

Per  més  que’s  digui,  l’home  al  costat 
d’una  dona  es  sempre  un  ignocentó.  Figu- 
reuvos  que’m  vaig  arribar  à  creure,  després 
de  moltas  visitas,  que  la  Roso  m’estimava  de 
certa  manera.  Jo  ja  no  li  donava  cap  diner,  y 
ella  tampoch  me’n  demanava.  ^Quína  proba 
millor  que  aquesta?  Aixis  seguiren  las  cosas 
fins  que  un  dia  vaig  tenirmen  d’anar  de  Bar¬ 
celona,  estantne  tres  mesos  fora.  Al  tornar  la 
primera  visita  la  dedico  à  la  Roso.  Pujo  la 
escala,  truco  à  la  porta  del  seu  pis...  m’o¬ 
bren... — iLa  Roso } — dich  jo  mitj  rihent. — No 
viu  aquí, — me  responen. — ^Ahónt  viu? — pre¬ 
gunto  esglayat. — No  ho  sabém... — y’m  tan- 
can  la  porta.  Sens  dubte  la  nova  vehina  no 
seguia  la  professió  de  la  Roso.  La  seva  indig¬ 
nació  ptou  m’ho  demostrava. 

Llavors  vaig  compendre  la  falta  que  la 
Roso' m  feya:  la  volia,  la  necessitava  de  to- 

tas  maneras.  Vaig  preguntar  al  pis  de  baix, 
vaig  regirar  certas  casas  ahont  ella  acostu¬ 
mava  à  anar,  y  à  la  fi,  quan  ja  comensava  à 
perdre  las  esperansas,  trobo  una  seva  amiga 
y  companya  d’ofici. — ^Sabs  ahónt  viu  la  Roso? 
— Oui ,  monsieur ,  elle  està  retirada;  viu  ab  un 
senyor  à  la  rue  tal,  etc. — Merci  bien, — y  me’n 
vaig  content.  Ja  sabía'l  que  volia- 

Al  dia  següent,  cap  al  Ensanche.  Amunt, 
amunt,  fins  à  la  vora  de  Gracia.  Arribo  à  la 
casa,  una  casa  petiteta  y  bufona.  «Heusaqui, 
vaig  pensar,  un  bonich  niu  de  tortoretas». 
M’instalo  à  la  portalada  de  devant.  Tot  era 
qüestió  de  paciència.  Tocan  las  deu,  tocan 
las  onze...  y  res.  La  paciencia’m  comensava 
à  mancar.  Per  fi,  à  quarts  de  dotze,  s’obra 
la  persianeta...  Creyeume,  el  cor  me  va  fer 
un  salt.  En  el  balcó,  iluminat  esplèndida¬ 
ment  pel  sol  hermós  de  primavera,  la  Roso 
aparegué,  tancant  els  ulls  enlluhernats  y 
cubrintlos  ab  sas  manetas  llargas  y  finas. 
No  havia  perdut  l’afició  de  llevarse  tart.  Jo, 
allavors,  vaig  deixar  caure’l  bastó,  que  pro- 
duhi  un  fort  soroll  sobre  l’acera  del  carrer 
silenciós.  La  /üoso’m  vegé,  junta  las  mans  ab 
admiració...  y’m  feu  signe  de  que  baixava 
desseguida. 

Vint  minuts  després  devallà  vestida  ele¬ 
gantment;  surti  à  la  portalada  y’m  signà  que 
no  li  digués  res  en  aquell  moment.  La  por¬ 
tera  rondava  per  la  entrada...  y  tots  sabéu  lo 
que  son  las  porteras.  Se’n  anà  carrer  amunt 
y  jo,  boig  d’alegria  com  podéu  suposar,  vaig 
seguiria.  Quan  arribà  à  un  camp  desert 
s’aturà.  Qué’ns  en  varem  dir  de  cosas!  —  Mon 
cceur\  Vida  meva!  Ma  chère  Roso\  etc.,  etc. — 
Fins  crech  que’ns  abrassarem.  Me  va  pro¬ 
metre  que  al  dia  següent  vindria  à  casa 
meva.  El  seu  senyor — era  un  mulato — s’ha¬ 
via  tornat  ximple:  era  un  gelós  y  un  cria¬ 
tura. — ^Tu  no'l  connais  pas?  Encara  no  té  di- 
vuyt  anys,  peró  es  molt  rich. — 

Quan  vaig  separarme  de  la' Roso,  la  meva 
alegria  era  inmensa.  Al  entrar  à  casa  vaig 
^treurem  el  barret  devant  del  porter  y  vaig  fer 
caure  à  una  senyora.  La  estona’m  passava 
ab  la  mateixa  rapidesa  que  passa  pera  un 
nen  la  diada  dels  Reys.  A  la  nit  no  podia  es¬ 
tar  quiet.  iDonchs  qué  faré?  Cap  al  teatre. 

Acabat  el  primer  'acte,  vaig  alsarme  del 
silló.  iY  qu’es  lo  que  vaig  veure?  La  Roso 
ab  un  sombrero  colossal  que  m'ensenyava 

las  sevas  dents  blancas  y  finas.  Vaig  acos- 
tarmhi,  m’allargà  la  mà...  y  ohi  de  prompte 
una  veu  tremolosa  que’m  deya: — Cabayero , 
Iquién  é  uté  pala  pelmitilse  semejantelibeltade ? 
— Al  moment  vaig  girarme  y  vegi  à  un  mulato 
d’uns  disset  ó  divuyt  anys,  petit,  xato  y  pe¬ 
lut  que  arribava  sofocat  dessota  una  clenxa 
correctissima.  —  Caballero , — li  vaig  respon¬ 
dre, — iy  usted  quién  es  para  hablarme  en  tales 
lérminos? — Yo  soy — aqui’sfeu  un  embolich — 
yo  soy...  yo...  é  uté  un  sinbergüensal — Al  sen- 
tirme  tractar  aixis  per  aquell  tanoca,  vaig  al- 
sar  la  mà,  deixantla  caure  sobre  una  de  las 
sevas  galtas.  S'armà  un  escàndol.  El  mulato 
volgué  tornarse,  peró  vaig  subjectarlo.  Me 
semblà  que  la  Roso  volia  desmayarse.  La 
gent  ens  voltà  y  per  fi  vaig  deixar  anar  al 
mulato. — Salga  uté  à  la  caye , — me  digué,  y 
surti.  Jo  vaig  seguirlo,  la  Roso  vingué  dar¬ 
rera  meu  plorant...  y,  cap  municipal!  No  sé 
si’l  mulato  m’esperà  al  carrer:  lo  cert  es  que 
no’l  vaig  cercar. — iQué  fem? — me  digué  la 
Roso .  — Mira, — -vaig  respóndreli, — cap  à  casa. 

Comensà  pera  mi  un  temps  deliciós.  La 
Roso  cada  dia  més  carinyosa  y  enamorada, 
al  menys  aixis  m’ho  creya,  omplia  la  meva 
vida  de  joya.  Cap  al  tart  surtiam  tots  dos 
ben  agafats  pel  bras  ab  gran  indignació  dels 
vehins...  y  del  porter,  qu’ab  prou  feynas  me 
saludava.  A  la  nit,  al  teatre  ó  à  passejar  pels 
carrers  solitaris.  Quina  vida! 

Peró,  ay!  tot  en  el  món  té  de  tenir  fi.  Ho  con¬ 
fesso:  la  Roso  comensava  à  cansarme.  Y  ella 
també’s  fastiguejava  al  meu  costat.  Pel  car¬ 
rer  no’ns  deyam  res,  y  en  el  teatre’ns  ador- 
miam.  Varem  surtir  de  Barcelona  y,  malgrat 
la  bellesa  dels  paysatjes  y  l’alegria  del  cel 
d’estiu,  tornareni  aburrits  de  debó.  La  cosa 
ja  no  podia  durar,  peró  jo  no  sabia  cóm  aca¬ 
baria. 

— {Y  cóm  va  acabar? — preguntà  un  pre¬ 
sent. 

— Veuréu.  Ens  trobavam  una  nit  al  teatre. 
Jo  badallava  y  la  Roso  també.  De  prompte’l 
seu  rostre  s’anima,  els  seus  ulls  brillan  ale¬ 
gres  y  apareixen  per  vegada  milionéssima 
aquellas  dents  blancas  y  petitas  que  tant 
m’havian  encisat  un  dimars  de  Carnaval, 
peró  que  ja  no’m  produhían  cap  efecte. 
^Qué  deu  ésser  tot  aixó?  Y  pel  passadis  del 
mitj  avansa’l  famós  mulato  tractant  de  donar 
(sense  conseguirho)  à  la  seva  fesomia  un  as- 

pecte  resolt,  y  refilantse  las  puntas  d'uns  bi¬ 
gotis  imaginaris.  Ho  vaig  compendre  tot. 
Quan  el  mulato  fou  à  la  nostra  vora,  mirant- 
me  ab  ayre  que  volia  ésser  provocatiu,  vaig 
alsarme  y  saludantlo  atentament  li  vaig  dir; 
—  Caballero ,  cedo  d  usted  mis  derechos  sobre 
estas  dos  butacas. . .  y  sobre  la  senorita  que  ocupa 
una  de  ellas.  Beso  à  usted  la  mano. — La  boca 
del  mulato  s’obri  d’orella  à  orella:  la  Roso’s 
quedà  de  pedra.  Y  vaig  tornar  à  saludar, 
anantmen  molt  serio.  Heusaquí’l  final  d’a¬ 
questa  historia. — 

Francesch  .Oliver. 


LAS  REPRESENTACIONS 

.  DE  BAYREUTH 

II. — L’Anell  del  Nibelung 

La  impresió  que  produheix  aquesta  obra 
grandiosa,  vista  tal  com  se  té  de  veure,  en 
quatre -dias  seguits,  es  formidable,  perque 
aixis  s’abarca  tota  la  ferrenya  magestat  de 
tan  inmens  bloch  artistich,  de  concepció  trà¬ 
gica  tan  horriblement  hermosa.  L’acció  dra¬ 
màtica  general  s’ovira  com  avansa,  à  poch  à 
poch,  ab  calma  sobirana,  à  travers  de  tots 
els  epissodis  que  aci  y  allà  brollan,  com  bran- 
cas  d'una  mateixa  soca,  en  las  diferentas  jor- 
nadas  en  que  la  Tetralogia’s  divideix,  y  à 
mida  que  passan  els  dias,  el  conjunt  se  va 
agegantant  paulatinament  fins  à  arribar  à 
esclatar  ab  esparveradora  potencia  tràgica 
en  las  darreras  y  colossals  escenas  de  l’últi¬ 
ma  jornada. 

En  L'or  del  Rhin  se’ns  presenta  la  exposi¬ 
ció  del  drama  formidable  ab  relleus  cante¬ 
lluts  d’esculptura  primitiva,  embolcallada  ab 
inocencias  seductoras  de  rondalla,  ab  fosque- 
dats  horribles  d’ensomnis  malaltissos  y  ab 
tota  una  sinfonia  de  llums  y  de  colors,  con- 
tensiva  de  tots  els  elements  primordials  de 
la  Natura,  com  factors  principalissims  de 
l'obra  escènica.  Tot  seguit  ens  ullprenen  las 
verdosas  transparencias  del  fons  del  Rhin, 
clarejadas  soptadament  per  las  rohentas  res- 
plandors  del  or  benhaurat.  Aquestas  se  bar- 
rejan  ab  las  rojors  matinals  que  clarejan, 
entre’ls  esqueixos  de  boyra,  las  altituts  au- 
gustas  del  Walhalla,  prompte  esmortuhidas 
per  las  emanacions  sulfúricas  del  rojench 
Nibelheim,  ab  totas  sas  lluentors  de  fornal  y 
sas  cabelleras  de  guspiras,  aviat  esvahidas 
per  las  nuvoladas  tempestuosas  que’l  martell 
de  Donner  esbargeix  y  purifica,  fent  brollar 
de  la  roca  la  sinistre  blavor  del  llamp  y  Uen- 
sant  després  demunt  de  las  serenitats  cap- 
vesprals  de  la  volta  blava  la  curva  lluminosa 
en  !a  que  hi  brillan  tots  els  colors  del  espec¬ 
tre  solar,  al  temps  que  del  fons  del  Rhin 


ombrívol  muntan  els  planys  de  sas  fillas  y’is 
Deus  se’n  van  magestuosament  vers  la  esta¬ 
da  superba  que  dalt  dels  cims  brilla  ferida 
pels  raigs  del  sol  ponent. 

Dintre  d’aquest  medi  purament  natural,  se 
comensa  à  remoure  la  lluyta  de  la  astúcia  y 
de  la  forsa  pera  conquerir  el  poder  suprém 
simbolisat  per  la  possessió  del  anell  fatal. 
Es  impossible  assaborir  tot  el  valor  dramà- 
tich  de  las  altras  jornadas  de  la  Tetralogia 
sense  fonamentar  la  seva  audició  en  una  re¬ 
presentació  prèvia  de  L'or  del  Rhin ,  donchs 
sabut  es  ja  de  sobras  que  tot  el  brancatje 
esplendorós  de  La  Walkyria,  del  Siegfried  y 
d'El  capvespre  dels  Deus  arrenca  diaquest 
tronch  primordial,  quinas  arrels  s’arrapan, 
cubertas  per  las  avguas  del  Rhin,  en  el  ro¬ 
cam  aurífich  que  li  serveix  de  llit. 

^Qué'n  dirém  de  las  bellesas  dramàticas  y 
musicals  de  las  esmentadas  obras,  que  no 
siga  ja  conegut  y  apreciat  universalment? 
Sols  podém  afirmar  que  vistas  à  la  escena  de 
Bayreuth,  prenen  tot  el  seu  valor  positiu  y 
asoleixen  totas  las  sevas  proporcions  gegan- 
tinas. 

La  interpretació  que  L'Anell  del  Nibelung 
ha  obtingut  aquest  any,  se  pot  ben  bé  cali  fi¬ 
car  d’admirable,  arribant  à  ésser  perfecta  en 
algunas  de  sas  escenas  culminants. 

El  paper  de  Wotan  ha  estat  à  càrrech  del 
famós  artista  Theodor  Bertram,  qui  ha  fet 
una  encarnació  magnifica  del  sobirà  dels 
Deus  Veu,  figura,  potencia  dramàtica,  inten¬ 
sitat  de  sentiments  é  intenció  en  el  dir,  tot 
li  serveix  à  n’el  celebrat  barítono  pera  donar- 
nos  un  Wotan  irreprotxable.  Nosaltres  l’hem 
trobat  colossal  en  el  segón  acte  de  La  Wal¬ 
kyria  y  molt  just  en  tot  el  Siegfried.  La  Brün- 
nilda  ha  estat  interpretada  per  la  Ellen  Gul- 
branson,  qu’es  una  gran  actriu  y  una  cantant 
eminent.  No  cal  afegir  que  fa  una  Walkyria 
esplèndida,  que  per  nosaltres  està  inimitable 
en  totas  las  grans  escenas  finals  d' El  capves¬ 
pre  dels  Deus ,  desde  qu’arriba  als  dominis 
dels  Gibichungs,  especialment.  La  part  de 
Siegfried  l’ha  desempenyada’l  tenor  Ernest 
Kraus.  Aquest  artista,  dotat  d’una  veu  mag¬ 
nifica,  es  un  actor  apreciable  qu’interpreta 
l’héroe  à  la  seva  manera  y  en  la  major  part 
de  las  escenas  hi  està  molt  bé.  La  Wittich 
(que  per  cert  es  molt  hermosa)  fa  una  Sie- 
glinda  deliciosa,  lo  mateix  que  la  Reuss  Bel- 
ce,  una  Fricka  plena  d’austeritat  y  magestat 
alhora  y  una  Gutruna  en  extrém  seductora. 
En  Burgstaller,  qu’en  L'or  del  Rhin  fa’l  pa¬ 
per  de  Froh  d’un  modo  exquisit,  ens  ha  do¬ 
nat  un  Siegmund  eminentment  dramàtich. 
Aquest  artista  à  nosaltres  ens  agrada  molt. 
Si  sa  veu  estés  à  l’altura  de  sas  condicions  de 
actor,  ja  fora  l’ideal. 

La  Schumann  Heink-  fa  una  Erda  plena 
de. misteri  y  una  Waltrauta  molt  justa.  En 
Schütz,  l’EImblad,  en  Bender,  y  en  Lohfing 
fan  à  conciencia  las  parts  de  Donner,  Fafner, 

Fasolt  y  Hunding,  especialment  el  segón  y’l 
quart,  que  son  dos  bons  artistas.  En  Perron 
fa  un  Gunther  ple  de  magestat  y  de  noblesa, 
y  en  Mayr  un  Hagen  tenebrós  y  sinistre. 

La  Pewny  es  una  Freia  molt  acceptable, 
lo  mateix  que  las  artistas  que  cantan  las  Fi- 
1 1 as  del  Rhin,  las  Walkyrias  y  las  Normas. 
En  Briesemeister  està  admirable  en  el  paper 
de  Loge  y  en  Friedrichs  y  en  Breuer,  inmen- 
sos,  maravellosos,  perfectes  en  els  personat- 
jes  dels  nibelungs  Alberich  y  Mime.  No  hi  hà 
paraulas  per’alabar  com  es  degut,  el  trevall 
escénich  portentós  d’aquests  dos  artistas. 
Qui  no  ha  tingut  la  sort  de  véurels  y  de  sen- 
tirlos,  no  sap  pas  lo  que  son  aquests  dos 
personatjes  tant  importants.  Y  pensar  qu’en 
certs  teatres  se  solen  confiar  à  partiquins  in¬ 
significants!... 

La  part  del  aucell  del  bosch,  ha  estat  à  càr- 
rech  de  la  Destinn,  la  celebrada  cantant  ber¬ 
linesa  que  fa  la  Senta  en  L' Holandès  errant. 
Es  en  va’l  manifestar  que  va  ferho  molt  bé. 

Els  chors  d’homes,  magistrals  en  la  gran 
escena  del  segón  acte  d'El  capvespre  dels 
Deus.  Quin  color!...  quina  vida!...  quina  ani¬ 
mació!...  Ab  quina  fréstega  impaciència  ana- 
van  comentant  las  irónicas  frasses  de  Hagen! 
Com  ressonavan  sos  escuts  d’aràm  y  de  pell, 
colpejats  furiosament  per  sas  massas  de  gue¬ 
rra  y  sas  curtas  espasas!  Ab  quin  entussias- 
me  aclamavan  à  Gunther  y  à  sa  esposa!  Y  ab 
quin  interès  y  vritat  dramàtica  prenian  part, 
ab  el  de  donas,  en  las  emocionants  escenas 
que  hi  hà  fins  al  final  del  acte.  De  lot  aixó 
si  que’ls  que  han  vist  El  capvespre  no  més 
que  al  Liceu  de  Barcelona,  no’n  tenen  idea.. . 
com  tampoch  (ara  que  hi  ve  bé,  ho  consigna- 
rém)  de  tot  el  reste  de  l’obra,  donchs  de  la 
manera  deplorable  com  se’ns  presentà,  bar- 
ruerament  mutilada  y  esquarterada,  ab  es¬ 
cenas  capdals  y  personatjes  suprimits  per 
complert  y  ab  una  divisió  d’actes  inverossí- 
mil,  era  una  parodia  cursi  y  sense  solta  del 
veritable  Gòtter dàmmerung  que’ns  han  donat 
à  Bayreuth. 

La  orquesta,  baix  la  direcció  d’en  Sieg- 
fried  Wagner,  molt  bé,  com  sempre,  espe¬ 
cialment  en  el  Siegfried  y  en  Elcapvespre  dels 
Deus.  El  primer  acte  d’aquell  fou  tocat  ab 
una  animació  y  una  vida  extraordinarias;  la 
gran  pàgina  musical  que  precedeix  al  desper¬ 
tar  de  Brünnhilda,  fou  dita  ab  un  apassiona¬ 
ment  inmens,  y  tot  el  viatje  pel  Rhin,  una 
maravella  d'execució. 

La  i  epresentació  escènica  de  L'Anell  del 
Nibelung,  complicadissima  y  difícil  per  no 
dir  impossible,  es  à  Bayreuth  molt  seria, 
molt  adequada  y,  en  la  major  part  dels  qua- 
dros,  admirable.  Lo  que  crida  poderosament 
1  atenció,  per  el  qu’està  acostumat  à  las  pa- 
totxadas  del  Liceu,  es  la  encertada  combina¬ 
ció  de  las  llums  y  la  justesa  y  cuydado  ab 
que  las  mutacions  se  verifican,  sense  cap 
ensopegada  d’aquellas  que  solém  veure  al 

Grrrrannnn  Teatre.  Els  quadros  de  la  Tetra¬ 
logia  que  més  ilusió’ns  han  produhit  à  Bay¬ 
reuth,  son:  en  L'or  del  Rhin ,  tot  el  primer 
quadro,  quina  acció,  com  es  sapigut,  se  des¬ 
enrotlla  en  el  fons  del  riu  esmentat.  Els  mo¬ 
viments  ascendens,  descendens,  circulars  y 
ondulants  de  las  tres  fillas  del  Rhin,  produ- 
heixen  la  ilusió  de  que  nedan  y  capbussan 
com  peixos.  La  llum  grisenca  verdosa  que 
ilumina  la  escena,  arrodoneix  poderosament 
el  quadro,  d’un  encís  gran.  Tot  el  de  Nibel- 
heim ,  es  presentat  ab  una  realitat  esparvera- 
dora.  La  caverna,  plena  d’emanacions  sul- 
fúricas,  de  vapors  esblaymats  y  de  rojas  fla- 
maradas,  ahont  trevalla  tot  el  formiguer  de 
nibelungs,  sota’l  fuet  del  rebassut  Alberich, 
fa  un  efecte  gran,  lo  mateix  que  sas  transfor¬ 
macions  màgicas.  També  en  aquest  quadro, 
el  secret  de  la  ilusió  que  produheix,  es  la  en¬ 
certada  disposició  de  las  llums. 

En  La  Walkyria,  la  decoració  del  segón 
acte  y  tota  la  presentació  del  mateix,  es  d’un 
efecte  magnífich.  La  escena  de  la  tempestat 
y  del  combat  de  Siegmund  ab  Hunding,  junt 
ab  las  aparicions  de  YVotan  y  Brünnhildaj  fa 
veritablement  fredat,  donant  al  espectador 
tota  la  esgarrifansa  tràgica  esquiliana  que  té 
aquell  segón  acte  magnífich.  En  el  Siegfried , 
lo  que,  à  nostre  entendre,  està  més  bé,  es 
tot  el  primer  quadro  del  tercer  acte  y  tota  la 
mutació,  quan  Siegfried,  després  d’haver 
mitj  partit  la  llansa  de  Wotan,  s’enfila  ardi- 
dament  serras  amunt,  fent  ressonar  son  corn. 
La  ilusió  es  gran.  El  foch  va  baixant,  baixant 
de  la  montanya  com  si  volgués  deturar  la 
marxa  victoriosa  del  héroe  y  la  mutació’s  rea- 
lisa  ab  art  incomparable. 

En  El  capvespre ,  va  agradarnos  moltissim 
lot  el  quadro  de  la  cassera,  del  que  tampoch 
n’hi  hà  idea  à  Barcelona,  y  sobre  tot,  la  mag¬ 
nifica  posta  de  sol  que  presentan,  mentres 
Siegfried  conta  sas  gestas,  aixís  com  també 
tota  la  escena  colossal  de  sa  mort  y  la  marxa 
fúnebre,  quina  impresió,  vista  à  Bayreuth, 
es  realment  inmensa,  d’una  desolació  y  des¬ 
consol  gran.  També  tot  el  grandiós  quadro 
final  produheix  una  emoció  terrible  per  la 
serietat  y  veritat  ab  que’s  fa,  se  canta  y’s 
presenta. 

Lo  que  crida  poderosamet  l’atenció,  es  la 
propietat  ab  que  vesteixen  y's  caracterisan 
tots  els  artistas.  Està  molt  bé’l  que  represen¬ 
ta’l  deu  Loge,  quina  continua  movilitat  li 
dona  l’aspecte  d’una  flamaque  corre  per  la  es¬ 
cena.  Els  dos  gegants  estàn  inmensos,  ab  sas 
toscas  pells,  son  caminar  feixuch,  sos  ulls 
d’esparver  y  sas  cabelleras  abundosas.  L’Al- 
berich,  grassot,  rebassut,  ab  cara  de  singlar, 
no  pot  estar  millor,  lo  mateix  que’l  Mime, 
també  de  curta  estatura,  ab  aspecte  d’oran- 
gutà  revellit.  Es  un  prodigi  aquest  Mime! 
Tinguerem  el  gust  d’abrassar  y  felicitar  à 
l’Hans  Breuer,  artista  vienès  qu’es  el  qu’en- 
carna  aquest  tipo  d’una  manera  esparverado- 

rament  justa.  Potser  no  hem  vist  may  en  el 
teatre  una  cosa  semblant!... 

Wotan  estaespléndidament  vestity  caracte- 
risat  sempre,  especialment  ab  el  trajo  de 
combat  que  du  al  segón  acte  de  La  Walky- 
ria.  Siegmund  també  està  molt  bé,  lo  mateix 
que  Hunding.  Siegfried  era  un  xicotàs  sapat, 
musculós,  un  gegant  adolescent,  un  Hèrcu¬ 
les  jove.  Gunther  no  podia  estar  millor,  al 
igual  que  Hagen,  ab  son  rostre  cadavérich, 
son  trajo  fosch,  son  elm  cimejat  per  un  llan¬ 
gardaix  y  son  caminar  calmós  y  reposat. 

.  Las  Walkyrias  eran  veritables  Walkyrias, 
ardidas  com  àligas,  corrent  y  trescant  per  las 
rocas,  ab  ardidesa  felina,  brandant  sas  llan- 
sas  y  enlayrant  sos  escuts  sens  encarcara¬ 
ments  d’escenari,  lo  ma,teix  que  las  Normas, 
severas  y  misteriosas,  y  que  las  Fillas  del 
Rhin,  joguillosas  y  animadas. 

III. — L’Holandés  errant 

Tócans  ara  parlar  de  las  representacions 
de  L' Holandès  errant ,  ó  siga  El  vaixell  fan¬ 
tasma.  Aquesta  obra,  de  las  primeras  de 
Wagner,  ab  tot  y  la  factura  d’ópera  meyer- 
beriana,  que  bon  xich  la  desfigura,  porta  ja 
en  son  fons  tot  l’esperit  del  drama  lirich, 
somniat  y  realisat  per  son  autor.  A  Bayreuth 
se  representa  seguida,  sens  intermedis,  y 
aixis  pren  un  aspecte  de  rondalla  de  mari¬ 
ners  en  alt  grau  enciser.  Cal  confessar  que 
la  seva  execució  dramàtica,  musical  y  escè¬ 
nica  quasi  arriba  à  la  perfecció  y  produheix 
una  impresiò  fondissima. 

La  Emmy  Destinn  fa  y  canta  una  Senta 
adorable.  Figura,  gestos,  bellesa,  veu  esplèn¬ 
dida,  mestre  en  l’art  del  cant,  tot,  tot  con- 
tribuheix  en  ella  à  que  puga  darnos  aquesta 
Senta  ideal,  perfecta,  justissima.  Ab  quina 
concentració,  ab  quina  melangia  d’ilumina- 
da  diu  y  canta  la  hermosa  «balada»  del  se¬ 
gón  quadro!  Es  un  tebi  raig  de  sol  que  filtra 
à  travers  de  las  boyras  dels  mars  del  Nort. 

L’eminent  actor  y  gran  barítono  Antón 
van  Rooy  dona  la  ilusió  complerta  de  que 
un  se  troba  devant  de  la  llegendària  figura 
del  mariner  condempnat.  No  pot  estar  mi¬ 
llor.  Cóm  diu  tot  el  seu  paper!  Ab  quina 
tristesa  més  fonda  acciona  y  camina!  Quina 
expressió  més  dolorosa  y  alhora  resignada 
se  dibuixa  sempre  en  son  rostre  pàlit,  enqua¬ 
drat  per  una  cabellera  de  cadavre!  El  seu 
vestit  negre  té  quelcom  de  las  tenebras  tem- 
pestuosas  de  las  llargas  nits  oceànicas.  Quin 
gran  artista  es  en  van  Rooy!... 

En  Kraus  y  cn  Borgmann  cantan  y  diuhen 
molt  bé  la  part  de  Erik.  En  Knüpfer  presen¬ 
ta  admirablement  el  bonatxàs  Daland,  lo  ma¬ 
teix  que  la  Schumann-Heink,  deliciosa  en  la 
comare  Marv,  y  en  Brozel,  que  canta  ab  molt 
de  gust  la  part  del  pilot. 

Els  chors,  espléndits.  Cantan  ab  una  vive¬ 
sa  y  una  alegria  grans  els  de  mariners  del 


primer  y  tercer  quadro,  y  ab  un  colorit  y  ele¬ 
gància  extraordinària  l’hermós  chor,  de  fila- 
doras  del  segón. 

Creyém  balder  consignar  que  L'Holandès 
errant  es  presentat  à  Bayreuth  d’un  modo 
magnifich.  Tota  la  tempestat  del  primer 
quadro,  ab  el  fondejament  del  vaixell  de  Da¬ 
land,  l’arribada  soptada  y  misteriosa  del  vai¬ 
xell  fantasma  y  la  marxa  d’aquell,  al  final, 
mentres  apunta’l  dia  clar  y  seré,  produheix 
una  gran  ilusió.  La  cambra  de  la  casa  de 
Daland,  en  el  segón  quadro,  de  molt  caràc¬ 
ter  y  molt  ben  iluminada.  Totas  las  escenas 
fantàsticas  del  ultim  quadro,  magnificament 
presentadas  ab  gran  justesa  y  riquesa  de 
llums  y  de  detalls.  Tampoch  cal  dir  que 
l’obra  es  vestida  y  caracterisada,  per  tots  els 
que  hi  prenen  part,  ab  una  propietat  irre¬ 
protxable. 

La  orquesta,  dirigida  per  en  Fèlix  Mottl, 
portentosa.  La  famosa  sinfonia  es  portada 
ab  una  magestat  y  brillantor  corprenedoras. 

Aquestas  son,  transcritas  ab  més  ó  menos 
acert,  las  impresions  que’ns  han  produhit 
las  representacions  del  Parsifal ,  de  la  Tetra¬ 
logia  y  de  L' Holandès  errant ,  donadas  aquest 
any  en  el  Biihnenf èstpielhaus  de  Bayreuth, 
que  han  sigut  presenciadas  per  una  nombro- 
síssima  concurrència,  entre  la  que  hi  figura- 
van,  ademés  de  Madame  Cossima  Liszt,  filla 
del  gran  músich  y  pianista  eminent,  y  viuda 
del  genial  Mestre,  ab  sa  filla  Eva,  els  mes¬ 
tres  Humperdinck,  Hey,  Nikisch  y  Chevil- 
lard,  la  cèlebre  cantant  Adelina  Patti,  la 
Grandjeau,  de  l’Opera  de  Paris,  el  Canciller 
Imperial,  Comte  de  Bülow,  molts  individuus 
de  las  familias  reals  de  Baviera  y  de  Fransa, 
y  una  nodrida  representació  de  1’  «Associació 
Wagneriana»  de  Barcelona,  donchs  hi  havia 
en  el  teatre  el  seu  Director  artistich  Antoni 
Ribera  y'is  socis  de  la  mateixa  senyora  Mata 
de  Soler,  senyors  Soler,  Deu,  Uriach,  Solà, 
Raventós  y'l  que  aquestas  ratllas  escriu,  no 
faltanthi  tampoch  un  bon  contingent  de  bar¬ 
celonins,  entre’ls  quals  recordém  à  las  se- 
nyoras  Julià,  viuda  de  Mata,  ab  sa  filla, 
Boada  de  Vidal-Quadras,  y  als  senyors  Mala 
y  Pons,  Mata  y  Julià,  Vidal-Quadras,  Ber- 
tràn  y  Morelló. 

Catalunya  ha  estat  la  regió  espanyola  que 
més  contingent  d’espectadors  ha  donat  aquest 
any  à  las  funcions  de  Bayreuth. 

Demà  surtim  cap  à  Munich  per’assistir  à 
las  representacions  del  Lohengrin ,  Tannhàu- 
ser ,  Els  Mestres  Cantors  de  Nuremberg  y  Tris- 
tan  é  lsolda ,  que’s  donan  en  el  Teatre  del 
Princep  Regent  de  la  mateixa  v  de  las  que’n 
dirém  alguna  cosa  la  set- 
mana  entrant.  I  =$<  B 


Bayreuth ,  20  d'agost. 

R.  Foulché-Delbosc. — Abrégé  de  Grammaire 
catalane. — Barcelona. —  «L' Avenç))'.  7902. 

M.  R.  Foulché-Delbosc,  autor  del  Abrégé 
de  grammaire  espagnole  y  del  Abrégé  de  gram¬ 
maire  portugaise ,  ha  realisat  un  gros  servey 
pera  facilitar  l’estudi  de  nostra  llengua  als 
extrangers  al  donar  à  llum  el  llibre  que’ns 
ocupa;  ahont  s’hi  fa  un  regular  estudi  del  ca¬ 
talà  respecte’l  francès. 

Se  divideix  en  setze  capítols:  el  primer 
tracta  de  la  pronunciació  del  català,  figurant- 
la  en  francès,  senyalant  l’alfabet,  els  accents, 
las  vocals  y  consonants,  etc.;  segueixen  els 
demós  capítols  ocupantse  dels  articles,  adje- 
tíus,  verbs,  adverbs  y  demés,  y  acabant  ab 
el  darrer  capítol  parlant  de  la  Sintaxis. 

D’agrahir  son  llibres  com  aquest  per  l’inte¬ 
rès  quedemostran  envers  nostre  poble  y  pel 
servey  que  li  poden  proporcionar;  per  tant, 
devém  remerciar  à  son  inteligent  autor,  en- 
semps  que  recomanar  l’obra  al  públich. 

X.  V. 


REVISTA  DE  REVISTAS 

La  Rassegna  inlernazionale,  Roma  (núme¬ 
ros  del  1  y  del  15  agost).— Publica,  entre  al¬ 
tres,  un  article  ab  ilustracions  de  Guido 
Gasperini,  Intorno  alle  origini  del  melodram- 
ma;  un  trevall  de  Sem  Benelli  parlant  d’un 
nou  llibre  de  Luciano  Zúccoli,  y  un  altre  del 
Proff.  A.  Giannelli,  La  Signora  Blavatzki  e 
la  teosojia.  La  Visitazione ,  versos  de  Vita- 
liano  Ponti,  y  un  altre  trevall  de  Nino  De- 
Sanctis,  titulat:  Le  Violelte  di  Parma. 

Proeco  Latinus ,  Philadelphia. — En  el  darrer 
nombre  rebut  d’aquesta  important  revista,  se 
dona  compte  de  la  mort  del  poeta  Verdaguer 
en  termes  que  la  falta  d’espay  no’ns  permet 
reproduhir,  y  dona  compte  també  dels  nostres 
suplements  respecte  à  U  Atlàntida  y  à  la  ma¬ 
teixa  mort  de  mossèn  Cinto;  en  lo  demés,  el 
nombre  que’ns  ocupa  es  tant  interessant  com 
tots  els  demés  qu’han  surtit  del  esmentat 
periódich. 

E  Europèen,  París. — Publica  aquest  perió¬ 
dich  els  article  següents:  L'art  protestant  au 
pied  des  Alpes ,  per  M.  Samuel  Cornut;  Quel- 
ques  opinions  de  Tolstoï ,  per  M.  Paul  Ar- 
mand  Hirsch,  y  La  Francesca  da  Rimini  de 
M.  D' Annunzio,  per  M.  Mario  Schiff,  de  Fi- 
renze,  ahont  s’analisa  aquesta  obra  del  emi¬ 
nent  poeta  italià,  ab  certa  serietat;  diu  que 
Gabriele  D’Annunzio  ha  farsit  sa  obra  de 
tot  l’horror  de  qu’eracapàs,  calumniant  quel¬ 
com  à  la  Edat  Mitja,  donchs  ha  fet  pesar  la 
fatalitat  grega  demunt  de  sa  heroína,  qu’es, 
no  obstant,  cristiana.  El  defecte  capdal  de 
l’obra  es  que’l  veritable  amor  no  hi  juga  cap 
paper.  Endemés,  aquest  periódich  publica 
altres  articles  de  política,  arts,  ciencias  y 
demés. 

Arquitectura  y  Construcción,  Barcelona. — 
Publica  hermosos  grabats  en  sos  remarca¬ 
bles  nombres,  é  interessants  articles  dels 
senyors  Joseph  Pujol  y  Brull,  M.  Vega  y 
March,  E.  M.  Repullés,  Rodríguez  Codolà 
y  altres. 

Revue  Hebdomadaire ,  París.  —  Remarca¬ 
bles  articles,  entre  altres,  un  de  M.  Robert 
Dunier,  Nos  écrivains  devant  Tolstoï;  un 
altre  de  Boyer  d’Agen  parlant  de  Santa  Te¬ 
resa;  Les  Idèes  au  Thèatre ,  un  interessant  tre¬ 
vall  de  M.  León  Charpentier  respecte  la  poe¬ 
sia  y’is  comtes  en  els  negres  sud-africans;  Le 
comique  et  la  caricalure  datis  l' aniiquité ,  ab 
grabats  per  M.  Georges  Rainville;  Les  Mau- 
vais  Maítres ,  per  M.  Jean  Carrére,  y  varias 
poesias. 

La  Lectura ,  Madrid. — Un  interessantissim 
trevall  ab  grabats  de  don  A.  de  Beruete  y 
Moret,  tractant  de  la  exposició  d’art  fla- 
mench  primitiu  à  Bruges;  el  segón  article 
del  senyor  Sanz  y  Escartin  sobre  la  filoso¬ 
fia  del  anarquisme;  una  petita  semblansa 
del  escriptor  italià  Antoni  Fogazzaro;  Re¬ 
vista  Històrica,  per  Rafael  Altamira,  y  la 
corresponent  Revista  de  revistas  del  mes. 

FTojas  Selectas ,  Barcelona.— Aquesta  inte¬ 
ressant  publicació  conté  un  triat  sumari  en 
son  darrer  nombre  del  corrent  mes  de  se¬ 
tembre;  entre  altres  s’hi  llegeixen  els  se¬ 
güents  trevalls:  Los  Ferrocarriles  de  montaïïa, 
per  J.  Fowler  y  C.  Ferrer;  El  Arle  Urbano 
en  Paris,  per  C.  R.  Mul/ord;  una  novela  de 
F.  Navarro  Ledesma,  y  altres  articles  de  Cels 
Gomis,  L.  Biart  y  Alfonso  Pérez  Nieva.  En¬ 
demés  avaloran  tal  nombre  hermosos  gra¬ 
bats. 

Catalunya  Artística ,  Barcelona. — Remarca¬ 
bles  trevalls  de  A.  Cardunets,  Urgell,  Angel 
Montanya,  F.  Olives  Simó,  Artis,  Surroca, 
Nogueras  y  Oller,  Oller  y  Rabassa,  Gam- 
bús,  Viver,  E.  de  Baradat,  Roura,  E.  de  Ri- 
quer,  Arnau  y  Brichs  Quintana. 

Revue  Franco-Italienne  et  du  monde  latin , 
Nàpols. — Trevalls  interessants  de  Silveira 
Netto,  Georges  de  Champdoré,  Pétrus  Du- 
rel,  Raffaele  Sabelli  y  altres. 

Publican  també  bonichs  trevalls  Le  Mènes- 
trel,  de  París;  Revista  del  Centro  de  Lectura , 
de  Reus,  que  dedica  un  nombre  à  la  memò¬ 
ria  d’en  Hortensi  Güell;  Hispania\  Universitat 
Catalana ,  ab  un  nombre  dedicat  à  mossèn 
Cinto;  Revista-Homeopàtica-Calalana;  Pluma 
y  Làpiz;  Boletín  de  la  tarjeta  postal  iluslrada; 
La  Alhambra,  de  Granada;  Vida ,  de  Girona; 
Butlletí  del  Centre  Excursionista  de  Catalu¬ 
nya,  y  Euskalduna ,  de  Bilbao. 

També  hem  rebut  el  quadern  11,  any  II, 
de  Male?  iaies  y  Documentos  de  Arle  Espaiïol , 
remarcable  com  tots  els  publicats.  Remer- 
ciém  l’envio. 

X.  Viura. 

En  resposta  à  la  invitació  que  la  Unió  Ca¬ 
talanista  va  rebre  del  Ajuntament  ab  motiu 
de  las  vinentas  festas  de  la  Mercè,  ha  enviat 
el  següent  ofici: 

(Unió  Catalanista. — Junta  Permanent. — 
Els  pobles  que  à  més  de  soportar  ab  indife¬ 
rència  estulta  lo  jou  d’un  regim  excepcional 
encara  s’ubriacan  ab  festas,  demostran  pale¬ 
sament  que  no  tenen  conciencia  de  la  prò¬ 
pia  dignitat. 

Per  aixó  la  Unió  Catalanista ,  quina  única 
finalitat  es  la  dignificació  complerta  de  la 
nostra  Catalunya,  no  pot  correspondre  al 
atent  convit  de  V.  E.  contribuhint  à  las  fes¬ 
tas  ditas  de  la  Mercè  que  iniciadas  y  prote- 
gidas  per  l’Ajuntament  que  presidiu,  arre- 
bassaràn  als  barcelonins  els  honrosos  atri¬ 
buts  de  ciutadà,  convertint  à  Barcelona  en 
inmensa  Llatzeria  de  masells  d’ànima. 

Lo  que  ab  llealtat  tenim  lo  sentiment  de  co- 
municarvos.  — Deu  vos  guardi  molts  anys. — 
Barcelona  i  .er  de  setembre  de  1902.  —  Lo 
President,  Joseph  M."  Roca. — Lo  Secretari, 
M.  Rocamora . 

Al  Sr.  Arcalde,  President  del  Ajuntament 
de  Barcelona.» 


En  el  Teatre  de  las  Arts. 

La  impresió  que’ns  causà  la  representació 
de  l’obra  de  Octave  Mirbeau  Les  Mauvais 
bergers ,  molt  ben  traduhida  al  català  per  en 
Cortiella  ab  el  titul  de  Els  mals  pastors ,  fou 
en  extrém  agradable;  no  tan  sols  per  l’obra 
en  si  y  per  sa  traducció,  sinó  també  per  la 
bona  execució  qu’obtinguè  per  part  de  la 


companyia  Guitart-Llorente.  Tots  els  actors 
havian  fet  un  detingut  estudi  de  sos  respec¬ 
tius  papers,  qu’executaren  ab  vera  religiosi¬ 
tat  y  logrant  que’l  públich  pogués  coneixe 
l’obra,  fentse  càrrech  de  lo  que’s  proposava 
l’autor. 

El  públich  nombrosissim ,  y  compost 
de  classe  trevalladora,  qu’om-plia’l  Teatre  de 
las  Arts  seguí  ab  interès  y  gran  reculli- 
ment  la  hermosa  obra  d’en  Mirbeau,  no 
tant  sols  en  las  escenas  de  passió,  sinó  en 
las  que  s’exposavan  doclrinas  que,  per  lo  ge¬ 
neral, li  eran  molt  simpàticas.En  l’acte  quart, 
quan  en  Roule  exposa  son  plan  y  sas  ideas, 
se  defensa  y  ataca  als  diputats  radicals  y  à  la 
política,  el  públich  escoltà  ab  fruhició  y  donà 
à  compendre  sa  identificació  ab  las  frases 
del  agitador,  qu’es  un  aixelebrat,  si,  més  de 
una  fe  admirable  y  capàs  del  sacrifici  com 
més  tart  ho  proba. 

Sentirem  molt  que  no  hi  assistissen nostres 
diputats  revolucionaris,  qu’haurían  pogut 
compendre  com  el  poble’s  comensa  à  cridar 
à  engany  envers  ells  y  sas  doctrinas.  Sos 
noms  foren  repetits  per  innombrables  bocas, 
que’ls  hi  aplicavan  las  frases  d’en  Roule. 

Felicitém  de  cor  als  de  las  «Vetlladas  Ave¬ 
nir» ,  societat  iniciadora,  à  en  Cortiella,  als 
actors  y  al  públich  especialment.  Endevant, 
donchs,  en  els  trevalls  de  propaganda,  cuy- 
dant  d’utilisar  sempre  obras  educadoras,  es- 
cullint  las  que  no  puguin  encendre  als 
cervells  poch  preparats. 

De  l’obra  no’n  parlém,  puig  ja  ho  feu  nos¬ 
tre  company  Tintorer.  Esperém,  ara,  ab  de- 
sitj  la  vetllada  del  dijous  en  que  s’estrenarà 
l’obra  d'ibsen  Quan  ens  despertarem  d'entre  Is 
morts.  —  T.  M. 


Fidel  Giró,  impressor. — Carrer  València,  31 1. 


ÏOVENTUT 

SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos  autors. —  No  s’admeten  els  que 
no  sían  inèdits.  —  No’s  tornan  els  originals.  —  Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  critica. 

PREUS  DE  SUSCRIPCIO 


CATALUNYA:  Un  any . 

»  Mitj  any.  ...  .  . 

»  Trimestre . 

ALTRAS  REGIONS  D’ESPANYA:  Un  any, 

EXTRANGER:  Un  any.N . 

Número  corrent . 

»  atrassat,  ab  folletins . 

»  »  sense  folletins . 


8  Pessetas. 

45°  » 

2U5  » 

9  » 

10  Franchs. 
20  Cèntims. 
40  » 

25  » 


Redacció  y  Administració: 

Plassa  del  Teatre,  6,  entressol. 


SUMARI: 

La  rahó  dels  fets,  per  Joseph  Arnau. — Las  representa¬ 
cions  de  Municb,  per  Salvador  Vilaregut. — La  merla 
engaviada,  per  G.  Vilanova. — Matinada  d'estiu,  per 
Jaume  Terri.— La  Filosofia  Grega  antiga:  XI,  per 
Pompeyus  Gener. — Frisant,  per  Claudi  Ornar  y  Ba¬ 
rrera.— La  Societat  Filarmónica  madrilenya,  per 
Joaquim  Pena.— Sol!,  per  A.  Font  y  Laporte.— La 
veu  dels  esclaus,  per  Plàcit  Vidal  Rosich.— Teatres, 
per  Emili  Tintorer.— Novas. 

FOLLETÍ: 

TITELLAS  FEBLES,  per  Frederich  Pujulà  y  Vallés. 
Plech  5. 

NATURA,  per  John  Ruskin,  traducció  de  Cebrià 
Montoliu.  Plech  15. 


LA  RAHÓ  DELS  FETS 

Els  successos  desenrotllats  el  diumenje  al 
matí  en  el  barri  de  la  Barceloneta,  venen  à 
demostrar  que  no  es  ara  ocasió  propicia  pera 
celebrar  las  anunciadas  feslas. 

No  relatarém  lo  ocorregut  perque  massa 
ho  han  fet  ja’ls  periódichs  d’informació; 
peró  creyém  ha  arribat  l’hora  de  dir  que  si 
Barcelona  vol  que  se  la  tingui  per  un  poble 
sensat,  no  deu,  no  pot  fer  las  festas  projec- 
tadas  mentres  els  seus  conciutadans  no  gosin 
de  tots  els  drets  constitucionals. 


Número  corrent . 20  cèntims 

»  ATRASSAT,  AB  FOLLETINS .  .  40  » 

»  »  SENSE  FOLLETINS.  25  > 


Si  altres  motius  no  hi  hagués  pera  sus¬ 
pendre  las  festas,  foran  prou  las  dugas  morts 
ocorregudas  el  diumenje,  morts  que  no  deu- 
hen  reduhir  el  dol  à  las  familias  de  las 
victimas,  sinó  que  deurian  exténdrel  per 
tota  la  població,  ja  que  venen  à  demostrar 
la  poca  seguritat  que  tenen  els  barcelonins 
de  retornar  à  sas  llars  sans  y  bons,  després 
d’haverne  surtit  sense  la  més  mínima  pre¬ 
venció. 

Mentres  durin  las  actuals  circunstancias, 
sabut  es  qu’estàn  prohibidas  totas  las  aglo¬ 
meracions  de  gent,  y  {quin  espectacle’s  rea- 
lisarà  durant  las  festas  que’s  preparan,  en 
que’l  número  dels  reunits  no  traspassi’l  límit 
senyalat  per  la  lley  qu’avuy  estém  obligats 
à  acatar? 

Els  partidaris  de  las  festas  podran  objectar 
que  las  autoritats,  durant  aquells  días,  seran 
tolerants  y  permetran  els  grupos  com  els 
han  permès  en  altres  actes  que  res  tenen 
que  veure  ab  la  política;  peró  aquests  parti¬ 
daris  son  incapassos  de  respondre  de  qu’en 
una  d’aquestas  aglomeracions  no  surtirà  un 
mal  aconsellat  qualsevol  que,  per  exem¬ 
ple,  donarà  un  crit  subversiu,  y  llavoras 
l’autoritat,  no  per  capritxo,  sinó  per  de- 
ver,  té  la  obligació  de  fer  lo  que  la  lley  li 
mana,  sembrant  el  pànich  y  omplint  de  des¬ 
consol  à  una  multitut  que  s’haurà  llensat  al 

carrer  ab  l’intent  de  buscar  un  rato  d’esbarjo 
ab  l’espectacle  que  s’estigui  celebrant. 

No:  Barcelona,  devant  de  la  poca  seguri- 
tat  qu’actualment  disfruta,  deu  aplassar  las 
festas  pera  millor  ocasió,  ó  sia  pera  quan 
poguém  tenir  els  mateixos  drets  de  que  go- 
san  las  altras  provincias. 

Llavoras,  y  sols  llavora·s,  es  quan  podrém 
divertirnos,  perque  si  no,  nostras  alegrias 
serían  molt  semblantas  als  cants  que  surten 
de  darrera  las  reixas  de  las  presons,  que  sols 
serveixen  pera  expressar  la  pena  reconcentra- 
da  dins  del  cor  de  qui’ls  entona. 

Y  si,  després  dels  successos  del  diumenje, 
l’Ajuntament  de  Barcelona  persisteix  en  son 
acort  de  celebrar  las  festas  de  la  Mercè,  sense 
garantias;  si  las  comissions  de  carrers  y 
plassas  no  suspenen  pera  millor  ocasió  las 
diversions  anunciadas;  si  las  societats  adhe- 
ridas  no  volen  guardar  pera  temps  normal 
la  celebració  dels  seus  sports,  pitjor  pera  ells, 
puig  demostraran  la  seva  inconsciència. 

Y  si  —  lo  que  no  voldriam  — en  una  de 
aquestas  aglomeracions  de  qu’hem  parlat  hi 
ocorregués  alguna  desgracia,  caygui  tota  la 
responsabilitat  sobre’ls  que,  sense  fer  cas  de 
nostras  observacions,  han  llensat  à  un  poble 
trist  à  la  joya,  donantli  una  serie  de  festivals 
que  no  tenen  rahó  d’ésser  en  las  actuals  cir- 
cunstancias. 

Joseph  Arnau. 


LAS  REPRESENTACIONS 

DE  MUNICH 

En  l’hermós  Prinz-Regenten-Theater  de  la 
gran  capital  bàvara,  centre  brillantissim  del 
art  en  totas  sas  manifestacions,  hi  hem  pre¬ 
senciat  las  representacions  del  Lohengrin , 
Tannhauser,  Els  Mestres  Cantors  de  Nurem- 
berg  y  Tristan  é  Isolda ,  produhintnos,  en 
conjunt  y  en  lo  que’s  refereix  à  la  serietat  y 
mérit  d’interpretació,  un  efecte  semblant  al 
experimentat  en  las  representacions  de  Bay- 
reuth,  si  bé  no  sempre  ab  el  mateix  esclat 
y  la  mateixa  forsa  qu’en  aquesta  darrera 
ciutat. 

Comensant  pel  teatre,  quasi  igual  al  de 
Bayreuth,  veyém  tot  seguit  que,  mentres 
aquest  corprèn  per  sa  sobrietat,  sa  severitat 
y  son  mancament  absolut  de  luxo,  el  del 
Príncep  Regent  enlluherna  per  sa  decoració 
luxosa,  brillant,  esplèndida,  portada  à  cap 
ab  el  gust  més  refinat  y  ab  un  sentit  artís- 
tich  tan  de  debò,  qu’en  la  nostra  terra  en¬ 
cara  no  hi  hem  somniat. 

La  representació  del  Lohengrin  va  pro- 
duhirnos  una  sorpresa  gran,  com  si’s  tractés 
d’un’obra  enterament  nova.  Aquella  òpera 
qu’han  fet  lantas  vegadas  al  Liceu,  bate- 
jantla  ab  tal  nom,  no  ho  ha  sigut  may  el  veri¬ 
table  Lohengrin  que  va  pensar  y  va  escriure 
Wagner,  donchs  ademés  de  sufrir  mutila¬ 
cions  de  tota  mena  y  per  tots  cantons,  se’l 
presenta  escènicament,  à  Barcelona,  d’una 
manera  indigna  y  fastigosa  y  se’l  vesteix 
aprofitant  totas  las  rampoynas  de  cala  Mala- 
testa.  Ja  no  volém  insistir  sobre  la  manera 
de  cantarlo  y  d’executarlo  orquestalment, 
donchs,  salvas  raríssimas  excepcions,  es  tot 
al  revés  de  la  manera  que  Wagner  ho  volia. 

Lo  mateix  dihérn  del  Tannhauser ,  paraula 
per  paraula.  Aqueçtas  dugas  magníficas  crea¬ 
cions  wagnerianas  son  las  que  s’han  pre¬ 
sentat  al  nostre  públich  més  escandalosa¬ 
ment  desfiguradas.  S’han  fet  parodias  del 
Tristan  y  del  Capvespre ,  peró’l  Lohengrifi  y’l 
Tannhauser  del  Liceu  ni  à  parodias  arriban. 
Alió  son  gatadas! 

A  Munich  hem  vist  una  interpretació  no¬ 
table  del  Lohengrin  y  una  colossal  del  Tan¬ 
nhauser,  podent  afirmar  que,  després  del 
Parsifal ,  el  Tannhauser  ha  sigut  la  creació 
wagneriana  que,  vista  en  sa  terra,  més  ens 
ha  impresionat. 

La  distingida  artista  inglesa  Lilian  Nòr¬ 
dica  va  presentarnos  una  Elsa  ideal,  esplèn¬ 
dida  per  tots  conceptes.  Gracias  à  Deu!  Ja 
hem  vist  una  Elsa!  Quina  compenetració 
més  fonda  ab  el  tipo  seductor  de  la  donzella 
brabantina!  Quina  veu  més  hermosa!  Quin 
modo  de  frasejar!  També  la  Senger-Betta- 
que  va  donarnos  una  interpretació  acabada 
de  la  gran  figura  d’Ortruda.  El  baritono 

P’einhals  molt  bé  en  el  Telramond,  y'l  tenor 
Walther,  un  xiquet  fluix  en  e!  primer  acte, 
feu  y  cantà  ab  gran  conciencia  é  intensitat 
dramàtica  las  grans  escenas  del  acte  segón,  - 
complertament  desconegudas  à  Barcelona, 
donchs  al  Liceu  las  suprimeixen  totas; 'es¬ 
tigué  molt  felís  en  la  escena  ab  Elsa  en  la 
cambra  nuvial,  y  digué  ab  gran  misteri 
tot  el  racconto  (diguemne  raccontn /)  y  ab 
forsa  delicadesa  tota  la  escena  final.  En 
Scholz  feu  un  heralt  acceptable,  y  en  Moest 
un  Rey  tan  sols  regular. 

Els  chors,  extraordinaris,  inmensos!  No 
hi  hà  paraulas  pera  llohar  justament  aquella 
vida  y  moviment  que  donan  à  totas  las  esce- 
nasdel  judici  del  primer  acte.  Cóm  aclaman  al 
Rey,  després  de  son  parlament!  Cóm  s’inte- 
ressan  ab  l’acusació  de  Telramond!  Cóm  se 
divideixen  sas  opinions,  uns  à  favor  del 
comte  acusador,  altres  entristits  per  lo  qu’ell 
atribuheix  à  Elsa!  Ab  quina  ansietat  esperan 
al  cavaller  qu’ha  de  presentarse  à  la  pales¬ 
tra  pera  vindicaria,  després  del  toch  de  cla- 
rins  repetit  per  dugas  voltas!  Y  ab  quina 
alegria,  uns,  y  estupefacció  altres,  veuhen 
venir  à  Lohengrin!  Cóm  l’aclaman,  al  con- 
véncers  de  qu’es  el  defensor  d’Elsa!  Es  un 
trevall  escénich  senzillament  magnifich,  que 
dona  un  relleu  grandiós  al  drama.  No  dihém 
res  de  la  esplendidesa  ab  que  cantan  tota  la 
escena  de  las  bodas,  y  del  esvalot  de  la  diana 
del  ultim  quadro,  donchs  tot  fa  la  ilusió  de 
la  realitat. 

La  orquesta,  que  à  Munich  també  es  de 
primer  ordre,  molt  brillant  y  animada  dirigi¬ 
da  per  l’Herman  Zumpe. 

La  presentació  escènica  es  superba.  Las 
decoracions  molt  hermosas  y  de  gran  caràc¬ 
ter,  en  especial  la  del  segón  acte.  Els  trajos 
que  vesteixen  els  artistas  tots,  de  gran  ri¬ 
quesa  y  propietat  històrica.  Las  agrupacions 
de  massas  y  conjunts  escénichs  d’una  plàsti¬ 
ca  incomparable,  y  totas  las  transformacions 
màgicas  del  final  de  l’obra,  que  tan  fàstich 
fan  à  casa,  d’un  gust  artistich  exquisit. 

Hem  dit  que  à  Munich  haviam  vist  una  in¬ 
terpretació  colossal  del  Tannhàuser.  Efecti¬ 
vament,  ho  va  ésser.  Tots  els  que  hi  varen 
pendre  part,  varen  estar  à  igual  altura,  resul¬ 
tant  un  conjunt  magnifich.  La  soprano  Ber- 
tha  Morena  va  donarnos  una  Elisabeth  ex¬ 
quisida.  Dotada  aquesta  artista  d’  una  veu 
hermosa  y  extensissima,  d’un  temperament 
dramàtich  de  primera  forsa  y  d’una  esbelta 
y  arrogant  figura,  va  dir  y  cantar  tota  la  seva 
hermosa  part  ab  ànima,  ab  un  sentiment  ex¬ 
traordinari.  Ab  quin  esclat  d’alegria  més  viu 
va  saludar  la  sala  dels  cantors  de  son  cas¬ 
tell,  en  el  comens  del  segón  acte!  Ab  quin 
sentiment  més  gran  va  dir  la  pregaria  su¬ 
blim  del  ultim,  y  cóm  feu  tota  la  esce¬ 
na  següent!  La  Senger-Betlaque  va  fer  la 
part  de  Venus  ab  gran  conciencia  artística. 
El  tenor  Heinrich  Knote  va  agradarnos  molt 

com  à  cantant  y  com  à  actor,  interpretant  el 
paper  de  protagonista;  lo  mateix  qu’en  Fein- 
hals,  qu’encarnà  la  hermosa  figura  de  Wol- 
fram  de  Escheinbach.  Molt  bé  en  Klòpfer  en 
el  Landgraf.  Tots  els  altres,  ab  els  chors  y 
la  orquesta,  dirigida  també  per  en  Zumpe, 
arrodoniren  el  conjunt  ab  sa  contribució  ma¬ 
gistral;  està  superba  la  massa  choral  en  totas 
las  grans  escenas  del  segón  acte,  que  foren 
jugadas  y  cantadas  a  la  perfecció. 

Las  decoracions  que  s’exhibiren  eranprecio- 
sas,  en  especial  las  dugas  que  representan  la 
mateixa  vall  emboscada  de  la  Wartburg,  ab 
sos  aspectes  primaveral  y  tardorench,  com 
també  la  de  la  gran  sala  de  festas  del  castell, 
d’una  grandaria  y  d’un  esclat  superb;  y  la  de 
la  gruta  de  Venus,  ab  totas  sas  transforma¬ 
cions  y  combinacions  lluminosas.  Els  trajos 
de  tots  els  artistas,  chors  y  comparsas  inclus- 
síu,  del  més  rigorós  sigle  xm,  y  d’un  luxo  y 
caràcter  tan  gran,  que  no  recordém  haver 
vist  may  en  cap  teatre  una  presentació  d’in- 
dumentaria  tan  esplèndidament  rica,  luxosa 
y  artística. 

Com  à  quadros  de  vida  escènica  moguts 
ab  art  incomparable,  mereixen  menció  espe¬ 
cial  l’arribada  dels  faunes,  en  el  Venusberg , 
y’l  rendez-vouz  de  chasse  del  primer  acte.  Quin 
espetech  de  trompas!  Quina  animació entre’ls 
cassadors  monters  y  ls  portadors  de  canillas 
de  gossos!  Y  en  el  segón,  totas  las  escenas 
de  la  marxa,  del  certamen  y  del  esvalot  pro- 
duhit  per  las  trovas  de  Tannhàuser. 

<Qué’n  dirém  de  las  bellesas  y  de  la  fres¬ 
cor  poètica  de  la  comèdia  musical  Els  Mes¬ 
tres  Cantors  de  Nuremberg?  Quina  impresió 
més  fonda  produheix  sa  representació!  Quin 
aspecte  de  Wagner  més  nou  y  més  hermós! 
Quina  bonhomie  traspua  tota  l’obra,  rublerta 
alhora  d’honradesa  y  exquisit  sentiment  ar¬ 
tistich!  Quina  nota  popular  més  típica  y  més 
justa!  El  medi  en  que  l’acció’s  desenrotlla 
ja  no  pot  ésser  més  enciser:  la  incomparable 
Nuremberg  à  la  meytat  del  sigle  xvi,  ab  sos 
gremis  d’arts  y  oficis,  sa  confraria  de  Mes¬ 
tres  Cantors,  aferrats  bonament  à  las  rutinas 
y  à  las  reglas,  sos  aprenents  aixerits  y  entre¬ 
maliats,  sas  comares  enredayres  y  plenas  de 
bons  intents,  sas  batussas  de  carrer,  quan 
las  cúpulas,  cimboris,  campanars  y  teulats 
punxaguts  se  destacan  negrosos  en  el  celatje 
de  la  mitja  nit  de  Sant  Joan,  mentres  la  lluna 
plena  avansa  per  las  blavors  nocturnas  y  la 
trompa  del  sereno  ressona  pels  carrers  soli¬ 
taris  al  brill  esmortuhit  de  son  llanternó;  y 
ab  sas  festas  poéticas  al  ayre  lliure,  vora’l 
riu,  plenas  de  burgit  y  d’animació,  calentas  y 
fogosas  com  una  tela  de  Rubens.  Tot  aquest 
hermós  quadro  d’época  pintoresca  y  caracte¬ 
rística,  hermosejat  pels  amors  del  cavaller  de 
Stolzing  y  la  bellíssima  Eva  Pogner,  la  filla 
del  argenter,  y  alegrat  per  las  ridiculesas  del 
gran  Sixtus  Beckmesser,  es  dominat  per 
la  majestuosa  y  gegantina  figura  de  Hans 

Sachs,  l’artisla  popular,  el  sabater  poeta,  ido¬ 
latrat  per  sos  confrares  y  per  son  poble  y  nir- 
vi  principal  de  tota  l’acció  dramàtica. 

Aquesta  obra,  que  poètica  y  musicalment 
resulta  de  lo  més  hermós  de  Wagner,  ha 
obtingut  à  Munich  una  interpretació  de  con¬ 
junt  admirable.  El  gran  barítono  Theodor 
Bertram  estigué  encarregat  del  paper  de 
Sachs,  y  va  ferlo  y  cantarlo  à  la  perfecció, 
veslintlo  y  caracterisantlo  ab  tota  la  dignitat 
que  requereix  semblant  personatje  histórich. 
Va  agradarnos  molt,  com  à  actriu,  la  Ella 
Tordek,  encarregada  de  la  deliciosa  part 
d’Eva.  Llàstima  que  las  deficiencias  de  sa 
veu  deslluhissin  bon  xich  la  manera  finís- 
sima,  picada  de  certa  desinvoltura  graciosa, 
ab  que  va  presentar  el  tipo.  La  Staudigl  va 
fer  una  Magdalena  irreprotxable,  lo  mateix 
que  l’Albert  Reiss,  que  va  estar  extraordina¬ 
ri  fent  el  bellugadís  y  esparvillat  David.  En 
Josef  Geis  va  donarnos  un  Beckmesser  per¬ 
fecte,  posant  en  la  interpretació  del  seriós 
schreiber  tot  son  gran  talent  d’actor  cómich 
y  de  cantant  conciensut.  El  tenor  Walther 
surti  ayrós  de  sa  part  de  Cavaller  de  Stol- 
zing.  Fou  el  que  va  estar  menys  bé,  ab  tot 
y  presentar  el  personatje  ab  gran  sinceritat  y 
noblesa. 

Totas  las  demés  parts  molt  encertadas.  La 
orquesta,  baix  la  batuta  d’en  Zumpe,  molt 
rebé,  y’is  chors  no  cal  dirho,  inmensos,  ex¬ 
traordinaris,  fent  y  cantant  la  dificilissima 
escena  de  las  «batussas  de  vehinat»  del  final 
del  segón  acte,  v  tot  el  quadro  ab  que  acaba 
l’obra,  d’un  modo  superior  à  tot  elogi. 

Las  decoracions,  totas  molt  hermosas  y 
ben  pintadas,  reproduhint  exactament  els 
llochs,  encara  subsistents  à  Nuremberg,  en 
que  passà  l'acció.  El  quadro  final,  superb  de 
vida,  de  llum  y  de  color.  Semblava  qu’al 
escenari  hi  feya  sol  de  debó.  No  cal  afegir 
que  l’obra  es  vestida  ab  la  propietat  més  es¬ 
crupulosa. 

Ab  una  memorable  representació  del  su¬ 
blim  Tristan  é  Isolda ,  que  fou  dirigida  pel 
nostre  respectable  amich  l’eminent  mestre 
Franz  Fischer,  à  qui  devém  l’atenció  y’l  goig 
d’haver  pogut  assistir  à  un  ensaig  general 
de  la  mateixa,  tanquém  nostras  impresions 
d’aquestas  magníficas  representacions  wag- 
nerianas,  que  tant  ens  han  fet  disfrutar  artís¬ 
ticament  à  Bayreuth  y  à  Munich,  durant  el 
mes  d’agost  passat. 

Després  d’aquesta  representació,  podém 
afirmar  resoltament  que  coneixém  tot  el  va¬ 
lor  artistich  d’aquesta  obra  dramàtica  y  mu¬ 
sical,  exaltació  suprema  del  amor  terrenal, 
que  s’.esvaheix,  perseguit  per  la  fatalitat  y 
la  desgracia,  en  las  ombras  supremas  de  la 
mort  deslliuradora. 

Ab  quina  passió  fogosa,  ab  quina  ubria- 
guesa  divina  y  ab  quins  arrebats  tràgichs 
fou  portada  la  orquesta  per  en  Fischer!  No 
hi  hà  paraulas  per’alabaiho  com  es  degut! 


Sols  després  de  sentirho  y  gaudirho,  un  ex¬ 
clama,  per  poch  ficat  qu’estigui  dins  del  am¬ 
bient  del  poema:  — «Es  aixó,  no  pot  ésser  res 
més  qu’aixó!» — La  entrada  de  Tristan  en  la 
tenda  d’ísolda,  en  el  primer  acte,  à  bordo 
del  navili  que’ls  porta  à  Cornuailles,  la  diu 
la  orquesta  ab  una  intensitat  y  forsa  qu’arri- 
ba  à  l’ànima.  Quina  ansietat  en  tota  la  pri¬ 
mera  escena  del  segón  acte  y  quina  passió 
en  tot  el  duo!  (diguemne  duo).  No  parlém  ja 
del  ultim  acte,  perque  sas  escenas,  vistas  à 
Munich,  ens  emocionan  tan  fondament,  que 
ens  fan  perdre  tota  facultat  y  tot  intent  de 
transcríureho  ab  la  ploma. 

La  interpretació  fou  excelent,  y  à  trossos 
perfecta.  La  Lillian  Nòrdica  va  donarnos 
una  encarnació  de  la  Isolda,  esplèndida. 
Sempre  va  estar  bé,  peró  especialment  en  el 
segón  acte.  El  tenor  hamburgués  Pennarini, 
un  xich  parat  é  insegur  en  el  primer  acte, 
s’animà  en  el  segón,  pera  fernos  un  tercer 
acte  inmens,  produhintnos  una  gran  impre- 
sió.  En  Bertram  feu  un  Kurwenal  ferreny  y 
decidit,  cantantlo,  vestintlo  y  caracterisantlo 
molt  bé.  Espléndit  en  Klópfer  en  el  Rey 
Marke.  Ab  quina  sinceritat  va  dir  tot  el  par¬ 
lament  del  final  del  segón  acte!  La  Staudigl 
extraordinària  en  la  Brangane. 

La  presentació  escènica,  superba.  Decora¬ 
cions  y  trajos  donan  à  l’obra  un  gran  caràc¬ 
ter  llegendari  del  Nort,  y  no  un  caràcter  de 
època  determinada,  com  equivocadament  y 
contra  las  precisas  indicacions  de  Wagner, 
se  li  donava  en  nostre  Liceu.  El  vaixell  del 
primer  acte,  molt  ben  disposat,  fa  tota  la 
ilusió,  lo  mateix  que’l  parch  misteriós  del 
segón  y  las  runas  de  Kareol,  ab  sa  gran  ex¬ 
tensió  de  mar,  en  el  tercer.  Els  efectes  de 
llum  estàn  graduats  y  disposats  à  Munich, 
tant  en  aquesta  obra  com  en  las  anteriors, 
ab  la  mateixa  precisió  y  justesa  que  à  Bay¬ 
reuth. 

Y  aqui  posém  punt  final  à  las  nostras  im¬ 
presions  ràpidas  y  desordrenadas  dels  festi¬ 
vals  de  Bayreuth  y  de 
Munich,  celebrats  aquest 
any,  dels  que’ns  ne  re- 
cordarém  ab  gran  goig 
tota  la  vida. 


LA  MERLA  ENGAVIADA 

Acostumada  desde  novella  à  moures  dins 
las  estretors  de  la  gavia,  may  la  veuréu, 
com  altres  aucells  tancats,  esbategar  boja¬ 
ment  d’alas  ab  desitjós  frisosos  de  llibertat, 
topant  barroera  contra’ls  filats  que  la  empre- 
sonan.  No  més  de  tant  en  tant,  pausadament 
y  obrint  molt  poch  las  alas,  baixa  del  salta¬ 
dor,  pera  tornarhi  ben  prompte.  Acompanya  à 

aquests  moviments  calmosos  y  sempre  iguals 
la  monotonia  d’un  cant  estrafet  que’l  ve- 
llet  de  la  casa  va  ensenyarli.  La  pobra  mer¬ 
la,  com  un  poeta  amanerat,  ab  la  tonada 
cansonera  y  banal  de  las  cornetas  dels  regi¬ 
ments  saluda  l’aubada,  canta  al  mitj  dia  y 
despedeix  al  sol  ponent,  y  may  xiula  altras 
notas  aquella  gola  nascuda  pera  esgranar  re- 
filadas  de  tons  suaus  com  els  reflexos  enve- 
llutats  del  plomatje  de  las  merlas  mateixas, 
modulacions  que  las  bosquetanas  sembla 
hagin  aprés  escoltant  las  sonoritats  de  las 
ayguas,  las  notas  vibrants  del  rajoli  de  la 
font,  el  gluch-gluch  dels  escorralls  de  la  rie¬ 
ra,  las  veus  trencadas  del  rech  que  saltirona, 
el  ressò  apagat  de  la  deu  fonda... 

Tot  lo  que  d’atrayent  té’l  cant  de  las  mer¬ 
las  bosquerolas,  té  d’enutjós  el  xiular  pesat 
de  la  que  cuydan  els  meus  vehins,  que'm 
distréu  quan  trevallo,  que’m  torba’l  repòs, 
que  m’interromp  sempre,  com  la  deria  dins 
el  cervell  d’un  boig.  Aquella  taca  fosca  d’en- 
tre’ls  jonchs  groguenchs  de  la  gavia  ha  esde¬ 
vingut  la  meva  pesadilla.  Lluny  d'ella  tam¬ 
bé’m  sembla  sentir,  me  trobi  allà  hont  me 

trobi,  la  cantarella  fastigosa:  en  societat, 
ohint  repetir  als  homes  semblants  frases 
fetas,  idéntichs  pensaments  buyts,  rebent  à 
tota  hora  la  impresió  dels  mateixos  actes  in¬ 
significants  y  descolorits  de  gent  engaviada, 
esclava  de  lo  convencional  y  ensinistrada  en 
els  rutinarismes.  Fins  en  la  solitut  se’m  re¬ 
peteix  la  sensació  enutjosa,  presentantse  de 
sobte,  enterbolintme  y  encongintme’l  pensa¬ 
ment,  removent  el  solatje  de  las  preocupa¬ 
cions  antigas,  "els  remordiments  inesborra¬ 
bles,  els  recorts  molestosos  que  sempre 
tornan,  que  inesperadament  se  repeteixen... 

Pera  lliurarme  del  cant  ensopit  y  enervant 
de  la  pobra  merla  engaviada,  l’hauria  adqui¬ 
rida,  per’aviarla,  si  no  hagués  recordat  que 
un  pastorva  explicarme  que,  quan  una  merla 
quin  cant  l’home  hagi  malmès  fentli  imitar 
tonadas  de  las  sevas  cansons,  fugitiva, ’s  tro¬ 
ba  un  dia  al  bosch  en  mitj  de  las  feréstegas, 
escoltan  aquestas  totas  sorpresas  el  cant  nou 
y  extrany,  y  sens  esperar  que  la  sobrevin¬ 
guda’l  repeteixi,  se  li  tiran  assobre  y  la  ma- 
tan  à  picadas. 

G.  Vilanova. 


■  / 

MATINADA  D’ESTÍU 

POESÍA  DESCRIPTIVA  PERA  CHOR. 


Neix  un  día  pur  y  hermós, 
y  un  sol  d'or  majestuós 
entre  mitj  d  un  cel  blavós 
s’aixeca  esplendent,  y  alegre  y  joyós. 

La  marinada  puja  sobre’ls  camps; 
dolsas  besadas 

à  dojo  reparteix  fresca,  riallera, 
y  la  floresta  que  son  bes  espera 

llensa  olors  perfumadas. 

Las  flonjas  alenadas  els  rossos  blats  ajeuhen; 
espigas  y  rosellas  ab  goig  intens  s’abrassan, 
s’abrassan  y,  amorosas,  à  son  contacte’s  besan. 

Canta  alegre’l  rossinyol, 
la  oreneta  emprèn  son  vol, 
y  las  cigalas,  ja  desvetlladas, 
cercan  las  brancas  més  despulladas 
pera  entonar  sa  cansó 
preludi  de  xafogó. 


El  pagés  ab  goig,  content, 
envers  el  camp  va  fent  via; 
li  besa  la  cara’l  vent... 
y  al  respirà  aquell  ambient 
perfumat  de  poesia 
que  l’encanta  y  que  l’atrau, 
fixa’ls  ulls  en  el  cel  blau 
pera  saludà’l  nou  día... 
y  canta  l’amor,  y  canta  la  pau: 
es  un  cant  tot  armonía. 

SALUTACIÓ 

Naturalesa,  mare  prodigiosa 
que’ns  donas  horas  de  bonansa  y  pau, 
y  llum,  y  ayre,  y  goig,  y  ansias  de  viure, 
y’ns  alentas  à  empendre’l  trevall: 
jo’t  benehesch.  Cada  nou  jorn  qu’apunta 
confós  t’admiro  perque  tot  m’atraus, 
y  contemplo  extasiat  tas  maravellas, 
el  sol,  eix  ample  espay  y  eix  cel  tan  blau. 
Jo’t  benehesch,  amant  Naturalesa, 
y  admiro  ta  grandesa. 

Jaume  Terri. 

3LA  FILOSOFÍA  GREGA  ANTIGA 


l  primer  filosop  que 
se’ns  presenta  formant 
contrast  ab  la  sereni¬ 
tat  de  Demócrit,  es  Só- 
crates  (i).  A  Sócrates 
avuy  dia’l  veyém  idea- 
lisat  per  la  cicuta.  Sos 
conciutadans  el  veyan 
sols  com  un  vagabond- 
ociós,  casi  sense  més  ocupació  que  la  d'em- 
baucar  als  esperits  créduls  y  torturar  als 
ilustrats,  baix  pretext  de  moral  imperativa. 

Sas  qüestions  subtils  y  son  ergotisme  sem¬ 
pitern  el  feyan  repugnant.  Els  Atenienses  el 
consideravan  con  un  tafaner  impertinent  de 
las  intencions,  com  un  inquisidor  de  la  con- 
ciencia,  com  un  polissont  de  l’ànima  huma¬ 
na,  un  espia  dels  actes  privats,  un  profana- 
dor  de  la  sagrada  psiquis  de  quiscún.  Ade- 
més  era  lleig,  innoble  y  enemich  de  la 
Bellesa,  que  despreciava.  Tenia’l  front  abrup¬ 
te,  els  ulls  insolents,  la  boca  cínica,  la  barba 
hírsuta,  el  nas  xato  y’l  ventre  inflat,  com  el 
de  Sileno. 

Son  brut  manto  de  burell  ple  de  recusits  y 
de  pedassos,  sos  peus  grossos  plens  de  du- 
ricias,  sempre  nusos,  sa  conversa  grollera,  el 
feyan  repulsiu.  Era  una  vergonya  per’Ate- 
nas.  Els  seus  discursos  eran  xabacans  y  ati- 
padors.  Treya  sas  comparacions  dels  objec¬ 
tes  més  ordinaris,  de  las  culleras,  de  las 
tripas,  de  las  ollas  de  sopa  y  de  las  escombra- 
rias;  son  vocabulari  era  extret  del  dels  me- 
nescals  y  palafreners.  Embutia  sos  paragrafs 
de  trivialitats  y  d’insolencias.  Tot  el  dia,  y 
fins  de  nit,  recorria’ls  mercats,  las  tendas  de 
barber,  las  casas  de  las  prostitutas,  els  gim- 
nassos  y’is  passeigs,  sense  més  fi  que’l  de 
disputar  y  armar  discussions.  Ensenyava  als 
fills  à  no  obehir  als  seus  pares  quan  aquests 
els  hi  deyan  que  no  l’escoltessin.  « Qui  s'opo- 

sa  à  la  rahó — els  hi  deya — es  un  insensat , 
y  no  se  li  ha  de  fer  gens  de  cas.))  A  voltas 
se’l  trobava  com  emboscat  en  las  columna- 
tas  dels  pórtichs,  atisbant  darrera  d’una  co¬ 
lumna,  com  si  fos  un  esbirro  d’ànimas, 
esperant  que  passessin  els  joves,  ó  algún 
estratégich,  ó  un  jutje  ó  un  artista,  pera  de- 
tenirlos  y  atormentarlos  ab  sa  dialèctica  fins 
que’ls  posava  en  contradicció  ab  ells  matei¬ 
xos.  Sa  dialèctica,  encara  que  disfressada  de 
bonhomia,  en  el  fons,  no  era  més  que  sofis¬ 
tica.  Sols  consistia  en  teixir  una  serie  de 
qüestions  capciosas,  à  las  quals  l’interlocu¬ 
tor  ignocent  responia  de  bona  fe,  pera  em- 
bolicarlo  tot  seguit  en  altras  qüestions  deri- 
vadas  que  reduhían  al  absurd  sas  respos- 
tas.  Com  més  se  debatia  l’interlocutor,  més 
ell  l’enredava,  fins  que  al  últim,  veyentli 
perdre  la  serenitat,  l’acorralava  contra  un 
dilema,  que’l  deixava  convicte  d'inconseqüen- 
cia  ó  d’estupidesa.  Llensava  sa  Etpioveía  ( i ) 
sobre’l  vianant,  com  el  pescador  la  xarxa  so- 
bre’ls  peixos. 

Els  Atenienses  estavan  furiosos  en  contra 
d’ell.  La  moralitat  del  fi  qu'ell  pretextava  no 
justificava  l'ambigüetat  de  medis.  «Las  veri¬ 
tats  no  deuhen  ésser  aixarpadas  ab  trampa, 
ni  cassadas  ab  ratera»,  deyan.  «M’escapo  de 
las  sevas  qüestions  com  un  esclau  fugitiu — 
exclama  Alcibiades  (2), — y  quan  el  torno  à 
veure  m’avergonyeixo  de  las  afirmacions 
que  m’ha  arrencat,  y  confesso  que  veuria  ab 
goig  que  ja  no  fos  d’aquest  món.»  Platón 
compara  son  contacte  al  del  peix  torpedo.  Hi 
havia  personas  que  fugian  al  véurel  venir. 
Altres,  no  podentlo  evitar,  se  tapavan  las 
orellas.  Y  no  pochs  li  tenian  un  gran  rencor 
perhavérloshi  arrencat  confessions  contradic- 
torias. 

Aristófanes  el  combaté  en  Els  Núvols , 
com  un  enemich  d’Atenas.  No  s’ocupava  de 


(i)  Sócrates  nasqué  en  469  d’una  llevadora.  Son 
pare  era  un  esculptor  anomenat  Sofronisch.  Ell  feya 
estatuetas  dels  deus,  quan  era  jove.  També  fou  militar, 
valent  y  obstinat,  segons  contan. 


(1)  Sa  Ironia  la  llensava  Sócrates  al  final  de  la 
discussió,  com  una  punyalada  moral  pera  rematar  al  in- 
felís  qu’ab  ell  discutia. 

(2)  Platón;  El  Banqrtet. 

la  cosa  publica,  mes  ab  sa  ironia  la  minava 
y  la  desfeya.  S  anomenava  ciutadà  de  la 
Terra,  no  distingint  pas  els  helens  dels  bar- 
bres.  Posava  sa  moral  trista  per  sobre  de  las 
lleys.  Com  un  arbre  que  dongués  fruyts  mat- 
zinosos,  aquells  de  sos  deixebles  que’s  tira¬ 
ren  à  la  vida  pública,  oprimiren  à  sa  Patria. 
Trasímenes  y  Critias  foren  els  capitosts  dels 
trenta  tirans  que  delmaren  à  Atenas.  El  ma¬ 
teix  Xenofonte’s  tornà  un  condottieri  merce¬ 
nari,  ja  posantse  à  sou  dels  Persas,  ja  deser¬ 
tant  al  camp  dels  Espartans.  A  Queronea 
fins  combaté  contra  son  pais  propi.  Però  hi 
hà  més:  en  temps  dels  trenta  tirans,  ell,  Só- 
crates,  fou  dels  tres  mil  qu’apoyaren  la  tira¬ 
nia.  Y  ara  demaném:  icóm  no’s  vol  que,  à  la 
restauració  de  la  democràcia,  els  Atenienses, 
per  lliberals,  per  respectuosos  de  las  opi¬ 
nions  que  fossin,  no’l  portessin  al  tribunal 
y’l  condempnessin?Y  no  obstant,  encara  pera 
ell  va  haverhi  gracia.  Si’l  portaren  al  tribu¬ 
nal,  fou  sols  perque  resultava  un  enemich  de 
la  Patria  y  de  la  llibertat  dels  ciutadans. 
Avuy  per  avuy,  un  cas  anàlech  provocaria  en 
els  moderns  Estats  el  desterro  ó’l  presidi,  si 
avans  els  particulars  no  l’haguessin  ja  tret  à 
bastonadas. 

No  obstant,  fou  condempnat  sols  per  dos 
vots;  y  encara  no  à  mort,  invitantlo  à  que 
s'escapés.  Mes  ell  atacà  al  Jurat  y  demanà  à 
més,  ab  to  provocatiu,  com  à  premi  pera  sas 
ideas  y  sos  actes,  que  se’l  mantingués  à  ex- 
pensas  d’Atenas,  y  llavors  fou  quan  se’l 
condempnà  à  beure  la  cicuta. 

Y  mort  Sócrates,  Platón  se  presenta.  Pla- 
tón,  com  Sócrates,  ha  perdut  la  fe  en  la  Pa¬ 
tria  Helénica  à  forsa  de  generalisar.  ja  no 
creu  en  l’avenir  d’Atenas.  Y  no  obstant,  ve  à 
establirshi,  no  per  amor  patri,  sinó  per  am¬ 
bició  personal,  perque  en  ella  creu  que  hi 
ha  de  trobar  sa  satisfacció  y  son  aliment. 
Vol  ésser  conegut,  arribar  à  ésser  cèlebre, 
universal.  cCóm  utilisarà  sa  celebritat?  Ho 
ignora,  peró  avans  que  tot,  lo  que  vol  es 
ferse  un  nom,  sigui  com  sigui.  Després  ja 
vindrà  la  direcció.  La  fi  de  Sócrates  no  l’a- 
tràu  gayre.  Se  separà  d’ell,  y  no  fou  pas 
dels  deixebles  que’l  sostingueren  en  sa  des¬ 
gracia.  Peró,  essent  hàbil  en  extrém,  ve  y 
s’aprofita  de  la  reacció  que  s’opera  després 
de  la  mort  del  mestre  pera  presentarse  com 
el  dipositari  del  seu  esperit.  L’ombra  de  Só¬ 
crates  ampara  al  seu  traidor  deixeble  al  en¬ 
trar  à  Atenas. 

No  li  tiraríam  en  cara  à  Platón  ni  sa  habi¬ 
litat,  ni  sa  cobardia.  ni’l  seu  oportunisme,  si 
s’hagués  consagrat  à  una  gran  causa,  à  una 
gran  missió  vital  y  humanitaria.  Pero  sols 
fou  un  dilettanli  deliciós,  un  intelecte  artis- 
tich.  No  sapigué  vivificar  la  Patria  com  un 
gran  esperit,  ni  purificaria  y  fortificaria  com 
un  gran  revolucionari.  Sempre  acullintse  à 
Sócrates,  donà  sas  llissons  en  forma  de  dià— 
lechs.  Pin  el  fons  no  sols  es  socràtich,  sinó 

un  poeta  afeminat.  No  hi  hà  sinó  sen- 
tirlo.  Ell  es  «l’amich  de  Sócrates»,  «el  fill 
d’Apolo»,  «las  abellas  del  Himeto  han  di¬ 
positat  la  mel  sobre’ls  seus  1  la  bis » ,  «un 
cigne  jove  qu’ha  emprés  el  vol  del  altar 
d’Eros  ha  anunciat  la  seva  vinguda».  La  pa 
raula  li  ha  sigut  donada  «pera  encantar  als 
homes  y  als  deus»  Y  quan  la  Patria  neces¬ 
sitava  ànimas  fortas  y  heroicas,  intelectes 
virils  que  la  empenyessin  envers  l’avenir,  ell 
parla  de  « filosofar  dolsament  y  ab  gracia)). 
Sócrates  havia  vessat  en  els  seus  deixebles 
el  desconhort  y  la  lassitut  de  la  seva  moral 
decadent,  y  no  podían  menys  d’obrar  aixis 
tots  ells. 

La  moderna  critica  dubta  que  tots  els  es¬ 
crits  politichs  de  Platón  li  pertanyin  per 
complert;  Las  Lleys  y  La  Política’s  creuhen 
retocadas  ó  interpoladas.  En  quant  al  Ban¬ 
quet,  encara  que  imitat  de  Xenofonte,  resulta 
sa  obra  mestra.  Platón,  al  entrar  à  Atenas, 
vacilà  entre  si  seria  filosop  ó  poeta.  Peró  en¬ 
cara  que’s  determinés  per  lo  primer,  sempre 
resulta  un  poeta.  Aixis  ab  son  art  sublim 
Platón  exposa,  insinua,  «fa  parlar  als  vius  y 
als  morts»,  desenrotlla  l’acció  y  la  idea  com 
si  fos  en  un  drama;  discuteix,  afirma,  contra¬ 
diu,  peró  no's  pronuncia.  Per’xó  se  li  nega 
la  paternitat  de  El  Sofista ,  en  el  qual  l’argu¬ 
mentació  es  enèrgica  y  contundent.  Son  es¬ 
til,  admirablement  rich  y  armónich,  s'enmot- 
11a  maravellosament  als  assumptos  qu’ell 
tracta,  resultant  grave  ó  plascévol,  grotesch 
ó  sublim,  segons  el  cas. 

Com  à  filosop  classifica,  reuneix,  resum, 
s’apropia  ab  una  paciència  inaudita  tot  lo  dels 
seus  predecessors  y  tot  lo  dels  seus  contem¬ 
poranis,  y  ab  un  esperit  socràtich  y  ajudat 
de  sa  imaginació, ’s  remonta  fins  conciliar 
Heràclit  ab  els  Eleatas  y  ab  els  Pitagórichs. 

Platón  nasqué  à  Atenas  y  s’anomenava 
Aristoclés.  Després  dels  seus  viatjes  se  posà’l 
pseudònim  de  Platón,  que  vol  dir  ample. 
Era  gros,  apassionat,  ardent  en  totas  las  se- 
vas  cosas,  tenint  una  veu  atiplada  y  uns  mo¬ 
viments  afeminats.  Ademés  tenia  un  gran 
poder  sobre  sí  mateix,  fins  dominar  com- 
plertament  lo  que  sentia.  Aixis  era,  en  el 
sentit  propi  de  la  paraula,  un  hipòcrita, 
Htito,  xprro;,  donchs  aparentava  devegadas  una 
gran  calma  tenint  una  gran  passió  compri¬ 
mida.  Quan  parlava,  la  seva  peroració  era 
quasi  un  cant.  D’ell  deyan  qu’era  «el  rival 
de  las  cigalas,  que  deixan  sentir  sa  música 
armoniosa  en  las  ombras  d’Acadenoos.»  In¬ 
fatigable  y  autoritari,  infatuat  com  un  gall 
d’indi,  imaginava  ciencias  ahont  dictava 
lleys,  fillas  sols  de  sa  rahó  pura,  y  creyentse 
possehir  en  si  mateix  tot  el  saber  humà, 
Hagia  sophia ,  desdenyava  als  experimenta¬ 
dors  per  ésser  susceptibles  de  contradirlo. 
Aristòcrata  per  instint,  la  democràcia  «feria 
son  ideal  de  mesura  y  d’armonia.»  Obstinat 
y  orgullós,  condempnava  tot  lo  que  no  era 

ell,  ó  lo  que’l  destorbava;  y  afectava  ignorar 
tots  els  qu’estavan  aprop  d’ell  en  sa  pròpia 
via.  Aixis  may  anomenà  à  Xenofonte. 

Després  de  dotze  anys  d’ausencia,  després 
d’haver  estat  a  Egipte  ab  els  sacerdots,  à  Ita- 
lia  ab  els  Pitagórichs  y  à  Cyrene  ab  Teodor 
el  Matemàtich,  tornà  à  Atenas  (387)  pera  fun¬ 
dar  sa  escola  en  els  jardins  de  l 'Acadèmia, 
en  la  que  hi  ensenyà  durant  quaranta  anys 
fins  à  sa  mort.  Per  lo  que  sembla,  el  poble 
d’Atenas  no  va  pas  darli  importància.  Platón 
transformà  sas  conversas  en  veritables  cursos , 
é  instituhi’ls  banquets ,  acaparant  els  joves, 
que  sustreya  à  las  sevas  familf&s,  à  la  esco¬ 
la,  à  las  festas,  als  jochs  nacionals,  al  Teatre 
y  al  Agora. 

Sa  ciència  consistia  en  sentencias  obscu- 
ras,  dictadas  en  un  llenguatje  d’iniciador. 

Era  un  idealista  que’s  creya  lliure  de  tota 
realitat  y  fins  de  tota  lley  natural.  Desde¬ 
nyava  la  gracia  femenina,  v  cantava  sos 
monstruosos  amors  sodomitas  en  el  Banquet 
y  en  Fedón. 

Aixís  son  sistema  politich  era  un  comu¬ 
nisme  idealista,  un  autoritarisme  assiàtich, 
absolut;  las  propietats  igualadas,  y’l  número 
de  ciutadans  restringit.  Y  tot  subordinat  à 
la  Ciutat,  que,  tal  com  ell  la  concebeix,  es 
l’Estat  ofegant  l’individuu. 

Com  à  deixeble  de  Sócrates  y  de  Pitàgo- 
ras,  predicava  també  un  cosmopolitisme  es- 
túpit.  Se  deya  ciutadà  del  món  quan  no  hi 
havia  més  món  civilisat  que  Grècia.  Aixis 


preparava  la  ruina  de  la  hermosa  civilisació 
helénica,  la  entrega  y  sujecció  dels  Aris  als 
Semitas  y  Ugrofinesos,  dels  civilisats  als  bar- 
bres. 

En  el  fons  tenia  mil  dubtes  que’l  devora- 
van;  res  sabia  positivament,  peró  recubria 
sa  ignorància  de  ropatjes  poétichs,  substi- 
tuhint  ab  altivas  y  vagas  frases  las  demos¬ 
tracions  que  no  podia  donar. 

Protàgoras  havia  enaltit  al  home,  fentlo  la 
mida  de  totas  las  cosas.  Platón,  pera  contra- 
dirlo,  cercà  à  Babilonia  é  Israel  la  omnipo¬ 
tent  y  còmoda  divinitat  absoluta  dels  déspo- 
tas,  El  qu'es,  l'Indiscutible.  «Els  deus  ho 
poden  tot,  ells  ho  fan  tot,  la  virtut  no  s’en¬ 
senya,  es  un  do  de  Zeus».  Y  aquest  Zeus  de 
Platón  es,  com  el  deu  Judaich,  un  Cronos 
que  de  lo  alt  dels  Uranos  envia  las  grans  ca¬ 
lamitats,  la  fam,  la  sèquia,  la  peste  y’l  con¬ 
tagi.  Y  si’ls  pobles  desapareixen,  si  las  do- 
nas  abortan,  si  la  Patria  mimva,  tot  es  per  la 
voluntat  del  Zeus  Olímpich;  ó  bé’l  Cronos 
destruheix  las  murallas,  enfonza  la  flota  y 
derrota  Pexércit.  Pitàgoras,  Sócrates  y  Pla¬ 
tón  son  els  tres  pares  de  la  decadència  an¬ 
tiga,  els  tres  qu’obran  la  porta  al  Cristia¬ 
nisme. 

Y  en  aquest  estat, 
com  una  plaga  de  11a- 
gostas,  apareixen  els  so- 
fistas. 


(Seguirà.) 


FRISANT 

Del  finestral  els  porticons  obria 
y  veya’l  mar  molt  lluny...  iquí  sab  hónt  era! 
Hi  arribava  no  més  sa  fantasia 
moguda  per  l’amor,  que  may  té  espera. 

Devant  del  vell  casal  hi  ha  la  Pinassa, 
un  alterós  serrat  qu’ab  el  cel  juga... 

Tot  es  bosch,  bosch  espés.  .  Per  ell  hi  passa 
el  llop  tan  sols...  y  es  ella  tan  poruga! 

Molt  més  enllà,  es  el  mar... 

Aixís  li  diuhen 

els  mossos  qu’han  servit  al  rey  suara... 

Y  ella  no’l  pot  passar!  Y  se  n’hi  riuhen 
perque’l  seu  Blay  no  li  ha  tornat  encara! 

El  Blayl  Un  minyonàs  de  barba  rossa 
qu’allà  al  Perú  ha  guanyat  una  fortuna; 
el  va  coneixe  à  ca’l  onclet  de  Tossa 
y  li  digué  unas  cosas...  Y  una...  una!... 

Una  que  no’s  pot  dir.  Sabia  ella  sola 
y  la  guarda  en  son  cor,  com  té  guardadas 
tres  unsas  d’or  à  dins  la  guardiola 
que  li  fa  un  goig!  També  fa  tres  anyadas 
de  lo  d’en  Blay,  y  res...  La  primavera 
prou  escampa  sas  flors  y  sas  aromas,  ' 
mes  ve  l’hivern  y  tot  ho  dir  à  la  ossera; 
deixa  pelats  els  arbres  y  las  comas. 

Qui  sab  si’l  vent  que  sol  gronxar  la  fulla 
es  el  mateix  qu’enllà  del  mar  coneixen! 

La  bolva  qu’ab  el  vent  se’n  va  hont  se  vulla 
sapigués  dir  lo  qu’alguns  cors  pateixen! 


Ella  diria: — Ves,  bolva  estimada, 
y  pósateli  als  peus...— No!  Es  bojería! 

Ella  tan  sols  passant  la  mar  salada 
à  sa  falda  manyach  el  portaria... 

El  mar  es  tan  enllà!  Fos  à  la  vora, 
ella'l  vejés  per  sobre  la  Pinassa, 
pogués  ohir  la  onada  cantadora, 
seríali  un  consol.  Mes  ara’s  glassa 
cada  volta  que  guayta  y  no  l'ovira 
desde  l’alt  finestral...  Res,  res  li  porta 
recorts  d’aquell  minyó  per  qui  sospira... 
Sempre’l  serrat  mateix;  la  terra  morta; 
els  arbres  aturats;  la  carretera 
abaix  al  pla  sens  mostra  de  petjada... 

Y  encara’l  cor  li  diu: — Espera,  espera!... — 

Y  cap  aucell  s’acosta  à  sa  teulada! 

Y  tants  que’n  veu  volar!  Hi  hà  una  pubilla 
que  no  val  un  pinyó,  no  gens  vistosa, 
y  té  un  promès  cusit  à  la  faldilla 
que  à  flor  de  llabi'ls  petonets  li  posa. 

Ella  ho  veu  tot  sovint  sens  qu’ells  la  vejan... 
Si  aquell  minyó  tornés  no  ho  miraria! 

Las  cireras  d’arbós,  quan  vermellejan, 
ella  dels  llabis  d’ell  las  culliría. 

Mes  ara,  res...  Frisar,  donar  dos  passos, 
apamar  l’horitzó,  cercar  estrellas... — 
y  ni  un  dia  trobar  las  dels  seus  brassos 
dolcíssimas  anellas! 

Claudi  Omar  y  Barrera. 

LA  SOCIETAT  FILARMÓNICA 
MADRILENYA 

Heusaqui  una  societat  musical  ben  orga- 
nisada  que  pot  servir  d’exemple,  tant  per  lo 
que  ja  porta  realisat  com  pels  sanitosos 
fruyts  que  promet  pera  lo  successiu.  Nosal¬ 
tres,  qu’haviam  sigut  sempre  refractaris  à 
creure  en  els  avensos  de  la  cultura  musical 
de  la  capital  d’Espanya,  puig  l’art  de  la  mú¬ 
sica  s’hi  troba  tant  ó  més  endarrerit  qu’en 
nostra  ciutat,  varem  quedar  gratament  sor¬ 
presos  al  coneixe,  primer,  la  fundació  y  or- 
ganisació  d’aqueixa  Societat,  y  al  assistir, 
després,  à  alguns  dels  seus  trevalls,  conven- 
centnos  personalment  de  lamagnííica  manera 
cóm  anava  portant  à  la  pràctica’ls  seus  pro¬ 
jectes.  Aquests  consisteixen  en  «aumentar  la 
cultura  musical  dels  seus  associats,  que  no 
tenen  lo  suficient  pera  satisfer  sas  necessitats 
artisticas  ab  lo  que’ls  ofereix  ordinàriament 
el  mercat  musical  de  Madrid».  Y  pera  reali- 
sarho,  creuhen  lo  més  convenient  comensar 
«posant  als  socis  en  contacte  directe  ab 
obras  musical  poch  ó  gens  conegudas  de 
nosaltres,  oferíntloshi  la  seva  audició  en  las 
millors  condicions  possibles».  Això  digueren 
ara  fa  un  any  las  distingidas  personas  que 
portan  la  marxa  de  la  Societat,  en  la  circu¬ 
lar  pera  la  seva  constitució,  y  aixó  ho  han 
portat  verament  à  la  pràctica,  com  aném  à 
explicar. 

Però  avans  volém  fixar  l’atenció  sobre  un 
altre  paragraf  que  considerém  importantis- 
sim,  y  en  el  que  hi  trobém  condensadas  las 
veritables  aspiracions  artisticas  d’aquesta 
mena  d’associacions.  Diu  aixis: 

«La  interpretació  de  las  obras  la  ooloquém  en  segón 
terme.  Aixó  no  vol  dir  que  despreciém  el  concurs  dels 
intérpretes  més  hàbils  de  que  poguém  disposar:  pel 
contrari,  el  creyém  indispensable  pera  la  millor  exposi¬ 
ció  de  l’obra  musical  y’l  solicitarém  ab  empenyo  en  la 
mida  qu'ho  permeti  nostre  fondo  social;  peró  com  po¬ 
dria  succehir  qu'algún  d'aquells  se  preocupés  excessi¬ 
vament  de  Uuhir  la  seva  destresa,  creyém  oportú  mani¬ 
festar  que  professém  el  principi  de  colocar  per  sobre  de 
tot  la  fidel  reproducció  de  las  obras  musicals  tal  com 
foren  concebudas.  Ab  aquest  objecte  encarregarém 
que’s  fassin  servir  las  edicions  millor  revisadas  y  més 
d’acort  ab  l’original,  que  s’interpretin  al  peu  de  la 
nota,  y  que’s  desentranyi  d’aquesta’l  seu  veritable  espe¬ 
rit,  en  que  l’autor  va  posarhi  la  seva  ànima:  sobre 
aquestas  bases  tenen  els  intérpretes  ample  camp  pera 
lluliir  el  seu  talent.» 

Y  qué  n’es  d’hermosa  aquesta  llissó  de 
sentit  comú  musical!  Per  no  haverho  tingut 
en  compte’ns  hem  perdut  tantas  vegadas;  es 
à  dir,  per  colocar  l’intérprete  sobre  l’obra, 
embabiecantnos  més  ab  las  habilitats  y  ex¬ 
cessos  del  virtuós  qu’ab  la  veritable  bellesa 
artística  de  las  composicions.  Y  per  aquest 
motiu  tenim  també  que’ls  organisadors  de 
concerts  no’s  preocupan  pera  res  de  con- 
reuhar  nostra  educació  donantnos  à  coneixe 

contínuament  obras  novas  de  reconegut  mè¬ 
rit,  sinó  sols  d’explotar  las  nostras  debili¬ 
tats  fent  desfilar  pel  cinematògraf  barceloní 
aquest  seguit  d’eminencias  extrangeras,  que 
generalment  sols  se  cuydan  de  fer  gala  del 
seu  virtuosisme  y  surten  del  pas  servintnos  à 
corre-cuyla,  entre  l’exprés  d’arribada  y  l’ex¬ 
prés  de  surtida,  mitja  dotzena  de  plats  res¬ 
calfats.  Pel  cami  emprés  no  se  l’educarà  may 
al  públich:  per’xó  nosaltres  ne  proteslarém 
sempre  ab  la  mateixa  forsa  ab  qu’ara  aplau¬ 
dim  à  la  Filarmónica  madrilenya.  Y  no  ho 
fem  precisament  per  las  sevas  paraulas,  per 
las  sevas  intencions,  puig  ja  n’estém  esca- 
mats  de  tants  manifestos  y  projectes  que  no 
passan  de  projecte,  sinó  per  la  seva  campa¬ 
nya  artística  durant  l’any  que  porta  de  vida, 
confirmació  complerta  dels  propòsits  qu’hem 
esmentat. 

En  efecte:  per’acoblar  al  seu  entorn  las 
diversas  tendencias  artisticas  dels  aficionats, 
varen  triar  el  punt  en  que  tots  coincideixen, 
el  geni  musical  acatat  per  las  escolas  més 
oposadas,  l’obra  del  inmortal  Beethoven. 
Y  I’Obra  de  Beethoven  ha  sigut  presentada 
ea  una  notable  serie  de  18  concerts,  donantse 
à  coneixe  moltas  composicions  totalment  des- 
conegudas  y  altras  molt  poch  executadas. 
Comensaren  ab  la  execució  complerta  dels 
Cuartetos  de  Beethoven,  pera  la  qual  varen 
contractar  al  cèlebre  «Cuarteto  Parent»  de 
Paris,  que  donà  una  serie  de  sis  concerts  en 
que  foren  magníficament  interpretats  els 
17  Cuartetos  que  va  escriure  Beethoven  y’l 
seu  Trio  Serenata  de  corda. 

Després  d’aquesta  complerta  historia  del 
quarteto  beethovenià,  passaren  à  un’altra 
potser  més  interessant  encara  per  lo  desco¬ 
neguda,  ó  sigui  la  de  las  obras  de  Beethoven 
pera  instruments  de  vent,  y  d’altres  de  cor¬ 
da.  Aixis  foren  executats  seguidament,  pels 
millors  solistas  de  Madrid,  el  Trio  pera  dos 
oboes  y  corn  inglés;  el  Duo  pera  clarinet  y 
fagot;  el  Sextelo  pera  dugas  trompas  y  quar¬ 
teto  de  corda;  el  Trio-Serenata  pera  flauta, 
violi  y  viola;  el  gran  Quinteto  pera  piano,  cla¬ 
rinet,  oboe,  trompa  y  fagot;  el  Sexleto  pera 
dos  clarinets,  dugas  trompas  y  dos  fagots; 
el  Cuarteto  pera  piano  y  corda;  el  Quinteto 
pera  dos  violins,  dugas  violasy  violoncello; 
el  gran  Trio  pera  piano,  clarinet  y  violonce¬ 
llo;  y  per  fi’l  Gran  Octeto  pera  dos  clarinets, 
dos  oboes,  dugas  trompas  y  dos  fagots.  Cre¬ 
yém  que  la  sola  enumeració  d’aquestas  tan 
importants  com  desconegudas  obras,  es  el 
millor  elogi  que’s  pot  fer  del  camí  emprés  per 
la  Filarmónica  de  Madrid. 

Donchs  encara  hi  hagué  molt  més:  pera 
donar  à  coneixe’ls  cèlebres  Trios  de  Beetho¬ 
ven  pera  piano,  violi  y  violoncello,  fou  con¬ 
tractat  un  molt  reputat  trio  de  Paris,  format 
per  tres  senyoret  as,  las  germanas  Chaigneaux, 
qu’en  un’altra  serie  de  concerts  executaren 
totas  las  obras  qu’escrigué  Beethoven  en 

aquest  género.  Vingué  à  continuació’l  gran 
pianista  Eduart  Risler,  qu’ab  el  seu  art  in¬ 
comparable  interpretà  en  una  serie  de  con¬ 
certs  un  gran  nombre  de  Sonatas  entre  las 
més  cèlebres  del  mestre  de  Bonn.  Y,  pera  fí 
de  tan  magnifica  campanya,  el  cèlebre  violi¬ 
nista  alemany  Hugo  Heermann,  junt  ab  el 
pianista  Karl  Friedberg,  donaren  una  audi¬ 
ció  complerta  de  las  deu  Sonatas  de  violi  y 
piano,  de  quins  concerts  ne  donarem  comp¬ 
te  el  mes  de  maig  per  haverhi  assistit. 

iCal  enaltir  una  empresa  artística  de  tanta 
trascendencia  com  la  realisada  à  Madrid  en 
l’ultim  hivern?,; Quan  podrém  en  nostra  terra, 
en  que  tant  presumim  d’avensats,  tenir  la  dit- 
xa  de  gosar  ab  semblants  audicions?  Quan 
se’n  faran  càrrech  els  organisadors  de  nostres 
concertsde  qu’en  aquests  hi  ha  de  presidir  una 
idea  artística  sobre  tota  exhibició  d’executants 
per  notables  que  aquests  siguin?  Aqui  tam- 
bé’ls  hem  tingut  à  en  Risler  y  l’Heermann 
(mercès  à  que  Madrid  els  havia  contractat), 
peró  comparis  la  seva  ràpida  estada  y’is  seus 
programas  ab  lo  que  realisaren  à  la  cort.  <;De 
qui  es  culpa? 

Una  part  d’aquesta,  y  molt  important,  s’ha 
de  donar  també  à  nostre  públich,  que  no  ha 
respost  com  devia  à  la  major  part  d’iniciati- 
vas.  No  dirém  que’l  de  Madrid  sigui  millor, 
peró  en  aquest  cas,  encara  que  sigui  per  ex¬ 
cepció,  ha  sapigut  colocarse  à  un  nivell  molt 
per  sobre  del  nostre.  Serà  la  vanitat,  seràn 
els  trevalls  incessants  de  las  personas  qu’han 
emprés  l’assumpto;  sigui  com  sigui,  la  qües¬ 
tió  es  qu'als  pochs  mesos  de  fundarse  la 
Filarmónica  madrilenya  compta  ab  prop  d’un 
miler  de  socis,  que  à  rahó  de  cinch  pessetas 
al  mes  li  produheixen  una  entrada  de  més  de 
deu  mil  duros  anyals,  ab  quina  cantitat  se 
disposa  à  empendre  trevalls  artístichs  en  es- 
feras  més  amplas.  no  es  de  deplorar  ben 
amargament  que  à  Barcelona,  per  la  deixade¬ 
sa  d’uns  y  altres,  per  l’egoisme  y  la  tacanye- 
ría  de  tants  ricatxos,  estiguém  com  estém, 
anant  més  aviat  enrera  qu’endevant? 

Y encara  hi  hà  més.  La  nova  Societat  de  Ma¬ 
drid,  de  la  que  podém  dirne  qu’esla  verdadera 
ànima’l  capitost  del  moviment  wagnerià  de 
la  cort  y  reputat  critich  musical  en  Fèlix 
Borrell,  ha  tingut  un’altra  iniciativa  tant  ó 
més  lloable,  que  ve  à  esborrar  la  taca  d’ex- 
clussivisme  y  extrangerisme  ab  que  sovint 
som  motejats  els  que  posém  nostres  ideals 
més  enllà  dels  Pirineus,  y  encara  més  à  l’al¬ 
tra  banda  del  Rhin.  Ab  molt  bon  acert  ha 
volgut  alentar  als  compositors  de  la  terra 
destinant  una  part  dels  seus  fondos  pera  pre¬ 
miar  els  trevalls  que  més  ho  mereixin,  esti¬ 
mulant  per  medi  de  concursos  la  producció 
musical,  tan  faltada  de  protecció»  en  aquest 
país. 

Pera  que  arribi  à  coneixement  dels  mú- 
sichs  catalans  reproduhím  integras  las  bases 
del  concurs  que  acaba  d’obrir,  cridàntloshi  la 


atenció  sobre  la  importància  del  premi  que 
ofereix: 

La  Sociedad  Filarmónica  Madrilena ,  abre  desde  esta 
fecha  un  concurso  para  premiar  un  cuarteto  de  violin, 
viola,  violoncello  y  piano,  bajo  las  condiciones  que  à 
continuación  se  expresan: 

1. a  El  cuarteto  ha  de  ser  precisamente  de  autor 
espanol,  original,  no  conocido,  ni  publicado,  ni  ejecu- 
tado  anteriormente. 

2. a  Las  partituras  que  se  presenten  al  concurso, 
llevaran  en  la  portada  ó  cubierta  y  al  final,  un  lema 
que  las  distinga,  é  iran  acompanadas  de  un  sobre  opa- 
co,  cerrado  y  lacrado,  en  cuya  parte  exterior  se  escri- 
birà  el  lema  de  la  partitura  y  en  la  interior,  en  un  pliego 
de  papel,  el  mismo  lema  y  la  firma  y  la  dirección  del 
autor. 

3. a  Las  partituras  ,se  entregaràn  en  el  domicilio  de 
la  Sociedad  Filarmónica,  calle  de  San  Miguel,  núm.  21, 
principal  derecha,  Madrid,  todos  los  días  menos  los 
feriados,  de  cuatro  à  siete  de  la  tarde.  Desde  provin- 
cias,  podran  remitirse  por  correo  y  certificadas  à  dichas 
Oficinas  y  à  nombre  del  senor  Presidente  de  la  Socie¬ 
dad.  En  cualquiera  de  estos  dos  casos,  al  hacerse  cargo 
de  ellas  la  Junta  de  Gobierno,  se  entregarà  ó  remilirà 
un  recibo  con  el  número  de  orden  de  presentación  y 
lema  correspondiente. 

4. a  El  plazo  de  admisión,  que  como  ya  se  ha  dicho, 
comienza  en  la  fecha  de  la  presente  convocatoria,  ter¬ 
minarà  el  dia  30  de  Noviembre  de  1902,  à  las  siete  en 

’  punto  de  la  tarde.  , 

5. a  Los  cuartetos  presentados  al  concurso,  seràn 
examinados  y  juzgados  por  un  jurado  compuesto  de  los 
senores  don  Valentín  de  Arín,  don  Ruperto  Chapí  y 
don  Emilio  Serrano 

6. a  El  jurado  adjudicarà  un  solo  premio,  consisten 
te  en  2.000  pesetas  en  metàlico,  las  planchas  grabadas 
de  la  partitura  y  papeles  sueltos,  y  una  edición  de  100 
ejemplares  de  la  obra  premiada.  Esta,  ademàs,  se  eje- 
cutarà  en  uno  de  los  conciertos  que  la  Sociedad  Filar¬ 
mónica  celebrarà  en  Febrero  próximo,  y  para  cuyo  ob- 
jeto  han  sido  ya  contratados  los  distinguidos  artistas 
senores  don  José  del  Hierro  (violin),  don  Manuel  San¬ 
cho  (viola),  don  Víctor  Mirecky  (violoncello)  y  don 
Fabiàn  de  Furundarena  (piano).  El  autor  premiado 
presenciarà  y  dirigirà,  si  así  lo  desea,  los  ensayos  de 
esta  primera  audición  de  su  cuarteto,  con  el  fin  de  que 
se  oiga  y  aprecie  en  las  mejores  condiciones  posibles. 

7. a  La  Sociedad  Filarmónica  Madrilena ,  y  en  su 
nombre  la  Junta  de  Gobierno,  se  reserva  el  derecho  de 
declarar  desierto  el  concurso  y  dejar  el  premio  sin  ad¬ 
judicar,  si  à  juicio  del  Jurado,  ninguno  de  los  cuartetos 
presentados  reune  condiciones  de  relevante  mérito. 

8  a  Los  autores  de  las  obras  no  premiadas,  retira¬ 
ran  sus  partituras,  prèvia  la  presentación  del  corres¬ 
pondiente  recibo,  antes  de  fin  de  Febrero  de  1903. 

La  Sociedad  Filarmónica  Madrilena  se  propone  abrir 
oportunamente  otro  concurso  para  premiar,  en  la  tem¬ 
porada  de  1903-1904,  el  mejor  grupo  de  ejecutantes 
constituyendo  cuarteto  de  cuerda  (dos  violines,  viola  y 
violoncello)  que  se  presente  ante  un  jurado  nombrado 
al  efecto. 

Las  condiciones  del  concurso  se  anunciaran  màs 
adelante,  pero  la  Junta  de  Gobierno  juzga  conveniente 
adelantar  la  noticia  para  que  los  instrumentistas  que 
picnsen  tomar  parte  en  el  mismo,  tengan  tiempo  de 
unirse  y  ejercitarse,  hasta  lograr  la  homogeneidad  y  la 
ponderación  de  fuerzas  imprescindibles  en  la  interpre- 
tación  de  un  género  musical  tan  delicado,  tan  difícil  y 
tan  seriamente  artístico. 

Ja  ho  saben  nostres  musichs:  <No  hi  haurà 

ningú  capàs  d’anar  à  disputar  el  premi  als 
seus  colegas,  que  fins  ara  sols  s’han  fet  cèle¬ 
bres  en  el  malehit  género  chico)  Ja  que  tenim 
la  fal·lera  de  Madrid  per’anàrnoshi  à  morir  de 
gana  ab  una  partitura  que  may  s’arriba  à 
estrenar,  {no  podém  anarhi  ara  que’s  tracta 
d’una  idea  artística  y  fins  d’un  bocí  gens  des- 
preciable? 

Joaquim  Pena. 

SOL! 

(Recort  d’una  nit) 

Quina  tristor,  tan  sol!... 

Tots  son  fora.  Quina  buydor  més  feréstega 
hi  hà  à  casa!  Mos  passos  ressonan  ab  soroll 
buyt.  Tot  es  fosch;  sols  en  un  quartet  hi  cre¬ 
ma  una  llantia  espandint  una  claror  esmor- 
tuhida  que  fa  basarda. 

Ressonan  per  l’espay  ab  vibracions  lúgu¬ 
bres  dotze  horas;  l’última  campanada  va 
retrunyint  fins  à  apagarse  lluny,  lluny... 

Quina  nit  més  llarga!  Cóm  te  trobo  à  fal¬ 
tar,  mare  meva!  Cóm  anyoro  tas  caricias 
amorosas. ..  tas  solicituts  de  mare  carinyo- 
sa!...  No  puch,  no  puch  dormir...  tanco  fort 
las  parpellas,  y  veig  una  munió  de  quadrets 
lluminosos,  rojos  y  blaus,  que  voleyan  amunt 
y  avall  vertiginosament  y’s  persegueixen,  ro¬ 
dant  sempre  ab  velocitat  frenètica.  Amago’l 
cap  y’is  veig  més  resplandents.  . 

Tinch  por!...  Sento  uns  passos  acompas- 
sats  y  calmosos  que’s  van  apropant,  allu- 
nyantse...  Quina  confusió!...  Els  llumets  in¬ 
quiets  van  fonentse,  v  veig  una  cosa  extranya, 
una  cara  feréstega  que’m  mira  fit  à  fit  ab  ulls 
vidriosos,  y’s  va  engrandint  infinitament  fins 
transformarse  en  una  calavera  que  balla  una 
dansa  desordrenada.  Sento’l  soroll fatidich de 
sos  ossos  desconjuntats  que  topan  entre  ells, 
y  veig  que  s’atansa  volent  riure,  ensenyant- 
me  una  boca  grossa,  fosca!...  Y  en  sas  con- 
cas  buydas  hi  brillan  uns  llumets  verdenchs 
que’m  miran  y’s  bellugan  pausadament... 
Quina  opressió!  Me  tapo,  tanco  altra  volta’ls 
ulls,  y  veigs  uns  monstres  horrorosos  que  fan 
uns  bots  inverosímils...  Y  tot  s’ajunta:  cala¬ 
vera,  llumets,  monstres,  v  se’m  fica  dintre’l 
cervell!.. .  Y’is  passos,  acompassats  sempre, 
s’  acostan  sens  arribar  may!...  No  goso 
aixecarme,  estich  com  clavat,  sense  poder 
fer  el  més  minim  moviment,  suhant  d’angu¬ 


nia...  La  por,  qu’es  dolenta!  No’m  recordo  si 
he  tancat  bé  la  porta;  la  memòria  se’m  rebe- 
la,’m  sembla  sentir  soroll...  un  grinyol  molt 
apagat  d'una  porta  que  s’obra!...  Estich  an¬ 
guniós  ,  sento  xiuxiuheig,  tot  m’esgarrifo. 
Un  xiscle  enrogallat  surt  de  ma  gargamella! 
Els  veig,  veig  lladres!  Y  s’acostan,  y’m  pal- 
panl...  Quina  sensació!...  Sento  un  fret  al  pit 
que’m  glassa  la  sanch...  M’han  enfonzat  un 
ganivet  al  cor  y’m  moro...  Mare  meva,  {per 
qué  ets  fora? 

Quina  quimera,  Deu  meu!  Qué  cosas  fa  fer 
la  por!  Sembla  que  ja  estich  més  tranquil.  Ja 
puch  aixecarme,  y  ho  faig  ab  recansa.  En- 
cench  el  llum...  Res:  tot  es  fora.  Dech  tenir, 
febre.  No  goso  mirar  endins:  temo  véurehi 
quelcom  que’m  deixaria  paralisat. 

Las  dugas  tocan...  Qué  tardan  à  passar  las 
horas!  Ja  voldria  que  fos  dia!... 

Miro  al  carrer...  Ningú;  tot  fosch;  sols  el 
fanal  de  la  iglesia  propera  projecta  una  mica 
de  llum  esmortuhida.  Sola’l  fanal  hi  hà’l 
ceguet  de  cada  nit,  sempre  mut,  estirat,  im¬ 
pertorbable.  Aquesta  nit  las  notas  qu’arren- 
ca  del  violí  pessigant  las  cordas  me  semblan 
més  tristas,  més  planyívolas. ..  No  sé,  tinch 
ganas  de  plorar. . .  y  ploro.  Arraulit  à  un  cantó 
del  balcó,  miro  ab  els  ulls  negats  la  inmensa 
y  blavenca  volta,  y’m  sembla  com  un  inmens 
tros  de  roba  arnat  per  quins  foradets  una 
llum,  del  darrera,  hi  traspuhés  à  petits  rajo- 
lins...  Ara  estich  més  tranquil;  ja  casi  m’ha 
passat  la  por,  mes  la  tristesa  m’invadeix  al¬ 
tra  volta,  y  penso  y’m  trobo  tan  sol!...  La 
meva  ànima  pura  no  s’ha  banyat  en  las  ona- 
das  de  la  felicitat  amorosa...  y  estimo,  esti¬ 
mo  molt...  Qué  deu  ésser  sublim  ésser  esti¬ 
mat  per  la  dona  estimada,  dirse  aquellas 
paraulas  que  à  flor  de  llabi  ja  son  absorbidas 
ab  avidesa  sense  que  ningú  més  las  fruhei- 
xi ! . . .  Aquellas  miradas  apassionadas,  llumi- 
nosas,  de  resplandors  de  ditxa! . . . 

No  soch  un  creyent,  y  sento  desitj  de  re¬ 
sar...  No’m  recordo  de  las  oracions  que  ma 
mare  estimada  m’ensenyava;  venen  algunas 
à  ma  memòria,  peró  incomplertas... 

Inconscientment,  d’esma,  m’encamino  al 
quarto  ahont  hi  hà  la  llum  trista...  Encara 
tinch  por...  Las  vidrieras  son  tancadas.  {Qué 
hi  haurà  al  darrera?...  Estich  tremolós,  no 
goso  obrir,  me  sembla  qu’haig  de  veure  un 

home  estirat,  ple  de  sanch,  llumenat  per 
quatre  ciris  que  s’acaban...  Els  nirvis  se'm 
rebelan,  y  dominantme,  me  fan  donar  un 
cop  sech  à  la  vidriera,  que  s’obra  de  bat  à 
bat  ab  un  soroll  que  retomba  en  la  buydor 
de  la  casa...  El  balcó  també  es  obert;  no  en¬ 
tra  gota  d’ayre.  La  llantia’s  va  consumint 
lentament,  y  la  flama  puja  recta,  fumosa, 
sense  llepar  las  parets  del  vidre  transparent, 
y  llumena  dolsament  la  cara  de  la  Verge, 
que  té  una  expressió  seràfica,  extenent  el 
blau  mantell  pera  resguardar  à  dos  noyets 
agenollats  que  ploran  com  jo  plorava... 
Sento  un  desitj  indefinible...  Sense  saber 
cóm,  me  trobo  agenollat  devant  la  Verge,  ab 


LA  VEU  DELS  ESCLAUS 

EL  CECH 

^Ea  qué  he  pecat?...  Ay,  làsl  Doneume  llum!... 
Quin  martiri,  tocar  sempre  las  cosas 
sense  poderlas  veure  relluhir 
ni  un  sol  moment,  a  l’ansiada  llum! 

Quina  buydor  de  torhba  du  la  fosca 
quan  se  sab  qu’es  eterna,  com  la  mort!... 

Viure  en  un  món  de  flors  y  de  brillants 
y  no  podé  adorà  una  sola  imatjel... 

Oh,  donas!  aparteuvos  d’aprop  meu! 

La  vostra  veu  ja  es  falsa,  à  mas  orellas! 
Aneusen  à  temptar  l’amant  poruch 
qu’abaixa  la  mirada,  sota’l  dia! 

Aneusen  à  ostentar  vostres  tresors, 
devant  del  melancólich  qu’os  anyora. 

Jo  tinch  altres  desitjós  més  potents 
que’m  rosegan  el  cor,  insaciables! 

Mos  muscles,  revellits  y  descarnats, 
reposan  condolguts  de  la  fadiga, 
y  encara  no  he  sabut  qu’es  el  plaher, 
perque’l  plaher  no  m’ha  donat  la  llum. 

Mes  no’m  deixéu:  veniume  à  deslliurar! 

Veniu,  cossos  ardents,  vessants  de  vida, 
veniu  à  mi  y  petonejeume'ls  ulls 
ab  tot  l’enardiment  de  la  vostra  anima! 

Doneume  llum!...  doneume  llum!...  Vull  veure, 
perque’l  sentir  ja  se  m’ha  fet  pesat! 

Jo  vull!  Vull  veure  alló  que’m  fa  estimar 
y  alló  que’m  fa  odiar!...  Doneume  glòria! 

EL  SORT 

Injustícia,  rebélat  contra  mi; 
desferma  ton  rencor  à  la  ignocencia! 

Qué  trist  viure  en  un  món  de  vibracions 
y  sempre  entre  un  silenci  de  sepulcre! 

Sempre  entre  aquest  silenci,  aquest  recel 
que  no  deixa  esplendir  la  idea  clara!.  . 


las  mans  enllassadas,  y’m  sembla  veure 
qu’extén  els  brassos  y  m’aixopluga  també  ab 
son  mantell  protector. ..Quina placidesa  sento 
dintre  mon  sér!...  No  sé  resar,  y  reso  ab  els 
ulls  fits  en  ella,  que’m  mira  compassiva, 
somrihent...  Defalleixo...  els  brassos  se  m’a- 
baixan  llànguidament,  y  caych  poch  à  poch 
sobre  l’alfombra...  El  ulls  se’m  tancan,  y 
vaig  perdent  de  vista  tot  lo  que’m  rodeja... 


Una  forta  calor  al  rostre  fa  deixondirme: 
obro’ls  ulls,  y’m  veig  banyat  de  sol.  Ja  es  dia! 
Oh!  Mercès,  Verge  meva!  Y  tu,  Sol,  bene- 
hit  sías! 

A.  Font  y  Laporte. 


.Sempre  veure  las  cosas  en  repòs, 
no  sentint  el  soroll  del  moviment!  .. 

Veure  moures  las  onas  sens  remor 
no  pensant  en  la  forsa  del  perill; 
véureuho  tot  bellugarse  en  quietut, 
com  se  belluga’l  peix  en  son  fons  d’aygual... 

Se  m’ha  fet  endebadas  tot  esfors: 
pera  mi  no  ressona  la  paraula, 
ni  la  tempesta  en  días  imponents. 

La  Creació  sempre  brilleja  muda. 

He  penetrat  en  els  tallers  y  fàbricas, 
hont  roda  diligent  el  mecanisme 
y  entre’l  gran  moviment,  que  dona  vida, 
mas  orellas,  com  sempre,  han  sigut  mortas. 

Sols  he  vist  el  Progrés,  no  l’he  sentit. 

Donchs  ^hónt  es  la  remor  que  desensomnia? 
Vull  despertar  d’aquest  silenci  fret! 

Doneume  forsa!..  ^Arribaré  à  sentir? 

CHOR 

— Nosaltres  no  veyém!  .. 

—  Nosaltres  no  sentim!... 

— Nosaltres  no  toquém!... 

— Nosaltres  malehím! 

Nosaltres  malehím,  mare  Natura: 
malehím  ab  l’afany  de  qui  vol  Ser. 

Malehím  per  la  llum,  que  no  veyém, 
malehím  pel  soroll,  que  no  sentim, 
y  malehím  pel  toch,  puig  no  toquém! 

,Quína  es  la  nostra  culpa,  injusta  Mare? 

^Per  qué  no’ns  hauràs  fet  à  tots  iguals? 
Pensa  que  tots  tenim  rahó  de  ser, 
perque  tots  guardém  forsas  per  la  lluyta. 

Obrans  la  font  que'ns  desperti'ls  sentits 
y  no  serém  esclaus  à  viva  forsal 

Nosaltres,  en  la  vida,  no  vivim: 
nosaltres  som  els  tínichs  que  patim! 

Plàcit  Vidal  Rosich. 

TEATRES 

Quan  ens  despertarem  d’entke’ls  morts... — 

Els  pilans  de  la  societat. 

Las  sessions  donadas  en  el  Teatre  de  las 
Arts  per  iniciativa  d’uns  quants  joves  entus- 
siastas  del  art  modern,  resultan  forsa  interes¬ 
sants.  Las  «Vetlladas  Avenir»  ens  han  permès 
fer  algunas  observacionsy descubriments  que 
per  si  sols  justiticarían  l’aplauso  més  espon¬ 
tani  à  n’aqueixos  joves  desinteressats  qu’ab 
tanta  fe  y  bona  voluntat  trevallan. 

Ellas  ens  han  descubert  que  las  obras  de 
Ibsen  y  altres  autors  no  teatrals ,  segons  las 
patums ,  son  perfectament  representables  y 
adquireixen  al  véurelas  en  escena  un  gran 
relleu  y  una  inténsitat  dramàtica  extraordi¬ 
nària.  Ellas  ens  han  demostrat  qu’existeix  à 
Barcelona  un  públich  cuit,  curiós — en  el  bon 
sentit  d’interessarse  per  tot  lo  que  significa 
en  art  progrés  y  novetat — y  entussiasta.  Do¬ 
nava  gust  veure  l’ampla  sala  del  teatre  de 
las  Arts  plena  d’un  públich  complexe,  encara 
que  dominanthi  l’element  obrer,  qu’escolta- 
va  ab  silenci  y  atenció,  que  procurava  inter¬ 
pretar  y  explicarse  tota  la  trascendencia  de 
las  obras  que’s  representavan,  y  que  logrant- 
ho  més  ó  menys  bé,  ó  no  lograntho  gens  ni 
mica,  surtia  del  teatre  content  y  satisfet;  puig 
fins  els  que  menys  ho  entenian  se’n  emporta- 
van  al  fons  del  cor  y  al  fons  de  la  pensa  al¬ 
gunas  guspiras  de  bellesa  que  instintivament 
sentiren,  y  algunas  ideas  generosas  que’ls 
impresionaren  fondament.  Sí:  à  Barcelona  hi 
hà  un  públich — el  qu’hem  vist  aquests  dias 
n’es  una  petita  part  y  una  bona  mostra — que 
està  en  disposició  de  capir  y  d’admirar  las 
grans  obras  del  teatre  modern.  Serenament 
escolta  y  serenament  procura  seguir  al  autor 
per  regions  novas  que  freqüentment  no  veu 
prou  claras.  Y  aixó  es  lo  essencial;  lo  demés 
vindrà  després;  la  educació  artística  d’un  pú¬ 
blich  tan  ben  disposat  no  es  pas  gayre  difícil. 
(Hi  haurà  qui  la  intenti?  (Hi  haurà  qui  tracti 
de  nodrirlo,de  regularisarloy  de  disciplinarlo 
aquest  públich  d'un  dia  que  tan  espontània¬ 
ment  s’ha  manifestat?  Desgraciadament  te- 
mém  queno.  Las  empresas prefereixen  l'altre, 
el  rutinari,  el  que  va  al  teatre  à  fer  la  digestió, 
à  murmurar  del  pròxim,  à  veure  y  ésser  vist, 
à  fer  conquistas  ó  deixarse  conquistar;  en  una 
paraula,  prefereixen  nostres  grans  públichs 
de  moda  de  nostres  grans  teatres,  que  pagan 
bé  ab  la  condició  expressa  de  que  al  teatre 
se’ls  hi  deixi  dormir  tranquils.  Res  que  des¬ 
perti  conciencias  brutas,  res  qu’exciti  cervells 
atrofiats,  res  que  promogui  sentiments  ge¬ 
nerosos  que  podrian  ésser  font  de  remordi¬ 
ments  inútils. 

En  fi,  las  «Vetlladas  Avenir»,  ab  l’éxit  in¬ 
contestable  qu’han  obtingut,  ens  han  descu¬ 
bert  els  amples  horitzonts  que  s’obririan  pera 
l’art  dramàtich  à  Barcelona  si  à  la  bona  fe  y 
entussiasme  dels  seus  organisadors  s’hi  ajun¬ 

tessin  els  medis  materials  y  morals  indispen¬ 
sables  pera  tan  gran  obra.  Han  lluytat  ells 
ab  la  manca  d’un  local  à  propòsit.  (Quàn  s’ai¬ 
xecarà  aquest  nou  y  perfecte  teatre  que  tanta 
falta’ns  fa?  Han  lluytat  ab  la  manca  de  deco 
rat,  de  vestuari  y  demés  elements  d’esceno¬ 
grafia,  cosas  també  tan  indispensables.  Han 
lluytat  ab  la  manca  d’actors  suficientment 
preparats  pera  realisar  ab  la  perfecció  degu¬ 
da  la  difícil  tasca.  Fins  els  ensaigs  no  han 
pogut  ésser  tan  numerosos  ni  detallats  com 
convindria. 

Y  à  pesar  de  tot,  l’éxit  ha  sigut  franch. 
(Qué  succehiria  si  tinguéssim  un  bon  teatre, 
una  bona  direcció  artística,  decorat  v  acces¬ 
soris  apropiats,  actors  escullits,  ben  dirigits 
y  ben  ensajats,  y’s  representessin  tota  aque¬ 
lla  munió  d’obras  exlrangeras  encara  no  co- 
negudas,  y  las  caialanas  qu’indubtablement 
s’escriurian  en  temps  més  ó  menys  llarch?  No 
dihém  aixó  pera  escatimar  nostre  aplauso  à 
tots  els  qu’han  intervingut  en  la  organisació 
d’aquestas  sessions.  Avans  al  contrari,  tots 
ells  el  mereixen,  y  ben  entussiasta.  Tots  han 
trevallat  com  à  bons,  y  si  en  determinats  ac¬ 
tors  y  determinats  detalls  podriam  senyalar 
lamentables  deficiencias,  ja  hem  dit  avans 
que,  en  general,  se  deuhen  à  causas  indepen¬ 
dents  de  la  voluntat  y  fins  de  las  condicions 
artísticas  de  cada  hu. 

Per  tals  motius  no  analisarém  el  trevall 
de  cada  actor  en  las  diferentas  obras,  y  fe- 
rém  sols  constar  qu’en  conjunt  han  fet  molt 
més  de  lo  que’ns  hagueram  atrevit  à  esperar. 

Ara  diguém  quelcom  de  las  obras  repre- 
sentadas. 

La  primera  nit  donaren  Els  mals  pastors , 
traducció  d’en  Cortiella,  ànima  d’aquestas 
sessions.  No  poguerem  assistirhi,  mes  nos¬ 
tre  amich  en  Monegal  ja’n  donà  compte,  y 
com  nosaltres  mateixos  també  parlarem  ja 
de  l’obra  d’en  Mirbeau  y  de  sa  traducció 
quan  va  estrenarse,  no  tenim  avuy  per  qué 
insistir. 

La  segona  nit  va  representarse  l’última 
obra  d’ Ibsen  Quan  ens  despertarém  d'entre  Is 
morts...,  traducció  publicada  per  Joventut 
y  que,  per  lo  tant,  nostres  lectors  coneixen. 
En  el  prólech  de  la  mateixa  donarem  la  nos¬ 
tra  impresió  ó  judici  personal,  procurant  de¬ 
terminar  el  sentit  y  trascendencia  del  drama  y 
senyalant  al  mateix  temps  las  innombrables 
bellesas  que  conté.  No  hem,  donchs,  de  re¬ 
petir  aquí  lo  qu  allí  diguerem.  Fem  notar, 
no  obstant,  que’ns  impresionà  y  que  impre- 
sionà  al  públich  fondament. 

Els  pilans  de  la  societat  son  lo  que  aqui’n 
deyan  fa  vint  anys  la  gent  d’ordre,  lo  qu’avuy 
ne  diuhen  la  gent  de  bé;  son  els  pseudo-filàn- 
trops  de  la  politica,  de  la  indústria,  del  tre¬ 
vall  y  de  la  caritat.  Diputats  y  regidors  que 
acceptan  actas  sacrijicanlse ,  industrials  y  co¬ 
merciants  que  s’enriqueixen  servint  al  poble, 
banquers  que  dedican  un  hu  per  cent  dels 

seus  beneficis  à  encapsar  suscripcions  bené- 
ficas  y  à  obras  públicas  que  generosament 
regalan  à  sos  conciutadans;  pastors  d’ànimas 
quina  austeritat  de  principis  imposa  una 
gran  reserva  al  practicar  las  virtuts  evangé- 
licas;  caps  de  colla  revolucionaris  que  predi- 
can  l’extermini  públicament  y  adulan  en  pri¬ 
vat  al  amo  que’ls  paga;  en  una  paraula,  tota 
aqueixa  gent  egoista  £  hipòcrita  que  honra¬ 
dament  va  dret  al  seu  negoci  tot  y  donant  à 
entendre  que’s  desvíu  pel  bé  del  públich. 
Heusaqui’l  quadro  que’ns  presenta  Ibsen  en 
Els  pilans  de  la  societat.  Ibsen  tracta  de  des- 
enmascararlos,  y  després  de  presentarnos 
una  serie  de  tipos  deliciosíssims,  exuberants 
de  vida  y  de  veritat,  en  que  retrata  tota  aque¬ 
lla  serie  de  sers  egoístas  aparentment  mo¬ 
dels  de  virtuts  civicas  y  privadas,  se’n  entra 
à  analisar  íntimament  el  fons  d’aquellas  àni- 
mas.  Y  aquells  miralls  li  resultan  de  llauna, 
en  el  fons  d’aquellas  existencias  sols  hi  troba 
ambició,  orgull,  egoisme  yfalsetat. 

No  podém  fer  un  anàlisis  detingut  d'aquei¬ 
xos  puntals  de  la  societat  qu’estudía  Ibsen 
perque  l’espay  no’ns  ho  permet.  Ens  fixarém, 
donchs,  en  un  sol  tipo,  el  del  protagonista, 
qu’es  el  nirvi  de  l’obra.  Ab  ell  ne  tindrém 
prou  pera  donar  concreta  idea  de  la  mateixa. 
Bernick  es  un  rich  armador  y  comerciant 
que  per  la  exemplaritat  de  sa  vida  privada, 
per  la  serietat  y  formalitat  de  sos  negocis, 
per  la  serenitat  y  sentit  pràctich  que  demos¬ 
tra  en  sos  consells  y  en  sas  ideas  politicas  y 
socials,  y  en  fi,  per  la  generositat  ab  que 
acudeix  à  fer  el  bé  sempre  y  quan  las  neces¬ 
sitats  ó  l’interés  públich  ho  reclama,  es  e4 
més  ferm  puntal  ab  que  compta  la  petita  ciu¬ 
tat  ahont  l’acció’s  desenrotlla.  En  el  quart 
acte,  el  pastor  Rorlund,  un  altre  puntal  es¬ 
piritual,  ens  fa  la  seva  apologia  en  termes 
tals,  que  no  donan  lloch  à  dubte  sobre  la  seva 
honorabilitat.  Mes  Ibsen  ens  el  presenta  des¬ 
pullat  aquest  tipo,  y  sota  aquellas  aparien- 
cias  hi  trobém  lo  següent:  Exemplaritat  de 
sa  vida  privada:  Bernick  tenia  de  casarse  ab 
Lona  Hessel,  una  xicota  independent  y  des¬ 
preocupada  à  qui  estimava  y  de  qui  era  esti¬ 
mat;  mes  un  dia,  anant  els  negocis  de  sa 
casa  malament  y  necessitant  diners,  la  deixa 
pera  casarse  ab  sa  cosina  Betty,  qu’ha  de 
heretar.  S’hi  casa  sens  amor.  La  familia 
Bernick  naix  sobre  las  runas  d’un  cor  noble, 
el  dè  Lona,  y  la  seva  base  no  es  l’amor,  sinó 
una  especulació.  Conseqüència:  aquella 
exemplaritat  en  la  vida  privada  no  es  més 
que  un  fruyt  de  la  indiferència  en  las  rela¬ 
cions  conjugals.  «Betty — diu  Bernick  —  no 
podia  admetre  la  idea  de  que’ls  més  grans 
esclats  d’amor  se  transformessin  ab  el  temps 
en  dolsa  amistat.  Ara  ja  hi  està  resignada.» 
Betty  no  serà  may  la  companya  que,  fonent- 
se  per  l’amor  ab  son  marit,  pot  contribuhir 
à  formar  una  familia  model.  Y  no  obstant, 
d’aixó’n  diuhen  una  familia  exemplar.  La 


serietat  y  ia  formalitat  en  sos  negocis  son 
las  següents:  S’havia  de  construhir  un  ferro¬ 
carril  al  litoral,  y  ell  troba  medi  d’impedirho 
perque  hauria  perjudicat  las  sevas  linias  de 
vapors;  se  posa  al  devant  d’una  nova  empre¬ 
sa  que’l  construhirà  per  l’interior,  peró  avans 
compra  per  sota  mà  à  baix  preu  els  terrenos 
que  aquell  ha  de  creuhar.  Tot  seguit  fa  una 
grossa  almoyna.  Pera  qu’en  els  seus  tallers 
reparin  un  vaixell  propi,  deixa  empantanegat 
el  d’una  companyia  americana,  y  al  reclamar 
aquesta  que’l  barco  surti  inmediatament, 
pera  evitar  reclamacions  y  murmuracions, 
mana  que’s  fassin  las  obras  peremptoriament 
ab  tot  y  saber  que’l  barco  està  podrit  de  la 
cala  y  que,  mal  reparat,  segurament  s’enfon- 
zarà  com  plom  ab  tripulants  y  carregament. 
En  quant  à  sas  ideas,  que’s  manifestan  en 
continuas  declamacions  sobre  l’interés  pú¬ 
blich,  y  en  continuas  caritats,  obras  de  be¬ 
neficència  y  utilitat,  per  poch  que  las  anali- 
sém  trobarém  quetotas  ellas  estan  destinadas 
à  conquistar  la  opinió  pública  y  la  fama  de 
honradesa  inmaculada  qu’ell  necessita  pera 
maniobrar  lliurement.  Sas  generositats  son 
reproductivas. 

Peró  una  taca  més  negra,  sobre  la  qual 
s’ha  entreteixit  la  seva  vida,  hi  hà  en  sa  con- 
ciencia.  Quan  era  jove,  un  gran  escàndol  va 
conmoure  à  la  morigerada  ciutat.  El  marit 
d’una  estrella  de  circo  va  sorpendre  à  sa  mu¬ 
ller  ab  un  amant  que  va  tenir  de  saltar  per 
la  finestra.  L’amant  era  en  Bernick;  mes  un 
germà  de  la  dona  ab  qui  aquest  s’havia  de 
casar  y  que  se’n  anava  à  Amèrica  va  deixar 
que’l  declaressin  héroe  del  fet,  conservant 
aquell  una  reputació  intacta.  La  heroína 
morí  de  misèria,  despreciada  per  aquella  so¬ 
cietat  puritana,  y  una  filla  que  va  deixar  fou 
recullida  per  aquella  gent  caritativa  que  no 
per’xó  li  perdonà  may  els  pecats  desa  mare. 
La  protecció  y’l  despreci  sempre’ls  senti  la 
pobra  Dina  junts.  Encara  hi  hagué  més:  la 
situació  precaria  de  la  casa  de  comers  que 
regentava  alashoras  en  Bernick  donà  lloch 
als  remors  de  que’l  seu  cunyat  se’n  havia 
anat  à  Amèrica  ab  diners  de  la  caixa;  y  en 
Bernick,  à  qui  aytals  remors  convenían,  puig 
justificarian  la  petició  d’un  plas  pera  fer  de¬ 
terminats  pagos,  confirmà  ab  son  silenci  la 
murmuració  sense  tenir  pera  res  en  compte 
la  nota  de  criminal  ab  que  carregava  al  seu 
cunyat  y  benfactor.  Sobre  tan  bruta  histo¬ 
ria  s’aixecà  la  reputació  intacta  y  la  fortuna 
colossal  del  honorable  pilà. 

No  podém  explicar  el,  drama.  Apuntarém 
sols  el  conflicte.  Un  dia  en  Joan,  l’home  que 
per  ell  va  sacrificarse,  torna,  y  aquella  socie¬ 
tat  contempla  admirada  la  seva  serenitat, 
que  cali  fi  ca  de  descaro,  y  s’esparvera  à  la  fi 
quan  coneix  que,  per  un  conjunt  de  circuns- 
tancias  que  no  hem  de  detallar,  ell,  l’amant 
de  la  mare,  vol  casarse  ab  la  filla,  la  orfa- 
neta  que  caritati vament  reculliren  La  reve- 

lació  dels  fets  s’imposa,  y’l  pobre  Bernick, 
aclaparat,  prevéu  la  seva  ruina  moral  y  ma¬ 
terial.  Alashoras  ens  mostra  l’autor  la  lluyta 
d’un  home  ab  sa  conciencia,  d’un  home  que 
no  era  pas  un  criminal,  quina  historia  negra 
es  la  mateixa  historia  de  la  majoria  de  la 
gent  de  bé,  quinas  petitas  falsetats  y  menti- 
tas  son  consideradas  com  pecats  venials;  y 
aquest  home,  quin  punt  de  partida  no  fou  la 
veritat  pura,  trobantse  encarrilat,  arribarà 
fins  al  crim  pera  conservar  intactas  sa  repu¬ 
tació  y  sa  fortuna. 

Heusaqut  en  sintesis  la  idea  general  de 
Els  pilans  de  la  societat.  L’egoisme  y  la  hipo¬ 
cresia  son  la  base  falsa  en  que  s’apoya  la  so¬ 
cietat  moderna,  y  aquesta  base  ho  es  tant  de 
falsa,  que’l  fet  més  insignificant  la  fa  tronto¬ 
llar  molt  sovint.  Es  necessària  una  revolució 
molt  fonda  pera  regeneraria  de  debó;perque 
— no’ns  cansarém  d’insistirhi, — els  tipos  y’is 
quadros  que’ns  pinta  Ibsen  en  aquesta  obra 
no  son  pas  lo  més  dolent,  sinó  lo  milloret  de 
lo  que  trobém  en  la  societat  actual.  Tant  es 
aixis,  que  l’obra,  contra  lo  que  acostuma  à 
succehir  en  las  demés  del  mateix  autor,  aca¬ 
ba  bé,  tal  volta  massa  bé  pera  la  verosimi- 
litut  dramàtica.  Las  ànimas  senzillas  surten 
del  teatre  dolsament  impresionadas .  Els 
temperaments  reflexius  tal  volta  s’explicaràn 
aquest  desenllàs  de  comèdia  tenint  en  comp¬ 
te  que  l’autor  té  declarada  guerra  à  mort  als 
sectaris,  y  que  tractant  ell  de  presentarnos 
en  escena  no  la  escòria,  sinó  lo  milloret  de 
la  societat,  la  reacció  de  conciencia  qu’obli- 
ga  à  Bernick  à  fer  confessió  general  y  altres 
detalls  que  donan  al  final  una  tònica  conso¬ 
ladora  y  fan  preveure  una  possible  regene¬ 
ració,  significan  que  no  ha  volgut  ell  mateix 
ésser  titllat  de  fanàtich.  Per  nostra  part,  ab 
tot  y  creure  que  teatralment  l’obra  guanyaria 
ab  un  desenllàs  més  conforme  ab  la  realitat, 
creyém  també  qu’ell,  lluny  de  destruhir  la 
idea  general,  l’aferma  ab  més  serenitat  y 
energia,  per  quant  no  deixém  de  notarhi  un 
cert  escepticisme  y  uns  punts  d’ironia  que 
mal  amagan  lo  que  sobre'l  particular  pensa 
l’autor. 

Molt  més  podriam  dir  sobre  aquesta  obra, 
que,  malgrat  sas  apariencias  senzillas  y  son 
realisme,  no  deixa  d’encloure  qüestions  tras- 
cendentals:  peró  no  disposém  d’espay.  Tal 
volta  un  altre  dia  tindrém  ocasió  d’insistir, 
estudiantla  baix  diferent  punt  de  vista. 

El  Penadés  en  el  sigle  xix  porta  per  titul 
un  volum  de  350  pàginas  que  conté’l  mate¬ 
rial  llorejat  en  el  concurs  d’historia  contem¬ 
porània  organisat  pel  «Centre  Catalanista» 
y  patrocinat  per  l’Ajuntament  de  Vilafranca, 
que’s  celebrà  à  XXXI  d’agost  de  MCMI. 

Es  un  llibre  ben  remarcable  y  que  acre¬ 
dita  prou  la  tasca  dels  organisadors.  Els 
trevajls  llorejats,  dels  senyors  Ramón  Es- 
classans  y  Milà,  Antoni  Martorell  y  Panye- 
lles,  y’l  d’adició  feta  pel  secretari  del  jurat 
Claudi  Mas  y  Jornet,  revelan  la  importància 
d’  aquella  vila,  sobre  tot  el  darrer,  d’en  Mas, 
erudita  memòria  que  senyala’l  grau  de  cultu¬ 
ra  del  jove  escriptor,  qui  no  solsament  sab 
polsar  la  lira  y  fer  excelents  versos,  sinó  que 
à  voltas  escorcolla’ls  arxius  y’n  treu  lo  que 
pochs  ne  saben  treure:  las  novas  profïtosas 
pera’l  tema  qu’ell  se  proposa. 

No  cal  dir  la  importància  del  discurs  del 
president  del  jurat,  el  malaguanyat  doctor 
Robert:  pàgina  brillant  de  critica  històrica, 
ab  conceptes  hermosament  expressats  y  à 
quin  més  interessant. 

De  debò  aplaudim  la  tasca  del  «Centre  Ca¬ 
talanista»  de  Vilafranca,  y  li  augurém  profi¬ 
tosa  vida  si  segueix  aquests  'camins.  El  bé 
que  reporta  à  nostra  idea  es  ben  positiu. 

—  1 

Nostre  estimat  amich  del  Rosselló  en  Jules 
Delpont  ens  ha  fet  present  d’un  ramell  de 
catalanadas  que  acaba  d’estampar  ab  el  titul 
de  Flors  Rosselloneses.  De  lo  simpàtich  qu’es 
aquest  llibre  ja  se’n  donaràn  compte’ls  nos¬ 
tres  llegidors  dihéntloshi  qu’es  un  aplech  de 
trevalls  de  tots  els  escriptors  rossellonesos 
y  ademés  dels  catalans  d’aquí  y  de  Mallorca 
que  s’han  ocupat  alguna  vegada  de  la  terra 
de  las  montanyas  regaladas. 

Aquesta  antologia  es  clar  qu’ha  de  donar 
bon  fruyt  allà  hont  se  troban  ja  desvetllats 
la  literatura  y  l’esperit  catalaneschs. 

Tancan  el  llibre  dugas  cartas  importants: 
una  del  gran  Mistral  y  altra  d’en  Peyre  De- 
voluy,  felibres  de  la  Provença. 

Felicitém  al  amich  Delpont  pel  seu  trevall 
incessant  en  pro  de  nostra  llengua  preuhada. 
Mort  el  patriarca  Pepratx,  à  n’ell  li  toca  vet¬ 
llar  el  foch  sagrat. 

Ha  sigut  destinat  à  Burgos  el  tinent  coro¬ 
nel  don  Ramón  Morera  y  Galicia,  que  de 
llarch  temps  venia  figurant  en  l’Estat  Major 
d’aquesta  Capitania  General.  Ab  tal  motiu 
diu  el  Diario  de  Barcelona: 

«El  senor  Morera,  durante  el  tiempo  que  ha  perma-, 
necidb  en  esta  Capitania  General,  ha  estado  encargado 
repetidas  veces  de  la  censura  de  los  periódicos  y  ha 
procurado  siempre,  en  cuanto  se  lo  ha  permitido  el  cura- 

plimiento  de  su  deber,  hacer  ló  menos  molesta  y  eno- 
josa  posible  esta  medida  à  las  publicaciones  periódicas.» 

Per  nostra  part  hem  de  consignar  qu’ha- 
viam  tingut  ocasió  de  reconeixe  en  el  senyor 
Morera  aquestas  bonas  qualitats,  y  qu’estém, 
per  lo  tant,  conformes  ab  el  solt  del  Brusi. 
També  cal  reconeixe  en  el  senyor  Morera  la 
ilustració  que’l  distingia,  puig  era  autor  d’un 
mapa  de  Catalunya  y  de  diferents  trevalls 
que  posavan  de  relleu  sos  no  comuns  conei¬ 
xements. 

Pera’l  diumenge  dia  7  del  corrent  havia 
preparat  la  ((Lliga  Catalanista»  de  Girona  un 
meeting  en  el  poble  de  Borrassà,  meeling  que 
fou  suspès  segons  sembla  en  virtut  dels  ma¬ 
neigs  dels  cacichs  gironins,  els  quals  temps 
hà  que  trevallavan  pera  lograr  aquesta  sus¬ 
pensió,  que  legalment  no  sabém  explicarnos. 

Hem  rebut  el  número  4  de  la  Revista  de  Bi¬ 
bliografia  Catalana  pertanyent  al  primer  se¬ 
mestre  d’aquest  any,  qu’ha  editat  «L’Avenç» 
ab  et  mateix  bon  gust  que’ls  números  ante¬ 
riors.  En  son  sumari  hi  fïguran  els  següents 
trevalls:  L' inventari  de  la  llengua  catalana , 
de  don  Marian  Aguiló  y  Fuster,  per  Angel 
Aguiló;  Lo  carcer  d'amor  de  Diego  de  Sant 
Pedro,  per  S.  Sanpere  y  Miquel;  Butlletí 
bibliogràfich  y  Novas.  Es  curiosa  la  noticia 
de  Lo  carcer  d'amor  de  Diego  de  Sant  Pedro, 
quina  traducció  catalana,  feta  per  Bernardi 
Vallmanya,  fou  publicada  en  edició  de  Ro- 


sembach  à  Barcelona  en  1493.  L’únich  exem¬ 
plar  públicament  conegut  se  troba  en  la  Bi¬ 
blioteca  del  British  Museum  de  Londres. 
D’allí  n’ha  tret  en  Sanpere  y  Miquel  las  re¬ 
produccions  de  las  vinyetas  que  ilustran  dit 
llibre  y  que  figuran  en  aquest  quadern  de  la 
Revista  de  Bibliografia  Catalana. 

Altras  publicacions  rebudas: 

Marianela.  Desena  edició  de  la  famosa 
obra  d’en  Benet  Pérez  Galdós,  que  forma 
part  de  las  novelas  espanyolas  contempora- 
nias  de  la  primera  època  d’aquest  autor.  Se 
fa  constar  en  aquesta  edició  que  l’obra  està 
esmeradament  corretjida.  Preu,  2  pessetas. 

Per  la  litografia  «Rovira  y  F'ill  y  Chiqués» 
s’han  publicat  uns  exemplars  oleogràfichs,  à 
vint  tintas,  reproducció  del  quadro  d’en 
A.  Mas  y  Fondevila  que  representa  à  la  Ver¬ 
ge  de  Montserrat  y  als  somatents  armats  de 
quins  es  patrona,  els  quals  sembla  han  acu- 
llit  molt  à  gust  dita  reproducció. 

Ens  han  sigut  enviats  dos  exemplars  del 
cartell  anunciador  de  las  regatas  internacio¬ 
nals  à  vela  yrem,  organisadas  pel  Real  Club 
de  Barcelona  y  patro'cinadas  per  l’Ajunta¬ 
ment,  que  tindran  lloch  del  24  de  setembre 
al  5  d’octubre.  Pera  ellas  s'ofereixen  impor¬ 
tants  premis  en  objectes  d’art  y  en  metàlich. 
A  la  vegada  s’anuncían  diversas  festas  mari- 
timas  populars.  El  dit  cartell  l’ha  pintat  en 
Joan  Llavería,  y  es  de  vistós  efecte. 

Fidel  Giró,  impressor. — Carrer  València,  311. 

OBSERVACIONS  SOBRE 
LA  VIDA  MODERNA  (0 

Apuntes  pera  un  llibre  que  no  surtirà  may 
XIV 

La  frivolitat  característica  en  tots  els  actes 
de  la  vida  moderna  la  trobarém  també  ob¬ 
servant  de  quina  manera  la  gent  se  diver¬ 
teix. 

No  tractém  aquí  de  fer  moral,  ni  tan  sols 


(i)  Véginse'ls  númejcs  107,  108,  112,  1 1 3,  120, 
126,  130,  13 1 ,  132  y  133  de  Joventut. 


de  donar  nostra  opinió  sobre  las  diferentas 
maneras  que  la  humanitat  pera  divertirse  es- 
culleix;  no  tractém  de  dir  quínas  entre  ellas 
considerém  més  dignas  y  elevadas,  y  quinas 
més  baixas  y  pertorbadoras.  Evidentment, 
entre’is  variats  espectacles  y  diversions  que 
l’home  s’ofereix,  n’hi  hà  d’abdugas  classes, 
y  l’ideal,  que  s’ovira  ben  llunyà  per  cert,  se¬ 
ria  que’s  realisés  l’estat  de  joya  y  diversió 
permanents,  es  à  dir,  qu’en  el  trevall  lliure 
y  espontani  de  cada  individuu  seguint  sa  na¬ 
tural  vocació,  hi  trobéssim  respectivament 
el  goig  més  intim,  la  satisfacció  més  com¬ 
plerta,  la  diversió  per  excelencia.  Per  exem¬ 
ple:  (quina  joya  hi  hà  al  món  més  compler¬ 
ta,  quina  emoció  més  serena  é  intensa  pera 
l’esperit,  que  la  que  fruheixen  el  pintor  al 
veure  acabat  son  quadro,  el  sabi  al  fer  un  des- 
cubriment,  l’home  honrat  al  fer  actes  armó- 
nichs  ab  sa  concienciaí1  (Per  qué  no  té  de 
venir  un  dia,  donchs,  en  que,  deslliurat  el  tre¬ 
vall  de  son  sagell  odiós — tenir  de  trevallar 
per  forsa  y  contra-vocació — trobém  tots  en 
la  realisació  de  nostres  esforsos  ó  impulsos  la 
més  serena  y  joyosa  de  las  satisfaccions? 

Peró  mentres  tant  qu’aixó  arriba,  y  men- 
tres  la  societat  se  trobi  organisada  molt  di¬ 
ferentment  de  lo  que  cal  pera  que  arribi,  no 
tenim  altre  remey  que  convenir  en  que 
l’home,  obligat  à  trevallar  per  forsa,  té  dret 

indiscutible  à  divertirse,  ó  lo  qu’es  igual, 
à  procurarse  un’altra  mena  de  trevall  que, 
per  ésser  lliure  y  espontani,  passa  à  la  ca¬ 
tegoria  de  diversió.  (Es  tan  evident  que  no 
hi  hà  cap  mena  de  distracció  ó  d’espectacle 
que  no  reclami  un  esfors  individual  y  per  lo 
tant  un  trevall,  que  no  hem  d’entretenirnos 
en  demostrarho).  Ara  bé:  en  aquest  sentit, 
creyém  que  totas  las  diversions  son  lícitas, 
tots  els  espectacles  que  satisfan  nostra  curio¬ 
sitat  ó  que  impresionan  intensament  nostre 
esperit  son  legals.  Els  ioios  y  la  pesca  ab 
canya,  el  circo  ecuestre  y  la  puput  à  que  ju- 
gan  els  nens,  el  poloy’\  certamen  literari,  la 
tragèdia  clàssica  y  l’esbojarrat  vaudeville ,  els 
escachs  y  la  morra,  la  ruleta  à  Monte  Cario 
y  la  bescambrilla  à  la  porta  de  qualsevol  bo¬ 
tiga  de  poblet,  etc...  tot  son  formas  de  diver¬ 
sió  que,  per  respondre  à  un  desi t j  intim,  à 
un  afany  d’emocions  sempre  creixent,  son 
respectables.  Y  tots  els  arguments  que 
s’aduheixen  en  contra  de  determinats  espec¬ 
tacles  y  diversions,  tots  els  principis  de- mo¬ 
ral  abstracta  que  s'invocan  pera  lograr  la 
seva  supressió  legal,  s’estrellaràn  sempre 
devant  del  dret  indiscutible  que  té  l’home 
lliure  à  fruhir  segons  sa  voluntat  y  tempera¬ 
ment  especial.  Dret  que  tàcitament  el  trobém 
reconegut  en  els  mateixos  principis  fona¬ 
mentals  de  la  societat  cristianament  organi- 
sada,  puig  qu’ella  reconeix  que  tot  en  la 
terra  s’ha  creat  pera  servir  al  home.  Plantas  y 
bestias,  minerals  y  elements  cósmichs,  lluna 
y  sol,  tot  pera  nostra  utilitat  y  pera  nostra 
joya  existeix,  y  íins  l’espontani  sacrifici  dels 
homes  pera  bé  de  sos  germans  ha  sigut  exal¬ 
tat  per  las  religions  que  glorifican  als  màr¬ 
tirs  y  apòstols  y  per  la  societat  que  perpetua 
la  memòria  dels  héroes,  dels  genis  y  dels 
filantrops  qu’han  sabut  sacrificarse  per  lo 
qu’ells  creyan' el  bé  de  la  humanitat.  Devant 
d’aixó,  tots  els  arguments  de  moral  estreta 
que  per’abolir  un  determinat  espectacle  s’em- 
plehin,  seràn  sempre  capciosos  y  relatius,  y 
totas  las  disposicions  governamentals  que  à 
lograrho  tendeixin  seràn  arbitrarias  y  tirà- 
nicas. 

Es  clar  que  l’espectacle  ó  diversió  favorit 
de  cada  poble  y  de  cada  individuu  servirà  al 
filosop  y  al  moralista  per’aquilatar  el  seu 
grau  de  cultura  y  perfecció;  es  clar  que’ls  di¬ 
rectors  dels  pobles  —  autoritats  religiosas, 


políticas,  civils  y  judicials,  sabis,  artistas, 
periodistas,  etc... -tenen  obligació  d’enca- 
minarlos  y  buscar  el  seu  perfeccionament  y 
progrés;  mes  aixó  no  ho  lograràn  pas  per 
medi  de  la  violència,  sinó  per  medi  de  la 
educació.  Un  aficionat  de  debó  als  /oros, 
-quedarà  curat  pel  sol  fet  de  que  no  pugui 
contemplar  cap  més  corridal  No:  com  tam- 
poch  à  un  creyent  li  destruhiréu  sa  fe  bar- 
rantli  las  portas  del  temple.  En  cambi  edu- 
queulo,  instruhiulo,  estimuléu  las  sevas 
facultats  més  nobles  y  elevadas,  y  veuréu 
cóm  aquell  individuu  y  aquell  poble  qu’avans 
sols  al  veure  corre  sanch  s’excitava  y  gaudia, 
renegarà  de  sas  antigas  aficions  pera  exta- 
siarse  ab  altras  més  armónicas  y  més  dignas. 

Entre  totas  las  formas  de  la  tirania  y  del 
despotisme  legal,  no  son  pas  las  qu’han  fet 
més  mal  las  que  s’han  manifestat  per  actes 
de  persecució  sagnanta  ó  de  venjansa  perso¬ 
nal,  sinó  qu’ho  foren  aquestas  petitas  viola¬ 
cions  que  s’han  oposat  à  la  lliure  evolució 
dels  individuus  per  medi  de  lleys  secas  y  dis¬ 
posicions  casuisticas  qu’exasperan  als  homes 
en  lloch  de  corretjirlos.  Més  feren  els  filo- 
sops,  inclòs  Jesucrist,  per’abolir  la  esclavitut 
amiga,  que’ls  rescriptes  imperials;  y’is  go¬ 
verns  d’Inglaterra  y  del  Nort  d’América,  que 
donaren  las  primeras  lleys  per'abolir  la  trac¬ 
ta  de  negres,  res  haurian  lograt  si  no  ha¬ 
guessin  respost  à  un  estat  de  civilisació  que 
comprenia  qu’era  indigna  la  desigualtat, 
l’atendres  à  las  castas  y  als  colors.  Més  feu 
en  Clavé  per’apartar  al  poble  català  de  las 
corridas  de  toros ,  que  totas  las  lleys  que  pu¬ 
gui  fer  un  govern  prohibintlas,  y  més  farà 
un  mestre  d’estudi  descubrint  à  las  ànimas 
verges  els  grans  ideals  qu’asserenan  l’esperit, 
per’atemperar  els  instints  grollers  del  home 
incult,  que  totas  las  societats  protectoras 
d’animals  y  plantas. 

Nosaltres,  donchs,  que,  com  hem  dit,  cre¬ 
yém  que  hi  han  diversions  y  espectacles 
realment  inmorals,  creyém  també  que  tots 
son  lícits  quan  responen  al  modo  d’ésser  y  à 
anhels  vehements  dels  homes.  Aixis  no  es 
pas  per  aquest  costat  que’ns  interessa  la 
qüestió.  Lo  que’ns  interessa  es  la  forma  cóm 
la  humanitat  se  diverteix;  millor  dit,  la  falta 
de  convicció  ab  que  s’entrega  als  diferents 
espectacles. 

Observemho:  Als  toios,  llevat  d’una  dot- 

zena  d’inteligents  que  coneixen  las  reglas 
del  art  (pera  ells  es  un  art  {per  qué  no  té 
de  serho?  y  d’aquest  art  ne  fan  un  culte  que 
satisfà’ls  seus  ideals  impresionantlos  intensa¬ 
ment)  {qué  queda?  Una  munió  de  gent  que 
no’n  coneix  res  d’aquell  art ,  ni  de  lo  qu’es  un 
toro ,  ni  un  torero ,  y’s  troba  à  la  plassa  sense 
saber  per  qué  hi  ha  anat,  resultantne  d'això 
que  tot  ho  fa  menys  disfrutar  del  espectacle: 
cridar,  fumar,  emborratxarse,  fer  el  fatxen¬ 
da,  etc.  Al  teatre  {quants  son  els  qu’en  rea¬ 
litat  hi  van  pera  fruhir  presenciant  un’obra 
artística?  Si’n  treyém  las  donzellas  que  hi  van 
à  la  cassera  d’un  marit,  las  mares  y  pares 
per’ajudarlas  à  lograrho,  las  cocottes  pera 
veure  y  ésser  vistas ,  els  elegants  pera  lluhir, 
els  calaveras  pera  conquistar,  els  aburrits 
pera  passar  el  rato,  etc...  {quants  n’hi  que- 
dan?  Mitja  dotzena  qu’en  realitat  hi  van  à 
veure'l  drama.  Lo  mateix  passa  als  circos,  à 
las  carreras  de  cavalls  y  de  bicicletas,  à  las 
regatas  y  als  frontons,  ahont  la  inmensa  ma¬ 
joria  sols  hi  va  per’apostar  y  guanyar  las 
apostas,  casi  bé  cap  per’admirar  1  ’agi  1  itat,  els 
posats  plàstichs,  l’habilitat  y  demés  elements' 
que  fan  tan  sugestiva  una  lluyta  noble  y  be¬ 
lla.  En  un  altre  aspecte  veurém  que’l  comte 
té  molts  carruatjes  pera  lluhir  la  llureyay 
l’escut  à  la  portella;  el  fill  del  marqués  té  ca¬ 
vall  pera  fer  el  maco  à  passeig;  un  té  auto 
móvil  que  no’s  mou  may  de  la  Rambla,  y 
l’altre  yacht  que  casi  bé  no  surt  del  port.  Y 
en  fi,  per  aquest  estil,  podríam  anar  exami¬ 
nant  de  quina  manera  cada  hu’s  diverteix, 
deixant  ben  demostrat  que,  salvant  raras  ex¬ 
cepcions,  ningú  ho  fa  a  conciencia,  es  à  dir, 
ningú  tracta  de  trobar,  en  els  diferents  espec¬ 
tacles  ó  medis  de  distracció,  l’element  estétich 
ó  d’emoció  que  constituheix  sa  naturalesa  in¬ 
tima. 

Y  pí-ecisament  d’aquesta  indiferència  y  fri¬ 
volitat  ab  que’ls  homes  se  diverteixen  ne 
neix  l’espantós  abarraganament  y  sensible 
decadència  en  que  las  arts  totas  avuy  se 
troban. 


TtN  TQKfcK 

603 

EN  NOFRE  DEL  MOLÍ 

Si  en  Nofre  feya  cap  à  ciutat,  casi,  casi  te¬ 
nia  la  certesa  de  surtirne  ab  la  seva.  Si  las 
cullitas  no  s’haguessin  perdut,  pera  res  tin¬ 
dria  d’anarhi  à  casa  de  don  Pere  à  pidolarli  tan 
petita  mercè  que,  à  voler,  à  un  home  com  ell 
no  li  fora  cap  sacrifici.  No  hi  havia  cap  més 
remey  pera’l  cas.  La  sort  malastruga  aquell 
any  li  anava  al  darrera  seguintli  las  petjadas 
com  la  quaresma  al  carnestoltas;  els  ceps  tots 
invadits  de  filoxera  y  adeu  rahims!  Tot  per¬ 
dut!... 

Quina  nit!  La  passà  sens  aclucar  els  ulls, 
esperant  ab  ansia  que’l  sereno  fes  els  truchs 
convinguts  à  la  porta  del  barri,  pera  vestirse 
en  menys  d’un  parenostre,  encaixonarse  en 
el  tren,  y  dret  à  ciutat...  Qui  sab  si  en  Tófol 
s’havia  adormit!...  A  n’ell  li  semblava  qu’al- 
tres  cops,  haventli  encomanat  que’l  cridés, 
no  era  tan  tardà.  Aixó  pla,  tot  just  la  campa¬ 
na  dava  dugas  batalladas,  que  retrunyían 
per  l’espay  y  per  la  cambra  del  Nofre  fentli 
veure  lo  llunyana  qu’era  l’hora  esperada.  Ell 
prou  se  revolcava  pel  marfagot  en  cerca  de 
repòs,  peró  qu’es  cas  d’adormirse!  Tustava  à 
sa  muller  pera  saber  si  dormia,  y  aquesta, 
que  ni  tan  sols  havia  probat  d’aclucar  els 
ulls,  al  oure’l  fresseig  qu’en  Nofre  movia,  ab 
veu  fosca  va  dirli: 

— Dorm,  Nofre...  Es  mica  més  de  mitja 
nit... 

— {Y  poder  dormir? — 

A  ben  segur  que’l  diable  li  havia  omplert  de 
arestas  el  marfagot,  perque  de  cap  manera’ls 
ossos  se  li  enmotllavan  al  tou  de  boll  y  palla. 
Y  ab  el  fret  que  sentíal...  Tan  bé  com  s’hi 
trobava  avans,  quan  els  negocis  feyan  son 
camí!  Tot  vingué  à  temps:  pèrdua  de  cullita, 
malaltia  de  la  dona,  rifa  de  minyons  cayentli 
à  la  garjola’l  menut,  y  per  fi  de  festa,  si  ab 
lo  esdevingut  no  n’hi  sobrava,  malas  mans  li 
calaren  foch  als  pallers...  Tot  cendras!  Y  tant 
com  li  valian,  revinguts  com  eran!...  Lo  que 
més  l’a-pesarava  era  lo  de  surtir  soldat  el  me¬ 
nut.  La  dona  no  ho  volia  tampoch  qu’anés 
al  servey.  Oh!  y  ab  la  remalehida  guerra, 
que’ls  joves  s’hi  empeltavan  una  malura  que 
se’ls  enduya  à  la  fossal  Y  menys  tenint  de 
creuhar  l’aygua,  qu’aixó  es  cosa  de  marins  y 
no  de  camperols  ni  bosqueters.  Primer  s’em- 
penyarían  fins  el  darrer  extrém!...  Al  menut 


( Seguirà  ) 

la  dona  se’l  volia,  perqufe,  delicada  com  se  tro¬ 
bava,  sa  pèrdua  li  fora  la  mort. 

Ell  que  tant  representava,  ell  que  ja  no  sa- 
bia’ls  anys  que  feu  de  batlle,  manant  à  tort 
y  à  dret  com  millor  li  semblava!...  Aixó  si, 
may  fent  frau  al  poble:  primer  sacrificarse 
per  ell...  Ab  tot,  no  trobà  ningú  en  aquell 
tros  de  pla  y  montanya  que  li  deixés  diners 
pera  rescabalarels  seus  rèdits;  tots  responian, 
com  si  estiguessin  avinguts,  que  la  malura 
també’ls  havia  danyat  els  ceps...  tots  lo  ma¬ 
teix;  fins  un  que  las  doblas  y  cinquenas  à 
doll  li  sobravan,  tampoch  ho  volgué  fer:  va 
respóndreli  que  à  un  enemich  politich  ell  no 
li  donava  quartos  ni  li  feya  ni  acceptava  de- 
bitoris. 

No  més  mancava  l’última  probatura:  anar- 
sen  à  ciutat  pera  veure  à  don  Pere,  que  tant 
de  bo  y  coneixensa  tenia  allí  à  la  Cort,  y  qui 
sab  si  podria  lograrli’l  perdó,  al  menys  de 
las  contribucions  del  any  perdut.  Allavors, 
enmatllevantli  altre  tant  à  n’ell  mateix,  el 
noy  íora  lliure,  la  dona  estaria  contenta,  y 
au!  salut  pera’l  trevall  fins  à  rescabalar  el 
deute.  Don  Pere  no  li  negaria,  puig  sort  n’ha¬ 
via  tingut  del  pobre  batlle!  Si,  sort  d’ell  vaf 
tenir  quan  lluytava  contra’l  d’altre  poble,  que 
li  disputava  com  un  foll  l’acta  de  diputat.  En 
Nofre,  sencer,  lleal,  servidor  al  mateix  temps, 
en  Nofre,  com  de  costum,  feu  decantar  el  ca- 
nastró  de  la  lley  vers  don  Pere,  abocanthi’ls 
vots  al  seu  favor,  que  tots  ho  foren,  puig 
avans  de  finir  las  votacions  envià  dret  à  la 
vila  l’acta  firmada  donantli’l  triomf  segur. 
Prou  li  va  reconeixe  quan  passà  per  aquells 
clots  montanyenchs!... 

—  Nofre ,  cuento  con  vuestra  amistad. — 

Y  era  tan  bon  senyor,  que  no  hi  cabia  dub¬ 
te:  ho  lograria.  La  dona,  temerosa,  feya  la 
contra  dihentli  que  no’s  fiés  de  castellanots... 
Veyàm  qui  guanyaria! 

Ja  mitj  s’adormia,  quan  de  sobte  sonaren 
cops  feixuchs  donats  à  la  porta  ab  el  bastó, 
desvetllant  als  moradors  del  Molí.  Pas  li  ca¬ 
lia  à  n’en  Tófol  moure  terrabastall,  donchs 
en  Nofre  no  havia  encara  aclucat  els  ulls.  De 
peus  à  terra  y  ab  la  flassada  boy  abrigantse, 
obri  la  finestra  del  hort,  mes  el  fret  el  feu 
recular  al  sentir  la  primera  alenada  d’ayre. 

— Va,  Tófol!...  Ja  t’he  sentit!... — - 

Vestit  en  menys  d’un’Ave  Maria,  llescant- 
se  pa  pera  esmorzar  dintre’l  vagó,  surti  del 


Moli  després  d’haver  escoltat  de  sa  muller  un 
grapat  d’advertencias  qu’al  eixir  de  la  cam¬ 
bra  se  li  esvahiren  del  cervell...  A  correcuyta 
entrà  à  guaytar  al  menut.  Cóm  dormia,  po- 
bret! 

En  Nofre  l’hauria  seguit  fins  à  las  palpentas 
el  camí  de  la  vila.  El  cas  era  abrigarse  pera 
no  sentir  fret,  seguir  la  dressera  de  las  feixas 
fins  al  torrent,  y  avall,  que  aqueix  era  cami 
segur  y  dret.  El  ventot  l’atormentava,  però 
la  qüestió  era  arribarà  la  vila,  comprar  el  ta- 
lonety  encaixonarse  en  el  cotxe  del  tren. 

Deixant  las  feixas,  saltà  al  torrent  com  més 
d’un  cop  ho  havia  fet,  si  bé  un  xich  més  lleu¬ 
ger  donchs  els  anys  ja  hi  eran  y’s  feyan  res¬ 
pectar...  El  vent  encara  brunzia,  y  era  més 
freda  cada  nova  ratxada.  Pluja,  no  hi  cabia 
dubte!.,.  Y  aviat  plogué  à  bots  y  à  barrals. 

Xop  com  un  peix,  pòdía  escorres  l’aygua 
del  seu  dessobre,  mes  per’xó,  qu’es  cas  de 
perdre  camí!...  Quan  hagué  passat  el  torrent 
s’aclarí  un  xich,  y  ab  la  celistia  pogué  ovirar 
la  vila  embolcallada  en  las  boyras  d’un  mati 
d’hivern.  Aixó  va  reanimarlo  del  tot... 

En  Quelich,  barber  y  menescal  del  lloch, 
feu  cap  al  Moli  al  avisarlo  pera  que  dongués 
una  ullada  al  Nofre,  qu’en  sa  volta  prematu¬ 
ra  de  ciutat  no  sabían  lo  que  li  havia  esde¬ 
vingut.  No  havia  tornat  à  peu,  sinó  muntat 
en  la  somereta  del  recader,  y  en  sent  al 
dintell  de  la  porta  del  barri,  havent  descaval¬ 
cat  y  al  posarse  à  narrar  lo  que  li  havia  suc- 
cehit,  un  núvol  va  cubrirli’ls  ulls  y  caygué  à 
terra  sense  coneixements.  En  Quelich  el  re¬ 
girà  de  cap  à  peus,  y  va  sagnarlo  per  primera 
seguretat. 

— En  Nofre  està  malot...  Millor  serà  que 
vingui  Nostramo,  que  tant  pot  viure  fins  à 
l’hora  del  rosari  com  arribar  à  demà. — 

El  malalt  recobrà  l’enteniment,  peró’s  tro¬ 
bava  abatut;  el  cervell  semblava  que  se  li 
volgués  fondre. 

— El  noy  se...rà  sol. ..dat!... — 

S’ofegava,  no  podia  dir  ni  un  mot.  La  mu¬ 
llena  y’l  ventot  se  li  havian  ficat  fins  als  os¬ 
sos.  Ell  per’xó  havia  fet  la  visita  à  don  Pere. 
Quina  plaga’l  tal  senyor!  De  moment  va  dir- 
li  que  no’l  coneixia,  després  qué  si...  En  re- 
súm,  no  li  podia  fer  lo  que  demanava...  els 
ministres  havian  cambiat...  en  li,  res  en  son 

favor.  Avans  d’anarsen  de  ciutat  hi  tornà  pera 
despedirsen.  Quin  mal  trago!  Assentat  vora 
la  porta  de  la  sala  ahont  el  rebia,  senti’l  pan¬ 
xó  de  riure  que’s  feren  un  altre  amich  castellà 
y’l  senyoret,  abdós  à  costellas  del  pobre  cam¬ 
perol,  befantsen...  Per  un  fill  semblant  es¬ 
carni!...  Esperava  frisós  la  venia  pera  entrar, 
y  dirli  quatre  mots,  y  escanyarlo! . ..  El  criat 
surti  després  d’un'hora  de  ferlo  seure:  qu’e/ 
senor  no  estaba  visible...  Cóm  no’s  feri  alas- 
horas,  no  ho  faria  may  de  la  vida!  Peró’l  dia 
que  tornés  per  aquell  tros  de  terrer,  en  obse¬ 
qui  l’acompanyaria  à  la  font  de  las  alzinas, 
y  al  passar  prop  del  barranch,  l’estimbaria! 
Ah,  si,  si!  Negarli  tan  petita  mercè!...  Ell 
que  cada  volta  que  feyan  eleccions  li  assegu¬ 
rava’l  triomf!...  Aquell  mal  trago  ray,  no’l 
pahiria! 

— Nofre.  .  preneusho  ab  calma. 

— Per  forsa — pensava  ell. 

Els  ulls  li  flaquejavan  al  llambregar  per  la 
cambra;  hi  veya  à  tols  els  fills  reunits  boy 
plorant;  també  hi  havia’l  menut,  el  menut 
per  qui  tant  s’escarrassà  en  mal’hora. 

Se  sentia  morir...  y  la  ensenya  del  batlle, 
aquell  bastó  que  tants  anys  tingué,  passaria 
à  mans  del  coqui  que  li  negà’l  prestam  per- 
que  menava’l  partit  contrari...  Quin  batlle 
pera’l  poble!  Aquell  si  que  se  sabria  enten¬ 
dre! 

El  menut  soldat,  la  donà  malalta,  el  gran 
sempre  al  bosch  à  fer  llenya,  el  mitjà  ab  el 
desori  del  Moli  y  ell...  ell  morintse!... 

Al  finir  el  jorn  que  feya  sis  que  s’enllitava, 
las  forsas  dequeyan  y’l  rau-rau,  la  ranera  de 
la  mort,  comensava  à  sentirse. 

—  Núria.,  el  noy..  sol. .dat!  M’o  .fe..go!.. — 


NOCTURN 

Es  l’hora  del  crepúscul,  y’l  cel  pàlit 
una  pluja  de  cendra  deixa  caure. 

Las  fondaladas  van  omplintse  d’ombra. 
Al  Occident,  el  sol  que  va  enfonzantse 
allarga  sos  raigs  d’or  com  estremintse, 
y  ab  sas  rojas  clarors  s’adorm  la  tarda. 


La  boyra’s  va  desfent  al  clar  de  lluna 
y’l  bosquet  remoreja  de  las  albas: 
sos  esbelts  cimerals  al  cel  s’aixecan 
sota’l  mantell  brillant  de  la  estelada. 
Somniosos  murmulls  de  la  nit  tebia 
s’esmunyen  per  l’arbreda  sobtaria, 
com  escampadas  notas  argentinas, 


La  Núria,  al  sentirli  aytal  exclamació,  es¬ 
verada,  comensà  à  donarli’l  cordial,  en  tant 
se  li  escorrían  cara  avall  grossas  llàgrimas. 
En  Quelich,  deixant  el  pols  del  malalt  y  diri- 
gintse  als  del  Moli,  murmurà  sentenciosa- 
ment: 

— La  caixa^..  Ja  ha  fet  à  tots!...  La  cai¬ 
xa!... — 

Ell  no  hi  sentia,  ni  hi  veya.  La  Núria  li 
somogué’l  bras  pera  deixondirl-o,  y  en  Nofre, 
al  sentirse  las  tenallas  que  l’aferravan,  feu  un 
crit  seguit  d’un  badall  y  mitj  s’aixecà,  cayent 
tot  seguitabatut,  sense  forsas...  Li  tocaren  els 
polsos,  mans  y  camas;  ja  era  tot  fret  y  tenia 
els  ulls  envidriats.  Era  mort!  ben  mort! 

Tot  eran  plors.  El  senyor  rector  entra  à  la 
cambra  per’aconhortarlos.  No  més  el  menut 
no  plorava...  De  sobte  aparegué  un  baylet  del 
recader  ab  lletras  pera’I  Nofre. 

El  menut,  desensopintse,  desclogué  la  car¬ 
ta  y  la  llegi.  Després,  enlayrant  el  puny  clos, 
dirigintse  al  finestró  quedava  al  camí  deia 
vila,  cridà  afollat: 

— Puja!...  Puja,  mal’ànima,  que  prou  t’es¬ 
timbo!... — 

Eran  lletras  de  don  Pere  demanantli  per¬ 
dó  deno  haverlo  rebut  com  cal  y  dihentli  que 
tot  s’arreglaria;  en  tant,  que’l  menut  anés  al 
servey,  qu'ell  promptament  seguiria  aquell 
terrer  pera  trevallar  las  eleccions  à  diputats 
que’l  nou  govern  preparava,  demanantli,  com 
de  costum,  el  triomf... 

Com  en  un  arranch  de  bogeria,  el  menut 
se  revolcà  per  terra...  Mes  s’asserenà  de  cop, 
al  ressonar  la  primera  oració  que  per  l’ànima 
del  difunt  comensava  à  resar  el  senyor  rector, 
seguintlo  tots  els  demés. 

I.  L.  Brichs-Quintana 


com  preludis  de  dolsa  serenata. 

L’armonía  suau  creix  en  l'arbreda, 
segueixen  el  compàs  las  fortas  brancas, 
y  com  modulació  d’orga  suavíssima 
li  responen  las  fullas  y  las  canyas. 

En  la  pau  de  la  nit  y  en  el  misteri, 
en  el  tranquil  silenci  de  la  calma, 
finíssim  refilet  de  poesia, 
el  rossinyol  comensa  sa  cantada. 

Sa  cantada  sentint,  dolsa,  infinida, 
las  remors  de  la  nit  van  apagantse, 
y  sola  vibra,  per  la  nit  serena, 
la  veu  del  rossinyol  qu’ix  del  boscatje. 

Francesch  Oliver. 

IMPRESIONS  LITERARIAS 

Avuy,  purament  per  esbarjo,  he  passat  els 
ulls  pels  restells  de  llibres  de  ma  biblioteca, 
humil  peró  ben  triada,  y  lo  primer  qu’he  to¬ 
pat  ha  sigut  un  indret  ahont  hi  lluhian,  en 
lloms  ja  ben  endagats  ab  lletras  d’or,  ó  ja 
encara  en  rústica,  aquests  tituls:  Croquis  Pi- 
renencs ,  Jaume ,  La  Reynela  del  Cadí ,  Recorts 
d'un  excursionista ,  Sanch  Nova ,  L' Estudiant 
de  la  Garrotxa ,  Els  sots  feréstechs,  Trescant 
per  las  serras ,  Escenas  de  la  vida  pagesa ,  Lo 
beneyt  y  la  porqueyrola...  es  dir,  l’aplech 
d’obras  escullidas  de  ílayre  purament  de 
monlanya  y  que  jo  venero  com  lo  mellor  de 
prosa  catalana.  Més  amunt  d’aquests  tituls 
sugeslius  à  tot  serho,  en  lletras  més  menu- 
das  hi  só  llegit  en  barreja’ls  noms  d’en  Pin 
y  Soler,  Carles  Bosch  de  la  Trinxeria,  Mas¬ 
só  y  Torrents,  Genis  y  Aguilar,  Berga  y 
Boix,  Casellas,  Yayreda,  Riera  y  Bertran, 
Pons  y  Massavéu,  Nadal...  Noms  coneguts 
tots,  de  casa,  y  à  quins  en  estretas  afectuo- 
sas  de  mà  he  comunicat  mon  entussiasme 
per  llur  obra.  Desde  l’anyorat  Bosch  de  la 
Trinxeria,  ab  qui  fiu  coneixensa  anys  enrera 
à  las  montanyas  de  Núria,  quan  comensava  à 
ensinistrarme  en  l’art  de  la  ploma,  fins  al 
seriós  Pin  y  Soler,  que  son  els  dos  que 
menys  he  tractat,  els  altres  m’han  regalat 
moltas  vegadas  ab  llur  conversa  franca,  re¬ 
bent  d’ells  esperonadas  ben  coratjosas  qu’en 
veritat  sia  dit  m’han  empés  enllà,  enllà  fins 
à  aborrir  l’aygua  y  ab  perill  las  més  de  las 
vegadas  d’ofegarme,  y  encara  no  sé  ahónt 
soch  que’l  dia  menys  pensat,  fent  temerarias 
capbussadas,  no  m’engoleixi’l  fons. 

Altrement  aquests  autors  venerables  y  al¬ 
guns  altres  que  no  tenen  llibre  estampat, 
mes  si  fragments  esgarriats  en  revistas  y  fu- 
llas  volanderas,  com  Ruyra,  Planas  y  Font 
y  altres,  son  els  qu’avuy  per  avuy  aguantan 
la  senyera  de  la  veritable  prosa  catalana, 
sens  influencias  forasteras,  purament  del 
agre  de  la  terra  y  no  ab  produccions  mitjan- 
seras,  no,  puig  en  la  majoria  d'ells  s'hi  tro- 
ban  bocins  grandiosos  y  que  poden  apare- 
llarse  ab  la  prosa  mellor  de  las  literaturas 
més  fioridas,  no  encomanantse  res  d’ellas, 
sinó  ab  sagell  ben  propi  y  secular,  que  per 
més  ventadas  que  passin  no’s  marfón  ni’s 
destenyeix. 


Donchs  à  pesar  d’aquest  conhort  que’ns 
resta  entre  mitj  de  las  grans  vulgaritats  que 
s’estampan  ab  pretensions  infundadas,  eixint 
cada  dia  eminencias  de  cartró,  la  nostra  jo¬ 
venalla,  y  fins  alguns  anyers  intelectuals,  ig- 
noran  aquests  noms  y  aquestas  obras,  anant 
adalerats  darrera  de  produccions  desequili- 
bradas  y  tontas  qu’escriuhen  quatre  qu'han 
sentit  à  parlar  d’art  extranger  y  que,  apar- 
tantse  de  lo  que  senten,  ab  esbojarrament, 
han  inventat  un  gargot  qu’es  tota  la  causa 
d’aquest  estol  d’infelissos  que,  escribint  sen¬ 
se  deixarse  entendre,  se  las  pintan  de  sa- 
pients,  assumintse  la  representació  de  la  lite¬ 
ratura  catalana  quan  lo  que  veritablement 
fan  es  desacreditaria,  fent  eixir  aquest  planter 
d’ignocents  ab  que  topém  à  cada  pas. 

Y  lo  pitjor  del  cas  es  que  quan  surt  algun 
periódich  formal  y  serio  que  vol  aterrar  totas 
aquestas  figuras  tranquivolas,  se  veu  escar¬ 
nit  y  befat,  motejat  à  tort  y  à  dret  de  reven- 
tador ,  quedant  à  voltas  del  tot  isolat  y  ab  el 
mal  dictat  assobre. 

Avans,  à  tot  lo  més  que  s’atrevían  aqueixa 
mena  de  gent  era  à  dedicar  quatre  versos 
neurasténichs  à  alguna  nina  y  d’amagat  en¬ 
cara,  més  avuy  ja  intentan  estamparlos,  y  no 
cal  dir  que,  al  veures  el  nom  en  lletras  de 
motllo,  ja  sentan  càtedra  y  evangelisan  à 
llur  faysó. 

Al  escriure  las  presents  ratllas  no  es  pas 
que  llevessim  nort  de  plantejar  ni  desenrot¬ 
llar  cap  tema;  son  petitas  observacions  ó  co¬ 
mentaris  que’ns  escapan  de  la  ploma  al  re¬ 
cordar  certas  obras  de  las  citadas,  qu’avuy 
per  avuy  convindria  fer  reeixir,  puig  moltas 
d’ellas  s’han  agotat,  y  fer  que  passessin 
per  devant  dels  ulls  de  nostra  novellada, 
que  prou  ardida  puja  si  no’s  decanta  massa 
vers  aqueixos  mirallets  de  cassar  alosas 
qu’enlluhernan. 

Acullim  tot  lo  que  vingui  saturat  de  since¬ 
ritat,  y  rebutjém  lo  que  ple  d’enfarfech  y 
pretensió  vulgui  interposarse  en  la  via  fres¬ 
sada  del  renaixement  de  la  literatura  nostra. 

Tot  aquest  desequilibri  prové  de  lo  poch 
que  s’estudia  à  Catalunya.  Apart  d’honrosas 
excepcions,  pochs  son  els  que’s  prenen  la 
molèstia  de  consultar  als  veritables  mestres; 
tot  lo  més  que’s  fa,  es  apendre  quatre  noms 
y  tituls  d’obras,  y  desseguida  al  carrer  sense 
pensar  en  el  ridícul  en  que  van  à  caure  al 

pretendre  sentar  escola  y  etzivar  predicots  à 
tort  y  à  dret. 

Tornant  al  comens  del  article  ó  cosa  sem¬ 
blant,  volém  tart  ó  d’hora  parlar  extensament 
d’alguns  dels  honorables  mestres  qu’hem  es¬ 
mentat,  comensant  per  en  Bosch  de  la  Trin- 
xería,  sobre’l  qui  tenim  material  acoblat  y 
plan  fitat  pera  ferne  un  estudi  sincer  y  à  con- 
ciencia,  planyentnos  que  ploma  més  autori- 
sada  no  ho  haja  fet,  pagant  un  deute  que  té 

CANSONS  SENZILLAS 

( Música  de  J-osepk  M.  Carbonell.) 

V  que  sols  ab  la  veu  piadosa 

las  portas  del  meu  obriu! 

Segle  xviii 

De  quina  faysó  tan  bella 
hi  heu  trucat  ab  vostre  esguart, 
qu’os  ha  obert,  com  à  la  estrella 
primera  de  cap  al  tartl 

Des  que  vos  ha  obert  sa  porta 
ja  no  la  tancarà  més, 
puig  que  sols  el  reconforta 
vostre  esguart  y  vostre  rés. 

Mon  cor  per  vos  es  un’  urna 
perfumada  ab  gessamí, 
y  os  vol,  estrella  nocturna, 
per  estel  del  seu  matí. 

VII 

Anyoransa 


VI 

Cansó  mitj  eval  Dels  amors  que  hi  estimat, 

de  las  joyas  qu’he  gosat, 

l  a  flor  pura  del  Amor  de  las  cansons  qu’he  cantat, 

en  mon  cor  s’ha  esbadellada  pórtamen  ta  ofrena, 

al  pressentir  vostre  cor, 

sol  ver  de  la  meva  aubada.  Aconsolam  en  el  cor, 

oh  temps  enlluhernador! 

Bella  madona  amorosa,  y  apaga  ma  set  d’amor 

quin  cor  tan  tendre  teniu  ab  la  teva  vida  plena. 

Xavier  Viüra. 


Bell  país  de  mos  recorts, 
el  dels  arbres  benfactors, 
el  dels  prats  anyoradors, 
el  dels  rius  cantayres  .. 

De  tos  jorns  que’m  semblan  morts 
pórtamen  cansons  y  flayres. 


Missenyora,  donaume  la  mà, 
que  un  bes  y  una  baga  vos  hi  vuy  posà. 

El  bes  com  invisible  papallona, 
la  baga  com  tendríssima  corona. 

El  bes  perque  s’endinzi  en  vostras  venas, 
la  baga  com  à  símbol  de  cadenas. 

El  bes  en  vostras  venas  per  aymarnos, 
la  baga  com  cadenas  per  lligarnos; 

lligarnos  ab  cadenas  amorosas 
com  l’or  brillants,  com  vïolers  flayrosas. 

Mon  bes,  sobtadament,  vos  semblarà 
com  un  joyell  qu’en  vostre  cor  destelli; 
la  baga,  dolsament,  en  vostra  mà, 
altre  joyell  que  nostre  Amor  sagelli 

Y,  esclau  del  nostre  Amor, 
esdevindrà  més  lliure  nostre  cor 


contret  la  literatura  patria  ab  l’intrépit  excur¬ 
sionista,  excelent  escriptor  y  pacient  filólech 
rossellonès. 


iMmim 

PER  UNAS  PALMAS 

Fa  molt  bé’l  govern  de  no  voler  retornar 
las  garantías  à  Catalunya. 

Perque  ara  no  son  ja  sols  las  entitats  ca- 
talanistas,  federals  y  regionalistas  las  que 
protestan  del  poder  centralisador,  ni’ls  socia- 
listas,  republicans  y  anarquistas  els  que  cri- 
dan  contra  l’actual  regim  de  govern,  sinó 
que  fins  la  corporació  municipal  de  Barcelo¬ 
na  ha  realisat  un  acte  que,  vaja,  hi  hà  mo¬ 
tiu  pera  tenir  preocupat  al  govern  d’un  país, 
y  molt  més  si  aquest  país  es  Espanya. 

Ens  referim  à  la  urbanisació  de  la  plassa 
de  Catalunya. 

Entre’ls  innombrables  arbres  y  arbrets  de 
totas  midas  qu’omplenan  aquella  llarga  y 
ampla  via,  sobressurten  unas  quantas  africa- 
nas  ó  alicantinas  palmeras  que,  si  raquíticas 
avuy,  d’aquí  una  vintena  d’anys  poden  tenir 
el  mateix  tamany  de  las  qu'en  l’actualitat  fan 
ombra  à  las  petitas  formigas  que  tranzitan 
pel  pintoresch  y  maritim  passeig  de  Cristò¬ 
fol  Colón. 

DoncHs,  bueno :  aquestas  microscópicas 
palmeras,  que  à  primera  vista  semblan  un 
jochde  noys  per  lo  inofensivas  y  fins  potdirse 
insubstancials,  tancan  en  son  si  un  símbol 
molt  més  perillós  pels  governants  espanyols, 
que  tots  els  meetings  y  manifestacions  que 
puguin  ferse  à  Madrid  demanant  el  restabli¬ 
ment  de  las  garantías  à  Catalunya. 

Repasséu,  si  no,  las  crónicas  é  historias,  y 
en  totas  hi  trobaréu  que  quan  un  poble  volia 
honrar  à  un  héroe  per  haver  vensut  en  algu¬ 
na  gegantina  lluyta,  surtia  à  rébrel  ab  pal- 
mas  pera  demostrarli  la  seva  admiració  y’l 
seu  reconeixement. 

Fullejéu  ara  un  volum  qualsevol  del  Ano 
Cristiano ,  ahont  s’hi  troban  totas  las  vidas  y 
miracles  dels  sants  qu’omplenan  per  com¬ 
plert  el  calendari,  y  veuréu  que  à  tots  els  que 
morian  màrtirs  se’ls  hi  regalava  ,  quan 
menys  d’intenció,  una  palma  com  à  simbol 
del  seu  martiri. 

iVoléu  encara  més  demostrada  la  impor¬ 
tància  que  té  l’actual  urbanisació  de  la  plassa 
de  Catalunya,  pera  tenir  preocupat  al  govern 
de  la  nació  espanyola? 

Ell,  que  quan  de  geroglífichs  se  tracta  es 
capàs  d’endevinar  el  pensament  de  tota  la 
humanitat,  ha  vist  desseguida  lo  que  signi fi- 


can  las  palmeras  pera  un  poble  que  crida 
à  totas  horas  Moralitat  y  Justícia ,  y  com 
d’aquestas  dugas  cosas  ell  ne  té  la  exclussiva, 
no  pot  permetre  que  se  li  recordin  ab  tanta 
insistència,  perqueailcó  demostraria  quelas  té 
oblidadas,  lo  que  no  es  cert,  si  hem  de  donar 
crèdit  à  lo  que  diuhen  els  diaris  ministerials. 

Ademés,  hem  dit  ja  que  la  palma  es  el 
símbol  del  martiri,  y  l’Ajuntament  de  Barce¬ 
lona,  al  posar  las  palmeras  à  la  plassa  de 
Catalunya,  sembla  hagi  volgut  recordar  als 
catalans  els  martiris  que  passan  per  culpa 
dels  mals  governs,  y  aixó’ls  ministres  actuals 
no  poden  tolerarho,  y  si  ho  fan,  deu  ésser 
sols  ab  la  condició  de  que  nosaltres  ens 
quedarém  ab  las  esquifidas  palmas  y  à  n’ells 
els  hi  enviarém  els  ensucrats  y  dolsos  dàtils. 

Peró  ab  dàtils  ó  sense  dàtils,  ab  palmeras  ó 
sense  palmeras,  el  govern  lliberal,  devant  del 
guant  qu’ha  semblat  tirarli  l’Ajuntament  de 
Barcelona,  farà  molt  bé  en  no  donar  las  ga¬ 
rantías  constitucionals  à  un  poble  que’s  diu 
està  governat  constitucionalment,  perque 
aixó  seria  obrar  de  diferenta  manera  à  las 
costums  d’un  país  en  que  tot  se  fa...  com 
Deu  vol. 

Y  si,  segons  un  admirador  d’en  Lerroux,  la 
puntada  de  peu  que  aquest  va  donar  à  n’en 
Portas  mereix  el  calificatíu  d 'inspiración  su- 
blime ,  molt  més  sublime  ha  sigut  la  que’l  go¬ 
vern  ha  donat  als  que,  sens  encomanarse  à 
Deu  ni  al  diable,  obrant  sols  per  inspiració 
pròpia,  l’amohinavan  cada  día  demanantli’l 
restabliment  de  las  garantías  constitucionals 
à  Catalunya. 

«Cada  poble  té’l  govern  que’s  mereix»,  va 
dir  Víctor  Hugo,  y  nosaltres  afegim:  «y  cada 
amohinós  la  puntada  de  peu  que  li  corres¬ 
pon.» 

Joseph  Arnau. 

ls  sofistas,  apoyats  en  els 
gramàtichs  y  en  els  retó- 
richs  qu’exageravan  el  va¬ 
lor  de  las  paraulas  y  de 
las  imatjes,  foren  una 
colla  de  xerrayres,  sense 
convicció,  que  varen  en¬ 
trar  proclamant  que  no  hi  havia  veritat  més 
qu’en  la  inteligencia  pròpia,  aixís  com  els 
retórichs  afirmavan  que  la  bellesa  del  dis¬ 
curs  no  depenia  de  la  convicció  ni  del  senti¬ 
ment  de  las  cosas,  sinó  de  certas  fórmulas 
qu’ells  ensenyavan. 

Gorgias  el  Sicilià  tou  el  principal  sofista, 
exagerant  las  negacions  y  la  dialèctica  de  la 
escola  d'Elea.  Protàgoras  y  Diàgoras  conti¬ 
nuaren  l’atomisme.  Cratilo  s’apoyà  en  Herà- 
clit;  Prodicus,  Eutimenes,  Hippios,  Polus, 
Callicles,  Thrasimaco  y  altres  sofistas  parla- 
van  públicament  y  viatjavan  explotant  com 
un  ofici  l’art  d’ensenyar  à  probar  la  identitat 
dels  contraris,  la  superioritat  de  lo  inferior, 
la  rahó  de  la  falta  de  rahó,  y  à  pagar  lo  que’s 
devia  sols  ab  paraulas. 

Sócrates,  es  veritat,  volgué  dominar  en 
sos  últims  temps  el  tumulte  dels  sofistas; 
peró  partia  de  bases  que  no  li  permetian 
ferho.  S’hi  assemblava  massa;  era  rahó  pura 
y  argúcia,  no  observació  exacta,  y  fou  im¬ 
potent,  donchs  la  rahó  funcionant  en  el  buyt 
sols  produheix  sofismas. 

Y  en  aquest  moment  apareix  el  gran  Aris- 
tóteles. 

En  els  dominis  del  pensament  humà  passa 
un  fenomen  molt  notable.  Els  que’l  cultivan, 
encara  que  sia  en  un  sentit  erroni,  sempre 
produheixen  un  benefici. 

Pitàgoras,  volent  trobar  el  simbol  abstrac¬ 
te  del  en  sí  de  las  cosas,  feu  avensar  d’una 
manera  prodigiosa  las  matemàticas.  Sócra¬ 
tes,  volent  esclavitzar  l'home  à  una  moral 
imposada,  li  revelà  l'alt  poder  de  sa  concien- 

cia  pròpia,  y  li  ensenyà  à  generalisar  y  à 
despendres  del  egoisme  particularista.  Pla- 
tón,  ab  son  idealisme  imaginatiu  d’un  món 
abstracte  de  las  ideas  preexistents,  ab  sa  im¬ 
posició  d’una  divinitat  tirànica,  condempnant 
als  demostradors  exactes  com  Eudoxius  y 
Archytas,  y  fent  del  Bé  «la  pròpia  essencia 
de  Deu»,  creà  sols  pel  seu  art  d’enrahonar, 
sols  per  sa  armónica  oratoria,  sols  per  sa 
dialèctica  ordrenada,  las  paraulas,  «las  ex¬ 
pressions  psicológicas»  que  faltavan  pera 
marcar  v  compendre  la  superioritat  del  sér 
humà.  Creyent  subordinar  la  inteligencia, 
la  emancipa.  Avans  d’ell  no  existia  un  nom 
genérich  grech  pera  distingir  à  fons  l’home 
de  la  bèstia. 

Las  relacions  de  lo  numérich  y  de  lo  ge 0- 
métrich  dels  pitagó'richs  troban  sa  expressió 
adequada,  sos  utensilis  dialéctichs,  en  els 
escrits  de  Platón;  y  la  inteligencia  humana 
adquireix  ab  aixó  un  gran  caudal. 

Aixis  Aristóteles  trobà’l  terreno  ja  pre¬ 
parat. 

Aristóteles  escoltà  à  Platón  vint  anys  sens 
escriure  res.  Y  seguidament  escoltà  als  seus 
èmuls.  Després  se  posà  à  escriure  ab  una  fe- 
conditat  prodigiosa,  tant,  que  Platón  excla¬ 
ma:  «Aristóteles  s’ha  desbocat  com  un  pol- 
tro;  no  necessita  pas  esperó,  sinó  fre.»  Lla¬ 
vors  fou  quan  Filipo  de  Macedonia’l  cridà 
pera  confiarli  la  educació  de  son  fill,  que 
comptava  en  aquell  punt  tretze  anys,y  aquest 
fou  digne  deixeble  de  tan  gran  mestre. 

Alexandre’/  Gran  com  à  Emperador  pot  ben 
compararse  à  Aristóteles  com  à  Filosop;  l’un 
era  digne  del  altre. 

Aquest  li  feu  apendre  las  lletras  en  els 
grans  poetas,  oradors  é  historiadors;  la  mo¬ 
ral  en  la  Naturalesa,  després  d’haverli  en¬ 
senyat  la  de  la  tradició  de  tots  els  pobles 
coneguts;  la  política  li  va  inculcar  estudiant- 
la  en  la  Historia  y  en  el  coneixement  dels 


6  io 


JOVENTUT 


homes  y  de  las  cosas;  y  després  el  feu  passar 
al  estudi  de  las  varias  constitucions  eScritas. 
Per  fi  li  feu  abordar  las  Ciencias  quan  ja 
tenia  l’esperit  format. 

Tornat  à  Atenas,  Arístóteles  obri’l  Liceu 
(352  avans  de  j.  C.)  aprop  del  temple  d’Apo- 
lo.  Allí  ensenyava  ,à  sos  deixebles  al  ayre 
lliure,  passejantse  pels  pórtichs  y  pels  jar¬ 
dins,  fundant  aixís  la  escola  que  després 
s’anomenà  peripatética. 

Alexandre  Magne  fou  son  gran  amich  y’l 
protegi  en  extrém.  Però  una  volta  mort 
aquest  gran  Emperador,  els  Atenienses  se 
deixaren  arrastrar  per  una  reacció  idealista, 
exaltada,  inconscient,  que  sacrificava  la  lli¬ 
bertat  del  pensament  y  la  labor  intelectual  à 
la  disciplina  enervant  dels  teórichs  absolu- 
tistas.  Llavors  Arístóteles  fou  acusat  d’im- 
pietat  com  à  continuador  dels  filosops  y  cos- 
mólechs  jónichs,  y  tingué  de  fugir  à  Calcis, 
ahont  mori  en  312. 

Ajudat  en  sas  investigacions  per  la  muni¬ 
ficència  de  Filipo  primerament,  y  després 
per  la  esplendidesa  del  Gran  Alexandre,  ob¬ 
servant  y  experimentant  en  medis  y  condi¬ 
cions  diferents,  son  geni  penetrant  descubri 
els  secrets  de  la  Naturalesa.  Pera  després  de 
sa  mort  llegà  sos  llibres  à  Teofraste.  Y  Sila 
més  tart  se’ls  emportà  à  Roma  com  à  preciós 
boti  de  guerra.  Els  condempnà  després  la 
Iglesia  primitiva,  peró’ls  Alarbs-Persas,  es¬ 
pecialment  els  Andalusos,  els  retornaren  à 
la  Humanitat  traduhits  y  comentats.  Per  fi 
Urbà  IV  els  feu  traduhir  «pera  l’us  dels  cris¬ 
tians,»  y  en  1629  el  Parlament  de  París, 
prenentlos  baix  sa  protecció,  prohibi  que 
se’ls  ataqués  ó  desfigurés  en  lo  més  minim 
baix  pena  de  mort. 

L'infatigable  Aristóteles  havia  fet  la  enci¬ 
clopèdia  del  seu  temps,  «havia  dressat  l’in¬ 
ventari  dels  coneixements  humans»  buscant 
la  veritat  per  tot  arreu,  sotmetent  sos  descu- 
briments  à  la  experimentació.  Observador 
precis  y  admirador  d’Hipócrates,  es  el  pri¬ 
mer  que  diu  que  las  ideas  son  la  representa¬ 
ció  dels  objectes,  arribant  à  nostre  esperit 
per  medi  dels  sentits. 

Menyspreuhant  l’anar  en  busca  de  la  Be¬ 
llesa  absoluta  y  del  món  de  las  ideas  pre¬ 
existents  de  Platón,  se  concreta  à  trobar  lo 
bo  y  lo  útil.  Lo  bell  ho  troba  sols  ell  en  «la 
realitat  vivent  y  concreta»;  un  pas  més,  y 
avuy  trobém  qu’es  el  resultat  de  la  Vida 
portada  à  son  esplendor  suprém,  à  son  paro¬ 
xisme. 

Com  que  cap  filosop  creya  ja  en  els  deus, 
ell  tampoch  hi  creya.  Els  demés,  al  reduhir 
la  divinitat  à  un  Deu  sol,  li  conservan  encara 
caràcters  antropomórfichs,  de  personalitat, 
d’ingerencia  en  els  actes  dels  humans,  de 
sobirania  real  y  conscient.  Aristóteles,  més 
filosop,  el  considera  sols  com  «el  primer  mo¬ 
tor»,  indiferent  al  home,  qu’ell  no  ha  creat, 
peró  al  qu’atràu  per  l’atracció  universal  que 


exerceix,  sens  ésser  ni  providencia,  ni  jutje, 
ni  butxi.  «L’home  es  una  part  de  la  Natura¬ 
lesa,  y  aquesta’l  proveheix  de  tot,  y  va  diri¬ 
git  per  la  lley  de  la  progressió,  de  lo  millor, 
fatal  y  necessàriament.  Aixís  els  individuus 
se  modifican»,  peró  creu  que  las  especies 
son  fixas.  La  Naturalesa,  com  una  sobirana 
artista,  se  millora  à  sí  mateixa.  «La  Vida  no 
depèn  d’una  casualitat,  y  no  hi  hà  cap  divi¬ 
nitat  que  la  presideixi,  ni  que  intervingui, 
ni  que  la  socorri.»  «Res  proba  una  vida  fu¬ 
tura  pera  la  que  haguém  de  prepararnos.  No 
hi  hà  ànima  sense  cos.»  El  goig  suprém  del 
intelecte  consisteix  en  el  descubriment  de¬ 
mostrat  d’un  fet  humà.  Cada  animal  porta 
en  si  «quelcom  de  la  potencia  de  la  Natura¬ 
lesa  y  de  la  bellesa  d'aquésta».  Al  home  li 
toca  coneixe  la  potencia  que  li  ha  cabut  y 
aprofitarsen,  y  el  fer  resplandir  sa  bellesa. 
En  aixó  consisteix  la  divinitat  qu’enclóuen  sa 
persona.  Aixís  deu  aplicarse  pera  dar  un  fi 
à  sas  obras,  y  no  fer  res  en  va.  «L’home  tot 
ho  pot  per  sí  y  pera  sí.  Sobre  la  Terra,  é 
inmergintse  en  la  Naturalesa  de  la  qual  for¬ 
ma  part,  es  cóm  ha  de  trobar  las  fonts  de  la 
seva  felicitat  v  de  la  seva  grandesa.»  «Cap- 
necessitat  té  de  sondejar  lo  insondejable,  de 
remontarse  al  éter,  ni  de  confiarse  als  deus  » 
Anaxàgoras  havia  sentat  que  l’home  era  la 
més  inteligent  de  las  criaturas  perque  tenia 
mans.  Aristóteles  diu  que  té  mans  perque 
es  la  més  inteligent  de  totas.  Havia  previst 
ja  la  moderna  lley  darwinista,  que  la  neces¬ 
sitat  desenrotllant  el  pensament  origina  la 
funció,  y  de  la  funció’n  naix  l’orguen. 

A  la  virtut  abstracta  hi  oposa’l  dever  po¬ 
sitiu,  el  desinterès,  arribant  al  sacrifici  de 
la  vida.  Concibeix  el  patriotisme  com  la  ten¬ 
dència  à  enaltir  e!  país  digne  y  superior,  no 
com  un  egoisme  que  defensa  perque  sí’ls 
erros  del  lloch  en  que  s’ha  nascut.  A  la  reli¬ 
giositat  absoluta  y  à  la  moral  imperativa 
abstracta  de  Platón  y  de  Pitàgoras,  hi  oposa 
el  Dever  exercit  en  bé  del  home. 

Lo  que  distingeix  al  home,  segons  Aristó¬ 
teles,  es  la  rahó;  y  l’home  deu  ésser  sociable, 
tenir  una  familia,  una  patíia,  y  tendir  à  la 
formació  de  la  Humanitat.  No  oposa  la  Hu¬ 
manitat  à  la  patíia,  ni  aquesta  à  aquella. 
No  cau  en  aqueix  vago  universalisme  que 
tants  mals  ha  produhit,  que  vol  esborrar  las 
patrias  y  uniformisar  als  homes;  no  las  opo¬ 
sa  entre  si  las  patrias;  no  més  vol  que  per 
emulació’s  superiorisin  y  marxin  al  devant 
las  millors,  formant  son  conjunt  la  gran  fa¬ 
milia  humana. 

En  fi,  ell  fou  el  pare  de  la  lògica,  l’inven¬ 
tor  del  método  pròpiament  dit,  el  pondera- 
dor  de  lo  just.  Aixís  en  la  societat  democrà¬ 
tica  qu’ell  concebeix  hi  regna  la  llibertat, 
mes  no  la  igualtat  utòpica.  El  número  no 
deu  tiranisar  al  mérit,  la  cantitat  no  pot  so 
breposarse  à  la  qualitat.  «El  regim  democrà- 
tich  es  el  millor  y’l  més  estable,  à  condició 

de  qu’en  ell  hi  preponderi  la  classe  mitja 
ilustrada,  y  de  que  la  educació  y’l  talent  del 
ciutadà  que  s’elegeix  pera  governar  sia  ade¬ 
quat  à  la  funció  del  càrrech  que  degui  des- 
empenyar.»  Ni  tirania,  ni  demagògia.  Tal 
es  el  seu  programa  politich. 

Yeurém  en  el  següent  article  las  desvia¬ 
cions  dels  seus  deixebles. 


CONFESSIÓ 

Y  cada  dia  li  deyan  qu’expliqués  ab  fran¬ 
quesa  lo  que  tenia.  Perque  tothom  ho  veya 
que  la  Maria  Rosa  d’allavors  no  era  la  ma¬ 
teixa  d’altre  temps. 

No  faltava  qui  murmurés: 

— Aquesta  noya  deu  portar  en  el  pou  de 
la  seva  conciencia  quelcom  feixuch  que  no 
s’atreveix  à  dir... — 

Mes  lo  que  aquest  deya,  Yaltre  ho  desmen¬ 
tia  dihent  també  pel  seu  compte: 

— De  mossas  com  ella  n'hi  hà  moltas  que 
hi  van  à  la  fàbrica...  y  ja  veyéu,  tant  las  d’en 
Pau  com  las  d’en  Pere  estàn  contentas,  ai- 
xeridas  com  un  pèsol.  Endemés,  la  Maria  Ro¬ 
sa  no  hi  anava  may  de  sola;  diferent  que  hi 
hagués  anat... 

— Jo  lo  que  us  dich  que  lo  que  no’s  fa  en 
un  any  se  fa  en  un’hora. 

— Diantre  de  dona!  Bé’n  sou  de  mal  pen¬ 
sada! 

— Els  anys,  Pona,  els  anys!  — 

Tot  en  aquella  casa  anava  en  renou.  La 
mare,  pensant  que  sa  filla  patia  per  pobresa 
de  sanch,  no  parava  ni  un  moment,  d’un  can¬ 
tó  al  altre.  Tantost  li  pujava  un  xich  de  mel, 
qu’endolsintli  la  gola  faria  que’s  pogués  en¬ 
viar  millor  els  aliments;  tantost  un  glop  de  vi 
de  pahir  pera  que  prengués  dalit.  Elpareno  li 
escatimava  res  tampoch,  al  contrari:  si  un 
enciàm  se  salvava  — perque  aquell  any  la  pe¬ 
dregada  va  malmétreho  casi  tot — era  pera 
ella,  pera  barrejar  ab  la  cuixa  de  moltó  ó  ab 
la  llonzeta  magra. 

Y  malgrat  aixó,  veyan  que  la  Maria  Rosa 
no  feya  sinó  plorar.  No  volia  sentir  parlar  de 
ningú,  estava  com  avergonyida. 

Y  com  que  aquella  gent  no  creyan  poch  ni 

molt  ab  els  metjes,  no  volían  que  Jon  Maria- 
no — qu’aixis  se  deya’l  doctor  del  poble — anés 
à  véurela. 

— No  volém  sentir  parlar  de  papa-dine- 
rus — deyan  els  pares  de  la  Maria  Rosa  al 
ésser  aconsellats  pel  senyor  rector,  que  com 
molts  els  hi  deya: 

— Jo  de  vosaltres  ho  consultaria  à  don  Ma- 
riano  aixó.  Consultar  solzament  —  feva’l 
bon  capellà  tot  emocionat — consultar  solza¬ 
ment...  Res  de  qu’ell  vingués  à  véurela,  puig 
no  us  agrada...  Crech  qu’explicantli  lo  que 
té:  desgana,  abatiment,  tristesa...  n’hi  hauria 
prou  pera  qu’ell,  sense  véurela,  pogués  recep- 
tarli  quelcom. — 

Reró  era  inútil.  Aymants  de  fer  sempre  la 
seva ,  aquella  gent  no  volían  doblegarse,  no 
volían  tòrcer  de  camí. 

A  voltas  deya  la  Madrona  à  sa  filla,  tot 
amanyagantla: 

— Noya,  has  de  pendre  animo,  que  cal  tor¬ 
nar  al  trevall  aviadet. 

— iA  la  fàbrica? — contestava  la  filla,  ape- 
sarada. — Ay!  No  hi  voldria  pas  tornar  may 
més!... 

— Peró  íper  qué,  caràm,  per  qué  no  hi  vols 
tornar  à  la  fàbrica? 

— Perque’l  cami — responia  la  Maria  Rosa 
tapantse’l  rostre  ab  las  mans  — aquell  cami 
tan  estret  y  ombrívol...  me  fa  no  sé  qué  tenir- 
lo  de  passar!...  Ay,  Deu  me’n  guart  de  tornar 
à  la  fàbrica!  Quina  vergonyal... — 

Y  va  posarse  à  plorar  com  una  Magda¬ 
lena. 

La  seva  mare  se  senti  ferida  per  una  idea 
mòlt  negra,  que  li  inondà  l’ànima  de  dol. 
Abaixà  l’argentada  testa,  y  una  llàgrima  va 
escórresseli  galtas  avall. 

— Filla  meva,  iqué  tens?  Digas — seguí  pre¬ 
guntant. — cQue  potser  pel  cami  algún  desca- 
radot  va  oféndret,  va  dirte  alguna  paraulota, 
va  ferte  quelcom?...  Digas,  digas!. t. — 

La  mossa  no  respongué. 

La  quietut  regnava  en  aquella  habitació 
omplinlla  de  misteri.  Sols  el  tich-tach  del 
rellotje  de  caixa,  qu’era  à  baix,  arribava  apa¬ 
gat  à  aquella  cambra:  se  sentia’l  monoton  so¬ 
roll  del  feixuch  péndul,  semblant  al  d’una 
abella  verinosa  que  rondés  per  la  casa. 

La  forta  veu  de  la  Madrona  vibrà  de  nou 
trencant  el  silenci. 

— Maria  Rosa!  Maria  Rosa! — exclamà,  pal- 

pant  el  front  de  la  seva  filla  que  jeya  en  el 
tou  llit,  embolicada  ab  els  llensols  nets, 
blanchs  com  glop  de  llet. 

— Maria  Rosa! — repetí. 

Però  la  Maria  Rosa  dormia  profondament. 

La  Madrona  se’n  baixà  à  la  cuyna:  d’esma 
escumà  l’olla,  despenjà  la  llossa,  abastà  una 
xicra  de  las  grossas  é  hi  abocà  un  bon  raig 
de  caldo,  d’aquell  caldo  que  retornava  als 
morts ,  com  ella  deya. 

Ab  la  xicra  fumejant,  flayrosa,  se’n  pujà 
à  dalt,  cap  à  la  cambra  de  sa  filla. 

Avans  d’arribarhi,  al  passar  prop  de  la  es¬ 
tampa  del  Sant  Angel  de  la  Guarda,  li  va 
semblar  que  aquest  brandava  la  espasa  ame- 
nassantla.  Un  moment  restà  aturada  devant 
del  Sant,  y  la  idea  negra,  aquella  mateixa 
idea  qu’ab  la  rapidesa  del  llamp  va  ferirli’l 
cervell  quan  demanava  à  sa  filla  lo  que  te¬ 
nia,  va  tornar  llavors  à  possessionarse  de  la 
seva  pensa. 

Y  en  silenci  reflexionava  que  sa  filla  potser 
fora  desgraciada  per  la  vida,  y  qu’ella  n’era 
tal  volta  la  culpable. 

Ella  culpable!... 

Y  resolta,  però  apesarada,  entrà  en  la 
cambra  de  la  Maria  Rosa. 

Aquesta  estava  ja  desperta,  y  al  veure  à 
sa  mare  exclamà: 

—  He  somniat  cosas  molt  bonicas,  molt! 
Tota  la  estona  l’he  passada  entre  mitj  d'àn¬ 
gels,  d’uns  àngels  bufons,  petits  com  aquells 
que  hi  hà  à  la  iglesia,  que  tocan  la  trom¬ 
peta.  Me  sab  un  greu  haverme  despertat!  . 
Es  tan  negra  la  realitat  y  tan  dols  y  blanch 
el  somni!. .. 

—  V amos ,  noya,  assosségat,  prente’l  caldo 
que’t  porto  y  després  contam  lo  que’t  passa, 
confessam  el  teu  mal,  filla,  que  tant  jo  com 
ton  pare  estém  mitj  malalts  per  ta  culpa. 
El  teu  silenci’ns  aclapara,  creume.  Au, 
filla,  xarrupa! — afegi  la  Madrona  bo  y  acos- 


EL  COMBREGAR 

Tu  y  jo  anavam  parlant  de  nostras  cosas 
quan  sentirem  tocar  una  campana, 
y’s  confongué  ab  el  cant  de  la  tristesa 
l’armonía  suau  de  tas  paraulas. 

Passava  un  combregar:  tots  dos  alhora 
flectarem  els  genolls  y’ns  persignarem; 


tantli  als  llabis  la  xicra  aquella,  plena  del  li- 
quit  revifador. 

Un  copia  mossa  hagué  begut,  va  agafar 
la  mà  de  sa  mare  y  va  petonejaria,  dihentli 
amorosa: 

— Qué  deu  ésser  dols  l’ésser  mare! — 

La  Madrona  tremolà,  y’is  ulls  se  ii  ente¬ 
laren. 

Murmurà  ab  veu  ofegada: 

— Au,  filla,  digas  lo  que’t  passa!  Corre, 
explicat!  Conféssamho  tot  à  mil— 

La  Maria  Rosa’s  tapà’ls  ulls,  aquells  blaus 
ulls  qu’eran  la  enveja  de  totas  las  vehinas, 
s’apropà  à  sa  mare  y  li  digué  suspirant: 

— Ay,  mare!...  El  bosch,  el  riu  tan  aprop, 
el  clar  de  lluna!... — 

Y  no  va  dir  res  més. 

La  Madrona  va  pensarho  tot,  y  senti  un 
pes  feixuch  en  sa  conciencia.  Pobra  dona!  Se 
creya  culpable  sense  serho. 

Després  d’un  breu  silenci,  preguntà  à  sa 
filla  ab  veu  feble,  ofegada  pel  plor  que  li  pu¬ 
java  pit  amunt  com  ranera  agònica: 

—Acaba  de  dirmho  tot,  filla.  No’m  fassis 
patir  més!  cQu’es  lo  qu’has  fet'1  Digas!... — 

La  Maria  Rosa  respongué  tremolosa,  pe¬ 
tant  de  dents: 

—  Que  una  nit,  al  tornar  de  la  fàbrica,  en 
mitj  del  bosch,  vaig  estimarhi  à  un  home... — 

La  mare,  ab  rostre  cadavérich,  baixà  à  la 
cuyna  y  esclatà  en  plor. 

Del  cloquer  del  poble  volaren  dotze  bata- 
lladas. 

La  Maria  Rosa  tornà  à  adormirse.  Un 
somris  dols,  dols,  li  surava  à  flor  de  llabi. 
Potser  somniava  ab  els  nins  de  la  trompeta, 
ab  els  àngels  aquells  rossos  com  ella,  ab 
aquells  serafins  voltats  de  claror  célica,  que 
reposavan,  ab  ayre  d’anar  à  arrencar  el  vol, 
en  el  retaule  de  la  gòtica  iglesia!  .. 

Narcís  Gili  Gay. 


la  llum  de  dugas  atxas  ben  encesas 
mitj  somrosava  ta  carona  blanca... 

Jo  vaig  guaytarte  y’t  vaig  veure  hermosa, 
ab  el  cap  baix...  ben  baix,  y  agenollada; 
y  contemplante,  jo  mateix  vaig  dirme: 

«Quí  sab  si  Deu  per  benehirnos  passa!...» 

J.  M.  Castellet  y  Tont. 

DESDE’L  »MOLÍ» 

( De  ma  colecció  uRecorts  de  París » 

Aquella  nit,  com  tantas  altras,  pujarem  al 
Moulin  de  la  Galetle  com  fidels  admiradors 
de  las  donas  parisencas  més  conegudas  per 
la  franquesa  de  sos  vicis  que  per  la  dignitat 
que  acotxan  en  sa  ànima  noble ... 

Cansat  de  rodar  pel  saló  de  ball,  vaig  pu¬ 
jar  Molí  amunt.  A  la  cima  d’aquella  alsada 
vaig  fruhir  llarga  estona  la  vista  fumosa  del 
Paris  de  nit...  D’aquella  massa  lluminosa 
qu’ovirava  extesa  à  mos  peus,  n’arribava  à 
mos  sentits  la  fressa  esgarrifosa  de  la  vida, 
sols  estroncada  pels  crits  de  goig  y  plaher 
de  las  parellas  qu’assentadas  pels  jardins 
feyan  de  las  sevas...  A  la  esquerra  tenia’l 
vell  moli  ab  sas  aspas  de  fusta...  Ara  no  mol 
blat  per’atipar  un  poble:  ara  acotxa  plahers 
pera  satisferlo. 

Devant  per  devant  de  la  terrasse  desde 
ahont  contemplava’l  panorama  de  Paris  de 
nit,  hi  havia  una  casa  gran  com  totas,  blan¬ 
ca  com  las  altras,  y  respirant  claror  sas  fi- 
nestras  com  las  demés  de  las  demés  casas... 
En  el  sisé  pis  una  finestra  estava  del  tot 
oberta...  Vaig  adonarmen,  y...  Qu’es  pur 
l’amor!...  Qu’es  apreciat  quan  pot  donàrseli 
carni  sense  fre!...  Dintre  aquell  march  dugas 
tíguras  s’abrassan. ..  Un  petó...  y  un  altre... 
Y,  enllassadas  sas  mans,  surten  à  veure  la 
Natura  feconda  que’ls  diu  ab  son  mut  llen- 
guatje:  ((Estimeuvosb) 

Passà  una  estona.  Aquell  interior,  ilumi- 
nat  per  una  llum  verda,  s’animà...  Y  l’amor, 
y’is  sentiments  de  la  joventut,  portaren  en 
sa  efervescencia  folla  à  aquells  dos  cossos  à 
la  sublim  unió. . . 

Y  la  llum  verda  s’apagà... 

En  ma  pensa  vaig  ohir  al  Poeta: 

...s’estiman  més  que’ls  altres... 
ison  fadrins  tots  dos? 

Y  la  Natura  va  fer  brillar  sas  estrellas, 
cridar  sos  aucells  y  embaumar  l’ambient,  y 


s’ohi  l’himne  del  goig,  del  plaher...  de  la 
Vida. 

Y  baixi  d’aquellas  cimas  ab  el  cor  fort 
y  alegroy,  admirant  la  Natura  somrihenta  y 
creadora...  Visca  l’Amor!... 

J.  Puig  Pujadas. 

TRETS  DE  FONA 
viu 

El  curiós  en  marxa,  ó  la 

META  DE  LA  CURIOSITAT. 

— iSabriau  dirme,  bon  homequ’estéu  pes¬ 
cant  en  aquesta  roca,  quànt  hi  hà  d’aqui  à 
vila? 

— Depèn  del  pas  que  portéu,  y  del  cami 
que  trihéu. 

— Faig  kilómetre  per  quart. 

— Donchs,  per  la  carretera,  hi  posaréu  mit¬ 
ja  hora. 

— {Es  bona  carretera? 

— No  es  dolenta.  Si  teniu  cuydado  d’aga- 
farla  vora  à  vora,  no  hi  trobaréu  ni  un  roch, 
y  fins  vos  faràn  ombra’ls  fruyters  marge- 
nals. 

— {No  hi  hauria  un  altre  cami,  per  hont  se 
fes  més  à  via? 

— Pla  que  hi  es!  Vorejant  el  rocàm,  hi  po- 
satéu  un  quart  per’arribar  à  vila. 

— {Y  es  bo’l  cami? 

— Oh,  caminant!  Vos  ho  voldríau  tot!  El 
cami  es  dolent  com  totas  las  dresseras.  Per 
mica  que  vos  distreguéu,  hi  perdréu  la  vida. 
Las  dresseras,  bé  ho  sabéu,  acostuman  à  és¬ 
ser  fondas,  ahont  ay  de  vos  si  vos  hi  atrapa 
l’ayguat,  ó  altas,  ab  l’abim  de  brasset. 

— Vos  quan  anéu  à  vila,  bon  home,  d’aqui 
estant,  {ho  feu  pel  cami 
ral  ó  la  dressera? 

— Perdonéu,  vianant: 
això  no  teniu  dret  à  pre 
guntarmho! — 


LLUYTA 

Es  l’hora  en  que  la  Nit  el  seu  imperi 
ha  de  cedir  al  Jorn.  En  l’hemisferi 
tot  es  fosca  y  quietut,  calma  y  misteri... 
Las  llums  del  jorn  comensan  à  apareixe, 
mes  las  ombras  no’s  volen  desvaneixe 
y  sembla  que  la  fosca  al  cel  s’aferra; 


la  Nit  vol  persistir,  y  en  cel  y  terra 
l’Ombra  y  la  Llum  entaulan  sorda  guerra. 

Y  la  lluyta  segueix  terrible  y  muda... 

Mes  de  repent,  com  per  donar  ajuda 
à  la  claror  qu’en  l’ombra’s  veu  perduda, 
el  Sol  s’aixeca  rera  la  montanya... 

L’Ombra  expira  vensuda,  y  la  Llum  guanya. 

Xavier  Zengotita  Bayona. 

DE  COM  EN  MAETERLINCK 

ES  VIU 

— No  hay  que  dudar,  esta  yerto, 
ya  expiró — dijo  el  doctor. 

Y  el  enfermo: — No,  senor, — 
le  contestó — no  estoy  muerto. — 

El  médico,  que  lo  oyó, 
miràndole  con  desprecio, 
le  replicó:  —  ,Calle  el  necio! 
iQuerrà  saber  mas  que  yo? — 

Anònim. 

Ojo ,  noy!  Molt  ojo ,  noy! 

No  fassis  com  en  Budoyl 

Farré  — Ditxos  catalans. 

Donchs,  velshiaquí  que’l  noy  maco  Josepet  Carner, 
el  pretensiós  Virgilius  dels  Jochs  Florals  de  1900,  e! 
patumesch  Plantus  de  la  Revista  de  la  Lliga  Espiritual 
de  Nostra  Senyora  de  Montserrat,  el  baylet  escotorit  que 
té  arrendada  la  flor  natural  en  tots  els  certàmens  fo¬ 
rans,  jura  y  perjura,  fent  salts  pera  surtir  de  la  pollera, 
ab  la  gorra  de  cop  de  gayrell  y  ab  una  tossuderia  prò¬ 
pia  de  canalla  mal  criada,  que’l  poeta  belga  Maurici 
Maeterlinck,  l’autor  de  La  Intruse  y  La  Princesse  Ma- 
leine ,  es  mort,  y  que  tot  lo  qu’en  aquests  últims  temps 
s’ha  publicat  ab^son  nom,  es  d’un  seu  cosí,  que  també’s 
diu  Maeterlinck  y  també’s  diu  Maurici. 

Ja  li  vaig  dir  una  vegada,  amich  Josepet,  y  sens  enfu- 
rismarme  gens  ni  mica  (1),  qu’havía  fet  una  planxa  y 
qu’en  Maurici  Maeterlinck  era  tan  viu  com  tots  els 
vius  (2).  Ara,  després  d’haver  llegit  en  La  Universitat 
Catalana  la  mena  d’ article-garbuix  en  el  que’rn  surt  ab 
la  invenció  del  cosí  del  poeta,  li  torno  a  dir  qu’ha  fet 
planxa,  donchs  de  Maurici  Maeterlinck  poeta,  escriptor 
y  dramaturch  celebrat,  no  n’hi  hà  més  que  un  en  tot  el 
món,  el  qual  no  sols  es  viu,  sinó  que,  per  ara,  sembla 
que  no  té  gens  deganas  de  morirse,  donchs  fa  poch  oue 
s’ha  casat  ab  una  artista  molt  maca,  la  Georgette  Le- 
blanc,  que  fou  la  que  interpretà  la  protagonista  del  seu 
darrer  drama  Monna  Vanna,  estrenat  à  París  durant  el 
passat  mes  de  maig. 

El  poeta  Maeterlinck  pot  tenir  tots  els  cosins  que 
vulgui,  y  fins  poden  ésser  poetas  (no  à  tall  de  Carner, 
sinó  à  tall  de  Maeterlinck),  peró  de  Maeterlinck  emi¬ 
nent  y  cèlebre  repeteixo  que  no  n’hi  hà  més  que  un, 
l’autor  de  Pelléas  et  Melisande ,  de  La  vie  des  abeilles  y 
de  Monna  Vanna  à  la  vegada,  el  qual  disfruta  de  molt 
bona  salut,  se  fa  uns  grans  tips  d’anar  en  automóvil,  y 
aviat  gaudirà  las  delicias  de  la  paternitat.  Ja  veu  si’n  sé 
de  cosas  d’en  Maeterlinck!...  Vosté  diu  qu’à  mi  m'agra¬ 
da  donar  copets  à  la  espatlla  als  grans  poetas  per  quins 
tinch  predilecció.  Tant  com  copets  à  la  espatlla  no, 
perque  aixó  son  brometas  barceloninas  que  potser  se 
fan  en  els  círculs  de  poetas  que  vosté  freqüenta,  peró 
que  al  extranger,  y  entre  gent  com  cal,  no  estàn  bé 
ni  son  permesas.  Ara,  que  m’agrada  fermhi,  es  clar  que 
m’agrada.  Sempre  es  més  agradable  feria  petar  ab  un 
Maeterlinck,  ab  un  D’Annunzio,  ab  un  Guimerà  ó  ab 
un  Maragall,  que  son  veritables  poetas,  que  no  pas  ab 
un  gall  d’indi  farsit  de  pansas  com  vosté,  qu’ab  tot  y'is 
seus  pochs  anys  ja’m  ’rngina  una  cabellera,  un  rosat  de 
galtas  y  un  garbo,  francament,  molt  sospitosos. 

Creguim,  Josepet,  no  s’ofusqui,  no  me’l  vulgui  matar 


(1)  No  nhe  fet  may  de  rebequerías.  Aixó  queda  per 
vosté  que,  segons  m'han  dit ,  entre  estrofa  y  estrofa  encara 
rosega'l  bergansí, 

(2)  Molt  més  que  vosté ,  desde  luego. 


al  pobre  Maeterlinck,  miri  qu’aixó  pot  ésser  una  ma¬ 
nia,  y  de  las  manías  ne  venen  cosas  pitjors!...  Miri 
que  fora  molt  sensible  que  l’haguessim  de  portar  à  la 
torre  per  assessí  d’en  Maeterlinck!  Es  ilusió  seva,  espe- 
jismos  de  <ila  loca  de  su  casai>. 

En  Maeterlinck  es  viu,  y  totas  las  obras  queportan  el 
seu  nom  son  d’ell.  Miri:  tinch  precisament  sobre  la 
taula  la  seva  última  obra:  una  colecció  d’articles  molt 
interessants,  que  baix  el  tí tul  de  Le  Temple  enseveli , 
ha  publicat  l’editor  Fasquelle  de  París.  En  una  de  sas 
primeras  planas,  avans  de  la  portada  interior,  diu  lo 
següent,  que  per  sí  sol  destruheix  totas  las  afirmacions 
de  vosté  y  confirma  no  sols  qu’en  Maeterlinck  es  viu, 
sinó  que  de  Maeterlinck  poeta,  escriptor  y  dramaturch, 
no  n’hi  hà  més  que  un. 

La  portada  groga  del  llibre  diu  (3): — Maurice  Mae¬ 
terlinck — Le  Temple  enseveli — Septieme  mille — Paris 
— Bibliothcque-Charpentier  —  Eugéne  Fasquelle ,  editeur — 
11,  rue  de  Gienelle,  11 — iqo2 — Loits  droits  reservés. 

Bueno:  ara  en  una  de  las  primeras  planas,  diu  també: 
—  Ouvrages  du  MÈME  AUTEUR—  (Del  mateix  autor , 
<eh?) — Serres  chaudes  (poésiesj...  1  vol. — Théatre... 
3  vol...  (4), — L’Ornement  des  Noces  spiritueldes 
de  Ruysbroeck  l’Admirable,  traduit  du  flamand  el 
précédé  d'une  Lniroduction...  1  vol. — Les  Disciples  a 
Sais  et  les  Fragments  de  Novalis,  iraduits  de 
l  allemand  et  précédés  d'une  Lntroduction...  1  vol.  (5). — 
Album  de  douze  chansons ...  1  vol.  (6). — Le  Tresor 
des  Humbles  (12è  mille)...  1  vol...  (7)  — La  Sagesse 
et  la  Destinée  (13è  mille)...  1  vol.  (8). —  La  Vie 
des  Abeilles  (12è  mille)...  1  vol.  (9). — Monna 
Vanna,  piece  013  actes...  /  vol.  (10). 

Tranquilísinse,  donchs,  tots  els  que,  segons  va  dirme 
l’amich  Soler  y  Escofet,  estavan  alarmats  per  las  noti- 
cias  fúnebres  que’l  noy  ?naco  havia  escampat  referents  à 
la  mort  d’en  Maurici  Maeterlinck.  Tot  son  bolas  d’en 
Carner. 

L’esmentat  poeta  belga  es  ben  viu,  y  si  té  cosins 
qu’escriguin  tant  se  me’n  dona,  donchs  pera  mi,  ja  he 
dit  que  de  Maeterlinck  no  n’hi  hà  més  que  un:  l’autor 
de  totas  las  obras  que  acabo  d’enumerar  y  que  constan 
en  son  llibre  publicat  recentment  à  París. 

Ja  veuhen,  per  lo  tant,  que’ls  morts  que  mata’l  precoz 
baylet,  sol  ple  de  promesas  qu'apunta  en  el  cel  de  la 
poesia  catalana,  gosan  tots  de  bona  salutl 

No  hi  hà  més,  Josepet:  ha  fet  planxa  doble.  Consolis 
guanyant  la  flor  natural  en  el  certamen  dels  Josepets,  y 
fassis  de  pas  tallar  bé  las  unglas  per  aquella  institutriu 
inglesa  que  ja  se  sab  d’ahónt  la  va  raptar ,  y  al  mateix 
temps  no  estarà  de  més  que’s  fassi  ensenyar  de  modos 


(3)  LLo  copio  al  peu  de  la  lletra  pera  tréurel  de  dubtes. 

(4)  En  aquests  tres  volums,  que  tinch  à  sa  disposició, 
nova  edició  de  sas  obras  dramàlicas  editada  per  en  La- 
comblez  de  Bruxellas,  hi  hà:  La  Princesse  Maleine, 
L’Intruse,  y  Les  aveugles,  en  el  primer;  Pélléas  et 
Melisande,  Alladine  et  Palomides,  Interieurjy  La  mort 
de  Tintagiles,  en  el  segón;  y  en  el  tercer:  Aglavaine 
et  Selysetie,  escrita  en  i8çó,  Ariane  et  Barbe-Bleue, 
en  içoi ,  y  Sceur  Beatrice,  també  en  içoi. 

(5)  Li  recomano  la  lectura  d'aquestas  dugas  obras. 
Potser  no  las  entendrà ,  peró  próbiho. 

(6)  Son  admirables  y  van  superbament  ilusiradas. 

(7)  f  Ho  veu,  Josepet ,  cóm  el  Tresor  dels  humils  es 
del  azitor  de  La  Intrusa?  Ah,  tossut! 

(8)  Aquest  llibre  es  magnífich.  Llegéixil ,  peró  sens 
estargirne  res. 

(9)  f Ho  veu,  noy  maco,  cóm  La  Vida  de  las  Abe- 
llas  es  escrita  per  en  Maeterlinck  de  Pélleas  et  Melisande! 
Rebech,  més  que  rebech! 

(10)  Vaja,  tqué  hi  diu  ara ? 

per  aquell  preceptor  alemany  a  qui  vosté  coneix  y  jo 
també.  No's  cregui  que  li  digui  pera  tornarli  cap  pilo¬ 
ta:  res  d'aixó.  Vosié  tenia  intenció  de  ferir  ab  la  mos¬ 
segada  final  del  seu  article,  peró  las  sevas  dents  son 
tovas  encara.  Ah!  Li  adverteixo  qu’es  en  va  que  insis¬ 
teixi  en  assessinar  al  pobre  Maeterlinck;  pot  dir  totas 
las  beneyterías  que  vulgui,  que  no  li  contestaré  pas, 
donchs  ja’m  dol  la  tinta  y  1  paper  qu  he  gastat  pera 
rebatre  las  sevas  afirmacions  y  pera  esbotzar  las  bufe- 
tas  plenas  de  vent  que,  com  vosté,  tant  presumen  par¬ 
lant  de  lo  que  no  saben.  Y  ara  prou,  qu’encara  li 
daria  car  tel! 


vV 

Tots  els  teatres  se  preparan  à  inaugurar 
la  temporada  coincidint  ab  las  festas  de  la 
Mercé.  Ab  tal  motiu  s’anuncian  novetats  de 
que  oportunament  donarém  compte.  Per  ara, 
res  de  nou.  Al  teatre  de  las  Arts  donaren, 
tancant  la  primera  serie  de  las  «Vetlladas 
Avenir»,  Las  Tenazas ,  de  l’Hervieu,  y  La 
faula.  De  la  primera  ja’n  parlarem  no  fa 
gayre  temps,  quan  ens  la  donà  al  Principal 
la  companyia  francesa  que  darrerament  va 
visitarnos.  La  segona  es  un  quadro  dramà- 
tich  realista  molt  intens.  De  desitjar  es  que 
no  s’acabin  aqui  las  «Vetlladas  Avenir»,  y 
que  una  segona  serie  de  representacions  es- 
cullidas  segueixi  à  la  qu’ara  tant  éxit  ha  ob¬ 
tingut.  Al  teatre  de  la  Gran  Via  hi  ha  debu¬ 
tat  la  companyia  de  la  simpàtica  Vitaliani,  la 
infatigable  actriu  qu’ab  tanta  fe  y  entus- 
siasme  cultiva  l’art.  Li  doném  la  més  coral 
benvinguda.  Als  demés  teatres,  res. — T. 

Nostre  estimat  amich  Joseph  M.a  Carbo¬ 
nell  inaugurarà  à  primers  del  vinent  octubre 
sa  nova  Acadèmia  Musical  [(Balmes,  7,  3 ,er ) , 
en  la  que  s’hi  donaràn  llissons  de  solfeig, 
piano,  composició  é  historia  de  la  música,  y 
ahont  ademés  s’hi  organisaràn  quinzenal¬ 
ment  audicions  de  música  de  cambra  d’autors 
clàssichs  y  moderns,  à  las  que  podràn  assis- 
tirhi’ls  deixebles  de  la  mateixa  Acadèmia. 


Els  suscriptors  y  lectors  de  Joventut  que 
també  ho  son  de  Catalunya  Artística  hauràn 
vist  ab  sorpresa  la  publicació  en  abdós  pe- 
riódichs,  y  en  una  mateixa  setmana,  d’un 
mateix  article.  Ens  referim  à  El  cant  de  la 
bruixa  y l  de  la  sirena ,  del  senyor  Sabater  y 
Mur,  qu’aparegué  en  nostre  número  133. 

L’autor  ens  havia  enviat  dit  article  fa  molt 
de  temps,  y  nosaltres  l’acceptarem,  mes  una 

coincidència  feu  creure  al  senyor  Sabater  y 
Mur  que  no  l’haviam  de  publicar,  y  pensà 
justificadament  que’n  podia  fer  us.  Sens 
aquest  mal  entés,  ni  Catalunya  Artística  ni 
Joventut  haurian  estampat  un  trevall  quina 
publicació  simultània,  dadas  las  condicions 
d’admissió  de  trevalls  establertas  en  abdós 
periódichs,  podia  posar  en  ridicul  à  un  y 
altre,  comprometent  la  formalitat  del  autor. 

Pera  evitar  coincidencias  semblants,  ad¬ 
vertim  à  nostres  colaboradors  voluntaris  que 
tot  trevall  enviat  à  Joventut,  mentres  no’s 
publiqui,  deu  considerarse  de  propietat  del 
periódich  durant  mitj  any.  Si  en  aquest  es- 
pay  de  temps  no  s’ha  publicat,  l’autor  podrà 
ferne  us  com  bé  li  sembli. 

Per  demés  es  dir  que’ls  trevalls  han  d’és¬ 
ser  inèdits,  qu’han  de  venir  firmats  ab  el 
nom  auténtich  del  autor,  y  que’ls  originals 
no’s  tornan. 

Ha  mort  à  Olorón  nostre  respectable  amich 
l’eximi  literat  castellà  Enrich  Gaspar,  un  dels 
més  personals  autors  ab  que  comptava  la 
escena  en  que  hi  brillaren  Ayala,  Tamayo  y 
darrerament  Echegaray.  En  Gaspar  era  lo 
que  se’n  diu  un  autor  de  caràcter  propi,  sati- 
rích  remarcable  en  son  género,  y  un  dels  que 
prepararen  las  modernas  orientacions  del 
art.  Fou  el  primer  traductor  à  Castella  de 
nostre  Guimerà,  ab  quinas  robustas  obras 
logrà  aportar  quelcom  de  salut  y  vida  à  un 
teatre  que,  malgrat  sa  brillant  historia,  ja 
semblava  havia  fet  à  tots.  Per  aixó  y  per  ío 
que  com  à  escriptor  valia,  mereix  l’Enrich 
Gaspar  un  bon  recort  de  tots  els  amants 
del  art. 


Publicacions  rebudas: 

Poesies ,  per  Joseph  Falp  Plana.  Es  ben 
recomanable  aquest  aplech  de  poesias,  per 
son  valor  literari  varias  d’el  1  as ,  y  en  con¬ 
junt  per  l’esperit  fondament  catalanesch  que 
hi  traspuha.  L’autor  divideix  el  llibre  en  qua¬ 
tre  parts,  ab  altres  tants  tituls  que  indican 
el  caràcter  de  cada  una  y  que  son  els  se¬ 
güents:  Del  esperit. — Del  cor. — De  la  natura. 
— De  laregió.  Nocreyém  del  cas  citar  deficien- 
cias,  puig  n’hi  trobariam  pocas.  La  versifica¬ 
ció  es  en  general  cuydada.  El  llibre  forma 
un  volúm  en  octau,  imprès  en  la  tipografia 
«L’industria»  Barcelona,  1902.  Preu,  2  pes- 
setas. 

Estudi  hislórich,  artístich  y  arquitectónich 
del  Monastir  de  Sant  Pau  del  Camp  d' aquesta 
ciutat.  Aquesta  obreta,  que  acaban  de  publi¬ 
car  sos  autors  Antoni  Feu  y  Joseph  M.a  Mont¬ 
fort,  fou  guanyadora  del  premi  ofert  pel 
difunt  bisbe  Morgades  en  el  certamen  orga- 
nisat  per  la  secció  de  ciencias,  carreras  espe¬ 
cials  y  bellas  arts  del  «Centre  Escolar  Cata¬ 
lanista»,  l’any  1900.  Se  ven  en  la  mateixa 

parròquia  de  Sant  Pau,  en  la  llibreria  «L’Ar¬ 
xiu»  y  en  el  «Centre  Escolar  Catalanista.» 
Cada  exemplar,  30  cèntims. 

Rosa  de  Jericó ,  delicada  melodia  pera 
cant,  ab  acompanyament  de  piano  o  armo- 
nium,  poesia  de  mossèn  Jacinto  Verdaguer, 
música  de  Robert  Goberna,  publicada  per 
«El  Universo  Musical.» 

Defalliment ,  melodia  pera  baritono  y  con¬ 
tralt,  ab  acompanyament  de  piano;  lletra  de 
Verdaguer,  música  de  Goberna,  y  editada 
per  «El  Universo  Musical»  com  l’anterior. 

La  cansó  del  rossinyol ,  XXVIII  de  las  pu- 
blicadas  pel  «Cançoner  Popular»,  ab  las 
acostumadas  notas  folklóricas  y  un  dibuix 
alusiu  d’en  Culell.  Preu,  10  cèntims.  Dipòsit, 
Rambla  de  Sant  Joseph,  1 1,  Barcelona. 

El  cartell  anunciador  de  la  festa  major  de 


Tiana,  qu’haurà  tingut  lloch  del  13  al  18  del 
corrent.  Es  obra  de  Dalmau  y  ha  sigut  molt 
ben  editat  pel  Centre  Editorial  Artístich  d’en 
Miquel  Segui. 

El  cartell  anunciador  del  Diorama  anima- 
do  (plassa  del  Bonsuccés,  3),  original  d’en 
Labarta  y  tirat  per  la  casa  Henrich  y  C.a  La 
inauguració  de  dit  diorama  està  anunciada 
pera’l  dia  23  en  el  cartell-programa  de  las 
festas  de  la  Mercè  que  publicà  l’Ajuntament 
de  Barcelona. 

El  coleccionista  de  tarjetas  postals  nostre 
amich  en  Lluis  Bartrina’ns  ha  enviat  varis 
exemplars  de  l’última  qu’ha  publicat,  dibui¬ 
xada  per  en  Riquer:  dibuix  qu’es  una  deli¬ 
cada  alegoria  de  las  próximas  festas. 


Fidel  Giró,  impressor. — Carrer  València,  31 1. 

SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO 


CATALUNYA:  Un  any.  .  . . 8  Pessetas. 

»  Mitj  any .  4’  50  » 

»  Trimestre . .  2 '25  » 

ALTRAS  REGIONS  D’ESPANYA:  Un  any..  .  9 

EXTRANGER:  Un  any . .  .  10  Franchs. 

Número  corrent . .  20  Cèntims. 

»  atrassat,  ab  folletins . 40  » 

»  »  sense  folletins . 25  » 


Redacció  y  Administració: 

Plassa  del  Teatre,  6,  entressoL 


NÚMERO  CORRENT . 20  CÍNTIMS 

»  ATRASSAT,  AB  FOLLETINS .  .  40  » 

»  »  SENSE  FOLLETINS.  25  » 


SUMARI: 

Las  tres  solucions,  per  Trinitat  Monegal.— La  Filosofia 
Grega  antiga:  IV  y  últim,  per  Pompeyus  Gener. — 
Florescencia,  per  Pere  Prat  Jabal-lí.— Teatres,  per 
Emili  Tintorer.— En  las  ombras,  per  A.  Bori  y  Fon- 
testà.— Manitinè,  per  Víctor  Oliva. — La  interpreta¬ 
ció  del  «Parsifal»  per  en  M.  Domènech  Espanyol:  I, 
per  Joaquim  Pena.— Riu  avall,  per  L.  Escardot.— 
Novas. 

FOLLETÍ: 

TITELLAS  FEBLES,  per  Frederich  Pujulà  y  Vallés. 
Plech  7. 

NATURA ,  per  John  Ruskin,  traducció  de  Cebrià 
Montoliu.  Plech  17. 


LAS  TRES  SOLUCIONS 

L'article  publicat  en  el  Brusi’l  día  n  del 
corrent  per  nostre  benvolgut  amich  y  co- 
laborador  en  Joan  Maragall,  mereix  ésser 
conegut  y  estudiat  ab  molta  detenció,  no 
tan  sols  pels  catalanistas  y  demés  aymants 
de  Catalunya,  sinó  també  per  nostres  ene- 
michs  y  pels  contraris  al  enlayrament  de 
nostre  terrer  mitjantsant  el  regim  autonó- 
mich,  únich  ab  que’s  podria  salvar  avuy  à 
Espanya  de  la  desfeta  que  sembla  amenas- 
sarla.  La  llegida  aprofitarà  à  aquells  catala¬ 


nistas,  que  creuhen  que  al  defensar  l’auto¬ 
nomia  de  Catalunya  deuhen  seguir  tan  sols 
el  criteri  histórich  sense  veure  la  trascen- 
dencia  qu’en  aquesta  qüestió  hi  té’l  filosó- 
fich.  Als  enemichs,  els  hi  probarà  la  impor¬ 
tància  de  la  missió  del  Catalanisme  en  el 
pervindre  del  Estat  espanyol. 

En  l’esmentat  article,  després  de  fer  notar 
el  fet  de  la  oposició  qu’existeix  entre  l’esperit 
modern  qu’ha  informat  la  vida  actual,  no 
tan  sols  de  Catalunya,  sinó  també  d’altras 
(pocas)  regions  del  Estat  espanyol,  y  l’espe¬ 
rit  vell  de  la  Espanya  vella,  qu’es  el  que 
predomina  en  là  gran  majoria  de  las  demés 
regions,  y  per  tant,  el  que  informa  à  nos¬ 
tres  polítichs  v  governants;  després  de  deter¬ 
minar  y  explicar  las  causas  de  la  existència 
de  tal  anfitesis;  després  de  probar  la  impos¬ 
sibilitat  de  que  predominin  las  pocas  regions 
sobre  las  més,  fent  marxar  al  Estat  per'la  via 
del  veritable  progrés,  nostre  amich  Maragall 
ens  parla  de  las  solucions  que  podrian  resol¬ 
dre  aquest  pahorós  problema,  fill  d’un  tre- 
mendo  dualisme,  y  lograr  que  nosaltres,  els 
catalanistas,  y’is  progressius  de  las  altras 
regions  avensadas,  ajuntéssim  tots  nostres 
esforsos  fins  assolir  la  redempció  del  Estat 
espanyol. 

Tres  son  las  solucions  de  que  parla  en  Ma- 
ragall:  la  providencial,  del  gran  homequ’ho 

arregli  tot;  la  de  la  revolució,  y  la  de  la 
reedificació  del  organisme  sense  destruhir 
res,  mitjantsant  la  voluntat  pacient  dels  ho¬ 
mes,  solució  que  l’autor,  ab  molta  rahó, 
anomena  heroica  ó  dels  héroes. 

Sens  anim  de  rectificar  lo  dit  per  nostre 
amich,  tractarém  de  las  tres  solucions  de 
que’ns  parla  ab  la  intenció  d’aclarar  quel¬ 
com,  atenentnos  al  nostre  modo  de  pensar. 

La  primera  solució,  la  del  home  salvador, 
la  del  redemptor  del  Estat  espanyol,  es  im¬ 
possible.  En  efecte,  ó  aquest  home  estarà  en 
consonància  ab  l'esperit  del  poble  qu’ha  de 
salvar,  ó  bé  serà  un  sér  exótich  en  son  país, 
qu’havent  respirat  l’ayre  dels  paissos  aven-" 
sats,  qu’havent  estudiat  ab  arreglo  à  lo  qu’en 
matèria desociologia  ensenyan  els  gransmes- 
tres,  ha  tornat  à  son  terrer  ahont  s’hi  ha  de 
trobar  tan  extranger  com  ho  son  las  doctri- 
nas  que  professa.  En  el  primer  cas,  no  es 
l’home  res  més  que  un  instrument  de  que’s 
serveix  el  poble  (malgrat  sigui  inconscient¬ 
ment)  pera  implantar  lo  que  vol  y  sent,  en¬ 
runant  vellas  institucions,  modificantne  d’al- 
tras  y  aixecantne  de  novas:  cambiant  aixís 
la  vella  organisació  del  Estat.  No  seria  ell  el 
creador,  no,  sinó  tan  sols  l’encarregat  de 
posar  en  pràctica  las  novetats  que’l  poble 
coneix  ó  pressent,  ó  al  menys  està  ja  prou 
educat  pera  coneixe  y  estimar  una  volta  po- 
sadas.  Sols  alashoras  sa  obra  serà  de  durada: 
la  llevor  haurà  sigut  sembrada  en  terrer  bo  y 
ben  afemat,  y  la  planta  naixerà  y  pendrà 
ufana,  y’is  compatricis  del  salvador  podràn 
continuar  sa  obra,  puig  compendràn  la  idea 
de  son  mestre. 

Mes,  en  el  segón  cas,  es  possible  que  l’ho¬ 
me,  el  redemptor,  en  mérit  de  sa  forsa  supe¬ 
rior  y  sugestionant  à  sos  compatricis,  fassi 
quelcom,  peró  sa  obra  durarà  lo  que  sa  vida; 
es  possible  que’n  quedi  rastre,  mes  no  lograrà 
may  fer  lo  que  deu  ésser  obra  de  varias  gene¬ 
racions  ó  sigui  educar,  instruhir,  y  predicar 
novas  doctrinas,  preparant  el  terrer  en  que 
deuhen  ésser  posadas  en  pràctica  ab  temps  y 
parsimònia.  La  llevor  caurà  en  terrer  dolent 
ple  d’herbas  y  esbarzers,  y  si  res  ne  naix,  serà 
una  planta  raquitica  y  esquifida,  y  quan  ell 
falti  no  hi  haurà  ningú  ab  prous  coneixe¬ 
ments  y  forsas  pera  continuar  1’  obra. 


La  gran  mestra  de  la  vida,  la  Historia,  ens 
ofereix  cassos  d’abdugas  classes, en  que’s  veu 
demostrat  lo  que  acabém  d’apuntar:  l’obra 
del  home  que  representa  l'esperit  de  son  po¬ 
ble  ha  sigut  abundosa  y  de  llarga  durada; 
l’obra  tan  sols  del  home  ha  durat  l’espay 
d’un  mati. 

La  segona  solució  es  la  revolució.  Heus- 
aqui  una  paraula  màgica,  que  à  uns  encisa y 
enlluherna  fins  al  extrém  deferlos  corre  ade- 
lerats  vers  ideals  impossibles,  y  als  altres  els 
hi  infundeix  una  por  cerval,  un  terror  que 
paralisa  sas  facultats  y  sos  membres  y’Is  dei¬ 
xa  impossibilitats  d’avensar  un  sol  pas  en  el 
camí  de  la  vida  de  la  societat. 

La  revolució,  que  pera  exteriorisarse  ha 
d’haver  existit  per  llarch  temps  en  el  terrer 
de  las  ideas,  pot  ésser  violenta  ó  pacifica:mes 
sempre,  avans  de  manifestarse,  ha  d’haver 
tingut  lloch  un  cambi  en  el  modo  de  pensar 
en  gran  part  del  poble.  Es  indubtable  qu’en 
Maragall  en  son  article’s  refereix  à  la  revo¬ 
lució  violenta  al  dir  que  no  hay  fuerzas  para 
hacerla ,  ni  niucho  menos  para  resistiria  una 
vez  hecha.  Estém  d’absoluta  conformitat.  A 
més,  ens  espanta’l  pensar  en  la  reacció 
qu’en  si  porta  tota  revolució  violenta.  Aques¬ 
ta  es  cega,  destruheix  per  destruhir,  enruna 
las  institucions  socials  sense  mirar  si  s’han 
de  conservar  ó  no,  y  al  destruhir  comen- 
sa  per  baix  y  no  per  dalt,  sense  recordar 
que  l’edifici,  sense  fonaments  ni  base, ’s  des¬ 
plomaria  causant  milers  de  victimas,  y  dei¬ 
xant  à  la  societat  sens  un  lloch  de  reculli- 
ment,  que  deurian  aixecar  depressa  y  de 
qualsevol  modo;  destruheix  institucions  ad¬ 
mirables  y  fortas  é  inutilisa  materials  que 
foran  bons  pera  las  novas  construccions,  sen¬ 
se  mirar  si’n  té  d’altres  à  mà  que  siguin 
apropiats.  Aquesta  revolució  no  es  may  filla 
única  y  exclussivament  de  la  voluntat  dels 
homes,  sinó  qu’ho  es  deia  marxa  de  las  ideas, 
que  tot  d’una’s  troba  parada  é  impossibilita- 
da  d’exteriorisarse,  y  alashoras,  aquestas,  en 
mèrits  de  sa  forsa  expansiva,  explotan  y  om- 
plan  la  societat  de  runasy  victimas  sagnants. 
El  gran  exemple  que  d'ella  tenim  es  la  Re¬ 
volució  francesa  del  89.  Quàntas  y  quàntas 
victimas  inútilsl  Quàntas  y  quàntas  institu¬ 
cions  que  devian  ésser  respectadas  caygueren 

trossejadas!  Qué  mal  creadas  foren  las  novas 
y  qu’artificials  resultaren!  Y  per  ultim,  vin¬ 
gué  la  reacció,  que  fou  tremenda:  primer  un 
dictador,  Napoleón,  després  altra  volta’ls 
Borbons,  y  després  novas  revolucions...  De 
aquestas  revolucions  ne  son  verament  cau- 
sa’ls  governants  y  las  classes  directoras  de 
la  societat  quan  no  fan  cas  de  la  opinió, 
quan  no  volen  implantar  las  reformas  en  son 
temps,  quan  posan  un  obstacle  al  lliure  curs 
de  las  ideas.  Ben  clar  ho  diu  Lord  Macaulay 
en  un  de  sos  discursos  parlamentaris,  al  re- 
ferirse  à  la  Revolució  francesa:  «No  volgue¬ 
ren  aguantar  à  n’en  Turgot  y  tingueren  d’a¬ 
guantar  à  n’en  Robespierre.» 


L’última  solució  es  la  reedificació  de  tot 
sense  destruhir  res,  à  fí  de  que  no  caygui  la 
casa,  mercè  à  la  voluntat  pacient  dels  homes. 
Aixó  al  meu  entendre  es,  en  altres  terrnes, 
la  revolució  interna,  que  al  manifestarse  al 
món  extern  ho  fa  d'una  manera  sorda,  lenta 
y  pacífica.  Las  ideas  entran  en  las  inteligen- 
cias  dels  homes  estudiosos,  son  predicadas 
pels  apòstols  y  escoltadas  per  la  gent,  y’Is 
governants  deuhen,  no  tan  sols  no  posarhi 
obstacles,  sinó  ajudarhi  tol  lo  possible,  dei¬ 
xant  sos  llochs  als  altres  si’s  troban  inútils 
pera  ferho.  Aquesta  revolució  destruheix 
també,  es  ben  cert,  peró  previ  estudi  y  ab 
cuydado;  comensa  enrunant  els  edificis  per 
dalt,  guardant  las  despullas  per  si  n'hi  hà 
que  puguin  ésser  útils;  conserva  las  institu¬ 
cions  bonas  y  modifica  las  defectuosas  sus¬ 
ceptibles  de  reforma,  y  ensemps  n'aixeca  de 
novas  que  son  necessarias  per  las  circunstan- 
cias  del  temps.  Y  al  ferho,  aprofita’ls  vells 
materials  que  son  bons  y  n’emplea  de  nous 
que  ja  té  preparats.  En  aquests  cassos  els 
individuus  de  la  societat  son  vers  directors  de 
la  construcció  dels  nous  edificis  y  del  arreglo 
dels  vells;  cumpleixen  lo  que  diu  en  Taine, 
en  sa  obra  Origines  de  la  France  Contempo- 
raine  (prólech),  al  parlar  de  la  organisació 
politica  de  son  pais:  «//  me  paraissait  qu'nne 
maison  ne  dnit  étre  construite  pour  l'archi- 
lecle ,  ni  pour  elle  mème,  mais  pour  le  propriè- 
taire  que  va  à  s'y  loger.n  Y  tot  deu  ferse  à 
copia  de  temps,  sense  pressa,  procurant  que 
hi  hagi  las  menys  víctimas  possibles.  L’obra 


de  la  revolució  pacifica  es  eterna,  v  sa  tasca 
no  acaba  fins  arribar  à  assolir  l’estat  perfecte 
de  la  societat. 

En  Maragall,  al  explicar  aytal  solució, 
parla  de  la  tasca  qu’està  encarregada  als  in¬ 
dividuus  del  Estat  espanyol  aymants  del 
progrés,  dihent  que  «els  espanyols  nous  han 
d’improvisarse  polítichs  alternant  ab  els  po- 
litichs  vells,  y  ferse  consentir  per  ells  sense 
contaminarse  de  llur  esperit;  han  d’introdu- 
hirse  en  els  organismes  caduchs  sens  ésser 
repelits  pels  mateixos,  trevallarlos  fortament 
sense  que’ls  hi  quedin  à  las  mans  fets  pols, 
y  sanejarlos  lentament  sense  morir  entre¬ 
tant  en  sa  mefitica  atmosfera;  han  de  crear 
una  opinió  pública  moderna  comensant  per 
crear  interessos  y  necessitats  modernas  en  la 
massa  d'un  pais  quasi  africà;  han  de  lluytar 
contra  la  ignorància  sense  soliviantarla, 
contra  la  peresa  y  la  inhabilitat  sense  des¬ 
encoratjaria,  contra  tots  els  vicis  nacionals 
sens  irritar  l’amor  propi  nacional  que's  fun¬ 
da  en  ells  y  precaventse  de  son  contagi.  Han 
de  sufrir  desencants  sense  desanimarse,  tre- 
mendos  retrocessos,  y  tornar  à  comensar  ab 
la  mateixa  constància  que  si  haguessin 
avensat;  improperis,  calumnias  y  amenas- 
sas  d'aquells  mateixos  à  quins  volen  redimir; 
y  mostrarse  valents  sense  lluyta.  Y  per  de- 
munt  de  tot  aixó  han  de  resignarse  à  no 
veure  cap  fruyt  de  sa  obra  y  llegaria  à  novas 
generacions  per  si  poden  arribar  à  realisarla; 
estant  al  propi  temps  preparats  à  que  qual¬ 
sevol  dia  forsas  exteriors  vinguin  à  destru- 
hirla  definitivament  en  sas  propias  mans.» 
Es  dir  que  la  missió  dels  reformistas  es 
obra  de  titans,  d’héroes  llegendaris,  dels 
Cavallers  de  la  Taula  Rodona;  es  un’obra 
que  sols  se  podrà  empendre  ab  fe  y  ab  espe- 
ransas  d’éxit  quan  de  las  altras  regions  que 
semblan  mortas  ne  surti  un  alé,  un  fort  es¬ 
clat  de  vida  nova  que’ns  demostri  qu’estàn  à 
punt  de  compendre  y  comensar  la  gran  obra 
regeneradora. 

De  la  dificultat  de  la  missió,  si  no  impossi¬ 
bilitat,  n’està  tan  convensut  en  Maragall 
com  nosaltres.  En  son  escrit  s’hi  troba  un 
pessimisme  aclaparador,  que  també  sentim 
y  que  à  fe’ns  entristeix  fins  al  fons  de  nostra 
ànima. 

Es  cosa  evident  per  demés  que  las  tres 
solucions  tenen  una  base,  un  fons  comú, 
sense  la  que  res  se  pot  lograr,  ni  ellas  po- 
drian  existir,  y  es  la  marxa  progressiva  de 
las  ideas,  un  cambi  en  la  educació  é  ilustra- 
ció  del  poble;  es  dir,  la  revolució  interna. 
^Existeix  aquesta  en  totas  las  regions  del 
Estat  espanyol?  ^Se  manifesta,  sigui  ja  en 
llibres,  ja  en  periódichs,  fora  de  certas  re¬ 
gions?  il·la  informat  à  cap  dels  esperits  de  las 
lleys  ó  discursos  de  nostres  politichs  ó  go¬ 
vernants? 

Nosaltres,  convensuts  d’aquesta  impossibi¬ 
litat,  no  sentintnos  de  la  fusta  dels  héroes, 
ens  dedicarém,  esperant  millors  temps  y  al- 
tras  ocasions,  à  fer  tot  lo  possible  pera  que 
Catalunya  avensi  en  el  camí  del  progrés,  ja 
moral,  ja  material.  Y  al  trevallar  per  l’avens 
de  Catalunya,  contribuhim  à  la  restauració 
de  la  Espanya  de  que  formém  part,  puig  es 
indubtable  que’l  que  vol  perfeccionar  la  part 
que  li  està  encarregada  d’un  organisme, 
vol  contribuhir  à  la  millora  d’aquest. 

Nosaltres  ens  honrém  formant  part  de  la 
joventut  catalana  que,  segons  diu  en  Mara- 
gall,  «idolatra  per  demunt  de  tot  la  seva  Ca¬ 
talunya:  no  veu  terra  com  aquesta  terra;  son 
poble  com  à  poble  escullit,  y  la  llengua  que 
parla  bella  com  cap  més.  Y  veu  en  aquesta 
Catalunya  una  gran  missió,  pera  la  qual  ne¬ 
cessita  de  tota  sa  puresa;  necessita  concen- 
trarse  y  viure  exclussivament  sa  vida  pròpia 
pera  ésser  model  de  pobles  en  la  vida  inter¬ 
nacional  d’una  humanitat  futura:  una  huma¬ 
nitat  de  petitas  nacionalitats  puras  que  s’a¬ 
grupin  per  afinitats  sense  barrejarse,  for¬ 
mant  una  hermosa  varietat  adaptada  à  la 
varia  naturalesa  de  las  terras,  ab  un  Has 
intim  d’amor  que  sigui  l'única  unitat  de  tots 
els  pobles  del  món.» 

Nosaltres  somniém,  com  diu  nostre  amich, 
y  no’l  volém  destruhir  nostre  bell  somni, 
qu’à  voltas  guardém  ab  voluptuositat  en  el 
fons  de  nostra  ànima:  somniém  en  una  pa- 
tria  que  serà  gran,  inmensa,  única,  que  con¬ 
tindrà  à  tota  la  humanitat,  patria  en  que  hi 
regnaràn,  ensemps  que  seràn  els  llassos  de 
unió,  l’Amor  y  la  Llibertat. 

Y  somniém  que  dintre  aquesta  patria  gran 
hi  hà  l’altra,  la  petita,  la  nostra  benvolguda 


mare,  societat  en  que  tots  hi  estarém  lligats 
per  la  comunitat  d’origen,  de  rassas,  de  llen- 
guas,  de  costums,  d’historia,  de  las  grande- 
sas  y  miserias  assolidas  en  comú,  patria  que 
volém  qu’al  entrar  à  formar  la  gran,  pugui 
ferho  sense  rosir,  sense  baixar  gens  ni  mica’l 
cap,  que  sigui  digna  d’estar  al  costat  de  las 
més  avensadas  nacions. 

Nosaltres,  mentres  seguirém  nostra  tasca, 
als  governants  que’ns  tiranisin,  calumnihin 
y  befin,  malgrat  nostra  bona  fe  y  santa  in¬ 
tenció,  els  hi  dirém:  «Ay  del  govern  que 
pensa  que  un  moviment  de  la  opinió  públi¬ 
ca,  gran,  ferm  y  seguit,  pot  dominarse  com 
las  bullangas  en  els  carrers!»  (1).  Als  vells 
politichs  intranzigents, . representants  de  la 
Espanya  vella,  momificada  é  intolerant,  als 
qu’en  quant  el  perill  se  ía  amenassador 
pensan  en  las  reformas  ó  concessions,  els 
hi  repetirém  à  cau  d’orella  las  memorables 
paraulas:  «Recordeuvos  d’Irlanda;  recordeu- 
vos  de  cóm  foren  rebudas  en  aquell  pais 
las  concessions  aplassadas  massa  temps. 
Aquella  gran  concessió  qu’en  1801,  en  1813 
y  1815  hauria  guanyat  els  cors  de  milions 
de  personas,  feta  massa  tart  y  feta  pel  te¬ 
mor,  sols  produhí  novas  queixas  y  perills. 
Llissó  semblant  -no  es  prou  pera  ensenyar 
à  tota  una  generació?»  (2) 

Y  seguirém  nostra  via  sense  fer  cas  d’in¬ 
sults  ni  improperis,  y  ensemps  anirém  pre¬ 
dicant  ab  l’exemple  à  germans  y  amichs, 
paisans  y  forasters,  y  fins  als  enemichs,  las 
nostras  doctrinas,  que  à  tothom  admeterém 
en  nostras  íilas  si’s  presentan  ab  coratje  y  bo¬ 
na  voluntat.  Mes  si  algú  cau  y  no  podém  ai- 
xecarlo;  si  algú’s  mor,  ab  respecte  y  veneració 
recordarém  son  nom,  y’l  deixarém  à  un  cos¬ 
tat  del  cami.  Els  morts  y’is  inútils  son  una 
càrrega  massa  feixuga  pera  poderla  dur  en 
la  penosa  ascensió  del  cami  de  la  vida  vers 
l’Ideal. 


(1)  Lord  Macaulay:  Discursos  parlamentaris. 

(2)  Lord  Macaulay:  /</.,  Id. 

LA  FILOSOFÍ A  GREGA  ANTIGA 

IV  Y  ULTIM 


ristóteles  ab  sa  filosofia 
tornava  à  la  bona  època 
de  la  Escola  Jónica,  y’is 
temps  li  eran  contraris. 
Després  d’ell,  els  retórichs 
y’is  oradors  afavorits  pel 
platonisme  adquireixen 
gran  boga.  Tots  abando- 
nan  el  coneixement  de  lo  qu'es ,  per  l’aspira¬ 
ció  de  lo  que  deu  ésser.  Sos  deixebles  li  fan 
traició.  Teofraste  y  Aristóxenes  cauhen  en 
un  empirisme  groller.  Dicearch,  Stratón  y 
Aristón  s’exageran  y  preludian  el  sensua¬ 
lisme  d’Epicur.  Evemero  fa  historia  ab  la 
mitologia.  Xenócrates,  ex  deixeble  de  Pla- 
tón,  obra  una  escola  qu’anomena  Acadèmia 
pera  explicar  Aristóteles,  més  abundant,  peró 
menys  variat  qu’ell.  Tots  se  preocupan  de  la 
moral;  casi  ningú  de  la  Ciència.  Els  cinichs 
afirman,  com  Antistenes,  que  lo  bell  es  lo 
bo,  y  lo  lleig  lo  dolent,  y  aconsellan  el  viure 
segons  la  Naturalesa,  despreciant  las  conve- 
niencias  socials.  Reduheixen  els  deus  à  un 
de  sol,  y  condempnan  la  hipocresia,  ó  sia 
las  reservas  mentals;  més  aviat  se  perden 
en  grosserias  y  en  desvergonyidas  extrava- 
gancias.  Diógenes  viu  en  la  seva  bota  y  pú¬ 
blicament  exerceix  totas  las  funcions  natu¬ 
rals,  inclosas  las  del  matrimoni.  Crates  de 
Tebas  llensa  al  mar  tots  sos  bens,  va  nu  y 
beu  en  la  palma  de  la  mà,  acompanyat  de  la 
seva  amiga  Hiparquia,  qu’abandona  sa  casa 
y  sos  vestits  pera  imitarlo. 

Aristipo  de  Cirena  se'n  va  à  l’Africa  y  pro¬ 
clama  que  la  virtut  consisteix  en  harmònica 
satisfacció  de  totas  las  necessitats  fins  al  més 
prolongat  plaher;  y  Teodor  treu  la  conse¬ 
qüència,  sentant  que  la  veritat  en  sí  no  exis¬ 
teix,  y  que  l’home  deu  atendres  à  las  impre- 
sions  poéticas  y  obrar  d’acort  ab  ellas  pera 
obtenir  el  plaher.  Peró  ihi  hà  plaher  per¬ 
fecte?  pregunta  Egesias,  l’escéptich;  y’s  res¬ 
pon  ell  mateix  que  no,  y  que  lo  bo  no  es  la 
vida,  sinó  la  mort.  Simó  de  Filunte  sosté 
que  tota  ciència  es  vana;  y  Pirrón,  del  prin¬ 


cipi  socràtich  de  que  la  Filosofia  no  deu  te¬ 
nir  per  objecte’l  saber,  sinó  la  virtut,  senta 
la  inutilitat  de  la  Ciència  v  lo  ilusori  de  las 
imatjes  suministradas  pels  sentits. 

La  escola  de  Zenón  de  Chipre,  anome¬ 
nada  estoica  pel  pórtich  (axoa)  en  que  s’havia 
establert,  prometia  conciliar  el  sensualisme 
ab  la  idea  imperativa  d’una  moral  severa. 
Zenón  de  Chipre  fou  el  seu  fundador,  sen¬ 
tant  que  la  Filosofia  es  la  Ciència  de  la  per¬ 
fecció  humana,  la  qual  se  manifesta  no  sols 
en  el  pensament  y’l  coneixement,  sinó  tam¬ 
bé  y  més  principalment  en  els  actes,  subor¬ 
dinant  aixís  à  la  moral,  la  lògica,  y  à  totas 
dugas  la  Filosofia.  Admet  un  Deu  com  à 
lley  suprema  de  tota  la  Naturalesa,  y  causa 
de  tota  forma  y  de  tota  proporció.  A  n’ell, 
donchs,  deu  semblarse  l’Home,  vivint  segons 
las  lleys  naturals,  no  haventhi  més  bé  que 
la  moral,  ni  més  mal  que’l  vici. 

Y  en  aixó  apareix  Epicuri. 

Epicuri  tracta  d’establir  un  sistema  d’acort 
ab  la  Naturalesa,  seguint  la  bona  direcció 
dels  Filosops  Jónichs.  Mes  la  llibertat  de 
Grècia  expirava.  Els  macedonis  havían  for¬ 
mat  l’imperi  grech,  y,  mort  el  gran  Alexan¬ 
dre, ’s  presentà’l  tirà  Antipates.  L’almósfera 
moral  no  estava  pas  prou  serena  pera  formu¬ 
lar  un  sistema  del  Univers  exempt  de  tota 
preocupació.  Y  Epicuri  va  formular  el  seu  ab 
un  fi  moral:  el  d’obtenir  la  tranquilitat  d’àni¬ 
ma  y  resistir  la  desgracia. 

S’ha  calumniat  molt  à  Epicuri,  sobre  tot 
pels  católichs  y’is  cristians  d’altras  sectas. 
Se  l’ha  presentat  com  un  sensualista  lliberti, 
que  invita  à  fer  disbauxas;  aixis  com  à  Pla- 
tón  se  l’ha  enaltit  mostrantlo  com  à  un  gran 
sabi.  Res  més  injust:  ni  Platón  era  un  sabi, 
ni  Epicuri  un  lliberti.  Platón  era’l  suprém 
artista,  el  poeta  de  las  Ideas  y  de  las  frases, 
sense  cap  coneixement  de  la  realitat  de  las 
cosas,  qu’ell  menyspreuhava.  Epicuri  era  un 
home  altament  moral  que  buscava  un  refugi 
en  las  lleys  de  la  Naturalesa. 

Nasqué  à  la  Jonia,  à  Gargeto:  estudià  à 

Atenas,  y  després  va  anarsen  à  Colofon, 
à  Mitilene  y  à  Lampsacos,  ahont  ensenyà 
las  sevas  teorias.  En  aquesta  última  ciutat 
formà  la  seva  escola.  Després  va  tornarsen  à 
Atenas,  ahont  va  comprar  una  casa  de  camp 
rodejada  de  jardins,  y  al  li  hi  va  viure  ab  els 
més  predilectes  dels  seus  deixebles.  A  la  en¬ 
trada  hi  va  colocar  aquest  rótol:  «Tu  qu’arri- 
bas,  aquí  t’hi  trobaràs  bé;  aquí  hi  resideix  el 
goig  y’l  bé  suprém.»  Y  aquest  bé  suprém, 
aquest  goig,  aquest  plaher  elevat,  pera  Epi- 
curi  era  la  felicitat  serena  del  intelecte,  «el 
goig  intelectual  de  la  comprensió,  molt  més 
noble  y  més  elevat  que’l  plaher  sensual, 
donchs  l’esperit  troba  emocions  no  sols  en 
el  present,  com  els  sentits,  sinó  en  el  passat, 
pel  recort,  y  en  l’avenir  per  la  esperansa 
y  las  aspiracions.»  Epicuri,  segons  contan 
els  seus  contemporanis,  y  fins  els  seus  ene- 
michs,  vivia  ab  gran  moderació,  en  con¬ 
còrdia  y  amistat  perfectas  ab  els  seus  dei¬ 
xebles,  formant  tots  ensemps  com  una  fa¬ 
mília  de  costums  senzillas.  L’Antiguitat  no 
ha  pas  conegut  una  vida  més  pura  y  més 
digna.  Essent  bon  patrici,  refusà  tot  honor  y 
tot  càrrech  públich.  Reverenciava’ls  deus, 
peró  may  els  introduhía  en  la  explicació  dels 
fenòmens. 

Té  quelcom  d’Aristipo,  peró  no  es  tan  ac¬ 
tiu  com  ell.  Fa  derivar  la  virtut  del  enteni¬ 
ment  y  de  la  prudència,  dihent  que  pera 
ésser  ditxós  s’ha  d’ésser  just.  Com  tots  els 
seus  contemporanis,  posa  la  Filosofia  y  la 
Metafísica  al  servey  de  la  moral  forsantne 
las  conseqüencias.  Si  estudia  la  Naturalesa 
es  tan  sols  pera  deslliurar  al  home  de  sas 
inquietuts.  «L’estudi  de  Natura,  diu,  deu 
fundarse  en  la  observació  cuydadosa  dels 
fenòmens.  Desde  que  un  deixa  la  observació 
y  s’aparta  de  la  fenomenalitat,  un  ja  està 
fora  de  la  Naturalesa  y  es  arrastrat  per  mil 
quimeras.» 

La  Física  d’Epicuri  es  la  de  Demócrit. 
«Res  no  ve  del  no-res;  sinó,  tot  surtiría  de 


tot.»  «Tot  lo  qu’existeix  es  un  cos.  Tan  sols 
el  buyt  es  incorpori.» 

D’entre’ls  cossos,  els  uns  resultan  de  com¬ 
binacions;  els  altres  son  simples,  y  son  ele¬ 
ments  de  tota  combinació.  L’Univers  es  infi¬ 
nit,  y  per  tant,  infinit  es  també’l  número  dels 
cossos.  Els  àtoms  estàn  en  continuu  movi¬ 
ment,  y  ja  estàn  separats,  ja  s'acostan  y 
s’uneixen.  Y  aixis  de  tota  la  eternitat.  Els 
àtoms  no  tenen  més  propietat  que  la  forma, 
el  volum  y’l  pes.  Els  àtoms  son  més  petits 
que  tot  lo  qu’es  susceptible  d’ésser  amidat. 
El  seu  volúm  ens  escapa,  puig  son  imponde¬ 
rables  à  nostres  sentits  y  ab  els  nostres  me¬ 
dis.  Tampoc-h  podém  ponderar  els  seus 
moviments  ni  las  sevas  formas,  que  sols  co- 
neixém  pels  seus  resultats  fenomenals.  Sa 
lògica  es  sensualista,  en  el  sentit  altament 
especulatiu  de  la  paraula.  No  hi  hà  certesa 
més  qu’en  la  percepció.  L’erro  es  una  reve¬ 
lació  de  percepcions  mal  establertas,  ó  sia 
mal  coordinadas.  El  seu  punt  de  vista  psico- 
lógich  es  el  mateix  que’l  de  Protàgoras,  peró 
exagerat.  No  podém  coneixe  Y  en  sí  de  las  co- 
sas;  sols  de  las  cosas  ne  coneixém  las  imat- 
jes.  Y  aquestas  son  l'únich  punt  de  partida, 
la  base  del  pensament  humà.  Tals  son  las 
ideas  d’Epicuri. 

Ab  aquestas  teorias  se  tanca’l  gran  cicle 
del  Pensament  flelénich.  En  el  moment  que 
Epicuri  termina  tranquilamenl  la  seva  llarga 
existència,  rodejat  de  sos  deixebles,  à  Ate¬ 
nas,  Alexandria  comensa  ja  à  ésser  el  teatre 
del  segón  acte  de  l’activitat  intelectual  gre 
ga,  fonentse  aquesta  ab  tot  lo  oriental  y  ab 
tot  lo  mediterrani. 

FLORESCENCIA 

En  el  jardí  blanch  de  las  rosas  blancas 
divaga  un  perfum  d’amor  y  de  dansas; 
en  el  jardí  blanch  no  canta  cap  arbre, 
no  cantan  las  flors,  no  resan  las  ayguas... 
En  el  jardí  blanch  el  misteri  parla 

Parla,  com  el  cel  qu’al  demunt  destella, 
la  cansó  eternal  de  la  primavera; 
parla,  com  el  cel  de  la  nit  serena, 
d’un  bes  infinit  qu’en  las  flors  se  bressa... 
Parla  dels  sospirs  y  de  las  donzellas. 

Las  donzellas  van,  en  dansa  divina, 
vora  dels  rosers  qu’ab  calma  sospiran; 


las  donzellas  van,  de  rosas  vestidas, 
dansant  al  compàs  de  llurs  cors  que  vibran... 
Las  donzellas  van  com  verges  antigas. 

Antigas  visions  me  semblan  las  rosas, 
visions  del  esprit,  que  cantan  y  volan; 
antigas  visions,  subtils  papallonas 
que’s  posan  al  front  de  las  ninas  rossas... 
Antigas  visions,  esperansas  jovas. 

En  el  jardí  blanch  la  dansa  perdura 
moventse  al  compàs  d’una  cansó  muda; 
en  el  jardí  blanch  la  calma  nocturna 
cubreix  els  rosers  d’una  ilusió  pura... 

En  el  jardí  blanch  cap  rosa  s’esfulla. 

Pere  Prat  Jabal  lí 

TEATRES 

Deborah.  —  Crònica. 

La  Vitaliani,  per  ara,  poca  cosa’ns  ha  dat 
de  nou.  El  primer  estreno  de  la  temporada 
fou  el  de  Deborah ,  drama  en  quatre  actes  y 
nou  quadros,  degut  à  la  fantasia  d’un  ale¬ 
many  de  principis  del  sigle  passat,  que  sem¬ 
bla  valgué  à  la  notable  actriu  grans  ovacions 
quan  la  va  rependre  à  Italia  l’hivern  passat. 

No  n'havíam  sentit  parlar  may  d’aquesta 
obra  y  anavam  al  teatre  ab  certa  curiositat, 
puig  de  bona  fe  creyam  que,  quan  una  ac¬ 
triu  de  tanta  conciencia  artística  com  es  la 
Vitaliani  s’atrevia  à  desenterrar  un  drama 
antich,  quelcom  de  bo  deuria  tenir  aquest. 
Ens  n’emportarem  xasco.  Deborah  es  d'un  ro¬ 
manticisme  pueril,  d’acció  deslligada  y  d’es¬ 
cassa  consistència.  Més  que  un  drama,  sembla 
un  llibret  d’ópera  en  que  l’autor  sols  se  pre¬ 
ocupa  de  trobar  un  duo  d’amor,  un  concer¬ 
tant,  un’aria  pera  tiple  y  una  apoteosis  final 
tristament  sentida.  L’autor  no  solzament  no 
justifica  res  de  lo  qu’en  el  drama  passa,  sinó 
que  ni  menys  se  preocupa  de  donar  un  xich 
d’unitat  à  l’acció;  presenta  una  serie  de  qua¬ 
dros  curts  per  sa  duració,  llarchs  per  sa  mo¬ 
notonia,  que  fineix  quan  li  ve  bé  per  un 
cambi  de  decoració  sobtat  que  fa  en  l’espec¬ 
tador  l’efecte  d’un  jerro  d’aygua  fresca  quan 
se  comensava  à  adormir. 

Nosaltres  creyém  que  la  Vitaliani  ha  do¬ 
nat  proba  de  molt  mal  gust  reproduhint 
aquesta  obra.  Cert  es  que  hi  hà  un  moment 
en  el  tercer  acte  de  gran  intensitat  dramà¬ 
tica,  quan  Deborah,  la  hebrea  ardenta,  llensa 
sa  maledicció  sobre  l’infidel  amant,  el  cristià 
feble  que  cobardament  l’ha  abandonada; 
però  aquesta  situació,  per  no  venir  prepa¬ 
rada,  ens  sorprèn  més  que'ns  emociona.  No 
hi  hà  que  dir  el  partit  que’n  treu  la  Vitaliani. 
Pera  lluhirse  en  tal  escena,  sens  dubte,  hau¬ 
rà  reproduhit  l’obra.  Nirviosa  com  es,  y  sen¬ 
tint  com  sent  ab  forsa  las  grans  passions,  al 
arribar  à  aquesta  escena  s’engresca  tot 
d’una;  la  fredor  que  fins  alashoras  semblava 
dominaria’s  transforma  en  un  foch  intens,  y 
pronuncia  la  seva  maledicció  ab  tota  la  ener¬ 
gia  y  amplitut  tràgica  que  convenen  à  un 
temperament  de  dona  gelosa  y  enganyada. 
La  ovació  que  li  feu  el  públich  fou  espontà¬ 
nia  y  merescuda,  contrastant  ab  la  fredor  ab 
que  rebé’l  drama  en  general  y’l  trevall  dels 
actors  en  particular. 

Els  demés  de  la  companyía’ns  semblan 
bastant  fluixos,  si  exceptuém  en  Duse  y  en 
Rizzotto,  que  ja  coneixiam.  La  mà  del  primer 
se  coneix  en  la  direcció  dels  conjunts,  que 
resultan  bastant  armónichs  pera  nosaltres, 
acostumats  com  estém  à  veure'ls  comparsas 
moures  y  accionar  à  la  bona  de  Deu.  Nostres 
directors  d’escena  tindrían  d’anarhi  à  veure 
las  companyias  extranjeras  per’apéndrehi 
quelcom  sobre  aquest  particular. 

No  arribém  à  temps  pera  parlar  dels  estre- 
nos  quepera  inaugurar  la  temporada  d’hivern 
han  tingut  lloch  en  diferents  teatres.  Quan 
surti’l  present  número  tots  els  de  Barcelona 
estaran  oberts,  fentse  terrible  competència 
per’  atraure  als  forasters  y  badochs  qu’  ab 
motiu  de  las  cridaneras  festas  de  la  Mercè 
invadiràn  Barcelona.  Veurém  quin  gua¬ 
nyarà. 

A  Novetats  s’haurà  estrenat  El  anillo  mà- 
gico ,  ab  gran  espetech — segons  resan  els  car¬ 
tells —  de  trajos,  de  decoracions,  ballarinas  y 
demés  ingredients.  Al  Eldorado,  per  variar, 
hi  regnarà’l  ja  clàssich  genero  chico  ab  las  se- 
vas  grollerías  y  vulgaritats  també  clàssicas. 
Al  Principal  hi  actuarà  la  companyia  de  de¬ 
clamació  castellana  de  la  Tubau,  quesembla 
tancarà  pera  sempre  més  las  portas  del  un 
dia  esplendorós  teatre.  El  clàssich  temple 
del  art  dramàtich  morirà  en  castellà  prosai- 
cament,  y  sobre  sas  runas  s'hi  aixecarà  un 
altre  temple  també  castellà  y  també  prosaich: 
el  temple  de  la  moneda,  capital  circulant  que, 
al  entrar  y  surtir  à  riuhadas  de  sas  enormes 
caixas,  deixa  un  llot  d’or  que  ben  sanejat  va 
à  apagar  la  set  dels  accionistas  panxa-con- 
tentas  que  de  terras  endins  contemplan  satis¬ 
fets  y  tranquils  nostras  Uuytas  avuy  per  avuy 
estèrils  En  (í,  la  Tubau  sembla  que  porta 
en  son  repertori  diferentas  obras  novas,  la 
majoria  traduccions  y  arreglos  del  extran- 
ger. 

A  Romea  també,  com  de  costum,  s’anun- 
cían  infinitat  d’estrenos,  el  primer  delsquals 
haurà  sigut  La  Gallarda  del  Roser,  de  nostre 
amich  en  Bori  y  F’ontestà;  quadret  en  un  acte 
qu’encara  no  hem  pogut  veure.  Hem  vist  las 
llislas  de  la  companyia  que,  si  fa  no  fa,  es  la 
mateixa  del  any  passat.  Ella  es  bastant  com¬ 
plerta  en  determinats  papers,  y  just  es  con¬ 
signar  que  à  Romea  s’hi  aplega  lo  bo  y  millor 
que  tenim  à  casa.  No  obstant,  com  ja  hem  dit 
altras  vegadas,  l’element  jove  deixa  molt  que 
desitjar,  lo  qual  es  tant  més  sensible  quan 
en  el  modern  teatre  català  generalment  els 
papers  de  galàn  jove  (homes  y  donas)  son  els 
que  més  importància  tenen.  Se’ns  dirà  que 
d’actors  joves  d’empenta  no  n’hi  hà.  Contes- 
tarém  que  quan  non’hi  hà  se’n  forman.  Avol- 
tas,  buscant  bé,  quelcom  se  troba.  Dias  pas¬ 
sats,  per  exemple,  en  el  Teatre  de  las  Arts, 
tinguerem  ocasió  de  veure  à  una  jove  actriu, 
la  Llorente,  que  à  nostre  entendre  faria  un 
bon  paperà  Romea.  Enels  personatjes  qu’allí 
representà  hi  notarem  un  estudi  y  una  com¬ 
prensió  dels  tipos,  y  una  discreció  al  encar- 
narlos,  que’ns  fan  esperar  molt  d’ella.  La 
Llorente  havia  ja  figu¬ 
rat  en  els  cartells  de 
Romea:  -:per  quina  rahó 
no  hi  té  de  figurar  en¬ 
cara?  Nosaltres  creyém 
que  la  empresa  y  ella 
mateixa  hi  guanyarian. 

LA  MORT  DEL  SOL 

Del  Sol  l’ultim  desmay 
basqueja  per  l’espay 
y  encara  l’abrillanta. 

La  solitut  s'extén 
y  avansa  lentament 
com  l'ombra  d'una  santa. 

Del  llit,  hont  va  à  morir, 
el  Sol  la  veu  venir 
y  extén  sos  bells  domassos; 
la  reb  com  à  un  confés, 
y,  ulls  cluchs,  donantli  un  bes, 
s’adorm  en  els  seus  brassos. 

Y  l’ombra  va  avansant.  . 

Com  vel  de  Dijous  Sant 
l’abriga  desolada; 
la  Terra  li  fa’l  dol, 
hi  vetlla’l  rossinyol 
y’l  plora  la  rosada. 

TENEBRAS 

Son  ellas;  son  las  ombras  endoladas 
que  al  enterro  del  Sol  han  assistit 
y  venen  convocadas 
à  funerals  al  temple  de  la  nit. 

La  Terra,  à  cap  de  dol  y  tota  trista, 
las  reb  ab  reposats  acataments. 

El  vent  fa  d’organista 
y  comensan  els  Kyries  eloqüents. 


Y  s’hi  mouhen  la  xuta  y  las  falenas 
boy  fent  de  sacerdot  y  d’escolans; 

las  flors  ab  sas  ofrenas 
perfuman  las  antífonas  y  cants; 

y’l  calmós  De  Profundis,  elevantse 
en  las  ombras  solemnes  cap  al  cel, 
à  la  Terra  retorna  la  esperansa 
esboyrant  la  claror  del  primè  estel. 

CELISTIA 

Y  li  diuhen  els  estels 

à  la  Terra  sola  y  verna: 

— Ja  te'l  tornaran  l’anyorat  consol; 
enllà,  més  enllà  dels  cels 
hont  un  Deu  d’amor  governa, 
no  s’acaba  may  la  claror  del  Sol. 

Deu  es  bo.  T'estima  tant 
com  tu  al  astre  que’t  deixonda 
y  ara  es  reservat  com  el  Sagrament; 
demà’ls  lliris  tornaran 
à  esbandirse  en  llum  feconda: 
l’Hostia  abrandarà  tot  el  firmament... — 

Y  la  Terra  aixeca’l  front, 
y  à  la  nova  llum  del  día 

tota  s’estremeix  d’un  deliri  breu. 

L’Home  en  èxtasis  s’hi  fon 
'  y  l’inonda  una  alegria 
que  li  aixampla’l  cor  y  l’eleva  à  Deu. 

Es  l’idili  seu. 

A.  Bori  v  Fontestà. 

MANITINÉ 

Quan  el  veig  passar  per  devant  dels  porxos 
del  Cassino,  desde’l  sílló  ahont  esbargeixo’ls 
meus  aburriments  de  solier  vell,  una  gran 
tristesa  m’estreny  el  cor.  Aquell  ayre  indife¬ 
rent,  aquells  ulls  blaus  inexpressius  que  à 
travers  de  las  ulleras  se  fixan  sense  veure 
res,  aquell  color  esgroguehit  de  la  cara,  y 
sobre  tot  els  cabells,  aquells  cabells  quin  to 
d’estopa  sembla  descolorit  d'un  ros  daurat  y 
agradable,  allunyan  tant  al  home  actual  del 
nen  avans  mon  amich,  que  per  la  forsa  del 
contrast  el  buròcrata  desgarbat  y  estèril  me’l 
porta  sempre  à  la  memoria’l  temps  de  sa 
infantesa,  el  de  ma  joventut. 

Ara.  l'home  no’m  coneix  ni  s’adona  may 
de  mi.  Y  pensar  que  l’be  dut.  tantas  vegadas 
per  una  mà,  perque  ella  li  tenia  l’altra!  Ara 
sento  que  no  era  pas  per  ella  sola  qu’estima- 
va  à  aquell  infantó,  pretext  de  felicitats  y 
llas  d’unió  entre  nosaltres:  també  estimava 
las  gracias  d’aquella  personeta  en  projecte, 
que,  si  hagués  continuat  rebent  la  influencia 
de  sa  germana,  hauria  sigut  un  prodigi  de 
sentiment  y  de  dolcesa. 

Aquella  carn  delicada,  d’un  blanch  rosat, 
que’l  més  minim  contacte  envermellia,  aquell 
caparró  aureolat  d’una  cabellera  fina,  rossa, 
casi  blanca,  sols  comparable  à  la  seda  sur- 
tint  del  cocó,  tenian  tants  petons  meus  y 
tants  també  d’ella,  que’m  semblava  quelcom 
del  meu  propi  jo,  més  encara,  una  encarna¬ 
ció  del  nostre  amor,  de  la  nostra  fusió  d’es¬ 
perits. 

Quan  els  veya  venir  à  tots  dos  pel  llarch 
carrer  solitari  de  las  esperas  tristas,  quan 
veya  al  menut  portant  en  la  mà  que  tenia 
lliure  la  grossa  clau  del  pati,  me’l  mirava 
com  un  dispensador  de  gracias  y  mercès 
que’m  portés  els  esguarts  d’aquells  ulls  in- 
olvidables  de  l’aymada. 

Y  en  sent  à  dintre,  sota  d’aquell  entrellat 
de  fullas  y  tronchs  y  flors,  atravessat  pels 
raigs  del  sol  declinant,  en  aquell  ambient 
d’humitat,  sentia  ganas  de  menjàrmel  à  pe¬ 
tons,  y  l’asseyam  en  l’alta  barana  de  la  cas- 
cata,  y  cada  hu  li  feya  un  petó  en  una  galta, 
y  després  cambiavam  de  costat  y  superposa- 
vam  las  caricias  dirigintnoslas  mutuament, 
fins  que’l  nen  fadigat  ens  separava  à  copets 
amistosos,  quesemblavan  dir  maliciosament: 


— Vaja,  prou:  ^qu’os  penséu  que  no  os 
entench?  — 

Alashoras  ens  asseyam,  y’l  deixavam  corre 
y  terrejar  y  empaytar  els  burinots  y  talladits 
que  s’amagavan  entre’ls  degotalls  de  la  cas- 
cata  de  petxinas  y  caragols  construhida  per 
encàrrech  dels  avis. 

Nosaltres,  asseguts  sobre’l  banch,  repre- 
níam  la  eterna  conversa.  Ella  m’entristia 
contantme  la  vida  d’aquell  pobre  cos  seu, 
dèbil  de  naixensa,  las  llargas  malaltias  soli- 
tarias  sense  sol,  las  tristesas  del  desamor 
dels  seus,  à  qui  ja  no  conmovía  ab  sos  do¬ 
lors.  Y  jo,  à  pesar  de  tot,  somreya  al  per- 
vindre,  sà  y  fort  com  era  à  travers  de  mon 
aspecte  afeminat  y  trist;  somreya  à  la  unió 
de  nastras  vidas,  encara  que  fos  unió  de 
eterns  cuydados  per  la  meva  aymada,  que’m 
pagaria  ab  aquellas  miradas  fondas  y  con- 
fiadas. 

Jo  li  deya  que  aquell  jardi  era’l  meu  ideal 
de  cambra  de  lectura;  entre  aquella  penom¬ 
bra  boyrosa’ls  llibres  dels  poetas  se  torna- 
rian  comprensibles,  transparents,  y  endol- 
sirian  la  vida. 

Tot  plegat  un  crit  de 

— Manitiné! . . .  — 

agut  y  breu,  ens  feya  corre  al  costat  del  me¬ 
nut,  à  qui  una  troballa  inesperada  tenia  fora 
de  si  d’entussiasme:  un  papelló  d’alas  aspe- 
ronadas  li  havia  caygut  à  las  mans. 

Pel  nano,  aquell  crit  de  manitiné  resumia 
tots  els  carinyos  y  totas  las  alegrias  de  la 
seva  existència.  Arribà  massa  tart  en  una 
familia  de  vells,  y  passava  boy  ignorat.  Un 
capritxo  de  son  pare  li  donà  un’ama  castella¬ 
na,  que  no  tenia  altre  remey  pera  ferse  obe- 
hir,  en  els  cassos  apurats,  que  cridar  à  la 
hermanita  Inés ,  sempre  disposada  à  servit* 
d’intermediaria  y  de  consoladora.  La  inteli- 
gencia  tardanera  del  germanet,  que  trevallo- 
sament  s’esforsava  pera  expressar  sos  senti¬ 
ments  ab  manitiné  y  maiposa,  las  únicas 
dugas  paraulas  que  sabia  ademés  del  voca¬ 
bulari  instintiu  de  monossilabs,  se  va  enri¬ 
quir  ab  un  terme,  també  d’amor:  un  Bihc  ab 
que’m  designava.  Estava  avesat  à  sentirlo 
dir  à  n’ella  quan  el  teníam  entre  nosaltres 
dos,  y  jo  pledejava  pera  qu’ella’l  repetis  el 
meu  nom,  que  li  oferia  una  dificultat  ex- 
tranya. 

Per’ajudarme  à  atravessar  las  separa- 

cions,  molts  dias  me  deya  ella  al  anarsen: 

— Adeu,  Bitu— donanthi  un  to  infantívol. 

Y  en  sent  à  casa,  el  menut  deya  Bitu  à 
tort  y  à  dret,  y’is  vells,  al  extranyarsen,  feyan 
tornar  roja  à  la  manitiné.  Quan  m’ho  va 
contar,  vaig  tenir  el  pressentiment  de  que’l 
nen,  que’ns  havia  dut  la  felicitat,  ens  havia 
de  dur  la  desgracia.  Desd'alashoras,  quan  li 
passava  la  mà  pel  cap,  barrejant  à  la  caricia 
el  desitj  de  trobarhi  la  mà  d’ella,  ho  feya  ab 
tant  cuydado,  que’m  deya: 

— Sembla  que  toquis  una  imatje!  — 

Era  la  imatje  de  tantas  cosas,  el  pobre  ig- 
nocentl... 

La  por  de  la  malaltia  tornava  à  assaltar  à 
la  manitiné.  Me  feya  patir  horriblement 
quan  la  veya  preocuparse  per  endevant  de  la 
forma  de  donarme  noticias,  à  travers  de 
la  hostilitat  de  tota  la  casa,  si’l  cas  arribava. 
La  seva  resignació’m  feya  mal,  li  hauria 
volgut  comunicar  una  part  de  la  meva  fe  en 
la  vida,  y  ella  me  la  feya  perdre  tota. 

Un  dia  vaig  esperar  en  va  las  miradas  y  la 
clau  del  pati  en  la  mà  del  angelet  de  cabells 
rossos.  Era  que  l'angelet  de  cabells  rossos 
ens  havia  trahit.  Regirant  els  calaixos  de  la 
mani  la ,  va  trobar  un  retrat  meu,  el  va  besar 
dihent  Bitu,  Bitu...  y  se’n  va  anar  à  jugar  ab 
la  fotografia  à  la  mà,  pera  sentirse  aprop 
una  protecció  carinyosa.  La  mare  va  trobar 
la  proba  del  crim,  va  buscar  pera  trobarne 
d’altras,  y  gracias  al  espionatje’s  va  con¬ 
vencé  de  la  culpabilitat  de  la  Inés. 

Hi  va  haver  grans  crits:  càstich,  separació 
eterna,  desvergonyiment,  forma  deshonesta, 
mots  tremendos  que  van  ressonar  com  à  ma¬ 
lediccions  en  l’esperit  de  la  pobreta,  fentla 
caure  en  basca  y  clavantla  al  llit  dias  y  dias. 

Ni  sé  cóm  ho  vaig  saber.  Havia  volgut 
desconeixe  als  demés  personatjes  d’aquella 
familia,  y  ben  aviat  tots  me  van  coneixe  à 
mi.  Quan  la  manitiné.  ab  la  excusa  de  donar 
esbarjo  al  nen  en  el  pati,  venia  à  trobar- 
me,  ’m  preguntava  si  havia  vist  à  sa  mare  ó 
sa  germana  per  aquells  indrets  y’m  repetia 
las  indicacions  perque  me’n  recordés;  may 
havia  pogut  conseguirho,  y  per’xó  ara  no  sé 
pas  qui  me  las  deya  las  novas,  cada  dia  pit¬ 
jors,  al  veurem  passejar  desesperat  pel 
carrer. 

Primer  desvariejant  y  més  tart  ben  serena, 
ella’m  demanava  contínuament.  Ja’l  va  repe¬ 


tir  prou  aquell  nom,  tan  dols  en  la  seva 
boca,  després  d’haverli  costat  tant  d’apen- 
dre!  Per  fi,  posantho’l  metje  com  à  ultim  re' 
curs,  van  concedirli  ma  visita.  Una  velleta 
extranya  m’ho  va  fer  saber  sense  capir  res 
de  la  meva  emoció,  de  la  meva  impaciència. 

A  l’hora  dita  era  à  la  porta  del  darrera,  v 
la  vella’m  guiava  per  quadras  ombrosas  ple- 
nas  d’olors  de  palla  seca,’m  feya  pujar  esca- 
las  enrevessadas  que  deixavan  blanquet  pels 
vestits,  y  atravessar  corredors  foscos  en  els 
que  s’hi  veyan  ombras  indefinidas  qu’al 
sentir  els  meus  passos  desapareixían  darrera 
d’un  paravent  ó  d’una  cortina. 

La  cambra  de  la  verge,  que  la  malaltia 
havia  profanat,  la  cambra  tota  blanca,  que 
semblava  la  fita  de  penosa  excursió  de  des¬ 
encantament  en  'un  castell  misteriós,  s’obri 
lentament  y  un  baf  d’alegria  pera  mi  y  pera 
ella  va  saturaria. 

La  opressió  del  meu  cor  m’havia  fet  témer 
quelcóm  de  terrible;  no  més  la  trobava  més 
fina,  més  blanca,  més  trista.  Aquells  ulls 
d’esperansa,  que  tenian  reflexos  verts  sota 
l’entrellat  del  jardi,  s’havian  engrandit  y’m 
miravan  ab  infinita  dolcesa.  Per  un  moment 
ens  tornarem  à  sentir  en  el  bon  temps,  vege- 
rem  esfumats  els  disgustos  y’is  obstacles,  y 
la  sola  presencia  del  menut,  ab  sos  manitiné 
y  sos  Bitu  plens  de  joya,  ens  va  fer  oblidar 
la  malaltia. 

Però’l  vaig  asseure  sobre'l  llit,  y  à  poch 
plorava  ben  de  veras,  sense  poderme  conte¬ 
nir,  al  veure  la  tristesa  ab  que  passava  la 
maneta  per  la  cara  esgroguehida  y  flaca  de 
la  manita ,  com  despedintse  d’ella  en  previsió 
d’un  ílarch  vialje,  barrejant  à  las  paraulas 
acostumadas  sanglots  y  monossilabs  apagats, 
melancólichs,  qu’arrencaren  un  plor  sense 
sanglots  de!  pit  oprimit  de  sa  germana. 

Mas  visitas.se  repetiren,  y  cada  vegada  la 
meva  arribada  revifava  à  la  malalta,  que’s 
tornava  à  ensopir  al  anarmen  jo,  quedant 
sens  esma  pera  obrir  els  ulls,  sense  dalit  de 
moures  ni  ganas  de  menjar...  fins  que’l  met¬ 
je  va  trobar  que  no  li  convenian  emocions,  li 
va  privar  e!  raig  de  fe  y  de  vida  que  jo  li 
portava,  v  al  cap  de  dos  dias  era  morta. 

Al  enterro,  à  travers  del  vel  espés,  ple  de 
fantàstichs  llumets  ab  que  la  tristesa  m'ha- 
via  voltat  fenlme  perdre  las  nocions  apresas, 
fentme  insensible  al  dolor,  incapàs  de  plorar 

ni  de  consolarme,  vaig  veure  l’ayre  extranyat 
dels  parents  de  fora  qu’ab  posat  banal  pre- 
nian  fila  en  el  dol.  Era'l  mateix  ayre  qu’ara 
observo  en  certa  gent  quan  acompanyo  fins 
al  cementiri  als  morts  pobres:  enterros  en 
que’ls  enterradors,  sols  ó  casi  sols,  se  contan 
historias  alegras  pera  matar  el  temps...  Això 
no  es  més  que  un  pretext  per’anar  à  llegir  las 
lletras  que  hi  hà  en  la  pedra  grisa  d’un  pan- 
teón  estil  americano.  Diuhen  Inés...  No  he 
pogut  passar  may  d’aqui:  Inés... 

Víctor  Oi.iva. 

LA  INTERPRETACIÓ 

DEL  PARSIFAL 

per  en  M.  Domènech  Espanyol 

1 

Fa  pochs  dias  qu’ba  surtit  à  llum  en  idio¬ 
ma  francès  l’obra  titulada  L' apoteosis  de  la 
religió  catòlica:  « jParsifal) )  de  Wagner,  de  la 
que  ja’n  tenían  noticia’ls  lectors  de  Joven¬ 
tut.  Ha  arribat,  donchs,  l’hora  d’examinaria 
y  apreciaria  ab  verdadera  independencia, 
puig  cadascú  es  ben  lliure  de  jutjaria  com 
millor  li  sembli.  Ara  bé:  ^cóm  podran  com- 
péndrela,  cóm  podran  formarne  un  judici 
exacte  y  ferne  després  una  critica  raho- 
nada  aquells  que  no  hagin  estudiat  y  pe¬ 
netrat  bé  avans  la  creació  wagneriana  que 
li  serveix  de  tema?  quàntas  dotzenas  de 
personas  ho  han  realisat  en  nostra  terra, 
majorment  tractantse  d’un’obra  quina  re¬ 
presentació  està  prohibida?  Per’xó  es  qu’hem 
de  recomanar  als  lectors  que  de  bona  fe  s’hi 
interessin  y  no  hagin  tingut  la  dilxa  d’assis¬ 
tir  à  cap  representació  escènica  de  Parsijal , 
que  no  judiquin  à  en  Domènech  y  la  seva 
obra  ab  l’impresionisme  que’ns  es  habitual; 
que  per  extranyas  que  trobin  sas  ideas,  las 
hi  prestin  atenció  v  las  meditin,  no  abando¬ 
nant  el  llibre  sens  haversen  penetrat  bé,  y 
sobre  tot  acompanyantlo  del  anàlisis  musical 
(ab  la  lectura  de  la  partitura  ó  quan  menys 
de  las  explicacions  del  final  de  l’obra)  que 
es  en  lo  que  l’autor  basa’l  seu  simbolisme. 
Y  fentho  aixís,  tenim  la  seguritat  de  que’s 
convencerún  de  qu’en  Domènech  no  es  cap 
fanàtich,  ni  iluminat,  ni  desequilibrat,  sinó 
en  tot  cas  un  vident,  ab  el  que  podran  tro- 
barse  més  ó  menys  d’acort,  peró  sens  dubte 
considerantlo  sempre  un  cap  ben  organisat, 
un  pensador  profond  y  atrevit,  digne  quan 
menys  de  la  major  consideració  y  respecte. 

La  matèria  sobre  que  versa’l  llibre  es  la 
més  difícil  que  podia  abordarse  à  nostre  en¬ 
tendre,  donat  l’argument  del  Parsifal  y  sa 
intima  é  indiscutible  relació  ab  la  eterna 
qüestió  religiosa.  iQu’es  lo  que  simbolisa 

l’última  y  més  grandiosa  de  totas  las  obras 
de  Wagner?  Sobre  aquest  punt  encara  no 
han  arribat  à  posarse  d’acort  els  seus  nom¬ 
brosos  comentadors.  Gayre  bé  coneixém 
tantas  opinions  com  llibres  hem  llegit  qu'ex- 
plican  ó  pretenen  explicar  la  significació 
ó  sirnbolisme  del  Parsifal  y  la  intenció  del 
seu  autor,  peró  hem  de  confessar  que  cap 
ens  ha  convensut  en  absolut,  per  més  qu’cn 
alguns'hi  trobém  apreciacions  ab  las  que 
estém  d’acort.  Y  aquesta  disparitat  de  cri¬ 
teris  es  molt  natural  donat  el  tema  y  do¬ 
nada  l’admirable  grandiositat  ab  que  Wag¬ 
ner  l’ha  tractat,  enlayrantse  à  un  nivell 
artístich  que  no  hem  vist  assolir  à  cap 
altre  sér  humà,  y  al  que  per  tant  no  es 
fàcil  seguirlo.  Cal  haver  assistit  à  la  repre¬ 
sentació  escènica  d’aquesta  obra,  cal  haver 
experimentat  aquella  emoció  indescriptible 
é  incomparable  ab  cap  altra,  pera  ferse  càr- 
rech  de  tota  la  trascendencia  que  revesteix 
la  darrera  passa  que  va  donar  el  colós  en  sa 
vida  artística.  <Qué  té  d’extrany,  donchs,  que 
cada  comentarista  li  dongui  la  seva  interpre¬ 
tació?  iNo  ha  succehit  altre  tant  ab  la  Biblia, 
la  Divina  Comèdia ,  el  Quijote,  el  Faust  y 
tantas  altras  obras  inmortals  que,  com  més 
llegim,  més  nous  tresors  hi  descubrim,  y  de 
tan  diversas  maneras  s’han  interpretat? 

En  el  número  de  Cap  de  Sigle  d’aquest 
periódich  pressagiavam  lo  qu'havía  de  suc- 
cehir  ab  Parsifal,  y  pochs  mesos  després,  al 
parlar  de  la  seva  audició, 'deyam  que  aques¬ 
ta  obra  no’ns  semblava  la  creació  d’un  mor¬ 
tal,  sinó  d’un  Deu.  Es  à  dir,  que  hi  vevam 
quelcom  de  sobrenatural,  y  heusaquí  per 
hont  coincidiam  ja  ab  la  ,opinió  d’en  Domè¬ 
nech  avans  de  conéixela.  Ara’l  problema 
està  en  precisar  quina  es  la  més  certa,  la 
més  justa  de  totas  las  opinions  sobre  la  sig¬ 
nificació  del  Parsifal,  y,  cas  de  rebàtrelas, 
ferho  ab  arguments,  cuydant  de  que  aquests 
siguin  convincents. 

La  major  part  dels  escriptors  qu’han  fet 
l’estudi  analítich  del  Parsifal  pecan,  en  nos¬ 
tre  humil  concepte,  de  profondisar  poch  en 
l’obra.  S’extenen  en  llarguissimas  conside¬ 
racions,  en  generalitats  sobre’l  seu  caràcter 
y  significació,  peró  no  precisan  tot  lo  que 
deurían.  Cadascú  dona  la  seva  opinió  segons 
el  punt  de  vista  en  que’s  coloca,  peró  no  de- 
duheixen  del  anàlisis  de  l’obra  (anàlisis  per 
lo  general  poch  complert)  totas  las  conse- 
qüencias  que  foran  precisas.  L’estudi  com¬ 
paratiu  sobre  aquest  punt  del  trevall  d’en 
Domènech  ab  els  dels  principals  comenta¬ 
dors  (en  Wolzogen,  per  exemple),  ens  porta¬ 
ria  ara  massa  lluny,  desviantnos  de  la 
qüestió  principal  que  requereix  tota  nostra 
atenció.  Basti  afirmar,  y  ho  probarém  quan 
convingui,  que  ningú  com  nostre  comenta- 
dor  català  ha  penetrat  tan  à  fons  en  la  ver¬ 
dadera  ànima  de  la  creació  wagneriana, 
ningú  ha  fet  una  dissecció  tan  complerta  del 

contingut  musical  de  l'obra,  malgrat  des¬ 
prés  ne  tiri  conseqüencias  que  podran 
ésser  més  ó  menys  discutidas.  Però  sempre, 
sigui  com  sigui,  en  Domènech  haurà  expli¬ 
cat  més  detallada  y  precisament  que  cap 
altre  lo  que  veu  en  Parsifal  y  lo  que  dedu- 
heix  de  lo  qu’ha  vist.  Y  verament  aquesta  es 
la  tasca  qu’han  de  realisar  els  comentaristas: 
donarnos  la  mà  pera  penetrar  junts  en  las 
més  intrincadas  sinuositats  de  l’obra'  po- 
santnos  de  manifest  els  punts  que’s  presen- 
tavan  més  foscos,  pera  que  després,  segons 
sa  pròpia  inteligencia,  cadascú’s  formi’l  cri¬ 
teri  que  cregui  millor.  Seguim,  donchs,  pri¬ 
mer  al  autor  en  el  seu  estudi  analitich  al 
travers  de  l’obra,  y  podrém  després  judicar 
las  sevas  teorías  y  conclusions. 

Per’aquest  objecte,  es  à  dir,  per’anar  pri¬ 
mer  al  anàlisis  y  després  als  comentaris  y  à 
la  crítica, devém  comensar  l’examen  del  llibre 
per  las  parts  segona  y  tercera,  que  contenen 
respectivament  l’estudi  analitich  del  drama 
y  de  la  música  de  Parsifal ,  donantnos  el  res¬ 
pectiu  simbolisme  d’un  y  altra.  Aquestas  son 
las  dugas  parts  més  admirables  de  l’obra, 
particularment  la  tercera,  qu’es  ahont  pot 
dirse  està  continguda  la  essencia  de  tot  el 
llibre. 

En  la  part  segona  l’autor  ens  descriu  el 
simbolisme  del  drama  ó  poema.  En  dita 
part,  primer  tracta  de  la  importància  relativa¬ 
ment  menor  de  la  bellesa  literaria;  després 
descriu  l’argument  de  Parsifal ,  y  per  fi’ns 
revela’l  seu  simbolisme. 

Precisament  hem  de  comensar  la  crítica 
d’aquest  llibre  que  tant  ha  despertat  nostra 
admiració,  oposant  nostra  manera  de  pensar 
à  la  del  autor  respecte  al  primer  extrém,  ó  si¬ 
gui’l  considerar  menor  la  importància  de  la 
bellesa  poètica  sobre  la  musical.  No  podém 
fer  de  cap  manera  aquesta  distinció:  en  el 
drama  musical,  sobre  tot  en  el  wagnerià,  lle¬ 
tra  y  música’s  compenetran  d’un  modo  inse¬ 
parable;  no  es  possible  dir  que  la  música  si¬ 
gui  ó  degui  ésser  millor  que’l  llibre,  perque 
no  es  més  que  un  dels  medis  d’expressió  de 
aquest;  per  lo  tant,  la  importància  de  la  be¬ 
llesa  literaria  ha  d’ésser  quan  menys  igual  à 
la  de  la  musical,  y  encara  podriam  senyalar 
situacions  (  Walkyria ,  acte  II,  diàlech  de  Wo- 
tan  y  Brünnhilda) en  que’l  poema  està  tan  per 
sobre  la  música,  que  aquesta  arriba  quasi  à 
enmudir  pera  deixar  !a  lliure  expressió  à  la 
paraula.  Y  en  tot  cas:  jcóm  va  engendrarse’l 
Parsifal  en  la  pensa  de  Wagner?  No  hi  hà 
dubte  que  pel  poema,  pel  drama  del  dolor  y 
de  la  compassió,  pel  tipo  del  héroe  redemp¬ 
tor,  encara  que  li  destinés  de  bon  principi  la 
música  com  un  dels  principals  (sens  dubte 
el  principal)  medi  d’expressió;  peró  sempre 
hauria  pogut  viure’l  poema  sense  necessi¬ 
tat  de  la  música,  y  en  cambi,  no  hauria 
pogut  escriure  una  sola  nota  d’aquesta  sen¬ 
se  la  prèvia  concepció  d’aquéll.  Es  més:  si 


fem  la  proba  en  una  persona  desconeixe¬ 
dora  de  l’obra,  peró  de  suficient  cultura  aixis 
literaria  com  musical,  s’entussiasmarà  tot  se¬ 
guit  ab  el  poema  avans  de  coneixen  la  músi¬ 
ca,  y  en  cambi,  exceptuant  molt  comptats 
fragments,  ni  s’entussiasmarà  ni  tan  sols  en¬ 
tendrà  aquesta  sense  coneixe  aquéll.  Aixis, 
donchs,  la  bellesa  literaria  en  el  drama  lírich 
creyém  qu’es  absolutament  tan  important  com 
la  bellesa  musical. 

Conseqüència  d’aquesta  errada  afirmació 
es  el  paragraf  següent  en  que  l’autor  sosté 
que  Wagner  es  més  músich  que  poeta.  Aixó 
quasi’ns  sembla  impossible  ho  sostingui  un 
wagnerià  com  el  senyor  Domènech  Espanyol, 
quan  precisament  es  l’argument  sols  utilisa- 
ble  pels  qu’encara  no  entenen  ó  no  tranzigei- 
xen  ab  I’Art  de  Ricart  Wagner;  el  respectan 
com  à  músich  y  li  rebaixan  els  mèrits  en  el 
seu  doble  aspecte  de  poeta  y  filosop.  Els  ar¬ 
guments  ab  que  fàcilment  queda  rebatuda 
aytal  afirmació  no  hem  de  transcriurels,  puig 
no  es  necessari;  bastarà  citar  el  nom  d’en 
Chamberlain  y’l  primer  paragraf  de  la  seva 
gran  obra  El  drama  wagnerià  pera  tot  seguit 
convéncensde  queWagner  fou,avansde  toty 
per  sobre  de  tot ,  poeta  dramàtich.  Aixó  es  lo 
que  no  compendràn  may  els  que  no  han  en¬ 
trat  en  el  wagnerisme,  y  sens  aixó,  com  diu 
molt  bé  Chamberlain,  no  es  possible  passar 
endevant. 

Al  parlar  per  primera  vegada  del  senyor 
Domènech,  varem  dir  que  més  que  un  ve¬ 
ritable  ivagnerisla'X  creyam  un  parsifalista. 
Y  aqui’s  troba  la  demostració  de  lo  qu’afir- 
mavam,  sense  pretendre  per’xó  negar  que 
conegui  y  admiri  com  se  mereixen  las  demés 
obras  de  Wagner.  Puig  si  no,  £cóm  podria 
dirnos  que  las  millors  pàginas  musicals  son 
aquellas  en  que  la  música  resta  sola,  ó  siguin 
els  preludis-'  Aquests  podràn  ésser  las  millors 
pàginas sinfónicas,  peró  cregui’l  senyorDomé- 
nech  qu’en  cada  obra  de  Wagner  s’hi  troban 
moltas  situacions  lírich-dramàticas  que  son 
molt,  peró  molt  superiors  al  millor  preludi 
de  l’obra.  Una  proba  ben  clara  podém  senya 
larli  en  el  mateix  Parsifal ,  comparant  el  pre¬ 
ludi  del  primer  acte.ab  la  escena  de  la  Con¬ 
sagració.  La  música  es  quasi  idèntica  en  un 
y  altra,  y  no  obstant,  equina  major  grandio¬ 
sitat  no  revesteix  en  la  segona  forma, precisa¬ 
ment  en  virtut  de  la  fusió  del  element  lírich 
ab  el  dramàtich?  Aixó  no  podrà  negàrnosho, 
y  tampoch  ens  negaria  (si  concedis  major 
importància  al  element  literari)  la  bellesa  de 
las  llargas  lamentacions  del  rey  Marke  en 
Tristan,  que  sols  poden  apareixe  pesadas  als 
qu’escoltan  Yópera  y  no’l  drama  wagnerià . 

Peró  fetas  aquestas  dugas  refutacions,  so¬ 
bre  las  que’ns  hem  extés  degut  à  la  trascen- 
dencia  que  wagnerianament  tenen  las  afir¬ 
macions  del  autor,  ens  toca  ara  aplaudir  ab 
tot  entussiasme  la  magnifica  exposició  del 
argument  de  Parsifal ,  que  ja  havíam  assa- 

borit  avans  en  la  conferencia  donada  en  la 
«Associació  Wagneriana»  (i).  En  Domènech 
descriu  l’acció  del  poema  y’l  seu  significat 
ab  una  justesa,  una  claretat  y  concisió  per- 
fectas,  tant  en  el  fons  com  en  la  forma  d’ex- 
posarlos;  no’s  pot  dir  més  ni  millor,  ni's  pot 
expressar  ab  menys  paraulas.  L’autor  ens  de¬ 
mostra  qu’ha  penetrat  en  lo  més  fons  de  la 
sublim  creació  wagneriana,  y’ns  comunica 
la  essencia  d’aquesta  ab  una  galanura  y  so¬ 
brietat  de  forma  que  son  verament  admira¬ 
bles. 

A  continuació  planteja  l’autor  la  qüestió 
del  catolicisme  y’l  protestantisme,  exposant 
els  seus  arguments  avans  d’entrar  en  la  ex¬ 
plicació  del  simbolisme.  Nosaltres  trobém 
qu’hauria  sigut  millor  prescindir  pel  moment 
d’aquesta  qüestió,  deixantla  pera  la  darrera 
part,  que  porta  per  titul  La  religió  catòlica , 
ahont  era’l  més  propi  lloch  pera  tractar  de 
la  significació  total  de  l’obra  després  d’ha- 
verla  examinada,  ab  major  motiu  quan  l’au¬ 
tor  la  deduheix  més  de  la  part  musical  que 
de  la  dramàtica.  Aixis  ho  farém  nosaltres, 
deixant  pera  ultim  terme  aquella  matèria  y 
continuant  ara  ab  la  descripció  del  simbo¬ 
lisme  del  drama. 

En  Domènech  ens  va  detallant  ab  sa  acos¬ 
tumada  concisió,  no  exempta  de  claretat,  el 
simbolisme  de  cada  personatje  y  cada  escena 
de  l’obra.  En  aquest  punt,  tot  y  coincidint 
devegadas  ab  lo  exposat  per  altres  comen- 
tadors,  ha  sabut  també  anar  més  al  fons 
de  l’obra.  El  simbolisme  de  la  lluyla  en- 
tre’l  bé  y’l  mal,  entre  la  fe  y  l’exceptisme, 
no  podrà  ésser  negat  per  ningú  qu’hagi  com¬ 
prés  el  contingut  de  l’obra.  Las  diversas  ce- 
rimonias  que  durant  ella’s  verifican  y  que 
tant  recordan  las  del  culte  católich,  no  hi  hà 
dubte  que  varen  ésser  inspiradas  à  Wagner 
al  assistir  à  las  que’s  celebravan  à  la  cate¬ 
dral  de  Dresde.  Magníficament  retratada’ns 
presenta  la  figura  de  Kundry,  la  dona  rein- 
carnada,  tan  prompte  al  servey  del  un  com 
del  altre  dels  dos  poders  rivals,  y  aixis  ma¬ 
teix  també  trobém  descrit  ab  molt  acert  el 
seu  aspecte  fisiológich,  la  seva  nervositat, 
convulsions,  rialladas,  histerisme,  etc.  La 
comparació  de  la  escena  de  la  evocació  de 
Klingsor  ab  l’hipnotisme  de  nostres  días  no 
pot  ésser  més  exacta. 

Tota  aquesta  part,  que’n  podriam  dir  l’as¬ 
pecte  materialista  de  l’obra,  ha  sigut  trac¬ 
tada  per  en  Domènech  ab  una  veritat  y  jus¬ 
tesa  tals,  que  no  podràn  discutirli  ni’ls  que 
siguin  contraris  à  las  sevas  afirmacions  reli- 
giosas.  La  descripció  de  las  dugas  concupis- 
cencias,  la  de  la  carn  y  la  dels  ulls,  encarna- 
das  respectivament  en  els  personatjes  de 


(i)  Aquesta  descripció  valgué  una  franca  ovació 
al  seu  autor,  aixis  com  la  crítica  molt  favorable  de  va¬ 
ris  periódichs,  entre’ls  que  recordém  La  Renaixensa  y 
La  Veu  de  Catalunya. 

Kundry  y  de  las  Fillas-Flors,  es  també  en- 
certadissima  y’ns  deixa  més  admirats  encara 
al  férnosen  la  pintura  exacta,  com  veurém, 
per  medi  de  las  notas  musicals.  Las  aprecia¬ 
cions  del  autor  en  aquest  punt  son  tan  origi¬ 
nals  com  justas-,  y  bastarian  ja  per  si  solas 
pera  donar  à  la  seva  obra  un  gran  valor. 

Finalment,  las  encarnacions  que  fa  dels 
personatjes  masculins  no  poden  tampoch 
ésser  més  encertadas:  aixis  el  geni  del  mal 
personificat  en  el  mago  Klingsor:  l’escep¬ 
ticisme  en  Amfortas;  la  desolació  dels  cava¬ 
llers  del  Graal  com  victimas  també  d’aquéll; 
y  en  contraposició  à  n’ells  ens  presenta’ls 
bondadosos  tipos  de  Parsifal  y  Gurnemanz, 
símbols  de  la  senzillesa,  de  la  virtut  y  de  la 
resignació  cristianas. 

En  una  paraula:  el  simbolisme  dels  perso¬ 
natjes  y  escenas  del  poema  es  un  trevaíl  que 
acredita  ja  al  senyor  Domènech  Espanyol 
d’hàbil  comentador  del  Parsifal,  y  ab  ell  ens 
hi  trobém  perfectament  d’acort.  Mes  tot  just 
som  al  comensament,  puig  la  part  essencial 
y  verament  original  d’aquesta  obra  es  la  se¬ 
güent,  en  que’s  presenta  de  manera  extensís- 
sima’l  simbolisme  musical  del  Parsifal. 

Al  seu  estudi’ns  dedicarém  en  el  pròxim 
article. 

Joaquim  Pena. 

RIU  AVALL 

Al  atravessar  el  pont  d’Oleta,  baixava 
mansa  y  cristal·lina  la  riera,  arrossegantse 
calmosa  entre’l  joncar  y  las  rocas.  Donava  tal 
sensació  de  plaher,  que  varem  deturarnos 
allí  à  contemplar  cóm  corria  l’aygua  sota  la 
vella  arcada. 

A  cent  passas  del  pont  comensava’l  bosch 
de  superbas  alzinas,  ab  son  camí  que  blan¬ 
quejava  davallant  de  la  montanya.  Una  requa 
de  matxos  tots  guarnits  de  sarrells  d’alegras 
coloraynas  y  carregats  desarrias  carboneras, 
cubertas  de  fi  brancatje  de  bruch,  seguint  el 
cami  entravan  en  el  pont. 

Era  aquella  una  nota  de  colors  vius,  com 
1  ’allegretto  de  la  sinfonía  sublim  que  cantava 
la  Natura  en  aquella  hora  que  precedia  à  la 
posta  del  sol.  Darrera  dels  matxos  passà  la 
pageseta,  portant  dugas  jerras  de  llet,  camí 
de  la  estació. 

Quina  xicota  més  bonica!  Pochs  cops 
havia  vist  en  mossa  montanyenca  tal  finor 
de  contorns,  ulls  d’un  blau  més  lluminós, 
cabell  més  sedós,  boca  més  xica  y  petonera. 

Passà  cantant  una  d’aquellas  senzillas  can- 
sons  de  montanya  tendras  y  sentidas,  que 
brollan  del  cor  de  nostra  aymada  terra  com 


JOVENTUT 


630 

el  romani  florit  entre  las  duras  rocas  que- 
verdeja  y  perfuma: 

Ay  mare,  la  meva  marel 
Ay  mareta  del  meu  cor! 

No  diguéu  pas  à  mon  pare 
cóm  se  diu  lo  meu  amor, 
que  si’l  meu  pare  ho  sabia, 
ay  larirà  lariról 
que  si'l  meu  pare  ho  sabia 
me  n’arrencaría’l  cor. 

Se  deturà  un  xich,  sense  véurens,  reposant 
las  jerras,  y  à  la  poca  estona,  cantant  sem¬ 
pre, ’s  perdé  entre  las  negrosas  casas  d’Oleta 
d’Amunt. 

Va  ésser  aquella  la  primera  vegada  que  la 
vegi. 

Seguint  amunt  el  camí  del  bosch,  coste¬ 
jant  las  fondaladas  de  la  riera, ’s  troba’l  ca¬ 
salot  de  morenas  pedra.s,  xato,  mitj  enrunat, 
ab  un  march  de  blanca  cals  à  cada  finestra, 
ahont  unas  floridas  clavellinas  posan  sa  nota 
calurosa  y  alegra;  el  casal  està  assentat  so- 
bre’ls  marges,  sota  l’alzinar  frondós  ple  de 
frescor  y  d’aucellada 

L’aygua  del  Pinell  devalla  tranquila  entre 
las  pedras  arrodonidas,  per  las  que  de  tant 
en  tant  saltironeja  embolcallantlas  d’escuma. 
Quins  recons  aquells  del  molí  de  Valldepi- 
nell,  plens  de  frescor  y  tancats  entre  las  su- 
perbas  massas  del  Montseny,  sota’l  Pla  de 
la  Calma! 

Entre  matas  d’escardots  ricament  vestits 
de  flors  moradas  y  envoltats  de  brumarots, 
vaig  tornar  à  véurela,  assentadeta  à  terra, 
triant  flors  de  borratxa —  bonicas  estrelletas 
del  color  de  sos  ulls— ab  las  que  s’omplía  la 
falda  com  si  en  ella  hi  arreplegués  un  tros 
del  cel  blau  que  s’ovirava  entre’l  retallat  fu- 
llatje  dels  arbres. 

Tot  fent  la  feyna,  cantava  encara  la  ma¬ 
teixa  cansó  que’l  primer  dia: 

Ay  mare,  la  meva  mare!  .. 

Del  altre  costat  de  riera,  sens  ésser  vist,  me 
la  estava  escoltant.  Al  callar  ella,  el  rossinyol 
va  comensar  sa  tonada.  Sentint  l’aucell,  va 
restar  quieta,  una  de  sas  rodonas  manetas 
enfonzada  en  el  munt  blau  de  las  flors  ja 
triadas,  y  en  la  palma  de  l’altra  reposanthi 
sa  galta.  Se  guaytava  l’aygua,  pensativa, 
caviladora.  Y  sense  qu’ella  se’n  atalayés,  li 


anavan  devallant,  de  la  falda  à  l’aygua  d’ar¬ 
gent,  tot  d’estrelletas  blavas  que  la  corrent 
s’enduya,  lleugeras,  riu  avall,  avall... 

Restà  parada  al  adonarse  de  que  son  de- 
vantal  era  buyt.  Bella  estona  va  mirar  cóm 
saltironejavan  sobre  l’aygua  las  floretas,  y 
cóm  se’n  anavan  depressa  entre’ls  embolcalls 
d’escuma,  feu  un  sospir  y  se’n  pujà  al  molí. 


Tornant  de  la  cassera,  ja  de  capvespre, 
quatre  gotas  que  caygueren  me  serviren  de 
pretext  pera  entrar  en  el  casal  de  Valldepi- 
nell.  La  molinera’m  donà  franca  hospitalitat. 
Mentres  me  servia’l  sopar,  vegi  atravessar 
la  entrada  à  la  noya,  més  bonica  que  may, 
ab  els  brassos  rosats,  nusos,  enguantats  de 
farina  fins  més  amunt  del  colze,  ab  las  cellas 
y  pestanyas  y’l  rinxós  cabell  esbullat,  tot  ple 
de  blanca  pols  que  la  feya  encara  més  xamo- 
sa  y  donava  més  brill  als  seus  ulls. 

Se  sobtà  al  veurem,  sas  galtas  s’emogi- 
ren,  y  després  d’un  «Deu  lo  guart»  apenas 
inteligible,  desaparegué  en  l’interior  de  la 
casa. 

Las  quatre  gotas  anaren  creixent  d’aytal 
manera,  qu’arribà  la  nit  entre  un  ver  desfet 
d’aygua,  haventme  de  quedar  à  dormir  al 
molí. 

A  punta  de  dia  unas  veus  me  despertaren. 
En  la  cambra  vorera  conversavan  la  moline¬ 
ra  y  l’hereu,  y  sense  voler  vaig  enterarme 
del  enrahonament. 

La  noya  volia  anarsen  à  servir  à  ciutat. 
Aixó  se  li  havia  ficat  al  cap  desd’aquell  dia 
en  que  l’hereu  de  ca’n  Bach  se  torsà’l  peu 
tornant  de  cassera  y  tingué  de  restar  una 
vuytada  en  el  Molí.  Ell  devia  haverli  dit 
qu’era  massa  maca  pera  viure  sempre  à 
montanya,  donchs  alguna  cosa  havia  sentit 
la  mare.  Calia  tréureli  aqueixa  deria.  Cert 
que  servint  els  podria  ajudar  un  xich:  eran 
tan  dolentas  las  anyadas,  el  molí  comensava 
à  ferse  tan  vell,  l’hereu  malalt  sempre... 
Peró  la  ciutat  també  feya  por  à  la  mare...  Hi 
hà  tants  trenca-colls!...  Si  li  passava  com  à 
la  Guideta  del  Xich  ó  à  la  Rosa  de  la  Beca... 
Deu  nos  en  guart!...  En  cambi,  ves  la  Filo- 
mena  de  ca’n  Pins  quina  sort!  Dotada  ab 
cinchcents  duros  per  la  marquesa,  y  ademés 
la  masoveria  del  Castell  d’Alet... 

—  Feu  lo  que  vos  sembli,  mare! — deya 
l’hereu  d’una  veu  amohinada  é  indiferent. 

Ha  plogut  molt,  molt  à  montanya.  Sota 
la  vella  arcada  del  pont  la  rierada  baixa 
tremenda.  A  dalt,  el  sol  torna  à  brillar  entre 
las  glassas  dels  núvols  que’s  destrian,  y  las 
orenetas  passan  altas.  A  baix,  l’aygua  fango- 
sa,  rojenca,  carretejant  despullas  y  llot,  salta 
bramulant  sobre  las  rocas  que  fa  dos  días  se 
veyan  encara  cubertas  de  molsa  y  falgueras. 
^Ahónt  son  els  jonchs  de  la  riera,  las  floretas 
dels  marges?  {Ahónt  el  suau  remoreig  de 
l’aygua  mansa  y  tranquila  en  quin  cristall 
s’hi  reflectava’l  cel,  hi  bevian  els  aucellets  y 
s’hi  miravan  las  libélulas  vestidas  de  rubins 
y  safirs?  (Ahónt  son  las  finas  herbetas,  els 
morats  escardots  de  las  riberas? 

Riu  avall,  tot  baixa  envolt  en  l’aygua 
bruta. 

L’Agneta,  ab  un  farsell  sota’l  bras,  passa 
pel  pont  cantant: 

Ay  mare,  la  meva  marel... 

L’acaba  de  deixar  à  sa  mare,  mes  son  cant 
es  alegre  y  son  pas  lleuger.  Se’n  va  cap  à 
ciutat  tota  sola.  La  flor  boscana  també  deva- 
11a  riu  avall,  avall... 

Han  passat  pochs  anys  de  la  rierada  ensà. 
Som  à  ciutat,  es  de  nit  y’l  fret  ens  fa  embo- 
licarnos  estretament  ab  las  capas.  Ens  detu- 
rém  sota  un  fanal  à  fer  un  cigarro.  Un’ombra 
s’acosta  y’ns  parla  casi  bé  à  cau  d’orella. 
Veig  un  munt  de  cabells  caragolats  entre’ls 
que  hi  vermelleja  una  camèlia  é  hi  brilla 
alta  pinta  daurada.  Sento  un  baf  de  perfums 
que’m  corprèn.  Uns  ulls  mal  pintats,  mes 
guardant  una  blavor  encisadora,  s’aixecan 
vers  mon  rostre  ab  un  esguart  desvergo- 
nyit...  y  de  sobte  veig  el  casal  rónech,  ale¬ 
grat  per  las  clavellineras,  vora  la  riera  cris- 
tallina,  perdut  sota’l  frondós  alzinar... 

— iNo  ets  pas  l’Agneta  de  Valldepinell? — 
demano. 

Aquells  ulls  me  miran  ab  esglay,  d’aquella 
boca,  massa  roja,’n  surt  com  un  gemech... 
L’ombra’s  gira  y  fuig  entre  las  tenebras, 
perdentse  en  el  llot  malehit  de  la  ciutat... 

Y  torna  à  passar  devant  mos  ulls  el  recort 


de  la  tremenda  rierada,  fangosa,  amenassa- 
dora,  enduhentsho  tot  sota  la  vella  arcada 
del  pont  d'Oleta...  Tot  riu  avall,  las  blavas 
flors  de  borratxa  y’l  ressò  d’aquella  cansó 
montanyenca: 

Ay  mare,  la  meva  marel 
Ay  mareta  del  meu  corl... 

L.  Escardot . 

Riberas  del  Congost ,  setembre  de  1902. 


NOVAS 

Albacete  celebrà’l  dia  17  del  present  mes 
la  festa  dels  seus  Jochs  Florals,  que,  segons 
els  telégramas,  resultà  lluhidissima  y  tras- 
cendental  per  son  caràcter  regionalista,  mer¬ 
cès  al  discurs  del  mantenedor  senyor  Alba, 
diputat  per  Valladolid,  qui  en  tons  vibrants 
combaté  la  falsa  y  desatinada  política  cen¬ 
tralista  qu’ab  criteri  tancat  acusa  de  falta 
de  patriotisme  à  regions  que  com  la  cata¬ 
lana  son  amants  dels  seus  drets  y  de  la  seva 
personalitat  individual  y  política.  Feu  grans 
elogis  de  Catalunya,  declarantse  regionalista 
convensut.  El  Consistori  li  donà  un  banquet, 
y  en  ell  se  refermà’l  senyor  Alba  en  las  ma- 
teixas  declaracions,  essent  aplaudit  ab  en- 
tussiasme.  També  feu  manifestacions  anàlo- 
gas  el  senyor  Bernal,  que  defensà  à  Catalu¬ 
nya  dels  càrrechs  que  li  fan  els  centralistas 
de  mala  fe,  dihent  que  nostre  poble  no  ha 
renegat  may  d’Espanya,  sinó  dels  falsos 
règims  y  de  l’anarquia  y  desconcert  que  reg¬ 
na  en  el  poder  central.  Afegí  que  n’hi  hà 
varias  d’altras  de  regions  que  volen  lo 
mateix  que  vol  Catalunya,  la  qual  desitja’l 
concurs  de  las  que  com  ella  han  assolit  ó 
assoleixen  la  major  edat,  pera  poder  totas 
juntas  salvar  à  Espanya,  deturantla  en  la 
cega  marxa  que  porta  vers  el  desprestigi  y 
la.  ruina.  Afirmà  que  Catalunya  ha  sigut 
sempre  de  las  primeras  en  ajudar  à  las  re¬ 
gions  germanas  necessitadas,  y  que  cal  aju¬ 
daria  à  n’ella  en  son  moviment  actual.  Aques- 
tas  frases  foren  rebudas  ab  aixordadoras 
ovacions. 

S’ha  de  tenir  en  compte  que’l  senyor  Alba 
es  secretari  de  la  Union  Nacional ,  y  qu'oferí 
trevallar  dintre  aquest  partit  en  defensa  de 
las  ideas  per  ell  exposadas,  lo  qual  indica 
una  evolució  ben  lloable,  essent  sincera  com 
sembla. 

Ab  goig  ho  consigném  pera  bé  de  la  cau¬ 
sa,  desitjant  qu’arrelin  aytals  ideas  en  aquell 
país  ahont  sembla  que’l  regionalisme  hi  té 
ja  molts  adeptes.  Es  innegable  la  importàn¬ 
cia  del  concurs  de  las  regions  per’arribar  à 
la  regeneració  desitjada. 

Com  es  de  suposar,  als  politichs  d’ofici’ls 
hi  causaren  molt  mala  impresió  semblants 

declaracions,  sobre  tot  en  vista  del  efecte 
qu’ellas  acabavan  de  produhir  en  aquell  po¬ 
ble,  qui,  al  aplaudirlas,  demostrà  son  amor 
à  la  patria,  à  la  moralitat  y  à  la  justícia. 

Per’avuy  estava  fixada  la  obertura  de  la  Ex¬ 
posició  d’Art  Antich.  No  cal  dir  que  desit- 
jém  resulti  notable  aquesta  Exposició,  que 
baix  el  punt  de  vista  de  la  cultura  de  Barce¬ 
lona  y  dats  els  tresors  d’art  antich  català  que 
poden  haverse  reunit,  constituheix  la  nota 
més  important  de  las  actuals  festas  de  la 
Mercé. 

A  propòsit  d’aquesta  Exposició,  ha  dit  fa 
pochs  días  nostre  company  de  causa’l  distin¬ 
git  arqueólech  Pelegri  Casades,  en  un  de  sos 
articles  y  entre  altras  cosas,  lo  següent: 

Una  llissó’s  desprèn  ben  clara  de  la  Exposició 
que’ns  ocupa.  Malgrat  l’época  pertorbada  y  trevallo- 
sa  à  que  pertanyen  las  obras  artísticas  exposadas, 
l’Art  en  nostra  terra  prengué  tan  poderosa  volada  y  sa 
forsa  fou  de  tanta  intensitat,  que  pot  dirse,  sense  cap 
mena  d’exageració,  que  penetrà  per  tot  arreu,  vivifi- 
cantho  tot  ab  son  alé.  Res  pogué  sustraures  à  sa  in¬ 
fluencia  benfactora,  y  no  hi  hagué  afrau  prou  amagada 
qu’escapés  à  sa  acció.  Aixís  un  hom  s’explica  cóm, 
malgrat  las  insensatas  é  innombrables  destruccions  y 
perduas  d’exemplars  artístichs,  encara  sia  ben  ovirador 
el  patrimoni  d’Art  que  conservém  pera  honra,  delecta¬ 
ció  y  profit  nostre. 

Ens  interessa  à  tots  omplir  la  vall  profonda  que 
sigles  de  miserias,  persecucions  y  endarreriment  obri¬ 
ren  entre  aquells  antecessors  nostres  y  la  generació 
qu’ara's  deixonda  de  son  ensopiment.  No  n'hi  hà  prou 
ab  que  la  cantadissa  de  nostres  poetas  hagi  despertat 
nostres  sentiments  adormits:  es  precís  que  la  forsa 
potentíssima  del  Art  sia  l’alsaprém  qu’adressi  vigorós 
nostre  esperit,  afermantlo  cada  día  més  y  més. 

Es  d’alabar  la  Delegació  de  la  «Lliga  Re¬ 


gionalista»  à  la  Barceloneta  pel  concurs 
d’escriptura  y  lectura  catalana  qu’organisà 
pera  que  hi  prenguessin  part  els  noys  me¬ 
nors  de  dotze  anys  fills  ó  vehins  d’aquella 
barriada. 

El  mati  del  diumenge’s  verificaren  els 
exercicis  en  presencia  del  jurat,  compost 
pels  senyors  Rossendo  Serra,  Antoni  Bori  y 
Fontestà  y  Manel  Folch  y  Torres.  Hi  pren¬ 
gueren  part  vintidós  noys,  y’l  resultat  fou 
excelent. 

Concursos  com  aquest,  que  semblan  insig¬ 
nificants  y  que  no  deixan  de  tenir  una  gran 
importància  pràctica,  honran  à  las  entitats 
catalanistas  que’ls  organisan  y  convé  que 
sian  freqüents. 

L’acte  del  repartiment  dels  tres  premis 
oferts,  tindrà  lloch  el  dia  29  del  corrent. 

L’associació  democràtica  catalanista  adhe¬ 
rida  à  la  Unió  «Lo  Renaixement»,  celebrà’l 
dissapte  darrer  una  vetllada  literaria  musical 
que  resultà  molt  agradable,  essent  molt 
aplaudits  tots  els  que  hi  prengueren  part. 
Hi  assistí  nombrosa  concurrència. 

Don  Joan  y  don  Ramón ,  cansó  popular 
catalana,  XXIX  de  las  publicadas  pel  «Can¬ 
çoner  Popular»,  ab  un  dibuix  y  las  correspo¬ 
nents  notas  folklóricas.  Preu,  10  cèntims. 

Un  cartell  dibuixat  per  Cidón  y  anuncia¬ 
dor  del  diorama  «Boria  avall»,  construhit 
sobre’l  quadro  d’en  Galofré  Oller  del  mateix 
titul  y  que  s’ha  d’inaugurar  en  el  «Círcul 

BARCELONA  POBLE  GRAN 

No  som  escolans  d’amén  de  ningú.  Joven¬ 
tut  té  à  honra  Testar  afiliada  à  la  Unió  Ca¬ 
talanista ,  y  estanthi  afiliada  es  ben  lliure  de 
donar  son  parer  en  totas  las  qüestions.  En- 
teném  que  la  Unió  no  vol  aplegar  als  incons¬ 
cients,  sinó  als  convensuts  que  diuhenlo  que 
senten.  D’aquesta  independencia  de  criteri  y 
d’aquest  valor  de  las  propias  conviccions  la 
mateixa  Junta  Permanent  ne  donà  exemple  al 
manifestarse  obertament  contraria  à  la  cele¬ 
bració  de  las  festas  que  actualment  celebra 


Barcelona,  per  considerarlas  impropias  dels 
actuals  moments  en  que  nostra  ciutat  està 
sense  garantías  constitucionals. 

Per  nostre  compte  hem  d’afegir  que  las  ac¬ 
tuals  festas  no  sols  son  impropias,  sinó  que 
tenen  un  altre  defecte:  el  del  mercantilisme, 
qu’en  va’s  procura  dissimular.  No  hi  hà  dub¬ 
te  que  à  alguns  dels  organisadors  els  ha  mo¬ 
gut  tant  el  propòsit  d’atreure  badochs  y  veu¬ 
re  lo  que  s’hi  guanya,  com  el  desitj  de  reali- 
sar  una  manifestació  de  lo  qu’es  y  pot  la 
civilisada  Barcelona. 

No  desconeixém  lo  important  qu’es  aquesta 
manifestació  de  las  forsas  vivas  de  nostra 
ciutat.  Per  aixó  creyém  oportú  examinar, 
encara  que  no  més  sia  à  grans  trets,  el  ca¬ 
ràcter  que  las  festas  han  revestit  y’l  grau 
d’avens  qu’en  l’art  y  la  cultura  barcelonina 
en  general  han  senyalat. 

Sol  dirse  que  à  tot  arreu  hi  hà  gent  pera 
tot,  y  es  clar  qu’en  las  grans  capitals  moder- 
nas,  cosmopolitas,  [ahont  el  contingent  es 
major,  aquesta  veritat  se  fa  patent  à  tota 
hora.  Entre’ls  habitants  hi  abundan  els  so¬ 
brevinguts,  y  cada  casa  es  un  món  apart,  ab 
hàbits  y  gustos- propis.  Llevat  dels  barris  an- 
tichs,  que  solen  viure  aferrats  à  sas  tradicions, 
la  gent  se  divideix  en  nucleus  heterogenis, 
inconsistents,  y  ben  extranys  els  uns  als  al¬ 
tres  ab  tot  y  formar  un  comú.  L’esperit  de 

rassa  no  existeix,  puig  els  uns  se  mouhen 
per  rutina,  els  altres  se  fan  esclaus  del  ca- 
pritxo  ó  la  moda,  y  raríssimas  vegadas  un 
mateix  sentiment  ó  aspiració  conmóu  à  tots 
al  ensemps.  Els  vincles  generals  no’ls  forma 
l’amor  sinó’l  negoci;  la  solidaritat  es  falsa, 
ó  millor  dit,  sols  aparent.  Més  que  trevallar 
en  comú,  més  que  viure  una  mateixa  vida,  se 
representa  frivolament  una  mateixa  farsa; 
farsa  de  ben  mala  fe  en  son  fons,  perque  no 
sols  se  fingeix  y  s’enganya,  sinó  que  també 
se  trafica. 

Barcelona  ha  desenrotllat  son  gran  esperit 
d’assimilació  y  ha  volgut  ésser  una  gran  co- 
lectivitat  d’aqueixas.  S’ha  volgut  enriquir, 
dirse  gran  y  avensada,  tenir  totas  las  condi¬ 
cions  que  à  las  grans  ciutats  distingeixen, 
y  ho  ha  lograt  sols  en  part,  perque  als  ulls 
dels  que  la  estiman  y  desapassionadament  la 
miran,  poble  gran  era  y  poble  gran  conti¬ 
nua  essent.  Els  trets  distintius,  l’ayre  de  fa¬ 
mília,  tant  d’una  localitat  com  d’un  indivi- 
duu,  no  se  solen  perdre  sinó  à  copia  d’anys 
y  de  succehirse  las  generacions.  No’s  cambia 
el  caràcter  tan  fàcilment:  en  tot  cas  se  dis¬ 
fressa. 

Qu’està  en  època  de  tranzició  nostra  ciu¬ 
tat,  no  cal  que  nosaltres  ho  repetim.  Peró 
vol  ésser  artista  y  mercadeja  massa;  vol  és¬ 
ser  senyora  y  menestraleja  massa  també;  vol 
ésser  ciutat  gran,  en  una  paraula,  y  s’oblida 
de  que  com  à  poble  gran  està  en  cami  d’arri¬ 
bar  à  ésser  un  gran  poble. 

Barcelona  no  es  pas  com  alíras  grans  ciu¬ 
tats  la  capital  d’un  agregat  de  pobles:  Barce¬ 
lona  es  la  capital  d’un  poble  sol,  y  té  d’aspi¬ 
rar  à  que  no  se  la  consideri  únicament  com 
sa  capital  mercantil.  ,-Quin  títul  pot  dàrseli, 
donchs,  que  li  fassi  més  honor  que’l  de  po¬ 
ble  gran? 

No'l  pateix  Barcelona’l  trist  convenciona¬ 
lisme  d'ésser  capital  d’un  gran  Estat.  Els  fo¬ 
rasters  que  venen  saben  que  nostra  ciutat 
es  la  capital  de  Catalunya,  aixó  es,  d’un  po¬ 
ble  que  té  caràcter  propi;  y’is  barcelonins 
inconscients  que  tant  han  fet  pera  dissimular 
aquesta  qualitat,  quan  menys  s’ho  pensan  y 
sens  adonarsen  se  fan  traició,  se  mostran  tals 
com  son  y  posan  de  manifest  qu’encara  cons- 
tituheixen  un  poble  gran. 

Aixó  ha  succehit  en  las  presents  festas  de 
la  Mercè  (prescindint  ara  de  que  s’hagi  dut 


pels  cabells  la  ocasió  de  celebrarlas).  Per 
ellas  hem  vist  que  Barcelona  com  à  gran  ciu¬ 
tat  no  val  tant  com  deuria,  y  en  cambi,  com 
à  poble  gran,  podria  fomentar  sas  bonas  con¬ 
dicions  y  oferir  aspectes  ben  típichs  que  la 
posarian  al  nivell  dels  primers. 

Fixemnos,  com  exemple,  en  el  concurs 
qu’ha  tingut  lloch  de  coblas  populars,  cants 
y  dansas,  que  son  l’esperit  del  poble;  fixem¬ 
nos  també  en  el  concurs  de  gegants,  drachs, 
àligas,  etc.  Pocas  vegadas  s’es  vista  una 
tan  gran  gentada  com  la  que’s  llensà 
als  carrers  pera  presenciar  el  pas  d’aque- 
1  las  comparsas  populars,  d'aquells  perso- 
natjes  llegendaris  y  d’aquells  animals  apo- 
calíptichs  vinguts  de  tots  els  indrets  de 
Catalunya.  No  hi  hagué  barriada,  ni  poble 
ni  poblet  dels  que  forman  la  gran  urbe  bar¬ 
celonina,  que  no  aportés  extraordinari  con¬ 
tingent  de  vehins  al  centre  de  la  ciutat.  Y  no 
era  sols  la  curiositat  lo  que’ls  duya,  sinó  un 
sentiment  més  fondo:  el  dels  recorts,  el  del 
amor  al  terrer  nadiu.  Els  catalans  de  Berga 
qu’en  la  gran  urbe  resideixen  recordavan, 
veyent  la  Patúm,  las  tipicas  festas  de  la  seva 
terra;  els  empordanesos  ploravan  per  dintre 
als  acorts  de  la  Sardana;  els  vilafranquins 
y’Is  del  Camp  deTarragona’ns  esborronavam 
d’emoció  als  espetechs  del  Drach  y  al  espin- 
guet  de  las  grallas  dels  Xiquets  de  Valls.  La 
joya  de  la  vida,  la  més  intensa,  la  més  sana, 
la  de  la  joventut,  era  evocada  tristament  y 
com  en  somnis.  éY  per  qué  tristament?  Per¬ 
que  Barcelona,  la  Barcelona  catalana  que 
com  à  tal  fruhía  ab  aquell  espectacle,  més 
que  poble  gran  ha  volgut  ésser  gran  ciutat, 
y  ab  la  por  de  que’l  trajo  de  tal  li  vingués 
gran,  ha  tingut  miraments  y  reparos  que  no 
li  han  permès  ésser  ni  una  cosa  ni  altra,  y 
per  consegüent,  l’han  desnaturalisada;  perque 
aquells  Xiquets,  y  aquells  Diables,  y  aquells 
Drachs  y  aquellas  coblas  no’s  confonian  ab 
el  poble  pera  ballar  sos  balls,  no  s’apoyavan 
en  ell  ni  d’ell  arrencavan  per’aixecar  sos  cas¬ 
tells;  no  omplían  sa  missió  ab  entussiasme 
sinó  que  com  à  sonàmbuls  cumplían  son  co¬ 
mès;  en  fi,  perque  havían  vingut...  oficial¬ 
ment. 

Y  à  pesar  de  tot,  per  la  nota  d’ingenuitat 
que  donaren,  per  l’efecte  que  produhiren, 
per  lo  que’ns  digueren  al  cor,  ells  demostra¬ 
ren  que- Barcelona  es,  avans  que  tot,  un  po- 

ble.  Y  lo  mateix  ens  ha  demostrat  aquests 
dias  l 'ornat  (?)  públich  de  la  majoria  dels  car¬ 
rers.  Sempre  lo  ingenuu  resulta  més  simpà- 
tich,  fins  mancanthi  bon  gust  y  fins  essent 
barbre,  que  no  pas  lo  pretensiós,  que  quasi 
indefectiblement  resulta  buyt.  Sempre  ador- 
nos  com  els  del  carrer  del  Carme,  del 
Hospital,  de  Sant  Pau,  etc.,  seran  menys 
artistichs  que  una  moxiganga  de  poblet. 
Com  que’l  caràcter  de  poble  no’ns  l’hem 
pogut  treure,  el  concurs  de  gegants  y  coblas 
resultà  una  nota  verament  tipica,  un  xich 
descolorida  y  migrada  si  considerém  lo 
qu’hauría  pogut  ésser,  però  sugestiva  de  to- 
tas  maneras  y  que  interessà  à  tothom,  fins 
desde’l  punt  de  vista  artístich. 

Desd’aquest  punt  de  vista  sobre  tot.  Per- 
que  no  hem  d’oblidarho  que  s’ha  d’ésser  un 
poble  de  debó  pera  fer  art,  y  que  l’art  fa  més 
grans  als  pobles.  Qu’ho  diguin  nostras  can- 
sons  de  llunyanas  centurias;  qu’ho  diguin 
las  notas  de  color  y’l  gran  sentiment  poétich 
de  las  tradicions  y  festas  populars  de  tota 
Catalunya;  qu’ho  digui  la  musa  popular 
d’en  Clavé,  que  inicià  l’actual  desvetllament 
y  la  pròxima  resurrecció.  Esser  un  poble  no 
es  cap  vergonya;  ésser  un  poble  es  gosar  de 
la  pròpia  vida  y  de  la  pròpia  llibertat,  y  sols 
aixis  volém  ésser  poble. 

A  nous  temps  nova  cara.  L’acció  civilisa- 
dora  del  Catalanisme  fa  que  s’accentuhi  més 
cada  dia  aquest  modo  de  pensar;  l’acció 
civilisadora  del  Catalanisme’ns  ensenya  que 
quan  els  catalans  eram  un  poble  de  debó, 
avensat  dintre  de  l’época,  eram  un  poble 
d'artistas;  l’acció  civilisadora  del  Catala¬ 
nisme  farà  que  no  amaguém  may  els  nostres 
sentiments  ni’ls  nostres  entussiasmes,  revi¬ 
fant  en  nostra  ciutat  mateixa  l’esperit  popu¬ 
lar,  posant  en  boca  de  tothom  las  cansons 
més  catalanas  y  fent  ballar  la  Sardana  als 
més  encongits.  Heusaqui  la  principal  base 
de  civilisació  d’una  ciutat  que  viu,  que  té  y 
vol  tenir  personalitat  pròpia  y  que  no  detura 
sa  marxa  per  la  via  del  progrés. 

Lo  artificiós  va  cedint  el  pas  à  lo  verdader. 
Si  en  temps  llunyans  nostre  poble  demos¬ 
trava  ésser  artista  y  ésser  culte  ab  els  monu¬ 
ments  que’ns  llegava  y  qu’encara’s  conser- 
van,  ab  sas  costums,  ab  sas  festas,  ab  sa 
democràcia  encisadora,  avuy  té  de  mostrar 
que  val  tant  com  avans  y  qu’es  tan  artista 


com  era,  si  nó  per  sas  obras,  per  sas  aspira¬ 
cions,  signe  de  sa  vitalitat.  Als  qu’en  sentit 
depressiu,  peró  ab  rahó,  li  regatejan  el  títul 
de  gran  ciutat  per’aplicarli’l  de  poble  gran, 
se’ls  ha  de  convence  de  que  Barcelona  es 
realment  poble  gran,  generós,  hospitalari, 
amant  del  seu  passat  y  gelós  del  seu  pervin- 
dre,  que  té  aspiracions  y  fe,  qu’ab  son  tre- 
vall  s’enriqueix  y  s’educa,  qu’ab  sas  festas  no 
s’embruteix,  que  s’entussiasma  peró  no  s’em¬ 
borratxa,  que  viu  y  canta,  qu’ab  sos  cants 
escampa  sa  civilisació,  y  que  veu  clar  en  els 
seus  destins.  Y  de  quina  altra  manera  no  di- 
rém  allavoras  tots,  fins  els  més  mofetas: 
Oh,  sí!  Barcelona,  poble  gran!... 

CAMÍ  DE  LLIBERTAT 

I 

L’ampla  carretera,  banyada  pel  tebi  sol 
dels  dias  d’hivern,  s’havia  acabat,  y  calia 
buscar  per  entre  las  montanyas  alguna  dres- 
sera  que,  sens  oferir  perill  d’estimbament 
per  aquells  horrorosos  precipicis  que  contí¬ 
nuament  s’obrían  sota’ls  peus,  conduhis  à 
Llibertat  lo  més  prompte  possible. 

Peró  Llibertat  era  lluny.  Pera  ovirarla 
solzament,  s’havia  d’atravessar  una  llarga 
cordillera  d’altissimas  montanyas  que  sem- 
blavan  desafiar  als  núvols. 

El  bon  avi  caminava  poch  à  poquet,  du- 
hent  agafat  de  la  mà  à  un  infantó  de  carona 
d’àngel  y  ulls  negres  y  brillants,  à  qui  ensi¬ 
nistrava  à  trescar  per  aquellas  montanyas. 
L’avi  l’estimava  molt  al  infantó;  l’estimava 
tant,  que  sempre  li  deya: 

—  Fill  meu:  aprèn,  aprèn  à  trescar  per 
aquestas  serras,  que’l  camí  qu’hem  seguit 
fins  ara  es  el  més  planer,  y  per’arribar  allà 
hont  afanyosos  dirigim  nostres  passos,  hau- 
rém  de  caminar  molt  pels  pedruscalls  rellis¬ 
cosos  que’ns  malmetràn  els  peus.  Qu’aixó 
no  t’espanti,  ísents?  com  à  aquells  de  tos 
majors  que  preferiren  quedarse  à  Oprimit 
per  por  d’ensagnarse’ls  peus,  ó  com  à  aquells 

altres  que,  ab  l’afany  d’arribar  prompte,  han 
seguit  per  mals  viaranys  ahont  poden  dei- 
xarhi  la  vida. — 

L’infantó  se’l  mirava;  aixecava  sa  carona 
riallera  qu’acariciava’l  vent  fent  voleyar  sos 
rossos  cabells,  y  deya: 

— Avi,  sou  molt  bo.  Si  mos  majors  os  han 
mirat  sempre  ab  indiferència,  jo  os  estimo 
molt...  Sou  molt  bo,  avi,  sou  molt  bol... 

— Perque  os  estimo,  perque  estimo  à  la 
humanitat  com  à  mi  mateix... — 

De  sobte  apareix  darrera  d’ells  un  home 
que,  aferrantse  d’arbre  en  arbre,  va  pujant 
la  dreta  costa  sense  seguir  el  camí.  Va  pel 
dret  y  corrent;  son  rostre  es  vermell,  sos 
ulls  treuhen  foch,  son  pit  panteja  sorollosa¬ 
ment,  però  segueix  amunt,  amunt  sense  des¬ 
cansar,  fins  que,  al  passar  prop  del  avi,  li 
diu: 

— Bon  vell:  jsabriau  si  vaig  bé  per’anar  à 
Llibertat? 

— Malament— respon  l’avi. 

— {Cap  hónt  cau? 

— {Veyéu  aquell  puig  altissim?  Donchs  es 
à  l’altra  banda. 

— Aixís  ja  vaig  bé.  Adeussiàu. — 

Y  apa,  costas  amunt,  ara  agafantse  à  un 
arbre,  ara  apoyant  el  peu  en  una  mata,  ara 
cayent,  ara  aixecantse,  va  seguint  sense 
descans. 

—  Fill  meu  —  diu  l’avi  à  son  net  —  mirat  à 
aquest  home:  vol  estimbarse  avans  d’ésser 
à  Llibertat!  — 


P'eya  poch  qu’havia  passat  aquell  home, 
quan  n’aparegué  un  altre  també  ab  el  rostre 
encés,  els  peus  sagnants  y  banyat  tot  ell  de 
suhor. 

— Bon  home  —  va  cridar  al  avi: —  per’anar 
à  Llibertat  {vaig  bé? 

,  — Malament!— tornà  à  dir  l’avi. 

— {Ahónt  cau? 

— A  l’altra  part  d’aquell  puig  més  alt. 

— Gracias.  Adeussiàu. 

— Escoltéu — va  fer  l’avi: — jo  també  vaig  à 
Llibertat:  {voléu  venir  ab  mi? 

— Sou  molt  vell  y  caminéu  molt  poch  à 
poch;  y  després,  encara  anéu  ab  una  cria¬ 
tura. 

- — Ja  vaig  per  bon  camí. 

— Trigaréu  massa. 

- — Peró  hi  arribarém. 


— Jo  també.  Adeussiàu. 

—  Mes —  replicà  l’avi  —  ^no  veyéu  que  po- 
déu  despenyarvos?  {No  veyéu  que  à  cada  pas 
hi  hà  un  precipici  y  que  cauréu  en  algún 
sens  adonàrvosen? 

— Ca,  ca!  Pel  dret  hi  arribaré  més  aviat! 

— Un  altre,  fill  meu, —  va  dir  l’avi  —  que 
tampoch  vol  arribar  à  Llibertat! — 

II 

L’avi  ja  era  molt  més  vell;  ab  tants  anys 
com  duya  gastats  atravessant  aquellas  ser- 
ras,  tenia  ja’l  cap  blanch  com  la  neu,  y  pera 
caminar  havia  d’apoyarse  en  un  groixut 
garrot...  peró  encara’s  veya  ab  esperit  pera 
continuar  sa  pesada  marxa.  El  nen  ja  no  era 
un  nen:  ja  trescava  tot  sol  per  aquellas  mon- 
tanyas,  tan  lleuger,  que  l’avi  gosava  al 
véureho. 

Havian  passat  la  llarga  cordillera,  havian 
arribat  al  cim  de  l’última  montanya — aquell 
cim  altiu  que  desafiava  als  núvols, — ja  eran 
à  mitj  camí  de  Llibertat,  ja  sols  s’havían 
d’ob'rir  pas  entre  las  grossas  matas  d’espi  y 
devallar  la  ràpida  costa.  Ells  ja  l’oviravan  el 
poble  desde  dalt  del  cim,  y’l  veyan  hermós, 
molt  més  hermós  de  lo  que  l’havia  forjat  sa 
pensa. 

En  el  cim  hi  havian  trobat  à  aquells  dos 
caminants,  que,  rendits  de  tan  fadigosa 
marxa,  reposavan  tot  parlant,  ab  dos  homes 
més,  de  lo  convenient  qu’era  arribar  à  Lli¬ 
bertat. 

— Llibertat  —  deya’l  que  l’avi  havia  trobat 
primer — es  aqui  baix  Cal  córrehi,  nosaltres 
hi  hem  d’arribar  costi  lo  que  costi,  per  més 
obstacles  que’ns  surtin  al  pas!  Nosaltres 
hem  d’arribar  à  Llibertat  pera  fer  corre  als 
escamots  d’incréduls,  d’imbécilsl... 

• — Visca  Llibertat!  —  cridà  un  dels  desco¬ 
neguts. 

—  Si— afegí’l  caminant: — calarribarhi  pera 
que  la  religió  hi  imperi,  y  ay  del  home  que 
no  cregui  lo  que’ns  diu  la  Iglesia! 

—  Pera  tancar  els  convents!  Pera  cremar- 
los! —  replicà’l  segón. 

— No  —  digué  l’avi  acostantshi:  — cal  arri- 
barhi  pera  fer  que  la  religió  de  cada  hu  sia 
respectada,  pera  que  las  riuhadas  dels  odis 
se  cambihin  en  corrents  de  pau,  pera  donar- 
nos  tots  plegats  l’abrassada  d’amor  qu’ha 
d’agermanar  als  homes. 

— Sou  boig! — va  dirli  l’un. 

— íY  ahónt  es  això? — li  preguntà  l’altre  ab 
mofa. 

— Miréu;  Llibertat  es  aquell  niuhet  banyat 
de  sol.  Per’arribarhi  s’ha  de  trevallar  molt, 
s’hi  ha  de  posar  l’ànima... 

— No  hi  arribaréu  pas:  sou  massa  vell! 

— Per’xó  segueixo’l  camí  més  planer:  pera 
que  jo  hi  pugui  anar  y  tothom  pugui  se- 
guirme. 

— Nosaltres  hi  serém  primer!  —  va  cridar 
un  altre. 

— Si  no  sucumbiu  ab  vostra  exagerada 
marxa,  perdentse  tot  lo  fet...  Però  si  jo’m 
moro  pel  camí,  miréu:  aquest  infantó,  qu’es 
mon  pensament  y  ma  vida,  seguirà  cami¬ 
nant.  Podrà  desorientarse,  això  si,  però  lla¬ 
vors  s’aturarà,  y  serà  pera  rependre’l  cami 
ab  més  forsa. 

— Sou  boig! 

— Boig! — digueren  tots. 

— Cridéu,  cridéu,  caps  sense  cervell  ! — 
digué  l'avi,  reprenent  el  camí  ab  son  net. — 
Seguiu  per  aqueixos  viaranys!  Si  os  despe- 
nyéu,  no  serà  per  culpa  meva. — 

Y  tirà  avall  ab  son  net,  mentres  els  altres  li 
tiravan  pedras  y  s’esgargamellavan  cridant: 

— Bojos!  Retrógrados! 

— Bojos,  més  que  bojos!... — 

Y  aquells  homes  s’havían  posat  à  caminar 
altra  volta,  quan  de  sobte’ls  dos  desconeguts, 
avi  y  noy,  llensaren  un  j ay !  horrorós.  Els 
dos  caminants  s’havían  estimbat  al  fons 
d’un  abím. 

—  Compadimlos — digué  l’avi — compadim- 
los.  Son  afany  d'arribar  à  Llibertat  primer 
que’ls  altres  ha  sigut  causa  de  sa  mort. 

— Bon  avi — digueren  els  altres  dos: — {vo- 
léu  deixarnos  fer  el  camí  ab  vos? 

— -Ab  els  brassos  oberts  os  espero!  Ve- 
niuhi,  que  tots  hi  cabéu  en  mi:  creyents  y 
ateus,  vells  y  joves,  poderosos  y  desvalguts.. . 
Miréu  aquí  baix  Llibertat,  banyada  de  sol, 
de  llum  pura,  disfrutant  pau  y  tranquilitat... 
Baixemhi,  no  per  nosaltres,  que  ja  no  po- 
drém  fruhir  el  plaher,  sinó  pels  homes  de 
demà,  per  nostres  fills,  perque  sían  felissos.... 
Mireula  la  Vila  de  Llibertat,  qu’hermosa, 
qué  gran,  qué  rica!...  Ab  homes  ab  cor 
d’home,  sense  rencors,  models  de  virtut!... 
Tot  goig,  tot  felicitat!...  Veniuhi  totsl... 
Anemhi! — 

Jaume  Aymà  y  Ayala. 


TEATRES 

El  Anillo  Màgico.  —La  Gallarda  del  Roser 

Pera  ferse  càrrech  del  valor  literari  y  mu¬ 
sical  de  El  Anillo  Màgico ,  obra  de  gran  es¬ 
pectacle  que  s’ha  estrenat  fa  pochs  dias  à 
Novetats,  n’hi  hà  prou  ab  la  següent  obser¬ 
vació  qu’ab  gran  sorpresa  ferem  el  dia  del 
estreno:  En  el  tercer  acte  l’actor  cómich, 
il  caricatto ,  com  diuhen  els  italians,  canta 
unas  coplas  ab  pretensions  satiricas;  en  cas- 
sos  tals,  ja  se  sab,  el  públich  s’engresca,  y 
sabent  que  l’actor  ne  porta  mitja  dotzena 
més  d’actualitat,  vinga  aplaudir  y  vinga  de- 
manarne  de  novas,  fins  y  à  tant  que  l’actor, 
reventat,  ne  canta  una  en  que  diu  al  públich, 
ab  més  ó  menys  finura,  qu’es  un  imbéci 
(l'bravo!),  ó  diu  senzillament  que  ell,  l’actor, 
ja  no  pot  dir  faba.  Sols  ab  tals  indirectas  se 
dona’l  públich  per  satisfet.  Ab  las  coplas  de 
El  Anillo  Màgico  no  va  passar  res  d’aixó. 
S’acabà  la  primera  y’l  silenci  fou  sepulcral. 
Els  senyors  Arqués,  autor  de  la  lletra,  y 
Giménez  y  Cotó,  autors  de  la  música,  poden 
vanagloriarse — oh  poder  de  la  impotència! 
—  d'haver  trencat  una  tradició.  El  públich 
ne  va  tenir  prou  ab  la  mostra  y  no  va  voler 
novas  probas  del  ingeni  de  don  Joaquim  Ar¬ 
qués,  ni  va  voler  tan  sols  que  li  repetissin  la 
música. 

Devant  d’una  mostra  tan  gràfica  de  lo  fret 
y  aburrit  qu’estava’l  públich,  tot  comentari 
sobra,  y  serían  per  demés  las  altras  mos- 
tras  que  podriam  presentar  pera  deixar  sen- 
tat  que  tots  tres  autors  s’han  distingit  en 
aquesta  obra  per  la  seva  mansuetut ,  pobresa 
d’ingeni  y  falta  absoluta  d’inventiva;  perque, 
<;qué  se  li  pot  demanar  à  un  ingenio  que  ni 
tan  sols  sab  dir  en  versos  curts  un  parell  de 
grollerías  ben  ditas?  Hi  hà  que  tenir  en 
compte  que  las  grollerías  agradan  al  públich 
quan  son  ben  ditas.  Donchs,  ni  aixó.  {Y  qué 
poden  demanàrloshi  à  uns  mestres  queni  tan 
sols  saben  trobar  una  cantarella  alegra  y  en¬ 
jogassada,  bruscament  trencada  per  un  cal- 
deró  indefinit  y  represa  tot  seguit  ab  gran 
espetech  instrumental?  Donchs,  ni  aixó. 

Enfí,  el  llibret  de  El  Anillo  Màgico  (que, 
entre  parèntesis,  sembla  espigolat  en  quant 
à  argument  d’altras  vellas  obras  d’especta¬ 
cle),  es  de  lo  més  dolent  y  vulgar  que  may 
hagim  vist,  y  la  música  que  (entre  parèntesis 
també,  ens  recorda  à  cada  pas  qu’altra  de 
molt  semblanta  estém  tips  de  sentiria),  està 
à  la  altura  de  la  lletra  per  lo  ramplona  y  mal 
aplicada. 

Y  à  pesar  d’aixó’l  públich  va  à  Novetats, 
y  probablement  l’obra  proporcionarà  bonas 
entradas.  {Per  qué?  Perque  hi  hà  espetech; 
espetech  de  llums,  espetech  de  trajos,  y  es¬ 
petech  de  camas  enlayre,  es  à  dir,  espetech 
de  ballarinas  guapas  y  ben  formadas.  Y  per 
torna  un  ballarí  que  dona  l’opi,  com  diuhen 
els  castellans. 

S’ha  de  confessar  que  la  empresa  s’ha 
mostrat  rumbosa...  en  part.  Se  parla  de 
molts  mil  duros  gastats,  y  si  bé  no  creyém 
que  siguin  tants  com  diuhen,  lo  indubtable 
es  que  s’ha  posat  l’obra  ab  luxo  desacostu- 
mat.  Fem  excepció  per  las  decoracions,  que 
res  tenen  de  particular;  decoracions,  entre 
novas  y  arregladas,  à  tant  la  cana  com  vul¬ 
garment  sol  dirse.  L’empressari  català  pei 
un  costat  ó  altre  ha  d’ensenyar  la  poteta;  es 
à  dir:  fins  quan  se  desdinera  ha  d’ésser  mes¬ 
quí  en  alguna  cosa.  La  instalació  elèctrica 
es  notable  tant  en  cantitat  de  llums  com  en 
riquesa  de  matisos.  Llàstima  que  no’n  sàpi- 
gan  treure  tot  el  partit  que  la  instalació 
permet!  Falta  de  suavitat  en  determinadas 
tranzicions,  tonalitats  impropias  en  certas 
situacions  escénicas,  etc.,  son  defectes  en 
que  un  electricista  hàbil,  ensemps  que  artis¬ 
ta,  no  incorreria.  Els  trajos  son  richs  y  llam¬ 
pants,  alguns  de  bon  gust  y  dibuixats  ab 
fantasia;  altres,  sobre  tot  alguns  de  dona, 
esquifits  d’etxuras  y  massa  cridaners  de  co¬ 
lor.  En  fi,  els  chors  quelcom  més  triats 
qu’avans;  no’s  veuhen  tantas  caras  arrugadas 
ni  tants  ossos,  ni  se  senten  tants  galls.  De 
tots  modos,  la  millora  es  poch  sensible.  El 
cos  de  ballarinas  es  ben  acceptable,  y  no 
dihém  aixó  perque  ballin  ab  gran  precisió; 
bastant  deixan,  en  aquest  sentit,  que  desit¬ 
jar;  peró  en  cambi’ls  quadros  plàstichs  de 
conjunt  son  d’una  gran  armonía,  tant  en  co¬ 
lor,  puig  els  trajos,  que  vesteixen  elegant¬ 
ment,  son  en  general  d’entonacions  suaus  y 
delicadas,  com  en  linias,  perque  ellas,  las 
ballarinas,  se  portan  l’oli;  volém  dir  un  físich 
espléndit,  y's  mouhen  ab  finura  y  desembràs. 

Molt  simpàtica  es  també  la  primera  balla¬ 
rina,  que  balla  ab  distinció.  Nosaltres  con- 
fessém  ingènuament  que  tot  lo  que  trobém 
d’artístich  y  armónich  en  els  balls  de  conjunt, 
ho  trobém  d’inarmónich  y  antiartístich  en 
els  solos  de  las  primeras  ballarinas  absolu- 
tas.  <;Hi  hà  res  més  inarmónich  y  antiestétich 
que  veure  una  dona  de  formas  finas  contra- 
yent  violentment  muscles  y  nirvis  ara  pera 
aguantarse  sobre  las  puntas  dels  peus,  ara 
pera  giravoltar  follament  com  una  baldufa, 
acabant  després  de  mal  dissimulats  esforsos 
per  caure  ó  poch  menys  esbufegant,  els  ulls 
sanguinolents  y’l  rostre  amoratat  en  que  la 
suhor  hi  regalima? 

Y  aixó  encara’ns  sembla  molt  més  grave 
quan  se  tracta  d’un  ballari.  El  que  tenim 
à  Novetats  va  naixe  pera  baldufa.  Cada  hu 
naix  pera  lo  que  naix,  y  puig  ell  segueix 
serenament  sa  vocació,  respectemlo;  mes 
no’ns  podém  estar  de  plànyel  per  haver  nas¬ 
cut  ab  una  vocació  tan...  mecànica.  El  pú- 
blich  li  va  fer  una  ovació  delirant.  Permétins 
l’Alarma,  autor  del  Diorama  animació,  un 
consell  que  li  podria  fer  guanyar  molts  di¬ 
ners:  fassi  un  ninot  de  fusta  que  sembli  un 


home  dotat  de  tres  senzills  moviments:  pri¬ 
mer,  de  rotació  sobre’l  seu  ex;  segón,  de 
rotació  y  traslació  conjuntament  seguint  una 
linia  recta;  y  tercer,  de  rotació  y  traslació 
seguint  una  circunferencia,  cuydant  en 
aquest  cas  que’l  cos  s’inclini  cap  al  centre 
pera  contrarrestar  la  forsa  centrífuga  que 
faria  desviar  el  seu  ninot.  Tot  aixó  no  es  pas 
gayre  difícil,  y  mecànicament  lograrà  l’Alar¬ 
ma  que’l  seu  ninot  dongui  cent  voltas  més 
per  minut  que’l  ballari  de  Novetats.  Aixó  si, 
no’ls  hi  digui  que’l  ninot  es  de  fusta  y  no 
pot  morir  d’un  atach  d’apoplexia  fulminant, 
perque  alashoras  no  n’hi  guanyarà  cap  de 
quarto.  Tothom  diria:  aVaya  un  mèrit!» 

Si’ns  hem  ocupat  de  El  Anillo  Màgico  ab 
més  detenció  de  lo  que’s  mereix,  ha  sigut  pera 
fer  notar  la  relativa  esplendidesa  dels  em- 
pressaris,  cosa  à  que  avuy  no  estém  acostu¬ 
mats;  peró  al  mateix  temps  volíam  fer  notar 
que  no  n’hi  hà  prou  ab  ésser  espléndit.  Tal 
volta  no  n’hi  perdran  cap  de  diner  à  Novetats 
ab  aquest  espectacle;  mes  aixó’s  deurà  al  gran 
contingent  de  babaus  qu’han  fet  venir  las  fi- 
ras  y  à  la  casualitat  d’ensopegar  ab  un  balla¬ 
rí  qu’ha  caygut  en  gracia.  De  no  ésser  aixis, 
estém  segurs  que  la  empresa  n’hauria  surtit 
ab  las  mans  al  cap.  ,=Y  tot  per  qué?.Perqu’en 
l’obra  no  hi  hà  res  d’art  veritable,  y  l  ingeni, 
la  sombra ,  com  dihém  vulgarment,  hi  manca 
en  absolut.  Si  la  empresa  de  Novetats,  ade- 
més  d’ésser  atrevida,  hagués  tingut  dos  dits 
de  sentit  artistich,  hauria  trobat  quelcom  mi¬ 
llor  pera  posar  en  escena.  jQué’ls  hi  costaria 
sostenir  un  director  artistich  com  tenen  un 
director  d’orquesta  y  un  director  de  ball?  Mes 
aquí  semblant  càrrech  se  considera  inútil, 
perque  en  tractantse  de  bon  gust  y  de  cultu¬ 
ra  artística,  qualsevol  senyor  que  té  tres  pes- 
setas  à  la  butxaca’s  creu  saberne  més  que’l 
més  pintat.  Ara  no’ls  dich  res  tractantse 
d’empressaris;  aquests  no  admeten  llissons 
de  ningú.  Com  que  son  els  que  pagan! 

La  Galtarda  del  Roser  d’en  Bori  y  Fontestà, 
qu’estrenaren  à  Romea’l  dia  de  la  inaugu¬ 
ració  de  la  temporada  d’hivern,  es  un  qua- 
dret  cómich  sense  pretensions.  L’autor,  ena¬ 
morat  de  las  costums  y  tipos  de  la  terra  cata¬ 
lana,  vol  presentarnos  uns  y  altres  en  escena 
y  ho  fa  ab  forsa  coneixement  y  garbo,  sense 
donar  gran  importància  al  element  dramà- 
tich.  La  obreta  està  escrita  en  bona  prosa  ca¬ 
talana  y’is  actors  de  Romea  la  representan, 
en  conjunt,  ab  carinyo. 

ANDRÉ  CHÉNIER 

Un  cel  de  plom  demunt  la  extensa  plassa 
torna  las  casas  del  voltant  cendrosas, 
y  entre  un  milió  de  testas  remorosas 
la  guillotina  sanguejant  rebassa. 

Febrós  l’esguart,  la  cabellera  lassa 
al  llarch  cayent  de  sas  faccions  hermosas, 
entre  grillons  las  blancas  mans  piadosas, 
el  gran  Chénier  ab  valentia  passa. 


Se’n  puja  al  cadafalch,  la  gent  domina, 
y  ab  gest  altiu,  que  ni  la  mort  aterra, 
la  increpa  ab  fe  per  sa  alenada  impura... 

La  plassa  s’ompla  de  ressons  de  guerra, 
baixa’l  tallant  de  l’alta  guillotina 
y  del  poeta  cau  la  testa  pura. 

Xavier  Viura, 


FIRAS  Y  FESTAS 

Malgrat  els  temps  malestruchs,  Barcelona 
ha  estat  per  festas.  {Es  insensibilitat?  {Es 
coratje?  Inclinemnos  à  creure  lo  segón,  y  al 
divertirnos,  si  se’ns  acuden  pressentiments 
tristos,  diguém:  Tant  se  val!  ab  broma  ó 
sense  broma  fem  el  nostre  fet. 

Y’l  fer  festa  major  nostra  ciutat  després  de 
tant  temps  de  no  ferne,  no  deixa  d’ésser  útil, 
puig  els  festeigs  retratan  nostre  caràcter  de 
cos  enter  y  mida  natural,  y’ns  demostran  lo 
qu’altras  vegadas  hem  dit:  que  Barcelona  es 
una  ciutat  ab  poch  sentit  artistich  comparat 
ab  els  medis  materials  de  que  disfruta. 

Tots  els  qu’han  donat  un  passeig  pels  car¬ 
rers  adornats  s’han  pogut  convence  de  que 
els  adornos  son  en  extrém  ensopegats  pera 
despertar  el  bon  humor  y  l’alegria  dels  fo¬ 
rasters.  La  pensada ,  qu’es  el  rasgo  distintiu 
del  barceloni  que’s  sent  inspirat,  ha  donat 
sos  fruyts  ingenuus,  peró  saborosos. 

{Haurian  may  cregut  que  un  carrer  estret 
com  el  de  Mercaders  se  prestés  à  convertirlo 
en  una  riera  ab  palets  y  marges  y  arbreda, 
riera  d’aygua  natural  provenint  d’una  casca- 
ta  que  forma’l  seu  gorch  ahont  hi  hà  angui- 
las  y  peixets  de  globo?  Donchs  sí  senyor,  y 
qui  no  ho  vulgui  creure  qu’ho  vagi  à  veure. 

(Y  qué.  me’n  diuhen  d’aquell  carrer  con¬ 
vertit  en  una  fàbrica,  ab  xemeneya  y  rodas  y 
tiras  de  lona  fent  de  corretjas  de  transmissió? 
iY  d’aquell  altre,  fosch  com  una  gola  de  llop 
gracias  à  unas  rocas  de  paper  continuu  que 
feyan  de  sostre  de  cova  y  al  final  se  veya 
baixar  de  l’alsada  d’una  casa  una  imponent 
cascata  que  semblava  veritable,  feta  per  me¬ 
di  d’una  tira  de  roba  que  baixava  y  tornava 
à  pujar  per  l'enginyós  sistema  de  dos  corrons 
moguts  per  una  maneta?  jY  aquell  carrer, 


que  crech  es  el  de  Carders,  que  va  adornarse 
ab  un  rengle  interminable  de  biciclistas  mon- 
tats  à  la  màquina  y  ab  una  bomba  elèctrica 
à  devant?  ^Y  aquell  carro  de  Venus  del  carrer 
de  Banys  Nous?  Vaja,  que  si  haguessin  d’és¬ 
ser  jurats,  confessin  que’s  trobarian  en  un 
embull  per’adjudicar  els  premis. 

Llàstima  que  la  pluja  va  deslluhir  moltas 
penjarellas  y  no  va  favorir  més  que’l  carrer 
de  la  gran  cascata,  ahont  las  covas  van  tenir 
son  degotall  y’l  saltant  aygua  autèntica. 

Tot  s’ha  fet  ab  la  sana  intenció  de  fer  ba¬ 
dar  un  pam  de  boca  als  Tófols  y  Nofres,  que 
verament  se  quedan  encantats  devant  de  tan 
espatarrants  maravellas. 

Per  cert  que  à  la  Rambla  vaig  trobar  un 
Tófol  conegut  badant  devant  d’aquell  arch 
bonyagut  que  hi  hà  à  la  entrada  del  carrer 
del  Carme.  L’home  s’expremía’l  magi  pera 
endevinar,  y  al  dirigirmhi’m  digué: 

— Sé  pas  si  ho  entench,  mes  aixó  m’apar 
un  terratrèmol. 

— No,  bon  home — (vaig  voler  ilustrarlo). — 
Aixó  representa  un  volcà  modernista. — 

^Y’is  carrers  fortificats?  Ni  que  temessin 
una  invassió  d’alarbs. 

El  carrer  de  la  Boquería  està  en  caràcter: 
un  inmens  basar  de  quincallería  de  Yedo, 
ab  las  criaturas  penjadas  per  tot  arreu. 
L’orientalisme  s’ha  apoderat  dels  carrers  del 
Hospital  y  Sant  Pau,  ahont  hi  mancan  per¬ 
fums  y  eunuchs,  mes  segurament  no  hi  fal- 
tan  odaliscas.  Y  à  tot  arreu,  quina  abundor 
de  bestiolas!  Kanguros,  elefants,  quimeras, 
drachs,  cargols,  aranyas...  Una  mica  més,  y 
la  festa  era  un  curs  pràctich  d’historia  na¬ 
tural. 

{Y  per  qué  no  hi  hà  d’haver  de  tot?  Aquí 
teniu  el  carrer  geroghfich:  Carrer  de...  y 
trenta  claus  que  punxa  per  amunt  surten  de 

dalt  de  la  porta  del  carrer,  ahont  s’obran  y 
tancan  més  portas  y  més  de  trenta  claus  se 
fican  dintre  de  més  de  trenta  forats  de  pany. 

Y  també  hi  hà’l  carrer  simbolista:  una  co¬ 
lossal  aranya  teixeix  una  trenyina  al  costat 
d’un  escut  prou  conegut  pera  descríurel.  El 
símbol  es  transparent,  y,  com  dey.a  Graciàn, 
«d  pocas  palabras  buen  entendedor .))  L’espe¬ 
rit  regionalista  dels  carrers  s’ha  afirmat 
en  general  per  l’abundor  de  banderas  cata- 
lanas. 

Inventiva,  originalitat,  modernisme,  no 
han  pogut  resistir  la  comparació  ab  el  tradi¬ 
cional  sistema  del  paper  retallat.  Els  carrers 
de  Dou  y  Fortuny,  Raurich  y  Picalqués,  etc., 
etcètera,  han  produhit  molt  bon  efecte  do¬ 
nant  una  nota  pintoresca  encara  que  casula- 
na.  Val  més  això  que  ficar  els  peus  à  la  ga¬ 
lleda.  Fora  injust  no  fer  menció  del  bon 
aspecte  que  presenta  la  Plassa  del  Rey,  y  no 
fer  constar  que’l  carrer  àe  Fernando  ha  sigut 
el  qu’ha  adornat  ab  més  bon  gust  y  riquesa, 
donant  la  nota  alegrament  decorativa  més 
las  banderolas  que’ls  medallons.  VivaJlàsli- 
ma  ha  estat  no  poder  gosar  del  efecte  de  la 
iluminació! 

Fora  pocas  excepcions,  hem  de  tenir  el 
valor  de  dir  que  la  decoració  dels  carrers,  en 
conjunt,  ha  resultat  un  fracàs.  No’ns  deixém 
dur  per  un  patriotisme  falsejat:  al  pa,  pa,  y 
al  vi,  vi,  com  à  bons  catalans.  La  falta  de 
bon  gust  ha  campejat  per  tot  arreu.  Que  hi 
ha  hagut  bona  voluntat,  es  evident,  no  po- 
dém  negarho;  però  la  bona  intenció  no  bas¬ 
ta:  ja  se  sab  que  de  bonas  intencions  l’infern 
n’està  empedrat.  Devém  éssecexigents,  no’ns 
hem  de  fer  ilusions  enganyantnos  nosaltres 
mateixos,  ni,  hem  de  tractar  d’enganyar  als 
altres.  Volém  ésser  la  primera  ciutat  d’Es¬ 
panya,  volém  compararnos  ab  ciutats  extran- 
jeras,  y  al  punt  de  fer  unas  festas  se’ns  veu 
que  som  un  poble  gran,  y  ara’ns  hem  de 
convence  de  que  no  n’hi  hà  prou  ab  tenir  à 
mils  els  habitants  y  à  mils  els  duros:  cal 
tenir  quelcóm  més,  que  sols  s’adquireix  ab 
l’estudi,  ab  temps  dedicat  à  conreuhar  el  bon 
gust,  ab  el  foment  de  las  bellas  arts,  pre- 
nentse  més  en  serio  las  aspiracions  més  en- 
layradas  de  la  vida. 

Ab  las.  festas  ha  coincidit  l’arreglo  dels 
batents  de  porta  del  portal  de  Sant  Ibo  de 
nostra  superba  Catedral,  y,  com  sempre,, 


l’arreglo  es  una  profanació  artística.  Consis¬ 
teix  en  unas  planxelas  de  ferro  estampat 
clavetejat  de  tatxas  de  llautó  y  uns  clauhets 
més  grossos  que  fàn  bastanta  pena. 

El  concurs  de  gegants,  drachs  y  patums, 
ben  típich  per  cert,  ha  vingut  à  corroborar 
la  nostra  decadència.  Els  qu’avuy  día’s  de- 
dican  à  fer  els  gegants  y  las  patums  actuals, 
son  molt  menys  vistosos  é  imponents  que’ls 
qu’anavan  y  van  encara  per  las  professons 
y  festas;  ja  no’ls  queda  res  d’aquella  esta¬ 
tura,  ni  aquella  gracia  apocalíptica  que  rum- 
bejan  el  Drach  de  Vilafranca,  la  Patum  de 
Berga  y  las  Àligas  de  tot  arreu. 

L’acte  verament  digne,  e!  fet  verament 
notable,  lo  serio  de  las  festas,  es  la  Exposi¬ 
ció  d’Art  Antich,  que  trobantse  en  el  mateix 
local  ahont  hi  tenim  exposat  l’Art  Modern, 
ens  obliga  à  fer  tristas  comparacions. 

Son  fets  separats  casi  tots  els  que  mencio- 
ném  en  aquest  article,  peró  tenen  entre  si 
major  relació  que  la  de  temps  y  lloch;  en 
nostra  pensa’s  barrejan  uns  ab  altres,  y  del 
garbull  del  adorno  dels  carrers,  la  Catedral 
y  la  porta  que  restauran,  las  patums  d’ara 
y  las  d’avans,  l’art  antich  gótich  y  l’art  ac¬ 
tual,  en  treyém  la  visió  clara  de  l’altura  d’a- 
hont  hem  devallat.  Per’xó  creyém  que  no  va 
estar  just  el  senyor  Pella  al  fer  el  discurs 
inaugural  de  la  Exposició  d’Art  Antich,  quan 
va  dir:  «Hem  sigut  y  som  un  poble  artista.» 
A  nostre  parer,  y  per’ajustarse  à  la  realitat, 
devíadir:  «Hem  sigut  un  poble  artista  y  volém 
tornar  à  serho»,  y  dirho  ben  alt  y  en  castellà, 
perque  ho  entenguessin  aquells  senyors  que 
volian  retirarse. 

Sebastià  Junyent. 

SONETS 

1  IV 

VENUS  EL  FAUNE  Y  LA  NÀYADE 


Las  ayguas  de  la  mar  s’obriren  un  matí: 

Venus  s’alsà  triomfal;  sa  carn  núa  y  gloriosa, 
blanca  com  glop  de  neu,  fresca  com  tendra  rosa, 
al  bes  del  sol  ixent  esplèndida  oferí. 

De  murtra  una  garlanda  coronava  flayrosa 
son  cap  daurat  y  pur,  com  un  cercle  diví: 
d’una  conquilla  jeya  sobre’l  nacrat  coixí: 
sos  corcers  eran  cignes  de  marxa  majestuosa. 

Dalt  del  Olimp  veyent  Zeus  el  corteig  extrany, 
sentí  dintre  son  cor  un  imperiós  afany 
d’aymar  à  la  deesa  rihenta  y  benhaurada; 
y  las  Horas,  cumplint  el  manament  del  deu, 
pujaren  al  Olimp  el  cos  de  rosa  y  neu 
de  Venus.  Y  l’Amor  omplí  l’augusta  estada. 

II 

LA  MORT  DE  SIGFRID 

— Vegi  dalt  del  roquer,  d’armas  brillants  voltada, 
al  apagarse’l  foch  sota  mon  peu  ardit, 
una  dona  magnífica:  de  pedra  era  son  llit, 
mes  eran  d’or  sos  rulls,  de  deesa  sa  alsada. 

Vaig  descloure  sos  llabis  ab  un  bes  infinit. 

Brunilda’s  despertà:  sentintse  deslliurada 
del  càstich  imposat  per  l’ànima  enutjada 
de  Wotan,  s’abrassà,  joyosa,  ab  son  Sigfridl  — 

Quan  Sigfrid  enmudí,  dos  corbs  el  vol  alsaren 
del  bosch,  y  cap  al  Rhin,  fuginthi,  coclejaren. 

— Mírals — Hagen  digué  à  Sigfrid — héroe  astut!  — 

Y  Sigfrid  se  girà:  Hagen  clavà  sa  llansa 

en  la  espatlla  del  Héroe,  cridant  irat:  —  Venjansal  — 

Y  l'Héroe  caygué  à  plom  demunt  de  son  escut 


iNo  heu  vist  del  cel  obscur,  hont  ni  un  estel  s’hi  ovira, 
els  núvols  esqueixats  pel  bes  de  l’alba  lluna 
que  fugen  al  galop  dessota  la  nit  bruna, 
com  esbullats  cabells  d’un  monstre  que  delira? 

Aixís  pel  negre  oneig  de  la  infernal  llacuna 
Estigia,  y  pels  avenchs  hont  el  damnat  sospira, 
ohint  els  sons  qu’Orfeu  fa  brollar  de  sa  lira, 
las  furias  del  infern  s’allunyan  una  à  una. 

— Ta  esposa  pren,  Orfeu— murmura  Proserpina  — 
la  música  ha  domptat  del  Tartar  la  feresa; 
la  dea  del  avern,  ja  ho  veus,  s’es  enternida. — 

Y  Eurídice  y  Orfeu  vers  la  claror  divina 

del  jorn,  muntan  ensemps,  y  un  cant  d’ubriaguesa 

escampa  per  l'infern  la  joya  de  la  vida. 


La  nàyade  pel  llach  neda  ab  brasseig  frisós; 
son  fi  cabell  daurat  rossola  per  sa  esquena 
y  esguarda  ab  ulls  de  foch  la  assoleyada  arena 
de  la  rivera  ahont  un  faune  jeu  mandrós. 

Ell,  ab  pilosas  mans,  li  aixuga  la  mullena 
del  bust  superb  y  blanch  eixit  del  llach  blavós; 
d’un  bosch  de  telis  vehí  li  signa  las  foscos; 
la  nàyade  somriu  y’l  faune  al  bosch  la  mena. 

Ohint  el  fort  panteig  d’aquella  carn  rosada 
que’s  tors  sobre  l'herbey  pel  faune  acariciada, 
las  flors  mouhen  llurs  caps,  els  telis  llurs  cimerals: 
y  al  punt  que’l  sol  se  pon,  la  nàyade  lleugera 
s’allunya  vers  el  llach  y  deixa  al  seu  darrera 
fortors  de  voluptat  y  lassituts  carnals. 

V 

HÈRCULES  INFANT 

En  son  bressol  dormit  l’infant  heroich  somnia. 

Somnia  que  tremolan  al  véurel  las  montanyas 
inclinantse  à  sos  peus,  com  fan  las  febles  canyas 
dels  màrgens  dels  torrents,  quan  l’huracà’s  desnía. 
D’Omfalia’l  dols  somrís,  las  retorsadas  banyas 
del  Minotauros  fer,  y’is  badalls  d’agonía 
dels  atlàntichs  vergers  guaytant  llur  darrer  dia, 
fan  naixe  en  el  capet  del  nin  visions  extranyas. 

En  tant  dugas  serpents,  de  Juno  missatjeras, 
badan  sobre’l  bressol  llurs  amplas  golas  feras 
per’  escanyar  ensemps  al  gloriós  infant: 
mes  obre’ls  ulls  de  cop  el  nin:  sas  mans  rosadas 
empunyan  las  serpents  que’s  plegan  escanyadas. 

Y  s’adorm  somrihent  l’Hércules  triomfant 

VI 

HELENA 

Sobre  la  nau  reyal,  superba  ab  la  bellesa 
de  sas  carns  envoltadas  per  clàmide  blavissa, 
à  redós  del  velàm  de  porpra  que’l  vent  rissa, 

Helena  ovira  al  lluny  el  foch  de  Troya  presa. 

La  nau  solca  la  mar:  la  reyna  anyoradissa 
no  tem  de  Menelau  l’enuig  ni  la  feresa: 
sols  tem  que  del  amor  la  dolsa  ubriaguesa 
may  més  cerqui  sos  llabis  de  rosa  esfulladissa. 

Mes  Eros  invisible  li  diu  à  cau  d’orella: 

— No  es  mort  el  goig  per  tu:  d’un  altre  amor  encara 

més  noble  y  més  intens  ohiràs  la  melodia 

fent  bategà  ab  nous  ritmes  ton  cor  d’estatua  bella. — 

Y  Helena  sent  minvar  el  dol  que  l’aclapara 
somniant  l’amor  de  Faust,  la  nova  poesia. 


G.  Zanné, 

NOTAS  D’ART 

En  el  barri  que  jo  visch,  qu’es  al  Poble 
Sech,  quasi  al  peu  de  Montjuich,  hi  regna’ls 
diumenges  extraordinària  animació  y  bullici, 
puig  son  molts  els  obrers  que  hi  passan 
bromejant,  ab  sos  cistells  plens  de  menjar, 
encaminantse  à  la  montanya  pera  respirar 
'bons  ayres  durant  tot  un  dia. 

Avuy  també  es  diumenge,  peró  en  el  barri 
sols  hi  regna  la  quietut;  el  bullici  ha  fugit 
cap  al  centre  de  la  ciutat,  ahont  van  engrei- 
xantse’ls  rius  de  carn  humana  formats  per 
bons-jans  qu’admiran  els  adornos  dels  car¬ 
rers,  per  cert  ben  poch  dignes  d’una  ciutat 
que  té  la  pretensió  de  passar  per  una  de  las 
més  cultas  d’Europa.  Sigui  com  se  vulgui, 
jo  no’m  puch  pas  queixar,  perque  à  causa 
d’aquestas  festas  sembla  que’m  trobi  al  cel. 
La  calma  que’m  volta’m  dona  un  benestar 
extraordinari  y’m  deixa  recordar  plascévola- 
ment  el  passeig  que  vaig  fer  ahir  y  que,  en¬ 
cara  que  motivat  per  las  festas,  al  meu  modo 
d’entendre  no  hi  té  res  que  veure. 

Al  dematí  vaig  anar  al  Círcul  Artístich, 
trobant  als  de  la  casa  ab  un  gran  tràfech 
pera  ultimarho  tot,  puig  la  exposició  devia 
inaugurarse  à  las  tres  de  la  tarda.  A  pesar 
dels  impediments  que’m  posava  un  mosso  ó 
concierje  de  barba  grisa  que  per  cert  no  es 
cap  model  de  íinura  y  ni  tan  sols  parla  bé’l 
català,  vaig  poder  introduhirme  en  el  saló 
d’exposicions,  que’m  va  causar  una  impresió 
molt  agradable  per  l’acert  y’l  bon  gust  que  hi 
hà  en  el  decorat  y  per  la  bona  colocació  dels 
quadros;  tant,  que  no  crech  que  hi  hagi  cap 
expositor  que  pugui  quedar  descontent. 

Els  quadros  son  pochs  en  número,  y  la 
escassetat  se  nota  més  si’s  té  en  compte’l 
titul  pompós  de  Exposición  Internacional  que 
ha  volgut  donarse  à  aquesta  exhibició.  No 
obstant,  hi  hà  notas  ben  simpàticas,  encara 
que  no  son  novas  pera  nostre  públich,  puig 
las  donan  pintors  catalans.  En  Romàn  Ribe¬ 
ra  hi  té  un  quadro  que  sembla  pintat  alguns 
anys  endarrera  per  lo  sech  de  la  factura, 
peró  en  cambi  està  apuntat  ab  una  gracia  y 
espontaneitat  dignas  del  mestre  qu’honra  à 
nostra  terra. 

Adverteixo  que  no’m  proposo  fer  critica  de 
la  Exposició,  sinó  apuntar  algunas  notas 
que’m  cridaren  l’atenció  durant  el  poch 
temps  qu’alli  vaig  passar.  Y  com  que  no  hi 
havia  catàlech  y  jo  soch  flach  de  memòria, 
sols  recordo  lo  següent:  Uns  soldats  d’en 
Cusachs  pintats  ab  aquella  pulcritut  y  lim- 
pieza  à  que’ns  té  acostumats;  unas  notas  de 
paisatje  d’en  Raurich  que,  à  pesar  d’ésser 
pesadas,  no  deixan  de  tenir  qualitats;  uns 
quadrets  d’en  Lorenzale  que  semblan  molt 
vendibles;  una  marina  ab  figuras  d’en  Mas- 
riera,  qu’encara  que  queda  prim  d’entonació, 
resulta  molt  agradable;  alguna  nota  d’en  Mei- 
fren  tan  simpàtica  y  garbosa  com  sempre;  al¬ 


gunas  altras  notas  més  modernistas,  y  varis 
quadrets  d’escenas  andalusas  pera  mi  molt 
antipàtichs,  peró  que’s  veu  qu’encara  tenen 
admiradors. 

L’obra  capdal  de  la  present  Exposició  es 
sen^e  cap  dubte  un  bust  d’un  esculptor  per 
mi  desconegut,  en  Banyuls,  que’s  presenta 
ab  gran  empenta.  Un  s’ha  de  treure’l  barret 
devant  d’un  tros  d’esculptura  com  aquell. 
No  faig  critica,  com  he  dit  avans:  sols  reco¬ 
mano  als  bons  aficionats  que  vagin  à  veure 
aquesta  obra. 

En  el  mateix  Círcul  exposan  un  Diorama 
molt  ben  presentat, del  conegut  quadro  Boria 
Avall. 

A  la  tarda,  cap  al  Palau  de  Bellas  Arts. 
Els  tramvias  anavan  plens,  peró  de  quina 
manera!  Y  jo  vinga  pensar:  «Ay  Reyna  San¬ 
tíssima!  Tota  aqueixa  gent  deu  anar  à  Bellas 
Arts!  No  podré  veure  res!...))  Peró  al  arribar 
al  Arch  de  Triomf  vaig  desenganyarme  sen¬ 
tint  crits  de  «Els  gegants!  Els  gegants!»,  y 
veyent  cóm  els  tramvias  quedavan  en  un 
santiamén  desocupats.  Confesso  ab  ingenui- 
tat  que  à  mi  tampoch  va  desagradarme  veure 
aquells  comtes,  moros  y  consellers  tan  alts 
y  tan  seriós  ballant  entre  mitj  d’aquella  mar 
de  liliputienses  que  demostravan  la  seva  fru- 
hició  ab  crits  y  riallas  de  totas  menas. 

Per  fi  vaig  entrar  en  el  temple  del  art  ab 
certa  emoció,  y’l  cor  se’m  va  oprimir.  El 
gran  saló  estava  desert:  ni  una  persona! 

La  Exposició  d’Art  Antich  està  instalada 
en  la  planta  baixa,  essent  lo  més  notable, 
per  la  cantitat  y  qualitat  al  ensemps,  la  her- 
mosa  colecció  de  taulas  góticas.  Me  sembla¬ 
va  mentida  que’m  trobés  à  Barcelona,  y  que 
aquest  poble  gran  hagués  organisat  aquesta 
Exposició  que  revela  una  gran  cultura  y  un 
esfors  extraordinari. 

Al  cap  de  molta  estona  de  passejarme  per 
aquellas  salas  plenas  de  reculliment,  satura- 
das  d’aquell  art  tan  sincer,  tan  sentit,  vaig 
surtirne  conmogut  y  quelcom  marejat,  ab  la 
imaginació  plena  de  verges  y  d’àngels  pàlits, 
com  una  evocació  de  fantasmas  d’altres  si¬ 
gles,  com  un  art  que  ja  may  més  tornarà, 
puig  hem  perdut  la  fe  en  aquella  llegenda 
que  motivà  tantas  maravellas.  Y  vaig  surtir¬ 
ne  ab  la  intenció  d’ocuparmen  extensament, 
com  aixis  ho  faré. 

Després  de  donar  una  volta  pels  salons 
del  primer  pis  ahont  estàn  instalats  els  mu¬ 
seus,  no  podent  ja  més  de  pintura,  vaig  diri¬ 
gí  r  m  e  al  Palau  Real,  ahont  s’havia  inaugu¬ 
rat  la  mateixa  tarda’l  Museu  de  Industrias 
Artística?.  Molt  havia  sentit  parlar  de  las 
maravellas  d’aquest  Palau,  peró  jo,  la  veri¬ 
tat,  no  las  vaig  saber  veure,  tal  volta  perque 
no  més  podia  visitar  las  salas  en  qu’està  ins- 
talat  el  Museu.  Las  maravellas,  donchs,  de- 
vían  estar  tancadas;  peró  de  totas  maneras, 
per  rích  que  sigui  l’edifici,  l’ésser  tan  baix  de 
sostres  may  podrà  contribuhir  à  sa  bellesa. 

En  quant  al  Museu,  pot  dirse  qu’es  un 
comensament,  y  que  la  qüestió  es  comensar, 
sinó  may  fariam  res.  Ara  al  menys  tindrém 
un  punt  per’anar  à  instruhirnos  admirant  la 
ceràmica  y  la  vidrieria  antigas,  algún  moble 
antich  rich  de  debó  y  diferents  tapissos.  En 
fí,  que  s’hi  respira  un  ambient  molt  artistich. 


LA  INTERPRETACIÓ 

DEL  PARSIFAL 


per  en  M.  Domènech  Espanyoi.. 


II 

En  la  tercera  de  las  parts  de  l’obra  qu’es- 
tém  examinant  s’hi  troba  continguda  la  ps- 
sencia  de  tota  ella.  Ja  per  sas  proporcions, 
donchs  abarca  ella  sola  més  de  la  meytat  del 
llibre,  ja  també  pel  simple  enunciat  de  las 
seccions  en  que’s  subdivideix,  se  comprèn 
tot  seguit  que  l’autor  desenrotlla  aquí  ab 
tota  amplitut  el  seu  pensament,  ó  sia,  la 
explicació  del  significat  dels  motius  ó  temas 
que’s  descubreixen  en  la  música  del  Parsi/al ,  1 
per’arribar  per  medi  d’ella  à  la  demostració 
de!  simbolisme  musical  d’aquesta  obra. 

Comensa  ab  una  exposició  d’ideas  gene¬ 
rals  sobre  la  música  y’l  seu  simbolisme 
per’aplicarlas  després  à  l’obra  de  Wagner. 
A  manera  de  preliminar  tracta  primer  de  la 
música  considerada  com  reflex  del  Sér  en  els 
seus  modos  essencials,  constituhint  tot  aquest 
fragment  un  magnifich  tractat  de  filosofia  de 
la  música,  ensemps  que  una  exposició  resu¬ 
mida  peró  clarissima  de  las  nocions  fona¬ 
mentals  de  la  tècnica  musical  (1).  En  Domè¬ 
nech  se  proposa  demostrar  (y  realment  ho 
demostra)  que’ls  moviments  musicals  pre- 
sentan  una  correlació  exacta  ab  els  diversos 
estats  del  Sér,  traduhint  ó  retratant  la  essèn¬ 
cia  d’aquest,  ja  ab  relació  al  Sér  Suprém,  ja 
també  ab  el  conjunt  de  sérs  que  forman  el 
Món.  L’argumentació  qu’emplea  es  perfec¬ 
tament  lògica,  y  seguintla  pas  per  pas  ens 
porta  à  un  resultat  convincent,  essent  una 
nova  proba  del  talent  del  autor,  qu'apo- 
yantse  à  voltas  en  las  teorias  de  Spencer  y 
Schopenhauer  rahona  com  un  pensador  fon¬ 
do  v  original  à  la  vegada. 

Entra  à  continuació  en  l’estudi  del  simbo- 


(1)  Aqueslas  nocions  son  completadas  per  las  en- 
certadíssimas  explicacions  musicals  que's  troban  al 
final  de  l’obra,  ahont  els  profans  en  música  hi  poden 
apendre,  mdlor  qu’en  qualsevol  tractat  teórich,  els  co¬ 
neixements  més  indispensables  deia  tècnica  d’aquest  art. 


lisme,  aplicantlo  à  la  música  quan  aquesta 
tracta  de  reproduhir  no  ja’ls  moviments  es¬ 
sencials  del  Sér  considerat  en  abstracte,  sinó 
en  els  seus  modos  concrets.  De  mà  mestra’ns 
demostra  primer  la  possibilitat  del  simbo¬ 
lisme  en  música  pera  sentar  després  la  exis¬ 
tència  real  del  mateix  y  establir  las  lleys  à 
que  deurà  subjectarse.  En  aquesta  exposició 
del  simbolisme  hem  d’esmentar  particular¬ 
ment,  en  mitj  de  molts  altres  principis  remar¬ 
cables,  la  encertada  aplicació  de  la  lley  de 
Spencer  sobre’l  ritme  del  moviment,  y  la  in¬ 
terpretació  del  extrany  acort  de  sèplima  dis¬ 
minuïda  com  símbol  del  estat  antiorgànich 
ó  anàrquich,  sense  lley  ni  fi,  propi  sols  de 
disolució. 

Després  d’aquesta  preparació,  penetrém 
en  el  verdader  cor  de  l'obra,  en  l’examen 
dels  motius  del  Parsifal  y  la  explicació  del 
seu  simbolisme.  La  originalitat  d’aquest  es¬ 
tudi  està  en  que  l’autor  deduheix  la  signifi¬ 
cació  dels  motius  de  la  seva  pròpia  estruc¬ 
tura  musical,  y  no  de  la  lletra  ó  situació 
dramàtica  à  que’s  refereixen,  quin  procedi¬ 
ment  es  el  que  fins  ara  s’havía  seguit.  {Es 
admisible  aquesta  innovació,  aquesta  nova 
teoria  del  simbolisme  musical?  No  hi  hà 
dubte,  en  nostre  concepte,  puig  las  probas 
ens  las  dona  l’autor  à  continuació  d'una  ma¬ 
nera  brillantissima,  y  salvant  alguna  petita 
excepció,  trobém  la  nova  interpretació  dels 
temas  de  Parsifal  molt  ben  fonamentada,  y, 
sobre  tot,  ve  à  durnos  la  llum  sobre  molts 
punts  que  fins  ara  no  havia  sapigut  explicar 
cap  dels  comentadors. 

Comensa  l’autor  ab  la  explicació  del  pre¬ 
ludi  del  Parsifal.  La  entrada  no  pot  ésser  ja 
més  original,  puig  ens  presenta  una  nova 
interpretació  d’aquest  preludi,  afirmant  que 
ni  Wagner  ni’ls  seus  comentadors  conegue- 
ren  la  seva  verdadera  significació.  Y  pera 
demostrarho,  reproduheix  la  explicació  que 
feu  Wagner  del  seu  preludi,  única  pàgina 
de  l’obra  que’l  Mestre  va  explicar,  y  encara 
pera  que  servis  de  programa  en  un  concert 
molt  avans  del  estreno  de  l’obra.  En  Domè¬ 
nech  vol  deduhir  una  complerta  oposició  en¬ 
tre  la  seva  explicació  y  la  de  Wagner,  cosa 
que  nosaltres  no  sabém  veure,  ans  al  contra¬ 
ri,  las  considerém  susbtancialment  d’acort, 
y  sols  trobém  la  diferencia  en  que  l’autor 
parla  desde  un  punt  de  vista  abstracte  y’l 
comentador  desde  un  concret. 

«Amor,  Fe  y  Esperansa»  titula  Wagner  el 
seu  preludi,  ab  paraulas  hermosissimas  y  ab 
ideas  més  hermosas  encara  que  las  paraulas. 
Mes  en  Domènech  ens  diu  qu’aixó  es  incom- 
plert,  resulta  vago  y  cal  precisar  y  demostrar 
que  aquest  preludi  es  la  mateixa  historia  del 
Cristianisme ,  y  com  que  Wagner  no  ho  diu, 
senyal  que  no  sabia  lo  que  va  fer.  La  qüestió 
consisteix  en  que  cadascú  parteix  de  diferent 
punt  de  vista:  l’autor  ens  dona  en  abstracte 
son  pensament,  la  idea  germinadora  que  in- 

forma  no  sols  el  preludi,  sinó  l’obra  sencera; 
el  comentador  entra  en  el  detall,  analisa,  con¬ 
creta,  segueix  el  procés  de  la  música  compàs 
per  compàs  y  formula  després  lasconclusions. 
{Es  que  l’autor  ha  de  descendir  à  semblant 
terreny?  May;  no  es  aquesta  ia  seva  missió. 
En  la  veritable  obra  d’art  universal,  l’artista 
ens  parla  un  llenguatje  molt  complexe  per  lo 
mateix  que  s’adressa  à  tota  la  humanitat,  y 
no  sols  à  la  que  viu  ab  ell,  sinó  més  encara  à 
las  generacions  que  segueixen.  Res  té  donchs 
d’extrany  que  cada  poble,  segons  la  seva  ma¬ 
nera  d’ésser,  els  seus  sentiments,  las  sevas 
ideas,  pretengui  véurehi  reflexat  quelcom 
que  li  es  propi,  y’n  fassi  las  deduccions  que 
més  lligan  ab  el  seu  modo  de  pensar  y  de 
sentir.  {Podian  els  autors  de  las  creacions 
més  sublims  haver  imaginat  totas  las  inter¬ 
pretacions  que  s’han  donat  als  seus  genials 
pensaments?  {Vol  dir  aixó  que  no  sàpigues  - 
sin  lo  que  feyan?  No:  l’artista  obra  sols  per  la 
intuició ,  després  venen  els  comentaristas  ab 
la  reflexió  à  desentranyarne  la  essencia  del 
seu  contingut,  quina  tasca,  tractantse  de  las 
obras  més  trascendentals  no  pot  ésser  més 
difícil  y  exposada.  Y  quan  l’autor  es  Wagner 
y  la  matèria  que  tracta  en  sa  obra  es  la  reli¬ 
gió,  no  cal  dir  si’n  sorgiràn  de  reflexions  y 
si  se’n  deduhiràn  de  conseqüencias.  Per’xó 
el  sol  fet  d’abordar  aquestas  qüestions  y  fer- 
ho  ab  la  serietat  y  talent  del  senyor  Domè¬ 
nech  mereix  el  respecte  de  tothom,  fins  en  el 
cas  més  atrevit  en  que  podia  colocarse,  com 
es  el  de  sostenir  que  Wagner  s’equivoca  en 
l’única  explicació  que’ns  dona  de  la  seva 
obra.  Nosaltres  creyém  que  no  té  rahó’l  co¬ 
mentador  al  creure  que  la  seva  interpretació 
y  la  del  autor  son  contradictorias;  nosaltres 
no  sabém  véurehi  tal  contradicció,  y  sense 
que  volguém  sostenir  que’l  propòsit  deliberat 
de  Wagner  fos  de,scriure  ab  notas  musicals 
la  historia  del  Cristianisme,  hem  de  conve¬ 
nir,  en  efecte,  que  aquésta  apareix  molt  ben 
deduhida  de  l’obra  wagneriana  tal  com  ho 
fa’l  senyor  Domènech,  sense  per’xó  estar  en 
pugna  ab  l’autor,  sinó  pel  contrari,  ben  de 
acort.  Aixó  es  lo  que  tractém  de  probar. 

Wagner,  pera  explicarnos  la  significació 
del  primer  tema  del  preludi,  ens  diu  única, 
però  senzilla  y  grandiosament: 

«Prenéu  mon  cos,  prenéu  ma  sanch,  per  la  gracia  de 

[nostre  amor. 

Prenéu  ma  sanch,  prenéu  mon  cos  en  memòria  meva». 

No  troba,  donchs,  Wagner,  millor  manera 
d’expressarnos  la  seva  idea  qu’empleant  las 
mateixas  paraulas  de  Jesucrist  al  instituhir 
el  Sagrament  de  la  Eucaristia,  paraulas  que 
Wagner  fa  cantar  «repetidas  vegadas  pels 
àngels  (1).»  La  significació  del  primer  tema 


(1)  Convé  fer  notar  à  molts,  que  tal  volta  ho  igno- 
ravan,  que  Wagner  parla  d 'àngels. 


musical  no  pot  ésser,  per  tant,  més  clara,  y 
l’autor  la  -enclou  en  una  sola  y  hermosíssima 
paraula:  Amor.  Ab  aixó  verament  està  dit 
tot.  Peró  aquesta  concisió  grandiloqüent  de 
Wagner  ve  en  Domènech  à  ampliaria,  à 
desenrotllar  la  significació  del  tema,  de  la 
mateixa  manera  que  l’autor  el  desenrotlla 
en  la  partitura,  y  analisant  la  seva  contextu- 
ra  musical  ens  demostra,  en  efecte,  que’s 
tracta  d’una  veu,  y  que  aquésta  no  pot  ésser 
altra  que  la  veu  de  Jesucrist.  {Qui  negarà 
qu’enaixó  sols  hi  hà  una  qüestió  de  noms  y 
no  d’ideas?  {Pot  ésser  altra  cosa  la  veu  de 
Jesucrist  que  la  més  sublim  expressió  del 
amor ?  Wagner  ab  un  sol  mot  ens  dona  d’una 
manera  abstracta’l  seu  pensament;  el  seu  co¬ 
mentador  ens  el  detalla  exposant  las  evolu¬ 
cions  del  tema  al  travers  de  l’obra,  y  per’xó 
ab  magnífich  acert  li  afegeix  aquell  caliíica- 
tíu  que  justifica  musicalment  d’una  manera 
admirable.  Examina’l  motiu  en  las  diferentas 
situacions  en  que  apareix,  donantnos  en  to¬ 
tas  ellas  la  seva  justa  significació,  pera  re¬ 
fermar  més  v  més  el  títul  que  li  ha  senyalat. 
Y  tot  seguit  entra  en  el  seu  anàlisis,  descom- 
ponentlo  en  las  quatre  parts  ja  empleadas 
per  altres  comentadors,  peró  de  las  que’n  fa 
un  notabilissim  y  sens  parell  estudi  musical 
pera  deduhir  de  la  manera  més  convincent 
que  dits  quatre  fragments  simbolisan  (d’as¬ 
piració  à  Deu»,  (da  cayguda  ó  pecat»,  «la 
gracia»  y  «la  resignació  y  pau  final.)) 

Las  successivas  aparicions  d’aquest  pri¬ 
mer  tema  han  sigut  interpretadas  per  en  Do¬ 
mènech  ab  igual  acert.  La  repetició  en  forma 
d’eco,  no  hi  hà  dubte  que  simbolisa  l’eco  de 
la  divina  veu  en  el  cor  del  home,  aixís  com 
la  elevació  d’aquest  à  las  celestes  regions 
interpretada  molt  bé  per  la  gradual  ascensió 
dels  instruments  de  corda  ab  l’éxtasis  en 
l’acort  final.  De  la  mateixa  manera  es  justís- 
sima  la  explicació  del  tema  quan  apareix  en 
to  menor ,  simbolisant  la  transformació  de  la 
tranquilitat  serena  de  la  veu  de  Jesús  en  an¬ 
goixa  y  tristesa,  quan  aquesta  veu  revela  no 
ja  la  predicació  de  la  doctrina,  sinó  las  tri¬ 
bulacions  y  angoixas  del  Redemptor. 

El  segón  tema  de  l’obra  es  també  magní¬ 
ficament  interpretat  musicalment,  y  calificat 
de  motiu  de  la  Glòria  de  Deu,  com  principi 
y  fi  de  totas  las  cosas.  Ab  molt  acert  recorda 
en  Domènech,  pera  explicar  aquest  tema,  las 
paraulas  d’Hegel  «el  sér  que  surt  de  sí  y  tor¬ 
na  à  si,))  puig  realment  tal  impresió  produ- 
heix  el  primer  acort  solemnial  y  la  grandiosa 
escala  en  que’l  desenrotllan  els  successius 
acorts  en  forma  d’un  vano  que  s’obra.  Es 
realment  l’efecte  d’un  principi  y  un  fi,  y  per 
aixó  son  ben  admisibles  els  noms  de  la  Glò¬ 
ria,  la  Creació ,  la  Resurrecció,  etc.,  que  in¬ 
distintament  li  senyala.  Es  aquest  tema  co¬ 
negut  generalment  ab  el  nom  del  Gral,  y  no 
hi  hà  dubte  qu’expressa  també  la  idea  sim- 
bolisada  per  aquest  temple;  mes  té  rahó  en 

Domènech  al  enfondir  més  en  la  significació 
del  mateix.  Wagner,  en  sa  explicació,  ne  diu 
tema  de  la  Promesa  de  Redempció,  quin  nom 
no  cal  discutir,  ja  que’l  propi  Domènech 
s’hi  troba  també  d'acort,  puig,  com  diu,  la 
redempció  no  es  altra  cosa  que  la  resurrecció, 
la  entrada  en  la  glòria.  No  hi  hà  dubte  que’l 
caràcter  distintiu  d’aquest  tema  es  el  d’anun¬ 
ci  ó  promesa,  puig  el  metall,  y  en  particular 
las  trompetas,  li  donan  una  grandiositat  y 
produheixen  un  efecte  fondo  com  las  anun- 
ciadas  trompetas  del  judici  final.  Sigui  ab 
el  nom  que  sigui,  tots  estém,  donchs,  d’acort 
en  que  simbolisa  la  resurrecció,  ó  la  promesa 
de  redempció,  ó  la  glòria.  Aquest  tema  ter¬ 
mina  repetintse  en  forma  d  eco  la  segona 
meytat  del  mateix,  quin  significat  encara  no 
havia  explicat  cap  comentador,  y  en  Domè¬ 
nech  ens  diu  qu’es  l’eco  que  recorda  als  apòs¬ 
tols  la  promesa  de  resurrecció  de  Jesús,  Aixó 
ve  encara  à  corroborar  més  el  titul  que  li 
dona  Wagner. 

Sobre’l  tercer  tema  de  l’obra  no  hi  hà  dis¬ 
cussió,  puig  Wagner  y  sos  comentadors  y 
el  propi  Domènech,  convenen  tots  en  que 
simbolisa  la  Fe.  Peró  després  de  calificarlo, 
cap  comentador  ens  havia  sapigut  explicar  la 
significació  de  las  caracteristicas  y  successi- 
vas  transformacions  d’aquest  tema,  y  en  aixó 
està  precisament  el  trevall  més  admirable  de 
nostre  comentador  en  aquest  preludi.  El  mo¬ 
viment  musical  d’aquest  tema’ns  diu  en  Do¬ 
mènech  qu’es  el  simbol  de  las  vicisituts  per 
que  passà  la  Fe  en  sa  predicació  pel  món  à 
travers  dels  sigles.  Y  tot  seguit  passa  a  pro- 
barho  ab  els  arguments  més  convincents  que 
puguin  presentarse.  Y  aixó  encara  no  ho  ha¬ 
via  descubert  ningú  després  de  vint  anys  que 
té  de  vida’l  Parsijal J  No  podrém  seguir  al 
autor  en  el  grandiós  desenrotllo  que’ns  ofe¬ 
reix  d’aquest  motiu  pera  no  exténdrens  ab 
excés:  sols  dirém  que  varem  quedar  marave- 
1  lats  al  coneixe  la  descripció  d’aq-uellas  in¬ 
desxifrables  pujadas  y  baixadas,  ab  las  sevas 
continuas  variants  y  las  successivas  apari¬ 
cions  del  tema  desde’ls  primers  apòstols  fins 
explicar  justificadament  el  desenrotllo  y  vici¬ 
situts  de  la  Fe  al  travers  dels  temps,  la  com¬ 
binació  significativa  d’aquest  tema  ab  els  pre¬ 
cedents,  y  per  fi’l  simbol  de  la  cayguda  en  el 
mal,  el  del  defalliment  de  l’ànima,  simbol 
del  escepticisme,  el  de  la  veu  de  Jesús  al  tra¬ 
vers  d’aquest  ultim,  fins  arribar  per  fi  al  crit 
de  la  compassió.  Tot  aixó,  ho  repetim,  ha 
sigut  un  veritable  descubriment  tan  impor¬ 
tant  com  encertat. 

Sobre  aquest  nou  tema  de  la  compassió  tam- 
poch  hi  ha  discussió  en  quant  al  titul.  Tots 
els  autors  hi  convenen,  peró  cap  tampoch  el 
desem otlla.  En  cambi,  en  Domènech  ne  fa 
un  altre  estudi  completissim  explicantnos  per 
medi  de  las  notas  musicals,  no  sols  la  part 
moral,  sinó  fins  també  la  part  material  ó  físi¬ 
ca  de  la  compassió  (opressió  del  cor,  sanglots, 

plors,  etc.).  F’inalment,  l’aparició  del  motiu 
de  la  indecisió  y  sas  combinacions  ab  els  an¬ 
teriors  temas  son  exposats  també  ab  una 
lògica  perfecta,  y  aixís  arribà  al  final  del  pre¬ 
ludi,  ahont  s’hi  troba  la  figura  interrogativa 
ó  d 'espera  en  qu’estàn  conformes  tots  els 
autors. 

La  convicció,  donchs,  no  ha  pogut  ésser 
més  perfecta.  En  Domènech  Espanyol,  al 
ampliar  la  explicació  que  dona  Wagner  y 
concretar  sa  idea  poètica,  ha  estat  en  nostre 
concepte  afortunadissim,  deixantnos  la  vera 
persuassió  de  qu’en  el  preludi  del  Parsifal  s’hi 
troba  musicalment  simbolisada  la  historia  de 
la  fe  cristiana  al  travers  dels  sigles.  Sostenir 
que'l  propòsit  de  Wagner  hagués  sigut  preci¬ 
sament  aquest  fora  un  absurd,  puig  com  en 
tot  artista  el  seu  fi  primordial  era  l'obra  d’art; 
peró  segóns  hem  vist  no’s  pot  sostenir  que 
cap  de  las  manifestacions  del  Mestre  vin¬ 
guin  à  desautorisar  la  novíssima  interpreta¬ 
ció  qu’ab  tant  talent  acaba  de  fernos  el  se¬ 
nyor  Domènech  Espanyol.  La  tasca  d’aquest 
es  la  d’un  veritable  comentador,  y  està  desti¬ 
nada  à  cridar  poderosament  l  atenció  dels  es¬ 
perits  verament  wagnerians,  tant  si  acceptan 
com  no  las  revelacions  d’aquesta  obra  fins  à 
sas  més  atrevidas  conseqüencias. 

Joaquím  Pena. 


REVISTA  DE  REVISTAS 

Interessant  es  el  sumari  qu’en  son  número 
corresponent  al  15  de  setembre  publica  La 
Rassegna  Inlernazionale  de  Roma,  sobressur- 
tint  un  article  d’en  Renzo  Sacchetti  sobre 
L’anima  erranle  dei  comici  italiani.  En  ell  se 
fan  atinadas  comparacions  entre’ls  cómichs 
que  viatjan  yfis  que,  localisantse  en  la  gran 
capital  d’un  pais,  converteixen  son  art  en 
institució  nacional.  L’autor  fa  notar  las  ven- 
taljas  é  inconvenients  dels  cambis  d’ambient, 
la  propensio  que  tenen  al  amanerament  els 
actors  que  no  viatjan  y  las  dificultats  que 
ofereix  el  continuu  cambi  de  lloch  pera  la 
propietat  y  perfecció  escenogràficas.  També 
son  remarcables  un  estudi  sobre  Fedenco  II 
de  Prussià  e  il  suo  genio  militaré,  de  Ettore 
Beltrami,  y  un  altre  sobre  La  Lrancia  e  le 
congregazioni,  de  Nino  De  Sanctis.  Es  im¬ 
portant  la  Bibliografia  Drammatica  que  firma 
en  Cesari  Levi.  Els  demés  trevalls  no  des- 
mereixen. 

La  revista  Prceco  Laiinus  de  Filadèlfia 
publica  trevalls  escullits  en  son  darrer  nú¬ 
mero.  En  el  de  juliol,  de  que  ja  varem  par¬ 
lar,  al  ocuparse  de  la  mort  del  gran  poeta 
Verdaguer,  dava  compte  del  Suplement  ab 
que  Joventut  commemorà’l  XXV  aniversa¬ 
ri  de  L’Atlàntida,  y  del  número  extraordinari 
que  dedicà  nostra  revista  à  mossèn  Cinto  al 
ocorre  sa  mort.  Dits  Suplement  y  número, 
segons  llegim  en  Prceco  Laiinus,  han  sigut 

depositats  en  la  Biblioteca  pública  de  Bos¬ 
ton  pera  eterna  memòria  del  eminent  poeta. 
Ho  consigném  en  honor  d’aquest  y  de  las 
lletras  catalana^,  t©t  y  reconeixent  lo  insig¬ 
nificant  del  nostre  tribut. 

El  volúm  de  setembre  del  Mercure  de 
France  (París)  publica  un  sumari  notable,  com 
ja  indican  els  següents  trevalls  y  las  firmas 
de  sos  autors:  Les  Phéniciens  et  l'Odyssée , 
per  Pierre  Quillard;  Le  Roman  du  Lièvre, 
per  Francis  Jammes;  Watteau  des  Porcherons 
à  la  Comédie  Française ,  per  Virgile  Josz; 
M.  de  Boufflers  au  Clavecin ,  per  Charles- 
Henry  Hirsch;  Les  Funerailles  du  Style ,  per 
Remy  de  Gourmont;  Les  Hymnes  de  Feu ,  per 
Paul  Fort,  y  la  novela  Le  Petit  Ami,  de  Paul 
Leautaud.  La  Revue  du  mois  resulta  en 
aquest  volúm  not-abilíssima. 

Materiales  y  Documentos  de  Arte  Espanol. 
Aquesta  importantissima  revista  qu'ab  tant 
lluhiment  publica  la  casa  Parera  d’aquesta 
ciutat,  ha  repartit  el  quadern  dotzè  del  segón 
any,  ab  el  que’s  clou  aquest,  acompanyant  el 
prospecte  pera  l’any  tercer.  Figuran  en  dit 
quadern  preciosas  reproduccions  de  la  cate¬ 
dral  de  Ciudad-Rodrigo  (Salamanca),  igle- 
sias  romànicas  de  Besalú  y  Lladó,  claustres 
de  la  catedral  de  Barcelona,  decoracions  mu¬ 
rals  de  Toledo,  exemplars  d’orfebreria  y 
cerrallería  antiga  y  moderna,  etc. 

En  cada  nou  volúm  de  la  revista  La  Lec¬ 
tura ,  que’s  publica  à  Madrid,  s’hi  notan  nous 
progressos  que  van  posant  dita  publicació 
al  nivell  de  las  millors  en  son  género.  Aixís 
el  volúm  del  passat  setembre  mereix  elogis, 
sobressurtint  en  el  sumari’ls  trevalls  sobre 
Bòcklin ,  d’Eduardo  Lozano;  Emilio  Verha- 
eren ,  de  Ramón  Pérez  de  Ayala;  Nuevos 
aspecios  de  la  Historia  del  Derecho  espanol  ( 1), 
de  Rafael  Altamira;  El  inundo  y  los  hom- 
bres ,  de  Vicente  Vera;  etc.,  etc. 

Hojas  Selectas  (Madrid-Barcelona) .  Aques¬ 
ta  publicació,  tan  amena  com  instructiva, 
publica  en  son  darrer  número  interessants 
notas  sobre  El  Parlamento  Britànico ,  La 
construcción  moderna ,  La  Exposición  de  Bru- 
ias ,  V ariedades ,  Panorama  universal;  y  arti¬ 
cles  de  Climent  Terrer,  Ruben  Dario,  Celso 
Gomis,  Eugenio  Mascarenas,  Navarro  Le¬ 
desma,  Alfonso  Danvila,  etc.,  ab  profusió 
d’ilustracions,  entre  las  que  sobressurten  sis 
dibuixos  de  l’Apeles  Mestres. 

Els  darrers  números  de  las  revistas  pari- 
sencas  L’ Européen ,  Revue  Hebdomadaire  (po¬ 
lítica,  sociologia  y  art),  y  Le  Ménéstrel 
(música)  estan  à  l’altura  à  que’ns  tenen  acos¬ 
tumats  ditas  publicacions. 


(1)  En  aquest  article’s  parla  de  la  unificació  del 
Dret  à  Espanya  ab  un  criteri  imparcial  sens  dubte, 
peró  sens  dubte  també  ben  discutible  ja  que’s  con¬ 
sidera  dita  unificació,  en  cert  modo,  com  un  avens  no¬ 
table,  dadas  las  corrents  unitarias  que  circularen  per 
tota  Europa  desde’ls  Reys  Católichs  en  avant. 


La  Veu  del  Montserrat  (Vich)  segueix  la 
publicació  d’unas  curiosas  Nolicias  d'en  Se- 
rrallonga  escritas  per  en  Ramón  Corbe¬ 
lla,  pbre. 

Son  remarcables  els  darrers  números  de 
Novy-Kult,Hispania ,  Revista  Homeopàtica  Ca¬ 
talana ,  Boletín  de  la  Tarjeta  Postal  Ilustrada 
y  Arxius  de  Cirugía. 

Ll.  V. 


NOVAS 

Ha  mort  Emili  Zola,  una  de  las  més 
grans  figuras  qu’ha  tingut  Fransa  en  el  si- 
gle  xix,  un  dels  grans  genis  qu’en  els  espays 
del  art  han  volat  més  ample  y  ab  vol  més  se¬ 
gur.  Pot  dirse  qu’en  las  lletras  modernas, 
Zola  ha  sigut  el  més  esforsat  campió  dels 
ideals  nous  de  la  humanitat.  Com  à  artista 
revelà  un  temperament  sencer  y  de  gran 
forsa,  y  com  à  home  no  desmentí  aquest 
temperament.  El  paper  que  representà  en  el 
procés  Dreyfus  es  una  de  las  més  brillants 
notas  que  puguin  senyalarse  en  la  vida  d’un 
ciutadà  honrat  y  d’un  home  lliure. 

Ha  mort  de  mort  desgraciada,  quan,  ha¬ 
vent  dat  al  món  un’obra  inmensa,  deixava 
encara  esperar  molt,  puig  ni  sa  edat  era 
molt  avensada  ni  sa  salut  deixava  res  que 
desitjar.  Per’xó  ha  afectat  doblement  la  seva 
sobtada  pèrdua. 

Parlarém  del  gran  home  ab  la  deguda  ex¬ 
tensió. 

L’Agrupació  de  Palafrugell,  adherida  à  la 
Unió  Catalanista ,  ha  publicat  unas  fuilas  de 
propaganda  que  circula  gratuitament,  en  las 
que  hi  figuran  reproduhits  un  article  del  pe- 
riódich  Euskalduna ,  de  Bilbao,  y  un  altre  de 
El  Federalista ,  de  Barcelona,  titulats  respec¬ 
tivament  Sistema  espanol  y  Cataluíïa  por  la 
libertad  de  toda  Espaiïa. 

Els  catalanistas  de  Palafrugell  no  perden, 
com  se  veu,  ocasió  de  propagar  las  doctrinas 
autonómicas,  essent  ben  lloable  son  entus- 
siasme. 

Entre’ls  varis  festeigs  d’aquests  dias,  foren 
notables  els  festivals  celebrats  dissapte  y  diu¬ 
menge  en  el  Palau  de  Bellas  Arts,  ahont  se 
ballaren  els  més  típichs  balls  populars  de 
València,  Aragó  y  Catalunya,  y  ahont  fou 
objecte  de  grans  ovacions  el  chor  «Catalunya 
Nova)),  que  actualment  dirigeix  el  jove  mes¬ 
tre  en  Manel  Martí  y  qu’executà  tnadas  can- 
sons  catalanas,  sobressurtint  pel  bon  gust  y 
vigor  de  la  execució  L'arbre  sagrat  y  Els  tres 
tambors  (Morera),  y  Els  Pescadors  (Clavé). 
Hi  assistí  un  inmens  públich. 

També  son  ben  dignes  d’elogi’ls  dos  con¬ 
certs  donats  per  l’«Orfeó  Català»  à  No¬ 
vetats,  als  que  hi  assistí  gran  gentada.  En  el 
darrer  hi  prengué  part  la  banda  de  la  Societ- 

té  Philarmonique  de  Mirande  (Fransa),  llu- 
hintse  com  sempre  l’Orfeó  en  la  part  choral. 
No’n  parlém  més  extensament  per  falla  d’es- 
pay,  limitantnos  à  consignar  que  hi  hagué 
molts  aplaudiments  pera  tots. 

Varem  assistir  à  la  inauguració  del  Diora¬ 
ma  Animado ,  espectacle  que,  sense  sorpen- 
dre  per  la  seva  novetat, esdigne d’elogi  perlo 
bé que’l  presentansos autors.  Tots  elsdetalls, 
desde  la  decoració  del  local  ahont  està  insta- 
lat  fins  à  la  mateixa  obra  pròpiament  dita, 
deguda  al  conegut  pintor  escenògraf  senyor 
Alarma, ’s  coneix  qu’han  sigut  dirigits  y  exe¬ 
cutats  per  artistas  de  cap  d’ala.  Un  estil  mo¬ 
dernista  de  bona  mena  decora  la  sala  princi¬ 
pal  d’un  modo  acabadissim  y  just,  notantse 
especialment  en  la  testera  del  fons  de  la  ma¬ 
teixa,  ahont  s’obra  la  boca  que  serveix  de 
march  al  petit  escenari,  model  de  correctas 
formas  decorativas  ab  ensopegada  combina¬ 
ció  de  tons  y  llums. 

L’espectacle  en  si,  creyém  que  no  corres¬ 
pondrà  als  sacrificis  que  s’han  fet  pera  ense- 
nyarlo  al  públich.  Aquest  s’enamora  més  de 
la  quincalla  que  del  or  de  lley  y  l’obra  pro- 
duhida  pel  senyor  Alarma  no  enlluherna 
de  moment,  es  més  pròpia  pera’ls  inteligents 
que  sàpigan  apreciar  las  bellesas  dels  seus 
detalls  més  minuciosos. 

Nosaltres  felicitém  al  senyor  Alarma  y  à 
tots  els  que  l’han  ajudat  en  la  tasca,  desit¬ 
jant  à  tots  l’éxit  que’s  mereixen. 

Per  l’autoritat  militar  ha  sigut  denegat  el 
permis  pera  celebrar  el  Consell  General  or¬ 
dinari  de  la  Unió  Catalanista,  que  devia  tenir 
lloch,  segons  prevenen  els  estatuts,  dintre’l 
mes  d’octubre  prop-vinent. 

Ab  pena  consigném  que  fou  processat  lo 
eminent  poeta  en  Joan  Maragall,  autor  del 
article  Palria  Nueva,  publicat  en  el  Diario 
de  Baicelona.  També  fou  processat,  havent 
ingressat  à  la  presó,  el  corresponsal  à  Cen- 
tellas  de  La  Veu  de  Catalunya  en  Joseph 
Raurell  y  Salvans,  per  una  correspondència 
que  fa  temps  vegé  la  llum.  Aixis  mateix 
nostre  estimat  company  en  Geroni  Estrany 
sufreix  procés  per  son  article  Orientacions , 
publicat  en  Lo  Camp  de  Tarragona. 

No  hi  hà  que  dir  qu’ab  tota  l’ànima’ls 
desitjérn  que’n  surtin  en  bé. 

Función  del  socialismo  en  la  transformación 
actual  de  las  naciones.  Sobre  aquest  tema 
versa  un  discurs  pronunciat  en  l’Institut  de 
Sociologia  de  ±Madrid  per  don  Manel  Sales 
Ferré,  catedràtich  de  la  Universitat  central. 
Sos  deixebles  y  admiradors  n’han  fet  una 
edició  de  la  qual  n’hem  rebut  un  exemplar. 


Al  llegirlo’ns  hem  fet  càrrech  de  la  claretal 
de  criteri  del  autor  en  aquestas  qüestions,  y 
de  sa  habilitat  en  exposarlas.  El  senyor  Sa¬ 
les,  seguint  à  cèlebres  tractadistas,  considera 
la  nació  com  à  resultat  de  dos  sistemas  so¬ 
cials  molt  diversos:  el  troncal  y  colectivista 
dels  germànichs,  ab  el  territorial  é  'indivi¬ 
dualista  dels  llatins.  Reconeix  que  si  en  la 
fase  troncal  la  nació  estigué  en  perill  de 
mort,  desfeta  per  la  independencia  de  las 
parts,  dels  senyoruis,  etc.,  igual  perill  corra 
actualment,  però  de  malaltia  contraria,  per 
la  omnipotencia  del  tot,  qu’amenassa  aniqui¬ 
lar  als  individuus.  En  auxili  d’aquests  ha 
vingut  en  els  últims  sigles  l’increment  del 
comers  y  la  indústria,  y’l  desenrotllo  de  la 
cultura. 

L’autor,  després  de  consideracions  diver- 
sas,  senyala  al  socialisme  la  missió  de  salvar 
las  nacions.  Diu  que  l’individualisme  sacri¬ 
fica  la  societat  al  interès  individual,  y  que, 
pera  establir  l’equilibri,  el  socialisme  ha  de¬ 
gut  predicar  el  sacrifici  del  interès  individual 
à  la  societat.  L’esperit  de  l’obra  està  conden¬ 
sat  en  las  següents  frases:  «...cal  abrigar  la 
esperansa  de  que  aquest  progrés  continuhi 
y  arribi  à  son  terme,  fundantse  una  nova 
organisació  en  que  la  llibertat  del  individuu 
y  la  solidaritat  del  conjunt  hi  imperin,  orga¬ 
nisació  que  sols  permeti  gosar  de  riquesas, 
consideracions,  drets  y  bens  socials  als  sabis 
y  als  virtuosos,  encarrilantse  aixis  deguda¬ 
ment  totas  las  energias.» 

Tals  son  las  ideas  del  senyor  Sales,  que 
no  son  novas,  però  sí  dignas  de  tenirse 
en  consideració  per  lo  qu’ellas  valen  y  per  la 
sinceritat  que  revela  l’autor  al  exposarlas. 

Altras  publicacions  rebudas: 

Cançó  de  la  Moreneta ,  à  solo  y  chor,  poesia 
de  mossèn  Jacinto  Verdaguer,  música  de 
Robert  Goberna,  publicada  per  la  casa  edi¬ 
torial  de  musica  «Sindicato  Musical  Barce¬ 
lonès  Dotecio.»  Preu,  2  pessetas. 

Tot  bressant,  melodia  catalana,  poesia  tam¬ 
bé  de  Verdaguer,  posada  en  música  com 
l’anterior  per  Robert  Goberna.  Preu,  2^50 
pessetas. 

Prescindint  de  la  poca  oportunitat  de  las 
festas  que  actualment  celebra  Barcelona; 
prescindint  també  del  concepte  tal  volta 
poch  favorable  que  puguin  mereixe  als  que 
las  judiquin  baix  el  punt  de  vista  artistich, 
lo  cert,  ló  evident  es  qu’ellas  han  vingut 
à  demostrar  lo  que  pot  la  iniciativa  parti¬ 
cular  en  nostra  terra,  qu’en  pochs  dias  y 
sense  la  protecció  oficial  ha  donat  una  gran 
manifestació  de  vida.  Aixó  ho  han  hagut 
de  reconeixe’ls  de  dins  y’is  de  fora,  els  bar¬ 
celonins  y’is  forasters,  els  catalans  y’is  que, 
no  essentho,  han  vingut  de  regions  vehi- 

nas  à  nostra  hospitalaria  terra  pera  gaudir 
de  nostras  festas  y  contribuhir  à  son  major 
lluhiment. 

Que  no  cal  ésser  catalanista  pera  reconeixe 
aquest  íet,  y  que  aquest  fet  basta  fins  pera 
fer  semblar  catalanistas  als  que  no  ho  son,  ho 
proban  els  següents  fragments  que  treyém 
d’un  article  publicat  el  dia  24  del  passat  à 
La  Vanguardia ,  periódich  gens  sospitós  de 
Catalanisme.  Dit  article’s  titulava  Barcelona , 
estava  firmat  per  A.  O.,  inicials  que  creyém 
son  las  del  reputat  escriptor  Alfred  Opisso, 
y  deya  lo  següent: 

Las  fiestas  que  han  comenzado  ya  à  celebrarse  en  la 
ciudad  condal  vendran  à  constituir  una  prueba  mas  de 
su  exuberante  vitalidad  y  de  lo  que  puede  aquí  la  ini¬ 
ciativa  privada,  pues  bien  poco  serà  lo  que  se  deba  al 
elemento  oficial. 

Sin  querer  sacar  de  quicio  la  cuestión,  cualquiera 
se  verà  obligado  à  reconocer  que  un  pueblo  que  tales 
cosas  sabe  llevar  à  cabo,  por  sí  propio,  es  tan  apto 
corao  el  que  mas  para  la  pràctica  del  self-governmenl ,  y" 
cuànto  debe  padecer,  moral  y  materialmente,  al  com¬ 
parar  el  brillante  resultado  de  sus  iniciativas  con  el 
que  alcanzan  las  resoluciones  oficiales.  Todo  lo  que 
tienen  éstas  de  funestas,  inarmónicas,  perjudiciales  y 
aun  desatentadas  en  no  pocos  casos,  se  distinguen  por 
lo  acertadas  y  oportunas  las  empresas  realizadas  por 
los  particulares.  Barcelona  demostrarà  à  los  forasteros 
que  nos  honran  con  su  visita  los  milagros  que  logra 
producir  la  virtud  del  trabajo,  y  harà  comprender  à 
los  hombres  de  buena  voluntad  la  razón  con  que  recla¬ 


ma  la  debida  amplitud  para  desarrollar  sus  iniciativas. 
supeditadas  ahora  à  la  anticuada  maquinaria  de  un  co- 
vachuelismo  enemigo  de  todo  progreso  y  de  toda  ex- 
pansión. 

El  caràcter  catalàn  se  muestra  por  entero  en  la  ac- 
tividad  febril  con  que  se  ha  procedido  à  transformar  el 
aspecto  de  Barcelona,  sin  necesidad  de  que  nadie  haya 
tenido  que  ir  à  mendigar  apoyo  ni  protección  à  los 
centros  burocràticos.  Aquí  el  individuo,  mediante  la 
asociación,  se  basta  para  todo;  revélase,  aun  en  los  ac- 
tos  mas  comunes,  un  espíritu  de  organización  admira¬ 
ble,  y  de  igual  manera  que  una  junta  de  vecinos  consi- 
gue  hacer  maravillas  en  pocos  días  tratàndose  de  ador¬ 
nar  la  calle  y  de  prestar  toda  clase  de  alicientes  à  su 
fiesta,  lograría  llevar  à  feliz  término  màs  importantes 
negocios.  Pero  sucede,  por  incomprensible  contradic- 
ción,  que  en  lugar  de  favorecer  los  gobiernos  este  fe¬ 
cundo  espíritu  emprendedor,  sólo  se  les  ocurre  ponerle 
trabas,  resultando  de  ahí  ese  terrible  divorcio  entre  los 
unos  y  el  otro,  al  que  tanto  convendría  poner  fin 
cuanto  antes. 

Barcelona  demuestra,  pues,  ya  con  su  diario  tràfico 
mercantil  é  industrial,  ya  con  manifestaciones  de  refi- 
nado  adelanto  artístico,  como  la  de  estos  días,  que  està 
en  su  derecho  al  reclamar  lo  que  reclama,  y  los  que  se 
niegan  à  oirla  dan  insigne  senal  de  su  completo  des- 
conocimiento  de  las  cosas. 

Si  el  movimiento  se  demuestra  andando,  la  capaci- 
dad  de  los  catalanes  para  gozar  de  un  régimen  de  ver- 
dadera  libertad  se  hace  evidentísimo  con  espectàculos 
como  el  de  las  presentes  fiestas,  parèntesis  màs  impe- 
rioso  que  las  ridículas  vacaciones  de  marras  à  la  ince- 
sante  agitación  del  resto  del  ano. 

Fidel  Giró,  impressor. — Carrer  València,  31 1. 

SUMARI: 

TEXT:  Emili  Zola,  per  G.  Zanné.— 
Per  ull  de  garbell,  per  Emili  Tinto¬ 
rer. — Teatres,  per  idem.— La  ena¬ 
morada,  per  Claudi  Mas  y  Jornet. 
—  Impresions,  per  F.  Pujulà  y  Va¬ 
llés. — Excursió  als  estanys  de  Ma- 
ranges,  per  Ignaci  Soler  y  Escofet. 
La  interpretació  del  «Parsifal»  per 
en  M.  Domènech  Espanyol:  III,  per 
Joaquim  Pena.— Novas. 

GRABATS:  Retrat  d’Emili  Zola,  per 
Sebastià  Junyent. 

FOLLETÍ: 

TITELLAS  FEBLE 3,  per  Frederich 
Pujulà  y  Vallés.  Plech  9. 

NATURA,  per  John  Ruskin,  traduc¬ 
ció  de  Cebrià  Montoliu.  Plech  19. 


EMILI  ZOLA 

L’Emili  Zola,  que  pera  dis¬ 
sort  de  las  lletras  universals 
acaba  de  morir,  es,  y  ab  el 
temps  el  seu  renóm  encara 
aumentarà,  una  de  lasglorias 
literarias  més  llegítimas  del 
segle  xix.  La  empenta  donada 
per  en  Zola  à  la  novela  es  for¬ 
midable.  Nou  Balzac  sense  lo 

dolent  d’aquest  —  puig  sa  probitat  artística 
primer  y  més  tart  sa  fortuna  li  privaren  la 
entrada  en  la  baixa  literatura  —  transformà 
radicalment  la  concepció  que  del  art  se’n 
tenia  en  el  segle  xix.  Art,  pera  en  Zola,  no  fou 
més  que  vida;  l’art,  pera  en  Zola,  no  fou  més 
que  la  naturalesa  vista  y  sentida  à  travers 
del  seu  temperament.  Res  més  gran  que 
aquesta  definició.  Ab  ella,  ver  toch  de  clari 
anunciador  del  enderrocament  de  las  vellas 
fórmulas  y  dels  prejudicis  estantissos,  l’art 
deixava  d’ésser  —  teòricament  —  un  passa¬ 
temps  pera  matar  las  horas;  en  la  esfera  de 
la  especulació  esdevenia  una  religió  sagrada, 
ab  son  culte  y  sos  sacerdots.  Llevat  d’en 
Wagner,  ningú  feu  com  en  Zola  tants  esfor- 
sos  pera  enlayrar  la  idea  artística  del  seglexix 
y  pera  dominar  la  frivolitat  general  de  son 
públich. 

Com  à  ver  positivista,  en  Zola  desdenyava 
l’estudi  de  tot  lo  qu’està  per  demunt  de  nos¬ 
tra  rahó;  per’xó  no  vegé  res  més  enllà  de  la 
vida;  però  en  cambi,  qué  grossa,  qué  potenta 
fou  la  concepció  que  d’ella’n  tingué!  Las 
novelas  d’en  Zola  son  arrencadas  de  la  rea¬ 
litat  mateixa,  son  visions  maravellosas  de 
vida,  fragments  de  natura;  ab  grapa  de  ge¬ 
gant,  el  gran  autor  francès  semblava  recullir 
de  per  tot  homes  y  camps,  tallers  y  monta- 
nyas  y  se’n  servia,  pera  produhir  las  pàginas 
colossals  de  sas  novelas,  ab  seguretat,  forsa 
y  veritat  tan  prodigiosas,  que  potser  may  han 
sigut  superadas. 

En  Zola,  l’home  de  cor  noble  y  generós; 
el  poeta  admirable  de  Le  Réve  y  Une  page 
d’amour;  l’ànima  qu’ab  tanta  intensitat  sen¬ 
tia  la  malhauransa  del  pròxim,  sas  miserias 
y  sas  lluytas;  el  valent  defensor  d’en  Dreyfus, 
era  per  naturalesa  un  dels  épichs  més  grans 
qu’ha  produhit  la  humanitat.  N’hi  hà  prou 
llegint  Germinal  y  La  Debàcle  pera  convén- 
cers  de  sa  colossal  inspiració.  Peró  en  Zola 
fou,  no  un  épich  com  els  demés,  sinó  l'épich 
de  lav^da.  Ell  enlayrà  lo  petit,  lo  pobre,  fins 
lo  vulgar,  à  una  alsaria  que  may  havían 
assolit  en  mans  d’altres  autors.  Ell  ens  feu 
veure  que  la  vida  dels  humils  era  tan  digna 
d’estudi  com  la  dels  poderosos;  que’l  món 
dels  obrers,  que’l  món  dels  que  pateixen  fam 
y  misèria,  era  tan  artislich  com  el  dels  que 
viuhen  sense  coneixe’ls  cranchs  que  rosegan 
à  llurs  germans  menys  ben  dotats  per  la  na¬ 


turalesa.  Llegiu,  peró  llegiu  ab  l’ànima, 
L’Assommoir,  La  Terre ,  Germinal ,  Le  ventre 
de  Paris ,  fins  la  mateixa  Thérèse  Raquin. 
Quina  impresió  tan  dolorosa  y  fonda  vos 
corpendrà!  Veuréu  passar  per  devant  vostre 
l’interminable  corteig  de  la  humana  misèria, 
ab  son  róssech  de  dolor  qu’enlayra  y  fortifica. 
Quina  llàstima  que’ls  quadros  admirables 
del  mestre  sols  produheixin  en  la  humanitat 
un  sentiment  estétich  d’admiració!  Quàntas 
ensenyansas  pera  la  vida  podrían  despén- 
dressen! 

Com  à  escriptor,  en  Zola  va  preocuparse 
d’una  manera  extraordinària  de  fer  ressaltar 
el  dramaihumà  —  humà  fins  al  punt  de  no 
poder  esserho  més— sobre  un  medi  ambient 
tan  ben  vist,  observat  y  sentit,  que’l  lector 
arriba  à  ferse  la  ilusió  de  que’l  llibre  obert 
— l’etern  volúm  groch  de  la  Biblioteca  Char- 
pentier  —  li  cau  de  las  mans  y  en  son  lloch 
apareixen,  ab  tota  sa  viventa  realitat,  las  es- 
cenas  que  s’hi  descriuhen. 

Per  sa  cantitat  y  calitat,  l’obra  d'en  Zola 
es  magnifica;  el  gran  autor  francès  abrassà 
desde’l  qüento  (nouvelle)  y  l’article  de  perió- 
dich  fins  al  drama,  la  novela  (roman)  y’l 
tractat  d’alta  crítica.  Ab  el  qüento  no  fou  tan 
afortunat  com  ab  la  gran  novela;  sos  Contes 
a  Ninon,  treyentne  mitja  dotzena,  no  poden 
compararse  ab  els  de  son  amich  y  deixeble 
Guy  de  Maupassant,  qu’ab  el  rus  Tourgue- 
neff  y  l’americà  Breet-Harte  ocupa  un  dels 
llochs  més  eminents  en  tan  difícil  forma  li¬ 
terària. 

En  l’article  y  la  crítica  sa  obra  revesteix 
molta  més  trascendencia:  recordis  el  cèlebre 
llibre  Le  Naturalisme  au  Théàtre,  ver  credo 
de  la  naixenta  escola  dramàtica  naturalista, 
peró  que  pera  viure  y  pendre  ufana  li  han 
calgut  distintas  orientacions  de  las  assenya- 
ladas  per  en  Zola.  Ademés  d’alguns  dramas 
trets  de  sas  novelas, y  d’alguns poemas  lirichs 
posats  en  música  pel  conegut  compositor  y 
critich  Alfred  Bruneau,  en  Zola  escrigué 
dugas  comedias  deliciosas,  d’ayre  balzaccià 
ben  marcat:  Les  heriliers  Rabourdin  y  Bouton 
de  rose. 

Peró’l  ver  camp  de  batalla  d’en  Zola  fou  la 
gran  novela.  Magdaleine  Ferat  y  Thérèse  Ra- 
quin  son  las  primeras  y  seriosas  mostras  de 
lo  qu’en  Zola  devia  produhir  més  tart.  Y  Les 
Rougon-Macquarl  es  l’obra  mestra  del  gran 

mestre.  Més  que  la  historia  natural  y  social 
d'una  família  en  temps  del  segón  imperi — sub- 
titul  del  autor, —  Les  Rougon-Macquarl  es  la 
historia  de  Fransa  en  dita  època.  Tots  els 
estaments  socials  —  menys  l’aristocracia — hi 
apareixen  ben  estudiats  y  justament  descrits. 
Desde’l  politich  vulgar,  ambiciós  y  sense 
conciencia — La  Fortune  des  Rougon — fins  al 
sabi  desinteressat,  creyent  fervorós  en  la  vi¬ 
da  y  en  la  ciència — Le  docteur  Pascal. —  veyém 
desfilar  una  munió  extranya  v  confosa  d’ho¬ 
mes  y  donas,  bons  y  dolents  —  aquests  en 
gran  majoria,  —  pobres  y  richs,  obrers,  me¬ 
nestrals,  burgesos,  pagesos,  sacerdots  artis- 
tas,  jugadors  de  bossa,  prostitulas, minayres, 
soldats...  e's  uns  lluytadors  enérgichs,  sans 
y  forts;  els  altres  alcoholisats,  corcats  pels 
vicis  y  las  passions  més  innobles, corromputs 
fins  al  moll  dels  ossos,  acotals  per  miserias 
implacables...  en  Les  Rougon-Macquart  re¬ 
naix  la  ciltà  dolente  dantesca.  Uns  y  altres 
son  vius,  de  carn  y  ossos,  de  nirvis  y  sanch; 
els  veyém  naixe  y  morir,  patir  y  lluytar  com 
si'ls  tinguéssim  à  la  vora,  com  si  fossin  nos¬ 
tres  amichs  ó  nostres  vehins.  D’aquesta  serie 
de  novelas — serie  més  gran  que  La  Comèdie 
Humaine  de  Balzac  —  se’n  destacan  unas 
quantas  per  sos  maravellosos  mèrits  litera¬ 
ris,  per  sas  majors  qualitats  d’observació  y 
alhora  per  sa  intensa  y  humanissima  poesia: 
La  Curée ,  La  Faute  de  l’abbé  Mouret ,  L’As- 
sommoir ,  Nana ,  Germinal ,  La  Terre,  La  béte 
humaine ,  La  Debàcle...  Fem  esment  de  la  pri¬ 
mera  y  tercera  part  de  La  Faute  de  l’abbé 
Mouret ,  consideradas  per  en  Maupassant — si 
bé  en  l’época  en  que  ho  feu,  en  Zola  no  havia 
escrit  encara  Germinal — com  lo  més  hermós 
del  mestre;  fem  esment  de  L'Assommoir  y  de 
Germinal ,  obras  qu’estàn  al  nivell,  sinó  per 
sobre,  de  totas  las  novelas  que  s’han  escrit;  y 
perullim  fem  esment  de  La  Debàcle ,  quadro 
inmens,  de  proporcions  may  vistas,  visió  ge¬ 
gantina  que  sols  una  forsa  cerebral  com  la 
d’en  Zola  pot  abrassar.  Y  al  costat  d’aquestas 
obras  colossals,  en  Zola’ns  fa  fruhir  ab  dra- 
mas  menys  grans,  peró  tan  humans  y  sentits 
com  ellas;  els  dramas  que’s  desenrotllan  en 
La  Fortune  des  Rougon ,  Pot-Bouille ,  Son  ex- 
cellence  Eugène  Rougon ,  Au  bonheur  des 
dames,  La  joie  de  vivre,  L'ceuvre ,  L'argent , 
La  conquéle  de  Plassans,  etc. 

Las  darreras  series  de  novelas  d’en  Zola — 
Les  trois  villes  y  Les  quatre  evangiles —  acusan 
ja  un  principi  de  decadència.  Aquesta  deca¬ 
dència,  no  obstant,  es  relativa  y  obeheix  en 
part  à  la  evolució  suferta  per  en  Zola.  En 
Zola,  després  d’haver  sigut  un  fervent  apòstol 
del  determinisme,  ha  esdevingut  un  creyent 
en  l’optimisme,  la  veritat  y  la  justícia.  Aixis 
com  el  cèlebre  crítich  Ferdinand  Brunétiere, 
son  enemich  en  art  y  filosofia,  proclamà’l 
fracàs  de  la  ciència,  en  Zola  ha  cregut  en  el 
progrés  de  la  humanitat  mercès  al  potent  y 
segur  auxili  que  la  ciència  devia  donarli. 
D’aixó  n’ha  resultat  sa  cega  y  absoluta  con- 
fiansa  en  un  esdevenidor  ilusori,  ple  de  pro- 
metensas  y  d’esperansas;  d’aixó  n’ha  resultat 
son  optimisme  tal  volta  infantivol  qu’ha  si¬ 
gut  la  norma  de  sas  darreras  obras,  optimis¬ 
me  qu’en  el  fons  ve  de  lluny,  puig  pot  tro- 
barse  sa  filiació  en  el  final  de  Les  Rougon- 
Macquart,  en  Le  docteur  Pascal.  Tot  ve  de 
qu’en  Zola  no  era  un  sociólech,  ni  un  filosop, 
ni  un  home  de  ciència;  tenia,  com  té  també 
en  Tolstoy,  nocions  cientificas,  filosóficas  y 
sociológicas,  peró  llevantse’l  ropatje  artistich 
no  hauria  igualat  may  ab  sas  obras  à  las  de 
Schopenhauer,  Spencer  y  Haeckel. 

En  Zola  ha  sigut  un  artista  y  res  més, 
peró  ha  sigut  un  artista  colossal  y  ha  sigut 
també  un  esperit  generós  y  humanitari,  un 
cor  noble.  Son  darrer  somni  ha  sigut  el  de 
fer  triomfar  la  nova  fórmula  V erilat-J usticia , 
refundició  de  la  ja  desacreditada  Llibertat- 
Igualtat-Fraternitat.  L’autor  del  admirable 
J'accuse ,  no  ha  sigut  un  sans-patrie ,  com  in¬ 
justament  l’acusavan  d’ésser  els  capitosts  y’l 
rebuig  del  chaumnisme  francès,  sinó  un  ho¬ 
me  que,  aymant  à  sa  patria  ab  l’amor  cons¬ 
cient  dels  inlelectuals,  aymava  per  sobre  de 
tot  els  ideals  humanitaris  y  de  justicia. 

La  humanitat  deurà  recordar  eternament 
el  nom  gloriós  d’en  Zola  ab  profond  respecte 
y  fonda  veneració;  d'homes  com  en  Zola,  la 
naturalesa  no  n’ha  sigut  pròdiga. 

PER  ULL  DE  GARBELL 

Carta  closa  al  amich  Pujulà. 

Car  amich:  Puig  qu’ets  à  Palamós  y  tinch 
d’escríuret  donante  noticias  é  impresions  de 
lo  que  per  aqui  y  fora  d’aquí  passa,  permet 
que  t'envihi  aquesta  carta  per  medi  de  las 
planas  de  Joventut.  Aixís  me  surtirà  à  mi 
més  barato — ab  un  quart  de  cèntim  ne  tindré 
prou,  y  encara’l  pagarà  l’administració, — y 
tu  no  tindràs  de  marejarte  desxifrant  ma  de¬ 
testable  lletra. 

Primera  noticia,  que  comento  lliurement. 

L’Emili  Zola  es  mort,  y  à  París  hi  ha  hagut 
mitja  revolució.  Nacionalistas  y  reaccionaris 
han  tret  tota  la  bilis;  com  marmanyeras  des- 
vergonyidas,  han  tirat  sobre’l  cadavre.  en¬ 
cara  calent,  els  insults  més  grollers,  els  cali- 
ficatius  més  denigrants.  L’autor  de  La  curée , 
tranquilament  ajegut  en  son  llit  mortuori, 
ha  pogut  contemplar,  ab  la  suprema  sereni¬ 
tat  dels  morts,  com  la  femta  de  las  mesqui- 
nas  passions  humanas  s’elevava  amenassa- 
dora  pera  embolcallar  son  cos.  El  triomf  del 
mort  es  inmensament  superior  al  del  viu. 
May  la  reacció  s’havia  mostrat  tan  franca,  y, 
confessemho  tot  seguit,  may  s’havia  mostrat 
tan  lògica.  Ningú  com  en  Zola  li  havia  fet 
una  guerra  tan  implacable;  ningú  com  ell 
l’havia  acorralada  y  desorganisada;  ningú 
com  ell  podia  ferli  perdre  la  serenitat,  y  aixís 
contemplém  avuy  l’ apoteosis  del  gran  home 
feta  inconscientment  pels  vensuts  que  cridan 
venjansa,  pels  desenmascarats  que  reclaman 
sa  careta,  pels  desarmats  que  troban  à  faltar 
sa  vella  espasa. 

La  reacció  ha  estat  justa  ( 1 ).  Ningú  com  en 
Zola  vos  ha  fet  tant  mal,  ningú  com  ell  es 
digne  de  vostre  despreci.  Ningú  com  ell  vos 
ha  odiat  tant,  ningú  com  ell  es  digne  de  vos¬ 
tre  odi.  Ningú  com  ell  vos  ha  parlat  tan 


(1)  Aquí  a  Barcelona  l’ atildal  escriptor  del  Brusi 
en  Arthur  Masriera  diu  à  n’en  Zola,  en  grans  lletras, 
Malechor.  Ojo,  senyors  del  Diluvio:  si  no  volen  anar 
ab  malas  companyías,  no  tenen  més  remey  que  supri¬ 
mir  d’avuy  per  sempre’ls  seus  subtítuls  gràfichs. 

Per  altra  part,  oh  católich  senyor  Masriera:  S.  S.  el 
Papa  sembla  que  va  dir:  «Era  en  Zola  un  enemich, 
peró  un  enemich  lleal:  preguem  per  ell.»  No  va  dir 
malhechor ,  ni  asesino ,  com  segurament  voldria  afegir 
vosté.  En  fí;  ara  que  hi  estava  posat  ^nc/ns  podia  par¬ 
lar  també  de  la  mare  de’n  Zola? 


francameht,  ningú  com  ell  es  digne  de  vos¬ 
tra  franquesa.  Esbraveuvos,  donchs,  esperits 
petits;  donéu  à  la  llum  tota  vostra  bilis;  que 
fentho  aixís  ens  estalviéu  la  meytat  de  la 
feyna.  Pera  teixir  la  corona  d’en  Zola  no 
tenim  de  fer  més  que  una  cosa:  tradukir. 

• 

Segona  noticia,  que  copio  del  Diario  de 
Barcelona : 

El  capitan  general  de  Cataluna  don  Enrique  Bar- 
gés  y  el  director  del  Imparcial  don  José  Ortega  Muni- 
11a,  han  estado  examinando  unas  pistolas  esta  tarde  à 
las  cuatro  en  la  quinta  del  senor  Noguera,  acompana- 
dos  de  los  generales  don  Juan  de  Ampudia  y  don  Juan 
Franco,  don  Manuel  Troyano  y  don  José  Francos  Rodrí¬ 
guez,  director  del  Heraldo  de  Madrid. 

También  estaban  presentes  los  doctores  Verdes 
Montenegro  y  Jurado  de  la  Parra. 

Tercera  noticia,  que  també  comento. 

L’Ajuntament  de  Barcelona,  pera  cloure 
las  festas,  ha  donat  un  ball,  ball  d'etiquela. 
L’Ajuntament,  que  representa  à  tot  el  poble, 
qu’administra’ls  bens  comunals  y  que,  arri¬ 
bat  el  cas,  sab  divertirlo,  no  ha  volgut  que 
ballessin  tots.  Deyan  las  invitacions:  «Sols 
qui  tingui  frac  ó  uniforme  podrà  ballar.)) 
Burgesos!  iQué  diràn  els  vostres  electors, 
respectables  edils  del  municipi?  Ja  ho  sa- 
bém  lo  que  contestaràn:  «Pera’l  poble,  pera 
la  brusa  y  l’americana  ja  fem  sardanas,  ja 
l’enlluherném  ab  cohets:  iqué  més  vol  el  po¬ 
ble?  Bé  leniam  de  fer  una  festa  pera’l  frac , 
que  no  s’hi  barreja,  que  no  vol  barrejarshi 
ab  la  brusa;  per’xó  hem  fet  el  ball  de  frac.)) 
Si  vosaltres,  magnífichs  regidors,  no  hagués¬ 
siu  acceptat  tàcitament — acceptéu  el  sufragi 
universal,  y  per  ell  foreu  elegits — aquell 
principi  democràtich  «tm  hombre ,  un  voto)) 
res  tindríam  qu’objectar  à  vostra  lògica  de 
gerarquias.  Mes  pera  vosaltres  el  vot  de  la 
brusa  valgué  tant  com  el  del  frac ,  y  al  fer 
ballar  la  brusa  al  carrer  ple  de  fanch,  y  al 
frac  en  confortable  sala  de  molla  catifa,  feu 
un  distingo  escolàstich  que  vos  valdrà  quan 
menys  el  calificatiu  d’ingrats.  Confessém  no 
obstant,  que’l  frac  s’ha  mostrat  digne.  Un 
amich  nostre  que  no  té  frac,  peró’l  va  llogar 
— quien  hizo  la  ley  hizo  la  trampa — y  té  bonas 
relacions,  ens  ha  confessat  que  de  fracs 
auténtichs,  es  à  dir,  de  fracs  de  propietat, 
no  n’hi  havian  gayres;  fins  sembla  que  hi 

havían  uniformes  de  lloguer.  No  heu  volgut 
la  brusa  per  no  espantar  al  /rac,  y’l  frac  s’ha 
espantat  de  vosaltres.  Heu  volgut  ésser  opor- 
tunistas,  y  à  vostra  invitació  sols  oportunis- 
tas  han  respost.  Brusa  y  frac  s’han  mostrat 
radicals;  sols  la  brusa  empeltada  de  frac  va 
respondre  à  vostra  invitació.  Heu  fet  planxa. 
Els  de  baix  y’is  de  dalt  vos  miran  ab  des- 
preci.  Peró  consoleuvos — qui  no’s  consola  es 
perque  no  vol — vos  quedan  els  del  mitj,  vos 
queda’l  frac  del  parvenu ,  vos  queda  la  brusa 
del  vergonyant,  vos  quedan  els  vostres,  els 
oportunistas,  las  brusas  disíressadas  de  frac 
y’is  fracs  disfressats  de  brusa.  ,-Qué  voléu 
més?  Heu  fet,  donchs,  molt  bé;  sols  en  un 
petit  detall  faltareu:  el  bujfet  era  pagant. 
Oh,  benaventurats  regidors!  iQue  no  sabéu 
que’l  frac  no  té  butxacas?  Un  ball  de  fraciy'\ 
refresch  de  pago?  Sou  massa  revolucionaris! 
El  verdader  frac  no  paga.  Sens  dubte  per’xó 
vos  ha  donat  xasco! 

Quarta  noticia,  ó,  millor  dit,  aplech  de 
noticias  que  copio  de  La  Vanguardia  de  dias 
enrera: 

Parece  que  en  el  cuerpo  de  oficiales  del  ejército  ita- 
liano  ha  causado  honda  impresión  la  severidad  desple¬ 
gada  por  el  ministro  de  la  Guerra  con  motivo  de  un 
duelo  verificado  recientemente  entre  dos  capitanes.  De 
éstos,  el  uno,  el  provocador,  ha  sido  expulsado  del 
ejército;  el  otro,  condenado  à  un  afio  de  detención  en 
un  Castillo  y  borrado  su  nombre  de  la  lista  de  ascensos. 
Los  cuatro  oficiales,  testigos  del  desafio,  pasaràn  tres 
meses  de  arresto  en  una  fortaleza.  Ni  los  mismos  jefes 
del  regimiento  à  que  pertenecían  duelistas  y  padrinos, 
han  quedado  exentos  de  los  rigores  de  la  superioridad: 
el  teniente  coronel  y  un  comandante  han  visto  caer 
sobre  sus  cabezas  varias  semanas  de  suspensión  de 
empleo  y  sueldo  por  no  haber  impedido  el  lance. 

El  ministro  està  resuelto  à  cortar  de  raíz  los  abusos 
à  que  daba  pie  el  sentimiento  del  honor,  erróneamente 
interpretado  entre  la  oficialidad  italiana,  y  ha  declarado 
estar  irrevocablemente  dispuesto  à  castigar  con  dura 
mano  à  los  infractores.  «Lo  que  acabo  de  hacer  con 
esos  senores  —ha  dicho — no  es  màs  que  un  simple  aviso; 
los  qu^de  aquí  en  adelante  contravengan  à  mis  man- 
datos  y  los  jefes  que  con  su  culpable  tolerància  se  hagan 
còmplices  de  esa  suerte  de  delitós,  seran  adn  castigados 
màs  severamente.  La  vida  de  los  oficiales  pertenece  à 
la  nación  y  no  les  reconozco  el  derecho  de  disponer  de 
ella  para  vengar  sus  mutuas  ofensas  personales  ó  satis- 
facer  rencillas  de  amor  propio,  que  no  son  muchas  veces 
màs  que  pujos  de  ridícula  vanidad.» 

Això  passa  à  Italia;  lo  que  ve  succehi  à 
Inglaterra. 

Dos  jóvenes  oficiales pertenecientes  à  los  horse guards, 
esto  es,  al  cuerpo  màs  aristocràtico,  màs  brillante,  ha- 
bían  tenido  una  pelotera  à  los  postres  de  un  banquete 

en  el  que  no  escaseara  el  champagne.  Creyeron  los 
chicos  que  la  cosa  no  podia  terminar  decorosamente 
sin  un  par  de  tiros  cambiados  con  el  ceremonial  de 
rúbrica,  y  concertaron  un  duelo  que  se  liquidó,  como  se 
liquidan  aún  tantos  otros,  à  saber,  con  dos  pistoletazos... 
sin  consecuencias.  Hubo  la  obligada  reconciliación  so¬ 
bre  el  mismo  palenque  y  hubo  también  el  almuerzo 
consiguiente,  ratificando  las  paces.  Y  creían  los  jóvenes 
que  todo  quedaba  solucionado  de  la  manera  màs  cum- 
plida  para  sus  respectivas  honras  y  pellejos  respectivos, 
cuando  con  no  poca  consternación  suya,  vieron  com- 
parecer  al  coronel  del  regimiento,  que  con  cara  adusta 
y  voz  dura  les  dijo: 

—  Senores:  los  duelos  que  no  terminan  tràgicameçte, 
son  grotescos:  el  vuestro  ha  sido  de  los  últimos;  esto 
es,  grotesco.  Y  como  no  quiero  que  mis  oficiales  se 
pongan  en  ridículo,  os  doy  à  elegir  entre  un  nuevo  de¬ 
safio,  à  muerte,  ó  la  dimisión  de  vuestros  empleos. 
Pero  tengo  también  que  advertiros ’que  el  que  saliere 
vencedor,  caso  de  optar  por  un  duelo,  lo  pasarà  mal, 
pues  serà  eniregado  al  tribunal  ordinario  que  proba- 
blemente  le  condenarà  à  muerte  por  homicidio  volun- 
tario. 

Los  dos  jóvenes  prefirieron  presentar  la  dimisión. 

Entre  original  y  copiat,  he  fet  una  carta 
ben  llarga.  Perdona  l’original  que  no  té  gra¬ 
da,  en  gracia  de  lo  que  copio  que’n  té  molta. 
Ton  amich 

Emili  Tintorer. 

Barcelona ,  6  octubre  de  /902. 


TEATRES 

Mi  nuera. — F.  F. — Vocació  de  sant. 

Com  ja  diguerem,  al  teatre  Principal  hi 
ha  debutat  la  companyia  Tubau-Palencia. 
El  primer  estreno  que'ns  han  donat  es  Mi 
nuera ,  traducció  del  vaudeville  francès  Ma 
bru ,  de  dos  autors  quins  noms  no  recordém. 
A  Paris  sembla  que  logrà  un  regular  éxit, 
que  no’ns  explicariam  si  tinguéssim  de  jutjar 
per  la  traducció  de  don  Pablo  Gil  que’ns  ha 
servit  la  Tubau,  y  sols  podém  atribuhir  à 
una  interpretació  perfecta  plena  de  moviment 
y  de  vida  com  la  que  acostuman  à  donar  à 
semblants  obras  las  companyias  cómicas 
francesas  que  dominan  aquest  género  dra- 
màtich  lleuger.  No  coneixent  l’obra  original, 
no  podém  afirmar  que  la  traducció  sigui 
dolenta;  fins  per  sa  factura,  suposém  qu’es 
bastant  literal;  lo  que  no  vol  dir  que  hi  po¬ 
den  haver  en  la  primera  determinadas  frases 
ó  calembours  y  determinadas  situacions  escé- 
nicas  que  logrin  animar  el  quadro.  Tal  com 
el  presenta  la  Tubau  no  fa  riure,  ni  distréu, 
y  un  vaudeville  que  no  logri  això,  qu’es  lo 
únich  que’l  autor  se  proposa,  bé  pot  califi- 
carse  de  manso.  Las  continuas  barallas  de 
sogra  y  nora  estereotipadas  d’un  clixé  gas¬ 
tat,  el  músich  sort  que  tot  ho  entén  al  re¬ 
vés,  y’l  critich  de  pintura  que  no  hi  veu  à 
dos  dits  del  seu  nas  y  diu  à  la  nora  lo  que 

tindria  de  dir  à  la  sogra  y  viceversa,  son 
recursos  gastadissims  en  el  teatre  de  tots  els 
paissos.  Y  com  aquesta  falta  d’originalitat 
en  l’argument  no  ve  compensada  ab  cap 
truc  ingeniós  y  ni  tan  sols  el  diàlech  es  xistós 
ni  intencionat,  transcorren  els  tres  actes  mo- 
nótonament. 

Just  es  confessar  que’ls  a,ctors  del  Princi¬ 
pal — comensant  per  la  senyora  Tubau,  que 
més  en  caràcter  estaria  fent  de  sogra  que  de 
nora — fan  tots  els  possibles  pera  que’ns  aca- 
bém  d’aburrir.  S’han  pres  aquesta  obra  com 
una  comèdia  seria  y  diuhen  els  seus  papers 
com  si  tractessin  de  demostrarnos  unas  grans 
veritats.  Els  hi  falta  molta  gracia  à  tots  ple¬ 
gats. 

Si  la  senyora  Tubau  se  dignés  escoltarnos, 
li  aconsellariam,  ja  que  de  totas  maneras 
vol  cultivar  aquest  género,  que  un  dia  fes 
relàche ,  fes  festa,  y  pagàntloshi  la  entrada, 
se’n  emportés  als  seus  cómichs  al  teatre  de 
la  Gran  Via,  ahont  hi  actúa  la  companyia  de 
la  Bianca  Iggius.  De  primera  impresió  no 
podóm  pas  dir  que  sia  aquesta  una  compa¬ 
nyia  de  grans  artistas,  avans  al  contrari, 
creyém,  comensant  per  ella  mateixa,  que’ls 
hi  falta  ànima  y  sentiment.  Mes  això  que 
sens  dubte  ho  trobarém  à  faltar  en  obras 
serías,  no  es  del  tot  necessari  quan  no’s  te¬ 
nen  altras  pretensions  que  fer  alegras  come- 
dias.  Alli,  donchs,  hi  podrían  apendre’ls 
cómichs  de  la  senyora  Tubau,  y  ella  mateixa 
en  primer  lloch,  à  moures  ab  desembràs,  à 
donar  intenció  al  diàlech,  à  preocuparse  dels 
conjunts;  en  una  paraula,  à  ésser  discrets,  es 
à  dir,  discrets  com  à  actors  cómichs,  lo  qual 
vol  significar  no  ésser  timils.  Y  aquest  es  el 
principal  defecte  de  la  senyora  Tubau  y  sa 
companyia,  ésser  timits.  Timits  y  amanerats! 

Tornant  ara  als  actors  italians  de  la  Iggius, 
no’ls  judicarém  per  una  sola  obra  que’ls  hi 
hem  vist  fer,  sobre  tot  essent  aquesta  d’un 
género  lleuger.  Ja’n  parlarém  un  altre  dia; 
per  avuy  sols  farém  constar  que  la  comèdia 
F.  F.  ab  que  inauguraren  la  temporada,  la 
interpretaren  en  conjunt  molt  bé,  especial¬ 
ment  un  actor  quin  nom  no  recordém  que 
feya’l  paper  de  conceller  comunal. 

Diguém  ara  quatre  paraulas  de  l’obra. 
No  sabém  cóm  se  titula.l’original  francès,  no 
recordém  cóm  se  diuhen  els  autors,  no  co- 
neixém  el  nom  del  traductor  italià  ni  ende- 
viném  per  qué  li  han  posat  aquest  rètol  ca- 
balistich:  F.  F. ;  en  cambi,  sabém  una  cosa 
molt  més  interessant:  sabém  que  l’obra,  ade- 
més  d’ésser  una  comèdia  molt  bonica,  ab  un 
segón  acte  superb,  es  profondament  inmoral. 

Y  si  no  qu’ho  digui  La  Veu  de  Catalunya  ó 
bé’l  Brusi.  El  senyor  Masriera,  per  exemple, 
ó  qualsevulga  senyor  de  La  Veu ,  que  tenen 
arrendada  la  moral,  ho  podràn  dir,  si  volen. 

Y  si  ells  no  ho  volen  dir,  ja  ho  dirém  nosr 
altres.  Si,  senyor:  F.  F.,  cumedia  lleugera 
en  tres  actes  feta  per  dos  plagas  de  Paris  v 


estrenada  à  Barcelona  per  la  Bianca  Iggius, 
es  un’obra  francament  inmoral: 

1. °  Perque’l  seu  punt  de  partida  es  el  di¬ 
vorci,  y  la  lley  que  instituheix  el  divorci  ja 
es  per  si  inmoral. 

2. a  Perque  la  senyora  que  vol  divorciarse 
no  alega  cap  rahó  sòlida  pera  ferho  com  no 
sigui  l’estar  cansada  del  seu  marit  y  estimar 
à  un  altre  home,  y  aquest  no  alega  tampoch 
cap  més  rahó  qu’estar  enamorat  d’ella. 

3. “  Perque  com  la  lley — lley  inmoral — no 
permet  casarse  à  la  dona  adúltera  ab  son  se¬ 
ductor,  y  per  altra  part  l’adulteri  flagrant  es 
el  cas  més  senzill  de  divorci,  el  recurs  de 
que’s  valen  els  dos  enamorats  simulant  l’a¬ 
dulteri  ab  un  amich  complascent,  es  d’una 
inmoralitat  exemplar.  La  escena  es  molt 
crúa:  la  senyora  y  l’amant  d’ocasió  tancats 
en  un  quarto, esperant  l’arribada  del  marity’l 
comissari  de  policia  que’ls  han  de  sorpendre, 
en  situació  gens  equivoca.  Y  à  més  d’aixó,’ls 
plagas  dels  autors  han  cregut  que  aquest 
amant  no  podia  ésser  de  fusta,  y  complican 
la  escena  ab  una  surtida  de  to  d’aquest,  que 
per  un  moment  vol  pendres  el  seu  paper  en 
serio. 

q.a  Perque  tot  aixó  està  lligat  ab  molta 
verosimilitut;  els  tipos,  dibuixats  à  grans 
trets,  semblan  trets  de  la  mateixa  vida,  al¬ 
guns  un  xich  carregats,  altres,  com  el  del 
marit,  retrat  fidel;  las  escenas  se  succehei- 
xen,  especialment  en  el  segón  acte,  alegras, 
enjogassadas  y  ben  sentidas;  el  diàlech  es 
viu,  intencionat  y  rublert  d’acudits  y  xistes 
fàcils,  y,  en  fi,  del  conjunt  ne  treyém  una 
atmosfera  de  vida — alegra  é  irreflexiva  si’s 
vol,  però  vida  al  fi — de  despreocupació  y  de 
llibertat,  aixis  en  ideas  com  en  paraulas  y 
actes,  que  nostres  esperits  estemordits  no 
poden  menys  de  ferse  desconsoladoras  refle¬ 
xions  sobre'l  gran  abarraganament  de  cos¬ 
tums  que  suposa  un’obra  escènica  que  diu¬ 
hen  es  fidel  retrat  de  la  vida  parisenca. 
Y  tot  playentlos  à  n’ells,  à  n’els  francesos  in- 
morals,  elevém  piadosament  nostras  gracias 
al  Altíssim  per  havernos  fet  naixe  en  una 
terra  en  que  la  sacrossanta  institució  del 
matrimoni  significa  un  llas  etern  é  indiso- 
luble;  en  que  cada  casa,  sobre  tot  si  no  hi 
hà  fills,  es  un  món,  es  à  dir,  un  paradis 
terrenal;  cada  casori  es  la  resultant  d’un 
amor  pur  y  desinteressat,  y  en  que  l’adulteri 
no  existeix,  d’amors  amagats  ningú’n  parla, 
de  casas  de  maternitat  no  n’hi  hà  y’l  divorci, 
fins  el  de  pura  fórmula,  qu’en  cassos  graves 
accepta  la  Iglesia,’s  considera  una  taca  moral 
inesborrable. 

En  fi,  la  principal  rahó  de  totas  e's  que’ls 
autors  de  F.  F.  son,  com  ja  hem  dit,  uns 
plagas  que  tenen  molt  talent,  molt  ingeni, 
que  hi  veuhen  bé  y  copian,  alegrantho,  lo 
cómich  que  veuhen.  Aixó  si,  sense  vels, 
sense’ls  vels  que  necessita  la  moral  de  nos¬ 
tres  petits  moralistas. 

El  dilluns  prop  passat  estrenaren  à  Romea 
una  comèdia  en  tres  actes  original  d’en  Pau 
Parellada,  titulada  Vocació  de  sant.  L’obra 
té  escassa  consistència,  y  precís  es  confessar 
que  l’afortunat  autor  de  El  regimiento  de 
Lupión  no  ha  estat  inspirat  en  aquesta  oca¬ 
sió.  Els  dos  primers  actes  de  sa  última  co¬ 
mèdia  son  pesats,  no  obstant  y  ésser  curts, 
perque  en  ells  casi  bé  no  hi  passa  res.  L’ar¬ 
gument,  quina  idea  no  té  res  d’original,  se 
planteja  ab  molt  poch  ingeni;  els  personatjes, 
tot  just  apuntats,  se  mouhen  grollerament, 
y’is  xistes  de  qu’està  farsit  el  diàlech  son 
massa  xabacans,  per  més  que  també  siguin 
un  xich  atrevits.  El  tercer  acte,  lligat  pels 
cabells  ab  els  primers,  adquireix  més  relleu 

gracias  à  la  situació  equivoca  en  que  —  per 
medi  d’un  d’aquests  trucs  propis  de  la  comè¬ 
dia  d’enredo  —  se  troban  els  dos  protagonis- 
tas:  el  que  tira  per  sant  y  la  que  tira  per 
santa. 

Els  actors  molt  insegurs,  massa  insegurs, 
especialment  el  senyor  Capdevila  que,  ade- 
més,  exagera'l  seu  paper  cómich  fins  à  lo 
ridicul. 


LA  ENAMORADA 


Desde’l  bressol  que’m  ve  enrondant 
per’apretarme  entre  sos  brassos: 
els  ulls  enfora,  delirant, 
de  día  y  nit  segueix  mos  passos 
sempre  anhelant 
com  foll  aymant. 


El  pler  m'amarga  de  doló; 
el  sol  m’entela  ab  nuvoladas; 
y  astuta  surt  de  trascantó 
psr  oferirm’  sas  abrassadas 
com  el  remey  à  mon  neguit 
quan  en  l’esplin  me  té  sumit. 


Jo  l’aborreixo  de  tot  cor 
y  me  n’aparto  ab  repugnància: 
dintre  mon  jo  vull  ferme  fort, 
mes  ella  aumenta  sa  constància 
per  perseguirme  à  dret  y  à  tort. 

Ab  las  remors  de  la  nit 
xisclant  feréstega’m  desperta; 
la  fosca  esqueixa  ab  cop  brutal 
y  la  veig  als  peus  del  llit 
ab  la  boca  mitj  oberta 
sedenta  del  bes  nupcial. 

Y’n  fujo  lluny 

cercant  del  món  la  companyia: 
ella  darrera  meu  s’esmuny 
y  arreu,  arreu 
sento  sa  veu 

que  ve  à  robarme  l'alegria. 


Peró  sa  alé  m’esborrona 
y  en  la  vida  m’amparo  esferehit; 
y  ella  ve  y  m’acarona 
en  el  llit  del  dolor,  ab  mà  gebrada... 


Y’m  parla  aixís  la  Enamorada: 
cEs  en  va  resistí: 
t’assetjaré  sens  darte  treva: 
te  vull  per  mi  y  no  més  per  mi: 
has  d’ésser  meu  com  jo  soch  teva. 
Tinch  de  ferte  mon  espós: 
vull  abeurarme  en  els  teus  llabis. 
No  més  trobaràs  repòs 
quan  de  lluytar  ab  mi  acabis 
y’ns  fonguém  en  el  gran  bes. 

En  va  tot  es. 

Soch  el  No-resb 


Claudi  Mas  y  Jornet. 

IMPRESIONS 


om  ja  fa  dos  dias,  el  jorn 
s’ha  desvetllat  rúfol.  Du¬ 
rant  tota  la  nit  la  tramon- 
tana  ha  estat  movent  fres¬ 
sa  ab  el  fui  lat  je  dels  alls 
plàtans  d’enfront  de  ca’ls 
oncles.  M’  he  llevat  ab 
anim  de  trevallar,  y  no 
m’ha  sigut  possible.  He  pensat  en  vos,  amich 
Via,  y  en  l’article  que’m  vareu  demanar  y  jo 
os  vaig  prometre  sense  comptar  ab  la  seque- 
tat  de  aquests  dias.  He  surtit  de  casa  ab  la 
intenció  de  ferme  ab  unas  quantas  impre- 
sions,  y  ho  he  lograt.  Lo  que  no  he  lograt  ha 
sigut  encaminarlas  à  una  impresió  general, 
es  à  dir,  à  construhirne  un  article.  Però  {per 
qué  un  article  ha  d'ésser  sempre  hu,  y  no  ha 
de  poder  ésser  una  serie  d’impresions,  encara 
que  no  guardin  cap  relació  entre  ellas?  {Per 
ventura  hi  hà  res  que  no  guardi  relació  ab  lo 
que  segueix?  {No  hi  hà  també  en  las  impre- 
sions  que’s  succeheixen  un  determinisme, 
malgrat  sas  causas  sían  desconegudas?.. . 
Precisament  el  quid  d’un  article  consisteix 
en  no  deixarhi  cap  buyt  entre  impresió  é  im¬ 
presió;  en  anar  fent  devallar  las  ideas  dolsa- 
ment;  en  no  pertorbar  en  lo  més  minim  la 
dolsa  tasca  del  lector  que’s  deixa  portar  de 
la  mà  bo  y  content  fins  à  la  sugestió  final.  Si 
may  m'he  sentit  maynadera,  avuy  menys 
que  may.  Val  à  dirho  també:  els  lectors 
d’avuy  dia,  y’is  nostres  especialment,  prefe¬ 
reixen  als  articles...  els  verbs  y’is  noms.  {No 
es  veritat? 

La  naturalesa  no  fa  salts,  ni  1  pensament 
tampoch.  Lleugerament  mirat  podrà  sem- 
blarnos  tot  lo  contrari,  peró  analisant,  l’afir¬ 
mació  anterior  resulta  una  veritat.  Lo  que 
resulta  es  que  hi  hà  dias  en  que  la  facultat 
analisadora  queda  atrofiada  per  mil  causas, 
entre  el  1  as  els  agents  exteriors,  y  un  llavors 
sols  veu  de  las  cosas  la  forma,  y  tot  té  con¬ 
trasts.  Al  encendre  un  cigarro  puch  pensar 
en  César,  y  à  primera  vista  sembiarme  qu’es 
el  contrast  lo  que  m’hi  ha  fet  pensar,  essent 
tot  lo  contrari,  donchs  me’l  fa  recordar  el  fet 
de  que  un  actor,  fent  en  una  tragedia’l  paper 
de  César,  va  surtir  à  la  escena  ab  un  cigar¬ 
ret  als  llabis.  Si  analiso  més  à  fons,  trobaré 


que  precisament  l’acte  del  actor  va  impresio- 
nar  ma  memòria  per  l’anacronisme  qu’entra- 
nyava.  Mes  {qu’es  l’anacronisme?  {Traslació 
de  temps?  Ah,  el  temps!  Ahir,  avuy,  demà... 
Qué  petit  es  tot  aixó!...  Altrement,  no  va  ésser 
l’anacronisme  lo  que’m  va  impresionar,  sinó 
una  consideració  que’m  vaig  fer.  Vaig  pen¬ 
sar:  «Sens  dubte  que  aquest  home  s’ha  dit: 
si  en  Napoleón  polsava,  en  César  al  menys 
ha  de  fumar  un  cigarret.»  Y’m  va  fer  gracia 
pensar  que  aquell  actor  podia  haver  pensat 
aixó. 

No  hi  crech  en  els  contrasts  que  sols  poden 
admirarse  guaytant  las  cosas  pel  cantó  petit. 
Aixis  els  que  tenen  l’ànima  sobtada  han  ne¬ 
cessitat,  pera  poder  compendre  la  vida  y’l 
seu  camí,  inventar  à  Deu  y  al  Diable,  el  vici 
y  la  virtut,  el  bé  y’l  mal.  El  vulgo  necessita 
del  contrast  pera  entendres,  y  diu  per  exem¬ 
ple:  «Fa  fret,  fa  calor.»  Els  homes  de  ciència 
diuhen:  «Hi  hà  tants  graus  de  temperatura.» 
El  contrast  es  el  recurs  dels  pintors  dolents; 
els  bons  ayman  més  harmonia.  En  el  fons, 
el  contrast  no  existeix:  per’xó  las  impresions 
més  diversas  y  las  ideas  més  contrarias  en 
apariencia,  no’ns  venen  per  contrast,  sinó 
armónicament;  armonia  de  la  que  no’ns 
doném  compte  perque  no  se’ns  ha  ensenyat 
el  valor  del  número  hu,  y  per  lo  tant  tenim 
del  Univers  ideas  equivocadas.  Fem  ab 
l’Univers  lo  que  fariam  ab  la  distancia  sí 
diguéssim,  per  exemple,  mil  metres,  podent 
y  havent  de  dir  un  kilómetre... 

Me’n  he  anat  à  vora  mar  à  fer  el  meu  pas¬ 
seig  de  costúm.  El  vent  s’ha  anat  decantant 
fins  à  tocar  de  llevant  rodó.  El  cel  es  d’un 
color  gris  pastós.  De  la  banda  de  ponent  de 
la  vila,  à  redós  del  vent.  las  ayguas  estàn 
tranquilas.  Sa  superfície  plana’s  rissa  lleuge¬ 
rament  de  tant  en  tant,  podentshi  comptar 
las  ratxas  que  baixan  acanaladas  pels  carrers 
travessers  del  poble.  En  fora  la  mar  es  groi- 
xuda;  las  onadas  s’empaytan  unas  à  altras 
majestuosament,  rompent  en  blanca  escuma 
à  Sa  Llosa,  sota  la  boya  ab  campana  que  la 
senyala.  Als  meus  peus  las  rocas  s’enmira- 
llan  en  l’aygua;  son  rocas  foscas  mulladas 
per  la  pluja  d’ahir,  lluhentas,  creuhadas  per 
betas  blanquinosas  y  pentinadas  ab  un  sar- 
rell  vert  à  flor  d’aygua;  semblan  cranis  de 
monstres  que  s’han  enfonzat  en  la  sorra  al 
anar  à  pendre  un  bany;  y  las  betas  que’ls 
creuhan  me  semblan  cicatrius  obtingudas  en 
algún  combat  ferotje. 

Sento  dringar  l’acer  sobre  la  pedra.  Son 
els  obrers  que  comensan  à  fer  el  port.  M’hi 
atanso:  un  grapat  d’homes  de  rostre  colrat 
pel  sol  s’afanyan  en  sa  tasca.  Els  uns  carre- 
tejan  terra  y  pedras  que  llensan  dintre’l  mar; 
els  altres,  empunyant  llargas  varas  d’acer, 
foradan  las  rocas,  produhint  un  colpeig  mo- 
noton,  un  tich...  tich...  tich...  que  no  sé  per 
qué  fa  venir  tristor.  Tots  ells  suan.  Son  gent 

que  trevalla  desde  que  ix  el  sol  fins  que’s 
pon,  cobrant  onze  rals  de  jornal.  Pera  poder 
escriure  à  la  familia  necessitan  tascar  tota 
un’hora:  quinze  còntims  pel  sello,  cinch  que’n 
cobrarà’l  carter  al  donar  la  lletra,  y  cinch 
pera  paper  y  sobre.  Tota  un’hora  de  trevall 

Ípera  relacionarse  ab  la  familia,  fonament  de 
la  societat,  que  tractan  d’esborrar  alguns 
ilusos  que  pretenen  que  tots  ens  hem  d’esti¬ 
mar  per  igual  sens  explotarnos  els  uns  als 
altres.  Afortunadament,  com  que  cap  d’ells 
sab  de  lletra,  cosa  que  al  govern  han  d’agra- 
hir,  no  s’hauràn  de  gastar  els  vinticinch  cèn¬ 
tims  per  la  carta  treyéntsels  de  pa.  El  mestre 
contractista  de  l’obra  no  aplassa  gent  de  la 
vila,  Iliberalota  y  digna,  no  avesada  à  patir 
fam;  en  una  paraula:  empordanesa  y  de  vora 
mar.  Els  vol  d’allà  baix,  d’aquells  que  deixan 
descansar  las  terras,  esclaus  del  barbecho , 
que  cauhen  à  Catalunya  à  fi  d’avensar  una 
quinzena  de  duros  pera  mercar  un  ase,  y 
quan  ho  han  assolit  se’n  van  cofoys  com  si 
la  rifa  haguessin  treta. 

Las  piràmides  d’Egipte,  fetas  perque  si, 
enclouhen  certa  lògica  en  las  miriadas  d’es¬ 
claus  tascant  à  cops  de  fuhet.  No  comprench 
cóm  un  port,  fet  pera  salvar  homes,  dongui 
ocasió  pera  explotarne  d’altres.  Precis  es  fer 
constar  que'l  port  no’s  fa  pera  salvar  gent 
abrigant  els  vaixells  els  jorns  de  temporal, 
sinó  per’assegurar  las  eleccions  d’un  nego¬ 
ciant  de  la  política.  De  tots  modos,  la  vida 
d’uns  homes  sempre’n  costa  d’altras  y  més 
altras.  Diuhen  que  las  Uagostas  posadas  en 
palla  viuhen  setmanas  y  setmanas  perque’s 
menjan  ellas  mateixas:  la  humanitat  me  sem¬ 
bla  una  monstruosa  llagosta  que  fa  unas 
ferotjes  digestions  de  forma  pera  conser- 
varse. 

Segueixo’l  meu  cami  y  dono  la  volta  per 
sota  la  llanterna.  El  vent  me  bat  de  cara  for¬ 
tament,  y  m’haig  d’aguantar  el  barret.  De 
aquest  altre  cantó  l’espectacle  de  la  mar  es 
tot  diferent.  Grossas  onadas  roncant  fonda¬ 
ment  muntan  per  las  penyas  y  llensan  al  cel 
sa  escuma.  Del  acaronament  geganti  dels 
elements  n’ix  com  una  armonia  sensual  de 
glops  d’escuma,  sospirs  y  petons,  y  à  voltas, 
quan  las  rocas  quedan  totas  enfonzadas  sota 
l'a  blanca  massa  de  las  ayguas,  m’apar  que 
han  de  tornar  à  eixir  coronadas  de  fadas. 
Tan  bé  hi  diria’l  color  rosat  de  la  carn  ab 
els  de  las  pedras  y  las  onas!  L’ayre  brunzint 
diu  cosas  excitantas  ab  sas  ratxas,  y  las  ona¬ 
das,  al  caure  sobre  las  rocas,  sembla  que* 
riuhen. 

A  l’horitzó  oviro  un  brick  que  corre'l  tem¬ 
poral.  Es  el  mateix  que  tot  ahir  va  estar  vol- 
tejant,  intentant  fer  via  amunt.  Avuy  va  cap 
avall;  es  dels  que  s’entregan:  ha  girat  la  popa 
al  vent,  y  ab  una  sola  vela  en  el  pal  devan- 
ter  anirà  fins  allà  hont  el  duguin  vent  y 
corrent.  Encara,  ditxós  d’ell  que,  bo  y 

sent  dels  que  s’entregan,  té  una  vela  pera 
servar! 

Sobre  las  rocas  en  qu’estich  hi  hà  un  prat 
ahont  els  rabadans  hi  portan  els  remats  à 
pasturar.  Passa  un  aplech  de  noyas  de  menys 
de  set  anys;  van  agafadas  del  bras  formant 
cadena,  duhen  rahims  à  las  mans,  y  saltan 
al  compàs  d’un  ayre  marcial: 

Ja  te’l  som  vist,  Mariagneta, 
ja  te'l  som  vist  el  rossinyol, 
ja  te’l  som  vist  qu’anava  negre, 
ja  te’l  som  vist  que  duya  dol. 

■ 

El  cel  es  gris  y  pastós,  el  sol  no  ha  pas 
eixit  avuy,  mes  en  ma  terra’l  poble  té  sol 
enmagatzemat  à  las  venas.  M’apar  ésser  a  la 
Grècia.  per  qué  no?  ïNo  es  potser  aquesta 
maynada  que  puja  la  que’ns  hi  farà  tornar? 

Ja  te’l  som  vnt,  Mariagneta... 

Cerco  entorn  meu  à  Baco  y’l  trobo.  Dich 
que  m’apar  ésser  à  Grècia.  Ell  se’m  presenta 
al  bell  mitj  d’un  remat  de  cabras  en  forma 
de  boch.  Mes,  porta  devantal.  M’apar  la  hu¬ 
manitat  ab  cristianisme.  Té  uns  ulls  de  pi¬ 
cardia  que  fan  somriure.  A  voltas  me  sembla 
que’l  molt  murri  s’ha  d’aixecar  sobre  las 
potas  darreras,  y  ha  de  dansar  bo  y  tocant 
càlams.  Guayta  la  Menuda  qu’es  aixerida!... 
Guayta  la  Linda,  quins  ulls  més  tristos 
té!!...  Y’l  boch  salta,  y  corre...  Y  la  maynada 
qu’ho  veu  junta’ls  seus  caparronets  rihent  y 
cridantse  à  la  orella:  , 

— Goyta  as  boch...  Elia!  No  pot! — 

La  maynada  es  més  conscienta  que’l  re¬ 
mat.  Aixís  mateix  més  conscienta  que  la  hu¬ 
manitat.  Hi  hà  una  maynada  que  puja,  que 
canta  pels  prats  de  brasset,  ab  fruyta  à  las 
mans,  y  crida  rihent  al  veure  als  homes 
oprimits  per  las  convencions  sense  poderse 
moure: 

— Elia!  No  poden!... — 

El  vent  torna  à  rodar  cap  à  tramontana. 

F.  Pujulà  y  Vallés. 


JOVENTUT 


658 

EXCURSIÓ  ALS  ESTANYS 
DE  MARANGES 

Desde  Bellver  atravessarem  el  riu  Segre 
pel  pont  que  hi  hà  à  tocar  à  la  població,  y 
passant  per  devant  del  hostal  conegut  per 
«La  Farga  Vella»,  enfilarem  tot  seguit  el 
costarut  y  dreturer  camí  que  conduheix  à 
Cortàs. 

El  poble  de  Cortàs  se  troba  situat  al  cap 
d’un  àrit  serrat,  després  d’un’hora  de  pujar. 
Es  un  poble  rónech,  de  casas  negras  com  el 
sutje,  degut  no  sols  à  l’acció  del  temps, 
sinó  també  à  que  llurs  parets  son  sens  arre¬ 
bossar  y  fetas  ab  fanch.  El  conjunt  presenta 
un  aspecte  miserable  y  desconsolador.  En  la 
esglesia  s’hi  guarda  la  miraculosa  imatje  de 
sant  Policarpi,  que,  segons  s’assegura,  gua¬ 
reix  de  sordera  à  tot  aquell  qu’ab  fe  y  recu- 
lliment  endinza’l  cap  en  un  forat  que  hi  hà 
al  trespol  del  altar  del  esmentat  sant,  patró 
del  caseriu. 

Y  deixarem  Cortàs  tot  quiet  y  ensopit  y 
ab  tots  els  ayres  de  cementiri,  fent  via  cap  à 
Ellar,  no  sens  empró  qu’avans  féssim  cinch 
minuts  de  parada  en  una  delitosa  font  que’s 
troba  al  eixir  de  la  població,  quina  gemada 
aygua’ns  apaybagà  la  xardor  que  comensa- 
vam  à  sentir. 

A  partir  de  Cortàs  el  cami  ja’s  presenta 
més  planer  y  expedit,  perdent  el  paisatje 
l'aridesa  que  fins  allí’l  caracterisa.  A  banda  y 
banda  del  cami’s  veuhen  magnífichs  sem¬ 
brats  de  forment,  segle,  ordi,  cibada...  Exce- 
lents  trumfars  y  verdejants  prats  vorejats  de 
frondosas  freixas  y  coputs  verns  s’extenen 
riberal  amunt. 

De  cop  y  volta’ns  trobarem  enfront  d’Ellar, 
població  quinas  casas  pintorescament  agru- 
padas  ofereixen  un  aspecte  bon  xich  més 
simpàtich  que’l  de  Cortàs.  Al  nostre  pas  per 
sos  tortuosos  carrers,  y  à  causa  tal  volta  de 
la  fressa  que  feyam  (puig  anavam  bastants 
de  colla),  eixían  per  portals  y  finestras  ho¬ 
mes  y  donas,  vells  y  criaturas,  que’ns  con- 
templavan,  tots  extranyats  de  nostra  presen¬ 
cia  en  aquell  Uoch,  de  nostre  atreviment  en 
anarlos  à  despertar  del  ensopiment  monoton 
en  que’s  troban  sepultats  durant  tot  l’any... 
y’ns  miravan  recelosos,  desconfiats,  com 
si’ls  hi  féssim  nosa,  com  si’ls  anéssim  à  des¬ 
torbar  de  llurs  habituals  quefers... 

El  panorama  que  s’ovira  à  la  surtida  de 
Ellar  es  per  demés  sugestiu  y  encisador.  El 
riberal  de  Maranges  se  domina,  desd’aquell 
indret,  en  tota  sa  bellesa  y  extensió.  Els  prats 
esmeragdins  y  las  ufanosas  arbredas  se  suc- 
ceheixen;  els  sembrats  se  mostran  per  mo¬ 
ments  més  exuberants,  més  abundosos;  de 
tant  en  tant  un  xaragall  ó  bé  un  córrech 
qu’atravessa’l  camí,  estimbaníse  al  fons  del 
torrent,  acaba  d’animar  y  de  donar  vida  y 
color  à  aquell  quadro  magnifich. 

Arribant  à  la  vista  de  Maranges,  nostra 


admiració  pujà  de  punt  al  presentàrsens  el 
panorama  ab  tota  sa  sublim  grandiositat.  El 
riberal,  que  fins  llavors  havíam  anat  vore¬ 
jant,  termina  allí  en  forma  d’anfiteatre,  ser- 
vintli  de  testera  las  alterosas  montanyas  de 
Puig-Pedrós  y  de  Maranges,  guardadoras 
dels  estanys. 

A  la  falda  d’aquestas  últimas  hi  reposa  la 
població.  Maranges  té  allí’l  seu  trono  com  à 
reyna  y  senyora  qu’es  d’aquell  fresquivol 
riberal.  El  seu  aspecte  es  altament  agradable 
y’l  conjunt  es  típich  y  caracteristich  en  grau 
extrém.  Els  ayres  son  de  poble  acomodat ,  de 
poble  que  té  un  bon  recó,  ben  diferent  de 
Cortàs  y  Ellar,  que  sembla  que  demanan  ca¬ 
ritat  al  que  s’escàu  à  petjar  sos  umbrals.  Ab 
son  esbelt  cloqueret,  sas  casas  esgarriadas 
de  llosats  lluhents  als  raigs  del  sol,  y  sas 
eixidas  de  negrosa  y  corcada  fustamenta,  es 
ben  bé  Maranges  un  dels  pobles  de  més  ca¬ 
ràcter  del  Pirineu  català. 

Al  extrém  del  anfiteatre  que  forma’l  ribe¬ 
ral  se  troba  Girul,  llogaret  humil  peró  esca- 
yent  y  rioler  com  pochs  n’haja  vist.  Arràn 
d’aquest  poble  hi  devalla’l  riu  que  naix  als 
estanys. 

Després  d’atravessarlo  per  una'palanca  que 
hi  hà  à  tocar  al  molí  de  Maranges,  ferem 
nostra  entrada  à  la  població,  ahont  deviam 
pernoctar  pera  muntar  l’endemà  als  estanys 
objecte  de  nostra  excursió. 

Lo  primer  que  ferem,  després  d’encafxar 
afectuosament  ab  amichs  que  ja’ns  esperavan 
à  la  nostra  arribada,  fou  visitar  la  esglesia, 
qu’es  verdaderament  interessant  y  curiosa. 
Dona  accés  al  edifici  una  portalada  anti- 
quíssima  de  marbrenca  pedra  y  esbelta  co- 
lumnata.  La  porta  que  la  tanca  es  de  roure, 
ab  groixuts  claus,  mostrejada  ab  artística 
cerralleria  formant  florejats  djbuixos.  Dita 
portalada’s  conta  fou  trasladada  allà  d’un 
antich  castell  feudal  existent  en  un  dels  ci- 
malls  d’aquellas  montanyas  conegut  per  «Ro¬ 
ca  de  Colóm» ,  hont  diuhen  que  s’hi  va 
aturar  l’arca  de  Noé  quan  el  Diluvi  .Univer¬ 
sal.  Sia  com  se  vulla,  es  una  tradició  de 
aquella  encontrada  y  com  à  tal  s’ha  de  res¬ 
pectar.  L’interior  de  la  esglesiela  es  verament 
notable,  puig  s’hi  conservan  en  els  altars 
laterals  unas  pinturas  de  sants  fetas  per  un 
procediment  sui  generis ,  d’una  veritat  y  ex¬ 
pressió  tals  qu’enamoran.  Son  admirables. 
Sens  aíxó,  hi  hà  dos  altarets  de  refinat  estil 
arquitectónich — renaixement  y  barroch — que 
son  també  dignes  de  consideració. 

El  dia  següent  muntarem  als  estanys.  Se- 
rían  las  dugas  de  la  matinada  quan  ben 
abrigats,  fregantnos  encara’ls  ulls  y  ab  las 
espardenyas  ben  cordadas,  empreníam  la 
sobtada  y  fadigosa  pujada  que  conduheix 
à  aquells  llochs.  Feya  lluna  y  las  nostras 
ombras  se  projectavan  llargarudas,  ara  de- 
munt  d’un  pedregar,  ara  demunt  d’una  ver- 
dissa,  prenent  formas  fantàsticas  y  espahor- 

didoras.  De  tant  en  tant  ens  giravam  pera 
esguardarsi  era  gayre’l  camí  qu'havíam  fet... 
y  veyam  qu’encara  teníam  Maranges  à  tocar, 
alíà  als  nostres  peus  mateixos... 

Al  cap  de  dugas  horas  de  pujar  arribarem 
à  la  barraca  del  vaquer.  Allà  reposarem  de 
nostra  fadiga  y  calmarem  nostra  set  ab  ga- 
badals  de  llet  freda,  per  comptes  d’aygua, 
qu’encara  qu'era  propera,  en  l’estat  de  can- 
sanci  en  que’ns  trobavam,  ens  haguera  fet 
més  mal  que  bé.  Y  qué  regalada  era  aquella 
llet,  qu’assaboríam  com  el  més  deliciós  dels 
néctarsl... 

Y  tornarem  à  empendre  l’ascensió.  Al  arri¬ 
bar  als  estanys  nostras  camas  se  resistian  ja 
à  créurens;  nostres  cossos  se  trobavan  ren- 
dits  y  capolats.  Haviam  pujat  tres  horas  se- 
guidas. 

Sia  com  se  vulla,  ja’ns  trobavam  al  terme 
de  nostra  excursió,  als  estanys  sospirats.  El 
que’s  presentava  à  nostra  vista  era  l’estany 
de  Mal-Niu;  y  à  fe  que’l  nom  li  escàu,  puig  en 
ma  vida  he  vist  un  espay  aquàtich  d’aquella 
indole,  d’aspecte  més  fatídich  y  trist,  ben  di¬ 
ferent  de  la  majoria  dels  estanys,  somrihents 
y  encisadors  à  quin  més.  Y  no  sols  l’estany, 
sinó  fins  el  paisatje  era  trist  y  esgarrifós. 

l·lont  se  vulla  que  miréssim,  sols  oviravam 
tarteras,  penyals  enormes  estrafalariament 
agrupats,  cimalls  pelats...  Tot,  tot  feya  con- 
cebirfunestos  auguris,  tot  pressagiava  malig¬ 
nitat  y  desconsol. ..  Alió  evocava  lo  més  in¬ 
tens  de  las  llegendas,  y’s  comprenia  que’ls 
antichs  consideressin  aquells  llochs  comal- 
berch  de  sers  desconeguts  y  maléfichs... 
Verament  semblava  que’ns  trobéssim  al  reg¬ 
ne  de  la  mort... 

Després  d’haver  fet  ab  la  vista  una  detin¬ 
guda  exploració  d’aquells  paraljes  tan  ferés- 
techs  y  esgarrifosos,  els  expedicionaris  ens 
dividirem  en  dugas  collas:  uns  que,  tot  cas 
sant,  volian  arribar  fins  al  pich  més  alt 
d’aquells  volts,  fins  à  Puig-Pedrós;  y  uns  al¬ 
tres  que’s  volian  quedar  al  objecte  de  prepa¬ 
rar  els  instruments  pera  poder  pescar  al 
estany. 

Y  aixis  se  feu:  mentres  els  uns,  agafant  las 
escopetas,  emprenían  altre  cop  el  cami,  nos¬ 
altres  restavam  à  las  voras  del  estany  al  ob¬ 
jecte  esmentat.  Peró  ho  ferem  tan  bé,  que 
comensant  à  ajéurens  per  aquells  voltants, 
acabarem  per  adormirnos  com  uns'benaven- 
turats. 

Quan  ens  despertarem,  el  sol  ja  era  al  ze¬ 
nit  y’is  cassadors  encara  no  havían  retornat 
de  sa  exploració  à  Puig-Pedrós. 

Allavors  comensarem  els  preparatius  pera 
l’arrós,  puig  era  d’esperar  que’ls  altres  se 
presenlarian  d’un  moment  al  altre,  y  no  era 
cosa  d’estar  desprevinguts. 

Mentres  tant  jo,  per  ma  part,  aprofitava'l 
temps  anantmen  ab  el  vaquer  à  visitar  l’altre 
estany,  l’Estany-Mal,  que  dista  de  Mal-Niu 
cosa  d’un  quart. 

L’Estany-Mal  me  va  produhir  la  mateixa 
impresió  depriment  que  Mal-Niu:  arreu  la 
mateixa  tristesa,  el  mateix  esferehiment,  la 
mateixa  malignitat  y  desolació!  Quin  ter¬ 
reny  més  esquerp  y  aclaparador!  Quina  Na¬ 
tura  més  feréstega  y  espahordidora!... 

Y  tot  trist  y  desconhortat  m’entorni  cap  à 
Mal-Niu,  quinas  voras  haviam  elegit  per'a- 
camparhi. 

Com  qu’era  qüestió  de  quedarnos  à  dor¬ 
mir  allà  dalt,  comensarem,  ab  una  destraleta 
que  al  efecte  haviam  portat,  à  aterrar  pins 
pera  construhir  una  barraca:  una  batraca 
que  si  no’ns  servis  pera  presservarnos  del 
fret  y  de  la  pluja,  coniribuhis  al  menys  à  es- 
mortuhir  la  empenta’del  vent  que  tot  el  mati 
que  bufava,  y’ns  lliurés  del  rellent  de  la  nit. 

Els  cassadors,  en  tant,  havían  ja  retornat 
de  Puig-Pedrós,  y  l’encarregat  de  fer  l’arrós 
hi  estava  donant  els  últims  cops  de  mà  pera 
tréurel  del  foch. 

Tots  plegats  ens  haviam  assentat  com  ha¬ 
viam  pogut  per  aquell  rocatàm,  y  ab  el  plat 
y  la  forquilla  à  punt  sols  esperavam  que  di¬ 
guessin:  «Ara!»  pera  desempenyar  à  la  per¬ 
fecció  nostre  respectiu  paper. 

Per  fi  l'arrós  se  va  presentar,  y  fentse  cada 
hu  la  seva  part,  despatxarem  tot  el  contingut 
de  la  cassola  en  un  tancar  y  obrir  d’ulls. 
Tanta  era  la  carpanta  que  tots  plegats  tragi- 
navam! 

La  tarda  transcorregué  ocupantnos  en  las 
paradas  pera  pescar  al  estany,  els  uns,  y  dor¬ 
mint  ó  bé  jugant  à  cartas  els  altres. 

Y  la  nit  arribà.  Menjarem  quelcom  y  cap 
al  llit.  La  nit  se  presentava  rúfola,  freda, 
ventosa.  La  negror  ho  embolcallava  tot.  En- 
cenguerem  foch  y’ns  ficarem  à  la  barraca, 
acomodantnos  com  poguerem.  Peró  era’l  cas 
qu  allí  dins  no  s’hi  podia  dormir.  Entre’! 
fum  que  gayre  bé'ns  asfixiava, ’ls  rochs  pun- 
xaguts  que  se’ns  clavavan  à  la  esquena  y’l 
vent  que  udolava  à  fora  com  un  monstre, 
era  impossible  aclucar  els  ulls;  uns  eas  esti- 
ravam,  altres  ens  encongiam,  ara’ns  gira¬ 
vam,  ara’ns  revolcavam  per  terra  com  uns 
condempnats,  peró  no  podia  aclucar  els  ulls 
ningú. 

Per  fi,  en  vista  de  la  impossibilitat  de  dor¬ 
mir,  un  proposà  jugar  à  cartas  y  aixis  mirar 
de  passar  las  interminables  hoias  d’aquella 
negra  y  pahorosa  nit  de  la  manera  menys 
enutjosa.  Extenguerem  una  manta  y  tot 
marxà  à  la  perfecció. 

Mentres  tant  el  vent  bruhelava  d’un  mo- 
do  verament  esferehidor.  Hi  havia  moments 
qu’entre  la  remor  que  movia’l  vent  y  la  del 
foch  infernal  de  fora  la  barraca  al  espeterne- 
gar  llurs  tions  y  boscalls  ressechs,  me  feya 
l’efecte  qu’arribavan  als  estanys  cinquanta 
automóvils,  tots  alhora. 

Al  ésser  à  las  dugas  ó  las  tres  de  la  mati¬ 
nada,  no  varem  poder  resistir  més:  e!  can- 
sanci  y  la  son  ens  venceren. 

Al  despertarnos  al  endemà  al  mati  anarem 
à  treure’ls  instruments  de  pesca  qu’haviam 
deixat  parats  la  vigília.  La  pesca  no  havia 
sigut  pas  abundosa  Ab  el  vent  fret  qu’havía 
bufat  tota  la  nit,  no’ns  va  extranyar  pas  gens 
ni  mica;  era  lo  més  natural  del  món  qu’aixis 
succehis. 

.Cólocarem  en  un  cistell  las  escassas  truy- 
tas  qu’havíam  trobat  en  els  filatons  y  cordas, 
menjarem  alguna  friolera,  y  llensant  una 
darrera  mirada  al  entorn,  ens  despedirem 
d’aquells  paratjes  escabrosos  que  tan  inhos- 
pitalaris  havian  sigut  ab  nosaltres,  dirigint- 
nos  altra  volta  à  Maranges  pera  retornar  à 
Bellver,  punt  de  partida  de  nostra  excursió. 

Ben  segur  que  si’ns  haguéssim  fixat  en  els 
noms  d’aquells  dos  estanys,  no  hi  hauriam 
pas  muntat  de  tan  bona  gana,  perque  l’un  se 
diu  Mal-Niu  y  l’altre  Estany-Mal;  es  à  dir, 
que  abdós  pronostican  malestrugansa  per 
aquell  que  s’atreveixi  à  anarlos  à  visitar. 

Ignaci  Soler  y  Escofet. 

LA  INTERPRETACIÓ 

DEL  PARSIFAL 

per  en  M.  Domènech  Espanyol. 

III 

Després  de  la  fonda  y  detallada  explicació 
del  preludi  de  l’obra,  passa  l’autor  à  fer  altre 
tant  ab  els  demés  temas  qu’en  ella  apareixen, 
sense  seguir  ordre  determinat.  Un  per  un  va 
analisant  la  seva  estructura  musical,  pera 
deduhirne  d’ella’l  respectiu  simbolisme,  y 
establint  punts  de  vista  complertament  nous 
que  venen  à  constituhir  una  nova  font  de 
coneixements  y  revelacions  pera  tot  el  qui’s 
dediqui  al  estudi  del  Parsifal.  Aixó  ho  veu- 
rém  clarament  seguintlo  al  travers  d’aquest 
estudi  temàtich-simbólich,  ab  tot  v  que  sa 
notable  extensió’ns  obligui  à  ferho  ab  més 
concisió  de  la  que  desitjaríam,  y  de  la  que 
l’obra’s  mereix. 

Examina  en  primer  lloch  el  motiu  anome¬ 
nat  del  bosch ,  qu’acompanya  à  las  primeras 
paraulas  d’Amfortas,  y  aquí  se’ns  presén- 
ta  una  nova  proba  del  talent  d’en  Domènech 
y  de  la  trascendencia  de  la  seva  obra.  Molt 
avans  de  coneixe  aquesta,  nosaltres  ja  expe- 
rimentavam  quelcom  d’extrany  al  escoltar  y 
estudiar  dit  motiu,  y  no’ns  satisfeya  gayre 
la  explicació  dels  principals  comentaristas  al 
atribuhirli  la  impresió  que  produheix  el 
bosch ,  els  esplendors  matinals  ó  remors  de  la 
selva.  Mes  lo'  que  no’ns  sabiam  explicar  ens 
ho  ha  revelat  en  Domènech  de  la  manera 
més  clara  y  més  lògica.  En  sa  obra  combat 
à  tots  els  comentadors  de  Wagner,  y  descu- 
breix  que  aquest  es  el  motiu  del  llach  ó  mar , 
y  no  del  bosch  com  fins  aqui  s’havia  sostin¬ 


gut.  Y  com  de  costum,  l’autor  basa  la  seva 
atrevida  afirmació  en  una  demostració  per¬ 
fectament  lògica,  una  de  las  més  convincen- 
tas  de  tota  l’obra,  segons  nostre  parer.  En 
Domènech  proba,  en  efecte,  que  no  hi  hà  en 
aquest  motiu  res  que  tingui  relació  ab  la 
impresió  del  bosch,  establint  primer  una 
comparació  ab  altres  temas  de  Wagner  que 
en  efecte  descriuhen  aquesta  impresió,  en 
tots  els  quins  sempre  s’hi  destaca  clarament 
un  remor;  en  cambi,  relacionantlo  ab  els  que 
en  el  fons  del  Rhin  ens  donan  la  impresió  de 
l’aygua,  s’hi  troba  una  identitat  quasi  abso¬ 
luta.  Tots  sabém,  en  efecte,  qu’en  las  obras 
de  Wagner,  à  ideas  ó  sentiments  semblants, 
s’hi  troba  aplicada  quasi  idèntica  forma  mu¬ 
sical:  aixó  pot  comprobarse  desde  L'Holan- 
dés  errant  fins  à  Parsifal.  Peró,  ademés  de 
aquesta  comparació,  en  Domènech  analisa’l 
motiu  en  sa  essencia,  descomponent  las  sévas 
notas,  y  demostrantnos  que’l  moviment  de 
aquestas  produheix  la  mateixa  impresió  que’l 
de  l’aygua,  que’l  sol  acort  sostingut  reflexa 
la  monòtona  vaguetat  y  ensemps  inmensitat 
del  mar,  y  que’ls  dibuixos  musicals  que  dins 
d’aquell  se  repeteixen  pintan  també  ab  molta 
exactitut  el  moviment  de  la  corrent,  el 
de  las  onadas  y  la  successiva  aparició  y 
enllàs  de  las  mateixas.  Aquesta  explicació 
nosaltres  la  trobém  perfecta:  qui  vulgui  rebà- 
trela  cal  que  destruheixi’ls  arguments  del 
autor  ab  altres  de  més  convincents. 

En  els  compassos  finals  d’aquest  motiu 
trobém  reproduhit  el  de  la  glòria ,  sense  que 
molts  autors  sàpigan  à  qué  atribuirho  ó 
donantne  altres  una  explicació  errada,  com 
la  de  l’Edmond  Hippeau,  qu’ab  molt  acert 
es  combatuda  per  en  Domènech.  Y  aquest 
ens  dona  la  seva  explicació  dihentnos  que 
aquell  motiu  (que  califica  també  indiferent¬ 
ment  de  motiu  de  la  creació ,  univers  ó  terra) 
no  es  altra  cosa  que’l  reflex  de  la  impresió 
que  rebém  quan,  tornant  de  sobte  las  espat- 
Uas  al  mar,  contemplém  la  terra,  apoyantho 
també  en  sa  respectiva  construcció  musical. 
En  efecte,  s’hi  troba  quelcom  -d’aquesta  im- 
presió,  mes  creyém  qu’en  aquest  punt  ja  son 
admisibles  diferentas  interpretacions;  per 
exemple,  essent  dit  tema’l  de  la  glòria  ó 
resurrecció  íno  podria  també  significar  à 
Amfortas  que  la  curació  dels  seus  mals  ha 
de  buscaria,  no  en  lo  temporal,  sinó  en  lo 
espiritual;  que  no  serà’l  bany  qui  ha  de  cu  - 
rarlo,  sinó  aquella  promesa  de  redempció  de 
que  Wagner  ens  parla?  Volém  també  afegir 
un  nou  argument  als  que’ns  dona  en  Domè¬ 
nech  pera  rebatre  la  denominació  de  motiu 
del  bosch ,  puig  fixantnos  en  la  situació  dra¬ 
màtica  veurém  que  tot  l’anhel,  l’aspiració 
suprema  d’Amfortas  està  posada  en  aquell 
moment  en  las  ayguas  del  llach  qu’espera 
han  de  calmar  els  seus  sufriments,  y  per  lo 
tant, essent  la  música’l  reflexdel  homeintern, 
res  més  natural  que  traduheixi  aquest  desitj 

ó  ansietat  envers  l'element  de  l’aygua  ó  sí  a’l 
llach  sagrat.  Fins  ara  ningú  tampoch  havia 
atinat  ab  aquesta  interpretació  verament 
nova  qu’en  Domènech  ens  ha  donat. 

Passa  després  al  motiu  que  denomina  del 
pecador  arrepentit ,  combatent  per  tant  à  en 
Wolzogen,  que’l  cal  i  fica  de  queixa  del  Salva¬ 
dor.  Aquesta  denominació  ja  havia  sigut 
avans  combatuda:  Kufferath  ab  molta  rahó 
també’l  cal  i  fica  de  queixa  d'Amfortas,  y  en 
Burghold  ne  diu  Sündenqual,  qu'en  el  fons 
venen  à  expressar  lo  mateix  que  diu  en  Do¬ 
mènech.  En  efecte,  no  hi  hà  dubte  que 
aquella  queixa  tan  aguda  y  penetrant,  que  la 
trompeta’ns  fa  arribar  à  lo  més  fons  de  l’àni¬ 
ma,  es  el  plany  del  pecador  que’s  dona  comp¬ 
te  de  tota  la  magnitut  de  la  seva  falta,  es  la 
expressió  més  sincera  del  seu  remordiment  y 
del  seu  arrepentiment.  La  demostració  mu¬ 
sical  resulta  quasi  innecessària  en  aquest 
motiu,  puig  de  primer  entuvi  ja’s  veu  perfec¬ 
tament  aquest  verdader  crit  de  la  conciencia 
acompanyat  del  plany  d’arrepentiment  ex¬ 
pressat  per  Wagner  de  manera  tan  inspirada. 

Y  si’ns  fixém  en  la  situació  dramàtica  ahont 
té  aquest  motiu  la  seva  significació  capdal, 
ó  sia  en  la  lamentació  d’Amfortas,  la  convic¬ 
ció  queda  refermada  per  complert. 

Altres  temas  que’s  presentan  en  aquesta 
obra  d’una  manera  complertament  nova  son 
els  referents  à  Kundry.  Tampoch  la  explica¬ 
ció  que’n  donan  els  altres  autors  ens  satis- 
feva,  puig  es  molt  vago  aixó  de  calificar  un 
motiu  ab  el  nom  del  personatje  à  que’s  refe¬ 
reix:  tema  de  Kundry  y  tema  de  la  cavalcada 
de  Kundry,  ne  diuhen  els  principals  comen- 
taristas,  com  fan  també  després  ab  el  tema 
de  las  Fiilas-flors.  Mes  en  Domènech,  ab 
molta  rahó,  no  se’n  conforma  y  fa  un  acabat 
estudi  del  personatje  de  Kundry,  lligant  en¬ 
certadament  el  seu  aspecte  moral  ab  el  fisio- 
lógich  pera  deduhir  que’ls  seus  temas  venen 
à  simbolisar  à  la  dona  nirviosa  y  à  la  serven¬ 
ta  del  home.  Aixis  la  primera  figura  qu’apa- 
reix  (la  qu’anomenavan  cavalcada )  formada 
per  armonias  sense  fi  ni  objecte,  las  aplica  à 
la  dona  capritxosa,  caracterisant  aixis  un 
dels  rasgos  distintius  del  sér  femení,  las 
fanlasias  y  capritxos  de  la  dona.  Aquest  ca- 
pritxo's  desenrotlla  musicalment  y  creix  fins 
arribar  al  desenfré,  deturantse  en  un  acort 
dissonant  (l’acort  de  sèpiima  disminuhida  ó 
anarquista ,  de  que  varem  parlar)  y  allí  co- 
mensa  aquella  figura  descendent  tan  original 
y  característica  que  s’anomena  motiu  de 
Kundry. 

En  Domènech  descubreix  en  ell  com  una 
descarga  nirviosa,  uns  esclats  de  riure  his- 
térich,  y  per’xó’l  cal  i  fi  ca  ab  el  nom  gené- 
rich  de  nirvosisme  ó  falta  d’equilibri  nirviós. 

Y  per’acabar  de  donàrnosen  una  idea  com¬ 
plerta  li  aplica  la  teoria  de  Spencer  sobre 
la  discordancia  descendent ,  que  verament  hi 
encaixa  d’una  manera  admirable.  Tota  la 


part  final  d’aquest  tema  es  interpretada  ab 
igual  acert  (las  iitilacions  nirviosas,  la  fatiga 
ó  somni)  fins  arribar  à  las  terceras  descen¬ 
dents,  simbolisant  el  jou,  cadena  ó  forsa  su¬ 
perior,  que  lliga  à  Kundry  al  servev  del 
home,  y  per  tant,  ens  la  presentan  baix  l’al¬ 
tre  aspecte  de  serventa >  En  aquest  ultim  punt 
ja  coincidian  també’ls  altres  autors.  En  re¬ 
sum,  l’estudi  musical  de  Kundry  que  fa  en 
Domènech  es  excelent,  y  las  sevas  revelacions 
constituheixen  verdaders  descubriments  del 
poder  maravellós  que  té  la  música  pera  des¬ 
criure  fins  els  estats  fisiológichs.  Las  perso- 
nas  de  ciència  y  particularment  els  metjes 
tindràn  molt  qu’admirar  en  el  trevall  d’en 
Domènech. 

Segueixen  els  dos  temas  que,  segons 
aquest,  simbolisan  la  concupiscència  de  la 
carn  y  dels  ulls.  El  primer  d’ells,  que’n  diu 
també  de  la  dona  temptadora ,  era  cali  ficat  pels 
altres  autors  de  tema  de  la  màgica  ó  somni 
màgich  per  representar  à  Kundry  al  servey  del 
mago  Klingsor,  peró  en  Domènech,  enfondint 
més,  y  fixantse  com  sempre  en  la  estructura 
musical,  proba  qu’encarna  la  expressió  deia 
voluptat  més  gran,  la  concupiscència  de  la 
carn.  Del  altre  motiu,  el  de  las  Fiilas-flors,  ne 
diu  la  concupiscència  dels  ulls ,  y  verament, 
sense  necessitat  de  la  seva  clara  demostració 
musical,  basta  fixarse  en  la  situació  dramà¬ 
tica  que  descriu  pera  reconeixe  tota  la  exac- 
titut  d’aquella  denominació.  De  manera  que 
en  Domènech  sab  aplicar  sempre’ls  motius 
al  estat  intern  dels  personatjes,  mentres 
que’ls  altres  autors  no  saben  veure  à  voltas 
més  que  la  part  superficial,  y  per’xó  surten 
del  pas  donant  al  motiu  el  nom  del  personat¬ 
je  que  representan. 

Aixó  acaba  de  confirmarse  plenament  ab 
el  motiu  de  Klingsor ,  que  forma  la  base  del 
preludi  del  segón  acte.  No  cal  dur  noms  tan 
acreditats  -en  el  wagnerisme  com  els  de 
Wolzogen  y  Kuíferath  pera  descubrir  que’s 
refereix  à  Klingsor  el  tema  à  que'ns  referim. 
Peró  aquests  critichs  y  molts  altres  no  saben 
dirnos  res  més  y’ns  deixan  à  las  foscas  sobre 
la  seva  significació,  com  molt  superficial  es 
també  la  explicació  que  fan  del  extrany  per¬ 
sonatje  que  simbolisa.  Mes  en  Domènech 
ens  ofereix  un  altre  magnífich  y  profond  es¬ 
tudi  del  preludi  del  segón  acte,  y’ns  diu  que 
aquest  motiu  aplicat  à  Klingsor  encarna  la 
supèrbia ,  l’orgull  de  la  vida;  describintnos 
aquest  cant  del  sigle  com  una  afirmació  ra¬ 
cionalista,  qu’ardit  y  presumptuós  s’eleva 
com  volent  escalar  el  cel  pera  caure  tot  se¬ 
guit,  sense  poder  sostenirse,  y  que  apoyantse 
en  una  astuta  subtilitat  ( apoyatura  musical) 
torna  à  redressarse  coratjós  pera  tornar  à 
caure  tot  seguit  y  anar  à  parar  à  la  concupis¬ 
cència  de  la  carn ,  tema  aquest  qu’apareix  ara 
en  tota  sa  potencia.  Peró’l  sigle  vol  dominar 
aquesta  pròpia  concupiscència,  y  pera  refu- 
girla  la  desvia  del  seu  curs  natural,  cayent 

llavors  en  el  pecat  contra  natura  descrit,  per 
en  Domènech  ab  un  realisme  sorprenent. 
Segueix  pintant  la  lluyta  y  agitació  de  las 
passions  ab  el  desenrotllo  del  motiu,  en  el 
que  trobém  també  exactament  descrit  el 
remordiment  en  las  terceras  qu’apareixen, 
aixis  com  la  seva  combinació  ab  el  nirvosis- 
me  y  demés  temas  que  ja  coneixém.  En  con¬ 
junt,  aquesta  detallada  descripció  del  prelu¬ 
di  del  segón  acte  resulta  tan  clara  y  justa 
com  tenia  de  fosca  la  dels  anteriors  comen- 
tadors.  Proba,  en  efecte,  de  clarividència,  es 
la  explicació  que’ns  dona  de  las  extranyas  y 
continuas  variacions  de  tonalitat  que’s  suc- 
ceheixen:  aixó  es  perque’l  caràcter  del  erro 
es  la  variació, ’ns  diu  en  Domènech.  La  ex¬ 
plicació  no  pot  ésser,  donchs,  més  lògica. 

Estudia  després  tota  una  serie  de  motius 
que,  si  bé  igualment  importants,  no  existeix 
ja  una  diferencia  tan  essencial  en  la  manera 
d'apreciarlos,  si  bé  que  ningú’ls  havia  des¬ 
enrotllat  musicalment.  Aixis  la  curta  frase 
de  la  profecia ,  la  califica  de  motiu  del  simple 
ó  beneyt,  es  à  dir,  del  sér  anunciat  en  aquqlla 
profecia.  En  efecte,  la  senzillesa  y  puresa  de 
sas  notas  ve  à  ésser  la  expressió  més  perfecta 
de  la  simplicitat.  De  la  mateixa  manera,  del 
tema  que  caracterisa  à  Parsifal  ne  diu  motiu 
del  héroe  convertit  en  sant,  en  el  quin  tots  hi 
havían  descubert  naturalment  el  caràcter 
cavalleresch  del  héroe:  en  Domènech  des- 
compón  el  motiu,  y  nota  per  nota  descriu  la 
seva  naturalesa  heroica,  constituhint  la  prin¬ 
cipal  novetat  la  seva  part  final  en  que  pinta 
la  tranzició  del  héroe  al  sant,  sense  perdre 
per’xó  l’heroisme.  De  tema  del  amén  califica 
la  cadència  final  de  la  pregaria  ab  que  co- 
mensa  l’obra,  y  en  efecte,  aquellas  tres  notas, 
afegidas  al  tema  de  la  glòria ,  produheixen  la 
mateixa  impresió  que  l 'amén  en  las  pregarias. 
Tracta  després  de  dos  temas  que,  si  bé  musi¬ 
calment  son  figuras  secundarias  y  per’xó  han 
sigut  poch  apreciadas,  no  obstant  tenen  la 
seva  bellesa  y  la  seva  importància  significa¬ 
tiva,  puig  segons  ens  demostran  son  el 
simbol  de  las  dugas  fases  que  presenta  l’ar- 
repentiment:  el  pesar  de  contrició  y’l  pesar 
d ’atrició.  Segueix  el  tema  d’ Herzeleide,  la 
mare  de  Parsifal,  qu’en  Domènech,  analisant 
també’l  sentiment  qu’en  ell  hi  domina,  li 
dona’l  títul  de  queixa  maternal ,  y  estableix 
un  paralel  molt  exacte  entre  la  mare  de  Par¬ 
sifal  y  la  mare  de  Jesucrist,  ó  sigui  La  Do¬ 
lorosa. 

En  cambi,  no’ns  convens  en  Domènech  ab 
el  motiu  qu’anomena  de  la  garrutxa,ó  corrio- 
la  de  pou,  que  relaciona  ab  l’acte  de  Kundry 
al  treure  aygua  en  el  tercer  acte.  Ja’ns  diu  el 
propi  comentador  que  aquest  es  dels  motius 
que  s’han  d’apreciar  més  ab  el  sentiment 
qu’ab  la  reflexió,  y  tal  volta  per’xó  la  nostra 
reflexió  va  massa  lluny  y  no’ns  permet  veure 
cap  dels  detalls  de  l’acció  de  pouar  qu’en 
Domènech  descriu  ab  un  luxo  de  detalls  in- 


creible  y  qu’en  nostre  concepte  porta  fins  à 
un  extrém  exagerat.  Encara  qu’ell  no  ho 
cregui  aixis,  s’ha  de  donar  molta  importàn¬ 
cia  al  fet  de  que  Wagner  no  posa  en  escena 
cap  pou  ni  corriola,  sinó  sols  una  font 
d’ahont  Kundry  cull  ab  una  gerra  l’aygua 
que  raja.  Y  no  hi  hà  dubte  que  té  molta 
més  poesia  aquesta  forma,  y  per  altra  part 
l’aygua  corrent  es  molt  més  pura  pera  las 
sagradas  cerimonias  que  à  continuació’s 
realisan.  Per  lo  tant,  en  nostra  modesta 
opinió,  creyém  qu’es  anar  massa  lluny  fer 
descriure  à  Wagner  lo  que  si  hagués  estat 
la  seva  intenció  podia  havérnosho  presentat 
materialment,  millor  que  ab  cap  nota  musi¬ 
cal.  Tampoch  ens  satisfà  gayre'l  motiu  del 
escéptich  involuntari ,  que  nosaltres  creyém  es 
millor  calificarlo  de  sufriment  d' Amfortas,  en 
contraposició  ab  el  que  avans  hem  vist  del 
seu  arrepentiment.  No  hi  hà  dubte  que’ns 
pinta’l  seu  defalliment  d’anim,  però  aquest 
no  es  à  conseqüència  del  coneixement  del 
seu  pecat  (com  en  l’altre  motiu)  sinó  sols 
produhit  pels  dolors  materials.  Aixis  ho  han 
reconegut  tots  els  autors,  y  en  aquest  punt 
ens  conformém  més  ab  ells  qu’ab  la  inter¬ 
pretació  d’en  Domènech. 

Arriba  l’autor  al  preludi  del  tercer  acte, 
del  que’n  fa  un  estudi  altament  filosófich,  y 
en  nostre  concepte  molt  encertat,  presentant- 
lo  com  la  historia  acabada  de  Parsifal.  Ab 
l’estudi  d’aquest  preludi  y  del  final  de  l’obra 
termina  la  explicació  del  simbolisme  musi¬ 
cal,  reservant  pera  l’ultim  la  explicació  del 
motiu  qu’anomena  de  la  escala  de  Jacob ,  en 
quin  fonamenta  la  veritat  de  las  sevas  reve¬ 
lacions  musicals.  Deixarém  pera  un  darrer 
article’l  tractar  de  tots  ells,  aixis  com  de  las 
altras  parts  del  llibre,  en  las  que  l’autor  for¬ 
mula  las  conclusions  religiosas  del  seu  es¬ 
tudi. 

Joaquim  Pena. 


NOVAS 

Nostre  estimat  company  de  redacció  en 
Frederich  Pujulà  y  Vallés  publicà  en  un  dels 
prop  passats  números  de  El  Programa ,  de 
Sant  Feliu  de  Guíxols,  un  article  en  el  que 
combatia  enèrgicament  las  festas  que  s’aca- 
ban  de  celebrar  à  Barcelona.  Donchs  bé:  el 
diari  catalanista  d’aquesta  ciutat  La  Veu  de 
Catalunya  trobà  manera  de  rebaixar  als  ulls 
de  sos  lectors  al  senyor  Pujulà,  fent  lo  apareixe 
com  à  conillet  de  guix  de  la  Unió  Catalanista 
pel  mer  fet  d’abundar,  com  abundém  nosal¬ 
tres,  en  las  mateixas  opinions  que  la  Unió 
en  lo  relatiu  à  la  inoportunitat  de  la  celebra¬ 
ció  de  ditas  festas.  Y  La  Veu ,  en  son  afany 
d’atacar  conjuntament  à  n’en  Pujulà,  à  la 
Unió  y  à  La  Renaixensa,  feu  un  garbuix,  y 
copià  del  article  de  nostre  amich  solzament 
aquells  paragrafs  que  li  convingueren  à 

n’ella  pera  ferse  benvoler  als  ulls  dels  co¬ 
merciants  organisadors  de  las  festas  (electors 
inlluyents),  y  per’atiar  à  aquests  contra  la 
Unió  y  contra  tots  els  que,  pertanyents  à 
ella,  som  verament  catalanistas  y  verament 
autònoms  en  totas  nostras  accions,  en  las 
que  no  hi  entran  el  servilisme  ni  las  rahons 
de  conveniència.  Per’xó  en  Pujulà,  en  el 
darrer  número  de  El  Programa ,  ha  contestat 
°en  els  següents  termes  à  La  Veu: 

Senyor  don  Manel  Vilas. 

Distingit  amich  y  company  de  causa: 

Prégoli  se  serveixi  demanar  desde  las  columnas  de 
El  Ptograma  a  la  redacció  de  La  Veu  de  Catalunya 
que  publiqui  els  pàrrafos  que  va  suprimir  del  meu  arti¬ 
cle  Las  festas  de  Barcelona,  en  els  qu'exposava’ls  mo¬ 
tius  que’m  feyan  veure  improcedentas  las  ditas  festas. 
Fassi  constar  aixís  mateix  que  no  entranya  bona  fe’l 
dir  las  cosas  à  mitjas  suprimint  lo  essencial,  fent  veure 
que’s  considera  com  accidental.  Jesús  va  dir:  «Donéu 
al  César  lo  qu’es  del  César»;  donchs  bé,  seguint  el  sis¬ 
tema  de  La  Veu,  també’s  podria  escriure:  «Epicuri  feu 
prossélits,  vejéu  lo  que  va  dir  Jesús:  copiarém  lo  prin¬ 
cipal:  «Donéu  al  César». 

Prégoli  aixís  mateix  que  fassi  constar  el  sentiment 
ab  que  veig  que  gent  que’s  diu  autonomista  parli,  sols 
per  una  senzilla  diferencia  de  criteri,  ab  tant  de  des- 
preci  d’un  altre  periódich  que  lluyta  per  l’autonomia  y 
que  pel  fet  de  publicarse  en  una  comarca  ahont  els 
medis  son  escassos  demostra  uns  sacrificis  materials  é 
intelectuals  que  per  part  dels  qui’ls  fan,  son  dignes  per 
tots  conceptes  de  respecte  y  aplaudiment. 

Més:  serveixis  recordar  l'erro  en  qu’estan  els  que’ns 
titlla n  de  reaccionaris  perque  aném  ab  La  Veu,  remar 
cant  els  atachs  que  aquesta  dirigeix  contra  redactors 
de  periódichs  catalanistas  y  contra  la  Unió. 

Mil  mercès...  etc.—  F.  Pujulà  y  Vallés. 

Y  nosaltres  tenim  à  bé  reproduhir  aquesta 
carta  de  nostre  company,  ab  la  qu’estém  con¬ 
formes,  pera  que  se  n’enterin  aquí  à  Bar- 
celona’ls  lectors  de  La  Veu  que  llegeixen 
de  bona  fe.  Per  lo  demés,  La  Veu  es  ben  lliu¬ 
re  de  defensar  las  festas,  com  en  Pujulà  es 
ben  lliure  de  combàtrelas. 

En  el  «Centre  Excursionista  de  Catalu¬ 
nya);  en  Rossendo  Serra  donarà  un  curs  de 
gramàtica  catalana  tots  els  dimars  y  diven¬ 
dres  no  festius, de  nou  à  deu  del  vespre, àpar- 
tir  del  1 5  d’octubre. 

Creyém  que,  com  se  mereix,  serà  concor¬ 
regut  y  darà  bons  resultats.  La  matricula  es 
gratuita. 

Els  senyors  l·loyos,  Esteva  y  C.a  exposaren 
à  Ca  n  Parés  la  passada  setmana  uns  artis- 
tichs  mobles  qu’han  de  decorar  la  sala  prin¬ 
cipal  d’un  conegut  comerciant  d’aquesta  ciu¬ 
tat.  Consisteixen  dits  mobles  en  un  sofà  y 
cadiras,  un  armari  y  un  mirall.  La  silleria  es 
adomassada,  ab  espléndits  floreigs  sobre 
fons  groch,  essent  el  march  de  noguera, 
daurada  à  trossos,  y  d’un  dibuix  original  y 
serio,  produhint  molt  efecte  per  sa  riquesa 
y  bon  gust.  Lo  que  més  ens  agrada  es  l’ar- 

mariet,  per  sa  originalitat  y  elegancia,  y  no 
tant  l’alfombra.  Acompanyan  al  mobiliari  y 
complelan  la  decoració  quatre  bonicas  imi¬ 
tacions  de  tapissos  degudas  al  senyor  Cla¬ 
pés,  resultant  un  conjunt  sumptuós,  que, 
sens  enfarfechs  ni  extravagancias,  fa  honor 
à  nostre  art  decoratiu  modernissim. 

En  el  mateix  Saló  Parés  ha  sigut  exposada 
una  notable  colecció  de  quadros  del  jove 
pintor  mallorquí  en  R.  Gelabert,  qui  demos¬ 
tra  ésser  un  impresionista  de  veritable  tem¬ 
perament  artistich,  al  mateix  temps  que  posa 
de  manifest  son  domini  del  dibuix.  Com  à 
colorista  dona  sas  notas  ab  gran  espontanei- 
tat  y  justesa,  y  sa  visió  del  natural  ens 
sembla  menys  adotzenada  que  la  de  varis  al¬ 
tres  quin  impi  esionisme  obeheix  tan  sols  à 
una  moda.  Augurém  grans  èxits  al  senyor 
Gelabert,  quinas  obras  estàn  cridant  justa¬ 
ment  l’atenció  de  nostres  inleligents. 

Suposém  que  ningú  dels  que’ns  llegeixen, 
essent  vehí  d’una  determinada  localitat  — 
ciutat  ó  poble, — si  s’arribés  íins  à  un’altra 
localitat  y  en  ella  s'establís  buscantshi  la 
vida,  s’entretindria  à  criticar  lo  que  fan  ó 
deixan  de  fer  llurs  habitants.  En  primer 
lloch  perque  no  li  diguessin  tafaner,  y 
en  segón  lloch  perque  es  molt  fàcil  ver  la 
paja  en  el  ojo  ajeno  y  no  la  viga  en  el  propio , 
ab  tot  y  que  pobles  hi  hà  en  que  cada  vehí 
hi  du  una  jacera. 

Donchs  això  ha  fet  El  Liberal  en  Barcelona. 
Ens  ha  criticat  ab  una  franquesa  que  l’honra, 
però  à  franchs  no’ns  guanyarà. 

Nosaltres  confessém  que  té  rahó,  y  qu’es 
llàstima  que  son  zel  en  favor  d’aquesta  terra 
no’l  posi  de  manifest  en  totas  ocasions.  Té 
rahó  quan  insinua  que’ls  grans  homes  als 
qui  nostre  poble  deu  gran  part  de  lo  que  val 
y  representa,  estàn  encara  sense  monument; 
té  rahó  quan  ens  fa  considerar  las  actuals 
festas  com  à  cosa  petita,  en  comparació  de  lo 
que’s  podria  haver  fet;  té  rahó  quan... 

Però  també  tenia  rahó  don  Francisco  de 
Quevedo  y  Villegas  quan  escribía: 

Declàrese  por  necio  de  entre  gallos  y  media  noche 
y  que  siente  mal  de  las  leyes  bucólicas  al  que,  comien- 
do  à  mesa  ajena,  vitupera  y  pone  tacha  à  los  manjares 
que  à  ella  vienen  y  se  ponen.  Siendo  màs  conforme  à 
razón  y  buena  cortesia  comer  y  callar,  pues  no  le 
cuesta  nada. 

Entenemnos:  las  consideracions  que  més 
amunt  hem  apuntat  se  las  deuhen  fer  els  se¬ 
nyors  de  El  Liberal  com  à  mestres  que  son 
en  aixó  de  confondre’ls  seus  interessos  ab 
els  del  poble;  perque  no  deixa  d’ésser  curiós 
el  fet  d’una  gent  que  tant  renega  del  regio¬ 
nalisme,  y  en  cambi  en  una  empresa  perio- 
distica  aproba’l  sistema  de  un  regionalisme, 
naturalment,  mal  enlendido.  Nosaltres  cre- 

yém  que  faria  més  bé  si,  en  comptes  de 
recordar  lo  que’s  deu  als  grans  homes  que 
foren,  posessin  especial  cuydado  en  no  inflar 
à  certs  petits  personatjes  que  son  els  que  te¬ 
nen  la  culpa  de  que  siguém  un  poble  de 
petits. 

L’ultim  festeig,  la  cavalcada  artística  in¬ 
dustrial,  serví  també  per’abusar  de  la  pacièn¬ 
cia  del  públich.  El  gran  retràs  y  las  llarguis- 
simas  interrupcions  deslluhiren  en  bona  part 
l’efecte  total,  que  d’altra  manera  hauria  sigut 
passador. 

Cridà  l’atenció  per  son  simbolisme  y  bon 
gust  la  comparsa  organisada  per  La  Veu  de 
Catalunya ,  com  també  varis  carromatos  de 
molt  efecte,  entre’ls  que  recordém  els  del 
Circul  de  la  Unió  Mercantil,  Club  de  Barce- 
lona,  Institut  Agrícola  de  Sant  Isidro  y  al¬ 
gun  altre.  Molts  d’ells  desmereixían  à  causa 
de  dur  els  llums  apagats. 


La  societat  «Catalunya  Nova»  ha  organi- 
sat  una  suscripció  de  caràcter  popular  pera 
honrar  la  memòria  del  eximi  poeta  català 
mossèn  Cinto  Verdaguer  ab  una  corona  con- 
memorativa,  que  podràn  veure  tots  els  que 
passin  per  el  «Fayans  Català»,  ahont  està 
exposada. 

Pera  que  tothom  pugui  cooperar  à  tan 
piadós  com  patriótich  fí,  s’ha  fixat  la  quota 
única  de  deu  cèntims.  En  nostra  redacció  te¬ 
nim  llista  de  suscripció  oberta,  y  no  dubtém 
que’l  poble  català  vindrà  à  ompliria,  y  tots 
els  amichs  y  admiradors  del  gran  poeta  in¬ 
distintament,  pera  que’l  día  de  la  ofrena’n 
pugui  resultar  una  manifestació  digna. 

En  altras  redaccions  y  societats  catalanis- 
tas  hi  hà  també  oberta  llista  de  suscripció. 

Si  hi  hà  sobrant,  se  destinarà  al  monument 
que’s  projecti. 

Nostre  aplauso  à  «Catalunya  Nova»  per  sa 
iniciativa. 


El  corresponsal  à  Centellas  de  La  Veu  de 
Catalunya  Joseph  Raurell  y  Salvans,  de  quin 
empresonament  donarem  compte  en  nostre 
anterior  número,  ha  sigut  posat  en  llibertat. 
De  cor  ho  celebrém. 

En  cambi,  continúan  presos  à  Tarragona 
varis  individuus  que  à  mitjats  d’agost  foren 
empresonats  mercès  al  excés  de  zel  d’un  ho¬ 
me  que  segons  sembla  té  ó  ha  tingut  pertor- 
badas  sas  facultats  mentals,  y  mercès  també 
als  equivochs  procediments  de  El  Liberal  en 
Barcelona.  Es  de  sentir  el  rigor  que  s’emplea 
contra  dits  individuus,  reputats  en  la  comar¬ 
ca  del  Vendrell  com  à  personas  honradíssi- 
mas  y  als  quals  se’ls  ha  volgut  pendre  per  lo 
que  noson.  La  campanya  anti-catalanista  que 
venen  sostenint  determinatselements,  no  sols 
els  trastorna  fins  al  punt  de  ferlos  suposar 
que’ls  catalanistas  son  traidors  à  la  patria, 
sinó  que  ademés  els  hi  fa  veure  perills  à  tot 
arreu,  fins  allà  hont  no  hi  hà  catalanistas. 
Y  aquest,  segons  sembla,  es  el  cas  dels  pre¬ 
sos  de  Tarragona. 

L’Ateneu  Barcelonès  prepara  en  honor  d’en 
Zola  una  vetllada  que  promet  tenir  verda- 
dera  importància. 

EI  diputat  à  Corts  en  Albert  Rusinol  no 
ha  acceptat  el  càrrech  d’individuu  del  nou 
Consell  de  Comers  interior  y  exterior  que  li 
havia  ofert  el  ministre  d’Agricultura.  El  se¬ 
nyor  Rusinol  se  funda  en  que  aqueixos  orga¬ 
nismes  han  de  tenir  complert  caràcter  civil, 
ab  iniciativas  propias,  independents  en  un 
tot  de  la  política  del  Estat. 

Es  d’alabar  la  conducta  del  senyor  Ru- 
sinol. 


Publicacions  rebudas: 

Eljardín  abandonado ,  quadro  poemàtich 
en  un  acte,  per  Santiago  Rusinol;  traducció 
castellana  de  Miguel  Sarmiento;  ilustracions 
musicals  de  Joan  Gay.  Es  fidel  y  feta  à  con- 
ciencia  aquesta  traducció  del  admirable  poe¬ 
ma  d’en  Rusinol,  y  ha  sigut  publicada  per 
«L’Avenç»  en  hermosa  edició,  que’s  ven  à 
2  pessetas  l’exemplar. 

Impresions ,  per  P.  Colomer  y  Fors. 

El  poble  gris ,  per  Santiago  Rusinol. 

Parlarém  d’aquestas  dugas  obras  en  un 
dels  pròxims  números. 

Els  trevalls  se  publican  baix  la  exclussiva  responsabi¬ 
litat  de  sos  autors. 

No  s'admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 

EL  CATALANISME 
AL  EMPORDÀ 

No  ho  concretarém  pas  qui’n  la  té  la  culpa 
de  que’l  Catalanisme  sigui  titllat  de  reaccio¬ 
nari.  Bé  prou  qu’ho  sab  tothom.  Y  no  ho 
concretarém  perque  à  nosaltres  las  personas 
no’ns  interessan:  lo  que’ns  interessa  es  el 
fet,  y  aquest  fet  es  desgraciadament  massa 
cert.  Si  algú  d’entre  nosaltres  es  reconegut 
com  à  franch  lliberal,  genèricament  se’ns  té 
per  reaccionaris.  Nosaltres  n’hem  protestat 
sempre,  nosaltres  hem  demostrat  repetida¬ 
ment  que  las  ideas  autonomistas,  que  las 
ideas  catalanistas  son  ideas  de  progrés  y  de 


llibertat;  nosaltres  hem  demostrat  que  dintre 
d’ellas  hi  cab  tothom  y  qu’ab  tothom  que 
vulgui’l  benestar  de  Catalunya  podém  fer 
un  bon  tros  de  cami.  {Per  qué,  donchs,  s’ha 
volgut,  per  part  d’uns,  rebutjar  sistemàtica¬ 
ment  à  tots  aquells  que  no  acceptan  un  pro¬ 
grama  concret,  y  per  qué’s  mostran  tan  des¬ 
confiats  els  altres  que  no  volen  acceptar  ni'l 
nom  de  catalanistas? 

En  el  fons — deixant  de  banda  las  malas 
arts  dels  esperits  mesquins  y  rutinaris — en 
tot  aixó  sols  hi  hà  un  deplorable  malentès, 
malentès  qu’ha  perjudicat  ja  molt  al  Catala¬ 
nisme  y  que,  de  continuar,  acabaria  per  ma- 
tarlo. 

Si  Catalanisme  no  vol  dir  llibertat  y  pro¬ 
grés,  el  poble  català  qu’es  en  sa  inmensa 
majoria  lliberal  y  progressiu,  no  podrà  ésser 
may  catalanista.  Peró  com  que  vol  dir  tot 
aixó,  es  clar  que  definitivament  tot  el  poble 
català  acabarà  per  esserne.  Aquell  malentès 
sols-ens  farà  perdre  temps:  el  temps  qu’em- 
plearém  en  desferlo;  peró  à  la  llarga  desapa¬ 
reixerà. 

Joventut  va  surtir  à  la  lluyta  ab  aquest  fi 
primordial,  y  casi  bé  pot  dirse  que  fins  ara 
tots  nostres  esforsos  els  hem  encaminat  en 
tal  sentit.  Sense  modèstia  podém  afirmar 
que  quelcom  hem  lograt,  y  que  molt  més  lo- 
grarém  encara.  Avuy  ja’s  reconeix  que  hi  hà 

al  menys  un  grupo  catalanista-lliberal:  de¬ 
mà’s  reconeixerà  que  aquest  grupo  es  més 
nombrós  de  lo  que  sembla,  y  més  tart,  quan 
desfets  els  recels  ens  ajuntém  tots  els  que 
mirém  endevant  y  enlayre,’s  veurà  qu’ell 
forma  la  majoria,  la  inmensa  majoria  dels 
catalans;  els  quals  donaràn  al  Catalanisme 
una  forsa  incontrastable.  Avuy,  trist  es  con- 
fessarho,  el  Catalanisme  es  encara  petit, 
perque  moltíssims  catalanistas  son,  en  polí¬ 
tica,  religió  y  moral,  d’ideas  petitas  y  limi- 
tadas;  demà  serà  gran,  perque  la  inmensa 
majoria  dels  catalanistas  tindràn  en  política, 
religió  y  moral  ideas  amplas  y  tolerants. 

Es  clar  que  hi  haurà  sempre  catalanistas 
reaccionaris,  conservadors  y  oportunistas; 
que  hi  haurà  católichs  fervents  que  lluytaràn 
per  sa  fe,  monàrquichs  convensuts  que  de- 
fensaràn  aquesta  idea,  y  gent  de  bé  satisfeta 
de  l’actual  organisació  social.  Ab  ells  tin- 
drém  de  lluytar  nosaltres  fins  que  logrém 
convéncels,  y  tart  ó  d’hora’ls  convencerém. 
Mentres  tant,  podém  fer  via  conjuntament; 
podém  anar  agafats  d’una  mà — nosaltres  els 
hi  donarém  la  dreta  y  ells  la  esquerra — per 
l’espinós  camí  que’ns  mena  à  l’autonomia; 
mes  tot  caminant,  ab  la  mà  que’ns  queda 
lliure,  anirém  sembrant  nostras  respectivas 
doctrinas  noble  y  llealment;  y  després  qu’ha- 
guém  arribat  al  terme  de  nostre  romiatje’ns 
separarém  tranquilament,  y  al  girarnos  à 
contemplar  el  camí  recorregut,  veurém  els 
camps  en  flor  prometentnos  grans  energías 
pera  la  nova  lluyta  ab  els  companys  d’ahir 
que  combatrém  francament.  Y  un  coj^haguém 
lluytat  pera  fernos  lliures,  lluytarém  pera 
fernos  grans. 

Heusla  aquí  la  nostra  tasca,  quin  primer 
escull  es  aquell  malentès  de  que  parlavam 
avans.  Lo  primer  de  tot  es  desfer  aquesta  ridí¬ 
cula  preocupació  pera  poder  veure  junts  ab 
nosaltres,  els  catalanistas  radicals,  à  tots  els 
elements  lliberals  de  Catalunya  aportant  totas 
sas  energías  y  entussiasmes  pera’l  progrés 
de  nostra  terra. 

Aquesta  campanya,  qu’hem  iniciat  en  las 
planas  de  Joventut,  l'hem  portada  ja  à  un 
terreny  més  pràctich  y  directe.  Lograt  el  pri¬ 
mer  resultat,  que  fou  convence  à  valiosís- 
sims  elements  federals  de  que  substancial¬ 
ment  ells  y  nosaltres  voliam  lo  mateix,  junts 
ab  ells  aném  convencent  als  altres,  y  avuy 


ens  trobém  ja  més  nombrosos.  En  l’Em- 
pordà  y  La  Selva,  arxiu  de  la  llibertat,  son 
ja  en  gran  majoria’ls  lliberals  que  no’s  do- 
nan  vergonya  de  dirse  catalanistas.  Y  aixó’s 
deu  à  las  prédicas  y  trevalls  que  federals  y 
catalanistas  venim  fent  en  aquellas  encon- 
tradas.  En  Salvatella  y  en.  Pujulà,  nostres 
bons  amichs  de  Palafrugell,  La  Bisbal  y  Sant 
Feliu,  las  agrupacions  catalanistas  y'is  cen¬ 
tres  federals,  tots  han  contribuhit  à  lograr 
tan  bells  resultats,  qu’ab  el  temps  seràn  ma- 
ravellosos. 

A  aquest  fi  responían  els  nombrosos  mee- 
tings  que  l’estiu  passat  celebraren  nostres 
companys  en  aquellas  terras,  meetings  de  que 
ja  parlarem  à  nostres  lectors.  Aquests  darrers 
días  s’ha  continuat  ab  més  entussiasme  que 
may  la  campanya  empresa.  Nosaltres,  que 
hem  tingut  la  sort  de  veureho,  no  podém  es- 
tarnos  de  ferne  esment.  El  primer  acte  tin¬ 
gué  lloch  à  La  Bisbal.  Se  batejavan  de  nou 
dos  carrers,  l’un  ab  el  nom  de  Francisco  Pi 
y  Margall,  l’altre  ab  el  de  Bartomeu  Robert. 
Nombrosas  comissions  de  federals  y  catalanis. 
tas  assistiren  al  acte,  fent  discursos  alusíus 
en  Ribera  y  en  Pujulà.  No  obstant,  el  carrer 
d’en  Robert  no  pogué  inaugurarse  perque  la 
làpida  havia  sigut  escrita  en  castellà;  s’aplas- 
sà  l’acte  pera  més  endevant.  Més  tart  tingué 
lloch  una  manifestació,  pera  portar  coronas 
al  cementiri  à  la  bona  memòria  dels  morts 
en  el  foch  de  La  Bisbal  durant  la  sublevacíó 
republicana  federal  de  1869.  Tots  els  mani¬ 
festants  portavan  rams  de  llorer,  de  roure  y 
d’olivera,  símbols  de  glòria,  forsa  y  pau,  que 
després  deixaren  sobre  las  tombas  dels 
héroes.  A  nostre  company  de  redacció  en 
Frederich  Pujulà,  els  federals  li  feren  l’honor 
de  confiarli  la  corona  que  dedicavan  à  las 
víctimas  del  fet  memorable.  A  la  tarda  arri¬ 
bà’l  senyor  Salvatella,  representant  del  se¬ 
nyor  Vallés  y  Ribot  y  redactor  àe  El  Federa¬ 
lista.  L’associació  catalanista  «Escut  Empo- 
rità»  envià  una  comissió  pera  invitar  als 
senyors  Salvatella  y  Pujulà  à  visitar  el  local. 
A  la  nit  tingué  lloch  un  meeting.  Enrahona- 
ren  en  Ribera  y  en  Racolta,  de  La  Bisbal, 
que  foren  molt  aplaudits.  En  Linares  feu  un 
discurs  catalanista  qu  ’  aplaudí  ab  entus- 
siasme’l  públich,  compost  de  federals  en 
sa  majoria.  En  Joan  Vergés,  de  Palafru¬ 
gell,  pronuncià  un  profond  discurs  estudiant 

l’origen  del  poder,  y  defensà  l’autonomia, 
explicant  sa  rahó  d’ésser  científica.  En  Pu- 
julà  demostrà  que’ls  catalanistas  no  son 
reaccionaris,  exposant  las  sevas  ideas  par¬ 
ticulars  en  matèria  social,  à  quinas  solucions 
creu  que’l  poble  no  hi  arribarà  sense  gua¬ 
nyar  avans  l’autonomia.  En  Salvatella  ata¬ 
cà’l  caciquisme,  l’unitarisme,  y  demostrà 
com  es  gran  l’erro  dels  que  creuhen  que'ls 
federals  son  reaccionaris  perque  s’acostan 
als  catalanistas.  Després  del  meeting ,  el  pre¬ 
sident  del  «Escut  Emporiíà»  saludà  al  senyor 
Salvatella,  federal,  en  nom  dels  catalanistas 
del  Centre.  El  senyor  Salvatella  respongué 
al  saludo  afectuosament.  L’endemà  tingué 
lloch  à  Bagur  un  altre  meeting ,  en  el  qu’en- 
rahonaren  els  amichs  Linares,  Pujulà  y  Sal¬ 
vatella,  atacant  fermament  el  caciquisme 
bestial  que  domina  en  aquell  poble.  En  Puig 
y  Calbó,  un  instruhit  obrer  de  dita  vila,  feu 
un  hermós  discurs  advocant  per  l’autonomia 
y  per  la  dignitat  dels  fills  de  la  terra  empor¬ 
danesa.  En  fi,  un  tercer  meeting  tingué  lloch 
à  Llagostera,  centre  del  caciquisme  de  la  co¬ 
marca.  Quan  arribarem,  l’ampla  sala  del 
centre  republicà  estava  plena  à  vessar,  y’is 
oradors  federals  y  catalanistas  foren  rebuts 
ab  grans  aplaudiments.  Enrahonà  primer  en 
Joan  Linares,  qui  explicà  ab  claretat  y  fer¬ 
mesa’l  programa  catalanista,  demostrant  que 
en  res  s’oposa  à  la  llibertat.  Després  feren 
atinats  discursos  en  Narcis  Duràn,  de  Sant 
Feliu,  y’is  senyors  Morató  y  Petit,  de  Pala¬ 
frugell.  Tots  atacaren  el  caciquisme  embru- 
tidor  del  poble,  advocant  per  l’autonomia. 
En  Pujulà  enrahonà  després,  parlant  de  la 
qüestió  social  y  de  la  constitució  de  la  famí¬ 
lia,  exposant  clarament  las  ideas  modernas 
sobre  assumptos  tan  trascendentals.  També 
atacà  al  caciquisme.  Per  ultim,  parlà  en  Sal¬ 
vatella,  que  feu  un  eloqüent  discurs,  insistint 
en  que’s  pot  ésser  bon  federal  essent  al  ma  - 
teix  temps  catalanista,  y  demostrant  que'ls 
grans  ideals  de  llibertat  y  de  progrés  à  que 
aspira’l  poble  federal  son  els  mateixos  que 
defensém  nosaltres.  El  poble  de  Llagostera 
escoltà  ab  gran  atenció  lo  que’ls  hi  deyan 
nostres  companys,  mostrant  viva  satisfacció 
quan  atacavan  al  caciquisme  que  fa  anys 
desmoralisa  y  embruteix  aquell  país. 

Per  nostra  part,  torném  encantats  del  Em¬ 
pordà  y  La  Selva.  Allà  hi  hà  vida,  hi  hà  en- 

tussiasme,  hi  hà  bona  fe  y  hi  hà  ideals.  En 
una  paraula:  hi  hà  la  pasta  d’un  gran  poble. 
La  paraula  llibertat  ressona  alli  en  tots  els 
cors,  y  la  escoltém  en  totas  las  casas.  Els 
suros  centenaris  y  novells  se  colltorsan  ó 
s’estiran  mandrosament  à  son  lliure  capritxo; 
las  onas,  tantost  tranquilas,  tantost  estarru- 
fadas,  portan  ara’l  seu  bes  d’amor,  ara’l  seu 
crit  de  protesta,  à  la  terra  traydora  qu’ab  sas 
badias  lluminosas  sembla  allargalshi’ls  bras- 
sos  per’acaronarlas  y  las  rebutja;  la  tramon- 
tana’s  desplega  sobtadament  llensant  al  es- 
pay  amenassadors  crits  de  guerra;  els  homes 
caminan  ferms  y  parlan  convensuts,  y  las 
donas  riuhen  alegrament  mirantvos  à  la  ca¬ 
ra.  Alli  tothom  es  lliberal. 


L’ARQUEBISBAT 
DE  TARRAGONA 

Ja  fa  temps  que’s  parla  del  propòsit  que 
té’l  govern  espanyol  de  trasladar  l’arquebis¬ 
bat  de  Tarragona  à  la  Seu  barcelonina,  fent 
aixís  economías  en  el  pressupost  de  culte  y 
clero.  Compreném  que’ls  tarragonins  y’is 
que  tenen  interessos  à  Tarragona  protestin, 
puig  dret  hi  tenen,  à  la  intrusió  del  govern 
en  assumptos  que  no  li  incumbeixen:  peró 
als  que  desitjém  la  separació  de  la  Iglesia  y 
l’Estat,  el  pretext  de  las  economias  qu’alega’l 
govern  sembla  que’ns  hauria  d’ésser,  natu¬ 
ralment,  avans  agradable  que  molestos.  En 
rigor,  y  també  en  extricta  justícia,  una  insti¬ 
tució  religiosa  ha  d’ésser  à  una  localitat  lo 
que  una  guarnició.  íQue’l  poble  la  vol?  Dei- 
xeuli.  {Que  no  està  per  sabres  ni  per  mitras? 
Donchs  guardéu  aqueixos  atributs  bíblichs 
pera  quan  fassin  falta.  Y  dihém  bíblichs  per- 
que’ns  hi  obliga  la  brutalitat  dels  fels:  perque 
no  era  sols  in  illo  tempore  que  las  armas  s’ar- 
rambavan  freqüentment  à  la  religió  pera  fer- 
la  respectar,  La  Jetra  con  sangre  entra ,  fins 
tractantse  del  catolicisme.  Bíblich  es  el  col¬ 
tell  de  Sant  Pere,  encara  que  Jesús  amones¬ 
tés  à  aquest  deixeble  perque’l  va  esgrimir. 
{Cóm  se  pretén,  donchs,  quel’Estat  que  pro. 

tegeix  per  medi  de  soldats  la  Custodia  en  las 
professons,  no  vulgui  tenir  sos  drets  sobre 
lo  qu’ampara?  Y  no  s’insisteixi  en  que  lo  que 
fa  l’Estat  al  pretendre  trasladar  l’arquebisbat 
de  Tarragona  es  una  transgressió  de  lley, 
perque  tots  sabém  que  la  principal  lley  es  la 
del  que  mana.  No’ns  oblidém  d’ahont  som: 
Espanya  no  es  Suissa, 

Ara  bé:  pera  modificar  el  Concordat  en  la 
forma  que’l  govern  desitja, ’s  necessita,  natu¬ 
ralment,  que’l  Concordat  no  sia  un  privilegi 
de  la  Iglesia  sobre  l’Estat,  sinó  merament  un 
conveni  que  pot  modificarse  ó  no  à  gust  de 
una  de  las  parts  mitjantsant  rahonada  dis¬ 
cussió.  En  aquest  darrer  cas,  es  à  dir,  consi¬ 
derant  el  Concordat  com  un  conveni  ó  pacte, 
es  ben  clar  que,  dins  d’un  Estat  democràtich, 
no  es  el  govern  qui  deu  portar  la  iniciativa 
pera  trasladar  una  Seu,  sinó’ls  diocesans  ó 
metropolitans  de  la  mateixa;  y  clar  se  veu 
que’ls  de  Tarragona  no  volen  pas  modificar 
res.  Estan  à  gust  ab  el  seu  arquebisbat,  que 
tradicions  seculars  els  hi  fan  venerable,  y  no 
volen  desfersen.  Y  heusaquí  cóm  el  Vaticà, 
fundantse  en  aquesta  rahó  qu’es  un  fona¬ 
ment  ben  legal,  podrà  negarse  à  facilitar  las 
economias  que’l  govern  espanyol  desitja  ob¬ 
tenir  trasladant  la  Seu  arquebisbal  de  Tar¬ 
ragona  à  nostra  ciutat. 

Peró  hi  hà  més.  A  Catalunya  no  falta  qui 
ha  cregut  veure  en  aqueix  propòsit  del  go¬ 
vern,  la  intenció  d’introduhir  fondas  divi¬ 
sions  en  el  sí  de  nostra  terra.  En  efecte,  ja  es 
vella  la  política  del  divide  y  venceràs ,  sobre 
tot  tractantse  de  perjudicar  els  interessos — 
cada  dia  més  pròspers  malgrat  tot —  de  nos¬ 
tra  estimada  Catalunya.  Si  es  aixís,  si  son 
tan  mesquins  els  ideals  del  govern,  aconse- 
llém  que  s’ho  prenguin  ab  calma  tots  els 
catalans,  fins  els  que  més  violats  considerin 
els  seus  drets.  cEl  govern  sab  qu’entre’ls  ca- 
talanistas  n’hi  hà  molts  de  católichs,  y  ab 
aquesta  mida  pensa  posarlos  en  pugna  ab  els 
que  no  ho  son?  Donchs  fassi  lo  que  vulgui, 
à  nosaltres  no’ns  vindrà  d’aquí.  Tinguis  en 
compte  que'ls  católichs  son  acreedors  à  res¬ 
pecte.  Ara’ls  sectaris,  no  tant;  com  tampoch 
els  que  à  l’ombra  de  la  Iglesia  troban  vida  en 
una  ciutat  morta,  de  la  qual,  com  diu  un 
nostre  amich,  lo  millor  ne  son  las  ruinas. 
Esperém,  donchs,  perque  es  de  dret,  qu’en 
ultim  cas  la  Seu  arquebisbal  de  Tarragona 


quedi  en  son  lloch,  encara  que  sia  en  calitat 
de  ruina.  Las  ruinas  son  fortas,  perque  han 
tingut  temps  de  posar  arrels;  las  ruinas  son 
venerables.  Fins  son  útils,  encara  que  no  ho 
sembli.  Pertanyin  al.  ordre  que  pertanyin,  el 
seu  culte  existeix:  y’l  que  sab  observar,  no’n 
treu  pocas  d’ensenyansas  contemplant  el  cul¬ 
te  de  las  ruinasl 

Nosaltres  voldríam  qu’en  aquest  assump- 
to,  que  tant  fa  propendir  al  fanatisme,  no  hi 
intervinguessin  els  fanàtichs.  Peró  ja  com- 
preném  qu’aixó  no  pot  ésser.  El  govern  ha 
sigut  espavilat,  y’is  fanàtichs  donaràn  la  rahó 
al  govern  si  no  agafan  la  cosa  ab  serenitat  y 
per  hont  han  d’agafaria.  Y  nosaltres,  ja  ho 
veuhen:  la  donaríam  al  qui  la  tingués,  mal¬ 
grat  fos  un  moro.  A  qui  no  la  podém  donar 
es  al  famós  ex-governador  de  Lleyda  senyor 
Martos  O’Neale,  qu’en  un  article  publicat 
en  la  revista  de  Madrid  Nuestro  Tiempo,  se¬ 
nyala  al  alt  y  baix  clero  de  Catalunya  com  à 
principal  fomentador  del  Catalanisme  y  ene- 
mich  de  la  unidad  patria.  No  hi  hà  tal  ene- 
mich,  senyor  Martos;  no  s’odia  à  Espanya, 
sinó  las  funestas  disposicions  dels  que,  com 
vosté,  de  tant  que  la  estiman  l' apunyegan.  La 
regeneració  desitjada — que  no  l’odi  à  Espa¬ 
nya — no  es  sols  el  clero  ni  son  sols  els  cató- 
lichs  els  qui  la  predican:  son  las  novas  gene¬ 
racions,  que  cada  dia  surten  més  impregnadas 
d’ideas  y  més  sedentas  d’amor  y  de  llibertat. 
Y  l’amor  y  la  llibertat  dels  pobles  y  dels 
homes  son  las  religions  que  volém  esdevin¬ 
guin  eternas,  per  demunt  de  totas  las  altras 
que  sols  hauràn  sigut  medis ,  més  ó  menys 
grans,  més  ó  menys  deficients,  per’arribar  al 
fi...  si’l  fí  existeix.  Que’l  nostre  poble  hi  creu 
en  aquest  fí,  que  lluyta  ab  la  esperansa  d’as- 
solirlo,  no’s  pot  pas  dubtar,  com  tampoch  de 
que’ls  pobles  que  no  esperan  ni  lluytan  no 
estàn  lluny  de  la  decrepitut.  iQué  hi  fa  que 
à  un  jove  li  diguin  utópich,  si  sa  millor  qua¬ 
litat  es  la  d’ésser  jove  y  comptar  ab  forsas 
pera  seguir  endevant  pel  camí  qu’altresavans 
qu’ell  sols  à  mitjas  han  fressat? 

LA  CONQUISTA  DEL  JO  (0 

Me  titllaran  d’extravagant  ó  d’excéntrich 
pels  títuls  extranys  ab  que  batejo  mos  en- 
saigs  periodistichs  y,  no  obstant,  els  llegei¬ 
xo,  els  medito,  ne  faig  anàlisis  y  no’n  trobo 
d’altres  més  adequats  à  las  ideas  qu’en 
aqueixos  ensaigs  procuro  desenrotllar. 

Llegint  aquest  títul,  La  conquista  del  Jo , 
se  diria’l  lector  ignocent:  (Qu’es  aixó?  ^Es 
tal  vegada  una  expressió  geogràfica,  una 
provincià  perduda  en  las  inmensitats  de  la 
Xina,  un  riuhet  amagat  en  els  deserts  de 
l’Australia?...  (O  serà  la  relació  d’una  campa¬ 
nya  maravellosa  que’ns  recordi  las  conquis- 
tas  d’Alexandre,  ó  d’Anibal,  ó  d’altre  de  tants 
conqueridors  com  el  temps  ha  xuclat  ó  fet 
pols  en  sa  marxa  triomfant  al  travers  de 
nostras  pseudo-grandesas  d’un  segón? 

No,  amich  lector,  no,  li  contestaria.  La 
conquista  del  Jo  té  més,  molta  més  impor¬ 
tància  que  las  conquistas  passadas.  Mon  Jo 
no  es  una  expressió  geogràfica,  ni  provincià 
perduda,  ni  riu  amagat.  Es  més  que  tot  aixó, 
perque  tot  ho  abarca.  Mon  Jo  resumeix  la 
geografia  y  la  historia  y  la  prehistòria  y  l’ar¬ 
queologia  y  totas  las  fillolas  d’ellas,  qu’avuy 
forman  un  nombre  interminable  quasi. 

El  Jo  que  pretench  conquistar  es  mon 
propi  Jo,  y’l  teu  y’l  del  altre  y’l  de  tots  els 
que  pensém,  sentim  y  sabém  d’imaginar. 
(Hi  hà  cap  campanya  que  pugui  compararse 
ab  aquesta?  Las  fàcils  y  ràpidas  conquistas 
de  Napoleón,  per  exemple,  sas  contundents 
y  brillants  victorias  (tenen  punt  de  compara¬ 
ció  ab  la  que’m  proposo?  No,  si  penetrém 
fins  à  dins  de  las  cosas;  no,  si  considerém 
que’ls  grans  conquistadors  que  indicava  no 
sapigueren  conquistarse  à  si  mateixos,  puig 
malgrat  1  ’  haverse  apoderat  de  inmensas 
regions,  el  no  ferse  amos  de  si  mateixos 
donà  lloch  à  que  Alexandre  fos  vensut  y 
mort  per  sa  luxuria,  Anibal.  per  sa  peresa  y 
Napoleón  per  son  orgull.  Abrassaren  un  món 


(i)  Trevall  pòstum  del  obrer  Manel  Giral,  de  Ca¬ 
laf,  malaguanyat  company  de  causa  que  inicià  la  idea 
de  constituhir  la  «Lliga  Autonomista»  de  dita  població, 
de  la  que  n’era  secretari  quan  el  sorprengué  la  mort, 
el  día  24  d’agost  d'enguany,  malograntse  las  obras  que 
d’ell  feyan  esperar  son  natural  talent,  sa  joventut  y  son 
amor  al  estudi. 

y  no  saberen  dominar  el  miserable  corcó 
que’ls  hi  rosegava  las  entranyas. 

Heusaquí,  donchs,  la  batalla  que’m  pro¬ 
poso  guanyar:  apoderarme  de  mi  mateix, 
conquistar  mon  Jo.  (Pot  imaginarse  acció 
més  trascendental  que  conseguir  apoderar¬ 
me,  ferme  amo  de  mi  mateix?  No:  lo  que 
passa,  si  bé  reflexioném,  es  que  quan  més 
senzilla’ns  sembli  la  empresa,  més  s’aumen- 
taràn  las  dificultats  pera  realisarla. 

(Cóm  vaig  à  buscar  el  punt  flach  de  mon 
propi  sér,  per’assaltarlo ,  introduhirmi  ,  y 
desd’alli  ferme  amo  del  castell  en  que’s  de- 
fensP  Si  tinch  un  tremp  dèbil,  si  soch  poruch 
ó  apocat,  me  semblaràn  infranquejables  tots 
sos  cantons  y  deixaré’l  meu  plan  per’altra 
vegada;  si,  pel  contrari,  soch  decidit  y  orgu¬ 
llós  é  impetuós,  me  creuré  amo  per  ende- 
vant,  judicaré  tenir  el  castell  al  puny,  y  en- 
tussiasmat  ab  la  pròpia  aprobació,  donaré 
per  ja  fet  lo  que  precisament  més  necessito 
realisar.  Mon  Jo  m’haurà  conquistat  à  mi  ab 
las  mateixas  mevas  armas,  perque  l’hauràn 
ajudat  en  sa  defensa  la  meva  tonteria  y  la 
meva  estupidesa. 

Donchs  (ahónt  es  la  balansa,  l’aparat  ab 
que  pugui  amidar  mas  propias  forsas  y  apti- 
luts,  pera  saber  en  quina  forma  dech  ata- 
carme  y  ésser  vensut?  Aqui’m  ve  à  la  memò¬ 
ria  la  faula  d’Isop:  Júpiter  ens  posa  unas 
auforjas  al  donarnos  coneixement:  à  la  bossa 
del  devant  hi  guardóm  els  defectes  dels  al¬ 
tres,  y  à  la  del  darrera’ls  defectes  nostres. 
(Cóm  els  podrém  veure,  si’ls  tenim  à  las  es- 
patllas?  Si  poguéssim  convertir  la  ficció  en 
realitat,  nostra  bona  fe  giraria  las  auforjas  y 
aixis  no’ns  recordariam  may  dels  defectes 
d’altri,  que  no’ns  importan,  y,  en  cambi, 
aplicariam  nostre  zel  à  corretjir  els  nostres. 

Busquém  un  medi  pera  lograrho,  sisquera 
relativament.  Ja  que  tot  no  podém  gaudirho, 
anemhi  per  parts.  Lo  primer  que’ns  cal  es 
tenir  voluntat.  Quina  candidesa!  dirà’l  lec¬ 
tor,  y  ho  dirà  bé,  perque’l  signe  de  nostra 
existència  crech  qu’es,  sobre  tot,  la  voluntat. 

Peró  fiquemnos  més  endins,  reflexionemhi 
sobre’l  concepte,  y  després  preguntemnos: 
(Tenim  voluntat?  Pera  la  vida  corrent,  es 
clar  que’n  tenim,  perque  sols  obra  en  nosal¬ 
tres  com  en  els  irracionals,  instintivament; 
peró  en  cassos  no  ja  dificils,  de  la  vida,  sinó 
en  aquells  en  que  tan  soló  hi  es  necessària 

nostra  resolució  pera  manifestar  la  volun¬ 
tat  nostra,  ^estém  segurs  de  tenirne? 

Busquém,  quiscún  de  nosaltres,  en  els  di¬ 
ferents  aspectes  de  nostra  vida;  inquirím  el 
per  qué  de  nostras  creencias,  ideas  y  senti¬ 
ments,  y  alashoras  veurém  si  las  unas  y’is 
altres  obeheixen  à  moviments  espontanis 
de  nostra  manera  d’ésser,  ó  si  son  sugerits 
per  altras  mil  circunstancias  ó  causas  que 
han  obrat  sobre  nostre  Jo,  ficantli  ó  im- 
buhintli  à  cops  de  martell,  com  qui  diu,  sas 
creencias,  ideas  y  sentiments,  sense  qu’en 
aixó  hi  hagi  pres  part  nostra  pròpia  vo¬ 
luntat. 

Encara  més.  ^No’ns  passa  que  tenim  ideas 
que  topan  ab  nostre  judici,  que  las  creu  equi- 
vocas?  Y  no  obstant  las  tenim,  y  las  tenim 
tan  arreladas,  inciustadas  diríam  millor,  que 
no  disposém  de  prou  forsa  de  voluntat  pera 
ferlas  despendre.  Aixís,  al  menys,  hem  po¬ 
gut  observarho  en  el  reduhit  món  que’ns  ro¬ 
deja  y  que  forma'nostre  cosmos  d’observació. 
Cal,  donchs,  tenir  criteri  propi.  Peró  se 
m’ocorre  un  dubte:  <;ha  d’ocupar  la  voluntat 
el  primer  lloch,  ó  aquest  pertany  al  criteri? 
O  en  altra  forma:  pera  tenir  voluntat,  ^es 
necessari  tenir  criteri,  ó  al  revés? 

Esporuguiment  à  voltas,  poch  caràcter  al¬ 
tras,  peresa  intelectual  sovint,  fan  que’ns 
deixém  portar  per  la  corrent,  que  acceptém 
las  cosas  y  las  ideas  com  s’accepta  lo  neces¬ 
sari  y  lo  inevitable,  considerantho,  per  apo¬ 
cament  psíquich,  com  lo  únich  natural  y 
possible.  Y  no  deu  ésser  aixís:  tots  tenim  fa¬ 
cultats  volitivas  y  criticas,  tots  devém  exer- 
cirlas,  fins  en  el  cas  de  que  tinguém  confiansa 
en  la  opinió  dels  altres  ó  ab  las  ideas  que’ns 
donguin  fetas.  Sí,  passadas  pel  garbell  de 
nostre  raciocini,  las  acceptém,  s’enfortiràn  en 
nosaltres  y  serém  d’ellas  bons  defensors, 
perque  haurém  conseguit  el  dictat  de  conven- 
suts:  en  el  cas  contrari,  caminarém  sempre 
d’esma,  pasejant  constantment  el  carro  de 
nostra  fatuitat  y  tonteria. 

La  terra  no  està  encara  prou  assahonada 
pera  que  grillin  y  donguin  abundosos  fruyts 
aquestas  ideas.  Opiném  que  hi  hà  molta  fey- 
na  à  fer  pera  que  tothom  tingui  voluntat  y 
criteri  y  sàpiga  exercirlos  lliurement  vers  els 
grans  ideals  d’avuy  día:  Veritat  y  Justícia. 

Manel  Giral. 


LA  VOIX  SÉRAPHIQUE  M 

I 

Ell e  avait  seize  ans  à  peine  lorsque  ses 
parents,  concierges,  la  présentèrent  au  Con- 
servatoire,  d’après  les  conseils  de  la  locataire 
du  «premien),  qui  donnait  gratuitement  des 
leçons  de  diction  à  la  jeune  fille.  Elle  y  fut 
reçue,  dans  la  classe  d’un  sociétaire  de  la 
Comédie-Française. 

Luce  était  laide,  trés  laide  méme.  Quoi- 
qu’elle  fút  d’une  intelligence  extraordinaire, 
précoce  extrèmement,  ses  yeux  n’émettaient 
qu’un  regard  terne,  sans  appréciable  ex- 
pression. 

Et  cependant,  à  la  considérer,  aucune 
difformité  flagrante  n’aiguillonnait  la  curio- 
sité:  elle  avait  les  cheveux  clairsemés  et 
courts,  d’un  blond  fade;  les  yeux  en  vrilles, 
d’un  gris  presque  incolore;  la  bouchegrande, 
aux  lèvres  pàles  et  minces,  aux  dents  jaunies 
par  la  carie;  les  oreilles  plates,  presque  col- 
lées  à  la  tète;  les  pommettes  et  le  front  sail- 
lants;  le  nez  petit,  dissimulé;  la  màchoire 
inférieure  étonnamment  proéminente ;  le 
teint  chlorotique.  Son  corps  n’accusait  que 
des  formes  fréles. 

Seule  sa  voix  avait  quelque  chose  d’étran- 
gement  surnaturel,  une  gràce  angélique,  une 
harmonieuse  vibration,  une  excessive  variété 
d’intonations,  un  charme  pénétrant. 

Ses  manières  étaient  gauches,  sa  démar- 
che  indécise... 

Dés  l’école  maternelle,  ensuite  à  l’école 
communale,  toujours,  partout,  ses  camara¬ 
des  —  la  plupart  incontestablement  inférieu- 
res  —  impitoyables,  l’avaient  tournée  en  dé- 
rision;  sans  cesse  elle  fut  l’objet  de  leurs 
mordants  quolibets... 

II 

Au  Conservatoire,  on  ne  lui  pardonna 
point  l’intellectualité  qui  la  distinguait:  cela 
choquait  tant  les  autres,  —  l’antagonisme,  la 
disproportion  inouïe  entre  ce  physique  «in¬ 
grat»  et  cette  noblesse  de  caractére!  Car  Luce 


(1)  Trevall  escrit  expressament  pera  Joventut  pel 
notable  publicista  parisench  Mr.  Hirchs  ab  quina  cola- 
boració  contém. 

était  bonne,  instruite,  artiste  d’instinct,  tra- 
vailleuse,  modeste.  Elle  n’obéissait  à  nul 
ambitieux  désir,  ne  rèvait  pas  de  gloires 
illusoires,  n’aspirait  pas  aux  triomphes  ra- 
chelliens:  plus  simple,  elle  avait  confiance  en 
soi,  croyait  sincèrement  à  sa  vocation,  se 
souc.iant  peu  du  reste,  certaine  du  succés. 

Ses  parents  l’avaient  élevée  «en  demoi- 
selle»  et,  maintenant,  la  laissaient  étudier 
ses  ròles;  ils  songeaient,  eux,  à  leur  propre 
avenir  —  mieux  assuré  si  leur  unique  enfant 
faisait  fortune. 

«Luce  est  économe»,  disait  la  mére,  «elle 
n’aura  pas  d’amants:  elle  est  trop  laide,  la 
malheureuse!  Ça  fait  qu’on  peut  ètre  tran- 
quille  pour  plus  tard:  elle  aura  soin  de  nous.» 

Pendant  deux  années,  elle  fréquenta  assi- 
düment  les  cours  de  son  éminent  professeur. 
Devant  le  jury  elle  n’obtint  qu’un  accueil 
médiocre,  malgré  l’immense  talent  qu’elle 
déploya.  Elle  ne  possédait  pas  l’affriolance 
de  certaines  de  ses  compagnes,  la  perverse 
ingénuité  inhérente  à  d’autres,  la  sensualité 
impressionnante  de  quelques-unes,  la  beauté 
troublante  de  sa  rivale  de  classe:  et  les  vieux 
messieurs  ne  lui  accordèrent  qu’un  accèssit. 
Mais  un  habile  directeur  de  théàtre  la  remar- 
qua  et  l’engagea...  à  de  fort  mòdiques  cón- 
ditions. 

Elle  joua  bien.  La  presse  ne  se  montra 
pas  avare  d’éloges  en  sa  faveur.  Les  critiques 
se  permettaient  souvent  de  souligner  sa  na- 
turelle  disgràce  par  de  blessantes  réserves, 
par  d’insultantes  comparaisons.  Des  jalousies 
de  coulisses,  d’impudentes  interviews  de 
maitres-chanteurs  livrèrent  sa  vie  privée  à 
l’hilarité  malsaine  du  públic:  on  lui  reprocha 
bientòt  sa  «sagesse»'.  Un  psychologue  à  la 
mode  soutint  qu’il  était  impossible  à  une 
acírice  de  jouer  avec  passion,  si  elle  n’avait 
subi  aucune  initiation  préalable  aux  prati- 
ques  amoureuses:  et  l’esprit  du  trottoir  pari- 
sien  se  révéla  dans  toute  sa  splendeur. 

Dans  une  nouvelle  pièce,  Luce  devait  rem- 
plir  le  ròle  de  l’héroïne,  maitresse  aimante. 
L’article  du  psychologue  avait  influencé  la 
critique  et  les  sommités  mondaines  contre  la 
comédienne  en  vogue.  A  la  «première»  ce 
fut  presque  un  «four»!... 

Au  sortir  de  la  représentation,  Véíoile  tom- 
bée  fut  prise  d’un  doute  poignant  sur  la  cause 
de  sa  chute. 

Luce  avait  vingt  ans:  sa  virginité  lui  pe- 
sait! 


III 


«Vous  ètes  trop  sentimentale»,  lui  obser- 
vait  un  soir  le  cabotin  qui  l’avait  enseignée 
alors  qu’elle  était  encore  élève  (à*  présent, 
elle  donnait  des  leçons),  la  tourmentant  sur 
sa  façon,  devenue  toute  personnelle,  de  tra¬ 
duiré  pour  les  spectateurs  les  personnages 
dont  elle  évoquait  tangiblement  l’existence 
imaginative.  —  Et  l’illustre  pitre  ajouta:  «Ça 
vous  coútera  cher!»  phrase  équivoque  et  sy- 
billique  à  laquelle  la  foule  avait  donné  rai- 
son,  mais  qui  était  injuste  au  point  de  vue 
de  l’Art ,'seulement!... 

Luce  devint  coquette. 

Elle  ne  se  méprenait  point,  en  effet,  sur 
les  diverses  expressivités  artístiques:  haute- 
ment  dédaigneuse  de  sa  plasticité,  elle  ne  se 
sentait  vivre  qu’abstraitement;  en  outre,  — 
incomparable,  sous  ce  rapport,  à  bien  des 
professionelles  de  sa  génération,  —  elle  dé- 
pensait  toute  son  énergie  à  cultiver  ses  facul¬ 
tés  intellectuelles,  guidée  en  cela  par  un 
judicieux  discernement. 

Ainsi,  malgré  son  «métier»,  oü  elle  se 
montrait  pointilleuse  observatrice  des  enga- 
gements  que  lui  avait  fait  signer  le  besoin 
de  vivre,  —  elle  suivait  avec  intérèt  l’évolu- 
tion  littéraire  et  dramatique  et,  quand  il  le 
lui  était  demandé,  ne  marchandait  pas  son 
gracieux  concours  aux  jeunes  talents  ignorés. 

Parmi  ceux-ci,  un  poète  —  poète  encore 
chrysalide  —  s’éprit  d’elle,  osa  le  lui  avouer, 
un  soir  qu’il  était  ivre.  Luce,  dont  le  coeur 
n’avait  pas  été  annihilé  par  la  fréquentation 
du  Conservatoire  ni  par  le  contact  des 
«planches»,  ne  se  rendit  pas  compte  de 
l’irresponsabilité  de  son  prejnier  amoureux: 
flattée  d’avoir  été  choisie  par  un  homme 
d’élite,  réellement  beau,  lui,  elle  escomptail 
déjà  de  suprèmes  joies  inconnues. 

Puis  des  scrupules  lui  vinrent,  parallèle- 
ment  à  l’amour.  Un  frisson  la  secouait,  un 
remords  anticipé  l’étreignait  toute,  à  la  pen- 
sée  d’une  possible  déception,pour  elle  autant 
que  pour  l’aimé:  siles  matérialités  de  l’Amour 
les  désabusaient  tous  deux,  chacun  différem- 
ment?... 

Elle  se  convainquit  pourtant  de  la  néces- 
sité  du  sacrifice:  l’Art  l’exigeait! 

Mais,  au  dernier  moment,  Luce  recula  de- 
vant  le  ròle  dégradant  qu’elle  ferait  jouer  au 
poète,  trop  noble  à  ses  yeux  pour  si  vile 
besogne:  elle  souffrit  beaucoup,  au  renonce- 
ment  de  cet  amour  qui,  ainsi,  demeura 
chaste. 

...  Sa  virginité  lui  pesait. 

IV 

Après  quelques  mois  de  découragements 
et  d’espoirs,  elle  s’en  tint  à  une  héroïque  dé- 
cision. 

Chaque  nuit,  à  l’issue  du  spectacle,  elle 
lisait  fébrilement  les  lettres  reçues:  presque 
toutes  respectueuses,  émanaient  d’admira- 
teurs  de  son  talent;  parfois,  de  grossiers  in¬ 
dividus  qui  lui  donnaient,  anonymement, 
quelque  échantillon  épistolaire  de  leur  verve 
de  «calicots)).  Aucune  déclaration  de  lycéen, 
de  myope,  voire  de  noceur  blasé  quelque 
peu  sadique  ou  de  provincial  égaré:  elle 
aurait  souscrit  à  toute  honte,  —  il  lui  fallut 
la  proposer! 

Cette  dernière  étape  du  calvaire  oú  son 
art  devait  étre  immolé,  íut  la  plus  pénible, 
la  plus  douloureuse;  mais  Luce  espérait 
l’éblouissante  résurrection. 

Elle  alia  donc  s’offrir,  masquée,  en  l’une 
de  ces  maisons  privées  connuesdes  amateurs 
d’orgies  et  de  débauches.  Dans  le  lubrique 
goujat  avec  qui  le  hasard  l’avait  accouplée, 
Luce  reconnut  «son»  directeur.  Vaillante, 


MEDALLA 

Kronos  s’està  esmolant  la  dalla 
en  un  recó  del  vell  jardí: 
tot  arrupit,  esmola  y  calla, 
afinant  sempre’l  cayre  fi. 

Per  un  jardí  estrellat  de  rosas 
duas  amigaa  van  vinguent; 
son  més  gentils  y  esplendorosas 
que  à  trench  de  día’l  sol  ixent. 

Tot  abrassantse  la  cintura, 
passan  trencant  la  quietut: 
diuhen  à  l’una  la  Hermosura, 
diuhen  à  l’altra  Joventut. 

Plenas  de  forsa,  ardidas,  bellas, 
creuhan  riallas  y  petons, 
bo  yboronantse  de  roselias 
símbol  sagnant  de  las  passions. 


quoique  effrayée,  elle  ne  proféra  pas  une 
parole  et  sut  refouler  au  fond  de  sa  gorge  les 
cris  de  souffrance  qu’augmentait  la  brutalité 
du  rustre.  Celui-ci,  surpris  de  sa  découverte, 
ne  put  résister  à  la  tentation  d’enfreindre 
l’incognito  de  sa  compagne  occasionnelle: 
vainement  elle  se  défendit,  il  réussit  à  enle- 
ver  le  loup  qui  cèlait  la  laideur  de  son  visage. 
Furieux,  il  invectiva  làchement  sa  pension- 
naire  suppliante  dont  il  venait  de  cueillir  les 
prémices. 

Le  résultat  de  cette  écoeurante  aventure  fut 
tout  à  l’avantage  de  l’impresario:  il  ne  rétri- 
bua  plus  la  diva  dont  le  nom,  en  vedette 
sur  l’affiche,  suffisait  presque  à  garantir  la 
recette.  Ce  fut  une  prodigieuse  économie, 
réalisée  gràce  à  l’épouvantail  du  scandale. 
Heureusement  pour  Luce,  la  mort  de  cet  étre 
méprisable  la  délivra  bientòt:  son  secret  fut 
inviolablement  scellé  dans  la  tombe! 

...  Elle  s’enrichit  rapidement,  entretint 
royalement  de  successifs  amants,  permit  à 
ses  parents  une  plus  large  aisance.  Comblée 
d’honneurs,  idolàtrée  par  la  foule,  cette  Re- 
ligieuse  de  l’Art,  cette  prétresse  passionnée 
hideusement  dévirginisée,  n’avait  plus,  pour 
tant,  la  méme  voix  étrangement  surnaturelle, 
gracieusement  angélique,  harmonieuse  en 
ses  vibrations,  étonnamment  variée  en  ses 
intonations,  cette  voix  si  subtile  et  si  char- 
mante,  —  «jamais  plus!» 

Paul-Armand  Hirsch. 


Tantost  al  vell  dallayre  oviran 
trobantlo  lleig,  feble,  impotent, 
ab  escamots  y  bulla’l  miran 
movent  gatzara  turbulent. 

Mes  lo  vell  Kronos  mou  la  testa, 
sorprès,  irat  d’aquell  menyspreu, 
y  son  esguart,  llamp  de  tempesta 
qu’ho  pot  fer  runas  tot,  arreu, 

sobre  las  bojas  presumidas 
cayent  ferotje  y  venjador, 
las  ha  deixat  esmortuhidas, 
lo  cap  de  neu,  de  cendra’l  cor. 

La  Joventut  y  la  Hermosura 
à  rodolons  per  terra  van; 

Kronos  lo  vell,  ab  sa  mà  dura, 
la  eterna  dalla  està  esmolant. 

Víctor  Català. 

TEATRES 

Dugas  comedias  de  broma  y  un  drama  serio 

La  empresa  del  teatre  de  la  Gran  Via 
sembla  que  coneix  al  públich  de  Barcelona, 
segons  ho  demostra  la  gentada  que  cada  nit 
concorre  à  las  representacions  de  la  compa¬ 
nyia  dramàtica  italiana  de  la  Blanca  Iggius. 
Desd’aquell  temps  qu’ab  una  franquesa  que 
cal  alabarli  anunciava  ab  el  color  dels  car¬ 
tells  de  quin  seria  la  funció  de  la  nit,  no 
havia  trobat  com  ara  plats  tan  forts  ni  tan  à 
gust  del  paladar  de  nostra  gent,  més  espan- 
tadissa  del  nom  que  de  la  cosa.  Las  bonas 
formas  son  el  tot,  y  sens  entretenirnos  ab 
jochs  de  paraulas,  ens  limitarém  à  consig¬ 
nar  que  la  Gran  Via  es  constant  en  aixó  del 
culte  à  las  bonas  formas,  y’l  públich  també, 
per  més  que  digui’l  Brusi. 

Ja  fa  temps  se  va  privar  de  que  anuncies¬ 
sin  que  la  funció  seria  verda.  Quina  ridicu¬ 
lesa!  Si  creya  qui  tal  disposà  que  l’espectacle 
era  inconvenient,  {per  qué’l  permetia?  Y  si 
no  estava  en  sas  facultats  el  ferho,  {per  qué 
incorre  en  tan  ridícul  pudor  d'ordre  públich? 
{No  era  millor  que’l  ciutadà  de  costums 
tranquilas  y  morigeradas  sapigués  per  ende- 
vant  si  à  tal  funció  hi  podia  dur  las  fillas  ó 
hi  havia  d’anar  solet?  Ey,  si  no  s’empenyava 
en  acompanyarlo  la  seva  costella,  que  també 
hi  son  aficionadas  las  senyoras  à  las  repre¬ 
sentacions  picants,  sense  perjudici  d’escanda- 
litzarse  l’endemà  y  fins  de  confessarsen  si  la 
cosa  es  tan  grave,  perque  es  lo  qu’ellas  diu- 
hen:  «No  poden  pas  ensenyarnos  res  de  nou; 
y  ademés,  qui  mal  no  fa  mal  no  pensa  y’l  saber 
no  ocupa  lloch.»  Ab  aixó,  y  tenint  el  cuydado 
d’anarhi  à  las  primeras representacions  avans 
de  que’l  Biusi  ó  La  Veu  las  declarin  pecami- 
nosas,  ja  està  salvat  l’honor  de  la  familia! 

Consti  que  nosaltres,  pera  lo  que  vulgar¬ 
ment  se’n  diu  moral,  tenim  la  mànega  bas¬ 
tant  ampla,  perque  nosaltres  creyém,  per 
exemple,  que  la  moralitat  no  consisteix  en 
no  dur  à  las  noyas  à  veure  certas  cosas,  sinó 
en  qu’ellas  no  hi  vulguin  anar,  ó  que,  si  hi 
van,  no’ls  hi  agradi;  perque  mal  pot  esti- 
màrselshi  una  virtut  negativa  conservada  per 
procediments  preventius,  si  no  tenen  un  prin¬ 
cipi  racional  que  las  fassi  fortas  y  virtuosas 
per  convicció.  La  veritat,  à  la  Gran  Via  no 
n’hi  hem  vistas  gayres  de  noyas  per  bene; 
d’aquellas  senyoras  tafaneras  que  parlavam 
si,  y  fins  semblavan  disfrutarhi  més  que’ls 
seus  marits,  y  d’aixó  no’ls  n’hi  volém  fer  cap 
retret.  {No  es  costúm  que  tota  casada  de  nou, 
quan  va  à  París,  se  fassi  dur  pel  seu  marit 
à  n’aqueixos  famosos  cabinets  particuliers,  pe¬ 
ra  tastar  las  famosas  ecrevisses?  {No  més  que 
per’aixó,  pera  tastarlas?  {Qué  té,  donchs,  de 
particular  que  vulguin  de  tant  en  tant  dis¬ 
fressar  ab  un  granet  de  mostassa  lo  insipit 
de  la  escudella  casulana?  Calaveradas  igno- 

centas,  perque  al  cap  y  al  ultim  tot  queda  à 
casa.  Sí,  senyoras,  tenen  rahó,  peró  també’n 
tenim  els  que  volém  dir  las  cosas  pel  seu 
nom. 

Lo  que  resulta  un  abús  de  la  empresa  — 
y  un  abús  imperdonable  com  feya  notar  molt 
bé  en  Costa  de  La  Publicidad  -  no  es  l'anun¬ 
ciar  las  funcions  de  cert  género  en  cartells 
verts,  sinó  que  pera  distingirlas  s’englobin 
en  la  denominació  de  Teatre  Antoine  ab  que 
s’ha  substituhit  la  primitiva  de  Teatre  lliure , 
que  retiraren  per  massa  forta  y  que  tampoch 
era  pròpia,  perque  lliure  no  s’ha  de  confon¬ 
dre  may  ab  indecent ,  com  no  s’ha  de  fer  car¬ 
regar  ab  el  mort  al  pobre  Antoine,  que  tant 
se  preocupa  del  art  de  debó,  atribuhintli 
certas  obras  que  s’han  representat  en  el  Pa- 
lais  Royal. 

Una  d’ellas  es  Amor  mío!  (M'amour!)  de 
Bilhaud  y  Hennequin.  Es  aquest  un  vaude- 
ville  dels  més  groixuts,  ab  tots  els  defectes 
del  género  y  cap  de  sas  bonas  qualitats.  En 
cambi  II  Paradiso ,  si  bé  en  algunas  ocasions 
l’iguala  en  lo  grotesch  y  xabacà,  presenta 
certas  situacions  y  tipos  cómichs  que  revelan 
la  mà  d’un  mestre  y  fan  perdonar  las  altras 
faltas. 

No  hem  d’entretenirnos  à  examinar  més 
detingudament  aquestas  dugas  obras:  basti 
dir  qu’en  ellas  hi  trobà’l  públich  tot  lo  que 
va  à  buscar  en  aquell  teatre.  Y  que  no  hi 
busca  altra  cosa,  ho  demostra  la  sorpresa 
que  li  causà  l’estreno  del  drama  de  Suder- 
mann  Fuochi  di  San  Giovanni ,  que  poch  se’n 
va  faltar  pera  que  molta  gent  anés  à  demanar 
que  li  tornessin  els  quartos. 

Malgrat  aixó,  al  aixecarse’l  teló  una  alena¬ 
da  d’art  s’escampà  per  la  sala  corprenent  à 
tots  els  espectadors  que  no  pertanyian  à  la 
classe  dels  inconscients;  perque  en  Suder- 
mann  pot  ésser  discutit,  son  teatre  tindrà 
defectes,  y  en  nostre  concepte  molt  grossos, 
peró  com  à  veritable  artista  qu’es,  fins  quan 
s’equivoca  no  deixa  de  produhirnos  una 
emoció  estètica  per  més  que  sia  imperfecta, 
y’ns  conmóu  y’ns  delecta  encara  que  no’ns 
convenci  sempre.  Els  jochs  de  Sant  Joan  es 
en  nostra  opinió,  y  dit  sia  ab  tot  el  respecte 
degut,  una  equivocació.  Els  defectes  propis 
del  autor  hi  apareixen  més  de  relleu  qu’en 
altras  de  sas  produccions.  Ab  las  bellesas 
escampadas  arreu  ens  encisa,  fins  en  certs 
moments  ens  sugestionan  els  esclats  de  sa 
poesia  aspra  y  feréstega:  peró  quan,  domi¬ 
nada  la  primera  impresió,  podém  reflexionar 
serenament,  tot  seguit  ens  salta  à  la  vista  la 
poca  consistència  d’aquells  tipos  d’humani¬ 
tat  indefinida  y  de  psicologia  vaga.  El  pro¬ 
blema  moral  ó  social  que  presenta’s  conver¬ 
teix  en  un  experiment  dè  laboratori  de 
resultats  indecisos;  no  pot  donarse  un  valor 
real  à  las  incógnitas  d’aquella  equació  com¬ 
plicada  y  ben  plantejada  en  apariencia;  las 
premisas  del  silogisme,  si  semblan  imposar- 

se  en  el  primer  moment,  no  arriban  à  la  fí  à 
amagar  la  falsetat  de  la  conseqüència.  Li 
passa  à  Sudermann  lo  que  à  Strindberg  y 
altres  autors  moderns,  veras  encarnacions  del 
esperit  actual  de  la  societat  somoguda:  son 
destructors  de  lo  condempnat  à  mort  per  de¬ 
licte  de  vellesa,  però  no  saben  ni  posar  els 
fonaments  de  la  ciutat  somniada;  no  poden 
fer  allò  que  tan  sols  es  permès  à  genis  com 
Ibsen:  construhir  un  nou  edifici  fort  y  atre¬ 
vit  sobre  las  runas. 

Ni  en  L'honor ,  son  drama  més  sugestíu, 
ni  en  Magda ,  el  més  teatral ,  ha  pogut  fernos 
entreveure  lo  que  pera  ell  deuria  ésser  l’ideal 
de  la  vida.  Aqueixa  falta  de  precisió  fa  que 
no  poguém  capir  la  veritable  finalitat  de  sas 
obras  dramàticas.  Per  exemple:  si  en  Magda , 
com  creyém,  volia  presentarnos  la  dona  for¬ 
ta  que  reivindica’ls  drets  de  sa  personalitat 
pera  cumplir  lliurement  son  fí,  no  ho  con- 
segueix  de  bon  tros.  Magda  se  sent  ofegada 
en  l’estret  ambient  de  la  llar,  y’s  llensa  al 
món  en  cerca  d’un  ideal.  ^Quin)  jL’art^No. 
L’art  pera  ella  es,  com  diu,  un  metier ,  un 
ofici;  era  sols  un  medi,  no  una  missió,  per- 
que  una  volta  l’ha  possehit  no  ha  lograt 
apagar  la  seva  set  d’ideal.  Lo  que  la  feu 
abandonar  sa  casa  payral  es  lo  mateix  que 
al  tornarhi  fa  esclatar  de  nou  el  conflicte:  un 
orgull  enterament  vulgar  y  femeni.  Ella  con¬ 
sentia  en  sacrificar  sa  ambició  d'artista,  mes 
no  sa  passió  de  dona,  y  per’xó’l  final  del 
drama  deixa  fret,  perque  no  justifica  qu’al 
rompre’ls  llassos  familiars  hagi  produhit  res 
de  gran,  noble  ó  profitós. 

En  Els  fochs  de  Sant  Joan  encara  més  cla¬ 
rament  se  demostra  aqueixa  indecisió  tan 
constant  en  Sudermann,  diguin  lo  que  vul¬ 
guin  els  inconscients  del  públich  qu’aplau- 
dian,  perque  sí,  cada  vegada  que  dels  llabis 
del  galàn  jove  eixia  la  paraula  llibertat ,  y’is 
intelectuals  que  troban  mascle  tot  tipo  que 
protesta  contra  qualsevulga  autoritat  ó  qual¬ 
sevol  ordre,  y  tenen  per  gros  el  drama  que 
acaba  ab  que  un  home  agafa  de  la  mà  à  una 
dona  y  declaran  abdós  que  desd' aquella  hora 
seguiràn  junts  el  seu  cami. 

No:  en  Sudermann  no’ns  el  mostra  may 
l’individuu  fort  de  l’Ibsen,  triomfant  de  las 
baixesas  de  la  colectivitat;  en  Sudermann 
no’l  fa  vibrar  may  aquell  sentiment  de  la 
dignitat  qu’enforteix  en  las  lluytas  progres- 
sivas;  no  hi  veyém  res  més  que  l’orgull  dels 
dèbils  que,  incapassos  de  combatre,  sols  sa¬ 
ben  protestar;  novas  convencions  y  preocu¬ 
pacions  topant  ab  las  vellas,  tan  injustas 
unas  com  altras. 

Examiném  lleugerament  Els  fochs  de  Sant 
Joan. 

Vogelreuter,  rich  hisendat  de  la  Lituania 
prussiana,  reculli  à  una  noya  abandonada, 
Mariza,  filla  d’una  gitana ,  y  més  tart  à 
son  nebot  Jordi  de  Kartorig,  després  de 
pagar  els  deutes  contrets  en  el  joch  pel 


pare  d’aquest,  que’s  suicidà  pera  salvar  son 
honor.  Encara  qu’en  Jordi,  orgullós  y  rancu- 
niós,  sempre  ha  tractat  ab  menyspreu  à  sos 
benfactors,  s’ha  concertat,  no  sabém  per  qué, 
son  matrimoni  ab  la  filla  dels  Vogelreuter, 
Trude,  noya  senzilla  y  candorosa,  plena  de 
aíecte  per  sos  pares  y  per  sos  companys  d’in¬ 
fantesa  Jordi  y  Mariza.  Pochs  días  faltan 
pera  celebrarse  la  cerimònia,  quan  l’amor, 
ignorat  d’un  y  altre,  que’s  professan  els  dos 
recullits,  esclata  en  la  nit  de  Sant  Joan  ple¬ 
na  de  tan  llegendari  misteri. 

L’amor  que  cova  en  secret  y  sens  esperan- 
sa,  l’odi  que’s  desperta  en  Mariza  al  sentirse 
inferior  dins  d’aquella  familia  per  més  que 
li  han  amagat  delicadament  quin  era  son 
origen,  li  dona  una  febre  d’enveja  que  la  fa 
dolenta  malgrat  ella,  y  l’abrusa  ab  la  set  ar- 
denta  de  coneixe  à  la  seva  mare,  la  seva  ve¬ 
ritable  mare  que  pressent  ésser  aquella  vello- 
ta  bruta  y  borratxa,  perseguida  per  bruixa  y 
per  lladra,  que  moltas  vegadas  ha  buscat  de 
acostàrseli  y  que  fa  dias  ronda  la  casa.  Lo- 
gra  per  fi  véurela,  y  la  gitana,  abandonantse 
à  sos  baixos  instints,  no  fa  més  qu’admirar 
els  vestits  de  sa  filla  y’is  objectes  de  valor 
que  veu  en  la  cambra,  y  acaba  robant  alguna 
pessa  de  roba.  Llavors  Mariza,  horroritzada, 
tristament  desilusionada,  comprèn  que  no 
hi  hà  salvació  pera  ella,  que  sos  pares  li  han 
llegat  sanch  d’esclau,  y  que  son  destí  la  por¬ 
ta  à  servir  sempre,  à  no  ésser  may  res  en  la 
vida. 

En  Jordi,  qu’havía  trevallat  à  fí  de  crearse 
una  posició  independent,  sent  rebelarse  son 
orgull  baix  la  gratitut  imposada  pels  bene¬ 
ficis  qu’ha  rebut  de  son  oncle;  encisat  per 
Mariza,  vol  feria  la  seva  companya,  peró  no 
s’atreveix  à  rompre’l  projectat  matrimoni  ab 
l’angelical  Trude,  qui  ab  llàgrimas  als  ulls 
li  prega  que,  si  estima  à  un’altra  dona,  no  se 
sacrifiqui  casantse  ab  ella. 

Mariza,  pera  fugir  de  Jordi,  accepta  ésser 
la  esposa  del  pastor  Kaffhe,  que  se  li  declara 
en  aquella  nit  que,  segons  ell,  mostra  en  tot 
que  Deu  es  amor.  Mariza  no  vol  cedir  à  la 
passió  de  Jordi,  que  sent  despertar  en  ell 
aquella  guspira  de  paganisme  que  un  cop 
cada  any  en  la  nit  de  Sant  Joan  se  conver¬ 
teix  en  flama,  colgant  després  en  sas  cendras 
tot  aquell  esclat  de  passió  salvatje,  barreja 
fantàstica  de  paganisme  y  misticisme,  recorls 
d’épocas  llunvanas  que  s’apagan  ab  l’última 
foguera.  Ella  li  diu  que  no  tenen  dret  à  cau¬ 
sar  la  infelicitat  dels  qui  tant  han  fet  per  ells; 
fins  que  al  ultim,  encisada  pel  misteri  de 
aquella  nit,  y  ferida  per  l’exemple  de  sa 
mare,  crida:  «Si  ella  es  lladra,  jo  també!» 
y’s  tira  als  brassos  de  Jordi  pera  robar  un 
instant  de  felicitat  y  d’amor  que  no  ha  de 
durar  més  que’ls  fochs  de  Sant  Joan...  Y 
després  res:  en  Jordi  es  portat  casi  per  forsa 
à  casarse  ab  Trude,  y  Mariza  fuig  pera  se¬ 
guir  son  destí. 

Aixis  queda  explicat  en  linias  generals  el 
drama,  salvant  els  erros  possibles  en  una 
sola  audició  y  suposant  que’l  traductor  italià 
no  hagi  modificat  ó  falsejat,  com  ab  massa 
freqüència  succeheix,  la  idea  del  autor. 

^Quina  es  la  finalitat  del  drama?  Fins  els 
admiradors  més  entussiastas  no  sabian  ave- 
nirse  d’aquell  desenllàs.  {Es,  com  algú  pre¬ 
tén,  la  lluyta  de  dos  sers  superiors  víctimas 
de  la  tirania  domèstica,  units  per  l’amor  y 
separats  per  la  fatalitat?  No.  En  Jordi,  que 
porta  l’orgull  fins  al  extrém  de  no  acceptar  el 
dot  assignat  à  sa  promesa,  y  qu’ha  trevallat 
pera  ésser  independent  y  poder  tirar  en  cara 
al  seu  benfactor  els  favors  rebuts,  {pot  ésser 
superior  quan  no  té  prou  fortalesa  per’accep- 
tar  la  renuncia  que  li  proposa  Trude,  y  anar- 
sen  ab  la  que  verament  estima? 

Mariza,  que  no  vol  edificar  sa  felicitat  so¬ 
bre  l’amor  y  qu’ab  tanta  inconseqüència  re¬ 
butja  la  oferta  del  pastor  Kaffhe  com  primer 
l'havía  acceptada,  si  de  quelcom  es  víctima 
{no’s  pot  dir  qu’ho  es  de  sa  inconsciència? 
Cal,  donchs,  admetre  que  Mariza  y  Jordi 
son  uns  febles.  Ella  perque  ha  heretat  de  sa 
mare’l  caràcter  rancuniós  y  encongit  dels 
condempnats  ala  esclavitut;  sas  revoltas  son 
producte  de  sa  impotència;  no  té  un  senti¬ 
ment  clar  de  sa  dignitat  que  la  empenyi  à 
afermar  sa  personalitat;  no  té  ambició,  sinó 
enveja,  enveja  d’aquells  que  creu  may  podrà 
igualar;  sos  esclats  d’odi  sense  grandesa  son 
prompte  ofegats  per  altres  sentiments  d’es¬ 
clau,  una  compassió  no  sincera  y  un  esperit 
de  sacrifici  sense  noblesa,  perque  sa  resigna¬ 
ció  no  neix  de  la  gratitut,  sinó  d’un  fatalisme 
supersticiós. 

Y  ell  també.  Ha  basat  sa  vida  sobre  l’or¬ 
gull,  sobre  las  falsas  concepcions  del  honor 
m  que  li  llegà  son  pare;  sa  voluntat  es  tan  feble 
com  sa  inteligencia,  y’l  dubte  etern  malgas¬ 
ta  sas  energias  en  una  tasca  d’esquirol  fadi- 
gosa  peró  improductiva;  incapàs  d’enlayrar- 
se,  rebaixa  als  altres  pera  posarse  al  mateix 
nivell.  Tal  vegada  per’xó  hauria  sigut  més  ló- 
gich  el  desenllàs  si,  à  exemple  de  son  pare, 
s’hagués  deslliurat  de  la  vida  que  pera  ell  no 
tenia  objecte  mentres  Mariza  fugia  ab  sa 
mare  que  l’havia  feta  de  pasta  d’esclau.  .  .  . 

Ara  reparém  que,  sens  adonàrnosen.  aca- 
bariam  per  donar  consells  à  n’en  Sudermann. 
Y  com  que  ja’ns  hem  extés  massa,  sols  dirém 
qu 'Els  fochs  de  Sant  Joan  per  son  fons  inde¬ 

cís,  per  sa  forma  molt  sovint  massa  artificio¬ 
sa,  es  dels  dramas  del  autor  que  menys  ens 
agradan,  ab  tot  y  tenir  escenas  bellissimas 
com  la  grandiosa  del  tercer  acte  entre  mare  y 
filla,  resultant  en  resúm  un’obra  poètica  é 
interessant,  peró  falsa  y  negativa.  De  totas 
maneras,  ja  estariam  ben  contents  de  que’ns 
en  donguessin  una  per  l’estil  cada  setmana. 

En  aquestas  representacions  hem  refermat 
nostra  primera  impresió  de  que  hi  hà  ele¬ 
ments  molt  notables  en  aquesta  companyia, 
en  la  que  s’hi  veu  la  mà  d’un  bon  director. 

En  Bertini  (física  y  artísticament  tan  sem¬ 
blant  à  n’en  Zopetti)  es  un  gran  actor.  Fins 
als  tipos  més  inverosimils  sab  donàrloshi 
un  aspecte  de  realitat  insuperable,  y  sa  gra- 
cia  es  tan  gran  com  el  seu  bon  gust.  Quants 
deurian  péndrel  per  model! 

La  senyora  Sainatti,  qu’en  altras  tempora- 
das  sols  haviam  vist  en  papers  insignificants, 
ens  ha  sorprès  agradablement  per  sa  bona  fe 
y  entussiasme,  especialmenten  Trude,  demos¬ 
trant  que  pot  esperarse  molt  d’ella  si  s’aplica. 

El  brillante  Sainatti  molt  bé  desde  que  no 
es  tan  brillante.  Com  que  no  exagera  tant 
com  avans,  lluheix  molt  més  son  indiscutible 
talent. 

Devém  també  fer  esment,  entre  altres,  de 
las  senyoras  Rossetti  y  Soàrez,  y  dels  se¬ 
nyors  Robert  y  Pesuzzi. 

-Sentim  de  debó  que  la  justícia  no’ns  per¬ 
meti  ésser  galants  ab  la  senyora  Blanca 
Iggius.  Desgraciadament  ens  hem  convensut 
de  que  si  pot  figurar  molt  dignament  en  una 
troupe  de  tableaux  vivants  6  en  el  Diorama 
animado ,  no  es  el  seu  lloch  el  de  primera 
actriu  en  una  companyia  dramàtica,  perque 
no  li  hem  sabut  veure  ni  una  espurna  de  sen¬ 
timent  arlístich  y  la  seva  continua  distracció 
y  eterna  fredor  no  sols  en  els  dramas  seriós, 
sinó  fins  en  las  pessas  més  características  de 
son  repertori...  Antoine  (?)  ens  fan  témer  que 
no  lograrà  may  escalfar  al  públich  en  el  bon 
sentit  de  la  paraula. 


L’ausencia  d’en  Tintorer 
avuy  en  lo  que  no’m  perto¬ 
ca.  Jo  demano  als  lectors 
que  ’m  dispensin,  perque 
ho  sento  més  qu’ells  y  per¬ 
que  no  hi  tornaré  més. 

LA  IDEA  PERSEGUIDA 

Per  las  ciutats  y  vilas  de  Judea 
los  apòstols  del  Crist,  ple’l  cor  de  fe, 
predicavan  arreu  la  santa  idea 
qu’escoltavan  los  pobles  ab  dalé. 

Indignat  lo  Pretor  per  lo  que  veya, 
tement  que’l  seu  poder  s’enderroqués: 

— Fes  callà  à  tos  deixeblesl — al  Crist  deya — 

Sa  paraula  no  vull  escoltar  més. — 


Y  digué  Jesucrist: — ^Qué  n’entreuría? 

Per  fè’ls  callar  no  hi  hà  poder  prou  gran. 
{Quí  farà  aturà’l  sol  al  trencà’l  día? 
iQuí  detindrà’ls  estels  quan  ells  se’n  van? 

Com  més  perseguiràs  als  que  prediquin, 
com  més  ab  ells  te  mostris  inhumà, 
més  seran  los  que  t’odihin  y't  critiquin, 
y  més  hermós  serà  lo  seu  demà.— 

JOSEPH  ALADERN 

LA  INTERPRETACIÓ 

DEL  PARSIFAL 

per  en  M.  Domènech  Espanyol. 

IV  Y  ULTIM 

De  la  mateixa  manera  qu’ab  els  anteriors 
preludis,  fa  ab  el  del  darrer  acte  un  estudi 
profond  y  complert,  com  fins  ara  no  conei- 
xíam.  En  Domènech  ha  vist  ab  gran  acert 
en  aquest  preludi  la  historia  de  Parsifal,  es 
à  dir,  la  complerta  evolució  de  la  seva  ànima 
al  travers  dels  erros  del  món,  per’arribar  per 
fi  à  la  veritat.  En  efecte,  las  primeras  notas 
no  son  altra  cosa  que’ls  passos  incerts ,  sense 
direcció  fixa,  y’l  tema  que’l  segueix  reflexa  à 
maravella  Yexcepticisme,  com  diu  en  Domè¬ 
nech,  ó  la  soliiut  ó  desolació ,  com  diuhen 
altres  autors,  puig  en  el  fons  son  conseqüèn¬ 
cia  l’un  del  altre.  Peró  lo  que  aquests  autors 
sols  havian  examinat  superficialment,  nostre 
comentarista  ho  profondisa,  y  de  mà  mestra 
descriu  el  sentit  d’aquest  gran  fragment  mu¬ 
sical  qu’enterbolintse  més  y  més  expressa 
verament  la  voluntat  del  dolor  y  ahont  per 
tant  hi  veyém  reflexat  el  pessimisme  de  Scho- 
penhauer.  Mes  per’acabar  encara  de  fixar  bé 
la  seva  significació,  l’autor  hi  aplica  la  des¬ 
cripció  del  gran  Balmes,  que  sembla  escrita 
expressa  pera  la  situació  de  que  parlém,  y 
que  per  sa  bellesa  no  podém  resistir  à  co¬ 
piaria: 

Hi  hà  moments  en  que’ls  plahers  e:ns  fadigan,  el  món 
ens  aborreix  y  la  vida  esdevé  una  càrrega,  arrossegant- 
se  la  existència  sobre  un  temps  que  camina  ab  mandrosa 
lentitut.  Una  fonda  repugnància  s’apodera  de  l'ànima; 
un  inexplicable  malestar  l’afligeix  y  atormenta.  No  son 
els  pesars  aclaparants  que  trossejan  el  cor,  no  es  la 
tristesa  qu’abat  l’esperit  y  ab  punyents  recorts  li  arren¬ 
ca  dolorosos  sospirs:  es  una  passió  que  no  té  res 
de  viu,  d’agut;  es  un  defalliment  mortal,  un  fàstich  de 
tot  lo  que’ns  envolta,  un  penós  entorpiment  de  totas 
las  facultats,  semblant  à  aquell  inquiet  espalmament  que 
en  certas  malaltías  es  un  pressagi  de  perillosas  crisis. 
ijPer  qué  hi  soch  en  aquest  món?  se  pregunta  l’home  à 
n’ell  mateix.  ^Quíns  profits  m'ha  dut  l'eixir  del  no-res? 
íQué  puch  perdre  allunyantme  d'una  terra  aixuta,  d’un 
sol  que  pera  mi  no  brilla  ja?  ;No  havéu  sentit  sovint 
aquest  torment  dels  felissos  del  món,  aquest  corch 
dels  esperits  que  pretenen  ésser  superiors?  ,;Aquest 
moviment  del  desesper  que  s’ofereix  al  home  com  l’dnich 
remey  d’un  mal  tan  insoportable,  no  s’ha  presentat 
jamay  à  vostre  cor?  Sapiguéu,  donchs,  que  una  de  sas 
funestas  fonts  es  l’escepticisme,  aquest  buyt  de  l’ànima 
que  l’atormenta  y  neguiteja,  aquesta  espantosa  ausencia 
de  tota  fe,  de  tota  esperansa,  aquest  dubtar  de  Deu 
y  deia  naturalesa,  origen  y  destí  del  home  (1). 

Heusaqui  cóm  descriu  un  dels  mestres  de 
la  filosofia  aquest  escepticisme  reflexat  cer¬ 
tament  en  el  darrer  preludi  de  Parsifal.  No’s 
podrian  trobar  paraulas  millors  que  las 


(1)  Lletras  à  un  escéptich. 


transcritas  pera  pintar  la  falta  absoluta  de 
orientació  y  l’errar  continuat  que  la  música 
aqui’ns  expressa  ab  una  potencia  d’expressió 
quasi  increible.  Peró  encara  hi  hà  més:  des¬ 
prés  de  traduhirnos  musicalment  aquest  es¬ 
cepticisme  y  aquest  pessimisme ,  apareix  com 
la  seva  conseqüència  natural  un’altra  figura 
musical  expressant  lo  qu’en Domènech  ne  diu 
fantasias  jïlosóficas.  Y  verament  en  aquellas 
sincopas  que’s  reproduheixen  com  un  anhel 
incessant,  sembla  que  s’hi  vegin  retrata- 
das  las  fantasias  de  la  imaginació  esgarria¬ 
da.  Ab  la  base  d’aquestas  tres  ideas  musicals 
se  desenrotlla’l  preludi  y  ab  ell  la  lluyta  del 
héroe,  qu’en  Domènech  va  describint  punt 
per  punt  ab  la  lluyta  y  combinació  de  nous 
motius  ab  varis  dels  anteriors.  Aquest  estudi 
filosófich  es,  en  nostre  concepte,  un  dels 
fragments  més  trascendentals  de  la  nova  in¬ 
terpretació  del  Parsifal ,  y  en  el  que  ab  pre- 
ferencia  hauran  de  fixarse’ls  pensadors  que 
tinguin  perfecte  coneixement  de  l’obra  de 
Wagner.  Pera  no  allargar  ja  més,  hem  de 
prescindir  d’exténdrens  sobre  aquest  punt, 
mes  no  sense  consignar  que’l  nostre  conven¬ 
ciment  ha  sigut  complert. 

El  final  de  l’obra’ns  diu  el  comentador 
que  ve  à  simbolisar  el  Judici  ftnaf  y  pera 
justificarho  reproduheix  varis  passatjes  de 
Y  Apocalipsis,  cercant  en  ells  la  explicació 
del  fragment  que  clou  el  Parsifal.  Es  de  no¬ 
tar  qu’en  Domènech  cambia  en  aquest  punt 
de  sistema  demostratiu,  puig  aixís  com  en 
tota  sa  obra  procedeix  sempre  per  afirma¬ 
cions  categóricas,  fins  en  las  qüestions  més 
arriscadas,  en  cambi  totas  aquestas  pretesas 
relacions  entre’l  Parsifal  y  V Apocalipsis  las* 
exposa  en  forma  interrogativa,  y  creyém  que 
fa  molt  bé  en  deixar  lloch  pera’l  dubte.  Que 
la  nostra  època  sigui  ó  no  la  del  Anticrist, 
que’l  Judici  final  estigui  aprop  ó  lluny,  que 
els  darrers  compassos  de  l’obra  de  Wagner 
continguin  ó  no  la  pintura  musical  de  dit 
Judici,  son  cosas  que,  per  nostra  part,  hem 
de  confessarnos  igualment  impotents  pera 
afirmar  com  pera  rebatre.  A  aquest  punt  no 
hi  arriba  ni  pretén  arribarhi  la  nostra  limi¬ 
tada  rahó,  y  seguint  el  propi  consell  d’en 
Domènech,  no’ns  recordém  pera  res  de  la  re¬ 
flexió  al  trobarnos  tots  transportats'  pel  fon- 
dissim  sentiment  que’ns  produheix  la  esmen¬ 
tada  escena.  Ara  bé:  com  à  impresió  pura¬ 
ment  emocional,  no  hi  hà  dubte  que  cada 
vegada  que  termina’l  Parsifal  ens  ha  semblat 
com  si  surtissim  del  món,  puig  aquella  pro¬ 
gressió  tan  original  com  maravellosa  de  la 
darrera  frase  del  chor,  que  va  elevantse  com 
sostinguda  pels  arpegis  de  las  arpas,  sembla 
arrabassar  la  nostra  ànima  de  la  vida  terrena 
y  transportaria  à  regions  en  que  no  hi  pene¬ 
tra  la  rahó  humana.  Las  veus  ja  no  son  hu- 
manas,  sinó  divinas,  veritables  veus  d’àngels 
(com  diu  Wagner),  y  la  baixada  de  la  divina 
Coloma  en  mitj  del  sublim  cant  de  Redemp- 

ció  al  Redemptor !,  síntesis  de  tota  l’obra, 
ens  transporta,  com  hem  dit,  fora  del  món. 
Aquest  es  el  sentiment  personal,  que  no  hi 
hà  dubte  concorda  ab  el  d’en  Domènech; 
però  en  lloch  d’enfondirlo  ab  la  reflexió,  pre¬ 
ferim,  ara  per  ara,  aprofitarnos  dels  interro¬ 
gants  que’l  propi  comentador  ens  posa  à 
la  mà. 

Y  pera  terminar  ab  la  explicació  del  sim¬ 
bolisme  musical,  ens  dona  la  del  motiu  de  la 
Providencia ,  ó  escala  de  Jacob ,  en  el  que  fo¬ 
namenta  la  veritat  de  las  sevas  revelacions. 
Ningú  havia  trobat  la  significació  d’aquest 
tema,  extranya  variant  del  de  la  fe.  En  Do¬ 
mènech,  estudiantlo  primer  ab  relació  ab  el 
poema,  va  descubrir  en  ell  el  simbol  de  la 
Providencia,  quina  idea  en  realitat  resulta 
ben  aplicada  à  las  tres  importants  situacions 
de  l'obra  en  que  únicament  apareix  dit  mo¬ 
tiu;  y  no  satisfet  encara,  trobà  la  correlació 
d’aquesta  idea  ab  la  estructura  musical  del 
tema.  Peró  més  tart,  enfondint  encara  en 
l’estudi  de  la  extranya  combinació  d’aquellas 
notas,  va  descubrir  dins  de  las  sevas  conti- 
nuas  pujadas  y  baixadas  una  veritable  escala 
(que  à  primera  vista  no  es  fàcil  distingir),  y 
relacionantla  ab  la  descripció  que’ls  escrip¬ 
tors  católichs  fan  de  la  escala  de  Jacob ,  de- 
duhi  en  conclusió  que  aquest  era’l  veritable 
símbol  del  motiu,  y  que  per  tant  havia  sigut 
una  veritable  revelació’  1  seu  descubriment. 
Deixant  pera’l  final  nostra  apreciació  sobre 
las  revelacions  de  que’ns  parla  l’autor,  y 
fixantnos  sols  en  la  impresió  que  aquesta’ns 
produheix,  hem  de  sostenir,  en  efecte,  qu’en 
Domènech  à  nosaltres  ens  ha  fet  una  verda- 
dera  revelació.  Ningú  sabia  explicarse’l  mo¬ 
tiu,  y  ara  queda  tan  bé  y  clarament  exposada 
la  seva  significació,  que  trevall  ha  de  costar 
(à  qui  ho  pretengui)  rebatre  tals  afirmacions. 
cQué  significava’l  dir  que  aquell  motiu  es 
una  variant  del  de  la  fe?  Res  absolutament; 
aixó’s  veu  tot  seguit.  Mes  ^quin  es  el  seu 
simbolisme?  Aixó  ho  ha  dit  sols  en  Domè¬ 
nech,  y  no  sols  ho  diu  sinó  qu’ho  demostra, 
de  tal  manera,  que’ns  confessém  plenament 
convensuts.  Ara  que’ns  ho  ha  revelat,  la  signi¬ 
ficació  es  clarissima:  n’hi  hà  prou  ab  fixarse 
en  la  estructura  del  motiu,  ab  els  moments  de 
la  seva  aparició,  y  sobre  tot  ab  la  descripció 
que  fa  Gurnemanz  de  la  baixada  dels  àngels 
conduhint  las  sagradas  reliquias,  pera  tro¬ 
bar  una  aplicació  justa  de  la  escala  qu’apa- 
reix  en  la  orquesta  à  la  escala  que’ns  relata 
la  visió  de  Jacob,  per  hont  pujavan  y  baixa- 
van  els  àngels,  de  la  mateixa  manera  que 
devallaren  y  muntaren  en  l’aparició  à  Titu- 
rel  ab  las  reliquias  de  la  divina  passió,  la 
copa  y  la  llansa  sagradas.  El  poema  de  Wag- 
ner  coincidia  ja  ab  aquesta  significació  mu¬ 
sical,  peró  la  estructura  de  la  seva  música  ho 
ha  acabat  de  demostrar  al  descubrirse  en  sas 
notas  la  figura  de  la  escala,  y  las  pujadas  y 
as  baixadas  que  venen  à  coincidir  ab  las 

qu’hem  descrit.  Ara  compreném  perfecta¬ 
ment  el  tema,  ara  veyém  el  per  què  de  la 
seva  aparició  las  altras  dugasvegadas  que’s 
tracta  d’haverse  salvat  la  llansa  santa,  y  ara, 
per  fi,  podém  demostrar  millor  que  may  la 
gran  trascendencia  qu’han  de  tenir  las  reve¬ 
lacions  d’en  Domènech,  que  ab  aquesta  úl¬ 
tima,  principalment,  ha- posat  el  sagell  defi¬ 
nitiu  à  la  valua  de  la  seva  obra,  donantnos  la 
darrera  proba  del  seu  gran  talent. 

Ab  lo  que  va  exposat  quedan  examinadas 
las  dugas  parts  verament  importants  d’aques¬ 
ta  obra,y  donada  nostra  opinió  sobre  la  inter¬ 
pretació  simbòlica  que  del  festival  sagrat  de 
Wagner  ha  fet  el  senyor  Domènech  Espa¬ 
nyol,  opinió  qu’exceptuant  alguns  detalls,  se 
troba  ben  d’acort  ab  dita  obra.  Aquí  deuria 
terminar  nostra  tasca  si  l’autor  s’hagués  ce¬ 
nyit  en  el  seu  trevall  al  anàlisis  musical  y  à 
la  interpretació  y  critica  de  l’obra  d’art,  sens 
establir  teorias  y  deduhir  conclusions  que 
si  sempre  son  arriscadas  al  tractar  d’esbri¬ 
nar  en  tota  obra  artística  quina  era  la  verita¬ 
ble  intenció  del  creador,  ab  molt  major  mo¬ 
tiu  quan  s’entra  de  ple  en  el  terreny  de  la 
religió,  que  serà  sempre  sumament  perillós 
(artísticament  parlant).  Y  en  Domènech  s’hi 
ha  endinzat  de  manera  tal,  que  temém  hagi 
de  perjudicarlo  més  qu’altra  cosa,  donant 
motiu  à  que  molls,  ab  l’impresionisme  ca- 
racteristich  de  la  nostra  rassa,  ne  formin 
una  opinió  errada  al  llegirlo,  establint  preju¬ 
dicis  avans  d’hora,  ó  bé’l  deixin  de  la  mà 
sense  compéndrel,  ó  fins  arribin  à  judicarlo 
senzillament  de  oídas ,  qu’es  també  un  pro¬ 
cediment  al  us  dels  esperits  superiors.  Nos¬ 
altres  creyém  que  l’autor  podia  haver  anali- 
sat  el  Parsifal ,  y  fins  deduhit  las  mateixas 
conseqüencias  sense  parlarnos  de  si  l’Espe¬ 
rit  Sant  havia  inspirat  à  Wagner,  pera  crear 
aquesta  obra,  ni  si  l’ha  inspirat  à  n’ell  pera 
comentaria;  nosaltres  que  no  prèsumim  d’es¬ 
cepticisme  ni  de  ateisme,  ni  de  nietzschisme , 
ni  de  cap  altre  isme  per  l’estil,  hauriam  esti¬ 
mat  millor  que  no’s  fes  de  la  producció  wag¬ 
neriana  cap  cosa  miraculosa,  perque  no  li 
sabém  veuré,  y  ademés,  perque  encara  que 
aixis  fos,  creyém  que’ls  miracles,  com  els 
sants,  cal,  pera  consagrarlos  per  tals,  que 
hagin  rebut  la  patina  del  temps,  y  sian  per 
lo  tant  proclamats  algunas  generacions  més 
tart,  depuradas  qu’estiguin  totas  las  concau- 
sas  del  fet  miraculós.  Y  consti  que,  al  expres- 
sarnos  aixis,  no  preteném  criticar  al  senyor 
Domènech,  al  qui  hem  donat  en  aquestas 
ratllas  prous  mostras  de  l’admiració  y  entus- 
siasme  que’ns  inspira,  ni  tampoch  tractarém 
de  rebatre  las  sevas  afirmacions  perque’ns 
mancan  arguments  pera  negar  el  miracle  ó  la 
inspiració  divina. 

Al  sentir  per  primera  vegada’l  Parsifal, 
varem  creure,  per  motius  que  fora  llarch 

d’exposar,  que’Is  principals  impugnadors 
d’aquesta  obra’s  trobarían  precisament  dins 
del  catolicisme;  y  seguim  creyent  encara 
avuy  que  si  tenim  la  ditxa  d’arribar  à  veure 
sa  representació  en  nostra  terra  (un  día  ó  al¬ 
tre),  y’is  vents  actuals  no  han  cambíat,  desde 
moltas  càtedras  del  Esperit  Sant  y  desde 
molts  confessionaris  s’hi  farà  campanya  en 
contra,  y  potser  algún  diari  tractarà  encara 
de  tancarli  la  secció  d’anuncis.  Aixís,  donchs, 
nostra  sorpresa  no  podia  ósser  més  gran  al 
veure  que  la  primera  vegada  que’s  tractava 
aqui  seriosament  de  dita  obra,  era  pera  pro¬ 
clamaria:  L' apoteosis  musical  de  la  religió 
catòlica.  Aquesta  demostració  sembla  ésser 
el  fi  del  llibre  d’en  Domènech,  quan  nosal¬ 
tres  creyém  que’l  fí  devia  ésser  la  mateixa 
obra  d’art,  encara  que  per’analisarla  s’ha¬ 
gués  naturalment  d’entrar  en  intim  contacte 
ab  la  religió. 

(Es  ó  no’l  Parsifal  l’apoteosis  musical  de 
la  religió  catòlica?  Aquí  està’l  problema  que 
s’ha  de  plantejar  en  tots  els  termes,  y  del 
que  n’hem  de  veure  las  solucions  més  oposa- 
das.  Y  tothom  tindrà  rahó  ó  deixarà  de  te- 
nirne,  puig  aixis  com  en  Domènech  exposa 
arguments  en  favor  d’aquella  tesis,  surtirà 
un  altre  que’n  presentarà  també  à  favor  del 
protestantisme.  Y  tothom  confondrà’ls  ter¬ 
mes,  donchs  aqui  no’s  tracta  de  religió,  sinó 
d’art.  Nosaltres,  sempre  que  tinguém  de  par¬ 
lar  desde’l  punt  de  vista  artistich,  considera- 
rém  la  religió  secundaria,  com  hi  considera- 
ríam  l'art  desde’l  punt  de  vista  religiós, 
donchs  creure  que  l’obra  d’art  es  avans  de 
tot  l’apoteosis  de  qualse.vulga  religió,  fora 
exactament  igual  que  suposar  que’ls  Oficis 
Divins  son  sols  un  pretext  pera  sentir  la 
Missa  en  re  de  Beethoven  ó  el  Requiem  de 
Mozart.  Y  consti  qu’aixó  no  es  afirmar  ni 
negar:  es  sols  plantejar  la  qüestió  en  els  ter¬ 
mes  propis  pera  no  pendre’l  medi  pel  fí. 

(Sabia  ó  no  sabia  Wagner  lo  que  feya? 
Per  més  que’s  pretengui,  no’s  podrà  negar 
may  la  plena  conciencia  ab  que  Wagner  va 
produhir  totas  las  sevas  obras,  y  molt  parti¬ 
cularment  l’última,  que  per  tantas  transfor¬ 
macions  tingué  de  passar.  (Cóm  explicar,  si 
no  es  per  las  evolucions  del  seu  pensament, 
las  que  va  experimentar  la  concepció  d’aques¬ 
ta  obra,  que  primer  havia  d’ésser  Jesús  de 
Nazareth ,  més  tart  se  transformava  en  el 
drama  búdich  Els  Vencedors ,  pera  terminar 
per  fí  en  Parsifal ?  Y  no’s  vulgui  equiparar 
la  inspiració  de  Wagner  ab  la  burra  de  Ba- 
laam,  perque  apart  d’ésser  d’un  gust  molt 
dubtós  aquesta  comparació,  hauria  d’apli- 
carse  à  la  gestació  de  moltas  grans  obras 
d’art  qu’han  experimentat  las  mateixas  evo¬ 
lucions.  L’únicb  argument  en  pro  de  la  igno¬ 
rància  de  W7agner  es  el  seu  silenci,  essent 
aixís  que  igual  havia  fet  ab  totas  las  sevas 
obras;  y  ademés,  es  pueril  pretendre  que’ls 
grans  genis,  després  del  extraordinari  esfors 


de  producció,  hagin  de  convertirse  en  els  seus 
propis  comentadors.  (Hi  hà  qui  posseheixi’l 
verdader  significat  de  la  segona  part  del 
Faust ?  Y  no  obstant,  no  hem  vist  sostenir 
que  Goethe  no  sapigués  lo  que  feya.  L’apre¬ 
ciació  d’aquestas  qüestions  depèn  sempre 
del  respectiu  punt  de  vista,  y  es  molt  arris¬ 
cat,  per  consegüent,  establir  afirmacions  ab- 
solutas. 

En  la  darrera  part  de  l’obra,  que’s  titula 
La  Religió  Catòlica ,  en  Domènech  aborda 
resoltament  aquesta  qüestió,  prescindint  ja 
del  Parsifal ,  y  desenrotlla  extensament  el 
seu  modo  de  pensar.,  fent  un  complert  estudi 
dels  motius  que  té  l’home  pera  creure  y’is 
que  dona  pera  no  creure.  Tot  aixó,  qu’hau- 
ría  estat  en  son  lloch  en  un  tractat  de  religió 
ó  de  filosofia  pura,  ve  à  redundar,  en  nostre 
concepte,  en  perjudici  de  l’obra  y  serà  un 
argument  més  pera’ls  que  la  impugnin. 

Resumint  nostra  opinió,  dirém  que  la  in¬ 
terpretació  del  Parsifal  pel  senyor  Domènech 
Espanyol  es  un  estudi  magistral,  fondo  y 
completissim  dels  temas  de  dita  obra  y  del 
seu  simbolisme,  que  ve  à  colocar  à  nostre 
paisà  en  primer  lloch  entre’ls  comentaristas 
de  Ricart  Wagner,  y  quin  llibre  no  pot  ofe¬ 
rir  gayre  bé  discussió  en  aquesta  matèria. 
Y  si  bé  la  ofereix  en  l’altre  aspecte,  no  hi  hà 
dubte  qu’en  l’apreciació  de  l’obra  d’art  son 
ben  admissibles  aquestas  diferencias  de  cri¬ 
teri  per  fondas  que  siguin,  donchs  gayre  bé 
sempre  las  obras  dels  grans  genis  las  han 
suscitadas.  Fins  aqui  hem  arribat,  avuy  per 
avuy,  en  la  comprensió  de  l’obra  d’en  Domè¬ 
nech.  Peró  aixó  no  vol  dir  que  un  estudi 
més  reposat  no  pogués  fernos  assolir  el  ple 
convenciment,  com  ens  l’ha  produhit  ja  la 
quasi  totalitat  de  la  seva  obra.  La  diferencia 
del  nostre  criteri  ab  el  del  autor,  podém  sin- 
tetisarla  en  els  següents  termes:  pera  nosal¬ 
tres,  per  demunt  de  totas  las  apoteosis  y  de 
tots  els  simbolismes,  Parsifal  es  un’obra 
d’art;  més  encara,  es  l’Obra  d’Art. 

Joaquim  Pena. 


JOVENTUT 


NOVAS 

Nostre  estimat  company  el  distingit  crítich 
musical  en  Joaquim  Pena  s’ha  vist  obligat  à 
deixar  de  formar  part  d’aquesta  redacció 
per’atendre  degudament  à  sos  trevalls  parti¬ 
culars.  Nostre  sentiment,  y’l  dels  vers  aficio¬ 
nats  à  la  música,  quedarà  atenuat  pensant 
que  cumplirà  la  promesa  que’ns  ha  fet  d’afa- 
vorirnos  ab  sa  colaboració — tan  valiosa  y  tan 
celebrada  per  tothom — ab  tanta  freqüència 
com  li  permetin  sas  múltiples  ocupacions. 

Per  fi’l  dia  13  d’aquest  mes  ha  sigut  aixe¬ 
cat  à  Barcelona  l’estat  de  siti,  à  instancias 
segons  sembla  de  la  primera  autoritat  civil, 
à  quina  disposició  ha  posat  el  govern  un  con¬ 
tingent  extraordinari  de  forsas  d’ordre  pú- 
blich  per’assegurar  la  tranquilitat,  en  mala 
hora  torbada  per  las  bullangas  qu’en  nostra 
ciutat  promogueren  els  vividors  politichs  en 
temps  del  famós  Socias. 

Ja  no  tenim  l’estat  de  siti,  peró  las  garan- 
tias  constitucionals  continúan  suspesas,  y 
tot  indica  que’ls  catalanistas,  tant  ó  més  que 
els  agitadors  d’ofici,  seguim  essent  conside¬ 
rats  com  à  turbulents  ó  com  à  menors  d’edat, 
ab  bon  goig,  sens  dubte,  del  espieta  del  Por¬ 
tal  Nou  (volém  dir  del  carrer  Nou).  A  n’a¬ 
quest  se  li  ha  ficat  al  cap  que’l  Catalanisme 
es  una  mala  herba,  y  lo  que  més  l’amohina, 
pel  compte  que  li  té,  es  aquell  ditxo  de  que 
mala  herba  may  mor. 

Sia  com  sia,  ab  estat  de  siti  ó  en  estat  nor¬ 
mal,  ab  garantias  ó  sense,  el  Catalanisme  se 
ha  exlés  fent  sempre  propaganda  dintre  de 
la  lley,  de  la  que  may  se’n  ha  surtit,  sinó 
que’l  govern  le’n  ha  tret.  Qui  mana,  mana, 
y  també  qui  dia  passa  any  empeny. 

No  ho  es  el  Catalanisme  una  mala  herba. 
Lo  que  hi  hà  es  qu’arrela  fort  com  els  jonchs. 

qué  hi  faran  els  jonchs  si  per  naturalesa 
tenen  las  arrels  fortas,  y  las  riuhadas  passan 
y  ells  quedan? 

L’uAssociació  Wagneriana»  té  projectats 
els  següents  trevalls  pera’l  comensament  del 
any  1902-1903. 

S’obra  una  serie  de  conferencias,  las  pri- 
meras  de  las  quals  estan  à  càrrech  d’en  Mi¬ 
quel  Domènech  Espanyol  que  desenrotllarà’l 
contingut  de  la  seva  obra  L’ apoteosis  musical 
de  la  Religió  Catòlica:  Parsifal  de  Wagner, 
continuant  la  explicació  demostrativa  dels 
demés  temas  musicals  d'aquest  festival  sa¬ 
grat.  La  primera  de  ditas  conferencias  tindrà 
lloch  avuy  dijous. 

La  Junta  Directiva  ha  acordat  obrir  una 
controvèrsia  sobre’ls  principis  y  afirmacions 
continguts  en  la  esmentada  obra,  convidant 
à  pendrehi  part  à  tots  els  companys  d’asso¬ 
ciació. 

Se  troban  molt  avensats  els  trevalls  d’im¬ 

pressió  de  la  traducció  catalana  aplicada  à  la 
música  de  L’Or  del  Rhin  feta  pel  mestre  Ri¬ 
bera  junt  ab  el  secretari  de  l’associació  en 
Salvador  Vilaregut. 

A  continuació’s  comensarà  l’estudi  de  La 
Walkyria,  de  quina  traducció  al  català  se’n 
ha  encarregat  el  director  artislich  senyor  Ri¬ 
bera,  junt  ab  el  vis -president  en  Geroni 
Zanné. 

Al  ensemps  se  trevalla  ab  tota  activitat  en 
altras  traduccions,  entre  ellas  las  de  Tristdn 
é  Isolda ,  en  la  que  ha  acompanyat  al  mestre 
Ribera  nostre  gran  poeta  català  en  Joan  Ma- 
ragall,  y  la  de  Parsifal ,  feta  per  en  Miquel 
Domènech  Espanyol  junt  ab  el  propi  mestre 
Ribera.  De  totas  aquestas  obras  s’estàn  tam¬ 
bé  preparant  els  corresponents  estudis  temà- 
tichs. 

Crevent  que  à  la  vegada  es  absolutament 
indispensable’l  coneixement  de  las  obras  teó- 
ricas  de  Ricart  Wagner,  el  president  de  la 
associació  en  Joaquim  Pena  ha  emprés  la 
seva  traducció,  comensant  per  L' Art  y  la  Re¬ 
volució i,  que  pròximament  donarà  à  coneixe. 

La  Junta  Directiva  té,  ademés,  entre  altres 
propòsits,  el  de  celebrar  una  vetllada  necro¬ 
lògica  en  recort  de  nostre  malhaurat  compa- 
trici  en  Joaquim  Marsillach,  per  haver  sigut 
el  primer  y  un  dels  més  ferms  campions  del 
art  de  Ricart  Wagner  en  nostra  terra. 

També’s  proposa  conmemorar  deguda¬ 
ment  la  fetxa  del  13  de  febrer  vinent,  en  que 
se  celebra’l  XX  aniversari  de  la  mort  de  Ri¬ 
cart  Wagner. 


Sembla  que’l  meeting  autonomista  de  Ba- 
gur  ha  sigut  denunciat  com  atentatori  à  las 
lleys  per  personas  que  no  hi  havían  assistit. 
En  altras  épocas  ó  paissos  podria’l  fet  causar- 
nos  extranyesa:  avuy  no,  perque  ja  estém  cu- 
rats  d’espant;  y  tant  ho  estém,  que  tampoch 
ens  vindria  de  nou  veure  processats  ó  presos 
à  nostres  companys  d’autonomisme,  men- 
tres  se  passejan  lliurement  y  continúan  en 
el  ple  us  dels  seus  drets  privats  y  públichs 
subjectes  qu’han  faltat  de  debó  à  la  lley,  ó  que 
tenen  demunt  d’ells  set  ó  vuyt  processos. 

Durant  la  passada  setmana  hi  hagué  expo¬ 
sats  à  Ca’n  Parés  tres  bellissims  quadros  d’en 
Santiago  Rusinol,  essent  de  remarcar  per 
sa  intensa  poesia  y  per  lo  bé  que  presentan 
dos  diferents  aspectes  de  la  personalitat  ar- 
tistica  del  autor,  els  Xiprers  de  Granada  y  La 
fira  de  València. 

Aquesta  setmana  en  Junyer  Vidal  hi  té  ex- 
posadas  las  obras  qu’ha  produhit  durant  sa 
darrera  estada  à  Mallorca. 

Segueix  oberta,  y  aumentant  considerable¬ 
ment,  la  suscripció  que  inicià  la  societat 

«Catalunya  Nova»  pera  dedicar  una  corona 
en  la  diada  dels  morts  al  gran  poeta  glòria 
de  Catalunya  mossèn  Jacinto  Verdaguer. 

En  nostra  redacció  continúan  rebentse  do¬ 
natius,  dintre  de  la  quota  única  de  deu  cèn¬ 
tims,  com  ja  diguerem.  Sembla  que  l’acte 
projectat  per  «Catalunya  Nova»  resultarà 
important,  puig  es  d’esperar  que  hi  contri- 
bunirà  ab  son  entussiasme'l  nostre  poble. 


Ademés  dels  meetings  celebrats  al  Empordà 
de  que’s  dona  compte  en  altre  lloch  d’aquest 
número,  se’n  efectuà  un  altre  à  Sant  An¬ 
toni  de  Calonge,  al  que  hi  acudi  gent  de  tots 
els  pobles  del  entorn.  El  senyor  Moisès, 
president  del  Comitè  Federal,  feu  en  hermo- 
sas  frases  la  presentació  dels  oradors.  Parlà 
l’Anicet  Casanovas,  del  Comitè  de  Palamós, 
qui  explicà  clara  y  justament  la  necessitat  de 
l’aproximació  de  tots  els  que  creuhen  en  l’au¬ 
tonomia,  y  la  unió  de  tots  els  lliberals  pera 
enderrocar  el  caciquisme.  En  Linares  abundà 
en  anàlogas  ideas,  y  exposà’l  credo  catalanis¬ 
ta  radical.  En  Vergés  s’extengué  en  conside¬ 
racions  sobre’l  dret  diví  que  s’assigna  al  po¬ 
der,  y  digué  que  per  medi  de  la  evolució  yper 
las  autonomias  dels  organismes  aniria  des¬ 
apareixent  aqueix  absurd.  En  Pujulà  estudià 


l’aspecte  y  estat  present  del  poble  de  Sant 
Antoni  de  Calonge,  tan  abandonat,  que  no 
té  iglesia,  jutjat,  ni  (cosa  curiosa)  cementiri, 
peró  en  el  qual  tothom  es  federal  y  anticaci- 
quista.  Parlà  també  de  la  denuncia  de  Bagur. 
Advocà  com  tots  per  l’autonomia. 

Durant  tot  el  meeting  foren  grans  las  ova¬ 
cions  que  als  oradors  tributà’l  poble,  que  no 
comprenia  per  qué’ls  catalanistas  son  titllats 
de  reaccionaris. 


Publicacions  rebudas: 

Un  compromís  necessari ,  saynet  en  un  acte 
y  en  vers,  propi  pera  putxinel·lis,  original 
de  Joseph  Negre  y  Farigola,  estrenat  ab  èxit 
en  un  teatret  de  lilellas  de  Barcelona,  y  re¬ 
presentat  també  en  teatres  de  debò.  Segona 
edició.  Preu,  %  rals. 

Calendari  Revolucionari  pera  içoy,  ordre- 
nat  per  Stanislau  K.  Neumann  y  publicat 
per  la  revista  Novy-Kult  de  Praga,  contenint 
hermosos  trevalls  ab  las  firmas  de  Charles 
Albert,  Tolstoy,  Mirbeau,  Lamann,  Gelner, 
Roubille,  Willette,  etc.,  etc.  La  ilustració  es 
molt  intencionada  y  garbosa,  y  molt  elegant 
la  impressió. 


Fidel  Giró,  impressor.— Carrer  València,  31 1. 

Els  trevalls  se  publican  baix  la  exclussiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

LA  EXPOSICIÓ  D’ART  ANTICH 

I 

Es  propi  de  casi  tots  els  parvenus ,  aixó  es, 
dels  que  del  no-res  han  arribat  ab  el  seu 
trevall  ó  la  seva  indústria  à  adquirir  una  for¬ 
tuna,  copdiciar  honors  y  glòria.  No  tenintne 
prou  ab  la  riquesa  que  proporciona’l  benes¬ 
tar  material,  necessitan  quelcom  més,  volen 
creus  ó  medallas,  ó  desitjan  quan  menys 
ésser  diputats  ó  regidors.  Tots  ells  han  tin¬ 
gut  un’época  en  que  s’han  burlat  dels  títuls 
hereditaris,  peró  després  cambían  de  parer, 
se  procuran  lo  que  la  naturalesa  no’ls  hi  ha 
donat,  y  fins  n’hi  hà  que’s  fabrican  una  ge¬ 

nealogia  demostrant  que  son  descendents  de 
personatjes  famosos.  Aquestas  debilitats  y 
aquestas  ridiculesas  estan  tan  arreladas  en 
el  nostre  modo  d’ésser,  que  creyém  impos¬ 
sible  desférnosen  en  absolut.  Altres  paíssos 
més  richs  que’l  nostre,  y  més  avensats  sens 
dubte,  pateixen  del  mateix  mal. 

Y,  no  cal  dirho:  lo  mateix  que  passa  ab 
un  home  passa  ab  un  poble.  Un  poble  quan 
s’ha  fet  rich,  com  que  la  riquesa  es  mare 
del  orgull,  de  la  vanitat  y  d’altras  cosas  pit¬ 
jors,  vol  possehir  més  de  lo  que  posseheix, 
vol  ésser  més  de  lo  qu’es...  y  fins  se  fa  ilu- 
sions  sobre’l  seu  passat,  atribuhinlli  major 
importància  de  la  que  té.  En  el  terreny  del 
art,  creu  haver  tingut  grans  artistas  y,  natu¬ 
ralment,  escolas  ben  caracterisadas,  donchs 
aquests  son  els  pergamins  dels  grans  pobles; 
y  si  aqueixas  escolas  no  existeixen,  els  fanà- 
tichs  seran  capassos  de  fabricarsen  una  pera’l 
seu  us:  mes  tot  serà  inútil,  perque’ls  esíorsos 
que  faran  pera  probar  tot  al ló  que  tenen  à  la 
imaginació,  no  serviran  més  que  pera  demos¬ 
trar  lo  relativa  qu’es  sa  competència  en  obras 
d’art. 

Jo  que  prescindeixo  quan  es  del  cas  del 
sentiment  patri,  y  admiro  à  tots  els  artistas 
de  talent  (sian  catalans  ó  russos  ó  lo  que 
sian,  donchs  si  cada  poble  té  un  art,  l’art 
no  té  patria),  no  puch  deixarme  portar  per 

un  entussiasme  ignocent  ni  molt  menys  in¬ 
teressat,  y  deploro  que’l  poble  en  qu’he  nas¬ 
cut  s’infli  ell  mateix  de  vanitat  al  cercar 
pergamins  vells  pera  probar  grandesas  pas- 
sadas.  Just  y  lloable  es  recullir  y  catalogar 
las  antigallas,  però  sense  perdre’l  coneixé- 
ment  fins  à  fer  riure  à  las  personas  sensatas. 
Ens  cal  més  sanch  freda  pera  fer  compara¬ 
cions,  que  si  desapassionadament  las  féssim, 
veuríam  que  ni  la  pintura,  ni  las  lletras,  y 
molt  menys  la  esculptura,  brillaren  antiga¬ 
ment  en  nostra  terra  tant  com  volen  suposar 
els  fanàtichs,  essent  d’extranyar,  particular¬ 
ment  en  la  esculptura,  sa  gran  pobresa,  anant 
com  va  aquesta  art  tan  agermanada  ab  l’ar¬ 
quitectura,  la  qual  tingué  realment  à  Cata¬ 
lunya  grandiosa  importància,  haventne  que¬ 
dat  mostras  d’extraordinaria  bellesa. 

En  pintura,  tots  sabém  que’ls  grans  mes¬ 
tres  del  art  gótich  foren  els  flamenchs  y’is 
italians;  en  ells  hem  de  buscar  la  font;  el  seu 
art  fou  tan  fort,  que  tota  Europa’n  rebé  la 
influencia.  No  es  extrany,  donchs,  que  la 
pintura  gòtica  catalana  s’assembli  à  la  de 
aquells  grans  artistas.  Tinguerem  aqui  un 
esclat  de  pintura  gòtica,  però  no  se  seguí 
cultivantla,  no  pogué  fer  el  seu  curs  de  pro¬ 
grés,  se  la  deixà  estancada  de  sobte.  Si  aixis 
no  hagués  sigut,  tindríam  avuy  una  escola 
catalana.  Sia  que  aquells  artistas  ab  tot 
son  esfors  y  talent  no  tinguessin  las  qualitats 
necessarias  pera  donar  al  seu  art  un  sagell 
prou  personal  y  al  ensemps  prou  propi  pera 
que  arrelés  en  l’esperit  nacional  de  Cata¬ 
lunya,  sia  que’l  nostre  poble  per  caràcter 
natural  ó  per  falta  d’instrucció  fos  refractari 
al  art  que  li  donaren,  lo  cert  es  que’l  poble 
no  alentà  gens  aquell  esfors,  y  per  lo  tant 
aquell  revifament  no  donà  tot  el  fruyt  que 
podia  esperarsen. 

D’artistas  de  cap  d’ala,  d’aquells  que  s’im- 
posan  y  fins  son  la  base  d’una  escola,  no’n 
varem  tenir  cap.  Aixó’ns  ho  proba  l’actual 
Exposició  d’Art  Antich,  que  no’ns  deixa 
dubtar  del  passatje  per  nostra  terra  d’artistas 
flamenchs  é  italians,  quina  influencia  es  ben 
manifesta,  puig  la  majoria  de  taulas  exposa- 
das  son  de  deixebles  que  no  poden  sostenir 
la  comparació  ab  els  mestres  Jean  de  Bru- 
gues,  Hasselt,  Broederlan,  y  molt  menys  ab 
el  gran  Van  Eyck,  ab  Van  der  Weyden  ó 
Van  der  Goes,  Memling,  Quentin  Metsys 


y  tants  d’altres  qu’arribaren  à  gran  altura  en 
l’art  gótich,  sostenintse  y  brillant  potser  en¬ 
cara  més  després  de  la  invasió  del  Renaixe¬ 
ment  italià.  De  figuras  com  el  Giotto  y  Van 
Eyck  la  naturalesa  no  n’ha  sigut  pròdiga,  y 
menys  en  la  nostra  terra:  donchs  aquests 
dos  grans  artistas  foren  els  puntals  de  la 
escola  gòtica  italiana  y  flamenca.  Ademés, 
cal  reconeixe  que  aqueixos  artistas  extraor¬ 
dinaris  necessitan  un  ambient  especial,  un 
ambient  altament  artislich  que  no  creyém 
hagi  tingut  may  Catalunya,  ahont,  si  de  la 
pintura  passém  à  las  lletras,  ens  trobém  ab 
la  mateixa  falta  de  gran  personalitat:  aixis 
veyém  que  nostre  Ausias  March  se  ressent 
del  Petrarca  y  que’l  seu  català  es  italianisat. 
Voler  dir  altra  cosa  de  la  pintura  gòtica  ca¬ 
talana,  fora  enganyarnos  nosaltres  mateixos. 

La  Exposició  d’Art  Antich  sugereix  aques- 
tas  reflexions:  (per  qué,  després  d’aquella 
revifalla  gòtica,  l’art  català  va  quedar  durant 
tants  sigles  sense  donar  senyals  de  vida? 
{Per  qué  durant  tant  espay  de  temps  ha  dei¬ 
xat  de  produhirse  un  art  no  ja  superior  à 
n’aquell,  sinó  que  tan  sols  pogués  compa- 
ràrseli?  Si  en  altres  paissos  bressol  del  art 
gótich  continuaren  fomentant  aquell  renai¬ 
xement  tan  espléndit  que’s  sent  en  alguna 
de  las  taulas  exposadas,  ^per  qué  à  Catalu¬ 
nya  va  apagarse’l  foch  sagrat?  {A  quinas 
causas  obehi?  Si  ho  atribuhím  à  la  unió  de 
Catalunya  ab  Castella,  hem  de  dirnos  qu’en 
igual  cas  se  trobà  també  València,  y  no  obs¬ 
tant  en  el  Renaixement  tingué  un  Joan  de 
Juanes  y  després  un  seguit  de  bons  pintors. 
Més  tart,  quaq  las  altras  regions  d’Espanya 
anavan  formant  aquella  escola  qu’havia 
d’ésser  l'admiració  del  món,  Catalunya  no 
produhí  res  fins  arribar  à  Viladomat,  que 
ab  tota  la  bona  voluntat  que  hi  tenim  no’l 
podém  considerar  de  la  talla  d’un  gran  mes¬ 
tre.  Aclareixi,  donchs,  qui  sia  més  compe¬ 
tent  que  nosaltres  las  consideracions  apun- 
tadas,  à  veure  si  sabém  à  qué  aténdrens  res¬ 
pecte  à  las  causas  de  la  relativa  inferioritat 
de  nostra  pintura  y  de  las  demés  arts  en 
general,  exceptuant  l’arquitectura. 

L’actual  Exposició  d’Art  Antich  no  es  pas 
un  model  d’encertada  instalació.  Arriban  à 
cansar  tantas  salas  plenas  de  quadros,  puig 
sembla  que  s’hagi  volgut  demostrar  l’abun- 
dancia  d’artistas  qu’hem  tingut.  La  comissió 

devia  haver  fet  una  selecció  més  rigurosa: 
menos  quadros  vells,  molts  menos,  donchs 
alló  arriba  à  ésser  un  farrigo-farrago .  Tam- 
bé'ls  dibuixos  que  hi  hà  exposats  podían 
ésser  més  escullits,  y  si  no’n  trobavan  de 
millors  podian  en  un  tot  prescindirne.  El  tí- 
tul  de  la  Exposició  es  d 'Art  Av.tich ,  no  de 
cosas  que  per  únich  mérit  tenen  el  d’ésser 
vellas.' Deixarém,  donchs,  totas  aquellas  sa¬ 
las  que,  descomptant  raras  excepcions,  son 
plenas  de  quadros  vells  exposats  per  algú 
que  tal  volta  té  interès  en  tréurels  del  olvit 
creyent  qu’aixó  pot  servirli  pera  fer  pujar  de 
preu  las  coleccions  de  dibuixos. 


UNA  CIUTAT  MORTA 

Ab  satisfacció  hem  vist  que  Joventut  s’ha 
ocupat  en  son  darrer  número  de  la  qüestió 
entaulada  entre’l  govern  del  Estat  espanyol 
y  nostres  paisans  els  tarragonins,  ab  motiu 
de  voler  el  primer,  per  mor  de  las  economias, 
trasladar  l’arquebisbat  de  Tarragona  à  la 
capital  de  Catalunya;  y  dihém  ab  satisfacció, 
perque  aixó’ns  donarà  peu  à  fer  públicas  al- 
gunas  cosas  que,  à  no  ésser  per  aquesta 
causa, ’ns  hauriam  guardat,  encara  que  no’n 
teniam  ganas,  en  lo  més  fons  de  la  con- 
ciencia. 

Hi  hà  recorts  qu’amargan,  y’is  qu’ha  des¬ 
pertat  en  nostra  pensa  l'article  d’en  Lluis 
Via  son  d’aquells  que’ns  omplenan  el  cor  de 
dol  al  considerarnos  fills  d'una  població  que, 
podent  ésser  rica  y  gran,  hagi  de  demanar, 
pera  no  morir  de  misèria,  la  continuació 
d’un  arquebisbat,  quan  sense  la  més  mínima 
protesta  ha  permès  qu’emigressin  la  majoria 
dels  seus  fills,  que  tenen  de  buscar  en  altras 
terras  lo  poch  qu’en  la  seva  no  trobavan:  lo 
més  indispensable  pera  la  vida. 

No  volém  entrar  en  consideracions  sobre’ls 
motius  que  tindrà’l  govern  pera  pendre  la 
determinació  de  trasladar  l’arquebisbat,  ni 
las  rahons  qu’alegaràn  els  tarragonins  pera 
defensar  sa  permanència  en  aquella  ciutat. 
Nostre  objecte,  al  agafar  avuy  la  ploma,  es 


molt  diferent;  tant,  que  no  pensém  ocupar- 
nos  del  fet  ó  projecte  qu’avuy  preocupa  als 
que  tenen  encara  la  ditxa,  interès  particular 
ó  resignació  de  viure  dintre  las  rónegas  mu- 
rallas  de  nostra  ciutat  nadiuha. 

Tarragona,  com  totas  las  demés  pobla¬ 
cions  del  món,  ha  tingut  las  sevas  épocas 
d’esplendor  y  decandiment;  peró  al  estat  de¬ 
plorable  d’avuy,  dubtém  que  may  en  la  seva 
llarga  vida  hi  hagi  arribat. 

cQui’n  té  la  culpa?  Alguns  fets  ocorreguts 
de  no  gayres  anys  à  n’aquesta  part  s’encarre- 
garàn  de  contestar  à  nostra  pregunta. 

En  l’época  en  que  la  filoxera,  pera  desgra¬ 
cia  de  Fransa  *y  sort  d’Espanya,  invadi  las 
vinyas  del  Estat  vehí,  en  el  port  de  Tarrago¬ 
na,  ja  un  xich  animat  per  la  exportació  de 
vins  y  altres  productes  à  las  Américas  y  nort 
d’Europa,  hi  havia  un  esplet  de  vida  que’s 
comunicava  à  tota  la  part  baixa  de  la  pobla¬ 
ció,  perque  la  part  alta,  invadidapel  clero  y 
per  la  noblesa,  sempre  ha  permanescut  en  la 
més  complerta  soletat. 

La  professo  no  interrompuda  de  carros 
qu’anavan  y  venían  dels  magatzems  al  moll 
y  del  moll  als  magatzems;  el  martelleig  con- 
tinuu  dels  boters  qu’ara  fent  feyna  nova,  ara 
adobant  bocoys  vells,  no  donavan  l’abast  als 
cascos  que  necessitava’l  comers  d’exportació 
pera  omplir  las  bodegas  dels  vapors  y  barcos 
de  vela  que  diàriament  visitavan  el  port;  els 
edificis  qu’en  aquell  temps  varen  aixecarse, 
que  donavan  trevall  à  tots  quants  paletas, 
fusters  y  manyans  se  presentavan;  el  movi¬ 
ment  que  tot  això  representava  pera  que’ls 
demés  arts  y  oficis  no  permanesquessin  ab 
las  mans  plegadas,  bastava  pera  que  Tarra¬ 
gona,  ciutat  comercial  per  excelencia,  anés 
vivint  al  dia,  sense  necessitat  de  preocuparse 
del  seu  pervindre. 

Peró  ab  el  temps,  las  vinyas  del  Estat 
vehí,  gracias  als  ceps  americans,  tornaren  à 
brotar  ab  tota  sa  ufana;  las  lleys  comercials 
tancaren  en  bona  part  els  mercats  d’Ultra¬ 
mar,  y’l  port  de  Tarragona,  avans  tan  ple  de 
vida,  anà  convertintse  en  el  més  solitari  ce¬ 
mentiri. 

Las  visitas  dels  vapors  ja  no  sovintejavan 
tant;  els  carros  comensaren  à  fer  parada  en 
els  sitis  de  costúm;  els  martells  dels  boters 
ja  no  despertavan  al  vehinat,  y,  acabadaslas 

obras  comensadas,  ja  ningú’s  preocupà  de 
la  sort  dels  infelissos  obrers  que  quedaren 
sense  feyna. 

Mal  dit:  uns  quants  tarragonins,  pochs 
per  desgracia,  probaren  llavors  de  retornar 
la  vida  à  la  ciutat,  creant,  encara  qu’en  pe¬ 
tit,  alguna  fabricació...  y  aquí  comensà  la 
malaltia  de  la  ciutat,  à  quins  funerals  estém 
ara  à  punt  d’assistir. 

El  fanatisme,  aqueix  fanatisme  enemich  de 
tot  progrés  y,  per  lo  tant,  del  millorament 
dels  pobles;  aqueix  fanatisme  que  deuria 
viure  dintre  de  covas  subterranias  ja  que 
tant  l’ofén  la  llum  qu’escampan  las  ideas 
novas;  aqueix  fanatisme,  dihém,  impotent 
pera  contrarrestar  las  forsas  del  comers, 
comensà  à  posar  trabas  al  desenrotllo  de  las 
fàbricas  ab  la  temensa  ó  baix  el  pretext  de 
qu’eran  antres  de  perdició,  y  aquestas,  faltas 
del  apoyo  que  devia  prestàrlashi’l  comers 
escampant  els  seus  productes,  no  tingueren 
més  remey  que  morir  tantost  nascudas. 

No  haventnhi  prou  ab  aixó,  s’establiren 
uns  colegis  d ' hermanos,  en  els  quals  se  do¬ 
nava  ensenyansa  à  la  maynada;  peró  quina 
ensenyansa!  Doctrina  cristiana,  Historia  Sa¬ 
grada  y  algunas  nocions  d’escriptura,  pera 
la  queservian  textos  dels  llibres  citats. 

Llavors  alguns  lliberals, pera  contrarrestar 
el  funest  increment  que  prenian  ditas  es- 
colas,  determinaren  fundar  una  societat  ab 
colegis  quina  ensenyansa  fos  purament  laica, 
y  podém  dir  ab  orgull  qu’al  cap  de  pochs 
mesos  aquesta  escola  era  la  que  comptava 
ab  major  número  d’alumnes  de  quantas  hi 
havia  establertas  eo  la  població. 

La  guerra,  donchs,  estava  declarada:  el 
fanatisme  per  un  costat  y  la  llibertat  per  un 
altre  procuravan  atraures  el  major  contingent 
d'adeptes  possible;  cada  nou  alumne  qu’en- 
trava  en  las  escolas  laicas,  era  un  nou  dis¬ 
gust  pera’ls  hermanos ,  qu’arribaren  al  extrém, 
al  sobreixírselhi  la  fel  que  tenían  en  las  en- 
tranyas,  d’aconsellar  als  noys  del  seu  colegi 
que  si  trobavan  la  fila  dels  protestants ,  com 
deyan  als  alumnes  de  la  escola  laica,  els  hi 
escupissin  à  la  cara,  com  aixís  succehí  més 
d’una  vegada,  sense  que  may  els  noys  de 
aquesta  última  oblidessin  en  lo  més  minim 
las  reglas  d’urbanitat  que’ls  seus  professors 
els  hi  ensenvavan. 


Si  las  escolas  de  «La  Ilustració  Obrera» 
(qu’aixis  s’anomenava  la  societat  lliberal) 
cumplían  el  seu  dever,  res  ho  dirà  tant  com 
el  premi  qu’obtingué  en  la  Secció  de  Cien- 
cias  de  la  Exposició  Universal  de  Barcelona, 
y’l  dictamen  favorable  à  una  subvenció  que 
donà  la  Junta  provincial  d’Instrucció  pública, 
à  pesar  de  formar  part  de  la  mateixa  dos  ó 
tres  sacerdots. 

Peró’ls  enemichs  de  la  lliure  emissió  del 
pensament  no’s  donaren  per  vensuts.  No  te- 
nintne  prou  ab  las  excomunions  que  diària¬ 
ment  llensavan  desde  la  càtedra  del  Esperit 
Sant  contra  «La  Ilustració»,  recorregueren 
als  medis  més  baixos  y  repugnants,  com  fo¬ 
ren  els  de  despatxar  à  tots  els  paletas  socis 
que  trevallavan  al  Seminari  llavors  en  cons¬ 
trucció,  y  procurar  que  fessin  lo  mateix  tots 
els  industrials  y  comerciants  de  la  població. 

Encara  que,  en  honor  à  la  veritat,  hem  de 
dir  qu'alguns  d’aquests  se  negaren  rodona- 
ment  à  cumplir  els  desitjós  dels  enemichs  de 
la  llibertat,  molts  se  prestaren  gustosos  à 
secundar  els  seus  plans,  y  ara  la  baixa  d’un 
soci  pera  conservar  l’aliment  de  la  familia, 
ara  la  d’un  altre  qu’emigrava  per  no  poder 
viure  en  un  ambient  tan  ple  de  maldat,  «La 
Ilustració  Obrerao’s  trobà  sense  medis  de 
vida,  y  morí  com  moren  totas  las  cosas  grans 
quan  las  hi  falta  l’apoyo  que  necessitan  pera 
el  seu  sosteniment. 

Y  desde  llavors,  triomfant  el  fanatisme, 
tots  ó  la  gran  majoria  dels  fills  y  vehins  de 
Tarragona  de  verdaderas  ideas  lliberals — 
no  lliberals  de  doublè ,  qu’encara  n’hi  que- 
dan, — han  hagut  de  deixar  sa  patria,  y  avuy 
tan  sols  se  veuhen  pels  carrers  de  la  ciutat 
molts  frares  y  sacerdots,  y  algún  qu’altre  sol¬ 
dat  dels  que  sosté’l  govern,  no  per’altra  cosa 
que  pera  guardar  als  infelissos  criminals 
qu’habitan  en  l’antich  anfiteatre  romà,  con¬ 
vertit  actualment  en  el  presidi  més  deni¬ 
grant  del  Estat  espanyol. 

Aixó  es,  en  termes  generals,  lo  que  teniam 
intenció  de  dir.  Per  lo  tant,  si’l  govern  surt 
ab  la  seva  d’esborrar  del  pressupost  lo  que  li 
costa  l’arquebisbat  de  Tarragona,  únich  ele¬ 
ment  de  vida  que  li  queda  à  n’aquesta  ciutat, 
prenguin  paciencia’ls  católichs  tarragonins  y 
recordin  qu’ab  passivitat  pasmosa  deixaren 
morir  altras  fonts  de  riquesa  tant  ó  més  va- 

liosas  que  la  qu’ara'ls  hi  volen  pendre;  y  si 
es  que  las  sevas  protestas  son  fill  as  d’una  fe 
verdadera,  qu’en  part  ho  dubtém,  que  fassin 
com  venia  à  dir  en  Via  en  el  seu  escrit:  que’s 


rasquin  la  butxaca  y  se’n  comprin  un  d’ar¬ 
quebisbe,  que  prous  n’hi  deu  haver  à  Roma 
qu’estàn  esperant  el  nombrament. 

Y  ara  dispensin  els  meus  paisans. 

Joseph  Arnau. 


DESVETLLAMENT 

Lo  Pi  gegant,  lo  rey  de  la  boscuria, 
assegut  à  la  boca  d’un  abím 
hont  romana  fa  més  d’una  centúria, 
mirava  desde’l  cim 
rebrunir  y  enfosquirse  en  l’agonía 
lo  cel  de  plom  d’un  jorn  de  la  hivernada 
rúfol  y  fret.  La  boyra  s’adormia 
sobre  la  mar  inmensa  allargassada, 
sobre  una  mar  sens  vida 
ni  onadas  ni  blavor,  sópida  y  blanca 
com  la  planuria  del  desert.  Marcida 
jeya  una  flor,  y  una  esqueixada  branca 
del  mateix  Pi  penjava  en  la  buydor: 
penjava  núa,  descarnada  y  freda, 
perdut  son  bell  ropatje  de  verdor. 

Los  esquelets  feréstechs  de  l’arbreda 
dressavan  ossamentas  angulosas 
com  ombras  de  gegants  que  s’allargavan- 
dintre  la  boyra,  y  llurs  arrels  nuhosas 
y  llurs  brassos  pelats  recargolavan. 

Fins  los  alegres  pins  qu’armonisaren 
los  melodiosos  cants  de  las  montanyas 
que  per  l’espay  los  vents  arrossegaren, 
sentían  minvar  sava  en  llurs  entranyas, 
dels  brots  fugir  la  vida, 
en  tant  que  sa  flayrosa  cabellera 
se  plegava  en  las  brancas  esllanguida 
plorant  la  primavera. 

Lo  Pi  gegant,  lo  rey  de  la  boscuria, 
inmóvil  y  feréstech  meditaval 
Semblava  anyoradís  de  la  canturia 
de  l’aucellada  alegra  que  poblava 
sa  testa  verdejantu,  afalagada 
pel  raig  ardent  del  día; 
semblava  anyoradís  de  la  besada 
del  oreig  mariner,  que  li  oferia 
sos  llabis  impudents,  humits  encara 
del  bes  de  las  onadas; 
del  ambient  perfumat  que  li  arruixara 
sos  cabells  verts  ab  tebias  alenadas 
y  sospirs  ardorosos  de  poncellas; 
del  bosch  enjogassat,  que’s  gronxolava 
sota’l  viu  parpelleig  de  las  estrellas, 
y  al  buf  del  vent,  escabellat,  marcava 
lo  ritme  de  la  eterna  poesia, 
de  la  cansó  d’amor  lliure  y  salvatje 
que  brollava  en  cascadas  d'armonía 
del  tremolós  fullatje! ... 

«Quina  tristorl»  lo  Pi  semblava  dirse 
contemplant  la  Natura  silenciosa, 
mirant  lo  día  gris  minvar,  morirse 
entre’ls  brassos  de  l’ombra  vaporosa, 
sens  un  esclat,  sense  la  revifalla 
que’l  capvespre  enrogeix  d’un  raig  de  vida, 
vestit  d’una  mortalla 
de  boyra  atapahidal.  . 


Dins  la  claror  incerta  que  nedava 
divagant  per  l’espay,  com  la  memòria 
del  día  que  finava, 
passaran  y  fugían  com  cabòria 
d’esperit  febrosench,  ombras  dels  abres 
sense  forma  ni  mida,  interminables, 
com  espectres  ballant  dansas  macabras 
al  fons  de  las  tenebras  insondables... 
Després  tot  se  perdé  en  la  nit  inmensa, 
rublerta  de  misteri  com  la  imatje 
del  caos  increat;  y  ab  greu  temensa 
lo  Pi  se  va  encongir  dins  son  fullatje. 

De  prompte  s’estremí.  Freda  alenada 
va  sentir  en  son  dors,  filtrant  sa  soca 
com  riu  de  gel,  com  penetrant  besada 
d’uns  llabis  congelats,  de  la  erta  boca 
del  monstre  esbojarrat  de  las  congestas... 

Y  era  ell,  era  ell!  La  boja  Tramontana, 
qu’estrenyentlo  en  son  pit  l’omplí  de  festas! 
Era’l  vent  revolcantse  per  la  plana!... 

Y’l  Pi  gegant  sentí  la  esgarrifansa 
d’un  goig  suprém,  y  s’agità  frenétich 
en  remorosa  dansa, 

fent  cruixi*  y  blincant  son  cos  atlétich. 

Y’l  bosch  se  desvetllà,  rebent  la  vida 
ab  los  brassos  oberts,  la  testa  alsada 
y’l  front  escabellat!  Y  à  la  esbranzida 
del  monstre  pirenaich,  esvalotada 
l’arbreda  en  pes  gesticulà  febrosa 
en  mitj  de  las  tenebras  rebregadas, 
y  las  fullas  en  roda  revoltosa 
saltaren  per  l’abím  esbojarradas; 
y  l’ombra,  capbussant  y  capdellantse, 
fugi  cap  à  mitjorn  esferehida; 
y  dintre  la  foscor  anà  filtrantse 
claror  esmortuhida 
com  un  desmay  de  lluna  que  s’apaga, 
que’ls  pins  tenyiren  de  color  verdosa, 
y’s  dibuixà  en  l’espay  la  forma  vaga 
de  la  boscuria  inquieta  y  clamorosa. 

Y’l  Pi  gegant,  altívol  redressantse, 
s’allargà  fins  al  cel,  y  al  raig  de  lluna 
s’assadollà  de  llum;  y  repenjantse 
sobre  l’abím  esgarrifós,  tot  d’una, 
fixà  dins  la  negror  triomfant  mirada 
de  goig  superhumà,  y  ohí  potenta 
sonar  la  veu  de  l’ona  desvetllada; 
y  fruhí  son  brumul,  y  ab  forta  empenta 
s’abalansà,  y  esburrifant  la  toya 
dels  verts  cabells  que’l  vent  li  retorsía, 
vessà  sobre  la  mar  un  crit  de  joya 
y  prenyà  las  tenebras  d’armonía. 


Joan  Vergés. 

ROMA  ANTIGA 

Al  amich  J.  Coma  y  Jorba. 

La  espayosa  sala  de  la  vila  romana  estava 
plena  de  gent.  Del  sostre,  recubert  ab  plan- 
xas  de  marfil  y  fustas  olorosas,  penjavan 
llantias  encesas  qu'espargian  claror  enèrgica 
fins  als  recons  més  llunyans.  En  el  vestíbul 
y  en  l’atri  encara’s  veyan  alguns  convidats  à 
la  festa  orgiaca,  quan  s’ohí’l  sorollós  rodolar 
d’una  carrossa  per  la  sorra  del  jardi. 

La  entrada  de  Scévola  fou  corejada  ab  acla¬ 
macions  de  joya  y  en  la  benvinguda  que  al 
romà  feyan  sos  compatricis  se  traduhia’l  de- 
sitj  de  fruhir  prompte  las  golafrerias  ofertas 
aquella  vetlla  pel  rumbós  Retórich.  A  una 
senya  d’aquest,  tothóm  entrà  en  el  tablini 
pera  deixar  la  toga  y  vestirse  ab  amples  y 
folgats  mantells  de  seda,  desprésderentarsas 
mans  en  l’aygua  tebia  y  perfumada  qu’en 
valiosas  palanganas  d’argent  els  presentavan 
dos  esclaus  joves.  Ab  gran  cridòria  passaren 
els  convidats  al  menjador,  rica  cambra  ahont 
relluhían  el  pulimentat  marfil,  las  entona¬ 
cions  del  or  y  las  tonalitats  intensas  del  mo- 
saich  à  la  claror  de  las  antorxas  arreu  escam- 
padas.  Ricas  pinturas  jjmurals  servian  de 
complement  al  luxo  de  la  sala.  En  mitj  d’a- 
questa’s  veya  una  taula  rodejada  de  grans 
llits  de  bronze.  ® 

El  cobdiciós  Scévola  estava  content:  se 
veya  festejat  de  tots  y  son  esperit  gosava; 
sos  carnosos  llabis,ab  voluptuosa  contracció, 
s’obrían  pera  discursejar  sovint,  y  las  parau- 
las  ne  surtian  ab  abundosa  facilitat  com  flet- 
xas  enverinadas  entre  flors  de  ricas  aromas. 
Era’l  Retórich,  segons  expressió  de  sos  com¬ 
patricis,  qu’entre  las  formas  apresas  à  Hora- 
ci  barrejava’ls  esclats  de  la  boja  supèrbia 
que’l  dominava.  Ab  gestos  de  suficiència 
distribuhí  à  sos  hostes  per  parellas  en  els  llits 
de  bronze,  deixant  als  de  menys  categoria 
que  s’ajassessin  en  els  coixins  escampats 
per  demunt  del  rich  mosaich  de  la  espayosa 
cambra. 

Sonà  l’hora  de  comensar  la  festa  y  las  tes- 
tas  dels  convidats  foren  cenyidas  ab  coronas 
de  murtra  y  rosas  frescas.  S’oíeri  als  convi¬ 
dats  el  vi  ab  mel;  dringaren  els  daus  demunt 
del  marbre  pera  que  decidís  la  sort  qui  devia 
ésser  rey  de  la  festa  impúdica,  y  sortí  favo- 
rescut  Rigeli,  patrici  de  cara  estúpida,  vani¬ 


tós  y  sensual,  afecte  à  l’adulació,  rich  satis¬ 
fet  de  sa  fortuna  y  ab  pretensions  de  poeta. 

— Per  Pólux,  quesempre’ls  deus  favoriràn 
als  sabisl— digué  Critori  enlayrant  ab  la  des¬ 
tra  un  ram  de  murtra  y  oferintlo  à  Rigeli. 

— Gracias — respongué  aquest.  — Vaig  nai- 
xe  massa  lluny  de  la  montanya  sagrada  pera 
que  las  abellas  anessin  à  posar  en  mos  llabis 
d’infant  el  néctar  de  la  mel  que’s  formà  en 
el  buch  de  la  eloqüència  del  gran  Plató;  mes 
jo  os  agraheixo  la  mercè  y  os  comprometo, 
bon  amich,  à  que  vinguéu  un  dia  à  ma  taula, 
no  tan  rica  com  aquesta,  mes  sí  tan  ben  ro¬ 
dejada  d’amichs,  als  que  vull  donar  el  plaher 
del  vostre  tracte. — 

Ajegut  en  el  llit  proper  al  de  Rigeli  des¬ 
cansava  Pliménides,  que  somrigué  d’amagat, 
despreciativament.  Pliménides  era  grech;  de 
mirada  ardenta,  d’ànima  enèrgica;  fill  de  la 
Atenas  voluptuosa  y  heroica,  boja  per  las 
arts,  els  plahers  y  la  glòria;  nascut  avans  de 
la  cayguda  de  sa  patria,  y  ab  la  recansa  al 
pit  y’l  front  altivol  recordava  sempre  als  que 
venceren  à  sos  avis. 

Scévola  feu  senya  à  son  secretari  Rufili 
pera  comensar  la  festa. 

El  rey  de  la  festa,  Rigeli,  comensà  à  dis- 
tribuhir  viandas  y  dringaren  las  copas.  El 
bullici  anava  creixent  y’is  rostres  s’encenian. 
Aquells  romans,  al  voltant  de  la  taula,  sem- 
blavan  gossos  famolenchs  y’s  disputavan  la 
ofrena  que’ls  presentava  son  anfitrió.  Tan 
sols  Pliménides  permaneixia  abstret  en  son 
llit,  recolzat  demunt  dels  coixins  y  ab  la  testa 
enlayrada,  fixos  sos  ulls  en  las  pinturas  mu¬ 
rals  qu’ornamentavan  els  paraments  de  la 
cambra.  En  son  cervell  hi  bullia  l’escalf  de 
las  alenadas  d’art  de  sa  patria  vensuda,  y  con¬ 
templant  las  escenas  que’ls  pintors  romans 
havian  trassat  en  las  parets  que’l  voltavan, 
recordava  las  odas  del  gran  Horaci,  recitant 
mentalment:  «Entrellassém  entre  nostres  ca¬ 
bells  olorosos  la  verdosa  murtra  y  las  flors 
que  cria  la  terra  fecondada  pel  sol  ardent;  en 
els  boscos  ombrius  aném  à  sacrificar  con¬ 
tents  els  nostres  remats  al  deu  Fauno;  la 
mort,  de  cara  esgroguehida,  entra  quan  li 
plau  en  la  cabanya  del  pobre  y  en  els  palaus 
rey  als.. .;  desterrat  en  plat  j  as  extranjeras,  may 
més  podràs  jugarte  ab  els  daus  l’etzar  de  po¬ 
der  ésser  la  dignitat  reyal  dels  festins...» 

Mentres  l'esperit  del  grech  volava  per  las 

regions  sublims,  sos  companys,  ab  cridòria 
d'infern,  devoravan  las  ricas  viandas:  grúas 
de  Malta,  singlars,  peixos  de  l’Assia,  magra- 
nas  de  Cartago,  mel  del  Hybla,y’s  consumian 
els  vins  de  Cécuba,  d’Arvise  y  de  Falerno, 
cuydadosament  tancats  ens  grans  vasos  de 
terra  sagellats  ab  la  fetxa  de  quan  s’ompliren 
y  ab  incitants  y  gràficas  llegendas  escritas 
al  demunt. 

El  Retórich  n’estava  ple  de  vi;  sos  ulls, 
llagrimejant  pel  foch  del  esperit,  s’enterbo- 
lian  y’s  quedavan  fixament  clavats  en  un  ma¬ 
teix  lloch  gran  estona.  La  corona  de  murtra 
y  rosas  que  cenyia  avans  son  front,  s’havia 
aixamplat  y  descansava  demunt  de  sas  es- 
patllas  com  si  fos  un  collar  de  gos  de  re¬ 
mat.  Ab  gran  esfors  s’aixecà  del  llit  y  bar¬ 
botejà: 

— Visca’l  plaher!  Qu’entri’l  flautista  y  las 
ballarinas  de  Lesbos  qu’han  arribat  aquest 
mati,  y  que  representin  la  coronació  d’Orfeu 
per  Apol  y  las  Set  Musas. 

— Senyor — digué’l  secretari  Rufili.  —  Una 
de  las  ballarinas  s’ha  romput  una  cama  fent 
l’ensaig  y  no  pot  celebrarse  la  cerimònia 
perque  era  la  encarregada  del  paper  de  Mel- 
pómene. 

— Ira  dels  Deus!  Busca  una  esclava  de  las 
de  la  festa  de  demà  y  que’s  posi  en  son  lloch. 

— Ho  he  demanat  à  Virgínia  y  diu  que  no 
ho  vol  perque  sa  religió  li  veda. 

— iNo  té  ja  setze  anys?  Donchs  pórtala,  si 
no  de  grat,  per  forsa  — 

L’antich  secretari  feu  un  acatament  fins  à 
tocar  el  mosaich  de  terra  y  sortí  del  menja¬ 
dor. 

Pliménides  s’encarà  ab  el  Retórich,  di- 
henlli: 

— cAquesta  esclava  jove  es  la  que  destinéu 
pera  entregar  à  las  feras?  L’espectacle  es  dig¬ 
ne  de  vos  y  de  vosaltres.  Glòria  als  deus 
vostres!  Un  lleó  ó  un  tigre  enfonzant  sas  ur- 
pas  en  el  pit  blanch  y  feble  d'una  noya  que’s 
revolca  demunt  la  sorra  de  vostre  lloch  d’es¬ 
barjo,  entre  la  sanch  que  brolla  tebia  de  sas 
feridas!  Barbre  festa  que  fa  recordarme  ab 
greu  y  melangia  las  festas  de  ma  terra,  els 
jochs  olímpichs,  en  els  que’ls  fills  de  Tebas 
y  d’Atenas  se  disputavan  el  premi  de  la  des¬ 
tresa  ó  de  la  poesia!  Els  vostres  anfiteatres 
os  enlayran  al  nivell  que  os  pertoca!  — 

Un  murmull  de  desaprobació  s’esbandi 


per  la  sala  en  el  moment  qu’entrava  Rufili  ab 
la  esclava  Virgínia,  que’s  deturà  en  el  dintell 
de  la  porta,  roja  de  vergonya,  tapantse  pu- 
dorosament  ab  son  llarch  mantell  d’armini. 

— cEs  cert  que’t  negas  à  ballar?—  feu  Scé- 
vola  guaytantla  de  fit  à  fit. 

— Tan  cert  com  me  miréu  sense  veurem, 
per  la  borratxera — contestà  Virgínia. 

Un  silenci  corprenedor  y  d’angunia  segui 
à  la  contesta  atrevida  de  la  esclava,  fins  que 
Pliménides  parlà  entussiasmat: 

—  Per  Venus  qu’es  hermosa  y  valenta  com 
una  filla  d’Atenas.  Vos  la  compro  per  cin¬ 
quanta  sextercis,  Scévola,  y  li  concedeixo  la 
llibertat  per  ella  tan  preuhada. 

— Es  meva  y  no  la  vench — replicà  brusca¬ 
ment  el  Retórich. — ^Insisteixes  en  no  voler 
ballar? 

— Sempre. — 

Cech  de  rabia  saltà  Scévola  de  son  llit, 
prengué  la  vara  de  Rufili  y  la  enlayrà  ab  for¬ 
sa,  fentla  brunzir  depressa;  la  esclava  feu  un 
crit,  al  ensemps  que  un  doll  de  sanch  tenyia 
sas  esgroguehidas  galtas. 

El  grech  Pliménides  no  pogué  contenirse, 
v  aixecantse  resolt  arrencà  la  vara  de  las 
mans  de  Scévola,  fentlo  tambalejar  fins  cau¬ 
re  en  terra  demunt  dels  coixins,  al  temps  que 
li  deya: 

— Ets  crudel  y  estúpit;  devant  de  tos  hos¬ 
tes  te  rebaixas  y  ets  digne  de  que  no  m’esti¬ 
gui  aprop  teu  ni  un  instant  més;  ets  butxi, 
que  vols  fer  del  ofici  pera  esplay  dels  convi¬ 
dats  à  tas  festas.  Ara  soch  jo  l’amo;’t  compro 
la  esclava  per  forsa  y  es  meva. — 

Y  Uensant  à  sos  peus  una  bossa,  sorti  de 
la  cambra  ab  Virginia,  mentres  Scévola 
rihent,  mitj  tambalejant,  s’alsava  del  recó 
ahont  havia  caygut,  y  ab  l’ajuda  de  son  gos 
de  presa  Rufili,  se’n  pujava  al  llit  de  bronze 
dihent: 

— Tocadors  de  flauta:  tornéu  à  agafar  vos¬ 
tres  instruments;  qu’entrin  Apol,  Orfeu  y  las 
Musas  que  quedan.  El  gran  cantayre  de  la 
Tracia  aquesta  nit  haurà  d’acontentarse  ab 
sis  coronas  ...! — 

Y  obrí  la  boca  pera  esclafir  una  rialla,  al 
temps  que  las  babas  humitejavan  las  rosas  y 
la  murtra  qu’al  coll  portava,  talment  com  un 
collar  de  gos  de  presa. 

J.  Pujol  y  Brull. 


688 


JOVENTUT 


TRETS  DE  FONA 

IX 

Regressió 

L’avi  Calau  vivia  joyosament.  La  seva 
dona  teixint  xarxa  al  devant  de  sa  casa  blan¬ 
ca  com  la  neu,  son  fill  ferm  com  una  alzina, 
sa  barca  més  lleugera  que  un  dofi,  li  feyan 
un  march  daurat  à  sa  existència  serena. 
L’avi  Calau  s’embadalia  contemplant  la 
tranquila  badia:  era  artista  sense  saberho; 
no  cap  pena  torbava  la  pau  de  la  seva  ànima: 
era  gran  sens  adonarsen;  contínuament  la 
rialleta  li  lliscava  à  flor  de  llabi,  arran  de 
pipa:  era  ditxós.  Res  l’estemordía,  res  sentia 
pel  demunt  de  sa  existència.  Se  deixava  viu¬ 
re.  aymava  tot  quant  el  voltava,  y  sens  haver 
menester  de  ningú,  de  tots  era  estimat.  L’avi 
Calau  era  un  home. 

Un  dia  l’avi  Calau  surti  à  calar,  s’aixecà 
turbonada  de  cap  à  tramontana,  el  mar  se 
tornà  blau  fosch,  se  clapejà  d’escuma,  y  al 
batech  de  las  ralxas  se  rissà  com  si  sentis 
frisansas.  L’avi  Calau,  veyentse’l  cop  de  tem¬ 
poral  assobre,  manà  fer  dos  rissos  à  la  vela  y 


maniobrà  en  popa  rodó.  Hi  hagué  moments 
en  que  li  semblà  que  tot  s’havia  acabat.  Ell 
y’is  tripulants  à  sas  ordres  lluytavan  ferma¬ 
ment...  Bufà  una  ratxa  furienta,  cruixí  la 
barca  tota,  y  sentintse  impotent  l’avi  Calau, 
sentintse  necessitat  d’ajuda,  pensà  en  Sant 
Telm.  L’avi  Calau  era  feble. 


Un  tumor  al  ventre  se  li  endugué  la  dona, 
una  mitjornada  la  barca,  una  mala  guerra'l 
fill.  L’avi  Calau  visqué  alguns  mesos  de  lo 
que  li  rendava’l  lloguer  de  la  xarxa;  mes 
tart,  aquesta  malmesa,  hipotecà  sa  casa; 
després  de  vensuts  els  plassos  y  venuda 
aquesta,  quedà  al  carrer  é  indigent. 

— Deu  vos  ampari,  avi  Calau  —  li  feren  de 
adintre  estant  el  primer  cop  que  trucà  à  una 
porta  y  allargà  la  mà. 

Y  l’avi  Calau  pensà  en  Deu.  Necessitant 
de  tothom,  segui  pidolant  ab  el  seu  nom  als 
llabis. 

— Feu  unaalmoyna  per 
l’amor  de  Deu  al  avi  Ca¬ 
lau! — 

L’avi  Calau  havia  esde¬ 
vingut  un  miserable. 


LA  FORTALESA 


(Edmond 

Si  lliure  y  gran  vols  ser,  basteix  la  fortalesa; 
lluny  de  tothóra  y  enlayre,  basteixla  per’tu  sol; 
que  inexpugnable  y  verge  s’aixequi  ab  ardidesa, 
fentli  un  mur  la  montanya  y  la  neu  un  llensol. 


Harancourt) 

Y,  en  el  lloch  més  secret  de  la  mística  estada, 
de  ferro  y  d’or  faràs,  oh  sacerdot  novell, 
l’altar  desd’hont  celebri,  ta  voluntat  sagrada, 
tos  gloriosos  somnis,  boy  adorantse  en  ell. 


Fesla  sobre  l’orgull  ilels  cims  vertiginosos, 
per  entre’ls  blaus  camins  de  l’àliga  y  del  llamp, 
reyna  de  marbre  blanch  en  cort  d’abims  paurosos, 
lliri  gentil  de  pedra  florit  sobre’l  rocàm. 


Cantal  iQue  l’himne  teu  no'l  sent  ningú?  Qué  importa! 
Canta  per’tu:  ton  cor  es  l’eco  de  ton  cor! 

Els  deserts,  esbarjosos,  faràn  ta  veu  més  forta, 
els  deserts  cantaràn  pera  respondre  à  chor. 


Tan  alta  cap  à  Deu,  tan  lluny  de  la  fanguera, 
tan  alta  y  lluny,  que’ls  homes,  com  à  travers  d’un  vel, 
creguin  veure  en  l’espay  un  raig  de  llum  sobrera 
y  no  sàpigan  si  es  de  la  terra  ó  del  cel. 


Canta  del  teu  amor  las  castas  maravellas, 
canta  pel  sol  plaher  d’escoltarte  cantar, 
canta  per’l'infinit,  canta  per  las  estrellas; 
y  als  homes  no  demanis  que’t  vinguin  à  escoltar. 


Aixeca  allí  l’asil  de  ton  ànima  pura; 
y  per’que  sols  hi  tinguin  els  teus  anhels  ressò, 
per’que  no  hi  entrin  may  l’elogi  ó  la  censura, 
graba  en  son  llindar  blanch  aquest  nom  màgich:  «Jo!» 

Després  clou  ab  cent  panys  la  porta  al  vent  que  passal 
Tanca’ls  teus  quatre  murs  al  quàdruple  horitzó, 
y  obre’l  sostre  al  espay,  si  es  que  t’ofega  massa, 
per’que  l’alé  del  cel  penetri  en  ta  mansió. 


Sol!  divinament  sol!  Als  mals  l’exil  relleva: 
es  la  llet  de  la  forsa  y’l  pa  de  la  virtut; 
es  el  vol  ideal  del  somni  que  s’eleva, 
y’l  retrobat  llindar  del  paradís  perdut. 

Ta  sola  patria  ets  tu,  tu  sol  ets  ton  emblema! 

Canta  per’ella  y  siga  son  goig  el  desitj  teu! 

Canta!  Al  morir  tindràs  la  presumpció  suprema 
d’haver  viscut  ton  ànima  y  haver  sentit  ton  Deul 

E.  Guanyabéns,  trad. 

LA  PRIMAVERA  DEL  DOLOR 

Tot  l’espay  resplandia  à  la  superba  claror 
llunar  qu’en  aquella  dolsa  nit  s’esbandia 
arreu;  la  bella  ciutat  ressonava  en  càntichs; 
per  sas  magnificas  vías  las  collas  alegras, 
remorosas,  passavan  dansant  com  en  alas 
d’un  torbelli  de  follia;  dels  richs  palaus  n’ei- 
xian  perfums  d’ubriaguesa  y  esclats  de  llum; 
l’arbreda  dels  grans  jardins  era  animada 
pel  murmuri  de  las  parellas  aymantas,  y  una 
corprenedora  alenadade  joya  la  embolcallava 
com  si  la  volgués  ofegar.  La  magnifica  ciu¬ 
tat  era  plena  ab  el  formidable  encant  de  las 
antigas  festas  paganas;  en  mitj  de  sas  plas- 
sas,  en  la  sumptuositat  de  sos  casals,  en  lo 
més  discret  de  sos  jardins,  al  costat  de  l'ay- 
gua  de  sas  fonts,  sota  sos  elegants  porxos 
s’hi  havia  ressucitat  el  culte  rialler  y  lliu¬ 
re  dels  antichs  deus  oblidats  dels  homes; 
à  la  puresa  del  Galileu  s’hi  volia  anteposar 
la  bellesa  d’Apol,  y’s  desenterraren  els  pas¬ 
sats  mitos,  se  desvetllaren  las  adormidas 
supersticions,  se  descubriren  las  veladas 
nuesas  y  un  desitj  colossal  de  retornar  à 
gosar  amplament,  obertament  de  totas  las 
joyas  carnals  desaparegudas,  s’aixecà.  Y  la 
bella  ciutat  renegà  de  la  humilitat  y  de  la 
abstinència,  aborri  las  penombras  dels  claus¬ 
tres  severs,  s’apartà  de  las  imatjes  esllanguí- 
das  del  Cristianisme  y’s  deixà  anar  tota  en  la 
evocació  dels  misteris  de  las  fugidas  genera¬ 
cions.  Y's  barraren  els  gótichs  temples, 
s’amagaren  las  creus  y  las  místicas  reliquias, 
y  tornaren  las  blancas  estatuas  d’Afrodita  y 
de  Zeus  à  rebre  serenament  els  barbres  sa¬ 
crificis;  l’arquitectura’s  cambià:  à  las  arcadas 
severas  y  afiligranadas  en  que  l’arquitecte 
pacient  hi  havia  compendiat  tota  la  humana 
historia  entreteixintla  à  poch  à  poch  en  las 
motlluras  dels  capitells  altivols,  à  las  llargas 
finestras  esllanguidas  y  enriquidas  per  las 
llegendas  dels  vitratjes  de  color,  à  las  voltas 
maravellosas  que  semblavan  pujar  fins  al 
cel  en  la  penombra,  entre’l  fum  del  encens  y 
las  tocadas  d’orga,  hi  succehircn  las  pilas- 
tras  de  marbre  llampant,  els  frisos  turgents 
de  bacants  y  de  faunes,  els  amorets  gras- 
sons  y  riallers  que  formavan  rahims  de 
carn  infantil  relliscant  dels  capitells  y  api- 
lotantse  en  els  frontis.  Las  vestiduras  també 
s’estraferen:  ja  no’s  veya  quasi  may  la  severa 
silueta,  vestida  ab  pobra  túnica  gris,  passe¬ 
jar  ab  baixa  testa  y  mans  plegadas  demunt 
del  pit,  pels  ombrívols  carrers  ó  per  las  naus 
silenciosas;  tothóm  vestia  sensualment,  fins 
els  monjos;  la  reacció  pagana  ho  omplia  tot, 
ho  profanava  tot,  tot  ho  cambiava,  y  qui’s 
volia  sustraure  ó  brassejar  en  sa  impetuosa 
corrent,  ó’s  retirava  ó  acabava  sucumbint 
ofegat  en  la  mundana  joya. 

Y  en  aquella  nit  el  paganisme  regnava 
com  may:  era  en  el  temps  de  primavera  gen¬ 
til,  quan  la  terra  vessa  de  flors  y  l’ayre  vibra 

en  canturias;  quan  els  arbres  s’espandeixen 
en  milers  de  rebrots  y  quan  l’aygua  bull 
d’alegria,  y  la  bella  ciutat  ho  celebrava  dedi¬ 
cant  una  gran  festa  nocturna  à  la  ressucitada 
dehesa  del  amor.  En  honor  de  Venus  s’ilumi- 
navan  els  casals  de  fora  y  de  dintre;  s’om plían 
de  garlandas  els  carrers,  ressonavan  de  músi- 
cas  las  plassas,  y  en  els  senyorials  jardins  res- 
plandents  s’hi  celebravan  espléndidas  orgias. 
Arreu  fendían  l’ayre  las  riallas  y’is  petons, 
las  cansons  d’ubriaguesa  y’is  folls  crits  car¬ 
nals;  els  accents  de  passió  y’is  terratrèmols 
de  disbauixa;  arreu  brillavan  els  resplandors 
d’antorxas  y  de  cremells,  els  destells  de  las 
joyas  y’is  colors  dels  vestits,  las  corprenedo- 
ras  esplendidesas  de  la  mal  tapada  carn  y  las 
flamas  dels  ulls  altivols.  Las  motlluras  de 
las  salas,  las  esculpturas  dels  edificis  superbs 
y  la  bellesa  de  las  flors  y  de  las  fullas  alte- 
radas  dels  jardins  semblavan  palpitar  també 
al  impuls  mateix  qu’animava  l’afollada  mul- 
titut;  semblavan  pendre  sa  vida  pròpia  y 
confondres  en  una  general  y  continuada 
bacanal  fervent  ab  tot  lo  que’ls  voltava.  Mil 
flayres  diferentas  suravan  y  acabavan  d'ex¬ 
traviar  més  els  sentits;  à  la  voluptuosa  olor 
de  las  aromas  escampadas  pels  vestits,  à  la 
de  las  badadas  rosas  dels  jerros  y  dels  ro¬ 
sers,  à  la  dels  arbres  rehinosos,  se  n’hi 
barrejava  un’altra  d’indescriptible  y  pene- 
tranta,  confosa  y  perversa,  com  barreja  subtil 
de  las  de  milers  de  cossos  humans,  de  men¬ 
jars  y  de  begudas.  Y  trencadas  las  vallas  de 
las  classes  y  dels  devers,  trepitjadas  las  con- 
ciencias,  els  cossos  se  masegavan  delitosa  y 
furtivament  en  las  aglomeracions  de  gent  de 
las  cantonadas;  s’abrassavan  lascius  en  la 
penombra  dels  llochs  més  deserts  y  s’esllan- 
guian  palpitant  en  la  calor  de  las  dansas 
enervadoras;y’ls  petons s’ofegavan  ab  petons, 
y  à  las  caricias  hi  succehian  las  caricias,  y  à 
mida  qu’avensava  la  nit  la  disbauixa  anava 
tornant  tan  imponenta  v  tan  inmensa,que  no 
semblava  sinó  que  la  ciutat  culpable  anava 
à  esclatar  sorollosament  no  podent  resistir 
l’horrible  y  ardent  torbelli  qu’animava  à  sas 
munions  febrosas. 


Mes  no  tothóm  gaudia  del  fals  plaher  en 
aquella  ciutat  durant  la  nit  majestuosa.  En 
un  de  sos  céntrichs  llochs,  entre’ls  edificis 
joyosos,  esplendents  y  remorejants,  s’alsava 
un  palau  ombriu,  silenciós,  tancat  y  barrat 
à  la  remor  forana;  alguna  incerta  llum  res¬ 
plandia  à  travers  d’una  de  sas  finestras,  com 
indicant  algú  que  vetllés,  y  sas  més  altas 
parets  prenian  un  to  d’imponenta  poesia  ba¬ 
nyada  pàlidament  per  la  claror  de  la  lluna. 

El  contrast  del  senyorial  edifici  quiet  enar- 
dia  à  son  mateix  voltant  à  las  alegras  collas 
que  passavan,  que’l  saludavan  bromejant, 
aludint  à  la  virtut  de  sos  moradors. 

En  el  mirador  d’una  de  sas  torras,  vestit 

de  negre  complertament,  l’únich  possehidor 
del  palau  contemplava  tiistament  à  la  ciutat 
ubriaga  que  reya  sota  sos  peus. 

Era  jove;  el  darrer  descendent  de  la  noble 
família  qu’havía  habitat  el  casal  aquell;  orfe 
de  pare  desde  sa  infantesa  y  orfe  de  mare 
feya  poch  temps,  sos  antecessors  havían  bri¬ 
llat  contínuament  per  son  valor  y  per  sas 
virtuts,  bisbes  y  abats  venerables  esmaltavan 
ab  sos  destells  son  antich  arbre  genealógich, 
y  la  mort  gloriosa  de  sa  mare,  entre’l  bullici 
mundà  desapercebuda,  fou  com  la  d’una 
santa 

Aixis  ell  era  tal  volta  l’únich  que  no  havia 
sigut  encara  tacat  pels  misteris  impurs 
que’s  desvetllavan;  l’únich  potser  fidel  à 
Crist,  en  la  grandiosa  ciutat,  y  patia  ja  feya 
temps  devant  de  la  desmoralisació  de  sa  vila 
volguda.  Indecis  y  pesarós,  havia  probat 
pels  medis  de  sa  jovenesa  à  reivindicar  la 
escarnida  religió,  mes  tan  sols  las  burlas  y’is 
insults  amenassadors  de  sos  conciutadans 
havian  respost  a  sos  propòsits. 

Y  en  aquella  serena  nit  sufria  com  may; 
sota  sos  ulls  veya  sa  ciutat  aymada  rabejar- 
se  en  el  fanch,  flastomar  de  si  mateixa,  em- 
brutirse  en  un  suicidi  múltiple  y  gegant  que 
donava  vértich,  y  desde  l’altura  de  son  mi¬ 
rador  pregava  fervorós  pels  desviats. 

Mes  la  contemplació  de  la  prostitució 
conscient  de  lo  que  fins  llavors  havia  sigut 
sa  patria,’l  punyía  insoportablement,  so¬ 
bre  tot  en  els  moments  en  que  las  collas  que 
passavan  més  aprop  feyan  arribar  fins  à  sas 
orellas  sos  insults  à  n’ell  mateix  ó  à  sa  fa¬ 
mília;  alashoras  li  semblava  trobarse  ex- 
tranjer  en  son  propi  lloch,  y  alsava’ls  ulls 
al  cel  recordantse  de  las  paraulas  divinas: 
«Oh  poble  meu!  iQué  t’he  fet?  ..» 

«Senyor,  senyor,  —  clamava  llavors  creu- 
hant  las  mans  —  fesme  coneixe  ta  volunta*t: 
iahónt  aniré  jo,  diferent  é  incomprès  dels 
meus  propis,  enfangats  en  la  més  seductora 
de  las  temptacions?  No  linch  forsa  prou  gran 
pera  viure  allunyat  del  lloch  hont  moriren 
mos  pares.  cCóm  surtiré  d’aquesta  impuresa 
que  ni  respecta  tos  propis  temples?» 

Y  à  mida  que  la  nit  avensava  creixia  la 
festa  popular,  cada  cop  més  aclaparant,  cada 
cop  més  intensa;  ja  no  eran  cants  els  cants, 
sinó  crits  inarmónichs  é  incoherents  en  que 
la  obscenitat  se  barrejava  ab  la  blasfèmia; 
las  dansas  ja  no  eran  dansas,  sinó  convul- 
sivas  contorsions  en  que’ls  apetits  bestials 
parlavan;  las  riallas  no  eran  més  que  rogalls 
estridents,  y  pels  palaus  oberts  se  veya  als 
cavallers  ajeguts,  ubriachs  de  vi,  y  à  las  da- 
mas  violadas  pels  criats. 

De  prompte,  entre  l’aixordant  murmuri  so¬ 
nà  mitja  nit,  hora  que’s  repetí  apagadament 
per  tots  els  rellotjes  dels  convents  també 
iluminats  y  pels  campanars  dels  abandonats 
temples.  Llavors  à  la  gran  orgia  humana 
semblà  barrejarshi  quelcom  diabólich  y 


sobrenatural,  com  si’l  sacrilegi  s’ajuntés  à  la 
profanació  convertint  à  la  ciutat  en  un  in- 
mens  aquelarre,  y'l  jove  noble  abandonà  es¬ 
poruguit  el  mirador1  al  veure  volejar  devant 
seu  algunas  formas  monstruosament  lascivas. 

Baixà  la  escala  llumenada  per  la  lluna  que 
també’s  filtrava  pels  finestrals,  y  entrà  en  sa 
cambra,  l’única  iluminada  en  l’edifici  fora  de 
las  quadras  dels  criats  inferiors,  en  quinas 
la  joya  de  la  ciutat  també  hi  retrunyia. 

Mogué  la  testa  tristament  al  sentir  el  soroll 
de  copas  de  sos  servidors  infidels,  y  s’ageno¬ 
llà  devant  de  la  imatje  de  Crist  clavat  en  creu 
que  s’esgroguehia  pobrement  à  la  llum  de  la 
llantia. 

Veritablement  l’agonia  del  Crist  semblava 
viventa  en  aquella  cambra  verginal;  el  cos 
sagrat  semblava  palpitar  en  extremituts  con- 
vulsivas  intermitents,  fent  cruixir  la  santa 
fusta;  la  testa’s  decantava  dolorosament,  aba¬ 
tuda,  ab  un  gest  inconmensurable  de  dolor 
moral  y  fisich;  els  cabells  sagnants  penjavan 
cubrint  un  xich  el  diví  rostre,  y  la  corona 
crudel  havia  cubert  de  fils  de  sanch  el  front; 
els  ulls  esmortuhits,  y  més  que  may  dolsís- 
sims,  semblavan  perdonarho  encara  tot  ab 
un  inmens  esguart  de  pau  y  d’ignocencia; 
la  boca’s  contreya  sota’l  nas  ab  un  gest  in¬ 
descriptible;  el  cos  desllorigat  sagnava  per 
sa  llansada  fonda,  y’is  claus  esqueixavan  las 
benehidas  mans  despietadament;  aquells 
pobres  genolls  llagats  y  aquells  peus  besats 
per  la  pols  dels  camins,  punxats  y  tallats  per 
ías  pedras  y  per  fi  atravessats,  morts  pel  clau 
que'ls  sostenia,  inspiravan  ab  lo  demés  la 
més  suprema  compassió,  y  mentres  el  noble 
jove  gemegava  y  sospirava  besantlos,  las  tur- 
bas  entussiasmadas  passavan  pel  carrer  so¬ 
rollós  portant  à  pes  de  brassos,  ab  antorxas 
y  aclamacions,  una  estatua  d’Afrodita,  im¬ 
púdica  y  brillant,  qu’ab  sos  ulls  cegos  d’es- 
tatua  semblava  contemplar  é  incitar  à  la 
multitut,  portant  las  ninas  dels  ulls  al  cap 
d’amunt  de  sos  pits. 

De  prompte, ’l  noble  jove  s'aixecà;  s’asse¬ 
gurà  de  que  dormia  en  la  cambra  del  costat 
son  únich  criat  fidel,  vell  de  xeixanta  anys, 
qu’à  voltas  fins  li  donava  consells,  y  aban¬ 
donà  son  palau  d’amagat,  encaminantse  al 
cementiri. 

Pels  carrers,  plens  de  gent,  els  insults  y 
las  burlas  l’envoltaren;  à  voltas  una  dona 
sense  vergonya  pretenia  seduhirlo,  agafantlo 
del  bras  y  murmurant  mots  impurs  à  sa 
orella,  mes  ell,  ab  tristor  imponenta,  seguia 
pacientment  son  camí  confonent  à  sos  ma¬ 
teixos  perseguidors. 

Arriba  al  cementiri  y  entrà  sense  gayre 
esfors;  allà’l  burgit  de  la  ciutat  no  hi  arri¬ 
bava  ab  tanta  cruhesa,  y  entre’ls  marbres 
dels  sepulcres  y  las  creus  de  las  tombas  més 
humils,  hi  havia  una  pau  sagrada  que  s’en- 
lavrava  lluny  d.els  homes,  en  la  quietut  au¬ 
gusta  de  la  nit. 

La  ciutat  continuava  frisosa,  esperant  se¬ 
gurament  que  la  pura  llum  de  l’auba  prope¬ 
ra  la  sorprengués  en  son  torbelli,  y  las 
mudas  estatuas  dels  ciutadans  que  reposavan 
en  sos  sarcófachs  la  contemplavan  desde  sa 
solitut  serenament. 

El  jove  noble  passà  lentament  entre  mitj 
de  las  creus  y  de  las  fileras  de  sepulcres 
esguardant  encara  la  folla  y  estimada  ciutat, 
y  arribà  al  sepulcre  antich  de  sa  familia 
ahont  hi  eran  enterrats  sos  antecessors. 

S’agenolla  devant  de  la  gran  creu  de  pedra 
qu’amparava  sas  tombas,  y  després  de  des- 
pedirse  de  la  vila  com  per  darrera  volta  ab 
els  ulls,  s’abrassà  a  n’ella  sanglotant  y  restà 
besantla  ab  el  rostre  indefinidament. 

La  matinada  avensà;  la  ciutat,  à  la  fi,  anà 
esmortuhint  sa  terrible  cridòria;  els  aucells 
comensaren  à  preludiar  l’aubada  tranquila- 
ment  entre’ls  xiprers  espessos;  s’apagaren 
paulatinament  els  llums;  la  naturalesa,  sem¬ 
pre  serena, ’s  desvetllà;  las  collas  remorosas 
se  retiraren  lentament;  las  cansons  y’is  crits 
enmudiren;  la  vila  quedà  plena  de  despullas 
com  després  d’un  assalt,  y’is  habitants  ana- 
van  cayent,  adormits  de  la  disbauixa,  al  mitj 
de  las  plassas  y  carrers,  encara  abrassats  els 
uns,  sols  y  de  qualsevol  manera’ls  altres;  els 
palaus  restaren  oberts  y  desordrenats,  ab 
els  cavallers  y  damas  reposant  en  la  sala 
mateixa  dels  festins,  ab  un  impúdich  desor¬ 
dre,  y  l'aurora  surti. 


Y  al  cap  d’algunas  horas  algú  trobà  mort, 
al  peu  de  la  creu  de  la  tomba  de  sa  familia,  al 
darrer  descendent  d’un  dels  casals  més  no¬ 
bles  de  la  ciutat,  d’hont  havian  surtit,  en 
millors  temps,  valerosos  capitans  y  prelats 
virtuosos,  quin  darrer  descendent,  "de  caràc¬ 
ter  esquerp,  auster  y  excéntrich,  era  conegut 
en  la  ciutat  com  un  pobre  boig  que  somniava 
en  retornar  à  sos  conciutadans  a  la  veritable 
puresa  <le  l’antiga  y  oblidada  religió.  Fou 
enterrat  entre  la  indiferència  general  en  la 
flor  de  sa  joventut,  essent  possehidor  de 
grans  riquesas,  y  ningú  més  el  recordà. 

Xavier  Viura. 

NOTAS  BIBLIOGRÀFICAS 

El  Poble  Gris,  per  Santiago  Rusinol.  —  Ti¬ 
pografia  «L'Avenç)).  —  Barcelona.  — /902. 

En  Santiago  Rusinol,  el  delicat  humorista 
de  Anant  pel  món ,  Fulls  de  la  vida  y  L' alegria 
que  passa ,  obras  que  quedaràn  en  la  literatu¬ 
ra  catalana  representant  un  aspecte  origina- 
lissim  de  la  mateixa,  ha  publicat  un  nou 
llibre,  exquisit  com  tots  els  seus,  ple  d’aque¬ 
lla  alegria  extranya  qu’os  fa  venir  la  rialla 
à  flor  de  liabi,  peró  que  té  de  recular  depres- 
sa  perque  s’apenedeix  desseguida  d’haver 
aparegut.  La  reacció  es  instantania;  lo  joyós 
esdevé  trist,  la  broma's  converteix  en  llàsti¬ 
ma:  un  hom  sent  recansa  d’haver  volgut 
riure.  Si  existis  un  poble  com  el  gris  —  El 
Poble  Gris  es  un  Liliput  moral  é  intelectual 
— no’ns  en  riuriam;  fugiriam  d’ell  de  la  ma¬ 
teixa  manera  qu’en  els  mals  somnis,  l’esperit 
alormentat  lluyta  pera  desfersen,  y  allunyar- 
se  dels  enemichs  imaginaris  que  l’empaytan. 
El  Poble  Gris ,  en  el  fons,  es  un  llibre  tan 
aterrador  com  els  Sots  Feréstechs\  si’l  realis¬ 
me  macàbrich  d’en  Casellas  es  terrible,  no  ho 
es  menys  V humorisme  trist  d’en  Rusinol. 
Peró  en  Rusinol  es  un  poeta,  y  dessota  la 
sarcàstica  màscara  ab  que’s  cubreix  el  rostre 
pera  esbrinar  las  humanas  miserias,  las  peti- 
tesas  de  la  vida,  hi  traspúa  sempre  quelcom 
d’apassionat,  d’intens,  de  punyent;  quelcom 
que  sembla  dir  al  lector:  no  fassis  cas  de  lo 
que’t  dich,  allà  hont  jo  rich,  tu  deus  plorar 
ó  al  menys  entristirte.  Aixis  succeheix.  En 
Rusinol  ens  vol  donar  una  impresió  de  buy- 
dor, d’aclapaiament  y’ns  escriu,  perexemple, 
aquell  hermós  capitul  que  té  per  rètol  Vida 
de  pau;  vol  fernos  sentir,  ab  tota  sa  feixuga 
realitat, el  monoton  y  ridicul  aburriment  dels 
pobles.  Es  cert  qu’obté’l  resultat  desitjat, 
íperó  no  sentim  al  llegirlo  un  profond  reco¬ 
neixement  pel  poeta  que  sab  crear  poesia 
fins  allà  hont  no  n’hi  hà,  que  al  voler  fer 
riure,  sab  conmoure  de  debó? 

Y  en  Rusinol  va  rihent,  v  van  apareixent 
als  ulls  del  lector  aquells  capituls  tristos,  en 
quins  l’acció — quan  n’hi  hà — apareix  deixa- 
tada  fins  à  lo  inverosimil,  els  detalls  se 
multiplican  prodigiosament ,  las  emocions 
naixen,  fugen  y  retornan,  sempre  las  matei- 
xas,  perque  en  Rusinol  vol  que  de  las  pàgi- 
nasdel  seu  llibre  se’n  desprengui  la  horrorosa 
quietut,  la  mandra  que’s  desprèn  dels  car¬ 
rers,  de  la  plassa,  de  las  casas  y  dels  homes 
del  poble  gris.  El  Beco ,  El  cassino  dels  mo¬ 
derats,  L'Amor ,  El  Pensil ,  L' Ajuntament, 
Els  capellans ,  El  concert ,  etc.,  son  els  capi¬ 
tuls  en  quins  l’autor  hi  carrega  la  mà,  potser 
un  xich  massa,  peró  sense  que  darrera  del 
humorista  fi  s’hi  vegi  may  al  caricaturista 
groller. 

En  nostre  concepte,  en  El  Poble  Gris ,  que 
revela  complertament,  d’una  manera  admi- 

rable,  la  originalissima  personalitat  d’en 
Santiago  Rusinol,  ademés  del  esmentat  ca- 
pítul  Vida  de  pau ,  se  n'hi  destacan  tres  que, 
com  à  quadrets  isolats,  mereixen  lloch  d’ho¬ 
nor  entre’ls  millors  contes  catalans:  aquests 
capítuls  son  Les  mosques ,  La  costura  y  La  nit 
del  amor.  El  primer  es  una  pàgina  tan  origi¬ 
nal  com  la  cèlebre  Sinfonía  dels  formatjes , 
qu’en  Zola’ns  fa  sentir  en  Le  ventre  de  Paris; 
el  segcm  es  un  esclat  de  vida,  una  sinfonía 
de  carns  rosadas,  de  plors,  de  veus  infantí- 
volas,  de  xisclets  y  de  rebequerias;  el  tercer 
un  poema  mitj  mistich,  mitj  passional,  ab 
colors  de  retaule  gótich  y  resplandors  de 
poesia  humanissima. 

Felicitém  à  n’en  Santiago  Rusinol  pel  seu 
nou  llibre;  El  Poble  Gns  es  un’obra  de  mes¬ 
tre,  un’obra  personal  y  sentida,  perque  en 
Rusinol  es  sempre’l  mateix,  es  à  dir,  un  gran 
artista  de  cap  à  peus. 


Hem  rebut  també,  y  no’ns  en  ocupém  ab 
més  extensió  per  falta  d’espay,  un  llibre 


titulat  Impresions  de  nostre  coloborador  en 
P.  Colomer  y  Fors,  y  un  estudi  del  doctor 
J.  Falp  Plana,  Mossèn  Verdaguer. 

Las  Impresions  forman  un  llibre  desigual; 
hi  han  quadrets  fluixos  que  revelan  à  un 
escriptor  que  comensa  sa  carrera,  peró  n’hi 
han  d’altres  més  ben  observats  y  descrits, 
no  mancàntloshi  delicadesa  y  sentiment.  En¬ 
tre’ls  quadrets  que  més  interessan,  deu  es- 
mentarse  Salvas  redemptoras ,  trevall  guanya¬ 
dor  del  premi  ofert  per  nostre  periódich  en 
els  Jochs  Florals  de  Sarrià  (1901). 

El  doctor  Falp  divideix  son  estudi  en  qua¬ 
tre  parts:  El  Poeta ,  El  Sacerdot,  L'Home ,  El 
Malalt.  Las  quatre  parts  del  llibret  revelan 
la  erudició  del  Dr.  Falp  y  l’intens  afecte  que 
professava  al  gran  poeta  de  Catalunya. 


VORA  L’AYGUA 

1 

Cansons  de  la  mar,  murmuris  dels  arbres, 
confosa  remor  que  llensa  la  vila, 
xerroteigs  d’aucells,  fresca  marinada... 

aixó  es  poesia. 

Gronxoleig  de  flors,  solitut  y  calma, 
del  petit  cloquer  veus  perdudas,  tristas, 
brunzils  del  oreig,  cayguda  de  fullas... 
aixó  es  poesia. 


las  plujas  del  estiu  y  las  boyradas 
que  per  octubre  suaument  arriban. 

LaS  deus  y’l  gel;  els  safareigs  hont  rentan 
llurs  robas  las  pagesas;  las  tranquilas 
ayguas  serenas  dels  estanys  que  s’omplen 
de  llums  extranyas  y  remors  fugívolas. 

Me  recordan  la  mar:  la  blana  sorra, 
las  rompents  sorollosas,  las  blanquíssimas 
escumas  del  onatje  que  s’extenen 
com  inmens  farbalà  de  punta  fina. 

Me  recordan  la  mar,  l'humit  imperi 
de  las  ayguas,  la  font  d’eterna  vida, 
la  estada  de  la  calma, 
l’abím  insondejable  que  m’encisa. 


II 

Llotosos  estanyols  d’aygua  tèrbola  y  vella 
hont  la  verda  granota  de  nit  reprèn  son  cant, 
hont  la  llisquenta  anguila  frisosa's  descapdella 
quan  la  lluna  clareja  las  canyas  del  voltant: 
plaume  vostre  brilleig  dessota’l  cel  d’estiu 
qu’entona  en  mitj  d’estels  un  misteriós  nocturn 
boy  esperant  d’Orient  el  gay  color  diurn 
entre’l  ressó  del  mar  y’l  remorós  xiu-xiu 
que  canta  à  mitja  veu  tot  lo  que  viu. 

III 

M’han  sigut  sempre  gratas  las  rieras, 
las  canyas  dels  torrents,  las  fonts  joliuas 


IV 

Desde’l  roquer  las  onas  ja  amansidas 
saltan  ab  goig  y’s  perden  en  l’arena; 
brillan  com  verts  espills,  com  ciselladas 
copas  de  vidre,  com  rodonas  voltas 
de  temples  de  cristall,  com  caus  molsosos 
de  nereydas  humidas.  Son  impuras 
y  manyagas,  llur  gronxoleig  armónich  . 
espandeix  per  l’espay  el  cant  dol.-issim 
que  de  las  ayguas  la  blavor  ditxosa 
teixeix  alegrament  ab  sas  onadas, 
pels  jorns  en  que  l’Estiu  magnífich  regna 
y  tanca  als  vents  y  fon,  potent,  els  núvols. 

Francesch  Oliver. 

«ATENEO  BARCELONÈS» 

Una  proposició. 

Havent  encarregat  la  Junta  Directiva  del 
Ateneu  al  individuu  de  la  mateixa  en  Ama¬ 
deu  Hurtado  la  organisació  de  la  vetllada  en 
honor  d’Emili  Zola,  reuni  aquell  senyor 
en  la  nit  del  passat  dissapte  à  varis  de  sos 
consocis  pera  tractar  dels  medis  conduhents 
à  que  dita  festa  sia  digna  del  eminent  escrip¬ 
tor  francès  y  de  la  primera  entitat  literaria 
de  Barcelona.  A  son  temps  veurém  si  pot 
realisarse'l  notable  programa  que  s’acordà. 

Aprofitant  la  ocasió  de  trobarse  aplegats 
varis  ateneístas  de  diferentas  opinions  y  ten- 
dencias,  l’Ernest  Vendrell  llegí  una  notabi- 
lissima  proposició  pera  enlayrar  l’esperit  del 
Ateneu  fins  posarlo  al  grau  que  requereix  la 
cultura  de  la  moderna  Barcelona.  De  la  im¬ 
portància  d’aquesta  proposició,  acullida  ab 
entussiasme  per  tots  els  presents,  podran 
judicarne  nostres  lectors,  donchs  ab  gentilesa 
que’ls  hi  estimém  volgueren  que  fos  Joven¬ 
tut  qui  primer  escampés  aqueixa  idea  que 
mereix  totas  las  nostras  simpatías.  La  pro¬ 
posició  es  la  següent: 

Es  tracta  amb  aquestes  ratlles  de  proposar  à  l’Ateneo 
una  tasca  moral  tan  adecuada  al  seu  organisme  i  tan 
pròpia  d'aquet  temps,  que  sigui  prou  pera  explicar  i 
aumentar  la  seva  vida. 

La  cultura  moderna  ha  pres  caràcter  mes  que  de  la 
cantitat  y  profonditat  de  coneixements  mes  que  de  la 
seva  precisió — i  sens  dupte  à  causa  d’elles — de  l’inme- 
diata  trascendencia  que  tenen  pera  la  voluntat,  l’ener- 
gía  i  la  conducta.  No  se  li  diu  à  un  hom,  avui,  intel·li¬ 
gent  si  els  seus  coneixements  no  l’han  fet  millor,  mes 
brau,  mes  feliç.  Y  aquet  valor  pera  la  vida  que  tenen  els 
coneixements  ha  imposat  naturalment  la  tasca  de  con- 
ferirlos  amb  aquesta  expressió  d’utilitat  moral  à  tota  la 
gent,  à  la  multitut.  Els  intel·lectuals  han  fraternisat  amb 
els  profans,  han  descendit  del  seu  antic  feudalisme  aca¬ 
dèmic  i,  en  la  plassa  pública,  confonentse  am  la  gent, 
l'hi  han  dit  les  grans  coses  de  la  Ciència  i  com  con¬ 
verteix  la  cultura  à  estats  de  bondat  y  de  joia. 

Llógjcament  al  istil  dels  intel·lectuals  les  associacions 
ideocràtiques  surten  de  la  seva  vida  interior  pera  inter¬ 
venir  am  l’imparcialitat  dels  coneixements  científics  en 
l’ambient  espiritual  de  les  ciutats  pera  forjar-hi  corrents 
i  estats  de  progrés,  d’elevació  i  d’utilitat  moral  en  la  vida. 

L’Ateneo,  en  la  seva  decadència  interna  pod  trovar, 
adaptantse  à  una  tendencia  aixis,  manera  de  restaurar- 
se  i  sobrevíurer.  Pel  nom  decoratiu  d'Ateneo  i  per  una 
certa  tradició  de  sabiduría  acadèmica  inspira,  à  Barce¬ 
lona,  un  notable  respecte.  Pero  el  seu  estancament  y 
retràs  interior  en  tots  els  ordres,  si  continúa,  amenaça 
condempnarlo  tart  ó  d’hora  à  l’ironía  pública. 

Ja  es  sapigut:  els  grupos  d’estudi  de  l’Ateneo  se  reu¬ 
neixen  una  vegada  à  l’any  pera  ellegir,  sense  convicció, 
qui  degui  desempenyar  els  càrregs  corresponents. 
I  pera  reunir  nous  socis  electors  qu’es  el  nombre  infim 
permès  pel  reglament  es  trovan  dificultats.  La  càtedra 
pública  resta  vacant  en  mitj  de  Pindiferencia  dels 
socis.  La  Biblioteca  avans  celebrada  à  Barcelona 
entre  els  estudiosos  està  avui  en  tendencies,  teories 
i  produccions  modernes  mes  atrassada  comparati¬ 
vament  que  la  biblioteca  particular  d’un  obrer.  Les 
obres  dels  homes  qu’han  presentat  recentment  mes  pro- 
fondes  solucions  als  duptes  de  la  conciencia  humana 

no  constan  entre  els  llibres  del  Ateneo  Per  dir  que  no 
hi  ha  cap  obra  de  l’Ibsen,  que  n’hi  ha  una  sola  d'en 
Nietzsche,  cap  d’en  Karl  Marx,  cap  d’en  Novicow;  d’en 
Max  Nordau,  d’en  Carlyle,  de  l’Emerson,  de  l’Anatole 
France,  de  l’Izoulet,  cap.  Aixis  indefinidament  si  s’exten 
l’enumeració  à  tots  els  ordres.  Y  el  resultat  de  tot  axo 
es  percibeix  fins  en  l’ambient  material  de  l’associació. 

Pera  curar-se  de  l’impotencia,  pera  surtir  d’una  cadu¬ 
citat  aixis  no  hi  ha  com  invitar  l’organisme  colectiu  de 
l’Ateneo  à  una  funció  prou  alta  qu’el  vivifiqui.  Res  mes 
à  propòsit  conservant  com  conserva  un  cert  prestigi 
públic  qu’invitarlo  à  influir  en  la  multitut  am  la  signi¬ 
ficació  moral  d’aquet  temps.  Tal  vegada  allavors  per 
l’acció  social  que  desenrotlli  prengui  conciencia  de  si 
mateix,  intensifiqui  la  seva  vida  interior  aumentantmes 
y  mes  la  seva  eficacitat  colectiva. 

En  l’àmbit  d’una  ciutat  es  amb  innumerables  expres¬ 
sions  de  feOonditat  que  pod  ser  entrepresa  l’acció 
moral  de  que  parlem.  Perque  una  ciutat  es  la  reunió 
mes  clara  i  representativa  de  l’humanitat.  En  ella  la 
vida  s’hi  manifesta  am  mil  floreixements,  amb  infinitat 
de  formes  i  d’energies.  Els  centres  de  sport,  les  esco¬ 
les,  els  jardins,  els  hospitals,  les  Biblioteques,  l’Univer¬ 
sitat,  els  Museos,  els  tallers,  els  periòdics,  els  teatres, 
les  associacions,  els  casSinos,  les  festes,  el  carrer,  etcè¬ 
tera,  etc.,  creacions  tot  de  l’activitat  i  de  la  joia  bon¬ 
dadosa  de  l’home,  resumeixen  ben  bé  la  complexitat 
espiritual  del  món.  Es  an  aquest  conjunt  humà  de  la 
ciutat  qu’es  tracta  d’influir  illuminant  una  conciencia 
intellectual  en  la  corrent  incessant  de  la  vida  que  l’ani¬ 
ma  i  renova. 

Per  lo  tant  es  proposa  à  l’Ateneo  que,  sbarcant  el 
curs  successiu  per  la  ciutat  de  les  generacions,  convis¬ 
qui  moralment  amb  elles  en  cada  pas  de  la  seva  vida. 

Ier  Per  medi  de  visites,  ressenyes  detallades,  comu¬ 
nicació  constant  i  elogis  públics  dels  centres  de  sport 
i  de  les  diferentes  escoles  i  collegis,  exaltant  la  conve¬ 
niència  y  la  bellesa  de  l’educació  corporal,  avalorant, 
puntualisant  y  distingint  el  trevall  dels  mètodes  peda¬ 
gògics. 

20n  Per  medi  de  visites  collectives  i  organisació  de 
festes  adecuades  fer  vàldrer  el  cultiu,  la  bellesa  i  trans¬ 
formació  dels  jardins. 

3er  Per  medi  d’informes  pericials  i  comparatius 
obligats  anyalment  i  sempre  fets  públics,  impulsar  el 
perfeccionament  dels  hospitals ,  de  les  Biblioteques ,  de 
l’ Universitat,  dels  Museos. 

4l  Invitar  anyalment  conferenciants,  professors, 
publicistes  extranjers  i  nacionals  pera  que  donguin 
series  de  conferencies— extrem  importantissim  en  l’obra 
de  superiorisar  i  exténdrer  l’espiritualitat  del  medi 
collectiu. 

5*  Amb  fotografies,  ressenyes  sollicitades  constant¬ 
ment  i  encomanades  à  socis,  amb  exposició  de  produc¬ 
tes,  modos  del  trevall  am  l’elogi  que  correspongui  sus¬ 
citaren  els  tallers  les  millores  econòmiques,  artístiques  i 
socials. 

6C  Am  visites  i  invitacions  dedicades  als  periòdics 
fer  resaltar  públicament  l’utilitat  benèfica  de  tots,  la 
seva  labor  de  revelació  progresiva  cotidiana. 

7e  Am  subvencions  convenients  retenir  certs  dies 
dels  teatres  pera  l’Ateneo  expendint  módicament  vales 
am  la  condició  de  qu'es  donguin  obres  y  programes 
moderns  d’autors  extranjers  i  nacionals  dedicant  prefe 
rencia  als  autors  poc  coneguts  i  an  els  joves. 

8e  Ressenyes  i  visites  à  les  associacions  publicant  el 
seu  progrés,  el  seu  millorament  y  l’influencia  qu’ob- 
tinguin. 

9C  Amb  altres  ressenyes  expressar  la  sociabilitat, 
transformació  i  influencia  sociable  dels  cassinos. 

10  Contribuir  inte’ligentment  y  artísticament  en  les 
inauguracions,  en  les  festes  de  la  ciutat  procurant  ex- 

pressar  la  bondat  de  la  vida,  l’excellencia  de  la  frater¬ 
nitat,  els  beneficis  deia  cultura,  la  santetat  de  l’alegria. 

11  Extràurer  dels  fets  diaris  en  descripcions  públi¬ 
ques  el  principi  moral  de  joia,  energia  y  salut.  Ademes 
la  descripció  animada  i  elogiosa  de  cada  fet  heroic 
accomplert  ja  de  salvament  ja  d’abnegació,  ja  de  cons¬ 
tància,  portant-lo  de  la  gacetilla  curta  dels  diaris  pera 
donar-li  les  amplificacions  que  consent  el  cnràcter  de 
l'Ateneo.  Ademes  l’inscripció  dels  noms  en  làpides  co- 
locades  en  sitis  visibles  de  l’associació. 

12  Donar  preferencia,  tituls  especials,  llog  eminent 
à  tot  inventor,  à  tota  reforma,  explicant  la  seva  utilitat  i 
excellencia  i  alentant  am  festetjos  d’honor  i  auxilis  ma¬ 
terials  an  els  homes  imaginatius. 

Y  com  procediment  general  en  cada  cas,  la  circula¬ 
ció,  el  reparto  gratuit  de  fulles  redactades  am  calor, 
impreses  amb  art  Amb  elles  podrà  anar  deixant  l’Ate- 
neo  un  bon  caient  à  la  conciencia  colectiva. 

Aixis,  doncs,  en  els  grans  conflictes  i  en  els  grans 
dolors  i  en  les  grans  festes,  com  també  en  els  fets  insig¬ 
nificants  i  menuts,  sempre  la  veu  y  l’esperit  de  l’Ateneo 
impulsant  progresivament  l’espiritualitat  de  la  multitut 
à  augmentacions  morals  de  coratje,  de  justícia  y  de  fe¬ 
licitat. 

Tal  es  la  funció  moral  qu’es  proposa  en  aquestes 
ratlles  à  la  nostra  associació,  funció  primordial  à  la  que 
deuen  cedir  totes  les  demes  perque  ni  el  traslado  de 
domicili  ni  l’adquisició  d’una  finca  poden  vivificar  un 
organisme  collectiu  tocat  d’esterilitat  social.  Retenint 
i  practicant  totes  aquestes  diverses  manifestacions  d’ac¬ 
ció  enumerades  i  indispensablement  am  l’esperit  d’in- 
confessió  especial,  d’imparcialitat  científica  en  que 
s’inspiran,  podrà  l’Ateneo  am  les  repercussions  íntimes 
inherents  elevar  l’ànima  intel·lectual  i  moral  de  Barce¬ 
lona.  I  allavores  podria  explicar  /  augmentar  profitosa- 
ment  i  gloriosament  la  seva  vida. 

Barcelona  20  octubre. 

Verament,  la  vida  actual  del  Ateneu  no  pot 
ésser  més  migrada.  Desd’aquell  temps  en 
que’s  lluytà  pera  que  la  llengua  catalana  tin¬ 
gués  alli’l  lloch  que  li  pertocava, ’s  pot  dir  que 
la  existència  d’aquella  entitat  no  té  més  ex¬ 
pressió  que  la  del  balans:  pujas  y  baixas,  peró 
res  productiu,  res  que  respongui  à  las  neces¬ 
sitats  morals  é  intelectuals  de  Barcelona, 
que  si  tant  s’ha  engrandit  materialment, 
molt  deixa  que  desitjar  encara  en  sa  cultura 
general,  y’is  que  poden  contribuhir  à  que 
son  desenrotllo  sia  armónich  se  troban  avuy 
separats  per  motius  molt  respectables  peró 
no  suficients  pera  impedir  que  s’ajuntin  en 
una  aspiració  comú,  sense  qu’hagin  d’abdi¬ 
car  ni  sacrificar  cap  de  sas  particulars  opi¬ 
nions. 

Las  lluytas  del  Ateneu  no  han  d’ésser  pera 
substituhir  un  caciquisme  per  altre.  Avuy 
tots  els  socis  se  troban  forasters  en  aquella 
atmósfera  gelada  que  no  escalfa  l’entussias- 
me  que  cadascú  cova  en  si,  mancant  tan  sols 
el  cop  que’l  fassi  exteriorisarse.  En  mitj  de 
aquell  desert  s’agrupan  varis  intelectuals , 
tots  aquells  que  més  lligats  estan  per  la  co¬ 
munitat  d’ideas.  Aqueixa  formació  de  gru- 
pos,  de  penyas,  dona  per  resultat  una  certa 
prevenció  qu’es  altament  perjudicial,  donchs 
qualsevol  esclat  de  vida  que  surti  d’aquei- 
xas  agrupacions,  com  qu’apareix  aislat,  fa 


creure  en  cert  esperit  d’exclussivisme,  lo  que 
no  succehiría  si,  multiplicadas  las  manifes¬ 
tacions  d’ordre  divers,  y  fins  de  tendencia 
contraria,  revelessin  cóm  allí  tothom  obra 
ab  perfecta  llibertat,  y  cóm  tots  separada¬ 
ment  y  dintre  de  la  pròpia  esfera  contribu- 
heixen  al  fí  progressiu  per  que  fou  constituhit 
l’Ateneu. 

Creyém  que  la  proposició  transcrita  pot 
donar  molts  bons  resultats  si  tots  lasecundan 
ab  bona  fe  y  entussiasme.  Son  esperit  es 
ample,  y  en  ella  s’ha  cuydat  de  no  ofendre 
las  creencias  de  ningú;  fins,  pera  evitar  sus¬ 
ceptibilitats,  à  l’original  català  s’hi  acompa¬ 
nyarà  una  traducció  castellana.  Potser  es 
massa  vast  el  programa,  massa  utópich:s’ha 
de  reconeixe,  ab  tot,  que  si  molt  se  proposan 
fer,  es  perque  molt  cal  que’s  fassi.  Y  per  sa¬ 
tisfets  podrian  donarse  si  conseguissin  reali- 
sarlo  sols  en  part,  no  oblidant  tampoch  que 
las  realitats  d’avuy  son  las  utopias  d’ahir,  y 
las  antigallas  de  demà. 

Ab  els  colors  de  la  vergonya  à  la  cara,  com 
à  catalans  que  som,  hem  de  fer  esment  de  la 
conducta  dels  regidors  republicans,  conser¬ 
vadors  el  sic  de  cceteris  que  refusaren  la  pro¬ 
posició  presentada  pels  regidors  regionalistas 
en  virtut  de  la  qual  devia  pregarse  à  las  es- 
colas  ó  centres  d’instrucció  subvencionats 
per  l’Ajuntament,  que  s’ensenyés  la  llengua 
é  historia  de  Catalunya. 

No  com  à  catalanistas,  sinó  com  à  simples 
catalans,  devian  aquells  senyors  aprobar  la 
proposició,  encara  que  no  més  fos  pera  de¬ 
mostrar  que  no  tenen  estrafet  el  cervell  com 
hi  tenen  el  llenguatje,  qu’es  una  filigrana  de 
buen  aciento  com  tot  castellà  del  Clot.  Peró 
ves  qui’ls  hi  fa  entendre  aixó  à  n’els  àcratas 
d’en  Lerroux,  ó  als  sabis  inconsútils  que’ls 
hi  feren  costat! 

Aquesta  falta  de  sentit  comú,  aquesta  apos- 
tasía  del  llenguatje  nadiu,  aquesta  carrin¬ 
cloneria  per  part  de  molts  senyors  qu’assessi- 
nan  l’idioma  oficial  al  parlarlo  en  els  actes 
públichs,  no  creyém  que  pugui  veures  en 
lloch  més. 

De  totas  maneras,  la  proposició  dels  re¬ 
gionalistas  per’alguna  cosa  ha  servit.  Ha 
servit  pera  posar  en  evidencia  una  volta  més 
als  catalans  que  no  mereixen  serho,  els  quals, 
al  acusarnos  de  descortesos  y  de  separatis- 
tas  (!)  per  un  acte  tan  de  sentit  comú  com  es 
el  de  voler  que’s  parli  nostra  llengua,  s’han 
posat  als  ulls  de  Barcelona  y  de  Catalunya 
à  molt  més  baix  nivell  que’ls  forasters  de 
quins,  segons  ells  diuhen,  abominém  nosal¬ 
tres.  No:  pera’ls  forasters  tenim  tot  el  res¬ 
pecte  y  tot  l’apreci  qu’ells  se  mereixin:  ara, 
pels  catalans  disfressats,  pels  que  duhen  la 
llureya  ridícula  de  las  sevas  conveniencias 

particulars,  pels  que  ab  actes  com  l’esmen¬ 
tat  renegan  de  lo  que  son,  y  com  à  lliberals 
victorejan  la  llibertat  agarrotant  la  parla  prò¬ 
pia  y  profanantne  gramaticalment  un’altra, 
per’aquests  sentim  no  ja  despreci:  sentim 
llàstima.  No  saben  tot  el  mal  que’s  fan,  y  si 
ho  saben  pitjor  pera  ells,  perque  las  ideas 
de  vera  llibertat  s’imposan  més  cada  dia,  lo 
qual  no’ls  hi  té  gayre  compte. 

Fem  honrosa  excepció  del  regidor  federa¬ 
lista  senyor  Marial,  que’s  declarà  no  sols 
partidari  de  la  proposició  dels  regionalistas, 
sinó  de  que’l  català  sia’l  llenguatje  oficial  de 
Catalunya. 

Gran  nombre  de  federals  d’aquesta  ciutat, 
entre’ls  que  n’hi  figuravan  de  ben  prestigio¬ 
sos,  enviaren  al  regidor  senyor  Marial  una 
entussiasta  felicitació  per  haverse  mostrat 
verament  lliberal  y  verament  català  votant, 
en  la  esmentada  sessió  del  Ajuntament,  à  fa¬ 
vor  de  la  proposició  de  que  las  escolas  que 
subvenciona  nostre  municipi  ensenyessin  la 
llengua  y  la  historia  de  Catalunya. 

Deyan  els  federals,  entre  altras  cosas,  en 
dita  felicitació: 

Al  votar  vos  en  pro  de  lo  esmentat,  havéu  interpretat 
fidelment  el  pensament  dels  republicans  federals  de  la 
nostra  terra,  que  volém  que  sempre  y  à  totas  horas  els 
qui  representin  en  càrrechs  públichs  al  nostre  partit 
tinguin  el  seny  clar  pera  compendre  lo  que  veritable¬ 
ment  es  conduhent  al  triomf  de  la  nostra  causa. 

Aquestas  declaracions  fan  honor  als  que 
las  suscriuhen  y  à  la  causa  que  defensan. 

En  el  número  prop  passat,  per  un  erro  de 
caixa  que’ns  passà  desapercebut,  emeterem 
un  concepte  complertament  oposat  al  qu’ha- 
viam  d’emetre.  Deyam  en  la  nova  en  que 
donavam  compte  del  meeting  hagut  à  Sant 
Antoni,  y  en  el  paragraf  penúltim: 

En  Pujulà  estudià  l’aspecte  y  estat  present  del  poble 
de  Sant  Antoni  de  Calonge,  tan  abandonat  que  no  té 
iglesia,  jutjat  ni  (cosa  curiosa)  cementiri,  peró  en  el 
qual  tothóm  es  federal  y  anticaciquista. 

Donchs  bé:  ahont  deyam  abandonat,  de- 
viam  dir  afortunat.  Aqueixa  fou  la  idea  qu’e- 
meté’l  nostre  company,  y  que'ns  demanan 
fem  constar  varis  vehins  de  Sant  Antoni 
que’ns  escriuhen.  Quedan  complascuts,  y  la 
veritat  en  son  lloch. 

Segueix  aumentant  la  suscripció  oberta 
per  «Catalunya  Nova))  pera  depositar,  el  dia 
dels  Morts,  una  corona  en  la  tomba  de  Ja- 
cinto  Verdaguer. 

Contribuhirà  al  major  éxit  de  la  idea  un 
quadern  qu’en  forma  de  periódich  y  ab  el 
títul  de  Catalunya  Nova  publicarà’l  mateix 
dia  dita  societat,  figuranthi  trevalls  de  nos¬ 
tres  més  distingits  escriptors  y  poetas,  ade- 
més  de  reproduccions  del  retrat  de  mossèn 
Cinto  y  de  la  corona  que  se  li  dedica..  Aquest 

número  únich  se  vendrà  à  deucéntims  l’exem¬ 
plar,  y  si  com  es  de  suposar  un  cop  pagats 
els  gastos  hi  hà  sobrant,  se  destinarà  à  la 
suscripció  del  monument. 

Tenim  la  satisfacció  de  consignar  qu’han 
sigut  posats  en  llibertat  els  subjectes  que  per 
la  oficiositat  de’certa  prempsa  delatora,  y  en 
virtut  d’un  llastimós  malentès,  estavan  pre¬ 
sos  à  Tarragona  feya  ja  uns  dos  mesos. 

També  s’ha  dictat  aute  de  sobressehiment 
en  la  causa  que  s’havia  incoat  contra  nostre 
estimat  y  distingit  company  en  Joan  Mara- 
gall,  per  la  publicació  en  el  Diario  de  Barce¬ 
lona  de  son  famós  article  Palria  Nueva. 

Nostra  coral  enhorabona. 

De  gran  nombre  de  comarcas  catalanas  se 
aixecan  veus  de  protesta  contra’ls  propòsits 
que  té  l’actual  ministre  de  Governació  d’au- 
mentar  el  desgavell  dels  municipis  ab  una 
nova  lley  pseudo-descentralisadora ,  que  vol 
separar  dugas  funcions  tan  diferentas  com 
l’administrativa  y  la  electoral,  peró  desba¬ 
llestant  à  la  vegada’ls  efectes  que  aquesta 
bona  mida  pogués  tenir  ab  el  projecte  de  Re¬ 
glament  del  cos  de  secretaris  municipals,  als 
qui  sense’l  concurs  de  las  Corts  voldria’l  se¬ 
nyor  Moret  convertir  en  vers  delegats  del 
centralisme  embrutidor,  deixant  aixís  sense 
facultats  als  regidors  y  alcaldes. 

En  Moret  alimentant  aqueixos  propòsits, 
y  la  prempsa  centralista  defensantlos  fins  al 
extrém  de  dir  qu’ab  tals  concessions  al  regio¬ 
nalisme  se  li  posa  una  mordassa  que  ja  no’l 
deixarà  reclamar  res  més,  no  fan  altra  cosa 
qu’afegir  un  sarcasme  als  molts  que’ls  tenim 
en  compte. 

La  nit  del  prop  passat  dissapte  tingué 
lloch,  en  el  Palau  de  Bellas  Arts,  un  concert 
à  càrrech  del  Orfeó  Català.  Las  composicions 
del  programa  foren  executadas  ab  el  vigor, 
justesa  y  pulcritut  de  sempre.  Foren  ovacio¬ 
nats  per  la  nombrosa  concurrència  qu’om- 
plia  l’espayós  local,  la  senyora  Wehrle,  el 
director  Lluis  Millet  y’l  mestre  Nicolau,  au¬ 
tor  de  la  Mare  de  Deu,  una  de  las  pessas  del 
programa.  Aixis  mateix  el  públich  aculli  ab 
grans  aplaudiments  las  conegudas  composi¬ 
cions  Lo  rossinyol ,  Don  Joan  y  don  Ramón , 
Brindis  del  Rhin,  Lo  cant  dels  aucells ,  etc.,  y 
sobre  tot  el  colossal  credo  de  la  missa  del 
Papa  Marcel ,  d’en  Palestrina.  una  de  las 
obras  mestras  de  la  música  polifònica. 

L’associació  democràtica  catalanista  «Ca¬ 
talunya  y  Avant»  ha  tingut  la  lloabilissima 
idea  de  fundar  una  «Cooperativa  Obrera 
Catalana»,  al  objecte  de  millorar  la  situació 
econòmica  de  la  classe  trevalladora.  Els  es¬ 
tatuts  estàn  ja  legalisats,  y’l  prop  passat  dis- 

sapte  tingué  lloch  una  reunió,  en  la  que  va 
quedar  constituhida  la  esmentada  societat. 

El  president  explicà’ls  fins  y  organisació 
d’aquesta,  y’l  secretari  donà  compte  dels  so¬ 
cis  que  hi  hà  inscrits.  Després  se  nombrà’l 
Consell  administratiu,  essent  elegits  els  se¬ 
nyors  Lluís  Marsans,  gerent;  Joseph  Blasi, 
administrador  general;  Camil  Vallés,  comp¬ 
tador  general;  Joseph  Grau,  secretari  d’actas; 
y  Joan  Flaquer,  secretari  de  relacions. 

Son  tan  nobles  els  fins  que’s  persegueixen 
al  fundar  aqueixa  Cooperativa,  que  tot  elogi 
que’n  féssim*  fora  poch.  En  Lluis  Marsans, 
qu’acabà  l’acte  ab  un  hermós  discurs,  feu  re¬ 
marcar  que,  dada  sa  organisació  y  Tentus- 
siasme  dels  consocis,  may  la  nova  societat 
serà  la  explotació  comercial  de  un  número 
determinat  d’associats,  sinó  la  veritable  Coo¬ 
perativa  de  tots  els  obrers,  tant  si  tenen  com 
si  no  tenen  diners  pera  ferse  propietaris  de 
una  acció. 

Vegis  un  extracte  dels  estatuts: 

Dels  socis. — Pera  ser  soci  actiu  es  convenient  ser  ca¬ 
talà,  adquirir  una  acció  de  25  pesetas,  estar  domiciliat 
à  Barcelona  y  desempenyar  tots  los  càrrechs  y  comis¬ 
sions  que  se  li  donguin.  Se  pot  lliurar  lo  soci  d’aquest 
darrer  dever,  renunciant  lo  50  per  100  dels  beneficis 
repartibles  en  efectiu  à  favor  del  fondo  destinat  à  la 
ensenyansa  ó  del  Capital  colectíu  de  la  Cooperativa ,  à 
favor  de  la  U.  C.  ó  de  la  C.  y  A. 

Pera  facilitar  la  entrada  dels  obrers,  se  permet  adqui¬ 
rir  las  accions  ab  100  pagas  de  25  cèntims. 

Las  accions  seràn  nominals  y  transmissibles:  cap  soci 
pot  tenir  més  d’una  acció. 

La  Cooperativa  prestarà  als  seus  socis,  ab  la  garantia 
de  la  seva  acció,  fins  al  80  per  100  de  son  import. 

Quan  un  soci  se  dongui  de  baixa  se  li  retornarà  lo 
90  per  100  del  import  de  la  seva  acció. 

Los  socis  no  pagaràn  cap  quota. 

Objecte  de  la  Societat. — Compra,  venda,  fabricació, 
transformació,  transport  y  asseguransa  de  tot  lo  que 
convingui  als  associats. 

L’establiment  de  la  ensenyansa  catalana  gratuita. 

La  publicació  d’obras  d’ensenyansa  catalana. 

Beneficis.  —  Los  beneficis  anyals  se  repartiran  en  la 
següent  forma: 

50  per  100  à  tots  los  socis  consumidors,  proporcio¬ 
nalment  al  consum  de  cada  hií. 

25  per  too  als  socis  accionistas,  proporcionalment 
al  import  de  la  seva  acció.  (Aquest  tant  per  cent  podrà 
deixarse  à  la  Cooperativa  pera  aument  del  valor  de  la 
acció,  sempre  que  ho  acordi  la  majoria  de  la  Junta  Ge¬ 
neral.) 

10  per  100  al  fondo  de  la  Ensenyansa  gratuita  cata¬ 
lana. 

10  per  100  à  la  formació  d’un  fondo  de  reserva  ano¬ 
menat  «Capital  colectíu». 

5  per  100  als  empleats  que  pugui  tenir  la  Cooperativa. 

Pera  més  detalls  se  poden  consultar  los  Estatuts 
que’s  publicaràn  aviat. 

Publicacions  rebudas: 

Jochs  Florals  Sarrianechs. — El  «Centre  Ca¬ 
talanista  Sarrianench»  ha  publicat  el  volúm 
en  que  hi  estan  contingudas  totas  las  compo¬ 
sicions  premiadas  en  la  festa  de  sos  primers 
Jochs  Florals,  que  tingueren  lloch  l’any  pas¬ 


sat.  Ja  à  son  degut  temps  ferem  esment  dels 
notables  discursos  d’en  Guimerà  y  en  Ver¬ 
daguer,  que  formavan  part  del  jurat,  com 
també  remarcarem  las  més  notables  compo¬ 
sicions  premiadas.  Avuy  ens  refermém  en 
nostre  judici  al  llegir  el  tomo  que  tantas  be- 
llesas  aplega,  y  renovém  nostra  felicitació  al 
«Centre  Catalanista  Sarrianench». 

Llibertat. — S’ha  publicat  à  Palafrugell  el 
primer  número  d’un  periódich  catalanista 
que  porta  aquest  titul,  y  qu’ab  esperit  ben 
obert  ha  vingut  à  engroixir  l’estol  dels  que 
lluytém  contra’l  centralisme.  Coneixém  à  sos 
fundadors,  y  no  dubtém  que’l  seu  entussias- 
me  y  las  sevas  ideas  vindràn  à  donar  nou 
vigor  al  Catalanisme  militant.  Lo  que  diu- 
hen  en  aquest  primer  número’ls  amichs  de 
Palafrugell  ja  dona  bona  fe  de  quí  son  y  lo 
que  valen.  Hi  hà  las  firmas  d’en  Vallés  y 
Ribot,  en  Vergés,  en  Pujulà,  en  Linares 
y  altres  bons  amichs.  Retorném  el  saludo  y 
desitjém  llarga  (vida  al  nou  campió  ab  que 
compta  desd’ara  la  Unió  Catalanista. 

L' Atlàntida. — Primer  quadern  de  la  Bi¬ 
blioteca  d’aquest  titul,  editada  à  la  imprenta 
d’en  Francisco  Badia.  Publica  La  Orfaneta 
de  Menar gues,  La  creu  de  la  masia  y  Una 
« modelo ». 

La  Guineu,  per  Prudenci  Bertrana;  trevall 
premiat  en  el  certamen  d’Olot  del  present 
any. 

Dramas  rurals ,  per  Victor  Català.  S’ha  pu¬ 
blicat  l’obra  de  tan  notable  autor  que  porta 
aquest  titul.  Ens  proposém  ocupàrnosen  ab 
la  detenció  que’s  mereix. 

Els  trevalls  se  publican  baix  la  exclussiva  responsabi¬ 
litat  de  sos  autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 

Número  corrent . 20  Cèntims. 

»  »  sense  folletins.  .  .  25  » 


El  número  corrent  no’s  ven  sense  folletins. 

ELS  AVANSATS 

Y’LS  QU’AVANSAN 

Més  fàcil  es  dir  «soch  avansat»  que  poder 
dir  «avanso».  Molts  dels  que’s  diuhen  avan¬ 
sats  me  fan  l’efecte  dels  mariners  que  nave- 
gan  en  barco  lleuger,  à  tota  vela  y  sense  11  as¬ 
tre,  sols  pel  gust  improductiu  de  fer  via  y 
deixar  sobre  l’aygua  una  estela  passatjera. 
Y  aqueixos  mariners  ignocentment  vanitosos 
y  estérilment  adalerats,  se  giran  tan  sols  de 
temps  en  temps  enrera  pera  mofarse  de  son 
entenimentat  confrare  que  navega  prudent¬ 
ment  escorcollant  l’horitzó,  atent  à  las  indi¬ 


cacions  de  la  brújula,  evitant  els  esculls,  fri¬ 
sós  d’arribar  à  port  sens  accident  ab  sa 
preuhada  càrrega.  Ab  igual  inconscient 
menyspreu  miran  els  estudiants  afanyosos 
de  lluhirse  ab  llissons  apresas  de  memòria, 
à  sos  companys  reflexius  que’s  detenen  horas 
y  horas  en  una  pàgina  pera  desentranyarne’l 
sentit,  donarsen  perfecte  compte  y  conver- 
tirlo  en  fonament  d’ideas  propias. 

Cal  convenir  en  que’ns  passém  la  vida 
conjugant  el  verb  ésser,  verb  substantiu...  en 
els  tractats  de  gramàtica.  Y  tinguemho  ben 
present,  emperò:  no  serém  en  tant  ens  limi- 
tém  à  conjugarlo,  motejantlo  ab  mil  sobre¬ 
noms;  es  precis  víurel,  es  à  dir,  convertirlo 
en  adiu.  No  n’hi  hà  prou  de  dir  «soch  bo», 
«soch  viu»,  «soch  estudiant»;  s'ha  de  poder 
dir  «faig  bé»,  «visch»,  «estudio». 

Això  que,  à  primera  vista,  sembla  un  joch 
de  paraulas,  es  en  el  fons  una  qüestió  tras- 
cendental.  A  realisar  aquest  cambi  de  verbs 
ens  convidan  els  temps  moderns. 

Els  avansats  (de  nom)  no  comprenen,  no 
poden  compendre  als  qu’avansan  (de  fet). 
Els  sembla  que  no  es  avansar  anar  poch  à 
poch,  à  pas  de  tortuga,  perque  ells  van  sens 
esfors  molt  depressa,  à  salt  de  llebre  y  no 
arriban  may,  may...  Peró  csaben  qu’es  arri¬ 
bar?  Ni  ^coneixen,  per  altra  part,  ahónt  s’ha 
d’arribar?  Se  fan  emperò  la  ilusió  de  qu’arri- 

ban,  y  aixó’ls  basta.  D'aquí  que  no’s  desen¬ 
ganyin  jamay  y  tinguin  llàstima  als  que 
caminan  lentament,  sense  mordentas  impa- 
ciencias  de  convalescent  ni  ilusoris  afanys 
de  tisich  madur,  fruhint  l’amarch  esfors  que 
la  necessitat  d’arribar  imposa  à  qui  una 
volta  ha  entrevist,  encara  que  llunvadana,  la 
Terra  de  Promissió.  Els  «avansats»  son 
essencialment  nominalistas ,  estan  fets  de 
bossins  de  diccionari,  bossins  sovint,  sovint 
mal  cusits.  Cridan  com  esperitats  y  ab  un  tó 
malaltís  de  suficiència  estúpida  :  «  Soch 
això!»,  «soch  allò!)),  «soch  lo  altre.))  Y  ïqué 
son?  Son  el  verb  ésser  motejat  de  mil  mane- 
ras.  Son  llenguas  inconscientas  teclejant 
sobre  las  columnas  d’un  léxich  en  general 
incoherent. 

Ells  tenen  monopolisat  l’entussiasme,  el 
dret  d’anunciar  al  món  la  bona  nova.  Son 
el  verb  (substantiu)  del  Progrés.  Als  qu '  avan- 
san  en  silenci,  minut  per  minut,  cayent  aqui, 
aixecantse  allà,  desconfiant  de  sí  mateixos, 
coneixedors  de  la  seva  responsabilitat,  indi¬ 
ferents  al  profit  y  à  la  glòria,  temerosos 
d’incorre  en  pecat  de  buydesa ,  à  n’aquests 
se’ls  miran  els  «avansats))  ab  llàstima,  si  no 
ab  menyspreu,  y’is  titllan  d’hipócritas  de 
mala  lley,  ó  de  reaccionaris  vergonyants. 
Pera  ésser  «avansat»  s'ha  de  parlar  (millor 
cridar)  de  progrés,  de  revolució  (à  l’antiga) 
de...,  s’ha  de  treure  foch  pels  caixals,  s’ha 
de  gesticular  com  un  embruixat,  s’ha  de 
corre,  corre,  corre  sens  aturarse  may  ni  que 
Sia  pera  reflexionar,  per’amidar  l’espay  recor¬ 
regut,  puig  altrament  se’ls  podria  titllar  de 
reaccionaris,  epítet  del  que  íugen  com  del 
diable  fins  quan  vol  significar  prudent  y 
reflexiu. 

Els  qu ’avansan  no  cridan,  y  molt  sovint 
ni  sisquera  parlan,  malgrat  el  perill  que 
corren  de  passar  per  muts.  Els  qu  ’avansan 
no  baladrejan  afirmativament:  afirman  à 
mitja  veu,  encara  que’ls  prenguin  per  igno¬ 
rants  ó  indecisos.  Els  qu ’avansan  no  donan 
una  moneda  per  bona  sinó  després  d’escru¬ 
pulós  anàlisis,  sense  fer  cabal  del  drinch... 

Els  «avansats»,  en  lloch  d’ideal,  tenen 
bandera,  una  gran  bandera  que’ls  posan  à  la 
mà  com  una  joguina  d’infant. 

Els  qu 'avansan  no’n  tenen  de  bandera 
pquina  tindrían?)  No  volen  res  que’ls  entre¬ 
banqui  ni  que’ls  tapi’l  sol. 


Els  «avansats»  son  temeraris,  verinosos, 
fanàtichs  y  tossuts,  com  ho  son  tots  els  sec¬ 
taris.  Tenen  ídols  y  religió:  son  ovellas 
d’aquest  ó  aquell  pastor,  y  professan  el  culte 
del  progrés  (de  la  paraula  «progrés»). 

Els  «avansats»,  no  cabent  dintre  de  si 
mateixos,  s’esmersan  en  sugestivas  prédi- 
cas,  en  infructuosos  apostolats,  s’imposan 
el  sant  dever  de  persuadir  à  tothóm  y  fer  à 
tothom  felis  vulgas  no  vulgas.  Els  avansats 
s’enforteixen  en  sanitós  reculliment,  renun- 
cían  à  convence  à  ningú,  deixant  que’s  con¬ 
vencin  els  que’n  sían  capassos,  y  no  desit- 
jan  als  altres  una  felicitat  en  qu’ells  no 
creuhen  ni  per  la  quina  s’afanyan;  puig  el 
qu ’avansa  no’s  dirigeix  envers  la  felicitat 
(incentiu  indispensable  al  «avansat»),  sinó 
envers  l’equilibri,  qu’es  concepte  definit  y  de 
caràcter  positiu,  si  bé  d’apariencia  més  mo¬ 
desta. 

iSon  emperó’ls  avansats  un  obstacle  pera’ls 
qu’«avansan»?  Crech  que  no:  els  qu’«avan- 
san»  saben  sortejarlos  els  obstacles  d’aquesta 
mena. 

dCóm?  Deixantlos  coure  en  sa  pròpia  salsa. 

Després  de  tot  (y  aixó  aconhorta)  el  Pro¬ 
grés  ens  empeny,  ens  empeny  irresistible¬ 
ment  envers  no  sabém  hónt,  fentnos  als 
uns  y  als  altres  (pobra  gent  que  som)  l’al- 
moyna  per  forsa. 

Salvador  Albert. 


LA  EXPOSICIÓ  D’ART  ANTICH 

lt  Y  ULTIM 

Avans  de  senyalar  las  diversas  y  fins 
oposadas  tendencias  artísticas  que  poden  ob- 
servarse  en  els  retaules  de  la  present  Expo¬ 
sició,  fixemnos  en  las  grans  diferencias  que 
entre  retaule  y  retaule  pot  notar  qualsevol 
aficionat  à  la  pintura;  no  la  diferencia  que  hi 
pot  haver  entre  un  mestre  y  un  altre,  sinó  la 
qu’existeix  entre  un  mestre  y  sos  imitadors, 
ó  sia  entre’ls  aficionats  que  tenian  l 'ofici  de 
pintar  retaules.  En  nostres  dias  passa  lo  ma¬ 
teix:  sols  qu’en  la  pintura  moderna  no  hi  hà 
reglas  fixas  com  en  la  gòtica,  que  tota  està 
feta  segons  patró,  y  per  lo  tant  la  diferencia 
entre’l  mestre  y  l’obrer  se  nota  en  la  finesa 
del  dibuix  y  en  la  forsa  y  nirviositat  de  la 
factura.  Com  à  proba  de  lo  que  dihém  pot 

veures  la  Crema  de  Sant  Vicens ,  de  la  parrò¬ 
quia  de  Sarrià,  entre  algunas  altras  taulas 
de  la  vida  d’aquest  sant.  Aquestas  altras  tau¬ 
las  no  passan  de  discretas,  mentres  que  la  de 
la  Crema  sobressurt  d’un  modo  notable,  fins 
al  punt  de  que  podriam  confóndrela  ab  qual¬ 
sevol  taula  flamenca,  fentnos  dubtar  que  sia 
del  mateix  artista  qu’ha  pintat  las  altras,  en¬ 
tre  las  que  no  deixa  d'haverni  de  bastant  bo- 
nicas,  com  la  Ordenació  de  Sant  Vicens , 
peró  ja  d’un  caràcter  molt  més  casulà,  sense 
las  delicadesas  d’execució  de  la  primera. 

Hem  de  fer  notar  qu’encara  que  tots  els 
retaules  exposats  se  diguin  gótichs,  segons 
las  ca  rtu  li  nas  que  acompanya  n  à  cada  quadro, 
n’hi  hà  alguns  quecreyém  pertanyen  à  l'época 
del  Renaixement,  sens  dubte  perque’ls  cata¬ 
lans,  endarrerits,  seguían  encara  la  .mateixa 
tradició  gòtica  de  la  que  ja  s’havían  surtit 
altres  paissos  més  avensals.  Se  comprèn  que 
l’artista  italià  ó  flamench  que  venia  aqui,  ó 
bé  l’artista  català  que  tornava  de  fer  sos  es¬ 
tudis  en  altres  paissos,  havia  d’atendres  à  la 
tradicióyals  gustos  de  casa  nostra.  Sols  aixis 
un  se  fà  càrrech  de  taulas  com  el  Camí  del 
Calvari  (propietat  d’en  Carrera). 'I  Veyent 
aquella  pintura  tan  admirable,  no’s  pot  pas 
dubtar  que  l’artista  coneixia  quelcom  de  las 
obras  mestras  del  Renaixement.-  La  manera 
cóm  estàn  pintadas  las  testas,  el  desembràs 
y  la  fusió  dels  tons,  no  fan  pas  d’aquella  tau¬ 
la  un  model  d’art  gótich,  ni  molt  menys,  à 
pesar  de  la  ornamentació  embutida,  tan  ca¬ 
racterística  en  las  taulas  catalanas.  Lo  ma¬ 
teix  ens  passa  ab  la  taula  Martiri  de  Sant 
Cugat  (de  San  Cugat  del  Vallés),  per  cert 
una  de  las  més  admirables  de  la  Exposició, 
una  verdadera  jova  d’art,  peró  tampoch  un 
model  d’art  gótich.  L’artista  ja  havia  respi¬ 
rat  l’alenada  del  Renaixement,  qu’ho  havia 
d’invadir  tot  menys  la  nostra  terra.  Si  dis¬ 
poséssim  de  temps,  molt  gust  tindriam  en 
indagar  si  aqueixas  dugas  pinturas  son  d’ar- 
tistas  catalans.  Ara  com  ara,  no  hi  hà  en  la 
Exposició  catàlech  que’ns  ilustri,  y  havent- 
nos  dirigit  al  secretari,  ens  contestà  mitj  en 
broma  que  si  ho  volém  saber,  ho  busquém. 
Heusaqui  una  resposta  que  tanca  de  cop. 

Hem  de  dir  també  que  nosaltres  no  som 
gayre  aficionats  à  l’arqueologia:  aixis  es  que 
quan  citém  un  retaule  es  perque’l  trobem  su¬ 
perior  com  à  pintura.  Segurament  n’hi  hà 

que  deuhen  tenir  gran  importància  arqueo¬ 
lògica.  Fins  n’hi  trobém  alguns  en  que  la 
pintura  no  es,  podriam  dir,  més  que  un  ac¬ 
cessori  ajudant  à  l’armonía  del  conjunt:  per 
exemple,  el  gran  retaule  de  Santa  Eularia, 
de  molta  importància  per  son  bon  gust  y  sa 
riquesa,  peró  d'escàs  valor  pictórich.  Lo  ma¬ 
teix  ens  passa  ab  las  taulas  romànicas  de 
Vich,  que  son  molt  tipicas,  peró  que  no’ns 
fan  sentir  gran  cosa.  Sembla  un  art  que  co- 
mensa,  ó  bé  l’agonia  d’un  altre.  Preferim  la 
de  Lleyda. 

En  la  instalació  de  senyor  Muntadas  hi 
trobém  un  trossàs  de  pintura  que  sembla  que 
s’hagi  perdut  entre  mitj  d’aquellas  cosas  tan 
dolentas  que  hi  hà  en  aquella  secció.  Par- 
lém  del  numero  17,  pintura  tan  remarcable 
que  no  tindriam  cap  inconvenient  en  péndre- 
la  per  flamenca.  El  reste  de  la  instalació  no 
té  interès,  exceptuant  una  esculptura  d’un 
sant  y  un  marfil  molt  tipich.  Els  retaules 
deixan  molt  que  desitjar,  no  sé  si  degut  à  la 
restauració,  donchs  els  han  posat  com  nous. 
Lo  probable  es  qu’ells  de  sí  mateixos  ja  no 
valguessin  gran  cosa,  peró  de  totas  maneras, 
no’s  comprèn  que  hi  hagi  persona  aficionada 
à  pintüras  antigas  que  las  converteixi  en 
quadros  nous  ,  que  no  pateixi  al  veure 
aquells  marchs  ricament  esculpturats  y  llu- 
hents  com  un  mirall.  En  la  mateixa  sala  hi 
trobém  un  gran  retaule  d’Argentona  que  no 
es  cosa  superior  ni  molt  menys,  y  que  pera 
més  desgracia’l  restaurador  l’ha  profanat  dei- 
xantlo  en  un  estat  que  no  crech  que’l  autor 
si’l  pogués  veure'l  reconegués.  Es  tant  més 
trist  aquest  poch  respecte  dels  restauradors, 
y  tant  més  extrany,  en  quant  se  suposa  que 
deuhen  ésser  pintors  aqueixos  butxins  d’an- 
tigallas. 

Vull  parlar  de  la  pintura  que  m’ha  causat 
una  impresió  més  fonda  entre  totas  las  qu’en 
la  Exposició  figuran,  sense  voler  dir  ab  aixó 
que  sia  la  millor.  Aquesta  pintura  es  Jesús 
y'is  apòstols ,  de  la  catedral  de  Barcelona. 
Si’m  fessin  dir  el  per  qué  d’aquesta  impre¬ 
sió,  difícilment  podria  explicarme.  No  sé  si 
aquest  retaule  es  superior  ó  inferior  à  molts 
altres,  mes  pera  mi  té  un  encís  que’ls  altres 
no  tenen,  una  ingenuitat,  un  arreglo  tan  sen¬ 
zillament  trobat,  una  tal  armonia  de  linias  y 
de  color,  y  un  sentiment  tan  intens,  que  sol- 
zament  se  troban  algunas  voltas  en  els  grans 

mestres  del  art  gótich.  Pot  ésser  que,  anali- 
santho  bé,  hi  trobéssim  deficiencias  de  di¬ 
buix  (per  exemple,  aquells  peus  un  xich 
ordinaris  ó  dibuixats  d’una  manera  molt  pri¬ 
mitiva),  però  tot  ho  salva  y  m’ho  fa  oblidar 
la  serenitat  angelical  del  quadro,  y  arribo  à 
obsessionarme  devant  d’aquella  execució  tan 
senzilla  que  no  recorda  res,  ni  mostra  altra 
cosa  que  l’esperit  d’un  gran  mestre  verament 
original. 

En  la  mateixa  sala  hi  hà  un  altre  retaule 
de  la  nostra  catedral,  La  samaritana  y  V adúl¬ 
tera,  pintat  ab  molta  trassa,  peró  també  re¬ 
cordant  als  flamenchs. 

Considerém  casi  iudubtable  que  las  pintu- 
ras  superiors,  las  que  deixan  impresió,  com 
el  Martiri  de  Sant  Cugat ,  la  Crema  de  Sant  Vi¬ 
cens,  el  Camí  del  Calvari  y  la  taula  flamenca 
número  17,  encara  que  fossin  d’artistas  cata¬ 
lans  (qu’ho  dubtém),  son  de  procedència  fo¬ 
rastera.  Es  després  d'aquestas  que  segueix 
una  serie  de  taulas  que,  tot  y  estar  més  ó 
menys  bé,  sens  arribar  al  mérit  de  las  ja  es- 
mentadas,  tenen  un  caràcter  molt  més  català. 
Son  sagell  característich  es  una  ingenuitat 
massa  ignocenta,  molt  poca  finesa  y  consis¬ 
tència  de  dibuix,  y  per  lo  tant  certa  órdina- 
riesa.  Algunas  d'ellas  se  salvan  per  la  riquesa 
de  la  ornamentació.  Entre  las  més  notables 
hi  trobém  Sant  Miquel  (dels  revenedors).  No 
obstant,  si’ns  mirém  detingudament  altras 
taulas  de  la  mateixa  colecció,  com  La  Verge 
de  la  Mercè ,  hi  trobarém  reminiscencias  del 
art  italià.  De  la  parròquia  de  Granollers  es 
de  notar  Y  Enterro  de  Sant  Esteve,  sobri,  d’una 
gran  senzillesa,  mateix  que  L' exorcisme  de  la 
reyna ,  remarcable  pels  adornos  embutits  tan 
caracteristichs  en  las  taulas  catalanas.  Els 
de  Sant  Antoni' s  fan  notar  per  sa  finesa  y 
son  realisme. 

Avans  d’acabar  aquestas  impresions,  ràpi- 
das  de  la  Exposició  d’Art  Antich,  dirém 
quatre  paraulas  sobre  la  instalació  Cabot, 
que’ns  servirà  pera  fer  comparacions.  Tots 
els  que  l’hagin  visitada  deuhen  retordar 
aquells  quadrets  flamenchs  de  quina  posses¬ 
sió  tan  joyós  deu  estarne’l  senyor  Cabot, 
donchs  son  una  verdadera  exquisitat,  dignes 
per  tots  conceptes  de  figurar  en  qualsevol 
museu  del  món.  Després  de  mirar  aquellas 
pinturas  d’una  forsa  y  distinció  que  revelan 
que  sos  autors  eran  mestres  y  que  una  gran 


cultura  regnava  entre  aquells  artistas,  els 
fanàtichs  poden  fer  comparacions  profitosas. 
Poden,  per  exemple,  comparar  aquell  Ecce 
Homo  del  mestre  flamench  ab  un  altre  que 
n’hi  hà  en  la  instalació  de  Vich,  y  si  no  son 
cegos  de  conveniència,  reconeixeràn  la  dife¬ 
rencia  que  hi  hà  d’un  mestre  à  un  pintor 
indigena;  y  lo  mateix  els  hi  passara  ab  las 
altras  pinturas  flamencas  de  la  instalació 
Cabot. 

Hi  hà  en  la  Exposició  d’Art  Antich  una 
gran  riquesa  de  teixits:  dalmàticas,  casullas 
y  tapissos  d’un  gran  valor  artistich  y  arqueo- 
lógich.  Els  millors  procedeixen  de  Lleyda, 
Tarragona  y  Girona.  Hi  hà  un  tapís  d’aques¬ 
ta  última  població  qu’es  un  exemplar  tan 
típich  del  art  bissanti,  que  difícilment  se’n 
trobaria  un  altre.  Es  un  prodigi,  y  representa 
una  fortuna  per  la  seva  raresa  y  pel  seu  gran 
valor  artistich. 


EL  MUSEU  D’ARTS 
DECORATIVAS 

Ja  tenim  un  museu  més.  No’s  podrà  pas 
dir  que  la  Junta  Municipal  de  Museus  y  Be- 
llas  Arts  no  dongui  senyals  de  vida,  puig 
qu’ab  el  poch  temps  que  porta  d’existencia, 
quelcom  ha  fet  que,  de  no  ésserella,  no  s’hau¬ 
ria  portat  à  cap. 

Lo  que  convé  es  que  no  s’adormi  ara  so- 
bre’ls  llors  guanyats  ab  tan  poch  esfors,  y 
que  procuri  continuar  la  tasca  comensada, 
puig  lo'fet  no  es  més  que’l  principi  de  lo  molt 
que  resta  encara  per  fer. 

Emperò  no  es  molt  d’alabar  el  camí  seguit 
pera  la  formació  d’aquest  principi  de  Museu 
d’Arts  decorativas  (  dich  principi,  perque 
per’arribar  à  ésser  un  veritable  museu  li  falta 
molt,  peró  molt),  puig  s’ha  fet,  com  vulgarment 
se  diu,  que  pera  vestir  un  sant  se’n  despulla 
un  altre,  ab  l’agravant  de  que  aquí’ls  sants 
despullats  han  sigut  dos. 

iQué’n  diriam  d’aquell  que  tenint  un  mi¬ 
rall  sencer,  el  fes  à  bossins  sols  pel  desitj  de 
tenirne  més?  Donchs  això  es  lo  que  s’ha  fet 

ab  el  nou  Museu,  puig  sols  el  desitj  de  tenir- 
ne  un  altre  ha  sigut  la  causa  de  que  se’n  fes¬ 
sin  malbé  dos  de  ja  constituhits  ab  no  poch 
esfors,  perque  després  del  inicuo  despojo' de 
que  han  sigut  victimas  el  Museu  de  Repro¬ 
duccions  y  l’Arqueológich,  ja’ls  podrían  aca¬ 
bar  de  desfer,  donchs  poca  cosa  ó  res  deu 
haverhi  quedat. 

Quan  se  parlava  tant  y  tant  de  la  conve¬ 
niència  de  nomenar  una  Junta  qu’ab  relati¬ 
va  independencia’s  cuydés  de  tot  lo  referent 
à  Museus  y  Bellas  Arts,  vaig  pensar  que  no 
fora  de  més  el  que  jo  també  hi  digués  la  me- 
va;y  per  aquest  motiu,  yprevi’l  consentiment 
del  alcalde  senyor  Amat,  el  dia  12  de  febrer 
d’enguany  remetia  à  l’Alcaldia,  y  ab  destí  à 
la  llavors  encara  non  nata  Junta  Municipal  de 
Bellas  Arts,  un  trevall  en  el  qu’exposava,  en¬ 
cara  que  d’un  modo  compendiat,  totas  las 
reformasque  joestimavamés  necessarias  pera 
posar  nostres  raquitichs  museus  à  un  nivell 
més  alt  del  que  ocupan. 

En  ell  parlava  de  lo  urgent  qu'era’l  reor- 
ganisar  els  museus  de  caràcter  artistich-in- 
dustrial,  y  referintme  à  n’ells  deya:  «El  po- 
deroso  desarrollo  de  la  vida  intelectual  y 
artística  en  Barcelona,  ha  puesto  de  manifies- 
to  la  carència  absoluta  de  museos  y  colec- 
ciones  de  importància  que  pudieran  servir 
de  base  para  el  estudio  y  consiguiente  rena- 
cimiento  del  arte  catalàn,  siendo  esto  causa 
de  que  se  vaya  à  buscar  al  extranjero  lo  que 
aquí  es  creencia  general  no  existe,  y  origi- 
nando  de  paso  un  malsano  menosprecio  por 
todo  lo  nuestro,  por  todo  lo  nacional,  y  exa- 
gerando  en  cambio  el  valor  de  todo  lo  exóti- 
co,  las  màs  de  las  veces  por  el  mero  hecho 
de  serio  yproceder  de  los  centros  de  la  moda, 
màs  bien  que  del  arte,  que  se  llaman  Ber¬ 
lín,  París  ó  Londres. 

))Poreso  vemos  à  nuestros  industriales  y 
artifices,  y  hasta,  pena  da  decirlo,  à  muchos 
artistas  de  reconocido  talento,  corriendo  en 
pos  de  las  innovaciones  y  extravagancias 
extranjeras;  y  esto,  como  consecuencia  lògi¬ 
ca,  trae  aparejado  el  servilismo  artístico, 
pues  à  màs  de  ser  escasa  la  producción  y  su 
valor  negativo,  no  pasa  de  ser  un  dèbil  reflejo 
del  arte  de  otros  pueblos,  faltàndole  comple- 
tamente  la  originalidad  y  el  sello  caracterís- 
tico  de  la  raza,  que  es  lo  que  da  fuerza  y 
vigor  al  arte  de  todas  las  naciones.»  Y  més 


endevant,  parlant  de  las  reformas  més  neces¬ 
sarias  al  Museu  de  Reproduccions,  deya:  «El 
actual  Museo  de  Reproducciones  artisticas 
deberia  transformarse  en  Museo  de  Repro¬ 
ducciones  artisticas  y  de  Artes  suntuarias, 
pudiendo  seguir  instalado  en  el  mismo  edifi- 
cio  que  hoy  ocupa,  el  cual  deberia  sufrir 
necesarias  modificaciones.  Como  su  mismo 
nombre  lo  indica,  constaria  de  dos  secciones, 
siendo  la  primera  dedicada  exclusivamente 
à  reproducciones  de  arte,  que  se  clasificarían 
por  épocas,  esto  es:  Antigua,  Media,  Moder¬ 
na  y  Contemporànea:  la  sección  segunda,  de¬ 
dicada  al  arte  suntuario,  se  formaria  con 
reproducciones  y  originales,  obedeciendo  su 
clasificación...  etc.,  etc.» 

Aquest  trevall  me  valgué  un  vot  de  gracias 
de  part  de  la  esmentada  junta,  y  ab  satisfac¬ 
ció  he  vist  que’l  senyor  Puig  y  Cadafalch  se 
aprofitava  de  mas  modestas  ideas — en  parti¬ 
cular  la  de  formar  el  Museu  ab  exemplars 
auténtichs  y  reproduhits — portantlas  en  part 
à  la  pràctica,  per  lo  que  dech  fer  constar  aquí 
mon  agrahiment  envers  dit  senyor. 

Mes  jo  may  havia  somniat  que  mon  pobre 
trevall  pogués  ésser  causa  d’un  tan  gros  des- 
gabell  com  el  qu’ha  presidit  à  la  formació 
del  Museu  d’Arts  decorativas,  y  per  aquest 
motiu  me  crech  ab  la  obligació  de  parlarne. 

Es  evident  que  l’Arquitectura  es  el  fona¬ 
ment  de  totas  las  arts  menors;  es  lo  que’n 
podríam  dir  el  1 1  as  d’unió  entre  las  Bellas 
Arts  y  las  arts  de  caràcter  industrial.  Per  lo 
tant,  tot  museu  dedicat  à  las  arts  decorativas 
deurà  aixecarse  sobre  la  base  de  la  orna¬ 
mentació  arquitectònica,  per  entrar  de  ple  ja 
dins  del  art  decoratiu,  y  perque  es  ahont 
apareix  més  remarcable  la  evolució  del  art  à 
travers  dels  segles,  facilitant  aixis  l’estudi 
dels  estils,  tan  necessari  à  tots  els  que’s  de- 
dican  à  las  industrias  d’art. 

Aquest  fonament  manca  per  complert  al 
Museu  que’ns  ocupa,  y  extranyo  molt  qu’al 
arquitecte  senyor  Puig  y  Cadafalch  no  se 
li  hagi  ocorregut  una  cosa  tan  lògica  com 
aqueixa. 

Y  no’s  podrà  pas  dir  que  si  no  s’ha  fet  ha 
sigut  per  falta  d’exemplars  disponibles,  puig 
els  dos  Museus  qu’han  suministrat  tots  ó  la 
majoria  de  materials  que  figuran  en  el  nou, 
podian  també  suministrarne  d’altres  de  no 
escàs  valor,  ab  que  comptan;  deixanthi  en 

cambi  en  tranquilitat  tota  la  munió  d’esta- 
tuas  y  busts,  que  res  tenen  que  veure  ab 
l’art  decoratiu,  y  si  molt  ab  las  Bellas  Arts;  ó 
bé’l  ros  d’en  Prim  y  algún  instrument  de  mú¬ 
sica,  y  moltas  armas,  y  altras  y  altras  cosas 
que  actualment  figuran  en  el  tlamant  Museu, 
y  que  no  he  sapigut  trobar  encara,  per  més 
voltas  que  hi  he  donat,  quina  relació  poden 
tenir  ab  l’art  sumptuari. 

A  més,  s’hi  troban  à  faltar  seccions  de  tan¬ 
ta  importància  com  la  de  pintura  decora¬ 
tiva;  à  no  ésser  que  tinguém  de  comptar  com 
à  tal  las  mostras  d’estucats  que’s  veuhen  per 
las  parets  y  sostres.  De  fusteria  d’art  no  n’hi 
hà  ni  un  bri,  v  per’acabarho  d'adobar,  els 
mobles  estan  tan  escampats,  qu’en  la  majo¬ 
ria  de  salas  se  n’hi  troban. 

La  metallisteria  està  més  ben  representada, 
puig  compta  ab  alguns  exemplars  notables 
en  ferro  forjat  y  bronze,  peró,  en  cambi,  la 
llantiería  es  pobrissima,  puig  encara  que 
compta  ab  bon  nombre  d’exemplars,  fentne 
una  tria,  no  trobariam  més  que  una  ó  dugas 
llumaneras  y  algún  candeler  dignes  de  figu- 
rarhi,  essent  lo  restant  d’escàs  ó  nul  valor 
artístich.  D’orfebreria  també  n’hi  hà  bona 
mostra,  peró  està  escampada  sens  ordre  ni 
concert,  y  l’argenteria  y  joyeria  no  las  hi 
hem  sapigut  trobar  enlloch.  La  secció  d’es¬ 
malts  es  notable,  aixis  com  també  la  de  me- 
dallas;  en  cambi’l  monetari  hi  es  de  més. 

La  secció  més  important,  sens  dubte,  del 
Museu,  es  la  de  ceràmica  y  cristalleria,  per 
més  que  fora  necessària  una  minuciosa  selec¬ 


ORACIÓ  DE  LAS  RELIOUIAS 

Al  contemplarvos,  llibres  vells,  gloriosos 
com  els  trofeus  de  las  antigas  gestas, 
sento  l’encís  de  santetat  y  vida 
que  sent  l’asceta  en  delitosas  calmas. 

Al  contemplarvo-,  llibres  vells, — estigma 
dels  cants  y  lluytas  de  las  eras  mortas, — 
resto  indecís  com  una  flor  cap-baixa 
que  reb  l’alé  de  dugas  brisas  puras. 

Quin  dols  silenci  d’eternal  sabiesa 
regna  al  demunt  de  vostres  fulls  polsosos! 
S’han  estimbat  dar  era’ls  anys,  centurias, 
ab  cants  d’amor,  y  plors  de  guerra,  y  odis; 
totas  las  flors  s’han  esfullat  marcidas 
al  vostre  entorn  y  os  han  cubert  de  tacas; 
totas  las  flors  s’han  esvahit  com  boyras, 
y’is  vostres  fulls  han  devingut  flayrosos. 


ció,  puig  hi  figuran  alguns  exemplars  que 
més  aviat  hi  fan  nosa  que  servey. 

Dels  teixits  no  se’n  pot  dir  gran  cosa,  puig 
exceptuant  els  dos  grans  tapissos  penjats  à 
las  parets  de  la  primera  sala,  lo  demés  resul¬ 
ta  una  incomprensible  barreja  de  trajos,  ro- 
bas,  casullas,  sabatas,  vanos,  etc.,  etc.,  la 
majoria  ab  marcat  caràcter  arqueológich,  y 
sense  cap  mena  de  relació  ab  l’art  decoratiu. 

La  bibliografia  es  també  un’altra  de  las 
seccions  més  descuydadas,  puig  sols  la  re- 
presentan  dugas  ó  tres  reproduccions  en  guix 
de  tapas  antigas,  faltanthi  en  absolut  tot  lo 
referent  à  la  decoració  interior  del  llibre,  com 
son  portadas,  ex  libris,  lletras  de  capsale- 
ra,  etc.  De  cuyros  trevallats  no  n'hi  trobaréu 
ni  un  per  remey. 

Molt  me  temo  que  aquest  Museu  sia  la 
continuació  del  seguit  teixir  y  desteixir  qu’ha 
caracterisat  de  catorze  anys  à  n’aquesta  ban¬ 
da  la  vida  artística-municipal  de  Barcelona,  y 
qu’ha  sigut  causa  de  que,à  pesar  d'haver  gas¬ 
tat  molts  mils  de  duros, no  tinguém  encara  ni 
un  museu  que  mereixi  ab  raho’l  nom  de  tal. 

Aquestasson  las  consideracions  que  m’ha 
sugerit  la  visita  al  tan  alabat  Museu  d’Arts 
decorativas.  En  ell  hi  hà  carència  absoluta  de 
plan  determinat,  lo  que  dona  à  compendre 
que  sa  creació  no  ha  obehit  més  qu’al  desitj 
de  fer  quelcom  d’oportunitat  que  coincidís 
ab  las  festas  de  la  Mercè  y  que  servís,  de  pas, 
pera  enganyar  als  babaus  qu’encara  buscan 
art  al  li  hont  no  s’hi  troba  res  més  que  mit- 
jas-canas. 

Eussebi  Busquets. 


Al  contemplarvos  impassibles,  sabis, 
oh  vells  papirus,  reposar,  somnio 
las  eras  santas  dels  Hebreus  y  Etjipcis, 
y’is  riures  lúbrichs  de  la  Roma  Augusta. 
Vosaltres  sou  la  sacressanta  vida 
que  va  espandint  la  redempció  y  la  glòria; 
vosaltres  sou,  oh  manuscrits  excelsos, 
sagell  etern  de  las  cansons  humanas. 

Al  contemplarvos,  ínmortals  sagraris, 
cuberts  de  pols  y  tapissats  pels  segles, 
sento  una  veu  imperceptible,  dolsa. 
que’m  besa’l  front  y’m  fa  cantar  nous  himnea. 
Sento  l’encís  d’una  ilusió  inefable 
y’m  trobo  heroich  com  un  guerrer  de  Troya, 
y  al  concebir  els  funerals  crepuscles 
also  la.  testa  ab  la  mirada  altiva. 


Pere  Prat  Jabal-lí. 

DEL  FOCH  DE  LA  BISBAL 

6  OCTUBRE  1869 

Histórich. 

S’havia  donat  el  toch  de  silenci.  Darrera 
de  las  barricadas  se  bellugavan  els  ciutadans 
aparellant  las  municions,  en  un  absolut  mu¬ 
tisme.  En  Caymó,  el  quefe  del  revoluciona¬ 
ris,  revisava  las  defensas.  A  sas  ordres  s’hi 
aplegava  gent  de  tota  la  comarca:  de  Sant 
Sadurni,  que  no  mancaren  el  dia  6  à  La  Bis¬ 
bal,  y  quinas  mans  de  vell  estrenyí  emo¬ 
cionat,  bo  y  sentint  com  me  deyan  ab  llà- 
grimas  als  ulls.  «Senyor  Pujulà  jquin  dia  hi 
tornarém?  Encara  som  bons  per’anar  à  cas- 
sera;  no’s  descuydin  d’a  visar  nos!»  ( 1 );  de  Ca¬ 
longe,  un  dels  que  vingué  l'altre  d;a,  pluja 
batent  à  travers  de  Las  Gavarras,  pera  sen¬ 
tir  nostres  discursos  fent  sols  deu  días  qu’ha- 
via  eixit  d’una  operació;  de  Palamós,  quina 
bandera  era  duta  per  en  Napis,  un  oncle 
meu,  fuster...  No  quedà  poble  ni  mas  al  Em¬ 
pordà  que  no  hi  hagués  enviat  la  flor  de  sa 
jovenalla.  Aixis  mateix  foren  generosas  las 
vilas  selvatanas  y  de  marina... 

Flotavan  sobre’l  silenci  de  la  vila  las  bata- 
lladas  que  desde’l  cloquer  de  la  iglesia  cri¬ 
dava»  à  somatent.  Sobre  las  barricadas  y 
pels  carrers  vehins  caygué  un  núvol  de  11a- 
gostas ,  avensada  simbòlica  de  las  tropas 
centralistas;  y  aparegueren  al  devant  de  La 
Bisbal  aquestas,  manadas  per  en  Crespo,  el 
general  dels  Pallers ,  aixis  conegut  per  haver- 
se  estat  espahordit  durant  tot  el  foch,  darrera 
d’uns  pallers  ajegut. 

Comensa’l  foch,  granejat  per  part  de  la 
tropa,  à  tret  segur  per  part  dels  federals, 
entre'ls  que  corre  la  veu  d’endressar  els  trets 
als  oficials.  L’exércit  ha  arrossegat  un  canó 
de  Gerona  qu’es  emplassat  de  cara  à  la  vila; 
els  sublevats  ne  tenen  un  que’l  mena  un  sar- 
gento  que  disfruta  de  llicencia  y  pren  part 
ab  el  poble.  Del  primer  tret  que  aquest 
endressa,  el  canó  del  exèrcit  salta  fet  à  mi- 
cas.  Una  descarga  general  respón  à  tan 
bella  punteria,  y  las  tropas  s’aprestan  al 
assalt . 

Quin  sust  tingué  la  pobra  nova'  Fou  un 
moment  de  silenci  pahorós.  Veus  de  parla 

melodiosa’s  percebiren  de  la  banda  d’afora 
de  las  trinxeras. 

— iQué  tens,  filla  meva,  qu’estàs  tota 
groga? 

—  Mare,  parlan  castellà!  — 

El  foch  se  generalisa;  els  braus  defensors 
de  la  Federal  corren  d’assi  d’allà,  y  un 
mascle  de  gegantina  alsada  passa  à  frech 
de  la  noya,  y  donant  ordres  recargola  un 
enfilall  de  reiras  y  vatúas  capassos  d’encen¬ 
dre  esca  mullada. . . 

Y  la  noya  somriu  dolsament,  y  aixeca’ls 
ulls  vers  sa  mare  com  dihentli: 

— xMare,  quin  goig!  Encara  som  à  ca¬ 
sa!  —  ( 1 ) 


(1)  Durant  la  brega,  cinch  menestrals,  bo  y  fent  foch, 
anavan  recullint  impresions  y  component  coblas;  aques¬ 
tas,  totas  juntas,  forman  el  relat  de  tot  el  combat  y  sos 
incidents.  La  que  relata  l’incident  descrit,  diu: 

«La  gent  de  pau,  las  donas, 
ben  retirats  s’estàn; 
ab  uns  una  noyeta 
tenia  un  gran  espant 
y  diu:  —  <fQué  hi  hà, 

—  sentint  forsa  cridòria — 
qué  hi  hà, 

que  parlan  castellà  II?  » 

Y  una  nota  explicativa  posada  al  peu,  diu:  «Durant  la 
gran  y  terrible  resistència  que  feren  los  de  la  barricada 
del  carrer  Nou,  que  fou  lo  lloch  de  més  perill,  y  en 
mitj  d’aquell  terratrèmol  y  d’un  crit  etern,  se  sentí  per 
baix  del  carrer,  desde  l’interior  d’una  d’aquellas  casas, 
gran  corredis  a  y  xarvay,  probablement  del  refors 
qu’anava  apressuradament  à  la  defensa  d’aquella  barri¬ 
cada.  Llavors  fou  quan  la  noyeta  llensà  aquella  excla¬ 
mació  d’espant,  creyent  que  la  tropa  entrava  ja  à  la 
bayoneta,  que  s'esperava  un  moment  terrible;  mes  no 
fou  aixis,  per  sort,  y’s  pogueren  percebir  clarament, 
poch  després,  entre’ls  altres,  los  crits  d’ànimo  y  de 
coratje  que  un  dels  paisans  Uensava  ab  gran  esfors, 
cargolant  algunas  reiras  ben  catalanas,  en  aquells  mo¬ 
ments  de  son  entussiasme,  lo  que  tornà  alguna  tran- 
quilitat  à  la  noya  expressada,  tots  eh  rellamps  y  pestas.  1 

TEATRES 

Anima. — Le  Vieux  Marcheur. — L’escolanet 

de  la  Pobla.  —  El  malalt  crónich.  — 

L’ArLÉSIENNE. 

Amalia  Rosselli,  autora,  segons  sembla, 
del  drama  Anima ,  que  va  estrenar  la  Iggius 
en  el  teatre  de  la  Gran  Via,  es  una  senyora 
intelectual,  ó  més  ben  dit,  ab  pretensions  de 
intelectual.  Y  com  que  las  pretensions  sem¬ 
pre  son  font  de  tonterías,  es  natural  que’l  dra¬ 
ma  d  aquesta  bona  senyora  —  à  pesar  de 
que,  segons  diuhen,  fou  premiat  en  públich 
concurs  pel  govern  italià— resulti  una  tonte- 
ría  artistica-intelectual. 

Se  tracta  d’un  drama  de  tessis:  la  virgini¬ 
tat  fisica  y  la  virginitat  moral  o  de  l’ànima 
posadas  en  contraposició,  pera  demostrar 
que  l'última  es  l’única,  ó  en  tot  cas  la  qu’en 
primer  lloch  deuria  seduhirnos  à  nosaltres, 
els  homes  que  un  dia  pensém  fundar  una 
familia.  Si  la  idea  no  es  nova,  en  cambi’s 
presta  maravellosament  pera  un  gran  drama. 
La  lluyta  entresershumans  dominats  per  pas¬ 
sions  y  sentiments  que’s  troban  en  oposició 
ab  convencions  ridículas,es  sempre  d’interés 
dramàtich,  y  1  contrast  entre’ls  quatre  prota- 
gonistas  de  l’obra  -  Olga  la  verge  d’ànima, 
Graciana  la  verge  de  cos,  Si  1  vio  l’egoista,  y 
Giorgio’l  romàntich  —  seria  de  gran  efecte 
si  1  autora  tingués  menys  pretensions  inte- 
lectuals  y  més  sentiment  artístich.  Un  quadro 
que  tenia  d’ésser  realista  en  el  bon  sentit  de 
copiar  la  vida  directament,  ens  apareix  arti¬ 
ficiós  y  convencional,  tant  en  els  tipos  com 
en  el  llenguatje,  y  fins  com  en  els  més  petits 
detalls  de  construcció.  De  manera  tal  que  l’au¬ 
tora,  per  voler  probar  molt,  no  proba  res, 
com  no  sigui  que  tota  la  seva  intelectualitat 
se  reduheix  à  una  imaginació  desordrenada 
que  s  traduheix  en  una  serie  d’escenas  vul- 
gaps  y  mal  lligadas.  Pera  no  citar  més  que  un 
exemple,  tot  aquell  segón  acte  que  passa  en 
una  garçomer  ahont  té  lloch  un  dinar  de 
amichs,  demostra  clarament  que  qui  l’ha  es¬ 
crit  no  n’ha  vist  gayres  de  dinars  semblants, 
y  es  clar  que  no  haventne  vist,  la  imaginació, 
encara  que  sigui  de  dona,  no  es  suficient  pera 
donarnos  una  impresió  de  realitat  qu’en 
obras  d  aquest  género  es  indispensable. 

De  la  execució  lo  millores  no  dirne  res, 
puig  si  exceptuhém  en  Peruzzi,  que  va  dir  el 
seu  paper  discretament,  els  demés  estigue¬ 
ren  à  l’altura  de  l’obra. 

Ab  el  titul  gràfich  Le  Vieux  Marcheur  va 
escriure  en  Lavedan  una  novela  dialogada 
que  després,  ab  notables  modi  ficacions,  trans¬ 
formà  en  drama,  lligat  d  acció.  En  set  ratllas 
dedica  1  autor  sa  novela — que  diu  escrigué 
de  bona  fe  encara  qu’ab  fina  intenció — als 
vells-nens  que  marchent  jusqu'à  la  mort  (cala- 
veras  eterns).  Y  efectivament,  l’Henri  Lave¬ 
dan  ens  presenta  son  tipo  en  una  serie  d’es- 


cenas  dialogadas  ab  una  facilitat  d’estil  y  un 
ingeni  incomparables.  El  senador  Labosse, 
vell  vert  tipo  en  son  género,  se’n.s  apareix 
íntimament  ni  més  bo  ni  més  dolent  que  la 
natura  l’ha  fet:  egoista  per  son  plaher,  mes 
bon  jan  v  d’ànima  senzilla  en  el  fons;  sensual 
per  instint,  mes  filantrop  à  la  seva  manera; 
adorador  de  la  bellesa  plàstica,  mes  irònica¬ 
ment  escéptich.  Es  el  jove  etern  que  professa 
la  religió  de  la  vida  y  quin  únich  defecte — de¬ 
fecte  petit— es  creure  que  son  cor  d’home 
mortal  respondrà  sempre  à  las  aspiracions  de 
son  esperit  joyós  y  emprenedor. 

Son  deliciosissims  els  diferents  tipos  qu’en 
Lavedan  ens  retrata  en  son  llibre;  tipos  que 
endeviném  son  trets,  encara  qu’embellintlos, 
de  la  vida  parisenca,  d’aqueixa  vida  fàcil  y 
espiritual  que’s  resumeix  en  quatre  frases 
intencionadas  y  de  doble  sentit,  que’ns  sor¬ 
prenen  y’ns  fan  somriure  per  sa  espontanei- 
tat  y  finura. 

L’éxit  del  llibre  fou  lo  qu’obligà  al  autor  à 
ferne  una  reducció  pera’l  teatre,  y  com  aquell 
no  oferia  una  acció  lligada  y  teatralment  prou 
interessant,  tingué  de  modificarlo;  ab  lo  que 
el  tipo-protagonista  pert  molt,  puig  al  fer  de 
l’obra  una  comèdia  d’intriga,  el  vell  vert  resul¬ 
ta  molt  sovint  xabacà  y  apallassat  El  vell 
calavera  d’en  Lavedan  es  un  sér  feble,  però 
simpàtich,  perque  sa  feblesa  enclou  una  aspi¬ 
ració  noble  y  serena:  el  goig  dé  la  vida  com 
à  fi  únich  y  constant;  mes  el  vell  del  drama, 
enredat  en  quid  pro  quos  de  vaudeville ,  ens 
resulta  ridícul  y  repugnant. 

Sobre  tot,  tal  com  ens  serveixen  l’obra’ls 
actors  de  la  Iggius.  No  tenim  nosaltres 
la  pell  molt  fina  ni’ns  espantém  fàcilment, 
peró  sempre  repugna  lo  lleig,  y’l  quadro 
qúe’ns  presentan  la  senyora  Sainatti  ab  son 
naturalisme  d’arcoba  contrastant  ab  la  fre¬ 
dor  de  marbre  de  la  Iggius,  que  més  sembla 
una  estatua  que  una  dona,  y’is  demés  actors 
— exceptuant  en  Bertini — que  fan  lo  que  po¬ 
den  per’arrodonir  el  conjunt,  es  no  ja  lleig, 
sinó  repugnant.  Aqui  no’s  tracta  de  mo¬ 
ral,  sinó  que’s  tracta  d’estética  ,  y  hi  hà  tanta 
diferencia  entre  l’obra  d’en  Lavedan  y  la 
comèdia  que  representa  la  Iggius,  com  n’hi 
hà  entre  l’art  delicat  y  espiritual  d’aquell  y 
la  xabacana  vulgaritat  dels  actors  d’aquesta, 
comensant  per  ella  mateixa,  si  es  qu’ella  en 
el  terreno  del  art,  per  ésser  alguna  cosa,  pot 
ésser  sisquera  xabacana.  En  fí,  una  ignomí¬ 
nia  pera’l  celebrat  actor  francès. 

En  L' Albergo  del  Libero  Scambio,  obra  de 
que  ja  parlarem  quan  traduhida  al  castellà 
va  estrenaria  la  Tubau  al  Eldorado,  y  que 
darrerament  ens  ha  donat  la  Iggius,  encara 
abusan  més  els  actors  de  la  paciència  del  pú¬ 
blich.  Més  que  fer  l’actor  sembla  que  fassin 
el  clown ,  y  ni  tan  sols  saben  el  paper.  Evi¬ 
dentment  en  la  companyia  italiana  que  actúa 
à  la  Gran  Via  hi  falta  direcció  artística.  Cada 
hu  fa  lo  que  vol,  y  lo  pitjor  es  que  semrbla 

que  tothom  no  més  vol  fer  el...  pallasso. 

A  Romea  s’han  estrenat  dugas  obras  de 
las  que’ns  ocuparém  breument,  perque,  so¬ 
bre  tot  una  d’ellas,  L'escolanet  de  la  Pobla , 
tenen  ben  poca  trascendencia  artística.  L’al- 
tra’s  titula  El  malalt  crónich,  y  es  un  acte  ori¬ 
ginal  de  nostre  amich  en  Santiago  Rusinol. 

L'escolanet  de  la  Pobla ,  drama  en  tres  actes 
dels  senyors  Ferrer  y  Codina  y  Giraldós,  es 
vieux  jeu,  com  diuhen  els  francesos.  Un  dra- 
món  sense  consistència  en  que’ls  personatjes 
ni  pensan  ab  el  cap  ni  senten  ab  el  cor,  y 
jugan  constantment  sobre  la  escena  pera  fer- 
nos  empassar  una  historia  tan  falsa  com  poch 
original.  Verdaderament,  el  teatre  català  deu 
estar  en  molta  decadència  quan  dramas  com 
aquest  son  acceptats  y  representats  per  l’úni¬ 
ca  companyia  de  declamació  catalana  que 
tenim  à  Barcelona. 

En  El  malalt  crónich  hi  descubrim  l’espe¬ 
rit  satirich,  que  confina  sovint  en  lo  sarcàs- 
tich,  d’en  Rusinol.  Més  que  comèdia  es  un 
quadret  de  costums  en  que  l’autor  tracta  de 
divertirnos  fent  ressaltar  lo  ridícul  qu’ha 
observat  en  molts  balnearis.  L’assumpto  era 
ben  escullit  y  sens  dubte  en  Rusinol,  ab  son 
humorisme  y  esperit  observador,  hauria  lo- 
grat  distréurens  un  bon  rato  si  hagués  cuy- 
dat  més  els  detalls  del  quadro  y  hagués 
insistit  menys  en  els  tipos  del  protagonista  y 
de  sa  muller,  que  ni  podém  péndrens  en 
serio  per  resultar  massa  convencionals,  ni’ns 
fan  riure  en  broma  per  resultar  massa  carre¬ 
gats:  arriban  à  nous  agacer.  A  pesar  d’aixó 
hi  hà  tipos  secundaris  ben  apuntats,  y  algún 
xiste  ensopegat.  El  diàlech  es  fàcil,  y’is  ac¬ 
tors  de  Romea,  contra  !a  seva  costum,  demos¬ 
traren  haver  ensajat  l’obra.  Fem  especial 
menció  de  la  Monner,  en  Borràs  y  en  Manso, 
que  procuraren  donar  relleu  à  sos  papers.* 

Fa  cosa  de  set  ó  vuyt  anys  s’estrenava  à 
Novetats,  en  català,  L' Arlésienne,  de  l’Alfons 
Daudet,  ab  música  d’en  Jordi  Bizet,  y  à  pesar 
dels  gastos  relatius  que  pera  posaria  en  es¬ 
cena’s  feren,  la  empresa  fracassà.  Tant,  que 
desd’alashoras  nostres  bons  é  inconscients 
empressaris,  quan  volen  confondre  y  desen¬ 
ganyar  à  totaquell  que’ls  hi  proposa  fer  quel- 
cóm  de  verament  artístich,  treuhen  enfora’l 
Sant  Cristo  gros  ab  la  següent  frase  sagra¬ 
mental:  «{Encara  un’altra  Arlesiana?)) . 

La  rahó  social  «Tubau-Palencia»  sens  dub¬ 
te  desconei  xia  aquesta  desencoratjadora  tra¬ 
dició  quan,  després  de  tant  temps,  torna  à 
intentar  la  dificultosa  empresa  de  fernos  gau¬ 
dir  el  delicadissim  poema  que  tant  de  renóm 
ha  donat  à  dos  artistas  francesos,  tal  volta’ls 
més  inspirats  del  passat  sigle. 

Y  també  la  empresa  ha  fracassat.  A  pesar 
del  reclam,  à  pesar  de  las  grans  simpatias 
artísticas — que  nosaltres  no’ns  hem  explicat 
may,  però  que  realment  existeixen — de  que 

fruheix  la  senyora  Tubau;  à  pesar  de  que  mu¬ 
sicalment  l’obra  ha  sigut  concertada  pel  mes¬ 
tre  Crickboom  ab  molta  discreció,  y  à  pesar 
de  que’lpúblich  fi  de  Barcelona  no  trobaavuy 
per  avuy  teatre  ahont  ficarse;  à  pesar  de  tot  ai¬ 
xò,  l’éxit  de  L' Arlésienne  al  Principal  ha  sigut 
molt  petit.  El  públtch  ha  quedat  fret  y  ame- 
nassa  deixar  el  teatre  buyt  dintre  de  molt  po- 
cas  representacions. 

{A  qué’s  deu  tot  aixó?  {Per  ventura  l’obra 
es  dolenta?  {Per  ventura  l’obra  no  es  teatral 
en  el  millor  sentit  de  la  paraula?  Oh,  no!  La 
obra  es  magnifica,  l’obra  es  eminentment 
teatral,  com  la  que  més  ho  sigui.  En  ella  hi 
hà  passions  humanas  senceras  y avassallado- 
ras,  hi  hà  sentiment  intens,  hi  ha  poesia  ex¬ 
quisida;  en  una  paraula,  hi  hà  cor.  En  Dau¬ 
det  en  son  t ragi ch  poema’l  disseca'l  cor  humà; 
ab  fi  escalpell  va  posant  al  nu  sas  més  del i- 
cadas  fibras,  y  ab  una  certa  crudeltat.  que’ns 
emociona  fondament,  fa  passar  devant  de 
nostres  ulls  tots  aquells  grans  dramas  ín¬ 
tims,  tant  més  punyents  com  més  concentrats 
y  silenciosos,  que’s  desenrotllan  en  el  fons  de 
las  ànimas  aparentment  més  senzillas,  quan 
els  fets  crudels  d’una  realitat  cega  venen  à 
destruhir  els  ideals  bells  y  las  passions  no¬ 
bles  qu'en  ellas  niuharen  espontàniament. 

{Si  hi  hà  passions  en  E Arlésienne?  N’hi  hà 
pera  deu  dramas.  Aquella  protagonista  invi¬ 
sible,  que  pesa  ab  sa  influencia  fatal,  sobre’l 
desti  de  tants  sers  honrats  y  que’l  poeta  tan 
maravellosament  ens  pinta  ab  pocas  parau- 
las,  sense  que  per’xó  deixém  d'endevinaria 
presidint  semprey  determinant  sempre’ls  més 
petits  actes  y  resolucions  dels  altres  personat¬ 
jes  que  à  nostres  ulls  se  mouhen,  ens  recorda 
las  lleys  inexorables  d’un  fatalisme  menys 
humà,  si  bé  més  terrorifich,  qu’endeviném 
també  sempre  present  en  las  grans  tragedias 
gregas.  Ella  es  un  sér  passional  per  excelen- 
cia.  Té  d’ésser  enciseray  voluptuosa  pera  que 
hagi  pogut  trastornar  en  l’espay  de  breus  mi¬ 
nuts  l’ànima  serena  encara  que  feble  del  po¬ 
bre  Frédéri,  destruhint  en  ell  totas  las  tradi¬ 
cions,  tots  els  sentiments  y  tots  els  ideals 
que’l  lligavan  à  una  terra  y  una  familia  que 
tot  d’una  li  apareixen  com  à  cosas  extranyas 
y  molestas.  El  jovincel  ple  d’ilusions  y  entus- 
siasme,  ple  d’amor  per  sa  llar  y  per  sa  fami¬ 
lia,  se  converteix  en  un  cech  egoista,  en  un 
escéptich  feble  que  acabarà  buscant  la  pau  en 
la  tomba.  Té  d’ésser  encisera  y  voluptuosa 
una  dona  qu’ha  sabut  lligar  estretament  ab 
sas  xarxas  seductoras  à  un  home  fort  com  en 
Mitifio,  un  home  lleal,  trevallador  y  decidit 
qu’arribarà  fins  à  la  delació  al  primer  indici 
de  que  pot  pérdrela,  y  que’ns  dona  à  sospitar 
seria  capàs  dels  majors  crims  avans  de  que 
aixó  arribés.  Y’is  dos  dramas  entre  aquells 
tres  sers  tan  humans  se  desenrotllan  parale- 
lament  destrossant  cors,  desfent  ilusions,  fins 
arribar  à  la  terrible  catàstrofe.  Y  mentres 
contemplém  la  lenta  agonia  de  Frédéri  que 

l’autor  ens  presenta  concretament,  endevi¬ 
nem  la  lluyta  sorda  del  altre,  d’en  Mitifio 
que  vetlla  à  l’ombra,  com  fera  al  aguayt, 
prompte  à  precipitarse  sobre  qui  vulgui  dis- 
putarli  la  presa. 

iSi  hi  hà  sentiment?  Tota  l’obra’n  vessa. 
L'amor  maternal  ab  totas  sas  delicadesas  y 
tendresas,  ab  totas  sas  precaucions  v  mira¬ 
ments,  ab  tots  els  defalliments  y  raptes 
d’energia,  ab  totas  las  incoherencias  y  vi¬ 
sions  serenas  que  trobém  en  Rose  Mamaï, 
ino  son  la  vera  essencia  d’aquell  sentiment 
pur  que’s  diu  amor  de  mare?  Y  aquella  Vi- 
vette,  la  senzilla  enamorada  de  Frédéri,  que 
amaga’ls  seus  sentiments  purs  y  desinteres¬ 
sats  com  si  fossin  un  pecat  molt  gros  del  que 
no  sab  desferse,  y  que  no  obstant  li  surten  à 
la  cara  ingènuament  al  més  petit  interrogato¬ 
ri,  ^no  es  també  un  tipo  model  d’aquells  sen¬ 
timents  fondosy  tranquilament  desinteressats 
qu’arrelan  en  àmmas  escullidas  y  excepcio¬ 
nalment  be!ias?{Y  no  es  també  un  altre  esclat 
de  sentiment  huma  aquell  altre  drama  de 
dugas  existencias  també  escullidas,  l’avia  Re- 
naude  y’l  pastor  Balthazar?  Sentiment  com- 
plexe  compost  d’amor  pur  y  dever  inflexible 
que  parteix  dos  cors  bessons  pera  enlayrar 
dugas  conciencias  honradas.  En  fí,  ipot  do- 
narse  més  bona  proba  del  sentiment  que  à 
dolls  se  troba  en  L'Arlésienne ,  que  aquell 
Innocent  l’ingenuu  pur  que  poch  a  poch  se 
desperta  à  la  vida  desfentse,  à  mida  que’s 
desperta,  d’aquell  mantell  d’ignorancia,  sím¬ 
bol  vivent  d’una  superstició  fermament  ar¬ 
relada  entre  aquella  gent  senzilla? 

No’ns  podém  detenir  remarcant  la  sublim 
poesia  que  campeja  en  tota  l’obra.  Tota  ella 
es  un  seguit  de  quadros  idilichs,  tantost  ale¬ 
gres,  com  las  escenas  en  que’l  patró  Marc 
dona’l  contrast  ab  son  caràcter  franch  però 
lleuger  y  petulant,  tantost  tendrament  melan- 
cólicas  com  la  del  qüento  del  llop  y  la  cabre- 
ta  qu’explica’l  pastor  al  ignocent,  ó  las  en 
que  la  gentil  Vivette’ns  mostra  sas  petitas 
penas  del  cor,  tantost  francament  tràgicas, 
com  las  finals  del  primer  y  tercer  acte,  y,  en  fí, 
tantost  intensament  dramàticas,  com  la  esce¬ 
na  ab  que  acaba’l  quadro  quart. 

Y  no  solzament  ens  sorprèn  la  intensa  poe¬ 
sia  qu’en  ditas  escenas  descubrím,  sinó  la 
potencia  dr  amàtica  ab  qu’estàn  lligadas.  El 
final  del  primer  acte  ab  l’arribada  d’en  Mi¬ 
tifio  portant  en  quatre  paraulasel  dolor  irre¬ 
parable  que  ferirà  de  mort  à  gent  lleal  y  hon¬ 
rada,  es  d’una  sobrietat  y  al  mateix  temps 
d’una  sinceritat  qu’en  pocas  obras  dramàti¬ 
cas  hem  vist  igualadas;  y  lo  mateix  podriam 
dir  de  la  final  del  quart  quadro 

En  resúm:  nosaltres  creyém  que  L'Arlé¬ 
sienne  es  un  poema  dramàtich  model  en  son 
género.  Ell  no’ns  fa  pensar,  sols  ens  fa  sen¬ 
tir;  mes  ens  fa  sentir  intensament  la  vida,  lo 
qual  únicament  ho  poden  lograr  las  grans 
obras  dels  grans  artistas. 


{Per  qué,  donchs,  posada  en  escena,  deixa 
al  públich  fret?  La  explicació  es  ben  senzilla. 
Perque  la  posan  y  la  interpretan  pèssima¬ 
ment.  Com  ja  hem  apuntat,  en  L’Arlésienne 
tot  es  ben  humà,  fondament  humà;  però 
d’una  humanitat  senzilla,  sens  adornos  ni 
convencionalismes  de  cap  mena.  En  ella, 
més  que  personas  de  carn  y  ossos,  hi  hà 
àmmas  que’s  confessan,  cors  que  ploran, 
conciencias  que  s’afirman;  més  que  crits  y 
paraulas  hi  hà  sospirs  y  queixas.  Essent 
aixis,  es  clar  que  tot  el  convencionalisme 
escénich  y  tot  l’artifici  declamatori  de  que 
fan  gala’ls  actors  de  la  companyia  Tubau- 
Palencia,  han  d’ésser  causa  de  nostra  des- 
ilusió  Al  veure  als  cómichs  representar 
L'Arlésienne  ab  el  mateix  amanerament  que 
representan  La  corte  de  Napoleón ,  per  exem¬ 
ple,  ens  creyém  de  ple  dintre  d’un  d’aquests 
dramas  efectistas,  y  la  paraula  manso  està  à 
punt  de  surtir  de  nostres  llabis  com  à  judici 
espontani  y  per  lo  tant  irreflexiu. 

Qui  vulgui  representar  L’Arlésienne  y  no 
vulgui  fer  tort  al  autor  ni  enganyar  aï  pú¬ 
blich,  ha  de  ferse  ben  bé  càrrech  de  que 
aquest  poema  es  un  drama  apart  que  reque¬ 
reix  en  els  actors  una  sinceritat  absoluta  y 
una  cantitat  talde  sentimerït,que  las  paraulas 
precisas  qu’han  d’expressar  son  estat  anL 
mich  han  de  brollar  de  sos  llabis  ab  una 
suavitat  y  una  armonia  de  matisos  que  més 
deuhen  acostarse  per  sa  sonoritat—  ja  que  no 
per  sa  falta  d’expressió — à  las  notas  musicals 
que  à  la  declamació  acadèmica.  Y  en  quant 
à  la  plàstica,  es  precís  qu’accionin  y’s  mo¬ 
guin  ab  una  sobrietat  y  senzillesa  à  que  per 
desgracia  estàn  molt  poch  acostumats.  Un 
exemple  gràfich:  l’actriu  que  vulgui  fer  el 
paper  de  Vivette  ha  de  tenir  la  seguritat  ab¬ 
soluta  de  que  al  arribar  el  moment  en  que 
l’Ignocent  li  diu:  «Jo  diré  à  Frédéri  que  t’he 
vist  fent  petons  al  seu  retrat...»,  ha  de  tenir 
la  seguritat,  dihém,  de  qu’en  tal  moment  sa 
cara  s’ha  de  convertir  en  una  magrana,  roja 
pel  pudor.  íQu’aixó  es  difícil?  Sí,  pera  una 
actriu  de  conservatori  que  à  més  à  mós  porta 
la  cara  envernissada;  no  pera  una  actriu  que 
senti’l  paper,  porti  la  cara  neta  y  sàpiga 
identi ficarse  ab  el  pei sonatje.. .  et  sic  de  cce- 
teris . 

Dit  aixó,  creyém  complertament  inútil  fi- 
xarnos  en  la  interpretació  individual  que  do¬ 
naren  els  actors  de  la  companyia  Tubau  als 
respectius  personatjes.  Escena  per  escena, 
frase  per  fiase,  podriam  seguirlos,  demos¬ 
trant  qu’en  totas  ellas  feyan  comèdia  y  res  més 
que  comèdia,  quan  lo  que’s  necessitava  era 
que  fessin  sentiment.  Mes  com  no  podém  se¬ 
guirlos  en  totas,  ens  concretarém  à  una  sola 
pera  demostrar  el  modo  cóm  la  senyora  Tu¬ 
bau  entén  el  personatje  de  Rose  Mamaï. 
Ens  referim  à  la  escena  del  segón  acte  entre 
Rose  y  Vivette,  una  de  las  més  hermosas  de 
l’obra.  La  tendra  mare  y  la  verge  enamora- 

da  tremolan  perla  vida  de  Frédéri;  Fréderi 
vol  matarse.  ellas  instintivament  ho  endevi- 
nan.  cCóm  ferho  pera  curarlo  d’aquell  mal 
d’amor?...  Un’altra  dona,  un’altra  dona  que 
l’estimés  podria  salvarlo!  «Una  dona  que  vis¬ 
qués  aprop  d’ell  y  que  l’estimés  prou  pera 
compartir  sa  tristesa...  una  criatura  bona... 
honrada...  coratjosa...  com  tu,  Vivette.  per 
exemplel»  diu  la  mare.  «tjo? — contesta  Vivet¬ 
te —  Si  jo  no  l’estimo,  si  josoch  lletja!  .»iLlet- 
ja  tú?...Qué  has  d’ésser?.. . Desfeste’ls cabells, 
posat  bé  aquest  llas...  obra  un  xich  el  mo¬ 
cador  del  coll...  <ho  veus  ara?  Si  semblas  una 
reyna...  si  ets  hermosa  com  un  sol!  Tot  això 
ve  à  dirli  amorosament  à  Vivette  aquella 
mare  desconsolada;  y,  com  es  natural,  deu 
dirli  ab  sens  igual  dolcesa;  insinuant,  per¬ 
suadint  à  una  tímida  donzella  que  no  s’atre¬ 
veix  à  mirar  fit  à  íit  à  son  estimat.  Donchs 
bé,  la  senyora  Tubau  fa  tota  la  escena  com 
si  patis  d’histerisme,  fa  petar  las  dents,  els 
ulls  li  guspirejan  de  rabia,  la  sevas  mans 
matxuquejan  a  la  pobra  Vivette  eslerehida, 
y  las  sevas  paraulas  semblan  renys  de  ma- 
rastra  mal  educada.  A  nosaltres  la  senyora 
Tubau  en  aquesta  escena’ns  feya  l’efecte  de 
aquella  senyora  fina  que  al  veure  à  sa  filla 
mal  pentinada  y  pitjor  vestida — no  tothom  té 
gust  en  el  vestir — la  increpa  per’avergonyir- 
la:  «Sembla  impossible  que  siguis  filla  me¬ 
va!  Qui  vols  que’t  miri,  si  semblasun  fardo!» 

En  fi,  en  quant  à  execució,  una  verdadera 
desgracia,  mereixent  citarse. especialment  en 
aquest  sentit  la  Tubau  y  en  Reig. 

De  la  traducció  poch  volém  dirne.  Com  à 
literal,  la  hi  trobém  bastant,  com  à  literaria  li 
trobém  molt  poch,  y  com  à...  respectuosa  en¬ 
cara  menys.  Ab  dir  qu’en  l’exemplar  imprès 
el  nom  del  autor,  l’Alfons  Daudet,  no  hi  figu¬ 
ra  pera  res,  esta  dit  tot. 

En  quant  à  vestuari  y  decorat,  molta  ima¬ 
ginació  y  poca  propietat.  Pera  fer  veure'ls 
punts  que  calsa  la  direcció  artística  de  la 
companyia, citarém  un  detall.  En  la  decoració 
del  primer  actehihà  una  torre  casi  bé  aislada 
del  edifici  que  serveix  de  graneríSy  desde  dalt 
de  la  quina’s  tirarà  perasuicidarse  en  Frédéri 
al  final  de  l’obra.  Donchs  bé, en  el  primer  acte 
no's  veu  comunicació  practicable  entre’l  gra¬ 
ner  y  l’edifici  habitat,  y  en  la  decoració  del 
quart,  que  figura  un  interior  del  edifici,  hi 
vevém  una  ampla  escala  que  s'allarga  casi 
bé  fins  à  tocar  las  bambalinas  y  que  serveix 
al  suicida  pera  pujar  al  graner;  graner  que, 
segons  hem  dit,  en  el  primer  acte  figurava 
com  à  cos  aislat.  Pera  detall  de  mostra,  cre- 
yém  qu’es  bona  mostra. 


L’ARLÉSIENNE 

La  música  d’en  Bizet 

Potser  may,  coloborant  alhora  poetas  y 
músichs,  han  pogut  obtenir  un  conjunt  tan 
harmónich  dels  elements  literari  y  musical 
com  l’alcansat  per  en  Daudet  y  en  Bizet  en 
L’ Arlèsienne.  L’un  y  l’altre  l’han  sentit,  ab  la 
mateixa  intensitat,  el  drama  punyent  que’s 
desenrotlla  en  l’ànima  del  malhaurat  Fiédé- 
ri;  y  han  sentit,  també  ab  la  mateixa  inten¬ 
sitat,  la  camperola  bellesa  qu’envolta  à  la 
acció,  nada  del  baf  de  vida  que's  desprèn  de 
la  terra  de  Provensa  —  llur  patria  comuna — 
hont  el  sol  regna  y  es  adorat  per  sos  poetas 
ab  aytal  entussiasme,  qu'encara  recorda’l 
culte  fervorós  de  que’ls  pagans  rodejavan  à 
son  deu  Helios. 

Una  volta  escrit  el  drama  per  en  Daudet, 
en  Bizet,  ab  el  tacte  exquisit  y’l  bon  gust 
que’l  caracterisavan,  n’esculli ’ls  moments 
musicals;  ni  un  sol  n’errà.  En  Bizet  sols  in¬ 
tervingué  en  l’acció  quan  va  creure  que  l’ele¬ 
ment  poélich  resultava  feble  pera  la  exierio- 
risacio  del  drama  intern;  allavors  la  música’s 
presentava  per  si  sola  en  l’esperit  del  compo¬ 
sitor  y  sense  cap  mena  d’esfors  —  al  menys 
aparent  —  se  juntava  ab  l’element  poétich, 
millor  dit,  s’hi  fonia.  La  situació  poètica 
creada  per  en  Daudet  rebia  una  alenada  de 
forsa  y  expressió,  esdevenint  més  clara, 
perque  la  música,  ab  sa  naturalesa  abstracta, 
pot  expressar  aquells  sentiments  y  emocions 
indefinibles  de  l’ànima  que  resisteixen  y  fan 
inútil  l’esfors  de  la  paraula  pera  traduhirlos. 

De  vintisset  fragments  consta  la  part  musi¬ 
cal  de  L' Arlésienne.  Hi  han  preludis,  chors  y 
senzillas  acotacions,  que  subratllan  y  expres 
san  el  quelcom  qu’existeix  més  enllà  de  la 
paraula  y  que,  com  acabém  de  dir,  rebutja 
son  esfors  pera  ferse  sensible.  Ab  la  partitura 
à  la  mà  podriam  analisar  els  fragments  mu¬ 
sicals,  exposant  de  passada,  una  per  una, 
las  situacions  poéticas  à  que  fan  referencia, 
peró  creyém  que  n’hi  haurà  prou  ab  una 
senzilla  indicació  dels  més  interessants. 
Héusels  aqui:  la  Obertura ,  en  la  quina  l'autor 
hi  desenrotlla  hàbilment  el  motiu  de  la  marxa 
del  Rey  Renat  y’is  temas  que  caraclerisan  al 
Ignocent  y  al  amor  de  Frédéri  per  l’Arlesia- 
na;  els  delicats  dibuixos  orquestals  queacom- 
panyan  las  reflexions  del  vell  pastor  Balthazar 
y  de  Vivette  sobrè  l’estat  del  Ignocent  (pres¬ 
sentiments  de  la  inteligencia  d’aquest  que’s 
desvetlla);  el  chor  inspirat  per  la  cansó  Lou 
cant  dou  soulèu  ( Y Himne  al  sol J,  del  gt  an  Mis- 
tral  (1);  els  ombrívols  accents  de  l’arribada 
de  Mitifio;  la  Pastoral ,  y’l  chor  que  s’ou  al 


(1)  Aquesta  magnífica  cansó  pot  llegirse  sencera  en 
íaplech  de  versos  d’en  Mistral  que  porta  per  títul  Lis 
Isclo  d'or. 

lluny,  d’una  poesia  delitosa;  l 'entreacte  del 
ters  quadro,  fragment  de  gran  forsa  passio¬ 
nal;  el  famós  minuet ,  un  dels  ballets  més 
hermosos  que  s'han  escrit;  el  carillon ,  prodi¬ 
gi  de  sentiment;  el  tema  musical  que’s  fon 
ab  el  tendrissim  diàlech  de  Balthazar  y  de 
Mère  Renaud,  tema  potser  el  més  'inspirat 
de  l’obra;  la  esbojarrada  farandola ,  esclat 
d’alegria  y  d’aixalabrament. 

La  música  d’en  Bizet  —  en  sas  obras  mes- 
tras  Carmen ,  Les  pècheurs  de  perles ,  La  jolie 
fille  de  Perlh  y  sobre  tot  en  L’Arlésienne — es 
de  gran  frescor  melòdica,  de  refinada  harmo- 
nisació,  d’orquestació  senzilla  à  voltas,  peró 
may  pobre.  Com  en  Frantz  Schubert,  el 
gran  sentimental  alemany,  en  Bizet  posse- 
heix  el  secret  de  conmóurens  ab  senzillas 
impresions;  ab  tres  ó  quatre  compassos  ne 
té  prou  pera  sugerirnos  una  emoció  intensa 
y  durable.  Y  en  L' Arlésienne  es  potser  hont 
brillan  més  las  qualitats  d’en  Bizet.  La  be¬ 
llesa  total  del  drama  d’en  Daudet  n’es  una 
causa;  el  trevall  de  selecció  realisat  al  triar 
els  moments  musicals  n’es  un’altra. 

El  mestre  Crickboom,  director  y  concer- 
tadór  de  l’obra,  menà  la  orquesta  ab  la 
serietat  deguda,  respectant  à  n’en  Bizet,  y 
lligant  ab  habilitat  els  fragments  orquestals 
ab  els  recitats  dels  actors.  Els  preludis  dels 
quadros  foren  molt  aplaudits  per  la  bondat 
de  sa  execució:  solzament  en  Yentreacte  del 
ters  quadro  hi  trobarem  à  faltar  aquella  in¬ 


tensa  passió  qu’en  Bizet  li  donà,  puig  ab  ell 
volgué  expressarnos  l’amor  de  Vivette.  Els 
chors,  ajustats. 


Ara,  per  si  l’amich  Tintorer  no’ls  hi  havia 
dit,  sàpigan  nostres  lectors  que’ls  fragments 
musicals  del  genial  Bizet  no  acompanyaren 
à  L' Arlésienne  del  gran  poeta,  del  pulcre 
estilista,  del  mestre  en  prosa  francesa  Al- 
phonse  Daudet,  sinó  senzillament  à  La  Arle- 
siana ,  drama  rústico  en  cinco  actos ,  adaptado 
à  la  escena  espaiïota  (1)  per  el  consecuente  re- 
publicano  y  distinguido  agitador  revoluciona- 
rio  Don  Rodrigo  Soriano.  Aixis,  sens  em¬ 
buts.  Aqui  no  hi  hà  més  que  Don  Rodrigo ,  y 
à  n’en  Daudet  que  lo  parta  un  rayo.  Els  àcra- 
tas  deuhen  felicitarse.  Aixó  pot  ésser  el 
comensament  de  la  fi;  l’abolició  de  la  pro¬ 
pietat  individual  ja  comensa. 


(1)  Aixó’s  llegeix  en  la  cuberta  de  la  traducció 
castellana. 


COM  FAN  LAS  FLORS 

Aixís,  de  fit  à  fit,  ta  ardent  mirada 
llampegui  dins  mos  ulls; 
esbulli  ab  els  meus  polsos  que  tremolan 
tos  més  hermosos  rulls. 

Posi  en  ton  front,  hont  un  desitj  batega, 
mon  llabi  abrusador, 
y  enamorat  y  cech  un  bes  hi  deixi 
com  pre  entall  d’amor. 

Y  com  fan  en  ton  front  els  poms  flayrosos 
de  lliris  y  clavells, 
que  moren  delirant  y  qu’arras·.eran 
llur  fossa  en  tos  cabells, 

mon  cor  brusent,  occit  per  ta  mirada 
esmortida  ab  desitjós  no  fruhits, 
foll  de  plaher,  ha  de  cercar  sa  fossa 
a  l'ombra  dels  teus  pits. 


DESVARI  DE  VERGE 

Rublerta  d’ilusions  y  de  desitjós 
la  verge  delirava. 

Pels  seus  carnats  contorns  de  febles  corvas 
extranyas  sensacions  serpentejavan. 

Sos  ulls  de  myosotis 
rublerts  cfe  llum  manyaga, 
fits  en  els  ulls  del  home,  assaboriren 
la  primera  frisansa  del  amor. 

Y  dels  seus  pits  las  rosas  van  badarse 
febrosas  de  petons... 

Y  l’home  la  besà. 

Voluptuosa 

va  arrupirse  aprop  seu, 
y  esporuguida,  en  sas  espatllas  tebias 
ofegat  y  cremós  li  tornà’l  bes. 

L’ultim  petó  de  verge  qu’agomtza 
entre  ensomnis  de  cel. 


Miquel  de  Palol. 

INSCRIPCIONS  CATALANES 
À  PERPINYÀ 

A  tocar  de  la  iglesia  catedral  de  Sant-Joan, 
hi  hà  una  ala  del  antich  enclaustre  d’aqueixa 
iglesia,  quines  galeries  tenian  ies  parets  ple¬ 
nes  de  sepultures. 

Dues  d’aqueixes  galeries  desaparegueren 
quan  se  feu  lo  Seminari  d’ara,  y  les  sepultu¬ 
res  es  de  créurer  qu’anaren  à  parar  qui  sab 
ahónt;  lo  tercer  costat  ja  es  ben  deixat  estar, 
malgrat  les  seues  tombes  arquejades,  quines 
inscripcions  y  escuts  son  casi  esborrats.  La 
quarta  galeria,  qu’ara  es  tancada  amb  una 
paret  que  va  de  cap  a  cap,  es  la  millor  con¬ 
servada;  té  una  rengla  de  21  tombes  corque- 
jades,  caduna  amb  escuts  y  esculptures  reli¬ 
gioses  (creus,  ó  escenes  de  la  Passió  de  Nos¬ 
tre  Senyor);  com  à  inscripcions  catalanes,  hi 
sem  vist  aquestes: 

A  l’arcada  13,  hont  los  mots  son  separats 
am  un  triàngul  d’alló  més  menut: 

SEPVLTVRA  «  DE  <  MOS 
SEN  «  IOaN  <  MERCER  < 

NOTARI <  Y  <  DELS  <  SEVS  < 

- V - 

<  1558  < 


A  l’arcada  12,  la  separació  dels  mots  es 
feta  am  dos  punts: 


S  E  PV  LTVRA  :  D  E 

VIDAL  : 

BALDERA 

BLAQVER 

:  Y  :  DELS 

SEVS 

:  1623 

A  l’arcada  10,  la  separació  dels  mots  es 
pas  mes  marcada,  y  s’hi  veu  l'abrevació 'de 
Perpinyà  (  PP A ) : 


SEPVLTVRA  DEL  HONORABLE 
IOSEPH  PORTAL  DROGVER  DE 
PP A  Y  DELS  SEVS  ALS  10  9BRE 

1690 


A  l’arcada  7,  la  J  es  ben  precisada: 


SEPVLTVRA  DE  JOSEPH 
MOLINER  CIRVRGIA 
COL·LEGIAT  DE  PPA 
Y  DELS  SEVS  ANY  1703 

A  l’arcada  16,  es  la  U  qu’es  ben  formada: 


SEPU  LTURA 
DE 

AUDAL  FAGES 
ADROGUER 
17  IHS  54 


A  l’arcada  17,  la  fetxa  es  esborrada,  mes 
per  aqueixa  rahó  de  la  U,  deu  ésser  de  mitj, 
sigle  xviii: 


SEPULTURA  DE  CLAUDES 
CATALA  MERCADER  Y 
DELS  SEUS 


Aquesta  galeria  es  un  recantó  casi  desco¬ 
negut  del  Perpinyà  d’altres  temps,  de  quan 
la  llengua  catalana  era  la  sola  parlada  y  es¬ 
crita  à  Rosselló. 

J.  Delpont. 


MOVIMENT  AUTONOMISTA 

L’Assamblea  dels  federalistas  catalans. 

Nostres  companys  d’autonomisme’ls  fede¬ 
ralistas  catalans  celebraren  en  la  nit  del  dis- 
sapte  y  mati  del  diumenge  l’Assamblea  fede¬ 
ral,  baix  la  presidència  del  senyor  Vallés  y 
Ribot. 

Després  de  constituhida  la  mesa,  renovats 
que  foren  à  la  Junta'ls  seus  poders  y  accep- 
tadas,  prèvia  discussió,  la  majoria  de  las 
credencials  dels  delegats,  el  senyor  Vallés  y 
Ribot  presentà  à  son  torn  la  renuncia  del 
Consell  Regional,  à  pesar  d’haver  sigut  ele¬ 
git  per  tres  anys.  Quatre  delegats  presen¬ 
taren  un  vot  de  censura  contra’l  Consell  y 
en  particular  contra’l  senyor  Vallés  y  Ribot, 
per  haver  introduhit  (deyan)  divisions  en  el 
partit,  proposant  que  se  li  admetés  la  renun¬ 
cia.  Se  discuti  llargament  sobre  la  conducta 
del  Consell,  y’l  senyor  Vallés  y  Ribot  abando¬ 
nà  la  presidència  al  vis-president  senyor  Pi  y 
Suner,  y  declarà  que’ls  federals  estàn  d’acort 
ab  els  catalanistas  en  tot  lo  referent  à  l’auto¬ 
nomia  de  Catalunya,  puig  l’autonomia  de 
las  regions  es  la  base  dels  programas  dels 
dos  partits,  peró  qu’entre  catalanistas  y  fede¬ 
rals  no  s’ha  fet  cap  pacte,  encara  que’ls  uns 
estiguin  al  costat  dels  altres.  Digué  que’ls  fe¬ 
derals  catalans  han  d’apoyar  ab  totas  sas  for- 
sas  lo  que  tendeixi  à  conquistar  l’autonomia 
integral  de  Catalunya:  per’xó  estàn  més 
d’acort  ab  els  catalanistas  qu’ab  els  republi¬ 
cans  unitaris,  els  quals  pera  combatre  l’au- 
tonomisme  català  han  fet  aliansas  ab  els 

monàrquichs,  ab  els  cacichs  y  ab  tots  els  ene- 
michs  de  la  llibertat  dels  pobles.  Acabà 
dihent  que  la  federació  es  el  pacte,  y  que’l 
qui  no  defensi  l’autonomia  y  complerta  per¬ 
sonalitat  de  las  regions  nega’l  pacte,  y  per 
tant  no  es  federal. 

AI  posarse  à  discussió’l  vot  de  censura 
contra’l  president  del  Consell,  el  senyor  Pi 
y  Suner,  vis-president,  digué  que  volia  ésser 
inclòs  en  la  mateixa  calificació  qu’alcansés 
à  n’en  Vallés  y  Ribot,  per  entendre  que 
s’han  de  fer  solidaris  del  procedir  d’aquest 
tots  els  individuus  del  Consell.  Feia  la  vota¬ 
ció,  quedà  la  proposició  rebutjada  per  33  vots 
contra  7,  tributant  l’Assamblea  una  gran 
ovació  al  Consell  y  à  son  president  senyor 
Vallés  y  Ribot. 

Al  llegirse,  en  segona  sessió,  la  convoca¬ 
tòria  del  Directori  pera  l’Assamblea  que  à 
Madrid  deu  celebrarse’l  dia  29  de  novembre, 
se  donà  compte  d’un  missatje  del  senyor  La- 
porta  proposant  que  no  hi  anessin  els  fede¬ 
rals  catalans;  quin  missatje  deya  aixis  en  sos 
principals  extrems: 

«Prescindint  de  las  bases  que,  pera  la  elec¬ 
ció  d’aquells  representants  (els  de  tota  Espa- 
nva,  als  qui’s  dirigeix  la  convocatoria  del 
Directori  Nacional  del  partit)  s’estableixen 
en  dita  convocatoria,  creant  privilegis  en 
favor  dels  correligionaris  qu’hagin  estat  ó 
son  senadors  ó  diputats;  fan  possible  l’ano¬ 
malia  de  que  una  localitat  de  molts  federals, 
peró  que  no  tingui  cap  centre,  sols  pugui 
designar  un  delegat,  y  un’altra  localitat,  si 
à  mà  bé  més  petita,  peró  ab  varis  centres, 
fassi  tants  més  delegats  que  l’altra  com  cen¬ 
tres  tingui,  ab  lo  qual  els  correligionaris  de 
l’una  y  de  l'altra  son  de  condició  desigual; 
venen,  al  determinar  la  forma  de  las  vota¬ 
cions,  a  donar  per  bona  ta  divisió  en  provin - 
cias  y  morta  la  entitat  natural  regió;  y,  final¬ 
ment,  en  lo  dit,  y  potser  també  en  altres 
punts,  no  s’enmotllan  en  el  criteri  mantingut 
pel  que  fou  mestre  dels  federals  don  Fran- 
cisco  Pi  y  Margall,  hi  hà,  al  meu  entendre, 
una  qüestió  de  fondo  à  considerar  en  quant  à 
la  congregació  à  Madrid  d’una  Assamblea 
nacional . 

»La  qüestió  es,  per  mi,  la  de  si’ls  federals 
catalans  hem  de  péndrehi  ó  no  part  en  la 
projectada  Assamblea  espanyola,  y  la  solu¬ 
ció  que  li  dono  es  negar  que  deguém  interve- 
nirhi  poch  ni  molt ,  perque  no  tenim  cap  neces¬ 
sitat  d'una  direcció  nacional  avuy  per  avuy  en 
que ,  ab  el  programa  federal  per  tots  admès , 
està  assegurada  la  unitat  de  doctrina,  y  en  que , 
pera  las  qüestions  de  conducta ,  no  necessilèm 
altra  guia  que  la  regional,  més  coneixedora 
que  cap  altra  de  lo  que  à  Catalunya' ns  convin¬ 
gui  fer  en  cada  cas  particular,  y  que  no  vol- 
dríam  veure  arreconada  per  cap  més  que  sem¬ 
pre  tindria ,  volgués  ó  no  volgués ,  bona  cosa 
de  forastera. 

»Ab  la  mort  de  don  Francisco  Pi  y  Mar¬ 


gall  s’ha  acabat  per  sempre  més  la  veritable 
quefatura  nacional  dels  federals,  y  ara  li 
passa  al  nostre  partit  quelcom  semblant  à  lo 
que  li  passà  al  imperi  romà,  que  ja  à  punt 
de  desferse  en  vigorosas  nacionalitats  quis- 
cuna  ab  vida  pròpia,  necessitava,  pera  fer  el 
pes  d’un  emperador  de  debò,  posar  un  gra¬ 
pat  d’emperadorets  à  la  balansa.  Cal  no  ferse 
ilusions:  els  elements  federals  s'han  d'enfortir 
dintre  de  las  regions  à  que  pertanyin ,  y’ts  de 
Catalunya,  per  lo  tant,  dintre  de  Catalunya; 
que  quan  tinguém  arreglada  la  nostra  casa  ls 
d'aquí  y  la  seva’ls  de  las  demés  bandas,  ja  la 
farem ,  si' ns  convé,  la  direcció  federal  espa¬ 
nyola . » 

Després  fou  presentada  la  següent  propo¬ 
sició  : 

«Primer.  Qu’en  vista  del  contingut  de 
la  convocatoria,  recentment  publicada  per  lo 
Directori  Federal,  hauria  vist  ab  gran  satis¬ 
facció  que  la  població  designada  pera  la 
reunió  de  l’Assamblea  del  28  de  novembre 
pròxim,  no  hagués  sigut  la  capital  de  la  mo¬ 
narquia,  y  si  alguna  de  las  ciutats  de  Sara¬ 
gossa,  Valladolid  ó  Barcelona,  y  que  dita 
elecció  s’hagués  fet  sols  per  sufragi  directe  y 
de  dos  representants  per  provincià  ab  vot 
independent  l'un  de  l’altre. 

Segón.  Que’s  recomani  ab  empenyo  à 
tots  els  federals  de  Catalunya,  que  al  elegir 
representants  pera  l’ Assamblea  dé  Madrid 
donguin  els  seus  vots  à  correligionaris  que  à 
Catalunya  visquin. 

Tercer.  Que  s’encarregui  als  represen¬ 
tants  que  resultin  elegits  que  de  cap  manera 
consentin  à  Madrid  acorts  que  vinguin  à  limi¬ 
tar  la  llibertat  d'acció  en  que  vol  quedar  el 
partit  federalista  de  Catalunya  en  tot  lo  refe¬ 
rent  al  regim,  conducta,  actituts y  procediments 
que  dins  de  sa  regió  determini  adoptar. 

Quart.  Que  com  à  orgue  de  relació  en- 
tre’ls  federals  d’Espanya  no  consentin  la  crea¬ 
ció  de  cap  entitat  que  no's  compongui  de  direc- 
tas  representacions  de  regions  ó  de  grupos  de 
provincias  ahont  de  debó  hi  hagi  organisació 
regional. — Joan  M.  Bofill,  Camil  Castells. 
Carles  Ventura  Pardo,  Ignasi  Bo  y  Singla. r> 

Fou  aprobada  per  unanimitat  aquesta  pro¬ 
posició. 

Se  discuti  la  manera  de  comunicar  als  co¬ 
mitès  municipals  els  acorts  que  de  l’anterior 
proposició’s  desprenen,  y’l  senyor  Pi  y  Suner 
digué  que’l  Consell  devia  publicar  l’acort 
pres  sobre’l  particular. 

El  senyor  Gironella  preguntà  si’ls  munici¬ 
pis  poden  adoptar  una  orientació  en  contra 
à  l’adoptada. 

El  senyor  Vallés  y  Ribot  digué  que’ls  indi- 
viduus  del  Consell  entenen  que  quan  aquest 
dona  una  orientació’s  porta  de  la  següent 
manera:  si's  mou  per  un  assumpto  d’interés 
general,  deu  seguir  lo  que  acordi’l  Directo¬ 
ri,  sempre  qu’aixó  no  sigui  contrari  al  credo 
federal;  y  si’s  mou  per  interessos  propis  de 

Catalunya,  el  Comitè  Regional  té  complerta 
facultat  pera  imprimir  la  direcció  que  cregui 
convenient;  mes  à  tot  aixó’ls  municipis  dintre 
sa  vida  particular  tenen  complerta  autono¬ 
mia,  y  s.i,  per  exemple,  en  unas  eleccions 
municipals  creuhen  els  federalistas  d’un 
municipi  que  no  s’han  d’aliar  ab  ningú  es¬ 
taran  en  el  seu  dret  al  no  ferho. 

El  senyor  Vallés  y  Ribot  recomanà  la  unió 
entre’ls  que  defensan  l’autonomia  y’l  federa¬ 
lisme.  El  senyor  Gironella  defensà  l’autono- 
mía  individual. 

Acabà  l’Assamblea  ab  un  vot  de  gracias  al 
Consell  General,  quin  president  senyor  Va¬ 
llés  y  Ribot  fou  aclamat  diferentas  vegadas 
ab  entussiasme. 

Tal  es,  à  grans  trets,  la  relació  de  lo  ocor¬ 
regut  en  la  darrera  Assamblea  dels  federa¬ 
listas  catalans.  Joventut  els  felicita  y’s  feli¬ 
cita  pels  acorts  presos,  y  més  que  may  veu 
ab  simpalia’l  concurs  valiós  que’ls-  autono- 
mistas  federals  ens  ofereixen  pera  donar  la 
guerra  al  enemich  comú,  qu’ensemps  ho  es 
de  la  llibertat  y  de  la  patria. 


NOVAS 

Las  sitnpatias  existents  entre  federals  y 
catalanistas,  y  demostradas  clarament  aquí 
à  Barcelona  ab  els  acorts  presos  en  l'Assam- 
blea  regional  federalista  darrerament  cele¬ 
brada,  es  ben  probable  que  tinguin,  si  no 
tenen  ja,  traducció  pràctica  en  comarcas  com 
la  empordanesa,  ahont  catalanistas  y  fede¬ 
rals  reunits  estàn  donant  seria  batalla  al 
caciquisme  que  malmena  y  embruteix  l’es¬ 
perit  d’aquellas  terras,  tan  fermament  ca¬ 
talà.  El  Cacich  omnipotent,  el  funest  y  acla¬ 
parant  paràssit,  el  senyor  feudal  dels  temps 
moderns,  qu’en  l'antigor  no  dubtava  en 
atuhir  vidas  é  hisendas  com  avuy  à  major 
abundament  vol  atuhir  conciencias,  se  dis¬ 
posa  à  resistir  la  embestida,  y  no  cap  dubtar 
de  la  malignitat  de  sas  intencions  quan  la 
prempsa  caciquista  de  la  provincià  de  Girona 
s’ha  atrevit  à  titllar  d’anarquistas  als  bons 
amichs  nostres  y  companys  d’autonomisme 
que  per  l’Empordà  y  La  Selva  han  anat  pre¬ 
dicant  la  bona  nova  durant  el  passat  estiu. 
Las  armas  vils,  las  de  la  calumnia,  son  las 
més  seguras,  y  d’ellas  se  valen  els  cacichs 
que  volen  ferir  à  traició  y  ab  tret  certer, 
incapassos  com  son  de  sostenir  una  lluyta 
honrada.  En  Vergés,  en  Pujulà  y  en  Lina¬ 
res  han  protestat  com  devían  en  la  prempsa 
—  y  particularment  en  las  columnas  de  Lliber¬ 
tat  de  Palafrugell,  El  Programa  de  Sant  Fe¬ 
liu  de  Guixols,  y  La  Renaixensa ,  porta¬ 
veu  del  Catalanisme  histórich  à  Barcelona, 
— de  que  se’ls  vulgui  confondre  indignament 
ab  els  enemichs  del  ordre  social.  La  lluyta, 
donchs,  està  empenyada;  d’una  banda’l  caci¬ 
quisme,  y  d’altra  banda’ls  federals,  els  cata- 

lanistas  y  altres  elements  empordanesos  que 
al  caciquisme  odían.  Las  ideas  dels  catala¬ 
nistas  y  dels  federals,  exposadas  per  tot 
arreu  à  la  llum  del  sol,  son  ben  conegudas: 
son  ideas  de  llibertat  y  redempció  clarament 
consignadas  en  els  programas  del  dos  par¬ 
tits  cridats  à  salvar  à  Catalunya.  El  qui  las 
combati  ab  la  calumnia,  deu  trobar  son  me¬ 
rescut  en  els  tribunals.  Y  no  deuhen  oblidar 
els  cacichs  que’l  poble  cada  dia  es  més  nos¬ 
tre,  y  que  dintre  la  lluyta  legal,  federals  y 
catalanistas  tindràn  sempre  al  poble  al  seu 
costat. 

El  22  del  actual  va  reunirse’l  Cos  d’Ad¬ 
junts  dels  Jochs  Florals  pera  procedir  à  la 
elecció  de  nous  mantenedors  pera  l’any  vi¬ 
nent.  Ocupà  la  presidencia’l  senyor  Matheu, 
que  tenia  à  sa  dreta  à  en  Joseph  M.*  Roca, 
y  à  sa  esquerra  à  en  Víctor  Brossa  y  San- 
germàn. 

Atenent  à  que  l’actual  Consistori  no  po¬ 
gué  cumplir  sa  tasca  per  causas  de  tothom 
conegudas,  y  esperant  que  la  festa  dels  Jochs 
Florals  suspesa’l  darrer  maig  pugui  cele- 
brarse  encara,  se  reelegi  à  proposta  del  se¬ 
nyor  Pirozzini  y  per  unanimitat  l’actual  Con¬ 
sistori  . 

El  senyor  Sunol  (Antoni)  digué  que,  si 
no’s  pot  celebrar  la  festa  à  Barcelona,  se 
celebri  afora  El  senyor  Roca  feu  veure  que 
la  situació  no  ha  cambiat  à  Barcelona,  en¬ 
cara  qu’algú  ho  cregui. 

S’acordà  fer  constar  en  acta’l  sentiment 
del  Consistori  per  la  mort  del  poeta  Verda¬ 
guer,  à  proposta  del  senyor  Cabot. 

El  senyor  Picó  demanà  un  vot  de  gracias 
al  Consistori  per  la  conducta  qu’observà  en 
els  darrers  Jochs.  El  vot  de  gracias  fou  donat 
inmediatament. 

El  governador  civil  de  la  provincià  senyor 
Manzano  havia  promès  que  concediria’l  per- 
mis  pera  que’s  celebrés  el  Consell  general 
reglamentari  de  representants  de  la  Unió 
Catalanista- 

E1  promete  no  fa  pobre:  quan  l’hora  de 
donar  el  permis  fou  arribada,  el  senyor  Man- 
zano’l  va  negar. 

No’ns  queixém,  perque  de  poch  serviria 
estant  las  garantias  suspesas.  Per  altra  part, 
<;val  la  pena  de  gastar  serietat  dintre  d’un 
Estat  y  d’una  politica  que  no  tenen  res  de 
serio?  Aixó  es  lo  que  devia  dirse’l  senyor 
Manzano. 

Gran  nombre  d’escolars  republicans  y  de 
tots  els  matisos  han  protestat  de  la  conducta 
dels  regidors  republicans  que  votaren  en  con¬ 
tra  de  la  ensenyansa  voluntària  de  la  llengua 
é  historia  de  Catalunya  en  las  escolas  sub- 
vencionadas  per  l’Ajuntament.  Aixís  mateix 

protestaren  contra  un  article  publicat  per  La 
Publicidad  en  que’s  befavan  las  justas  aspi¬ 
racions  dels  catalans. 

La  entitat  democràtica  catalanista  «Germa¬ 
nor))  felicità  als  regidors  regionalistas  y  al 
federalista  senyor  Marial  per  sa  actitut  en 
aquesta  qüestió.  Els  alumnes  de  la  Escola 
de  Comers,  El  Federalista ,  el  «Centre  Cata¬ 
lunya»  de  Sant  Martí  de  Provensals,  y  mol- 
tissims  periódichs  y  entitats  de  Catalunya 
que’s  tenen  per  catalans  han  significat  sa 
adhesió  à  la  conducta  de  dits  senyors,  pro¬ 
testant  del  vergonyós  acte  d’aquells  pochs 
catalans  que  per  egoisme,  tontería  ó  mala  fe 
han  renegat  de  sa  llengua. 


Els  representants  del  regionalisme  de  Cata¬ 
lunya  y  en  Basi  1  i  Paraiso,  president  de  la 
«Unió  Nacional», s’han  reunità  Lleyda  yacor- 
dat  un  pacte,  en  el  qual  se  fa  constar  qu’abdós 
partits  aniràn  units  pera  combatre  al  centra¬ 
lisme,  peró  conservant  en  tota  sa  integritat 
els  respectius  programas. 

Els  diputats  d’abdós  grupos  se  reuniran  à 
Madrid  à  primers  de  novembre. 

Sembla  que’ls  centralistas  enragés  s’han 
esverat  un  xich  al  saber  aixó.  Per  nostra  part 
sols  podém  dir  que,  no  abdicant  en  res  de  las 
ideas  que  sustentan,  poden  els  regionalistas 
catalans  traure  profit  d’aqueixa  aliansa,  puig 
al  trevallar  per  Catalunya,  molt  ens  agrada¬ 
ria  que  las  altras  regions  arribessin  à  aspirar 
à  lo  mateix  à  que  nosaltres  aspirém.  No  hi 
hà  que  negaria  la  utilitat  del  concurs  de  las 
regions,  y  tant  de  bo  que,  tenint  cada  regió 
conciencia  de  sos  drets  y  personalitat,  puguin 
totas  juntas  formar  un  Estat  verament  fort 
y  democràtich.  Aixó  fora  lo  pràctich,  més 
que  més  quan  poguéssim  treure  del  mitj  las 
plagas  patrioteras,  tot  aqueix  aixàm  de  vivi¬ 
dors  que  titllan  de  mals  patriotas  als  càta- 
lanistas. 

Els  regionalistas  saben  que  sa  principal 
obligació  es  trevallar  per  Catalunya.  Fentho 
aixis,  avant. 


La  societat  choral  «Catalunya  Nova»  ha 
acordat  coleccionar  en  un  volum  las  firmas 
recullidas  en  la  llista  de  suscripció  pera  dedi¬ 
car  una  corona  à  mossèn  Jacinto  Verdaguer, 
quedant  ditas  firmas  arxiuhadas  en  la  Biblio¬ 
teca  verdagueriana  que,  pera  perpetuar  la 
memòria  del  gran  poeta,  s’instalarà  en  la 
finca  «Villa  Joana»,  ahont  morí. 


Ab  una  orquesta  de  80  professors  y  la  «Ca¬ 
pella  Catalana»,  el  mestre  Cassadó  y  Valls 
donà  un  concert  el  prop  passat  dissapte  en  el 
Palau  de  Bella's  Arts.  La  primera  part  del 
concert — música  de  Wagner,  Humperdinck, 


Haydn  y  Borràs  de  Palau — no  oferí  de  nota¬ 
ble  més  que  una  execució  fluixa,  sense  color 
ni  justesa,  sobre  tot  en  las  obras  dels  tres  pri¬ 
mers  autors.  L ’Albat  d’en  Borràs  de  Palau 
fou  més  ben  executat  pels  orfeonistas.  La  se¬ 
gona  part,  composta  d’una  Sinfonia  Dramà¬ 
tica  del  senyor  Cassadó,  per  dirigiria  son  au¬ 
tor,  obtingué  una  execució  més  encertada. 
La  Sinfonia  Dramàtica  brilla  més  per  la  com¬ 
plicació  que  per  la  claretat  y  bellesa.  Hem 
llegit  un  follet,  com  à  estudi  temàtich  de 
aquesta  sinfonia,  escrit  en  dubtós  català. 

També  s’han  celebrat  altres  concerts,  entre 
ells  un  à  càrrech  de  l’Associació  Musical  de 
Barcelona,  en  el  que,  ab  el  concurs  del  Orfeó 
Català,  se  donà  à  coneixe’l  poema  sinfónicb 
La  Nit  de  Nadal ,  del  mestre  Lamothe  de 
Grignon. 

Als  demés  concerts  organisats  aquests 
dias  per  entitats  diferentas,  y  als  que  se’ns 
invità,  no  hi  assistirem  per  falta  de  temps, 
puig  varis  d’ells  s’esqueyan  en  un  mateix  dia 
y  hora,  lo  que  feu  que  no  poguéssim  cumplir 
ab  tots. 


Atenent  à  lo  solicitat  per  alguns  artistas  que 
desitjan  pendre  part  en  el  Concurs  organisat 
per  la  revista  titulada  Materiales  y  Documen- 
tos  de  Arte  Espanol ,  que  publica  la  llibreria 
Parera,  d’aquesta  ciutat,  la  Direcció  de  dita 
revista  ha  accedit  à  prorrogar  fins  al  30  de 
novembre’l  plas  d’admissió  dels  trevalls  que 
han  de  figurar  en  dit  Concurs. 

Els  trevalls  se  publican  baix  la  exclussiva  responsabi¬ 
litat  de  sos  autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetas. 

»  Mitj  any . 4’S0  » 

»  Trimestre .  2’25  » 

ALTRAS  REGIONS  D’ESPANYA: 

Un  any .  9  > 

EXTRANGER:  Un  any . 10  Franchs. 

Número  corrent . 20  Cèntims, 

»  atrassat,  ab  folletins.  ^.o  » 

»  sense  folletins.  25  t 


El  número  corrent  no’s  ven  sense  folletins. 


Fidel  Giró,  impressor. — Carrer  València,  31 1. 


Redacció  y  Administració: 

Plassa  del  Teatre,  6,  entressol. 


Número  corrent . 

»  ATRASSAT,  AB  FOLLETINS .  . 

>  »  SENSE  FOLLETINS. 


20  CÈNTIMS 
40  » 

25 

LA  TRIA 

Els  acorts  presos  pels  representants  dels 
federals  catalans  en  l’Assamblea  Regional 
que  fa  pochs  dias  s’ha  reunit  à  Barcelona, 
han  fet  posar  cara  de  prunas  agras  als  repu¬ 
blicans  no  autonomistas.  Aixó  de  que’ls  nos¬ 
tres  correligionaris  hagin  dit  net  y  clar  que 
no  volen  tractes  ab  els  unitaris  per  republi¬ 
cans  que’s  proclamin,  no’ls  hi  cab  à  la  barre¬ 
tina.  Els  hi  sembla  mentida  que  tan  macos 
com  son,  els  federals  no’ls  hi  trobin,  y  que  hi 
trobin,  en  cambi,  als  catalanistas,  que,  se¬ 


gons  se  fa  corre,  son  uns  reaccionaris  com 
una  casa. 

El  cop  ha  estat  sech.  Se  creya  que  la  cam¬ 
panya  que  part  de  la  prempsa  que’s  fa  passar 
per  d’ideas  avansadas  ve  fent  de  temps  contra 
el  catalanisme  ab  gran  delicia  dels  cacichs, 
devia  haver  produhit  entre’ls  federals  l’efecte 
d’allunyarlos  d’uns  elements  que  tant  s’ha 
procurat  desacreditar  als  ulls  del  poble.  La 
veritat:  al  1  ó  de  que  cada  dia,  à  cada  punt, 
ab  solta  ó  sense,  al  mitin,  en  el  diari  y  en  la 
conversa  del  café’s  digui  dels  catalanistas 
que  son  uns  retrógrados,  explotadors  v  totas 
las  altras  cosas  que  d’ells  se  diu,  arriba  à 
establir  un  estat  d’opinió  entre’ls  que  no  son 
capassos  d’opinar,  qu’es  ben  poch  favorable 
à  determinar  apropaments  entre  aquests 
y’is  titllats  ab  aquells  caràcters.  Peró’ls  fe¬ 
derals  que  van  pendre’ls  acorts  de  que  par- 
lém  no  son  dels  que  badan,  y  no  s’havían 
empassat  l’am  ab  que’ls  centralistas  ab  gorro- 
frigi  volen  pescar.  Altra  cosa’s  pensavan 
aquests,  y  heusaquí  com  s’explica’l  seu  dis¬ 
gust  y  la  seva  extranyesa. 

Emperò  que  no  s’esverin,  qu’aviat  n’arre- 
plegaràn  de  gent  de  la  nostra  sota  la  seva 
bandera.  Aquells  acorts  van  bé  als  federals 
que  saben  per  qué’n  son;  peró  no  hi  poden 
anar  als  que’n  son  perque  se’n  diuhen  y’s 
pensan  serne,  que  son  molts  més  que’ls  con- 

vensuts.  Quan  s’hagi  reunit  à  Madrid  la 
Assamblea  Espanyola  Federalista,  si’n  tro¬ 
baran  els  unitaris  de  ciutadans  que  voldran 
ésser  de  la  seva  colla!  Això  si’ls  represen¬ 
tants  que  Catalunya  envihi  allà  no  desfan 
dihent  naps  lo  qu’han  fet  à  Barcelona  di- 
hent  cols,  ó  bé  no  tiran  aygua  al  vi  pera  que 
no  sigui  massa  fort,  quinas  cosas  poden 
passar,  perque  de  més  verdas  se’n  maduran. 

Si  à  Madrid  els  catalans  parlan  tan  alt  y 
clar  com  cal  qu’ho  fassin,  reivindicant  pera 
ells  la  direcció  de  la  nostra  política  à  Cata¬ 
lunya  segons  la  mira  d’aquells  acorts,  y  per 
sa  part  els  no  catalans  volen  reservar  pera’l 
Directori  Nacional  el  dret  d’inspeccionar  la 
feyna  dels  nostres,  à  titul  de  cuydant  d’inte¬ 
ressos  federals  que  pot  voler  calificar  de 
trascendents  à  l’ordre  de  lo  nacional,  d’aytal 
oposició  de  criteris  pot  derivarsen  que’s  fas¬ 
sin  à  Catalunya  dugas  organisacions  fede¬ 
rals.  N’hi  hauria  una  dels  qu’estessin  per  la 
politica  que’s  va  tenir  per  millor  en  l’Assam- 
blea  Catalana,  es  à  dir,  per  no  voler  tractes 
ab  els  republicans  unitaris,  peró  si  ab  els  ca- 
talanistas,  y  un’altra  dels  qu’ab  aquests  no 
volen  anarhi  en  lloch,  peró  estan  disposats, 
en  cambi,  à  anar  à  tot  arreu  ab  els  unitaris. 

La  segona  d’aquestas  organisacions  tin¬ 
dria  menys  cervells,  peró  molta  més  gent 
que  la  primera,  y  aquesta  gent  no  trigaria 
gayre  à  perdre  l’esma  y  à  raure  allà  hont 
volgués  la  prempsa  que  llegeix  ó  sent  llegir 
à  la  barberia,  y’s  cuyda  de  demostrarli  que 
li  convé  fer  ali  ab  els  republicans  conse¬ 
qüents,  à  quins  els  monàrquichs  protegeixen 
perque  comprenen  que  son  unas  bonas  per- 
sonas.  Allavoras  els  unitaris,  qu’ara  estàn 
tristos  y  capficats,  que  toquin  à  festa;  perque 
tots  els  federals  del  carrer  seràn  ben  seus. 

Y’is  altres  federals,  els  quins  pensan  à 
Catalunya  y  à  la  catalana,  es  à  dir,  federal- 
ment;  els  quins  més  que  dels  noms  de  las  co¬ 
sas  s’agradan  de  las  sevas  essencias;  els 
quins  no  fan  cabal  de  las  bestiesas  ab  que 
s’omplen  las  columnas  dels  periódichs  que 
fan  la  causa  dels  que  menjan  pagant  el  poble; 
els  quins  saben  la  via  à  fer  per  trobar  la  ve¬ 
ritable  Democràcia,  la  veritable  Federació, 
la  veritable  República,  caminaràn  de  dret 
cap  à  assolirlas,  ab  pas  ferm  y  cor  brau. 

Miquel.  Laporta. 


IMPRESIONS  LITERARI  AS 

II 

Carles  Bosch  de  la  Trinxería. 

No  hi  hà  pas  dubte  qu’en  Bosch  de  la 
Trinxería  es  una  de  las  figuras  més  relle- 
vants  del  actual  moviment  literari  de  Cata¬ 
lunya.  Vingut  al  camp  de  las  lletras  en 
edat  ja  avensada,  ab  son  cabal  riquissim  de 
coneixements,  ben  madurats  ab  una  cultu¬ 
ra  com  en  pochs  haguém  observat,  se  feu  un 
estil  sencer,  característich  y  propi  qu’han  ve¬ 
nerat  tots  els  crítichs  de  la  seva  època  y  acla¬ 
mat  el  públich  que  llegeix  las  nostras  cosas, 
comensant  ja  à  ferse  un  xich  més  extens  el 
mercat  literari  per  bonaventura  del  ideal 
qu’ab  fervor  se  segueix. 

Aquest  escriptor  venerable,  avans  de  la 
publicació  de  son  primer  llibre  Recorts  d’un 
excursionista ,  qu’aparegué  l’any  1887,  ja  en 
sos  articles  solts  qu’enviava  à  La  Renaixensa 
havia  despertat  l’afició  à  la  montanya,  mos¬ 
trant  clarament  que’l  ben  dir  y  ben  escriure, 
ab  tota  senzillesa  y  sinceritat  y  ab  ver  coneixe¬ 
ment  de  causa,  no  consistia  en  estacionarse 
à  imitar  als  prosistas  forans  y  als  qu’esbri- 
navan  las  costums  del  barri  barceloní,  com 
galana  mostra’n  son  en  Vilanova  y  en  Pons 
y  Massaveu,  sinó  que  hi  havia  molt  qu’apen- 
dre  en  la  montanya  nostra,  tan  caracterís¬ 
tica,  qu’ademés  ofereix  bon  escenari,  go- 
santse  à  plena  Natura  d’espectacles  ben  su- 
gestius  y  veritablement  grans,  y  podentse 
arribar  à  formar  una  escola  ab  resultats  pràc- 
tichs  ben  consoladors;  y’is  adeptes  d’aquesta 
tendencia  que  més  s’han  lluhit,  podrém 
veure  que  precisament  han  eixit  de  la  mon¬ 
tanya  mateixa,  animantse  à  donar  surtida  à 
aquellas  emocions  qu’experimentavan  ó  ex- 
perimentan  en  son  terrer  nadiu,  enfilant 
quadros  y  novelas  qu’avuy  per  avuy  son  de 
lo  millor  qu’ha  surtit  en  el  sentit  general  ab 
que  devém  considerar  la  prosa  catalana. 

Donchs  no  dubtém  en  afirmar  que  aquest 
reviscolament  se  deu  al  escriptor  pirenench 
del  qui,  si  son  tan  complerts  y  encertats  sos 
quadros  y  relats  d’excursions,  estudis  y  lle- 
gendas,  casseras  y  rondallas,  poch  se’n 
allunyan  sas  novelas,  que  no  han  arribat  à 
orientar  la  marxa  d’aytal  género — al  que  tant 
s’hi  han  apropat  escriptors  de  cap  d’ala  com 

en  Pin  y  Soler  y  en  Vayreda,  —  però  que  no 
han  deixat  d’ésser,  en  la  part  descriptiva  del 
terrer  y  llurs  costums,  miralls  fidels  ahont 
aquestas  s’hi  reflectan  clarament. 

Ademés,  en  Bosch  de  la  Trinxeria  no’ns 
ha  dut  inconscient  el  sol  feix  de  sas  cor- 
regudas  per  aquellas  grandiosas  escabrosi- 
tat  y  serraladas.  Aixó  pla!  puig  qu’en  sas 
obras  no  sols  s’hi  descubreix  una  ploma 
destra  y  pulida,  sinó  també  un  temperament 
tan  observador,  que  tot  ho  fa  digne  d’estudi, 
fixant  1’  atenció  en  tot,  ja  herborisant,  ja 
fent  de  geólech,  numismàtich,  arqueólech,  ó 
bé  mostrantse  aprofitat  fïlólech  ajudant  à 
l’obra  grandiosa  de  purificació  de  nostre 
llenguatje,  apuntant  exemples  que  no  li  es- 
capan  de  la  conversa  ab  els  montanyesos 
traficants  y’is  solitaris  pastors,  colaborant  à 
lo  que’ls  moderns  escriptors  tenen  tan  obli¬ 
dat  y  fins  consideran  indigne  d’interés  com 
coníessan  ells  mateixos;  aixó  quan  no  s’es- 
forsan  en  malejarlo,com  desgraciat  exemple’n 
son  dugas  ó  tres  figuras,  y  ben  granadas, 
del  moviment  intelectual  de  casa  nostra;  y 
aixó  que  tant  hi  han  bregat  altres  de  més 
granats  també,  que  aprofitant  tota  ocasió 
pera  engroixir  llur  cabal  llenguistich,  afili- 
granan  d’aytal  manera  sas  obras,  que  al 
passar  à  la  posteritat  no  sols  hi  aportaran 
ideas  grans,  sinó  que  probaràn  la  riquesa  de 
la  nostra  llengua. 

En  en  Bosch  s’hi  troban  abdugas  qualitats, 
y  en  grau  superlatiu  per  cert;  ó  si  no,  obser¬ 
vis  cóm  à  mida  que  descriu  un  espectacle 
imponent  de  la  montanya,  ja  sia  una  tempes¬ 
tat,  ja  una  calma  plahenta  qu’asserena  l’es¬ 
perit,  li  brollan  els  vocables  richs  de  flexi¬ 
bilitat,  avalorant  el  doble  la  dicció.  May 
emplea  las  paraulas  adotzenadas  que  suge- 
reix  la  rutina,  sinó  que  troba  novetat  en  l’es¬ 
tudi  de  las  paraulasygiros.  Aixis  al  devant  de 
cada  llibre  seu  hi  posa  un  devassall  de  notas 
estudiant  y  probant  l’autenticitat  dels  termes 
y  frases  trobadas  de  nou,  fentho  ab  aquell 
coneixement  caracteristich  del  home  estudiós 
y  artista. 

Nosaltres  convenim,  com  hi  convenen 
també  autoritats  cabals  en  l’assumpto,  que 
las  obras  d’en  Bosch  de  la  Trinxeria  fan  dos 
serveys:  un  à  las  lletras  en  particular,  re¬ 
creant  als  seus  devots,  y  altre  à  las  ciencias 
en  general,  instruhint  à  aytals  devots  y  fent- 

los  parar  esment  en  lo  que  potser  sempre 
haurian  oblidat  ó  refusat,  trobanlho  à  man¬ 
car  en  altres  de  la  mateixa  talla. 


Com  à  novelista  cuyda  qu’en  la  part  que 
no  hi  cal,  l’estudi  no  s’hi  vegi;  aixis  el  trobém 
fidelissim  en  las  descripcions  com  que  una 
màquina  fotogràfica  enfoqués  la  realitat, 
notantse  justesa  y  precisió  en  els  diàlechs. 
Vegis,  si  no,  aquest  fragment  de  sa  novela 
Lena ,  precisament  el  comensament  del  pri¬ 
mer  capitul,  qu’es  lo  primer  que’ns  salta  à  la 
vista: 

En  Joanet  à  cavall  del  matxo,  sentat  sobre’l  bast 
com  una  dona,  mànech  del  fuet  filat  esquena  avall 
entre  gech  y  camisa,  venia  de  Camprodon  de  portarhi 
una  carga  de  vi  y  se’n  tornava  à  la  Cluella  pel  camí  de 
Capsacosta  y  pla  de  Vianya;  un  jove  fadrí  d’uns  vint 
anys,  guapo,  ben  plantat,  tipo  montanyés,  sense  pel  à 
la  cara,  barretina  y  faixa  morada,  gech  y  calsas  de  ve¬ 
llut  ratllat  de  color  de  pansa. 

Al  cap  de  vall  de  la  baixada  de  Capsacosta,  feu  als 
Hostalets  sa  acostumada  estació;  baixà  del  matxo,  lo 
fermà  per  la  morralla  à  l'anella  de  ferro  de  la  paret, 
propera  à  la  porta  forana;  entrà;  se  dirigí  vers  la  taule¬ 
ta  folrada  de  zinch,  adornada  d’un  pilxer  de  folgueras 
y  clavellinas,  ampollas  d’ayguardent,  resolis,  vi  ranci, 
gerros  de  vidre  plens  de  rosquillas  y  carquinyolis,  pa- 
perinas  d’anís  de  frare,  un  poal  ple  d’aygua  y  duas 
fileras  de  gots  de  cul  enlayre  arrenglerats  ab  simetria. 
Pegà  un  trueh  sobre  la  tauleta: 

—  Qui  hi  hà  per  cíl...  Pleul...  Mestressa!... — 

Sentí  trastejar  per  alt,  y  tot  seguit  baixà  l’escala  una 
joveneta  aixerida: 

— Ah!  ets  tu,  Joanet!..,  m’has  tota  assustada!  jQué 
vols  péndrer? 

—  Uyl  que  n’ets  de  remaca!  — tocantli  la  barbeta. 

— Vaja,  plaga,  està!  Ets  sempre  carregat  de  jochs.,. 
May  tindràs  seny.  ^Vols  una  copeta  d'anissat? 

— No  —  prenguent  del  gerro  de  vidre  un  parell  de 
carquinyolis — donam  un  got  de  vi  ranci. — 

Se’l  begué  d’un  tret.  Tregué  un  clavell  del  pitxer  y 
se’l  ficà  à  la  botonera  del  gech. 

—Heu!  noy:  aixó  no  val...  ^Per  quí’l  vols  el  clavell? 
ijPer  la  Quelina? 

— No,  Colometa:  per  recort  teu. — Y  sense  ella  ado- 
narsen  li  feu  un  petó  à  la  galta. 

Ella  clavantli  un  patach  su  l’esquena: 

—  Atrevit!  més  que  atrevit! 

— Noya,  per  Deu,  no  sías  tan  esquerpa!.  .  Vaja,  adeu! 
Fem  las  paus — y  li  allargà  la  mà. — ^Vols? 

—  No  ho  mereixes...  tant  se  val! — y  li  tocà  la  mà 
que  aquest  serrà  fort,  fentli  fer  un  xiscle.  -  Ay,  me 
fas  mall 

— Es  perque’t  recordis  de  mi.  Adeu!  Colometa!... 

— Adeu,  poch  seny!  — 

Donà  un  rosegó  de  pà  al  matxo;  lo  deslligà,  li  posà 
la  brida,  y  pujà  à  caball. 

— Si  al  passar  al  Mallol  veus  la  Quelina,  dónaii  re- 
cados. 

— Seràs  servida.  .  Au!  Salero,  tornemhi. — 


Al  poch  rato  de  serà  cavall,  se  tregué  de  la  buixaca 
del  gech  de  vellut,  lo  pipot  d’arrel  de  bruch,  de  broch 

de  gínjol,  adornat  de  filigrana  y  tapa  de  coure  ab  fora- 
dets  y  una  cadeneta  ab  pinsas  y  agulla;  furgà  la  pipa, 
pegà  copets  sobre’l  bast  per  ferne  caure  la  cendra,  se 
tragué  de  la  butxaca  la  petaca  de  bufa  de  porch  y  om- 
plenà  la  pipa  de  tabaco  bort  y  d'estanch;  picà  focb  ab 
pedra  y  esca;  y,  quan  la  tingué  encesa,  clavà  un  cop 
de  botella,  y  tot  alegroy,  entonà  una  cansoneta  qual 
ritme  s’avenía  ab  lo  pas  del  matxo: 

A  la  plana  de  Vich 
n’hi  hà  una  minyoneta 
rossa  com  un  sol 
hereu  la’n  festeja...  Oydàl 
y  ella  gens  esquerpa...  Adeu! 

Adeu,  Marieta,  adeul  ■ 


Es  l’heréu  Mussol 
qui  li’n  fa  l’aleta; 
son  pare  no  ho  vol; 
ell  se’n  desespera...  Oydàl 
Ella  ploriqueja...  Adeu! 

Adeu,  Marieta,  adeu! 

— Apa]  Salero!  sembla  que  tenim  soni 

—  Bonas  tardes,  Joanet —  digué  una  noyeta  aixerida 
que  feya  un  feix  d’euras,  dreta  en  mitj  del  bardissàm 
de  vora’l  camí. 

— Ohoool...  atúratl...  Deu  té  las  do  bonas,  Quelina. 
íQué  gratas  per  aquests  marges? 

— Un  xich  de  menjar  per  las  cabras;  la  fret  ho  ha 
tot  rostit,  res  s’hi  troba. 

— (jVols  venir  à  la  Cluella?  Te  portaré  en  gropa. 

— Grans  mercès,  Joanet  —  posantse  roja  —  t’ho  es¬ 
timo. 

— Donchs,  adeu!  No  t’esgarrinxis  las  mans. 

— No’n  passis  cuydado...  felís  camí. — 

Y  tirant  pla  enllà  reprengué  la  cansó: 


Son  pare  no  ho  vol; 
ell  se’n  desespera...  Oydàl 
Ella  ploriqueja...  Adeu! 

Adeu,  Marieta,  adeu! 

Sa  veu  s’anava  perdent  à  mesura  que  s’allunyava. 

La  Quelina,  dreta  sobre’l  marge,  brassat  d’eura  à 
terra, ’l  seguia  ab  sa  mirada,  fins  que  desaparegué  al 
cap  de  vall  dins  la  pollancreda. 

— Ahl  Joanetl  Joanetl — y  aixugantse  una  llàgrima  ab 
lo  corn  de  son  devantal,  agafà  lo  feix  d’eura,  se’l  car¬ 
regà  sobre  l’espatlla  y  s’encaminà  tota  pensívola  cap 
al  mas  Mallol. 

dPot  trobarse  un  comens  de  novela  més 
escaygut,  llis  y  ben  just  de  to,  preparant 


l’acció  ab  més  simpatia!-  Aquesta  qualitat  hi 
campeja  sempre  en  aytal  autor.  Aquesta  es¬ 
cena  un  la  veu  viva,  ben  viva  al  enfront,  lle¬ 
gint  l’obra  solament,  y’s  veu  .bé  que  res  hi 
discrepa,  fins  en  els  detalls  més  delicats. 
Aquesta  finesa  y  ajust  se  nota  no  solament 
en  Lena,  sinó  qu’en  Montalba  y  L’hereu  No- 
radell  s’hi  continua  ab  tanta  ó  més  trassa,  y 
fins  en  alguns  trossos  de  L’hereu  Subirà ,  que 
es  d’ell  potser  l’obra  més  humil,  y  tot  perque 
s’aparta  de-  son  ambient.  Aquestas  son  las 
sevas  novelas.  En  quant  à  aplechs  de  qua- 
dros,  estudis,  llegendas,  viatjes,  casseras  y 
rondallas,  té’l  ja  citat  Recorts  d'un  excursio¬ 
nista ,  Pla  y  montanya ,  De  ma  cullita  y  Tar- 
danías;  contenint  notas  tan  acabadas  y  cor- 
prenedoras  com  Lo  darrer  cornamusayre ,  La 
copia  dels  faumets ,  Lo  piano  de  manubri  y 
altras  que  jamay  se’n  van  de  la  memòria, 
podentse  retreure  com  à  vers  models. 

Era  en  Bosch  un  dels  més  acabats  propie¬ 
taris  pagesos  dels  Pirineus;  son  tracte,  afa¬ 
ble  del  tot;  home  hospitalari,  puig  may 
gosava  tant  com  quan  el  visitavan  forsas 
excursionistas  per’acompanyarlos  formant  tí¬ 
pica  caravana  ab  la  currua  de  matxos,  guías 
y  mossos  com  preparava  ell  en  obsequi  dels 
seus  amichs,  procurant  ferlos  estimable  son 
idolatrat  Pirineu. 

Tinguí  la  sort  de  ferhi  la  coneixensa  per¬ 
sonal  à  las  monlanyas  de  Núria  per  la  estiu- 
hada  del  95.  Ne  guardo  molts  bons  recorts. 
Poch  durà,  per  desgracia,  sa  coneixensa! 
Aixís  passa  ab  las  personas  que  més  ens  es- 
timém.  En  la  tardor  del 
1897  va  morir  tan  ilus- 
tre  home  en  son  casal 
de  La  Junquera,  deixant 
un  buyt  ben  difícild’om- 
plenar. 

LA  SENSE-COR 

Avuy  s’han  batut  dos  homes 
per  culpa  de  mon  amor: 
avans  de  que’m  coneguessin 
eran  companys  de  debò. 

L’un  al  hospital  lo  duhen, 
tancan  l’altre  à  la  presó: 
tots  dos  me  voldrían  veure 
y  à  n’à  mi  tant  se  m’endó. 

De  l'altra  part  de  la  reixa 
lo  pres  me  tira  un  petó: 


l’escarceller  que  s’ho  mira, 
d’amagat  seu,  me’n  fa  dos. 

Quan  à  n’el  ferit  m’acosto, 
somriu  com  un  infantó: 
lo  practicant  que  l’envena 
me  fa  l’ullet  amorós. 

L’ensent  demà  las  campanas 
pel  ferit  tocan  à  morts: 
à  la  tarda  vaig  à  ballas 
ab  lo  seu  amich  mellor. 

Aixís  que  lo  pres  s’emportan 
lligat  com  un  malfactor, 


en  lo  portal  de  la  vila 
soch  ab  tres  festejadors. 

Ab  los  ulls  espurnejantli, 
me  crida  foll  y  gelós: 

—  Si  fos  ara  t’asseguro 
qu’hagués  sigut  per  ton  cor!  — 

Me  l’escolto  mitj  riallera, 
y  encara  no  ès  ben  bé  fosch 
qu’altres  dos  ja  se  barallan 
per  culpa  de  mon  amor. 

Frebericii  Rahola. 

«DON  JUAN  TENORIO» 

(Del  llibre  inèdit  «La  moral  en  el  teatre'). ) 

Si  hi  hà  obras  inmorals  per  son  fons,  per 
sa  forma,  per  qualsevol  costat  que  se  las 
miri,  sens  dubte  que’l  Tenorio  es  una 
d’ellas.  Y  sa  influencia  desmoralisadora  es 
tant  més  intensa  quant  son  éxit  ha  sigut 
indiscutible  y  sembla  voler  perpetuarse  à 
travers  dels  ànys.  Donchs  bé:  aquesta  obra 
no  ha  sigut  seriament  titllada  d’inmoral  per 
cap  critich  (que  sapiguém);  ni  .cap  pare  de 
familia,  ni  cap  marit  discret  ha  posat  may 
reparo  en  deixaria  veure  à  sos  fills  y  muller. 
{Per  qué?  Precisament  per’xó,  perque  es 
un’obra  d’éxit,  superficial,  lleugera,  que  cap 
testa  buyda  s’ha  atrevit  à  criticar.  Mes  lo 
pitjor  del  cas  es  que  si  l’analisém  y  trac- 
tém  de  contestar  à  la  pregunta:  {per  qué 
es  un’obra  d’éxit  tan  general?,  tenim  de 
dir:  precisament  per’xó,  per  sa  inmoralitat! 
Efectivament  {qu’es  el  Tenorio ?  Es  la  perso¬ 
nificació,  la  expressió  concreta  y  cínicament 
embellida  dels  defectes,  vicis  y  malas  arts 
d’un  poble  ó  d’una  rassa  exageradament 
imaginativa,  que  viu  à  tres  quarts  de  quinze 
de  la  realitat;  inepta  pera  pensar  y  reflectir, 
ociosa  pera  estudiar  y  desenrotllar  tota  facul¬ 
tat  quins  avensos  demanin  trevall  sostingut. 
La  imaginació  vola,  vola  sens  esfors  de  cap 
mena.  Per’xó  tot  lo  supersticiós,  tot  lo  sobre¬ 
natural,  tot  (o  extraordinari,  satisfà  al  bon 
espanyol;  perque  satisfà  l’única  facultat  que 
té  ben  desenrotllada  y  per  lo  tant  l’única 
quinas  exigencias  son  imperiosas. 

Si:  la  primera  qualitat  del  poble  espanyol 
es  la  ganduleria.  Per’xó  es  tan  alegre  y  di¬ 
vertit.  Res  que  impliqui  un  trevall  físich  ó 
intelectual  pot  interessarlo  y  ferlo  gaudir. 
En  cambi,  deuli  un’obra  com  el  Tenorio ,  en 
que  la  vida  es  presentada  com  un  jardí  en¬ 
cantat — cor  que  vols,  cor  que  desitjas, — vins 
exquisits,  menjars  delicats,  donas  hermosas, 
diners,  glòria,  tot,  totas  las  felicitats  huma- 
nas  y  extrahumanas  que  s’obtenen  ab  una 
facilitat  que  fa  denteta:  «Jo  faig,  jo  dich,  jo 
vull,  jo  mato,  jo  deshonro,  jo  bech,  jo  jugo; 
peró  ab  molta  finura  y  sempre  ab  guants. 
A  mi  res  m’atura,  ni  la  conciencia,  ni  ia 
por  del  infern.  Jo  estich  dotat  de  las  dugas 
únicas  qualitats  —  que’ls  moralistas  tontos 
potser  calificaràn  de  negativas — que  poden 
fer  gaya  la  vida:  valor  temerari  (llegeixis 
instints  crudels),  y  arrogancia  (llegeixis  fan¬ 
farroneria).  Qui  las  posseheixi  com  jo, 
avant;  el  món  es  seu;  el  seus  capritxos  seràn 
lleys,  las  sevas  passions  seràn  simpàticas, 
els  seus  vicis  se  pendràn  per  virtuts.  Y  de  la 
conciencia,  aqueix  llastre  tan  petit  per  l’in- 
mens  globo  de  vostra  fantasia,  no’n  feu  cas. 
Ab  aquellas  dugas  qualitats,  fins  podéu  vence 
à  la  mort,  y  si  no  véncerla,  tractaria  d’igual  a 


7l7 

igual.  Os  avisarà  avans  qu’arribi,  y  alas- 
horas 

un  punto  de  contrición 
da  à  un  alma  la  salvación, 
por  toda  una  eternidad. 

Sols  hem  d’estimar  forsa — es  à  dir,  fruhir, 
— la  dona  hermosa,  l’àngel  sens  alas  qu’es 
goig  suprém  de  la  vida;  aymemla  molt,  en- 
ganyemla,  seduhimla,  possehimla.  Ella,  que 
no  es  la  serpent,  esca  del  pecat,  sinó  àngel 
d’ilimitada  influencia  ab  el  Deu  tot  amor  y 
tot  cor,  se  cuydarà  de  redimirnos.  La  reden- 
ción  por  el  amor  es  la  sacressanta  lley  moral, 
única  que  deu  illuminar  vostra  conciencia. 

Ja  ho  sabéu,  la  suprema  lley  de  vida  està 
en  això:  estimar  y  possehir  à  moltas  donas, 
— guapas,  ey! — y  ferse  estimar  d’ellas.  Com 
més  ne  logréu,  més  advocats  tindréu  aprop 
del  Senyor;  y  més  segura  serà  la  vostra  sal¬ 
vació  eterna,  com  més  hauréu  aymat  y  fruhit 
en  la  vida!  Jo  ho  he  fet  aixís,  y  ja  ho  ve- 
yéu,  m’ha  anat  molt  bé:  palaciosy  cabaiïas, 
princesas  altivas  y  pescadoras,  dinero  y  estoca- 
das,  tot  ha  sigut  meu!  Ni  vius  ni  morts,  ni 
homes  ni  deus  han  humiliat  mon  valor! 
Tothom,  fins  Deu,  m’ha  tingut  por!» 

Véusala  aquí  tota  la  filosofia  moral  del 
Tenorio. 

S’ha  de  confessar  qu’es  seductora!  Ara 
bé:  {quin  es  l’espanyol  que  no’s  pensa  pos- 
sehirlos,  en  major  ó  menor  grau,  aquell  va¬ 
lor  y  aquella  arrogancia  màgicas  qu’obranel 
camí  del  Edèn?  {Cóm  no  li  ha  d’ésser  simpà¬ 
tica  aqueixa  figura  excelsa,  sublim  encarna¬ 
ció  de  totas  las  aspiracions  y  esperansas  de 
felicitat  que  jeuhen  latents  en  tot  cor  genui- 
nament  espanyol?  {A  qui  no  li  agradan  las 
rosas  sens  espinas,  las  hermosas  sense  fel,  el 
vi  sens  amargant,  el  joch  sense  perduas,  la 
vida  paridisiaca  sens  infern? 

Escoltemlo  al  inspirat  cantor  de  l’ànima 
espanyola  en  sos  Cantos  del  Trovador: 

Yo  soy  el  trovador  que  vaga  errante;  (i) 
si  son  de  vuestro  parque  estos  lirideros, 
no  me  dejéis  pasar,  mandad  que  cante, 
que  yo  sé  de  los  bravos  caballeros, 
la  dama  altiva  y  la*princesa  amante,  etc... 

Venid  à  mí;  yo  canto  los  amores, 
yo  soy  el  trovador  de  los  festines, 
yo  cifio  el  arpa  con  vistosas  flores, 
guirnalda  que  recojo  en  mil  jardines, 
yo  tengo  el  tulipàn  de  cien  colores 
que  adoran  de  Stambul  en  los  confines, 
y  el  lirio  azul,  incógnito  y  campestre, 
que  nace  y  muere  en  el  penón  silvestre ... 

Si,  anemhi  tots,  qu’aixó  es  la  vida  gaya  y 
hermosa!  Rosas  y  flors,  princesas  y  sulta- 
nas,  cants  y  alegrías!  Enrera’ls  cantors  de  la 
veritat!  Enrera’ls  missàntrops  de  la  vida! 
Enrera’ls  hipócritas  preceptors  que’ns  la 
mostran  baix  un  aspecte  d’ideals  inútils  y  de 


(i)  Aixó:  errante. 

desenganys  necessaris!  Aném  ab  ell  y,  sen- 
tintnos  Tenorios ,  avant  sempre  pel  camí  del 
plaher! 

No  volém  discutir  els  mèrits  poétichs,  la 
sonoritat  y  estructura  dels  versos  d’en  Zorri- 
11a,  ni  hem  d’estudiar  aquí  sa  personalitat 
més  que  com  à  moralista.  Donchs  bé,  en 
aquest  sentit  creyém  qu’es  una  de  las  més 
grossas  calamitats  qu’hagi  suíert  Espanya;  v 
precisament  per’xó:  perque  en  Zorrilla,  el 
més  espanyol  de  tots  els  espanyols  haguts  y 
per  haver,  encarna  en  si  mateix  tota  la  Espa¬ 
nya;  y  al  cantar  l’ànima  espanyola,  que  tan 
bé  la  sent,  electrisa  al  poble  y  enrobusteix 
aqueixos  defectes  y  vicis  capdals  que  per  una 
especie  de  maledicció's  trasmeten  de  genera¬ 
ció  en  generació  tots  els  fills  d’aqueixa  rassa 
que  camina  indefectiblement  à  sa  ruina.  Sols 
una  cosa  podria  salvaria,  y  seria  buscar  el 
remey  à  aytals  defectes,  posar  camisa  de 
forsa  à  la  imaginació  esbojarrada  dels  espa¬ 
nyols.  Aqueixa  camisa  deuria  consistir,  pri¬ 
merament,  en  procurar  el  desenrotllo  de  las 
facultats  humanas  superiors  que  tenen  els 
espanyols  atrofiadas:  la  inteligencia  ab  estudi 
y  la  voluntat  ab  reflexió;  y  segonament,  en 
fugir,  com  de  la  peste,  de  tot  lo  que  pugui 
afavorir  el  vol  de  la  imaginació  avuy  pre¬ 
ponderant.  En  aquest  sentit  homes  com  en 
Zorrilla  son  perniciosos  à  la  societat,  deuhen 
ésser  vigilats, y  si  fos  necessari  ab  guardas  de 
vista;  y  obras  com  el  Tenorio  fiscalisadas  y 
prohibidas,  con  elements  pertorbadors  de  la 
cultura  pública  y  depriments  d’un  poble  dè¬ 
bil  y  degenerat.  {Per  ventura’ls  homes  dèbils 
que  comptan  entre  sos  ascendents  alguns 
tisichs,  no  prenen  precaucions  especials  con¬ 
tra  tot  lo  que  pugui  afavorir  el  desenrotllo 
en  ells  d’aquella  malaltia  à  qu’estàn  pre¬ 
disposats!1  {Per  ventura  als  borratxos  recal- 
citrans  no’s  procura  apartalshi  de  la  vista 
tot  lo  que  sembli  alcohol!1  {Per  ventura  als 
fills  de  generacions  d’assessins  no  se’ls  vigila 
y  no’s  creu  prudent  amagalshi  tots  els 
crims  y  malifetas  que  puguin  despertar  sos 
adormits  instints?  {Per  qué,  donchs,  si  es  un 
fet  reconegut  que’l  principal  defecte  del  po¬ 
ble  espanyol  està  precisament  en  sa  imagi¬ 
nació  esbojarrada,  qu’atrofia  en  ell  totas  las 
iniciativas  y  energias,  no  s’ha  de  treure  de 
sa  vista  tot  allò  que  pugui  afalagaria  y  pugui 
exaltar  son  temperament  tan  predisposat  als 
somnis  inútils? 

Això  en  general  en  quant  al  fons  de  l’obra. 

Mes  torném  al  drama,  y  concretemnos  més 
à  sa  influencia  directa  sobre’l  públich;  es  à 
dir,  procurém  descubrir  la  impresió  moral 
que  aquest  reb  al  veure  plàsticament  el  dra¬ 
ma  sobre  la  escena. 

Primerament  hem  de  fer  excepció  dels  es¬ 
perits  cultivats  y  reflexius  (homes  y  donas 
instruhits  y  experimentats)  els  quals,  pres¬ 
cindint  de  si  podran  ó  no  delectarse  ab  tal 


obra,  sufriràn  poch  ó  gens  del  espectacle, 
puig  passarà  per  sa  imaginació  com  passa  un 
somni  extravagant,  sense  deixar  rastre.  Al 
surtir  del  teatre,  la  impresió  rebuda  s’esbor¬ 
rarà  al  més  petit  esfors  de  reflexió,  y  pera 
ells  l’obra  no  serà  perniciosa.  Peró’l  cas  es 
que,  per  desgracia,  à  Espanya  aqueixos  espe¬ 
rits  mitjanament  educats  son  relativament 
escassos,  y’l  noranta  per  cent  del  públich  està 
format  pel  poble  no  instruhit,  tot  instint,  tot 
bona  fe;  per  la  dona,  desde  la  ignocenta 
nena  que  surt  del  colegi  fins  à  la  casadeta 
jova  qu’ha  pres  marit  ab  sa  inconsciència  y 
lleugeresa  proverbials,  y  pel  fill  de  familia, 
desde’l  salta  taulells  incult  al  insubstancial 
gomós  de  testa  buyda.  Tots  ells,  faltats  de 
criteri  per  inexperiencia  de  la  vida  y  per 
mancament  d’instrucció,  y  sobrats  d’imagi¬ 
nació  per  temperament  y  esperit  de  rassa, 
rebran  una  impresió  fonda  y  eminentment 
pertorbadora  de  son  sentit  moral.  La  seva 
imaginació,  única  facultat  que’s  desenrotlla 
instintivament,  se  complaurà  en  contemplar 
aquell  quadro  de  vida  hermosa,  y  fàcilment 
acceptarà  com  à  real  y  factible  tot  alló  que  no 
per  ésser  maravellós  y  fantàstich  sembla 
menys  bonich  v  afalagador...  Aixís,  la  ingè¬ 
nua  damisela  s’escolta  ab  secret  encant  aque- 
llas  cinicas  relacions  de  crims  de  Don  Joan 
y  Don  Lluis;  la  sonoritat  dels  versos,  decla- 
mats  ab  serena  convicció  per  un  actor  arro¬ 
gant  y  fogós,  transforma  per’aquellas  ànimas 
senzillas  el  tipo  del  Tenorio  y’l  fa  encisador  y 
triomfant.  Y  aquell  home  ruhi,  borratxo,  ju¬ 
gador  y  fins  assessí,  que  no  respecta  al  clé- 
rigo  ni  al  seglar ,  que  burla  la  justícia  y  ven 
las  donas  y  per  tot  hont  passa  deixa  memò¬ 
ria  amarga  y  rastre  sagnant,  apareix  com  el 
prototipo  de  la  noblesa  y  del  valor  sense  lí¬ 
mits,  com  l’home  simpàtich,  idealment  her- 
mós,  idealment  fort,  idealment  gran  y  pode¬ 
rós,  ab  que  somnia  tota  verge  ignocenta  y 
pura.  El  poeta  l’ha  sabut  revestir  ab  colors 
tan  brillants,  ab  imatjes  tan  aparatosas  y  ab 
plàstica  tan  agradable,  que  lo  repulsiu  y  lo 
inmoral  venen  à  ésser  pera  ella  qualitats  y 
virtuts  que  deuhen  adornar  à  tot  home  digne 
de  fer  batre’ls  cors  de  dona.  {Quina  es  la  in¬ 
gènua  donzella  que  al  escoltar  per  primera 
volta  aquells  versos  tan  esbojarradament 
passionals  { No  es  verdad ,  àngel  de  amor?...  no 
sent  que’l  cor  li  salta  dintre’l  pit?  Oh,  sí! 
Alló  es  amor,  es  vida  y  es  felicitat!  Y  al 
surtir  del  teatre,  el  cor  ple  d’emoció  y’is  sen¬ 
tits  excitats,  somniarà  desperta  pel  cami  de 
casa,  y  després  somniarà,  adormida  en  son 
llit,  ab  aquella  /nésditxosa  qu’ha  sabut  ins¬ 
pirar  aytal  passió.  Y  aqueixa  passió  y  aquei¬ 
xos  amors  son  sagrats,  perque  (y  això  també 
ho  ha  vist  en  el  drama)  son  redemptors  de 
totas  las  culpas  y  pecats.  Si:  Don  Joan  cul¬ 
pable  y  pecador,  anirà  al  cel  tranquil  y  per¬ 
donat  per  obra  y  gracia  d’aquella  Inés  que 

tant  l’estimà  y  que  va  ésser  tan  estimada! 

Y  heusaqui  cóm  la  ignocenta  senyoreta  y 
fins  la  casada  inexperta’s  formaran  de  la  vida 
y  de  las  passions  humanas  un  concepte  fals, 
equivocat  y  perillós  pera  quan  entrin  en  la 
lluyta,  y  heusaqui  cóm  ab  tota  la  bona  íe 
acceptaran  com  à  tipos  ideals  de  la  felicitat 
qu’esperan  assolir,  aquell  Tenorio  engresca¬ 
dor  apassionat,  y  aquella  Inés  amorosa  y  re¬ 
demptora. 

Y’is  pares  y  marits  que  tan  prim  miran 
quan  se  tracta  de  l’obra  d’un  pensador,  tran¬ 
quils  y  satisfets  portan  cada  any  una  volta  à 
sas  filletas  y  mullers  à  que  s’excitin,  s’apas¬ 
sionin  y  aprenguin  à  fer  castells  en  l’ayre, 
conmoguts  sos  cors  pel  sugestíu  espectacle. 

Aqueixa  impresió  tan  depriment  y  pertor¬ 
badora,  no  solzament  la  sentirà  la  dona 
inexperta,  sinó  qu’es  general  en  el  públich 
espanyol,  que  meridional,  poch  instruït  é  in¬ 
dolent,  està  maravellosament  predisposat  à 
acceptar  com  à  real  ypositiulo  més  fantàstich 
y  extravagant,  sempre  que  vingui  revestit  ab 
els  vistosos  ropatjes  dels  sempre  simpàtichs 
grans  vicis  ó  defectes  nacionals  colectius:  la 
fanfarroneria  tonta,  la  passió  avassalladora  y 
la  xerrameca  sonora  y  pretensiosa.  {Quin  es 
l’espanyol  que  no  se  sent  contínuament  Teno¬ 
rio  y  no  veu  en  aqueix  tipo  maravellós  l’ideal 
concret  de  la  felicitat  suprema?  Desde ’l 
Tenorio  dels  aristocràtichs  salons  fins  al  Te¬ 
norio  del  poblet  d’alta  montanya  ( corrido 
de  envelat),  en  tots  els  ordres  y  estaments 
socials  el  tipo  es  abundantissim.  El  rey  de  los 
salones  y  director  nato  de  cotillón;  el  dnelista 
empedernit;  el  mitja  doneta  gomós  d’alta  bur¬ 
gesia;  el  dependent  de  botiga  freqüentada 
per  encopetadas  damas;  el  barber  grandilo¬ 
qüent  y’l  mosso  de  café  pretensiós;  el  sabater 
de  la  marquesa  y’l  camiser  del  gran  senyor; 
el  gitano,  sultà  de  la  tribu,  d’estisoras  lles- 
tas  y  monumentals;  el  valent  de  punys  forts 
y  navaja  lluhenta;  el  guapo  del  poble,  de 
ulls  negres  y  posats  indecisos;  l’aixerit  del 
barri,  el  maco  del  recó,  etc...  tots  ells  son 
variants  v  resultants,  més  ó  menys  estantis- 
sos,  del  Tenorio  llegendari. 

{Han  nascut  aquests  d’ell  ó  ell  es  la  con- 
cretació  d’aquests?  ^Quí  ho  sab?  Sigui  com 
vulgui,  lo  cert  es  que’l  tipo  genérich  de  Te¬ 
norio  que  s’aplica  à  tots  ells  es  pres  més, 
molt  més  en  serio  de  lo  que  fora  de  desitjar, 
no  ja  sols  pels  interessats  que  van  bé  en  el 
matxo,  sinó  també  per  un  noranta  per  cent  de 
donas  espanyolas  atretas  irresistiblement  pel 
tipo  seductor.  Y  per  altra  part  es  mirat  ab 
una  certa  complascencia  ó  benèvola  serenitat 
fins  pels  pensadors  y  gent  reposada  que  no 
veuhen  en  ell  més  que  un  tipo  ridícul  y  poch 
trascendent. 

Y’l  tipo’s  perpetua,  modificantse  sensible¬ 
ment  en  detalls  y  costums;  y’s  perpetua,  més 
que  per  virtualitat  pròpia,  per  aqueixa  tonta 


benignitat  dels  que,  comprenentla,  tindrian 
de  fer  veure  sa  influencia  perniciosa,  y  per  la 
ignocencia  confiada  del  poble  incult  que  veu 
cada  anv  santificat  el  tipo-pare  no  ja  sense 
protesta,  sinó  ab  l’aplauso  y  la  protecció  de 
tot  un  poble  ingènuament  convensut. 

Per  altra  part,  baix  el  punt  de  vista  de  la 
forma  ó  desenrotllo,  els  que  s’escandalitzan 
al  veure  en  escena  situacions  més  ó  menys 
escabrosas  resultant  del  estudi  de  passions 
verament  humanas  y  sentidas,  y’is  que  s’es¬ 
candalitzan  quan  ab  tot  el  respecte  y  bona 
fe’s  presentan  personatjes  sagrats  sobre  la 
escena  mateixa,  més,  moltissim  més  motiu 
tindrian  pera  indignarse  ab  aquesta  obra 
en  que  la  seducció  y  conquista  de  la  do¬ 
na’s  presenta  y  justifica  sense  més  rahó 
que’l  cinisme  estúpit,  en  que’ls  crims  se  legi- 
timan  sense  més  rahó  que  la  forsa  brutal,  en 
que’ls  sentiments  se  falsifican  y  desnaturali- 
san  sense  més  rahó  que  la  fantasia  esbojar¬ 
rada,  y  en  que  fins  las  creencias  religiosas,  y 
lo  qu’encara  es  més  sagrat  y  general,  l’uni¬ 
versal  respecte  à  la  mort,  son  posats  en 
ridicul.  Perque  las  monjas  son  caricatures- 
cas,  els  morts  ressucitan,  parlan  y’s  mouhen 
ab  còmica  irreverencia,  y’l  final  de  l’obra,  ab 
l’apoteosis  del  amor  redimint  totas  las  cul- 
pas,  ve  à  ésser  com  la  consagració  directa, 
per  la  divinitat,  de  l’ànima  d’un  home  que,  à 
la  llum  de  la  serena  reflexió,  es  la  encarnació 
suprema  dels  vicis  més  repugnants,  dels  ins¬ 
tints  més  depravats,  dels  crims  més  baixos  y 
las  passions  més  ignobles.  Y  aqueixa  redemp¬ 
ció,  que  s’assembla  molt  à  una  reabilitació 
y  enlayrament  moral  del  cinisme  triomfant, 
es  la  bofetada  més  forta  y  la  protesta  més 
escandalosa  que  may  s'hagi  fet  à  la  Moral 
inflexible,  quin  representant  perfecte y  digne 
fora  precisament  un  home  del  tot  antitétich 
al  celebrat  Don  Juan  Tenorio. 

Emili  Tintorer. 

ELS  «DRAMAS  RURALS» 
D  :EN  VÍCTOR  CATALÀ 

Quan  publicarem,  l’any  passat,  en  las  co- 
lumnas  de  nostre  periódich  els  quadros  mag- 
nífichs  d’en  Víctor  Català  que  portan  per 
títuls  La  Vella  y  Agonia ,  tinguerem  el  pres¬ 
sentiment  de  que  dits  quadros  no  eran  obras 
isoladas,  productes  d’un  moment  d’inspira¬ 
ció,  sinó  fragments  d’un  conjunt  arrodonit 
que  dejorn  ó  tart  devia  veure  la  llum.  Y  no’ns 
hem  errat.  Els  dramas  rurals  ja  forman  un 
llibre,  es  à  dir.  un’obra  sencera,  en  quina’ls 
capituls,  malgrat  la  diferencia  de  llurs  as- 
sumptos,  no  son  més  que  productes  d’un 
mateix  temperament. 

El  temperament  d’en  Víctor  Català’s  pot 
estudiar  sense  dificultat  à  travers  de  las  pla¬ 
nas  dels  Dramas  rurals.  Es  un  temperament 
de  gran  potencia  dramàtica,  que  sent  ab 
forsa  extraordinària  las  eternas  lluytas  de  la 
vida,  tenint  el  do  de  ferlas  sensibles  al  lec¬ 
tor,  mercès  à  una  prosa  enèrgica  que  dona 
gran  relleu  à  las  imatjes,  expressió  à  las 
ideas,  veritat  à  las  escenas  descritas. 

Com  à  ver  artista  que  sols  escriu  lo  que 
sent  y  no  obeheix  à  prejudicis  d’escola,  à 
n’en  Víctor  Català  no’l  domina  la  deria  d’és¬ 
ser  actual;  res  li  fa  que’l  Naturalisme  literari 
no  sigui  conreuhat  avuy  ab  el  mateix  entus- 
siasme  que  fou  conreuhat  à  Fransa  y  depen- 
dencias  artisticas  en  sa  època  d’or,  en  una 
paraula,  que  sigui  passat  de  moda.  Ell  sent 
la  vida  com  la  sentían,  cadascú  à  travers 
del  seu  temperament,  els  escriptors  natura- 
listas:  {per  què  l’hauria  de  descriure  com  en 
D’Annunzio  ó  en  Maeterlinck?  La  sinceri¬ 
tat,  donchs,  es  una  nova  qualitat  qu’embe- 
lleix  el  llibre  d’en  Victor  Català. 

En  Català  té  prou  personalitat  pera  que  se 
li  hagin  de  cercar  filiacions  literarias;  no 
obstant,  per  analogia  de  temperament,  sos 
quadros  tenen  la  concisió  enèrgica  dels  d’en 
Maupassant,  concisió  que  no  exclou  per’xó’l 
perfecte  us  del  llenguatje,  puig  en  mans  de 
nostre  autor,  la  llengua  catalana  assoleix 
molt  sovint — sempre  que  al  autor  li  convé 
—  la  bellesa  de  la  prosa  més  flonja,  abun¬ 
dosa  y  florida. 

Malgrat  el  cru  realisme  d’en  Català,  no  deu 
considerarse  del  tot  sa  obra  con  filla  dels  pro¬ 
cediments  del  mestre  de  Medan.  En  Zola  era 
més  gran  quan  més  extensió  donava  al 
assumpto,  quan  més  pàginas  empleyava  pera 
l’anàlisis  ó  la  descripció.  Aixis  sas  obras 
mestras  no  han  sigut  els  Contes  à  Ninon ,  sinó 
L' Assommoir,  Germinal ,  La  Terre,  etc.,  etc. 
A  n’en  Maupassant  li  succehía  lo  contrari.  En 
sas  nouvelles  s’hi  veu  al  escriptor,  més  qu’en 
sas  novelas  grans,  Fort  comme  la  Mort ,  Mont- 
Oriol ,  Une  vie,  etc. 

11  o  hem  dit  y  ho  repetim:  aquesta  enèrgi¬ 


ca  concisió  d’en  Maupassant  caracterisa  tam¬ 
bé  à  n’en  Català.  Sos  quadros  de  curtas 
dimensions  tancan  dramas  tan  grans  y  terri¬ 
bles  com  els  que  puguin  cabre  en  novelas 
de  siscentas  pàginas.  En  Català  —  com  à 
bon  naturalista  —  es  un  gran  enamorat  de 
la  vida.  Aquest  amor  es  el  més  marcat 
punt  de  contacte  que  té  sa  obra  ab  las  d’en 
Zola.  En  Català  ho  accepta  tot,  lo  bo  y  lo 
dolent,  lo  bonich  y  lo  lleig;  tot  ho  descriu  y 
de  res  s’espanta.  Sos  nirvis  no’s  revoltan, 
com  els  d’en  Maupassant — artista  refinadis- 
sim  en  el  fons  y  com  à  tal  un  xich  malaltís — 
flayrant  l’alé  desagradable  d’una  boca  de 
dona  enfebrada;  totas  las  miserias,  totas  las 
pobresas  y  vergonyas  de  la  vida,  las  consi¬ 
dera  tan  dignas  d’estudi  com  els  sentiments 
més  nobles  y’is  amors  més  purs.  En  el  llibre 
d’en  Català  aixó  no  es  un  defecte;  l’autor  no 
cerca  lo  desagradable  ó  lo  lleig  per  sistema, 
ho  troba  arreu,  perque  en  la  vida  no  tot  es 
joya,  ni  esperitualisme,  ni  bellesa,  ni  bon¬ 
dat.  D’aqui  naix  la  potenta  veritat  dels  Dra¬ 
mas  rurals ,  en  quins  no  s’idealisa  lo  bonich, 
ni  s’enlletjeix  lo  que  ja  es  prou  lleig  de  sí.  Tot 
se  presenta  tal  com  es,  perque’l  tempera¬ 
ment  d’en  Víctor  Català  es  tan  equilibrat, 
que  no  deforma  res  de  lo  que  sent. 

Dotze  son  els  dramas  rurals  que  forman  el 
llibre.  A  més  de  La  Vella  y  Agonia ,  Joven¬ 
tut  té  à  gran  honor  haver  publicat  Yldili 
xorch ,  La  explossió  y  La  enveja.  El  sisé  dels 
dramas  publicats,  Daltabaix ,  aparegué  en  un 
número  de  nostre  confrare  La  Renaixensa. 
Els  títuls  dels  altres  dramas  inèdits  son:  En 
Met  de  las  Concas ,  Parricidi ,  Lo  Pastor , 
L'empelt ,  Ombras,  Nochebuena.  (Quin  es  el 
mellor?  Tots  son  admirables,  la  potencia 
dramàtica  d’en  Català  no  decàu  may;  peró 
si  alguns  sobressurten  entre’ls  demés,  cre- 
yém  que  aquests  son:  En  Met  de  las  Concas, 
Idili  xorch ,  La  Vella ,  Lo  Pastor  y  Agonia. 
En  Met  de  las  Concas  es  un  drama  tan  her- 
mós,  que  de  mellors  no  se’n  fan  gayres;  en  las 
mateixas  Historias  extranyas  d’en  Tourgue- 
neff,  no  se  n’hi  llegeix  cap  de  tan  soperba 
poesia,  de  sentiment  tan  intens,  de  bellesa  tan 
corprenedora.  L’Idili  xorch  té  un  final  tan 
dramàtich  com  qualsevol  altre.  La  Vella  y 
Agonia, sobre  tot  la  primera,  amagan  sota  un 
estil  quasi  impersonal — l’ideal  literari  d’en 
Flaubert  —  un’ànima  assedegada  d’amor  y 
compassió.  Y  Lo  Pastor  es  senzillament  un 
quadro  colossal;  la  ombrívola  figura  del  pas¬ 
tor  empordanès  se  dressa  ab  la  majestat 
tràgica  dels  héroes  de  Shakespeare,  com 
un  ésser  maléfich,  com  un  flagell  que  cau 
demunt  d’una  encontrada  pera  càstich  dels 
homes  que  la  poblan. 

Res  més  dirém  dels  Dramas  rurals ,  perque 
devant  d’un  llibre  com  aquest  la  critica  en- 
mudeix;  en  son  lloch  parla  l’entussisme.  Y  si 
algú  vol  entretenirse  cercanthi  ergos  y  dis- 

tingos ,  pitjor  pera  ell.  Sa  serenitat  de  critich 
sols  li  servirà  pera  enlayrar  el  llibre  y  empe- 
titirse  ell  mateix. 


Altres  llibres  rebuts: 

En  Lluis  Carles  Viada  y  Lluch  y  l’Antón 
Busquets  y  Punset  han  aplegat  y  ordrenat, 
en  un  volúm  editat  à  «L’Avenç»  baix  el  titul 
de  La  mellor  corona ,  unas  setanta  cinch  poe- 
sias  del  gran  mossèn  Jacinto  Verdaguer, 
precedidas  del  retrat  del  poeta,  de  cos  pre¬ 
sent,  que  publicarem  en  aquestas  mateixas 
planas  al  ocorre  sa  mort,  y  d’un  bonich  y 
conegut  autògraf.  Ademés  se  llegeix,  en  las 
primeras  planas  del  volúm,  una  hermosis- 
sima  y  justa  lletra  dedicatòria  à  la  germana 
de  mossèn  Cinto,  escrita  per  en  Viada  y 
Lluch,  y  à  continuació  un  prólech  de  nostre 
company  en  Busquets  y  Punset.  Las  poesias 
d’aquest  llibre  no  estavan  coleccionadas  en 
cap  altre  volúm  d’obras  del  poeta,  y  no  cal 
dir  si  n’hi  hà  de  bellissimas.  Se  divideixen 
en  Rosellas ,  Crnciferas,  Vidalbas ,  Englanti- 
nas ,  Girassols  y  Satalías.  Tractantse  d’un’obra 
del  genial  cantor  de  L’Atldntida,  es  per  de¬ 
més  ferne  ara  la  crítica  detallada,  y’ns  limi- 
tém  à  consignar  una  vegada  més,  ab  aquest 

motiu,  nostra  veneració  à  la  memòria  del 
gran  poeta. 

També’ns  ha  sigut  remés  un  tomo  de  poe- 
sías  del  senyor  J.  Girbal  Jaume,  titulat  Tot 
l’any  (Intimas).  Qu’en  Girbal  té  sentiment 
poétich,  no’s  pot  negar;  las  pàginas  del  seu 
poemet  ne  son  plenas.  Peró  també  s’ha  de 
confessar  que  la  influencia  de  l’Apeles  Mes¬ 
tres  se  nota  un  xich  massa  en  el  llibre  del 
novell  poeta,  influencia  que’s  troba  no  sols 
en  la  forma  dels  versos,  sinó  també  en  l’es¬ 
perit  poétich  que’ls  informa.  Ja  es  molt  es¬ 
criure  versos  semblants  als  de  l’Apeles,  pe- 
ró’ns  plau  més  el  desitj  d’originalitat  que  la 
bona  imitació.  Quan  en  Girbal  pugui  desfer- 
se  de  la  obsessió  d’en  Mestres,  sos  versos 
se  llegiran  ab  més  gust,  puig  com  hem  dit 
primer,  son  llibre  Tot  l'any  es  ple  de  senti¬ 
ment  poétich. 

Dos  llibres  més  hem  rebut,  escrits  abdós 
en  llengua  castellana:  Vida  y  Arle  (Esbozos 
de  psicologia  lileraria)  de  José  R.  Lomba 
y  Pedraja,  y  Cartas  de  mujeres ,  de  Jacinto 
Benavente. 

El  primer  es  un  ver  cas  psicológich,  ex¬ 
posat  ab  estil  elegant  pel  senyor  Lomba, 
abundanthi  hermosas  descripcions,  trobant- 
shi  en  el  llibre’l  llenguatje  fi  y  distingit  de 
que  fan  gala’ls  bons  escriptors  castellans. 

Cartas  de  mujeres ,  com  altras  obras  d’en 
Benavente,  son  estudis  de  psicologia  feme¬ 
nina,  escrits  ab  el  llenguatje  senzill  y  fami¬ 
liar  característich  d’aquest  autor.  Ha  sigut 
publicat  per  la  Biblioteca  «Mignon»,  de 
Madrid. 

G.  Z. 


CARTA  D’EN  MET  DE  LAS  CONCAS  A  NA  MARÍA  DE  LA  SELVA  (0 


A  vos,  senyora,  endresso  aquesta  carta; 
à  vos  matrona  docta 
ó  càndida  donzella  dels  bells  somnis; 
à  vos  que  no  entenéu  que’s  vagi  al  temple 
sense  blanca  caputxa  canforada, 
ni  comprenéu  que’ls  monstres  en  la  terra 
sàpigan  estimarse; 
à  vos  quina  puresa  de  principis 
y  quinas  frases  fetas 

y  quin  llenguatje  d'un  cayent  qu’encisa 
no  admeten  l’exabrupte  ó  la  blasfèmia; 
en  quins  llibres  per  noys,  purs  com  vostra  ànima, 
no  hi  hà  exemples  dolents  com  en  els  llibres 
de  paíssos  extranys  hont  l'home  es  home, 
té  sa  major  edat  ben  assolida 
y  son  las  seva  culpas 

més  grans  que  las  d’un  nin  que  fa  campana. 

En  llibres  tals,  joguina 


s’ha  fet  de  la  virtut  Corromput  l’home 
y  enlluhernat  pels  mirallets  del  vici, 
s’endinza  en  tolls  infectes  de  malura 
hont  romana  perdut 
y  hont  vos  may  aniríau  à  cercarlo, 
perque  vos  sou  aymant  de  la  hermosura, 
y  lo  lleig  y  lo  vil  vos  impresiona 
desagradablement.  Las  dolsas  prédicas, 
els  caràcters  iguals,  la  fe  tranquila, 
las  corrandas  y  ballas, 
las  costums  agradosas 
son  fetas  pera  vos.  Son  pera’ls  altres 
las  lluytas  de  la  sanch  y  la  conciencia, 
el  garbuix  de  creencias  y  desitjós, 
la  barreja  confosa 
de  benaventurats,  tontos  y  brètols... 

Per  vos  la  fruhició,  per  ells  las  llàgrimas; 
per  vos  el  motllo  fet  de  la  bellesa, 


(1)  Autora  d’una  diatriba  contra  alguns  quadros  rurals  de  Víctor  Català  publicats  fa  varis  mesos. 

(tots  som  esclaus  de  motllos  en  la  vida); 
per  ells  la  veritat  en  la  natura, 
el  cor  del  home  obert  à  l’anarquia 
de  las  passions  que  com  à  llops  caixalan... 

Y  sort  que’l  vostre  lloch  no  os  el  disputan! 

Comprench,  donchs,  vostre  esglay  devant  del  llibre 
Dramas  rurals;  ab  ell,  docta  senyora, 
han  afrontat  al  home  en  vostra  terra; 
vos  el  volíau  noy  etern,  y  os  diuhen 
qu’es  ja  home  fet,  y  tort  moltas  vegadas 
d’ànima  y  cos  mateix  que  un  cep.  Fa  pena! 

Sort  tinguí,  Deu  me  valgui, 
d’ésser  jo  dret  igual,  encar  que  minso 
y  esllanguit  com  xiprer  de  cementiri... 

Mes  ja  ho  veyéu,  me  posan  sens  respecte 
entre  gent  ruina,  y  bort  me  fan  de  pare, 
y'm  diuhen  Met  que  gayrebé  es  dir  ximple , 
y  al  fí  ma  benauransa 
la  deixan  esvahir  com  una  boyra. 

Quin  goig  fruhir  avuy  la  celest  vida, 
puig  la  del  món  per  mi  no  s’era  feta! 

Ja  de  met  no’n  tinch  res,  y  aquesta  carta 
vos  la  endresso  per  dirvos 
que  qui  m’ha  fet  morir  de  mort  horrible, 
faltat  de  sagraments, 

no  m’ha  fet  tort  à  mi,  sinó  à  n’els  vostres, 
à  totas  las  Marías  de  la  Selva 
que  hi  son  de  més  en  aqueix  món  de  monas 
y  que  volen  guanyar  la  glòria  eterna: 
mes  aixó  sí,  morint  de  mort  tranquila, 
ben  menjats,  ben  beguts  y  sense  pena. 

Gran  tort  s’es  fet,  senyora, 
gran  tort  s’es  fet  à  vostra  gent  pagesa. 

Vos  la  somniavau  pura, 

y  ab  vostras  mans  de  nacre 

à  dret  fil  li  tallavau  la  conciencia, 

y  ab  un  mateix  patró’l  llenguatje  y  l’ànima 

com  sastre  habilidós 

que  talla  gentilment  els  uniformes 

dels  soldats  obedients  à  la  consigna... 

Nocions  del  bé  y  del  mal  s’han  esborradas; 
s’han  esfondrat  las  tradicions  gloriosas; 
ja  no  hi  hà  tradicions,  ja  sols  hi  hà’l  drama, 
el  drama  intens  que  transfigura  al  home!... 

Jo  vos  conjur,  senyora, 
jo  vos  conjur  perque  apromptéu  las  armas. 

Nova  Judith,  lliuréu  la  vostra  terra 
dels  invasors  que  à  sanch  y  à  foch  s’endinzan 
pel  cor  dels  bosquerols  y’is  hi  profanan 
escampanthi  llevors  de  traydoría, 
de  gelos  y  rancunias  pahorosas; 
passions  que  sols  s’han  vist  en  terras  llunyas 
que  vos  no  havéu  petjat,  hont  vos  perdríau 
y  hont  hi  viu  l’Home-fera,  el  gran  paràssit 
inconegut  en  vostra  Selva  célica 
plena  d’aucells  y  flors,  verge  de  vibras 
y  escorpins  y  argelagas  verinosas. 


Las  armas  preparéu  cridant  als  vostres, 
perque  à  tots  vos  afronta  aquest  nou  llibre 
ple  de  sanch  y  sarcasmes. 

Per  vos  y’is  vostres  fou  escrit,  senyora, 

per  vos  descrigué  un’ànima  malèvola 

qu’ab  crudel  ironia 

s’atreveix  à  endressàrvosel 

dihentvos  damisela  ciutadana , 

creyent  qu’així  os  afronta, 

pensant  qu’així  insinua 

que  vostras  figuretas  de  pessebre, 

més  que  color  de  realitat,  ostentan 

els  colors  malaltissos 

dels  paisatjes  de  vano  " 

qu’ornan  els  trastos  de  fembrils  estancias: 

terrassans  orfes  de  passions  y  vida; 

ben  parlats,  ben  vestits  y  buyts  de  dintre. 

Atiéuloshi  tots: 

despulléu  vostres  vanos  de  figuras, 
y  en  gloriosa  creuhada 
contra  l’intriís  llenseulas... 

Mes  ayl,  si  en  eixa  lluyta  son  retudas, 
qué  trist  ha  d’ésser  pera  vos,  senyora, 
sens  figuras  quedar,  y  sols  ab  vanos! 

Qué  trist  veure  aterrarse 

las  dolsas  convencions  de  la  velluria 

ó’is  somnis  d’un  albat  de  bona  mida 

al  embat  formidable 

del  pedruscall  dels  viaranys  asprosos 

que  porta  en  son  sarró  l'intrús  malèvol 

y  que  al  ferir  fa  brollar  sanch  à  dojo! 

Mes  ell  ja  ho  diu  qu’«els  pedruscalls  aqueixos, 

de  formas  angulosas  y  enduridas, 

invariables  à  través  dels  segles, 

no  os  poden  plaure  à  vos, 

que  vos  miréu  la  pedra  adulterada 

per  lo  cisell  y  per  l'enginy  dels  homes. »  (1) 

Prou  la  capeix  sa  destructora  tasca, 

y  en  son  Idili  xorch — que  no  os  dedica 

per  no  fer  avinent  vostra  xorquesa — 

prou  la  mira  surar  la  causa  vostra 

per  sobre  las  baixesas  miserables 

que  triomfan  en  el  món;  prou  las  ovira 

vostras  castas  visions,  vostras  serenas 

voladai  pels  espays  fantasiosos 

hont  jo  m’hi  gronxolava 

trobanthi  bell  conhort  y  placidesa; 

y  prou  que  diu  en  fí:  Benhaurats  sían 

els  beneyts,  perque  es  d’ells  la  eterna  glòria. 

Beneyta  vos  siàu.  Es  vostre  sempre, 
devotissim  en  Crist,  Met  de  las  Concas. 

Per  la  transcripció, 

Lluís  Vía, 


(1)  Prólech  dels  Dramas  rurals. 

LA  LITERATURA  A  ROMA 


I. —  República  y  època  d’Augustus 


urant  els  primers  si¬ 
gles  sols  la  guerra , 
l’afany  de  conquistas 
dirigia  l’ambició  dels 
Romans,  qu’apenas 
si  tenían  cap  tendèn¬ 
cia  especulativa.  L’es¬ 
perit  d’admiració  ar¬ 
tística  no  s’havia  en¬ 
cara  despertat  en  ells. 
Tenían  poetas  sense  cultura,  quins  versos 
barbres  venian  à  ésser  epitalamis  més  ó 
menys  lliures  ó  indecents,  ó  invocacions  als 
deus  y  als  homes.  Mes  l’esperit  artístich  que 
hi  pogués  haver  en  aytals  composicions,  ó’l 
desconeixian  ó'l  desdenyavan.  Tenían  ora¬ 
dors,  peró  eran  tan  sols  oradors  polítichs, 
agitadors  de  las  massas,  xerrayres  ambicio¬ 
sos  que  invadian  el  Foro.  No  tenian  Filosops. 
La  visió  profonda  de  la  Naturalesa’ls  hi  era 
complertament  desconeguda;  y,  no  obstant, 
eran  d’una  rassa  predisposada  à  tot  aixó  que 
encara  no  tenian.  Portavan  el  combustible: 
faltava  la  espurna  que  l’inflamés.  Tal  era 
Roma  avans  de  conquistar  à  Grècia.  Aquesta 
va  comunicarli’l  foch  sagrat,  y  per  ella  s’ha 
comunicat  à  totas  las  civilisacions,  tant,  que 
encara  dura. 

Quan  la  Grècia  va  perdre  sa  llibertat  polí¬ 
tica,  sos  últims  defensors  varen  emigrar 
escampantse  per  tota  la  Italia.  Més  de  mil 
abandonaren  aquella  hermosa  patria  que  ja 
no  podian  salvar.  Reduhits  com  estavan,  en 
sa  condició  de  vensuts,  à  no  pendre  part 
en  els  aconteixements  públichs,  aqueixos 
Aqueus,  gent  triada  de  lo  millor  de  las  ciu¬ 
tats  helénicas,  ilustrats  tots  y  molts  d’ells 
distingidíssims  pel  seu  talent,  al  emigrar  al 
Laci  s’havían  amparat  al  cultiu  de  las  lletras 
y  de  las  ciencias  com  un  ultim  refugi  tran¬ 
quil  pera  la  seva  subsistència.  Un  d’ells  fou 
el  noble  historiador  Polibi  de  Megalópolis. 

Els  Llatins  advertiren  bentost  la  gran  su¬ 
perioritat  dels  inmigrats,  y  aixís  com  en  un 
país  de  rassa  inferior  lo  superior  es  rebut 
com  un  crim,  à  Italia’s  respectà  aquesta  su¬ 


perioritat,  s’admirà,  y  fins  arribà  à  causar  un 
veritable  fanatisme.  Se’ls  prengué  com  à 
model.  Y  tothom  reconegué  en  son  civisme 
ilustrat,  en  son  profond  intelectualisme  hu¬ 
manitari,  quelcom  que  valia  més  que  la  vir¬ 
tut  dura,  el  patriotisme  estret,  y’l  prosaisme 
guerrer  y  polítich,  massa  sech,  qu’ells  tenian. 

Setze  anys  més  tart,  els  diputats  d’Atenas, 
Carneade,  Crítolos  y  Diógenes  arribaren  à 
Roma,  y  tant  impresionaren  els  seus  discur¬ 
sos,  tant  la  seva  elegancia  en  el  parlar,  que 
las  gents  s’agombolavan  à  son  pas,  els  se- 
guian  y’is  hi  demanavan  per  favor  que’ls  hi 
dirigissin  la  paraula.  Els  joves  deixavan  sos 
plahers  y  sas  distraccions,  abandonavan  sos 
jochs  els  adolescents,  las  damas  se  feyan 
conduhir  en  llitera  darrera  d’ells,  fins  els 
militars  deixavan  son  servey  y’is  senadors 
son  Senat  perasentirlos.  Carneade,  sobre  tot, 
era  victorejat  per  la  multitut  à  cada  pas.  Y  ja 
ningú  que’s  preciés  d’home  distingit  parlava 
d’altra  cosa  que  de  Filosofia,  Art  y  Litera¬ 
tura. 

Catón  s’indignà,  protestà  del  entussiasme 
que  causavan  els  extrangers,  peró  à  la  fi  va 
cedir,  y  ell  mateix  va  ferse  Estóich,  acabant 
per  apendre’l  grech  y  parlarlo  ab  correcció 
perfecta.  Hi  hagué  ferotjes  censors  que  di¬ 
gueren  que  la  helenisació  de  Roma  era  la 
mort  de  la  Patria;  el  Senat  votà  una  lley 
restrictiva:  peró  tot  en  va.  Pels  més  rígits  se 
continuà  mirant  l’Art  y  la  Ciència  com  ocu¬ 
pacions  inferiors,  propias  pera  enervar  l’ar¬ 
dor  bélich.  Fou  inútil.  Tot  Romà  que  s’esti¬ 
mava  un  xich,  tenia  à  gran  honra’l  rebre 
llissonsd’un  Grech.  Escipió  Emilià’s  feu  gran 
amich  de  Polibi  y  de  Poeneci;  s’obriren  es- 
colas  públicas  de  llengua,  d’oratoria  y  de 
filosofia  helénicas,  y  las  divinitats  elegants 
y  bellas  d’Atenas  vingueren  à  treure  de  sos 
temples  als  antichs  deus  llatins. 

Una  evidencia  enlluhernadora  s’imposava. 
Las  primitivas  literaturas  etrusca,  sabina, 
itàlica,  informes  y  sense  gracia,  desapare¬ 
gueren,  y  sorgí  una  literatura  llatina  brillant 
y  potenta,  elegant  y  sabia.  Entre  la  primera 

guerra  púnica  y’l  final  de  la  lercera  ja  se’ns 
presentan  talents  com  Livius  Andrónicus, 
Nevius,  Ennius,  Pacuvius,  Accius,  Cecilius, 
Plautus,  Afranius,  Terencius  y  altres.  Ennius 
el  Tràgich  cantà  la  ruina  de  Cartago  —  cay- 
guda  al  ensemps  que  Corinto, — y  comparti’l 
triomf  ab  Escipió  son  amich. 

Y  aquest  ascendent  de  lo  Grech  sobre  lo 
Romà  va  anar  creixent  de  dia  en  dia.  De  tots 
els  punts  de  la  península’s  demanavan  filo- 
sops  à  Grècia  pera  formar  la  educació  dels 
joves  y  per’aconsellar  als  ciutadans  qu’eran 
cridats  à  la  gestió  de  la  cosa  pública.  Els 
fills  dels  grans  patricis  anavan  à  la  pròpia 
Atenas  à  ilustrarse.  Els  oradors  prenian  llis- 
só  dels  Grechs.  Els  poetas  imitavan  sos 
mestres  y  sa  retòrica.  Tots  volían  emular  à 
un  Lysias,  à  un  Hipérides,  à  un  Demóstenes. 
Crassus  y  Antonius  deixan  el  ceptre  de-  la 
eloqüència  al  subtil  Cotta  ó  al  brillant  Hor- 
tensius.  Els  Scévola,  allissonats  pels  poli- 
tichs  grechs,  portan  la  ciència  del  Dret  à  sa 
perfecció.  Ciceró  comensa  estudiant  els  He- 
lens  y  acaba  essent  un  veritable  iniciador 
literari  del  poble  romà,  arribant  à  ésser  el 
princep  de  las  lletras  llatinas  pel  número,  la 
diversitat,  la  importància  y  la  puresa  de  sas 
obras. 

Aixis  arriba  à  tal  apogeu  la  literatura,  que 
ja'ls  homes  politichs  miran  ab  menyspreu 
al  qui  no  es  escriptor  helenisat.  El  mateix 
Syla  escrigué  vintidós  llibres  de  memorias, 
y  transportà  à  Roma  la  famosa  Biblioteca 
d’Apelicón  el  Peripatétich. 

Y  després  de  Syla,  Lúculus. 

En  el  camp,  en  lloch  rodejat  de  glòria,  y 
estimant  que’ls  ocis  de  la  vida  activa  un  ca¬ 
valler  deu  emplearlos  en  extendre’ls  seus  co¬ 
neixements  y  elevar  el  seu  intelecte,  havia 
fet  alsar,  baix  sa  direcció,  un  magnífich  edi¬ 
fici,  un  palau  dels  llibres ,  palau  ab  las  portas 
obertas  à  tothom  qui  volgués  estudiar,  ab 
una  riquíssima  taula  hospitalaria  y  alberch 
espléndit.  Al  entorn  s’extenían  llarchs  cami¬ 
nals  d’arbres  frondosos,  avingudas  nombro- 
sas,  parterres  y  bosquets,  y  allà  hi  acudían 
els  Grechs  à  entregarse,  lluny  dels  remors 
mundans  y  en  plena  tranquilitat  d’esperit,  à 
sas  sabias  y  profondas  digressions  y  lectu- 
ras.  Lúculus  els  acullía  à  tots  ab  magnificèn¬ 
cia  y’s  barrejava  en  sas  discussions,  prenia 
part  en  sos  debats  y  exposava  en  son  llen- 
guatje  elegant  sas  preferencias  per  l’Acade- 
mia,  mentres  que  son  amich  Ciceró  treva- 
llava  activament  en  elevar  las  sessions  à  una 
altura  àtica  digna  de  l’época  de  Pericles.  Tal 
era  Lúculus,  tan  versat  en  las  arts  de  la  pau 
com  en  las  de  la  guerra,  el  qual  havent  for¬ 
mat  un  dia’l  projecte  de  fer  una  historia  de 
Roma,  sortejà  si  la  escriuria  en  prosa  ó  en 
vers,  en  llatí  ó  en  grech. 

El  regnat  d’Augustus  fou  la  més  alta  ex¬ 
pressió  d’aqueixa  Roma  helenisada.  Es  veri¬ 
tat  que’l  sabi  Salustius  y  ’l  genial  Lucrecius 


havian  ja  florescut,  mes  la  pau  esplèndida 
que  l’imperant  donà  al  Món  feu  fàcil  el  des¬ 
enrotllo  de  tots  els  genis.  Virgilius,  protegit 
pel  gran  Mecenas,  dona  à  Roma  sa  inmortal 
epopeya;  Horatius  comunica  al  esperit  llati 
sa  viva  y  àtica  expressió.  Ja  no  es  la  sàtira 
un  dart  enmatzinat,  sinó  la  bella  dicció  ple¬ 
na  de  bon  gust,  y  d’una  malicia  vital  y  ale¬ 
gra.  La  forma  sabia  de  la  Grècia  resplandeix 
en  sas  Odas.  Cornelius  Galus  y  Tibulus  es- 
campan  en  sas  elegias  las  elegancias  dels 
interiors  femenins;  Propercius,  digne  hereu 
de  Càtulus,  canta  en  versos  plens  de  foch  las 
pertorbacions  del  cor  y  dels  sentits,  yOvidius 
extrema  la  tendencia  sensualista,  apoyat  per 
una  inmensa  llibertat  de  costums.  La  prosa 
arriba  à  sa  perfecció  ab  Titus  Livius,  y  sos 
passatjes  plens  d’esplendor  y  de  colorit  te¬ 
nen  una  vivacitat  d’analista  qu’encanta.  Sa 
dicció  ampla  y  abundosa  era  comparada  pels 
seus  contemporanis  à  un  riu  de  llet  fresca 
que  brollés  sempre. 


IMPRESIONS  DEL  PIRINEU 

I.  —  Prólech 

Quina  emoció  més  gran  la  meva,  quan 
per  primera  volta  anava  cap  al  Pirineu!  Ab 
dos  companys  vaig  surtir  de  Camprodon. 
De  Camprodon  à  Setcases,  quin  camí  més 
hermós,  y  quina  alegria  més  creixent  à  mida 
que’ns  acostavam  al  Pirineu!  Caminavam 
depressa,  ab  un  desitj  inexplicable  de  veure, 
de  sentir,  de  rabejarnos  en  l’amplada  d’espay 
que’ns  prometian  las  crestas  de  las  monta- 
nyas  del  fons,  que’m  feyan  l’efecte  d’un  cant 
sublim,  quinas  estrofas  llegia  tan  de  corre¬ 
guda,  que  de  sa  hermosura’n  conservo,  es- 
boyrat  ,  difús ,  un  aplech  de  colors  sens 
ordre,  els  uns  sobre’ls  altres,  peró  disposat 
de  manera  que  n’aprecio  distintament  els 
tons  més  marcats.  La  encisadora  ima'tje  de 
Las  Rocas,  la  soletat  y  negror  de  Llanàs  y 
Vilallonga,  las  extensions  à  dreta  y  esquerra 
cubertas  d’herba  que’s  gronxolava,  el  Ter 
desbocat  esmunyintse  entre’ls  còdols  à  nos¬ 
tres  peus, .  y.  al  lluny  tacas  de  neu  que’s 
multiplicavan  à  mida  qu’anavam  fent  camí... 

Caminavam  sense  dirnos  res,  corpresos 


JOVENTU'l  725 


per  un  no  sé  qué  que’ns  enlayrava  y’ns  em¬ 
petitia  alhora.  Si  haguéssim  volgut  parlar 
no  hauríam,  potser,  sabut  qué  dirnos. 

— Aviat  serém  à  Setcases  —  digué'l  guia 
interrompent  el  silenci  que  ja  no  tornà  à 
regnar  entre  nosaltres,  puig  ens  desferem  en 
esclats  al  véurens  en  ple  Pirineu.  Y  camina- 
vam  encara  més  depressa  pera  endinzàrnoshi 
més,  y  avensavam  el  cap  pera  descubrir  el 
poble,  y  sentíam  una  frisansa  inexplicable,  y 
giravam  la  vista  ràpidament  de  l'una  banda 
à  l’altra,  com  si  busquéssim  un  isart,  ó  com 
si  vulguessim  descubrir  algún  dels  remats 
de  xays  que  fins  al  endemà  no  haviam  de 
trobar. 

Per  fi  ovirarem  el  poble;  el  qu’anava  al 
devant  ho  anuncià  ab  un  crit,  y  tots  res- 
ponguerem  cridant  també,  bojos  d’alegria, 
sense  saber  lo  que’ns  passava,  com  si  de 
prompte  haguéssim  descubert  un  nou  món  ó 
haguéssim  trobat  una  fórmula  infalible  pera 
prolongarnos  eternament  la  vida. 

Encara’l  poble  era  lluny,  y  al  girar  un  re¬ 
volt  del  cami’ns  trobarem  de  mans  à  boca  ab 
una  paret;  la  troballa’ns  aumentà  l’alegria 
y’ns  posarem  à  cantar;  mes,  al  acabarse  la 
paret,  sentirem  com  si  una  ratxada  de  vent 
ens  ennuegués.  Pararem  al  punt  de  cantar 
y’ns  descubrirem  en  silenci.  La  paret  que 
acabavam  de  passar  no  era  de  cap  casa  de 
Setcases.  Era’l  resum  de  totas,  era’l  prólech 
de  las  impresions  que  cercavam  al  Pirineu: 
un  cementiri! 

II. — Al  cim  del  Bassidés 

Dalt  de  la  carena, ’l  cor  quin  batre  protes¬ 
tant  del  cansanci!  Els  ulls  quin  parpelleig, 
emborratxats  de  llum!  Quin  espectacle! 
A  baix,  à  l’una  banda’ls  estanys  de  Carensà, 
à  l'altra  las  fonts  del  Ter,  y  à  dreta  y  à  es¬ 
querra  y  per  tot,  montanyas  y  més  monta- 
nyas,  reyalme  magnifich... 

Desd’allà  dalt  veyam  tota  Catalunya,  la  de 
Fransa  y  la  d’Espanya,  sense  ratllas  en  lloch, 
sense  fronteras  ni  divisions,  tota  una,  tota 
d’un  mateix  to,  cendrosa  de  cap  à  cap,  color 
de  melangia,  extesa  à  nostres  peus,  enviant- 
nos,  servintse  del  vent  finíssim  y  hermosa- 
ment  prenyat  d’armoma,  el  ressó  de  la  seva 
veu  que’ns  fereix  el  cor  suaument,  sense  no- 
tas  discordants  de  penediment  ni  crits  estri¬ 
dents  de  protesta. 

Ratllas  ni  fronteras,  no  n’hi  han  dintre  de 


Catalunya,  mes  en  sos  limits  si  que  n’hi  han. 
Jo  las  he  vistas  desde’l  cim  del  Bassidés.  La 
Catalunya  de  Fransa,  separada  de  la  Fransa 
oficial  per  l’horitzó;  la  Catalunya  d’Espanya, 
separada  de  la  Espanya  oficial  per  l’horitzó 
y  à  més  pel  pich  més  alt  de  la  Malehida  dels 
cabells  blanchs,  sempre  descuberta  respec¬ 
tuosament  devant  de  la  terra  catalana.  Cu- 
rullada  de  blanca  neu,  heralt  de  puresa, 
desde’l  límit  de  nostra  patria  sembla  que 
cridi,  demani  y  exigeixi  puresa,  blancor, 
pera  entrar  à  Catalunya. 

Montanya  Malehida,  benehida  sias. 

III. —  A  LA  VENTURA 

Vagar  errants  pel  Pirineu,  perduts,  sense 
guia,  sense  saber  hónt  cau  à  punt  fixo’l 
món  edificat  per ’arredossarshi,  sense  poder 
amidar  el  temps  com  à  terme  de  nostra 
pèrdua,  fins  perdre  la  esperansa...  Quina 
impresió  més  fonda!  Qu’es  gran,  inmensa- 
ment  gran,  una  montanya  del  Pirineu  pels 
pobres  paràssits  perduts! 

Anavam  tres...  tots  tres  som  sempre  dife¬ 
rents  y  ben  sovint  enemichs  allà  baix  en  el 
món  dit  civilisat,  en  las  ciutats  ajassadas  al 
pla,  en  la  societat  que  moriria  borratxa  de 
llum  en  aquells  cims.  Algunas  de  las  classes 
estúpidament  creadas  en  ella.’s  personificavan 
en  nosaltres,  y  si  al  pla  sempre  s’exteriorisan 
las  diferencias,  allà  dalt  ni  las  sentirem; 
estavam  perduts,  ens  feyam  la  ilusió  de  que 
la  desgracia’ns  agermanés,  ens  eslimavam 
ab  deliri  y  eram  tan  lliures,  que  l’excés  de 
llibertat  ens  espantava. 

Ni  casi  divisió  material  hi  havia  entre  nos¬ 
altres;  tots  tres  guaytats  de  lluny  ens  deviam 
confondre  en  un  punt  com  una  roca  cayguda 
ó  com  un  isart  abatut,  y  guaytats  d’aprop 
també’ns  confoniam:  eram  tres  sers  diferents 
y  una  sola  ànima,  una  sola  inspiració,  un  sol 
alé. 

Lo  que  un  de  nosaltres  proposés,  era 
acatat  inmediatament  per  tots  tres;  sense  la 
més  petita  observació,  la  voluntat  de  cada 
hu  estava  anulada;  no  hi  havia  més  que  una 
sola  personalitat,  com  era  un  el  sol  que’ns 
amarava  de  llum. 

Caminant  al  etzar  trobarem  una  vacada,  y 
al  sentirnos  orientats  veyent  el  pastor  que’ns 
guiaria,  la  trinitat  fou  desfeta,  las  diferencias 
ressurtiren  y  quedarem  altra  volta  separats. 

Cada  hu  ja  tenia  un  criteri  diferent.  L’un 

s’empenyà  en  sostenir  qu’encara  que  no  ha¬ 
guéssim  trobat  al  pastor  hauríam  arribat  à 
aixopluch,  l’altre  sostenia  lo  contrari,  y’l  ter¬ 
cer,  sense  fer  cas  ni  d’ells  ni  del  pastor,  s’en¬ 
tretenia  arreglantse  la  indumentària. 

Y  las  diferencias  s’exteriorisaren.  Al  pas¬ 
tor,  després  que’ns  hagué  guiat,  l’un  li  pagà 
el  servey  ab  una  encaixada,  l’altre  li  allargà 
la  bota,  y’l  tercer  li  donà  una  moneda. 

IV. —  A  Setcases 

A  Setcases,  al  vespre,  tothóm  s’està  à  la 
porta  de  ca’n  Musicas,  ab  las  mans  à  la  but¬ 
xaca  y  sense  dir  paraula. 

Del  devant  de  ca’n  Musicas  mateix,  ahont 
ens  aculliam,  surti  la  mestressa  que’ns  cridà 
a  la  taula.  No  hi  havia  ningú  à  dintre,  y 
mentres  estavam  sopant,  sia  pera  fernos 
companyia,  sia  per  curiositat,  un  à  un  anà 
compareixent  tothóm,  donant  la  bonanit, 
assentantse  à  un  cantó  y  altre  de  la  taula 
y  quedantse  drets  per  allí  à  la  vora  quan  la 
taula  fou  plena. 

Entre’ls  concurrents  hi  havia  dos  carrabi¬ 
ners;  l’un  jove  de  vint  ó  vintidós  anys,  alt, 
escardalench,  ab  més  cara  de  senyoret  pas¬ 
sejant  de  ciutat  que  de  carrabiner  trescador 
del  Pirineu;  l’altre,  d'uns  trenta,  d’un  posat 
estupit  y  aturat.  No  era  extrany:  havia  arri¬ 
bat  el  dia  avans  de  Galicia  y  no  entenia  una 
paraula  de  català.  Tant  era  aixis,  que’l  jove 
invità  à  tots  els  del  poble  à  que  li  diguessin 
porch,  que  no  ho  entendria.  Fou  acceptada 
la  proposició,  y  als  pochs  segons  tothom  li 
donava'l  consegüent  «bonanit  porch!»,  ai  que 
contestava  mitj  rihent  y  movent  el  cap  com  si 
li  haguessin  donat  la  bonanit  sola.  Tothóm 
hi  reya  à  la  seva  espatlla,  y  aquelias  riallas 
m’indignaren  tant  com  els  cobarts  insults 
que  li  havian  dirigit. 

El  pobre  carrabiner,  galiego  ó  castellà, 
d’amunt  ó  d’avall,  havia  anat  à  Setcases, 
home  com  tots,  pera  resoldre’l  problema  de 
la  vida,  y  se’l  saludava  ab  el  despreciatiu 
«bonanit  porch!» 

V.  — Epílech 

De  retorn  del  Pirineu  ens  aturarem  uns 
quants  dias  a  Sant  Quirse  de  Besora,  pera 
disfrutar  de  la  magnificència  de  sos  voltants. 

Una  tarda  bellissima’ns  estavam  asseguts 
à  la  vora  del  Ter,  que  hi  passa  quiet,  ample 
y  majestuós,  cansat  de  saltar  y  de  cridar  ju¬ 


gant  ab  els  còdols  qu’ha  aprés  à  coneixe 
desde  sa  naixensa  y  que  l’esbullan  contínua¬ 
ment,  no  deixantlo  tranquil  fins  que  se 
n’entra  definitivament  per  la  terra  baixa. 

Mitj  assentats,  mitj  ajeguts  sobre  l’herba, 
ens  estavam  parlant  de  mil  cosas  diferentas 
tractantlas  baix  tots  els  aspectes  com  solen 
ferho’ls  joves  quins  cervells  estàn  carregats 
d’ilusions.  Notas  tristas  y  alegras,  riallas 
y  sospirs,  disputas  y  renys,  en  serio  y  en 
broma,  tot  ho  barrejavam  apilotantho  sense 
concert  com  si  nostre  únich  fi  fos  gaudir  el 
bell  desordre  forjat  per  nostra  esbojarrada 
fantasia. 

Al  enfront,  à  l’altra  banda  del  riu,  desde 
la  carretera  que  s’endevina  à  mitja  monta- 
nya,'fins  à  baix  à  l’aygua,  s’hi  passejavan 
furgant,  cercant  brins  d’herba,  una  remada 
de  xays,  que  al  esclat  del  sol  que  hi  queya 
rabent,  produhian  un  hermosissim  efecte. 

La  carretera’s  lliura  del  abim  que  té  obert 
al  costat  per  una  petita  valia  d’obra  de  cosa 
d’un  pam  d’amplada.  Per  demunt  d’aquesta 
valia,  correnthi  com  per  un  camí  gens  peri¬ 
llós,  mitj  nu,  ab  las  mans  plenas  de  rochs, 
un  xich  encorvat,  guaytant  aquí  y  allà,  cri¬ 
dant  contínuament  als  xays,  hi  havia’l  pas¬ 
tor  que  resplandint  de  bellesa  ab  sas  carns 
enrojidas  pel  bes  del  sol,  semblava  un  deu 
grech  que  menyspreuhés  el  risch  d’estim- 
barse  y  anar  à  parar  al  riu  botent  de  còdol 
en  còdol,  com  els  rochs  que  pera  ordenar  als 
xays  etjegava. 

Quin  espectacle  més  hermos!  Quina  im- 
presió  més  fonda!  L’home,  el  rey  de  la  natu¬ 
ra,  el  més  bell  dels  sers  creats,  radiant  de 
llum  en  la  inmensitat,  apareixia  seré,  ager- 
manantse, identificantse  ablanaturalesa,  que 
aspra  ó  delicada,  bella  ó  feréstega, ’s  presen¬ 
ta  sempre  núa  tal  com  es. 

Devant  d’ell  mon  esperit  s’enlayrava,  me 
sentia  gran  devant  de  sa  grandesa,  y  pera 
expressar  ma  admiració  vaig  obrir  la  boca, 
mes  no  pugui  dir  ni  una  sola  paraula;  per 
mon  cervell  passaren,  en  romiatje  rapidis- 
sim,  ideas,  religions  y  edats, y  com  la  impre- 
sió  d’un  somni  rebech,  me  quedà  al  cervell 
el  recort  d’.aquella  adoració,  d’aquell  culte  à 
la  hermosura  superba  del  home. 

R.  Folch  y  Capdevila. 

Barcelona ,  octubre ,  igoa. 

EPÍLECH 

Al  vici  abandonat,  girant  espatllas 
à  la  virtut  que  a  pler  y  falaguera 
besa  à  n’el  home  qu’ab  afany  la  cerca, 
deixas  la  mare,  els  fills  y  fins  la  esposa, 
aquella  santa  que  virtuts  à  dojo 
ha  escampat  à  tot  temps,  que  tant  t’estima. 

< 

A  redós  de  l’arcobaja  no  s’ouhen 
xiu-xiuheigs  de  paraulas  entre  besos; 
l’alegria  ha  enmudit,  tot  es  tristesa; 
al  devant  d’una  imatje,  agenollada, 
la  esposa  parla:— Oh  Deu!  dper  qué  no’l  guías 
pels  bons  camins  que  à  la  bonansa  duhenf — 

El  ciri  espurnejant  com  qui  somica 
y  la  mosca  qu’entorn  vola  insegura, 
sembla  que,  condolguts  de  la  tristesa 
qu’afligeix  à  la  esposa  y  l’aclapara, 
també  pregan  à  Deu  perque  retorni 
la  pau  perduda  en  aquell  lloch  de  festas. 

De  sobte,  una  ventada  esglayadora 
pel  balcó  mitj  obert  entra  en  la  cambra; 
apaga’l  ciri,  s’estremeix  la  esposa, 
y  llensa  un  fort  sospir,  mentres  murmura: 

— Tant  que  l’estimo! — en  la  terrible  fosca 
cercant  aquell  capsal  desert  fa  días. 


Aquell  llit  nuvial  que  sols  recorda 
festas  plasents  com  nits  de  maig  serenas, 
bells  raigs  de  llum  d’aquella  primavera 
hermosa  com  del  sol  una  surtida, 
avuy  sols  un  costat  la  testa  aguanta 
de  la  muller  qu’espera  amant,  plorosa. 

Espera!  No  vindrà:  Massa  l’estrenyen 
els  flonjos  brassos  d’una  dona  impura, 
massa  li  plauhen  las  brutals  caricias 
d’aquella  dona  que  per  l’or  atreta, 
trossos  d’honra  à  tothóm  brinda  en  penyora 
de  joyas  y  tresors  à  la  vegada. 

Espera!  No  vindrà:  Després  quan  deixa 
saciat,  la  dona  que'l  reté  en  sos  brassos, 
atret  pel  joch,  al  joch  se  llensa  cínich; 
al  costat  de  la  taula  ahont  rodolan 
els  daus  descompassats,  febrós  s’acosta 
posanthi  un  grapat  d’or  ab  mà  insegura. 


Quin  afany,  quina  febre  que’l  devora 
de  segui’l  camí  recte  que  voldria! 

Mes  ja  no  hi  es  à  temps.  La  pobra  esposa 
ha  mort  de  consumpció  y  ara’l  rebutjan, 
y  no’l  volen  prop  seu,  els  fills  que  quedan 
expiant  els  seus  mals,  orfes  de  mare. 

Jaume  Terrí. 


NOVAS 

Al  teatre  Principal  hi  han  actuat  aquesta 
setmana’ls  cèlebres  actors  de  la  Comedie 
Française  de  Paris  Mlle.  Bartet  y  M.  Le 
Bargy.  D’ells  y  de  las  obras  qu’han  repre¬ 
sentat  ne  parlarém  ab  la  extensió  deguda  en 
el  vinent  número. 

Hem  tingut  la  satisfacció  d’abrassar  à 
nostre  benvolgut  amich  l’eximi  escriptor 
italià  en  Joseph  León  Pagano,  que  passarà 
alguns  días  entre  nosaltres  pera  continuar 
sos  estudis  sobre  la  moderna  literatura  cata¬ 
lana  y  sos  més  notables  cultivadors. 

En  l’article  Els  avansats  y'is  qu  avansan, 
original  d’en  Salvador  Albert  y  publicat  en 
nostre  darrer  número,  s’hi  troba  un  erro  que 
cal  corretjir.  Allà  hont  diu:  ((Els  avansats 
s’enforteixen  en  sanitós  reculliment,»  llegei¬ 
xis:  «Els  qu  'avansan  s’enforteixen...»  etc. 

L’associació  democràtica  catalanista  «Cata¬ 
lunya  y  Avant»  donà’l  passat  diumenge  una 
vetllada  necrològica  en  honor  als  defensors 
de  nostras  ideas  qu’han  mort  durant  l’última 
anyada.  El  president  en  Lluis  Marsans  pro¬ 
nuncià  un  discurs  apropiat  al  acte,  y  dife¬ 
rents  socis  llegiren  las  necrologías  d’en  Bar¬ 
tomeu  Robert,  en  Geroni  Rosselló,  en  Ja- 
cinto  Verdaguer,  en  Mariàn  Escriu,  etc.  Se 
llegiren  poesias  dels  autors  esmentats,  y’s 


tancà  l’acte  dedicantse  un  recort  als  artistas 
extrangers  morts  enguany. 


S’ha  publicat  el  veredicte  dels  Jochs  Flo¬ 
rals  de  Gracia  que.  organisats  pel  «Centre 
Catalanista  Graciench»,  s’hagueren  de  sus¬ 
pendre  com  tantas  altras  festas  semblants  el 
passat  estiu. 

Llavors  ens  trobavam  en  estat  de  siti,  peró 
ara  que  no’ns  hi  trobém...  tampoch  se  pot 
celebrar  cap  acte  que  tingui  relació,  d’aprop 
ó  de  lluny,  ab  el  Catalanisme  ó  ab  la  cultura 
pública.  Y  si  no,  qu’ho  digui’l  governador 
civil,  que  no  ha  consentit  que’l  poble  anés 
en  manifestació  à  portar  coronas  à  las  tom- 
bas  d’en  Robert  y  d’en  Verdaguer.  {Y  encara 
diràn  que’ls  centralistas  no  son  enemichs 
de  la  cultura  de  Catalunya?  Senyor  Man¬ 
zano,  vosté  que  indirectament  trevalla  pel 
nostre  compte,  fàssils  callar. 


En  l’establiment  d’en  Jaume  Sans  (Bo- 
queria,  32)  s’han  posat  à  la  venda  unas  boni- 
cas  agullas  catalanistas,  pera  corbata,  en  las 
que  hi  hà  un  elegant  relleu  representant  el 
cavaller  Sant  Jordi  matant  al  drach,  é  hi  cam- 
peja  en  un  cantó  l’escut  de  Catalunya. 


Publicacions  rebudas: 

Pastoral  del  bisbe  de  Perpinyà  als  fidels  de 
sa  diòcesis  anunciàntloshi  la  restauració  de 

la  iglesia  abacial  de  Sant  Martí  de  Canigó. 
Es  notable  aquesta  pastoral,  literàriament 
considerada,  y  ademós  pel  profond  senti¬ 
ment  de  patria  que  respira.  En  ella’s  fa  veure 
la  gran  importància  que  té  la  restauració 
que’s  projecta  d’aqueixa  joya  arquitectòni¬ 
ca  de  nostra  antiga  Catalunya,  ab  tanta  ins¬ 
piració  cantada  pel  sublim  cantor  de  Canigó. 
Una  vegada  més  el  bisbe  Carsalade  du  Pont 
fa  honor  à  la  seva  fama  de  bon  sacerdot  y 
bon  català.  En  l’exemplar  qu’hem  rebut 
acompanya  al  original  català  la  traducció 
francesa. 

Tarjetas  postales  ilustradas  uHojas  Selec- 
tas.))  Se  n’han  publicat  set  series,  que’ns  ban 
sigut  enviadas,  essent  ben  variada  la  ilustra- 
ció  de  las  mateixas.  Cada  serie  té  sis  tarje¬ 
tas  y’s  ven  à  60  cèntims,  podentlas  obtenir  à 
mitj  preu  els  suscnptors  de  dita  revista. 

El  Tipismo ,  revista  mensual  de  la  escrip¬ 
tura  mecànica  y  arts  anàlogas.  S'han  publicat 
à  Barcelona  dos  números  d’aquest  periódich, 
contenint  curiosos  datos  sobre  las  màquinas 
tipiadoras,  sa  historia,  tipistas  més  hàbils, 
eic.;  acompanyanthi  també  llissons  de  tipis- 
me  y  exemples  gràfichs  de  primorosos  tre- 
valls  realisats  ab  las  màquinas  d’escriure. 

Gerona ,  per  B.  Pérez  Galdós.  Séptima 


edició  del  epissodi  nacional  d’aquest  titul, 
pertanyent  à  la  primera  serie  dels  publicats 
per  l’eminent  novelista  canari.  Preu,  2  ptas. 

La  nit  dels  Ignocents ,  ó  Los  municipals  bur- 
lats,  saynete  en  un  acte  y  en  prosa,  original 
d'en  Ramón  Ramón  y  Vidales.  Coneguda  es 
la  vis  còmica  y’l  domini  de  la  escena  d’aquest 
autor,  que  logrà  un  altre  éxit  al  estrenarse 
aquesta  obra  en  el  Teatre  Català  (Romea), 
la  nit  del  28  de  desembre  de  1901.  Preu,  una 
pesseta. 

Catalunya  Nova,  portaveu  de  la  societat 
del  mateix  nom.  Número  únich  y  extraordi¬ 
nari.  El  producte  de  la  seva  venda’s  destina 
al  monument  de  Jacinto  Verdaguer.  Hi  hà 
tres  trevalls  inèdits  del  gran  poeta,  y  varias 
composicions  à  n’ell  dedicadas  per  Gual, 
Pujol  y  Brull,  Maragall,  Viura,  Apeles  Mes¬ 
tres,  Gonzàléz  de  Quijano,  Nonell,  Jaurés, 
Ferré  y  Roig,  etc.,  y  tres  grabats  repro- 
duhint  un  retrat  de  Verdaguer,  un  autògraf 
del  mateix,  y  la  corona  que  li  fou  dedicada’l 
dia  dels  morts  en  virtut  de  la  suscripció  po¬ 
pular  iniciada  per  «Catalunya  Nova».  Aquest 
número’s  ven  à  10  cèntims. 


Fidel  Giró,  impressor. — Carrer  València,  31 1. 

BIZANTINISME 

En  tot  el  món  se  lluyta  incessantment  per 
la  vida,  pera  feria  més  ampla,  més  intensa, 
més  lliure.  Anhels  de  renovació  y  de  ditxa 
bategan  en  tots  els  pobles  de  la  terra,  im¬ 
pulsant,  com  sava  feconda,  totas  las  energías 
y  totas  las  activitats  humanas  Y  ab  aqueix 
esfors  comú,  ab  aqueixa  acció  conjunta, 
entonant  un  entussiasta  himne  al  trevall,  à 
la  llibertat,  à  la  justícia,  va  fent  via  resolta  y 
decidida  la  Humanitat  entera  cap  à  la  ciutat 
nova,  cap  à  la  terra  de  promissió  ahont  té 


l’ideal  humà  tota  la  seva  expansió  y  tot  el 
seu  desenrotllo,  sense  trabas  qu’encongeixin 
l'esperit  y  sens  imposicions  qu'anorrehin  las 
energias  y  las  forsas. 

Mes  hem  de  reconeixe  ab  profonda  pena 
que  à  n’aqueixa  acció  de  la  Humanitat  hi 
falta  un  poble,  el  nostre  poble,  hi  falta  Es¬ 
panya.  No  es  d’avuy  aqueixa  deserció  de  la 
nostra  terra  del  trevall  y  de  l’acció  humans. 
Es  ja  secular.  Ve  dels  comensaments  dels 
temps  moderns,  de  quan  els  pobles,  guiats 
pel  far  lluminós  del  lliure  examen,  y  alentats 
per  la  sagrada  llibertat  de  la  conciencia  (fo¬ 
naments  un  y  altra  de  tots  els  drets  y  de  to¬ 
tas  las  llibertats),  buscavan  en  la  expansió  y 
en  el  desenrotllo  d’un  nou  dret,  del  dret 
humà,  major  expansió  y  major  desenrotllo  à 
la  personalitat  humana  que  surtia  ansiosa  de 
vida  de  las  ombras  y  de  las  tristesas  de  la 
Edat  Mitjana. 

No  varem  nosaltres  seguir  tal  moviment, 
ans  al  contrari,  ab  totas  las  nostras  forsas 
ens  hi  oposarem,  y  ab  una  tenacitat  digna 
de  mellor  causa  varem  vessar  à  doll  la  nostra 
sanch  per  diferentas  encontradas  d’Europa, 
quedant  marcats  desd’allavoras  per  la  Histo¬ 
ria  ab  el  sagell  ignominiós  de  fanàtichs  y 
d'intolerants. 

Y  aixís  varem  plantarnos  en  el  sigle  xvn, 
del  que  no  hem  lograt  surtirne,  malgrat  que 

la  forsa  expansiva  del  progrés,  contra  la  nos¬ 
tra  voluntat,  ens  hagi  obligat  à  fer  via  ende- 
vant  y’ns  hagi  revestit  y  adornat  ab  institu¬ 
cions  y  formas  dels  pobles  moderns,  que’ns 
han  dat  apariencias  de  poble  civilisat  y  pro¬ 
gressiu.  Aqueixas  formas  y  aqueixas  institu¬ 
cions  no  han  arrelat  en  la  nostra  ànima,  no 
han  pogut  formar  part  de  la  nostra  substàn¬ 
cia,  y  si  en  altres  punts  han  sigut  útils  y  fe- 
condas  pera  l’avens  y  han  sigut  fonament  del 
dret  y  garantia  de  la  llibertat,  aquí  han  re¬ 
sultat  complertamenl  estèrils.  El  mateix  par¬ 
lamentarisme,  qu’ab  tots  els  seus  defectes 
no’s  pot  desconeixe  qu’en  altres  paíssos  ha 
estat  una  barrera  contra  la  tirania  y  lloch 
hont  s’han  discutit  totas  las  qüestions  fondas 
qu'en  el  transcurs  dels  temps  han  agitat  els 
pobles,  s’ha  convertit  aqui  en  un  joch  mala¬ 
bar  de  paraulas,  hont  han  triomfat  sempre 
é  imposat  las  sevas  opinions  y’l  seu  criteri 
els  qu’han  possehit  més  recursos  oratoris, 
que  no  sempre  han  sigut  els  més  útils  y’is 
que  tenian  més  rahó. 

Per  això  han  sigut  xorcas  à  Espanya  las 
institucions  novas  y  progressivas.  Y  si  algu¬ 
na  vegada  han  demostrat  la  seva  desconsola- 
dora  infeconditat,  mav  com  en  els  temps 
actuals,  en  qu’es  verament  aclaparadora,  de 
tal  manera  qu’ab  ellas  son  absolutament 
irremediables  totas  las  desventuras  y  totas 
las  miserias  y  totas  las  desditxas  que  sobre 
la  nació  pesan. 

Es  tal  l’estat  de  buydor  en  totas  las  mani¬ 
festacions  de  la  vida  y  en  tots  els  elements 
de  la  nacionalitat,  que  à  ningú  preocupan 
las  fondas  qüestions  que  portan  revolta  la 
Humanitat.  Aqueix  estat  d’inconsciencia’l 
pateix  tothom  apart  raras  excepcions,  y  lo 
mateix  se  troba  à  dalt,  entre’ls  que  disposan 
de  la  fortuna  y  del  poder  públichs  y  entre’ls 
que  poden  gosar  del  benefici  de  la  educació, 
qu’entre’ls  de  baix,  entre  las  víctimas  de  la 
incultura,  de  las  opresions  del  poder  y  de 
las  injusticias  socials.  Y  no  solament  els 
organismes  governamentals  abandonan  l'es¬ 
tudi  de  las  qüestions  qu’avuy  estan  per  tot 
en  debat,  desde  la  del  regim  local,  cada  dia 
per  tot  més  imperiosa,  à  la  social,  cada 
dia  també  més  imperiosa,  sinó  que  fins  els 
que’s  titulan  radicals  y  enemichs  del  regim 
actual  y  s’assentan  en  el  Congrés  dels  Dipu¬ 
tats,  consumeixen  sa  vida  en  las  mateixas 


buydors  y  en  la  mateixa  inconsciència;  y  en 
lloch  de  discorre  en  el  sí  de  l’anomenada 
Representació  Nacional  sobre  assumptos  tan 
seriós  y  perillosos  com  el  del  problema 
agrari  d’Andalusia,  per  exemple,  s’entrete¬ 
nen  en  posar  en  ridícul  als  ministres  per  si 
anavan  à  peu  quan  el  viatje  de  don  Alfons  ó 
per  si  portavan  una  guerrera  vella,  cosas, 
com  se  veu,  trascendentalíssimas  y  à  propò¬ 
sit  pera  resoldre  aquell  problema  conforme 
ho  exigeixen  la  justícia  y’l  dret  à  la  vida  que 
tenen  tots  els  homes  de  la  terra. 

Y  l’estat  del  Parlament  es  una  gràfica  y 
exacta  representació  del  estat  nacional.  En 
tots  els  ordres  de  la  vida  nacional  priman 
las  qüestions  mesquinas  y  verament  ridicu- 
las,  y  sols  per  petitesas  y  per  futilitats  de 
tota  mena  se  mouhen  tots  els  organismes 
que  la  vida  nacional  integran.  Res  gran  en- 
layra’ls  cors  ni  expansiona’l  pensament,  de 
tal  manera  que’s  troba  avuy  Espanya  en 
situació  parescuda  à  la  del  Baix  Imperi, 
quan  en  els  llindars  de  la  Edat  Moderna  (que 
portava  en  son  sí  tan  grans  y  transformado- 
ras  qüestions)  y  ab  els  turchs  colpejant  furio¬ 
sament  à  sas.  portas,  s’entretenian  els  ciu¬ 
tadans  en  discussions'  ridículas,  en  veras 
logoma .juias,  que  cap  finalitat  tenian  pera 
l’avens  y  pera  la  seguritat  de  la  nació. 

Si’ls  fets  se  repeteixen  en  la  Historia,  si 
causas  semblants  determinan  efectes  sem¬ 
blants,  donat  el  nostre  bizantinisme,  ^haujà 
arribat  pera  Espanya  una  hora  trista  é  igno¬ 
miniosa  com  aquella  del  Baix  Imperi?  ÇUs 
temps  actuals  son  de  vida,  es  à  dir,  son  de 
llibertat  y  d’avens.  Tinguemho  present  sem¬ 
pre,  com  à  guia  de  nostras  accions  y  per 
norma  de  nostra  vida.  Y  tinguém  present 
també  que  sols  poden  aspirar  al  respecte 
dels  altres  pobles  els  que  viuhen  una  vida 
forta  é  intensa,  animada  pel  trevall,  garan¬ 
tida  pel  dret  y  magnificada  per  la  llibertat. 

Francisco  Pi  y  Suner. 

DE  PINTURA  CATALANA 

Quin  sigle’l  sigle  xv!  May  s’havia  vist  tal 
floreixement  en  l’art  de  la  pintura.  Se  con- 
reuhavan  naturalment  altras  arts,  l’arquitec¬ 
tura  ja  comensava  à  decaure,  mes  la  pintura 
estava  en  son  apogeu,  y  bé  pot  afirmarse 
que  cap  més  sigle  ha  vist  després  el  nombre 
d’artistas  qu’ell  vegé  y  l’esplet  d’obras  mes- 
tras  que  aqueixos  artistas  produhiren.  Els 
temps  eran  de  viva  renovació,  y  del  decan¬ 
diment  d’un  art  vell  que  no  moria,  sinó 
que’s  transformava  en  un  art  nou  qu’anava 
à  nàixer,  ne  brollava  l’espetech  lluminós 
d'un  gran  art  que  tenia  sa  forsa  en  la  frescor 
de  la  joventut  y  sa  poesia  en  la  sensibili¬ 
tat  de  la  vellesa;  hi  havia  en  ell  quelcom  de 
la  sinceritat  del  nin,  de  la  forsa  del  home  y 
del  decandiment  del  vell. 

Al  descendir  la  pintura  de  la  cúpula  de 
mosaichs  al  mur  y  d’aquest  al  retaule,  y  al 
pujar  de  la  miniatura  del  missal  fins  al  altar, 
dava  un  pas  cap  à  sa  independencia  afortu¬ 
nadament  encara  no  arribada;  se  sentia  ja  ab 
prou  valor  pera  gallejar  y  pendre  tanta  im¬ 
portància  com  l’arquitectura  y  la  esculptura. 
Tot  contribuhia  à  son  major  desenrotllo:  el 
sentiment  cristià  ab  son  misticisme  devia 
tindré  predilecció  per  la  meríys  material  de 
las  arts  plàsticas.  Fils  monastirs  foren  nius 
de  monjos  artistas,  peró  ben  prompte  saltà 
l’art  la  paret  del  convent,  y’is  laichs  con- 
reuharen  la  pintura  conduhintla  ab  més  lli¬ 
bertat  cap  à  un  gran  moviment.  Els  muni¬ 
cipis  de  las  ciutats  naixentas  y  de  las  ve- 
llas,  desde  últims  del  sigle  xi  havian  anat 
conquistant  furs  y  privilegis  que  las  feyan 
devenir  prósperas  apoyadas  pel  poder  reyal 
contra  la  noblesa,  y  als  sigles  xiv  y  xv  gosa¬ 
ren  de  períodes  d’esplendor,  y  las  catedrals 
superbas,  y  las  casas  comunals,  y  las  ca- 
pellas  de  las  diversas  corporacions  y  gre¬ 
mis,  y  las  llotjas  de  mar  competian  en 
riquesa  y  sumptuositat  ab  els  palaus  reyals 
y  ab  els  castells  dels  nobles.  El  sentit  artís- 
tich  de  la  Edat  Mitja,  tan  propi,  tan  caracte- 
rístich  y  tan  sencer,  ho  impregnava  tot,  y  bé 
pot  afirmarse  que  cada  mestre  y  cada  fadri 
de  las  diversas  industrias  conreuhadas,  era 
un  verdader  artista  sens  esforsarshi.  Y  que 
no’m  diguin  qu’en  aquell  temps  se  treva- 
llava  ab  patró,  perque  sempre  en  tot  lo 


qu’he  vist  d’aquell  estil,  ferros  ó  vidres,  ro- 
bas  ó  mobles,  retaules  ó  iglesias,  sempre  hi 
he  trobat  quelcom  d’imprevist,  quelcom  de 
inèdit  dintre  l’ambient  general  de  l’época. 
L’art  se  respirava  en  l’atmósfera,  y  dada  la 
constitució  política  de  la  major  part  de  las 
terras  d’Europa,  dividida  en  petits  estats  ó 
repúblicas,  l'art  havia  d’ésser  per  forsa  local; 
l’esperit  del  temps  era  individualista,  y 
d’aqui  aquesta  maravellosa  varietat  en  la 
producció  artística.  Encara  no  havia  vingut 
el  Renaixement  ab  sas  corrents  nivelladoras, 
resucitant  l’esperit  centrali.sta  del  malehit  y 
corromput  imperi  romà,  que  desd’alashoras 
ha  empestat  la  vida  política  d’Europa. 

Aixis  veyém  que  à  Italia,  qu’encara  que 
portant  sempre  latent  el  germen  de  l’anti¬ 
guitat,  està  ben  impregnada  del  esperit  cris¬ 
tià  y  dividida  en  petitas  repúblicas,  l’art 
local  pren  una  embranzida  vigorosa.  Siena 
y  Florència  ahont  Duccio  y  Cimabuè  fundan 
l’art  italià,  Perugia,  Pisa,  Verona,  Milàn  y 
Venecià,  dintre  del  sagell  inevitable  del 
temps  tenen  son  art  ben  diferenciat,  ben 
seu;  y  encara  més:  dintre  cada  ciutat,  cada 
artista  té  quelcom  heretat  del  seu  mestre  y 
quelcom  de  personal;  ha  aprés,  peró  ha  evo¬ 
lucionat  empés  pels  vents  de  renovació. 
Aixis  mateix  succeheix  al  Nort,  à  Bruges  y 
Colonia,  ahont  fundan  l’art  purament  gótich 
Hubert  y  Joan  Eyck  y  Guillém  d’Herle  y 
Esteve  Lochner,  y  ahont  Gant,  Anvers 
y  Bruselas,  Praga,  Munster,  Nuremberg, 
Augsburg,  tenen  sas  tendencias  locals,  si  bé 
més  homogenias  que  las  del  mateix  temps 
à  Italia,  prou  diversas  pera  que  al  veure 
un’obra’s  pugui  coneixe  sa  patria  y  son 
autor,  el  que  la  major  part  de  vegadas  no  hi 
deixava  més  firma  que’l  rastre  de  sa  perso¬ 
nalitat. 

Lo  mateix  succehía  y  tenia  de  succehir  à 
Catalunya.  Nostre  estil  local  està  ben  deter¬ 
minat,  y  ningú  que’s  precihi  d’inteligent 
confondrà  una  pintura  catalana  ab  una  del 
Nort  ó  d’Italia;  y  ab  tot  no  volém  parlar 
d 'escola  catalana  perque  creyém  qu’en  aquell 
temps  encara  no’s  pot  aplicar  ab  propietat  el 
nom  d’escola.  Aquest  mot  té  sa  vera  aplica¬ 
ció  à  Italia  à  fi  del  sigle  xv  y  durant  tot 
el  xvi,  quan  ja’ls  pintors  eran  grans  artistas, 
y  fundavan  escolas  y  tenian  imitadors  ser¬ 
vils,  y  duyan  ja,  en  aquest  fet  d’exagerada 

veneració  al  gran  mestre,  el  corch  de  la 
decadència. 

Pera  compendre  y  apreciar  als  sincers  ar- 
tistas  del  sigle  xv,  ens  hem  de  fer  càrrech  de 
sa  manera  d’ésser  y  de  lo  que  representavan 
dintre  aquella  societat.  Eran  mestres  pintors 
y  dauradors,  y  no’s  diferenciavan  gran  cosa 
(sobre  tot  aquí)  dels  que  practicavan  altres 
oficis;  tenian  obrador  ahont  patriarcalment 
trevallavan  ab  sos  fadrins  y  aprenents,  si  fa 
no  fa  com  els  esculptors  de  sants  d’ara.  En- 
drapavan  y  enguixàvem  las  taulas,  dauravan 
à  full  d’or  batut  ó  à  colradura ,  molían  sos 
colors  y’is  lligavan  ab  tremp  de  rovell  d’ou, 
ó  ab  cola  de  pergamí  barrejat  à  voltas  ab 
l’ou,  ó  bé  ab  llet  de  figuera,  y  obtenian 
ab  aquests  y  altres  tremps  una  fixesa  y  un  vi¬ 
gor  en  els  colors  que  desafian  l'acció  destru- 
hidora  del  temps.  En  cambi’l  procediment 
era  dificilissim  de  factura,  y  havían  d’anar 
superposant  capas  de  color  y  modelant  ab 
ratlletas.  No’s  creyan  ésser  ni  més  ni  menys 
que’ls  altres  mortals,  eran  artistas  sense  pa- 
nache  y  sense  gloriola,  puig  rarament  'figura 
son  nom  en  sa  obra,  y  firmavan  contractes 
ab  els  gremis  ó  corporacions,  abadías  ó  mu¬ 
nicipis,  després  de  regatejar  el  preu  y  esti¬ 
pular  precisament  las  condicions.  Els  preus 
à  que’s  pagavan  las  obras  no  eran  molt  ele¬ 
vats  (encara  qu’hem  de  tenir  en  compte’l 
major  valor  del  diner  avans  del  descubriment 
d'América)  aquí  à  Catalunya,  peró  no  devia 
anar  tan  malament  l’ofici  quan  tants  s’hi  de- 
dicavan,  fins  al  punt  de  que  (segons  en  Puig- 
garí)  durant  el  sigles  xm  y  xiv  s’exportavan 
retaules  als  estats  vehins,  y  durant  els  xiv  y 
xv  se  té  noticia  de  que  trevallavan  à  Catalu¬ 
nya  un  pintor  saragossà,  un  cordobés,  un  de 
Siena,  un  de  Navarra  y  varis  alemanys. 

Una  circunstancia  digna  d’atenció  es  la  di¬ 
ferencià  de  temps  ab  que’ls  pobles  artistas 
d’Europa  senten  la  forta  influencia  del  re¬ 
naixement  de  l’antiguitat.  Mentres  Florèn¬ 
cia  (i)  es  la  capdevantera  del  renaixement,  à 
Siena,  à  Milàn,  à  Verona,  à  Perugia,  à  Ve¬ 
necià  encara  estan  de  ple  dins  de  las  antigas 
pràcticas;  à  Flandes  no  hi  penetra  la  infiuen- 
cia  llatina  fins  à  Quintí  Mateys  (1460-1530) 
y  Joan  Mabühse  (1470-1532).  A  Catalunya, 


Rosselló  y  València,  malgrat  certa  influen¬ 
cia  italiana,  continúa  ia  tradició  gòtica  fins 
al  primer  ters  del  sigle  xvi. 

Aquest  retràs,  junt  ab  la  gran  ornamenta- 
litat  que’s  va  dant  als  retaules,  que  van  pre¬ 
nent  més  grans  proporcions  à  mida  qu’avansa 
la  quinzena  centúria y  passan  dels  puntillats 
y  gaufrats  d’or  dels  campers  primitius  als 
richs  esgrafiats  de  las  robas,  als  relleus  y  es¬ 
tofats  més  sumptuosos,  ja  dona  un  caràcter  à 
nostra  pintura.  Els  extrangers  que  s’establei- 
xen  aquí  s’adaptan  à  las  condicions  de  las 
comandas  y  al  gust  del  país,  à  la  vegada  que 
empeltan  à  la  nostra  pintura  quelcom  de  lo 
qu’ells  saben;  y  d’aquí’n  neix  una  barreja  del 
caràcter  hieràtich  que  donan  els  daurats  ab 
una  certa  perfecció  de  formas  y  recursos  de 
pintura  y  colorit  que’m  sembla  ben  pròpia 
del  art  català.  Quan  ja  de  tot  arreu  ha  des¬ 
aparegut  l’or  de  las  pinturas,  aquí  brilla  ab 
tot  son  esclat.  Mentres  à  Italia  ja  pintan 
Lleonart,  Miquel  Angel  y  Rafael,  y  à  Ale¬ 
manya  Ilolbein  y  Durer,  aquí  encara  pintém 
retaules. 

Ademés  del  citat,  existeixen  altres  caràc¬ 
ters  difícils  de  reduhir  à  un  ordrenat  anàlisis, 
perque  en  moltas  obras  de  l’actual  Exposició 
d’Art  Antich  s’hi  notan  rastres  forasters  y  co- 
sas  propias  que’s  fonen  ab  agradable  armo- 
nía  y  donan  una  sensació  d’agredols  simpà¬ 
tica  ó  no  segons  els  cassos. 

En  els  assumptos  ja  hi  trobém  quelcom  de 
propi.  Generalisant  molt  al  engrós,  podríam 
dir  que  al  Nort  tenen  predilecció  per  pintar 
la  passió  de  Çrist,  à  Italia  per  pintar  Madon- 
nas, y  aquí  vidasy  martirisde  Sants.  Cada  po¬ 
ble,  cada  iglesia,  cada  gremi,  tenian  (com 
tenen  ara)  sos  sants  patrons,  als  que  no's  des- 
cuydavan  mayde  dedicarun  retauleà  compar¬ 
timents,  ahont  la  vida  del  sant  se  desenrot¬ 
llava. 

Y  en  lo  que  sobressurtían  els  artistas 
catalans  'era  en  pintar  els  rostres  innobles, 
bestials  dels  sayons  y  butxins,  plens  de  ca¬ 
ràcter  y  contrastant  ab  la  expressió  beati¬ 
fica  del  sant  martiritzat.  Els  àngels,  dimonis 
v  animetas  desempenyan  també  un  paper 
importantissim,  y  son  ben  diferents  dels  ale¬ 
manys. 

Sebastià  Junyent. 


(1)  Massolino  y  Massaccio  (1423). 


(Seguirà  ) 

CABÀS  DE  POBRE 

Determinisme. 

Quan  vegis  las  dauradas  fullas  encatifar 
els  caminals;  quan  vegis  la  terra  enmante- 
llarse  de  blanca  neu,  no  ploris  pas.  {Cóm  ho 
faríam  per'arribar  à  la  Primavera,  sense 
passar  per  la  Tardor  y  l’Hivern? 

Observa. 

Quan  vegis  el  mar  tornarse  vert  com  una 
esmeragda,  roig  com  un  clavell  ó  blau  com 
l’infinit,  no’t  creguis  pas  qu’es  ell  qui  cam- 
bia:  guàytat  els  núvols  que't  passan  so¬ 
bre’l  cap. 

Desprecia. 

Guayta’l  combat  ferotje  que  las  onadas 
entaulan  contra  las  rocas,  y  aprèn  d’aques- 
tas  à  ésser  ferm  é  inconmovible  al  atach  que 
las  passions  dels  homes  entaularan  contra  la 
teva  personalitat.  Després  del  temporal,  las 
rocas  tornan  à  surtir  à  flor  d’aygua;  han  su- 
fert  un  desgast  infinitessimal,  peró  estan 
més  netas  y  lluhentas. 

Fixemnos  y  no  com  el  mussol. 

Cada  dia,  quan  veus  el  Sol  surtir  de  dar¬ 
rera  la  ratlla  del  horitzó,  ja  fa  estona  que’l 
tens  devant  dels  ulls.  Aixis  la  veritat  tots  els 
homes  no  la  veuhen  sinó  molt  després  que 
un  altre  home’ls  hi  ha  posat  al  devant. 

Fem  nosa. 

Res  m’ha  donat  una  idea  de  la  vida  que 
m’hagi  impresionat  tant,  com  veure  ploure 
en  el  mar. 

Adquirim  forma  y  vivim;  se’ns  veu,  se’ns 
palpa,  se’ns  sent.  No  som  sinó  un  núvol  de 
matèria.  Morim  y  plouhém  sobre  la  terra.  El 
núvol  ha  desaparegut,  y  es  precisament  alla- 
vors  quan  surt  el  sol...  pera’ls  altres. 

Silenci. 

Terra  endintre  y  mar  endins  he  observat 
que’ls  que  s’odian,  com  més  publicitat  do- 
nan  à  llurs  odis,  més  ditxosos  son;  y  als  que 
s’estiman  els  he  vist  silenciosos  cercar  els 
recons  pera  isolarse. 

Feblesa. 

Las  bassas  d’aygua  verda  son  corprenedo- 
ras  els  capvespres.  En  son  fons  pastós  refle- 
xan  fredament  la  llum  que’s  cola  al  travers 


del  fullam  dels  arbres  vehins.  Engolan  ab 
golafreria  la  silueta  dels  taronjers,  peró  sem¬ 
bla  plàurelshi  més  la  dels  xiprers  per  ésser 
més  tristos.  Se  comprèn  que  s’hi  hagin  ne¬ 
gat  forsas  criaturas.  Las  bassas  d’aygua 
verda  son  misteriosas,  y’l  misteri  atrau;  las 
ànimas  dels  infants  son  senzillas,  v  lo  sen¬ 
zill  se  deixa  atraure. 

Sistemas. 

I.  — <;Qué  ho  fa  que  tu  ets  el  qu’heus  més 
peixos? 

— Perque  soch  qui  vora  mar  hi  passa 
més  horas. 

II.  — cQuó  ho  fa  que  tu  ets  el  qu’heus  més 
peixos? 

— Perque  soch  el  que  mellor  esco. 

Humanitat. 

Quàntas  vegadas  la  vegeren  navegar  els 
pochs  qu’anavan  à  veure  surtir  las  barcas! 
Va  enfonzarse  un  jorn,  y  allavors  tothom  ne 
feu  esment. 

Aixis,  quan  cau,  tothom  sab  qu’existia 
una  dona. 


TEATRES 

On  ne  badine  pas  avec  l’amour. — Le  Mar¬ 
quis  de  Priola. 

Per  primera  vegada,  verdaders  primers 
actors  de  la  Comèdia  Francesa  s’han  dignat 
fernos  una  visita. 

Mlle.  Bartet  y  Mr.  Le  Bargy,  dos  societai- 
res,  han  actuat  en  el  Teatre  Principal  do- 
nantnos  com  à  plats  forts  dugas  obras  de 
género  ben  distint,  com  si  volguessin  mos- 
trarnos  tota  la  extensió  del  seu  talent  artís- 
tich:  un’obra  casi  bé  clàssica  d’en  Muset,  y 
un’altra  que  podriam  calificar  de  moder¬ 
nista,  en  el  millor  sentit  de  la  paraula,  d’en 
Lavedan. 

Més  ens  hagueram  estimat,  ja  que  tenian 
empenyo  en  servirnos  un’obra  clàssica,  que 
s’haguessin  decidit  per  alguna  de  las  d’en 
Molière,  que  íorman  part  del  repertori  de  la 
Comèdia  Francesa.  Y  no  es  que  creguém 
que  l’Alfret  de  Muset  sigui  un  dramaturch 
vulgar.  El  gran  poeta  que  logrà  competir  ab 
Víctor  Hugo  si  no  per  sa  profonditat  y  am- 

plitut  de  concepció,  per  sa  fantasia  esplèn¬ 
dida,  per  son  sentiment  y  per  la  correcció  y 
armonia  d’estil,  fou  també  un  notable  autor 
dramàtich;  peró  com  à  tal  no’ns  convens  com 
ens  convens  el  poeta. 

Se  nota  en  sas  obras  dramàticas  un  cert 
encarcarament  y  alhora  uns  descuyts  tals  en 
sa  construcció,  que  si  no  fos  per  la  fina  poe¬ 
sia  y  delicadesa  de  forma  qu’en  totas  ellas 
campejan,  no  podriam  perdonarli  una  pila 
de  defectes  qu’en  el  teatre  son  capitals. 

On  ne  baditie  pas  avec  l’amour  n’es  una 
bona  proba.  Els  diferents  tipos  que  l’autor 
ens  presenta,  si  poèticament  son  hermosos  y 
delicats,  psicològicament  ens  semblan  fal¬ 
sos,  borrosos  y  convencionals.  Alguns  d’ells 
com  el  Baró,  Dame  Pluche,  Maitre  Blazius 
y  Maitre  Bridaine,  tocan  molt  sovint  en  la 
caricatura,  y  si  bé  l’intent  satirich  del  autor 
— molt  conforme  ab  l’esperit  de  l'época, — 
justifica  en  gran  part  tals  exageracions,  no 
hi  hà  dubte  qu’ellas— sobre  tot  avuy,  en  que 
altras  costums  y  altres  defectes  han  succehit 
als  que  caracterisaren  aquells  temps  — aca- 
ban  per  aburrirnos,  careixent  com  careixen 
tots  aquests  personatjes  d’una  personalitat 
verament  humana.  Fins  els  mateixos  Perdi- 
can,  Camille  y  Rosette,  entre’ls  quals  se 
desenrotlla  el  drama,  els  trobém  bon  xich 
artificiosos.  Cert  es  que  la  hermosa  Camille, 
educada  en  un  convent  entre  pregarias  y  de¬ 
cepcions,  entre  sermons  y  llàgrimas,  ens 
representa  un’ànima  contorbada  qu’entrarà 
à  la  vida  ab  recel  y  desilusió;  cert  es  que  la 
ignocenta  Rosette  se’ns  presenta  com  la  en¬ 
carnació  del  amor  pur,  desinteresat  y  respec¬ 
tuós,  amor  que  mata;  cert  es  qu’en  Perdican 
hi  descubrim  un  model  de  cavallers,  roman- 
tich  sense  falsos  idealismes,  sentimental 
sense  puerilitats;  mes  si  tot  aixó  es  cert, 
també  ho  es  que  tots  ells  se  comportan  en  el 
desenrotllo  del  drama  ab  una  falta  de  veritat 
y  fins  d'armonía  ab  si  mateixos  y  ab  la  situa¬ 
ció  en  que’s  troban,  que  no  logran  conmóu- 
rens  may.  A  lo  que  hi  contribuheix  en  gran 
manera  lo  sobtat  de  las  tranzicions  escénicas 
y  la  puerilitat  de  recursos  que  l’autor  em- 
plea  per’arrodonir  l’acció.  Tot  lo  qual  no  vol 
dir  que  no  trobém  en  l’obra  escenas  ben 
sugestivas.  Ne  son  bon  exemple  la  gran  es¬ 
cena  del  segón  acte  entre  Perdican  y  Ca¬ 
mille,  de  gran  vigor  dramàtich,  y  l’altra 
entre  Perdican  y  Rosette,  d’una  tendresa  y 
sentiment  exquisits. 

Contrastant  ab  On  ne  badine  pas  avec 
l’amour,  Le  Marquis  de  Priola  d’en  Lavedan 
es  un’obra  psicològica.  Al  sentimentalisme  de 
aquella  s’hioposan  las  passions  núasd’aques- 
ta;  à  la  excessiva  sobrietat  de  la  primera,  que 
fa  que’ns  mirém  ab  indiferència  l’acció  dra¬ 
màtica,  s'hi  oposa  un  estudi  minuciós  de  ti¬ 
pos  y  costums  que’ns  obliga  à  interessarnos 
per  personatjes  qu’en  definitiva  no’ns  pre- 


sentan  pas  un  conflicte  excepcional.  Puig 
qu’en  el  fons  Le  Marquis  de  Priola ,  si  l’hem 
d’estudiar  segons  els  motllos  fets,  no  es  pas 
un  drama;  en  tot  cas  el  drama  sols  apunta, 
y  encara  es  d’una  gran  vulgaritat.  Al  final 
del  segón  acte,  al  caure'l  teló,  descubrim 
que  la  mare  d’en  Pierre  Morain,  el  protegit 
del  marqués,  havia  sigut  la  seva  amistansada, 
y  fins  al  acabament  del  tercer  no’ns  enterém 
de  que  aquell  era  fill  d’aqueixos  amors  clan¬ 
destins. 

Tot  aixó  dit  en  tres  escenas,  las  més  flui- 
xas  de  l’obra.  Ab  la  particularitat  de  que’l 
protagonista  d’aquest  petit  drama  que  no 
arriba  à  interessarnos,  es  també’l  tipo  més 
fals  y  pitjor  dibuixat  per  l’autor.  Suprimit  tot 
aixó,  Le  Marquis  de  Priola  guanyaria  molt. 
iQue  no  hi  hauria  acció?  cQue  hi  trobaríem  à 
faltar  las  tres  clàssicas  unitats?  iY  qué?  Sem¬ 
pre  resultaria  un’obra  interessant,  revolu¬ 
cionaria  en  art  si’s  vol,  peró  interessant. 
Y  la  mellor  proba  està  en  que,  mal  cosida 
ab  aquell  petit  drama,  millor  dit,  à  pesar  de 
aquell  petit  drama,  l’obra  es  eminentment 
teatral. 

Le  Marquis  de  Priola ,  més  que  un  drama 
es  un  tipo,  més  que  un  tipo  es  un  món,  un 
món  petit:  el  petit  món  de  la  gent  de  bé  pa¬ 
risenca. 

S’ha  dit  que  Le  Marquis  de  Priola  era’l 
Tenorio  modern. 

L’homme  à  femmesy  El  Burlador  de  mujeres 
podrian — diuhen — donarselamà.  Si,  peró  ab 
una  diferencia — diferencia  essencial: — ab  la 
diferencia  de  que’l  primeres  un  sér  real  de 
vida  intensa,  y’l  segón  un  sér  fantàstich 
de  vida  llegendària.  Per’xó  aquest  dona  ori¬ 
gen  à  un  drama  inmoral  y  aquell  à  un’obra 
eminentment  moralisadora.  No  tractarém 
de  demostrarho  aixó,  perque’ns  portaria  mas¬ 
sa  lluny.  De  tots  modos,  per  lo  qu’hem  dit 
del  primer  y  pel  lleuger  anàlisis  que’ns  pro- 
posém  fer  del  segón,  no  serà  difícil  deduhir- 
ne  tal  conseqüència. 

Hem  dit  que  no  hi  havia  drama;  sols  hi  hà 
un  tipo,  el  marqués,  que  compendia  totas  las 
aspiracions,  tota  la  set  de  plahers,  tot  l’egois¬ 
me  y  tot  l’escepticisme  de  la  meytat  mascle 
del  gran  món  parisench  qu'ab  la  més  refina¬ 
da  hipocresia  abusa,  explota  y  domina  à  l’al¬ 
tra  meytat.  La  galanteria — inclosa  la  france¬ 
sa — no  significa  més  que  una  transformació 
dels  antichs  procediments.  La  servitut  deia 
dona,  filla  de  sa  inferioritat  intelectual,  sub¬ 
sisteix  com  sempre.  Mes  deixém  aixó  de 
banda. 

El  marqués  de  Priola — ell  mateix  ens  ho 
diu  —  es  el  descendent  d’una  familia  ilustre; 
la  seva  sanch  blava  s’ha  trobat,  desde  temps 
inmemorials,  barrejada  ab  els  grans  crims 
y’is  grans  escàndols;  de  generació  en  gene- 
ració’ls  titulars  han  fet  honor  à  la  firma,  y 
si  en  procediments  han  variat,  en  el  fons  son 

lema  ha  sigut  sempre’l  mateix:  audaces  for¬ 
tuna  jubat.  Avans  s’empleavala  forsa,  avuy  se 
empïea  l’astucia,  peró’ls  resultats  son  iguals. 
L’antich  marqués  feudal  tenia’ls  drets  de  vi- 
das,  hisendasy  honras:  el  marqués  de  Priola, 
ab  certas  limitacions —  també  alashoras  n’hi 
havian, —  conserva  encara’ls  mateixos  drets; 
especialment  l’ultim.  Avans  eran  garantits 
per  las  lleys,  avuy  son  consentits  per  las 
costums. 

Y  aquestas  costums,  caracteristicas  d’un 
estament  social  que  també  sembla  l’ultima 
degeneració  d’aquella  aristocracia  feudal  en 
que’ls  ascendents  del  noble  marqués  tan  dig¬ 
nament  hi  figuraren,  son  las  que’ns  reflecta 
l’autor  brutalment,  peró  ab  veritat.  El  qua¬ 
dro  que’ns  ne  fa’l  mateix  marqués  es  tan 
gràfich,  que  no  resistim  al  desitj  de  copiarlo: 

Priola. — ...  ^La  vida?  Ahl  ah!  M’ha  donat  tot  lo  que 
he  volgut!  M’ho  ha  donat  totl  .. 

Morain.  —  Menys  l’amor!  Envers  ell  heu  corregut  en 
va:  no  l’heu  trobat  may. 

Priola. — Perque  no  existeix1 

Morain. — Perque  sols  l’heu  buscat  en  els  bordells  del 
plaher! 

Priola. — Per  lo  menys  he  sigut  estimat,  jo...  com  ja- 
may  ho  seràs  tu;  jo  he  sigut  adorat. 

Morain. — Malehit! 

Priola.— Jo  m’he  cremat..  Jo  m’he  consumit!...  No 
anyoro  res!  Hauré  passat  per  la  terra  fent  tot  alló 
que’s  pot  fer  de  més  bell! 

Morain  — ,>Y  es? 

Priola.  —  Fent  ruinas. 

Morain.  -  Vos  mateix  ne  seréu  nna,  demà. 

Priola. — Y  com  que  jo  no  he  pogut  may  estimar... 
al  menys  os  faré  veure  cóm  he  sabut  odiarl  Fins 
à  mon  ultim  badall  escoltaréu  mas  blasfemiasl  Y  no 
me'n  aniré  sens  escupir  à  la  cara  d'aquest  món 
abjecte,  hipòcrita  y  groller,  que  no  m’ha  sabut 
compendre  el  menyspreu  que  m’inspiran  sas  lleys 
iniquas,  sa  falsa  moral,  sas  religions,  tan  buydas  las 
unas  com  las  altras,  ab  sas  promesas  d  un  no  res,  ó 
la  estúpida  rifa  dels  seus  paradisos-  y  dels  seus 
inferns . 


Aquest  es  el  tipo  y  aquesta  es  la  societat 
qu’en  i.avedan  retrata.  D’un  món  podrit  sols 
el  cinich  n’es  rey.  El  cor  no  serveix  de  res 
pera  conquerir  las  donas.  ((Engànyalas — diu 
en  Priola  à  son  fill, — trepítjalas  y  desconfia 
d’ellas,  sobre  tot  de  las  que’s  diuhen  honra- 
das.  Son  las  pitjors...  Solteras,  casadas, 
viudas,  totas  son  iguals,  totas  son  pera  tu, 
totas  son  de  tots...» 

Sols  se  necessita,  pera  triomfar,  cinisme  y 
audacia,  y  aqueixas  dugas  qualitats  que  pos- 
seheix  el  marqués  en  grau  maxim,  son  las 
que  li  donan  la  superioritat  y  la  victorià. 
Si’l  marqués  es  irresistible,  es  perque  fa  va¬ 
ler  sa  superioritat;  si  es  adorat,  es  perque 
desprecia. 

iY  la  moral?  se’ns  dirà.  Fàcilment  la  tro- 
barém.  La  mateixa  dona  que  troba  en  el 
Tenorio’l  tipo  del  seductor  ideal,  protesta 

indignada  devant  del  marqués  de  Priola  (i). 
iPer  qué  una  tal  diferencia  entre’ls  dos  Te- 
norios  igualment  cinichs  y  d’una  audacia 
igual?  Perque  aquell  seduheix  afalagant  y 
mentint,  y  aquest  humiliant  y  cantant  las 
veritats.  Conclusió:  si  aquell  es  inmoral  per¬ 
que  fa  simpàtich  un  tipo  repugnant,  aquest 
es  moral  perque’l  mateix  tipo  resulta  antipà- 
tich.  Y  no  hi  hà  pas  cap  dubte  que  més  sani- 
tós  efecte  produhirà  en  qualsevol  espectadora 
un’obra  que  li  mostra  al  nu  lo  que  hi  hà 
darrera  un  seductor  pretensiós,  que  la  que  li 
falsifica’l  tipo;  y  més  bona  llissó  podrà  treu- 
ren  del  drama  d’en  Lavedan  que  li  mostra 
sens  embuts  el  secret  de  sa  inferioritat  de¬ 
vant  d’un  home  cinich,  que  no  de  la  fantàs¬ 
tica  llegenda  d’en  Zorrilla,  que  casi  bé  li 
dona  à  entendre  qu’ella,  la  dona,  es  un  àn¬ 
gel  sens  alas. 

En  fi,  Le  Marquis  de  Priola  està  dialogat 
ab  aquell  garbo,  sobrietat  y  fina  intenció 
que  fan  d’en  Lavedan  un  dels  escriptors 
francesos  més  sugestius  é  interessants;  y  si 
bé  es  veritat  que  com  autor  dramàtich  no  fa 
gala  d’una  gran  concepció,  just  es  confessar 
que  sab  construhir  escenas  y  lligarlas  ab  un 
art  ben  exquisit. 

Ademés  d’aquestas  dugas  obras,  represen¬ 
taren  la  Bartet  y  en  Le  Bargy  L'Etincelle  d’en 
Pailleron,  comèdia  en  un  acte  delicadissima 
de  que  parlarem  no  fa  gavre  temps,  y  un’al- 
tra  comèdia  en  un  acte  d’en  Dumas  (fill)  titu¬ 
lada  Une  visite  de  noces ,  tan  convencional  y 
falsa  com  las  pitjors  del  celebrat  autor  del 
Demi-monde. 

La  primera  impresió  que  rebém  al  veure 
en  escena  à  Mlle.  Bartet  y  Mr.  Le  Bargy,  es 
de  sorpresa.  Cap  dels  actors  qu’hem  vist,  ni 
espanyols,  ni  italians,  se  presenta  ab  una  tal 
distinció,  ab  una  tal  elegancia.  Trajos  d’épo- 
ca  ó  trajos  de  societat  els  hi  cauhen  justos, 
y’l  bon  gust,  senzill  y  refinat  alhora,  presi¬ 
deix  saindumentaria  d’escrupulosa  propietat. 
La  mateixa  distinció  y  elegancia  trobém  en 
sos  moviments,  may  violents,  en  son  accionat, 
sempre  expressiu.  Tant  ell  com  ella  possehei- 
xen  una  hermosa  veu  y  articulan  ab  gran 
netedat,  especialment  Mlle.  Bartet,  qu’ab 
menys  facultats  que  Mr.  Le  Bargy,  ens  atràu 
ab  sa  dicció  armónica.  Això  sí,  tots  dos  diu¬ 
hen  ab  afectació,  sobre  tot  en  situacions  dra- 
màticas,  y  à  nosaltres,  que  no  hi  estém  acos¬ 
tumats  com  els  francesos,  ens  molestan  ex¬ 
traordinàriament  aquella  mena  de  calderons 
ab  que  rematan  determinats  períodes  ó  frases 
à  que  volen  dar  forsa.  De  tant  en  tant,  com 
si  fos  el  ritme  monoton  d’una  cantarella  quin 
compàs  portan  ells  interiorment,  una  especie 
de  lladruchs  surten  del  fons  de  sas  gorjas  ge- 


(i)  A  París,  quan  va  estrenarse  aquest  drama,  va 
estar  à  punt  de  fracassar.  Tant  se  va  sentir  ferida  en  sa 
dignitat  «la  més  bella  meytat  del  genero  humà» 

neralment  tan  cadenciosas;  y  aqueixos  11a- 
druchs,  repetintse  molt  sovint  quan  la  situa¬ 
ció  es  francament  dramàtica,  acaban  per 
obsessionarnos,  destruhint  tot  l’efecte  de  sa 
correcta  dicció.  No  obstant,  hem  de  confessar 
qu’entre  tots  els  actors  francesos  que  fins 
ara  hem  vist,  aquests  dos,  y  especialment 
Mlle.  Bartet,  son  ben  discrets  baix  aquest 
punt  de  vista. 

En  quant  à  la  interpretació  que  donan  als 
diferents  personatjes,  hi  hà  molt  que  dir. 
Ens  agradan  tots  dos  molt,  els  aplaudim  de 
bona  fe;  peró  no’ns  entussiasman  may.  Y  es 
que  son  artistas  de  composició.  Tant  ell  com 
ella,  potser  més  ella  qu’ell,  crean  un  róle, 
peró  no  senten  un  tipo,  interpretan  un’obra, 
mes  no’s  preocupan  de  sa  trascendencia. 
Ells  donan  tota  la  intenció  necessària  à  la 
més  petita  frase,  subratllan,  ja  ab  inflexions 
de  veu,  ja  ab  detalls  d’expressió  plàstica,  els 
conceptes  més  insignificants,  y  saben  treure 
un  partit  admirable  dels  elements  més  se¬ 
cundaris  pera  que’l  personatje  qu’encarnan 
tingui  sempre  relleu.  Com  à  bons  deixebles 
de  conservatori  qu’han  triomfat  en  públich 
concurs,  l’estudi  minuciós  y  detallat  del  res¬ 
pectiu  paper  es  lo  que  primerarrient  els  preo¬ 
cupa,  y  cada  coma  que  hi  troban  de  més,  ó 
cada  admiració  de  menys,  es  objecte  pera 
ells  de  serias  meditacions.  Lo  qual  fa  que 
casi  bé  sempre,  ab  tot  y  dir  correctament,  à 
voltas  admirablement,  totas  ó  la  majoria  de 
las  escenas  d’un’obra,  en  conjunt,  no’ns  do¬ 
nan  la  impresió  d’un  tipo  rodó  y  definit. 
Per  exemple  Mlle.  Bartet,  en  On  ne  badine 
pas  avec  l’amour,  ens  fa  la  primera  escena 
perfectament:  sembla  una  santa;  després  ens 
fa  la  gran  escena  del  segón  acte,  també  per¬ 
fectament:  sembla  una  dona;  y  per  fi’ns  fa  la 
escena  final  bé,  segons  el  seu  modo  d’inter¬ 
pretaria:  sembla  una  esperitada.  Donchs  bé: 
el  tipo  complexe  d’aquella  Camille  que  no 
té  res  de  santa,  que  té  molt  de  dona  y  que 
dificilment  arribarà  may  à  esperitarse,  no'ns 
el  dona  Mlle.  Bartet.  Y  es  que’l  tipo  no’l 
sent,  tot  y  sabentse  à  la  perfecció  las  dife- 
rentas  escenas.  Y  lo  mateix  passa  ab  A4r.  Le 
Bargy  en  Le  Marquis  de  Priola.  Res  més 
primorós,  res  més  refinadament  artístich 
que’l  trevall  dels  dos  actors  de  la  Comèdia 
Francesa  en  la  hermosa  escena  del  segón 
acte.  Gracia,  distinció,  finura,  intenció,  so¬ 
brietat,  etc...,  apurariam  els  adjectius  lauda¬ 
toris  y’ns  quedariam  curts.  Peró  concretant- 
nos  à  Le  Bargy,  el  trobarém  tot  seguit  en 
un’altra  escena,  la  escena  ab  son  fill  que, 
feta  també  admirablement,  ens  desorienta; 
perque  un  home  com  el  Marqués  qu’arriba 
à  dir:  «Jo  tinch  descomptada  y  no  m’espanta 
la  mort,  jo  fins  tinch  descomptat  un  atach 
d’ataxia  ó  paràlisis»,  un  home  qu’arriba  à 
dir  tranquilament  això,  no  pot  ni  deu  exal- 
tarse  tant  com  ho  fa  en  Le  Bargy.  Potser  si 


l’actor  s’hagués  penetrat  més  del  fons  del 
personatje,  no  donaria  à  determinadas  frases 
una  interpretació  tan  violenta. 

No  podém  exténdrens  com  voldríam  estu¬ 
diant  à  n’aquests  dos  actors  que  contrastan 
visiblement  no  ja  ab  els  nostres — pobrets! — 
sinó  ab  els  italians  de  talla.  Seria  curiós  un 
paralel  entre  aquests  y  aquells.  Peró  com 
qu’avuy  no  podém  ferlo,  concretemnos  à  dir 
que,  à  pesar  de  las  observacions  anteriors, 
La  Bartet  y  en  Le  Bargy  son  dos  actors 
notabilissims  que’s  prenen  l’art  en  serio 
y  qu’en  determinats  moments  arriban,  ja 
que  no  à  conmóurens,  à  ímpresionarnos  fon¬ 
dament.  Citém  entre  altras  la  escena  del 
segón  acte  de  Le  Marquis  de  Priola  y  ILEtin- 
celle  d’en  Pailleron,  que  un  y  altre  interpre¬ 
tan  admirablement;  un’altra  escena  del  ter¬ 
cer  acte  de  la  mateixa  obra  entre’l  Marqués 
y  Mme.  de  Savières,  en  la  qu’en  Le  Bargy 
també  està  superior,  y  en  fi,  la  gran  escena 
del  segón  acte  de  On  ne  badine  pas  avec  l'a- 
mour ,  à  que’ns  hem  referit  més  amunt,  que 
interpretaren  maravellosament  tots  dos. 

Entre’ls  demés  actors  sols  mereix  citarse 
Mlle.  Ninove,  de  qui  ja  haviam  parlat  un’al¬ 
tra  temporada.  Dels  demés  poch  de  bo  po- 
dríam  dirne. 

Tant  en  un’obra  com  en  l’altra  hi  notarem 
bastantas  retalladas  que  difícilment  podrían 
justificarse.  En  la  d’en  Lavedan  s’ha  supri¬ 
mit  un  personatje  importantissim,  y  tant  en 
aquesta  com  en  la  d’en  Muset  s'ha  prescindit 
de  determinats  conceptes  que  sens  dubte 
ofenen  las  orellas  excessivament  puritanas 
del  senyors  de  la  Comèdia  Francesa. 


Dels  derpés  teatres,  si  bé  s’han  estrenat 
moltas  obras,  especialment  à  la  Gran  Via, 
no  val  la  pena  de  parlarne  ab  detenció.  Enu- 
meremlas:  II  Carnavale  di  Torino ,  farsa  gro¬ 
llera  pera  benefici  d’en  Sainati,  Caienaccio , 
La  Marchesa  Veauaggi ,  Due  Blasoni,  II  To- 
chitio  y  La  Mosca,  totas  ellas  vaudevilles  del 
género  escabrós,  adaptats  al  italià  ab  molta 
llibertat  é  interpretats  per  la  companyia  de 
la  Iggius  ab  més  llibertat  encara.  D’art  ver- 
dader,  zero. 

Al  Principal  sols  ens  han  donat  Las  veci- 
nas,  comèdia  en  un  acte  de  don  Carles  Mi¬ 
ralles,  qu’artísticament  tampoch  ofereix  res 
de  particular. 

VÍCTOR  CATALÀ 

«Dramas  rurals» 

Imprenta  del  Avens  (ortografia  usual). 

Un  dia  d’eixos  estius  passats,  devallant  de 
Sant  Pere  de  Roda,  anarem  à  reposar  à 
casa  d’uns  amichs  que  vivian  en  un  portet 
del  golf  de  Rosas...  y  tot  parlant  de  cosas  y 
altres  «aqueixa  tarda, — ’ns  digué’l  nostre  am- 
»  fitrió  tot  dinant, — li  faré  coneixe  una  per- 
»  sona  que  l’interessarà.  Es  molt  instruhida, 
»  pinta  tota  mena  de  quadros,  escriu  tota  me- 
»  na  de  cosas.  Vosté  li  donarà’l  seu  parer  so- 
»  bre’ls  seus  travalls,  parlaràn  de... etc., etc.» 

— Ab  molt  de  gust — vaig  respondre,  agra- 
hint  la  intenció  obsequiosa  que’l  propòsit 
inclohia;  peró  lo  que  son  las  cosas!  La  en¬ 
trevista  no  s’efectuà  perque...  contrit  ho 
confesso...  tement  lo  que’Is  italians  ne  diu- 
hen  una  seccatura ,  me  vaig  entretenir  y  vaig 
fer  tart. 

Quin  greu  me  sab  ara  d’haver  tingut 
aquella  por  ridícula,  perque,  segons  sembla, 
la  persona  que  no  vaig  veure  resulta  ser 
l’autor  de  Dramas  rurals. 

Si'ls  informes  que  uns  y  altres  me  donan 
son  segurs,  demano  à  Víctor  Català  que’m 
perdoni  lo  meu  peu  d'empressement  d’aquella 
taçda,  y  llegit  son  llibre,  vista  sa  gran 
competència  en  materias  psicológicas,  fins 
espero  me  farà  la  gentilesa  d’un  somriure 
amistós  al  perdonarme;  considerant  que  si 
vaig  retardarme  fent  complicada  partida 
d’escachs  al  cassino  del  seu  poble,  fou  per  la 
temensa,  molt  verosímil  llavors,  d’haver  de 
dialogar  ab  persona  que  m’era  absolutament 
desconeguda  sobre  materias  tan  delicadas, 
tan  íntimas,  com  las  que'l  meu  amich  havia 
apuntat  en  son  programa. 

Repeteixo  encara  que  ma  recansa  es  molt 
sincera  d’haver  fallit  la  ocasió  d’enrahonar 
ab  qui,  per  més  modèstia  que  son  exterior 
reveli,  per  més  insignificancia  qu’en  sas  pa- 
raulas  parladas  vulla  posar,  ha  de  trahirse 
per  forsa  als  ulls  d’un  interlocutor  que  no  sia 
sort  ó  cego. 

Peró  qué  hi  farém!  Aixís  transcorre  la 
vida:  desitjós  que  no’s  poden  satisfer,  plers 
que  per  causas  fortuitas  deixém  escapar!  Tot 
barrejat,  tot  confós:  recorts  de  cosas  pu- 
nyentas,  ab  recansas  de  joyas  fallidas. 


Encara  que,  en  eixa  ocasió,  (-qui  sab?  Per 
lo  qu’ara  vull  dir  del  autor  dels  Dramas 
rurals ,  potser  valgué  més  que  no’ns  cone¬ 
guéssim.  Lo  meu  dictat  serà  menys  influhit 
per  simpatias  ó  antipatias  personals. 

Entro,  donchs,  en  matèria,  y  sense  cap 
més  preàmbul  asseguro  que  Víctor  Català  es 
un  escriptor  de  primer  ordre,  un  autor  que 
dignifica’l  nostre  idioma,  qu’enlayrarà’l  bon 
nom  de  la  nostra  patria. 

Pochs  escriptors  han  escrit  la  npstra  llen¬ 
gua  ab  més  abundancia  quan  lo  discurs  ho 
demana,  ab  més  tràgich  laconisme  quan  lo 
discurs  ho  exigeix. 

Y  si  en  la  nostra  terra,  tan  poch  amiga 
d’alabansas  en  vida,  se  troba  algú  que  no  sia 
del  meu  parer,  ab  cortesia  li  prego  vulla  tor¬ 
nar  à  llegir  lo  llibre...  repassi  no  més  Lo 
Pastor ,  Ombras,  En  Met  de  las  Concas ,  y 
confessarà  per  forsa  que’l  meu  elogi  es  justí¬ 
cia  estricta.  Si  essent  de  complexió  ferrenya 
lo  crítich  meticulós  y  d’esperit  apocat  vol 
de  totas  passadas  trobar  taras,  se  li  permet 
objectar  qu’en  tal  indret  ó  tal  altre  la  manera 
de  pensar  ó  d’escriure  de  VíctorCatalà  potser 
no  sia  del  tot  conforme  à  certs  cànons,  peró 
responém  qu’à  una  persona  de  la  forsa  de¬ 
mostrada  desde  las  primeras  planas  de 
Dratnas  rurals  no  se  li  citan  cànons  ni  pautas 
de  mestre.  Lo  mestre  es  ell. 

En  una  mena  de  prólech  que  precedeix 
als  Dramas  diu  l’autor  «que  potser  algún  dia 
»  llevantse  las  sandalias  fetas  à  tranzitar  per 
» terras  ressecas...  potser  escriga  un  altre 
»  llibre  més  bonich  que  Dramas  rurals ,  un 
»  llibre  gay...»  (Son  sas  paraulas.) 

Y  dihém  nosaltres  que’l  llibre  que  torni  à 
publicar  lo  Víctor  Català  podrà  ser  gay ,  y 
ben  de  veras  ho  desitjém,  perque  en  resum, 
la  vida  sense  gàudi  es  mort  prematura;  peró 
més  bonich  com  obra  d’art  que'ls  seus  Dra¬ 
mas  rurals,  més  hermós  estèticament  con¬ 
siderat,  ho  creyém  difícil. 

Vingan  no  obstant,  vingan  altras  creacions 
de  qui  d’una  manera  tan  esclatant  penetra 
en  lo  camp  clos  dels  qui  pensan  y  saben; 
vingan  aviat,  y  si  la  paleta  qu’ha  de  servir 
pera  pintar  «aquells  marquesets  y  reynas, 
»  aquells  boscos  endormiscats,  aquells  pahis- 
»  sos  de  vano»  (paraulas  del  prólech),  que 
segons  diu  l’autor,  porta  de  cap;  resulta  una 
paleta  tan  abundant  y  bella  com  la  qu’ha 

servit  pera  pintar  al  Met  y  al  Toni,  y  al  Nasi, 
y  à  la  Rita  y  à  la  Maleneta...  y  à  la  Quimeta, 
que  volia  quedarse  ab  lo  seu  home  y  que’l 
seu  home  rebutjà,  y  à  la  pobra  Bel  que 
tardà  tant  à  confessarse  del  seu  tracte  ab  lo 
doctor  Ramon;  si  las  notas  tendras,  ga- 
yas  del  futur  llibre  son  tan  justas  de  to  com 
las  notas  dramàticas,  feréstegas  del  llibre 
d’ara,  tindrém  la  satisfacció  de  que  tothom 
proclami  que  la  persona  que  sento  tanlissim 
no  haver  coneguda  al  golf  de  Rosas  (torno 
al  meu  ploricó)  es  la  personalitat  qu’en  eixas 
ratllas  de  patriótich  entussjasme  ara  senyalo 
à  l’atenció  dels  qui,  massa  distrets,  potser 
no  se’n  adonarian  de  que  la  nostra  mare 
Catalunya,  sempre  feconda,  com  pera  conso- 
larnos  de  la  mort  d’un  gran  poeta,  d’un  gran 
esperit,  n’infanta  d’altres. 

J.  Pin  y  Soler. 


SIMBOLISME  DE  LA  TE- 
TRALOGÍA  WAGNERIANA 

En  l’obra  de  Wagner  poden  apreciarse 
diferents  simbols,  ja  s’estudihi  en  conjunt, 
ja  en  cada  una  de  sas  parts. 

La  lluyta  per  la  possessió  del  Or  (simbol 
de  las  miserias  humanas,  de  las  passions 
baixas  y  dels  goigs  materials)  en  contra¬ 
posició  als  que  sols  desitjan  ésser  felissos 
per  \' Amor  (goig  ideal,  essencia  de  l’ànima, 
font  eterna  de  vida)  atravessa  tota  l’obra,  di¬ 
vidint  els  personatjes  en  dos  grupos.  El  dels 
que  sols  desitjan  conquerir  l’Or  y  ab  ell  el 
domini  material  del  món,  renunciant  al  Amor 
qu’es  la  condició  imposada  per’assolir  el  po¬ 
der  (Alberich,  Fafner,  Hager,  etc.),  y’l  dels 
que  despreciant  las  riquesas  falsas  y  finitas 
del  Or,  buscan  (ab  més  bon  sentit)  la  seva 
felicitat  en  YAmor,  qu’es  en  la  Terra  l’únich 
recort  que’ns  ha  quedat  del  Paradís.  Sieg- 
mund  y  Sieglinda,  y  Siegfried  y  Brünnilda 
son  en  la  Tetralogia  la  hermosissima  perso¬ 
nificació  dels  sers  qu’en  aquest  món  hi  veu- 
hen  quelcom  més  de  lo  que  poden  apreciar 
nostres  sentits  externs.  La  percepció  intuhi- 
tiva  de  quelcom  més  perfecte  que  la  matèria, 
fa  que  aquests  personatjes  cerquin  fora  del 
món  material  la  satisfacció  de  sos  desitjós 
supraterrenals.  Wotan  (la  Voluntat)  cedeix 
la  herencia  del  món  à  la  enamorada  parella: 
Brtinnhilda,  la  hermosa  walkyria,  y  S.ieg- 
fried,  l’ignocent  noy  del  bosch. 

Apart  d’aquest  simbolisme  grandiós  de  la 
supremacia  del  Amor  sobre  tot  lo  terrenal  y 
fins  sobre  las  delicias  paradisiacas  del  Wal- 
halla,  el  superb  castell  dels  deus,  (Brünnilda 
en  el  Capvespre  diu  à  sa  germana  Waltraute 


que  prefereix  l’amor  de  Siegfried  à  tots  els 
plahers  del  palau  diví)  y  analisant  l’obra  en 
sas  quatre  parts,  hi  podém  trobar  simbols  di¬ 
versos.  Vaig  à  citarne  tres. 

Las  quatre  estacions  del  any,  poden  veu- 
res  perfectament  reproduhidas  en  las  quatre 
parts  deque’s  composa  la  Tetralogia. 

La  primera  (L'Or  del  Rhin)  representaria 
l 'Hivern.  No  es  que  s’hi  vegin  paisatjes  ne¬ 
vats,  ni  rius  glassats.  Aquesta  obra  que,  se¬ 
gons  l’inteügent  wagnerófil  francès  Mr.  La- 
vignac,  es  el  preludi  de  la  inmensa  sinfonía 
formada  per  las  quatre  obras  que  integran 
L'  Anell  del  Nibelung ,  pot  considerarse  efec¬ 
tivament  com  la  preparació,  prólech  ó  prelu¬ 
di  de  l’obra  sencera.  Es  el  germen  de  las 
altras  tres;  germen  que,  com  la  llevor  enfon- 
zada  sota  terra, ’s  desenrotlla  lentament  en 
la  foscor  y  entre  mitj  de  las  boyrasdel  hivern. 
En  L’Or  del  Rhin  las  ideas  d’ambició  y  d'or¬ 
gull  s’engendran  en  el  cervell  d’aquells  deus, 
nanos  y  gegants,  embolcalladas  entre  las 
ombras  de  la  conciencia  inquieta  y  temerosa 
perla  terrible  maledicció  del  nibelung  Albe¬ 
rich.  Las  boyras  també  invadeixen  la  escena, 
y’is  deus  se  marceixen  sense  la  hermosa 
Freia  (deesa  de  la  joventut),  com  els  arbres 
del  bosch  quansetroban  faltats  de  la  vivifi- 
cadora  llum  del  sol.  De  totas  las  intrigas, 
amenassas,  lluytas  y  crims  del  Preludi,  ne 
surtiràn  las  altras  tres  parts  de  l’obra  com  de 
las  entranyas  de  la  Terra  n’ixen  las  plantas 
que  s’hi  amagavanenembrió  durant  l’hivern. 
Cap  al  final  del  Preludi  las  boyrinas  van 
condensantse  mésymés,  fins  que  brolla  d'en¬ 
tre  ellas  el  llamp  aterrador.  Els  odis  acumu¬ 
lats  desde'l  principi  faràn  també  esclatar  la 
tempesta  en  el  cor  dels  personatjes.  Per  fi 
apareix  com  un  raig  d’alegria,  entre  mitj  de 
la  tristesa  y  de  la  malhauransa  produhidas 
per  l’espectacle  de  las  lluytas  entre  gegants 
y  deus  per  la  possessió  del  Or  malehit,  la  her¬ 
mosa  arcada  de  colors  al  cel,  com  à  senyal 
de  que  s’acosta  la  feconda  y  alegra  Prima¬ 
vera. 

El  simbol  es  perfecte.  El  cor  sembla  aixam- 
plarse  al  surtir  de  las  tenebras  del  Prólech, 
ahont  sols  ha  pogut  contemplar  ambicions, 
lluytas,  crims  y  desgracias.  El  simbol  de  la 
Primavera  podém  trobarlo  en  la  segona  obra 
de  la  Tetralogia,  La  Walkyria ,  sobre  tot  en 
el  primer  acte. 

El  grandiós  esclat  passional  de  Siegmund 
y  Sieglinda  extasiats  en  la  contemplació  de 
la  hermosissima  nit  de  primavera  que  sem¬ 
bla  invitar  à  tots  els  sers  à  estimarse,  es  com 
l’allau  de  sava  qu’ascendint  impetuosament 
pel  tronch  de  la  planta  desde  las  arrels  ahont 
jeya  retinguda  per  l’hivern  fins  à  las  més 
petitas  brancas,  se  converteix  en  flors  her- 
mosas  y  de  perfumada  aroma  al  sentir  el 
dols  y  ubriagador  bes  de  la  florida  Primave¬ 
ra.  L’encís  de  la  Naturalesa  mostrant  sas  be- 
llesas  humanas  y  boscanas,  fa  naixe  en  el  pit 

dels  bessons  l’ardenta  passió  qu’atiada  per 
la  furiosa  persecució  d’Hunding,  l’ultraljat 
espós,  y  la  proximitat  del  perill,  s’havia  de 
convertir  més  tart,  al  arribar  l’estiu,  de  mag¬ 
nífica  flor  en  riquissim  y  saborós  fruyt  (Sieg- 
fried). 

Al  naixe  aquest  comensa  VEstíu.  Tot  es 
alegria,  forsa  y  vida.  D’aquellas  radiants  y 
xamosas  flors  (Siegmund  y  Sieglinda)  n’ha 
eixit  un  dols  fruyt,  ple  de  robustesa  y  de  sava 
pura  y  verge.  Las  flors  moren  avans  de  sur- 
tir  el  fruyt,  y  per’xó’ls  enamorats  y  desgra¬ 
ciats  pares  de  Siegfried  moren  avans  de  que 
naixi  aquest.  Malaguanyada  parella  destros¬ 
sada  pel  vent  de  la  desgracia  y  de  la  fatalitat! 
Siegmund  y  Sieglinda  son  bessons,  com  de 
una  mateixa  planta  ne  surten  els  dos  sexes 
que  més  tart  s’han  d’unir  pera  formarne  una 
de  nova.  Siegfried  es  la  encarnació  del  vigor 
y  la  fortalesa  del  cos,  junt  ab  la  puresa  y  la 
ignocencia  de  l’ànima.  Es  el  sol  abrusador 
del  estiu  que  brilla  en  una  atmósfera  de 
tranquilitat  yde  pau.  Las  tempestas  del  estiu 
son  terribles,  malgrat  sian  molt  breus.  Els 
esclats  de  joya  de  Siegfried  duran  curts  mo¬ 
ments,  mes  portan  funestas  conseqüencias 
pera  qui’ls  sufreix.  Lluyta  ab  el  Drach,  y  li 
atravessa’l  cor  ab  son  glavi.  S’enutja  ab  Mi- 
me,  y’l  fa  caure  ab  cop  mortal.  Wotan  intenta 
barrarli’l  pas,  y  pert  la  seva  llansa  sagrada. 
Quan  acaba  l’obra,  brilla  ab  tot  son  esplen¬ 
dor  el  sollluminós,  enlluhernant  ab  sos  raigs 
daurats  à  la  tendra  y  enamorada  Brünnhilda, 
que  reflexa  la  llum  esplendent  en  sa  arma¬ 
dura  ferrenya  de  salvatje  amassona. 

Comensa’l  Capvespre.  El  sol  sé’n  va  à  la 
posta.  Ve  la  Tardor.  Llunyans  pressenti¬ 
ments  de  mort  enfosqueixen  l’obra,  y  des¬ 
prés  d’un  raig  momentani  de  gran  claror 
(segona  part  del  Prólech),  el  sol  va  cayent 
ràpidament  cap  à  la  mort.  Aquell  fruyt  tan 
hermós  d’aquells  amors  tan  sublims,  va 
perdent  son  vigor  fins  à  morir  en  mans  de 
Hagen.  Al  final  de  la  Tetralogia  l’acció’s 
troba  exactament  igual  qu’al  comensament. 
Després  de  la  tardor  torna  l’hivern,  seguint 
sempre  l’eternal  cercle  dels  anysy  dels  sigles. 

Altres  simbols  tanca  sens  dubte’l  sentit 
profondament  filosóficb  de  la  gran  obra  de 
Wagner.  Els  quatre  elements  de  la  Natura¬ 
lesa  poden  véureshi  perfectament  dibuixats 


TARDOR 

Ni  ha  sortit  el  sol  ni  un  aucell  he  vist; 
plujós  y  negrench  el  cel  està  trist, 
y  l’ayre  pel  fanch  rabeja  las  fullas 
cantant  son  enterro. 

Anant  pel  passeig  aquest  dematí, 
el  cant  de  tristor  m’ha  fet  estremí... 

Els  arbres  també  gronxant  s’estremían 
ohint  sas  absoltas. 

en  cada  una  de  sas  quatre  parts.  L'aygua  es 
l’element  predominant  de  L’Or  del  Rhiti 
(fons  del  Rhin,  boyras,  pluja,  arch-en-cel,  et¬ 
cètera.)  La  Walkyria  s  pot  considerar  com  la 
representació  de  totas  las  miserias,  lluytas, 
y  desgracias  que  tenen  lloch  sobre  la  terra 
(boscos,  montanyas,  habitació  humana,  etc.) 
Llum,  aucells,  remors  misteriosas,  veus  del 
bosch,  ecos,  etc...  tot  en  Siegfried  ens  fa 
pensar  en  la  subtilesa  del  ayre  com  subtil  es 
el  pensament  de  Siegfried,  l’ànima  de  Brün¬ 
nhilda,  el  foch  que  la  rodeja  y’is  seus  amors 
purissims  ab  l’héroe;  y  fins  la  figura  ideal 
d’Erda’ns  apareix  com  una  visió  fantàstica 
rodejada  de  misteriosa  llum  blavenca.  El 
foch  es  el  factor  principal  de  las  nombrosas 
catàstrofes  del  Capvespre.  Ell  crema’l  cadavre 
de  Siegfried,  el  cos  de  la  infortunada  Brün¬ 
nhilda  y  son  fidel  Grane.  El  grandiós  castell 
dels  deus  (obra  de  la  forsa  servint  per  cobdí¬ 
cia  al  orgull)  també  es  destruhit  pel  foch  pu¬ 
rificador  qu’aniquila’l  poder  etern  consagrat 
à  l’ambició  (Wotan). 

Las  quatre  épocas  de  la  Historia  poden 
véureshi  també  marcadas  en  las  tres  jornadas 
ab  prólech  de  la  incomparable  Tetralogia 
wagneriana.  La  mitologia  ó  prehistòria  (Or 
del  Rhin)  ab  sos  personatjes  fantàstichs 
(deus,  gegants,  nanos  y  ondinas)  y  sos  fets 
extraordinaris  (pas  del  Rhin  per  l’arch-en-cel 
vers  el  Walhalla),  es  l’origen  ó  naixement 
de  la  llegenda  (la  Walkyria)  barreja  de  per¬ 
sonatjes  y  fets  reals  (amors  de  Siegmund  y 
Sieglinda)  y  d’altres  maravellosos  y  no  his- 
tórichs  (encantament  del  foch,  Wotan,  las 
walkyrias).  Un  periode  més  avensat  de  la 
Historia  es  la  tradició ,  que  conta  fets  reals 
peró  exagerats  y  desfigurats  pel  pas  à  travers 
de  las  generacions  (gestas  de  Siegfried). 
Per  fi  tenim  la  veritable  historia  ( Capvespre ), 
ahont  ja  tots  els  personatjes  y’is  fets  son  no 
solzament  reals,  sinó  relativament  pròxims, 
y  dels  qu’encara  se’n  guarda  algún  vestigi 
(dinastia  de  Gibich,  historia  d’Alemanya). 

Quànts  y  quànts  miés  simbols  podriam 
trobar  encara  en  la  inmensa  y  maravellosa 
obra  L' Anell  del  Nibelung,  una  de  las  més 
grans  é  imponents  d’en  Wagner! 

Amali  Prim. 

Massanet  de  la  Selva ,  22  octubre  igo 2. 


Allà  al  lluny,  el  mar  també  entona’l  cant... 
Irónich  y  fret  empeny  bramulant, 
rugint  de  despit  al  peu  de  las  rocas, 
sas  onas  gegantas. 


Pels  vols  del  passeig,  dessota  un  portal, 
he  vist  pidolant  à  un  pobre  malalt, 
els  ulls  enfonzats,  més  groch  que  la  cera... 
Tardor  malehida! 


Jaume  Tekrí. 

ATAVISME 

El  tenia  al  meu  devant  al  diable  del  baylet 
qu’havia  fet  la  maldat,  núas  las  esgarrinxa- 
das  cametas  eixint  de  las  calsas  apedassadas, 
ensenyant  el  pit  enmorenit  pel  sol  entre’ls 
estrips  de  la  descolorida  camisa;  y  avensava 
el  capet  petitó,  ple  d’embulladas  trocas  rojas 
com  d’aràm  filat,  y  m’escoltava  com  qui  sent 
ploure,  arrufant  el  nas  y  bellugantse  tot  ell, 
frisós  pera  fugir  del  meu  enutjós  sermó. 

De  bona  gana  li  hauria  donat  una  estirada 
d’orellas,  mes  el  veva  encara  tan  xiquet, 
que’m  feya  llàstima. 

Sos  ullets  rodons,  d’una  negror  plena  d’es- 
purnas,  tenian  quelcom  de  la  fosforescent 
mirada  dels  felins;  guaytavan  el  niu  trosse¬ 
jat  que  jeya  al  mitj  del  caminal  ab  els  ouhets 
verdosos  trencats,  tacant  la  pols  blanca.  De 
tant  en  tant  el  baylet  aixecava’l  roig  caparró 
pera  enlayrar  un  esguart  de  crudel  victorià 
envers  l’atribulada  parella  de  pinsans  que 
giravoltavan  entorn  del  esbarzer  ab  desespe¬ 
ro,  cercant  el  niu  dels  seus  amors,  el  dols  y 
tebi  bressolet  de  sos  petons  de  primavera, 
poch  avans  protegit  per  las  altas  y  espinosas 
brancas,  ara  destruhit  ab  maldat  inconscient 
per  un  racional  de  sis  anys. 

— No  toquis  may  més  cap  niu! — li  anava 
dihent  jo,  sachsejantlopel  bras. — cQue  t’agra¬ 
daria  à  tu  que’t  prenguessin  la  teva  casa,  y 
no  sapiguessis  ahónt  anar  à  dormir  à  la  nit? 
Donchs  els  nius  son  las  casas  dels  aucells, 
iho  sabs? — 

La  mirada  del  menut  secreuhà  ab  la  meva, 
obri  la  boqueta  rosada  en  la  que  hi  tronto¬ 
llava  entre  las  dents  de  llet  una  desvergonyi¬ 
da  rialla,  feu  un  esfors,  y  se  m’escapà  d’en¬ 
tre  las  mans,  devallant  cap  al  poble  camps  à 
travers... 

Quin  cel  més  bonich  el  d’aquell  dia  d’oc¬ 
tubre!  Semblava  una  inmensa  turquesa  cu- 
berta  de  fi  vel  d’or.  El  niu  jeya  entre  la  pols; 
un  aixàm  de  moscas  s’abatia  sobre’ls  ous  tren¬ 
cats,  y  à  dalt  els  pobres  aucellets  xisclavan 
tristament,  batent  las  alas.  sense  niu,  sense 
fills  que  covar... 

Allà  baix,  atravessant  las  Casadas,  el  pe¬ 
tit  butxi  se’n  anava  alegroy,  fentme  ganyo- 
tas  y  mostrantme  de  lluny  un  ou  sencer  que 
s’havia  amagat  à  la  pitrera. 


El  cel  ha  cambiat  de  color.  El  dia  es  gris 
y  trist.  Els  falziots  passan  xisclant  una  cansó 
de  tardor  que  corprèn.  Las  vinyas  vestidas 
d’or  y  porpra  estenen  els  brassos  esllanguits 
sobre  la  mare  terra.  Els  arbres  se  despullan 
pera  cubrir  ab  un  mantell  de  torradas  fullas 
las  darreras  margaridoyas  del  estiu  que  treu- 
hen  els  capets  entre  mitj  del  herbey. 

Aprop  de  la  darrera  casa  del  poble,  ale- 
groya  pochs  dias  avans  ab  sa  frondosa  parra 
al  enfront,  s’hi  veu  tot  de  gent  aturada. 

— tQué  hi  hà  à  casa  l’Antón  Serra? — de¬ 
mano  al  peó  que  trenca  flemàticament  las 
pedras  aprop  de  la  cuneta. 

— Li  embargan  els  mobles  y  la  casa,  se¬ 
nyor. 

— çY  cóm  ha  estat  aixó? 

— Ja  veurà...  las  malas  anyadas,  la  malal¬ 
tia  del  avi,  l’haver  d’anar  el  noy  à  soldat, 
una  criatura  cada  any,  ara  fa  quatre  mesos 
l’Antón  trencarse’l  bras...  {qué  volia  que  pas¬ 
sés  sinó  haver  d’anar  à  raure  à  mans  d’en 
Mundo?...  La  cosa  no  podia  acabar  d’altra 
manera...  Aquest  malehit  jayo  es  la  perdició 
del  poble.  No’n  fa  pochs  d’anys  que  la  tenia 
ullada  la  caseta  del  Antón!...  Encara  suho 
de  pensar  lo  que  vaig  patir  quan  vaig  haver 
d’enmatllevarli  aquells  vint  duros,  allavors 
de  la  bessonada  de  la  dona... — 

M’atanso  à  la  casa.  Tristissim  espectacle’l 
d’aquells  homes  treyent  un  à  un  els  trastos 
de  la  familia  à  fora  de  la  llar,  ahont  cada  un 
hi  tenia’l  seu  lloch  é  hi  feya’l  seu  servey  à 
n’aquells  infelissos,  que  s’anavan  à  trobar 
al  vespre  sense  teulada,  sense  llit,  sense 
pa... 

Els  vehins  curiosos  s’ho  guaytavan,  els 
uns  ab  cara  de  llàstima,  els  altres  ab  esguart 
d’indiferencia.  A  l’altra  banda  del  camí  unas 
donas  bregavan  pera  endursen  la  partera, 
quin  semblant  esgroguehit,  ple  de  tristor, 
feya  més  angunia  contrastant  ab  la  blancor 
del  estrenye-cap  y  ab  la  foscor  del  mocador 
que  la  embolcallava  à  n’ella  y  al  infantó  aga¬ 
fat  al  pit. 

Tot  de  maynada  la  voltava,  mes  ella  no 
reparava  en  ningú,  fits  com  tenía’ls  ulls  en 
aquell  pobre  home  assegut  al  marge,  que 
apoyava’l  front  en  l’única  mà  que  li  quedava, 
puig  li  mancava’l  bras  dret;  en.  aquell  home 
inútil  pera’l  trevall,  aclaparat  per  la  feixuga 
congoixa  d’aquell  acte  bruta!  precursor  de  mi- 

serias  espantables,  de  dolorosas  horas  de 
desespero  y  d’impotencia. 

Sota  l’emparrat,  asseguts  al  ascón  hi  hà 
l'agutzil,  que  té  un  paper  à  la  mà,  y  al  seu 
costat  un  home  vell  de  rostre  repulsiu,  quin 
cabell  roig  ix  per  sota  la  bruta  barretina  mo¬ 
rada:  aquest  es  l’usurer,  en  Mundo,  sens 
dubte. 

Pres  d’un  sobtat  desitj  que’m  domina,  par¬ 
lo  ab  mon  amich  el  secretari  del  poble,  que’s 
troba  entre  la  gent. 

A  la  poca  estona  sento  que  diu  en  Mundo 
girantse  cap  à  mi: 

—  Vuytanta  duros  de  capital,  y  entre  rèdits 
y  costas  trescents  seixanta  duros,  y  encara 
hi  perdo  diners. — 

La  xifra  no  es  pera  la  meva  butxaca.  Un 
sospirde fonda  penasurt  de  mos  Uabis.  En  va 
procuro  apartar  la  vista  dels  ullets  del  vell 
usurer... 

il·lónt  he  vist  jo  una  semblant  mirada  ne¬ 
gra,  negra,  plena  d’espurnas  lluhentas,  mi¬ 
rada  dé  feli  entre  pestanyas  rojas?... 

De  sobte  una  veuheta  de  criatura  y  una 
parla  palpissota’s  fa  sentir  aprop  meu.  Un 
baylet  tot  espellingat,  petit  y  bufó,  ab  el  ca¬ 
parró  rublert  de  caragols  d’aràm  filat,  se  fica 
entre  las  camas  del  usurer. 

— Avi,  vull  alló! — li  diu  senyalant  ab  la 
mà  moreneta  un  cantiret  de  terra  blanca  tot 
ple  de  coloraynas... 

El  destructor  de  nius  es  el  net  d’en  Mundo. 


Encara’l  cel  vesteix  de  gris,  y  xisclan  els 
falziots  allà  dalt.  La  llar,  la  dolsa  llar  del 
trevallador  resta  desfeta,  y’is  desamparats 
ploran  el  niu  perdut  assentats  al  vorer  del 
hospitalari  cami. 

L.  Escardot. 


REVISTA  DE  REVISTAS 

Nueslro  Tiempo ,  de  Madrid,  en  son  darrer 
número  publica,  entre  altres  articles,  Nicolds 
Salmerón,  per  Urbano  Gonzàlez  Serrano;  la 
continuació  de  Recuerdos  de  mi  vida ,  per  S. 
Ramón  y  Cajal;  La  política  internacional  de 
Espafia ,  per  Genaro  Alas,  y  Federico  Rubio 
y  su  labor  social ,  per  Salvador  Canals. 

Revista  Luliana ,  de  Barcelona,  números 
12  y  13.  S’hi  llegeixen  interessants  articles 
com  Ortodoxia  y  sistema  de  las  doctrinas  del 
beat  Ramón  Llull ,  per  mossèn  Salvador  Bo¬ 
vé,  Iconografia  luliana  en  Mallorca ,  per  el 
doctor  Matheu  Gelabert,  y  Una  profanació , 

de  mossèn  Joan  Avinyó,  referintse  al  desgra¬ 
ciat  estreno  de  l'obra  d’en  Joaquim  Dicenta 
Raimundo  Lulio,  en  quina  veritablement  se 
vol  profanar  de  la  pitjor  manera  la  gran 
figura  del  beat  filosop  mallorquí.  Ademés 
hi  hà  una  poesia  de  Geroni  Rosselló,  y  Re¬ 
flexions  sobre'l  llibre  de  Llull  (( Arbre  de  Phi- 
losophia  d'Amor »,  per  Alfons  Par. 

Revue  Franco-Italienne  et  du  Monde  Latin , 
de  Nàpols.  Publica  remarcables  trevalls  de 
V.  A.  Urechia,  Gaètan  Richard,  Nonce  Ca¬ 
sanova,  Georges  de  Champdoré,  Pérez  Gue¬ 
rrero  y  altres. 

Hojas  Selectas,  de  Barcelona.  Bonichs  gra- 
bats  é  interessants  articles  conté  aquesta 
amena  revista,  entre  altres  que  no  citém,  La 
anligua  ciudad  de  Praga,  d’Arturo  Symons; 
El  cementerio  de  Pisa,  per  Antoni  García 
Llansó,  ab  reproducció  d’alguns  frescos  y 
algunas  fotografías  de  la  festa  major  de 
Barcelona  y  de  la  Exposició  d’Art  Antich. 

L'Européen ,  de  Paris.  Publica  en  sos  dar¬ 
rers  números L' Espagne  depuis  laRestauration 
Bourboniene,  per  M.  Père-Siefent;  Les  primi- 
tifs  flamands  à  Bruges ,  per  M.  Virgili  Sosz; 
un  trevall  de  Marcel  Collière  parlant  de  Zola, 
y  un  curiós  solt  respecte  Le  garçon  de  bureau 
d’Edgard  Poe.  Ademés,  en  son  número  43, 
M.  A.  Juvé  de  Buloix  parla  del  dia  1 1  de  se¬ 
tembre  de  1714  à  Catalunya. 

Mercure  de  France,  de  Paris.  En  son  nú¬ 
mero  d’octubre  publica  varis  trevalls  de 
Léon  Bloy,  y  ademésE’ssaz  sur  la  poésie  arabe, 
per  Ferdinando  de  Martino;  L’exposition  de 
Bruges ,  per  Charles  Merki,  y  la  corresponent 
revista  del  mes.  En  son  número  del  novem¬ 
bre  publica  una  enquesta  respecte  à  la  in¬ 
fluencia  alemanya;  La  vie  de  Barbey  d’Aure- 
villy,  per  Remy  de  Gourmont,  etc. 

Arquitectura  y  Construcción ,  de  Barcelona. 
Aquesta  revista  publica  trevalls  de  E.  M. 
Repullés,  M.  Vega  y  March,  J.  Agapito  y 
Revilla,  y  de  nostre  amich  J.  Pujol  y  Brull. 
També  publica  varias  reproduccions  d’al¬ 
guns  monuments  arquitectónichs. 

La  Veu  del  Montserrat,-  de.  Vich.  L'acció 
dels  católichs,  per  Pere  A.  Salada;  la  conti¬ 
nuació  de  las  Noticias  d'en  Serrallonga; 
Una  representació  del  Sagrat  Cor  de  Jesús 
del  sigle  xiv,  per  M.  Gudiol  y  Cunill;  un 
article  sobre  E.  Zola,  de  mossèn  Avinyó,  y 
altres. 

Revue  Hebdomadaire,  de  Paris,  números 
43  y  44.  Son  molt  remarcables  els  articles 
titulats  Nostradamus  et  ses  prédictions ,  per 
M.  Léon  Charpentier;  En  Irlande  (ab  gra- 
bats);  Agnès  de  France,  Impératrice  d'Orient 
(suite  et  fin),  per  M.  Louis  du  Sommerard, 
y  varias  poesias. 

La  Rassegna  Internazionale,  de  Roma, 
(i.er  octubre).  La  Specola  Vaticana,  ab  ilus- 
tracions,  per  Guido  Aureli;  La  Biblioleche 
ambulanti ,  per  Ernesto  Morelli;  Delinquente 
letterali ,  per  G.  Stiavelli;  Uomini  e  fatti  delia 

vi  ta  italiana,  per  Luciano  Züccoli;  Cyrano- 
Maggi  non  e  Cyrano  de  Bergerac,  per  Giulio 
Astori;  Esperimev.ti  anarchici,  per  Vitaliano 
Ponti;  Cronaca  Internazionale,  etc.,  etc. 

La  Lectura,  de  Madrid.  Entre  altres,  porta 
un  article  de  don  Miguel  de  Unamuno,  La 
cuestión  del  vascuence;  La  arquitectura  espa- 
riola  contemporànea,  per  Vicente  Lampérez 
y  Romea;  El  paquete,  per  Juan  de  Càmara; 
Crònica  internacional,  Notas  bibliogràfica s, 
etc.,  etc. 

La  Revue  Provinciale,  de  Toulouse.  S’hi 
llegeixen  en  aquesta  simpàtica  revista  un  ar¬ 
ticle  d’en  Marc  Lafargue,  Les  Poètes  du  Midi; 
una  poesia  de  l’Henry  Muchart,  L'Ame  Ca- 
talane;  Le  Roussillon,  per  Marcel  Lami;  altre 
de  Marc  Frayssinet,  Paul  Bourget  sociologue; 
Lettre  à  Paul  Souchon,  d’Albert  Vidal;  Medi- 
tation,  per  M.  Fredéric  Saisset,  y  altres  tre- 
valls  de  Octavi  Uzaune,  Pigasse,  Sauvy,  etc. 

Album  Salón,  de  Barcelona.  Interessant 
es  aquest  quinzenari,  que  conté  hermosos 
grabats  reproduhint  obras  de  Torres  Fuster, 
Borrell,  C.  Vàzquez,  Enrich  Serra  y  altres; 
després  publica  un  text  nutrit  y  algunas  vis- 
tas  de  la  festa  major  y  un  retrat  de  la  artista 
Iggius. 

Ademés  es  interessant  com  sempre’l  But¬ 
lletí  del  Centre  Excursionista  de  Catalunya. 
La  Revista  de  la  Asociación  Artístico- Arqueo- 
lógica-Barcelonesa  conté  trevalls  com  els  de 
M.  R.  de  Berlange  y  el  de  Mme.  Mas,  y 
Bandolerismo  en  los  siglos  xvi  y  xvn,  per 
Joan  Segura,  pbre.  Catalunya  Artística  es 
recomanable  també,  com  Hispania,  totas 
aquestas  de  Barcelona.  Vida  y  El  Autonomis¬ 
ta,  ab  bonicas  fotografías,  aqueixas  de  Giro¬ 
na.  Le  Journal  des  Pyrénées-Orientales ,  de 
Perpignan;  la  seria  revista  Le  Ménéstrel,  de 
París;  Proeco  Latinus,  de  Philadelphia,  que 
ab  son  darrer  número’s  despedeix  de  sos 
lectors;  y  també  es  remarcable  la  revista 
Novy  Kult. 

A  més,  hem  rebut  Espaiïa  Cartójila ,  Re¬ 
vista  Homeopàtica-Catalana  y  Revista  Homeo¬ 
pàtica,  de  Barcelana;  Revista  del  Centro  de 
Lectura,  de  Reus;  Boletín  de  la  Biblioteca- 
Museo-Balaguer,  de  Vilanova  y  Geltrú;  Eus- 
kalduna,  de  Bilbao,  y  La  Alhambra ,  de  Gra¬ 
nada.  També  es  remarcable,  com  tots,  el 
darrer  quadern  de  Materiales  y  Documentos 
de.Arte  Espaiiol. 

X.  Viurà. 


NOVAS 

Pera’l  diumenge  vinent,  dia  16,  està  anun¬ 
ciada  la  celebració  del  Consell  general  de 
representants  de  la  Unió  Catalanista,  que 
hagué  de  suspendre?  per  disposició  gover¬ 
nativa  quan  s’intentà  celebrar  à  son  degut 
temps,  en  el  passat  mes. 


Ja  han  anat  al  Congrés  el  senyor  Alba  en 
representació  de  la  «Unió  Nacional»,  y’l  se¬ 
nyor  Rusinol  en  nom  dels  regionalistas  ca¬ 
talans.  Un  y  altre  han  parlat,  exposant  el 
propòsit  d’abdós  partits  d’anar  de  comú 
acort  pera  obtenir  la  descentralisació  desit¬ 
jada,  y  han  advertit  que  la  «Unió  Nacional» 
s’aturarà  allà  hont  li  convingui  en  aqueix 
camí,  mentres  que’ls  regionalistas  aniràn 
fent  via  tan  enllà  com  puguin,  en  son  afany 
de  recabar  pera  Catalunya  l’autonomia  polí¬ 
tica  y  administrativa. 

Per  de  prompte  en  Rusinol  ha  tingut 
ocasió  d’exposar  alguns  dels  agravis  inferits 
à  Catalunya  pels  delegats  del  poder  central, 
y  aixó  ha  donat  lloch  à  que  se  li  digués  que 
la  bandera  espanyola,  quin  valor  ningú  re¬ 
baixa,  es  superior  à  la  catalana.  El  portar  la 
qüestió  à  semblant  terreno’ns  sembla  tan 
inoportú  com  inoportuna  va  semblar  en  els 
darrers  Jochs  Florals,  segons  ha  dit  el  ma¬ 
teix  Rusinol,  la  imposició  insòlita  de  l’auto¬ 
ritat  militar  de  Barcelona.  Se  tracta  d’excitar 
amors  propis,  de  posarlos  en  pugna  y,  en 
una  paraula,  de  fer  obra  de  veritable  separa¬ 
tisme  en  aqueix  Madrid  ahont  no  fa  gayre 
temps  ja’s  tolerà  qu’algúnperiódich  estampés 
la  frase  criminal  de  «Mori  Catalunya».  Ja  es 
massa  vell  aqueix  sistema  dels  mal  intencio¬ 
nats  y  dels  curts  de  gambals  que  molestan 
l’esperit  català  baix  pretext  de  defensar  la 
unitat  espanyola,  may  atacada  pel  Catala¬ 
nisme.  Sense  trencar  el  respecte  à  Espanya 
ni  à  sa  bandera, las  ideas  catalanistas  son  ben 
enlayradas  per  cert  dintre’l  concepte  de  pa- 
tria,  y  sa  propaganda  es  ben  legal;  y  si  cada 
espanyol  vegés  com  nosaltres  en  la  seva  regió 
la  mare  pròpia,  la  mellor  perque  es  la  seva,  y 
com  à  tal  la  estimés  ab  el  justificat  egoisme 
de  tan  justificat  amor,  en  tal  cas  Espanya, 
com  à  societat  positiva  y  perfecta,  com  aplech 
de  nucleus  lligats  ab  vincles  racionals  d’amor 
y  de  prohisme,  estaria  à  mellor  altura  din¬ 
tre’l  concert  dels  Estats  progressius  que  tenen 
cabal  conciencia  de  la  dignitat  humana  y  de 
la  vera  llibertat. 

No  extremém  l’argumentació,  perque  fora 
cas  de  no  acabar  si  tractéssim  de  convence  à 
tot  un  general,  el  general  Segura,  qu’es  qui 
va  parlar  de  las  banderas.  Aqueix  senyor, 
qu’encara  està  à  tres  quarts  de  quinze  en  lo 
referent  al  concepte  de  patria,  y  que  à  tall  de 
soldat  deu  voler  las  patrias  inconsútils,  ta- 
lladas  à  dret  fil,  y  llisas  y  rasas  com  la  closca 
d’un  soldat  ras,  no  pot  capir  qu’en  la  patria 
hi  hagi  res  desigual,  no  pot  compendre  nostra 
afició  per  las  irregularitats  de  la  linia  curva, 
qu’es  la  que  predomina  en  naturalesas  ricas 
com  la  del  accidentat  terrer  català.  En  Segu¬ 
ra  (Deu  li  asseguri  l’enteniment)  està  per  la 
linia  recta,  per  l’uniformisme  qu’es  la  nega¬ 
ció  de  la  forma,  per  un  patriotisme  nivellador 
v  xorch,  per  la  igualtat  de  la  mort;  y  nosal¬ 
tres,  espanyols  com  ell  y  patriotas  bien  en- 

tendidos  encara  qu’ell  no’ns  sàpiga  entendre, 
estém  per  una  desigualtat  qu’es  més  vital 
perque  es  la  positiva  y  veritable  base  de 
germanor  entre  pobles  y  homes.  Com  à  base 
pera  fundar  familias  calen  sexes  diferents, 
,-no  es  això?  Donchs  ja  ho  veu  cóm  en  la 
diferenciació  està  la  vida,  y  cóm  es  natural 
que  nosaltres  estiguém  per  la  diferenciació. 
<No  ho  entén?  Per  la  diferenciación ,  que  à 
ningú  rebaixa-,  puig  cadascú  val  per  lo  que 
val  dintre  del  comú. 

En  cambi  en  Moret,  qu’es  un  gat  dels  fra¬ 
res,  va  contestar  à  n’en  Rusinol  qu’aixó  de 
l’autonomia  política  que  desitjém  ens  porta¬ 
ria  al  separatisme,  y  com  qu’ell  ja  ho  coneix 
que  no’ns  convé,  sols  està  per  l’autonomia 
administrativa,  y  això  segons  y  cóm.  De  mo¬ 
ment  volgué,  no  obstant,  demostrar  son 
amor  à  la  descentralisació  qu’ha  de  vigori- 
sar  els  elements  constitutius  de  la  Espanya, 
qíerint  que  manaria  als  governadors  de  Ca¬ 
talunya  l’aprobació  de  tots  els  reglaments  ó 
estatuts  de  societats  catalanistas  redactats  en 
català,  ab  tal  que  s’acompanyés  à  sa  presen¬ 
tació  una  copia  en  llengua  castellana. 

{No  troban  que  se  li  pot  dir  Moret  el 
Magnànimo ,  més  à  més  havent  fet  aytal  con¬ 
cessió  trobantse’l  ministeri  en  vigilias  de 
crisis? 

En  una  exposició  que'l  Capitul  Catedral 
de  Vich  ha  elevat  al  Sant  Pare  pregantli  que 
no  se  suprimeixi’!  bisbat  de  dita  població, 
s’alega  l’antiguitat  del  mateix  y’s  citan  els 
noms  de  Balmes,  Claret  y  altres  vigatans 
qu’han  pertenescut  à  aquella  diòcesis  y  li 
han  donat  glòria. 

El  senyor  Vallés  y  Ribot,  en  el  darrer  nú¬ 
mero  de  El  Federalista ,  fa  molt  oportunas 
observacions  sobre  aquest  assumpto,  dihent 
entre  altras  cosas  que  «el  Capitul  de  Vich  ó 
no  havia  de  citar  à  ningú  al  remembrar  els 
grans  sacerdots  fills  d’aquell  tros  de  la  terra 
catalana,  ó  no  podia  deixar  d’anomenar  à 
mossèn  Jacinto  Verdaguer.» 

En  un  tot  conformes. 

La  passada  setmana’s  celebrà  à  Bilbao  la 
vista  de  la  causa  incoada  contra’l  quefe  dels 
nacionalistas  bizcaitarras  en  Sabí  Arana, 
autor  d'un  cablegrama  al  president  dels  Es¬ 
tats  Units  en  que’s  manifestava  que  si  Euro¬ 
pa  hagués  seguit  igual  conducta  que  la  ob¬ 
servada  per  la  República  Nortamericana 
concedint  à  Cuba  sa  independencia,  el  poble 
basch  gosaria  avuy  de  sas  llibertats.  En  la 
vista’l  senyor  Arana’s  declara  autor  de  dit 
cablegrama,  com  s’hi  havia  declarat  en  totas 
las  anteriors  declaracions  sens  entendre  ab 
aixó  haver  atentar  en  res  à  la  integritat  de  la 
patria,  y  en  conseqüencia.’l  jurat  donà  vere¬ 
dicte  d’inculpabilitat  y’l  tribunal  fallà  l’abso¬ 
lució.  Es  de  celebrar  aquest  acte  de  justicia. 

Moltas  societats  catalanistas  han  enviat  al 


senyor  Arana  sentits  telégramas  de  felicita¬ 
ció. 

El  passat  diumenge  inaugurà  la  Filarmó- 
nica,  que  dirigeix  el  mestre  Crickboom,  en 
el  teatre  de  Novetats,  la  serie  de  concerts  de 
la  present  temporada.  El  mestre  y’is  músichs 
à  sas.  ordres  foren  molt  aplaudits. 

Hem  rebut  un  fascicle  contenint  el  text  de 
una  conferencia  llegida  per  don  Estanislau 
Aranzadi  en  el  «Centre  Basch»  de  Bilbao,  el 
dia  28  de  febrer  ultim,  conferencia  que’s  titu¬ 
la  Reconstitución  del  pueblo  euskaldun  en  la 
reconstitución  de  la  lengua.  Notabilissim  es 
aquest  trevall  del  senyor  Aranzadi,  qu’ab  un 
entussiasme  sense  limits  per  la  seva  patria  y 
ab  una  argumentació  sòlida  y  vibrant,  de¬ 
mostra  las  iniquitats  del  centralisme  absor¬ 
bent  que’s  nodreix  à  costa  de  la  vida  regio¬ 
nal,  y  lo  ridicul  y  estèril  de  la  tasca  dels  qu’en 
nom  de  la  llibertat  y  de  la  germanor  univer¬ 
sal  proclaman  un  uniformisme  incompatible 
ab  la  vida  particular  dels  pobles,  que  baix 
cap  concepte  deuhen  acceptar  el  suicidi,  com 
ja  l’estàn  acceptant  al  consentir  qu’en  escolas 
y  llochs  oficials,  servey  militar  y  fins  en  el  sí 
de  las  familias,  se  parli  y  s’entronisi  una 
llengua  que  no  es  la  seva;  y  la  llengua  eus¬ 
kera,  en  tant,  es  ridiculisada  estúpidament 
pels  inmigrats  imbècils  que  nosaben  pronun¬ 
ciaria,  y  pels  aspirants  à  sabis,  aquella  mena 
de  genteta  que  tant  abunda  y  que  considera 
un  salvatje  al  qui  parla  un  idioma  qu’ell  no 
entén.  El  senyor  Aranzadi  dirigeix  una  cri¬ 
da  vehementissima  al  poble  basch  fent  veure 
la  gran  necessitat  que  hi  hà  de  que  no  acabi 
de  deixar  perdre  la  seva  parla  antiquíssima, 
principal  agent  de  reconstitució  de  la  rassa, 
y  senyala’ls  medis  que  cal  emplear  pera  lo- 
grarho.  Y  de  que  no  va  desencaminat  el  se¬ 
nyor  Aranzadi,  n’es  una  bella  proba  Catalu¬ 
nya,  qual  renaixement  literari,  vinculat  en 
sos  Jochs  Florals,  tan  gran  esclat  de  vida  ha 
produhit  y  tant  preocupa  als  embrutits  go¬ 
verns  centralistas,  quinas  malas  arts  aniràn 
perdent  en  forsa  tant  com  vagi  guanyant  en 
vitalitat  la  vida  regional,  primera  base  de 
prosperitat  pera  tot  Estat  ben  constituhit. 

La  casa  editorial  B.  Rodríguez  Serra,  de 
Madrid,  ha  aplegat  en  un  petit  volúm  els 
tres  articles  d’en  Joan  Maragall  titulats  El 
sentimiento  catalanista ,  Tràgico  conflicto  y 
La  Patria  Nueva ,  y  publicats  respectivament 
en  el  número  de  janer  de  la  revista  de  Ma¬ 
drid  La  Lectura ,  y  en  els  números  del  Diario 
de  Barcelona  corresponents  als  días  4  y  1 1 
de  setembre  ultim.  L’editor  explica’ls  lloa¬ 
bles  móvils  que  l’han  impulsat  à  donar  à  llum 
aquests  articles,  manifestant  sa  conformitat 
ab  en  Maragall  quan  diu  que’l  moviment 
catalanista  s’ha  de  fer  coneixe  à  tothom, 
perque  sols  aixis,  y  ab  la  bona  voluntat  de 

tots,  podrà  convertirse  en  una  de  las  princi¬ 
pals  íorsas  regeneradoras  d’Espanya.  Com 
apèndix  se  publica  al  final  d’aquest  llibret 
una  síntesis  del  programa  de  Manresa. 

Altras  publicacions  rebudas: 

Acta  de  la  sesión  inaugural  del  curso  de 
igoi  à  igo2,  celebrada’l  día  27  de  janer 
de  1902  en  l’« Institut  Médich-Farmacéu- 
tich»  de  Barcelona.  Forma  un  quadern  de 
més  de  70  pàginas,  en  el  que  hi  figura  una 
brillant  memoria-ressenya  dels  trevalls  reali- 
sats  per  dita  corporació  durant  el  curs  de 
1900  a  1901,  llegida  pel  secretari  don  Agusti 
Prió  y  Llaberia. 

En  el  número  del  setmanari  Correo  de 
México  corresponent  al  6  d’octubre  prop  pas¬ 
sat,  que’ns  ha  sigut  remés,  y  baix  el  titul  de 
Catalano fòbia,  hi  hem  llegit  un  valent  arti¬ 
cle  en  que’s  defensa  al  Catalanisme  dels 
insidiosos  atachs  d’un  de  tants  quidams  com 
abundan  no  sols  en  la  meseta  central  d’aques¬ 
ta  pobra  Espanya,  sinó  també  en  aquellas 
llunyas  terras  que  de  la  Espanya  vella  rebe¬ 
ren  l’empelt:  un  tal  Desiderio  Marcos,  que 
per  lo  que’s  veu  es  un  hidalgo  dels  de  buena 
cepa ,  capàs,  si’l  deixessin  fer,  de  fusellarnos 
à  tots  els  catalanistas  com  à  traidors,  de 
cremarnos  y  de  ventarnos  després  las  cen- 
dras.  A  n’aquest  senyor  el  Correo  de  México 
li  canta  unas  quantas  veritats  respecte  d’Es¬ 
panya  y  de  Catalunya,  demostrant  son  conei¬ 
xement  de  la  importància  que  revesteix  el 
moviment  autonomista  dintre  l’Estat  espa¬ 
nyol,  per  més  que  pesi  à  tots  els  hidcilgos 
d’ideas  rancias.  Nostra  enhorabona  al  Correo 
de  México. 

Els  Jochs  Florals  celebrats. 

Per  fi  s’ha  pogut  celebrar  nostra  gran 
festa  dels  Jochs  Florals.  No  ha  tingut  lloch 
dintre  de  territori  espanyol,  perque’ls  go¬ 
verns  lliberals  (!)  que  patim  son  tan  hospita¬ 
laris, que  desamparan  elsdrets  delas  regions. 
Per’xó  l'Estat  francès,  que  també’s  precia  de 
patriota  y  de  lliberal,  ha  amparat  aqueixos 
drets,  y’is  Jochs  Florals  s’han  celebrat  més 
grandiosament  que  may,  y  la  llengua  dels 
nostres  avis,  el  verb  de  nostras  reivindica¬ 
cions,  pera  ressonar  millor  s’ha  refugiat  en 
el  cor  de  l’antiga  nacionalitat  catalana,  en  el 
grandiós  palau  de  las  montanyas  cantadas 
pel  colós  de  la  Poesia  patria  y  habitadas 
pels  catalans  d’Espanya  y  pels  catalans  de 
Fransa,  qu’aixís  anomenava’l  gran  Verda¬ 
guer  als  habitants  d'una  y  altra  banda  del 
Pirineu. 

En  aquests  moments  de  joya  no  volém  in¬ 
sistir  en  consignar  lo  vergonyosas  que  resul- 
tan  pera’ls  governs  espanyols  las  coaccions 
ab  que  volen  aclaparar  nostre  idioma,  quan 
no  fa  gayre  qu’en  l’Estat  vehí  fou  declarada 
oficial  ía  parla  de  Provensa  en  la  comarca  en 


que’s  parla.  Sols  hem  d’elevar  nostra  salu¬ 
tació  al  digne  català  senyor  Carselade  du 
Pont,  bisbe  de  Perpinyà,  qu’al  prepararse  à 
bastir  novament  l’antiquissima  basílica  de 
Sant  Martí  de  Canigó,  ha  volgut  agermanar 
à  la  seva  fe’l  seu  patriotisme,  y  ha  elevat  ab 
sos  brassos  com  nova  hostia’l  verb  català, 
purificantlo  entre’ls  cims  nevats  dels  estig- 
mas  ab  que  l’havían  volgut  envilir  en  la  terra 
baixa’ls  que  no  entenen  la  gran  bondat  y 
suprema  hermosura  de  las  aspiracions  que 
traduheix. 

No’ns  queda  espay  pera  ressenyar  la  festa, 
puig  las  primeras  noticias  que  d’ella  envian 
els  redactors  de  Joventut  que  hi  han  assis¬ 
tit,  ens  arriban  al  entrar  en  màquina  aquest 
número.  La  prempsa  catalanista  diaria  ja 
informarà  à  nostres  lectors  degudament. 
Consignarém  tan  sols  els  següents  datos. 

Foren  aclamats  ab  entussiasme  monse¬ 
nyor  Carselade,  qui  pronuncià  un  notable  y 
patriótich  discurs;  en  Francesch  Matheu, 
president  del  Consistori,  en  son  parlament 
vehementissim  escrit  en  vers;  en  Joseph 
M.a  Roca,  president  de  la  Unió  Catalanista , 
que  feu  esclatar  alhora  en  crits  y  en  llàgri- 
mas  d’entussiasme;  y  en  Brossa  y  Sanger- 
màn,  al  llegir  sa  notable  memòria.  La  Flor 
Natural  la  obtingué  en  Miquel  Costa  v  Llo¬ 
bera  ab  sa  poesia  Creixensa ,  que  fou  llegida 
pel  senyor  Picó  y  Campamar.  La  filla  d’a¬ 
quest,  na  Concepció  Picó  de  Puntí,  fou 
nombrada  reyna  de  la  festa  y  ocupà,  entre 
grans  aplaudiments,  el  setial  à  ella  destinat. 

També  fou  en  Costa  y  Llobera  qui  guanyà 
la  Englantina  ab  el  poema  La  deixa  del  geni 
grech.  L’autor  fou  proclamat  mestre  en  Gay 
Saber. 

La  Viola  no  s’adjudicà.  Els  demés  premis 
v  accèssits  foren  guanyats  pels  senyors  Car¬ 
ner,  Bori  y  Fontestà,  Ubach  y  Vinyeta,  Ra- 
hola,  Ruyra,  Sala  y  Bofill,  y  Planas  y  Font, 
qu’obtingué’l  premi  ofert  per  Joventut. 

Totas  las  poesias  que’s  llegiren  foren  xar- 
dorosament  aplaudidas.  A  la  festa  hi  assis¬ 
tiren  uns  tres  mil  catalans. 

Monsenyor  Carselade  rebé  un  entussiasta 
telégrama  del  doctor  Torras  y  Bages,  bisbe 
de  Vich,  felicitantlo  pel  gran  acte  degut 
à  sa  iniciativa  y  confiantli  la  bandera  del 
comte  Guifré,  que  fou  portada  monlanya 
amunt  per  un  aplech  de  rossellonesos  y  vic- 
torejada  ab  entussiasme.  Ha  pogut,  donchs, 
ésser  aclamada  nostra  bandera  en  el  sí  de 
l’antiga  Catalunya,  peró  fora  d’Espanya, 
país  ahont  tot  se  congria  contra  la  llibertat. 
La  nostra  llengua,  esclavisada  al  pla,  ha  si¬ 
gut  senyora  à  la  montanya;  y  cada  día  seràn 
més  els  que  la  parlin,  y  à  no  gayre  tardar 
no  s'obrirà  una  boca  si  no  es  pera  reclamar 
la  llibertat  y  l’autonomia  que  li  calen  à  Ca¬ 
talunya  pera  ésser  tan  gran  com  se  mereix. 


Fidel  Giró,  impressor. — Carrer  València,  311. 

^REACCIONARIS? 

Quin  efecte  tan  deplorable’l  que’ns  pro- 
duhiren  diumenge  à  la  nit,  à  la  surtida  del 
Consell  general  de  la  Unió  Catalanista,  els 
diaris  castellans  que  venian  plens  de  telégra- 
mas  buyts  y  de  notas  cómicas  jaleant  la  dar¬ 
rera  crisis  del  ministeri!  El  contrast  no  po¬ 
dia  ésser  més  gran:  d’una  banda  un  aplech 
de  catalanistas ,  de  somniadors  com  ens 
diuhen,  que’ns  haviam  preocupat  seriament 
dels  interessos  de  nostra  terra;  d’altra  ban- 
da’ls  politicayres  al  us,  la  prempsa  bullan- 


guera  parlant  en  broma  de  cosas  tan  serias 
com  hauria  d'ésser  una  crisis  ministerial  en 
un  país  en  que  no’s  repartissin  com  merca- 
dería’ls  càrrechs  públichs  de  quin  bon  des- 
empenyo’n  depèn  el  benestar  dels  ciutadans. 

Y  aqueixos  politicayres,  aqueixa  prempsa 
que’s  diu  patriota  y  que  tracta  dels  interes¬ 
sos  de  la  patria  ab  la  mateixa  lleugeresa  ab 
que  ressenya  una  corrida  de  toros ,  aqueixa 
gent  que’s  diu  lliberal  trobantse  estancada 
en  un  bizantinisme  tan  groller,  aqueixa  gent 
avesada  à  motejar  y  escarnir  lo  més  sagrat, 
també’ns  ha  motejat  à  nosaltres  y  als  ideals 
nostres  que  no  son  pera  ells,  ànimas  petitas 
com  ells  son. 

£n  la  politica  de  pandillatje  à  que  la  mala 
organisaciò  del  Estat  espanyol  ha  vingut 
donant  lloch  durant  anys  y  sigles,  hi  cam- 
peja  una  serie  d’adjectius  y  de  frases  fetas, 
clixés  estantissos  que  sols  indican  que’l 
bizantinisme  més  xorch  està  possessionat  de 
milions  d’esperits  més  xorchs  encara.  El 
mot  de  reaccionaris  ab  que  sense  distinció 
s’ha  titllat  als  catalanistas,  ho  proba  aixís. 
Y  no  se’ns  ha  titllat  ab  aytal  calificatíu  pel 
fet  de  defensar  unas  Bases  susceptibles  de 
reforma  en  lo  que  no  sia  substancial,  no:  s’ha 
titllat  de  reaccionari  y  de  mitjeval  tot  lo  que 
signifiqui  autonomisme,  tot  lo  que  sia  dife¬ 
renciació;  y  se’ns  ha  tractat  per  un  cantó 

d’atàvichs,  de  salvatjes  que  tendim  à  la  tribu, 
y  per  altre  fins  se’ns  ha  volgut  confondre  ab 
els  enemichs  del  ordre  social;  y  en  cambi 
nosaltres,  à  n’els  nostres  acusadors,  els  hem 
trobat  senzillament  ridículs. 

cCal  dirho  encara?  El  Catalanisme  es  un 
moviment  fondament  revolucionari,  mes  no 
utópich,  en  quant  s’apoya  enel  positivisme  y 
defensa  una  organisació  complertament  opo¬ 
sada  à  la  del  actual  Estat  espanyol,  en  quant 
tendeix  à  anorrear  els  vicis  de  la  empe- 
drehida  polilica  centralisadora,  y  en  quant 
vol  treure  l’abarraganament  qu’atuheix  las 
conciencias  de  molts  ciutadans. 

No’s  poden  anomenar  reaccionaris  els  que 
tenen  com  nosaltres  unas  Bases  qu’encara 
que  inconmovibles  en  son  esperit  de  radical 
autonomisme,  son  susceptibles  de  modifica¬ 
ció  en  sas  clàusulas  interinas  ó  tranzitorias, 
aquellas  que  fan  referencia  à  la  organisació 
política  y  aquellas  del  staluo  quo ,  que  per 
més  que  vulguin  significar  sols  tolerància 
entre  nosaltres,  poden  ben  bé  interpretarse 
d’un’altra  manera. 

No’s  pot  titllar  de  reaccionaris  als  qu'han 
proposat  ó  apoyat  la  revisió  de  ditas  Bases 
en  el  darrer  Consell,  à  fi  de  qu’en  una  prò¬ 
xima  Assamblea,  si  convé,  s’examini  si  hi 
hà  en  ellas  quelcom  que  pugui  fer  nosa  à 
qualsevol  català  de  qualsevol  ordre  d’ideas 
que  sia,  puig  la  Unió  Catalanista  es  creada 
pera  tots  els  catalans,  y  encara  que  à  ningú 
fa  concessions  en  desmérit  de  sos  radicals 
principis,  à  lot  autonomista  de  cor  admet  en 
son  sí.  Que  vinguin  els  que’s  diuhen  llibe¬ 
rals,  que  vinguin  à  engroixir  el  nostre  grupo, 
que  si  avuy  las  nostras  ideas  estan  sostin- 
gudas  per  una  important  minoria,  ab  la  seva 
cooperació  foram  majoria  aviat.  Catalanisme 
no  es  sols  reivindicació  de  la  patria  catalana; 
Catalanisme  es  democràcia.  Ho  es  y  té  de 
serho. 

No  es  reaccionaria  una  entitat  que  defen¬ 
sant  la  reivindicació  històrica  de  Catalunya, 
també  admet  à  tots  els  que  defensan  teorias 
indi vidualistas  en  l’ordre  social,  y  per  tant, 
com  digué  nostre  company  Monegal  en  el 
darrer  Consell,  acull  la  rahó  històrica,  la 
rahó  sociològica,  y  la  senzilla  rahó  de  vo¬ 
luntat,  qu’es  la  dels  fets,  qu'es  la  que  li  surt 
del  cor  à  Catalunya  quan  sense  cap  mena 
d’explicació,  sentintse  ab  vida  pròpia  dintre 


l’Estat  espanyol,  diu  que  dintre  l’Estat  espa¬ 
nyol  vol  ésser  complertament  autònoma. 

No  son  reaccionaris  els  que  palesament 
declaran  que  poden  formar  part  de  la  Junta 
Permanent  lo  mateix  els  tradicionaüstas  que 
els  avensats,  lo  mateix  els  carlins  que’ls  fe¬ 
derals.  ( 1) 

No  es  reaccionaria  —  y’is  de  Joventut  ho 
dihém  en  ben  alta  veu,  —  no  es  reaccionaria 
una  entitat  en  quina  Junta  suprema  hi  figura 
desde’l  passat  diumenge  nostre  company 
Pujulà  y  Vallés,  quins  escrits  y  quinas  ideas 
prou  coneguts  son.  Y  si  aquest  home,  en 
Pujulà,  tan  apreciat  dels  federals  catalans, 
dels  únichs  jederals  d’Espanya,  de  nostres 
germans  de  patria  y  d’autonomisme,  està  en 
dita  Junta  al  costat  d’algún  altre  element  que 
ab  tot  y  tenir  ideas  particulars  ben  diferen- 
tas  l’ha  proposat  à  n’ell  per  company  y  l’ha 
rebut  ab  els  brassos  oberts;  si  devant  d’a¬ 
quest  exemple  pràctich  de  vera  llibertat  y  de 
civisme  realisat  per  gent  catalanista,  algú 
vos  diu  que’l  nostre  Catalanisme  es  reaccio¬ 
nari,  contesteuli  que’ls  fets  han  parlat  ara 
ben  oposadament,  que  menteix  com  un  far¬ 
sant  ó  com  un  ximple,  y  que  no  es  lliberal  ni 
digne  d’ésser  català. 

Y  finalment,  quan  el  president  de  la  Unió 
Catalanista  fa  declaracions  tan  categóricas 
com  las  del  darrer  Consell,  en  que  digué  que 
la  presidència  es  la  primera  en  sustentar  que 
sempre  qu’ho  exigeixin  las  circunstancias 
poden  y  deuhen  revisarse  nostres  Bases  pera 
acomodar  sa  part  accidental  als  temps  cor¬ 
rents;  quan  al  sentir  aixó  esclatan  aplaudi¬ 
ments  d’entussiasme,  ^qui  que  no  sia  un  fa- 
nàtich,  un  sectari,  quí  que  tingui  bona  fe  y 
ànima  serena  no  declararà  ab  las  mans  po- 
sadas  sobre’l  cor  que’l  Catalanisme  que  nos¬ 
altres  defensém,  assentantlo  sobre’ls  més 
radicals  principis  d’autonomia,  es  al  ma¬ 
teix  temps  una  gran  escola  de  llibertat,  de 
tolerància  y  de  germanor  entre’ls  catalans? 

Ben  clar  digué’l  president  que  l’actual 
Junta  Permanent  —  quin  prestigi  en  l’ultim 
Consell  quedà  ben  enlayrat — té  la  conciencia 
dels  seus  devers  y  dels  seus  actes,  y  qu’ab 
tota  energia  ha  obrat  sempre  inspirantse  en 
un  purissim  autonomisme.  Afegí  que’l  cri- 


(1)  Aixís  ho  digué  en  Monegal  en  l’ultim  Consell, 
al  ocuparse  de  la  revisió  de  las  Bases, 

teri  de  la  Junta  Permanent  no  ha  de  tenir 
trabas,  ni  deu  ni  pot  ésser  mesquí  si  s'ha 
d’obrar  conforme  correspongui  à  las  circuns- 
tancias  en  lo  accidental.  No  hem  d’ésser  tan 
estrets  que  fins  ens  obstiném  en  mantenir 
nostres  defectes,  ni  tan  amples  que  deixém 
esvanir  nostre  criteri  y  nostras  conviccions. 
«El  tros  de  pedra  inculta  y  cantell uda, rebeld 
à  deixarse  pulir,  s’estaciona  y  s’enfonza  al 
clavarse  sos  cayres  en  la  terra,  no  reportant 
cap  utilitat,  com  cap  utilitat  reporta  Ja  pedra 
rodona  y  llisa  que  no  es  estable,  que  rodola 
fatalment  al  menor  impuls  y  s’estimba.))  (i) 
El  Catalanisme,  qu’ha  d’anorrear  la  política 
fòssil  dels  centralistas,  estrets  y  absoluts  per 
més  lliberals  que’s  diguin,  no’s  cristallisarà 
may  en  dogmas  petits:  veritable  verb  d’una 
societat  vital,  avansa  com  ella  pel  çami  de  la 
vida,  marxant  sobre  principis  indestructibles 
d’amor,  d’autonomia  y  de  llibertat.  Aquests 
som  nosaltres,  que  pensém  aixis.  Vinguin 
ab  nosaltres  els  qu’aixó  mateix  vulguin, 
perque  ab  nosaltres  hi  caben  tots  els  catalans 
qu’acceptin  aqueixos  principis,  y'l  principi 
sagrat  del  respecte  mutuu  vinculat  en  nostras 
Bases.  Qu’encara  hi  ha  inconscients  entre’ls 
catalanistas,  no  ho  neguém  pas;  mes  ja  ani¬ 
ran  desapareixent. 

Y  Joventut,  dintre’ls  respecte  mutuu  de 
qu’hem  parlat,  continuarà  formant  la  es¬ 
querra  del  Catalanisme  militant,  y  defensant 
sempre  las  ideas  que  li  son  propias. 

Tf 

HERETJÍAS 

La  Massa. 

S’ha  escrit  molt  sobre  la  Massa;  però  es 
aquesta  una  font  inestroncable  ahont  quis- 
cún  pot  omplir  el  seu  gotet. 

N'o  entench  per  Massa  lo  que  vulgarment 
se’n  diu  «poble»,  no.  La  meva  Massa  com¬ 
prèn  la  Massa  comuna  y  la  Massa  W.  C.:  si 
de  nom  distint,  de  fons  igual. 


La  Massa  es  el  remat  social,  sugestiona- 
ble,  fàcilment  dirigible  y  explotable,  fonda¬ 
ment  ignorant  fins  quan  dissimula  sa  igno¬ 
rància  ab  ayres  de  pretenguda  sapiència. 

La  Massa  es  la  dona  de  cor  lleuger,  fàcil  y 
estúpida  à  qui  afalaga  ignoblement  un  estol 
de  pretendents  de  conciencia  desdentegada. 
Se  l'amoixa,  se  la  seduheix,  se  la  explota  y 
se  la  oblida,  evitantla  à  la  fi  ab  repugnància 
invencible.  Y  la  Massa,  abandonada,  somi- 
queja;  però  sols  per  un  instant,  puig  de  nou 
li  lladran  melosament  altres  gossos  ab  iguals 
collars.  Pera  seduhirla  se  la  enliuherna  ab 
mirallets  com  à  l’alosa;  pera  explotaria  se 
l’acarona  y  se  li  tapa  la  boca  ab  luxuriosos 
petons,  com  à  la  verge  que’s  plany  de  las 
brutalitats  del  mascle  impudent.  Y  al  aban¬ 
donaria,  se  li  tira  en  cara  la  seva  inferioritat, 
el  seu  embrutiment  y  la  seva  facilitat  d’en- 
tregarse  ry  prostituhirse.  Y  ella  jpobra  Massa! 
no  té  temps  d’amidar  sa  dissort,  de  ferse 
càrrech  de  sa  situació  trístissima:  un’altra 
canilla  aixordadora  torna,  y  recomensa’l 
joch  indigne. 

La  Massa  es  feble,  malaltissa.  En  sa  bal- 
besa  d’ànima  cerca  un  punt  d’apoyo,  una 
espasa,  una  creu,  unas  balansas,  un  cap,  un 
cor...  y  se  la  enganya  indecentment  en  el 
teatre  de  la  guerra,  en  el  temple,  en  el  tribu¬ 
nal,  en  el  meeting ,  en  la  via  pública... 

Y  es  ella  en  realitat  el  sólit  punt  d’apoyo 
del  militar,  del  sacerdot,  del  magistrat,  del 
propagandista,  del  guarda  d’ordre  públich. 

La  Massa  jpobreta!  té’l  trist  privilegi  de  fer 
mal,  de  convertir  els  grans  en  petits,  els 
bons  en  dolents,  els  explotats  en  explota¬ 
dors,  els  salvadors  en  butxins,  els  homes 
d 'annas  al  hombro  en  politichs  de  pan  llevar , 
els  ministres  de  Deu  en  lacayos  dels  homes, 
els  representants  de  la  lley  en  corredors  de 
Bossa,  els  tribuns  pidolayres  en  dictadors  im¬ 
placables,  els  guardas  d’ordre  públich  en 
odiosos  agents  del  desordre  públich  y  pri¬ 
vat. 

La  Massa  es  la  qúa  de  zeros  que  segueix 
à  una  xifra  significativa:  no  té  valor  y’n 
dona. 

La  Massa  es  com  el  mar,  joguina  de  tots 
els  vents  que  l’agitan,  la  encrespan,  y  ell  en 
sos  accessos  de  deliri  aixeca  sas  furientas 
onas  qu’amenassan  al  cel  ab  bramuls  estre- 
pitosos  bo  y  corrent  à  estrellarse  contra’ls 


(i)  Paraulas  del  president  en  Josep  M.a  Roca. 

penyals  inmobles,  desfentse,  l’infelís,  en 
polsim  d’escuma...  Y  després  torna  la  calma 
à  ensopiria  fàcilment  ab  embrutidors  afa- 
lachs. 

La  Massa  no  té  voluntat  pròpia,  es  abúli¬ 
ca;  no’s  mou,  la  mouhen;  no’s  revolta,  la 
revoltan.  Incitada  per  consells  d’amichs  in¬ 
teressats  ó  calaveras,  à  voltas  proba  de 
echar  una  cana  al  aire ,  de  fer  una  mica  de 
disbauixa  cercant  alivis  à  son  mal  que  potser 
farà  tom ,  y’l  cambi  sobtat  de  costums  la  em¬ 
pitjora,  y  aclaparada  pel  desengany  llensa 
un  sospir  dolorós  acompanyat  de  miradas 
obscuras  de  llastimós  ensopiment.  Y  de  nou 
la  embolcalla  la  penombra  melangiosa  de  la 
indecisió. 

{Se  redimirà  la  Massa?  No  hi  hà  per  qué 
ocultarho:  un  pensa  sempre  ab  tristesa  en  la 
tan  decantada  redempció,  perque  es  sabut 
que  la  persuassió  no  es  eficàs  fins  à  tant  que 
no  determina  un  cambi  radical  d’idiosincra- 
cia.  Convence  es  més  fàcil  que  transformar. 
El  tint  no  varia  la  estructura  del  teixit,  no 
millora  sa  qualitat:  oculta  sas  tacas,  cambia 
son  color,  el  modifica  accidentalment.  Y  {qui 
negarà  que  la  Massa  està  arnada  v  plena  de 
tacas  adquiridas  durant  llarchs  sigles  de  mi¬ 
litarisme,  de  clericalisme  y  d’alcoholisme? 

Entona  l’orador  en  la  tribuna  entussiastas 
himnes  al  Ideal,  ab  la  fesomia  iluminada  per 
un  misticisme  de  circunstancias,  ó  fulmina 
llamps  de  teatre  ab  gestos  de  Júpiter  irritat. 
Al  sentir  sa  veu  d'Estentor,  resolta  y  domi¬ 
nadora,  al  mirarlo  abson  posatdeprofetades- 
tacantse  demunt  de  la  multitut  silenciosa,  cre- 
yéu  veure’l  superhome  redimit  y  redemptor 
alhora.  La  Massa  escolta  aloràcul  embadali¬ 
da,  presa  d’un  respecte  religiós,  obrintli’l  cor 
bategant,  com  obra  la  flor  son  càlzer  à  la 
rosada  matinal  que  la  refresca  y  nodreix.  Al 
veure  son  posat  sumis,  la  emoció  que  l’agita, 
l’atenció  ab  qu’escolta,  creyéu  que  la  Massa 
es  un  pecador  que’s  penedeix,  un  cech  que 
recobra  la  vista,  un  foch  que  ressurt  d’entre 
las  mortas  cendras. 

Acaba  l’orador  ab  una  fatxenderia,  ab 
una  mostra  d’habilitat  pirotècnica,  y  ressona 
l’aplauso  consabut,  frenétich  y  estrepitós; 
la  Massa  ab  crits  selvàtichs,  el  baixa  de  la 
tribuna,  se’l  carrega  atropelladament  com 
saca  de  nous  fressoàas,  passejantlo  en  triomf 


ab  abnegació  d’ase  pacient,  arribant  à  voltas 
fins  à  desenganxar  els  cavalls  de  son  cotxe  y 
à  posarse  ella  en  son  lloch. 

Orador  y  Massa  s’han  entés,  s’han  compe¬ 
netrat.  Aqueix  espectacle  es  segura  promesa 
de  redempció...  A  la  fi  se  separan  orador  y 
Massa,  se  separan  ab  recansa.  Estavan  tan 
bé  junts!  Algunas  esclovas  de  «Visca!»  asso¬ 
leixen  al  orador  à  mida  que  s’allunya:  son 
guspiras  de  foch  de  manxa... 

{Ahónt  van,  ja  separats,  orador  y  Massa? 
Seguiulos.  Van  à  retrobarse  à  sí  mateixos; 
van  à  desmentirse  l’un  à  l’altra. 

No  desmayéu,  emperò.  Vindrà  prompte  la 
anyoransa,  la  necessitat  de  reveures,  y  tor- 
naràn  à  entrevistarse:  l’un  pera  desentumir 
sos  membres  d’Hércules  inactiu,  l’altra  pera 
rescalfar  son  esperit  fredolich. 

Y  vosaltres,  observadors,  creyents  en  la 
redempció  per  la  xerrameca,  tornaréu  à  obrir 
vostres  cors  à  la  esperansa  y  à  somriure  de 
goig.  Faréu  més:  tractaréu  d’escéptichs  siste- 
màtichs  als  qui,  à  vostre  entorn,  no  compar- 
tiràn  vostras  ilusions.  Y  aquests  no’n  son 
d’escéptichs;  lluny,  molt  lluny  d’aixó,  son 
creyents  com  vosaltres  mateixos.  Peró  vos¬ 
altres  aspiréu  à  un  fi:  ells  aspiran  à  un  més 
enllà. 

Si  distrayéu  vostra  atenció  d’aquest  burgit 
de  fira,  sentiréu  una  remor  sonora  y  conti¬ 
nua.  Es  la  rítmica  petjada  de  las  valentas 
hosts  de  la  Ciència  que  cercan  incansables 
un  més  enllà  darrera  l’altre.  Aquests  soldats 
de  la  Ciència  no  sols  ens  convencen,  ens 
vencen;  no’ns  predican,  ens  forman;  no’ns 
cridan  pera  que’ls  seguim  en  el  llarch,  molt 
llarch  peró  assoleyat  cami  del  més  enllà: 
avansan  sols  y  marcan  el  seu  passatje  ab 
preuhats  tresors  que  recullím  nosaltres. 

Y  si  la  Massa  es  redimible,  {quàn  se  redi¬ 
mirà?  preguntaréu  vosaltres  ab  curiositat 
punyenta  d’altruistas  impàvits. 

Deixéu  que  se  os  pregunti:  {Qué  vol  dir 
quàn?  {Qué  entenéu  per  temps? 

A  travers  dels  segles,  l’ultim  mortal  allar¬ 
garà  la  mà  al  primer  nascut,  dihentli  en  to 
familiar: — Tócala,  Jo.  (Jo  no  es  nom  de  sal- 
vatje,  es  pronom  personal).  —  {Quiets?  — 
Soch  Tu.  —  {Ja  ho  ets?  —  Sí:  {me  coneixes? 
—  Me  conech. — 


Salvador  Albert. 

CONSELL  GENERAL  DE  LA  UNIÓ  CATALANISTA 


Aix  la  presidència  d’en  Joseph 
M.a  Roca,  comensà  la  sessió  à 
las  deu  tocadas  del  matí  del  diu¬ 
menge  día  1 6,  assistinthi  repre¬ 
sentants  de  gran  nombre  d’enti¬ 
tats,  agrupacions  y  periódichs 
de  tota  Catalunya,  y  socis  indi¬ 
viduals.  La  Junta,  ademés  del 
president  senyor  Roca,  estava  formada  pels  senyors 
Gibert,  Moliné  y  Brasés,  Oriol  Martí,  Mallofré  y  Roca¬ 
mora.  En  total,  els  vots  eran  en  nombre  d’uns  250. 

Aprobada  l’acta  de  la  sessió  anterior,  el  senyor  Ro¬ 
ca  prengué  la  paraula  pera  ressenyar  els  trevalls  efec¬ 
tuats  durant  l’any  per  la  Junta  Permanent. 

Exposa  que  respecte  à  la  reforma  dels  Estatuts  que 
quedà  pendent  de  resolució  en  la  Junta  anterior,  no 
havia  sigut  possible  convocar  Consell  extraordinari  pera 
tractarne,  per  quant  la  ponència  encarregada  d'unificar 
els  projectes  y  formada  pels  autors  dels  mateixos,  en¬ 
cara  no  ha  cumplert  son  comés.  En  quant  à  la  colo- 
cació  del  retrat  del  expresident  difunt,  en  Pau  Sans, 
exposà  que  las  circunstancias  no  havían  permès  ocu- 
parsen  detingudament. 

Respecte  à  la  celebració  d’una  Assamblea,  la  presa 
de  possessió  del  Pi  de  las  Tres  Brancas  y  la  bandera  de 
la  Unió ,  declarà  que  aquests  actes  no  s’havían  realisat 
perque  l’estat  excepcional  en  que’ns  trobém  impedia 
celebrarlos  ab  la  espontaneitat  necessària. 

Recordà  que  felicità  al  doctor  Robert  quan  en  el 
Congrés  defensà  part  de  las  Bases  de  Manresa,  y  que 
posteriorment  la  Junta  Permanent  havia  dirigit  un  ma¬ 
nifest  al  poble  pera  fixar  l’actitut  de  la  Unió ,  donchs 
aquesta  deu,  sia  del  agrado  ó  desagrado  de  qui  vul¬ 
gui,  senyalar  ab  fitas  sa  historia  y  sos  trevalls. 

Feu  avinent  també  que  recomanà  als  periódichs 
adherits  à  la  Unió  que  no  contestessin  à  las  protestasy 
atachs  formulats  per  personas  de  fora  d’ella  ab  motiu 
de  la  conducta  seguida  per  algunas  entitats  adheridas 
à  la  Unió  de  Tarragona,  Sabadell,  Lleyda  y  algunas 
altras  poblacions  respecte  à  las  eleccions  municipals; 
las  felicità  la  Junta  Permanent,  cosa  que  molestà  à  al¬ 
tres  que’s  retiraren. 

Donà  compte  dels  meetings  y  sessions  inaugurals 
celebrats  durant  l’any 

Explicà'l  missatje  de  pesam  endressat  per  la  mort 
rl’en  Pepratx,  la  felicitació  als  gironins  detinguts  per  la 
causa  catalanista,  y  la  visita  feta  per  la  Junta  Perma¬ 
nent  en  pes  als  detinguts  en  la  presó  de  Barcelona 
senyors  Mariné,  Salt  y  Riera;  el  missatje  d’encoratja- 
ment  dirigit  als  regidors  de  Palma  que  defensaren  sa 
parla;  la  felicitació  al  Centre  Català  de  París;  la  visita 
feta  al  senyor  Prat  de  la  Riba  quan  fou  empresonat; 


la  enhorabona  à  mossèn  Verdaguer  pel  xxv  aniversa¬ 
ri  de  L' Atlàntida,  y  las  atencions  y  tributs  que  se  li 
prodigaren  durant  sa  darrera  malaltia  y  després  de  sa 
mort. 

Referí'l  tribut  rendit  al  cadavre  del  doctor  Robert. 

Explicà  que  s’ha  encomanat  una  nova  emissió  de 
sagells  y  s’ha  acordat  colocar  una  placa  conmemorati 
va  del  aniversari  de  l’Assamblea  de  Manresa. 

Feu  historia  de  las  gestions  que,  per  iniciativa  de  la 
Junta  Permanent,  se  practicaren  pera  lograr  laorganisa- 
ció  d’una  campanya  contra  l’estat  de  guerra  y  la  suspen¬ 
sió  de  garantías,  ab  objecte  de  que  no’s  pogués  creure 
que  Catalunya  no  se’n  sentia  de  las  fuhetadas  del  poder 
central. 

La  presidència  de  la  Unió  convocà  als  presidents 
del  Consell  Regional  Federalista  de  Catalunya  y  de 
la  Lliga  Regionalista,  y’is  hi  exposà  son  plan  qu'era 
el  d’anar  las  tres  juntas  à  protestar  devant  del  Alcal¬ 
de,  com  autoritat  popular,  y  després  celebrar  junts 
meetings  en  aquellas  poblacions  de  Catalunya  en  que 
hi  havia  normalitat. 

Aquest  projecte  no  pogué  portarse  à  cap  à  causa  de 
objeccions,  que  meresqueren  tenirse  en  consideració, 
exposadas  pel  president  de  la  Lliga  Regionalista. 

Respecte  à  las  festas  de  la  Mercè,  la  Junta  Perma¬ 
nent  de  la  Unió  Catalanista  res  hauria  dit  si  no  se  li 
hagués  dirigit  una  invitació  pera  que  hi  cooperés. 

«Mes  allavors  la  Junta  contestà  com  cregué  que  de¬ 
via  ferho,  y  jo — digué  en  Roca —assumeixo  tota  la  res¬ 
ponsabilitat  d’aquella  resposta.  Si  cent  vegadas  tornes-» 
sin  à  presentarse’ls  aconteixements  qu’han  transcorregut 
durant  l’any,  la  Junta  Permanent,  tranquila  y  satisfeta, 
tornaria  cent  vegadas  à  fer  lo  mateix  qu’ha  fet,  y  ab 
més  energia  encara.» 

Se  procedí  acte  seguit  à  l’acceptació  d’entitats  é  in- 
dividuus  proposats  pera  formar  part  de  la  Unió  Cata¬ 
lanista. 

Per  unanimitat  s’acceptaren,  com  à  socis  individuals, 
en  Joseph  Badia  y  Andreu,  de  Barcelona;  en  Jaume 
Pujol  y  Bernet,  de  Portella;  en  Trinitat  Gomis,  de  Bar¬ 
celona;  en  Arthur  Pibernat,  de  Barcelona;  y  en  J uli 
Vidal,  de  Sant  Gervasi. 

Com  à  socis  colectius  s’acceptaren,  també  per  unani¬ 
mitat,  l’Associació  Catalanista  «Lo  Comtat  d’Urgell», 
de  Balaguer  (avans  Agrupació);  l’Associació  Excursio¬ 
nista  Catalana  «Los  Montanyenchs»,  de  Barcelona 
(avans  Agrupació);  l’Associació  Democràtica  Catala¬ 
nista  «Lo  Tràngul»,  de  la  Barceloneta  (avans  Agrupa¬ 
ció);  l’Associació  Protectora  de  la  Ensenyansa  Catala¬ 
na  de  Barcelona  (avans  Agrupació);  l'Associació  Cata¬ 
lanista  de  Sant  Joan  Despí;  el  Centre  Popular  Catala¬ 
nista  de  Sant  Andreu  de  Palomar;  la  Lliga  Autono- 

mista  de  Calaf;  l’Associació  Artístich-Catalanista  del 
Roble  Nou  (en  constitució);  l’Agrupació  Catalanista 
«L’Oratje»,  de  Malgrat;  l’Agrupació  Catalanista  del 
Poble  Sech;  l’Agrupació  Catalanista  de  la  Espluga  de 
Francolí,  y  l’Agrupació  Catalanista  d’Agullana. 

Els  periódichs  que  s’acceptaren  per  unanimitat  foren 
els  següents:  La  Sembra ,  de  Tarrasa;  Lo  Vendrellench, 
del  Vendrell:  La  Rierada ,  d’Arenys  de  Mar,  y  Vida 
Nova,  de  Sant  Martí  de  Provensals. 

Quedaren  admesos  per  majoria  «Los  Feyncrs»  y  «Los 
Pregoners»,  entitats  de  Barcelona,  y’l  periódich  lleyda- 
tà  Lo  Campanar  de  Lleyda. 

Essent  ja  quarts  de  dugas  de  la  tarda,  se  tancà  la 
primera  sessió. 

La  segona  sessió,  que  comensà  à  las  tres,  fou  impor- 
tantíssima,  y  la  considerém  memorable  pels trascenden- 
tals  assumplos  que’s  tractaren  y  per  l’alt  vot  de  con- 
fiansa  que  donà’l  Consell  à  la  Junta  Permanent. 

Després  de  donarse  compte  de  que  s’havían  de  pro- 
vehir  per  prescripció  reglamentaria’ls  càrrechs  de  la 
Permanent  de  vis  president,  tresorer  y  vocal  per  cessar 
en  ells  els  senyors  Gibert,  Martí  y  Vayreda,  el  presi¬ 
dent  senyor  Roca  dona  compte  de  sa  dimissió  y  de  la 
del  secretari  senyor  Rocamora.  Llavors  se  donà  lectura 
à  tres  proposicions  presentadas  per  grandissim  nombre 
d’adherits,  qu’exposavan  en  la  primera  la  seva  satisfac¬ 
ció  per  l’esperit  de  concordia  qu’han  manifestat  en 
aquests  darrers  temps  molts  periódichs  catalanistas,  y 
donavan  un  amplissim  vot  de  confiansa  à  la  junta  y  à 
son  president  per  haver  intentat  un  acte  colectíu  ab 
els  federals  y’is  regionalistas  com  à  protesta  contra 
l’estat  de  siti  à  Barcelona. 

La  segona  proposició  estava  redactada  en  el  mateix 
sentit,  peró  més  vagament,  y  en  la  tercera’s  demanava 
que  retiressin  sas  dimissions  els  senyors  president  y 
secretari.  Encaminada  la  discussió  en  aquest  sentit, 
després  de  varias  observacions  d’alguns  dels  represen¬ 
tants,  el  senyor  Folguera  y  Duràn  prengué  la  paraula 
à  gust  de  tots,  demanant  en  nom  de  tot  el  Consell  als 
senyors  Roca‘y  Rocamora  que  retiressin  sas  dimissions, 
presentadas  per  motius  de  salut  y  per  excés  de  trevalls 
particulars,  y  que  continuessin  sacrificantse  per  la  nos¬ 
tra  causa,  que  tan  bons  serveys  té  rebuts  d’ells.  El 
senyor  Folguera  digué  que  ben  clar  se  transparentava 
que  l'esperit  dels  reunits  era  demostrar  à  la  Junta  Per¬ 
manent  que  tota  la  Unió  estava  identificada  ab  sa  con¬ 
ducta  y  aplaudia  sense  reservas  l’actitut  adoptada  en¬ 
front  dels  assumptos  y  problemas  qu'havían  anat  pre- 
sentantse  durant  el  temps  de  sa  gestió. 

Expressà,  donchs,  son  desitj  de  que’s  retiressin  las 
proposicions  presentadas,  y  que  s’entengués  que’l  Con¬ 
sell  general  pregava  als  dimitents  que  retiressin  sa  di¬ 
missió  y’is  hi  donava  un  ampli  é  llimitat  vot  de  con¬ 
fiansa  pels  trevalls  fets  fins  avuy,  desitjant  qu'en  lo 
successiu  s’inspiri  en  la  mateixa  norma  perfectament 
adaptada  al  ver  criteri  del  Catalanisme. 

Un  llarch  aplaudiment  aculli  l’hermós  parlament  del 
senyor  Folguera.  Se  donaren  per  retiradas  las  propo¬ 
sicions. 

El  senyor  Roca  expressà  qu’encara  qu’havía  mani- 
fpstat  son  propòsit  irrevocable  de  dimitir,  devant  de  las 
manifestacions  que  acabavan  de  ferse,  creya  que  no  po¬ 
dia  sustreures  à  la  voluntat  general  y  disposat  estava  à 
sacrificar  sa  salut  continuant  en  el  llocb  que  ocupava  y 
prestantse  à  continuar  servint  à  Catalunya,  donchs  al 
serviria  no  feya  res  més  qu'honrarse. 

El  senyor  Roca,  qu’estava  fondament  emocionat, 
afegí  que  s'atrevia,  en  nom  del  secretari  senyor  Roca¬ 
mora,  à  retirar  sa  dimissió,  creyent  qu’estava  disposat  à 
fer  nous  sacrificis  per  la  patria. Demanàà  tots  que  l’aju¬ 
dessin  en  la  feixuga  tasca  que’ls  hi  pertocava  fer  pera 
combatre  l’enemich  comú. 


Ressonà  en  la  sala  un  xardorós  aplaudiment. 

El  senyor  Martí  y  Julià  exposà  que  l’actual  Junta  no 
ha  fet  més  que  seguir  las  petjadas  de  las  anteriors 
inspirantse  en  els  més  purs  principis  de  la  ortodoxia 
catalanista. 

El  senyor  Sunol  aplaudí’ls  trevalls  de  l’actual  Jun¬ 
ta  Permanent,  y  exposà  qu’en  punts  de  doctrina  hi  ha¬ 
via  qu'atendres  à  las  resolucions  de  las  Assambleas,  y 
qu'aixís  ho  havían  fet  els  que  actualment  dirigeixen 

la  Unió. 

Donantse  l’assumpto  per  suficientment  discutit,  se 
pas6à  à  la  elecció  dels  tres  vocals  surtints,  resultant  ele¬ 
gits  vis-president  en  Antoni  Campmany,  tresorer  en 
Ferràn  Patxot,  de  Sant  Feliu  de  Guíxols,  y  vocal  en 
F.  Pujulà  y  Vallés. 

El  senyor  Gibert  de  Tarragona  pregà  als  reunits  que 
per  medi  dels  periódichs  catalanistas  y  las  associacions 
procuressin  secundar  la  campanya  de  Tarragona,  enca¬ 
minada  à  evilar  la  supressió  d’aquella  arxidiócesis. 
Avans  el  president  de  la  Unió  Catalanista,  senyor  Roca, 
qu’abundà  en  la  mateixa  opinió  del  senyor  Gibert  en¬ 
tenent  que’s  tractava  d’arrebassar  à  Tarragona  una  ins¬ 
titució  gloriosa,  havia  excitat  al  Consell  à  que  atengués 
la  indicació  que  se  li  anava  à  fer. 

Se  po  à  à  discussió,  perla  presidència,  la  convenièn¬ 
cia  de  celebrar  una  Assamblea  pròximament.  El  senyor 
Sunol  opinà  qu’en  cas  de  ferse,  s’hauria  de  procurar  sa 
celebració  à  Barcelona.  El  senyor  Cardús  convingué 
en  que  se  celebri  à  Barcelona,  mes  s’oposà  à  que’s  fixés 
dit  lloch  com  exclussíu,  entenent  qu’aixó  fora  cohibir 
las  iniciativas  de  la  Junta  Permanen.t.  S’acordà  que 
aquesta  quedés  facultada  lliurement  pera  fixar  la  opor¬ 
tunitat  y’l  lloch. 

Se  donà  lectura  à  una  proposició,  ja  anteriorment 
presentada  pel  senyor  Monegal  (en  Trinitat),  en  la 
qual  se  demanava  que’l  Consell  acordés  qu’en  la  prò¬ 
xima  Assamblea,  que  deuria  celebrarse  l’any  1903,  si 
era  possible,  se  fes  una  revisió  dels  acorts  presos  en 
las  anteriors  Assambleas  de  la  Unió  Catalanista. 

En  Monegal  no  pretenia  apoyar  sa  proposició  al 
presentaria,  peró  obligat  per  las  insinuacions  d’algún 
dels  presents,  explica  que  las  Bases  de  Manresa  y  las 
acordadas  posteriorment  eran  perfectament  modifica¬ 
bles  à  son  entendre,  puig  els  temps  cambían  y  ab  ells 
els  homes.  Creu  que’s  deuhen  revisar,  si  s’atén  à  la  di¬ 
ferencia  que  hi  hà  en  tot  poble  entre  sa  constitució  y 
sa  organisació  política.  Explicà  son  desitj  d’engrandir 
el  Catalanisme  treyentne,  si  aixís  s’acorda  en  Assam¬ 
blea,  tot  al ló  que  no  essent  substancial,  pugui  semblar 
una  barrera  que  impedeixi  l’ingrés  en  nostre  camp  d’al¬ 
guns  elements  afins  que’ns  han  demostrat  sas  simpatías. 
Digué  que,  à  son  entendre,  tothom  qui  dtfensi  l’auto¬ 
nomia  absoluta,  sense  cap  restricció,  de  Catalunya,  pot 
entrar  en  la  Unió  Catalanista. 

En  Monegal  fou  escoltat  ab  atenció  profonda  y  aplau¬ 
dit  ab  entussiasme.  A  una  objecció  del  senyor  Món,  el 
president  feu  observar  qu’era  reglamentaria  à  tot  serho 
la  discussió  entaulada,  discussió  que’l  senyor  Monegal 
no  havia  iniciat,  sinó  que  l’havían  provocada  varis  dels 
representants.  No  cal  dir  qu’entre’ls  qu’apoyaren  à  n’en 
Monegal  per  lo  enlayrat  dels  seus  fins,  hi  figurà’l  nostre 
periódich  representat  per  en  Via,  com  també  molts  dels 
representants  de  las  entitais  democràticas  catalanistas 
en  que  hi  predominan  els  joves,  que  demostraren  r.b  sos 
aplausos  sa  conformitat  ab  l’orador,  el  qual  'entenguis 
bé)  no  demanà  reforma,  sinó  revisió. 

El  president  y’l  senyor  Guimerà  declararen  qu’eran 
reformables  las  Bases. 

El  senyor  Sunol,  acceptant  el  criteri  de  que  to  s  els 
acorts  de  las  Assambleas  son  reformables,  feu  notar  la 
conveniència  de  que  la  modificació  no’s  fassi  fora  de 
temps,  donchs  allavoras  resultaria  perjudicial  en  comp- 

tes  d’afavorir  al  organisme  de  la  Unió  y  al  Catalanisme 
en  general. 

El  senyor  Martí  (Oriol)  entengué  també  que  convenia 
preparar  l’ingrés  à  altres  elements  autonomistas,  exte- 
nentse  en  consideracions  ben  categóricas  en  apoyo  de 
la  proposició  d’en  Monegal 

El  senyor  Gibert  feu  constar  que  las  Bases  de  Man¬ 
resa  no  son  una  constitució  definitiva,  sinó  las  bases 
pera  feria. 

El  senyor  Folguera  senyalà  dugas  maneras  d’acoblar 
las  tres  tendencias  autonombtas: 

L’una  consisteix  en  la  formació  d’un  directori  dintre 
del  qual  conservi  cada  grupo  l'autonomia  de  sas  ten¬ 
dencias. 

L’altra,  esperar  sa  adbessió  y  refundició  en  un  orga¬ 
nisme  tínich,  dintre  del  qual  ab  bases  amplias  podrían 
conviure. 

Certas  reformas  qu’ara  féssim,  afegí,  podrían  oferir 
el  perill  de  no  agradar  à  aquells  en  obsequi  dels  quins 
las  faríam. 

El  senyor  Monegal  digué  qu’aixó  es  lo  que  s'ha  de 
veure,  y  que  la  tolerància  qu’havía  regnat  en  el  Con¬ 
sell,  en  el  qual  tots  y  cada  un  havían  sabut  prescindir 
de  sas  particulars  ideas  per’atendre  à  lo  convenient  als 
grans  fins  comuns,  l’esperansava  pera  l’esdevenir.  Entre 
altras  cosas  digué  qu’en  el  setial  de  la  presidència  po- 
dían  asséureshi  homes  de  las  més  oposadas  ideas  so¬ 
cials  y  religiosas,  ab  tal  de  que  fossin  autonomistas  con- 
vensuts. 

Després  d’alguns  parlaments  dels  senyors  Sunol, 
Monegal  y  Folguera,  se  parlà  d’esmenar  la  proposició 


en  el  sentit  de  que’s  deixés  al  criteri  de  la  Junta  Per¬ 
manent  la  part  d’acorts  d’anteriors  Assambleas  que 
sían  susceptibles  d’una  possible  modificació. 

Parlaren  els  senyors  Aldavert,  Guimerà  y  Món  soste¬ 
nint  la  necessitat  de  fer  una  adició  nova,  indicant  que 
la  Permanent  podria  presentar  à  la  deliberació  de  la 
pròxima  Assamblea  altres  temas  diferents  de  la  revisió 
si  ho  considera  convenient. 

El  senyor  Monegal  demanà  que  s’incluhissin  tots  els 
temas  que’s  vulgués,  peró  ademés  del  tema  proposat 
per  ell.  Y  aixís  s’aprobà. 

Se  llegí  l’estat  de  comptes  parlantse  d’assump- 
tos  d’ordre  administratiu,  y  s’aixecà  la  sessió,  després 
de  breus  paraulas  del  president  senyor  Roca  encoma¬ 
nant  à  tots  qu’ajudessin  à  la  Junta  Permanent  en  sa 
tasca,  y  pregantlos  qu’anteposessin  à  tot  els  interessos 
de  Catalunya. 

Actes  com  el  de  diumenge  creyém  qu’han  de  contri- 
buhir  à  enrobustir  més  y  més  l’organisme  de  la  Unió 
Catalanista,  majorment  haventse  posat  à  tan  bona  al¬ 
tura  sa  Junta  Permanent  y  haventse  discutit  ab  un 
encoratjador  esperit  de  companyerisme  proposicions 
com  la  de  nostre  company  Monegal. 

La  Junta  Permanent  ha  quedat  ara  constituhida  en 
la  següent  forma: 

President,  Joseph  Maria  Roca;  vis  president,  Antoni 
Campmany,  de  Sabadell;  tresorer,  Ferràn  Patxot,  de 
Sant  Feliu  de  Guíxols;  vocals:  Ernest  Moliné  y  Brasés, 
Joseph  Mallofré  y  Frederich  Pujulà  y  Vallés;  secretari, 
en  Manel  Rocamora. 


LA  ORACIÓ  DEL  COMTE 

Al  restaurador  de  Sant  Martí  de  Canigó,  Mon¬ 
senyor  Juli  Carsei.ade  du  Pont,  Bisbe  de  Per¬ 
pinyà. 

«...  après  neuf  siècles  à  l'heure 
ou  la  vieille  église  du  Canigou  va 
se  relever  de  ses  ruines.  la  voix  de 
son  fundateur  se  fait  entendre  du 
fond  de  la  tombe ...» 

( Paraulas  de  Monsenyor.) 

Tot  regirant  ab  vostras  mans  sagradas 
de  Sant  Galdrich  despullas  veneradas 
que  guarda  Perpinyà  en  l’antiga  Seu, 
de  Guifré  h'avé.u  trobat  la  oració  hermosa 
en  rogench  pergamí  rotllada  y  closa, 
com  un  sospir  qu’exhala’l  Pirineu. 

Lo  Comte  de  Conflent  y  de  Cerdanya 
després  de  contemplar  cóm  gent  extranya 
enruna’l  temple  inmens  qu’ell  aixecà, 

^no  ha  d’ajudar  ab  lo  seu  clam  dolsissim 
à  l’obra  qu’heu  emprés,  Prelat  doctissim, 
pera  honorar  al  poble  català? 

Qui  parla  es  ell  desde  sa  tomba  vella 
pregonant  per  arreu  la  maravella 
qu’anéu  obrant  al  cim  de  Canigó, 
y  à  Sant  Galdrich  pregant  ab  los  pagesos 
de  Fe,  d’Amor  y  Caritat  encesos 
perque  ressurti’l  sol  al  Rosselló. 


Y  escampant  los  seus  raigs  à  Catalunya, 
d’ahont  jamay  la  germanor  s’allunya, 
veurém  arribà’l  jorn  ben  desitjat; 
la  pau  retornarà  per  eixa  terra. 

May  més,  may  més  lo  monstre  de  la  guerra 
farà  sentir  lo  seu  bruhel  malvat. 

Allà  al  Vernet,  ben  prop  d’ahont  se  troba 
lo  monastir,  vau  darm’  la  bona  nova 
rodolantvos  las  llàgrimas  dels  ulls, 
y  jo  corprès,  callat,  os  escoltava, 
y  aprés  ab  accent  trèmol  mormolava: 

— No  trobarà  vostra  gran  obra  esculls. — 

Tot  removent  los  tronchs  de  la  escalfeta, 
diguereu: — Si  fos  viu  nostre  poeta, 
d’eix  miracle’n  faría’l  cant  melló! 

Demà,  de  glòria  coronat  à  l’hora, 
ab  el  sol  esplendent  de  nova  aurora 
portaria  la  Creu  al  Canigó!  — 


Era  ben  negra  nit  quan  jo  surtía 
de  vostra  celda,  niu  de  l’alegria... 

Ben  blanch  de  neu  vaig  veure  relluhi 
lo  Canigó,  tocant  la  volta  blava, 
y’l  Cenobi  runós  fantasiava 
en  la  vall  solitaria  del  Cadí. 

Antón  Busquets  y  Punset. 


Rosselló ,  als  ij  novembre  iqo2. 

Sant  Martí  de  Canigó  —  Nau  de  la  iglesia. 


ELS  JOCHS  FLORALS 
AL  CANIGÓ 

Jo  no  he  anat  à  Sant  Martí  de  Canigó 
à  contemplar  históricas  ruinas,  ni  à  gaudir 
del  espectacle  maravellós  qu’ofereix  la  Natu¬ 
ra  allà  en  el  cor  de  las  feréstegas  montanyas; 
no  hi  he  anat  en  romiatje  senzill  a  elevar  al 
cel  mas  inútils  pregarias;  ni  la  veu,  que  crech 
sincera,  d’un  pastor  d’ànimas  me  seduhi,  ni 
el  desitj  de  saludar  als  meus  germans  de 
F'ransa  va  decidirme.  Ingènuament  confesso 
qu’alguna  d’aquestas  cosas,  no  totas,  m’hau- 
rían  fet  anar  joyós  al  Rosselló  y  al  Conflent 
en  altras  circunstancias,  mes  ara  honrada¬ 
ment  dech  dir  que  no  hi  he  anat  pera  res 
d’aixó,  sinó  pera  quelcom  més  interessant. 
He  anat  al  Rosselló  à  fer  acte  de  llibertat, 
acte  de  protesta,  acte  de  dignitat. 

Quan  se  té  la  sort  de  neixe  ab  l’esperit 
francament  lliure,  y’s  té  la  sort,  més  gran  en¬ 
cara,  de  saber  el  just  valor  de  la  pròpia  dig¬ 
nitat,  cada  cop  que  una  lley  fatal,  una  forsa 
irresistible  ó  una  mà  brutal  s’interposan  en 
nostre  camí  contrariant  els  més  íntims  y 
senzills  de  nostres  impulsos,  sentim  una  fe¬ 


rida  tan  fonda,  que  sols  pensém 
en  protestar,  y  si  som  forts,  sols 
pensém  en  realisar  lo  qu’en  con- 
ciencia  creyém  just  y  de  dret  nos¬ 
tre. 

Erradament  ó  no,  jo  crech  que 
tinch  dret,  si  no  à  cantar  perque 
no’n  sé,  à  escoltar  els  cants  dels 
altres  que  també  crech,  errada¬ 
ment  ó  no,  que  tenen  indiscuti¬ 
ble  dret  à  cantar.  ^Se’ns  vol  pri¬ 
var  d’aquest  dret?  Donchs  jo’n 
protesto,  y  si  à  dins  de  casa  no 
podém  cantar,  ó  escoltar  cóm  can- 
tan,  perque  à  dins  qui  mana  ma¬ 
na,  ens  en  anirém  ben  lluny,  y 
cantarém  més  fort  que  may. 

Peró  lo  més  curiós  es  que  jo 
no  porto  del  Canigó  cap  impresió 
concreta.  Ni  tan  sols  els  cants 
qu’en  ma  fatlera  volia  escoltar, 
produhiren  emoció  fonda  en  mon 
esperit.  Com  en  un  somni  pas- 
san  indefinidas  totas  las  sensa¬ 
cions  del  viatje. 

Jo  m’he  creuhat  ab  caras  ami- 
gas  qu’en  la  estació  de  Barcelona 
y  en  els  corredors  dels  vagons 
anavan  y  venían  bescambiant  dis¬ 
tretament  paraulas  insubstancials 
que  mal  amagavan  la  fonda  preo¬ 
cupació  dels  esperits;  jo  he  ovi- 
rat  ab  extranya  indiferència  po¬ 
bles  grisos,  badías  lluminosas, 
aucells  esporuguits,  camps  tristos 
sota  una  pluja  lleugera,  y  homes 
assalariats  cridant  metódicament 
noms  de  pobles  que  no  veya,  y  preus  de 
mercaderías  que  no  comprava;  jo  he  passat 
la  frontera  incomprensible  que  separa  unas 
mateixas  llars,  unas  mateixas  costums  y 
una  mateixa  parla;  jo  he  vist  Perpinyà  en 
festa,  net,  alegre  y  cofoy,  sobreixint  de  sas 
estretas  murallas  ab  son  riu  tranquil,  sos 
antichs  casals  y  sos  jardins  frondosos;  jo 
he  entrat  al  Conflent,  y  Vilafranca  la  mor¬ 
ta  se  m’ha  aparegut  arrupida  als  peus  de 
enlayrat  castell,  sinistre  evocador  de  sinis- 
tras  historias,  ab  sos  ponts  llevadissos,  sas 
negras  torras  y  amples  fossos  que  mal  ama- 
gan  uns  carrerons  estrets  y  tortuosos,  unas 
casas  negras  y  apilotadas  y  una  tristesa  acla¬ 
paradora;  jo  he  pujat,  à  una  claror  serena  de 
lluna,  per  l’ampla  carretera  qu’entre  frondós 
paisatje  conduheix  al  Vernet,  terra  de  pro- 
missió  pera’ls  febles,  y  he  creuhat  las  moder- 
nas  avingudas  que  s’extenen  à  redós  del  vell 
poble  impassible,  ab  sos  hotels  majestuosos, 
son  elegant  cassino,  sas  alegras  cascatas  y 
sos  ben  cuydats  jardins;  jo  m’he  llevat  à 
punta  de  dia,  y  à  sol  ixent  he  emprés  mon 
romiatje,  mon  romiatje  de  llibertat,  envers 
las  grans  alturas.  Y  ningú  m’ha  fet  no¬ 
sa.  Damiselas  senzillament  endiumenjadas, 

aguantant  ab  febles  dits  las  lleugeras  cintas 
del  penó  de  la  Verge;  capellans  revinguts  ab 
son  pitet  de  filets  blanchs,  breviari  als  dits  y 
botella  atravessada  al  coll;  beatas  ingenuas 
remugant  y  cantarellant  alhora  psalms,  dic- 
teris  y  cansons;  sapats  fadrins  trescant  alti- 
vols,  y  fadrinas  escayentas  de  galtas  rojas, 
ulls  serens  y  rialla  franca...  Ningú  m’ha  fet 
nosa. 

Al  arribar  à  Castell  —  poble  de  quatre  ca¬ 
sas  que  s’ajéu  insolent  sota  mateix  dels  pichs 
gegants  —  jo  he  trobat  per  primera  volta  en 
ma  vida  à  un  prelat  modern  que  sab  ferse  ab 
els  homes,  y  he  vist  à  un  pobre  abat  que 
m’ha  fet  llàstima:  blanch  com  la  cera,  d’ulls 
apagats,  cara  trista  y  posat  d’autómata,  sem¬ 
blava  la  víctima  resignada  y  voluntària  d’un 
fanatisme  inútil.  Y’is  dosvarons  mitrats,  ab 
sas  esplendents  vestimentas,  tot  blanch  l’un, 
vermell  y  daurat  l’altre,  rodejats  pel  bulli¬ 
ciós  remat  que’s  disposa  à  formar  desordre- 
nada  corrua  entorn  de  las  venerandas  rel  i  - 
quias  que  pujaran  bentost  à  dalt  à  Sant 
Marti,  tampoch  m’han  fet  cap  nosa.  Y  he 
seguit  cap  amunt  apropantme  als  amples  y 
puríssims  llensols  de  neu  ab  que  s’embolca- 
llan  els  espadats  cims  del  altiu  Canigó. 
Y  m’he  trobat  tot  d’una  enfront  del  monastir 
en  runas:  Sant  Marti  barrantme’l  pas;  di- 
hentme  «aturat».  Jo  he  baixat  fins  à  son  cor 
format  per  tres  naus  de  sòlida  bassamenta, 
qu’aguantan  un  campanar  sencer,  un  absis 
ja  malmès  y  voltas  que  s’esfondran,  y  jo  he 
contemplat,  ajegut  sobre  las  runas  d'un  pas¬ 
sat  que  mostra  clarament  sa  impotència 
pera  viure,  las  ale- 
nadas  d’una  fe  tra¬ 
dicional  que  puja- 
van  pausadament 
en  forma  de  profes¬ 
so  solemne  pels 
viaranys  estrets  y 
tortuosos.  La  fe  de 
avuy,  ab  sos  rius 
d’or  y  aparatosas 
formas,  tlograrà,  al 
empeltar  la  sava  en 
els  vells  murs,  rejo- 
venirlos  sense  tréu- 
relshi  ’l  secret  en¬ 
cant  qu’avuy  enca¬ 
ra  conservan  d’una 
altra  fe  més  sincera 
y  respectable?  Si 
aixís  ho  creuhen 
ells,  fan  ben  fet  al 
intentarho.  Y  tant 
de  bo  aixis  fos. 

Per  nostra  part, 
tot  pensant  aixó 
hem  esperat  qu’ar- 
ribès  l’hora  desit¬ 
jada. 

Y’is  Jochs  Florals  tingueren  lloch  sense 
banderas,  perque  no’n  varem  voler  posar  ni 
varen  imposàrnoslas.  L’autoritat  brillava 
per  sa  ausencia  y’ns  sentiam  lliures:  per’xó 
va  anar  tot  tan  bé.  Monsenyor  va  dir  son 
modo  de  pensar,  en  Roca’l  seu,  y’l  president 
del  Consistori  va  posarse  à  llegir  estrofas 
ben  rimadas.  Els  poetas  llorejats  cantaren 
després,  cada  un  à  son  plery  lliure  fantasia. 
De  Deu  y  dels  homes,  dels  sants  y  dels  mor¬ 
tals,  de  las  ilusions  y’is  desenganys,  de  la  fe 
y  de  la  vida’n  sentirem  cosas  ben  extranyas, 
pero  totas  sinceras  y  generalment  ben  senti- 
das.  Y  la  reyna  gentil,  assentada  al  costat 
del  vellet  ilustre,’ns  digué  sa  fe  senzilla,  y 
per  tant  honorable,  ens  explicà  lo  bé  que’s 
trobava  entre’ls  devots  de  la  bellesa  quin 
imperi’s  cantava,  digué  que  sempre  acudiria 
pressosa  quan,  necessitantla,  li  féssim  nos¬ 
tra  crida,  y’ns  emplassà  per’anys  esdeveni¬ 
dors  prometent  retrobarnos  lluny  ó  aprop. 
mar  endins  ó  montanyas  amunt...  Y  aixis 
se  va  acabar.  Nosaltres  escoltarem,  aplau¬ 
dint  ó  callant  à  nostre  lliure  arbitri,  y  surti- 
rem  satisfets. 


La  terra  es  ampla.  Y’l  sol  de  llibertat  que 
ens  ha  somrigut  un  dia  sota  las  neus  puras 
del  seré  Canigó,  ha  trempat  nostres  esperits 
enfortintnos  pera  la  lluyta  eterna,  11  uy ta 
envers  aquell  ideal  de  llibertat  absoluta  que 
voldriam  pera  tots  els  homes  y  pera  tots  els 
pobles. 

Emili  Tintorer. 


Sant  Martí  de  Canigó.  —  Vista  general  del  monastir. 

II.  —  Lucrecius 


ucrecius  (i)  fou  el  primer 
d’aquesta  època  quinas 
obras  seconeixen.  Va  nài¬ 
xer  à  Roma  l’any  659  de 
Roma,  y  va  morir  l’any 
703.  Anà  à  estudiarà  Ate- 
nas,  ahont  hi  aprengué’Is 
princi  pis  deia  filosofia  de 
Epicuri.  La  seva  obra  més  coneguda  y  apre¬ 
ciada  es  la  que  porta’l  titul  De  terum  Natura , 
que  pertany  al  género  didàtich.  Esta  escrita 
en  versos  heroichs  y  en  ella  hi  desenrotlla 
Lucreci  la  doctrina  de  son  mestre,  procurant 
conciliar  sos  principis  ab  els  d’Anaximandre 
v’is  de  Demócrit.  Las  sevas  ideas  sobre  la 
Divinitat  son  atrevidas  y  originals,  quasi  im- 
pias,  si’s  té  en  compte’l  temps  en  que  foren 
escritas.  No  creu  en  la  Providencia,  defen¬ 
sant  y  sostenint  la  teoria  atomística  y  afir¬ 
mant  que’l  major  bé  à  que  l’home  pot  aspirar 
es  la  delectació,  la  satisfacció  de  si  mateix, 
tal  com  avuy  ho  proclama  la  escola  spence- 
riana  al  dir  qu’en  el  fons  lo  moral  es  lo  que 
produheix  plaher,  ó  sia  aument  de  vida.  Si 
bé  es  un  xich  dur,  per  concedir,  al  contrari 
dels  seus  contemporanis,  major  importància 
al  fons  que  à  la  forma,  s’hi  veu  en  ell  molta 
energia,  numen  poétich,  justesa  y  potencia 
en  las  descripcions.  Lucrecius,  en  son  gran 
poema,  canta’l  Tot,  lo  qu’es,  la  Naturalesa  ó 
Pan,  com  deyan  els  antichs.  Avans  que  tot 
es  un  home  lliure,  y  al  escriure  son  poema, 
que  dedica  à  Menucius,  obra  escola  de  lliber¬ 
tat  pera  la  seva  patria.  Ha  viatjat,  ha  vist 
molts  paíssos,  ha  freqüentat  las  dugas  esco- 
las  misteriosas  del  Eufrates,,  Nehardo  y  Pom- 
beditha,  ha  estat  à  Egipte  y  à  Atenas  y.  ha 
interrogat  als  filosops.  Ha  estudiat  la  Grècia, 
ha  entrevist  la  índia.  Demócrit  l’ha  fet  pen¬ 
sar  sobre’ls  àtoms,  Anaximandre  sobre  lo 


infinit  del  espay.  Epicuri  acabà  de  modelarli 
l’esperit,  y  en  sa  doctrina  trobà  un  apoyo  en 
mitj  de  las  desastrosas  lluytas  de  Roma.  Pe- 
ró’l  seu  sistema  es  quelcom  més  vivent  que 
l’epicurisme.  Sobre’ls  fonaments  d’una  con¬ 
cepció  dinàmica  de  la  Naturalesa  defensa’ls 
drets  de  la  llibertat  y  de  la  independencia 
personal  contra  tota  tradició  dogmàtica,  in- 
troduhint  el  saber  com  únich  guia  pràctich 
del  home.  Aixis  l’home  sols  pot  ésser  lliure, 
emancipat  de  tota  superstició,  de  tot  antro- 
pomorfisme  religiós,  penetrant  ab  la  Ciència 
el  fons  de  las  cosas.  A  copia  de  veure  homes 
distints  en  sos  múltiples  viatjes,  va  concebir 
l'home  superior.  Veyentlos  à  tots  esclaus  de 
sos  prejudicis  locals,  el  va  concebir  lliure  pel 
coneixement.  A  forsa  de  simplificar  l’Uni¬ 
vers,  arribà  al  coneixement  de  sa  inmensitat. 
Com  si  hagués  parlat  íntimament  ab  els  es¬ 
pectres  de  Biblos,  com  si  hagués  rebut  con- 
fidencias  de  la  soca  del  arbre  tallat  de  Chy- 
terón,  qu’es  Juno-Thespia,  com  si  hagués 
escoltat  entre  las  canyas  de  la  Mesopotamia 
à  Oannes,  el  deu-peix  que  bevía’l  caos  per 
son  cap  inferior  y’l  vessava  sobre  la  terra  per 
sa  boca  superior,  en  forma  de  Ciència,  Lucre¬ 
cius  ho  sab  tot,  y  tot  lo  que  no  sab  ho  pres¬ 
sent.  Isis  cuberta  ab  son  vel  es  pera  ell  trans¬ 
parenta.  Las  formas  orgànicas  y  las  forsas 
que’s  remouhen  en  son  ser,  que  sorgeixen  y’s 
sumergeixen,  pera  ell  estan  totas  presentas 
ab  sa  inmensitat,  ab  sa  infinitat.  Lucrecius 
sent  v  canta  lo  que  no  té  límits.  Y  son  cant 
retruny  encara  en  nostres  días  ab  ressons  de 
veritat  que  à  tots  sorprenen. 


(1)  Son  nora  era  Titus  Lucrecius  Carus. 


(  Seguirà.) 


JOVENTUT  755 


DE  PINTURA  CATALANA 

(  Continuació ) 

En  l’actual  Exposició  hi  raancan  pintu- 
ras  intermitjas  que’ns  indiquin  la  evolució 
dels  retaules  romànichs  als  gótichs,  y  encara 
que  al  Museu  de  Santa  Agueda  n’hi  hà  dos 
probablement  d’últims  del  sigle  xm,  no’n 
tenim  prou  pera  establir  una  cadena.  De  la 
Seu  de  Manresa,  figura  en  el  palau  de  Be- 
I las  Arts  un  fragment  de  retaule,  en  el  que 
hi  hà  un  Crist  mort  ab  lassantas  donas  y 
dos  apòstols,  y  uns  fragments  d’altar  que 
segurament  son  del  sigle  xiv  (si  no  ho  son 
tenen  dretà  serho),  com  també  una  taula  del 
mateix  assumpto  de  la  Catedral  de  Girona, 
obras  totas  en  las  que  hi  veyém  el  rastre 
evident,  clarissim  dels  Lorenzetti  de  Siena  y 
altres  deixebles  de  Giotto  (1276-1337),  y  ab 
ellas  se  pot  reconeixe  d’ahónt  reb  el  refors  el 
goticisme  català  en  sos  comensaments,  y  ellas 
ens  permeten  buscar  l’origen  de  nostra  sego¬ 
na  evolució  en  la  pintura  italiana  d’aquell 
temps  en  que’s  fusionà  la  escola  de  Siena  ab 
la  de  Florència. 

D’aqui  deriva  una  serie  de  retaules  cata¬ 
lans  que  ja  pren  fesomia  local  à  últims  del 
catorzè  sigle,  y  de  la  que’n  son  mostra’ls 
fragments  del  retaule  de  Santa  Clara  que 
han  enviat  del  Museu  de  Vich.  L’ornament 
daurat  es  sobri,  las  siluetas  y  las  testas  son 
d’una  noblesa  y  ayre  senyorívol  remarcables, 
els  plechs  son  flonjos,  tota  l’obra  respira  un 
marcat  ambient  meridional.  Guarda  un  deix 
de  la  rudesa  dels  primers  florentins,  peró  ja 
s’humanisa  un  xich;  y  si  en  la  testa  de  Santa 
Clara  pren  una  expressió  entre  mistica  y  se¬ 
vera,  la  Verge  ja  es  més  tendra  y  son  óval 
de  cara  aixamplat,  son  nas  recte,  sa  boca 
petita,  sos  ulls  d'atmetlla  y  son  cabell  ros 
de  panotxa,  creyém  que  forman  el  tipo  de 
la  Verge  gòtica  catalana.  Sant  Francesch  fun¬ 
dant  las  ordres  y’is  sants  del  bancal  també 
son  exuberants  de  caràcter. 

Aquests  perfils  y’l  cayent  de  las  siluetas 
els  trobem  més  endolsits  ó  més.  ferrenys  en 
molts  retaules  de  Catalunya  y  Rosselló.  En 
la  exposició  poden  observarse’l  Sant  Jaume 
de  la  iglesia  de  la  Concepció,  y  la  Baixada  del 
Esperit  Sant  de  la  parròquia  de  Santa  Agna, 
y  algún  altre  fragment.  Creyém  que  respon 
al  desenrotllo  d’aquesta  corrent  el  retaule 


qu’existeix  à  Sant  Cugat  del  Vallés  dit  de 
tots  els  sants  (perque  n’hi  hà  una  infinitat  y 
al  mitj  una  Verge  de  suau  é  infantivola  feso¬ 
mia).  Aixís  mateix  colocariam  dins  d’aquest 
període  una  Santa  Eulariay  una  Anunciació 
existents  en  la  Catedral. 

L’art  català  ha  passat  de  sa  rudesa  primiti¬ 
va  à  un  període  de  perfecció  en  el  que  s’equi- 
libran  l’idealisme  religiós  y  la  observació  de 
la  naturalesa;  se  mou  dins  un  ambient  poétich 
y’s  llensa  ja  à  desenrotllar  els  assumptos  in- 
geniosament,  ab  claretat  y  cert  arranjament 
no  rebuscat,  més  aviat  ingenuu.  Las  obras 
estàn  en  aquell  punt  que’s  troba  tan  lluny 
d’un  realisme  minuciós  com  d’una  estilisació 
rebuscada.  L’adorno  daurat  continua  en  son 
just  límit.  Exemples:  Las  bodas  de  Canaàn , 
El  miracle  dels  pans  y  dels  peixos.  Aparició  de 
fesús ,  Jesús  y'is  Apòstols ,  y’l  bancal  à  tres 
compartiments  La  Samaritana ,  Devallament  y 
Jesús  parlant  à  una  dona.  Aquests  retaules, 
que  semblan  tots  d’un  mateix  altar,  marcan 
el  punt  capdal  à  que  arribanostra  pintura  cap 
allà  à  mitj  sigle  xv,  y  que’s  sosté  fins  al 
final  malgrat  la  invasió  del  or.  , 

Per  aquest  temps  mateix — y  potser  el  ban 
cal  citat  ja  l’ha  sentit,— se  gira  un  lleuger 
ayret  de  tramontana  que  deixa  sentir  sa 
agradable  frescor,  agermanant  agradosamenr 
el  naturalisme  ascétich  y  sentimental  del 
Nort  ab  la  senzilla  gracia  meridional.  Llàs¬ 
tima  que  no  puguém  veure  aqui’l  notable 
retaule  de  Tarrasa  de  Sant  Abdón  y  Sant 
Senèn ,  joya  del  art  català,  en  el  que  potser 
trobaríam  principis  de  dita  influencia,  sense 
qu’en  l’obra  deixi  de  predominarhi  nostre 
caràcter. 

L’increment  de  la  influencia  alemanya 
coincideix  ab  el  desenrotllo  que  prenen  els 
estofats  d’or  com  element  decoratiu  ( Crucifi¬ 
xió  y  Camí  del  Calvari ,  de  la  Catedral  de 
Barcelona),  y  que  caracterisa  la  producció 
del  ultim  ters  del  sigle.  Y  s’arriba  à  ésser 
mestre  en  la  combinació  d’ors  y  colors  y 
relleus  y  ratllas  y  puntillats,  ostentant  algu- 
nas  obras  un  sentit  decoratiu  luxosissim, 
espléndit,  regi,  com  pot  veures  en  la  Epifa¬ 
nia  del  Museu  de  Santa  Agueda,  v  en  Tallar 
de  Sant  Sebastià  y  Santa  Tecla  dels  claustres 
de  la  Catedral,  obra  d’algún  alemany  dels 
que  aquí  s’establiren.  Ens  ho  fa  creure’l  ca¬ 
ràcter  de  las  testas,  malinconiós,  y’is  plechs 

cantelluts  y  encartronats  tan  caracteristichs 
de  las  escolas  alemanyas.  Es  satisfactori,  en 
mitj  d’aquestas  corrents,  veure  que  hi  hà  ar- 
tistas  més  catalans  que  may,  que  fan  avansar 
nostra  pintura  à  travers  de  la  influencia  ale¬ 
manya  y  à  travers  del  or. 

La  elaboració  del  renaixement  à  Italia  y 
aqui  (naturalment,  aquí  en  menor  escala), 
produheix  e!  maravellós  efecte  de  que  l’art, 
venint  d’una  convenció  y  anant  à  parar  à  una 
altra,  ensopegui  un  punt  en  que  hi  hà  vera 
originalitat,  en  que  cada  artista  enarbora 
sa  bandera  y  busca  son  propi  camí  fundant 
els  dos  principis  de  llibertat  y  realisme  que 
alashoras  prenen  vol  y  son  l'origen  de  la 
llibertat  y  del  realisme  actuals,  donantnos 
exemples  revolucionaris  eternament  dignes 
d'admiració. 

Las  taulas  de  l’associació  de  revenedors  y 
quatre  de  la  Vida  de  Sant  Vicens ,  de  Sarrià, 
ens  ofereixen  exemples  de  la  suma  perfecció 
de  la  pintura  genuinament  catalana  coinci¬ 
dint  ab  la  exagerada  aplicació  d'estofats  d’or. 
Las  aparicions  de  Sant  Miquel  son  d’un 
misticisme  notable,  y  la  preciosíssima  tau¬ 
la  de  Sant  Miquel  y  la  Verge  de  la  Llet , 
ben  catalana,  arriba  à  tindré  punts  d’afi¬ 
nitat  en  son  sentiment  llegendari  ab  la 
primitiva  escola  veneciana,  podent  posarse 
sense  desmérit  al  costat  de  lo  bo  de  Carpac- 
cio.  Aquestas  taulas,  malgrat  el  colorit 
diferent  y  la  major  elegancia,  tenen  alguna 
relació,  probablement  de  mestre  à  deixeble, 
ab  las  de  Sarrià  Sant  Vicens  en  el  sepulcre. 
Ordenació  de  Sant  Vicens ,  Presa  del  Sant  y 
El  Sant  clavat  en  creu.  De  las  dugas  primeras 
sobre  tot,  creyém  qu’es  de  lo  millor  de  la 
Exposició.  Ens  trobém  devant  d’un  gran  ar¬ 
tista  català,  ben  personal,  ben  bé  de  la  terra, 
que  copia  de  la  naturalesa  ab  tota  sinceritat 
de  cor  (t ),  que  dona  à  sas  figuras  un  esclat 
de  vida  qu’apar  que  parlin,  no  perque  tin¬ 
guin  aqueix  realisme  fotogràfich  y  literal  que 
enamora  al  vulgo,  sinó  perque  l'autor  sent  la 
veritat  fonda,  l’intima,  la  de  l’ànima.  La  ex¬ 
pressió  es  insuperable,  y  es  sincer,  es  senzill, 
es  humà,  no  té  rebuscaments  ni  efectismes, 
y  son  dibuix  y  sa  factura  no  son  hàbils , 
no  tenen  aquesta  habilitat  qu’ab  el  temps 
té  d’ésser  la  rèmora  del  art  de  la  pintura,  ni 


busca  aqueixas  elegancias  afemelladas  que 
portan  l’art  à  fer  de  bibelot.  En  la  testa  del 
sant  mort,  en  els  esguerrats  y  donas  que’l 
van  à  veure,  en  la  figura  [y  expressió  del 
qu’explica,  en  la  naturalitat  de  l’agrupació, 
en  tot  s’hi  veu  un  artista  ingenuu,  sobri  y 
un  xich  aspre,  que  com  à  bon  català  gasta 
pocas  pamplinas,  va  dret  al  bulto  y  explica 
ab  claretat  lo  que’s  proposa.  Tolstoi  devant 
d’aquest  tros  diria:  «Aixó  es  art  veritable». 
Per  ma  part  crech  qu’es  la  taula  en  qu’està 
més  marcat  y  es  més  pur  nostre  caràcter. 
La  Crema  de  Sant  Vicens  ja  es  inferior;  evi¬ 
dentment  es  deguda  à  un  altre  artista,  que 
devia  pintar  miniaturas,  si  hem  de  jutjar 
per  la  delicadesa  ab  que  tria’ls  tons  fins,  el 
carinyós  cuydado  de  la  execució  y  la  riquesa 
y  minuciositat  ab  que  pinta’ls  accessoris;  ab 
tot,  té  molt  caràcter  català.  Las  tres  restants 
de  la  vida  de  Sant  Vicens  son  ja  molt  infe¬ 
riors  y  degudas  à  un  altre  pintor  qu’estava 
escandalosament  influhit  pels  italians.  Ob¬ 
servis,  si  no,  la  indumentària  y’l  dibuix  de 
las  testas. 

S’iguala  en  mérit  als  primers  d’aquesta 
serie,  la  de  la  vida  de  Sant  Antón  Abat ,  de 
las  Escolas  Pías.  Es  notable  la  noblesa  ab 
qu’estàn  tractats  els  assumptos,  el  calor  tan 
ben  entonat  del  colorit  y  la  intensitat  de 
caràcter  que  té’l  sant.  Els  dos  més  notables 
son  Sant  Antón  visitant  d  Sant  Pau  hermità  y 
el  Miracle  del  penjat.  Aquesta  serie  conser¬ 
va’l  flayre  català,  ab  algunas  influencias 
del  Nort,  temperadas  per  certa  sobrietat. 
Llàstima  que  no  figuri  en  l’actual  exposició 
el  notable  Sant  Jordi  que  tenen  à  las  Escolas 
Pias. 

Es  digne  de  remarcar  en  nostras  taulas  el 
fet  de  qu’en  més  ó  en  menys,  durant  aquest 
període,  s’hi  fonia  amigablement  la  corrent 
del  Nort  flamenca  ó  tudesca  ab  la  italiana, 
sense  destruhir  eixa  fusió  la  idiosincracia 
local  de  las  obi as. 

La  Trinitat  de  la  Seu  de  Manresa  té  la 
composició  y’l  caràcter  de  las  testas  dintre 
dels  gustos  italians.  Las  taulas  de  Granollers 
Vida  de  San  Esteve' ns  ofereixen,  entre  la  ri¬ 
quesa  decorativa  dels  gaufrats  y  estofats 
d’or,  algunas  composicions  y  un  dibuix  en 
las  testas  directament  derivats  de  Benozzo 
Gozzoli  (pintor  florentí,  1420-1497)  y  en  carn- 
bi  en  els  plechs  hi  hà  certa  duresa  alema- 


(1)  Ruskin. 

nya(i).  Las  mellors,  sobressurtint  per  son 
dibuix  y  riquissim  colorit,  son  la  Ordinació 
del  Sant  y  El  Sant  deslliurant  dós  presos ,  ad¬ 
mirable  armonia  d’or,  negre  y  gris  ab  tons 
torrats  (la  patina  ajudant).  El  camí  del  Cal¬ 
vari,  d’en  Baudili  Carreras,  ens  en  ofereix 
un'altre  exemple;  l’ayre  general  de  l’obra  es 
alemany,  però  ab  tot,  una  certa  simplicitat 
clàssica  en  las  siluetas,  un  modelat  ferm,  un 
colorit  rigorós  y  una  relativa  serenitat  en 
las  caras,  acusan  la  influencia  del  renaixe¬ 
ment  italià.  Y  per  cert  que  la  coincidència 
d’aquesta  composició  ab  la  del  mateix  assump- 
to  de  la  tauleta  de  la  Catedral  com  la  casi 
igualtat  dels  dos  Exorcismes  de  las  reynas , 
ens  donan  una  idea  de  la  frescura  ab  que 
s’aprofitavan  aquells  artistas  de  las  obras 
agenas.  Un  altre  exemple  d’aquesta  armonia 
entre  influencias  diversas,  el  tenim  en  la 
preciosa  taula  del  gremi  de  revenedors  la 
Verge  de  la  Mercè ,  ahont  els  plechs  son  se¬ 
gats,  las  testas  de  dos  santas  poch  puras, 
peró  la  elegancia  del  agrupament,  la  distin¬ 
ció  de  las  siluetas  y  la  noblesa  de  las  testas 
de  la  Verge  y  las  dugas  santas  de  primer  ter¬ 
me  acusan  el  predomini  de  la  influencia 
toscana,  y’l  sagell  català  apareix  en  la  sobrie¬ 
tat  de  la  composició  y  en  la  riquesa  ab  qu’es 
gaufrat  el  mantell  d’or  de  la  celestial  Re¬ 
gina. 

L’abundancia  excessivament  pròdiga  del 
or  y’is  relleus  arriba  à  una  exageració  may 
vista  en  els  Profetas ,  de  Granollers,  y  en  las 
dugas  grans  taulas  de  Santa  Maria  del  Mar. 
Per’xó  las  tinch  per  obras  en  ple  periode  de 
decadència  y  probablement  dels  primers 
anys  del  sigle  xvi,  y  encara  qu’en  ellas  hi 
predomina  la  influencia  del  Nort,  la  italiana 
no  deixa  de  sentirshi;  aixis  veyém  al  Crist 
y  als  armats  de  la  Resurrecció  ben  alemanys, 
peró  uns  àngels  que  hi  hà  cap  enlayre  ab 
testas  llatinas  y  uns  apòstols  de  La  Pasqua 
ab  el  deix  d’italiana  influencia.  Y’is  Profe- 
las ,  que  responen  ben  bé  al  tipo  que’ns  tenim 
format  dels  teutons  ab  sas  vestidura^y  sas 
barbudas  testas,  no  deixan  de  tenir  certa 
relació,  encara  que  llunyana,  ab  aquells  pa- 
triarcas  del  Mantegna,  ab  aquell  Noé  del 


(i)  A  las  escolas  del  Nort  d’Italia  (Veneciana,  Pa- 
duana,  Bolonyesa)  s’hi  deixa  sentir  també  en  sos  prin¬ 
cipis  aquesta  influencia. 

cementiri  de  Pisa,  y  ab  algún  cap  de  vell  de 
Miquel  Angel.  Sia  com  vulga  son  alemanys, 
peró  l’ampla  forma,  el  grandiós  encaix  y  lo 
poch  minuciós  de  la  factura  ,  acusan  que 
l’artista  no  restava  del  tot  extrany  à  la  influen¬ 
cia  que  Italia  anava  exercmt  en  tota  Europa. 

Ab  el  retaule  d’Argentona  y  la  Vida  de 
Sant  Eloy  (Museu  provincial),  veyém  cómse 
va  acabant  l’or,  la  influencia  italiana  y  la 
escola.  El  relleu  daurat  que’s  presenta  al  nài¬ 
xer  nostra  pintura  (frontal  romànich  de 
Vich),  assisteix  piadosament  à  son  enterro. 

Expressament  m’he  guardat  pera  lo  ultim 
la  taula  d’en  Dalmau  y  la  d’en  Anfós.  La  Ver¬ 
ge  dels  Concellers ,  pintada  en  1448.  es  à  dir  à 
mitj  sigle  xv,  y  la  Degollació  de  Sant  Medi 
( 1473),  son  las  únicas  taulas  que  per  extranya 
excepció  mancan  de  dauradura.  La  taula 
d’en  Dalmau  may  m’ha  semblat  catalana; 
una  certa  rudesa  en  la  factura  y  detalls  poch 
cuydats  acusan  que’l  pintor  no  era  flamench, 
peró  la  disposició  de  las  figuras  y  son  agru¬ 
pament,  la  cara  y  silueta  de  la  Verge,  el  se- 
tial  y  l’arquitectura  son  ben  bé  del  Nort, 
ahont  ben- segur  qu’en  Dalmau  havia  estat 
pera  fernos  aquí  aquella  obra  exòtica  qu’es 
parenta  de  las  de  Van  Eyck.  ^Peró’s  com¬ 
prèn  que  un  català  puga  fer  un  retaule  al 
sigle  xv  y  no  hi  posi  or  al  menys  al  camper? 
A  mi  no’m  cap  à  la  barretina,  y  tampoch  en 
aquell  temps  devia  càbrelshi,  perque  ningú 
va  seguirlo,  encara  qu’alguns  ho  haurían  de¬ 
sitjat  com  els  autors  dels  retaules  de  Sarrià. 
De  l’obra  única  (1)  d'en  Dalmau  lo  que  m’a¬ 
grada  més  son  Santa  Eularia  y  Sant  Andreu, 
després  els  Concellers  y  després  la  Verge. 

Al  altre  retaule  sens  or,  també  hi  endevi- 
ném  que  l’autor  havia  viatjat;  emperò  aquest 
havia  viatjat  per  Italia,  y’ns  produheix  aqui'l 
tros  de  pintura  més  avensat  com  à  pintura 
que  fins  alashoras  s'havia  produhit  à  Cata¬ 
lunya.  Peró  aquest  segurament  se  trobà  à 
Italia  en  aquell  segón  ters  de  sigle  en  que 
bullían  las  inventivas  dels  pintors,  y  va  restar 
personal;  allí  va  veure  y  va  apendre,  peró  va 
accentuarho  à  la  catalana,  tot  y  dant  movi¬ 
ment  à  las  formas  y  flexibilitat  à  la  linia.  Al 
costat  de  las  dugas  figuras  d’escola,  dretas  y 
que  son  allà  pera  fer  bonich,  en  las  figuras 


(1)  Potser  acabada  se’n  va  tornar  à  Flandes  des¬ 
content  de  son  país. 


JOVH.NTUT 


753 

del  butxi  y’l  sant,  hi  surt  el  català  ab  la  forta 
expressió  del  realisme  dramàtich,  sense  per¬ 
donar  res  del  horror  de  la  escena,  ni’l  gar- 
rinyar  de  dents  del  butxi.  Era  un  artista  que 
havia  vist,  tal  volta  havia  vist  massa,  y  sa 
obra  ja  no  té  aqueíla  sinceritat  de  las  taulas  de 
Sarrià.  La  factura  es  destra,  el  cap’d'amunt 
de  destresa  en  la  execució  à  que  pot  arri- 
barse  ab  la  pintura  al  ou.  No  se  li  coneix 
cap  més  obra  ( i ). 

Sebastià  Junyent. 

(Acabarà.) 

GRAN  TEATRE  DEL  LICEU 

Ckistoforo  Colombo 

Cristòfol  Colombo  fou  desgraciat  en  vida: 
sa  memòria  no  ha  sigut  menys  desgraciada. 
Els  historiadors,  els  poetas  y’is  músichs  no 
sempre  l’han  respectada  com  devian.  Als 
homes  malhaurats,  la  dissort  may  els  aban¬ 
dona;  llurs  cendras  no  tenen  el  dret  del  re¬ 
pòs  etern. 

Els  senyors  lllica  y  Franchetti  han  sigut 
—  per  ara — els  darrers  profanadors  de  la  me¬ 
mòria  del  inmortal  navegant  ginovés.  Y  no 
l’han  profanada  moguts  pel  desitj  del  histo¬ 
riador  crítich  que  cerca  la  veritat,  malgrat 
se  desfassin  y’s  perdin  gloriosas  y  falsas  1 1  e- 
gendas,  no:  l’han  profanada  en  nom  del  art, 
del  art  lirich-dramàtich  que  no  admet  ni 
admeterà  may  en  son  si  à  las  figuras  histó— 
ricas  si  avans  no  se  las  hi  lleva  l’encarcara¬ 
ment  y’l  convencionalisme  que  las  cara c- 
terisan,  y  no  se  las  transforma  de  ninots 
arrencats  de  las  pàginas  d’un  llibre  d’histo¬ 
ria,  en  sers  vius  que  pensin  y  sentin  huma¬ 
nament.  El  drama  humà  existeix  per  tot, 
però  cal  ferlo  apareixe,  exteriorisarlo,  donarli 
vida.  {Y  han  sabut  els  senyors  lllica  y  Fran¬ 
chetti  presentarnos ,  no  ja  la  vida  de  Co¬ 
lombo,  perque  aquesta  es  massa  grossa 
pera  cabre  cn  una  representació  teatral,  sinó 
tan  sols  algun  epissodi  de  la  mateixa?  {Han 
sabut  realisar  la  transformació  de  la  figura 
històrica  en  home? 

Nosaltres  creyém  que  no.  Literàriament, 
el  llibre  del  senyor  lllica  no  té  cap  valor.  La 
historia  hi  fa  un  trist  paper,  la  poesia  y 
la  bellesa  no  hi  traspúan  en  lloch.  Y  l’aus- 
sili  donat  pel  músich  ha  sigut  ben  inú¬ 
til.  En  Franchetti  no  ha  pogut  —  per  falta 
de  geni  —  animar  ab  l’impuls  y  la  vida  de  la 
música  un  argument  fluix,  inconsistent,  mal 
lligat;  per  falta  de  geni,  ho  repetim,  no  ha 
pogut,  com  en  Meyerbeer,  donar  apariencia 
artística  à  lo  que  no’n  té  y  enganyar  al  pú- 


blich  ab  efectismes  de  mal  gust,  peró  bri¬ 
llants.  En  Franchetti  s’ha  trobat  ab  situa¬ 
cions  1 1  ricas ,  en  sa  obra,  capassas  de  donar 
naixensa  à  conjunts  de  vida,  de  moviment  y 
d’entussiasme;  la  fredor  de  son  temperamem 
li  ha  privat  no  dirém  de  sentirlas,  peró  si 
d’expressarlas. 

Reconeixém  de  bon  grat  que  l’autor  de 
Crisloforo  Colombo  es  un  técnich  distingit, 
que  coneix  els  segrets  de  la  orquestació  mo¬ 
derna  y  sab  utilisarlos  sens  arribar  a  la  exa¬ 
geració;  en  aquest  sentit  sa  obra  mereix 
respecte.  El  defecte  capdal  de  la  música  de 
Crisloforo  Colombo  consisteix  en  que  à  son 
autor  li  manca  fantasia;  en  que  sa  inspiració 
— quan  ne  té— com  aucell  aixelat,  vola  sem¬ 
pre  arràn  de  terra,  essent  impotenta  per’en- 
layrarse  y  exlendre  la  volada.  Un  aplana¬ 
ment  aclaparador  ho  domina  tot.  A  més  la 
obra  es  rica  en  reminiscencias. 


Comensa’l  primer  acte  (i) — que  com  els 
següents  apareix  despullat  complertament 
dels  colors  local  y  d’época— ab  unas  quantas 
escenas  vulgarissimas,  d’una  buydor  abso¬ 
luta,  que  tenen  lloch  vora  un  convent  de 
Salamanca  hont  se  celebra’l  famós  Concili 
que  deu  dictaminar  sobre’ls  projectes  de  Co¬ 
lombo;  després  segueixen  una  marxa  tan 
sorollosa  com  buyda,  un  concertant  aixorda- 
dor,  y  uns  chors  — del  poble  que’s  mofa  de 
Colombo— dolentissims. 

A  la  fi  surt  Colombo  (el  barítono  San- 
marco)  y  la  claque  l’aplaudeix.  Ab  ell  apareix 
per  primera  vegada  un  xich  de  poesia  en  la 
orquesta;  un  tema  que  cantan  els  violins  ens 
distréu  de  la  monotonia  de  las  escenas  ante¬ 
riors. 

La  reyna  Isabel  (la  senyora  Bonaplata) 
que  resa  dintre  de  la  iglesia  —  resa  tan  fort 
que  se  la  sent  desde  fora— surt  y  també  es 
saludada  per  la  claque.  La  reyna  y  Colombo 
cantan  l’esperat  é  inevitable  duo,  que  resulta 
una  desilusió  complerta.  Molt  soroll  en  la 
orquesta;  molt  poca  emoció,  molt  encarcara¬ 
ment  v  molta  pose  en  els  personatjes.  Isabel 
entrega  a  Colombo — en  mitj  de  la  plassa  y 
à  solas — els  consabidos  joyells,  Colombo  li 
besa’l  farbalà  del  vestit  y  s’acaba  l’acte. 

El  segón  acte,  ens  trobém  navegant  cap  à 
Amèrica;  segons  Colombo,  el  ver  Colombo, 
cap  à  la  índia.  Després  d’alguns  compassos 
orquestals,  comensan  uns  cants  de  mariners 
sense  cap  mena  de  relieu.  La  música  careix 
d’expressió;  hi  manca  aquell  terror  de  lo 
desconegut  que  deuria  omplir  tota  la  escena. 
Fins  hi  hem  sentit  en  aytal  moment  un  tema 
joguinós  y  alegre:  {per  qué?  Ens  caldria  un 
estudi  tematich  ab  tots  els  ets  y  uls  pera  es¬ 
brinar  eix  enigma. 


(i)  No  volém  exposar  l’argument  de  l’obra:  altres 
periódichs  l’han  dut. 


(i)  Potser  també  se’n  va  tornar  à  Italia. 

Els  moments  en  que  Colombo’s  troba  sol 
à  la  escena  son  potser  els  més  inspirats— 
relati vament  — de  l’obra.  Després  segueix 
una  salve ,  escrita  ab  serietat,  y  s’acaba  l’acte 
ab  el  cèlebre  crit  de  Terra!  que  à  un  altre 
mestre  li  hauria  vingut  com  anell  al  dit  pera 
escriure  una  pàgina  de  conjunt  plena  d’ale¬ 
gria,  d’aixelabrament ,  de  foch,  d’entus- 
siasme,  de  frenétich  deliri.  A  n’en  Fran- 
chetti  li  ha  servit  pera  escriure  uns  chors 
molt  correctes,  però  molt  frets. 

L’acte  ters,  parlant  vulgarment,  no  pot 
anar.  Pera  produhir  música  pintoresca,  des¬ 
criptiva, no  n'hihàprou  ab  el  só delsplaterets, 
ni  ab  els  cants  esllanguits,  ni  ab  modalitats 
exóticas;  calen  sentiment,  estudis  folk-ló- 
richs,  amor  à  la  cansó  popular:  la  música  del 
ters  acte  de  Cristoforo  Colombo  es  americana 
com  podria  ésser  assiàtica  ó  europea;  millor 
dit,  no  es  res.  Las  escenas  son  ridiculas  y 
anti-musicals  per  excelencia. 

Al  arribar  al  Epílech  se  li  acut  al  mestre 
escriure  un  preludi  que  no  diu  res;  de  mane¬ 
ra  que  tant  se  valdria  que  no  hi  fos.  Colombo 
y  son  amich  Guevara  entran  à  la  cripta  del 
oratori  reyal  dels  reys  de  Castella,  hont  re¬ 
posa’l  cadavre  de  la  reyna  Isabel.  Segons  els 
erudits  1 1 1  i  ca  y  Franchetti,  Isabel  de  Castella 
està  enterrada  à  Medina  del  Campo.  Bueno! 

Colombo  y  Guevara  van  cantant,  yla  mú¬ 
sica  que’Is  acompanya  lo  mateix  serviria  pera 
aquella  situació  quS  pera  un’altra  d’oposada, 
y  finalment,  Colombo  té  un  fort  deliri — du¬ 
rant  qual  deliri  la  orquesta  trevalla  de  ferm — 
y’s  mor  abrassantse  ab  la  tomba  de  la  reyna 
y  cau  embolicat  pel  mantell  reynal,  mentres 
la  corona  y’l  ceptre  rodolan  à  sos  peus.  ïQuin 
simbol  s’hi  amaga  en  tot  aixó?  Potser  repre¬ 
senti  aquest  final  els  mèrits  de  Colombo  para 
ésser  rey  de  Castella.  Qui  sab! 


El  mestre  Mascheroni  menà  la  orquesta  ab 
sa  habilitat,  domini  y  serietat  de  sempre;  els 
artistas,  com  à  cantants  més  que  com  à  ac¬ 
tors,  trevallaren  de  bona  fe;  els  trajos,  de 
mal  gust  é  impropis;  els  pintors  escenògrafs 
senyors  Vilumara  y  Junyent  (Olaguer)  me¬ 
reixen  esment  per  sas  decoracions,  distin¬ 
gí  ntse  la  del  segón  acte.  deguda  à  n’aquest 
ultim;  la  claque  prudent  fins  à  cert  punt, 
sobre  tot  al  acabarse’l  ters  acte,  y’l  públich 
aburrit  de  debó.  Fins  à  un’altra. 

Com  que’lsjochs  Florals  d’enguany  foren 
suspesos  d’ordre  governativa,  resultà  inútil 
la  quantitat  esmersada  en  preparatius  de  la 
festa,  y  ls  Jochs  Florals,  que  son  la  més  alta 
representació  de  la  nostra  ilengua,  han  sufert 
ab  aixó  una  pèrdua  de  diners  que  podria 
mermar  l’esplendor  de  sas  manifestacions. 

Pera  refer  als  Jochs  Florals  aquells  diners 
malaguanyats,  el  Consistori  ha  fet  una  crida 
à  la  bona  gent  catalana,  als  caps  de  casa  de 
nostres  territoris,  haventse  iniciat  una  sus- 
cripció  que  ja  comensa  à  ésser  nutrida  y  que 
continúa  oberta  en  tots  els  periódichs  y  so¬ 
cietats  catalanistas. 


El  diumenge  tingueren  lloch  en  el  Centre 
Federalista  las  eleccions  pera  nombrar  el 
delegat  qu’ha  d’assistir  à  la  pròxima  Assam- 
blea  que’l  partit  federal  celebrarà  à  Madrid 
el  dia  29  d’aquest  mes. 

S’empenyà  forta  lluyta  entre’ls  federals 
verament  autonomistas,  ó  sia  verament  fe¬ 
derals,  que  portavan  per  candidat  à  n’en 
Vallés  y  Ribot,  y’is  de  ia  Fusió  republicana, 
que  defensavan  la  candidatura  d’en  Pi  y  Ar- 
suaga  ab  tots  els  esforsos  imaginables.  Mes 
de  res  els  hi  servi,  perque  en  Vallés  y  Ribot 
quedà  triomfant  per  301  vots  contra  209. 

Últimament  s’han  estrenat  en  nostres  tea¬ 
tres  diferentas  obras,  de  las  que’ns  ocuparém 
breument. 

Al  Principal  Los  sinvei  güenzas,  drama  ar¬ 
tificiós  com  tots  els  del  seu  autor  l’Emile 
Augier,  que  feu  luror  en  son  temps,  y  El 
Enigma  d’en  Paul  Hervieu,  obra  inferior  à 
moltas  altras  del  mateix  autor,  qu’en  aquesta 
ocasió,  si  bé’s  mostra  un  hàbil  observador 
dels  tipos  y  costums  moderns,  apareix  poch 
original  é  ingeniós  al  construhir  son  drama, 
que  per  altra  part  deu  perdre  molt  traduhit. 

A  la  Gran  Vía’ns  han  donat  Zampa  legata, 
obra  grollera;  Amanti ,  comèdia  lleugera  tra- 
duhida  del  francès  si  no  estém  errats, y  Mari- 
ti  alegri ,  vaudeville  mal  surgit  que  sols  logra 
distréurens  en  el  tercer  acte  gracias  à  lo  es¬ 
cabrós  de  la  situació  escènica  en  que’s  tro- 
ban  els  quatre  personatjes,  —  dos  matrimo¬ 
nis — entorn  dels  que  gira  l’acció.  El  diàlech 
es  fàcil  é  intencionat. 

Fins  dilluns  no  s’ha  registrat  un  estreno 
de  real  importància,  en  el  mateix  teatre  de 
la  Gran  Via,  com  ho  es  el  del  drama  Ollre  la 
vitta,  d’en  Pagano,  qu’ha  alcansat  molt  éxit, 
y  del  que’ns  ocuparém  la  setmana  entrant. 

Finalment,  al  entrar  en  màquina  aquest 
número  no  disposém  de  temps  ni  espay  pera 
dar  compte  del  éxit  inmens  que  acaba  d’ob¬ 
tenir  à  Romea  en  Guimerà  ab  el  drama 
Aygua  que  corre ,  obra  magistral,  de  las  més 

bellas  é  inspiradas  del  eminent  autor.  Tam¬ 
bé’n  parlarém  com  es  degut. 

El  concert  donat  el  mati  del  passat  diu¬ 
menge  en  el  teatre  de  Novetats  pel  cèlebre 
Trio  de  Francfort,  revesti  tot  el  caràcter  de 
un  aconteixement  musical  d’aquells  que  sols 
disfrutém  de  tant  en  tant,  donchs  ja  es  sabut 
que  desgraciadament  en  nostra  Barcelona 
las  veritables  manifestacions  artisticas  pas- 
san  ben  altas.  Els  artistas  que  compo¬ 
nen  l’esmentat  Trio,  senyors  Rebner,  Hegar 
y  Friedberg  son  senzillament  admirables, 
oferintnos  un  maravellós  equilibri  d’execu¬ 
ció  é  interpretació  que  dona  à  las  obras  tot 
el  seu  valor  positiu,  tota  sa  intensitat  emoti¬ 
va  y  al  ensemps  una  serenitat  clàssica 
que  seduheix  al  auditori.  Aquest  se  va  en- 
tregardesde’l  primer  moment,  y  va  ovacionar 
ab  xardor  als  eminents  concertistas  després 
de  cadatemps  delas  obras  deBrahms,  Haydn 
y  Beethoven  que  integravan  el  programa. 
Va  repetirse’l  Rondó  alïvngarese  del  segón, 
que  fou  executat  ab  una  precisió  exquisida. 

El  teatre  estava  quasi  ple  y  molt  animat. 
Molt  bé  comensan  aquest  any  las  sessions 
de  la  Filarmónica.  La  nostra  enhorabona  à 
son  infatigable  directorel  mestre  Crickboom. 

Cal  fer  una  aclaració  respecte  à  un  dels 
conceptes  continguts  en  l’article  del  senyor 
Pi  y  Suner  publicat  la  setmana  passada,  y 
la  fem  ab  gust,  à  instancia  del  mateix  autor. 

En  el  paragraf  que  comensa  «Per  aixó  han 
sigut  xorcas...»  etc.,  allà  hont  diu  «de  tal 
manera  qu’ab  ellas  son  absolutament  irre- 
mediables»,  hauria  hagut  de  dir  «de  tal  ma¬ 
nera  qu’ab  ellas,  tal  y  com  funcionan...»  etc. 

A  la  Rambla  de  Canaletas  han  obert  nos¬ 
tres  amichs  els  senyors  Fernàndez  y  Carbo¬ 
nell  un  establiment  d’articles  de  pintura, 
fotografia  y  dibuix.  El  «Cosmos  Fotogrà- 
ficht),  qu’aixís  se  titula’l  nou  establiment, 
ha  sigut  decorat  ab  bon  gust  y  esplendidesa 
tant  en  sa  fatxada  com  en  l’interior  de  la  bo¬ 
tiga.  Hem  vist  en  sos  aparadors  y  armarislas 
darreras  novetats  en  aparells  fotogràfïchs 
Goerz-Anschütz,  jumetles  y  stereopanorà- 
micas  Mac-Kenstein,  steno  jumetles  Joux, 
Le  Fakir,  objectius  Zeiss,  Goerz,  etc., 
placas  y  drogas  fotogràficas  de  las  més  acre- 
ditadas  marcas,  y  una  serie  de  probas  y  am¬ 
pliacions  que  demostran  la  bona  calitat  dels 
objectiusexposats, ab  els  qualsforen  aquellas 
fetas.  Al  entressol hihà un  saló  pera  exposició 
de  fotografias,  y  un  laboratori  en  que’s  treva- 
11a  ab  llum  verda  en  lloch  de  la  vermella 
tradicional.  Aquest  laboratori  està  à  la  dis¬ 
posició  dels  clients  de  la  casa. 

El  senyor  Masriera  (don  Arthur),  qu’es  un 
pou  de  ciència,  ha  descubert  y  estampat  en 
las  planas  del  Brusi  que’l  drama  publicat 


en  castellà  ab  el  títul  de  La  Arlesiana  ha  si¬ 
gut  inspirat  per  la  novela  L' Arlèsienne,  es¬ 
crita  en  francès  per  en  Daudet. 

No,  senyor  Masriera:  el  drama  publicat  en 
castellà  es  una  adaptació  del  drama  L'Arlé- 
sienne,  escrit  en  francès  per  en  Daudet:  ne 
tenim  un  exemplar  à  la  seva  disposició.  Lo 
que  vosté  pren  per  novela  es  un  petit  qüento, 
un  deliciós  qüento  d’en  Daudet.  hont  aquest 
explica  l'assumpto  del  seu  drama.  Vosté  l’ha 
pres  per  una  novela  (?) — ignorant  la  existèn¬ 
cia  del  drama — y  s  ha  cregut  que  aquest 
petit  qüento  ha  donat  lloch  als  vintisset  frag¬ 
ments  musicals  d’en  Bizet  y  à  l’adaptació 
castellana. 

Senyor  Masriera,  desis. 

El  Circul  de  Sant  Lluch  ens  ha  ofert  aques¬ 
ta  setmana  una  exposició  de  quadros  en  el 
Saló  Parés,  qu’ab  tal  motiu  es  molt  fre¬ 
qüentat. 

Ne  parlarém  en  el  vinent  número. 

Publicacions  rebudas: 

Un  caso  de  epitelioma  de  la  cara  curado  con 
los  rayos  Ròntgen ,  per  els  doctors  C.  Comas 
y  A.  Prió.  Lluminós  estudi  en  que  s’explica 
la  eficacia  dels  raigs  Ròntgen,  ilustrantse’l 
trevall  ab  reproduccions  gràficas  del  mal  y 
del  pacient  avans  y  després  de  curat.  For¬ 
ma  un  elegant  fascicle  escrit  ab  claretat  y 
bon  estil. 

S’ha  publicat  la  cansó  XXX  del  «Cançoner 
Popular»,  ó  sia  Los  fadrins  de  Sant  Boy  (lle¬ 
tra,  música  y  notas  folklóricas),  que’s  ven 
com  tots  al  preu  de  10  cèntims. 

Els  trevalls  se  publican  baix  la  exclussiva  responsabi¬ 
litat  de  sos  autors. 

No  s'admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  fara  crítica. 

Preus  de  suscripció: 


CATALUNYA:  Un  any . 8  Pessetas. 

»  Mitj  any . 4  5°  » 

t  Trimestre .  2’25  » 

ALTRAS  REGIONS  D’ESPANYA: 

Un  any .  9  > 

EXTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  .  .  .  40  » 

5  7>  sense  folletins.  .  .  25  > 


El  número  corrent  no’s  ven  sense  folletins. 

L’ESPERIT  AMPLE 

Viuria  fora  de  la  realitat  qui  pretengués 
qu’es  possible  uniformar  las  ideas  de  tot  un 
poble,  siguin  aqueixas  del  ordre  que  siguin. 
El  tal  demostraria  una  ignorància  absoluta 
de  la  evident  natural  diversitat  de  capacitats 
y  d  influencias,  de  propensions  y  d'interessos, 
à  ques  deuhen  las  diferencias  de  criteri  que 
sempre  existeixen,  no  ja  entre’ls  individuus 
que  forman  part  d’una  nació,  d’una  comar¬ 
ca  ó  d’un  llogaret,  sinó  fins  entre’ls  d’una 
mateixa  familia.  Els  fets  arreu  confirman 


la  exactitut  del  adagi  que  diu  que  cada  home 
es  un  món. 

No  s’ha  d’inferir  d’aqui  la  insociabilitat 
del  home:  lluny  està  del  nostre  intent  insi¬ 
nuar  semblant  despropòsit;  altrament,  també 
els  fets  s’encarregarian  de  desmentirnos. 
Peró  l’associació  no  més  se  verifica  quan  té 
per  fi  un  interès  comú  als  associats.  Es  una 
suma  d’interessos,  y  com  tota  suma  necessi¬ 
ta  de  la  homogenitat  de  las  cantitats  suman- 
das,  de  manera  que  si  aquestas  son  hetero- 
genias,  sols  se  poden  sumar  pels  cayres 
homogenis,  al  modo  dels  números  comple¬ 
xes.  L’associació  es  una  veritable  síntesis: 
els  termes  antitétichs  que  s’hi  reduheixen  no 
s’hi  reduheixen  per  llurs  dissimilituts,  sinó 
per  llurs  aspectes  comuns. 

Reconeguda  la  diversitat  de  criteri  que 
respecte  dels  distints  ordres  d’ideas  tenen  els 
homes  entre  sí,  y  admetent  que  las  sumas 
no  més  son  possibles  ab  cantitats  homoge- 
nias  y  las  síntesis  relativament  als  aspectes 
comuns  dels  termes  antitétichs,  se  pot  afir¬ 
mar  que  la  facilitat  de  realisar  una  associació 
està  en  rahó  inversa  del  nombre  de  qualitats 
ó  circunstancias  que’s  posin  com  à  condició. 
Tothom  sab  qu’en  la  especie  hi  caben  més 
sers  qu’en  la  varietat  y  en  el  género  més 
qu’en  la  especie.  Aixis,  donchs,  es  un  erro 
molt  gros  creure  que’s  pot  acoblar  à  tot  un 

poble  sota’ls  plechs  d’una  bandera  esquifida. 
Els  programas  minuciosament  precisos  y 
detallats  son  pels  partits ,  perque’ls  sencers 
no  hi  caben:  —  lo  que  molt  defineix,  molt 
exclou. — Un  sencer,  una  Causa  nacional,  re¬ 
quereix  un  esperit  ample  si  ha  de  viure  una 
vida  exuberant  y  sana. 

El  sensnombre  de  gent  que  constituheix 
un  poble  té  una  gran  complexitat  d’interessos 
particulars  qu’engendran  una  llarga  serie  de 
síntesis  de  menor  grau,  esgrahonadas  fins  à 
lo  incalculable;  peró  aquestas  síntesis  no  fan 
pas  una  piràmide  truncada;  amunt,  ben 
amunt,  quan  ja  apareixen  com  à  termes  irre¬ 
ductibles,  se  resolen  encara  en  una  categoria 
superior,  y  las  arestas  de  la  piràmide,  tot  y 
venint  de  ben  distintas  bandas,  se  fonen  en 
un  punt.  Sí:  al  cap  d’amunt  de  tot,  com  à 
resúm  y  compendi  de  tots  els  interessos  par¬ 
ticulars,  hi  hà’l  suprém  interès  patri,  y  ell 
per  sí  sol  basta  y  ha  d’ésser  tot  el  programa 
de  las  Causas  nacionals.  No  més  per  llur  lli¬ 
bertat  els  pobles  s’han  mogut  com  una  uni¬ 
tat  veritable. 

Per  un’altra  rahó  tampoch  es  gens  conve¬ 
nient  que’l  programa  de  la  Causa  d’un  poble 
sigui  gayre  concret.  El  dogma,  impossibili¬ 
tant  la  investigació  y  la  controvèrsia,  mata 
l’avens.  El  lligàm  que  uneixi  als  ciutadans 
ha  d’ésser  senzill  y  folgat,  no  un  entre- 
creuhament  de  cordas  que  dificulti’ls  movi¬ 
ments.  Han  d’ésser  las  parts  y  no’l  tot  qui 
formuli  credos  concrets,  ja  en  materias  po- 
liticas  ó  socials,  religiosas  ó  económicas. 
Dintre  la  gran  síntesis,  dintre  la  Causa,  hi 
han  de  cabre  totas  las  tendencias,  totas  las 
escolas,  totas  las  manifestacions  del  pensa¬ 
ment  del  poble.  Lo  primer  es  la  llibertat 
(independencia  ó  autonomia,  segons  els  cas- 
sos),  y  en  aixó  ha  d’estribar  tot  el  programa 
de  la  Causa;  lo  demés,  la  solució  dels  pro- 
blemas  que’n  podríam  dir  de  segón  ordre, 
cada  hu  la  cercarà  pel  seu  cantó,  aquest  en 
un  sentit  conservador,  aquell  d’una  manera 
avansada  fins  à  la  utopia,  l’altre  desde  un 
punt  de  vista  entremitj.  L’amor  patri  no  es 
patrimoni  dels  negres  ni  dels  vermells,  y  per 
lo  tant  à  la  Causa  del  poble  no  se  li  ha  de  do¬ 
nar  un  color  determinat  en  detriment  dels  al¬ 
tres:  com  el  blanch,  ha  d’ésser  la  fusió  de  tots. 


Per  lo  que  toca  al  poble  català,  el  Catala¬ 
nisme  cumpleix  bastant  el  fí  à  qu’està  desti¬ 
nat:  no  obstant,  fa  temps  que  son  molts  els 
que’s  preocupan  de  convertirlo  de  fet  en  la 
Causa  de  Catalunya,  mitjansant  la  simplifi¬ 
cació  de  son  credo.  El  darrer  Consell  gene¬ 
ral  de  la  Unió  Catalanista ,  segons  las  refe- 
rencias  que’n  tenim,  fa  esperansar  qu’aviat 
se  darà  un  gran  pas.  La  proposició  d’en  Mo- 
negal,  las  manifestacions  del  president  y  de 
varis  representants,  y  la  elecció  d’en  Pujulà 
y  Vallés,  son  una  bona  garantia  de  que  un 
esperit  ample,  ben  ample,  de  llibertat  y  de 
tolerància,  d’expansió  y  de  concordia,  trans¬ 
formarà  la  Unió  Catalanista  en  la  robusta  y 
armónica  Unió  de  tots  els  catalans  honrats. 

Claudi  Mas  y  Jornet. 


HERETJÍAS 

Els  dolors  de  la  Massa. 

Vosaltres,  altruistas  sentimentals  à  lo 
Jean-Jacques,  imploréu  à  tots  els  deus  del 
vostre  Olimp  extravagant  la  redempció  de  la 
Massa.  La  veyéu  materialment  pobra  y  mo¬ 
ralment  desgraciada  y,  com  qu’estéu  conven- 
suts  de  que  té  un  dret  indiscutible  à  la  vida 
del  cos  y  à  la  de  l’ànima,  el  vostre  procedir 
es  lógich.  Emperò  {no  es  tal  volta  exagera¬ 
da  la  vostra  dolorosa  visió  de  las  miserias  ó 
infortunis  de  la  Massa?  Y  {estéu  segurs  de 
no  pendre  lo  que  sentin  per  lo  qu’es,  la  im- 
presió  per  la  realitat?  En  una  paraula:  {es 
positiu  el  sufriment  de  la  Massa?  Me  feu 
condol  quan  à  preguntas  com  aquesta  obriu 
esparverats  els  ulls  com  si  escoltéssiu  una 
heretjía...  old  style. 

Y  es  que  vosaltres  atribuhiu  à  la  Massa 
una  finesa  de  conciencia  que  no  té.  Sufreixen 
més  els  emancipats,  els  redimits  ó'is  qu’estàn 
en  camí  d’esserho.  Aquests  tenen  el  privilegi 
aristocràtich  (psicològicament  parlant)  de 
sentir  el  dolor,  de  fruhir  el  dolor.  El  dolor 
els  fa  projonds,  com  diu  en  Nietzsche,  y’is  fa 
profonds  perque’ls  obliga  à  fugir  de  si  ma¬ 
teixos,  endinsantse  més  y  més  en  si  matei¬ 
xos,  cercant  més  elevats  y  poderosos  in¬ 
centius  de  son  esperit,  abstrayentse  en  emo¬ 
cions  superiors  que’ls  allunyin  de  la  púa 
que’ls  agullona.  (L’home,  compendi  del  Uni¬ 
vers,  porta  en  sí  mateix  el  medi  y’l  fí,  pot 

viatjar  arreu  sense  moures  de  casa.)  Ells 
troban,  à  la  fi,  un  refugi  enlayrat,  pujant  per 
successius  estats  superiors  de  sensibilitat 
fins  à  colocarse  à  una  distancia  tal,  que’ls 
permet  amidar  fredament  y  exactament  la 
talla  del  fantasma  que’ls  infundia  temors  de¬ 
priments.  Alguns  assoleixen  tals  alturas,  que 
arriban  à  perdre  de  vista  al  enemich.  No  par¬ 
lo  dels  mistichs  nihilistas  y  masells:  parlo 
dels  conscients  que,  ab  tot  y  sufrir,  diu- 
hen  sí. 

Concedir  à  la  Massa  tals  privilegis  fora 
enganyaria  y  enganyarse.  La  Massa,  per 
dissort  seva,  no  sufreix  prou  fondament ;  ve- 
geta  ab  molèstia,  no  ab  dolor ,  en  mitj  de  la 
brutícia;  respira  ab  fatiga,  no  ab  sufriment , 
l’ayre  enrarit  del  medi  en  que's  mou  y  ahont 
s’assolan  els  gasos  mefítichs  de  totas  las 
preocupacions  morbosas  y  de  tots  els  erros 
seculars.  Viu  sens  estimar  la  Vida;  mor 
sense  temer  la  Mort:  vimmorint.  Es  la  bèstia 
que  sent,  més  que  l’ansia  fonda  de  llibertat 
( ce  bien  sans  qui  les  autres  ne  soni  rien ),  la 
duresa  del  grilló  que  l’agarrota.  Per  això  en 
sos  grinyols  hi  hà  quelcom  de  salvatje  que 
fereix  la  orella  sense  moure’l  cor.  Vosaltres, 
els  altruistas  de  professió...  su  sexo,  trobaréu 
sens  dubte  fort  aquest  llenguatje:  la  Veritat 
sempre  ho  es  pera’ls  febles.  Fins  el  trobaréu 
poch  compassiu,  inhumà,  parlant  en  vostre 
argot  brillant  y  buyt  com  un  cascabell.  La 
vostra  gama  careix  de  certas  notas.  Vosaltres 
heu  de  tocar  en  clau  de  re;  en  clau  de  sol  sols 
poden  tocarhi  els  qu’estiman  la  Veritat  per 
sobre  de  tot,  els  que  prefereixen  ésser  à  pa¬ 
rèixer,  els  que  no  temen  indisposarse  ab  la 
Sobirana ,  els  que  saben  renunciarà  la  popu¬ 
laritat,  llima  sorda  dels  grans  caràcters,  de 
las  personalitats  rellevantas,  furia  insaciable 
que’s  menja  sos  propis  fills.  La  veritat  no  li 
heu  dita  may  vosaltres  à  la  Massa;  os  heu 
limitat  à  ésser  els  mers  contralts  del  gran 
chor  inconscient. 

Repetimho:  la  Massa  no  sufreix  prou  fon¬ 
dament.  Si  fos  aixís,  si’s  dongués  compte  de 
la  seva  inferioritat,  si  sentis  deixondirse  en 
sas  entranyas  el  noble  desitj  d’ésser,  alas- 
horas  el  seu  dolor  se  faria  insoportable,  la  en¬ 
cendria  l’abrusador  afany  d’ayre  lliure  y,  al 
intens  escalf  de  sa  febre,  se  fondrían  els 
ferros  de  sa  gabia.  Figureuvos  la  confusió  y 
esverament  del  carreter,  al  enganxar  la  seva 


bèstia  al  carro,  si  fos  capassa  aquesta  de  mi- 
rarlo  ab  ulls  inteligents. 

La  Massa  es  la  gran  romàntica,  la  gran 
somniadora  del  dolor.  A  estil  de  la  poruga 
llebra  de  la  faula,  somnia  en  son  jas  «car 
que  faire  en  un  gite  à  moins  que  t'on  ne  songe ?)) 
La  Massa  plora  la  mort  dels  magnats,  la  dels 
genis,  las  inondacions,  las  epidemias,  els 
terratrèmols,  ho  plora  tot,  empleant  en  sos 
desfogaments  figuras  d’un  antropomorfisme 
infantívol  y  estantis,  y’s  passa  la  vida  posant 
etiquetas  tristas  als  fets,  com  à  embotelladora 
qu’es  de  liquits  malsans.  Ella  es  la  que  per¬ 
petua  las  cerimonias  fúnebres;  la  que  imposa 
el  dol,  so  pena  d’excomunió  major;  la  fidel 
enamorada  de  lo  negre  que  descansa  sos  ulls 
dèbils,  parlantli  de  pau  y  repòs,  qu’es  alló 
justament  à  qu’ella  aspira,  y  recordantli  la 
mort,  à  n’ella,  pobra  viva  morta.  Ella  es  la 
que  acompanya  ab  crits  de  llàstima  la  veu 
corprenedora  del  bard  plorós  que  cantaesbor- 
ronants  de  projundis  arraulit  com  un  conill 
entre  las  runas.  La  Massa’s  complau  en  plo¬ 
rar.  Y’l  plorar  la  debilita,  y  la  debilitat  li  es 
font  de  llàgrimas  y...  aixís  successivament. 
De  manera  que  la  Vida,  aquesta  inmensa 
paràbola  ab  els  brassos  oberts  al  infinit,  es 
sols  pera  ella  un  circul...  viciós. 

La  Massa  no  té’l  privilegi  d’abstraures;  si 
s’aixeca,  cau  fatalment  com  tot  cos  grave. 
Y  l’abstracció  es  una  mena  de  salvavidas 
pera  nadar  sense  perill  en  el  mar  del  sufri¬ 
ment. 

Quan  hagi  adquirit  tot  el  seu  desenrotllo, 
arribarà  fins  à  substituhir  els  narcótichs, 
permetent  als  cirujians  operar  de  viu  en  viu; 
à  la  vista  previo  aviso.  Al  rébrel,  el  pacient 
refugiarà  sa  consciència  en  qualsevol  dels 
seus  confortables  palaus  invisibles,  mentres 
l’operador  seccionarà  son  cos,  insensibilisat 
per  simple  autosugestió. 

L'home  fort  es  capàs  d’isolarse  en  mitj  de 
las  multituts;  no  espera  en  ningú  perque 
creu  en  un  més  enllà...  de  tothom;  son  poder 
d'abstracció  el  porta  à  una  incessanta  subs¬ 
titució  de  fins  à  quin  més  superior,  allu- 
nyantlo  dels  altres  y  apropantlo  al  jo  qu’es 
tal  volta’l  fi  suprém. 

L’operador  no  s’estremeix  ni  plora  als 
crits  agudíssims  del  pacient:  las  llàgrimas  li 
entelarían  els  ulls,  la  emoció  desviaria’l  seu 
escalpel;  se  fa  insensible  per  altruisme. 

El  famós  geòmetra  siracusà  al  veure’ls 
seus  afanys  coronats  ab  lapreuhada  troballa 
de  la  teoria  dels  pesos  específichs,  eixi  com 
un  foll  del  bany  revelador  y,  nu  com  Adam, 
se  llensà  pels  carrers  de  Siracusa  cridant: 
Eureka!  Eureka!  ^Pot  el  geni  adonarse  de  la 
nuesa  de  son  cos,  quan  la  seva  ànima  gegan¬ 
tina's  cubreix  ab  l’espléndit  mantell  de  llum 
d’una  veritat  qu’esclata?  L’ inmortal  mate- 
màtich  lampoch  sentí  la  traidora  petjada  del 
soldat  de  Marcel  que  va  assessinarlo,  abs¬ 
tret  com  estava  en  la  solució  d’un  problema 
de  Geometria. 

Epitech  rebia  impassible’ls  assots  del  seu 
senyor,  que’l  flagel·lava  sense  lograr  tocar  lo. 

En  fi,  el  pensador  de  lley  envisatja  serena¬ 
ment  las  cruhentas  hecatombes  del  passat, 
las  tristesas  del  present,  'las  boyras  atapahi- 
das  del  pervindre,  perque,  en  la  seva  des¬ 
pulla  del  cuch  humà,  sent  agitarse  la  her- 
mosa  papallona  de  la  Vida... 

Salvador  Albert. 

IMPRESIONS  LITERARIAS 

III 

Martí  Genis  .  —  Lluís  B .  Nadal.  —  Joseph 

Berga.  —  M.  Vayreda. 

Vich,  la  reyna  de  la  montanya,  no  hi  hà 
pas  dubte  qu’ha  influhit  favorablement  en  la 
resurrecció  de  la  nostra  literatura,  aportant 
plomas  de  bon  tremp  qu’han  ajudat  com  las 
que  més  à  fer  tan  estimable  com  ho  es  avuy 
en  l’ordre  literari  y  artistich  el  nom  de  Cata¬ 
lunya.  Verdaguer,  capdal  poeta;  Collell,  poe¬ 
ta  d’alta  volada  y  periodista  dels  mellors, 
que  tants  recorts  de  memorables  campanyas 
deixà  essent  director  de  La  Veu  del  Mont¬ 
serrat  que,  després  de  La  Renaixensa,  es  el 
més  important  dintre  la  historia  del  perio¬ 
disme  català;  Serra  y  Campdelacreu,  poeta 
gens  vulgar,  meritissim  historiayre  y  emi¬ 
nent  arqueólech;  Genis  y  Nadal,  poetas  tam¬ 
bé  molt  excelents,  però  encara  més  celebrats 
prosistas,  qu’es  en  l’aspecte  en  que’ns  toca 
estudiarlos  avuy. 

Quan  la  prosa  catalana  no  havia  pres  una 
orientació  ben  definida  y  segura,  ja  en  Marti 
Genis  se  feu  rotllo  ab  sos  contes  y  articles 


literaris  que  marcavan  el  veritable  gust  del 
terrer,  y  aprés  causà  doble  sorpresa  quan  ab 
Julita  s  manifestà  refinat  novelista,  fentse  tot 
seguit  llorejar  als  Jochs  Florals  ab  obras 
d’aquesta  mena.  Sota  un  tarot ,  Mercè  de 
Bel/mala ,  Quadros  del  cor  y  La  Reyneta 
del  Cadí  son  obras  que  no  han  de  marfondre 
pas  las  influencias  forasteras,  perque  encar- 
nan  el  sagell  característich  de  la  terra  nostra. 
Apart  del  romanticisme  propi  d’un  minyó 
que  comensava ,  Julita,  no  hi  hà  que  donarhi 
voltas,  es  tota  una  novela.  Frescoryexquisitat 
de  forma  hi  campejan  arréu  captivant  al 
llegidor  més  exigent.  Aquest  regust  romàn- 
tich,  sens  ésser  enmatllevat  per’xó,  el  deixa 
per  complert  en  las  que  seguiren,  si  bé  en 
La  Reyneta  en  algún  indret  el  torna  à  agafar 
y  aixó  qu’es  la  darrera  qu’ha  escrit  y  publi¬ 
cat;  y  es  qu’en  Genis  hi  deixa  abocar  tota  la 
dolcesa  del  seu  cor  y  la  seva  ànima  fins  en 
las  intimitats  més  fondas,  donant  à  compen- 
dre  que  son  cor  conserva’l  mateix  impuls 
jovenívol,  si  bé  ab  l’estudi  y  gust  literari  ha 
adoptat  l’autor  una  forma  nova  y  ben  pròpia, 
qu’es  altra  qualitat  del  seu  talent.  A  més  de 
las  novelas  citadas,  corren  una  pila  de  contes 
y  articles  que,  ab  l’intent  que  porta  d’aple- 
garlos,  agafaràn  la  importància  que  deuhen 
tenir.  D’entre’ls  molts  que’n  té  escampats 
per  revistas  y  volums  de  Jochs,  recordém 
Memorias  d'un  escolà ,  gemat  y  fresch  enfilall 
d’entramaliaduras;  Dos  albats  de  mitja  pom¬ 
pa ,  sentidíssima  noveleta  curta  saturada 
d’ambient  vigatà  y  flayre  del  Collsacabra; 
El  gorch  blanch,  sugestíu  quadro  ple  d’es- 
quisida  anyoransa;  Passavents ,  novela,  pot¬ 
ser  la  més  fluixa,  en  la  que  si  bé  es  recoma- 
nablel’estil,en  cambi  l’assumpto  no  interessa 
pas  gayre,  però  ab  tot,  conserva  la  hermosu- 
ra  descriptiva  de  las  demés;  fou  llorejada  als 
Jochs  Florals  del  1887;  y  per  ultim  una  no¬ 
veleta  inèdita,  qu’en  un  calaix  del  seu  escrip¬ 
tori  espera  la  llum  per  més  que  tota  ella’n  sia 
plena.  Aquesta  obreta,  que’ns  feu  coneixe 
l’autor  en  algunas  de  las  entretingudas  visi- 
tas  en  que’ns  delitém  de  debó,farà  que’l  nom 
massa  arreconat  d’en  Genis  torni  à  surar 
com  se  mereix. 

Ara  qu’havém  parlat  de  la  tasca  profitosa 
del  novelista  vigatà,  ens  plauria  parlar  del 
home,  ó  sia  del  amich,  mes  ens  ne  priva 

l’haverho  fet  en  la  forma  qu'ho  faríam  ara, 
nostre,  més  qu'amich  germà  Manel  Serra  y 
Moret,  fill  del  inoblidable  arxiver  de  Vich 
esmentat  més  amunt.  En  un  número  que  li 
dedicà  Catalunya  Artística  l’any  passat  s’hi 
troba  l’encertat  estudi-impresió.  Aquell  ju¬ 
dici  format  per  en  Serra  es  el  mateix  nostre. 

Fill  del  mateix  ambient,  y  ab  alas  ben  es- 
tesas,  aparegué  poch  després  en  Lluis  B.  Na¬ 
dal  ab  Margaridoya,  novela  si  no  ben 
formada,  plena  d’interés  y  revelant  un  bon 
novelista  y  refinat  dominador  de  la  prosa. 
El  cami  emprés  y  que  ben  de  debò  li  afressà 
Margaridoya ,  el  seguí  en  Nadal  fentse  pre¬ 
miar  als  Jochs  noveletas  tan  hermosas  com 
Qüestió  de  nom ,  Benet  Roure ,  de  la  qu.e  parlà 
l’Yxart  en  un  dels  seus  volums  de  crítica 
però  en  termes  del  tot  desballestats,  revelant 
qu’ab  tot  y  ésser  un  home  de  talent,  desco- 
nexia  complertament  el  caràcter  català  qu’es 
el  sagell  precisament  que  domina  en  aques- 
tas  novelas.  Aprés  seguí  altra  novela,  Los 
milions  del  farinayre ,  historia  observadissima 
de  la  gent  de  bossa,  que  merexeria  ésser 
més  coneguda,  però  per  ara  resta  en  un  vo¬ 
lum  dels  Jochs  Florals.  En  cada  una  d’aques- 
tas  obras  s’anava  accentuant  més  y  més  la 
destresa  del  escriptor  vigatà.  Després  vin¬ 
gué,  y  aquesta  fou  la  darrera,  Lo  beneyl  y 
la  porqueyrola ,  que  ja  ve  à  ésser  el  comple¬ 
ment  del  novelista.  Lo  beneyt  y  la  porqueyro¬ 
la  pot  presentarse  com  à  model  de  novelas 
rurals,  y  ademés  com  à  model  de  ben  dir. 
Té  una  forma  tan  hermosa  y  justa,  qu’ava- 
lora  doblement  l’assumpto  que  de  sí  ja  es 
ben  interessant,  pintant  de  mà  mestra  à  n’en 
Bieló,  qu’es  l’héroe  de  la  historia.  No  tan 
afortunat  per’xó’l  tipo  del  pintor,  qu’en  al¬ 
guns  indrets  potser  el  puja  massa,  per  exem¬ 
ple  en  l’arreglo  de  la  iglesia,  quan  festeja  ab 
la  Mercé.  De  repugnant  ja  ho  resulta  ben  bé, 
ja,  aquell  plaga! 

Com  en  Genis  mateix,  s’ha  estacionat  tam¬ 
bé  en  Nadal.  Las  tascas  periodísticas  li  ab¬ 
sorbeixen  el  temps  que  voldriam  esmersés 
en  el  conreu  de  la  prosa  literaria.  Ademés  de 
las  citadas  obras  té  tota  una  colla  de  contes, 
també  escampats  en  revistas,  sobre  tot  en 
La  Veu  de  Montserrat ,  de  la  que  n’es  l’ànima 
ara.  Ademés  del  mérit  esmentat,  ne  té  altre 
en  Nadal,  y  es  el  d’haver  encaminat  tota  una 


,  pléyade  de  poetas  y  prosistas  joves  que  li’n 
restan  verament  agrahits. 

Després  de  la  escola  vigatana’ns  topém  tot 
seguit  ab  la  olotina,  qu’ademés  d’ésser  re¬ 
marcable  en  art,  ho  es  en  lletras.  Ja  del 
comens  del  renaixement,  quan  en  Rubió  y 
Ors  cantava  ó  tocava  sa  gayta  vora’l  Llo¬ 
bregat,  l’Estorch  feya  ressonar  els  cops  hu¬ 
mils  de  son  tamborí,  vora  voreta’l  Fluvià, 
cap  els  fajolars  d'Olot,  v  si  bé  es  veritat 
qu’en  poetas  no  hi  ha  estat  assortada  la  vila 
montanyenca,  prou  ho  ha  sigut  en  prosistas, 
essentne  un  dels  més  galans  en  Joseph  Ber¬ 
ga,  que  à  més  de  presentarse  com  à  paisat- 
jista  de  primera  fila,  no  menys  cridà  l’atenció 
quan  al  1895  publicava,  cap  à  sas  vellesas, 
L' Estudiant  de  la  Garrotxa ,  hermosíssima 
novela  de  costums  de  la  que  n’esperém  la 
segona  part. 

Més  que  una  novela  es  un  idili  viscut,  idi- 
li  de  costums  escolars  que  corprèn  ab  aquell 
jayent  simpàtich  que  l’avalora.  Conté  tota 
una  colla  de  tipos  que,  à  pesar  d’apuntarlos 
solament,  com  no  pot  menys  en  una  obreta 
de  curtas  dimensions,  un  ja’ls  hi  endevina 
tota  llur  vida,  trobantlos  simpàtichs  tots. 
Llàstima  que  no  fassi  corre  més  la  ploma’l 
venerable  artista  olotí! 

També  ben  enllà  de  sa  vida’ns  ha  sobtat 
en  Mariàn  Vayreda,  qui  va  ben  endevant  de 
la  colla  d’escriptors  catalans;  y  es  natural 
que  hi  vagi  qui  ha  escrit  llibres  com  Recorts 
de  la  darrera  carlinada,  aplech  de  narracions 
vivas  de  la  darrera  guerra  carlina,  y  Sanch 
nova ,  novela  de  costums  de  la  que  tota  la 
prempsa’n  parlà  ab  elogi  y  nosaltres  no’ns 
n’ocuparém  ara  per  liaverne  emés  parer  en 
aquestas  mateixas  planas  y  al  temps  de  sa 
aparició. 

Tant  à  Vich  com  à  Olot,  sembla  que  no 
s’hi  estroncarà  pas  aquesta  deu  qu’hem  asse¬ 
nyalat,  puig  bona  colla  de  jovenalla  plena 
de  dalit  hi  apunta.  Prou  convé. 

LA  LITERATURiA  A  ROMA 

III.  —  La  literatura  baix  Nerón. 


l  sigle  d’or  passà  com 
un  llamp;  els  esperits 
se  fatigaren,  las  cos¬ 
tums  se  corromperen. 
Mort  Augustus,  Roma 
cau  en  la  tirania  dels 
successors  d’aquest. 
Las  guerras  civils, 
qu’havía  extingit  la 
prudència  d’Octavius,  esclatan  novament. 
Las  guerrras  ab  l’extranger  se  presentan  à 
curts  intérvals.  Y  la  literatura  se  ressent 
d’aquests  trastorns  intermitents.  L’epilép- 
tich  Caligula,  instat  pels  opulents  patricis 
ignorants,  proscriu  als  poetas,  recelós  del 
seu  talent  y  envejós  de  la  seva  glòria.  Clau- 
dius,  erudit  imbècil,  protegeix  à  tots  els  ju¬ 
gadors  de  daus,  els  lliberts  y’is  bufons. 
Nerón,  aqueix  megalòman  que  degenerà  en 
boig  maliciós,  per  gust  y  per  vanitat  preten¬ 
gué  aixecar  la  glòria  de  las  musas  llatinas,  y 
en  els  primers  anys  del  seu  regnat  las  basi- 
licas,  els  banys,  els  plàtans  del  frontó,  trans¬ 
meten  els  ressons  de  la  cadenciosa  veu  dels 
escriptors  qu’allí  acudeixen,  ab  togas  de  por¬ 
pra,  els  cabells  rissats,  coronats  de  llorers 
d’or,  plens  de  perfums  pera  llegir  sas  iliacas, 
sas  sílvas ,  sas  elegías.  En  els  passeigs,  en 
els  llochs  públichs,  al  entorn  de  las  fonts  y 
en  els  bosquets  y  jardins  de  Roma  hi  pulula 
tota  una  vida  acadèmica,  vida  de  banquets, 
de  galantería  y  d’aplausos,  à  la  que  hi  acu¬ 
deixen  las  llicenciosas  matronas  y  las  ele¬ 
gants  cortisanas,  lo  mateix  que’ls  vates  de 
totas  las  provincias  del  Imperi.  Tots  corren 
pressosos  d’una  lectura,  ó  d’una  declamació, 
à  un’aljra.  Aqui  las  hermosuras  romanas  se 
disputan  un  poeta  per’abrassarlo  y  ferli  sen¬ 
tir  sas  efusions.  Més  enllà  una  turba  elegant 
exclama  entussiasmada  al  sentir  recitar  à  un 
altrp:  ;Pulchre ,  bene ,  recte!  Baix  la  esplèn¬ 


dida  y  boja  influencia  dels  primers  anys  del 
sol  imperial,  baix  la  pluja  d’or  y  de  llorers 
que  del  Mont  Palatí  devallava  sobre’ls  lite¬ 
rats,  sorgeix  una  poesia  exquisida,  alletada, 
nodrida,  ab  mel  y  perfums,  ab  besos  y 
aplausos.  Criada  en  l'hivernacle  dels  salons, 
ubriagada  ab  els  vins  de  Chipre  y  d’Epiro  y 
ab  els  perfums  del  ambre  y  del  nardo,  ri- 
mada  al  compàs  de  las  cítaras  que  li  donan 
la  tònica,  à  l’armonia  encantadora  de  las 
veus  femeninas  y  als  cadenciosos  aplausos 
d’amichs  entussiastas,  va  formarse  una  lite¬ 
ratura  voluptuosa  y  refinada,  tan  perfecta  en 
la  forma  com  plena  de  passions  en  el  fons. 
La  forma  arriba  ja  à  una  perfecció  marave- 
llosa.  Ni  una  cajguda,  ni  un  defecte.  Peró 
tots  aquests  llimadors  d’hexàmetres  y  d’en- 
decassílabs  estàn  molt  lluny  de  presentar  la 
grandiositat  sòbria  y  la  fresca  suavitat  natu¬ 
ral  d’un  Virgilius.  Un  d’aquests,  el  cordobés 
Lucanus,  més  que  la  forma  enèrgica  y  con¬ 
centrada  que  dona  la  inspiració  franca,  bus- 
ca'ls  tons  exagerats  y  declamatoris,  y  crida 
l’atenció  per  la  brillantor  de  sas  flors  retóri- 
cas,  fins  al  punt  de  que  li  costi  la  vida. 
Triomfador  aclamat  en  una  festa  poètica  à  la 
que  Nerón  hi  concorria,  la  energia  del  colo¬ 
rit,  lo  viu  de  son  estil,  lo  brillant  de  sos  pen¬ 
saments  posaren  furiós  al  tirà,  que’l  con- 
dempnà  al  silenci.  Y  després,  no  podent 
sufrir  qui  l’aventatjés,  decretà  sa  mort  com 
à  suposat  complis  d’una  conspiració  fracas¬ 
sada.  Envolt  en  la  desgracia  de  son  oncle 
Sèneca,  desapareix  ab  ell  de  la  escena  als 
vintisset  anys,  deixant  lliure’l  camp  à  Esta- 
cius  y  à  Silicus  Itàlicus. 

Una  poesia  trivial  ho  invadeix  prompte 
tot,  acompanyada  d’una  música  afeminada  y 
corruptora,  y  l’art  oratori  reventa  d’énfasis 
inmotivat  y  de  declamació  buyda.  La  sofis¬ 
tica  y  la  retòrica  triomfan  en  tota  la  linia. 

Ja’s  confon  el  bon  literat  ab  el  bon  gramà- 
tich  (i ).  Ja  sols  se  mira  al  llenguatje  y  s’atén 
à  la  fullaraca  inadequada.  El  pensament  es 
abandonat  per  la  paraula.  La  conclusió  lò¬ 
gica  es  sacrificada  al  enginy  del  silogisme. 
Ja  s’ha  perdut  aquell  Foro  y  aquella  Tribuna 
desde  la  que’s  pronunciaren  tan  enérgicas 
arengas.  Ja  no  hi  hà  causas  nobles  qu’ani- 
min  els  discursos.  Ja  no  hi  hà  processos 
d’aqueixos  en  que’s  pledeja  en  bé  de  la  espe- 
cie  humana.  Ja  sols  se  parla  ab  atildats  raho- 
naments  devant  d’un  pretori  compost  de  jut- 
jes  que  s’adormen;  y  la  noble  oratoria  dege¬ 
nera  tant,  que  sols  s’ocupa  del  repartiment 
d’un  hort  ó  del  enderrocament  d’una  paret 
esquerdada.  L’orador  ja  no  existeix:  l’ha 
substituhit  el  patronus  causidicus. 

La  especulació  filosòfica  decau.  Ja  no 
s’aplica  als  resultats  de  las  ciencias,  ja  no  es 
filla  de  la  observació  de  la  Naturalesa,  que 
donaria,  com  à  Grècia,  un  Thales,  un  Empe- 
docles,  un  Demócrit,  un  Aristóteles.  El  propi 
Plinius,  malgrat  tot  son  saber  enciclopédich, 
ompla  de  faulas  absurdas,  de  fantàsticas 
quimeras,  de  supersticions  indignas  sos  es¬ 
crits;  y  sa  Historia  Natural  palideix  devant 
de  las  maravellas  de  intuició  positiva  dels 
cosmólechs  grechs.  La  filosofia  pròpia  ja  no 
existeix,  sols  alguns  ciutadans  severs  s'han 
refugiat  en  l’estoicisme,  mentres  qu’altres 
desfiguran  las  nobles  teorias  d’Epicuri  per 
las  sevas  disbauixas. 

No  obstant  aquest  estat  de  las  lletras,  que 
dura  fins  qu’arriba  à  imperar  el  gran  Traja- 
nus,  la  rassa  llatina,  com  à  superior  qu’era, 
dona  alguns  escriptors  distingits  en  varis 
géneros.  Exemple,  Sèneca,  el  propi  Sèneca, 
qu’à  pesar  d’abusar  de  son  talent,  d’enga¬ 
nyar  als  demés  sobre  la  sinceritat  de  sos 
sentiments,  de  desenrotllar,  per  pur  virtuo¬ 
sisme  del  estil,  las  reglas  morals  dels  grans 
estoichs  sense  seguirlas,  de  pecar  per  excés 
de  subtilitat  ó  cayent  en  l’énfasis,  quan  arri¬ 
bava  à  oblidarse  de  lo  preconcebut,  assolia 
un  extrém  de  bellesa  literaria  de  primera 
forsa. 

Pompeyus  Gener. 


(i)  Com  avuy  à  Espanya. 

Oltre  la  vita. — Aygua  que  corre. 

Oltre  la  vita  no  es  un  drama  passional,  ni 
de  tessis:  es  senzillament  un  drama  psicoló- 
gich.  Dintre  l’ambient  d’exquisida  poesia  en 
que’s  desenrotlla  l’obra,  l’estat  anímich  dels 
diferents  personatjes  es  lo  que  preocupa  prin¬ 
cipalment  al  autor.  Entre  ells  se  destaca  vi¬ 
gorosament  Giorgio,  un  degenerat  per  l’us 
del  éter  y  la  morfina,  qu’han  atrofiat  sas  fa¬ 
cultats.  Com  diu  el  doctor  Albano,  «l’alcohol 
pot  conduhir  al  enervament  ó  à  la  bojería, 
segons  els  cassos;  l’anàlisis  també  genera 
bojos  é  impassibles:  els  primers  son  morts 
per  la  rahó,  els  segons  per  la  voluntat.»  En 
Giorgio  pateix  d’abdós  mals.  Dominat  per 
una  febre  de  producció,  per  una  activitat  ce¬ 
rebral  fictícia — puig  no  es  la  que  precedeix 
normalment  à  la  deslliuransa  de  las  grans 
concepcions  sinó  la  que  caracterisa  als  impo¬ 
tents  d’imaginació  exaltada, — es  feble  de  vo¬ 
luntat.  Ell  viu  en  una  interrogació  sense  fi, 
esperant  quelcom  que  no  arribarà  may,  que 
no  pot  arribar  may  pera  ell.  Lo  qu’espera  es 
el  deslliurament  de  las  ideas  que  bullen  en 
son  cervell,  de  las  sevas  visions  vagarosas, 
de  las  sevas  concepcions  indefinidas  que  vol¬ 
dria  exteriorisar;  mes  al  intentar  convertirlas 
en  obra  artística,  se  surt  fora  de  la  vida ,  fora 
de  la  naturalesa  humana  que  té  sas  lleys  in¬ 
flexibles. 

Encara  qu’ab  menys  intensitat,  en  Paga- 
no  presenta  ben  definits  els  demés  tipos  del 
drama.  Carlos,  el  pare  de  Giorgio,  que  dotat 
d’un  temperament  enérgich  y  actiu  se  con¬ 
sum  postrat  en  un  silló  à  conseqüència  d’un 
accident.  Ell  soporta  la  vida  y  calla.  Clara, 
la  seva  esposa,  tipo  de  la  dona  inconscient 
qu’ha  viscut  automàticament  sens  ideals  ni 
penas,  peró  quede  sobte’s  desperta  à  la  llum, 
à  una  nova  vida  d’amor  instintiu  que  sent 
per  Giorgio,  el  pobre  degenerat  fill  del  seu 
marit  y  à  qui’s  pensava  odiar.  Es  ben  suges- 
tiva  la  lluyta  que  sostenen  en  aquella  ànima 
ingènua  la  voluntat  que  la  fa  tendir  à  nous 
sentiments  que  desconeixia,  y’l  dever  infle¬ 
xible  envers  son  marit  y  sa  filla.  Sols  Anna 
Falchi  es  una  voluntat  ferma.  Ella  va  à  son 
fi  directament,  sense  reparar  en  els  medis. 
L’ambició  de  la  glòria,  d’un  nom  literari,  do¬ 
mina’l  seu  temperament  d’artista  vulgar,  y 
al  trobarse  un  dia  ab  Giorgio,  l’home  d’ideas 
fugitivas  peró  esplendentas  à  voltas,  endevi¬ 
na  qu’ella  podrà  explotarlo.  Lo  que  li  falta 
à  n’ell,  el  do  d’exteriorisar,  li  sobra  à  n’ella. 
Aixís  la  veurém  emplear  tots  els  seus  artificis 
de  dona  pera  seduhir  à  aquell  esperit  feble. 
Ella  muny  tot  el  such  d’aquell  cervell,  se 
l’apropia  y’n  fa’ls  llibres  que  li  donan  cele¬ 
britat.  Y  quan  ja  de  res  pot  servirli  aquell 
home  à  quina  degeneració  ella  mateixa  ha 
contribuhit,  l’abandona  tranquilament,  sense 

rencor,  peró  sense  llàstima;  mentres  Clara, 
en  un  rapte  d’amor,  abrassa  al  pobre  vensut 
de  la  vida  que  mor  llastimosament  en  sos 
brassos. 

Com  ja  hem  dit,  en  Pagano  ab  son  drama 
Ollre  la  vita  no’s  proposa  demostrar  res, 
ni’ns  presenta  un  detallat  conflicte  passio¬ 
nal.  Ell  tracta  de  conmóurens  dibuixantnos 
enèrgicament  alguns  personatjes  ben  humans 
encara  qu’excepcionals,  qu’ademés  del  na¬ 
tural  interès  qu’ ofereixen ,  ens  interessan 
també  perque  no  son  vulgars,  perque  no  son 
genérichs.  Lo  qual  no  vol  dir  que  no  hi 
hagi  drama,  avans  al  contrari:  n’hi  han,  no 
un,  sinó  varis  ben  punyents  per  cert,  en  el 
fons  d’aquellas  ànimas  agitadas  per,  senti¬ 
ments  tan  distints;  y  aquests  dramas  apun- 
tan  clarament  en  las  diferentas  escenas  de 
l’obra.  Tal  volta  si  en  Pagano  hagués  exte- 
riorisat  més  aquests  estats  passionals,  Ollre 
la  vita  guanyaria  en  intensitat  dramàtica  y, 
indubtablement,  al  gran  públich  li  agradaria 
més.  No  obstant,  nosaltres  creyém  que  do¬ 
nada  la  índole  de  l’obra,  aquesta  sobrietat 
encara  l’afavoreix. 

No  disposém  d’espay  suficient  pera  demos¬ 
trar  aixó,  ni  pera  examinar  ab  la  detenció 
que  voldriam  aquest  drama  de  nostre  amich 
el  distingit  escriptor  italià.  Aixis  ens  hem 
limitat  à  donarne  una  idea,  y  tan  sols  afegi- 
rém  que  l’obra,  com  à  construcció,  no  sem¬ 
bla  pas  d’un  principiant.  Escenas  hi  hà 
magistrals,  com  son,  entre  altras,  la  del  pri¬ 
mer  acte  entre  Anna  y  Clara,  la  del  segón 
entre'l  doctor  y  Giorgio,  v  la  final  de  l’obra, 
de  gran  senzillesa  é  intensitat  dramàtica. 

En  quant  à  mèrits  literaris,  preferim  co¬ 
piar  un  tros  del  drama.  Aixó  serà’l  millor 
elogi.  Es  un  tros  de  la  escena  en  que  Anna 
explica  de  quin  modo  va  coneixe  à  Giorgio. 
Sols  un  defecte  hi  trobém,  y  es  que  no’ns 
sembla  prou  en  armonia  ab  el  tipo  que’ns 
pinta  l’autor.  A  nostre  entendre’l  poeta  ins¬ 
pirat  ha  fet  per  un  moment  traició  al  obser¬ 
vador  que  disseca.  No  obstant,  trobém 
aquest  fragment  hermós. 

Anna. — Era  la  festa  del  Redentore,  à  Venezia.  Grandi 
cose  riservava  alia  mia  anima  lo  spettacolo  di  quella 
consacrazione  notturna!  Una  salva,  seguita  da  un 
gran  clamore,  mi  annunziò  che  l’ora  era  giunta.  Io 
discesi  le  scalle  dell’albergo  con  ansietà  mal  repres- 
sa,  credendo  di  trovare,  come  nei  giorni  ordinari, 
gondole  a  mia  disposizione.  Immagina  tu  la  mia 
angoscia  nel  vedere  che  non  ve  n'era  altro  che  una 
pronta  già  ad  allontanarsi,  con  un  giovane  solol 
questi.  . 

Clara. —  Era  Giorgio? 

Anna. — ...  nel  vedere  la  mia  ansietà  mi  offerse  la  sua 
con  queste  parole,  che  in  quel  momento  non  so  se 
mi  parvero  cortesi  o  sciocche:  «Se  si  rassegnasse  a 
sopportare  la  mia  compagnia,  signorina,  potrebe 
consideraré  questa  come  sua.»  Non  so  perchè  non 
ebbi  il  coraggio  di  rifiutare  l’invito,  e  salii  sulla 
gondola  che  cominciò  ad  allontanarsi  con  un  movi- 
mento  quasi  impercettibile  ..  II  mormorio  di  una 


grande  moltitudine  gioiosa,  ebra,  giungeva  a  noi  tra 
svaniti  accordi  di  musiche  confuse...  Mile  e  mile 
gondole  pavesate  scintillavano  nella  glòria  del  co- 
lore,  e  per  un  giuoco  dell’illusione  esse  mi  appari- 
vano  come  una  sola  cosa  viva,  terribilmente  ani- 
mata.  E  li  un  popolo  intiero  esaltava,  confondendo 
in  un  solo  massimo  coro  tutte  le  voci.  all’infuori  di 
ogni  divina  litúrgia,  due  cose  grandi  e  terribili: 
il  Mare  e  l’Arnore!  Un  movimento  istintivo  e  dolo- 
roso  spinse  Giorgio  presso  di  me.  E  mi  prese  una 
mano  tra  le  sue  febbrilmente...  In  quell’istante  cre- 
detti  di  vedere  in  lui  un  non  so  che  di  tragico... 
qualche  cosa  che  mi  attrasse.  .  Amore,  no,  non  credo 
che  fosse  amore;  ma  il  suo  contatto  diluiva  nelle 
mie  arterie  un  caldo  effluvio  che  mi  vinceva  come 
un  piacere  doloroso...  I  suoi  occhi  sembrava  guar- 
dassero  piu  in  la  degli  spazii  terrestri.  E,  in  preda 
ad  una  esaltazione  febbrile,  parlò.  Non  mai  era  stata 
vinta  da  una  piu  ricca  onda  verbale!  Nella  fluidità 
musicale  del  periodo  sonante,  le  immagini  si  succe- 
devano  come  cose  viventi.  Egli  ha  il  dono  di  dire! 

Clara. — Ma  tu  sapevi  di  lui?...  II  suo  nomeí,  . 

Anna. — Nò,  no;  questo  venne  poi...  Intanto  il  cielo 
si  era  fatto  piu  scuro,  non  una  stella  per  la  còncava 
opacità;  un’afa  gravava  attorno  con  languida  pesan- 
tezza  .  Poi  le  prime  goccie  delia  pioggia  estiva  cad- 
dero,  tiepide...  e  ci  rifugiamo  nella  cameretta  delia 
gonHola...  Tacevamo  entrambi.  II  suo  respiro  si  fece 
piu  lento  e  piu  lungo.  Una  spossatezza  insostenibile 
prese  tutti  i  miei  nervi  che  sentivano  oramai  la  rea- 
zione  di  una  tensione  troppo  violenta.  Subito  dopo, 
la  gondola  svoltò  in  un  canale  stretto,  buio,  dove 
morivano  le  voci  dei  canti  lontani...  E  nella  oscurità 
le  sue  labbra  cercarono  la  mia  bocca,  e  io  sentii  che 
una  nuova  luce  mi  pioveva  nell’anima! 


Pel  fons  del  riu  de  la  vida  humana  corren 
impetuosas  las  passions,  mentres  l’aygua 
de  la  superfície  va  seguint  tranquilament  son 
curs;  mes  de  sobte  un  revolt,  un  desnivell, 
un  obstacle  inesperat  s’interposa,  las  ayguas 
s’arremolinan,  ó’s  despenyan,  y  la  cascata 
sorollosa  esclata  en  crits  de  dolor.  Després 
torna  la  calma:  el  curs  de  las  ayguas,  in¬ 
terromput,  segueix  serenament  riu  avall,  ara 
agitantse,  ara  tranquilisantse,  fins  arribar  à 
confondres  en  el  no-res  ó  en  el  tot  del  mar 
inmens,  de  la  mort  inexorable.  Y  las  eternas 
fonts  brollan  impassibles  ,  donant  novas 
ayguas  prenyadas  de  novas  passions,  sem¬ 
pre  diferentas  per  no  ésser  las  mateixas,  y 
sempre  iguals  per  ésser  humanas;  y  ellas 
també  seguiràn  el  mateix  curs,  s’estrellaràn 
impetuosament  y  moriràn  com  las  altras. 
Aixó  es  la  vida.  Y  en  tant  el  gran  tot,  la 
naturalesa  inmensa,  més  augusta’ns  sembla 
en  sa  suprema  indiferència  com  més  furiosas 
son  las  lluytas  dels  petits. 

Héusela  aqui  —  si  la  hem  entesa  bé  —  là 
concepció  poètica  d’en  Guimerà  que  li  ha  fet 
escriure’l  seu  darrer  drama:  Aygua  que  corre. 
Digna  germana  de  totas  las  sevas  concep¬ 
cions,  ens  mostra  la  gran  potencia  imagina¬ 
tiva  del  autor  y  sa  extraordinària  feconditat. 
Encara  que  no  fos  més  que  per  aqueixa  idea 

informadora  del  seu  drama,  Aygna  que  corre 
seria  ja  un’obra  excepcional. 

Però  es  també  un  gran  drama;  y,  lo  que 
encara’ns  agrada  més,  es  en  conjunt  un  gran 
drama  modern.  Modern  en  el  sentit  de  que 
hi  hà  psicologia  verdadera  en  els  diferents 
personatjes,  y  humanitat  en  las  ccmplexas 
passions  que’ls  agitan. 

Dihém  en  conjunt,  perque  aquest  sentit  de 
veritat  que  trobém  en  el  fons  de  l’obra’ns 
manca  en  petits  detalls.  Aixís  ingènuament 
confessém  que  la  exposició  del  drama  no’ns 
satisfà.  Aquell  Manuel  casantse  ab  la  ger¬ 
mana  de  la  dona  à  qui  estima — dona  casada 
que,  essent  honrada,  el  rebutja  tot  y  estar 
ella  mateixa  enamorada  d’ell  —  per  la  rahó 
sola  de  que  aixis  viurà  aprop  de  sa  estimada, 
no'ns  sembla  prou  lógich.  Evidentment 
aquest  nou  parentíu  serà  un  obstacle  major 
pera  conquistar  la  dona  que  voldria  posse- 
hir.  Mes  tot  això  es  un  detall  de  poca  impor¬ 
tància.  Nosaltres  creyém  que  lo  essencial  no 
son  els  precedents,  sinó’l  drama  en  sí;  y 
l’autor  té  perfecte  dret  à  presentarnos  y 
plantejarnos  el  conflicte  en  el  terreno  que 
millor  li  sembli.  Nosaltres  hem  d’acceptar  la 
situació  escènica  tal  com  ens  la  dona  l’autor. 
Els  antecedents  son  lo  de  menos;  si  no’ls 
trobém  verosímils,  fàcilment  podém  imagi- 
narne  d’altres;  lo  essencial  es  que’l  drama’s 
planteji  francament  sobre  una  situació  neta 
v  definida,  y  aixó  es  lo  que  passa  en  l’ultim 
drama  d’en  Guimerà.  Qu’en  Manuel  s’hagi 
casat  ab  la  Roseta  per  aquestas  ó  per  aque- 
llas  rahons,  ens  es  complertament  igual.  El 
cas  es  que  son  casats,  y  qu’à  pesar  d’esserho, 
en  Manuel  estima  més  que  may  à  sa  cunya¬ 
da,  la  dona  d’en  Ramón,  un  home  quin 
únich  defecte  consisteix  en  no  ésser  estimat 
per  sa  muller. 

Tot  seguit  se’ns  dibuixan  els  tipos  sobris, 
humans  y  definits.  En  Manuel,  home  apas¬ 
sionat,  lleuger  y  tossut;  l’Amelia,  honrada 
burgesa  de  principis  severs,  peró  de  sanch 
ardenta;  la  Roseta,  tendra  poncella,  enjogas¬ 
sada  y  en  extrém  sensible;  y  en  Ramón,  ho¬ 
me  ferreny,  recelós  y  reflexiu.  Cap  d’ells  es 
exagerat,  cap  d’ells  es  tipo  de  comèdia,  y 
l’autor  els  presenta  ab  una  convicció  tal, 
que  desde’l  principi  à  la  fi  —  salvant  petits 
detalls — els  veurém  comportarse  y  parlar  ab 
tanta  lògica  y  tanta  veritat,  que  contínua¬ 
ment  creurém  estar  en  presencia  d’un  qua¬ 
dro  de  la  vida  real. 

Mes  si’ls  tipos  ens  impresionan  per  sa  veri¬ 
tat  y  senzillesa,  més  encara’ns  impresiona’l 
pahorós  conflicte  depassionsy  desentiments, 
tan  complexes  y  tan  humans,  qu’esclata  en 
el  fons  d'aquell  riu  aparentment  tranquil  que 
s’apropa  remorejant  à  un  dels  grans  revolts 
deia  ribera.  Es  de  veure  cóm  escumejan  y 
reboten  las  ayguastérbolasalbarrejarse!  Cóm 
esclatan  furiosament  els  gelos  mal  apagats 
d’aquella  Amèlia  enamorada,  al  escoltar  la 

ingènua  confessió  que  li  fa  sa  germana  de 
que  un  fillet  seu  naixerà,  un  fill  d’aquell  ho¬ 
me  qu’ella  estima  tant!  Quin  contrast  tan 
intensament  dramàtich  no  ofereixen  aquellas 
dugas  ànimas  en  la  beatifica  visió  del  amor 
maternal  una,  y  en  el  terrible  desespero  de 
tota  una  vida  d’amor  y  d’ideals  fallits  l’altra! 

Y  després  ve  en  Manuel,  l’home  qu’ab  bo- 
jería  estimava  à  un’altra  dona,  y  de  sobte  ho 
sab:  serà  pare!  pare  d’un  fill  que  li  donarà 
la  bona,  la  tendra  Roseta  que  tant  l’estima 
à  n’ell,  à  n’ell  el  marit  indigne!  Y’l  pare  obli¬ 
da  sas  passions  y  abrassa  à  la  mare,  y  l’altra, 
l’Amelia,  se  sent  morir. 

Encara  hi  hà  més;  encara  hi  hà  en  Ramón, 
l’home  seré  que  sospita,  qu’endevinay  que, 
arribant  en  el  moment  just  de  la  gran  crisis 
d’aquellas  ànimas,  descubreix  tota  la  veritat 
qu’ellas  no  sabràn  amagarli,  y  tota  la  misè¬ 
ria  seva  que  no  podrà  remeyar.  ^Qué  hi  fa 
que  no  hi  hagi  hagut  realment  adulteri  mate¬ 
rial — l’únich  adulteri  que  comprèn  l’Urre- 
cha  (1) — si  pera  en  Ramón  es  clar  que  la  se¬ 
va  dona  està  boja  per  un  altre?  La  tempesta 
esclata  y...  cau  el  teló. 

Las  ayguas  tornan  à  son  nivell  seguint  son 
curs  cap  al  abím  sense  fons.  Aquest  abim  es 
aprop.  La  Roseta  està  malalta,  sa  germana 
la  ve  à  veure,  y  al  trobarse’ls  dos  antichs  ena¬ 
morats,  comprenen  ab  espant  que  la  vella 
passió  encara  crema.  Hi  hà  aquí  dugas  esce- 
nas  magistrals,  models  de  naturalitat  escèni¬ 
ca  y  de  fonda  y  refinada  psicologia.  Una 
entre  enManuel  y  un  seu  amich,  à  qui  fa  con¬ 
fident  de  las  sevas  penas,  y  l’altra  entre  ell 
y  l’Amelia,  en  la  que  hi  veyém  primer  la 
fredor  y  la  intranquilitat  propias  de  dos  sers 
que’s  troban  en  una  situació  violenta,  y  des¬ 
prés  l’esclat  de  la  passió  avassalladora  que 
covava  en  el  fons  d’aquells  dos  cors  triom¬ 
fant  de  totas  las  convencions  y  de  tot  racio¬ 
cini.  El  desenllàs  se  precipita.  La  sensible  y 
feble  esposa'ls  troba  l’un  als  brassos  del  al¬ 
tre,  y’l  seu  cor  se  trenca.  L’Amelia,  horro- 
ritzada,’s  tira  à  l’aygua. 

Tal  es  l’últim  drama  d’en  Guimerà.  Com 
en  tots  els  seus,  hi  trobém  al  poeta  'exube¬ 
rant  d’imatjes  grandiosas  y  gràficas,  al  pro¬ 
sista  més  concis  que  may,  y  al  autor  dra¬ 
màtich  experimentat,  de  grapa  de  ferro,  que 
sab  dominar  y  ferse  seu  el  públich  tot.  Peró 
en  aquest  drama,  y  sobre  tot  en  el  segón  ac¬ 
te,  hi  trobém  quelcom  que’ns  emociona  més 
fondament  que  cap  de  sas  últimas  produc¬ 
cions,  y  es  una  gran  sobrietat  de  construcció 
y  l’ausencia  de  tot  efectisme.  Passa  senzilla¬ 
ment  lo  qu’ha  de  passar,  lo  que  passaria — 
ni  més  ni  menys — entre  sers  humans  que’s 
trobessin  en  tal  cas.  Y  precisament  perque 


(1)  Un  critich  de  Madrid  que  un  día  va  descubrir- 
nos  à  n’en  Guimerà  y  qu’ara  dona  patents  desde  El 
Diluvio. 

compreném  qu’es  la  realitat  pura’ns  impre- 
siona  doblement.  El  més  petit  drama  de  la 
vida  que  veyém  ab  nostres  ulls,  ens  conmóu 
més  que  una  tragèdia  mal  explicada.  Donchs 
bé:  Aygua  que  corre ,  sobre  tot  el  segón  acte, 
es  un  gran  drama  de  la  vida  que  l’autor  ab 
son  art  exquisit  sab  fernos  tocar  ab  els  dits 
y  veure  ab  els  ulls. 

Dihém  sobretot  el  segón  acte,  perque  en 
aquest  sentit  el  desenllàs  de  l’obra  no’nscon- 
vens  tant.  Evidentment  la  Roseta,  malalta  y 
rebent  desengany  tan  gran,  pot  morir  repen- 
tinament;  pot  també  l’Amelia  en  un  rapte  de 
desespero  suicidarse,  com  podia  en  Manuel 
pegarse  un  tir  ab  igual  verosimilitut.  No  ho 
neguém,  peró...  hauríam  preferit  que  no  hi 
hagués  hagut  cap  desgracia.  {Per  qué?  No 
sabriam  concretarho.  Sols  dirém  qu’aixís 
ens  hauria  semblat  més  armónich  ab  la  to¬ 
nalitat  general  del  drama.  Un  final  tan  so¬ 
bri  y  al  mateix  temps  tan  humà  com  el  del 
segón  acte,  ens  hauria  conmogut  més.  Enca¬ 
ra  qu’al  públich — lo  que  dubtém  —  li  hagués 
agradat  menos;  encara  que’l  senyor  Urrecha 
digui — no  dubtém  qu’es  capàs  de  dirho — que 
un  drama  sols  por  acabar  ab  morts  materials. 

La  interpretació  que’ls  actors  de  Romea 
han  donat  al  drama  d  en  Guimerà  no’ns  ha 
satisfet.  En  conjunt  sembla  qu’han  ensajat, 
y  tots  ells  demostraren  estar  possessionats 
dels  seus  papers.  La  direcció  d’en  Borràs 
que,  à  nostre  entendre,  ha  comprés  bé  l’obra, 
fou  encertada;  peró  individualment,  ningú 
va  fe  res  d’extraordinari.  Sols  en  Soler  ens 
agradà  quan  digué,  ab  molta  sobrietat,  las 
escenas  finals  del  segón  acte;  en  Borràs  en 
alguns  moments  d’aquest  y  del  tercer  esti¬ 
gué  just,  y  la  Jarque  va  trobar  accents  sin¬ 
cers  d’ingenua  volubilitat  en  el  primer.  Peró 
ab  aixó  no  n’hi  hà  prou.  La  naturalitat  que 
buscava  en  Borràs,  molt  pròpia  pera  un 
drama  modern,  es  molt  lloable;  peró  es  ne¬ 
cessari  possehir  una  dicció  molt  neta  y  arti¬ 
cular  molt  clarament  si’s  vol  parlar  tan  baix 
y  molt  sovint  d’esquena  al  públich.  Aquest, 
ademés  d’estar  materialment  apilotat,  va 
impacientarse  no  sols  per  aixó,  sinó  perque 
no  l’entenia.  Ningú  com  nosaltres  es  refrac¬ 
tari  als  crits  y  à  la  declamació  efectista, 
mes  quan  pera  fugir  d’aquests  mals  l’actor 
oblida  que  parla  pera  un  públich  que  no 
està  dintre  la  escena  sinó  bon  xich  més 
lluny,  cau  en  el  major  dels  defectes.  Un  pú¬ 
blich  que  vol  interessarse  y  no  hi  sent,  se 
distréu  y  s’enerva.  Aixó  va  passar  ab  el  de 
Romea  la  nit  del  estreno.  Quelcom  d’això  va 
passar  també  ab  la  senyora  Delhóm.  En  fi, 
pera  no  fer  càrrechs  à  ningú  en  particular, 
sols  dirém  que  l’altra  nit  ens  convencerem 
una  vegada  més  de  que  à  Romea,  avuy  per 
avuy,  no  es  possible  representarhi  dramas 
de  levita.  {Per  qué?  Seria  molt  llarch  d’ex¬ 
plicar.  No  obstant,  donarém  una  rahó  que 
val  per  moltas,  y  es  la  següent:  Quan  un 


actor  com  en  Soler,  qu’entre’ls  de  Romea 
figura  en  molt  bon  lloch,  al  surtir  à  escena 
fa  esclafir  à  riure  avans  d’obrir  la  boca,  es 
evident  que  sols  pera  fer  riure  deu  servir. 
Se’ns  dirà  qu’es  el  públich  el  groller,  el  mal 
educat,  el  que  no  sab  compendre,  etc...  Pot¬ 
ser  es  veritat;  peró  per  nostra  part  confes- 
sém  que  moltas  vegadas  al  veure  certs  ves¬ 
tits,  certs  moviments,  certas  fesomías  y  cer- 
tas  actituts,  si  no  rihém  no  es  pas  per  falta 
de  ganas,  sinó  perque  reflexivament  sabém 
fernos  càrrech  de  la  situació. 


DE  PINTURA  CATALANA 

(Acabament.) 

He  intentat  subjectarà  un  anàlisis  llógica- 
ment  ordrenat  las  obras  de  pintura  gòtica  del 
Palau  de  Bellas  Arts  junt  ab  altras,  peró 
comprench  que  la  varietat  y  aparent  desordre 
ab  que  tot  succeheix  en  la  vida  escapan  à 
una  rigurosa  metodisació,  dat  que  sempre  hi 
hà  artistas  atrassats  y  rutinaris  y  altres  que 
s’endevantan  à  son  temps,  sense  comptar  las 
obras  de  batalla  qu’abundan  à  tot  arreu. 
Fora  tonto  creure  qu’al  Nort  y  à  Italia  en 
aquell  temps  tot  era  excelent.  No  he  disposat 
de  documents  y  datos  que’m  donguin  la 
fetxa  de  las  obras:  m’he  guiat  pels  trajos, 
pel  caràcter  de  las  formas,  pels  recorts  que 
m’han  despertat,  per  l’instint,  que  sens  dubte 
està  molt  subjecte  à  equivocacions;  la  feyna 
d’investigació  la  recomano  als  erudits,  els 
que  fentla  prestarían  un  gran  servey. 

Pegant  ara  una  ullada  general,  veurém 
que  si  bé  en  aquell  sigle  predominaren  dugas 
corrents  d’art,  una  del  Nort,  l’altra  del  Mitj- 
día,  existeix  un  altre  nucleu  artístich  à  Cata¬ 
lunya,  si  no  tan  poderós  com  els  citats,  ab 
suficient  caràcter  y  prou  art  pera  ésser  dignis- 
sim  d’admiració  y  de  despertar  la  curiositat 
son  estudi  fins  ara  casi  descuydat  à  tot  arreu. 
A  n’en  Puiggari  cab  la  glòria  d’haver  parlat 
el  primer  d’una  escola  catalana  de  pintu¬ 
ra  (1). 

Catalunya  ab  Aragó,  durant  el  període  dels 


(1)  Noticia  de  algunos  pintores  catalanes  inéditos. 

seus  reys,  exercia  à  Europa  sa  influencia 
tant  ó  més  que’ls  altres  Estats,  y  era  respec¬ 
tada  y  temuda;  son  comers  s’extenía  per  tot 
arreu,  y  sas  lleys  y  costums  eran,  en  aquell 
temps,  models  de  llibertat  y  d’honradesa; 
sa  civilisació  era  germana  de  la  provensal, 
qu’en  els  sigles  xii  y  xin  influhi  poderosament 
en  tota  Europa,  y  quals  efectes  duraren  molt 
temps  després. 

Els  diferents  pobles  artistas  anavan  creant 
simultàniament  (1)  y  s’influhian  els  uns  als 
altres,  dominant  els  de  més  iniciativas. 

En  arquitectura  tenim  nostre  estil  romà- 
nich  com  tenim  nostre  estil  gótich.  El  poble 
que  té  eixas  dugas  arts  arquiteclónicas  lo¬ 
cals,  no  pot  menys  de  tenir  sa  pintura  y  sa 
esculptura  (véginse  uns  fragments  enviats 
de  Lleyda  y  algunas  de  las  Verges),  encara 
que  aquesta  poch  estudiada  à  causa  de  la 
escassetat  d’exemplars.  * 

S’explica  perfectament  la  influencia  de  la 
pintura  italiana  desde  últims  del  sigle  xm 
pel  gran  impuls  que  aquesta  prengué  y  las 
freqüents  relacions  d’abdós  paissos,  com 
també  la  qu’exerci  la  pintura  del  Nort  à 
principis  del  sigle  xv,  quan  tothóm  va  girar 
els  ulls  cap  à  Colonia  y  Bruges  per’admirar 
el  nou  art  que  naixia. 

En  l’actual  Exposició  tenim  ocasió  de  veu¬ 
re  quelcóm  de  pintura  flamenca:  la  precio- 
sissima  Verge  coronada  per  dos  àngels ,  de  la 
sala  Cabot  (2),  una  testa  d ' Ecce-Homo,  una 
Dolorosa ,  una  Crucifixió  y  una  Sagrada 
Familia ,  de  la  mateixa  sala.  Un  Devallament 
de  la  Creu ,  de  don  Matias  Muntadas,  una 
imitació  d’un  Devallament  de  Van  der  Wey- 
den,  els  batents  de  la  porta  d’un  triptich  que 
envia  donya  Trinitat  Foncuberta.  Y  d’escola 
alemanya  (?)  hi  tenim  un  Devallament  que 
presenta  don  Angel  Aguiló,  un  diptich,  pot¬ 
ser  holandès,  al  costat  del  triptich  de  donya 
Trinitat,  y  una  cara  de  Crist  coronat  d’espi- 
nas,  ab  els  ulls  injectats  de  sanch,  d’una 
expressió  tan  intensa  de  dolor  com  no  hem 
vist  en  gayras  testas.  També  es  alemanya, 

(1)  tSi  s'hagués  de  buscar  absolutament  en  el 
Mitjdía  de  Fransa  l’origen  de  las  ojivas,  més  m’estima¬ 
ria  relacionarlo  als  bocells  perfilats,  en  alguns  claustres 
provensals  y  catalans,  sota  l’aresta  que  resulta  de  la 
penetració  de  dugas  voltas  de  canó  seguit  ó  de  quart 
de  canó.»  (Brutails:  L'art  religiós  en  el  Rosselló.) 

(2)  No’s  pot  passar  sens  alabar  el  bon  gust  y  acert 
de  la  instalació  d’aquest  coleccionista. 


peró  ja  molt  decadent,  V Adoració  dels  Rey 
que  hi  hà  à  la  sala  Dalmau,  llegada  à  l’Aca- 
demia  de  Bellas  Arts  per  donya  Francisca 
Vilarasau. 

Si  comparém  aquestas  obras  y  altras  que 
recordém  vistas  en  museus  ó  en  reproducció, 
ab  las  catalanas,  ens  ajudaran  à  precisar  son 
caràcter  meridional.  De  primer  entuvi  ja  exis* 
teix  la  diferencia  de  procediment:  mentres  al 
Nort  s’extén  ab  prodigiosa  rapidesa  l’habitut 
de  pintar  al  oli,  aquí  fins  als  últims  temps 
s’es  fidel  al  sistema  anticb  del  tremp,  y  es 
per  excepció  que  s’usa  l’altre  medi.  En  segón 
lloch  ens  distingeix  la  preocupació  ornamen¬ 
tal  de  l’obra.  El  pintor  català  hi  somnia  ab 
l’efecte  que  farà’l  retaule  quan  daurat,  esto¬ 
fat  y  pintat  adornarà  la  iglesia.  En  aquest  punt 
s’arriba  fins  à  un  barroquisme  censurable. 
Obehint  à  la  mateixa  idea,  dona’l  pintor  cata¬ 
là  tota  la  importància  als  valors  dels  colors, 
prescindint  bastant  dels  tons  que  dona’l  clar 
y  obscur,  seguint  ab  aixó  la  tradició  que’ls 
primers  primitius  heretaren  dels  orientals,  y 
coincidint  ab  el  principi  que’ls  japonesos  han 
portat  al  extrém  y  qu’han  aprofitat  els  carte- 
llistas  moderns.  Hem  observat  qu’à  mida 
qu’avansa  una  escola  de  pintura,  va  dant  més 
importància  al  clar-obscur. 

No  acostuma  tenir  el  català  aquella  inten¬ 
sa  melangia  que  donan  à  sas  obras  els  ale¬ 
manys,  ni  aquell  realisme  mistich  dels  fla- 
menchs,  peró  té’l  sentiment  dramàtich  y  una 
viva  expressió  sense  caure  en  la  caricatura. 
Els  Crists  y  Dolorosas  no  impresionan  com 
els  del  Nort;  son  més  serens;  sas  caras,  com 
las  caras  dels  sants,  no  estàn  nirviosament 
contretas  pel  dolor;  conservan,  fins  en  el 
martiri,  una  certa  serenitat  que’ls  comunica 
la  divina  gracia.  Al  Nort  el  colorit  es  més 
calent,  més  rich,  més  matisat,  y’l  modelat 
més  sabi,  laexecució  moltissim  més  cuydada, 
l’anatomia  y’l  caràcter  potser  més  accentuats. 
Aqui’l  colorit  es  fret  y  quelcóm  cru  (1),  do¬ 
minant  els  grisos  en  las  testas,  y’l  vermelló, 
el  blau  y’l  negre  son  usats  ab  tota  sa  intensi¬ 
tat  en  mitj  de  blanchs  y  grisos:  vivor  y  con¬ 
trast  de  colors  que  segurament  responia  à  la 
semifoscor  de  las  iglesias. 

En  fi,  la  Verge  d’ayre  familiar  y  tristoy, 
de  front  bombat  y  alt,  de  cabellera  extesa 


(1)  Descomptém  la  patina. 


772  JOVENTUT 


cenyida  al  front  ab  una  senzilla  diadema, 
aqui  es  Verge  d’importació;  el  tipo  d’aquí, 
ja  descrit,  es  més  diví,  vull  dir  menys  real  y 
,  més  meridional,  encara  que  sigui  més  ros. 

De  pintura  italiana’m  sembla  qu’en  el  Pa¬ 
lau  no  n’hi  figura  cap  exemplar.  Sols  recordo 
una  copia  d’una  Verge  entre  Sant  Francesch 
y  Sant  Joan ,  procedent  d'Assisi,  atribuhída 
à  Giotto,  peró  més  probablement  de  Pere 
Lorenzetti  (sigle  xiv),  que  bi  hà  dalt  de  la  es¬ 
cala  d’entrant  al  Palau  à  ma  esquerra;  y  en¬ 
cara  que  feta  aquí,  probablement  també  és 
italiana  la  taula  en  que  hi  hà  un  Sant  Jordi, 
al  qui  una  dama  porta  l’escut  y  l’almet  (ins- 
talació  Cabot).  No  he  vist  en  lloch  elegancia 
més  distingida,  bon  gust  més  exquisit  que’ls 
d’aquesta  taula;  es  digna  d’ésser  florentina, 
de  lo  més  refinat  que  produhi  la  refinada 
Florència. 

Encara  que  no  hi  hà  exemplars  pera  fer 
comparacions,  tothom  coneix  prou  las  glo- 
riosas  escolas  llatinas  pera  que  pugui  parlar- 
sen.  En  nostres  retaules  no  acostuma  à  haver- 
hi  aquella  instintiva  ponderació  qu’en  els  gru- 
pos  dels  retaules  italians  hi  domina;  aquell 
sentiment  de  la  bellesa  plàstica’ns  manca; 
en  general,  nostras  formas  son  més  secas, 
més  aixutas,  més  aspras,  certa  sobrietat  que  à 
voltas  es  pobresa  presideix  à  la  ordinació  de 
nostras  obras;  peró  ab  tot  ens  assemblém  més 
à’n  ells  qu’als  del  Nort;  nostre  parentiu  res¬ 
pira  poch  ó  molt  en  totas  nostras  obras,  y  en 
las  mellors,  las  Bodas  de  Canaàn  y’l  Miracle 
dels  pans y  dels  peixos ,  models  d’agrupament 
y  claretat  en  la  exposició  de  la  idea,  podém 
véurehi  una  suavitat  y  senzillesa  ben  meri¬ 
dionals.  Mes  tenim  una  qualitat  que  val  per 
moltas:  el  sentiment  just  de  la  linia;  som  més 
sensibles  à’n  ella  qu’al  color,  y  aquesta  qua¬ 
litat,  que  comunica  à  nostra  pintura  forsa 
expressiva,  ens  dona  un  parentiu  ab  els  tos- 
cans. 

Crech  que  queda  ben  demostrat  que  tenim 
una  pintura  ben  nostra,  ab  son  període  de 
creixensa,  d’esplendor  y  de  decadència,  in- 
fluhída  sovint  per  la  italiana  y  la  del  Nort, 
las  dugas  corrents  dominants  en  aquell  temps, 
peró  que  no  pot  confondres  de  cap  manera 
ab  l’una  ni  ab  l’altra,  brillant  ab  qualitats 
propias  durant  més  de  cent  anys,  tenint  sas 
obras  mestras  en  las  taulas  de  la  catedral, 
l’altar  de  Sant  Pere  de  Tarrasa,  las  del  gre¬ 


mi  de  revenedors,  las  de  Sarrià  y  las  dels 
Escolapis  (i).  Aquestas  obras  poden  ben  bé 
viatjar  sense  desmereixe,  perque  lo  que  posi¬ 
tivament  es  art  de  lley,  ho  es  à  tot  arreu,  à 
tot  arreu  hont  puguin  compéndrel.  Y  aquí 
mateix,  en  son  propi  terrer,  potser  es  allà 
hont  seràn  menys  compresas,  perque  tenim 
el  públich  esgarriat  del  verdader  concepte 
del  art  y  enamorat  d’aquella  elegancia  de  la 
pincelada  que  tant  alabava  un  crítich  casulà, 
perque  encara  n’hi  hà  que  badan  devant  dels 
grans  cartelons  de  teatre  anomenats  cuadros 
de  historia ,  fills  de  la  valiente  pintura  espa- 
nola  y  de  la  funesta  influencia  que  va  exercir 
la  enlluhernadora  y  efímera  glòria  d’en  For¬ 
tuny. 

De  la  comparació  de  la  nostra  pintura  pre- 
rafaelista  ab  la  que  ve  després,  se’n  poden 
treure  profïtosas  ensenyansas.  L’únich  pin¬ 
tor  que  sobressurt  #s  en  Viladomat  (1678- 
1755),  peró  pateix  de  la  comparació  ab  els 
retaules.  Cert  que  sab  de  dibuixar  y  sab  ana¬ 
tomia,  que  té  una  certa  sobrietat  y  que  no  li 
manca  sentiment:  peró  queda  molt  lluny 
d’aquella  sinceritat  mitjeval. 

Ja  no  s’hi  troba  ni  aquell  bon  gust,  ni 
aquella  intensitat  de  vida,  y  si  bé  natural¬ 
ment  es  més  robust,  es  degut  à  l’época  en 
que  pintà  y  las  influencias  de  lo  qu’havia 
vist  de  pintura  espanyola  é  italiana  (2)  li 
donan  una  certa  ambigüetat,  veyéntsel  des¬ 
igual  en  la  major  part  de  sas  obras  ;  lo 
millor  es  la  serie  de  quadros  de  la  Vida  de 
Sant  Francesch ,  y’l  millor  de  la  serie,  à  nos¬ 
tre  entendre,  el  que  representa  al  Sant  rebent 
els  estigmats. 

Es  cert  que  hi  faltan  alguns  pintors  com 
els  Tramullas,  Mayol,  Montanya,  Clavé  y 
altres,  peró  hi  hà  Fra  Juncosa,  el  Vigatà,  en 
Flauger,  en  Rhodes,  y  potser  algún  més  que 
no  recordo;  tots  son  inferiors  à  Viladomat. 

Avans  d’obrirse  la  Exposició,  un  nom  sona¬ 
va  per  las  mevas  orellas  que  venia  molt  bé 
pera  omplirsen  la  boca:  Flauger,  Flauger... 
Pobre  Flauger!  Valia  més  que  l’haguessin 
deixat  tranquil.  Es  un  imitador  dolent  dels 
francesos  neoclàssichs;  fret,  amanerat,  acadé- 
mich,  es  una  bona  mostra  dels  abims  de 

(1)  Entre  las  que  coneixém;  segurament  n’hi  hà 
més. 

(2)  Si  es  seva  la  Epifania  de  la  iglesia  del  Pi,  hi 
podríam  afegir  la  influencia  flamenca. 

banalitat  ahont  pot  caure  la  pintura.  En 
quant  al  Vigatà,  si  no  ha  fet  res  mellor  que’l 
salonet  d’en  Güell,  ja  poden  desarlo.  En  Rho- 
des  hi  té  alguns  retrats  al  pastel;  se  veu 
que  sabia  de  dibuix  y  prou.  De  lo  que  hi  hà 
al  Palau  de  pintura  contemporània,  no  prou 
ben  escullida,  casi  no  més  podém  dir  que 
s'hi  veu  l’esfors,  à  voltas  ben  encaminat,  à 
ressucitar  l’art  del  ensopiment  en  qu’es  tro¬ 
bava  cap  à  la  fi  el  sigle  xvm.  Deu  vulgui 
que  se’n  pugui  surtir  y’s  preparin  jorns  glo¬ 
riosos  pera  l’art  à  Catalunya! 

Avans  d'acabar  dech  fer  una  advertència  y 
un  retret.  L’advertencia  es  als  visitants,  reco- 
manàntloshi  que  no’s  fihin  molt  dels  noms 
dels  autors  que  hi  hà  en  certs  quadros.  De 
Velàzquez,  Riberas  y  Rubens.  creyém  que  no 
n’hi  hà  cap.  Hi  hà  una  flaca  per  part  dels  co- 
leccionistas  à  atribuhir  sas  pinturas  à  un  au¬ 
tor  cèlebre.  No  hi  volen  saber  res  ab  Orbane- 
ja;  al  menys  ha  d’ésser  del  Greco  per’amunt. 
Figúrinse  que  una  Mare  de  Deu  pertanyent 
al  vispresident  de  la  Junta  de  Bellas  Arts, 
senyor  Pella  y  Forgas,  que  d’una  hora  lluny 
veu  qualsevol  qu’es  d’escola  sevillana,  du  un 
lletrero  que  diu  Escuela  florentina.  Andrea 
del  Sarlo.  {Aixis  estém,  senyor  Pella?  Un  An¬ 
drea  sevillano!  Creguin  qu’encara  no  he  sur- 
tit  de  la  meva  apoteosis. 

El  retret  dech  ferlo  al  Capitul  de  la  Seu 
de  Barcelona.  {Sabrian  dirme’ls  senyors  ca¬ 
nonges  per  qué  del  gran  retaule  de  Santa 
Clara  y  Santa  Catarina  va  esserne  tret  el  guar- 
dapols,  y  un  cop  serrat,  els  trossos  varen  ser¬ 
vir  pera  enquadrar  fragments  de  retaules? 
{No  sabia’l  Capitul  qu’aixó  era  una  profana¬ 
ció?  {No  sabia  que  totas  las  joyas  y  obras 
d’art  antigas,  siguin  ó  no  retiradas  del  culte, 
deuhen  ésser  escrupulosament  guardadas  y 
conservadas  per  ells,  que  no’n  son  amos  sinó 
depositaris?  Verament  fora  hora  de  que  vet¬ 
llessin  per  tot  lo  que  recorda  nostra  gloriosa 
tradició’ls  més  interessats  en  que  no  des¬ 
aparegui. 

Sebastià  Junyent. 


DOCTRINA  CASTELLANA 

Estava  reservada  al  partit  que’s  diu  llibe¬ 
ral,  y  que  comanda  en  Sagasta,  una  de  las 
proposicions  de  lley  més  despóticasy  contra- 
rias  à  natura  qu’en  els  temps  moderns  s’hagin 
pogut  ocorre  als  governs  centralistas  espa¬ 
nyols.  Tal  es  la  proposició  del  comte  de 
Romanones,  ministre  d’Instrucció  Pública, 
encaminada  à  fer  «bligatoria  la  ensenyansa 
en  castellà  de  la  doctrina  cristiana  à  las  es- 
colas,  prohibintse  terminantment  l’us  dels 
altres  idiomas  dels  pobles  que  integran  l’Es- 
tat  espanyol. 

El  tret  va  directament  contra  Catalunya, 
quina  llengua,  més  viva  que  may,  se  tracta 
vanament  d’anorrear  no  ja  sols  suspenent  els 
Jochs  Florals,  sinó  també  treyentla  del  Ca¬ 
tecisme.  Y  aixó  té  lloch  precisament  després 
de  las  declaracions  que  feu  en  Moret  tot  dis¬ 
cursejant  al  Congrés  ab  els  diputats  regiona- 
listas,  quan  els  deixà  atuhits  dihéntloshi  que 
ell  també  la  volia  la  descentralisació,  encara 
que  d’una  manera  prudencial...  Y  lan  pru¬ 
dencial! 

Permétinnos  els  diputats  regionalistas 
que’ls  hi  diguóm  ab  tota  franquesa  que  no 
esperém  tant  d’ells  com  del  govern,  qu’ab 
una  arbitrarietat  tan  gran  fuheteja  l’esperit 
catalanesch  y’l  desperta  molt  més  de  lo  que 
poden  despertarlo  totas  las  propagandas  se- 
vas  y  totas  las  propagandas  nostras,  tendint 
à  fer  ben  efectiva  la  solidaritat  de  tots.  La 
Catalunya  renaixenta,  la  que  per  virtut  del 
Catalanisme  de  la  Unió  Catalanista ,  sempre 
ben  sencer,  ajunta  à  tots  els  que  volen  l’auto¬ 
nomia  integral  d’aquesta  terra,  aquesta  Cata¬ 
lunya  considerarà  la  lley  del  ignorant  Roma¬ 
nones  tan  depriment  com  cap  se  n’hagi  dictat 
à  Espanya  desde  que  Felip  V  manà  fermar  ab 
cadena  en  las  taulas  catalanas  la  ganiveta  de 
llescar  pa. 

El  preàmbul  qu’en  Romanones  ha  posat 
à  son  decret,  diu,  entre  altras  cosas,  lo  se¬ 
güent: 

* 

No  cabe  desconocer  la  honda  perturbación  que  pue- 
de  producir  en  los  eàpíritus  todo  aquello  que  se  refïere 
al  conocimiento  del  lenguaje,  que  es  como  la  piel  den- 
tro  de  la  cual  viveri  y  funcionan  musculós  y  huesos, 
nerviós  y  venas,  corazón  y  pulmones,  voluntad  é  inte- 
ligencia,  todo  el  cuerpo  y  también  toda  el  alma  de  un 
pueblo. 

Ben  clar  se  veu:  las  grans  veritats  tenen 

tal  virtut,  que  vulgas  ó  no  se’ls  hi  escapan 
de  la  ploma  fins  als  imbècils.  Sí;  aixó  es  el 
llenguatje,  aixó  es  el  nostre  llenguatje  català: 
tota  l’ànima  d’aquest  poble.  Y  à  l’ànima  {qui 
la  mata-' 

S’ha  dit  que’l  Catalanisme  es  un  moviment 
clerical  (!).  Esperém,  donchs,  que’ls  bisbes 
catalans  fassin  lo  que  deuhen,  que  prou  tin¬ 
dran  al  seu  costat  à  tots  els  catalanistas,  fins 
als  que,  com  nosaltres,  tan  pocas  relacions 
tenim  ab  ells.  Dias  enrera  diguerem  que 
la  parla  catalana  havia  sigut  elevada  com 
nova  hòstia  pel  bisbe  Carselade,  entre  las 
cimas  del  Canigó.  {Quants  n’hi  haurà  de 
prelats  que  fassin  lo  qu’ell?  No’s  portin  ara 
com  funcionaris  del  Estat ,  que  deya  l’Alda- 
vert  l’altre  dia,  en  comptes  de  portarse  com 
vers  ministres  del  Deu  en  qui  creuhen;  pen¬ 
sin  en  alló  que’ls  diu  el  doctor  Torras  y  Ba¬ 
ges,  qu’«els  fonaments  de  la  religió  y  de  la 
moral  ja’ls  posà’l  mateix  Criador  en  la  con- 
ciencia  y  en  l’enteniment  de  cada  hu,  y  la 
conciencia  y  l’enteniment  ens  parlan  en  nos¬ 
tra  materna  llengua.» 

Per  lo  demés,  els  governants  d’aquesta 
desgraciada  Espanya — que  debadas  ha  vol¬ 
gut  salvar  el  Catalanisme  predicant  en  alta 
veu  sas  ideas — segueixen  ab  més  ceguera 
que  may  la  política  de  sempre.  Tantas  des- 
membracions,  tantas  perduas,  tantas  desgra 
cias,  y  més  obstinats  que  may.  Ditxosa  polí¬ 
tica  de  la  unidad ,  que  en  comptes  de  sumar 
resta,  qu’en  comptes  d’unir  confón.  Moltas 
unitats  poden  fer  una  grossa  suma:  la  sola 
unitat  es  vehina  del  zero. 

No'n  tenian  prou  ab  fer  oficial  la  patria, 
que  fins  hi  fan  la  fe.  Es  alló  que’s  diu:  «Deu 
cega  à  qui  vol  perdre»; 

Lluís  Via. 

TRETS  DE  FONA 

x 

Entre  mestre  y  deixeble. 

— {En  quina  llengua’t  fas  càrrech  del  mo¬ 
viment  cientifich,  artistich  y  literari  del 
món? 

— En  francès,  generalment,  llegint  las  tra¬ 
duccions  dels  mestres;  en  català,  llegint  als 
nostres  autors. 


— {En  quina  llengua’t  posas  al  corrent  del 
moviment  d’avens  de  la  humanitat? 

— Tantost  en  francès,  tantost  en  italià,  tan- 
tost  en  alguna  llengua  saxona. 

— {Y  per  qué  ho  llegeixes  en  aqueixas  llen- 
guas? 

— Perque  s’imposan,  mestre.  En  aquestas 
llenguas  se  parla  d’Art,  de  Ciència,  de  Lli¬ 
bertat.  Es  impossible  sustràuressen. 


— Bé,  deixeble;  la  llissó  d’avuy  es  termi¬ 
nada.  Ara,  acota’l  cap  y  resa. 

—  Padre  nuestro  que  estàs  en  los  cielos... 

F.  Pujulà  y  Vallés. 


NOTAS  BIBLIOGRÀFICAS 

Anyoranses:  Poesies  íntimes ,  per  Alexandre 

de  Riquer. 

La  publicació  d’un  llibre  de  l’Alexandre 
de  Riquer  sempre  sol  ésser  un  aconteixement 
pels  aficionats,  donchs  pot  tenirse  per  ben 
segur  que  la  nota  poètica  anirà  enjoyada  ab 
garbosas  ilustracions  y  tancada  dintre  de 
preciós  volúm,  en  el  que’l  tiratje,  là  impres¬ 
sió,  el  paper  y  las  tintas  seràn  cosa  primo- 
rosa,  fent  que’l  llibre  nou  esdevingui  un  jo- 
yell  de  biblioteca. 

Aixis  ha  succehit  ab  el  que  tenim  à  la 
vista,  recentment  publicat,  que  fa  honor,  per 
la  pulcritut  y  esplendidesa  ab  qu’està  confec¬ 
cionat,  tant  à  n’en  Riquer  que  l’ha  disposat, 
com  à  la  casa  Thomas  de  quins  tallers  ha 
surtít. 

El  llibre’s  titula  Anyoranses ,  y  es  un  aplech 
de  poesías  íntimas  en  que  la  personalitat 
■literaria  del  autor  se’ns  presenta  ab  un  as¬ 
pecte  nou,  purament  de  forma,  donchs  las 
composicions  que  integran  la  nova  obra  es- 
tàn  escritas  en  vers.  L’atractiu  primordial 
de  la  mateixa  es  pera  nosaltres  el  sentiment 
altament  poétich  que  la  embolcalla  per  com¬ 
plert,  donantli  un  perfum  de  gran  sinceritat 
que  seduheix  y  corprèn  al  llegidor,  y  ab  més 
intensitat  si  aquest  té  la  sort  de  coneixe 
íntimament  à  n’en  Riquer  y  de  comptarse 
enlre’l  número  de  sos  amichs  y  companys 
d’aficions.  Tant  se’ns  endona  que  la  versifi¬ 
cació  adoleixi  à  voltas  d’un  cert  encarcara¬ 
ment  y  de  certa  falta  d’espontaneitat,  si  en 
el  fons  de  la  majoria  de  las  estrofas  hi  vibra 
una  queixa  tan  humana,  tan  dolorosa  y  tan 
poètica  —  precisament  perque  es  humana  y 
dolorosa,-— y  tan  fondament  sentida  per 
l’autor,  donchs  constituheix  la  pena  predi¬ 
lecta  y’l  dolor  més  simpàtich  de  tota  sa  vida. 
L’ombra  benhaurada  de  la  esposa  morta,  de 
la  mare  dels  seus  fills  que  se  n’ha  anat  per 
sempre,  extón  un  vel  de  respecte,  una  glassa 


JOVENTUT 


de  compassió  demunt  del  volúm  Anyoranses , 
que,  per  dirho  aixis,  el  consagra  y  no  permet^ 
à  la  critica  manifassera  l’entafurarse  desver¬ 
gonyidament  per  entre’ls  fulls  del  llibre  pera 
esbrinar  ab  posat  pedantesch  si  aquell  vers 
es  curt  ó  llarch,  si  aquest  es  coix  y  si  las  es- 
trofas  de  més  enllà  no  estan  prou  ben  ri- 
madas. 

Qu’en  Riquer  té  l’ànima  de  poeta,  bé  prou 
qu’ho  sabém  tots  y  ben  sovint  ne  dona  ben 
palesas  probas,  tant  ab  el  pinzell  com  ab  la 
ploma.  El  nou  volúm  es  una  llàgrima  eixida 
dels  ulls  d’un  poeta  que,  ademés,  es  home 
de  cor  y  pare.  éQué  voléu  més?  iNo  hi  hà  en 
aquesta  llàgrima  tot  un  poema? 

Salvador  Vilaregut. 


NOVAS 

El  passat  dissapte  à  la  nit  s'acoblaren 
nombrosos  literats  y  artistas  pera  celebrar 
l’éxit  del  drama  Oltre  la  vita,  estrenat  recent¬ 
ment  al  teatre  de  la  Gran  Via,  obsequiant  à 
son  autor  ab  un  dinar  durant  el  qual  regnà 
un  gran  esperit  de  germanor  y  de  patriotis¬ 
me,  evidenciant  tots  plegats  l’afecte  que 
professan  à  n’en  Pagano  y  lo  molt  que  li  es- 
timan  las  alabansas  qu’en  sos  escrits  ha  fet 
del  renaixement  català. 

Als  costats  d’en  Pagano  s’hi  assegueren 
en  Joseph  Maria  Roca  y  l’Angel  Guimerà, 
en  Francesch  Mateu  y  en  Pompeyus  Gener, 
y  devant  d’ell,  à  l’altra  presidència  de  la 
taula,  s’hi  assentà’l  notable  actor  de  la  com¬ 
panyia  Iggius,  en  Robert,  entre  en  Joseph 
Maria  Vallés  y  Ribot  y  en  Francisco  Pi  y 
Suner,  en  Manel  Folguera  y  Duràn  y  l’En- 
rich  Arderiu,  director  de  La  Renaixensa. 

Els  demés  comensals  eran:  Emili  Vilano¬ 
va,  Narcis  Oller,  Ignasi  Iglesias,  Bonaven¬ 
tura  Bassegoda,  E.  Moliné  y  Brasés,  S.  Vi¬ 
laregut,  J.  Puiggari,  Adrià  Gual,  J.  Pujol 
y  Brull,  Víctor  Brosa,  Manel  Rocamora,  R. 
Farré,  Antón  Busquets  y  Punset,  D.  Marti  y 
Julià,  Melcior  Rodríguez  Alcàntara,  J.  Sal- 
vatella,  F.  Pujulà  y  Vallés,  Trinitat  Mone- 
gal,  Emili  Tintorer,  M.  Duràn  y  Folguera, 
C.  Brugués,  Sebastià  Junyent,  M.  Utrillo, 
J.  Oriol  Marti,  J.  Piera,  Joan  Serinà,  A. 
Martínez  y  Serinà,  Felip  Dalmases,  G.  Zan- 
né,  F.  Codina  y  Lluís  Via,  director  de  Jo¬ 
ventut. 

Després  del  dinar,  brindaren  en  Pompeyus 
Gener,  en  Narcís  Oller,  el  president  de  la 
Unió  Catalanista  Joseph  M.a  Roca,  en  Do¬ 
mingo  Martí  y  Julià,  en  Trinitat  Monegal, 
en  Joseph  Maria  Vallés  y  Ribot,  president 
del  «Consell  Regional  Federalista»,  en  Ma¬ 
nel  Folguera  y  Duràn,  en  Francisco  Pi  y  Su¬ 
ner  y  en  Lluís  Via,  com  també  l’actor  Robert, 
que  declamà  ab  molt  de  sentiment  y  ab  art 
exquisit  un  fragment  del  Dante. 

Consignarém  especialment  els  brindis  dels 

senyors  Roca,  Fcdguera  y  Duràn,  Marti  y 
Julià,  Vallés  y  Ribot  y  Pi  y  Suner.  Els  dos 
primers  feren  notar  lo  digne  qu’es  en  Pagano 
de  dirse  germà  nostre  quan  tan  bé  ha  sabut 
sentir  el  nostre  art  y  tant  s’ha  conmogut  de¬ 
vant  de  certas  festas  catalanistas  qu’ha  pre¬ 
senciat.  En  Martí  y  Julià  explicà  cóm  l’auto- 
nomisme  es  un  moviment  de  tolerància  y 
d’avens,  puig  fa  que’ls  pobles  afermin  sa 
personalitat  y,  aplicant  com  fa  en  Pagano 
í’intelecte  al  estudi  de  lo  bo  qu’en  uns  y  al¬ 
tres  se  troba,  accentuhin  sa  germanor  ba- 
santla  en  llassos  naturals,  no  en  violenciasy 
tiranias  que,  en  comptes  d’unions  estables, 
sols  confusió  produheixen  y  vida  artificial. 
En  Vallés  y  Ribot  digué  que’l  Catalanisme 
no  es  separatista  sinó  cosmopolita,  y  es  sol- 
zament  separatista  de  tota  idea  d’absolutisme 
é  intolerància,  perque  està  animat  d’un  am¬ 
ple,  amplissim  criteri  de  tolerància  y  germa¬ 
nor.  Explicà  qu’entre’ls  reunits  n’hi  havian 
que  professavan  oposadas  creencias  en  reli¬ 
gió,  en  art,  en  literatura,  en  política  y  en 
sociologia,  y  à  pesar  d’aixó,’s  trobavan  for¬ 
tament  units  pel  ferm  amor  à  la  patria  y  la 
llibertat.  Mes  no  à  una  patria  encongida  y 
mesquina,  sinó  à  una  patria  gran  en  ideals  y 
generositat,  perque  nosaltres  solzament  te¬ 
nim  dos  odis:  l’un,  à  tota  mena  de  tiranias, 
y  l’altre,  que  no  es  odi,  qu’es  una  gran  llàs¬ 
tima  y  molta  repugnància  molt  propera  del 
odi  envers  aquells  pobles  que  cantant  y  ba¬ 
llant  al  drinch  de  sas  cadenas,  ens  motejan 
als  que  volém  l’autonomia.  Feu  vots  per  la 
reconstitució  dels  antichs  Estats  d’Italia  y 
pel  triomf  de  l’autonomia  qu’establirà  llas¬ 
sos  perdurables  entre’ls  homes  y’is  pobles. 
En  Pi  y  Suner  feu  vots  per  l’autonomia 
de  Catalunya  y  proposà  que  tots  els  reunits 
anessin  l’any  vinent  à  Florència,  quan  s’es¬ 
treni  allí  La  festa  del  blat  d’en  Guimerà, 
qu'ha  traduhit  en  Pagano.  En  Lluís  Via 
digué  que  ja  qu’en  Pagano  ha  bescambiat  à 
Barcelona’!  seu  art  ab  el  nostre,  aplaudint 
à  n’en  Guimerà  VAygua  que  corre  y  fentse 
aplaudir  ab  son  drama  Oltre  la  vita ,  propo¬ 
sava  que  acabéssim  d’imitarlo  traduhint  Ol¬ 
tre  la  vita  à  nostra  llengua  y  fentlo  represen¬ 
tar  en  el  teatre  català,  com  ell  va  à  ferho  en 
els  teatres  italians  ab  La  festa  del  blat. 

Finalment  en  Pagano,  en  idioma  italià  y 
ab  paraula  eloqüent,  digué  que  la  primera 
volta  qu'arribà  à  Catalunya  la  desconeixia 
per  complert,  mes  à  mida  de  conéixela  havia 
anat  sentint  per  ella  estimació  profonda  per¬ 
que  havia  trobat  en  aquesta  terra  quelcom 
qu’havía  correspost  à  las  inclinacions  del  seu 
modo  d’ésser  à  aymar  lo  que  significa  ener¬ 
gia  y  forsa,  y  à  fer  justícia,  sentint  admiració 
per  lo  qu’es  hermós. 

Grans  aplaudiments  coronaren  l’hermós 
discurs  d’en  Pagano  que  donà  fi  à  tan  agra¬ 
dable  festa,  encaminantse  llavors  tots  els 
acoblats,  ó  sa  gran  majoria,  al  local  del  «Or- 

feó  Català»,  ahont  sentiren  executar  La  Mare 
de  Deu ,  L’aucellada  y  l’himne  que  més  s’avé 
ab  las  aspiracions  qu’enclóu  l’actual  renai- 
xensa  catalana.  El  senyor  Pagano  y  sos 
acompanyants  foren  obsequiats  ab  un  lunch 
per  la  Junta  del  Orfeó. 

Desitjém  que  l’amich  Pagano  guardi 
d’aquesta  festa  tan  bon  recort  com  ne  con- 
servarém  nosaltres. 

Atenentnos  à  la  crida  feta  pel  Consistori 
dels  Jochs  Florals  de  Barcelona  à  la  gent  de 
Catalunya,  Rosselló,  València  y  Mallorca,  y 
dels  pobles  catalans  del  Aragó  y  la  Sarde¬ 
nya,  pera  que  contribuheixin  ab  la  seva  al- 
moyna  al  major  brill  de  tan  venerable  insti¬ 
tució,  continua  oberta  en  la  redacció  de 
Joventut  la  suscripció  de  qu’en  nostre  an¬ 
terior  número  parlarem.  Quota  única,  una 
pesseta.  No  s’admet  cap  lema,  ni  inicials. 

La  Junta  Permanent  de  la  Unió  Catala¬ 
nista  dirigi’l  passat  dilluns  al  ministre  d’Ins¬ 
trucció  Pública’l  següent  telefonema: 

«Excelentissim  senyor  Ministre  d’Instruc¬ 
ció  Pública. — Madrid. — La  Unió  Catalanista 
protesta  enèrgicament  de  la  vostra  conducta 
posant  à  la  sanció  real  la  prohibició  d’ense¬ 
nyar  en  las  escolas  el  Catecisme  en  llengua 
catalana  y  vos  fa  avinent  qu'en  aquesta  terra 
no  lograréu  el  vostre  objecte.  —  El  Presi¬ 
dent,  Joseph  Maria  Roca.  —  El  Secretari, 
Manel  Rocamora.» 

També  la  Junta  de  la  «Lliga  Regionalista» 
va  reunirse  acordant  protestar  enèrgicament 
del  decret  d’en  Romanones. 

S’espera  que  seran  innombrables  las  enti¬ 
tats  que  faran  lo  mateix. 

Al  entrar  en  màquina  aquest  número  sur¬ 
ten  cap  à  Madrid  els  diputats  à  Corts  senyors 
Rusinol  y  Domènech. 

El  divendres  de  la  passada  setmana,  dona¬ 
ren  un  concert  en  el  teatre  de  la  Gran  Via 
els  eminents  músichs  Baüer  y  Casals.  Un  y 
altre,  en  el  piano  y  en  el  violoncello,  demos¬ 
traren  una  volta  més  sas  rellevants  qualitats 
d’executants  y  d’artistas.  El  públich  rebé  ab 
entussiastas  ,  picaments  de  mans  el  trevall 
artistich  dels  dos  mestres.  La  sonata  en  sol 
de  Beethoven,  executada  pels  dos  artistas; 
la  sonata  en  fa  de  Porpora,  l’an'a  de  Bure,  la 
siciliana  de  Fauré  y’l  scherzo  de  Klengel,  à 
càrrech  d’en  Casals,  y’l  Carnaval  de  Viena 
de  Schumann,  Berceuse  de  Brahms  y  l 'Es¬ 
tudi  en  forma  de  vals  de  Saint-Saèns,  à  càr¬ 
rech  d’en  Baüer,  composaren  l’escullidissim 
programa  del  concert.  Els  dos  artistas  cor- 
respongueren  à  las  ovacions  rebudas  execu¬ 
tant  algunas  pessas  que  no  constavan  en  el 
programa. 


El  diumenge  passat,  y  en  el  mateix  teatre, 
tingué  lloch  altre  concert  à  càrrech  dels 
mateixos  Baüer  y  Casals,  també  ab  éxit  ex¬ 
traordinari. 

El  dilluns  ultim,  en  el  teatre  Principal  y 
en  obsequi  als  socis  de  la  Filarmónica,  els 
eminents  artistas  del  Trio  de  Francfort  se¬ 
nyors  Rebner,  Hegar  y  Friedberg  donaren 
un  segón  y  darrer  concert. 

A  l’hora  d’entrar  en  màquina  aquest  nú¬ 
mero  no  hem  rebut  encara  la  revista  en  que 
nostre  critich  de  pintura  devia  ocuparse 
de  la  Exposició  que’l  Circul  de  Sant  Lluch 
obri  la  passada  setmana  à  ca’n  Parés.  Ens 
limitarém,  per  lo  tant,  à  donar  una  senzilla 
impresió  de  la  mateixa,  ja  que  à  n’en  Brull 
li  han  impedit  ferho  sas  particulars  ocupa¬ 
cions. 

Son  sugestius  alguns  quadros  d’en  Lli¬ 
mona,  particularment  Els  darrers  passos , 
com  també  una  tela  d’en  Vancells  repro- 
duhint  las  feréstegas  serraladas  del  Pirineu, 
que  per  altra  part  no  revela  cap  personalitat 
definida.  En  Baixeras  exposa  una  delicada 
marina.  També  hi  hà  que  consignar  alguns 
quadros  d’en  Baixas  bastant  justos  de  color, 
un  altre  quadro  d’en  Masriera  (Lluís),  varias 
aquarelas  d’en  Llaverías,  y  Ja  esculptura 
Viuda,  d’en  Clarassó. 

#De  lo  demés  no’n  parlóm,  perque  si  bé  en 
detall  pot  ferse  algún  petit  elogi,  el  conjunt 
de  lo  exposat  resulta  adotzenat  y  pobre.  De 
quadro  que  s’imposi  no  n’hem  vist  cap  en 
aquesta  exposició. 

Publicacions  rebudas: 

Narvàez ,  per  B.  Pérez  Galdós.  Tomo  tren¬ 
ta  dos  dels  Èpisodios  Nacionales  y  segón  deia 
quarta  serie  Ne  parlarém  en  un  dels  vinents 
números. 

Se  ns  han  remés  unasfullas  redactadas  en 
llengua  francesa  é  impresas  à  París,  que  pu¬ 
blica  la  «Delegació  pera  l'adopció  d’una  llen- 
guaauxiliar  internacional».  Aquesta  llengua, 
que  voldrian  s’adoptés  d’entre  las  mortas 
ó’s  creés  artificialment,  la  recomanan  dita  De¬ 
legació  y  sos  adherita  com  de  gran  utilitat 
pera’ls  homes  de  ciència,  els  comerciants  y’is 
turistas,  sense  perjudici  de  que  cada  poble 
parli  en  son  sí  l’idioma  nacional.  S’acompa¬ 
nya  unallarga  llista  de  delegats  y  desocielats 
adheridas. 

També  hem  rebut  una  invitació  pera  visi¬ 
tar,  en  la  «Galerie  B.  Weill»,  de  Paris,  la 
exposició  de  pinturas,  pastels  y  dibuixos  de 
Girieud,  Launay,  Picasso  y  Pichot,  qu’esta- 
rà  oberta  fins  al  15  de  desembre  pròxim.  En 
aquestas  invitacions  hi  figura  una  explicació 
encomiàstica  dels  dits  artistas  y  de  sas  obras, 
firmada  per  Harlor. 


Fidel  Giró,  impressor. — Carrer  València,  31 1. 

NOTAS  D’ACTUALITAT 

A  la  cèlebre  frase  del  gran  revolucionari 
de  bona  fe  P.  J.  Proudhon  «la  demagògia  es 
la  hipocresia  del  progrés»,  ja  n’hi  podóm  afe¬ 
gir  un'altra  tant  ó  més  exacta,  si  cab,  que 
aquella,  dihent  que  la  demagògia  es  una  es¬ 
cola  de  la  delació.  Pobra  demagògia,  qu’avall 
t’han  fet  arribar  els  teus  apòstols  en  el  mal- 
haurat  Estat  espanyol! 

En  Lerroux,  diputat  per  Barcelona,  llibe¬ 
ral,  demòcrata,  àcrata  (à  estonas)  y  agitador 
de  las  massas  (que  desapareix  quan  estan 


agitadas)  en  ple  Congrés  espanyol  ha  denun¬ 
ciat  per  separatista’l  discurs  que  son  com¬ 
pany  de  diputació  senyor  Domènech  pronun¬ 
cià  en  la  «Lliga  Regionalista».  En  Mir  y  Mi¬ 
ró,  regidor  de  la  ciutat  de  Barcelona,  federal, 
lliberal,  demòcrata ,  etc.,  etc.,  ha  denunciat  en 
l’Ajuntament  d’un  modo  solemne  la  festa 
dels  Jochs  Florals  que  celebraremà  Sant  Mar¬ 
tí  de  Canigó,  com  un  acte  separatista,  sense 
pensar  (ho  vull  creure  aixís)  en  las  perillo- 
sas  conseqüencias  à  que  pot  donar  lloch  sa 
denuncia. 

Y  jen  mèrits  de  qué  ho  feren?  Tan  sols  mo¬ 
guts  per  son  despit  al  veure  la  ufana  que  pren 
l’arbre  de  l’Autonomia  y  al  contemplar  cóm 
son  bort  arbre  de  la  Llibertat  (empeltat  de 
tirania)  va  cada  jorn  neulintse,  devenint  es¬ 
quifit  y  raquítich  y  presentant  evidents  sín- 
tomas  de  propera  mort. 

Las  denuncias  d’abdós  demagogos  estan 
basadas  en  un  enfilall  d’inexactituts:  cosa 
que’spot  probar.  Ells, en  cambi,no  assistiren 
als  dits  actes,  y  per  tant  no  poden  probar  sas 
afirmacions, y  aixó  fa  sa  falta  molt  més  grave. 
Ja  no  es  sols  delació  lo  que  feren,  sinó  dela¬ 
ció  calumniosa.  Bon  ofici’l  qu’han  emprés: 
continuhin  per  aquest  cami,  puig  aixis  asso¬ 
liran  son  propòsit  de  ferse  simpdtichs  y  de 
fer  als  catalanistas  antipàtichs.  Els  delators 
sempre  han  sigut  ben  vistos  per  la  societat. 

cY  vostès  se  diuhen  lliberals  y  demócra- 
tas?  {Y  vostès  son  tolerants?  De  tot  cor  desit- 
jariam  que’ns  expliquessin  què  entenen  vos¬ 
tès  per  Llibertat,  Democràcia  y  Tolerància, 
perque  sas  definicions  deurian  resultar  enci- 
sadoras. 

{Quina  importància  podém  donar  à  las 
afirmacions  d’abdós  apòstols  de  que’ls  cata- 
lanistas  som  reaccionaris  y  clericals?  Al  fer- 
las  se  fonamentan  en  fets  de  tanta  exactiiut 
com  els  que’ls  hi  serviren  pera  sas  denuncias. 
Y  à  més,  recordém  ben  bé  qu’al  gran  Prou- 
dhon  li  valgueren  els  dictats  d’amich  d’Aus- 
tria  y  del  Papa,  de  correligionaris  d’en  Le- 
rroux,  Mir,  etc.,  etc.,  sas  declaracions  en 
favor  de  la  Federació  Italiana. 

(Quin  cas  ne  poden  fer  de  vostès,  senyors 
demagogos  delators,  las  personas  que  tinguin 
sentit  comú? 


nistres  sens  inteligencia  que’s  deixan  portar 
per  ridículas  y  vellas  preocupacions! 

El  decret  d'en  Romanones  ha  tingut  sas 
conseqüencias  tristas,  com  totas  las  midas 
arbitrarias.. Escàndols  y  atropellsen  la  Uni¬ 
versitat,  violació  dels  furs  d’aquesta...  Mes 
^qué  hi  fa?  {Què  te  d’extrany  qu’aixó  passi, 
si  aquí  vivim  en  atropell  continuu  mercès  al 
ignominiós  estat  de  suspensió  de  garantias? 
El  dret  de  reunió  violat,  el  d’emissió  de  las 
ideas  també:  tots  els  drets  suspesos...  Bah! 
tant  se  val  que  tornin  à  posar  l’estat  de  siti: 
en  el  fons  es  igual. 

Fonda  satisfacció  sentim  al  poder  lloar  de 
tot  cor  als  veritables  lliberals  y  demócratas 
catalanistas  senyors  Sunol  y  Carner,  que 
tan  brillant  defensa,  en  contra  del  senyor 
Mir,  feren  de  nostra  terra  y  nostra  parla  en 
l’Ajuntament  de  Barcelona.  Y  aquesta  felici¬ 
tació  la  fem  extensiva  als  diputats  regiona- 
listas  qu’han  parlat  al  Congrés  en  igual  sen¬ 
tit,  y  à  totas  las  entitats,  individuus  y  perió- 
dichs,  siguin  del  camp  que  vulguin,  qu’han 
protestat  aquests  dias  dels  atachs  dirigits 
contra  nostra  aymada  parla  y  ensemps  con 
tra  nostra  benvolguda  terra. 

Malgrat  nostra  bona  voluntat,  no  podém 
de  cap  modo  parlar  en  serio  del  decret  d’en 
Romanones  sobre  la  ensenyansa  del  Catecis¬ 
me  en  castellà,  en  primer  lloch  perque  cre- 
yém  que  després  de  lo  que  s’ha  dit  fins  ara 
contra  d’ell,  res  més  podém  dir  nosaltres,  y 
en  segón  lloch  perque  està  en  contraposició 
tan  evident  ab  totas  las  tendencias  modernas, 
diguin  lo  que  vulguin  els  sabis  unitaris,  que 
resulta  ignocent  parlarne.  El  decret  d’en  Ro¬ 
manones  es  una  ridícula  boutade  filla  d’uncer- 
vell  buyt;  ab  ell  demostra’l  esmentat  ministre 
una  vegada  més  qu’està  verament  malalt  y 
que  sa  malaltia  no  es  pas  la  coixera  corporal 
(que  de  cor  ii  compadim),  sinó  una  incurable 
coixera  intelectual.  Pobre  Estat  espanyol,  ja 
malalt  de  gravetat,  que  tens  per  metjes  mi- 


MEDITACIONS 

Casi  podriam  assegurar  que  la  Naturalesa 
no  ha  estat  creada  pera  ésser  compresa,  do¬ 
nat  el  número  de  gent  que  no  la  comprèn,  el 
que  no  tracta  de  compéndrela  y’l  que,  trac- 
tantho,  no  arriba  à  lograrho. 

Es  gran  el  número  d’homes  qu’en  tota 
la  seva  existència  no’s  donan  compte  de  que 
tenen  devant  d’ells  un  espectacle  superior  à 
tots  els  altres  de  la  vida,  en  el  qual  hi  poden 
gaudir  tota  la  gama  de  sensacions  desde  las 
tristas-grisas  fins  à  las  alegras-rojas.  Aquests 
homes  viuhen  pera  tot  manco  pera  la  con¬ 
templació;  no’s  donan  compte  ni  de  la  escena 
que’ls  embolcalla,  ni  de  si’n  son  protagonis- 
tas,  y  moren  havent  sigut  grans  mercaders, 
grans  polítichs,  grans  generals  ó  grans  mise¬ 
rables,  y  no  gens  homes.  Las  onadas  han 
llepat,  pera  ells,  inútilment  las  rocas  de  las 
costas;  inútilment  per  lo  que  à  ells  concer¬ 
neix  els  núvols  han  pres  fantàsticas  formas; 
s’han  succehit  las  estacions,  las  fullas  secas 
han  encatifat  els  caminals,  las  floridas  han 
embaumat  l’ambient,  y  tot  ha  sigut  inútil: 
res  ells  n’han  aprofitat  de  tot  aixó.  El  més 
ignorant  dels  empressaris  (esparvera  pensar 
el  grau  d’ignorancia  del  més  ignorant  dels 
empressaris)  tancaria  las  portas  del  seu  tea¬ 
tre  en  el  que  hi  dona  un  ball  d’espectacle,  si 
ningú  acudís  à  contemplarlo.  {Cóm  es  pos¬ 
sible,  donchs,  que  la  Naturalesa  no  s’en- 

fonzi  en  el  no-res  si’l  seu  fi  es  ésser  contem¬ 
plada,  no  sentho  per  tan  gran  número? 

Més  gran  encara  es  el  número  dels  homes 
que,  sabent  que  poden  gaudir  de  sa  contem¬ 
plació,  no  tractan  de  ferho.  Aquests  no’s 
limitan  à  ésser  mercaders,  politichs,  guer¬ 
rers  ó  miserables,  per  inclinació  atàvica  com 
els  primers,  sinó  qu’ho  son  en  virtut  de  llur 
raciocini  lo  qu’es  pitjor.  Saben  que  poden 
escullir  entre  lo  bo  y  lo  dolent,  y  escullen  lo 
ultim  perque’ls  hi  apar  mellor.  Aquests  no 
solzament  ignoran,  sinó  que  desprecían  la 
Naturalesa.  {No  es  de  creure  que  si  aquesta 
existis  pera  ésser  contemplada,  ofesa  en  sa 
dignitat  desapareixeria? 

El  restant  d’homes  que  tractan  de  com- 
péndrela  no  ho  logran,  y  aixó  es  probable, 
remarcant  el  cambi,  la  diversitat  de  com¬ 
prensions  que  un  observador  fa  d’un  mateix 
espectacle  natural  en  varis  moments  de  sa 
vida,  lo  que  demostra  la  falta  de  solidesa  y 
d’aproximació  à  la  comprensió  absoluta,  ja 
que  las  comprensions  no  varian  [en  escala 
seguida,  sinó  à  salts,  lo  que  implica  diva¬ 
gació. 

No  hi  hà  cap  dubte  que  la  Naturalesa  no 
ha  sigut  feta,  ó  no  s'ha  fet,  pera  ésser  con¬ 
templada,  perque  si  aixis  fos,  no  existiria, 
donchs  no  realisaria’l  seu  fi  volitiu.  Peró  no 
hi  hà  cap  dubte  tampoch  que  sols  en  sa 
contemplació  pot  trobarse  la  felicitat,  per¬ 
que  aixis  com  la  vida  mercant,  guerrejant  ó 

traficant  ab  la  dignitat  d’altri  perjudica  à 
tercer,  la  vida  contemplativa  no  perjudica 
à  ningú  y  sols  ab  alló  que  à  ningú  es  nohi- 
ble  pot  l’home  arribar  à  trobar  la  felicitat. 

Passant  per  una  vinya  quatre  homes,  l’un 
demana  ab  interès  el  preu  del  rahim,  l’altre 
sent  un  goig  especial,  veyent  las  terras  del 
vehi  convertidas  també  en  vinya,  l’altre  mal- 
mena  uns  quants  peus,  y’l  més  hotne  de 
tots  s’ajup,  cull  un  rahim  y  assaboreix  son 
néctar.  Aquest  darrer  es  el  que  s’acosta  més 
à  la  felicitat;  no  la  té  absoluta,  perque  la 
felicitat  absoluta,  à  la  que  haurian  d’aspirar 
tots  els  homes,  es  la  del  pagés  qu’ha  menat 
la  vinya  menjantse’l  rahim  qu’ha  produhit. 

Y  hauria  d’ésser  també  felicitat  relativa 
pera’l  pagés,  el  veure  al  home  que  cull  el 
seu  rahim  pera  gaudirlo  senzillament.  Avuy 
succeheix  tot  lo  contrari  en  virtut  deia  dege¬ 
neració  de  la  especie  humana:  el  pagés  ayma 
més  al  que  tracta  d’explotarlo,  al  que  tracta 
d’enredarlo  y  al  que  tracta  de  malmétreli 
son  trevall.  {Per  qué?  Els  que  donariam  ab 
goig  el  rahim,  com  que  tot  lo  altre  es  d’un 
món  extrany  à  nosaltres,  no  ho  podém  expli¬ 
car;  els  que  poden  preferir  lo  darrer  no  po¬ 
den  explicarho,  degut  à  llur  grau  d’embruti¬ 
ment. 

El  per  qué  restarà  en 
el  misteri,  y  la  veritat... 
tampoch  val  la  pena  de 
aclariria,  aixis  com  aixis. 


SONETS 

i 

Com  un  somriure  blanch  de  melangia, 
un  raig  de  lluna  la  foscor  omplena 
de  misteri  y  d’amor;  l’aura  remena 
las  frescas  fullas  y  à  la  nit  envia 
feble  sospir  de  màgica  armonía; 
subtil  perfiím  la  flor  del  bosch  alena, 
y  sa  complanta  diu  la  mar  serena 
en  un  cant  de  salvatje  melodia. 

Y  solitaria  y  trista  la  donzella, 
la  verge  hermosa  del  amor  privada, 
desclou  sa  boca  impúdica  y  vermella 
aspirant  la  xardor  d’una  besada 
entre  la  llum  inquieta  d’una  estrella 
y  una  flor  en  sa  falda  desfullada. 

II 

La  lluna  ab  sa  claror  esmortuhida 
embolcalla  sas  formas  voluptuosa; 
la  brisa,  entre’l  fullatje  remorosa 
arrossegantse,  de  lascívia  crida. 

Somniant  amor  s’obre  la  flor  dormida, 
y  la  mar  se  revolca  clamorosa, 


fent  vibrar  en  sa  nota  portentosa 
l’afany  de  la  Natura  engelosida. 

Y  la  verge  tremola  conmoguda 
per  foll  desitj  que  sos  sentits  ubriaga 
per  una  aroma  suau  que  ve  perduda: 

un  ambient  d’erotisme,  que’s  propaga 
portant  la  sensació  desconeguda 
d’un  infinit  d’amor  que  l’afalaga. 

III 

Son  cos  de  verge  estreny  la  lluna  hermosa 
revolcanthi  sa  esplèndida  nuhesa; 
per  sos  llabis  de  foch  vaga  suspesa 
la  besada  de  l’aura  tremolosa. 

La  flor,  obrint  sos  pètals  xardorosa, 
s’esbadella,  superba  d’impuresa; 
vers  ella  s’abalansa  l’ona,  empesa 
per  son  desitj,  escumejant  febrosa, 

Y  mossegant  l’herbàm  qu’aromatisa, 
la  verge  se  retors,  y  creu  gosar 

tot  l’amor  que  la  terra  fecondisa, 

y’l  plaher  per  sos  membres  sent  passar 
sospirant  amorosa  com  la  brisa, 
gemegant  luxuriosa  com  la  mar!... 

Joan  Vergés. 

EL  FOLL?... 

Sempre  errant. 

El  foll  passava,  y  s’aturà  à  fer  son  niu  de- 
munt  de  las  ayguas. 

—  Foll,  foll,  tira  enllà.  No’ns  remoguis, 
que’l  llot  de  nostre  fons  pujaria  à  enterbolir- 
nos  la  cara. — 

Y’l  foll  tirà  enllà... 

Tirà  enllà;  arribà  à  la  ciutat,  y  s’hi  aturà 
pera  fer  son  niu. 

—  Foll,  foll,  tira  enllà.  No’ns  distreguis  — 
van  dir  els  homes — que  la  vida  es  seria  y  tu 
fas  riure,  perque  tens  abundancia  de  parau- 
las  y  nosaltres  escassetat  de  cervell.  — 

Y’l  foll  tirà  enllà... 

Tirà  enllà;  va  arribar  als  horts,  als  fruyte- 
rars,  als  sembrats  y  à  las  vinyas,  y  s’hi  atu¬ 
rà  pera  fer  son  niu. 

—  Foll,  foll,  tira  enllà  que’ls  nostres  fruyts 
no  son  pera  tu.  Tu  no’ns  deixas  madurar  y’ns 
arrencas  massa  joves. — 

Y’l  foll  tirà  enllà... 

Tirà  enllà;  va  arribar  als  boscosgegants  de 
arbres  frondosos,  y  s’hi  aturà  pera  fer  son  niu. 


—  Foll,  foll,  tira  enllà,  qu’ets  més  alt  que 
nosaltres  y’ns  fas  ombra  y  espantas  nostras 
feras.  Sols  n’hem  de  fer  nosaltres  d’ombra. 
No’n  volém  d-’homes  que’ns  converteixin  en 
matas  de  las  que  s’aixafan  ab  els  peus. — 

Y’l  foll  tirà  enllà... 

Tirà  enllà;  va  arribar  als  cims  de  las  mon- 
tanyas,  y  s’hi  aturà  pera  fer  son  niu. 

—  Foll,  foll,  feste  enllà.  No  volém  ésser 
pedestals,  no  volém  que'ns  aplanis  mirant- 
nos  de  per  sobre.  — 

Y’l  foll  tirà  enllà... 

Tirà  enllà,  y  trobà  l’àliga  de  gran  volada. 

—  Aliga,  la  bona  àliga,  pujam  al  núvols. 
Pujam  enlayre.  allà  ab  els  astres,  que  aquí 
baix  no  hi  puch  fer  niu.  — 

Y  l’àliga  rigué  estridentment. 

Rigué,  y  desde’l  cim  obrint  sas  alas  inmen- 
sas,  s’aplanà  à  terra  pera  cassar  una  serp 
rastrera  que  sos  ulls  escudrinyaires  havian 
descubert  entre  bardissas. 

Y’l  foll  tirà  enllà... 

Tirà  enllà,  y  may  més  s’aturà  ni  pensà  en 
fer  niu... 


Joan  de  Montgalí. 


LA  FARGA  D’ARAM 

«La  farga  d’aram 
no  va  tota  sola; 
qui  hi  malla  de  ferm 
no  es  home  ni  dona; 
qui  hi  malla  à  la  nit, 
qui  abrusa  la  forja, 
si  fos  el  follet 
mal  llamp  que  l’enfongal» 

Al  dirho  l’Aleix 
de  rabia  s’arbola 
ohint  bescantar 
la  farga  pel  poble. 

S’hi  parla  d’un  crim 
comés  à  las  ombras; 
s’hi  parla  d’un  mort 
trobat  à  la  gorga. 

L’Aleix,  fenthi’l  sort, 
no  hi  bada  pas  boca; 

«La  fargal  pensa  ell... 
las  doblas  que  costal... 

Si  hi  dura’l  soroll 
no  baten  els  comptes; 
si  hi  dura’l  soroll 
la  farga  es  ben  morta.» 

La  farga  d’aram 
ningú  no  li  lloga; 
ni  à  tasca  per  ell 
fargayres  no  troba; 


«Que  hi  vaja  l’ Aleix, 
murmuran  las  donas; 
que’s  mori  de  fam 
si  res  no  se’n  cobra». 

L’Aleix  se’n  hi  va 
de  grat  6  per  forsa; 
tancantshi  à  la  nit 
no  dorm  ni  reposa; 
y  ab  un  llanternot 
pujant  à  las  golfas, 
pels  caus  y  recons 
fureja  y  escolta. 

D’allà  al  martinet 
sent  moures  la  roda; 
l’Aleix  com  un  gat 
baixanthi  tremola: 

—  ijQuí  sou? — diu  cridant; 
— iQuí  sou? — y  s’hi  topa 
ab  l’ombra  del  mort 
trobat  à  la  gorga. 

De  l’ombra  al  devant 
l’Aleix  s’agenolla; 

—  Perdól — fa  ab  els  ulls 
eixint  de  las  concas; 

— Perdól — fa  l’Aleix... 
l’atrapa  la  roda, 
y  cau  esclafat 
de  bocaterrosa. 


A.  Bori  y  Fontestà. 

LA  LITERATURA  À  ROMA 


IV.  —  La  Edat  de  Plata. 


l  pujar  Trajanus  al  Irono 
dels  Cèsars,  la  litera¬ 
tura  llatina  té  la  seva 
última  y  bona  època, 
coneguda  per  la  Edat 
de  Plata.  El  nou  Cé¬ 
sar  espanyol  no  era  un 
literat  en  el  verdader 
sentit  de  la  paraula. 
Soldatdesde  la  edat  de 
catorze  anys,  li  bastà  pera  sa  glòria  l’interes- 
sarse  en  el  progrés  de  las  lletras.  Lliberal  y 
home  just,  las  protegí  sense  cohibirlas.  No 
componia  ell  mateix  sas  arengas,  però  sabia 
trobar  qui  las  hi  compongués,  interpretant  fi¬ 
delment  las  sevas  ideas.  Son  judici  era  à  la 
vegada  ample  y  sensat.  Sa  personalitat  impe¬ 
rial  no  s’imniscuía  en  els  dominis  del  art  ab 
intervenció  pueril  y  gelosa,  com  Nerón, 
ó  com  son  successor  Adrianus.  Peró  tenia 
l’amor  de  las  grans  cosas  y’l  comunicava  als 
trevalls  del  pensament,  de  la  esculptura,  de 
l’arquitectura,  qu’en  son  regnat  alcansaren 
una  puresa  y  un  esplendor  magnifichs. 

Deixà  à  cadascú’l  dret  de  parlar  segons  sa 
conciencia.  Jamay  llibertat  més  ampla  ha 
regnat  en  matèria  del  pensament.  Ja’s  pogué 
judicar  y  condempnar  als  que’l  precediren  en 
l’imperi,  que  com  més  fort  fos  í’atach  injus¬ 
tificat  contra’ls  dolents,  tant  més  ressaltava 
la  virtut  dels  bons.  Tal  era’l  principi  d’aquest 
Emperador  honrat  qu’emancipà’ls  esperits. 
La  literatura  cambià  civilisantse.  Y  esclatà 
una  explossió  verdadera  d’obras  satíricas  y 
venjadoras.  Tots  els  oprimits  foren  reivin¬ 
dicats. 

Despertant  del  silenci  imposat  per  las  pros¬ 
cripcions,  deslligada  de  la  esclavitut  que  la 
ofegava,  Roma  volgué  revisar  son  passat, 
reivindicar  sos  drets  y  portar  à  la  barra  als 
mals  Cèsars,  clavantlos  en  la  picota  segons 
fossin  sos  crims.  La  historia  falsejada  per 


la  por  y  l’adulació’s  rectificà.  Totas  las  infa- 
mias  de  vuitantacinch  anys  de  tirania,  deTi- 
berius  à  Domicianus,  foren  posadas  al  descu- 
bert.  Cap  criminal,  per  alt  que  fos,  escapà  à 
la  consignació  de  la  veritat  vindicadora.  Quis- 
cún  poguédeposar  sa  acusació  ó  sontestimoni 
en  el  tribunal  de  la  opinió  pública.  C.  Fan- 
nius  donà  son  llibre  sobre  las  víctimas  de 
Nerón ,  del  que’ns  parla  Plinius  el  Jove.  Sue- 
tonius  escrigué  sa  historia  sòbria  y  justiciera. 
Juvenal  empunyà'l  fuhet  de  la  sàtira  y  fusti¬ 
gà  à  tots  els  viciosos.  Tàcitus,  el  més  gran  de 
tots,  escrigué  en  el  frontó  de  la  Historia  las 
sevas  sentencias  lapidarias. 

Aquest  important  període  fou  com  un  oasis 
en  la  historia  política  y  moral  del  poder  de 
Roma. 

Roma  havia  arribat  al  cim  de  sa  domina¬ 
ció.  Hereva  de  la  civilisació  y  la  cultura  gre- 
gas,  prodigava  magníficament  las  mercès  à 
tots  els  pobles  qu’anava  acoblant  à  son  en¬ 
torn,  y  son  ascendent  aumentava  ab  una 
política  hàbil  d’expansió  y  de  simpatia. 
Grechs,  assiàtichs,  africans,  ibers,  gals  y  ger- 
mànichs  constituhian  dintre  dels  murs  de  la 
imperial  ciutat  una  abreviació  del  Univers. 

Mercès  al  esfors  continuat,  Roma  s’havia 
assimilat  l’Occident  y  l’Orient,  y  unit  à  sos 
destins  Espanya,  las  Galias,  Bretanya,  Grè¬ 
cia,  Egipte,  Siria  y  quasi  la  major  part  de 
l’Assia  anterior,  fins  arribar  à  la  Mesopota- 
mia.  En  son  camí  la  rassa  semítica,  enemiga 
del  dret  y  del  humanisme  Ari,  se  li  havia 
oposat  y  ella  l’havía  anulada.  Deia  Cartago 
fenicia  no’n  quedava  ni  rastre,  y  la  Judea  es¬ 
tava  dominada. 

De  bon  grat  ó  per  forsa  havia  extés  el  dret 
y  la  llengua.  Ja  en  el  sigle  primer,  el  geògraf 
Estrabón  fa  constar  que’ls  Bitinis,  els  Mysis, 
els  Frigis,  els  Li di s  y  altres  havían  perdut  la 
noció  de  sos  antichs  idiomas.  Els  sacerdots 
d’Egipte  ja  no  comprenían  las  inscripcions 

de  las  altras  dinastías.  Iberia  era  tan  romana 
com  Roma.  Trajanusy  varis  literats  y  homes 
públichs  llatins  hi  havían  nascut.  La  Galia 
estava  ja  casi  romanisada,  sobre  tot  en  el 
Mitjdía.  A  l’Africa  ja’sparlava’lllatí.  Hi  hagué 
un  moment  en  que  Roma  pogué  creure  que 
realisava’l  somni  de  la  Ciutat  Universal  y 
Eterna,  centre  de  totas  las  nacions  y  d’un  sol 
poble  civilisat  extenentse  per  sobre  tota  la 
terra  llavors  coneguda. 

Fou  un  temps  d’esplendor  únich  en  el  món, 
de  pau  y  de  glòria,  que  sols  durà  tot  el  segón 
sigle,  comensant  ab  Trajanus  y  acabant  ab 
Marcus  Aurelius,  l’Emperador  filosop. 

Després  d’aquest  sabi  coronat,  tot  s’eslla- 
bisa,  preparantse  l’entronisament  oíicial  del 
Cristianisme  y  la  irrupció  dels  barbres  del 
Nort  sobre  l’imperi. 


TEATRES 

La  risa  de  Grècia. — Crònica. 

Si  La  risa  de  Grècia  no  fos  un  drama  fet 
per  en  Marquina  tot  sol,  sinó  en  colaboració 
ab  en  Jordà  y  en  Lerroux; 

Si  no  s’haguessin  desfet  en  elogis  d’aques¬ 
ta  obra  «poetas  com  en  Maragall,  pintors 
com  l’Urgell,  músichs  com  en  Crickboom, 
escriptors  com  en  Ruiz  López,  Dionisi  Pé¬ 
rez,  Pagano,  Marsillach  y  Lluís  de  Zulueta, 
artistas  com  en  Miquel  Utrillo,  polítichs  com 
en  Junoy  y  en  Corominas  y  molts  periodis- 
tas;))  (1 ) 

Si  en  Menéndez  Pelayo  no  hagués  dit  d’en 
Marquina  qu’era,  no  el  poeta  mejor ,  sino  el 
único;  (2) 

Si  l’estil  del  autor  no  fos  ampulós  y  pe- 
dantesch,  y  farsit  d’imatjes  buydas,  de  con- 
cordancias  fatigosas,  de  comparacions  alam- 
binadas,  de  divagacions  malaltissas  y  de  con- 
ceptismes  vulgars; 

Si  haguéssim  pogut  entreveure’l  fil  al 


(1)  Aixó  ho  afirma  tranquilament  el  crítich  de  La 
Publicidad  D’algunas  d’aquestas  personalitats  ho  cre- 
yém.  No  faltaria  mésl  D’altras,  no.  Ens  sembla  un 
infundio.  Proba  al  canto:  d’en  Maragall  ens  consta  que 
no  va  entussiasmarse  gens  ni  mica,  y  en  Pagano,  qu’es 
també  un  dels  que  cita’l  crítich  flamant,  ens  ha  dit,  y 
autorisat  pera  ferho  públich,  que  no  solzament  no’l  va 
entussiasmar  La  risa  de  Grècia,  sinó  que  no  li  va  agra¬ 
dar  poch  ni  molt,  ni  ell  va  dir  à  ningú  que  li  agradés. 

(2)  Aixó  sí  que  no  ho  creyém.  Tan  poch  ho  cre- 
yém,  que  si’l  mateix  Menéndez  Pelayo’ns  ho  digués, 
pensaríam  tot  seguit:  Aquest  bon  senyor  deu  tractar 
de  péndrens  el  pell 


menys  d’aquell  simbolisme  que’ls  qu’estàn 
en  el  secret  diuhen  que  hi  hà  en  l’obra; 

Si  haguéssim  trobat  un  xich,  no  més  que 
un  xich  d’humanitat  en  aquells  personatjes 
que  semblan  fills  d’un  desvari  ó  en  aquellas 
passions  que  semblan  pesadillas  d’un  somni 
agitat; 

Y  en  fi  y  resúm:  si  al  sortir  del  Principal 
haguéssim  sabut  formarnos  una  petita  idea 
de  lo  qu’era,  ó  quan  menys  de  lo  que  volia 
ésser  La  risa  de  Grècia , 

Hauríam  exposat  aqui  nostra  lleal  opinió 
sobre  aquest  nou  drama  que,  entre  parèn¬ 
tesis,  destrossaren  els  actors  del  Principal. 

No  l’hem  entés:  no’n  podém  dir  res.  Que 
parlin  els  sabis. 


La  companyia  italiana  de  la  Bianca  Iggius 
s’ha  despedit  del  públich  barceloní. 

Las  últimas  obras  estrenadas:  — 5  (me- 
nos  cinch  minuts),  Nelly  Rozier  y  L'inferno , 
pertanyen  al  género  lleuger  y  bon  xich  esca¬ 
brós  que  tant  agrada  à  una  certa  part  del 
públich.  En  las  tres,  sobre  tot  en  la  primera, 
hi  hà  alguna  situació  verament  còmica;  peró 
en  conjunt  resultan  xabacanas,  com  la  majo¬ 
ria  de  las  del  extens  repertori  que’ns  ha 
donat  à  coneixe  la  Iggius. 

En  conciencia  hem  de  confessar  que 
aquesta  companyia  ens  ha  distret  algún  mo¬ 
ment,  y’ns  ha  fet  riure  en  moltas  ocasions; 
peró  en  el  terreno  del  art  ben  poch  tenim 
d’agrahirli.  Sols  un'obra  seria’ns  ha  donat, 
després  de  Els  fochs  de  Sant  Joan:  la  d’en 
Pagano;  y  encara  s’ha  degut,  més  que  à  la 
bona  voluntat  de  la  empresa,  à  circunstan- 
cias  especials. 

En  quant  als  actors,  sense  deixar  de  reco- 
neixe  cert  desembràs  en  alguns,  com  en  Sai- 
nati  y  sa  esposa,  en  conjunt  la  companyia 
resulta  formada  per  mitjanias  que,  quan  mi¬ 
llor  estàn,  estàn  discrets.  Fem  una  excepció 
pera  en  Bertini,  qui,  si  bé  d’escola  antiquada, 
ha  demostrat  en  molts  papers  possehir  ver- 
daderas  dots  d’actor  genérich,  distingintse 
per  sa  expressió  y  naturalitat.  Entre  altres 
recordém  el  monòlech  Celebrità ,  que  va  reci¬ 
tar  la  nit  del  seu  benefici.  Sens  exagera¬ 
cions,  ab  entonació  justa  y  ab  gran  domini 
de  las  taulas,  logrà  ferse  aplaudir  ab  molta 
justícia.  En  quant  à  la  Iggius,  ja  ho  hem  dit 
altras  vegadas:  millor  representaria  son  pa¬ 
per  fent  d’estatua  en  un  museu,  que  actuant 
sobre  las  taulas. 

A  Romea  s’ha  estrenat  ab  aplauso  L'agen¬ 
cia  d'en  Pep  Currillo ,  saynet  d’en  Ramón  y 
Vidales,  en  que  l’autor  demostra  una  vegada 
més  sas  excelents  qualitats  per’aquest  géne¬ 
ro.  Ab  tot  no  hem  trobat  l’obra  à  l’altura  d’al¬ 
tras  d’en  Ramón,  si  hem  de  judicaria  per  l’e¬ 
fecte  que’ns  produhi  la  primera  nit  ab  la  de¬ 
ficient  interpretació  que’ls  actors  li  donaren. 

En  els  demés  teatres  no  s’ha  estrenat  res 

que  valgui  la  pena  d’esmentarse.  S’anuncia 
un  nou  ball  à  Novetats,  y  dugas  sessions 
que  prometen  ésser  interessantissimas  pel 
Teatre  íntim  que  dirigeix  l’Adrià  Gual.  En 
ellas  se  representarà  L' Edip  rey  de  Sofocles, 
Le  mariage  forcé  d’  en 
Moliére,  y  Els  teixidors 
delalemany  Hautmann: 
tot  traduhit  al  català. 


E 

NOTAS  D’ART 

{Quin  dubte  hi  hà  que,  segons  el  cercle 
ahont  se  mou,  el  pintor  s’amanera?  {Ni  cóm 
negar  que’l  seu  vol  se  va  reduhint  conforme 
sia  reduhit  l’ambient  en  que  viu?  Sense  que 
se’n  adongui,  las  sevas  pinturas  son  fetas 
per’aquell  ambient,  per’aquell  públich.  Per’xó 
veyém  moltas  vegadas  al  tal  públich  riures 
d'obras  que  no  comprèn,  puig  pera  ell  no 
eran  pas  fetas. 

A  un  artista  dels  que  ja  fa  temps  que  tenen 
botiga  ab  la  seva  corresponent  parròquia 
{qui  s’atrevirà  à  dirli:  «Vostè  en  art  no  s’hi 
fiqui ,  perque  no  hi  entén  res?))  Ningjú,  perque 
això  ja  veuhen  vostès  mateixos  que  no's  pot 
dir.  Val  més  callar  y  anarlos  observant. 

Cada  pintor  nou  que’s  presenta,  si  té  ta¬ 
lent,  si  es  artista,  ja  pot  comptar  ab  la  indi¬ 
ferència  dels  uns  y  la  rialla  dels  altres.  Els 
primers  se  posan  en  guardia  (la  botigueta  ja 
té  un  competidor  més).  Els  segons,  més  curts 
de  gambals,  no  fan  altra  cosa  que  riure  de 
bona  fe.  Els  fa  extrany  allò.  ja  ho  crech! 
Com  que  no  son  obras  com  las  acostuma- 
das,  alló  no  es  pintura  ni  es  res,  alló  son 
cebas  d’aqueixos  infelissos  modernistas  que 
ni  sisquera  van  endressats.  Y  vinga  riure. 

Veiitat  es  que  la  jovenalla  modernista  (la 
destinada  à  no  poder  tenir  may  botigueta) 
també’s  riu  de  tot  lo  que  no  es  com  alló 
qu’ella  considera  bo  perqu’es  fet  d'aquella 
manera ,  per  res  més.  Aixis,  donchs,  una 
persona  que  no  tingués  res  més  que  fer  pas¬ 
saria’l  temps  molt  agradablement  escoltant 
els  parers  dels  uns  y  dels  altres. 

L’artista  empaquetat  dins  d’una  levita, 
que  no  més  se  frega  ab  l’aristocracia  y  fa¬ 
brica  quadros  tot  el  sant  dia,  vos  dirà  par¬ 
lant  dels  altres:  «Això  no  es  res:  no  hi  hà 
armonía  ni  dibuix.  Més  valdria  que’s  talles¬ 
sin  els  cabells  tots  aqueixos  ximplets,  y  que 
sapiguessin  guanyarse  la  vida.»  Perque  prou 
deuhen  saber  vostès  qu’es  caracteristich  de 
Catalunya’l  considerar  com  una  gran  quali¬ 
tat  la  de  saberse  guanyar  la  vida.  Com  si 
tingués  res  que  veure  l’una  cosa  ab  l’altra... 

Els  modernistas,  en  cambi,  {cóm  els  trac- 
tan  als  pintors  que  ja  tenen  botigueta?  De 
neulas ,  d ’eunuchs,  qu’alló  es  m....,  y  aixis 
per  l’estil.  Naturalment  que  tot  aquest  soroll 
es  senyal  de  vida;  y’is  que  valen,  poch  à 
poch  van  ocupant  el  seu  lloch  sense  que  hi 
puguin  res  las  riallas  dels  uns  ni  las  xabaca- 
nadas  dels  altres. 

En  Pidelaserra,  desconegut  fins  fa  poch 
del  gros  públich,  se  presenta  com  un  bata¬ 
llador,  y  ja  cal  que  tingui  las  espatllas  for- 
tas  donchs  haurà  de  resistir  grans  sotraga- 
das  y  sentirsen  de  totas.  Aquella  pintura 
crúa,  sense  trampas  per’atenuar  res,  sense 
concessions  per’agradar  al  burgès ,  natural¬ 
ment  que  farà  soroll.  Els  seus  admiradors  la 
posaràn  als  núvols,  y  fins  exageraràn  com 
sempre;  v’is  altres  voldràn  esclafaria  ab  un 
despreci  olímpich.  Peró  jo  crech  que’l  qua¬ 
dro  exposat  al  Saló  Parés  surtirà  d’aquesta 
tempestat  ab  totas  las  sevas  qualitats,  que 
son  grossas  y  dignas  d’un  gran  pintor. 

No  dubto  pas  qu’en  Pidelaserra  anirà  afi¬ 
nant,  rentant  las  mans  als  seus  personatjes 
y  fins  ennoblintlos;  no  dubto  que  procurarà 
buscar  més  la  seva  personalitat  y  no  recor¬ 
dar  tant  à  n’en  Monet.  Tot  això  crech  que  li 
serà  fàcil  à  n’en  Pidelaserra.  Lo  que  dubto, 
es  que  may  més  estigui  tan  encertat  y  espon¬ 
tani,  y  tan  pintor  com  en  aquella  figura 
d’aquell  home  assentat  al  sofà,  tan  rublert 
de  caràcter,  que  més  que  construhit  sembla 
pastat  ab  vida ,  ple  y  pe¬ 
sant  tot  ell.  Crech  que 
al  qui  ha  pintat  aquell 
tros  no  li  podém  rega¬ 
tejar  el  titul  de  pintor. 

{No’ls  hi  sembla? 

Las  fullas  van  cayent 
pel  baf  d’hivern  empesas, 
y  cauben  tristament 
com  flors  pel  vent  despresas. 

Y’s  van  agombolant 
com  xays  prop  de  la  cleda. 
Quina  tristor  que  fan! 

Quina  impresió  més  freda! 


Las  fullas 

Y  entonan  la  cansó 
monòtona,  pausada, 
final  de  la  tardo, 
comens  de  la  hivernada. 

Y’l  vent  las  va  empenyent 
ab  sa  ratxada  forta... 

Y  cauhen  lentament 
com  cau  la  fulla  morta. 


Felip  Soler. 

ANICET  DE  PAGÉS  Y  DE  PUIG 

Fa  pochs  dias  que’ns  ha  arribat  de  Madrid 
la  trista  nova  d’haver  mort  en  Pagés  de 
Puig.  El  nostre  poble  no  s’ha  adonat  de  la 
pèrdua  d’aquest  poeta  com  pogué  adonarse 
de  la  del  ilustre  Verdaguer;  y  no  obstant,  en 
Pagés  de  Puig  tenia  qualitats  de  poeta  popu¬ 
lar  no  inferiors  à  las  de  mossèn  Cinto.  L’au¬ 
tor  de  L' Atlàntida  trobà  la  popularitat  en 
vida,  y  sobre  tot  en  mort,  quí  sab  à  costa  de 
quàntas  vicisituts  y  amarguras.  En  Pagés  de 
Puig,  allunyat  de  Catalunya,  ha  mort  desco¬ 
negut  de  la  majoria  dels  catalans. 

No  era  qu’ell  els  oblidés,  ni  que  s’esbor¬ 
rés  del  seu  cor  la  noble  poesia  de  la  terra. 
No  se  li  coneix  cap  obra  original  que  no  sia 
escrita  en  son  idioma  nadiu.  Ben  possehit 
del  llenguatje  castellà,  à  Madrid  degué  resi¬ 
dir  per  espay  de  molts  anys  trevallant  en  la 
ordenació  de  materials  pera’l  Diccionari  En- 
ciclopédich  d’en  Montaner  y  Simón.  Enlles¬ 
tida  aquesta  obra,  s’ocupava  darrerament  en 
preparar  un  altre  Diccionari  d’autoritats  de 
la  llengua  castellana,  quan  el  sorprengué  la 
mort.  La  costum  de  bregar  diàriament  ab-la 
parla  oficial,  l’índole  mateixa  de  la  feyna 
en  que  s’ocupava,  haurían  castellanisat  sens 
dubte  à  un  altre  caràcter  que  no  fos  el  d’en 
Pagés,  mes  ab  ell  res  hi  valgué,  y’s  conta 
qu’en  sas  conversas  ab  els  més  reputats  poe- 
tas  de  Castella,  no’ls  hi  amagava’l  trist  con¬ 
cepte  que  li  mereixían  comparats  ab  els  grans 
cantors  de  la  renaixenta  Catalunya  (Núnez  de 
Arce,  entre  altres,  podria  darne  fe);  perque 
una  de  las  qualitats  més  características  d’en 
Pagés  de  Puig  era...  la  de  parlar  clar. 

La  claritat  y  la  energia  son  també  caracte- 
risticas  en  sas  obras  poéticas.  La  llengua 
catalana,  manejada  per  ell  y  posada  al  servey 
de  sa  inspiració  fresca  y  potent,  adquiria  una 
robustesa  y  una  ductilitat  extraordinarias. 
Sas  estrofas  eran  majestuosas  y  elegants  com 
àmforas  ciselladas;  tenian  la  majestat  biblica 
y  la  clàssica  senzillesa  grega.  Pot  afirmarse 
que  ningú  à  Catalunya  ha  escrit  versos  de 
major  plasticisme  que’ls  d’en  Pagés:  ningú  si 
no  es  en  Guimerà,  qu’en  justesa,  forsa  y  sen¬ 
timent  encara  va  superarlo,  trobant  en  la  lí¬ 
rica  catalana  accents  d’una  intensitat  y  una 
grandesa  no  igualadas  per  ningú.  En  Pagés, 
sobrer  de  facultats  com  ell,  era  no  obstant 
més  exterior:  deya  lo  mateix,  sens  arribar  à 
expressar  tant.  De  totas  maneras,  si  hem  de 
trobarli  filiació,  cal  fer  ressurtir  la  personali¬ 
tat  d’en  Guimerà  fins  no  tenint  intenció  de 
establir  comparansas. 

Guanyà  en  Pagés  de  Puig  son  primer  ac¬ 
cèssit  en  els  Jochs  Florals  de  Barcelona  l’any 
1869,  ab  sa  poesia  Majestat  de  Deu ,  en  la  que 
no  s’hi  podia  pas  endevinar  el  futur  mestre. 
La  primera  distinció  formal  no  la  obtingué 
fins  al  any  1875,  en  que  se  li  adjudicà  la  Vio¬ 
la  d’or  per  sa  poesia  Lo  Cant  de  Salomó ,  be¬ 


lla  glosa  del  Càntich  dels  Càntichs  ahont  el 
poeta  ja’s  mostra  en  ple  domini  de  sas  facul¬ 
tats  ab  estrofas  com  aquestas: 

Vina  ab  mi;  ja’l  sol  daura  la  montanya, 
oh  Sulamith;  la  matinada  es  dolsa; 
y  t'he  fet,  amor  meu,  una  cabanya 
ab  rams  de  tamarín  y  brins  de  molsa. 

Desclóu  eix  cinturó  que’m  desespera, 
deixa  caure  la  túnica  preuhada: 
ja't  cubreix  fins  als  peus  la  cabellera 
com  cubreix  un  joncar  font  regalada. 

Qu’hermosa  qu’ets,  qu’hermosa  qu’ets,  aymía! 
Pastoreta  gentil  d’eixas  montanyas, 
jo  t’am  cada  jorn  més,  y  ésser  voldria 
lo  tel  més  amagat  de  tas  entranyas. 

Sas  poesias  Reculliment,  premiada’l  mateix 
any,  y  A  una  dona ,  qu’ho  fou  en  els  Jochs 
Florals  de  1877,  abdugas  en  vers  lliure,  asso¬ 
leixen  una  exquisitat  insuperable,  tant  pel 
pensament  com  per  la  forma.  Memorables 
son  els  Jochs  de  1877,  quins  tres  premis  or¬ 
dinaris  guanyà  en  Guimerà,  essent  proclamat 
mestre  en  Gay  Saber  ensemps  que  à  n’en 
Verdaguer  se  li  premiava’l  gran  poema  L At¬ 
làntida.  En  Pagés  de  Puig  no  podia  passar 
desapercebut  per  grans  que  fossin  els  seus 
antagonistas:  y  aixís  el  veyém  premiat  en 
aquells  Jochs  no  sols  per  sa  epístola  A  una 
dona ,  sinó  també  per  sa  balada  L’ànima  en 
pena ,  lema  Valgam  Deu  vall,  en  que’s  tracta 
la  popular  llegenda  del  comte  Arnau  ab  gran 
vigor  dramàtich.  Lallegenda  reviu  en  aquests 
versos  admirables: 

La  morta  du  als  hàbits  cordons  ben  nuats; 
al  comte  fan  nosa:  ja’s  treu  lo  punyal, 
li  estripa  la  roba,  ja  troba  la  carn; 
dels  ulls  no’s  contenta,  ja  hi  posa  las  mans. 

[Deu  meu,  quin  miracle!  Jesús,  quin  espant! 

La  morta’ls  ulls  obre  y’s  posa  à  plorar. 

Lo  comte  s’espanta:  ja  va  reculant. 

|Ay  pobre  del  comte  del  comte  l’Arnaul 

Quan  ix  de  la  esglesia  iquíns  trons  y  quins  llamps! 
Du  núa  la  testa,  no  diu  ;Deu  me  val! 

Se  palpa  las  armas  y  puja  à  cavall. 

Lo  poltro  al  sentírsel  iquíns  bots  y  quins  salts! 

La  clin  erissada,  la  boca  escumant, 
à  córrer  s’arranca  per  monts  y  per  valls 
y  al  vent  deixa  enrera.  Pareix  [Deu  me  val! 
que'ls  diables  s’emportan  al  comte  l’Arnau. 

Las  rocas  s’aplanan  per  no  deturarl’  : 
los  arbres  se  torsan  y’l  deixan  passar: 
serpents  y  llopadas  lo  van  rastrejant 
badadas  las  golas,  la  llengua  penjant. 

Los  llops  ja  l’atrapan  y  udolan  de  fam; 
las  serps  ja  s’enroscan  als  rems  del  cavall; 
ja  tocan  las  dotze  |ay  valgam  Deu,  val! 
iquín  baf  fa  de  terra  lo  comte  l’Arnaul 

Enmudeix  llavors  nostre  poeta;  passa’l 
temps,  y  pochs  son  els  que’l  recordan.  Peró 
arriba  l’any  1896,  y  reapareix  en  els  Jochs 
Florals  causant  viva  sorpresa  à  l’actual  ge- 

neració  que'l  desconeixia.  Bon  fill  de  la  seva 
època,  sas  poesias  tenen  el  mateix  caràcter  y 
la  mateixa  robustesa  d’avans ,  contrastant 
ab  el  caràcter,  ferm  també,  del  jove  Mara- 
gall,  tan  personal  entre'ls  moderns,  tan  sin¬ 
cer  y  tan  artista. 

Aquell  any  en  Pagès  de  Puig,  que  comen- 
sa  à  trobarse  delicat  de  salut,  s’ha  recordat 
de  sa  terra  ab  fonda  anyoransa,  y  sentintse 
més  poeta  que  may,  ha  tornat  à  la  lluyta  li¬ 
terària  ab  totas  sas  antigas  energias.  Del 
gros  bagatje  inèdit  que  de  segur  conservava, 
n’envía  quelcóm  als  Jochs,  y  ademés  escriu 
y  envia  també’l  Retorn ,  que  li  val  la  En- 
glantina.  Vol  reconquistar  els  llors  que’s 
deixà  perdre  en  sa  jovenesa;  vol  que’ls  ay- 
mants  de  nostra  literatura  ho  sàpigan  qu’ell 
es  un  mestre  en  Gay  Saber  encara  que  no’n 
tingui’l  titul.  Y  ademés  de  la  Englantina, 
guanya  la  Flor  natural  ab  sa  poesia  Resigna¬ 
ció,  y  mestre  en  Gay  Saber  es  proclamat. 

Ab  quina  convicció  y  enteresa  li  sentirem 
recitar  aquestas  estrofas  del  Retorn! 

Jo  vinch  de  llunyas  terras: 
mals  vents  se  m’hi  emportaren: 
d’aquellas  terras  llunyas 
no’n  duch  pas  res  de  bo. 

Sencè  y  fort  vaig  anarmen: 
fort  y  sencè  retorno. 

Montanyas  de  la  patria, 
deixaume  entrar.  |Ja  hi  sól 


La  patria  es  lo  que  un  ama, 
lo  que  un  sempre  recorda: 
allò  hont  lo  cap  hi  pensa, 
alló  hont  lo  cor  hi  viu: 
pot  serho  una  encontrada, 
un  poble,  una  masia, 
una  esglesia,  una  cova, 
jpot  serho  fins  un  niu! 

Allí  hont  se  naix  y’s  plora, 
allí  hont  se  mor  y’s  resa, 
tan  gran  com  la  dels  altres 
la  patria  serà  allí. 

Si  hi  cab  bressol  y  fossa, 
un  pam  de  terra  es  patria. 

|N’hi  hà  prou  d’un  pam  de  terra 
per  naixe  y  per  morí! 

En  la  Resignació,  inspirat  compendi  del 
llibre  de  Job,  el  domini  de  la  forma  es  abso¬ 
lut  y  las  estrofas  resultan  impecables.  Una 
placidesa  inmensa’s  desprèn  d’ellas,  enno¬ 
blint  las  queixas  desesperadas  que  sovint 
el  dolor  arrenca  al  gran  pacient.  Diu  aquest: 

Ascoltàu  los  fers  mals  que  m’acabaren. 

Jo  era  l’home  més  rich  d’aqueixa  terra: 
tenia  mil  camells;  en  so  de  guerra 
vingueren  enemichs  y’is  esgorjaren. 

De  bous  potents  més  de  dos  mil  parellas 
enfonzavan  l’arada  ’en  mas  planuras; 
lo  foch  de  Deu  baixà  de  las  alturas 
y  cremà  fins  lo  ferre  de  las  rellas. 


jAcabam  prest!  Gitam  un  llamp  y  toca 
lo  roure  al  cor  y  crémal.  j Ayl  No  vullas 

que’l  vent  arranque  poch  à  poch  las  fullas 
mentres  los  verms  van  rosegant  la  soca. 

Mes  jayl  ^qué  dich?  La  llengua  que  flastoma 
tallam  de  viu  en  viu.  Mon  cor  se  queixa 
com  cruix  l’alzina  quan  lo  vent  la  esqueixa. 

|Oh  tu  qu’ets  Deu,  contempla  que  soch  home! 

Com  se  veu,  en  Pagés  de  Puig  ab  aquesta 
composició  torna  à  mostrarse  à  igual  ó  ma¬ 
jor  altura  que  l’assolida  en  sos  primers  temps 
ab  Lo  Cant  de  Salomó  y  ab  Jesús  à  Jerusalém , 
que  no  hem  citat  y  que  té  versos  tan  bells 
com  aquests: 

Oh  filla  de  Juda,  ma  dolsa  esposa, 
vas  de  perfums  y  niu  de  maravellas, 

?per  qué  no  sents  ma  veu?  ;per  qué  ergullosa 
à  mon  esguart  d’amor  clous  las  parpellas? 

Tos  fills  malalts  acostaràn  debadas 
à  tos  pits  sechs  las  famolencas  bocas.  . 

|ja  no'ls  podràs  nodrir!  Sobre  la  terra, 
sense  lloch  hont  fixarhi  la  petjada, 
seràn  com  grans  de  blat  demunt  las  rocas 
escampats  sà  y  enllà  per  la  ventada... 

Altra  mostra  del  mateix  género  es  YAnti- 
crist,  premiada,  com  Resignació,  l’any  1896. 
Més  desigual  que  aquesta,  y  fins  un  xich  vul¬ 
gar  à  trossos,  resulta  per’xó  una  visió  apoca¬ 
líptica  corprenedora,  sugestionantnos  ab  la 
valentia  de  sos  versos: 

Vindrà  quan  sia  l'hora.  Primer  vindrà  la  guerra, 

després  vindrà  la  pesta,  més  tart  vindrà  la  fam. 

— |Ja  vel — diràn  llavoras,  y  avans  de  sa  vinguda 

al  ventre  de  las  mares  ja’ls  fills  hi  ploraràn... 

Hem  dit  qu’en  Pagés  de  Puig  era  un  nota- 
bilissim  poeta  popular.  Pot  haverse  notat 
en  L'ànima  en  pena,  qu’en  part  hem  transcrit; 
y  enéara,  baix  un  altre  aspecte,  pot  notarse 
més  en  el  Romanç  de  cego ,  distingit  (vergo¬ 
nya  fa’l  dirho!)  ab  un  ultim  accèssit  l’any 
1898  (1).  Té  fragments  que  posan  à  son 
autor  en  lloch  eminentissim.  Pocas  vega- 
das,  donant  à  gratsient  al  assumpto  caràc¬ 
ter  tan  vulgar  com  el  d’un  romans  de  cego, 
ha  triomfat  mellor  la  musa  popular  de  iota 
grolleria  y  s’ha  mostrat  més  artista.  L’énfa- 
sis  del  romans  de  cego  no  exclou  la  justesa 
del  llenguatje  del  poble,  y  ab  un  desenfado  y 
un  vigor  imponderables  se  fa’l  relat  de  la  fa¬ 
mosa  vida  y  tràgica  mort  d’en  Serrallonga. 
Vegis  alguna  mostra: 


(1)  Ab  tot  y  ésser  molt  superior  à  altras  composi¬ 
cions  qu’obtingueren  més  senyalada  distinció.  L’any 
següent  també  va  concorre  als  Jochs  en  Pagés  de  Puig. 
Publicà  llavors  per  son  compte  la  notable  poesia  Dar- 
rerias:  A  una  dona,  y’n  feu  repartir  gran  nombre  de 
exemplars  en  l’acte  de  la  festa.  Al  devant  hi  posà 
aquesta  observació:  «La  publicació  d’aquesta  poesia  no 
es  pas  una  protesta  contra’l  fallo  del  Consistori:  es  sol- 
zament  un  gust  que’m  dono  y  una  precaució  molt  con¬ 
venient  de  pendres  mentres  los  Consistoris  no  sían  lo 
que  deuhen  ser.» 

Serrallonga,  Serrallonga, 
bé  te’n  pots  ben  alabar: 
de  ta  mort  y  de  ta  vida 
tot  lo  món  ne  parlarà. 

Trovadors  t’han  de  fer  trovas, 
t’han  d’escarnir  comediants; 
tos  crims  contaran  las  vellas 
per  adormir  als  infants; 
ton  r  om  cridaran  los  cegos, 
los  llibres  lo  purtaràn, 
y’t  posaran  en  estampas 
com  s’hi  sol  posar  als  sants. 

De  tantas  morts  com  tens  fetas 
ningú  se’n  recordarà: 
de  totas  las  qu’ara’t  colnptan 
moltas  te’n  descomptaran: 
si  foren  morts  ó  justicias 
ja  ho  sab  Deu  que’t  jutjarà. 

Si  has  vessat  sanch  catalana 
ja  ab  la  teva  ho  pagaràs: 
si  n’has  vessat  de  Castella 
no  cal  que’t  rentis  las  mans: 
quan  ella’n  vessa  de  nostra 
tampoch  se  las  renta  may. 

Los  qu’ara’t  tenen  per  lladre 
potsé  un  jorn  t’ennobliran: 
avuy  un  rey  te  condempna, 
demà  un  poble  t’absoldrà. 

Serrallonga,  Serrallonga, 
bé  te’n  pots  ben  alabar. 

La  descripció  del  suplici  té  una  plasticitat 
superba: 

No  du  capa  ni  sombrero: 
tampoch  du  aquells  cabells  llarchs, 
qu’ans  d'eixir  de  la  capella 
ja’l  butxí’ls  hi  ha  mal  tallat 
ab  estisoras  oscadas 
y  fentli  escalas  de  pam. 

Li  presentan  un  Sant  Cristo 
y’l  besa  ab  darrer  afany, 
y  un’altra  vegada’l  besa 
y  encara’l  torna  à  besar. 

,  Mes  lo  butxí,  que  voldria 
ja  fa  estona  havé  acabat, 
y  que  de  dir  parenostres 
diu  algú  que  no’n  sab  pas, 
se  li  acosta  per  la  esquena 
y'l  coll  li  va  grapejant; 
li  doblega  un  xich  la  roba 
per  no  fer  nosa  al  dogal; 
li  fa  corre  bé  la  vaga; 
l’estreny  fort  de  peus  y  mans; 
li  dona  una  empenta  enfora; 
tiva’l  canem;  cruix  lo  pal; 
se  sent  un  crit  qu’esgarrifa, 
y  en  Serrallonga  va  en  dalt. 

En  Serrallonga  es  de  ferro, 
de  coll  curt,  ample  y  sapat: 
son  d’acer  ossos  y  muscles 
y’l  canem  res  los  hi  fa. 

Lo  butxí  ho  veu,  y,  com  mestre 
que  vol  guanyar  bé’l  jornal, 
ja  li  salta  à  las  espatllas 
repenjàntsehi  tot  plegat. 

La  repenjada  primera 
ja  me'l  fa  espeternegar; 


la  repenjada  segona 
li  fa  sorti’ls  ulls  del  cap 
y  fins  traure  un  pam  de  llengua 
que  se  li  queda  penjant. 

De  tercera  repenjada 
pensa’l  butxí  que  no’n  cal. 

Altras  obras  podrian  citarse  no  menys  no¬ 
tables,  com  la  Borratxera ,  plena  d'esbojarra 
ment  amorós,  v  la  Projecta  d'en  Marian 
Aguiló ,  de  conceptes  profonds,  exuberant 
d’amor  patri,  y  ab  uns  versos  com  no’n  co- 
neixém  de  mellors  en  nostra  llengua.  També 
es  remarcable  Independencia ,  d’un  aticisme 
.qu’enamora.  Son  verament  clàssicas  aques- 
tas  estrofas : 

Quan  venen  reys  y  reynas 
à  seures  en  ma  llar, 
jo’ls  hi  faig  lloch  à  taula, 
mes  ab  lo  cap  ben  alt 
devant  de  reys  y  reynas 
jo  bech  sempre  en  mon  vas. 

Lo  vi  de  l’alegria 
que  l’amor  ja  ha  tastat, 
jo  y  la  estimada  meva 
sempre'l  bevém  plegats; 
ella’l  beu  en  mos  llabis 
y  jo’l  bech  en  mon  vas. 

Jo  he  nat  en  una  terra 
que  fa  bon  vi  y  bon  blat; 
també  fa’l  cor  dels  homes 
de  lo  mellor  que  hi  hà. 

Ningú  hi  vol  res  dels  altres: 
tothóm  beu  en  son  vas. 


Que  Deu  me  la  conservi 
ma  terra  en  santa  pau 
per  contemplar  cóm  creixen 
los  ceps  que  hi  he  plantat, 
y  beure’l  vi  que’m  donguin 
y  béurel  en  mon  vas. 


No  hem  pretengut  fer  un  estudi,  ni  menys 
un  judici  crítich  del  poeta  que  acabém  de 
perdre,  sinó  sols  endressar  un  senzill  tribut 
à  la  memòria  de  qui  tant  contribuhí  al  nos¬ 
tre  renaixement  ab  sas  preuhadas  obras. 
D’aquestas  no  hem  pogut  donarne  idea  com¬ 
plerta  ab  els  fragments  isolats  que  hem 
transcrit.  Demaném.  donchs,  en  nom  de  las 
lletras  catalanas,  que  qui  pugui  y  degui  fas- 
si  una  recopilació  de  las  obras  d’en  Pagés 
de  Puig  publicantlas  en  un  llibre  que  perpe- 
tuhi’l  nom  del  poeta  eminent,  del  mestre  en 
Gay  Saber  que  mancantli’l  títul  ja  ho  era  de 
debó  molt  avans  de  qu’alguns  altres,  ab  di¬ 
ploma  y  tot,  ho  fossin  de  per  riure. 

Tres  mestres  han  perdut  en  un  sol  any  las 
lletras  catalanas:  en  Verdaguer,  en  Rosselló 
y  en  Pagés  de  Puig.  Si 
honrém  com  es  degut 
sas  obras,  no’ls  troba- 
rém  tant  à  faltar  y  rea- 
lisarém  un  acte  de  justi- 
cia  que’ns  farà  més  lleu 
el  dolor  de  sa  pèrdua. 

NOTAS  BIBLIOGRÀFICAS 

Ricart  Wagner. — L’Or  del  Rhin. — Prólech 
de  la  Tetralogia  uL' Anell  del  Nibelung)) . — 
Traducció  catalana  adaptada  à  la  música 
per  Salvador  Vilarsgut  y  Antoni  Ribera. — 
Associació  Wagneriana. — Barcelona ,  igo 2. 

L’«Associació  Wagneriana»  ha  publicat 
L'Or  del  Rhin,  en  la  forma  que’s  requereix 
no  sols  pera  son  coneixement  y  estudi,  sinó 
ab  tots  els  requisits  necessaris  pera  ésser  po¬ 
sat  en  escena.  Ja  tenim  la  primera  matèria: 
L'Or  del  Rhin  ja  pot  ésser  executat  en  llen¬ 
gua  catalana.  El  primer  pas  està  donat.  Ara 
calen  cantants  d’escola  wagneriana,  direc¬ 
tors  d’orquesta,  teatre...  y  públich  que  res¬ 
pongui.  El  jorn  en  que  tinguém  tot  lo  precís 
pera  las  representacions  wagnerianas  sem¬ 
bla,  es  cert,  encara  ben  llunyà,  però  diuhen 
qu’en  el  món  no  hi  hà  impossibles.  {Quí’ns 
hauria  pogut  fer  creure,  durant  l’época  de 
nostres  primers  entussiasmes  wagnerians,  en 
futuras  representacions  de  La  Walkyria , 
Tristan  é  Isolda,  Siegfried  y  El  Capvespre 
dels  Deus ,  en  el  teatre  del  Liceu? 

L'Or  del  Rhin  en  català  y  adaptat  à  la  mú¬ 
sica,  repetim  qu’es  l’indispensable  primer 
pas  que’ns  pot  portar  —  y  molt  sentiríam 
errarnos — à  la  consecució  de  lo  que  tant  de- 
sitjém. 

L'Or  del  Rhin  es  el  pórtich  per  hont  s’en¬ 
tra  à  l’acció  de  la  colossal  Tetralogia  wagne¬ 
riana:  obra  extranya  que  s’aparta  del  teatre 
d’avuy  per  sas  barrejas  d’art  primitiu  y  de 
refinament,  té’l  sagell  de  las  antiquissimas 
teogonias  y  l’esperit  de  la  més  moderna  poe¬ 
sia.  L’Or  del  Rhin,  com  à  naixensa  de  las 
tragedias,  successivas,  no  té’l  desenrotllo 
d’aquestas.  Consta  d’un  sol  acte,  compost 
de  quatre  llarchs  quadros.  Heusaqui  l’acció 
de  l’obra  en  pocas  paraulas. 

Els  deus,  fills  de  la  llum,  que  viuhen  en 
els  cims  de  las  montanyas,  els  forts  gegants 
que  trevallan  sobre  la  superfície  de  la  terra, 
y’is  nibelungs — nanos  ó  gnoms — fills  de  la 
nit,  que  forjan  els  metalls  en  las  entranyas 
del  món,  se  disputan  l'imperi  del  univers. 
L’or  fa  esclatar  la  lluyta.  El  rey  dels  nibe¬ 
lungs,  Alberich,  maleheix  l’amor  al  saber 
que  aquesta  maledicció  li  ha  de  donar  la 
possessió  del  or  y  ab  ella’l  domini  del  món; 
en  el  fons  del  Rhin,  rebutjat  per  las  fillas  de 
l’aygua  que’s  riuhen  de  son  fastigós  aspecte, 
foll  d’odi  y  d’ambició,  arrenca  del  llit  del  riu 
el  metall  totpoderós,  y  fuig  triomfant  envers 
sos  avenchs  tenebrosos.  (Quadro  primer.) 

Els  deus  Wotan  y  Fricka  contemplan  el 
Walhall,  el  nou  castell  que  deu  asseguràr- 
loshi  la  dominació  del  univers;  Wotan  joyós 
y  satisfet,  Fricka  ab  por  y  recansa,  perque 
sa  germana  Freia,  la  dea  del  amor  y  de  la 
jovenesa,  ha  d’ésser  entregada  com  à  preu 
de  lo  pactat,  als  gegants  Fasolt  y  Fafner, 

constructors  del  Walhall.  (En  la  llansa  de 
Wotan,  las  runas  sagradas  donan  fe  del 
pacte).  Wotan,  un  cop  alsat  el  castell,  refusa 
entregar  la  deesa  als  totxos  y  feixuchs  ge¬ 
gants;  aquests,  à  la  fi,  fugen  emportàntsela 
com  à  penyora,  mentres  Wotan  no’ls  hi  don- 
gui  l’anell  qu’Alberich  posseheix  mercès  à 
l’or  robat,  y  qu’enclóu  el  domini  del  univers. 
Loge,  deu  del  foch  y  de  l’astucia,  es  qui 
sugereix  à  W otan  y  ais  gegants  aytal  arreglo. 
(Quadro  segón.) 

Wotan  y  Loge  devallan  à  las  cavernas  de 
Nibelheim  (pais  de  las  boyras);  per  Mime, 
germà  y  víctima  d’Alberich,  coneixen  del  tot 
el  poder  d’aquest.  Peró  l’astucia  de  Loge 
vens  la  pressumpció  d’Alberich;  aquest  pera 
sorpendre  lo  qu’ell  creu  badoqueria  dels  viat- 
jers,  pren  la  forma  de  gripau,  Wotan  l’aga¬ 
fa,  y’is  dos  deus  sel’enduhen  lligat  als  cims 
de  las  montanyas,  à  la  regió  de  la  llum. 
(Quadro  tercer.) 

Alberich,  forsat  à  entregar  l’anell  totpode¬ 
rós  pera  recobrar  la  llibertat,  maleheix  à  tots 
els  qui  puguin  possehirlo.  Wotan,  despre- 
ciant  la  maledicció,  vol  retenirlo  en  son  po¬ 
der  y  vacila  en  donarlo  als  gegants  com  à 
preu  del  Walhall,  peró  Erda,  la  deesa  de  la 
Terra,  la  suprema  sabiesa,  li  adverteix  els 
perills  de  possehir  l’anell,  y  Wotan,  conven- 
sut,  l’entrega  als  gegants,  ab  el  secret  pensa¬ 
ment  de  crear  una  nissaga  d’héroes  lliures 
que  per  llur  propi  esfors  puguin  haverlo  y 
tornarli.  Per  ferse  seu  l’anell,  Fafner  mata 
d’un  cop  de  roll  à  son  germà  Fasolt.  (Primer 
efecte  de  la  maledicció  d’Alberich).  Freia 
queda  lliurada,  y’is  deus,  joyosos  y  triom¬ 
fants,  se’n  van  majestuosament  al  Walhall, 
per  sobre  del  arch-en-cel  que’ls  hi  serveix  de 
pont,  à  fruhir  el  goig  del  poder  y  de  la  do¬ 
minació.  (Quadro  quart.) 

Els  personatjes  més  complerts  é  impor¬ 
tants  de  L’Or  del  Rhin ,  son  Wotan — la  en¬ 
carnació  de  la  Voluntat,  la  principal  figura 
de  la  Tetralogia — Loge  y  Alberich.  Aquests 
dos  últims — al  foch  que  deu  acabar  ab  la 
nissaga  divina  y  l’esperit  d’odi  y  de  venjansa 
qu’en  El  Capvespre  dels  Deus  segueix  ani¬ 
mant  à  Hagen  — tenen  en  el  prólech  un  relleu 
material  que  desapareix  en  lo  restant  de  la 
Tetralogia.  Loge,  en  La  Walkyria  torna  à 
pendre  sa  vera  forma  de  flama  onejanta,  fins 
qu’en  El  Capvespre  dels  Deus,  obehint  la  vo¬ 
luntat  de  Brünnhilda — hereva  de  la  voluntat 
de  Wotan — crema  la  estada  dels  deus  y  ter¬ 
mina  la  tragèdia.  Alberich — com  Mime — 
torna  à  surtir  en  Siegfried,  rondant  vora  la 
cova  de  Fafner,  glatint  per  haver  l’anell; 
Mime  mor  à  mans  de  Siegfried,  peró  Albe¬ 
rich  sorgeix  de  nou,  com  una  esblaymada 
aparició,  en  El  Capvespre  dels  Deus ,  pera 
aconsellar  odi  y  venjansa  à  son  fill  Hagen. 
Els  demés  personatjes  de  L'Or  del  Rhin — els 
gegants,  las  fillas  del  Rhin  que  tornan  à 
apareixe  en  El  Capvespre,  Fricka  en  La  Wal - 

kyria ,  Erda  en  Siegfried  y  en  El  Capvespre 
representada  per  sas  fillas  las  Nornas,  y’is 
deus  Froh  y  Donner  y  la  deesa  Freia  que  ja 
no  tornan  à  apareixe  personalment  en  el 
curs  de  la  Tetralogia ,  no  tenen  en  L’Or  del 
Khin  una  importància  teatral  tan  gran  cçm 
la  de  Wotan,  Loge  y  Alberich. 

Els  traductors  de  l’obra  al  català,  nostres 
amichs  en  Vilaregut  y  en  Ribera,  han  procu¬ 
rat  avans  de  tot,  respectar  l’estil  del  original 
y  obtenir  la  justa  y  rigurosa  aplicació  del 
text  traduhit  à  la  música,  tasca  dificilissima 
que  sols  poden  apreciar  els  que  s'han  dedicat 
à  n’aquesta  mena  de  trevalls.  A  més  han  pu¬ 
blicat,  juntament  ab  la  traducció,  un  detallat 
estudi  temàtich. 

Las  següents  paraulas  del  prólech  que 
precedeix  à  la  versió  catalana,  donan  una 
idea  ben  clara  de  las  dificultats  y  perills  d’ay- 
tals  traduccions. 

«La  traducció  dels  poemas  d.e  Ricart  Wag- 
ner  es  una  de  las  empresas  més  arduosas 
que  puguin  acometres.  El  revolucionari  de 
la  música  no  va  ésser  gayre  més  tolerant  ab 
el  llenguatje,  aixis  es  que  ab  la  poderosa  em¬ 
penta  del  seu  geni  creà  un  nou  estil  pera’ls 
seus  poemas,  una  parla  especial  que  calificà 
de  «conversa  ideal».  Aquesta  parla  ó  conver¬ 
sa  es  una  ardida  condensació  del  llenguatje 
real  y  ordinari,  al  quin  dona  una  forma  su~ 
mament  abstracta,  despullantlo  de  tota  mena 
de  particulas  é  impuresas,  y  en  conseqüència 
idealisantlo.  L’estil  wagnerià  es  per’xó  molt 
difícilment  traduhible,  y  aques'ta  dificultat 
se  fa  infinidament  més  gran  al  tractarse  no 
d’una  traducció  lliure,  sinó  aplicada  à  la  mú¬ 
sica,  en  que  las  frases  s’han  de  subjectar  al 
ritme,  els  mots  han  de  tenir  sa  correspon¬ 
dència  exacta  ab  las  notas  musicals,  y  sa 
declamació  ha  de  coincidir  en  absolut  ab  la 
del  original.'  Per  virtut  d’aytals  requisits,  la 
concisió,  la  fidelitat,  el  ritme,  l’adaptació 
al  cant  y  fins  l’aliteració,  queda  tan  merma- 
da  la  llibertat  del  traductor,  que  quasi  pot 
declararse  impossible  que  resulti  verament 
literari’l  trevall  de  trasladar  el  text  alemany 
al  idioma  propi.  D’aqui  que  aquestas  ver¬ 
sions  siguin  un'obra  d'abnegació,  de  sacrifi¬ 
ci;  que  no  poden  judicarse  per  la  lectura  del 
text  islat,  sinó  aplicantlo  à  la  música,  y.que 
en  rigor  no  deurian  publicarse  més  qu’en 
forma  de  partitura,  ab  la  solfa  sobre’l  text 
pera  fer  inseparables  l’una  del  altre.» 

Res  devém  afegir  à  n’aquestas  justas  pa- 
raulas;  ellas  constituheixen  la  mellor  defensa 
que  de  la  traducció  de  L’Or  del  Rhin  pugui 
ferse. 


«REVISTA  GRÀFICA» 

Institut  Català  de  las  Arts  del  Llibre 

Notabilissim  es  el  segón  número  qu’en- 
guany  ha  donat  à  llum  la  Institució  Catalana 
de  las  Arts  del  Llibre  ab  el  nom  de  Revista 
Gràfica ,  y  al  tributàrseli’ls  elogis  per  part  de 
tots  els  inteligents,  es  també  mirat  y  llegit  ab 
gust  per  tots  els  que  som  aymants  de  la  be¬ 
llesa  artística.  La  esmentada  institució  comp¬ 
ta  pochs  anys  de  vida,  mes  sa  naixensa  fou 
robusta  y  sana  y  ha  crescut  prou  pera  donar 
bons  fruyts.  L’any  1897  va  despertarse  la  ini¬ 
ciativa  de  sa  fundació,  y  l’any  següent  va 
constituhirse  la  comissió  organisadora  aple- 
gantshi  un  floret  de  coneguts  arlistas,  con- 
fiantse  la  presidència  à  nostre  anyorat  Pe¬ 
llicer.  Aquest,  per  temperament  apassionat 
no  sols  per  l’art  pròpiament  bell,  sinó  tam¬ 
bé  per  las  industrias  artisticas  en  general,  va 
llensarse  à  la  feyna  ab  tota  l’ànima,  y’l  foch 
de  son  entussiasme  forsosament  devia  en- 
comanarse  à  tots  els  que’l  seguiren. 

L’Institut  Català  de  las  Arts  del  Llibre  ha 
vingut  trevallant  desde  sa  creació  ab  fermesa 
y  constància.  Ja  avans  dedonar  à  llum  el  pri¬ 
mer  número  de  la  Revista  Gràfica  havia  do¬ 
nat  conferencias  pràcticas  notabilissimas, 
celebrat  vetlladas  pera  honrar  la  memòria  de 
companys,  obert  concursos,  girat  visitas  à 
diversos  establiments  perafer  estudi  pràctich, 
y  realisat  molts  trevalls  à  fi  de  donar  bona 
empenta  pera  dur  à  cap  las  aspiracions  que’l 
fomentaren. 

L’Institut  persegueix  un  ideal:  la  implan¬ 
tació  d’una  Escola  pràctica  pera  instrucció 
de  tots  els  obrers  y  artistas;  à  tal  objecte  por¬ 
ta  fets  molts  trevalls  y  compta  entre  la  llista 
de  socis  un  escullit  nombre  de  protectors  de 
la  esmentada  Escola  professional. 

El  segón  número  de  la  Revista  Gràfica ,  que 
tenim  à  la  vista,  resulta  un  llibre  notable:  di- 
hent  qu’ha  surtit  de  la  casa  imprenta  de 
nostre  amich  en  Fidel  Giró,  queda  fet  l’elogi 
que  mereix.  En  tot  ell  hi  campeja  un  -gust 
exquisit  y  un  coneixement  técnich  del  art  de 
compondre  digne  d’ésser  imitat  per  quants 
se  dedican  à  trevalls  d’aquesta  mena.  Avalo- 
ra’l  conjunt  del  llibre  una  serie  delàminas 
produhidas  per  diferents  sistemas;  campejant 
entre  totas  ellas,  molt  notables,  algunas  que 
cridan  poderosament  l’atenció.  Entre  aques¬ 
tas  darreras,  omitintne  alguna  pera  no  allar¬ 
gar  massa  la  llista,  poden  cfiarse  las  se¬ 
güents:  i  Montserrat!  negatiu  y  autotipia  d’en 
Furnells;  bust  de  Víctor  Hugo  del  esculptor 
Rodin,  imprès  en  la  casa  Seix;  aquarela  de 
O.  Junyent,  de  la  revista  Hispania ,  de  la  casa 
Miralles;  mostras  del  catàlech  de  la  casa  Vi  - 
dal  germans;  retrat  de  don  Pascual  Madoz 
grabat  l’any  1860  pel  notable  calcógraf  Joa¬ 
quim  Furnó;dret  y  revés  d’un  bitllet  de  banch, 
perfecta  mostra  de  calcografia  quefou  presen¬ 
tada  en  una  de  las  Exposicions  de  Bellas 

Arts  celebradas  à  Barcelona;  un  imprès  ab 
tipos  gótichs  sobre  paper  vitela  verjurat, 
anunci  de  la  casa  Guarro,  obra  del  estudiós 
tipògraf  de  Vilanova  y  Geltrú  nostre  estimat 
amich  Oliva;  una  reproducció  autotipica  d’un 
croquis  al  carbó,  per  J.  Thomas;  una  no¬ 
table  fototipia  à  tres  colors  reproducciód’una 
aquarela  del  malguanyat  pintor  Galofré,  y 
una  cromolitografia,  abdugas  obras  del  es¬ 
mentat  senyor  J .  Thomas.  Conté  ademés  el 
segón  número  de  la  Revista  Gràfica  altres 
notables  trevalls  tipogràfichs,  de  litografia, 
colorigrafia,  cromo,  relleu,  etc.,  etc.,  que 
forman  un  conjunt  altament  artistich. 

El  text  del  llibre  es  també  escullit,  y  entre 
altres  notables  articles  mereixen  citarse’ls 
següents:  la  hermosa  poesia  de  l’Emili  Gua- 
nyabéns  ab  que  comensa’l  llibre;  un  no'table 
estudi  biogràfichdel  que  fou  primer  president 
del  Institut  Català  de  las  Arts  del  Llibre,  en 
Joseph  Lluis  Pellicer,  en  el  que  se  l’analisa 
com  à  artista,  com  à  dibuixant  d’ilustració 
del  llibre,  com  à  epigrafista,  com  à  caricatu¬ 
rista  y  com  à  escriptor.  Per  cert  que  baix 
aquest  ultim  aspecte  no  fou  tan  conegut  com 
merexia,  y  no  podém  sustràurens  à  la  temp¬ 
tació  de  copiar  de  la  Revista  Gràfica'l  se¬ 
güent  original  del  malaguanyat  artista: 

Religió 

He  vist  à  la  plassa  de  Sant  Pere  de  Roma  al  Papa 
Pío  IX,  dret  en  lo  gran  balcó  de  la  Basílica  Vaticana, 
voltat  de  cardenals  y  de  bisbes,  pronunciant  ab  la  cla¬ 
ra  y  hermosa  veu  que  tenia,  la  solemne  benedicció 
urbi  et  orbi  que,  agenollats,  rebían  milers  y  milers  de 
católichs:  lo  cel,  los  monuments,  la  sumptuositat  en  los 
més  petits  detalls  de  tan  imponderable  quadro,  la  in- 
mensa  y  variada  multitut,  sas  aclamacions  confosas  ab 
las  armonías  de  las  bandas  militars  y’l  retró  del  canó, 
era  un  conjunt  que  de  [debó  impresionava  al  més  fret 
ó  indiferent,  y  fins  al  escéptich. 

He  contemplat  en  las  majestuosas  naus  de  la  cate¬ 
dral  de  Toledo  una  de  las  principals  festas  que  celebra 
la  Iglesia  Catòlica,  afavorida  ab  tots  los  recursos  que 
pot  prestar  l’Art  à  las  manifestacións  humanas. 

He  assistit  en  [Orient  à  cerimonias  aparatosas  y  ve¬ 
rament  bisantinas  y  propias  del  rito  cristià  d’aquells 
paíssos.  Ple  tingut  ocasió  de  presenciar  en  la  catedral 
de  París  las  severas  é  imponents  funcions  de  la  Setma¬ 
na  Santa;  he  vist  festas  en  grans  temples  protestants  y 
en  sinagogas. 

Res  m’ha  impresionat  tant  com  veure  un  àrabe,  à  la 
posta  del  sol,  baixar  de  son  camell,  extendre  una  estora 

per  terra  y  cumplir  ab  sos  preceptes  religiosos,  sense 
necessitar  cap  llibre  ni  utensili,  sense  necessitar  temple 
ni  sacerdots. — J.  Ll.  Pellicer. 

Aqueslas  ratllas  donan  clara  idea  de  la 
personalitat  d’en  Pellicer.  No  extranyém, 
donchs,  avans  al  revés  alabém  de  cor,  que 
l’Institut  Català  de  las  Arts  del  Llibre  hagi 
rendit  son  testimoni  de  recordansa  y  admi¬ 
ració  al  que  íou  son  dignissim  president  y 
un  dels  primers  entussiastas  iniciadors. 

Segueixen  al  esmentat  trevall  biogràfich 
altres  notables  articles,  entre’ls  que  recordém 
el  que  porta  per  titul  Juan  Casals ,  per  Apeles 
Mestres;  La  tarjeta  postal  en  las  Arles  gràfi- 
cas ,  per  Duràn  y  Bori;  Manuel  Salvat  y  Xixi- 
bell ,  trevall  delicadissim  degut  à  la  ploma 
d’en  Ramón  Roca,  que  més  que  biografia  es 
un  tribut  de  respecte  y  admiració  al  que  fou 
en  vida  model  de  laboriositat  y  d’honradesa; 
aquest  notable  trevall  va  ilustrat  ab  sis  mag- 
nifichs  dibuixos  dels  recordatoris  que  pera’ls 
funerals  del  senyor  Salvat  varen  executar  els 
distinguits  dibuixants  Diéguez,  Apeles  Mes¬ 
tres,  Triadó,  Ros,  Cabrinety  y  A.  Utrillo. 

Son  també  notables  els  articles  de  caràcter 
cientifich  del  llibre  que’ns  ocupa,  podentse 
senyalar  entre  altres  els  titulats  La  física 
aplicada  à  las  Arts  del  llibre,  per  R.  Coll;  La 
química  en  las  Arts  del  llibre,  per  J.  Bogue- 
rín;  Influencia  de  las  Arts  Gràjïcas  en  el  fo¬ 
ment  y  desenrotllo  de  la  producció ,  per  Ll. 
Tasso,  y  altres  que  seria  llarch  anar  citant. 

En  resúm,  creyém  dever  fer  manifestació 
de  que  l’Institut  Català  de  las  Arts  del  Llibre 
ha  sapigut  demostrar  després  de  son  trevall 
els  avensos  qu’ha  lograt  en  el  sí  de  sa  nota¬ 
ble  agrupació,  donant  probas  d’un  amor  en¬ 
tranyable  per  las  arts  que  conreuha,  no  sols 
ab  la  publicació  dels  trevalls  qu’en  el  volúm 
que’ns  ocupa  ha  reunit,  sinó  també  per  l’es- 
fors  geganti  que  suposa  lograr  aquesta  agru¬ 
pació  d’obras  fïllas  de  tants  distints  autors. 

Rebi  l’Institut  Català  de  las  Arts  del  Lli¬ 
bre  nostra  coral  enhorabona,  junt  ab  la  ma¬ 
nifestació  dels  desitjós  que  tenim  de  que  pro¬ 
gressi  com  mereix,  pera  honra  dels  que  hi 
aportin  son  saber  y  sos  esforsos  y  pel  bon 
nom  de  nostra  terra,  que  ja  desd’ara’ls  resta 
agrahida. 

J.  Pujol  y  Brull. 


LA  DONA  HEROICA 

Era  jova  y  hermosa — quan  enviudà; 
el  cel,  al  assolirlo, — se  li  tancà; 
la  misèria  alashoras — l’aclaparà! 

Al  marge  la  etzevara — l’aguantarà; 
flor  que  naix  en  bardissa — ningú  voldrà; 
l'arbre  sol  dalt  la  serra— solet  viurà... 

Mes  à  la  viuda  jova — ;quí  ampararàf 
Ayl  la  hermosa  viudeta — cóm  temptarà! 
Ayl  quin  aixàm  de  vespas — la  voltarà! 


Molts,  al  miraria,  pensan: — -quin  goig  que  fal 
Molts,  desitjantla,  diuhen: — ella  vindrà! 

Molts  que  la  voltan  creuhen: — demà  caurà! 

Y  ni  cau,  ni’ls  escolta, — ni  à  ningú  va! 

Las  perlas  que  li  tiran  —  no  cull  sa  mà; 
amors  de  bordería — no’n  tastarà! 

Era  jova  y  hermosa—  quan  enviudà; 
jova  y  hermosa’s  queda... — sempre  ho  serà! 

La  seva  ànima  excelsa 
triomfarà! 

Claudi  Omar  y  Barrera. 

SOL!... 

Quin  plaher,  y  quin  sufrir!...  Sol  en  mitj 
de  la  fosca  de  la  nit,  y  corprès  pel  silenci  de 
ína  cambra  solitaria,  he  fullejat  el  llibrede  ma 
vida  passada...  Quina  vida  més  trista,  quina 
historia  més  crudell...  Els  primers  fulls,  que 
parlan  del  temps  de  ma  infantesa,  m’han 
alegrat  el  cor  boy  humitajantme’ls  ulls.  En 
ells  hi  he  vist  ma  única  època  ditxosa...  Al 
repassaria,  quina  tristesal...  M’he  recordat 
dels  amichs.  Llavors  eram  amichs  ab  amor, 
ab  carinyo,  sens  interès,  sense  vanitat  ni 
orgull.  Tots  eram  iguals;  sens  enveja,  tots 
ens  volíam.  Era  la  vera  amistat,  l’amistat 
pura,  sense  càlculs,  ignocenta,  nascuda  dels 
sentiments  lliures  de  tota  passió  y  tot  egois¬ 
me... 

He  girat  fulls  y  més  fulls;  hi  he  vist  aquells 
amichs  ferse  homes ,  passant  per  las  aulas, 
cercant  la  instrucció;  els  he  vist  després  de 
llegir  y  rellegir  els  texts  dels  grans  sabis 
qu’ab  llur  saber  guian  l’esperit  humà,  y’is 
he  trobat  diferents.  Cóm  han  cambiat  al  fer¬ 
se  homes!...  Aquell  amor  y  aquella  amistat 
pura  de  la  infancia,  avuy  els  fa  riure;  y  es 
qu’avuy  no  hi  hà  amistat  si  no  hi  hà  necessi¬ 
tat  mutua;  no  hi  hà  amor  sens  interès;  tot  es 
egoisme  y  enveja...  (Amor?  Sols  es  estimat 
qui  molt  pot  dar.  (Llibertat?  Sols  es  lliure 
qui  molt  té. 

He  seguit  fullejant,  y  un  full,  el  del  Amor , 
m’ha  recordat  un  temps  hermós...  la  prima¬ 
vera  de  la  vida...  l’esclat  del  foch  del  cor... 
barreja  de  sentiments  d’infancia  y  passions 
d’home;  la  edat  en  que’s  lluyta  per  un  ideal... 
ideal  sentit  peró  desconegut;  la  edat  en  que'l 
cor  batega  fort  al  impuls  d’un  afecte  espiri¬ 
tual... 

Aquest  full  m’ha  recordat  ma  joventut 
primera:  una  joventut  com  totas,  ditxosa  y 
alegra  al  viurela,  trista  al  recordaria... 

Sol,  contemplant  las  ombras  dels  objec¬ 
tes  de  ma  cambra  arrapadas  à  las  parets  y 
dansant  à  las  oscilacions  de  la  llum,  he  cay- 
gut  en  pesanta  somnolència...  Quànts  recorts 
he  viscut  ràpidament!... 

Hermosa  somnolència,  que  m’ha  recordat 
el  goig  de  tardas  ditxosas,  de  vetllas  felissas 
en  que’ns  feyam  juraments  sagrats,  sage- 
llantlos  ab  encesas  miradas  y  besos  ardents 
qu’ofegavan  els  mots  à  frech  de  1  la  bis. . .  be¬ 


sos  que’ns  ajuntavan  l’un  al  altre,  confo- 
nentse’l  nostre  alé  al  fruhir  ab  deliri’l  plaher 
de  dugas  ànimas  que  s’estiman... 

Mon  cor  pantejava  febrós;  mas  mans  cris- 
padas  passavan  ràpidas  per  ma  testa,  resse¬ 
guint  mos  cabells  com  si  volguessin  arren- 
carlos;  mos  ulls  encesos  fixavan  l’esguart 
radiant  en  la  figura  d’ella...  d’una  dona  que 
després  d’ésser  meva  y  ferme  seu,  fou  d’un 
altre...  Qu’hermosa  sa  figura!  La  veya  com 
era!...  Sos  ulls  d’un  blau  de  celistia  brillavan 
com  la  mar  al  fer  d’espill  à  la  lluna;  sos  11a- 
bis  semblavan  tendra  rosella;  sa  cabellera 
daurada  y  sedosa  queya  lliure  per  sas  espat- 
1  las  rosadas;  sos  brassos  s’alsavan  per  de- 
munt  de  sa  testa,  hont  s’ajuntavan  sas 
mans,  y  son  pit  esculptural  s’aixamplava 
impúdich  devant  meu...  A  més  de  la -dona 
hermosa  à  qui  volguí  ab  follia,  jo  veya  ara 
en  ella  à  la  dona  freda,  sense  cor  y  sens  àni¬ 
ma...  hi  veya  al  assessí  de  mon  cor... 

Vaig  deixondirme,  y  refentme,  volguí  se¬ 
guir  fullejant...  Fou  inútil:  mos  ulls  no  veyan 
res  que  no  fos  ella,  ara  lligada  per  mos  bras¬ 
sos,  ara  pels  del  altre ,  peró  mirantme  à  mi, 
y  essent  meva  y  del  altre...  Després  veya  que 
tant  ell  com  ella  tenían  adormida  l’ànima: 
bona  parella!... 


El  llibre  de  ma  vid·a,  com  fugint  de  mas 
mans,  ha  caygut,  y  s’han  desfet  sos  fulls 
escampantse  arreu,  confonentse’ls  recorts, 
com  confosos  estavan  en  ma  pensa. 

En  mitj  de  la  quietut,  estar  sol  y  recordar 
lo  passat...  quin  plaher,  y  quin  sufrir!... 

Enrich  Rafel  y  Surell. 


NOVAS 

El  famós  decret  d’en  Romanones  contra 
la  llengua  catalana  no  sols  farà  bé  à  nostra 
causa:  també  l'arà  molta  llum. 

Entre’ls  representants  de  Catalunya  n’hi 
hà  que  s’han  portat  com  à  bons,  altres  com 
à  mitjans,  y  altres  com  à  dolents.  Uns  han 
protestat  ab  enteresa,  no  passant  per  menys 
que  per  la  complerta  derogació;  altres  s’han 
avingut  à  componendas;  y  altres,  finalment, 
més  s’han  estimat  lugir  d’estudi  sense  fer 
valer  sa  qualitat  de  representants  del  nostre 
poble.  Tinguemho  en  compte. 

Y  del  alt  clero  (qué’n  dirém?  (Quó  dirém 

dels  que,  essent  alhora  senadors  y  bisbes, 
ni  han  demostrat  al  Senat  mateix  sas  convic¬ 
cions  religiosas  com  à  bisbes,  ni  son  valor 
cívich  com  à  senadors? 

Res  té  que  veure  aquesta  observació  ab 
aquells  clergues  que  s’han  comportat  com  el 
bisbe  de  Vich,  qu’ab  sa  digna  comunicació 
al  ministre  ha  enlayrat  més  y  més  sa  figura 
de  català,  y  de  sabi  defensor  de  la  religió  que 
professa.  Bon  exemple,  pera’ls  que'l  vulguin 
seguir,  es  aqueixa  protesta  del  ilustre  doctor, 
tan  plena  de  lògica  qu’ella  sola  bastaria  pera 
fer  tornar  à  mellor  acort  à  un  govern  que  no 
estés  cego,  ó  que  no  fos  tan  Quixot  com  el 
d’hlspanya. 

De  totas  maneras,  la  protesta  de  totas  las 
classes  de  nostre  poble,  altas  y  baixas,  ha  si¬ 
gut  unanim,  é  innombrables  els  telégramas 
que,  tractantlo  com  aquell  qui  diu  de  tu,  ha 
rebut  en  Romanones;  perque  ab  un  home  de 
govern  ningú  se  li  atreveix,  peró  ab  un  Qui¬ 
xot  ignorant,  fins  quan  se  disfressa  de  tirà, 
tothom  hi  fa  gresca. 

Llegim: 

«Per  bon  conducte  sabém  que  don  Pere 
Grau  Alaristany,  nomenat  Delegat  regi  d’en- 
senyansa  à  Barcelona,  ha  declarat  que  si’l 
ministre  d’Instrucció  Pública  no  deroga,’l 
decret  sobre  ensenyansa  en  llengua  castella¬ 
na,  dimitira’l  càrrech.» 

Rebi  nostre  amich  el  senyor  Maristany  la 
més  coral  enhorabona  de  nostra  part. 


La  secció  de  Farmacia  del-((Centre  Escolar 
Catalanista»  celebrà  en  la  vetlla  del  passat 
dissapte  la  sessió  inaugural  del  present  curs 
baix  la  presidència  de  nostre  company  en 
Pompeyus  Gener.  Després  d’una  ben  escrita 
memòria  dels  trevalls  realisats  durant  el 
passat  curs  que  llegí’l  secretari  en  Joan  Ven¬ 
tosa,  el  president  de  la  secció  en  Joseph 
Almeda  feu  un  Resum  de  la  Historia  deia  Quí¬ 
mica,  demostrant  que  tenia  son  origen  en  las 
pràcticas  religiosas  dels  indis  y  egipcis,  en 
que  hi  veyém  apareixe’ls  seus  més  rudimen¬ 
taris  principis,  despullats  encara  de  tot  ca¬ 
ràcter  doctrinal.  Feu  una  ressenya  de  la  fi¬ 
losofia  hermètica  y  remarcà  l’estancament 
en  que’s  trobava  la  quimica  en  la  Edat  Mitja, 
examinant  després  el  desenrotllo  d’aquesta 
ciència  durant  els  sigles  xvii,  xvm  y  xix.  Aca¬ 
bà  son  brillant  discurs  aconsellant  à  sos  com¬ 
panys  l’estudi  de  la  química  com  à  base  de 
la  carrera  de  farmacia. 

Acte  seguit  feu  us  de  la  paraula  en  Pom¬ 
peyus  Gener,  qui,  partint  del  fet  ja  anotat 
pel  president  de  que  la  quimica  quedà  esta¬ 
cionada  durant  la  Edat  Mitja,  digué  qu’efec- 
tivament  aixis  fou,  peró  que  pera  honra  nos¬ 
tra  cal  fer  unaexcepció  en  favor  de  Catalunya. 
Donà  alguns  datos  molt  curiosos  pera  demos- 


trarho.  Defensà  l’autonomia  universitària, 
considerantla  intimamentrelacionada  abl  au- 
tonomia  política,  y  acabà  son  discurs  enco¬ 
ratjant  als  estudiants  pera  que  continuhin 
ab  el  mateix  esperit  d’individualisme  que 
sempre  ha  caracterisat  als  fills  de  nostra  es¬ 
timada  terra.  Aytal  peroració  fou  seguida 
d’una  llarga  salva  d’aplausos,  com  ho  havia 
sigut  la  del  president  Almeda. 

En  Pompeyus  Gener  donà  las  gracias  à 
la  nombrosa  concurrència  y  declarà  obertas 
las  tascas  del  present  curs,  aixecantse  la 
sessió. 

En  atenció  à  las  actuals  circunstancias,  la 
Junta  Permanent  de  la  Unió  Catalanista  ha 
tingut  de  desistir  de  fer  un  nou  model  de 
tarjetas  postals  de  felicitació  pera  Nadal  y 
Cap  d’any.  Las  d’enguany,  donchs,  seràn 
iguals  à  las  de  sempre,  y’s  trobaran  de  venda 
en  la  secretaria  de  la  Unió  (Cucurullà,  1  y  3, 
principal),  al  preu  de  10  cèntims  una,  ab  un 
25  per  cent  de  descompte  pera  las  entitats 
catalanistas. 

Varias  foren  las  vetlladas  qu’en  honor  d’en 
Pi  y  Margall  tingueren  lloch  el  passat  dis¬ 
sapte.  En  la  del  Centre  Federalista  Català 
hi  parlà,  entre  altres,  el  senyor  Pi  y  Suner 
(Francisco)  enaltint  ab  lluminosos  conceptes 
el  principi  d’autonomia  de  las  regions.  Fou 
molt  aplaudit. 

Desde’l  29  del  passat  novembre,  aniversari 
de  la  mort  del  gran  Pi  y  Margall,  qu’està 
celebrant  sessions  à  Madrid  l’Assamblea  Fe¬ 
deralista  composta  de  delegats  de  las  diver- 
sas  regions  del  Estat  espanyol. 

Aquestas  sessions  resultan  molt  edificants, 
demostrantse  que  no’s  pot  fer  res  pràctich  allà 
hont  s’hi  fican  els  unitaris.  íQué’n  cab  espe¬ 
rar  de  gent  que’s  volen  dir  federals  y  ensemps 
abominan  del  autonomisme?  Cada  sessió  ha 
sigut  una  continua  baralla,  com  no  podia 
menys. 

Els  representants  catalans  podran  més 
que  may  compendre  que  no  hi  hà  més  solu¬ 
ció  que  la  que  nosaltres  prediquém,  si  vo¬ 
len  fer  quelcom  de  profit. 

Y  bo  es  observar  que,  à  l’hora  d’entrar  en 
màquina  aquest  número,  las  noticias  que 
tenim  son  de  que’ls  federals  catalans  y  al¬ 
guns  pochs  d’altras  regions  son  els  únichs 
que  mantenen  els  bons  principis,  fent  con¬ 
trast  la  seva  actitut  ab  la  poca  solta  dels 
demés. 

Esperém  que  s’atinguin  ab  tota  energia  à 
lo  acordat  en  la  darrera  Assamblea  federal 
catalana.  Ho  esperém  pera  poder  aplaudir- 
los  y  veure  en  ells  à  veritables  germans  de 
patria. 

Tot  compaginant  aquest  número’ns  arriba 
la  noticia,  que  aquests  darrers  días  no  havia 
passat  de  rumor,  de  que  l’Ajuntament  pre¬ 
para  un  acte  d’  enèrgica  protesta  contra  ’l 
decret  ab  qu’en  Romanones  ha  insultat  ara 
la  parla  catalana  després  d’haver  vingut  à 
rendirli  acatament  el  passat  juny,  al  ocorre 
la  mort  d’en  Verdaguer. 

Tentats  estém  de  créureho,  perque,  entre’ls 
regidors  regionalistas  al  menys,  no  pensém 
que  n’hi  hagi  cap  que  tingui  amor  al  destino 
com  segons  quins  prelats. 

L’Ajuntament  es  entitat  essencialment  ad¬ 
ministrativa:  però  en  cassos  com  el  present 
en  que’s  ventilan  grans  interessos  morals  de 
Catalunya,  en  cassos  que  son  d'honra  no  pe- 
ra’ls  catalanistas,  sinó  pera  tots  els  catalans, 
bé  pot  ferse  un  acte  y  demostrar  d’una  ve¬ 
gada  qu’en  Romanones,  ab  son  decret,  obra 
com  à  verdader  separatista  perque  menys- 
preuha’l  nostre  llenguatje  essent  tan  espa¬ 
nyol  com  el  castellà,  y  obra  també  de  la 
manera  més  inmoral  perque  deshonestament, 
ab  mà  barrohera,  grapeja  lo  més  sagrat  del 
individuu,  sas  creencias  íntimas,  volent  fer 
oficials  fins  las  conciencias.  Tot  català, 
donchs,  qualsevulga  que  sia’l  càrrech  que 
desempenyi,  té  la  obligació  moral  de  protes¬ 
tar.  No’s  tracta  de  catalanismeds  tracta  de 
pudor. 

Y  si  fins  el  dret  de  protestar  se’ns  desco¬ 
neix,  si  venen  novas  coaccions  materials,  si  à 
la  Catalunya  floreixent,  pròspera  ydigna,  que 
dona  à  tota  Espanya  exemples  de  civilisació, 
se  li  ocasionam  nous  días  de  dol,  encara’s 
veurà  més  que  la  rahó  es  nostra. 

Y  Catalunya  no  morirà  per’xó.  Son  massa 
petits  y  tenen  massa  comptats  els  días  els 
raquítichs  governs  centralisadors  que  tan  ra- 
quíticament  volen  matarnos. 


Els  successos  de  nostra  Universitat,  la  in¬ 
trusió  de  la  forsa  pública  en  aqueix  centre 
docent,  pegant  de  dret  y  de  través  à  estu¬ 
diants  y  catedràtichs,  van  produhint  sos  re¬ 
sultats. 

El  governador  de  Barcelona  donà  las  na¬ 
turals  explicacions  al  claustre  universitari 
agraviat,  y’l  govern  ha  fet  dimitir  al  gover¬ 
nador. 

Queda  demostrat  que’l  govern  considera’l 
prestigi  de  las  autoritats  del  sabre  superior 
à  tot  altre  prestigi  de  tota  altra  autoritat; 
queda  demostrat  també  que  s’accentúan  las 
midas  rigoristas,  y  que’l  govern  es  del  tot 
hostil  à  la  voluntat  de  Catalunya,  à  la  que 
ha  provocat  y  de  la  qui  sembla  declararse 
obertament  enemich. 


Publicacions  rebudas: 

Flors  marcidas ,  aplech  de  versos  per  Gui- 


llém  Torres.  Forma  un  petit  volúm  en  octau, 
venentse  à  2  rals  l’exemplar. 

Lo  bon  caçador ,  cansó  popular  catalana, 
XXXI  de  las  publicadas  pel  «Cançoner  Po¬ 
pular».  Hi  figura  un  dibuix  d’en  Pahissa 
y,  després  de  la  lletra  y  música,  las  notas 
folklóricas  de  costúm.  Preu,  10  cèntims. 


Ultimas  noticias. 

Pera  substituhir  al  senyor  Manzano  en  el 
govern  civil  de  Barcelona,  ha  sigut  nombrat 
el  general  Espinosa.  El  govern,  donchs, 
tracta  d’obrar  ab  energia. 

També’s  parla  de  si’l  govern  se  declararà 
en  crisis  per  haver  sigut  aprobada  al  Con¬ 
grés  una  proposició  relativa  à  la  contracta  de 
barcos  y  arrendament  d’arsenals:  proposició 
que  implica  un  vot  de  censura  al  ministre  de 
Marina  segons  uns,  y  al  govern  en  pes  se¬ 
gons  altres. 

Si’s  planteja  la  crisis  y  surt  del  govern 
l’actual  miDistre  de  Marina,  duch  de  Vera- 
gua,  isurtirà  també’l  d’Instrucció  Pública, 
comte  de  Romanones?  Hi  hà  qui  diu  qu’han 
protestat  de  son  decret  sobre  ensenyansa 
castellana  tots  els  bisbes.  Tant  de  bo  fos 
aixís,  ó  tant  de  bo  qu’en  Romanones  ho  aga¬ 
fés  com  à  pretext  per’anarsen.  Fora  una  sur- 
tida  per  la  tangent  que  no  deixaria  de  pro- 
duhir  bon  efecte,  y  que  à  n’ell  el  treuría  de 
apuros. 

Els  trevalls  se  publican  baix  la  exclussiva  responsabi¬ 
litat  de  sos  autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetas. 

j>  Mitj  any . 4*5°  5 

»  Trimestre .  2’25  » 

ALTRAS  REGIONS  D’ESPANYA: 

Un  any .  9  * 

EXTRANGER:  Un  any . 10  Franchs. 

Ntímero  corrent . 20  Cèntims 

s  atrassat,  ab  folletins.  ...  40  » 

5  »  sense  folletins.  .  .  25  » 


El  número  corrent  no’s  ven  sense  folletins. 


Fidel  Giró,  impressor. — Carrer  València,  31 1. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS 

»  ATRASSAT,  AB  FOLLETINS.  .  40  » 

»  »  SENSE  FOLLETINS.  25  » 


SUMARI: 


Gent  del  centre,  per  Frederich  Pujulà  y  Vallès. — Co- 
medias,  per  Oriol  Martí.— En  Let  de  Pardinas,  per 
Antón  Busquets  y  Punset  — La  veu  dels  retaules, 
per  Sebastià  Junyent.-  La  colla,  per  P.  Riera  y  Ri- 
qué.— Els  Jochs  Florals  d'enguany,  per  G.  Zanné. 
—  Brevis  vita,  de  Adolphe  Poisson,  traducció  de 
E.  Guanyabéns.  —  El  Catalanisme  à  Sant  Feliu  de 
Guixols,  per  Emili  Tintorer.— Novas. 

FOLLETÍ: 

TITELLAS  FEBLES,  per  Frederich  Pujulà  y  Vallés. 
Plech  18. 

NATURA,  per  John  Ruskin,  traducció  de  Cebrià  Mon¬ 
toliu.  Plech  28. 


GENT  DEL  CENTRE 

El  governador  ha  presentat  la  dimissió  al 
govern,  y  aquest  li  ha  acceptada;  el  govern 
à  son  torn  l’ha  presentada  al  rey,  y  li  ha 
acceptada  aquest...  Això  es.  una  cadena  que 
no  s’acaba  aqui.  Y’l  govern  va  acceptar  la 
dimissió  perque  no  estava  d’acort  ab  un  acte 
d’aquell,  correcte  y  conforme,  y  al  govern  li 
fou  acceptada  la  seva  perque’ls  actes  d’ell 
no  eran  correctes  ni  de  bon  tros.  Y  si’s  té  en 
compte  que’l  governador  era  persona  mana¬ 
da  tant  al  íer  els  actes  incorrectes  com  els 


correctes,  y  que’l  govern  obrava  per  las  cir- 
cunstancias  y  tan  prompte  feya  fer  els  actes 
incorrectes  com  els  feya  desfer,  tant  si  no  hi 
estava  conforme  com  si  hi  estava,  se’n  treu 
en  conseqüència  que  tot  aixó  no  es  més  que 
una  farsa  que  ja  coneixém  de  fa  temps:  no 
tant  per’xó  qu’encara  no  hi  hagi  gent  que 
s'emocioni  en  favor  ó  en  contra  d’alguna  de 
aquellas  entitats,  governador  ó  govern,  cre- 
yentlos  en  el  fons  en  discrepància  y  discon¬ 
formitat. 

En  quanta  mi,  no’m  dol,  ni’n  puch  tenir 
cap  pena  ni  emocionarme  perque’ns  hagi  dei¬ 
xat  el  qui  governador  ens  fou.  No  puch  anar 
à  encaixar  ab  ell,  ni  à  posàrmeli  al  devant,  la 
mà  sobre’l  cor,  ab  ayre  compungit.  Si  ho  fes, 
me  veuria  obligat,  pera  ésser  conseqüent,  à 
ferho  ab  molts  dels  que’ns  envían  y’ns  ani¬ 
ran  enviant  de  Madrid  fins  que  s’hi  posi 
punt.  <Per  ventura  no  sabém  que  molts  dels 
governadors  armats  y  sens  armar  que  disfru- 
tém  se’n  vaa  fent  un  acte  simpàtich  als 
nostres  ulls?  ^Cóm,  si  no,  se’n  anirían?  {Els 
daria’l  govern  las  dimissorias  si’s  mantin¬ 
guessin  en  el  terreno  en  que  deu  mantenirse 
tot  representant  d’un  poder  central?  No. 

Qu'ells  se  mantinguin  ferms  en  apretar 
las  mollas  de  la  corda  catalana,  qu’ells  no 
deixin  un  moment  d’ésser  grollers  ab  el  po¬ 
ble  del  qui  son  funcionaris,  qu’ells  atrope- 

llin  y  fassin  y  desfassin  al  seu  gust  mentres 
el  seu  gust  no  sigui’l  del  poble  català,  y 
veurém  perpetuarse’ls  homes  en  els  sitials 
del  mando  que’l  poder  central  té  establerts 
à  casa  nostra.  Mes  qu’ells  fassin  un  acte 
correcte,  un  acte  que  sigui  lo  qu’ha  d’ésser 
per  obligació;  qu’ells,  contaminats  pel  medi 
ambient  català,  se  sentin  un  cop  à  la  vida 
humans  y  respectuosos,  y  tot  seguit  els  veu- 
réu  desapareixe  d’entre  nosaltres  à  una  se¬ 
nyal  que’ls  hi  faràn  desd’allà  baix,  fugint  de 
nostre  costat  sense  deixar  altre  recort,  com 
diu  en  Monegal,  que’ls  seus  retrats  en  las 
vitrinas  dels  fotògrafs. 

Y  bé  {llavors  m’haig  de  sentir  apesarat  y 
ha  d’inspirarme  simpatia  aquell  home  que 
durant  mesos  y  mesos  no  ha  donat  motiu 
als  de  Madrid  pera  ferlo  caure  en  desgracia? 
Ah,  no:  trobo  qu’es  pecar  de  massa  ignocent, 
qu’es  desconeixe  la  lògica  dels  aconteixe- 
ments  politichs  que’s  desenrotllan  à  Cata¬ 
lunya. 

Els  veuréu  arribar  ab  las  cellas  contretas, 
desconeguts  de  tothom:  els  han  tret  de  l’ar- 
coba  d’una  marquesa  ó  comtesa  repartidora 
de  credencials,  els  han  dit  qu’eran  gover¬ 
nadors,  els  han  entarufat  en  un  sleeping ,  y 
ells  han  vingut  tot  el  cami  ab  el  puny  clos 
pera  darse  ayres  de  severitat,  qu’es  l’única 
qualitat  que  permet  coneixe  à  un  home  de 
mando  que  no  sab  manar. 

Arriban,  y  es  debadas  voler  férloshi  des¬ 
cloure’l  puny;  s’hi  han  avesat  pel  cami,  y  al- 
trement,  todo  Madrid  els  contempla,  y  un 
puny  clos  desde  lluny  fa  molta  tropa. 

Y  quan  els  veyém  arribar  ab  el  puny  clos, 
nosaltres  els  rebém  invariablement  mirant- 
los  de  reull,  en  actitut  observadora.  Y  passa 
el  temps,  y’l  medi  ambient  opera  sobre  ells, 
y  aqui  la  terra  del  trevall  y  del  amor  y  de  la 
pau,  reacciona  sobre’l  puny  clos  y  à  poch  à 
poch  l’endolceix  fins  que  ve’l  moment  que 
s’obra  y’l  moment  en  que  l’amo  del  puny  cau 
en  desgracia...  y  llavors,  invariablement 
també,  ens  entristim  y  corrém  à  estrenye 
aquella  mà...  Ah,  no! 

Es  un  absurd,  es  un  joch  de  criaturas,  es 
una  ignocentada! 

Fins  arribo  à  creure  que  la  trama  entra  en 
la  politica  d’atracció  de  Madrid,  que  acabarà 
per  fer  passar  pels  seus  governs  civils  à  tots 
els  ciutadans  madrilenys,  convensuts  de  que 


s’entornaràn  ab  la  simpatia  y  la  estreta  de 
mà  de  tots  els  catalans. 

Ni  m’entristeixo,  ni  me’n  alegro,  ni  se 
m’endona  res  de  que  vinguin  y  vagin  y  fas¬ 
sin  lo  que  vulguin  ab  els  que  durant  tot 
l’any  no  tenen  altra  missió  que  la  de  coartar 
la  llibertat  del  nostre  poble  posant  trabas  à 
totas  sas  manifestacions.  M’es  sumament 
indiferent,  me  té  sense  cuydado.  Son  las 
campanadas  d’un  rellotje  que  toca  horas  que 
demà  tornarà  à  tocar  y  jo  à  sentir,  y’l  temps 
anirà  passant,  el  poble  sentint  las  mateixas 
horas  y’l  rellotje  à  iguals  intérvals  tocantlas, 
fins  que’l  poble’s  mori  ó  li  venti  al  rellotje 
una  plantofada  que’l  malmeti. 

En  aquest  ordre  de  cosas,  no’m  puch  emo¬ 
cionar,  ni  entristir,  ni  sentir  res;  no  puch 
dir  Bé,  ni  puch  dir  Mal;  guardo  ma  veu  pera 
quan  se  tracti  de  dir  Prou. 

Altrement  jo  no  puch  creure  qu’en  aquest 
país  ahont  el  govern  odia  tant  l’autonomia, 
ab  autonomia  obri’l  quefe  d’una  forsa  quan 
atropella  als  ciutadans;  jo  entench  qu’obra 
obehint  ordres  del  governador;  y  ensemps 
el  governador  obeheix  al  govern.  No  es  sinó 
l’instrument  dels  actes  d’aquest.  Si’ls  actes 
son  bons,  es  al  govern  à  qui  dech  felicitar;  si 
son  dolents,  à  ell  demanar  comptes.  No  se 
m’ha  ocorregut  may,  al  veure  després  de  la 
sega  las  garbas  de  blat  apiladas  à  ple  sol, 
anar  à  tocar  las  fals,  sinó  estrenye  las  mans 
dels  segadors.  No  m’horroritza’I  ganivet  sag¬ 
nant  llensat  sobre  l’acera,  sinó’l  cervell  del 
home  que  l’ha  esgrimir. 

Per  altra  banda,  ells  no  son  més  que  fun¬ 
cionaris  à  sou;  si  mal  obran,  la  lley  deu  pe¬ 
sar  sobre  ells,  y  que  se’m  perdoni  la  deman¬ 
da  d’aplicació  de  lley:  ells  son  els  que 
l’aplican  y  fan  aplicar:  bé  hi  deuhen  estar 
conformes.  Si  obran  bé,  no  fan  més  que 
cumplir  el  seu  dever. 

No’m  puch  emocionar  quan  se’n  van;  no 
puch  ni  dírloshi:  «Heu  fet  lo  que  devíau...» 
perque  lo  que  devian  haver  fet,  senzillament, 
era  no  haver  vingut. 


ia;i4nq;tn: 
lUVU’j·n 
ïèdiA  n  - 

COMEDIAS 

No  sé  si  hauran  reparat  un  fet  que,  per 
repetirse  ab  tanta  freqüència,  ja’s  pot  dir  à 
Barcelona  qu’es  proverbial. 

Ve  un  gran  artista,  un  actor  extranger  per 
exemple,  precedit  de  gran  fama,  d’extraordi¬ 
nari  reclam,  adornat  de  totas  las  condicions 
indispensables  pera  desvetllar  l’interés,  ó  al 
menys  la  curiositat  del  públich,  y  no  obstant 
aquest  no’s  decideix  à  anar  al  teatre.  La 
prempsa  crida,  els  crítichs  retreuhen  els  fa¬ 
mosos  i  duecenti  segons  el  motllo  conegut, 
acusant  al  públich  d’ignorant,  dihent  que  per 
aquest  cami  tardarà  molt  Barcelona  à  trans- 
formarse  de  poble  gran  en  gran  ciutat...  y  la 
platea  segueix  buyda  y  la  taquilla  plena  de 
paper.  Peró  ve  la  darrera  funció  de  la  tempo¬ 
rada,  generalment  à  benefici  del  gran  artista 
mal  comprés,  y  allavors  veuran  omplirse’l  tea¬ 
tre  yescalfarse  la  sala  y  cubrirse’l  prosceni  de 
coronas,  y  tot  son  aplausos  y  felicitacions,  y 
demanar  que  parli  l’héroe  d’aquell  dia,  qui, 
empassantse  ab  la  saliva  lo  que  li  surt  à  la 
punta  de  la  llengua,  que  de  segur  no  agra¬ 
daria  gayre  à  la  engrescada  concurrència,  no 
té  més  remey  que  tartamudejar  emocionat 
«que  may  oblidarà  à  aquell  ilustrat  públich, 
que  aquell  es  el  més  gloriós  triomf  de  sa 
carrera,  y  que  no  diu  adeu ,  sinó  à  reveure .» 
Y’is  amichs  y  admiradors  que  las  altras  nits 
entravan  en  el  camerino  ab  el  posat  de  qui 
va  à  un  enterro  (barrinant  pera  trobar  dis¬ 
culpa  à  la  indiferència  del  públich  ab  las 
tradicionals  fórmulas  de  que  «el  culpable 
era  l’empressari  per  haver  posat  preus  tan 
alts,  no  acostumats  en  nostra  ciutat  essencial¬ 
ment  industrial  y  demòcrata»,  «qu’era  l’épo- 
ca  pitjor,  perque  quan  fa  fret  la  gent  se  que¬ 
da  à  casa  y  quan  fa  calor  se’n  va  à  fora»), 
aquella  nit  hi  entran  radiants  y  joyosos, 
perque  l’art  s’ha  imposat  y’l  gran  públich  al 
ultim  ha  fet  justícia  al  mérit.  Y  si’l  gran  ar¬ 
tista,  ab  certa  barreja  d’amargory  d’ironia’ls 
diu  quelcóm  semblant  à  lo  que’s  conta  d’un 
quin  nom  ara  no  recordo,  «donchs  diguéu 
que  aqui  caldria  comensar  per  la  darrera 
funció»,  de  cada  deu  visitants  els  nou  han  de 
recorre  à  sa  bona  educació  pera  no  motejarlo 
d’ingrat  ni  dirli  que  la  glòria  no  s’amida  per 
canas  com  la  tela,  ni  l’entussiasme’s  compro- 
ba  en  la  taquilla. 


Tot  aixó’ns  ha  vingut  à  la  memòria  al  con¬ 
siderar  lo  ocorregut  ab  motiu  de  la  dimissió 
del  governador  civil  senyor  Manzano:  consti 
peró  que  la  comparació,  com  totas,  no  es  se¬ 
gurament  exacta,  perque  no  tenim  al  senyor 
Manzano  per  un  gran  artista,  en  el  seu  gé- 
nero,  ni  molt  menys. 

Ja  fa  algún  temps  que  las  autoritats  de 
Barcelona  no  fan  altra  cosa  bona  que  l’anar- 
sen.  Y  aixó  no  ho  dihém  ab  segona  in¬ 
tenció. 

Que’l  senyor  Manzano  ha  fet  quelcóm  de 
bo,  no  hem  de  negarho;  que  la  comparació 
ab  els  seus  antecessors,  especialment  ab  en 
Socías,  resulta  en  favor  d’ell,  també  es  evi¬ 
dent:  peró  cal  no  oblidar  que  la  major  part 
de  sos  actes,  y  molt  de  lo  qu’ha  deixat  de 
fer,  l’han  fet  acreedor  à  fortas  censuras,  y  no 
compreném  que’l  sol  fet  de  saber  caure  quan 
un  mal  intencionat  li  ha  fet  la  trabeta,  pu¬ 
gui  esborrar  faltas  ben  imperdonables. 

En  primer  lloch,  creyém  que’l  mérit  no 
consisteix  en  caure  bé,  sinó  en  saberse 
aguantar  ferm;  y  per  altra  part  tampoch 
trobém  serio  que  per  l’antipatia  que  tinguém 
al  que  li  ha  dat  la  empenta,  se’ns  torni  sim- 
pàtich  de  cop  y  volta’l  caygut,  si  no  se’n  ha 
fet  mereixedor  per  altra  causa  més  fonda. 
La  explicació  d’aquella  ovació  pòstuma  no 
pot  trobarse  més  qu’en  la  inconsciència  del 
poble,  mal  crónich  que’ns  costarà  molt  de 
tréurens  de  sobre,  y  qu’es  la  principal  plaga 
que  migra  nostra  salut. 

Perque  íqui  es  capàs  de  descapdellar  la 
esbullada  troca  de  la  qüestió  universitària? 

El  claustre  de  Barcelona  protesta  del  abús 
de  forsa  d'uns  subordinats  del  governador. 

El  governador  dona  satisfacció  al  claustre, 
desautorisa  als  seus  agents,  peró  no’ls  cas¬ 
tiga. 

El  ministre  de  la  Governació  desautorisa 
al  governador  y  li  admet  la  dimissió. 

El  ministre  d’Instrucció  Pública  no  admet 
la  dimissió  del  claustre  universitari,  aproba 
sa  conducta  y  diu  que  ía  seva  la  ofensa. 

Y  al  govern  aquí’l  desautorisa? 

Y  al  sentit  comú,  à  la  justícia  y  à  la  ver¬ 
gonya  -qui’ls  desagravia? 

^Hi  ha  hagut  delicte?  iQuin? 

(Quins  son  els  culpables? 

Nosaltres  creyém  qu’es  el  poble;  perque 
qui  no  comprèn  els  seus  devers  no  pot  invo- 

cfar  els  seus  drets;  perque  qui’s  deixa  pegar 
impunement,  té  merescut  que  li  peguin. 

Qui  calla  quan  li  esgarrinxan  la  carn  y 
crid,a  quan  li  estripan  el  vestit,  perque  la 
pell  creix  per  sí  sola  y’is  surgits  han  de  pa- 
garse,  es  un  estúpit.  Qui  fuig  de  la  natura  y 
viu  en  l’artifici,  preferint  à  un  organisme  en 
quin  totas  las  parts  son  armónicament  ajun- 
tadas  per  un  principi  vital  únich  naturalment 
nascut  en  ell,  un  complicat  mecanisme  mo¬ 
gut  per  una  forsa  à  n’ell  extranya,  es  un 
imbècil.  Y  faltas  son  aqueixas  que  no  tenen 
esmena,  donchs  sols  la  voluntat  pot  curar 
aqueixos  mals  y  ell  la  voluntat  l’ha  perduda, 
deixant  que  las  lleys  de  coordinació’s  con¬ 
vertissin  en  reglas  de  subordinació,  y  que  sa 
activitat,  que’s  mostrava  en  un  principi  de 
direcció,  se  transformés  en  moviment  que 
utilisa  à  son  grat  el  maquinista. 

Aquestas  disquisicions  de  filosofia  à  la 
menuda’ns  han  portat  més  enllà  d’ahont 
voliam  anar,  si  bé  no’ns  han  separat  de  nostre 
objecte.  La  mateixa  relació  ab  que’ls  dos  fets 
esmentats  al  principiïs  fan  apareixe  junta¬ 
ment  en  nostra  memòria,  ha  dirigit  nostras 
reflexions  al  mateix  punt,  encara  que  per  di¬ 
ferents  camins.  Allà  hont  diu  públich  posém 
poble,  allà  hont  diu  teatre  posém  societat,  y 
trobarém  l’etern  drama  de  la  vida  acompa¬ 
nyat  de  la  inevitable  parodia  y  de  la  comèdia 
d’entre  bastidors  que  sols  els  iniciats  conei¬ 
xen  y  que  raras  vegadas  el  gran  públich 
babau  qu’es  el  que  paga,  la  massa,  logra 
descubrir,  per  sort  dels  qu’explotan  sa  in¬ 
consciència.  Mes  quan  obra’ls  ulls,  ay  de  la 
empresa!  Per’xó  ja  hi  hà  qui  té  bon  cuydado 
de  tapàrloshi. 

Preguntéu  à  un  empressari: 

— {Per  qué  donéu  aqueixos  espectacles  xa- 
bacans,  incultes  y  embrutidors? — 

Y  os  respondrà: 

—  Perque  aixó  vol  nostie  públich. 

— {Y  per  qué  no  l’instruhíu  à  vostre  pú¬ 
blich? 

— {Que’s  pensa  que’ns  hem  begut  l’enteni¬ 
ment?  Si’l  públich  fos  ilustrat  no’s  deixaria 
explotar,  y  bonanit  negoci! 

— Peró  {y  l’Art,  y...? 

—  Camàndulas!  Com  se  coneix  que  no  es 
del  ofici  vosté.  Nosaltres  no  paguém  pas  con¬ 
tribució  per  Art,  sinó  per  indústria.  Llegeixi, 
aquí  té’ls  rebuts. — 


Donchs  apliquém  el  qüento. 

Y  aixis  ha  passat,  aquí  y  arreu,  y  aixó  no 
vol  dir  que  nostre  públich  ó  nostre  poble  sia 
inferior  à  un  altre.  Els  elements  son  sempre 
els  mateixos.  La  massa  sempre  es  ignorant, 
perque  quan  es  conscient,  ja  no  es  massa. 

Per  exemple:  un  subjecte  pren  una  localitat 
y  entra  al  teatre. 

— Ja  soch  quelcóm —  diu  ell:—  he  pagat  y 
tinch  dret  à  seure  y  à  veure.  {No  es  veritat, 
senyor  administrador? 

—  La  lley  escrita  diu  que  sí.  Tots  sou 
iguals.  Tant  ets  tu  com  aquest  senyor  del 
teu  costat... 

—Quin  erro!  No’n  sou  d’iguals — li  respon 
la  rahó.  —  Tu  ets  un  y  formas  part  d’un  tot, 
mentres  ell  es  ell ;  tu  ets  un  espectador  que 
tot  lo  més  sab  mirar  y  veure,  y  ell  (seguint 
el  símil)  es  crítich  que  sab  veure  y  compen- 
dre.  Si  tens  com  ell  prou  conciencia  pera 
fonamentar  la  teva  opinió,  tampoch  seràs 
massa. — 

Pot  darse’l  cas  de  que  un  d’aqueixos  es¬ 
pectadors  senzills  ens  digui: 

— {Y  cóm  possehirlo’l  veritable  criteri? 
{Quina  llum  m’ha  de  guiar  en  las  tenebras 
que  m’envoltan?  Jo  he  surtit  del  teatre  sense 
poder  esbrinar  si’ls  aplausos  eran  espontanis 
ó  de  comptaduria ;  las  contradictorias  opi¬ 
nions  de  la  prempsa  no’m  permeten  saber  si 
la  representació  fou  un  fracàs  ó  un  éxit;  tal 
crítich  me  diu  que  fulano  es  un  geni,  tal  al¬ 
tre  qu’es  una  nulitat;  autors,  actors,  jo  he 
vist  posarlos  al  primer  y  al  darrer  grahó  de 
la  escala... 

— Tot  son  escolas  y  capellas.  Cada  escola 
té  sa  regla,  cada  capella  son  patró. 

— {Ahónt  es  la  veritat?  {Ahónt  la  bellesa? 

— Per  tot  arreu. 

— No  la  sé  trobar. 

— Búscala  en  tu  mateix. 

— {Quàn  la  coneixeré? 

—  Quan  la  sentis. 

— {Quàn  la  sentiré? 

— Quan  la  mereixis. 

— {Quàn  la  mereixeré? 

— Quan  vulguis.  En  voler  està’l  secret  de 
la  vida.— - 

Sí,  massa  que  vols  deixar  d’ésser  massa? 
aprèn  à  voler.  Y  vosaltres,  elements  que  vo- 
léu  dirigiria,  ensenyeuli  cóm  se  vol. 

Aquell  dia  podróu  assistir  al  teatre  ab 

opinió  pròpia,  y  os  riuréu  dels  empressaris 
explotadors,  de  la  claque  assalariada,  de  la 
falsa  critica  y  dels  pseudo  artistas.  Aquell 
dia  no  seréu  una  xifra,  sinó  una  cantitat, 

Y  no  tinguéu  por  d’errar  en  vostre  judici, 
que  hi  hà  quelcóm  superior  à  tot  y  que  à  tot 
s’imposa  perque  es  bell  y  veritable.  Es  all ó 
que  traspassa’ls  límits  de  l’actualitat  perque 
es  permanent;  es  alló  que  s’imposa  à  lo  rela¬ 
tiu  perque  es  absolut  en  si;  es  alló  que,  en  un 
moment  precis,  d’una  aglomeració  d’espec¬ 
tadors  de  diversa  naturalesa’n  fa  un  sol  y 
veritable  públich  mogut  per  un  sentiment 
d'Art  etern;  es  alló  que  d’un  remat  d’indivi- 
duus  en  fa  un  poble  vivificat  per  un  principi 
suprém  de  rahó  y  de  justícia. 

— Cent  durots  à  la  potxa,  mitja  part  al  ca¬ 
bal  de  Plassolich,  trenta  anys  plens  de  salut 
y  ab  ganas  de  fer  casa,  ademés  deu  anyadas 
passadas  en  pau  à  Lliurella  de  Puigvi,  à  fe 
de  neu  que  son  bona  fermansa  per’arreplegar 
la  Monsa  de  Cumiols.  Ja  està  dit:  si  me  la 
donan,  arrendo  las  Feixicasab  els  cortals  de 
Moratonas  y  enllà.  Qui  dia  passa  any  em¬ 
peny.  Lo  qu’es  per  mi  no’s  perdrà  pas;  els 
deu  dits  de  las  mans  ja’m  saben  de  sobras 
l’ayre.  Y  altrement  qu’ella,  oydà!  es  una 
galàn  mossa,  no  hi  hà  que  darhi  voltas...  Y 
tan  esquerpa,  llampus  de  neu!  Encara’m 
sembla  que  veig  ab  l’ayre  que  sermandejava 
al  bergant  de  Prunés,  aquella  tarda  d’aplech 
à  Pujals!  Ja  la  va  pagar  cara  l’amaurada  que 
li  donà'-ab  la  seva  mala  grapa  al  tou  de  l’anca! 
Llampus  que’l  pusca  atenye! — 

Aixis  s’explicava  en  Let  de  Pardinas, 
arriscant  la  pujada  de  Sargatals  un  diumen¬ 
ge  al  matí,  fent  via  à  Cumiols.  Afeytat  de 
fresch,  mudat  de  las  festas,  àb  un  brot  d’au- 
fàbrega  à  la  boca  y  engrapant  un  cinglant  de 
to rtellat je,  en  bona  fe  que  donava  goig  de 
véurel.  Arribant  à  la  cantina  de  Rabardit 
s’hi  aturà  pera  fer  trago,  puig  encara  estava 
dejú. 

— Heu,  pubilla!  Pórtamen  cinch  del  aixut 
ab  quelcóm  pera  sucarhi.  Bé  deuré  arreple¬ 
gar  un  bossí  de  missa  à  Custajas,  ,-no’t  sem¬ 
bla? 

— Per  poch  que  t’afanyis,  si;  peró  fas  cara 
d’anar  à  un’altra  de  missa.  Ab  lo  qu’ahir  se 
deya  per  aquí... 

— Son  culumnias ,  minyona;  no’n  cregues- 
ses  pas  res. 

— Oh!  Y  que’l  qu’ho  deya  ray!  Prou  sem¬ 
blava  estarne  enterat!  Oy  ne  varen  dir  de 
cosas  de  tu  y  la  Monsa  de  Cumiols!  En  Ro¬ 
mà  de  Ventayola  assegurà  qu’à  gust  d’ella 
no  t’hi  casarías  pas;  per  gota  que  vulgués  en 
Llens  de  Prunés,  te’ls  haurías  d’espinyar; 
peró  com  qu’ell,  llevat  de  passarhi  temps,  no 
porta  cap  més  intenció!...  Y,  ves,  no  ho 
sembla  aquella  noya!  Peró  per’xó  ja  tens  ter- 
rer  ferm,  tu;  per  part  dels  vells,  ray;  no  cal 
espantarte;  ja  te  la  enmenaràs,  ja!...  Y  no’t 
cregas,  Let:  es  un  escarràs  de  feyna!  Peró, 
en  bona  fe,  que  bé’t  mereixes  quelcóm  més... 
Alló  {sabs?  ...una  minyona  que’t  duga  lley, 
perque  {qué  compon  lo  que  t’has  divertit? 
Apenas  si  se’t  veu  en  un  aplech  qu’altre,  y 
encara  à  l’hora  de  ballar  t’ho  miras  del  rotllo 
dels  vells  estant. 

—  Refóscara!  {Sabs,  pubilla,  que  m’arribas 
à  donar  entenent  de  tocar  retirada?  Perque, 
vaja,  jo  no  es  cas  que’m  sobrin  las  ganas  de 
casori;  peró  feste’l  càrrech  que  tinch  de  fer 
un  pensament,  mentres  soch  jove  y  dispost, 
perque  si  un  no  procura  pas  fer  niu,  en  arri¬ 
bant  à  vell...  sol  y  sense  costats  que  s’inte¬ 
ressin  per  un  hom,  cregas  qu’ha  d’ésser  ben 
trist;  y  si  no’m  determino  ara!... 

— Es  clar!  Peró  també  es  trist  que  un  ga¬ 
làn  minyó  com  tu,  per  no  haver  meditat 
prou  y  per  mal  aconsellat,  vagi  à  parar  en  un 
mal  viure;  perque,  vaja, qué  vols  que’t  diga!... 
la  Monsa  de  Cumiols...  no  fila  gayre  prim. 

— {Sabs  que  m’interessa  la  teva  conversa? 

— ^Potser  si  que’t  creyas  qu’à  tots  els  joves 
faig  la  mateixa  mesura?  Tu’t  mereixes  algu¬ 
na  atenció  més,  Let. 

— {Y  vols  dir  que  no  t'erras  al  suposar  que 
la  Monsa  de  Cumiols  mena  lley  à  n’en  Llens 
de  Prunés?  Mira  que  un  dia  vaig  veure  cóm 
li  acanava  la  esquena  per  fer  corre  massa  la 
.grapa... 

— Ay  Deu  te  fassa  bo!  Aixó  passava  en 
públich;  peró  algú  que’ls  ha  vist  morrejar 

pels  indrets  de  Puigvertí  més  de  quatre  ca-  que,  gracias  à  Deu,  no’m  manca  pas  dalit  ni 


mins,  no  ho  explica  pas  aixis,  Let. 

—  Cregas,  pubilla,  que’m  cau  l’ànima  als 
peus;  y  ben  recert  que  no  cal  anar  à  la  baba¬ 
là  en  matèria  de  minyonas  en  el  temps  que 
corrém.  Un  avisat  val  per  dos. 

— Ev!  Let,  no’t  pensis  que  jo  pretengui 
desfer  els  teus  plans;  peró  veuràs,  pel  bé 
que’t  vull,  no  hi  perdràs  res  en  demanarne 
parer  à  personas  entenimentadas. 

— La  teva  paraula’m  sobra  pera  posarme 
sobre  mi  mateix...  Vejas  quànt  t’haig  de 
donar. 

— Dos  quartos  de  pa  y  dos  de  vi,  son  qua¬ 
tre  y  bon  profit;  si  has  d'anar  à  missa  no  cal 
que’t  torbis. 

— Tens  rahó,  minyona!  — 

Pagà’l  gasto,  y  agafant  el  cinglant  eixi  al 
defora,  acompanyantlo  la  pubilla  fins  al  din- 
tell  de  la  porta. 

— Vaja,  adeu!  D’aqui  à  més  veure. 

— Bon  cami  que  Deu  te  do! — 

S’allunyà  per  l’ubach  de  la  sureda,  à 
salt  de  cà,  com  tement  que  li  escapés  la 
missa. 

LaTresó  d'el  hostal  el  seguí  ab  la  mirada 
fins  que’s  perdé  pel  collet  de  Plafornich. 

— Deu  te  guihi  y  l’àngel  bo,  qu’ho  me¬ 
reixes. — 

Y  agafant  de  sobre’l  taulell  el  brot  d’aufà- 
brega  que  s’hi  havia  deixat  en  Let,  se’l  posà 
al  pit  després  dejlayrarlo  dugas  ó  tres  vega- 
das. 

Arribà  à  Custojas  à  la  primera  alsada;  la 
iglesia  era  tota  plena  de  gent  qu’oía’l  sant 
sacrifici;  s’enquibí  al  indret  del  altar  del 
Roser,  y  ben  cert  que  no’ls  seguia  pas  tots 
els  passos  de  la  missa. 

Acabada  que  fou,  deixà  eixir  bona  part  de 
gent  y  s’encaminà  à  la  sagristia.  Bon  punt  el 
vegé’l  senyor  rector,  acabant  de  plegar 
l’àmit  y  posantlo  sobre  la  casulla  que  l’es¬ 
colà  endressava  al  calaix,  s’hi  endevantà. 

— Ola,  Let!  Y  donchs  {quins  vents  te  me- 
nan  per  aquí  dins?  {Seràn  certas  unas  veus 
que  m'arribaren  no  fa  gayres  días? 

— Casi,  casi,  qu’ho  seràn...  Veurà:  he  pen¬ 
sat  que  ja  era  hora  de  fer  un  pensament. 
Tinch  lo  sufacient  pera  plantar  casa,  y  com 


bons  intents,  me  veig  ab  cor  pera  fer  quel¬ 
com  per’assolir  bona  vellesa.  Lo  que  hi  hà  es 
que,  com  hi  veuhen  més  quatre  ulls  que  dos, 
y  en  materias  d’aquestas  cal  consultar  ab 
gent  d’experiencia,  he  pensat,  avans  de  donar 
el  pas  formal,  demanarne  parer  à  vosté. 

— Home,  ja  sabs  que  t’he  apreciat  sempre, 
y  per  lo  tant  un  bon  consell  el  trobaràs  en 
mi.  Escolta:  {y  es  pla  cert  que  procuras  per 
la  de  Cumiols?  Es  un  dirho  à  n’à  tu;  mira 
que’l  pas  que  donas  es  serio,  y  cal  que  t’hi 
pensis...  La  Monsa...  {sabs?  Vull  dir  que... 
res  csabs?  No  sé  si  m’entens.  Prou  voldria 
que’m  comprenguessis...  Vaja:  la  Monsa  no 
fa  pera  tu;  bé’t  mereixes  quelcóm  més.  Aixó 
siga  dit  entre  nosaltres!... 

— No  cal  que  m’ho  fassa  avinent. 

—  Si,  donchs,  altrament...  Y  bé,  de  noyas 
que’t  acomodin  ne  trobaràs.  Tu’t  fas  estimar. 
Y  donchs,  sant  cristià,  {qui  te’n  donà  ente¬ 
nent  de  fer  aquest  cop  de  cap? 

— Res!...  Es  alló:.els  ulls  s’agradan  à  vol- 
tas  de  lo  primer  qu’atrapan.  Peró  vaja,  no'n 
parlém  més,  y  tantas  mercès  de  tot. 

— Vols  callar!  Entra  cap  à  la  rectoria,  que 
faràs  un  bossí;  encara  deus  estar  dejú. 

— Ben  bé,  no  senyor,  y  encara’m  queda 
temps  per’arribarme  à  esmorzar  à  la  canti¬ 
na  de  Rabardit. 

— No  fassas  pas  cumpliments  {sabs?Tu  t’ho 
perdràs;  me  sembla  que  ja’t  vaga  de  conei¬ 
xem. 

— Oy  tal! 

— Vaja,  donchs,  Deu  te  fassa  bo  y  ja  me’n 
diràs  quelcóm  del  teu  assumpto... 

— No  faltaria  més.  Molt  bon  dia  tingui. — 

Bon  xich  més  alleugerit  surti  de  la  iglesia, 
y  sense  fer  parada  à  la  plasseta,  desféu  el 
cami  del  ubach  de  la  Sureda,  arribantse  al 
hostal  de  Rabardit  ab  l’ansia  del  qu’anyora 
quelcóm. 

La  mateixa  gent  qu’à  l’anada,  hi  trobà  à 
la  tornada:  la  Tresó  endressant  la  botiga,  ro¬ 
ja  de  galtas,  ab  uns  brins  esbulladissos  de 
cabells  rossos  que  li  ombrejavan  el  front, 
dessobre  aquells  ulls  grossos  y  blaus  com 
el  cel  en  nit  de  primavera,  y  ab  l’esqueix  de 
aufàbrega,  gert  encara,  demunt  del  seu  pit. 
En  Let  se  la  mirà  d’altra  manera  qu’al  ma¬ 
ti.  El  cor  li  anava  esbategant  ab  violència,  y 

senti  en  sas  venas,  per  primera  vegada,  com 
un  rebull  que  l’atreya  à  la  vida,  amarantne 
à  n’aquella  minyona  que,  torbada  com  se 
trobava,  no  sabia  pas  tornarli’l  bon  dia. 

—  (Sabs  d’alló  queparlavam  suara?Donchs 
he  pensat  deixarho  corre,,  mentres  que  tu’m 
donguis  un  remey.  (Te  vindrà  pas  malament 
de  fer  joga  ab  mi,  Tresó? 

— Pobre  de  jo!...  Ay!...  peró...  veuràs...! 

— (Hi  tens  pas  ta  mare?  Donchs  cridala  y 
lo  demés  ab  ella  ho  enllestirém,  ara  que  hi 
som  posats...  Ey!  si  tu  hi  vens  bé! 

— Quévols  que  t’hi  diga,pobreta  de  mi!  — 

En  aquest  moment  arribà  la  hostalera  ab 
caputxa  plegada  al  bras. 

— Y  que  veniu  à  tom,  Nanna.  Eu,  pubilla! 
Fesme  un  xich  d'esmorzar  que  mentres  tant 
ab  la  teva  mare’ns  confessarém. 

— Bo,  Let,  (tu  per  aqui? 

— Ja  ho  podéu  veure! 

— (Quins  vents  t’hi  empenyen? 

— Net  y  clar;  veuréu:  cent  durots  à  la  pot- 
xa,  mitja  part  al  cabal  de  Plassolich,  trenta 
anys  plens  de  salut  y  ab  ganas  de  fer  casa, 
ademés  deu  anyadas  passadas  en  pau  à  Lliu- 
rella  de  Puigvi,  veyéu  si  hi  hà’l  compte  pera 
endurmen  la  vostra  Tresó. 

— No  era  pas  aixó  lo  que  de  tu  deyan  per 
Custojas.  No  haguera  pas  cregut  que  tu  pen¬ 
sessis  lo  que  m’acabas  de  dir.  Veuràs,  en 
bona  fe,  deixant  lo  d’interessos  en  banda1 
que  may  son  de  rebutjar,  en  quant  à  ta  per¬ 
sona,  de  grat  li  confiaria  la  noya;  peró  fes- 
te’l  càrrech  que  te  la  enduràs  pelada,  lle¬ 
vat  de  la  poca  robeta  que  té  al  fons  de  la 
caixa. 

— Y,  donchs,  Nanna  (que  no  basta  lo  bon 
dot  d’honradesa,  daligencia  y  bon  port  que 
de  vos  ha  heretat? 

— Si  te’n  aconsolas,  ray!  Mira,  arregleuse 
ab  ella;  en  quant  per  ma  part  y  la  d’en  Quel, 
ja  ho  tens  segur. — 

— Let,  quan  vulgas  tens  l’esmorzar  à  punt. 
(Te’l  poso  del  negre  ó  del  clar  pur? 

— Del  que  tu  vulgas,  pubilla. — 

S’assegué  à  la  taula,  despatxant  ab  poca 
estona  l’esmorzar  que  li  havia  apariat  la 
Tresó. 

— Ja  ho  has  sentit,  minyona:  ara  es  qües¬ 
tió  d’arreglarnos  tu  y  jo.  Ves  qué  determinas, 
— li  digué  en  Let  tot  alegroy. 

Ella,  per  tota  resposta,  enfilà  la  escala 
anantsen  à  llur  cambra,  ofegant  un  sanglot 
de  gaubansa  que  del  cor  li  pujà  à  la  boca  . 


Ben  aprop  de  mitj  dia  era  ja,  quan  en  Let 
embestía  la  Soleya  de  Pardinas  ab  el  cor 
vestit  de  festa. 

Tant  mateix  era  altra  la  impresió  que  li 
deixà  la  Tresó  de  Rabardit;  aixis  ho  anava 
pensant,  quan  al  anar  à  embestir  el  recolze 
del  pontarró  de  Creualta,  el  sobtà  una  con¬ 
versa  animada,  seguida  de  riallas  al  esplet. 
S’aturà  al  escanyall  de  la  margera  y  pogué 
ben  presenciar  la  escena,  que  sospità  tot  se¬ 
guit  ab  un  cert  pressentiment.  Al  dessota 
l’arcada  del  pontarró  s’hi  estavan,  devant  per 
devant,  casi  à  tocarse,  en  Llens  de  Prunés  y 
la  Monsa  deCumiols,  vermells  com  dos  per- 
digots. 

— Està,^plaga! 

— No  més  un! 

— (Encara  no’n  tens  prou? 

— Donchs  té!  y  -té!  — 

Y  abrahonantla  ab  sas  manassas  de  ferro, 
li  encatxava  una  seguida  de  petons  sorollo¬ 
sos,  que  percutian  per  la  volta  del  revellit 
pont. 

En  Let  se  girà  ab  fàstich,  seguint  la  via 
soleya  enllà,  sense  gens  de  recansa;  al  con¬ 
trari,  enardit  pel  cambi  de  sort  d’aquell  dia, 
comensament  de  sa  felicitat. 

Altra  riallada  estrepitosa’l  feu  aturar,  gi- 
rantse  vers  el  pontarró,  forfollant  ,ab  xarna- 
gosa  veu: 

— Ah,,  vacassa  malehidal  Si’m  descuydo, 
tu  pla  que  m’atrapavas!  Llamp  que’t  pusca 
atenye!  Com  no’t  fas  fóscaral  Malhaja  qui’t 
plany!  — 

Y  tornà  à  seguir,  més  apressat,  fins  arribar 
à  Lliurella  al  punt  que’l  rellotje  de  sol  de  la 
paret  devantera  marcava  las  dotze,  qu’asse- 
nyalà  tot  seguit  la  campana  grossa  de  Sant 
Aniol. 

LA  VEU  DELS  RETAULES 

A  l’hora  de  la  trista  solitut,  à  l’hora  quie¬ 
ta  de  las  salas  desertas,  quan  no  hi  hà  visi¬ 
tants  indiscrets,  quan  els  guardas  ensopits 
clouhen  las  parpellasy  esbossan  una  bacayna, 
jo,  inquiet  y  míser  artista  del  sigle  vint,  vaig 
interrogar  misteriosament  las  venerables  tau- 
las  pintadas  per  nostres  antenats. 

Escoltéu  lo  que’m  digueren: 

«Som  las  flors  marcidas  d’un  gran  temps, 
d’un  temps  de  fe,  d’amor,  de  patria! 

»Som  obras  decorativas  y  sentimentals, 
que  posarem  nostre  decorat  y  nostre  senti¬ 
ment  al  servey  de  nostra  santa  creencia. 

»Som  tristas  despullas  d’una  forta  corrent 
civilisadora;  ferem  nostre  fet,  visquerem  nos¬ 
tra  vida;  altras  corrents  ens  atuhiren,  ens 
oblidaren;  novas  corrents  ens  desenterran,  y 
com  à  un  vell  amich  ens  demanan  consells. 

»Som  ilustres  descendents  d’una  decadèn¬ 
cia  bisantina  de  la  que'n  conservarem  l’auri- 
fera  ostentació;  som  els  precursors  d’un  gran 
alé  de  vida  qu’havía  d’acabar  per  eclipsar- 
nos. 

))Mes,  com  el  fènix,  renaixèm  de  nostras 
cendras,  y  som  llevat  pera  pastar  arts  novas.» 

Aixis  parlaren  els  retaules. 

«Artistas  novells,  genis  del  pervindre,  es¬ 
coltéu  nostres  consells:  son  desinteressats. 

«Desconfiéu  dels  vells  mestres  de  vostre 
temps;  ens  negan  perque  no’ns  comprenen; 
son  tarats  d’orgull  y  d’escepticisme;  ni  tenen 
fe  en  son  art  ni  en  sa  Patria;  van  vestits  de 
convenció;  sens  ideals,  van  disfressats  d’ar- 
tistas. 

»Viuhen  d’ombras  inconsistents,  d’enga- 
nyadoras  apariencias;  pera  ells  s’ha  estroncat 
la  font  purissima  del  Art  verdader;  son  sorts 
y  negan  el  so,  son  cechs  y  negan  la  llum:  la 
llum  enlluherna  sos  ulls  febles  y’is  acluca. 

«Vosaltres,  joves  de  cor  pur  y  enlayrada 
pensa,  sou  nostres  hereus:  sols  parlém  ab 
vosaltres. 

«Fugiu  del  fals  sentiment,  el  que  s’estrafà 
ab  l’esborrament  de  la  factura,  el  que  à  falta 
de  visió  complerta,  esfuma’ls  contorns  fin¬ 
gint  que  tapa  expressament  lo  qu’en  realitat 
ignora.  Lo  obscur  y  lo  incomplert  no  cal  con- 
fóndreho  ab  lo  misteriós  y  lo  esblaymat. 


«Desconfiéu  de  la  garbosa  pinzellada  sols 
afalagadora  dels  ulls,  enlluhernadora  y  ele¬ 
gant,  que  tracta  de  substituhir,  ab  l’habilitat 
dels  dits,  el  perfum  preuhat  que  sols  s’expan¬ 
deix  dels  intensos  batechs  del  cor. 

«Desconfiéu  de  la  pasta  sucosa  y  grassa: 
corréu  perill  d’enamorarvos  de  quelcom  ex¬ 
terior. 

«Uséu  ab  sobrietat  dels  efectes:  l’efectisme 
excessiu  vos  portaria  à  un  art  teatral,  parent 
de  las  moixigangas. 

«Abominéu  de  la  pintura  científica.  Tota 
l’anatomia,  tota  la  perspectiva,  tot  el  dibuix, 
tots  els  secrets  del  modelat,  totas  las  lleys 
del  color,  no  vos  donaran  ni  un  borrall  d’art 
verdader;  tot  lo  més  son  dignes  de  ferli  de 
seguici. 

«No  vos  espantin  els  anacronismes  indu- 
mentaris:  feu  art  sense  voler  resucitar  real¬ 
ment  escenas  no  viscudas;  pintéu  d’acort  ab 
vostre  temps,  y  si  per  cas  voléu  somniar  en 
lo  passat,  penséu  que  sols  vos  es  permès  fer 
evocacions  subjectivas:  es  en  va  quevolguéu 
viure  la  vida  d’un  temps  ja  desaparegut.» 

Aixis  parlavan  els  retaules. 

«Després  de  nosaltres  floresqueren  grans 
artistas  y  grans  pintors,  y  si  bé’ns  superaren 
ab  sa  maravellosa  vestidura  sensual,  ab  sa 
ferma  y  nirviosa  manera  d’empastar  el  color, 
ab  sas  apariencias  de  realitat,  ab  sa  correcció 
pulcra  y  sencera  ó  ab  sos  esplendents  devas- 
salls  de  color  y  de  llum,  no  venceren  nostra 
vida  concentrada  y  espiritual,  no  igualaren 
nostre  perfúm  de  vida  interna,  nostre  aroma 
de  sentiment. 

«Nosaltres  som  obras  ingenuas  fillas  d’ar- 
tistas  emocionats  que  reproduhían  la  Natura 
segons  sa  visió  y  oviravan  el  cel  contrastant 
ab  la  terra. 

«No’t  creguis  que’ls  artistas  grechs  foren 
nostres  antípodas,  no:  nosaltres  forem  son 
complement;  ells  y  nosaltres  sentirem  la  vi¬ 
da,  la  vida  forta  y  la  vida  delicada,  la  que 
riu  y  la  que  somnia;  ells  aymaren  lo  bell  y 
visqueren,  nosaltres  aymarem  lo  terrible 
y  visquerem;  tots  sentirem  l’aclaparament  de 
lo  tràgich;  ells  eran  fills  d’un  gran  orgull, 
nosaltres  d’una  gran  pietat.  La  ira  de  Zeus  y 
la  de  Jehovà  son  semblantas:  cada  un  ha  tin¬ 
gut  sos  Prometheus. 

»No  creguis  que  las  estatuas  gregas  repre- 
sentan  l’ideal  de  la  bellesa:  no  ho  creguis. 
La  bellesa  absoluta  no  es  enlloch  y  es  à  tot 
arreu;  no  ha  capigut  may  en  la  esquifida 
gabia  d'una  definició;  lo  qu’es  bell  ho  es 
perque  si;  la  bellesa  no  admet  barreras,  ho 
omplena  tot  y  sols  demana  ulls  que  la  vegin. 
Lo  qu’en  las  formas  naturals  ne  diuhen  in¬ 
correcció,  desproporció,  desdibuix,  lletjesa, 
son  preuhats  elements  de  bellesa,  y  sovint 
lo  que’l  vulgo  titlla  de  monstruós  es  sublim 
dins  de  sa  monstruositat. 

»No  esmenis  la  plana  à  la  Natura,  no  tin¬ 
guis  la  ridicula  presumpció  de  millorar  la 
forma  humana,  ni  cap  forma.  Qui  s’hauria 
d’esmenar  son  tos  models:  tu  sigas  impla¬ 
cable. 

»Com  nosaltres,  humiliat  devant  de  la 
Natura;  humiliante  venceràs;  y  si’t  sents 
prou  fort  violéntala. 

» Si’t  sents  potent,  de  la  forsa  y  la  mida 
dels  gegants,  sintetisa,  guimba  à  las  alturas, 
idealisa,  mes  sempre  fes  ton  ideal,  no’l  dels 
altres;  peró  no  oblidis  que  lo  fort  com  lo 
dèbil,  lo  superb  y  lo  humil,  lo  sà  y  lo  ma¬ 
laltís,  lo  bonich  y  lo  repugnafit,  tot  es  matè¬ 
ria  d’art.  Els  contrasts  embelleixen  la  vida. 

«No  t’aturis  à  la  escorxa  de  las  cosas,  cer¬ 
ca  sa  intima  essencia,  que  més  que  véurela 
la  pressentiràs;  endevinaràs  en  tot  una  gran 
forsa  superior  que  tot  ho  alena. 

«Esgratinya,  investiga,  cerca,  ja’l  trobaràs 
l’art,  mes  no  t’adormis;  com  las  verges  pru- 
dentas,  afegeix  oli  à  la  llantia,  y  un  jorn  ó 
altre  hi  veuràs  clar  y  la  llantia  llumenarà 
com  un  sol. 

»Viu  ton  temps,  sadollat  de  sas  ideas, 
trémpat  en  sas  lluytas,  y  l’obra  sorgirà  es- 
plendenta. 

«Observa’ls  teus  contemporanis,  la  gent 
que  viu  ab  tu;  molts  portan  estampada  à  la 
cara  sa  vida  interna.  Obsérvals:  semblan 
figuras  de  retaule.  Si  t’impresionan  pintals, 
mes  no’ls  mistifiquis;  tal  com  els  veus,  tal 
com  son;  y  ho  lograràs  si  ets  ver  artista. 

»Nosaltres  observavam:  aquí  està  nostra 
forsa;  sentíam:  aqui  està  nostre  secret.  Estu- 
dians,  no’ns  imitis.  No  fassis  art  del  art  dels 
altres,  fes  art  que  naixi  de  tos  amors  ab  la 
Natura  y  no  t’hauràs  d’esforsar  en  ésser  ori¬ 
ginal.  Si  ho  ets,  si  veus  la  Natura  baix  nous 
aspectes,  ja’t  surtirà  en  tas  obras;  si  no,  si 


coincideixes,  pren  paciència;  pensa  que  no 
tothóm  es  diferent. 

»Si  no  tens  ulls  pera  observar  ni  cor  pera 
sentir,  si  ton  cap  somnia  ganancias  y  ta  but¬ 
xaca  glateix  ab  drinch  de  florins,  plega’l 
ram,  no  ets  dels  elegits.» 

Aixó’m  digueren  els  retaules. 

><Pera’ls  sers  vulgars  y  superficials,  sols 
som  tristas  desferras  d’un  naufragi. 

«Pera  vosaltres,  joves  artistas,  som  obras 
d’art  armonisadas  per  la  patina ,  venerable 
colaboradora;  mes  no  oblidéu  que  sota  d’ella 
hi  hà  colors  vius,  com  els  que’ls  grechs 
aymaren;  els  colors  intensos  de  l’alegria, 
colors  fruhits  à  mitja  llum,  estotjats  cuyda- 
dosament  y  guardats  pera  vosaltres  pera  que 
vos  recordin  temps  d’alegria  y  llibertat. 

«Nostres  sants  no  deixavan  en  pau  als 
dimoniets  y’is  dispersavan:  deslliureuvos 
vosaltres  dels  mals  esperits. 

«Ayméu  vostras  conviccions  y  conquistéu 
vostra  llibertat.  En  la  esclavitut  l'art  s’hi 
ofega:  per  la  llibertat  vos  dignificaréu  y  vos 
enlayraréu  à  inconmensurable  altura. 

»Aymém  el  contrast  punyent  del  Deu  des- 
lliurador  del  humil,  del  just,  perseguit,  be¬ 
fat,  martiritzat  per  la  tirania  innoble  del 
poderós  y  sos  repugnants  sayons. 

«Mes  creyém  en  la  Resurrecció  y  en  la 
Victoria  del  Deu  del  just  y  del  oprés  sobre  la 
tirania  y  la  maldat. 

«Aprenéu  d’aquests  exemples. 

«Ayméu  la  evolució,  y  la  revolució  quan 
sia  necesaria;  l’última  es  à  la  primera  lo  que 
una  cascata  à  un  riu:  romp  la  monotonia  y 
salta  pera  entrar  de  nou  en  la  calma  evolu¬ 
tiva. 

«Som  las  obras  mestras  d’un  poble  lliure; 
cayguerem  ab  la  cayguda  del  poble  que’ns 
creà. 

«Morirém  per  falta  d’ayre  respirable. 

«No  intentéu  voler  reproduhir  nostre 
temps:  volguéu  continuarlo.  Ab  l’antiga  lle- 
vor  plantéu  el  frondós  arbre  del  pervindre. 

«Mal  vent  d’esclavitut  marcí  nostra  flo¬ 
rida.  Un  poble  esclau  no  ha  produhit  may 
artistas. 

«Si’ls  voléu  tenir  grans,  emancipeuvos.» 

Aixis  parlaren  els  retaules. 

Sebastià  Junyent. 

LA  CQLLA 

Pobres  de  nosaltres,  pobres 
els  cantadors  de  carrer 
que  pidolantlo  en  engrunas 
el  pa  del  día  guanyém. 

Als  qui  van  perduts  pel  món 
no’ls  manté  l’ayre  del  cel. 

Encara  que  Mars  marseji 
no  para’l  nostre  concert, 
també  hem  de  menjar,  nosaltres, 
en  els  días  de  mal  temps! 

Als  qui  van  perduts  pel  món 
no’ls  manté  l’ayre  del  cel. 

Molts  cops  als  llabis  ens  venen 
dolsas  riallas  de  pler; 
pro  si  esclafim  per  defora, 
per  dins  corra’l  sentiment. 

Als  qui  van  perduts  pel  món 
no’ls  manté  l’ayre  del  cel. 

Las  nostras  festosas  coblas 
prou  las  escolta  la  gent: 
l’alegria  qu'encomanan 
en  el  nostre  cor  no  hi  es. 

Als  qui  van  perduts  pel  món 
no’ls  manté  l’ayre  del  cel. 


Els  jutglars  de  la  misèria 
som  confrares  dels  aucells: 
cantarellas  moltas,  moltas, 
del  menjar  ja’n  parlarém. 

Als  qui  van  perduts  pel  món 
no'ls  manté  l’ayre  del  cel. 

Entenguin  quants  se  deturan 
al  ressó  de  nostra  veu: 
si  tot  trevall  deu  pagarse, 
el  nostre  qué  no’s  mereix! 

Als  qui  van  perduts  pel  món 
no’ls  manté  l’ayre  del  cel. 

Si’ls  plauhen  nostras  follías 
paguin  el  goig  que’ls  doném, 
y  fan  caritat  alhora 
y  à  Deu  el  tenen  content. 

Als  qui  van  perduts  pel  món 
no’ls  manté  l’ayre  del  cel. 

Sàpigan  que  sens  almoyna, 
y  un  xavo  es  ben  poch  diner, 
ha  de  mancarnos  per  viure 
el  necessari  aliment. 

Als  qui  van  perduts  pel  món 
no’ls  manté  l’ayre  del  cel! 

P.  Riera  y  Riqué. 


ELS  JOCHS  FLORALS 

D’ENGUANY 

El  volúm  dels  Jochs  Florals  d’enguany,  si 
bé  no  pot  compararse  ab  els  de  l’época  d’or 
de  nostra  institució— es  un  exemple  de  bons 
volums  el  de  1877 — resulta  molt  superior  als 
dels  anys  anteriors.  Poetas  y  prosistas — y 
més  aquests  que’ls  primers — han  donat  pro- 
bas  d’inspiració  y  cultura.  La  prosa  del  vo¬ 
lúm  d’enguany  es  mereixedora  d’elogis  per- 
que  revela,  alhora  que  un  floreixement  digne 
d’observació,  una  nova  orientació  de  la  lite¬ 
ratura  catalana.  Morts  en  Verdaguer  y  en 
Pagés  de  Puig,  quasi  bé  retirat  en  Guimerà, 
no  escribint  gayre  en  Guanyabéns  y  alguns 
altres  dels  que’n  saben,  llevat  d’en  Mestres, 
pot  dirse  que  la  poesia  catalana  no  assoleix 
avuy  el  lloch  eminent  qu’assoli  anys  endar¬ 
rera.  En  cambi  la  prosa  s’ha  revifat  ab  po¬ 
derosa  empenta.  Es  cert  que  ja  no  escriuhen 
— ó  escriuhen  poch — en  Pin  y  Soler,  en  Pons 
y  Massaveu,  en  Vilanova,  peró’ls  nous  pro¬ 
sistas,  en  Víctor  Català,  en  Ruyra  y  Oms, 
en  Massó  Torrents,  en  Casellas,  en  Planas 
y  Font,  etc. — cadascú  conservant  sa  perso¬ 
nalitat,  y  tots  ne  tenen — segueixen  las  petja- 
das  dels  mestres  que  ja  van  abandonant  el 
conreu  de  las  lletras,  y  trevallan  ab  fe  y  en- 


tussiasme  per’aixamplar  el  camp  de  la  mo¬ 
derna  prosa  catalana. 

Sense  que  volguém  afirmar  que  ja  ha  pas¬ 
sat  l’época  dels  poetas — y  Deu  nos  en  guard 
d’afirmarho — creyém  que  la  prosa  ha  d’anar 
prenent,  dins  de  la  literatura  catalana,  un 
lloch  al  menys  tan  important  com  el  qu’ha 
tingut  la  poesia. 

A  Catalunya  li  calían  més  prosistas:  aquests 
se  trobavan  avans  en  minoria  al  devant  dels 
bons  versificadors.  Avuy  ja  no  podém  dirho. 
Per’xó  celebrém  — perque  es  un  fet  lógich— 
la  importància  que  té  la  prosa  en  el  volúm 
dels  Jochs  Florals  d’enguany. 

Els  Jochs  Florals  d’enguany  contan  ab 
una  poesia  que  no  tenen  els  dels  anys  pas¬ 
sats:  el  discurs  del  President  del  Consistori 
en  Francesch  Matheu.  De  dit  discurs,  escrit 
en  correctes  tercets,  n’es  molt  notable  la  se¬ 
gona  meytat. 

Els  poetas  premiats  son:  mossèn  Miquel 
Costa  y  Llobera,  en  Joseph  Carner,  en  An¬ 
toni  Bori  y  Fontestà,  en  Frederich  Rahola, 
en  Francesch  Ubach  y  Vinyeta,  y  en  ïoseph 
Sala  Bon  fill. 

Considerém  La  dexa  del  geni  grech ,  de 
mossèn  Costa  y  Llobera,  com  la  mellor  poe¬ 
sia  del  volúm,  aixís  com  creyém  que  n’es  la 

més  fluixa  la  que  porta  per  títul  Creixença , 
del  mateix  autor,  poesia  de  circunstancias, 
sense  cap  mica  d’inspiració,  y  qu’ha  delluy- 
tar  forsosament,  per  la  naturalesa  de  son 
assumpto,  ab  el  recort  de  la  cèlebre  oda 
A  Barcelona ,  de  mossèn  Jacinto  Verdaguer. 
A  la  esmentada  poesia  li  han  donat  la  Flor 
natural.  Pel  contrari,  La  dexa  del  geni  grech 
es  l’obra  d’un  ver  poeta,  d’imaginació  enlay- 
rada,  culte  y  correcte  versificador.  La  dexa 
del  geni  grech  mereix  sols  elogis.  Un  frag¬ 
ment  de  la  mateixa’ns  donarà  rahó  de  lo  que 
dihém: 

|Adeu,  patria  dels  hèroes,  país  de  l’harmonia! 
jAdeu,  casal  y  pares,  germans,  amichs,  parents! 

|Adeu,  llum  viva  d’Hèlios,  esplèndit  rey  del  día, 
terrers  hont  tota  rassa  d’homes  parlants  se  cria, 
mar  de  remors  sens  nombre,  dolç  ayre  dels  vivents! 

|Adeul...  Per  mars  y  terres,  seguint  carreres  vanes, 
aquí  à  trobar  vinguerem  nostre  final  prescrit, 
segons  la  trama  fosca  d’aquelles  tres  germanes 
qui  los  destins  cantussan  filant  vides  humanes, 
les  velles  Moires,  filles  del  Ereb  y  la  Nit. 

Oh,  Clumbal  En  tu  no  creyem  trobarhi  sort  tan  dura, 
al  veure  com  sortías  d’un  mar  y  un  cel  tan  blau 
com  los  de  nostra  patria,  y  en  roques  y  verdura 
com  una  de  las  Cíclades  mostravas  ta  figura, 

|ay!  con  la  santa  Delos  sonrient  à  nostra  nau. 

Tes  ones  me  semblavan  deport  de  les  Sirenes, 
tos  camps  com  los  de  l’illa  hont  ja’l  diví  Odisseu 
dins  un  alberch  de  nimfes  quasi  oblidà  ses  penes; 
y  veya  jo  en  tes  costes  asprives  y  serenes 
l’ocult  palau  de  Thetis,  les  coves  de  Protheu, 

A  Bócchoris,  la  vila  dels  Keptes  ben  fundada, 
d’una  colonia  nostra  somniava  ja’l  nou  mur... 

Mes  jay!  sòrt  ben  diversa  nos  era  aquí  guardada 
en  mans  d’aquesta  tribu,  de  Ciclops  engendrada, 
qu’habita  munts  de  roques  per  dins  del  bosch  obscur. 

Y  veus’aquí  qu’enfora  dels  himnes  de  victorià 
avuy  nos  precipita  la  Moira  més  cruel 
al  regne  de  les  ombres,  sense  dexar  memòria... 

Al  menys  allà  poguessem  cantar  l'antiga  glòria 
dels  hèroes  morts,  qui  vagan  pel  camp  del  Asfodel! 

També  mereixen  esment:  las  poesias  d’en 
Joseph  Carner,  un  dels  pochs  poetas  novells 
que  poden  pendres  en  serio,  sobre  tot  quan 
no’l  domina  l’afany  de  singularisarse;  las 

notables  composicions  poéticas  d’en  Bori  y 
Fontestà,  distingintshi  la  que’s  titula  De  la 
terra,  perque  en  Bori  es  un  dels  nostres  me- 
llors  poetas  populars;  y  també  devém  citar 
La  llengua  trossejada ,  d’en  Frederich  Rahola; 
las  Tres  floretes  franciscanes ,  d’en  Francesch 
Ubach  y  Vinyeta,  y  la  traducció  del  himne 
litúrgich  Ave  Maris  Stella,  deguda  à  n’en 
Joseph  Sala  Bonfill. 

Han  guanyat  els  premis  de  prosa  las  se¬ 
güents  composicions:  jacobé,  de  nostre  ben¬ 
volgut  amich  en  Joaquim  Ruyra  y  Oms;  La 
Rosius,  d’en  Bori  y  Fontestà;  De  la  vida , 
d’en  Claudi  Planas  y  Font. 

Es  Jacobé'  1  mellor  trevall  del  volum.  En 
Ruyra  s’hi  presenta  com  à  prosista  de  cap 
d’ala;  son  quadro  que,  pel  drama  fondissim 
que  l’anima,  podria  fàcilment  convertirse  en 
novela,  es  tan  sentit  y  tan  humà,  conserva 
tan  bé’l  poétich  ambient  de  la  vila  de  Blanes, 
ab  son  mar  blavissim  y  sas  calas  y  costas, 
que  un  hom  creu — y  més  encara  qui  coneix 
y  admira  com  nosaltres  els  llochs  descrits 
pel  prosista — trobarse  sobre  la  escena,  frech 
à  frech  de  la  malhaurada  Jacobé,  y  sent 
l’avens  de  sa  malaltia  esglayadora  y  veu  à  la 
fi’l  cos  de  la  pobre  noya  estimbat  y  ert  de- 
munt  del  rocàm  d’aquella  platja  tan  her- 
mosa.  Y  en  Ruyra  descriu  la  tragèdia  ab 
sobrietat  y  vigor,  essent  Jacobé  per  son  estil 
y  son  llenguatje  un  ver  model  de  prosa  ca¬ 
talana. 

De  notables  condicions  literarias  son  tam¬ 
bé  La  Rosius — quadret  passional  de  molta 
forsa  dramàtica — d’en  Bori  y  Fontestà,  y  De 
la  vida ,  d’en  Claudi  Planas  y  Font.  En  aquest 
darrer  trevall,  guanyador  del  premi  ofert  per 
nostre  periódich,  en  Planas  y  Font  ens  des¬ 
criu  magistralment  algunas  escenas  de  po¬ 
ble,  molt  ben  observadas. 


(De  Adolphe  Poisson) 


BREVIS  VITA 

Ab  ulls  extraviats  sondant  la  mar  inmensa. 
somniadó,  abatut,  fixava  jo  ma  pensa 
en  la  efímera  vida,  en  els  jorns,  que  se’n  van 
com  s’esmunyeix  el  riu,  sens  treva  devallant. 

La  onada  empeny  la  onada:  y’is  homes,  vagarosos 
passant  sobre  la  Terra,  s’empaytan  pressurosos 
y  van  cayent,  fent  plassa  pels  que  vindràn  després. 
Mogut  com  l’occeà  l'humà  llinatje  es. 

Van  las  generacions  creixent,  apilonantse 
sens  reposà  un  moment,  com  onas  encalsantse. 

Mes  l’ona  ja  se  sab  que  té,  à  la  fí,  retorn: 
cap  al  passat,  may  més  veurém  tornar  cap  jorn. 

El  blat  sempre  es  madur,  sempre  à  bon  punt  la  espiga 


pel  Temps,  ferm  segador  que  res  del  món  fatiga, 
y,  aixís  com  la  planura  oneja  al  bes  dels  vents, 
son  buf  encasta  à  terra  la  turba  dels  vivents 
La  pols  dels  morts  cubreix  la  terra  tota  entera, 
y  un  cementiri  inmens  es  sols  la  nostra  esfera. 
Cerquém  la  selva  verge,  hont  no  veurém,  per  sort, 
ni  cap  vestigi  d’home  ni  l’obra  de  la  mort. 

Un  gran  fossar  son  ja  planuras  y  montanyas: 
de  nort  à  sud,  d’ossàm  son  plenas  llurs  entranyas; 
y  adalerats  els  homes,  no  fent  cabal  del  Temps 
y  creyentse  inmortals,  sobre  aquest  munt  de  fems 
pels  segles  que  vindràn  aixecan  grans  moradas, 
mentres  la  Mort,  crudel,  llurs  horas  té  comptadasl 

E.  Guanyabéns,  trad. 

EL  CATALANISME  À 

SANT  FELIU  DE  GUÍXOLS 

Cada  cop  que  volém  convéncens  de  qu’en- 
cara  tenim  veu,  hem  de  fugir  de  Barcelona. 
Aquí  sols  se’ns  permet  parlar  à  cau  d’orella. 

Anàrem  à  Sant  Marti  de  Canigó  à  celebrar 
els  Jochs  Florals  de  Barcelona,  y  hem  anat  à 
Sant  Feliu  de  Guíxols  à  celebrar  els  de  Gra¬ 
cia.  Allí  y  aquí  hi  hem  anat  animats  pel  ma¬ 
teix  esperit  de  protestar  y  pel  mateix  desitj 
de  fer  acte  de  llibertat.  Allí  trobarem  un  tem¬ 
ple  en  runas  que’ns  recordava  silenciosament 
cosas  mortas:  aquí  hem  trobat  un  poble  mo¬ 
dern  qu’esclata  joyosament  en  crits  de  vida. 

La  Unió  Catalanista  ha  anat  per  tot  arreu 
donant  ab  sa  presencia  y  ab  sas  paraulas  un 
bon  exempledetolerancia, y’ishabitants  d’ab- 
dugasencontradashanrebut  à  la  Unió  y  à  nos¬ 
altres  tots  ab  el  mateix  entussiasme  y  la  ma¬ 
teixa  cordialitat. 

Però  à  Sant  Feliu  hi  hem  anat  pera  quel¬ 
com  més  que  pera  celebrar  uns  Jochs  Florals: 
hi  hem  anat  també  pera  fer  un  acte  politich 
que  ressenyarém  ab  més  detenció  que’ls  pri¬ 
mers  per  las  ideas  en  ell  emesas  y  per  la  sig¬ 
nificació  dels  que  las  emeteren. 

Els  Jochs  Florals  tingueren  lloch  diumen¬ 
ge  al  mati,  aixis  qu’arribarem.  En  la  estació 
esperavan  als excursionistas  nombrosíssimas 
comissions  de  comitès  federals  y  centres  ca- 
talanistas  ab  llurs  banderas  y  estandarts.  La 
rebuda  fou  entussiasta.  Totseguit  s’organisà 
la  comitiva  y  atravessarem  els  carrers  de 
Sant  Feliu  entre  mitj  de  gran  gentada  que 
mostrava  francament  sa  simpatia.  Els  bal¬ 
cons  lluhian  domassosy  banderas, significant 
una  coral  benvinguda.  La  espayosa  sala  y 
l’escenari  del  teatre,  vistosament  adornats, 
oferían  bon  cop  de  vista,  y  la  concurrència 
era  extraordinària.  No’ns  entretindrém  en 
detallar  la  festa  literaria:  sols  anotarém  que 
foren  aclamats  ab  entussiasme  la  reyna  de  la 
festa  y  sas  damas  d’honor,  totas  ben  gentils, 
els  poetas  guanyadors  dels  diferents  premis, 
el  president  del  jurat  nostre  company  en  Pu- 
julà,  que  llegí  un  discurs  sobre  la  natural 
evolució  de  la  poesia  moderna,  y  en  fi  la  me 
moria  del  secretari  en  Joseph  Maria  Folch  y 
Torres  y’l  discurs  de  gracias  d’en  Pujol  y 
Brull.  També  hi  hagué  aplausos  pera  un 
chor  de  noys  federals  de  Palamós,  «Lo  Ros¬ 
sinyol»,  que  cantaren  donant  varietat  à  la 
festa, 

Després  visitarem  el  «Centre  Català»  y’l 
«Centre  Federal»,  ahont  ens  reberen  ab  ex¬ 
quisida  cortesia.  Molt  amichs  en  un  y  altre 
ja  hi  teniam,  novas  amistats  hi  guanyarem  y 
bons  recorts  ens  n’emportém. 

En  fi,  dilluns  a-1  matí  tingué  lloch  el  gran 
meeting  organisat  pels  elements  federals  y 
catalanistas  de  Sant  Feliu.  La  concurrència 
fou  extraordinària,  à  pesar  de  las  dificultats 


que  hi  oposaren  y  de  las  malas  arts  de  que's 
valgueren  els  elements  caciquistas  que,  com 
es  natural,  tenían  empenyo  en  restar  ele¬ 
ments.  • 

Presideix  el  vis  president  del  Centre  Ca¬ 
talà  yocupan  elsllochsdels  costats  elsoradors 
qu’han  de  pendre  part  en  el  meeting.  El  se¬ 
nyor  Casas  (Agusti)  presenta  als  oradors  y 
prega  al  públich  que’ls  escolti  ab  atenció 
y  podrà  convences  de  que’ls  catalanistas,  com 
els  federals,  demanan  autonomia  y  llibertat. 

El  president  de  la  Junta  Permanent  de  la 
Unió  Catalanista  en  Joseph  M.a  Roca,  des¬ 
prés  de  sentar  que  l’autonomia  deu  ésser  la 
suprema  aspiració  de  tots  els  catalans,  se 
queixa  dels  procediments  indignes  de  que 
s’han  valgut  determinats  elements  pera  limi¬ 
tar  la  concurrència.  «Mes  vosaltres,  diu,  fa- 
réu  meetings  petits,  un  en  cada  familia, 
explicaréu  allí  lo  que  aqui  hauréu  sentit,  y’is 
resultats  seràn  més  grans  encara.  Escoltéu 
la  doctrina  catalanista  y  escampeula  arreu: 
es  vostre  dever,  perque  ella  significa  la  re¬ 
dempció  de  Catalunya.» 

En  Campmany,  també  de  la  Junta  Perma¬ 
nent:  «Vinch  à  parlarvos  de  Patria  à  vosaltres, 
honrats  autonomistas,  en  moments  d’opresió, 
en  moments  de  disposicions  draconianas,  en 
moments  en  que  sembla  que  se’ns  digui  que 
parlar  de  nostra  patria  es  un  crim.»  Diu 
qu’entre’ls  catalanistas  tots  hi  caben,  richs 
y  pobres,  fabricants  y  obrers,  y  saluda  à  tots 
els  qu’assisteixen  al  acte,  tots  vers  amants  de 
la  llibertat.  Afegeix  que  cada  dia’s  fa  més 
urgent  l’ocuparse  de  las  desgracias  de  Cata¬ 
lunya,  degudas  à  la  desatentada  política  dels 
governs  centralistas,  y  que  si  no’s  trevalla 
de  ferm,  fatalment  seguirém  la  trista  sort 
d’altras  regions  desventuradas.  Recorda  que 
un  jorn  fou  forçat  en  Bach  de  Roda,  y  que’ls 
mateixos  odis  dels  seus  butxins  semhlan  re¬ 
viure,  y  afegeix:  «Avuy  jo  dich  als  descen¬ 
dents  del  comte  duch  d’Olivares:  si  feu  pera 
nosaltres  un  presiri,  feulo  ben  gran,  pera 
que  hi  puguin  cabre  tots  els  que  defensém 
la  llibertat.»  Diu  qu’es  una  calumnia  soste¬ 
nir  que’l  Catalanisme  sigui  enemich  de  las 
altras  regions,  puig  que’l  Catalanisme  es 
una  causa  d’amor;  peró  que  Catalunya  té’l 
seu  caràcter  y  vol  conservarlo,  té  las  sevas 
costums,  els  seus  usos,  las  sevas  lleys  y  la 
seva  llengua,  y  ho  vol  conservar  com  à  fona¬ 
ment  qu’es  de  sa  autonomia,  mitjansant  la 
qual  estarém  units  ab  las  altras  regions  no 
per  medi  de  cadenas,  sinó  perllassos  d’amor. 
Acaba  recordant  las  paraulas  del  diputat  se¬ 
nyor  Domènech:  «Renunciarém  à  tct,  menos 
al  dret  de  reivindicar  la  personalitat  de  Cata¬ 
lunya.»  f 

Enrahona  després  nostre  company  de  re¬ 
dacció  en  Trinitat  Monegal.  Saluda  als  em¬ 
pordanesos  en  nom  de  Joventut  y  d’en  Mi¬ 
quel  Laporta,  que  s’adhereix  al  acte.  Diu 
que  una  serie  d’actes  últimament  celebrats 

demostran  que  molt  petitas  diferencias  sepa- 
ran  à  catalanistas  y  federals.  Recorda  qu’en 
Pi  y  Margall  y  tots  els  qu’han  profondisat 
els  problemas  polítichs  filosófichs,  reconei¬ 
xen  que  l’autonomia  es  la  base  del  federa¬ 
lisme.  Mes  hem  d’ésser  autonomistas  no  sols 
per  sentiment,  sinó  per  convicció.  Recorda 
qu'entre’ls  autonomistas  catalans  s’han  di¬ 
buixat  tres  tendencias  que  responen  à  tres 
escolas  filosóficas:  la  racionalista,  de  la  que 
nasqueren  els  federals,  la  històrica,  en  que 
s’apoyan  molts  elements  catalanistas,  y  la 
positivista  que  voldria  armonisar  aquellas 
dugas  tendencias  fonent  lo  bo  qu’abdugas 
contenen.  Tot  poble  que  té  condicions,  que 
té  personalitat  pròpia,  diu  la  primera,  té 
dret  à  constituhirse  autonómicament.  Tot 
poble  qu’ha  sigut,  diu  la  segona,  té  dret  à 
ésser,  té  dret  à  reconstituhirse  autonómica¬ 
ment.  Tot  poble  qu’ha  sigut  y  encara  es,  en¬ 
cara  té  personalitat  pròpia,  terrer,  costums, 
institucions  juridicas,  llengua,  etc.,  té  dret  à 
constituhirse  autonómicament.  Aixó  sosté 
la  escola  positivista.  Demostra  que  Catalu¬ 
nya  reuneix  abdugas  circunstancias,  y  per 
lo  tant  té  aquest  dret  indiscutible,  dret  que 
no’s  limita  à  una  descentralisació  política, 
sinó  que,  com  va  dir  en  Proudhon,  dl’ au¬ 
tonomia  política  y  l’administrativa  deuhen 
anar  sempre  juntas.»  Fa  després  diferentas 
consideracions  pera  demostrar  que  l’auto¬ 
nomia  pot  ésser  defensada  per  tothóm;  fins 
els  més  exaltats  individualistas  deuhen  ac¬ 
ceptaria;  y  després  d'extendres  estudiant  la 
evolució  progressiva  y  lenta  que  deu  por- 
tarnos  à  una  organisació  social  més  perfecta, 
acaba  dihent  qu’ell  no  dubta  que  Catalunya 
assolirà  una  complerta  autonomia,  perque 
en  el  poble  català  hi  hà  una  potencia  incon- 
trastable:  «perque  hi  hà  cor  à  Catalunya». 

Se  llegeix  un  telégrama  d’en  Casas,  presi¬ 
dent  del  «Centre  Català»  de  Sant  Feliu,  y 
una  carta  d’en  Joan  Baptista  Fonta,  empre¬ 
sonat  actualment  à  Barcelona.  Tots  dos  sa- 
ludan  y  s’adhereixen. 

Parla  després  en  Domingo  Marti  y  Julià. 
Diu  qu’es  de  mala  fe'l  titllar  de  reaccionaris 
als  catalanistas.  Tots  hi  caben  els  que  pen- 
san,  y  pera  tots  desitjém  el  bé.  «Els  hi  volém 
à  tots  en  la  governació  de  Catalunya — se¬ 
gueix  dihent  —  y  si  volém  un  exèrcit  de 
voluntaris  y  no  un  servey  obligatori,  que 
s’emplea  pera  sostenir  als  farsans  de  la  polí¬ 
tica,  es  perque  volém  una  sola  igualtat:  que 
tothóm  sigui  igual  en  no  patir.»  Estudia  la 
Fransa  centralisadora  encara  que  republica¬ 
na,  y  demostra  que  cosas  hi  hà  en  el  progra¬ 
ma  catalanista  qu’ella  encara  no  ha  acceptat. 
Exemple:  l’impost  progressiu  sobre  la  renda. 
Acaba  dihent  que  Catalanisme  significa  ab¬ 
negació,  significa  honradesa  y  significa 
amor  à  Catalunya. 

En  Frederich  Pujulà,  company  de  redac¬ 
ció,  diu  que  no  vol  sols  l’autonomia  dels 

pobles,  sinó  la  més  gran  llibertat  pera  l’in 
dividuu.  Estudia  la  ridícula  organisació  so¬ 
cial,  deduhintne  que’ls  estats  artificiosos  son 
verdaders  tirans  del  home:  l’home  aclaparat 
per  la  tristesa  y  la  ignorància  y  que  té  de 
lluytar  per  la  existència  febrosament  en  mitj 
d’una  naturalesa  tota  amor.  Fa  breus  consi¬ 
deracions  sobre  la  organisació  de  la  propie¬ 
tat,  sobre  la  significació  dels  exèrcits  que 
sols  s’emplean  pera  combatre’l  progrés,  y 
acaba,  visiblement  emocionat  (1),  saludant 
als  empordanesos  federals  y  catalanistas,  en 
nom  propi  y  en  nom  d’en  Salvatella,  que  no 
pot  assistir  al  acte. 

L’expresident  de  la  Junta  de  la  Unió,  en 
Manel  Folguera,  parla  després.  Compara’l 
desinterès  dels  catalanistas,  qu’bo  deixan  tot 
pera  predicar  sas  ideas,  ab  el  jacobinisme 
dels  governants  que  ni  parlar  ens  deixan.  Diu 
que  las  últimas  dugas  crisis  donan  la  mida 
dels  politichs  madrilenys.  En  Sagasta  dema¬ 
nant  auxili  à  n’en  Romero  Robledo,  y  en  Si  1- 
vela  ajuntantse  ab  en  Mauray  l’Abarzuza, dos 
renegats,  del  partit  lliberal  el  primer  y  del 
republicà’l  segón.  Insisteix  en  qu’hem  d’és¬ 
ser  tolerants  ab  tots  els  criteris,  puig  hem  de 
tenir  present  que  lo  primer  es  lograr  la  per¬ 
sonalitat  efectiva  de  Catalunya,  lograr  tenir 
corts  catalanas,  que  un  cop  tinguém  aixó,  ja 
ho  acordarém  lo  demés.  Ara  federals  y  cata¬ 
lanistas  deuhen  combatre  junts  al  centralis¬ 
me,  y  ab  més  fermesa  ara  que  sembla  s’acos- 
tan  dias  de  proba,  perque  sembla  que’l 
catalanisme  comensa  à  fer  por.  Recorda’l 
banquet  dels  Jochs  Florals  à  que  assistí  en 
Pi  y  Margall,  qui  al  brindar  ell  per  l’autono¬ 
mia  de  totas  las  regions  d’Espanya  y  al  pre- 
guntarli  si  creya  que  totas  la  voldrían,  va 
contestar:  «Francament,  no  hi  crech:  mes 
trevallém  per  la  nostra,  que  las  altras  ja 
n’apendràn,  y  si  no  n’aprenen  pitjor  pera 
ellas.»  En  Folguera  acaba  dihent:  «Catalans, 
trevallém  tots  perl’autonomia  deCatalunya.» 

En  Labernia,  de  Girona,  parla  del  caràcter 
democràtich  de  la  Catalunya  antiga,  y  diu 
que  aquest  caràcter  deu  guiarnos  endevant. 

Per  fi  en  Roca  exposa  breument  els  prin¬ 
cipis  concrets  del  programa  catalanista,  in¬ 
sistint  especialment  en  lo  que’s  refereix  al 
reconeixement  de  la  llengua  catalana  ab  ca¬ 
ràcter  oficial,  recordant  la  sentencia  de  Tà¬ 
cit:  «Una  llengua  del  conquistador  imposada 
als  vensuts,  es  una  llengua  d’esclaus.»  Diu 
que  Catalunya  té  gloriosa  historia  y  que  serà 
forta  y  gran,  puig  pera  progressar  no  haurà 
de  trepitjar  aquella  historia  gloriosa. 

Després  proposa,  y  s’acorda  per  unanimi¬ 
tat,  enviar  un  telégrama  de  protesta  contra’l 
decret  d’en  Romanones. 

Tots  els  oradors  foren  aplaudits  ab  entus- 
siasme;  al  final  se’ls  hi  tributà  una  ovació. 


(1)  En  Pujulà  va  sentirse  indisposat  mentres  enra- 
honava  y  no  va  poder  desenrotllar  el  seu  parlament, 

Sols  ens  resta  fer  constar  el  nostre  agrahi- 
ment  als  bons  amichs  de  Sant  Feliu  que’ns 
han  hostatjat  ab  tanta  cortesia,  aixis  com  als 
socis  tots  dels  Centres  Català  y  Federal  que 
ens  reberen  com  à  verdaders  companys. 

No  sols  caygué  en  Romanones,  com  era 
de  preveure  dada  la  indignació  general  que 
provocà  son  funest  decret:  caygué  ab  ell  tot 
el  ministeri. 

Han  pujat  els  conservadors,  enemichs  de¬ 
clarats  del  Catalanisme,  hereus  d’aquell  mons¬ 
tre  de  supèrbia  que  tragué’ls  furs  de  Basconia 
y  que  cohibi  à  Catalunya  tota  expansió  re¬ 
gional  per  medi  del  tristament  famós  Hino- 
josa. 

Y  qu’en  Silvela  y’is  seus  ne  son  hereus 
llegitims,  va  quedar  probat  l’última  vegada 
que  foren  poder,  època  de  crúa  persecució 
pera’ls  catalans,  com  poden  testimoniarho’ls 
de  Lleyda  que  sufriren  el  jou  d’en  Martos 
O’Neale,  y’is  que  aqui  à  Barcelona  trevalla- 
ren  infructuosament  pera  obtenir  del  govern 
el  concert  económich. 

Res  hi  ha  bastat,  no  obstant,  pera  matar 
las  hermosas  ideas  catalanistas  que,  mal  que 
pesi  als  del  centre,  han  de  salvarà  Espanya, 
puig  ellas  s’imposaràn  en  tot  ei  territori  es¬ 
panyol,  com  tingué  ocasió  de  dir  al  Congrés 
el  senor  Domènech.  Els  catalanistas  cada  dia 
son  més,  y  sos  enemichs  cada  dia  estàn  més 
desacreditats.  cApendràn?  Ho  dubtém.  ^Obri- 
ràn  els  ulls  à  la  rahó?  Els  cegos  per  més  que 
els  duguin  oberts  no  hi  veuhen:  aixis  els  hi 
passa  als  mals  governants  que  portan  à  Es¬ 
panya  fatalment  al  abim. 

A  infinitat  de  protestas  ha  donat  lloch  el 
funest  decret  d’en  Romanones  aquí  à  Cata¬ 
lunya:  peró  ademés  motivà  actes  com  el  de 
la  importantissima  entitat  «Cambra  de  Cò¬ 
rners»,  à  que’s  fa  referencia  en  els  següents 
paragrafs  que  llegirem  en  La  Renaixensa  del 
passat  divendres: 

Volen  los  unitaristas  aixamplar  dins  de  Catalunya’ls 
dominis  y'is  drets  de  la  llengua  castellana  en  detriment 
de  la  nostra  parla  natural:  y  un  día  es  l’Academia  Mè¬ 
dica,  y  un  altre  la  Cambra  oficial  de  Comers,  y  àno  tri¬ 
gar  molt  totas  las  entitats  genuinament  catalanas  que 
van  deixant  enrera  la  llengua  de  Cervantes,  y  colocant 
al  lloch  de  distinció  que  indiscutiblement  li  correspón 
la  d’en  Verdaguer. 

La  «Cambra  oficial  del  Comers,  de  la  Indústria  y  de 
la  Navegació»  de  Barcelona,  ha  publicat  de  nou  son 
reglament:  peró  aixis  com  en  anys  passats  se  servia 
exclussivament  de  la  llengua  castellana,  ara,  ab  més 
bon  acort,  s’ha  presentat  al  públich  parlant  com  parlan 


los  fills  de  la  nostra  terra,  y  salvant  las  exigencias  le 
las  relacions  comercials  que  son  un  dels  seus  principals 
objectes  per  medi  d’una  traducció  feta  en  llengua  cas¬ 
tellana  y  unida  al  seu  original  català. 

La  preferencia  qu’ha  donat  la  Cambra  de  Comers 
a  la  llengua  catalana  diu  molt  en  favor  del  bon  criteri 
de  tan  important  societat,  y  la  repetició  d’actes  com 
aquest  fa  esperar  aconteixements  favorables  pera’l  prò¬ 
xim  reconeixement  de  la  nostra  personalitat. 

L’exemple’s  propaga  y  porta  trassas  d’acabar  d’una 
vegada  ab  la  ridícula  costum  de  parlar  entre  nosaltres 
mateixos  en  una  llengua  que  no’ns  es  pròpia. 

Felicitém  à  la  Cambra  de  Comers  y  trasladém  lo 
fet  al  comte  de  Romanones  y  companys  seus  de  caste¬ 
llanisme. 

Res  tenim  qu’afegir  als  atinats  comentaris 
de  La  Renaixensa. 

Pera  evitar  manifestacions  que,  dada  l’ac- 
titut  dels  naturals  enemichs  de  Catalunya, 
hagueran  pogut  suscitar  desordres,  els  dipu¬ 
tats  regionalistas  senyors  Domènech  y  Rusi- 
nol  no  vingueren  directament  de  Madrid, 
sinó  que  s’aturaren  en  una  població  del  tra¬ 
jecte  y  arribaren  després  separadament  à 
Barcelona  sense  fer  pública  la  noticia  de  sa 
arribada. 

Ab  tot,  consti  que  no  per  haver  deixat  de 
manifestarse  ostensiblement,  es  menys  viva 
la  gratitut  delscatalanistas.  Las  paraulas  que 
pronuncià  en  el  Congrés  el  senyor  Domènech 
en  defensa  dels  drets  y  aspiracions  de  Cata- 
lunya’l  fan  mereixedor  d’aquesta  gratitut,  y 
no’ns  dol  dirho  avuy  com  no’ns  dolgué  fer  en 
altra  ocasió  manifestacions  semblants  respec¬ 
te  al  doctor  Robert  y  al  senyor  Rusinol. 

Els  federals  catalans  qu’anaren  à  Madrid 
han  publicat  un  manifest  protestant  dels  re¬ 
sultats  de  l’Assamblea  allí  celebrada,  en  lo 
que  toca  al  reconeixement  de  la  complerta 
personalitat  y  autonomia  de  las  regions,  que 
els  catalans  defensan  d’acort  ab  el  veritable 
federalisme  y  ab  las  doctrinas  d’en  Pi  y  Mar- 
gall. 

Nosaltres  esperém  qu’ab  la  llissó  que  aca- 
ban  de  rebre’ls  federals  catalans,  ab  las  va- 
rias  que  ja  tenian  rebudas  y  ab  las  qu’ani- 
ràn  rebent,  s’acabaràn  de  convence  de  que 
l’única  tasca  à  seguir  es  la  nostra:  trevallar 
per  l’autonomia  de  Catalunya. 

A  ca’n  Parés  es  visitada  aquests  dias  la 
tercera  exposició  anyal  de  la  Sociedad  Artís¬ 
tica ,  de  la  qual  n’es  lo  més  notable  sens  dubte 
un  quadro  gran  d’en  Graner  (el  colocat  à  la 
banda  dreta  del  saló),  que’s  distingeix  per 
la  seguretat  de  la  execució  y  per  la  gran  ve¬ 
ritat  que  tot  ell  respira.  El  quadro  causaria 
encara  major  sorpresa  si  no  estessim  ave¬ 
sats  els  barcelonins  à  veure  obras  notables 
d’en  Graner. 

També  en  Galwey  hi  té  un  paisatje  d’un 
vertgris  qu’en  nostre  concepte  ha  d’agradar 
als  inteligents:  s’hi  veu  un  artista. 

L’Urgell  està  ben  representat  aquesta  ve¬ 
gada.  El  més.  gran  dels  quadros  qu’exposa 
resulta  un  xich  monoton  d’entonació,  degut 
tal  volta  à  sas  exageradas  dimensions.  En 
cambi  hi  té  una  marina  y  un  parell  de  qua¬ 
dros  petits  en  que  s’hi  troba  ben  complerta 
la  seva  personalitat. 

En  Vilallonga  presenta  algunas  notas  de 
sol,  donadas  ab  ingenuitat.  En  aquest  sentit 
son  lo  més  recomanable  de  la  exposició. 

Dels  restants  quadros  poch  cal  dirne,  puig 
son  bastant  adotzenats.  Els  paisatjes  d’en 
Tolosa’ns  semblan  molt  vulgars;  no  resultan 
obra  artística,  y  lo  pitjor  es  que  n’hi  hà  molts. 
En  Roman  Ribera  sab  de  pintar,  peró  no’s 
mostra  en  aquesta  exposició  a  l’altura  d’ell 
mateix.  En  Tamburini  continua  ab  sa  distin¬ 
ció  de  sempre  (diguemho  aixis  pera  surtir  del 
pas).  En  Malagrida,  com  sempre,  tan  bona 
persona,  y...  prou.  Ja  hem  fet  la  critica  de  la 
exposició,  que,  deixant  apart  las  obras  es- 
mentadas  al  principi,  no  es  gran  cosa. 

La  comissió  de  teatres  del  «Ateneu  Barce¬ 
lonès»  va  participarnos  qu’està  organisant 
varias  vetlladas  ó  representacions,  en  las 
que’s  donaran  conferencias  explicativas  de 
las  obras  que’s  posin  en  escena.  La  primera 
vetllada  haurà  tingut  lloch  la  nit  passada  en 
el  teatre  Principal,  representantse  La  escuela 
de  los  maridos,  de  Molière,  traducció  de  Mo- 
ratin,  y  Las  castaneras  picadas,  de  Ramón  de 
la  Cruz,  havent  donat  en  Amadeu  Hurtado 
una  conferencia  sobre  «L’acció  social  del  Ate¬ 
neu  en  el  Teatre.»  Seguiràn  altras  vetlladas, 
representantse  La  risa  de  Grècia  d’en  Mar¬ 
quina,  y  Hedda  Gabler  de  Ibsen.  També’s 
tractà  de  donar  à  Romea  una  representació 
de  la  darrera  obra  d’en  Guimerà. 

Els  socis  podràn  adquirir  vales  ab  consi¬ 
derable  rebaixa  per’aqueixas  funcions,  en  las 
que  (segons  diuhen  els  organisadors)  se  des¬ 
cendirà  fins  als  més  petits  detalls  pera,  que 
la  impresió  artística  sigui  complerta. 

Caldria  saber  d’una  vegada  si,  ab  l’actual 
suspensió  de  garantias,  las  campanyas  legals 
son  penables  fins  al  punt  de  qu’hagi  d’ésser 
considerat  y  tractat  com  à  criminal  qualsevol 
persona  honrada  que  professi  las  ideas  cata- 
lanistas.  Hem  de  saber  si  l’ésser  catalanista 
es  lo  mateix  pera  l’autoritat  que  l’ésser  se¬ 
paratista;  y  dihém  aixó,  perque  la  setmana 
passada  fou  detingut,  enmanillat  y  portat  à 
la  presó  com  si  fos  un  lladre  ó  un  assessí, 
nostre  company  de  Catalanisme  en  Joan 
Baptista  Fonta,  per  haver  fixat  en  llochs 
públichs  uns  pasquins  en  els  que  no  hi  ha- 
vém  sabut  veure  cap  concepte  atentatori  à 
las  lleys,  à  la  patria  ni  à  las  bonas  costums, 
per  més  qu’algún  periódich,  sens  dubte  ate- 
nentse  als  informes  de  qui  li  donà  la  noticia, 
digués  qu’eran  separatistas  els  tals  pasquins. 

Nosaltres  sols  sabém  que’ls  mateixos  pas¬ 

quins  tenian  perfecta  circulació  legal  temps 
enrera,  y  que  sa  venda  estava  anunciada  en 
els  periódichs  locals.  Lo  que  no  sabém  es  à 
qué  aténdrens  respecte  à  la  seguritat  indivi¬ 
dual  després  d’aquesta  detenció,  que  desit- 
jém  sia  curta  pera’l  senyor  Fonta,  si  es  que 
al  surtir  aquest  número  no  ha  sigut  encara 
posat  en  llibertat. 

La  societat  del  Mercure  de  France  acaba  de 
publicar  l’obra  d’en  Remy  de  Gourmont  Le 
Problème  du  Slyle.  En  aquest  nou  llibre  del 
autor  de  la  Cullure  des  Idées  y  del  Chemin 
de  Velours  s’estudían  las  condicions  segons 
las  quinas  se  desenrotlla  naturalment  la  fa¬ 
cultat  d’escriure.  En  Remy  de  Gourmont 
mostra  que  la  veritable  escola  del  estil  es  la 
vida,  la  observació,  l’atenció;  que  l’estil  d’un 
escriptor  està  en  estreta  relació  ab  la  fisiolo¬ 
gia,  la  sensibilitat  general,  l'exercici  de  tots 
els  sentits  y  particularment  del  sentit  visual. 

Escrit  à  propòsit  d’un’obra  de  caràcter  uni¬ 
versitari  sobre’l  mateix  assumpto,  Le  Problèr 
me  du  Style  està  redactat  ab  un  to  viu  que  fa 
sa  lectura  atractívola. 

Al  final  del  volúm  s’hi  troban  uns  estudis 
sobre  la  nova  poesia  y  sobre  l’art  nou,  y  va¬ 
rias  observacions  referents  à  las  qüestions 
tractadas  en  la  Esthétique  de  la  Langue  fran- 
çaise. 

En  Remy  de  Gourmont  ab  aquest  llibre 
acredita  una  volta  més  sas  grans  qualitats 
d’escriptor  y  critich  proíond. 

Nostres  amichs  els  senyors  Alfred  Riera  y 
Fills  han  publicat  el  cartell-anunci  de  «Ovo- 
lecithine  Billon».  Es  aquest  cartell,  obra  de 
l’Alexandre  de  Riquer,  molt  elegant  y  ab  ell 
s’acredita  la  mà  mestra  d’en  Riquer  pel  bon 
gust  de  l’alegoría,  la  correcció  del  dibuix  y 
la  sumptuositat  y  armonía  dels  tons. 

Altras  publicacions  rebudas: 

Mistral ,  per  Alfons  de  Lamartine,  traduc¬ 
ció  catalana  de  Joan  Rosselló.  Es  aquesta 
antiga  obreta  d’en  Lamartine  una  entussiasta 
salutació  al  autor  de  Mireïo ,  à  qui  l’eminent 
poeta  francès  augura  dias  de  glòria  havent 
llegit  aytal  poema  del  gran  felibre  de  la  Pro- 
vensa.  La  traducció  té  tot  l’encis  que  carac- 
terisa  l’estil  d’en  Joan  Rosselló,  un  dels  bons 
prosistas  mallorquins,  qui,  al  final,  hi  acom¬ 
panya  varis  altres  ensaigs  de  traduccions  y 
algún  quadret  original.  Ha  sigut  publicada 
aquesta  obra  per  la  Biblioteca  del  Diario  de 
Mallorca. 

El  Santo  Evangelio  según  Marcos ,  tradu- 
hit  del  text  grech  y  publicat  per  la  «Societat 
Biblica  Trinitaria»,  25,  New  Oxford,  Street, 
London,  W.  C.,  que  té  sa  casa  representant 
única  à  Espanya  en  el  carrer  de  Pere  III,  nú¬ 
mero  39,  Figueras. 


Fidel  Giró,  impressor. — Carrer  València,  31 1. 

Any  IV  de  JOVENTUT 

El  día  primer  del  pròxim  any  entra  JOVENTUT  en  el  quart  de  sa  publicació. 
Las  campanyas  realisadas  per  aquest  periódich,  la  independencia  ab  que,  dins  del 
credo  autonomista,  ha  emés  francament  sas  opinions  en  tot  ordre  d’ideas,  li  han 
aportat  las  simpatías  del  poble  català,  de  tal  manera  qu’avuy  JOVENTUT,  com  à 
periódich  catalanista  lliberal,  per  virtut  de  la  personalitat  que  li  ha  volgut  reco- 
neixe’l  públich,  no’s  veu  en  el  cas  de  fer  ja  cap  reclam.  Tothom  ens  coneix,  tothom 
sab  que  aquest  semanari  es  camp  oberta  totas  las  ideas,  y  lo  qu’hem  fet  es  garantia 
de  lo  que  ferém,  tant  dintre  la  Unió  Catalanista  com  dintre  la  esfera  del  art  y  de 
las  lletras. 

JOVENTUT  se  publicarà  durant  l’any  1903  en  la  mateixa  forma  que  fins  ara, 
aixó  es,  repartint  setmanalment  à  sos  lectors,  ademés  del  número  ordinari  que  consta 
de  16  planas,  altras  16  planas  defolletí  enquadernable,  ab  el  que  aném  enriquint  la 
Biblioteca  de  JOVENTUT,  que  compta  ab  obras  dels  més  eminents  autors  cata¬ 
lans  y  extrangers.  De  tant  en  tant,  com  de  costum,  publicarem,  segons  ho  exigeixin 
las  circunstancias,  números  extraordinaris  de  caràcter  artístich,  primorosament 
ilustrats,  en  obsequi  als  suscriptors. 

Pera  l'any  vinent  podem  oferir  els  noms  dels  següents  autors,  que  son  la  mellor 
garantia  de  las  obras  que  publicarem  en  nostre  folletí: 


AUTORS  CATALANS: 

JOAOUIM  RUYRA 

JOAN  MARAGALL 

VÍCTOR  CATALÀ 

AUTORS  EXTpAflGERS: 

BJORNSTJERNE  BJÒRNSON 

ALFONS  DAUDET 

JOSEPH  L.  PAGANO 

PÇEUS  DE  SUSCRIPCIÓ 


CATALUNYA:  Un  any .  8_  Pessetas. 

»  Mitj  any . .  4  5°  » 

»  Trimestre .  2 '25  » 

ALTRAS  REGIONS  D’ESPANYA:  Un  any .  9  » 

EXTRANGER:  Un  any..  .  . .  10  Franchs. 

Número  corrent . . 20  Cèntims. 

»  atrassat,  ab  folletins .  4°  » 

»  »  sense  folletins.  .  .  .  . . 25  » 


R 


edacció  y  Administració: 

Plassa  del  Teatre,  6,  entressol. 


Número  corrent . 

>  ATRASSAT,  AB  FOLLETINS.  . 

>  »  SENSE  FOLLETINS. 


20  CÈNTIMS 

40  » 

25 


SUMARI: 

Quatre  paraulas  sobre’ls  conceptes  de  Llibertat  y  Tole¬ 
rància,  per  Arnau  Martínez  y  Serinà.— A  la  Junta 
Municipal  de  Bellas  Arts,  per  Sebastià  Junyent.— Al 
rossinyol,  per  Jaume  Terri.— La  corranda  de  las 
horas,  per  Pere  Prat  Jabal-li.  —  La  literatura  à 
Roma:  V  y  ultim,  Juvenal  y  Tàcitus,  per  Pompeyus 
Gener.— «Narvàez»,  de  B.  Pérez  Galdós,  per  Trinitat 
Monegal.-  Teatres,  per  Emili  Tintorer.— Nota  page¬ 
sa,  per  Antón  Busquets  y  Punset  — La  Por  ch,  per 
Felip  Palma.— Revista  de  revistas,  per  Lluís  Via. — 
Novas. 

FOLLETÍ: 

T1TELLAS  FEBLES,  per  Frederich  Pujulà  y  Vallés. 
Plech  19. 

NATURA,  per  John  Ruskin,  traducció  de  Cebrià  Mon¬ 
toliu.  Plech  29. 


QUATRE  PARAULAS  SO¬ 
BRE’LS  CONCEPTES  DE  LLI¬ 
BERTAT  Y  TOLERÀNCIA 

Llibertat  y  Tolerància:  heus  aqui  dugas 
paraulas  que  casi  bé  sempre  apareixen  jun- 
tas  en  discursos  y  escrits,  y  que  moltas  ve- 
gadas,  més  que  com  à  paraulas  semblantas, 
s’emplean  com  si  la  Tolerància  fos  una  con¬ 
seqüència  de  la  Llibertat,  essent  aixis  que,  à 
nostre  entendre,  son  paraulas  que  represen- 
tan  dos  conceptes  antagónichs. 

No  preteném  pas  atribuhirnos  la  paterni¬ 
tat  d’aquesta  afirmació,  tan  eloqüentment 


(proclamada  y  defensada  pel  gran  Mirabeau 
en  son  cèlebre  discurs  contra  la  tolerància 
de  cultes  y  en  favor  de  la  complerta  llibertat: 
lo  que  nosaltres  preteném  es  recordar  de 
nou  l’antagonisme  dels  dos  conceptes,  avuy 
que  no’s  pronuncia  discurs  ni  s’escriu  arti¬ 
cle  de  tendencias  lliberals  en  que  no  vagin 
de  costat  la  Llibertat  y  la  Tolerància,  ab  tot 
y  que  la  paraula  Tolerància,  dintre  del  es¬ 
tricte  criteri  lliberal,  s’hauria  d’esborrar  del 
diccionari:  perque’l  que  tolera  no  fa  més  que 
perdonar  la  vida  à  lo  tolerat;  la  Tolerància 
Suposa  un  poder  que  pot  no  tolerar ,  que  to¬ 
lera  per  caritat;  y’l  predicar  la  caritat,  la 
tolerància,  un  afiliat  à  escolas  lliberals,  es 
una  falta  de  conseqüència  imperdonable.  Un 
lliberal  no  pot  tolerar:  lo  que  deu  fer  es  res¬ 
pectar. 

La  Tolerància  humilia  al  tolerat;  perque 
suposa'l  dèbil  que  subsisteix  per  condescen- 
cia  del  fort.  El  respecte  no  rebaixa  à  ningú, 
el  respecte  ho  ennobleix  tot  perque  tot  ho 
iguala,  tot  ho  nivella,  tot  ho  dignifica.  El 
respecte  es  la  Legitimitat  de  totas  las  mani¬ 
festacions  humanas,  el  respecte  es  un  con¬ 
cepte  sense’l  que  la  Llibertat  veritable  no’s 
comprèn:  perque’l  respecte  à  las  manifesta¬ 
cions  de  nostres  consemblants  es  la  garantia 
de  la  Llibertat. 

Arnau  Martínez  y  Serinà. 

A  LA  JUNTA  MUNICIPAL 

DE  BELLAS  ARTS 

A  propòsit  de  la  Exposició  d’Art  Antich 

Es  de  justícia  qu’alabém  ab  entussiasme  à 
la  Junta  Municipal  de  Bellas  Arts  y  à  las 
personas  que  s'hi  han  agregat  per’ajudar  à  la 
Exposició  d’Art  Antich.  Han  fet  un  gran  bé 
ab  la  present  Exposició,  ahont  hem  pogut 
admirar  nostra  pintura  mitjeval  y  extraordi¬ 
naris  exemplars  d’art  sumptuari,  com  els  ta- 
pits  de  Girona  y  Tarragona,  el  talem  de  las 
bruixas ,  el  Sant  Jordi  de  l’Audiencia,  las 
dalmàticas  alarbs,  els  brodats  inglesos,  etc., 
etcètera. 

El  públich  no  ha  respost  com  era  de  desit¬ 
jar,  mes  en  cambi  s’ha  pogut  fer  un  concurs 
digne  de  lloansa,  que  servirà  molt  à  la  cultu¬ 
ra  dels  artistas  que  hi  pendràn  part,  y  qu’en- 
riquirà'l  Museu  de  Reproduccions. 

Complerta  l’obra  de  justicia  d’alabar  la 
bondat  del  fet,  hem  de  passar  à  la  critica  de 
lo  que  no  s’ha  fet  ab  prou  cuydado.  Pri¬ 
merament,  ens  ha  extranyat  no  véurehi  obras 
de  las  coleccions  de!  senyor  Bonfill,  del  se¬ 
nyor  Vilallonga  y  altres  que  podían  dur  son 
contingent  d’exemplars  notables.  Segona¬ 
ment,  ens  ha  extranyat  que’s  coloquessin  es¬ 
campats  en  diferentas  salas  ó  compartiments 
fragments  de  retaules  que  pertanyen  à  una 
mateixa  serie.  Y  tercerament,  no’ns  expli- 
quém  el  que  no  hagi  surtit  el  catàlech  des¬ 
prés  de  dos  mesos  y  mitj  d’ésser  oberta  la 
Exposició.  Las  etiquetas  que  penjan  de  las 
obras,  quan  se  poden  llegir,  donan  una  ins¬ 
trucció  molt  relativa,  y  contenen  no  pocas 
inexactituts. 

Podrían  seleccionarse  molt  més  las  obras 
de  pintura  del  Renaixement,  y  en  cambi  des¬ 
tinar  un’altra  sala  als  retaules  que  ningú  ha 
pogut  veure  per  estar  sota  de  las  finestras. 

Mes  deixant  apart  aquestas  deficiencias  re¬ 
lativament  insignificants,  creyém  que  la  Jun¬ 
ta  de  Bellas  Arts  y  l’Ajuntament  mereixen 
un  aplauso  encara  que  no  han  acabat  la  tasca. 
S’ha  dit  y  s’ha  repetit  que  aqui  careixém  de 
cultura,  y  s’hauría  de  fer  un  esfors  pera  que 
això  no’s  pogués  dir  més. 

Deixantnos  guiar  per  nostre  sentiment,  ens 
sentim  irresistiblement  atrets  per  las  obras 
artisticas  antigas,  sobre  tot  per  aquellas  que, 


consideradas  en  conjunt,  ens  despertan  ia 
imatje  d’una  gran  Catalunya  jtan  diferenta 
de  la  d’ara! 

La  d’ara  potser  es  més  rica;  potser  moral¬ 
ment  es  més  pobra.  Ab  tota  sa  riquesa  mate¬ 
rial,  es  més  pobra  de  bon  gust  y  de  sentit 
artistich.  Ab  tots  sos  diners,  ab  tots  els  mi¬ 
lions  que  sols  à  Barcelona  existeixen,  es  des- 
conhortador  pensar  que  no’s  farà  un  esfors 
pera  que  quedin  definitivament  aqui  tantas 
joyas.  L’obra  d’art  antiga  tendeix  à  emigrar 
dels  paissos  incultes  ó  pobres  com  el  sol 
tendeix  à  la  posta,  com  els  queviures  tendei¬ 
xen  à  las  grans  ciutats.  Al  extranger  senten 
la  necessitat  d’aquest  aliment  y  à  pes  d’or 
se’l  procuran;  l’obra  d’alguna  importància 
que  cau  à  Fransa,  à  Inglaterra,  à  Alemanya, 
ja  no  torna  à  veure  la  llum  del  seu  pais;  I ta— 
lia  no  deixa  surtir  res  de  son  territori,  y  als 
Estats  Units  destinan  cantitats  fabulosas  à 
formar  sos  museus. 

Las  adquisicions  fetas  pels  extrangers  aquí 
à  Espanya  son  tantas,  que  poch  podrian 
comptarse,  y  contínuament  van  buscant 
obras  pels  recons  més  llunyans  é  ignorats. 

Aqui  las  obras  de  més  valua  estan  en  mans 
de  coleccionistas,  en  las  catedrals  é  iglesias 
y  en  alguns  gremis. 

El  coleccionista,  en  us  d’un  dret  indiscuti¬ 
ble,  sempre  acaba  per  vendre;  ó  perque’s 
cansa  de  lo  que  té,  ó  pera  fer  novas  adquisi¬ 
cions,  ó  senzillament  perque  necessita  quar- 
tos.  V egis  lo  passat  ab  las  coleccions  Estruch, 
Vidal  y  Quadras  y  Miquel  y  Badia. 

Las  catedrals  conservan  bé  ó  malament  lo 
que  tenen;  y  las  iglesias  y  parroquias  pobras, 
sobre  tot  à  fora  ciutat,  com  tenen  poca  assig¬ 
nació  y  necessitan  fer  obras,  casi  sempre 
treuhen  recurs  dels  objectes  antichs,  joyas, 
robas,  pinturas  ó  esculpturas  que  tenen  re- 
tiradas  del  culte  y  à  voltas  arreconadas  per 
las  golfas  ó  quartos  de  mal  endrés,  y  à  las 
qu’en  sa  ignorància  concedeixen  escassa  es¬ 
tima.  Els  marxants  cada  any  fan  sa  requesta 
y  son  corresponent  viatjet  à  Paris  à  colocar 
el  género. 

Y’l  poble’s  va  despullant  de  tradició. 

Hem  sentit  à  parlar  de  desaparicions  qu’es- 
garrifan  d’un  rich  frontal  d’altar  d'un  poble 
d’aqui  à  la  vora,  d’una  capa  abacial  que  té 
la  propietat  miraculosa  de  reduhir  sa  exten¬ 
sió,  d’un  preciós  llibre  d’horas  del  temps  de 

Alfons  V,  de  cústodias  v  calzes  y  brocats  fels 
reproduhir  y  venuts,  d’un  tern  del  temps  dels 
Reys  Católichs,  etc.,  etc.  Hem  sentit  apariar 
de  retaules  serrats  y  estellats  pera  ferne  foch, 
de  tapissos  tallats  ó  arreconats  à  las  golfas, 
y  nosaltres  mateixos  hem  vist  altars  sota  una 
gotera  que’ls  malmetia.  Naturalment,  no  te¬ 
nim  probas,  ni  la  certesa  absoluta,  de  tot  lo 
qu’hem  sentit  à  dir,  però  ho  creyém  molt 
possible  desde’l  moment  que’ls  terns.  creus, 
missals,  etc.,  de  propietat  particular,  han  de 
haver  surtit  d’un  lloch  ó  altre. 

Del  retaule  de  Sant  Cugat  que  à  principis 
del  sigle  xix  n’existían  tots  els  fragments, 
ara  veyém  cóm  no  més  ne  queda  un  sol  tros. 

Al  considerar  aquesta  gran  desfeta,  aquest 
escampall  d’obras  nostras,  n’hi  hà  pera  es- 
cruixirse  y  protestar  ab  un  plany  etern  contra 
tanta  deixadesa  per  part  dels  que  podían  y 
devian  evitarho. 

Y  encara  fa  més  tristesa’l  pressentiment  de 
lo  qu'anirà  succehint.  Estém  segurs  que  si  no 
s’hi  posa  remey,  dintre  deu  anys  hauran  dis- 
minuhittant  las  nostras  antiguitats,  qu’hau- 
rém  de  renunciar  per  sempre  més  à  tenir  un 
regular  museu. 

Y  es  ben  cert  que  no  n’hi  hà  prou  ab  que’ls 
senyors  bisbes  donguin  ordres  severas  con¬ 
tra  la  venda,  puig  hem  sentit  à  dir  que,  pera 
fugir  d'un  apuro,  s’ha  arribat  à  simular  un 
robo. 

Pera  fer  quelcom  de  pràctiçh  y  convenient 
pera  tothom,  foram  partidaris  de  concentrar 
las  obras  antigas  en  poblacions  de  certa  im¬ 
portància,  formantne  museus. 

Perque  iqué  hi  componen  à  Sant  Cugat 
del  Vallés,  per  exemple,  la  taula  de  la  Dego- 
llació  del  Sant,  la  capa  del  abat  Viura  y  algu¬ 
na  altra  antiguitat  que  hi  hà?  Allí  ningú  pot 
apreciarlas,  y  si  algún  foraster  demana  per 
véurelas,  naturalment  ho  té  de  fer  ab  pres- 
sas,  perque’l  qu’ho  ensenya  té  altra  feyna. 
Y  las  taulas  de  Sant  Vicens  iqué  hi  fan  à 
Sarrià?  ;Quí  s’hi  delecta?  ^Y  à  Granollers,  y 
à  las  Escolas  Pias?  De  tant  en  quant  algún 
capellà,  entre  res  y  res,  hi  deu  pegar  una 
ullada  distreta. 

No  volém  dir  ab  aixó  que  tots  els  cape¬ 
llans  careixin  de  cultura  artística,  pero  sí 
qu’estém  convensuts  de  que  son  en  gran 
majoria  els  ignorants  en  art. 

Ademés,  fent  lo  que  creyém  deu  ferse, 


no’s  perjudicaria  à  ningú  y  en  benificiaria 
tothom,  puig  no  es  pas  igual  veure  obras 
escampadas,  dins  de  sagristías  sense  condi¬ 
cions  de  llum  ni  d’espay  ó  dintre  d’altars 
foscos,  ó  bé  veuren  moltas  de  reunidas  ab 
bona  colocació  y  podent  pendres  tot  el  temps 
necessari  pera  estudiarlas  y  fruhirlas.  Aixís 
ho  entenia’l  difunt  bisbe  doctor  Morgades, 
d’agradable  memòria,  al  fundar  y  organisar 
el  Museu  Episcopal  de  Vich,  ahont  s’hi  po¬ 
den  delectar  els  de  fora  y’is  de  dins,  els  ca¬ 
pellans  y’is  seglars. 

L’aspecte  exterior  del  culte  católich,  el 
modo  de  sentir  l’art  religiós  ha  anat  carn- 
biant  ab  el  temps,  y’ns  es  ja  dificil  imaginar- 
nos  la  misteriosa  iglesia  mitjeval  de  gran- 
diosas  y  ombrivolas  naus,  ahont  entre’l  fum 
del  encens,  el  xiuxiuheig  dels  resos  y’is  acorts 
majestuosos  de  l’orga  s’oviravan  per  tot  re¬ 
taules  ricament  daurats  ab  las  tristas  y  es- 
llanguidas  siluetas  dels  sants;  el  cadavérich 
y  espectral  Sant  Crist  de  llarga  y  negra 
cabellera,  tétrich  y  esferehidor  à  la  llum  de 
las  atxas  sostingudas  per  ferrenys  candela- 
bres;  las  llantias  tremolosas  brillant  com 
fochs  follets  dins  la  penombra  que  pro- 
duheix  la  escassa  llum  que  logra  traspassar 
las  coloridas  vidrieras  dels  finestrals,  y’is 
sacerdots  oficiant  revestits  d’afiligranadas 
casullas  y  dalmàticas  ostentosas,  ab  las 
creus  esmaltadas,  ab  els  sagraris  y  calzes  de 
riquissim  metall. 

L’aspecte  artistich  del  culte  ha  degenerat, 
y’is  sacerdots,  avans  tan  atents  à  aquestas 
exquisitats  del  bon  gust,  han  permès  la  en¬ 
trada  al  temple  à  un  art  de  relumbrón ,  no 
més  bo  pera  enlluhernar  à  las  vellas  xaru- 
gas.  Ab  tot  no  l’anyorém  aquell  temps;  lo 
passat,  passat;  mes  no  cal  oblidarlo  y  dei- 
xarne  perdre  fins  el  rastre;  cal  que  aquellas 
obras  serveixin  de  caliu  pera  fer  foch  nou 
quan  convingui,  y  quan  no,  guàrdinse  pia- 
dosament  com  preuhat  recort  de  familia; 
y  per  aixó  y  perque  ditas  obras  tampoch 
conservan  la  frescor  y  enteresa  necessarias 
pera  estar  en  actiu  servey,  perque’ls  matei¬ 
xos  capellans  las  arreconan  y  deixan  que’l 
temps  y  la  humitat  las  espatllin  si  per  cas 
no  se  las  venen,  es  per  lo  qu’estimém  neces¬ 
sari  que  vagin  à  parar  à  un  museu. 

Nostre  excelentissim  Ajuntament  ha  pre- 
supostat  una  cantitat  per’adquisicions  y  pera 

acabar  el  Palau  de  la  Reyna.  Creyém  que 
hi  hà  la  idea  d’edificar  quelcóm  en  el  parch 
que  serveixi  de  Museu  de  pinturas.  Ho  tro- 
bém  molt  bé,  pero  no  n’hi  hà  prou.  Lo  pri¬ 
mer,  lo  peremptori,  fora  avensarse  à  adqui¬ 
rir  tot  lo  que’s  pogués  de  verdader  valor  ar- 
tistich,  prescindint  de  lo  que  no  més  el  tingui 
arqueológich  (com  ceràmica  greco-romana, 
qu’abunda  per  tot  arreu  y’s  presta  à  mistifi¬ 
cacions).  Pera  tals  adquisicions  tenia  que 
presupostarse  una  gran  cantitat  encara  qu’ha- 
gués  de  ferse  un  emprèstit,  perque  com  hem 
dit  avans,  de  dia  en  día  s’escapa  la  ocasió,  y 
prompte  ab  tot  l’or  del  món  no  s’hi  serà  à 
temps. 

Hi  hà  un  altre  medi  que  no  més  demana 
bona  voluntat.  Deixant  apart  diferencias, 
podrian  entendres  l’Ajuntament  y  la  Diputa¬ 


ció  pera  trevallar  de  comú  acort  é  influhir, 
pregar  y  ajudar  al  senyor  bisbe  pera  que 
fundi  un  Museu  Episcopal,  y  al  mateix  temps 
instar  à  totas  las  altras  Diputacions  y  Ajun¬ 
taments  importants  de  Catalunya  pera  que 
fessin  lo  mateix,  pera  que  interessessin  també 
als  corresponents  bisbes  en  la  organisació 
de  museus.  Encara  més:  si  això  pogués  dar 
resultat,  fora  precís  que  nostres  diputats 
demanessin  al  govern  una  lley  semblant  à  la 
de  Italia,  prohibint  la  surtida  d’obras  anti- 
gas  de  la  Península  sens  un  permís  espe¬ 
cial. 

Aixó  creyém  que  deuria  ferse  pels  que  po¬ 
den,  y  à  n’aixó  hi  tindríam  de  contribuhir 
tots  els  qu’estimém  la  tradició  artística  de 
Catalunya. 

Sebastià  Junyent. 


AL  ROSSINYOL 


LA  CORRANDA  DE  LAS  HORAS 


Quàntas  voltas  t’he  sentit 
y  he  quedat  embadalit 
ohint  tas  gayas  passadas! 
Quàntas  voltas  t'he  sentit 
cap  al  tart  de  las  vespradasl 


Som  jovas  y  vellas 
y  en  dansa  impassible  vivim; 
som  jovas  y  vellas, 
eternas  anellas 
que’ls  días  als  días  unim. 


Bon  rossinyol,  ves  cantant; 
ves  cantant,  que’l  teu  bell  cant 
alegre  ó  trist,  aconsola; 
bon  rossinyol,  ves  cantant, 
sigas  lliure,  vola,  vola. 

Cada  nota  del  teu  plant 
un  recort  trist  va  enfonzant 
que  l’oblit  empeny  y  esborra; 
cada  nota  del  teu  plant 
una  pena  més  ensorra. 

Canta,  canta  rossinyol; 
els  teus  cants  son  de  consol 
pels  que’s  migran  d’anyoransa; 
canta,  canta  rossinyol, 
que’ls  teus  cants  son  d’esperansa. 


Som  flors  de  breviari, 
ressecas  y  flonjas  ensemps; 
som  flors  de  breviari 
que  fem  un  rosari 
llegint  en  el  llibre  del  temps. 

Som  fulls  evangélichs 
estesos  demunt  d’un  altar; 
som  fulls  evangélichs, 
ab  resos  angélichs 
qu’oscilan  y’ns  fan  oscilar. 

Som  cordas  incertas 
d’un’arpa  sospesa  .en  l’espay; 
som  cordas  incertas, 
somniosas,  despertas  .. 

— cansons  en  armónich  esplay 


Transportan  al  infinit, 
à  n’aquell  verger  florit 
hont  las  rosas  may  s’hi  moren, 
transportan  al  infinit 
hont  els  somnis  may  s’esfloren. 


Callada’ns  escolta 
la  vella  centúria  que  mor; 
callada’ns  escolta 
la  terra  que  volta, 
sentint  un  nou  cicle  d'amor. 


Quàntas  voltas  t’he  sentit 
à  ple  sol  ó  en  clara  nit 
boy  trescant  per  boschs  y  pradas! 
Quàntas  voltas  t’he  sentit 
en  mas  llargas  caminadas!... 

Bon  rossinyol,  ves  cantant; 
ves  cantant,  que’l  teu  bell  cant 
té  un  jayent  dols  que  aconsola; 
bon  rossinyol,  ves  cantant, 
sigas  lliure,  vela,  vola... 


Ab  nostras  sardanas 
els  pèndols  avansan  cantant; 
ab  nostras  sardanas 
las  pensas  humanas 
llurs  ansias  d’avens  van  copsant. 

Som  jovas  y  vellas 
y  en  dansa  impassible  vivim; 
som  jovas  y  vellas, 
extranyas  ponsellas 
que  may,  sota’l  temps,  ens  marcim. 

Pere  Prat  Jabal-lí. 


Jaume  Terrí. 

LA  LITERATURA  ÀUOMA 


IV  Y  ULTIM .  JUVENAL  Y  TàCITUS. 


asqué  Juvenal  l'any  42 
de  J.  C.  à  Aquino;  pas¬ 
sà  gran  part  de  sa  vida 
en  exercicis  de  declama¬ 
ció  en  las  escolas  dels 
retórichs,  y  després  se 
dedicà  à  escriure  sàti- 
ras,  fins  al  número  de 
setze.  En  ellas  ataca  als 
poetas,  als  hipócritas,  y  à  tots  aquells  que, 
en  son  concepte,  eran  la  rèmora  de  la  socie¬ 
tat  de  son  temps.  Se  l'ha  comparat  ab  Hora- 
cius,  haventlo  molts  preferit  à  n’aquest.  Juve¬ 
nal  té  lo  que  falta  als  caràcters  dèbils  en  las 
épocas  de  tirania,  en  las  qu’es  molt  perillós 
tenir  opinions  propias;  té  clar  judici,  emo¬ 
ció,  passió  per  tot  lo  gran  y  noble,  y  horror 
tràgich  pera’l  crim;  y  després  la  rialla  venja- 
dora,  la  sàtira  que  castiga,  el  sarcasme 
qu’atuheix.  Juvenal  té  personalitat  ab  risch 
de  sa  vida;  es  un  valent.  Son  cor  batega  per 
la  justícia,  y  s’infla  d’enuig  devant  de  la  cor¬ 
rupció.  Tonant  sobre  l’imperi  romà  envilit, 
sembla  un’àliga  al  aguayt  d’un  cau  de  rèptils. 
Cayent  demunt  d’ells,  els  trosseja  à  tots,  de 
Nerón  à  Codrus,  desde’l  César  al  poetastre. 
Es  un  Isaias  llatí  fulminant  el  llamp  de  sa 
sacra  ira  contra  la  gran  bagassa.  Si  pera’l 
primer  aquesta  era  simbòlicament  Babilo- 
nia,  Juvenal  la  troba  realment  en  Messalina. 
Dins  d’ell  batega  l’ànima  heroica  de  las  for- 
tas  Repúblicas  ja  desaparegudas;  en  son  es¬ 
perit  concentra  la  d’Esparta  y  la  d’Atenas, 
ensemps  que  la  de  Roma.  Satirich  com  Sófo- 
cles,  es  sever  com  Licurgo.  Y  sa  lira  té  tots 
els  tons  alts  y  nobles  pera  confondre  la  infa- 
mia  y  la  baixesa.  Es  elevat,  auster,  seriós, 
just  y  brillant  com  un  llampech,  inexorable 
com  un  llamp.  Sa  gracia  satírica  es  punyen- 
ta,  dura,  aspra,  peró  en  ella  hi  hà  quelcom 
d’épich  y  molt  de  venjador.  Sas  hipèrboles 
son  sentencias,  sas  inveclivas  dictats  de  la 
justícia.  L’incendi  de  sa  imaginació  crema 
als  tirans  y  sas  corts  corrompudas,  y  d’aquest 
incendi’n  surten  llamps  de  llibertat,  de  pro- 
bitat,  d’heroisme.  Son  estilet  fereix  sempre 
la  pústula  malsana;  això  quan  no  fa  petar  el 


fuhet  de  las  Furias;  tant  el  fa  volú.jar  y  ab 
tanta  pressa,  que  casi  à  un  temps  sas  xurria- 
cadas  cauhen  per  totas  parts,  à  dreta,  à  es¬ 
querra,  sobre’ls  mal  patricis,  sobre’ls  magis¬ 
trats  venals,  sobre’ls  falsos  genis,  sobre’ls 
libertins  y’is  ociosos,  sobre’ls  Cèsars  y  so¬ 
bre  la  plebs;  per  tot  arreu  s’ouhen  sos  brun- 
zents  xiulets;  sas  xurriacadas  espetegan  com 
una  calamarsada  contra  las  teuladas  dels 
més  alts  edificis. 

Tàcitus,  nat  l’any  seixanta  de  J.  C.,  escri¬ 
gué  las  Historias,  els  Anals ,  la  Vida  agrí¬ 
cola. ,  la  descripció  de  Germania  y’l  diàlech 
De  causce  corruptce  eloquentie.  Sols  resta  una 
petita  part  de  sas  obras.  Sas  Historias  ocu- 
pavan  un  espay  de  vintivuyt  anys,  aixó  es, 
desde’l  69  de  nostra  Era  fins  al  96,  y  única¬ 
ment  s’ha  conservat  el  69  y  una  part  del  70. 
Els  quatre  Emperadors  Tiberius,  Calígula, 
Claudius  y  Nerón,  quals  fets  se  relatan  en 
els  Anals ,  quedan  el  primer  y  l’ultim  casi 
complerts.  Tàcitus  se  proposà  escriure  la 
historia  d’altres  Emperadors,  peró  no  arribà 
à  executar  el  projecte. 

No  estàn  tots  els  crítichs  d’acort  ab  el  mè¬ 
rit  de  Tàcitus.  Els  uns  diuhen  qu’es  obscur 
y  aspre  en  l’estil,  y  que  son  llenguatje  no  es 
gayre  culte;  altres,  que’s  delecta  pintant 
ab  negres  colors  el  llinatje  huma;  altres, 
finalment,  arriban  à  suposarlo  visionari. 
Aixis  es  que’ls  gramàtichs  escrupulòsos  l’han 
desterrat  de  sas  classes,  els  escriptors  nimis 
el  miran  ab  desdeny,  y’is  crítichs  ab  recel. 
Sols  els  republicans  y’is  filosops  l’adoran. 

A  nostre  modo  de  veure,  Tàcitus  es  el  ver 
historiador  recte  que  judica  ab  severitat  à 
son  temps  depravat  pel  cesarisme.  La  lliber¬ 
tat  expirant  s’encarna  en  ell  y  puja  al  tribunal 
embolicada  en  sa  mortalla  com  à  toga,  pera 
citar  à  la  barra  als  tirans.  Es  l’ànima  de  la 
República  llatina  la  que  parla  per  sa  ploma. 
L’inspira’l  mateix  alé  de  justícia  que  à  Juve¬ 
nal.  Juvenal  condempna,  Tàcitus  castiga  y 
marca.  Desde  sa  cadira  cuiula  fixà  en  la  pi¬ 
cota  la  ignoble  figura  dels  horribles  Cèsars: 
Tiberius,  Calígula,  Claudius,  Nerón,-  els 
quatre  grans  tirans.  El  llibre  de  Calígula’! 

feren  perdre’ls  imperials.  Cómodus  feu  tirar 
à  las  feras  à  un  que’l  llegia.  Fins  després  de 
sa  mort,  Tàcitus  espantava  als  malvats  Cè¬ 
sars. 

Assistint  als  espectacles  d’una  humanitat 
crudel  y  depravada  per  l’imperi,  descriu  els 
fets  culpables  ab  tota  sa  cruesa  y  os  deixa 
que’n  treguéu  la  conseqüència.  Domicianus 
el  desterrà,  y  fou  lógich.  Els  homes  com 
Tàcitus  son  un  perill  pera’ls  governs  déspo- 
tas.  Sa  ploma  marcava  indeleblement  la 
espatlla  dels  emperadors  criminals.  La  frase 
del  gran  repúblich  té  la  concisió  del  ferro 
rohent.  La  marca  que  deixa  perpetua  la  infa- 
mia  del  marcat,  y  no  s’esborra  may. 


«NARVAEZ» 

de  B.  Pérez  Galdós 

Sense  modificar  en  lo  més  minim  nostra 
opinió  al  apreciar  las  dificultats  qu’ofereix 
l’escriure  Episodios  Nacionales  pertanyentsà 
l’época  del  1833  en  avant  (parlant  del  Estat 
espanyol);  sense  cambi|r  el  concepte  que’ns 
mereix  e!  gran  novelista  y  autor  dramàtich 
Benet  Pérez  Galdós;  atenentnos  à  sas  con¬ 
dicions  com  historiador  contemporani,  que 
ja  exposarem  al  parlar  de  Bodas  Reales  y 
Tormentas  del  48,  hem  de  reconeixe,  y  aixis 
ho  reconeixém  palesament,  que’l  segón  vo¬ 
lum  de  la  quarta  serie  de  Episodios  Naciona- 
les ,  titulat  Narvàez,  resulta  molt  superior  al 
anterior  Las  tormentas  del  48.  Y  resulta  su¬ 
perior  no  tan  sols  en  sa  part  històrica,  sinó, 
y  molt  més  encara,  en  sa  part  novelesca. 

En  sa  part  histórica’ns  presenta  y  descriu 
de  mà  mestra’l  tipo  d’en  Narvàez,  el  buey  li¬ 
beral ,  fentnos  coneixe  especialment  son  ca¬ 
ràcter  y  sa  vida  particular;  dibuixa  també  ab 
bastanta  justesa,  per  més  que  resultan  esfu- 
mats,  molts  altres  personatjes  politichs  de 
l'época;  mes  al  tractar  de  certs  fets,  passa  bon 
xich  com  per  sobre  de  brasas,  sense  concre¬ 
tar  ni  enfondir  com  es  son  dever. 

Apuntats,  y  no  més,  estàn  la  expedició  à 
Roma  y  la  influencia  y  conspiracions  dels 
elements  reaccionari-absolulistas,  que  fins  lo- 
graren  imposar  per  pocas  horas  el  ministeri 
Cleonard-Manresa ,  denominat  Fulgencio- 
Patrocinio  (un  escolapi  y  una  monja)  y  que 
meresqué  de  sos  contemporanis  el  calificatiu 
de  ministeri  relàmpago  per  sa  poca  durada 
(unas  vintiquatre  horas).  Y  dihém  apuntats 
perque  no  estàn  prou  explicats  y  bé  valia  la 
pena  de  parlarnos  d’ells  detingudament,  en- 


semps  que  de  sas  causas  y  conseqüencias. 
De  la  reyna  mare  y  son  marit,  d’Isabel  II  y 
son  Francisco,  si  no  recordéssim  lo  llegit  en 
la  historia  contemporània,  no’ns  ne  fariam 
pas  càrrech.  Lo  mateix  podém  dir  de  las  in- 
trigas  de  dins  y  de  fora  del  palau  real. 

Creyém,  no  obstant,  qu’en  els  epissodis 
següents  veurém  omplerts  molts  buyts,  si  no 
tots. 

Narvàez  es  superior  al  anterior  epissodi  en 
aquest  aspecte,  perque’ls  personatjes  estàn 
més  ben  retratats  (sobre  tot  en  Narvàez),  y 
perque  dels  fets,  encara  'que  sols  apuntats, 
anant  el  llegidor  guiat  ja,  pot  fersen  càrrech. 

En  quant  à  sa  part  novelesca,  es  aquest 
epissodi  un  bon  xich  superior  à  molts  altres, 
y  sentim  en  l’ànima  que’l  mestre  no  hagi 
aprofitat  lo  qu’en  ell  ha  escrit  y  lo  qu’en 
cartera  deu  tenir  pels  que  vindràn,  pera  do- 
narnos  una  novela  de  las  sevas  que  tant  y 
tant  fan  fruhir  nostre  esperit,  ensemps  que 
aumentan,  si  cab,  l’aureola  qu’al  nom  del 
autor  acompanya. 

El  viatje  de  nuvis  del  protagonista  y  de 
la  seva  muller  Maria  Ignacia;  sa  arribada  à 
Atienza;  la  rebuda  que’ls  hi  feren,  y  sa  esta¬ 
da  en  dita  població,  son  las  planas  que  més 
se  fan  admirar  d’aquest  volum. 

Es  per  demés  notable’l  desvetllament  de 
l’ànima  de  Maria  Ignacia  llensantde  sobre  seu 
la  disfressa  que  li  havían  imposat  sos  pares 
y  familia,  surtintli  al  defora,  hermosa  é  inte- 
ligent,  en  mèrits  del  matrimoni,  al  fruhir  de 
sa  llibertat  v  al  respirar  una  atmosfera  bon 
xich  diferenta  de  la  petita  y  empestada  que 
embolcalla  à  sos  antepassats.  La  seva  ànima, 
al  fugir  de  la  gabia  paterna,  respirà  un  am¬ 
bient  nou,  y  alashoras  se  desvetllà  per  com¬ 
plert  del  vell  son  en  que  dormia  desde  sa 
infantesa,  y  pogué  ferse  càrrech  del  món  que 
la  rodejava  avans  y  després,  y  fer  atinadas 
observacions  y  convertirse  en  bona  compa¬ 
nya  de  son  marit. 

En  Atienza’ns  fa  coneixe  en  Pérez  Galdós 
à  un  gran  home,  Ventura  Miedes,  gran  cor, 
sabi  de  poble,  rata  de  biblioteca  y  que  sols 
se  dedica  à  vells  estudis  histcrichs,  darrera 
dels  que’s  torna  pobre  y  boig. 

Y  à  més  se  troban  altres  personatjes  que 
semblan  vers  retalls  de  la  realitat,  com  la 
mare  del  protagonista,  veritable  imatje  del 
vell  esperit  del  poble  espanyol,  catòlica  de 
ànima,  religiosa  per  temperament,  que  vol¬ 
dria  la  reposició  del  Papa  en  son  regne  ter¬ 
renal  mercès  à  la  intervenció  del  exèrcit  es¬ 
panyol,  perque,  segons  ella,  en  premio  de 
haber  salido  à  sn  defensa ,  el  Seíïor  nos  dard 
la  paz  en  todo  lo  que  resta  de  siglo ,  y  si  me 
apuras,  por  el  que  viene...\  el  campetxano  y 
aixerit  rector,  el  calavera  y  cacich  alcalde  del 
poble,  etc  ,  etc.;  y’ns  presenta  també  una  fa¬ 
milia  notable  per  demés,  la  Ansúrez,  barreja 
de  gent  mitj  honrada,  mitj  criminal,  ahont 
cada  hu  es  un  veritable  tipo  en  son  género, 

sobressurtint  el  quefe  de  la  família  y  sa  filla, 
la  feréstega,  hermosa  y  descuydada  Lucila, 
de  la  que’s  diu  en  l’obra  que  si  mucho  le  falta 
de  ropa,  otro  ianto  le  sobra  de  oroullo.  No  he 
visto  mayor  recalo ,  ni  menos  tela  en  lo  que 
debe  taparse.  Es  que  ahora  viaja  en  calidad  de 
estatua ,  y  como  tal  no  repugna  el  desnudo ,  ni 
se  deja  querer.  Y  de  qui,  en  sa  última  malal¬ 
tia,  ne  parla'l  gran  Miedes  en  els  següents 
termes,  dirigintse  al  rector  Taracena  y  al  al¬ 
calde: 

Ttí,  pastor  Taracena,  me  declaras  la  guerra  porque 
me  has  visto  perdidamente  enamorado  de  la  hermosa 
lllipulicia,  hija  del  rey  Zuria  ó  Zuri,  que  à  mi  pa  recer 
es  familia  que  ha  venido  de  la  Troade,  vulgarmente 
Troya,  destruída  por  los  griegos...  Teucro  engendró  à 
Tros ,  y  Tros  engendró  à  Ilo ,  fundador  de  aquel  pue- 
blo,  al  que  dió  el  nombre  de  Ilium.  De  allí  procede 
esta  preciosa  nina,  quien  de  sus  abuelos  tomó  el  dulce 
nombre  de  lllipulicia,  que  es  como  decir  Estrella  del 
Reino.  A  esta  divina  estrella  insultaste  tu,  clerizonte, 
diciéndonos  que  no  se  había  lavado  desde  que  à  nado 
pasó  el  río  Scamandro  para  venir  aquí.  Tú  si  que  no 
te  has  lavado,  sucio,  desde  que  te  echaron  el  agua  del 
Bautismo...  Pues  el  bellaco  de  nuestro  alcalde  te  dijo: 
«Juan,  ]vaya  una  hembra!  |Y  es  de  la  casta  fina  de  amas 
de  cural...  Tu  te  echaste  à  reir  como  un  sàtiro,  y  yo 
que  oí  estas  infamias  resolví  amar  à  IUipucia  y  hacerla 
dueria  de  mi  albedrío  para  defenderla  contra  vuestras 
artes  seductoras  ..  Atreveos,  disolutos;  acercaos,  vicio¬ 
sos.  Rabiad,  rabiad,  que  vueslra  no  ha  de  ser,  aunque 
vengàis  con  todas  las  redes  y  anzuelos  infernales... 
Los  cuernos  del  dios  Ibero  la  protegen.  .  y  el  cuerno 
sacro  soy  yo,  yo,  Buenaventura  Miedes.  lllipulicia,  es 
la  virginal  sacerdotisa,  la  diosa  casta,  en  quien  està 
representada  el  alma  ibera,  el  alma  espanola...  Ella  es 
mi  dama,  ó  como  quien  dice,  mi  inspiración,  ó  llamé- 
mosle  musa,  y  siendo  ella  el  alma  hispana  y  yo  el  his¬ 
toriador,  engendraremos  la  verdadera  Historia,  que 
aun  no  ha  salido  à  luz.  Y  como  la  Historia  es  la  figura 
y  trazas  del  pueblo,  ved  à  lllipulicia  en  la  forma  de 
pueblo  màs  gallarda...  Sabed  que  todo  pueblo  es  des- 
calzo,  y  que  la  Historia  es  màs  bella  cuanto  màs  des- 
nuda,  y  cuanto  menos  etiqueta  de  ropas  ponemos 
sobre  su  cuerpo... 

En  Pérez  Galdós,  al  crear  els  hermosos 
tipos  de  Lucila  v  de  son  filosop  pare,  el  ferm 
é  inteligent  trevallador  perseguit  é  impossi¬ 
bilitat  per  las  lleys  y  las  arreladas  preocupa¬ 
cions,  ha  estat  verament  inspirat  com  à  poe¬ 
ta,  consciensut  y  acertat  com  à  veritable  pen¬ 
sador.  En  la  descripció  d'aquesta  familia  y 
en  la  presentació  de  sos  personatjes,  ens  ha 
recordat  al  autor  de  Los  Condenados.  Aixís 
es  com  ens  agrada’l  mestre. 

Després  de  las  notables  planas  de  la  mort 
d’en  Miedes  y  de  la  tornada  à  Madrid,  veyém 
decaure  un  xich  la  part  novelesca,  conse¬ 
qüència  de  l’arribada  de  la  històrica,  que  re¬ 
baixa  indubtablement  à’n  aquesta.  Sols  de 
tant  en  tant  surten  brillants  guspiras,  fillas 
de  l’ànima  ja  desperta  de  la  simpàtica  Maria 
Ignacia,  que’ns  recordan  las  planas  ja  llegi- 
das 

Ab  verdadera  ansia  esperém  el  nou  epis- 
sodi,  no  per  lo  que’ns  pugui  dir  en  quant  à 


historia,  sinó  per  sa  part  novelesca,  que  tan 
bé,  à  nostre  entendre,  queda  apuntada  é  in¬ 
dubtablement  deurà  continuar. 


TEATRES 

La  dicha  ajena. — Crònica 

Els  germans  Quintero  han  demostrat  una 
vegada  més  ab  La  dicha  ajena  que  possehei- 
xen  notables  qualitats  pera  la  comèdia  de 
costums,  mes  no  logran  feria.  Observan  bé, 
peró  observan  lleugerament  els  tipos  y  las 
costums  modernas.  Psicològicament,  cap 
dels  seus  personatjes  té  consistència;  tots 
son  tipos  de  comèdia  més  ó  menys  carregats. 
En  sas  obras,  contrastant  d’un  modo  ex- 
trany,  hi  trobém  figuras  de  carn  y  ossos  é  hi 
trobém  tota  la  gama  dels  clixés  consagrats 
per  la  convenció  fins  als  més  acaricaturats. 
En  el  fons  no  hi  veyém  may  un  tipo  vera¬ 
ment  humà.  L  afany  de  fer  riure,  qu’arriba  à 
ésser  en  els  graciosos  autors  una  verdadera 
monomania,  triomfa  en  ells,  resultantne  que 
fins  els  tipos  millor  apuntats  acaban  per 
semblarnos  verdaders  ninots  de  guardarro- 
pía.  Els  germans  Quintero  segueixen  creyent 
encara  avuy  que  pera  fer  riure  no  hi  hà  res 
com  lo  convencional,  y  seguint  tan  equivocat 
criteri  comprimeixen  ab  motllos  vells  y  gas¬ 
tats  las  sevas  espontanias  impresions  de 
vida.  Els  seus  bocets  semblan  frescos  y  ori¬ 
ginals:  els  seus  quadros,  un  cop  llestos,  re- 
sultan  encarcarats  y  mal  farsits. 

En  sa  última  comèdia  hi  endeviném  per 
part  dels  autors  l’intent  de  presentarnos  dos 
tipos  ben  humans:  el  missàntrop  y’l  filan¬ 
trop  lluytant  ab  la  realitat  de  la  vida;  y  en 
l’ànima  del  primer  hi  endeviném  tot  un  dra¬ 
ma  ben  punyent.  Mes  els  autors  ja  en  el  ma¬ 
teix  prólech  —  l’obra  consta  d’un  prólech  y 
tres  actes  —  comensan  à  carregar  las  tintas 
de  tal  manera,  que’l  primer,  més  que  una 
ànima  petita,  envejosa  y  vulgar,  com  n’hi 
hà  tantas  en  la  vida,  ens  fa  l’efecte  d’una 
ànima  de  canti  com  son  casi  bé  totas  las 
de  comèdia;  y  en  quant  al  segón,  pitjor 
concebut,  se’ns  apareix  tot  seguit  com  un 
visionari  carrincló. 

No  hem  d’explicar  l’argument,  qu’es  el 
mateix,  mutatis  mutandis,  de  totas  las  come- 
dias  sentimentals  de  mitjats  del  sigle  passat. 
Sols  dirém  que  no  s’hi  han  hagut  de  trencar 
el  cap  els  dos  joves  autors  pera  combinarlo. 
Bé  es  veritat  que  l’argument  es  lo  de  menys, 
y  per  nostra  part  no’ns  queixariam  encara 
que  no  n’hi  hagués  poch  ni  molt.  Ab  un  pa- 

rell  de  quadros  com  alguns  dels  que  hi  hà  en 
La  dicha  ajena'ns  acontentaríam,  sempre 
que’Is  personatjes  no  resultessin  tan  encar- 
tronats. 

Lo  qual  es  tant  més  sensible  quant,  com 
ja  hem  dit,  els  germans  Quintero  observan 
bé  lo  ridicul  y  lo  extravagant  qu’ofereix  la 
vida  moderna,  y  fins  en  determinadas  oca¬ 
sions  retratan  ab  fidelitat.  Si  no  retoquessin 
tant  els  seus  retrats,  y  sobre  tot  si  no  vol¬ 
guessin  fer  riure  sempre,  no  hi  hà  dubte  que 
farian  escenas,  ja  que  nocomedias,  perfectas. 
Tot  el  primer  acte  y  alguna  escena  del  segón 
de  La  dicha  ajena  son  un  bon  exemple  de  lo 
que  dihém.  Aquell  cassino  de  fora  ab  aquells 
socis  quins  acudits  y  fetas  distreuhen  al  pú- 
blich  bon  jan,  no  més  tenen  que  un  defecte, 
y  es  que  son  massa  carregats.  Si  no  ho  fossin 
tant,  potser  no  farian  riure  tant,  peró  farian 
riure  à  més  gent,  ó  quan  menys  farian  riure 
ab  més  sinceritat. 

D’acudits  n’hi  hà  molts  en  l’obra,  alguns 
ensopegats;  en  cambi,  n’hi  hà  molts  de  re¬ 
buscats  y  xabacans. 

La  execució  per  part  de  la  companyia  Tu- 
bau  fot  regulareta. 


En  els  demés  teatres,  casi  bé  res  de  nou. 
A  Novetats  han  donat  un  ball,  Pietro  Micca , 
ben  ayrós.  Al  públich  li  ha  agradat  menos 
que  El  anillo  màgico.  Sens  dubte  hi  troba  à 
faltar  aquell  teixit  de  carrinclonerías  de  que 
està  farsida  aquesta  obra. 

Al  Eldorado  han  estrenat  El  puiïao  de  ro- 
sas ,  qu’ha  merescut  grans  elogis  de  la 
prempsa.  No  hi  hà  cap  dubte  que,  dintre 
del  convencionalisme  en  que  s’ofega’l  género 
chico ,  aquesta  obreta’s  distingeix  de  las  se- 
vas  companyas  per  sa  major  veritat  psicolò¬ 
gica  y  per  sa  acció  ben  lligada.  Ademés 
logra  conmoure’ls  cors  senzills  ab  son  senti¬ 


mentalisme.  A  nosaltres  ens  sembla  que 
l’autor  abusa  d'aquest  lirisme  malaltis. 

Lo  més  interessant  de  la  setmana  fou  la 
vetllada  que  patrocinada  per  l’ftAteneo  Bar¬ 
celonès»  tingué  lloch  en  el  teatre  Principal 
el  dia  to  del  corrent  mes.  Don  Amadeu 
Hurtado  llegí  un  notabilissim  trevall  en  que 
historià  à  grans  trets  la  vida  del  Ateneu  des- 
de  sa  fundació,  fent  notar  que  la  característi¬ 
ca,  en  ella,  ha  sigut  la  falta  casi  bé  absoluta 
d’iniciativas  que  la  fessin  trascendir  en  el 
moviment  intelectual,  polítich  y  social  de 
nostra  ciutat.  Demostrà  que  aqueixa  funció 
educadora  deu  ésser  un  dels  fins  primordials, 
si  no’l  primer,  que  tindria  de  perseguir 
aquella  entitat:  que  à  n’aixó  responia’l  pro¬ 
jecte  que  gran  número  de  socis  presentaren 
à  la  Junta  directiva  temps  enrera  —  del  que 
ja  donarem  compte — un  de  quins  extrems  se 
referia  precisament  al  art  dramàtich.  Fruyt 
dels  trevalls  de  la  comissió  nombrada  al 
efecteera  aquesta  primera  vetllada.  El  senyor 
Hurtado  feu  atinadas  observacions  sobre  las 
obras  escullidas — La  Escuela  de  los  Maridos , 
d’en  Molière,  y  Las  Castaneras  picadas ,  d’en 
Ramón  de  la  Cruz — que  foren  molt  aplaudi- 
das  pel  distingit  públich  que  ocupava’l  teatre. 
Las  obras  també  agradaren  molt,  especial¬ 
ment  la  primera. 

De  desitjar  es  que  no  parin  aquí  tals  vet- 
lladas.  Que’s  repeteixin  sovint  y  que  las  des- 
interesadas  iniciativas  de  la  comissió  trobin 
ressò  en  totas  aquellas  personas  aficionadas 
al  art  dramàtich.  L’éxit  en  aquest  sentit  po¬ 
dria  traduhirse  en  iniciativas  més  amplas, 
com  seria  la  regeneració  del  Teatre  català 
avuy  dia  en  tan  llastimosa  decadència. 

De  ben  plantada  y  escotorida 
bé  ho  es  la  Xota  de  l’Aubelló; 
de  tots  els  joves  que  la  festejan 
el  petit  Rinxo  s’hi  pinta  sol. 

La  corrandeja  de  matinada 
quan  à  n’els  altres  tempta  la  son; 
de  flors,  n’hi  tira  de  dret  y  à  mantal... 
si  fins  li  ajudan  els  rossinyols!... 

Alt,  net  de  cara,  guapàs,  alegre; 
quan  ell  se’n  muda,  oydàl  fa  goig; 
faixa  morada  de  dos  pams  d’ample; 
corbatí  grana  rotlla  son  coll. 


Ben  embetadas  las  espardenyas, 
tot  just  s’hi  ovira  lo  blanch  mitjó; 
camisa  forta  y  atabellada, 
calsas  de  moda,  vellut  cendrós. 

Y  per  corona  la  barretina 
que  vermelleja  com  l'aranyó; 
eixint  alegre,  demunt  la  orella, 
un  brot  de  menta  y  un  clavell  roig. 

Per’xó  la  Xota  se’n  agradava. 

Quan  à  veremas  li  feu  l’amor, 
van  envejaria  fins  las  floretas 
qu’afalagava  lleu  ventitjol. 

Antón  Busquets  y  Punset. 

LA  PORCH 

•  . 

Som  al  temps  de  la  brema.  En  el  mas 
Roure  tothóm  està  enfeynat.  Amos,  mossos, 
criadas  y  jornalers,  tots  ab  el  falsó  à  las 
mans,  estan  atrafegats  tallant  els  rossos  pi- 
capolls  y’is  negres  mandons  y  garnatxas, 
y  posantlos  à  las  samals.  L’any  els  hi  ha  pas¬ 
sat  bé,  à  fe  de  Deu!  Las  plujas  han  caygut 
sempre  per  las  vinyas  à  son  degut  temps; 
pel  mars  foren  al  punt  pera  remoure  la  te¬ 
rra  y  fer  que  s’adongués  que  ja  era  vinguda 
l’época  de  la  reproducció,  qual  obra  cumplí 
à  cor  que  desitjas  fecondant  els  ceps,  que  tra¬ 
gueren  una  bella  brotada,  senyal  certa  del 
bé  de  Deu  de  fruyt  qu’havían  de  donar  més 
tart.  N’hi  havia  que  fins  arribavan  à  tenir 
quinze  y  divuyt  penjolls  de  rahims. 

Fins  se  van  veure  forsats  à  espampolar  un 
xich  avans  de  comensar,  à  fi  de  que’ls  hi  fos 
més  senzill  cullirlos  y’n  poguessin  fer  més 
avia. 

Era  ja  entrada  de  fosch  d’un  dia  clar  y  xa¬ 
fogós;  y  ab  las  samals  plenas  à  curull,  espe- 
ravan  els  carros  qu’arribessin  per  quarta 
vegada,  pera  tornarlos  à  carregar  y  fer  el  dar¬ 
rer  viatje  d’aquell  dia.  Personas  y  bestias  se 
preparavan  ja  per’anar  à  joch.  Primer  de  tot 
varen  passar  las  vacas  y  l’escamot  d’ovellas, 
venint  de  pasturar  y  anant  à  beurarse  al  rech 
avans  d’entrar  al  corral.  Darrera  seu,  ab  son 
caminar  feixuch  y  calmós,  passaren  els  man¬ 
sos:  dugas  parellas  ab  el  jou  al  coll  que  ve- 
nían  de  llaurar,  y  entre  mitj  el  toro,  tiesso  y 
ben  plantat,  y,  encara  que  de  rassa  no  molt 
gros,  ben  bibuixat  de  formas,  el  cap  petit  y 
l’esguart  viu  é  inteligent,  bellugant  sempre 
la  qúa  com  à  senyal  de  potencia  y  d’impa- 
ciencia.  Els  pollastrots  corrían  també  esfere- 
hits  cap  à  rasserarse,  yMs  galls,  cloquejant 
y  demostrant  la  seva  superioritat  rodejats  de 
un  aixàm  de  gallinas,  se  preparavan  ja  tam¬ 
bé  pera'l  descans. 

Fadrins  y  mossas  els  guitavan  passar,  boy 
fent  gresca  y  esclafint  fortas  riallas  de  lo  gras 
que  devían  parlar. 

— Tu,  Bieló — va  cridar  la  Cristeta,  la  cria¬ 
da,  à  n’el  xerrich  que  menava’ls  bous. — 
cAhónt  has  deixat  la  Porch,  que  no  la  oviro 
encara?j 

— Tot  just  de  Deu  era  à  la  pineda.  Li  deu 


agradar  aquella  flayra;  à  cada  punt  s’aturava; 
sembla  que  li  raca’l  surtirsen. 

— Au,  tu,  donchs  ves  à  ferli  companyia — 
digué ’la  Cristeta  girantse  al  Andreu,  mosso 
també  de  la  casa,  xicot  ben  plantat,  y  que  ja 
feya  un  quant  temps  que  li  anava  al  darrera 
sense  que’n  tragués  res  més  que  riallas, y  al¬ 
gun  cop  als  dits  quan  els  allargava  un  xich 
massa,  lo  qu’era  bastant  sovint. — Au,  home, 
qu’estaréu  ben  sols  y  podràs  fer  de  las  le- 
vas! — segui  la  Cristeta  instigantlo. 

— Primer  me  feya  ermità! 

— Ja  tens  rahó,  minyó,  y  no  una  volta  sinó 
cent  mil! — afegi  l’amo  del  mas,  en  Mariano. 

— Qui  sab,  qui  sab!  —  va  continuar  la  Cris¬ 
teta. — PZn  veyent  faldillas  tot  ho  feu  igual, 
vosaltres.  No  més  es  qüestió  d’ocasió.  ^Fa 
Dolores? — va  dir  dirigintse  à  la  mestressa, 
la  dona  d’en  Mariano. 

—  Poch  que  jo  hi  posaria  las  mans  al  foch! 
— respongué  aquesta,  mitj  somrihent  y  sense 
darse  rahó  de  lo  que  deya. 

— Qui  del  llop  parla  aprop  li  ix — digue  l’he¬ 
reu  Roure,  veyent  apareixe  la  porquera  per 
sobre’ls  marges,  ab  una  verga  à  la  mà,  ma¬ 
nant  uns  dotze  ó  tretze  porchs  de  tota  mena. 
— Miréu  qu’esun ninot  que  podria  servir  pera 
espantar  aucells  al  cim  d’un  paller!  Poch  so 
vist  may  una  cosa  tan  relletja! — 

Aixis  que  fou  aprop  d’ells  la  Porch ,  aixecà 
peresosament  vers  en  Mariano  sos  ulls  gri¬ 
sos  y  esmortuhits  com  de  peix  estantis,  ab 
expressió  d’embrutiment  y  d’idiotisme,  y  di¬ 
gué  ab  veu  esquerdada  y  gutural: 

— Amo,  aqueixa  truja  poch  que  va  gota 
bé:  per  tot  s’ajeuria. — 

Amos  y  mossos  esclafiren  en  una  forta  ria¬ 
lla  al  veures  aquella  marmota  al  devant,  des¬ 
prés  de  lo  que  acabavan  de  dirne. 

—  Qué  dius,  dona!  jY  te  n’has  arribat  à  ata- 
layar  que  la  truja  no  menjava? 

— Veyéu  si  n’es  d’escotorida  aqueixa  mos- 
sa! — va  dir  en  Lluís,  germà  d’en  Mariano, 
dirigintse  à  tots  els  presents. 

La  Porch  s’acontentà  de  guitàrsel  ab  sa 
freda  mirada;  pegà  una  vergassada  à  l’anca 
del  garrí  que  tenia  més  aprop  y  seguí  tran- 
quilament  son  camí,  portantlos  à  beure  y  à 
revolcarse  pel  llot  del  rech  avans  de  ficarlos 
à  la  cort. 

— Au! — tornà  la  Cristeta,  tocant  ab  son 

colze’l  bras  del  Andreu  y  somrihent  ab  la  co¬ 
queteria' de  la  dona  aixerida  que  instiga  al 
home  pera  ferse  més  desitjar: — au,gamarús, 
correhi  ara  que  no  la  tens  gayre  lluny! 

— Menos  t’hi  tinch  à  tu! — saltà  ell  agafant- 
la  sobtadament  pel  cos  y  clavantli  un  fort 
petó  al  clatell,  que  fou  ahont  pogué  arribar. 

— Ja’t  dich  jo  que  me  la  pagaràs,  fumut 
desvergonyit! — digué  la  Cristeta,  cremada  ó 
fentho  veure. 

— Au!  Si  aixó  es  lo  que  jo  vull,  que  me’l 
tornis! 

— -Si?  Donchs  ara  per  càstich  te’l  deuré 
tota  la  vida! 

— Apa,  noys,  apa,  que’s  fa  fosch,  deixeus 
de  gresca! — cridà  en  Mariano. 

En  aquell  bell  punt  arribavan  els  carros. 
Cop  de  mà  per  aqui,  cop  de  mà  per  allà,  en 
un  moment  foren  carregats.  Es  clar,  molta 
gent  fan  molta  feyna;  y  un  cop  tot  enllestit, 
emprengueren  la  marxa  cap  à  la  masia  boy 
cantant.  Els  últims  eran  ia  Dolores  y  en  Ma¬ 
riano.  Aquest,  agafant  son  fil let  dels  brassos 
de  sa  mare,  se  l’havia  posat  à  coll  y  be  sobre 
las  espatllas.  Era  un  marrech  d’un  any  y 
mitj,  molt  maco,  blanch  v  ros  com  Ia#  Dolo¬ 
res;  semblava  un  Manelet  d’ermita  ab  galto- 
nas  de  cotó  fluix,  y  ab  els  cants  dels  trevalla- 
dors  movia  las  cametas  com  si  volgués  ballar. 

En  Mariano  y  en  Lluis  eran  germans,  com 
queda  dit.  Son  pare,  un  dels  primers  propie¬ 
taris  d’aquella  part  del  Empordà  vehina  de 
Figueras,  va  casarse  ab  la  pubilla  Esquerra 
acabant  aixis  d'arrodonir  y  extendre  la  seva 
ja  bona  propietat.  Era  home  de  molta  em¬ 
presa,  peró  de  poch  càlcul.  Totho  acaparava 
sense  pensar  si  lo  qu’anava  à  fer  era  negoci, 
ó  no.  S’hi  tirava  de  cap  y  surti  lo  que  surti. 
Com  el  tant  per  cent  de  las  terras  es  pe¬ 
tit  uns  anys  ab  altres,  y  las  sevas  empre- 
sas  eran  molt  grossas,  va  haver  d’enmatlle- 
var,  es  à  dir,  va  empendre  la  tasca  de  tirar  à 
terra  la  casa.  Un  cop  aixó  comensat,  ja 
no  té  aturador:  tot  s’ho  menjan  els  inte¬ 
ressos,  que  no  coneixen  ni  ayguats,  ni  pe- 
dregadas,  ni  pobras  cullitas,  ni  mals  nego¬ 
cis.  La  usura  sempre  va  endevant,  que  sem¬ 
pre  al  usurer  li  quedan  els  terrossos  pera  res 
cabalarse,  si’ls  endeutats  no  cumpleixen.  Els 
masovers  en  tant  van  cap  amunt:  aquests  no 
hi  solen  perdre  may,  y  fan  bé  de  no  vigilar 


per  l’amo,  si  aquest  no  ho  fa  y  se’n  va  cap 
avall.  Aixó  tot  justament  es  lo  que  li  succehi 
al  pare  d’abdós  minyons  qu’al  cel  descansi, 
puig  à  la  terra  ja’n  va  fer  prou  de  disbarats. 
A  n’ells,  que  ja  havian  tastat  l’ofici  de  senyor 
estudiant  à  ciutat,  els  hi  va  venir  molt  costa 
amunt  aixó:  emperò  no  tingueren  altre  remey, 
sobre  tot  el  gran,  sinó  anarsen  entre  mitj  de 
las  oliveras  y  vinyas  pera  mirar  de  conservar 
el  pubillatje  de  sa  mare,  perque’l  de  son  pare 
estava  tan  mermat,  que  un  cop  net  y  garbe¬ 
llat,  ben  poca  cosa’n  quedava.  El  petit,  conei¬ 
xent  que  no  era  de  fusta  d’advocat  y  que  com 
à  metje  no  feya  cap  falta,  va  quedarse  à  la 
masia,  fins  y  à  tant,  deya  ell,  que  li  surtis  al¬ 
gun  empleyo  ó  algún  àrbitre  pera  guanyarse 
la  vida.  Tal  volta  al  temps  dels  bolets,  que 
no  era  gayre  lluny,  ja  n’hi  neixería  algún. 

En  Mariano’s  va  buscar  un  pubillatje  que 
al  menys  fes  bullir  l’olla,  y’s  va  casar  ab  una 
noya  que  no  era  tan  rica  com  sa  mare,  empe¬ 
rò  Deu  n’hi  do.  Sens  aixó  y  tot,  podia  un 
home  ben  bé  casarshi,  perque  era  una  galan 
xicota.  Aixis  es  que  s’ho  passaren  molt  bé; 
anavan  per  firas  à  Girona  y  Figueras,  y  s’es- 
capavan  de  tant  en  tant  cap  à  Barceiona. 

A  la  masia  hi  estavan  ben  servits;  hi  solian 
tenir  sempre  fixos  dos  mossos,  dugas  criadas, 
un  baylet  pera  las  vacas,  uns  altres  xerríchs 
pera’ls  moltons  y’is  bous,  y  la  porquera. 
Aquesta  venia  à  tenir  uns  divuyt  ó  dinou 
anys.  Alteta  no  massa,  y  magra,  emperò  tan 
magra,  que  no  se  li  coneixia  cap  forma  de  do¬ 
na:  també  podia  passar  per  un  baylet  ab  faldi- 
llas.  Morena,  ab  aquell  colrament  y  aquella 
duresa  de  pell  que  dona  l’estar  sempre  à  fora 
à  la  intemperie  sense  cuydarse  poch  ni  molt 
de  la  Uimpiesa  de  la  persona.  Sas  faccions 
eran  borrosas,  y  ab  sols  véureli  la  boca  n’hi 
havia  prou  pera  fer  aburrir  els  petons.  Els 
llabis  no  eran  pas  vermells:  eran  morats, 
molsuts,  plens  de  mal  com  si  sempre  estés  el 
temps  à  deu  graus  sota  zero;  l’inferior  molt 
caygut  de  resultas  d’un  tumor  que  hi  va  tenir 
al  costat  y  que  deixantli  un  fondo  clot  des¬ 
prés  de  curat,  li  feya  posar  la  boca  torta.  En 
l’esguart  de  sos  ulls  grisos,  fret  y  peresós  y 
que  semblava  no  fer  cabal  de  res,  hi  havia 
no  obstant  quelcóm  digne  d’estudi,  y  obser- 
vantlo  podia  venirse  en  coneixement  de  que 
en  el  fons  d’aquell  sér  que  res  podia  agrahir 
à  la  naturalesa,  hi  existia  algún  sentiment. 

Tal  volta  era  senzillament  desitj;  potser  era 
més  humà,  més  alt;  potser  arribava  à  ésser 
ambició...  Devegadas  la  naturalesa  té  com¬ 
pensacions  ben  extranyas  é  incomprensibles. 

Ja  s’ha  acabat  la  brema  per  aquest  any,  y 
à/  fe  que  no  poden  pas  queixarse  à  la  masia. 
Noucentas  seixanta  sis  samals  de  rahims, 
rendits  per  unas  vinyas  ben  jovas,  puig  sols 
fa  deu  anys  que  llevan.  Vinga  follarlos,  des¬ 
prés  cap  à  las  tinas  y  al  cap  de  sis  ó  vuyt 
dias,  à  prempsar. 

La  Dolores  pot  estar  ben  contenta:  li  han 
dat  un  most  que  fa  llepar  els  bigotis.  Quina 
jerrassa  d’arrop  n’hi  surtirà!  El  vi  fa  cara 
d’arribar  à  dotze  ó  potser  à  tretze  graus. 
Molt  rebé’ls  hi  vindrà,  perque  l’any  avans 
havian  fet  cullita  de  vinagre  pera  temps. 

En  mitj  de  la  gresca  d’un  d’aqueixos  dias, 
en  ocasió  en  que  tots  ab  els  gots  enlayre  pala- 
dejavan  el  vi,  sonà  de  prompte,  entre’ls  crits 
y  las  riallas  de  tothom,  la  veu  esquerdada 
de  la  Porch  cridant  à  son  amo.  Veyent  que 
no  la  sentia,  s’acostà  y  va  ventarli  un  copet 
à  la  espatlla,  dihentli  que  la  truja  poch  ana¬ 
va  gota  bé,  que  pantejava  molt  y  que  no 
volia  menjar  un  bri  de  res. 

— M’ho  podias  haver  dit  un’altra  hora  y 
no  justament  ara!  Sempre  seràs  bèstia! — va 
respondre  en  Mariano. 

— Es  que  jo  crech  que’s  morirà.  Veniu  vos 
mateix,  si  no  ho  voléu  creure — respongué  la 
mossa  girant  esquena  y  anantsen  cap  à 
la  cort  sense  capficarse  poch  ni  molt,  ni  girar 
el  cap  pera  veure  si  son  amo  la  seguia. 

Aquest  li  anava  al  darrera. 

— Au,  fesme  llum,  que  no  hi  veig  gota — 
digué  en  Mariano  ab  mal  modo,  tot  ajupintse 
cap  alli  hont  va  sentir  qu’estava  la  bèstia 
ajassada. 

La  Porch  va  acostar  el  llum,  y  l’amo 
va  veure  que  si,  que  pantejava  molt,  tota 
esternellada  sobre  un  jas  de  palla  nova  que 
la  porquera  li  havia  guarnit,  y  apartada  de 
las  demés,  que,  ben  tipas  de  la  calderada, 
roncavan  à  l’altra  part  de  la  cort. 

— {Vols  dir  qu’està  tan  mala? — preguntà  en 
Mariano  aixecant  els  ulls  y  guitant  de  fit  à 
fit  à  la  Porch. 

El  fanal,  que  aquesta  tenia  alsat  al  nivell 
de  la  seva  cara,  li  donava  una  expressió 


extranya  y  repulsiva.  Com  tants  altres  sers 
desgraciats  com  ella,  no  semblava  ni  vella 
ni  jove.  Se  diria  que  mossas  com  la  Porch 
deuhen  nàixer  totas  al  plegat  y  després  se 
quedan  verges  ó  xorcas.  Pròpiament  à  la 
llum  del  fanal  mostrava  retiransa  à  una 
d’aquellas  donas  tingudas  per  bruixas,  anant 
à  cercar  en  las  entranyas  de  la  bèstia  quel¬ 
com  que  li  convingués  pels  polvos  de  fer 
estimar.  Per  sos  ulls  hi  va  passar,  peró  més 
llarga,  més  fixa  y  més  clara,  aquella  demos¬ 
tració  indefinible  de  lo  que  son  cos  sentia; 
va  clavarlos  en  el  Mariano,  y  obrint  sos 
grossos  llabis  ab  estúpit  somrís,  va  ensenyar 
unas  dents  mal  arrengleradas  petó  blancas, 
única  mostra  de  condícia  qu’en  ella’s  veva, 
y  li  va  dir: 

— íQu’os  creyau  que  vos  enganyava?  Gui- 
téusela  bé  y  ho  veuréu. — Y  va  seguir  acos- 
tanthi’l  fanal. 

En  Mariano  ja  no  veya  res,  ja  ni  la  sentia. 
Empunyantla  ab  tota  la  seva  forsa  sense 
que  hi  valgués  la  feble  resistència  qu’ella  hi 
oposà,  va  tombaria  d’espatllas  y  la  va  pos- 
sehir  ab  tota  la  brutalitat  del  mascle'domi- 
nat  no  més  que  per  l’instint  bestial.  La  cam¬ 
bra  nupcial  fou  digna  de  la  parella;  tot  lo 
que  rodejava  à  n’en  Mariano  fou  ben  digne 
d’ell;  llàstima  qu’haguessin  mudat  la  palla! 
Fins  el  fanal,  caygut  en  terra,  avergonyit, 
espeternegà  una  estona  y  à  la  fi  s’apagà  no 
volent  llumenar  tanta  brutícia. 

Desd’aquell  dia  fou  un  seguit.  Primer  se’n 
amagavan,  més  endevant,  ab  la  confiansa 
que  dona  la  costum  de  las  cosas,  y  que  fa 
creure  que  ningú  ho  ha  de  veure,  y  molt 
menys  endevinarho,  se  tornaren  més  atre¬ 
vits;  y  allavors  succehí  lo  que  succeheix 
sempre  en  aytals  cassos:  en  Lluis  va  veure 
que  molt  sovint  son  germà’s  trobava  pels 
voltants  de  la  porquera,  y  que  à  cada  punt 
hi  havia  porchs  gamals  ó  trujas  que  no  ana- 
van  prou  bé  al  garrinar.  Després  de  la  sos¬ 
pita  se’n  volgué  convence  ab  sos  propis  ulls, 
y  en  lloch  de  veure  si  podia  esmenar  à  n’en 
Mariano  fentli  compendre  que  calia  esti- 
marse  molt  poch  pera  possehir  y  pagar  una 
cosa  tan  abandonada  y  baixa,  ho  va  dir  à  la 
Dolores.  Aquesta  s’ho  va  pendre  com  la  ma¬ 
jor  part  de  las  donas  en  semblants  cassos: 
va  fer  tot  al  revés  de  lo  que  s’hauria  de  fer;  va 
tenir  un  fort  trastorn,  va  plorar  y  va  moure 

un  escàndol  al  seu  home.  En  Mariano  va 
respondre  ab  las  febles  rahons  del  culpable, 
dihentli  qu’alló  no  era  cert,  y  que  tot  venia 
de  que  hagués  tingut  d’anar  tan  sovint  à  la 
cort  per  la  mala  estrugansa  dels  tocinos,  que 
tots  els  hi  queyan  malalts. 

La  Porch  fou  treta  tot  seguit  de  la  casa, 
anant  à  llogarse  també  per  porquera  al  mas 
Frigola,  lluny  una  hora  escassa  del  mas 
Roure.  La  Dolores  semblà  allavors  que  que¬ 
dava  tranquila.  Cert  qu’en  el  fons  d’ella  no 
fou  may  més  en  Mariano  l’home  ab  qui  car¬ 
regada  d’ilusions  s’havia  unit,  el  company 
ab  qui  plena  de  confiansa  volia  seguir  el 
cami  de  la  vida,  peró’l  va  poder  soportar, 
encara  que  sembli  impossible,  després  d’un 
fet  tan  repugnant  y  per  desgracia  massa  fre¬ 
qüent. 

— Repunyal,  quin  griso  que  fum!  Fesme 
passar  el  braser  que  m’escalfaré  un  xich, 
Cristeta.  — 

Aquesta,  ajupida  à  terra,  tota  balba  y’is 
dits  morats  de  panallons,  va  treure  la  cara¬ 
bassa  del  sarró  y  l’allargà  al  Andreu. 

— Au,  enllesteix — va  dir  al  cap  d’un  rato 
veyent  que  la  cosa  durava  molt.— Ja  fa  una 
hora  que  xerricas.  Se  t'enramparà’l  coll  de 
tant  guitar  el  cel. 

—  Per’xó  hi  poso  coixí,  perque  si’m  quedo 
aixis  no  pateixi — digué’l  xicot  abaixant  à  la 
fi  la  carabassa  y  tornantli. 

— Au,  au!  Fes  caure  olivas,  que  ja  no’n 
tenim  per  cullir.  — 

L’Andreu  comensà  à  batre’ls  arbres  à  cops 
de  perxons,  fent  caure  tant  fruyt  com  brots. 
Era  lo  qu’havian  fet  sempre,  y  Deu  nos  en 
guart  de  parlar  de  tréurelshi  aqueixa  rutina. 

— Jo  crech  que  lins  petaràs  l’arbre  ab 
aqueixos  cops.  Alsas  tant  el  colze  que  des¬ 
prés  no  sabs  lo  que  fas.  <;No  veus  qu’es  tan 
fort  aquest  vi? 

— cY  que  vols  dir  que  fa  perdre’l  seny? 
Avans  no  l’hauré  perdut  tant  com  nostre 
amo! 

—  üydà! — segui  la  Cristeta.  —  ^Ho  veus 
com  jo  tenia  rahó,  que  d’aquestas  cosas  tot 
es  el  poder?  Lo  qu’es  jo  poch  hauria  fet  com 
la  Dolores:  d’un  homenot  aixis  may  més 
de  la  vida  n’hauria  volgut  res,  ni’ls  quartos. 
Si  fos  una  dona  que  valgués  més  que  jo,  en¬ 


cara,  perque  un  hom  se  pot  enamorar... 
Emperò  aguantar  un  home  rebregat  per 
all ó ! . . .  Quin  fàstichl... — 

Tot  seguia  relativament  tranquil  en  el 
mas  Roure.  Tothom  anava  fent  la  seva  via, 
y  res  donava  à  compendre’l  mal  concepte  en 
que  per  forsa  devia  haver  quedat  l’amo  de 
la  casa. 

En  Lluís  seguia  fent  lo  de  sempre  à  poca 
diferencia:  sinó  que’ls  seus  quotidians  pas¬ 
seigs  eran  més  llarchs.  Fins  va  anar  tres  ó 
quatre  voltas  à  Figueras.  Això  al  ultim  cri¬ 
dà  l’atenció,  y  al  parlarne  un  dia’l  matri¬ 
moni  devant  dels  mossos,  va  dir  l’Andreu 
que’l  dijous  passat,  quan  anà  à  mercat  à 
vendre  las  fabas,  li  van  dir  que  à  n’en  Lluís 
potser  el  farían  secretari  del  jutjat  de  Vila- 
bertràn,  qu’havía  fet  molts  passos  y  cansat  à 
moltas  personas,  y  gayre  bé  ja’s  podia  dir 
qu’ho  tenia. 

— quina  ceba  li  ha  vingut  ara  de  bus- 
carse  empleyo  ab  aquesta  pressa? — va  dir  la 
Dolores. 

— Ja  os  ho  diré  jo:  es  que’s  casa! — respon¬ 
gué  la  Cristeta. 

— {Se  casa?  ^Y  ab  qui? — afegí  la  mestressa, 
tota  sorpresa. 

— Poch  ho  endevinariau  may,  per  més  que 
pensessiu! — va  dir  l’Andreu. 

— Donchs  ab  la  Porch! — saltà  tot  seguit  la 
Cristeta,  que  volia  tenir  el  gust  de  donar 
ella  la  gran  nova. 

La  Dolores  clavà  tot  seguit  la  vista  en  el 
seu  home  y  no  respongué.  Els  altres  feren 
igual,  puig  de  lo  succehit  tothóm  n’havia  ha¬ 
gut  esment.  En  Mariano  abaixà’l  cap,  no  per 
remordiment  ni  vergonya,  sinó  per’amagar — 
donchs  li  semblava  que  tothóm  li  havia  de 
coneixe — la  sensació  de  desitj  y  de  recansa 
qu’en  aquell  moment  experimentava  anyo- 
rant  lo  passat. 

Felip  Palma. 


JoVentuí 


REVISTA  DE  REVISTAS 

El  número  de  novembre  de  la  important 
revista  parisenca  La  Renaissance  Latine  es 
remarcable  à  tot  serho  pels  trevalls  Napo- 
leon  III  et  l’Idée  latine ,  de  André  Lebey; 
L’Invasion  du  Théatre  français  en  Italie,  de 
Ugo  Ojetti;  Beyle  et  Barbey ,  de  Henri  de  Rég- 
nier,  y  Tybaltet  Syndon,  de  Marcel  Boulen- 
ger.  Ademés  publica  uns  delicats  Poèmes  de 
Víctor  Marie,  y  trevalls  de  prosa  literaria 
tan  exquisitscom  Les Jnues  d'l·lèlène ,  de  Pierre 
de  Querlon,  y  L'Ile  Enchantée,  de  A.  Gil- 
bert  de  Voisins.  La  revue  du  mois  es  bastant 
nodrida,  haventhi  fragments  de  bona  crí¬ 
tica. 

La  Rassegna  Inter nazionale  de  Roma  pu¬ 
blica  en  son  darrer  número  de  novembre 
trevalls  de  Riccardo  Quintieri,  Luciano  Zúc- 
coli,  Domenico  Oliva,  Francesco  Sylos-Ser- 
sale,  Stanis  Manca  y  altres,  essent  notables 
las  seccions  Le  altre  riviste ,  Cronaca  inter- 
nazionale ,  Appunti  bibliografici  y  Boletino 
dell’Eco  delia  Stampa. 

La  Nouvelle  Revue  Moderne  (Paris).  Se 
llegeixen  en  son  número  de  desembre  tre¬ 
valls  de  Gustave  Fréjaville,  Maurice  Magre, 
Ivanhoé  Rambosson,  Marcel  Roland,  Paul 
Lafont,  Luc  Lestrange,  etc.  La  secció  de 
crónicas  va  firmada  per  Roland,  Paul  Page, 
Toucas-Massillon,  J.  Valmy-Baisse,  Eugène 
Ucciani;  notantse  en  molts  dels  trevalls  un 
gust  literari  depurat,  y  molt  especialment 
una  independencia  critica  que  diu  molt  en 
favor  de  la  revista  y  dels  que  la  redactan. 

La  Terro  d'Oc,  revista  felibrenca  que  veu 
la  llum  à  Tolosa,  publica  en  son  número 
corresponent  al  actual  desembre  un  Projecte 
d'Estatut  Fehbrench  qu’es  molt  remarcable, 
y  alguns  recomanables  trevalls  artístichs  y 
literaris. 

Pèl  &  Ploma,  de  Barcelona,  en  el  darrer 
número  qu’ha  publicat,  y  ab  el  que  queda 
clos  el  tercer  volúm,  se  mostra  à  gran  al¬ 
tura  tant  en  el  text  com  en  las  ilustracions. 
Hi  figu  ran  reproduccions  de  la  Fantasia 
Nietzcheana ,  quadro  d’en  Xiró,  un  retrat  de 
1  Hauptmann  autor  de  La  campana  submer¬ 
gida,  un  dibuix  fet  per  en  Vogler  pera’l  pro¬ 
grama  d’aquesta  obra,  y  varis  dibuixos  dels 
personatjes  de  la  mateixa,  deguts  à  n’en  Ca¬ 
sas.  S’hi  acompanya  un  estudi  crítich  de  la 
dita  obra  escrit  per  nostre  company  en  Sal¬ 
vador  Vilaregut,  com  també  un  fragment  de 
la  traducció  que’n  feu  y  que  mesos  enrera’s 
representà  en  un  teatre  particular  de  nostra 
ciutat.  Completan  el  número  uns  garbosos 
retrats  de  la  famosa  actriu  japonesa  Sada 
Yacco,  del  actor  Karakami,  del  empressari 
Da  Rosa,  de  Mis  Loie  Fuller  y  del  mestre 
Weingartner,  dibuixats  tots  ells  per  en  Ca¬ 
sas;  y  varias  ilustracions  del  llibre  Pirineu 
Català  d’en  César  A.  Torras,  ab  una  impre- 
sió  d’en  Miquel  Utrillo  sobre’l  mateix.  Ade- 

més  s’hi  llegeix  una  hermosa  poesia  de  l’Ape- 
les  Mestres. 

La  Revue  Provinciale  (Tolosa).  Aquesta  in¬ 
teressant  publicació  destinada  à  enrobustir 
las  corrents  regionalistas  del  Mitjdia  de  Fran- 
sa,  publica  en  son  número  de  novembre  tre¬ 
valls  literaris  de  Marc  Lafargue,  Antoine  Or- 
liac,  L.  Uhland,  Maurice  Raymond,  C.  Cla- 
pier,  Albert  Vidal,  Henry  Muchart  y  Maurice 
Magre,  autor  aquest  ultim  d’una  bella  poesia 
titulada  Ma  Race. 

La  Lectura ,  de  Madrid,  en  son  número  de 
novembre  inserta  un  estudi  deia  Pardo  Ba- 
zàn  sobre  Emili  Zola;  un  altre  d’en  Pella  y 
Forgas,  ab  ilustracions,  sobre  la  Exposició 
d’Art  Antich  de  Barcelona;  un  altre  del  se¬ 
nyor  Gonzàlez  Blanco  sobre’l  teatre  dels 
germans  Quintero,  y  diferents  trevalls  de 
distingits  escriptors;  y  ademés  las  corres¬ 
ponents  seccions  de  Crònica  internacional, 
Arotas  bibliogràficas  y  Revista  de  revistas. 

La  revista  Nuestro  Tiempo ,  també  de  Ma¬ 
drid,  que  dirigeix  nostre  molt  volgut  amich 
en  Salvador  Canals,  publica  interessants 
trevalls  sobre  Política  nacional,  per  Fran- 
cisco  Goitia;  Maria  Estuardo  y  su  teyenda  en 
Espana,  per  Martín  Hume;  La  degeneración 
por  la  ensenanza ,  per  Juan  Domínguez  Be- 
rrueta;  El  porvenir  de  la  novela,  per  Ja- 
cinto  O.  Picón,  etc.,  etc. 

La  revista  setmanal  L’Européen,  de  París, 
que  tan  excelents  trevalls  sol  publicar  sobre 
política,  dret  internacional  y  sociologia,  com 
també  sobre  qüestions  literarias  y  artísti- 
cas,  mereix  especial  atenció  per  son  núme¬ 
ro  pertanyent  al  dia  6  del  actual  desembre. 
S’estudia  en  ell  La  qüestió  de  las  llenguas  à 
Noruega  en  un  primer  article  que  firma  en 
P.  G.  la  Chesnais,  y  ab  quina  conclusió  no 
hi  estém  pas  ben  conformes,  ni  molt  menys, 
tot  y  respectant  la  opinió  del  autor.  El  But¬ 
lletí  polítich  es  com  sempre  molt  nodrit,  lo 
mateix  que’ls  Ecos  y  la  Crònica;  mereixent 
particular  menció’ls  articles  L'Islam  maro- 
cain,  d’Albert  Milhaud,  y  La  Mano  Negra, 
de  M.  M.  L.,  referent  à  la  famosa  societat  de 
Jerez.  En  la  revista  internacional  hi  figura 
una  interessant  correspondència  de  Barce¬ 
lona  en  la  que’s  dona  compte  dels  Jochs  Flo¬ 
rals  celebrats  al  Canigó  y  s’explica  l’estat 
excepcional  que  pateix  Catalunya  desde  fa 
molts  anys,  estant  subjecta  à  la  lley  militar 
ó  tenint  suspesas  las  garantias  constitucio¬ 
nals  y  per  tant  abolits  el  dret  d’associació,  el 
de  reunió,  la  llibertat  de  la  prempsa,  la  indi¬ 
vidual  y  la  inviolabilitat  del  domicili.  S’ocu¬ 
pa  del  ministeri  Sagasta  que  acaba  de  caure 
y  que  califica  de  gabinet  de  desequilibrats,  y 
s’extén  en  varias  consideracions  qu’avuy 
com  avuy  no’ns  es  lícit  reproduhir  en  virtut 
de  la  situació  mateixa  de  que’l  articulista’s 
dol.  No  es  per  cert  la  observació  menys  ati- 
nada  la  que  fa  respecte  à  la  plaga  d’inútils 
funcionaris  que  xuclan  la  sava  de  nostra 

terra  imposant  una  centralisació  que  no  se 
avé  poch  ni  molt  ab  las  aspiracions  nos- 
tras.  Son  també  dignes  de  llegirse  un  article 
de  Arne  Hammer  sobre’l  gran  autor  noruech 
Bjornstjerne  Bjòrnson,  y  las  revistas  de  pin¬ 
tura,  teatres,  llibres  y  periódichs. 

També  publica  en  son  darrer  número  per¬ 
tanyent  al  13  del  corrent,  La  qüestió  de  la 
ensenyansa  à  Fransa ,  per  M.  A.  Aulard, 
Notas  inéditas  de  Voltaire ,  El  gabinet  Silvela , 
per  M.  Pène  Siefert,  El  sentiment  de  la  natu¬ 
ralesa  y  la  poesia ,  per  M.  Charles  Henry 
Hirschs,  etc.,  etc. 

També  hem  rebut  el  segón  quadern  del 
any  tercer  de  Materiales  y  Documentos  de 
Arte  Espaiïol ,  qu’ab  tant  éxit  ve  publicant 
nostre  amich  senyor  Parera,  d’aquesta  ciu¬ 
tat;  Hojas  Selectas ,  número  de  desembre, 
tan  notable  com  els  anteriors  per  son  text  é 
ilustracions;  La  ^^reu  del  Montserrat ,  de  Vich; 
Le  Ménéstrel ,  de  Paris;  Euskalduna ,  de  Bil¬ 
bao;  Revue  Franco-Italienne  et  du  Monde  La- 
tin ,  de  Nàpols;  Album  Salón ,  Hispania  y 
altras,  de  Barcelona;  Alhambra ,  de  Grana¬ 
da,  etc.,  etc. 


NOVAS 


Ab  aquest  número  repartim  el  prospecte 
de  Joventut  pera  l’any  1903. 


Pera  procedir  à  la  elecció  de  nous  mante- 
nedors  pera  l’any  vinent,  se  reuní  dilluns  al 
vespre  à  Casa  la  Ciutat  el  Consistori  dels 
Jochs  Florals.  Quedaren  elegits  els  senyors 
següents:  Joseph  Franquesa  y  Gomis,  Joan 
Marajgall,  Marti  Genis  y  Aguilar,  Frederich 
Rahola,  Pere  Vidal  (de  Perpinyà)  y  Antoni 
Bori  y  Fontestà. 

El  president  surtint  senyor  Matheu  pro¬ 
posà  donar  un  vot  de  gracías  al  bisbe  de 
Perpinyà  per  haver  fet  que’s  celebressin  al 
Canigó’ls  darrers  Jochs  Florals.  S’acordà 
aixis,  ab  l’adició  del  senyor  Aldavert  de  que 
dit  vot  de  gracias  se  fes  extensiu  al  Consis¬ 
tori  per  lo  bé  qu'ha  realisat  sa  missió. 

A  petició  del  senyor  Roca  (Joseph  M.a) 
s’acordà  que  constés  en  acta’l  sentiment  del 
Consistori  per  la  mort  dels  poetas  catalans 
Geroni  Rosselló,  de  Mallorca,  y  Anicet  de 
Pagés  y  de  Puig,  del  Empordà. 


La  passada  setmana  fou  entregat  al  rey 
Alfons  XIII,  pels  presidents  de  las  societats 


económicas  de  Barcelona,  un  notable  mis- 
satje  redactat  per  en  Maragall,  en  el  que’s 
reclaman,  pera  la  llengua  catalana  y  las  de¬ 
més  llenguas  regionals  del  Estat  espanyol, 
els  drets  que  las  hi  negan  els  governs  cen- 
tralisadors. 

A  la  entrevista  hi  assistí  en  Silvela,  que 
després  manifestà  als  dits  comissionats  és¬ 
ser  dificil  si  no  impossible  la  derogàció  dei 
decret  d’en  Romanones  que  priva  la  ense¬ 
nyansa  catalana  à  Catalunya.  Interrogat  més 
tart  l’actual  ministre  d’Instrucció  Pública 
senyor  Allende  Salazar,  contestà  evasiva- 
ment  dihent  que  la  qüestió’s  resoldria  en  el 
pròxim  consell  de  ministres,  que  deu  haverse 
celebrat  ahir  dimecres. 

Ara  bé:  si’l  govern  d’en  Silvela’s  nega  à 
desagraviar  à  Catalunya,  no  haurà  sigut  pas 
per  falta  de  modos  del.poblecatalàal  dirigirse 
à  la  Corona  respectuosament,  per  medi  dels 
presidents  de  las  corporacions  económicas, 
en  demanda  de  que  se  li  tinguessin  en  comp¬ 
te  sos  drets,  no  de  que  se  li  fes  cap  mercé. 

Peró  en  Silvela  ha  parlat  de  concessions ,  y 
s’ha  atrevit  à  dir  qu’ell  n’havia  fetas  varias  à 
Catalunya,  haventli  sigut  totas  mal  pagadas. 
iPot  darse  més  pedanteria?  Aquí  tenim  un 
home  que’s  creu  haver  fet  concessions  ( j ell ! )  à 
un  poble  que  may  n’hi  ha  demanadas,  y  que 
com  à  home’s  creu  també  superior  à  tot  un 
poble.  iRisum  teneatis? 

Y  es  qu’en  Silvela,  com  en  Romanones  y 
com  tots  els  quixots  de  la  política  centralista 
que  destorban  als  reys  d’exercir  sa  funció 
més  hermosa,  la  d’escoltar  la  veu  popular,  en¬ 
tenen  que  governar  no  es  may  atendres  à  lo 
que’l  poble  vol  ó  necessita.  Ben  al  contrari, 
pera  ells  governar  es  manar  y  contrariar. 
L’ordeno  y  mando,  tan  denigrant  per  qui 
l’escolta  com  per  qui’l  pronuncia, ’ls  ompla 
constantment  la  boca.  Aquests  son  els  hàbits 
brutals  dels  dignes  descendents  dels  que  un 
temps  implantaren  à  Cuba  la  esclavitut;  es¬ 
trets  com  son  d’inteligencia  y  esclaus  d’un 
atavisme  de  que  no’s  donan  compte,  manan 
al  poble,  y  li  pegan  y  l’embruteixen  com  à  una 
bèstia  de  carga.  Quins  homes  de  govern  els 
que  de  tal  manera  fomentan  la  ignorància, 
l'endarreriment  y’l  servilisme! 

Aixis  tenen  als  espanyols-  fets  uns  infelis- 
sos,  qu'es  precisament  lo  que’ls  catalans  no 
volém  consentir  per  la  part  que’ns  toca.  Pot 
ésser  orgullós  un  home  de  govern  y  mante¬ 
nir  ab  son  orguli  son  prestigi  devant  dels 
inconscients,  peró  devant  de  gent  que  sab  lo 
qu’es  y  ahónt  va,  sols  ridicul  ha  de  resultar 
qui  posi  en  pràctica  un  sistema  semblant. 

Aqueixos  Silvelas  el  tenen  à  la  massa  de 
la  sanch  el  quixotisme.  Sachs  de  vanitat  que 
son,  volen  fer  de  tirans,  peró  apareixen  tan 
petits,  que’ls  tirans  grossos  els  coneixen  ab 
un  cop  d’ull  y’is  apaman  en  un  dir  Jesús, 
com  ho  feu  en  Cànovas. 

Per’xó'l  Catalanisme  es  com  es  y  pensa 

com  pensà,  per'xó  vol  fer  surar  las  tradicions 
democràticas  d’aquesta  terra,  tan  diferentas 
dels  falsos  règims  politichs  d’ara,  y  per’xó 
surtirà  ab  la  seva  à  pesar  de  tots  els  tirans, 
de  tots  els  vividors,  de  tots  els  sachs  de  vent 
y  de  tots  els  Silvelas  habïdos  y  por  haber... 
com  diuhen  allà. 


L’associació  democràtica  catalanista  «Ca¬ 
talunya  y  Avant»  fou  la  primera  à  Barcelona 
que  acordà  fer  trevalls  pera  posar,  devant  per 
devant  de  la  escola  oficial  rutinaria  y  caste¬ 
llana,  una  escola  catalana  complertament 
lliure  y  en  la  que  sigui  un  fet  la  expansió 
científica.  Sa  iniciativa  l’han  seguida  després 
moltas  altras  societats. 

«Catalunya  y  Avant»  publicà  una  alocució 
en  aquest  sentit,  encarregant  que  totas  las 
entitats  catalanas  procurin  lo  mateix,  contes¬ 
tant  aixis  ab  fets  y  no  ab  paraulas  al  inso- 
portable  decret  d’en  Romanones. 

Si  totas  las  entitats  y  corporacions  fessin 
com  l’Ajuntament  de  Barcelona,  que  ni  s’ha 
dignat  protestar  del  decret,  si  qu’estariam 
frescos.  No’n  voliam  parlar  del  Ajuntament, 
peró  com  que  dias  enrera’s  deya  que’ls  nos¬ 
tres  regidors  preparavan  un  acte,  ens  cal  dar 
compte  de  la  nostra  desilusió  en  aquest  punt. 

iCóm  s’explica  aquesta  actitut  després  del 
terrabastall  qu’ab  tanta  rahó  mogueren  quan 
se  tractava  d’encarregar  que  s’ensenyés  la 
llengua  catalana  à  las  escolas  subvenciona- 
das  pel  municipi? 

Ja  en  màquina  nostre  anterior  número,  re- 
berem  la  noticia  d’haver  sigut  posat  en  lliber¬ 
tat,  baix  fiansa,  nostre  benvolgut  company 
de  Catalanisme  en  Joan  Baptista  Fonta,  à 
qui  doném  la  enhorabona  desitjant  que  la 
llibertat  de  que  disfruta  sia  aviat  definitiva, 
com  es  d’esperar. 

L’antich  fusionista,  gamacista  y  actual  mi¬ 
nistre  de  Governació  del  gabinet  Silvela  don 
Antoni  Maura,  al  arengar  als  nous  governa¬ 
dors,  els  hi  digué: 

« Hay  dos  clases  de  caciquismo :  « el  que  se 
npropone  cooperar  à  la  organización  delospar- 

))tldoS,  AL  CUAL  SE  DEBE  SIEMPRE  AYUDAR,»  y 

el  que  tiende  à  la  absorción  de  las  Junciones 
del  representante  del  gobierno ,  caciquismo  que 
no  es  posible  tolerar.)) 

Llegit  aixó,  ja  es  per  demés  parlar  de  mo¬ 
ralitat  política:  sols  acut  à  la  punta  de  la  llen¬ 
gua  la  paraula  descaro. 

Que  no’ls  vingui,  donchs,  de  nou  tot  lo 
que  pugui  fer  aqueix  ministre,  als  càndits 
qu’esperavan  quelcom  de  bo  de  la  concentra¬ 
ció  Maura-Silveia. 

Recordis,  ademés,  qu’en  Maura  fou  qui  en 
ple  Congrés  calificà  ara  fa  un  any  las  Bases 


de  Manresa  de  programa  de  disolución  nacio¬ 
nal  y  de  negación  de  la  palria ,  sobre’l  que 
no  cabe  Iransacción  ni  debate. 

D’un  amich  declarat  del  caciquisme  gover¬ 
namental,  y  enemich  à  mort  de  nostras  re- 
demptoras  doctrinas,  cqué  se’n  pot  esperar? 

Opiném  com  en  Maura:  creyém  qu’ab  ell 
no  hi  cap  tranzacció,y  esperém  que  ben  prom- 
te’ns  dongui  la  rahó’l  temps:  cosa  que  no  de- 
sitjém,  com  pot  suposarse. 

La  comissió  organisadora  de!  «Centre  So¬ 
cialista  Català»,  que  no  ha  pogut  consii- 
tuhirsé  oficialment,  atenent  las  anormals 
circunstancias  qu’atravessa  nostra  Terra,  à 
fi  y  efecte  de  fer  extensiu  el  programa  demo- 
cràtich  y  emancipador  de  la  Unió  Catalanista 
entre  l’estament  obrer  de  tots  els  pobles  y 
d’una  manera  especial  de  Catalunya,  ha  tin¬ 
gut  à  bé  organisar  la  fundació  d’un  setmanari 
propagador  dels  principis  de  nostra  sagrada 
causa.  D’aqueix  setmanari  n’ha  repartit  ja'l 
programa,  en  el  que  s’encarrega  als  obrers 
que,  sense  protestar  de  son  respectiu  credo 
politich,  enlayrin  la  bandera  social  pera  com¬ 
batre  al  enemich  comú  representat  pels  Es¬ 
tats  politichs  quin  xorch  patrioterisme  es 
causa  principalissima  de  la  esclavitut  ac¬ 
tual. 

Dit  periódich  se  publicarà  en  llengua  cata¬ 
lana,  ab  sa  corresponent  traducció  caste¬ 
llana. 


En  el  «Centre  Escolar  Catalanista»  tingué 
lloch  dissapte  la  sessió  inagural  de  la  secció 
de  ciencias,  carreras  especials  y  bellas  arts. 
Després  de  llegida  la  memòria  del  secretari 
senyor  Piera,  el  president  de  la  secció  senyor 
Maluquer  desenrotllà  en  una  brillant  pero- 
ració’l  tema  «Hidrologia:  ayguas  subterra- 
nias»;  y  finalment,  el  catedràtich  de  la  Esco¬ 
la  de  Comers  y  president.de  la  «Lliga  de 
Catalunya»,  don  Enrich  X.  Vidal  y  Valencia- 
no,  resumi  lo  dit  pel  senyor  Maluquer  y 
encoratjà  al  jovent  català  à  trevallar  per  la 
ciència  y  la  personalitat  de  Catalunya,  reco¬ 
manant  que  s’usés  sempre  l’idioma  nadiú, 
seguint  l’obra  iniciada  pels  que  com  ell  han 
arribat  à  posar  cabells  blanchs  trevallant  per 
la  renaixensa  catalana. 

Els  oradors  foren  aplaudidissims. 

Sembla  que’l  cardenal  Casanas,  atenent  à 
las  indicacions  de  l’«Associació  Arqueolò¬ 
gica  Barcelonina»,  ha  nomenat  una  Junta 
pera  organisar  els  trevalls  de  restauració  de 
la  fàbrica  de!  histórich  monastir  de  Sant  Cu- 
gatdel  Vallés,  glòria  de  l’arquitectura  romà¬ 
nica  catalana,  que  com  es  sabut  se  troba  en 
inminent  perill  de  ruina. 

Encoratjém  al  cardenal  pera  que  segueixi 

aquest  camí,  à  exemple  d’altres  prelats  que 
s’han  fet  aixis  acreedors  al  agrahiment  de 
Catalunya. 

Els  provincianos  salmantins  y’is  d’altras 
provincias,  si  han  de  creure  lo  que’ls  diu  El 
Adelanto  de  Salamanca,  diari  que  sembla 
separatista,  aviat  posaran  en  las  sevas  botigas 
lletrers  que  diguin  No  se  admilen  géneros  ca¬ 
talanes. 

Fan  bé,  pobra  gent,  no  volent  mantenir  à 
Catalunya.  Val  més  mantenir  als  vividors  de 
la  política.  Quan  tinguin  gana,  si  venen  à 
cal  afarta  pobres ,  no’ls  hi  negarém  un  tros  de 
pa,  y  fins  els  hi  ensenyarém  à  guanyàrsel  si 
convé. 


Ab  l’objecte  de  propagar  y  difundir  la  en- 
senyansa  en  nostra  llengua,  s’ha  constituhit 
en  aquesta  ciutat  una  associació  ab  l’intent 
de  favorirla,  procurant  la  creació  de  novas 
escolas,  publicació  d’obras  didàcticas  catala- 
nas,  celebració  de  certàmens  pedagógichs, 
etcètera. 

Pera  realisar  tan  hermosa  obra,’is  funda¬ 
dors  demanan  el  concurs  de  tots  els  bons 
catalans,  cercant  l’adhessió  del  major  núme¬ 
ro  possible  de  socis. 

Els  que  hi  vulguin  contribuhir  poden  diri¬ 
gí  rse  de  paraula  ó  per  escrit  al  president  de 
l’associació,  Santa  Agna,27,  principal,  ahont 
deuhen  satisferse  també  las  quotas.  Aques- 
tas  son  mensuals  y  voluntarias,  y  la  mínima 
à  rahó  d’una  pesseta. 


De  corresponsals,  de  suscriplors  y  de  pe- 
riódichs  ab  quins  tenim  cambi,  ens  arriban 
queixas  setmanalment  per  no  rebre’ls  núme¬ 
ros  que’ls  hi  enviém  sempre  ab  tota  puntua¬ 
litat. 

A  Correus  tenen  la  paraula,  perque  nosal¬ 
tres  no  hem  pas  escatimat  els  sagells  de 
franqueig  com  algú  escatima  sens  dubte’ls 
números  de  Joventut  que’s  perden. 


En  el  teatre  del  Liceu,  d’ensà  la  inaugura¬ 
ció  de  la  temporada  ab  l’ópera  Cristoforo 
Colombo ,  s’han  posat  en  escena  Lohengrin , 
Samsó  y  Dalila ,  Otello  y  Carmen ,  obras  ben 
conegudas  de  nostre  públich.  De  las  nove¬ 
tats,  Euryanthe  d’en  Weber  y  Joana  de  Nà¬ 
pols  d'en  Manent,  per  ara’ls  cartells  no’n 
resan  paraula.  En  cambi,  sembla  que  no 
està  llunyana  la  execució  de  La  Walkyria  de 
Wagner. 

Publicacions  rebudas: 

Lo  tres  de  nou ,  quadret  de  costums  de 
Valls,  per  Raymond  Casas.  Aquest  qua¬ 


dret  fou  estrenat  ab  gran  éxit  la  nit  del 
5  de  desembre  de  1901  en  el  teatre  del 
Centre  de  la  Ünió  Republicana  Democràtica 
de  Valls.  Té  varias  situacions  ben  sentidas 
y’s  distingeix  per  sa  ingenuitat.  Preu,  2  rals. 

Ramell  de  felicitacions  y  poesías  escolars , 
per  Joseph  Pujadas  y  Truch.  Va  destinada 
aquesta  obreta,  com  diu  l’autor  en  el  prefaci, 
à  subsanar  la  falta  en  qu’estàn  els  noys  cata¬ 
lans  d’un  llibre  de  felicitacions  ab  las  que 
puguin  saludar  à  sos  pares  y  superiors  en 
las  festas  y  diadas  senyaladas  del  any  ser- 
vintse  de  la  llengua  nadiua.  L’obra,  com 
indica  també  l’autor,  no  té  pretensions  lite— 
rarias,  peró  en  cambi  està  destinada  à  es- 
brossar  un  camí  poch  explorat,  dotant  à  las 
escolas  d’un  llibret  que  hi  feya  falta  y  que 
pot  contribuhir  à  despertar  la  inclinació  à  la 
literatura  patria  en  las  tendras  inteligencias 
dels  infants. 

Cartell  pera  un  concurs  de  fotografías  que 
l’associació  aCatalunya»,  de  Lleyda,  pro¬ 
jecta  celebrar  el  día  2  del  pròxim  febrer, 
convidant  al  efecte  à  las  regions  de  Catalu¬ 
nya,  Balears,  Rosselló,  València  é  illa  de 
Sardenya.  S’adjudicaràn  diplomas  de  meda- 
llas  d’or,  plata  y  bronze,  y’is  corresponents 
accèssits  y  mencions  honorificas.  Els  trevalls 
s’han  de  remetre  al  secretari  del  jurat,  Ram¬ 
bla  de  Fernando,  4.  El  jurat  calificador  es¬ 
tarà  compost  pels  senyors  Alexandre  de 
Riquer,  president;  Manel  Espluga,  vispre- 
sident;  joseph  Baltà  de  Cela  y  Mariàn 
Aguilar,  vocals;  y  Emili  Gausi,  secretari. 

Els  trevalls  se  publican  baix  la  exclussiva  responsabi¬ 
litat  de  sos  autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 

SUMARI: 

Lluyta,  per  Lluis  Via.— Impresions  literarias:  IV  y 
darrer,  per  Antón  Busquets  y  Punset.— L'amor  del 
Jesús  infant,  per  Jaume  Terri.— La  pluja,  per  F.  Mis- 
tral,  traducció  de  Joan  Rosselló. — El  temple  desert, 
per  Claudi  Ornar  y  Barrera.— El  Poeta  (discurs),  per 
F.  Pujulà  y  Vallés. — Verdaguer,  per  Pere  Huguet  y 
Campanà. — Notas  bibliogràficas,  per  G.  Zanné. — 
Guspiras,  per  J.  M.a  R.— Novas.— Advertencias. 

FOLLETÍ: 

TITELLAS  FEBLES,  per  Frederich  Pujulà  y  Vallés. 
Plech  20. 

NATURA,  per  John  Ruskin,  traducció  de  Cebrià  Mon¬ 
toliu.  Plech  30. 


LLUYTA 

Joventut  va  à  entrar  en  la  quarta  anyada 
de  sa  publicació.  Tres  anys  han  transcorre¬ 
gut  desde  que  aparegué:  tres  anys  de  lluyta, 
y  no  per’xó  pensém  en  el  descans. 

Se  diu  y’s  repeteix  que  la  vida  es  un  11  uy— 
tar  etern,  y  que  la  lluyta  enalteix  y  digni¬ 
fica.  Si:  ab  ella  s’arriba  à  lo  sublim,  perque 
à  lo  sublim  pot  arribarshi  de  moltas  mane- 
ras:  mes  també  ab  ella  s’encalabrinan  els 
esperits  y  sovint  quedan  malmesos.  Cal  lluy- 
tar  ab  fe,  mes  no  oblidant  que  tot  lluytador 
ha  de  triomfar  dugas  vegadas:  una  sobre 
l’enemich,  l’altra  sobre  sí  mateix. 

La  lluyta  es  lo  anormal,  lo  convencional, 
lo  petit;  es  un  accident  que’ls  obcecats  han 
volgut  elevar  à  norma  de  la  vida;  es  fenomen 


isolat  que  impresiona  nostra  defectuosa  ima¬ 
ginació;  à  voltas  es  pur  miratje,  que’ns  mou 
à  sentar  vans  principis  y  vanas  teorías. 

La  lluyta  es  un  conceptisme  fals,  com  la 
majoria  dels  conceptismes  de  la  falsa  civi- 
lisació  en  que  vivim;  y  d’aqueixos  concep- 
tismes  ens  valém  per’arribar  à  la  compren¬ 
sió  científica  de  la  realitat,  pera  explicarnos 
l’equilibri  de  tot  lo  existent,  en  nostre  gran 
afany  d’explicacions. 

El  concepte  de  lluyta  ab  totas  sas  subdivi¬ 
sions  (lluytas  generosas,  lluytas  mesqui- 
nas,  etc.,  etc.),  suposa  una  degeneració  de 
nostre  esperit;  es  trista  conseqüència  d’una 
degradació  moral  que  fa  temps  preteném 
remeyar.  Els  forts,  els  verament  vitals  no 
lluytan,  com  no  lluytan  els  astres  al  des¬ 
criure  sas  órbitas.  Quan  dos  se  topan  y’s 
fan  bossins,  es  que  s’han  desviat. 

No  existeix  la  ((lluyta  dels  elements»,  fun¬ 
ció  natural  en  els  núvols  en  l’atmósfera  bai¬ 
xa  al  retornar  à  la  terra  l’aygua  ab  que’s  íor- 
maren;  funció  natural  també  en  els  rius  al 
eixir  de  mare  y  anegar  en  la  superfície  del 
món  uns  quants  milimetres  de  terra  més  ó 
menys;  funció  natural  en  l’ayre  y  en  el  foch 
quan  ab  petitas  manifestacions  produheixen 
trastorns  parcials  que  nosaltres  anomeném 
catàstrofes.  El  concepte  de  lluyta  ens  l’in- 
ventém  nosaltres  homes,- y  en  falsas  lluytas 

prenem  part,  incorrent  per  esperit  de  sectà¬ 
ria  en  la  mateixa  fatal  obsessió  que  à  molts 
fa  pendre  part  en  els  jochs  d’etzar,  ó  al 
menys  tenirhi  afició.  Racionalment  no  po- 
dém  creure  que  sian  profitosos  aytals  jochs; 
y  racionalment  no  podém  creure  tampoch 
que  de  las  lluytas  del  fanatisme  social  deixi 
de  resultarne  freqüentment  altre  benefici 
que’l  que  de  la  passió  pel  joch  ne  resulta. 

No  hi  hà  més  lluytas  que  las  de  nostres 
prejudicis.  En  la  naturalesa,  més  que  lluyta, 
hi  hà  sols  germinació,  transformació,  evolu¬ 
ció  eterna.  Els  grans  trastorns  qu’enfonzan 
continents  y’n  fan  emergir  d’altres,  qu’es- 
micolan  universos  y’n  fan  apareixe  de  nous, 
ens  donan  la  base  d’una  gran  armonía,  ben 
antagònica  del  concepte  general  que  tenim 
de  la  lluyta  entre  las  obsessions  de  nostra 
vida  vulgar.  Som,  donchs,  petits;  y  sense’l 
parti  pris  de  la  lluyta,  que  com  à  autómatas 
ens  fa  obehir  à  petitas  passions,  foram  més 
grans,  més  forts  y  més  felissos.  La  terra  es 
prou  gran  pera  que  hi  capiguém  tots;  si  ha¬ 
guéssim  sabut  repartirnos  no’ns  destorba- 
ríam  tant  els  uns  als  altres;  el  respecte  al 
dret  de  viure,  avuy  ni  menys  s’hauría  de  re¬ 
treure;  no’s  parlaria  de  lluytas  perque  no 
existirian  las  de  la  fam,  que  son  las  més 
reals;  y  fora  fort  l’individuu,  qu’es  base  de 
tota  fortalesa. 

En  l’actual  ordre  de  cosas,  es  clar  qu’hem 
de  seguir  lluytant,  partint  del  principi  de  que 
la  lluyta  tot  y  essent  petita  es  necessària.  Cal, 
doochs,lluytar,  perólluytar  molt  especialment 
contra’ls  apassionaments  vulgars,  cadascú 
dintre  la  causa  que  defensi;  y  cal  tenir  pre¬ 
sent  que  l’esperit  de  lluyta  resideix  més  mar¬ 
cadament  en  els  petits,  que’sfan  nosa’ls  uns 
als  altres:  en  els  petits,  quina  petitesa  indu- 
heix  à  molts  d’ells  à  pujar  sobre  sos  semblants 
y  à  oprimirlos,  y  als  altres  à  protestar  sen- 
tintse  víctimas.  Si’ns  despulléssim  de  nostras 
miserias  y  aixequéssim  el  vol,  las  veuriam 
tan  petitas  aytals  lluytas,  que’ns  avergonyi- 
rian;  y,  desaparegudas  las  vanitats  y  las  en- 
vejas  que  las  molivan,  fruhiríam  millor  la 
bella  armonia,  l’equilibri  que’ns  atrau  y  que 
traduhím  per  felicitat. 

A  lograrho  aném  tots,  y,  en  la  reduhida 
esfera  nostra,  aquestes  el  propòsit  de  Joven¬ 
tut.  Alguns  que’ns  llegeixen  no  ho  creuhen. 
N’hi  hà  que’ns  consideran  pertorbadors,  y 


fins  agitadors,  perque  l’aspresa  de  nostre 
llenguatje’ls  enganya  en  moltas  ocasions. 
Mes  à  ningú  se  li  ha  ocorregut  que  no  tingui 
aspresa  la  llima.  Jo  crech  qu’en  l’ordre  natu¬ 
ral  no  hi  hà  res  à  llimar,  y  tinch  la  sort  de 
sentir  y  aymar  la  bellesa  arreu  que  sia:  però 
bo  fora  que  de  las  actuals  generacions  ne 
surtis  una  Joventut  tan  forta  que  pogués 
llimar  prejudicis,  idolatrías  y  falsos  egois¬ 
mes,  aqueixos  petits  grops  que  privan  de 
fruhir  plenament  el  bé  y,  que  al  home,  sér 
que’s  diu  conscient,  el  fan  inferior  à  las  bes- 
tias. 

La  organisació  en  que  tots  vivim  confosos 
no  consent  que  nosaltres,  ni  algú  que  valgui 
més  que  nosaltres,  pugui  usar  aquell  to 
suau  é  inspirat  alhora,  que  sols  es  dat 
als  escullits.  Nostra  Joventut,  quina  mi¬ 
llor  qualitat  es  la  dels  bons  propòsits,  ha 
d’atendres  al  camí  fressat,  usar  el  to  més  en 
boga,  descendre  à  la  lluyta  y  fins  semblar 
sectaria  à  voltas,  perque  sols  aixis  pot  ésser 
compresa  per  molts. 

Y  en  tots  els  terrenys  (sociológich,  polí— 
tich,  artístich  y  literari)  aixis  procedim  nos¬ 
altres:  mes  totas  las  manifestacions  de  la 
inteligencia  acullím,  y  no  enmotllém  el 
pensament  ni’l  cor  pera  fruhir  el  bé  baix  las 
pràcticas  d’una  sola  religió,  d’una  sola  secta 
ó  d’una  sola  escola,  donchs  creyém  qu’hade 
desapareixe  tota  obstinació  escolàstica,  sec¬ 
taria  y  religiosa.  Y  ja  hem  tingut  la  ditxa  de 
que  molts  se  sobreposessin  à  sas  miserias  y, 
à  travers  de  superficials  grollerías,  la  veges- 
sin  patent  la  exquisitat  de  la  missió  que’ns 
enamora  y  que,  oblidant  lo  escàs  de  nostras 
forsas,  à  voltas  hem  desitjat  realisar  (1). 

Per  aquest  cami  seguirém  à  despit  dels 
exclussivistas.  No’s  vegi  pedanteria  en  nos¬ 
altres,  sinó  sols  el  gran  desitj  de  que  tothom 
tingui’l  cor  prou  ample  pera  fruhir  lo  qu’es 
hermós.  Y  aixis  farém  més  gran  la  causa  que 
tots  defensém. 

Lluís  Vía. 

(1)  Diguemho  clar:  dintre  del  Catalanisme  hi  feya 
falta  una  publicació  que  com  la  nostra  sigués  orgue  de 
totas  las  tendencias.  Hi  faltava  qui,  en  el  terreny  ar- 
tísticli  y  en  el  filosófich,  desconttntés  als  católichs  ab 
llibres  com  Axel  Borg,  de  Strindberg,  y  aconhortés  als 
artistas  y  pensadors  de  totas  menas,  creyents  à  sa  ma¬ 
nera,  ab  obras  de  Ruskin.  Sols  ab  la  publicació  durant 
el  present  any  d’aqueixos  dos  llibres,  ja’s  dona  la  mida 
de  nostre  esperit  nu  d’exclussivismes,  y  mostra’s  dona 
de  desinteressats  propòsits. 

IMPRESIONS  LITERARIAS 

IV  Y  DARRER. 

Massó  y  Torrents. — Pons  y  Massaveu. — 

J.  Ruyra. — Planas  y  Font. — Víctor  Ca¬ 
talà. — Morató  y  Grau. 

Eram  al  any  1896  quan  aparegué  un  llibre 
bellament  editat  qu’enclohía  l’aplech  de  Cro¬ 
quis  Pirenenchs  qu’ab  tanta  de  trassa  escri¬ 
gué  en  Massó  y  Torrents:  fruyt  de  sas  corre- 
gudas  per  aquellas  serras  enlayradas  que 
s’acostan  al  cel  blau.  Prou  el  recordém  y’l 
fruhím  encara’l  triomf  obtingut  per  l'erudit 
bibliòfil  y  elegant  literat.  Aquellas  impre- 
sions  tan  justas  y  trassudament  evocadas 
omplan  al  llegidor,  transportantlo  à  ple  Pire- 
neu,  à  abeurarse  d’aquell  ayre  delitós  y  es- 
playar  l’ànim  ab  aquell  espectacle  sorprenent 
y  afalagador  que  fa  estremir  las  fibras  del 
cor  impregnantlo  d’una  forsa  vivificadora. 
cQui  no’s  delita  ab  la  lectura  de  Fent  camí , 
Vagant  per  la  montanya ,  Interior,  La  sirena 
de  montanya  y  La  nit  al  ras?  Talment  à  un  li 
sembla  que  porta’l  garrot  al  puny  y  al  costat 
del  autor  se’n  va  à  la  bona  de  Deu,  trepant 
aspresas  ó  bé  atravegsant  valls  regaladas  que 
la  vegetació  anima,  y  qu’amoroseix  la  besada 
dels  reguerols  y  fontinyolas  qu’ab  llur  só 
agradable  convidan  a  seguir  aquellas  afraus. 
Aquestas  pàginas  un  las  passa  ab  la  calma 
serena  d'un  crepuscle  somniador  de  posta; 
portan  una  mena  d’anyorament  à  Tànima;  y 
son  també  com  un  rioier  trench  d'auba  es- 
parvillat  y  desvetllador  que  porta  la  lleuge¬ 
resa  per’atrapar  misteris  y  escoltar  veus  que 
parlan  à  dintre  nostre,  responent  alhora  una 
seguida  de  sensacions  benhauradas. 

Mes  aprés  d’aqueixos  esplays  serens  del 
observador  que  sent  y  s’encanta,  venen  las 
pàginas  esborronadoras  del  psicólech  que 
descubreix  las  tempestas  d’aquells  sers  mon- 
tanyesos  tan  ben  dibuixats  en  La  Guilla ,  La 
relliscada ,  En  Valentí  y  L' anyorament.  Ab 
quin  nirvi  exposa  aquellas  lluytas  colossals 
del  esperit  montanyench  ab  sas  passions  es- 
garrifosasl  Y  quina  tendresa  la  que  mostra 
en  L'Idili  d'en  Janret,  Lo  correu  de  Campro¬ 
don  y  En  Pó!  En  Massó  mereix,  donchs,  un 
lloch  ben  distingit  en  la  pléyade  de  prosistas 
de  la  terra. 

Igualment  en  Pons  y  Massaveu,  qu’ha 

aportat  à  nostra  literatura  catalana  un’obra 
de  tant  esperit  com  Trescant  per  las  serras, 
galàn  aplech  de  quadros  de  la  Segarra  à 
quin  més  enlluhernador ,  sobreixint  entre 
tots  el  que  va  à  devant  del  llibre.  Lo  pas  del 
bort ,  qu’aixís  se  titula,  es  una  espurna  dra¬ 
màtica  de  gran  forsa,  retiràntseli’ls  titulats 
A  la  bona  de  Deu  y  El  secret  d'en  Balius , 
corprenedors  y  enjoyats  ab  un  estil  pur  à  tot 
serho,  podentse  posar  al  nivell  de  lo  que  so¬ 
bre’l  género  presenti  l’extranger.  No  hi  hà 
dubte  qu’en  Pons  y  Massaveu  tingué  una 
època  felís,  copsant  l’anomenada  qu’osten- 
ta;  mes  no  se  sosté  en  sos  darrers  temps, 
qu’ha  publicat  qilentos  que,  si  no  hi  veges- 
sim  la  firma  d’en  Pons,  no’ls  coneixeríam 
pas  per  l’estil,  perque  no  l’ostentan  ja  aquell 
tan  caracteristich  del  autor  de  La  colla  del 
carrer  y  Trescant  per  las  serras. 

Una  literatura  que  com  la  nostra  pot  pre¬ 
sentar  prosistas  com  en  Massó  y  en  Pons,  té 
rahó  d’ésser  à  pesar  de  totas  las  contrarie¬ 
tats,  y  ha  de  celebrarse  aqui  y  à  fora,  per  tot 
arreu  ahont  l’art  y’l  ben  dir  s’estimin  gota. 

Ab  estil  diferent,  peró  ab  ayre  ben  nostre, 
se’ns  aparegué  de  poch  en  Ruyra.  Fill  de  la 
costa  de  Llevant,  destrament  ha  pintat  tipos 
y  ha  revelat  las  costums  de  la  gent  marinera 
ab  un  colorit  encisador  y  ab  una  riquesa  de 
detalls  digna  del  més  pulcre  cisellador,  ab  un 
estil  atractivol,  llis  y  saturat  d’una  fraseolo¬ 
gia  tan  castissa,  que’l  fan  tenir  en  alta  es¬ 
tima.  No  té  cap  llibre  publicat,  mes  sí  que 
corren  d’ell  en  revistas  y  periódichs  una 
colla  de  produccions  que  bé’l  fan  digne  de 
lloch  honorable.  No  oblidarém  pas  may  d’ell 
l’article  En  Garet  en  la  enramada,  ple  d’una 
dolcesa  infinita,  hermosejat  per  la  llum  ben 
transportada  d’un  jorn  bellugós  de  festa  ma¬ 
jor.  Joventut,  si  à  Deu  plau,  no  tardarà  en 
regalar  al  públich  devot  ab  un  aplech  de 
produccions  del  reputat  escriptor  qu’enguany 
se  n’ha  endut  la  Copa  d’Or  del  Consistori 
dels  Jochs  Florals  ab  una  llegenda  delitosa 
y  somniadora.  L’estil  y  ayre  d’en  Ruyra  es 
ben  dificil  d’imitar,  de  manera  que  per  ara 
va  sol  y  es  cap  d’aula  d’una  escola  ben  ca¬ 
racterística  y  pròpiament  catalana. 

Entre’ls  esmentats  més  amunt  y  en  Ruyra, 
hi  hà  en  Planas  y  Font,  à  qui  no  se  l’ha  ben 
definit  encara,  reconeixéntseli  un  gust  exqui- 
sidissim  en  la  prosa  catalana  que  conreuha 

ab  sort  envejable.  El  temperament  d’en  Pla¬ 
nas  l’arrastra  del  relat  dols  y  apacible  à  la 
escomesa  salvatje,  sens  aturarse  ni  voler 
orientar  cap  à  un  punt  que  no  obstant  deixa 
entreveure  per  dugas  tendencias  à  quina  més 
simpàtica.  Bon  recortguardém  d’ell  deia  ton¬ 
gada  que  regalava  als  llegidors  de  La  Renai- 
xensa  ab  articles  hermosissims  que’ns  feyan 
esperar  els  días  festius  ab  dalera. 

Altre  escriptor  prosista  té  sospés  al  públich 
aquests  días  ab  un  aplech  de  Dramas  rurals 
que  constituheixen  l’aconteixement  de  la  tem¬ 
porada:  en  Víctor  Català.  D’un  bot  s’ha  po¬ 
sat  à  primer  rengle,  y  no  cal  dir  lo  que  desit- 
jém  que  perseveri.  Ab  quin  gust  faríam  petar 
la  xerrada  ab  el  llegidor  parlant  dels  Dramas 
rurals!  Peró  íqué  diriam,  que  no  fos  repetir 
lo  que  no  fa  gayres  días  deya  nostre  estimat 
company  Zanné  sobre’l  llibre  esmentat,  y  ab 
lo  qu’estém  del  tot  conformes? 

A  Gerona,  per  allà  del  96  al  97,  hi  apuntà 
un  nou  estel  en  lo  celatje  de  la  prosa  catala¬ 
na.  Ab  una  novela,  L'Esquirol,  y  uns  quants 
quadrets  de  costums,  ens  surti  en  Morató  y 
Grau,  fent  concebir  moltas  esperansas;  mes 
se'ns  ha  eclipsat  en  aquell  género  qu’ab  tan¬ 
ta  sort  conreuhava,  dedicantse  à  un  altre  que 
no  li  donarà  pas  de  bon  tros  tanta  glòria,  si 
bé  de  segur  més  profit.  L'Esquirol ,  realment, 
acredita  un  temperament  observador  y  un 
possehidor  de  la  forma  com  pochs  n’hi  haja. 
Aixís  veyém  en  aqueixa  obra  las  costums  de 
la  inmortal  ciutat  exposadas  ab  una  trassa  ad¬ 
mirable.  En  Morató  es  molt  jove,  y  es  llàsti¬ 
ma  qu’hagi  trencat  de  camí,  puig  hauria  anat 
molt  lluny  en  el  conreu  de  la  prosa  literaria. 

Si  no  ho  haguéssim  fet  altras  vegadas,  avuy 
parlaríam  de  dos  prosistas  notabilíssims  que 


afegim  à  la  llista:  en  Raymón  Casellas  y 
Mossèn  Cinto,  un  y  altre  dignes  de  tota  lloan- 
sa,  havent  aportat  vers  models  de  prosa  lite¬ 
raria,  l’un  ab  sos  Sots  ferèstechs,  y  l’altre  ab  Ex- 
cursionsy  Viatjes ,  Dietari  d'un  pelegrí  à  Terra 
Santa  y  tota  una  pila  de  quadros.  articles  y 
discursos  escampats  d’assí  d’allà  y  que’s  dis- 
putan  els  que  pensan  y  senten  fruhint  las 
produccions  dels  m»stres. 

En  aquests  articles  he  parlat  solament  dels 
prosistas  qu’han  tractat  assumptos  monta- 
nyenchs y  camperols,  qu’es  ahont  considerém 
qu’han  d’abeurarse’ls  nostres  escriptors  per 
ésser  aixís  camperol  y  montanyench  el  caràc¬ 
ter  català:  mes  vull  fer  una  excepció  de  la  re¬ 
gla  tributant  un  recort  al  mestre  de  la  prosa 
barcelonina  l’Emili  Vilanova,  que  si  algunas 
vegadas  ens  ha  fet  esclafir  riallas  ab  sos  en¬ 
ginyosos  relats  humorístichs,  altras  vegadas 
ens  ha  fet  brollar  llàgrimas  ab  el  devassall 
de  sentiment  que  brolla  de  varias  de  sas  pro¬ 
duccions.  Altre  recort  al  novelista  Pin  y  So¬ 
ler,  esmentat  en  un  altre  article,  excepció 
també  de  la  regla. 

Devall  d’aquest  esclat  vigorós  se  veu  crei- 
xe  un  estol  jovenívol  ben  encoratjador,  que 
promet  refermar  més  y  més  el  camp  literari 
de  casa  nostra.  Alguns  mereixen  ésser  esmen¬ 
tats,  mes  no  ho  farém  perque  la  tasca’s  faria 
més  llarga  de  lo  que’ns  proposarem.  Posém 
punt,  donchs,  à  aquestas  impresions  del  tot 
sinceras  si  no  acertadas. 


L’AMOR  DEL  JESÚS  INFANT 

(Chor  pera  noys  ) 

Cantém  l’amor  de  la  ignocencia, 
l’amor  diví; 

omplim  l’espay  de  pura  essencia, 
qu’eternament  pugui  florí. 

Aquest  amor  tot  armonía, 
rosat  y  humit  com  dols  perfiím, 
al  surti’l  sol  cada  nou  día 
devallarà  per  l’ampla  via 
expandint  or  y  raigs  de  llum. 


Y  en  un  transport  d’emoció  intensa, 
en  nostres  fronts  resplandirà, 
y  asserenant  la  nostra  pensa 
com  un  dols  goig  de  forsa  inmensa 
en  nostres  cors  reverdirà. 


Cantém  l’amor  de  la  ignocencia, 
l’amor  diví; 

omplim  l’espay  de  pura  essencia, 
qu'eternament  pugui  florí. 


Jaume  TerrÍ. 

LA  PLUJA 

Rondaya. 

De  «Les  Iles  d'Or»,  per  F.  Mistral. 

(  Mallorquí.) 

Un  sabateret  y  un  pagés  marruquetjavan 
sa  mateixa  atlota;  per  paga  aquesta  tenia 
una  bona  pessa  de  terra  y  una  cara  molt 
agradosa,  am  qualque  piga  per  sés  galtes; 
però,  a  vint  anys,  unes  quantes  pigues  en¬ 
cara  fan  gracia.  Na  Catalineta  vivia  sempre 
a  fora  vila,  en  es  seu  tros,  ahont  hi  havia  una 
caseta  de  dos  aygovessos,  amb  estable,  soll 
y  forn,  en  mitj  d  un  corralet  de  figueres  de 
moro.  Es  diumenges,  a  s’hora  acostumada, 
es  dos  anemorats,  lleyals  jugadors  de  sa 
mateixa  partida,  comparexian  a  ca  s’atlota. 
Es  pagés,  un  poch  temorech  y  encorregut, 
no  gosava  entrar,  y,  dret  devall  es  parral, 
després  d’haver  dit  bon  dia  a  s’estimada,  li 
demanava,  miranta  l’ayre,  si  es  rahimsencara 
no  tenían  cenrada.  Es  cap  d’una  estona,  com 
si  fes  sa  cosa  més  natural  des  món,  se’n  ana¬ 
va  dins  s'estable  a  fer  un  xerro  am  s’ase  y  a 
allisarli  es  pel;  aixó,  que  pareix  que  no  es 
res,  era  pera  ell  un  agradós  passatemps  y  un 
gust  des  més  grossos.  Un  altre  dia  se’n  ana¬ 
va  a  veure  es  porch,  y,  ajupit  demunt  sa 
paret  des  porquer,  s’hi  passava  bona  estona 
miràntlose,  distret  amb  es  seus  pensaments. 
Una  mica  empagahit  y,  daxo,  daxo,  com 
si  contés  ses  passes,  se’n  tornava  a  cercar 
s’atlota;  y,  tot  d’una  que  la  topava,  li  deya: 
«Repunyema!  Mira  que  s’hi  ha  fet  homo  es 
vostro  porch!» 

Es  sabater,  més  llest  y  agosarat  y  ben  se¬ 
gur  de  qu’aviat  se  faria  seva  sa  fadrina,  se’n 
entrava  a  sa  casa  fent  verbes,  xerrant  y  mur¬ 
murant  d’en  Pere  y  d’en  Pau.  S’altre  en  es 
seu  costat  pareixia  beneyt.  Es  cap  d’un 
poch,  pera  mostrar  sa  seva  habilitat,  treya 
d’un  mocador  es  tira  peu,  caps  de  sarol,  sa 
lena,  sa  cuxilla  y  altres  eynes,  y  dirigintse  a 
sa  jova  li  deya:  «^Catalineta?» — «,-Qué?»  con¬ 
testava  aquesta. — «Sa  teva  sabata  està  fora¬ 
dada,  déixalem  un  poch  y  t’hi  daré  quatre 
punts.» — «Peró,  si  es  diumenge!»  esclamava 
na  Catalina.  — «De  pura!  ,jy  aixó  qué  té  que 
veure?»  —  Acotantse  devant  ella  es  sabater 
belitre,  li  treya  am  modos  sa  sabata  des 
peu;  y,  qué  vos  he  de  dirJ  sa  jova  quedava 


entabanada  y  foris.  Aquell  fadrí  li  agradava 
'per  sa  seva  llestesa;  la  calsaría  y  li  daria  pa 
tota  sa  vida,  y  des  rústech  pagés,  anemorat 
com  un  ase,  no’n  treuria  res  més  que  sa  seva 
estampa. 

Un  diumenge  qu'es  dos  guerrers  s’esta- 
van  dins  sa  casa  fentli  sa  torniola,  més  ane¬ 
morats  que  may,  los  sorprengué  sa  pluja. 
Comensà  a  caure  aygo  y  més  aygo  y  no  aca¬ 
bava  may  de  ploure;  a  l’entretant  es  taconer 
no  s’aturava  de  xerrar,  y  tant  va  moldre  qu’es 
pagés,  cansat  de  sentirlo,  va  acabar  per  posar 
es  cap  demunt  sa  taula  y  poch  a  poch  s’hi 
adormi.  Ja  ho  diu  s’adagi:  Res  hi  hà  qui 
tan  prest  cansi  com  sa  dona ,  sa  pluja  y  un 
xerrayre. 

Tot  d’una  qu’es  sabateret  es  va  teme  que 
s’altre  dormia,  sens  deixar  de  picar  am  da- 
lit  sa  sola  d’una  sabata,  segui  diguent  a  s’at¬ 
lota:  «Míral  a  s’animal:  ell  dorm  com  un 
tronch!  Va-t-aquí  lo  que  fan  aquests  ruchs! 
cEt  vols  morir  de  fam,  Catalineta?  y  do  ca¬ 
sat  amb  un  pagés.  Oh!  quins  desgraciats! 
Tan  prest  com.  s’ennigula ,  tot  d’una  que 
cauhen  quatre  gotes,  a  Deu  trabay!  Passen 
quinze  dies,  0  més,  y  no  fan  casi  res.  Peró 
noltros,  veus,  no  deixàm  may  de  ferfeyna. 
En  es  sabaters  no  hi  trobaràs  res  de  malfa- 
nería;  es  un  ofici  d’or,  perque  de  dia  ó  de 
nit,  que  ploga  0  fassa  neu  sempre  picàm.» — 
Y  mentres  conversava,  es  punys  sempre  se¬ 
guit  se  movian  y  es  cap  de  serol  xiscava  ale¬ 
gre  a  cad’estirada  cosint  sa  pell  y  clavant  es 
cuyro,  y  na  Catalineta  escoltantlo  se  tom¬ 
bava  cap  a  ell,  com  si  tingués  rahó. 

Sa  ruixada  havia  mimvat  y  es  sol  brillava 
pes  sembrats  des  sementer  y  pes  verdosos 
pàmpols  de  sa  vinya;  tot  era  fresch  y  alegre. 
Ses  gotes  des  caps  de  sa  brostada  des  ar¬ 
bres  florits  lluhíen  com  a  perles  opalines 
ferides  pes  raigs  des  sol  y  en  es  cel  s’hi 
destriava  s’arch  de  Sant  Marti  entre  nigue- 
lets  blanquinosos.  Es  pagés,  fregantse  es 
uys  y  badayant,  sorti  a  mirar  es  temps:  «Oh! 
—  esclamà  en  seguida.  —  Sa  maina!  S’her- 
mosa  y  santa  pluja!  Es  meus  morers  s’ata- 
piràn  de  fuya  tendra,  es  sembrats,  qui  tant 
necessitavan  una  sahor,  ara  al  manco  me  do- 
naràn  es  trenta  per  un,  y  sa  vinya,  no’n 
parlém...  Vaja,  tot  va  bé;  bona  anyada  se 
presenta.  No  faltarà  pa  pera  sopes,  ni  tam- 
poch  oli  pera  fer  pamboli,  si  Deu  ho  vol.» 

«Ay,  si!)) — digué  na  Catalineta  qui  feya 
estona  qu’escoltava  sens  dir  un  mot. — «Aixó 
va  aixi!  Es  sabater  s’ha  de  reventar  tot 
l’any,  de  día  y  de  nit,  tencat  dins  un  botigó 
pera  sortir  tal  qual  des  pas,  y  es  pagés  dor¬ 
mint  se  fa  rich!  Sabateret  de  la  pasteta, 
consérvat  bo  y  sa:  a  Deu  bon  amich.  Y  tu 
qui  mitj  empagahit  estàs  dret  a  sa  porta  y 
encorregut  par  que  no  gosis  entrar,  d’avuy 
endevant  viuràs  en  es  meu  costat  y  seràs 
jove  gentil  es  meu  marit  estimat.» 

Homos  des  camps,  cavadors  y  llauradors, 
qui  avergonyits  de  que  vos  digan  pagesos, 


EL  TEMPLE  DESERT 

La  iglesia  solitaria 
quin  dol  que  fal 
Si  s’obra  cada  día, 
la  gent  no  hi  va. 

Avuy  per  la  batuda, 
demà  pel  vent... 
debadas  la  campana 
crida  à  la  gent. 

Quan  entra  à  dintre'l  temple 
el  vell  rector, 
li  apar  que  tot  li  cayga 
dessobre’l  cor. 

Veu  las  cadiras  buydas, 
els  banchs  cruixint... 
l’altar  que  de  trenyinas 
s'està  guarnint... 

Prou  ell  celebra  missa, 
prou  prega  à  Deu: 
mes  al  portal  del  temple 
hi  hà  un  pam  de  neu. 

De  res  serveix  la  trona, 
ni’l  campanar; 
ja  ni  l’orga  armonías 
vol  arrancar! 

Ningú,  ningú  l’escolta; 
tothóm  fa’l  sort. 


trobàu  aviat  sa  xada  massa  feixuga  y  sovint 
deixàu  es  mantí  per’anar  a  ses  ciutats  a  fer- 
vos  menestrals:  ohl  heu  de  sebre  que  teniu 
un  ofici  sant!  No’l  deixàu!  estaune  orgullo¬ 
sos,  germans  meus,  perque  Deu  trabaya  a 
mitjes  am  voltros.  iSembràu  ordi,  blat  0 
faves?  Deu  vos  envia  a  son  degut  temps  es 
sol  y  s’aygo.  Si  sou  es  amichs  predilectes 
de  Deu,  es  seus  fills  avassiats!  Ell  vos  dona 
es  ben  estar  y  sa  salut  y,  més  que  a  cap  al¬ 
tra  persona,  sa  pau  y  sa  llibertat. 

Joan  Rosselló. 


La  fe  s’es  ben  perduda; 
el  món  s’es  mort. 

Lo  qu’atràu  no  es  al  temple, 
es  als  carrers; 

lo  qu’eran  ginesteras 
son  esbarzers. 

Res  acosta  à  la  iglesia 
del  vell  rector: 

,;es  que  l’hom  no  té  ànima? 
ique’l  cor  no  es  cor? 

Mes  l’apóstol  no’s  cansa, 
y  avuy,  demà, 

sempre  té  obert  el  temple 
pel  qui  vindrà... 

Vindrà!...  Vindràl...  iQuí  ho  dubta 
qu’ha  de  venir? 

L’estel,  fora  las  boyras, 
torna  à  lluhir. 

La  iglesia  té  amples  brassos: 
no’ls  plegarà. 

El  sol  totas  las  ayguas 
desglassarà... 

Del  vell  rector,  l’apó&tol, 
ohíu  la  veu: 

«D’allà  hont  se’n  van  els  homes 
no  se'n  mou  Deu!» 

Claudi  Omar  y  Barrera. 

EL  POETA 

Discurs  presidencial  dels  Jochs  Florals 
del  Centre  Catalanista  Graciench  (i). 

alut:  Donchs  aném  à 
celebrar  un  acte  en  ho¬ 
nor  de  la  bellesa,  del 
sacerdot  d’ella  vullpar- 
larvos:  del  Poeta. 

Que'l  Poeta  es  quel- 
cóm  qu’està  y  viu  fora 
de  la  societat  actual,  no 
hi  hà  que  dubtar  ho.  Més 
escarnit  qu’honrat,  més  burlat  qu’atés,  mirat 
ab  indiferència  més  qu’ab  simpatia,  la  seva 
existència,  avuy,  se  desenrotlla  entre  nosal¬ 
tres  com  la  d’una  planta  isolada  en  país  exó- 
tich  del  que  cap  flor  li  donarà  polen  pera 
fecondar  las  sevas.  Sas  divagacions  no  son 
sentidas  per  la  massa,  els  seus  planys  no 
fan  eixir  llàgrimas  dels  ulls  del  poble,  las 
sevas  alegrias  no’ns  conmouhen,  y  tot  lo 
més  logra  sustréurens  un  somrís  de  conmis- 
seració,  d’indulgència,  de  perdó  potser.  Can¬ 
ta’l  Poeta  d’avuy  dia’l  món  forjat  per  sa  fan¬ 
tasia,  y  al  penetrar  en  sas  entranyas  els 
homes  que  l’escoltan,  no  hi  troban  ni’l  foch 
que’ls  escaldi,  ni’l  glas  que’ls  geli  l’ànima 
y’is  imposi  una  necessària  reacció  pera  con¬ 
servar  la  vida.  {Es  que  hi  manca  en  el  cen¬ 
tre  d’aquell  món  el  foch  ó’l  glas,  ó  es  que 
mancan  als  qu’escoltan- qualitats  sensitivas 
pera  donarse  compte  de  la  manifestació  de 
las  sevas  creacions?  Entench  que  no  pot  és¬ 
ser  lo  segón,  perque  si  fos,  se  donaria’l  cas 
d’existir  la  humanitat  actual  sens  existir: 
hauriam  d’afirmar  que  l’home  viu,  y  hau- 
ríam  de  negarli  tota  manifestació  de  vida, 
essent  aixís  que  tot  lo  que  viu,  tot  lo  que 
existeix,  se  manifesta. 

De  fet,  en  general,  podém  afirmar  que’l 
Poeta  es  incomprès,  y  més  que  incomprès 
considerat  com  à  cosa  extranya  à  la  societat 
actual.  La  misèria,  qu’en  tots  desperta  con- 
miseració  quan  la  veyém  embolcallar  al  prò¬ 
xim  ab  son  mantell  arnat,  fa  naixe  la  rialla 
de  molts  quan  à  qui  embolcalla  es  al  Poeta. 
Un  obrer  mort  de  fam:  veusaquí  una  realitat 
que’ns  produheix  dolor;  un  poeta  mort  de 
fam:  veusaqui  una  realitat  qu’ha  assolit  la 
categoria  de  xisto.  {Es  que  hi  hà  un  fons 
d’inhumanitat  en  aquesta  apreciació?  {Es 


( 1 )  Sospesos  à  Gracia  el  darrer  agost  per  ordre  gover¬ 
nativa,  y  celebrats  à  St.  Feliu  de  Guíxols  el  7  de  desembre. 


que’l  cor  humà  s’ha  endurit  de  tal  manera 
que’l  dolor  dels  altres  homes  no  repercuteix 
en  el  seu  cor?  {Es  que  l’afecció,  la  solidari¬ 
tat  de  sentiments  y  sensacions  s’ha  esborrat 
de  tal  manera  de  l’ànima  humana  que’ls 
homes  marxan  pel  món  rodejats  de  cuyrassa 
moral  que’ls  impideix  transmetre  y  percebir? 
No:  perque’l  fet  no’s  manifesta  ab  caràcters 
generals.  El  dolor  dels  altres  homes,  sia  per 
sentiment  innat,  sia  per  sentiment  atàvich, 
el  percebim  clarament  y’ns  emociona  en  ma¬ 
jor  ó  menor  grau.  La  rialla  que’s  retrata  en 
el  rostre  de  nostres  semblants,  fa  contrau- 
re’ls  músculs  del  nostre,  tan  sols  sia  mate¬ 
rialment.  L’home  viu  encara  ab  l'home;  ins¬ 
truments  afinats  més  ó  menys  aproximada¬ 
ment  al  mateix  to,  no  emiteix  un  una  nota 
que  per  reflexió  no  la  emiteixin  tots.  La 
humanitat  sent  el  dolor  del  home;  la  huma¬ 
nitat  sent  l’alegria  del  home;  peró’l  Poeta 
actual  no  es  un  home. 

El  Poeta,  sér  ideológich  que  viu  fora  de  la 
realitat  que  à  tots  ens  embolcalla  y-  opri¬ 
meix,  no  impunement  se  pot  mostrar  ab  to- 
tas  las  necessitats  que  tots  sufrím.  Quan  el 
poeta,  deixant  de  cantar,  descendeix  à  nos¬ 
altres  à  contarnos  que  té  fam,  estableix  un 
predomini  de  la  seva  forma  sobre’l  seu  fons, 
que  fa  neixe  lo  cómich,  y  sense  donàrnosen 
compte  somrihém,  y  li  senyalém  ab  la  mà 
extesa’l  cami  per  hont  ha  devallat  pera  que 
torni  à  empéndrel  de  tornada.  El  Poeta  no 
es  un  home  perque’ls  seus  sentiments,  que 
sols  haurian  d’ésser  diferents  dels  nostres 
per  cantitat,  ho  son  per  calitat,  y  d’aquí  que 
no  repercuteixin  en  l’ànima  general.  El 
Poeta,  que  no  hauria  d’ésser  sinó  mirall  de 
la  humanitat,  ha  pretès  ésser  creador  y’l  seu 
món  de  ficcions  resta  invisible  generalment 
pera  nosaltres,  y  estrambótich  y  fantàstich 
si  l’arribém  à  veure. 

Y  l’home  que  marxa  pel  món  sufrint  mil 
menas  de  penalitats  à  causa  de  la  realitat 
que  l’envolta,  no  pot  compendre,  y  ab  rahó, 
els  sufriments  del  Poeta  que  viu  fora  d’aquei 
xa  realitat;  qu’habita  en  regions  ahont  lo 
actual ,  que’ns  aclapara  à  nosaltres,  no  l’atra¬ 
pa  à  n’ell,  segons  aparentan  els  seus  cants. 

{Es  que  la  humanitat  actual  no  comprèn 
al  Poeta,  ó  es  que’l  Poeta  no  comprèn  à  la 
humanitat  actual?  Opino  lo  segón.  La  huma¬ 
nitat  té  tot  quant  necessita,  perque  ho  fa 
neixe,  sa  forsa  de  voluntat.  Els  sabis  quinas 
ideas  no  son  sinó  síntesis  de  las  ideas  supe¬ 
riors  de  sa  època,  son  fills  de  l’aspiració  ge¬ 
nerals  dels  homes  vers  el  progrés  y  del 
desitj  de  la  humanitat  d’encarnar  sas  ideas 
pera. dàrlashi  confirmació  real.  Y  la  humani¬ 
tat,  al  necessitar  enlayrar  sos  conceptes  de 
la  vida,  ha  creat  al  Poeta,  al  qui,  sempre 
qu’ha  sigut  fill  d’aqueixa  aspiració  d’enlay- 
rament,  ha  comprés  tot  seguit;  no  ha  trigat 
tant  à'compéndrel  com  al  sabi,  perque  la 
reflexió,  de  que  aquest  prové,  no  es  qualitat 

general;  l’ha  comprés  tot  seguit  perque'l  sen¬ 
timent  en  que’s  banya’l  Poeta  es  qualitat,  en 
major  ó  menor  grau,  pròpia  de  tots  els 
homes. 

Els  pobles  antichs  en  els  que’l  sentiment 
de  patria  constituhia  la  més  alta  passió  y 
virtut,  comprengueren  al  Poeta  que  va  can- 
tarlos,  qu’esculpí  sas  gestas  en  el  front  dels 
deus,  que  grabà  son  nom  ab  lletras  d’or  en 
las  fullas  de  la  historia.  Era  que’l  sentiment 
del  Poeta  era  la  sintesis  dels  sentiments  indi¬ 
viduals;  que  las  aspiracions,  vagas  potser, 
de  la  generalitat,  trobavan  una  realitat  con¬ 
creta;  que’l  poble  sentia  en  el  cant  del  Poeta 
bàtrehi  la  seva  sanch  pròpia,  y  en  las  llà- 
grimas  d’ell  hi  veya  barrejadas  las  sevas,  y 
en  la  copa  que’l  Poeta  aixecava  pera  beure  à 
la  salut  dels  deus,  el  poble  sabia  qu’era 
ell  mateix  el  que  hi  havia  abocat  l’hidromel. 
Era  que’l  Poeta  trobava’ls  tons  elevats  de  la 
melodia  que’l  poble  ab  prou  feynas  si  s’atre¬ 
via  à  murmurar.  Era  que’l  Poeta  desxifrava’l 
misteri  qu’esblaymava  à  la  visió  llunyana. 
Y  xuclant,  com  vera  abella  del  sentiment 
qu’es  el  Poeta,  el  néctar  dècada  cor  de  cada 
home,  en  el  fons  de  son  intelecte  elaborava 
la  mel  qu’era  després  assaborida  ab  plaher 
pel  poble.  Cantava  ó  plorava’l  Poeta,  y’l  rit¬ 
me  de  sa  veu  trobava  sens  esfors,  natural¬ 
ment,  un  cor  format  per  las  veus  dels  homes 
qu’ab  ella  àrmonisavan.  Entorn  d’ell,  atrets 
per  l’afinitat,  s’agrupavan  els  esperits,  y  la 
remor  de  las  ànimas,  ab  sols  creixe  en  canti- 
tat,  acabava  per  confondres  ab  el  cant  del 
Poeta.  Las  ànimas  febles  en  sas  plorallas  ó 
en  sas  riallas,  que  murmuravan  tenuament 
en  lo  més  fons  dels  boscos  de  la  vida,  s’ana- 
van  atansant  al  Poeta  com  papallonas  atre- 
tas  per  la  llum,  y  portant  el  ritme  en  son  si, 
sols  las  hi  mancava  esforsar  sa  veu  pera 
unificarshi;  y  à  la  fi,  el  cant  d’aquell,  en¬ 
grandit  per  tots  els  altres  qu’havía  desvet¬ 
llat,  era’l  que  se  sentia  vibrar  sonorament 
en  l’espay,  com  à  símbol  d’una  patria,  aixó 
es,  síntesis  de  l’aspiració  de  determinada 
agrupació  humana,  de  determinat  conjunt 
d’homes. 

Els  pobles  religiosos  comprengueren  à 
llurs  Poetas  qu’enlayraren  llurs  cants  d’arràn 
dels  peus  dels  deus  ahont  els  pobles  hi  pre- 
gavan,  fins  à  la  testa  d’ells  ahont  las  alas  de 
la  inspiració  del  Poeta  tenia  forsa  per’arri- 
bar.  L’home,  al  sentir  sa  pregaria  vulgar  y 
véurela  elevarse  vers  las  altas  regions  vesti¬ 
da  de  ricas  galas,  extengué’Is  brassos  vers 
l’artífice  d’aytal  gran  obra,  y’l  Poeta’s  vegé 
glorificat. 

Els  pobles  batalladors  s’han  sentit  atrets, 
sintetisats  per  aquell  qu’ha  divinisat  sos  cul¬ 
minants  fets  y,  havent  comprés  llur  esperit, 
li  ha  donat  forma  real  en  las  estrofas  dels 
seus  cants. 

Els  pobles  joyosos  han  tingut  també  pe¬ 
tons  pera’l  front  dels  qui,  haventse  compe¬ 


netrat  de  son  desitj  de  plaher,  han  sapigut 
clamarper  una  vida  colorejada d’alegres  tons, 
ó  revestir  V actual  d’ells,  d’hermosos  ropatjes 
y  ubriagadoras  sonoritats. 

En  la  Edat  Mitja  trobém  à  la  castellana 
barrada  en  son  castell,  reduhida  à  la  catego¬ 
ria  de  cosa  de  luxo,  y  al  castellà  traginant 
arreu  sas  mortiferas  ferramentas.  Aquestas 
dugas  maneras  d’ésser,  aquests  dos  esperits 
tan  oposats,  aquestas  dugas  aspiracions  de 
dos  fragments  d’humanitat  moventse  en  me¬ 
dis  ambients  iguals,  troban  el  seu  ritme  des¬ 
enrotllat  més  fortament,  més  enèrgicament; 
també  troban  el  seu  march  que’ls  enquadra 
exactament  fent  ressaltar  llurs  matisos  y  ava- 
lorant  llurs  tons.  Al  peu  de  la  finestra  del 
castell,  sota'ls  murs  infranquejables  coronats 
de  marlets,  à  l’altra  banda  dels  fossos  ento- 
llats,  allí  hont  la  seva  ànima  pot  arribar  à 
acaronar  à  l’ànima  més  feble,  peró  semblan- 
ta,  de  la  presonera,  hi  trobém  al  trovador 
cantant.  Canta  l’amor  qu’es  la  suprema  des- 
lüuransa,  canta  l’amor  qu’es  la  vida,  canta 
l’amor  qu’enlayra  al  objecte  aymat  aproxi- 
mantlo  à  nosaltres  y  deixantli  participar  de 
las  demés  suaus  ondulacions  del  nostre  espe¬ 
rit;  l’amor,  que  à  las  cosas  oblidadas  en  son 
regne  material  més  baix,  las  treu  al  ayre  lliu¬ 
re  y  las  aixeca  vers  els  núvols  desd’ahont, 
veyentse  la  terra  més  petita,  se  sent  el  jo  més 
gran.  Els  petons  del  Poeta  que  al  pujar  à  la 
daurada  gabia  s’han  impregnat  del  perfum 
dels  lligaboschs  nascuts  en  las  escletjas  dels 
murs,  al  arribar  als  llabis  de  la  castellana  hi 
portan  quelcóm  de  la  vera  vida  en  aque¬ 
lla  flayra  de  la  naturalesa  de  que  venen 
rublert’s.  Y  ella  que  sentia  en  potencia  en 
son esperitaquell  petó  devida,alsentirlo  arri¬ 
bar  hermosejat,  ple  de  sava  del  món,  gian 
com  ho  es  la  essencia  de  totas  las  cosas,  veu 
son  pressentiment  y  son  desitj  compresos, 
somriu  de  joya,  comprèn  à  son  torn  y  ho¬ 
nora  al  Poeta  ab  sos  propis  petons  en  quin 
núcleu  hi  batega  l’esperit  de  deslliuransa;  pe¬ 
tons  tan  grans  y  tan  hermosos  com  els  d’ell, 
ja  que  tot  lo  que’ls  hi  manca  de  fantasia,  ho 
tenen  de  senzillesa  y  de  veritat  en  l’aspira¬ 
ció.  Aucella  empresonada  la  castellana,  que 
aspira  al  bosch  quinas  remors  pressent,  reb 
ab  joya  al  aucell  lliure  que  del  bosch  li  por- 
ta’ls  cants  arràn  mateix  dels  barrots  de  la  se¬ 
va  gabia. 

Mes,  finida  la  lluyta  que  al  castellà  man¬ 
tingué  allunyat  del  seu  castell,  y  un  cop  ell 
retornat;  aixordat  el  pati  d’armas  ab  el  soroll 
de  las  maynadas  que’s  despullan  assede- 
gadas  de  repòs;  aferrats  à  la  rella’ls  cavalls 
fins  alashoras  descansats;  parada  la  esplèndi¬ 
da  taula  y  obertas  las  aixetas  del  celler;  un 
cop  la  polsdel  combattreta  del  dessobrey  ves- 
tidas  lasgalas  de  la  pau,  més  opresoras  pera’l 
guerrer  de  barbreinstintque  noia  cotade  ma¬ 
lla,  torném  à  trobar  al  Poeta  vora’l  capdill 
símbol  del  poble,  pera  cantar  la  lluyta  vers 

la  que  l’aspiració  d’aquell  se  dirigeix  malgrat 
els  tous  coixins  sobre’ls  que  son  cos  descan¬ 
sa.  Y  cantant  la  lluyta,  la  enlayra;  concreta 
l’aspiració,  arriba  à  divinisar  el  seu  esfors; 
dels  fets  passats  ne  fa  gloriosa  remembran- 
sa,  dels  fets  à  venir  ne  ía  auguris  joyosos; 
del  esperit  general,  en  suma,  ne  treu  la  es¬ 
sència  y  la  ofereix  en  vaixella  recamada  d’or 
y  pedras.  Y’l  Poeta  qu’ha  comprés,  es  à  son 
torn  comprés  y  honorat.  Y  no  es  que  l’ànima 
del  Poeta  hagi  divagat  entre  dos  esperits  di¬ 
versos,  perque  en  realitat  no  existeix  tal 
diversitat,  sinó  un  mateix  esperit  d’época, 
que  com  diu  un  gran  filosop  català,  era  an- 
tinómica.  ( i ) 

Fins  els  mateixos  pobles  decadents,  quan 
abocats  à  un  abim  han  sentit  operar  sobre 
ells  sa  forsa  d’atracció,  -  quan  el  seu  esperit 
els  ha  impulsat  vers  el  no  res,  quan  flonjos 
d’ànima  s’han  entregat  à  la  bestialitat  deia 
matèria  embrutintse  en  ella,  ó  à  las  divaga¬ 
cions  del  misticisme  esfumantse  darrera  de 
las  boyras  negativas  de  la  imaginació,  fins 
ells  mateixos  han  honorat  al  seu  Poeta,  per¬ 
que  l’han  tingut  que'ls  ha  comprés,  perque 
l’han  tingut  que  s’ha  assimilat  el  seu  esperit 
y  li  ha  sapigut  donar  forma  més  ampla  en- 
semps  que  més  concreta. 

Al  Poeta,  com  à  ver  sér  necessari  pera  l’en- 
layrament  y  concreció  de  l’ànima  de  la  hu¬ 
manitat,  el  trobém  vora’l  bressol  dels  pobles, 
allà  lluny,  en  las  arrels  de  las  rassas,  cantant 
las  causas  de  sa  vida  sentidas  en  l’esperit 
general;  el  trobém  en  la  infancia  de  la  huma¬ 
nitat  recullint  amorós  el  barboteig  dels  po¬ 
bles  y  cantant  l’agràhiment  de  la  vida  y  la 
veneració  vers  els  seus  deus.  El  trobém  vo- 
ra’ls  bressols  dels  individuus,  al  bell  costat 
de  la  mare,  definint  el  sentiment  d’ella  y  do- 
nantli  melodias  ab  que  expressarlo  ab  totas 
las  aromas  del  bosch  vehí,  ab  totas  las  armo- 
nías  particulars  del  tros  de  naturalesa  pròpia, 
y  per  lo  tant,  de  l’ànima  que  desitja  expres- 
sarse  y  li  demana’ls  mots  ab  que  ferho. 

Sempre  al  Poeta  se  l’ha  vist  honorat  y  glo¬ 
rificat,  en  tant  qu’ell  ha  sigut  el  símbol  real 
del  poble  qu’ha  picat  de  mans  al  escoltar  els 
seus  cants.  Y  es  que  hi  hà  que  desenganyar- 
se  y  reconeixe  que  l’egoisme  es  virtut  innata 
en  l’home  y  en  els  pobles,  y  aquests  no  vic- 
torejan  al  César  si  en  el  César  no  s’hi  veu- 
hen  retratats. 

No  hi  fa  res  que’l  Poeta  avensantse  à  sa 
època  fuhetegi  vicis  d’ella  propis;  si  no  avuy , 
serà  demà  que  serà  comprés  pel  fragment 
d’humanitat  quina  ànima  estigui  disposta  à 
fuhetejar  aquells  defectes.  En  aquest  cas  el 
Poeta  no  s’ha  limitat  à  compendre  un  esperit 
existent,  sinó  qu’ha  pressentit  un  esperit 
qu’existirà,  y  sa  grandesa  es  major,  sa  ge¬ 
nialitat  més  intensa,  perque  ha  deixat  d’és¬ 
ser  Poeta  pera  sentirse  Profeta,  perque  ha 


(i)  Pi  y  Margall. 

pres  la  lira  y  l’ha  polsada  després  d’haver 
polsat  sa  rahó. 

La  humanitat,  al  contemplar  las  cosas  que 
la  rodejan,  ja  la  hi  fruheix  la  bellesa;  no 
se’n  dona  compte  d’ella  com  à  cosa  precisa; 
no  concreta,  peró  gosa. 

El  poble  frisa  de  goig  devant  de  la  natu¬ 
ralesa;  el  seu  esperit  s’aixampla,  els  seus 
sentiments  se  desenrotllan.  ;Per  quó?  Aixó 
ell  no  ho  sab;  aixó  pera  ell  resta  un  misteri 
fins  à  tant  que  vingui’l  Poeta,  gran  definidor, 
y  ab  sa  clara  visió  trobi  la  causa  factora,  la 
relació  estètica,  y  la  diluheixi  en  la  copa  de 
sa  inspiració  oferintla  al  poble  pera  brindar 
ab  ell. 

Perque’l  Poeta  es  el  qui  té  la  clau  dels 
grans  misteris  de  las  ànimas;  clau  qu’ha  de 
correspondre  al  forrellat  de  la  humanitat  ó 
del  fragment  d’ella:  altrament  la  porta  jamay 
la  podrà  obrir.  Perque’l  Poeta  es  un  riu  d’ay- 
guas  claras  ahont  el  poble  s’hi  deu  enmira- 
llar  y  veures  à  sí  mateix;  y  si  ell  sols  tracta 
de  reflexar  elsnúvolsyno  deixaque  se  li  atan¬ 
si’l  poble,  no  pot  esperar  honors  pera  la  seva 
transparència,  que  no  es  aprofitada  ni  ha  si¬ 
gut  vista. 

A  la  pregunta  que  feyam,  devém  respon¬ 
dre:  El  Poeta  no  ha  comprés  à  la  humanitat 
actual. 

Se  sent  la  necessitat  d'ell,  se’l  desitja,  y 
tart  ó  d’hora  vindrà,  sorgirà  de  la  massa, 
brollarà  d’entre  l’aplech  general  d’ànimas; 
mes  actualment,  ens  manca  per  desgracia. 
El  Poeta  no  ha  comprés  encara  l’esperit  ge¬ 
neral,  l’ànima  actual;  y  per  lo  mateix,  ell  res¬ 
ta  incomprès  à  son  torn.  La  naturalesa  que 
ens  defineix  es  la  que  definiren  ja  fa  sigles; 
las  aspiracions  que’ns  concreta  son  aspira¬ 
cions  sentidas  per  las  generacions  que  for- 
man  en  nostra  nissaga;  las  manifestacions  de 
vida  que’ns  canta,  las  feren  sers  que  ja  son 
pols  dintre  las  fossas.  Es  més  historiador  que 
profeta.  La  humanitat  ha  evolucionat,  y’l 
centre  de  la  vida  s’ha  trasladat  del  cor  al 
cervell;  el  Poeta  s’ha  quedat  en  el  primer,  y’l 
poble  que  guayta’l  món  en  la  horisontal  que 
emana  del  seu  cap,  no  veu,  es  impossible 
que  vegi  à  qui,  habitant  encara’l  cor,  li  parla 
de  cosas  imperceptibles  per  lo  enlayradas,  y 
purament  ilusorias  per  lo  mateix  qu’ell 
habita  regions  inferiors  .  La  humanitat 
ha  evolucionat,  y  veu  y  sent  y  vol  de  dife- 
renta  manera  que  veya,  sentia  y  volia  avans; 
y’I  Poeta,  ferm  en  el  sçtial  aixecat  en  honor 
dels  seus  antenats,  s’ha  limitat  à  repetir  els 
seus  cants  com  si  la  bellesa  fos  un  heritat- 
je  ab  clàusula  d’impediment  d’obra  nova.  La 
humanitat,  després  d’haver  deixat  el  bosch 
per’habitar  las  ciutats,  ha  deixat  aquestas 
pera  replegarse  en  lo  més  profond  de  l’ànima 
pròpia,  y’l  Poeta  ha  restat  en  el  bosch  veyent 
regalimar  las  fonts  y  ohint  els  cants  dels 
aucells  sens  haverse  replegat  sobre  l’ànima 
del  sigle. 

La  humanitat  pateix.  La  humanitat  plora. 
Grans  dolors  pesan  sobre  ella;  dolors  jamay 
sentits  tan  extensament,  donchs  sa  cantitat 
es  nova  y  varia;  dolors  jamay  sentits  tan  in¬ 
tensament,  donchs  las  ànimas  haventse  refi¬ 
nat  percebeixen  més  clarament  las  amargors 
més  destriadas.  El  pes  de  las  cadenas  morals 
es  més  que  may  sentit.  La  humanitat  sospi¬ 
ra,  y’is  seus  sospirs  no  fan  vibrar  las  cordas 
de  la  lira  del  Poeta.  Es  que  aquest  no  exis¬ 
teix...  es  que  potser  no  es  encara  necessari! 

El  Poeta’ns  canta  encara  la  vida  guaytant- 
la  à  travers  de  vidres  entelats  ja  pels  sigles: 
à  travers  del  vidre  blau  com  el  cel  dels 
grechs;  à  travers  del  vidre  roig  com  las  pos- 
tas  de  sol  que  finian  els  combats  de  la  Edat 
Mitja.  No  ha  eixit  encara’l  Poeta  que  vulgui 
veure  la  vida  à  travers  del  vidre  glassat  que 
ens  han  posat  enfront,  y  trenqui’l  vidre  pera 
lograrho.  Es  més,  hi  hà  com  una  mena  d’a¬ 
versió,  deguda  à  un  concepte  equivocat  de  la 
vida,  à  fer  evolucionar  l’Art  posantlo  al  cos¬ 
tat  dels  grans  exèrcits  de  la  humanitat  pera 
que  ab  ells  camini  per  la  via  del  progrés. 
Se’ns  parla  de  la  sobregaya  companya  delsVII 
trovadors  de  Tolosa  entregats  al  misticisme, 
y’l  seu  cami  sembla  donar  exemple  y  poesía- 
feta  à  las  obras  actuals,  y  no’s  vol  fer  recor- 
dansa  dels  primers  trovadors  acusats  d’ésser 
lliures  de  conceptes  y  derrotats  en  la  desas¬ 
trosa  guerra  haguda  ab  motiu  de  la  heretjia 
d’Albi,  en  la  qu’ells  prengueren  part. 

El  Poeta,  qu’ha  guaytat  y  guayta  la  natu¬ 
ralesa  desde’l  cim  de  totas  las  edats,  no  s’ha 
decidit  à  ferho  desde  la  de  la  fam,  qu’es  la 
actual.  Y’ns  manca’l  Poeta  que,  sia  del  cantó 
que  sia,  canti  la  fam  material  que  tenim  tots 
els  que,  volent  ésser  lliures,  ens  fa  nosa  que 
el  rosegó  de  pa  se’ns  tiri  com  à  almoyna; 
ens  manca’l  Poeta  que  canti  la  fam  de  lliber¬ 
tat  que  tenim  els  que  no  hem  nascut  per’ar- 
rossegar  cadenas;  ens  manca’l  Poeta  que 
canti  la  fam  d’ideas  que  tenim  els  que  no 
compreném  la  buydor  de  las  existencias. 

Mes  si  la  humanitat  no  té’l  seu  Poeta,  si 
que’l  tenen  en  part  els  fragments  d’humani¬ 
tat.  Catalunya,  per  exemple,  té'l  seu  Poeta  à 
qui  honora.  Cert  es  que  sols  l’honora  en  part, 
peró  cert  es  també  que’l  Poeta  sols  en  part  es 
el  Poeta  de  Catalunya,  sols  en  part  sintetisa 
l’esperit  del  nostre  fragment  d’humanitat. 

Enlayrante  ab  vol  d’àliga  geganta 
muntares  de  la  glòria  à  la  carena, 
de  Deu  y  de  la  Patria  excels  cantor, 
portant  arreu  la  poesia  santa 
com  presonera  de  gentil  cadena 
entre  las  cordas  del  salteri  d’or. 


Catalunya  té  aspiracions  y’l  Poeta  se’n  ha 
fet  cabal  d’ellas,  mes  al  definirlas  ho  fa  mi- 
rantlas  à  travers  del  prisma  de  las  edats  pas- 
sadas.  Per  això  l’honor  que  se  li  tributa  no 
pot  tampoch  ésser  sencer. 

El  Poeta  català  canta  la  patria  dels  avis... 
un  sol  ja  post,  esplèndidament  es  cert,  mes 
post.  Volém  el  Poeta  que’ns  canti  la  patria 
del  sol  ixent  que  tots  ja  estém  promptes  à  sa¬ 
ludar  banyantnos  en  sos  raigs.  El  Poeta  ca¬ 
talà  canta  l’amor  sentit  à  l’antiga  catalana. 
Mes  havém  comprés  que  la  vida  no  admet 
subdivisions,  qu’es  tota  Una,  y  no  honorarà 
complertament  al  Poeta  fins  y  tant  que  aquest 
ens  canti  l’amor  sencer,  sense  trabas,  sens 
exclussivismes  esperituals,  y’ns  recorri  ab 
las  cordas  de  sa  lira  l’arpegi  que  comensa  ab 
una  idea  y  acaba  ab  un  bes;  estrems  que 
no  poden  suprimirse  sense  malmetre  harmo¬ 
nia.  El  Poeta  català  canta  la  fe  mantenintla 
en  las  regions  externas  del  individuu.  Y  ha¬ 
vent  comprés  com  hem  comprés  qu’es  sols  la 
fe  en  el  jo  la  que  pot  rectament  conduhirnos 
à  nostre  fí,  sols  honorarém  complertament  al 
Poeta  que’ns  canti  la  fe  en  la  pròpia  voluntat 
esborrant  l’exclussivisme,  y  conduhintla  al 
total  de  la  nostra  personalitat.  Perque  ja  la 
Casta  haventse  retirat,  la  viola  està  en  las 
mans  del  poble,  pera  passar  à  las  del  Poeta 
de  la  seva  ànima. 

El  Poeta  que  ja  à  Catalunya  en  part  es 
adorat  perque  ha  sabut  compenetrarse  del 
esperit  dels  seus  antenats.  assolirà’l  cimall 
de  la  gloria’l  jorn  en  que,  assimilantse  l’es¬ 
perit  català  modern,  s’humanisi,y  deixant  el 
to  baix,  prengui  ab  to  alt  la  melodia  que  ja 
murmuran  tots  els  llabis. 

Que  à  aixó  tracta’l  Poeta  d’arribar,  no  hi 
hà  que  dubtarho.  Grans  son  els  esforsos  que 
fa  pera  lograrho. 

No  li  regatejém  el  nostre  visca !  Aixó’ns 
ha  de  conduhir  à  n'àlló,  à  lo  que  tots  volém, 
à  lo  que  per  lo  tant  haurém. 


Mes  si  ta  veu  al  Univers  encanta 
quan  ab  la  parla  llemosina  trena 
himnes  angélichs  d'inmortal  dolsor, 
brunz  y  conmóu  com  ta  millor  complanta 
lo  gemech  arrencat  per  l’aspra  pena 
que,  mateix  que  à  Colón,  te  mallà’l  cor. 

Pere  Huguet  y  CampanC 

NOTAS  BIBLIOGRÀFICAS 

Edmard  Montier.  —  L’Automne  des  Lys. — 

Préjace  de  M.  P.  de  Nolhac. — Paris. — So- 

cieté  française  d' hnprimerie  et  de  Librairie. 

Fa  alguns  mesos  que  varem  rebre  dos  vo¬ 
lums  de  poesias  de  l’Edward  Montier:  L'idèa- 
le  Jeneuse  y  L'Eveil  d’Eros.  No  parlarem 
ab  extensió  d’abdós  llibres  per  haver  sigut 
publicats  ab  alguna  anterioritat  à  la  fetxa  en 
que’ls  reberem.  «No  obstant — varem  escriu¬ 
re  allavors — s’ha  de  reconeixe  que’ls  dos  lli¬ 
bres — sobre  tot  L'Eveil  d'Eros — revelan  en 
son  autor  condicions  de  poeta»,  (i) 

El  nou  llibre  que  d’en  Montier  hem  rebut 
últimament,  L' Automne  des  Lys,  representa 
no  dirém  un  avens  en  sa  carrera  literaria, 
peró  si  una  mostra  de  que  conreuha  ab  igual 
acert  diferents  géneros  poétichs. 

L' Automne  des  Lys  es  una  historia  poèti¬ 
ca  de  la  reyna  Maria  Antonieta  de  Fransa. 
Historia  poètica  hem  dit  perqueen  Montier,  en 
particular  en  la  primera  part  del  llibre,  Les 
beaux  jours ,  recull  solzament  lo  que  de  la  his¬ 
toria  pot  extraures  per’agermanarho  ab  la 
poesia,  sense  que  la  primera’s  desfiguri  y 
la  segona  esdevingui  un  vulgar  tractat  d’his¬ 
toria  versificat.  L’eminent  historiador  de  Ma¬ 
ria  Antonieta,  M.  P.  de  Nolhac,  autor  del 
prefaci  del  llibre,  ho  reconeix.  «Lo  que  l’his¬ 
toriador  té’l  dever  de  dir,  el  poeta  té’l  dret 
de  suprimir — diu. — Lo  essencial  consisteix 
en  que  resti  fidel,  en  las  grans  linias  de  sa 
obra,  à  la  veritat  dels  personatjes  y  dels 
temps». 

Com  à  poeta,  en  Montier,  que  perla  idea 
y  composició  de  sos  versos  no  sembla  afiliat 
à  las  modernas  escolas  poéticas  de  Fransa, 
simbolista,  instrumentista,  decadent,  roma¬ 
na,  naturista,  etc.,  té  quelcom  de  la  gracia, 
espontaneitat  y  elegancia  dels  vells  poetas 
francesos  anteriorsalsclàssichs de  LluísXIV, 
aixis  com  també  s’hi  nota — potser  contra  la 
voluntat  del  autor — la  influencia  de  Víctor 
Hugo,  del  Víctor  Hugo  joguinós  de  Les  chan- 
sons  des  rues  et  des  bois  en  la  primera  part 
del  llibre,  Les  beaux  jours ,  y  la  d’Andreu 
Chénier,  com  à  poeta  patriótich,  no  com  à 
lirich  y  bucólich,  en  la  segona,  Les  jours  som- 
bres,  tenint  present  sempre  qu’en  Chénier 
era  republicà  y  en  Montier  es  llegitimista. 

Les  beaux  jours  ens  plauhen  més  que  Les 
jours  sombres ,  potser  perque  hi  trobém  més 
poesia  y  menys  historia.  La  vida  intima  de 
la  cort  de  Versailles  es  un  assumpto  poétich 
demés  bona  lley  queia  horrible  tragèdia  que 
posà  fi  à  la  existència  dels  malhaurats  reys 
Lluis  XVI  y  Maria-Antonieta.  La  reyna  vol¬ 
tada  d’alegrías,  saraus,  festas  de  tota  mena, 
en  mitj  d’una  cort  enlluhernadora,  ofereix  à 
n’en  Montier  ocasió  d’escriure  versos  pulcres, 


(i)  Núm.  127,  pàg.  471. 

fins  y  elegants,  en  quins  sembla  respirarshi’l 
poétich  ambient  de  Versailles  y  de  lasTuile- 
ries. 

En  la  segona  part  del  llibre,  Les  jours  som¬ 
bres,  el  poeta  no  assoleix  igual  equilibri,  no 
per  culpa  seva,  sinó  per  la  forsa  y  precisió 
del  assumpto.  La  tragèdia  exterior  s’imposa 
ab  tota  sa  realitat  històrica;  els  detalls  no 
poden  variarse,  el  poeta  deu  subjectarshi. 

Com  à  mostra  del  talent  d’en  Montier,  co- 
piarém  las  següents  estrofas  de  son  llibre, 
que  pertanyen  à  Les  beaux  jours: 

Le  Nceud. 

Rubans  étroits,  à  petits  plis 
froncés  dans  la  moire  et  la  soie, 
noeuds  par  le  caprice  assouplis 
et  dont  la  forme  instable  ondoie; 
noeuds  frèles,  noeuds  fins,  noeuds  légers, 
noeuds  au  zéphir  flottant  a  l’aise, 
noeuds  de  corsets,  noeuds  de  bergers, 
jolis,  jolis  noeuds  Louis  Seizel 

Noeuds  galants,  les  amours  narquois 
aimaient  à  vos  rosettes  fraiches 
suspendre  leurs  mignons  carquois, 
leurs  flambeaux,  leurs  arcs  et  leurs  flèches. 

Us  y  pendaient  aussi,  vainqueurs, 
corame  font  les  glaneurs  leurs  glanes, 
quelquefois  un  bouquet  de  coeurs, 
cueillis  au  hasard  des  pavanes! 

O  noeuds!  chaine  des  coeurs  épris, 
joug  des  colombes  attelées, 
rènes  des  conques  de  Cypris, 
noeuds  aux  volutes  ondulées! 

Votre  mode  trop  peu  dura; 
au  front  de  la  grace  française 
hélas!  qui  donc  vous  renouera, 
noeuds  élégants,  noeuds  Louis  Seize? 

Le  Vampire. 

La  Reine  s’est  assise  au  coin  de  la  Terrasse, 
un  fichu  de  linon  fronce  à  son  cou  charmant. 

Sa  robe,  ainsi  qu’on  voit  dans  l’ombre  une  cuirasse 
met  un  point  lumineux  au  décor,  chastement. 

Quand  sur  elle  un  rayon  joue  à  travers  un  arbre 
et  dessine  indécis  encor  son  profil  blanc, 
on  dixait  une  sceur  de  ces  Venus  de  marbre 
dont  a  voulu  semer  son  parc  un  Roi  galant. 


Et  les  nuages  ont  un  aspect  très  étrange: 
le  vent  les  a  drapés  en  lugubre  manteau, 
et  la  Reine  croit  voir  les  deux  ailes  de  fange 
d’un  immense  vampire  au-dessus  du  chàteau. 


Bibliothéque  des  Grandes  Aventures. — José  de 
Alencar.  —  Le  Fils  du  Soleil  (Les  Aven- 
turiers  ou  le  Guarani). —  Traduit  du  portu- 
gaispar  X.  de  Ricard. — Librairie  llustrée. — 
París. 

El  distingit  publicista  francès  monsieur 
Xavier  de  Ricard,  ha  tingut  la  galantería  de 
enviarnos  un  exemplar  de  sa  traducció  fran¬ 
cesa  de  El  Fill  del  Sol ,  obra  deguda  al  cele- 

brat  escriptor  brasileny  José  de  Alencar.  El 
Fill  del  Sol  pertany  à  la  escola  literaria  que 
tanta  popularitat  obtingué  al  arribar  à  son 
grau  maxim  d'esplendor  en  mans  de  l 'Ale¬ 
xandre  Dumas  (pare)  y  Juli  Verne. 

En  José  de  Alencar,  en  qui  sa  fantasia  re¬ 
corda  à  cada  punt  la  de  sos  confrares  france¬ 
sos,  es  un  dels  més  notables  autors  de  lli¬ 
bres  d’aventuras,  llibres  qu’en  la  infantesa  y 
fins  en  totas  las  épocas  de  la  vida,  tenen  el  do 
de  conmoure  per  lo  mogut,  variat  é  interes¬ 
sant  de  llurs  accions. 

L’Alencar  ha  sigut  un  cantor  de  la  naixen- 
sa  de  sa  patria;  en  Xavier  de  Ricard,  en  un 
prólech  hont  s’hi  llegeix  un  curt  estudi  bio- 
gràfich  del  novelista  brasileny,  escriu  el  se¬ 
güent  paragraf  qu’en  sintesis  resumeix  el  fi 
de  l’obra  d’aquest:  «Totas  las  obras  d’Alen- 
car  han  sigut  dirigidas  per  eixa  idea:  llegiti- 
mar  l’antiga  conquesta  portuguesa  per  causa 
d’una  assimilació  tan  intima  dels  vencedors 
y  dels  vensuts,  qu’arribin  à  formar  un  po¬ 
ble  nou,  hont  no  puguin  distingirse’ls  uns 
dels  altres  quan  ab  el  temps  formin  un  ver 
conjunt;  totas  sas  obras  van  dedicadas  à  la 
glòria  del  terrer  brasileny  y  à  la  evocació  de 
las  tradicions  y  de  las  llegendas,  en  quinas 
sobrevivia  la  rassa  dels  possessors  qu’hi  ha¬ 
via  trobat  la  conquesta». 

En  Xavier  de  Ricard  ha  demostrat  una 
vegada  més,  ab  la  traducció  d’aquest  interes¬ 
sant  llibre,  sas  qualitats  d’escriptor  que  tant 
nom  li  han  donat  en  la  literatura  y  en  el  pe¬ 
riodisme  francès. 


Historia  de  Catalunya. — Compendi  per  Joan 

Oliva  y  Milà. — Vilanova  y  Geltrú. — Oliva , 

Impressor. — 790/ . 

El  compendi  es  el  primer  esglahó  pera 
arribar  al  seriós  y  complert  coneixement  de 
la  ciència  històrica.  La  inteligencia  infantil 
demana, peral’assimilació  delo  que  deu  apen- 
dre,  un  llibre  curt,  en  quin  s’atengui,  pera 
la  relació  dels  fets,  més  à  las  linias  generals 
que  à  la  especificació,  peró  no  oblidant  els 
principis  de  vera  critica,  sense  la  qual  la  his¬ 
toria  no  seria  altra  cosa  que  una  novela  ab 
apariencias  de  certesa.  El  compendi,  donchs, 
té  per  objecte  inculcar  en  el  noy  la  primera 
matèria  històrica.  Y  conforme  la  inteligencia 
infantil  va  desvetllantse,  els  fets  histórichs 
isolats  perden  llur  importància  poch  à  poch: 
à  la  historia,  ó  millor  dit  biografia  de  reys  y 
reynas,  generals,  ministres,  etc.,  succeheix 
la  historia  de  la  nació  ó  estat,  causa  del  estu¬ 
di,  ab  sa  vida  íntima,  sa  cultura,  evolucions 
politicas  y  socials,  relacions  ab  els  demés 
pobles,  ensenyansas  y  exemples  (encara  que 
per  dissort  no  passin  may  de  la  esfera  espe¬ 
culativa),  per’arribar  à  la  compenetració  ab 
la  naturalesa  y  caràcter  del  poble  estudiat, 
desfetas  ja  (en  lo  possible)  las  llegendas  y 


tradicions  mercès  al  mètode  inductiu;  per’ar¬ 
ribar,  en  un  mot,  al  ver  ideal  histórich,  la 
veritat  dels  fets  y  del  medi  ambient  en  el 
quin  aquests  han  tingut  lloch. 

El  compendi  histórich  ha  de  tenir  las  qua¬ 
litats  precisas  pera  no  sembrar  una  mala  lle- 
vor:  quan  la  base  es  falsa  no  pot  alsarse  de- 
munt  d’ella  un  edifici  ferm.  Difícilment  la 
crítica  y’l  estudi  poden  desfer,  en  una  ima¬ 
ginació  plena  de  prejudicis  é  inexactituts, 
las  ideas  erronias  que  tant  mal  fan  aplicadas 
à  la  pràctica.  (Els  desastres  de  las  guerras 
turco-grega  é  bispano-americana,  han  tingut 
per  origen,  à  més  del  malehit  chauvinisme , 
l’absolut  desconeixement  de  la  historia  dels 
pobles). 

En  Joan  Oliva  y  Milà,  ab  son  compendi, 
ha  volgut  no  sols  evitar  aytals  perills  expo¬ 
sant  seriosament  la  gloriosa  historia  de  Ca¬ 
talunya,  sinó  fer  un  ver  trevall  d’erudit  y  de 
crítich  que  previngui  als  noys,  pera’ls  quins 
està  destinat,  contra  prejudicis  é  inexactituts. 
Ab  la  base  que’ls  hi  dona  l’Oliva,  els  noys 
catalans  ne  tenen  prou  pera  comensar  à  co- 
neixe’l  passat  del  país  hont  varen  naixe. 

Tant  de  bo  en  els  llibres  d’historia  que 
serveixen  en  els  colegis  é  instituts  de  segona 
ensenyansa  s’hi  pogués  apendre  lo  que  pot 
apendies  en  el  llibre  de  l’Oliva! 

Pràcticas  preparatorias  de  Instrumenta- 

ción,  por  Felipe  Pedrell.  —  Barcelona. — 

Juan  Gili,  librero.  —  7902. 

El  conegut  llibreter  don  Joan  Gili  ens  ha 
remés  el  darrer  de  sos  manuals  enciclopé- 
dichs,  ó  sia  Pràcticas  preparatorias  de  Instru- 
mentación ,  original  del  eminent  compositor 
y  critich  en  Felip  Pedrell. 

El  sol  nom  d’aquest  autor,  la  primera  au¬ 
toritat  en  materias  musicals  à  Espanya,  es 
la  mellor  garantia  de  que’l  llibre  Pràcticas 
preparatorias  de  Instrumentación  serà  ben  re¬ 
but  pels  que’s  dedican  al  estudi  de  la  orques- 
tació. 

El  trevall  d’en  Pedrell  es  completissim. 
Qui  l’estudihi  à  fons,  arribarà  à  escriure  pera 
las  veus  y’is  instruments  d’una  manera  molt 
més  acabada  de  lo  que  pot  fer  suposar  el  ti- 
tul  modest  de  Pràcticas  preparatorias  de  Ins¬ 
trumentación  ab  que’s  califïca  al  llibre. 

El  llibreter  Gili  ha  prestat,  donchs,  un 
bon  servey  à  la  causa  de  la  música,  com  el 
prestà  editant  l’any  passat  el  Emporio  cientí- 
fico  é  histórico  de  Organografía  antigua  espa- 
iïola ,  del  mateix  autor,  y  del  quin  ne  varem 
donar  compte  oportunament. 

Dos  cosas  tan  sols 
son  per  mi  sobreras: 
un  sant  en  lo  cel 
y  un  poble  en  la  terra. 


Allí  à  Balaguer 
caygué  una  nissaga 
que  s’ha  redressat 
per  no  tornà  à  caure. 


Si  l’Ebre  parles, 
qué  bé  qu’ho  diria 
tot  lo  qu’ha  sentit 
entre  butxí  y  víctima! 

J.  M  a  R. 


NOVAS 

Fa  pochs  dias,  galantment  invitats  pel  di¬ 
rector  del  «Electron»  doctor  Anfruns,  tingué¬ 
rem  el  gust  de  visitar  l’Institut  Electro-Terà- 
pich  d’aqueix  títul,  surtintne  verament  ad¬ 
mirats,  tant  dels  curiosos  experiments  que 
presenciarem  com  de  las  notables  explica¬ 
cions  que  se  ns  feren. 

L’Institut  Electro-Teràpich  «Electron», 
(Claris,  7,  pral.),  s’ha  fundat  pera  oferir  al 
públich  l’empleo  de  las  formas  de  la  electri¬ 
citat  que  s’han  reconegut  com  à  útils  en  la 
terapèutica;  tant  las  que  desde  fa  molts  anys 
venen  aplicantse,  com  las  maravellosas  trans¬ 
formacions  qu’en  aquests  últims  temps  han 
entrat  en  el  camp  de  la  electro-terapia. 

Pera  las  aplicacions  de  la  electricitat  està¬ 
tica  se  serveix  la  casa  d’una  màquina  Bo- 
netti  modificada,  quals  dischs  produheixen 
més  que  suficients  efluvis  pera  lograr  la 
transfixió  que’s  proposan  Guimbail  y  demés 
electro-terapeutas  moderns  en  el  tractament 
de  las  malaltías  infectivas  dels  pulmons. 

Ademés  dels  aparells  per  la  voltaisació  y 
la  faradisació,  compta  també  ab  els  d’avuy 
dia  pera  l’electro-diagnóstich,  entre  ells  el 
galvanómetre  balistich  D’Arsonval. 

En  lo  modernissim  d’altas  freqüència  y 
tensió  s’emplean,  ademés  dels  ressonadors 
coneguts  de  Rochefort,  d’Oudin,  etc.,  els 
osciladors  de  Tesla  y  de  Thompson,  quina 
tensió  en  sos  efluvis  se  manifesta  à  travers  de 
la  distancia  y  dels  dieléctrichs  (2  y  3  centí¬ 
metres  de  vidre). 

En  una  habitació  à  propòsit  hi  hà  instalat 
l’aparell  especial  pera’l  tractament  per  trans¬ 
fixió  (intensa  efluviació)  en  la  tuberculosis 
pulmonar. 

Un  generador  polimórfich  cumpleix  totas 
las  indicacions  del  sistema  electro-teràpich 
per  magnetisació. 

Hi  hà  banys  fototécmichs  é  hidroeléc- 
trichs. 

La  fototerapia’s  realisa  pels  medis  més 
recents  pera  la  radiació  blava,  violada  y 
ultraviolada,  y’is  raigs  X. 

Se  comproban  per  l’anàlisis  químich  y 
bacteriológich  els  resultats  obtinguts  pels 
distints  tractaments. 

Els  metjes  don  Joseph  Anfruns,  don  Mi¬ 
quel  Real,  y  l’electricista  don  Ferràn  Canon, 
posan  tot  son  empenyo  en  que  l’«Electron» 
de  Barcelona  si^  digne  de  las  manifesta¬ 


cions  de  cultura  del  poble  català,  y  en  justícia 
devém  consignar  qú’ho  logran.  No’s  troba  à 
Espanya  cap  Institut  que  pugui  compararse 
à  aquest,  y  francament  confessém  que  al 
anar  à  visitarlo,  dubtavam  de  que  hi  hagués 
en  nostra  terra  qui  pogués  posar  en  tan  bon 
lloch  la  ciència  devant  de  propis  y  d'ex- 
tranys. 

Obra  altíssima  de  desinterès  y  de  cultura 
han  realisat  el  doctor  Anfruns  y  sos  com¬ 
panys,  als  qui  felicitém  de  tot  cor.  Verament, 
à  uns  homes  qu’en  nostra  terra  fan  aytals 
trevalls  en  bé  de  la  ciència  y  la  humanitat, 
devém  considerarlos  fills  benemèrits  de  Ca¬ 
talunya. 


Per  tota  esmena  al  injust  y  provocatiu  de¬ 
cret  d’en  Romanones,  l’actual  ministre  d’Ins¬ 
trucció  Pública  s'ha  limitat  à  dirigir  una 
circular  als  mestres  permetent  que  s’ensenyi 
en  català  à  aquells  noys  que  ignorin  la  llen¬ 
gua  castellana. 

No  n’hi  hà  prou  ab  aixó;  no  se  la  desagra- 
via  aixis  à  Catalunya,  y  nosaltres  no  volém 
concessions  humiliants.  El  decret  deu  dero- 
garse  si  es  injust,  ó  deu  mantenirse  ab  tot  son 
rigor  si  no  ho  es.  Nosaltres  neguém  aixó  úl¬ 
tim,  però  sempre  es  millor  que  no  pas  buscar 
subterfugis  qu’ofenen  més  la  nostra  dignitat. 
Mentres  el  decret  d’en  Romanones  no  sia  de¬ 
rogat  per  un  altre  decret,  serà  un  perill  cons¬ 
tant  pera  las  regions,  perque  la  circular  pu¬ 
blicada  pel  govern  d’en  Silvela  serà  anulada 
avuy  per  demà  que  puji  un  altre  gabinet  de 
lliberals  de  la  mena  dels  darrers  que  presidí 
en  Sagasta. 

Estudihi  en  Silvela  (que  ja  es  hora!)  las 
tristas  conseqüencias  de  la  funesta  política 
seguida  fins  avuy  à  Espanya,  y  pensi  que  lo 
millor  que  pot  fer  es  derogar  el  decret.  No 
esperém  cap  bé  del  actual  govern,  peró  no 
volém  que  se’ns  digui  que’l  combatém  per 
sistema:  per’xó  l’avisétn,  segurs  de  que  la 
política  de  provocació  y  d’atentats  que  se¬ 
gueix,  li  crea  al  centre  més  enemichs  cada 
dia,  y  més  temibles  perque  son  enemichs 
que  van  armats  ab  las  armas  de  la  rahó. 
Aquestas  son  fortas  y  triomfaràn,  y’is  del 
centre  hauràn  de  penedirse  d’haver  contri- 
buhit  ab  tota  mala  fe  à  preparar  nostra  vic¬ 
torià  multiplicant  sos  desacerts  y  supeditant- 
ho  tot  à  sas  mesquinas  ambicions,  sa  vanitat 
y  son  despotisme. 

En  el  plet  que’s  ventila,  ells  hi  tenen  em- 
penyats  els  interessos,  qu’es  lo  únich  que 
temen  perdre  y  que  defensan,  mentres  nos¬ 
altres  lo  que  defensém  es  la  dignitat. 

Endevant,  donchs. 


Pera’I  día  26  se  projecta  la  celebració  à 
Girona  d’un  gran  meeting ,  organisat  per  las 
entitats  calalanistas  de  Barcelona  d’acort  ab 
la  «Lliga  Catalanista»  d’aquella  ciutat,  com 
à  protesta  contra’l  decret  prohibitori  de  la 
ensenyansa  en  idioma  català. 

Tot  indica  que  l’acte  resultarà  imponent, 
com  vera  manifestació  del  esperit  de  Catalu¬ 
nya  devant  de  las  opressoras  disposicions 
del  centralisme  que’ns  malmena. 

Dissapte  prop  passat  tingué  lloch  en  la 
Factoria  Naval  que  à  ca’n  Tunis  té  la  casa 
«Joseph  Burell  y  C.a»,  el  llensament  d’un 
barco  construhit  en  dita  factoria  pera  una 
casa  gallega.  La  operació  tingué  lloch  al  mitj 
dia:  el  casco  relliscà  majestuosament  sobre’l 
llit  que  al  objecte  s’havia  preparat,  y  entrà 
en  el  mar  entre’ls  aplaudiments  de  la  nom¬ 
brosa  concurrència  que  presenciava  l’acte. 

El  vapor  es  d’unas  350  toneladas  y  elegan- 
tissim  de  linias,  podentse  assegurar  que 
pochs  son  els  que  tenen  la  popa  tan  esbelta 
com  el  «Salvora»:  aquest  honra  à  la  casa  que 
l’ha  construhit. 

Felicitém  à  nostre  amich  en  Joseph  Burell 
que  tan  alt  posa’l  nom  de  nostra  terra  en  el 
ram  de  construcció  naval.  Acompanyats  d’ell 
tinguerem  el  gust  de  recorre  totas  las  depen- 
dencias  de  la  factoria,  ahont  regna  sempre, 
ensemps  que  una  febrosa  activitat,  un  ordre 
y  una  netedat  encisadors. 

Enterats  de  las  ordres  pera  novas  cons¬ 
truccions  qu’ha  rebut,  y  coneixent  à  fons  à 
nostre  amich,  estém  plenament  convensuts 
de  que  prompte,  gracias  à  n’en  Burell,  Ca¬ 
talunya  podrà  competir  ab  ventatja  ab  altras 
nacions  en  la  construcció  de  vapors  de  gran 
cabuda. 


La  «Cooperativa  Obrera  Catalana»,  de 
quina  constitució  donarem  compte  à  son 
temps,  inaugurà’l  dissapte  passat  el  primer 
dels  seus  establiments,  qu’es  una  botiga  de 
queviures  establerta  en  el  número  21  del  car¬ 
rer  de  las  Freixuras. 

La  gran  gentada qu’omplenava’l  local,  que 
es  espayós  y  ben  decorat,  vegé  ab  satisfacció 
que,  tant  per  la  calitat  dels  articles  com  per 
la  encertada  organisació  del  establiment,  es 
d’esperar  que  molt  prompte’l  públich  podrà 
apreciar  el  gran  bé  que  farà  al  estament 
obrer  de  Barcelona  aqueixa  institució,  de  la 
que  pensém  ocuparnos  ab  la  extensió  que 
mereix  sa  veritable  importància,  limitantnos 


per  avuy  à  felicitar  à  la  societat  democràtica 
catalanista  «Catalunya  y  Avant»,  que  n’ha 
sigut  la  iniciadora,  aixis  com  à  tots  els  orga- 
nisadors  y  d’una  manera  especial  à  en  Lluis 
Marsans,  qu’ha  posat  tota  sa  activitat  é  inte- 
ligencia  al  servey  de  tan  noble  empresa. 

En  el  local  de  «Lo  Sometent»,  y  també’l 
dissapte  passat,  donà  nostre  company  en 
Pujulà  y  Vallés  una  conferencia  sobre’l  te 
ma  «La  regressió  al  Jo»:  conferencia  que 
havia  sigut  suspesa,  com  tantas  altras,  per 
l’anterior  governador  de  Barcelona.  Els 
aplausos  que  rebé  nostre  company  clarament 
expressaren  lo  molt  qu’agradà  son  trevall. 
No  l’analisarém,  donchs,  nosaltres,  puig 
podria  semblar  interessada  nostra  opinió, 
y’ns  limitarém  à  copiar  els  següents  para- 
grafs  de  La  Renaixensa: 

Comensà  dihent  que  podia  haver  fet  modificacions 
en  la  conferencia,  puig  que  no  havia  pogut  llegiria 
quan  la  va  escriure,  peró  preferia  no  ferne  cap. 

En  aquesta  conversa’l  senyor  Pujulà  demostrà  co- 
neixe  profondament  el  tema  que  desenrotllava,  y  sobre 
tot  tenir  ideas  propias. 

Afirmà,  entre  altras  cosas,  que  la  civilisació,  per 
causas  circunstancials,  estava  en  contraposició  del 
progrés. 

Digué  que  las  ciutats  estavan  cridadas  à  desapareixe 
per  inmorals  y  per  antinaturals,  y  sobre  tot  perque 
s’oposavan  al  deixondiment  de  la  naturalesa. 

Ab  un  paragraf  molt  enginyós  presentà  l’home  des- 
de’l  seu  punt  de  partida  fins  ara,  dihent  que  quan  el 
progrés  hagi  arribat  al  «summumi,  es  dir,  quan  sia  per¬ 
fecte,  allavors  l’home  farà’l  mateix  camí  qu’ha  fet  à  la 
inversa,  tornant  al  seu  punt  de  partida  y  cumplint  el 
seu  fi,  qu’ara  no  pot  cumplir  pels  molts  entrebanchs 
ab  que’s  troba. 

Parlà  de  las  Cooperativas,  dihent  qu’ellas  seràn  una 
de  las  causas  que  més  han  de  contribuhir  al  deslliura¬ 
ment  del  home,  perque  quan  els  productes  vagin  direc¬ 
tament  desde’l  productor  al  consumidor,  s’haurà  donat 
un  gran  pas,  perque  hauràn  desaparegut  els  mediadors 
que  son  els  que  més  explotan. 

En  hermosos  paragrafs  parlà  del  home  lliure,  fent 
veure  las  ventatjas  de  la  vida  en  plena  naturalesa  y 
ben  lluny  de  la  civilisació. 

«No  tinch  necessitat  de  dirvos — afegí — qu’al  parlar 
de  la  civilisació  no’m  refereixo  à  Espanya,  sinó  àlas  na¬ 
cions  civilisadas.» 

També  s’ocupà  de  la  qüestió  obrera,  qüestió  suma- 
ment  descuydada  en  la  nostra  terra,  puig  en  altras  na¬ 
cions  l’obrer  ja  comensa  à  viure  com  las  demés  perso- 
nas  y  à  tindre’ls  mateixos  drets  que’ls  demés  homes. 

En  resúm,  tota  la  conferencia  fou  una  xardorosa 
defensa  del  home  lliure,  de  l’autonomia  individual,  di¬ 
hent  que  tots  els  que  defensan  las  ideas  autonomistas,  ja 
tendeixen  à  n’aquest  fí. 

L’orador  fou  escoltat  ab  silenci  solemne,  y  al  acabar 
sigué  molt  aplaudit  y  felicitat. 

Assistí  un  delegat  del  governador. 

Aquesta  setmana  hem  publicat  unas  pos¬ 
tals,  dibuixadas  per  en  Brull,  que’s  troban 
de  venda  al  preu  de  10  cèntims  una.  Poden 
utilisarse  com  à  felicitacions  de  Nadal  y  Cap 
d’Any. 

ADVERTENCIAS 

Ab  aquest  número,  que  clou  el  tercer  volúm  de  JOVENTUT,  acompanyém  la  por¬ 
tada  y  l’índex  pera’ls  lectors  que  vulguin  tenirlo  enquadernat.  Al  efecte  s’està  aca¬ 
bant  la  confecció  de  las  tapas  que,  com  anunciarem  en  el  Prospecte  pera  1903, 
dibuixà  l’Adrià  Gual.  El  preu  de  tapas  y  enquadernació  es  de  3  pessetas;  el  de  las 
tapas  solas  es  de  2’50  pessetas. 

Las  personas  que  vulguin  enquadernar  pel  seu  compte’l  tomo,  colocaràn  el  Suple¬ 
ment  conmemoratíu  del  XXV  aniversari  de  «L’Atlàntida»  inmediatament  després 
del  número  120,  à  que  correspon. 


Pera’l  dia  de  Gap  d’Any  preparém,  en  obsequi  als  suscriptors,  un  magnífich 

NÚMERO  EXTRAORDINARI 

que  constarà  de  24  pàginas  tiradas  en  paper  superior,  contenint  trevalls  literaris 
dels  més  capdals  escriptors  de  Catalunya,  é  ilustracions  de  reputats  artistas.  Entre 
aquests  hi  figuran  en  Lluis  Graner,  l’ Alexandre  de  Riquer,  l’Apeles  Mestres,  en 
Joan  Brull,  l’Antoni  Solé  y  Plà,  en  J.  Primo,  en  Pau  Gargallo,  etc.;  y’is  trevalls  lite¬ 
raris  son  deguts  à  en  Angel  Guimerà,  en  Joan  Maragall,  en  Víctor  Català,  en  Joseph 
Martí  Folguera,  en  J.  Pin  y  Soler,  l’Apeles  Mestres,  en  D.  Martí  y  Julià,  en  Joseph 
M.a  Roca,  en  Joaquim  Pena,  en  G.  Estrany,  en  Rafel  Nogueras  y  Oller,  en  Adrià 
Gual;  en  E.  Guanyabéns,  en  J.  Pujol  y  Brull  y  l’ Alexandre  de  Riquer.  Serà,  donchs, 
el  número  de  Cap  d’Any,  en  el  que  no  hi  escriurà  cap  redactor,  una  manifestació 
brillant  de  la  colaboració  ab  que  compta  JOVENTUT. 

Aquest  número  extraordinari,  veritable  regalo  als  suscriptors,  no  anirà  acom¬ 
panyat  de  folletins  y’s  vendrà  al  preu  de  50  cèntims. 

Encarreguém  als  corresponsals  que’ns  hagin  de  fer  encàrrechs  s’apressin  à  ferlos 
à  volta  de  correu  dihent  el  número  fixo  d’exemplars  que  desitjin,  donchs  en  el  pro¬ 
bable  cas  d’agotarse’l  número  no’n  farém  segona  edició,  y  ens  cal  poder  fixar  desd’a- 
ra  la  tirada  pera  complaure'à  tothom. 


POSTAL  «JOVENTUT» 

Any  IV  de  JOVENTUT 

El  día  primer  del  pròxim  any  entra  JOVENTUT  en  el  quart  de  sa  publicació. 
Las  campanyas  realisadas  per  aquest  periódich,  la  independencia  ab  que,  dins  del 
credo  autonomista,  ha  emés  francament  sas  opinions  en  tot  ordre  d’ideas,  li  han 
aportat  las  simpatías  del  poble  català,  de  tal  manera  qu’avuy  JOVENTUT,  com  à 
periódich  catalanista  lliberal,  per  virtut  de  la  personalitat  que  li  ha  volgut  reco- 
neixe’l  públich,  no’s  veu  en  el  cas  de  fer  ja  cap  reclam.  Tothom  ens  coneix,  tothom 
sab  que  aquest  semanari  es  camp  obert  à  totas  las  ideas,  y  lo  qu’hem  fet  es  penyora 
de  lo  que  ferém,  tant  dintre  la  Unió  Catalanista  com  dintre  la  esfera  del  art  y  de 
las  lletras. 

JOVENTUT  se  publicarà  durant  l’any  1903  en  la  mateixa  forma  que  fins  ara, 
aixó  es,  repartint  setmanalment  à  sos  lectors,  ademés  del  número  ordinari  que  consta 
de  16  planas,  altras  16  planas  defolletí  enquadernable,  ab  el  que  aném  enriquint  la 
Biblioteca  de  JOVENTUT,  que  compta  ab  obras  dels  més  eminents  autors  cata¬ 
lans  y  extrangers.  De  tant  en  tant,  com  de  costum,  publicarem,  segons  ho  exigeixin 
las  circunstancias,  números  extraordinaris  de  caràcter  artístich,  primorosument 
ilustrats,  en  obsequi  als  suscriptors. 

Pera  l’any  vinent  podém  oferir  els  noms  dels  següents  autors,  que  son  la  mellor 
garantia  de  las  obras  que  publicarém  en  nostre  folletí: 

AUTORS  CATALANS: 

JOAQUIM  RUYRA 

JOAN  MARAGALL 

VÍCTOR  CATALA 

AUTORS  EXTRARGERS: 

BJORNSTJERNE  BJÒRNSON 

ALFONS  DAUDET 

JOSEPH  L.  PAGANO 

PREUS  DE  SUSCRIPCIÓ 


CATALUNYA:  Un  any .  8>  Pessetas. 

»  Mitj  any .  4’5o  » 

»  Trimestre . .  2^5  » 

ALTRAS  REGIONS  D’ESPANYA:  Un  any .  9  » 

EXTRANGER:  Un  any .  10  Franchs. 

Número  corrent .  20  Cèntims. 

»  atrassat,  ab  folletins .  40  » 

»  s>  sense  folletins . .  25  » 


FI  DEL  VOLUM  TERCER 


Fidel  Giró,  impressor. — Carrer  València,  311. 

